
Reformpartiets Svaghed. 



Af Holger Rørdam. 



Om kort Tid samles Rigsdagen 
atter, og mange vil sikkert med 
Spænding imødese den kommende 
Rigsdags Arbejde, hvor store Sager 
skal afgøres, og hvor Regeringen 
kommer til bestemt at vise, i hvilken 
Retning den i Fremtiden vil føre sin 
Politik. 

Valget bragte desværre ikke synder- 
lig Klarhed. Det gik ikke det radikale 
Venstre godt, men det gik ikke Re- 
formpartiet synderlig bedre, selv om 
det tilsyneladende havde noget mere 
Held med sig, end maaske baade det 
selv og andre havde ventet, idet Par- 
tiet kun tabte ialt 3 Kredse. Paa den 
anden Side mistede Regeringspartiet 
sit absolute Flertal, og Regeringen 
kom i den for en parlamentarisk Re- 
gering unægtelig noget mærkelige Si- 
tuation, ikke længere at have Flertal i 
noget af Tingene. Regeringen raader 
jo nu kun over 56 af Folketingets 114 
Pladser, heri endda medregnet de 7 
Pladser, som Ministeriets egne Med- 
lemmer sidder inde med. 

Denne Basis er ikke synderlig stærk 
at staa paa, og den er endda endnu 
skrøbeligere, end den ser ud til, naar 
den undersøges nøjere. Det Overtal, 
Regeringspartiets Kandidater sejrede 
med i mange Kredse, var saa lille, at 
det maa siges at være rene Tilfældig- 
heder, der bevirkede, at Valget ikke 
fik et ganske andet Udfald. Naar Re- 
formpartiet f. Ex. sejrede i Køge med. 
89 Stemmer, i Store Heddinge med 
135, i Kjerteminde med 77, i Faaborg 
med 95, i Rudkjøbing med 81, i Hurup 
med 53, i Nykjøbing paa Mors med 



4i (Socialdemokratiets og de Radikales 
Stemmer sammenlagt), i Skjoldelev 
med 11, i Viborg med 10, i Odder med 
3 (Socialdemokratiets og de Radikales 
Stemmer sammenlagt), i Vinderup 
med 72 o. s. v., saa er det Tal, der vi- 
ser, hvor let Udfaldet af Valget kunde 
være bleven et ganske andet, og Tal 
hvorpaa der i ethvert Fald ikke lader 
sig bygge nogen sikker Fremtid. 

Og undersøger man nærmere, 
hvorfra Regeringen har sine Stem- 
mer, og hvorledes det forholder sig 
med disse Stemmer, viser Regerin- 
gens Stilling sig at være saare svag. 

Blandt Hovedstadens 13 Folketings- 
mænd har Regeringen ingen Tilhæn- 
ger. I Hovedstaden, hvis Befolkning 
udgør 7 5 af det hele Lands, og 
som i Kraft af sin Størrelse spiller saa 
stor en Rolle for det øvrige Land flk 
Regeringen 578 af 39,922 afgivne 
Stemmer. Det er Tal som ikke behø- 
ver nogen Kommentar. Nu bryder 
Regeringen sig ganske vist uendelig 
lidt om Hovedstadens Mening, men i 
Længden lader det sig dog neppe gøre 
i et Land som Danmark, at lade haant 
om, hvad der tænkes og føles i Kjø- 
benhavn. 

Se vi nu paa det øvrige Sjælland, 
udenfor Kjøbenhavn, saa har Rege- 
ringspartiet her været i rivende Tilba- 
gegang. Inden Adskillelsen af Ven- 
stre, sad Reformpartiet inde med 19 
af Stiftets 28 Kredse, og med Undta- 
gelse af Roskildes Repræsentant var 
alle Venstres Folketingsmænd valgt 
som Flertalskandidater med stort 
Overtal. Ved Adskillelsen af Venstre 
mistede Reformpartiet 8 Mandater, og 
af de 11 tiloversblevne mistede Par- 
tiet igen de to ved Valgene. Isteden- 

for 19 af Stiftets 28 Kredse sidder Re- 
geringspartiet nu kun inde med 9, og 
dets Folketingsmænd sidder ikke læn- 
gere som Flertalskandidater med 
store Overtal ; 4 af de 9 ere Min- 
dretals Kandidater, og selve Mini- 
strene Alberti og Høgsbro klarede sig 
kun igennem med en saare kneben 
Majoritet af henholdsvis 89 og 135 
Stemmer, Men endnu grellere stiller 
Forholdet sig, naar man undersøger 
Sagen nærmere. Tager man f. Ex. 
Forholdet i Kjøbenhavns Amt, saa af- 
gaves i alle Amtets 7 Valgkredse til- 
sammen følgende Stemmetal paa de 
forskellige Partier: 

Paa Socialdemokratiet 10,326 Stemmer. 

„ Højre 9,411 ,, 

„ Radikale 4,108 

„ Reformpartiet 3,972 ,, 

Men Udfaldet af Valget blev, at So- 
cialdemokratiet fik 4 Mandater, Højre 
i, Reformpartiet 2, og de radikale 
ingen. Et unægtelig noget mærkeligt 
Resultat. 

Lignende Forhold, om end knap 
saa grelle kan anføres fra Stiftets an- 
dre Amter. 

lait afgaves i Stiftet følgende Stem- 
meantal : 

Paa Højre 22,169 Stemmer. 

„ Reformpartiet 21,900 

„ Socialdemokratiet 19,971 „ 

„ Radikale 15,279 

„ Moderate 1,985 

Resultatet blev, at Højre fik 5 Man- 
dater, Reformpartiet 9, Socialdemo- 
kratiet 7, det radikale Venstre 5 og 
det moderate 2. Af Sjællands 41 
Kredse sidder Reformpartiet nu kun 
inde med de 9, og det er gan- 
ske karakteristisk, at ligesom Ho- 
vedstaden kun valgte mellem Højre, 
Radikale og Socialdemokrater, saa- 
ledes var det samme Tilfældet 
med alle Sjællands større Ryer, Hel- 
singør, Hillerød. Roskilde, Holbæk, 
Kallundborg, Ringsted, Slagelse, 
Korsør, Næstved. Det var i de afsides 



liggende Smaabyer som Nykjøbing, 
Skjelskør, Præstø, Storeheddinge. 
Frederikssund, Vordingborg o. s. v., 
at Reformpartiet endnu denne Gang 
holdt Stillingen. 

Var Resultatet paa Sjælland bedrø- 
veligt for Regeringen, var det rent ud 
frygteligt paa Lolland-Falster, hvor 
alle Regeringspartiets Kandidater 
faldt, og faldt saa haardt, at Reform- 
partiet blev ganske udryddet. 

Heller ikke paa Møen eller Rorn- 
holm varsler Forholdene godt for Re- 
geringen. Paa Møen, den moderate 
Høvding Frede Rojsens Kongerige, 
valgte Reformpartiet, belært af sør- 
gelig Erfaring, at stemme paa den 
moderate Kandidat, men tiltrods her- 
for manglede de forenede Socialde- 
mokrater og radikale kun 124 Stem- 
mer i at sejre. 

Paa Rornholm sejrede Regeringen 
vel i begge Kredse, men i 1ste Kreds 
rykkede de forenede Socialdemokra- 
ter og Radikale Regeringens bedste 
Mand Hr. Blem saa nær ind paa Li- 
vet, at hans Trone er begyndt at 
vakle meget betænkelig; og hvor 
længe bliver den staaende? 

Ogsaa paa Fyen var Resultatet be- 
drøveligt for Regeringen. Inden Ad- 
skillelsen af Venstre, sad Reformpar- 
tiet inde med 9 af Øens 15 Kredse, og 
Repræsentanterne vare alle Flertals- 
kandidater, valgte med stort Flertal. 
Ved Adskillelsen i Venstre mistede 
Reformpartiet 2 Mandater, og ved 
Valget maatte Partiet afgive 1 Man- 
dat til Højre. Fra at være et Flertal 
bestaaende af 9 af 15, er Partiet redu- 
ceret til et Mindretal paa 6, og 3 af 
disse 6 Repræsentanter flk endda kun 
hver et Overtal af under 100 Stem- 
mer, selv i den ærkemoderate Ver- 
ningekreds sejrede Reformkandida- 
ten kun med et Flertal af 229 over 
den radikale Kandidat. Kun paa det 
afsides liggende Ærø sejrede Rege- 
ringspartiet med et nogenlunde an- 
stændigt Flertal. 

For Fyens Stift gælder iovrigt gan- 

ske det samme som for Sjællands 
Vedkommende. De større Byer 
Odense, Nyborg, Svendborg, Middel- 
fart og Assens valgte Regeringsmod- 
standere. Det var i Smaabyer som 
Kjerteminde, Faaborg, Ærøeskjøbing 
o. i. at Regeringspartiet klarede sig. 

Resultatet for Øernes Vedkommen- 
de i det hele (Færøerne iberegnet) er 
altsaa dette, at medens Reformpartiet 
inden Adskillelsen i Venstre sad inde 
med 34 af de 64 Kredse udenfor Jyl- 
land, har Regeringen nu 18 af 64 til- 
bage. Ved selve Valget tabte Rege- 
ringen 6 Kredse paa Øerne. 

Nu vil Reformpartiet sikkert sige, 
at gik det galt paa Øerne, saa gik det 
til Gengæld godt i Jylland. Ganske 
vist tabtes her en Kreds til Socialde- 
mokraterne, men paa den anden Side 
vandtes Kredse fra alle de andre Par- 
tier, 2 fra de radikale med nogen- 
lunde pæn Majoritet, i fra Højre og 
i fra de moderate, de 2 sidste Kredse 
ganske vist kun med meget lille Ma- 
joritet af henholdsvis 51 og 72 Stem- 
mer, men den reelle Gevinst var dog 
3 Kredse, og Partiet sidder nu inde 
med 38 af Jyllands 50 Kredse mod 37 
i 1903. — Dette er jo altid nogen Trøst 
for Partiet, men ved nærmere Efter- 
syn viser det sig, at heller ikke en- 
gang i Jylland har Reformpartiet læn- 
ger nogen rigtig sikker Grund at 
staa paa trods den tilsyneladende 
Fremgang. 

I hele den østlige frugtbare og tæt- 
befolkede Del af Jylland er der sørge- 
lig Frafald fra Reformpartiet. Endnu 
holdes vel Vejle og Koldingkredsen 
med nogenlunde fin Majoritet, men af 
de andre større Byer har Højre taget 
Horsens og Socialdemokraterne Fre- 
dericia, {Skanderborg, Silkeborg, 
begge Aarhuskredsene, Randers og 
Aalborg, og i Randers, selve Anders 
Nielsens Hjemsted, var Resultatet for 
Reformpartiet kun 292 Stemmer. Af 
andre større Byer i Jylland sidder 
Højre inde med Thisted, og Reform- 
partiet holdt endnu denne Gang Stil- 



lingen i Viborg men med kun 10 
Stemmers Majoritet, og i Nykjøbing 
paa Mors sejrede Reformpartiet vel 
nærmest fordi der ingen Alliance 
kom istand her mellem de radikale 
og Socialdemokratiet, isaafald havde 
Forskellen været 44 Stemmer, og hel- 
ler ikke engang i Landkredsene i det 
østlige Jylland er Reformpartiet mere 
sikker. I Odder opnaaede Regerings- 
kandidaten kun 3 Slemmer mer end 
Socialdemokratiet og Radikale tilsam- 
men, og i Skjoldelev sidder den om- 
tvistede Folketingsmand paa 11 Stem- 
mers Majoritet. I 6 af Jyllands Kredse 
var Reformpartiets Majoritet kun 
henholdsvis 3—10—11—44—53 og 72 
Stemmer*). Hvorlænge varer Herlig- 
heden i Jylland? 

Atter her viser iøvrigt det samme 
sig som paa Øerne, at Reformpartiet 
væsentlig har sine Tilhængere i den 
mere afsides liggende nordlige og 
vestlige Del af Jylland. 

Denne Oversigt over Regeringspar- 
tiets Stilling viser fuldt ud, hvor 
svagt Regeringen i Virkeligheden 
staar. Ved Valget 1903 opnaaede Re- 
formpartiet at sejre i 76 af Landets 
114 Kredse, og det havde Flertal i alle 
Landsdele. Det sad dengang inde 
med 22 af Sjællands 41 Kredse, 4 af 
Lolland Falsters 5 Kredse, 9 af Fyens 
15 Kredse, 37 af Jyllands 50 Kredse, 
samt endvidere med Færøerne og 
Bornholm, og saa at sige alle dets 
Folketingsmænd sad urokkeligt fast i 
deres Kredse, valgte med stort Fler- 
tal. Nu har Partiet, som nævnt, ingen 
Kredse i Kjøbenhavn, ingen paa Lol- 
land-Falster, kun 9 af Sjællands 41 og 
6 af Fyens 15 Kredse. Efter Valget 
1903 havde Reformpartiet 38 af Øer- 
nes 64 Kredse, af disse har det nu 
kun 18 tilbage, og Flertallet har som 



*) Da jeg ikke har haft nogen officiel 
Opgivelse over Stemmetallet ved 
Valget til Raadighed, er Tallene ta- 
get efter Ritzaus Bureaus Opgi- 
vende, og det er derfor muligt, at 
Tallene ikke er ganske nøjagtige. 

nævnt mange Steder været saa ringe, Følgende Tal viser bedst Nedgan- 

at det skyldes Tilfældigheder, at gen for Reformpartiet : 
Kredsene bevaredes. 

1903 1906 1903 1906 

Reformpartiet 122,000 St. 94,000 St. 50% 31% 

Socialdemokratiet . . . 55,000 „ 77,000 „ 23% 26% 

Højre 50,000 „ 68,000 „ 20% 23% 

Moderate 18,000 „ 19,000 „ 7% 6% 

Radikale 42,000 „ 0% 14% 

En saa svagt funderet Regering har ske Stemmer. Udviklingen gaar ab- 
ikke Udsigt til lang Levetid, et lille solut i modsat Retning. De radikale 
Uheld kan blive skæbnessvangert. og socialdemokratiske Folketings- 
Derfor taler Sandsynligheden for, at mænd, som denne Gang valgtes med 
Regeringen i den kommende Tid vil absolute Flertal i deres Kredse, har 
søge at styrke sin vaklende Stilling derfor ingen Udsigt til at falde ved et 
ved en Alliance til en eller anden kommende Valg, hvis Alliancen mel- 
Side, og her er det da saa heldigt for lem Radikale og Socialdemokrater 
Regeringen, at den har de Moderate bevares. Kun saadanne der er valgt 
at falde tilbage paa. Valgdagen den som Mindretalskandidater kan anta- 
29de Maj har sikkert belært de Mode- S es at falde ved en fælles Optræden 
rate om ikke at stille for store For- af Modstanderne. Men en Alliance 
dringer eller være for kostbare, og ™ f Ue u m Moderate og Reformpartiet vil 
paa den anden Side er Regeringen ^ke her føre til noget Resultat, og vil 

saa ilde stedt, at den sikkert vil byde n * ppe b ber f ve de Radlka / e f e * T 

... iV _ . _ A _ AI1 . aldemokraterne en eneste Kreds, da 

højt og olfre en Del for at faa Allian- . , .. . ~ 4 . _ „ ' 

. i H ingen af disse to Partiers Folketings- 
mænd er valgt som Mindretalskandi- 

Naar Alliancen saa er sluttet kan da , ep mo( , et p , ertal af Moderate og 

Regeringen atter trække Vejret lettet, ReformmæmL Socialdemokrater og 
saa har den atter et lille Flertal igen. Radikale man giede derimod kun 3 
Men desværre for Reformpartiet stemmer i Odder, 10 i Skjoldelev, 44 i 
hjælper dette neppe synderligt ud Nykjøbing M., 89 i Køge, 81 i Rudkjø- 
over det nærmeste Øjeblik. bi n g? 134 j stege, 178 i Nyborg, 191 i 
Det skal selvfølgeligt villigt indrøm- Rønne i at sejre, og alle disse Kredse 
mes, at det er noget vanskelig at sidder nu de Moderate og Reformpar- 
spaa, om hvorledes det vil gaa i tiet inde med. Mon det egentlig er 
Fremtiden, men paa den anden Side urimeligt at antage, at Flertallet af 
er Tallene fra sidste Valg, hvor Delin- disse Kredse maa afgives til Demokra- 
gen af Venstre havde fundet Sted, et tiet ved et kommende Valg. I alle 
ganske godt Grundlag at regne med, disse Kredse tilsammen skal Demo- 
saa der kan alligevel opstilles en tern- kratiet kun forøge sit Stemmeantal 
lig god Sandsynlighedsberegning. Nu med nogle faa Hundrede Stem- 
vil sikkert enhver indrømme, at det mer for at sejre, og alene So- 
er ganske urimeligt at antage, at der cialdemokratiet gik ved sidste Valg 
lil et kommende Valg skulde blive frem med 22,000 Stemmer, og de 
færre radikale eller socialdemokrati- radikale alene mønstrede 42,000 Stem- 

mer. Derfor fører en Alliance med de 
Moderate næppe til noget synderligt 
Resultat for Regeringen. Kun en Alli- 
ance mellem disse to Partier og Højre 
kan maaske foreløbig redde Situatio- 
nen for en længere Tid. Men er en 
saadan Alliance mulig eller gennem- 
førlig? Mon Reformpartiets Vælgere 
virkelig gaar med hertil? Og hvilket 
Program skal være det samlende En- 
hedsmærke? Mon Konseilspræsident 



I. G. Christensen, der nu har naaet 
Magtens højeste Tinde i Danmark, 
egentlig er en lykkelig eller tilfreds 
Mand? mon han ikke af og til med 
Længsel i Hjertet tænker tilbage paa 
den Tid, da han stod som en højt an- 
set Fører for et mægtigt og stort Ven- 
streparti, hvis Medlemmer sad urok- 
kelig fast i deres Kredse med Venstres 
gamle Banner som Fanemærke? 



-*-++- 



Vulkanske Udbrud og Jordrystelser. 

Jordens Indre* 

Af Svante Arrhenius. 
(Efter en Artikel i „Ord och Bild" med nogle Forkortelser). 



De store Ulykker som i den sidste 
Tid (April 1906) har ramt de blom- 
strende Egne omkring Vesuv og i 
Kalifornien, har atter henledt Menne- 
skehedens Opmærksomhed paa de 
voldsomme Kræfter, som aabenbarer 
sig i Form af vulkanske Udbrud og 
Jordrystelser. De Tab af Menneske- 
liv, som har fundet Sted i disse to 
sidste Tilfælde er dog ubetydelige i 
Sammenligning med dem, som har 
ledsaget ældre Katastrofer af lignende 
Art. Det hæftigste Udbrud af vul- 
kansk Art i den nyere Tid er utvivl- 
somt det, der fandt* Sted den 26— 27de 
August 1883, hvorved to Tredjedele 
af den 33 Kvadratkilometer store 
Krakatoa i den ostindiske Øgruppe, 
sprængtes i Luften. Skønt denne 
var ubeboet, dræbtes omkring 40,000 
Mennesker ved denne Begivenhed, 
hovedsagelig ved den store Flodbølge, 
som fulgte efter Udbruddet, og som 
foraarsagede ulykkebringende Over- 
svømmelser i de omliggende Egne. 
Endnu skrækkeligere var Ødelæggel- 
sen ved den kalabriske Jordrystelse, 



som bestod af flere Jordskælv i 
Februar og Marts 1783. Derved 
ødelagdes den store By Messina 
den 5te Februar, og Antallet af 
Menneskeliv, der gik tabt ved disse 
Jordskælv opgjordes til omkring 
100,000. Samme Egne, navnlig Kala- 
brien, hjemsøgtes ogsaa den 8. Sept. 
1905 af ødelæggende Jordskælv. En 
anden Jordrystelse, som har faaet 
Plads i Historien paa Grund af det 
store Tab af Menneskeliv, ikke min- 
dre end omkring 90,000, var det, der 
den 15. November 1755, hærgede Por- 
tugals Hovedstad. To Tredjedele af 
dette Mennesketab skyldtes en 5 Me- 
ter høj Flodbølge, som styrtede ind 
fra Havet. 

Den af alle Vulkaner, der er bedst 
studeret, er uden Tvivl Vesuv. I 
Roms Blomstringstid var dette Bjerg 
af helt fredelig Art, en Vulkankegle, 
der havde været udslukket saa langt 
Historien gik tilbage. Omkring Vul- 
kanen, paa den usædvanlig frugt- 
bare Jordbund, var der opblomstret 
græskeKolonier af en saadan Rigdom, 

at Egnen kaldtes Storgrækenland 
(Græcia magna). Da indtraf Aar 79 e. 
K. det ødelæggende Udbrud, ved hvil- 
ket Herculanum og Pompeji ødelag- 
des. De voldsomt frembrydende Luft- 
masser, som da strømmede ud af 
Jordens Indre, bortrev en stor Del af 
den gamle Vulkan-Kegle, hvis tilbage- 
blevne Del nu kaldes Monte Somma, 
og de nedfaldende Støvmasser blandet 
med Lavastrømme byggede det nye 
Vesuv op. Dette har ved senere Ud- 
brud ofte ændret sit Udseende bety- 
delig og har saaledes netop nu i Aar 
faaet en ny Askekegle. Efter Aar 79 
forekom- nye Udbrud Aar 203, 472, 
512, 685, 993, 1036, 1139, 1500, 1631 og 
1660, altsaa med ganske uregelmæs- 
sige Mellemrum. Siden har Vesuv 
været i næsten uafbrudt Virksomhed, 
i Almindelighed ganske ufarlig, saa- 
ledes at kun Røgskyen over Krateret 
har angivet, at den indre Gløden har 
varet ved. Meget hæftige Udbrud 
fandt Sted i 1794, 1822, 1872 og 1906. 

Helt anderledes end disse heftig 
virksomme Vulkaner forholder andre 
sig, som ikke foraarsager nævnevær- 
dig Skade. En saadan er Vulkanen 
Stromboli mellem Sicilien og Kala- 
brien. Denne har i Aartusender væ- 
ret i stadig Virksomhed. Dens Ud- 
brud følger hverandre med Mellem- 
rum, der varierer mellem mindre end 
et Minut og tyve Minutter. Dens Ild 
tjener som et Slags naturligt Fyr for 
de Søfarende. Naturligvis er ogsaa 
denne Vulkans Kraft forskellig til for- 
skellige Tider; for Tiden siges den at 
være i usædvanlig heftig Virksomhed. 
Meget rolig forløber ogsaa Udbrudde- 
ne af de store Vulkaner paa Hawai. 

Den vigtigste Bestanddel blandt de 
Legemer, som stødes ud af Vulkaner- 
ne, er Vanddamp. Derfor udgør Sky- 
en over Vulkankrateret det sikreste 
Kendetegn paa Vulkanens Virksom- 
hed. Ved de heftige Udbrud stødes 
disse Dampmasser højt op i Luften, 
indtil 8 Kilometer. Vesuv selv rager 
1300 m. op over Havfladen. Hosstaa- 



ende Billede gengiver en Tegning af 
Poulett Scrope, som forestiller Vesuvs 
Udbrud Aar 1822. I dette Tilfælde 
synes der at være Vindstille. Damp- 
masserne danner en Sky af en regel- 
mæssig Form, der minder om en 
Pinje. Efter Plinius' Beskrivelse har 
Skyen over Vesuv ved dennes Udbrud 
Aar 79 haft et lignende Udseende. 
Naar Luften ikke er saa stille, anta- 
ger Skyen en mere uregelmæssig 
Form. Skyer, der stiger op til saa 
store Højder, som de nævnte, udmær- 
ker sig ved kraftige elektriske Ladnin- 
ger. De stærke Lyn, som derfor farer 
ud fra den sorte Sky, bidrager meget 
til at forøge Indtrykket af det uhygge- 
lige Skuespil. Regnen, som styrter 
ned fra denne Sky, blandes ofte med 
Aske og ser da ud som Blæk. Asken, 
hvis Farve veksler fra lysegraat, gul- 
graat og brunt til næsten sort, er 
ganske smaa Draaber af Lava, som er 
kastet ud af de udstrømmende Luft- 
arter og hurtig er størknet i Luften. 
Større Lavadraaber størkner til vul- 
kansk Sand eller saakaidte lapilli (d. 
v. s. Stene) og „Bomber". Disse faste 
Masser anretter sædvanlig den stør- 
ste Skade ved vulkanske Udbrud. Et 
7 Meter tykt Lag Aske indsvøbte Pom- 
peji i det beskyttende Dække, som har 
dækket det indtil Udgravningerne i 
vore Dage. Derved føjede den flne 
Aske og det regnblandede Dynd sig 
tæt som Gibsforme om de døde Lege- 
mer; de størknede senere som et 
Slags Cement, og da Stykkerne af de 
døde Legemer var fjernede, kunde 
man ved Hjælp af Gementformen faa 
de mest naturtro Afstøbninger af de 
Legemer, som havde været indhyllede 
deri. Paa samme Maade dannes, naar 
Asken falder ned i Havet, et Lag af 
vulkansk „Tuf 4 , i hvilket Havdyr og 
Havalger indsvøbes; af denne Art er 
Jorden i Landskabet Gampagna Felice 
ved Ne&pel. Større Stene, gennem- 
trukne med utallige Luftblærer, flyder 
omkring paa Havet som Pimpsten ; de 
slides lidt efter lidt i Stykker af Bølge- 

slaget, saa de forvandles til vulkansk 
Sand. Den omkringdrivende Pimp- 
sten er stunddom farlig eller hin- 
drende for Skibsfarten paa Grund 
af sin store Masse. Dette var f. Eks. 



ber, Borsyre med mere. En stor Del 
af disse Legemer falder ret hurtig ned 
fra Vulkanvæggene ved de vulkanske 
Luftarters hurtige Afkøling; en anden 
Del af mere flygtige Bestanddele, saa- 



Pingen over Vesuv 1822. (Samtidigt Billede.) 



Tilfældet efter Krakatoas Udbrud 
1883. 

Foruden Vulkandampen udstødes 
ogsaa andre Luftarter, især Kulsyre, 
men ogsaa Dampe af Svovl, Svovl- 
brinte, Klorbrinte og Salmiak samt 
sjældnere Klorider af Jærn og Kob- 



som Kulsyre, Svovlbrinte og Klor- 
brinte kan derimod udbrede sig over 
større Strækninger og ved sin Hede 
og Giftighed tilintetgøre alt Menne- 
ske- og Dyreliv, som kommer paa 
Luftstrømmens Vej. Dette var Tilfæl- 
det ved den sørgelige Ødelæggelse af 

St. Pierre, hvor 30,000 Menneskeliv 
gik tabt ved Mont Pélées Udbrud d. 8. 
Maj 1902. Ogsaa Plinius den ældre 
dræbtes ved Vesuvs Udbrud Aar 79 



gedes ud til en Højde af 30 Kilometer 
og de fineste Partikler lidt efter lidt 
spredtes til alle Dele af Jorden; 
det var dem der i de to føl- 



af kvælende Luftarter. Vulkanasken gende Aar foraarsagede de pragtfulde 
kan stundom af Luftstrømmen føres Solopgange og Solnedgange, som har 



Mont Pélées Vulkankegle. 



bort over store Strækninger, som fra 
Sydamerikas Vestkyst til Antillerne, 
fra Island til Norge og Sverige, fra 
Vesuv (1906) til Holsten. Mest bekendt 
i saa Henseende er Krakatoas Ud- 
brud, hvorved den fine Aske slyn- 



faaet Navnet „Det røde Skær". Ogsaa 
efter Mont Pélées Udbrud iagttog man 
i Europa (lette røde Skær. Støvet fra 
Krakatoa gav ogsaa Materiale til de 
1883—1892 iagttagne „lysende Nat- 
skyer", som i den sidste Del af denne 

Periode svævede omkring i en Højde 
af omtrent 80 Kilometer og derfor 
var solbelyste l&nge efter Solens 
Nedgang. 

En særlig stor Interesse har Krateret 
Kilauea paa den høje Vulkan Mauna- 
Loa paa Hawai — denne Vulkan er 
omtrent saa høj som Mont Blanc. 
Dette Krater danner en stor Lavasø af 
omtrent 12 Kvadratkilometers Ud- 
strækning, hvis Størrelse dog veksler 
betydeligt fra en Tid til en anden. 
Den kogende, rødhede Lavamasse af- 
giver under lette Eksplosioner stadig 
nye Luftmasser, hvorved Ildfontæner 
af omkring 20 Meters Højde sprøjter 
op i Luften. Undertiden bryder Lava- 
søen ud gennem Revner i Kraterets 
Rand og flyder ud i Form af en Lava- 
strøm langs Bjærgets Side, indtil La- 
vasøens Overflade er sunket ned un- 
der Revnerne. Denne Lava er sæd- 
vanlig af forholdsvis letflydende Be- 
skaffenhed og breder sig derfor tem- 
melig jævnt over store Flader". 

„Naar den vulkanske Virksomhed 
lidt efter lidt tager af og ophører, bli- 
ver der sædvanlig Spor tilbage af den 
i de Udstrømninger af varmt Vand og 
Luftarter, som findes i mange Egne, 
hvor mægtige Vulkaner i Tertiærtiden 
udsendte deres Lavamasser. Hertil 
hører de berømte Geysere paa Island, 
i Yellowstone Park og paa Ny Zee- 
land, de i medicinsk Henseende højt 
skattede varme Kilder i BGhmen (f. 
Ex. Karlsbaderkilderne, „Fumaroler- 
ne fc \ der udslynger Vanddamp i Italien, 
Grækenland og andre Lande, „Mofet- 
terne" med deres Kulsyreudstrømnin- 
ger — saadanne forekommer hyppig 
i det saakaldte Eifel-Omraade nær 
Rhinen, i Hundegrotten ved Neapel og 
i Dødsgrotten paa Java — „Solfatarer- 
ne", som afgiver Svovldampe — saa- 
danne findes ved Neapel paa de phle- 
greiske Marker og i Grækenland — 
samt en Del af de saakaldte Dyndvul- 
kaner, som udslynger Dynd, Saltvand 
og Luftarter, sædvanlig Kulsyre og 
Kulbrinter, f. Ex. de der findes ved 



Parma og Modena i Italien samt ved 
Kronstadt i Siebenbtirgen. De ud- 
slukte Vulkaner, blandt hvilke nogle 
hører til Jordens højeste Bjærge, saa- 
som Aconcagua i Syd-Amerika (6,970 
m.) og Kilimandjaro i Afrika (6,010 
m.) undergaar ofte en hurtig Ødelæg- 
gelse ved Regnens Indflydelse, da de 
for en stor Del er opbyggede af løst 
Materiale, vulkansk Aske med Lag af 
Lavastrømme imellem." 

„Da Krakatoa i 1883 sprængtes i Luf- 
ten, blev Halvdelen af Vulkanen staa- 
ende tilbage. Denne viser meget tyde- 
lig Gennemsnittet af en Askekegle, 
som endnu kun har undergaaet meget 
ringe Indvirkning af Vandets Ødelæg- 
gelsesarbejde. Man ser her i Midten 
den lyse Lavaprop i Vulkanrøret og 
fra denne udgaar lysere Lavalejer, 
mellem hvilke der ses mørkere Aske- 
lag. — 

Man har iagttaget en paafaldende 
Regelmæssighed med Hensyn til Vul- 
kanernes Fordeling paa Jordoverfla- 
den. Næsten alle Vulkaner ligger i 
Nærheden af Havet ; der findes ganske 
vist Vulkaner i Øst-Afrika, men de 
ligger i Stedet for nær ved de store Sø- 
er ved Ækvator. Nogle Vulkaner, som 
angives at ligge i Centralasien, er 
tvivlsomme. Dog savnes Vulkaner 
ved mange Kyster, saasom ved Au- 
straliens Kyst og ved det nordlige Is- 
havs lange Kystlinjer Nord om Asien, 
Evropa og Amerika. Kun hvor der er 
store Revner i Jordskorpen langs Ky- 
sterne, findes Vulkaner. Hvor der er 
saadanne store Revner i Skorpen men 
Have (eller meget store Indsøer) 
ikke findes i Nærheden, exempelvis i 
Østrigs Alpeegne, forekommer Vul- 
kaner heller ikke, men disse Egne er 
derimod meget kendte for deres Jord- 
rystelser. 

Allerede tidlig har der hersket den 
Forestilling, at det er Jordens indre 
flydende Masse, der trænger frem til 
Jordoverfladen gennem Vulkanerne. 

Man har forsøgt at maale Dybden af 
Vulkanarnerne og er kommel til gan- 

ske forskellige Resultater. Saaiedes 
har man f. Ex. for Vulkanarnen un- 
der Vulkanen Monte Nuovo, som Aar 
1538 opkastedes paa de phlegreiske 
Marker ved Neapel, beregnet en 
Dybde af mellem 1,3 og 60 Kilometer, 
for Krakatoa har man fundet mere 
end 50 Kilometer, o. s. v. Alle disse 
Beregninger synes temmelig betyd- 
ningsløse, da Vulkanerne sandsynlig- 
vis ligger over Revner i Jordskorpen, 
i hvilken den flydende Masse (Mag- 
maen) i Jordens Indre kiler sig ind, 
saa at man sikkert har svært ved at 
angive, hvor Magmaarnen ender og 
Vulkanrøret begynder. Ved Kilauea 
har man det Indtryk, at man staar 
overfor en Aabning i Jordskorpen, 
gennem hvilken Jordens flydende 
Masse direkte træder frem for Dagen. 
Hvad Jordskorpen angaar, ved man 
gennem Iagttagelser i Borehuller i for- 
skellige Verdensdele, at Temperatu- 
ren stiger temmelig hurtig, naar man 
kommer længere ned — i Gennemsnit 
med omtrent 30 Grader for hver Kilo- 
meter; men -de dybeste Borehuller er 
ikke fuldt 2 Kilometer dybe. Stiger nu 
Temperaturen med 30° G. for hver Ki- 
lometer; saa maa der paa en Dybde af 
40 Kilometer opnaas en Temperatur, 
ved hvilken alle de almindeligere 
Bjergarter vilde smelte. Nu stiger 
ganske vist Smeltepunktet med Tryk- 
ket, men Betydningen deraf er blevet 
alt for overdrevet, naar man har troet 
at Jordens Indre af denne Grund mu- 
ligvis kunde være fast. Som Tammann 
har vist gennem direkte Forsøg, er 
det sandsynligt, at Smeltepunktet kun 
stiger til et vist Tryk, for siden ved 
yderligere Stigning af Trykket atter 
at synke. Den før beregnede Værdi 
maa derfor forhøjes noget, men hvis 
man antager, at andre Bjergarter for- 
holder sig som Diabas efter Barus' 
Mening, at deres Smeltepunkt stiger 
1° C. for 40 Atmosfærers Tryk, sva- 
rende til en Dybde af 155 m., saa fin- 
der man, at den faste Jordskorpe ikke 
er mere end mellem 50 og 00 Kilome- 



ter tyk. I større Dybder begynder 
saaiedes den smeltede Masse. Paa 
Grund af Kiselsyrens større Lethed 
koncentreres denne i den flydende 
Masses højere Lag, medens de mere 
Jernilteholdige Dele af Magmaen, paa 
Grund af deres Vægt, samler sig dy- 
bere nede. Denne Magma maa vi 
forestille os som en yderst trægtfly- 
dende Vædske, lignende Asfalt." 

„Den Omlejring og Blanding, som 
forekommer i Magmaen, navnlig dens 
meget trægtflydende øverstliggende 
sure Dele, er yderst ringe. Magmaen 
under Vulkaner, der ligger nærved 
hinanden, saasom Etna, Vesuv og 
Pantellaria kan derfor, som Erfarin- 
gen viser, have ganske forskellig Sam- 
mensætning, uden at man derfor med 
Stubei behøver at antage, at disse 3 
Vulkanarner er fuldstændig isolerede 
fra hverandre. 

Man har fundet, at Lavaen i Vesuv 
har en Temperatur paa 1000 k 1100° C. 
ved Lavastrømmens nederste Ende. 
Da der i Lavaen forekommer visse Kry- 
staller, saasom af Leucit og Olivin, 
som man af visse Grunde antager er 
blevet dannet før Lavaens Udtrædelse 
af Krateret, slutter man, at dennes 
Temperatur, før den forlod Vulkan- 
røret, ikke kan have været højere end 
omkring 1400° C. 

Det vilde imidlertid være urigtigt 
fra den Temperatur, der findes i Ve- 
suvs Lava at drage den Slutning, at 
Vulkanarnen ligger i en Dybde af hen- 
imod 50 Kilometer. Denne Dybde er 
sandsynligvis meget mindre, maaske 
ikke en Gang 10 Kilometer, da Jord- 
skorpen her, ligesom overalt hvor 
Vulkaner forekommer, er stærkt hul- 
let, saa at Magmaen paa visse Ste- 
der, netop hvor Vulkanerne findes, 
kommer meget nærmere Jordoverfla- 
den end under normale Forhold. 

Vandets Betydning for Vulkanerne 
beror sandsynligvis paa, at det gennem 
Revner under Havbunden trænger ned 
mod Dybet. Naar det naar et Lag, 
hvis Temperatur er 365° (Vandets saa- 



— 10 



Digitized by 



Google 



Vulkanske Udbrud og Jordrystelser 



kaldte kritiske Temperatur), kan det 
ikke længere forefindes i flydende Til- 
stand. Det hindrer imidlertid ikke, at 
det trænger længere ned i Dybet, næ- 
sten i luftformig Tilstand. Naar det 
naar Magmaen, absorberes det i høj 
Grad af denne. Dette beror derpaa, 
at Vand ved Temperaturer over 300° 
er en stærkere Syre end Kiselsyre, 
som derfor uddrives af Vandet af sine 
Silikater, som udgør Hovedbestandde- 
len af Magmaen. Jo højere Tempera- 
turen er, desto større bliver Magma- 
ens Evne til at optage Vand. Ved 
denne Optagelse af Vand svulmer 
Magmaen op og bliver samtidig mere 
letflydende. Magmaen presses derfor 
ud under Udøvelse af et Tryk, som 
fuldstændig svarer til det osmotiske 
Tryk, et Tryk som opstaar ved Vands 
Indtrængen i en Opløsning, f. Eksem- 
pel af Sukker eller Salt. Dette Tryk 
kan blive saa stærkt, at det naar op til 
Tusender af Atmosfærer. Af dette Tryk 
kan Magmaen løftes op gennem Vul- 
kanrørene, selv om disse hæver sig 
omtrent 6000 Meter over Havfladen. 
Da Magmaen nu stiger op i Vukan- 
røret, afkøles den lidt efter lidt, dens 
Evne til at holde Vand absorberet, 
formindskes med Temperaturen. Van- 
det gaar derfor bort under heftige 
Kogningsfænomener og river med sig 
Draaber eller større Masser af Lava, 
som falder ned som Aske eller Pimp- 
sten. Ogsaa naar Lavaen senere fly- 
der ud af Krateret, afkøles den lang- 
somt og afgiver stadig mere Vand, 
som sønderslider den under Dannelse 
af Bloklava. Men staar Lavaen for- 
holdsvis stille i Vulkankrateret, saa- 
ledes somiKilauea, gaar Vandet lang- 
sommere bort og som Følge af de 
øverste Lavalags lange Berøring med 
Luften, indeholder de forholdsvis lidt 
Vand — dette er saa at sige udluftet 
— og deres Lavastrømme danner der- 
for ved Størkningen mere jævne 
Flader." 

„Fortsætter vi nu Undersøgelsen af 
Magmaen paa større Dybder, saa findes 



der ingen Anledning til at antage, at 
Temperaturen ikke vedblivende stiger, 
jo længere man kommer ned imod Jor- 
dens Indre. Paa en Dybde af 300 til 400 
Kilometer maa Temperaturen til Slut 
blive saa høj (omkring 10,000 ° C), at 
intet Stof kan bestaa der undtagen i 
Luftform. Indenfor dette Lag maa 
Jordens Indre saaledes være luftfor- 
migt. Af vore Undersøgelser an- 
gaaende Luftarternes Forhold ved 
høje Temperaturer og Tryk, ledes 
vi til at antage, at Luftarterne i Jor- 
dens Inderste forholder sig omtrent 
som en trægtflydende Magma ; i visse 
Henseender kan de snarest sammen- 
stilles med faste Legemer. Navnlig er 
deres Sammentrykkelighed yderst rin- 
ge. Man skulde tro, at det var om- 
trent umuligt at faa nogen som helst 
Kundskab om disse Lags Forhold ; 
gennem Jordrystelserne faa vi imid- 
lertid noget Kendskab dertil. Disse 
Lag udgør den ubetinget største Del af 
"Jordmassen og maa have en betydelig 
Vægtfylde, da Jordens Gennemsnits- 
vægtfylde er 5,52 og de ydre Lag, saa- 
som Verdenshavet og de af os kendte 
Jordmasser har lavere Vægtfylde ; de 
sædvanlige Bjærgarter har Vægtfylde 
mellem 2,5 og 3. Man har derfor an- 
taget, at Jordens inderste Dele er me- 
talliske, navnlig har Wiechert forfæg- 
tet denne Anskuelse. Sandsynligvis 
er Jærn Hovedmassen i denne Jord- 
gas. Derfor taler den Omstændighed, 
at Jærn, saaledes som Spektralanaly- 
sen lærer os, udgør en særlig vigtig 
Bestanddel af Solen, at endvidere 
Jærn udgør Hovedmassen af de metal- 
rige Dele i Meteorstene og endelig ty- 
der Jordmagnetismen paa, at der fin- 
des Jærn i store Mængder i Jordens 
Indre. Man har ogsaa Grund til at 
tro, at de i Naturen forekommende 
Jærnarter, f. Eks. det bekendte Jærn 
fra Ovifak i Grønland, er af vulkansk 
Oprindelse. De i Jordens luftformige 
Indre forekommende Legemer forhol- 
der sig paa Grund af deres Tæthed i 
kemisk og fysisk Henseende omtrent 

som Vædsker. Da Metaller, saadan som 
Jærn, • sikkert ved meget høje Tempe- 
raturer har langt større Vægtfylde end 
deres Ilter og disse højere end deres 
Silikat, saa maa vi antage, at Luftar- 
terne i Jordens allerinderste næsten 
udelukkende bestaar af Metaller, de 
ydre Dele derimod hovedsagelig inde- 
holder Ilter og de yderste mest Si- 
likat. 

Hvad angaar den længst ude lig- 
gende flydende Magma, er det sand- 
synligt, at den ofte, naar den trænger 
ind i højere Lag i Form af Batholiter, 
paa Grund af Afkølingen deles i to 
Dele, hvoraf den ene er lettere og luft- 
formig og indeholder Vand og deri op- 
løselige Bestanddele, medens den an- 
den, den tungere, hovedsagelig be:- 
staar af Silikat med ringe Vandind- 
hold. Den letbevægelige, vandrige 
Del afsondrer sig i de højere Lag og 
trænger ind i de omliggende sedimen- 
tære Lag, navnlig i deres Revner og 
fylder dem med store Krystaller, ofte 
af metallurgisk Værdi saasom Tin-, 
Kobber- og andre Malme, medens 
Vandet sagte damper bort gennem de 
ovenliggende Dele. Den trægtflyden- 
de Silikatmasse størkner derimod, da 
den er saa lidt flydende, til Glas, eller 
hvis Afkølingen sker langsomt, til 
smaa Krystaller. 

Vi gaar nu tilbage til Jordrystel- 
serne. Intet Land er fuldstændig for- 
skaanet for disse. Hos os og i vore 
Nabolande, særlig det nordlige Rus- 
land forekommer de imidlertid kun i 
meget ufarlig Form. Dette beror der- 
paa, at Jordskorpen har ligget ubrudt 
gennem lange Tidsrum og ikke er 
sønderbrudt af Sprækker. Den for- 
holdsvis stærke Jordrystelse, som den 
23. Okt. 1904 rystede vort Land, navn- 
lig dets Vestkyst, i usædvanlig hef- 
tig Grad, dog uden at forvolde næv- 
neværdig Skade — nogle Skorstene 
faldt ned — , hidrørte fra en efter vore 
nordiske Forhold temmelig betydelig 
Revne i Jordskorpen ude i Skagerak, 
en Fortsættelse af den dybeste Revne 



paa Nordsøens Bund, den saakaldte 
norske Rende, som strækker sig 
udenfor Norges Kyst. Ogsaa andre 
stærkere Jordskælv, som man har 
iagttaget i vort Land, f. Eks. de den 
22de Dec. 1759 og den 13de April 1851, 
synes at være udgaaet fra samme 
Egn. I Europa rammes Italien og 
Balkanhalvøen samt nogle Dele af 
Østrig temmelig ofte af Jordskælv. 

I Følge en af British Association 
nedsat Komité til Undersøgelse af 
Jordrystelser, som meget væsentlig 
har bidraget til Kendskab til disse 
vigtige Naturfænomener, hidrører de 
Jordskælv, som er af nogen Betyd- 
ning, fra bestemte Centrer, som er 
angivne paa hosstaaende Kort." 

„Jordrystelserne forekommer sæd- 
vanlig i saakaldte Sværme. Saaledes 
talte man i Marts 1868 mere end 2000 
Stød paa Hawa'i. Ved de Jordskælv, 
som i 1870—73 hergede Landskabet 
Phokis i Grækenland, iagttoges stun- 
dom Jordstød, som i lange Tider 
fulgte paa hinanden med 3 Sekunders 
Mellemrum. I hele denne Jordskælvs- 
Periode, som varede 3J Aar, regner 
man at der har været omkring £ Mil- 
lion Jordstød og i Million underjordi- 
ske Drøn, som ikke paafulgtes af 
kendelige Jordskælv. Blandt disse 
Jordskælv blev kun 3 efterfulgt af 
nævneværdig Forstyrrelse og kun 35 
ansaas for værd at omtale i Bladene. 
Ogsaa Jordskælvet den 23 Oktober 
1904 tilhørte en Sværm, som varede 
fra den 10de til 28de Oktober, i hvil- 
ken Tid der mærkedes talrige Smaa- 
stød, navnlig den 24de og 25de Okto- 
ber. 

Som Følge heraf indtræffer der sæd- 
vanlig svagere Jordstød før de ødelæg- 
gende, og disse Smaastød gør saale- 
des Tjeneste som en Slags Advarsels- 
tegn. Tit er dette dog ikke Tilfældet, 
men det heftige Stød kommer uven- 
tet 41 . 

„De stærke Jordrystelser frembrin- 
ger ofte Revner* i Jorden. Saaledes be- 

rettes fra San Francisco, at Huse styr- 
tede ned i store Revner." 

„Xaar Jordskælvet er forbi, ligger 
Jordoverfladen ofte ikke i sit oprin- 
delige Leje, men har antaget en mere 
eller mindre bølgeagtig Form. Denne 
ses naturligvis lettest hvor Gader eller 
Jærnveje findes indenfor Jordrystel- 
sens Omraade. Saaledes fortælles der, 
at Sporvejene paa Hovedgaden Mar- 
ket Street i San Francisco efter Jord- 
rystelsen dannede store Bølger. 



somt eksisterer der ogsaa en saadan 
Sammenhæng mellem en stor Del af 
de hæftige Jordrystelser. For at vise 
dette, har den omtalte engelske Ko- 
mité foretaget en Undersøgelse af An- 
tillernes Jordskælvshistorie. Det frem- 
gaar af denne, hvor urolige Forholde- 
ne er i denne Del af Verden og hvor 
roligt og trygt vi har det i det gamle 
Europa, navnlig her i Norden. Ad- 
skillige Dele af Centralamerika er saa 
stærkt hjemsøgte af Jordrystelser, at 




JoidskaWscentier efter „British Association! - Undersøgelser. 



Som Følge af Forskydningerne i 
Jordskorpens Lag og de samtidig 
fremkomne Sprækker ændres Floder- 
nes Løb. Dette var ogsaa Tilfældet i 
Kalifornien 1906. Grundvandet styr- 
ter derved ofte ud med stor Heftig- 
hed, medrivende Stene, Sand og Dynd, 
som stunddom taarner sig op i krater- 
formede Forhøjninger. Derved ind- 
træffer ofte vidtstrakte Oversvømmel- 
ser. 

„Man har altid været tilbøjelig til at 
sætte Jordrystelser og Vulkanudbrud 
i Forbindelse med hinanden. Utvivl- 



en Del deraf (Salvador) har faaet Nav- 
net „Gyngejorden". Jorden er der om- 
trent stadig i Bevægelse. 

Paa Grund af Jordrystelsernes store 
praktiske Betydning har man i den 
senere Tid indrettet en Mængde„seis- 
mologiske" Stationer, hvor Jordrystel- 
serne aftegnes af Penduler, som 
tegner Linjer paa Papir, der drives af 
et Urværk omtrent som paa et Telegraf- 
apparat. Finder der ingen Jordrystel- 
ser Sted, er Linjen ret, ved Jordskælv 
gaar den over til en Bølgelinje. Hvis 
Papirets Bevægelse er langsom, viser 

denne Bølgelinje sig blot som en For- 
tykkelse af den rette Linje. Hosstaa- 
ende Billede viser et Seismogram fra 
Stationen Shide paa Øen Wight fra 
den 3i. Aug. 1898. Den Jordrystelse, 
som her er optegnet, udgik fra Cen- 
tret G i det indiske Ocean. Dette 
kunde man slutte sig til paa Grund af 
Tiden for Ankomsten til de forskellige 
Stationer. Man ser paa det nævnte 
„Seismogram" en svag Fortykkelse af 
den rette Linje Kl. 20 T. 5 M. 2 S. (8 
T. 5 M. 2 S. Eft.) Senere bredte Lin- 
jen sig mere ud og det hæftigste Stød 
indtraf Kl. 20 T. 36 M. 25 S. Et andet 
Stød indtraf Kl. 20 T. 42 M. 29 S., hvor- 
efter Rystelsen aftog sagte under min- 
dre Stød. Stødet Kl. 20 T. 5 M. 2 S. 
kaldes det første Stød. Det gaar lige 



skaber. Paa korte Afstande er Stø- 
denes Forplantningshastighed min- 
dre, og man iagttager da ofte ikke det 
første svage Stød. Hastigheden gaar 
ned til Jienimod 2 Kilometer pr. Se- 
kund. Dette beror paa, at Stødets For- 
plantningsretning da delvis beskriver 
en krum Linje nedad mod de fastere 
Dele af Jordskorpen og delvis gaar 
gennem de løsere Lag, som lader Stø- 
dene komme meget langsommere 
frem end de faste, eksempelvis løs 
Sandsten 1,2 Km., Vand (i Verdens- 
havet) 1,4 Km , løst Sand 0,3 Km. pr. 
Sekund. Det er tydeligt, at man af 
Opgivelser for Ankomsttiden for det 
første Stød og for det stærke Stød kan 
beregne Afstanden mellem Observa- 
tionsstedet og Jordrystelsens Udgangs- 



so. 36. 25. 
30. 31. 21. | 20. 42. 29. 



20. 4. 2. 



t 



gennem Jorden langs en Diameter. 
Det er meget svagt, hvilket menes at 
bero paa den overordentlig stærke 
Gnidning, som er ejendommelig for 
stærkt opvarmede Luftarter, som de, 
der befinder sig i Jordens Indre. Det 
stærke Stød Kl. 20. 36. 25. beror paa 
en Bølgebevægelse i den faste Jord- 
skorpe. Dette Stød svækkes i meget 
mindre Grad end det nysnævnte og 
bevæger sig fremad med langt min- 
dre Hastighed, omkring 3,4 Kilometer 
i Sekundet langs Jordoverfladen. Man 
kan beregne Forplantningshastighc- 
den af et Stød i et Kvartsbjerg; den 
er 3,6 Kilometer i Sekundet, saalcdes 
meget nær overensstemmende med 
det fundne Tal, hvilket jo ogsaa maa 
være Tilfældet, da Jordens faste Skor- 
pe hovedsagelig bestaar af Silkat, d. 
v. s. Forbindelser, i hvilke Kvarts ind- 
gaar og som besidder Menende Egen- 



(fy- 



punkt. Stunddom kommer det stærke 
Stød tilbage efter nogen Tids Forløb, 
omend i formindsket Grad; man har 
ofte iagttaget, at dette andet svagere 
Stød forholder sig, som om det var 
gaaet Jorden rundt paa den længste 
Vej mellem Udgangspunktet og Ob- 
servationspunktet. 

Jordstødenes Bevægelse i Jorden læ- 
rer os altsaa, at vore Slutninger om, 
at Jordskorpen ikke strækker sig sær- 
deles dybt og at Jordens Indre er luft- 
formigt, meget nær stemmer med Vir- 
keligheden. Gennem et uddybet Stu- 
dium af Seismogrammet kan vi der- 
for haabe at lære noget mere om Jor- 
dens allerinderste Dele, som vi ved en 
flygtig Betragtning skulde være til- 
bøjelige til at tro var ganske utilgæn- 
gelig for den videnskabelige Forsk- 
ning. 

IV. 



Hun skrev til ham og adresserede 
Brevet til Teatret. Den første Konvo- 
lut maatte hun rive i Stykker, fordi 
hun uden at tænke sig om havde 
skrevet udenpaa til Isak Levinsky. 

Hendes Brev var fuldt af overstrøm- 
mende Glæde over at have fundet sin 
kære Isak og af Stolthed over hans 
vidunderlige Stilling. Hvem skulde 
have tænkt sig, at en simpel Litho- 
graflærling kunde have opnaaet at 
blive en af de toneangivende i alle de 
adelige og fornemme Kredse? Men 
hun havde altid troet paa hans Ta- 
lent; hun havde altid trolig gemt den 
lille Vandfarveskitse, han havde lavet 
af hende, og hængt den op i Daglig- 
stuen bag ved den Manufakturbutik, 
hun var bleven gift ind i. De havde og- 
saa tænkt sig, at han var gift og udvan- 
dret til Amerika. Men maaske var 
han gift, selv om han endnu var i 
England? Om han ikke nok vilde for- 
tælle hende det? Selvfølgelig havde 
hans Forældre vænnet sig til at be- 
tragte ham som død, skønt hun ofte 
havde hørt sin Moder raabe hans 
Navn i Søvne. Men hun selv tænkte 
meget tit paa ham, og maaske vilde 
han lade hende komme og besøge sig? 
Hun skulde nok komme i al Stilhed, 
naar der ikke var nogen af de store 
Folk, og hun skulde heller aldrig 
røbe, at han var Jøde og ikke født i 
Brasilien. Faderen var endnu, Gud 
være lovet, saa nogenlunde sund og 
rask, men Moderen skrantede en hel 
Del. I Haab om snart at se ham for- 
blev hun hans „hengivne Miriam". 

Hun ventede med Spænding paa 
Svar. Den ene Dag gik efter den an- 
den, men der kom intet. 

Da Dagene blev til Uger, begyndte 
hun at tabe Modet; men først da 



„Snurren", som hun havde fulgt gen- 
nem Avertissementerne, var bleven 
lagt hen igen — efter et meget ringere 
Antal Opførelser, end den første Aften 
havde givet Grund til at formode — 
gik det med forunderlig Klarhed op 
for hende, at dette Brev ialfald aldrig 
vilde blive besvaret. Men hun havde 
nu ingen Vanskelighed ved at faa 
Ethelred P. Wyndhursts Adresse op- 
spurgt og skrev igen. 

Stadig den samme saarende Tavs- 
hed. Efter en Maaneds Forløb forstod 
hun, at det, han den Gang havde 
skrevet til Forældrene paa hebraisk, 
var hans sidste Ord; at han for be- 
standig havde frigjort sig for Kafta- 
nens Svøb og ikke var at formaa til 
nu igen at lade sig bringe selv i den 
svageste Berøring med den. Hun 
græd over saaledes anden Gang at 
have mistet sin Broder, men den ved- 
holdende Syslen med Tanken om ham 
havde kaldt mange smukke, smaa 
Minder fra Barneaarene til Live igen, 
og hun kunde mindre end nogen 
Sinde tænke sig, at hun ikke en 
Gang igen skulde komme til at ind- 
tage en Plads i hans Liv. Han havde 
for bestandig udvidet hendes aande- 
lige Horisont, og hun vedblev at følge 
ham i Bladene, opfyldt af Ærefrygt 
for denne Tilværelse, der, i hendes af 
Uvidenhed slørede Omdømme, tog sig 
dobbelt stor og herlig ud. Efterhaan- 
den begyndte hun endog at prale af 
Broderen i den mere engelske Del af 
sin Omgangskreds, og saaledes blev 
det i Tidens Løb en kendt Sag for alle 
undtagen Forældrene, at den fortabte 
Søn, Isak, var et fremragende Med- 
lem inden for den fornemme, heden- 
ske Verden, indtil der lidt efter lidt 
i al Hemmelighed blandede sig en 
kolossal Beundring i den Foragt, 

hvormed man ellers i Ghettoen be- 
tragtede Ethelred P. Wyndhurst. 



I den fornemme, hedenske Verden 
blandede der sig derimod i al Hem- 
melighed en kolossal Foragt i den Be- 
undring, man nærede for Ethelred P. 
Wyndhurst. Han var selvfølgelig til 
en vis Grad paa Moden, men bag hans 
Ryg kaldte man ham ikke desto min- 
dre tit for en Jøde. For saa vidt som 
man hermed i Reglen tænker paa, at 
en Mand i særlig Grad har vidst at 
skaffe sig pekuniær Fordel, saa for- 
tjente han ikke at blive brændemær- 
ket paa den Maade. Hans mange for- 
skellige Talenter havde blot hindret 
ham i alvorligt at dyrke et enkelt af 
dem. Han havde haft en lille Succes 
med Billeder af en egen iøjnefaldende 
Art, daarligt tegnede, men i høj Grad 
rosende omtalt i Pressen; han havde 
skrevet rørende Vers som Tekst til 
Musikstykker og havde i al Skikke- 
lighed gjort Kur til stygge og mindre 
heldigt stillede Damer af det gode 
Selskab ; han var til Stede ved alle 
Premierer og blev mistænkt for at 
skrive Teaterkritikker, selv af sin 
egen Komedie. Og der, i det ubestem- 
melige Udsnit af det londonske Sel- 
skabsliv, hvor Kensington og Bohé- 
meverdenen skærer hinanden, var 
han en velkendt Gæst (alt for vel- 
kendt sagde gnavne, gamle Særlinge) 
og nød det lidet misundelsesværdige 
Ry, at han var en af dem, der gerne 
spiste sin Middag ude — for Mid- 
dagens Skyld. 

Ikke desto mindre havde adskillige 
af de Mennesker, der kaldte ham for 
et „Snyltedyr", ikke noget imod at 
nyde hans egne Drikkevarer, naar han 
selv fandt for godt at spille den elsk- 
værdige Vært. I den Rolle optraadte 
han netop en Søndag Aften for en bro- 
get Forsamling i sit eget dramatisk 
udstyrede Atelier, ja, han var lige i 
Færd med at sætte sine Tænder i en, 
efter alle Kunstens Regler tillavet, 



Sandwich med Skinke, da der blev 
bragt ham et Telegram. 

„Igen en af de velsignede Skue- 
spillerinder, der melder Forfald," 
sagde han. „Jeg gad nok vidst, hvor- 
dan de i Grunden klarer det med de- 
res Stikord!" 

Men under Læsningen skiftede 
hans Ansigt Udtryk, og da han var 
færdig, krøllede han hastigt det lyse- 
røde Papir sammen. 

„Moder døende. Intet Haab. Hun 
ligger og kalder paa dig. Har sagt 
hende, at du er i London. Fader sam- 
tykker. Kom straks. M i r i a m." 

Saa holdt han det sammenkrøllede 
Papir op til Gassen og tændte en ny 
Cigaret ved det. 

„Som jeg tænkte mig," sagde han 
smilende. „Naar en Kvinde er baade 
Kvinde og Skuespillerinde — " 

VI. 

Efter Hustruens Død og hendes for- 
gæves Kaiden paa sin Isak i Dødsøje- 
blikket, havde den gamle Maggid væ- 
ret en sønderknust Mand. Det var, 
som om hans Sindstemning fuldkom- 
ment harmonerede med de Ord i Tal- 
mud : „Hver den, der ser sin første 
Hustru dø, er som den, der med sine 
egne Øjne har set Templet lægges 
øde." * 

Hvad var der nu for ham i Livet, 
andet end Ruinerne af selve dette 
Tempel? Han skulde snart dø, og den 
Drøm, der altid havde staaet i Bag- 
grunden af hans Tilværelse, begyndte 
nu, da der intet var til at udfylde 
Forgrunden, at træde frem i første 
Række. Blot han dog kunde faa Lov 
til at dø i Jerusalem ! 

Der var ingenting af Betydning, der 
bandt ham til England. Hans Mi- 
riam var gift og var bleven alt for en- 
gelsk, til at der kunde bestaa noget 
virkeligt Samkvem imellem dem. Og 
ganske vist var hans Menighed ham 
meget dyrebar, men selv der havde 
han en Følelse af, at hans Kræfter 
ikke mere slog til, for der var andre 

Maggider, som var begyndt at kom- 
me /rem, og som kunde tale længere 
ad Gangen end han. 

At se og kysse den hellige Jord, at 
kaste sig i Støvet, der hvor Templet 
havde staaet, at dø i en Henrykkelses- 
tilstand, der i sig selv allerede var 
Gan-Iden (Paradis), kunde Livet vir- 
kelig endnu rumme en saadan Salig- 
hed for ham, Livet, der hidtil kun 
havde iskænket ham den ene beske 
Drik efter den anden ? 

Livet var ikke værd at leve, deri 
var han fuldkommen enig med sine 
længst forsvundne Brødre, Rabbiner- 
ne i det gamle Babylon, det var kun 
en Byrde, som det gjaldt at bære paa 
saa værdig en Maade som mulig. Men 
hvis Livet ikke var værd at leve, saa 
var Døden — i Jerusalem — værd at 
dø. Jerusalem ! det Sted han tre 
Gange om Dagen havde vendt sig 
imod i Bøn, hvis Navn stod skrevet i 
hans Hjerte som i den spanske Skjalds 
fra Middelalderen, med hvem han bad 
om Vinger til at flyve mod øst til 
Templets hellige Grund, om han saa 
blot skulde vandre nøgen og barfodet 
omkring mellem dets Ruiner. 

At dø i Jerusalem ! ja, det vilde være 
Livets højeste Lykke. 

Her var han en ensom Mand. I Je- 
rusalem vilde han være omgivet af en 
straalende Skare. Patriarker, Profe- 
ter, Konger, Præster, Vismænd — 
alle saa' han i Aanden svæve over 
dette nu saa øde Sted, som de havde 
elsket saa højt, og hørte dem hviske 
den livstrætte himmelske Trøstensord 
i Øret. 

Men nu opstod der en pudsig Van- 
skelighed. Maggiden vidste fra sin 
Brevveksling med Rabbinerne i Jeru- 
salem, at en russisk Undersaat vilde 
have stor Vanskelighed ved at slippe 
ind i Jaffa eller Beyrout, selv ved 
Hjælp af Bakhshtsh (Pengegaver). 
Den eneste sikre Maade at komme ind 
i Palæstina paa var som britisk Un- 
iersaat. Hvilken forunderlig Skæb- 
nens Ironi ! I næsten et halvt Aar- 



hundrede havde den gamle Mand le- 
vet i England i sin Kaftan, og nu, da 
han vilde drage ud for at dø i de 
Lande, hvor Kaftanen hørte hjemme, 
saa blev han nødsaget til at søge en- 
gelsk Indfødsret ! Han maatte endog 
bekvemme sig til at give en mindre 
sandfærdig Fremstilling af de Bevæg- 
grunde, hvorfor ha*n saa pludselig øn- 
skede at gøre sig til ét med John Bulls 
Institutioner og patriotiske Fordom- 
me, saa han kunde leve og dø som 
en fribaaren Englænder. Men ved 
Hjælp en en rettroende, rig Jøde fra 
West End, der undertiden havde ladet 
sig drage hele den lange Vej østpaa 
af Maggidens veltalende Udlægninger 
af den hellige Skrift, blev alle Van- 
skeligheder imidlertid overvundne. 
Og bevæbnet med et Pas hvirvledes 
Maggiden bort, hen imod sit hellige 
Hvilested, efter først at have givet 
Miriam en Velsignelse, der skulde 
forestille Velsignelsen paa Dødslejet, 
ved fra Kupévinduet at lægge Hæn- 
derne paa hendes bedste Hat. 

VII. 

Den Slags Skuffelser, der ofte venter 
Drømmeren, naar han ser sine Drøm- 
mes Land, blev Maggiden sparet for, 
fordi han, selv midt i Virkeligheden, 
vedblev at være en Drømmer, og 
kun med Aandens Øjne saa' de snæv- 
re Gyder med deres utrolige Mængde 
af Smuds og de graadige Schnorrers 
(Tiggere). Indsvøbt som i himmelsk 
Kærlighed ventede han blot paa det 
Øjeblik, da han skulde forlade denne 
Verden for alt det straalende, der ven- 
tede ham i den næste, og naar han 
ved Grædemuren bad om, at Zion 
paany maatte opstaa i al sin Glans, 
saa var det, trods Varmen i hans Bøn- 
ner, med den fredelige Upersonlig- 
hed, hvormed kun den kan bede, der 
ikke ser frem til noget Kongerige her 
paa Jorden. For Verdens Øjne var 
han en gammel Mand, der i de 
sjældne Pavser, mellem at han var i 
Synagogen eller et andet Lærdom- 

mens Tempel, levede et eller andet 
Sted oppe ad en mørk Trappe med 
Udsigt til en snæver, trist Baggaard, i 
et eneste lille, bitte Værelse med et 
endnu mindre Køkken — ikke meget 
andet end et Komfur ude paa selve 
Trappegangen. Og dog var dette lille 
Rum snart et almindeligt Valfart- 
sted for utallige Schnorrers, der be- 
tragtede denne rige, engelske Mag- 
gids Komme som en højst uventet 
Lykke, for i det stakkels, forsultne Je- 
rusalem er rig og engelsk blot forskel- 
lige Benævnelser for samme Ting. 
Men disse Tiggeres Forestillinger 
om Velgørenhed var saa beskedne og 
Landets Mønt saa let delelig, at Mag- 
giden kunde tilfredsstille et helt Du- 
sin med, hvad der i England blot vilde 
have beløbet sig til en Penny. Med 
kortere eller længere Mellemrum fik 
han et Brev fra Miriam, skrevet paa 
engelsk. Datteren havde nemlig ikke 
fortsat de lærde Traditioner fra sin 
Moders Tid, og Maggiden plejede der- 
for i Reglen for at faa hendes Medde- 
lelser oversat paa hebraisk, at tage 
sin Tilflugt til Forstanderen for den 
velgørende Haandværkerskole. Der 
var imidlertid ikke meget af Interesse 
for ham i Miriams Breve ; hendes Ver- 
den var bleven ham alt for fremmed, 
og af det, hun kunde finde paa at 
sige, var der meget lidt, der gjorde 
Indtryk paa den døende Mand. Og 
saaledes blev dette sidste Baand, der 
bandt ham til Verden, svagere og sva- 
gere, alt eftersom hans legemlige 
Kræfter blev færre og færre, indtil han 
til sidst vaklede omkring i den hellige 
By som Legemliggørelsen af dens 
Undergang, og saa bøjet af Alderdom 
og Svaghed, at hans hvide Skæg, 
naar han gik, næsten berørte Jorden. 
Han var som en. der stod bøjet over 
Evighedens Vande og saa 1 tankefuldt 
ned i dens umaalelige Dybder. I 
Sandhed, nu maatte Gud snart sende 
sin Dødsengel efter ham. 

Men saa en Dag kom der et Brev 
fra Miriam, der brutalt rev ham ud af 



hans Drøm om de saliges Boliger og 
med ét Slag satte ham tilbage i den 
anden Evighed — hans døde Fortid. 

Isak, Isak var kommen hjem ! Var 
kommen hjem for at finde Hjemmet 
øde og tomt. Saa havde han opsøgt 
sin Søster og laa nu, plejet af hende, 
og ventede paa Døden. Hans Liv var 
forfejlet i enhver Henseende; ved et 
grusomt Sammentræf af Tilfældighe- 
der var hans Ejendele bleven solgt i 
samme Øjeblik, som Doktoren med- 
delte ham, at han var en dødsdømt 
Mand. Og hans Tilstand paa Døds- 
lejet var en Forsmag paa Helvedes 
Pinsler, saa frygtelige var de Lidelser, 
hans ængstede Samvittighed beredte 
ham. Han laa bestandig og fantase- 
rede om sin Fader. Om han ikke vilde 
tage Forbandelsen tilbage, give ham 
sin Velsignelse og love at sige Kad- 
dish for hans Sjæl, saa han kunde 
blive frelst for evig Fordømmelse? 
Om han ikke vilde sende sin Tilgi- 
velse pr. omgaaende, for Isaks Dage 
var talte, og han kunde ikke leve mere 
end en Maaned eller deromkring? 

Maggiden blev frygtelig rystet ved 
denne Meddelelse. Han mindedes 
med Bitterhed de mange Aar fulde af 
Lidelser, hvoraf den sidste og største 
havde været, da Isak saa brutalt havde 
ladet haant om sin døende Moders 
Kalden ; men jo værre Drengens Synd 
var, jo forfærdeligere vilde netop hen 
Straf blive, der ventede ham, naar 
han en Gang stfedtes for sin fortør- 
nede Gud og Skaber. 

Og Moderen — vilde ikke hendes 
eget Gan-Iden blive ødelagt ved Tan- 
ken om, at hendes Dreng laa og pin- 
tes i Helvede? For hendes Skyld vilde 
han tilgive sin genstridige Søn, for 
saa vilde maaske ogsaa Gud vise sig 
mere barmhjertig. Faderens gode 
Gerninger maatte jo dog tælle, lige- 
som han selv var velsignet langt over 
Fortjeneste ved Fædrenes — Abra- 
hams, Isaks og Jakobs — gode Ger- 
ninger. Han havde gjort sin Pil- 
grimsfærd til Jerusalem; maaske 

vilde hans Bønner finde Øre for 
Naadestolen. 

Med rystende Haand skrev den 
gamle Mand et Brev til sin Søn, hvori 
han skænkede ham fuld Tilgivelse for 
hans Synd mod Forældrene, men for- 
manede ham til selv Dag og Nat at an- 
raabe Himlen om Tilgivelse. Og der- 
paa fulgte et Udvalg af trøstende 
Skriftsprog fra Talmud : „Enhver skal 
blive ved at bede om Naade, lige til 
den sidste Jordklump kastes paa hans 
Grav . . . For Anger og Bøn og Kær- 
lighed til Næsten afvender Dommen." 
Den samme Kærlighed til Næsten, 
som han selv viste de forbløffede 
Schnorrers. 

Skoleforstanderen skrev uden paa 
Konvolutten som sædvanlig,, men 
Maggiden sendte ikke Brevet af Sted. 
Billedet af Sønnen paa Dødslejet 
forlod ham ikke et eneste Øjeblik. 
Isak kaldte paa ham, kaldte paa ham 
paa sin gamle barnlige Maade. Kunde 
han lade sin Dreng dø der uden at 
trøste og glæde ham ved sin Nærvæ- 
relse, uden at give ham den synlige 
Forvisning om sin Tilgivelse, Af- 
skedsvelsignelsen ? Nej, han maatte 
selv drage til ham. 

Men kunde han da virkelig forlade 
Jerusalem, saa gammel han var? 
Hvem vidste, om han saa nogen Sinde 
vilde komme tilbage og dø der? Hvad 
om han alligevel ikke skulde faa sit 
Livs Ønske opfyldt! Men Isak blev 
ved at kalde paa ham — og Isaks Mo- 
der. Jo, han havde Kræfter nok til at 
gøre Rejsen. At det virkelig var saa- 
ledes, følte han næsten som et Mira- 
kel, som en Gave fra Himlen og et 
Pant paa dens Naade. 

Han rejste til Beyrout og efter et 
Par Dages Forløb gik han om Bord 
paa et Skib, der var bestemt til Mar- 
seilles. 

VIII. 
Imidlertid laa den ulykkelige Ethel- 
red P. Wyndhurst i den londonske 
Ghetto og syntes, at hver Dag var som 



et Aar. Hans Bryst var ødelagt, for det 
uordentlige Liv, han havde levet, 
havde virket lige saa skadeligt paa 
hans Legeme som paa hans Penge- 
pung. Og med dette dobbelte Krach 
var der med uimodstaaelig, dragende 
Kraft vaagnet i ham alle Slags Min- 
der om Indtryk, han havde modtaget 
i sin Barndom, og sammen med dem 
for længst glemte religiøse Forestillin- 
ger. Den hævnende Haand havde lagt 
sig tungt paa ham i levende Live — 
hvilke Rædsler ventede der ham vel, 
naar han først var bleven lagt i sin 
kolde .Grav? Dødens og Dommens 
Skygger overskyggede ham og forvir- 
rede hans Hjerne, saa han var nær 
ved at gaa fra Forstanden. 

Der vilde ingen Tilgivelse være for 
ham — det, at hans Fader var saa 
langt borte i et fremmed Land, havde 
dræbt ethvert Haab herom. Det var 
Nemesis, følte han, fordi han havde 
nægtet at komme til sin døende Mo- 
der. Gud havde taget hans Fader fra 
ham, saa han ikke kunde høre hans 
Bønner, havde indhyllet ham i en 
Atmosfære af Fjernhed og Hellig- 
hed. Hvorledes kunde Miriams Brev 
trænge igennem Jerusalems Mure, 
trænge igennem til det Hjerte, der i 
de tyve Aar, han havde været borte, 
maatte være bleven haardere end 
selve den Stenmur, der omgav den 
hellige By. 

Og derfor begyndte han ogsaa, Da- 
gen efter at hun havde sendt det 
af Sted, at sysle med en fortvivlet 
Plan, der satte sig mere og mere fast 
i hans Hjerne, jo mere Foraarssolen 
syntes at give ham Styrke og Mod. 
Hvad om han selv rejste til Jerusa- 
lem ! Hvad om han kunde kaste sig 
om sin Faders Hals og fravriste ham 
hans Tilgivelse ! 

Og saa vilde ogsaa han. dø i Jerusa- 
lem ! 

Halvt udslettede af Aarenes Glemsel 
lød de Ord i hans Øre : „Og det Land 
skal skænke Tilgivelse for alle Syn- 
der." 

Det lykkedes ham at komme paa 
Benene igen — nu da Solskinnet atter 
fik Blodet til at rulle raskere i 
hans Aarer, mærkede han, at hans 
Læggen sig til Sengs blot havde haft 
sin Grund i Haabløshed og Medliden- 
hed med sig selv. Han vilde møde Dø- 
den staaende, ja, lade den indhente 
sig paa Vej til Solens Lande. Og da 
Miriam, efter at være kommen sig af 
sin første Skræk over saaledes at se 
ham oppe igen, begyndte at drømme 
om, at det varme Klima i Palæstina 
maaske vilde kunne helbrede ham, 
følte han en sidste Opblussen af sin 
gamle Optimisme og begyndte paa 
ægte Kunstnervis at tale om Østens 
Glans og Parver, som han aldrig 
havde set, men som han maaske end- 
nu, kunde komme til at gengive paa 
Lærredet for derved at vinde sig ny 
Berømmelse. Ja, han vilde rejse sam- 
me Dag. Miriam pantsatte sine 
Smykker for at skaffe ham Rejse- 
penge, for hun vovede ikke at bede 
sin Mand om at gøre mere for den 
fremmede. 

Men længe før Ethelred P. Wynd- 
hurst naacde Jaffa, vidste han, at det 
blot var Haabet om Faderens Velsig- 
nelse, der holdt ham i Live. 

Et eller andet Sted ude paa Havet 
maatte de to Skibe være sejlet forbi 
hinanden. 

IX. 

Da den kaftanklædte Maggid naaede 
Miriams Hus, var de faa Kræfter, han 
havde igen, næsten udtømte af den 
lange Hejse, og han var nær falden 
død om paa Tærskelen ved at høre, at 
hans Rejse havde været forgæves. 

„Det er Guds Vilje," sagde han 
haabløst. Synderen vilde altsaa ikke 
kunne finde Tilgivelse. Han brast i 
Graad, og Taarerne trillede ned ad hans 
blege Kinder og faldt i store Draaber 
paa hans hvide, bølgende Skæg. 



„Du skulde have ladt os det vide," 
sagde Miriam sagtmodigt. „Vi havde 
aldrig tænkt os Muligheden af, at du 
selv kunde være kommen." 

„Jeg kom lige saa hurtigt som et 
Brev." 

„Men du skulde have telegraferet." 

„Telegraferet?" Det var noget, 
han aldrig før havde hørt om. „Men 
hvorledes kunde jeg ogsaa tænke mig, 
at han havde været i Stand til at 
rejse? Du skrev, at han laa for Døden. 
Jeg bad blot Gud om, at jeg ikke 
maatte komme for sent." 

Han vilde være rejst tilbage med 
det samme, men Miriam fik ham 
bragt til Sengs — den Seng, Isak 
havde tænkt sig, at han skulde være 
død i. 

„Du kan i det mindste telegrafere, 
at du tilgiver ham," sagde hun, og 
uden iøvrigt rigtig at forstaa dette nye 
Mirakel, sagde han til Miriam, at hun 
skulde bede Skoleforstanderen om at 
meddele Sønnen hans Tilgivelse. 

„Isak vil spørge efter mig, hvis han 
kommer levende til Jerusalem," sagde 
han. „Skoleforstanderen vil høre om 
ham. Det er en meget lille By nu, 
desværre, for Gud har straffet os for 
vore Synder ved at berøve den dens 
Glans." 

Svaret kom samme Eftermiddag. 
„Telegram lige tidsnok. Søn døde 
roligt." 

Maggiden sønderrev sin Klædning. 
„Gud være lovet!" raabte han. „Han 
døde i Jerusalem. Det var bedre, at 
det blev ham end mig ! Isak døde i 
Jerusalem ! Herren vil være hans Sjæl 
naadig." 

Hans gamle, svage Øjne udgød Glæ- 
destaarer. „Han døde i Jerusalem !" 
mumlede han lykkeligt den ene Gang 
efter den anden. „Min Isak døde i 
Jerusalem !" 

Tre Dage senere døde Maggiden i 
London - 

„Det som henrykker den menneske- 
lige Aand er en vidunderlig Virkning, 
hvis Aarsag forbliver ubekendt ; giver 
man til Kende, hvad der ligger til 
Grund for den, gaar den halve For- 
nøjelse tabt. Finheden bestaar i at 
bringe Resultaterne frem, men at 
skjule den til Grund liggende Kunst." 
Disse Ord findes i et i sin Tid overor- 
dentlig udbredt naturvidenskabeligt 
Samlerværk fra Begyndelsen af det 
i7de Aarhundrede. En Nutidslæser 
føler sig ved Synet af dem som Fari- 
sæeren over for Tolderen. Med hvor 
megen Ret kan være et stort Spørgs- 
maal, men at Anskuelsen ikke offi- 
cielt er i Kurs mere, er sikkert nok; 
det har altfor tydeligt vist sig, at det 
rent praktisk betaler sig at være paa 
det rene med „den til Grund liggende 
Kunst" i saa mange af Naturens Fore- 
teelser. „Vidunderlige Virkninger" 
er vi næsten forvænte med fra Fysi- 
kens og Kemiens Verden i de senere 
Aar, ja i saa høj Grad, at de mere 
dagligdags og gammelkendte Forete- 
elser paa disse Omraader knap kan 
fange det dannede Publikums Inter- 
esse, hvor betydningsfulde de end er 
Ofte hænder det imidlertid, at netop 
særligt iøjnefaldende og mærkelige 
Virkninger hænger sammen med me- 
get dagligdags Fænomener, saaledes 
at Forstaaelsen af forholdsvis faa af 
disse giver Indsigt i „den til Grund 
liggende Kunst" for det tilsyneladen- 
de vidunderlige. 

Forsøg med flydende Luft har for 
den uindviede i Høj Grad det vidun- 
derliges Præg; de bruges da ogs?a 



som Variéténymmer, og der fortæl- 
les Anekdoter om dem i Dagspressen. 
Overraskende er det naturligvis, naar 
man ser, at der staar en Sky af Em 
og Damp ud af en Tekedel, der staar 
paa en Isblok, som om den var fuld af 
kogende Vand, eller naar man paa et 
Stykke Is hælder en vandiignende 
Vædske, og der da. rejser sig en mæg- 
tig hvid Sky op.fra Isen af en saa mær- 
kelig Beskaffenhed, at en tændt Ci- 
gar blusser stærkt op, naar den hol- 
des ind i den. Hemmeligheden er, at 
Vædsken, der bruges, ikke er Vand, 
men flydende Luft, der er ca. -r 190°, 
saa at Is i Forhold til den er et meget 
varmt Legeme, der spiller samme 
Rolle som et Gasblus overfor Vandet 
i en Tekedel ; den flydende Luft ko- 
ger og fordamper og Dampen faar en 
Glød til at blusse op til en Flamme, 
fordi den er rig paa et ildnærende 
Stof — Ilten. 

Spørgsmaalet er nu : hvad er fly- 
dende Luft, og hvorledes skaffer man 
sig dette Stof. 

I det sidste f Aarhundrede har 
mange Mennesker beskæftiget sig 
med at finde Metoder til at gøre luft- 
formige Legemer til Vædsker; dels 
vilde dette kunne faa praktisk Betyd- 
ning, og dels har selve Problemet be- 
tydelig videnskabelig Interesse. Den 
første, der tog dette Arbejde op, var 
den berømte engelske Naturforsker 
Faraday, der levede i den første Halv- 
del af det 19de Aarhundrede. Naar 
man overhovedet har kunnet falde 
paa denne Tanke, ligger det i, at Dam- 
pe, f. Ex. Vanddampe og Luftarter 

under mange Forhold ligner hinan- 
den overordentlig meget, og da man 
nu var fuldstændig kendt med, hvor- 
ledes man af Vanddamp kunde faa 
Vand, laa det ikke saa fjernt at prøve, 
om ikke Luftarter ved lignende Be- 
handling kunde blive til flydende Le- 
gemer. Naar der i en Stue er Vand- 
damp, er den usynlig lige som Luften 
i Stuen og findes ligesom denne lige- 
lig udbredt over hele Rummet. Brin- 
ger man nu en kold Ting ind i Stuen, 
f. Ex. en Skaal med Is, vil Vanddam- 
pen, der rører ved Skaalen, blive 
kold, og da bliver den til Vand — 
Dug, som man kalder det — der sæt- 
ter sig paa Ydersiden af Skaalen. Er 
Stuen meget varm og meget rig paa 
Vanddamp, kan man faa at se, at der 
danner sig en Taage over Isen; den 
fremkommer ved, at Vanddampen i 
den kolde Luft over Isen forandres til 
smaa Vanddraaber. Man kan ogsaa 
faa Vanddampen til Vand paa anden 
Maade ; den kan samles i et Rør, der 
er lukket med et Stempel. Naar man 
nu skubber dette ind i Røret, presses 
Dampen sammen og vil paa denne 
Maade kunne forandres til Vanddraa- 
ber. Hermed er de Metoder antydede, 
som skulde bruges ved Porsøgene 
paa at fortætte Luftarter ; disse maatte 
afkøles stærkt eller presses stærkt 
sammen eller paavirkes samtidigt paa 
begge disse Maader, og det viste sig 
da virkelig, at der var en Del forskel- 
lige Luftarter, som gav efter og brag- 
tes i flydende Tilstand. Det var f. Ex. 
Tilfældet med Luftarterne Kulsyre og 
Ammoniak, og netop Fordraabningen 
af disse har haft stor praktisk Betyd- 
ning. Flydende Kulsyre i stærke Jern- 
beholdere gaar i Handelen. Den bruges 
f. Ex., hvor 01 eller andre Drikke- 
varer aftappes „under Kulsyretryk 11 . 



Flydende Ammoniak bruges til Fa- 
brikation af kunstig Is og i Kølevær- 
ker, der benyttes, naar et Rum skal 
holdes paa lav Temperatur, saaledes 
som det f. Ex. er Tilfældet, naar Lev- 
netsmidler eller andre let fordærve- 
lige Varer skal opbevares i længere 
Tid uden at fordærves eller forringes. 
Den kan anvendes til dette Brug, 
fordi den har Tilbøjelighed til igen at 
antage den luftformige Skikkelse, 
hvorfra man med saa stort Besvær 
har bragt den — med andre Ord, den 
fordamper let, og til Fordampningen 
bruger den Varme, som den tager fra 
den Luft eller det Vand, der omgiver 
den Beholder, hvori den er. Man ved- 
ligeholder dens Fordampning ved sta- 
dig at pumpe Dampen bort fra den; 
denne samler man og presser den 
igen sammen til Vædske, der da paa- 
ny bruges som Kølemiddel. 

Det lykkedes ikke Faraday at for- 
draabe Luft af den Slags, der er i At- 
mosfæren, og i de første 30 å 40 Aar 
efter hans Tid blev der gjort mange 
forgæves Forsøg derpaa. Grunden til 
Forsøgenes uheldige Udfald var, at 
man ikke kunde frembringe en til- 
strækkelig lav Temperatur. Luften 
maa nemlig for at fortættes afkøles 
under — 140°, og saa lavt kunde man 
den Gang ikke naa ned med Tempe- 
raturen. Ethvert Forsøg paa ved Sam- 
menpresning at fortætte den vil mis- 
lykkes, naar Temperaturen er over 
den angivne Grænse. Da lykkedes det 
Franskmanden Gailletet at finde paa 
en ny Afkølingsmetode, saa at han fik 
nogle faa Draaber fortættet Luft, og 
dermed var det vist, at Problemet 
kunde løses. En vis Mængde af Luf- 
ten pressedes ind i et ganske lille 
Rum og kom derved til at udøve et 
overordentlig stærkt Tryk paa Rum- 

mets Vægge, samtidig afkøledes dette 
saa langt ned, som det var ham mu- 
ligt; endnu var intet fortættet. Der- 
efter blev Rummet pludselig gjort 
større, og Luften udvidede sig da 
stærkt og flk et meget mindre Tryk. 
En saadan pludselig Udvidelse af Luf- 
ten er altid ledsaget af en stærk Afkø- 
ling, og her var den altsaa tilstrække- 
lig til, at en Del af Luften fortættedes. 
Luftens Afkøling ved Udvidelse viser 
sig ved adskillige velkendte Fæno- 
mener. De fleste ved saaledes, at 
Regnmængden er særlig stor paa 
Norges Vestkyst og paa Himmalayas 
sydlige Affald. Grunden dertil er 
netop, at Luften, der møder disse 
Bjerge, henholdsvis fra Nordsøen og 
det indiske Hav, tvinges til at gaa op- 
ad ; derved udvider Luften sig, fordi 
den kommer højere op i Atmosfæren, 
hvor dens Tryk bliver mindre ; Udvi- 
delsen medfører da en Afkøling, og 
ved denne fortætter Vanddampene 
sig; paa samme Maade dannes de 
morsomme smaa Skyer, som man i 
Bjergene ser stige op langs skov- 
klædte Skraaninger efter fugtigt Vejr ; 
ligeledes er denne Ejendommelighed 
Skyld i den Kulde i de højere Luftlag, 
som gør, at de højeste Bjerge er sne- 
klædte. 

Den her omtalte Metode flk ved ny 
Opfindelser efterhaanden større tek- 
nisk Fuldkommenhed, og i de sidste 
10 Aar har- man kunnet fremstille 
flydende Luft fabriksmæssigt, saa 
man nu sælger det i Pottevis, ligesom 
man sælger Petroleum — ganske vist 
til andre Priser. En Liter flydende 
Luft leveres f. Ex. af en Berlinerfa- 
brikant til en Pris af 5 Mrk., men her- 
til kommer saa, at de Beholdere, 
hvori den maa opbevares for at holde 



sig i nogen Tid er ret kostbare. Her- 
med er Sammenhængen følgende: 
Naar den flydende Luft er dannet og 
er samlet i et aabent Kar, har den en 
Temperatur af -r 190°. Naar Karret, 
hvori den er, staar i Luft, der har den 
almindelige Stuetemperatur, ca. 15°, 
vil den gennem Karrets Væg faa en 
Masse Varme fra denne og vil hurtigt 
koge bort og fordampe ; det gælder da 
at beskytte den mod Varmetilførsel 
ude fra. Dette opnaaes ved at opbe- 
vare den i Glaskar med dobbelte 
Vægge, hvor Mellemrummet er luft- 
tomt ; gennem dette tomme Rum kan 
Varmen ikke ledes ind til den; des- 
uden forsølves Glasset, for at Varme- 
straaler, der er paa Vej ind mod Kar- 
rets Indre, kan kastes tilbage; Var- 
men kan saa kun komme til foroven, 
men her bliver den Luft, der rører 
ved Vædsken saa hurtigt kold, at 
kun lidt naar denne Vej ind. Det kan 
ikke gaa an at lukke Karret helt til, 
ligesaalidt som det gaar an at lukke 
en Kedel med Vand lufttæt, naar den 
sættes over Ilden ; i begge Tilfælde 
vilde de Dampe, der dannes, sprænge 
Beholderne. I de ovenfor beskrevne 
Kar kan nu flydende Luft holde sig 
længe uden at svinde meget stærkt. 
Opfinderen af de dobbeltvæggede 
Kar, Englænderen, Professor Dewar, 
kunde da ogsaa meddele i en af sine 
første Beretninger om dem, at han i 
en saadan Beholder havde transporte- 
ret flydende Luft tværs over Amerika. 
Her til København faas flydende Luft 
fra Berlin; det tilraades udtrykkelig 
at forlange den sendt over Gedser- 
Warnemiinde, der haves Exempel 
paa, at den ellers — karakteristisk 
nok — bliver sendt hertil over Sass- 
nitz — Trelleborg og jo længere Trans- 
porttid, des større Svind; Flaskerne 

forsendes i Kurve forede med Filt og 
beskyttede yderst af et Blikhylster. 

Den Luft der omgiver os er en 
Blanding af hovedsagelig to forskel- 
lige Luftarter, Kvælstof og Ilt; den 
sidste spiller direkte en stor Rolle 
som ildnærende Bestanddel og som 
nødvendig for Forbrændingen i det 
menneskelige Legeme. Naar nu en 
Del af Luften bliver til Vædske, vil 
ogsaa denne være en Blanding hoved- 
sagelig af flydende Kvælstof og fly- 
dende Ilt. Ilten har i Vædskeformen 
beholdt sin ildnærende Karakter. 
Naar den flydende Luft fordamper, 
gaar der i Begyndelsen mest Kvælstof 
bort, da den er flygtigere end Ilten; 
Vædsken bliver altsaa ved at staa 
mere og mere iltrig, og det samme 
gælder de Dampe, der dannes fra 
den ; man kan altsaa ef terhaanden faa 
skilt Ilten fra Kvælstoffet paa denne 
Maade. — Mangfoldige morsomme 
Forsøg kan nu gøres. Som Exempler 
kan nævnes : Hvis man i et Glas med 
flydende Luft hælder nogle Vand- 
draaber, fryser disse øjeblikkelig, og 
rører man om i Vædsken med en 
glødende Pind, bryder denne i Brand. 
Det er jo ikke hyppigt, at den samme 
Ting har saa stærkt modsatte Virk- 
ninger. Frysningen af Vandet sker 
naturligvis, fordi Vædsken er saa 
kold; Flammen paa Pinden fremkal- 
des af Ilten i Vædsken. — Puster 
man ned i et stort Glas, hvori Bunden 
er dækket med flydende Luft, vil den 
Vanddamp og Kulsyre, man udaan- 
der, blive fortættede og delvis fryse, 
saa at Glasset fyldes af en Sky med 
Snefnug i. — Blomster, der er dyppede 
i flydende Luft ligner de fineste Por- 
cellænsblomster, men er umaadelig 
skøre; en Gummislange bliver stiv og 
skør og kan knuses med en Hammer. 



— Hældes flydende Luft paa et Bord 
eller paa Haanden triller den som 
Draaber derpaa og fordamper uden at 
væde sit Underlag ligesom Vanddraa- 
ber, der spildes paa et meget hedt 
Komfur, triller som Smaakugler hen 
ad det uden at gøre det vaadt. Haan- 
den og Bordet er jo i Forhold til den 
kolde flydende Luft som et hedt Kom- 
fur. 

Den praktiske Anvendelse af den 
flydende Luft er ikke stor; undertiden 
læser man i Dagspressen fantasifulde 
Artikler om dette Emne, men Virke- 
ligheden svarer ikke ganske dertil. 
Man kunde tænke sig forskellige An- 
vendelser. Naturligt var det jo at 
vente, at den kunde komme til at 
spille en stor Rolle som Kølemiddel, 
men den kan ikke konkurrere med 
dem,, man 'ellers haii til dette 
Brug; ved Hjælp af disse kan 
man nemlig langt billigere end 
med flydende Luft holde Temperatu- 
rer saa lavt som til -r 50°. Skal man 
derunder, kan flydende Luft bedre 
anvendes, men i Praksis vil dette 
sjældent eller aldrig forekomme. Man 
har endvidere tænkt paa at bruge 
Dampen fra flydende Luft som Driv- 
kraft, idet man saa faar den Varme, 
som bruges til Fordampningen gratis 
fra den omgivende Luft, dog — Frem- 
stillingen af den flydende Luft er 
endnu saa kostbar, at det ikke kan 
betale sig at gaa denne Vej for at faa 
Arbejde udført. 

Ved Arbejdet paa Simplontunnelen 
har man brugt flydende Luft til 
Sprængninger. Ved Indgangen til 
Tunnelen opstilledes en Maskine, der 
frembragte 150 Kgr. flydende Luft om 
Dagen. Papirhylstre, fyldte med 
Klid, som var fugtet med Petroleum, 
blev lagte i iltrig, flydende Luft, an- 

bragte i Borehullet og Sprængningen 
fremkaldt med en elektrisk Gnist. 
Sprængvirkningen var voldsom. Stof- 
fet beholder kun sin explosive Virk- 
ning i ca. 15. M., nemlig saalænge 
Fordampningen af den flydende Luft 
gaar for sig. Da Arbejderne kom læn- 
gere ind i Tunnelen, maatte man op- 
give at bruge dette Sprængstof, da 
der ved dets Benyttelse udvikledes for 
meget af en for Arbejdernes Aande- 
dræt skadelig Luftart. 

Man er ogsaa begyndt paa, at be- 
nytte flydende Luft til Iltfremstilling. 
Man har paa mange Maader Brug for 
Ilt, og det har været ret dyrt at frem- 
stille den; om denne Fremgangsmaa- 
de har Betydning afhænger altsaa af 
det rent økonomiske Spørgsmaal, om 
man ad denne Vej kan faa Ilten billi- 
gere end ad de Veje, der hidtil er 
brugte. En fransk Ingeniør, Claude, 
har nylig meddelt en Fremgangs- 
maade, som skulde give gode økono- 
miske Resultater, idet han mener, at 
han kan frembringe flydende Luft 
billigere end hidtil, og at han af 
denne kan skille Ilten fra Kvælstoffet 
uden synderligt Tab af disse Bestand- 
dele. 

Videnskabeligt set har den flydende 
Luft været af stor Betydning; ved 
dens Hjælp har man kunnet under- 
søge Stoffernes Egenskaber ved saa 
lave Temperaturer som aldrig tilforn. 
Et Par Exempler skal anføres: I de 
senere Aar har Undersøgelsen af de 
radioaktive Stoffer beskæftiget mange ' 
Videnskabsdyrkere Verden over, og 
Forstaaelsen af deres ejendommelige 
Forhold og Virkemaade har kastet 
Lys over mangfoldige andre Omraa- 
der af Naturvidenskaben, men til 
disse Undersøgelser har flydende 
Luft været et nødvendigt Hjælpemid- 

del ; den bruges nemlig til at drage 
den saakaldte Emanation ud af dem, 
og det er gennem Emanationen, at de 
kendes fra hinanden og ved Hjælp af 
dens ejendommelige Forhold, at selve 
Stoffet forstaaes. 

Saasnart den flydende Luft frem- 
stilledes i større Mængder, undersøg- 
tes det, hvorledes dens Virkning var 
paa Bakterier. Idet disse i deres Næ- 
ringsvædske udsattes for den lave 
Temperatur, frøs det hele til en sten- 
haard Masse, Bakterierne holdtes da 
paa denne Temperatur i flere Maane- 
der, og i disse var deres Væxt stand- 
set; naar Massen igen tøedes op, var 
de imidlertid lige levedygtige; det 
viser sig da, at den stærke Kulde slet 
ikke virker dræbende paa dem, som 
den gør paa alle højere Væsner; en 
ret ringe Opvarmning er altsaa mere 
skæbnesvanger for disse lavere For- 
mer af Liv. 

Ved Hjælp af flydende Luft kan 
man da naa ned til den lave Tempe- 
ratur -r 190° ; ved flydende Brint har 
man endogsaa kunnet naa en Kulde- 
grad -r 258°. Undersøgelse af Stoffer- 
nes Egenskaber i det store Tempera- 
turomraade, man nu dermed beher- 
sker, har givet ganske andre Fore- 
stillinger om deres Natur og Virke- 
maade end tidligere Tider havde. 
Hvorvidt et Stof existerer som flyden- 
de, fast, eller luftformigt afhænger 
ganske af de ydre Omstændigheder. 
Hvis f. Ex. Jordens Overflades Var- 
megrad steg over 365° vilde Vand slet 
ikke kunne existere paa den; Havets 
og Floders Vande vilde som Damp 
blande sig med den øvrige Atmosfære 
og ikke én Draabe vilde blive tilbage, 
thi over 365° kan \ and kun existere 
som Vanddamp. Afkøledes paa den 
anden Side Jorden til -r 200°, vil den 

Atmosfære, der nu findes, blive til et 
Hav og over det vilde kun blive til- 
bage et ganske tyndt Lag af sjældne 
Luftarter; som man i den alier sidste 
Tid har kunnet paavise i ringe 
Mængde blandet med Ilten og Kvæl- 
stoffet, men som vanskeligere fortæt- 
tes end disse, saa at man kan finde 
dem indsuget i flydende Luft ligesom 
Vandet paa Jorden indeholder lidt 
Luft indsuget; sank Temperaturen af 



Jorden yderligere et halvt Hundrede 
Grader, vilde ogsaa de forsvinde. 
Ligesom det vides, at ved de høje 
Temperaturer paa de hedeste Stjær- 
ner vil alle kendte Stoffer være luft- 
formige, vides det nu tillige, at ved 
Temperaturer paa 4- 258 er alle Stof- 
ter flydende eller faste — undtagen 
ét — Helium, hvis mærkelige Karak- 
ter endnu ikke er kendt og for- 
staaet. 

Dreyfusaffæren i Billeder. 



En Forbrydelses Historie. 

General Mercier, der var Krigsminister i 1894, er en besynderlig Personlighed. Han er kun 
bange for et: at gaa for en Østers. Derfor er han altid gaaet i Spidsen ved Angrebene; han 
paastod, at hans Sne Artillerinæse inspirerede ham dertil. 

Mercier er ikke en Østers, men trods hans Artillerinæse har han intet forstaaet af Dreyfus- 
affæren; han tilstod det selv. — Det er en besynderlig Affære, sagde han. 

Jesuiten Paty de Clam, Gonse og Faaret Boisdeftre, hvis Forfædre kæmpede i Condés Hær 
mod Frankrig, benyttede sig af denne værdifulde Artillerinæse; de tumlede efter Behag med den 
kloge General, som for ikke at gere Indtryk af at være en Østers, forstod alt, hvad de befalede 
ham at forstaa. 

Hvis General Mercier ikke er en Østers, er han deres Medskyldige. Eller han er blevet 
deres Medskyldige for ikke at synes at være en Østers. 

Grime, mcii- 
song'-.inf.o :-•: 
. . < I. *.-.. 'c 
prime iviii'..-; • 

Les artijicier* de PEtat-Maj».»r pilereut < :i le :r 
mortier des fusées ernchantes. 

Mercier n'était pas anUirr>pophage, niais néan- 
moins il avalait Jiaque matin »on petu kil<'granniie 
de moules. 

C'ctait du Paty de Cl am <jui se ch.irvr-Jit du 
menu quotidien <ju'il i-<»nriniaml.i2t .m; ^1:.ip* 
Drtiiiiont qui éuit alors le bi-tliotix de Hr;:\< IV* 

L'arre&tatiori de Drvyfus nv.iit élé teum- *■'. t: •<•. 
Du Paty la fitrévolcr au^purlie p.ir la I ihr-IKu ., .'..' 
* Mficier t-st complke de Dreyfus, Meu-i t < si w\ 
espiou prussiea », disait la feuille d'Odelin le K'.mu:« . 

Menacé d'étre foudmyé *«>us ix- bomhard« nr-:it ; 
Mercier parlemeula ! .... I.e C2 déo-.mbre i w -i:. 
Dreyfus fut ccndatiiDc a l.i ti'fotit/mn /"/•/• /./ •.<.- 
dans une enceinte fort i li- c et .; 1: / ^ > ■<. - ; . ->/ 
t/iiliffiirf .' 




-irtr^V' 



Forbrydelse, Leen, 81yngelagtighed! „Snedighed bojer Retten." Generalstaben« Teknikere stedte Kardætshagl i deret 
Morter. Mercier var ikke Menneskeeder, men han slugte hver Morgen sit lille Kilogram østers. 

Det var Paty du Clam, som tog sig af Menuen; han skaffede den fra den slimede Drumont, som i den Tid var den 
bedste Brysseler-Kaal. 

Dreyfus' Arrestation var blevet hemmeligholdt. Du Paty lod den bekendtgore gennem „la Libre Parole"!!! „Mercier 
er Droyfns' Medskyldige, Mercier er en prejsisk Spion," sagde Jesuiten Odelins Blad. 

Truet med at blive knust under dette Bombardement begyndte Mercier at parlamentere .... Den 22. December blev 
Dreyfus demt til livsvarig Deportation til et befæstet Fort og til militær Degradation. 



HTSTOUtli D'UNCRIMl: 

; Par Couxl'riur 


si 

i, 

i : ' .- 

\» . • • 
j^ Oui. Dreyfus n fait des aVcuxi Apros. 
\\ sa degradation, Dteyfus a avoué ! Nuii 

seulemcnt au capitaine Lebrun-Renault. 
niais å toute l'arméc franc.ai&e, å toute 
la France, å tons les franyjfs presents a 
cutte evécution crimiuellc. 
Dreyfus a fait des a\eax 1 
Les voici, ils sont inoubliablcs : 
Vive Li Fr.ince ! ! ! 
^^, . f ^ s*~. w^w^— — Jc sttis hi noc c nt ! ! ! 



w Ja! Dreyfus har tilstaaet! Efter Degradationen har Dreyfus tilstaaet! Ikke blot overfor Kaptajn Lebrun-Renault, men 
overfor hele den franske Hær, overfor hele Frankrig, overfor alle de Franskmænd, der var til Stede ved det forbryderske Optrin, 
Dreyfus hax tilstaaet! 
Her er hans uforglemmelige Tilstaaelse: Leve Frankrig!!! Jeg er uskyldig!!! 11 

HISTOIRE D'UN C RIME 
Par Coi'Tt'RiER 




Voici l' llc du Ditblr, vvtte ile infonule ou l'Etat- • 
Mnjor a rclegué Dreyius. ce m.i: i\ r h^-ique. toupahu 
d' ét re innocent. 

Imiocent ilos cii'no cuiiphs vr <>-> ohef< 1»iér.u«i 
chujuc.s. v'utimc *lo Ja li.nnc ira...s^r. du ;•' bure.iu de 
TFtat-Majt>r ! 

Innotcnt i.i<r;ji : contr* lequcl. Is w-.-^mU *k* guorre 
n'oiu klon »o tic promos »lv oulj\i">..:!i' q.: • lo r.:. t \ d'c 
len le liruifiuuf-xoli'Ht'l //.'/',.• Ir '•.•./;»..•'< / Wr r- 
Atfff et lo.s «,.7<V «%' ru;, prnu^s ; t ';v\j.o.< Jo ri;M«>riuno 
C.ivaj^nuc. 

C'csl 1J, sur cc U'vlici. mi'k co v.icl inoenJic. wV«l 
lå, quo Jepuis qua i ro .i:i\ le ^ipuluMe ene mmi . 
iiuio.fiKe aux fh'ts Jr 1 « »nJr muo,.>viute ; .i hi f.u-e 
*ii>v iphu.urcuicul imi'-r.o iW >« s *;.»uw or.-, auxquels >os 
;uocnl> do>e*[Vio> ;«n\ie!ioui tks 1.ipik> et bri>out le 
■ru-ni. 

Voioi 1'llc du DiaM- 1 



i 



Se her er Djævleøen, denne Helvedes*, hvortil Generalstaben har forvist Dreyfus, denne heltemodige Martrr. der har 
begaaet den Forbrydelse at oære uskyldig. ej,««« 

^ P*,*H W '&L de Fo^rJ^ 61 ««'' der er begaaet af hans Foresatte, Offer for Hej forræderiet i 2. Kontor i Generalstaben. 
Et uskyldigt Offer, mod hvem Krigsretten ikke har haft andet Bevis end den nu dede Oberstlejtnant Henrys Falsknerier 
Esterhazys Bordereau og den ulykkelige Cavaignacs 1001 mundtlige Beviser. 

Paa denne Klippee, under den brændende Sol, har denne ulykkelige skreget sin Uskyldighed ud til det brelende Havs 
Belger; foran disse Vogtere, der maa tie efter Disciplinens Bud, skent hans fortvivlede Tonefald fravrister dem Taarer o» 
bringer deres Hjærte til at briste. * 

Se, her er Djævleeen! 



///^7'< VA ■/' h i \ Cr/\! 












M. ScNm.'-t- '<-■>:: T . ".' 1 - 

. M. M„:i.ir-;i Dv-vl:.v. '• :V , 
f <Ml!.n d.id/.t'il L';:". ( i. ':- ,n 
I.V.-u-;, le ■.«,.n«...-wi.-r ^ 

clorit ; -vit, «■ • .'-vi i., y*"'. •. " 

r ? j.ipi'ior i^v Ti- l- '•'••'K '> v -. 
<pM re' 

iri.oni'J' e c"' y:\ ' 



Hr. Bernhard Lazare var den ferste, der opklarede Dreyfus' Uskyldighed. Hr. Scheurer-Kestner kom ham til Hjælp. 
Derefter lod den deporterede Kaptajns Broder, Hr. Mathieu Dreyfus, der omsider havde opdaget Borderauets Forfatter an- 
lægge Sag mod denne. Den anklagede. Kommandant Esterhazy, blev frikendt! 

Da rejste en Mand, som en ærefuld, arbejdsrig Fortid hævede hejt, sig i Harme og udslyngede et Manifest til Repu- 
blikens Præsident: Jeg anklager. Det var den 13. Januar 1S96, det kom i TAurore. En herlig Protest! Et Begejstringens 
Mesterværk, der henrev hele Jorden. 



Zola ofrede dristig sin Arbejdsro, sit Navn som hæderlig Borger, hele sin Stilling for Sandhed og Ret. 
„Sandheden er i Ånmarsch; intet kan standse den.* 

Uhyrenes Museum. 
Nr. I. Jødekuglen (Josef Keinach). 

U hyrenes Musenin. 
Nr. II. Har kun et Øje. Marskandiserbankieren, Svinenes Konge (Baron Rottschild). 

Zola paa lin Stridshest viser Dommerne, hvorledes man 
skal holde Ligevægten. 

(Kikeri, Wien «/ 2 1888). 



Titelblad til Gadevisen : 
„Left Stokkene!« 



Fotografi af General Daras, 
Kommandant ved Paraden. 



Paraden d. 4. Januar 1895. 

Alfred Dreyfus 1 Degradation i Militærskolens Gaard. 
(Tegning af Leon Fauret). 

Emile Zola. 
Spyt p&a ham. Ulk, Berlin, < j 1898. 

Den stakkels Mand. Af Bobb. 



Kor af Drey fusarder: 
R»d$el. Han har pint ham, saa han er blevet fed af det. 



(La Silhouette, 6. August 1899). 

Naa, Hr. Doktor! Hvordan har han det? 
Udmærket Dreyfusaffæren har gjort ham 30 Aar yngre. 
(Forain i Le Figaro, Febr. 1898). 



Dot er ham, dig eller mig. 

En spansk Digter. 

Vicente Blasco Ibanez 
Af Johanne Allen. 



Vicente Blasco Ibafiez, den mest 
fremragende af de yngre spanske 
Forfattere, er født i Valencia. Han er 
en kraftig, fuldblodig Forfatter, der 
skildrer klart og levende, og hans 
Bøger giver Indtryk af den ildfulde 
Sydlænding, lidenskabelig begejstret 
for den Sag han forfægter, skaanselløs 
over for Modstanderen. Især kommer 
dette frem i hans senere Bøger, hvor 
han uddeler drøje Slag mod Gejstlig- 
heden, særlig Jesuitterne. .Som alle 
spanske Nutidsforfattere opruller 
han mest mørke Billeder. Hans Skil- 
dringer kan være groteske, brutale, 
men han kan — og det langt oftere — 
fint og smukt som faa skildre den 
skæreste Stemriing, den sarteste Fø- 
lelse. 

Ibanez' Anseelse som Forfatter kan 
dateres fra 1894—95, da han udgav 
Romanen Arroz y tartana, (ar- 
ro z, Ris, der er typisk for Egnen ved 
Valencia, tartana, et lille Køretøj 
med Sæder paa langs og Tag over), 
en valenciansk Talemaade, der bru- 
ges om dem, der slaar stort paa. Han 
skildrer her Valencia, den blomstren- 
de By med de store Handelshuse, de 
fabelagtige Formuer, der sættes over 
Styr ved det vanvittigste Børsspil, og 
Kvinderne, der i deres utrolige For- 
fængelighed sælger deres Ære for at 
kunne bevare Skinnet af Rigdom, 
hellere end de opgiver deres Stilling 
i „Selskabet". 

Mesterligt som Pereda har tegnet 
de kantabriske Bønders og Fiskeres 
Liv, giver Ibaftez Billedet af den va- 

lenciske Befolkning. Saaledes i F 1 o r 
de Mayo (Navnet paa et Skib), en 
henrivende Bog, men rædselsfuld i 
Skildringen af den sidste Dødsfart — 
med det stolte Skib, Flor de Mayo — 
som Fiskeren Pascual foretager sam- 
men med sin Broder, efter at han har 
opdaget dennes Forhold til sin Hu- 
stru, og sin lille Søn — den Søn, som 
han nu ikke en Gang ved, om er hans 
egen. Handlingen iGafiosybarro 
(Rør og Ler) foregaar i de sumpede 
Egne ved Albufera-Søen, hvor Kana- 
ler skærer sig ind mellem Øer og 
Halvøer, nogle bevoksede med Rør, 
andre øde uden andre levende Væse- 
ner end Slanger, der i Folkefantasien 
antager kæmpemæssige Størrelser, 
eller som Øen La Dehesa, der er be- 
vokset med Urskov og hvor der græs- 
ser vilde Tyre, hvis sørgmodige Brøl 
lyder vidt omkring, naar de under 
Forsøget paa at svømme over til en 
af de andre Øer, bliver stikkende i 
Mudderet. La barraca — Hytten 
— en større Landsbyroman er dog 
maaske den i Spanien mest berømte 
af disse Bøger. Her skildres Bønder- 
nes uforsonlige Had og Forfølgelse 
mod den fattige Nybygger, der har 
forpagtet Hytten med den lille Jord- 
lod af Godsejeren, hvis Haardhed 
har gjort ham saa forhadt af Bøn- 
derne, at „Hytten 14 i flere Aar ikke 
har kunnet finde nogen Forpagter. 
Efter et Aar fuldt af Sorger og Skuf- 
felser, bukker Nybyggeren tilsidst 
under i Kampen med Bønderne, da 
de, som Hævn fordi har har dræbt 

deres Anfører, en Nat brænder Hyt- 
ten af over Hovedet paa ham, saa 
hele Nybyggerfamilien næsten nøgne 
maa flygte derfra. Lige saa bekendt 
er den lille Novellesamling: Cuen- 
tos de Valencia (Fortællinger 
fra Valencia), hvortil nedenstaaende 
Portælling hører. Her fortæller 
Blasco Ibanez om de vilde Karle, 
los guapos, der sætter hele Valen- 
cia i Skræk ved deres Slagsmaal med 
Kniv og Revolver og Voldshandlinger 
paa aaben Gade og i Spillehusene, 
men som ved deres flotte Optræden 
og dumdristige Mod dog vækker en 
frygtblandet Beundring; han skildrer 
den lille Bondedreng, der hver Mor- 
gen, før Solopgang, Vinter som Som- 
mer, maa traske til Valencia med 
Sivkurven paa Nakken for at opsamle 
Affald og Fejeskarn til at gøde Mar- 
kerne med, eller han skildrer den 
fordrukne, geniale Spillemand, der 
sammen med sin lige saa fordrukne 
Kæreste tumler henad Landevejen 
fra Gilde til Gilde. 

I de senere Aar har Blasco Ibaflez 
skrevet en Række Romaner fra for- 
skellige af Spaniens større Byer. Her 
træder Forfatterens personlige An- 
skuelser mere frem — navnlig hans 
Had til Gejstligheden. Som Modsæt- 
ning opstiller han Anarkisten og Atei- 
sten : i Romanen La Bodega den 
socialistiske Drømmer og Fanatiker, 
Fernando Salvatierra, og den overor- 
dentlig skønne, ideelle Skikkelse Ga- 
briel Luna i Romanen La C a t e- 
dral. LaCatedraler Toledos be- 
rømte Domkirke med el claustro, 
hvor alle, baade Lægfolk og lavere 
Gejstlige, der er knyttet til Kirken, 
lever hele deres Liv, som deres Slægt 
har gjort det gennem mange Genera- 
tioner. Gartnersønnen Gabriel Luna 



— hvis Slægt gennem Aarhundreder 
har været knyttet til Kirken, — er 
den eneste, der har brudt med Tradi- 
tionen og søgt ud i Verden, hvor han 
først som religiøs Sværmer har kæm- 
pet for Don Carlos' Sag, og senere, da 
han som forvist lever i Udlandet, har 
sluttet sig til Anarkismen. Forfulgt af 
Politiet og dødssyg søger han tilbage 
til Toledo for at dø i Fred i el clau- 
stro indenfor Kirkens hellige Mure, 
hvor ingen Fjende kan naa ham. 
Men han svigter ikke sine Idéer; han 
søger ogsaa her at samle Tilhængere 
om sig; men de misforstaar hans 
ideelle anarkistiske Lære, og han fal- 
der som et Offer for deres Uforstand. 

I El i.ntruso (Snyltegæsten el. 
den ubudne Gæst — Titlen er valgt 
med Henblik til Maeterlincks Stykke, 
den ubudne Gæst) fører Blasco Ibaflez 
sit Hovedslag mod Gejstligheden — 
her særlig Jesuitterne. Skarpt og 
klart viser han, hvordan Jesuitismen, 
el i n t r u s o, ligesom Døden i Mae- 
terlincks Stykke, umærkelig trænger 
ind allevegne, tvinger selv den stær- 
keste Mand under sin Vilje og giver 
det rige, overdaadige Bilbao sit Præg. 
Her ser man aldrig Mænd og Kvinder 
færdes sammen — „hvert Køn til sin 
Side". Højt oppe over Byen mellem 
Bjærgene knejser Jesuitternes Uni- 
versitet som Bilbaos Herre. I Parken, 
omgivet af en Bue af elektriske Blus, 
staar Statuen af den hellige Josef. 
„Naar de fromme Fædre sover, skal 
den lysende Halvbue minde Byerne 
ved Floden og selve Bilbao om, at 
histoppe lever deres Herre, den mæg- 
tige Orden, altid paa sin Post, selv i 
Nattens Mørke aarvaagen for at 
hævde sin Magt." 

Mens det i hans andre Bøger maa- 
ske er Samfundsskildringen, der in- 

teresserer mest, er det i hans sidste 
Roman, La Maja desnuda, der 
udkom i Foraaret, navnlig den psyko- 
logiske Skildring, der fængsler. Titlen 
La Maja desnuda (den nøgne Kokotte) 
er valgt efter et bekendt Billede af 
Goya, der gaar under dette Navn. Han 
malede først en hvilende paaklædt 
Kvindeskikkelse, la Maja vestida, som 
menes at være Portræt af Hertugin- 
den af Alba; senere malede han en 
tilsvarende nøgen Kvindeskikkelse, 
la Maja desnuda. Bogen giver en 
Skildring af en stor Kunstners Higen 
og Stræben. Hans Maal er at male 
den nøgne Kvinde — en Fryne paa 
Stranden mellem Syge og Krøblinge. 
Men hans Kones Jalousi hindrer ham 
i at kunne bruge nøgen Model. Til- 
sidst lader hun sig overtale til selv at 
staa for ham ; men da Billedet er fær- 
digt og hun ser sit nøgne Legeme af- 
bildet, bliver hun, der er under stærk 
gejstlig Paavirkning, greben af Ra- 
seri og Skamfuldhed og sønderriver 
det med Hænder og Fødder, Negle og 
Tænder. Kunstneren opgiver nu alt 
Haab om at naa sit Maal; han gaar 
mere og mere tilbage i sin Kunst; 
men da hans Kone dør, er det, som 
om hans Kærlighed til hende vaagner 
igen, og samtidig hans Længsel 
efter igen at male hendes nøgne Le- 
geme. Han strejfer rundt paa Gader 



og Stræder, opsøger løse Kvinder i 
de værste Huller og usleste Tag- 
kamre, for at finde én, der kan tjene 
ham til Model. Endelig, efter utallige 
Skuffelser, træffer han en ung Kvinde, 
som paafaldende minder om hans af- 
døde Hustru. Han maler som i en 
Rus; det er hans elskede Hustru, 
han maler. Men da Billedet er færdigt 
og han sanseberust med aabne Arme 
nærmer sig Modellen og møder hen- 
des erfarne Smil, vaagner han plud- 
selig af sin Illusion ; han synker sam- 
men i Fortvivlelse — Kunstneren i 
ham er død, i det Øjeblik han mistede 
Haabet om nogen Sinde at naa sit 
Maal. Forfatteren har vistnok sym- 
bolsk villet fremstille Kunstens magt- 
løse Stræben overfor Livets Virkelig- 
hed. 

Blasco Ibaftez' Ry naar langt uden- 
for Spaniens Grænser, hans Bøger er 
oversatte paa de fleste evropæiske 
Sprog, Portugisisk, Italiensk, Tysk, 
Fransk, Engelsk, og Hollandsk; paa 
Dansk har der hidtil kun været over- 
sat en Fortælling af ham, den i dette 
Tidsskrift tidligere offentliggjorte : 
„Hvad en Mand har at gøre". 

Foruden sin Forfattervirksomhed, 
har Blasco Ibaflez taget ivrig Del i det 
politiske Liv. Han er Deputeret for 
Valencia, og hører til det republikan- 
ske Oppositionsparti. 

En Bryllupsnat 

Fortælling fra Valencia af Vicente Blasco Ibanez 
Autoriseret Oversættelse fra Spansk af Johanne Allen. 



Den Torsdag var en sand Festdag 
for Benimaclet. 

Det er ikke tidt, man har den 
Glæde, at et af Landsbyens egne 



Børn, som man har set løbe omkring 
som en lille, laset Purk paa bare Ben 
og med snavset Ansigt, efter nogle 
Aars Studier bliver forvandlet til en 
værdig Præst. Det var derfor ogsaa 

kun faa af Landsbyfolkene, som ikke 
var til Stede ved den første Messe, 
som Visantet, nu Don Vicente, læste 
i Kirken. Han var Søn af Sifla Pas- 
cuala og Fa'r Nelo, kendt under Nav- 
net el B o 1 i o. 

Den aabne Kirkedør var som en 
uhyre Mund, gennem hvilken Menig- 
heden aandede, og ude fra Pladsen, 
der laa badet i den varme Foraarssol, 
og hvor Fluer og Bier, skinnende som 
Guldfunker, boltrede sig, lignede 
det store Gab et Stykke sort Himmel, 
paa hvilken Vokskerternes Flammer 
dannede lysende Stjernebilleder. 

Hvilken Ødslen med Vokslys ! Det 
var let at se, at det var Drengens Gud- 
moder, den fornemme Dame fra Va- 
lencia, der havde bekostet hans Ud- 
dannelse. B o 1 1 o var jo ogsaa en af 
hendes Fæstere. 

I hele Kirken var der ikke et Kapel 
eller en Niche, hvor der ikke brændte 
Vokslys. Fra de straalende Lysekro- 
ner kastedes der Reflekser i alle 
Regnbuens Farver. Osen fra Voks- 
lysene blandede sig med Blomsterduf- 
ten. Paa Alteret stod mægtige Buket- 
ter; der var Guirlander langs Gesim- 
sen, og fra Lamperne hang Blom- 
sterne ned i tunge Klynger. 

Der var gammelt Venskab mellem 
Familien B o 1 1 o og Sifla Tona og 
hendes Datter, — to Blomsterhandler- 
sker, der havde deres Stade paa Tor- 
vet i Valencia. Det var derfor ganske 
naturligt, at de to Kvinder uden at 
tænke paa at de mistede en Uges For- 
tjeneste, helt havde plyndret deres 
Have for Blomster for at fejre den 
første Messe, som Sifta Pascuala's Søn 
læste i Landsbykirken. 

Det saa ud, som om alle Omegnens 
Blomster var flygtet herhen og frygt- 
somt søgte Skjul under Hvælvingerne, 
hvor de dyngede sig op. Monstransen 
stak frem mellem to vældige Rosen- 
pyramider, og Helgenbillederne og 
Englene paa Højalteret sank i til Livet 
i dette Hav af Blomster og Blade, som 
i Vokslysenes Skær antog alle Farve- 



afskygninger, lige fra skrigende spi- 
natgrønt og dybt blodrødt til Perle- 
morets sarteste Tone. 

Den sammenpakkede Menneske- 
masse, der lugtede af groft Uldtøj og 
Sved, følte sig i Dag mere opbygget i 
Kirken end nogen Sinde før og fandt 
de to Timer, Ceremonien varede, alt- 
for korte. 

De fleste af dem, der var vant til, 
som en Skat, at opsamle Byens stin- 
kende Affald og sprede det ud over 
deres Marker for at gøde dem, gøs 
ligefrem af Vellyst ved at indaande 
den friske Lugt af Roser, Nelliker og 
Lilier, hvori Røgelseduften blandede 
sig. Den uophørlige Flimren af disse 
Tusinder af Lys, blændede deres Øj- 
ne, og de grebes af en forunderlig Be- 
ruselse ved Violinernes klagende To- 
ner, Bassernes alvorlige Brummen og 
den højtidelige Sang, der istemmedes 
oppe fra Koret paa et fremmed Tunge- 
maal — altsammen til Ære for den 
gamle Bollos Søn. 

- Menigheden var tilfreds. De betrag- 
tede den straalende Kirke som et for- 
tryllet Palads, der tilhørte dem. Saa- 
dan maatte der være i Himlen — fuldt 
af Musik, Blomster og Røgelse, blot 
lidt mere Plads, saa man svedte lidt 
mindre. 

De mødte allesammen i Dag med 
særlig Ret i Guds Hus. Han, som stod 
deroppe foran Alteret i guldbroderede 
Klæder, ombølget af blaa Røgelse- 
skyer, og til hvem Præsten rettede 
sine mest velklingende Sætninger, var 
en af deres egne. Det var atter én, 
som havde løsrevet sig fra Bondens 
strenge Liv, der hengaar i en stadig 
Kamp med Jorden for hvert Aar paa- 
ny at gøre de udpinte Marker frugt- 
bare. 

De ældre af Menigheden havde 
mange Gange rusket ham i Haaret, og 
de unge havde været hans Legekam- 
merater og spillet Plat og Krone med 
ham, og de havde allesammen næsten 
daglig set ham traske til Valencia 
med Sivkurven paa Nakken for at op- 



Digitized by 



Google 



En Bryllupsnat 



samle Affald, eller med Hakken og 
Spaden bearbejde en af de smaa Jord- 
lodder, hvor af saa mange Familier i 
Valencias Omegn har deres Under- 
hold. 

Derfor følte de ogsaa hans Hæder 
som deres egen. Der var ingen her 
til Stede, som ikke mente at have Del 
i hans Ophøjelse. Alles Blikke var fæ- 
stet paa den smukke, kraftige, mørk- 
ladne Knøs, der var som et levende 
Minde om Maurernes Indfald. Mel- 
lem de hvide Kniplinger stak hans 
store, haarede Hænder frem. De egne- 
de sig bedre til at haandtere Spaden 
end til at tage varligt paa de kostbare 
Alterkar. 

Der var Øjeblikke, hvor ogsaa han 
kastede et ømt Blik ud over den tæt- 
pakkede Menighed. Han sad i en 
Fløjisiænestol mellem sine to Diako- 
ner, et Par gamle Præster, som havde 
kendt ham fra han blev født. Bevæ- 
get lyttede han til Prædikantens run- 
gende Stemme, naar han med svul- 
mende Veltalenhed udbredte sig over 
den kristne Præstøs Betydning og be- 
rømmede denne ny Troens Kæmpe, 
der nu ved denne Handling blev op- 
taget som Medlem af Kirkens Hær. 

Ja, det var ham! Paa denne Dag 
løsrev han sig fra Bondens Trælleliv 
og traadte ind i det mægtige Sam- 
fund, hvor der ikke spørges om Her- 
komst ; dette Samfund, der er som en 
Trappe, tilgængelig for alle, og som 
kan føre fra den laveste præstelige 
Stilling lige op til St. Peters Stol. For 
hans Blik bredte Fremtiden sig uen- 
delig. Alt skyldte han sine Beskytte- 
re, den rare, svære Dame, der sad i 
Fløjelskjole og svedte under Knip- 
lingssløret, og hendes Søn, som Tor 
ham, Fæstebondens Barn, altid vilde 
staa som den fornemme Herre. 

Altertrinene, der hævede ham nogle 
Alen op over Mængden, opfattede han 
som et Sindbillede paa det aandeiige 
Privilegium, i Følge hvilket han i sit 
fremtidige Liv vilde blive stillet over 
alle dem, der havde kendt ham i hans 

ringe Stand. De reneste og fromme- 
ste Følelser fyldte ham. Han vilde 
være ydmyg og benytte sin Ophøjelse 
til det gode. Med et uendeligt kær- 
ligt Blik omsluttede han alle de 
kendte Ansigter, han saa nede i Kir- 
ken gennem et Slør af Røgelsedampe. 
Der var hans Gudmoder, og Far Bollo 
og Sifla Pascuala, der hulkede som 
Børn med Ansigtet gemt i Hænderne; 
og Toneta, den lille Blomsterpige, 
hans Barndomskammerat. Hun sad 
rank med det smukke, mørke Hoved 
rettet i Vejret og et forbauset Udtryk, 
som om hun ikke kunde vænne sig til 
den Tanke, at Visantet, den Dreng, 
som hun altid havde betragtet som 
sin Broder, nu var en alvorlig Præst 
med Ret baade til at kende hendes 
Synder og give hende Absolution. 

Ceremonien skred videre. Den ny 
Præst var betaget af Sindsbevægelse 
og Lykke, og den bedøvende Blom- 
sterduft gjorde ham svimmel. Han 
deltog i Messen som en Automat. De 
andre Præster maatte flere Gange lede 
ham. Benene ry stede under ham og 
den kraftige Mand vaklede; kun Ang- 
sten for i sin Svaghed at komme til 
at begaa et eller andet gudsbespotte- 
ligt, holdt ham oppe. 

Som en Søvngænger udførte han de 
mystiske Ceremonier ved Messen. 
Med en Ligegyldighed, der forbau- 
sede ham selv, nød han første Gang 
Sakramentet i begge Skikkelser. Han 
havde tidligere kun med den dybeste 
Bevægelse kunnet tænke paa denne 
hellige Handling. Efter Tedeum 
sank han halvt afmægtig tilbage i 
Lænestolen med lukkede Øjne. Det 
var som om den sjældne, gamle Mes- 
sehagel, der var Sognets Stolhed, 
kvalte ham. Mens han gik paa Semi- 
nariet havde han mange Gange be- 
tragtet den som det højeste Maal for 
sin Ærgerrighed. 

En gennemtrængende Lugt af Ro- 
ser og Moskus og Lyden af plaskende 
Vand, bragte ham til sig selv. 

Det var hans Gudmoder, der vaske- 

de og badede hans Hænder med vel- 
lugtende Vand, inden Menigheden 
blev stedet til Haandkys. Hele den 
sammenpakkede Menneskemasse styr- 
tede op til Højalteret for at hilse paa 
den ny Præst. Det ny Liv, hvor Magt 
og Anseelse vilde blive ham til Del, 
begyndte allerede nu. Hans Gudmo- 
der, den fornemme Dame, for hvem 
han saa mange Gange havde udført 
Tjenester, kyssede ham andægtig paa 
Haanden, og kaldte ham Don Vicente, 
idet hun ønskede ham til Lykke til 
hans mystiske Bryllup med Kirken. 

Til Trods for sin gejstlige Stand 
kunde den nyordinerede Præst ikke 
helt undertrykke en Pølelse af Stolt- 
hed, og han lukkede Øjnene, som om 
denne første Æresbevisning blændede 
ham. Da følte han et Par grove Næ- 
ver trykke hans Haand. Det var Par 
Bollos barkede Hænder, som Arbejde 
og Alder havde gjort haarde og knud- 
rede. De fattige Forældres rynkede, 
solbrændte Ansigter var badede i 
Taarer og fortrukne af Sindsbevæ- 
gelse. De betragtede ham med et Ud- 
tryk, som den fromme Billedhugger, 
der, efter at have fuldført sit Værk, 
kaster sig tilbedende ned for det, som 
om han anser det for at være af gud- 
dommelig Oprindelse. 

Menigheden græd ved Synet af den 
Gruppe, som de tre dannede. Den 
gyldne Messehagel saas mellem de 
gamle Folks tarvelige, sorte Klæder; 
deres Hoveder bevægede sig, mens de 
lydeligt kyssede hinanden under 
Stønnen og Sukken. 

Men den nysgerrige Hob pressede 
paa og sprængte den rørende Gruppe. 
Præsten blev skilt fra sine Forældre, 
og Menigheden bemægtigede sig ham 
helt. Folk trængte sig frem for at be- 
røre hans indviede Hænder. 

Det lod til at blive uendeligt. Hele 
Benimaclet trykkede lydelige Smæk- 
kys paa hans haarede Hænder, og no- 
get af den fine Parfume blev hængen- 
de ved deres Læber, der var sprukne 
af Sol og Vind. 

Den unge Præst sank helt sammen 
under det stærke Pres af Mængden, 
der trængte sig om Lænestolen og 
ikke lod ham Ro et Øjeblik. Halvkvalt 
af Mangel paa Luft var han nu lige 
ved at besvime for Alvor. 

Men midt i al denne Hurlumhej, da 
det allerede begyndte at sortne for 
hans Øjne, og idet hans Hoved faldt 
tilbage, mærkede han pludselig paa 
sin højre Haand et frisk Pust, der 
gennemtrængte hele hans Legeme og 
afkølede hans Blod. 

Det var hans Legesøster, Toneta, 
der med sine friske, røde Læber tryk- 
kede et let Kys paa hans Haand, idet 
hun fæstede sine sorte Øjne paa ham 
med tilkæmpet Alvor, bag hvilken 
Latteren lurede som en Protest mod 
al denne Højtidelighed. 

Ved Siden af hende stod høj og 
rank, med Kappen flot slænget over 
Skulderen og det kortklippede Hoved 
stolt kastet tilbage, en anden af hans 
Barndomskammerater, den mørke 
Chimo. Han var den skikkeligste 
Bondekarl i hele Benimaclet, en 
kæmpestærk Tamp. Overmodig og 
skinsyg som en Sultan, vogtede han 
paa den unge, knælende Pige og saa 
sig omkring med sine gnistrende, 
sorte Øjne, som om han vilde sige: 
Jeg gad nok se den Karl, der tør vove 
at puffe til hende ! 

II. 

Middagen gav Byen noget at snakke 
om. 

Efter Sladrekællingernes Beregning 
maatte det mindst koste Gudmoderen, 
Dofia Ramona seks Unser*) at fejre 
den første Messe, som hendes Fæste- 
res Søn holdt. 

Det var en ren Fornøjelse at se det 
lange Bord, der var dækket i Byens 
største Hus. Her fandtes alle gode 
Sager, som Gud har skabt, foruden 
Klipfisk og Sardiner. Og det var et 
udsøgt Selskab, der var samlet om- 



*) En Unze Guld = 60 Kr. 

kring Bordet. Det var en hel Begiven- 
hed, og det bedste Bevis var, at Festen 
næste Dag vilde staa omtalt med store 
Bogstaver i alle Valencias Aviseh 

Ved den øverste Bordende sad Or- 
dinanden mellem de Præster, der 
havde deltaget i Ceremonien. Han 
følte sig næsten trykket af deres over- 
drevne Smiger og Venlighed. Her sad 
ogsaa Dofia Ramona med sin Søn og 
Visantets Forældre. De gamle Folk 
græd, saa at Taarerne løb ned i deres 
Skeer og blandede sig med Risen. 
Langs ad Bordets Sider havde nogle 
Herrer inde fra Byen, som Dofia Ra- 
mona havde indbudt, taget Plads 
foruden Familiens Venner og et Par 
velstaaende Bønder, der hørte til 
Landsbyens Spidser. 

Det var som en Bryllupsfest. Vinen 
flød i Strømme og Folk lo og snak- 
kede. Fru Ramona morede sig over 
de gamle Præsters tarvelige Vittighe- 
der. Det var tre Tyksakke, hvis fede, 
laskede Kinder hang ud over Bladkra- 
verne, som de havde hægtet op. Den 
skikkelige Kone rødmede af Glæde, 
hver Gang en af Præstekjolerne strej- 
fede hende. 

Den eneste alvorlige i Selskabet var 
den unge Præst. Det var dog ikke 
fordi han var bedrøvet ; hans alvorlige 
Stemning skyldtes kun, at han havde 
fordybet sig i sine Tanker. Han gik 
langt tilbage i Fortiden ; hele hans tfd- 
Iigere Liv gled forbi ham. 

Hans Ophøjelse her paa denne sam- 
me Plet, hvor han havde lidt Sult og 
Nød, og Synet af alle hans kære om- 
kring det overdaadige Festbord, lod 
ham mindes den Tid, da han for at 
tilkæmpe sig en skimlet Brødskorpe, 
med Kurven paa Nakken, løb om- 
kring paa Vejene bag efter Vognene 
og begærlig kastede sig over de ry- 
gende Hestepærer, som om det var 
Guid. 

Det havde været hans drøjeste Tid; 
tidt havde han grædt og skreget i 
timevis, inden hans stakkels, fattige 
Moder kunde beslutte sig til at give 



ham en Skive Brød, som knap for- 
maaede at stille hans glubende Sult. 

Tonetas kønne, mørke Hoved, som 
kiggede frem ved den anden Ende af 
Bordet, vakte lysere Minder hos Præ- 
sten. 

Han saa sig selv som en lille pjaltet 
Knægt i Sifta Tonas dejlige Have, 
hvor de dyrkede Blomster, som om 
det var Grøntsager. Han huskede To- 
neta som en lille solbrændt Tøs med 
Haaret flyvende om Ørene, og viid- 
gal som en Dreng. Hvor hun havde 
pint ham med sine Spilopper! Hun 
var en ren Djævleunge ! Men efter- 
haanden som de voksede til, foran- 
dredes deres ydre Forhold. Toneta 
gik nu hver Dag til Valencia med sine 
Blomsterkurve, og han begyndte at 
gaa paa Seminariet som Dofia Ramo- 
nas Protegé. Den fornemme Dame 
var bleven opmærksom paa hans Læ- 
selyst, og da han gjorde Indtryk af at 
være et kvikt Hoved, fik hun den Idé, 
at lade den fattige Bondedreng ud- 
danne til Præst. 

Mindet om disse lysere Dage ka- 
stede et mildt Skær over hele hans 
Fortid. 

Hvor han elskede sin lille Legekam- 
merat ! Hvor tidt havde hun ikke sat 
Mod i ham, naar han var forknyt ! 

Om Vinteren maatte han gaa hjem- 
mefra ved Solpgang, naar han skulde 
paa Seminariet. I hans højre Haand 
dinglede en lille, fedtet Taske, hvori 
han havde sin Skolemad, der tidt kun 
bestod af et halvt groft Brød, som han 
maatte sluge mellem Timerne. Han 
bar sine latinske og teologiske Lære- 
bøger i et stort Bomuldstørklæde, som 
han havde bundet paa skraa over 
Skulderen som et Bandoler. Bøgerne 
hoppede og dansede paa hans Ryg, 
som en bevægelig Pukkel. Med denne 
Oppakning begav han sig hen til det 
lille, hvide Hus med blaa Vinduesram- 
mer, hvor Sifia Tona boede. I samme 
Øjeblik, .som han viste sig, traadte 
Toneta ud ad Døren frisk, nyvasket og 
med glatkæmmet, pomadiseret Haar. 

Let og frit bar hun de to store Kurve, 
hvori de dugvaade Blomster laa mel* 
Lem hverandre. 

Og saa fulgtes de ad til Valencia ad 
Genveje, som de begge kendte. Over 
Træerne i la Alameda*) saa de 
de slanke Taarne stige frem af Mor- 
gen taagen. Den øverste Top af det 
rødlige M i g u e 1 e t e**) luede, som 
om det var sat i Brand af de første 
Solstraaler, inden de naaede Jorden. 

Hvilke vidunderligeMorgener ! Naar 
den unge Præst lukkede Øjnene var 
det som om han endnu saa de dunkle 
Vandbasiner omgivne af susende Siv ; 
de store Marker med Grøntsager, der 
syntes at svede under det skælvende 
Dugtæppe; de smalle Stier og Grøf- 
terne, der var fulde af Frøer, som, 
saa snart de hørte Skridt, forskræk- 
kede plumpede hovedkulds ned. i det 
grønne Mudder; og den klare Him- 
mel, som ud over Havet stod i Flam- 
mer, naar Solen som en mægtig lid- 
oblat hævede sig op over Horisonten ! 
Og hvor han huskede de støvede Lan- 
deveje, hvorfra Lyden af knirkende 
Vognhjul og munter Vrinsken bredte 
sig over hele lahuerta*); Jordbær- 
markerne med alle de krumbøjede 
Arbejdere, hvis Jernredskaber blin- 
kede i Solen ved hver Bevægelse de 
gjorde, og Konerne, der med Kurve 
paa Hovedet i lange Rækker gik ind 
til Torvet i Valencia ! Med et moder- 
ligt Smil sagde de venligt „Godmor- 
gen" til det kønne unge Par: Den 
nydelige, muntre Pige og den lange, 
opløbne Dreng, der voksede ud af sine 
Klæder. Hans snevre, sorte Dragt 
stumpede baade for Hænder og Fød- 
der og kom mere og mere til at ligne 
en fattig Sakristans luvslidte, falmede 
Frakke. 

Denne Morgentur var som et dag- 
ligt, styrkende Bad for den stakkels 



*) La Alameda: En 825 Meter lang 

Platanallée ved Valencia. 
*•) Klokketaarnet ved Domkirken. 
*) Store Køkkenhaver i Valencias 

Omegn. 



Seminarist. Tonetas fornuftige Fore- 
stillinger gav ham Kraft til at udhol- 
de de dræbende Undervisningstimer. 
Hele hans kraftige, blodrige Bonde- 
natur gjorde Oprør mod at sidde ube- 
vægelig i timevis paa Skolebænken 
og høre paa indviklede Forklaringer, 
mens han kæmpede med Søvnen. 

De skiltes paa Konge-Broen. Hun 
gik til Torvet for at træffe sin Moder, 
og han begav sig til Seminariet for at 
søge at tilegne sig nogle kirkelige Lær- 
domme; han følte dog med sig selv, 
at han aldrig vilde blive et Lys i den 
teologiske Videnskab. 

Saa snart han havde spist sin Mad, 
som han nød paa en Bænk ude i An- 
læget, hvor ogsaa nogle Murerfami- 
lier sad og spiste deres varme Suppe, 
skyndte Visantet sig ind i Byen og 
standsede ikke, før han naaede Blom- 
stertorvet. Her traf han Toneta, der 
var i Færd med at binde de sidste 
Blomster sammen,mens hendes Mo- 
der havde travlt med at tælle, hvor 
mange Smaapenge hun havde faaet 
ind den Dag. 

Efter disse glade Barndomsdage kom 
saa langsomt Adskillelsen, somAarene 
og deres forskelligeopdragelse og Til- 
bøjeligheder førte med sig. Det mær- 
kedes paa dem begge, at de blev ældre, 
og Visantet, hvis Forstand var ganske 
umoden og uudviklet, gav sig ikke 
ustraffet Studierne i Vold. 

I hans senere Studieaar begyndte 
han at gribes stærkt af gejstlig Nid- 
kærhed. Han tænkte med Begej- 
string paa, at han skulde blive Med- 
lem af et Samfund, der breder sig over 
hele Jorden, som har Nøglerne til 
Himlen i sin Magt og raader over den 
menneskelige Samvittighed. Han glø- 
dede for Kirkens Hæder og blev Fyr 
og Flamme, naar han tænkte paa Pa- 
vernes Kampe med Kongerne i forrige 
Tider og den Indflydelse, som Præsten 
i Nutiden har over Jordens Mægtige. 
Selv var han ikke ærgærrig. Han 
tænkte ikke paa at naa højere end til 
en Landsbypræsts beskedne Stilling; 

men han glædede sig over, at en fattig 
Husmandssøn, som han, med Tiden 
vilde komme til at tilhøre den mæg- 
tige Stand. Vugget ind af disse Fore- 
stillinger viede han sig med hele sin 
Sjæl til sit Kald. 

Xaar han ikke var paa Seminariet i 
Valencia, gjorde han Tjeneste som 
Sakristan i Benimaclet. 

Han blev voksen næsten uden at 
mærke den Overgang fra Drenge- til 
Manddomsalderen, der foregik i hans 
kraftige Legeme. 

Med Bondens sejge Vilje bekæm- 
pede han Kønnets Krav, der fyldte 
ham med Rædsel ; han mente, det var 
„den Onde", dep fristede ham. Kvin- 
den var for ham et Onde, om end 
uundgaaeligt og nødvendigt for Ver- 
dens Bestaaen : „Det urene Dyr 44 , som 
de hellige Fædre talte om. 

Kvindeskønhed var en farlig, en for- 
færdelig Ting ! Den bragte ham til 
at skælve og indgød ham Afsky og et 
stærkt Ubehag. Den eneste Kvinde, 
overfor hvem han følte sig rolig og 
tryg, var hende, som i blaat og hvidt 
Klædebon staar paa Halvmaanen og 
med vidunderlig Blidhed ser ned paa 
os fra Alteret. Synet af den rene Jom- 
fru bragte hans Hjerte til at svulme af 
uendelig Kærlighed og Ømhed. Dog 
var der én jordisk Kvinde, hvem han 
ogsaa indesluttede i sin Kærlighed ; 
det var hende, som han betragtede 
som sin Søster. 

Men det var ingen Vanhelligelse. 
Det var ikke Elskov, han følte for hen- 
de. Toneta var for ham en Søster, 
en hengiven Veninde. Det var aau- 
delig Kærlighed, der knyttede dem 
sammen. Toneta var alt for ham — 
kun ikke Kvinde. Og saa stor var 
hans Illusion, at det her midt i Fest- 
tummelen, da han med halvlukkede 
Øjne betragtede hende, et Øjeblik fore- 
kom ham, at hun forvandledes: Hen- 
des almindelige, mørkladne Træk for- 
klaredes med et himmelsk Udtryk, 
hun hævede sig op fra Stolen, og den 



klare blomstrede Kjole blev til en 
himmelblaa Kaabe, ligesom den an- 
dens, hende, hvis Skønhed kaides 
med de yndigste Navne, som noget 
Sprog ejer. 

Men pludselig blev han revet ud 
af sin blide Drømmetiistand ved at 
nogen rørte ved hans Skulder. 

Det var Sina Tona, den unge Blom- 
sterpiges Moder, som havde rejst sig 
fra sin Plads for at tale med ham. 

Den skikkelige Kone kunde ikke 
vænne sig til, at hendes Venindes Søn 
nu tilhørte en anden Stand. Som god 
Kristen vidste hun, at man skylder 
Kirkens Folk Ærbødighed; men man 
maatte have hende undskyldt, for hen- 
de vilde Visantet altid være Visantet 
og aldrig blive Don Vicente, og om 
saa Folk vilde forarge sig over det, 
saa blev hun dog ved at sige „du 44 til 
ham. Det blev han vel ikke fornær- 
met over? Hun havde jo kendt ham, 
fra han blev født. Og da han skulde 
døbes, havde hun baaret ham over i 
Kirken som et lille Svøbelsesbarn. 
Hvorfor skulde hun gøre saa mange 
Omsvøb med (len Dreng, som hun be- 
tragtede som sin egen Søn ? Men selv 
om det kneb lidt med Respekten, saa 
vidste han jo nok, at de hjemme hos 
hende altid havde holdt en Klat af 
ham. Hvis han ikke havde haft sine 
Forældre, vilde hun og Toneta saa- 
mænd gerne være flyttet hen til ham 
og styret Huset for ham. Men det 
kunde nu ikke lade sig gøre. Sagen 
var, at Pigebarnet var dødelig forel- 
sket i G h i m o. Han var en skikkelig 
Fyr, som der ikke var noget at sige 
paa. De vilde gerne giftes straks, om 
muligt inden St. Hansdag. Det hav- 
de hun ikke noget at indvende imod. 
Der savnedes en Mand i Huset; hun 
maatte helt overlade Haven til frem- 
mede Daglejere. De trængte til et 
Mandfolk, der kunde holde dem i øre- 
ne ; og da G h i m o lod til at være den 
rette Mand dertil havde hun givet 
sit Samtykke til Giftermaalet. 

Og den snakkesalige gamle Kone 

saa spørgende paa Præsten, som om 
hun ventede paa hans Billigelse. 

Naa, men saa var der noget andet, 
og det var egentlig det, hun vilde tale 
med ham om. Hvad det var? Jo, To- 
neta vilde gerne have, at han skulde 
vie hende. Naar man næsten havde 



en Præst i Familien, hvorfor skulde 
man saa gaa andet Steds hen. 

Præsten betænkte sig ikke paa at 
love det. Han fandt Anmodningen 
ganske naturlig. Det var afgjort ; han 
vilde vie dem. 

(Fortsættes). 



+++ 



Uægte Børns Retsstilling. 

Af Aug. Goll. 



Hvilken Retsstilling indtager de 
uægte Børn i vort Samfund, og hvil- 
ken bør de indtage? Dette er det 
Spørgsmaal, som i de sidste 20 Aar 
jævnlig har været forelagt Rigsdagen, 
og som formentlig snart kan ventes 
rejst paany*). Svaret falder ikke saa 
let. Enhver Jurist ved, at allerede 
Spørgsmaalets første Led indeholder 
en Række Detailler og Tvivlsmaal, 
som det ikke er saa ganske let at 
beherske, og enhver almindelig Dis- 
kussion vil vise, hvilket Virvar af Op- 
fattelser der gør sig gældende om 
Spørgsmaalets andet Led. 

Sagen er, at Problemet : de uægte 
Børn, efterhaanden er blevet som en 
gammel Kirkebygning, hvortil hver 
Tidsalder har bygget sin Del uden 
synderlig Hensyntagen til den oprin- 
delige Stil; denne Mangeartethed er 
det, som præger Lovene, og den gaar 
igen hos Nutidens Mennesker, hvoraf 
nogle snarest repræsenterer én Tids- 
alders Opfattelse, andre en anden 



•) Ved dansk Kvindesamfunds Initiativ 
har et Udvalg, bestaaende af Herreds- 
fuldmægtig S. Bentzon, Frk. He- 
lene Berg, Folketingsmand J e n- 
s e n-S ønderup og Forf., for nylig 
bearbejdet det hele Emne og udarbej- 
det et Lovforslag derom, som er ind- 
sendt til Justitsministeriet. Den fore- 
liggende Artikel er imidlertid kun 
fuldgyldigt Udtryk for Forf. 's egne 
Anskuelser. 



Tids, og de fleste lidt af alle Tidsaldre 
tilsammen.^ 

For at vinde et Overblik er det der- 
for nødvendigt at gaa tilbage til det 
oprindelige Fundament og derpaa 
gaa Tilbygningerne og Forandringer- 
ne efter. Da vil ogsaa, gennem den 
brogede Uensartethed, Fremtidens 
Opgaver kunne skimtes. 

I. 

Det er Ægteskabet, som betinger 
Existensen af Begrebet: uægte Børn, 
der kun er en ret uheldig Sammen- 
trækning af det fuldstændige Ud- 
tryk : udenfor Ægteskab fødte 
Børn. Ægteskabet er vistnokl ud- 
sprunget af Familiens Raadighedsret 
over den ugifte Datters Person og be- 
tinger i og for sig kun en fak- 
tisk Forskel mellem de i og udenfor 
Ægteskabet fødte Børn. Statens Aner- 
kendelse af Ægteskabet som den for 
Børneforsørgelsen gunstigste Ordning 
fører imidlertid naturligt en lands- 
faderlig Lovgivning til at begun- 
stige de under denne Ordning 
fødte Børn og en tilsvarende Til- 
sidesættelse af alle andre og med- 
fører altsaa en retlig Forskel 
mellem de to Grupper. Men det er 
dog først Ægteskabets Anerkendelse 
og Annektering af Kirken som et Sa- 
krament, der alene kan sædeliggøre 
de menneskelige Kønsforbindelser, 

der fører til den for de uægte Børns 
Forhold bestemmende Betragtning. 
For den protestantiske, som for den 
katolske Kirke er Ægteskabet den 
eneste sædelig anerkendte Køns- 
forbindelse, og Konsekvensen heraf er 
simpelthen den, at alle andre Kønsfor- 
bindelser er forbudte. Ganske rig- 
tig finde vi da ogsaa herhjemme som 
andet Steds lige fra Katholicismens 
Tid til et Stykke ind i det 19. Aarh. 
S t r a f for „Lejermaal" d. v. s. : Sam- 
leje udenfor Ægteskab, oprindelig 
Straf af at staa „aabenbart Skrifte" 
for Menigheden i Kirken, senere 
Fængsel paa Vand og Brød, i Genta- 
gelsestilfælde Tugthusarbejde. Vel 
gik det ikke saa strængt til i Virke- 
ligheden, som paa Papiret — faktisk 
blev Straffen efterhaanden blot til en 
kontant Afgift til Statskassen af 10 Rd. 
— men Princippet rokkedes ikke : kun 
Ægteskabsbørn er „lovlige" (legitime), 
alle andre er „ulovlige" (illegitime) 
Børn, og af dette Udgangspunkt føl- 
ger vidtgaaende civile Konsekvenser. 
Den d|o g m atisk-kirkelige 
Betragtning, at Kønsforbindelse uden- 
for Ægteskab er en usædelig Hand- 
ling, og Statens Anerkendelse heraf 
ved at gøre den til enForbrydelse maa 
nemlig logisk drage efter sig Anven- 
delsen af Romerrettens bekendte Rets- 
regel: Qui contra legem agit, nihil 
agit, d. v. s. : den ulovlige Handling 
eller Tilstand, kan ikke tillægges 
Retsvirkninger. Imidlertid bliver jo 
Samfundet nødt til at bøje sig, naar 
den ulovlige Handling uden Tilladelse 
har tillagt sig selv den „Retsvirkning", 
at skænke et Barn Livet, og da Sam- 
fundet dog ikke kan drive Logikken 
saa vidt, som f. Eks. overfor utugtige 
Skrifter, at det for at tilintetgøre „Rets- 
virkningen" konfiskerer, d. v. s. 
tager Livet af Barnet, maa den latin- 
ske Sætning her lempes noget, og det 
bliver da til, at ingen kan støtte 
nogen Ret paa en ulovlig 
Handling (Tilstand). Men heller 
ikke den Sætning lader sig fastholde 



overfor det uægte Barn, Lempelser 
maa gøres, og dermed er man inde 
paa „de slingrende Principer", der 
præger Lovgivningen paa dette Om- 
raade. 

Taget efter Bogstaven maatte den 
angivne Sætning føre til, at det uægte 
Barn ved sin Fødsel var en „herreløs 
Genstand", som maatte tilfalde den, 
der bemægtigede sig den, eller gaa til 
Grunde. Forældrene kan som saa- 
danne intet Krav gøre gældende for at 
erholde Barnet (det vilde jo være at 
støtte Ret paa deres ulovlige Hand- 
ling, Kønsforbindelsen udenfor Ægte- 
skab), og Barnet selv har ingen Ret at 
gøre gældende, thi vel har det ikke 
selv begaaet noget ulovligt ved at fø- 
des, men „som Resultat af Synd og 
Forbrydelse" kan det heller ikke paa- 
kalde nogen Støtte af det paa sædelige 
Principer byggede Samfund saa lidt 
som af andre. Den angivne Konse- 
kvens, der altsaa i Virkeligheden vilde 
føre til, at det uægte Barn var stil- 
let ganske som et „udsat" Barn, lader 
sjg imidlertid ikke fastholde. Lige 
saa lidt som Samfundet selv vil dræbe 
Barnet i dets Egenskab af ulovligt, lige 
saa lidt kan del lade dets Eksistens 
bero paa det rene Tilfælde, at nogen 
antager sig Barnet ; Samfundet vilde 
derfor ud fra den angivne Betragtning 
blive nødsaget til selv at antage sig 
Barnet, ligesom andre Genstande, hvis 
rette Ejer ikke kan paavises. Et Til- 
løb til denne Ordning findes i tysk 
Lovgivning, forsaavidt som Barnet 
principielt ikke tilhører nogen ved sin 
Fødsel: ingen har Ret til Barnet eller 
kan udøve nogen Ret over Barnet 
undtagen Samfundet; derimod har 
Moderen en Pligt til at underholde 
og opdrage Barnet — saaledes und- 
gaas den ubehagelige Konsekvens af 
det tagne Standpunkt, at Samfundet 
selv maa paatage sig Forsørgelsen — 
og hos os som i de fleste andre Love 
svarer der til denne Moderens Pligt 
overfor Barnet tillige en Ret for 
hende — men ogsaa kun for hende — 



— 45 — 



Digitized by 



Google 



AUG. GOLL 



til at øve Forældremagten over 
Barnet. 

Hermed er man jo imidlertid alle- 
rede kommet et godt Stykke bort fra 
den som Udgangspunkt opstillede 
Retssætning : trods „Ulovligheden" 
har Moderen en Ret over Barnet, og 
Barnet en Ret mod Moderen. Grun- 
den til denne Afvigelse er naturligvis 
Nødvendigheden af, naar Samfundet 
ikke selv vil antage sig Barnet, da at 
knytte det til andre Mennesker, der 
ere i Stand til og normalt ogsaa vil- 
lige til at bistaa det, og det er da det 
mest nærliggende at holde sig til Mo- 
deren, hvem Barnet jo ogsaa rent fak- 
tisk fra første Færd tilhører — mellem 
Moderens Forhold til det nyfødte Barn 
og hendes Forhold til Fostret er der 
kun en Gradsforskel. Yderligere Af- 
vigelser fra Principet er den dogmati- 
ske Betragtning derimod ikke tilbøje- 
lig til at gøre, og Resultatet bliver 
saaledes, at Barnet tilhører Moderen, 
men hverken Moder eller Barn kan i 
den Anledning rejse nogetsomhelst 
Krav mod Faderen, Samfundet eller 
nogensomhelst anden. 

Saaledes er det uægte Barns Stilling 
f. Ex. efter Ghr. V.'s D. L. Retlig set 
har det ingen Fader eller fædrene 
Frænder, er følgelig uden Arveret 
efter denne og disse, har ingen Ret til 
Faderens Navn eller til at kræve ma- 
terielt Tilskud fra ham — ligesaalidt 
som Moderen har nogen saadan Be- 
føjelse. Omvendt har Faderen heller 
ingen Myndighed over Barnet. Over- 
for Samfundet er Barnet mærket med 
Ulovlighedens Stempel, det er akku- 
rat taalt, men uden Krav paa at be- 
handles som „ebenburtig" med Sam- 
fundets „lovlige" Medlemmer. Det 
maa ikke døbes sammen med ægte 
Barn, det maa ikke være ægte Barns 
Værge, ikke arve Len eller Stam- 
huse, det er behæftet med en Plet, 
som tillader alle at „vræge" (ringe- 
agte) det osv. Kun overfor sin „brøde- 
fulde" Moder kan det tale om Ret: 



hendes elendige Tilværelse faar det 
Lov at dele. 

II. 

De retlige Principer, hvorpaa Lo- 
vene baseres, har deres egen Logik. 
Vil Staten paa Grund af krydsende 
Principer ikke selv følge Logikkens 
Bud, følges de af de lovundergivne. 
Og det var her Barnemødrene, der 
fulgte dem. Det borgerlige Samfund 
fornægtede de uægte Børn — men 
dræbe eller udsætte dem, vovede det 
ikke. Resultatet blev, at Mødrene 
gjorde det. Med alles opløftede Hæn- 
der imod sig, uden Bistand og Støtte 
af nogen Art, forbandet af Slægt og 
Venner, over hvem de havde bragt 
Vanære, maatte disse ulykkelige 
Skabninger næsten naturnødvendig 
fristes ind paa den nærliggende Ud- 
vej, at døve Moderkærlighedens Stem- 
me og redde sig selv ved at ofre 
Barnet. 

„Min Moder har jeg i Graven lagt, 
Mit Barn har jeg druknet — det, der 

var bragt, 
Som Gave til mig og Dig." 
siger- Margrethe, Barnemordersker- 
nes klassiske Repræsentant, til sin 
Forfører. Og i disse simple Ord er 
Tusinder af fødende Kvinders Livs- 
tragedie indeholdt. 

Det var nemlig saare langt fra, at 
Samfundet var hende taknemmeligt, 
fordi hun drog Samfundstheoriens 
Konsekvenser. Det var ikke Bespis- 
ning paa Prytaneion, der ventede 
hende, naar hun skaffede det forar- 
gede Samfund af med Forargelsens 
Genstand. Som Margrethe var det 
Fængsel og Død, der ramte den Skyl- 
dige. Chr. V.'s D. L. foreskriver, at 
„letfærdige Kvindfolk, der ombringer 
deres Foster" skulle miste deres Hals 
og deres Hoved sættes paa en Stage, 
og samme Straf rammer den, der fø- 
der i Dølgsmaal ; Udsættelse af Børn 
straffedes i de grovere Tilfælde med 
Livsstraf, selv om Barnet reddedes, i 
mindre farlige Tilfælde med Kaggtryg- 

ning. At de voldsomme Straffe ikke 
forslog, fremgaar bl. a. af en Plakat 
af 1709, der skærpede den sidst nævn- 
te Straf, ligesom et Reskr. af 1750 
viser, at en stor Del af de i det 
kgi. Opfostringshus anbragte 700 
Børn vare fundne „henlagte af udæ- 
diske Mennesker i Folks Huse, i Dø- 
rene, paa Gaderne eller andre Ste- 
der". 

Der var imidlertid kommet en hu- 
manere Aand i Tiden. Til dens Ros 
maa det siges, at man indsaa det 
umulige i blot at ville slaa Ondet ned 
med brutale Straffe : man saa dybere 
i Tingene og søgte efter, hvad vi nu 
vilde kalde Ondets sociale Aarsager. 
Erkendelsen af, at de fødende Barne- 
mødres ulykkelige Stilling var en væ- 
sentlig Faktor i Barnemordenes og 
Udsættelsernes Tilblivelse, førte først 
og fremmest til Fødselsstiftel- 
sens Grundlæggelse (1750). Her 
kunde enhver Kvinde, der skulde 
føde, faa gratis Behandling og For- 
plejning, og kunde dernæst efterlade 
sit Barn til Opfostringshusets Forsorg, 
ligesom det til Mødrenes Betryggelse 
var paalagt Funktionærerne at holde 
Fødslen hemmelig „under Straf som 
Menedere og Forvisning." Hvor stor 
Trang der var til denne Institution, 
fremgaar af, at der allerede i de før- 
st** 10 Aar fødtes ca. 3000 Børn paa 
Stiftelsen. Et Udslag af samme hu- 
mane Tankegang var den nogle Aar 
senere paa Frederiks Hospital indret- 
tede „Kasse", med Overskrift „Ulyk- 
kelige Børns Frelse", hvori enhver 
kunde henlægge sit nyfødte Barn 
o* ved at trække i en Klokke for 
stedse overføre alle Forsørgelsesplig- 
ter paa det Offentlige. Og af endnu 
mere vidtrækkende Betydning var 
det, at man 1763 gjorde Brud paa det 
nedarvede System og aabnede 
Moderen Adgang til at er- 
holde Bidrag fra Faderen 
til Barnets Underhold. Det 
hedder herom i den kgl. Fdg., at den, 
som med et Kvindfolk avler et uægte 



Barn, bør lige med Moderen 
tage Del i den Byrde og de Omkost- 
ninger, som Barnets Underhold og 
Opdragelse udkræver; men — siges 
der videre — Erfaringen viser nok- 
som, at Barnefædre søger at und- 
drage sig denne Pligt og kaste al 
Byrde paa Moderen, som derved ofte 
sættes i de allerbedrøveligste Om- 
stændigheder, hvilket lettelig kan 
have adskillige farlige og skadelige 
Følger" (o : Barnemord, Udsættelser 
et c). Som Følge heraf bestemmes, at 
Barnefaderen fremtidig efter Vi l- 
kaar og Formue skal udrede 
Halvdelen af de Omkostninger, 
som Barnets nødtørftige Un- 
derhold efter Øvrighedens Skøn 
udfordrer og dermed vedblive, indtil 
Barnet er fyldt 10 Aar. 

Vi er hermed naaet til et nyt Sta- 
dium i Behandlingen af det uægte 
Barn. Fra det dogmatiske er man 
naaet til det humane Standpunkt: 
Medlidenheden med Moderen afføder, 
støttet af sociale Nyttehensyn, — for- 
uden visse milde Institutioners Opret- 
telse — visse Krav mod Faderen: 
Alimentationsbidragenes 
Tid erinde. Hvad det frisindede 
Frankrig endnu den Dag i Dag ikke 
er naaet til at gennemføre — dér er 
som bekendt Efterforskning af Barne- 
faderen endog ligefrem forbudt, bort- 
set fra nogle Undtagelsestilfælde — 
skabte Enevælden i Danmark alle- 
rede for 150 Aar siden. Og den saa- 
ledes anførte Vej har dansk Lovgiv- 
ning, som straks skal omtales, senere 
trolig fulgt. Men hvor meget man end 
maa anerkende, hvad der paa denne 
Maade er udrettet, saa maa det dog 
hævdes, at principielt er det uægte 
Barns Retsstilling ikke undergaaet 
nogen Forandring ved de skete Re- 
former. Den gamle Skyldbetragtning 
er endnu den samme. Det beviser in- 
tet i modsat Retning, at Lejermaals- 
straffen er blevet ophævet (1812). At 
upraktiske, i Miskredit komne Straffe- 
bestemmelser ophæves, . indeholder 

ikke nødvendig nogen forandret Dom 
om selve Handlingen. Og saa længe 
den officielle Moral over en Bank 
stempler alle Kønsforbindelser uden- 
for Ægteskab som usædelige, maa 
de for Staten staa som utillade- 
lige og utilladte — selv om Forbudets 
Overtrædelse ikke medfører offentlig 
Straf. Alt hvad der er sket, er kun, 
at Moderen i Forholdet til Faderen 
har faaet en noget gunstigere Stilling 
end før, det er h e n d e, hvem Retten 
til Underholdsbidraget tilkommer, og 
Grunden hertil er ingenlunde, at hen- 
des Brøde bedømmes ringere end før : 
nej det er, som Fdg. 1763 antyder, 
den Omstændighed, at Faderen i Vir- 
keligheden er lige saa skyldig 
som Moderen, og derfor ikke bør 
slippe biligere end hun fra Forsørgel- 
ses- og Opdragclsespligten, — dét er 
det, der gør, at man „af Billigheds- 
hensyn" giver hende et Refusionskrav 
mod hendes Medskyldige, Fade- 
ren. Naturligvis flyder heraf visse fak- 
tiske Fordele for det uægte Barn, f o r- 
saavidt de indkomne Bidrag an- 
vendes til dets Bedste, men nogen 
R e t hertil er ikke tillagt Barnet. 
De Forandringer i Barnets Retsstil- 
ling, som Tid efter anden er ind- 
traadt, er paa ingen Maade af nogen 
principiel Natur. De uægte Børn sæt- 
tes ikke længere i Gabestokken ved en 
særskilt Daab, og om nogen retlig 
„Plet" er der ikke Tale. Men Barnets 
Retsstilling overfor Faderen er nu 
som før rent negativ; det er Moderen, 
til hvem Barnet familjerettig er knyt- 
tet, hun har Forsørgelses- og Opdra- 
gelsespligten, Barnet bærer hendes 
Navn og har Arveret efter hende, som 
hun efter det. I Henseende til Hjem- 
stavnsret, Indfødsret, social og bor- 
gerlig Stilling følger det Moderen. Og 
nævner Loven „Forældre og Børn" 
menes der for de uægte Børns Ved- 
kommende kun Moder og Barn, ikke 
Faderen. 

Det er heller ikke egentlig 
Krav paa Ændringer i Barnets 



Retsstilling, der har baaret de 
nyere Reformer paa det her om- 
handlede Omraade frem. Disse Re- 
former er — bortset fra en lille 
Ændring i Fdg. 1763, der skyldes den 
børnevenlige Tid i 30'erne, og som 
betingelsesvis udstrakte Faderens 
Bidragspligt til Barnets 14' Aar — ud- 
gaaede fra Kvindesagsbevæ- 
gels-ens Talsmænd, støttet navnlig 
af % Grundtvigianerne og deres Venner 
paa Rigsdagen, og den Tankegang, 
der bar dem frem, var Harme over 
den Ulighed, som den uægte Fødsel i 
sine Følger medfører for Moderen, 
hvem den socialt og. økonomisk ofte 
tynger til Jorden, i Modsætning til 
Faderens sociale Uberørthed og øko- 
nomiske Slippen-let-derfra — en Mod- 
sætning, der gjorde det let at betragte 
den gældende Lovgivning som præget 
af Tendensen til at beskytte Manden 
og undertrykke Kvinden. De ved L. 
1888 og Efterfølgere — derunder den 
gældende L. 7 4 1900 — indførte Re- 
former gaar i Overensstemmelse her- 
med alene ud paa at give Moderen 
videregaaende Krav mod Faderen og 
betrygge disse hendes Krav i det vi- 
dest mulige Omfang. Bidragspligten 
gaar nu ubetinget til Barnets 14de 
Aar og kan udstrækkes til det 18de, 
hvis det oplyses, al Barnet fremdeles 
trænger til Bistand. Faderen er plig- 
tig til at udrede mindst Halvdelen af 
de til Barselfærden medgaaede sær- 
lige Udgifter. Underholdsbidraget kan 
kræves udredet af Faderens Bo, hvis 
han afgaar ved Døden, før hans uægte 
Barn har naaet 18 Aars Alderen. Fa- 
deren kan af Moderen fordres efter- 
søgt ved Politiet i Anledning af paa- 
løbne Bidrag ; Bortflytning for at 
unddrage sig Betaling kan i visse Til- 
fælde medføre Straf m. v. Den Mode- 
ren tilkommende Ret sikres hende 
desuden ved, at hele Samfundet un- 
der visse Betingelser indtræder over- 
for hende som en Slags Kautionist for 
Bidraget, idet hun i Trangstilfælde 
kan fordre Bidraget udredet af det Of- 

fentlige, saaledes at Beløbet betragtes, 
ikke som Fattighjælp til hende, men 
til Faderen. Dog omfatter denne Ret 
kun det saakaidte „Normalbidrag" o: 
saa stort et Beløb, som paa det Sted, 
hvor Barnet forsørges, i Almindelig- 
hed udredes af uformuende Barne- 
fædre, og Retten er yderligere knyttet 
til de Betingelser, at Moderen er for- 
sørgelsesbcrettiget her i Landet, at 
Faderen lever og ikke har forladt Lan- 
det m. fl. 

Det maa erkendes, at dansk Lov- 
givning ved de paagældénde Forskrif- 
ter er bleven en af de mest, rriaaske 
den mest fremskredne Humanitetslbv, 
der findes i Verden. Stort videre Ind- 
rømmelser fra et frisindet og tolerant 
Samfund kan næppe ventes, naar 
Grundbetragtningen, den ulovlige 
Kønsforbindelse, skal fastholdes, som 
Udgangspunkt for hele Sagens retlige 
Ordning. 

Spørgsmaalet bliver da, om dette 
Udgangspunkt fremdeles bør lede 
Lovgivningen, som det nu har gjort 
gennem Aarhundreder. Bøf det end- 
nu stadig fastholdes, at det uægte 
Barn paa Grund af Forældrenes Brøde 
er en ulovlig Tiisyneladelse i Samfun- 
det? Bør den deraf følgende Mangel 
paa retlig begrundede Krav alene fra- 
viges overfor Moderen, men fasthol- 
des i dens Strænghed overfor Fade- 
ren ? Er det forsvarligt, at de gæl- 
dende Love, der begrunde visse Krav 
mod Faderen, kgn er Humanitetsind- 
rømmelser overfor Moderen, men 
ikke hjemler nogensom- 
helst Ret for selve Barnet? 

Forinden vi gaar nærmere ind her- 
paa, vil det være formaalstjenligt at 
kaste et Blik paa, hvilke Resultater de 
gældende Love har medført for de 
uægte Børn, og hvorvidt disse Resul- 
tater bør ønskes anderledes. 

III. 
Det vilde være uberettiget nu som 
for 150 Aar siden, at motivere Re- 
formkravet ved Barnemordenes Hyp- 



pighed. I en lang Aarrække har disse 
tværtimod vist en stadig Nedgang, og 
er nu en forholdsvis sjælden forekom- 
mende Forbrydelse, i hvert Tilfælde 
saa sjælden, at man — hvor bedrøve- 
ligt end Sagen kan stille sig for den 
stakkels Skyldige — ikke af den 
Grund kan fordre Lovgivningsmagten 
sat i Bevægelse. Det er i vore 
Dage mindre Frygten for de 
døde end Faren for de leven- 
de, derførertil at rejse Re- 
formkravet. 

Ikke for intet kalder man vort Aar- 
hundrede for „Børnenes Aarhundre- 
de 4i . Og at det er blevet det, bunder 
dybt i Nutidsmenneskets Tankesæt, 
der er saa forskellig fra endog blot en 
nær Fortids. Saa længe Sætningen: 
Ingen Spurv falder til Jorden uden 
Guds Vilje, hos den store Almenhed 
forstodes ganske bogstaveligt som 
gældende de enkelte Individer, kunde 
der umulig opstaa nogen stærk Fø- 
lelse af Samfundets Pligt til at tage 
sig af de enkelte „Spurve". Og saa 
længe Videnskaben anerkendte Theo- 
rien om den fuldkommen „frie" men- 
neskelige Vilje, der lige saa godt i 
hvert enkelt Tilfælde kunde vælge det 
gode som det onde, blev det ethvert 
Menneskes egen Sag, om han vilde 
vælge at høre til Faarene eller Buk- 
kene i denne Verden som i den næste : 
for menneskeligt Initiativ var der in- 
gen Plads. Først med Determinismen 
er Opdragelsens og Paavirkningens, 
Omgivelsernes og Exemplets uhyre 
Betydning for det enkelte Menneskes 
Udvikling og Tilpasning naaet til 
fuld Anerkendelse. Bevidst eller ube- 
vidst, blandt Determinismens For- 
kæmpere og blandt dem, der aldrig har 
hørt dens Navn, er denne Erkendelse 
gaaet Samfundets Medlemmer over i 
Blodet og har omformet Skole og 
Hjem, kuldkastet den hidtil bestaa- 
ende Strafferet og bragt Staten til at 
antage sig de forladte og forsømte 
Børns Sag som en vigtig social Op- 
gave. Børnenes Tid er inde. Samfun- 

dets Mark gennemsøges. Ingen Plet 
faar Lov at ligge øde hen. Selv der, 
hvor Ukrudt og Vildnis i Aarhundre- 
der har bredt sig, trækker Samfun- 
dets Drænrør det sure Bundvand bort 
og skaber Betingelser for en ny, sam- 
fundsnyttig Vækst. 

En saadan sur og forsømt Plet er 
nu netop de uægte Børns Skæbne i 
Samfundet. Og en Piet af uhyre Om- 
fang. Ga. 7io af alle Fødsler her i 
Landet finder Sted udenfor Ægteskab; 
alene i vort lille Samfund kommer der 
a a r 1 i g ca. 7000 uægte Børn til Ver- 
den. Hvilket Horoskop stiller nu Sam- 
fundet denne uhyre Børneflok ? Svaret 
lyder: det slettest mulige. Som Lov- 
givningen er, trykkes den langt 
overvejende Majoritet af de 
uægte Børn ned i Samfun- 
dets aller laveste Lag, ned i 
en Pariakaste, hvorfra det ikke 
alene næsten er en Umulighed at 
hæve sig, men hvor der er en over- 
maade nærliggende Mulighed for at 
gaa legemlig som aandelig til Grunde. 

Det uægte Barn er principielt hen- 
vist til sin Moders Forsørgelse. Men 
nu er Kvinden, naar hun som do aller 
fleste ugifte Mødre er henvist til at 
leve af sit Arbejde, den længst til- 
bageblevne i Lønkampen, den uslest 
betalte og den mest misbrugte, den 
der der maa arbejde længst for den 
laveste Løn. Dette vil sige, at de 
uægte Børns Forsørgelse er 
lagt paa den økonomisk sva- 
gest stillede Bestanddel af 
hele Samfundet, en Bestanddel, 
som oven i Købet paa Grund af Ar- 
bejdstidens Længde og fordi Arbejdet 
i Reglen maa foregaa udenfor Hjem- 
met er et til Børneopdragelse særlig 
slet egnet Element. 

Til Støtte har hun Faderens Bi- 
dragspligt — naar den da ikke und- 
drages hende ved, at Faderen holder 
sig skjult, udvandrer eller dør uden at 
efterlade sig Formue; da er hun gan- 
ske alene om Forsørgelsen, thi heller 
ikke hos det Offentlige kan hun da 



kræve andre Bidrag end — Fattighjæl- 
pens. Er hun imidlertid heldig, er- 
holder hun Underholdsbidrag, men 
hvor kummerligt er det ikke — trods 
alle Reformer — tilmaalt i Sammen- 
ligning med det Underhold, som Sam- 
fundet tilsikrer de „normale,, Børn, 
de ægtefødte 7io- Her har Faderen den 
fulde Underholdspligt i h e 1 e dens 
Omfang, hist kun halv Underholds- 
pligt til Barnets nødtørftige Un- 
derhold. Det ægte Barn har Ret til 
fuld Forsørgelse indtil dets fyldte 18. 
Aar, overfor det uægte Barn ophører 
normalt ethvert Bidrag med dets 14. 
Aar; Faderfen befris altsaa for enhver 
Pligt netop paa det Tidspunkt, da For- 
sørgelsespligten overfor de ægte Børn 
med Samfundets nuværende Udvik- 
ling kræver de største Ofre, hvis den 
farlige Krise, Barnets Overgang til 
Voxen, skal have gunstige Udsigter 
til at forløbe normalt. Fra 14 Aars Al- 
deren har Barnet udelukkende 
sin Moder at holde sig til — det vil i 
Almindelighed sige, det maa klare sig 
selv. 

Saa slet udrustet som det uægte 
Barn er til at optage Samfundskam- 
pen, naar det skal staa paa egne Ben, 
kan det ikke forundre, om det maa 
bukke under, saa vist som Eventyrets 
gode Feer, der venlig afbøder Livs- 
forholdenes ubarmhjærtige Konse- 
kvenser, kun sjælden viser sig i vore 
Dage — det skulde da være i Værge- 
raadenes Skikkelser! Hvor ikke Til- 
fældet saaledes griber ind, vil dets 
Livsskæbne kun blive krank. Af over- 
ordentlig Interesse vilde det ganske 
vist være, om autentiske Oplysninger 
forelaa til fuld Besvarelse af Spørgs- 
maalet : Hvad bliver der af de 
uægte Børn, som findes i 
S a m fundet? Hvorledes har deres 
Livsskæbner faktisk formet sig? — 
Saadanne Oplysninger foreligge des- 
værre ikke*). Paa Grundlag af det 



•) Et Forsøg Forf. havde planlagt til 
Oplysning om de uægte Børns for- 

lidet, vi véd, lader sig dog maaske 
med nogen Føje opstille en Sandsyn- 
lighedsberegning. 

Vi véd for det første, at af de uægte- 
fødte Børn dør i den første spæde 
Barnealder i København ca. 22 pCt. 
— udenfor København sandsynligvis 
endnu flere. Allerede dette viser, un- 
der hvilke elendige Forhold de uægte- 
fødte Smaabørn forplejes — thi Bør- 
nedødeligheden staar i sikkert For- 
hold til den anvendte Forplejning. Af 
de ægtefødte Børn i samme Alder dør 
gennemsnitlig kun 10—11 pCt., men 
ganske vist stiller Dødeligheden sig 
her meget forskellig, eftersom vi van- 
drer fra de øvre Lag i Samfundet ned- 
efter. Alligevel er Dødeligheden selv 
for de allerdaarligst stillede Arbejds- 
mænds Børn kun ca. 18 pCt , og det 
ses altsaa, at de uægte Børn er over 
hele Linjen under endnu slettere For- 
plejning end de aller slettest stillede 
ægte Børn, taget for sig alene. De 
uægte Børns første Forplejning fore- 
gaar altsaa i Ordets egentligste For- 
stand paa Samfundets Bund, et godt 
Stykke under alle andre Børn. Thi 
at de fra Fødslen skulde være mindre 
levedygtige end disse, derfor savnes 
ethvert Holdepunkt — tværtimod anta- 
ger mange Sagkyndige, at de fra 
Fødslen som Regel er endog mere 
modstandsdygtige end Gennemsnittet 
af de ægte Børn. 

At den fysiske Forsømmelse, 
som karakteriserer de uægte Børns 
første Aar, efterfølges af en tilsva- 
rende moralsk, derfor har man li- 
geledes interessante Indicier. Det er 
jo ikke let bestemt at angive, hvor 



ventede Livsskæbne, bestaaende i 
gennem de københavnske Kommune- 
skoler at faa at vide, om de dér an- 
bragte uægte Børn i Kundskaber, 
Moralitet or Opførsel gennemgaa- 
ende stod tilbade for de ægte, og i 
saa Fald om Hjemmenes Indflydelse 
kunde spores herigennem, maatte op- 
gives paa Grund af Modstand fra 
Skoledirektionens Side, der fandt 
overvejende Betænkeligheder mod 
Undersøgelsens Foretagelse. 



mange Procent de uægtefødte Perso- 
ner udgør blandt den voxne Befolk- 
ning : Sandsynligheden taler jo for, at 
den større Dødelighed, som karakteri- 
serer 4 deres første Leveaar, og som; alle- 
rede da saal stærkt decimerer deres! An- 
tal, jævnt fortsættes i de nærmest føl- 
gende; endvidere gaar utvivlsomt en 
stor Mængde uægtefødte Børn efter- 
haanden over blandt de ægte derved, at 
Forældrene senere indgaar Ægteskab 
med hinanden og saaledes „legitime- 
rer,, Børnene. I det hele taget tør 
man vel gaa ud fra, at af de oprinde- 
lige 10 pCt. uægtefødte næppe over 
5 pCt. findes som uægte blandt den 
voxne Befolkning. Det bliver da et 
meget graverende Forhold, at blandt 
de offentlige Fruentimmer i Køben- 
havn er — ikke 5 pCt., men 15 pCt., 
og blandt Straffangerne ca. 18 pCt. 
uægte Børn. De repræsentere altsaa 
3—4 Gange saa mange, som deres An- 
tal kvalificerer dem til, blandt de dy- 
best sunkne Medlemmer af Samfun- 
det, de kvindelige som de mandlige. 

Det er vel næppe muligt at forklare 
disse Tal anderledes end derved, at 
de uægte Børns Opfostring og Op- 
dragelse foregaar under saa moralsk 
uheldige Forhold, at de ikke kan be- 
staa i Kampen mod deres bedre ud- 
rustede, ægte fødte Konkurrenter og 
derfor gaar til Bunds. Men er dette 
rigtigt, maa Konsekvenserne strække 
sig videre. Den Lov, som skaber saa 
uforholdsmæssig mange Forbrydere 
og prostituerede blandt de uægte- 
fødte, maa virke ogsaa paa de Om- 
raader, der endnu ikke er statistik 
belyste. Det vil altsaa sige, at der 
gennemsnitlig maa findes færre 
uægtefødte blandt de fagdannede Ar- 
bejdere, Haandværkere og i de vel- 
stillede Klasser, end der efter de 
uægtefødtes Procenttal i Befolknin- 
gen burde være, og omvendt, at der 
maa findes i tilsvarende Grad flere 
blandt Drankerne, Bøllerne, Alfonser- 
ne, Vagabonderne, Dagdriverne, Fat- 
tiglemmerne, de Erhvervsløse, de 

51 — 



Digitized by 



Google 



AUG. GOLL 



simple Arbejdsmænd 1 , iend der pror 
centvis burde være. 

Svaret paa Spørgsmaalet : Hvad 
bliver der af de uægte Børn i vort 
Samfund? Hvor skal de søges? — vil 
saaledes blive : 

Fortrinsvis blandt Sam- 
fundets Snyltere og blandt 
Samfundets Sinkere. 

IV. 

Det er allerede sagt, at det er tvivl- 
somt, om det vil være muligt at drive 
vor Lovgivnings humane Bestræbel- 
ser for at yde Moderen Bistand syn- 
derligt videre. Er dette rigtigt, kan 
der altsaa ikke ventes raadet Bod paa 
de skildrede Tilstande ad den Vej. 
Men selv om det skulde vise sig mu- 
ligt at give „Humanitetsskruen endnu 
en Omdrejning 4 ' i Moderens Favør, 
maa det hævdes, at den hele Betragt- 
ning er skæv og naar som helst kan 
slaa om i sin Modsætning. 

Naturligvis bør intet Samfund for- 
sømme efter Evne, at hjælpe og bi- 
staa den fattige og ulykkelige, over- 
alt hvor og saasnart som Hjælp og 
Bistand tiltrænges. Men naar Lovgiv- 
ningen helt og holdent bygges op paa 
Forudsætningen om, at Moderen al- 
tid og ubetinget hører til de nødli- 
dende uden alt Hensyn til de kon- 
krete Omstændigheder, naar den alt- 
saa opstiller en „uafbeviselig Præ- 
sumtion" herfor, og i Overensstem- 
melse med denne Tankegang udru- 
ster Moderen med en Bække Magt- 
og Sikringsmidler overfor .Faderen, 
saa er der kommet noget andet og 
mere end Tanken om den fattige og 
ulykkelige til Hjælp trængende Moder 
ind i Lovgivningen : det er i Virkelig- 
heden Kvinden som Genstand for et 
Retsbrud, Kvinden som den forførte, 
narrede, skuffede og bedragne, der 
indtaler sin Ret overfor Forføreren, 
Bedrageren, Retsbryderen — det er 
denne Tanke, som ligger bagved Lov- 
reglerne, og som da ogsaa altid gaar 



igen i de Argumentationer, der føres 
frem, hver Gang Humanitetskravet 
rejses. Og heri ligger der noget skævt 

— uanset om Betragtningen i mang- 
foldige Tilfælde faktisk er rigtig. Den 
indeholder, taget som principielt Ud- 
gangspunkt, en Værdsættelse af Kvin- 
den som Person og Samfundsmed- 
lem, som hun paa ingen Maade kan 
være tjent med. I en Tid, hvor Kvin- 
den overalt hævder sig som den lige- 
berettigede i det private som i det of- 
fentlige Liv, er det ikke formaalstjen- 
ligt paa et enkelt Omraade at lade 
hende gaa for et umyndigt Væsen, 
der maa værges og beskyttes. Rets- 
ordenen bør i hvert Fald ikke op- 
stille Undtagelsesregler, hvorefter In- 
divider, der ellers betragtes som selv- 
ansvarlige og fuldt udviklede, i visse 
Henseender behandles som uansvar- 
lige og uudviklede. Det Krav, Ghr. V. 
D. L. stiller til Enken, at hun ligesaa- 
vel maa vide at værge sin Ære som 
sit Gods, maa i vore Dage kunne stil- 
les til enhver voxen Kvinde — og om 
andre er her ikke Tale. Begaas der en 
Forbrydelse mod hende — Voldtægt, 
Forførelse af uudviklede Kvinder o. 1. 

— da kommer Skadeserstatningskra- 
vet frem. Men hendes frivillige Hen- 
givelse i fuldt udviklet Tilstand maa 
staa for hendes egen Regning, og 
kan ikke fra nogen Side betragtes 
som „Skade", der berettiger til Er- 
statning. Allerede nu for Tiden hæ- 
ver der sig da ogsaa Røster, der, hvis 
de bliver tilstrækkelig kraftige, ikke 
alene vil standse al videre Fremtræn- 
gen ad Humanitetsvejen, men meget 
let kan medføre Tilintetgørelse af de 
vundne Fremskridt — Røster, der 
overfor den megen Tale om Kvindens 
Ulykke, hævder Principet „den faldne 
Kvinde" som det centrale for Spørgs- 
maalets Besvarelse og dermed atter 
fører Sagen tilbage til Tiden før 1703 

— i Virkeligheden ikke uden en vis 
Ret, thi hvorvidt man skal strække 
sin Humanitet overfor Brud paa mo- 
ralske eller juridiske Forskrifter, det 

er til syvende og sidst en ren Følel- 
sessag. 

Det er derfor paa Tide at komme 
bort fra det svævende, af Følelser be- 
herskede og paa Følelser beroende 
Skyld- og Brødespørgsmaal i Forhol- 
det mellem Forældrene indbyrdes og 
mellem disse og Samfundet, og ind- 
tage et Retsstand punkt, hvis 
Konsekvenser ikke beror paa Følel- 
ser, men paa Logik. 

Dette Standpunkt kan ikke tages i 
den ulovlige Kønsforbindelse, hvoraf 
Barnet er en Frugt. Hvad Moral og 
Religion, Lov og Ret vil dømme her- 
om kan kun have Betydning overfor 
Forældrene — dem maa Samfundet 
ramme saa haardt eller saa mildt, 
som Tiden og Kulturstandpunktet til- 
siger. Men saa vist som det umenne- 
skelige Princip om Nedarving af 
Fædrenes Synder paa Børnene over- 
alt og i alle Forhold er forladt af det 
menneskelige Samfund, kan denne 
Forældrenes Synd heller ikke ved- 
komme det i alle Tilfælde * ganske 
uskyldige Barn. Barnets Fødsel 
i Samfundet er for dette en 
ganske ny retsstiftende 
Kendsgærning, der ubetinget 
giver Barnet Ret til at optages i Sam- 
fundet som lige berettiget med alle 
andre, og paalægger Samfun- 
det den Pligt i saa vidt Om- 
fang som Forholdene gør 
det muligt at betryg ge dets 
Livs Skæbne. 

V. 

Paa den angivne Basis maa det 
uægte Barns Retsstilling bygges op. 
Hvad følger nu heraf? 

Det almindelige Svar herpaa er vel- 
kendt: Det uægte Barn skal stilles 
ganske som det ægte. Al paa Fødslen 
bygget Forskel bør bortfalde. 

Hvor tiltalende simpel og retfærdig 
denne Løsning end tager sig ud, saa 
maa det dog hævdes, at den gaar me- 
get overfladisk til Værks og i Virke- 
ligheden ikke engang er ment ganske 



bogstavelig. Retsordenen kan jo 
nemlig ikke ændre det Faktum, at 
den ene Fødsel er sket i et Ægteskab, 
den anden under ganske forskellig- 
artede Forhold; de Forudsætninger 
for Barnets Retsstilling som ere nød- 
vendig knyttede til Ægteskabets Ex- 
istens, kan Retsordenen følgelig hel- 
ler ikke skabe for det uægte Barn. 
Retsordenen kan kun forpligte sig til 
ikke kunstig at skabe Forskellig- 
heder mellem de to Slags Fødsler til 
Gunst eller Skade for den ene eller 
den anden, hvorimod den selvfølgelig 
maa bøje sig for de Forskelligheder, 
som er en logisk Konsekvens af selve 
de faktiske Forholds Uensar- 
tethed. 

Det gælder derfor først og frem- 
mest om at gøre sig klart, hvori 
den faktiske Forskel mellem Fødsler 
i og udenfor Ægteskab bestaar og 
derpaa stadig have den for Øje, naar 
Børnenes Retsstilling paa den oven 
angivne Basis skal konstrueres. I 
modsat Fald kommer' den hele Byg- 
ning til at mangle Brugbarhed for det 
virkelige Liv. 

Idet vi da her for ikke at gøre For- 
holdet for vidtløftigt maa lade os nøje 
med at have de almindelige, n o r- 
male Tilfælde for Øje, er det klart, 
at den afgørende faktiske Forskel 
mellem det ægte og det uægte Barns 
Fødsel, er, at det føfste kommer til 
Verden under Forældrenes Samliv, 
det andet i deres Særliv. Denne 
Forskel involverer vidtgaaende Kon- 
sekvenser. 

Først og fremmest viser Forskellen 
sig ved Paternitetsspørgs- 
m a a 1 e t. Vel gælder i alle Forhold 
Sætningen : Mater semper certa, pa- 
ter incertus o : Moderforholdet til 
Barnet er et Bevisspørgsmaal, Fader- 
forholdet er altid ubevisligt o: beror 
paa en blot Formodning. Den eneste, 
der kan tænkes med absolut Sikker- 
hed at vide Besked, er Moderen, for- 
udsat at hun ikke i det kritiske 
Tidsrum har haft Omgang med an- 

dre, men Bevis herfor lader sig ikke 
føre saa lidt som for andre nega- 
tive Fakta. Og er det modsatte Til- 
fældet, har hun paa Konceptionsti- 
den staaet i Forhold til flere, kan ikke 
engang hun med Sikkerhed angive 
Paterniteten. I Ægteskabet volder 
disse Tvivlsmaal dog ikke synderlig 
Fortræd. I Kraft af Samlivet 
rammer Formodningen altid en be- 
stemt Person, Ægtemanden, og Lo- 
ven kan derfor uden synderlige 
Skrupler udpege ham som Fader, hvor 
Forholdene ikke er af den Natur, at 
han f. Eks. paa Grund af Bortrejse 
ikke ka'n være Barnets F&der. 
Udenfor Ægteskabet er der derimod i 
Kraft afSærlivet normalt ingen 
bestemt Person at udpege som den 
paa Forhaand sandsynlige Fader, og 
man har da intet andet at gaa efter, 
end Moderens egen Angivelse af hvem 
hun antager for Barnets Fader, forsaa- 
vidt denne efter de foreliggende Data 
kan være Faderen. Resultatet bliver 
altsaa, at for det ægte Barn angiver 
Samlivet Faderen, med mindre 
anderledes bevises, for det uægte 
Barn Samlejet, saafremt det 
bevises. 

Med den angivne Forskel er en an- 
den nøje forbunden. Manglen paa 
Faderfølelsen overfor det uægte 
Barn. For Ægtemanden vil Samlivets 
Følge normalt være Overbevis- 
ningen om virkelig at være Fade- 
ren, og en denne Overbevisning ledsa- 
gende Beredvillighed til at behandle 
Barnet som sit Kød og Blod. For den 
udlagte Barnefader vil det af Særlivet 
følgende svage Bevis for Paterniteten 
skabe en uafvendelig Tvivl, om han nu 
ogsaa virkelig er Faderen, og en med 
Tvivlen kommende Uvillighed til at 
betragte Barnet anderledes end som 
en ham paatvunget Fremmed. Og er 
der, som ret jævnlig forefalder, under 
Paternitetsprocessen ført Bevis for, 
eller den udlagte Fader iøvrigt er be- 
kendt med, at Moderen paa samme 
Tid har staaet i Forhold til flere, er 



denne Uvillighed til at anerkende Bar- 
net jo oven i Købet særdeles vel be- 
grundet. Faderspørgsmaalet er da i 
Virkeligheden slet ikke løst og kan 
ikke løses. Og dog hæfter den tilfæl- 
dig valgte, udlagte Person som Bar- 
nets virkelige Fader. 

Som en tredje vigtig Forskel, der 
paa flere Punkter medfører Konse- 
kvenser, maa endelig nævnes den for 
det uægte Barn nærliggende Mulighed 
for en mangelfuld Pleje. Det 
ægte Barn kommer i Reglen som en 
ventet Gæst, for hvem Huseter beredt. 
Det uægte Barn kommer som en uind- 
buden, for hvem intet er beredt. For 
Fabrikspigen, Tjenestepigen, Ekspedi- 
tricen, Lærerinden, Datteren i Hjem- 
met betyder det uægte Barn — ikke 
en kær og tilstræbt Sysselsættelse, 
men en skæbnesvanger E x i s t e n s- 
f o r r y k k e l s e, der nødvendigvis 
maa gøres saa lidet indgribende som 
muligt. Barnet maa snarest gørligt 
sættes i Pleje, hvor den billigst kan 
faas, efler overlades Paarørende, der 
har nok at sørge for i Forvejen, og for 
hvem den nyankomne er som for Mo- 
deren, en ubehagelig Byrde, man sø- 
ger at slippe saa let fra som muligt. 
Kun i yderste Nødsfald beholder hun 
Barnet selv, oftest kun fordi hun er 
for fattig til at betale Plejepenge for 
det, og den Omhu, der da kan vises 
det, bliver nødvendigvis det absolutte 
Minimum. — 

De anførte 3 Ejendommeligheder i 
det uægte Barns Existensforhold maa 
tages i Betragtning, naar dets Rets- 
stilling skal bestemmes, og det lader 
sig følgelig ikke gøre uden videre at 
ville løse Spørgsmaalet ved at „stille 
ægte og uægte Børn ens u . De faktiske 
Livsforhold er for Retsordenen, hvad 
Naturen er for Mennesket: den faste 
Ramme, indenfor hvilken Lov og 
Snille skal virke, men ud over hvil- 
ken der ikke kan naas. Bjærgboen 
kan ikke indrette sig som Slettebe- 
boeren, Sydlændingen ikke som Nord- 
boen ; ligesaa lidt kan Retsordenen 

skabe de uægte Børn de ægtes 
Fødselsvilkaar og ( )pvæxtbetingel- 
ser. Retsstillingen maa blive en 
anden, men ikke nødvendigvis e n 
ringere, tværtimod vil Omstændig- 
hederne af og til kræve en m e r e be- 
trygget Stilling for de uægte end 
for de ægte Børn. Thi for Retsorde- 
nen er den eneKlasse ikke mere privi- 
ligeret end den anden; Rettens Op- 
gave er overfor dem alle at betrygge 
deres Livs Skæbne, de faktiske For- 
holds Forskellighed gør, at der ikke i 
alle Tilfælde kan bruges de samme 
Midler /or at naa Maalet ; men er det 
blot de rette Veje, der anvises, bør de 
følges uden Persons Anseelse. Om 
Privilegier er der ikke Tale saa lidt 
som om Tilsidesættelser. 



VI. 

Det er et i Nutiden ofte istemmet 
Raab, at Staten bør tage sig af de 
uægte Børn. Det skal ikke benægtes, 
at man derved med et Slag huggede 
alle Vanskeligheder over. Muligvis 
lader en saadan Ordning sig ogsaa 
gennemføre under en ny Samfunds- 
ordning og nye Statsprinciper. I en 
overskuelig Fremtid bliver det dog 
næppe. Alene den umaadelige For- 
dring, at Staten aarlig skulde være 
forberedt paa at antage sig 7000 Spæd- 
børn, gør det hele til løs Tale, saa 
meget mere, som det vilde være gan- 
ske uforsvarligt overfor disse Spæd- 
børn ikke i det videst mulige Omfang 
at tage Mødrene med. Praktisk talt 
vilde en saadan Forskrift — da der 
næppe kunde blive Tale om synderlig 
Komfort for hver enkelt, selv om de 
alier nødvendigste hygiejniske Krav 
til Nødtørftighed blev tilfredsstillede 
— komme til at virke ganske, som 
om det nu om Stunder var fore- 
skrevet, at alle uægte Børn — og 
deres Mødre — ubetinget vilde 
være at aflevere til Fattigvæsenet — 
en Bestemmelse, som, om den no- 
gensinde var bleven givet, sikkert 



hurtig atter vilde være blevet fejet 
bort af en Indignationsbølge fra det 
ganske Land. 

Nødvendigheden byder derfor at 
blive staaende ved „Privatdriften 4 '. 
Men allerede her viser sig en vigtig 
Forskel mellem det ægte og det uægte 
Barns Forhold. I Ægteskabet gør For- 
ældrenes Samliv det overflødigt at un- 
dersøge, hvor Barnet skal være : det 
hører naturnødvendigt hjemme hos 
begge de samlevende Forældre. For 
de uægte Børn er det nødvendigt at 
vælge, om de skal tilhøre enten Fa- 
leren eller Moderen. Særlivet aab- 
ner ingen anden Mulighed. Selvfølge- 
lig maa da Valget falde paa Moderen. 
Man ved jo paa dette Stadium, straks 
ved Barnets Fødsel, endnu slet ikke, 
hvem Faderen er; dette vanskelige 
Punkt skal først bringes paa det 
rene. Og bliver det senere oplyst, 
mangler der fornuftigvis al Grund til 
at tage Barnet fra Moderen og over- 
give (let til den normalt uvillige Fader, 
hos hvem Faderfølelsen regel- 
mæssig ganske vil mangle, og hvor 
derfor Sikkerheden for Barnets for- 
svarlige Forplejning vil være 
udelukket i endnu højere Grad end 
hos Moderen. Paa den anden Side 
maa det jo imidlertid erindres, at 
denne Sikkerhed ogsaa er meget 
mangelfuldt betrygget hos Moderen, 
samt at der ved Barnets Anbringelse 
hos Moderen paalægges denne et An- 
svar og en Byrde, som Faderen, hvis 
Pligter dog ikke bør være mindre end 
Moderens, samtidig fritages for. 

Sagen er derfor ikke afgjort blot ved 
at overgive Barnet i Moderens Vare- 
tægt. Der maa skabes Betryggelse for 
Barnets forsvarlige Behandling hos 
Moderen, og dets Retsstilling til 
Fadere n maa ordnes baade for Nu- 
tid og Fremtid. Det maa endelig un- 
dersøges, om den særlige — og van- 
skelige — Stilling, Barnet i Kraft af 
sin Fødsel indtager, skaber særlige 
Pligter for Samfundet i Forholdet 
til dette, naar Formaalet, Betryggelse 

for Barnets Livsskæbne, skal kunne 
ventes opnaaet. 

I førstnævnte Henseende vil alle 
Vanskeligheder kunne overvindes ved 
at optage den i tysk Ret indførte V æ r- 
geinsititution for die uægt'e 
Børn — en Institution, der ved at 
indføre Samfundskontrol med 
disse Børn overhovedet paa mangfol- 
dige Punkter vil være af afgøretide Be- 
tydning for at opnaa en tilfredsstil- 
lende Ordning af deres Forhold. I de 
hos os nylig indrettede Værgeraad 
har vi en Institution, under hvem det 
vilde falde naturligt at henlægge disse 
Børneværgers Beskikkelse og 
Funktion som et Supplement til deres 
pligtmæssige Omsorg for de forsømte 
Børn, hvortil de uægte Børn saa sør- 
gelig ofte før eller senere kommer til 
at høre. Til Børneværger maatte 
Værgeraadet beskikke hæderlige og 
fornuftige med Børnepleje og Børne- 
opdragelse fortrolige Mænd eller Kvin- 
der, tagne blandt Barnets Slægtninge, 
naar saadanne fandtes, og cllersblandt 
Kvarterets, Byens, Sognets bosiddende 
Folk — dog saaledes, at Moderen 
selv kunde beskikkes som Værge, naar 
hendes Stiling og Forhold, Moralitet 
og Udvikling ikke lagde Hindringer i 
Vejen. Herved vilde Forandringen i 
den bestaaende Tilstand blive saa lille 
som muligt, og der vilde dog opnaas, 
at daarlige og letsindige Mødre straks 
kunde betages Adgangen til at bestem- 
me over Barnels Skæbne, medens Mo- 
derens Værgemaal, hvor det tilfaldt 
hende, kun kunde udøves i det Om- 
fang og paa den Maade, som virkelig 
kunde anta.ges at være i Barnets 
Interesse. 

Den beskikkede Værges Opgave vil- 
de blive først og fremmest at sørge for, 
at Barnets Forplejning var tilfredsstil- 
lende ; forsaavidt Barnet anbragtes i 
Pleje, vilde hans Tilsyn imidlertid be- 
tydelig lettes ham ved den af Loven 
alt nu indførte Kontrol med Plejefor- 
ældrenes Behandling af Barnet, og vel 
i Reglen af den Grund kunne suspen- 



deres, saa længe Plejeforholdet varede. 
Derimod vilde det være hans Sag at 
paase, at Barnet ikke anbragtes i 
Smugplejer hos ukontrollerede Pleje- 
forældre, og hvis Barnet forblev hos 
Moderen eller anbragtes hos Paarø- 
rende, vilde hans Kontrol med Bar- 
nets Forplejning her blive det naturli- 
ge Supplement til den offentlige Kon- 
trol med de enkelte Plejehjem. Han 
maatte i denne sin Funktion være un- 
dergivet Værgeraadets Kontrol, der 
kunde udøves ved personligt Tilsyn af 
Værgeraadet eller dets Tillidsmænd, 
efter Omstændighederne ved (maaned- 
lige) Indberetninger, mundtlige eller 
skriftlige. 

Værgens Rolle er imidlertid ikke ud- 
tømt med Tilsynet med Moderen. 
Yderligere vilde det blive hans Opgave 
at paase Opfostringsbyrdens rimelige 
Fordeling mellem Forældrene og Sik- 
ring af Barnets fremtidige Retsstilling 
ved at gøre Barnets Ret mod 
dets Fader gældende. Denne 
Ret omfatter d e 1 s Faderskabets offi- 
cielle Konstatering dels Un- 
derholdsbidraget. For Over- 
skuelighedens Skyld maa imidlertid 
hvert af disse Punkter behandles sær- 
skilt. 

I den gældende Ret er det ganske 
overladt Moderen, saa længe hun ikke 
falder Fattigvæsenet til Byrde, at af- 
gøre, om Faderskabet skal konstateres 
eller ikke. Dette, som er en naturlig 
Følge af, at Fødslen nu kun skaber 
Retsforhold mellem Forældrene, maa 
nødvendigvis bortfalde, naar Barnets 
Betssubjektivitet skal være Udgangs- 
punktet. Samfundets pligtmæssige 
Omsorg for Barnets Livsskæbne er 
uforenelig med, at Faderskabet holdes 
skjult. Barnet har et berettiget Krav 
paa at kende disse Familieforhold, ik- 
ke blot af ideelle Grunde, men ogsaa 
af materielle, thi af Faderskabets Kon- 
statering afhænger Retten til Under- 
holdsbidraget. Berøver man derfor 
Barnet den første Ret, berøver man 
det ogsaa den sidste, og Barnets frem- 

tidige Liv vil da være blottet for denne 
Støtte, som, hvis Moderen falder fra, 
i Virkeligheden — bortset fra Fattig- 
hjælpen — er dets eneste. Barnets 
Ret fordrer derfor, at dette Punkt brin- 
ges paa det rene, og fordrer endvidere, 
at det allerede saa hurtig som muligt 
efter Fødslen søges konstateret, efter- 
som der da vil være mest Udsigt til, 
at faa Bevismidlerne skaffede til 
Veje; er der først gaaet nogen 
Tid hen, og Vidnerne har glemt, hvad 
de vidste, ikke længere er sikre paa 
Tfdspunkteme osv., svinder Udsigter- 
ne til Spørgsmaalets Udredning, desto 
mere, jo længere Tid der faar Lov at 
gaa, inden Sagen tages op. 

Som Følge heraf maa — i Modsæt- 
ning til nu — allerede ved Barnets 
Anmeldelse til Fødselsprotokollen ikke 
blot Moderens, men ogsaa Faderens 
Navn og øvrige Identitetsmærker opgi- 
ves, forsaavidt Moderen er i Stand til 
at opgive dem. Herom maa den op- 
givne Fader naturligvis underrettes. 
Anerkender han Paterniteten, er Sa- 
gen ordnet. I modsat Fald maa Pater- 
nitetssag anlægges af Værgen mod 
den, hvem Moderen udpeger, og paa 
dennes Udfald vil da Spørgsmaalet be- 
ro. Vil eller kan Moderen ikke sige, 
hvem hun anser for Fader, eller falder 
Paternitetssagen ud til Frifindelse af 
den af Moderen udlagte Fader, maa 
Klarhed søges opnaaet gennem 
en offentlig Undersøgelse 
under hvilken Moderen maa aflægge 
sit Vidnesbyrd ligesom alle andre, der 
maa antages at vide Besked med For- 
holdene, i 

Mod den pligtmæssige Konstatering 
af Paterniteten anføres ofte, at det er 
inhumant at tvinge Moderen ind i de 
Skandaler og Ubehageligheder, en Pa- 
ternitetsproces let afføder, naar hun 
selv ikke ønsker Spørgsmaalet frem- 
draget. Det er klart, at dette Hensyn 
intet betyder, naar Sagen ses fra Bar- 
nets Standpunkt. Men selv bortset 



herfra, er den anførte Betragtning 
næppe meget værd. Faktisk er det 
vistnok langt snarere Mandens Til- 
bøjelighed til at ville aabne sig en Ud- 
vej til at holde Paterniteten skjult — 
eventuelt ved en kontant Udbetaling 
— end human Bekymring for Kvin- 
den, der dikterer det hele Ræsonne- 
ment. Men netop Muligheden af sli- 
ge for Barnets Ve og Vel saa skæbne- 
svangre Transaktioner gør det nødven- 
digt at tage Paternitetsspørgsmaalets 
Fremdragelse ud af Moderens Haand 
og lægge det i Samfundets. 

Og endelig vil de værste af de be- 
frygtede Skandaliseringer under Pa- 
ternitetsprocessen af sig selv udeblive, 
naar Lovgivningen bestemt fastholder, 
at Processen aldrig kan naa videre end 
til at faa konstateret, hvem der kan 
være Barnets Fader, ikke hvem der 
virkelig er Fader. I saa Fald vil nem- 
lig den berygtede exceptio plurium 
concumbentium. o: den Indsigelse, at 
flere Personer i den kritiske Tid har 
haft Omgang med Moderen og derfor 
ogsaa kan være Fader, som retlig 
betydningsløs ganske kunne holdes 
udenfor Processen ; dette kan derimod 
ikke ske nu, da den nævnte Ind- 
sigelse, hvis den bevises, vil bevirke, 
at Bidragspligten deles mellem de 
flere Fædre. Denne ganske urimelige 
Regel, hvorved der faktisk opereres 
med den fysisk umulige Antagelse, at 
Barnet har flere Fædre, bør opgives 
for den Regel, a t kun én kan dømmes 
som Fader og paaiægges den fulde Bi- 
dragspligt, at denne ene naturligvis 
maa kunne være Faderen, men a t 
det er uden Betydning, om det samme 
gælder andre. Dermed vil ogsaa en- 
hver Fristelse til, af Ondskab, Chika- 
ne elier Spekulation, at rejse Indsi- 
gelsen, være forsvunden. 

Det bør altsaa fastholdes, at Pater- 
nitetsspørgsmaalet ikke saaledes som 
nu bør kunne lades uoplyst. 

Den gældende Ret gør det imidlertid 
ikke blot altid muligt at forholde Bar- 
net Kundskab om. hvem Faderen er, 

— ogsaa Moderen kan under visse 
Omstændigheder holdes anonym, nem- 
lig naar Barnet fødes paa Fødselsstif- 
telsen (jfr. foran Side 47). Det humane 
overfor Moderen i denne Ordning m$a 
anerkendes, men den i Forhold jtil 
Barnet uafviselige Betingelse for Sam- 
fundets Ret til saaledes at forholde det 
alle Oplysninger om dets Forældre, 
bør da rigtignok vajre-en Garanti for, 
at det heller «tdri| faar retlig Brug 
for denne Ku Adskab, det vil sige, at 
Staten se Iv* definitivt paatager sig 
Barnets forsvaijMgef Underhold og Op- 
dragelse ligesom andre „normale" 
Børn til det 18; Aar. 

1 saa Fald kunde det i det mindste 
nogenlunde forsvares, at dets ideelle 
Ret til Kundskab dm sine Familjefor- 
forhold tilsidesattes. Og saaledes var 
som før nævnt o^saa Fødselsstiftelsens 
oprindelige Plan. 'Men som Forhol- 
dene har udviklfet sig, antager Stiftel- 
sen sig ikke mere '-et eneste Barn til 
definitiv Forsørgelse^ Mødrene er 
tværtimod pligtige til at medtage 
deres Børn, haår de forlader Stif- 
telsen, og dermed -er i Virkeligheden 
Grundlaget tageli bort under Hemme- 
ligholdelsen. Tilbage er kun, at Mo- 
deren ved at udsatte Barnet i — uauto- 
riseret — - Pleje 0£ gøre sig selv usyn- 
lig kan berøve Plejeforældre og Sam- 
fund ethvert Middel til at bevise Ma- 
terniteten og dermed undgaa alle øko- 
nomiske Forpligtelser overfor Barnet. 
Hvilket atter vil sige, at saadanne 
Børn i Kraft af Hemmeligholdelsen er 
i Livet endnu uslere stillet end alle 
andre uægte Børn,, berøvede disses 
eneste Halmstraa, Retten mod Mode- 
ren, uden nogetsomhelst Ækvivalent i 
Forholdet til Samffindet — bortset na- 
turligvis fra altø Samfundsmedlem- 
mers frie og lige* Adgang til Fattig- 
væsnets Forsørgelse", Der synes der- 
for ikke at være fttetfækkelig Grund til 
længere at bevare denne Fortidslev- 
ning — uanset dem humane Tanke og 
den Betydning, den-engarig har haft. 



VII. 



Med Paternitetens Konstatering er 
det tillige afgjort, hvem Unde r- 
■-h-al d s p i i g t e n paahviler. Under- 
holdsbidraget, er Indholdet af Barnets 
Ret mod dets Fad'éT;-4igesom Forsør- 
gelsen hos Moderen er dets 'Ret-mod 
denne. Saaledes fordeles Byrden rnel-* 
fem Forældrene paa den for Barnets 
Vel hensigtsmæssigste Maade. .Ret- 
tens Indehaver er i alle Tilfælde Bar- 
net, hvis Tarv varetages af Værgen. 
Men medens det ubetinget er Værgens 
Pligt at bringe Paterniteten paa det 
rene af Hensyn til Barnets Fremtid, 
bliver der Plads for et Skøn overfor 
Spørgsmaalet, om Underholdskravet 
skal gøres gældende. Ved Underholds- 
bidraget drejer det sig alene om Bar- 
nets øjeblikkelige, materielle Behov. 
Hvis Moderens økonomiske Forhold er 
saaledes, at Hensynet til Barnet ikke 
nødvendiggør noget Tilskud, og hvis 
Moderen heller ikke selv ønsker nogen 
Lettelse af Byrden, ja maaske endog 
modsætter sig, at Bidrag indkræves hos 
Faderen, har Værgen ingen Anledning 
til at frembringe det. Med Paternite- 
tens Afgørelse er det givet, hvem Bi- 
dragspligten paahviler, hvis den skal 
gøres gældende, og Barnets fremtidige 
Ret sikret. Er det af Hensyn til Nu- 
tiden ikke paakrævet at rejse Kravet, 
kan der altsaa ikke i Hensynet til Bar- 
net begrundes nogen Nødvendighed 
derfor. Er de økonomiske Forhold der- 
imod efter Værgens Skøn ikke betryg- 
gende for Barnets forsvarlige Under- 
hold og Opfostring, maa Alimenta- 
tionsresolution i Henhold til Paterni- 
tetsdommen søges udfærdiget, selv om 
Moderen maatte sætte sig derimod. 

Som Regel vil Resolution naturlig- 
vis være nødvendig eller ønskelig, og 
Spørgsmaalet bliver da, omderette 
Principerfor Underholdsbi- 
dragets Fastsættelse, dels 
Maalestokke n, hvorefter dets 
Størrelse skal bestemmes, dels dets 
Fordeling mellem Forældrene. 
Som nævnte Side 47 er efter den gæl- 

dende Ret Maalestokken Barnets nød- 
tørftige Underhold, og Fordelingen 
bestaar i, at Faderen bidrager med 
Halvdelen af det hertil fornødne, 
Beløb. Det maa erkendes, at 'Reglen 
her er klar og let anvendelig, men skal 
Barnets Livsforhold hæves fra det 
nuværende Niveau, er det netop her, 
det gælder om at* gribe ind. 
Maalestokken bør være Barnets for- 
svarlige Underhold, og Fordelingen 
maa være ligelig efter Fade- 
rens og Moderens økonomi- 
ske Forhold. 

Hermed er vi imidlertid inde paa en 
Vurdering af Forældrenes personlige 
Forhold. Allerede Begrebet „forsvar- 
lig" er i sfla Henseende svævende. Ar- 
bejdsmanden dømmer anderledes om 
sit Barns forsvarlige Opdragelse end 
Grossereren, Husmanden anderledes 
end Godsejeren. Og i endnu højere 
Grad kommer det personlige Moment 
frem, naar Fordelingen skal afhænge 
af Forældrenes individuelle økonomi- 
ske Forhold. 

Det anbefaler sig derfor foreløbig at 
behandle Spørgsmaalet ud fra den 
Forudsætning, at begge Forældrene 
staa paa væsentlig samme sociale og 
økonomiske Trin, og at dette Trin er 
det brede Folks. Dette er ikke blot 
det lettest tilgængelige, men det abso- 
lut hyppigst forekommende Tilfælde. 
Vi kender ganske vist alle Eksemplet : 
Millionæren og den fattige forførte Pi- 
jrc, <le „rige Forførere" og deres „Ofre kk 
m v., men i Praksis er Tilfældet næp- 
pe saa overordentlig almindeligt. En- 
hver, der har haft Lejlighed til 
af blive bekendt med de virke- 
lige Forhold, vil vide, at en ung, 
fattigP i" pesForfører. næsten 
nltid er at søge blandt hen- 
des Jævninge; Dette beror vel 
næppe paa de „rige Forføreres" 
Dyd, men — bortset fra Omstændighe- 
der, som ikke let lader sig offentlig 
df baltere — snarest paa disses norma- 
le Smag og Tilbøjeligheder, og paa 
4-len langt lettere Lejlighed Pigens 



Jævnbyrdige har til Forførelse end 
hendes sociale Overmænd. En nylig 
offentliggjort statislisk Undersøgelse 
fra Kristiania viser, at af 304 afhørte 
prostituerede Kvinder er ikke 10 pCt. 
forførte af Mænd, som kan siges at 
staa socialt ovfcr dem. Og hermed 
stemmer ganske godt en af Forf. fore- 
tagen statistisk Undersøgelse vedrø- 
rende 100Q tilfældige i Løbet af et Aar 
for Overpræsidenten i -København an- 
meldte Barnefædre. Gåar man nemlig 
ud fra den utvivlsomt rigtige og af 
alle anerkendte Forudsætning, at den 
overvældende Majoritet af de forførte 
Piger tindes i Underklassen, maa de- 
res Forførere med den angivne Thesis 
og Kristianiastatistikken som Ud- 
gangspunkt ligeledes i alt overvejende 
Grad findes blandt disse Klasser, og 
dette viser sig at slaa.til. 
Af de 1000 vare 

375 Haandværkssvepde og Fabrik- 
arbejdere, 
128 Tyende, 

8 Lærlinge (!), 
176 Arbejdsmænd, 
29 Sømænd, 

31 lavere Bestillingsmænd, 
47 Opvartere, 

86 Handelsbetjente. 

lait 880, der maa henregnes til de 
deciderede Smaakaarsfolk. 
Af Resten var 

32 Haandværksmestre, 

46 selvstændige Handlende, 
22 Kunstnere og Arkitekter, . 
20 Læger, Lærere, Sagførere. 

lait 120 eller 12 pCt., hvoraf dog 
ganske sikkert kun et forsvindende 
Mindretal med Rette har kunnet hen- 
regne sig til* de „rige Forførere 14 . Og 
at Forholdene udenfor København 
skulde stille sig væsentlig anderledes, 
kan vistnok paa ingen Maade antages. 

Imidlertid — de rige Forførere eks- 
isterer og dett" Forhold maa under- 
søges, men det anførte viser tilstræk- 
kelig Berettigelsen til at behandle som 
Normalen begge Forældres sociale 
Jævnbyrdighed paa et økonomisk Trin, 

der for dem begge eller dog for en af 
dem, og aa særlig for Faderen, svarer 
til Folkets langt overvejende Majori- 
tet — det som i den angivne Statistik i 
hvert Fald karakteriserer de 880 af 
1000. 

I saa Henseende vil Maalestokken 
for, hvad Barnets forsvarlige Pleje — 
i Modsætning til den nødtørftige — 
udkræver, ganske sikkert kunne søges 
i den gængse Betaling for Béfn, an- 
bragte i Pleje ideaf Au toritete r- 
ne kontrollerede gode Pleje- 
hjem. Den Variabilitet, som Sted- 
forholdene fremkalder i By og paa 
Land, og som i ikke mindre Grad er 
til Stede, naar det gælder om at be- 
stemme Prisen for Barnets nødtørftige 
Underhold, lader sig let konstatere 
gennem vedkommende lokale Myndig- 
heder, saaledes som det alt sker under 
den gældende Lovgivning. Plejeløn- 
nen har, efter at offentlig Kontrol med 
Plejehjemmene er indført, været stærkt 
stigende, selvfølgelig fordi Kontrollen 
fordrer Plejen ordnet efter Forsvarlig- 
hedens Princip, i hvilken Henseende 
de moderne Principer om Renlighed, 
Hygiejne, Ernæring osv har rejst gan- 
ske andre Krav end tidligere. Pleje- 
lønnens Stigning er altsaa Udtryk for 
Plejehjemmenes — af Kontrollen frem- 
kaldte — Overgang fra Nødtørftigheds- 
til' F6rsvarlighedsprincipet, og den- 
ne Overgang maa Under- 
holdsbidraget ogsaa gøre, 
naar der ikke skal blive en aabenbar 
Modsigelse mellem, hvad der fordres, 
og hvad der kan præesteres. Medens 
Nødtørftighedsprincipet fører til Un- 
derholdsbidragets Fastsættelse efter de 
d a a r 1 i g e Plejehjems Markedspris, 
fører Forsvarlisrhedsprincipet til dets 
Fastsættelse efter de gode og bed- 
s t e Plejehjems Pris — men det er 
netop ogsaa de Hjem, som Hensynet 
til Barnets Vel kræver. 

Vil man imod den angivne Maale- 
stok indvende, at de private Pleje- 
hjems Pris er beregnet paa at give 
Overskud og derfor endog overskri- 



der, hvad Barnets forsvarlige Pleje i 
Virkeligheden koster, da er hertil at 
svare, at det som Samfundsforhol- 
dene er, beror paa rene Tilfældighe- 
der, om Moderen er i Stand til selv at 
sørge for Barnet, eller paa Grund af sin 
Stilling som Tjenestepige, Fabriksar- 
bejderske, Syjomfru, Ekspeditrice, er 
nødsaget til at faa Slægtninge dertil 
eller sætte det i Pleje, og at den ene 
Anbringelsesform i Tidens Løb meget 
let kan komme til at afløse den anden. 
Der synes da ikke at være mindste 
Grund til at straffe den Moder, som 
selv kan og vil tage sig af sit Barn, 
ved at give hende et ringere Under- 
holdsbidrag end den, som straks sæt- 
ter det i Pleje. 

Den Stigning i Underholdsbidragets 
absolute Størrelse, som den angivne 
Beregning vil medføre, og som for- 
mentlig kan ansættes til ca. 33 % af det 
nu almindelige Underholdsbidrag, bør 
naturligvis ikke alene gælde for det 
Bidrag, Faderen skal udrede, men ud- 
gøre selve det Normalbidrag (se 
foran), som det offentlige for ham 
maa staa i Forskud for. Det Offent- 
lige kan umulig forsvare at paaiægge 
Faderen et ^forsvarligt Bidrag, »men 
knappe sit eget Bidrag af til det nød- 
tørftige : det vilde for Samfundet være 
at fornægte sine Pligter. Under den be- 
staaende Ordning er der imidlertid en 
meget væsentlig Anstødssten mod en- 
hver betydeligere Forhøjelse af Bidra- 
get, naturligvis særlig naar der er Tale 
ofn dets Udredelse af offentlige Mid- 
ler, det er d e n manglende Ga- 
ranti for, at Bidraget vir- 
kelig kommer Barnet til 
Go d e. Bidraget tilkommer Moderen, 
og der er mange Eksempler paa, at 
letsindige og daarlige Mødre selv for- 
øder de til Barnet indkomne Penge ogr 
lader dette skøtte sig, som det bedst 
kan *). Under disse Omstændigheder 



*) Det hænder endog, at Moderen un- 
der Paaberaabelse af. at Faderen 
ikke kan findes, lader sig Bidraget 
udbetale af det Offentlige, og der- 

er det naturligt, at Kommunen krym- 
per sig stærkt ved at sætte Normalbi- 
draget højere end absolut nødvendjgt. 
MedVærgemaalets Indstif- 
telsefordet uægteBarn fal- 
der denne Betænkelighed 
bort. Thi til Værgen vil Bidraget 
være at udbetale og det er ham, som 
har Ansvaret for, at det anvendes til 
Barnets Bedste. Er Moderen selv 
Værge, vil Beviset for, at hun anven- 
der Bidraget paa anden Maadc selvføl- 
gelig straks bevirke Værgemaalets 
Overgang paa mere paalidelige Hæn- 
der. 

Hvad dernæst angaar Spørgsmaalet 
om Bidragets Fordeling mellem 
Forældrene er ovenfor Ligelighe- 
dens Princip fastslaaet som det rette. 
Det er vel muligt, at det netop er dette 
Princip, Fag. 1763 har ment at gen- 
nemføre, naar den paalægger Faderen 
at overtage Halvdelen af Forsør- 
gelsen. Den har imidlertid i saa Hen- 
seende ikke haft Held med sig. Alle- 
rede den Omstændighed, at Moderen 
maa betale Plejelønnen efter det dy- 
rere Forsvarlighedsprincip (jfr. ovfr.), 
medens Underholdsbidragets „Halv- 
del" fastsættes efter Nødtørftigheds- 
principet, skaber en meget stor Ulig- 
hed i Moderens Disfavør, idet hun 
f. Eks. maa betale 20 Kr.'mdl. i Pleje- 
løn, men hertil kun faar 7—8 Kr. fra 
Faderen som dennes „halve" Tilskud. 
Men til denne Ulighed slutter sig en 
anden. Det kvindelige Arbejde ind- 
bringer normalt næppe Halvdelen qt 
det mandlige, hvoraf følger, at de 12 
Kr., Moderen maa udrede, tynger 
langt haardere paa hendes Budget, ud- 
gør en langt større Procent af hendes 
Fortjeneste, end 12 Kr. betyder for 
Manden — end sige 8 Kr. Meget ofte 
vil den Del af Underholdspligten, som 
paahviler Moderen, i de Samfundslag. 
hvorom her er Tale, løbe op til 30—35 
% af hendes hele Arbejdsfortjeneste, 



paa fortærer dette sammen med 
Faderen, som hun selv holder skjult. 



hvorimod den Del, der paahviler Man- 
den, kun udgør 10 — 15 %. 

Disse Uretfærdigheder, som ikke 
kan bortskaffes ved at henvise Mode- 
ren til selv at beholde Barnet, hvad 
hun som nævnt i mangfoldige Tilfæl- 
de er ganske afskaaret fra, kan und- 
gaas, naar Bidraget fordeles ligeligt 
efter Forældrenes økonomiske 
Forhold, d. v. s. saaiedes, at den r 
der becjst er i Stand dertil, udreder 
den største Del. Det hidtil fulgte Lig- 
hedsprincip er gaaet ud fra, at 10 Kr. 
altid er det samme Beløb for alle Men- 
nesker; men denne formalistiske Be- 
tragtning hører desværre ikke hjemme 
i Virkelighedens Hige. I det virkelige 
Liv er det et saare forskelligt Beløb 
for økonomisk uens stillede Menne- 
sker. Og hertil maa nødvendigvis ta- 
ges Hensyn. Er Faderen den økono- 
misk bedst stillede i den Forstand, at 
han paa iøvrigt lige Vilkaar faar sit 
Arbejde dobbelt saa godt betalt som 
Moderen, bør hans Andel af Bidraget 
ogsaa være dobbelt saa stort som hen- 
des, d. v. s. af det „forsvarlige" Bi- 
drag udreder hun J, han §. Skulde 
det omvendte være Tilfældet, vil For- 
delingen blive lige modsat. Er Mode- 
rens Arbejdsfortjeneste saa lille, at 
intet kan afses, er hun arbejdsudygtig 
paa Grund af Vanførhed, eller afgaar 
hun ved Døden, vil Faderen, forsaa- 
vidt hans økonomiske Forhold tillader 
det, have at udrede det fulde Beløb 
— ligesom omvendt. Er derimod beg- 
ge Forældre saa økonomisk slet stil- 
lede, at den ene ikke er i Stand til at 
supplere den anden, indtræder en ny 
Situation, som nedenfor skal behand- 
les: da er vi udenfor det her behand- 
lede Tilfælde, at begge eller dog én 
af Forældrene staar paa Folke majo- 
ritetens økonomiske Basis. 

Ved Bedømmelsen af Parternes øko- 
nomiske Forhold maa imidlertid ikke 
blot den positive Fortjeneste tages i 
Betragtning, men ogsaa de Byrder, 
som iøvrigt paahviler dem, særlig de 

allerede paahvilende Forsørgelsesbyr- 
der. En gift Mand, der har en Børne- 
flok at forsørge, vil af den Grund ofte 
være økonomisk lige saa vanskelig 
stillet, som det uægte Barns Moder, 
selv om hans Fortjeneste i og for sig 
er liøjere. Og samme Resultat kan f. 
Eks. fremkomme, hvis der alt paahvi- 
le/ ham Underholdsbidrag til flere 
uægte Børn. Derimod bør naturligvis 
ikke en senere tilkommen Forsørgel- 
sespligt kunne medføre en Nedsæt- 
telse i de alt paalagte Bidrag; i modsat 
Fald blev det jo faktisk den bidrags- 
pligtige, der kom til at bestemme, 
hvem Bidraget skulde tilfalde og hvor- 
ledes det skulde fordeles: han kunde 
jo gifte sig og sætte Børn i Verden. 
Skulde derimod den paagældendes 
Arbejdsforhold og Fortjeneste senere 
undergaa en væsentlig Forandring, 
bør en ny Fordeling kunne foretages, 
saaledes hvis en af Parterne pludse- 
lig bliver velhavende, elier omvendt 
Faderen mister Erhvervsevnen, hans 
Fortjeneste af særlige, ham utilregne- 
lige Grunde bliver væsentlig ringere 
o. dsl. 

At (\en anførte Fordeling vil komme 
til at volde de Bidraget fastsættende 
Myndigheder en Del mere Besvær end 
den nu brugelige Fremgangsmaade 
maa indrømmes. Uovervindelige er 
Vanskelighederne dog sikkert ikke. 
Lønforholdene er i vore Dage i de 
alier fleste mandlige Arbcjdsgrene saa 
faste, al individuelle og tilfældige 
Forhold kun sjældent spiller en Rolle. 
Og for Kvindernes Vedkommende 
tenderer Udviklingen stadig stærkere 
hen mod det samme. End ikke Ar- 
bejdsløshed, Strejker, Lock-outer o. 1. 
vil bringe nogen væsentlig Forandring 
heri, idet Fagforenings- og Strejke- 
kasser med afgjort Held stræber at 
regulere Forholdene, saa at den nor- 
male Fortjeneste vedbliver at flyde, 
om end med nogen Nedsættelse. Og 
under store økonomiske Kriser vil 
det af sig selv blive det hele Samfunds 



Sag at overtage de nævnte Kassers 
Funktioner. 

Under alle Omstændigheder er det 
Vejen, Udviklingen bør gaa, selv om 
man i særlige Tilfælde maa læmpe sig 
og i Begyndelsen gaa forsigtigt frem. 
Barnets Retsstilling er ikke betrygget, 
saa længe Underholdspligtens Forde- 
lingsprincip lægger langt den tunge- 
ste Del paa den økonomisk svagest 
stillede. Et virkelig retfærdigt Lig- 
hedsprincip, der fordeler Vægten efter 
den økonomiske Evne, sikrer Bidra- 
gets regelmæssige Erlæggelse fra 
begge Sider og dermed tillige Bar- 
nets Ret til forsvarlig Forplejning og 
forsvarlige Livsvilkaar. 

VIII. 

I det foregaaende er det forudsat, at 
Barnets forsvarlige Underhold kunde 
sikres ved Forældrenes forenede An- 
strængelser, hvad enten det blev Fa- 
deren eller Moderen, der efter sine 
økonomiske Forholds Beskaffenhed 
var i Stand til at bære Broderparten. 

Men meget ofte vil denne Forud- 
sætning ikke være tilstede. Ofte vil 
kun en ringe Del af Bidraget, om over- 
hovedet noget, kunne bæres af Mode- 
ren, og naar Faderen da er i samme 
Tilstand, hvorledes skal da Bidrags- 
spørgsmaalet løses ? 

I den gældende Ret kommer denne 
Vanskelighed ikke synderlig frem. 
Saa længe Moderen ikke lader høre 
fra sig, bekymrer Samfundet sig ikke 
om Sagen; fordrer hun Faderen ilagt 
Bidrag, paalægges det ham at udrede 
den sædvanlige Halvdel af det nødtørf- 
tige Underhold ; udreder han det ikke, 
udbetales det Moderen af det Offent- 
lige, naar Betingelserne herfor fore- 
ligger, og Faderen kommer bagefter, 
naar han ikke kan refundere det Of-, 
fentlige dets udlagte Penge, som Re- 
gel til at afsone Beløbet. Hvad Mode- 
ren anvender de udbetalte Penge til, 
spørger iagen om. 

Det er klart, at dette Forhold er 
højst utilfredsstillende i Forhold til 

Barnet, og lidet heldigt for Samfun- 
det, der kommer af med en Mængde 
Penge, der sikkert for en stor Del an- 
vendes ilde. Det er endelig Uret over- 
for Paderen at lade ham afsone et Be- 
løb, han maaske uden egen Skyld er 
ude af Stand til at betale, og det er en 
Modsigelse overfor Moderen at for- 
lange, hun skal forsørge det Barn, 
som hun faktisk ganske er ude af 
Stand til at forsørge — selv med det 
Offentliges halve Tilskud. 

I adskillige af de her omhand- 
lede Tilfælde vil man nu ganske 
sikkert fra Samfundets Side bandle 
rettest ved at hugge Knuden over 
og uden videre anbringe Barnet 
til offentlig Forsorg. Børneloven af 
1906 hjemler allerede nu Værgeraade- 
ne Ret til at antage sig Børn, der paa 
Grund af Forsørgernes Mangel paa 
Evne til at opdrage dem eller føre 
Tilsyn med dem, findes at være ud- 
satte for sædelig Fordærvelse. Hører 
Moderen til de nævnte „Forsørgere" 
vil det være Værgernes Sag at henlede 
Værgeraadets Opmærksomhed derpaa, 
og Barnet anbringes af dette paa sæd- 
vanlig Maade. Om egentligt Under- 
holdsbidrag vil der da ikke blive Tale 
— ingen af Forældrene er jo efter 
Forudsætningen i Stand til af udrede 
det — hvorimod selvfølgelig det i 
Børnelovens § 48 omhandlede Bidrag, 
der altid skal paalægges de forsørgel- 
sespligtige, naar et Barn under 15 Aar 
skal anbringes udenfor Hjemmet, vil 
være at paa lægge saavel Faderen som 
Moderen. Dette Bidrag er jo nemlig 
ikke bestemt til at ækvivalere, hvad 
Barnet behøver til sit Livsophold, men 
fastsættes alene efter et Skøn over, 
hvad de forsørgelsespligtige er i Stand 
til at undvære, og har nærmest det 
Formaal at indprænte de Vedkom- 
mende deres Ansvar overfor Barnet og 
Samfundet ved at sætte Børn ind i 
Verden, hvis ordentlige Forsørgelse 
de mangler alle Evner til at varetage. 
Hertil er der netop i dette Tilfælde al 
mulig Grund. 



Hvor det derimod alene er positiv 
Fattigdom, det drejer sig om, uden at 
der er noget at udsætte paa Moderens 
Evne og Vilje til at tage sig af Bar- 
net, opstaar det vigtige Spørgsmaal, i 
hvilket Omfang det hele 
Samfund bør garantere det 
uægte Barn Underholdsbi- 
draget, Og det er klart, at det 
samme Spørgsmaal opstaar, naar en 
paalagt Alimentationspligt bliver illu- 
sorisk f . Ex. ved Faderens Udvandring 
elier Død. Hvis der skulde lovgives 
paa bar Bund om dette Spørgsmaal, 
vilde man antagelig forholdsvis let 
komme overens om, at der ikke var 
rimelig Grund til at nægte Barnet 
Faderens Bidrag under de sidstnævnte 
Forudsætninger, da ellers de reneste 
Tilfældigheder, der ligger ganske 
udenfor Moderens egen Raadigheds- 
sfære, bliver bestemmende for Barnets 
Livsvilkaar. Derimod vilde man gan- 
ske sikkert være meget betænkelig 
ved at lade Samfundet paatage sig en 
Pligt til i al Almindelighed at betale 
eller supplere Bidraget for den insol- 
vente Fader, der ikke kan betale. 

Saa meget mere interessant er det, 
at vor bestaaende Lovgivning uden 
Betænkning garanterer for den insol- 
vente Faders Bidrag, idet Normalbi- 
draget, som omtalt, ikke kan næg- 
tes Moderen udbetalt af det Offent- 
lige, selv om det er aldrig saa gi- 
vet, at det aldrig vil blive refunderet 
af Faderen, medens en tilsvarende 
Beføjelse ikke tilkommer hende naar 
Faderen dør eller udvandrer. Det er 
imidlertid kun den positive Oplysning 
herom, der berøver hende den nævnte 
Ret, fremkommer intet, der begrun- 
der Tro paa, at han er død eller ud- 
vandret, falder Pengene. 

Der turde nu vistnok være alminde- 
lig Enighed om, at Død og Udvan- 
dring ikke bør betage Moderen Ret- 
ten til at faa paalagt Underholdsbi- 
drag udbetalt af det Offentlige. Og 
der er næppe nogen, der tænker paa 
at tilbagetage Moderens Ret mod Sam- 

fundet, naar Faderen ikke er i Stand 
til at betale. Som Følge heraf kar 
man vistnok for vort Lands Vedkom- 
mende gaa ud fra, at der er Villighed 
til at lade Samfundet garantere Barnet 
det paalagte Alimentationsbidrag, 
uanset Faderens Betalingsevne og 
uanset senere Begivenheders Indtræ- 
den. 

Tvivlsomt kan alene være, om 
denne Villighed blot refererer sig til 
det nugældende Nødtørftighedsbidrag 
eller ogsaa vil omfatte Forsvarligheds- 
bidraget. 

Den faktiske Besvarelse af denne 
Tvivl er muligvis ikke ganske givet. 
Retlig set maa det dog hævdes, at 
naar Forsvarlighedskriteriet i det 
hele anerkendes for det Rette, naar 
Samfundet overhovedet paatager sig 
en Kautionspligt overfor Barnet (Mo- 
deren), og n a a r man gennem Værge- 
institutionen sikrer, at Bidraget virke- 
lig anvendes til Barnets Behov, bør 
det være det forsvarlige, ikke blot det 
nødtørftige Bidrag, der gives Garanti 
for. 

Men deraf følger ikke med Nødven- 
dighed, at det ogsaa er det fulde Bi- 
drag, der afkræves Faderen som Gen- 
stand for hans Refusionspligt. Naar det 
først er givet, at hans økonomiske 
Forhold gør ham det umuligt at ud- 
rede enten det forsvarlige eller endog 
blot det nødtørftige Bidrag, er der in- 
gen Grund til at straffe ham med 
Fængsel paa Vand og Brød (Afso- 
ning), saaledes som det nu oftest sker, 
fordi han ikke betaler. Ogsaa her sy- 
nes Refusionen kun at burde gaa ud 
paa et i Overensstemmelse med Børne- 
loven efter et Skøn fastsat Bidrag saa 
lille eller stort, som hans Forhold til- 
siger, med det Formaal at indprænte 
ham hans Ansvar, men ikke at faa Er- 
statning for det virkelig udlagte Be- 
løb. 

Medens altsaa den gældende Ret 
lader Normalbidraget, forsaavidt det 
skal udredes af det Offentlige, efter 
Omstændighederne være lavere end 



det Bidrag, der paalægges Faderen (se 
foran), bør det omvendte være Tilfæl- 
det. Det forsvarlige Bidrag 
bør være Normalen, som al- 
drig kan fraviges overfor 
Barnet. Men hvor Faderens For- 
hold gør det umuligt for ham at ud- 
rede saa stort et Beløb — og naturlig- 
vis under Forudsætning af, at hele 
Forsørgelsen ikke kan overtages af 
Moderen — bør det ham paalagte 
Refusionsbeløb til Dækning af Sam- 
fundets Udgifter ved Barnets forsvar- 
lige Forplejning, kunne sættes saa 
lavt, som hans Forhold nødvendig- 
gør. Paa denne Maade sikres Barnet, 
og der vises ingen ufornøden Haard- 
hed mod nogen af Forældrene. 

Man kunde tænke sig at gaa endnu 
et Skridt videre. Det ligger ikke 
fjærnt at ræsonnere saaledes, at Sam- 
fundet, der garanterer Barnet dets 
Bidrag fra Faderen selv om denne 
udvandrer eller dør efter at Bidra- 
get er ham paalagt, ogsaa bør yde 
denne Garanti, hvis Faderen dør, 
eller udvandrer, forinden der end- 
nu har kunnet paalægges ham Bi- 
drag. Herom kan der ogsaa være 
Tale, hvis de nævnte Begivenheder 
indtræffer, efter Paternitetssagens Af- 
gørelse, men inden selve Bidraget er 
paalagt ham. Thi med Paternitets- 
spørgsmaalets Afgørelse er Bidrags- 
pligten givet, og der bør da kun ligge 
liden Vægt paa, om Resolutionen i 
Henhold til Dommen er udfærdiget 
eller ikke. Derimod kan Samfundet 
ikke opgive Kravet om, at Paterni- 
tetsspørgsmaalet maa være løst, før 
dets Garanti begynder at løbe. Kan 
Moderen i alle Tilfælde uden Hensyn 
til Paternitetsspørgsmaalets Løsning, 
faa Bidraget udredet af det Offentlige, 
aabnes der hende en betænkelig Ud- 
vej til at gøre Samfundets Ret netop 
med Hensyn til denne Løsning illu- 
sorisk. Hun vil da have al mulig Op- 
fordring til at fremkomme med alle 
Slags Udflugter f. Ex., at hun slet 
ikke aner, hvem Faderen er. En 

Moder, som er ganske ude af Stand 
til at skaffe Oplysning om, hvem Pa- 
deren er, bør heller ikke kunne gøre 
Regning paa at se dennes Pligter op- 
fyldte af det Offentlige. Overfor hende 
kan Samfundet kun henvise til alle 
Trængendes almindelige Udvej, Fat- 
tigvæsenet. En anden Sag er, at 
Samfundet gennem den omtalte of- 
fentlige Undersøgelse vil yde hende 
al mulig Bistand til at faa oplyst Fa- 
deren. Men vil hun ikke benytte 
denne Bistand, stiller hun sig afvi- 
sende under dens Foretagelse, eller 
viser Faderskabet sig saa usikkert, at 
ingen lader sig udfinde som den, 
der endog blot kan være Barnets 
Fader, maa Retsordenen bøje sig for 
Faktum : Barnet er da retlig faderløst. 
Herimod gives ingen Hjælpemidler. 

IX. 

Den i det foregaaende skildrede 
Underholdspligt bør selvfølgelig ved- 
vare, indtil Barnet har naaet den af 
Lovgivningen for Forældremagten og 
Forsørgelsespligten satte normale 
Grænse, Barnets 18. Aar. Den eneste 
Læmpelse, der kan være Tale om, er, 
at Værgen efter Omstændighederne 
kan give sit Samtykke til en Nedsæt- 
telse i Bidraget fra det 14—18 Aar, 
saafremt Barnet i denne Tid kan faa 
lønnet Beskæftigelse, som Værgen 
finder passende. Dette vil naturligvis 
ofte være muligt, og Nedsættelsen bli- 
ver da svarende til det almindelige 
faktiske Forhold ogsaa for ægte Børn, 
hvis Hjem i denne Alder ikke sjældent 
lettes for en Del af dets Byrde ved 
Barnets eget Arbejde. Men naar Ned- 
sættelsen saaledes kun bliver en Mu- 
lighed, ingen Ret for Faderen und- 
gaas den store Fare, som nu i Reg- 
len truer de uægte Børn, nemlig at 
de m a a ud og s k a 1 skaffe Fortjene- 
ste, ligegyldig hvorledes og derfor 
meget ofte paa en for Barnet uheldig, 
ja endog ødelæggende Maade. 

Den gældende Lovgivning lader 
imidlertid ikke blot Bidragspligten 



ophøre for tidligt, den sørger heiler 
ikke for, at Bidragene erlægges tidlig 
nok. Som det er nu, betales Bidra- 
gene „bagud" o: de forfalder først 
til Udbetaling efter den fastsatte Pe- 
riodes Udløb, og da Afsoning ikke 
kan kræves for mindre end J Aars 
Bidrag, er det praktisk talt saaledes, 
at Moderen, hvis Faderen ikke af sig 
selv betaler, ikke kan fremtvinge no- 
gen Udbetaling til sig, før 6 Maane- 
der efter Fødselen, ja mange Gange, 
særlig hvis Faderen gør sig usynlig, 
endnu langt senere. Og da heller 
ikke Moderens Krav mod det Offent- 
lige paa Normalbidraget kan rejses 
for mindre end i Aars Bidrag, bliver 
Resultatet, at Barnet i hele det første 
halve Aar, ofte endnu længere, ude- 
lukkende er henvist til Moderens 
Forsorg. Dette er imidlertid en Ubil- 
lighed mod Moderen, der selv overalt 
maa betale kontarrt forud for Pleje, 
Fødemidler, Barnetøj osv. og som 
saaledes meget ofte tilligemed Barnet 
kommer i den yderste Nød, forinden 
hun kan gøre Fordring paa nogen- 
somhelst Støtte. Atter her er det den 
Omstændighed, at Bidraget tilkom- 
mer Moderen, og den deraf opstaaede 
Frygt for at Moderen ved forskudsvis 
Udbetaling af Bidraget skal lade sig 
forlede til at forbruge Beløbet til 
uvedkommende Ting, der har be- 
stemt Lovgivningen, og atter her er 
det Værgeinstitutionen, der med fuld 
Sikkerhed for, at Bidraget kommer 
Barnet til Gode, aabner Vejen til al- 
tid at kræve Faderens Bidrag erlagt 
forud for den fastsatte Termin (Maa- 
ned, Kvartal, Halvaar efter de kon- 
krete Omstændigheder), saaledes at 
Retten til Bidraget er indtraadt for en 
Termin, naar Barnet har levet paa 
Terminens første Dag, hvilket ogsaa 
nu er Regien ved alle Lønninger, 
Pensioner og Understøttelser. 

Hermed er imidlertid kun Midlerne 
sikrede til Barnets fremtidige Pleje. 
Men ogsaa selve Fødslen og Barsel- 
lejet koster Penge. Den gældende Ret 

giver Moderen Ret til mindst Halv- 
delen af de særlige Udgifter, Barsel- 
færden medfører. Dette bør i Over- 
ensstemmelse med det udviklede æn- 
dres til, at Udgifterne ved hendes. 
Nedkomst og ved hendes og Barnets 
forsvarlige Forplejning under 
Barsellejet bør tilkomme hende, ikke 
med den aritmetiske Halvdel, men 
saaledes, at de falder ligeligt paa 
Forældrene efter deres økonomiske 
Forhold — ganske som selve Under- 
holdsbidraget — efter Øvrighedens 
Bestemmelse. 

Endelig maa det erindres, at ikke 
alene Tiden under og strax efter 
Fødslen, men ogsaa den sidste Tid 
før Fødslen er en meget kritisk Tid 
for Barnemoderen, hvor Skamfølel- 
sen, der holder hende tilbage fra at 
betro sig til nogen, Angsten for, hvad 
der forestaar, Bevidstheden om ikke 
at kunne skaffe det fornødne tilveje 
i Forbindelse med den tvungne Le- 
diggang, hendes Tilstand medfører, 
og den deraf følgende Mangel paa 
Subsistensmidler, let frister hende til 
fortvivlede Skridt. Der kan derfor 
af Hensyn til det Menneskeliv, der er 
ved at komme til Verden, være Grund 
til at paalægge Faderen en Pligt til at 
bidrage efter Evne til hendes Under- 
hold en passende Tiel før Nedkom- 
sten; f. Ex. den sidste Maaned. 

Men alle disse Hjælpemidier lider 
af en stor Mangel. Dét er Faderen, 
der skal udrede dem, men under og 
strax efter Fødslen, end sige før 
denne, er det jo endnu ikke officielt 
konstateret, hvem Faderen er. Mulig 
forestaar der en lang, vidtløftig Pro- 
ces, før dette Punkt er bragt paa det 
rene, og i al denne Tid skal Barnet 
jo dog leve : med „Rettigheder" kan 
det ikke ernæres, og det gælder der- 
for om at gøre dem frugtbringende 
for Moderen og Barnet strax, naar 
Bistand behøves. 

Midlet hertil ligger lige for Haan- 
den. Ligesom Samfundet allerede nu 



indtræder som Kautionist for det Fa- 
deren paalagte Underholdsbidrag, 
naar dette ikke udredes, bør det paa 
den ubekendte Faders Vegne og for 
hans Regning lade de ham paahvi- 
lende Understøttelser tilflyde Mode- 
ren i det Øjeblik, hun behøver dem. 
Dette vil sige, at den udenfor Ægte- 
skab besvangrede Kvinde i Trangs- 
tilfælde ved at bevis« sin Tilstand og 
Fødslens nære Forestaaen, hos de 
kommunale Myndigheder eller paa 
disses Vegne hos Politiet kan fordre 
forskudsvis udbetalt et Bidrag til sit 
Underhold den sidste Maaned før 
Fødslen, ved sin Nedkomst og Barsel- 
lejet ; ligeledes kan hun efter Barselfær- 
den, hvis hun fremdeles er i Trang, af 
de nævnte Myndigheder fordre Normal- 
bidraget, som Faderen, naar han er 
funden, skal udrede, forskudsvis udbe- 
talt for et passende, kortere Tidsrum f. 
Ex. for en Maaned ad Gangen — 
altsammen mod at det Offentlige ind- 
træder i hendes Ret mod Faderen, 
som derfor strax ved offentlig Foran- 
staltning vil være at udfinde, forsaa- 
vidt han ikke frivillig melder sig. 
Moderen maa som Følge heraf som 
Betingelse for at erholde Understøt- 
telsen meddele alle fornødne Oplys- 
ninger om hvem Faderen er, og hvor 
han er at finde, men da efter den her 
foreslaaede Ordning Paternitets- 
spørgsmaalets Fremdragelse og Afgø- 
relse altid er obligatorisk, ligger heri 
ingen Ubillighed mod Moderen, saa 
lidt som mod Faderen, der jo af sig 
selv burde have sørget for, at Mode- 
ren ikke kom i saa stor Trang, at 
hun behøvede det Offentliges Bistand. 

— Retten til forskudsvis Udbetaling 
af Bidraget vil vedvare, indtil Pater- 
nitetsspørgsmaalet er afgjort, eller 
indtil det er givet, at det vil forblive 
uafgjort. I første Fald er Forholdet 
bragt til sin normale Løsning, i sid- 
ste Fald indtræder den før omhand- 
lede Situation, at Barnet er faderløst 

— men i alle Tilfælde er det und- 
gaaet at bringe Moder og Barn i no- 

gen Nødstilstand, hvoraf Ulykker kan 
følge. — 

Hvad endelig angaar de Tvangs- 
midler, hvorved Barnets Ret mod 
Faderen sikres Værgen eller det Of- 
fentlige, vil de gældende Retsregler 
(Udpantning, Beslaglæggelse af Ar- 
bejdsløn, Afsoning) vistnok i alt væ- 
sentlig være tilstrækkelige. Kun bør 
det være absolut Betingelse for at Af- 
soning kan indtræde, at Ikke-Betalin- 
gen skyides Forsømmelighed, ikke 
blot og bar Fattigdom, saaledes som 
det alt nu er foreskrevet i Lovgivnin- 
gen, uden at dette i Praksis altid fast- 
holdes — hvorhos Afsoningsmidlet i 
Overensstemmelse med moderne Straf- 
feretsprinciper bør være Fængsel paa 
sædvanlig Fangekost med Arbejds- 
tvang — ikke som nu Fængsel paa 
Vand og Brød i Lediggang. Endelig 
kunde der maaske være Anledning til 
at give det Offentlige Ret til at sistere 
den Fader, der ved Udvandring søger 
at unddrage sig sin Bidragspligt, ind- 
til denne er fuldt opfyldt ved Depone- 
ring af hele det skyldige Beløb, men 
det skal indrømmes, at den praktiske 
Betydning af slige Forskrifter ikke er 
stor, da man dog ikke af enhver Ud- 
vandrer kan fordre Bevis for, at han 
ikke har uægte Børn, og, hvis man 
kunde det, dog blot vilde hindre ham 
i at udvandre f. Eks. over København, 
medens man ikke kan umuliggøre, at 
han udvandrer f. Eks. over Hamborg. 

X. 

At samtlige de her omhandlede Reg- 
ler uden synderlige Vanskeligheder og 
uden at paalægge Samfundet væsent- 
lig større Byrder, end det alt nu har, 
lader sig praktisk gennemføre, vil 
vistnok ikke blive bestridt. Detailler- 
ne i saa Henseende er det ikke h«r Ste- 
det at gaa nærmere ind paa. En mere 
principiel Indvending ligger derimod 
meget nær, nemlig at man paa denne 
Maade gaar videre i sin Omhu for det 
uægte end for det ægte Barn, der 



mange Gange kommer til Verden un- 
der højst ulykkelige Forhold, uden at 
Samfundet i den Anledning føler sig 
opfordret til at skride ind. 

Dette er selvfølgelig rigtigt. Nogen 
afgørende Indvending mod den fore- 
slaaede Ordning bør man dog ikke 
se heri, i hvert Fald ikke herhjemme, 
hvor den gældende Lovgivning alie- 
rede i de sidste 18—20 Aar har stillet 
Moderen til det uægte Barn betydelig 
bedre end f. Eks. den forladte Hustru, 
der ikke som det uægte Barns Moder 
har nogen Ret til at fordre det Man- 
den paalagte Underholdsbidrag udbe- 
talt af det Offentlige som Kautionist. 
Der kan da principielt ikke være noget 
i Vejen for at gaa videre i samme 
Retning. Her som overalt er det mis- 
visende, at opstille Teorien om, at det 
uægte Barn skal jævnstilies med det 
ægte. Som udviklet i Afsnit V maa 
Retsreglerne bygge paa de faktiske 
Forhold. Disses Forskellighed for de 
Klassers Vedkommende maa føre til 
en anden Retsstilling for de uægte 
Børn end for de ægte Børn, en Rets- 
stilling, som i enkelte Retninger kan 
føre til en favoriseret, i andre til en 
deterioreret Retsstilling for den ene 
eller den anden Gruppe. Den uhyre 
Fordel, som de ægte Børn faar i Vug- 
gegave, Forældrenes regelmæssige 
Samliv, skaber af sig selv uden bin- 
dende Retsforskrifter en relativ Be- 
tryggelse for forsvarlig Behandling 
fra Fødselen indtil Udviklingens Til- 
endeblivelse. Og naar dette gælder for 
98 pCt. af de ægte Børn, maa Rets- 
ordenen kunne bygge herpaa, og kun, 
hvor det viser sig faktisk nødvendig, 
antage sig de resterende 2 pCt. gen- 
nem Værgeraadene eller paa anden 
Maade. Men naar det er lige om- 
vendt med de uægte Børn, naar for 
disses Vedkommende m a a s k e 2 pCt. 
paa Forhaand kan vente en forsvarlig 
Behandling, de 98 pCt. en ganske 
uforsvarlig, da maa Retsordenen, idet 
den ogsaa her tager sit Udgangspunkt 
fra de 98 pCt., ved Retsreglernes Hjælp 

saa vidt muligt — om end ofte kum- 
merlig nok — søge at skaffe dem den 
Betryggelse for deres Livs Skæbne, 
som de ægte Børn har fra deres første 
Stund — selv om de 2 pCt. opnaar 
nogen større Ret, end de strengt ta- 
get kan gøre Krav paa. . Thi Loven 
maa støbes over Normalen. 

Og lige saa lidt som Hensynet til de 
ægte Børn vejer imod det anførte 
Hensynet til selve Ægteskabet. At Æg- 
teskabet skulde blive undergravet ved 
en Forbedring af de uægte Børns Livs- 
vilkaar, kan umulig fastholdes, saa 
længe det blot drejer sig om en Høj- 
nen af deres rent materielle Livsbe- 
tingelser. I saa Fald vilde Ægteska- 
bet være en uhyggelig Moloch i Sam- 
fundet. Tværtimod maa det fasthol- 
des, at jo læmpeligere man gør For- 
ældrenes, og da særlig Faderens Plig- 
ter overfor det uægte Barn i Modsæt- 
ning til hans Pligter overfor det ægte, 



desto mere begunstiger man de 
løse Forbindelser og modvirker Ægte- 
skabet. Efter den gældende Lov kan en 
Mand have økonomisk Fordel i at fore- 
trække løse Forbindelser fremfor Æg- 
teskabet. Dette vil ikke blive Tilfæl- 
det efter det her udviklede, og i sine 
Konsekvenser vil det altsaa netop 
modvirke de løse Forbindelser i langt 
højere Grad end den gældende Lov- 
givning. En Styrkelse af Ansvarsfø- 
lelsen over Kønsforbindelsen og dens 
Følger kan umulig skade Ægteskabet, 
saa vist som det er denne Følelse, der 
er den til Grund liggende for hele Æg- 
teskabsinstitutionen. — Om den an- 
førte Betragtning derimod skulde ha- 
ve nogen Realitet i andre Henseender, 
navnlig ved Spørgsmaalet om det uæg- 
te Barns Arveret efter Faderen og de 
dermed i Forbindelse staaende Ret- 
tigheder, er et Spørgsmaal, som det 
endnu staar tilbage at behandle i en 
senere Artikel. 



++' 



Provinspressen før og nu. 

En Oversigt. 

Af P. M. 



Den danske Provinspresse er op- 
staaet i den sidste Tredjedel af det 18. 
Aarhundrede. Denne Menneskealder 
var det danske Samfunds store Gen- 
nembrudstid; paa de forskelligste 
Omraader blev i denne Tid det Grund- 
lag skabt, hvorpaa vore Dages danske 
Kultur er bygget op. Først da lykke- 
des det Enevælden at gennemføre en 
ordnet Styrelse, ledet af nogenlunde 
hæderlige og nogenlunde kundskabs- 
rige Embedsmænd, samtidig med, at 
det kommunale Selvstyre spirede i By- 
erne. Gennem Bondereformerne skab- 
tes Muligheden for en ordentlig Dyrk- 
ning af Danmarks Jord og derigen- 
nem den sikre Grundvold for det dan- 



ske Folks økonomiske Liv. Ogsaa By- 
ernes Næringsliv, baade Haandværk 
og Handel fik et mægtigt Opsving, i 
ikke ringe Grad hjulpet frem ved Lov- 
givningen. I alle Forvaltningsgrene 
spores nyt Liv. Man kan gennemgaa 
noget nær et hvilket som helst Om- 
raade af dansk Forvaltning og paavi- 
se, hvorledes det er i denne Tid, Over- 
gangen sker fra gammel Slendrian og 
Forvirring til moderne Orden og Plan- 
mæssighed. Rent talmæssig viser 
Følgerne sig i Folketallets store 
Vækst, for første Gang efter halvandet 
Hundred Aars Tilbagegang eller Stil- 
stand. 
Men ikke mindre grundlæggende er 

Tiden for dansk Aandsliv. Videnska- gere: oplysende Smaabøger, Flyve- 
bernetager et mægtigt Opsving, gør et skrifter, Tidsskrifter, Hovedstadsbla- 
stort Tilløb til at blive nøgterne, kriti- de og Provinsblade. Alle besjæles de 
ske Erfaringsvidenskaber. Og Viden- af Tidens medborgerlige Aand. De- 
skabens Resultater spredes i Befolk- res Maal er at udbrede Oplysning og 

Danske Provinsredaktører. 



N. Bransager, Helge Hostrup, Vilh. Carlsen, 

„Venstres Folkeblad 1 *, „Jysk Morgenblad 11 , „Vendsyssel Tidende", 

Bingsted. Aarhus. Éj erring. 

Jergen Pedersen, Seren Svarre, C. Reventlow, 

„Fyns Tidende-, „Østsjællands Folkeblad", „Lolland-Falsters Stiftstidende", 

Odense. Kjege. Nykebing F. 

ningen i et Omfang som aldrig før. Det Moral, at gøre Menneskene paa en 

er den virkelige Tilblivelsestid for den Gang klogere og bedre. 
danske Skole, baade den lærde Skole I denne frugtbare Grødetid var det, 

og Folkeskolen; hvad der fandtes at Provinspressen blev til. Den be- 

forud af Skoler var meget lidt værd. gyndte i Aalborg. Her udkom fra 1767 

Og samtidig opstod en helt ny Litera- „Nyttige og fornøjelige jydske Efter- 

tur, der henvendte sig til jevne Bor- retninger." 1772 fulgte „Kongelige 

allernaadigst priviligerede Odense 
Adresse-Contoirs Efterretninger 44 , 1773 
„Viborger Samler", 1780 endnu et 
Odenseblad „Fyns Stifts Journal 44 , 
1786 en „Ribe Stifts kgl. alene privile- 
gerede Adresse-Gontoirs Efterretnin- 
ger 44 , der udgik i Fredericia, (fra 1812 
i Ribe) 1794 „Aarhus Stiftstidende 44 , 
1798 „Helsingørsbladet 44 . Videre naa- 
ede man ikke i 18. Aarhundrede, men 
før Krigen i 1807 standsede den hele 
Kulturfremgang, fik dog ogsaa Lol- 
land-Falster i 1806 sin Stiftstidende. 
Hvert Stift flk i denne Periode sit Pro- 
vinsblad, Fyns Stift endog lo. 

Disse Blade var alle smaa Blade. 
De begyndte som oftest som Ugeblade, 
men gik siden frem til at komme et 
Par Gange ugentlig. Fra først af kom 
de i Oktavformat som almindelige 
Bøger, siden voksede de til Kvartfor- 
mat. Udbredelsen var efter Nutids- 
forestillinger meget beskeden. „Vi- 
borger Samler" begynder saaledes 
med 226 „Subskribenter 44 . De aller- 
fleste af disse var Embedsmænd, 
spredt rundt om i Jylland. Dog træf- 
fer man i Subskribentlisten ogsaa en 
Del Godsejere og Købmænd. Nogle 
enkelte Subskribenter boede udenfor 
Jylland. 1789 var >Abonnenttallet 
naaet til 380; siden gik det ned igen, 
saa det 1798 kun var 309, men derpaa 
hævede det sig atter langsomt og 
naaede 1810: 361. 1798 var af de 309 
Abonnenter kun de 62 fra selve Vi- 
borg. 

Disse Blades vigtigste Indhold var 
Avertissementerne. Det var Avertisse- 
menterne der gav de nødvendige Ind- 
tægter og det var for deres Skyld, de 
fleste Abonnenter holdt Bladene. Men 
hvad enten Bladene udgaves af en 
driftig Bogtrykker eller af et „patrio- 
tisk Selskab 44 , satte de sig dog, saa- 
længe den gode Tid varede, et langt 
større Maal end at bringe Avertisse- 
menter rundt. Deres Opgave var 
baade at virke til Underholdning og 
til Oplysning og til at sætte almennyt- 
tige Foretagender i Gang. Et ret godt 



Billede af disse Blades Indhold giver 
det Program, hvormed det første 
Odenseblad begyndte. Udgiveren lo- 
ver deri, at Bladet vil bringe : 

1) korte teologiske Afhandlinger, 2) 
økonomiske Artikler, 3) korte juridiske 
Afhandlinger, 4) ,, Korte Beskrivelser 
over enhver af de større og mindre Kiøb- 
stæder, enhver Stads eller Bys Fordeele 
og Mangler, samt Maaderne, paa hvilke 
de første kunde forøges, og de sidste 
afhjælpes. Hvert Steds Handel og Skibs- 
fart, hvorledes samme kunde forbedres 
og udvides. Hvad der egentlig trykker 
de smaa Kiøbstæder, og hvorfor de næ- 
sten alle tager af i Velstand og til i Ar- 
mod. Hvorledes det skadelige Land- 
prang, som ødelægger Kiøbstæderne og 
Landet med, men kun giøder uberetti- 
gede, kunde hemmes. Hvorledes hver 
Kiøbstad skulde have sine ordentlige 
Torvedage; Bonden efter Loven søge 
Axel-Torvene med sine Vahre, og hvorle- 
des bedst kunde holdes Hævd over slige 
Torve-Dage, at Forprang og Opkiøb 
uden Portene og paa Veyene kunde fore- 
bygges. 14 5) Nyttige Forslag til forskel- 
lige Indretninger, 6) Beretninger om 
Oldsager, Levnedsbeskrivelser o. s. v., 
7) moralske Afhandlinger, 8) ,,Et og an- 
det muntert Indhold og klygtig Tanke 
skal og iblandt finde Sted 44 , 9) Nyheder, 
10) * Rejsende, Dødsfald, Ægteskaber 
o. s. v. 

Dette meget alsidige Program blev 
ikke ilde overholdt. I de fleste af Ti- 
dens Blade træffer man ret indgaa- 
ende Beskrivelser af Nabobyerne med 
omhyggelige Forklaringer af, hvad 
der kan tjene deres Velfærd. Det spi- 
rende kommunale Liv gav ogsaa tit 
Stof til Artikler. I flere af Bladene var 
de moralske og teologiske Afhandlin- 
ger mange, altid prægede af Tidens 
rationalistiske Opfattelse og humane 
Syn. Selv blandt de „muntre Indfald 
og klygtige Tanker 44 trænger den mo- 
ralsk-teologiske Polemik ind. Saale- 
des bragte Odensebladet en Gang i 
1773 følgende „Anecdot 44 : 

„En Tyrkvinde løb engang med stor 
Iilfærdighed og bar i hendes høire 
Haand en brændende Fakkel og i den 
venstre et Kar med Vand. Denne usæd- 
vanlige Udrustning bevægede en Forbi- 
gaaende at spørge, hvor hun agtede sig 

hen? „Jeg vil," svarede hun, „med denne 
Fakkel opbrænde Paradiis paa det Men- 
neskene uden Egennyttighed kunne 
elske Gud, og med dette Vand udslukke 
den brændende Pøl, at de kunne lære 
uden Trældoms Frygt at ære ham." 

Ogsaa Digtene var talrige ; snart var 
det smaa Moraldigte, snart Fødsels- 
dags-, Bryllups-, Jubilæums- og Be- 
gravelsesvers, næsten altid yderst 
ubehjælpsomme. Ogsaa Mindeartik- 
ler over afdøde spillede en stor 
Rolle. 1774 bragte for Eks. Odense- 
bladet en Mindeartikel af en Præst 
over en adelig Dame. Hun prises i 
denne med disse Ord: 

„Enten var Du eller Ingen dydig. Din 
Engle-Dyd skildres ey værdig af os 
Uværdige. Bød Pligt ey at tale, vi vilde 
tie, for ikke at fordunkle dine Dyders 
Ære. Dine Dyders Roser giver en yndig 
Lugt, og en fyndig Frugt for Kjendere; 
de flette Dig en evig og uforvi snelig 
Ære-Krands. Du selv var saa ydmyg, at 
Du blev mindre end Intet. Du var ade- 
lig — og dog Menneske." 

Ikke sjeldent udfægtedes i Datidens 
Blade hæftige Pennefejder,, hvor de 
stridende Parter i Overflod betjente 
sig af Sprogets stærkeste Ord. 

Trykkefrihedens Grænser var i den- 
ne Tid meget forskellige. Til Tider 
gjaldt skrappe Censurregler, til andre 
Tider var der stor Frihed. Det har 
dog neppe haft megen Betydning for 
Provinsbladene, der kun sjeident 
havde Anledning til at komme Rege- 
ringen paa tvers. Heller ikke Trykke- 
frihedsforordningen af 1799 med dens 
strenge Regler eller de følgende 
Skærpelser betød foreløbig noget vi- 
dere for denne Del af Pressen. 

Derimod forvandledes Provinsavi- 
serne endnu mere end Hovedstads- 
bladene ved det Omslag i Tænke- 
maade og Interesser, der begyndte 
med Slaget paa Rheden 1801 og fuld- 
byrdedes efter Krigens Udbrud 1807. 
Moraldiskussionen forsvinder, Drøf- 
telsen af Byens Forhold træder til- 
bage, de økonomiske Artikler ligesaa. 
Der er i denne Tid i Virkeligheden 



kun eet, der interesserer. Det er Kri- 
gene, først de store Krige ude i Evro- 
pa, siden selvfølgelig ogsaa vor egen 
Krig. Bladene bliver nu kun Efter- 
retnings- og Avertissementsblade. 
Men ogsaa Efterretningerne er tarve- 
lige ; det er mest tilfældige Udpluk af 
Hovedstadsbladene, der igen er lige- 
saa tilfældige Udpluk af Hamborger- 
bladene. Sammenligner man vore 
Provinsaviser i Aarene omkring 1810 
med Provinsbladene i 1790'erne, da 
er det iøjnefaldende, at der er fore- 
gaaet en stor Tilbagegang. 

Dette samme livløse Præg bevarede 
vore Aviser ogsaa i Tiden efter 1814 
lige til midt i Trediverne. Der kom 
enkelte Blade til, et i Randers 1810, et 
i Slagelse 1815, der begyndte med 
Titlen „Avis for ti Kiøbstæder". „Den 
nordcimbriske Tilskuer" i Thisted 
1824, desuden Blade i Horsens, Vejle 
og paa Bornholm 1828 og i Roskilde 
1829. Men alle synes de en Nutids- 
læser saa tørre og indholdsløse som 
vel mulig, en stærk Modsætning til de 
ofte meget morsomme Aviser fra 
Slutningen af 16. Aarhundrede. 

Orla Lehmann har i sine Erindrin- 
ger givet en levende Skildring af 
Pressen i hans Ungdom. Det er mest 
Hovedstadsbladene, han har for Øje, 
men Skildringen passer ganske godt 
ogsaa paa Provinsbladene. Blot var 
disses Emnekreds endnu fattigere. 
Først siger han om de udenlandske 
Efterretninger : 

„Papirsaksen var Redaktør og efter 
Oversættelsernes Beskaffenhed, skulde 
man tro, at det var Sætterne, som be- 
sørgede dem," og derpaa fortsætter han. 
,,Den indenlandske Politik levede hoved- 
sagelig af officielle Artikler om Udnæv- 
nelser, Proklamata, Auktioner o. desl. 
eller officielle Meddelelser om ankomne 
Skibe, Torvepriser o. desl.; de selvstæn- 
dige Nyheder steg sjelden højere end til 
de ulykkelige Hændelser, Guldbryllup- 
per, Embedsjubilæer, en Stud paa 166 
Lpd. hos Slagter Svendsen, eller en So 
med 22 Grise i Løgstør; som Fyld kom 
saa smaa Anekdoter fra et eller andet 
Vademecum og endelig Theateranmel- 
delserne, — men de var ogsaa derefter. 

Det vår den daglige Kost, men kom saa 
Kongens „Gebortsdag", da aabnedes alle 
Sluser. Saa fortaltes det, at Guld- 
æblerne havde sprunget paa Gammel- 
torv, — at Tappenstregen var gaaet med 
„fuld Musik", — at „Herskaberne" var 
kørt i Glaskaret til Teatret, at Løberne 
havde haft Blomster paa Hovedet og 
Fakler i Haanden o. s. v. Saa vrimlede 
. det med „Skjoldunger" og „Eiegoder" 
og „Fredegoder"; alle Klubber dansede, 
alle Skjalde sang — og det lige fra 
Oehlenschlåger og Heiberg ned til Gar- 
brecht og Sofie Bohnhoff. — 

Efter Julirevolutionen 1830 vaag- 
nede den medborgerlige Aand fra det 
18. Aarhundrede igen ogsaa i Dan- 
mark. Den økonomiske Elendighed 
efter Krigen var nu nogenlunde 
overstaaet, Paavirkningen udefra 
bragte Liv ogsaa her; Stændernes 
Indførelse 1834 og det nye Kommune- 
styre, der indførtes i Købstæderne 
1837, i København 1840, paa Landet 
1841, gav nye Emner for Pressen. 
Især betød Købstadkommunalloven 
overmaade meget for Provinspressen. 
Nye Blade kom til, saaledes i Hillerød 
1839, Holbæk 1832, Kalundborg 1837, 
Næstved 1837, Præstø 1847, Svend- 
borg 1842, Maribo 1836, Hjørring 
1845, Ringkøbing 1842. Desuden ud- 
gaves fra 1838 — 45 en Jyllandspost, 
først i Aarhus, siden i Randers. 

I de fleste af disse Blade førtes en 
ganske betydelig Diskussion om By- 
ens kommunale Liv. Det videste Syn 
og den største Iver finder vi i det lille 
Næstvedblad, som Goldschmidt redi- 
gerede fra 1837 — 40. Den unge Gold- 
schmidt har aabenbart følt sig som en 
Reformator, hvis Opgave det var at 
rydde op i al gammel Slendrian og 
at bidrage det mest mulige til at give 
det nye Kommunestyre Liv og Ind- 
hold. Med Iver stræber han at vække 
„et frit og kraftigt Borgersind" og 
han revser ubarmhjærtig „Danmarks 
Kjøbstæders „Kleinstadter" Aand". 
Han indskrænker sig ingenlunde til 
Næstveds Forhold, men griber ind, 
saa snart han opdager Misbrug det 
ene eller det andet Sted. 



Ogsaa den storpolitiske Strid, der 
begyndte samtidig med Stændernes 
Indførelse satte Spor i Provinsbla- 
dene. Som Regel indskrænkede disse 
sig vel til at aftrykke Artikler fra Ho- 
vedstadsbladene, for det meste de li- 
berale, men det kunde dog ogsaa 
hænde, at der i et af Provinsbladene 
fremkom Indlæg, der vakte betydelig 
Opmærksomhed. Saaledes bragte 
„Aarhus Avis" en Gang i 1835 en kras 
Artikel mod det hele Stændervæsen 
og al den Uro, det førte med sig. I 
Modsætning dertil pristes den gamle 
idylliske Tilstand og klagende udbrød 
Forfatteren : 

,,0 Danmark, det er da saa afgjort og 

vist, 
Ei Nok er dig Fredegod! 
Det er da saa afgjort, at Stemmer jo 

fleer, 
Af Ro og af Lykke har Huset desmeer." 



,,0 Danmark, saa sang man ej før 

under 0, 
Før kjendte man ikke det Qvæde! 
Een Gud og eet Land, een Konge, een 

Møe, 
For dem var det Skik her i Danmark 

at døe, 
At lade sin Aande med Glæde." 

Baade Artiklen og Digtet optryktes 
med begejstret Tilslutning i de kon- 
servative Hovedstadsblade „Berlingske 
Tidende" og „Dagen". 

Da siden Digterskaren : Hertz, Palu- 
dan-Muller, Ingemann o. s. v. drog i 
Leding mod den nye Politik, mod de 
lave jordiske Tnteresser til Værn for 
Idyllen og den ophøjede Æstetik, 
satte ogsaa den Strid, de derved 
fremkaldte, Spor i Provinspressen. 
Da Hertz 1838 i „Stemninger og Til- 
stand" havde overdænget Pressen 
med Ukvemsord og jamret ynkelig 
over hele den ny Tid, tog Goldschmidt 
hvast til Orde mod ham i sin lille 
Provinsavis. Han stemplede „Stem- 
ninger og Tilstande", som en „poli- 
tisk Pamphlet", og sagde rent ud, at 
Hertz havde skrevet ud fra et „af Had 

og Lidenskab omtaaget Standpunkt". 
„Det er vanskeligt at tænke sig noget 
mere uædeit end denne Adfærd af Hr. 
Hertz," er de Ord, hvori han sammen- 
fatter sin Dom om dette Æstetikernes 
Hovedindlæg. Selv skildrede han der- 
paa i en Artikel om „Det unge Dan- 
mark" Tidens Stemninger, med en 
Forstaaelse, der unægtelig var bety- 
delig mere dybtgaaende end den, 
Hertz havde vist. Men Goldschmidt 
var foreløbig en ensom Svale indenfor 
vor Provinspresse, og det varede ikke 
længe, før han forlod den. 

Et nyt betydeligt Fremskridt bragte 
ganske naturlig 1848 med de store 
nationale Begivenheder og den indre 
Frihed. Ogsaa Trykkefrihedens Ind- 
førelse lettede under de nye Forhold 
Provinspressens Udvikling. Ikke min- 
dre betød fra 1851 Telegrafens Indfø- 
relse, og lidt efter lidt fik" ogsaa de 
nyanlagte Jernbaner deres Betyd- 
ning. Abonnenternes Antal steg 
stærkt, selv om det endnu var ringe 
i Sammenligning med Nutidens For- 
hold. Et Blad som „Fyns Stiftsti- 
dende" naaede f. Eks. nu op omkring 
3000 Abonnenter. Indholdet fik lidt 
efter lidt samme Karakter som i vore 
Dage: Efterretninger fra Udland og 
Indland, Hovedstadskorrespondancer, 
politiske, kommunale og religiøse 
Diskussioner og dertil et betydeligt 
underholdende Stof. De fleste af Bla- 
dene 'udkom nu 6 Gange om Ugen, 
og ogsaa Formatet voksede efter- 
haanden. Mange nye Blade kom til, 
i denne Periode saaledes i Frederiks- 
sund, Korsør, Ringsted, Skelskør, 
Sorø, Storehedinge, Vordingborg, 
Stege, Assens, Bogense, Faaborg, 
Kjerteminde, Nyborg, Rudkøbing, 
Nakskov, Stubbekøbing, Ebeltoft, 
Fredericia, Frederikshavn, Grenaa, 
Hobro, Holstebro, Kolding, Nykøbing 
Mors, Skive, Varde. Da Frederik 
\TTs Tid var til Ende havde Danmark 
omtrent 50 Provinsblade; de allerfle- 
ste Byer var naaet til at have hver 



sin Avis ; derimod var to Aviser i een 
By endnu en sjelden Undtagelse. 

Det næste afgørende Skridt var 
Overgangen til to eller flere Blade i 
samme By, hvert tilhørende sit Parti. 
Dermed begyndte den Kamp, som 
mest af alt har gjort Pressen til en 
fremaddrivende Kraft, dermed skab- 
tes den Spore til stadig nye Anstren- 
gelser, som i de sidste 4 Aartier har 
bragt den danske Provinspresse saa 
overordenlig langt frem. Det var de 
politiske Stridigheder efter 1864, først 
Grundlovskampen, siden Striden om 
Folketingsparlamentarismen, der gav 
Stødet dertil. Næsten alle de gamle 
Blade var nationalliberale, og dette 
betød, at de efter 1864 lidt efter lidt 
blev Højre sammen med Partiet; de- 
res Ejere var oftest private Borgere, 
der tænkte og følte konversativt som 
det store Flertal af Datidens Borger- 
skab. Kun „Aalborg Stiftstidende" 
blev Venstre, og en Tid koketerede 
„Lolland-Falster Stiftstidende" med 
den brandesianske Bevægelse. Den 
nye Bondebevægelse maatte skaffe 
sig nye Organer, om den skulde blive 
i Stand til varigt og afgørende at 
samle Vælgerflertallet. Begyndelsen 
skete allerede 1865 med Thomas Niel- 
sens „Vejle Amts Folkeblad". Derpaa 
fulgte 1866 Lars Bjørnbaks „Aarhus 
Amtstidende", der i de følgende Aar 
flk en ganske overordenlig Indflydelse 
i Egnen omkring Aarhus. Det var et 
Blad, der stod langt til Venstre for, 
hvad der ellers i de Tider fandtes ude 
i Provinserne. Da den socialdemokra- 
tiske Bevægelse begyndte 1871 stillede 
„Aarhus Amtstidende" sig særdeles 
velvillig til den. Men først og frem- 
mest var det det vort første helt ud 
antimilitaristiske Blad. Saaledes bragte 
det 1871 en Artikel mod det grundt- 
vigske Venstres Hærplaner, holdt i 
den voldsomme Tone, Bladet altid an- 
vendte. Det hedder der: 

,,Vi gaar ud fra som en Hovedbetragt- 
ning, at Krig er Djævelens Værk og 
Gjerning, stridende lige meget saa vel 

mod sand Menneskekj ærlighed, som 
mod Folkenes sande Vel og mod Kri- 
stendommens Lære. For Danmarks Ved- 
kommende have alle krigerske Afgørelser 
i 200 Aar kun ført Landet dybere og dy- 
bere i Fornedrelse og Vanmagt, og Stil- 
lingen er nu en saadan, at krigersk 
Truen mod vor Fjende mod Syd er Lan- 
dets visse Undergang. Vi ansee derfor 
aldeles ingen Hær eller Flaade for at 
være det bedste Værn i Forhold til det 
Udland, der er farligt for os. Men vi 
vide for vel, at vort Folks spagfærdige, 
sindige Ejendommelighed, saa vel som 
den voldsomme Modstand, der vil reise 
sig mod en fuldkommen Afvæbning, dels 
fra dem, der have Levebrød og Fortjene- 
ste ved en Armee (jo større, jo mere), 
dels fra overspændte Ivrere, som med 
Hjerte og Sind fuldt af Holger Danske- 
Tanker bilde sig ind, at vi kan slaa os 
gjennem Verden, forbyde, at vi i et 
Spring kan naa til en fuldkommen Af- 
væbning." 

Det var Udtalelser som disse, der 
bevirkede, at G. Ploug sagde om det 
bjørnbakske Parti, at det bar „en 
Fedtklat" i Nationalkokardens Sted; 
Bjørnbak gav til Svar, at „Fædre- 
landet" siden Arbejderbevægelsen 
begyndte „af og til har været grebet 
af saadanne Anfald, som ikke have 
lidet tilfælles med politisk Delirium", 
hvilket ogsaa kunde være fornødent 
for „at vække det sløve, dorske, ud- 
levede og politiskvankundige Parti," 
det tilhørte. I samme Tone før- 
tes Diskussionen mellem Bille og 
L. Bjørnbak. Bille betegnede for Eks. 
ved et Møde Bjørnbak som „Aflads- 
kræmmeren", ved et andet vrængede 
han ad hans Navn. Bjørnbak svarede 
med Spørgsmaalet : „Kan der nu tæn- 
kes noget mere Gadedrengeagtig?" 
han stemplede en Række af Billes Ud- 
talelser som „infam Usandhed" og 
sluttede : „Er det ikke en væmmelig 
Frækhed, at en Person som Bille tør, 
uden Spor af Bevis, diske op med 
slig Tale." Det er i det hele en Fejlta- 
gelse at tro, at Tonen i Pressen i 
ældre Tid var smukkere end nu. 
Tvertimod ! 

End større Betydning fik den 
Presse, som Chr. Berg nu begyndte at 



skabe. 1871 grundlagde han „Kol- 
ding Folkeblad", 1874 sit Blad i Hille- 
rød. Det blev Grundstammen for den 
bergske Presse, der i de følgende Aar 
strakte sine Grene saa vtidt ud. Om dem 
alle gælder det, at Berg mere var Stif- 
ter end Leder. Han satte hvert af Blade- 
ne i Gang, men forøvrig overlod han 
det til sin stedlige Redaktør at tumle 
med det; selv icunde han ikke faa 
megen Tid til at tage sig af de enkelte 
Bladforetagender, og »elv om han 
skrev adskilligt i sine Blade, laa den 
egentlige Journalistik ikke for ham. 

Men ogsaa mange andre Blade op- 
stod i denne Tid; der er Horsens 
Folkeblad 1866, Fyns Tidende 1872, 
Holbæk-Posten 1868, Kalundborg Dag- 
blad 1877, Helsingør-Dagblad 1867, 
Lolland Falsters Folketidende 1873, 
Møens Folkeblad 1871, Morsø Folke- 
blad 1877, Viborg Stifts Folkeblad 
1877, Venflsyssel Tidende 1873 o. s. v. 
En særlig Interesse knytter sig til 
„Østsjællands Folkeblad". Det opret- 
tedes i Kjøge 1876, da Hørup var ble- 
vet valgt i denne Kreds, af Hørup og 
S. Svarre i Forening. Hørup skrev 
dog saa godt som ikke i det; det blev 
Redaktør Svarre, der fra første Færd 
skabte og prægede Bladet. 

Saaledes stod Venstre op imod 1880 
med en Provinspresse, der vel i Tal 
ikke var den gamle Højrepresse jævn- 
byrdig, men som hurtig og sikkert 
arbejdede sig op mod den. De fleste 
af disse Blade var oprettet af Aktie- 
selskaber, hvor det store Flertal af 
Aktionærer var Bønder. Fra først af 
havde næsten alle disse Blade meget 
svært ved at klare sig økonomisk. 
Abonnenternes Tal var ikke overvæl- 
dende ; Avislæsningen trængte kun 
langsomt rigtig ind mellem Bønder- 
ne, og tit gik et Blad paa Omgang 
mellem en hel lille Skare af Læsere. 
Og Byernes Næringsdrivende lod sig 
kun langsomt drive til at avertere i 
Venstrebladene; det var en ny Udgift 
og det var jo en Støtte for Modpartens 
Presse. Men de ivrig interesserede 

blandt Bønderne skaffede atter og at- 
ter de fornødne Penge til at dække de 
første Aars Underskud. Og lidt efter 
lidt ændredes Forholdene helt. Abon- 
nenttallet steg, og de smaa Annoncer 
om Karle og Piger og Ejendomssalg 
og Dødsfald o. s. v. strømmede ind 
fra Bondebefolkningen, efterhaanden 
som denne lærte at foretrække sine 
egne Blade for Højres. Flere af disse 
Blade, der i de første Aar kæmpede en 
haard Kamp for Tilværelsen, blev si- 
den rige Blade med et uforholdsmæs- 
sig stort Overskud; det er ikke saa 
helt sjældent hændet, at man har 
maattet omskrive Aktierne for Eks. 
fra 100 Kr. til 500, for at det Procent- 
udbytte, der udbetales, ikke skal sy- 
nes altfor paafaldende stort. I de Til- 
fælde, hvor saadanne Blade er over- 
gaaet til Enkeltmænd, har de skænket 
disse en meget stor Indtægt. Samti- 
dig gik Højrebladene tilbage ; udenfor 
de større Byer fører de nu næsten 
overalt et meget beskedent Liv. Kun 
enkelte nye Højreblade opstod, først 
og fremmest „Jyllandsposten 41 1872. 

Imidlertid kom der Tider, hvor 
Venstre delte sig, og det blev 
ikke længere nok at have Højre- 
blade og Venstreblade ; man maatte 
have moderate og radikale Blade. 

Mange af de ældre Blade, — mest 
de rigeste og stærkest udbredte, — 
drev i Aarene omkring 1890 over i 
Forligspolitiken. Den berg-hørupske 
Opposition maalte skabe nye Blade, 
om den vilde vinde frem; det 
lykkedes; den bergske Presse flk 
nye Hovedblade og nye Aflæggere, og 
fra bergsk Side grundlagdes desuden 
i mere uafhængig Stilling : Fyns Ven- 
streblad, Middelfart Venstreblad 
Randers Venstreblad o. s. v. Fra hø- 
rupsk Side oprettedes „Aalborg Amts- 
tidende" 1889, „Venstres Folkeblad 41 i 
Ringsted 1891, samt de lolland-falster- 
ske Venstreblade. Ogsaa denne Grup- 
pe af nye Blade fik svært ved at ar- 
bejde sig frem. Abonnenterne hang 
sejgt ved det Blad, de var vante til, 



selv om de var uenige med dets Poli- 
tik, og endnu mere konservative var de 
Averterende. I nogle Egne blev det 
saaledes, at det gamle moderate Blad 
stadig sad med store Indtægter og 
mange Abonnenter, medens et radi- 
kalt Blad i Løbet af faa Aar erobrede 
næsten hele den politiske Indflydelse. 
Navnlig de bergske Blade, der tit stod 
tilbage baade i Udbredelse og i Stof- 
fets Righoldighed, tik næsten alle en 
overordenlig politisk Magt. Der var 
Steder, hvor Vælgerne trofast holdt 
ved deres gamle moderate Blade, men 
hvor de var ganske paa det rene med, 
at de var paa den rigtige Side, naar 
de paa Valgdagen gav deres Stemme 
til den Mand, Bladet angreb. 

I disse samme Aar begyndte ogsaa 
den socialdemokratiske Provinsresse 
at opstaa. Det første Skridt skete med 
Oprettelsen af „Demokraten 44 i Aarhus 
1883, og siden er fulgt Blad efter 
Blad, indtil de socialdemokratiske 
Provinsblade nu med deres Aflæggere 
omspænder saa godt som hele Lan- 
det. Ogsaa for disse Blade var de 
økonomiske Vilkaar vanskelige, og de 
er blevet ved at være det, selv efter 
at cle har faaet mange Abonnenter; 
de Næringsdrivende gaar saa vidt 
mulig af Vejen for dem med deres 
Annoncer, og de har heller ikke de 
mange Smaaannoncer fra Landet, der 
for Venstrebladene efterhaanden blev 
den store Guldgrube. Men „Socialde- 
mokraten 4 ^ store Overskud har gjort 
det muligt altid at skaffe Penge til 
Provinsbladene. 

Endelig har den sidste Sprængning 
af Venstre allerede bragt en Række 
nye Blade frem. Hovedmassen af de 
gamle velstaaende Blade fulgte ved 
denne Lejlighed som i tidligere Til- 
fælde, den nye moderate Politik. Dog 
gik ikke saa helt faa af de bestaaende 
Blade til radikal Side. Af Blade, der 
nærmest var stiftet fra bergsk Side 
blev „Fyns Venstreblad 44 og „Middel- 
fart Venstreblad 44 den radikale Politik 
tro. Af de fra hørupsk Side oprettede 



— 75 — 



Digitized by 



Google 



P. M. 



Biade svigtede kun „Aalborg Amtsti- 
dende", medens Redaktør Brans- 
ager, gjorde „Venstres Folkeblad" 
til et toneangivende radikalt Blad, og 
de lolland-falsterske Venstreblade be- 
varede deres radikale Politik. Til 
samme Side gik „Kalundborg Dag- 
blad" „Helsingør Dagblad", „Hobro 
Avis", „Vendsyssel-Folkeblad", „Ros- 
kilde Tidende", „Skanderborg Amts- 
tidende", „Nordre Birks Tidende" og 
Ebeltoft Dagblad". Nærmest paa 
radikal Side kom ogsaa til at staa 
„Østsjællands Folkeblad" og „Møens 
Folkeblad". Redaktør S v a r r e har 
altid givet sit Blad et stærkt person- 
ligt Præg. Det mærkes i Bladets hele 
Behandling af dets rige Oplysnings- 
stof; det er gennemarbejdet og præ- 
get af Redaktionen paa en helt anden 
Maade end sædvanlig i vore Provins- 
blade ; og det mærkes i selve den usæd- 
vanlig tiltalende Udstyrelse af Bladet. 
Politisk træder dette Særpræg nu 
frem stærkere end før. „Østsjællands 
Folkeblad" har stadig beklaget De- 
lingen af Venstre, og dets Redaktør 
haaber endnu paa en Samlingspolitik 
indenfor det tidligere Venstre. I 
Stridsspørgsmaalenes Realitet er han 
enig med det radikale Venstre. Lidt 
for sig selv staar ogsaa „Møens Folke- 
blad", der med usædvanlig Voldsom- 
hed tager til Orde for personlig Fri- 
hed paa alle Omraader men især paa 
Aandslivets Felter. Men desuden blev 
det i mange Egne nødvendigt at op- 
rette nye Blade og ved betydelige Ofre 
af den radikale Vælgerbefolkning lyk- 
kedes det med uventet Hurtighed at 
skaffe de nødvendige Penge dertil. 
Saaledes opstod nye radikale Blade i 
Holbæk, Hillerød, Næstved, paa Lan- 
geland, i Sydjylland og i Thy. En 
særlig Stilling flk „Jydsk Morgen- 
blad". Medens de allerfleste Provins- 
blade er Blade for en ret snævert be- 
grænset Egn, undertiden 4—5 Kredse, 
undertiden kun en enkelt Kreds, er 
„Jydsk Morgenblad", som et Hoved- 
organ for hele Jylland. Under Helge 

Hostrups energiske Ledelse stræ- 
ber det med største Dygtighed ogsaa 
i Jylland at skabe Klarhed over det 
Frafald fra den demokratiske Politik, 
Reformpartiet har begaaet. 

Alle disse nye Blade er skabt paa 
samme Maade som den første Ven- 
strepresse i 60'erne og 70'erne. Hvert 
Sted er Egnens radikale Vælgere 
traadt sammen og har ved Aktieteg- 
ning tilvejebragt de nødvendige Pen- 
ge. Det er overalt lykkedes at flnde 
energiske, ivrige Redaktører, og 
denne Presse er utvivlsomt et af det 
radikale Venstres allervigtigste Vaa- 
ben i Kampen. Dens Betydning viste 
sig allerede ved sidste Valg tydeligt 
nok. I de Egne, hvor gamle Blade 
fulgte den radikale Politik sejrede 
denne, de Steder, hvor gamle Blade var 
oprettet hurtig efter Bruddet og var 
blevet stærkt udbredte i en begrænset 
Egn, sejrede man eller kom Sejren 
nær; overalt hvor der var oprettet 
Blade mønsterede det radikale Venstre 
betydelige Stemmetal. Derimod sej- 
rede Reformpartiet stort, hvor dets 
Presse var overmægtig nok til at 
skjule Frafaldet for Vælgerne. 

Pressens Magt er dog neppe saa 
stor som dette giver Indtryk af. I det 
lange Løb, kan en gennemført mundt- 
lig Agitation meget vfel modvirke 
Pressens Enevælde ; Tilliden til Aviser- 
ne er alt i alt i Nedgang, Tilbøjelighe- 
den til at dømme paa egen Haand 
voksende ; den Maade, hvorpaa de 
moderate Blade efter 1894 efterhaan- 
den mistede Taget i deres Læsere vid- 
ner derom ; men dette sker altid lang- 
somt; i første Øjeblik efter at en ny 
Situation er indtraadt, synes Pressen 
altid almægtig. 

— Saaledes er hvert nyt Udviklings- 
trin i Provinspressans Historie knyttet 
til en Svingning i vort politiske Liv, 
og vore Provinsblade falder i Hoved- 
grupper, der svarer til de politiske 
Grupper. 

Der findes nu omkring 200 Provins- 
blade ; det er gennemsnitlig omtrent 

3 for hver By; den eneste By, der ikke 
har noget Blad er vistnok Skagen, 
hvis Piskerbefolkning kun er lidet 
avislæsende. De mest udbredte Pro- 
vinsblade har nu opimod 10,000 Abon- 
nenter. Det gælder „Fyns Tidende" 
med dets store, samlede Opland og 
med dets overmaade righoldige Op- 
lysningsstof. Det gælder ogsaa „Aal- 
borg Amtstidende", der vel ikke staar 
højt som Oplysningsblad, men som er 
drevet saa stærkt frem ved Vilh. Las- 
sens politiske Artikler og politiske Agi- 
tationsvirksomhed. Et lignende Tal har 
ogsaa det ældste af de socialdemokra- 
tiske Blade „Demokraten". Ikke saa 
helt faa af de andre Blade har om- 
kring 5000 Abonnenter. Den samlede 
bergske Presse, ca. 20 Blade i alt, har 
sa vidt vides op mod 30,000 Abon- 
nenter; de omtrent lige saa talrige 



radikale Provinsblade har ligeledes 
tilsammen henved 30,000; den social- 
demokratisk Provinspresse har noget 
mere. 

I Sammenligning med andre Lan- 
des Provinspresse er den danske me- 
get talrig og meget udbredt. I Frank- 
rig er for Eks. det samlede Antal af 
Provinsblade ikke væsentlig større 
end her i Landet, og ganske vist er 
der nogle imellem med omkring 
100,000 Abonnenter, men de fleste er 
meget beskedne ; Provinspressen 
naar ikke ud til tilnærmelsesvis saa 
stor en Del af Befolkningen som hos 
os. Og noget lignende gælder i næsten 
alle andre Lande. Ogsaa i Indhold 
kan det sikkert med Rette siges, at 
den danske Provinspresse gennem- 
gaaende staar højt sammenlignet med 
Udlandets. 

Kjøbenhavns Personbanegaard. 

Af Anders Hvass. 

(Fortsættelse af Artiklen i Juliheftet.) 

Efter Loven af 1903 bar det mere 
og mere henimod en endelig Ordning 
af de københavnske Personbane- 
gaardsforhold, og Situationen laa gun- 
stigere for Gennemførelsen af Planer- 
ne, da Minister Hage i Novbr. 1903 
forelagde et af Statsbaneanlægene ud- 
arbejdet nyt Projekt, det saakaldte 
„Projekt 1903", der havde taget Hen- 
syn til de af Folketingsudvalget øn- 
skede Ændringer. Saaledes var Ring- 
banen som løftet Personbane bortfal- 
den ; nye Stationer paa den flrspo- 
rede Hovedlinie var projekterede ved 
Svanemøllen, Frederiksborggade, Ve- 
sterfælledvej og Valby, og Frederiks- 
sundbanen førtes som løftet ud af Ni- 
veau til Valby Station i Stedet for som 



tidligere til Peter Bangs Vej. End- 
videre skulde Maskinværkstederne 
flyttes, saaledes at hele det nuværende 
Banegaardsterræn kunde frigøres og 
begge Udiøbssporene nord- og vest paa 
nedlægges. Den samlede Bekostning 
var anslaaet til ca. 22,400,000 Kr. Dog 
var hele Anlægget gjort afhængigt af, 
at der med Københavns Kommune 
blev truffet Overenskomst om Størrel- 
sen af de Ydelser, hvormed den skulde 
bidrage til Planens Gennemførelse. 

I Udvalget, hvortil Sagen henvistes, 
fæstede man straks Opmærksomhe- 
den paa at faa denne Overenskomst 
gennemført, idet man dog gjorde det 
til en Grundbetingelse, at Køben- 
havns Kommune overtog de frigjorte 

Arealer mod at betale Staten disses 
Værdi med et Beløb, der foreløbig 
sattes til 16 Mill. Kroner. 

Overenskomsten mellem Stat og 
Kommune. 

I Juledagene 1903 og i Tiden deref- 
ter forhandledes der livligt mellem 
Trafikminister Hage og Borgmester 
Jensen, og naar der i Forhandlinger- 
nes Løb her og andetsteds opstod 
Vanskeligheder, var der straks fra kø- 
benhavnske Rigsdagsmænds og sær- 
lig fra Planens oprindelige Fader, 
Etatsraad Hammerichs Side velvillige 
og støttende Hænder, som bar Sagen 
over de truende Skær. Borgmester 
Jensen akcepterede i Principet, at 
Kommunen overtog de frigjorte Area- 
ler og bød herfor 14 Mill. Kroner, at 
betale i 20 Aar. Minister Hage for- 
handlede derefter med Udvalget, der 
foruden at forlange Afgivelse af Area- 
ler og Opgivelse af Tilbagekøbsretten 
til den nuværende Banegaards Arealer 
dog havde nedsat sit Forlangende til 
15 Mill. Kr. e 1 1 e r til 14 Mill. Kr. plus 
Halvdelen af Fortjenesten ved Realisa- 
tionen af de frigjorte Arealer. Da Borg- 
mester Jensen imidlertid med Rette 
ansaa et Fællesskab mellem Stat og 
Kommune af den sidstnævnte Art for 
mindre heldigt og i Tidernes Løb 
næppe fordelagtigt for Kommunen gik 
han sluttelig ind paa de 15 Mill. Kr., 
at betale i 15 Aar, og den 13. Febr. 
1904 blev der af Ministeren og Borg- 
mesteren under Forbehold af Rigsda- 
gens og Kommunalbestyrelsens Sam- 
tykke underskrevet en Overenskomst, 
hvis Indhold nedenfor gengives. 

Man havde vårret heldig med at væl- 
ge den jydske Folketingsmand Gaard- 
ejer Rasmus Hansen fra Søndervinge 
til Ordfører for Udvalget istedetfor en 



københavnsk Folketingsmand. Op- 
rindelig havde han staaet køligt til 
Sagen, men blev senere interesseret 
for den og satte megen Energi ind 
paa dens Gennemførelse. Det lykke- 
des virkelig at faa Stemningen saale- 
des ændret, at Sagen ikke længer be- 
tragtedes som særlig københavnsk, 
men som værende af Betydning for 
hele Landet. 

Saavel Ministeren som Borgmeste- 
ren havde under Forhandlingerne 
stadig været i Forbindelse med deres 
mandatgivende Forsamlinger, og Over- 
enskomstens Gennemførelse maatte 
derfor betragtes som sikret baade i 
Rigsdag og Kommunalbestyrelse. 
Samtidig var der om de tekni- 
ske Enkeltheder truffet en Overens- 
komst, underskreven af Overingeniør 
Tegner og Borgmester Øllgaard. 

Indholdet af Overenskomsten mel- 
lem Stat og Kommune var væsentligst 
følgende : 

1. Kommunen overdrager til Staten 
alle de den tilhørende Arealer, som 
er nødvendige til Gennemførelse 
af Anlæggene, ogsaa hvad der fremti- 
dig kræves til Løftning af Ringbanen, 
til den ydre Godsbanelinie og til An- 
læg af nye Maskinværksteder paa Ve- 
sterfælled ved Kalvebodstrand. Der 
vil af Kommunen være at afgive om- 
trent 1 Mill. D Al. Grund. Heraf tages 
fra Vesterfælled, c. 244,000 □ Al., fra 
de for nogle Aar siden til Anlæg af 
Valby Gasværk købte Arealer c. 
138,000 □ Al. (til Rangerbanegaard 
mellem Vestre Kirkegaard og Vigers- 
lev), endvidere Dele af Aborreparken 
og Østre Anlæg samt et lille Hjørne af 
Ørstedsparken, delvis til midlertidigt 
Brug; endvidere et c. 370,000 a Al. 
stort Areal af Lersøen, bl. a. til Ran- 
gerbanegaarden ved Lygten samt en 
Del af Vandvæsenets Kanaler og 
Dæmninger, langs hvilke den ydre 

Godslinie skal anlægges. Endelig af- 
staar Kommunen c. 3000 □ Al. af Ti- 
volis Areal, der i Forbindelse med det 
Tivoliterræn, Staten allerede i 1893 
havde erhvervet fra Kommunen som 
Vederlag for den gamle Husarkaser- 
nes Grund, væsentligst skal bruges til 
aabent Areal mellem Banegaarden og 
Tivoli. 

Efter en af Kommunen i det enkelte 
anstillet Vurdering, baseret paa Pri- 
ser, der er opnaaede i Nærheden af 
de paagæidende Arealer, er man kom- 
met til det Resultat, at disse Arealer 
repræsenterer en samlet Sum af 
2,166,700 Kr. 

2. Endvidere skal Kommunen betale, 
hvad det vil koste at expropriere 
Ejendommene Nr. 5 og 7 paa Vester- 
brogade, der skulle give Plads for den 
Tunnel, hvorigennem Sporene føres 
fra Banegaarden under Vesterbro- 
gade. Hertil er anslaaet 700,000 Kr. 

3. Kommunen opgiver den foran om- 
talte Tilbagekøbsret k 83 Øre pr. □ 
AL, som den havde til en Del af det 
Areal, paa hvilket den nuværende 
Banegaard ligger, og som stedse af Sta- 
ten var paakrævet som et selvfølgeligt 
Offer. Retten, der frafaldes, maa med 
nuværende Priser lagte til Grund, an- 
sættes til 2,107,540 Kr. Ligeledes 
opgiver Kommunen en Ret til mod 6 
Kr. pr. □ Al. at tilbagekøbe en Del 
af det Areal, paa hvilket Klampen- 
borgstationen ligger, til en Værdi af 
57,000 Kr. 

4. Endelig betaler Kommunen til 
Staten et Beløb af 15 Mill. Kr. 

Den sidstnævnte Sum betales med 
1 Mill. Kroner om Aaret i 15 efter 
hinanden følgende Aar, første Gang et 
Aar efter den Dag, da de Arealer, der 
skal stilles til Kommunens Disposi- 
tion, er afgivne til denne. Der bliver 
altsaa neppe Tale om at begynde paa 
Afdragene før om 8 k 9 Aar, naar An- 
læggene er færdige, og Kommunen 
vil da være i Stand til samtidig med 
den sukcessive Udbetaling at kunne 
iværksætte Salget af Grundene. Der 



er fastsat detaillerede Regler for Op- 
gørelsen mellem de kontraherende 
Parter, og navnlig kan Kommunen 
betale Staten med 4 pCt.'s Obligatio- 
ner, der har Pant i de solgte Grunde, 
mod at indestaa for deres Betaling. 
En vigtig Bestemmelse er det, at 
de 15. Mill. Kroner ikke forrentes. 
Dette er iøvrigt i Overensstemmelse 
med sædvanlig Praxis for Kommune- 
tilskud til Jernbaner; men det spiller 
en særlig Rolle her, hvor Indbetalin- 
gen strækker sig over saa langt et 
Tidsrum. 

Kommunens Ydelser er altsaa føl- 
gende : 

Kr. 

Afgivne Arealer 2,166,710 

Vesterbrogade 5 og 7 . . . . 700,000 

Tilbagekøbsretten å 83 Øre . . 2,107,540 

do. å 6 Kr. . . 57,000 

Kontant Betaling . . . . . 15,000,000 

ialt: 20,031,250 

Paa den anden Side yder Staten 
Kommunen følgende Vedertag: 

1. Omtrent i\ Mill. □ Al. Grund, 
der efter Vurdering paa samme Basis 
som ovenfor nævnt kan ansættes til 
16,497,130 Kr. Det værdifuldeste af 
disse Arealer er selvfølgelig det nu- 
værende Banegaardsterræn, der ud- 
gør c. 330,000 □ Al., herunder ibereg- 
net hvad der medgaar til Gadeanlæg. 
— Medens man fra Statens Side be- 
regnede Arealet til c. 50 Kr. pr. □ 
Al. Netto Byggegrund, har man fra 
Kommunens Side gennemgaaet hver 
enkelt til Bebyggelse bestemt Karré 
efter dens sandsynlige Værdi og er 
derved naaet til et noget højere Beløb. 
Nu kan det ikke nægtes, at h e l e det 
ledigblevne Terræn er tænkt udnyt- 
tet, for at naa den ovenanførte Sum ; 
der er intet forbeholdt til aabne Plad- 
ser, og det Luftbælte, der tidligere saa 
at sige skilte Vesterbro fra den gamle 
By, falder bort. Farimagsgade skal ind- 
munde i Vesterbrogade omtrent ved 
Frihedsstøtten, altsaa lige for Bane- 
gaarden, og langs National er kun vist 
en almindelig 30 Alens Gade. Selv Ter- 

rænet <tfiellem l Banegaarden og Pladsen 
ved Frihedsstøtten er tænkt bebygget, 
dog med ikke altfor hø fe Huse, men 
Følgen vil dog blive, at Banegaardens 
Facade til denne Side ikke kan ses 
fra Vesterbrogade. Man tør nok for- 
vente en stærk Diskussion og Pres- 
sion fra forskellig Side, før denne 
Plan føres ud i Livet. Kommunen har 
imidlertid maatte t betale hver □ Al. til 
Staten og kan vanskelig yde mere 
end allerede sket ved Overenskom- 
sten, uden at Staten paa sin Side yder 
væsentlig Støtte til at faa Banegaar- 
dens Fa<?ade mod Vesterbrogade lagt 
fri. At Kommunen har faaet Disposi- 
tion over dette Areal, blev betragtet 
som direkte Vederlag for det Offer, 
Kommunen bragte ved at skulle skaffe 
Ejendommene Vesterbrogade 5 .og 7 
købte til Nedrivning. Som man ser paa 
Planen af det fremtidige Gadenet (se 
Side 83) vil Banelinien fra Hovedbane- 
gaarden komme til at gaa i en forsæn- 
ket Grav, over hvilken der paa forskel- 
lige Steder er bygget Huse og ført 
Gader. Det vil blive en vanskelig Be- 
byggelse, naar der i en Bygningskarré 
skal være en stor Aabning, hvorfra der 
stadig kommer Røg og Damp op, og 
det turde være rimeligt, at der bliver 
gjort Ændringer heri, inden Planen 
realiseres. 

Et andet betydeligt Areal, c. 18 Tdr. 
Land, der stilles til Kommunens Dis- 
position, er den nuværende Nørre- 
bros Station, som skal nedlægges. 
I de seneste Aar omslutter Bebyggel- 
sen saa at sige hele Terrænet, og 
Arealet vil kunne realiseres med god 
Fordel. — I Kalvebodstrand skal der 
ske en større Opfyldning, idet der til 
Kommunen afgives et Areal paa c. 14 
Tdr. Land, hvoraf 6 Tdr. Land 
(c. 80,000 D Al.) opfyldes af Staten, 
væsentligst ved Fyld fra Udgravnin- 
gen af Boulevarden. — Endelig faar 
Kommunen c. 28 Td. Land af det 
Areal langs Vestre Kirkegaard, som 
Staten i sin Tid exproprierede for at 
skaffe Fyld til Godsbanegaarden i 



Kalvebodstrand, og som bevarer 
Erindringen om en stærkt tilspidset 
Konflikt mellem Expropriationskom- 
missionen 4 og Begravelsesvæsenet, 
der dog sluttelig fik en fredelig Ud- 
gang. Det var først under Forhand- 
lingernes Gang, at Kommunen fik 
dette Areal overdraget, idet det 
traadte i Stedet for et Areal af Fælle- 
den ved Husarkasernen, som var hen- 
lagt til denne, men ikke benyttet. 
Kommunen skulde nu have haft dette 
tilbage, men da det kom til Stykket, 
vilde Militæret ikke give Slip paa det, 
idet det tænktes anvendt til et nyt 
Ridehus. 

2. Som en Art Vederlag for Opgi- 
velsen af Kommunens Tilbagekøbs- 
ret til en Del af Banegaardsarealet op- 
hæver Staten Demarkationsservituten 
paa Kommunens Vandfiltre ved St. 
Jørgens Sø. Denne Servitut, der i sin 
Tid var paalagt Glacis'et o : Terrænet 
foran Voldene af Hensyn til Fæstnin- 
gen, og som medførte betydelige Ind- 
skrænkninger i Bebyggelsesretten, 
blev afløst for den allerstørste Del af 
Terrænets Vedkommende, da dette i 
1867 overgik til Kommunen, medens 
Vandflltrene fritoges, saalænge Area- 
let brugtes i dette Øjemed. Nu kan 
Kommunen imidlertid frit disponere 
over dette Areal, om Filtrene maatte 
ønskes flyttede andetstedshen. Vær- 
dien heraf ansættes til 380,000 Kr., 
beregnet å. 10 Kr. pr. □ Al. bebygge- 
ligt Areal. 

3. En Vejforbindelse fra KalVebod 
Brygge til Vesterfælled, der vil blive 
40 Al. bred og indtage et Areal af c. 
70,000 □ AL. Beregnet til 5 Kr. pr. 
a Al. bliver Værdien 350,000 Kr. 
Denne Ydelse fremtræder væsentligst 
som et Ækvivalent, fordi Kommunen 
til Anlæg af Maskinværkstederne 
maatte afgive et større Areal af Ve- 
sterfælled end oprindeligt paatænkt. 

4. Endelig opgiver Staten den paa 
Aborreparken hvilende Forpligtelse, 
at Terrænet som en Del af det saa- 

kaldte „pligtige Parkareal" ikke maa nelegemet, maa selve Parken for- 
bebygges. Da Parken omtrent paa mentlig nedlægges, og det er da af 
Midten bliver gennemskaaret af Ba- Interesse, at dens Areal kan bebyg- 

ges. Den Merværdi, som Arealet saa- 
ledes faar, er beregnet til 436,700 Kr. 
Samle vi disse Tal: 

Kr. 

Arealernes Pris 16,497,130 

Demarkationsservitutens Afløs- 
ning 380,000 

Vejen ved Kalvebod Brygge . 350,000 

Aborreparkens Servitut . . 436,700 

yder Staten altsaa ialt 17,663,830 

Hver Gang en af de store Arealover- 
enskomster mellem Staten og Kjøben- 
havns Kommune afsluttes, har der al- 
tid ophobet sig en Række andre 
Spørgsmaal, som ved samme Lejlig- 
hed gerne søges løste, og i Overens- 
komsten er der derfor ogsaa inddra- 
get visse Forhold, som ikke direkte 
vedkommer Jernbanevæsenet ; men 
paa Grund af at Sagens Afslutning 
hastede, blev kun faa saadanne 
Spørgsmaal afgjorte, medens adskil- 
ligte andre Mellemværender maatte 
udskydes til en senere Lejlighed. 

Saaledes opgiver Staten sin Ret til 
Fiskeriet i de under Kjøbenhavns 
Vandværk hørende Søer: Søborg Sø 
eller Utterslev Mose, Emdrup Sø og 
Gjentofte Sø. Det er tilsyneladende 
uden videre Betydning, men det har 
sin Interesse for Kommunen, som 
ejer selve Søerne, at kunne udøve den 
fulde Ejendomsraadighed over de 
nævnte Vandarealer, navnlig ved 
fremtidig Tørlægning. 

Ligeledes afgiver Staten det nød- 
vendige Areal af det nedrevne Søeta- 
tens Hospitals Grund, omtrent 1200 
□ Al., til Gennemførelse af Ny Kron- 
prinsessegade. Derimod lykkedes det 
ikke bl. a. at bringe Spørgsmaaiet om 
Bergensgades Gennemførelse over 
Garnisons Kirkegaard til Afgørelse. 

Kr. 
Trækker man fra Kommunens 

Ydelser 20,031,250 

hvad Staten yder som Vederlag 17,663,830 
bliver Kommunens Tilskud . 2,367,420 

Bortser man imidlertid paa den ene 
Side fra Tilbagekøbsretten og paa den 
anden Side fra Vederlaget for Ophæ- 



velse af de forskellige Servituter og 
Arealet til Vejen ved Kalvebodstrand, 
bliver Resultatet: 

Kr. 

Kommunen yder 17,866,710 

Staten yder som Vederlag . . 16,497,130 
KommunensTilskud bliver altsaa 1,369,580 

Det vil saaledes ses, at Kommunens 
Tilskud vel er betydeligt, men ikke 
overvældende, forsaavidt da de an- 
satte Priser paa Jorden slaa til. Der 
blev under Forhandlingerne, særlig 
fra Højrebladenes Side rettet en stærk 
Kritik mod Borgmester Jensen for 
den under hans Auspicier trufne 
Overenskomst med Staten, og man 
forsøgte, men uden Held, at fæste 
Ordet „Millionborgmester" ved ham. 
Han har imidlertid utvivlsomt handlet 
rigtigt ved at akceptere Grundlaget 
for Overenskomsten : at Kommunen 
overtog Grundene til Salg. Dels er 
Kommunen bedre end Staten i Stand 
til at sælge Grunde her i Byen, og 
dels er det for Kommunen som 
Grundsælger i stor Stil af Interesse at 
kunne øve regulerende Indflydelse 
paa Handelen med Byens Grunde, 
saaledes at den ikke paa engang 
faar en stor Konkurrent, der kan 
trykke Markedet ved ogsaa at byde 
sine Grunde ud til Salg. Realisatio- 
nen af de Grunde, Kommunen faar 
overdraget, vil tage Tid. Til Sammen- 
ligning tjener, at der af Fæstnings- 
terrænet kun er solgt c. 230,000 □ Al. 
i Løbet af 20 Aar, og at Betalingen 
herfor har været c. 13 Mill. Kr. Nu vil 
det erindres, at Betalingen af de 15 
Millioner Kroner først tager sin Be- 
gyndelse efter c. 10 Aars Forløb, naar 
Anlægget er færdigt, at der afbetales 
én Mill. Kroner om Aaret, at Kapita- 
len ikke forrentes, og at Arealerne er 
fri for Ejendomsskyld, saalænge Kom- 

munen ejer dem. Der er herved givet Værdien i det Tidsrum, der her om- 
en Frist af c. 25 Aar til ved Afhæn- handles, vil gaa ned ad. Snarere 
delse af Grundene at skaffe Beløbet tør man regne med Stigning. Der er 
tilveje. Dette vil nu neppe lykkes i sit derfor ikke Tvivl om, at Ordningen 
fulde Omfang i Løbet af nævnte finansielt seet er forsvarlig for Kjø- 
Tidsrum, navnlig vil de fjernere benhavns Kommune. — En anden 

Fremtidig Gadeplan. 

liggende Arealer sikkert ikke blive 
realiserede inden den Tid. Den Pris, 
som Kommunen ved sin Værdsættelse 
af Arealerne har lagt til Grund, er 
imidlertid baseret paa Priser, der er 
opnaaede ved Salg af Arealer i Nær- 
heden, og det er neppe rimeligt, at 

Sag er det, at Staden i andre Hense- 
ende lider Tab ved Sagens Gennem- 
førelse. Det er allerede anført, at 
Bebyggelsen af det gamle Bane- 
gaardsareal bliver altfor tæt, og at 
den kønne og frit tilgængelige Aborre- 
park maa forsvinde. Den smukke 

Boulevard, hvis 3 Rækker Lindetrær 
nu først efter 30 Aars Forløb er 
komne til deres fulde Ret, bliver for- 
styrret; én Række Træer falder, om 
ikke to. Det sidste Stykke af Volden 
ved Sølvgade og en god Del af Østre 
Anlæg gaar med i Købet. Værre 
havde det været, om Banen var 
bleven ført gennem Ørstedsparken, 
Botanisk Have og hele Østre Anlæg, 
saaledes som man fra visse Hold 
havde ønsket. Efterhaanden vil der 
dog blive ydet Byens Indvaanere fuld 
Erstatning ved smukke Anlæg andre 
Steder, særlig Fælledparken, og man 
maa vænne sig til ogsaa at søge 
æstetisk Nydelse ved Synet af selve 
den moderne Tekniks Fremskridt. 

Den ny Ordning. ♦ 

Naar Loven om Kjøbenhavns Per- 
sonbanegaard, der bærer Datoen 29 
Maris 1904, efterhaanden føres ud i 
Livet, vil der i teknisk Henseende 
være vundet ganske betydeligt. Som 
et væsentligt Fremskridt maa det 
nævnes, at man har faaet Persontra- 
fik og Godstrafik adskilte. Person- 
t r a f i k e n kræver hurtige og hyp- 
pigt paa hinanden følgende Tog, hvil- 
ket atter medfører, at en Skæring i 
Niveau af stærkt trafikerede Gader og 
Veje maa undgaas, og det er en af de 
store Fordele ved det nu gennemførte 
Forslag, at ingen Trafikaare i Byen 
eller nærmeste Omegn skæres i Ni- 
veau af nogen Personbanelinie. Denne 
gaar enten under Gader og Veje, ved 
at Linien graves ned i Terrænet som 
den forsænkede Boulevardbane, eller 
den føres over Færdselsaaren som 
den løftede Frederikssundbane. Eller 
ogsaa løftes Vejen over Banen som 
ved Tagensvej, eller sænkes under 
Banen som ved Hellerup. Men Prin- 



cipet pr stadig holdt: ingen Niveau- 
skæring af Personbanelinier. Og der 
er ligeledes draget Omsorg for, at in- 
gen Personbanelinier skærer en G o d s- 
banelinie i Niveau. — Godsbane- 
liniens Befaring er derimod 
sjeldnere, dens Tog kører med 
langsommere Fart, og det gælder 
om at kunne føre Sidespor eller 
Stiklinier ind til Etablissementer, der 
er interesserede i Godstrafik. Her 
kan Banelinien derfor uden Fare og 
uden at forvolde større Forsinkelse 
skære almindelige Færdselslinier i 
Niveau, saaledes som det ogsaa er 
tænkt at skulle være Tilfældet med 
Hensyn til den ydre Godslinie. Ved 
Udstikningen i Marken af denne har 
man dog paa flere Punkter løftet den 
ud af Niveau eller sænket den, væsent- 
ligst for ikke at lægge nogensomhelst 
Hindring i Vejen for de store Fremtids 
Færdselslinier, naar Banen engang 
maatte blive anlagt. 

Hvad Godstraflken angaar, er det 
Planen, at den føres dels fra Vest ad 
Linien Syd om Vestre Kirkegaard til 
Godsbanegaarden og dels nordfra 
og fra Østerbro ad den nuværende 
Godslinie over Frederiksberg Sta- 
tion, der bevares som Godsstation, 
og videre ad Vestbanelinien til Vi- 
gerslev, hvor den træffer den ovenfor 
nævnte Godslinie fra Vest. Tillige 
kan der — navnlig om Natten 
naar Personlinien fra Centralbane- 
gaarden til Østerbro ikke benyttes, — 
føres Godstog ad denne Vej ind til 
Godsbanegaarden. Der er herved 
skaffet et selvstændigt Godsbanesy- 
stem, som saa at sige overalt kan 
fungere uafhængigt af Persontrafiken. 

Skulde imidlertid engang i Frem- 
tiden Persontrafiken udvikle sig saa 
stærkt, at der vil blive Brug for den 

oprindeligt projekterede Ringbane, er 
Forholdene lagt saaledes til Rette, at 
denne kan gennemføres. Den nu om- 
talte, som foreløbig betegnede, Gods- 
linie, vil da kunne gaa over til at 
blive Personlinie, hvorved Ringen 
sluttes, og med dette for Øje har man 
ved Expropriation sørget for, at der 
er tilstrækkeligt Areal til, at Banen, 
naar Tiden dertil er inde, kan blive 
løftet ud af Niveau og saaledes fyl- 
destgøre Kravene til en Person linie. 
Godstraflken skulde i saa Fald flyttes 
ud til den ydre Godslinie, til hvil- 
ken der i Henhold til Loven er 
erhvervet Jord, men som først vil 
være at anlægge, naar den nuværende 
Godslinie gaar over til at blive et Led 
i Ringbanen. Nu er det vel ikke let at 
forudsige, naar dette vil ske, men 
kyndige Folk paa det jernbanetekni- 
ske Omraade mener, at naar Tids- 
punktet engang skulde indtræffe, og 
Kjøbenhavn med intensiv Bebyggelse 
har strakt sig ud til -disse Egne, 
vil en eventuel Godslinie rimeligvis 
blive lagt betydeligt længere ud i Lan- 
det. Det er derfor muligt, at man slet 
ikke kommer til at benytte det til den 
ydre Godslinie exproprierede Areal, 
som da maaske kan anvendes til en 
fremtidig Ringboulevard. — 

Et andet teknisk Fremskridt er A d- 
skillelsen mellem Nær- og 
Fjerntrafiken. Den firsporede 
Banelinie muliggør, at to Spor an- 
vendes til Nærtrafik og to til Fjern- 
trafik, hver Trafikart med Spor i hver 
Retning, saaledes at Faren for Sam- 
menstød synes nogenlunde udeluk- 
ket. Nærtrafiken kræver en Række 
Tog med ensartet Fart umiddelbart 
efter hinanden, men der maa være 
mange Stoppesteder, og Farten vil 
derfor ikke kunne blive særlig stor, 



da den hvert Øjeblik maa mindskes, 
for at Togene kunne standse ved Sta- 
tionerne. — Da Centralbanegaarden 
er indrettet som Gennemgangsstation, 
vil der kunne afsendes i hver Retning 
et næsten ubegrænset Antal Tog. Et 
Tog, der ankommer til Stationen, og 
som ikke skal gaa videre i samme 
Retning, vil, efter at det har afsat sine 
Passagerer, strax kunne føres ud i 
Rangerbanegaarden og kort efter 
vende tilbage til en Afgangsperron, 
medens det paa Ankomstperronen har 
givet Plads for et nyt Tog med samme 
Rietning, som det selv har haft. Man 
beregner at kunne afsende Tog i 
samme Retning hvert sjette Minut, 
om dette skulde behøves. 

Medens Svanemøllestationen under 
Behandlingen i Rigsdagen foreløbig 
blev udskudt, vil der til Nærtrafikens 
.Brug (Klampenborgtog, Holte— Rung- 
stedtog) findes Stationerne: Vigerslev, 
Valby, Enghavevej, Hovedbanegaar- 
den, Frederiksborggade, Østerbro og 
Hellerup. Derimod bliver Frederiks- 
berg og Nørrebro Stationer nedlagte 
som Personstationer, sidstnævnte til- 
lige som Godsstation. Vi staar her 
overfor en af de væsentligste Anker 
mod den nu gennemførte Ordning, 
idet den vil berøve tæt befolkede By- 
dele deres selvstændige Stationer. 
Nu maa det hertil bemærkes, at en 
stor Del af det Publikum, der for Ti- 
den søger Nørrebros Station, lige saa 
let eller lettere vil kunne naa Frede- 
riksborggades Station, og en Del af 
Frederiksberg Stations Kunder vil 
kunne søge til Valby og Enghavevejs 
Stationer, men der bliver alligevel ad- 
skillige tilbage, og for at bringe disse 
Hjælp har Ophavsmanden til, at Ring- 
banen foreløbig blev udskudt, Direk- 
tør Johannsen, henvist til en intensiv 



— 85 — 



Digitized by 



Google 



Anders Hvass 



Forbindelse mellem Jernbanerne og 
de elektriske Sporvogne. Forholdet 
er det, at saa at sige alle Sporvogns- 
linierne allerede nu har Forbindelse 
med i det mindste én af Stationerne 
paa Hovedbanelinien. Det vil derfor 
være af Betydning, om det kan indret- 
tes saaledes, at der i Sporvognene kan 
løses Billet til Nærstationerne (Klam- 
penborg osv.) og omvendt; men der 
vil alligevel altid være den Vanskelig- 
hed, særlig ved Ankomsten af et Tog, 
at de ventende Sporvogne ikke strax 
er i Stand til at besørge Traflken i de 
forskellige Retninger, selv om d'er 
i større Omfang end nu benyttes Til- 
hængsvogne. Man har derfor i Fort- 
sættelse af Tanken om Forbindelsen 
med Sporvognene udkastet en mere 
vidtrækkende Fremtidsplan, der gaar 
ud paa følgende. Nærtraflken, forelø- 
big ud til Holte og Rungsted drives 
med elektrisk Kraft. Togene kunne 
gøres hyppigere og som Følge heraf 
kortere end med sædvanlig Jernbane- 
drift, og der vil kunne etableres en 
Række Stationer langs Boulevardli- 
nien, som skærer næsten alle Byens 
vigtigste Traflkaarer. Der skulde 
da foruden ved de alt projek- 
terede Stationer standses ved Vester- 
brogade, Gyldenløvesgade, Sølvgade, 
Nordre Frihavnsvej og Svanemøllen, 
hvilke Punkter allerede skæres af 
Sporvejslinier. Medens enkelte Tog 
nu afsætte f. Ex. 800 Passagerer paa 
Vesterbro eller paa Østerbro, vil disse 
800 Passagerer i Fremtiden kunne for- 
deles paa 2 å 3 Tog, der atter afsætter 
dem ved 6 4 7 forskellige Stationer, 
og i samme Omfang vil Sporvognene 
ved de enkelte Stationer Dettere end 
nu være i Stand til at befordre de 
ankommende Passagerer ud i Byen til 
deres Bestemmelsessteder. Et saadant 



intimt Samarbejde mellem Jernbaner 
og Sporvogne er en nærliggende Op- 
gave og rummer sikkert et mægtigt 
Bidrag til Trafikens Fremme. Mu- 
lig vil derved Ringbanen som Person- 
bane helt kunne overflødiggøres. 
Men de nødvendige Stationsanlæg, 
Fremskaffelsen af Materiel og Anlæg 
af elektrisk Station burde ske strax 
fra Begyndelsen ; en senere Overgang 
vil være uforholdsmæssig dyr. 

Under Rigsdagsforhandlingerne 
kom Klagerne over den afskaarne 
Forbindelse for Frederiksberg og Nør- 
rebros Vedkommende stærkt til Orde, 
og der stilledes da i Udsigt, at enkelte 
Persontog vilde blive* førte fra Frede- 
riksberg Station ad Godslinien ud i 
Personbanelinien, særlig for at imøde- 
komme Søndagstraflkens Krav. 

For Fjerntrafikens Vedkom- 
mende gælder det derimod om at kunne 
føre Togene hurtigt frem og kun at 
standse ved Hovedbanegaarden eller 
Østerbro Station. Der maa opnaas en 
nøje Tilknytning til den svenske Trafik 
baade fra Malmø og Helsingborg, saale- 
des at der tages særligt Hensyn til den 
gennemgaaende Forbindelse. Intet er 
mere ubehageligt for Rejsende end 
tvunget Ophold undervejs. Det Sted, 
paa Rejsen, hvor man ved kunstige 
Hindringer nødsages til at vente, kom- 
mer let i Miskredit og derigennem 
hele Ruten. Det er derimod en Kends- 
gerning, at der hos Rejsende er Ten- 
dens til at gøre Ophold ved centrale 
Stationer med let tilgængelig og hyp- 
pig Trafik, og Kjøbenhavn vil sikkert 
ogsaa komme til at nyde godt heraf. 

Selve Gentralbanegaarden 
anlægges paa Terrænet mellem Revent- 
lowsgade og Tivoli hienover den nu ned- 
lagte Bernstorffsgade. Den 'kommer til 
at omfatte tolv jævnsides løbende Spor 

med ligesaa mange Perroner; af Spo- 
rene ere 6 bestemte for Fjerntrafik og 
6 for Nærtrafik, medens særlige Per- 
roner er forbeholdt Bagagen. Forbin- 
delsen mellem de Bydele, der adskilles 
ved Banegaarden, tilvejebringes ved at 
Tietgensgade paa Viadukt føres over 
Terrænet med Rampe henimod Kvæg- 
torvsgade. Reventlowsgade bliver af- 
skaaren fra Niveauforbindelse med 
Tietgensgade, fra hvilken brede Trap- 
per fører ned til den. 

I det oprindelige Forslag var 
Expropriatienen af Panoptikonbyg- 
ningen medinbefattet, men des- 
værre maatte denne Plan opgives 
af Hensyn til den anslaaede Bekost- 
ning c. i Miil. Kroner. — Adgangen | 
til Banegaardens Fagade ud mod Ti- J 
voli sker gennem en 56 Al. bred Gade | 
fra Vesterbrogade langs Panoptikon- > 
bygningen over det Terræn, paa hvil- 1 
ket Restaurationen Bræddehytten nu I 
ligger; det vil være nødvendigt ogsaa * 
at nedrive en Del af Tivolis Fagade- J 
bygning for at faa den nødvendige g. 
Bredde til Gaden. Tivoli faar en | 
smuk Facadestrækning ud til den | 
aabne Plads foran Banegaarden, og w 
der vil naturligvis blive særlig Ind* 
gang fra denne Side, saaledes at man 
umiddelbart fra Banegaarden kan 
gaa i Tivoli. — Oprindelig havde 
man projekteret en Pragt-Banegaard 
efter de smukkeste europæiske For- 
billeder med stor Perronhal og med 
Lokaliteter for Administrationen til 
en anslaaet Bekostning af c. 4,300,000 
Kr. Men da det blev nødvendigt at 
indføre Besparelser for overhovedet 
at faa Forslaget igennem, maatte der 
ogsaa reduceres paa dette Omraade, 
og man indskrænkede sig der for til 
ringere Dimensioner. Hovedhallen 
erstattedes af en Række mindre 

Perrontage, Administrationen faar 
Lokaler andetsteds, og Overslaget 
bragtes ned til c. 2,200,000 Kr. 

Tegningen viser Facaden ud mod 
Vesterbrogade, fra hvilken den dog 
efter det nu foreliggende Projekt 
vil være skilt ved et Bygningskom- 
plex. Det vil lette Porstaaelsen af Di- 
mensionerne, naar det erindres, at 
Spiret er i Højde med de smaa Taarne 
paa Raadhuset, at Facadens Længde 
omtrent svarer til Afstanden fra Café 
Paraplyen til Hjørnet af Scala, og at 
det fremspringende Midterparti indta- 
ger Halvdelen af Raadhusets Facade 
mod Raadhuspladsen. 

Gennem Vestibulen, hvor Billetkon- 
torerne findes," kommer man ind i en 
mægtig Hal, der i to Buer strækker 
sig gennem hele Bygningen fra Re- 
ventlowsgade til Tivoligade, omtrent 
saa bred som Vesterbrogade ved In- 
dustriforeningens Bygning. A f g a a- . 
ende Rejsende afleverer Bagagen 
ved en Skranke, hvorfra det ved Hjælp 
af Elevatorer* føres ned paa særlige Ba- 
gageperroner, medens de Rejsende 
selv begiver sig ned ad Trappen til 
den Perron, hvor deres Tog holder. 
Det vil erindres, at medens Gulvet i 
den store Hal er lidt højere end Ve- 
sterbrogades Niveau, føres Sporene 
under Gaden, og det er altsaa nødven- 
digt at gaa en Etage ned. — De an- 
kommende Rejsende begiver 
sig ad andre Trapper fra Perronerne 
op til den modsatte Side af den store 
Hal, hvor Bagagen vil blive udleveret 
ved en Skranke ligeudfor Trappen, 
modsat den, hvor Bagagen indleveres 
ved Afrejsen. Den Rejsende søger 
derefter ud til Tivoligaden, hvor 
Droskerne holder parate. Saaledes er 
Fjerntrafiken ordnet paa en let over- 
skuelig "og meget praktisk Maade. Det 



vil næsten ikke være muligt at gaa 
forkert. 

Nærtraflken foregaar fra den Side 
af Banegaarden, der er nærmest 
Reventlowsgade, og d6t vil her være 
muligt fra Perronerne at kunne kom- 
me lige ud paa Gaden, idet Revent- 
lowsgade her sænker sig noget. Selv 
en stærk Søndagstraflk vil neppe 
kunne forvolde Trængsel. Ventesale- 
ne findes tilhøjre og tilvenstre for 
Midterpartiet, og i den lange Faca- 
debygning ud mod Tivoli, af hvilken 
man paa Billedet kun ser et Snit, fin- 
des Restaurationen, medens der i den 
modsatte Ende af Bygningen skal ind- 
rettes Lokaliteter for Kongefamilien. 
Paa den anden Side Tietgensgade- 
viadukten skal Jernbanepostkontoret 
ligge. Der vil mellem Banegaarden 
og Tietgensgade være Plads til en 
fremtidig Administrationsbygning 
eller til anden Udvidelse af selve 
Banegaarden. 

Det henstaar endnu uafgjort, om 
Boulevardbanen skal være aaben eller 
lukket. Folketingets Udvalg udtalte 
sig for en aaben elier delvis aaben 
Bane, ialfald for Nærtraflkens Ved- 
kommende. Det kan ikke nægtes, at 
Kørslen i Tuneller er trist og ned- 
slaaende, ofte generet af Røgen, for 
hvilken der ikke Kan skaffes tilstræk- 
kelig Udgang. Man har derfor fore- 
slaaet enten en saakaldet Galleribane, 
der vel er overdækket, men hvorved 
der paa den ene Side skabes delvis 
Udsigt til Østre Anlæg, Botanisk Have 
og Ørstedsparken, eller en aaben 
forsænket Grav, hvorved Luft og Lys 
skaffes til Veje ovenfra. Den sidste 
Løsning vil rimeligvis være at fore- 
trække, maaske paa et enkelt Sted 
kombineret med det førstnævnte, af 
Generaldirektør Ambt fremsatte For- 

slag. Pjerntraflken vil derimod bedst 
kunne føres i lukket Tunnel, hvis 
Længde bliver c. 2600 Al., og som 
det vil vare c. 2 Min. at passere. 
Stationen ved Frederiksborggade bli- 
ver underjordisk med flere Nedgange 
fra Gaden og en stor Perron mellem 
de to Nærtrafiklinier. Grundvandsfor- 
holdene medfører, at Sporene ikke 
kunne sænkes saa dybt, at Boulevar- 
dens Overflade bliver uberørt heraf, 
og det vil derfor være nødvendigt at 
denne omproflleres, hvor Tunnellen 
anlægges. Tunnellen bliver til Sta- 
dighed elektrisk belyst; Røgen og 
Dampen vil kunne indfanges af sær- 
lige Røgfangere og gennem Ventiler 
føres bort fra Tunnelfen. Ventilatio- 
nen sker gennem smukke kioskag- 
tige Bygninger paa Boulevarden. 

Vende vi os sluttelig til Spørgsmaa- 
let om Statens Bekostning ved An- 
lægget, vil Beregningen stille sig om- 
trent saaledes: 

Overslaget over hele Anlæg- 
get lyder paa 22* Mill. Kr. 

Heraf faar Staten refunde- 
ret af Kommunen ... 15 „ „ 



•a ti ii 

Men vil man tage med i 

Betragtning, at de 15 Mill. 

Kr. ikke forrentes, maa 
der tillægges et Beløb af c. 4 Mill. Kr. 
og den samlede Bekostning 

maa da beregnes til c. . . 114 Mill. Kr. 

foruden Expropriationsudgifterne, der 
ere anslaaede til 4 å 5 Mill. Kroner. 

Bliver den løftede Ringbane engang 
gennemført, vil dette koste c. 4 Mill. 
Kr., men hertil skulde saa Kjøben- 
havn og Frederiksberg hver bidrage 
1 Mill. Kr. 

I Virkeligheden er det en billig Løs- 
ning af det vanskelige kjøbenhavnske 



Personbanegaards Spørgsmaal, der 
her er opnaaet, særlig naar man vil 
sammenligne deri med, hvilke Bekost- 
ninger andre store Stæders Bane- 
gaardsanlæg har medført. Dresdens 
Banegaards Ordning har kostet 53 
Mill. og Frankfurts 36 Mill. Mk., me- 
dens Bekostningen for Christiania 
Banegaard har andraget 28 Mill. Kro- 
ner. Ordningen af Leipzigs altfor 
længe forsømte Banegaardsforhold 
anslaas endog at ville løbe op til 75 
Mill. Mk. 

Ved Siden af den direkte Udgift til 
Anlægget maa der imidlertid til en vis 
Grad ogsaa regnes med, hvad andre 
Landsdele som en Art Vederlag sam- 
tidig have opnaaet paa Jembanevæse- 
nets Omraade, og det tør vel saaledes 
nok siges, at de store midtjyske Jern- 
baneanlæg : Viborg — Herning og 
Langaa— Silkeborg med deres even- 
tuelle Fortsættelser neppe vilde være 
traadt ud i Livet uden Kjøbenhavns 
Banegaard som Ækvivalent, og dette 
Hensyn har sikkert været af stor Be- 
tydning ved Forslaget om de mange 
(35) Baner Landet over, som den her- 
om nedsatte Kommission, hvis Arbej- 
der nu er afsluttede, efter Forlydende 
vil fremkomme med. 

Der er imidlertid tilvejebragt en 
smuk Ordning af Kjøbenhavns Per- 
sonbanegaard, et sluttet Hele, som 
antagelig vil være fyldestgørende for 
en lang Aarrække, og som rummer 
Mulighederne for fremtidige Udvidel- 
ser. Og der er det Gode ved Sagens 
Gennemførelse, at den er sket under 
enstemmig Tilslutning fra alle Sider, 
i lige Grad fra selve Byen som fra det 
hele Land. — 

Den Rigsdag, som møder i Dag er 
en Streg til Venstre for den, der skil- 
tes i Foraaret. I Folketinget tæller Op- 
positionen til Venstre for Regeringen 
35 Mand i Stedet for 31, i Landstinget 
5 i Stedet for 1. Og bag denne Oppo- 
sition staar en saa talstærk Vælger- 
hær, at en Forskydning af 30,000 
Stemmer paa næste Valgdag kan for- 
vandle den til Flertal. Omtrent 120,000 
Stemmer afgaves for de Radikale og 
Socialdemokraterne, medens de andre 
Grupper tilsammen mønstrede 180, 000. 
Mange Gange før har en enkelt Valg- 
dag herhjemme bragt en større For- 
skydning end den, der nu kræves for 
at give den radikale Opposition Fler- 
tallet. Efter Valget i 1892 istemte 
Højreblade og moderate Blade i bro- 
derlig Forening de mest frydefulde 
Sejrsange : de Radikale var knust, 
næsten udryddet, de kunde aldrig 
rejse sig mere, fra nu af raadede de 
brave, sindige Dannemænd i Landet. 
Tre Aar efter var Herligheden forbi. 
De Radikale og Socialdemokraterne 
vandt 32,000 Stemmer, Højre og de 
Moderate tabte 34,000; deres stolte 
Flertal paa 141,000 mod de Radikales 
og Socialdemokraternes 83,000, var 
forvandlet til et Mindretal paa 107,000 
mod 115,000. 

For den, der læser Aarets Valgtal 
med noget Kendskab til, hvorledes 
det før er gaaet, former dette Aars 
Valg sig som een stor Advarsel til 
Regeringen og dens Parti. Det har tabt 
3 eller 4 af sine Folketingsmænd, og 
dermed Flertallet i Folketinget. Det 
har mistet 6 af de 12 Landstingsplad- 



ser, som det havde i de Kredse, hvor 
der var Valg. Valgene har vist, at Mini- 
steriet I. G. Christensen er et Mindre- 
talsministerium, der kun har 30 pCt. af 
Vælgerne med sig. Kun Valgkredslo- 
vens skrigende Uretfærdighed har mu- 
liggjort dets Eksistens. Vil denne 
Advarsel virke ? Vil Reformartiet lytte 
til Vælgerkravet og lægge sin Politik 
længere til Venstre? Dette Spørgs- 
maal har i Sommer tit og ofte været 
diskuteret mellem politisk interesse- 
rede. Adskillige af dem, hvem Erfa- 
ringen har berøvet den sidste Rest af 
Tillid til Ministrenes Venstresind, har 
ment, at der vilde ske i al Fald et Til- 
løb til en kraftigere Venstrepolitik. 
Situationen kan synes at være dertil. 
Hvis Reformpartiet fortsætter sin Be- 
vægelse til Højre, taler al Sandsynlig- 
hed for, at det vil kunne holde sig ved 
Magten en Tid endnu, og det er ikke 
umuligt, at det endnu ved næste Valg 
sammen med sine Allierede vil kunne 
bevare Flertallet. Men dette er dog 
den visse Vej til fortsat Tilbagegang, 
til Opløsning og Død, selv om det kan 
blive en langsom Død. 

Helt anderledes kunde Fremtiden 
tegne sig for Reformpartiet, om 
det benyttede den sidste Frist, 
Vælgerne i Foraaret gav det, til at 
optage en radikal Kamppolitik over- 
for det stædige Landsting. Den for- 
melle Mulighed er der. I. C. Chri- 
stensen frelste sig jo over Valgda- 
gen ved vage Løfter om en kraftigere 
Politik. Man tænke sig da, at Mini- 
steriet nu stillede Forslag om en 
Militærordning med det rette Ven- 

strepræg, om den almindelige Valg- 
ret i Kommunerne og om en dybt- 
gaaende demokratisk Toldlov, at det 
krævede disse Porslag gennemført, 
besvarede en Nægtelse med Forslag 
om en ny Valgmaade til Landstinget, 
og, naar ogsaa dette forkastedes, op- 
løste hele Landstinget. Det radikale 
Venstre og Socialdemokratiet vilde 
øjeblikkelig slaa Følge og yde deres 
stærkeste og ivrigste Støtte. Et stort 
demokratisk Gennembrud af helt an- 
den Rækkevidde end Systemskiftet i 
1901 vilde ske. 

Men til en saadan Politik kræves 
Mænd af en ganske anden Støbning end 
dem, der nu fører an, Mænd med en 
fast og stærk Overbevisning, med al- 
vorlig Vilje og med Mod til Handling. 
Ingen af vore Ministre forener disse 
Egenskaber. Derfor behøver man 
ikke at være nogen stor Spaamand 
for at forudsige, at Ministeriet ikke 
vil stille sig i Spidsen for det demo- 
kratiske Arbejde, men i det højeste 
vil drive det til et lille Forsøg paa at 
give sig Mine deraf. En kraftig Kamp- 
politik vil altid synes en Mand af I. 
C. Christensens Tænke- og Følevis 
et farefuldt! Eksperfment,. >,Gaaæ 
Kongen med dertil?" vil han spørge, 
„og kan man ikke, selv om Kongen 
gaar med, knække Halsen under 
Styrkeprøven med Landstinget?" Og 
han vil frygte selve Sejren. Den kan 
jo kun naas i Forbund ikke blot med 
Socialdemokraterne, som han nogen- 
lunde kan finde sig i, men ogsaa med 
de farlige Radikale, der faar saa ube- 
hagelig stor Indflydelse, saa snart 
man er sammen med dem. 

Alt tyder paa, at Ministeriet i Ste- 
det vil nøjes med at holde det gaa- 
ende paa Stumperne. Man vil stræbe 
at trække alle vanskelige og besvær- 



lige Spørgsmaals Behandling i Lang- 
drag og at undgaa ethvert afgørende 
Valg saa længe som paa nogen Maade 
mulig. Man vil føre Venstres Ord i 
Munden medens man gør Højres 
Gerninger : trofast værner den bestaa- 
ende politiske og økonomiske Ulig- 
hed og ganske lempelig forbereder 
Overgangen til Højres Militærpolitik. 

Spørgsmaalet er kun, hvorlænge 
det vil være muligt at holde det gaa- 
ende paa den Vis. I. C. Christensen 
har jo allerede en rum Tid ført denne 
Nølerpolitik. Bliver det ikke nu nød- 
vendigt at gribe til det andet store 
MSddel, hans Sltatsmandskunst kert- 
der: de uklare Forlig. En statelig 
Række af Forslag kræver jo bestan- 
dig mere bydende en Løsning. 

Der er den mest betydningsfulde af 
alle Sager: Forsvarssagen. Forsvars- 
kommissionen har nu siddet i 4 Aar. 
Dens fortsatte Eksistens vil være den 
blodigste Haan mod al politisk An- 
stændighed. Vi har en Ordning, om 
hvis fuldstændige Umulighed alle, 
baade Højremænd og Venstremænd, 
baade civile og militære er enige. Det 
erkendes af alle, at den vil være den 
sikre Ødelæggelse for os, om det vir- 
kelig kom til en Stormagtskrig. Alli- 
gevel bevares den Aar efter Aar uden 
alvorligt Forsøg paa at naa en Afgø- 
relse, udelukkende af politiske Hen- 
syn, fordi Ministeriet er bange for at 
sætte sin Eksistens paa Spil ved at 
tage en Beslutning. Og det kan ikke 
nytte, at Ministeriet søger at skyde 
Ansvaret fra sig. Kommissionens ra- 
dikale Medlemmer har deres Forslag 
færdig; det er paa Regeringen og 
dens Venner, man venter. Bevares 
denne Tilstand ret længe endnu, da 
vil der i alle Lejre af Folket opstaa en 
Foragt for den Regering, der har 

Skylden derfor, som vil blive mere 
dødbringende end noget andet. Det 
kan ikke vare meget længe, før Selv- 
opholdelsesdriften vil tvinge Ministe- 
riet til at tage sin Beslutning i denne 
Sag. Efter alle Solemærker at dømme 
vil den Udvej, det da forsøger, blive 
et uklart Forlig, lige saa eller mere 
utilfredsstillende end det bestaaende, 
en Løsning i Retning af General Haff- 
ners Planer fra Halvfjerserne. 

Næsten lige saa stærkt kræver 
Valgretsspørgsmaalet i Kommunerne 
en Løsning. Ministeriet skød det un- 
der Valgkampen i Forgrunden som 
Vidnesbyrd om dets demokratiske 
Sindelag. Ogsaa de Frikonservative 
gjorde deres for at give denne Sag 
Forgrundspladsen ved ustandselig at 
gentage, at det var om den Valgene 
stod. Dette var, som hele Situationen 
laa, fuldstændig meningsløst fra de 
Frikonservatives Side. Der behøvedes 
ikke megen Kendskab til Forholdene 
for at være paa det rene med, at Val- 
gene aldeles ikke vilde give Svar paa 
Spørgsmaalet om Befolkningens Stil- 
ling til den lige Valgret i Kommuner- 
ne. Et saadant Svar kunde kun gi- 
ves, hvis de Partier, der stod overfor 
hinanden, alle havde en klar Stilling 
til Valgretsforslaget. Men nu var jo 
netop Regeringspartiets Stilling dertil 
ganske uklar. Gud og Hvermand véd, 
at mens Tusinder af Vælgere stemte 
for Reformpartiet i Tillid til, at dette 
mente det alvorlig med Valgretten, 
var der andre Tusinder, som stemte for 
det i Forvisning om, at alle Talemaa- 
derne om den almindelige Valgret 
kun var beregnede paa at narre god- 
troende Vælgere. Derfor véd man ef- 
ter Valget lige saa lidt som før dette 
om, hvorledes Valgretstilhængere og 
Valgretsmodstandere er fordelt inden- 



for Reformpartiet. Men alligevel maa 
de Frikonservative, hvis de vil staaved 
deres forunderlige Erklæringer, nu 
søge Forliget i denn'e Sag. Og Re- 
formpartiet vil meget vanskelig ved- 
blivende kunne holde den hen. Det 
har Valget imellem det Forsøg paa at 
trumfe d'en igennem, som Ministeriet 
ikke har Mod og Mandshjerte til, og 
et af de sædvanlige I. G. Christensen- 
ske Forlig. 

Paa endnu et Spørgsmaal har Mini- 
steriet sat sin Ære i Pant. Det er 
Valgkredsordningen. Det lykkedes 
I. G. Christensen ved sit overordenlig 
slette Grundlovforsiag at faa denne 
Sag skudt ud til efter Valgene. Han 
maa nu anstændigvis genoptage den, 
og ogsaa her er det troligt, at han vil 
søge et Forlig med Landstinget, som 
Ministeriet og Landstinget saa vidt 
mulig begge kan faa Fordel af. Med 
Hensyn til Retsreformen har Justits- 
ministeren jo allerede forkyndt, at 
han agter at betræde Forligets Veje 
og søge en stykkevis Reform gennem- 
ført. 

Ved Siden af disse gamle Kendinge 
vil et nyt Forslag i den kommende 
Samling kræve mange Ord. Det er 
Vilh. Lassens Toldforslag. Efter de 
Oplysninger om dettes Indhold, som 
er fremsat offentlig af dem, der ken- 
der det, vil det allerede paa Forhaand 
bære Forligets Mærke. Det vil inde- 
holde nogle, rimeligvis ganske betyde- 
lige, tekniske Fremskridt, det vil have 
lige akkurat nok af Nedsættelser til at 
kunne stemples med Etiketten „fri- 
handelsvenlig Tendens", men det vil 
ikke i nævneværdig Grad blive et 
Middel til Udligning af den skrigende 
økonomiske Uretfærdighed, hvorun- 
der vi lever. Det er et Forslag, der 
ikke bærer Folketingets Præg; det er 

som en Mellempropotional mellem 
Folketingets og Landstingets tidligere 
Toldstandpunkt. I alLe disse Spørgs- 
maal tyder da alt paa, at Regeringen 
vil søge ind paa Forligets Veje. 

Hvorledes vil nu de andre Partier 
møde denne Blanding af Stilstands- 
og Forligspolitik ? 

De Moderate vil lidt gnavne give 
deres Velsignelse i Erkendelse af, at 
det er Kød af deres Kød og Blod af 
deres Blod, selv om de synes at Kø- 
det er udvandet og Blodet opspædt. 
De vil tilføje Regeringen de smaa 
Naalestik, de kan, og lade dem føle, at 
den er Mindretal uden dem, saa tit 
Lejlighed byder sig. Men hver Gang 
det er fornødent, vil de lægge deres 
Stemmer til Reformpartiets. Deres 
Vælgeres Flugt over i Reformpartiets 
Rækker, gør dette til en Nødvendig- 
hed, hvis de moderate Rigsdagsmænd 
vil bevare deres Gruppe i Stedet for at 
tage det fornuftige Parti at opløse den 
og gaa hver til sin Side, som deres 
Sindelag er til. Og de vil aabenbart 
blive sammen. 

Ogsaa de Frikonservative vil være 
redebonne til de flest mulige Forlig. 
Blot skal de nok vide at vente til For- 
liget har faaet en saadan Karakter, at 
det er til Gavn for de Rigmandskliker, 
dette Parti udgaar fra. De har jo ikke 
Brug for Resultater; de. kan saa ud- 
mærket blive ved det gamle. 

Med Støtte af de Moderate er Re- 
formpartiet Flertal i Folketinget; 
derimod forsiaar de Frikonservative 
ikke længere til at skaffe Flertal i 
Landstinget for Overenskomster, som 
den radikale Opposition finder saa 
daarlige, at den stemmer imod. Højre 
skal være med i Forligene, for at de 
med Sikkerhed kan føres igennem. 
Allerede dette giver Højres Stilling 



en overordenlig Interesse. Men er 
Regeringens Politik dunkel, saa er 
Højres ikke mindre gaadefuld. Der 
er indenfor dette Parti en Fløj, 
der føler sig som „det unge Højre". 
De vil ud i Folket og arbejde. De 
vil ikke længere nøjes med at for- 
svare Landstingets Fæstning; de vil 
kæmpe for let Folketingsflertal. Dr. 
Birck, der længe har taget til Orde 
herfor, har ved dette Valg faaet Me- 
ningsfæller i Svendborgs og Maribos 
nye Folketingsmænd d'Hrr. Neergaard 
og Reventlov, der begge har vundet 
deres Kredse fra Reformpartiet og 
kun har Udsigt til at holde dem ved 
Tilslutning fra en større Del af Re- 
formpartiets Vælgere. Alle disse tre 
Folketingsmænd har, allerede før 
Samlingen begyndte, slaaet til Lyd for, 
at Højre skal anerkende, at Magtens 
Tyngdepunkt ligger i Folketinget og 
føre en social Reformpolitik med et 
vist nationalistisk Anstrøg, for paa 
dette Grundlag at søge at naa frem til et 
Flertal i Folketinget. Middelstanden i 
By og paa Land skulde være Grund- 
laget for denne Politik, der paa en 
Gang skulde vende sig mod Godsejer- 
og Fabrikantpolitiken og mod Socia- 
lismen og „den doktrinære Radika- 
lisme." Denne Plan kan se meget 
net ud, men den har kun ringe 
Rod i Virkeligheden. Det kan kun 
lidt hjælpe, at et Par Folketingsmænd 
af Højre af og til skriver en Artikel 
om deres Frisind og søger at samle 
Stemmer derved. For at denne Politik 
skal faa nogen Betydning maa Lands- 
tingets Højre handle i Overensstem- 
melse dermed. Det vil sige, at det 
ikke alene maa gaa med til en social 
Reformpolitik men ogsaa til en helt 
ny Valgordning til Landstinget eller 
til en Begrænsning af dette Tings Nej- 

ret, saa den kun bliver suspensiv. 
Men dette vil selvfølgelig ikke ske, 
selv om det skulde vise sig, at Dr. 
Birck oppe i det høje Ting har faaet 
en Meningsfælle i den nyvalgte Hr. 
Bramsen. Hvis der var nogen Alvor i 
„det nye Højres" Udtalelser, maatte 
disse da tage Konsekvensen deraf; de 
maatte forene deres Kræfter med De- 
mokratiets til Angreb paa Landstinget. 
Der er dog neppe nogen, der tror, at 
dette vil ske; Hovedstyrken af deres 
Vælgere foretrækker i Virkeligheden 
den rolige Tilværelse bag Landstin- 
gets faste Volde fremfor den usikre 
Kamp i aaben Mark. Derfor bliver al 
denne Tale om at anerkende, at Tyng- 
depunktet ligger i Folketinget, kun til 
en ørkesløs Teoretiseren ; den kan give 
den enkelte et Anstrøg af Fordomsfri- 
hed, der kan blive ham selv til Gavn, 
men den fører ikke Højre frem mod 
Folketingsflertallet, og den sætter ikke 
Spor i Højres Politik paa Rigsdagen. 

Om denne vil blive en ren Stil- 
standspolitik eller en Forligspolitik 
som de Frikonservatives, kan ikke si- 
ges med Sikkerhed. Sandsynligheden 
taler for det sidste. Hr. Rotbøll sagde 
i sin Valgtale, at Forholdet mellem 
Højre og de Frikonservative havde 
forbedret sig meget. Det er utvivlsomt 
sandt. I hvert Fald bliver deres Politik 
i Landstinget mere og mere ensartet. 

Mellem Stilstands- og Forligspoli- 
tiken vil vi da svinge i den kommende 
Samling. Det er dog troligt, at Regerin- 
gen endnu denne Samling igennem 



kan holde det gaaende med den Stil- 
standspolitik, som synes den mest fare- 
fri, og som derfor er den kærest. Maa- 
ske kan den endda faa sluttet et Forlig i 
Toldsagen, hvor alt paa Forhaand sy- 
nes tilrettelagt dertil, medens den 
holder de andre Sager hen, hvori der 
er mere Sprængstof. Men utænkelig er 
det naturligvis ikke, at uforudselige 
Begivenheder kan fremkalde en Eks- 
plosion, der uventet hurtig fører til Re- 
geringens Sprængning og til nye Valg. 
For de to radikale Partier er Opga- 
ven i denne Situation klar og lige til. 
De vil holde sig fri af de taktiske Ma- 
nøvrer, som er de andre Partiers eet 
og alt. Deres Maal vil være at bringe saa 
megen Klarhed som paa nogen Maade 
mulig over Regeringens Politik, at 
tvinge den til at tage Standpunkt, saa 
tit det lader sig gøre, og at hindre 
uheldige Forlig, hvor muligt er. Der- 
til vil selvfølgelig komme et Arbejde 
paa at give de sædvanlige dagligdags 
Love, hvoraf ogsaa denne Samling vil 
bringe sin Part, en saa frisindet Ka- 
rakter som mulig. Men magtesløs 
som Oppositionen er paa Rigsdagen, 
saa tit den konservative Samlings 
forskellige Grupper forenes, vil det 
først og fremmest blive dens Opgave 
at tale fra Rigsdagssalen ud i Folket. 
Og Haand i Haand dermed maa uden- 
for Rigsdagen udføres det planmæssige 
politiske Oplysningsarbejde, som er 
fornødent, om de næste Valg skal 
gøre Ende paa den politiske Ynkelig- 
hed, hvori vi nu lever. 



Fra Udlandet. 



De norske Valg. 

Norge har i August og September 
for første Gang holdt Stortingsvalg 



med direkte Valg "i Enmandskredse ; 
denne Valgmaade er her indført i sin 
frieste og bedste Form med frit Om- 

valg og med Tilladelse til at stille 
samme Kandidat i flere Kredse. Forud 
for Valget forkyndtes det overalt at 
„Samlingspolitiken" vilde vinde store 
Sejre ; som Afstemningen for Monarki- 
et havde været en første Hyldest til den 
nye Konge, saaledes skulde disse Valg 
under Indtryk af Kroningshøjtiden 
være en ny Kærlighedserklæring til 
Kongen og hans Ministre. Vore hjem- 
lige Højrepolitikere af lidt mere mo- 
derne Anstrøg drømte allerede om at 
tage den norske nationale Samlings- 
politik til Mønster. 

Nu er det bristet. Valgene har i 
Stedet bragt' en stærk Forskydning til 
Venstre. Før Valgene fandtes i Stor- 
tinget seks Grupper Højre og det li- 
berale Samlingsparti, der tilsammen 
var Flertal, det Bernerske Venstre, 
der støttede Regeringen, et opposi- 
tionelt Venstre, et radikalt Venstre 
under Ledelse af Castberg og en lille 
socialdemokratisk Gruppe. Disse 4 
Grupper; der før Valgene ikke var Halv- 
delen, vil efter Valgene have omtrent 
80 af Stortingets 123 Medlemmer. 
Disse c. 80 fordeler sig saaledes, at 
der er il Socialdemokrater, henved en 
halv Snes af det castbergske Venstre, 
godt 20 af det oppositionelle Venstre 
og vistnok 37 af det bernerske Ven- 
stre. Tilsammen har disse 4 Grupper 
haft en overordeniig Fremgang, og 
denne er i meget betydelig Grad kom- 
met Socialdemokratiet til Gode. Det 
har c. 42,000 Stemmer, det samme 
som det danske Socialdemokrati 
havde i 1901, og som det radikale Ven- 
stre hos os havde i Aar. Højre har 
lidt et overordenlig Tab ; det var tæt 
ved Halvdelen af Stortinget, det har 
nu kun en Snes, og selv om dertil 
lægges det liberale Samlingsparti, 
hvis Chef Michelsen er, naar man kun 
til nogle og Fyrre. 

Dette betyder dog ikke, at den nu 
siddende Regering er bragt i Mindre- 
tal % Den tæller blandt sine Medlem- 
mer ogsaa Venstremænd, og den kan, 
hvis den lægger sin Politik langt nok 



til Venstre, gøre Regning paa Støtte 
fra den Bernerske Gruppe. Sker dette 
ikke, saa Regeringen bliver nødt til at 
gaa af, vil de tre Venstregrupper, der 
i Stortinget har en fælles Partifore- 
ning have Flertal og kunne danne Re- 
gering. Forsøget paa at benytte den 
nationale Frigørelse og den kunstig 
opskruede Kongebegejstring til at 
drage den norske Politik til Højre er 
mislykket. 

Russiske Attentater. 

Efter Dumaens Opløsning og den 
foreløbige Standsning af de revolutio- 
nære Udbrud er fulgt en lang Række 
af Attentater; hver Maaned tælles de i 
Hundredvis. Det mest opsigtvæk- 
kende i den sidste Tid er Forsøget 
paa at dræbe Ministerpræsidenten 
Stolypin under et Selskab i hans 
Villa. Denne ødelagdes næsten ved en 
Bombeeksplosion, c. 30 Mennesker 
dræbtes og lige saa mange saaredes, 
deriblandt to af Stolypins Børn. Mi- 
nisterpræsidenten selv slap derimod 
uskadt. Kort efter døde Trepow plud- 
selig; Rygtet fortalte selvfølgelig, at 
han var forgivet af de revolutionære. 
Imens fortsætter Regeringen sin van- 
kelmodige Politik, hvert Øjeblik loves 
et passende Antal Reformer, men sam- 
tidig fortsættes Arrestationerne, og 
der foranstaltes vedblivende Jødemyr- 
derier, hvor der er Lejlighed til det. 

De franske Bisper. 

Frankrigs Bisper har holdt et stort 
Møde, hvor de i Overensstemmelse 
med Pavens Befalinger har besluttet 
at gøre deres Bedste for at umuliggøre 
Gennemførelsen af Loven om Adskil- 
lelsen af Stat og Kirke og Dannelsen 
af frie Menigheder. Det staar dog 
uklart paa hvilken Vis, de vil bære sig 
ad med at trodse Loven. 

Portugisisk Valg. 

Der har været Valg til Portugals 
lovgivende Forsamling, og disse har 

som sædvanlig givet Ministeriet .et 
overvældende Flertal. Det er i Øje- 
blikket et liberalt Ministerium, der 
sidder, og de to liberale Grupper har 



tilsammen faaet 120 Rigsdagsmænd, 
medens de konservative har faaet 
nogle og Tyve. Endelig er der i Lissa- 
bon valgt 5 Republikanere. 



Mystik og Idealisme 
i moderne iransk Literatur. 

Af Carl C. Kohl. 



9y Lad 08 ikke vare Naturens Aher." Rodin. 



Enhver Revolution i Kunst og Lite- 
ratur udspringer i Kraft af og i Navn 
af de samme to Principer : N a t u r og 
Sandhed; ti alt, hvad der er i Na- 
turen, er ogsaa i Kunsten. Men lige- 
som enhver literær Nydannelse øser 
sin Fornyelseskraft af Naturen, saale- 
des viser paa samme Tid Naturen selv 
sig forskellig for den menneskelige 
Bevidsthed i Aarhundrederne, der føl- 
ger hinanden. Selve Ordet Natur har 
mange forskelligtfarvede Varianter, 
og deraf følger de skiftende Tiders 
Forskellighed i Filosofi og Æsthetik. 

Edgar Poe har sagt, at Kunsten er 
Gengivelsen af, hvad vore Sanser op- 
fatter i Naturen, set gennem Sjælens 
Slør. Men dette Slør — vore Sjælstil- 
stande — er Resultater, ligesom vi 
selv er Resultater af og Arvinger til 
al den Intelligens og Viden, som vor 
Race har tilkæmpet sig i de vekslende 
Tider. De Værker, der én Tid blev 
roste for deres Sandhed, deres Natur- 
troskab, fornægtes af en anden Tid 
som usande i de samme Loves Navn. 

Vor Tids ny Kunst er mindre sim- 
pel, mere kompliceret end de tidlige- 
re Generationers, fordi vort intellek- 
tuelle Liv er mere varieret. 

Ved Natur og Sandhed i Kunsten 



forstaar den ny Generation ikke læn- 
gere det sidste Slægtleds nøjagtige, 
saakaldt realistiske Kopiering af Li- 
vets Gang, ikke en Ophobning af fo- 
tografiske Detailler, ikke Studiet paa 
nært Hold af altfor tit sagte og be- 
skrevne, uvæsentlige Fakta. 

For vor Tids ny Literatur er den 
psykiske Sandhed vigtigere end den 
historiske Nøjagtighed. — 

De literære Fænomener følger hver- 
andre og kæder sig ind i hverandre. 
Man kan ikke sige om nogen Periode, 
at den udelukkende rummer én Kunst- 
retning, én eneste Opfattelse af kunst- 
nerisk Sandhed. Literatur og Kunst 
præsenterer sig altid som et Janus- 
hoved med to Ansigter. Der er altid 
to Kategorier af Kunstnere : de intui- 
tive og de betragtende, Idealister og 
Realister. 

Den forrige Generations Literatur 
kaldte sig realistisk. 

Materialisme, Naturalisme behersker 
Kunsten. Zola og hans Skole var Ti- 
dens literære Bannerførere. 

I' mægtige Skildringer, der som 
kæmpestore Serier af kulørte „leven- 
de Billeder" fremførte Portrætter af 
Livets og Samfundets Raaddenskah, 
proklamerede Zola Idealernes Uop- 

naaelighed, Livsforholdenes grænse- 
løse Tyranni og Menneskets haabløse 
Hoveri under nedarvede dyriske In- 
stinkters Hundepisk. n 

Instinktet alene blev al menneskelig 
Handlings Drivkraft. 

I sine „eksperimentale Romaner 41 
trevlede han Idealerne op. „Det er 
nu paa Tide," skrev han (le roman 
expérimental) „at vise Ungdommen, 
at et Fald ned i Snavset er uundgaa- 
eligt efter ethvert Forsøg paa at svin- 
ge sig op mod Idealet." 

Og efter deres Mesters Eksempel 
paaviste alle hans Disciple — Huys- 
mans, Maupassant, Paul Aiexis, Oct. 
Mirbeau, Lucien Descaves o. s. v. — 
Instinkternes tyranniske og uudtøm- 
melige Magt. Alt, hvad der gik ud 
over Kendsgerning og Instinkt var 
banlyst. Enhver opdagede ny Raad- 
denskab at skildre, ny „documents 
humains" at reklamere med. Alle be- 
skæftigede sig med det lave, det slet- 
te — snart med en Huysmans' Hjer- 
nesadisme som hans hjerteløse Helt i 
„a rebours", — snart med en Bel-amis 
Røvérriddermoral, hvor al Ret sidder 
i „Spydstagen". 

Der kom en Pessimismens Tid, pint 
af Tanken om Livets grænseløse Unyt- 
tighed, pini; af alle Forhaabningers 
Død. Samtidig med, at man havde 
indset, at Menneskets gamle Tro ikke 
længere kunde tilfredsstille Tiden, 
tømte Materialismen Menneskesjælen 
for Idealer. 

Og Menneskene stod raadvilde og 
angst, lige som Maurice Maeterlink 
skildrer de Blinde i det lille Drama : 
les aveugles. 

Gennem en endeløs Skov, Livets 
Skov, drager de Blinde frem, førte af 
Præstens Stemme. Men han bliyer 



træt og sætter sig, mens de Blinde 
venter ved Korsvejen. 

Alt blir stille. Hans Stemme høres 
ikke længer. Og Skovens skumle 
Tavshed knuger dem, hyller dem i 
Rædsel. Hvorfor hører de intet? 
Hvorfor tier han? Hvad er der sket? 

Og da en af dem famler sig frem 
til Præsten, finder han ham død. — 
Og hvad skal der nu blive af de stak- 
kels Blinde — nu da Præsten, Mora- 
lens og Religionens Symbol er borte? 

Hvem skal føre den blinde Menne- 
skehed hen mod dens ukendte Maal? 

Literaturen var depraveret af Natu- 
ralismens Rædsel for Idealet. Den var 
gjort blodfattig og gold af den mo- 
derne Skepticisme, der fornægtede al 
Tro. Dens Værker viste tilfulde, til 
hvilken imbecil Nedslagenhed, til hvil- 
ken fejg og fæisk Resignation den 
materielle Skole maatte føre, naar alt 
var underlagt de arvede Instinkters 
medfødte Fatum. 

Et intellektuelt og moralsk Anarki 
har maa kaldt den sygelige Tilstand, 
hvori den fnisforstaaede Realismes 
Excesser havde sænket Literaturen. 

Men et Anarki kan blive netop den 
Jordbund, der kan bringes til at føde 
en ny Aand, der af Fortiden kun ar- 
ver, hvad der er i den af godt. De 
frodigste Planter skyder af Kirke- 
gaardens Jord. 

Livet springer først ud, ungt og 
stærk, dér hvor Døden nys har fuld- 
endt sit Værk. Og en Dekadens er 
ikke blot en Tids Forfald. Den er 
ogsaa — og navnlig — Løftet om en 
Fornyelse, Indledningen til en Renæs- 
sance. 

Og der var Tegn i Tiden til, at en 
ny Aand, en ny Kunst skulde fødes. 

Selv i Huysmans A rebours, det 

mest slaaende Udtryk for denne For- 
faldsperiodes Forkærlighed for det 
slette, er der undertiden at skimte en 
vag Anelse, en fjern Vision af Mu- 
ligheden for et Ideal. 

Ti der lurer en Frygt for det store 
Intet i alle disse Bøger. 

Overalt i Naturalismen ser man, at 
jo mere raffineret Instinktet er, des 
klarere blir Bevidstheden om det ga- 
bende sorte Svælg, des mere absurd 
viser sig den ubønhørlige, fordøm- 
mende Skæbne. — 

— Der var en Angst, der var en 
bange Forventning over Tiden, hvis 
Literatur fortvivlet krympede sig i 
Skyggen af Baudelaires Fieurs du 
mal, af Barbey d'Aurevillys Diabo- 
liques, af Edgar Poés Hallucinationer. 

Naturalismen laa i Dødskamp, og 
man ventede angst den ny Tid. Den, 
man ikke kendte. 

I et andet af Maeterlincks dybe Me- 
sterværker „L'intruse" sidder Menne- 
sker — nej, Sjæle i Nød — i den store, 
skumle Sal, Livet, kun oplyst af en 
lille Lampe. De sidder og venter og 
venter. Og naar de taler, saa er det 
dæmpet, og det er ikke om det, de 
tænker. De lytter. Og venter, de véd 
næppe hvad. 

Det er blevet sent. Den Ubudne, 
den ukendte Gæst kommer maaske al- 
ligevel først i Morgen eller en anden 
Dag. Og de aander friere op. 

Saa banker det paa Døren, og Ang- 
sten er der igen. Det er l'intruse, der 
kommer. 

Er det Døden? Er det Haabløshe- 
dens Fuldkommeise? 

Eller er det den ny Tid — den, hvis 
Væsen ingen kender, men som i hvert 
Fald vil vælte dét gamle fra sin lave 
Piedestal ? 

Det var den ny Tid, der kom. 



Strømkæntringen fulgte. 

Jo mere den naturalistiske Literaturs 
Tendenser gik ud paa at bringe Kun- 
sten indenfor alles Rækkevidde, at 
smigre for Hvermands Smag, des me- 
re føltes Trangen til en Reaktion mod 
denne Kunstens misforstaaede De- 
mokratisering. Man saa, at Kunsten 
kun kan være naturalistisk i sit Maal. 
ikke i sine Midier! 

Man saa, at den hidtidige Naturalis- 
me var en dyb Ebbe af kunstnerisk 
Evne, et rent Panoptikonstandpunkt. 
Den var ude af Stand til virkelig at 
forklare det, som den pralede af at 
kunne forklare, thi som Rémy de 
Gourmont, en af den ny Idealismes 
ivrigste Apostle, siger : „Menneskeaan- 
den er saa kompliceret og alle Ting 
saa indvævede i hverandre, at man 
for at forklare blot et Græsstraa maat- 
te forklare hele Verden." — 

— Den ny Bevægelse i den franske 
Literatur — og dermed i hele Ver- 
dens — : Idealismen eller, om man vil, 
den ny Mysticisme, daterer sig fra 
Dostojewskis, Garschins, Tolstois og 
Henrik Ibsens Indførelse i Frankrig i 
Firsernes Slutning. 

Hos disse Digtere fandt man, for- 
uden den psykologiske Analyse og den 
sande Realisme, tillige noget sært, no- 
get mystisk, noget paa én Gang raffi- 
neres og primitivt. Ord som Raskol- 
nikows til Sonja : „Det er ikke for Dig, 
at jeg bøjer Knæ, men for hele den li- 
dende Menneskeheds Smerte". — saa- 
danne Ord tændte. Thi de bar langt, 
langt ud over Flauberts Pessimisme 
og Zolas kyniske Brutalitet. — 

Lige genvakt til moralsk Tro ved 
disse Digtere rejste den literære Ung- 
dom sig til Angreb paa Naturalismen, 
der viste sig kun at være en Afgud paa 
Lerfødder. Selv Zolas Disciple gjorde 

Oprør mod Mesteren. Huysmans skrev 
i Lå-bas (1891) : „hvad jeg bebrejder 
Naturalismen, er dens Tankers Uren- 
hed. Jeg bebrejder den at have inkar- 
neret Materialismen i Litteraturen, at 
have helliggjort Kunstens Demokrati." 

„Clopotisme" — Bæhkebiderlitera- 
tur — kaldte han den nu. Saa jord- 
krybende, saa flad og slimet syntes 
ham nu den Retning, han selv havde 
tilhørt. Intet er jo lettere end at lave 
en Triumfport om til en Galge. 

De Forfattere, der foruden Zola fort- 
satte den naturalistiske Roman, søg- 
te nu at raade Bod paa dens iøjnefal-. 
dende Fejl ved Reformer. Snart ved 
som Jean Lombard, Pierre Louys, 
Paul Gastanier o. a. at hylle de samme 
dyriske Instinkter i Antikens straalen- 
de og fantastiske TogaogKlamys. — 
Snart gav de den et mystisk dæmo- 
nisk Præg som Paul Adam i En décor, 
J.ean Lorrain i f. Eks. M. de P h o c a s. 
Snart ved at male forhistoriske Scener 
som Brødrene Rosny eller ved at for- 
lægge Scenen til fjerne, barbariske Zo- 
ner som Octave Mirbeau i Jardin du 
Supplice. 

Kun Paul Alexis og Lucien Desca- 
ves fulgte Mesteren Zola. 

— Som Francisque S. Sarcey en 
Gang sagde, blæser der en Mysticis- 
mens Vind hen over Frankrigs nye 
Litteratur. 

Paul Verlaine og Stephane Mailarmé 
blev dem, hvis Kunst indviede den 
nye Æra. Hidtil havde deres Værker 
kun været lidet kendte. Men en ny 
Generation erkendte nu i dem Forlø- 
berne for den ny Tid. Og Ungdom- 
men grupperede sig om dem. — 

Utvivlsomt har d e Ret, der bebrej- 
der den symbolistiske Retning i Ly- 
riken dens altfor hede og trykkende 
Drivhusluft. Men man kan ikke be- 

dømme en kunstnerisk Bevægelse ef- 
ter dens første, uvilkaarlige Overdri- 
velser, der ikke er andet end de nød- 
vendige Børnesygdomme. 

Enhver Revolution maa ogsaa nød- 
vendigvis medføre Udskejelser. 

Navnet „Symbolister", som de før- 
ste Oprørere mod Naturalismen pry- 
dede sig med, var ikke heldigt valgt, 
thi det betyder i sig selv jo intet. Al 
Literatur er jo Symbolisme, en Tan- 
kens Symbolisering ved Hjælp af 
tænkte Figurer. 

Men dét, der er den ny Kunsts sær- 
egne Princip, er Symbolernes bevidste 
Anvendelse som suggestiv og magisk 
Magt. 

Der er Følelser, Tanker, altfor sam- 
mensatte til at kunne udtrykkes di- 
rekte. Der findes ikke Ord, mange- 
farvede nok til distinkt at udrydde, 
hvad Digteren føler. Og det er da for 
at raade Bod paa denne Sprogets 
Utilstrækkelighed, at han tager sin 
Tilflugt til Symboler. Suggestionen 
maa træde til for at bringe Læseren 
til selv at føle, hvad han ikke di- 
rekte kan bringes til at f o r s t a a. 
Billeder, Symboler suggereres ham 
for efterhaanden at føre ham til det 
Punkt, hvor hans og Digterens Tanke 
kan mødes. 

Der er kendte Exempler nok i den 
nye Literatur paa denne suggestive 
Ledelse af Læserens Sjæl henimod et 
bestemt Punkt. Men ét af de skønne- 
ste træffes dér, hvor man næppe ven- 
ter at finde Udtryk for den moderne 
Kunst — nemlig i Bibelen. I „Kon- 
gernes Bog" hedder det om Profeten 
Elias 1 Vision : „En Stemme sagde til 
ham: Gaa ud; Du skal stedes paa 
Bjærget for Jahve's Ansigt. Og Jahve 
gik forbi. En vældig Storm gik forud, 
som løsrev Bjerge og knuste Klipper; 

men Jahve var ikke i Stormen. Og ef- 
ter Stormen kom Jordskælv; men 
Jahve var ikke dér. Efter Jordskælvet 
kom Lynild; men Jahve var ikke i 
Lynet. Efter Lynet hørtes en stille og 
sagte Mumlen i Luften. Og da han 
hørte den, hyllede Elias sit Ansigt i 
sin Kappe." 



Maeterlinck skriver i sin skønneste 
Bog : „Zc trésor des humbles" : „Naar 
der før var Spørgsmaal om dunkle 
Anelser, vage Forudfølelser i Sjælen, 
om uforklarlige, og dog forstaaede 
Kræfters Interventioner, om de usagte 
Tings overvejende Indflydelse, saa 
standsede man ikke ved disse Proble- 
mer. De betragtedes som Tilfældets 
Værk." Man saa' ikke deres Række- 
vidde i Livet. Man vilde ikke forstaa, 
at alt i os og alt om os er Mysterier. 

Men alt det beskæftiger den moder- 
ne Bevidsthed. 

Den drages uimodstaaeligt mod den 
usynlige Verden, de ukendte Kræf- 
ters Verden. Ikke den, som Spiritis- 
men taler om, men den mystiske Ver- 
den, som det Menneske skimter, der 
lytter ved sin egen Sjæls Dør og søger 
at udforske sit eget Sjælelivs Dybder. 

Vor Bevidsthed er kun en forsvin- 
dende lille Del af det sjælelige Liv, 
der virker i os. Kun faa af de Bille- 
der, der stiger frem af vor Sjæls 
Dybder, vinder saa skarpe Konturer, 
at de blir os bevidste. Og det lidt, der 
blir os bevidst, blir det kun som fær- 
dige Resultater af ubevidste, sjælelige 
Processer. — 



— Hvor kommer en ny Tanke fra? 
— Anledningen til den er forlængst 
forsvunden, men i Stilhed) virker 
denne Aarsag videre i den ubevidste 
eller underbevidste Sjæl. Overalt vi- 
ser Bevidstheden selv hen til den un- 
derbevidste Sjæl som nødvendig For- 
udsætning for alt, hvad der sker i Be- 
vidstheden. — 

Og hvorfra kommer visse dunkle 
Anelser i Sjælen? Hvorfra kommer 
den intense Forudfølelse af visse, 
uundgaaelige Begivenheder? 

Hvorfor tiltrækkes eller frastødes vi 
" uvilkaarligt, uimodstaaeligt og længe 
i Forvejen af andre Væsener, der se- 
nere kommer til at spille en Rolle i 
vort Liv? 

Vor Tids Bevidsthed begynder at 
forstaa, at hvert Menneske er som en 
Verden for sig, — et aktivt Centrum, 
der udstraaler Kræfter, som vi kun 
famlende er i Stand til at benytte. 
Der er som en særlig Atmosfære om- 
kring Mennesket, født af hans daglige 
Tankesæt, hans Følelser, hans Liden- 
skaber, — en Aura, der, uafhængigt 
af vor bevidste Vilje virker paa 
andre, sympatisk eller antipatisk, po- 
sitivt eller negativt. 

„Kend Dig selv," var vel en af de 
første Opgaver, som det til bevidst Liv 
vaagnende Menneske satte sig. Men 
tillige den vanskeligste af alle. Et 
gammelt Ord af Gracian siger: „Daa- 
ren kender bedre sin Nabos Hus end 
sit eget." Og Ordet taler sandt, selv 
om man for „Daare" sætter „Menne- 
ske." (Sluttes). 

Vil den forestaaende Rigsdagssam- 
ling bringe en fortsat Tilnærmelse 
mellem Regeringspartiet og de Fri- 
konservative med Valgrets- og Mili- 
tærforlig i Følge eller „en stærkere 
Politik" til Gennemførelse af de demo- 
kratiske Reformkrav? Det er Spørgs- 
maalet, som brænder paa manges 
Læber; alle længes efter Klarhed. 
Moderat eller radikal Politik? Kon- 
servativ Samling eller demokratisk 
Kamp? 

Sommerens Valg burde være Rege- 
ringen et alvorligt Varsko. Den slap 
levende over dem, men langtfra 
usvækket. Meget længere gaar det 
ikke at halte videre med en moderat 
Krykke under Armen og en rask lille 
radikal Lapsestok i Haanden. Øerne 
var i fuldt Opbrud, det sejge jyske 
Venstre gav en sidste Frist. 

Men naar har danske Venstre- 
politikere forstaaet at gribe det histo- 
riske Øjeblik og handle resolut, til det 
gode eller til det onde. Altid krøb 
de i det i Stedet for at vove Sprin- 
get. Bojsen betænkte sig paa Forli- 
get fra 20. April 92 til 1. April 94. Det 
blev hans Ulykke og Demokratiets 
Held. Ministeriet Deuntzer plumpede 
i Efteraaret 1902, da Landstinget med 
32 Stemmer mod 32 forkastede d^n 
vestindiske Salgstraktat — som tre 
Højreministerier var medansvarlige 
for — ud i en enestaaende gunstig 
Situation, men kravlede øjeblikkelig 
i Land igen. Jo mere man tænker over 
den daværende Situation, da Venstre- 
reformpartiet endnu var overvæl- 
dende stærkt og Højre fuldkommen 



lammet, da Begejstringen over Sy- 
stemskiftet var frisk i de videste 
Kredse, da Proprietærerne tørstede 
efter Skattelove og den kommunale 
Valgreform endnu ikke var forelagt, 
desto ufatteligere, ja rent ud forrykt 
forekommer det, at Venstre ikke greb 
Lejligheden og skabte sig et Lands- 
tingsflertal til Gennemførelse af alt, 
hvad Venstre overhovedet vilde gen- 
nemføre af sit Program. 

Var det Hoffet, som stod i Vejen 
for Opfyldelsen af Albertis Kloster- 
skovtrusel? Havde de Rygter Ret — 
og de støttede sig ikke blot paa ydre 
Tegn — , der fortalte, at Systemskif- 
tets Konsejlspræsident havde lovet 
den gamle Konge ikke at røre ved 
Estrup og de andre Kongevalgte? 
Eller nedlagde „det tredje Thing" sit 
stille, men stærke Veto? 

Efter Tronskiftet maa i al Fald en- 
hver Hindring fra Kongens Person i 
Spørgsmaalet om de Kongevalgtes 
Opløsning være ude af Verden. Nu 
maa Retten til Opløsning opfattes som 
en Udvidelse af Kongens Magt, der 
ganske vist under parlamentariske 
Tilstande falder mere og mere sam- 
men med Folkeviljen. De Kongevalg- 
tes Fornyelse ved en Landsthingsop- 
løsning er simpelthen en Sikkerheds- 
ventil paa Forfatningen, ganske an- 
derledes juridisk og historisk hjemlet 
end den Estrupske Provisorisme. 
Den var revolutionær og kunde blive 
et fra Højres Standpunkt set farligt 
Præcedens for et radikalt Demokrati. 
De Kongevalgtes Opløsning er en 
saare konservativ Ventil. Den bety- 

der, at naar en Række Reformkrav, 
der længe har siaaet paa Dagsorde- 
nen, samler et stabilt og kvalificeret 
Flertal paa omkring fire Femtedele af 
Befolkningen, saa maa ogsaa Lands- 
tinget bøje sig. Det er en meget 
større konservativ Garanti i Statsfor- 
fatningen, end de Albertiske Spænde- 
trøjeparagrafer tilsigtede i det kom- 
munale Liv. 

Dersom den nuværende Rege- 
ring vilde stille sig i Spidsen for en 
demokratisk Kamppolitik, kunde den 
derfor i en vis Henseende være stærk. 
Talmæssigt set vilde den staa solidere 
end en kommende radikal Regering 
og kunde derfor lettere haandtere det 
forfatningsmæssige Middel, der hed- 
der de Kongevalgtes Opløsning. End- 
nu vilde største Delen af den gamle 
Venstrehær følge den, og fra radikal 
og socialdemokratisk Side vilde den 
finde ubetinget Støtte. Trods al Op- 
position i Folketinget var Socialdemo- 
kratiet villigt til at støtte Regerings- 
partiet ved Landstingsvalgene i 1902. 
Og trods den bitre Strid i Maj 1906 
har Radikale og Socialdemokrater i 
Fællesskab tilbudt Regeringspartiet 
Samarbejde i September. De 
Gammelmoderate vilde, om end med 
megen Betænkelighed, være nødt til 
at.følge Regeringen. Den vilde da raade 
over fire Femtedele af Vælgerne og 
kunde uden al Tvivl sætte sin Vilje 
igennem i Landstinget. Det fremgaar 
ogsaa af de to Landstingsvalg efter 
Systemskiftet, hvor dog den demokra- 
tiske Samling havde mange Vanske- 
ligheder paa Grund af Regeringens 
svage og tvetydige Politik. . Begge 
Valg karakteriseres ved et forbavsen- 
de stort demokratisk Stemmespild. 
En Gennemgang af de enkelte Valg- 



resultater viser, at Højre ved de to 
Valg kunde have mistet mindst 5 
Mandater mere end Tilfældet blev. 

Der siges fra regeringsvenlig Side, 
at en Landstingsopløsning paa Valg- 
reformen — eller som det sofistisk 
hedder: en Appel til den privilegere- 
de Valgret angaaende den almindelige 
Valgrets Skæbne — vilde være højst 
letsindig, ja ligefrem „udemokratisk 41 . 
Denne Tale er ensbetydende med 
overhovedet ikke at ville en Lands- 
tingsopløsning. Thi efter at Valgre- 
formen er forelagt og er bleven det 
brændende Spørgsmaal, gør Højre 
selvfølgelig dette til Kampens Gen- 
stand, ligegyldigt hvilken anden Sag 
Regeringen kunde ønske at skyde i 
Forgrunden. 

Det bedste Øjeblik til en Lands- 
tingsopløsning — Oktober 1902 — 
blev forspildt. Det næste, der kom: 
Grundlovsændrings-Situationen sidste 
Vinter, som Socialdemokratiet uden 
smaalig Frygt for, hvad snæver Parti- 
interesse mulig kunde tabe, lige- 
frem kastede i Konseilspræsidentens 
Turban, blev heller ikke grebet. Jo 
længere Tid der gaar, desto kostba- 
rere bliver den. Derfor er Talen om, 
at de Kongevalgte jo dog fornyes ad 
naturlig Vej — en Tale, der gærne 
belægges med en Statistik over de 
nuværende Kongevaigtes Gennem- 
snitsalder i Aar, Maaneder og Dage — 
saa lidet værd. Thi for hvert Aar — 
og en halv Snes Aar kan let medgaa, 
inden de nødvendige 7 Dødsfald ind- 
træffer — æder Moderationen mere og 
mere om sig i Regeringspartiet. Den 
Arm, der om ti eller femten Aar 
skulde løftes til Slag, vilde sikkert 
være lam efter saa lang Tids Uvirk- 
somhed. Det vilde vist gaa som med 
Bjørnsons Ingeborg Sletten af Sille- 

gjord: Naar Reformpartiet endelig 
saa til sit Programs Gyldenstykshue 
og skulde til at sætte den paa Hovedet, 
da „var ikke Traaden igen". 

Ogsaa i Politik gælder det at smede, 
medens Jæmet er varmt, og at den, 
der gemmer til Natten, gemmer til 
Katten; at Suppen skal spises, me- 
dens den er varm, og Øllet drikkes, 
før det dovner. Eller hvis Hr. I. C. 
Christensen foretrækker en mindre 
verdslig Lignelse : Det gælder om at 
arbejde, medens det er Dag; Natten 
kommer, da ingen kan arbejde. Hvis 
Grundlovens Fædre havde betænkt sig 
til 1852, havde vi ikke faaet 5te Juni- 
Grundloven. 

E n d n u er det Tid. Og Regeringen 
har en meget levende partimæssig 
Interesse i ikke at sidde Valgenes 
Varsko overhørig. Højre er allerede 
kommet saa meget til Kræfter og de 
Frikonservative lider i den Grad af 
uhelbredelig og hurtigt forløbende 
Tæring, at en Samlingspolitik, som 
den, der vel nok en Tid er drømt om 
— hvorved Højre skulde gaa op i 
Venstre og blive taaleligt moderate 
Folk — er ganske haabløs. DeWitzan- 
sky-Albertiske Forsøg paa at vinde 
Fodfæste i Byerne er glippet. Anti- 
socialismen er bleven omtrent ét med 
Højre. Det er ikke Højre, som er 
gaaet op i Venstre, men omvendt. 
Antisocialismen er tilmed mere reak- 
tionær end visse Elementer af det 
gamle Højre. Den har arvet alle Høj- 
res og Venstres sletteste Egenskaber, 
ingen af deres bedre. — Efter det 
sidste Ministerskifte og Reformpar- 
tiets Sprængning hviler Regeringen 
udelukkende paa Landbostanden, saa 
meget større Grund burde den da 
have til ikke at drive Underklassen 
paa Landet fra sig. Det vil være Fal- 



liten. Med de 70,000 Gaardmænd 
alene kan der ikke regeres i Dan- 
mark, og for Resten vilde vel den ne- 
derste Tredjedel af dem gaa til Ven- 
stre. At Venstreregering Nr. 2 er 
mere agrarisk end Nr. 1, kunde alt- 
saa tillige gøre den mere demokratisk. 

Den, der vil undgaa Skuffelser, gør 
dog bedst i ikke at vente sig for meget 
af den forestaaende Rigsdagssamling, 
ikke en Gang en saa beskeden Ting 
som Klarhed. I. G. Christensens 
Politik har altid været anlagt paa Da- 
gen og Vejen. Af det gamle Bergske : 
ikke at søge Konflikten, men heller 
ikke at vige for den, har han aldrig 
nemmet andet end første Halvdel, og 
han har vist en ikke ringe Ævne til 
at undgaa Konflikter ved et tarveligt 
Kompromis om en Brøkdel af Spørgs- 
maalet og Udsættelse af Resten. Ja 
ved Mindefesten for Berg fortolkede 
han jo bogstaveligt det berømte : Gaa 
aldrig paa Akkord — om til: Gaa 
altid paa Akkord ! 

I. C. Christensen er efter min Me- 
ning meget overvurderet som Politi- 
ker. Han havde i Begyndelsen af 
90'erne rent personligt et eksempel- 
løst, ganske uforskyldt Held med sig. 
Hans — Hages og Albertis — Ledelse 
af Reformpartiet fra 1895 til 1901 var 
heldig, dels fordi modstaaende Kræf- 
ter i Partiet holdt hinanden i Skak, 
dels og navnlig fordi Højre begik 
Dumhed efter Dumhted. Hans mær- 
keligt afstumpede logiske Sans kom 
ham til Gode, han kunde saa nogen- 
lunde forene Modsætningerne i Par- 
tiet gennem et uklart og vagt Udtryk. 
Det overses sikkert ogsaa, hvilken 
Rolle C. Hage spillede indadtil i Par- 
tiet i de Aar. De, der paa nært Hold 
fulgte Krabbeaffæren i 1901, opdagede 
en Vaghed, Vaklevornhed og Ube- 

slutsomhed hos 1. C. Christensen, der 
nærmede sig en Brist i Karakteren. 
Efter at han er kommen til Magten, 
er de mindre heldige Egenskaber 
traadt stærkere frem. Han er ofte slet 
ikke til at forhandle med i Debatten, 
fordi det fælles Grundlag ogsaa for 
Modstandere — Logiken — helt 
mangler. Den Partileder og Folkefø- 
rer, der ikke har et klart og stort 
Maal, hvortil al Døgnets Taktik' kun 
tjener som Middel, er ingen betydelig 
Politiker. Og den Mand, der i Januar 
1905 lod sit Parti blive sprængt paa 
en Tale, der — som Alberti har røbet 
— oven i Købet ikke var bestemt for 
Offenligheden, han er en lille Politi- 
ker. I. G. -Christensen har siden den 
Tid — da Bruddet blev større og far- 
ligere end ventet — ikke bestilt andet 
end at fortolke hin skæbnesvangre 
Tale ud til ingenting, hvorved yder- 
mere den Gavn, som Talen og Brud- 
det fra en vis Side set kunde gøre, er 
bleven forspildt. 

Tyskerne har et morsomt Ord : fort- 
wursteln. Jeg tror, at Reformpartiet 
i den kommende Samling vil „pølse 
videre" uden større Reformer. „Re- 
formparti" — a non reformando! Der 
er ellers Spørgsmaal nok paa Dagsor- 
denen. I. C. Christensen, der er en 
bundkonservativ Natur — han er sik- 
kert i Provisorietiden bleven Venstre- 
mand af lutter Konservatisme — har 
alligevel ikke taget det Bismarck'ske : 
quieta non movere til Rettesnor. Han 
rører ved alle mulige Spørgsmaal og 
løser intet. Hvem havde bedt ham om 
at rulle det gamle længst forglemte 
Kirkeforfatningsspørgsmaal op? Hid- 
til har det kun slaaet den borgerlige 
Ægteskabslov ihjæl. Og nu skal vi 
have en Ædruelighedslovgivning — 
paa en Tid da den frivillige, rent mo- 



ralske Afholdsbevægelse gør Kæmpe- 
skridt og daglig paavirker Folkelivet i 
stadig heldigere Retning. Lovgiverne 
faar sandelig alligevel nok at bestille 
til Vinter: kommunal Valgreform, 
Toldlov, Retsreform, Ministeransvar- 
lighed, Grundlovsændring, maaske — 
dog det er meget tvivlsomt — For- 
svarskommissionens Betænkning, der- 
imod forhaabenlig Arbejdsløsheds- 
kommissionens Forslag, Ulykkesfor- 
sikring for Land- og Skovarbejdere 
— paa disse politisk neutrale Omraa- 
der tør man maaske tro paa et Resul- 
tat — , Skattelovenes Revision, Køben- 
havns ny Skattelov, Indlemmelseslo- 
venes Revision (der rummer mere 
Politik, end mange tænker), Revision 
af Loven om de fri Fattigkasser, 27 
Jærnbaneforslag og maaske flere, 
Lønningslov for Centraladministra- 
tionen, Lehn .og Stamhuse osv. osv. 

At saa mange, til Dels meget store 
Spørgsmaal hober sig op i en eneste 
Rigsdagssamling, ligger gajiske sim- 
pelt i, at man trods 5 Aars „System- 
skifte" stadig har skudt alle de virke- 
lig store Spørgsmaal ud. 

Regeringen har næppe nogensom- 
helst Plan for Arbejdets Gang. Det 
vil bero paa Tilfældigheder, hvilke 
Spørgsmaal der trænger sig i For- 
grunden. I. C. Christensen vil lade 
Tingene gaa deres mere eller mindre 
skæve Gang, se Tiden an og vente paa 
en Lejlighed til — Forli'get eller 
rettere: Forligene. 

Man har gjort stort Væsen af Dan- 
nerhøj-Talerne, og Højre har af valg- 
taktiske Hensyn slaaet dem op til vild 
Radikalisme. De viser sig ved nøj- 
ere Eftersyn grumme moderate. 
Høgsbro vilde nok fnem „over 
Landstingets Lig", men det var de 
enkelte Kongevalgtes rent personlige, 

ganske upolitiske Død han, ikke syn- 
derlig takt- eller smagfuldt haabede 
paa — som en Fuldmægtig i knebne 
Kaar paa Kontorchefens eller som en 
fattig Boeismandsfamilie paa Aftægts- 
folkenes blidelige Afgang. V i 1 h. 
Lassen advarede mod en Svækkelse 
af Reformpartiet ved Landstingsval- 
gene og en deraf følgende Uddybelse 
af Kløften i Landstinget, thi „det vilde 
betyde, at vi begyndte at spænde 
Buen til den næste Forfatningskon- 
flikt." Altsaa saa længe Regerings- 
partiet nogenlunde holder Stillingen, 
vil det vige f o r Konflikten. Valg- 
retten er let dejligt Valgprogram, saa 
længe det gaar. Vilh. Lassen holder 
selvfølgelig stadig paa den alminde- 
lige Valgret — som da heiler ikke 
kommer af Stedet. Han stiller sig 
mandeligt paa dens Skanse — som 
han har udtrykt det: til Kamp mod 
Socialdemokratiet'! Ja virkelig: til 
Kamp mod dens Venner, ikke sam- 
men med Vennerne til Sejr over Fjen- 
derne. Dette •er de senere Aars saa 
betegnende Reform-Motivering af en 
Valgreforms Nødvendighed : Agita- 
tionsstoffet skal tages fra Socialister- 



ne ! Den almindelige Valgret opfattes 
ikke længere som et Redskab for Be- 
folkningen i dens sociale Frigøreises- 
arbejde, men som et sjocialt Beroligel- 
sesmiddel. Ikke et Springbrædt til 
videre Fremskridt, men en Sovepude. 
Ikke af Kærlighed til Sagen, men for 
at holde sig de slemme Konkurrenter 
fra Livet maa der gøres noget — bare 
man kunde slippe til et nogenlunde 
hæderligt Forlig, uden for megen 
Strid og Larm. Medens det store ved 
Sagen, det banebrydende og langt- 
trækkende netop er, at kan den Sag 
gennemføres klar og ren, saa kan der 
gennemføres mfere. En ny kommu- 
nal Forfatning er et Stykke Forfat- 
ningskamp — med Konsekvenser. 

Kun hvis Regeringspartiet — det 
ligger der i Dannerhøjtalernes Ord — 
ligefrem truedes paa Livet fra venstre 
Side, vilde det i en Slags Desperation 
slaa løs til Højre. Men jeg har ingen 
Tillid til Desperates Krigsførelse. Jeg 
vilde ikke føle mig tryg vied en Kamp- 
politik under Alberti-Lassens Fører- 
skab, fremkaldt ikke af Kærlighed til, 
men af Frygt for Demokratiet. 

4~ 



Tolerance eller Religionsfrihed. 

Af Osvald Hansen. 



Paa en Rejse, jeg foretog for kort 
Tid siden, saa jeg paa Fredericia Ba- 
negaard et Ansigt, jeg syntes at skulle 
kende. Det var en høj, mørkklædt 
Mand med et klogt, energisk Udtryk, 
der dog ikke udelukkede et vist Præg 
af Melankoli, som efter gennemlevede, 
ikke helt glemte Sorger. 

Jeg troede at have set ham før og 
stod uvilkaarlig stille. Han fik Øje paa 
mig, og nu genkendte jeg ham . . . 



Jeg havde for fjorten, femten Aar si- 
den læst til Lærereksamen sammen 
med ham og ikke set ham siden. Jeg 
vidste kun, at han var Lærer i en 
jydsk Kystby. 

Lad mig kalde ham V. 

Vi hilste paa hinanden, og da vi 
skulde sammen over Fyn, fulgtes vi 
ad over Færgen. Vi var saa heldige 
at blive ene i Kupéen. Der fortalte han 
mig, hvorledes han havde levet, siden 

vi skiltes » som Kammerater. Jeg vil 
gengive hans Beretning med hans eg- 
ne Ord : 

— Som De husker, var jeg tyve Aar, 
da jeg tog Eksamen. Jeg var som de 
fleste Seminarister uden Formue og 
kunde ikke vente videre Støtte fra 
Hjemmet, saa jeg maatte straks se mig 
om efter en Plads. Jeg flk en saadan 
ved en Realskole i Nordsjælland. Det 
var lige efter Sommerferien, og Be- 
styreren skulde have en Lærer, da 
den, i hvis Sted jeg traadte, allerede 
var rejst. 

Han tog derfor mig, skønt jeg godt 
kunde mærke, at han ikke syntes om 
mig, da jeg svarede undvigende paa 
hans Spørgsmaal om, hvorledes jeg 
stillede mig til Religionen. 

Jeg skulde bo paa Skolen og spise 
med Bestyreren og hans Familie. Jeg 
var der een Maaned. Ved hver Mid- 
dag blev der læst Bordbøn. Jeg folde- 
de ikke mine Hænder. Saa en. Aften 
blev jeg kaldt ind paa Kontoret. 

Bestyreren var en stille og indeslut- 
tet Mand, der altid talte sagte, men 
indtrængende. 

— Sæt Dem ned, sagde han, vi skul- 
de tale lidt sammen. Jeg er ikke util- 
freds med Deres Arbejde i Skolen. 
Men der er et Spørgsmaal, som De 
maa svare paa nu. Jeg gjorde Dem 
det samme Spørgsmaal, da De kom 
her, men dengang undveg De mig. 
Jeg vil spørge Dem, om De er Fri- 
tænker? 

Jeg blev bleg, og mine Hænder ry- 
stede. Jeg vilde sige nej, men jeg 
kunde ikke faa mig til det, og saa 
sagde jeg ja. 

Han trak Vejret dybt og saa paa mig 
med et mørkt Blik, ikke egentlig vredt, 
snarere bedrøvet. 

— Hvorledes er De blevet det? 

— Jeg har altid været det ! 

— Altid ! De er tyve Aar og allerede 
færdig! — Saa kan jeg ikke beholde 
Dem. Jeg kan ikke forsvare at have 
et Menneske i min Skole og i mit Hus, 
som erklærer, at han er Fritænker. 



— Saa skal jeg rejse? 

— Ja . . . hvis De da ikke vil om- 
vende Dem. 

— Omvende mig ! Det nytter ikke, 
jeg siger, jeg vil — for jeg kan ikke. 
Jeg har aldrig haft religiøs Trang . . . 
Religion er mig ganske fremmed. Jeg 
føler absolut intet ved at sætte mig ind 
i Kristendommens Tanker. 

— Saa skulde De ikke have givet 
Dem til at være Lærer. 

Jeg tav. Jeg var altfor ulykkelig til 
at kunne tale. En Time efter var min 
Kuffert pakket og jeg paa Vej til Kø- 
benhavn. 
; Hvorfor var jeg ulykkelig? Jeg skal 
sige Dem det. Jeg var tyve Aar, ene 
i Verden, med et ringe Fond af Kund- 
skaber og Erfaringer — og med de 
Forudsætninger skulde jeg kæmpe 
mod Samfundet, hvis Fordringer til 
mig jeg ikke kunde opfylde. 

Og nu begyndte min Kamp. Den 
var pinende tung, hos ingen fandt jeg 
Forstaaelse. Det var jo Vejrmøller, 
jeg kæmpede imod. Mine Fjender var 
mine egne Tanker, mine Samvittig- 
hedsnag, min krænkede Stolthed. Jeg 
maatte lyve, hykle, gøre Vold paa min 
egen Natur. 

Jeg skulde nu se mig om efter en 
anden Plads. Et Embede kunde der 
ikke være Tale om, saa længe jeg ikke 
foruden mit Eksamensbevis havde An- 
befalinger. Men hvem skulde give 
mig Anbefalinger? Da jeg skuffet og 
forbitret besluttede ikke at søge Plads 
ved den private Skole, maatte jeg sø- 
ge Hjælpelærer- og Vikarpladser ved 
den offentlige Skole. Og som De véd, 
er det Præsten, der er Formand for 
Skolekommissionen. Min Velfærd laa 
altsaa i Præstens Hænder. 

Jeg flk efter nogle Maaneders Søgen 
en Vikarplads ved en Landsbyskole 
oppe i Nordjylland. Jeg befandt mig 
ret vel. Landlivet-, jeg som Københav- 
ner ikke var vant til, friskede mig op. 
Saa kom den Tid, hvor jeg skulde rej- 
se. Med bankende Hjerte gik jeg til 

Præstegaarden og bad Præsten skrive 
mig en Anbefaling. 

Jeg havde tiet i det halve Aar, jeg 
havde været der. Ikke til et Menne- 
ske havde jeg talt om mine Meninger. 

Da jeg kom med min Anmodning, 
saa Præsten paa mig med det samme 
Blik som Skolebestyreren fra Nord- 
sjælland. 

— Jeg kender Dem jo slet ikke, sag- 
de han. 

— Jeg har dog været her et halvt 
Aar, svarede jeg med en Stemme, der 
mod min Villie rystede. 

— Jeg har aldrig set Dem i Kirken. 

— I Kirken . . . nej . . . min Tid 
... jeg har haft saa meget Arbejde 
. . . jeg . . . 

— Nej, ved De hvad, De kan ikke 
undskylde Dem med, at De ikke har 
T i d til at gaa i Kirke. 

— De har dog hørt mig undervise i 
Skolen. 

— Ja, hvad kan jeg dømme efter at 
have hørt Dem en enkelt Gang. 

Jeg tav. Jeg turde ikke sige, at jeg 
fandt, Skolekommissionens Formand 
burde have overbevist sig om Lære- 
rens Kvalifikationer, hvis han overho- 
vedet interesserde sig for dem. 

Jeg kan ikke sige Dem, hvor ulyk- 
kelig jeg følte mig. Havde han spurgt 
mig, saa kunde jeg heller ikke nu ha- 
ve faaet de Ord over mine Læber: jeg 
er troende. Ikke om det gjaldt mit 
Liv. I den Stemning jeg var, forekom 
det mig, at jeg frem for alt maatte for- 
hindre ham i at spørge om d e t — og 
jeg sagde derfor hurtigt og barskt : vil 
De give mig en Anbefaling — eller vil 
De ikke ? 

Han slog fornærmet ud med Haan- 
den. 

— Nej, ikke naar De taler paa den 
Maade. 

— Godt, Parvel ! 

Jeg var allerede ude af Døren. 

Saa kunde jeg begynde forfra igen. 
Og nu var der en ny Usandhed at dæk- 
ke over. 

Jeg havde været Lærer et Aar . . . 



men jeg kunde ikke fortælle, at jeg 
havde haft Pladser, fordi jeg ikke kun- 
de forklare, hvorfor jeg ingen Anbe- 
falinger havde. 

Jeg fik da en Plads — denne Gang 
nede paa Lolland. Jeg skulde skaffe 
mig en Anbefaling — og jeg fik den. 
Hvorledes ? Jeg havde lært, at jeg ikke 
kunde stole paa mig selv, naar det 
gjaldt om at tale. Man maatte ikke 
faa Mistanke til mig, saa undgik jeg 
maaske at blive spurgt. 

Nuvel — jeg gik i Kirke hver Søn- 
dag, jeg satte mig lige for Prædikesto- 
len, saa Præsten ikke kunde undgaa 
at se mig. Jeg vendte stadig Ansigtet 
imod ham, og jeg tror, at mit Ansigt 
dengang bar Sporet af mine Lidelser. 
Jeg saa indadvendt og tungsindig ud 

— og det tog han for Andagt og Tro. 
Jeg fik min første Anbefaling. Siden 
fik jeg flere. 

I næsten alle staar der: han er en 
stille og beskeden, ung Mand. 

Jeg var ganske ensom, jeg talte al- 
drig med nogen uden om Bagateller. 
Mennesker blev mig næsten en Plage, 
fordi jeg ikke turde udtale mig for en 
eneste — af Frygt for, at Folk saa ikke 
vilde taale mig iblandt sig. Hvis De 
kender Henri Beyles Roman : Rouge 
et Noir, vil De hos Hovedpersonen fin- 
de Stemninger og Tanker, der aldeles 
svarede* til mine. 

Jeg blev en Hykler. Alle skulde tro, 
jeg var en anden, and jeg virkelig var 

— uden at jeg nogensinde med eet Ord 
havde udtalt mig imod mine virkelige 
Meninger. 

At gennemføre det tog min Livsglæ- 
de, min Ungdom. — Hvorfor opgav 
jeg det ikke, hvorfor søgte jeg ikke en 
anden Livsstilling? 

De kan nok tænke, at Lærervirksom- 
heden i de Aar ikke var mig en 
Glæde. Saa det var ikke derfor. Men 
det var af to helt andre Grunde. Den 
første var den, at jeg var knækket. Jeg 
havde simpelthen ikke Kraft til at slaa 
ind paa noget nyt. Der gik for meget 
med til at holde mig nogenlunde oppe. 

Jeg kunde ikke anspænde mig til me- 
re. Den anden Grund var, at jeg midt 
i min Svaghed følte det stærkere for 
hvert Aar, der gik, at det var ikke 
Samfundet, der havde Ret. Det var 
mig, Uretten øvedes imod. Jeg maatte 
holde ud. Gik jeg til Grunde som 
Menneske, tabte jeg noget af det, som 
gør et Mandfolk til en Mand, saa led 
jeg for en Idé. 

Naa — det gik. Jeg fik Embede. 
Jeg var jo saa beskeden — og det 
hjalp. 

Og nu — ja, nu véd alle, at jeg er 
Fritænker. Jeg har aldrig sagt det, 
fordi jeg ikke har behøvet det. 

Jeg har rettet mig. Personligt føler 
jeg mig stærk og fri.i Ingen skal no- 
gensinde se min bøjede Ryg. 

Men det, jeg vilde sige Dem, er, at 
vi her i Landet ikke har Religions- 
frihed. Jeg skal sige Dem, hvad vi 
har. Vi har Tolerance. 

Jeg er nu fast ansat Læren med 
Kaldsbrev, Embedsbrev og det hele. 
Man tør ikke give mig Afsked, fordi 
en Afskedigelse vilde vække saa me- 
gen Opmærksomhed, at Kravet om Re- 
ligionsfrihed vilde blive rejst. 

Saa taaler man mig — som alle an- 
dre Fritænkere, der først har naaet en 
Stilling. 

Det er Tolerance . . først Forsøget 
paa at kue og tvinge, og naar det ikke 
gaar . . . saa er man frisindet. Der 
er ikke det fjerneste i Vejen for, at jeg 
kan blive fritaget for Religionsunder- 
visningen. Det vilde være en Skan- 
dale, om jeg skulde tvinges til at un- 
dervise i Religion. 

To Ting har jeg ikke kunnet: lade 
mig borgerlig vie og udmelde mig af 



Folkekirken. Gjorde jeg det, tabte jeg 
den formelle Ret, som alene giver mig 
min Styrke overfor Samfundet. 

De forstaar vist den besynderlige 
Samfundsordning lige saa godt som 
jeg. Den er kun mulig i en Over- 
gangstid. Vi nærmer os den Aands- 
frihed, som de har naaet i Frankrig, 
og som de kæmper for i England. Jeg 
ved ikke, hvor mange Fritænkere der 
er i Danmark. Men jeg ved, at der er 
saa mange, at en Forandring af de be- 
staaende Tilstande bliver nødvendig. 

Det er meningsløst, at jeg ikke kan 
melde mig ud af Folkekirken, der in- 
tøt som helst har at byde mig. 

"Ingen tør hævde, at jeg ikke har mo- 
ralsk Ret til at bryde. 

Som Livet nu er, kan Stat og Kirke 
ikke staa i det Forhold til hinanden 
som hidtil. 

Hvad var Grunden til, at det store 
Reformparti sprængtes? 

Sprængningen er dybest set et Vid- 
nesbyrd om Moclsætningen mellem 
dem, der vil bevare det gamle Sam- 
fund, enten de nu kalder sig Venstre 
eller Højre, og dem, der føler Nødven- 
digheden af, at der skabes nye For- 
mer, fordi Menneskene er blevne an- 
derledes. 

Det danske Folk er ikke en Eenhed 
i aandelig Henseende. Der er saa man- 
ge Livsanskuelser, at vi skal finde ud 
af, hvorledes Mennesker, som ikke 
tænker ens, dog kan leve sammen i 
een Stat. 

Naa, Farvel ! Ses vi igen om fem- 
ten Aar, kan vi tale sammen om, hvad 
der saa er sket ! 

Toget holdt i Odense. Hr. V. stod 
ud, medens jeg kørte videre. 

1. 



Vi fik i 1901 et Ministerium, der 
støttede sig til et Flertal i Folketinget. 
Lige siden 1872 havde vi haft Ministe- 
rier, der støttede sig til Landstinget, 
og som ud fra en for Tilfældet skabt 
Statsretslære om de to Tings Ligebe- 
rettigelse havde sat Folketinget ud af 
Spillet og tilintetgjort dette Tings poli- 
tiske Myndighed. Et Øjeblik havde 
det set ud, som om Højre bøjede sig 
for Folketingsindflydeisen. Nemlig i 
1894, da de Frikonservative gjorde de- 
res Revolte for at styrte Estrup. Her- 
til behøvede de et Folketingsflertal, 
der kunde iværksætte Forliget, d. v. s. 
bringe Forfatningen i Orden og strø 
Sand over Grundlovsbruddet. Hr. Fre- 
de Bojsen paatog sig at skaffe det for- 
nødne Mandskab, og skønt Hr. Alberti 
i sidste Øjeblik sprang fra og forlod 
sine Medsammensvorne, handlende 
ud fra et for ham værdifuldt politisk 
Instinkt, lykkedes det dog den hals- 
starrige Hr. Bojsen at føre sin Sag 
igennem. Han var paa dette Tidspunkt 
en desperat Mand, der, koste hvad det 
maatte, vilde bort fra den usikre 
Jordbund, paa hvilken hans Fødder 
gled. For at naa til det i flere Aar 
forberedte Forlig maatte han ødelægge 
Samarbejdet mellem Radikale og Mo- 
derate indenfor Venstre ; man kan og- 
saa sige : for at komme bort fra de 
Radikale maatte han til Forlig med 
Højre. Bevægelsen er ganske den 
samme, der ti Aar senere i .December 
—Januar 1904 — 05 fremtræder i Hr. I. 
C. Christensens Taktik. 

Kampen om Prygleloven i For- 



aaret 1904 viste Hr. I. C. Chri- 
stensen, at Ministeriet Deuntzer ikke 
lod sig kommandere i den Retning, 
som han vilde føre sin Politik. Sandt 
nok blev Slaget ved Samlingens Af- 
slutning ført mod Hr. Alberti, der og- 
saa optog Hr. Deuntzers Hjemsendelse 
af Rigsdagen som politisk og person- 
lig Fornærmelse, men det var sket, 
at en radikal Opinion, der støttede sig 
til en Hovedstadsbevægelse og en in- 
tellektuel Strømning havde formaaet 
ikke alene at halvere baade Venstre 
og Højre men ogsaa at halvere Rege- 
ringen. Igennem Hr. Hage, Hr. Jøhn- 
cke og endog Konseilspræsidenten Hr. 
Deuntzer, der netop i det særligt juri- 
diske Spørgsmaal følte sig forpligtet 
overfor den videnskabelige Opinion, 
traadte Radikalismen frem i Regerin- 
gen ikke alene som en ligeberettiget 
Magthaver men som den stærkere. 
Hr. Deuntzer, der havde Magten til at 
løse og binde, optraadte som den myn- 
dige Konseilpræsident, da han hjem- 
sendte Rigsdagen i Foraaret 1904 og 
derved pludselig overskar det halve 
Ministeriums Forhandling med de 
Frikonservative. I Nøden kender man 
sine Venner, og hver Gang Hr. Alberti 
er i Nød, banker han, sjældent for- 
gæves, paa Grev Frijs' Dør. Man 
forundrer sig maaske over, hvad der 
tvinger den uafhængige Lensherre 
Grev Frijs, der synes at forsmaa Mag- 
tens ydre Hæderstegn, til at være For- 
retningsmanden Justitsminister Al- 
bertis Støtte og Frelser. Man maa da 
vist henvise til den af Hr. Alberti som 
sin Politiks Formaal angivne og un- 

derstregede Overklasse-Kamp imod de 
radikale Underklasser. Grev Frijs, der 
har laant Navnet til de Frikonservati- 
ves Parti fra Tyskland, anvender og- 
saa det tyske politiske Stikord 
Omstyrtningspartieme for at be- 
tegne sine af Naturen givne Modstan- 
dere. Naar man tænker paa de frede- 
lige og lovtro Borgere, som vore Ra- 
dikale og Socialdemokrater i Virkelig- 
heden er og vil være, og naar man 
erindrer, hvoriedes Danmark aldrig 
har kendt anden Omstyrtning end den 
fra oven i Form af Statskup, jnedens 
Folket selv under den mest nedværdi- 
gende Undertrykkelse aldrig lod sig 
ophidse til Revolution, saa synes Fa- 
ren for Omstyrtning nu kun at 
true i Fantasien. Men hvis man 
ved Omstyrtning forstaar en langsom 
Omformning af Folkets legemlige og 
aandelige Vilkaar, saaledes som baade 
de Radikale og Socialdemokratiet har 
denne Omdannelse paa sit Program, 
saa maa man altsaa tænke sig, at 
Grev Frijs og Hr. Alberti finder hin- 
anden i dette Ord og i den samme 
Frygt. Sikkert er det, at Grev Frijs er 
tilrede med Undsætning, naar Hr. Al- 
berti mener sig i Fare. Da derfor i 
Foraaret 1904 Hr. Deuntzer pludselig 
havde vist det radikale Ansigt af det 
første Venstreministeriums Janusho- 
ved, kendte Grev Frijs 1 og hans Ven- 
ners Vrede ingen Grænser. Ja, først 
troede de Frikonservative sig narrede 
af Hr. Alberti, med hvis Pryglelov de 
havde kompromitteret sig til ingen 
Nytte, saa da de forstod, at Hr. Deunt- 
zer havde spillet sit halve Ministerium 
og derved ogsaa de Frikonservative et 
Puds, vilde de straks tage Hævn over 
ham, afsætte ham paa Stedet som 
Konseilpræsident, og indsætte en an- 
den i hans Sted. Til denne Voldsom- 



hed var det imidlertid for Hr. Alberti 
unødigt at medvirke paa dette Tids- 
punkt. Thi Hr. I. G. Christensen hav- 
de ved denne Lejlighed, ved de Radi- 
kales Angreb paa Krigsminister Mad- 
sen, ved Uenigheden mellem denne og 
Hr. Jøhncke og ved endnu flere sørge- 
lige Erfaringer forstaaet, at de Radi- 
kale var Fjenden i hans egen Lejr, og 
lagt sig dette paa Sinde. Hr. Deuntzer 
havde for første Gang vist sig 
som ledende Chef for sit Ministerium, 
da han i Ministerraadet erklærede, at 
han agtede at hjemsende Rigsdagen — 
det var første Gang, og det blev sidste. 
Derefter lagde Hr. I. C. Christensen 
Øksen til Træets Rod. Hr. Deuntzer 
og hans Fællers Undergang blev be- 
sluttet i April men trak ud til Decem- 
ber. Saa dannede Hr. I. C. Christen- 
sen sit eget Ministerium. 

Han tog samtidigt tilsyneladende den 
første den bedste Ting til dermed at 
rense sit Parti for de Radikale. Det blev 
Løjtnantslønningerne. Han hævdede 
som sit Ministerprogram egentlig kun 
denne ikke enorme Lønreform, der 
dog ganske brutalt stred baade mod 
Venstres Program og Politik og mod 
det Mandat, som den med saa megen 
Bram nedsatte Forsvarskommission 
indehavde. Dog fraset Forslagets re- 
elle Betydning saa fik det sin vægtige 
indrepolitiske Værdi derved, at Hr. I. 
C. Christensen brugte det til Adskil- 
lelse mellem dem med ham og dem 
mod ham. Han erklærede, at de, der 
ikke kunde stemme for Løjtnanterne, 
kunde heller ikke være Medlemmer af 
Partiet. En saadan Optræden var gan- 
ske ukendt i Venstres lange politiske 
Historie : paa saadan Maade og paa en 
saadan Sag er aldrig et Parti blevet 
sprængt. Hvor megen Vægt end Hr. 
I. C. Christensen lagde paa Lønnings- 



— 110 — 



Digitized by 



Google 



De politiske Forlig 



forslaget, saa kunde han dog ikke i 
samme Øjeblik betone dets ringe fi- 
nansielle og administrative Betydning 
og dets Uafhængighed af Forsvars- 
kommissronens Beslutninger og vor 
hele Militærordning — og saa samti- 
digt erklære det for saa højvigtigt, at 
den, der ikke billigede det, maatte an- 
ses som udtraadt af Partiet. Logik var 
der ikke i dette, men nok Politik. Thi 
Hr. I. C. Christensen opnaaede, hvad 
han vilde, at trænge de Radikale ud 
af Partiet, ligesom han i Forvejen 
havde renset Ministeriet for al Radi- 
kalisme. 

Der var højlydt Anerkendelse, der 
var inderlig Samstemning hos. Højre, 
da dette skete. Man tør maaske gaa 
ud fra, at Løjtnantslønningerne ikke 
laa Højre saa stærkt paa Sinde, at de 
var som et Livsspørgsmaal. Ligesom 
Venstre ikke — naar Sagen løses helt 
ud fra sin politiske Sammenhæng — 
kan blive dybt forarget over, at en 
Løjtnant faar nogle Hundrede Kroner 
mere om Aaret, saaledes kunde heller 
ikke Højre blive vildt begejstret. Der 
gaar saa mange Lønninger ud af 
Statskassen hvert Aar, at snart det 
halve Land tager sin Mælk fra den 
Ko : lidt mere eller lidt mindre mær- 
kes ikke. Men Løjtnantslønningerne 
var Politik, var efter alle Solemærker 
at dømme mere endnu : nemlig For- 
lig. 

Forlig det vil sige Sammensmelt- 
ning af alle gode, velmenende, patrio- 
tiske og religiøse Mennesker fra Høj- 
re og Venstre til et Parti, der vil ud- 
glatte Fortidens Strid og afbøde Frem- 
tidens Ubehageligheder i et Fælles- 
skab, hvorimod forgæves Omstyrt- 
ningspartierne løber Storm. Og vel 
at mærke i dette Forbund kommer det 
hele Højre med, thi man kan sætte sin 



Finger hvor man vil paa Højre, altid 
vil der dukke frem et ædelt og velme- 
nende fædrelandskærligt og fromt 
Menneske. Det danske Højre har al- 
drig kendt sorte Faar; at gaa ind i 
dette Kompagni har altid været at faa 
Adelsmærket paa sin Pande. Hvor- 
imod det ikke kan nægtes, at Venstre 
altid har haft sine forkastelige Ele- 
menter. Men Højre har kendt Ven- 
stre lige siden 1866 og set, hvorledes 
dette Parti altid i afgørende Øjeblikke 
springer itu eller rettere sprænges itu 
af sine Ledere, saa den gode Del af 
Venstre gaar til Højre og den anden 
Del gaar derhen, hvor onde Menne- 
sker skal komme. 

IL 
I 1866 skabte en højtfortjent Ven- 
stremand, om hvem man nødigt siger 
noget ondt i hans Grav, ved et For- 
lig det Landsting, som har vist sig og 
maattet vise sig som den store Bøjgen 
i dansk Politik, Forhindrer og Ødelæg- 
ger af enhver Frigørelse, saaledes som 
det netop var tænkt. I sit lange og 
daadrige Liv havde den fattige J. A. 
Hansen kæmpet imod Enevælde og 
Overklassevælde for at skaffe de dan- 
ske Bønder ens Ret med Herremænd 
og Embedsmænd. Og saa gik han hen 
og satte en Herremandsstemme lig en 
hel Kommunes Valgret. Det er ofte flok 
sagt og vist, at intet giver de tilfældi- 
ge Godsejere eller Rigmænd, der bor 
udenfor Købstæderne, Adkomst til en 
saa uhyre Forret for Landets andre 
Beboere, og aldrig har nogen kunnet 
paavise, at disse 1100 Mandfolk ragede 
højt op over os andre i Dyder og For- 
stand. End ikke de selv har kunnet 
angive en Grund. Men man kan trygt 
gaa ud fra, at den ældre Grev Frijs i 
1866 ikke saa længere end til sin egen 

og sine nærmeste Standsfællers Len 
og Ejendomme. Hvis Lenene ophæ- 
vedes og Ejendommene udstykkedes 
— som de burde — saa vilde de selv- 
skrevne Vælgeres Art og Stand gan- 
ske forandres og ikke mere svare til 
Grev Frijs 1 Hensigt. Vi saa jo allerede 
Begyndelsen hertil ved sidste Valg i 
Københavns Omegn, hvor nu velha- 
vende udflyttede Københavnere indta- 
ger den Stilling, der hidtil var forbe- 
holdt Landboerne. 

Det var det første store Forlig. Ikke 
alene gik I. A. Hansen sammen med 
Højre for at tjene dette Partis Interes- 
ser, men han anerkendte — ved det 
nye Landstings Skabelse — Herre- 
mændene og Højremændene som en fi- 
nere og fortrinsberettiget Race overfor 
de jævne Bønder og Venstremænd. 
Han gjorde dette under det Stikord, at 
Forbundet mellem de store og de smaa 
Bønder var naturligt. Om han for 
Alvor den Gang mente, at de store og 
smaa Bønders Interesser faldt sam- 
men, er ikke godt at sige. Hvis han 
endnu antog for det Ledende i Politik, 
at man skulde dele sig efter Anskuel- 
ser og ikke efter Stand, maatte han 
erkende, at hint Stikord dengang ikke 
engang gjaldt for de mest velhavende 
Gaardmænd, thi det var saadanne, der 
styrtede ham i hans egen Valgkreds, 
fordi de misbilligede Forliget. Men 
hvis man erindrer I. A. Hansens be- 
rettigede Had til de Nationalliberale, 
der havde haanet og forfulgt ham og 
Venstre paa den lumpneste Maade, 
saa maa man anerkende det Hadets 
Fremsyn, der laa i hans Forbund med 
Godsejerne. Thi det Landsting, der 
blev Venstres sejgeste Modstander, til- 
intetgjorde ogsaa de Nationalliberales 
Magt. Hvem der har set Krieger — 
den engang saa mægtige og hovmodi- 



ge, Bureaukrat ud i Fingerspidserne, 
egenraadig og ufremkommelig — staa 
som en knækket Mand overfor det 
Estrupske Landsting og hørt ham an- 
gribe det utvivlsomme Forfatnings- 
brud, der laa i Landstingets Behand- 
ling af Finansloven før Folketinget, 
og oplevet, at det Landsting, hvorover 
han havde hersket, lod ham tale som 
man lader en aandssvækket Olding 
uden at høre efter hans, Storjuristens, 
Grundlov-Ordførerens Indvendinger, 
hvilken ingen gad besvare endsige ta- 
ge Hensyn til — hvem der saaledes 
har set Herremændene i Landstinget 
skride hen over de Nationalliberales 
Lig — vil deri kunne se I. A. Hansens 
Hævn over fordums Fjender. Bonde- 
føreren ødelagde i Forbund med Gods- 
ejerne de Nationalliberales Magt ved 
at skabe det Landsting, hvori de paa 
Forhaand sad i Mindretal. 

Fra Folketinget vilde Bønderne 
snart fordrive Højre derom kunde I. 
A. Hansen ikke være i Tvivl. Hvis 
altsaa Forbundet mellem de store og 
de smaa Bønder viste sig politisk 
holdbart, saa havde I. A. Hansen set 
rigtigt. Han kunde haabe at dele 
Højre: først at slaa den nationallibe- 
rale Fløj ved Hjælp af Herremændene 
og saa at tilvejebringe et Bonde-Folke- 
ting saa stærkt, at Herremændene blev 
nødt til at bøje sig for Bøndernes og 
Folketingets Fordringer og dele Mag- 
ten med dem. 

Denne Plan gjorde Hr. Estrup og de 
Godsejere, der fulgte ham til intet. 
Man kan saaledes sige, at de National- 
liberales Politik ikke forsvandt med 
dem selv. For de Nationalliberale, o : 
Dannelsen, synes Kampen med Træ- 
skoene og Transtøvlerne dikteret af 
højere Magter, af ideale Hensyn. Men 

hvorfor egentlig Godsejerne straks i 
Begyndelsen af Halvfjerdserne mente 
at maatte føre den samme Kamp mod 
Bønderne er mindre indlysende. Se- 
nere hen, da et socialdemokratisk Par- 
ti rejste sig, hvilket Bønderne støt- 
tede, medens Arbejderne til Gengæld 
erklærede sig for deres Forbundsfæl- 
ler, saa indtager Godsejerne den almin- 
delige Overklasse-Stilling til Under- 
klasserne, til Omstyrtningspartierne. 
Man kunde maaske ogsaa spørge, 
hvorfor de danske Godsejere egentlig 
behøvede at stille sig paa de Klerika- 
les Side, da Europæismen i Politik og 
Litteratur skød frem. I Virkelighe- 
den havde Herremændene og den nye 
Dannelse snarest fælles Fjender i 
den gamle Dannelse. Men en saa 
overlegen Politik laa ikke for Hr. 
Estrup og Hr. Scavenius, skønt den 
sidste nogle Gange har vaklet mellem, 
hvor han skulde søge sin Støtte. Da 
han som Kultusminister styrtedes af 
en Koalition, der satte Hr. Goos i Ste- 
det for ham, var han ikke i Tvivl om, 
hvor hans Fjender var. Maaske var 
han, den svorne Militarist, ogsaa nær- 
mest de Radikales Fjende, fordi han i 
dem saa de farligste Modstandere af 
den hjemlige Fæstningsmilitarisme. 
Imidlertid man kan jo ikke sige, at 
I. A. Hansens Tanke om Forbundet 
mellem de smaa og de store Bønder 
blev til intet herhjemme. Historien 
gentager sig især i et saa lille Land 
som vort: eller er det Interesse-Fæl- 
lesskab, der nu synes at forene Grev 
Frijs og Hr. Alberti i et aabenbart For- 
bund andet end Fornyelse af den 
gamle Pagt mellem den ældre Grev 
Frijs og I. A. Hansen? Den gamle 
Pagt satte sin Frugt i Juligrundlovens 
Landsting, og den nye skriver sig di- 
rekte fra hin gamle Overenskomst mel- 



lem Godsejer- og Gaardmands-Politik, 
mellem smaa og store Bønder. 

III. 

Det første Forlig var et saadant, der 
gav Højre, den besiddende Overklasse, 
alt hvad det ønskede og Venstre intet. 
Straks efter begyndte saa Kampen om 
Parlamentarismen. Desværre dennes 
Historie, de sidste tredive Aars Histo- 
rie, er uskreven. I Frankrig skriver 
og forklarer en betydelig Historiker 
som Hanoteaux det samme Tidsrum; 
her lader man det langt overskueligere 
Materiale ligge ubrugt. Netop nu 
hvor Situationen er saa taaget, og 
hvor det atter synes at gælde Forfat- 
ningskamp eller Forlig — det sidste er 
unægtelig det sandsynligste — vilde 
en dokumenteret Fremstilling af Høj- 
res Regimente, blot i et Tiaar, fra 
1884 til 1894, være af opdragende, mo- 
raliserende og politisk Betydning. 

Kun seksAar efter den gennemsete 
Grundlovs Gennemførelse faar Venstre 
Flertal i Folketinget og derved den par- 
lamentariske og forfatningsmæssige og 
endnu mere den forstandsmæssige Ret 
til Magten. Men ingen af de indflydel- 
sesrige tænkte paa at overlevere Mag- 
ten og Ledelsen og dermed Myndighe- 
den over Statskassen, over Admini- 
stration, Institutioner og meget mere 
til Bondepartiet: ikke Hoffet, ikke 
Landstinget, ikke Godsejerne eller de 
Nationalliberale, ikke Pengemændene, 
ikke Militæret, Højesteret, Kirke eller 
Universitet; hvad der ellers skilte 
disse Magthavere, saa var de dog eni- 
ge om, at Statens højeste Poster ikke 
skulde paa andre Hænder end de var. 
Hele den besiddende, den dannede, 
den uniformerede Overklasse lige ned 
til den fattigste Adjunkt, den mest 
forgældede Proprietær eller sletløn- 

nede Løjtnant, alle der kunde sige: 
Bonde, Træsko, Degn, Seminarist, Le- 
vebrødspolitiker, forenede sig til en 
Hær, hvis Fanatisme og Blodtørst ikke 
længere erindres — hvad der burde 
være Tilfældet. Det hjalp for Eksem- 
pel ikke, at en saa overlegen Aand som 
Holstein-Ledreborg sluttede sig til 
Bondepartiet ; skønt han paa Grund af 
Dannelse, Kundskaber, social Stilling 
dog ikke godt kunde regnes til 
Transtøvlerne, blev der ingen anden 
Forskel gjort paa ham og de øvrige 
Venstremænd, end at Angrebene paa 
ham formedes endnu smudsigere og 
hadefuldere. Hvis man vilde optrykke 
blot en -lille Del af de Artikler, som 
Højrepressen i sin Tid helligede de 
ledende Venstremænd, vilde Samlin- 
gen blive en Art Guldbog eller Æres- 
Minde for ikke faa Venstremænd, end- 
nu levende eller døde. Man vilde ogsaa 
derigennem forstaa Tiden og Mænde- 
ne, særlig Højremændene, bedre ; man 
vilde indse, at der hørte skarpt Lud 
til, om man skulde forsvare sig mod 
disse skurvede Hoveder, og man vilde 
mindes om, hvor dybt Reaktionen bun- 
der her i Danmark og at denne ikke 
er overvunden, fordi naturnødvendigt 
en vis Sløvhed indtræder overfor gam- 
mel Uret, endsige overfor gamle For- 
nærmelser. Venstres parlamentariske 
Krav mødte da ikke alene en politisk 
Modstand hos de vekslende Ministerier 
og hos Landstinget, men dette Krav 
ansaas for afsindigt og formasteligt, 
ja næsten gudsbespotteligt af en stærk 
Landsstemning. Og Højre rejste hele 
den Magt, det raadede over, til en af- 
gørende Kamp. 

Mon Venstre dengang troede, at 
denne Magt kunde besejres med par- 
lamentariske Vaaben ? Var Folk som 
I. A. Hansen eller Høgsbro eller Boj- 



sen naive ? Helt umuligt er det ikke. 
En Mand som Berg var det i hvert 
Fald til en vis Grad. Det var ikke uri- 
meligt, at han troede Højre mere angst 
for et Forfatningsbrud, end det senere 
viste sig. Desuden blev han Genstand 
for en Art Illusion. Han kom til at 
tiltro sig Magt, sig og Venstre, fordi 
han og Partiet besad Magt indenfor 
Rigsdagens Mure og mange anerkend- 
te denne Magt. Som Flertal i Folke- 
tinget raadede Venstre selvfølgelig 
over betydelig Indflydelse: intet For- 
slag kunde blive til Lov og, hvad mere 
var, ingen Bevilling kunde gives paa 
Finansloven, uden Venstre gav sit 
Minde dertil. Men Finansloven er jo 
— blandt andet — ogsaa et uhyre 
„Naadessekretariat". De Millioner, 
som den fordeler, gaar ikke til rent 
abstrakte Væsener og Kasser, men til 
levende Mennesker, og den skal vide 
god Besked, som har rede paa de Tu- 
sinder Personer, der modtager største 
Delen af den hele Befolknings Skatter 
og Afgifter. Af disse Personer maa 
talrige, for Eks. de første Gang søgen- 
de og de utilfredsstillede gaa mange 
Veje, inden de erholder, hvad de skal 
have, og selvfølgelig maa deres Vej 
ogsaa føre dem til de Mægtige inden- 
for Rigsdagen, allermest naar der er 
Uenighed mellem Ministerium og Rigs- 
dag, thi da kan Ministrene intet paa 
Forhaand sikre Ansøgerne. „Gaa til 
Finansudvalget", hedder det da. Det 
er ikke længe siden, at Finansudval- 
get regerede langt mere end Ministe- 
riet, nemlig i Tidsrummet 1895 — 1901, 
hvor de svage Højreministerier, der 
ikke turde vove Estrupske Provisorier, 
uafladelig maatte ty til det mægtige 
Venstre, der havde Kommandoen over 
Finansudvalg og Folketing. Er Hr. I. 
G. Christensen en mægtig Mand nu, 

saa var han ikke meget mindre mæg- 
tig, da han sad som Formand for 
Reformparti og Finansudvalg og ad- 
ministrerede Danmark. 

Naturligvis kunde Berg ikke føle sig 
saa mægtig under den myndige og 
herskesyge Estrup. Men for Bergs 
Vedkommende maa tilføjes hans Magt 
Landet over. Fra Halvfjerdserne følte 
han sig usigelig sikker: hvor han saa 
hen, syntes der Spire og Grøde. Det 
maatte efterhaanden blive for ham 
som om Landet tilhørte ham, naar 
Mængden strømmede ham i Møde og 
villigt gav sig hen under hans Fører- 
skab. Da I. A. Hansen blev 70 Aar 
gammel, holdtes der en Fest for ham 
paa Skydebanen. Den var i al demo- 
kratisk Tarvelighed, men dog meget 
pæn. Hørup holdt en udmærket Tale. 
Men der var ingen Feststemning over 
Selskabet, som næsten kun bestod af 
Bønder — blandt Københavnere gaves 
der ikke mange Venstremænd den- 
gang. Man trykkede sig lidt. Men før 
Bordet og efter Bordet stod Berg midt 
paa Gulvet og talte og forklarede — og 
om ham samledes hver Gang alt hvad 
der var af Liv og Interesserthed i Sel- 
skab. Han var Høvdingen, Føreren, 
Enhedsmærket, Profeten — saaledes 
som ingen er nu. Henne i en Krog 
sad Hædersgæsten, gammel og sam- 
menskrumpen med utallige Bekym- 
ringsrynker i det haarde og tunge An- 
sigt, medens Berg sad lige under Ly- 
sekronen hvid og rød og rund og fuld- 
skægget som en dansk Landsoldat. 

Hvad Under da, at han, der saa kort 
i Forvejen havde været en ganske uan- 
set jydsk Skolelærer, følte sig som 
Herre og Sejrherre, naar han saa Fol- 
keting og Rigsdag, Ministre, Presse og 
Vælgere komme i Bevægelse, naar han 
oplod sin Røst. I Begyndelsen af 



Halvfjerdserne var han vokset saale- 
des, at han var den stærkeste Kraft 
indenfor Venstre. Og derfor er det 
godt forklarligt, at han var hildet i en 
Illusion angaaende sin og Venstres 
Magt. Dengang havde man set det 
Højreministerium, der bar Fonnes- 
bechs Navn, forsvinde for en Rigs- 
dagsintrige, i hvilken Venstre selvføl- 
gelig havde deltaget. Finanslovens 
Vedtagelse kunde Ministeriet kun op- 
naa i en bestemt Form mod et Løfte om 
at forsvinde straks derefter. Og i denne 
Handel samstemmede Hr. Scavenius 
paa Højres Vegne. Kunde ikke dette 
fortolkes som en Begyndelse til Parla- 
mentarisme ? I Stedet for Fonnesbech 
kom nu Estrup. Hørup skrev straks 
om hans Ministerium, at det kun vilde 
vare en Jagtrubberts Tid. Det blev 
som bekendt en lang Jagtrubbert, 
samfulde 19 Aar. Men det er ikke 
sikkert, at Hørup selv troede paa sine 
egne Ord — han anvendte den Tale- 
form, der udtrykker ikke det Virkelige 
men det Ønskede for derigennem at 
agitere for Ønskets Opfyldelse. Paa 
samme Maade som Aviserne inden et 
Valg ufravigeligt spaar deres Parti ko- 
lossale Sejre selv med den største Fare 
for, at Begivenhederne vil gøre deres 
Ord til Usandhed. Om denne Udtryks- 
maade er nyttig, bliver et andet 
Spørgsmaal. 

Men selv om der hos Hørup fandtes 
en vis Skepsis, er der en Rimelighed 
for, at Berg var blottet for denne. Han 
maatte overvurdere sin egen Kraft og 
tro, at Ministeriet Estrup ikke var van- 
skeligere for en Kæmpe som ham at 
faa Bugt med end Ministeriet Fonnes- 
bech. Paa Rigsdagen var han Første- 
mand — ude i Landet raadede han 
over en Hær. Derfor i de første Aar 
efter Estrups Tiltrædelse satte han 

Parten op mod Maalet. Det gjaldt at 
tage det sidste Højreministerium. 

Men denne Fart standsede brat, da 
Estrup i Foraaret 1877 gjorde det før- 
ste Statskup, udstedende sin første 
provisoriske Finanslov. Men lige i 
Hælene paa dette første Statskup fulgte 
saa det andet politiske Forlig, Novem- 
berforliget af 1877, der bragte Finans- 
loven tilbage til den lovlige Skure. 

IV. 

Det var Hr. Frede Bojsen, der lavede 
dette Forlig. Sin Forbundsfælle fandt 
han indenfor Højre i Klein. En mær- 
kelig Skikkelse ! Højtbegavet, stor Ar- 
bejdskraft, selvsikker, af en pragtfuld 
akademisk Veltalenhed helt ciceroni- 
ansk, klog i Politik og Optræden, over- 
ordentlig statelig af Personlighed. Men 
det lykkedes ikke for den ærgerrige 
Mand her i Verden, som han vilde. 
Han kom ikke op imod de andre Na- 
tionalliberale, mod Hall og Krieger og 
Monrad. Var det, fordi han var be- 
dre end de andre, eller blev han be- 
dre, fordi det ikke lykkedes for ham? 
Han udviklede sig under Provisorierne 
til en fordomsfri Modstander af den 
herskende Reaktion — hans Tale om 
Estrups Grundlovsforslag eller af an- 
den Art hans Tale om den Nelleman- 
ske Lov mod den usædelige Litteratur 
kan staa som Mønstre paa parlamenta- 
risk Veltalenhed og vidner ved sit Ind- 
hold om et erhvervet Frisind. Men i 
1877 var han ikke saa langt. Han hav- 
de været Medlem af det Holsteinske 
Ministerium i dettes sidste Tid og der- 
næst af det Fonnesbechske — det var 
som Justitsminister, at der tilfaldt 
ham det beskæmmende Hverv at op- 
træde som Ordenens og Samfundets 
Bevarer overfor det stakkels Socialist- 
møde paa Nørrefælled. Da Ministeriet 



Fonnesbech styrtedes, faldt det saa 
lidt ham som nogen anden ind, at 
Estrup skulde sidde synderlig fast i 
Sadlen : man var jo vant til ustandse- 
ligt skiftende Ministerier fra 1849 til 
1875, selv om de samme Mænd hyp- 
pigt kom igen. Ved Ministeriet Fon- 
nesbechs Afgang havde Kongen til- 
budt Klein Ministeriet, og denne selv 
henvist Kongen til Estrup. Da For- 
fatningen sprængtes ved Provisoriet af 
1877, kunde Klein godt mene, at der 
var noget at gøre for en klog Mand. 
Provisoriet havde været yderst forsig- 
tigt, idet man kun medtog hvad beg- 
ge Ting havde været enige om men 
ikke Tvistepunkterne, og dette kunde 
tydes som Svaghed hos Regeringen. 
Paa den anden Side havde der været 
en mægtig Uro, fremkaldt af Venstre 
ude i Landet paa Grund af Provisoriet. 
Altsaa da Rigsdagen samledes paany, 
kunde Klein tænke sig at mægle imel- 
lem en formentlig svag Regering og 
en formentlig stærk Opposition med 
det unævnte Formaal for Øje at styrte 
Regeringen og sætte en anden i Ste- 
det. Han fandt i Bojsen en Menings- 
fælle : Nationalliberale var de begge 
to, og de nærede begge ublide Følelser 
baade imod Berg og imod Estrup. Naar 
man slog Berg og Hørup sammen, 
kunde man nok sige, at Bojsens An- 
tipati var den stærkeste. Fra det Øje- 
blik, hvor Hørup i 1876 efter tre Aars 
voldsomme Journalistik traadte ind i 
Rigsdagen, arbejdede de Moderate paa 
at holde ham nede og at fjerne ham 
fra Berg, og det saa meget hæftigere 
som Hørup tiltrak Grev Holstein mere 
og mere. Bojsen havde allerede faaet 
nok af den radikale Politik, som Hø- 
rup tilraadte, og forvoven som han 
var, vovede han da Spillet og Forliget, 
til hvilket han fik den største Del af 

Venstrepartiet med. Novemberforliget 
blev sluttet. 

Og Forligsmændene narrede. I hvert 
Fald de to Hovedmænd Klein og Boj- 
sen. Der skete nemlig intet som helst 
uden at Estrup kvitterede for Forliget 
med en Mine, som om det hele ikke 
vedkom ham. Der var ikke saa lidt 
Styrke i dette hans Væsen, ikke mindst 
fordi Venstre ikke havde været vant 
dertil. Saadanne Folk som Fonnes- 
bech havde ikke haft denne Mine. 
Estrup, enten det nu var medfødt eller 
paataget, spankulerede omkring mel- 
lem sine egne og endnu mere mellem 
Modstanderne, som om han befandt 
sig paa Bjerget Olympos og alle de an- 
dre kravlede rundt paa Jorden syssel- 
satte med Ting, der i hvert Fald først 
ved den endelige Afgørelse kunde be- 
røre ham. Blev man enig om en Fi- 
nanslov — godt; blev man ikke enig 
— ogsaa godt, saa skaffede han sig 
selv en saadan eller han regerede med 
stet ingen; gav man ham Love — 
godt ; vilde man ikke og visnede man 
hans Forslag — ogsaa godt ; ja endnu 
bedre, thi saa fyldte man hans Stats- 
kasse med Millioner, som det var hel- 
digt at have i Beredskab. Kongen havde 
frit valgt ham til Minister — og ingen 
kunde løse ham fra hans Forpligtelse 
uden hans Herre Kongen. Om Klein 
og Bojsen i Angstens og Intrigens 
Sved fandt paa at levere ham den Fi- 
nanslov færdig i November, som han 
ikke havde faaet i Orden fra Rigsdagen 
i April — hvorledes i Alverden kunde 
dette blive en Anledning for ham til 
at anmode hans Majestæt om at turde 
fratræde sit Embede? 

Historien fra Fonnesbechs Dage hav- 
de ikke ladet sig gøre om igen. Mis- 
forstaaelsen var forklarlig fra Kleins 
Side: han selv var styrtet som Mini- 



ster ved en Finanslovsintrige, hvorfor 
skulde han ikke kunne styrte sin Ef- 
terfølger paa samme Vis? Men der 
var kommet stærkere Viljer op. Og 
Ministeriet Fonnesbech var intet 
Landstingsministerium saaledes som 
Estrups. Man finder Estrups Navn 
under den gennemsete Juli-Grundlov 
og ikke for intet : han, Grev Frijs og 
om man vil Fonnesbech er de eneste 
betydende Medlemmer af det Ministe- 
rium, af hvilket den kontrasigneredes. 
Estrup forstod, hvad den i en hensyns- 
løs Politikers Haand kunde bruges til, 
naar denne kunde og vilde sætte 
.Landstinget op som en sideordnet 
Magt imod Folketinget. Om Folke- 
tingets tilfældige Flertal gav mere el- 
ler mindre efter, ilet behøvede han, 
Regeringens ansvarlige Chef og Lands- 
tingets Fører ikke at bryde sig om. 
Han sad, hvor Kongen havde sat ham, 
og Landstinget nødtes til at tage sit 
Ansvar og støtte ham, hvis den Magt, 
som Grundloven havde givet det, skul- 
de blive mere end en Magt paa Pa- 
piret. Hvis en Herremand betød lige 
saa meget som en hel Kommune, ja 
saa betød ogsaa det faste Flertal i 
Landstinget langt mere end det sam- 
menløbne Bondeflertal i Folketinget. 
Og det var ligesom i Middelalderen, 
hvor en velbevæbnet og velbereden 
Ridder i sin Staalrustning mageligt 
kunde tage Kampen op imod en Flok 
pjaltede Bønderkarle, hvis Vaaben i de 
uøvede Hænder var Knipler. Og nu i 
Politik var endog Forholdet dette : at 
Riddersmanden overhovedet ikke 
ramtes af Bøndernes Knipler. 



Man tør nok sige, at Berg og Hørup 
med Sindsro saa Bojsen indlade sig 
paa at gennemføre Forliget i Novem- 

ber 1877. De gjorde næppe noget uden 
det strengt nødvendige for at forhindre 
det. Thi de vilde jo faa Fordel deraf, 
baade hvis Porsøget gik heldigt og hvis 
det mislykkedes. Hvis Estrup faldt, saa 
var der en Skanse mindre at tage. 
Hvis han blev siddende, saa var de 
moderate Forligsmænd lette at øde- 
lægge. Da det sidste blev Tilfældet, 
saa begyndte Kampen mellem Mode- 
rate og Radikale, der varede fra 1877 
til 1883, og som vilde endt med de 
Moderates fuldstændige Udryddelse, 
hvis ikke Berg var bleven træt, mis- 
tænksom overfor Hørup og tiltrukken 
af Bojsen. Men i denne Periode var 
de Radikale, da de bebrejdede Mod- 
standerne deres Eftergivenhed overfor 
den grundlovbrydende Regering, 
nødte til at slaa ind paa en Politik, der 
tilintetgjorde alt Lovgivningsarbejde. 
Bojsen fulgte ikke straks samme Tak- 
tik. Tværtimod endnu nogle Aar fort- 
satte han Forhandlingen, der flk saa- 
danne Resultater som den militære 
Straffelov af 1881. Først da Berg havde 
forladt den radikale Hørup, blev Bojsen 
sammen med Berg radikal. Det var 
ham, der i Samlingen 1884 — 85 fore- 
slog de Ørkesløs-Ddigsordener, der 
var Visnepolitikens yderste Skærpelse : 
først havde man forhandlet paa 
Skrømt; saa begravet Sagerne i Ud- 
valg; nu nægtede man Forhandling, 
idet man standsede Debatten, inden 
den var begyndt, ved Vedtagelse af en 
Dagsorden, der erklærede al Forhand- 
ling med Ministeriet Estrup for ørkes- 
løs. 

Derefter fulgte Statskupet i April 
1885. Og ikke længe efter Statskupet 
var ogsaa Forliget dér. Det dukkede 
op allerede i Samlingen 1887—88, 
men rigtigt svævede dets Aand over 
alle Vande fra Efteraaret 1890. Den 



nye Ølskat blev lige saa symbolsk som 
14 Aar efter Løjtnantslønningerne. Og 
dog varede det fire samfulde Aar, in- 
den alle Forberedelser var færdige. 
Man tænkte sig straks, at Bojsen var 
bleven klog af Skade : at han ikke den- 
ne Gang vilde vove sin Part uden at faa 
Estrups Hoved paa et Sølvfad. Det 
gjaldt imidlertid for ham at finde nye 
Allierede ; alene kunde han jo ikke be- 
sejre eller sprænge Højre. 

Han fandt de Frikonservative. 

Den frikonservative Gruppe viser sig 
første Gang i vor Politik under Mar- 
garinekrigen 1887 — 88. Naar Hørup 
dengang tog sig saa varmt af det gode 
danske Smør, saa var det ikke mindst, 
fordi Smørret pludselig aabenbarede 
en syreagtig Evne til at opløse Partier- 
ne, selv Landstingets fastsammensvejt- 
sede Højre. Det Særsyn viste sig, at 
at visse Godsejere, de Frikonservative, 
syntes tilbøjelige til at ofre baade Rege- 
ring og Fæstning, da Politik flk fat i de 
rene Landsbrugsinteresser. Det saa vir- 
kelig et Øjeblik ud, som om Højre skul- 
de sprænges, Ingerslev styrtes, Estrup 
faretrues — saa naturligvis i rette Tid 
løb alle de til, der frygtede en Sam- 
mensmeltning mellem en Landbo-Re- 
alpolitik og Radikalismen. Grev Frijs 
følte Jordbunden gløde under sig og 
trak sig tilbage; et Kompromis kom i 
Stand, hvorved iøvrigt fornuftigt nok 
Margarinen ikke unddroges Forbru- 
get. 

Med 01- og Sukkerloven brød Bojsen 
igennem den nødvendige, for Venstre 
nødvendige Forhandling. Fra det Øje- 
blik af, hvor Venstre havde udtømt 
alle parlamentariske Magtmidler, og 
Svaret havde været den kongelige Re- 
solution, hvorefter Estrup tilsyneladen- 
de regerede lige saa behageligt som 
efter en regelret Finanslov, stod Val- 

get for Venstre mellem Revolution og 
Begynden forfra. Om Revolution ikke 
som bevæbnet Rejsning, men som pas- 
siv Skattenægtelse, Udeblivelse fra 
Session og lign. kunde være gennem- 
ført er vel ikke umuligt. Men der var 
i hvert Fald ingen af Førerne, der vilde 
paatage sig Ansvaret, og intet var for- 
beredt til en saadan Bevægelse. Ven- 
stre indlod sig da af Nødvendighed 
paa en Forhandling, der var saa al- 
vorlig, at den ikke kunde tages for 
Skrømt og som delvis udelukkede Re- 
geringen fra Handlinger af egen Magt- 
fuldkommenhed og som søgte at hin- 
dre, at Statskassens Millioner gled ned 
i Fæstningens vaade Grav. Hørup kald- 
te det for en Forhandling paa bedste 
Beskub for ikke at gøre den altfor yd- 
myg °g for at dæmme op for den altid 
lurende Forligs-Forhandling. 

Bojsen var meget for klog til ikke at 
forstaa Forskellen og klog nok til at 
lade, som om han ikke forstod den. 
Forslaget om 01 og Sukker var som 
sagt det første Skridt til Forliget. Na- 
turligvis nægtede han dette. Han lod 
over hele Landet udsprede de rosenrø- 
deste og sukkersødeste Erklæringer 
om, hvor billigt Syltetøjet vilde blive 
for den fattige Kone, medens Drukken- 
boldtene vilde blive standsede paa de- 
res fordærvelige Vej ved den Øl-Fordy- 
relse, hvormed vi betalte det hæder- 
lige Syltetøj. Det vilde være nyttigt 
for at forstaa moderat Forligs-Politik 
at læse Uddrag af den Tids Artikler nu 
da Ølskatten regelmæssigt giver Mil- 
lioner i Statskassen, medens Syltetøjet 
er glemt og Sukkertolden forlængst 
kompenseret ved Stigning af Forbru- 
get. 

Tre Aar efter kommer saa Forliget. 
Hr. Bojsen, der har trukket sig tilbage 
for aktiv Politik, beskæftiger sit Otium 



ved at skrive „Møens Historie gennem 
Tiderne". Hvor langt mere oplysende 
for Samtiden vilde ikke et Memoire- 
værk fra den Tid, hvor Hr. Bojsen var 
medbestemmende, ja Hovedmand i 
dansk Politik. Nu véd man intet om, 
hvorledes Forliget forberedtes gennem 
Aarene ved den frikonservative Grup- 
pe, der var blevet saa stærk og saa 
selvsikker, at Ministeriet Reedtz-Thott 
kunde overtage Regeringen, efterat de 
Moderate og Frikonservative havde 
styrtet Estrup. 

Der kom ingen Moderat ind i Rege- 
ringen. Hvorfor? Hvorfor paany et 
Landtingsministerium, naar dog 
baade Forlig og Ministerium skyldte 
sin Tilværelse til et Folketingsflertal? 
Var Højre i 1894 — det er dog kun tolv 
Aar siden, men synes en Evighed — 
saa forbenet i gamle Meninger, at det 
ikke saa en ny Tid bryde frem ved 
Estrups Fald? Hvorledes var det mu- 
ligt for Baron Reedtz-Thott ikke at 
indse sin egen Regerings Svaghed og 
sine moderate Venners Nederlag, naar 
han ikke styrkede dem og derved sig 
selv gennem deres Optagelse i Rege- 
ringen? Muligvis har han kun kunnet 
sætte Estrups Afskedigelse igennem, 
naar han til Gengæld forpligtede sig til 
ikke at optage nogen af de samvittig- 
hedsløse Førere — efter Christian den 
IX's Udtryk om Venstrelederne — i 
Ministeriet. Hvorom alting er, hver- 
ken Hr. Bojsen — om hvis personlige 
Ærgerrighed man iøvrigt intet véd — 
eller nogen anden Moderat fik en 
Portefølje betroet og dermed var For- 
ligets Nytte tilintetgjort for dets Op- 
havsmænd. 

For anden Gang havde Hr. Bojsen la- 
vet et Forlig til udelt Nytte for Højre- 
mænd. Disse maatte have Forfatnings- 
bruddet helet, Regeringsmaskirieriet i 

Orden, Fæstningen godkendt. De flk 
alt dette og de gav ikke det allermind- 
ste derfor — uden Estrups Fald efter 
19 Aars Regering og efterat hans eget 
Parti havde faaet fuldkommen nok af 
ham. Indtrykket blev omtrent det : 
Venstre havde striket, Højre svaret 
med lock-out ; ved Forliget optog Ven- 
stre atter Arbejdet paa de tidligere 
Vilkaar uden at have opnaaet andet 
end en gammel udslidt Værkførers 
Afskedigelse. Dette gælder Højre som 
Parti, men noget andet er, at Valget 
1895 ved de Moderates Nederlag øde- 
lagde Ministeriet Reedtz-Thotts politi- 
ske Grundvold, saameget mere som 
Ministeriet selv i Skattelovene smed- 
dede Dødsvaaben imod sig. Endnu 
mindre betød Ministerierne Hørring og 
Sehested, kun dette, at Venstre bestan- 
digt blev stærkere og de Frikonserva- 
tive bestandigt utaalmodigere. For de 
tilgav ikke, at andre Højremænd skulde 
regere, hvor de ikke havde kunnet. 
Hvor Baron Reedtz-Thott og Grev Frijs 
var falden af, der kunde ikke en mi- 
nisteriel Embedsmand som Hørring 
eller en Proprietær uden politisk Ind- 
flydelse som Sehested komme over. 
Grev Frijs' meget barske Optræden 
mod Hr. Sehested maa ses i dette Lys. 
Det første Venstreministerium skyl- 
der da i en vis Forstand de Frikonser- 
vative dets Komme. Uden Sprængnin- 
gen af Højre i Landstinget kunde det 
trukket endnu længere ud med Indsæt- 
telse af et Folketingsministerium. Hr. 
Deuntzers uventede Dukken-op som 
Ministerchef tyder paa andre Fakto- 
rers Indflydelse. Usandsynligt er det 
vel ikke, at der paa den aldrende 
Konge øvedes adskillig Pression fra 
Familiemedlemmers Side, især efter 
Estrups Fald — efter hvilket Kongen 
har følt sig mindre sikker, vant som 



han var til at have Hr. Estrup som 
Raadgiver i den allerstørste Del af sin 
Regering. Vist er det, at Forliget ef- 
terhaanden førte de Frikonservative til 
en Optræden, der befordrede Venstre- 
ministeriets Dannelse — hvad der atter 
forklarer, at Hr. Alberti vedblivende 
søger sin Støtte hos denne Højregrup- 
pe, der bestemmer Flertallet i Lands- 
tinget. Til en vis Grad kan det vel da 
siges, at det første Venstreministerium 
var et Forligsministerium, forsaavidt 
det delvis skyldte Højre-Forligsmæn- 
dene fra 1894 sin Tilværelse — ganske 
uanset at Parlamentarismen dermed 
holdt sit Indtog i vor politiske Historie. 
Men endnu stærkere kan dette siges 
om Ministeriet Christensen, der er 
dannet ved Udskillelse af de radikale 
Elementer, o : saadanne om hvilke man 
paa Forhaand vidste, at de vilde mod- 
sætte sig ethvert politisk Forlig af den 
Art som vor Historie tæller tre af : 1866, 
1877, 1894. Der var derfor Grund til at 
sige Forlig, da Løjtnantslønninger- 
ne sattes paa Ministeriets Program i 
1905, thi enten var dette Forslag Ind- 
ledning til kommende Stor-Begiven- 
heder eller ogsaa var det ganske ufat- 
teligt hvad Hr. I. G. Christensen vilde 
med dette militære Skel indenfor Re- 
formpartiet. 

I Valgperioden 1903—06 udrettedes 
intet med Hensyn til de store Sager, 
der sætter Grænse mellem Partierne. 
Samlingen 1903—04 stod under Prygle- 
lovens Tegn og endte under stort poli- 
tisk og militært Rabalder, idet Krigs- 
minister Madsen benyttede den rus- 
sisk-japanske Krig til at befæste Salt- 
holmen ; i Samlingen 1904 — 05 styrte- 
des Ministeriet Deuntzer og Hr. I. G. 
Christensen trænger de Radikale ud af 
Partiet. Endelig 1905—06 er lutter 
Valgforberedelse. 

Det er muligt, at Regeringen i den 
begyndte Rigsdagsperiode kan faa 
adskillig Tid til at gaa med Toldlov, 
Jærnbaner, lidt Socialpolitik osv. osv., 
mens den skyder tilside alt hvad der 
har afgørende politisk Betydning. Men 
det militære Spørgsmaal trænger paa. 
Porsvarskommissionen sidder paa 
femte Aar. Naar Sagen er saa højvig- 
tig og angaar selve Landets Eksistens, 
er da ikke et noget større Hastværk 
paakrævet og kan den foreløbige Afgø- 
relse, som en Kommissionsbetænkning 
dog er, udskydes i endnu flere Aar? 
I hvert Fald naar den foreligger, maa 
Regeringen tage Stilling og efter Løfte 
forelægge Vælgerne et Regeringsfor- 
slag. 



Og saa maa Følgen enten blive en 
Kamp mellem et militaristisk Lands- 
ting, og et antimilitaristisk Folketing, 
hvis de radikale Partier sejrer, eller 
det Forlig efter hvilket de konserva- 
tive Sammensmeltningspartier stræ- 
ber. Ved dette Forlig vil der udleveres 
til Højre : mere Fæstning, nyt Militær- 
apparat, utalte Millioner. Til Gengæld 
forpligter Højre sig ikke til andet end 
til at blive det samme Parti som tidli- 
gere med samme Meninger og For- 
maal. Ministeriet Christensen faar 
Lov at sidde, naar det arbejder for 
netop disse Meninger og Formaal. 

Om dette Forlig vil dansk Politik 
dreje sig mer og mindre aabenlyst i 
de nærmeste Aar. 



Uægte Børns Arveret. 



Af Aug. Goll. 



L 



Vi vender os i denne Artikel til det 
i forrige Hæfte udskudte Spørgs- 
maal: Millionæren og den fattige Pi- 
ge. Her frembyder sig først og fremst 
det Spørgsmaal : Skal Forsvarligheds- 
principet i dette Tilfælde fortrænges af 
en hel ny Maalestok : Faderens sociale 
Stilling? Skal med andre Ord For- 
svarligheden kun være det Minimum, 
der i alle Tilfælde af Hensyn til Bar- 
net maa kræves iagttaget, men som 
bør fraviges til Fordel for en gunsti- 
gere Retsstilling overalt, hvor Om- 
stændighederne gør det muligt? Eller 
skal det tillige være Maksimum, ud- 
over hvilket intet Retskrav rækker, men 
kun Parternes frie Vilje. Spørgsmaa- 
let er i og for sig ikke nødvendig knyt- 
tet til den Forudsætning, at det er 
Faderen, hvis sociale Stilling er ufor- 
holdsmæssig gunstigere end Mode- 
rens. Det rejser sig ogsaa i det om- 



vendte Tilfælde, ligesom hvis begge 
Forældre indtager en social Undtagel- 
sesstiiling. Alligevel er det med god 
Grund, at det særlig rejses under den 
først omtalte Forudsætning. Her alene 
foreligger i fuld Skarphed Alternati- 
vet : Barnets Ret indskrænket til den 
forsvarlige Opfostring og intet udover 
dette i Forholdet til Faderen, hvilket 
betyder dets Udvikling som Barn 
af den fattige Moder til en af 
Samfundets smaa — og paa den an- 
den Side Barnets Ret som Barn af 
den rige Fader og som Følge 
deraf dets Udvikling til en af Samfun- 
dets begunstigede? Den skarpe Mod- 
sætning, som Valget af den ene eller 
den anden Udvej indeholder, tager 
sig her særlig grel ud, da det dog 
staar fast, at Barnet i lige høj Grad 
skylder begge Forældre sin Tilvæ- 
relse. Hvorfor da — som den gælden- 
de Ret — vælge det for Barnet slette- 

ste, for Moderen tungeste, og alene 
for Paderen tiltalende Alternativ? 
Er der nogen Grund hertil ? 

Saaiedes set er det, at dette Spørgs- 
maal er blevet i den almindelige Op- 
fattelse det egentlig centrale Punkt i 
det uægte Barns hele Retsstilling, 
Partimærket, der viser, hvem der hø- 
rer til højre eller venstre Fløj i Stri- 
den. 

Det er da ogsaa klart, at det Stand- 
punkt, man indtager til det forelig- 
gende Spørgsmaal, er af vidtrækken- 
de Betydning. Spørgsmaalet kan ikke 
begrænses til, om Bidraget skal 
fastsættes efter Hensynet til Moderens 
eller Faderens sociale Forhold. Det 
drager med Nødvendighed med sig de 
yderligere Spørgsmaal : Skal Barnet 
have Arveret alene efter Moderen 
eller tillige efter Faderen? Og hvis 
Navn skal det bære, Moderens eller 
Faderens ? 

Bør nemlig Barnet have Ret til at 
kræve en med Faderens sociale Stil- 
ling stemmende Opdragelse, kan det 
kun være ud fra den Betragtning, at 
det retlig er knyttet til ham med ikke 
mindre faste Baand end til Moderen, 
og det maa da i enhver Henseende 
have de dermed forbundne Rettighe- 
der overfor Faderen, ganske som det 
har dem overfor Moderen, hvis Navn 
og Efterladenskaber jo efter den gæl- 
dende Ret gaar over paa det uægte 
Barn. Praktisk talt vil ogsaa en Ret 
for Barnet til Opdragelse i Faderens 
sociale Niveau uden Adgang til Ind- 
trædelse i dennes Økonomi, være et 
rent Brudstykke, der har al Udsigt til 
at blive mere til Barnets Skade end til 
dets Gavn, idet det vil blive opdraget 
med Aspirationer mod en Fremtid, 
som det dog ikke er Meningen at sikre 
det. Og Indrømmelse af en Arveret 
efter Faderen uden Ret til at erholde 
en 'dertil svarende Opdragelse, er i 
Virkeligheden en ren Modsigelse, i 
Strid med al fornuftig Pædagogik, kun 
egnet til at afstedkomme Forvirring 
og Ulykke. — Skal endelig Opdragel- 



ses- og Arveret efter Faderen gives 
Barnet, er det en ret selvfølgelig Kon- 
sekvens, at det ogsaa udadtil fremtræ- 
der som knyttet til ham derved, at det 
bærer hans Navn. 

Opdragelses-, Arve- og Navneretten 
maa derfor betragtes under et, naar 
vi søger at besvare Spørgsmaalet om 
det uægte Barns Krav mod Faderen. 
Det er klart, at vi her bevæger os gan- 
ske udenfor Rammerne af den fore- 
gaaende Undersøgelse. Denne har søgt 
at udrede, hvad Barnet kan kræve som 
sine Menneskerettigheder overfor For- 
ældre og Samfund til Betryggelse for 
sit Livs Skæbne, og har som Bag- 
grund haft de sørgelige Livsforhold, 
som nu tynger saa mange uæg- 
te Børns Skæbne ned i Samfun- 
dets Dyb. I den foreliggende 
Undersøgelse er det ikke mere 
derom Sagen drejer sig. Her er 
Spørgsmaal om Barnets Ret til at blive 
delagtig i det Overskud af materi- 
elle Livsbetingelser, som det er lyk- 
kedes en af Forældrene at tilvejebrin- 
ge for sin Tilværelse, og om Retten 
til at bære Præget af denne Beføjelse 
ved ogsaa at bære dennes Navn. 

Det ligger nær at afvise det hele 
Spørgsmaal under Henvisning til, at 
der her overhovedet slet ikke kan ta- 
les om Ret — at ingen kan fordre 
mere end en forsvarlig Behandling, og 
at alle yderligere Diskussioner bevæger 
sig paa Moralens, ikke paa Rettens 
Omraader. Hermed er Sagen dog 
selvfølgelig ikke afgjort. Naar Rets- 
ordenen har erkendt, at de nævnte 
Rettigheder bør tilkomme visse Børn, 
er Spørgsmaalet dermed bragt ind i 
den retlige Sfære, og det maa da af- 
gøres, om de Grunde, der har bestemt 
Retsordenen i den nævnte Relation, 
ogsaa gør sig gældende overfor de her 
omhandlede Børn, eller om særlige 
Modgrunde gør sig gældende. 

De i Ægteskabet fødte Børn har til- 
sikret Arveret efter Faderen og Ret til 
Faderens Navn. De har derimod ikke 
legalt nogen Ret til „standsmæssig" 
Opdragelse. Herpaa ligger dog kun 

liden Vægt, da som anført 'de to aner- 
kendte Rettigheder faktisk ogsaa dra- 
ger den tredje med sig. Et Blik paa 
de bestaaende Samfundsforhold viser 
da ogsaa dette. Hvor ser man en nor- 
mal Fader, hvis sociale Stilling hæver 
sig ud over Jævnmaalet, opdrage sine 
Børn efter andre Forudsætninger? I 
Stedet for at trykke sine Børns Livs- 
forhold ned, vil han snarere gøre, hvad 
han formaar, for at rykke dem end- 
nu et Stykke højere op i deres sociale 
Forudsætninger. Bevidstheden om, at 
Børnene er kaldede til at bygge videre 
paa hans Livs Resultater, giver ham 
ved Forholdenes egen Logik Rettesno- 
ren for deres Opdragelse og dens Prin- 
cipper. I Realiteten tilkommer altsaa 
alle 3 Beføjelser de ægte Børn. Bør de 
ogsaa tilkomme de uægte? 

Her er det, at man almindeligvis ser 
fremdraget som Modargument Hen- 
synet til Ægteskabet. At til- 
lægge det uægte Barn de omspurgte 
Rettigheder er, siges der, at udviske 
Forskellen mellem den lovlige og ulov- 
lige, den sædelige og den usædelige 
Kønsforbindelse, en Forskel, som den 
paa sædelige Principer byggende Rets- 
stat maa fastholde. Her er det paa den 
anden Sida^ at den demokratiske 
Uvilje mod alle Privilegier, fremfor alt 
mod de „fødte" Privilegier, skaber 
Feltraabet : Forskellen mellem ægte og 
uægte Børn bør forsvinde. Lige Ret 
for alle Børn ! 

Ingen af de anførte Betragtninger 
kan dog erkendes for afgørende. 

Kønsforbindeisernes etiske Værdi 
kan ikke staa eller falde efter Kriteri- 
et, Ægteskabet. De Tider, da Etikken 
beroede paa rent ydre Data, er uigen- 
kaldelig forbi. De „løse" Forbindelser 
er ikke usædelige, blot fordi de er 
løse, og Ægteskabet alene kan ikke 
gøre en iøvrigt af etiske Grunde forka- 
stelig Kønsforbindelse sædelig — tvert- 
imod gør dens „Fasthed" den i saa 
Fald kun endnu mere usædelig. I Sæ- 
delighedens Rige afhænger alle Vur- 
deringer af indre Kendsgerninger, der 
unddrager sig menneskelig Iagtta- 



gelse. For Retsordenen er det derfor 
et længst overvundet Standpunkt, at 
skabe Sædelighed ved at paalægge 
ydre Baand. Den har for længst kla- 
ret sig, at Sædeligheden maa søges 
fremmet ad andre Veje end gennem 
Magtbud. Naar Retsordenen alligevel 
maa fastholde Ægteskabet som den 
mest betryggende Form for Kønsfor- 
bindelser, er det udelukkende af 
praktiske Grunde. For Retsorde- 
nen er Ægteskabet simpelthen en 
Kontrakt, hvorved Kvinden sikrer sig 
en — relativt — økonomisk betryg- 
get Fremtid som Betingelse for Køns- 
forbindelsen og dens — netop for 
hende — saa skæbnesvangre Konse- 
kvenser. Og denne Sikring er af over- 
ordentlig Værdi for Samfundet baade 
i Forhold til den ellers økonomisk ret 
usikkert stillede Kvinde og de økono- 
misk ganske usikrede Børn. I Sam- 
menligning med den gennem Ægte- 
skabet opstaaede Sikring, er den af 
Retsordenen kunstig skabte kun ufuld- 
stændig og lidet betryggende. Derfor 
er Ægteskabet ønskeligst for Samfun- 
det, der kun med Bekymring kan kon- 
statere dets forholdsvise Aftagen 
blandt Samfundets Medlemmer. Men 
andet og mere end en Kontrakt er det 
ikke. Vil Kvinden hengive sig uden 
til sin Beskyttelse at kræve, hvad Sam- 
fundet aabner hende Adgang til, maa 
det blive hendes egen Sag. Kun har 
hun og Samfundet da ingen indgaaet 
Kontrakt til at regulere de deraf op- 
staaede Følger, og maa derfor, i For- 
hold til de fødte Børn, alene holde sig 
til det faktiske Udgangspunkt, Barnet 
som Frugt af disse to Menneskers 
Kønsforbindelse. At den manglende 
Ægteskabskontrakt maa bevirke, at det 
uægte Barns Retsstilling bliver en 
anden end det ægtes, er tilstrække- 
ofte paavist i det foregaaende, men 
ingenlunde altid en ringere. Alene 
de ved Barnets Fødsel tilstedeværende 
faktiske Forholds Forskellighed 
kan afgøre, paa hvilke Punkter de 
ægte og de uægte Børns Retsforhold 
maa komme til at divergere. Men 

lige saa lidt som Retsordenen er 
i Stand til at udslette de her- 
paa beroende Forskelligheder, lige 
saa bestemt maa den fastholde, at 
enhver Forskel, som ikke har sin Rod 
i disse rent faktiske Forhold, erkun- 
s t i g, og bør forsvinde. 

Postulatet om, at der maa være 
en Forskel mellem de ægte og de 
uægte Børn paa Grund af Kønsforbin- 
delsens forskellige sædelige Værdi, er 
derfor ganske uden Betydning for 
Spørgsmaalets Besvarelse. Den herpaa 
byggede Forskel vilde netop være af 
rent kunstig Art, saa vist som det 
indre Spørgsmaal : Kønsforbindel- 
sens etiske Værd netop ikke hører til 
de ved Fødselen foreliggende ydre, 
faktiske Forhold, der maa være afgø- 
rende for Barnets Retsstilling. Men 
ikke mere afgørende er Postulatet: 
Ingen Forskel mellem ægte og 
uægte Børn. Thi der er en Forskel 
mellem de Forhold, hvorunder de hver 
for sig kommer til Verden, en For- 
skel, som intet Postulat kan udviske. 

Her som før, maa Spørgsmaalets 
rette Besvarelse deduceres fra de For- 
hold, der faktisk foreligger ved Bar- 
nets Fødsel og som det gælder om 
rettelig at vurdere. Atter her er det 
Forældrenes Samliv indbyrdes og 
deres deraf følgende Samliv med Bør- 
nene, der bliver bestemmende for de 
ægte Børns Rettigheder, og S æ r l i- 
v e t, som afgør de uægte Børns. Det 
ægteskabelige Samliv gør det, som 
ovennævnt, til en selvfølgelig Ting, at 
Børnenes Opdragelse — under fornø- 
dent Hensyn til en fornuftig Pædago- 
giks Krav — falder i Traad med For- 
ældrenes økonomiske og sociale Stil- 
ling. Samlivet med Rørnene lader For- 
ældrene føle det som en naturlig Ting, 
at Børnene fortsætter Forældrenes 
Gerning, gaar ind i deres Retsforhold, 
bygger videre paa den af dem skabte 
Grundlov o: Børnenes Arveret efter 
begge Forældre er den eneste natur- 
lige Maade, hvorpaa Forældrenes Død 
i Forhold til Børnene kan virke. Hvem 
andre skulde vel snarere overtage de 



afdødes Bo? Af mere konventionel, 
social Betydning er Skikken, at Bør- 
nene tager Faderens Navn. Aabenbart 
hænger den sammen med Faderens 
fra gammel Tid nedarvede Stilling 
som Familiens Overhoved, en Stilling, 
som hans økonomiske Arbejde for den 
hele Gruppe i og for sig ogsaa gør na- 
turlig. Med Kvindens ogsaa udadtil 
mere fremtrædende Stilling kan dette 
Forhold i Tidens Løb tænkes at ville 
undergaa Forandring — allerede nu 
døbes jo mange ægte Børn baade med 
Moderens og Faderens Slægtsnavn — 
men indtil videre stemmer den gamle 
Skik utvivlsomt bedst med den almin- 
delige sociale Værdiberegning. 

For det uægte Barns Vedkommende 
stiller Sagen sig anderledes. Det er 
her særlig den af Forældrenes Særliv 
følgende Usikkerhed i Paterni- 
tetsspørgsmaalet, som bliver 
af afgørende Betydning. Som oven 
omtalt, har Retsordenen for det uægte 
Barn udelukkende Barnets Opstaaen 
som Resultat af de to Forældres Køns- 
forbindelse at holde sig til. Ingen 
anden Kendsgærning lyser her op i 
Mørket. Men Beviset for denne eneste 
Kendsgærning er, som før omtalt, kun 
skrøbeligt. Saa længe dét imidlertid 
kun drejer sig om Barnets rent ma- 
terielle Underhold er der for Tanken 
intet stødende i, at Bidraget paalægges 
den, der kan være Barnets Fader. 
Selv om dette gælder flere Personer, 
er enhver af dem under alle Omstæn- 
digheder nærmere til at bære Udgif- 
terne end Samfundet. Anderledes naar 
der er Tale om at knytte Barnet til 
Faderen som egentligt Familiemed- 
lem i retlig Forstand. Her maa Kends- 
gærningen være saa fastslaaet, som 
den overhovedet kan blive. Retten til 
at nyde Anerkendelse som hørende 
til IS l æ g t e n kan ikke tillægges no- 
gen blot paa en Formodning, hertil 
kræves Bevis. 

Mindst Betænkelighed volder Sagen, 
naar dette Bevis føres ved Faderens 
egen Anerkendelse af Barnet 
som sit. Dette er vort gamle Kuldlys- 

ningsinstitut : Faderens paa Thinge 
afgivne Erklæring om, at dette var 
hans Barn gav Barnet en vis 
begrænset Arveret efter Faderen, 
altsaa netop en Ret til at høre til 
hans Slægt. Loven gik ud fra, at en 
saadan offentlig Udtalelse ikke vilde 
fremkomme, med mindre den Erklæ- 
rende var sikker paa Paterniteten, og 
anerkendte under denne Forudsæt- 
ning Slægtskabets retlige Konsekvens. 
Om end ikke ophævet, er denne Aner- 
kendelsesform dog ganske forældet, 
men Principets Rigtighed er ubestri- 
deligt. En formelt uangribelig Erklæ- 
ring, afgiven til Kirkebogen, for Ret- 
ten eller overfor Øvrigheden, 
utvetydig gaaende ud paa, at den 
Erklærende vedkender sig Paternite- 
ten overfor Barnet og dermed aner- 
kender dette som Slægtsmedlem, bør 
give det Ret som ægte Barn i alle de 
3 ovennævnte Relationer. 

Der synes imidlertid at kunne være 
Grund til at gaa et Skridt videre : Be- 
viset for Slægtsegenskaben maa kunne 
føres ogsaa imod Faderens Benægtel- 
se. Af Betydning i saa Hensende vil 
det naturligvis være, om der har be- 
staaet en egentlig Forlovelse mellem 
Parterne eller maaske endog et egent- 
ligt Samliv som Ægtefæller. Det over- 
ordentlig relative i disse Forhold gør 
dem imidlertid ikke egnede til at være 
egentlig afgørende. Hovedsagen maa 
være, om Moderen maa antages i Kon- 
ceptionstiden kun at have staaet i 
Forhold til den udlagte Fader eller 
o g s a a t i 1 a n d r e. Og da nu Mode- 
ren naturligvis ikke kan bevise, at 
hun ikke har haft Omgang med an- 
dre, vil det afgørende Moment blive, 
om det lykkes Faderen at bevise, at 
saadan Omgang har fundet Sted — med 
andre Ord, Indsigelsen : Samleje med 
Flere i den kritiske Tid bliver hor 
Generalincidenspunktet. Lige saa be- 
rettiget det er, at holde denne Indsi- 
gelse ude fra den almindelige Proces 
om " Underholdspligten, ligesaa nød- 
vendigt er det at lade det spille Hoved- 
rollen i den særlige Proces om Slægts- 



egenskaben. Hensynet til de Skanda- 
ler, dets Fremdragelse under Proces- 
sen tit giver Anledning til, spiller i 
denne Sammenhæng ingen Rolle. 
Værgen maa efter Samraad med Mo- 
deren træffe Valget. Har Moderen ikke 
„rent Brød i Posen", bør han ind- 
skrænke sig til at lade Processen af- 
gøre Underholdsspørgsmaalet. I mod- 
sat Fald maa han enten under samme 
Proces eller senere under en ny, selv- 
stændig Sag rejse Slægtsspørgsmaalet. 
og Bevisspørgsmaalet kan da ikke 
undgaas, hvor ubehageligt det end 
kan være. Den udlagte Fader vil selv- 
følgelig paa sin Side ikke være af- 
skaaren fra under denne Proces at be- 
stride Slægtsegenskaben, selv om han 
har paataget sig Underholdspligten, 
eller i den tidligere Proces endog er 
bleven dømt til at bære denne. Om- 
vendt vil derimod enhver Anerkendel- 
se af Slægtsegenskaben eo ipso afgø- 
re al Tvivst om Underholdspligten. 

Naturligvis er den Omstændighed, 
at det. under Slægtssagen ikke lykkes 
Faderen at skaffe Bevis for, at Mode- 
ren har staaet i Forhold til flere, ikke 
det samme som at Slægtsegenskaben 
virkelig er bevist. Muligheden for, at 
saadant Forhold dog har eksisteret, er 
unægtelig alligevel tilstede. Maaske 
man derfor kan gaa saa vidt, at en 
ved Faderens Bevismidler fremkaldt 
grundet Tvivl om Moderens 
Uangribelighed paa dette Punkt, maa 
blive i Modpartens Favør. Men iøvrigt 
kan en saadan altid tilstedeværende 
Mulighed ikke komme Moderen til 
Skade. Heller ikke i Ægteskabet er 
denne Mulighed udelukket. Naar dog 
Retsordenen her saa kraftig lukker 
Døren for den, at kun den Omstæn- 
dighed, at Ægtemanden slet ikke kan 
være Fader til Barnet, berettiger ham 
til at unddrage sig Slægtsegenskabens 
Virkninger, synes det ikke ubilligt i 
dette Tilfælde, at knytte disse Virknin- 
ger til det Faktum, at ingen andre 
efter det foreliggende kan 
antages at være Faderen. 

At det for Faderen i mange Tilfælde 

vil føles som en Haardhed, at han skal 
nødes til at give sit Navn og sine Ef- 
terladenskaber til en Person, overfor 
hvem al Faderfølelse fattes ham, og at 
en øjeblikkelig Letsindighed overfor 
en fremmed ham ligegyldig, maaske 
inderlig forhadt Kvinde, saaledes for 
ham i de nævnte Retninger kan faa 
Virkninger, som ellers kun den ind- 
gaaede Ægteskabskontrakt og det der- 
af udspringende Samliv med hans 
Børns Moder skaber, maa vistnok ind- 
rømmes. At endelig disse hans ægte 
Børn vil føle sig brøstholdne ved at 
skulle afgive en Arvepart og dele Navn 
med deres dem ganske fremmede 
Halvbroder, og at endelig selve denne 
Arveret volder mange Tvivlsmaal i 
den praktiske Gennemførelse, kan hel- 
ler ikke bestrides. 

De anførte Betragtninger gør det 
naturligt, at Samfundet kun efter nøje 
Overvejelse og med megen Varsomhed 
lovgiver paa dette Omraade, hvor Hen- 
synet til Barnets betryggede Eks- 
istens ikke gør Ændringer i det be- 
staaende bydende nødvendige. Afgø- 
rende Betydning har den hele Tanke- 
gang dog næppe. Samfundet har i 
Aarhundreder paalagt Moderen alle de 
her omhandlede Pligter overfor det 
uægte Barn, trøstende sig med, at 
Samlivet med Barnet vilde gøre hende 
det let at opfylde dem, skønt ogsaa 
hun kan have Grund til at nære Had 
til dets Fader, og skønt ogsaa hendes 
ægte Børn kan føle sig brøstholdne. 
Der kan da ikke være principielle Hin- 
dringer for at stille Faderen under 
samme Vilkaar, naar først al Tvivl om 
Paterniteten er fjærnet eller maa be- 
tegnes som ugrundet. Det ideelle 
Krav til Faderen er da netop, at han 
selv for Samfundets Øjne anerkender 
sit Barn og dermed af sig selv tillæg- 
ger det Barns Stilling. Men at han 
undser sig herfor eller ligefrem næg- 
ter Barnet sin Anerkendelse, hvor 
hans ideelle Pligt er utvivlsom, synes 
ikke at burde stille ham bedre og Bar- 
net slettere. Han kan derfor ikke be- 



klage sig, naar Retsordenen her gri- 
ber ind og tvinger ham til at gøre sin 
Pligt. Heller ikke hans ægte Børn kan 
rejse Indsigelser herimod. De maa 
tage Arven efter Faderen, som den 
foreligger. Alle hans uheldige Dispo- 
sitioner, alle hans meningsløse Bort- 
skænkninger af Boet kommer dem til 
Skade. Hvorfor skal da denne ganske 
rimelige Formindskelse holdes ude? 
Barnets Eksistens kan dog ikke 
siges at stride mod deres Ret, 
med mindre man vil paastaa, at det er 
i Strid med Børnenes Ret, at faa flere 
Søskende, i hvert Fald hvis disse avles 
i et nyt Ægteskab. Beklage sig kan 
kun Hustruen i Ægteskabet, hvor det 
er hende, der fører Formuen ind i 
Fællesskabet, hvis hendes Børn skal 
dele den efterladte Formue med Man- 
dens uægte Barn. Men bortset fra, at 
hun altid ved Ægtepagt kan sikre sig 
herimod, vil et udtrykkeligt Forbe- 
hold i Loven paa dette Punkt kunne 
give Enhver sit. — 

Den i denne Artikel foretagne Un- 
dersøgelse er kun en enkelt Si- 
de af Spørgsmaalet om de uægte 
Børns Retsstilling. Det er ikke — 
trods den almindelige Opinion — en 
særlig praktisk vigtig Del af det hele 
Spørgsmaal, og det er retlig set den 
mindst fremtrædende. Det drejer sig 
ikke der om Samfundets dybeste In- 
teresser, men kun om ganske enkelte 
Individers Adgang til Livets Solside. 
For Fuldstændighedens Skyld kan det 
imidlertid ikke udelades, og for Prin- 
cipets Skyld ikke overses. 

Langt vigtigere er det, at Tusinder 
af Børn bringes ud af Elendighed og 
Forkommenhed, ind under menneske- 
værdige Tilstande til Held for dem 
selv, men først og fremmest til Gavn 
for hele Samfundet. Selv om Samfun- 
det maatte bringe større Ofre end i 
foranstaaende Udvikling forudsat for 
at opnaa dette, saa vilde 'dog 
alle disse Børns Frigørelse for den 
Lod, saa mange af dem nu maa friste, 

tilføre Samfundet saa store Værdier, 
at man ganske sikkert kan forudsige, 
at her som overalt vindes der mest for 



Samfundet og dets Medlemmer ved at 
gaa den Vej, Retten anviser, Bar- 
nets Ret. 



Fra Galleriet. 



For at styrke mig til min ansvarsfulde 
Gerning har jeg studeret en lige udkom- 
men Bog af Vilh. Wanscher: Den æste- 
tiske Opfattelse af Kunst. Jeg 
har saamænd læst den fra Ende til an- 
den, og det er mere end de andre her paa 
Galleriet (og i Parkettet) kan prale af. 
Forfatteren vil bl. a. lære os, hvorledes 
vi skal læse Oehlenschlåger, og han cite- 
rer derfor en Række af de mest bekendte 
Digte, som vi alle elsker og alle har op- 
fattet rigtigt. Forsaavidt er det en mor- 
som Bog, thi det er altid morsomt at se 
sine egne Indtryk gengivet i en viden- 
skabelig indviklet Form, de bliver fine 
derved om end lidt ukendelige. Er det 
for Eks. ikke uventet at finde følgende 
Kommentar til Linjen ,,Kong Frode sti- 
ger ud paa Strand" : Oehlenschlå- 
ger begynder med en lodret 
Virkning? Og vilde det ikke være 
fremmende for vor poetiske Sans, om vi 
fik rigtig meget af den Slags? Se nu f. 
Eks. vor Opfattelse af Teater. Man mær- 
ker det allerbedst, naar man efter Ferien 
skal til at tage fat igen — hvor er alle 
Ordene dog gamle. Vi trænger til en ny 
Jargon. Vi trænger til flere lodrette Virk- 
ninger og saadan noget, der kan impo- 
nere. Blot Hr. Wanscher vilde sætte 
sig lidt op paa Galleriet og sige os, om 
Den glade Enke er vandret eller 
Den mystiske Arv krum — saa blev 
der da sagt noget nyt om disse Stykker, 
der beriger Casin o og Folketeatret 
med Guld, som er stjaalet fra den sunde 
Fornuft og den gode Kunst. Men Hr. 
Wanscher holder sig til alt, hvad der er 
gammelt og berømt i Verden og polemise- 
rer med en Masse imaginære Fjender og 
nedlægger baade Julius Lange og Georg 
Brandes og J. L. Heiberg og Vilh. An- 



dersen for at fastslaa som sin Opdagelse, 
at den geniale Kunstner ikke skaber ud 
af intet men paa Grundlag af en hel Kul- 
tur. Det er lidt svært at faa dette ud 
af de spredte Antydninger i hans Bog, 
men da bl. a. Julius Lange og Georg 
Brandes og J. L. Heiberg og Vilh. Ander- 
sen har bevist den gamle Sandhed mang- 
foldige Gange, er Ulykken jo ikke stor. 

Det er netop saadan noget, vi skulde 
have ind i Teaterkritiken. En, der op- 
dager det hele fra nyt af. En, der skrev 
om Stykker og Skuespillere og Fritz Pe- 
tersen og Martinius Nielsen og Anders 
Jensen, som om aldrig nogen før havde 
haft dem under Behandling, og selv om 
han skulde komme til akkurat det sam- 
me Resultat som de andre, vilde han dog 
have frembragt en Række nye og lodrette 
Virkninger. 

Vi andre maa nøjes med den 
gamle Facon, og jeg maa derfor til- 
staa, at skønt jeg har fartet Teatrene 
rundt for at finde det lodrette eller gøre 
en anden ny Opdagelse, saa har jeg paa 
én Undtagelse nær fundet alt ved det 
gamle. Den glade Enke gør Lykke 
— er det noget nyt her i denne Varieté- 
by? Den mystiske Arv trækker 
Folk til Huse — undrer det nogen her i 
dennne Selskabsstad, hvor den hensigts- 
løse Sladder omkring Thepotten er 
Tegn paa Aand og Anstand? Løgnens 
Ansigter taales og roses — jo, det er 
for Resten mærkeligt, thi det er nok det 
værste Skuespil, der endnu er præsen- 
teret paa dansk Scene. Her var der 
Brug for en ung, forbitret Mand som Hr. 
Wanscher, og naar jeg nu forsøger paa 
at fuske ham i Gerningen, da er det ikke 
andet end rimeligt, at jeg først bøjer mig 
for hans ærlige og unge Indignation, selv 

om jeg maa indrømme, at jeg paa næ- 
sten hver Side af hans Bog finder de 
flakkende Skygger af de drejende Vinger 
paa alle de Vejrmøller, han fægter imod. 

Løgnens Ansigter paa Dag- 
marteatret er forlorent lige fra Tea- 
terprogrammet. „En Symfoni" kaldes 
Stykket, de enkelte Afdelinger kaldes 
„Allegro", „Andante funébre", „Scherzo" 
og „Finale", under Personlisten staar f. 
Eks. „de mødes i Redaktørens Kontor og 
mellem dem udspilles Handlingen" (ja, 
for Pokker, mellem hvem skulde den el- 
lers udspilles?) og saadan kunde 

man blive ved. Men det er jo kun Smaa- 
ting. Værre er det, at Stykket mangler 
Idé. Vi lyver for hinanden, og vi lyver 
for os selv — o, hvilken ny Tanke. Ak- 
kurat nok til én banal Replik, der trofast 
gentages fra Allegro til Finale, og andet 
er der ikke. I fire Smaastykker doku- 
menterer nu Forfatteren paa Basis af 
denne Banalitet, at han har læst en 
Masse Skillingsromaner og fra sin Teater- 
gang har bevaret Mindet om nogle krasse 
Effekter. Ak, hjælp mig, Hr. Wanscher, 
styrk min æstetiske Opfattelse af Kunst, 
for at jeg kan stenapie dette Teater- og 
Vigtigmageri! 

Intet lader Forfatteren uforsøgt. Der 
findes ikke den tarvelige „Virkning", han 
ikke bruger, han har baade Modellen og 
den forførte Kvinde og den forlegne Ma- 
ler og den gemene Redaktør, den frække 
Skøge og den blonde Uskyldighed og 
Klovnen, der græder under den leende 
Maske. Alt det, som ellers lusker op ad 
Køkkentrappen i Kolportørens Baglom- 
mer breder sig her paa Dagmarteatrets 
Scene, og det faar Lov til at brede sig, 
det hujes ikke ned, det omtales med Re- 
spekt i Bladene. Kun en ganske enkelt 
Røst hævede sig (i Berlingske Tidende) 
mod alt dette Skaberi. Der havde dog 
været Grund til at lade Forfatteren, Hr. 
Rye, vide, at de Glimt af Talent, der 
findes i Skildringen af Modellen, forplig- 
ter, men at den, som har skrevet det 
bundfalske Optrin paa Redaktørens Kon- 
tor og det skillingslyriske Cirkusinteriør, 
gør sig til Fjende af den Teatrets Kunst, 



som han synes at elske. Thi Hr. Rye 
skal jo være en udmærket Sceneinstruk- 
tør. I Avisernes Forhaandsreklamer, der 
nu synes direkte inspirerede af Jens 
Kjeldsen og Dalsgaard og andre driftige 
Handlende, fremhævedes Hr. Ryes uhyre 
Evner i Retning af at faa Brødrene Poul- 
sen, Fru Anna Larssen og Fru Oda Niel- 
sen til at spille Komedie. Stykkerne gaar 
net over Scenen, ikke fuldt saa usikkert 
som Dagmarteatrets øvrige Forestillinger, 
men der er dog det at sige, at Fru Anna 
Larssen spiller med en udadvendt, grov 
Ageren, der ikke før har skæmmet hende 
i den Grad som nu. Det er i Stykkernes 
Aand, det svarer til de grove, udvendige 
Virkemidler, der anvendes af Digteren 
Rye — men er der egentlig Grund til at 
takke Sceneinstruktøren for det? Og de 
andre? Ja, Frk. Karen Poulsen viser sin 
Forvandlingsevne fra fattig Kone til 
sværmerisk Mø, Hr. Rostrup faar Brug for 
sin Brutalitet, Fru Oda Nielsen fremsiger 
sit Kapitel af Romanen „Løgnens Ansig- 
ter eller Aviskonens Datter" med megen 
Fasthed, og hun synes undtagelsesvis at 
kunne sin Rolle, men nogen ny Kunst — 
Gud véd, hvor den skulde komme fra i 
disse Roller! Og saadan kan man blive 
ved, thi der kan ikke for Alvor være Tale 
om Skuespilkunst i dette Stykke, hvis 
Repliker er fuldstændig hule. Men man 
vilde, naar man var naaet' hele Personli- 
sten igennem, alligevel standse ved et 
Navn: Johannes Poulsen. 

Dagmarteatret er for Øjeblikket ham, 
og da Dagmarteatret er det eneste Tea- 
ter, hvor der i disse Maaneder er sket 
noget, saa er han det vigtigste Fænomen 
i disse Tiders danske Teaterkunst. Kong 
Frode stiger ud paa Strand! Ja, her er 
den lodrette Virkning! Her er det nye og 
det gamle paa samme Tid. Vi har en 
Konge paa vor Strand. 

Man kan se ham i tre Skuespil: det 
franske Lystspil Triplepatte, Johan 
Skjoldborgs Ideale Magter og i 
Løgnens Ansigter. s 

Triplepatte er en vilter Farce om 
en morsom tegnet ung Mand, en udlevet 
Vikomte, en værgeløs ung Nar, som alli- 

gevel baade er elskværdig og fornuftig, 
naar han gider være over det. Farcen 
er ret grov, og den fremføres i en Over- 
sættelse, der kun kan tænkes paa Dag- 
marteatret, som nu i en Aarrække har 
ladet sine Oversættere besudle vort Sprog. 
Den spilles endvidere temmelig daarligt. 
Fru Mathilde Nielsen er vildfarende i det 
moderne franske Lystspil, Fru Rosen- 
berg spiller Farce, saa man maa græde 
derved, og Fru Oda Nielsen rasler, 
klukker, kukker og frembringer en Masse 
Støj, hun maltrakterer sine Medspillende, 
og hun galopperer afsted som et løbsk 
Automobil, der forgæves forfølges af sin 
Chauffør (jeg mener Soufflør) — men hen- 
des Komediespil i dette Stykke minder 
mest af alt om Rendegarns Maade at 
spille paa: lad mig komme til, jeg skal 
hyle saa fint! 

Men saa er der altsaa Johannes Poul- 
sen! 

Ideale Magter er et uendeligt barn- 
ligt Skuespil. Konflikten mellem den 
hjemvendte Amerikaner og den idealisti- 
ske Skolelærer er fuldstændig banal, saa- 
dan som den kunde tænkes i Flinchs Al- 
manak, og Skildringen af den lille Sta- 
tionsbys Indbyggere er ganske stillestaa- 
ende. Hr. Skjoldborg, der har haft ak- 
kurat Stof og Repliker nok til én Akt, 
har i lykkelig Ubekymrethed om Teatrets 
Kunst lavet fem lange Akter sammen og 
kommer dog ikke af Stedet: Han 
vilde vist have særdeles godt af at 
læse Wanschers Bog, thi han synes ikke 
at have Anelse om, hvad dramatisk 
Tradition vil sige. Stykket spilles 
drævende, og der er sparet smukt paa 
Dekorationer og Interiører. Naar man 
tænker paa, hvad det kongelige Teater 
ofrede af Omhu og Kunstfærdighed paa 
Jakob Knudsens lille Provinsskuespil 
Kærlighed og Købmandsskab 
og ser den Mangel paa Fantasi, de klod- 
sede Belysninger, den fuldstændige For- 
agt for Sandsynligheden, der behersker 
Dagmarteatrets Interiører, saa mister 
man jo en god Del af den almindelige 
Grebethed over dette Teaters ,, Energi". 



Men saa er der altsaa Johannes Poul- 
sen! 

Ung fransk Levemand, dansk Skole- 
lærer, en raa Gøgler, alt falder ham lige 
let. Han har for det første Herredømmet 
over sit Legeme som i Øjeblikket ingen 
anden dansk Skuespiller. I Triple- 
patte forsvinder han helt i sit elegante 
Dress eller sin Natdragt. Han har slet 
ingen Krop, han er blot et Stativ, som 
Skrædderen hænger Klæder paa. Men op 
af disse Klæder hæver sig et stort, under- 
ligt oppustet Hoved, det har noget foster- 
agtigt ved sig, noget gammelklogt og 
ufuldbaarent paa samme Tid, noget uen- 
delig hjælpeløst. Man kan se uden paa 
dette Hoved, at der ingen Tanker er i 
det. Men pas saa paa Øjnene og paa 
Munden. Hvert Øjeblik glimter det i Øj- 
nene — der er dog Liv! Hvert Øjeblik 
trækker det i Mundvigene — et Smil. Og 
Glimtene tager til, og Smilene bliver 
større og tilsidst sidder vi og blinker og 
smiler til ham, vi og Triplepatte forstaar 
hinanden, det er de andre, som er dum- 
me, han gør dog tilsidst, hvad han vil og 
det, som er det rigtige! 

Thi det er det andet hos denne Skue- 
spiller: han tilegner sig fuldstændig Styk- 
kets Idé. Han gaar helt til Bunds i sin 
Rolle og spiller den i hvert Optrin helt, 
ikke stykkevis som de jævne Skuespille- 
re, ikke replikvis som de daarlige. Han 
husker i første Akt paa, hvad han skal 
være i sidste, og han samler i sin Haand 
alle de smaa Traade, hvormed de to be- 
hændige franske Forfattere faar deres 
Dukker til at danse. 

Han har det lettere med den unge Sko- 
lelærer i Ideale Magter, thi Hr. 
Skjoldborg forstaar sig, som den Dansker 
han er, ikke paa dramatiske Rænker. 
Hvad hans Personer én Gang er, det er 
de. Skolelærer Jensen er uforandret den 
ideelt tænkende, barnligt troende Mand, 
og han stilles ustandseligt paa den sam- 
me Plads i Optrinene. Johannes Poulsen 
gjorde ham ved Stemmen. Hans Skikkel- 
se var her saa graa og bleg, at han næ- 
sten forsvandt, men Stemmen strømmede 
fra et ærligt Skid, han var veltalende 

som en Højskolelærer, man følte, at han 
kunde blive ved, og at den opbygge- 
lige Svada kom oprigtigt over hans 
svulmende Læber. Hele Skikkelsen blev 
lyslevende ved denne Kontrast mellem 
den fattigt ernærede Krop og den rige 
Tale, denne Skolelærer havde faaet me- 
gen tør Kost og mange frodige Ord. Paa 
fri Haand havde Skuespilleren her skabt 
et Livsbillede i dette Skuspil, der var 
skrevet sammen af Skjoldborg, sat i Sce- 
ne af P. A. Rosenberg, men digtet af 
Johannes Poulsen og hans ypperlige 
Medspillere : Adam Poulsen, Cajus BruuD 
og Malberg (giv Malberg Roller, lad os 
faa endnu en Konge!) 

Og endelig Gøgleren i Løgnens An- 
sigter. En raa, væmmelig Dreng, en 
Samling af Muskler, der ustandseligt 
spiller og skælver, og et Ansigt saa fuldt 
af Laster, at det virkede som en stinken- 
de Aande. Han er kun inde i ti Minut- 
ter, han driver rundt paa Scenen, vræn- 
ger og skælder ud, men han formaar i 
dette Øjeblik alt det, som Digteren ikke 
har kunnet ved sine fattige Fraser: han 
skaber et helt Drama omkring sig, han 
smækker Dørene op til den hele Cirkus 
og viser os Artist-Alfonsens Liv. Saa 
jager Forfatteren ham ud, smører hans 
Ansigt til med Klovnmasken, anbringer 
ham i et Balletoptrin ålaCarmen, for 
at Publikum kan faa endnu et Snudedrag 
at gaa hjem med. Komedien er ude, men 
Johannes Poulsen lever! 

Jeg har ikke Lyst til at tale om andet. 



For at sige det ærligt: jeg har kun set 
første Akt af Den mystiske Arv. 
Hvordan det gik til, véd jeg ikke rigtig, 
men jeg var gaaet ud i Foyeren og kom 
til at tænke paa noget, Klokken ringede, 
Folk gik ind for at se Resten, og rent 
uvilkaarligt tog jeg min Hat og gik. Jeg 
troede vist, at Stykket var færdigt. Det 
havde slet intet Indtryk gjort paa mig. 
Folketeatrets Skuespillere havde forbrugt 
en Masse Ord, men der var bogstavelig 
ikke ét Ord, som var blevet i min Erin- 
dring, de var suset gennem min Hjerne 
som Træk fra klapprende Døre, og det 
var en hel Nydelse at komme til at tænke 
paa noget og faa Dørene lukket. 

Jeg vil heller ikke paastaa, at jeg har 
set Den glade Enke paa C a s i n o. 
Men her véd jeg godt, hvorfor jeg gik. 
Det var et Kor af Herrer, der fordrev 
mig. Dér stod Sophus Neumann og 
V. Kolling og Reenberg og flere end- 
nu med en Slags Skørter paa og drejede 
Fingrene og blinkede med Øjnene og 
vrikkede og svansede, og Folk jublede, 
som de havde gjort den hele Aften, hver 
Gang Herrer og Damer havde gnubbet 
sig op ad hinanden til den afskyelige 
Dansebulemusik — nej, det var mig for 
meget, jeg skammede mig paa Kønnets 
Vegne, jeg trængte til Luft. 

Men at se Johannes Poulsen spille Ko- 
medie, det er netop som at smække et 
Vindue lige lodret op imod Kunstens 
unge og befriende Verden. 

Jonathan. 



En Bryllupsnat. 

Fortælling fra Valencia af Vicente Blasco Ibanez 
Autoriseret Oversættelse fra Spansk af Johanne Allen. 



(Sluttet). 



III. 



Den Dag, Toneta giftede sig, var en 
af de tungeste, den ny Præst ved Kir- 
ken i Benimaclet havde oplevet. 

Efter at have forrettet Vielsen stod 
Don Vicente bleg og skælvende, som 



on i han led af en hemmelig Smerte, 
inde i Sakristiet og afførte sig Orna- 
tet. Sakristanen, der hjalp ham, talte 
om den ulidelige Hede, det var. Det 
var i Juli Maaned og Vestenvinden 
blæste ustanselig. Alle Markerne var 

afsvedne af den brændende Vind, som 
inden den naaede Havet, var faret 
over Kastiliens og La Manchas tørre, 
forbrændte Sletter. Den glødende 
Luft skoldede Huden og hidsede Ner- 
verne.- 

Men Præsten vidste alt for godt, at 
det ikke var Vestenvinden, der gjorde 
ham syg. Han, der var vant til at ar- 
bejde i 'Marken baade Sommer og 
Vinter, skulde han have den Slags 
fine Fornemmelser! 

Det, der fejlede ham, var Anger 
overat have indvilliget i at vie Toneta. 
Hvor han kendte sig selv lidt ! Nu 
først gik det op for ham, hvad der 
skjulte sig bag den broderlige Kærlig- 
hed, der var opstaaet hos ham allerede 
da han var Barn. 

Han, Præsten, der var frigjort fra 
alle menneskelige Sorger og Bekym- 
ringer, grebes af et dumpt Mismod 
efter at have velsignet den uopløse- 
lige Forbindelse mellem Toneta og 
Chimo. Han havde en Følelse, som 
om noget af hans eget med Magt var 
blevet ham frarøvet. 

Han syntes endnu, han stod inde i 
Kirken og saa, næsten ved sine Fød- 
der, Tonetas smukke Hoved med det 
pragtfulde Slør. Aldrig havde han set 
hende saa smuk ! Hun var bleg af 
Sindsbevægelse, og hver Gang, hun 
saa paa Chimo kom der en forunder- 
lig Glans i hendes Øjne. Brudgom- 
men tog sig glimrende ud i sin ny 
Dragt og den blaa Slængkappe med 
stort Slag. 

Det var som om Præsten i Dag for 
første Gang saa Toneta. Denne Sø- 
ster, som i hans Tanker næsten var 
bleven til ét med den blaa Skikkelse 
paa Halvmaanen, havde pludselig 
forvandlet sig til en Kvinde. 

Han, der aldrig havde sænket sit 
Blik længere end til den friske, altid 
smilende Mund, og som havde betrag- 
tet Toneta som et af de smukke Hel- 
genbilleder i Guldmorskjole, hvis Krop 
kun bestaar af de tre Stokke, der bæ- 
rer det skønne Hoved, tænkte med 



hemmelighedsfuld Gysen paa, at det 
ikke var alt. Med sin Fantasi saa han 
den frygtelige Fjende : Det skønne 
Kvindelegeme med de runde Former 
og bløde Gruber. Det mægtige Vaa- 
ben, hvormed „den Onde" omstøder 
selv den mest staalsatte Dyd. 

Hvor han hadede sin Barndomskam- 
merat, den mørke Chimo ! Han var 
en skikkelig Fyr, men Visantet kunde 
ikke taale, at den plumpe Karl skulde 
følge gennem Livet med den lille 
Blomsterpige. Det burde aldrig have 
været tilladt. Hvor han angrede, at 
han havde forrettet Vielsen ! 

Men i næste Øjeblik skammede han 
sig over sig selv. Han rødmede ved 
at tænke paa, at det varMisundelse og 
Følelsen af Afmagt, der indgav ham 
de bitre, oprørske Tanker. Han led ved 
at se andres Lykke og være Vidne til 
deres Kærligheds Udfoldelse. AtFor- 
holdet var lovligt, gjorde ikke Præ- 
siens Lidelse mindre. 

Han vilde gaa hjem. Han vilde ikke 
længere være til Stede ved den glade 
Bryllupsfest. Men da han kom ud af 
Sakristiet, stødte han paa hele Brude- 
skaren, der ventede paa ham ; thi Sifia 
Tona havde modsat sig, at de foretog 
sig noget, uden at hendes kære Visan- 
tet var med. 

Og hvor mange Indvendinger han 
end gjorde, maatte han følge med de 
andre gennem Haven — den Have, der 
gemte saa mange Minder for ham. 

Mellem alle de blomstrede Kjoler 
i Foraarets lyse Farver, det straalende 
Silketøj og glansfulde Fløjl, der spil- 
lede i Lyset, gjorde den sorte, løst- 
hængende Præstefrakke og den store 
bredskyggede Hat, der langsomt be- 
vægede sig fremad, en bedrøvelig 
Virkning. Man skulde snarere tro, 
at denne Dragt bares af en affældig 
Olding, end at en kraftig Skikkelse, 
svulmende af Liv, skjulte sig under 
den. 

Og da de saa naaede Huset, blev 
hans Lidelser endnu større. Al den 
hensynsfulde Venlighed, der vistes 



— 131 - 



Digitized by 



Google 



Blasco Ibanez 



ham, forekom ham som den grusom- 
ste Spot. 

I sin Moderglæde vilde Sifia Tona 
endelig vise ham alle de Forbedringer, 
der var gort i Huset i Anledning af 
Brylluppet. Her skulde Visantet se. 
Det Værelse skulde de unge have til 
Sovekammer. Der stod Sengen. Det 
skinnende hvide Tæppe med det kun- 
stige Mønster havde kostet Toneta en 
hel Vinters Arbejde. Her vilde de 
unge Folk faa det godt I 

Og den gamle Kone, som i sin 
Uskyldighed mente at vise Præsten 
udsøgt Opmærksomhed, nødte ham til 
at føle paa de bløde Puder og beun- 
dre hver lille Enkelthed ved Indret- 
ningen i det hyggelige, landlige Væ- 
relse, der til Natten skulde være Tone- 
tas Brudekammer. 

Hans Lidelser fik ingen Ende. 
Brudgommens fortrolige Bemærknin- 
ger ramte ham som Piskeslag. Den 
plumpe Karl generede sig ikke for 
at tale aabent i hans Nærværelse ; han 
spøgede med sine Kammerater og 
gjorde saa ligefremme Hentydninger 
til hvad Natten vilde bringe, at Kvin- 
derne hvinede i vilden Sky og halv- 
kvalte af Latter skældte ham ud for et 
Svin og et Asen. Toneta, der nu var 
i Hjemmedragt med korte Ærmer, 
kom hen til ham. Naar hendes bløde, 
brune Arme strejfede ham, kunde han 
mærke Varmen fra den friske Hud 
gennem Præstekjolen. Hun saa paa 
ham med et gennemtrængende Blik i 
de straalende Øjne, som om hun vilde 
se ham ind i Sjælen, og spurgte ham 
om, hvad han egentlig syntes om hen- 
des Ægteskab. 

Gud i Himlen! De tog ikke mere 
Hensyn til ham, end om det var en 
Død, de talte til. Toneta behandlede 
ham med en Ligefremhed og Ugenert- 
hed, som hun aldrig vilde have vovet 
over for en eneste af de Bondetampe, 
der var med til Brylluppet. Han var 
ikke en Mand, han var en Præst ! 
Denne Tanke fyldte ham med en na- 
gende Bitterhed. Han syntes, at de 



allesammen saa paa ham med ærbø- 
dig Medlidenhed En rasende For- 
bitrelse greb ham. Blodet fo'r ham til 
Hovedet, og det flimrede for hans 
Øjne. 

Det var en dyr Betaling for den 
Ære at høre til den gejstlige Stand og 
være løftet op fra de fattige Forhold, 
hwri han var født. Han, Dan Vi- 
cente, den fornemste i hele Selskabet, 
den værdige Præst, saa med Misun- 
delse paa de jævne Bønderkarle i 
Skjorteærmer og Bastsko. 

Hvor han ønskede at være som en 
af de forsorne Fyre, hvem de unge 
Piger ikke turde nærme sig af Angst 
for at blive knebet og klemt! Men det 
værste var dog at være Genstand for 
Medlidenhed og blive betragtet som 
en hellig Mumie, hvis Øren selv de 
slibrigste Bemærkninger gled uænset 
forbi. 

Han følte sig mere og mere ilde til 
Mode. Ved Bordet havde han Plads 
ved Siden af Bruden. Det var næsten 
mere end han kunde bære, naar To- 
netas friske, varme Legeme, hvorfra 
en berusende Vellugt syntes at ud- 
strømme, kom til at berøre ham. I 
den trygge Bevidsthed om ikke at 
udsætte sig for noget, vendte og 
drejede Toneta sig uden Hensyn til, 
om hun kom til at støde til Præsten; 
og hver Gang hun bøjede sig hen til 
ham, omhylledes han af hendes varme 
Aande. Og Ghimo, den plumpe Bonde- 
karl, der i sit Hjærtes Uskyldighed 
mente, at efter Vielsen om Morgenen 
var alt tilladt! I sin hidsige Utaal- 
modighed tog han Toneta under Ha- 
gen med sine tykke, klumpede Fingre, 
hvilket vakte almindelig Jubel, eller 
han stak Hænderne ned under Bor- 
det, mens han saa op iVejret med den 
uskyldigste Mine af Verden. 

Det var ikke til at udholde I Don Vi- 
cente følte sig syg. En hed Blodstrøm 
skyllede hen over hans Ansigt. Det 
var, som om den tørre, brændende 
Vind, der skoldede Huden, var trængt 
ind i hans Aarer. Hans Næsebor ud- 

videde sig og dirrede nervøst. Denne 
Luft, svanger med brutal, sanselig Li- 
denskab, hidsede ham. 

Han vilde intet se; han ønskede 
blot at glemme, forsvinde, hensynke 
i en blid og sløv Følesløshed. In- 
stinktmæssig skyllede han ' det ene 
Glas Vin ned efter det andet ; og hver 
Gang Glasset var tømt, sørgede man 
med landlig Høflighed for straks at 
fylde det igen. 

Han drak meget, men uden at det 
dæmpede den Bitterhed og Misundelse, 
der opfyldte ham. Han havde haabet, 
at en let Rus vilde sætte ham i en løf- 
tet Stemning, hvor man ser alt rosen- 
rødt, lige som naar han og hans Kam- 
merater paa Seminariet holdt smaa, 
muntre Gilder og ved Desserten, med 
den urokkeligste Tillid til Fremtiden, 
drømte om at blive Pave eller for- 
dunkle Bossuet. Men han opnaaede 
kun at faa en frygtelig Hovedpine; 
det var, som der laa en Blyvægt paa 
hans Hoved og som en endeløs Skrue 
borede sig ind i hans Pande. 
Don Vicente var syg. 
Selv Sifla Tona kunde se det og 
maatte til sin store Sorg indvillige i, 
at han gik hjem. Skønt det susede 
for hans Øren og flimrede for hans 
Øjne, gik Præsten med faste Skridt 
hjemad. Hans Moder fulgte ham for- 
skrækket. Hun var ikke at formaa 
til at blive et Øjeblik længere ved 
Bryllupsfesten. 

Det var ingen Ting, hun kunde være 
ganske rolig, forsikrede Visantet hen- 
de. Det var blot den lumre Vesten- 
vind og Dagens Anstrængelser, der 
var Skyld i hans Ildebefindende. Han 
trængte blot til at sove. 

Og da han naaede det ny Hus, hvor 
han var flyttet hen efter sin Ordina- 
tion, gik han straks ind i sit Værelse. 
Han slængte Hatten og Kappen fra 
sig, og uden hverken at tage Bladkra- 
ven elier Præstekjolen af, kastede han 
sig paa sin hvide, kyske Seng med 
Ansigtet ned i Puderne og Armene 
strakt ud. Hans omtaagede Hjærne 



mistede øjeblikkelig det sidste Glimt 
af Bevidsthed, og et tykt Mørke sæn- 
kede sig ned over ham. 

IV. 

Det tætte Mørke fyldtes med røde, 
skinnende Punkter, der fo'r omkring 
som Gnister fra et Kæmpebaal, der 
spredes. Han følte, at han faldt og 
faldt; det var, som om han i en unde- 
lig Tid, der forekom ham som hele 
Aar, vedblev at synke ned i en bund- 
løs Afgrund; men pludselig gennem- 
rystedes han af et voldsomt Stød fra 
Hoved til Fod, og vaagnede, liggende 
udstrakt paa Maven over sin Seng, lige 
som han havde kastet sig paa den Af- 
tenen før. 

Præstens første Tanke var, at der 
var gaaet lang Tid. 

Det var Nat. Gennem det aabne 
Vindue saas den gennemsigtige, blaa 
Himmel, besat med uroligt blinkende 
Stjerner. 

Det gik Don Vicente som et Men- 
neske, der vaagner op af en Besvi- 
melse og ikke straks ved, hvor han er. 
Hans Hjærne var endnu omtaaget 
af den tunge Søvn. Det kostede ham 
Besvær at samle sine Tanker, og det 
varede noget, inden han opdagede, at 
han var inde i sit Værelse, og huske- 
de, hvordan han var kommet der. 

Men da han stod ved Vinduet og 
fortumlet stirrede ud over de mørke 
Marker, vaagnede hans Hukommelse. 
Lidt efter lidt dukkede saa det ene, 
saa det andet op, indtil han havde fuld 
Klarhed over alt, hvad der var fore- 
gaaet, inden Søvnen overmandede 
ham. 

Godt, Don Vicente ! Det var en ny- 
delig Opførsel af en Præst, der burde 
være et Eksempel paa Maadehold! 
Han havde drukket sig fuld, ja, det 
var Ordet, og det i Nærværelse af sine 
Sognefolk. Men det, der pinte ham 
mest, var dog Tanken om det, der var 
Aarsagen til denne Udskejelse. 

Han var fortabt. Nu da hans Hoved 
var klart, om end hans Sanser endnu 

var sløvede, betoges han af Rædsel for 
Faren ; han oprørtes imod det køde- 
lige Begær, der søndersled hans ky- 
ske Legeme. 

Hvilken Skam ! Han som nylig var 
kommet ud af Seminariet og altid 
havde levet under rolige, sædeligeFor- 
hold ude paa Landet, langt fra de 
store Byers fordærvede Atmosfære, 
var nu lige ved at synke ned i den 
modbydeligste af alle Synder. Nej, 
han vilde modstaa den Ondes Forførel- 
ser! Han skulde faa Bugt med Fri- 
steren, der for at ydmyge ham, havde 
hidset ham til Oprør. Heldigvis havde 
den tunge Søvn gengivet ham hans 
Sjælefred. 

Han hørte i det fjærne Kirkeuret 
siaa tre. Saa længe havde han altsaa 
sovet ! Han følte sig ogsaa ganske aar- 
vaagen og oplagt til at tage fat paa 
Dagens Arbejde. 

Fra Vinduet, der var paa Husets 
Bagside, havde han en vid Udsigt over 
Egnen med dens Trægrupper og Huse, 
som skelnedes utydeligt, i Stjernernes 
flakkende Skær. Der herskede fuld- 
stændig Stilhed. Vinden havde lagt 
sig, men Luften var lummer, og Nat- 
tens Lyde føltes som de forbrændte 
Markers gispende Aandedræt. 

Luften var mættet af en ubestem- 
melig Duft, og Præsten indaandede 
den begærlig, som om han vilde styr- 
ke sine indre Organer med den rene 
Luft fra Markerne. 

Hans Blik flakkede rundt i Halv- 
mørket; han prøvede paa at finde de 
forskellige Steder, som han kendte saa 
godt ved Dagens Lys. Denne barn- 
lige Adspredelse mindede ham om 
hans Barndoms uskyldige Fornøjel- 
ser; men pludselig faldt hans Øjne paa 
en lille, hvid Prik. Det maatfce aaben- 
bart være Sifia Tonas Hus, og ... nu 
var det forbi med hans Fred ; alle hans 
[Forsætter om at kæmpe og være stærk 
forsvandt i samme Nu. 

Det var et frygteligt Stød, en fuld- 
stændig Omvæltning. Al hans Ro og 
Sindsligevægt var borte, den velgø- 



rende Slaphed forsvunden. Hans Le- 
geme vaagnede og afrystede den 
tunge Sløvhed, der havde bemægtiget 
sig hans Sanser; og alter skød en Ild- 
strøm op i hans Kinder og bragte ham 
til at tænke paa Helvedes Brand. 

Det var, som et tykt Slør sønder- 
flængedes. Han syntes, det endnu var 
i Gaar. Han følte de varme, brune 
Arme berøre ham og opfangede den 
berusende Duft fra det unge Legeme 
— dette Kvindelegeme, hvis Myste- 
rium han først nu havde forstaaet. 

Og da den ulykkelige Præst i det 
samme kastede et Blik ud af Vinduet, 
var det ikke de utydelige Omrids af 
det hvide Bondehus, han skimtede, 
men det var Brudekamret, han saa, 
indhyllet i vellystfuldt Halvmørke, og 
Sengen, hvis hvide Forhæng skjulte 
det, der for andre vaj salig Lyst, men 
for ham en frygtelig Dødssynd, — det 
som han aldrig skulde kende, men 
som drog ham med det forbudnes 
uimodstaaelige Magt. 

Hans utøjlede Fantasi viste ham de 
bløde Former og skære Farver i dette 
Legeme, som han ikke kendte. Hans 
Ophidselse steg med hvert Minut; han 
følte noget stige op i sig, hidset af den 
Oprørsaand, der havde besat ham. 
Hans Manddom hævnede sig over de 
mange Aars Tilsidesættelse og bragte 
hele hans Organisme til at dirre af 
Lidenskab. Det susede for hans Øren 
og flimrede for hans Øjne. Det var, 
som om det længe indeklemte Begær, 
der intet Udslag kunde faa, skulde 
sprænge hele hans Væsen. 

Det var sandelig Fristelsen efter alle 
Regler. Han tænkte paa de hellige 
Eneboere, og navnlig paa Sankt An- 
tonius, som han kendte ham fra Bil- 
lederne, hvor han altid fremstilledes 
med Hænderne for Øjnene for ikke 
at se de skamløse Skønne, bag hvis 
forførende Skikkelser modbydelige 
Djævle skjulte sig. Men ingen onde 
Aander var nærværende ved hans An- 
fægtelser. Han var ene med sine for- 
vildede Tanker i den lumre Nat, hvor 

Luften var tung som i en indelukket 
Alkove og Jordens hemmelighedsful- 
de Lyde føltes som Kys. 

Derovre hvilede de, omgivne af det 
tætte Mørke, der blufærdigt skjulte 
deres Indvielse i Kærlighedens salige 
Mysterium, og her stod han, udeluk- 
ket fra Livets Lykke, en Snyltegæst i 
en Verden, hvor kun Kærligheden 
skaber Liv. Han følte sig isnet gen- 
nem Marv og Ben af Kulden fra hans 
enlige Seng. 

Det var, som et hedt Vindpust ovre 
fra det hvide Hus omhyllede ham og 
brændte hans Legeme næsten til Aske. 
Han troede, at det var Synet af dette 
Kæriighedsbo og den lumre, vellyst- 
fyldte Nat, der hidsede ham, og han 
flygtede bort fra Vinduet og famlede 
omkring i det mørke Kammer. 

For ham var der ingen Fred ! Selv 
i Mørket saa han hende. Han syntes 
at føle hendes bløde Arme om sin 
Hals og et friskt Kys paa sine bræn- 
dende Læber, ligesom hint Kys, der 
havde vækket ham af hans Besvimelse, 
den Dag, da han læste sin første 
Messe. Hans Ophidselse vedvarede 
uforandret. Det var nu ikke blot hans 
Sjæl, der led ; den voldsomme Nerve- 
spænding fremkaldte frygtelige, skæ- 
rende Smerter. 

Han maatte have Luft ! Han maatte 
afkøles ! Og i det mørke Værelse lød 
i Nattens Stilhed Plasken af Vand. 
Den stakkels Præst udstødte et dybt, 
lettet Suk, da det iskolde Vand sva- 
lende skyllede ned over hans bræn- 
dende Legeme. 

Langsomt gik han igen hen til Vin- 
duet, beroliget ved den kolde Over- 
gydning. En dyb Sørgmodighed greb 
ham. Han var frelst, men kun for 
Øjeblikket. Han havde jo Fjenden 
inden i sig. Synden lurede blot paa 
igen at faa Tag i ham og besejre ham ; 
og denne frygtelige Kamp vilde be- 
gynde igen den næste Dag og fort- 
sættes Dag efter Dag; den vilde for- 
bitre hans Tilværelse, saa længe hans 



stærke Legeme blussede af Ungdoms- 
kraft. 

Hvor Fremtiden laa mørk for ham ! 
Kæmpe mod Naturen, føle i sit Le- 
geme en Byld, der stadig trykkede, og 
som kun hans Vilje kunde bringe til 
at forsvinde — det var hans Lod ! At 
leve som et Lig i en Verden, hvor alt, 
lige fra Insektet til Mennesket, un- 
dergiver sig Kærlighedens Lov, fore- 
kom ham at være det tungeste af alt. 

Det var hans Ærgærrighed og Øn- 
sket om at frigøre sig fra de trange 
Kaar, der havde bragt ham til at for- 
sage Livets Lykke. Men idet han tro- 
ede at hæve sig til den attraaede Høj- 
hed, sank han ned i et ukendt Dybs 
Mørke. 

Hans fattige Kammerater, der led 
Sult og Nød og maatte slide og slæbe 
for Udkommet, var lykkeligere end 
han ; de kendte den mystiske Lyst, 
som Pligten bød ham for bestandig at 
forblive uvidende om. 

Hans Ophøjeise var dyrt betalt. Det 
var en ulyksalig Idé af den gode 
Dame at ville gøre en kraftig Bonde- 
karl til Præst. Langt mere end til at 
dæmpes ned, trængte hans Overmaal 
af Livskraft til at faa Afløb. 

Han var steget, ja, men lænkebun- 
den for bestandig. Han huskede fra 
sine klassiske Studier Sagnet om Pro- 
metheus, og han saa sig ved sin 
Præsteed lænket til Troens Klippe, 
forsvarsløs prisgivet Kødets Begær, 
der søndersled hans Indre. 

Med Bondens udprægede Religiøsi- 
tet veg han forfærdet tilbage for Tan- 
ken om at blive en skamløs Præst. 
Nu, da han var vaagnet til Bevidst- 
hed om sit Køn, brast ethvert Haab 
for ham om at flnde Fred. ^Fortvivlet 
ved Tanken om Fremtiden, sank Præ- 
sten sønderknust sammen. Han 
lagde Hovedet i Vinduskarmen, holdt 
Hænderne for Øjnene og græd over de 
Synder, han ikke havde begaaet, og 
over det Misgreb, som han vilde lide 
under til sin Død. 

Et køligt Pust bragte ham til sig 
selv. 

Det begyndte at dages. Ude over 
Havet splittedes Nattens Mørke, og 
en lysende blaa Stribe viste sig; de 
grønne Marker og Bjærgenes takkede 
Linier traadte tydeligere frem; Stjer- 
nerne blegnede; fra Bøndergaardene 
lød Hanernes skingrende Galen, og 
Lærkerne strøg forbi de lukkede Yin- 
duer og forkyndte med glade Triller 
Dagens Komme. 

Det var en pragtfuld Solopgang. 
Maaske Toneta i dette Øjeblik efter 
blufærdigt at have dækket sit Le- 
geme, hvis Skønhed kun én Mand 
skulde kende, sprang ud af Sengen 
og aabnede Vinduet, for at den friske 
Morgenvind kunde trænge ind og 
svale den hede, vellystfyldte Luft i 
deres Brudekammer. 

Præsten gik ud af sit Værelse med 
røde Øjne og en dyb Rynke i Panden, 
— et evigt Minde om denne Bryllups- 
nat, i hvilken hans Barndomslegekam- 
merat havde lært Kærlighedens Sag- 
lighed at kende, og han havde formæ- 
let sig med Fortvivlelsen, den mest 
trofaste af alle Ægtefæller. 

Nede i Køkkenet stod hans Moder 
og lavede Morgenmaden i Stand. Den 
gamle Kone kunde ikke forstaa det 
bitre, bebrejdende Blik, som Præsten 
tilkastede hende, idet han gik forbi. 

Han gik som i Drømme gennem 
Gaarden ; men pludselig snublede han 



over en gammel, hullet Sivkurv, der 
var bedækket med et tykt Lag Snavs. 
Den var Mage til den, han som Barn 
havde løbet med paa Ryggen. 

Det var Fortiden, der rejste sig 
imod ham og kastede ham hans Utak- 
nemlighed i Ansigtet. 

Var han ikke blevet revet ud af sin 
Stands trange Kaar? Hvad mere 
kunde han ønske? Han havde jo sit 
rigelige Udkomme, foruden den Til- 
fredsstillelse at blive betragtet som et 
højere Væsen. 

Det andet, det ukendte, det som 
bragte ham til at skælve i hæftig Be- 
vægelse, var for Staklerne, for dem, 
der maatte kæmpe for Livsopholdet. 

Præsten stønnede fortvivlet; han 
følte sig omgiven af Tomhed og Kul- 
de. Han tænkte paa, at hvis hans 
Hænder ikke var blevet indviede, og 
han var vedblevet at slæbe paa den 
snavsede Sivkurv, vilde han i dette 
Øjeblik ligge mellem Brudesengens 
bløde Puder og betragte Toneta, hvis 
kraftige, harmoniske Skikkelse tegne- 
de sig under det flne Lærred, mens 
hun smilende saa sig i Spejlet med en 
let Rødme ved Mindet om Bryllups- 
natten. 

Og den stakkels Præst hulkede som 
et Barn; og han blev ved at hulke 
lige til den gamle Kirkeklokkes 
sprukne Toner kaldte ham til Mor- 
genmessen. 

(Sluttet). 

Der er to Maader hvorpaa man kan at gaa rundt om den, betragte den 

søge at kende en Ting, studere den. omstændeligt, analysere den i sine 

Enten kan man studere den ved Bestanddele, opløse den kemisk for at 

flnde dens Grundstoffer eller pille 
dens Atomer i Spaaner som en aan- 
delig Krybbebider. 

Saaledes gør Materialismen. 

Eller man kan trænge ind i dens 
Hjerte, gøre dens Væsen til sit, identi- 
ficere sig med den, idet man bag den 
tilsyneladende Virkelighed søger en 
anden og højere, bag denne atter en 
ny o. s. fr. Med lukkede Øjne, med 
Sjælens Øjne ser man ind gennem 
Kendsgerningernes Slør. 

Saaledes gør Idealisten, Mystike- 
ren, hvis Maal er at afdække, afsløre 
de Tanker, som Formerne skjuler. 
Hans Opgave er at legemliggøre Tan- 
ken, og han trænger ind i Skyggens, 
i Skumringens magiske Sfære. Han 
betragter Kunsten som en Religion, 
— en Religion, der ikke som andre 
Religioner nøjes med at forbyde os at 
stjæle Næstens Hustru, hans Oxe eller 
Asen, men en Religion, hvor den 
største Synd er at stjæle sin Næstes 
Illusioner. En Religion, thi han vil 
udfylde det tomme Rum mellem Men- 
nesker og Guder, og, som Maeterlinck 
skriver, holde de store Veje aabne 
mellem det, vi ser, og det, vi ikke ser. 

Han vil lære alle dem, for hvem 
Livets Motiver er Tabu, at det er lat- 
terligt at være angst for det ukendte, 
fordi det maaske kan bringe nye 
Smerter, — ligesaa latterligt, som det 
er at tøve med at aabne et Telegram, 
blot fordi det maaske kan melde om 
en Ulykke. Han vil lære, at det er 
latterligt at være angst for Døden. Ti 
Døden er jo kun Nulpunktet mellem 
det kendte og det ukendte. Og naar 
man ikke længere frygter det ukendte, 
frygter man heller ikke Døden. 

— Dette er i korte Træk Mysticis- 
mens Maal, — i Kunst, i Literatur, i 
Filosofi. Man kan mene om dens Mid- 



ler, hvad man vil; men dens ideelle 
Berettigelse kan ikke drages i Tvivl. 

Vor Tid trænger til en Idealisme, og 
det er da ogsaa henimod en saadan, 
at Tidens Retning gaar. Tilbøjelighe- 
den til paa den ene eller anden Maa- 
de at hæve sig op over Hverdagslivet, 
til idetmindste for visse Øjeblikke at 
unddrage sig de sociale Magters Tryk, 
er Mennesket medfødt. 

Og jo intensere en Tids Liv leves, 
des større blir denne Frigørelses- 
trang, denne Trang til ud af et ideali- 
stisk Syn at øse en Forøgelse af de 
menneskelige Kræfter. En Tids Lite- 
ratur voxer frem af Tidens Sjæl. Den 
fødes af Tidens Trang. 

Og naar vi i vor Tid ser en mystisk, 
en idealistisk Literatur bryde frem og 
slaa an, saa er det, fordi Tiden har 
villet det saa. 

For nogle faa Aar siden foranstal- 
tede La revue en Enquete blandt de 
unge franske Digtere om deres reli- 
giøse Standpunkt. Ideen slog an, og 
selv om de indkomne Svar lød højst 
forskelligt, er det dog et Tidens Tegn. 
at Ungdommen med Glæde vilde 
drøfte en saadan Sag. For blot 10—15 
Aar siden vilde en saadan Tanke være 
druknet i et Hav af Latter. 

Denne Ungdommens „nostdlgie du 
divin" — som Digteren Henry Bé- 
renger siger — gaar ikke i absolut 
kristelig-dogmatisk Retning, skønt 
ganske vist mange unge Digtere og 
Kunstnere følger den Idealismens Vej 
mod Ny-Katolicismen, som Villiers de 
TIsle-Adam viste. Den „Kristendom", 
hvor, som Kritikeren René Doumic 
skrev, mange smukke Følelser mød- 
tes : kun én ikke : den kristelige. 

Og sikkert nok hverken kan eller vil 
den romerske Kirke anerkende den 
mystiske, esoterisk-okkultistiske Kri- 

stendom, der repræsenteres af Jules 
Bois, Leon Bloy, Paul Claudel, Fran- 
cis Poictevin o. a. — og særlig af Jo- 
séphin Péladan, „le Sar", der kalder 
sig „mere Nazaræer end Kristen, me- 
re kristen end apostolisk, mere apo- 
stolisk end romersk." 

Hans Livs literære Hovedtræk er „la 
décadence latine" , en Serie af 14 Ro- 
maner, skrevne i en blændende, fan- 
tastisk Stil under en glødende Inspi- 
rations Højtryk. Tidens Forfald ma- 
les med mesterlige Farver og Midlet 
herimod : en mago-mystisk Livsan- 
skuelses og Livsførelses Fremtid. 

„Digter-Filosof-Profeten" kalder Au- 
gust Strindberg ham for. „Med ham 
holdt Katolicismen sit højtidelige Ind- 
tog i mit Liv," skrev A. S. i „Infer- 
no . — 

Der er ligesom to Retninger i den 
moderne literære Mysticisme, nu da 
den har fjernet sig fra den første, saa- 
kaldt dekadente, „symbolistiske" Dig- 
terskoles Navlebeskuelse, — Narcisli- 
tcraturen, som den kaldtes. 
• Den ene Retning er den, der søger 
Freden, Idealet, udenfor sig selv. I 
Foragt for Naturen, for Sanserne, for 
den ydre Virkelighed blir den til en 
Overdrivelse, til en steril Mysticisme, 
der, hvis den gaar i kirkelig Retning, 
blir til den Religiøsitet, der takker 
Gud for ikke at være som disse Tol- 
dere. — 

Den anden Retning i Mysticismen 
er den virkelige Idealisme. Den ser, 
at for ikke at ødelægge al dramatisk 
Livskraft, og for at Mysticismen ikke 
skal ende i golde Hallucinationer, i 
skaberisk Impotens , maa der med 
Idealismen følge en vis Realisme. 
Elementerne i det virkelige Liv maa 
tages med. En Digtnings Personer 



maa leve baade med Legeme og med 
Sjæl. 

Kunsten bør skabe Livet, har Ri- 
chard Wagner sagt. Livet, der leves i 
os og om os, maa ikke foragtes. Men 
Kunsten skal bag den ydre Virkelig- 
hed søge om den dybere Mening med 
Livet. — 

Som den mest typiske Repræsen- 
tant for den første Retning, — „Jeg- 
Mysticismen" vil jeg kalde den — kan 
I. K. Huysmans nævnes. 

Med alle sine Overdrivelser, al sin 
ubestemte Famlen, al sin Foragt for 
det konventionelle, repræsenterer han 
den Fase af Tidens Aand, der fra Na- 
turalismen gennem Kærlighed til det 
Onde er naaet over til Freden i Kir- 
kens Skygge. 

En vild Menneskeforagt, en bitter 
Ironi farvede hans første, naturalisti- 
ske Værker. Det er, som om hans 
Menneskeforagt begyndte med ham 
selv, ti det er altid sig selv, han skil- 
drer. Og naar man nu bagefter be- 
tragter hans første Periodes Værker 
(f. Ex. A veau Veau, Marthe, en rade) 
er det let at se, at de skæbnesikkert 
m a a 1 1 e føre til den Pessimismens 
yderste, selvopgivende Grænse, der er 
Grundakkorden, Ledemotivet, i hans 
A rebours, hvor han højtideligt brød 
med Naturalismen. 

Det var efter denne Bogs Frem- 
komst, at SAr Péladan spaaede ham 
at ende enten i Selvmord eller i An- 
ger ved Korsets Fod. 

Han valgte det sidste. 

Men først efter i sin mest glimrende 
Bog „lå-bas" at have forvildet sig i 
Satanismens mørke Rige blandt ero- 
tomane, dødsmærkede og blasfemiske 
Orgier. 

Lå-bas indførte Satan i Literaturen. 

Satanismen blev moderne. Den 

sorte Messe blev populær. Det blev 
af højeste chic at tale om Satan som 
om en Person, man kendte en god 
Del til. 

Den sorte Messe skildredes — ofte 
efter Naturen — i Romaner, der ivrigt 
slugtes af Læsere og navnlig af mand- 
lige og kvindelige Læserinder. Paul 
Adam, Jean Lorrain, G. Augustin- 
Thierry, Rachilde, André Sylvabel, 
Jane de la Vaudére, Armand Dubarry 
og mange andre, dyrkede med stor 
.Sukces den dæmoniske Specialitet. 
Hovedtiltrækningen i disse Bøger blev 
den pirrende Skildring af Satanis- 
mens og Sadismens uhyrlige Fæno- 
mener. 

Den unge Digter Adelsvård-Fersen 
— hos hvem den sorte Messe og en 
homosexuel Satanismes Mysterier be- 
visligt fejredes — offentliggjorde i sin 
Bog „Lord Lyllian" 1905 et Forsvar 
for selve den sataniske Messe : „Gra- 
vens Forherligelse, Oprøret mod Li- 
vets Gud, Tilbedelsen af Dødens, den 
lidenskabelige, brændende Forherli- 
gelse af det døde Stof". Et Forsvar, 
der sikkert er varmtfølt, men sødla- 
dent, løgnagtigt, uden den Voldsom- 
hed, den Sandhed og Kraft, hvormed 
en beslægtet Natur, den afdøde Digter 
Grev de Lautréamont (egentlig Isi- 
dore Ducasse) i sin Tid (1868—74) 
skrev sin Bekendelse : „les chants de 
Mal do ror." — 

— Men Huysmans selv, Satanis- 
mens literære Impressario, lod sig 
ikke opholde i sin Udvikling af denne, 
den dæmoniske Literaturs Sukces. 
Han drog, uanfægtet af Efterlignere og 
Efterabere fremad paa sin Pilgrims- 
gang til Canossa. 

I sin næste Bog „En route" for- 
talte han om sin Omvendelse. 



Dens Fremkomst var en Begiven- 
hed. 

Men trods Omvendelsen var hans 
Personlighed den samme. Blot under 
en ny Etikette finder man den samme 
biaserede Skepticisme, det samme 
ubestemte, trods al Voldsomhed tø- 
vende Sind. 

Mere gennem Sanserne end gen- 
nem Hjertet kom Troen til ham. 

Det er hans Passion for Middelal- 
derens, for Gothikens mystiske og 
magiske Skønhed, der fører ham til 
Kirken og lader ham dvæle og knæle 
i Kapellernes hemmelighedsfulde, vio- 
lette Skumring, mættet med gamle 
Hymner, — i de gamle Klosterkryp- 
ters skimlede Stilhed, hvor hver Sten 
sveder Tro. 

For ham er det ikke Kunsten, der 
er en Religion, men Religionen, der 
er en Kunst. Det er ikke Kirken, han 
søger, — det er Kirkens Mystik. Det 
er Skumringens Charme, der fortryl- 
ler hans Sanser. 

I en route er Fantasiens Urenhed 
maaske mindre fremtrædende, men 
dog ligesom sveder den ud af Bogens 
Porer hist og her. 

Den gamle Adam er ikke død. Kun 
har han faaet et Kyskhedsbæite paa, 
der — generer ham. Det viser Dur- 
tars urene Drømme, hans Tankers 
stadige Snigen sig omkring den tid- 
ligere, erfarne Elskerinde, og hans 
obscøne Hallucinationer midt under 
Bønnen i Kirken. 

Det er ikke Freden, han har fundet. 
Det er en masochistisk, smertefyldt 
Nydelse ved at raabe sin egen Uren- 
hed offentlig ud. Og dog tørster han, 
den raffinerede, efter den Sjælens En- 
fold, der ikke er ham givet. Han mis- 
under Broder Portneren hans simple, 
enkle Fromhed. — 

Tre Aar gik. Og saa (1898) kom 
la cathédrale. 

Nu havde han fundet det, han søgte 
— Freden i den Kirke, der er et „Oro- 
torium for de Fattige, en Kirke, der 
ikke knejser, men knæler." 

Der er i denne Bog ligesom blevet 
højere til Loftet. Selve Stilen er roli- 
gere, højere, mindre voldsom. Bitter- 
heden træder mindre grelt frem baade 
her og i senere Bøger som de tout og 
Voblat. 

Han har forladt de vulgære Emner. 
Men dog er den rafflnerte Pessimis- 
me den samme. Og derfor vil det al- 
drig kunne blive den Huysmanske 
Mystik, der, trods alle dens skønne 
og raffinerede Farvesymfonier, trods 
al den rige og æggende Røgelseduft, 
vil komme til at give Tonen an i 
Fremtidens literære Kunst. 

Dertil skal der den Idealisme, der 
bevarer en urokket Tro paa en bedre, 
mere menneskeværdig Fremtid. 

Den ny Generation har voxet sig ud 
af Positivismens Jernkorset, — ikke 
for at gildes i en egoistisk Munkemy- 
stik, der ikke interesserer sig for Li- 
vets daglige Kendsgerninger, men for 
i Altruisme at favne Livet og Verden, 
baade med vore ydre Sanser og med 
Sjælens mere fintmærkende, lettere 
vibrerende Føietraade, — for i stadig 
Kamp at forene Livets Virkelighed 
med Idealets Virkeliggørelse i Kærlig- 
hedens mystiske Evangelium. 

Edsuard Schuré giver denne Opfat- 
telse Ord i Fortalen til sin mesterlige 
Bog: „les grands Initiés" : „Hvad OS 
angaar, der troer, at Idealet er den 
eneste Virkelighed, den eneste Sand- 
hed midt i en flygtig og skiftende 
Verden, — for os, som troer paa de 
ideelle Løfters Fuldkommeise og paa 
deres Ophøjelse til Lov, — for os er 



der kun ét Parti at tage. Lad os be- 
kræfte denne vor Tro saa højt og saa 
frygtløst som mulig. Lad os søge at 
trænge ind i de uskiftelige Idéers 
Tempel for dér at væbne os med de 
ubrydelige Principer." — 

Og spørger man saa, hvilke da dis- 
se uskiftelige Idéer, disse ubrydelige 
Principer er, — saa er det først og 
sidst hos Maurice Maeterlinck, at de- 
res magiske Lys 'flammer os i Møde ! 

For ham er det Godheden, Kærlig- 
heden, der er den gyldne Nøgle, der 
aabner Døren til Sjælens dybeste og 
dyreste Mysterier. Det er Kærlighe- 
den, der lader Sjælen forstaa den 
menneskelige Sympatis Almagt, og 
lærer os at tro paa Muligheden af 
stærkere og mere bevidste Baand 
imellem os alle, — Baand, der alene 
kan fæstne den sociale Solidaritet. — 

Maurice Maeterlinck's Livsværk er 
først og fremmest et Kærlighedens 
Evangelium. 

I Anledning af hans „Dukke- 
dramer", disse Drømmeskuespil, har 
man kaldt ham en Raffineret, en sy- 
gelig Dekadent. Men han er blot en 
Søgende, en Forsker, der efterhaan- 
den blir til en Troende. Ikke troende 
paa kirkelige Dogmer, men paa Men- 
neskesjælen, dens Skønhed, dens 
Fremtid. 

I sine Dramer var han en søgende 
Aand. Derfor er de kun Tusmørke, 
kun Dæmring, mod de senere, mæg- 
tige Værker. Derfor er disse Dramers 
Personer ligesom S»jæle, der famler 
sig frem mod en Aabenbaring. De 
gaar søgende gennem Livets dunkle 
Labyrint, som Prinsesse Maleine, der 
famler sig frem mod Lykken, men 
kun finder Døden. Og Digteren selv 
lytter til disse Hjerters Angst. Han le- 
ver med i deres Tvivl, deres Haab, de- 

res Smerte. Og da er det, at han ser, 
at der er ingen onde, ingen slette 
Mennesker til, men kun ulykkelige. 
Ti, som han siger, ondt er kun vild- 
farende godt. 

Skønheden, Godheden, Kærlighe- 
den boer i hvert Menneske, selv om 
den skjuler sig bag en Maskes Gri- 
macer. Man ser jo saa tit, hvor Men- 
nesker er samlede, at, om et af dem 
har gjort en god Gerning, han da lige- 
frem søger at undskylde den for at 
undgaa de andres raillerende Smil. 
Men om saa En vover at tage Bladet 
fra Munden og rose det gode for det 
godes Skyld, — hvem af os alle giver 
ham da ikke Ret i vort Hjerte? Ingen 
Godhed, ingen Skønhed er spildt! 

„At se uden Kærlighed er som at 
se ind i Mørke" — det er det, som 
Livet og Studiet af de store Mystikere 
som Plotinus, Ruysbroek, Emerson, 
Garlyle og Novalis lærte ham. Og 
saa skrev han : „le trésor des humbles" 
— den Bog, som ingen kan læse uden 
at blive et bedre Menneske derved. 

Uden Frygt for det latterlige, uden 
andet Maal end Sandheden, med en 
dyb Foragt for „offentlig Mening 11 
fulgte han de Stemmer, der lød i hans 
Indre. — 

Pessimist har man kaldt ham, men 
intet er ham fjernere. Ja — han lærer 
jo ikke den lyriske Aladdins-Opti- 
misme, der skyder Livets Alvor fra 
sig og lader fem være lige. Men han 
har den sande Optimisme, der lærer 
os at bære vore Skuffelser uden at 
skyde deres Ansvar fra os. I sagesse 
et destinée skriver han : „Hvis en 
Skuffelse, bitrere og grusommere end 
andre, slaar Dig til Jorden et Øjeblik, 
saa klynk ikke og siig: Livet er ikke 
saa skønt, som jeg drømte det ! Men 
sig tvertimod : det maa være min 



Drøm, der manglede et eller andet, 
siden Livet ikke lod den leve. De 
store Sjæles Styrke er født af Skuffel- 
ser, der er baarne paa den rette 
Maade." 

„Lykken er ikke noget overordent- 
ligt, noget uopnaaeligt" skriver han i 
„le double jardin" . „Forskellen mel- 
lem Sørgmodighed og Glæde ligger 
kun i, hvorledes vi modtager dem." — 
Det havde været Maeterlincks Hensigt 
at skrive en Bog, en Samling Essays, 
under Titlen „Retfærdighedens My- 
sterium," hvoraf et af Kapitlerne 
skulde dreje sig om Biernes Liv, ti i 
Bikubens Indretning beundrede .han 
deres instinktive sociale Retfærdighed.. 
Men dette Kapitel voxede frem til et 
selvstændigt Værk, la vie des arbeilles 
(1901), hvor han påaviser den Stor- 
hed, den Viisdom, der kan læses ud af 
Dagliglivets smaa Begivenheder. — 

I hans sidste Dramer, „Joyzelle" og 
„Monna Vanna" , kan man maale 
hans Udviklings Vej fra de første 
Dramers Skildring af de famlende, 
passive, halvtbevidste Sjæle til disse 
to, Lidenskabens levende, hulkende 
Dramer, hvor han uden at stige ned 
fra Idealets Guldtinder maler Livet, 
der leves. 

Ligesom Emerson ser han, at Men- 
nesket er Facaden til et Tempel, hvor 
alt godt, skønt og sandt boer. Og i 
„le temple enseveli" lærer han os, at 
det er i vort eget Hjerte, at vi skal 
søge Vejen mod Idealet, Vejen mod 
Lykken. Det er ikke udefra, at den 
knugende Skæbne kommer over os. 
Den ligger i vort eget Bryst. Vi selv 
former vor Lod i Livet. Livets Strøm 
flyder rig og skøn overalt. Det kom- 
mer kun an paa os selv, paa vor Evne 
til at forstaa det, og paa Renheden af 
den Skaal, hvormed vi øser deraf. 

Templet er i vor egen Sjæl, og det er 
ingen Illusion, men den levende, den 
eneste sande Virkelighed, som det 
endnu ikke er givet alle at finde. 
Maurice Pujo (le regne de la gråce) 
skriver: „Kun de Mennesker har en 
Sjæl, der selv har erobret den og har 
forstaaet at bevare den under stadig 
Kamp." — 

Maeterlinck har ikke talt i en Ør- 
ken. Talrige af det unge Frankrigs 
Digtere -har lyttet til hans Stemme. 
Det er hans Idealisme, der lyder hos 
Digtere som Paul Claudel, Albert Jou- 
net, Th. de Wyzéva, Camille Mau- 
clain, Gabriel Trarieux, Gabriel Sarra- 
zin, Henry Bérenger, Paul Redonnel, 
Han Ryner, Victor-Emile Michelet, 
Maurice Pujo, Rémy de Gourmont og 
mange af de yngre og yngste. 

Deres Navn er endnu ikke af dem, 
der er mest kendte udenfor Frankrig, 
ti de hører til Literaturens Aristokra- 
ter, der intet gør for at lefle for Popu- 
laritet og indgaa Kompromis med det 
brede Publikums Smag. 

De vil ikke stige ned til Publikum, 
ti Kunsten, den sande Kunst, m a a 
repræsentere den uendelige Ulighed 
og skabe nye Kaster. Men de vil søge 
at hæve Menneskene op til sig ved at 
vise dem Vejen, som Sjælene maa 
gaa mod Idealernes Virkeliggørelse. 
Det, der gør Idealismens Apostle — 
Profeter kunde man sige — saa sym- 
patiske for den, der følger deres 



Færd, er deres begejstrede Tro paa 
den endelige Sejr og paa, at Menne- 
skene evigt længes fra det lavere mod 
det højere. De kender ikke Pessimis- 
me. De tøver ikke i Angst for ikke at 
blive forstaaede. Hvorfor ogsaa kvæle 
et smukt Ord, en skøn Tanke, en ædel 
Tro, fordi man tvivler om at blive 
forstaaet? 

Skønheden trænger jo ikke til at 
blive forstaaet for at existere. „En 
skøn Ting er i sig selv en evig Glæde." 

De er i deres Kamp for deres Tro 
taalmodige som Shiva i det skønne 
gamle, indiske Sagn. Da Shiva en 
Gang havde tændt en stor Ild, faldt 
han i Søvn ved Siden af den. Verden 
var hans Drøm, mens han sov. Og 
han saa\ at nogle af de Drømmeskyg- 
ger, der befolkede Verden, blev til 
Mennesker, fordi en Gnist af hans hel- 
lige Ild berørte dem. Da blev han ved 
at sove og holdt Skyggerne fast i sin 
Drøm, ti han haabede saa, at de alle 
en Gang skulde røres af den hellige 
Gnist, og at derved den menneskelige 
Sjæl skulde fødes i dem alle. 

Men Idealismens Forkyndere nøjes 
ikke med at drømme ved Siden af 
den hellige Ild. De svinger den som 
en lysende Fakkel, for at dens Skær 
kan jage Mørket paa Flugt. Og det 
Mørke er den Pessimisme, hvori Ma- 
terialismens Livsopfattelse og Natura- 
lismens Literatur har sænket Menne- 
skenes Sind. 



Er den norske Udstilling national? 



Paa den norske Udstilling bliver 
man straks glædelig overrasket ved at 
se, hvor lidet national den er. Her er 



ikke Tale om „norsk", endsige om 
norsk-norsk paa denne Udstilling. Her 
er ingen norsk etnografisk Iscenesæt- 

telse? som siger til Tilskueren : se saa- 
dan foregaar det i Norge og kun der I 
Her fremvises ingen Anskuelsesbille- 
der fra den norske Bondes Liv og Lev- 
net, set i Forhold til andre Landes 
Bønder eller til Bybeboeren. 

Man finder heller ikke som i alle 
andre Lande historiske Malerier med 
populære Motiver fra vedkommende 
Landes mest tiltalende Perioder. 
Ingen fra 1814. 

Og hvad 1905 angaar, saa findes der 
kun to fordringsløse Portræter af Mi- 
chelsen, som Werenskiold har malet, 
og hvor Kunstneren slet ikke har dvæ- 
let ved det hos sin Model, der hænger 
sammen med hans Fædrelands stolte- 
ste Øjeblik, Werenskiold har forsmaa- 
et den billigste og letteste Succes, den 
som naas ved at slaa paa de nationale 
Strænge, selv hvor der ingensomhelst 
Anledning er dertil. Han har frem- 
stillet Michelsen som Skibsrederen, 
som den jævne Bergenser, han selv 
i de alvorligste Øjeblikke har været i 
sit Udseende og sin Optræden. Af 
Ibsen er der to Portræter, men Ibsen 
har jo aldrig været eller kunnet være 
taget til Indtægt for Chauvinisme. 
Danske Blade har med Forbauselse 
konstateret, at der paa denne Udstil- 
ling ikke fandtes et eneste Portræt af 
Bjørnson og har rettet stærke Be- 
brejdelser mod Udstillingen i den An- 
ledning som ufuldstændig og mere 
euid det. Der findes imidlertid et Por- 
træt, en . . . Karrikatur. 

Og dette er et Folk, som har Ordet 
for en ren overdreven generende 
Selvgodhed og Chauvinisme — san- 
delig ! Dets Kunstnere viser isaafald 
en stor Selvbeherskelse. Motiverne 
til de fleste af Landskaberne er vist-' 
nok hentet i Norge, men det er ikke 
de Motiver der kunde tjene til deres 



Fædrelands Forherligelse, Kunstner- 
ne har valgt. De fleste af dem er fra 
Lavlandet, fra Egne, der iigesaavel 
kunde findes i et andet Land. 

Frigjort fra mange Udenomsinter- 
esser, som anden Kunst præges af, 
gaar saaledes den norske Kunst eller 
rettere sagt de norske Kunstnere 
henimod det Maal at afkaste Resten 
af disse Udenomsinteresser, for at 
koncentrere deres Evner om det rent 
kunstneriske. 

Er de da „Europæere" i den Be- 
tydning af dette Ord, som brugtes for 
en Del Aar siden. Bekæmper de Na- 
tionalitetsidéen stræbende efter at 
lede de europæiske Strømninger ind i 
deres Fædrelands Kultur? Er de Cos- 
mopoliter af Overbevisning? 

Nej, ligesaalidt dette. De forholder 
sig, kunstnerisk set, fuldstændig lige- 
gyldigt til Spørgsmaalet om Nationa- 
litet og Europæisme. 

Der er jo heller ingen Mening i at 
dele Kunst efter Landegrændsen, som 
jo desuden aldrig falder sammen med 
Nationalitetsgrændsen. 

Men selv om den gjorde det vilde 
Anerkendelsen af det Nationale som 
en Faktor af større Betydning i Kunst, 
vidne om absolut Mangel paa Fø- 
lelse af, hvad Kunst ikke er. 

Kunst er i k k e en Dvælen ved det 
overfladiske og ydre Præg. Det er en 
Søgen i det Dybe. Men jo dybere man 
kommer, jo mere alment og enkelt, 
jo mere menneskeligt bliver det, man 
træffer paa, med andre Ord . . . min- 
dre og mindre nationalt. 

De store enkle Følelser er jo ae 
samme for alle Mennesker og det er 
jo dog dem al god Kunst befatter sig 
med. Og Naturen? I sig selv er den 
jo ikke nationalitetspræget, selv om 
Menneskene fordrister sig til at tro 

det og til at tale om norske Fjelde, 
norske Elve, og norske Sommer- 
nætter. 

De norske Kunstnere har ikke været 
klemt sammen paa den lille nationale, 
aandelige Fælled, derfor er de meget 
mere alsidige baade i Forhold til hin- 
anden og i Forhold til sig selv, end de 
fleste andre Landes Kunstnere. Fritæn- 
kere overfor Nationalitetsideens Re- 
ligion, findes der vistnok i alle Lande, 
men kun enkeltvis. I Norge er Maler- 
ne imidlertid Hedninger alle, og der- 
ved fremkommer det mærkelige Fæ- 
nomen, at hvis der er noget nationalt 
ved dette Lands Kunst, saa er det det, 
at den ikke er national. 

Der bliver som Følge heraf ikke 
dén samme Sammenstimlen og 
Trængsel paa de store nationale Mo- 
tivers Havnegange. Der bliver ikke 
den Arbejdets Fordeling for gennem 
Specialdygtighed at bringe det mest 
mulige ud af det begrændsede Mate- 
riale. 

Der bliver meget mindre Opfor- 
dring til at lave Literatur paa Lær- 
red, thi der er da siet ikke saa mange 
literært bearbejdede nationale Emner, 
som kræver Illustration, og som man 
gaar til med en Følelse af at gøre sin 
Pligt mod Fædrelandet — naturligvis 
i endnu højere Grad, hvis Motiverne 
desforuden tilhører Historien, Fædre- 
landets Historie. 

Som Eksempler paa Alsidigheden, 
paa de store Afstande i Retning og 
Opfattelse, der spændes over, kan 
nævnes Sohlberg og Th. Eriksen, 
begge to unge Mænd, tilhørende sam- 
me Slægtled, men med saa diametralt 
forskellig Arbejdsmaade, at man skul- 
de tro, de ikke kunde tilhøre samme 



Verdensdel eller samme Aarhun- 
drede. Og dog har de studeret sam- 
men. 

Den ene af dem, Th. Eriksen, stræ- 
ber, som den moderne Aand, han er, 
at undgaa Detailler. Sohlberg anstræn- 
ger sig med den yderste Konsekvens 
for at faa anbragt saa mange som mu- 
ligt, og det lykkes dem Begge at naa 
det, de vil. Indenfor deres egen Kunst 
er de ogsaa begge meget alsidige, 
lige som forøvrigt næsten alle de 
norske Kunstnere. 

Eriksen maler store Landskaber, 
Stilleben Interieurer og Figurbille- 
der med legemstore nøgne Figu- 
rer. Ved at ophæve de saakaidte 
„Valeurer", Farvernes indbyrdes 
Rangforordning med Hensyn til 
mere eller mindre Mørkhed, slipper 
han for en hel Del Sort og Hvidt og kan 
hellige sig helt og holdent til den rene 
„Couleur", hvad han da ogsaa gjør 
med Begejstring og ungdommelig 
Kraft. Hans Billeder synger deres 
Farvejubel ud med høj Røst. 

Det er vanskeligt for andre Billeder 
at klare sig i Virkning, naar de kom- 
mer i Nærheden af Eriksens Billeder, 
og Montøren maa have havt stort Be- 
svær med at finde andre Malerier til 
at hænge i samme Rum, hvis Akkor- 
der ikke vilde blive aldeles overdøve- 
de af den Eriksenske orchestralt over- 
vældende Instrumentation, Billeder 
som ikke ligefrem vilde blive „slaaet 
ihjel", saa de ikke kunde røre sig af 
Pletten. Sorte, graa og skidne, som 
udspændte Karklude vilde de se ud. 
Og flade, tynde og overanstrængte 
vilde de virke, som de hang der. 

Men med rigtigt Blik har Montøren 
hængt Gerhard Munthe sammen med 
Eriksens. 

Thi vistnok er Gerhard Munthe i 
sine realistiske Arbejder en „Valeur"- 
maler som faa andre, og det er mu- 
ligt at hans Farve alene vilde kunne 
holde Eriksens voldsomme Farveskyts 
Stangen. Men ved sin fuldendte Kom- 
position, der gør Billederne tilsynela- 
dende endnu større, end de virkelig 
er og ved en Tegning, der beskytter 
hans Terræn mod nogensinde at 
blive fladt — ved Hjælp som sagt af 
disse gode, solide Vaaben og ved en 
Realismens Aand, som har ledet ham 
i hans kunstneriske Krigspianer, hæv- 
der han med stor Ære sine Stillinger, 
ja bringer endog paa flere Steder sin 
koloristiske Modstanders brogede Re- 
gimenter i Uorden. 

Forøvrigt har Munthe jo gode Hjæl- 
petropper i sine dekorative Arbejder, 
der er hængt mellem de realistiske. 
Akvareller med Glas paa er anbragt 
midt inde imellem og rundt omkring 
Oljebillederne. Det skulde synes umu- 
ligt, at dette Ophængningsprincip )kun- 
de gaa. Og det er vist første Gang, det 
er forsøgt, men det bør anvendes ofte- 
re. Munthes stiliserede Arbejder, uden 
Perspektiv og Modellering vidner i 
allerhøjeste Grad, og maaske endnu 
mere her end ellers paa Grund af 
Modsætningen til deres Naboer — om 
Mesterens store Alsidighed. Hvem 
skulde tro, at Nogens Evner og Lyst 
skulde gaa i to saa diametralt forskel- 
lige Retninger, som disse, uden at 
den ene Stil kom til at paavirke den 
anden. 

Det mest iøjnefaldende af Munthes 
dekorative Arbejder er det, som fore- 
stiller Himlen. Der er en Pragt og 
Glans over dette, som bringer En til 
at tænke paa den „7de Himmel", og 
det er endog ikke langt fra, at 



dette Billede tilføjer Eriksen et par- 
tielt Nederlag. 

Men man vil sige : Munthe kan vel 
i al Fald ikke passe ind under den i 
Begyndelsen af denne Artikel frem- 
satte Ros over den norske Udstilling 
som fuldstændig fri for det Nationale. 

Baade i sine Malerier, dekorative 
Arbejder og i sine Snorretegninger er 
han dog saa national, som vel muligt 
mener man. 

Hertil maa svares : 

Man kan til Nød sige, at Munthe 
er skandinavisk i sine Snorre- 
tegninger og dekorativeArbejder, men 
man kan umuligt sige, at der er no- 
get specielt Norsk vec( dem. Og man 
kan sige, at i hans realistiske Land- 
skaber er der noget, som viser, at de 
tilhører den nordlige Del af Euro- 
pa. Men der absolut intet, som hin- 
drer dem i at ligge f. Ex. i Sverige. 
Om der stod „Wermeland" som Titel 
og „Lundstrøm" som Kunstnerens 
Navn i Katalogen, vilde man udbry- 
de : Hvor svensk ! 

Og nu Sohlbergs Arbejder! De til- 
hører saalidet Norge, at de ikke en- 
gang synes at tilhøre denne Klode. 
De er geniale Drømme. Men man 
kan ikke se, at det er norske Drømme. 
Sohlbergs Billeder er ophængte med 
store Mellemrum mellem hvert Bil- 
lede. Der er Kirkestemning foran 
dem, højtideligt. Disse Malerier er 
de mærkeligste og originaleste paa 
hele Udstillingen. De ligner ingen af 
de andre, heller ikke nogen anden 
Maler i andre Lande, hverken af dem, 
som lever nu, eller som har levet. 

Men indvender Kunstnationalister- 
ne: Gloersen, Collet og Lars Jorde er 
dog vel i det mindste saa norske, som 

det er muligt at blive ! De er jo end- med rindende Vand ! Og der findes 
ogsaa norsk-norske ! ikke den Sagkyndige i Verden som, 



Nej ! Sne findes der ogsaa andre hvis han ikke saa Signaturen, kunde 
Steder, kold Sne, som fyger, og kold benægte Muligheden af, at Motivet 
Sne med Is, hvori der er Aabninger var hentet fra Finland elier Rusland. 

Men hvilken Frihed og Bevægelig- 
hed er ikke paa denne Maade til Gen- 
gæld indvundet. 

Christian Krogh spænder over alt, 



Heyerdahl er en blød Stemningsma- 
ler, som i de yndige erotiske Aften- 
skumringer fra Montemartre, hvor 
Kirken Sacre-Goeurs hvide, næsten 



Heyerdahl: Tilstaaelse. 



hvad der kan tænkes som Genstand 
for bildende Kunst, Søbilleder, Por- 
trætter, Genre, Interiører, Fru Oda 
Krogh over endnu mer, idet hun og- 



saa i „Rouge 



og 



Noir' 



symbolistiske, ligeledes 
af Thomas Krag. 



strejfer det 
i sit Portræt 



aandeagtige Hvidhed spiller ind i en 
uforglemmelig Akkord sammen med 
en Dueflok, paa hvis Vingespidser 
den nedgaaende Sol kaster sine sidste 
Straaler. Men Heyerdahl er ogsaa 
Psykolog i det store Billede „Tilstaa- 
else", som mange ikke synes om, 

mest vistnok fordi de ikke forstaar 
det, og hvis Mening dog er tydeligt 
nok. Hun har her netop med gru- 
som Lyst gjort Ham, den ærlige, kje- 
delige, træede Tilbeder en Tilstaaelse 
om et Fejltrin, hun har begaaet, mu- 
ligvis for at faa lidt Fart i ham, eller 
for at lodde og lydse hans Kjærlighed. 
Han kan ifølge sin hæderlige træede 
Natur ikke forstaa et saadant Bedra- 
geri og knytter Haanden i Raseri — 
men hun vil dog ikke, det skal gaa 
forvidt og lægger sin bløde, sandse- 
lige Haand let paa hans knyttede 
Næve, og man ser, at denne lille Be- 
røring vil være tilstrækkelig til at af- 
værge en Katastrofe. 



At Heyerdahl ikke er nogen Natio- 
nalist, kan enhver se. 

Ja, selv Werenskiold er det ikke, 
uden forsaavidt det tilnærmelsesvis 
kan ligge i enkelte af hans Motiver, 

Man har spurgt, om hvorvidt denne 
Udstilling kunde have nogen Indfly- 
delse paa dansk Kunstopfattelse. Det 
vilde være godt hvis den havde den 
Indflydelse at rokke lidt ved den 
ukunstneriske Fordring om „natio- 
nal" Aand i Billederne. Men det er 
vel utænkeligt i et Land, hvor der 
endog findes en „Forening for natio- 
nal Kunst". 

F. 



Af Dagens Krønike. 



Eventyr. 

H. C. Andersen fik altsaa Ret, skønt 
han skrev et helt Eventyr om, at ban 
ikke havde det! Hans Eventyr blev 
i en Dagbladskronik vist ud af 
Barnestuen. En udmærket Viden- 
skabsmand paatalte „Store Klaus og 
lille Klaus'es" nedbrydende Virkning. 
„Har De endnu ikke nok af Eventy- 
ret?" lader H. C. Andersen Mosekonen 
sige i „Lygtemændene er i Byen." 
„Det tror jeg da rigtignok at de fleste 
har. Her er andet at tage Vare, an- 
det at passe paa. Selv Børnene er 
kommet ud over det. Giv Smaadren- 
gene en Cigar og Smaapigerne en ny 
Krinoline, det holder de mere af ! Nej 
her er sandelig andet at tage Vare, 
vigtigere Ting at udrette!" 

Det er der naturligvis, og man kan 
udmærket godt se sig gal paa dis- 
se Eventyr — og alligevel, naar 
Pædagogerne rykker frem og taler om 



deres daarlige Indflydelse, kan man 
ikke lade være med at smile. Det er 
underligt at høre Pædagogerne tale, 
det lyder, som om de aldrig selv havde 
været Børn. Og man sender uvilkaar- 
ligt en venlig Tanke til Rousseau, der 
skrev i den Grad fortræffeligt om Op- 
dragelsen, at hans Tanker lever endnu, 
men som med saa megen sund Sans 
satte sine egne Børn ud blandt Frem- 
mede, for at de ikke skulde blive op- 
dragne efter hans egne Principper. 
Hvilken udmærket Fader var ikke 
denne ypperlige Pædagog! 

Men medens H. C. Andersens Even- 
tyr saaledes paany omtumledes i 
Diskussionen, holdt Eventyret sit Ind- 
tog i Byen. Jeg var saa lykkelig at se 
den første Parykkusk køre gennem 
Østergade. Det var strå ålende Solskin, 
Luften var klar, Himlen laa høj og 
blaanende over de glittrende Tage, og 
alle Mennesker smilte. Og dér kørte 

den røde Kusk frem i al sin Vælde, 
ombølget af Smil, fulgt af muntre 
Øjne. Det var dejligt. Og Nyheden 
sprang gennem Byen som en kaad Sol- 
straale. Alle Mennesker fortalte hin- 
anden Eventyr om Guldkareten, For- 
riddere, Haj dukker og Pudderparyk- 
ker. 

Men da Byen havde glædet sig, og 
Solen var gaaet ned, da Himlen ikke 
mere var blaa og venlig men graa og 
kold, da de røde Euske var blevet gan- 
ske almindelige Mennesker ligesom vi 
andre og stod og pudsede Seletøjet i 
stribede Skjorteærmer, efter at Paryk- 
kerne af Staldgreven var anbragte i 
Juvelskabet paa Rosenborg — da 
viste det sig, at Eventyret alligevel 
har svært ved at klare sig. Folk blev 
nøgterne og ærgrede sig over, at de 
havde ladet sig overliste af Solens 
Smil paa de hvide Parykker. Man ren- 
sede sig nu ved at dukke sin demokra- 
tiske Sjæl i Ironiens og Indignationens 
rene Bølger. 

Noget virkede veli ogsaa Trontalen og 
Sølvløverne med til at fremkalde den- 
ne Stemning. I. C. Christensen, der 
har saa mild en Hj ærtetone, kan end- 
nu ikke svinge sig op til Patosen, og 
hvad Sølvløverne angaar, da er det en 
kapital Fejl at køre saa meget rundt 
med dem. Nu opdagede man, at de 
var hule inden i — og saa var Eventy- 
ret ude. De lignede Trontalen og 
Parykkerne, og kunde som de ikke staa 
sig for den rolige Eftertanke. 

Det var Synd. I disse Afholdstider 
trænger vi virkelig stundom til at pyn- 
te Hverdagen lidt op. Den gamle Re- 
formationsbisp havde Ret, den gode 
Peder Palladius, der satte sig midt i 
Menigheden og sagde: „dieffuelen shi- 
cker oss saa mange unde stunder der 
til, ui maa uel stiele oss en glad stund 



til och dricke en schaalle øll med huer 
andre endochsaa offuer uor tørst." 

Jeg vilde f. Eks. nødig have und- 
været Fakkeltoget til Holger Drach- 
mann. Men kan man tænke sig noget 
mere fornuftstridigt i vore Dage end 
at løbe ad Gaden med Begfakler, der 
oser og stinker og stænker Gnister fra 
sig. De ødelægger Ens gode Klæder 
og svier i Øjnene. Vi, som saa nemt 
kunde faa lavet elektriske eller en an- 
den Slags Fakler, der tændes ved et 
Batteri, man har i Lommen, brænder 
klart og roligt, ikke drypper, ikke 
oser, ikke ødelægger Tøjet. 

Den, som siger det, har ikke staaet 
foran Raadhuset og set Faklerne kom- 
me hoppende langt borte fra. Da de 
første Fakler svingede ind paa Torvet 
blegnede bogstavelig talt de elektriske 
Lamper. De hængte helt forladte og 
umotiverede der oppe i Luften og frøs. 
Thi nu steg der et nyt Skær frem fra 
Muslingeskallen, et rødt varmt Lys, 
dansende, levende Flammer, røde re- 
belske Huer, der svingedes op og ned 

— Lygtemændene var virkelig kommet 
til Byen. Og dér stod Drachmann 
midt i Ilden og ragede op over de sor- 
te Skyer, der væltede sig op imod ham 

— hvad generede det ham, oven over 
Skyerne er Himlen altid blaa — , og 
bag ham rødmede Raadhuset, der plud- 
selig var blevet levende i denne for- 
underlige Nat. 

Officielt hedder det, at Fakkeltoget 
var mislykket, fordi der ikke var Ko- 
mitémedlemmer nok i Spidsen for det, 
og fordi Faklerne blev kastede et galt 
Sted. Ja, naturligvis syntes Kritiken, 
at Eventyret var mislykket. Men det 
havde nu alligevel været hos os et 
Øjeblik. Der var da endelig for en 
Gangs Skyld sket noget urimeligt 
og forkert her i Byen, og saa kan de 

gærne bagefter sidde rundt i Aviserne 
og regne ud, hvorledes alt burde have 
været. 

Og som det gik med Fakkeltoget saa- 
dan med den hele Drachmann-Fest. 
Først stormede Folk til for at f aa Bil- 
letter, og saa begyndte man at gruble 
over, om nu ogsaa denne Fest var vel- 
funderet i alle Ender og Kanter. Hvad 
var det egentlig, som fejredes? Digte- 
ren eller Mennesket? De første Bøger 
eller de sidste? Socialisten eller Ven- 
stremanden eller Højremanden? Man 
var ikke vis paa, hvad det var. Noget 
ubestemmeligt var det, noget, som 
ikke rigtig kan benævnes med almin- 
delige Ord eller sammenlignes med no- 
get fra Hverdagen. Det var Eventyret. 
Det var jo netop det, Bjørnson sagde 
for mange, mange Aar siden i sit skøn- 
ne Digt til Drachmann: 

En Kæmpes Lader alle Smaa-Trold klan- 
dre. 
Jeg elsker Dig; Du er ej som de andre. 

Det er hele Eventyrstemningen, det 
er hele Drachmann. Hvis man vilde 
genfortælle hans Liv, fra han som 
Skoledreng stak ud paa Søen og al- 
drig læste paa sine Lektier og indtil 
han som 60aarig sad paa Guldstol 
i Raadhushallen, hvilket umoralsk 
Eventyr vilde det ikke blive ! Men det 
var nu alligevel dette Eventyr, Folk 
kom til at fejre. Det var ikke Ta- 
lerne, som voldte Festen, skønt Georg 
Brandes talte saa vittigt og Helge 
Rode saa smukt, det var endnu mindre 
Sangene, det var allermindst Bespis- 
ningen, nej, det var Drachmann selv, 
som han sad der og smilede med sit 
underlige Drengesmil, det var hans 
Taler, der var ganske ufornuftige og 
uforberedte og aldeles ikke til at kile 
op paa et Bladkontor med, det var hele 



den Duft af det lyriske og urimelige 
og eventyrlige, som ombølger denne 
uforbederlige Lyriker. At tænke sig: 
denne Mand er blevet 60 Aar uden at 
være andet end Lyriker. Han skriver 
endnu om Sommernat og Kærlighed. 
Paa Vers! Han stormer endnu Sam- 
fundet! Han er endnu ikke knækket, 
alle de smaa og store Sorger er prellet 
af paa ham, og han kaster i lykke- 
lig Uvidenhed om godt eller daarligt 
sine Vers iblandt Folk. Saaledes kan 
Livet altsaa leves! Saadan er det le- 
vet af en midt iblandt os. Skabt af 
Nutiden og dog saa ulig den. 

Man har forsøgt paa at komme over 
Vanskeligheden ved at fremstille Drach- 
mann som den farende Svend med Vams 
og Baret og Slire og alt, hvad der er 
poetisk, nej, det er galt, han skal gaa 
klædt ganske som vi andre, han skal 
ikke flyttes ind i en anden Tid. Herre- 
gud, lad os beholde ham og lad os feste 
for ham hvert 10de Aar, og gid han 
maa leve ligesaa længe og ligesaa even- 
tyrligt som salig Drakenberg, der gif- 
tede sig i en Alder af 111 Aar, friede 
til en ny Dame i sit 130te og — alt 
efter den autentiske Levnedsbeskrivel- 
se — fra sit 141de Aar begyndte at 
leve „skikkeligt". 

Drachmann har Tiden for sig. Han 
stod saa trygt i Røgen fra Begfaklerne, 
og naar Taagen et Øjeblik drev væk, 
saa' han lutter ukendt Ungdom, der 
hyldede ham 

Men da jeg kom hjem fra Festen og 
satte mig hen et Øjeblik for at samle 
disse Indtryk af Lys og Sang og tusin- 
de Stemmer og glade Mennesker, da 
faldt mit Blik paa en lille, lige ud- 
kommet Bog, jeg havde siddet og læst 
i, før jeg gik til Festen: Viggo Stu- 
ckenbergs „Sidste Digte". Det var, 
som om en Isnen gled over min Pande. 

Jeg lagde min Haand paa den hvide 
Bog, og jeg glemte Festens Purpur. 

Stuckenberg var jo ogsaa Lyriker. 
Han drog ud og prøvede paa at sætte 
Fødderne i Drachmanns Fodspor. Der 
er en hel Mængde af Drachmann i 
hans første Digtsamling. Drachmann, 
Heine og Aarestrup lærte ham først at 
digte. Og han udraabte „Livet og dets 
Pulsslag er min Gud", og han kræ- 
vede „Plads for alt det, der gærer og 
bryder", han skrev lange, samfunds- 
satiriske Digte om dem i trekantet 
Hat 

Med Guldbroderi omkring Ærmet og 

Kraven, 
en pyntelig Skare begavede Mænd 
med Valgsproget: Kongen og Folket og 

Maven! 

Saaledes drog han altsaa ud, og det 
er ikke mere end tyve Aar siden. Trod- 
sig og ung, dristig stemmende i, naar 
han kunde blande sin Sang med de 
andres, betaget lyttende, naar han 
pludselig hørte sin egen Bøst, naar 
Naturen gav hans Ord en ny Klang, 
naar han vovede noget. Hvad har 
han ikke ventet af Livet. Stod ikke 
Drachmann allerede dengang i Even- 
tyret og vinkede. Ja vist sukkede han 
tit over Skæbnens Slag, vist havde han 
prist den lykkelig, „hvis Hj ærtes Me- 
tal kan udhamres koldt", og der laa 
allerede adskillige forladte Standpunk- 
ter bag ham — trods alt, han var San- 
geren, han levede for sin Sang. Og 
Stuckenberg fulgte hans Spor. 

Og nu foreligger der allerede en Bog 
af ham, der bærer den sørgelige Titel 
„Sidste Digte", allerede nu er han 
fældet, medens han med sit sidste Blik 
saa' „den gyldne Himmel smile" . Og- 
saa han levede jo i Eventyret, men han 
bar det i sig, som en Længsel og en 
Drøm. Medens Drachmann drog af- 



sted derude paa de vide Veje, sad Stu- 
ckenberg hjemme og gemte sig i Mør- 
ket. Han kom til at elske den mørke 
Stue, naar alle andre sov. Saa satte 
han sig ved Vinduet og stirrede ud 
paa de sorte Skove og drømte. 

Og jeg stirrer ud paa Nattens Skove, 
ser dem løfte deres mørke Rygge, 
véd, at ude under Skoven flygter, 
flygter fjærnt min aldrig fangne Lykke. 

Og han skriver det skønne Digt 
„Nat", der vil knytte sig til ham og 
den danske Digtning som „Bekendel- 
se" har knyttet sig for evigt til Hauch 
og Danmarks Poesi. 

Tunge, rimløse Linjer, der for- 
smaar ethvert ydre Smykke, en Elage, 
som toner frem i Mørket og enten bry- 
der Rytmen eller faar den til at 
svulme : 

Jeg har altid elsket Natten; 

først fordi jeg fandt den mere smuk end 

Dagen, 
senere fordi den lod mig ene, 
— nu fordi dens Mørke skjuler om mit 
eget Hj ærtes Mørke. 

Stærke Nat, — det er ej Klage; Graad 
er blevet mig saa fremmed, 

bitter er jeg ikke længer; i dit Dyb jeg 
staar og tænker 

og velsigner tyst din Tavshed, 

Du, som i din Visdom sænker tæt dit 
Mulm om Livets Op og Ned. 

Eller han former smaa Digte, der 
enten priser Foraaret og Blomsterne 
eller maner til Ærlighed eller takker 
en elsket Kvinde, ikke Digte, der toner 
som Drachmanns, men som gemmer en 
forunderlig Musik, ikke tilgængelig 
for de mange eller i enhver Stemning, 
Digte, der maa læses som Noder læses 
af den musikalske, som Udtryk for en 
Musik fra fintstemte Instrumenter. 

Hvor er den beskeden, denne Bog. 
Det er, som om noget havde tysset paa 
Digteren. Det var der ogsaa. Livet, det 

rolige, besindige, Hverdagen, som for- 
langte hans Tid og hans Kraft, den 
graa Rejseledsager, vi alle kender, tys- 
sede paa ham. Han blev nødt til at 
drage sine Digte op af Nattens Mørke. 
Disse smaa og rene Digte, hvide Per- 
ler med en forunderlig Dybde. Stu- 
ckenberg blev vel, naar alt kommer til 
alt, netop Digter, fordi han aldrig 
naaede Eventyret. Længselen skabte 
hans Kunst som Opfyldelsen Drach- 
manns. 

Eventyr — Eventyr! Spøgen, Livs- 
glæden, Savnet. Jeg synes, at der er 
to Tog, som bevæger sig derude i Nat- 
tenten og mødes som Døden og Livet. 

Det blege, maanehvide Tog, som dra- 
ger hen under den kolde Høsthimmel. 
Højt over Menneskenes Hoveder, op 
imellem Stjernerne, fjærnt som Læng- 
selen, ikke til at gribe med Hænderne 
og dog saa nær, at det er, som drog det 
gennem Ens Hjærte. Længselens, 



Savnets, Drømmens Eventyr, det, som 
er fortalt atter og atter af vore Dig- 
tere, og som vil blive fortalt om igen 
og om igen. Det Eventyr, vi ikke kan 
undvære. 

Og saa det andet Tog. Det, som 
gaar frem i et blodrødt Skær og stand- 
ser Trafiken, frem under Stjernelys, 
men med Fødderne paa Jorden, et 
støjende, brusende, urimeligt Tog, der 
gør Politiet Kvaler og forstyrrer Nabo- 
lagets Søvn. Men der strømmer Var- 
me fra det. Et Eventyr! Fuldstæn- 
dig upædagogisk. Ligesaa galt som 
„Store Klaus og Lille Klaus". Mon 
vi virkelig skulde tage Skade af det? 
Som om Djævlen var skikkeligere nu 
end i gamle Dage! Skikker han os 
ikke endnu mangen ond Stund? Lad os 
da en Gang imellem skaffe os en glad 
Time og drikke os en Rus i Eventyret. 

Oktober. 



Helbredsattest før Ægteskab. 

Af Elfride Fibiger. 



I Anledning af Loven af 30. Marts 
1906, som just nu er traadt i Virksom- 
hed d. 11. Oktober, skrev en overbæ- 
rende og hjertensgod Præstefrue i 
„Kvindernes Blad"" under 11. Juli, at 
den nye Lov uvægerligt gør mindst 
650 Kvinder erhvervsløse. Forudsat 
denne Oplysnings Rigtighed skal Pro- 
stitutionen nok vedvarende give sig 
tilkende paa mange Maader til Trods 
for den nye Lovs Paabud og Straffe- 
foranstaltninger. 

Til Dato har enhver Bestræbelse til 
Løsning af Opgaven „Værn imod 
Usædelighedens Følger" væ- 
ret rettet mod den faldneKvinde. 
Efter, den Ilte Oktober ophæves de 
Foranstaltninger, der hidtil mentes 



nødvendige for at hæmme Faren for 
Smitteudbredning fra denne Kant. 
I den kontrollerede Prostitution laa 
der en vis Beskyttelse for Manden, 
men ikke tilstrækkelig for Kvinden, 
hvad enten vi ser hen til Kvinden som 
Hustru eller til den ulykkelige 
faldne Kvinde. Der er Fare 
for, at den hidtil bestaaende Kontrol 
med de prostituerede Kvinder ikke vil 
kunne fjernes, uden at Ødelæggelsens 
Vederstyggelighed vil vide at snige sig 
ind overalt og sætte sig til Højbords 
indenfor selve Hjemmets Enemærker. 
Den Paastand, at Usædeligheden er 
bleven mindre i de Lande og Byer, 
hvor man har inddraget den lovbefa- 
lede Kontrol, mangler endnu tilstræk- 

kelig Begrundelse. I Løbet af de næ- 
ste Aartier vil det vise sig, om denne 
Paastand var sand eller ej ; men ikke 
mange af dem, hvis Værk det var, at 
Kontrollen blev afskaffet, vil, dersom 
den nye Lov har grebet fejl, høre de 
skingrende Veraab fra det ødelagte 
Hjem og fra ulykkelige Kvinder og 
Mænd; de vil da længst have forladt 
den jordiske Skueplads. 

Allerede nu søges Ægteskabet af 
Staten betrygget ved forskellige Paa- 
bud for Mandens Vedkommende, og 
hvad enten Ægteskabet indgaas kirke- 
ligt eller borgerligt, stilles der Krav til 
Manden i Retning af Attester, f. Eks. 
„athanikkeharværet under 
Fattigforsørgelse" o. s. v. — 
Men den vigtigste Attest, JJelbreds- 
attesten, den, der har den allervæ- 
sentligste Betydning for Hjemmet, 
for S t a t og for S a m f u n d, den for- 
langes ikke. 

Hvorfor dog skaane Manden for en 
saadan Attest, der byder den kvin- 
delige Part et Værn og en Ad- 
varsel? — Lad os spørge Lægen, 
om et Forlangende fra Statens Side 
med Hensyn til en Helbredsattest 
vilde have nogen Betydning ; paa dette 
Spørgsmaal kan han svare som fri 
Mand, medens han, hvis han skal 
skride ind af egen Drift i Tilfælde, 
hvor han véd, at Sygdomsfare lurer 
paa den unge Hustru, kan holdes til- 
bage af saa mange hæmmende Hen- 
syn. Vi tvivler ikke om, at han vil er- 
kende med os Kvinder, at det er ikke 
Bruden, ikke den unge Pige, der skal 
spørge om Mandens Helbredstilstand, 
men at det er Staten, ene Staten. 

Det er ogsaa sandsynligt, at en 
saadan lovbefalet Helbredsattest ofte 
vilde virke som en Paamindelse i 
rette Tid lige overfor de mange hen- 
synsløse Individer, hvis Adfærd har 
været den medvirkende Aarsag til, at 
mangen stakkels Kvinde er bleven 
ulykkelig og maa ende sit Liv i et Ho- 
spital, eller hvad der er det allerværste 
for Samfundet, som en slet Hustru og 
en daarlig Moder. 



Hvor ofte forser Manden sig ikke, 
det være sig paa Grund af manglende 
Forstaaelse, Uvidenhed eller Hjerte- 
løshed lige overfor sin unge Hustru 
og det fælles nybyggede Hjem. 

Saa stærk som en saadan Fordring 
om Helbredsattest maaske lyder lige 
overfor Manden, saa kan et saadanl 
lovbefalet Forlangende dog ikke møde 
nogen Indvendinger fra den ædle og 
karakterfaste Mand, hvem det jo kun 
gavner. Det er da heller ikke fra den 
Kant, at der vil blive rejst Modstand 
mod dette Forlangende. Og for den 
svage kan det jo kun blive en Hjælp, 
idet Frygten for Regnskabet overfor 
Verden i den unge Alder ofte er større 
end Frygten for Ansvaret overfor 
Gud. 

Vil Manden henvise til den moder- 
ne Kvindes Krav paa „Ligeberetti- 
gelse" og fordre tilsvarende Helbreds- 
attest fra sin unge Brud, kan vi kun 
svare, at en saadan Fordring til os 
ikke paa nogen Maade kan virke saa- 
rende, vel at mærke naar Fordringen 
bliver obligatorisk saavel for Mand 
som for Kvinde. 

Og en saadan Fordring maa blive 
en nødvendig Følge her hjemme af det 
nu ophævede Tilsyn med de prosti- 
tuerede Kvinder. 

Thi ingen kan vel for Alvor mene, 
at Usædelighed og Prostitution bliver 
sjældnere ved den nu i Kraft trædende 
Lov end hidtil. Tværtimod. Forskel- 
len bliver kun, at det, der før kaldtes 
offentligt, nu bliver privat og uden 
Kontrol. 

Ligesom tvungen Ægtepagt var øn- 
skelig for at afværge, at privat Følelse 
bliver krænket, saaledes maa en saa- 
dan Helbredsattest, som før omtalt, 
fordres af Staten inden Ægteskabs 
Indgaaelse. En saadan Attest burde 
samtidigt omhandle Tuberkulose og 
Alkoholisme. Og hvis Parterne trods 
en Attests Paalydende om „ikke 
sund", alligevel vilde gifte sig med 
hinanden, da kunde Staten naturlig- 
vis ikke gribe forbydende ind. 

Som bekendt har Staten for længst 

været inde paa Udstedelse af Sund- 
hedsattest, idet Statsanstalten for 
Livsforsikring fordrer f. Eks. Hel- 
bredsattest, inden Livsforsikringspo- 
licen kan udstedes og Præmien ansæt- 
tes. Naar et Livsforsikringsselskab for- 
drer Sundhedsattest for Mand eller 
Kvinde ved Tegning af en Livsforsik- 
ring, da er det jo kun af Hensyn til 
den Risiko, der kan tilføjes S t a- 
t e n eller Selskabet af vedkom- 
mende Person; men naar der ved et 
Ægteskabs Indgaaelse forlan- 
ges en H e 1 b r e d s a 1 1 e s t, da er det 
jo ikke Personens Levedygtig- 
hed, den skulde tage Sigte paa, men 
Risikoen ved de Pølger, som Ved- 
kommende kan føre ind i Æ g t e s k a- 
bet og paadrage den anden 
Ægtehalvdel og eventuelle 
Børn. I hvor mange Tilfælde kan det 
ikke siges med fuld Berettigelse, at 
Vedkommende aldrig burde have gif- 
tet sig, og hvor ofte bliver det ikke 
efter kortere eller længere Tid fuldt 
ud bevist af Følgerne ! 

Det Fingerpeg og den Advarsel, som 
en Helbredsattest kan indeholde, kan 
som lovbefalet Krav fra Statens Side 
fornuftigvis ikke give Anledning til 
Familietvist. Selve Kokoppeindpod- 
ningsattesten afgiver et talende Bevis 



for, at naar Staten griber ind ved Lov- 
bud og sanitære Foranstaltninger, kan 
Opgaven, at værne om Individ og 
Samfund i det hele og store, gennem- 
føres. Hvorfor skulde Staten saa holde 
sig tilbage, naar det gælder om ved 
Udstedelse af en Helbredsattest — 
imedens det endnu er Tid — at skær- 
me kommende Slægter mod en endnu 
større Fare, hvis forfærdelige Følger 
paaviseligt holder sig i Live ved at 
forplantes igennem Slægtled fra Vug- 
ge til Grav, ødelæggende Sjæl og Le- 
geme for tilsidst at udslette hvert Spor 
af aandelig Højhed. 

Den sørgelige Kendsgerning, at selve 
Ægteskabsprincipet i vor Tid mere og 
mere er sunket ned fra det høje Stade, 
det burde indtage i den almindelige 
Bevidsthed, bliver saa meget mere 
fremtrædende i sine alvorlige Følger, 
fordi man ikke kan komme bort fra 
den Erkendelse, at skal Menneske- 
slægten i det hele taget gaa en lysere 
Fremtid i Møde, er det frem for alt fra 
Hjemmet, det skal udgaa; og denne 
Sag : „Helbredsattest før 
Ægteskabets Indgaaelse" er 
et Moment, som vil kunne have den 
største Betydning for hvert Hjem, saa 
vel for d e t f a 1 1 i g e som for det 
rige, og dermed for hele Samfundet! 



Sønderjydernes Kamp. 

Af P. Munch. 



Den 23. Oktober har Sønderjyderne 
endnu en Gang bekræftet det gamle 
Vidnesbyrd : Vi er Danske og* vil ved- 
blive at være Danske ved at vælge 
Hanssen-Nørremølle til deres Talsmand 
i den tyske Rigsdag. Ved Valg efter 
Valg har dette samme Svar lydt siden 
1864. Ser man med lidt Kendskab til 
Sønderjyllands Historie i disse 4Aar- 
tier ud over Valgtallene, da vil man 



se, hvorledes de bærer Vidnesbyrd om 
den lille danske Befolknings Mod- 
standskraft overfor den mangeartede 
tyske Paavirkning. 

De Danskes Stemmetal var i hele 
Nordslesvig : 

1867: 27,488 1886: 12,640 
1871: 20,303 1903: 14,837 
1878: 15,941 

Kaster man et flygtigt Blik paa disse 
Tal, vil man uvilkaarlig udbryde: 
„Hvilken Tilbagegang ! Det er jo om- 
trent det halve Stemmetal, der er tabt. 41 
Men Forklaringen ligger nær. I den 
første Snes Aar efter Krigen fandt en 
meget stærk Udvandring Sted fra Nord- 
slesvig. Bortset fra Flensborg havde 
Nordslesvig i 1864: 220,000 Indbyg- 
gere. I 1890 var Tallet gaaet ned til 
210,000. Og denne Tilbagegang er 
foregaaet til Trods for, at Nordslesvig 
har et betydeligt aarligt Fødselsover- 
skud, indtil 1890 regelmæssig 2—3000 
om Aaret, og til Trods for, at et 
stort Tal af tyske Embedsmænd, Sol- 
dater o. s. v. efterhaanden er rykkket 
ind. Og mens Indvandringen til- 
førte de tyske Partier ikke faa 
Stemmer, formindskede Udvandringen 
det danske Stemmetal; Hovedmassen 
af dem, der rejste bort, gjorde det jo 
netop, fordi de ikke kunde ånde sig i 
at leve under det tyske Herredømme. 
Dertil kom, at et meget stort Antal 
Nordslesvigere for at undgaa tysk 
Krigstjeneste blev „Optanter" o : dan- 
ske Undersaatter. Baade de selv og 
deres Børn mistede derved Valgretten. 
I 1890 var der omtrent 28,000 Optan- 
ter og Optantbørn i Nordslesvig; en 
meget anseelig Del af disse vilde under 
naturlige Forhold have været Vælgere 
og bragt det danske Stemmetal adskil- 
lige Tusinder højere op. 

Den Tilbagegang, der fandt Sted i 
Fremmedherredømmets første 22 Aar 
skyldes da ikke, at Danske er blevet 
omvendt og har taget tysk Sindelag, 
men er en Følge af den unaturlige 
Aareladning, det prøjsiske Regimen- 
te medførte. Tilbagegangen er derfor 
ogsaa hørt op i den sidste Halvdel af 
Fremmedheredømmets Tid. Siden 1886 
er det danske Stemmetal vokset med 



et Par Tusinde. Det hænger sammen 
med, at Udvandringen nogenlunde er 
standset, og at en Del Optanter atter 
er blevet tyske Borgere. Folketallet 
•toaaede Lavpunktet i 1890 med 
210,000; i 1905 var det steget til 
229,000; i de sidste Aar har Udvan- 
dringen været svag, og Dødeligheds- 
procenten har været svindende, Fød- 
selsprocenten stigende; der synes saa- 
ledes at være Udsigt til en naturlig og 
fortsat Forøgelse af den danske Be- 
folkning. Og samtidig er Antallet af 
Optanterne og deres Børn faldet til 
under 20,000; ikke faa har, inden Køl- 
lerpolitiken begyndte, faaet prøjsisk 
Borgerret. 

Gennemgaar man Tallene i de forskel- 
lige Egne, vil man dog se, at det er mod 
Nord, Fremgangen nu foregaar. Læn- 
gere modSyd erStillingen vanskeligere. 
Dette gælder for det første Flensborg. 
Dette var fra gammel Tid en tysk- 
talende By, men med stærke danske 
Sympatier. Ved de første Valg hav- 
de Danskerne Flertal; endnu i 1871 
stod Stemmerne lige med omtrent 1600 
paa hver Side. Men siden er Forhol- 
det stadig forrykket til Skade for Dan- 
skerne. Byen er vokset stærkt, fra ca. 
20,000 i 1864 til 54,000 i 1905, og Ind- 
vandringen har aldeles overvejende 
været tysk. Og desuden har Socialde- 
mokraterne ført en Del Arbejdere, der 
før stemte dansk, bort fra de danske 
Kandidater. I 1884 havde Danskerne 
endnu 1628 St., Tyskerne 1632, Soci- 
alllemokisaterne 806; men næste Gang, 
i det for Danskerne saa uheldige Valg- 
aar 1886, var Socialdemokraterne gaaet 
op til 1726, medens Danskernes Tal 
som Følge deraf var faldet ned til 
1024, hvorimod det tyske var steget til 
1883. Siden er det danske Stemmetal 
langsomt faldet til 442 i 1903. Flens- 



— 156 — 



Digitized by 



Google 



Sønderjydernes Kamp 

borg er som Helhed tabt for Danskhe- Amt har der ved de sidste Rigsdags- 
den. Det har, som naturligt er, vist valg været nogen Tilbagegang i de 
sig, at det var umuligt at bevare dansk danske Stemmer, samtidig med at de 
Sindelag i en væsentlig tysktalende By. tyske bestandig stiger noget, efter- 



H. P. Hanssen-Norremelle. 

Rigsdagsmand for Haderslevkredsen, 

Landdagsmand for Aabenraa-Senderborgkredsen. 

Men dertil maa føjes, at ogsaa ude haanden som flere og flere Statsfunk- 

paa Landet langs selve Sproggrænsen t ionærer kommer ind i Landet; hvert 

viger den danske Forsvarslinje endnu Jernbaneanlæg bringer jo en Sværm af 

ganske langsomt tilbage. I Aabenraa Tyskere med sig. Derfor var ved sidste 

-157- 

11 



Digitized by 



Google 



P. Munch 



Landdags valg 2. Landdagskreds ble- 
vet usikker for Danskerne; Hanssen- 
Nørremølle valgtes med kun 118 dan- 
ske Valgmandsstemmer mod 109 ty- 
ske. Det er dog muligt, at ogsaa i disse 
Egne den Fremgangsbevægelse, som 
allerede har vist sig i Haderslev Amt, 
vil komme med det nu voksende Folke- 
tal. 

Det Indtryk af de danske Nordsles- 
vigeres Storke, som Valgtalltene gi- 
ver, bekræftes af de grundige og upar- 
tiske Undersøgelser cand. mag. H. N. 
Clausen har foretaget af Sproget 
og Ejendomsforholdene dernede. Disse 
viser, at saa godt som hele den ind- 
fødte danske Befolkning holder fast 
ved sit Modersmaal, medens en anse- 
lig Del af de Tyskere, der varigt bo- 
sætter sig i Nordslesvig efterhaanden 
antager det danske Sprog. Og de vi- 
ser ogsaa, at Tyskernes kostbare For- 
søg paa, at købe Danskerne bort fra 
deres Ejendomme alt i alt er mislyk- 
kede. 

Som samlet Resultat kan da fast- 
slaas: Den dansktalende Befolkning i 
Nordslesvig tæller nu godt 150,000 
Mennesker; det danske Sindelag der- 
nede er ikke saa udbredt som det var 
blevet i 1864 efter den stærke Frem- 
gang i de sidste Aar før Krigen; der- 
til har der været for mange, der for- 
lod Valpladsen og søgte til Danmark 
eller til Amerika. Men det danske 
Sindelag er langt mere udbredt, end 
det var i Trediverne, da Nationalitets- 
kampen begyndte, og det er langt 
mere bevidst, end det var endnu i Fyr- 
rerne. — 

Ved det Valg, som nu har fundet 
Sted, har der mødt Danskerne to Van- 
skeligheder, en til Højre og en til 
Venstre, om man vil. Landdagsmand 
Hansen-Nørremølle var, da Jessen 



døde, selvskreven som hans Efterføl- 
ger i Rigsdagen. Ingen anden besad 
en saadan parlamentarisk Øvelse, in- 
gen anden havde taget saa fremragen- 
de Del i Ledelsen af den danske Be- 
vægelse, ingen anden var i samme 
Grad gaaet ind i hele den danskta- 
lende Befolknings Bevidsthed. Den 
danske Vælgerforening samledes da 
ogsaa straks om ham. Alligevel op- 
stod der nogen Tvist. I Jessens 
gamle Blad „Flensborg Avis" , stillede 
man sig ret kølig til Hanssen-Nørre- 
mølle. Denne tilhører med alle sine 
Sympatier den demokratiske, frisin- 
dode Verden. Jessen havde nærmest 
hørt til i den konservative Lejr. Han 
bavde altid med særlig Iver lagt 
Vægt paa Retsstandpunktet ; Sønder- 
jydernes Kamp var for ham først og 
fremmest en Kamp for Opfyldelsen af 
den juridiske Bet, de fik ved Pragfre- 
dens §5. Han nærede altid en betydelig 
Uvilje mod Hanssen-Nørremølle, fordi 
han mente, at denne for lidet betonede 
den juridiske Bet, for meget lod den 
træde tilbage overfor det demokratiske 
Synspunkt: Befolkningens Ret til 
frit at raade for sin Skæbne. Nu efter 
Jessens Død har de Mænd, der har 
faaet Ledelsen af „Flensborg Avis", 
vendt sig med megen Kritik mod 
Hanssen-Nørremølle og den Tanke- 
gang, han og hans nærmeste Menings- 
fæller hævder. En særlig Anledning 
gav en Tale af Landdagsmanden fra 
Haderslevkredsen Julius Nielsen, hvor 
denne tog til Orde for en Realpolitik, 
knyttet til Sprog og Sindelag i Modsæt- 
ning til en Følelsespolitik bygget paa 
en stadig Fremhæven af Retskrav, 
man ikke nu kunde gennemføre. Den 
bele Strid fik dog ikke stor Betyd- 
ning; trods Kritiken støttede „Flens- 
borg Avis" selvfølgelig Hanssen-Nør- 

remølles Kandidatur. Det vilde da 
ogsaa være i sjælden Grad ørkesløst at 
hengive sig til ivrig Debat om, enten 
Folkeviljen eller Retskravet er det vig- 
tigste, da de i dette Tilfælde nøjagtig 
falder sammen, og begge de to Parter 
er enige om at hævde begge Kravene. 
Striden herom er kun svage Efterdøn- 
ninger af den langt haardere Strid, 
der i sin Tid førtes mellem Edsaflæg- 
gerne og Edsnægterne i Nordslesvig, 
tilsat med lidt Modsætning mellem 
mere konservativt og mere demokra- 
tisk følende Danske. Der er ingen 
Grund til at tro, at den vil faa nævne- 
værdig Betydning for Fremtiden. 

Men ogsaa fra modsat Side meldte 
sig en Vanskelighed. Socialdemokra- 
terne traadte denne Gang frem med 
en særlig heftig Agitation. Ved sidste 
Valg havde de 712 Stemmer i Haders- 
levkredsen, medens Danskerne havde 
10,274, Tyskerne 4,862. Deres Stem- 
mer kom væsentlig fra Byerne, og det 
overvejende Antal var hentet fra Ty- 
skerne. Denne Gang satte Socialdemo- 
kraterne under Ledelse af den social- 
demokratiske Redaktør i Kiel, Adler, 
en uventet hæftig Agitation i Scene. 
De opstillede en Kandidat, der talte 
Dansk, og de henvendte i særlig Grad 
deres Agitation til den danske Befolk- 
ning; de forsmaaede ikke at benytte 
den Kritik, „Flensborg Avis" øvede ud 
fra sit mere konservative Stade, men 
søgte at give det Udseende af, at Hans- 
sen-Nørremølle havde opgivet § 5, me- 
dens de paastod, at Socialdemokrater- 
ne vilde hævde denne. 

Der var i denne deres Optræden en 
stor Utaknemmelighed. Ved sidsteValg 
kastede de Danske i Flensborgkredsen, 
hvor de raadede over 3000 Stemmer, 
ved Omvalget det store Flertal af disse 
over paa Socialdemokraternes Kandi- 



dat, som saaledes valgtes med 1000 
Stemmers Flertal. Og der forelaa ikke 
for Socialdemokraterne nogensomhelst 
tvingende Grund til at iværksætte en 
hæftig Kampagne i Haderslevkredsen. 
Under en Nationalitetskamp, der varer 
gennem Aartier, vil det altid være 
svært at holde en Befolkning samlet 
om denne ene Interesse. Indenfor en- 
hver Befolkning vil der i vore Dage 
findes Folk af forskelligartede Ansku- 
elser, nogle, som er Højre, andre der 
er Venstre og atter andre, der er So- 
cialdemokrater. Og der kan være Til- 
fælde, hvor disse 'Modsætninger ganske 
naturligt bryder tværs igennem Natio- 
nalitetsinteressen. I et Fabriksdistrikt 
med en forkuet, fattig Arbejderbefolk- 
ning, forstaar man, at Arbejderne sam- 
les til fortsat Kamp mod deres Ar- 
bejdsgivere, uden Hensyn til om disse 
er danske, polske, franske eller tyske. 
Her er det rimeligt, at de udelukkende 
sætter deres Haab til den internatio- 
nale Arbejderbevægelse. Men ander- 
ledes i Nordslesvig. Dér har fra gam- 
mel Tid Afstanden mellem Storbonden 
og Smaamanden været usædvanlig rin- 
ge, og gennem Kampen mod de tyske 
Undertrykkere er Forholdet mellem 
dem blevet særlig nært. Intet opfor- 
drede til her at rejse Klassekampens 
Fane med saa ubehersket Heftighed, 
som det denne Gang er sket. Der var 
for Socialdemokratiet ikke fjærneste 
Udsigt til at tage Kredsen; de kunde 
ved særligt at agitere blandt de dansk- 
sindede kun opnaa det ene at formind- 
ske det danske Stemmetal. Og hver 
Stemme, der gik fra den danske Kandi- 
dat, vilde være en Triumf for Tysker- 
ne, en Svækkelse i den nationale Fri- 
hedskamp hvori Hr. Adler og hans 
Socialdemokrater paastaar, at de netop 
vilde støtte Danskerne. Det er jo nu 



— 159 



Digitized by 



Google 



P. Munch 



en Gang til et tysk ikke et dansk So- 
cialdemokrati, Stemmerne søges over- 
ført. Dertil kom endelig, at den dan- 
ske Kandidat, Socialdemokraterne her 
vendte deres Angreb mod, efter de- 
res egne Udtalelser staar paa et ud- 
præget demokratisk Standpunkt, til 
Venstre for alle de andre Partier i 
Tysklands Rigsdag. 

En særlig uheldig Karakter fik de 
tyske Socialdemokraters Optræden 
desuden derved, at de prøvede paa 
at drage danske Socialdemokrater 
med ind i Striden ved at faa en 
dansk Taler med til et Møde, der skul- 
de foranstaltes paa dansk Grund under 
det ganske usandfærdige Paaskud, at 
Socialdemokraterne intet Lokale kunde 
faa i Nordslesvig. De danske Social- 
demokrater maatte jo naturlig føle sig 
fristede til at yde deres Partifælle en 
hjælpende Haand. Men glædeligt er 
det, at Partiet efter at have faaet An- 
ledning til nærmere Overvejelse og Op- 
lysning om, at Hr. Adler selv havde 
opfundet det Martyrium, der brugtes 
som Paaskud til Mødet Nord for Græn- 
sen, alligevel nægtede at være med til 
dette Angreb paa deres Landsmænd. 
Derimod er det beklageligt, at en Del 
af den danske Højrepresse med vanlig 
Uforstand har raabt mægtigt op om 
denne Sag og prøvet paa at benytte 
den til deres Agitation mod Socialde- 
mokratiet. Det maa fra dansk Side 
ønskes, at hele denne Strid maa faa de 
mindst mulige Pølger. Ikke saa meget 
af Hensyn til Afstemningerne i Ha- 
derslevkredsen men af Hensyn til dens 
videre Pølger. Fortsættes Striden, 
da medfører dette jo sandsynligvis, at 
de Danske i Flensborgkredsen næste 
Gang ikke let lader sig bevæge til at 
støtte Socialdemokraterne der. Dette 
kan føre til det i sig selv beklagelige 



Resultat, at Socialdemokraten i Flens- 
borg falder for en konservativ Tysker. 
Og en saadan mere omfattende Strid 
kan atter bevirke, at Danskerne i min- 
dre Grad end hidtil kan gøre Regning 
paa Støtte fra Socialdemokratiet paa 
den tyske Rigsdag. Og dette Parti har 
jo hidtil været det, som ydede dem den 
bedste Hjælp i Berlin. — 

For selve Valget fik imidlertid in- 
gen af Vanskelighederne større Følger. 
H. P. Hanssen-Nørremølle sejrede 
med stort Flertal og møder da nu 
som Rigsdagsmand i Berlin. I en 
sjælden Grad har Sønderjyderne til 
enhver Tid haft det Held at have frem- 
ragende Førere. Man tænke blot paa 
deres 3 sidste Rigsdagsmænd ! Der var 
Gustav Johansen med den brede Ro, 
det uforstyrrelige gode Humør, den 
vindende Slagfærdighed. Der var Jes- 
sen, hvis glimrende Evner og stærke 
Lidenskab forsonede med den bistre 
Uretfærdighed, han saa tit kunde vise 
mod Landsmænd baade Nord og Ryd 
for Kongeaaen, naar deres Veje ikke 
helt faldt sammen med hans. Og der 
er nu Hanssen-Nørremølle. I hele sin 
politiske Optræden har han vist den 
sikreste Takt. Og han sidder inde med 
en politisk Kundskab som faa andre. 
Dette Tidsskrifts Læsere vil fra ad- 
skillige Artikler kende hans fordoms- 
fri Frisind og hans store Evne til at 
udrede selv de mest indviklede Spørgs- 
maal med lige stor Klarhed og Grun- 
dighed. 

„Men", vil en og anden spørge, 
„hvad hjælper det hele? Hvad nytter 
det at mønstre de danske Stemmer og 
at sende en Rigsdagsmand og to Land- 
dagsmænd til Berlin? Der er jo ingen, 
der tager Hensyn til deres Ord." 
Det maa svares, at det trods alt 
betyder meget. Stemmetallet bety- 



— 160 - 



Digitized by 



Google 



Sønderjydernes Kamp 



der meget for Nordslesvigerne selv. 
Gaar det op, da ligger deri en stor 
Opmuntring, der i højeste Grad. letter 
Arbejdet for alle dem, der arbejder for 
Danskhedens Bevarelse. Og overfor 
Tyskerne er det en stadig Paamindelse 
om den Uret, de øver, mod det Na- 
tionalitetsprincip, i hvis Navn det mo- 
derne Tyskland er skabt. Og ogsaa 
det at have et Par dygtige Talsmænd 
i Berlin er meget værd. De kan i 
mangt et Tilfælde med Held tale deres 
Landsmænds Sag overfor de tyske 
Myndigheder, baade i materielle 
Spørgsmaal og overfor de daglige Chi- 
kanerier, som hver for sig er Smaating, 
men som tilsammen kan være pine- 
fulde nok for en Befolkning. Men 
først og fremmest kan de forberede 
Fremtiden gennem en stadig Forbin- 
delse med Tysklands frisindede Par- 
tier. Det Styre, som nu hersker i 
Tyskland, har jo ikke Brev paa at vare 
evindelig. Gennem det Held, som 
fulgte Bismarcks brutale Magtpolitik, 
foregik en omfattende Forraaelse af 
Tankegangen i alle de Kredse af det 
tyske Folk, som efterhaanden samledes 
i en mere eller mindre fuldstændig 
Tilslutning til ham. Ja selv de 
Partier, der var hans ivrigste 
Modstandere, smittedes i nogen 
Grad deraf. Der kom over tysk 
Følevis en egen haard og selvgod Hen- 
synsløshed. Man tager sjældent et 
tysk historisk Værk i Hænderne, lige 
meget om det handler om Ægyptere 
eller Grækere, om Frederik den Store 



eller om Bismarck, uden at man mod- 
tager det stærkeste Indtryk af den Til- 
bagegang i aandelig Kultur, i Huma- 
nitet og i Fordomsfrihed, som i den 
sidste Menneskealder har skæmmet det 
tyske Folk midt i dets storstilede ma- 
terielle Udvikling. End mere gælder 
det samme næsten alle tyske Værker 
om økonomiske og politiske Spørgs- 
maal. Men en saadan Strømning aflø- 
ses næsten altid i Løbet af en Menne- 
skealder af en modsat Aandsietning, 
og der er Tegn, der tyder paa, at dens 
Tid inden altfor længe vil være omme 
ogsaa i Tyskland. Tysklands hersken- 
de Partier trues for hver Dag mere i 
deres Magtstilling af de Partier, der 
kæmper i de gamle Friheds- og Huma- 
nitetsgrundsætningers Navn. Ingen 
véd, hvad Dag Besøgeisens Time er 
inde ogsaa for det tyske Folk til Lykke 
for det selv og til Gavn for de smaa 
Nabolande, ikke mindst for Danmark, 
hvor dets Eksempel saalænge har øvet 
den fordærveligste Indflydelse. Derfor 
maa Nordslesvigerne blandt det tyske 
Folks Udvalgte bestandig have Tals- 
mænd, som kan minde det tyske 
Frisinds Førere om de danske Nord- 
slesvigeres Eet, og som f orstaar at gøre 
det paa en saadan Maade, at de vinder 
Sympati for deres Krav. Alle Søn- 
derjydernes Forhaabninger er jo knyt- 
tet dertil, at der en Gang i Tyskland 
skal komme Partier til Magten, som 
staar højt nok i aandelig Kultur til 
ikke blot at kræve Eet for sig selv 
men ogsaa at øve Eet mod andre. 

Festen for Drachmann. 

Af Sven Lange. 
Baalet, vi rejste Drachmann i Hjær- Kritiken og Pressen sit, Borgerskabet 
tet af København, er nu slukket. Po- sit og Draehmann selv sit. Det slog 
eterne havde kastet deres Yed derpaa, mægtigt i Vejret, og dets røgfarvede 

Flammer belyste baade Digteren og 
dem, der hædrede ham, med en sælsom, 
visionær Tydelighed. 

Men Flammerne sank mod Jorden 
' og Eøgen drev atter bort. I den klare 
Morgen vil det være nyttigt at give de 
mange, der spørger om Festens Betime- 
lighed, et kort Svar. 

Og Svaret er da dette, at Festen 
kom for sent. Derved mistede den 
det ideelle Præg, der alene har Gyl- 
dighed, naar det gælder Poesi. 

For sent, — for hvem? 

Ikke for Folket. I Folkets graalige 
Masser taber Poesien sig, — som Ly- 
net mister sin Styrke i en daarlig Le- 
der, — og kun uendeligt langsomt la- 
der det sig gennemgløde. Men den 
Brøkdel af Folket, der i Tidernes Løb 
er forvandlet til Publikum, den er 
hans. Saa længe Danmark har eksiste- 
ret har ingen Digter bevæget saa sto- 
re Kredse af Folket som han: meget 
ved sine Vers, der er i Pagt med dets 
inderste Natur og dens flygtige Stem- 
ninger; mere endnu ved de Melodier, 
der knytter sig til Versene og som 
aabner Dørene for dem til poesifjend- 
ske Hjem med Klaver; allermest vel 
ved sin egen lange og store Person og 
de Myther, der bølger om hans til- 
bagekastede Hoved og hans hvide 
Haar. Under Bægerklang og Sang af 
blonde Piger har han erobret sig end- 
ogsaa en Del af dem, hvem Poesien og 
Musiken er en Vederstyggelighed. 

For Folket er Festen ikke kommen 
for sent, — den er maaske snarere 
kommen for tidlig. Skulde Drach- 
mann blive halvfjers — hvad man 
kan ønske hans Menneske, men ikke 
Digteren i ham — vilde han blive 
hyldet af et Raab, der var endnu mere 
mangfoldigt end det sidste. Hans 
Poesi var — .ganske mekanisk eller 



naturlovbundet — i dette Tiaar trængt 
endnu en Bølgering længere ud i 
Folket. 

For hvem er Festen da kommet for 
sent? 

Ikke saa meget for dem, der hædrede 
ham i Sang og Ord, for Festtalerne og 
Festdigterne. De sidste har i hans egen 
Poesi fundet det store og evige For- 
billede for deres sirlige Rytmer, — og 
paa Eg og Bølge, paa Hav og Storm 
og Ørn lader der sig Gudskelov rime 
endnu i mange Aar. Ogsaa hans Festta- 
lere maa kunne prise ham med samme 
Oprigtighed i Fremtiden som de gjorde 
nu og som de har gjort for en halv 
Snes Aar tilbage. En af dem var 
Helge Rode, en fuldkommen uforbe- 
derlig Poet, i hvem det skønne Ord, 
det skønne Billede lever dybt og evin- 
deligt, uden egentlig Sammenhæng 
med Tid og Sted. En anden var Vil- 
helm Andersen, en fuldblods Æstheti- 
ker, der med genial og henrivende 
Lethed spiller med alle de Ord, der 
kommer indenfor hans Metier, og 
slagfærdigt fæstner dem paa dit og 
dat, som det falder ham ind. 

Disse to havde nemt ved at fantasere 
over Drachmann som han er og som 
han forhaabentlig vil blive ved at 
være. 

Men som han var? 

Her stod Georg Brandes op som den, 
der kendte hans Liv og digteriske Ud- 
vikling nøjere end de andre, — og 
hans Tale, der var formet som en fest- 
lig Spøg, var i Virkeligheden det før- 
ste Vidnesbyrd om, at den hele Hyldest 
kom for sent. 

Og den blev det, ikke saa meget ved 
hvad den sagde, som ved hvad den 
fortav. 

Med forsigtige, en Smule drilske 
Vendinger gik Brandes nemlig uden 

om den Periode af Drachmannns Dig- 
terliv, som man kunde have ventet, at 
han, Vennen og Yaabenfællen fra de 
unge Aar, netop havde fæstet sig ved : 
den mægtige poetiske og menneskelige 
Genoprejsning der fulgte paa de slappe 
og trætte Tider i Firserne, den, der be- 
gyndte med Tyrkisk Bokokko 
og Forskrevet, som kulminerede i 
Sangenes Bog og Vølund 
Smed, og atter løb ud i Den hel- 
lige Ild. 

Det var Drachmanns store Tid, — 
hans største. Da brændte hans Blod 
af Ømhed og Vrede, og da fik hans Ly- 
re de dybe, mørke Toner, som den al- 
drig før havde haft og som den senere 
mistede. 

Da kunde han være fejret. Vel 
ikke af Folket, af alle dem, der nu 
mest af Nysgerrighed eller Snobberi 
strømmede sammen om ham, — men 
af de forholdsvis faa, paa hvis Sjæl 
hans Sang havde spillet. En Raadhus- 
fest var der næppe kommen ud deraf, 
men desto højtidsfuldere og inderlige- 
re var Festen bleven. 

Medens nu — 

Efter Premieren paa Vølund 
Smed paakaldte Drachmann denne 
herlige Digtning« Muse, mens Borger- 
skabet forfærdet flygtede ud af Thea- 
tret, — og de, der dengang stod ham 
nær, husker som. Aftenens uforglem- 
meligste Minde hans Ansigts tilluk- 
kede Trods, hans høje Blussen, hans 
truende og ridderlige Gestus. 

Ved Premieren paa Hr. Oluf han 
rider var denne Muse selv kommen 
til Stede, skønt ingen havde kaldt paa 
hende. Som en rund og venlig Borger- 
kone sad hun midt i Parkettet og 
betragtede sammen med det øvrige 
Bourgeoisipublikum det nye Drama 
med den saa borgerligt tilfredse Mo- 



ral. Hvad om hun efter Tæppets og 
Stykkets Fald, — da ingen havde det 
borgerlige Mod at udbringe et Leve for 
Hr. Oluf, han rider og dets 
Skaber, — med en ridderlig Gestus 
havde paakaldt sin og V ø 1 u n d s 
Digter, til Gengæld for hvad han for 
otte Aar siden havde gjort for hende? 

Men hun gjorde det ikke, — det var 
for sent. 

Og for sent kom ved Raadhusfesten 
Drachmanns eget Forsøg paa at trylle 
det Fanden-i-voldske Overmod fra 
hans anarkistiske Periode tilbage. Da 
han for en halv Snes Aar siden fore- 
slog at sælge en Del af vore Bougeoisi- 
damer til Tyrken, var Bevægelsen saa 
djærv og Virkningen saa spontan, at 
Byen virkelig for et Øjeblik ligesom 
fejedes ren for al Fedme og Overflø- 
dighed. 

For sent kom denne Gang hans Lov- 
prisning af de Tilbageblevnes smalle 
Bagdele. Han har rystet paa Haan- 
den, da han smældede denne Gestus 
ud. Den er ment som en Venlighed, 
men tager sig alligevel en Smule ky- 
nisk ud. Den er ment som en folkelig 
Djærvhed, men har dog lidt for meget 
Præg af et erfarent Smigreri. Og 
Meningen med den var.maaske til sy- 
vende og sidst ikke andet end at den 
skulde huskes lige saa længe som Kom- 
mandørkorset. 

Samme Bestræbelser for at holde 
Tingene i Balance viste han ved at gø- 
re Socialdemokraten sin Op- 
vartning, Dagen før han spiste til Mid- 
dag hos Ministeriet og drak The med 
Majestæterne. Og endelig kom hans 
Selvforsvar med dets Bortforklarings- 
forsøg, dér naturligvis understregede i 
Stedet for at udviske. 

Men hele denne besynderlige Blan- 

ding af Naivitet og Beregning er Tegn 
paa en Svaghed, som han i sin store 
Tid, sin Kamp- og Elskovstid aldrig 
havde vist. 

Dog bevarer jeg fra disse Fester et 
stort Minde, der lykkeligvis paa det 
nøjeste er knyttet til hans Personlig- 
hed, selv om han ikke selv har gjort 
noget for at fremkalde det. Det var, 
da han stod paa sin Sokkel foran Raad- 



huset og Faklerne blev kastet i Baal 
for hans Fod. Mægtigt løftede hans 
mørke Skikkelse sig, omhvirvlet af de 
glødende Røgmasser, — som en Vision, 
man skimter gennem tunge Feber- 
drømme. Det var som om Poesien selv 
hævede den store, svage, gamle Mand 
ud over Nuet og ind i den bølgende 
Uendelighed, hvor hans Sjæl hører 
hjemme. 



En gammel Venstremand og hans Søn. 

Af en Brevveksling. 



—rød, 12te Oktober 1906. 
Kære Fader! 

Da jeg forleden var inde i Køben- 
havn, og vi havde den Debat om Fe- 
sten for Holger Drachmann, blev Du 
saa underlig hidsig. Jeg bøjede af, og 
Du fulgte mig. Vi slog det hele hen 
i Spøg. Jeg sagde „unge Mand" til 
Dig, Du ynkede min Alderdom, og 
saa rejste jeg atter bort til min stille 
Gærning her paa Politikontoret i 
—rød. 

Men jeg mærker nu, at saa let slip- 
per jeg ikke udenom vor Diskussion. 
Du, som har saa travlt hele Dagen i 
Din store Virksomhed, og som lever 
mellem en Mængde Mennesker, der 
fylder Din Tid med alskens Tale om 
stort og smaat, Du kan naturligvis 
ikke sætte Dig ind i, hvorledes et en- 
kelt Indtryk faar Lov til at brede sig 
her i Provinsbyens Stilhed. 

Jeg sidder her paa „Strøget". Jeg 
hører ikke en Lyd fra Gaden — Klok- 
ken er 10, og alle sover, bevogtede af 
min tro Undersaat, Betjent Faaborg, 
hvis Stok af og til giver Genlyd paa 
de toppede Sten nede paa Torvet. In- 
gen Vogn rasler forbi, selv Hundene 



tier efter Klokken 10. Jeg kan lige- 
frem høre Stilheden. Og tænker je? 
tilbage paa Dagen, saa er den ogsaa 
Slilhed, vi taler jo ikke gærne til hin- 
anden her paa Kontoret, fordi vi paa 
Forhaand véd, hvad vi vil sige. 

Jeg giver mig da trygt hen under 
Faaborgs Beskyttelse. Jeg véd, at han 
imorgen vil melde, at intet er passe- 
ret, og skulde der være passeret no- 
get, er jeg temmelig vis paa, at Faa- 
borg stille og beskeden vil nusle om- 
kring den begaaede Forbrydelse, og 
hvis det er muligt lade være med at 
opdage Forbryderen. 

Men der er alligevel Uro i mit Sind. 
Jeg sér et vist Studereværelse for 
m i& J e S sér en vis Herre staa der- 
inde i Festdragt, jeg hører ham sige, . 
at nu skal han ud at hylde Digteren, 
hvis oprørske og fløjtende Toner rum- 
mer hans Ungdoms bedste Minder — 
og jeg sér mig selv smilende trække 
paa Skulderen ad al denne Begej- 
string. Da var det, at Du blev vred. 
Og Du gav mig en kraftig Salut om 
Ungdommens Pjaltethed nuomstun- 
der, om vor Mangel paa Begejstring, 
om vor forbandede Materialisme, Du 

sagde mange smukke Ord om Idealer- 
ne og den evige Strid 

Unge Mand! 

Olding ! 

Ja, ja — det endte jo da heldigvis 
med Smil, og Du drog opildnet afsted 
til Din Fest, medens jeg rullede til 
— rød og blev modtaget af Faaborg, 
der meldte, at intet var passeret. 

Men der var passeret noget. Hele 
Vejen hjem sad jeg og tænkte paa 
Dig. Jeg sad og maalte Afstanden 
mellem vore Aar — 57 Aar er Du, 25 
er jeg, Du har arbejdet og tumlet Dig 
i Livet, jeg er fra Eksamensbordet 
vandret ud til Provinsen, men hele 
den Vej, Du er gaaet, har næsten for- 
ynget Dig, og jeg er lige ved at være 
Din ældre Broder. 

Jeg siger det uden Skaberi : jeg 
misunder Dig. Og jeg er blevet en 
Smule forskrækket. Thi jeg er plud- 
selig kommet til at tænke paa, hvor- 
ledes jeg selv vil blive, naar jeg naaer 
til Din Alder. Hvilken Flamme maa 
der ikke have været i Dit Sind, siden 
den ikke er slukket endnu, og hvad 
skal jeg have at varme mig ved, jeg 
som allerede nu synes, at jeg fryser? 
Og svar mig paa én Ting til : hvordan 
tændtes Ilden i Dig? Kom den fra Dit 
eget Sind ? I saa Tilfælde maa jeg vir- 
kelig bebrejde Dig, at Du har skabt 
mig saa ulig Dig ! Og kom den fra Ti- 
den? Nuvel, saa forklar mig, hvad 
„Tiden" i Grunden vil sige. Lad mig 
lære af Dig. Omvend mig l 

Tro nu ikke, at jeg vil føre Dig ind 
i et ørkesløst Skriveri, fordi jeg sid- 
der her og keder mig. Jeg længes ef- 
ter at tale med Dig, og det er jo i 
Grunden først nu, at en saadan Sam- 
tale kan føres med noget Udbylte. Det 
er ogsaa heldigt, at jeg er borte fra 
Dig. Hvor er det dog vanskeligt for 



Forældre og Børn at komme til at tale 
med hinanden, naar de gaar derinde 
i København, hvor hver Time er opta- 
get, og hvor det er et rent Tilfælde, 
naar den ene af Parterne ikke har travlt 
just naar den anden er fri. Har vi 
egentlig talt sammen hele min Stu- 
dentertid? Vi mødtes ved Spiseti- 
derne, hvis vi ikke var ude, og et 
Øjeblik efter sad jeg med Hovedet i de 
juridiske Bøger eller susede afsted paa 
Cyklen eller foretog noget andet usel- 
skabeligt, medens Du gik til Dit Ar- 
bejde. Derfor kender vi jo nok hinan- 
den. Det er vanskeligt at sige, hvor- 
dan saadan noget gaar til, men der 
behøves saa uendelig lidt mellem Fa- 
der og Søn, for at de skal føle Baan- 
det. Men det er først det virkelige 
Samliv, der gør Baandet stærkt. Og 
nu først har jeg „Tid" til at arbejde 
paa det. Har Du ikke ogsaa? Jeg 
kommer til at tænke paa Rebslageren 
og hans Dreng dernede paa Reber- 
banen. Jeg drejer Hjulet, medens Du 
spinder Tovet ved at gaa frem og til- 
bage mellem Din Ungdom og mig. 

Og hvad nu selve Festens og Stri- 
dens Genstand, Holger Drachmann, 
angaar, saa maa Du ikke tro, at jeg 
ikke finder hans Vers smukke. Det 
kan man slet ikke undgaa, naar man 
er dansk. Men Du tog jo ikke hans 
Fest som en Hyldest af nogle smukke 
Vers. Du vilde hylde en Del af Dit 
eget Liv, af det store Opsving, som 
Du kaldte det. Men det er her, jeg 
ikke kan være med. Jeg har aldrig 
følt, hvad det vil sige at leve paa 
Poesi, og naar jeg ser mig rundt mel- 
lem de Digtere, der taler til min Ge- 
neration, som Drachmann har talt til 
Din, saa kan jeg ikke rigtig indse 
hvem af dem, der skulde lære mig 
del. Og gaar jeg til selve Drachmann, 

naa ja, saa læser jeg selv hans mest 
oprørske Ting med Behag, men jeg 
stiller dog rolig Bogen paa Plads igen 
og lever videre som før. Jeg synes 
nemlig, at Livet er noget prosaisk no- 
get, og at Poesien er en meget smuk 
Sysselsættelse i ledige Timer. Men 
hvordan Pokker man et helt langt Liv 
igennem kan gaa med et idealt Krav 
tværs igennem Kone-, Børne-, og Pen- 
gesorger, gennem Forretningsvrøvl, 
gennem politisk Fedteri og Overlø- 
ben, hvorledes man kan tro paa Frem- 
skridtet og Udviklingen midt i al den 
Elendighed, der omgiver os — nej, 
det maa Du lære mig. Kan Du ikke 
forsøge paa at vise mig nogle Billeder 
fra Din Ungdom? Jeg tror, jeg vilde 
lære ved at sammenligne Din Ung- 
dom med min egen. Du skal skrive 
Dine Memoirer. Det skylder Du din 
Familje, der engang i Fremtiden vil 
udgive Dig med Billeder og Noter og 
faa Dig udsolgt og tjene en Masse 

Penge paa Dig. 

Gudbevares : Klokken slaar tolv. Og 
der er endnu ikke slukket i min Stue. 
Hvad maa Faaborg tro om mig! Jeg 
er vis paa, at han gaar dernede og 
sender skumle Øjekast op imod min 
Rude, og naar han imorgen melder, 
at intet er passeret, vil han gennem- 
bore mig med sit Blik. Godnat da! 
Og synes Du, at der ikke er noget at 
svare paa denne lange Skrivelse, saa 
tag den blot som et Udtryk for mine 
sønlige Følelser. 

Din hengivne 

Søn. 

* 

* * 

Kjøbenhavn, 14. Oktbr. 06. 
Kære Peter! 
Hvordan har Du det? Er Du syg 
eller hvad er der sket? 
Du sender mig et Brev paa 8 — otte 



tætskrevne Sider! Skriver man "nu 
igen lange Breve, og er man vendt 
tilbage til Tiden før Telefonen, Skri- 
vemaskinen og de aabne Brevkort? 

Jeg har liggende alle de Skrivelser, 
jeg har faaet fra Dig, ligefra den Tid, 
da din Haand blev ført af Mor, og til 
igaar — de fylder alle til sammen 
ikke saa meget, som dit ærede af 
Gaarsdato. Maa jeg ikke som Jeppe 
udbryde : Hvad er dette ? 

Er Du ligesom Oehlenschiager 

blev Digter efter at have spist Bøf 
med Steffens — — blevet Skribeni 
efter den lille Overhaling, jeg gav Dig 
i Anledning af Drachmannsfesten ? 

Underlig hidsig, siger Du, jeg blev, 
nej min Dreng, jeg blev slet ikke 
hidsig, det bliver jeg aldrig, men jeg 

kan ikke fordrage nej hvad 

er det for Blæk, det er slet ikke Blæk 
men Grød, der er Gud hjælpe mig 
ikke et Menneske nu tildags, der kan 
gøre et Blækhus rent, nu gør jeg det 
selv. 

Saa, nu kan jeg da skrive. 

Ja hvad er det saa, Du vil vide, Pe- 
ter? Hvordan Ilden i mit Sind blev 
tændt, om det kom indvendig fra eller 
ved ydre Paavirkning? 

Det véd jeg ikke. Hvorfra kommer 
Kribleriet i Dynamit? Man skal slaa 
paa det, for at faa det til at futte, men 
om man banker nok saa meget paa 
en Rullepølse, saa futter den s'gu 
ikke. 

Jeg er vel nok født med en Del ind- 
vendig Varme, og jeg kan forbandet 
godt lide at træffe andre varmblodige 
Mennesker, men de, der er kolde, kan 
ogsaa være gode, maaske meget bedre 
endda, men i Dig — eller i Jer, for 
jeg er bange for at det er en Om- 
gangssyge — er der slet ingen Tempe- 
ratur, slet ingen, som Kraft i Wieds 

Erotik siger, at der ikke er i Sverig. 
Tror Du, jeg var ked af, at Du ikke 
var begejstret for Drachmann og ikke 
følte brændende Lyst til at gaa med 
ud og fejre ham? Næ, min Dreng, 
aldeles ikke. Havde Du skældt ham 
ud eller sagt, at han skrev daarlige 
Vers eller daarlig Prosa, eller hvad 
Fanden Du nu kunde hitte paa, det 
vilde ikke have faaet mig til at futte, 
men dette Smil, der skal sige : „At Du 
gider!" — det kan jeg ikke forstaa 
eller i al Fald ikke lide ; en Isblok, 
den opfylder sin Bestemmelse her i 
Verden, men en vaad Raket — fy for 
Pokker ! 

Jeg husker den Aften, da Drach- 
manns første „Digte" udkom. Jeg 
havde en Nat hørt. ham læse et en- 
kelt af disse højt, og nu sad jeg oppe 
paa min Hybel og slugte den lille 
Bog. 

„Nu løftes Laft og Lofte" — hvilket 
i Parenthes bemærket er et Citat af 
Ibsen og ikke af Drachmann — Stuen 
udvidedes, mit Hjærte slog heftigere, 
og mine Kinder glødede, jeg læste 
den lille Bog i ét Pust, og saa læste 
jeg den om igen. 

Der var nok et Par af Digtene — 
der var ét langt et, der hed en Nu- 
tidsvision — som ikke var saa mor- 
somme, meh de andre ! Det var mere 
end Morskabslæsning det, det var en 
Oplevelse. Jeg var med til at opleve 
den danske Litteraturs Genfødelse. 

Dér havde vi gaaet de sidste 4—5 
Aar og levet j>aa Bergsøs „Pizza del 
Popolo", den eneste unge Bog, og saa 
Gammelmandsbøger af Winther og 
H C. Andersen, „en ung Piges Hi- 
storie" og nogle gamle Tanters No- 
veller! Var det underligt, at Drach- 
manns lille Bog satte os Feber i Blo- 
det? 



Jeg styrtede ud paa Gaden, jeg 
maatte have nogen at snakke med om 
disse Vers. Saa ude i Bredgade, tror 
jeg det var, løb jeg paa Holger Drach- 
mann, der kom gaaende med sin 
Kone. Jeg blev baade glad og for- 
skrækket ved at møde ham, jeg kend- 
te ham kun meget lidt, men noget 
maatte der gøres, og saa omfavnede 
jeg ham, og da jeg den Gang var den 
samme lille tykke Knort som nu, 
naaede jeg ham kun til Maven. Der 
stod vi som Don Quixote og Sancho 
Pansa at skue, og jeg hulkede Tak! 
Tak !, og han, der var mindst ligesaa 
forfjamsket, som jeg, sagde : Tak skal 
De ha' — og saa løb jeg min Vej — 
ellers var det blevet for sublimt. 

Tror Du, min Dreng, at den Slags 
Scener foregaar ofte nu tildags? Tror 
Du, at Folk omfavnede Fru Michaelis 
paa Gaden den Dag\ da „Tommelise" 
udkom ? 

Og det var ikke blot, fordi Versene 
var saa herlige, og fordi de bankede 
paa hos Dynamitten, at der kom Liv i 
os — udefra blev der ogsaa banket. 

Foran Digtene stod der : „Min Ven, 
Dr. Georg Brandes tilegnet". Det var 
meget slemt det. Brandes' Forelæs- 
ninger havde den Gang lige sat Ild 
paa Byens 4 Hjørner — der var nem- 
lig kun 4 — og saa gik den lange 
Marinemaler hen og tilegnede ham 
sine Digte ! 

„Han er for stor og aparte, sa 1 de i 
Andegaarden, og saa skal han nøf- 
les." Og nøflet blev han. Det var den 
Tidsalder, da Danmark blev saa be- 
taget af at faa en ny Litteratur, at det 
forsøgte at nøfle den ihjel. Den dan- 
ske Presse var den Gang ikke daarli- 
gere end nu, men den nøfléde kun i 
én Retning. 

Og jo mere der blev slaaet, desto 
varmere blev vor Beundring — og 
det var „furchterlige" Ting der i de 
Dage blev fortalt om Brandes og 
hans Kreds. Det blev saaledes i et 
Selskab, hvor jeg var tilstede, fortalt, 
at han havde siddet med sin Kone 
paa en Varieté, hvor hun ovenikøbet 
havde drukket en halv Bajer. 

Og saa?, spørger Du, Du mener 
der maa komme et Point, nej min 
Ven, Pointet var virkelig, at han 
havde lokket sin stakkels Kone til no- 
get saa forfærdeligt som at drikke et 
Glas Øl paa et offentlig Sted. 

Synes Du ikke nok, at vi er gaaet 
lidt fremad i Kongens By siden den 
Gang? Tænk paa, hvad en Dame af 
det gode Selskab nu kan tillade sig 
baade i Solskin og i Aftenbelysning! 
Huha, huha ! ! 

Hvorfor jeg fortæller Dig alt dette 
— jo det skal jeg sige Dig : den Gang 
levede vi i et Hundehul, i en Dukke- 
by, hvor alle Nikkedukker nikkede 
samme Vej, og de, der vilde nikke 
imod, stødte an overalt, naar de 
drak 01. og naar de tænkte frit, og 
naar de tænkte Venstre, og naar de 
vilde indføre fremmed Tro her paa 
Bjerget. Vi der var Oppositionsmænd 
den Gang, — jeg husker en Aften da 
vi var mindst 37 — fik dog efterhaan- 
den en Del Meningsfæller. 

En Del af os var af Bolledejg, de fik 
hurtigst Meningsfæller, for de vendte 
snart tilbage til de rigtige gamle Sæbe- 
kælderfolk, der baade havde den rig- 
tige gamle Kælder og den rigtige Tro. 
Vi andre, der var af Pibeler, gik det 
langsommere for, men en skøn Juli- 
aften erobrede vi dog Kjøbenhavn — 
delvis da. 



Og fra den Aften fik Du og dine, 
der den Gang endnu ikke kunde 
knappe jeres Buxer, Lov til at gøre, 
hvad I vilde i den Verdensstad, som 
Gustav Wied kalder Absalonia. 

Gik I den rette Vej, var det godt, og 
gik I den forkerte Vej, var det heller 
ikke saa galt. Blev I skældt ud i 
„Posten", saa blev I rost i „Avisen", 
og blev I forhaanede i Samfundet, saa 
blev I sat paa Piedestal i Foreningen. 
I havde det med andre Ord godt, men 
Resultatet blev skidt — ja ærligt talt, 
Højstærede, det synes nu jeg, men 
det er meget muligt, at jeg og mine 
har en væsentlig Del af Skylden. Ti 
hvad der end er blevet sagt om vor 
Intolerance — de Stakler troede maa- 
ske virkeligt, at vi var intolerante, 
fordi vi tampede løs paa dem — saa 
var vi netop saa forbandet tolerante, 
at vi gærne lod enhver have s i n Me- 
ning, blot vi maatte faa Lov at behol- 
de vor. Det morede os naturligvis, 
naar I gik samme Vej som vi, men 
syntes I, at Udsigten var smukkest 
ad den anden Vej, saa mente vi: lad 
Ungdommen have sin Frihed, vi skal 
ikke være som de gamle i vor Ung- 
dom — og saadan blev Du den Du er 
— en Olding paa 25 Aar, som Du 
selv siger. 

Og nu, min kære Dreng, vil Du 
have, at jeg skal tage fat paa din Op- 
dragelse, det er ellers noget sent sy- 
nes jeg, i al Fald i Aften, for Raad- 
husuret har for længe siden slaaet 
baade et og to, og nu vil jeg i Seng. 

Men jeg kan jo sove paa det, jeg 
vilde skam gærne tænde Ilden i dit 
unge Hjærte, hvad jeg altsaa saa 
skammeligt har forsømt — men Gud 
véd om jeg har Kræfter og Tid til det ? 

Tænk hvis jeg kunde gøre det saa 
grundigt, at din sølle Faaborg kunde 
opdage, at der var passeret noget. 
Ja Du kan vel mærke, at jeg alle- 



rede drømmer. Godnat ! Peter, og faar 
Du et Anfald til, saa skriv Du bare 8 
Sider igen til 

din Far. 



■+**- 



Elektrotekniken og det lille Haandværk. 



Af cand. polit. Jak. Kb. Lindbekg. 



Ved den nylig afholdte Landbrugs- 
Maskinudstillings første Fagmøde 
fremsatte Professor Poul la Cour i sit 
indledende Foredrag den Paastand, at 
„vi staar ved Begyndelsen af en ny 
industriel-social Æra" *) . 

Denne Paastand begrunde« derigen- 
nem, 

at medens „det 19de Aarhundredes 
„Dampmaskinudvikling med sin billige 
„Drivkraft har samlet Folk om de store 
„Fabrikcentrer og forøget de store Byers 

„Indbyggerantal saa kommer nu 

„Elektroteknikken og foranlediger det 
„stik modsatte." Vi staar foran en Æra, 
hvor „den lille Industri kan rejse Hove- 
„det paany, efter at den en Tid har lig- 
„get under, fordi dens Arbejdskraft var 
„dyrere end den store Industris. Uden 
„Tvivl vil der nu opstaa en hel Del flere 
„selvstændige Virksomheder end før i 
„Haandværk og Industri — det er en Be- 
„vægelse modsat Dampmaskinudviklin- 
„gens." 

Da Professor la Cours Ord i vide 
Kredse tillægges en meget stor Betyd- 
ning ,vil det maaske ikke være over- 
flødigt lidt nærmere at undersøge, om 
der virkelig kan paa vises Kendsger- 
ninger, som tyder paa, at det interes- 
sante Fremtidsperspektiv, som her op- 
rulles for os, vil vise sig rigtigt. 

La Cour har maaske nok Eet i, at 
Landbruget hurtigt vil lære at benytte 
Elektriciteten saavel til Drivkraft som 
til Belysning — selv om Udviklingen 
foreløbig vel snarere vil gaa i Eetning 
af Oprettelse af Andelselektricitets- 
værker (med mekanisk Drivkraft) for 
flere Gaarde end i Retning af de af la 



*) Citaterne er taget fra Bladet „For 
Haandværk og Industri" Nr. 40. 



Cour anbefalede Vindelektricitetsvær- 
ker for enkelte Gaarde. Men hvad en- 
ten Udviklingen gaar den ene eller den 
anden Vej, er det ikke let at indse, at 
Indførelse af Elektrotekniken i Land- 
bruget skulde faa den sociale Virk- 
ning at standse Befolkningens Indvan- 
dring fra Landet til Byerne. Naar 
nemlig Landbruget hidtil har kunnet 
afgive saa stort et Overskud til andre 
Erhverv (hvilket jo hidtil særligt er 
kommet Byerne til Gode), da er en af 
Grundene jo netop Indførelsen af ar- 
bejdsbesparende Maskiner. Hvis dette 
ikke havde været Tilfældet, maatte 
Landbruget have budt saa meget mere 
i Arbejdsløn, at man havde kunnet be- 
holde den større Arbejdskraft, som da 
vilde have været nødvendig. Men bli- 
ver nu Elektriciteten almindelig som 
Drivkraft, saa vil det jo blot betyde, 
at der bliver endnu mindre Brug for 
menneskelig Arbejdskraft — og Virk- 
ningen af Elektroteknikens Indførelse 
i Landbruget maatte da snarest blive 
den stik modsatte af, hvad la Cour an- 
tager. 

Med Industri og Haandværk er For- 
holdet ganske vist et andet. Hvis 
Elektriciteten som Drivkraft virkelig 
her betød en væsentlig Lettelse i den 
lille Industris Eksistenskamp overfor 
Storindustrien, vilde man med goa 
Grund kunne vente den af la Cour an- 
tydede Udvikling: Flere selvstændige 
Industridrivende (navnlig paa Landet) 
og altsaa mindre Tilstrømning til By- 
erne. Men det forholder sig ikke 
saaledes, og dette hænger sammen 

med, at det er en stor Misforstaaelse 
at tro, at det er Dampmaskinudviklin- 
gen, der har været Hovedaarsagen til 
Storindustriens Overlegenhed overfor 
Haand værket og den lille Industri. 
Overlegenheden har derimod sin Aar- 
sag i Forhold, der staar i Forbindelse 
med Produkternes Afsætning. Naar 
f . Eks. Skrædderhaandværket i stadig 
stigende Grad lider under Konkurren- 
cen med den fabriksmæssig drevne 
Herrekonfektionsindustri, saa er Aar- 
sagen hertil jo ingenlunde af teknisk 
Natur — og navnlig har Dampmaski- 
nen jo slet ingen Rolle spillet for den- 
ne Udvikling. Hvad der har skabt 
Vanskelighederne for Skrædderhaand- 
værket er derimod den Omstændighed, 
at det er lykkedes de Handlende at 
trænge sig ind som Mellemled mellem 
Haandværkeren og hans Kunder. No- 
get ganske tilsvarende gælder om Sko- 
magerfaget og en Række andre Haand- 
værksfag.*) Man kunde med langt 
mere Ret paastaa, at Dampmaskinud- 
viklingens egentlige Domæne er et 
Omraade, hvor der aldrig har været 
Tale om en Konkurrence med Haand- 
værket og den lille Industri : Papir- 
fabrikker, Sukkerfabrikker, Cementfa- 
brikker, Jernskibsbyggerier o. s. v. 

Men er dette rigtigt, forstaar man 
ogsaa straks, at Elektrotekniken ikke 
vil komme til at spille nogen nævne- 
værdig „social" Rolle, den vil ikke 
komme til at virke i Retning af at be- 
vare en selvstændig lille Industri. 
Hvis man gør det Tankeeksperiment, 
at Elektrotekniken var blevet udviklet 
før Kendskabet til Dampmaskinen, saa 
vilde vi ikke af den Grund have haft 
bedre sociale Forhold, end vi nu har 



*) De Læsere, der nærer særlig Interesse 
for Spørgsmaalet om Haandværkets 
Konkurrencekamp med Storindustrien, 
vil jeg tillade mig at henvise til min 
Afhandling om ,, Haandværkets Frem- 
tid" i „Nationaløkonomisk Tidsskrift" 
1905 S. 519 samt til en Artikel om 
,,Smaa Kraftmaskiner i Industriens 
Tjeneste" i Januarheftet 1906 af „Tids- 
skrift for Industri". 



— snarest turde man maaske paastaa 
det modsatte. Gennemfører man f. 
Eks. dette Tankeeksperiment for Teks- 
tilindustriens Vedkommende, saa vilde 
Forholdet rimeligvis have været det, 
at man i Stedet for de store Fabriker 
havde haft en stor Mængde Hjemme- 
værksteder med elektrisk Drivkraft. 
Men Indehaverne af disse Hjemme- 
værksteder vilde ikke have været selv- 
stændige Næringsdrivende, de vilde 
(lige som nu til Dags Syerskerne for 
de store Damekonfektionsfirmaer) have 
været i Lommerne paa nogle faa store 
Handelsfirmaer i Tekstilbranchen, til 
hvem de (foruden deres øvrige Gæld) 
ogsaa vilde have skyldt Penge for 
Elektromotoren. Og Tekstilarbejder- 
nes Stilling vilde have været endnu 
daarligere end den nu faktisk er, idet 
de efter al Sand-synlighed ikke vilde 
kunne have faaet dannet en levedygtig 
Fagforening. 

Hvad Forholdet mellem Land og By 
angaar, da er det ogsaa en stor Mis- 
forstaaelse naar la Cour mener, at det 
er Dampmaskinudviklingen, der i sær- 
lig Grad har fremmet Indvandringen 
tilByerne. Af Virksomhederne med 
Damp som Drivkraft ligger langt de 
fleste paa Landet, og selv om man 
bortser fra Mejerierne (der dog abso- 
lut maa henregnes til Industri og ikke 
til Landbrug), saa er det dog saaledes, 
at netop de Arter af Fabrikker, som 
først og fremmest karakteriseres ved 
Anvendelse af særlig stor Maskinkraft, 
næsten altid ligger paa Landet eller i 
de mindre Byer. (Sukkerfabrikker, 
Cementfabrikker o. s. v.) En By som 
København er Hovedsæde for en 
Række Industrier, i hvilke Maskin- 
kraften netop spiller en underordnet 
Rolle, som f. Eks. Damekonfektionsin- 
dustrien og den grafiske Industri, 
medens man derimod forgæves vil lede 
efter en Margarinefabrik og kun fin- 
der faa Repræsentanter for alle de 
Grene af Tekstilindustrien, der kræver 
stor Maskinkraft. 

Naar Professor la Cour kommer til 



- 170 — 



Digitized by 



Google 



Elektrotekniken og det lille Haandværk 



saa misvisende et Resultat, er Hoved- 
aarsagen aabenbart den, at han ikke 
har studeret de faktiske Forhold til- 
strækkelig nøje. Det er da ogsaa be- 
tegnende, at det eneste Tal, der anfø- 
res i Foredraget, er anvendt uden den 
fornødne Kritik. Det anføres nemlig, 
at der i København findes 1682 Elek- 
tromotorer, og at de gennemsnitlig 
kun er paa 2 Hestes Kraft og kun be- 
nyttes ca. 1$ Time pr. Dag. Heraf 
drages da den Slutning, „at det for en 
stor Del er smaa Haandværkere, der 
har f aaet Brug for disse Motorer" . 
Men det overses ganske, at de fleste af 
Sisse Motorer anvendes ved Anlæg, der 
intet har med Haandværk eller Indu- 
stri at gøre: Elevatorer, Ventilatorer, 
Kaffemøller hos de Handlende, Op- 
pumpning af Grundvand o. s. v., o. s. 
v. Hertil kommer, at der i mange 
større Bedrifter er anbragt en hel 
Sække af disse Motorer indenfor den 
samme Virksomhed, og Resultatet 



bliver da, at Elektromotorer kun an- 
vendes i c. 370 Bedrifter, som med 
nogen Ret kan henregnes under Haand- 
værk og Industri. Og af disse 370 
Bedrifter maa endda c. 200 henregnes 
til den egentlige Storindustri eller til 
de store Haandværksbedrifter (med 
mindst 10 Arbejdere). Af mindre Be- 
drifter med elektrisk Drivkraft findes 
alt saa kun ca. 170, og herfra maa yder- 
ligere trækkes ca. 50, der ikke tilhører 
det, man i daglig Tale forstaar ved 
Haandværk og Industri, som f. Eks. 
Farsfabrikker, der drives af Viktualie- 
handlere, Kaffebrænderier, der drives 
af Kolonialhandlere, Instrument slibe- 
rier, der drives af Isenkræmmere o. s. 
v. Tilbage bliver c. 120 Bedrifter, der 
kan henregnes til mindre Industri el- 
ler til Haandværk (med færre end 10 
Arbejdere pr. Bedrift) — hvilket alt- 
saa vil sige, at Elektrotekniken forelø- 
big saa at sige ingen Rolle spiller for 
denne Art af Bedrifter. 



-«~fr^ 



Fra Udlandet 



19—10—1906. 
Kejser Vilhelm. 

Tysklands Kejser har i de sidste 
Par Maaneder som saa ofte før, givet 
sine Undersaatter rigeligt Stof at tale 
og skrive om. Først holdt han en 
Tale, der mundede ud i Sætningen : 
„Pessimister taaler jeg ikke; de der 
ikke egner sig til Arbejde kan stikke 
af og søge sig et bedre Land." Pres- 
sen har nogenlunde enstemmig — 
konservative og radikale Blade i 
Munden paa hinanden — svaret; at der 
i det moderne Tyskland er saa megen 
Grund til Pessimisme, at Kejseren 
faar flnde sig i, at en større Del af 
hans Landsmænd henfalder dertil. 
„Das freie Wort" opremser en statelig 
Række af Grunde til Mismod : Skolen 
ødelægges af Frygt for den selvstæn- 
dige Tænkning, Retsplejen opfattes 



for hver Dag mere almindelig som en 
politisk „Klasse-Justits," Kolonialpo- 
litiken er en Kæde af Nederlag og 
Skandaler, Treforbundet er i Opløs- 
ning, England, Frankrig og. Rusland 
slutter sig sammen ; de to Vestmagter 
styres for Tiden lige saa godt. som 
Tyskland styres slet o. s. v. o. s. v. 
„Hvis Kejseren havde Magt 1 ', slutter 
Artiklen, „til at forvise alle dem fra 
Prøjsen-Tyskland, som ser pessimisti- 
ske paa Fremtiden, da vilde allerede 
Millioner have raabt: „Hvor er det 
nærmeste Dampskibskontor?" Andre 
Blade fremhæver, at det er temmelig 
lige meget, hvad Kejserens Hjerteud- 
gydelser indeholder. De fører aldrig 
til noget. 

Ikke mindre Opsigt har Kejseren 
vakt ved sin Indgriben i de sidste 
Koloniskandaler. Han har beholdt 

Podbielski, den Minister, der havde 
misbrugt sin Stilling til økonomisk 
Fordel, har demonstrativt taget paa 
Jagt sammen med ham og har nu 
sat igennem, at ogsaa Podbielskis 
Medhjælper Major Fischer slipper for 
Følgerne af sin Adfærd. 

Samtidig Jiar Fyrst Alexander Ho- 
henlohes Offentliggørelse af sin Fa- 
ders Memoirer vakt en uhyre Opsigt. 
Man har især lagt Mærke til de de- 
taillerede Oplysninger om Bismarcks 
og Kejserens Brud 1890. Noget nyt af 
Betydning oplyses ikke derom, men 
Kejseren er alligevel blevet højst for- 
bitret. Han har straffet Familjen ved 
at tilsende Udgiverens Broder en ra- 
sende Skrivelse og afskedige Udgive- 
ren fra sit Embede. 



Steder de indirekte Skatter, og Skatte- 
nægtelsen er derved nogenlunde ubru- 
geliggjort som politisk Magtmiddel. 
Mest rammer den Zemstvoerne og 
hindrer disse i at raade Bod paa de 
Ulykker Regeringens Regimente for- 



Det tyske Socialdemokratis Kongres. 

De tyske Socialdemokraters Kon- 
gres i Mannheim i Aar var fredelig i 
Modsætning til de bevægede Forhand- 
linger sidst i Dresden. Der blev ikke 
truffet nye Beslutninger af større Be- 
tydning. Det oplystes, at Socialdemo- 
kratiets Vælgerforeninger har 400,000 
Medlemmer (3 Millioner Stemmer), 
den socialdemokratiske Partipresse 
8—900,000 Abonnenter og Fagforenin- 
gerne 1400,000 Medlemmer. 

Høret i Rusland. 

I Rusland fortsættes Kampen mel- 
tern Regeringen og de revolutionære 
med stigende Hæftighed. Regeringen 
lader daglig talrige af sine Modstan- 
dere dræbe. I Sammenligning med 
det Rædselsregimente, som nu øves i 
Rusland var Jakobinerstyret under 
den store Revolution mildt. De Revo- 
dutionære svarer med flere og flere 
Attentater, hvoraf mange lykkes. Des- 
uden gøres der Tilløb til „passiv Mod- 
stand" ved at lade være at betale Skat 
og at møde som Rekruter. Det første 
gennemføres i stort Omfang, men Be- 
tydningen synes ringe. Statens Ho- 
vedindtægt er i Rusland som andre 



Stolypin. 

aarsager. Og det er vistnok ogsaa lidet 
sandsynligt, at det vil lykkes i større 
Omfang at hindre Rekrutudskrivnin- 
gen. Hovedpartiet i Dumaen „de kon- 
stitutionelle Demokrater 14 har holdt 
en Kongres i Finland og har der ved- 
taget at samle deres Arbejde om de 
nye Dumavalg. De sidste Zemstvo- 
valg har imidlertid haft et for de kon- 
stitutionelle Demokrater uheldigt Ud- 
fald. Det er lykkedes Regeringen at 
give dem et mere konservativt Præg 

end før. Dette kan tyde paa, at det 
samme vil lykkes ogsaa ved de kom- 
mende Dumavalg. 

Præsident ka m paøn en i A merika . 

Kampagnen til det næste Præsident- 
valg, der skal finde Sted 1908, er alle- 
rede i Gang. Demokraterne samles 
om Bryan, som de sidst havde opgi- 
vet. Han agtierer med megen Voldsom 1 - 
hed og finder under den almindelige 
Opløsningstilstand i ikke ringe Grad 
Ørelyd. Republikanerne begynder at 
blive bekymrede trods deres overvæl- 
dende Valgsejr sidst. De søger at be- 
væge Roosevelt til at stille sig endnu 
en Gang og sikre Partiet Sejren ved 
sin personlige Popularitet. 

De amerikanske Fristater tager Cuba. 
Paa Cuba er Uroen vedblevet siden 



ske Herredømmes Tid. Efter sidste 
Præsidentvalg i Fjor paastod den 
valgte Præsident Palmas Modstan- 
dere, at det var ved Bedrageri, hans 
Valg var sat igennem. Til sidst rejste 
de sig under Ledelse af Modpartiets 



General José Ifiguel Gomez. 

Amerikanerne i 1902 overlod det 
til sig selv omtrent som i det span- 



President Palma. 

Kandidat Gomez til aaben Opstand. 
Følgen blev, at Amerikanerne greb 
ind. De har store Handelsinteresser 
paa Cuba, hvorfra der indføres meget 
store Varemængder (il de forenede 
Stater, og amerikanske Forretnings- 
mænd har omfattende Besiddelser og 
Forretninger derovre. Amerikanske 
Tropper er uden Vanskelighed gaaet 
i Land og har taget Magten. Begge 
de to Parter foretrækker amerikansk 
Styre for Modpartens Sejr. Amerika- 
nerne paastaar dog endnu, at det kun 
er foreløbig, de har taget Landet i Be- 
siddelse for at bringe Ro og Orden 
derovre. 

ROMAN OG NOVELLE 

Tidsskrift for udenlandsk Literatur. 



Redigeret af Harald Nielsen. 




Under ovenstaaende Navn er 
paabegyndt Udgivelsen at 
et nyt Tidsskrift, der for det 
første vil være velkomment for 
enhver, der paa en bekvem 
Maade ønsker at følge med i 
Verdensliteraturen, men som 
tillige, paa Grund af det store, 
underholdende Læsestof, der 
her bydes for en billig Penge, 
for den store Mængde vil ud- 
gøre det „Magazin", som vi 
hidtil har savnet, men som flo- 
rerer saa stærkt i andre Lande. 
Vi har set det som vor Op- 
gave at skabe et Organ for, 
hvad der frembringes af Be- 
tydning rundt om i Landene. 
l5t Tidsskrift, der under en kri- 
tisk og kyndig Redaktion kunde 
blive et Verdensstævne, hvor 
Talenterne langvejs fra mødtes 
for at kæmpe om Læsernes 
Gunst. Et Tidsskrift, som i det 
gamle Ords alleregentligste Be- 



tydning skulde baade gavne og 
fornøje, en Kilde til Under- 
holdning og Fornøjelse, fordi 
der ikke udelukkende vil blive 
taget Hensyn til litterære Egen- 
skaber, men ogsaa vil blive 
valgt med Henblik paa, hvad 
der kan underholde og fængsle: 
Fantasi, Lune og Spænding. 

Et Tidsskrift, der ikke blot 
kan blive en kær Ven i Tusin- 
der af Hjem, men ogsaa i Aa- 
renes Lob vil mærkes som en 
Kulturfaktor af Rang i vort 
lille Samfund. 

ROMAN OG NOVELLE 
vil udkomme med et Hæfte 
den 1. og 15. i hver Maaned. 
Subskriptionsprisen for 6 Hæf- 
ter er 2 Kr. 50 Øre. Enkelte 
Hæfter (40 store, dobbeltspal- 
tede Sider svarende til 10 al- 
mindelige Romanark) sælges 
for 50 Øre. 

Bogkritik. 

Af Poul Levin. 



Jo her vilde blive et smukt 

Anarki, 
var her ikke Smagsfold og 

Aandspoliti. 

Jochum Toldbetjent 

(Ingemann.* Prolog til .Huldregaverne"). 

Naar man gaar gennem den gamle 
Norgesport ude ved Kastellet, kan 
man leve sig ind i de Stemninger, der 
maa have bevæget vore Forfædre ved 
Indtoget i de gamle Voldes Køben- 
havn. Den høje, hvide og halvdunkle 
Hvælving, gennem hvilken man pas- 
serer ud til Solen og Livet fylder Sin- 
det med Forventning. Man er ikke 
helt rolig herinde. Man gaar ligesom 
lidt dukket, skønt Hvælvingen er saa 
høj, man taler unødigt dæmpet, fordi 
man véd, at et højt Ord vilde gjalde, 
man skynder sig, skønt man føler et 
Velbehag, og naar man er ude af Por- 
ten aander man uvilkaarligt dybt. 
Man samler sig, medens man er un- 
der Hvælvingens Indflydelse ; man fol- 
der sig ud, naar man har passeret 
den. Naar de i gamle Dage var naaet 
igennem Byporten, laa Oplevelsen og 
Mangfoldigheden foran dem, alle de 
vekslende Skæbner, som Byen forener. 
Men først maatte de passere Tolderen 
og hans Søger, deres Samvittighed 
maatte være ren, før de frit kunde hen- 
give sig til det vinkende Liv. 

Gennem en saadan Hvælving — 
hans Eftertankes, hans egen Stem- 
ningsverdens høje, hvide Hvælving — 
gaar Kritikeren ind til den levende By 
af skiftende Skæbner, der skabes af 
de nye Bøger. Der er noget højtidsfuldt 
og noget opmuntrende, noget levende 



ved at slippe sig selv og hengive sig 
til sin Samtid, følge Strømmen og lidt 
efter lidt forstaa, hvorhen den fører. 
Men først maa man passere den 
skarptseende Tolder. Det er gavnligt, 
at Kritikerne underkastes Kritik, og 
netop iaar er en saadan Kritik frem- 
kommet. 

Kritikeren er C. Lambek, der hai 
udgivet en tankevækkende Bog om 
Verdsligt Aandsliv, i hvilken 
der findes følgende Udtalelse: 

„I det hele taget skulde vi bort fra den 
skrækkelige Sammenblanding af Ind- 
holdsangivelse, Karakteristik, Bedøm- 
melse, Stræb for eller imod Bogens Salg, 
Advis for Forfatteren, litterære Vejviser- 
bemærkninger osv., der nu gør en dansk 
Boganmeldelse til et Sammensurium 
uden Lige, en fritsvævende Sprællemand, 
der gestikulerer til alle fire Verdenshjør- 
ner med de leddeløse Lemmer og med 
Hovedet afgiver forstaaende Hentyd- 
ningsnik til Snoretrækkeren selv." 

Disse Bemærkninger er ikke alene 
vittige, men de er af den Art, at man 
maa igennem dem, hvis man overho- 
vedet vil naa ud til de nye Bøger. 



I. 

Lambek skriver sin Karakteristik af 
Kritiken i Afhandlingen „Bogmarke- 
det". Denne Afhandling gaar ud paa 
følgende : Forlagsforretningen er uden 
Idealitet, det gælder blot om ved alle 
Midler at sælge saa meget som muligt. 
Publikum proppes med Bøger og er 
snart revnefærdigt, i den almindelige 
Bogoversvømmelse drukner det bety- 
delige Værk og kommer aldrig op igen. 
„At „følge med 11 er en meget populær 

Ærgærrighed, og den i saa Hense- 
ende ansporede Læser ser med hvert 
nyt Aar for sig et nyt Bjærg af Bøger 
at æde sig igennem. Der maa da læ- 
ses rask, dvs. overfladisk". „Ser man 
udover det læsende Publikum, erhol- 
der man nærmest Indtrykket af et sy- 
stematisk Massemord paa litterære 
Produkter". 'Skylden er ikke alene For- 
læggernes men ogsaa Kritikens. Lam- 
bek skelner her mellem „Boganmel- 
derne" og „virkelige Litteraturkritike- 
re". Boganmelderne er en Kres af 
Styverfængere, der modtager Ansæt- 
telse af en politisk Bladredaktør og an- 
ser Forlæggerne som en Art Arbejds- 
givere, de maa tjene. Om der findes 
„en stiltiende Korrespondens mellem 
tjenlige Anmeldelser og fede Annon- 
cer" skal Lambek lade usagt, men Ho- 
vedpointet med en Avisboganmeldelse 
er Reklame. 

Med disse Kritikere bliver Lambek 
saa hurtigt færdig som de fortjener 
— hvis de virkelig findes. Han vil, 
dersom nogen skulde falde paa at 
spørge om nærmere Oplysning, klare 
sig med det Svar, at han snildt ledsa- 
ger sine Angreb med Ord som disse 
„de virkelige Kritikere stadig und- 
tagne", men det vilde have været 
klædeligere for en saa uforfærdet Filo- 
sof, hvis han ikke havde sikret sig saa 
mange Bagdøre. Det svage Punkt er 
der i hvert Tilfælde i hans Angreb, at 
man just ikke kan kalde den danske 
Kritik for reklamesyg. 

Det hele Afsnit er imidlertid beteg- 
nende for Lambeks Forhold til de vir- 
kelige Fænomener. Saasnart han 
kommer udenfor sin egen Papirverden, 
bliver hans Stil ligesaa usikker som 
hans Kundskaber. Han hører til de 
Mennesker, der altid har en Mængde 
at sige om Journalistik, men som al- 



drig er traadt i andet Forhold til 
den, end at de med opspilede Øjne og 
barnligt Sind lader sig dupere eller 
tror at gennemskue den. En stor Del 
af Dagspressens Magt beror netop her- 
paa. 

Men heller ikke de „virkelige Litte- 
raturkritikere" gaar altsaa fri. De er 
som sagt Sprællemænd. I Stedet for 
at sprælle skulde de lære de jævne 
Læsere at læse. De skulde ingen Dom 
fælde, men give Dommens Præmisser. 
De skal undervise Publikum i Opfat- 
telsen af Bøger, angive Bøgernes Ind- 
hold og Karakter ganske objektivt, op- 
ridse dens Grundplan og faa Læser- 
nes Blik „spændt fattende og indsku- 
ende henover Bogens Indhold." Det er 
underligt, at Forfatteren, der dog ikke 
mangler Mod til at tage Skridtet fuldt 
ud, ikke ansætter Kritikerne i Bogla- 
derne, saaledes at Publikum kan faa 
et Foredrag samtidig med at de køber 
Bogen. 

Nu henviser han den gode Kri- 
tik til en Litteraturtidende „hvor et 
større Antal anerkendte Kapaciteter f. 
Eks. dekreterede af Forfatterforenin- 
gen var U. C. — medens Tidenden li- 
gesom andre Fagskrifter stod aaben 
for dygtige Indlæg allevegnefra." Den- 
ne Idé med Forfatterforeningens auto- 
riserede Kritikere er saa sublim, at en 
videre Redegørelse af Artiklen ikke 
bør forstyrre dens Virkning. 

II. 

Det er da forbunden med visse Van- 
skeligheder at diskutere G. Lambeks 
Udtalelser. Og dog vilde en General- 
debat om den danske Kritik, en lystig 
Tournering (og ikke en af de sædvan- 
lige Lørdagsaftendiskussioner), have 
sin store Interesse. Det er saa længe 
siden, at vi har haft en æstetisk Dis- 

kussion fcer hjemme, at et virkeligt 
Feltslag paa Prosa og paa Vers vilde 
virke rensende og opmuntrende. Nu 
prikkes og pirkes der venskabeligst i 
forskellige Kritikker og Digterudtalel- 
ser, Laurids Bruun siger f. Eks. (i 
Efterskriften til „Den Evige") akku- 
rat det modsatte af Lambek : at Avis- 
kritiken duer og Tidsskriftskritiken er 
ussel, „Tilskueren"s Klike ser Klikens 
Spøgelse rejse sig alle andre Steder 
end i sin egen Midte, og i Chr. Rime- 
stads „Digtere i Forhør" danser samt- 
lige Digtere Krigsdans om de elendige 
Kritikere, men det bliver altsammen 
ikke til noget rigtigt. Hvis Lambek vil 
nævne de Navne, han er os skyldig, 
kan de maaske bruges til Udgangs- 
punkt, hvis da ikke den Kritik, han 
sigter til, er saa lavt liggende, at den 
slet ikke kan diskuteres. 

Det interessanteste i Lambeks Udta- 
lelser er imidlertid den Opfattelse af 
Kritiken, at den skal være pædago- 
gisk. Overalt i vor hjemlige Diskus- 
sion stikker Pædagogiken sit Ansigt 
frem, ingen Afgud dyrkes med større 
Andagt. Det stakkels Publikum maa 
endelig opdrages. Den enfoldige, uvi- 
dende Flok maa omgives paa alle Kan- 
ter af Politi og Pædagoger, der præ- 
senterer, sigter, vrager, forklarer og 
tilrettelægger alt, hvad der bydes det. 
Over Aandens Verden bør der løfte sig 
en kæmpestor, myndig Pegefinger. 
Det falder slet ikke Lambekkerne ind 
— thi der er mange af dem — , at Kri- 
tiken er en fri Kunst som enhver an- 
den, og at den som al Kunst henven- 
der sig til frie, myndige Mennesker, 
der har lært sig selv at tænke frit og 
føle deres egne Følelser. Kritikeren er 
ligesaa fri i Udøvelsen af sin Kunst 
som Digteren, naar han skaber, Kriti- 
keren er Kunstnerens Jævnbyrdige og 



Forbundsfælle, og ingen af dem tæn- 
ker under Undfangelsen paa andet 
end at skabe. Det „Sammensurium" 
som Lambek finder i den danske Bog- 
anmeldelse er Tegn paa Liv, Stem- 
ning, Humør, og han vil genfinde det 
i enhver levende Kritik. Det er netop 
det befriende ved at beskæftige sig 
med den virkelige Kritik, at man al- 
drig befinder sig i en lummer Skole- 
stue, hvor en Pædagog docerer for det 
jævne Publikum. 

Det er maaske nyttigt at henvise til et 
Par „Sprællemænd", der nyder en vis 
Berømmelse og som i intet ligner de 
Bedemænd, man fra forskelligt Hold 
vil paatvinge den danske Litteratur. 
I Modsætning til Brunetiére hævder 
Anatole France for sig Retten til at 
causere frit og bevæge sig utvungent. 
Han vil standse, hvor han har Lyst og 
undertiden gøre en fortrolig Medde- 
lelse, han følger sin Smag, sin Fan- 
tasi, ja sit Lune, og han har Ret dertil, 
naar han er sand, oprigtig og virkelig. 
Han bryder sig ikke om at vide alt og 
forklare alt, han vil have Lov til at tro 
paa at der er uoverstigelige Skranker 
mellem de forskellige Anskuelser og 
Følelser og til hellere at tale om det, 
som man skal elske. 

Ak, hvilken Sprællemand, Hr. Lam- 
bek! 

Og Jules Lemaitre ! Hvad vil han 
andet end give sine Indtryk, lade 
Bogens Stemning paavirke sin egen, 
beskrive sig selv igennem sit Samliv 
med de Bøger han har foran sig. Og 
medens han gør det, er han i Virkelig- 
heden en Tolk for alle dem, der kan 
føle med ham, og som hans Fremstil- 
ling bevæger. Er det ikke Kritik? 
spørger han og svarer straks : „Ja, ja, 
saa er det noget andet: det er mig 
ganske ligegyldigt, hvad Navn man 

giver det". Men den fornærmede dan- 
ske Pædagog svarer: „at Folk med 
litterær Sans kan holde ud at levere 
saadan noget Miskmask, er ubegribe- 
ligt." Der er en ejendommelig stram 
Duft af Skolestuen over en Udtalelse 
som denne. Lambeks Kritik af Kriti- 
ken er skrevet bag lukkede Ruder. 

III. 

Mod den moralske og den pædago- 
giske Kritiks faste Former og ensfor- 
mige Krav sætter den kunstneriske 
Kritik altsaa sin frie Flagren henover 
Tilværelsen. Den vil endogsaa have 
Ret til at være baade moralsk og pæ- 
dagogisk efter Omstændighederne, der 
er kun ét den ikke vil : være bundet 
eller livløst docerende. Taine har 
skrevet nogle berømte Ord om Kriti- 
kerens Sjæl: foruden sin naturlige og 
nationale Sjæl maa Kritikeren have en 
fem, sex kunstige og erhvervede 
Sjæle, for at hans Sympati kan bøje 
sig efter de forskelligste Værker. Det 
gælder ikke blot for Studiet af frem- 
mede Litteraturer, men selv overfor en 
saa liden Del af Digtningen som den 
danske Digtning i Øjeblikket, faar Kri- 
tikeren Brug for den største Bøjelig- 
hed. Kritikeren — det vil jo i Virkelig- 
heden sige den Læser, der for Alvor 
vil tilegne sig den nye Digtning. Men 
ogsaa her møder Lambek med en 
Læresætning : „Man læser kun de Bø- 
ger godt, som er producerede ud fra 
en lignende aandelig Vækstretning 
som Ens egen, eller hvis Form ligner 
Ens egen Leveform. Andre Bøger end 
dem man saaledes er anlagt for 
skulde man ikke læse." Skønt der i 
denne Udtalelse findes de to Lambek- 
ske Begreber Vækstretning og Leve- 
form, der sikkert indeholder hele Af- 
handlinger in nuce, er saa meget 



klart, at Lambek ikke troer paa Digt- 
ningens Magt til at bryde (fet Gærde, 
der omgiver hver enkelt af os. Hvis 
han vilde udvikle denne Tanke udfør- 
ligt, vilde han sikkert vinde mange 
Meningsfæller, i hvert Tilfælde er der 
mange, som følger ham i Praksis 
uden at vide af det. Mod denne Ulyst 
til at give sig hen, til at famle sig 
frem i en anden Verden og et andet 
Lys end det tilvante, mod denne Be- 
grænsning (paa fransk Bornerthed) 
kæmper Digtningen sin bitreste Kamp. 
Enhver hovmestererer den ud fra sit 
Synspunkt, og Kritikens „Kunst" 
øves uden Forlegenhed af enhver, der 
vil benytte Digtningen til Agitation 
for sine Anskuelser, idet han kun vil 
anerkende de Bøger, han er „anlagt" 
for og fordømmer alle andre. For 
denne Tilbøjelighed ønsker Lambek 
at der skal kæles, han ønsker et end- 
nu mindre Danmark end det, vi alle- 
rede har, endnu tungere Skolestueat- 
mosfære end den, der nu ruger 
over os. 

Men det, som sker hvert Aar, naar 
de nye Bøger vælder ud over Landet, 
er jo netop det, at Sluserne aabnes, at 
vi mærker de forskellige Strømninger 
i vort Aandsliv, at vi faar Lejlighed til 
enten at befæste vore egne Tanker i 
Kamp med andre eller erhverve os 
nye. Det er saa langt fra Kritikerens 
Opgave at stille sig som et Bolværk 
mellem denne Strøm og Læseren, at 
han netop skal søge ude i Bølgegan- 
gen, kæmpe med Elementerne og 
lokke andre derud. Men det kan han 
kun, hvis han giver sig hen. Han maa 
forstaa, at hver Digter stilier et nyt 
Krav til ham, han maa stræbe efter at 
lade sin Kritik være et villigt Red- 
skab, snart moralsk, naar Digteren 
har villet fremkalde en moralsk De- 

bat, snart pædagogisk, naar det fore- 
liggende Værk paakræver en Forkla- 
ring, men altid kunstnerisk nydende, 
kunstnerisk fri i sin Dom, hvilket vil 
sige, at han ud fra Kunstens Krav om 
Sandhed og Natur undersøger, om 
Digteren har naaet sit Maai eller ej. 
Hvis man vil tage den nyeste danske 
Digtnings mest karakteristiske Roma- 
ner for sig, vil man da ogsaa hurtigt 
føle, at det just er denne Vekslen, 
som fremkaldes i Sindet. Jakob Knud- 
sen, Kari Larsen, Karin Michael is og 
Otto Rung har alle et forskelligt Ud- 
gangspunkt, skønt de alle vil skabe 
Kunst. De fører Læseren gennem Mo- 
ral og Pædagogik og Fantasi, de stil- 
ler de forskelligste Krav og tvinger os 
til at undersøge, om disse Krav nu og- 
saa er berettigede, om Digteren ikke 
for at tjene sit Formaal syndede mod 
Kunstens Sandhed, som er det afgø- 
rende for ethvert Digterværk, af hvad 
Art det saa er. Baade den moralske 
og den pædagogiske Kritik sættes i 
Bevægelse sammen med den kunstne- 
riske overfor disse Bøger men med 
forskelligt Eftertryk. En kort Gen- 
nemgang vil vise det. 

IV. 

Jakob Knudsen vil med den store 
Roman Inger fremkalde en moralsk 
Diskussion. Det mærkes ikke straks. 
Begyndelsen, der skildrer Børns Op- 
vækst i en jysk Egn, der grænser op 
til Sønderjylland, er rig paa de smaa 
Enkeltheder, som fremkalder et 
umiddelbart Indtryk af Liv og Ople- 
velse uden at noget Dogme løfter sig 
derover. Der udfoldes i disse Skil- 
dringer en Kunst, som minder om 
Hans Egede Schacks og Goldschmidts, 
atter her er Modsætningerne hos dan- 
ske Børn mellem Fantasien og For- 



standen blevet levende gennem Leg og 
Smaaskænderier, atter her er det en 
moden Mand, som aldrig har sluppet 
den Forbindeise med Barndomstiden, 
der giver et Menneskes Liv Perspek- 
tiv. Og det Skær af Alvor og Fana- 
tisme, der fra Sønderjylland kastes 
over Børnenes Færden giver Skil- 
dringen en ganske usædvanlig Skøn- 
hed. Saa længe Knudsen kan bevare 
dette Erindringsforhold til Barndom- 
men, lever hans Bog. Ikke blot i de 
enkelte Optrin men i alt det, som be- 
vares af Barnet i hans tre Hovedperso- 
ner : de to Mænd, der kæmper om den 
samme Kvinde, den mørke og vilde 
Mogens, som kræver ; den bøjelige og 
blide Ditlev; og mellem dem Inger 
med de naturfriske Sanser, som buk- 
ker under for den Stærkeres Tvang 
og dog længes efter den Svage. Disse 
tre Unges Samliv er skildret med en 
kraftig og kysk Følelse, der skaber en 
højtidelig Stemning midt i Hverda- 
gen. Naar Knudsen lader den ene 
unge Mand føle, at „det maatte være 
en Fejl ved den Poesi, han kendte, at 
man ikke i fuldt Alvor kunde omtale 
en Kærnemælkssuppe midt i en Kær- 
lighedshistorie," karakteriserer han i 
Virkeligheden den Poesi, i hvilken 
han har sin Styrke. Han fører disse 
Menneskers Kærlighedsliv tilbage til 
Naturen og Opdragelsen, viser alt det 
uvilkaarlige i deres Sammenstød og 
lader dem, efterhaanden som de voks- 
er til, reflektere over det, der har be- 
hersket dem fra deres Barndom. 

Men Bogen standser ikke her. Disse 
Skildringer er som de Pilekviste, af 
hvilke man danner et Gærde og som 
skyder grønne Skud, fordi de har be- 
varet deres naturlige Safter. Men de 
er ikke stukket i Jorden for at gro. 
De er der for at indhegne en Plads. 

Ditlev, Mogens og Inger er Hegnet 
omkring den Kampplads, hvor Knud- 
sen kæmper for sine Idéer. Han er i 
Virkeligheden meget mere optaget af 
disse Idéer end af sine Personers Liv, 
derfor lader han store Afsnit af deres 
Tilværelse ubeskrevne, selv om de er 
nok saa vigtige. Her er en ung Præ- 
stesøn, der for første Gang opholder 
sig i København : „To Dage efter rej- 
ste Ditlev til København. Hans Ar- 
bejde optog ham straks, men det va- 
rede længe, inden Livet derovre un- 
der de nye Forhold kunde afvinde 
ham nogen Interesse." Punktum ! 
Eller: „Da Ditlev havde været paa 
Landbohøjskolen endnu halvan- 
det A a r, var han færdig og tog sin 
Eksamen om Sommeren, som han var 
fyldt enogtyve om Foraaret." Det er 
interessant at sé, hvorledes selve 
Sprogets Flovhed afslører Forfatterens 
svigtende Interesse. „Mogens og In- 
ger drev det — hvad Samtaler angik 
— i det første halve Aar af deres 
Ægteskab omtrent paa samme Maade 
som i Forlovelses-Tiden : de talte ikke 
om noget af, hvad der laa dem paa 
Hjærle. De var meget ivrige og dyg- 
tige Mennesker i deres Arbejde, saa 
de kunde for saa vidt have nok at tale 
om endnu — ." Tankestreg ! Saa er vi 
færdig med det, har Forfatteren 
tænkt. Læseren er ikke engang be- 
gyndt. 

Saaledes faar da Jakob Knudsen de 
tre Menneskers Skæbne bøjet sam- 
men omkring en Kampplads. Som 
man véd, er hans Problemer store og 
interessante, hans gamle Præst, der 
gaar igen i denne Bog, har levet og 
forstaaet saa meget, at hans Ord er 
tungere og rigere end de flestes, og 
han formaaede i Sommer ved en ene- 
ste Udtalelse om det frie Ægteskabs 



Ret og Uret at sætte en meget om- 
fattende og lærerig Diskussion i Gang. 
Det er denne Diskussion, som her 
fortsættes. Men skønt Jakob Knudsen 
har saa megen Plads til sin Raadig- 
hed, som han ønsker, skønt han her 
er saa fri som Tænkeren og Digteren 
er det i sin egen Verden, faar han me- 
get mindre sagt end i den korte Ar- 
tikel. Han, for hvem Kunsten i saa 
høj Grad er Natur, og hvis Betydning 
for Nutidsdigtningen netop betinges 
heraf, har glemt Goethes mægtige Ord 
om Naturen, at den hverken har 
„Kern" eller ,,Schale u — beides ist sie 
mit einem Male ! 

Bogen skal vise — det er den gamle 
Præst, der taler — , „at det ene natur- 
lige vilde være, "at Kærligheden af- 
gjorde alt i Samlivet mellem Mand og 
Kvinde, og det er jo ogsaa muligt, at 
Samfundet kan faa sig indrettet paa 
det en Gang. Men naar det n u er 
umoralsk og æreløst, hvad I har gjort, 
virkelig er det (Ditlev og Inger 
faar et Barn og lever sammen, skønt 
hun er gift med Mogens) — da kom- 
mer det af, at Samfundet endnu slet 
ikke er indrettet paa, at Kærligheden 
skal være eneraadende i dette For- 
hold. Blev det almindeligt under den 
nuværende Samfundsorden, hvad I to 
har gjort, da vilde det være den blo- 
digste Uret mod alle Kvinder og navn- 
lig mod alle Børn. Derfor vil I komme 
til at lide Straf, og det m e d R e 1 1 e." 

Dette er Programmet, dette skal be- 
vises. Netop bevises. Thi det gennem- 
leves ikke. Naar Ditlev og Inger først 
udstødes af Valgmenigheden hjemme 
og dernæst flygter til København, er de 
Dukker i Forfatterens Haand. Deres 
Kamp i Hjemstavnen anskueliggøres 
kun ved en Tale af den gamle Præst, 
deres Liv i København fremstilles ved 

et Par Optrin, hvis Naivitet er forbløf- 
fende. Det bliver afgørende for deres 
Forhold, at hun træffer en Bernina- 
dame (thi Jakob Knudsen opererer 
virkelig med dette Begreb) og en 
Smaaborgerfamiije, der misforstaar 
eller foragter det frie Forhold, denne 
stærke, flinke Dyrlæge og hans bril- 
lante Veninde kan ikke klare sig for 
Folkesnakken, de isoleres, de fortviv- 
ler — er det da en pantsat Bondedreng 
og hans Kæreste det drejer sig om? 
Jakob Knudsen skriver om Køben- 
havn saaledes, at der ikke er ét Punkt 
hvor ikke den, som kender Forholde- 
ne, medlidende trækker paa Smile- 
baandet, og han giver ikke ét eneste 
Bidrag til Spørgsmaalet om Mulighe- 
den af at leve i et frit Ægteskab. Der- 
for bliver hele Slutningen af Bogen 
ikke andet end Papir. Men gør den 
ingen Gavn ved Løsningen af det be- 
tydningsfulde Spørgsmaal, kan den 
muligvis nok gøre Skade Landet over 
ved sin komisk-forvrængede Skildring 
af københavnske Forhold. 

Forholdene er disse : Ingers Mand 
har forladt hende i Vrede og vil for at 
hævne sig ikke indlade sig paa nogen 
Skilsmisse. Hun og hendes Ven og 
hendes to Børn, hvoraf det ene er 
Mandens, det andet Vennens, flytter 
til København, hvor han faar en An- 
sættelse paa Landbohøjskolen. De bor 
i Nørrevoldgade, Dør om Dør. I Ør- 
stedparken træffer Inger en Dame, 
bliver bekendt med hende, besøger 
hende og fortæller, at den Mand, hun 
lever med ikke er hendes Ægtemage. 
Den fremmede Dame viser hende Dø- 
ren. „Der er Samfundet," siger Inger 
til sig selv, „og vil tage din Ære fra 
dig r 



Et helt Aar lever Inger og Ditlev nu 



ene. Et Par Herrer, han synes om, 
tør han ikke bede hjem, da han ikke 
tør stole paa deres Dom om Ingers og 
hans Forhold, og nogle Bekendte, som 
han ikke frygter for, bryder han sig 
ikke om. 

Saa træffer Inger paa ny en Dame. 
Ogsaa hun lever frit med en Mand, 
hun lokker Inger op med i en frisindet 
Kafé og afsløres tilsidst som løsagtig. 

Paa dette maa Inger og Ditlev skil- 
les. Hun flytter fra ham ud i Isted- 
gade, søger at skjule Sandheden og 
omgaas en Snedkermester Familje. 
Men da hun atter her møder Mod- 
stand, fordi Forholdet bekendtgøres 
for Snedkermesterens ved Folkesnak, 
er hun slagen. 

Dette er København. Saa meget 
véd en af vore bedste Forfattere om 
denne By med dens tusinde Skæbner, 
saa lidet kompliceret, saa smaaborger- 
ligt tegner Byens Liv sig for ham," 
dette Grundlag for en moralsk Diskus- 
sion byder han os. En tre-Værelsers 
Lejlighed ved Nørrevold, en Familje i 
Istedgade ! 

Men dette forhindrer ikke Jakob 
Knudsen i gladelig at drage de moral- 
ske Konsekvenser, der for ham er det 
vigtigste. Han aner ikke, at h&ns 
moralske Korthus omstyrtes af den 
simple Sandhed, at der i København 
findes en Mængde fine, lykkelige 
Hjem, der med Glæde vil aabne sig for 
Ditlev og Inger, saasnart de overhove- 
det kan omgaas andre Mennesker. 
Men at en jysk Bondepige og hendes 
Ven, der lever Aar igennem i Køben- 
havn uden nogensinde at foretage sig 
noget, uden at komme i Berøring 
med Byens Kultur paa noget Punkt, 
at de føler sig ene, det drager ingen 
Konsekvenser efter sig. 

Jakob Knudsen vil overbevise, hans 
Talerør er en Præst. Karl Larsen vil 
tilrettelægge. Han præker ikke. Men 
han docerer. Hans Bog En moder- 
ne Ægteskabshistorie er „til- 
egnet danske Ægtefolk" — det er et 
Fingerpeg straks paa første Side. Mest 
af alt kommer dog det docerende frem 
i Stilen. Der er sagt saa mange hæd- 
rende Ord om Karl Larsens Sprog, at 
det maaske vil anses som Helligbrøde 
at omtale dets Brist, men det kan 
ikke undgaas ved Karakteristiken af 
denne Bog. Hvis man vil siaa op paa 
Side 56 finder man følgende : 

Hun kunde male sig det hele ud (!) og 
tale de mest uforbeholdne Ord: Hjælp 
mig, Henrik! Du har jo dog engang vir- 
kelig elsket mig. Husk den Tid, da blot 
det, at jeg lukkede min Haand over din, 
fik Blodet til at strømme Dig til Hj ærtet, 
gjorde dine Øjne straalende, lod Dig føle, 
som om Du svævede hen ad Jorden, 
bragte dine Tanker i Flugt og gav Dig 
Tillid til Livet og alt det, Du ønskede 
Dig deraf! 

Husk vor Bryllupsnat, min Smærte og 
min grænseløse Fryd over at skulle 
baade lide og nyde hos Dig og ved Dig! 
Husk, hvorledes det faunagtige, der kan 
være hos Mennesker, og som deres Sel- 
skabsformer og Kunst gør alt for at 
skjule og besmykke, i vort intime Samliv 
kun blev til lykkelig Fremtid! 

Dette Sted er ikke valgt tilfældigt. 
Der siges udtrykkeligt, at hun taler 
„de mest uforbeholdne Ord." Saale- 
des er altsaa Stilen, naar den er stær- 
kest. I de stille Øjeblikke lyder den 
saalcdes : 

Antonies jævnaldrende Veninder skulde 
ikke hjælpe hende til bedre at forst aa, 
hvad Livet egentlig vilde sige. Først og 
fremmest fordi Antonie aldrig havde 
kendt nogen, som hun virkelig vilde 
kalde sin Veninde, ja egentlig ikke kunde 
tænke sig Muligheden deraf. 



Dette kunde nok udtrykkes kortere, 
mindre selvbehageligt og mere logisk. 
Endelig et Sted som dette : 

Han kendte Antonie godt nok til at 
vide, det ikke kunde være andet end en 
afvist Tilnærmelse — men som havde 
bragt hendes Sind i et Oprør, som ingen 
anden end han forstod at maale ud fra 
den lukkede Dør, hun havde rejst mellem 
hende og ham. 

Dette er ganske simpelt daarligt 
Dansk. Tilmed kan man ikke „rejse 
en Dør" mellem sig og en anden, 
hverken i Virkeligheden eller i Bille- 
der. Det svarer til et Udtryk som dette 
om en Moder, hvis Datter har giftet 
sig: „Antonie følte sig gjort ganske 
overflødig for sit Barn — som naar ( !) 
en Slange har skudt den gamle Hud 
af sig." 

Hvorsomhelst man slaar op i Bogen 

— nogle nydelige Brevstumper fra et 
gammelt Ægtepar og et Besøg hos 
dem undtagne — vil man finde det 
samme: en Stil, der røber Forfatte- 
rens Fjærnhed fra Emnet. Han sidder 
og skriver derom — mere eller min- 
dre godt — , men han lever ikke et 
Øjeblik med det. Han bruger en 
Mængde Ord — mere eller mindre vel- 
valgte — , han svælger i store Perioder 

— mere eller mindre velformede — , 
men hverken Ordvalg eller Periode- 
bygning, ikke engang Billederne be- 
aandes af selve Emnet. Man kommer 
til at tænke paa de naturbeskrivende 
Digte fra det 18de Aarhundrede, om 
hvilke Lessing sagde: „Jeg hører ved 
hvert Ord den arbejdende Digter, men 
Tingene selv er jeg langtfra at sé. u 

Karl Larsen docerer altsaa for de 
danske Ægtefolk, og Lambeks pæda- 
gogiske Kritik vilde være paa sin 
Plads overfor en Bog, hvis Plan kan 
opridses saa tydeligt som Planen over 
en Bydel med nye, lige Gader. Det 

er naturligvis al Ære værd, navnlig i 
en Tid, hvor der skrives saa mange 
kaotiske Bøger som nu, men der skul- 
de dog helst være Liv i de Gader, man 
maa sé Menneskene færdes. Menne- 
skene i Karl Larsens Bog er næsten 
ubevægelige. Det er deres Ræsonne- 
menter vi hører, de hænger dem ud 
af Halsene paa lange, beskrevne Pa- 
pirstrimler. 

Hvad der staar skrevet er dette : en 
Hustru, 37 Aar, gift med den, hun har 
elsket højt og som elsker hende, tid- 
ligere forgudet i sin Kres, føler sig 
ene, fordi hendes Ægtemands Kærlig- 
hed ikke mere er aktiv, fordi hendes 
eneste Barn, en Datter, er blevet gift, 
og fordi hun ikke mere ser en Kreds 
omkring sig. Hun træffer en Ven, der 
forpint af Skilsmissen fra sin Kone, 
men endnu hidsig efter at leve Livet 
baade som Politiker og Elsker, hos 
hende vil finde Opmuntring til nye 
Kampe, fordi han først beundrer 
hende og saa tror at elske hende. Hun 
drages til ham og fjærnes derved fra 
sin Mand, der ikke mere forstaar 
hendes Strid med Livet og hendes 
Drømme om det. Det er dette Samliv 
mellem de tre, der skildres; som 
Skygger færdes i Baggrunden hendes 
gamle Forældre, Datteren og hendes 
Mand, en Visitdame. Bogen skal nu 
docere følgende for de danske Ægte- 
skaber: der kommer et Øjeblik, hvor 
Hustruen og Manden ikke mere føl- 
ges, fordi hun endnu har Trang til le- 
vende Kærlighed med Legeme og 
Sjæl, medens Livets Værdi for ham 
mere bliver en Betragtningens Stem- 
ning. Hvem har Reti? Hun, der kræ- 
ver stadig at være den samme for 
Manden og som er lige ved at lade sig 
lokke fra ham, naar hun skuffes, selv 
om den Kærlighed, der lokker hende, 



kun er et Stemningsbrus hos hende? 
Eller Ægtemanden, der ikke vedbli- 
ver med at være Elsker, fordi han er 
„en tænkende Skabning og havde væ- 
ret det, inden Elskov fik Tag i hans 
Sjæl?" Hvem er Egoisten, spørger 
Karl Larsen sine Læsere. Og han sva- 
rer, at det er disse Mandfolk og For- 
fattere, der har opelsket Kvindernes 
Grublen over Mændenes Egoisme, 
„medens Sandheden turde være, at en 
Mands Egoisme ikke nær naaer op 
mod den forelskede Kvindes, som er 
stærblindt betagen af sin Trang og 
regner dens værste Udskejelser for 
Dyder." 

Men under en kløgtig Mands Haand 
skal Kvindens Rebelskhed falde til 
Ro. Blot ingen Tragedie ! Husvennen 
forhaanes og med en vag Erkendelse 
af, at han maaske har været for lidt 
for sin Hustru, fører Ægtemanden 
hende i Triumf ind til Middagsmaden. 
Til den kølige Stil svarer denne af- 
svalende Slutning. En ophøjet Lære, 
der sikkert vil blive grebet med Be- 
gærlighed af sløje Ægtemænd. Men 
vil de ogsaa kunne klare sig med den, 
hvis Hustruen nu virkelig mener no- 
get med sin Forelskelse og Elskeren 
ikke ved en pludselig Omkalfatring, 
som den i denne Skildring, aabenbarer 
sig som en Pjalt? Gælder overhovedet 
Karl Larsens Maksime udenfor den 
lunkne Spidsborgerverden, han har 
skildret med en rørende Omhu og saa 
stor Højtidelighed? Den moderne 
Hverdagshistorie mangler netop alt 
det, som de i Titlen letsindigt paa- 
kaldte gamle Hverdagshistorier ejer: 
Lidenskaben fra et Liv, levet i stærke 
Stemninger. Det er Fejlen ved Karl 
Larsens nye Bog, at den pædagogiske 
Kritik kan udtømme den fuldstændigt, 
naar den har paavist alle de sirligt 

dragne Linjer, saaledes at der i Virke- 
ligheden intet bliver tilbage for den 
kunstneriske Kritik, der beaandes af 
selve Livet. 

VI. 

Derimod maa saavel den moralske 
som den pædagogiske Kritik komme 
sørgeligt tilkort overfor Karin Mi- 
chaelis' Tommelise, hvilket da og- 
saa har bekræftet sig i de Maaneder, 
der er gaaet efter den lille Bogs Udgi- 
velse. 

Der udstilledes for nogen Tid siden 
i Kunsthandlernes Vinduer et stort 
satirisk Billede, hvor de bekendteste 
franske Læger stod med blodige 
Knive, opsmøgede Ærmer og andre 
Slagterattributer omkring et Opera- 
tionsbord, paa hvilket et fiffigt smi- 
lende, spillevende og spilnøgent Pige- 
barn var anbragt. Saaledes stod ogsaa 
den danske Kritik med blodtørstige 
Miner omkring den evigglade Tomme- 
lise. Og dette gale Pigebarn vil lige- 
som sin franske Veninde en skøn Dag 
springe ned fra Bordet og række 
Næse ad al den Lærdom. Alt hvad der 
er sagt, tyder jo paa den største Vis- 
dom : Tommelise er en Bog, der 
skildrer en forkert Unge lige fra hun 
holder sit Indtog i Skolen, indtil hun 
raser rundt i sit eget Dukkehjem. Hun 
og hendes Veninder er alle lige tos- 
sede. Og naar de holder højtidelige 
Møder ved Midnat og sværger evig 
Kyskhed eller gaar paa Tøsesold, og 
naar Tommelise viser sit Arrigskab 
ved at vælte sig i Snavset, rive og flaa 
og slaa alle sine Nipsgenstande itu, 
naar hun lyver og trodser, naar hun 
gør alt det modsatte af, hvad pæne og 
velopdragne Pigebørn og unge Hu- 
struer gør — saa maa den moralske 
Kritik selvfølgelig blive bekymret og 



den pædagogiske skride ind, og en- 
hver Han-Kritiker maa naturligvis 
hævde sin Manddom overfor en saa- 
dan Fruentimmerfantasi. Men Tom- 
melise lever endda! Naar hun og 
Veninderne fyger sammen og fra hin- 
anden, naar hun boltrer sig alene eller 
kredser omkring sin Mand, kommer 
man til at tænke paa Duernes Dans i 
Luften over Raadhushaven. Hensigts- 
løst, yndefuldt, en munter Leg i 
Solen. Og d e n vilde have ganske Uret, 
der ved dette Syn stod og tænkte paa, 
om disse Duer nu ogsaa er et for- 
maalstjenligt Næringsstof. 

Tommelise er en Arabesk, teg- 
net med dristig Haand i Marginen til 
de mange alvorsfulde Romaner om 
Kvinder. Denne lille Bog handler i 
sin kolossale Overdrivelse om noget 
af det, som Mænd strides med Kvin- 
der om, uden at vide rigtig af det, om 
den evige Uforsonlighed mellem Kvin- 
der og Mænds Naturel, Uroen, der hol- 
der Maskineriet i Gang, ja, selv i Karl 
Larsens besindigt ræsonnerende An- 
tonie findes en Draabe af Tommelises 
Blod, denne lille Draabe af Galskab, 
der gør en Kvinde værgeløs overfor al 
den Besindighed og Velordnethed, 
som møder hende i Hverdagen. 

Hvad Karl Larsens Ægtemænd kal- 
der for Egoisme er netop dette Gen- 
nembrud af det kvindelige Element, 
som adskillige Mandfolk mere eller 
mindre alt efter hvers Naturel, længes 
efter og uvilkaarligt elsker. Fru 
Michaélis har, som hun ynder, ikke 
iagttaget Besindighedens strænge 
Love i denne Skildring. Hun la- 
der sin Tommelise være fantastisk, 
arrig, forelsket, glad og bedrøvet ud 
over alle Grænser, hun bringer sin 
lille Dame i de snurrigste Situationer 
og lader Latteren staa som Byger ind 

over hende, men selv i den værste 
Galskab bevarer hun sin ejendomme- 
lige, bløde Ynde. Hun er ikke stort 
bedre end hin Katharina, i hvem Sha- 
kespeare smilende har samlet al Kvin- 
dens Arrigskab, men det er maaske 
Fru Michaélis' Fejl, at hun ikke ved 
hendes Side, til Mandfolkenes Opbyg- 
gelse og den moralske Kritiks Bero- 
ligelse, har anbragt en Petruchio, der 
siger god for hende og tilsidst tæm- 
mer hende. Tommelises Mand slipper 
lidt for nemt fra det oprivende Samliv 
med sin arrige Kvinde, da han er Sø- 
officer og det meste af Tiden er paa de 
lange Rejser. 

Men naar han bliver hos hende og 
ser igennem alle hendes Galskaber ind 
til Kvinden, da er han ligesaa godt et 
Mandfolk og ligesaa klog som Sha- 
kespeares pragtfulde Petruchio. 

Ha! Paa min Tro, det er en lystig Tøs! 
En Snak med hende længes ret jeg efter. 

Til denne Skildring har Fru Mi- 
chaélis skabt en Stil, der forholder sig 
til den reglementerede som Tomme- 
lise til en Verdensdame. Et Sprog, der 
staar aabent for ethvert Indfald, og 
som uden Spor af Hensyn til Værdig- 
heden optager Skolepigejargonen og 
den forkælede eller eksalterede Kvin- 
des Vendinger, en Stil, der skabes af 
Lunet og Øjeblikket og formelig spræl- 
ler af Lystighed. Saalidt som selve 
Bogen har nogen Plan, har Stilen 
Holdning, man maa af denne Bog 
ikke fordre mere end akkurat det, 
den giver, den er skabt af en Kunst- 
ners Given-sig-hen i en munter Stem- 
ning og kun for den, der Har Evne og 
Vilje til at slippe sig selv løs i en saa- 
dan Stemning vil den aabenbare sin 
Hemmelighed. 



VII. 



De Fordringer, Tommelise stil- 
ler til Kritiken, er som Følge af Bo- 
gens Korthed og lystige Ubetænksom- 
hed i Virkeligheden ikke store. Men i 
Otto Rungs DenhvideYacht mø- 
der man en Fanatisme, der enten ri- 
ver voldsomt med eller ægger til hid- 
sig Modsigelse. 

Der er i Bogen en Kunstner, der 
taler i Ord som disse om sin Kunst: 
„Aldrig forstod jeg den ydmyge An- 
dagt for det Almindelige. Jeg elskede 
Linjens Smidighed, aldrig Bredden. 
Jeg købte min Kunst for Tabet af min 
Hjærtelighed." Han har befriet sig for 
„den borgerlige Aand", og han hader 
med Misundelse „alle de ydmyge 
Sjæle, der ikke har forbeholdt sig no- 
get Mellemværende uopgjort mellem 
deres Kunst og deres Privatliv, men 
som bekender og skrifter ublufærdigt 
og befriet." Gennem Udtalelser som 
disse sér man ind til Bogens Sjæl. Det 
er en Bog, der vil saalangt bort fra 
den Jakob Knudsenske og Karl Lar- 
senske borgerlige Aand som muligt, 
en Skildring af Paniken, baade den 
legemlige og den sjælelige, en Lov- 
sang over de ukendte Sensationer, 
erotiske Manier, sygelige Nervefor- 
nemmelser, hemmelighedsfulde Paa- 
virkninger. Der er et Sted i Bogen, 
hvor to Mænd under Krigen i Kina 
betragter en Operation gennem et 
Vindue, der fjærner og mystificerer, 
hvad der sker, for at de kan nyde 
Skønheden intensere, og den ene taler 
saaledes til den anden : „Saaiedes bør 
det ses, saaledes bør Krigen ses bag 
mat Glas. Saaledes destillerer vi en 
krydret Drik af de raa Stoffer. Det er 
Kunsten. ... Er ikke her Livet tvun- 
get ind under Skønheden, saaledes 
som vore Sanser forlanger det, for at 

vor Medlidenhed kan afdø og vore 
Nerver staalfæstes." 

„Det er Kunsten" ! En Kunst, der 
hidtil ikke kendtes i Danmark, men 
som i Frankrig allerede er overstaaet, 
den syge Romantik, der avledes af 
Trætheden efter Naturalismens Ar- 
bejdsdag og Storstadens Mystik i den 
Time, da de elektriske Lampers blege 
Dag tændes over den afsindige Tum- 
mel af Mennesker, der kredser om 
hinanden for at søge Adspredelse, Ar- 
bejde eller Hvile. Den Skumringstime, 
hvor Arbejdet slipper og Lasten tager 
fat, hvor Borgerne gaar ind til det 
daglige Middagsbord, som i Karl Lar- 
sens Bog, og hvor den Forfinede 
glipper med sine trætte Øjne og spej- 
der efter nye „Sensationer". 

Otto Rung har da ogsaa søgt sine 
Personer udenfor Danmark. Paa den 
hvide Yacht, der under sin hensigtsløse 
Ferierejse passerer de danske Kyster, 
befinder sig et internationalt Selskab 
af frit levende Damer og Herrer, der i 
de lyse Nætter fortæller hinanden Hi- 
storier. Men disse Mennesker er ikke 
alene fremmede for Danmark, de er 
ogsaa fremmede for Læseren, fordi 
Rung kun giver deres Ydre og la- 
der dem tale et stiliseret Sprog, der 
skal aabenbare den Mystik, de synes 
at dyrke paavirkede af Dagenes Hede 
og Nætternes Sitren. Historierne, der 
fortælles, drejer sig om den Vildskab, 
som fra Nutidens vældige Maskiner 
kan forplante sig til Mennesker med 
trætte eller syge Nerver, »og om den 
erotiske Manis frygtelige Magt, ende- 
lig om den hemmelige Forbindelse 
mellem Naturen og Mennesket, altsaa 
om Paniken i det moderne Menneske. 
Hvis denne Panik forplanter sig til 
Læseren, har Rung naaet sit Maal. 
Han gør det stundom. Han skildrer 



Maskinernes afsindige Buldren, et 
Automobilvæddeløb, en Operation, et 
Ligsyn, en tordensvanger Nat med en 
fanatisk Kraft, der faar En til at stud- 
se og lytte. Men hans Smag er usik- 
ker, saaledes at han hyppigt forfalder 
til en Overdrivelse, mod hvilken man 
smilende reagerer, eller til en vis naiv 
Pralen med sin Fordærvelse, der vir- 
ker pudsigt ufordærvet. Livet paa 
Yachten er det saaledes vanskeligt at 
tage for Alvor. Disse Damer og Her- 
rer poserer ustandseligt for hinan- 
den, og den Pragt, der omgiver dem, 
er skildret med barnlig Henrykkelse. 
Der findes baade i Indledningen og 
Slutningen det lille formeget, der faar 
Stemningen til at slaa over i sin Mod- 
sætning, man læse f. Eks. følgende 
lille Skildring, der skal tages alvor- 
ligt. Elinor Gwynn, en af Damerne, 
staar i en Kahyt, hvor der findes store 
Borde med Kort af Byer udført i op- 
højet Arbejde : 

Elinor Gwynn lænede sig frem over 
et af disse Reliefborde. Hendes Albuer 
hvilede i Dekhans Højland, hendes hvi- 
de Hænder laa foldede over det asiatiske 
Ishav. Og Merwin tænkte, at hun som 
en guddommelig Sfinks havde lagt sig 
over Verden, gaadefuldt smilende, med 
Universet spejlet i sine ubevægelige Øjne. 

Elinor Gwynn talte i nogen Tid 

ikke. Hendes Hage sank ned paa hen- 
des Hænder, og hendes Pande var bøjet 
ud over den blaa Nordpol. 

O, Gustav Wied ! 

I saadanne Øjeblikke tvivler man 
paa Forfatterens Oprigtighed, og 
denne Tvivl bestyrkes af selve Stilen, 
der ved nøjere Eftertanke mangler 
virkelig Stemning men er overfyldt af 
energisk og koldblodigt sammenstab- 
lede Adjektiver og Billeder. 

Som et forunderligt Syn, lysende 
eventyrligt med sine farvede, funk- 



186 — 



Digitized by 



Google 



Bogkritik 



lende Lanterner, svinder den hvide 
Yacht i Natten, det er som havde man 
drømt, og man længes uvilkaarligt ef- 
ter Virkeligheden. Naar man har 
svælget i al denne Kunst og ligesom 
har udtømt den kunstneriske Kritik 
paa dette Værk, der ustandseligt paa- 
kalder den, har man en Trang til at 
bringe Ligevægten tilbage ved en Bog 
som Jakob Knudsens med dens For- 
dringer om moralsk Diskussion. 



Saaledes tvinger disse Bøger Kriti- 
ken hele Cirklen rundt. Saaledes ven- 
der man hjem fra „Bogmarkedet", 
som Lambek siger, fra denne By med 
dens lige Gader, dens hegnede Plæner, 
dens Skumringsstemninger og dens 
Solglimt over Taarne og Tinder, be- 
væget i alle Retninger, atter higende 
efter at dukke ind under Hvælvingen 
og drage bort til den Ensomhed, hvor 
Modsætningerne forliges og Livet 
aabenbarer sig. 



Mirakelbyen Lourdes. 

Huysmans sidste Bog.*) 

Af Vald. Koppel. 



Jeg vil raade Rejsende, der kommer 
til Lourdes, til at gaa ind i det store 
Panorama der. Det er et Raad, jeg 
ikke vilde give dem i nogen anden 
By, men her er det en anden Sag. Det 
er et udmærket Panorama. Man ser 
derpaa den lille Bernadette knæle i 
Grotten, hvor hun saa den hellige 
Jomfru og opdagede den undergørende 
Kilde, og rundt om hende staar Eg- 
nens Befolkning, lokket til af Beret- 
ningen om det mærkelige, som fore- 
gik der. Der er ogsaa en Officer, som 
Napoleon III har sendt derhen for at 
se, hvad der i Grunden var paa Fær- 
de. Bernadette ænser ikke disse Men- 
nesker rundt om, hun ligger i Eks- 
tase og beder til den hellige Jomfru, 
der kun er synlig for hende, og hun 
mærker ikke, at Vokslyset, som hun 
har bragt med og tændt, er gledet 
ned mellem hendes Fingre, saa at dets 
Flamme nu slikker op ad hendes 
Haand uden at gøre den Skade. Hun 



føler intet, men alle de omstaaende 
bemærker Miraklet. 

Jeg vil straks sige, at jeg tror ikke 
paa dette Mirakel, skønt det bekræf- 
tes af en Række Øjenvidner, hvor- 
imellem vistnok baade en Læge og 
Borgmester. Jeg er paa Forhaand 
mod alle Brud paa Naturlovene, og 
jeg nærer dyb Mistillid til Vidner. 
Men jeg bøjer mig for, hvad jeg ser 
med mine egne Øjne. Og naar jeg 
sammenligner det Landskab, Panora- 
maet i Lourdes fremstiller, med det 
samme Landskab, nu, ikke fuldt 50 
Aar efter, ser jeg dette : 

Siden den lille Bernadette i 1858 
havde sine Aabenbaringer, er Lourdes 
blevet omskabt. Den vilde pyrenæi- 
ske Natur har maattet lystre Præster- 
ne. Klippen er blevet jævnet, og oven- 
paa den knejser en mægtig Basilika, 



*) I. K. Huysmans: Les Foules de Lour- 
des, Paris 1906. 

nedenunder hvilken en lang Krypte, 
der ligner en Jernbanetunnel, som 
man kender dem fra Kølns eller 
Frankfurts Banegaarde, fører ind i 
Fjældet, længere nede endnu ad Klip- 
pen er der bygget i byzantinsk Stil en 
vældig Rosenkrans-Kirke. En stor- 
slaaet Esplanade er anlagt, hvor de 
religiøse Processioner samles, og hvor 
om Eftermiddagen de Syge anbringes 



hvor de Syge bader, og hvad selve 
Grotten angaar, er den blevet forsy- 
net med Gitter og asfalteret. I Hjør- 
net ses en Statue af den hellige Jom- 
fru, saaledes som hun viste sig for 
Bernadette; ovenover dens Indgang 
rasler, ophængt i tynd Staaltraad, 
Hundreder af Krykker, som de Syges 
Helbredelse har gjort overflødige. Og 
de Tusinde af Vokslys, som de Tro- 
ende daglig giver, og som i Pilgrims- 
farternes Tid vokser i den Grad, at det 
næsten ikke er muligt at faa Bugt 
med dem alle, selv om de brænder 
Dag og Nat, har forvandlet Grotten 
til et luende Kapel, et stadig flammen- 
de Hul i Bjærgets Side. 

Lourdes er blevet det mest besøgte 
Valfartssted i Europa, maaske i hele 
Verden, og i den lille By paa 9000 
Mennesker bor der undertiden 50,000. 

Denne Omkalfaltring af en vild og 
uciviliseret Bjærgegn er det, man kan 
faa et Indtryk af i Panoramaet. Og 
deiine Udvikling med Udgangspunkt 
i den lille Bondepiges Syner er ligo 
mærkelig, hvad enten man antager 
en overnaturlig Indgriben eller ikke. 
Og maaske endda mest i sidste Til- 
fælde. 



Bernadette Soubirous, for hvem den hellige Jomfru 

viste sig i 6 forskellige Aabenbaringer i Aaret 1868. 

Bernadette gik senere i Kloster og dede 1879, 

35 Aar gammel. 



i lange Rækker i deres Bærebøre og 
Rullestole for at modtage Velsignel- 
sen gennem Hostien, der højtideligt 
bæres rundt; Floden, der før slikkede 
Bjærgets Side, er trængt tilbage, tvun- 
get ind i et nyt Leje for at aabne Plads 
udenfor selve Grotten; den hellige 
Kilde, som Bernadette fandt, er om- 
hyggelig drænet, og dens Vand fores 
nu dels til de tolv Haner, hvor enhver 
kan tappe det, dels til Bassinerne, 



II. 

Blandt dem, der tror, er Huysmans. 
Denne Forfatter, som sikkert er en af 
de mærkeligste Personligheder i den 
moderne franske Literatur, maaske 
den mest udprægede, i alt Fald den 
voldsomste i sit Sprog, den mest ube- 
herskede og uligevægtige og mest over- 
raskende ved sin Udvikling, har til- 
bragt nogle af de store Pilgrimsdage i 
Lourdes, og hans Indtryk er blevet til 
en Bog, som man har ventet længe, 
men hvis Udgivelse paa Grund af For- 

fatterens Sygdom er trukket ud i over 
et Aar. 

Det er ikke let at „gøre" Lourdes 
efter Zola ; Huysmans naar Maalet ved 
at overbyde den store Afdøde. Jeg 



ligner flydende Tin, og i hvilket man 
bliver ved med at dykke de Syge ned . . . 

Zola vilde ikke have sammenlignet 
det hellige og undergørende Vand 
i Lourdes med snavset Opvaskevand, 



Den hellige Grotte ved Lourdes. Til venstre ses de ophængte Krykker i flere 
Rækker. Til højre en Statue af den hellige Jomfru, anbragt paa selve det Sted, 
hvor Bernadette saa Guds Moder; rundt om hendes Hoved staar som i en Glorie 
de Ord, hun den Gang udtalte: ,,Jeg er den ubesmittede Undfangelse' 4 . Tæt uden- 
for Gitret ses Stativet med Vokslys, i Baggrunden et Alter. 



tror f. Eks. ikke, at Zola vilde have 
skrevet disse Linjer: 

. . . Jeg gaar ind i Baderummene,, Sy- 
net er overalt det samme, de Syge hviler 
paa deres Baarer, og Vandet er endnu i 
Bevægelse og klasker mod Bassinets 
Vægge; undertiden bølger en Lugt af 
Jodoform igennem Luften, som er forpe- 
stet af giftige Aandedræt og af Saarene; 
overalt flyder der Gharpie- og Vatstum- 
per, fulde af Blod og Materie. 

Vandet er blevet en frygtelig Væske, 
en Slags graat Opvaskevand, fuldt af 
Bobler, og røde og hvide Blærer svøm- 
mer rundt i dette hvidlige Fluidum, der 



thi saa ærlig og overbevist en Fritæn- 
ker han var, saa dybt rystet af alt, 
hvad han saa i Lourdes af Elendighed 
og Nød og Griseri, var han dog for 
hensynsfuld til at bruge Ord eller 
Vendinger, der kunde krænke de Tro- 
ende. Han var maaske ogsaa forsig- 
tig for ikke at synes partisk. 

Men Huysmanns er selv troende og 
behøver derfor ikke at tage Hensyn. 
Og han er maalbevidst. Thi det er 
jo klart, at jo modbydeligere Sygdom- 
mene skildres, jo værre Uhumskhe- 
derne i Bassinerne, hvor der paa den 

grufuldeste Maade øves Vold mod alle 
Hygiejnens simpleste Love, des større 
er jo Underet. Ikke blot det enkelte 
Under, den enkeltes mirakuløse Hel- 
bredelse, men det permanente Mira- 
kel, at de ikke alle gaar hen og dør ! 
Hvilken Ophøjelse for Troen, hvilken 



I. K. Huysman. 

herlig Ydmygelse af den overmodige 
Videnskab. Huysmans siger selv: 

Deri ligger netop det stadige Mira- 
kel i Lourdes; i disse inficerede Be- 
holdere kaster man de Syge uden at- 
vente, til de har fordøjet ; man dyp- 
per Kvinder deri til Halsen i Perioder, 
hvor den simpleste Fornuft forbyder 
en Kvinde at tage et Bad, og der er 
ingen, der faar Slagtilfælde eller mær- 
ker mindste Mén af det iskolde Bad, 



eller som lider under, at de ikke bli- 
ver tørret efter Badet. De antisepti- 
ske Forbindinger, som Kirurgien lov- 
priser saa højt, bliver her blot erstat- 
tet af Omslag, dyppet i Lourdes- Van- 
det og Saarene lider ikke det mindste 
derved. 

Ja, Huysmans gaar saa vidt som til 
at hævde, at Jomfru Maria sikkert ser 
med mildere Øjne paa dem, der blindt 
troende kaster sig ind i alle mulige 
Besværligheder, end paa dem, der ta- 
ger Hensyn til Hygiejne og Komfort. 
Se f . Eks. Belgierne I Tidligere kom 
deres Syge skumplende paa tredje 
Klasse under skrækkelige Lidelser, og 
de opnaaede det ene Mirakel efter det 
andet, nu har de faaet et rigtigt Syge- 
Tog, sammensat af første Klasses 
Vogne og Sovewaggoner og med et 
Kapel til at læse Messe i undervejs, 
det er saa komfortabelt, som det kan 
være, men de vender hjem, lige saa 
syge, som de kom. 

Altsaa til Forherligelse af den hel- 
lige Jomfru dykker Huysmans ned i 
alle Lourdes' Rædsler og giver Beskri- 
velser, som jeg ikke vover at oversætte. 
Denne overforfinede Forfatter, som el- 
sker det skønne, har en sjælden Evne 
til at se og skildre det hæslige. Det 
kan jo være, at de to Ting følges ad 
og supplerer hinanden. 

Her en lille Prøve paa hans Beskri- 
velser: 

Spedalske ses Side om Side med Per- 
soner, der slæber paa umaadelige Hals- 
svulster, og der findes Damer, som, naar 
de slaar deres Slør tilside, blotter Lu- 
puspatienternes Dødningehoved med to 
røde Huller i Stedet for Øjne og et blø- 
dende Klør Es i Stedet for Næse; andre 
som ædes op af Kræft, har kun den ene 
Side af Ansigtet tilbage, og der er en 
ulykkelig, som, naar han drikker, er 
nødt til at hælde Hovedet tilbage og 

knibe Næsen til, for at Drikken ikke skal 
løbe gennem den gennemhullede Gane 
og gaa til Spilde. 

Føj hertil: 

Manden, der rystes af Paralysis agitans, 
hvis Hoved bevæger sig frem og tilbage 
som Knebelen i en Klokke, og hvis for- 
trukne Fingre uophørlig gør den samme 
Gestus, som om han vilde knappe sin 
Vest op ... . 

Eller: Patienten, der lider af en gam- 
mel Tuberkulose i Bensystemet og Lun- 
gerne, og hvis Hofter er bedækkede med 
stinkende Bylder; han ligger og ryster i 
en Sø af Materie. 

I disse og andre Beskrivelser, som 
jeg udelader (f. Eks. Skildringen al 
den Lupuspatient, hvis Ansigt er et 
eneste stort blødende Hul, og som sæt- 
ter Præsten i Forlegenhed, da han er 
til Skrifte; thi den hellige Mand ved 
ikke, hvor i dette henraadnende An- 
sigt han skal stikke Hostien ind.) — I 
alt dette dukker den gamle Huysmans 
frem igen, Manden, der skrev „Sø- 
strene Vatard" og „Dybt nede", den 
yderliggaaende Realist, som man sag- 
de i gamle Dage, Manden med den 
nøgterne Iagttagelsesevne, hvem intet 
nok saa uappetitligt skræmmer. 
Tværtimod ! Naar han af en hellig 
Pater i Lourdes hører om den lille 
Bernadette, at hun en Gang lige efter 
Ekstasen, under hvilken hun havde 
talt med den hellige Jomfru, gav sig 
til med sin sædvanlige, halvt mekani- 
ske Gebærde at skubbe sit Hovedtør- 
klæde til tilside, for at kunne komme 
til at krasse Lusene, der plagede hen- 
de, — ja, saa gengiver Huysmans delte 
lille Træk vemodigt, næsten rørt. 

III. *' 

Som sagt, Huysmans er troende, og 
Miraklerne i Lourdes er for ham ikke 
Avivlsomme. Han undersøger Helbre- 



delserne og finder ingen anden For- 
klaring end den overnaturlige Indgri- 
ben. Zola har talt om Suggestion og 
Autosuggestion. Meget vel, en Sugge- 
stion kan tænkes at helbrede en ner- 
vøs Lidelse, men kan den ogsaa i et 
Nu, ligesom med et voldsomt Ryk, 
standse en Kræft, en Lupus, hele 
Saar i mindre end et Minut, rette Hof- 
teskader, genskabe Hud, Kød, ja selv 
Knogler, der manglede ! Og at vi ikke 
holdes for Nar, derom kan vi være 
forsikrede, erklærer Huysmans; thi 
der findes jo i Lourdes et Konstate- 
rings-Kontor, som bestyres af to højl- 
ansete Læger, og hvor alle Tilfælde 
nøje undersøges. Intet Mirakel pro- 
klameres, uden at det virkelig ogsaa 
er et Mirakel. 

Derfor er der ingen Tvivl om, at 
Lourdes er det af den hellige Guds 
Moder udvalgte ag benaadede Sted, 
hvor ikke blot Legemerne helbredes, 
men hvor Sjælene bliver bedre. Og 
dette er ikke det mindste Under. 
Lourdes er „de menneskelige Fejls 
Garderobe". Man lader den Bagage, 
man ellers slæber rundt med af Syn- 
der og Lidenskaber, blive staaende 
paa Banegaarden ved Ankomsten, 
man glemmer sig selv, bliver uselvisk 
og opofrende, god og kærlig, og det er 
tilladt at haabe, at naar man saa en 
Gang vender hjem, er Bagagen min- 
dre tung. 

Og Huysmans skildrer Sygeplejer- 
skernes Mod og Udholdenhed, og de 
frivillige, der ofte af den højeste 
Stand og af fornemste Stilling strøm- 
mer til fra hele Frankrig for at bære 
de Syge til og fra Badet. 

Men samtidig er Huysmans Pariser 
nok til at se det groteske og det lat- 
terlige brede sig overalt. Han er 
umaadelig overlegen overfor de Op- 

tog af Bønder, dér kommer dragende 
fra Frankrigs forskellige Egne i deres 
gamle sære Dragter, syngende Sal- 
mer i Dialekt, og han kender ingen 
Grænser for den Haan, han ødsler paa 
de mondæne Damer, for hvem From- 
heden er en Mode, et Lune eller et 



andre Prælater, som de før udspejdede 
for at lade sig velsigne af dem og faa 
Lov til at kysse deres Ring, tæller ikke 
mere med; Manden fra Palæstina, der 
ser mat og lidende ud, har fortrængt 
dem alle, og naar han antastes af Da- 
merne, velsigner han dem lige saa me- 
get som de vil, og synlig glad over sin 



Udsigt over Basiliken, Domkirken troner paa Toppen af det Bjærg, paa hvis 
højre Side Grotten findes, ikke synlig paa dette Billede. Nedenfor Hovedindgan- 
gen ses Indgangen til Krypten, og allerlavest ligger Rosenkranskirken, hvis by- 
zantiske Kuppel rager op foran Kryptens Indgang. Allerforrest breder Esplena- 
den sig. Til venstre ses Bjærget, ad hvilken „Via Dolorosa" fører op, til højre 
flyder Floden Gave. 



Indfald, og som trænger sig frem i 
første Række for at bemærkes. Han 
skriver bl. a. om dem: 

Siden i Gaar Aftes er de ganske løs- 
slupne. De har opdaget en Biskop paa 
30 Aar, som har et langt og snavset 
Haar, der falder ham ned paa Ryggen, 
et Kristusskæg og blaa Tatoveringer paa 
Hænderne ligesom en Bryder; og de 
styrter bag efter ham og skriger: ,,Hvor 
han er smuk! Og han ligner aldeles Vor 
Herre Jesus." Og da saa Rygtet breder 
sig, at det vist er en Biskop fra det hel- 
lige Land, bliver de helt tossede. De 



Succes rækker han dem sin store Ame- 
tystring som en Bonbon til at sutte paa. 
Men først og fremmest gaar der en 
Grundtone gennem Huysmans Bog: 
Han ærgrer sig over al den arkitekto- 
niske Hæslighed, der overalt støder og 
saarer hans kunstelskende Øje. Hvis 
man vil vide, hvad det franske Sprog 
ejer af udsøgte og sjældne Invectiver, 
skal man læse hans Beskrivelse og 
Kritik af de to Kirker, Basilikaen med 
dens Krypte og Rosenkranskirken, de 
to gigantiske Byggeforetagender, der 

i det ydre anskueliggør Miraklets 
Triumf paa dette Sted. Huysmans er 
fuld af den dybeste Foragt for disse 
Makværker. Og efter Side op og Side 
ned at have sønderlemmet de to Kir- 
ker, er han saa forpustet, at han, da 
han skal i Lag med „Pilatus-Gruppen" 
er nødt til at tilstaa: 

— Her svigter Skældsordene én. 

Det er ogsaa en løjerlig Idé, man 
har haft: Paa Fjældet ved Siden af 
Grotten har man villet indrette en Via 
Dolorosa med alle dens 12 „Statio- 
ner." Det er Meningen, at de Troen- 
de i store Processioner skal drage op 
ad dette Fjæld og ved hver Station 
mindes Herrens Lidelseshistorie. Fo- 
reløbig har man kun gjort en af dem 
færdig: Kristus foran Pilatus. Figu- 
rerne, der er af Træ og i overnaturlig 
Størrelse, er frygtelige, stive og ube- 
hjælpsomme, og jeg har ikke set no- 
get mindre virkningsfuldt end denne 
bibelske Gruppe i fri Luft. Huysmans 
fortæller, at naar Bønderkonerne 
kommer op ad Højen og faar Øje paa 
Pilatus, saa tror de, at han er Kristus, 
°g begynder at henvende sig til ham 
med Bønner og Knæfald. 

Intet andet Sted i intet andet Land, 
siger Huysmans, har man vovet at ud- 
stille saa blasfemiske Rædsler, Lour- 
des er Mønstret for den gejstlige 
Kunst i dens fulde Skændsel. 

Og et andet Sted: 

Der findes i Lourdes en saadan Rig- 
dom af Plebejeragtighed, en saa over- 
vældende Blomstring af den sletteste 
Smag, at man er nødt til at antage, at 
det er den Onde, der er paa Spil. 

Der er ingen Tvivl om, at Huys- 
mans mener dette. I alt, hvad Huys- 
mans ser rundt om sig lige fra Dom- 
kirkens Spir til det usle gudelige Nips, 
der forhandles i et Utal af Butikker, 



møder hans forfinede Smag overalt 
den samme Hæslighed, og han siger 
sig selv, at dette kan jo ikke være en 
Tilfældighed I Det er Djævelens Re- 
vanche over Guds Moder. Hun har nu 
fortrængt ham fra de vilde Bjærgegne 
og de ubeboede Fjældhuler, hvor han 
har huseret ubestridt i saa mange 
Aar, men idet hun sætter sin Fod paa 
Slangens Hæl, har den dog Kraft nok 
til at bide hende i Hælen. Ja, al denne 
slette Kunst, der kun virker som en 
eneste stor Latterliggørelse af de op- 
højede Begivenheder, den stræber at 
forherlige, — den er Djævelens Hævn, 
den Afmægtiges og Ondskabsfuldes 
Hævn. 

Og for at intet skal mangle i det 
forbryderiske Værk, Satan her har 
for, slutter Huysmans, saa illuminerer 
man ovenikøbet paa de store Festafte- 
ner Basilikaens Fagade og Taarne. 

IV. 

I den vældige Literatur, der efter- 
haanden er opstaaet om den undergø- 
rende Grotte i Lourdes, rager to Bø- 
frer op, Zolas ogHuysmans. De 
er begge skrevne af overlegne Forfat- 
tere med ualmindeligt Talent. Zolas 
er den, der ligger os danske Læsere 
nærmest. Man genkender i den den 
ivrige Sandhedssøger og overbeviste 
Fritænker, hvis store Maal det er at 
trænge til Bunds i og forklare alle 
Samtidens Fænomener; og som et af 
de mærkeligste og underligste har da 
Lourdes tiltrukket ham, og han har 
skildret os det i sin kraftige og rigt 
malende Stil, og paa hver Side banker 
hans varmtfølende Hjærte ved Synet 
af al denne Elendighed og Nød, i Med- 
lidenhed med Menneskene, der famler 
rundt paa denne lille Klode uden at 
kunne se klart, uden at vide Besked. . 

Huysmans er som Menneske ringe- 
re, som Kunstner større, i alt Fald 
som Stilist. I Grunden vinder han 
ikke Læserne, selv om man beundrer 
hans Evne til at opbygge pragtfulde 
Billeder. Han savner Hjærte og Var- 
me. Denne troende er fuld af Spot og 
æstetisk Lede, hvor Zoia glødede af 
Iver. Men han siger det ogsaa selv: 
„Er der nogen, der oprindelig ikke 
har brudt sig om at komme til Lour- 
des, saa er det mig! Mirakler bryder 
jeg mig ikke om at se ! Min Tro er 
ikke grundet paa ydre Ting." 

Der er sikkert ikke noget, Zola hel- 
lere vilde have set end et Mirakel ! 

Men Huysmans Bog har i alt Fald 
den Interesse forud, at den er skrevet 
af Frankrigs største Stilist, at den vi- 
ser os, hvorledes en moderne Katolik 
ser paa Lourdes, dette underlige Sted, 
hvis Mage ikke findes i Europa, og 
hvor man i Grunden befinder sig 
udenfor Europa, thi de, der opholder 
sig der, har ganske glemt de daglige 
Interesser, der før sysselsatte dem. 
Det er kun Grotten og Vandet og Un- 
deret! Alle spørger kun efter Mirak- 
let, og den eneste Avis, der sælges, er 
„Journal de la Grotte 14 , der hæsblæ- 
sende bringer de sidste Mirakler, med 
Fare for Dagen efter at blive demen- 
teret af Konstaterings-Kontoret. Man 



lever i en underlig Luft, sammensat 
af Kirke og Hospital, af Karbol- og 
Jodoformstank og det varme Pust fra 
brændende Vokslys. 

Og Lourdes Berømmelse er stedse i 
Stigen, dens Indflydelse og Betydning 
større end man herhjemme aner. Der 
var for kort Tid siden Tale om, at den 
franske Regering vilde lukke Grotten. 
Tanken blev opgivet igen, i alt Fald 
opsat. Nu agiteres der dernede for og 
imod. De radikale paaberaaber sig na- 
turligvis hygiejniske Interesser til 
Fordel for Lukningen. Men 800 Læger 
har lige for nylig underskrevet en Er- 
klæring, i hvilken de udtaler, at de 
ikke kender noget Tilfælde, hvor en 
Syg har lidt Skade af Behandlingen i 
Lourdes eller er blevet smittet ved 
Drikkehanerne eller i Badene. Og 
man vedbliver at udbasune de velsig- 
nelsesrige Undere, som den hellige 
Jomfru næsten daglig gør dernede, og 
store Pilgrimstog ankommer ikke blot 
fra hele Frankrig, men fra Belgien, 
Spanien, Italien, Svejts og Østrig. 
Den Regering, der vilde vove i Oplys- 
ningens, den sunde Fornufts og Hy- 
giejnens Navn at spærre den hellige 
Grotte, hvor den lille Bernadette i 
1858 modtog Besøg af den hellige 
Jomfru, maatte være forberedt paa al- 
vorlige Uroligheder og maaske Oprør. 



Professor Edvard Holms Fremstilling 
af den saakaldte Guldbergske Tid. 



Ved J. A. Fridericia. 



Det er nu omtrent 20 Aar siden, at 
Professor Edvard Holm udsendte de % 
Bind, der gav os den første større Skil- 
dring af den danske Enevældes indre Hi- 



storie i Tiden 1660—1720. Han var da 
allerede over 50 Aar, og dog var disse 2 
Bind af ham kun tænkt som Indlednin- 
gen til et langt større Værk, der skulde 

være hans Livs Hovedgerning og inde- 
holde en paa de mest indtrængende Stu- 
dier bygget Fremstilling af Danmark — 
Norges Skæbne og Udvikling paa alle 
Omraader i Tiden fra 1720 til de to Ri- 
gers Adskillelse 1814. Der hørte Kærlig- 
hed til Videnskab og Fædreland, Pligt- 
følelse, Tro til egne Kræfter og ikke 
mindst Livsmod til at fatte en saadan 
Plan i en Alder, hvor mange andre me- 
ner og ofte har Grund til at mene, at 
Tiden er forbi til at sætte sig nye store 
og vidtrækkende Opgaver, fordi i bedste 
Fald kun Alderdommen kan bringe Fuld- 
endelsen. Sikkert har Professor Holm 
ogsaa ejet de nævnte Egenskaber, og dri- 
stigt skred han til sit Arbejde. I 1891 
udkom 1ste Bind af det planlagte Værk, 
Slag i Slag derpaa flere andre og nu i 
1906 sidste Halvdel af 5te Bind. Endnu 
staar adskilligt tilbage, men overordent- 
lig meget er naaet, paa intet Punkt har 
Forfatterens Alder — skønt der til den 
har knyttet sig Formindskelse af Haan- 
dens legemlige Kraft og store personlige 
Sorger — sat sit Spor, endnu haster han 
lige virksom mod Værkets Fuldendelse, 
og endnu besidder han Ungdommens Fø- 
lelse af, at hvad Livet kræver, er den ful- 
de Hengivelse i Arbejdet med Opbydelse 
af ethvert Nu og af alle Evner uden Af- 
slag i Fordringerne til sig selv. 

Uden Tvivl har dog Arbejdet for ham 
maattet rumme mange tunge Øjeblikke. 
Vort 18. Aarhundrede er ligesom vor hele 
nyere Tid ikke nogen begejstrende Epo- 
ke. I mange Henseender er Aarhundre- 
dets Mærke indtil dets sidste Tiaar Mid- 
delmaadigheden, kun faa Personligheder 
naar ud over den, og selv til adskillige 
af disse faa knytter der sig store Ska- 
vanker, skæbnesvangre Fejlgreb begaas 
baade udadtil og indadtil, Standsfor- 
domme og Egennytte gror frodigt. Me- 
get har dog sikkert hjulpet Professor 
Holm ud over disse Øjeblikke, ikke alene 
Følelsen af, at kun han var Manden 
til at indfri det Løfte han havde givet, 
ikke alene den sande Videnskabsmands 
Forskerglæde, den, der skabes ved at 
trænge dybt ind i Stoffet og se Gaaderne 



løses, men ogsaa hans eget Temperament. 
Kan han end have sine Antipatier mod 
Mennesker, i det store hele tør det vel 
siges, at han ser lyst paa Personer, er 
tilbøjelig til altid at søge og finde det 
gode og fortjenstfulde ved dem. Med 
hans Retfærdighedsfølelse forbindes en 
Glæde, hver Gang han selv hos dem, der 
i meget er ham imod, kan øjne forso- 
nende og værdifulde Træk. Det kan der- 
ved ske, at de Karakteristikker, han gi- 
ver, kan komme til at mangle i 
Helhedskraft eller udstykkes vel meget i 
hvad godt og hvad ikke godt der kan si- 
ges om deres Objekter. Men allevegne 
føler man hans rent menneskelige og 
patriotiske Tilfredsstillelse ved at kunne 
forbinde Lyset med Skyggen. Og hvad 
der gælder hans Syn paa Mennesker, 
gælder ogsaa hans Betragtning af For- 
hold og Tilstande. Hvor haardt han end 
kan dømme om Aarhundredets Mangler 
og Misgreb og om dets Institutioners 
Skadelighed eller Uretfærdighed, alle- 
vegne mærker man dog, hvilken Glæde 
det er for ham at kunne drage frem, 
hvad der formentlig kan undskylde Fej- 
lene, eller at kunne paavise Udviklingens 
Lyssider, navnlig det vel langsomme, 
men dog støtte Fremskridt, der sker i 
Opfattelsen af Samfundstilstandene, og 
den Sympati, som i alt Fald en Del af 
de styrende viser dette Fremskridt. Mu- 
ligvis har denne stadige Fremhæven af 
Lys og Skygge til sine Tider for- 
styrret Indtrykket af de store Linier og 
formindsket Perspektivets Kraft, men 
sikkert er baade, at den bunder i en 
Redelighedssans, som ikke noksom kan 
skattes, og at Trangen dertil for For- 
fatteren selv maa have været en overor- 
dentlig Hjælp til stedse at bevare Frisk- 
heden i Arbejdet. — 

Det foreliggende 5te Bind omfatter 
Aarene 1772—84, altsaa Tiden fra Stru- 
ensees Fald til det Regeringsskifte, der 
bragte Kronprins Frederik og den nye 
Tids Mænd til Magten. Naar man læ- 
ser Holms Fremstilling, faar man et i 
høj Grad typisk Indtryk af hvad de sid- 
ste 50 Aar har betydet for dansk Histo- 

rieforskning og dens Resultater. I 1841 
udtalte Paludan-Muller med Rette, at 
vi egentlig intet vidste om Guldbergs 
Stilling i den Periode, som dog i Reglen 
gaar under hans Navn; han kunde have 
tilføjet, at vi i det hele kun kendte Pe- 
rioden i dens store Omrids. Saa kom 
i Slutningen af det 19. Aarhundrede, 
jævnsides med Udgivelsen af adskilligt 
Kildestof, en Række Arbejder, der be- 
lyste Tiden fra forskellige Sider, navn- 
lig af Dr. Aage Friis ved hans paa 
Grundlag af den af ham fremskaffede, 
hidtil ganske ukendte Bernstorffske 
Korrespondance byggede Disputats om 
Guldberg og Bernstorff, og af Professor 
Holm selv, og endelig har vi faaet dennes 
Helhedsskildring, først mere kortfattet i 
5te Bind af Danmarks Riges Historie og 
nu. meget udførligere i 5te Bind af hans 
eget store Værk. Det ligger da nær at 
kaste et Blik — om end kun i ganske al- 
mindelige Træk — paa hvad der er vun- 
det ved den nyeste Forskning og særlig 
ved Holms Arbejde. 

Lad os sige det straks, paa Hoved- 
punkter er det tidligere Syn paa Tiden 
ikke blevet omstødt. Saa godt som altid 
er man gaaet ud fra, at den har været 
rig paa store Fejlgreb og været i mange 
Henseender en Konservatismens, ja Re- 
aktionens golde Periode. I det store og 
hele vil Holm ikke rokke ved denne Op- 
fattelse, selv om han noget stærkere end 
'tidligere sket betoner hvad der blev staa- 
ende af Struensees Reformer og hvorledes 
de store Samfundsopgaver vedblivende 
drøftedes i Litteraturen. Ogsaa for ham 
har Tiden som Hovedmærke Standsning 
i Fremskridtet paa væsenlige Omraader, 
ogsaa for ham staar den som en Afbry- 
delse af vor oplyste Enevælde, skillende 
fra hinanden dens to for øvrigt saa 
forskellige Afsnit, den idérige, men 
fremmedartede og brutalt fremstormende 
Struenseeske Tid og den mere stilfærdige, 
hjemlige, men tillige paa mange Maader 
heldbringende og lykkelige Reventlow- 
Bernstorff-Colbjørnske Tid. Trykkefrihe- 
den formindskedes, Godsejerindflydelse 
gjorde sig atter gældende i adskillige 



Henseender, og Hoveriforordningen be- 
tegnede et stort Tilbageskridt i Stilling- 
en til Datidens store sociale Problem, 
Bøndernes personlige Kaar. Men ogsaa 
tidligere har man set, at Fremskridtets 
Standsning ingenlunde var ubetinget, og 
Holm bekræfter dette. For Agerbrugets 
Udvikling var Loven om Udskiftningen 
banebrydende, i kommerciel Henseende 
fik Landet sin første store Blomstrings- 
periode, og i national Henseende bringer 
Tiden noget afgørende og heldbringende 
nyt ved Bestemmelserne om Dansk som 
det eneste øverste Regeringssprog, ved 
Forandringerne i Hæren og navnlig ved 
Indfødsretsloven. Ogsaa i en anden Hen- 
seende stadfæster Holm fuldt ud den tid- 
ligere Opfattelse ved at fastslaa Kabinets- 
styrelsens Fordærvelighed. 

Det er nu klart, at allerede Bekræftelsen 
af den tidligere Total opfattelse i og for sig 
er noget meget værdifuldt. Saa længe Ti- 
dens Historie, som sagt, kun var kendt i 
de store Omrids, var der en Mulighed til 
Stede for, at en nøjere Prøvelse vilde af- 
kræfte Betydningen af dem ved at frem- 
drage andre Momenter. Sagen staar nu 
helt anderledes, efter at Kilderne er 
blevne gennemforskede og prøvede paa 
den grundigste og og tillige mest upar- 
tiske Maade. Men dernæst er jo Kund- 
skaben til Omridsene og de store Linier 
eet, Uddybelsen af Kundskaben og dens 
Udvidelse til hele Livets brogede og sam- 
mensatte Indhold noget andet. Og det 
er da især her, at Holms Arbejde har 
bragt saa overordentlig meget nyt. 

Jeg skal dog ikke her fordybe mig i 
Bogens indtrængende Behandling af den 
udenrigske Politik, af Norges Tilstand, 
af Handelens, Industriens og Landbru- 
gets Kaar, af Finans-, Hær-, Kirke- og 
Skolevæsen, i hvor høj Grad værdifulde 
Afsnittene derom end er, men holde mig 
til nogle enkelte andre Spørgsmaal og 
knytte et Par Bemærkninger til Forf.'s 
Fremstilling og Opfattelse af dem. 

Meget skarpsindig og rammende er 
Undersøgelsen om Forordningen af 13. 
Febr. 1772, den hvorved den øverste Sty- 
relse omordnedes og som var tænkt at 

danne den store Modsætning til Struen- 
sees Regimente. Særlig syntes Forf. at 
have Ret i at hævde, at de Bestemmelser 
i den, der kom til at danne et Slags 
Grundlag for den paafølgende Kabinets- 
styrelse og saaledes til at formindske 
den nævnte Modsætning, oprindelig skab- 
tes ganske naturligt af hele den givne 
Stilling og ikke skyldtes noget særligt 
Hensyn til Juliane Marie og Arveprinsen 
eller endnu mindre Guldbergs Initiativ. 
Af megen Værdi er dernæst Bemærknin- 
gerne om de Reskripter, hvorved Trykke- 
friheden indskrænkedes, og om Maaden, 
hvorpaa de bragtes i Udførelse. Holms 
Opfattelse stemmer for saa vidt overens 
med den ældre, som ogsaa han fasthol- 
der, at der indførtes et Vilkaarlighedens 
Herredømme, og at dette i alt Fald i 
flere Aar virkede lammende paa den of- 
fentlige Forhandling. Men han mener 
lige saa bestemt, at man har fejlet ved 
at antage, at Politimesteren i Køben- 
havn havde faaet nogen Myndighed 
over den egentlige Litteratur; kun over 
for Aviser, Flyveskrifter og Kobbertryk 
havde han faaet Ret til at skride vil- 
kaarligt ind. Helt overbevist har jeg dog 
ikke følt mig ved hans Bevisførelse paa 
det sidste Punkt; nærmest er jeg tilbøje- 
lig til at tro paa, at Regeringen selv 
har været meget uklar med Hensyn til 
Meningen og Rækkevidden af dens egne 
Beslutninger. Særlig Interesse knytter 
sig endvidere til Oplysningerne om de 
Forhandlinger, der gik forud for Udste- 
delsen af Hoveriforordningen, hvis re- 
aktionære Karakter Holm bestemt fast- 
holder trods den Kritik, han retter mod 
den Struenseeske Forordning om samme 
Spørgsmaal. 

Navnlig bør det dog fremhæves, i 
hvilken Grad Forf/s Undersøgelser har 
kastet fuldstændigt nyt og haardt til- 
trængt Lys over Karakteren af Kabinets- 
ordrene i denne Tid. Først nu faar man 
fuld Klarhed over hvad der forstodes ved 
den saakaldte Korroboration (Stadfæstel- 
se) af dem af Kongen i Statsraadet, over 
hvilke Omraader de væsenligst omfatte- 
de, om hvem der foranledigede dem, og 



om hvorledes efterhaanden mere og mere 
droges ind under dem, saaledes at Stats- 
raadet mere og mere trængtes tilbage af 
Kabinettet. Og, som allerede sagt, Forf. 
fordømmer strengt hele Kabinetssty- 
relsen og viger ikke tilbage for at ud- 
tale, at Arveprinsens af Kongen ikke un- 
derskrevne Ordrer har en mistænkelig 
Lighed med Struensees, som bragte ham 
paa Skafottet, og at selv de af Kongen 
underskrevne Ordrer kun juridisk og 
formelt afveg fra Struensees, men reelt 
faldt sammen med dem ved lige saa 
despotisk at lægge Magten i Kabinettets 
Hænder. 

Undersøgelsen om Kabinetsordrerne 
hænger nøje sammen med en Side af 
Værket, som jeg hidtil ikke har omtalt, 
men som dog hører til dets allerinteres- 
santeste Indhold. Jeg tænker herved paa 
hvad det lærer os om de ledende Per- 
sonligheder. Et særdeles vigtigt Bidrag 
i denne Henseende var allerede givet af 
Friis, men denne havde dog efter sin Op- 
gaves Natur mest samlet sig om Bern- 
storff; nu har Holm for øvrigt for en stor 
Del byggende paa det af Friis fra Tysk- 
land hidskaffede Kildestof, men supple- 
rende dette paa mange Punkter, givet 
os en Helhedsskildring. 

Varsom, med stadig Tilbøjelighed til at 
drage de lysere Træk frem, hvor han me- 
ner at finde dem, men dog uden Sky for 
kraftige Linjer tegner Forfatteren os da 
Billeder af Juliane Marie, Arveprinsen, 
Guldberg, Shack Rathlou,Schimmelmann, 
Bernstorff og mange andre, Billeder, som 
hører til de bedste, han i det hele har 
givet os. Vi vil tage nogle enkelte Eks- 
empler. Juliane Marie roser han for 
hendes Danskhed, men han skaaner ikke 
hendes Forfængelighed og Smaalighed 
og den Hadefuldhed, hvormed hun for- 
fulgte den ulykkelige Karoline Mathilde. 
Han nævner Arveprinsens Ry for God- 
modighed og Venlighed (betyder for øvrigt 
enkelte samtidiges Fremhæven deraf syn- 
derligt?), men giver ham ellers det sam- 
me Skudsmaal for Søllethed, Kejtethed 
og Ubegavethed, som ofte før er sat paa 
ham, og kalder ham en Dukke i Juliane 

Maries og Guldbergs Hænder. Hvad 
Guldberg angaar, fremhæver han, hvor- 
ledes han fuldt naivt og oprigtigt ganske 
savnede Blik for, at hans Kabinetsstyrelse 
lignede Struensees; der var i hans Øjne 
et uhyre Svælg imellem de to Regerings- 
maader. Struensee stod for Guldberg som 
den frække Usurpator, medens Kongens 
nærmeste Slægtninge med ham selv som 
deres Hjælper var fuldt berettigede til at 
handle paa egen Haand under Kongens 
Sindssygdom, saa meget mere, som det 
var deres Pligt at hindre, at Aristokratiet 
gennem Statsraadet lagde et Baand paa 
det suveræne Kongedømme; medens han 
saa Struensees Kabinetsstyrelse som et 
rent selvisk Middel til at opnaa ogen 
Magt, var han overbevist om, at hans 
egen Kabinetsstyrelse var et Middel til at 
redde den legitime Enevælde. Saaledes 
har sikkert ogsaa Guldberg — Dogmati- 
ker og Principrytter som han var — ræ- 
sonneret, men lige saa sikkert har Holm 
Ret i at betone, hvor uhyre godt denne 
Tankegang passede til hans egen Ærger- 
righed og Magtlyst. Ogsaa paa anden 
Maade aflurer Forf. Guldbergs Væsen. 
Hans stadige Høflighed og sødladne Ven- 
lighed ser han som et Udslag afParve- 
nuens Mangel paa Stolthedsfølelse; heri 
var han den store Modsætning til, hvad 
en anderledes formet Parvenunatur gjor- 
de Struensee til, og Uligheden i deres 
Karakterer finder Forf. ogsaa udtrykt i 
den forskellige Stil i deres Kabinetsor- 
drer; Struensee vilde virke ved at ind- 
jage Skræk, Guldberg — Skolemester 
som han var og blev — ved at docere og 
moralisere. 

Fuldt saa vigtig som selve Karakteri- 
stikkerne er dog Oplysningerne om de le- 
dende Personligheders Stilling til de for- 
skellige Spørgsmaal og til hinanden og 
om de Brydninger, som derved kom frwm. 
Vi oplyses saaledes om, at Guldberg in- 
gen Del har i den Reaktion, som ind- 
traadte mod Struensees Lovgivning i den 
første Tid efter 17. Januar; allerede der- 
ved og saa af andre Grunde maa Benæv- 
nelsen den Guldbergske Tidsalder for 
hele Perioden 1772—84 tages med vn vis 



Begrænsning. Men særlig Interesse knyt- 
ter sig til Skildringen af Modsætningen 
mellem Hoffet og Guldberg paa den ene 
Side og A. P. Bernstorff paa den anden. 
Det tør vistnok ikke siges, at Forf. helt 
har udtømt dette Spørgsmaal, som for 
Bernstorffs Vedkommende endnu vil kun- 
ne ses fra andre Sider; der er saaledes 
vistnok en Forskel mellem hans Opposi- 
tion i de første Aar, hvor han mindre for- 
arges over Kabinettes Overgreb over for 
Statsraadet end over dets Hensynsløs- 
hed mod Kollegierne, og saa den i de se- 
nere Aar, hvor lian ogsaa i saa høj Grad 
føler Statsraadet som det tilsidesatte; 
indskudsvis kan det i det hele bemærkes, 
at Forf. gaar vel lidt ind paa visse Si- 
der af Bernstorffs Virksomhed, saale- 
des hans Styrelse i Hertugdømmerne, 
hvorom dog næppe det sidste Ord endnu 
er talt. Men i det hele og store har 
Forf. uden Tvivl set rigtigt paa Karakte- 
ren af den nævnte Modsætning. Den 
bundede væsenligst i fire Ting: Uden- 
rigspolitikken, hvor — for at sige det 
med faa Ord — Guldberg svor til Tilnær- 
melse til Rusland, Bernstorff ønskede 
Venskab med England; Styrelsens hele 
Form, hvor Bernstorff var en Fjende af 
Kabinetsdømmet som formløst og egen- 
raadigt; det nationale Spørgsmaal, hvor 
Bernstorff saa uvenligt paa Guldbergs 
danske Synsmaade, og endelig Spørgs- 
maalet om Forholdet mellem Aristokrati 
og hvad ogsaa herhjemme kaldtes 3dje 
Stand. Det er paa de sidste to Punkter, 
at Holm ser en skarpere og betydnings- 
fuldere Modsætning end Friis har gjort 
det, og det synes mig med Rette. Bern- 
storff var og følte sig paa dette Tidspunkt 
endnu baade som Repræsentant for den 
tyske Indflydelse i Monarkiet og som 
Aristokraten, og saa i Hoffet og Guldberg 
omvendt Bærerne baade af en overdreven 
daniserende Retning og af en fordærve- 
lig, standsnivellerende Forkærlighed for 
3dje Stand, der navnlig traadte frem i 
Embedsbesættelser. Der er i dette noget 
højst ejendommeligt. Den konservative og 
reaktionære Guldbergs Principper peger 
virkeligt netop i disse Retninger mod 

Fremtiden og Fremskridtet, den Bern- 
storff, der snart efter skulde staa som et 
Midtpunkt i Kredsen af Fremskridtets 
Mænd, er i disse Aar paa vigtige Om- 
raader den gamle Tids Mand. Ulykken 
var blot den, at hvad Guldberg vilde bru- 
ge, sine Principper til, var, naar man ude- 
lader den nationale Side, en forbenet 
Konservatisme. Borgerlig som han selv 
var fra Fødselen, ængstelig for Aristokra- 
tiets Indgriben i Suveræniteten, vilde han 
have borgerlige ind i Administrationen, 
men denne Administration blev i hans 
Haand en slet Administration, egenraa- 
dig og vilkaarlig i sin Form, skadelig for- 
di den havde til Opgave at værne om det 
bestaaendes daarligste Sider. Heller ikke 
Bernstorff kan vel frikendes for Princip- 
rytteri, men Guldberg var ham dog ube- 
tinget underlegen i Talent og navnlig i 
Perfektibilitet og Evne til at vinde et vi- 
dere Syn. Indrømmes raaa det imidlertid, 
at dette først fuldt ud kom til at vise sig 
i Tiden efter 1784, den Tid, hvor det mær- 
kelige og lykkelige foregik, at en tysk og 



aristokratisk Kreds indgik en nøje For- 
bindelse med danske og borgerlige Frem- 
skridtsmænd. 

Med stor Interesse maa man imødese, 
hvorledes Professor Holm vil fremstille 
og opfatte hele denne Udvikling, den in- 
teressanteste og mest opmuntrende i vort 
18. Aarhundrede, den, hvor Danmark i 
flere Hensender indtog en mærkelig Plads 
i Europa og paa fredelig Maade gav sit 
Bidrag til Løsningen af store sociale og 
økonomiske Problemer. Baade af den 
Grund og for hans egen Skyld, og ikke 
mindst fordi hans optimistiske Livssyn 
fortjener at stemmes ind i den Tid, der 
rummer det store, om end kortvarige 
Medbør for Danmark, vil vi slutte disse 
Bemærkninger med et varmt Ønske om, 
at den usvækkede Arbejdskraft og Energi, 
som det foreliggende Bind bærer Vidne 
om, maa bevares for ham, saaledes at 
han kan fortsætte og fuldføre sit i Dan- 
marks Historieskrivning monumentale 
Værk. 



Elektrotekniken og det lille Haandværk. 



Af Poll la Cour. 



Naar jeg ud fra min Virksomhed med 
Elektrotekniken har vovet at stille dennes 
Horoskop i social Henseende med et 
Udsagn om, at ligesom Dampen i det 
nittende Aarhundrede har samlet Folk 
til Storstæderne og de store Fabrikcentre, 
vil Elektriciteten i det 20de Aarhundrede 
tjene til at sprede dem eller fordele 
dem noget mere, saa er dette sidste 
noget, som først Tiden vil vise, og som 
det derfor nu vilde være ganske utidigt 
at forsøge at belægge med statistisk 
Materiale. 

Jeg indrømmer derfor cand. politi. 
Lindberg, at jeg gjorde uklogt i at 
nævne de 1682 Elektromotorer, som var 
i Gang i Kjøbenhavn i 1904 — 5, som et 
Tegn paa, at Lilleindustrien begyndte at 
tage Elektriciteten i Brug. Cand. Lind- 



berg reducerer Tallet ganske betydeligt, 
saa at der kun bliver 120 af disse Mo- 
torer tilbage, som virkelig gørende Tje- 
neste paa smaa Værksteder, naar der 
skal tænkes paa Haandværk i almin- 
delig Forstand og ikke paa andre Ar- 
bejder, saasom Kødhakning, Kaffemaling, 
Vandpumpning m. m. Det maa vel an- 
tages, at cand. Lindberg har Adgang 
til Materiale, hvoraf dette fremgaar ; og 
jeg maa altsaa indrømme, at dette „Tegn 1 * 
— som andet kunde det ikke falde mig 
ind at nævne det — ikke har meget at 
betyde. Statistik vil det overhovedet 
være urimeligt at vente eller forlange 
paa et Tidspunkt, da først det, som 
Statistiken skal belyse, er i Færd med 
at begynde, i Færd med at organisere 
sig. Derfor skulde jeg helst have ladet 

være med at nævne hint Tal — endog 
blot som et „Tegn". 

Efter hvad cand. Lindberg oplyser, 
synes det jo altsaa, som om Lillehaand- 
værket i Kjøbenhavn kommer meget 
lengsomt med paa det ny. Og dette er 
maaske ikke at undres over; thi der 
skal Tid til, inden man faar sig tillæm- 
pet efter det ny. De, der én Gang har 
faaet Arbejde ved Fabrikerne, trækker 
sig ikke saa let ud af dem igen for at 
begynde en selvstændig Virksomhed. 
Og selv for de endnu existerende Smaa- 
haandværkere skal der Tid til, inden det 
gaar op for dem, hvilken Fordel en 
Elektromotor vilde yde dem, om de ind- 
rettede sig rigtigt derpaa. 

Men den, der lever midt i Bevægel- 
sen o : Elektroteknikens Udbredelse, ser 
Ting, som Statistikeren først om en 
længere Aarrække vil faa at se ; og 
Bevægelsen synes tilmed at skride ad- 
skilligt hastigere frem under landlige 
Forhold end i Storstaden, hvor det gam- 
melt tilvante paa Grund af de større 
Forhold i højere Grad staar som en 
Træghedsmodstand mod det ny. 

Som Vidnesbyrd herom skal jeg nævne 
følgende Tal. Elektricitetsværket i Vejen 
bespiser 24 Elektromotorer. Af disse 
arbejder 13 for Haandværkere 
ved selve deres Haandværk. 
De øvrige 11 gør Tjeneste hos Køb- 
mænd, til Vandpumpning m. m. Men 
13 i Vejen svarer i Henhold til Folke- 
mængde til ca. 3000 i Kjøbenhavn, og 
dette uagtet Vejen just har saadanne 
Storbedrifter, som cand. Lindberg næv- 
ner : Margarinefabrik, Kedelfabrik o. fl., 
og det derved beskæftigede Antal Men- 
nesker er en ikke ringe Del af Befolk- 
ningen, og Elektricitetsværket i Vejen 
tilmed kun har bestaaet i udstrakt Skik- 
kelse i nogle faa Aar. 

Men vi ser noget tilsvarende overalt 
paa Landet : hvor der kommer Elek- 
tricitetsværker, og der er Haandværkere, 
dér kommer disse ret snart med til 
Brugen af Elektromotorer. 

Cand. Lindberg peger vistnok paa 
noget rigtigt, naar han skriver, „at det 
er lykkedes de Handlende at trænge sig 
ind som Mellemled mellem Haandværke- 



ren og hans Kunder", og at dette har 
skabt en Vanskelighed for Smaahaand- 
værkeren. Her er maaske en Grund 
mere til, at det i Storstaden er 
mere vanskeligt for Smaahaandværkeren 
at emancipere sig. Men denne Trængen 
sig ind har ikke nær saa let ved at gøre 
sig gældende under landlige Forhold, 
dels fordi Folk bor for spredt til, at 
Handelen kan profitere deraf paa samme 
Maade som i Storstaden, og dels fordi 
Landboerne allerede er godt i Gang med 
i mange Maader at varetage deres egne 
Handelsinteresser. 

Angaaende den Standsning af Strøm- 
men fra Land til By, som jeg mener, 
Elektrotekniken vil fremkalde, mener 
cand. Lindberg ogsaa, at jeg har Uret. 
Han skriver: „Naar nemlig Landbruget 
hidtil har kunnet afgive saa stort et 
Overskud til andre Erhverv (hvilket jo 
hidtil særlig er kommet Byerne til Gode), 
da er en af Grundene hertil jo netop 
Indførelsen af arbejdsbesparende Maski- 
ner. Hvis dette ikke havde været Til- 
fældet, maatte Landbruget have budt 
saa meget mere i Arbejdsløn, at man 
havde kunnet beholde den større Arbejds- 
kraft, som da vilde have været nødven- 
dig. Men bliver nu Elektriciteten almin- 
delig som Drivkraft, saa vil det jo blot 
betyde, at der bliver endnu mindre Brug 
for menneskelig Arbejdskraft". 

Hertil maa nu først bemærkes, at 
den oven omtalte Blomstring af 
Haandværk ude paa Landet i 
sig selv vil medføre en For- 
øgelse af Landbefolkningen, og alene 
dette foraarsager jo en Strømkæntring. 

Men dernæst hvad selve Jordbruget 
angaar, saa kan dette drives meget for- 
skelligt; og det gaar ikke an at sige, at 
naar Landbruget havde trængt til mere 
Menneskearbejde, saa skulde Landbruget 
blot have budt saa meget mere i Arbejds- 
løn ; thi det daværende Landbrug kunde 
ikke give højere Løn ; det tillod Prisen 
paa Landbrugsprodukter ikke. Denne 
Bedrift var nu én Gang ikke saa lukrativ 
som Fabriksdriften med de store Ma- 
skiner, som derfor kunde byde højere 
Løn og drage Arbejdskraften til sig. 
Det var ingenlunde lette Aar for Land- 

manden ; og jeg har for mange Aar 
siden hørt en dygtig Landmand, Ejer af 
en stor Gaard, sige : der bliver snart 
ikke andet for os at gøre end at lægge 
hele vor Mark ud i permanent Græs. — 
Nu hjælper det imidlertid. Nu har og- 
saa Landmanden begyndt at bruge Ma- 
skiner. Nu stiger ogsaa Landarbejdernes 
Løn ; og idet nu Elektromotoren kommer 
til Hjælp, vil denne Bevægelse fortsættes. 
Jorderne kommer under intensivere Drift ; 
og dette betaler sig i Virkeligheden 
bedre, selv om den menneskelige Ar- 
bejdskraft er dyrere ; thi 1 Mand med 
høj Løn og en Elektromotor med en 
forsvindende billig Drift kan bestille 
meget mere end to Mand med lav Løn, 
men tilsammen højere Løn end hin plus 
Elektromotor. 

Men hvad bliver der saa af den ene 
Mand, som bliver tilovers? Rejser han 
til Byen? Nej, under de gunstigere 
Landboforhold bliver ogsaa han helst 
paa Landet, maaske som Haandværker, 
maaske for selv at tage Land. Hus- 
mandsbrugene blomstrer. Der er ikke 
alene Jord nok til en fordoblet Land- 
brugsstand, men til en flerdobbelt; det 
er netop denne intensivere Drift, der betaler 
sig bedst. Og der er Jord nok. Der har hidtil 
snarere været altfor megen Jord, saa at 
en Mand har strøet sin Arbejdskraft og 
sin Smule Kapital ud over altfor store 
Arealer. Lykkeligvis gaar Bevægelsen 
nu i Retning af Udstykning og intensivere 
Drift, og Elektromotoren vil være en god 
Hjælper i denne Bevægelse. 

Sluttelig maa det være mig tilladt at 
rette en Misforstaaelse, som cand. Lind- 
bergs Artikel kan give Anledning til — 
jeg véd ikke, om han selv deler den. 
Han skriver: „La Cour har maaske Ret 
i, at Landbruget hurtigt vil lære at be- 
nytte Elektriciteten saavel til Drivkraft 
som til Belysning — selv om Udviklin- 
gen vel snarere vil gaa i Retning af 
Oprettelse af Andelselektricitetsværker 
(med mekanisk Drivkraft) for flere 



Gaarde end i Retning af de af la Cour 
anbefalede Vindelektricitetsværker for 
enkelte Gaarde/ 

Det er en ren Misforstaaelse, at jeg 
anbefaler de sidste fremfor de første. 
Tværtimod, jeg siger altid, at det første 
staar man sig bedst ved, hvor man bor 
saa mange paa ét Sted, at man kan an- 
lægge et Fælles- eller Andelsværk; og 
Dansk Vind-Elektricitets-Selskab, hvis 
Forretningsformand jeg er, har planlagt 
mange saadanne Værker. Derimod er 
det en Trøst for de mere enligt boende, 
som slet ingen Udsigt har til at kunne 
faa Elektricitet fra et Værk med meka- 
nisk Drivkraft, at dog et Vindelektricitets- 
værk kan betale sig for dem, selv om 
de ikke paa denne Maade kan have 
Elektriciteten slet saa billigt som de 
tætboende Folk gennem mekanisk Driv- 
kraft af Elektricitetsværket. 

Her er ikke Tale om en Sammen- 
ligning mellem to Slags Værker, men 
om en Forplantning af Elektricitetsværker 
ud til de tyndt befolkede Egne, til dem, 
som maaske allermest trænger til billig 
Drivkraft, for at de derigennem kan 
naa til at blive bedre dyrkede og der- 
ved tættere befolkede. 

A 1 1 s a a : ud over denne Misforstaaelse 
med Hensyn til Elektricitetsværker, som 
jeg vilde ønske, jeg ikke altfor ofte 
skulde være nødt til at berigtige, er mit 
Svar følgende : jeg beklager at have 
brugt hint Tal paa københavnske Elek- 
tromotorer, fordi det kunde opfattes som 
et Bevis for Rigtigheden af min Opfat- 
telse. Denne er grundet paa helt andre 
Erfaringer, som endnu ikke har haft Tid 
til at sætte sine Spor i Statistiken. Men 
da jeg mener, at Indvandringen ingen- 
lunde kommer „Byerne til Gode", i hvert 
Fald ikke de arbejdende til Gode, vil 
jeg gærne — baade for Landets og for 
Byens Skyld være med til at virke hen 
til, at Statistiken om en halv eller hel Snes 
Aar skal kunne konstatere Vendingen. 

Fortælling fra en af de vestlige Stater i Nordamerika. 
Af Joost Dahlerup. 



Forfatteren til den Fortælling, hvis 
Offenliggørelse vi idag begynder, debu- 
terede for et Aar siden med den lille 
Bog Hvad ingen s e.r — (Gylden- 
dalsk Forlag). Naturligvis forsvandt 
Bogen i Mængden af større Bøger, men 
der vil maaske dog findes dem, som min- 
des den fine og stemningsbevægede Skil- 
dring af to Brødres Ophold i en Kost- 
skole. Det var en Bog om Drenges 
Hjemve og Ferieglæde, et lille Udsnit af 
det Liv i Danmark, som mange lever og 
saa faa „ser". 

Joost Dahlerup begyndte her et For- 
fatterskab, som vi med Glæde bringer et 
Skridt videre ved denne Skildring af en 
Forbryderjagt Fra den lille danske 
Kostskole flyttes Handlingen nu til det 
vilde amerikanske Samfund, saaledes 
som Digteren selv fra Danmark er draget 
paa mærkelige og fjærne Rejser i Afrika 
og Amerika. Men i Virkeligheden ligner 
de to Skildringer hinanden. De bæres af 
den samme Evne til at analysere, den 
samme stilfærdige Kunst, der langsomt 
og stærkt samler de mange smaa Træk 
til et stort Hele. Denne Skribent, der 
har bevaret sig selv under de mest skif- 
tende Livsforhold og som kan fortælle 
om Elendigheden i New York, om Prole- 
tariatet derovre og om de unge Fyre, der 
drager i Landflygtighed, uden samtidig 
at anvende den knaldende og krampag- 
tige Stil, der nu er moderne i oversøiske 
Skildringer, har de bedste Betingelser 
for at fængsle danske Læsere. Han har 
noget i sig af en Gorki, men han ophører 
ikke et Øjeblik med at være en Dansker. 



Broomwell Tugt- og Forbedringshus 
er et stort Bygningskompleks mellem 
Bristol og Arlington, syv Mil fra den 
første af disse Byer, tolv Mil fra den 
anden og med en Besætning paa hen 
ved tre hundrede mandlige Fanger, 
rekrutteret omtrent ligelig og næsten ude- 
lukkende fra disse to Byer. Omegnens 
smaa Byer, som Belleville, Bloomfield, 
Darlington og alle de andre endnu min- 
dre, er saa godt som ikke repræsenteret 
indenfor Broomwells Mure. 

Mod alle Sider er Fængslet omgivet 



af høje, mørkegrønne, kratbevoksede 
Fjælde, med vilde Kløfter, dybe Dale og 
stille, sivbevoksede Søer. 

I Broomwells umiddelbare Nærhed bor 
ingen Mennesker. Den kun halvt afstukne 
Landsby, der snor sig ind og ud mellem 
Fjældene og løber i en stor Bue hen 
foran Fængslets Port, er den eneste 
nogenlunde befærdede Vej i to Miles 
Omkreds. 

Kun Terrainet, hvor Fængslet og alle 
dets Arbejdspladser ligger, er flad Grund ; 
men denne Flade er kunstig dannet. 

Før Fængslets Tid laa her tre høje 
Fjælde ; men da Fængslet skulde bygges, 
blev alle Statens Fanger samlet herude 
i Lejre, og de ryddede Grunden. Ved 
Haandkraft ! 

Klippeblokkene, der ved smaa Hammer- 
slag kløvedes ud af disse Fjælde, blev 
af Fangerne tilhugget i store firkantede 
Kvadere og blev af Fangerne muret 
sammen til de tykke, solide Fjæidmure, 
der engang skulde indeslutte dem selv. 

Træværket fældede de i enBjærgskov 
to Mil borte og slæbte Stamme for 
Stamme til Byggepladsen, ad ujævn 
Grund, ved Tove over Skuldrene. Stam- 
merne forarbejdede de til Brædder og 
Stolper og tømrede dem op. 

Kalken gravede de i et Brudden god 
Mil borte og kørte i Trillebør til Fængslet. 
Jernværket tildannede de i deres egen 
usle Smedje .... 

Fangerne vilde have været stolte af 
Arbejdet, hvis de ikke havde maattet op- 
føre denne store, prægtige Bygning klædt 
i Fængslets tværstribede Uniform ; men 
sikkert er det, at i de Tider lærte man- 
gen en Landstryger at arbejde i Broom- 
well og er senere bleven ærlig Haand- 
værker — 

Alt dette ligger dog langt tilbage i 
Tiden. Nu er Fængslet bygget, og det 
er stort nok til at rumme et Par hundrede 
flere Fanger, end der lindes i Staten. 
Landet er bleven moderne, og moderne 

Love fordrer, at Straffefangers Arbejde 
skal være unyttigt, for ikke at skade de 
ærlige Arbejdere i deres forskellige Næ- 
ringsveje. Der er ikke mere Travlhed i 
Broomwell Tugt- og Forbedringshus. Der 
er intet Formaal for Fangernes Dagværk. 
Nu arbejder de kun for Motionens Skyld. 

To Fjælde har de hugget op til Smaa- 
skærver i det sidste Par Aar, og atter 
om nogle Aar vil sagtens et andet Par 
Fjælde være forsvundet ud af Terrainet, 
og tre hundrede Fangers Energi vil, i 
Form af Skærver, ligge paa Landevejen, 
hvorover Arbejdskørslen kan foregaa i 
Ro og Mag 

— Men dette var i Aaret 1904, den 
tyvende December, tidlig om Morgenen — 

Den lave massive Egetræsport paa 
Fængslets nordlige Fløj var aabnet og 
svunget tilbage mod Muren, og lidt til 
Siden for Porten stod syv af Fængslets 
Vogtere i morgengnaven Samtale med 
hinanden — 

Tre af dem var iført lange, tykke 
Kavajer med høje Opslag op over Nak- 
ken og dybe Stormhuer, der naaede helt 
ned over Hoved og Hals, saa kun lige 
Øjne, Næse og Mund var blottet. De 
fire andre var i lange brune Pelse med 
det laadne ud og svære Huer af samme 
Materiale. Alle havde store Pelsvanter 
paa Hænderne, lange forede Gummi- 
støvler højt op over Knæene og i 
Rem om højre Skulder en dobbeltløbet 
Bøsse, der pegede nedad. 

Medens de stod og stampede i den 
frosne Jord for at holde Varmen, snak- 
kede med hinanden om ligegyldige Ting 
og dampede paa deres Piber, hørtes en 
slæbende Lyd af mange Fødder mod 
det stenlagte Korridorgulv inde i Fængslet. 
Det var Fangerne, der i fuld Fængsels- 
march var paa Vej til deres Arbejds- 
pladser — 

Vendte man sig i dette Øjeblik mod 
Porten, saa vilde man sé Snuderne af to 
brede Fedtlædersstøvler komme skiftevis 
til Syne forneden i Døraabningen, idet 
de taktfast sparkede ind og ud, hver 
Gang maaske en Tomme eller halvanden 
længere frem. 

Efter nogle Marchskridt kom Benene 
frem helt op til Knæene, saa to korslagte 



Arme og Skyggen af en nedslaaet Storm- 
hue. Saa hele Omridset af en Skikkelse, 
klædt i tætsluttende, tværstribet Fangetøj. 
To Hænder, med tykke gule Bælgvanter, 
hvilede paa Fangens Skuldre, og to 
andre store Fedtlædersstøvler marcherede 
i Takt med de første, ind og ud, efter- 
haanden som disse afgav Plads. 

Saa kom næste Fange helt frem, 
med Brystet presset mod den f orangaaen- 
des Ryg. Der var intet Udtryk i hans 
Ansigt, ingen Bevægelse i hans Legeme, 
uden netop hvad der udfordredes til den 
langsomme næsten stillestaaende Fæng- 
selsmarch. 

Efter ham fulgte en tredje, paa nøj- 
agtig samme Maade, stirrende stift mod 
Nakken paa den forangaaende, marche- 
rende som en vandrende Billedstøtte. 
Derefter en fjerde, en femte, en sjette 
— ialt tre hundrede Mand efter hin- 
anden — 

Vogterne underholdt sig en Tidlang 
indbyrdes, uden tilsyneladende at lægge 
Mærke til Geleddet, der arbejdede sig 
længere og længere ud fra Bygningen 
og henad den snorlige, asfalterede Sti, 
der førte til Arbejdspladserne. 

Endelig traadte en Vogter ud af Klyn- 
gen og gik, idet han tog sin Bøsse i 
begge Hænder, hen mod Geleddet og 
glattede Rækken lige ved hist og her 
at stemme Bøssens Længde mod frem- 
skudte Sider. 

— En, to ! En, to ! En, to ! — kom- 
manderede han, stillede sig baglængs 
foran Fløjmanden og slog Takt med 
Bøsseløbet over Hovedet. Straks syntes 
der at komme om mulig endnu mere 
mekanisk Takt i Marchen — 

Geleddet bevægede sig længere og 
længere ud. En anden Vogter skilte sig 
ud af Klyngen og tog Kommando over 
den næste Del, og lidt efter lidt var alle 
Vogterne i Aktivitet. 

De sidste halvthundrede Fanger var 
Krøblinge eller Fanger, der paa Grund 
af Flugtforsøg eller anden svar Forseelse 
var belagt med „Jern og Kugle". Disse 
var fritagne for Marchen, men maatte 
følge med bag efter, det bedste de 
kunde — 

Nogle af Krøblingene stagede sig frem 

paa Krykker, andre gik medStok, eller med 
to Stokke, nogle humpede af Sted paa 
Træben, andre baade paa Træben og 
med Krykker. Enkelte slap for Marchen, 
fordi de manglede en Arm og saaledes 
ikke, som Reglementet paabød, kunde 
have Hænderne paa den forangaaendes 
Skulder, andre, fordi de havde deres Arm 
bundet op i en Slynge omkring Halsen. 
Nogle led af Hofteskade, der vilde faa 
dem til at vrikke i Geleddet, som skulde 
være snorlige. Endelig var der en halv 
Snes Mand, som med deres store halv- 
tredsindstyvepunds Kugle i Favnen fulgte 
langsomt, medens Jernkæderne klirrende 
slæbte langs Asfalten efter dem. 

Skærvehuggergaarden var Fængslets 
Hovedarbejdsplads, en stor makadamiseret 
Grund, fem Minutters Gang — men med 
Fængselsmarchen en god halv Time — 
borte. 

Paa de tre Sider var Gaarden ind- 
hegnet af et fire Alen højt, pigget Staal- 
traadsgitter og vendte med fjerde Side 
uindhegnet ud til Stien — 

Saa man Skærvehuggergaarden paa en 
Tid, da Fangerne ikke arbejdede, vilde 
man uvilkaarligt komme til at tænke paa 
en Kirkegaard, en Fattigkirkegaard med 
lange regelmæssige Rækker af Grav- 
steder. Hvad der her mindede om Grav- 
steder, var de store firkantede Sten, der 
gjorde Tjeneste som Huggeblokke, de 
smaa, lave, primitive Bænke bag hver 
Sten og endelig den uhyggelige Ro, der 
hvilede over Pladsen — 

Langt om længe naaede de forreste i 
Rækken frem til Skærvehuggergaarden — 

Hovedvogteren løftede Haanden som 
Tegn til Fløjmanden, at Geleddet ikke 
skulde rykke længere frem, samtidig trak 
han sit Ur op af Lommen og betragtede 
Skiven nøje. Reglementet paabød tre 
Kvarters Fængselsmarch før Arbejds- 
tiden; men da der ikke var gaaet mere 
end en god halv Time, siden Fangerne 
forlod deres Celler, var der ikke andet 
for, end at de tre hundrede Fanger nu 
i tolv Minutter maatte staa og marchere 
paa Stedet, medens Vogterne atter slut- 
tede sig sammen i en Klynge og under- 
holdt hinanden om private Ting — 

Hovedvogteren raadførte sig to, tre 



Gange under Marchen med Urets Visere, 
thi Klokkeslæt skulde nøje overholdes i 
Fængslet. Endelig vendte han sig om 
mod Fangerne: 

— Holdt ! — raabte han, saa det 
rungede langt ud mellem Fjældene, og 
i det samme stod hele Geleddet som et 
Gærde af Sten eller Træ, medens fire af 
Vogterne langsomt gik ind i Skærve- 
huggergaarden til deres Poster — — 
Skærvehuggerne ! — raabte Hovedvogte- 
ren, og omtrent to hundrede Mand traadte 
i det samme et langt Sideskridt ud af 
Geleddet, gjorde halvt omkring med 
Ansigtet mod Skærvehuggergaarden og 
korsede samtidig Armene over Brystet — 

— March ! — og alle to hundrede 
Mand myldrede ind mod deres Pladser, 
med korslagte Arme og langsomme, af- 
maalte Skridt. 

Et Øjeblik efter var Arbejdet i Skær- 
vehuggergaarden i fuld Gang. Hver 
Skærvering indeholdt en Graasten, og 
med tungt Alvor faldt Hamrene Slag i 
Slag mod de haarde Sten og fyldte 
Luften med øredøvende Støj. 

Tyve Fanger, med Armene foldede 
over Brystet, marcherede i Række og 
under Opsigt af en femte Vogter tværs 
gennem Skærvehuggergaarden ned til 
en lille Sø, der laa paa den anden Side 
Gitret. De var udkommanderet til at 
skære Is til Fængslets Proviantkælder — 

Bag efter dem kom fyrre af de stør- 
ste og stærkeste Fanger; det var „Brudd- 
mændene", der skulde arbejde i Sten- 
bruddet, paa den anden Side af Søen. 
Langsomt men taktfast og uden at se 
til højre eller venstre skred de henad 
den smalle Plankesti, i Bue rundt om- 
kring Søen — 

Efter at disse var anbragt, var der 
ikke mange Fanger tilbage. Ti Mænd 
gik til „Skærvetransporten", tyve blev af 
Hovedvogteren fordelt omtrent ligelig 
mellem Gasværket, Smedjen og Tømmer- 
værkstedet, og saa var der kun de 
„armløse" igen — 

At fattige Krøblinge let bliver For- 
brydere, viste det store Antal Krøblinge 
i Fængslet. Det at mangle et Ben eller 
have en knust Hofte, kan ofte føre Folk 
paa gale Veje ; men fattige Haandvær- 



— 204 — 



Digitized by 



Google 



En Flygtning 



kere, der mister Brugen af deres Arme, 
bliver oftere, end man tror, som om de er 
tossede til at stjæle. Her var nu ti. 
Hovedvogteren talte dem med Pege- 
fingeren mod hver enkelts Bryst. Ti 
mer eller mindre armløse Mænd — 

Muligvis var Grunden, hvorfor disse ti 
blev „ Hammerbærere", den, at Inspek- 
tøren trods al sin Skarpsindighed ikke 
indsaa, hvordan han ellers skulde beskæf- 
tige Mænd uden Arme. Nok er det, de 
ti blev Hammerbærere, „Joes*, kaldtes 
de for Resten med et Fællesnavn, fordi 
en, der en Gang havde været i Fængs- 
let, vidstes at hedde Joé — 

Tre Joes blev sendt ud i Stenbruddet, 
to ned til Søen, fem ind i Skærvehugger- 
gaarden — 

Lidt efter var alle Afdelinger i fuld 
Aktivitet. Fra Skærvehuggergaard og 
Stenbrud rungede Hammerslagene og 
slog Genlyd mellem Fjældene, nede paa 
Søen skrattede Savene gennem den tykke 
Isflade, Røg og Gnister slog lystigt op 
af Gasværkets og Smedjens Skorstene, 
og inde i Tømmerværkstedet blev det 
ene nye Hammerskaft færdig efter det 
andet — 

Hovedvogteren gik omkring og saa 
efter, at alting gik forsvarligt til. 

n. 

Midt for hver si Skærvehuggergaardens 
fire Sider var rejst et lUle Blokhus 
til de .Vogtere, der havde den under 
Opsigt, saaledes at hver havde sit Blok- 
hus og sin Side og var ansvarlig for, at 
ingen Fange undveg over hans Ene- 
mærker — 

Til disse smaa Huse kunde Vogterne 
ty hen og varme og hvile sig. Der var 
en lille rødglødende Kakkelovn i hvert 
af Husene, en magelig Lænestol foran 
hver Kakkelovn, rummelig Todpose un- 
der Stolene, og gennem Blokhusenes fir- 
kantede Vinduer uden Ruder kunde 
der altid haves Udkig over hele Gaar- 
den — 

For det meste gik Vogterne dog frem 
og tilbage langs hver sin Side, med Bøs- 
sen over Nakken eller under Armen, og 
underholdt hinanden med Stemmer, der 
brød raat igennem Hammerslagenes Støj — 



Ved Siden af hvert af Blokhusene var 
anbragt et lille Bord, beregnet til at 
bære en Spand Vand og et Blikkrus, 
for hvis nogen af Fangerne skulde blive 
tørstige i Arbejdstiden; men paa disse 
kolde Vinterdage stod Spandene lige saa 
ofte inde paa Vogternes Kakkelovne for 
at tø op hvorved de ret hyppigt kom i Kog. 
Der var en Mængde øvede Skærvehug- 
gere blandt Fangerne i Gaarden, Folk, der i 
Aar og Dag havde hugget Skærver og 
tilsidst faaet en saadan Øvelse, at aldrig 
to Slag var nødvendige for at kløve selv 
den haardeste Sten. Der var ogsaa 
mange nye, kejtede og uøvede Mænd, 
der sikkert aldrig havde været vant til 
lignende Arbejde, de hamrede og ham- 
rede paa de samme Sten, saa disse hop- 
pede i Ringene og slog Gnister og 
Splinter uden at knække. Saa var der 
ogsaa dem, der lod Hamren falde sløvt 
og slapt ned i Ringene uden at lægge 
Mærke til, om Stenene sprang eller ej. 

Vogterne lod dem hugge, som de vilde 
og kunde, hvad Forskel gjorde det, hvor 
mange eller faa Skærver hver enkelt 
ydede, de arbejdede jo ikke for Resul- 
tatet — en god Knusemaskine kunde hugge 
saa mange Skærver i én Time, som alle 
to hundrede Mand tilsammen i én Dag. 
Imidlertid gik de fem Hammerbærere 
langsomt frem og tilbage mellem Skærve- 
huggernes Blokke, drejende Overkroppen 
fra Side til Side, spejdende ud over 
Gaarden — 

En brækket Skærvehammer raktes i 
strakt Arm op over en af Blokkene ; 
men Skærvehuggeren selv sad stille som 
en Støtte, uden en Gang at vende sit 
Blik — 

Den nærmeste Joé skred hen efter 
Hammeren med langsomme, afmaalte 
Skridt. 

Der udspandt sig en kort og hviskende 
Samtale mellem Skærvehuggeren og Joé, 
og Samtalen endte med, at denne Joé, 
der havde sin venstre Haand i god Be- 
hold, tog Hamren og skred til Tømmer- 
værkstedet med den — 

Skærvehuggeren sad tilbage med kors- 
lagte Arme, som Reglementet paabød, 
naar Fangerne intet havde at bestille, 
men styrket efter den lille Samtale, han 

havde haft. Styrket, aandelig styrket. Var 
han som i Almindelighed Fanger, saa. sad 
han nu og gentog denne Samtale for sig selv, 
Ord for Ord, som disse var faldet, eller 
maaske sad han og glædede sig til, at 
Hamren skulde komme tilbage, saa han 
atter kunde faa rørt sin Tunge, blot et 
Øjeblik. Det kunde tage Uger eller 
Maaneder, før han atter fik Lejlig- 
hed til at høre sin egen Stemme — 

Arm efter Arm skød nu til Vejrs med 
brækkede Hamre — 

Vistnok havde mange af disse Mænd 
siddet i Dage og Uger, maaske i Maane- 
der, og hugget Skærver, med det lønlige 
Ønske, at Skaftet vilde brække, saa de 
atter kunde faa Lov at høre sig selv 
tale. Maaske den Tanke havde givet 
dem Kraft i Armen til at bryde Skaftet. 

Joéerne skred omkring efter itubrudte 
Hamre og bragte dem én for én tilSmedjen 
eller Tømmerværkstedet. En Joe, der 
manglede begge Arme, gik omkring med 
en Pose paa Brystet og bøjede sig for- 
over efter Hamrene 

Skærvehuggerne blev tørstige. Maaske 
ikke altid tørstige men trætte af 
at sidde paa de lave Bænke, med 
Benene strakte omtrent vandret ud for 
sig. Benene kom til at sove i den Stil- 
ling, Musklerne forlangte at komme i 
Bevægelse, helt op gennem Legemet 
krævede de at bøjes og strækkes, og dertil 
gaves kun én Maade : — at blive tørstig ! 

Mere end to Gange i hver Halvdag 
gik det ikke an at blive tørstig; men 
to Gange blev de det ogsaa allesammen. 
Saa raktes Armen i Vejret, og naar 
Vogteren nikkede til Svar, rejste Fangen 
sig, foldede Armene over Brystet, stir- 
rede lige ud og gik med lange Skridt 
mellem Huggeblokkenes Bækker, over 
til det nærmeste Vandbord — 

Nej, paa den Maade drikker ikke tør- 
stige Mennesker. Saa langt bøjer man 
ikke Hovedet tilbage, undtagen man 
drikker paa Skrømt. Saa voldsomt syn- 
ker man ikke, naar man virkelig synker 
noget ! 

Men hvor de Ture blev nydt ! 

Og hvor de Ture til to andre smaa 
primitive Træskure ved den fjærneste 
Side af Pladsen blev nydt ! 



En stor tohjulet Mærgelkasse — truk- 
ket af otte Fanger, der hver havde et 
Tov fra Skaglerne paa Vognen over 
Skuldren og én Gang svunget omkring 
Livet — kom rullende hen ad Stien. 

Efter Vognen kom to andre Fanger, 
med lange, alvorlige Skridt og hver med 
en Skovl over højre Skulder. 

En gammel graahaaret Fange fulgte 
efter de to. Han havde henlevet saa 
mange Aar af sit Liv i Fængslet, at 
han lidt efter lidt og uden særlig For- 
tjeneste fra egen Side var bleven en 
Slags Underopsynsmand over denne lille 
Afdeling Fanger. 

— Drej ! — kommanderede han, er* 
forsigtig svingede Spandet ind i Skærve- 
huggergaarden, trækkende Vognen efter 
sig ad den forholdsvis smalle Plads mel- 
lem to Bækker Blokke — 

Skærvehuggerne, som Vognen passe- 
rede, løftede ikke Blikket fra Graastenene 
i deres Binge. Forspandet stirrede lige 
ud, Fangerne med Skovl over Nakken 
gik i Takt og saa hverken til højre eller 
venstre; men den gamle Mand drejede 
hele Overkroppen i Samklang med sine 
Skridt fra Side til Side, han var lutter 
Øje, dog udelukkende for Skærver. 

De passerede forbi en halv Snes 
Huggeblokke og kom saa paa Siden af 
en stor Dynge. 

— Pru . . u . . . u T — kommande- 
rede den Gamle, og Spandet stod, og 
de to Fanger med Skovl over .Nakken 
bag Vognen stod, uden en Mine, uden 
en Bevægelse — 

— Hiv i ! — og straks satte de to 
Skovle sig taktfast i Gang og lossede 
Bunken over Vognens Side — 

— Kør! 

Skovlene faldt tilbage over Skuldrene 
paa de to. Tovene snærede dybere i 
Nakken paa de otte Trækfanger, deres 
Legemer hældede nogle Grader mere 
forover, nu var Vognen tung, men 
alle venstre Fødder skridtede samtidig 
ud, og Vognen satte sig langsomt i 
Gang. Den Gamles Overkrop drejedes 
efter hans Skridt, fra Side til Side — 

Vognen kørte videre op mellem Bæk- 
keme, i en stor forsigtig Bue om den 
øverste Blok, ned igen mellem de to 

næste, standsede endnu en Gang for at 
faa en anden Bunke paa og kørte saa 
tilbage samme Vej, hvorfra den var 
kommen. 

Lidt efter var man tilbage med tømt 
Vogn. 

Tolv Trillebøre, fyldte med Graasten 
fra Bruddet og skubbet i Gaasegang af 
Fanger, kom rullende henad den smalle 
Plankesti omkring Søen. Foran Rækken 
gik en gammel betroet Fange med Ar- 
mene over Kors, bagefter fulgte en 
Vogter med Pibe i Munden og Bøsse 
under Armen. 

Den betroede Fange svingede gennem 
en lille Laage i Gitret, ind i Skærve- 
huggergaarden, ned mellem de to første 
Rækker Huggeblokke, seende fra Side 
til Side, om Skærvehuggernes Oplag af 
Graasten var ved at slippe op. Hele 
Rækken af Børe fulgte lige i hans Fod- 
spor, men alle Fangernes Øjne stirrede 
ned i deres Læs. Vogteren blev staaende 
ved Laagen og gav sig i Snak med 
denne Sides Vogter, der paa sin Van- 
dring op og ned passerede her. 

Den gamle Fange standsede og pegede 
med en bydende Finger paa en Skærve- 
huggers Oplagsdynge, der var tyndetud 
til kun nogle faa Skærver. 

Den første Fange i Rækken tømte 
Bunden i Vejret paa sin Bør, hvor Fin- 
geren pegede, og sakkede ud af Ræk- 
ken. 

Marsch ! — kommanderede den Gamle, 
og alle Børene, der for et Øjeblik var 
standset, satte sig atter i Gang, og da 
de passerede, drejede Fangen med 
den tomme Bør ind i Geleddet og fulgte 
efter. 

De kørte videre, op ad tredje 
Række, ned ad fjerde, op ad fem 
te, til alle Børene var tomme. Saa 
ledede den Gamle dem atter tilbage hen 
ad Plankestien til Bruddet, og Vogteren, 
der havde ventet ved Laagen, fulgte 
langsomt efter, dampende løs paa sin 
Pibe 

Nede paa Søen var en halv Snes 
Fanger i Færd med at save Isfladen i 
store firkantede Blokke. Taktfast og 
regelmæssigt, som var det Maskiner, der 



udførte Arbejdet, halede de skrattende 
de tunge Save op og ned. 

En lille, fladbundet Baad drev omkring 
i det aabne Vand. En Fange stod op- 
rejst i Agterenden og vrikkede med en 
Aare. I Forenden stod en anden Fange 
med en lang Baadshage, som han hug- 
gede fast i omkringdrivende Blokke, idet 
han stagede dem mod Land. 

Iført Gummistøvler til op mod Skridtet 
og staaende i Vand til over Knæene, 
arbejdede to andre Fanger med kortere 
Hager og søgte at faa Tag i de nærmeste 
Blokke. 

Længere inde paa Bredden klappede 
to Mand Isklemmer om ilanddrevne Styk- 
ker, og henne paa Stien halede tre, fire 
Fanger hver en Isblok efter sig ved 
lange Tove over Skuldrene. Men ikke 
et Ord, ikke et Blik veksledes mellem 
Fangerne, hver Mand lod, som var han 
uvidende om alle de andres Nærværelse, 
og dog passede overalt den enes Arbejde 
nøjagtig ind i den andens! 

Paa Bredden gik en Vogter langsomt 
op og ned med Bøsse under Armen 
og holdt Øje med sin Afdeling som en 
Høne med sit Andekuld 

Den nøgne forhuggede Fjældskrænt 
helt ovre paa fjærneste Side af Søen 
var Fængslets daværende Stenbrud. Op- 
rindelig havde dette Fjæld strakt sig helt 
ud til Bredden ; men det sidste Par Aars 
Brydning havde flyttet Skraaningen godt 
og vel halvandet hundrede Alen tilbage 
og frembragt som en Dal mellem Fjældet 
og Søen. 

Helt oppe paa Toppen stod Brud- 
vogterens Blokhus, og foran dette gik 
Vogteren frem og tilbage med Bøssen 
over Skuldren og Blikket strejfende ned 
over Skraaningen, .hvor en halv Snes 
Fanger sad spredt rundt omkring og 
hamrede taktfast paa Haanddril i den 
haarde Fjældvæg. Ved Siden af hver 
stod en lille Blikspand med Vand, af 
hvilken de af og til hældte i Drilhul- 
lerne. 

Helt nede ved Foden af Skraaningen 
laa et Kaos af nedvæltede Klippeblokke, 
og tyve herkuliske Fanger, de største og 
stærkeste af Fængslets Besætning, svinge- 
de her langskaftede Storhammere i drabe- 

lige Buer over deres Hoveder og ram- 
mede Slag paa Slag, der før eller senere 
vilde kløve de haardeste Blokke. 

En lang, tyk Jernstang blev baaret op 
ad Skraaningen over Nakken paa fire 
Fanger, der gispede under Vægten, idet 
de snart krybende paa Hænder og Fødder, 
snart vaklende med usikre Skridt, arbej- 
dede sig opad den ujævne Fjældskrænt. 
Ved forenede Anstrængelser, der prægede 
sig i hver enkelts Ansigt og hele Krop, 
fik de rejst Stangen i lodret Stilling og 
plantet i et af de dybe Drilhuller, 
som det havde taget en Fange en hel 
Uge at udhamre. 

Nede fra Dalen kom nu en Række 
Fanger krybende og klatrende sam- 
me Vej med en tyk Trosse fra 
Nakke til Nakke. De pustede og støn- 
nede, snublede og skred ; men alle halede 
de, med Ansigterne fortrukne af An- 
strængelse, og fik ogsaa omsider den 
øverste Ende bakset op dertil, hvor 
Stangen stod. 

En Løkke blev lagt om Jernstangen, 
og den anden Ende af Trossen sat til 
et Gangspil med tyve Spær, der stod 
oprejst nede i Dalen. 

Alle Fangerne forlod deres Arbejde i 
Bruddet og stillede sig i Spillet, to Mænd 
ved næsten hvert af Spærene. 

— Hal ! — raabte Vogteren oppe fra 
Fjældtoppen, og straks drejede Spillet 
sig og vandt den løse Trosse ind. Saa 
stod det stille, med alle fyrre Fanger 
stemt med Bryst og Skuldre mod 
Spærene — 

— Hiv i ! — raabte Vogteren igen 
og stampede i Jorden, og alle 
Fangerne stemte imod med et Ryk, 
der ligesom kastede dem tilbage ; 
men Klippeblokken holdt — 

— Nu ! — Atter skubbede Fangerne 
med al deres Kraft, og atter stødtes de 
baglængs ved Fjældets Modstand — 

— Tilbage ! — Halvt Sving tilbage ! 
— raabte Vogteren og fægtede hidsig 
med sin knyttede Næve i Luften. 
Langsomt rykkede Fangerne en halv 
Omdrejning rundt og blev staaende 
parat med Hænderne paa Spærene. 

— Løb ! Nu ! — Og alle Fangerne 
stormede frem i Gangspillet ; men Klip- 



pen holdt. Saa stærkt var Stødet, at 
mange af dem faldt i Knæ som ved et 
Slag. 

— Om igen ! I haler jo ikke ! Hvad 
Satan gaar der af jer ! — tordnede 
Vogteren oppe fra Fjældtoppen, og lang- 
somt drejede Spillet tilbage — 

— Saa hiv til ! — raabte han 
og stampede i Jorden. Fangerne løb 
frem. Der lød et Brag, der rungede 
langt bort og kastede Genlyd som Tor- 
denbulder mellem Fjældene. Det var en 
mægtig Klippeblok, der, undermineret 
ved Tusinder af smaa Hammerslag, nu 
ved det voldsomme Ryk reves ud af 
Fjældet og ramlede ned ad den ujævne 
Skrænt. 

ni. 

Det var ikke ret ofte, man kunde se 
paa Fangernes Ansigter, at Tanker havde 
faaet Indpas i deres Hjærner. De Vog- 
tere, der havde vundet Menneskekund- 
skab i Fængslets Tjeneste, holdt slet 
ikke af Fanger med altfor aabne Øjne, 
saadanne pønsede ofte paa ondt. Fan- 
ger derimod med lange, smalle Øjne, 
hvor Pupillerne laa som Halvcirkler under 
Laagenes Kant, var langt de dygtigste 
og nemmeste at regere. 

Midt i Skærvehuggergaarden sad en 
Mand ved sin Blok. Han tænkte. Hans 
Øjne var buede, Panden let rynket, og 
der strakte sig en lille dirrende Fold fra 
det ene Næsebor ned mod Mundvigen. 

Det var et farligt Ansigt; men ingen 
af Vogterne havde lagt Mærke til det, 
da Fangen sad saa godt skjult blandt 
alle de andre alvorlige, utænkende An- 
sigter. 

Han havde lagt en Sten i sin Ring, 
og i lang Tid løftede han mekanisk 
Hamren og lod den falde paa Stenen, 
løftede den og lod den falde, løftede 
den og lod den falde 

Saa lod han Hammerhovedet hvile i 
Ringen og sad et Øjeblik og stirrede ud 
for sig, men med et Sæt greb han sig 
i sin Uforsigtighed og tog atter fat uden 
at lægge Mærke til, det stadig var den 
samme Sten, han huggede paa — 

Han løftede Hamren op og ned, op 
og ned, og den lille Fold fra Næsen til 

Mundvigen blev uroligere og uroligere 
Tværfolden over Næsen dybere og 
dybere. 

— At ingen af Vogterne saa ham ! 
Men det var vel den store Stormhues 
Skyld — 

Paa én Gang standsede han igen, og 
med Siden af Øjnene stirrede han stift 
paa Vogteren, der med Bøssen under 
Armen gik langsomt frem og tilbage 
langs Staaltraadsgitret. 

— Han smilede. Hvor havde Vog- 
terne deres Øjne ! Han smilede stærkere 
og stærkere. 

Pludselig løftede han Hamren og knu- 
ste Stenen med et eneste Slag, der fik 
Splinterne til at fyge til alle Sider. Sten 
efter Sten kløvede han nu, og mere og 
mere smilede han over sine egne Tan- 
ker. 

Atter betragtede han Vogteren, der 
stadig gik frem og tilbage med Hæn- 
derne dybt i Lommerne paa den store 
Kavaj og med Stormhuen nede over 
Ørene. 

Igen huggede han videre af Dyngen 
og hvert Slag maste en Graasten i 
smaa Stumper — Atter stoppede han og 
stirrede paa Vogteren. Han saa sig om- 
kring uden at vende Hovedet, det skulde 
han nok lade være med ; men han stir- 
rede saa langt til Siderne, som han 
kunde dreje Øjenæblerne. Han lod Blikket 
hvile paa hvert af de smaa Blokhuse, 
paa Vandbordene, paa de enkelte Vog- 
tere, lod det strejfe langt ud gennem 
Staaltraadsgitret, ned mod Søen, mod 
Stenbruddet, over Klippeterraniet. Han 
kneb Øjnene sammen for at se 
skarpt og langt. Samtidig listede han 
Hamren op i sit venstre Trøjeærme, med 
Hammerhovedet indad. 

Han strakte, højre Arm i Vejret, Teg- 
net paa, at han var tørstig — 

Vogteren nikkede Svar med hele 
Overkroppen. Fangen rejste sig, foldede 
Armene over Brystet og gik med lang- 
somme Skridt mellem Huggeblokkenes 
Rækker over mod Vandbordet. Han 
dyppede Koppen i Spanden, bøjede Ho- 
vedet tilbage og drak, skulende efter 
Vogteren over Koppens Kant. 

Vogteren kom gaaende uden at ænse 



Fangen med et Blik ; men lige idet han 
naaede frem foran Vandbordet, lod Fan- 
gen Koppen falde til Jorden, sprang et 
Skridt tilbage, sled Hamren ud af Ær- 
met og svang den med en Ed mod 
Vogterens tykke Pelshue — 

Med et Vræl faldt Manden, under 
Slaget rullende rundt paa Jorden, bug- 
tende og vridende sig i Fortumlelse og 
Smerte — 

Fra alle Sider lød Vogternes forvir- 
rede Raab og Kommandoordrer; men 
med Hamren havde Fangen kastet Aaget 
Nu sprang han mod det piggede Staal- 
traadsgitter, og let som en Kat entrede 
han- opad. Klæderne flængede han paa 
Staaltraadens Pigge, Hænderne rev han, 
og han snærrede og hvæsede som et 
saaret Dyr, medens Blodet dryppede fra 
ham — 

Den nærmeste af de tre andre Skærve- 
huggervogtere havde faaet Bøssen til 
Kinden^ og lige i det Øjeblik, da Fan- 
gen var naaet til Toppen af Gitret, run- 
gede der et Knald, der slog Genlyd 
som en hel Salve mellem Fjældene. 

Med en Ed lod Fangen sig falde. Han 
trillede etlStykke nedad Skraaningen uden- 
for; men med en kort Haanlatter var han 
atter i ét Spring paa Benene og fo'r i 
rasende Løb i Retning af de nærmeste 
Klipper — 

Nu knaldede Skuddene fra alle Sider. 
Kuglerne hvinede og peb forbi den flyg- 
tende ; men Fangen løb som et jaget 
Vildt uden at se til højre eller venstre, 
springende over Kløfter og Blokke — 

Vogteren ved Søen, der hu havde frit 
Sigte, sendte to Riffelkugler efter Flygt- 
ningen; men hans Fingre var valne af 
den strænge Kulde, og Sigtet derfor 
daarligt. Saa kastede han Bøssen, sled 
en Revolver op af Lommen og fyrede 
løs, Skud efter Skud — 

Efter Flygtningens Retning skulde 
han passere tæt forbi Stenbruddet ; men 
dér paa Fjældtoppen laa Brudvogteren 
med det ene Knæ mod Jorden og med 
Bøssepiben pegende over en Fjæld- 
blok. 

Saa knaldede Skuddet, og med et 
Brøl styrtede Flygtningen om, trillede 

nedad den lave Skraaning og blev lig- 
gende ved Foden. 

— Skurk ! Morder ! Røver ! — raabte 
han hvæsende, medens han laa dér paa 
Ryggen i det lave Lyngkrat og truede 
med sin knyttede Næve ad Fjældet. 
Brudvogteren sprang op og svingede 
med Arme og Bøsse. 

— Grib ham ! Grib ham ! — raabte 
han ned til Vogteren ved Søen — Grib 
ham ! — Men det var, som om dette 
Raab gav Flygtningen al hans Kraft til- 
bage. Med en rasende Ed var han 
atter paa Benene og stormede videre, 
med Blodet sivende rødt nedad Ryggen 
fra et Skudsaar i højre Skulder. Riffel- 
og Revolverkugler hvinede atter forbi 
ham 

Ved første Skud sprang Porten i 
Fængslets nordlige Fløj tilbage, og en 
Vogter uden Hat eller Trøje kom fa- 
rende ud og henad Stien, med Bøsse 
i Haanden og Fingeren paa Aftræk- 
keren. Kun faa Skridt Bagefter 
kom en anden med Revolver. Saa en 
tredje med et Par klaprende Haandjem. 
En fjerde og endelig Inspektøren selv, i 
hastig Gang og med en Pistol i hver 
Haand. 

Alle Fangerne i Skærvehuggergaarden 
havde givet Slip paa deres Værktøj og 
var sprunget op fra Bænkene. Nogle 
stod paa Huggeblokkene for bedre at 
se, vridende og bugtende sig, idet de 
med Blikket fulgte Flygtningen i hans 
susende Løb gennem Kløfter og Krat — 

De fo'r sammen for hvert Skud. Der 
lød et lavmælt Skrig over Gaarden, da 
Flygtningen faldt, og et ubestemt Ud- 
brud af Fryd og Spænding, da han 
atter var paa Benene. Uvilkaarlig vendte 
de sig om mod hinanden, de glemte 
deres afsatte Pladser, de fandt deres 
Mæle. 

— De har drøbt ham ! — Han faldt, 
han faldt ! — Se der — Se, se, se ! — 
Han er oppe igen ! — Skynd Dig, 
skynd Dig ! — Løb, løb .... ! lød 
det hviskende. 

— De Røvere ! — De usle Karle ! 

— Skyde paa en værgeløs Mand ! — 
De faar ham ! — De skyder ham ned ! 

— Det bliver hans sidste Dag . . . . ! 



kom det fra alle Sider med hæse, hvi- 
skende Stemmer; men ingen ventede 
paa Svar, det var kun Udbrud, Udbrud, 
som ingen kimde holde tilbage, ikke en- 
gang disse Mænd, der ellers altid var 
stumme. 

Oppe paa Skærvetransportens Vogn 
stod det halve Forspand, ja, selv den 
gamle betroede Fange, og fægtede høj- 
røstet med Armene i Luffen. En 
Trillebør med Graasten var væltet. En 
nærsynet Fange stod paa Tæerne paa 
Bunden, med Hænderne skyggende over 
Øjnene, vuggende sig i Hofterne. 

Pludselig lød der skærende Hvin nede 
fra Søen, det var en af Ismændene, der 
var faldet i Vandet og nu laa og plad- 
skede mellem de drivende Flader. 

Fængslets Stormklokke begyndte at 
kime øredøvende, Gasværkets Fløjte 
hvinede i langtrukne Stød, og ude mel- 
lem Klipperne hørtes Skud paa Skud, 
længere og længere borte 

Saa stod Inspektøren midt i Skærve- 
huggergaarden. 

— Sæt jer ! — raabte han med Tor- 
denstemme, idet han timede med en 
Revolver ud til hver Side. Kun de nær- 
meste hørte ham ; men disse faldt ogsaa 
slapt tilbage paa deres Bænke. 

— Sæt jer ! — raabte han til højre 
og skød en Kugle hen over deres Ho- 
veder — Sæt jer ! — og en anden Kugle 
peb hen over Hovederne til venstre, og 
alle Skærvehuggerne sank sammen paa 
deres Pladser og greb efter Hamrene. 
Skærvetransportens Folk sprang ned fra 
deres høje Stade som lette Skoledrenge, 
og baade de og Trillebørholdets Mand- 
skab slyngede Armene over Brystet og 
stod stille som Billedstøtter. 

— Skærvehuggerne, Armene over 
Kors ! — brølede Inspektøren og stam- 
pede i Jorden, idet han ofrede endnu en 
Patron paa sin Kommando. Alle Skærve- 
huggernes Arme foldede sig over Brystet, 
og alle Øjne stirrede atter sløvt og 
ubestemt frem for sig 

Fængselslægen og to af Kontorfolkene 
kom løbende oppe fra Fængslet med en 
Baare for at hente den saarede Vogter. 
Han havde faaet rejst sig paa Hug, 
men sad endnu, hvor han wr falden 

med Bøssen over Knæene. Stormhuen 
havde han faaet revet af sit Hoved, der 
vaklede ledeløst fra Skulder til Skulder, 
medens Blodet strømmede nedad hans 
Kinder og Klæder. 

— : Slaa ham ihjel ! — Skyd ham ned ! 
— Klyng ham op ! — Morder ! — Han 
vilde myrde mig ! — Klyng ham 
op ... ! kom det fra hans blodige Mund, 
idet de forsigtig løftede ham op paa 
Baaren og bar ham tilbage til Fængs- 
let. 

— Saa i Geled ! — raabte Inspek- 
tøren. 

Skærvehuggerne sprang op fra deres 
Pladser og skyndte sig i Række paa 
Stien, Bruddfolkene og Ismændene kom i 
Løb fra deres Arbejdspladser, endog 



Krøblingene og de jernbelagte Fanger 
fik Fart paa. 

— Giv Agt, løb ! — raabte Inspek- 
tøren, og med korslagte Arme satte alle 
Fangerne i taktfast Løb tilbage til 
Fængslet. 

Ti Minutter efter var Fangerne bag 
Laas og Lukke, og selv de ekstra Slaaer 
paa Celledørene blev nu benyttet, thi 
alt, hvad der kunde undværes af Vogtere, 
skulde ud i Bjærgene og lede efter den 
bortrømte Fange. 

Et Fængselsbud red i strakt Karriere 
til de nærmeste Byer med Meddelelser, 
der skulde skias op paa alle Jernbane- 
stationer, Politistationer og Posthuse samt 
indrykkes i alle Blade. 

(Fortsættes.) 



Fritz Thaulow. 

20. Oktbr. 1847—5. Novbr. 1906. 



Det vil komme til at mærkes i Norge, 
at Fritz Thaulow ikke er mere. Der 
vil blive tomt efter ham. Selv naar 
han var udenlands, som han jo var for 
det meste, lod han høre fra sig paa en 
eller anden eftertrykkelig Maade. 

Enten sendte han en Foræring til 
Gristiania By eller til Forfatterforenin- 
gen eller til „unge Kunstnere". Men 
hans Foræringer var ikke som alle 
andres. De havde Næb og Klør. De 
bragte Lidenskaberne i Bevægelse ! 

Som da han skænkede Rodins Bor- 
g e r til Byen og flk en saadan nationa- 
listisk Storm imod sig, fordi Statuen 
ikke var af en Normand, at han næ- 
sten blev betragtet som en Fædrelan- 
dets Fjende og ikke opnaaede at Sta- 
tuen kom paa den Plads, han havde 
ønsket for den. 

Eller da han demonstrerede mod 
Regering elg Storting ved at betale 
Forfatterforeningen den aarlige Un- 



derstøttelse til Stipendier, som af 
Statsmagterne under et yderst spids- 
borgerligt Paaskud var bleven nægtet. 

Hans Legat til de „u n g e M a l e r e" 
var vistnok i og for sig harmløst, men 
det fremkaldte dog stærke indbyrdes 
Stridigheder, fordi Thaulow ikke hav- 
de taget nogen Bestertimelse angaaen- 
de Formen for Uddelingen, men gan- 
ske overladt det til de unge Kunstnere 
selv. Var denne Undladelse ganske 
hensigtsløs eller anede han, hvilke 
Stridigheder der vilde rejse sig og læ- 
ste han senere med et Smil om disse 
i Avisen? 

Det er tilladt at antage det. Thi 
Thaulow elskede Kiv, Strid og Tve- 
dragt fordi han elskede Liv og Sam- 
menstød af Kræfter og Viljer. 

Han var en drilsk Natur, der altid 
havde en Skælm bag Øret. 

Nordmændene kaldte ham paa de- 
res Sprog „en Ærtekrog", og han var, 

hvad der forstaas ved en „Skøjer" paa høstet Kaalager. Skønt den danske 

Norsk. Kunst jo var sluppet nogenlunde fri for 

Der vil ogsaa blive stille efter ham Romantiken og havde stærkere For- 

i Danmark, thi selv der skræmte han bindelse med de gamle Hollænderes 



Fritz Thaulow 

Folk op, omend sjældnere. Første Realisme, var dette dem dog for me- 

Gang, han skræmte det københavnske get. Senere kom Thaulows berømte 

Publikum, var for 25 Aar siden, da Ytringer om Thorvaldsen og den 

han satte sig hen i Udkanten af Byen danske Palet, 

og malede en stor halvraaden, halv- Traf han en Svensker, var det gerne 

Gustav Adolf, Esaias Tegner, Karl 
den 12te, Maleren Malmstrøm og Bil- 
ledhugger Moim, det gik udover. 

Resultatet var altid voldsomme Dis- 
kussioner, gerne efterfulgt af Debat- 
ter i Aviserne. Og naar han havde 
en Debat gaaende, var han først rig- 
tig henrykt. 

Dette Billede synes at staa i Modstrid 
med det, man har af ham i hans Kunst 
i den senere Tid, med det milde, ven- 
lige Syn paa Naturen, som syntes at 
udelukke selv den mindste Kamplyst. 
Sagen er imidlertid den, at naar Thau- 
low, efter i sin Ungdom at have været 
rakket ned og været jæpet ad som 
Naturalismens og Frækhedsmaieriets 
Apostel, nu paa sine gamle Dage 
tværtimod var hele det europæiske, 
amerikanske og australske Publikums 
Yndling, saa var det ikke fordi han 
havde nærmet sig til dette Publikum, 
ialtfald ikke alene af den Grund, 
men især fordi dette Publikum havde 
nærmet sig til ham. Havde han for 
tredive Aar siden udstillet de Billeder, 
som man i senere Tid i store Kultur- 



centrer i Kunstiver og Kunsthede slo- 
ges om til ialtfald efter skandinaviske 
Forhold rentud fabelagtige Priser, 
havde han udstillet dem dengang, 
siger jeg, ja, lad os sige, bare for 20 
Aar siden, — de vilde være blevet 
modtaget med isnende Kulde. 

Publikum havde altsaa nærmet sig 
til hans Standpunkt. 

Den kunstneriske Pladsforandring, 
han selv havde foretaget, den bestod 
kun deri, at han var blevet „dygti- 
gere", mere Herre over Midlerne, og 
det i en saadan Grad, at han tilsidst 
ustandselig blev betegnet som Vir- 
tuos, og tilsidst blev s k æ 1 d t u d for 
Virtuos. 

Men hvorfor skal Virtuositet være 
en mere foragtelig Ting i bildende 
Kunst, end i Musik, hvor det er det 
fineste ? Thi hvad vil det sige at være 
Virtuos ? 

Dette skal jeg tillade mig at udvikle 
i en Artikel i dette Tidsskrifts næste 
Hefte. 

F. 



Vilh. Lassens Skatteforslag. 

Af P. Munch. 



Skatteydernes første Spørgsmaal 
overfor et nyt Skatteforslag har alle 
Dage været : Bliver Skatterne mindre ? 
Svaret har saa godt som altid været 
et ubarmhjærtigt Nej ! Skatterne sti- 
ger ustandselig i det moderne Sam- 
fund, baade Statsskatter og Kommu- 
neskatter. Og ofte har Skatteyderne 
kun Grund til at være glade derved. 
Det betyder jo kun, at der bliver stør- 



re og større Omraader, hvor Menne- 
skene løfter i Flok. Styres Stat og 
Kommune fornuftig, da er Skatternes 
Vækst ikke af det onde. Og fordeles 
Skatterne retfærdigt, saa de rigeste 
faar Broderparten af Byrderne, samti- 
dig med at Stat og Kommune rækker 
de mindre lykkelige en hjælpende 
Haand, da kan Skatternes Vækst være 
Udtryk for en voksende Iver for at 

øve Ret indenfor det Samfund, hvis 
gamle økonomiske Grundlag er saa 
stor en Uret. 

Alligevel har frisindede Mennesker 
i Danmark i dette Øjeblik Grund til at 
ønske en Nedgang i Skatterne. For 
det første har Opgangen i de sidste 5 
Aar været unaturlig stærk. Statsind- 
tægterne er fra Finansaaret 1900 — 1901 
til 1905—1906 vokset fra 67,581,000 Kr. 
til 87,972,000 Kr. Det er en Opgang 
paa over 20 Millioner. De 12 Millio- 
ner deraf skylde« Indtægter, som væ- 
sentlig er voksede paa Grund af nye 
Love og nye Administrationsprincip- 
per. De nye Skattelove har bragt Ud- 
byttet af de direkte Skatter op fra 
10,900,000 til 13,800,000 ; Jernbanernes 
Overskud er vokset fra \ Million til 
7,150,000; dette skyldes hovedsagelig 
Takstforhøjelserne og det for Be- 
folkningen yderst ubehagelige Kniberi, 
dér er fulgt i Hælene paa det frastø- 
dende Tantiémesystem. Postvæsenet 
har i Løbet af de 5 Aar faaet et Over- 
skud paa 1J Million i Stedet for et Un- 
derskud paa 34,000; Klasselotteriets 
Udvidelse har forøget dets Overskud 
fra 1,100,000 til 1,550,000. Og samti- 
dig med denne Opgang paa c. 12 Mil- 
lioner, som vore Lovgivere hovedsage- 
lig har Ansvaret for, er de øvrige 
Statsindtægter paa naturlig Vis vokset 
med over 8 Millioner. 

Dette fik endda være, hvis den danske 
Befolkning var Eneherre over Anven- 
delsen af disse mange Pegne. Men det 
er den ikke. Ingen af dem kommer 
ud af Statskassen igen uden Samtykke 
af det Landsting, hvis Flertal bestem- 
mes af V20 af de danske Vælgere. Og 
endnu en vægtig Grund har danske 
Demokrater til ikke netop nu at ønske 
Statskassen altfor velspækket. Jo ri- 
geligere Indtægterne flyder, des lettere 



er det at faa det kommende Militær- 
forlig til at glide ned. Naar I. G. Chri- 
stensen kan pege paa en bugnende 
Statskasse og sige : „Se hvor rige vi er, 
vi har udmærket Raad til at betale nog- 
le Millioner mere om Aaret til vort 
Værn !", da fører han mangefold let- 
tere sine Militærplaner igennem, end 
hvis de kommer i Følge med Forslag 
om Skatteforhøjelser og Statslaan. 
Venstremænd sparede i Visnepolitikens 
Aar den ene Million op i Statskassen 
efter den anden. De fik siden Lov 
at se til med lange Ansigter, medens 
Estrup gravede et halvt Hundrede af 
disse Millioner ned omkring Køben- 
havn. Det vil ikke blive mere lysteligt 
at se paa, naar I. C. Christensen ruller 
de Millioner, Finanspolitiken efter 1901 
har bragt ind i Statskassen ud i Mili- 
tarismens bundløse Grav. Nogle af 
dem ligger allerede i den ; der er Plads 
til flere. 

Derfor maa Demokratiet, naar vi nu 
igen gaar i Gang med et Sæt Skatte- 
love, stræbe mod det Maal, at disse 
skal bringe en klækkelig Skattelettelse. 
Den Gruppe af Skattelove, Finansmini- 
steren i dette Efteraar har forelagt, gør 
ikke dette. Efter de officielle Bereg- 
ninger skulde de egentlige Toldafgif- 
ter nedsættes med 8£ Million, Arveaf- 
giften forøges med 2£ Million og en 
ny Spiritustold og Spiritusskat bringe 
4 Millioner. Det vilde give en Nedgang 
paa 2 Millioner, men til Gengæld spa- 
rer Staten en Del Told paa Varer, den 
selv bruger, Statebanernes Kul f. 
Esk., og alle Erfaringer vidner om, at 
den Art Beregninger altid foretages 
saaledes, at man er paa den sikre 
Side. Det er da yderst sandsynligt, at 
denne Gruppe af Skattelove ingen vir- 
kelig Nedgang vilde give. Og selv om 
det skulde blive til de 2 Millioners 

Nedgang, saa er dette dog kun en be- 
skeden Nedgang paa 7i„ af Opgangen 
efter 1901. Hr. Lassen har udstødt ad- 
skillige hæse Nødskrig i den stakkels 
Statskasses Navn; mere end de 2 Mil- 
lioner vilde han under ingen Omstæn- 
digheder „smide ud af Vinduet 14 til 
Skatteborgerne. Det er grundløse 
Skrig. Radikale Venstremænd kan 
med god Samvittighed virke for en 
langt større Nedgang. 

Men fuldt saa vigtigt som Spørgs- 
maalet: gaar Skatterne ned? er dog 
det andet: fordeles de retfærdigere? 
Det er i dette Tilfælde næsten ensbe- 
tydende med: Erstattes Forbrugsskat- 
terne i stort Omfang med direkte Skat- 
ter ? Svaret maa blive et bestemt Nej ! 
Nedgangen i Forbrugsskatterne er ef- 
ter Finansministerens Forslag efter 
Beregningerne 4J Million Kr., i Virke- 
ligheden rimeligvis en Del mindre. 
Forbrugsskatterne var for de Aar, Be- 
regningen gælder, 45J Million aarlig, 
de er i sidste Finansaar 48J Million. 
Hver Husstand betaler nu gennemsnit- 
lig nogle og Firsindstyve Kr. i For- 
brugsskat ; Nedgangen er 7—8 Kr. pr. 
Husstand. 

Saalænge Venstre har været til, har 
det villet Forbrugsskatterne til Livs. 
Og som demokratisk Parti har det haft 
al mulig Grund dertil. Forbrugsskat- 
ter rammer saa godt som altid stær- 
kest længst nede ; vore gør det i hvert 
Fald i højeste Grad. Skal Forbrugs- 
skatten indbringe noget klækkeligt, da 
maa den lægges paa nogenlunde al- 
mindelige Forbrugsartikler; den fat- 
tige Familje bruger til disse en langt 
større Del af sin Indtægt end den rige. 
Forbrugsskatten rammer de talrige 
Familjer uforholdsmæssig haardt ; den 
virker som en Skat paa Børn; det er 
igen til Skade for de fattige Familjer, 



hvor der gennemsnitlig er langt flere 
Børn end i de rige; ved de direkte 
Skatter trækker man et, forøvrigt me- 
ningsløst lille, Beløb fra for hvert 
Barn ; det er kun meget lidt i Sam- 
menligning med den forøgede Told- 
skat, hvert Barn betyder. Men dernæst 
har Forbrugsskatterne den slette Egen- 
skab, at de skjuler den Uret, der be- 
gaas ved dem. Paalægger man en 
Indkomstskat, da véd man, hvem den 
rammer; ved Forbrugsskatterne véd 
man det aldrig; man kan i de grove 
Træk vise, at de falder tungest paa de 
fattige, men man kan ikke gøre op 
med klare Tal, hvorledes de kommer 
til at hvile, for Eks. paa en Familje 
med 1200 Kr. og en med 12,000. 
Det er højst sandsynligt, at en 
Pebersvend med 12,000 om Aaret slip- 
per lige saa billig fra Forbrugsskatten 
som en Arbejderfamilie med 6 Børn og 
1200 om Aaret. Foreslog nogen, at 
lægge en direkte Skat paa 80 Kr. for 
Eks. paa hver af dem, da vilde der 
ikke være nogen Højremand saa for- 
stokket, at han ikke udbrød: men 
dette er jo sindssygt. Ved Forbrugs- 
skatten derimod tilsløres Forholdet; 
man kan ikke sikkert fastslaa, at de 
betaler lige meget, ingen ved ret Be- 
sked ; derfor bliver det muligt at for- 
dele Skatten saa meningsløst; heller 
ikke den fattige Mand, det gaar ud 
over, véd Besked; Pengene listes fra 
ham ; han faar det ikke en Gang at 
vide, saa han kan rejse sig i Harme 
mod Uretten. 

„Forbrugsskatterne er saa prakti- 
ske," hedder det, „Folk véd knap, at 
de betaler Skatten ; de f ø i e s ikke som 
den direkte Skat. 41 Men man tager Fejl, 
paa den fattige Mands Budget savnes 
de 50 Kr., han betaler i Toldskat gen- 
nem højere Varepriser, nøjagtig lige 

saa meget, som om han skulde betale 
50 Kr. hos Rodemesteren; Forskellen 
er kun den, at i det ene Tilfælde véd 
han, at han bærer en urimelig høj 
Skat i Forhold til sin Indtægt, i det 
andet Tilfælde skjules Sandheden for 
ham. 

Og som Lovgiverne aldrig kan over- 
se, hvorledes Forbrugsskatterne ram- 
mer, saaledes véd de heller aldrig blot 
nogenlunde hvilken Statsindtægt, de 
bringer. Indtægterne kan pludselig 
gaa voldsomt til Vejrs, uden at Rigs- 
dagen har Haand i Hanke med dem. 
Hele Provisoriestyret herhjemme hav- 
de været saa godt som umuligt, hvis 
man ikke i Toldindtægten havde haft 
en af Skattenægtelser uangribelig, ha- 
stig voksende Indtægt. 

Fra hvilken Side man end ser Sa- 
gen, er og bliver Forbrugsskatterne 
særdeles slette og særdeles uretfær- 
dige Skatter. De er indførte i Tider, 
da Skattetekniken stod lavt ; de er be- 
varede, fordi de er Midlet til at kaste 
en urimelig Del af Skattebyrden over 
paa Fattigfolks Skuldre, og fordi en 
naturlig Magelighed hos Embedsmænd 
og Lovgivere altid forener sig med de 
øverste; Klassers Egennytte til Beva- 
relse af den nedarvede Uret. Saa tit 
Lejlighed byder sig, maa Demokratiets 
Mænd stræbe at opnaa den størst mu- 
lige Nedgang i disse Skatter. 

„Men," svarer man, ,,det er umuligt 
at nedsætte Forbrugsskatterne med 
mange Millioner. Hvor skal vi faa Er- 
statning? 41 Dertil kan svares, at i 
Øjeblikket kunde vi herhjemme uden 
Skade lade en Nedgang paa flere Mil- 
lioner udækket, og at Erstatningen for 
Resten maa søges i de direkte Skatter. 
For 2J Million har Finansministeren 
foreslaaet Erstatning i den Arveafgift, 
som er disse triste Forslags Lyspunkt. 



Odenseprogrammet optog for halvan- 
det Aar siden Kravet om en progres- 
siv Arveafgift. Det radikale Venstres 
Talsmænd paa Tinge understregede i 
Foraaret dette Krav ved et Lovforslag 
derom. Finansministeren har nu fulgt 
den Vej, her anvistes. 

Og en anden Erstatning ligger lige 
for: Forhøjelse af Formue- og Ind- 
komstskatten. Formueskatten er lav 
og end ikke progressiv, Indkomstskat- 
tens Progression er meningsløst rin- 
ge; en Forhøjelse af Skatten paa de 
store Indtægter og Formuer vilde være 
saa overtnaade rimelig. Hr. Vilh. Las- 
sen har før været Talsmand derfor; 
nu søger han at slippe fra det med 
den besynderlige Paastand, at man 
fra radikal Side har rettet saa „hade- 
fulde Angreb" paa disse Skatter, at det 
er umuligt at forhøje dem. Dette er 
ganske urigtigt; Angrebene har været 
rettet mod den uretfærdige kommu- 
nale Skattelov og den ubillige Ejen- 
domsskyld, og de har været isprængt 
Klager over, at Progressionen mang- 
lede ved Formueskatten og var for 
lille ved Indkomstskatten; disse An- 
greb vanskeliggør saa vist ikke en For- 
højelse af Skatten paa de store For- 
muer og Indkomster; de er en Opfor- 
dring dertil. 

„Men," siger man, „vi kan ikke faa 
noget klækkeligt ind ad den Vej, Dan- 
mark er et Land uden store Formuer 
og uden store Indtægter." Generaldi- 
rektør Rubin har forfægtet denne 
Opfattelse i et Foredrag, der er offent- 
liggjort i „Børsen" og Dr. B i r c k har 
gentaget den i en Festtale i Højres Ar- 
bejder- og Vælgerforening. Men den 
holder ikke Stik. Det er sandt, at Ulig- 
heden er mindre i Danmark end do 
fleste Steder, men ogsaa her er dog 
Forskellen meget stor. Efter „Stati- 

stisk Bureaus" Opgørelse har godt 
260,000 Personer en Formue af rige- 
lig 4000 Millioner ; deraf har 538, hvis 
Formue er over £ Million, tilsammen 
700 Millioner eller langt over en Mil- 
lion i Gennemsnit; 4750 ejer Formuer 
over 100,000 Kr. ; de ejer ialt henved 
1£ Milliard, over Halvdelen af det Be- 
løb, som hele Resten er Ejer af. 
Indkomsten opgives for 370,000 Men- 
nesker til o. 680 Millioner; godt 150 
har omtrent de 50 Millioner, d : gen- 
nemsnitlig over 300,000 Kr. om Aaret, 
10,500, som har over 6000 i aarlig Ind- 
tægt, har tilsammen 186 Millioner, 
medens 77,000 Mennesker med mel- 
lem 800 og 999 Kr. maa nøjes med 68 
Millioner. Saa ulige er Fordelingen 
blandt dem, der er over Skattegræn- 
sen ; end skarpere vilde Modsætningen 
blive, hvis man kunde tage alle med. 
Saa lille er Skatten nu paa de store 
Indtægter og Formuer, at Indkomst- 
skatten kun indbringer det dobbelte 
af det, Tobaksskatten anslaas til, me- 
dens Formueskatten langt fra naar det 
Beløb, man tænker sig at bringe ud af 
Tobakken. Det er selvindlysende, at 
Indtægterne over 6000 og Formuerne 
over 100,000 let kunde bære en bety- 
delig Forhøjelse, hurtig stigende jo 
højere man kom op. Og ingen Skat 
er rimeligere. De meget store Indtæg- 
ter og Formuer er jo ikke skabt ved 
deres Indehaveres Arbejde men der- 
ved, at disse har kunnet lade andre ar- 
bejde for sig, slide Pengene sammen 
til dem ; det er en Foræring, Samfun- 
det har ydet disse dets foretrukne, for- 
kælede Borgere ; Samfundet tager kun 
en beskeden Del af sin Gave tilbage 
ved at paalægge dem en ordenlig Skat 
i Stedet for det latterlig ringe Beløb, 
de nu betaler. 
Men ogsaa en anden Erstatning for 



et Afslag i Forbrugsskatterne fremby- 
der sig naturlig. Mange af dem, der 
ivrigst sysler med Tanken om at raade 
Bod paa den bestaaende økonomiske 
Uretfærdighed, nærer en fast Tro paa, 
at en Grundværdiskat vil bringe vidt- 
rækkende og heldige sociale Følger. De- 
res Grunde derfor er stærke, og det er 
givet, at dette vil være den retfærdig- 
ste Form for en Grundbeskatning. For 
Finanspolitikere, der ejede en Smule 
Storsyn, vilde det være overmaade 
fristende at gøre et virkeligt Forsøg ad 
denne Vej i Stedet for at traske videre 
ad den traditionelle Finanspolitiks 
udtraadte Landeveje. Lejligheden blev 
forsømt, da man gav de direkte Skat- 
telove. Man indførte i Stedet den uri- 
melige Ejendomsskyld, hvorefter Hus- 
mandshartkorn beskattes halvanden 
til to Gange saa højt som Herregaards- 
hartkorn. Kan man ikke bekvemme 
sig til at tilstaa sin Fejl og forandre 
Ejendomsskylden, saa burde man nu 
have benyttet Lejligheden til et For- 
søg med en lempelig Grundværdiskat, 
der da siden kunde forøges, hvis Virk- 
ningerne viste sig gode. 

Men Hr. Lassen har ikke villet det 
saa. Han har kun lige rørt ved For- 
brugsskatterne, akkurat saa meget, 
som det var fornødent, for under Agi- 
tationen at kunne hævde, at de blev 
nedsat ved hans Forslag. Har han da 
indenfor Forbrugsskatterne forsøgt 
Omlægninger, der kan gøre Uretfær- 
digheden mindre skrigende? I nogen 
Grad selvfølgelig, men rigtignok i for- 
bavsende ringe Grad. Det store Mid- 
del til en rimelig Fordeling af Told- 
skatterne : Værditolden, viser man 
ganske doMrinært fra sig. 

Tolden herhjemme betales nu med 
faa Undtagelser efter Vægt. Dette 
betyder, at de billige og tunge Va- 



— 217 — 



Digitized by 



Google 



P. Munch 



rer, som er de brede Lags Hoved- 
forbrug, i Forhold til Værdien bærer 
en mange Gange højere Told end de 
lette, dyre Varer. Ogsaa her er det 
ugørligt at lægge klart for Dagen, 
hvor stor Uretten er; en samlet Opgø- 
relse kan ikke skaffes. Men talrige Eks- 
empler viser, hvor fuldkommen ba- 
rok denne Beskatning virker. Direk- 
tør N. Neergaard, som, ud fra sit 
taktisk-moderate Grundsyn, tog med 
de blødeste Fløjlshandsker paa Told- 
forslaget, oplyste, at Gruppen U 1 d- 
varer, der hører til de mest ind- 
bringende, har en Gennemsnitsafgift 
af 17—18 pCt., men at denne fordeler 
sig saaledes, at de fine Uldvarer slip- 
per med 5 — 7 pCt., de grove bærer 60 
— 70 pCt. ; for den velstillede Køber er 
det et lille Tillæg til den naturlige 
Pris, for den fattige nærmer det sig til 
en Fordobling. Filthatte svinger fra 7 
pCt. for de fine til 35 pCt. for de grove. 
Og saaledes videre en hel Uendelighed 
af Urimeligheder. Kom man, som Hr. 
Neergaard siger, „ganske raat" og fo- 
reslog : fine Varer 5 pCt. Told, 
grove Varer 70 pCt., vilde ingen 
Rigsdagsmand driste sig til at stemme 
derfor. Nu skjules denne Daarskab 
tinder Vægttoldens skærmende Dæk- 
ke ; saa gaar det. 

Hist og her har man i Forslaget søgt 
at bøde lidt paa denne Urimelighed 
ved at dele en Toldposition, saaledes 
at Varer, der før betalte samme Told 
pr. Pd., nu deles i to Grupper, hvoraf 
den ene betaler lidt mere, den anden 
lidt mindre. Det foreslaas for Eks., at 
Uldvaregruppens gamle Hovedposi- 
tion alle andre, skal deles i en 
Gruppe til 1 Kr. pr. Kilogram, en an- 
den til 1 Kr. 20 Øre; men den første 
gælder kun 150,000 Kilogram ialt, den 
anden 1850,000 Kilogram. Indenfor 



den sidste, der indbringer over 2 Mil- 
lioner, bevares Urimelighederne, og 
selv Forskellen mellem i Kr. og 1 Kr. 
20 Øre bøder jo kun lidt paa Vægttol- 
dens Vilkaarlighed. Og alt i alt er det 
kun smaa Tilløb til saadanne Forbed- 
ringer, man finder. Fin og daarlig 
Kaffe betaler ogsaa efter Forslaget 
samme Afgift pr. Kilogram, fin og 
daarlig Tobak ligesaa. Og som Regel 
vil det jo ogsaa være umuligt at naa 
rimelige Resultater ad Positionsdelin- 
gernes Vej ; Værditolden er det eneste 
Middel, der forslaar. 

Hvorfor kæmper man da saa haardt 
mod Værditolden ? Beskyttelsesmæn- 
dene gør det, fordi de kun under Vægt- 
toldens Dække kan indsmugle den ublu 
høje Beskyttelse paa de grove Varer, 
som det for dem kommer an paa. De Fi- 
nanspolitikere, der sværmer for høje 
Forbrugsskatter, gør det fordi de kun 
ved de høje Takster paa det billige 
Masseforbrug kan faa de store Beløb 
ind, tit flere Gange større end Rigsda- 
gen ventede, da den vedtog Takslerne. 
Tobaksskatten skal f. Eks. efter For- 
slaget give 3i Million ; deraf giver Ci- 
garetter kun 130,000, Cigarer kun 
340,000, hele Resten falder paa den al- 
mindelige Tobak, sikkert aldeles over- 
vejende paa de billige Mærker. Saale- 
des er Vægttolden til Glæde for Be- 
skyttelsesmænd og for Finanspolitike- 
re, der ser det som deres Maal at narre 
Pengene ud af Lommerne paa Folk. 
Men begge disse Modstandere af Vær- 
ditolden har en ypperlig Livvagt at 
krybe i Skjul bagved : Toldembeds- 
mændene. „Det lader sig ikke gøre," 
siger de fleste af disse med Generaldi- 
rektøren i Spidsen, „vi bliver snydt saa 
blodig, hvis vi faar Værditold. 41 Dertil 
er at sige, at det har ladet sig gøre, 
ikke blot i det gamle Romerrige, hvor 

de formodentlig blev snydt forsvarlig, 
men ogsaa i adskillige moderne Sta- 
ter, deriblandt det Holland, som det 
aldrig er lykkedes Beskytteisesmæn- 
dene at faa Tag i, og hvis Vilkaar i saa 
meget ligner Danmarks. Man har der 
dæmpet Lysten til Snyderier ved den 
Bestemmelse, at Staten kan overtage 
Varerne til den Pris, Købmanden op- 
giver. Og hvorfor er Værdifakturaer 
værre end de Vægtfakturaer, hvor- 
efter man hidtil har fortoldet Kul? 
Ogsaa under Vægttoldsystemet sny- 
des der, for ikke at tale om Ind- 
komst- og Formueskatten. Embeds- 
mændenes Opgave er at begrænse dis- 
se Snyderier til det mindst mulige, og 
hvis Toldetatens dygtige Embedsmænd 
vilde sætte ligesaa meget ind paa at 
finde gode Regler for Værditoldens 
Anvendelse, som de nu sætter ind paa 
at bevare den absurde Vægttold, vilde 
det utvivlsomt lykkes. Det er sandt, 
at det vilde koste noget mere Arbejde 
i Overgangstiden; ganske som den 
Lærer, der i 30 Aar har terpet Thriges 
Lærebog ind i sine Elever, synes at 
Tilværelsen bliver haardere i det Øje- 
blik, han skal til at undervise efter 
Ottosen ; men ligesom den dygtige Læ- 
rer hurtig opdager, at Fornøjelsen og 
Udbyttet derved er mangefold større, 
saalédes vil ogsaa de Toldembeds- 
mænd, der ikke er blevet følelsesløse 
Maskiner, have en helt anden Glæde 
ved at arbejde med et Toldsystem, der 
dog er nogenlunde retfærdigt, end ved 
hver Dag at være Redskaber for den 
store Uret, Vægttolden betyder. 

Hall sagde i sin Tid, at hvis den 
konstitutionelle Helstat var umulig, 
da var enhver Helstat umulig. Jo mere 
man trænger ind i Vægttoldens Vil- 
kaarlighed, des mere fristes man til 
at sige : Hvis Værditolden er umulig, 



da er al Told umulig, o : umulig at 
bringe blot nogenlunde i Samklang 
med Ret og Billighed. Dette er jo des- 
værre ikke ensbetydende med, at det 
er umuligt at opretholde den. Højre 
har længe holdt paa den, og i sin 
Skattetale meldte Finansministeren 
sig som omvendt. Han gentog alle de 
gamle Højreargumenter mod Værdi- 
tolden ;' før har de aldrig gjort Ind- 
tryk paa ham ; nu har de været stærke 
nok til at bestemme hans Forslag. 

Til de Omlægninger, som skyldes 
Ønsket om at bøde "lidt paa Vægttol- 
dens Vilkaarlighed, kommer en Del 
andre, der gaar ud paa at erstatte 
Told paa Livsfornødenheder med 
Luksus- og Moraltold. Finansministe- 
ren fordømte i sin Tale hæftig Luksus- 
principet; det var ikke Opgaven at 
overveje, hvad „der bekommer Men- 
neskene vel," men at lette Byrden paa 
de Varer, som Fattigfolk „faktisk bru- 
ger." „Naar jeg taler om Skatter, øn- 
sker jeg ikke at prædike Moral, 44 ud- 
brød han. Dette er sande og fornuf- 
tige Ord, som Finansministeren end- 
nu saa tit finder dem, naar han udvik- 
ler sin Ungdoms Idéer. 

Men desværre træffer vi ved et 
Blik paa Forslaget den samme Mod- 
sætning mellem hans Ord og hans 
Handlinger, som paa alle Omraader er 
blevet saa karakteristisk for ham. Se 
for Eks. paa Omlægningen fra Kaffe 
til Tobak. Da Frederik II af Prøjsen i 
svundne Tider opdrog sine Undersaat- 
ter med Moraltold og Moralmonopo- 
ler, foer han glubsk frem mod Kaffen, 
„denne for Staten højst skadelige De- 
likatesse, 44 højlig forarget ved den 
Tanke, at „Murere, Tjenestepiger og 
andre, der ernærer sig af deres Hæn- 
ders Arbejde skal drikke Coffé. 44 Hr. 
Lassen deler aabenbart ikke denne Op- 

fattelse; han taler med helt digterisk 
Begejstring om Kaffekedlen, der hver 
Dag er i Kog i de tusinde Hytter. Han 
letter Kaffetolden med 1,700,000 Kr., 
men han lægger 1,600,000 deraf over 
paa den Tobak, der hver Dag damper 
i de samme Tusinde Hytter, ja hvis 
Fordyrelse rimeligvis vil føles nok saa 
haardt netop der; det er ikke muligt 
at se nogen anden Forklaring derpaa, 
end at han alligevel mener, at Tobak- 
ken „bekommer Menneskene" mindre 
vel end Kaffen; økonomisk set tager 
han jo ved denne Omlægning med den 
ene Haand fra Smaafolk, hvad han gi- 
ver dem med den anden. Det maa vel 
ogsaa være en lignende Luksusfore- 
stilling, der har medført den fra alle 
Sider fordømt-e store Forhøjelse af 
Frugttolden, der synes saa urimelig 
paa et Tidspunkt, da Frugt mere og 
mere bliver en almindelig Spise selv 
i de jævneste Familjer. Og det er vel 
i det hele denne Tankegang, der har 
medført, at man overalt har søgt Er- 
statning for Nedsættelserne paa de 
almindeligste Livsfornødenheder ved 
forøget Told paa alle de Smaanydel- 
ser, der spiller saa stor en Rolle i den 
jævne Middelstands Tilværelse, ja 
som selv de fattigste en Gang imellem 
faar Raad til. Helt snurrig stikker den 
af Finansministeren saa haanlig afvi- 
ste og saa flittig anvendte Luksustold 
sit Hoved frem i Apotekervarepositio- 
nen. Tolden paa Lakrissaft tredobles ; 
det er „Slikkeri for Børn" hedder det i 
Motiverne ; dermed er det dømt : det er 
fattige Børns „Luksus", Tolden tre- 
dobles. Ogsaa Legetøj faar et passen- 
de Paalæg pundevis. 

Og saaledes videre; alt i alt bliver 
vel ved disse Omlægninger Fordelin- 
pen af Toldbyrden noget retfærdigere 
end før, men stor bliver Forskellen 



aabenbart ikke. Ogsaa ved Forslaget 
om en ny Spiritusbeskatning, der an- 
tages at skulle give 4 Millioner, 
har man blandet Luksushensynet og 
Hensynet til „det faktiske Forbrug" 
sammen; man har udskilt den Spiri- 
tus, der mest drikkes af Smaafolk, 
Brændevinen, og foreslaar at anden 
Spiritus beskattes efter Værdi ;, men i 
Motiverne gaar man dog med Rette ud 
fra, at det vil blive Skatten paa den 
billige Spiritus, der giver det bedste Ud- 
bytte; den nye Spiritusskat vil ikke ude- 
lukkende, end ikke overvejende, være 
den Overklasseskat, Finansministeren 
ønsker at gøre den til; de brede Lag 
vil faa deres meget anselige Part deraf. 
Og dertil kommer, at den Form, man 
har givet dette Forslag, er i saa høj Grad 
mislykket ; det, man har foreslaaet, er, 
at hver Flaske med Spiritus skal for- 
synes med et Stempelmærke, og for at 
undgaa Snyderi har man fundet det 
fornødent at bringe i Anvendelse et 
helt prøjsisk Kontrol- og Angiverisy- 
stem; man er ikke veget tilbage for 
at ægge Gæsterne til at angive Værter- 
ne i Haab om høje Belønninger. 

Vi er baade med Hensyn til Luksus- 
forfølgelse, moralsk Formynderskab, 
Politi- og Angiverivæsen godt paa Vej 
til at glide tilbage i Enevældens slette 
Vaner. Det berettigede Krav om Sta- 
tens Indgriben til Værn for de svage 
og til Oplysningens Fremme, som har 
afløst Manchestertidens: Lai.ssez 
faire, har næsten overalt medført 
denne Tilbøjelighed. De Skattefor- 
slag, som nu foreligger, bærer mange 
Mærker deraf. Justitsministerens To- 
bakforslag er efter Enevældens bedste 
Mønstre, og vi har vel mere af samme 
Art i Vente. For alle dem, der ønsker 
at bruge Statsmagtens stærke Haand 
til de store sociale og kulturelle Frem- 

skridt, er det paa Tide at være paa 
Vagt overfor disse Overdrivelser, dette 
Regereri i Enevældens Stil. 

En anden Gruppe af Omlægninger 
gaar ud paa i nogen Grad at mildne 
Beskyttelsen. Der er ikke her 
Plads til at gaa nærmere ind paa Stri- 
den om dennes Berettigelse. »Det er 
uomtvisteligt, at Beskyttelsen bety- 
der en Foræring fra Befolkningens 
store Mængde til den ret beskedne 
Brøkdel, der lever af de beskyttede 
Erhverv. Og Broderparten af denne 
Foræring tilfalder et ringe Tal af Fa- 
brikanter og Kapitalister; Arbejderne 
faar nøjes med en beskeden Andel; 
Arbejdslønnen i hvert Fag bestemmes 
jo mindre af dette enkelte Fags Vil- 
kaar end af den almindelige Arbejds- 
løn i Landet; og faar nogle Arbej- 
dere i Kraft af Beskyttelsen lidt højere 
Løn, saa fordyrer den ogsaa en Mæng- 
de Varer for dem. Vore Toldbeskyt- 
tere plejer at paastaa, at det er nogle 
ganske faa Millioner, de beskyttede 
Virksomheder tjener paa Beskyttelsen. 
Er det sandt, da er det indlysende, at 
de meget vel kan taale, at man lang- 
somt, efter en bestemt Plan, ophører 
at yde dem denne Foræring. Og i 
hvert Fald vidner alle Erfaringer baade 
om, at en Industri kan blomstre frem 
i Lande uden Beskyttelse saa vel som 
i Lande med Beskyttelse og at ube- 
skyttede Industrier kan trives ypper- 
lig ved Siden af de beskyttede ; ogsaa 
herhjemme har vi Eksempler derpaa 
som Gementfabrikerne og Skibsbyg- 
gerierne. Og der er mangfoldige Til- 
fælde, hvor Beskyttelsens gradvise Op- 
hør har dygtiggjort og udviklet en In- 
dustri i Stedet for at dræbe den. 

Derfor har Venstre altid bekæmpet 
Beskyttelsen. Alligevel har Finansmi- 
nisteren i sit Forslag nøjedes med lige 

at røre ved den, akkurat saa meget, 
som det var fornødent for Agitatio- 
nens Skyld. Saa ring^e er den Ind- 
skrænkning, han foreslaar, at Reform- 
partiets Ordfører kunde hævde, at den 
intet væsentlig betød, da Nedsættel- 
sen paa Raa- og Hjælpestoffer ydede 
de beskyttede Erhverv Erstatning. Alt 
i alt vil der dog rimeligvis være en lille 
Nedgang, der vil medføre, at nogle 
Varer falder lidt i Pris. — 

Der er indenfor det radikale Venstre 
dem, som tror paa, at Hr. V i l h. L a s- 
s e n overfor Demokratiet føler sig som 
den snilde „Svend Trøst", der, skønt 
han tog Orlov, dog „inden Aften tjente 
sin Herre allerbedst"; ja, der er vel 
endogsaa en og anden tilbage, som 
venter, at han en Gang vil handle ud 
fra denne Følelse. De Forslag, han 
nu har stillet, tyder saa vist ikke der- 
paa. I Sommer bebudede han under 
høje Fanfarer fra Toppen af Danner- 
høj et radikalt Toldforslag ; Hr. Høgs- 
bro stod hos og forkyndte, at Vejen 
fremad gik over Landstingets Lig. Nu 
stiller Hr. Lassen en Gruppe Forslag, 
der paa Forhaand er indrettet til For- 
lig med Landstinget, og som helt 
igennem er den samme principløse 
Blanding af godt og ondt, som de di- 
rekte Skattelove var. „Det er Mod- 
vinden i Europa, der gør det", siger 
han undertiden, men den sande Grund 
turde være, at denne samme Modvind 
blæser i vort Landsting. Det, han har 
ønsket at forelægge, er ikke et Prin- 
cipforslag efter Folketingets Sind til 
Kamp mod Landstinget. „Det kval- 
mede for mig" ved en saadan Tanke, 
sagde han i Begyndelsen af sin Hoved- 
tale. Under denne erklærede han sig 
ganske vist rundhaandet parat til en 
Mængde Indrømmelser, der, hvis de 
gennemføres, vil give Forslaget et 

Kampforslags Karakter. Men siden 
synes han at have fortrudt dette. 
Han sluttede Debatten med Erklærin- 
gen „Jeg gider ikke fremsætte For- 
slag, som ikke baade Højre og Venstre 
kan stemme for". Det er et Motto, der 
omskrevet i J. G. Christensens Stil vil 
* passe smukt paa det kommende Mili- 
tærforslag. Det kendetegner hele Re- 
geringens Politik. Det er Folketings- 
parlamentarismens Opgivelse. Hørup 
indprentede atter og atter Læsere og 
Tilhørere, at saalænge Provisoriets 
Sværd hang over vore Hoveder, var 
Forfatningen kun Skin. Ganske paa 
samme Vis er Folketingsparlamenta- 
rismen kun en tom Lyd, saalænge Re- 
gering og Folketing paa Forhaand af- 
stemmer deres Forslag efter Lands- 
tingets Ønsker, saa længe de nøjes 
med ydmyg at opsamle de Smuler, der 
falder fra Landstingets Bord. 

„Men," vil man sige, Smulerne er dog 
bedre end intet. Var der mere ondt 
end godt i de direkte Skattelove, saa 
er der dog sandsynligvis mere godt 
end ondt i dette; og det er saadan et 
teknisk Mesterværk; Tarabestemmel- 
serne er meget bedre end de gamle. 
Skilling er forvandlet til Øre o. s. v. 
o. s. v. u Det er sandt, at der i disse 
Forslag rummes et beskedent Frem- 
skridt, og — bortset fra Vinafgiftens 
Form — er de rimeligvis teknisk set 
gode ; de er jo udarbejdede af en meget 
evnerig Generaldirektør, hvem man 
kunde have ønsket en værdigere Op- 
gave, og han har haft meget dygtige 
Medarbejdere. Men Fremskridtets 
Venner maa overfor dette, som overfor 
alle smaa Fremskridt spørge : skydes 
Udsigten til en virkelig Reform ikke 
ud i en fjern Fremtid ved at vi tager 
denne Skinreform, skader det ikke paa 
anden Vis Fremskridtets Sag? Og Sva- 



ret maa i dette Tilfælde blive det mest 
afgjorte Jo! Vedtager Folketinget dis- 
se Forslag, som Finansministeren har 
forelagt dem, og overtræffer Lands- 
tinget Hr. Borgbjergs og Hr. Dinesens 
Tro paa dets Begavelse og slaar til, 
medens de sibyllinske Bøger er at faa 
til billigste Pris, da er Udsigten til en 
dybtgaaende Toldrefom dermed skudt 
langt, langt ud i Fremtiden. Selve 
den Løftestang, der ligger i den gamle 
Toldlovs tekniske Mangler, er borte. 
Og i Befolkningen er Troen paa en 
Toldlovs Betydning tilintetgjort. Det 
Parti, de Mænd, der her gaar i Spid- 
sen, har indtil Overdrivelse indprentet 
Folket, hvilken Velsignelse Venstres 
Toldlov vilde blive. Faar Vælgerne 
nu denne Kompromislov præsenteret 
som Venstres Toldlov, da bliver Skuf- 
felsen stor. Da afløses Troen paa det 
politiske Arbejdes Værd, paa Politi- 
kernes Vederhæftighed hos overmaade 
mange af det opgivende Mismod, hvori 
konservative Stemninger altid vokser 
frodigst. Gennem den Art Forligspoli- 
tik lægges det ene Venstreideal efter 
det andet i Graven, og flere og flere 
Vælgere omskabes til ligeglade, over- 
bevisningsfri Tilhængere af en egen- 
kærlig, konservativ Samlingspolitik. 
Og Folketingets Stiling overfor Lands- 
tinget svækkes varigt ved et tarveligt 
Toldforlig. Et saadant giver Lands- 
tinget en ny Dækning. „Der kan I 
se, vi er ikke saa slemme," vil Højre 
sige. „Der kan I se, Forhandlingspo- 
iitiken har et Resultat at opvise, vor 
Politik er den rette", vil Reformmæn- 
dene istemme. Resultatet vil i sig selv 
være tarveligt, men det vil være vel 
egnet til at dække Bevægelsen til Høj- 
re i det Vælgerkorps, hvis politiske 
Idealer, man systematisk udrydder. 
For Demokratiet er det af den mest 

afgørende Betydning, at alle de i Fol- 
ket indarbejdede Kampkrav overfor 
Landstinget: Pæstningspolitikens Op- 
givelse, den almindelige Valgret, en 
folkelig Retspleje, en demokratisk 
Toldreform opretholdes i deres Ren- 
hed. Det er det Grundlag, hvorpaa 
Folketingsflertallet en Gang skal føre 
det afgørende Slag mod Landstinget, 
som er Betingelsen for et virkeligt 
Forfatningsliv i Danmark. 

Med Forstaaelsen heraf er de radi- 
kale Partiers Stilling til disse Forslag 
givet. De maa stræbe i Folketinget 
at faa Forslagene omdannet, saa de 
bringer langt større Nedgang i For- 
brugsafgifterne, knæsætter Værditol- 
den paa vigtige Punkter og medfører 
en virkelig Nedsættelse af Beskyttel- 
sen. Det er tænkeligt, at gammel Over- 
bevisning hos Reformpartiets Rigs- 



dagsmænd sammen med Frygten for 
Vælgerne, kan gøre det muligt at gen- 
nemføre saadanne Ændringer i Folke- 
tinget. Tager Landstinget saa det æn- 
drede Forslag, da er der naaet et vir- 
keligt Fremskridt ; og afviser det mæg- 
tige Ting Folketingsforslaget, da har 
det atter vist sig som den store Hin- 
dring for al Fremgang. Men mere sand- 
synligt er det vel, at Finansministeren 
tvinger sine viljesvage Partifæller sam- 
men om sit Forslag, og at dette bliver 
Folketingets. Det maa i saa Fald bli- 
ve det radikale Venstres Opgave at 
gøre det klart for saa mange Vælgere 
som muligt, at dette ikke er den Told- 
reform, Venstre hidtil krævede, men 
en forkvaklet Forligslovgivning, et nyt 
Udslag af Ministeriets og Folketings- 
flertallets uværdige Underkastelse un- 
der Landstingets Vilje. 



En gammel Venstremand og hans Søn. 



Af en Brevveksling. 



—rød, 



III. 

18de November 1906. 



Kære Fader! 

Apotekeren har haft sin aarlige 
Herremiddag, der samler alt hvad der 
duer i — rød og Omegn. En pragt- 
fuld, kæmpemæsig Middag, der nydes 
med Andagt og ledsages af mange of- 
ficielle Skaaltaler og utallige private 
Glas. Jeg skal en anden Gang for- 
tælle Dig nærmere herom, i Aften vil 
jeg hellere med Selskabet som Ud- 
gangspunkt fortsætte vor Diskussion 
om før og nu. Du tog saa hastigt paa 
mit forrige Brev, men saa let bliver 
Du ikke færdig* med mig. 

Efter Bordet diskuteredes naturlig- 



vis Toldloven ivrigt. Jeg ser Apote- 
kerens store Rygeværelse for mig, ind- 
hyllet i Damp fra de mægtige Havan- 
nacigarer og inde i Dampen Grupper 
af Herrer, der diskuterede ustandse- 
ligt omkring Whisky- og Cognacs- 
Bordet. Der var Købmænd og Gods- 
ejere og Fabrikanter, og saa snart Or- 
det Told var sluppet løs iblandt dem, 
kom der Bevægelse i Gemytterne. 
Grupper løstes og dannedes, den ene 
tog den anden til Vidne og alle blev 
efterhaanden trukne ind i Ringen. 
Selv jeg aflagde min Tøven og gav 
mig i Kamp for mine Idéer — thi jeg 
har virkelig Idéer i Toldspørgsmaalet. 
Jeg maa sige, at disse debatterende 
Herrer tiltalte mig betydeligt mere end 

de spisende og drikkende omkring 
Middagsbordet. Der var jo ikke Tale 
om egentlige Poredrag, men der var 
virkelig mange af disse Mænd, som 
blev veltalende. Hver havde Forstand 
paa sit, han talte ud fra de Erfa- 
ringer, han havde gjort i sin Bedrift, 
og han kunde med Tal og Beregnin- 
ger forsvare sit Standpunkt. Jeg for- 
stod de gamle Ord om, at ingen er ke- 
delig, naar man blot faar enhver til 
at tale om det, der er hans. 

Jeg saae her Handlingens Mænd for 
mig. For dem er Politik en Realitet. 
De kommer fra deres daglige Gærning 
med alle deres dyrekøbte Erfaringer, 
og de ser paa Loven med klare Øjne, 
der ikke sløres af fantastiske Syner. 
Jeg kom uvilkaarligt til at sammen- 
ligne denne Debat med de Diskussio- 
ner, jeg saa ofte hørte i Foreningen i 
København. Der opføres jo gærne 
saadanne Fægtninger, hvor de for- 
skellige Partier markerer deres Stand- 
punkter og gør dem „klare" for alle 
de uindviede, der ledsager Ordkam- 
pene med Bifald eller Mishag. Og naar 
ingen gad mere, saa var Diskussionen 
hævet, og man gik hjem uden egentlig 
at være kommet et Skridt videre. 

Naar jeg her i min Ensomhed tæn- 
ker paa disse Møder, har jeg en Fø- 
lelse af at have spildt min Tid. Det 
var jo slet ikke „Livet", jeg her mødte. 
Livet er ikke ideelle Standpunkter og 
brillante Talepræstationer, Livet er 
lutter Realiteter. Du aner ikke, med 
hvilken Tilfredsstillelse jeg har siddet 
her og tumlet med Toldlovens Tal. 
Jeg følte, at hvis jeg vil deltage som 
praktisk Mand i mit Lands Liv, hvad 
enten det nu bliver som et Led i dets 
Administration eller som praktisk Ju- 
rist eller — hvem véd — som aktiv 
Deltager i Lovgivningen, saa maatte 



jeg gennem Toldlovens Tal og For- 
slag se ind til alle de Bedrifter, der 
dyrker, forarbejder, indfører, sætter i 
Omløb. Jeg maatte føle, hvorledes al- 
le Hjul sættes i Gang, og jeg maatte 
lære, hvorledes det ene Hjul griber 
ind i det andets Bane. Jeg lærte et 
Danmark at kende, om hvilket jeg hid- 
til vidste saare lidt, altfor lidt. 

Hvor ofte har jeg ikke i en politisk 
Debat hørt en Taler klare sig ved en 
rask Parade, ved en flot Frase, der 
maaske talte til Hjærtet, men aldrig 
til Hjærnen. Men Toldspørgsmaalet 
klares ikke paa denne Vis. Tro ikke, 
at jeg er saa naiv at mene, at man 
ikke ogsaa i Tolddiskussionen benyt- 
ter sig af saadanne Fif, men det er jo 
kun en Forklædning, der er nem at 
rive af, naar man kan se paa en Sta- 
tistik. I Virkeligheden taler enhver 
her for sit eget, og Spørgsmaalet bli- 
ver da, om dette hans eget er af den 
Beskaffenhed, at han kan fordre det 
respekteret. Paa den Vis bliver man 
hurtigt færdig med alle disse smaa 
Urtekræmmere og skikkelige Hose- 
kræmmere, der møder ved enhver 
Tolddebat med deres fedtede Hoved- 
bøger og fordrer dem respekterede, 
men tilbage bliver de Mænd, der vir- 
kelig udfører en Gærning her i Lan- 
det. 

Handlingens Mænd ! Det er dem„ 
det er Umagen værd at tale med. Jeg 
mener ikke Handlingens Mænd poe- 
tisk, ikke dem, der springer frem og 
udfører en „Daad", alle de romanti- 
ske Helte, hvormed vore Skolebøger 
var fyldte, lige fra Oldtiden til vore 
Dage. Jeg mener netop ikke Helte. 
Jeg tænker paa de Mænd, der sætter 
Værdierne i Omløb her i Landet, ska- 
ber nye Foretagender, konsoliderer 

gamle eller omdanner dem. Det er til 
dem, jeg kan slutte mig. 

Min Mening er naturligvis ikke 
den, at jeg vil forandre min Nærings- 
vej, bortkaste Resultatet af alle de 
Aars Eksamensslid og sætte mig paa 
en Kontorstol ude i Frihavnen. Men 
jeg indrømmer for Resten gærne, at 
skulde jeg i Dag vælge min Livsbane, 
saa valgte jeg maaske netop en, der 
gaar via Frihavnen ud i den vide Ver- 
den for at lære og se og benytte en- 
hver Chance. Handelslivets Munter- 
hed — er det ikke bedre end alt an- 
det? Og har Handlen nogensinde væ- 
ret muntrere end nu ? Hvilket herligt 
Klokkespil, disse Telefoner, der rin- 
ger snart sagt alle Landes Melodier 
ind i Øret paa Handelsmændene, hvil- 
ken Spænding, naar Depecherne aab- 
nes, hvilken vidunderlig Kamp Dagen 
lang med lutter haandgribelige Ting, 
der ikke fortoner sig ud imod unyt- 
tige Spekulationer, men hører denne 
Verden til. Og tænk Dig nu den unge 
Mand, for hvem alt dette aabenbares 
og som i de store Forhold lærer, hvad 
Energi og Hensynsløshed og Mod be- 
tyder. Hvilket mageløst Humør faar 
han ikke hjem med sig til det lille 
Samfund — og er det ikke netop Hu- 
møret vi trænger til? 

Men som sagt: den Rejse foretager 
jeg ikke. Der er saamænd ogsaa nok 
at gøre herhjemme. Vi maa skabe 
en ny Tid, ogsaa vi, der skal leve i 
den danske Hverdag. Ogsaa vi maa 
føle Trang til at styrte ud paa Gaden 
og omfavne nogen. Ikke Fru Michaé- 
lis, som Du foreslog i Dit Brev, men 
noget andet, ja, hvad skal jeg kalde 
det, Livet, Virkeligheden. 

Du har levet paa Idealer. I var jo 
nogle slemme Romantikere, I Halv- 
fjersere ! I ventede, I haabede, I saae 



en Fremtid langt ude. Naar man talte 
til Jer om Romantiken i Frankrig og 
det unge Tyskland — hu, hej, saa stod 
der en Flamme ud af Jer, og I drømte 
Jer baade som Martyrer og Friheds- 
helte. 

Jeg tror, at der for Øjeblikket er 
ifærd med at skabes en Ungdom i 
Danmark, der er ligesaa begejstret for 
Toldloven som I var for den romanti- 
ske Skole. Vi synes, at Beskyttelses- 
told contra Frihandel og Værditold 
contra Vægttold er hel Poesi. Thi 
bagved ligger det store Arbejde i vort 
Land, Fabrikkernes Drift, Skibe, dei 
bygges og lastes og sejler ud og ven- 
der hjem, Kontorer, hvor Arbejdet 
tilrettelægges, snilde Spekulationer, 
Penge og Arbejde og over det hele de 
syngende, dirrende Traade. 

Hvad fik I saa ud af al jeres Forfat- 
nigskamp? Men hvad vil vi ikke faa 
ud af vor Kamp ! Hvor er alle jeres 
Idealer? Se paa vore praktiske For- 
maal ! Jeg skrev sidst, at jeg misun- 
der Dig. Ja, det var et Øjebliks Stem- 
ning, en Virkning af den Fest, jeg 
ikke var med til. Nej, jeg misunder 
Dig ikke! Du er maaske stærkere, 
yngre end jeg, naar det gælder om at 
feste, men jeg er mindst ligesaa ung 
som Du, naar det lyder : til Arbejde ! 
Resten : „Liv eller Død" kan Du gærne 
beholde, det var noget I fandt paa i 
Halvfjerds. 

Din 
Peter. 

JV. 

Kære Peter ! 

Jo min sandten har mit Brev gjort 
sin Virkning, Du er jo ligefrem kom- 
met i Fyr og Flamme, og selv om dit 
Brev, ligesom Løjtnant v. Buddinges 
Svner maaske kun er et Foster af 

Ungdomsmod og Smedens Punsch, 
in casu Apotekerens Rhinskvin, saa er 
der dog altsaa noget af Ungdomsmod 
i Dig. 

Kan Du huske den gamle Kammer- 
raad Hermansen ? Han sagde en Gang 
til mig : „Jeg var saamænd saa ked af, 
at min Søn slet ingen aandelige Inter- 
esser havde, men nu er han dog Gudske- 
lov begyndt at samle paa Frimærker." 

Ja, ja hvorfor ikke, en Frimærke- 
samling det er dog noget, og Begej- 
string for Toldlov, det er noget mere, 
selv om maaske det forelagte Lovfor- 
slag som saadant ikke indbyder hver- 
ken til Begejstring eller til Harme Det 
er efter min Mening et af den Slags 
Forslag, som godt kan benyttes til at 
angribe Finansministeren, hvis man 
har Trang til det, og til at rose. ham, 
hvis man har Brug for d e t. 

Min Mening om Told er kortelig 
denne: Told er en Ulykke eller om 
man heller vil en forbandet Ubehage- 
lighed. Det er ærgerligt, naar der 
staar en Mand udenfor min Havelaage 
og tilbyder mig en Flaske god Vin for 
en Krone og jeg køber den af ham, — 
at der saa dukker en Toldbetjent op 
og fortæller mig, at jeg i Anledning 
af denne lille Handel skal betale Sta- 
ten 50 Øre — det bliver endnu ærger- 
ligere, hvis denne Mand dukker op, 
hver Gang jeg køber en Hat, en Avis 
eller et halvt Rugbrød; og det bliver 
ikke bedre, fordi jeg véd, at disse 
Penge skal bruges til Soldater og 
Præster og Toldefribedsmænd og an- 
dre Folk, som jeg ikke har Brug for. 

Kunde der blive Tale om helt at af- 
skaffe denne ubehagelige Toldmand 
— ja saa kan jeg forstaa, at d e t kun- 
de faa Danmarks Ungdom til at gløde. 
Men Spørgsmaalet om, hvorvidt de 50 
Øre paa Vinen skal forenes med et 10 



Øres Vinfrimærke, eller om min Hat, 
der før kostede 37£ Øre i Told, nu skal 
koste 29 eller 41 Øre — nej, det er ikke 
det, synes jeg, der faar Pulsen til at 
slaa hastigere. 

Men Gudbevares, det kan jo være 
meget interessant at diskutere, og der 
er jo to Spørgsmaal der straks melder 
sig; det første og mindre smukke, 
men derfor vist mest naturlige : „Hvad 
kan jeg tjene eller hvad vil jeg tabe 
ved denne Lov." 

Og det andet: Vil der ved denne 
Lov komme en retfærdigere Fordeling 
af Toldbyrderne, og hvad er retfærdi- 
gere? Kan jeg tage fra den ene og give 
den anden, eller skal Fattigmanden 
ikke ligesaa godt betale for sin gode 
Snaps som jeg skal bøde for min gode 
Bourgogne? Og skal Frugt, der er 
sund, være toldfri, og skal Kaffe, som 
Fru Emil Poulsen kalder giftig, be- 
skattes yderligere? Aa Gud, ja Peter, 
alt dette kan være fortrinligt, saml Du 
bare paa Frimærker, jeg skal ligesaa 
lidt lægge Dig Hindringer i Vejen, 
som jeg forstyrrede jeres Lege da I var 
smaa. Men dette er mig for meget og 
tillige for lidt at diskutere med Dig 
om i Brevform, og oprigtigt talt var 
det vel heller ikke Meningen med dit 
Brev. 

• Nej jeg forstaar nok, hvor Du vil 
hen med din Toldlov, og hvorfor Du 
fører Apotekerens glimrende Selskab 
af Godsejere, Købmænd og Fabrikan- 
ter i Ilden. Du vil sige : Jo Du kan tro 
gamle, vi har ogsaa vore Interesser, 
som I fra halvfjerserne havde jeres, 
men vore er der Realitet i, det er det 
rene Væsen, Eksport, Handel, over- 
søisk, kort og lang Sterling og Fan- 
den og hans Pumpestok, — men I, 
hvad interesserede I jer for? Roman- 
tikken i Frankrig ! 

Herregud, hvor hurtigt et Sagn 
dannes. Vi, der i vor Ungdom, det vil 
sige for i Aarhundrede siden, blev 
skældt ud for Materialister, Realister, 
Ateister og alt hvad ondt af ister der 
findes, vi er nu blevet Æstetikere, Ro- 
mantikere, Poeter! Og vi, der den 
Gang var en lille Flok, er blevet til 
„alle fra halvfjerserne." 

Nej vi var ikke alle Idealister, og 
Begejstring og Harme fandtes ikke 
hos os alle, men den fandtes, mens 
der nu maa søges efter den Slags 
Folk, og i næste Generation vil vel en 
ung Mand, der kan bringes ud af Li- 
gevægt ved andet end Kroner og Øre, 
blive forevist sammen med den sidste 
levende Hest. 

Der var, Gud bedre det, Stivstikkere 
nok i vor Generation, og naar der dog 
var saa mange flere Folk med Fut i 
dengang end nu, saa laa det vel ogsaa 
en hel Del i, hvad der skete. 

Jeg husker endnu saa tydeligt en 
Februarmorgen 1864, da jeg styrtede 
afsted til Skole og standsedes af Raa- 
bet: „Nyt fra Krigsskuepladsen, de 
danske har sejret ved Mysunde I u For 
1 Skilling købte jeg mig min første 
Sejrsrus til. Selvfølgeligt skulde vi 
sejre over Tyskerne, men her at læse 
at det var sket, selv om Krigen der- 
med vel ikke var helt forbi, hvor her- 
ligt, hvor storartet ! Denne sjofle Spe- 
kulation at gøre en ussel Forpostfægt- 
ning til en Sejr, har spillet en Rolle i 
mit Liv. Da jeg to Dage efter for 1 
Skilling havde købt Efterretningen 
om Tilbagetoget fra Dannevirke, var 
jeg blevet 10 Aar klogere. Saa kom de 
lange Krigsmaaneder med Nederlag 
paa Nederlag, Harmen mod Under- 
trykkerne og Voldsmændene begyndte 
at faa faste Former. Seks Aar efter 



kom den fransk-tyske Krig. Alt, hvad 
vi havde faaet bildt ind om europæ- 
iske Forhold, viste sig at være — som 
Telegrammet fra Mysunde — Sagn og 
Dumhed og Uvidenheds Værk. Saa 
kom de Estrupske Aar, vi saa, at 
Æventyret om Danmark som det lille 
hæderlige Land, der aldrig forstod sig 
paa Rænker, og hvor Frihedstræet 
blomstrede skønnest — ja at det 
Æventyr var farligt baade for voksne 
og Børn. 

Fra 1864 til ja hvorfor sætte en 

bestemt Dato, lærte vi at harmes, vi 
kunde det snart uden ad, men vi lærte 
ogsaa at begejstres, naar der blev 
kæmpet mod Uretten, naar vi lærte at 
se, hvor vi før gik i Blinde, og fandt 
Vej og Sti, hvor det var fortalt os, at 
der kun var Morads og Uføre. Vi lær- 
te kort sagt at gløde baade af ondtog 
godt. 

Det, der hændte ude i den store Ver- 
den, enten det nu hed Gambetta eller 
Gladstone, Darwin eller rbsen, eller 
Kamp for borgerlig Frihed mod Kleri- 
kalisme og Undertrykkelse, kort sagt 
alt hvori der var Bevægelse, spillede 
med ind i vore Kampe, Gnisterne der- 
ude fra faldt ned i en ulmende Bevæ- 
gelse, der efterhaanden blev Fyr og 
Flamme. 

Alt hvad der skete, blev til mere Ild, 
man var ved at brænde hinanden. 

Det var naar man nævnede Navne 
som Berg eller Hørup eller Brandes, 
som om alt stod i Flammer. Darwins 
Navn var nok til at faa Heksebaalene 
til at knitre og Dumheden til at raabe 
til Himlen om Hjælp. 

Da Ibsens „Et Dukkehjem' 1 — tænk 
Dukkehjemmet, der nu gaar som 
Jubilæumsforestilling for halvt Hus — 
da det udkom tændtes der Kætterbaal 
i hvert Hjem, hver Familje deltes i 

dem, der skulde brændes, fordi de for- 
svarede Vekseifalskneren Ibsen, og 
dem, der skulde svides, fordi de var 
Spidsborgere nok til ikke at aner- 
kende Kvindens Ret til at gaa hjemme 
fra. 

Og Ilden blev holdt vedlige, baade 
den hellige Ild og Kætterbaalene, og 
saa naiv er nu din gamle Far, at han 
tror at al denne Ildebrand i gamle 
Huse og al denne Harme og Skuffelse 
og Begejstring har sin gode Andel 
baade i det østasiatiske og i Fælles- 



mejerierne og Svineslagterier og He- 
dedyrkning og Toldloven. 

"Du skrev forleden, at jeg skulde 
skrive mine Memoirer, ja gid jeg kun- 
de, der burde være nok til en stor, tyk 
Bog. 

Men der kan ogsaa skrives en tyk 
Bog om Toldloven — og det vil der 
sikkert blive, mange tykke Bøger — 
og til Lykke me'd det, min Dreng. 
Es muss auch solche Kaiize geben 1 
Din gamle og gammeldags 
Far. 



+*- 



Valdemar Poulsens nye traadløse System. 

Af J. Herm. Christensen. 



I en Artikel, som jeg for et Par Aar 
siden skrev i „Det ny Aarhundrede 44 
om Gnisttelegrafen, gjorde jeg op- 
mærksom paa den vigtigste Mangel, 
som denne, den hidtidige traadløse 
Telegraf, led under. Paa Grund af 
K-ortvarigheden af de elektriske Bøl- 
getog, som udsendes fra Afsenderen, 
kan man ikke vente at faa nogen vir- 
kelig Afstemning mellem Stationerne. 
Samtidig Telegrafering mellem flere 
af disse vil let medføre, at Modtager- 
apparaterne opfange et Sammensuri- 
um af Signaler, som ikke er til at 
tyde. Dette ligger i, at de enkelte Bøl- 
getog er saa korte, at de ikke kan faa 
Tid til at gøre deres Karakter gælden- 
de, og for at naa til en virkelig Af- 
stemning, maatte man da enten kunne 
gøre disse Bølgetog meget længe va- 
rende eller — og dette var endnu langt 
bedre — naa til at udsende de elektri- 
ske Bølger i en uafbrudt Række, kon- 
tinuerlige, som man kalder det. 

I samme Artikel nævnte jeg, at Te- 
legrafonens Opfinder, Valdemar 
Poulsen, var i Færd med at udar- 
bejde en Metode til Fremstilling af 
saadanne mere fuldkomne elektriske 



Bølger, men der kunde ikke paa dette 
Tidspunkt gives nærmere Oplysning 
om Sagen. Nu for ikke længe siden er 
Poulsen traadt offentligt frem med sin 
Opfindelse, som i alle interesserede 



Fig- i. 
AmaUrbillede af Vald. Poulsen. 

Kredse har vakt den største Interesse. 
Det Princip, Poulsen og hans Selskab 
har fulgt har været rigtigt : at holde 
Opfindelsen uden for fremmedes Ho- 

risont, indtil den kunde fremtræde i 
en Skikkelse, der maatte kræve Re- 
spekt og vække Beundring. 

Mest umiddelbart karakteriseres 
Forskellen mellem den gamle og den 
ny Art af elektriske Bølger ved en 
Analogi fra Lydlæren. De hidtil kendte 
elektriske Bølger, som udsendes ved 
Hjælp af et Gnistapparat (Ruhmkorf- 
fer), er da at ligne ved de Lyd- 
bølger, som frembringes ved Hammer- 
slag paa en Ambolt. Det er en hurtigt 
hendøende klirrende Lyd, man faar 
paa den Maade. De Pou isenske Bølger 
derimod er at ligne ved de Lydbølger, 
som udgaar fra en Stemmegaffel, som 
svinger. Den Lyd, man hører, er en 
Tone, og det er kendt, at man kan 
have Stemmegafler, som giver for- 
skellige, højere eller lavere, Toner. 

Anbringes to saadanne Stemmegaf- 
ler, der svinger hver med sin Tone, i 
Nærheden af to Strenge, som er af- 
stemte efter Stemmegaflerne, saa vil, 
— som de fleste véd — de to Strenge 
vekselvis komme i Svingning, efter- 
som det er den ene eller den anden af 
Stemmegaflerne, der toner. Stren- 
gene vil „tone med". Lyden fra et 
Hammerslag i Nærheden vil derimod 
ingen kendelig Indvirkning have paa 
Strengene eller højst give et hastigt 
lille Sæt i dem begge. Hele Afstem- 
ningsprincippet er i Virkeligheden ud- 
trykt i dette Eksempel. Ligesom en 
Stemmegaffel kan faa en bestemt 
Streng, og k u n den, til at tone med, 
nemlig den, som er afstemt efter 
Stemmegaflen, saaledes kan de Poul- 
senske Bølger faa et bestemt Modta- 
gerapparat — og kun det — til at vir- 
ke, nemlig det. som har den rigtige 
Afstemning. Signalerne optages da 
dér, hvor de skal, og ikke andre 
Steder. 

Det indses derfor let, at dersom man 
inden for et vist Omraade har et An- 
tal, f. Eks. 100, Stationer for traadløs 
Telegrafi og hver af disse Stationer er 
afstemt paa sin kendte Maade, saa vil 



hvilke som helst to af disse Stationer 
kunne sætte sig i Forbindelse med 
hinanden uden at forstyrre uvedkom- 
mende og uden at forstyrres af uved- 
kommende. Dette gælder altsaa, vel at 
mærke, hvis Stationerne arbejder med 
de Poulsenske, kontinuerlige Bølger. 
Og det nytter kun lidt at man byg- 
ger f. Eks. 20 Stationer for traadløs 
Telegrafi i Danmark, naar de 18 skal 
holde Hvil, medens to af dem arbejder 
sammen. 

De dygtigste Fagfolk i alle Lande 
har derfor ret længe været klar over, 
at dersom den traadLøse Telegraf skul- 
de kunne paaføre den almindelige Te- 
legraf en virkelig alvorlig Konkurren- 
ce, saa maatte man bort fra de gamle, 
korte Bølgetog og finde Udvej til at 
skaffe sig kontinuerlige Bølger. Ad- 
skillige har arbejdet paa at naa dette 
Maai. En engelsk Fysiker D u d d e 1 1 
gjorde gode Tilløb, og var den første, 
der anvendte en lignende Opstilling 
som Poulsen. De elektriske Bølger, 
han naaede at fremstille, var ganske 
vist kontinuerlige, men deis var de 
ikke kraftige nok, og dels var de ikke 
egnede til at brede sig langt ud i Rum- 
met. Alligevel er hans Forsøg interes- 
sante, fordi han, ligesom Poulsen, an- 
vendte en elektrisk Lysbue til Frem- 
stilling af Bølgerne. Han gjorde det 
første Skridt henad den Vej, der her 
førte Poulsen til Maalet. 

Det er bekendt, at man for at faa 
elektriske Bølger ud i Rummet, maa 
kunne fremstille meget hurtigt veks- 
lende elektriske Strømme — elektriske 
Svingninger som de kaldes — i et Af- 
sendersystem. Det er disse Svingnin- 
ger, der betinger de udsendte Bølgers 
Natur, og det er dem, det gælder om 
at gøre kontinuerlige, d. v. s. Veksel- 
strømsrækken skal være vedholdende 
og bestaa af ensartede Strømstød. Hid- 
til har man som sagt kun kunnet 
fremstille tilstrækkeligt hurtige Veks- 
elstrømme eller elektriske Svingnin- 
ger ved Hjælp af Ruhmkorfferen, og 

disse var altsaa ikke kontinuerlige. 
Poulsen bruger derimod til sine kon- 
tinuerlige Svingninger en elektrisk 
Lysbue og denne Lysbue indgaar i 
følgende System (Fig. 2). Parallelt 
med Buen A anbringes en Traadrulle 
B og en Franklins Tavle G. D er en 




Fig. 2. 

stor Traadrulle, som forhindrer even- 
tuelle Svingninger i at brede sig ud i 
Fødestrømsnettet, og E er en Regule- 
ringsindretning for Fødestrømmen. 
Det lukkede System ABC udgør da 
hvad man kalder en Svingningskreds 
d. v. s. et System, hvori der under 
passende Omstændigheder let optræ- 
der elektriske Svingninger. Under 
Indflydelse af Buen kan der af sig 
selv opstaa Svingninger i Svingnings- 
kredsen, idet den Energi, som er nød- 
vendig dertil, tages fra den elektriske 
Strøm, som normalt gaar gennem 
Buen. Duddell stillede først dette Sy- 
stem op og opnaaede indtil 30 å 40,000 
Svingninger pr. Sekund — dog kun 
med smaa Energimængder. Imidler- 
tid maa man adskilligt højere op med 
Svingningtallet, hvis man skal tele- 
grafere med Svingningerne. Jo hurti- 
gere disse er, desto større er nemlig 
Udstraalingsevnen, og desto kraftigere 
Bølger faar man ud i Rummet, naar 
man forøvrigt har samme Energi- 
mængder at tumle med. 

Saa for ca. 3 Aar siden opdagede 
Poulsen, at man ved at anbringe Lys- 
buen under visse særegne Betingelser 
kunde faa de høje Svingningstal, som 
man ønskede, og samtidig faa en be- 
tydelig Del af Buens Fødeenergi omsat 
i Svingninger. Poulsen dannede Buen 



i et lukket Rum, hvori fandtes Brint 
eller Brintforbindelser og anbragte 
den tillige saaledes, at den var under 
Paavirkning af et Par kraftige Magne- 
ter. Ved Forsøg i Laboratoriet viste 
det sig, at han paa denne Maade kun- 
de opnaa indtil 2 Millioner Svingnin- 
ger pr. Sekundt i et System som det 
ovenfor, og endnu ved et Svingnings- 
tal paa c. 1 Million, var den Energi, 
han fik frem i Form af Svingninger, 
saa stor, at den syntes anvendelig til 
Telegrafi over betydelige Afstande. 
Ved at gaa ned til Svingningstal paa 
150 k 200,000 fik Poulsen saa store 
Energimængder omsat, at Svingnin- 
gerne paa den tydeligste Maade gjorde 
sig gældende overalt i Værelset. Fra 
Metalgenstande — Kakkelovne, Dør- 
greb o. s. v. — lod der sig trække 
lange Lysvæger. En Traadrulle med 
mange tynde Viklinger, som knytte- 
des løst til Svingningskredsen og for- 
oven endte i en Spids, spmddede med 
kvarterlange Gnister (Fig 3) o. s. v. 
— alt sammen Tegn paa at Elektricitet 
i en anden Form end den sædvanlige 
rumsterede i Værelset. De samme Fæ- 
nomener kan tildels frembringes ved 
Hjælp af store Ruhmkorffere ; men 
her har det netop sin Interesse, at det 
er kontinuerlige Svingninger, der 
frembringer dem. 

Det Svingningstal, man kommer til 
at arbejde med, beror udelukkende 
paa Størrelsen af Traadrullen og 
Franklins Tavlen i Svingningskred- 
sen, og man kan altsaa variere det ved 
at variere paa en af disse eller paa 
dem begge. — Vel at mærke, hvis det 
kan nytte noget — hvis Systemet over- 
hovedet vedbliver at avle Svingninger, 
naar Svingningstallet f. Eks. forøges. 
D u d d e e 1 1 s System holdt op med at 
frembringe Svingninger, naar Sving- 
ningstallet indstilledes paa over 40,000, 
Poulsens System kan taale, at det 
indstilles paa indtil et Par Millioner. 

Man ser, at der var Grund nok til at 
forsøge disse Bølgers Anvendelse i 
Praksis, og særlig i de sidste halvan- 

det Aar har der da været arbejdet i 
Marken med Poulsens System. Det 
ydre Afsenderapparat kan være om- 
trent det samme som ved de gamle 



Ogsaa Modtagelsesstationen kan ud- 
adtil indrettes omtrent som ved de. 
gamle Systemer. Man har her som 
der Antenne og Jordforbindelse og 



Fig. 3. 



Systemer, kun at Lysbuen i Brint ind- 
gaar i Stedet for Ruhmkorfferen. (Fig. 
4.) viser Poulsens System med paa- 
hæftet Antenne (Lufttraad P og Jord- 
forbindelse H). Svingningerne fra 
Buesystemet forplanter sig ud i An- 
tennetoppen og virker udadtil som 
elektriske Bølger, der udstraaler i 
Rummet til alle Sider. Telegraferingen 
kan nu foregaa f. Eks. derved, at man 
lader Systemet udsende disse Bølger i 
kortere eller længere Perioder, sva- 
rende til Morsetelegrafens Prikker og 
Strearer. 



man har først og fremmest anbragt 
midt mellem disse en Svingnings- 
kreds (bestaaende af en Traadrulle og 
en Franklins Tavle, men uden Lysbue), 
som skal optage Bølgernes Energi fra 
Rummet. Denne Svingningskreds gæl- 
der det om at have afstemt nøje efter 
Afsenderens Svingningskreds, ganske 
som det gælder om at have Violin- 
strengen afstemt nøje efter Stemme- 
gaflen, hvis denne skal faa hin til at 
tone. I Modsætning til de gamle Sy- 
stemer, hvor den nøjagtige Afstem- 
ning er ret ligegyldig — fordi Lyden 

fra et Hammerslag dog aldrig kan faa 
en Streng til at tone ordentligt, hvor- 
dan saa Strengen er afstemt — hviler 
Poulsens System jo fuldstændigt paa 
Afstemningsprincippet og har sin 
Styrke deri. 

Ligesom det nu er vigtigt, at man 
ganske overlader den afstemte Streng 
til sig selv og ikke f. Eks. berører den 
med Fingeren, naar man vil have den 
til at tone under Paavirkning fra 
Stemmegaflen, saaledes gælder det nu 
ogsaa her om at lade Modtager-Sving- 
ningskredsen være overladt til sig selv 
uden Paahæng af Apparater af nogen 
Art. Derved vil den ligesom Strengen 
optage mest mulig Energi fra Rum- 

udfører Tilknytningen, har han kaldt 
en Tikker — er, saa simpel den ser 
ud, af overordentlig Betydning for Ar- 
bejdet med de kontinuerlige elektriske 
Bølger og danner det væsentligste Sær- 



Fi*. 4. 



Figr. 5. 

kende for Poulsens Modtagersystem. 
Uden at henlede Opmærksomheden 
paa Detailer, skal Pigurene 5 og 6 kun 
give et Begreb om, hvor enkelt Poul- 
sens System er i Princippet. Hverken 
ved Afsenderstationen(Fig. 5.) eller ved 
Modtagerstationen (Fig. 6.) er der An- 
vendelse for komplicerede Opstillinger, 
som kan indføre Usikkerhed i Driften. 



met. Der er imidlertid den Forskel, at 
medens man kan høre, naar Stren- 
gen er kommen i Toning og maaske 
ogsaa se den svinge, saa har vi ikke 
noget Sanseorgan til at sige os, hvor- 
naar der er Svingninger i Svingnings- 
kredsen; men derimod har vi heldig- 
vis mange Slags Apparater (Kohærer, 
Bolometer o. s. v.), som registrerer 
eller paa anden Maade omsætter til- 
stedeværende Svingninger i sanselig 
Form. Et elier andet Apparat af den 
Art tilknytter vi derfor med hurtige 
Mellemrum, for at intet Signal skal 
undgaa os, til Svingningskredsen og 
lader det i et Øjeblik fortære den 
Svingningsenergi, som er ophobet i 
denne. En saadan Anordning — Poul- 
sen har kaldt den en Tikkeranordning, 
og det Apparat, som hurtigt skiftende 



Fig. e. 

Den tænksomme Læser vil begge Ste- 
der let genkende de Traadruller, som 
hører med til Svingningskredsene. De 
omlalte Franklins Tavler er indeslut- 
tet i Kasser og indrettet saaledes, at 
man ved at indstille paa en Viser kan 

give dem forskellig Størrelse og saale- 
des indstille Systemet til forskellige 
Svingningstal, altsaa afstemme det. 

Den Frihed i Afstemningen, som der 
for Tiden arbejdes med er ca. 1 %, saa- 



anden Side. F. Eks. kan disse Statio- 
ner arbejde med et Svingningstal paa 
495,000. Da man godt kan siges at 
raade over Svingningstal lige fra ca. 
150,000 til ca. i Million, indses det, at 

Pig. 7. 
Stationen i Esbjerg. 



ledes at forstaa, at dersom to Statio- 
ner er i Forbindelse med hinanden 
med Bølger af Svingningstal 500,000, 
saa forhindrer dette ikke to andre Sta- 
tioner fra at arbejde sammen, naar 
blot det Svingningstal, de benytter, 
ligger mindst 5000 til den ene eller 



man allerede nu kan lade over 100 Sta- 
lioncr to og to arbejde sammen over 
samme Omraade og paa samme Tid 
uden at de gensidig forstyrrer hinan- 
den eller lader sig forstyrre af hinan- 
den. 

Man har ment, at da de elektriske 

Bølger udsendes i alle Retninger, vil 
den traadløse Telegraf altid staa tilbage 
for den gamle Telegraf pr. Traad med 
Hensyn til Hemmeligholdelse af Tele- 
grammerne. Dette kunde have sin Be- 
rettigelse ved de gamle Systemer, hvor 
Afstemning er omtrent illusorisk, men 
ved Poulsens System har det ikke me- 
get paa sig. Netop den paakrævede 
fine Afstemning bevirker, at man maa 
have sine Ting i Orden for at kunne 
snappe uvedkommende Telegrammer, 
hvilket i al Fald kræver visse Forbere- 
delser. Vil endelig to Stationer have 
en yderligere Garanti for, at deres 
Korrespondance ikke kommer frem- 
mede i Hænde, saa kan de f. Eks. af- 
tale at forandre det Svingningstal, de 
anvender til Telegraferingen, paa be- 
stemt Maade og i hurtig Takt. For 
en tredie Station vil det da være helt 
umuligt at opsnappe Signalerne. 

Driftsikkerheden vil sikkert efter- 
haanden blive nok saa stor ved den 
traadløse Telegraf som ved Telegrafen 
pr. Traad, om ikke for andet, saa net- 
op fordi den førstnævnte ingen Led- 
ning har, som kan afbrydes af Uvejr 
eller af Hænder, som ser deres Inter- 
esse i at bryde den telegrafiske For- 
bindelse mellem to Punkter. 

Det er klart, at det ny System for at 
arbejde godt kræver en god Organisa- 
tion. Ligesom nu Telefonabonnenter- 
ne har Numre, saaledes maa hver af 
de traadløse Stationer have sit be- 
stemte Svingningstal, saaledes at man 
véd, at naar man udsender Bølger af det 
og det Svingningstal, saa kommer man 
ogsaa netop i Forbindelse med den 
Station, som man ønsker Forbindelse 
med. Denne Organisation vil imidler- 
tid udvikle sig af sig selv efterhaanden 
som den paakræves, da Driftssikkerhe- 
den jo ligger i alle Stationers Inter- 
esse. — 

At Fordelene ved det ny System ikke 
er blot teoretisk, vil ses af følgende. 
Stationen i Esbjerg har nu i længere 
Tid daglig udveksletTelegrammer med 
Lyngby Stationen uden at der er no- 



gen^ Usikkerhed i Korrespondancen. 
En Dag blev Poulsens Modtagersystem 
taget ned og et andet efter et af de 
gamle Systemer stillet op i Stedet. 
Man vilde prøve paa at faa Forbindelse 
med en af De Forest Kompagniets Sta- 
tioner i England. Denne Forbindelse 
kom ogsaa i Stand, men tillige optog 
nu Esbjerg Stationen Signaler fra 
Blaavandshuk, hvor der findes en Sta- 
tion efter et tysk System samt fra Mar- 
conis store Station i Poldhu (England). 
Naar disse Signaler kom samtidig, løb 
det hele sammen i en Pærevælling, 
som selvfølgelig ikke var til at tyde. 
Saasnart Poulsens Modtager stilledes 
op igen, kom Signalerne fra Lyngby 
tydeligt og sikkert, og alle de andre 
Stationer havde intet at skulle have 
sagt. Fordelen er jo iøjnefaldende 
nok. 

Den Udvikling, Systemet har gen- 
nemløbet ude i Marken maa siges at 
være forbavsende hurtig. Det er nu 
omtrent halvandet Aar siden den før- 
ste Station, Lyngby Stationen, var 
færdig til Brug. Siden er der efter- 
haanden bleven bygget Modtagersta- 
tioner i Taastrup, Lynæs og Esbjærg, 
og man har fra Lyngby naaet dem alle 
saa at sige med det samme. I Esbjerg 
er der tillige en Afsenderstation, no- 
get større end den i Lyngby. Nu for 
ca. 8 Dage siden har man opnaaet For- 
bindelse mellem Esbjerg og en Sta- 
tion i England, som er bleven indret- 
tet til at modtage de Poulsenske Bøl- 
ger, og meget snart gør man Regning 
paa at faa Forbindelse mellem Lyngby 
og England*). Den Dag, da man efter 
Poulsens System telegraferer traadløst 
mellem Europa og Amerika behøver 
slet ikke at ligge langt ude i Fremti- 
den, og ligesaa sikkert er det, at den 
Dag vil være en stor Dag for Poulsen 
og for det Selskab, der udnytter hans 
Opfindelse. Der ligger saa uhyre Ka- 
pitaler gemt i Kabelforbindelserne, saa 



*) Denne Forbindelse er nu, efter at 
dette var skrevet, kommen i Stand. 

at Kabelselskaberrie den Dag vil have 
Grund til at græde. En virkelig af- 
stemt traadløs Telegrafi med meget 



sen, der har sin Del af Æren for den 
udmærkede Udvikling, som det ny Sy- 
stem har haft Desuden arbejder en 




Fig. 8. 
Stationen ved Lyngby. 



stor Rækkevidde — det er det eneste, 
som disse Selskaber har Grund til at 
frygte. 

Under alle sine Eksperimenter har 
Poulsen været understøttet af sin gam- 
le Medarbejder, Ingeniør P. O. Peder- 



hel lille Stab af yngre Ingeniører un- 
der Poulsens Ledelse. Valdemar Poul- 
sen selv er en Mand paa kun 36 Aar. 
og han har saaiedes Tiden for sig til 
endnu nogle Gange at imponere Ver- 
den. — 



Den gode Dommer. 

Af Dr. Ernst Feder (Berlin). 
(Gengivet med enkelte Forkortelser efter „Das freie Wort", andet Augusthæfte.) 



Til de mærkelige Personligheder, 
som har ført Blocpartierne i det nye 
franske Parlament til den afgørende 
Sejr, hører Magnaud, Retsformand 
i Chateau-Thierry, der allerede i ad- 
skillige Aar har været kendt udenfor 



Frankrigs Grænser som „den gode 
Dommer". Hans Kandidatur — han 
stillede sig som Radikal — var et be- 
hændigt Skaktræk i Valgkampen. I 
fjerde Pariser Arrondissement opnaa- 
ede Nationalisten Galli noget over 5000 



235 — 



Digitized by 



Google 



Dr. Ernst Feder 



Stemmer, medens den radikale Devil- 
le fik godt 4000 og en Socialde- 
mokrat noget over 1000. En Sejr for 
Bloc'en ved Omvalget kunde derfor 
kun ventes, hvis det kunde lykkes at 
forhindre enhver ugunstig Forskyd- 
ning af Stemmerne, og at vinde samt- 
lige socialistiske Stemmer. For at op- 
naa dette blev Magnaud opstillet i 
Stedet for Deville. Man regnede ikke 
forgæves med hans Popularitet. 

To Møder, ved hvilke Magnaud 
talte, var overfyldte, skønt kun Væl- 
gere fra selve Arrondissementet hav- 
de Adgang; selv Pressens Repræ- 
sentanter kunde knap komme ind. 
Han udviklede kort det fra hans Dom- 
mervirksomhed kendte Program for 
en billig og barmhjertig Retspleje, der 
fordrede en Ændring af Lovene, og 
endnu mere en Ændring af den Aand, 
hvori de blev anvendt. Ved Omvalget 
slog han Modstanderen med 200 Stem- 
mers Flertal. 

Det forekom mig, at Bifaldet fra 
de Tusinder, som den Aften, Omval- 
get fandt Sted, trods det øsende Regn- 
vejr fyldte de store Boulevarder, blev 
særlig livligt, da Magnauds Navn viste 
sig i Transparent i Bladkontorernes 
Vinduer. 

Dette stærke Bifald har sin Forkla- 
ring i Magnauds Bestræbelser for at 
tilvejebringe en social Straffepleje af 
helt nyt Art. 

Vi skal nævne et Par af de Domme, 
som har grundfæstet hans Berømmel- 
se. 

En fattig Djævel stjæler et Par Trøj- 
er for at faa Husly i det varme Fæng- 
sel. Magnaud frikender ham for Ty- 
veri, fordi han ikke har haft til Hen- 
sigt at stjæle Trøjerne og heller ikke 
at gøre Skade. 

En anden slaar med samme For- 
maal en Gaslygte i Stykker. Ogsaa 
ham frikender Magnaud, fordi Hen- 
sigten at gøre Skade — en Forudsæt- 
ning for enhver Forseelse — mangler. 

Større Opmærksomhed vakte først 
Sagen Ménard i Aaret 1898. Louise 



Ménard, som sammen med sin Mo- 
der og sit 2-aarige barn er prisgivet 
den bitreste Nød, stjæler et Brød fra 
en Bagerbutik. Der er ført Bevis for, 
at hun og hendes Familie intet har 
spist i 36 Timer. Magnaud frikender 
hende, da den frie Viljebestemmelse 
under saadanne Forhold er udelukket 
og den Anklagede er drevet til Gernin- 
gen af Sultens uimodstaaelige Magt. 
Sult havde hidtil ikke været behandlet 
i Retskendelser som „uimodstaaefig 
Magt". En heftig Pressepolemik 
fulgte efter Dommen. Kassationsret- 
ten stadfæstede Dommen, fordi den 
bedrageriske Hensigt ikke var fast- 
slaaet, men „uden at slutte sig til de 
Grunde, Dommeren i første Instans 
havde fremført". 

Det følgende Aar foraarsagede 
Magnauds Dom i Tilfældet Chiabrando 
en vidtgaaende Bevægelse. 

Chiabrando var en 17-aarig Knøs, 
som langt borte fra Hjem og Slægt un- 
der sin forgæves Søgen efter Arbejde 
flere Gange havde været straffet for 
Betleri og nu atter havde tigget om et 
Stykke Brød. Retten frikendte den 
Anklagede, fordi han ikke var profes- 
sionel Tigger, men kun havde tigget 
af øjeblikkelig Nød, og fordi Departe- 
mentets Fattiggaard (hvis Eksistens er 
Betingelsen for, at simpelt Betleri er 
strafbart) var ganske utilstrækkelig, 
saaledes at den Sult, der drev Chia- 
brando til Tiggeriet, ogsaa her maatte 
anses for „uimodstaaelig Magt". 

En Pige, der var forladt af sin For- 
fører, saarer ham med et Stenkast, da 
hun træffer ham, der havde lovet hen- 
de Ægteskab, i fortrolig Samtale med 
en anden. Paa Anklage for Legems- 
beskadigelse dømmer Magnaud hende 
til at betale i Franc i Bøde med An- 
vendelse af betinget Straffedom og 
med den Tilføjelse, at hun var „dømt 
af Loven, men ikke moralsk brænde- 
mærket". 

Ved alle disse Domme overraskes 
man (i alt Fald i Sammenligning med 
den tyske Domsafsigelse) ikke blot ved 

selve Afgørelsen, men ogsaa ved Be- 
grundelsernes Form og Omfang. Intet 
Tilfælde behandler Magnaud efter Ske- 
maet. Tværtimod trænger han, ogsaa 
naar det drejer sig om en Tigger elier 
Vagabond, med Forstaaeise og Huma- 
nitet ind i netop denne Menneske- 
skæbnes Ejendommeligheder, udfor- 
sker Gerningsmandens tidfigere Liv, 
de særlige Omstændigheder ved For- 
brydelsen og overvejer de videre Føl- 
ger, som Dommen vil medføre for De-' 
linkventen og for Samfundet. 

Den Aand, i hvilken hans Domme er 
affattede, kan belyses ved nogle Gi- 
tater. 

I Sagen Ménard fældes Frifindelses- 
dommen 

„i Betragtning af, at det er beklageligt, 
naar et af Medlemmerne i et velorgani- 
seret Samfund, især en Husmoder, uden 
egen Skyld kan komme til at mangle 
Brød, 

og at Dommeren under saadanne 
Omstændigheder kan og maa fortolke de 
ubønhørlige Lovparagrafer i human 
Aand." 

Endnu mere indtrængende paakal- 
der han i Sagen Ghiabrando Samfun- 
dets Samvittighed. Han henviser der 
til, at simpelt Tiggeri kun er strafbart, 
hvis der er Plads i Fattighuset, og at 
dette her ikke er Tilfældet og frikender 

„i Betragtning af, at det daarlig søm- 
mer sig for Samfundet, hvis første Pligt 
er at hjælpe de virkelig ulykkelige af 
dets Medlemmer, af en af disse at for- 
lange et Lovbud overholdt som det selv 
har overtraadt, medens den Forbrydelse, 
som Samfundet nu bebrejder den An- 
klagede, vilde være forhindret, hvis det 
selv for sin Del havde adlydt denne 
Lov ; 

i Betragtning af, at Dommeren, 
for at kunne bedømme det fore- 
liggende Tilfælde, for et Øjeblik maa 
glemme det Velvære, han sædvanlig ny- 
der, for saa vidt mulig at sætte sig ind 
i alle de forladtes elendige Tilstand, 
som flakker om, lasede og fattige, udsat 
for alt Slags ublidt Vejrlig, og for det 
meste kun vækker Mistro hos dem, de 
henvender sig til om Arbejde . . . 

i Betragtning af, at Lovgiveren umu- 
lig kan straffe den, som berøvet alle 
Hjælpemidler vil søge at mildne Sultens 
Kvaler for sig og sine og derfor under 



en passende Form anmoder sine lykke- 
ligere Medmennesker om Hjælp uden at 
blive forbitret over et Afslag, 

i Betragtning af, at en saadan Bøn 
under saadanne Omstændigheder maa 
betragtes under Synspunktet „højere 
Magt", som efter anden Del af Straffelo- 
vens Artikel 64, ikke kan være straf- 
bar, da den er afledet af Retten til at 
eksistere, denne, ethvert menneskeligt 
Væsens umistelige Ret, 

i Betragtning af, at den, der saaledes 
søger at faa en nødvendig Understøttelse, 
ofte kun gør det for at undgaa virkelig 
strafbare Midler, 

i Betragtning af, at Lovbud overfor 
Forseelser som ikke skader nogen og 
som ikke har nogen bedragerisk Hen- 
sigt, maa udlægges saaledes, at Dom- 
meren deri indlægger den mest humane 
Tankegang og tager Hensyn til Livets 
haarde Realiteter for dem, der er berøvet 
Lykken, 

og i Betragtning af, at det at dømme 
den Anklagede ikke betyder andet end 
at gøre det vanskeligere for ham at søge 
Arbejde og at støde ham ud blandt de 
professionelle Tiggere uden Udsigt til 
Genrejsning. 

En saadan Tænkemaade berettigede 
Magnaud til at svare et Blad, der an- 
greb ham, fordi han havde fjernet de 
religiøse Emblemer fra Retssalen og 
tillige paa Grund af hans milde Dom- 
me : „I alt Fald maa De indrømme, at 
Fjernelsen af disse Emblemer ikke 
har hindret Dommeren i Chateau- 
Thierry i at vise sig barmhjertige." 

Ligesom Magnauds Retskendelser 
søger de sociale Aarsager til Forbry- 
delserne, navnlig Betydningen af den 
store Skare Arbejdsløse og Vagabon- 
der, saaledes er de ogsaa præ- 
gede af en af de betydeligste 
sociale Strømninger i Nutiden, den 
store Arbejderbevægelse. Han hol- 
der strengt paa Overholdelsen af 
Arbejderbeskyttelseslovgivningen. Han 
dadler den for Arbejderne ofte meg£t 
strenge Retsforfølgelse og beklager 
Retsplejens Langsomhed. Han min- 
der om, at Arbejderen ofte sætter sin 
Sundhed og sit Liv paa Spil, medens 
Arbejdsgiveren kun risikerer sin Ka- 
pital. Han betoner, at Arbejderens 
Uforsigtighed snarere er undskyldelig 
end Arbejdsgiverens Forsømmelighed, 

da den første kun bliver forledt af 
Ønsket om at forbedre sin ofte saa 
elendige Eksistens. Han er en ivrig 
Forsvarer af Fagforeningsretten, som 
han fortolker saaledes, at den omfat- 
ter ikke blot de egentlige Arbejderes 
Ret til at slutte sig sammen, men gi- 
ver den samme Ret til „alle der selv 
om de ikke hører til Proletariatet paa- 
tager sig at forsvare det og ved deres 
forstandige og uegennyttige Raad sø- 
ger at hjælpe det til en Forbedring af 
dets Stilling." 

Humaniteten overfor Forbryderen 
bliver til Hensynsløshed overfor Sam- 
fundet, hvis den ogsaa vilde beskytte 
de farlige Forbrydere. Magnaud hol- 
der sig fjernt fra denne Overdrivelse. 
Han holder paa en stræng Retshaand- 
hævelse til Beskyttelse af Borgernes 
„materielle og moralske Sikkerhed 44 . 
Med haarde Straffe rammer han Mis- 
handling af Børn, letsindig Bagta- 
lelse, det professionelle og samfunds- 
farlige Tiggeri. 

Ja han gaar endnu videre i sin Op- 
fattelse af Straffedommerens Stilling. 
Han nøjes ikke med den juridiske Be- 
dømmelse af den Gerning, Anklagen 
gælder, men skrider til en moralsk 
Vurdering af den Anklagede. I 
et Tilfælde kan Udsættelsen af en 
Dreng vel ikke bringes ind under 
Straffelovens Paragrafer, men den er 
siger Magnaud, forkastelig og bræn- 
demærket af den offentlige Mening. 
En anden Gang dadler han stærkt 
nogle Jernbaneselskabers Fremgangs- 
maade, som da de blev afkrævet Ska- 
deserstatning trak Processen i Lang- 
drag for at gøre Anklageren mør og 
faa ham til at gaa ind paa et for dem 
gunstigt Forlig. Eller han afslører 
frygtløst Privatanklagerens skadelige 
Færd i et Tilfælde, hvor en Præst stif- 
tede Had og Ufred i sin Menighed, 
eller han dadler med bitre Ord en 
Jagtherre, som af personlig Uvilje 
mod en Anklaget har forledt en Vog- 
ter til falsk Anklage. 

Saaledes bliver Straffedommeren til 



en Vogter af den offentlige Moral, for- 
saavidt som denne er nedlagt i den 
nationale Ret — og derudover. At 
Magnaud ikke viger tilbage for at an- 
gribe den blandt Dommerne herskende 
Mening er allerede flere Gange fremhæ- 
vet. Han imødegaar deres „Misbrug 44 , 
deres „Spidsfindigheder 44 , kalder dem 
„sneversynede 44 , „pharisæiske 44 , „dra- 
koniske 44 , og kritiserer den ensidige 
Begunstigelse som de viser visse 
Klasser: de store Grundejere og de 
store Aktieselskaber. Han har udkæm- 
pet mangen en Dyst med den over- 
ordnede Kassationsret. 

Endnu vigtigere end Magnauds 
Stilling til Retskendelsen er 
hans Stilling til. selve den gældende 
Ret. Man har udspredt falske Ryg- 
ter herom. Man har bebrejdet ham, 
at han ikke dømmer efter Loven men 
„efter sit Skøn 44 . Men med Urette. 

Magnaud gaar altid ud fra Loven 
og Lovens Ordlyd. Hyppig spiller han 
denne ud imod en fejlagtig Kendelse 
med den Motivering, at ingen Rets- 
kendelse i Verden kan tilsidesætte Lo- 
vens utvetydige Ord, ja han søger 
endog at fremdrage glemte Love til 
Støtte for sin usædvanlige Opfattelse. 
Hvor Loven træffer en bestemt Afgø- 
relse har Dommeren at rette sig efter 
den. Men indenfor de lovlige Græn- 
ser maa han søge at forene Ret og Bil- 
lighed, hvis altfor hyppige Modsætning 
ryster og bedrøver Samvittigheden. 44 

Han lader sig ofte forlede til en For- 
tolkning, der er juridisk uholdbar, — 
men selv om man kan bebrejde ham 
en urigtig Fortolkning af Loven, er 
det ikke rigtigt at sige, at han udenvi- 
dere sætter sig ud over Lovene. 

Denne Agtelse for Loven hindrer 
ham dog ikke i at kritisere Lovens Af- 
gørelser. Straffen for Ægteskabsbrud 
kalder han brutal og drakonisk. For- 
mildende Omstændigheder antager 
han med den for den tyske Dommer 
umulige Begrundelse, at Straffen ef- 
ter Loven er uforholdsmæssig haard. 

Saaledes reformerer Magnaud ved 

sin Fortolkning og forbereder ved sin 
Kritik nye Reformer. For Exempel 
foranledigede Sagen Ghiabrando Ju- 
stitsministeren til at indføre en ny 
Ordning af Behandlingen af Tiggere 
og Landstrygere. 

Det fremgaar allerede af disse faa 
Antydninger, at Magnauds Domme 
belyder et nyt Afsnit i den moderne 
Retsplejes Udvikling. De fører ud i 
Livet mange af de Theorier, som den 
moderne tyske Kriminalistskole un- 



der Ledelse af Franz von Liszts har 
ført frem til Sejr. Ikke blot i Frankrig 
kan man derfor lære af dem. 

Den uhildede Betragter vil give 
Anatole France Ret naar han lægger 
Professor Bergeret de Ord i Munden: 
„Præsident Magnauds Domme er 
mærkelige ; ti i hver Linje støder 
man paa en fri Aands Tanker og paa 
et ædelt Hjertes Følelser. Det er n y e 
Ord, gennem hvilke der klinger en 
stor Sjæl." 



++ 



Fra Udlandet 



Ministeriet Clemenceau. 

Endnu før Rigsdagen traadte sam- 
men gik Ministeriet Sarrien af. Dets 
Ghef var træt, og Giemenceau op- 
traadte saa afgjort som Ministeriets 
Leder, at det var urimeligt at have en 
anden Førsteminister. Fra alle Sider 
ansaas det for en Selvfølge, at Gie- 
menceau blev Arvtageren, og han 
havde hurtig sit nye Ministerium i 
Orden. De fleste Ministre blev sid- 
dende. Blandt dem, der gik, var Leon 
Bourgeois; han foretrækker altid at 
være fri for Regeringens Byrder, de 
vanskelige diplomatiske Forhold, der 
havde krævet hans Indtræden, var 
overstaaede og han passede kun lidt 
til Glemenceaus haandfaste Politik. 
Derimod blev den socialdemokratiske 
Kultusminister Briand. Blandt dem, 
der kom var Picquart, der nu traadte i 
Spidsen for den Hær, blandt hvis Offi- 
cerer hans Navn længe var hadet om- 
trent som Navnene Dreyfus og Zola. 
Dernæst Socialdemokraten Viviani, 
til hvem der demonstrativt oprettedes 
et nyt Ministerium, et „Arbejdsmini- 
sterium". Resten af Ministrene til- 
hørte de radikale Grupper, mindst den 
social-radikale ; flere af Ministrene, 
især Udenrigsministeren Pichon var 
mest kendt som personlige Tilhæn- 
gere af Giemenceau. 



Udenfor Frankrig modtoges dette 
Ministerium med Tilfredshed helt ind 
i konservative Kredse med diametralt 
modsatte Anskuelser. Dreyfusaff æren 
kastede sin Glans over det. Med Rette 
glædede man sig ved den Sejr for Ret- 
ten, Picquarts Overtagelse af Krigsmi- 
nisteriet betød. I Frankrig var Mod- 
tagelsen knap saa god. Det betød kun 
lidt, at Højrebladene skældte og 
smeidte; de gjorde det endda forbav- 
sende lidt, naar man tænker paa Ra- 
seritilstanden nogle Aar tilbage. Men 
indenfor det radikale Flertal var der 
megen Tvivl. Den social-radikale 
Gruppe, der er Flertallets stærkeste og 
mest energiske, har en særlig Tillid til 
Comhes; den ønskede egentlig ham til 
Magten, og der er indenfor den ikke 
saa lidt Mistro til Giemenceau; navn- 
lig ser man skævt til hans nøje For- 
bindelse mod de to uafhængige Social- 
demokrater Briand og Viviani, som 
mange mener er blevet til Stræbere 
af Milierandtypen ; desuden frygtede 
man, at Picquart skulde blive en ivrig 
og indflydelsesrig Talsmand for større 
Militærudgifter, og at Giemenceau 
skulde have Tilbøjelighed til en strid- 
bar urolig' Udenrigspolitik. Ogsaa Jau- 
rés og „det forenede Socialdemokrati" 
delte disse Bekymringer. 

Foreløbig er dog Ministeriet op- 

traadt med en Kraft og Myndighed, 
der giver Grund til de bedste For- 
haabninger om, at det virkelig skal 
lykkes Glemenceau at gennemføre no- 
get betydeligt. Hans Programerklæ- 
ring var i sjelden Grad klar og ind- 
holdsrig. Han bebudede Ro udadtil, 
lovede Krigsretternes Afskaffelse, en 
almindelig Retsreform, progressiv 
Indkomstskat, energisk Opfyldelse af 
Adskilleisesloven ; Alderdomsforsør- 
gelse, Arbejdstidens Begrænsning ved 
Lov til 10 Timer; Ulykkesforsikring 
for Landarbejdere ; Udvidelse af Fag- 
foreningernes! Rettigheder ; Forenings- 
frihed for Statsfunktionærer; nye Mi- 
nelove o. s. v. Det var i Hovedtræk- 
kene det social-radikale Program, og 
det fremsattes med en sikker Energi, 
der gav det Indtryk, at Glemenceau var 
fast bestemt paa at gennemføre det. 
En Tillidserklæring vedtoges med 376 
St. mod 94; kun Højre og nogle mo- 
derate stemte imod, Jaurés Gruppe 
stemte ikke. Siden har Viviani i en 
stor og meget beundret Tale under- 
streget den sociale Reformpolitik, Er- 
klæringen lovede. En alvorlig Vanske- 
lighed mødte straks Ministeriet, men 
den blev hurtig overvundet. De radi- 
kale Grupper hævdede, at Adskillei- 
sesloven skulde opfyldes saaledes, at 
Kirkerne inddroges nu til 11. Decem- 
ber overalt, hvor der ikke var dan- 
net lovlige Foreninger, som vilde 
overtage Brugen af dem. Brian d 
fortolkede derimod Loven saaledes, at 
man kunde vente med Inddragningen 
til 11. December næste Aar, og erklæ- 
rede, at dette var Ministeriets Hen- 
sigt. Efter en større Forhandling i De- 
puteretkamret bøjede de radikale 
Grupper sig, og Briands Forslag fandt 
Tilslutning fra et stort Flertal. 

Den engelske Skolelov o c/ Overhuset. 

Overhuset har med et Flertal paa 
et Par Hundrede Stemmer besluttet at 
kræve Religionsundervisning i Folke- 
skolen i Strid med Underhusets Be- 
slutning. 



De engelske Ko mrwun evaJg . 

Efteraarets Byraadsvalg i England 
har bragt Fremgang for de konserva- 
tive. Især gælder dette i London. Lon- 
don er delt i henved 30 Distrikter, 
hvert med sit Byraad. Ved Valgene 
i 1903 fik de Radikale sammen med 
Arbejderpartiet Flertal i de fleste af 
disse Byraad ; det var paa en Tid, hvor 
Uviljen mod de konservative var sær- 
lig stor. Det nye Flertal drev en ener- 
gisk Kommunepolitik, der medførte 
store Udgifter, og gik uforfærdet til en 
omfattende Kommunalsocialisme, der 
ikke var lige vellykket i alle Tilfælde. 
Valgkampen mod dem førtes nu af do 
konservative Partier med stor Vold- 
somhed i Sparsommelighedens Navn; 
de optraadte som „Borgerliste" og „An- 
tisocialister" og øste Penge ud. Dertil 
kom, at de Radikale og Arbejder- 
partiet denne Gang splittedes flere 
Steder. Følgen blev de Konservatives 
Sejr. Arbejderpartiet holdt nogen- 
lunde sine Repræsentanter, de Radi- 
kale tabte en stor Del af deres. Ude i 
Landet sloges Arbejderne og de Libe- 
rale ogsaa adskillige Steder, og de 
Konservative havde lidt Fremgang. 
Dog var Forskydningerne her kun 
smaa. 

De amerikanske Valg. 

De amerikanske Fristater har haft 
Valg i November til Rigsdagen og til 
Guvernørposterne i de forskellige Sta- 
ter. Valgene blev et omend meget 
uklart Udtryk for den stærke Gæring 
der for Tiden er i Amerika. Størst Op- 
sigt vakte Valget i New-York ; den be- 
kendte Bladkonge Hearst optraadte 
her som Demokraternes Kandidat til 
Guvernørposten ; han drev en storsti- 
let Penge- og Reklanieaggitation og 
fandt, trods det uhjælpelige Svindler- 
præg, der hæfter ved ham, Tilslut- 
ning fra de brede Folkelag, der i ham 
saa' en Fjende af det bestående Rig- 
mandssfcyre. Der syntes alvorlig Ud- 
sigt til hans Valg. Da traadte Roose- 

velt frem med en overmaade skarp 
Erklæring mod ham, og det lykkedes 
at slaa ham; Republikanernes Kandi- 
dat sejrede med 55,000 Stemmers Fler- 
tal, et Flertal, der er beskedent nok 
ved et Valg, hvor der er afgivet 
1.700,000 Stemmer. 

Ogsaa andre Steder førte Uvil- 
jen mod Kapitalistherredømmet til 
store Tab for Republikanerne ; de be- 
holdt Flertallet i Kamrene men stærkt 
formindsket. I Pensylvanien valgtes 
to Arbejderrepræsentanter; i Chicago, 
Kødskandalernes By, valgtes den før- 
ste Socialdemokrat Ml Amerikas Rigs- 
dag, og Socialdemokraterne havde i 
det hele Fremgang. Intet Under, at 
Republikanerne ser med stigende Be- 
kymring frem mod Præsidentvalget 
1908 og bestandig ivrigere opfordrer 
Roosevelt, deres Frelser i Nøden, til 
at stille sig endnu en Gang. 

Podbielskis Fald og Kødnøden. 

I Tyskland er det endt med, at Kej- 
seren har ladet Podbielski falde. Bii- 
low krævede det, og til sidst fik han 
sin Vilje; Rigsdagen lønnede ham 
med en usædvanlig velvillig Modta- 
gelse, da den traadte sammen. Kød- 
nødden antager Dag for Dag et større 
Omfang; Handel- og Industriforenin- 
ger bestormer Regeringen med Krav 
om at den skal gribe ind, selv de kon- 
servative Blade slutter sig nu til For- 
dringen derom. 

Norges Ministerium. 

Norge oplevede atter nogle beva 1 - 
gede Dage straks efter Stortingets 
Sammentræden. Det viste sig, at de 



forenede Venstregrupper samlede 76 
i „Stortingets Venstreforening", So- 
cialdemokraterne mønstrede 11, saa 
der blev kun 36 tilbage til Højre og det 
liberale Samlingsparti tilsammen. Det 
naturlige havde da været, at Ven- 
stre havde overtaget Styrelsen. Men 
Partiet havde ikke Kraft og Sammen- 
hold dertil. Michelsen traadte frem 
med et Program, der var den konser- 
vative Samlingspolitiks med et vist 
Anstrøg af Frisind og Fordomsfrihed ; 
han optraadte myndig og selvbevidst; 
vilde man samles om ham, vilde han 
blive, ellers kunde han gaa ; en Majo- 
ritet af Venstre alene vilde han ikke 
støtte sig til; han krævede et Tillids- 
votum formet saaledes, at ogsaa Højre 
og Samlingspartiet kunde stemme for 
det. Overfor denne sikre Optræden 
splittedes Venstre; den moderate Fløj 
vilde stemme for Michelsen, den radi- 
kale mod ham, Centrum med Ber- 
ner i Spidsen vilde helst stemme for 
ham men med en venstrefarvet Dags- 
orden ; da det ikke kunde opnaas, 
bøjede Berner og hans sig for Michel- 
sens Krav. For at undgaa Partiets 
Sprængning samlede det overvælden- 
de Flertal af Partiet sig herom; kun 
Knnov og Castberg fulgt af 5 andre 
stemte imod, ligesom de 11 Socialde- 
mokrater. Et Tillidsvotum vedtoges 
da med over-vældende Flertal, men 
med et saa stort og broget Flertal, at 
det er en usikker Grund at bygge paa. 
Kort efter omdannedes Ministeriet 
en lille Smule i Venstre retning. For- 
holdene er mindst ligesaa uklare som 
straks efter Valgene. 

Kvindeskikkelsen 
i Gabriele d'Annunzios Digtning. 



Af Regitze Winge. 



For dem, der kende og følge Gabriele 
d'Annunzios Produktion, er det et Sær- 
syn at iagttage, hvilken idealiserende, 



oftest helt middelalderlig-kristelig Dyr- 
kelse denne saa hedenske Moderne, der 
i den almindelige Bevidsthed staar som 

en Repræsentant for den alle Lænker og 
Love foragtende Livsnyden i dens høje- 
ste Potens, gennem alle sine Værker jhar. 
viet Kvinden. Ligefra hans første Ung- 
doms af Carducci og antike Forbilleder 
paavirkede Digte, gennem senere Perio- 
ders Naturalisme til Nutidens Nietzschi- 
anisme klinger, uberørt af de forskellige 
Strømninger, der have befrugtet denne 
saa rigt modtagelige Aand, som hans 
Livsværks ægteste og helt ham selv til- 
hørende Ledemotiv, en Lovsang til det 
Største og Skønneste i Kvindesjælen, en 
Højsang, der klinger rigere og dybere, 
efterhaands som Aarene og Livet giver 
hans Instruments Toner større Fylde og 
Magt. 

Virkeligt har d'Annunzio i intet af sine 
Værker skildret os en helt sympathetisk 
Mandsskikkelse. Fra den fattigt fortryk- 
te Mimose, Giovanni Episcopo, maaske 
den mest tiltalende blandt dem, ere alle 
d'Annunzios mandlige Hovedpersoner, 
Tullio i „Den Uskyldig e", Andrea 
Sperelli i „Lys t", Giorgio i „Dødens 
T r i u m f ", og Lucio Settala, Billedhugge- 
ren i „La Giocond a", og Alessandro 
og Leonardo, Digteren og Oldforskeren i 
„Den døde By", og Ruggero Flam- 
ma i „Hæderen" ligeom vekslende 
Fantasier over samme Grundthema: alle 
ere de karaktersvage, paa den religiøst 
forkuede Hyrde Aligi nær, nydelsessyge, 
næsten moralløst egenkærlige og dog 
viljeslappe, det ene Nu i skælvende 
Sinds- og Sansebevægelse udøsende og 
hengivende hele deres Selv, i det næste 
hjærteløse, i Stand til Forbrydelse; 
Kunstnernaturer, de fleste, værgeløse 
som afrevne Blade for Lidenskabernes 
vilde Vinde, og dog løskøbte, benaadede 
alle ved deres lidenskabelige Kærlighed 
til Skønhed, tilgivne for den Tornekro- 
nes Skyld, som deres forfærdelige Sensi- 
bilitet, deres ubegrænsede Evne til Li- 
delse trykker ned om deres Tindinger. 
Og selv naar ganske enkelte Undta- 
gelser, den fra Folket opkomne, jærn- 
pandede Tyran Cesare Bronte i „Hæ- 
deren", Giovanni og Malatestino Ma- 
latesta i „Francesca da Rimini" 



ere stærkt udtalte Vil jesmennesker, er 
en ganske brutal og snæver Egoisme de- 
res Hovedpræg, Og Forfatteren skænker 
ligesaalidt dem som „Ildens" Stelio 
Effrena, det sejrrige Geni, der lever hin- 
sides Begrebet Ondt og Godt, hint forso- 
nende Skær af Menneskelighed, af glimt- 
vis opvaagnende Ædelmodighed, der 
trods alt skaffede deres viljesvage Brødre 
Læsernes Medfølelse. 

Ikke saaledes med Kvinderne. Det er 
som om d'Annunzio paa sine Kvindeskik- 
kelser ødselt har offret alt det straalende 
eller taalende Mod, al den Fasthed og 
Sjælsstorhed, al den Hjærtensgodhed og 
Viljestyrke, hans Mandsskikkelser har 
maattet savne. I hele hans Digtning fin- 
des kun en eneste helt slet Kvinde, Tje- 
nestekvinden Angizia, der i „Den røde 
Fakkel" har myrdet sin Frue og ægtet 
sin ynkelige, viljevege Husbond og El- 
sker; og hun er endda ingen Hovedper- 
son. Den hjærteløse Elena Comnena i 
„Hæderen" er ingen levende Kvinde, 
men en ren Abstraktion, en Symbolise- 
ring af den lokkende Berømmelse; Gio- 
vanni Episcopos utro og daarlige Hu- 
stru — heller ikke helt nogen Forgrunds- 
figur — undskyldes gennem Mandens 
Uegnethed til at tøjle og tilfredsstille 
hendes Natur; og ere de to dejlige Ro- 
merinden Elena i „Lyst" og Ippolita i 
„Dødens Triumf" vel ikke i Besid- 
delse af høje moralske Egenskaber, saa 
er deres Fejl dog saa at sige æstetiske; 
de er svage, nydelsessyge og omskifte- 
lige, overforfinede og overfølsomme som 
de Mænd, de elsker. 

Hvilken Procession, derimod, alle 
d'Annunzios Værker igennem, af Kvinde- 
skikkelser, den ene underfuldere end den 
anden, af Heltinder som Antikens og af 
glorieomstraalte Helgeninder, forherli- 
gede med en Ild af Begejstring, af over- 
strømmende Ømhed, af ærefrygtsfuld Til- 
bedelse, som den, hvormed Dante evig- 
gjorde sin Beatrice, og dog skildrede 
med en intim psykologisk Kendskab, en 
fint forelsket Forstaaelse, en Inderlighed 
og en genial Intuition af det Egentlige i 
den kvindelige Natur, der vanskeligt 

naas af nogen anden Forfatter, og som 
vel særligt hører de latinske Racer til. 
Og ingen, saameget er ialtfald vist, har 
siden Før — Rafaelismens og Renæs- 
sancens Kunstnere, siden Botticelli, 
Pinturicchio, Petrarca og Shakespeare 
til Frembringelsen af sine Kvindefigurer 
offret saa glødende et Uddrag af sit Væ- 
sens dyreste Skatte, af Tankens subtile- 
ste Søgen, af Sjælens udødeligste Drøm- 
me, af Hjærtets lidenskabeligste Opsving, 
af hele Sindets ordløseste Andagt, af alle 
Sansers mest skønhedsberuste Smægten. 

Hvilken Procession af Kvinder, i Sand- 
hed, fra Digtenes let henaandede Fres- 
ker, yndefulde, linjepure og farvesarte 
som de antike Graves Vægbilleder, sagte- 
ligt sørgmodige som de, alle bøjende Ho- 
vederne over en død eller døende Kærlig- 
hed! Lige yndefulde er disse Digtes 
Dame, enten hun bag gamle, forsømte 
Havers Træer, under hvilke blegnede Ro- 
ser drysser duftløse Blade nedover for- 
stummede Fontæner. 

,,ej længer ung, og ikke elsket mer" 
med sine hvide Hænder lokker sagte, 
glemte Danses Perletoner frem af Spi- 
nettets skøre Strænge, eller hun som i 
de „Romerske Elegier" tavst ved 
sin Elskedes Side, der ikke mer har 
hende kær, „blegere end Himlen" slæ- 
ber sin Smærte rundt i de guddomme- 
lige, romerske Aftenlandskaber, langs Ti- 
beren, ved Nemisøen, i Villa Chigis efter- 
aars-øde Have; eller hun i en Søsters 
Skikkelse frelsende viser den Fortvivlede 
de legende Børn, hans Moders Hus, For- 
aarets smaa, ydmyge Yndigheder: 
„Og de spæde smaa Blade paa Grenenes 

Toppe?" 
„Og den store Himmel? Og Huset, du 

elsker?" 

Og hvilken Skare som af martyrkro- 
nede Salige, af jordisk skønne Engle 
drager os ikke gennem Romanernes og 
Dramernes lidenskabspid skede Vildnis 
forbi, med deres store Følelsers „skønne, 
blodige „Lyn" oplysende disse Landska- 
bers skiftende Uvejrshimle? Se Maria 
fra „Lyst", den blide Siena-Madonna 
med det fine Hoved tynget af det svære 



Haar „som af en Himlens Straf", med 
den bløde, violblaa Skygge af Træthed 
Og Lidelse under de gode, sorgfulde 
Øjne, »gyldne som mørkhaarede Engles", 
med de slanke, stærke Hænder som mu- 
sicerende Engles ... 

Eller Silvia Settala, Florentinerinden, 
hun, der ofrer sin Elskede selve sit Væ- 
sens Vinger, sine vidunderlige, vingelette 
Hænder, „hvide som Gærdets Blomster, 
finere end Vindens Broderier paa Ha- 
vets Sand, mer talende end Tungen og 
Øjnenes Stene", disse Hænder, der læger 
hver Smærte, de berøre, der forvandle 
alt det, de bortskænke, til purt Guld . . . 
Eller Gioconda, den statueherlige, hvis 
evigt skiftende, besjælende Skønhed, „le- 
ver i alt Jordens Marmor," hun, der be- 
varer Billedhuggerens Værk, mens Sil- 
via bevarer hans Liv .... 

Eller Anna i „Den døde B y", denne 
ny Inkarnation af Sjælehøjhed og dyb, 
følelsesfuld Renhed, af tavst behersket 
Lidele og uendeligt Offermod, hun, hvis 
Stemme er Musik, hvis blinde Øjne, blide 
og sørgmodige som to Violer, lukte for 
den ydre Verdens Tilskikkelser, udfor- 
sker alle Sjælelivets skjulteste Rørelser 
hos dem, hun elsker, forudser det frygte- 
lige Drifternes Uvejr, der skal bortrive 
den dejlige, unge Bianca Maria, den 
svulmende, glædesgivende Jomfruskikkel- 
se med det umaadelige, blomsterduftende 
Haar . . . Bianca Maria, der er Sejers- 
gudinden lig, som løser sine Sandaler 
til Flugt; der er selve Ungdommens 
Sindbilled, hvis Læber ejer alle Løfter, 
hvis hele Væsen er Sødme, er friskt som 
et rindende Væld, hvis Aarer ikke gem- 
mer én Draabe bittert Blod, som dør 
ren, men „ren som Ilden" ... Eller 
Francesca fra Rimini, den drømmende, 
sværmeriske, Botticellis „Fqraar" lig, i 
trettende Aarhundredesstilen en Symboli- 
sering af Vaaren, men en Sydens Vaar, 
lidenskabsulmende, snart smægtende, 
snart stærk og vild som en ung Bue- 
skytte, og i hvis Lokker Høsten knap 
faar flettet Druer, „sorteblaa og sødtru- 
sende som Honning, traadte af Elskovs 
Flammefødder" før hun i vanvittig Hen- 

givenhéd styrter sig i den Død, der ram- 
mer hendes Kærlighed . . . 

Eller Mila i „Jorios Datter" — 
dette Drama, der, trods sit græske Skæb- 
netragediesnit, er saa gennemsyret af 
den neapolitansk-slaviske Literaturs ori- 
entalske Medfølelse med de Ringe, de 
Foragtede og Lidende — Mila, Trold- 
mandens Datter deroppe fra Bjærgene, 
den landlige Magdalene-Skikkelse, hvem 
„meget skal tilgives, fordi hun meget el- 
skede," hun, bag hvem Hyrden Ali gi, da 
han paa sine Slægtninges Bud med løf- 
tet Haand vil jage hende, den Foragtede, 
bort fra sin Arne, ser ,,den stumme En- 
gel græde"; Jorios Datter, som, luttret af 
sin altbesejrende Kærlighed, hæver sig 
til den højeste Opofrelse, idet hun for at 
frelse sin Elskede, Aligi, der har dræbt 
sin Fader, og som derfor af Bjærgbøn- 
dernes Selvjustits er dømt til en forsmæ- 
delig Død, beskylder sig selv for ved 
Trolddomskunst at have forlokket ham 
til Misgærningen, og føres til Baalet med 
det jublende Udraab: Skøn, skøn er Il- 
den! 

Eller den mere græsk-hedenske unge 
Hævnerjnde, „Elektras" Ulykkessøster, 
den liljeblege, af hvileløs Græmmelse na- 
gede og tidligt visnede Gigliola, der ene 
i sin fornemme, forhen mægtige og rige, 
nu vanslægtede og forarmede Æt har 
bevaret Mod og Vilje, har holdt „Den 
røde Fakke 1", Hævnens Symbol, 
hvorefter Dramaet nævnes, skjult i 
Brand. Af hvilken flammende Pragt er 
hendes harmebrændte lille Skikkelse 
ikke, hvor hun, sammensunken ved sin 
hvidhaarede Bedstemoders Fødder — og- 
saa en ædelttegnet Figur — udøser sin 



bittre Fortvivlelse over Husets Forfald og 
sin Faders Usselhed; eller hvor hun vær- 
ger sin purunge, syge Broder mod Sted- 
moderens, den forhenværende Tjeneste- 
kvindes Mordforsøg og stolt byder denne 
Trods; eller til Slut, efter omsider at 
have opflammet sin Fader til at udøve 
Retfærdighed, ved en Hugorms Bid sø- 
ger Døden midt i sit sammenstyrtede 
Hjem. 

Endnu flere, og ikke mindre pragtful- 
de, ere disse Værkers ædle og tragiske 
Kvindeskæbner. Og dog, som i en Sum 
samles de^ alle, og navnløse Skarers med 
dem, løftes op i en Apotheose i „Il- 
dens" Perdita, den mangesjælede 
Kunstnerinde, der som et tusindstemmigt 
Orgel har Toner for alle sine Søstres 
Sorger og Lidenskaber, for Antigones 
heltemodige Trofasthed, Kassandras 
Spaadomsrasen, Medeas Grumhed, for 
Kleopatras Omskiftelighed som Ildens og 
Stormens, for Lady Macbeths Ærgærrig- 
hed, for hine „store Liljers" Sjælepragt 
med deres „Dug af Taarernes Perler," 
Imogen, Cordelia, Julia; hun, hvis „Sind 
er i Stand til at bære al Verdens Kum- 
mer," hvem Livet har „hævet højt op 
over almindelige, menneskelige Love, 
har gjort Templer og Skove lig." 

Med en Rigdom og Storhed, en mang- 
foldig og unaaelig Sjæleskønhed er den- 
ne Dronning over alle sine Søstre malet. 
Lysende med Udødelighedens Guldglans 
staar denne Skikkelse, der i sig alene 
synes at bære hele sin Tidsalders Tynge 
af Lykke og Lidelse, af kæmpende Tvivl 
og Tro, af altoffrende, himmelstormende 
Villen og fortvivlet Opgiven, af uover- 
vindeligt, gloriekronet Taalmod og Haab. 

illustreret med Kort, Planer, Portrætter, historiske~jBilleder og Billeder af Krigsredskaber samt Gengivelser af beromte Kunstneres Arbejder, ialt 
ca. 800 Illustrationer og ca, 70 Kunstbilag i Tontryk. 

Værket vil danne 7 Monografier, nemlig : 

/. Oldtiden, fornemmelig repræsenteret af Aleksander, Hannibal og Cæsar. II. Gennem Middelalderen til den nyere Tid, 
indeholder bl. a. Riddertiden, Schweitxernes Frihedskampe, Trediveaarskrigen, Moritz af Oranien, Gustav Adolf, Frederik den Store. fil. Napo- 
leonsttden, fremstillet gennem de store Slag. Fra Marengo til Waterloo. IV. Krimkrigen og Krigen 1 Norditalien 1859. Fra Sebasto- 
pol til Solferino. V. Prøjsens Kampe om Overherredømmet 1 Tyskland og den tysk-franske Krig. Dybbel — KOniggråtz - Sedan. 
VI. Krigene paa Balkan, den russisk -tyrkiske Krig (1877—78), den serbisk-bnl farske Krig (1886) og den græsk-tyrkiske Krig (1897). VII. De 
•Idste store Krige, bl. a. Boerkrigen og den russisk -japanske Krig. Tilbageblik — „Den evipe Fred" — „Det rede Kors". 

Forfatteren har — med dette Arbejde for Øje — besegt de betydeligste Valpladser i Evropa, Trofæsamlinger, Krigsmusæer o. s. v. 

ass Originalt og populært Pragtværk. = 

Udkommer i 7 selvstændige Bind i nitid Udstyrelse, trykt med Duplex-Farve. 50 øre pr._ Hefte 

Subskription modtages i alle Boglader. 



Forhen A. Christiansens Forlag 

(Hermann-Petersen), 
København. 



Digitized by 

Hr. Redaktør I De har været saa 
venlig at sende mig Deres Artikel om 
Skattelovforslagene i det sidste Hæfte 
af „Det ny Aarhundrede", med Til- 
føjende af, at hvis jeg havde Indven- 
dinger at gøre, vilde det være Dem en 
Glæde at give Plads derfor i Deres 
Tidsskrift. 

Jeg takker Dem for Tilbudet men 
beder Dem tage i Betragtning, dels at 
min Stilling i Almindelighed og mit 
Forhold overfor Lovforslagene i Sær- 
deleshed gør mig væsentlig mindre 
frit stillet, end hvis jeg var en helt 
udenforstaaende, dels at jeg til dag- 
ligdags har ret meget at gøre, og nu, 
som De kan tænke, maaske endog lidt 
mere end tilstrækkeligt, saa at Øje- 
blikket just ikke er egnet til litterære 
Svinkeærinder. Om jeg end derfor 
ganske vist har Indvendinger at gøre 
mod Deres Artikel, og det mange og 
efter mit Skøn vægtige, vil jeg dog 
ikke skrive en Contra-Artikel ; men 
paa den anden Side synes jeg dog, jeg 
bør tage mig Tid til at tilskrive Dem 
dette Brev om nogle Punkter af fi- 
nanspolitisk Art, som jeg finder det 
lidet ønskeligt staar uimodsagte i et 
udbredt Tidsskrift og i en Artikel fra 
Deres Haand. — 

De sætter ind med at meddele, at 
Statsindtægterne fra 1900—01 til 1905 
—06 er stegne med 20 Million Kr., 
og det er rigtigt. Men i den Deling, 
De foretager, mellem hvad der skyl- 
des nye Skatter, og hvad de gamles 
naturlige Tilvækst, er jeg ikke helt 
enig med Dem. Mindre vigtigt er det, 
at De ved at angive de nye direkte 
Skatters Plus overfor de ophævede 
til 2,9 Million Kr., glemmer, at Byg- 
ningsaf giflen var en bevægelig Skat, 



der, efter sin Fortid og Forholdenes 
Udvikling, rimeligvis vilde have bragt 
en Forhøjelse af ca. en Fjerdedel af dét 
nævnte Beløb. Mere Vægt lægger jeg 
paa, at De betragter Tilvæksten i Stats- 
banernes Nettoindtægt med henved 7 
Million som en ny Skat. Thi da Ba- 
nerne ikke endnu giver Statskassen 
4 pCt. af det Beløb, hvormed de 
er opførte i Status, kan man overho- 
vedet ikke her Tale om Beskatning; 
denne kommer først frem, naar det 
offentlige udnytter et Monopol til at 
tage Overpris (som f. Eks. Køben- 
havns Kommune med Hensyn til Be- 
lysningsværkerne, eller Statsbeskat- 
ningen ved Tobaksmonopoler, Bræn- 
devinsmonopoler etc.) ; at Folk iøvrigt 
betaler paa Jernbanen, hvad det aller- 
mindst vilde koste, naar den var i 
Privatmandens Haand, synes mig kun 
rimeligt, fattige Folk bør ikke betale 
for rige Folks Lystrejser, og Købman- 
den bør betale for Transporten af sit 
Gods, ligesaa godt tillands som til- 
søs. Enhver anden Betragtning fore- 
kommer mig overspændt, uretfærdig 
og udemokratisk. Normal Skoleun- 
dervisning bør være Fællesgode, Ret- 
tens Pleje o. 1. ligeledes, men Beta- 
lingen for Omflytning af Person og 
Gods, der, fraregnet Lystrejser, udgør 
en Del af Forretningsvirksomhedens 
Produktionsomkostninger, bør ydes 
efter en Takst, der dækker Udlæget. 
Hvad Samfundet opriaar ved, at Sta- 
ten tager Foretagendet i sin kapital- 
stærke Haand er bl. a., at den kan 
lade godt rentable Linier betale daar- 
ligt rentable, men som Helhed bør 
Traflken kunne bære sig, incl. normal 
Kapitalrente. 
Men hvordan de 20 Million Forøgel- 

se i Statsindtægten i det sidste Fem- skellen mellem ovenstaaende 71,7 og 

aar end er kommet frem, anser De de 88 Million, 16,3 Million, benyttedes 

Forøgeisen i sig selv for en farlig med 2 Million til Kapitalafdrag paa 

Ting. De har ingen Tillid til dem, Statsgælden, 3 Mill. til Forøgeise af 

der bevilger Pengene til Udgift, og vil Kassebeholdning og godt 11 Million 

derfor hellere have disse i Privatman- til Fremme af Samfærdselsmidlerne 

dens Kasse end i Statskassen. Vi sy- m. v. Men i 1900 — 01 havdes til Af- 

nes at være enige om, at Skatter i en drag paa Gæld og til Samfærdselsfrem- 

demokratisk Stat ikke er forkastelige, me m. v. kun 9 Million; hvad der 

naar de anvendes godt, og selvfølge- iøvrigt brugtes, maatte forskaffes ved 

lig er jeg ligeledes enig med Dem Laan. De ordinære Statsindtægter 

om, at Pengene ikke blot kan blive tillod saaledes i 1905 — 06 at give godt 7 

unyttige, men endog fordærvelige i Million mere ud til Kommunikations- 

daarlige Hænder. Dette er imidlertid midler m. v. end i 1900 — 01, og disse 

Enighed i det blaa, bedre er det at se 7 Million lagt til ovenstaaende TiL- 

paa de 20 Million, som De mistæn- vækst, 13 Million, giver altsaa de 20 

keliggør. I den Anledning har jeg Million, som er Forskellen mellem 

foretaget en nærliggende, om end lidt Statsindtægterne i de to Aar. 
besværlig Undersøgelse, og jeg beder Nu vilde jeg gærne spørge Dem, 

Dem kaste Blikket paa Resultatet af hvilke af disse Tilvækstbeløb De vilde 

denne: have givel Afkald paa. Til Rigsda- 
gen? 'fil Statsgældens Forrentning 

Statens Udgifter f „. . , _ ... A ° 

i Finansaarcne .(en Følge netop af Fortidens man^ 

1000-01 1905 06 Tilvækst leride Indtægter)? Ti De vilde sik- 

1. Civillisten . lÆboo l,oSboo *" kert ikke P aa Landbrugsministeriets 

2.Appanager. 203,000 195,000 -^ 8,000 Konto have undværet de forøgede 

3.Rigsdagen. 465,000 642,000 177,000 _... . ... QllAimlon , ninff u„eH.rn Q ,i 

4. Statsrådet. l^OOO 124J00O -*- 4,000 Tilskud til Skovplantning, Husdyravl. 

5. Statsgældens Præmier for Husjordsdyrkning og til 

ftpSSS* 7 '° 38 ' 000 7 ' 992 '° 00 954,0 °° Ptakeri ete. Ikke paa Indenrigsmini- 

væsenet... 3,359,000 3,853,000 494,000' steriels o. s. v. Forøgelsen til Alder- 

'mSt. 642,000 697,000 55,000 domsunderstøttelse med 1,125,000 

8. Landbrugs- Kr., til Sygekasserne med 600,000 Kr.. 

9.Fndenri£mi- 3,495 '°°° ^ m ™ m de forhøj'ede eller nye Tilskud til In- 

nisteriet og dustri og Haandværk, til Handelssko- 

Arbejder 7,590,000 11,143,000 3,553,000 ler m. v. Ikke paa Justitsministeriets 

10. Justitsmini- Konto 300,000 Kroners Forøgelse til 

11. Kutolmini'- 5, °? 1,00 ° 5,957,00 ° 906,00 ° Sindssygeanstalterne og forhøjede Til- 
steriet 5,867,000 10,119,000 4,252,000 skud til Foreningen for forsømte Børn 

12 "l£SS^.?f 18,661,000 l«y>lR,q00 967,000 m - v - lkke P aa Kultusministeriete 

13. Finansmini- Konto forøgede Tilskud til Folkeskole- 

i4. iS::::: W SS8 g j 5g8 o Sg væsene ^ 2 i Milli ^ samt til Aands - 

Tilsammen 58,662,000 71,691,000 13,029,000 svageinstitutcr, Abnormskoler, Viden- 

skab, Kunst, foruden hvad nye Byg- 

De samlede Statsindtægter i 1905— ninger til Polyteknisk Læreanstalt og 

06 udgjorde 88 Million Kr., og For- det kgl. Bibliotek har kostet. De vilde 

paa Finansministeriets Konto have be- 
vilget den ny £ Million til midlertidigt 
Lønningstiliæg, 200,000 Kr. til Dige- 
lag, og De vilde paa Islands Konto 
have givet de 415,000 Kr. til den ny 
indrettede Fiskeriinspektion. Ja, end 
ikke de 900,000 Kr. Merudgift paa For- 
svarsministeriernes Budgetter til Sol- 
daternes Lønninger og Naturalforplcj- 
ning m. v. vilde De vel have nægtet. 
Og tilbage er altsaa det store Million- 
beløb til Jernbaner m. v., tagne af de 
ordinære Indtægter i Stedet for ved 
Laan. 

Men naar jeg tør gaa ud fra, at De 
ikke kan nægte alle disse Merudgif- 
ters Rimelighed, ja tildels Fortræffe- 
lighed, hvorfor er det da saa 
slemt, at Staten har faaet Indtægterne 
dertil; hvad skulde den ellers have 
gjort? I Systemskiftets første Aar 
var de ordinære Statsindtægter godt 
67 Million Kr., og de aarlige Forøgel- 
ser siden da har beriget Staten med 
ialt 60 Million Kr. ; hvilke af disse 60 
Million Kr. er givet forfængeligt ud, 
imod Deres Ønske? — Ja, jeg véd, 
De vil sige, at de 20 Million Kr., 
Indtægterne nu er større end for fem 
Aar siden, helt kunde være undværet, 
om vi havde strøget Militærbudgetter- 
ne. Men jeg mindes ikke, at der har 
været Andragende herom paa Rigsda- 
gen, og De vil af det anførte se, at 
selv om Militærudgifterne beholder 
status quo, hvad der i Forhold til den 
almindelige Prisstigning er en Ned- 
gang, vil der, med Udgiftsforøgelsen 
til samtlige øvrige Formaal for Øje, 
være al god Grund til at lade Stats- 
kassens Indtægter gaa deres naturlige 
Gang, uden at De behøver at frygte 
en Overflod til „Kanonføde 11 . At 
Finansministeren desuagtet har til- 
budt en Nedgang i de ordinære Stats- 



indtægter, viser, at han er Sangvini- 
ker; men det vilde være højst snur- 
rigt, om man fra radikal og socialde- 
mokratisk Side vilde søge yderligere 
Nedgang og afskære sig Penge til sine 
Formaals Opnaaelse. Fortiden beret- 
tiger, som paavist, ikke dertil, og 
endog den nærmeste Fremtid vil be- 
slaglægge nye betydelige Midler til 
Almenvellets Fremme. 

— I Deres videre Fremstilling er 
De inde paa mangehaande Betragtnin- 
ger, af storpolitisk og personal-poli- 
tisk Art, storfinansiei og specialtek- 
nisk. Saameget kan jeg ikke komme 
ind paa. En Bureaukrat er stivbenet 
og kan ikke følge saa hurtigt med; 
jeg maa hellere dvæle lidt ved en- 
kelte Punkter, ellers bliver jeg aldrig 
færdig. 

De kan ikke lide Forbrugsskatterne, 
bl. a. fordi Smaamanden med seks 
Børn og 1200 Kr. maaske derved 
kommer til at betale lige saa meget i 
Skat som Ungkarlen med 12,000 Kr. 
Da Smaamandens alt overvejende Ud- 
gifter er til skattefri Føde og Bolig, 
er Deres Antagende en Misforstaa- 
else, men da Sætningen vel ikke skal 
tages for bogstavelig, skal jeg ikke 
komme nøjere ind paa den. Men i 
hvert Fald bliver det da besynderligt, 
at De harcellerer saa stærkt over, at 
Toldlovforslaget vil tage 1,600,000 Kr. 
fra Kaffen og lægge dem paa Tobak- 
ken. Moer og Rollingerne ryger vel 
ikke Tobak, og Ungkarlen drikker vel 
ikke Kaffe for otte? De to Artikler 
har saaledes lige modsat Betydning 
for Smaamandens og den rige Ung- 
karls Hus. Og selv uden Værditold 
vil Skatteprocenten for de to Røgeres 
Forbrug være meget forskellig, hvad 
De bl. a. kan se af, at ifølge Forslaget 
bliver Tolden paa 1 Kg. her fabrike- 

rede Cigarer (af indført Tobak) 1 Kr., 
men paa importerede Cigarer 2 l / 5 Kr. ; 
Tolden paa brændt Kaffe og Cikorie 
m. v. er derimod ikke differentieret. 
Jeg tror, det er en fortræffelig Skatte- 
omlægning. 

A propos Værditolden. Ja, natur- 
ligvis er den bedre end Vægttolden; 
Spørgsmaalet er jo blot, om den kan 
praktiseres. Danmark ligesom hele 
den øvrige Verden har haft den, og 
overalt har man opgivet den. Jeg kan 
ikke bekvemme mig til paany at re- 
petere Grundene dertil, og de bliver 
ikke mindre rigtige, fordi De kan fin- 
de dem i enhver Haandbog. Komisk 
er det kun, naar der altid tales saa 
haanligt om Toldembedsmændenes 
Modstand. Mon det ikke hidrører fra, 
at de har det sunde politiske Blik, at 
intet er forargeligere end at udstede 
en Lov, hvis Omgaaen kan foregaa 
for ens Øjne, uden at man har mind- 
ste Middel til at gribe ind I Endog bort- 
set fra alle praktiske Vanskeligheder, 
burde dette Moment være afgørende: 
selv for at fremme Velfærdet blandt 
1000, har Staten ingen Ret til at frem- 
me Demoralisationen blandt 10. Vi har 
haft nok af „Toldbodeder 41 . — Det er 
muligt, at man ved enkelte Partivarer, 
hvis Forhold indskrænkes til faa Byer, 
og hvor der iøvrigt tages særlige Kav- 
teler, kan forsøge en Værditold. Det 
vilde ogsaa være gørligt, hvis vi stod 
paa bar Bund og kunde indføre, som 
man delvis har det i Holland, en lav og 
ensartet Beskatning, hvorved baade Sta- 
tens Risiko, Fristelserne for Importø- 
rerne og de praktiske Vanskeligheder 
vilde meget forringes; men vor told- 
politiske Historie er ikke Hollands og 
en Omlægning til hollandsk Told ikke 
for Tiden mulig ; det Kan da ikke nyt- 
te som Skræderkonen med sit „klippe, 



klippe !" at blive ved at raabe Holland 

— hvor den, der kender dette Lands 
Lovgivning og Toldmisére, vil være 
maadeholden i sin Begejstring — ;man 
kan jo dog ikke slutte fra, at man kan 
bygge en Bro over Limfjorden, til at 
man ogsaa kan lægge den over Øre- 
sund. 

I hvert Fald vil jo de inkvisitoriske 
Undersøgelser ved Værdifortoldningen 
blive langt Tiere nærgaaende end ved 
den nuværende Told. Naar De derfor 
er saa forstemt over Vinstempelloven, 
paa Grund af „Regereriet", burde De 
ikke være saa ivrig for den alminde- 
lige Værditold ! Iøvrigt er „Regereri" 
naturligvis slemt, ligesom hvad afdøde 
Dinesen kaldte „Funktionarisme" ; 
men følger det ikke let med det de- 
mokratiske Styre, med Fabrikstilsyn, 
Skoletilsyn og alt sligt? Storborgerne 
klarer sig nok — og helst — alt det 
foruden, og hvad mener De saa først 
om et socialdemokratisk Styre? 

Fra Værditolden kommer De ind paa 
Beskyttelsesspørgsmaalet, men vil ik- 
ke fordybe Dem deri. Jeg heller ikke. 
Kun det ene vil jeg fremhæve, fordi 
De naturligvis ikke har gjort det, at 
ganske vist bringer Vægttolden for- 
holdsvis højere Told paa simple end 
paa fine Varer, men naar der ikke 
dannes Ringe eller faktiske Monopoler 

— og overfor Næringsgréne med 
saadanne farer Toldlovforslaget 
just ikke blidt frem — , er Til- 
virkningen af de • simple Varer 
Hovedgenstanden for vor Industri 
og maa være det i et Land af vor 
Størrelse, vore Naturbetingelser og 
vor Økonomi; men derved skabes en 
indenlandsk Konkurrence netop paa 
disse Varer, der bevirker, at Varerne 
saarc langt fra fordyres i det Omfang, 
som Tolden formelt angiver. Paa den 

anden Side maa det indrømmes, at det 
netop i denne Sammenhæng bliver et 
Argument imod Beskyttelsen herhjem- 
me, at Danmark i mange Henseender 
er for lille et Land til at bære en god, 
velassorteret, billigt fabrikerende In- 
dustri ; men at man overfor de indu- 
stridrivende og deres Arbejdere farer 
nied Lempe under de nuværende euro- 
pæiske Forhold synes mig foreskrevet 
for enhver, der i mindste Maade hand- 
ler under Ansvar. Dette forklarer So- 
cialdemokraternes Optræden paa Rigs- 
dagen. 

— Som Helhed vil De have en stærkt 
progressiv Formue- og Indkomstskat, 
til Afløsning for den nuværende Skat- 
teordning. Dog er De fornøjet med 
Arveafgiftslovforslaget, men savner et 
eksperimentelt Lovforslag om Grund- 
værdibeskatning. Hvad sidstnævnte 
angaar, forekommer Tanken om, at 
man paa helt ny Basis skulde begynde 
forfra paa Ejendomsskatterne Aaret ef- 
ter, at man var blevet færdig med den 
trangt fødte store Reform af dem, mig 
ikke saa lidt barok for en praktisk Po- 
litiker; men, selv bortset herfra, kan 
jeg ikke udtale mig om Sagen, da jeg 
ikke har Forestilling om, hvilke Tan- 
ker De forbinder med en saadan Skat. 
Jeg troede egentlig snarere, at det 
var Kommunerne, end at det var Sta- 
ten, for hvem denne Skat laa nær- 
mest, men jeg indrømmer, at det kan 
være en Misfors taaelse fra min Side, 
da jeg jo ikke véd, hvad De forstaar 
ved den, ikke hvordan De vil bringe 
den til Udførelse, ikke hvad De vil op- 
naa med den fiskalt eller socialt. Jeg 
tror ikke, det er for meget at sige, at 
denne Sag endnu ikke er moden til 
at lovgives om, end ikke eksperimen- 
telt. Hvad Tiden kan bringe, véd jeg 
ikke, men man kan dog ikke endnu 



forlange, at Esperanto skai paabydes 
som Skolefag. 

Det er saaledes ikke nok at sige 
„Grundværdibeskatning" som et „Bord, 
dæk Dig u , ligesaa lidt som det var det 
bevingede Ord „progressiv Arvebe- 
skatning 41 , selv formet til Paragrafer 
i et privat indbragt Lovforslag, der 
har givet Anledning til det forelig- 
gende Arveafgiftsforslag. Nej, Tanken 
om progressiv Arvebeskatning er gam- 
mel, baade i andre Lande og hos os 
— den var endog ret aktuel, da Ind- 
komst- og Formueskatten var under 
Debat — , jeg har alt for ti Aar siden 
som Direktør for Statistisk Bureau 
søgt (men forgæves) at faa paalideligt 
Materiale til Støtte for den, og det 
private Lovforslag, der fremkom 
ifjor, medens det nu foreliggende 
Lovforslag var under Forberedelse, 
var saaledes, at det ikke kunde være 
dette til nogen Art af Vejledning eller 
Brug. — Maa jeg her gøre det lille 
Sidespring at føje til, at sligt, efter 
min Mening, er en ikke ringe politisk 
Fejl, der kan være ret skæbnesvanger. 
Tager jeg Sagen noget mere alment, 
er jeg doktrinær nok til at tro paa det 
solide, for en selv, for Befolkningen, 
ja rent ud tillige for Succes'en. Ogsaa 
paa en Rigsdag gælder det. Jo færre 
man er i et Parti, des betydningsful- 
dere er den Autoritet, hvormed man 
kan optræde, den Respekt man kan 
indgyde. I enhver Forsamling, selv 
med stærke og sluttede Majoriteter, 
kan den eller de enkelte faa Indfly- 
delse ad denne Vej. Jeg tror, mellem 
os sagt, at man vurderer dette Moment 
en Smule for lavt paa visse Hold, baade 
naar man optræder kritisk, og naar 
man optræder positivt. I sidstnævnte 
Henseende véd jeg godt, at private 
Lovforslag — for paany at nævne 

disse — ikke kan arbejde paa det fast- 
tømrede Grundlag, en Regering har 
til Raadighed, men de kan dog være 
saaledes beskafne, at man ikke let 
kommer udenom dem. I Udlandet er 
sligt ingenlunde ualmindeligt, og 
herhjemme har f. Eks. flere af Social- 
demokraternes Forslag været omhyg- 
geligt udarbejdede og gjort deres 
Nytte. Det Berg-Hørupske Alderdoms- 
forsørgelsesforslag var underbygget og 
formet saaledes, at det tvang Mod- 
partiet til at tage Realiteten op i en 
vidtførende Lovbestemmelse, der, som 
det senere har vist sig, ikke var 
bleven ringere, om man havde kunnet 
bringe over sig ogsaa at tage Hensyn 
til visse andre Kardinalpunkter i det 
private Lovforslag. 

Men tilbage til Indkomst- og For- 
mueskatten. Naar De mener, at den 
bestaaende har en saa urimelig svag 
Progression, er dette ikke rigtigt, 
maalt med fremmede Loves Maale- 
stok. Det store Fradrag for hver en- 
kelt Skatteyder, i Forbindelse med den 
forholdsvis høje Formueskat — der jo 
i Virkeligheden kun er en Ekstraskat 
paa de langvarige, de sikre Indtægter 
— gør Progressionen ret betydelig. Tag 
en Mand, der har 1600 Kr. af sit Ar- 
bejde, og en Rentier, der har 16000 Kr. 
af sin Formue, saa betaler førstnævn- 
te, hvis han har to Børn (her i Køben- 
havn), 1,3 pCt. af 600 Kr., d. e. VU Kr. 
eller £ Procent af de 1600 Kr., sidst- 
nævnte, under samme Forhold, 2 pCt. 
af 15,000 Kr. og 0,6 p. m. af en Formue 
paa 400,000 Kr., i alt 540 Kr. eller 3} 
pCt. af de 16000. Det er en ikke ube- 
tydelig Progression. Men naturligvis 
kunde den være langt større, og na- 
turligvis kunde en Del af de indirekte 
Skatter lægges over paa den direkte 
Skat, og det baade i Fornuftens og 



Retfærdighedens Navn. Imidlertid fik 
man ikke blot ikke den nuværende 
Rigsdag dertil, men man maatte saa 
højt op med Procenterne, for at Om- 
lægningen skulde betyde noget klæk- 
keligt, at Uviljen mod de store Beløbs 
direkte Erlæggelse til Rodemesteren 
vilde give Følelsen af et Skattetryk 
herhjemme, som vi nu ikke har, dg 
som det er forstandigt at regne med 
— ogsaa overfor Opinionen angaaen- 
de det offentliges Støtte til humane og 
sociale Formaal. Lad os prøve ved 
Hjælp af et lille Regnestykke. 

Saavidt jeg har forstaaet Dem, me- 
ner De, at de store Indtægter, navn- 
lig naar de er forbundne med For- 
muer, er for lidt beskattede, og at her 
maatte der kunne gøres et ordent- 
ligt Indgreb, til Aflastning af de indi- 
rekte Skatter. De mindre Indtægter er 
De ikke saa meget paa Nakken af, og 
jeg er ganske enig med Dem om, at 
en Middelstandsmand med under 6000 
Kr. kan have det ganske vel, men at 
der dog ikke er store Spring at gøre 
for ham, og at han kan være tilstræk- 
kelig fornøjet med de direkte Skatter, 
han nu har at betale til Stat og Kom- 
mune. Vi sætter altsaa Grænsen ved 
6000 Kr., og af Statistisk Tabelværk 
(V. E. 4) erfarer vi da, at Indtægterne 
for de ca. 10,000 (9,939) Skatteydere 
paa 6000 Kr. og derover — selvfølgelig 
bortset fra Foreninger og Selskaber — 
udgør ialt 142 Mill. Kr., deres For- 
mue 1,595 Mill. Kr., og heraf betaler 
de henholdsvis 2,729,000 Kr. (gnstl. 
netto 1,9 pCt.) og 957,000 Kr., tilsam- 
men 3,686,000 Kr. i Skat. 

Nu er det jo en Smagssag, hvorme- 
get mere man mener, de kan taaie, 
men jeg tror ikke Jeg klatter med det, 
naar jeg forøger Skatten til det fire- 
dobbelte; Indkomstskatten bliver da 

netto 7,6 pCt., Formueskatten 2,4 p. 
m., det samlede Skattebeløb 14,744,000 * 
Kr. eller, med alle Fradrag forud fore- 
tagne, ca. 10 i pCt. af Indkomsten. Af 
en Statsskat at være — fremfor alt i 
et Land, hvor man ogsaa har kom- 
munale Indkomstskatter til samme 
Højde eller højere — turde det være 
en uovertruffen Rekord. Det er klart, 
at Procenten kun er gennemsnitlig; 
den, der har 6000 Kr. Indkomst uden 
Formue, kommer kun til at betale 6 
pCt., den, der har 100,000 som Renter 
af Formue, 16 pCt., men over en Bank 
taget er det altsaa godt og vel Tiende. 
Hvad Staten herved vilde indvinde, 
var de 14,7 Million -r de nuværende 
3,7 Million, altsaa 11 Million Kr. Ja, 
dette er Penge, men, ikke sandt, maa- , 
ske dog ikke saameget, som Brødet er 
slaaet op til, thi de $ af Statens Ind- 
tægter forbliver jo desuagtet i det 
gamle Spor. Og det simpelthen, fordi 
man, naar man i Danmark ikke vil 
gaa til en Konfiskation overfor de sto- 
re Indtægter og Formuer, maa have 
de smaa med, for at faa Kassen fyldt. 
Som jeg andetsteds har sagt, en Stats 
Finansforvaltning maa rette sig efter 
dens Borgeres Finansforvaltning. 

Imidlertid, de 11 Million er jo, 
trods alt, ikke at foragte, og jeg tæn- 
ker mig et Øjeblik, at Rigsdagen 
havde Tendenser til at gaa med til en 
saadan Operation, hvad var der saa 
opnaaet? Jo, at Finansministeren, 
under Forventning herom, kunde ha- 
ve sagt: se, Nedgangen paa Toldfor- 
slaget er 12 Million, heraf abandon- 
nerer jeg 1 Million, og min oprinde- 
lige Tanke om en Arveskat opgiver 
jeg — mine Modstandere skal beholde 
deres Kongstanke — , item forhøjet 
Skat paa Chokolade, Cigarer, uden- 
landske Frugter, Parfumerier, Bronce- 



arbejder, vellugtende Essenser, kun- 
stige Blomster, Silkevarer o. a. m., 
item paa Whisky, Slavekognac — den 
fattiges Fest, som det nu hedder, efter 
at den fattiges Skjorte har vist sig 
mindre holdbar — , Rødvin, Cham- 
pagne, Likører o. a. m. Var saa Fæd- 
relandet frelst? Nej, hvis det vidun- 
derlige var sket, og „Tienden 14 , de 40J 
pCt., var ført igennem overfor „the 
upper ten 44 , de 10,000 højest beskat- 
tede, havde disse til ingen Verdens 
Nytte følt sig mishandlede; til ingen 
Nytte, thi det er samme Samfunds- 
klasse, der i det væsentlige skal bære 
hine Byrder, og til Skade, thi man har 
da, som sagt, dobbelt Modstand at 
overvinde, naar sociale Reformer — 
og vi er selvfølgelig kun naaet et 
Stykke af Vejen frem med disse — - 
skal føres igennem. Her er en af mi- 
ne Hovedgrunde til, at vi skal slaa 
smaa Slag med Overgang fra den in- 
direkte til den direkte Beskatning, 
fra den mindre til den mere rationelle. 
Jeg benægter imidlertid ikke Mulig- 
heden af at faa helt andre Skattefor- 
mer, end de nuværende, men da vil 
Formaalene ogsaa være aabenbare. 
Anser Befolkningens Førere det for 
rigtigt, saaiedes at der ikke ødelæg- 
ges mere end der vindes, og er de i 
Stand til at gennemføre en tilnærmet 
Nivellering af Indtægter og Formuer 
gennem en Beskatning, en Amputa- 
tion af Arv, af Indkomst, af Jord og 
Kapital, nuvel, saa maa enhver Lands 
Lov følge eller Land fly. Men det har 
ikke nu været Opgaven. Den har væ- 
ret at reformere forældede Skatter og 
gaa Fremskridtets Vej baade med 
Hensyn til disse gamle Skatter og med 
Hensyn til de ny. Og endog denne 
Opgave er saa vanskelig, at der vilde 
være liden Anledning til selv at lægge 



— 251 — 



Digitized by 



Google 



Marcus Rubin 



den Sten i Vejen ved at komme med 
andre Porslag, der kun vilde gøre 
Skade, og dog — som paavist — end 
ikke ved deres Gennemføreise vilde 
give nogen Indsats af virkelig Betyd- 
ning med Hensyn til Fremtiden. No- 
get andet er altsaa, hvis vi skal siaa 
Spillet overende — ; men ogsaa først 
da er der saa Brug for Janitscharmu- 
sikken. 

Den foreliggende Opgave er ikke blot 
vanskelig, men ogsaa utaknemmelig. 
Det er gjort op, at en Smaakaarsfa- 
milje betaler 35 Kr. om Aaret i Told. 
Dette er en Fordyrelse af dens dag- 
lige Forbrug med 10 Øre, og den mær- 
ker ikke det fjærneste dertil. Det kan 
være galt, at den saaledes betaler en 
forholdsvis stor Skat — og en altfor 
stor — uden at mærke det, men det 
forandrer intet i de daglige Fornem- 
melser, der konstituerer dens Velvære 
eller Ubehag, og jeg er bange for, at 
naar den flk Valget mellem Toldens 
Bestaaen i et Aar mod 5 Kr. kontant 
eller dens Ophør straks, den saa valgte 
Femkronesedlen. Naar man altsaa 
borttager noget af Skatten — og man 
kan jo i hvert Fald ikke borttage mere 
end der er — , høster man ikke megen 
Taknemmelighed ; men dér, hvor man 
lægger den hen, vil- man, i hvert 
Fald paa Forhaand, møde almindelig 
Uvilje. Det er jo i det hele det ejen- 
dommelige ved en moderne Skatte- 
omlægning herhjemme : Skatterne er 
ikke af knugende Art, de hviler ikke 
med et saadant Tryk, at de blot tilnær- 
melsesvis virker bestemmende for Be- 
folkningens økonomiske Liv i nogen 
Samfundsklasse — i Modsætning til 
Fortidens Skatter hjemme og ude og 
tildels til Nutidens i flere fremmede 
Lande — , og hvor intet Tryk er, kan 
intet Tryk fjernes, men ny Skatter 



irriterer altid, allerede fordi de er ny ; 
at Kul nu skal fritages for Told mod- 
tages med et køligt Buk (og pludselig 
erklærer samtlige industridrivende, at 
Kultolden spiller en ringe Rolle i de- 
res Bedrift), men en Frugttoldforøgei- 
se paa under 2 Øre Pundet kan maa- 
ske ikke gennemføres overfor en hel- 
lig Iver, som om Forhøjelsen bragte 
Landet i Vaade. 

Ser De, alt dette bør en Politiker 
drage sig til Minde. Det er Betydnin- 
gen af, at en gammel Skat er „en &oa 
Skat", det er Betydningen af, at en 
indirekte Skat er „en god Skat". Det 
er selvfølgelig kun nogle af de be- 
stemmende Faktorer, her er Tale om, 
men de er der, tiltrods for at man ik- 
. ke kan maale dem, og det er ganske 
urimeligt, hvor Opgaven til syvende 
og sidst er „den størst mulige Lykke" 
osv., ikke at tage alle de herhen hø- 
rende Momenter med i Betragtning, 
men kun dem, der for Tiden kan gø- 
res op i Kroner og Øre. Jeg siger 
„for Tiden", thi hvem véd, skulde en- 
gang Psykofysiken triumfere, da vil 
den ogsaa revolutionere Nationaløko- 
nomien og Statistiken, og naar vi da 
faar udtrykt i Kvantiteter, hvad vi nu 
kun kan snakke om, vil det blive let- 
tere at slaa den Ensidighed ned, der 
nutiidags med megen Uret gør x og y 
og z til Nul, fordi de ikke lader sig 
gradere. 

Og det er Momenter af samme Art, 
der trods Opgavens Vanskelighed og 
Utaknemmelighed gør dens snarlige 
Løsning paatrængende nødvendig. 
Naturligvis er det rigtigt, efter Deres 
og min Opfattelse, at forhøje Arveaf- 
giften for at kunne nedsætte Tolden 
paa Kaffe, at tage Accise af Champagne 
for at kunne frigøre Raasalt; men sligt 
kunde endda vente. Mislighederne er 

jo, som sagt, ikke følte saa stærkt. 
Et vigtigt Plus er imidlertid, at de be- 
staaende Arveafgiftslove omgaas, og 
at ved Manglen paa indenlandsk Skat 
af „fabrikerede" Vine etc. adskilligt af 
disse Varer unddrager sig den Beskat- 
ning, Lovene iøvrigt har tiltænkt spi- 
rituøse Drikke. Som jeg sagde før, 
Gennemførelsen af Lovenes Tanke, 
Omsorgen for deres rette Overholdel- 
se er et statsligt Moment af den yder- 
ste Vigtighed — selv om heller ikke 
Betydningen heraf numerisk kan op- 
gøres — , og, for at gentage det, dette 
Forhold faar ogsaa sin store Indfly- 
delse overfor Spørgsmaalet om Værdi- 
tolden. Men fremfor alt gælder disse 
Betragtninger Toldlovens Revision. 
Den bør ske for at regulere baade 
Beskyttelses- og Finanstoldsatserne 
i Overensstemmelse med Tidens, 
Folkemajoritetens Krav, men trods 
al Antikvering af Loven hviler Mang- 
lerne paa disse Omraader ikke som 
et saadant Aag paa Befolkningen, at 
vi har Kniven paa Struben. Hvad 
der derimod gør en Tøven uforsvar- 
lig er, at Loven i mange Hen- 
seender er praktisk uhandelig, at Ad- 
ministrationen, der skal anvende den, 
enten maa tilsidesætte den eller resol- 
vere utidsmæssigt, at de tusinder af 
næringsdrivende, der er Statens Mel- 
lemmænd ved Skattens Opkrævning, 
staar overfor ildesete Lovbestemmel- 
ser, der ingen Interesse fremmer og er 
urimelige, fordi Lovens Ord og Tanke, 
der maaske var godt Latin for halv- 
treds Aar siden, nu paa Grund af Ud- 
viklingens Fart delvis er bleven 
Kaudervælsk. Alt det interesserer 
Dem ikke, og De taler haanligt om, 
at Lovforslagets „Tarabestemmel- 
ser er meget bedre end de gamle, 
Skilling er forvandlet til Øre osv.", 



men — undskyld — det interes- 
serer Deres Medborgere i skare- 
vis, og det er ogsaa ideelt set til yder- 
ste Skade, at Loven er forældet, og at 
den gør følelig Uret. De søger 
Uretten i Skyerne, og finder De den 
ikke dér, gaar De til Underverdenen 
— men gaa engang ud paa Toldboden, 
dér kan De tage den ved Øreflippen, 
og jeg synes, det var vel værd hellere 
idag end imorgen at bøde paa den, 
hvor den er haandgribelig ; jeg for- 
staar, at De ikke vil slaa Dem til Ro 
med ,at Folket lider Uret, om det end 
ikke selv mærker den, at De vil vække 
Folket fra dets tunge Søvn i Urettens 
lumre Augiasstalde, som bør muges. 
Men da dette Arbejde er en Herku les- 
dont, kunde vi saa ikke begynde med 
at feje Gaden, dér hvor Folk mærker 
Sprøjtet midtlivs? 

— Ja, nu er jeg saa pas ved Vejen- 
de. De vil indse, at Deres storpoli- 
tiske og persønalpolitiske Betragtnin- 
ger kan jeg ikke komme ind paa, 
ihvorvel det jo nok er paa denne Bag- 
grund Deres hele Artikel skulde ses. 
Jeg har nøjedes med, hvad De har ud- 
løst til direkte Beskuelse; der har jeg 
sat min Kritik ind — om med Føje, 
faar staa hen. Videre vil jeg altsaa ikke 
gaa; blev det Tilfældet, vilde det maa- 
ske vise sig, at der ogsaa var andet og 
mere, vi var uenige om, om end da 
sikkert paa den anden Side ogsaa grum- 
me væsentlige Ting, hvor vi mødtes. 

Før jeg slutter, vil jeg dog endnu 
tillade mig en personlig Bemærkning. 
De er saa elskværdig at tale om „en 
meget evnerig Generaldirektør, hvem 
man kunde have ønsket en værdigere 
Opgave". Jeg takker, men saa forstok- 
ket er jeg, at jeg synes, jeg har haft en 
ganske værdig Opgave ved min Del i 
det foreliggende Arbejde. Om nu 

Hagre var bleven ved at være Mi- 
nister, han der gentagende ud- 
talte sig for en i sig selv hvi- 
lende Toldlov, var da Opgaven ikke 
bleven end mindre værdig? Hans Ind- 
sigt i disse Spørgsmaai er jo hævet 
over Diskussion, og jeg syntes, jeg 
ganske godt kunde være bekendt at 
gaa ham til Haande. Saavidt jeg hu- 
sker, var der mange andre der staar 
os nær, som mente noget lignende. 
Men i hvert Fald paa det Omraade, 
hvor vi her bevæger os, er vi jo dog 
naaet videre ad den rette Vej, 
hvorfor skulde det saa være af det on- 



de ? Der var engang en Mand, der en 
Sommeraften saa en Familje køre 
hjem fra Skoven paa en Vogn, Hestene 
løb løbsk med. Lad dem kun løbe, 
sagde han, det gaar jo i den rigtige 
Retning. Saadan siger jeg ogsaa, vi 
kører jo i den rigtige Retning. „Ja, 
men Pokker ikke løbsk". Nej, men 
den Mand, der var saa flot, sad heller 
ikke paa Vognen. 

Med Ønsket om et glædeligt Nytaar 
Deres hengivne 

Marcus Rubin. 
Kbhvn., Decbr. 1906. 



Et Svar paa dette Brev vil følge i næste Hæfte. Red. 

Moderne Kæmpedampskibe. 



For et halvt Aarhundrede siden fo'r den 
Efterretning som en Løbeild gennem alle 



mæssigt Hjuldampskib paa 22,500 Tons. 
Dette Skib var „Great Easter n". Det 



1838 




1BS3 

Forskellige Dampskibes forholdsvise Størrelse. 

1838: Great Western, 1844: Great Britain, 1856: Persia, 1858: Great Eastern. A Midt- 

skibstvnrsnit af Great Eastern. B do. af Great Western. 



Nationer, at en genial engelsk Skibsin- 
geniør Brunei havde bygget et kæmpe- 



havde en Længde af 207 Meter, en Bredde 
af 25 Meter og en Dybde af 18 Meter. Det 

var beregnet til Sejlads paa Indien og 
Australien og skulde føre 4000 Passagerer 
og Kul for 40 Dage. Al Datidens tekni- 
ske Viden var anvendt derpaa; men de 
Midler, man den Gang havde til Raadig- 
hed, slog ikke til til at fremstille et saa- 
dant Kæmpeværk tilstrækkelig hensigts- 
mæssigt. Heller ikke var der den Gang 
Anvendelse nok for saa stort et Skib. 
Forskellige Ulykkestilfælde nedbrød Tilli- 
den til det, og det endte med, at dette 
Skib, der havde kostet 9 Millioner, solg- 
tes til Ophugning for 450,000 Kr. For- 
inden havde det dog været anvendt til et 
Arbejde, hvortil der netop behøvedes et 
saa mægtigt Skib: Nedlæggelsen af Tele- 
grafkablerne i Atlanterhavet 1865—66. Før 
den Tid havde man stadig bygget Ski- 
bene større og større. Omstaaende Bil- 
lede viser, hvor hurtig man var gaaet 
frem i de 20 Aar fra 1838—58, da 
Great Eastern blev færdig. Siden stand- 
sede man, advaret af dens Skæbne, og 
først i Fjor er der bygget en Damper, der 
i Størrelse overgaar dette Kæmpeskib. 
Det er den tyske Damper ,,Kaiserin Au- 
guste Victoria". Men i Mellemtiden er 
Tekniken gaaet frem, saa der i hele Ud- 
styrelsen er fremkommet ganske anderle- 
des overraskende Ting end man kendte 
for 50 Aar siden. 

Højdepunktet baade i Størrelse og Ud- 
styr er naaet i de store pragtfulde Pas- 
sagerdampere, som er beregnede til at be- 
fare Verdenshavene. Især udmærker 
Amerikafarerne sig ved den mest udsøgte 
Luksus og den mest tidssvarende Elegan- 
ce. Som Typer paa, hvor vidt man kan 
gaa for at tilfredsstille selv det mest 
kræsne Publikum, kan nævnes to uhyre 
Skibe, som i de sidste Par Aar er føjet 
ind i,, Hamburg-Amerika-Linjen". Det ene 
af dem ,, A m e r i k a", er paa 22,500 Tons, 
næsten lige saa meget som ,, Great 
Eastern", det andet „Kaiserin Au- 
guste Victoria" overgaar det og er 
med sine 25,000 Tons det største Skib, der 
endnu er bygget. Dets Længde er 217 Me- 
ter, dets Bredde og Dybde omtrent som 
,, Great Eastern"s. Nærmest ved det i 
Størrelse kommer to engelske Dampere: 
„Atlantic" og „Bal ti c", hver paa 
ca. 24,000 Tons De største danske Damp- 

(Dampslribet „Amerika" sammenlignet mod Hejden af 
Wartburgklippen.) 

skibe, der sejler paa Amerika har om- 
trent 10,000 Tons. — Det er en hel Kolo- 
ni, saa talrig som Indbyggerne i en mid- 
delstor dansk Provinsby, der paa en af 
de store tyske Dampere kan føres over 
Havet. ,, Amerika'* er saaledes beregnet 
paa 3400 Passagerer, deraf 550 paa 1., 300 
paa 2., 250 paa 3. Klasse og 2300 som 



ret med Luksuskahytter, hvoraf flere kan 
forenes til smaa Lejligheder. I det hele 
taget har man paa mange Punkter brudt 
med det gamle. Man har navnlig be- 
stræbt sig for, at Passagererne kan leve 
mere isolerede fra hverandre end tidlige- 
re. Saaledes er Kahytterne paa I Kl. 
højst indrettet til 2, hvorved disse Skibe 



Trappe paa „Kaiserin 

Mellemdækspassagerer. ,,K. A. V." tager 
endnu nogle flere. Det tyske Tidsskrift 
,,Die Welt der Technik" har i det sidste 
Aars Tid med patriotisk Stolthed flere 
Gange skildret disse Skibes Indretning 
og Livet om Bord paa en saadan Tur til 
Amerika. 

Begge Skibene har 5 Dæk over hinan- 
den. Et helt Dæk er udelukkende udsty- 



Aoguste Victoria". 

adskiller sig fra de fleste andre Ameri- 
kadampere med deres frygtelige 4-Mands 
Kahytter, der gør Rejsen over Atlanter- 
havet til en Kval. Passagererne behø- 
ver heller ikke mere at spise sammen, da 
der om Bord forefindes en Restauration, 
hvor enhver kan faa, hvad han ønsker. 
Af de to Skibe er særlig ,, Kaiserin Au- 
guste Victoria" overdaadigt udstyret og 

der er gjort alt for, at Passagererne skal 
befinde sig, som om de var paa Landjor- 
den. Kahytterne er som Værelser, Skibs- 
dækkene som Gader, Salonerne Festsale. 
Foruden de sædvanlige Spisesale, Ryge- 
og Skrivo.saloner, Dame- og Børnesaloner 
findes ogsaa her en Sportssal, vindbe- 
skyttede Lysthuse, et Bibliotek, en sted- 
segrøn Vinterhave, en elektrisk Elevator, 



lange Rejse afskaaret fra Forbindelse 
med Omverdenen. Ved Hjælp af den 
traadløse Telegraf er det blevet muligt om 
Bord paa „Kaiserin Auguste Victoria" at 
udgive den første Ocean-Avis. Saasnart 
Skibet sejler paa det atlantiske Ocean, 
faar den rejsende hver Morgen et Blad 
indeholdende de nyeste Depescher om de 
vigtigste Begivenheder i Verden. Bladet, 



Vinterhave paa „Kaiserin 

elektriske Lysbade samt en Blomsterbutik. 
Om det saa er den Motion, man er vant 
til fra Fastlandet, kan den faas her paa 
forskellig Maade. I Sportssalen kan man 
cykle eller faa sig en Ridetur — ganske 
vist paa en elektrisk Hest eller Kamel, 
og endelig kan man spasere lange Ture paa 
det over 100 Meter lange Promenadedæk. 
Man er heller ikke mere paa den 7i Dag 



Auguste Victoria 14 . 

der hedder „AtlantischesTageblatt" („At- 
lantic Daily News") udgives af en tysk- 
amerikansk Redaktør og trykkes paa et 
dertil indrettet Trykkeri om Bord. Det 
indeholder foruden politiske Nyheder, 
Føljetoner, lokale Meddelelser fra Skibet, 
Annoncer fra europæiske og amerikanske 
Firmaer osv. 
Alt i alt kan da Livet paa en saadan 

Oceanflyver føres meget behageligt. Kl. 
7i om Morgenen blæser en Trompeter 
Signalet til at staa op. Fra 8 — 10 er den 
første Frokost parat i Salonerne. Kl. 1 
blæses til Lunch. Kl. 7 spises der til Mid- 
dag og Kl. 10 gaar de fleste til Ro. Det 
er selvfølgelig ikke noget ringe Forraad 
af Levnedsmidler, der behøves til en saa- 
dan Rejse. Man angiver, at der til en 
Rejse fra Hamburg til New-York paa 
hvilken der befordredes 3650 Personer den 
ene Vej og 1625 den anden Vej, medfør- 
tes 43,000 Pd. fersk Kød indbefattet Fjer- 
kræ, 19,450 Pd. Daasekød og røgede Pøl- 
ser, 20 Tons Sild, 10,000 Pd. Frugt- og 
Grøntsager, 36,000 Pd. Æg, 50,000 Pd. Mel 
etc. Ved Siden af at gøre Forplejningen 



Alle tænkelige Forsigtighedsforanstalt- 
ninger er truffet til Værn mod Ulykker. 
Paa begge Skibene er anbragt sikkert 
virkende Undervandssignaler. Vandet er 
en fortrinlig Leder for Lyden; men i lang 
Tid har man ikke vidst, hvordan man 
skulde bibringe Øret den Lyd, der frem- 
bragtes i Vandet; nu derimod er Appara- 
tet saa fuldkomment, at man paa Skibet 
hører enhver Støj, der opstaar i Skibets 
Nærhed, hvad enten det er en fremmed 
Skibsskrues Slag eller Undervandssigna- 
ler ved farlige Steder paa Kysterne. 

Til stor Nytte i Tilfælde af Fare er og- 
saa den traadløse Telegraf, ved hvis 
Hjælp det er muligt for Skibet til enhver 



Sportssalen. 



saa fortræffelig, har man ogsaa stræbt at 
gøre Sejladsen saa rolig og farefri som 
mulig. De to nævnte Skibe gaar ikke 
særlig hurtig, men der findes ingen, der 
gaar roligere. Det fortælles, at da „Ame- 
rika" gjorde sin første Rejse i en uhyre 
Efteraarsorkan, spurgte Passagererne 
Kaptajnen, om man ikke med dette Vejr 
kunde vente, at det blev ,, Storm". 

Kaptajnen paa ,,K. A. V." har 6 Skibs- 
officerer til sin Raadighed. lait er der 
ansat 588 Personer, som skal betjene Ski- 
bet, Passagererne og Ladningen; heraf 
arbejder 141 Mand alene med Maskinerne. 
Foruden de store Maskiner, der driver 
Skibet, findes paa en moderne Oceandam- 
per omtrent 66 mindre Dampmaskiner. 



Tid at komme i Forbindelse med andre 
Skibe eller med Fastlandet, hvis der blot 
der findes tilsvarende Apparater. å 

Trods alle disse Forsigtighedsregler 
kan Skibet naturligvis uden Kaptajnens 
Skyld i Mørke og Taage kollidere under 
Vandlinjen og blive læk. Hvad sker da? 
Et Fingertryk af Kaptajnen paa Kom- 
mandobroen og der lyder Alarmsignaler 
gennem hele Skibet. Dette er inddelt i et 
stort Antal vandtætte Rum (Schotten), 
som kan lukkes til, hvis det er fornødent. 
Det sker med elektrisk Kraft og kan sæt- 
tes i Værk fra Kommandobroen, hvor en 
Tavle straks viser, om de enkelte Rum er 
lukkede og ligeledes hvilke Dele, der er 
ramt ved Kollisionen. Selv om et Par 

af Rummene fyldes med Vand, forbliver 
alle de andre tørre. Løber Skibet paa 
Grund, saa Bunden bliver beskadiget, har 
dette heller ikke noget at sige, da der 
over den ydre Bund ligger en anden; det 
er som om der i det ydre Skib laa et in- 
dre Skib, som bliver ubeskadiget, selv 
om den ydre Del tager Skade. 

For det Tilfælde, at Skibet alligevel 
synker, er der til hver Passager og hver 
Mand af Skibets Besætning anbragt et 



le gaar med en saadan Præcision, at en 
Hurtigdamper et Kvarter efter, at Ulyk- 
ken er opdaget, kan fortsætte sin Rejse. 
Mod Ildebrand er Skibet sikret paa 
mangfoldige Maader. For det første for- 
grener der sig over hele Skibet et impone- 
rende System af Vandslukningsapparater; 
for det andet forefindes Dampsluknings- 
apparater og for det tredje findes det mo- 
derne Clayton-Apparat, som ved Udvik- 
ling af visse Luftarter kan kvæle enhver 



Promenadedækket 



Redningsbælte under Hovedpuden; des- 
uden er der paa det øverste Dæk anbragt 
et tilstrækkeligt Antal Baade, som stedse 
er sejlklare o: forsynede med Proviant og 
navtiske Instrumenter. Tavler, der er op- 
hængt paa Skibet, angiver nøjagtig i 
hvilken Baad enhver har at begive sig, 
saa snart Signalet: „Alle Mand fra Bor- 
de" lyder. 

Falder en Mand over Bord, iler straks 
et fortræffelig indøvet Redningsmandskab 
til Hjælp, ligesom der findes Rednings- 
bøjer, der om Natten er oplyste. Det he- 



truende Ild. Brandalarmeringsapparater 
er opstillet paa alle Dæk, og ved Signaler 
derfra kaldes hele Skibets Besætning 
hver til sin forudbestemte Post. Det 
nævnte Clayton-Apparat benyttes ogsaa 
til at desinficere Skibet og dets Virkning 
kan trænge ind i den mindste Krog, selv 
i det Indre af en Melsæk eller en Bom- 
uldsballe uden at der efterlades mindste 
Spor af den desinficerende Luftart. 

Paa næsten alle Skibene findes nu 3 
Klasser, Priserne varierer efter Aarstiden; 
f. Eks. koster Promenådedækskahytterne 

mellem 600 og 1000 Mark. II Kl. koster 
250—350 Mark, medens Mellemdækspas- 
sagerer betaler 120 Mark. Ved de først- 
nævnte Billetter skelner man mellem 
Vinterpriser, Overgangspriser og Sæson- 
priser; de sidste er de højeste, medens de 
andre kun er underkastet mindre Sving- 
ninger. 

Mellemdækspassagererne er naturligvis 
mere stedmoderlig behandlede end de an- 
dre Passagerer. Mænd og Kvinder holdes 
afsondrede fra hverandre og maa kun 
spasere paa Gangene og det saakaldte 
øverste Dæk paa visse Tider af Dagen. 
Det paastaas dog, at de faar rigelig og 
ordentlig Føde samt at en Del af dem 



ved en Tillægsbetaling til Billetten kan 
blive afsondret fra den store Masse. 

Passagererne paa I og II Klasse føres 
med Særtog fra Hamborg til Cuxhaven om 
Morgenen den Dag, Skibet skal gaa og 
bringes om Bord med en lille Damper. 
Udvandrerne eller Mellemdækspassage- 
rerne er allerede Dagen i Forvejen bragt 
om Bord. Skibets Afgangstid er afhængig 
af Flod og Ebbe. Ved Ankomsten til Ame- 
rika kan kun Kahytspassagererne gaa i 
Land efter Toldrevisionen; Mellemdæks- 
passagererne bringes først til Ellis-Is- 
land, hvor det skal undersøges, om de op- 
fylder alle de Betingelser, som det mo- 
derne Amerika anvender for at hindre, at 
Fattigfolk kommer i Land derovre. 



Af Dagens Krønike. 



Det latinske Kvarter. 
Det er underligt nok, at Kritikerne, 
der sætter saa megen Pris paa at 
kende alle de Forhold, under hvilke 
Digterværket bliver til, ikke har Trang 
til at gøre Rede for, under hvilke For- 
hold de selv har tilegnet sig Værket. 
Thi ligesaa Mist som Digteren, den 
Skabende, er i Forholdenes Magt, 
ligesaa vist er vi, de Modtagende, 
del. Jeg kunde tænke mig en kritisk 
Analyse, der begyndte med at analy- 
sere Kritikerens Stemning, den Bag- 
grund mod hvilken Værkets Skikkel- 
ser og Skæbner fortoner sig. Og navn- 
lig i den daglige Kritik vilde en saa- 
dan Fremgangsmaade være heldig. 
Tænk paa vor berømte og udmærkede 
Bogkritiker X., der saa godt som dag- 
lig udtaler sig om nye Bøger. Mon 
ikke hans Dom skulde være noget paa- 
virket af saadanne smaa Ting, som 
at Middagsmaden har smagt ham, al 
Kone og Børn iagttager den fornødne 
Tavshed, mens han arbejder, at Pi- 



gen har lagt ordentligt i Kakkelov- 
nen? Eller hvorfor tror man, at den 
ypperlige Teateranmelder Y. forleden 
Dag foer saa voldsomt frem? Mon 
ikke fordi der til det daarlige Indtryk 
af Stykket sluttede sig en Række Ær- 
grelser med hans Husholderske og an- 
dre af de Smaating, der forbitrer Livet 
for en stakkels Pebersvend? Kan 
Smaatingene paavirke vor Opfattelse, 
hvormeget mere kan saa ikke de store 
Ting gøre det. Hvem af os kan frem- 
vise en Sjæl, der er som det ube- 
skrevne Papir, paa hvilket Digteren 
kan skrive, hvad han lyster ! Det vilde 
da heller ikke være til nogen Fordel 
for Værket, hvis det kunde ske. Der 
gives ikke nogen fastslaaet, almen 
Opfattelse af Kunsten, den egner sig 
ikke til Fællesdrift, enhver dyrker den 
paa sin Manér. 

Jeg kommer til at tænke paa dette 
en Decemberdag, da jeg lægger I. L. 
Ussings efterladte Memoirer, A f m i t 
L ev n e d, fra mig. Det er ingen be- 

tydelig Bog, og dog har den gjort 
Indtryk paa mig. Det er ingen af vore 
store Mænd, som har skrevet den, og 
dog har jeg faaet Følelsen af at have 
beskæftiget mig med en Personlighed. 
Der er ingen store Skæbner i Bogen, 
og dog synes jeg, at den hænger sam- 
men med Tiden og fremkalder en De- 
bat i mine Tanker. Omstændigheder- 
ne maa altsaa være særlig gunstige 
for denne Bog; der maa være noget 
i mig selv og i Tiden, som bevirker, 
at jeg netop nu har læst den med et 
Udbytte, der maaske paa et andet 
Tidspunkt ikke havde faldet i min 
Lod. Det er dette, jeg har Trang til 
at undersøge. 

Det er altsaa en Decemberdag, saa 
mørk, at Lampen har været tændt 
længe, saa dæmpet af Regnen, der 
ustandselig falder, at alle Lyde bæres 
til mig som fra en fjærn Verden. 
Og det klæder virkelig Valsen fra 
„Den glade Enke", der af en elskelig 
Lirekassemand spilles i alle tilstøden- 
de Gaarde, at dens Toner sløres af 
Regndagens usigelige Melankoli, det 
er, som valsede der langt borte i en 
vaad Baggaard et længselsfuldt, fat- 
tigt Par, fordømt til evig at øde deres 
Lykke mellem disse graa, fugtige 
Mure. 

Jeg har siddet længe med Ussings 
Bog, har fulgt ham gennem hans 
Barndom og flittige Studieaar, set Mad- 
vigs Skikkelse rejse sig for ham, være 
hans straalende Forbillede og tilsidst 
kaste den Skygge, i hvilken han voks- 
ede. Jeg har set ham rejse ud til Re- 
volution og Kunst og vende hjem til 
Universitetet, Regensen og Ehlers 
Kollegium. Og det er denne sidste 
Halvdel af Bogen, jeg tænker mest 
paa. Dér, i Bogens latinske Kvarter, 
har jeg set Ussing færdes, denne lille, 



hvide Mand med den underlig hop- 
pende Gang (han fortæller, at i hans 
Barndom syede Skomageren altid for 
smaa Støvler til ham, og han gik vir- 
kelig endnu som Odling som om hans 
Barndoms Skomager stadig sad med 
et gærrigt Grin og syede til ham), jeg 
ser ham ile ned ad Universitetets 
Gange og Store Kannikestræde, og jeg 
stifter nøje Bekendtskab med denne 
Professor, om hvem jeg, mens han le- 
vede, har hørt og sagt mangt og me- 
get, som nu har ringe Betydning for 
mig. Jeg vil helst huske ham fra den 
sidste Disputats, ved hvilken han op- 
traadte et Aars Tid, før han døde, en 
forunderlig tivspaastaaelig Olding, 
for længst afskediget fra Universitetet, 
nu atter hidkaldt, dirrende af Kamp- 
lyst her foran Katederet, stridende 
med en ung Mand om Arkæologi, om 
gamle Vaser, om Fremstillinger af 
Kampscener og fjendtlige Galejer. 
Han foryngedes ved at sysle med de 
gamle Ting. De sidste Linjer i hans 
Bog handler om de danske Arkæolo- 
gers Udgravninger paa Rhodos. „Gid 
Arbejdet maa bringe Videnskaben 
Frugt og lønne al den Iver og Udhol- 
denhed, hvormed der er kæmpet for 
Iværksættelsen af denne smukke 
Plan I" 

Han blev en Olding her i disse stille 
Gader, hvorover Hellas' og Italiens 
blaa Himmel hvælvede sig for ham. 
Naar han ved Aften gik fra Regensen 
til Borcks Kollegium, for at holde et 
Foredrag i det filologiske Samfund, 
saae han naturligvis ikke disse skidne 
Mure i det snævre Stræde, han van- 
drede mellem Paladser, skønne Søjler 
rejste sig fra Jorden, Kapitæler og Ar- 
kitraver fanger hans Blik, og der lig- 
ger jo selve Pantheon, skinnende hvidt 
op imod Himlens Uendelighed. Hvad 

Under, at han hele sit Liv kæmpede 
for Ungdommens klassiske Opdra- 
gelse. „Grækenland var jo i Virkelig- 
heden vor Dannelses Vugge ; dér 
fandt man de rene Kilder, hvorfra den 
endnu bestandig kunde fornyes. 41 

Og hvor naturligt, at vi, der kom til 
Universitetet med uafviselige Krav 
om at være „imoderne Mennesker", 
ansaa ham for vor fødte Modstander. 
Man kunde jo ikke undgaa at støde 
denne gamle Mand paa Ærmet og puf- 
fe til hans græske Tempier, naar man 
skulde skynde sig gennem det uddøde 
tende Trængsel. 

I denne Dags Skumring vender jeg 
tilbage og fordyber mig i dette latin- 
ske Kvarter, som ved en Trolddom 
synes at forblive skjult for dem, der 
bygger os en ny By. Jeg hører Fod- 
trin bag mig. Det er mine egne. Her 
løber jeg i mine første Studenteraar 
til Universitetet for at træffe Kamme- 
rater, for at more mig, for at disku- 
tere — medens Professoren staar der- 
oppe paa Katederet og sér mod det 
himmelske Lys, Nu gaar jeg allerede 
besindigere. Eksamen nærmer sig, 
jeg er tynget af Bøger og af ond Sam- 
vittighed og jeg hører andre 

Fodtrin, stolte og bedrøvede, forvent- 
ningsfulde og sejrrige, men jeg hører 
ikke ét ligegyldigt Fodtrin her i disse 
Gader, der fører op til Universitetets 
gjaldende Port eller hen til Bibliote- 
kets beskedne Dør. Og hvis jeg nu 
kunde møde den gamle Professor, 
vilde jeg maaske sé paa ham med 
andre Øjne end før, da jeg sad i hans 
Timer og skrev filologiske Smæde- 
viser, der gik fra Haand til Haand. 

Det var jo mest af alt det, der førtes 
i Marken mod den klassiske Dannelse, 
at man slet ingen „Brug" har for den 



mere. Det gik med den som med 
Kvarteret omkring Universitetet: alle 
Ruter gaar uden om, der er ingen 
Færdsel, højst en gammel Hestespor- 
vogn med et døende Øg for. Og saa 
hænder det pludselig en Dag, at Ens 
Skæbne fører En derhen. Det er ikke 
Graavejret alene, der vækker Længs- 
ler efter den Stump blaa Himmel over 
Regensen og Universitetet. Der kan 
være saa forbandet en Trængsel paa 
Købmagergade, at man ligefrem tryk- 
kes derned. I den sidste Tid har der 
været slemt at færdes paa vort „Strøg". 

Jeg ser ikke noget Tegn paa Tider- 
nes Fordærv deri, at nogle dertil eg- 
nede Smaa-Aviser skriger op i en raa 
og ubehersket Tone. Forargelsen over 
„Smudspressen" er som Regel ikke 
meget ægte, og i hvert Tilfælde : den, 
som er ren, kaste den første Sten (o : 
den, som ikke har rakt en skiden To- 
øre til den Bande af Biadforhandlere, 
der gør vore Gader usikre, eller 
den, som ikke har læst Bladet, 
naar han fandt det paa Kafébordet). 
Men naar disse Blade dominerer, 
naar deres Toner efterlignes, naar 
man snart ikke kan gaa en Gade 
uden bogstavelig at høre Rygter- 
ne svirre gennem Luften og paa de 
kyniske Miner sé, hvor de slaar ned, 
naar enhver ,, Sigtelse" er tilladt og 
selv et Dementi vil blive anset som en 
Bekræftelse, naar det er Bladsælger- 
nes Raab, der brølende løfter sig over 
alles Hoveder og ingen har Myndig- 
hed til at standse dem — da er der 
sikkerlig noget i Vejen i et saa lille 
Samfund som vort. 

Man har virkelig faaet Byen 
til at tale om en „Affære", fordi 
nogle lurvede Slubberter er kom- 
met i Konflikt med Sædelighedspara- 

grafferne, et efter et har Bladene set 
sig „tvungne" til at debattere de van- 
skeligste kønslige Spørgsmaal, og hele 
denne sygelige Diskussion mundede 
ud i offenlige Paakaldelser af den her- 
lige Mandighed. Lidt efter lidt duk- 
kede Tidens Ideal op af den urene 
Strøm. Man havde ymtet om ,, Forfi- 
nelse 41 , straks svulmede Aarerne i 
Panden hos Johs. V. Jensen, og mens 
han fægtede vildt med sine Arme, er- 
klærede han, at han nok skulde slaa 
Tænderne ind paa dem, der krænkede 
ham. Der skabtes en Slagsbrodertone, 
som besvaredes med vilde Genkendel- 
ses-Hyl fra Smudspressen. Selv fra 
Socialdemokraternes Avis lød som et 
Ekko nogle taabelige og raa Ord om 
det gamle Svin Sokrates, hvis Gærning 
fordømtes i særdeles Jensenske Ven- 
dinger. Det var, som om man 
et Øjeblik løftede Forhænget fra 
den nye Verden. Hvor var den 
henne al den smukke Snak om Op- 
lysning og Kultur, om Tankens Fin- 
hed, om det store Fremskridt hen 
imod Forstaaelse og Forklaring uden 
absoiute Domme. Der kommer vel 
en Slægt, som ikke har Tid til at vente 
paa al den langsomme Udvikling, og 
som føler Kraft til at prøve paa at 
standse dens Gang et Øjeblik. Selv 
de stille Folk, der bruger deres Tid til 
at skrive om nye Bøger, har faaet en 
pludselig Trang til at vidne om deres 
uhyre Sans for „Livet 41 i Modsætning 
til Bøgerne, alle skal med i den store 
Bevægelse, alle maa endelig med ned 
paa Gaden I Digteren er der jo alle- 
rede. Saa tapper som en Skoledreng, 
der leger Røver og Soldater paa en 
Skovtur, svinger han sin Kølle — 
og hele den gamle Komedie begyn- 
der igen, Raabet som Poul Møller for- 
mulerede : 



Du krybende Skaffer 
af de Stores Sansefryd 1 
Se nu, hvor Folkqt straffer 
dit Savn af mandig Dyd, 

og hvorpaa han lod den gamle Mester 
svare med en Kamp paa Liv og Død 
for Kunsten. Og først da bliver Sa- 
gen brændende. Naar Raabet fra de 
stakkels Aviser, der skriger for Brødet, 
mødes med et andet Raab, som løser 
op for skjulte Tanker og hemmelige 
Impulser, naar den beregnende Raa- 
hed blander sig med den medfødte, 
ubevidste, endnu ikke tæmmede Raa- 
hed, da kan man og bør man lytte. 
Thi alle disse Ting sker jo ikke paa 
én Gang. Den Tone for offentlig De- 
bat, der nu er skabt herhjemme, den 
Foragt for aandeligt Arbejde, som 
mere og mere arbejder sig frem, de 
moderne Avisers Udseende, Theatre- 
nes Sukceser, Pryglelov, Drengenes 
Uniformering og gymnastiske offenli- 
ge Præstationer underFædreiandssang 
— det hænger alt sammen, og gamle 
Sokrates bliver et ganske aktuelt 
Kampemne. Det er visselig ingen 
Tilfældighed, at „Social-Demokraten"s 
Litteraturkritik, der for faa Aar siden 
saa fintfølende fulgte den nye og ud- 
søgte Digtning, mere og mere afløses 
af en Gengivelse af de til Agitation eg- 
nede Bøger, det er et af de mange 
Tegn paa, at der er kommet en ny 
Generation, som skal have det paa en 
ny Maade. Men hvis disse Dages 
Tone for offenlig Debat om Filosofi og 
Digtning skal være Fremtidens, da fø- 
ler mange Trang til at ledsage det 
smukke Udraab : „Proletarer, forener 
Jer!" med et: „Men lad Pøbelen blive 
hjemme !" 

Og naar Social-Demokraten saa 
daarligt forstaar at vurdere Sokrates, 
er det maaske alligevel for tidligt at 

lægge nye Færdselsaarer gennem det 
latinske Kvarter. Det vil vise sig, 
at vi dog har Brug for den klassi- 
ske Dannelse og for gamle Ussings 
Bog. Thi hvad vil det til syvende og 
sidst sige andet, end at ogsaa de kom- 
mende Tider vil faa Brug for dem, 
der lever et Liv for Studiet af svunden 
Visdom, svunden Skønhed, svunden 
Lærdom, fordi de just ad denne Vej 
naaer dybest ind til Løsningen af de 
Gaader, der vil være de kommende 
Slægters som de var vore og de Gam- 
les? Og hvad vil det sige andet, end 
at ogsaa de kommende Tider vil have 
Brug for „Idéen", for den underlige 
Drift i Sjælen, der faar Mennesket til 
at søge uden for sig selv, opad mod 
store Opgavers Løsning, mod Maal, 
som det selv flytter videre frem, efter- 
haanden som det naaer frem? 

Hvis man vidste lidt bedre Besked 
om det latinske Kvarter, vilde man 
finde ikke saa lidt af dette dér. Hvad 
om man en Gang gik paa Opdagelses- 
rejse i en Bog som Ussings for dér at 
finde en eller anden „Helt 14 til Samti- 
dens Opbyggelse. Det bliver jo efter- 
haanden lidt trivielt med Sportshelte- 
ne fra Nordpolen, selv om det gaar 
endnu, vi saae jo fornylig en ung Løjt- 
nant vende hjem til stor Modtagelse, 
Audiens og Fortjenstmedalje. Ussing 
fortæller om en anden ung Mand, der 
er berømt i Udlandet og lidet kendt 
herhjemme. Han var fattig og ensom 
som Barn. Han, der aldrig fik andet 
end ug i Skolen, gik som en Eneboer 
mellem sine Kammerater, han kom til 
Universitetet, fik Skoleembedseksa- 
men med Udmærkelse, rejste uden- 
lands med et Stipendium, som han 
„ved en sjælden Sparsommelighed" 
fik til at vare i fire Aar, blev en af 
Evropas lærdeste i sit Fag (Sprogvi- 



denskab), fik en ærefuld Kaldelse til 
Universitetet i Basel, men maatte bli- 
ve hjemme, knægtet af de saa uende- 
lig misbrugte Ord af Rask „sit Fædre- 
land skylder man alt, hvad man kan 
udrette" (medens Fædrelandet ikke 
skylder en saadan Mand andet end 
den lurvede Docentgage), og er nu 
endt som en beskeden dansk Profes- 
sor. 

Men da han vendte hjem fra sin 
Rejse, var der ingen Modtagelse. Han 
har aldrig været Nationens Ære. Og 
hvis han en Gang i Udiandet — hvad 
meget vel kan hænde — bliver næv- 
net som Danmarks Stolthed, vil „Dan- 
mark" af gode Grunde ikke være stolt 
af ham. Men tror man, at en saadan 
Mand viser mindre Mod, mindre Ud- 
holdenhed, mindre Geni end Sports- 
manden, som ved et Spil af Tilfældig- 
heder og takket være sit velbyggede 
og veludrustede Skib 1 ikke sætter Li- 
vet til deroppe ved Nordpolen ? Og er 
det ikke mindst lige saa „nyttigt" at 
studere Albanesisk i Epiros og keltisk 
paa Øerne ved Irlands Vestkyst for at 
forstaa Sprogenes Sammenhæng, som 
at ligge deroppe i den evige Is og 
stirre mod Nordpolen? Men Sporten 
sejrer, og sikkert kan den lærde Pro- 
fessor være lige lykkelig for det. 
Spørgsmaalet er blot, om vi andre 
kan være det I 

Det er saadanne Stemninger, der gi- 
ver Ussings Bog en Betydning for mig, 
saaledes at den graa Dag rinder ud, 
uden at jeg mærker det. Jeg har væ- 
ret i Hellas, under den blaa Himmel, 
der aldrig vil fordunkles. Jeg har van- 
dret i det latinske Kvarter, der strøk- 
ker sig fra Store Kannikestræde til 
Nørregade, det er opfyldt af Paladser 
og Templer og Buegange, støttet mod 
en af Søjlerne sidder Sokrates og ta- 

ler, medens hans Disciple staar ærbø- 
dige og lyttende omkring ham. 
Og paa Hjørnet af Købmagergade 



staar Avissælgerne og skriger sig hæ- 
se og velhavende med Smaabladene. 
5. December. 



Voltaire og Frederik den Store. 



Af Georg Brandes 



Det er ikke set ret mange Gange i 
Verdenshistorien, at en Regent ertraadt 
i Forhold ,til en stor, frembringende 
Aand paa en saadan Maade, at dette 
Forhold har faaet Betydning for begge. 

I Oldtiden var Aristoteles Alexanders 
Lærer, og Alexander skaffede- ham Bø- 
ger og sendte ham Studiemateriel fra 
sine Felttog. Men Alexander kunde 
ingen Indflydelse udøve paa Filosofen. 
Cæsar og Cicero kendte hinanden. Ci- 
cero var Cæsars politiske Modstander; 
Cæsar hyldede ikke desmindre i ham 
Literaturens Repræsentant og gengældte 
hans Angreb med ridderlig Opmærk- 
somhed ; men hverken skyldte Cæsar 
Cicero aandelig Berigelse eller omvendt. 

I den nyere Tid varede Forholdet mel- 
lem Goethe og Karl August fra begges 
tidlige Ungdom til Fyrstens Død. Goethe 
skyldte Hertugen af Weimar en sikret 
Stilling og denne Stilling adskillig Livs- 
erfaring. Men aandelige Indtryk har 
Goethe ikke modtaget af sin Fyrste. 
Trods betydelige Egenskaber var Karl 
August ikke noget Geni. 

Der er i den nyeste Tid Forholdet 
mellem Richard Wagner og Ludwig II. 
Wagner har Kong Ludwig at takke for 
Velvære og Arbejdsro ; men Kongen ud- 
øver ingen Art af aandelig Indflydelse 
paa Komponisten. 

I. 
Det historiske Forhold mellem Voltaire 
og Frederik den Store er enestaaende. 



Det er ikke noget harmonisk Forhold. 
Det er i de første femten Aar et Sværmeri; 
saa undergraves det og brister under 
Voltaires Udisciplinerthed og Frederiks 
Forbitrelse; saa læges Bruddet, og For- 
bindelsen holder Livet igennem. Dette 
Forhold er Vidnesbyrd om det 18. Aar- 
hundredes Verdensborgeraand, siden Fyr- 
sten og Skribenten her tilhører to for- 
skellige Folk, om de end har samme 
Sprog. Men det Afgørende er, at 
Skribenten og Fyrsten her begge er 
Genier, ja Tidsalderens mest anerkendte, 
og at de udøver en Indflydelse paa hin- 
anden. 

Da Voltaire i August 1736 modtog 
det første Brev fra Frederik, Kronpr ns 
af Prøjsen, gik han i sit 42. Aar. Brev- 
skriveren var 24 Aar gammel. Voltaire 
var allerede da europæisk berømt og af 
de Fleste betragtet som Tidsalderens 
betydeligste Forfatter. Frederik var en 
ung Prins, som endnu kun var bekendt 
ved, hvad han havde udstaaet. 

Han havde lidt for sine Tilbøjeligheder 
og sine Aandsanlæg, som Voltaire for 
sit Vid og sine Tankers omvæltende 
Styrke. De havde begge været Ofre 
for Tidsalderens Brutalitet og et Rege- 
ringssystems Vilkaarlighed. 

Kun 22 Aar gammel var Voltaire 
bleven sat i Bastillen og havde været 
fængslet dér et Aar paa den blotte Mis- 
tanke om, at han var Forfatter til nogle 
Spottevers om Ludvig den 14. 's Minde, 
som han ikke havde skrevet. Da M 

forstaaelsen blev opklaret, indbød Re- 
genten ham til Middag. Ved Bordet 
sagde Voltaire : Deres kgl. Højhed skal 
have Tak, at De sørger for min Kost. 
Mit Logis vil jeg i Fremtiden helst selv 
sørge for. 

Dog da han nogle Aar havde glimret 
i Frankrigs bedste Kredse, nydt Hoffets 
Gunst og lagt Grunden til sin Formue 
ved heldige Spekulationer, var han ble- 
ven styrtet fra denne Højde ved en af 
de Ydmygelser, for hvilke under den 
franske Enevælde den Borgerlige var 
udsat. En stor Herre, Ridderen af 
Rohan-Sabot, Feltmarskal uden nogen- 
sinde at have været i Krig, hvem han 
paa grov Tiltale havde givet et bidende 
Svar, lod ham lokke i Baghold og gen- 
nemprygle af sine Lakajer. Da Voltaire 
svarte med en Udfordring, lod Hr. Rohan- 
Sabot ham paany sætte i Bastillen, og 
han slap efter en Maaneds Fængsel kun 
ud paa den Betingelse, at han gik i 
Landflygtighed til England. Der blev 
han tre Aar. 

Da han under sit Ophold i London 
havde tilegnet sig engelsk Kultur og 
efter sin Hjemkomst udgav sine Filoso- 
fiske Breve, hvori han uden at rette 
noget direkte Angreb paa franske For- 
hold blotstillede dem ved at prise Eng- 
lands politiske Frihed, den gode engelske 
Retspleje, den sandhedskærlige engelske 
Filosofi og Literatur, idet han frem- 
hævede de store Egenskaber hos Shake- 
speare, Milton og Pope, men navnlig 
stillede Newton og Locke mod Descartes, 
som da var kanoniseret i Frankrig — 
saa var et Uvejr brudt løs imod ham. 
Hans Bog blev beslaglagt og efter Dom 
af det franske Parlament brændt af 
Bøddelen 10. Junil734. En Arrestordre 
mod Forfatteren blev udstedt. Voltaire 
flygtede til Holland og tyede, da Uvejret 
havde lagt sig, til Slottet Cirey i 



Champagne, nær Grænsen, hvor han de 
næste ti Aar opholdt sig hos sin Ven- 
inde, Marquisen af Ghåtelet, „den gud- 
dommelige Emilie", som hun kaldtes af 
sin Beundrer. 

Frederiks Skæbne havde ikke været 
mindre haard. Hans Fader, hvem Garlyle 
har idealiseret, der med sine gode Evner 
som Organisator var stædig og hidsig, 
med al sin Retsindighed raa og grusom, 
havde foreskrevet en Opdragelsesplan 
for ham, hvorfra alt Unyttigt, deriblandt 
Latin og Literatur, var udelukket Kon- 
gen hadede alt Udenlandsk; naar han 
tillod Fransk, var det, fordi Tysk da 
endnu neppe betragtedes som et Sprog. 
Han holdt af at banke sine Undersaatter 
personligt paa Gaden, hvis de ved et 
eller andet vakte hans Utilfredshed. 

Da Frederik som Yngling drev for- 
budne Studier, gjorde Gæld, ikke brød 
sig om Troppe-Parader, saa krævede Fa- 
deren, at han skulde give Afkald paa 
Tronfølgen. Da han vægrede sig, mis- 
handlede han ham barbarisk og haanede 
ham som fej g, fordi han fandt sig i det. 
I 1730 foretog Frederik et Flugtforsøg 
til England. Men et opsnappet Brev til 
hans Ven Katte røbede Kongen Pla- 
nen. Kongen mishandlede ham paany 
forfærdeligt og nedsatte en Krigsret, der 
skulde dømme ham til Døden. Det var 
Tidens Stil. 12 Aar tidligere havde jo 
Peter den Store ladet sin Søn Alexei 
knutte ihjel. Da den prøjsiske Krigsret 
ikke lystrede saa blindt som den russiske, 
nøjedes Kongen med at sætte Prinsen i 
haardt Fængsel i Kustrin. 

Frederik havde som sytten-attenaarig 
en øm Forbindelse med en Skolemester- 
datter i Potsdam, hvem han ledsagede 
paa Fløjte, naar hun spillede paaClave- 
cin. Kongen lod hende føre rundt om 
Pladsen i Potsdam af Bøddelen, der 

piskede hende for Pøbelens og Prinsens 
Øjne. 

I Kiistrin blev Frederiks Ven Katte, 
som medindviet i Flugtplanen halshugget 
udenfor hans Vindue. Frederik kunde 
række ham Haanden til Farvel. 

II. 

I sine første Breve nænner Frederik 
sig Voltaire med dyb Ærefrygt og Tak- 
nemmelighed : Voltaires Værker er Skatte 
af Aand. Ved hver ny" Læsning synes 
de ny. Han er saa stor, at han alene 
ved sin Personlighed afgør den gamle 
Trætte, hvilken Literatur der er ypperst, 
den klassiske Oldtids eller den moderne. 
Der er Ingen, uden Undtagelse Ingen i 
Europa, hvis Lærer Voltaire ikke kan 
være. Han haaber, Voltaire ikke vil 
finde ham uværdig til Belæring, hvor 
ringe han end er, thi hvad er Fødsel 
mod Geni! 

Voltaire, som overraskes ved denne 
lidenskabelige Hyldest fra en ung Konge- 
søns Side, svarer, lykkelig over, at der 
findes en Tronarving, som vil virkeliggøre 
hans Tanker, at en Mand som Frederik 
vil kunne hidføre en Guldalder i sit Rige 
og vil hæve sig fra Kongeværdighed til 
Menneskelighed. 

Frederik svarer: Er det muligt, at 
den samme Voltaire, for hvem vore 
Hænder rejser Altre og Statuer, er til- 
sidesat i sit Fædreland og lever som 
Eneboer dybt inde i Champagne ! Det 
er et Paradoks, en Gaade. 

Voltaire har ingen anden Fejl end at 
være de øvrige Mennesker overlegen. 
Hvis Frederik nogensinde kommer til 
Frankrig, skal hans første Spørgsmaal 
være : Hvor er Hr. de Voltaire ? Konge, 
Hof, Paris, Versailles, Kvinder, Fornøjelser, 
intet af dette vil hans Rejse nogensinde 
gælde. 



Begge bevæger sig stadig i Mindelser 
fra den klassiske Oldtid. Voltaire kaldes 
af Frederik Apollon eller Sokrates, Fre- 
derik af Voltaire Trajan eller Titus, han 
forener Vergils Talent med Augustus' 
Dyder. 

Frederik erklærer paa Rim : Det Vers, 
hvori du anbringer mit Navn, som man 
anbringer en Helgen i en Niche, vil 
skænke mig Udødelighed. Uden dig 
vilde Navnet kun optage en Plads paa 
en Stamtavle. 

Frederik havde den Mani, Dag ud, 
Dag ind at skrive middelmaadige franske 
Vers. Han sendte dem nu til Voltaire 
for at faa dem rettede tilbage. Han 
kunde beundringsværdigt Fransk for en 
Fremmed, skrev og talte jo kun Fransk, 
men hans kunstneriske Kultur var ikke 
saa høj, at han begreb Umuligheden af at 
være lyrisk Digter i et andet Sprog end 
sit eget; end mindre forstod han, at 
han selv trods sin ypperlige Retorik slet 
ikke var Digter. I de Oder, hvormed 
efter Voltaires Breve „hans kgl. Høj- 
hed har værdigedes at smykke den 
franske Poesi", har amitté fire Stavelser 
i Stedet for tre, carriére tre Stavelser i 
Stedet for fire, og tete rimer paa trom- 
pette. „Jeg vover" staves fause % Ansigts- 
træk tres. 

Disse Breve kom saa besværligt til 
deres Adresse, at Frederik kalder det 
ubegribelig hurtigt, da et Brev fra 17. 
April allerede 9. Maj kommer ham i 
Hænde. I dem lægger to stærke Intel- 
ligenser sig for Dagen. Intet Under, at 
Voltaire lige straks synes Ynglingen me- 
get overlegen, men blot halvandet Aar 
efter er der Tankesammenstød, hvor 
Frederik viser sig som den fordomsfriere 
og konsekventere Tænker, som under 
Drøftelsen af Wolffs Filosofi i Spørgs- 
maalet om Determinisme eller fri Vilje. 

Voltaire udmærker sig i Brevene mindre 

ved den Vittighed, der for Eftertiden er 
blevet hans fornemste Særkende, end 
ved Klarhed, Smidighed og Gratie. For 
Nutiden er han jo ikke mere nogen 
lyrisk Digter; men hans Prosastil har en 
Fynd, en aldrig svigtende Sikkerhed, 
dertil en legende Lethed og Ynde, som 
er uovertruffet. — Det var Kraftens 
Ynde. Der var i ham et uudtømmeligt 
Fond af Elektricitet, uafbrudt virksomt 
endnu i Firsindstyveaarsalderen, saa han 
fremmede sine Omgivelser, meddelte Ind- 
tryk til hele sin Samtid, givende Stød 
og sprudende Gnister. 



HL 



Da Frederik 31. Maj 1740 bliver Konge, 
er han endelig i Stand til at gøre Vol- 
taires personlige Bekendtskab, og han er 
henrykt ved Tanken, saa meget han end 
straks har at varetage. Han debuterer 
som Voltaires ægte Elev. Hans første 
Regeringshandlinger er Afskaffelse af 
Torturen, af Jagtplagen for Bønderne, 
Opløsning af den Kæmpegarde i Pots- 
dam, som Faderen havde tilkøbt sig i 
dyre Domme, Tilbagekaldelse af den 
fordrevne Tænker Wolff som Professor 
i Halle. 

Saa aftales det første Møde imellem 
dem. Frederik skal se disse kloge Hæn- 
der, disse klare Øjne, kysse denne vel- 
talende Mund: 

Je baiserai cent fois cette bouche, éloqu- 

ente 
dans le sérieux et le badin, 
dont la voix, folåtre et touchante 
va du cothurne au brodequin 
toujours enchanteresse et toujours plus 

charmante. 

Voltaire er da i Nederlandene, optaget 
af at udgive Frederiks Bog Anti-Machia- 
velli, hvori Kongen forsvarer den strengt 
redelige Politik, der just ikke blev hans 



egen ; Bogen var ment som Angreb paa 
den franske Minister, Kardinal Fleury. 

Voltaire beder Kongen tage Draaber 
med til haift, thi han besvimer sikkert 
af Fornøjelse. Frederik skriver: Det 
bliver den skønneste Dag af mit Liv ; 
jeg tror, jeg døer deraf. 

Frederik fik Koldfeber, saa Mødestedet 
maatte forandres og Voltaire rejse til 
ham. 

I Slottet Moyland ved Cleve blev han 
gennem tomme Sale ledet ind i et nøgent 
Værelse, hvor der paa en Løjbænk un- 
der en Rytterkappe laaen lille Mand 
skælvende af Feber. Det var Frederik. 
Feberen standsede ved Sindsbevægelsen. 
11 — 14. September saas de to store Mænd 
første Gang. — Man er jo forberedt paa 
nogen Skuffelse fra Frederiks Side. Men 
han skriver en Uge efter til Jordan: 

Jeg har da set denne Voltaire, hvem 
jeg var saa nysgerrig efter at kende. Jeg 
havde Koldfeber, og min Sjæl var saa 
angrebet som mit Legeme svækket. Men 
med Folk af hans Art maa man ikke 
være syg, man maa helst befinde sig 
bedre, end man plejer. Han har Ciceros 
Veltalenhed, Plinius's Blidhed, Agrippas 
Visdom. Han forener Oldtidens tre stør- 
ste Mænds Dyder og Evner. [Frederik 
var ikke trængt dybere ind i den klassi- 
ske Oldtids Væsen, end at han holdt 
Cicero, Plinius og Agrippa for Oldtidens 
største Mænd]. Hans Aand arbejder 
uden Ophør. Hver Draabe Blæk, der 
kommer fra hans Pen, er et Glimt af 
Aand .... Fru de Chåtelet er mis- 
undelsesværdig, at hun har ham. 

Ved den næste Sammenkomst faa 
Maaneder efter havde man fra det fran- 
ske Hof givet Voltaire det diplomatiske 
Hverv at udforske Frederiks Hensigter; 
men saa elskværdig han var som Vært, 
saa uigennemtrængelig viste han sig som 
Politiker, og han forbavsede ikke Voltaire 

mindre end Europa, da han trods sin 
Antimachiavelli, trods den lige udstedte 
Anerkendelse af Maria Theresia, troløs 
og erobringslysten* under et elendigt 
Paaskud med sin Hær faldt ind i Schle- 
sien og bemægtigede sig Landet. Til 
hans Undskyldning tjener : prøjsisk Schle- 
sien staar højt over østerrigsk. 

I samfulde ti Aar efter sin Tron- 
bestigelse stræber nu Frederik forgæves 
at knytte Voltaire til sig. 

Voltaire vil ikke forlade Marquisen af 
Chåtelet. Frederik vil ikke tro, det blot 
er Venskab, som fængsler ham til hende ; 
men havde det end fra først af været 
Følelser af hedere Art, saa var den Tid 
nu længst forbi. Sympati og Studie- 
fællesskab bandt dem sammen. (De 
indsendte hver for sig en Prisafhandling 
om Ildens Natur til det franske Institut. 
Euler fik Prisen). For Emilies Skyld 
studerede Voltaire Matematik og Fysik, 
saa de mødtes i Dyrkelsen af Newton. 
For Voltaires Skyld stræbte Emilie at 
afvinde Historien, der frastødte hendes 
matematisk exakte Aand, nogen Interesse, 
og tvang sig til at bryde sig om Vers, 
der i Grunden var hende ligegyldige. 

Den vigtigste Aarsag, hun havde til 
at hindre hans Overflytning til Prøjsen, 
var den, at hun ikke kunde undvære 
ham. (Følge ham kunde hun ikke, da 
hun var gift). Men hun havde ogsaa 
den Grund, at hun om muligt vilde sikre 
ham en Stilling ved Hoffet i Versailles, 
og frygtede, han forspildte sine Udsigter, 
ifald han gik til Berlin. 

Voltaire gjorde i Fyrrerne sine sidste 
Forsøg paa at trænge igennem ved det 
franske Hof. Han blev beskyttet af Fru 
de Pompadour, hvem han havde kendt, 
fra hun var Barn, og han blev da Med- 
lem af Akademiet, blev Frankrigs Hi- 
storiograf og i 1746 udnævnt til tjenst- 
gørende Kammerherre (gentilhomme 



ordinaire). Men ved nogle nydelige, 
altfor smigrende Vers til Fru de Pom- 
padour angaaende hendes Erobring af 
Kongen fik han Dronningen og hendes 
Kreds imod sig, og ved en uklog Ven- 
ding i Tilegnelsen af et Skuespil til Fru 
de Pompadour, at Enkelte maaske vilde 
undres over denne Tilegnelse, fik han 
hende misstemt. Frederik havde, for at 
Voltaire skulde tilfalde ham, snedigt 
undergravet hans Stilling ved at spille 
haanlige Breve fra Voltaire om indflydel- 
sesrige Personligheder i Frankrig (Biskop- 
pen af Mirepoix f. Eks.) disse selv i 
Hænde gennem sin Repræsentant i Paris. 
Saaledes gik ogsaa til Paris Voltaires 
Lykønskninger til Frederik som Sejer- 
herre over det med Frankrig forbundne 
Østerrig. (Kosteligt er det i Brevene at 
forfølge Voltaires Gisninger over, hvor 
vel den utro Postmester sidder, der 
under Vejs aabner hans Breve og røber 
deres Indhold. Sandheden falder ham 
ikke ind). 

Saaledes mødte Voltaire Kulde overalt. 
Den fromme Ludvig XV havde desuden 
aldrig kunnet udstaa Voltaire, dels paa 
Grund af hans Fritænkeri, dels paa 
Grund af hans Mangel paa Hofdisciplin. 

Han opgav da pludselig Ævred og gik 
til den fordrevne Konge af Polen, Sta- 
nislas Leszczynski, der holdt et lille Hof 
i Luneville. Men her indlod Fru de 
Chåtelet sig i en Kærlighedsforbindelse 
med den meget yngre Saint-Lambert, 
underligt nok den samme Mand, der se- 
nere blev foretrukket af Jean Jacques 
Rousseaus Elskede, Fru d'Houdetot. 
Marquisen døde i Barselseng September 
1749. Da Voltaire havde mistet hende, 
var der ikke mere Noget, der holdt ham 
tilbage fra at være Frederiks Mand. 
Han vilde vise Hoffet i Versailles, at 
man andensteds paaskønnede ham. 

Vel fraraadede hans Niece, FruDenis 

ham heftigt at gaa til Berlin, der efter 
hendes Mening var en Hovedstad som 
Paris paa Hugo Gapets Tid; man var, 
paastod hun, ham slet ikke velsindet dér, 
men Kongen, hvem hendes Brev blev 
tilsendt, imødegik al Befrygtning, hun 
vakte : Hvorledes, svarer Frederik, jeg 
skulde volde en Mands Ulykke, hvem 
jeg elsker, som for mig ofrer sit Fædre- 
land og alt, hvad der er Mennesker kæ- 
rest! 

At Frederik imidlertid ikke var 
helt paalidelig som Beundrer, maatte 
Voltaire paa samme Tid sande. Han 
erfo'r ikke blot, at Kongen tænkte paa 
at engagere Fréron, Voltaires mest haard- 
nakkede Angriber, som sin literære 
Korrespondent. Men han fik at se nogle 
Vers, som Frederik — maaske af Mangel 
paa sund Kritik, maaske for at ærgre 
Voltaire — havde skrevet til Baculard 
d'Arnaud, en lille Poet, tilsyneladende 
trofast Tilhænger af Voltaire, hvori der 
stod : Frankrigs Apollon er i Forfald ; 
han synker, De stiger, hans Solnedgang 
varsler om en endnu smukkere Sol- 
opgang. 

Neppe Noget bidrog mere end disse 
forbavsende og drillende Linjer til, at 
Voltaire udbad sig sin Afsked af Kong 
Ludvig. Kongen tilstod ham den med 
Kulde og berøvede ham Posten som 
Historiograf. 

IV. 

I Juli Maaned 1750 ankom Voltaire 
til Potsdam og blev modtaget som en 
Halvgud. 

Det var ikke Kongen alene, der var 
henrykt over ham. Han havde daglig 
sit Kuvert dækket saavel hos Enke- 
dronningen som hos Frederiks unge 
Dronning, der levede forladt og forskudt 
i Sch6nhausen ved Berlin. Han vandt 
ligeledes Frederiks Brødre, Prinserne af 



Prøjsen, for sig. De spillede i hans 
Stykker. Han instruerede dem fortroligt, 
uden Underdanighed, med det Liv, han 
forstod at sætte i alle Mennesker. 

Da hans Helbred var svagt, holdt han 
sig helst tilbage fra Frederiks Middags- 
selskaber : „Der er altfor mange Gene- 
raler og Prinser", plejede han at sige. 
Men ved Kongens Aftensmaaltider var 
han uundværlig. 

Selskabet bestod af alle de notable 
Fritænkere, som Frederik mest fra 
Frankrig, dog ogsaa fra andre Lande 
havde samlet om sit Bord. Samtale- 
sproget var altid fransk. 

Der var den elskværdige Eventyrer, 
Marquisen af Årgens^ indtagende, men 
tillige kundskabsrig og lærd. 

Der var La Mettrie^ den berømte 
Cyniker og Læge, paa Grund af sine 
Bøgers Materialisme fordrevet fra Hol- 
land som fra Frankrig, og hjemløs indtil 
Frederik gav ham Ly. Han var ivrig 
Ateist, hvilket sidste hverken Voltaire 
eller Frederik var. 

Der var Maupertuis, Matematiker. 
Fysiker og Astronom, en af de første, 
der havde sluttet sig til Newtons Lære 
om Differential- og Integral-Regning, 
hvem Frederik havde gjort til Præsident 
for det i sin Tid af Leibniz stiftede 
Berlinerakademi, en Mand, hvis Venskab 
Voltaire og Fru deChåtelet først havde 
dyrket, men som nu i Voltaire saa en 
generende Medbejler. Han havde i sin 
Tid af videnskabelige Grunde foretaget 
en Laplandsrejse, af hvilken han var 
overordenlig stolt, saa ufarlig den end 
var. Han havde ved Gradmaaling fast- 
slaaet Rigtigheden af Newtons Lære 
om Jordens Fladtrykning ved Polerne, 
forøvrigt drukket Champagne med Offi- 
cererne i de svenske Garnisonsbyer, 
og lod sig ved sin Hjemkomst male i 
en Slæde med Pels og lodden Hue. 

Der var den tapre Chasot, som havde 
vist Heltemod i talrige Slag. 

Der var den blide Italiener AlgaroUi, 
Matematiker og Newtonianer, og den 
landflygtige Skotte George Keith, hvem 
Frederik ved sin Tronbestigelse havde 
sendt som sit overordentlige Sendebud 
til Frankrig. 

Samtalerne var i Reglen ypperlige. 
Der sad lutter aandfulde Folk om Bor- 
det, og Alle var stemte efter én Grund- 
tone. 

Frederik forstod ved Modsigelse at 
faa dem til at give deres Bedste. Det 
drejede sig om Moral, Filosofi, Historie, 
Religion. Men det var Skeptikere og 
Cynikere, der talte, og deres Frisprog 
var ubetinget. Der var Orgier af Spot- 
terier over Dogmer og Fordomme; den 
mest løsslupne Skemt med Bibel og 
Aabenbaring, med Kirkerne og deres 
Tjenere; og de kaadeste Løjer med 
bekendte Samtidige, Monarker som Hof- 
folk, Hoffolk som Skribenter. 

Man drak ikke megen Vin, men man 
drak sig en Rus i de lystigste og dum- 
dristigste Indfald. Og Maaltiderne varede 
saa langt ud paa Natten, at Tjenerne, 
som vartede op, fik svulne Ben af at 
staa saa længe. 

Voltaire var ved disse Viddets Fester 
den, som glimrede stærkest ved sin 
Aandsnærværelse og ved sine Indfalds 
Form. 

Der var alligevel Kilder til Forstemning 
mellem ham og Kongen. 

Voltaire havde i sin Tid givet Frede- 
rik Valget mellem Fréron og sig, efter 
at han med sin sædvanlige ubændige 
Lidenskabelighed havde skildret sin An- 
griber som et Udskud. Frederik havde 
føjet sig ; men han led ikke at føje sig. 

Da dernæst Frederiks urimelige Lov- 
taler var stegne d'Arnaud til Hovedet, 
og han begyndte at sætte ondskabsfulde 



og usande Rygter om Voltaire i Omløb 
i Frankrig, maatte Voltaire give Kongen 
Valget mellem d'Arnaud og sig. Der 
var jo intet Valg; men Frederik led 
ikke for anden Gang at stilles for et 
Tvangsvalg. 

Voltaire havde krævet sine Rejse- 
omkostninger rundeligt bevilligede af 
Frederik og faaet alle Krav opfyldte, 
havde desuden erholdt store Løfter med 
Hensyn til sin økonomiske Fremtid. Men 
Frederik, der af haard Nødvendighed 
var sparsom, sparsom indtil Gerrighed, 
følte Svien af de store Udgifter, og 
kunde trods sit givne Ord ikke andet 
end ærgre sig over den Gæstfrihed, 
Voltaire nu dagligt udøvede i hans eget 
Slot. I sin Drillelyst lod han ham give 
utilstrækkelige Rationer af Sukker og 
Kaffe. Voltaire klagede forgæves der- 
over. Han skal i Følge Hofsladderen 
have hævnet sig ved at sælge de Lys, 
han fik, og have taget Lys fra Salonen 
med sig til sit Værelse. 

Sligt var ringe. Men blot fem Maa- 
neder efter Ankomsten led hans gode 
Forhold til Kongen et føleligt Knæk. 
Anledningen var denne: 

Kurfyrsten af Sachsen havde udstedt 
Seddelpenge, saakaldte Steuerscheine, 
der var faldne til Halvdelen af den 
Værdi, de lød paa. Efter Frederiks 
Sejr var det i Fredstraktaten blevet be- 
stemt, at enhver Prøjser, der var i Be- 
siddelse af disse Sedler, skulde faa deres 
fulde Værdi udbetalt. Denne uheldigt 
affattede Paragraf gav Anledning til et 
tøjlesløst Børsjobberi. Prøjsere købte 
disse Sedler billigt i Holland og fik dem 
indløst til fuld Værdi. 1748 var Skan- 
dalen bleven saa stor, at Frederik efter 
Anraabelse fra Sachsen ganske forbød 
disse Papirer i Prøjsen. 

Voltaire har først rimeligvis troet, at 
der saas gennem Fingre med Spekula- 

tioner af den Art, at i ethvert Tilfælde 
han selv vilde blive betragtet som Und- 
tagelse. Thi han opfordrede i November 
1750 en jødisk Bankier ved Navn Hir- 
schel til at rejse til Dresden og købe 
ham slige Sedler for 40,000 Francs. 
Men snart derefter, da i Hirschels Breve 
Sedlerne stadigt blev dyrere, og da han 
forstod, at Handelen vilde mishage Kon- 
gen, gav han Contraordre og lod Hir- 
schels Veksel protestere. 

For at holde Hirschel skadesløs og 
desuden sikre sig hans Taushed om 
Handelen, tilbød han at afkøbe ham 
Brillanter for en stor Sum. Da han saa 
troede sig narret med Brillanterne, anlagde 
han derefter Proces mod Manden. Men 
at en kgl, prøjsisk Kammerherre med 
Fortjenstordenen og 20,000 Francs i 
Aarpenge laa i Proces med en halvt- 
berygtet jødisk Agent, det var enSkan- 
dal og hvad værre var en Dumhed. 

Hirschel blev for Fragaaelse af sin 
Underskrift dømt til en Bøde og des- 
uden til Udlevering af en Veksel, han 
havde holdt tilbage. Sandsynligt er det 
ogsaa, at han mod bedre Vidende 
beskyldte Voltaire for, efter at deres 
Overenskomst var underskrevet, at have 
tilføjet en Linje foroven. Ved Hjælp at 
det Facsimile, som Desnoiresterres har 
leveret, lader Sagen sig ikke afgøre, 
neppe heller ved Synet af Originalen. 

Men ogsaa Voltaire havde baaret sig 
ilde ad. Han havde haardnakket Uger 
igennem nægtet at have indgaaet en 
Overenskomst, hvis Eksistens han tilsidst 
maatte indrømme. Han synes desuden 
at have givet Retten en urigtig Frem- 
stilling af Overenskomstens Indhold. 

I alt Fald var det en smudsig Sag. 
Frederik blev ude af sig selv, og da 
han holdt af at ydmyge, som hans Fader 
af at banke, forbød han Voltaire at 
komme for hans Øjne, saa længe Rets- 



sagen stod paa. Da den efter et Forlig 
formelt blev vundet, lod han Voltaire 
føle, at det var næsten lige saa grimt at 
vinde en saadan Proces som at tabe den. 
Dog Samlivet genoptoges, om end 
uden de første Dages Hjertelighed. 
Frederik begyndte nu at gøre Skel mel- 
lem Voltaires Geni, der var en Sag for 
sig, og hans Karakter, som han ringe- 
agtede, men aldrig naaede til at bedømme 
med Finhed. 

løvrigt var Voltaire saare yndet ved 
Hove, og Livet dér formede sig tilsyne- 
ladende ganske som før. 

Dog en Dag sagde La Mettrie i 
Fortrolighed noget til ham, der berøvede 
ham hans Tryghed. Paa en Ytring om, 
hvor stærkt Voltaire blev misundt for 
den Gunst, hvori han stod, havde Fre- 
derik svaret: Bah, man presser Appel- 
sinen, og derefter kaster man Skallerne 
bort ! Voltaire besvor La Mettrie at 
sige ham, om dette ikke var et Paahit 
for at drille ham. Men La Mettrie for- 
sikrede, at Ordene var faldne saadan. 

Voltaire følte det som Grunden var 
taget bort under ham. Ogdahanpaany 
vilde søge Oplysning, var La Mettrie 
død ; han havde forspist sig i en Lever- 
postej. 

Noget efter meddelte Maupertuis til 
Frederik, at en Dag, da General Man- 
stein var hos Voltaire, for at denne 
skulde rette hans Erindringer om Rus- 
land, blev der bragt Digteren Vers fra 
Kongen at korrigere, hvorpaa Voltaire 
havde sagt til Manstein : Min Ven ! 
Kom hellere igen! Dér sender Kongen 
mig sit Skidentøj til Vask. En anden 
Gang skal jeg vaske Deres. 

Voltaire nægter bestemt at have brugt 
denne Vending; men den ligner ham, 
og i ethvert Tilfælde har Frederik troet, 
den var hans, og følt sig heftigt krænket 

Alt gik dog sin jævne Gang i et 
Par Aar. Men i 1752 kom der en 
videnskabelig Kurre paa Traaden mellem 
Maupertuis, hvem Kongens Gunst havde 
gjort hovmodig, og dennes tidligere Ven 
Kønig i Amsterdam, en fortrinlig Mate- 
matiker. Maupertuis mente at have gjort 
en vigtig Opdagelse angaaende Bevægel- 
sens Love, idet han opstillede den mind- 
ste Aktions Princip. K6nig, der skyldte 
Maupertuis siii Udnævnelse til Medlem af 
Berlinerakademiet, var uenig med ham 
angaaende Bevægelsens Principer, men 
vilde ikke offenliggøre sin Kritik, da 
han kendte Præsidentens Pirrelighed og 
ikke vilde saare. Men i sit Overmod 
opfordrede Maupertuis ham selv dertil. 

I Kdnigs Afhandling stod saa, at 
Leibniz iøvrigt syntes at have havt en 
lignende Tanke som Maupertuis, hvad 
utvivlsomt var sandt, og han anførte til 
Støtte et Brev fra Leibniz til en Professor 
Hermann. 

Forbitret vilde Maupertuis heri se en 
Beskyldning for literært Tyveri, og da 
han fik bekræftet, hvad han med Rette 
formodede, at Konig ikke besad Original- 
manuskriptet til Leibniz's Brev, fik han 
Berlinerakademiet, der ganske var afhæn- 
gigt af ham, til at stemple KGnigs Ad- 
færd som Anvendelse af et Falskneri. 

Kånig, der havde den sunde Sans 
paa sin Side, svarede med en Appel til 
Publikum. Men, allerede fer dette Hefte 
udkom et lille Flyveskrift Svar fra en 
Akademiker i Berlin, hvori alvorlige 
Anklager mod Maupertuis var sammen- 
trængte: Hans Despoti var afsløret og 
hans stygge Adfærd mod en stille Lærd, 
hvis hele Brøde var en videnskabelig 
Uenighed med ham. Der var iøvrigt 
ikke en Spydighed, ikke et overflødigt 
Ord deri. 

Kun en Stilens Mester kunde skrive 



saadan, og der var i Europa blot en, 
der førte denne Pen. 

Frederik blev ophidset til det yderste : 
Faderens Blod kom op i ham: Man 
vovede at latterliggøre hans Akademis 
Præsident, altsaa hans Akademi, altsaa 
ham selv. 

Han besluttede — anonymt — at 
svare den anonyme Voltaire. Vistnok 
laa Ordet Skidentøj og gærede bagved. 

Kongens Svar, Brev fra en Akade- 
miker i Berlin til en Akademiker i Paris, 
er ikke heldigt. Det er lutter Virak for 
Maupertuis, om hvem det i en oppustet 
Stil hedder: Han nyder her i Prøjsen 
i levende Live den Hæder, som Homer 
vandt længe efter sin Død : Byerne 
(Berlin og St. Malo) strides om, hvem af 
dem, der er hans Fædreneby. — Mau- 
pertuis sammenlignet med Homer! 

Angrebet paa Præsidenten føres til- 
bage til den laveste Bevæggrund, enMis- 
undeligs Raseri. — Ja, saavidt var det 
kommet, ikke blot skrev Frederik nu 
mod Voltaire, men brugte Ordene: 
Uvidenhed, Løgn, Infami, Bagvaskelse, 
Skændighed osv. 

De mødtes nu som før ved Maal- 
tiderne, konverserede som om intet var 
hændt, men hvilken Tvang har de ikke 
maattet paalægge sig! 

Da den første Udgave af Frederiks 
Flyveskrift kom ud, vidste de tyske 
Kritikere ikke, hvem Forfatteren var, 
og behandlede ham som En, der ikke 
forstod et Ord af Stridsspørgsmaalet. 
Men saa kom anden Udgave med den 
prøjsiske Ørn, en Krone, et Scepter paa 
Omslaget, og al Tvivl var forbi. 

Havde Voltaire været gennemtrængt 
af Situationens Umulighed og fremfor alt 
villet bevare sit gode Forhold til Kon- 
gen, saa var der for ham intet andet at 
gøre end nu at standse, lade Sagen gaa 
i Glemme og lade Maupertuis i Fred. 

Men ak ! Han var med al sin Smi- 
dighed ikke nogen Hofmand, men en 
urolig, ustyrlig Poet, og trods Hofmands- 
tonen det mest ubændige Væsen. Han 
var ikke for intet det vittigste Menneske, 
der siden Aristofanes's og Lukianos's 
Tider havde levet. Indfaldene lod ham 
ikke i Ro og han kunde ikke holde en 
Vittighed tilbage. Han maatte anstifte 
Puds og Intriger som Moliéres Scapin, 
og haabede i værste Fald at kunne 
nægte Alt. Han var jo bestandig anonym. 
Datidens rent ud russiske Forhold nødte 
ham til det. Han skriver i et Brev : Jeg 
har jo altid den Udvej, med min sæd- 
vanlige Ærlighed at lyve mig fra det 
Hele. 

Visselig skrev han ikke en Linje mod 
Kongen, slugte uden en Grimace de 
grove Krænkelser, der kom fra ham. 
Men han kunde ikke nægte sig den 
Fornøjelse at flaa den stakkels Marsyas, 
Maupertuis, der havde villet rivalisere 
med den, hvem Kongen selv havde kaldt 
Apollon. 

Med sin Antilope-Gratie og sin Tiger- 
kraft minder Voltaire os senere Fødte 
noget om en anden „Djævel af Guds 
Naade", Heinrich Heine, der har sagt: 
Det er sandt, jeg var ikke noget Lam. 
Men dersom Lammet havde faaet Tige- 
rens Kløer og Tænder, tror man saa, , 
det vilde undladt at bruge dem? 

Maupertuis, som da var syg og ude 
afStand tilstørre Arbejder, havde netop 
da under Titlen Breve udgivet en Række 
mindre Artikler, fulde af løjerlige Gis- 
ninger og Forslag. 

Deri var i og for sig intet ondt. Hol- 
berg gør undertiden Sligt. Renan har 
gjort noget Lignende i sine Filosofiske 
Dialoger, hvor det foreslaas at dyrke 
Genier i en ny Asgaafd og lade dem 
hævde Herredømmet over Jorden ved 
Sprængmidler. 



Men Maupertuis gav sine gale Indfald 
Tøjlen uden Smag. Han foreslog, 

at man skulde grave et umaadeligt 
Hul for at naa til Jordens Midtpunkt, 

at man skulde grunde en helt latinsk 
By, hvor der prækedes, førtes Sager, 
spilledes Komedie paa Latin — for at 
Ungdommen dér i et Aar kunde lære 
mere Latin end ellers i hele Livet, 

at man skulde anatomere Hjerrien paa 
høje Folk for at se, om den var mere 
udviklet end hos andre, 

at Lægerne kun burde honoreres, i 
Fald den Syge kom sig, osv. 

Denne Bog med dens Urimeligheder 
og Paradokser besætter formelig Voltaire. 
Han drømmer og taler ikke om andet. 
Og Frugten deraf blev det berømte 
Flyveskrift: Historien om Dr. Akakia 
(o: den godmodige Læge) og den Ind- 
fedte fra St. Malo. 

Denne vittige Piece gaar i ingen Hen- 
seende Maupertuis som Privatmand nær, 
er fri for Ukvemsord som for Grovhed. 
Den minder os Danske mest om J. L. 
Heibergs vittigste literære Polemiker i 
10. Bind af hans Skrifter. 

Det personligst spydige Træk er det 
uskyldige at kalde Maupertuis en Lap- 
lænder, født i St. Malo, fordi han var 
saa stolt af sin Rejse til Lapland. 

Akakia er som Læge urolig over den 
Udsigt aldrig at skulle f aa Honorar, med 
mindre Patienten kommer sig: „Han vil 
lade os Læger dø af Sult, han behandler 
os som sine Forlæggere* 4 . 

Akakia er urolig over det Hul, som 
skal graves til Jordens Midtpunkt; det 
maa faa et Omfang som hele Tyskland, 
hvad der vil ødelægge Europas Ligevægt. 
Skønt Sandheden ligger paa Bunden af 
en Brønd, vil den Brønd være for van- 
skelig at grave. 

I den latinske By vil Kokkene 
og Vaskerkonerne jo ikke i For- 

vejen kunne Latin, og vil de give 
sig til at lære latinsk Grammatik, saa 
bliver der ikke kogt og ikke vasket 
Skjorter. 

Nu og da gør Voltaire Maupertuis 
Uret Hans klare, men ikke dybe For- 
stand slog ikke til overfor enkelte af 
Præsidentens Indfald. Maupertuis har 
sagt, at Rummet kun er en Forestilling 
i vor Aand. Voltaire belærer ham om, 
at, som enhver Skoledreng véd, Udstræk- 
ningen ikke som Lyd og Farver kun 
eksisterer i vor Sansning. Her er det 
Voltaire, der tænker som en Skoledreng. 

Naar Voltaire videre haaner Mauper- 
tuis for den (rigtignok urimeligt begrun- 
dede) Sætning, at Kundskab om Frem- 
tiden kan være samme Sag som Kund- 
skab om- Fortiden, saa tænker han ikke 
selv igennem. I Astronomien kender vi 
Fremtid saa nøje som Fortid og i Kraft 
af samme Indsigt; vi véd paa Dag og 
Time, naar en Solformørkelse vil finde 
Sted om Aarhundreder. 

Som Skriftet var, maa det imidlertid 
kaldes et lille Vittighedsværk af strengt 
literær Beskaffenhed, uskyldigt latterlig- 
gørende. I Sammenligning med Heines 
Polemik mod Piaten er dette Sukker- 
vandspolemik. 

Vanskeligheden var den at faa Skriftet 
udgivet 

Der behøvedes en kongelig Bevilling, 
og Frederik vilde selvfølgelig aldrig give 
den. Voltaire tilnarrede sig den, idet 
han foregav at ville offenliggøre et Svar 
paa Angreb, en Zuricher Teolog, Zim- 
mermann, havde rettet mod ham og 
Kongen som Fritænkere. Paa denne 
Bevilling blev Akafeia trykt. 

Maupertuis laa med angrebne Lunger, 
kom ikke til Kongens Aftensmaaltider. 
Frederik og Voltaire vedblev at lade, 
som Intet var i Vejen, og da man en 
Aften fik Ideen til en Art Sag-Leksikon, 



skrevet af den lille Kreds, begyndte 
Voltaire straks derpaa og sendte Kongen 
Artikel paa Artikel med godt Humør: 
Abraham, Arne, Athéisme, Baptéme. 
Det var dette Indfald, der blev til selve 
Encyclopædien, le Dictionnaire philoso- 
phique, Voltaires, Diderots og d'Alem- 
berts Storværk. 

Man kan forestille sig Frederiks 
Forbitrelse, da han opdagede, at 
han var bleven narret, og Akakia 
forelaa trykt i Potsdam. Hvem For- 
fatteren var, saa han med ét Blik. 

Han sendte sin Kammertjener til Vol- 
taire for at erfare, hvor Oplaget var 
skjult. Voltaire vidste af Intet Imid- 
ertid gik Bogtrykkeren til Bekendelse, 
saa det nyttede ikke mere Voltaire at 
lade uskyldig. Han søgte da overfor 
Kongen at slaa det Hele hen i Spøg. 
Men Kongfen stævnede ham til sig, lod 
hele Oplaget brænde paa Slottet og af- 
tvang ^Voltaire Underskrift paa en Er- 
klæring om, at saa længe Hs. Maj. viste 
ham den Naade at have ham boende 
paa sit Slot, vilde han intet skrive mod 
Frankrigs Regering, andre Suveræner, 
eller berømte Forfattere, men opføre sig, 
som det sømmer sig en Skribent, der 
har den Ære at være Hs. Maj/s Kam- 
merherre og at leve sammen med dan- 
nede Mænd. 

Voltaire underskrev nødtvungent ; men 
var ikke derfor mindre opsat paa at 
føre sin Krig igennem. Hans Akakia 
var allerede paa Vej til Dresden for at 
trykkes dér. Og kort efter vakte den 
lille Bog Jubel i Berlin, hvor Maupertuis 
var ilde lidt for sit Overmod, og hvor 
man tog Spasmagerens Parti. 

Nu blev Frederik vild af Harme. 
Maupertuis skulde have Oprejsning og 
hans egen Myndighed ikke mindre. De 
Eksemplarer, man fik fat i, blev brændte 
af Bøddelen paa de forskellige Gade- 

hjørner i Berlin, bl. a. udenfor det Hos 
i Taubenstrasse, hvor Voltaire under 
Karnevalet var taget ind. Denne latter- 
lige Brutalitet blev iværksat af Frederik 
Juleaften 1752, 18 Aar efter at Ludvig 
havde ladet Voltaires filosofiske Breve 
brænde. Kongerne var heri lige gode. 

For Frederik var Voltaire vel endnu 
den store Skribent, men iøvrigt det ond- 
skabsfuldeste Kræ, en Abekat, som 
burde piskes. 

Voltaire tilbagesendte Frederik sin 
Kammerherrenøgle, sin Orden pour le 
mérite og sit Brevet som kgl. Pensionær 
og skrev ærbødigt, næsten ømt: 

Je les recus avec tendresse 

je vous les rends avec douleur; 

c'est ainsi qu'un amant dans son extré- 

me ardeur 
rend le portrait de sa maitresse. 

Men han fik samme Dag ^let Alt til- 
bage. 

VI. 

Voltaire har nu kun én Tanke, at 
slippe bort. Men det var meget van- 
skeligt ; han kunde blot angive Helbreds- 
hensyn som Bevæggrund. Thi Frederik 
taalte yderst nødigt, at nogen af Kred- 
sen forlod ham. Og han vilde ikke und- 
være Voltaire, kunde ikke undvære ham. 

Voltaire maa et Fjerdingaar igennem 
spille en hel Sygdomskomedie, erklære 
sig for ude af Stand til at forlade sit 
Værelse. Han narrer ikke Frederik ved 
sin Paastand at trænge til Badene i 
Plombiéres. (Kongen svarer, at der er 
fortræffelige Bade i Nærheden i Glatz i 
Schlesien). Men tilsidst maa Frederik 
opgive sin Modstand : Voltaire kan for- 
lade hans Tjeneste, naar han vil. I et 
Brev derom forlanger han dog, at Vol- 
taire først skal give Kontrakten angaaende 
Ansættelsen, Nøglen, Ordenen og et Bind 
Poesier, han har betroet ham, tilbage. 



Derefter udtrykker han i Brevet den 
besynderlige Tro, at Voltaire nu vil give 
sig til at angribe hans Skrifter. 

Ulykkeligvis glemte Voltaire over alt 
det meget andet, han havde at tænke 
paa, at sende det Forlangte endnu en 
Gang tilbage, (han havde jo gjort det 
og faaet det igen), glemte det saa me- 
get lettere, som han efter sin Ankomst 
fra Berlin til Potsdam forblev to Timer 
indelukket med Kongen i venskabelig 
Samtale, derefter blev fejret og forkælet 
ved Aftensbordet seks Dage i Træk. 

En Morgen, da Kongen var ved Para- 
den, sagde man til ham : Her er Hr. de 
Voltaire for at modtage Deres Majestæts 
Befalinger. Kongen vendte sig og sagde : 
Nuvel, Hr. de Voltaire, De vil da absolut 
tage bort ! — Sire, uopsættelige Forret- 
ninger og især min Helbredstilstand tvin- 
ger mig. — Monsieur, jeg ønsker Dem 
en god Rejse. — De vidste begge, at 
de aldrig kom til at se hinanden igen. 
I Leipzig, hvor Voltaire gjorde Holdt, 
føjede han et lille, komisk Afsnit til 
Akakia. Maupertuis, som nu ganske 
tabte Hovedet, skrev til Voltaire og 
truede ham med, at han skulde vide at 
finde ham, i Fald han skrev endnu mer 
imod ham, Dagen efter indførtes i Leip- 
zigs Tidende følgende Annonce : 

En vis Mand har til en Indvaaner af 
Leipzig skrevet et Brev, hvori han truer 
ham med Mord. Da nu Mordanslag 
staar i Strid med Messepriviligierne, 
anmoder man enhver om at give Medde- 
lelse angaaende denne Mand, naar han 
viser sig indenfor Leipzigs Porte. Han 
er en Filosof af adspredt Væsen og ha- 
stig Gang, Øjnene smaa og runde, Pa- 
rykken ligesaa, Næsen flad, Ansigtet 
fyldigt, Udtrykket fælt og selvbehageligt. 
Han bærer altid en Skalpel paa sig for 
at anat ornere høje Folk. Hvem der 
kan give Oplysning om ham, faar 1000 

Dukater i Belønning, at hæve i den latin- 
ske By, som denne Herre lader bygge. 

Saa patetisk tog Frederik disse Vittig- 
heder, at der i et Brev til hans Søster 
staar : Man lægger mangen En paa 
Stejle og Hjul, der ikke fortjener det 
som Voltaire. 

En Frygt var begyndt at nage Kon- 
gen for, at Voltaire nu skulde gøre lige 
saa indiskret Brug af hans Breve, som 
han selv i sin Tid havde gjort af Vol- 
taires, og især for, at han i Frankrig 
skulde forevise de trykte Vers, hvori 
Frederik havde gjort sig lystig over Suve- 
ræner og Ministre. Voltaire havde intet- 
somhelst af den Art i Sinde, førte end 
ikke noget, der stammede fra Kongen, 
med sig paa Rejsen. 

I Frankfurt indhentede Frederiks 
Vrede Voltaire, og det burleske Efter- 
spil til deres Samliv fandt Sted, som blev 
et Vendepunkt i Voltaires indre Forhold 
til Kongen af Prøjsen. 

Frankfurt hørte da under Kejseren. 
Frederik havde intet at sige der. Men 
neppe ankommen blev Voltaire arresteret 
af den prøjsiske Resident, Hr. Freytag, 
der forbød ham at rejse videre, før 
han havde givet de Kongen af Prøjsen 
tilhørende Sager tilbage. Det var især 
Kongens Poesier, det gjaldt om. Vol- 
taire mente, Bogen laa i en Kasse, som 
maaske stod i Leipzig. 1. Juni skrev 
han efter Kassen; først d. 18. Juni kom 
den. Og Voltaire troede, han maatte 
kunne rejse nu. Men Freytag kunde 
ikke tænke sig, det var for en trykt 
Bogs Skyld, at den franske fldgernings- 
mand skulde tilbageholdes. I Ordren 
var der paa det Løse talt om kongelige 
Breve eller Manuscripter. 
Man arresterede da paany Voltaire. 
Han gjorde et Flugtforsøg, sneg sig 
ud med sin Sekretær, steg i en lejet 



Vogn, fulgt af en Tjener med en lille 
Vadsæk. Men de var udspionerede, sav- 
nedes, indhentedes og førtes i Triumf 
tilbage. Denne Flugt gjorde i Freytags 
Øjne Forbryderen endnu farligere. 

Voltaires Niece, Fru Denis (der var 
kommet for at se til sin Onkel), Se- 
kretæren og Tjenerskabet, alle blev arre- 
sterede. Der blev sat to Soldater ved 
Husets Dør, desuden fire til at passe 
paa Voltaire og fire i Niecens Værelse, 
endog om Natten, skønt Stakkelen, som 
Voltaire siger, aldrig havde rettet Vers 
for Kongen af Prøjsen. 

Endelig 5. eller 6. Juli kom Byens 
Autoriteter Voltaire til Hjælp, og han 
kunde efter fem Ugers Fængsling rejse. 
Dog afkrævede de prøjsiske Embeds- 
mænd ham en meget betydelig Sum som 
Vederlag for Kost og Logis i al den 
Tid, Krigsfangenskabet havde varet, ret 
som om Voltaire frivilligt havde begivel 
sig deri — et pudsigt Udslag af prøjsisk 
Havesyge. 

Man var visselig gaaet videre, end 
Frederik havde ment, men skønt Dum- 
hederne ikke kommer paa hans Regning, 
saa dog Brutaliteten — og han lod Ingen 
straffe. 



VIL 

Der blev som Nedslag af alt dette en 
Bitterhed, næsten et Had tilbage i Vol- 
taires Sind. I de ret grimme Memoirer, 
han seksAar senere nedskrev om sit For- 
hold til Frederik, men som først udkom 
efter hans Død, giver han sig Luft i 
blodige Spotterier. 

Og saa kunde de to Mænd dog slet 
ikke blive fra hinanden. De hadede og 
elskede hinanden med Dages Mellemrum 
eller paa én Gang. Efter kort Tids 
Forløb virker den gamle Trolddom, den 
gensidige Tiltrækning paany, og Brev- 

vekslingen begynder igen, varer frem- 
deles 24 Aar igennem og standser først 
ved Voltaires Død. 

Et Tidsrum synes mig her særlig mær- 
keligt; det er det fra Juni til November 
1757. 

I 1756 har Østerrig indgaaet Forbund 
imod Frederik med Frankrig og Rusland. 
Da Frederik falder ind i Sachsen, til- 
trædes Forbundet endnu af Sverig og 
Rigsfyrsterne. En Befolkning paa 100 
Millioner Mennesker staar i Forbund 
mod et Folk paa 5 Millioner. — Efter 
Nederlaget vedKollin 18. Juni 1757 ser 
det ud, som om Alt var forbi for Frederik. 
Han bærer en Flakon med hurtigt vir- 
kende Gift paa sig, er besluttet paa at 
anvende den, i Fald ikke hans Skæbne 
vender sig, og skriver højst betegnende 
for hans Versemager-Lyst et Rimbrev 
derom til sin Ven d' Argens. Det er det 
Digt, som begynder: Ami.le sortenest 
jeté: 

Loddet er kastet. Træt af den Mod- 
gang og den Elendighed, hvormed vor 
Moder, Naturen, har fyldt mit Liv, vil 
jeg forkorte mine Dage. Farvel, Stor- 
hed, Farvel, guddommelige Lyst ! Jeg 
vender mig ikke til Religionen Jeg véd 
fra min Lærer Epikur, at Livets Gnist 
ikke er udødelig. Men smyk min Grav 
med Roser og Myrter! 

Og han sammenligner sig i Brev til 
Voltaire med de store Frihedsmænd, en 
Cato, en Brutus, der faldt for egen 
Haand. 

Tragikomisk er det, at Frederik af 
gammel Vane sender ogsaa dette Digt, 
hvori han for ramme Alvor meddeler 
sit Selvmordsforsæt, til Voltaire for at faa 
det rettet og forbedret. Med god Grund 
svarer denne, at det her ikke drejer sig 
om, hvorvidt man yderligere kan fuld- 
kommengøre dette Mindesmærke om en 
stor Aand og et stort Geni, men om Kon- 

gens Liv og den Interesse, Menneskeheden 
har af, at det bevares. Og for at faa 
Kongen fra Selvmordstankerne lader han 
ham dristigt vide, at Ingen vil sammen- 
ligne ham med Brutus eller Cato: „Ingen 
vil betragte Dem som en Martyr for 
Friheden. Man maa se Tingene i Øj- 
nene, som de er. De maa stille Dem 
for Øje, hvor mange Hoffer der er, som 
haardnakket ser et Brud paa Folkeretten 
i Deres Indfald i Sachsen." — Frederik 
vil da ved sin Død kun skaffe sine og 
Filosofiens Fjender en umaadelig Triumf. 
Frederik svarer Voltaire 9. October 
1757 med et smukt og mandigt Digt 
Det begynder: 

Je suis homme, il suffit, et né pour la souf- 

france 

aux rigueurs du destin j'oppose ma Con- 
stance 

Tro mig, hedder det deri, var jeg 
Voltaire og Privatmand som han, vilde 
jeg møde Skæbnens Omskiftelser med 
Ligegyldighed. Jeg kender Kedsomheden 
ved at æres, Pligternes Byrde, Smigrer- 
nes Mundart. Jeg skal vide at tænke, 
leve og dø som Konge: 

Pour moi, menacé du naufrage 
Je dois, en affrontant 1'orage, 
Penser, vivre et mourir en roi. 

Men neppe havde Frederiks Søster 
Markgrevinden meddelt Voltaire Brode- 
rens fortvivlede Forsæt, før Digteren 
med sin frugtbare Hjerne, der ogsaa var 
politisk indsigtsfuld, fik den Idé, at 
Kongen for at faa Luft først og frem- 
mest burde slutte Fred med Frankrig. 
Og da Voltaire alt fra Skolebænken 
var nøje kendt med Marskallen af Ri- 
chelieu, som førte de franske Hære, 
raadede han til, at Kongen brevligt 
skulde henvende sig til Richelieu og 
sende Voltaire Brevet til Viderebesør- 
gelse. 

Frederik skrev da et værdigt, men 
klogt smigrende Brev til Richelieu, og 
Voltaire anbefalede ham Sagen. Riche- 
lieu svarede Frederik, at han ingen Fuld- 
magt havde til Fredsslutning, men havde 
sendt Kongens Brev til sin Herre, Kong 
Ludvig. 

Og nu begyndte Voltaire lidenskabeligt 
at arbejde for Sagen, ikke saa meget 
af Venskab for Frederik — thi han ha- 
dede ham undertiden — som for at sanke 
gloende Kul paa hans Hoved, og især 
af Fornufthensyn, for at ikke noget saa 
Værdifuldt og Sjældent som Frederik 
skulde gaa til Grunde, endelig for 
Frankrigs Skyld : han vidste, at Frederik 
endog i yderste Modgang var en uhyre 
Kraft; og øvede han i Desperation 
geniale Bedrifter, havde Frankrig Skaden. 
Gennem Kardinalen af Tencin, med 
hvem han bragte Markgrevinden af 
Bayreuth i Forbindelse, søgte han at 
paavirke Frankrigs elendige Førstemini- 
ster, Abbed de Bernis, Fru de Pompa- 
dours Minister. Tencin beder Mark- 
grevinden følge Voltaires Raad, at frem- 
hæve Farerne ved Huset Habsburgs 
Magtforøgelse og smigre Ministeren. 

Men Fru de Pompadour var heftigt 
østerrigsk sindet, Frederik havde skrevet 
Spottevers om hende, Maria Theresia 
sendt hende et Brev med hyklet Hjer- 
telighed. Og Bernis saa naturligvis ned 
paa Voltaire som en blot Literat, mens 
han var Statsmanden. Frederik fik 
intet Svar. 

Saa samlede han sig og ydmygede 
Frankrig, som det aldrig var blevet yd- 
myget før. 5. November fulgte Slaget 
ved Rossbach. Med en Hær, halvt saa 
stor som den franske, jog han først 
Hestfolket, saa Fodfolket paa vild Flugt, 
til den hele Hær væltede sig af Sted, 
forfulgt af Frederiks Rytteri. Alene af 



Fanger tog han 5000 Mand, deriblandt 
5 Generaler og 300 Officerer. 

Voltaire skriver til d' Argental: „Fre- 
derik havde kun et Par og tyve tusind 
Mand, der var udmattede af Marscher 
og Contramarscher, og med dem øde- 
lægger han en Hær paa 50,000 Mand. 
Hvilken Skændsel for vor Nation . . . 
Nu kan Fru de Pompadour se, at jeg 
havde Ret, da jeg skrev til hende, der 
kunde komme den Tid, da man ikke 
vilde være misfornøjet med at have en 
Franskmand ved Hoffet i Berlin" — og 
til Thiériot : „Eftertiden vil undres over, 
at en brandenburgsk Kurfyrste, efter at 
have tabt et stort Slag mod Østerrigerne, 
efter sine Forbundsfællers fuldstændige 
Ødelæggelse, forfulgt i selve Prøjsen af 
100,000 Mand sejrrige Russere, indeklemt 
mellem to franske Hære, der kunde 
falde over ham paa én Gang, har mod- 
staaet det Alt, bevaret sine Erobringer 
og vundet et af de mindeværdigste Slag, 
der er leverede i dette Aarhundrede . . . 
Det er ikke behageligt nu at være 
Franskmand i Udlandet. Man ler os op 
i Øjnene, som var vi allesammen Adju- 
tanter hos Hr. de Soubise. tt 

Man havde undgaaet Ydmygelsen, om 
man havde fulgt hans Raad. 

vin. 

Fra nu af forløber Frederiks og Vol- 
taires indbyrdes Forhold i fredelig og 
livfuld Tankeudveksling tyveAar endnu. 

Men Voltaire havde nu faaet nok af 
at tjene Konger. I det fri Schweiz blev 
han selv en Konge, den hele Tidsalders 
aandelige Monark. 

Hvad Voltaire skylder Samlivet med 
Frederik lader sig jo ikke haarskarpt 
bevise. Men det kan ses. I den At- 
mosfære, som Frederik skabte omkring 
sig, steg Voltaires filosofiske Dristighed. 
Frederiks kraftige og hensynsløse Tanker 

virkede til at give ham Mod. Forinden 
havde Voltaire ikke været nogen Kamp- 
skribent. Siden Voltaire i 1734 skrev 
de Filosofiske Breve, havde hans Livs- 
værk været rent literært eller rent viden- 
skabeligt. Hans Angreb paa det Be- 
staaende havde været skjulte, indirekte, 
været saadan anlagte, at han i Nøds- 
tilfælde kunde gaa fra dem. 

Tag hans Mahomet t visselig fra første 
til sidste Linje ment som et Angreb paa 
aabenbaret Religion og Religionsstiftere, 
men saaledes afEattet, at Voltaire i 1745 
kunde tilegne Pave Benedikt 14. Dramet: 
Han dedicerer Chefen for den sande 
Religion dette Skrift mod Grundlæggeren 
af en falsk og barbarisk Religion. 

Paven svarer i et indtagende Brev til 
sin kære Søn, Voltaire, og viser sig i 
Svaret som god Humanist, idet han gør 
Voltaire opmærksom paa, at han imod 
en Franskmand, der har angrebet latin- 
ske Vers af ham, kan forsvare sig med 
Betoningerne hos Vergil. 

Fra nu af dedicerer Voltaire ikke 
mere nogen Pave Bøger. 

Samkvemmet med Frederik havde 
givet ham Dristighed som Bekæmper af 
Troen paa al saakaldt Aabenbaring ; det 
nære Forhold til Frederik havde desuden 
en Tid lang styrket hans Anseelse hos 
Samtiden. For første Gang var siden 
Oldtiden en stor Skribent en Konges 
Ven og Raadgiver efter at have været 
hans Lærer. Siden Aristoteles og Alex- 
ander var det ikke set. 

Hvad Frederik var og blev som Mo- 
nark er her ikke Stedet til at udvikle. 
Troløs og rovbegærlig, men haardfør, 
arbejdsom og genial skabte han Prøjsen 
og derigennem det moderne Tyskland. 
Ja, han var fremmeligere end det. Med 
sit Ord Je serai le roi des gueux (Jeg 
vil være de Pjaltedes Konge) var det 



hans Mening at han vilde grundlægge 
den sociale Kongemagt. 

Men tag som Maalestok for hans 
Storhed blot dette: Han og han alene 
blandt Prøjsens som blandt andre Lan- 
des Konger vovede aabent at erklære 
sig for Fritænker, vovede i hin mørke 
Tid at lade saakaldte religiøse Forseelser 
ustraffede og ved alle Lejligheder lægge 
et hedensk-filosofisk Sindelag for Dagen. 

Det sidste har Ingen vovet i det 19. 
Aarhundrede, Reaktionens. Ingen Kej- 
ser eller Konge — ikke Napoleon I. 
engang — ingen Minister — ikke Bis- 
marck engang ! 

Men at han vovede det, det skyldes 
Voltaire. 

Det er Voltaires første historiske For- 
tjeneste at have nedbrudt Overtroen og 
rystet de Kirker, der bar den, og som 
den bar. 

Men fra nu af er han ikke mere blot 
Kirkevældens Fjende. Han virker i sin 
Ensomhed positivt som de Undertryktes 
og Forurettedes store Beskytter, Hjæl- 
per, Forsvarer, den, som skaffer dem 
Ret i Livet, Æresoprejsning efter Dø- 
den. Han er Den, for hvem de hov- 
modigste Eneherskere skælver, Den, ved 
hvis Navn de blodbesudlede Magthavere 
blegner, og til hvemAandens Mænd ser 
hen som til deres naturlige Høvding. 
Uden hans Inspiration var neppeEncyc- 
lopædien kommen i Stand; uden hans 
Indgriben ikke den katolske Kirkes Magt 
bleven saaledes undergravet, at den 
franske Revolution blot en halv Snes 
Aar efter hans Død kunde bringe den 
til at styrte sammen. 

I Voltaires levende Live bekæmpedes 
han selvfølgelig hidsigt dels af Misundere 
som Desfontaines, J. B. Rousseau, Fré- 
ron, La Beaumelle, (der tidligere havde 
forfulgt vor Holberg) ,dels af Filosofiens 

Reaktion imod 
aandelige Re- 
og i Tyskland 



Fjender som Palissot og Lefranc de 
Pompignan. 

Til denne aandløse 
ham kom snart den 
aktion, Jean Jacques* 
først Lessings, saa Herders, saa Goethes. 

Endnu mens Voltaire var i Live, skrev 
den unge Goethe i sin Prosahymne til 
Shakespeare : 

Voltaire, der altid har gjort Profession 
af at haane Majestæter [det var netop 
aldrig hans Profession] har ogsaa 
overfor Shakespeare vist sig som en 
ægte Thersites. Var jeg Ulysses, hans 
Ryg skulde vaande sig under mit 
Scepter. 

Men som moden Mand oversatte Goethe 
selv to Tragedier af ham, og (i Anmærk- 
ningerne til Diderots Ram eau s Nevø) 
skrev han om ham og tillagde ham 
pudsigt nok netop 45 store Egenskaber : 



Der er Nationer, som Familier, der 
samler alt Fortjenstfuldt ved dem i et 
enkelt Væsen. Det er Franskmændenes 
Forhold til Voltaire : Tænk paa de vigtig- 
ste Egenskaber, den store Skribent kan 
have: Dybde, Geni, Anskuelighed, Stor- 
hed, Naturel, Talent, Fortieneste, Adel, 
Aand,skøn Aand, god Aand, Følelse, Sensibili- 
tet, Smag, god Smag, Forstand, Rigtig- 
hed, Sømmelighed, Tone, god Tone, Hof- 
tone, Mangfoldighed, Fylde, Rigdom, 
Frugtbarhed, Varme, Magi, Ynde, Behag, 
Lethed, Livlighed, Finhed, det Brillante, 
det Slaaende, det Gnistrende, det Pikan- 
te, det Delikate, det Ingeniøse, Stil, Ver- 
sekunst, Harmoni, Renhed, Korrekthed, 
Elegance, Fuldendthed. 

Af alle disse Egenskaber kan man i det 
Højeste gøre Voltaire den første og den 
sidste, Dybde i Anlæg og Fuldendthed i 
Udførelse, stridig. I alt Øvrigt har han 
paa glimrende Maade gjort Fyldest og 
derved udstrakt sit Ry over Jorden. 

Af Fuldendthed har Voltaire snarere 
for meget (indtil Glathed) end for lidt. 

Men Goethe var en Kender. Han bør 
beholde det sidste Ord. 

Forlængst er de Tider forbi, da Ar- 
bejderen i Maskinerne saa arge Fjen- 
der, som truede med at frarøve ham 
det daglige Brød. Udviklingen og Op- 
lysningen har lært ham, at der paa 
ethvert teknisk Fremskridt følger et 
økonomisk Fremskridt, saa sikkert 
som Dag følger paa Nat, og at hver 
ny Maskine derfor betyder en For- 
øgelse ogsaa af hans Velstand. 

I den trygge Bevidsthed herom har 
Arbejderen givet si# de moderne 
Maskiner i Vo[d. Men netop herved 
er han snart bleven stillet over for en 
anden og mere umiddelbar Fare. Paa 
alle Kanter omgiven af de for hvert 
Aar talrigere maskinelle Hjælpemid- 



ier er han under Udøvelsen af sin 
daglige Dont truet paa Lemmer og 
Liv af selve de arbejdende Maskiner 
med deres stedse mere komplicerede 
Organismer og Bevægelser og er der- 
for næsten til Stadighed udsat for 
Faren, som andre Medlemmer af 
Samfundet kun undtagelsesvis møder 
i deres daglige Virksomhed. 

De færreste Mennesker uden for 
Arbejdernes egen og Teknikernes 
snævrere Kreds har færdedes til- 
strækkelig meget i den moderne In- 
dustris Værksteder, til at de har dan- 
net sig en klar Forestilling om Arten 
og Omfanget af de Farer, som lurer 
omkring Nutidens Arbejdere. Dog taler 

den nyere Statistik over Ulykkestil- 
fælde i Fabrikker og paa Arbejdsplad- 
ser et ret tankevækkende Sprog. Her 
skal blot eksempelvis anføres, at der 
i Aaret 1904 alene til det danske Ar- 
bejderforsikringsraad indkom Anmel- 
delse af 2251 Ulykkestilfælde — og 
for at tage et af de store Industrilande 
kun nævnes, at de tyske Berufsge- 
nossenschaften (Industriforbund) i 
1887 modtog Meddelelse om 15,970 
forsikringsberettigede tilskadekomne, 
af hvilke 2956 døde, 2827 blev Invali- 
der for Livstid, 8126 led varigt Af- 
bræk i deres Arbejdsevne, og Resten 
sattes ud af Arbejde for mindst 3 
Maaneder. Ganske vist skriver ikke 
alle disse Ulykkeshændelser sig fra 
Omgangen med Maskiner alene; men 
til Gengæld skete der sammesteds og 
samme Aar Indberetning om endnu 
langt flere, nemlig 90,031 Ulykkestil- 
fælde af mindre alvorlig Natur, Le- 
gemsbeskadigelser, Forgiftninger m. 
m., hvis Virkning Arbejderen dog 
kunde spore i indtil 3 Maaneder. 

At Arbejderen i sin daglige Be- 
skæftigelse løber en Risiko paa det 
øvrige Samfunds Vegne, er et uom- 
stødeligt Faktum, og Samfundet har 
forlængst erkendt som sin Pligt at re- 
ducere denne Risiko til det mindst 
mulige. 

Hvad kan da gøres for at beskytte 
Arbejderen?' Spørgsmaalet har to 
Sider — en legal og en teknisk : L o v- 
givningen skal anvise Fabrikher- 
ren hans Pligter mod Arbejderen, me- 
dens det bliver Teknikkens Op- 
gave at levere ham de Midler, hvor- 
ved Maskinernes Farefuldhed ophæ- 
ves eller indskrænkes. 

I. 

Tidligt stødte Lovgivningsmagterne 



paa d« Vanskeligheder, der rejser sig, 
naar man forsøger at affatte almin- 
delige, for alle Industrigrene og 
alle Maskinformer gældende Beskyt- 
telsesforskrifter. 

Interessant er det i saa Henseende 
at følge de tyske Statsmagters Be- 
stræbelser. Allerede i Aaret 1879 gik 
Forbundsraadet i Lag med den Op- 
gave at tilvejebringe en Samling al- 
mengyldige „Forskrifter til Arbejder- 
nes Beskyttelse mod Farer for Liv og 
Sundhed." Et Udkast kom virkelig i 
Stand, men det blev lige straks, navn- 
lig fra teknisk Side, mødt med stærk 
Kritik, idet man indvendte, at enhver 
lovmæssig Ordning maa forudsætte 
en vis Regelmæssighed i de Forhold, 
hvorpaa den skal anvendes. Og for 
det første var nu de industrielle Be- 
drifter — selv Anlæg for nøjagtig 
samme Fabrikation — baade hvad in- 
dre Forhold, Arbejdernes Intelligens 
osv. angaar, saa overmaade forskel- 
lige, og dernæst blev det ret alminde- 
lig draget i Tvivl, at man saadan paa 
Forhaand, uden fyldigere Erfaringer 
om de forskellige Maskinbeskyttelses- 
midlers Virkninger, skulde kunne 
indordne tekniske Uensartetheder 
som : Dampmaskiner, Transmissio- 
ner, Elevatorer, Værktøjsmaskiner 
o. s. v. under fælles Synspunkter. 

Efter at Forbundsraadets Udkast 
paa en Konference af sagkyndige i 
1880 med Nød og næppe var sluppet 
gennem Kritikkens Skærsild, afgjor- 
des dets Skæbne af Rigskansleren. 
Denne nægtede det nemlig kort og 
godt sin Tilslutning, idet han ikke 
med Urette hævdede, at der ved de 
allerfleste Forskrifters betingede og 
vage Affattelse var overladt vedkom- 
mende Opsynsøvrigheder et saa vidt 
Spillerum i Fortolkningen, at det 

maatte anses for betænkeligt at gøre 
saadanne Bestemmelser til Lov. 

Vanskelighederne ved Opstillingen 
af Almenregler var i Virkelighe- 
den for store. Intet Under derfor, at 
Lovgivningsmagterne de fleste Steder 
foretrak midlertidig at gaa noget an- 
dre Veje. Man forstod, at skulde Ma- 
skinbeskyttelsesmidlernes Udvikling 
fremmes, maatte selve Arbejdsgiver- 
ne tvinges til at interessere sig for ny 
og effektive Beskyttelsesforholdsreg- 
ler ved Maskinerne, og man fandt det 
naturligste Middel hertil i Ulyk- 
kesforsikringslove. Vel var 
det nærmestiiggende Formaal med 
disse at sikre Arbejderen en pekuniær 
Støtte for det Tilfælde, at Ulykken 
trods alt skulde ramme ham, men at 
de ogsaa kan virke — endog ret 
kraftigt — med til ny Maskinsik- 
ringsmidlers Indførelse, derom afgi- 
ver de sidste tyve Aars Udvikling i 
Tyskland et lærerigt Vidnesbyrd. 

Den tyske Ulykkesforsikringslov 
af 1884 udrustede de saakaldte Berufs- 
genossenschaften med en betydnings- 
fuld Myndighed. I Lovens § 78 hed- 
der det: „Forbundene (die Genossen- 
schaften) ere . . . bemyndigede til at 
udstede Forskrifter over de Indret- 
ninger til Forebyggelse af Ulykkes- 
tilfælde, som Medlemmerne har at 
træffe i deres Bedrifter, under Trusel 
mod genstridige om at indsætte deres 
Bedrifter i en højere Fare-Klasse el- 
ler, i Fald de sidste allerede befinder 
sig i den højeste Fare-Klasse, da om 
Tillæg indtil det dobbelte af deres Bi- 
drag (Forsikringspræmie)." Fremde- 
les hjemledes der Berufsgenossen- 
schaften Ret til ved Opsynsmænd sta- 
digt at vaage over de for hvert 
Fag gældende Beskyttelsesforskrifters 
Overholdelse, og der oprettedes paa 



den Maade ved Siden af, eller rettere 
under det statslige Arbejds- og 
Fabriktilsyn et ret selvstændigt og 
meget effektivt Kontrolsystem. 

Videst rakte Virkningen af Genos- 
senschafternes Bemyndigelse til naar- 
somhelst at paabyde Indførelse af n y 
Maskinbeskyttelsesdele. Thj, stadig 
udsat for Truslen om Ansættelse i en 
højere Præmie-Klasse indsaa Fabrik- 
herren, som stod over for Valget mel- 
lem forskellige Maskintyper, at han 
for sin egen Skyld burde anskaffe 
netop den Type, der paa Teknikkens 
øjeblikkelige Standpunkt ydede den 
største Sikkerhed mod Driftsulykker. 
At dette naturligt og hurtigt førte til, 
at Arbejdsgiverne i deres Maskinbe- 
skyttelsesbestræbelser gik ud over 
Myndighedernes øjeblikkelige Krav, 
vil let forstaas. Mange er de tyske, 
navnKg storindustrielle Bedrifter, 
som i Arbejderbeskyttelse er ilede 
langt forud for Lovene. Ligesaa na- 
turligt udøvedes herved en mægtig 
Indflydelse paa MaskinfaÉrikationen. 
For at hans Maskiner skulde kunne 
gøre sig Haab om en Stilling paa 
Markedet, maatte Maskinleverandø- 
ren sørge for, at de til enhver Tid 
ikke alene tilfredsstillede de gængse 
Fordringer til Arbejdernes Beskyt- 
telse, men at de endog var paa Højde 
med det allerbedste og nyeste, .som 
Teknikken i saa Henseende formaa- 
ede at præstere. Initiativet blev le- 
vende saavel hos Fabrikherrer som 
Maskinfabrikanter, og store er de tek- 
niske Resultater, som er naaet ad 
denne Frivillighedens Vej i Tyskland. 
Vender man saa Blikket fra tyske 
til danske Forhold, finder man dér 
ikke nær saa lykkelig en Udvikling. 
Som bekendt hviler den danske Ar- 
bejderbeskyttelse paa tre Love : Ma- 

skinbeskyttelsesloven af 1889, Fabrik- 
ioven af 1901 og endelig Ulykkesfor- 
sikringsloven af 1898. Af de to første 
Love, hvis Udøvelse tilkommer Ait-» 
bejds- og Fabriktilsynet, er Maskin- 
beskytteisesloven egentlig kun be- 
stemt til at danne Rammer om en 
Række senere Anordninger med di- 
rekte Sigte paa praktiske Forholds- 
regler, medens Fabrikloven af 1901 
væsentlig angaar Arbejdernes Alder, 
Arbejdstid, Hygiejne, Bygnings-, Be- 
lysningsforhold o. lgn. i Fabrikker, 
derimod ikke Maskinernes Sikring, 
hvorfor den i denne Forbindeise skal 
lades ude af Betragtning. 

Et stort Arbejde har A r b e j d s- og 
Fabriktilsynet i Aarenes Løb 
udrettet paa Basis af Maskinbe- 
skyttelsesloven af 1889. Men 
hvad statslige Myndigheder kan over- 
komme, maa i Følge Sagens Natur 
altid være begrænset, alene af den 
Grund, at der med de forhaandenvæ- 
rende Midler aldrig vil kunne udøves 
nogen fuldt ud tilfredsstillende Kon- 
trol med Bestemmelsernes Over- 
holdelse. Og at der her i Dan- 
mark maa kunne naas videre i Ret- 
ning af Maskinbeskyttelse, deraf beva- 
rer man et levende Indtryk, naar man 
har haft Lejlighed til at se, hvad den 
nyeste Tid har frembragt i Tyskland. 

Man var derfor berettiget til at 
stille visse Forventninger til en 
dansk Ulykkesforsikringslov, saa me- 
get mere som de ovennævnte Erfarin- 
ger fra det tyske Rige lovede det bed- 
ste af en saadan. 

Hvorledes den danske Ulykkes- 
forsikringslov af 1898 i dens 
syvaarige Levetid indtil 1905 har vir- 
ket, foreligger der en velskreven og 
kyndig Beretning om i en lille Pjece, 
som Sekretæren ved Arbejderforsik- 



ringsraadet, Hr. cand. poiit. Aage 
Sørensen fornylig har udsendt. Som 
rimeligt er, beskæftiger denne sig ho- 
vedsagelig med Lovens Virkning som 
Forsikringslov. Medens Na- 
tionaløkonomen tager Ulykken som 
sket og derefter spørger : Gør For- 
sikringen den tilsigtede Nytte? — 
spørger Teknikeren alene: Hvad kan 
gøres for at f o r e b y g g e Ulykken ? 
Dog kommer nævnte Forfatter til 
Slut ogsaa lidt ind paa Forsikringslo- 
vens Indflydelse til Maskinbeskyttel- 
sens Fremme, uden at han desværre 
paa dette Punkt synes at turde antyde 
store Resultater af Ulykkesforsik- 
ringslovens hidtidige Liv. Om det nu 
kun er, fordi denne Side af Lovens 
Virkning endnu ikke ligger tilstræk- 
kelig oplyst, tør ikke bestemt benæg- 
tes. Dog gør man ganske sikkert vel 
i ikke at vente sig for meget. 

Den danske Forsikringslov adskil- 
ler sig fra den tyske derved, at den 
ikke som denne tvinger Arbejds- 
giverne til at forsikre deres Ar- 
bejdere, men derimod kun paalægger 
Arbejdsgiverne Forpligtelse til, naar 
Arbejderen lider alvorligere Legems- 
beskadigelser, at udrede ham en Er- 
statning een Gang for alle. 
Som ovenanførte Pjece fremhæver, 
har det nu ganske vist i Praksis vist 
sig, at denne Forskel fra den tyske 
Lov omtrent helt udjævnes derved, at 
langt det overvejende Antal Arbejds- 
givere forsikrer deres Arbejdere. Men 
naar mange herpaa har villet bygge 
en Forhaabning om, at de danske 
Forsikringsselskaber ved at love lave- 
re Præmier, naar en Arbejdsgiver ind- 
førte særlig betryggende Maskinbe- 
skyttelsesrriidler, skulde fremskynde 
saadannes Udbredelse, har man vist 
nok forregnet sig. Thi de danske For- 

sikringsselskabet uforholdsmæssig 
store Antal har sikkert iforvejen tryk- 
ket Præmierne saa langt ned som 
overhovedet muligt), og nogen Lovi- 
hjemmel til direkte Indgreb i de prak- 
tiske Forhold — i Lighed med de ty- 
ske Berufsgenossenschaften's — er de 
ikke udrustede med. 

Vi savner saaiedes herhjemme den 
Lovfaktor, som skulde understøtte det 
statslige Fabrikstilsyn i dets Bestræ- 
belser for at udvikle vort Arbejderbe- 
skyttelses væsen. 

Spørgsmaalet bliver derfor: Hvor- 
ledes vække Interesse for ny 
Maskinbeskyttelsesforanstaltninger i 
dansk Industri? Men forinden dette 
Spørgsmaal drøftes, vil det være hel- 
digt at kaste et Blik paa, hvad Tek- 
nikken paa dens nuværende Stade 
formaar at udrette. 

II. 

Med Forbigaaelse af alle special- 
tekniske Redegørelser skal i det føl- 
gende forsøges i Omrids at give et 
Billede af de Midler og Principer, 
hvormed Teknikken uskadelig- 
gør de moderne Maskiner. 

Naturligst falder det at betragte en 
hel industriel Bedrift gennem dens 
tre Led: Kraftmaskinerne (Dampma- 
skiner og andre Motorer), Transmis- 
sionerne (Akseledninger o. s. v.) og 
Arbejdsmaskinerne (Værktøjsmaski- 
ner, Elevatorer m. m.). 

Hvad først Kraftmaskinerne 
angaar, har man hos dem store frem- 
og tilbagegaaende og roterende Orga- 
ner (Stempler og Svinghjul), hvis 
Farefuldhed ofte øges af fremsprin- 
gende Dele, som deltager i Bevægel- 
sen. Ikke faa Beretninger haves fra 
ældre Tid om Maskinpassere, der ved 
Kaadhed (f. Eks. i Leg med en Kam- 



merat) eller ved at glide i en Olieplet 
paa Gulvet styrtede over mod den ar- 
bejdende Maskines Stempelorganer 
og kvæstedes af disse, eller som faldt 
ned i et stort Svinghjuls Grube og 
fuldstændig sønderlemmedes. En 
Indgærdning af alle Kraftmaskinens 
bevægelige Dele og en Beskyttelse 
ved runde Blikkapper eller -kapsler 
omkring særlig fremspringende Par- 
tier (Kiler, Tandhjul o. s. v.) er derfor 
almindelig anset som en bydende 
Nødvendighed. Selvvirkende Smøre- 
apparater overalt paa Maskinerne, 
hvor saadanne kan anbringes, har og- 
saa stoppet en tidligere Kilde til hyp- 
pige Ulykker. 

Transmissionerne, undeil 
hvilket Begreb henhører Aicselednin- 
ger, Remskiver, Remme m. m., frem- 
byder heller ikke saa ringe Farer. 
Hvor deres høje Beliggenhed ikke 
udelukker, at Arbejderen under sin 
Færden kan komme i Berøring med 
dem, indhegner eller dækker man 
alle løbende Dele — Remmene f. Eks. 
ved faststaaende Blikrender, samt 
Koblinger, Skruehoveder osv. paa 
Akserne med Skærme, Kapsler eller 
lign. Til de hyppigst forekommende 
Hændelser hører, at Arbejderen un- 
der Paalægningen af en Rem, ved 
Smøringen af en Remskive o. Ign. 
faar sine Klæder opviklede af den ro- 
terende Aksel, slynges med rundt af 
denne og knuses mod Loft eller Gulv. 
Paa dette Punkt er stadig meget at 
rette. Vedføjede Tegning (Fig. i) gør 
opmærksom paa et særdeles nyt- 
tigt Beskyttelseshylster for 
Akseledninger, som tillader Ar- 
bejderen uden Fare at omgaas Akse 
og Remskiver, selv naar disse løber. 
Hylsteret, sædvanligt et ganske sim- 
pelt Træhylster, sidder løst paa Aksen 

og staar derfor øjeblikkelig stille, saa- 
snart noget (Stige, Klæder osv.) gri- 
ber fat i det. Videre fremstiller Fig. 




Fig. i. 
Beskyttelseshylster for AkieUedninger. 



2 en enkelt Konstruktion af de mange 
farefri og let betjenelige Rempaa- 
læggere, som ef terhaanden er 
komne i Brug. 

Mere indviklede bliver Forholdene 
og mere forskelligartede de Opgaver, 
der stilles Beskyttelsesteknikken, 
naar man fra Motorer og Transmis- 
sioner kommer til Arbejdsma- 
skinernes store Hær. Visse al- 
mindelige Principer kan dog angives. 
Først dette, at alt Maskineri i hvert 
Arbejdsrum (Fabriksafdeling) øjeblik- 
kelig kan bringes til at staa stille o: 
kan udløses fra Forbindelsen med 
Kraftmaskinen, saasnart en Ulykke 
truer med at ske et eller andet Sted i 
Lokalet, og denne Frakobling fra 
Kraftmaskinen maa ske let og hur- 
tigt. Saa vidt er Teknikken paa dette 
Punkt naaet, at det kan indrettes saa- 
ledes, at hver Mand i Arbejdsrumme! 
blot ved et Tryk paa en elektrisk 
Kontakt kan faa alle derværende Ma- 
skiner til at stanse i samme Nu. 



Dette „Udløsningsprincip" lader sig 
nu videre overføre paa de enkelte 
Arbejdsmaskiner. For at lette For- 
staaelsen heraf skal omtales et kon- 
kret Eksempel : Som bekendt bruges 
smaa Valseværker overordentlig me- 
get i Industrien til Udvalsning af blø- 
dere Materialer. Hvad der ofte gør 
disse Maskiner ualmindelig farlige er 
det, at Arbejderen ved mange Fabri- 
kationer fører Materialet med Hæn- 
derne ind mellem de to Valser ; thi 
blot en ringe Uagtsomhed — og 
flaanden kan gaa med ind mellem 
Valserne, blive knust og maaske 
trække Armen og mere af Arbejde- 
rens Legeme med sig. Ved en særde- 
les simpel og dog absolut sikkert vir- 
kende Anordning kan nu dette und- 
gaas, idet Valserne holdes saaledes 
mod hinanden, at den øverste Valse 
straks løfter sig fra den nederste, saa- 
snart et haardere Legeme kommer 



Fig. 2. 
Farefri Remp&alegger. 



ind i Maskinen. Ved den lille Løfte- 
bevægelse udløses saa en Mekanisme, 
som øjeblikkelig standser Valse- 
værket. 

Særlig udsatte er Arbejderens 
Hænder overalt, hvor, som i nys- 

nævnte Tilfælde, disse skal tilføre 
Maskinen Materialet, lægge det til- 
rette og sluttelig borttage det. Der 



holdt Stemplet, udløses. Stemplet 
kan altsaa aldrig skrues nedad, før 
venstre Haand er i Sikkerhed. 

Det andet Princip : „Hænderne 
bort !" bringes til Anvendelse paa 
samme Maskine i Stedet for det før- 
ste Princip derved, at Stemplet paa 
et vist Punkt af sin nedadgaaende Be- 
vægelse sætter en lille Stang i Virk- 
somhed, som stryger rask en eller to 
Gange paa tværs af Bordet hen over 
Materialet og saa at sige fejer Haan- 
den væk fra dette, før Stemplet kom- 
mer. 

Endnu skal en meget nyttig Metode 
omtales. Ved mange Maskiner, navn- 
lig saadanne med roterende eller vug- 
gende Knive (f. Eks. Kødfars-, 
Pølse- og Hakkemaskiner), er det 



Fig 3. 
Sabe-Spindelpresse med Spærmekanisme: 



benyttes her ogsaa to andre Princi- 
per, som man kunde skelne ved Nav- 
nene : „Hænderne bort !" og „Begge 
Hænder i Brug !". De to Principer la- 
der sig illustrere paa samme Maski- 
ne: Meget anvendt til Presning af 
Sæbe, Briketter, Tabletter o. lgn. er 
en Maskine, hvor man med højre 
Haand trykker et Stempel ned over 
Materialet, medens dette forud lægges 
tilrette af venstre Haand. Fig. 3 
viser en saadan Sæbe-Spindelpresse, 
paa hvilken det sidste Princip „Begge 
Hænders Beskæftigelse 44 er indført: 
Naar venstre Haand har lagt den raa 
Sæbemasse i Stilling, skal højre 
Haand skrue Stemplet nedad, men 
dette kan slet ikke ske, før venstre 
Haand er taget bort fra Sæbestykket 
og har fattet om det lille Greb, hvor- 
ved en Spærmekanisme, som fast- 



& 
€ 



Fi*. 4. 

Kødblandemaskine. 

(Nui Dækslet aabnes, flytter Remmen sig automatisk 

fra den faste til den løse Remskive — Maskinen standser. 



Skik at lukke det farlige Maskineri 
helt inde, og før Maskinen sættes i 
Gang skal Laaget eller Dækslet dertil 

være lukket. At dette sidste Paabud 
ikke altid nøjagtigt overholdes, giver 
Anledning til Ulykker. Men nu kan 
Laaget indrettes saaledes, at Maski- 
nen ikke kan gaa i Gang, før det er 
tillukket, og forsøger en Arbejder at 
løfte Laaget medens Maskinen løber, 
standser denne øjeblikkelig af sig 
selv. (Fig 4). 

Den danske Maskinbeskyttelseslov 
af 1889 fordrer, at alle farlige Maskin- 
organer skal indhegnes eller dækkes 
paa forsvarlig Maade, og i senere Cir- 
kulærer fra vort Arbejds- og Fabriks- 
tilsyn er der indskærpet Maskinleve- 
randørerne, at de lader saadanne 
Skærme medfølge, som Sikkerhe- 
den kræver. Mere end dette kan det 
statslige Fabrikstilsyn i Medfør af 
Loven almindeligvis ikke forlange. 
Men saadanne „paaklistrede 41 Beskyt- 
telsesmidler er ofte til ikke ringe 
Gene for Arbejdet, og hvem der har 
færdedes paa tyske Fabrikker vil gen- 
tagne Gange have hørt udtalt, at Ar- 
bejderne, ingenlunde ser med venlige 
Øjne paa disse Skærme og Dæknin- 
ger, som staar i Vejen for dem til 
alle Sider, ja, at de ikke sjældent paa 
Trods af Forskrifterne fjerner dem. 
I det hele taget spores hos Arbejderen 
en kendelig Uvilje mod disse iøjne- 
faldende Sikringsmidler; han finder 
dem „blødagtige", de krænker hans 
Arbejderstolthed, idet han synes, en 
rask Arbejder kækt bør møde Faren. 
Der ligger i dette Arbejderens Ræ- 
sonnement et psykologisk Moment, 
som der maa tages Hensyn til, og 
som tillige med andre Omstændighe- 
der advarer mod, at man gaar for 
vidt i sin Sikring af Maskinerne. 

Men Arbejderens Uvilje rammer nu 
ogsaa k u n de nævnte p a a k l i s t r e- 
d e Beskyttelsesapparater (Skærme o. 



lgn.). Naar Beskyttelsen derimod lig- 
ger i selve Maskinens Kon- 
struktion, naar den indgaar o r- 
g a n i s k i det hele Maskineri, støder 
den ikke Arbejderen saa meget, og 



Fig. 5. 
Biandsav, beskyttet ved Storme. 



frembyder den desforuden den stør- 
ste Sikkerhed. Netop af denne 
Grund betegner de ovenbeskrevne 
Maskiner et højere Stade i Beskyttel- 
sesteknikken og antyder de den Ret- 
ning, i hvilken Bestræbelserne her- 
hjemme bør gaa i Fremtiden. 

III. 

Uden Interesse fra Arbejdsgivernes 
og Arbejdernes Side og uden Forstaa- 
else af de' sidste Tiders tekniske 
Fremskridt lader sig imidlertid intet 
naa. Men Midlerne til at vække Inter- 
essen maatte vel ogsaa kunne findes. 

En Forening for Arbejde -r- 
beskvttelse maatte vist i Dan- 

mark ligesaa godt som i Sverrig have 
noget at udrette. Meget kunde sik- 
kert opnaas ved en Udstilling af saa- 
danne nye Maskiner som de i det 
foregaaende eksempelvis nævnte, 
hvad, enten nu Industriforenin- 
gen eller en anden hjemlig Institu- 
tion vilde tage sig af Sagen. 

Den rige Udvikling, som Tysklands 
Arbejderbeskyttelsesvæsen har gen- 
nemgaaet i de sidste Aar, skyldes for 
en væsentlig Del det glimrende Mu- 
sæum for beskyttelsestekniske Ny- 
heder, „Stan dige Au s s te 1- 
lung fiir Arb ei terwohl- 
f a h r t u , som grundlagdes i Berlin 
Aar 1900 for rundhaandet bevilligede 
Statsmidler (over i Million Rmk.). 
Fra Aar til Aar viser denne perma- 
nente Udstilling alt det nyeste og 
bedste, som Teknikken frembringer, 
og det saaledes, at man stadig ser 
Maskinerne i Virksomhed og derved 



selv kan overbevise sig om Beskyttei- 
sesdelenes Virkning. 

Utvivlsomt har vort hjemlige Ar- 
bejdsraad siij Opmærksomhed 
henvendt paa de mange maskintekni- 
ske Nyheder i Udlandet. Men indtil 
der fra de statslige Myndigheders 
Side kan foretages noget, maa det i 
hvert Fald anbefales de vistnok ikke 
saa faa af vore Arbejdsgivere, hvis 
Vej undertiden falder over Berlin, 
at gøre den lille Afstikker ud til 
Gharlottenburg og se, om de ikke paa 
„Standige Ausstellung fttr Arbeiter- 
wohlfahrt" skulde finde en eller an- 
den Maskine, som de kunde bruge i 
deres Bedrift. 

Danmarks Fabrikherrer er kendt 
for humant Sindelag, og der er sik- 
kert de bedste Betingelser for, at der 
herhjemme kan vækkes noget af den 
Frivillighedens Aand, som alt længe 
har raadet i Tysklands Arbejderbe- 
skyttelsesvæsen. 

+* 



En Flygtning. 

Fortælling fra en af de vestlige Stater i Nordamerika. 
Af Joost Dahlerup. 
(Fortsat). 



Belleville er en Landsby paa tre, fire 
tusind Mennesker og ligger et Par Mil 
fra Broomwell Fængsel. 

Det var en By af den gamle; 
hæderlige Slags, hvor Præsten var 
ubestridt Nummer én, hvor Skole- 
mester, Sheriff og Postmester enedes om 
Nummer-To-Pladsen, og hvor alle andre 
Bysbørn havde samme Ret til Nummer 
Tre, ifølge deres frie amerikanske Borger- 
skab. 

Ved første Indtryk maatte Belleville 
vistnok se temmelig uselskabelig ud. 
Husene laa spredt langt fra hinanden 
med Kløfter, Dale, Skrænter og daarlige 
Veje imellem ; men saadan ser de fleste 



Fjældbyer ud. Hvad der derimod var 
ejendommeligt for Belleville, var det store 
Torv, der laa midt i Byen. Det var saa 
stort og om Sommeren saa grønt, at 
man godt kunde kalde det en Slette, og 
maaske var netop Husenes uselskabelige 
Beliggenhed i Forbindelse med Bysbør- 
nenes selskabelige Tilbøjeligheder Skyld 
i, at dette Torv var sorn en For- 
samlingssal eller en stor fælles Dagligstue 
for hele Byen. 

Her samledes unge og gamle, her 
legede Byens Børn, her drøftedes Belle- 
villes Velfærd, her fødtes og udvikledes 
Bysladderen, og mange vigtige og utal- 
lige uvigtige Forretninger afgjordes her. 

Til højre paa Torvet laa Byens episko- 
pale Kirke, god for baade Katholiker og 
Protestanter. Her var de fleste af Byens 
Borgere døbte, og de, der var gifte, 
viede. Der var kun gifte og ugifte Folk 
i Belleville, nogen Mellemting var utæn- 
kelig. 

Ved Siden af Kirken laa Skolen, der 
baade var for Drenge og Piger, og hvor 
Lærdom fordeltes frit og ligelig mellem 
alle, saa den ene ikke havde ret 
meget at lade den anden høre i den 
Retning. 

Til venstre paa Torvet laa Posthuset 
og Politistationen, to meget respekterede, 
men omtrent lige lidt besøgte Steder. 
Belleville havde ikke stort Samkvem 
med Omverdenen, og Befolkningen kom 
aldrig paa Kant med Politiet. 

Endvidere laa der, paa de to andre 
'Sider af Torvet, Bellevilles tre største 
og saa at sige eneste Beværtninger, to 
Apotheker, Byens to fineste Urtekram- 
forretninger, en Slagterbutik og en Ma- 
nufakturhandel, der paa Grund af Va- 
rernes Mangfoldighed godt kunde næv- 
nes ved mange andre Navne. 

Midt paa Torvet laa Byens Post, foran 
Posten stod et langt Vandtrug og paa 
begge Sider Krybber og Tøjrestolper, 
til hvilke man Dagen lang saa en Mængde 
Heste fortøjet, nogle opsadlede, andre 
forspændt landlige Køretøjer. 

Denne Post passerede alle Indbyggerne 
under deres daglige Færden. Farmerne, 
der kom ude fra Landet, maatte stoppe 
her for at faa deres Heste vandet. Her 
om Posten holdtes i Valgtiden politiske 
Møder, i Fredstiden Missionsmøder, det 
var Midtpunktet og Brændpunktet for 
Livet i Belleville, og derfor var det og- 
saa en gammel Skik at opslaa alle 
offentlige Meddelelser paa denne Post. 

Mr. Mc. Gregor averterede saaledes 
to prægtige Trækstude til Salg. Mr. 
van Busen ønskede en Hest, der kunde 
trække, til Købs. Mr. Jens Jensen ind- 
bød til Overslag paa Opførelsen af en 
ny Kostald. Der var en enestaaende 
god Buggy til Salg hos en Mand, der 
undertegnede sig selv „Mike" og kunde 
træffes mellem ti og fem ovre i en af 
Beværtningerne. Endelig var der én, der 



havde Brug for en rask Karl, som kunde 
malke. Men hermed var ogsaa alt ud- 
tømt, der kunde have offentlig Interesse 
i Belleville for den Dag. 

Fire, fem velindpakkede Farmere sad 
paa Bukken af hver sin Vogn og under- 
holdt raabende hinanden om Tømmer 
og Kvæg. Nogle sad paa Kanten af 
Drikketruget og drøftede Aarets Udsig- 
ter, andre var beskæftiget med Mule- 
poserne paa deres Heste eller besaa og 
befølte hinandens Dyr. Folk stod i 
smaa Klynger udenfor Butikerne og Be- 
værtningerne og snakkede, Skolebørnene 
havde Frikvarter og sloges og legede 
under Raab og Skrig foran Skolebygnin- 
gen. Udenfor Politistationen sad Sheriffen 
og Postmesteren, som sædvanlig tilknap- 
pet for Kulden, med Cigar i Mundvigene 
og gyngede paa Stolenes bagerste Ben. 
idet de underholdt hinanden om politiske 
Sager og betragtede den livlige Færdsel 
paa Kryds og Tværs over Torvet. 

Pludselig lød der galopperende Hovslag 
over den frosne Grund, og Folk i Belle- 
ville var nu engang hverken vant til Hast- 
værk eller Gallop. I det samme kom en Ryt- 
ter sprængende ind over Torvet, styrende 
lige mod den gamle Vandpost, som vilde 
han ride den over Ende. Farmerne paa 
deres Vogne strammede Tøjler og ryn- 
kede Pander, nogle brummede ildevars- 
lende, de, der ikke var paa Bukken, 
greb efter Hovedstolefi paa deres Heste, 
Børnene stoppede op i Legen, og alle 
Folk paa Torvet standsede brat midt i 
Snakken, saadant et Hastværk havde de 
da aldrig set. 

Da Hesten var tre, fire Skridt fra 
Posten, sprang Rytteren af, før Hesten 
endnu var standset, og medens denne 
af sig selv løb over mod Vandtruget for 
at styrke sig efter det hurtige Løb, rev 
Rytteren, hvem ingen af Landsbyfolkene 
kendte, et Papir op af den ene Lomme, 
Hammer og Søm af den anden, var i 
ét Spring oppe paa Drikketruget og 
havde med fire Slag sømmet en Med- 
delelse fast paa den gamle Post. 

Alle Farmerne rykkede nærmere og 
stod og stirrede paa Plakaten, Børnene 
udenfor Skolen kom løbende, Folk 
strømmede til fra alle Sider, jaselvPost- 

mesteren og Sheriffen, der dog ellers 
var rolige og besindige Folk. 

„John Simpson — Rovmor- 
der — Undsluppen fra Broom- 
well Fængsel" — stavede de sig 
mumlende frem. 

„Fem hundrede Dollars Be- 
lønning" — lød det saa fra alle Si- 
der — Fem hundrede Dollars Belønning ! 
Fem hundrede Dollars ! Fem hundrede 
Dollars . . . . ! 

I et Øjeblik var Rytteren nede ad 
Drikketruget igen og henne ved sin Hest. 

— Er han bevæbnet? raabte en Far- 
mer efter ham. Er det en stor Karl? 

— Han har ingen Vaaben, og han er 
saaret! raabte Rytteren, liggende paa 
Maven over Hestens Ryg, idet denne 
atter satte sig i Gang. Saa galloperede 
han videre, tværs over Torvet, ad Lande- 
vejen til den næste By. 

— Syv og treds Tommer! 
raabte en af Farmerne, der øjensynlig 
kunde læse hurtigere end de andre i 
Stimlen. Og hundrede og fem- 

ogtreds Pund! Aa, han er 

da ikke saa gevaltig stor ! 

— Han kan da ikke være ret farlig ! 
— Det er omtrent paa Størrelse med 
Mike! — 

Lidt mindre end dig, Jack ! — 

Aa, ikke mere end hundrede og 

femogtreds ! raabte fem, sex i 

Munden paa hverandre. — 

— Fem hundrede Dollars ! Fem 
hundrede Dollars! Fem hundrede Dol- 
lars ! lød det fra alle Kanler i 

Stimlen — 

En gammel, krogbøjet Farmer, støttet 
ved to Stokke, var standset foran Posten 
og betragtede, med de tandløse Gummer 
presset tæt sammen, længe Meddelelsen 
uden at blande sig i de andres Udraab. 
Saa smilede han, stavrede møjsommelig 
hen til Vandtruget, satte sig med stor 
Besvær paa Kanten, lagde forsigtig Kæp- 
pene paa Tværs over Skødet og stirrede 
en Tidlang ned mod Jorden med et 
tænksomt Gammelmands-Blik — 

— John Simpson ! — sagde han saa 
og løftede Ansigtet — Vent lidt, John 
Simpson, ham kender jo jeg ! Det var 
nok ham, der blev sendt til Broomwell, 



for at have slaaet Michy Cullen ihjel og 
røvet hans Penge. Der var ellers to, 
der blev taget. Men John blev sendt 
ind. Ja, det er vel snart sex, syv Aar 
siden 

— Er det ham? — raabte et Par 
Stemmer ivrig — Hed han John Simp- 
son? — 

— Jamænd er det ham ! — svarede 
den gamle og nikkede kort og bestemt 

— John Simpson ! — Jeg husker saa 
tydelig den Sag, som var den fra i Gaar. 
De fandt Michy liggende paa Landevejen 
med Hovedet slaaet ind og Lommerne 
vendt ud. De arresterede to, en Tramp 
og saa John, John nægtede ; men John 
blev sendt til Broomwell, skønt der var 
mange, der troede, at John aldrig havde 
gjort det. Jeg selv var iblandt dem, ja 
saamænd var jeg saa .... 

John Simpson var nu den for- 
kerte Mand ! — begyndte den gamle 
igen — Men John var en dum Fyr, og 
Betjenten, der tog ham, en snu Rad, 
der fik tusind Dollars for ham ! — Den 
gamle lo med et bittert Smil og rystede paa 

det furede Hoved Og nu er han 

til Salg igen, ja, saadan kan det gaa ! 

— — Og John blev ked af at være der 
længer ! 

Den gamle tav og blev siddende og 
smilede ned for sig — 

En Farmerkone var kommen fra 
Manufakturbutiken med Favnen fuld af 
Kl æde varer og Garn. Hun havde staaet 
ganske stille og hørt til, nu pludselig 
samlede hun sig og væltede hele sin 
Favnfuld af Pakker over Vognens Side. 
Idet hun satte Foden paa Navet af For- 
hjulet for at komme op, gav hun Man- 
den, der stod med aaben Mund og 
stavede paa Plakaten, et forsvarligt 
Albustød i Siden : 

— Ja, saa er det ret bedst, vi ser 
at komme hjemad ! — sagde hun, idet 
hun entrede op paa Bukken og lagde 
Haand paa Tømmerne — Klokken er 
mange, og Folkene skal ret snart ha' 
deres Middagsmad ! — 

— Ja, det tror jeg ogsaa ! — sva- 
rede Manden, idet han sprang over til 
Hestene og gjorde Tøjret løs, saa hur- 

tig i Bevægelserne, som hørte han alt 
Gryderne koge over der hjemme. 

Man ved jo aldrig, hvad de Lejekarle 
kan finde paa, mens man er væk ! — 
forklarede han, medens han satte sig 
ved Siden af Konen og greb Tøm- 
merne — 

Baade Manden og Konen smældede 
samtidig med Tungen, og Manden led- 
sagede Kommandoen med et Rap af 
Pisken, der bragte Hestens Bagben en 
fuld Alen op fra Jorden. 

Et Øjeblik efter var Vognen forsvun- 
den tværs over Torvet og hen ad Lande- 
vejen — 

— Ja, jeg tror nu ogsaa, jeg skal 
se at komme hjemad ! — brummede 
en anden Farmer uden at henvende sig 
til nogen bestemt. — Jeg lovede Mutter 
at komme hjem til Middag ! — 

— Kør! — raabte han, idet han 
rejste sig foran Bukken og langede et 
Piskeslag ned over Hestens Ryg, og saa 
et til — Kør! — og saa et Smæld 
gen — 

— Ja, jeg skal da heller ikke blive 
her hele Dagen ! — udbrød en ung 
Mand, svang sig paa en Hest og slog 
Hælene i Siderne paa Dyret. 

— Til vi ses ! — raabte han, idet 
han vendte sig i Sadlen og vinkede til- 
bage med Haanden. Saa satte han 
Hesten i Gallop og sprængte tværs over 
Torvet mod Landevejen — 

— Ja, jeg skulde jo et lille Slag 
omkring til Mr. Krowsky og se paa den 
Hest ! — mumlede en anden Farmer, 
der stod paa Bukken af sin Vogn og 
viklede det tykke Dækken omkring 
Benene — 

— Spring op bag i, din dumme 
Knægt! Drømmer Du, Charley! — 
tordnede han ned mod en halvvoksen 
Dreng, der var falden helt i Tanker 
foran Meddelelsen paa Posten. 

Drengen fo'r sammen. Den Stemme 
virkede som en Kæp paa hans Krop. I 
et Spring var han oppe paa Vognen. 

— Vi kan tales ved om de Stude i 
Morgen, Mc. Gregor ! — raabte en an- 
den Farmer, der ligeledes fik travlt med 
sit Køretøj ; men Mc. Gregor syntes ikke 
at høre ham 



Lidt efter var alle Farmernes Heste 
og Køretøjer forsvundne; men lige saa 
hurtig, som Farmerne brød op, kom 
der andre Folk til. De kom fra Husene, 
fra Beværtningerne/ fra Butikerne, fra 
Sidegaderne, de myldrede frem i hundred- 
vis, Mænd, Kvinder, Koner med Børn 
paa Armen, nogle kun halvt paaklædte 
i den bidende Vind, store og smaa, 
unge og gamle — 

Selv Præsten havde fra Vinduet i sit 
Studereværelse set den usædvanlige 
Sammenstimlen og kom nu, med Hæn- 
derne paa Ryggen, Pegefingeren mellem 
Salmebogens Blade og et faderligt Smil 
over det runde velnærede Ansigt for at 
se, hvilke verdslige Sorger, der kunde 
volde saadant Røre i det lille fredelige 
Belleville - 

Den gamle ved Vandtruget var igen 
begyndt at fortælle John Simpsons Hi- 
storie, til alle de nye Ansigter omkring 
Posten — 

.... Han blev aldrig rigtig over- 
bevist — fortalte han — han blev dømt 

paa Omstændighederne John 

var en dum Karl, der ikke kunde 
snakke for sig, han stammede, og han 
blev helt tosset under Forhørene .... 
Men Betjenten, der fangede ham, var 
ligegodt en snu Kammerat, han tjente 
tusind Dollars paa John og købte en 

Farm udenfor Arlington Kors 

ja, han er en stor Mand i Dag 

— Fem hundrede Dollars ! Fem hun- 
drede Dollars ! — lød det fra alle Sider. 
Hvisket eller raabt højt, var Ordlyden 
altid den samme — 

Mændene skyndte sig bort, saa hurtig 
som de kom. Skolebørnene tænkte ikke 
paa Frikvarterets Varighed, men stak i 
Løb hjem for at fortælle deres Forældre 
Nyheden. Konerne skyndte sig bort for 
at tale om Flygtningen med deres Mænd 
og pirre ved Belønningen, men alligevel 
blev den skiftende Slimmel om Posten 
større og større. 



V. 



Mc. Gregor piskede paa sin Hest og 
satte i strakt Trav henad Landevejen, 
medens han i flere Minutter sad og stir- 

rede frem over Hestens Hoved. Midt i 
Vognbunden bagved ham sad hans fem- 
tenaarige Søn, Gharley, med Armene 
slynget omkring Knæene og Blikket 
tankefuldt fæstet paa Faderens brede 

Ryg. 

Det gik for langsomt for Mc. Gregor, 
og med en Ed sprang han pludselig op, 
langede et hvinende Slag ned over He- 
sten og blev saa staaende oprejst foran 
Bukken med de slappe Tøjler i Hæn- 
derne — 

Langsomt rejste Sønnen sig og stillede 
sig bag ved Faderen med en Haand 
paa hver af hans Skuldre. En Tidlang 
stod de saadan uden at tale, saa be- 
gyndte Mc. Gregor, mere for sig selv 
end til Sønnen : 

— Det første en bortrømt Fange vil 

tænke paa, er at faa skiftet sit Tøj 

I den stribede Mundering kommer han 
ikke langt .... Ude mellem Fjældene 

finder han ikke Tøj Indad Byen 

til gaar han ikke Men i et hvil- 

ketsomhelst Udhus eller Ladebygning 
vil han være i Stand til at finde et gam- 
melt Overtræk .... Og har han først 

Overtrækket ! Guds Død ja ! 

Kør, kør! — og Pisken hvinede gennem 
Luften — 

Atter stod Fader og Søn en Tidlang 
tavse, slingrende fra Side til Side under 
Hestens hurtige Løb. Saa begyndte 
Faderen igen : 

Nej, mellem Klipperne blir' 

han ikke, han skal jo baade spise og 

drikke Og koldt er der paa 

denne Aarsenstid Han render 

til en Gaard Guds Død ja, han 

render til en Gaard . . . . ! Det skulde 
ikke undre mig, om man fandt ham paa 

et Høloft Paa mit Høloft! 

Kør! — og atter svingede han Enden 
af Tømmerne mod Hestens Ben — 

— Og hvis vi nu fandt ham, Far? 
— spurgte Drengen alvorlig — Paa Hø- 
loftet? 

Med en Bevægelse, som havde JÆc. 
Gregor helt glemt Sønnens Nærværelse, 
drejede han hurtig hele Overkroppen 
om mod Drengen og saa langsomt til- 
bage igen, førend han svarede : 

— Ja — saa bringer vi ham jo til 



Broomwell. Binder ham godt paa Hæn- 
der og Fødder og bringer ham tilbage. 
Og saa har vi gjort en god Gerning 
— tilføjede han — ved at have fanget 
en undvegen Forbryder, en desperat 

Karl, en Morder, en Rovmorder 

Og foruden det — fortsatte han efter 
et Øjebliks Nølen — vil vi have tjent 
vores fem hundrede Dollars ! — Han 
vendte sig om mod Drengen: Véd 
Du, hvad fem hundrede Dollars er! 

— Du skyder ham vel ikke, Far ? 
— r Skyder! — Aa nej, det er vel 

ikke nødvendigt at skyde. Naar man 
staar et Par Skridt fra en Mand, Du, 
og sigter paa ham med en dobbeltløbet 
Bøsse, saa farer Hænderne til Vejrs af 
sig selv — svarede Mc. Gregor med et 
Smil ; men i det samme kom der plud- 
selig Liv i den før saa alvorlige 
Dreng : 

— Lad mig være med, Far! — raabte 
han ivrigt. 

— Du! — Mc. Gregor betragtede 
Drengen fra Top til Taa med et for- 
undret Blik. 

— Ja, hvorfor ikke? — Gharley ka- 
stede Nakken tilbage: Jeg kender 
hvert Smuthul omkring Gaarden ! Skulde 
jeg ikke kende det bedre end nogen 
anden, saa tit jeg har rendt og leget 
Skjul derude . . . 

Mc. Gregor rystede langsomt paa 
Hovedet og drejede sig atter i Tavshed 
om mod Hesten — 

— Ja, Du er jo en lang Knægt! — 
begyndte han saa omsider. — Det er 
ogsaa sandt, hvorfor skulde Du ikke 
være med? Du er snart i den Alder, 
da man føler, man har Borgerpligt, 
og en Borgers første Pligt er vel at 
værne om Landets Love 

— Qg jeg kender Fjældene, Far, og 
Kløfter og Huler, som ingen andre ken- 
der .. . 

— Naar Du endelig vil ! — Mc. Gre- 
gor smilede — Jeg har ellers altid be- 
tragtet Dig som et Barn; men Du er 
jo snart voksen, Dreng ! — Mc. Gregor 
maalte Sønnen med Øjnene : Snart 
ligesaa høj som jeg ! — Ja, hvorfor 
ikke? Saa fra i Dag maa jeg vel 
betragte Dig som noget mere end et 

Barn. Men det vil jeg dog sige Dig, at 
faar vi fat i Flygtningen, saa bliver der 
sikkert raat Arbejde for baade Dig og 
mig! 

— Jeg er stærk, Far! 

Jeg véd, Du er stærk, Dreng ! — 
Mc. Gregor smældede med Tungen ad 
Hesten for at dæmpe det glade Smil, 
og idet han lagde Armen om 
Drengens Skuldre, løftede han med den 
anden Haand Pisken til Slag. Saadan 
maa tit de mest hærdede Mænd have 
Modvægt for selv den ringeste Ømhed. 
— Nu gik det i Gallop til Mc. Gre- 
gors Gaard, og det kan nok være, 
der blev Travlhed fra det Øjeblik, Vog- 
nen svingede ind gennem den lave 
Port — 

De to Lejekarle blev kaldt til, og 
alle fire med Kæppe og Knipler i Hæn- 
derne undersøgte Gaardens Staldbygnin- 
ger, Hønsehuse, Svinestier ogFaarefolde 
i alle Kroge og Kanter. Skurene, selv 
de, der var saa faldefærdige, at de i 
Aar og Dag havde staaet ubenyttet hen, 
blev nøje set efter, og stadig kom Dren- 
gen i Tanker om nye Steder, hvor en 
bortrømt Fange muligvis kunde finde 
Tilflugt. Tønder og Kasser blev vendt, 
Redskaber flyttet for at forsikre sig 
om, at Flygtningen ikke sad gemt bag 
ved dem, Høen i Loen gennemstukket 
paa Kryds og Tværs med lange spidse 
Stænger, Negene løftet — 

Nu vilde Mc. Gregor have opgivet 
at søge mere paa Gaardens Terrain, 
men saa kom Drengen i Tanker om de 
to gamle, udtørrede Brønde. Dernede 
maatte Flygtningen kunne gemme sig. 
Hurtig fik han fat i en lang Line og 
en Lygte og undersøgte Brøndene. 
Næppe havde han forvisset sig om, at 
Brøndene var tomme paa nær Tudser 
og Kryb, før han asede med den lange 
Brandstige. Forsigtig krøb han ad Stigen 
op til Tag efter Tag med Kniplen i 
Haanden og saa sig spejdende omkring ; 
men tilsidst maatte selv Charley opgive 
at finde Flygtningen paa Gaarden. 

Saa endelig trak Mc. Gregor og Char- 
ley i tykke Peltse. Farmeren tog sin 
Bøsse over Armen, Drengen kastede 
Kniplen over Skulderen, og efter for- 



svarlig at have tilset alle Døre, sluppet 
Hundene løs og sat Lejekarlene paa 
Vagt, skyndte de sig ud i Bjærgene. 

Der var fuldt af Folk derude — 

Oppe paa Fjældtoppene kunde man 
se bevæbnede Farmere staa med Haan- 
den over Øjnene og dreje sig langsomt 
rundt til alle Sider. Nede i Dalene gik 
de omkring, med Fingren paa Aftræk- 
keren af deres Bøsser, undersøgende 
Kløfterne i Fjældskrænterne eller kred- 
sende omkring Buskværk, der kunde 
være højt nok til at skjule en Mand. 
Nogle havde Hunde med som til rigtig 
Jagt, og med Næserne mod Jorden stø- 
vede disse frem og tilbage mellem Klip- 
perne, medens deres Herrer fulgte 
langsomt efter i Hundenes bugtede 
Spor — 

Der kom flere og flere Folk til. Ikke 
alene Omegnens Farmere og de smaa 
nærliggende Byers Indbyggere. Den 
store Belønning lokkede Folk helt borte 
fra Bristol og Arlington — 

De raabte til hinanden fra Fjæld til 
Fjæld. De standsede, hvor de mødtes, 
og spurgte Nyt om Flygtningen. Folk, 
der ellers til daglig undgik hinanden, 
syntes nu at have glemt alt ubehageligt 
Mellemværende. Mange, der aldrig havde 
set hinanden før, snakkede som gamle 
Bekendte. Alle var optaget af den ene 
Tanke, der ikke gav Rum for andre : 
Den bortrømte Fange — De fem hun- 
drede Dollars — 

Mc. Gregor gik langsomt ind og ud 
mellem Fjældene, spejdende hen over 
Skrænterne til begge Sider og ind i de 
dybe Kløfter. Han sparede sine Kræf- 
ter og brugte sin modne Forstand, me- 
dens Sønnen i ungdommelig Iver fo'r 
hen over Fjældenes Sider, som en 
Sporhund efter Vildt, ind i de dybeste 
Huler, tværs igennem det tætteste Krat, 
slaaende omkring sig mod Buskværkets 
Grene med drabelige Knippelslag — 

Ved Omdrejningen af et Fjæld saa 
Mc. Gregor en Mand staa og vende sig 
ledende fra Side til Side. Mc. Gregor 
dukkede bag en Klippeblok og blev 
staaende et Par Minutter i Skjul og 
fulgte hans Øjnes Retning — 

— Hallo ! — raabte han saa, da han 

havde overtydet sig om, at Mandens 
Blik ikke gjaldt noget bestemt. Manden 
fo'r sammen. Mc. Gregor smilede — 

— Har Du set ham, Max ? — raabte 
Manden ivrig, da hans Øje omsider 
faldt paa Mc. Gregor — Hvor Pokker 
kan han være? . . . Har nogen fundet 
hans Spor? ... Er Belønningen for- 
højet? . . 

Mc. Gregor stod et Øjeblik og stir- 
rede paa den andens Ansigt, som søgte 
han i hans Træk at finde Flygtningens 
skjulte Veje — 

— Næ, jeg har ikke set ham ! Og 
Belønningen er heller ikke forhøjet endnu, 

men den bli'r det vel nok ! Men hvad 

er det, Du har under Trøjen dér? — 
Mc. Gregor trak smilende hans Trøje- 
opslag lidt tilbage — Aa, en Brødkniv ! 

— Næ, jeg har ikke set ham, Du, God 
Lykke . , . . ! 

Mc. Gregor gik videre, spejdende i 
alle Retninger ; men idet han drejede 
omkring et andet Fjæld, saa han en 
Mand staa og bøje, strække og dreje 
sig foran Mundingen til en dyb og 
ujævn Fjældkløft - 

Mc. Gregor standsede forsigtig og 
fulgte atter Retningen af den andens 
Blik, bøjende og strækkende sig som 
denne, uden at lade sig se — 

— Ha, gamle Ven, skal jeg møde 
Dig her ! — raabte saa endelig Mc. 
Gregor og traadte frem med udstrakt 
Haand — Har Du set noget? 

— Er Belønningen forhøjet, Mac? 
Begge rystede smilende paa Hove- 
det, idet de trykkede hinandens Haand — 

— Jeg stod saamænd netop og tænkte 
paa, hvilken Guds Lykke det maatte 
være, om Flygtningen nu sad skjult 
derinde, og saa, saa sandt som jegstaar 
her, Max, saa kom jeg til at tænke paa 
Dine to Stude, der er til Salg, mine egne 
er snart for gamle til at trække . . . . 

— Vil Du købe dem? 

— Aa nej, aa nej, Max ! Den Her- 
rens Velsignelse kommer nu ikke til 
mig. Jeg er født til at slide og slæbe 

— Alligevel, Max ! Hvor meget er det, 
de koster? 

— Femogtreds Dollars. Men jeg maa 
videre. God Lykke ! 



Mc. Gregor gik, ledende med Blikket 
hen over Skrænterne efter Sønnen, der 
let som enBjærgged hoppede højt oppe 
under Toppen af et Fjæld; men oppe 
paa Skrænten blev Mc. Gregors BUk 
hængende ved en Mand, der med den 
ene Haand støttet til en Knippel og 
den anden skyggende over Øjnene stod 
og stirrede ud over Dalen — 

Mc. Gregor blev staaende og betrag- 
tede Manden, og lidt efter lidt kom han 
til at smile — 

Den Mand kendte Mc, Gregor. Han 
vidste, at hans Gaard var slaaet op til 
Auktion om nogle Dage. Det var vel 
hans sidste Udvej, om han nu kunde 
fange Flygtningen, Saa kunde han 
maaske lige købe Gaarden tilbage af 
Kreditorerne — 

Mc. Gregor smilede stærkere og stær- 
kere, jo dybere han kom i sine Tanker 
og vaagnede først op af sine Betragt- 
ninger, da Manden, støttet til sin Knip- 
pel, gik hen over Skrænten for at skifte 
Udsigt. 

Mc. Gregor gik ind i en lang smal 
Dal mellem to stejle Fjælde fulde af 
Kløfter og- Indhug, der kunde afgive 
Skjulesteder i hundredvis for en bort- 
rømt Fange. 

Lidt forude kom en Mand med Bøsse 
over Skulderen ham i Møde. Ogsaa ham 
kendte Mc. Gregor. Det var en ung 
Mand fra Belleville, der i det sidste Par 
Aar havde gaaet i Giftetanker til en af 
Landsbyens kønneste Piger — 

— Max ! — raabte han, da han endnu 
var langt borte — Har Du set Flygt- 
ningen? Hvor tror Du, han kan være? 
Er Belønningen forhøjet . . . . ? 

Mc. Gregor smilede mod ham med sit 
mest poliske Farmersmil og lukkede det 
ene Øje. 

— Er det Bryllup, Du leder efter 
herude mellem Fjældene ? Fem hundrede 
Dollars er en pæn Skilling at begynde 
Hus og Hjem for! Naa, hvor har Du 
tænkt at slaa Dig ned, hvis Du faar fat 
i Flygtningen? Hvornaar skal Du gif- 
tes .. .? 

— I Morgen ! — lo Manden — hvis 
Flygtningen bliver min ! I Aften kanske, 
hvis det ikke bliver for sent! Men et 

Spøg, Max, et andet Alvor. Har Du set 
Flygtningen? — Er Belønningen forhøjet? 
Mc. Gregor rystede smilende paa Ho- 
vedet. 

— Jeg løber ingen Risiko med den 
Fyr, Max. Jeg jager et Lufthultværs 
igennem ham, saa snart jeg ser ham ! 

— Ja, det gør Du klogt i. Saadan en 
Karl er jo heller ikke bedre værd end at 
blive skudt ned som en gal Hund .... 
Mere fik Mc. Gregor ikke sagt. En Lyd 
bagved fik ham til at dreje Hovedet. 
Der stod Charley ! Et Øjeblik stirrede 
Fader og Søn hinanden i Øjnene. 

— Saa skiltes de fra den unge Mand 
fra Belleville, men Drengen løb ikke 
mere omkring paa Fjældene som før. 
Han fulgte alvorlig ved Siden af Fade- 
ren. Han saa ikke engang omkring, men 
stirrede i Tavshed ned mod sine Fød- 
der. Denne Tavshed gjorde tilsidst 
ogsaa Faderen tavs, og længe gik de 
saadan ved hinandens Side. 



VL 



Mc. Gregor sad paa en Klippeblok, 
Charley sad paa en anden et Par Skridt 
borte, saadan havde de siddet i flere 
Minutter og stirret i Jorden mellem deres 
Fødder uden at tale. 

Saa langsomt løftede Mc. Gregor 
Blikket, og med Hovedet lidt paa Skraa 
iagttog han længe Sønnens tankefuldt 
— nedadvendte Ansigt. 

— Hør, Charley ! — sagde han saa 
endelig — Jeg forstaar jo nok, hvad 
det er, der saa pludselig gør Dig tavs og 
betager Dig Lysten til at lede efter Flygt- 
ningen. Du føler Dig betænkelig ved 
at jage efter en Mand med ladte 
Vaaben ! 

— Far, Du sagde jo selv, at Du 
ikke vilde skyde ham ! — svarede Dren- 
gen, idet han langsomt rettede Nakken 
og vendte sit alvorlige Ansigt op mod 
Faderen — 

— Skyde! Hvem siger, jeg vil 
skyde! Jeg er ikke ude paa Jagt ! 
Men jeg har nok taget Fejl af Dig, 
Charley. Jeg troede, Du var mere 
voksen, end Du er. Jeg troede, Du 
kunde forstaa .... 



Se paa mig, Dreng! Du 

kender dog Din gamle Fa'r! Tror Du, 
han er en Karl, der til hvilken som 
helst Tid er rede til Mord? 

Charley stemte Albuerne mod Knæene, 
bøjede Hagen ned i sine Hænder og 
borede atter Blikket grundende i Jor- 
den uden at svare. 

— Du tier, Dreng! Tror Du? — 
næsten raabte Mc. Gregor og bøjede 
sig helt ind under Sønnens Ansigt. 

Drengen rystede paa Hovedet bag 
sine Hænder. 

— Men Du har lært i, Skolen „Du 
maa ikke ihjelslaa" ? — kom det efter 
et Øjeblik langsomt og alvorligt fra Mc. 
Gregor. 

Charley bevægede Hovedet op og 
ned. 

— Og Præsten har lært Dig det 
samme? 

— Ja! 

— Og han lærte Dig ingen Undtagelser? 

Drengen rystede langsomt paa Hove- 
det, og Mc. Gregor og Drengen sad 
atter længe og tavse og stirrede ned for 
sig. 

— Men jeg siger „Nej" ! — busede 
det saa pludselig ud af Faderen — Der 
er Tilfælde, hvor Du har Lov til at slaa 
ihjel ! Og gik Du nu til Præsten, saa 
vilde han sige det samme. Og Skole- 
læreren med. — Dreng, det er ikke mere 
end en Time siden, jeg saa* ham selv 
med Bøsse over Skulderen . . . . ! 

Aa, jeg gi r Fan'en i baade 

Præsten og Skolelæreren, der kun for- 
staar at lære Jer Ramserne, saa vi 
gamle skal gaa som levende Forargelser 
for Jer dumme Knægte ! . . . . 

Hvad ! Øvrigheden har jo 

selv ladet slaa op paa Belleville Post, 
at den udlover en Belønning paa fem 
hundrede Dollars for Flygtningens Paa- 
gribelse ! Fem hundrede Dollars ! Død 
eller levende! — Død eller levende, 
Dreng ! — Øvrigheden indbyder 
ikke til Mord. Øvrigheden straffer 
Mord' . . . ! 

Se her, Dreng ! Denne Flygt- 
ning er rømt fra Landets Love. Han 
er Landets Fjende, Vi fører Krig med 
ham, for vi er Landets Borgere ! — I 

Krig véd Du da for Pokker, man omkring en Fjældkam, hvor han stillede 
har Lov at slaa ihjel . . . . ? sig lyttende foran en dyb Kløft, bøjende 
.... Hvad ! Véd Du ikke ? Har Du sig i Knæene og drejende sig i Hof- 
da aldrig lært Fædrelandshistorie i Sko- terne, idet han over Brillerne spejdede 
len ... .? ind. 

Tænk, hvad alle vore store — Kender Du ham? — hviskede 

Frihedshelte har gjort! De har mejet Mc. Gregor til Drengen. 

Fjenderne ned i Tusindvis ! — Tag Charley drejede sig helt rundt mod 

George Washington, den største og bed- Manden og kastede forbavset Nakken 

ste af alle Amerkanere, Landets Fader ! tilbage — 

Han har dræbt Mennesker i Hobetal, Schy ! — Mc. Gregor flyttede tyssende 

Du, og det var ikke Forbrydere, som Haanden op paa Drengens Skulder: 

Flygtningen her ... " Præsten ! Pas paa ham ! Nu skal Du se, 

Tænk paa Paul Jones, alle Charley ! Det var ham, der lærte Dig ! 

raske amerikanske Drenges Helt! — Han skal, saa Satan, selv lære Dig fil- 
Han udrustede Skibe, Charley, rejste til bage . . . ! 
sit eget Fædreland og dræbte sine egne Se ! Se, Dreng ! 
Bysbørn .... Manden tog en Sten op fra Jorden, 
. . . , . Se til Borgerkrigen, Dreng ! ogjmed en kejtet Armbevægelse kylede 
Tænk alle de Tusinder af Mennesker, han den dybt ind i Kløften og vendte 
som vore stolte Helte skød og ned- i det samme Kinden lyttende imod og 
sablede dér ! — Og mange af dem var hulede Haanden bag Øret — 
dog gode og agtværdige Borgere, skønt — Dreng, hvad tror Du, han kaster 
de jo i Forblindelse kæmpede for Sla- med Sten efter? Hvad tror Du, han 
veriets uretfærdige Sag . . . . ! lytter efter ? Der har Du Præsten ! Se, 

Se til den nyere Tid, hvis se ! — Mc. Gregor drejede Ansigtet 

alt dette ligger Dig for langt tilbage ! fra Præsten til Drengen og fra Drengen 
Se Sampson ved Santiago del Cuba. til Præsten. Chørley havde rejst sig paa 
Dewey i Manilla Bay . . . ! Knæ paa Fjældblokken, og med Over- 
Drengen løftede Hovedet og stirrede kroppen bøjet tilbage og Munden let 
ud for sig : aabnet stirrede han ufravendt efter Fa- 

— Ja, Fa'r, jeg forstaar det derens pegende Finger. 

Jeg forstaar det godt Men hvis _ Han er bevæbnet, Charley ! Jeg 

vi nu ikke behøver at skyde s fc a l vise Dig det ! Han fører Vaaben 

Eller hvis det er nødvendigt saa ve [ som j e g, g dog siger han „Du 

Men vi raaber ham først an og sigter maa ikk e ihjelslaa"! — Hvad Pokker vil 

paa ham Saa skyd ham i Be- han med Vaaben, naar han ikke maa 

nene, Fa'r .... Vi er to ... . Og bruge dem . . ? 

jeg er stærk Stærkere end Du _ K om! - hviskede Mc. Gregor, 

*or .... Vi kan overmande ham og idet han forsi ^ rejste é t de 

binde ham og føre ham tilbage til ^ Sønnen ^ ^ J hans &J en i e Sffl _ 

rængslet . . . y^„ 

— Det er rigtigt, Dreng ! Hvem B * „ , , ,. 
ønsker at se Blod, naar det ikke er - . Se > f Far ' nu sø * er han efter en 
nødvendigt? Naturligvis, Charley, vi raa- bten 1 £ en# 

ber ham først an! Men stopper han — Naa, Dreng, hvad tror Du, han vil 

ikke, saa husk, at naar det gælder med Stenen ! — lo Mc. Gregor. 

Landet og dets Love, saa er den en- — Se, nu skal han til at smide ! — 

keltes Tanker og Følelser intet . . . hviskede Drengen fnisende — 

Mc. Gregor standsede pludselig sin — Hallo, Hr. Pastor ! raabte Mc. 
Ordstrøm, lagde Haanden paa Drengens Gregor pludselig og løb frem med Søn- 
Knæ og pegede med den anden paa nen ved Armen: Er De ogsaa paa 
en Mand, der netop kom søgende frem Jagt? 

Præsten tabte Stenen ud af Haanden 
og fo'r let sammen som overrumplet i 
en ulovlig Gerning, men han samlede 
sig hurtig, foldede Armene over Brystet 
og vendte et smilende Ansigt mod Mc. 
Gregor. 

— Paa Jagt? 

— Ja, paa Jagt efter Flygtningen, 
mener jeg naturligvis ! — lo Mc. Gregor 
og klemte samtidig Gharley i Armen, 
saa haardt, at Drengens Ansigt fortrak 
sig derved; men efter Trækningen kom 
et bredt Smil. 

— De spøger, Mr. Mc. Gregor. Jeg 
gaar min sædvanlige Eftermiddagstur, 
og hvad er vel naturligere, end at jeg i 
Dag gaar ud og ser paa Røret! — 
svarede Præsten og skuldrede sin Vær- 
dighed til Afvæbning — 

.... De ser .. . paa min Lomme, 
Mr. Mc. Gregor ! — vedblev Præsten og 
drejede sig undvigende, idet Mc. Gregor 
bøjede sig helt forover mod den bug- 
nende Baglomme og oven i Købet slog 
Diplomatskødet til Side og nærmede 
sin pegende Finger mod Udvæksten. 



— Se, Dreng ! — raabte Mc. Gregor 
og nikkede hen til Sønnen. 

— Selvfølgelig er jeg bevæbnet ! — 
stammede Præsten. — Tror De, jeg 
under slige Omstændigheder vilde gaa 
ubevæbnet udenfor en Dør! 

— Men De maa jo ikke ihjelslaa ! — 
citerede Mc. Gregor og saa med et 
skraat Smil op mod Præstens Ansigt. 
— Hvad Pokker vil De med Revolver i 
Baglommen ? 

— Aa, der er Tilfælde, Mr. Mc. Gre- 
gor, hvor det endogsaa er éns Pligt at 
ihjelslaa ! 

— Hvornaar? Lad os høre, Hr. Pa- 
stor ? — lo Mc. Gregor, og atter klemte 
han Drengens Arm saa voldsomt, at det 
sitrede gennem hele hans Legeme. 

— Naar Øvrigheden og Landets Love 
fordrer det ! — svarede Præsten, vendte 
sig og gik — 

— Rigtig! Saa er vi jo af samme 
Mening! God Lykke, Hr. Pastor! God 
Lykke! — raabte Mc. Gregor efter 
Præsten, og Drengen lo, da Faderen 
trak ham med i modsat Retning — 

(Sluttes.) 



Hørup i dansk Politik. 

Af Edmund Warburg. 
Foredrag holdt d. 20. Novbr. 1906 i Frisindet Ungdom. — Citaterne fra 
„Hørup i Skrift og Tale." 



Fra Midten af Halvtredserne til 1861 
falder Hørups Uddannelse som Latin- 
skoleelev i København. 

Fra Nordsjælland i Nærheden af 
Ods, der hvor Landet har høje Bakker 
og dybe Dale, hvor der er noget kraf- 
tigt sammentrængt eller trodsigt over 
Landet, fra det heroiske Sjælland, 
som Vilh. Andersen har kaldet det, 
kom Hørup ind til København. 

Ind i Byens Spidsborgerlighed og 
æstetiske Travlhed havde kort forin- 
den Søren Kierkegaard kastet sine 
Øjeblikke. Dommedag over det æste- 



tiske var blevet forkyndt religiøst, og 
den store Forkynder var gaaet bort i 
Øjeblikket. 

Andre og stærke Dønninger var 
samtidigt gaaet gennem vort offenlige 
Liv. Medens Krimkrigen stod som et 
Uvejr over Evropa, haVde vi her- 
hjemme vor lokale Byge. 

Den næsten 80aarige Anders Sandøe 
Ørsted, der i 1848 havde trukket sig 
tilbage fra Gehejmestatsraadet gen- 
nem en Bagdør, den Gang da Rends- 
borg Fæstningen med Statskassebe- 
holdningen var faldet i Oprørernes 

Hænder, og da Københavns Borgere 
havde samlet sig paa Pladsen foran 
Slottet, denne gamle Herre havde i 

1853 som Konseilspræsident fattet 
Mod. til at forsøge paa at tilvejeskaffe 
en Pæliesforfatning for Kongeriget og 
Hertugdømmerne. Hans Porslag gik 
ud paa en absolutistisk Forfatning for 
Fællesanliggenderne jævnsides med 
o. Juni-Grundloven for Kongerigets 
indre Anliggender. 

Ved sit Porslag tækkedes han Hol- 
stenerne, men skaffede sig en ret 
voldsom Opposition paa Halsen i 
Kongeriget. Denne forsøgte han at 
knægte ved at afskedige Embeds- 
mænd, der stod saa langt fremme i 
offenligt Liv som Andræ, Hall og 
Monrad, og ved at rejse 40 Justitssager 
mod den Del af Pressen, der var mest 
læst, mod Dagbladet og Fædrelandet. 

Men Ørsted var den Gang hverken 
nogen mægtig Mand eller Udtryk for 
nogen Magt. Ved Udgangen af Aaret 

1854 var han alierede styrtet. To af 
de Embedsmænd, han havde afskedi- 
get, blev Medlemmer af Ministeriet, 
der afløste hans, Pressesagerne endte 
i Frifindelse, og hans Ministerium 
sattes under Rigsretsanklage. 

Det var en Omskiftelse, der med 
Føje maatte vække Forundring. Tæn- 
ke sig, at 40 Justitssager, rejst af Ør- 
sted, denne store Retslærde og store 
Retspraktiker, han, der var Mester for 
al den Visdom, som Dommerne hav- 
de indsuget — endte i Frifindelse. 
Tænke sig, at Ørsted, denne Norm 
for Ret, denne Udbygger af Rettens 
Institutioner, blev sat paa Anklage- 
bænken — det var en Omskiftelse. 

Men ingenlunde nogen Omvælt- 
ning. 

Vel var man ude over den rene Idyl 
fra Frederik VFs Dage, under hvil- 



ken det ansaas for utilbørligt at gøre 
sig Rede for Statens og Samfundets 
Fremtarv, naar det ikke skete efter 
Kongens udtrykkelige Opfordring og 
til Brug for hans gehejme Overvejel- 
ser. De nationalliberale lagde et 
Stykke mellem sig og Frederik VFs, 
Mænd, men ikke nogen Verden. De 
nationalliberale optraadte i „Repræ- 
sentationen" og talte til Nationen. De 
skrev i Aviser, tumlede med Flyve- 
skrifter og koketterede med — Folket. 
I meget og uvæsentligt skilte de sig 
ud fra det Frederik VI. 'ske. Men i 
noget var de ikke faldet langt fra 
denne Stamme. Deri, at for dem 
havde Politik ikke sin egen Teknik, 
sine egne Love, sine egne Kræfter. 
For dem var Politik en videnskabelig 
Syssel udenfor Arbejdsstuen med 
Statssager. Som Videnskabsmand 
var man selvskreven til at nyde Magt 
og udøve den. Med en Eksamen 
kunde man altid puttes ind i et Geled. 
Men uden et Eksamensstempel kunde 
man ikke for Alvor eller i det lange 
Løb staa s6m fuldgod i offenligt Liv. 

For de nationalliberale gjaldt det i 
Politik først og sidst om at repræsen- 
tere. Det var en Fordring, mente de, 
som Politik ufravigeligt stiller, og som 
de havde Interesse for og Lyst til at 
fyldestgøre. Fine i Snittet, glatrage- 
de, hvidslipsede og med knirkende 
Støvler, uden Hverdagens Pletter og 
Gadens Søle, abstrakte og aflagrede, 
uden Virkelighedens Genvordigheder 
og Livets Alvor, skred de frem i deres 
Herlighed, sikre paa deres Overmagt 
og Almagt. Hvor var den almindelige 
Dannelse at finde uden hos dem? 
Hvad var almindelig Dannelse andet 
end det, de sad inde med? 

Saa megen Fornemhed, saa megen 

Anstand! Der staar endnu Skær 
deraf. Men Ulden manglede. 

De nationalliberale blev finere og 
finere, medens Politiken blev grovere 
og grovere. For at bevare sig hildede 
de nationalliberale sig i Selvgodhed 
og Fordom, lukkede de sig inde i sig 
selv. De viste Foragt, hvor der var 
Brug for Forstaaelse, Uforskammet- 
hed, hvor Hensynsfuldhed hørte til, 
og Ligegyldighed, hvor der krævedes 
Aarvaagenhed. 

Det grove, som de nationalliberale 
stødte paa i Politik, var Bondevenner- 
ne, der kom i Kraft af den alminde- 
lige Valgret. De søgte deres Formaai 
der, hvor de havde deres Tarv, og aad 
sig ind paa Livet af de nationallibe- 
rales Repræsentation. Saalænge de 
ikke anfægtedes i Udøvelse og Udfol- 
delse af denne, mente de, at de, af 
Hensyn til de Pligter, som Repræsen- 
tation paaiægger, var uegennyttige, 
medens de ansaa Bondevennerne, der 
søgte deres eget, for lavsindede og 
umedgørlige. Disse Egenskaber for- 
værrede sig i de nationalliberales 
Øjne, medens Aarene gik, og Bonde- 
vennerne stempledes tilsidst af de 
karaktergivende Nationalliberale som 
hævngærrige, graadige og forvorpne. 

Længe, længe svang de nationalli- 
berale med Myndighed og Styrke 
Svøben over Bondevennerne. Oprin- 
deligt havde de indtaget en fremskudt 
Plads i den parlamentariske Debat ved 
Tschernings Bistand. Da han stod i 
deres Spidse, var han frygtløs, ar- 
bejdsdygtig, voldsom og sikker, han 
alene som et helt Regiment. Senere 
stod han et Stykke fra dem, og de var 
noget hæmmet i deres Vækst. 

Efter det store Sammenbrud i 1864 
blev de nationalliberale stillet overfor 
Valget mellem at vige for det store 



Hartkorn, som de i sin Tid havde skudt 
tilside, og Bondevennerne, i For- 
ening med hvem de dog havde fore- 
taget flere Strejftog. De valgte at vige 
for Hartkornet og slog sig paa Foragt 
for Bønderne. De nationalliberale 
havde set, at Bønderne dukkede sig 
for deres Udfald, hvis Ondsind og 
Drillevornhed var sikker paa Bifald 
fra Købstadens Spidser. Da alt det, 
der var de nationalliberales, laa i 
Grus omkring dem, klamred de sig til 
Foragten for Bonden. De mente heri 
at have den Klippe, der var urokkelig. 
De var sikre paa, at Bondevennerne 
ikke fra de nationalliberales Kreds 
vilde erobre en Feltens Mand, hvis 
Skyts kunde naa dem. De regnede 
ikke med, at der fra Bondens eget 
Dyb kunde skyde en Kraft frem, der 
vilde blive de nationalliberales Bane. 

II. 

Da er det, at dansk Politik bliver 
beriget med det, der er Hørup. 

Fra den danske Bonde kommer Hø- 
rup, fra det heroiske Sjælland. 

Stærk og blond, fyrig og ædru, 
hærdet og følsom. 

En tung Ro, et prøvende Blik og en 
fast Haand. Vilje i Holdning og Ka- 
rakter i Trækkene, der er ladet med 
Smil. 

Saaledes staar han der, træfsikker 
og fuld af Lune. 

Han staar der paa Bondens Side og 
som Bonde. Han føler som Bonde, og 
Bonden er hans Ære. 

Bonden styrer sin Lod og leder sin 
Drift, han raader over Fæ og Jord, 
men i Arbejdet tager han en Haand 
med, Side om Side med Arbejderen. 
Bonden er Selvstyrer og Arbejder. 
Han sletter Skellet mellem Over- og 

Underklasse. Bonden er Virkelighe- 
den og Magten. 

Ind i de nationalliberales Foragt 
for Bonden kommer Fanfaren fra 
Hørup : Bonden skal ikke forsvares, 
nej, han skal ikke taale Angreb, end- 
sige da, at der vises ham Foragt. Og 
han siger til Bønderne : I — I er den 
offenlige Mening, I er Maalet og I er 
Dommen. 

III. 

Ved Afstamning og Opdragelse 
havde Hørup let ved at stille sig paa 
Bondens Side. Det havde mange 
gjort før han. Men Hørup foretrak 
Bonden for den dannede Købstads- 
mand. Det var det, der kom til at 
bide. 

Tid til anden havde Bonden sendt 
en Søn til Købstadens Latinskole, for 
at han, foruden den hjemmegjorte 
Vadmel, skulde udstyres med den 
Dannelse, som gjiorde de nationallibe- 
rale saa frygtede. Men disse Sønner 
følte sig stillet overfor Valget mellem 
Vadmelen og Dannelsen og foretrak 
den sidste. De vilde erobre Dannel- 
sen, men det var Dannelsen, der ero- 
brede dem. Selv Berg anlagde de na- 
tionalliberales sorte Frakke og hvide 
Slips. 

Anderledes med Hørup. Han vilde 
kun Dannelsen for at hævde Bonden. 

Naar man, efter det historiske For- 
løb, ser tilbage paa det, der er sket, 
falder det saa selvfølgeligt og lige til. 
Vil man rigtigt have fat paa Gennem- 
brødet, maa man om paa den anden 
Side af det historiske. 

Kun paa den Maade kan man blive 
klar over Oprindeligheden hos Hørup, 
over hans Karakters Art og Styrke. 

I Tidernes Morgen hviler Adgangen 
opefter i Samfundet paa Fødsel. Tid- 



ligst er det Adlen, der skaffer sig po- 
litiske Beføjelser og forsøger paa at 
forbeholde sig disse med Udelukkelse 
af de andre Samfundsklasser. 

Længe spærrer Adkomsten ved 
Fødsel for Borgeren, der vil have et 
Ord med i Laget ved Afgørelse af 
Samfundsspørgsmaal. Borgeren be- 
kæmper Adkomsten ved Fødsel som 
en Fordom. Hans virksomste Middel 
imod denne er at dygtiggøre sig ved 
Kundskaber. Rationalismens og Li- 
beralismens store Periode oprinder. 
Intellektet, Tanken, Bogen benyttes 
som Sprængningsmidler. Og de vir- 
ker. Borgerstanden holder sit Indtog 
i Samfundet og naar op til dets Magt- 
poster. 

Da Borgerstanden havde drevet det 
saa vidt, forsøgte den at bevare sine 
Beføjelser med Udelukkelse af de an- 
dre Samfundsklasser. Den benytter 
sin Dannelse, der burde være et For- 
trin, som Fordom. 

Det er denne Fordom, som Hørup 
midt i Striden, midt i Udviklingen, 
opdager og bekæmper. 

Han bekæmper den paa to Maader 
For det første opløser han denne Dan- 
nelse i de Brokker, hvoraf den bo- 
staar. Denne Dannelse ejer ikke en 
Fond af Viden, der giver Udsyn. Den 
er en Fernis, et ydre Lag, et Kund- 
skabshovmod. Den er et Erasmus 
Montaneri. 

For det andet putter Hørup Bog- 
kundskaben ind mellem de andre 
mange Faktorer, der virker i Samfun- 
det, og anbringer den som Fux imel- 
lem dem. Det er ikke Brillerne det 
kommer an paa, men Øjnene. 

Før Hørup regnede Bønderne i 
dansk Politik med de nationalliberales 
Bistand. Bønderne ventede, at deres 
Krav og Samfundsstilling for de na- 

tionalliberale skulde blive en Virke- 
lighed, som de forstod og vilde aner- 
kende. 

Herimod træder Hørup op. Arbejdet 
skal ikke gøres i Forstaaelse med de 
nationalliberale, men ved deres For- 
trængelse. De nationalliberale skal 
ikke være en Sagkundskab, som Bøn- 
derne maa ty til. Bonden er den of- 
fenlige Mening, Maalet og Dommen. 
Naar de nationalliberale gennem- 
skues, er de, trods alle deres Herlig- 
heder, kun en Klike, et Konsortium. 
Det maa falde som Skel fra Bøndernes 
Øjne. De maa se, at de nationallibe- 
rale er saaledes og ikke anderledes. 

IV. 

Foruden Hørups Afstamning var 
der noget andet, der havde rustet ham 
til den Kamp, som han indledte, og 
som skulde vare i 30 Aar. Dette andet 
var Søren Kierkegaard. 

Af dennes Skrifter, som Hørup hav- 
de dybt gennempløjet, havde han 
modtaget et stærkt Indtryk. Hvad 
Hørup har ydet af Utrættelighed og af 
Tankens Klarhed for at forjage Skin- 
net og Fantasteriet, for at indstille 
sine Landsmænd paa Nøgternhed, 
Ædruelighed og Aarvaagenhed, har 
sit store Forbillede i Kierkegaard. 

Kierkegaard, der selv var rigt ud- 
styret æstetisk, har i sit Folk, der 
æstetisk er anlagt paa Smaahygge og 
Nittengryneri, præket den religiøse 
Dommedag over det æstetiske. 

Af Kierkegaard har Hørup lært, at 
Vejen fremad til det næste Stadie gaar 
gennem en Dommedag. Kierke- 
gaards Vej førte til „den Enkelte", 
Hørups til — den almindelige Valg- 
ret. 

Hørups Dommedag er ligesom Kier- 
kegaards over det æstetiske. Men 



Hørup har i sit Folk holdt politisk 
Dommedag over det æstetiske. 
Han har forklaret os det saaledes : 
„li Aarhundrede havde vi arbejdet i 
en eneste Evne, vi havde ikke dyrket an- 
det menneskeligt end Fantasien. Al vor 
Dannelse var litterær. Hele vor Litera- 
tur fantastisk. Vi havde fortsat dette i 
en Politik, der ikke var andet end et 
Æventyr og en Illusion. Det begyndte 
med Slaget paa Rheden, det endte med 
Flugten fra Als. Efter at dette Stykke 
Danmarkshistorie var faldet sammen i 
det store Sammenbrud i 1864, var Bonde- 
realismens Tid kommen. Det brede, ma- 
terielle Folk op imod det spinkle, ud- 
pinte Aandsaristokrati, Politik i Stedet 
for Æstetik." 

Æstetiken er Faren, og den lurer 
overalt. Den sniger sig som Grundtvi- 
gianisme ind hos Bønderne. „Grundt- 
vigianisme er Æstetik lavet til for 
Menigmand, Nationalliberalisme om- 
sat til Folkebrug." Æstetiken maa 
stanses. Midlet er Politik. Alvoren i 
Politik er den almindelige Valgret. 
„Den almindelige Tilstand i Evropa, 
hvor nogle Tusinde Familier er den 
offenlige Mening, og Millionerne ikke 
andet end Bønderne og Soldaterne i 
Komedien", forekom ham latterlig. 
Det er den almindelige Valgret, der er 
Alvoren. 

Det er denne Alvor, der bliver 
Trækket i Hørups hele Politik og 
Virksomhed. 



V. 

Der er ofret megen Eftertanke og 
spildt meget Blæk paa at undersøge, 
hvorvidt den almindelige Valgret har 
nogen Berettigelse. Betænkeligheder- 
ne ved den kredser om, at den almin- 
delige Valgret virker alene ved sit Tal. 
Den har blot Tallet og mangler i Reg- 
len Kundskaberne. 

Betænkeligheder af denne Art har 
aldrig stanset Hørup. Den alminde- 
lige Valgret behøver ikke at være be- 
kymret for, at den ikke skal kunne 
skabe noget, der er lige saa godt som 
det, der skyldes de tidligere her- 
skende politiske Kræfter. 

Samfundet har været bygget paa 
Kirken. Den drev det til Kætterbaal 
og Høxeprocesser. Derefter har Sam- 
fundet været bygget paa Dynastiet. 
Det søgte Land og udvidet Herlighed 
og lod Folket bløde derfor. Samfun- 
det er bygget paa Overklassen. Den 
har drevet Handelsinteresserne saa 
vidt ud, at hele Overskudet, der frem- 
kommer, forsvinder til Rustninger, 
der skal sikre det oparbejdede Mar- 
ked. Den almindelige Valgret behøver 
ikke at være ideal for at være bedre 
end de politiske Kræfter, der har væ- 
ret dens Forgængere. 

For Hørup er den almindelige Valg- 
ret en Realitet, en politisk Naturlov. 
Man maa tjene den for at herske ved 
den. Saaledes er dens Væsen. Den 
kan bekæmpes i Moralens, Religio- 
nens, Sagkundskabens eller Kongens 
Navn. Det viser kun, at der i Verden 
er de modstridende Kræfters Spil, 
hele Friktionens Besvær. Men det 
gælder ikke om at neutralisere, at for- 
lige disse Kræfter, det gælder om at 
udvikle dem. Lad Moralen, Religio- 
nen eller Sagkundskaben være ' god 
for sig, udadtil kan de kun herske ved 
den almindelige Valgret. Og de maa 
tjene den for at herske ved dens 
Hjælp. 

Hvor den almindelige Valgret har 
sin Plads i Forfatningen, virker den 
baade som Samvittighed til at skelne 
ondt fra godt, og som Logik til at 
skelne mellem det, der er Mening i, 
og det, der er Vrøvl. Alle disse Egen- 



skaber er udtrykte i Ordet Parlamen- 
tarisme. Og denne atter i den af alle 
Skriftkloge hadede Sætning: Ingen 
over og ingen ved Siden af Folketin- 
get. 

For Hørup staar den almindelige 
Valgret ikke som en Modsætning til 
Overklassen. Den almindelige Valgret 
er der baade for høj og for lav. En- 
hver har Adgang til at vinde den, og 
enhver bør, politisk, forsøge at vinde 
den. Principet i den er netop, at snart 
har et Parti, snart et andet vundet 
dens Gunst. Den almindelige Valgret 
opløser sig opefter i : Regering ved 
skiftende Partier. 

Nedefter skal den almindelige Valg- 
ret udløse: Tillid og Ansvarsfølelse. 
Skal. Men her ligger et Fremtids- 
spørgsmaal. Den almindelige Valgret 
har i Samfundet kun udfoldet sig i 
Krydsning med andre Kræfter og har 
været optaget af at bekæmpe dem, der 
har villet hæmme den. Endnu har 
Prøven paa, om den kan udløse Til- 
liden og Ansvarsfølelsen, ikke været 
gjort rent. Men de vil blive fordret 
stærkere og stærkere. Viviani har i 
det franske Deputeretkammer været 
ude efter dem. I den Politik, hvori 
Hørup stod, arbejdede han ikke i den 
almindelige Ansvarsfølelse, men for 
den. 

VI. 

Uden en Myndighed og Styrke som 
Hørups til at gribe en Idé og gøre den 
til Realitet vilde vi ikke have oplevet 
den politiske Kamp, der i 30 Aar stod 
her i Landet. Ved Dybden i hans Til- 
egnelse, ved Rigdommen i hans Ud- 
foldelse, ved hans Mod og Udholden- 
hed har vi faaet Strejflys over de gi- 
gantiske Kræfter i Politik. 

Hørup var ikke en Fornuftpoliti- 

ker, der havde sin Næse, Følehornene 
og sin Profit i Politik. Hørup var af 
Karakter, af Hjerte Politiker. Han var 
Politiker af Blodet. Medens andre i 
Politik finder sig tilrette ved Skelne- 
mærker radikal-konservativ, fordi de 
ikke er stort mere end nogle, der hu- 
sker deres Børnelærdom, lodded Hø- 
rup med den almindelige Valgret. — 
Den, der politisk forlader denne, opgi- 
ver den som Grundlag, er fra en Side 
set en Forbryder, fra en anden Side 
set en Fantast. Snart ser man ham 
sætte sig, politisk, ud over godt og 
ondt, ser ham melde sig til Tjeneste 
hos Vilkaarligheden, Uvornheden, Tøj- 
lesløsheden, snart ser man ham sidde 
fast i Forblændeise, oppe i Heltedyr- 
kelse og andet Postyr. 

Paa disse Hørups politiske Grund- 
egenskaber har man villet reducere 
ham til Lyriker. Det vil sige, at vi, 
æstetiske som vi ei\ har villet nyde 
ham og maatte nyde ham, men at vi, 
upolitiske som vi er, ikke har kunnet 
flnde hans Plads som Politiker. Vi har 
anlagt æstetisk Maal og Dom paa 
Politik. 

Denne Rangfølge lod Hørup ikke 
staa uanfægtet. Aldrig blev han træt 
af at hævde Politik som en selvstæn- 
dig Aandsvirksomhed, ikke blot jævn- 
sides med, men forud for Videnskab 
og Kunst. Hver Aandsvirksomhed har 
sin Husholdning, sin Økonomi, Poli- 
tik mangler ikke sin, men tro blot 
ikke, at den er det samme som Sag- 
kundskab. 

„Medens Kunsten pynter sine Dukker 
og flytter sine Brikker og suverænt be- 
stemmer sine Heltes Skæbner, tumler 
Politiken med levende Viljer og med 
Mennesker af Kød og Blod. Ved Kun- 
stens Kampe møder Folket som Tilskuer, 
i Politiken er alle selvhandlende, og en 



Tilskuer det ringeste et Menneske kan 
være." 

For saavidt Hørup rækker ud over 
det politiske Felt, er det ikke det lyri- 
ske, han betræder, men det profeti- 
ske. Med Profeterne har han det fæl- 
les, at han aldrig støtter sig paa no- 
gen anden Autoritet, aldrig paa noget 
andet Grundlag end sin egen tætte 
Forvisning. Uden nogen Overlevering 
træder de i en Værdis Tjeneste, den 
bryder ud af dem, de vidner for den. 

Sit Slægtskab hermed har Hørup 
været opmærksom paa. Der høres 
Selvkarakteristik i disse Ord : 

„Naar Videnskaben, Kunsten og Lite- 
raturen har udtømt deres frem og til- 
bage for Overklassen, hvor de hører 
hjemme, kommer der en Dag, hvor der 
skal ske noget, og den kommer altid med 
en Appel til det store, menige Folk. Det 
er Profeternes, Omvælternes, Agitatorer- 
nes Dag, men deres Dag kommer aldrig 
i den adækvate Form, og dog vilde det 
være sørgeligt, om slige Dage ingensinde 
gryede i Øst, ti det er paa disse Dage, at 
Livet forynges og fornyes." 

Paa en saadan Dag i sit Liv har Hø- 
rup viet sin Mund og sin Pen til Kamp 
mod Militarismen. 

VIL 

Militarismen er Anarkiet fra oven, 
den store Fornægter af Rettens Væ- 
sen og Idé. Medens det ledende Prin- 
cip i denne er, at ingen maa tage sig 
selv tilrette, men enhver skal tale og 
dele sig tilrette, er Militarismen Vil- 
kaarligheden sat i System. Staten for- 
drer af sine Borgere, at de skal tale og 
dele sig tilrette, men selv evner Sta- 
ten ikke at hævde sig ved disse Mid- 
ler. Retten har ikke Styrke til at gøre 
sig gældende som Norm mellem Sta- 
terne. Den fejes til Side af sin For- 
nægter, af Magten. Selv om der kun 

rustes for Bevarelse af Freden, er 
Retten fornægtet. At Ret er Maalet er 
ikke tilstrækkeligt, naar Midlerne 
ikke er Udøvelse af Ret. Retten helli- 
ger aldrig Midlet. Af Magt gror der 
aldrig Ret. Anarki fra oven avler 
Anarki nedefra. 

Hørups Nidkærhed paa Ret forso- 
nede sig aldrig med, at den skulde 
stanse ved Landets Grænse. Han ivred 
for at gøre Retten levende, at gøre den 
til et Værn. Han søgte at nedbryde de 
Skranker, der rejses mod Retten. Han 
paaviste, hvor stor en Tillyvelse der 
er sket i Nationalitetens Navn. Hvor- 
ledes der, under Paaberaabelse af Na- 
tionen, sker Forsøg paa at forlokke 
Folket fra det jævne til det søndags- 
klædte, fra dets daglige Gerning til 
Fanen, fra dets Godmodighed til det 
stortalende, det brovtende, det selv- 
gode. 

For Hørup er Provisoriet og Milita- 
rismen to Sider af samme Sag. Provi- 
soriet fandtes praktisk i dansk Politik, 
før det første Provisorium udstedtes. 
Det var der fra den Dag, da der true- 
des med det. I Truslen om det er 
allerede Forfatningen fornægtet. I 
Truslen ligger, at man vil ikke tale 
og dele sig tilrette. Med Truslen gri- 
ber man til Magtmidlet. Det er Over- 
klassen, der anser sin Magtbevarelse 
for mere betryggende for Samfundet 
end Retten. Overklassen vil, at dens 
Hegemoni skal være Punktum i Sam- 
fundsudviklingen. Overklassen paa- 
staar, at naar den ikke fordeler Lys 
og Skygge, vil Mørket indtræde. 

Ved Nellemanns Død har Berling- 
ske Tidende oplyst, at efter hans Syn 
paa vor Forfatning indeholder den 
kun under Forbehold en Indskrænk- 
ning i den absolute Kongemagt. Da 
den almindelige Valgret vilde gøre 



sig gældende som denne Indskrænk- 
ning, tog den absolute Kongemagt 
Indskrænkningen tilbage. Hørup har 
gjort opmærksom paa, at Kongemag- 
ten ikke blev absolut ved Indskrænk- 
ningens Tilbagetagelse. Kongemag- 
ten gav straks Indskrænkningen fra 
sig til Overklassen, den privilegerede 
Valgret, til Landstinget, til Højre. Det 
var ikke Kongemagten, der blev ab- 
solut, det var Højrepartiet. „Den ab- 
solute Kongemagt er upartisk. Den 
fri Forfatning er Regering ved Parti. 
Den betaler sin Partiskhed med 
sin Omskiftelighed." Da Provisoriet 
trængte sig frem i vor Politik, fik vi 
Absolutisme. Vi mistede det, der gør 
Absolutismen taalelig, dens Uafhæng- 
ighed, og fik det, der gør Partiet uud- 
holdeligt, dets Enevælde, at det ikke 
kan styrtes fra Magten ved Valgenes 
Udfald. 

Overfor det gennemførte Bedrag, 
som Provisoriet var, stod Hørup som 
den store Gennemskuer. Der er en dyb 
Trøst i den etiske Ligevægtslov, at Be- 
draget følges i Hælene af Gennemsku- 
eisen. De hører sammen som Skygge 
og Lys. Men det er ikke blot en Trøst, 
det er en Gave, at Gennemskueisen 
blev betroet en Mand som Hørup. 
Med sin Ro smedede han Bedraget i 
jærnhaarde Argumenter. Med sit 
Lune hakkede han i Bedragets Over- 
mod. Med sin flammende Lidenskab 
tjente han Gennemskueisen som en 
Budstikke, der kaldte Folket sammen 
og lyste Bedraget hjem. 

Hvad der stærkest fortørnede Hørup 
paa Provisoriet var, at det kun blev 
gjort for at tjene Militarismen, gjort 
for at bygge Københavns Fæstning. 
Militarismen bestemmer Hørup histo- 
risk som en „Genopblussen af Æste- 
tikens, Æventyrets og Illusionens Po- 

litik, den, der brød igennem med 
Digtningen i det 19de Aarhundredes 
Begyndelse, fortsatte sig i den natio- 
nalliberale Politik fra Aarhundredets 
Midte, og drog sit sidste Suk i Dyb- 
bøls Skanser," politisk som en Øden 
af Penge til Fremme af nedarvede 
Fordomme og blændende Tant. Til 
dette kunde Estrup ikke faa den al- 
mindelig© Valgret med. Han maatte 
gaa uden om Folket. Men slippe det 
vilde han ikke. Han slog sig da paa 
Nationen, hyllede Folket i Danne- 
brogs Farver. Han ledte Folket væk 
fra Dagen og Vejen. „Han spildte 
Folkets Liv og ødte dets Kraft i en tar- 
velig Rus af tom Forfængelighed og 
Egoisme". 

I denne Dom faar Hørups Grundsyn 
Udtryk, at den, der opgiver at gøre 
sin Politik med den almindelige Valg- 
ret som Grundlag, han er, set fra en 
Side en Forbryder, der har sat sig 
udover godt og ondt, set fra en anden 
Side en Fantast, der er fanget i For- 
blændeise. Ubarmhjærtigheden i Hø- 
rups Dom over Estrup har sin Rod i, 
at Estrup med al sin blinde Iver og 
Ødelæggelse ikke havde saa meget 
som en Hensigt. „Den Estrupske Po- 
litik stillede intet op, den nøjedes 
med at vælte Vognen og lade den 
ligge." 

VIII. 

Hørup var af et stort Mod og af en 
bredrygget Uforsagthed. Uden disse 
Egenskaber havde han ikke indladt 
sig i den store Kamp, og uden disse 
Egenskaber havde han ikke kunnet 
bære Kampen. For det var ham, der 
bar Kampen og holdt den gaaende. 
Det var ham, der stod for Skud, og 
det var ham, der angreb. Hvor mange 
der end flokkedes med i Kampen, 



stod han, paa sit Sted, ene. Ene fordi 
han af Karakter var Politiker, medens 
de andre var det af Fag og Haande- 
lag. 

Paa Hældningen af Kampen sneg 
der sig ind i Hørups Mod et Mismod. 
Han følte sig ensom. Han trængte 
ikke til Hjælpere, men Vilkaarene for 
offenligt Liv blev ham for* ringe. 
„Vrøvlet, det overlagte, velberegnede 
og ustanselige Vrøvl, der skæres igen- 
nem og slaas ned i Dag og i Morgen 
er lige frisk, frækt og flydende, det 
tager paa sin Mand, mens Aarene 
gaar." Da han traadte ind i Politik, 
stemte han sin Stolthed mod den 
Foragt, som han mødte. Tilsidst t strøg 
han Stoltheden og blev ligefrem. Men 
paa Bunden laa en Foragt for det, han 
havde gennemskuet. Han var blevet 
tilnærmelig, men han var utilgænge- 
lig. Der var Ensomhed i ham. 

I en Henseende blev han ved sit 
Mod. Han tvivlede aldrig om, at til- 
sidst vilde vort offenlige Liv vende til- 
bage til den almindelige Valgret. 

,,A1 Politik maa dog tilsidst lægges 
over Vælgeren, som Skrædderen lægger 
sit Maal over den Krop, hvortil Frakken 
skal passe. Har man Vælgerne, gælder 
det om at holde paa dem, har man dem 
ikke, maa Politiken ud efter dem og 
samle dem ind." 

Man kan skyde den almindelige 
Valgret tilside, man kan forhale det 
Tidspunkt, paa hvilket den indtræder 
i sin fulde Betydning. Hvor den er i 
Forfatningen, er den Maaiet og Dom- 
men. Den evige Forvisning herom 
var altid levende hos Hørup. 

,,Den almindelige Valgret er det ene 
fornødne, dyr som det Slægtleds Liv den 
har kostet, den er Grunden, uden hvilken 
der ikke kan bygges, Begyndelsen, som 
skulde til, for at der overhovedet kunde 
fortsættes." 

Men han saa ogsaa, at vi ikke kom 
ind i det 20de Aarhundrede, som man 
havde tænkt i 1870. „Farten mindske- 
des, efter som Rejsen blev lang, og 
megen Bagage blev liggende paa 
Vejen. 44 

Og dog ! „Her er et lille Folk, der i 
30 Aar urokkeligt har staaet paa sit, 
der svarer det samme, hver Gang 
man spørger det, der vender tilbage 
til det samme, hver Gang man snak- 
ker om noget andet, der ikke kom- 
mer ud af Sporet uden at finde Vejen 



igen, der ikke stanser uden for at be- 
gynde forfra. Hvor fik de den Haard- 
nakkethed fra, saa sejg en Taalmodig- 
hed, saa sindig en Vilje? Og mon der 
er nogen anden Nation, der i 30 Aar 
kunde staa og banke paa den samme 
Dør uden at gaa igen og uden at tvivle 
om, at der bliver lukket op, og at det 
dog ender med, at man kommer ind. 44 
I disse Ord har Hørup sagt, hvad 
der var ham kært hos det danske 
Folk, og hvorledes han vilde have det 
forstaaet, at han var en god, dansk 
Mand. 



Fra den nyeste Jesusforskning. 



Af Emil Rasmussen. 



Aldrig har den protestantiske Verden 
knaget i sine Fuger som i den sidste 
halve Menneskealder. Saltet har mistet 
sin Kraft. Der er gaaet Vantro i selve 
Menighedens Lærere. Snart Halvdelen 
af de luthersk protestantiske Professorer 
i Theologi bekender ganske aabenlyst, 
at der ikke kan være Tale om at anse 
Jesus for Gud. Med andre Ord : de 
vordende kristne Præster undervises af 
Lærere, som ikke er Kristne, og indføres 
i en Religion, som ikke er Kristendom. 
For at dække denne Revolution — - og 
bevare Lærestolene — har en Del af dem 
rigtignok samtidig opløftet begejstrede 
Hymner over Jesu menneskelige 
Fortrin og hans Betydning som For- 
billede. Men hvad nytter alle de smukke 
Ord, naar det dog munder ud i; at han 
er et Menneske, som vi andre, og ude 
af Stand til at frelse? 

Den overstrømmende rige Litteratur, 
hvori Krigen føres, trykkes i Tyskland, 
som fører alle sine verdenskendte Navne : 
Wellhausen, Harnack, Bousset, Julicher, 
Wrede o. s. v. i Ilden paa den liberale 
Side. Danmark har ikke frembragt 
noget originalt Arbejde som Indlæg i 
Striden. Naar den danske Læseverden 



overhovedet har erfaret noget om denne 
Jordrystelse, skyldes det cand. theol. 
Ryberg-Hansen, den aandfyldte og kund- 
skabsrige Forsker, der i en Snes Aar 
har virket som theologisk Manuduktør 
og indført vel en Fjerdedel af Landets 
Præster i Theologien. Hans Bog „Evange- 
lierne som Kilder til Jesu Liv (1904) 
faldt som en Bombe, der paa en komisk 
Maade viste, hvor ukendt selv vort theo- 
logiske Fakultet hidtil havde været med 
Sprængstofferne. Siden har han i for- 
skellige Artikler i „Tilskueren" bragt 
nye Efterretninger fra den store Strid, 
og nu sidst har han i en lille Bog „Af 
Nutidens Jesusforskning" gjort Rede for 
Wellhausens epokegørende Oversættelse 
af de tre første Evangelier og den senere 
udkomne „Einleitung", i hvilken "han 
samler sine Hovedsynspunkter. De, som 
skræmmes af lærde fremmede Værker, 
vil faa et fortrinligt Resumé af den 
geniale Forskers Grundtanker gennem 
denne lille Bog. Den er, som alt hvad 
Ryberg-Hansen skriver, klar, anskuelig, 
sober i Formen og helt fri for den 
theologiske Sauce paa ulidelige henkogte 
Floskler. 

Dette Aar har tillige beriget vor 

Litteratur med en selvstændig viden- 
skabelig Bearbejdelse af Kristendommens 
ældste Historie, skrevet af en Mand, der 
staar udenfor de egentlige Theologers 
Kreds, men som til Gengæld møder 
med Indsigt i Kildeforskning og Respekt 
for videnskabelig Sandhed. Jeg tænker 
paa Professor A. B. Drachmanns store 
Afhandling i „Verdenskulturen." For dem, 
som har fulgt med i den nyere theolo- 
giske Forskning, rummer den ingen 
overraskende revolutionære Standpunkter. 
Man vil, hist og her med nogen Modifi- 
kation, genfinde de Resultater, som de 
store tyske Lærde allerede i det væsent- 
lige har fastslaaet. Men Arbejdet er 
gjort af en Mand, der selvstændig har 
vejet alle Kilderne og tænkt hver Tanke 
til Bunds med den Grundighed, der har 
skaffet ham hans solide Navn i den 
videnskabelige Verden. Denne Afhand- 
ling bør kendes af alle dannede Menne- 
sker. Den rummer paa den mindst 
mulige Plads en rig Fylde af gedigne 
Kundskaber, og Stoffet er lagt tilrette 
paa en saadan Maade, at enhver kan 
tilegne sig det uden stort Hjærnebrud. 
Før vi gaar nærmere ind paa disse 
Arbejder, er det nok værd at lægge 
Mærke til det theologiske Fakultets Hold- 
ning overfor dem. Man var vel beret- 
tiget til at vente af Professorerne, at de 
holdt Studenterne å jour med Udvik- 
lingen indenfor den Videnskab, hvis 
Tjenere de i al Fald nominelt er. Men 
naar de overhovedet følger med, sker 
det kun nødtvungent, fordi Ryberg- 
Hansen presser paa. Jeg har i al Fald 
i det hensovede „theologisk Samfund" 
hørt Docent J. P. Bang erklære, at han 
ikke var inde i den Litteratur, somR.-H. 
har populariseret. Hvis en Adjunkt ved 
en Latinskole afgav en lignende Erklæ- 
ring for sit Fags Vedkommende eller 
det paa anden Maade blev opdaget, vilde 
han faa et energisk Tilhold eller miste 
sin Plads, hvis han ikke forbedrede sig. 
Men ved Landets første Læreanstalt 
tolereres en saadan Uanstændighed ! Vi 
er naaet saa dybt, at der nu kun findes 
én Videnskabsmand, Professor J. C. 
Jacobsen, indenfor det theologiske Fa- 
kultet. Resten er Menighedens Gisler. 



Subsidiært skulde man dog i alt Fald 
vente, at de anerkendte andres Flid, naar 
de gør det Arbejde, som det var deres 
Pligt at udføre. Men se en Gang den 
samme vedgaaet uvidende Docent J. P. 
Bang i „Dansk Kirketidende"! Naar 
Ryberg-Hansen gør Rede for en Bog 
et halvt Aar efter, at den er kommen, 
ser Docenten heri — „et underligt ner- 
vøst Hastværk". Det kunde aldrig falde 
Docent Bang ind at nævne den, før han 
paa en halv Side kan læse en forvan- 
skende Nedsabling af den r en konser- 
vativ Kirkehistorie. Eller se den fader- 
lige Professor Ammundsen optræde [i 
„Gads Magasin" med al den beskyttende 
Salvelse, der i saa høj Grad misklæ- 
der denne unge Forsigtighed! Ingen 
skal gaa i Rette med ham, fordi han 
kritiserer sine Modstandere, . men naar 
han hæver sig til at bebrejde dem, at 
de fremsætter deres Anskuelser, da 
bør en saadan Udtalelse af en Universitets- 
lærer hæftes paa hans Ryg, og han bør 
stilles ind midt i Kredsen af Universi- 
tetets virkeligeVidenskabsmænd til almin- 
delig Beundring. Det var unægtelig 
bekvemt, om man kunde faa et religiøst 
eller politisk Venstre til at tie med sine 
Anskuelser, lige til de var blevne almin- 
delig anerkendte, aJtsaa ogsaa af Højre. 
Men man maa dog vistnok være Pro- 
fessor iTheologi for at kunne fremsætte 
en saa munter Naivitet paa Tryk. Am- 
mundsen mener nemlig ikke, at de 
konservative Publikationer skal standses. 
Tværtimod ! De gør deres store Nytte ! 
De liberale Forskere maa dog vel kunne 
indse, at kun deres Modstanderes Skrifter 
gør den største Nytte ! Maa anerkende, 
at saa længe der strides — har de kon- 
servative Ret! 

For ikke at lægge Beslag paa ufor- 
holdsmæssig Plads maa jeg indskrænke 
mig til at gaa ind paa det Spørgsmaal, 
som er Kærnen i alle disse Undersøgel- 
ser : Jesu Selvbevidsthed. Der kan kun 
tænkes to Muligheder. Enten ansaa han 
sig for et overnaturligt Væsen eller han 
gjorde det ikke. Den Udvikling, Reli- 
gionspsykologien har taget i de sidste 
to Aar, har gjort dette Alternativ til en 

morderisk Fælde for Kristendommen. 
Thi var Jesus kun et Menneske, om end 
et nok saa stort, saa er de kristne uden 
Frelser: Kristendommen er ikke mere. 
Og har han udgivet sig for et over- 
naturligt Væsen, da gives der, viden- 
skabeligt set, ingen anden Forklaring, 
end at han staar i Klasse med de utal- 
lige andre, som har udgivet sig og frem- 
deles udgiver sig for overnaturlige : han 
er angreben af Storhedsvanvid under en 
eller anden Form. Vi skal nu se, hvil- 
ken af de to Udveje, der har størst 
Rimelighed for sig. 

Wellhausen opfatter Lignelsen om 
Sædemanden som det fuldgyldige Udtryk 
for Jesu Opfattelse af sig selv : han har 
villet være Læreren, der saar sin Visdom 
i Hjærterne. Desuden skulde hele hans 
Optræden stemme med denne Opfattelse. 
De to Arbejder, vi har for os, er af 
samme Anskuelse, der iøvrigt kun deles 
af et ringe Mindretal blandt Forskerne. 

Naar Wellhausen bestrider, at Jesus 
har udgivet sig for et overnaturligt Væ- 
sen, har han i en slaaende Grad ikke 
blot Traditionen, men ogsaa Kilderne 
imod sig, og han har ikke gjort sig 
nogen Anstrængelse for at skaffe de 
modsigende Punkter af Vejen. Han 
anerkender (Side 93—94) som ægte Træk, 
at Jesus tilgiver Synder (hvad kun Gud 
og Verdensdommeren (den Kommende) 
kan). Han anerkender, at Jesus tiltror 
sig en guddommelig Mission; at han 
mener at have Guds Aand boende i 
sig ; og at han under Tempelrensningen 
optræder som én, der har guddommelig 
Fuldmagt. Han mener, at Jesus i den 
lille Episode Mc. 12. 35—37 vil gendrive 
en Indvending mod, at han kan være 
Davidsønnen; og han anser Indtoget i 
Jerusalem for historisk, om han end har 
den umulige Theori, at Jesus skulde 
have modtaget Mængdens Messias-Hyl- 
dest uden at anse sig for Messias. En- 
delig anser han det for sandsynligt, at 
Jesus tilsidst har ladet sig afnøde den 
Bekendelse, at han var Messias. 

Alle disse Træk ignorerer Wellhausen 
altsaa til Fordel for en psychologisk 
Tankekonstruktion. Han anser det gan- 
ske simpelt for umuligt, at Jesus kan 



have udgivet sig for Messias. Messias 
i gammel jødisk Forstand vilde han 
jo ikke være, og det kristne Messias- 
begreb, mener han, blev først dannet af 
Menigheden efter hans Død og siden 
lagt ind i Evangelierne. Dertil er nu 
at sige, at det er umuligt at regne sig 
til, hvilkp Forestillinger en Mand umulig 
kan have haft. Erfaringsmæssigt er det 
i alt Fald, at en Mand kan mene, at en 
lang Række Prof etier, som intet har med 
hverandre at skaffe indbyrdes, har deres 
Opfyldelse i ham. Erfaringsmæssigt er 
det ogsaa, at de alle kan ligge i hans 
Bevidsthed, selv om de strider mod 
hverandre, eller at han kan tilpasse den 
ene efter den anden, saaledes at det mest 
iøjnefaldende Anstød fjærnes. Jesu 
Tankegang, at Messiasprofetierne ret for 
staaet og de senere „Menneskesøn- 
Profetier fra Danielsbogen skulde opfyl- 
des i ham, er da erfaringsmæssig mulig. 
Men ansaa han sig for Dommeren og 
den stedfortrædende Hersker i det 
„Gudsrige", hvis nære Komme han 
ventede, da var det mere end naturligt 
at forudsige, at han gennem Døden 
skulde hæve sig til de Skyer, hvorfra 
han efter Profetierne skulde komme. 
Han troede jo dog paa Dødes Opstan- 
delse. Denne Synsmaade frembød des- 
uden den Fordel, at den tillod ham at 
optage den gamle profetiske Tanke om den 
enkeltes stedfortrædende Lidelse for 
Folket i sit System. Den selv samme 
Forestilling véd vi har behersket religiøse 
Stormænd, som ligger i Historiens fulde 
Lys, og den hele Systematisering af for- 
skelligartede Tanker er ejendommelig 
for mange andre Aander, som vi af 
flere Grunde maa sammenstille med Jesus. 
Wellhausens Theori kan altsaa ikke 
kvæle de modstridende Vidnesbyrd fra 
Kilderne. Hans Tankekonstruktion er 
altsaa tilmed i aabenbar Strid med vore 
haandgribelige Erfaringer. Dertil kom- 
mer nu en ny Vanskelighed, som er 
lige saa afgørende. Disciplene ansaa 
ham straks efter Henrettelsen for Mes- 
sias, og denne Opfattelse af ham kom- 
mer allerede til Orde i Indskriften over 
Korset. At Disciplene ikke skulde have 
udspurgt Jesus om dette centrale Punkt, 

er ganske utænkeligt. Men da maa han 
tillige have givet et bejaende Svar — 
som Kilderne da ogsaa angiver i Beret- 
ningen om Peters Bekendelse. Thi har 
han sagt Nej, er det ikke tænkeligt, at 
de har gjort Mesterens Ord til Løgn. 

Ligesom Wellhausen forkaster Drach- 
mann Antagelsen af Jesu Krav paa 
Messiasværdigheden. Ogsaa han har 
stirret sig blind paa den — som vi lige 
har set umulige — Forestilling, at det 
er Disciplene, som har gjort Jesus til 
Messias. Dette Indfald, der jo straks 
ligger snublende nær, har øjensynlig 
givet hans Tanke en momentan Lam- 
melse ; thi de ledsagende Ræsonnementer 
er forunderlig bagvendte. Jesus skal 
ikke kunne have forudsagt sin Død, om 
han ansaa sig for Messias, thi Døds- 
forestillingen laa ikke i Messiasbegrebet. 
Aldeles bortset fra, at jeg kan give 
Professor Drachmann en slaaende Parallel 
til nøjagtig samme Forhold, saa fra- 
kender det ganske ubeiettiget Jesus al 
nyskabende Evne. Det næste Argument 
løber ud paa, at Messiasforestillingen 
strider mod Jesu Grundbetragtning af 
sig selv som Læreren. Men for det 
første er det ikke godt at se, hvad der 
skulde hindre en Messias i at være 
Lærer for sit Folk, og for det andet er 
denne Fremdragelse af Sædemandslig- 
nelsen paa Bekostning af alt det øvrige 
Stof ganske vilkaarlig og usandsynlig. 
Jesus er ikke udgaaet fra en Lærerkreds, 
men fra en Sværmerbevægelse, fra en 
Bodsprædikant, der forkyndte „ Gudsriget* 4 
og „den Kommendes" nære Tilkomst. 
Drachmann mener, at Jesu Disciple paa 
Vejen til Jerusalem har faaet den Tanke, 
om han ikke var Messias i gammeldags 
Forstand. Herom fortsætter han : „Hvor- 
ledes Jesus selv har stillet sig til en 
saadan Forestilling, véd vi ikke.* Efter 
Forfatterens Theori maa han imidlertid 
have stillet sig afvisende. Men hvem 
ser ikke det absurde i denne Uenighed 
mellem Mester og Disciple paa et saa 
afgørende Hovedpunkt? Endelig bliver 
man ganske stum ved den Paastand, at 
det „at lægge Messiasideen ind i hans 
Selvopfattelse fra først af og lade 
den være Grundlag for hans hele Optræ- 



den — fører til en Tilintetgørelse af al 
psychologisk og historisk Sammenlig- 
ning." Hvor dybt Drachmanns psycho- 
logiske og historiske Opfattelse af den 
Art Foreteelser rækker, er mig ubekendt, 
men saa meget er i alt Fald ubestrideligt 
og historisk, at den samme Idé har 
været Grundlag for mangfoldige Menne- 
skers Optræden. Om man forstaar det 
eller ej — man faar lade det staa ! En 
Videnskabsmand vil ikke i Længden staa 
sig ved at bestride eller ignorere Facta. 
Den Wellhausen'ske Opfattelse, som 
Drachmann har sluttet sig til, staar da 
ogsaa meget isoleret i Litteraturen og kan 
ikke glæde sig ved mange Proselyter. 
I et Værk, der svarer til „Verdens« 
kulturen" : det kolossale „Kultur der 
Gegenwart" skriver en af Tysklands 
anseteste Forskere, Professor Julicher 
(I. IV. p. 55) endnu i Aar : „Fast staar 
det dog, at Jesus er draget ind i Jeru- 
salem som Messias, er bleven korsfæstet 
som Messias af Pilatus og ved Cæsarea 
Philippi har modtaget Peters Raab : Du 
er Messias ! (Marc. 8,29). Med andre 
Ord : Jesus har tilskrevet sig den — 
næst Gud — vigtigste Rolle i Himmeriget" 
Og i den nyeste historiske Behandling 
af det sidste Aarhundredes Jesu-Levned- 
Studier (A. Schweitzer : Von Reimarus 
zuWrede. 1906.) hedder det (Side 401) : 
„Jesus er ikke en Lærer og Grubler, 
men en Hersker. Just fordi han er dette 
efter sit inderste Vagsen, kunde han 
opfatte sig selv som „Menne- 
skesønnen" (den himmelske Messias)." 
Og Schweitzer fremhæver med stor 
Styrke, at kun den messianske Opfat- 
telse af Jesus er historisk. 

Har Jesus saaledes anset sig for et 
overnaturligt Væsen, da gives der ingen, 
anden Vej til Forstaaelse af ham end 
en Sammenligning med alle de andre 
Mænd, vi kender, som har anset sig for 
guddommelige Væsner. Den sammen- 
lignende Methode er, som én af vore 
anseteste Psychiatrer skrev til mig, da 
min „Jesus" udkom, „ikke blot rigtig, 
men overhovedet den eneste mulige". 
Men for Samtidens Psychiatri staar det 
fast, at et Menneske, der anser sig for 

guddommelig, lider af en eller anden 
Form for Storhedsvanvid. Hvor Fore- 
stillingen udvikler sig gradvis og lang- 
somt og til Stadighed behersker Bevidst- 
heden, ikke blot under isolerede Anfald, 
vil man paa Forhaand antage en Paranoia 
(Forrykthed). Hvad man end vil kalde 
Tilfældet for, ja selv om man ikke vil 
give det Navn af Sindssyge — ingen 
kan unddrage sig for at anerkende Lig- 
heden eller paavise Forskellen mellem 
de ensartede Fænomener. Man maa 
enten angribe Methoden — og det vil 
sige, at man angriber selve Grundlaget 
for hele den moderne Videnskab, ja for 
al menneskelig Tænkning — eller man 
maa paavise Fejl i Methodens Anven- 
delse. Men under alle Omstændigheder 
faar de, som forkaster Videnskabens 
almindelige sammenlignende Methode, se 
at erhverve sig en anden; thi de per- 
sonlige Skøn — aandrige, Gud bevares ! 

— som hidtil har været bragt i Marken 
under Diskussionen af disse Spørgsmaal, 
har i altfor høj Grad savnet Bund under 
Fødderne, til at de kan smykke sig med 
Navn af methodisk videnskabelig Forsk- 
ning. 

I de sidste Par Aar, siden jeg, og 
efter mig andre, fremsatte den Løsning, 
at Jesus var sindssyg, ser man atter og 
atter denne Tanke fremtræde som et 
Spøgelse i den theologiske Drøftelse. 
Efter den første Forargelse og stejle Af- 
visning har man taget Problemet op. I 
sit lille Skrift siger Ryberg-Hansen (Side 
.46) : „Man mener — næppe med Urette 

— at (Forkastelsen af Jesu Messianitet) 
er den eneste Pris, for hvilken man kan 
vinde en naturlig psychologisk For- 
staaelse af Jesus uden at slaa ind paa 
de patologiske Veje." Han anerkender 
altsaa Alternativet: enten har han ikke 
udgivet sig for Messias, eller ogsaa er 
han sindssyg. En mindre logisk Udvej 
har Julicher forsøgt. Han siger (Anf. 
Skr. Side 59): „Den, som vil gøre 
Alvor af Sagen, har overfor Jesus kun 
Valget mellem at indrømme, at her er 
opstaaet en ny Aand, fuld af ny Kraft, 
som ogsaa gør Krav paa Fremtiden for 
sig, eller at antage en vanvittig Selv- 
overvurdering, som ingen eskatologisk 



Begejstring kan undskylde, en forblændet 
Miskendelse af sin Tid, som heller ikke 
paa andre Omraader muliggør nogen 
Tillid til den saa svært skuffedes Dom. a 
Julichers Opfattelse dækker over en saare 
udbredt Vildfarelse. Det er nemlig 
aldrig set, at en ny Aand med stor 
Kraft ytrede sig i sindssyge Forestil- 
linger. Derimod er det ofte set, at en 
Sindssyg sad inde med en betydelig 
Genialitet og blev Fader til rige Tanker 
udenfor sit Tvangstankeomraade. Det 
er en stor Fejltagelse, at man ikke kan 
fæste Lid til den, som lider af Tvangs- 
forestillinger. Udenfor Kredsen af hans 
Tvangstanker kan han være ikke blot 
lige saa tilregnelig, men ogsaa uendelig 
mere begavet end alle de normale Om- 
givelser. Det gælder blot om at kende 
hans Tvangstanker og rette sin Mistro 
mod dem. For blot at holde os til 
Paranoikerne turde Rousseau og Strind- 
berg være tilstrækkelige Beviser i saa 
Henseende. Da Jesu dybe Aand og 
hans store historiske Betydning atter og 
atter føres i Marken som her hos Juli- 
cher, er der Grund til skarpt at betone, 
at selv om Jesus var det genialeste, 
dybeste, betydeligste Menneske, der 
nogensinde har levet, siger det intet- 
somhelst i Spørgsmaalet : Sindssyg eller 
ikke? Ligesom hele Strindbergs øvrige 
Produktion ikke kan gøre „Inferno" 
uskrevet, saaledes kan al Jesu forment- 
lige Genialitet ikke udrydde de Fore-, 
stillinger hos ham, som udelukkende er 
ejendommelig for Storhedsvanvidets for- 
skellige Former. 

Drachmann indtager nu et Særstand- 
punkt udenfor den Kreds af Forskere, 
der afviser Jesu overnaturlige Selv- 
bevidsthed. Hans Standpunkt er saa 
ejendommelig beskaffent, at medens han 
formelt bekender sig til en normalt 
udviklet Jesus, kommer hans Jesusbillede 
til at dele Skæbne med Modstandernes. 
Han har villet række sig saa vidt som 
muligt til begge Sider — vistnok med 
et skelende Sideblik til den truende 
Sindssygeanstalt. Men det er et møj- 
sommeligt og utaknemligt Arbejde at 
ryste Olie og Vand sammen. 



— 311 — 



Digitized by 



Google 



Emil Rasmussen 



Drachmanns Indrømmelse til de 
eskatologiske Modstandere gaar ud paa, 
at Jesus virkelig øvede Helbredelses- 
mirakler (hvad vel ingen i vore Dage 
bestrider, blot at man som Drachmann 
forklarer dem som alle lignende moderne 
Mirakler), og at han af den Grund 
mente at have GudsAand. Han skulde 
siden være bleven bestyrket i denne 
Opfattelse ved at se, at hans Gave hjalp 
de Smaa i Samfundet, som i det hele 
havde hans Hjærte ; og hans Evne til at 
uddrive onde Aander var ham en Bor- 
gen for, at deres Herredømme var ved at 
svinde og den ny Tid stod for Døren. 

Dette Forklaringsforsøg har nu for 
det første afgjort Kilderne imod sig. 
Der forlyder intet om, at Jesus først 
gjorde Mirakler og derefter blev klar 
over sin Mission. Tværtimod ! Det ser 
ud, som om Johannes Døber har vakt 
ham til Bevidsthed om sin „Mission", 
og at han først bag efter, i Kraft af sin 
overnaturlige Udrustning, har forsøgt sig 
paa Miraklerne. 

Men heller ikke i Erfaringen finder 
Drachmann nogen Støtte for sin Theori, 
der smager af gammeldags Rationalisme. 
Gaar man methodisk til Værks og sam- 
menligner Jesus med andre Mænd, som 
har ment at have Guds Aand og har 
forkyndt Verdens nære Undergang eller 
en ny Tid, saa finder vi ikke Mirakler 
som Udgangspunkt for en saadan Selv- 
bevidsthed. Langt oftere finder vi, at 
de har ruget over gamle eller nye Pro- 
fetier, som det ofte kan have sine Van- 
skeligheder at efterspore : en Messias, 
som for Tiden lever i København, har 
f. Eks. fundet sit Komme forjættet i — 
„Lynggaard & Co. u Vil vi bygge paa 
vor erfaringsmæssige Viden, maa vi 
derfor opstille den Formodning, at Kri- 
sen i Jesu Selvbevidsthed er opstaaet 
gennem Paavirkning af en Profeti. Men 
just dette Resultat giver Studiet af Kil- 
derne : Jesus begynder sin Virksomhed, 
lige efterat han er kommen under Ind- 
flydelse af Johannes' Profeti om „den 
Kommende". 

Ligeoverfor disse to vægtige Argu- 
menter fra Kilderne og Erfaringen har 
det mindre at sige, at en Mand med 



sundt Overlæg ikke fra sin Evne til at 
„gøre Mirakler 11 og „uddrive Aander" 
kunde slutte til en. særlig overnaturlig 
Udrustning. Thi han vidste fuldt vel, 
at der var mange Mirakeldoktorer og 
Exorcister foruden ham. 

Men selv om nu alt dette var i Orden, 
maa det siges at være en slem Mangel 
ved en Theori, at den ikke kan bevise, 
hvad den gærne skulde ; i dette Tilfælde : 
at Jesus var normal. Vil man forstaa 
en Mand, der har Guds Aand og for- 
kynder Verdens nære Undergang, da 
har man ingen anden Studiemethode 
end at sammenligne ham med andre 
Mennesker, der frembyder samme Ejen- 
dommeligheder. Studiet af Mennesker 
har ikke andre Methoder end Studiet af 
Dyr og Planter. Det bliver i alt Fald 
en ubehagelig Position for en moderne 
Videnskabsmaud at skulle angribe den 
sammenlignende Methode. 

Ser man sig nu om efter moderne 
Paralleler, saa viser det sig, at de Folk, 
som mener, at de har Guds Aand og 
prædiker Verdens Ende, findes paa vore 
Sindssygeanstalter. Og spørger man, 
hvem Jesus ligner mest : dem, der mener 
at have Aanden, eller os andre, kan ingen 
uhildet Forsker nøle et Secund med 
Svaret. Ingen Læge vil anse en Mand 
med saadanne overnaturlige Prætensioner 
for normal. Alene af den Grund tilfalder 
det ikke os at bevise, at Jesus var sinds- 
syg, da det er den selvfølgelige Hypo- 
these ; men det tilfalder Drachmann at 
bevise gennem analoge Erfarin- 
ger (og ikke gennem personlige, i Luf- 
ten frit svævende Skøn), at han var 
normal. 

Man har forsøgt at paastaa, at hvad 
der er sindssygt i vore Dage, behøvede 
ikke at være det for et Par Tusinde 
Aar siden. Men der er ingensomhelst 
Grund til at antage, at den religiøse 
Paranoia ikke kendtes i hine Tider. 
Og hvor er da disse Patienter ? Hvorfor 
skulde det ikke være disse Folk, som 
er Guder, eller har Aanden eller forud- 
siger Verdens Ende og proklamerer sig 
som Frelsere — kort sagt, opfører sig 
just saaledes, som man maa vente af 
saadanne Sindssyge? Selv om Sam- 



— 312 



Digitized by 



Google 



Fra den nyeste Jesusforskning 



tiden ikke altid forstod, at det drejede 
sig om Sindssyge — Nutidens Lægfolk 
er iøvrigt ikke meget mere klartskuende 
— forstod den dog at drage de rette 
Paralleler. Vi ser (Acta 5 34 fif), hvor 
rammende Gamaliel sammenstiller Jesus 
med Theudas og Judas Galilæer. Theu- 
das var en Mand, som vilde spalte Jor- 
dans Flod, ligesom den kretensiske Mes- 
sias vilde spalte Havet og omkom 
sammen med sine troende : han var 
sindssyg. Og denne Opfattelse var alle- 
rede kommen til Orde overfor Jesu selv, 
mens han levede. (Marc. 3, 21. 30.) 

Oldtidens frie Aander var da heller 
ikke blinde for, at de kristne og andre 
Religioner naivt ansaa sindssyge for 
guddommelige — som Muhamedanerne 
den Dag i Dag. Kelsos har bevaret os 
en Beskrivelse af de ældste kristne Pro- 
feter, som utvetydig viser, at de var 
sindssyge. Og allerede Apulejus satiri- 
serer over det ejendommelige Fænomen, 
at naar Gud tager Bolig i et Menneske, 



har det den Virkning, at man ikke kan 
skelne ham fra en sindssyg. Oldtidens 
oplyste Aander saa altsaa ikke anderledes 
paa disse Himmelmennesker end Nu- 
tidens Religionspsychologi. 

Kærnen i denne Kritik sigter videre 
end til de her foreliggende Skrifter. Jeg 
anklager hele den moderne Theologi for 
at svæve i Luften, idet den vil drive 
Psychologi ud fra vilkaarlige Skøn og 
ikke ud fra en eksakt psychologisk eller 
psychiatrisk Methode. 

Men derfor er Striden ikke værdiløs. 
Det theologiske Fakultet, som sidder og 
smiler overlegent ad den ene Theori, som 
afløser den anden, bør vide, at det er Viden- 
skabens selvfølgelige Vej til Sandheden : 
at de ikke faar Ret, fordi andre har 
Uret; men at de enfoldige Talemaader, 
som man ønsker, at de skal fylde i de 
taalmodige theologiske Studenter, hører til 
det Vraggods, som Videnskaben aldrig 
mere vil vende tilbage til. 



Fra Galleriet. 



Jeg hører de høje Palmer 
suse svagt 
med sød Musik 

Jeg har nemlig forlagt Residensen fra 
Galleriet til Hdtel d' Angleterres Palme- 
have. Det gik saaledes til: 

Jeg vil ikke paastaa, at jeg morede 
mig til Premieren i det kgl. Theater. Sét 
oppe fra Galleriet er der ikke meget ved 
Hr. Christmas' Skærsild. Men paa 
den anden Side kunde jeg ikke undgaa 
at blive paavirket af Stemningen nede 
fra Parketterne. Det var ikke Jubel, ikke 
larmende Haandklap, men det var en 
fornøjet, tilpas Mumlen. Og Parkettet var 
usædvanlig velklædt ved denne Aarets 
første kongelige Premiere. Jeg saae ud 
over et Hav af lyse Kjoler, Mesterværker 
af Skuldre, dristigt svungne Frisyrer og 
smukt strøgne Skjortebryster, og over 
det hele laa et vuggende Slør af Kniplin- 



ger og Sølvmors-Sjaler — det var meget 
poetisk. 

Da hørte jeg bag mig en betaget 
Stemme hviske: „Dér sidder hun nede, 
dér, til Højre, hele Familjen er der, de 
skal i Palmehaven bagefter." 

Jeg vendte mig om: det var en ung 
Student, der med bankende Hjærte og 
brændende Øjne talte om sin Elskede, 
Etatsraadens Datter, som han har smaa 
uskyldige Stævnemøder med. Palme- 
haven — de skal i Palmehaven han 

sagde det med Ærefrygt. Hun skulde 
vandre ind i det fjærne Eventyrrige, og 
han skulde staa udenfor og sukke. 

Men jeg sagde til mig selv: vi maa og- 
saa i Palmehaven iaften. Vi maa sou- 
pere samme Sted som Etatsraadens. Vi 
maa for at forstaa Christmas under- 
søge ham efter den moderne Æste- 
tiks Principper og se ham fremstaa som 
et Resultat af Racen, Milieuet og Tiden. 

Derfor fulgte jeg med Strømmen, da 
Tæppet var faldet for Skærsilden. 
Et mægtigt Tog bevægede sig fra Thea- 
tret over i Palmehaven, og da jeg var 
kommet til Sæde saae jeg, at alle Kjo- 
lerne, Skuldrene, Frisyrerne, Skjorte- 
brysterne og Kniplingerne og alt Sølv- 
moret, der havde behersket Stemningen 
i Theatret, nu fandtes her under Pal- 
merne og fastslog Aftenens Resultat. 
Jeg forstod, at der er en dyb Forbin- 
delse mellem de to Institutioner det kgl. 
Theater og Palmehaven. Thi Theatrets 
Gærning paavirkes af dets Publikum, og 
dets Publikum paavirkes af Palmehaven. 
Naar Damerne smykker sig, er det for 
Palmehavens Skyld. Forestillingen er 
kun en Forberedelse til selve Festen, 
Pokker skulde spender« Sølvmor paa det 
skumle Parket i det kgl. Theater. Og sé, 
hvordan alt føjer sig for En, naar man 
blot faar fat i den rigtige Ende: nu hu- 
sker jeg, at Forfatteren Hr. Christmas 
har fortalt i et Interview, hvorledes han 
forpint af sin Digtergærning var vanket 
om uden at kunne finde en Slutning paa 
Skærsilden, men da gik han ind i 
Palmehaven og drak The, og dér gik 
det op for ham, hvorledes Værket skulde 
ende. Og Intervieweren endte med at 
fortælle, hvorledes Digteren forlod ham 
for atter at forsvind« ind i Palmehaven 
— maaske til ny Grublen over sit næste 
Digt. Af Palmehave er du kommet, til 
Palmehave er nu blevet, og af Palme- 
haven vil du atter opstaa! 

Man kommer altsaa ikke uden om 
Palmehaven, hvis man vil naa til en 
virkelig Opfattelse af vor Nationalscene 
i Øjeblikket. 

Jeg vil naturligvis ikke vise min Læser 
og min Læserinde den Haan at ,, be- 
skrive" Palmehaven. Vi sad der jo for- 
leden Dag sammen med Grevinde Y og 
Baron X og Kammerjunkerne. Husker 
De ikke, hvorledes vi med Ærefrygt 
skred hen over de tykke Tæpper, hvor- 
ledes vi sank ned i de vellystige Sofaer 
og et Øjeblik betagne lyttede til Orke- 
strets Spil? Over os bredte Palmerne de- 
res Blade. Luften var usigelig. Vi sad 



som paa Havets Bund, det var Dag og 
dog ikke Dag, det var Luft og dog ikke 
Luft. Det var en Blanding af stærk 
Parfyme, Mados, Hotel-Korridoratmos- 
fære og Opvarterpomade og ind i dette 
en enkelt Boble af frisk Luft fra Verden 
derude. Vi talte dæmpet. Vi lod os 
trække op af Opvart-eren som Verdens- 
mennesker. Vi drak The som i de evro- 
pæiske Centrummer. Vi spiste ristet 
Brød med Marmelade paa som Lorderne 
foran deres Kaminer. Vi pustede en 
Bostanjoglo ud gennem Næseborene. Og 
efterhaanden blev vi aandrige. Kam- 
merjunkeren diskuterede Livet Han 
kom med flere dristige Paradokser. Og 
til Slutning blev Grevinden sentimental. 
Vi talte om Moderkærligheden ved den 
sidste Kræmkage 

Og nu sidder jeg her altsaa igen. Oppe 
i Disen er de elektriske Lamper tændte, 
og ved alle de smaa Borde sidder det 
festklædte Parket fra Skærsildens 
Sukces. Palmernes Blade bevæger sig 
langsomt for den Brise, der stryger ind 
fra Soupersalen, en eventyrlig, uigen- 
nemtrængelig Em af Trøffelsauce, Cham- 
pignons, Champagne og Ess-Bouquet. 
Vi synker lidt hen i Hynderne. Orke- 
stret nynner „Den glade Enke". Ringe 
lyner paa slanke Fingre. Sølvmor. 
Whisky. 

Christmas. Her var det altsaa, han 
fandt Enden paa Skærsild. Thi 
ogsaa Skærsild er aandrigt. Ogsaa 
Skærsild har Paradokser. Ogsaa 
Skærsild er sentimentalt og taler 
om Moderkærligheden. Problemet er 
netop saaledes stillet op, som Situationen 
herinde gør det naturligt. Man har god 
Tid, man gaar ikke løs paa hinanden 
som Folk, der diskuterer for Alvor, nej, 
man opfinder et Tilfælde, konstruerer en 
Konflikt, tager maaske et eller andet 
Moment fra det virkelige Liv og frem- 
stiller det hele i en klar og ikke gene- 
rende Stil. En vis Verdensklogskab er 
slet ikke udelukket. Hr. Christmas la- 
der virkelig stundom sine Personer tale 
sammen som Mennesker, der har set no- 
get af Verden. Der findes f. Eks. i 

Skærsild en Baron, ypperligt spillet 
af Hr. Jerndorff, en fin og klog Mand, 
lidt af en Per Nittengryn, meget af en 
Gentleman — det er en god Skildring. 
Der er endvidere en Scene, hvor Varieté- 
sangerinden, der vil skjule sit letsindige 
Liv, kommer til at forsnakke sig og gi- 
ver en Karakteristik af sine forskellige 
Venner — ja, det er sét, den Mand, som 
har skrevet dette, har levet i Verden og 
har maaske endda souperet med en 
Varietédame. Det er slet ikke udelukket, 
at han har truffet baade Baronen og 
Damen herinde i Palmehaven, han har 
faaet dem begge til at snakke, og da de 
var gaaet, gav han sig til at lave et 
Stykke om dem. Han satte sig hen og 
lyttede til de forskellige Samtaler, han 
tog os alle alvorligt, han nedskrev Kam- 
merjunkerens Paradokser og stenogra- 
ferede Grevindens Sentimentalitet. Og 
tilsidst forærede vi ham en Slutning paa 
det Hele. Lad det nu bare ende godt, 
sagde vi til ham, selv om det ikke er 
videre naturligt. Vi gidder s'gu ikke gaa 
hjem fra Palmehaven i daarligt Humør. 

Nu forstaar jeg, hvorfor der den hele 
Aften har været saa god Føling mellem 
Scenen og Parkettet, medens Galleriet 
sad uforstaaende og saae ned paa det 
Hele. Parketterne spejlede sig. De sad 
og nikkede til sig selv i hele Stadsen. De 
vidste meget godt, at saadan, som det 
her fremstilles, tænker de kun naar de 
er ude at flotte sig, de føler fuldt vel, at 
i det daglige Liv former Problemerne 
om Kærlighed og Moderfølelse sig gan- 
ske anderledes, men naar man nu er i 
sine bedste Klæder og for første Gang i 
Aaret er til stor Premiere — Herregud, 
man gaar da heller ikke i Theatret for 
andet end at slaa Tiden ihjel, og før 
Kl. 10—11 gaar intet ordentligt Menne- 
ske i Palmehaven. I Mellemakterne af- 
talte man ,, Borde 44 og hviskede saa 
smaat om Hummer å Taméricain, Cha- 
teaubriand aux traffes og Omelette en 
surprise. 

Sukcesen var altsaa givet, men dens 
Varighed er tvivlsom. Skærsild vil 
komme til at lide under, at det er blevet 



til i et lille Land med en lille Palmehave. 
Men Stykket udkommer samtidig paa 
Engelsk, Tysk og Fransk, all right, 
schSn, tres bien, ude i de rigtige Cen- 
trummer er der Plads til det, og dér vil 
det give Guld, thi Palmehaverne og de- 
res Publikum er ens i hele Verden, men 
de er meget større — begge to — i Stor- 
stæderne end her. Vi skal altsaa igen 
opleve den Ydmygelse, at en af Landets 
Sønner først udenfor Grænserne faar sin 
rette Storhed. 

Muligvis vil ogsaa Spillet i Udlandet 
blive af en noget anden Art, thi ogsaa 
det var afstemt efter den danske Palme- 
have. Fru Hennings var den omtumlede, 
dristige og skønne Varietédame, Meteor- 
danserinden Bella Dolores, der i en 
Pause vender hjem for at genfinde sin 
Søn, som hun for mange Aar siden gav 
i Pleje hos sin Mands fine Familje, og 
som ikke aner, at hans Moder er saadan 
en. Fru Hennings var heller ikke „saa- 
dan", hun agerede en Varietédame, ak- 
kurat saa flot, at hun vilde gøre Opsigt i 
vor Palmehave men ikke nogen Aaben- 
baring fra Verdensbyernes Etablissemen- 
ter. Hun gled ganske ind i Stykkets 
danske Tone. Saadan drømmer maaske 
den lille Studenterpige, Etatsraadens 
Datter, under vore Palmer, naar hun er 
en lille Smule snurrende efter White 
Star'en, om at forarge Borgerskabet og 
smække Hatten op til Sensation. Men 
saa snart hun kunde, smuttede Fru 
Hennings ud af den virkelig lidt vovede 
Komedie og blev „Moderen**. Man 
glemte ikke et Øjeblik, at hendes Triumf 
i disse Aar er Fru Alving. Saadan vil 
det næppe gaa Bella Dolores ude i Ver- 
den, hvilket ikke vil være til nogen Ære 
hverken for den fremmede Skuespiller- 
indes eller hendes Publikums Moral. I 
Danmark derimod klapper vi kun af 
Bella Dolores, naar hun med Taarer i 
Øjnene vandrer sin Bodsgang. 

Og derfor fik Hr. Hofman ikke den 
Sukces paa sin udmærkede Impresario 
(Hr. Christmas skulde ikke stave ham 
med 2 s'er), som han havde fortjent. 

Men hvorfor vilde han ogsaa spille rig- 
tigt midt i den Komedie? 

Dog ogsaa denne Smule Kritik for- 
stummer herinde mellem Palmerne. 
Hvorfor forstyrre Freden? Der er noget i 
Luiten, som beroliger. Der staar ganske 
vist hos Goethe: „es wandelt niemand 
ungestrait unter Palmen" (man kan da 
sine Klassikere i Hr. Marers litterære 
Tidsalder), men han kendte ikke vort 
kongelige Theater. Dér vandrer man 



netop ustraffet under Palmerne, Sæson 
efter Sæson, dér befinder man sig ud- 
mærket i den aldrig udluftede Atmos- 
fære, og er der en eller anden Direktør, 
Skuespiller eller Digter, som har rebel- 
ske Lyster, skal han nok blive sløvet. 

I det danske Theaters kongelige Palme- 
have suser Palmerne svagt med sød Mu- 
sik, og i Skærsild har man fundet 
den rette Tekst. 

Jonathan. 



Evropæisk Radikalisme. 

Af P. Munch. 



Hvert Kulturland har sit radikale 
Parti, sin radikale Bevægelse. Det kan 
være ret forskellige Anskuelser, der i 
de forskellige Lande bærer Radikalis- 
mens Navn. Alle Partinavne dækker 
jo over afvigende Meninger. Dette 
gælder selv indenfor det enkelte Land. 
Tænk for Eks. paa vort mangefar- 
vede Højre. Der skal nogen Skarpsin- 
dighed og megen god Vilje til at finde 
Fællesskabet i Dr. Bircks og Hr. Di- 
nesens Tankeliv eller Berøringspunk- 
terne mellem Dr. H. L. Møllers og 
Hr. Johan Knudsens Synsmaade. 
Ja selv i Tysklands disciplinerede 
Socialdemokrati med dets fasttømrede 
Program er der en smuk Vejlængde 
fra Bernstein til Kautsky, og end 
større er Afstanden fra Hervé og 
Quesde til Jaurés og Briand for ikke 
at tale om Millerand. 

Ogsaa indenfor radikale Partier fin- 
des afvigende Anskuelser og særlig 
tydelig træder disse frem, naar man 
sammenligner radikale Partier i for- 
skellige Lande. Men .trods alt mær- 
kes Fællesskabet tydelig. Mødes man 
med radikale Mennesker af fremmede 
Nationer, da føler man rent uvilkaar- 



lig et nøje Fællesskab i Tænke- og 
Følevis, ja i Udtryksmaade. Vanske- 
Tigere er det i faa Ord at udtrykke, 
hvori dette Fællesskab bestaar. I 
grove Træk kan det dog angives. Det 
fælles Grundlag for al moderne Radi- 
kalisme er givet i det første Punktum 
af Menneskerettighedernes Erklæring : 
Menneskene fødes og for- 
bliver frie og ligeiRettig- 
heder. Dette er, om man vil, Radika- 
lismens Trosartikel, det Dogme, hvor- 
paa den bygger, det Postulat, hvor- 
med den begynder. Ud fra det prø- 
ver den det* Samfund, hvori vi lever, re- 
spektløs overfor alle dets Vaner, ubun- 
det af alle dets Fordomme. Prøvelsens 
Resultat er altid det samme ; overalt vi- 
ser det sig, at dette Samfund er bygget 
paa den modsatte Grundsætning, paa 
Forskellen, den tilfældige og vilkaar- 
lige Forskel. Derfor kræver Radikalis- 
men en radikal Forvandling, en 
Omvæltning, der gaar til Bunds. Den 
træder herved i den skarpeste Mod- 
sætning til de konservative; paa disse 
passer ypperlig det af Højesteretssag- 
fører Ernst Møller opfundne Ord : e n 
Træge; deres bærende Idé er, at 

det bestaaende i alt væsentlig skal 
bevares; nogle af dem ledes dertil af 
Interessehensyn; den bestaaende For- 
skel er til Gavn for dem selv, saa kan 
de ikke tænke sig at rokke ved den; 
andre ledes af uvilkaarlig Ærefrygt 
for det tilvante; „det har altid været 
saadan, det kan ikke blive anderle- 
des", er deres Omkvæd. Det konserva- 
tive Parti er Egenkærlighedens og de 
nedarvede Fordommes Parti. Men 
klart og tydelig fremtræder ogsaa 
Modsætningen mellem radikale og 
moderate. De sidste indrømmer, at 
Samfundet har en og anden Mangel ; 
men i det væsentlige synes det dem 
godt; det gælder blot at lappe lidt hist 
og her paa det bestaaendes Grund. 
Partiet glider jævnt over i de konser- 
vatives højre Fløj ; de Grunde, der be- 
stemmer dets Tankegang, er væsent- 
lig de samme, der leder de konserva- 
tive Partier. 

Men ønsker Radikalismens Til- 
hængere en radikal Forbedring af 
Samfundet, saa møder de ikke frem 
med et enkelt Lægemiddel og siger: 
I dette er der Bod for alle Brøst. 
De bygger ikke et samlet System op 
og siger: Her er Frelsen. De ser til- 
bage over en statelig Række af Syste- 
mer, baarne af stærk Tro, der alle 
er glippede: Fysiokraternes Lære gik 
under som Merkantilisternes, Over- 
Rlasseparlamentarismen slog Fejl som 
den oplyste Enevælde. Derfor ønsker 
radikale Partier, at man skal tage 
hvert Omraade af Samfundsordnin- 
gen for sig, undersøge hvorledes 
der paa netop det Omraade kan gen- 
nemføres radikale Forbedringer og 
saa sætte dem i Værk, dristigt om 
fornødent hensynsløst. Det er paa 
dette Punkt Radikalismen skiller sig 
ud fra Socialismen. De radikale deler 



ikke Socialdemokraternes stærke Tro 
paa, at der er et enkelt stort Middel 
over alle: Produktionens Overtagelse 
af Staten. Det synes dem ikke, at der 
kan føres afgørende Beviser for, at 
dermed vil den attraaede Lighed og 
Frihed, den tilstræbte Retfærdighed 
være naaet. Det er en Forskel, som 
er klar nok, men som er langt mindre 
dyb end den, der skiller de radikale 
fra Partierne til Højre for dem. For 
radikale og Socialdemokrater er Maa- 
let det samme, Respektløsheden over- 
for det gamle Samfund lige stor. 

Har Radikalismen ikke et samlet 
System, saa hindrer dette dog ikke, 
at den har et fast udformet Program. 
Den nøjes -ikke med ud i det blaa at 
erklære det bestaaende Samfund Krig. 
Den peger paa en Række Punkter, hvor 
dette Samfund kan og bør forandres. 
De Programmer, hvorom radikale 
Partier rundt om i Landene samles, er 
i det væsentlige ens. Hovedtrækkene 
deri findes i det Program, Dan- 
marks radikale Parti for halvandet 
Aar siden vedtog i Odense. Lægger 
man dette ved Siden af det social-radi- 
kale Partis Program i Frankrig eller 
det Program, Tysklands radikale ifjor 
samledes om, eller ved Siden af engel- 
ske radikale Valgopraab ved sidste 
Valg, saa vil man genfinde de samme 
Tanker. Nogle Steder er Formen dristi- 
gere, andre Steder mere afdæmpet ; de 
fleste Steder er Modet og Klarheden 
ringere end i vort Odenseprogram ; kun 
i de franske Programmer er den større. 

Politisk er Grundkravet den lige 
og almindelige Valgrets Eneherredøm- 
me. Socialt stræber man gennem en 
Række Foranstaltninger at hindre, at 
enkelte Mennesker skal vedblive at 
være Herre over andre med Ret til 
at udnytte deres Arbejdskraft til For- 

del for sig selv. Paa Aandslivets Om- 
raade er Kravet det, at der skal gives 
hvert Menneske Ret til at danne sine 
Meninger selv uden Statens Formyn- 
derskab, at Staten skal ophøre at tage 
Parti for den ene eller den anden Re- 
ligion ; derimod er den radikale Bevæ- 
gelse ikke, som det ofte paastaas, re- 
ligionsfjendsk; den er jo netop en 
Protest mod Sammenblandingen af 
Politik og Religion ; den kæmper ikke 
mod Kirkens Anskuelser men mod 
dens Overgreb overfor andres Menin- 
ger; selv i Frankrig, hvor religiøse 
og politiske Stridsspørgsmaal ved den 
katolske Kirkes Skyld er stærkest 
sammenblandede, er dette Tilfældet. 
Paa Militæromraadet mødes alle radi- 
kale Partier i en fælles Grundstem- 
ning mod Krigen. For konservative 
Mennesker staar Krigen fra gammel 
Tid med en særegen Straaleglans ; 
Krigerdaad er det smukkeste, de véd ; 
for radikale Mennesker er Krigen 
hæslig, Krigsbegejstringen en af 
Menneskenes ulykkeligste Vildfarel- 
ser. Dette betyder selvfølgelig ikke, 
at radikale Partier overalt siger: Lad 
os indskrænke Hær og Flaade til Poli- 
tikorpser. I Danmark, hvor Hær og 
Flaade i intet Tilfælde kan gøre Gavn, 
i mangfoldige Skade, ligger dette nær. 
I Frankrig, hvis Folketal er 15 Gange 
større, og hvis Vaaben kan tænkes at 
frelse det fra tysk Vold, vil et saa- 
dant Krav være næsten umuligt. 
I hjemlige Reformblade, der sjelden 
lader nogen Dag gaa uden at sige en 
Usandhed eller en Taabelighed eller 
helst begge Dele om det radikale Ven- 
stre, har der været Haanjubel over, at 
danske radikale har modtaget Cle- 
menceaus Ministerium med Forvent- 
ning til Trods for hans Udtalelser om 
ol stærkt Værn. Det er et smukt Vid- 



nesbyrd om den Taabelighed, der helt 
igennem præger disse Blades Agita- 
tion. 

Vender vi os fra Grundtrækkene i 
den radikale Bevægelse til de radikale 
Partiers Stilling i Hovedlandene, da 
falder det naturligt først at fæste Op- 
mærksomheden ved Radikalismens 
forjættede Land: Frankrig. Det er 
det eneste Land, hvor et udpræget ra- 
dikalt Parti sidder ved Magten, og 
hvor det radikale Parti for saa vidt er 
sig selv nok, som det alene raader 
over et Flertal i begge Rigsdagens 
Kamre. Ved Valget i Foraaret fik de 
radikale Grupper af henved 9 Millioner 
Stemmer omtrent de 4 Millioner, me- 
dens Socialdemokraterne fik rigelig i 
Million, de moderate 1,200,000 og Na- 
tionalister og Konservative tilsammen 
2,600,000. De radikale opnaaede, be- 
gunstiget af Tilfældet, 330 af Depute- 
retkamrets 590 Pladser. Af de 330 er 
omtrent 80 af et noget moderatere An- 
strøg især i de sociale Spørgsmaal; 
de er draget over i den radikale Lejr 
under Drayfuskampen, men følger 
dog nu taalelig Trop. De andre 250 
deler sig i en „radikal" og en „social- 
radikal" Gruppe, den sidste lidt stær- 
kere end den anden ; men de to Grup- 
per har i det væsentlige fælles Orga- 
nisation og virker næsten altid sam- 
men. Allerede i 70'erne skilte de ra- 
dikale sig ud fra Gambettas og Fer- 
rys republikanske Parti, skønt dette 
endnu førte en forholdsvis radikal Po- 
litik; men først i 90'erne, da Flertals- 
partiet blev udpræget moderat, blev 
de radikale stærke. Det var paa de 
sociale Spørgsmaal, de især havde 
skilt sig ud ; med Rette kunde Cle- 
menceau fornylig overfor Jaurés hæv- 
de, at det socialdemokratiske Øjebliks- 
program i alt væsentligt var hentet 
fra de radikale Programmer. Og fra 
første Færd indtog de radikale en 
yderst venskabelig Holdning overfor 
Socialdemokraterne, trods alle de For- 
haanelser og alle de Angreb, der i den 
Anledning regnede ned over dem. 

Partiets raske Fremgang er dog naaet 
i Kamp mod Kirkens Overgreb og mod 
Militarismen. Overfor Socialdemo- 
kraterne synes Stemningen i Øjeblik- 
ket lidt kølnet; det skyldes dels det 
nye Talfbrhold, der gør de radikale 
uafhængige af Socialdemokraternes 
Stemmer, dels Jaurés Mistro til Gle- 
menceau. Endnu virker de to Partier 
dog sammen og vil rimeligvis vedblive 
at gøre det. Alt tyder- paa, at vi i 
de nærmeste Aar vil faa at se, at Fran- 
krigs radikale og Socialdemokrater 
dristig bygger et Samfund op paa 
rent verdslig Grund og gennemfører 
sociale Reformer mere vidtgaaende 
end noget andet Land kender dem. 
Forfatningsmæssig er de jo allerede 
langt foran alle andre europæiske Sta- 
ter, Svejts alene undtaget. 

Hvorfor er nu Radikalismen saa 
meget stærkere i Frankrig end i an- 
dre Lande? Noget hænger det vel 
sammen med fransk Temperament. 
Der er hos Franskmænd alt i alt mere 
Tilbøjelighed til at handle efter Lo- 
gikens Bud end i angelsachsisk-ger- 
manske Folk. Har Franskmændene 
først udfundet, at gamle Lovregler er 
meningsløse, ubegrundede og uret- 
færdige, saa synes det dem naturligt 
at slaa en Streg over dem og indføre 
helt nye Regler. Germanerne holder 
langt sejgere paa det tilvante; bevi- 
ser man, at en gammel Regel er me- 
ningsløs, saa indrømmer de det med 
et Skuldertræk; men de beholder den 
helst alligevel ; den er jo gammel og 
dermed ærværdig. Allerede Kant 
fandt det fornødent at skrive en Af- 
handling mod Omkvædet : „Ja, det kan 
vistnok være rigtig i Teori, men i 
Praksis duer det ikke". Alligevel hø- 
rer vi Dag ud og Dag ind disse Ord 
selv i vort Folk, det mindst german- 
ske blandt Germanerne. Med denne 
franske Respekt for Teorien, for Lo- 
giken, hænger det sammen, at Akade- 
mikerne, der overalt betyder saa meget 
for Radikalismen, har større Indflydel- 
se i Frankrig end i andre Lande. De 



øver stærkere Indflydelse paa den of- 
fentlige Mening, og de staar i langt nøj- 
ere Forbindelse med Folkeskolens 
Lærerkorps. Og Frankrigs akademi- 
ske Verden er mere almeninteresseret 
end noget andet Lands. Den er i Øje- 
blikket aldeles overvejende radikal, 
og bag den staar de 70—80,000 Lærere 
og Lærerinder, hvoraf det store Flertal 
er lige saa ivrige Talsmænd for Ra- 
dikalismens Sag som Præster og 
Munke er energiske Agitatorer for 
Reaktionen. 

Men end tungere vejer det, at Fran- 
krig er Revolutionens Land. Den ra- 
dikale Kritik, der overfor al bestaa- 
ende Forskel ubarmhjertig spørger 
hvorfor? skabtes i Frankrig i Voltaires 
og Encyklopædisternes Aarhundrede. 
Revolutionen blev Radikalismens 
Heltetid, rig paa Minder. Den skæn- 
kede franske radikale deres Feltraab, 
i grove Træk deres Program. „Frihed, 
Lighed og Broderskab 14 staar paa Sta- 
tens Bygninger, Menneskerettighe- 
dernes Erklæring hænger i Skolerne i 
Glas og Ramme. Fransk Ungdom 
vokser op med de Ideer, der har faaet 
Form deri. Derfor har Radikalismen 
kunnet byde franske Arbejdere del 
Pust af Begejstring, som har fastholdt 
vel et Flertal af dem i de radikale Ræk- 
ker. Og endelig er siden Revolutio- 
nen franske Jordejendomme mere li- 
gelig fordelt end andre Landes, selv 
Danmarks. Sydfrankrigs Smaabønder, 
selvstændige Landbrugere uden Tyen- 
de, det er Kærnen i Frankrigs radi- 
kale Vælgerhær. 

Medens Frankrig staar som Radika- 
lismens Land, tænker man sig uvil- 
kaarlig England som Moderationens. 
Englænderne har Ord for at være lige- 
saa rolige og uforanderlige, som 
Franskmændene anses for omskifte- 
lige. Men der er megen Overdrivelse 
heri. Englænderne havde i Gromwells 
Tid og Aarene derefter et revolutio- 
nært Gennembrud, voldsommere og 
mere langvarigt end den franske Re- 
volution. I de Tider nød de ikke Ry 

for Besindighed. Da Voltaire en Men- 
neskealder senere kom derover, var 
deres store Omskiftelighed det, som 
mest slog ham. I et Brev derom 
fortæller han muntert, hvorledes 
England den første Dag, han var der 
syntes ham et Paradis; alle var glade 
og venlige; men Dagen efter var det 
som et Helvede; mugne Miner og 
gnavne Ord mødte ham overalt; da 
han spurgte om Grunden, fik han det 
Svar, at det var Østenvinden ; naar 
den blæste hængte Folk sig i Dusin- 
vis, og man forsikrede bestemt, at 
det var under en Østenvind, at Karl I. 
var bleven halshugget og Jakob II. for- 
jaget; han samler tilsidst sit Indtryk i 
Ordene : Spanierne siger om en Mand : 
han var saadan den Dag og den Time, 
paa den Maade bør man dømme om 
Nationerne og især om Englænderne. 
Ogsaa i den engelske Arbejderbefolk- 
nings Elendighedstid i det 19. Aar- 
hundredes første Halvdel kendte 
England helt revolutionære Bevæ- 
gelser, og Russels Reformer i 
30'erne bar Radikalismens Mærke. 
Alligevel er England, sammenlig- 
net med Frankrig, Traditionernes 
Land, Akademikerne er langt me- 
re splittede, optagne af Specialin- 
teresser; selvstændige Smaabønder 
findes næsten ikke, og Arbejderne 
er stærkt klassedelte. Derfor er Ra- 
dikalismen langt svagere end i Fran- 
krig. Englands radikale staar endnu 
indenfor det gamle liberale Parti; 
Stillingen er for dem som den var for 
vore radikale lige efter 1901, eller ret- 
tere sagt som den kunde blevet, om 
Hørup havde levet, rask og handle- 
kraftig. Af Underhusets 670 Med- 
lemmer har de liberale ca. 380; vel 
Halvdelen af disse er social-radikale, 
men foreløbig er det lykkedes disse 
at præge Ministeriets Politik. Det sy- 
nes nu at trække op til en alvorlig 
Styrkeprøve mellem Underhus og 
Overhus. Kommer denne, da bliver det 
de social-radikale. der kommer til at 
føre an i denne Kamp, og sejrer de i 



den og knækker Overhusets Magt, da 
er der vundet en uvurderlig Sejr for 
alle Landes Radikalisme; betydnings- 
fulde kirkelige og sociale Reformer 
vil da sikkert følge efter. 

I de to vestlige Kulturlande rykker 
saaledes Radikalismen sejrrigt frem. 
Modsætningen dertil er Tyskland, de 
konservatives Paradis. Ved sidste Valg 
afgaves der 9 i Million Stemmer; deraf 
samlede nogenlunde radikale Partier 
900,000 Stemmer, Socialdemokraterne 
godt 3 Millioner. Der herskede før 1870 
idet tyske Borgerskab, ikke mindst i 
Universitetsverdenen, en human og fri- 
sindet Aand af forholdsvis radikal 
Farve. Den tilintetgjordes ved Bis- 
marcks Sejre, der blev lige saa ødelæg- 
gende for tysk Aandsliv, som nyttige 
for Tysklands Magtstilling. Tysk- 
lands offentlige Mening omskabtes i 
Overensstemmelse med den raa Bru- 
talitet, der var Bismarcks herskende 
Karaktertræk. Flertallet af det tid- 
ligere Venstre : de Nationalliberale, 
forvandledes til moderate, et godt 
Stykke til Højre for almindelige mo- 
derate. Og den radikale Fløj, der 
stillede sig i Opposition til Bismarck 
fandt aldrig rigtig sig selv igen efter 
det skæbnesvangre Aar 1887 lykke- 
des det Bismarck ved den Krigsfare, 
han foranstaltede som Valgreklame, at 
splitte dem i to Grupper. Den ene gik 
med til hans Militærforslag, den an- 
den gik mod dem. Men siden forme- 
de det sig saa barokt, at den antimili- 
taristiske Fløj blev antisocialistisk, me- 
dens den militaristiske stillede sig for- 
staaende overfor de sociale Reform- 
krav. Følgen blev en stadig Tilbage- 
gang for tysk Radikalisme. I den 
sidste Tid synes den dog at være kom- 
men lidt til Kræfter igen. Bismarck er 
nu kommet lidt paa Afstand. Tan- 
kerne bevæger sig atter lidt friere. 
En tredje lille Gruppe er kommet til, 
et sydtysk Bondeparti. De tre Grup- 
per søger at samles om et fælles Pro- 
gram, og de stiller sig fornuftigere 
overfor Socialdemokraterne, sædvanlig 

ogsaa antimilitaristisk. Og de synes 
saa smaat at drage Stemmer til sig 
baade fra Nationalliberale og Social- 
demokrater. Følgerne bør dog ikke 
overvurderes. Arbejdsvilkaarene er 
vedblivende særdeles daarlige for 
alt tysk Frisind udenfor Socialdemo- 
kratiet. Det store Flertal af den aka- 
demiske Verden er brutaliserede Bis- 
marckforgudere eller Speciaiforskere 
uden Almeninteresse; den borgerlige 
Middelstand er soidaterbegejstret ef- 
ter Sejren ; Nordtysklands Bondebe- 
folkning har de fleste Steder bevaret 
en stor Del af Trællesindet fra Liv- 
. egenskabets Tid, Flertallet af Sydtysk- 
lands Bønder er den katolske Kirkes 
lydige Hær. Arbejderne i Byerne er 
Socialdemokraternes, forholdsvis man- 
ge dog ogsaa Katolikernes. Ogsaa i den 
Strid, som netop nu er brudt' ud, staar 
Tysklands frisindede uklart og forvir- 
ret. Det er ikke umuligt, at den kan 
hæmme den fornuftige Udvikling, de 
syntes at være ved at glide ind i. 

I Sverige staar de radikale ligesom 
i England sammen med de moderate 
Venstregrupper. Men ogsaa her er 
det lykkedes de radikale i det væsent- 
lige at bestemme Retningen. I Løbet 
af en halv Snes Aar voksede det 
liberale Samlingsparti fra en ganske 
svag Begyndelse frem til Halvpar- 
ten af Pladserne i Andetkammer, 
og støttet af de ret faa Socialdemo- 
krater kunde det tage Magten i Fjor. 
Ministertiden blev fcort. Man førte 
en i det hele dristig og værdig Politik, 
og da det Øjeblik kom, da Førstekam- 
mer og Kongen bød Ministeriet Staaff 
uværdige Vilkaar, foretrak det at gaa 
med Ære frem for at sidde med Skam. 
Det gjorde derved svensk Radikalisme 
en uvurderlig Nytte. 

I Norge synes i Øjeblikket alt Kaos. 
De sidste Valg bragte en uventet 
Sejr for Socialdemokratiet og de Grup- 
per, der kalder sig Venstre. Men 
indenfor dette Venstre er alt Forvir- 
ring; de radikale staar indenfor det, 
men kæmper atter og atter med dets 



Flertal; deres egen Stilling er uklar, 
fordi en Del af deres Førere under 
Opgøret med Sverige lod sig rive med 
af de nationalistiske Stemninger. 

Et flygtigt Blik udover det øvrige 
Europa vil vise os en almindelig 
Fremgang for radikale Bevægelser i 
de senere Aar. I Svejts styrer et Par- 
ti, der bærer Radikalismens Navn, 
men efterhaanden er blevet lidt ud- 
visket, i Holland et liberalt Parti, 
hvor de radikale er med, i Belgien er 
de radikale sammen med Socialde- 
mokratiet i sikker Fremgang mod 
Magten. I Østrig og Ungarn er alle 
Partiforhold forvirrede ved de natio- 
nale Stridigheder, men ud af dette 
Kaos skabes i Øjeblikket nye Forfat- 
ninger med almindelig Valgret. I 
Italien er det herskende radikale Parti 
efter en smuk Handletid for nogle Aar 
siden faldet tilbage i Moderation, men 
nye radikale Grupper er som Følge 
deraf opstaaet. I Spanien og Portugal, 
hvor der sidder Ministerier, som kal- 
des liberale, er der en stigende Til- 
bøjelighed til- efter fransk Mønster 
at frigøre sig for Kirkevæiden. Paa 
Balkanhalvøen findes vel Partier med 
de vante europæiske Navne, men hele 
deres Præg er saa afvigende, at en 
Sammenstilling næppe vil være rime- 
lig. I Rusland har Mennesker, der 
andre Steder vilde regnes for radika- 
le, været de bærende i de sidste Aars 
store Frigørelsesforsøg, i Finland er 
det de radikale, der har præget den 
nye Forfatning. 

Saaledes træffer vi de radikale i ret 
forskellig Stilling i de forskellige Lan- 
de. Nogle Steder er de stærke, andre 
Steder er de svage, nogle Steder er 
de i Forbund med Socialdemokrater- 
ne mod de moderate og konservative, 
andre Steder er de paa en Gang i Par- 
ti med de moderate og i Forbund med 
Socialdemokraterne til Kamp mod 
Højre. 

Hvorledes staar nu dansk Radika- 
lisme i Forhold dertil? Indtil for to 
Aar siden var danske radikale i Parti 

med vore moderate indenfor Venstre- 
reformpartiet. Det lykkedes dem ikke 
at bevare den forholdsvis radikale 
Karakter, Partiet havde haft som Op- 
position. Et Brud blev en Nødvendig- 
hed. Forholdene stillede sig saaledes, 
at den moderate Fløj kunde vælge 
Brudets Tid og Anledning og udad- 
til vedblivende paatage sig en radikal 
Maske. Det var da under særlig van- 
skelige Vilkaar, de radikale sidst gik 
til Valg. De samlede 42,000 Stemmer, 
V 7 af alle afgivne Stemmer; det er 
lidt sammenlignet med de 7» i Fran- 
krig, meget i Forhold til den lille 
Tiendedel i Tyskland. 

Det er for Tiden i Reformpartiets 
Presse det staaende Omkvæd, at det ra- 
dikale Venstre er et Parti uden Mulig- 
heder. Reformblade og Reformtalere 
begraver Partiet mindst en Gang om 
Ugen. Højre kaster flittig Jord paa, og 
det hænder, at en djærv Socialdemokrat 
holder Ligtalen'. Hans Tale er i saa 
Fald sikker paa i de følgende Dage at 
gaa en smuk Sejrsgang gennem 70 
Reformblade og 50 Højreblade. Men 
der er noget mistænkeligt allerede 
deri, at Begravelsen skal gentages 
saa tit. Det hænder ofte, at man ken- 
der Fremtidspartiet netop paa Hidsig- 
heden af Øjebliksflertallets Angreb. 
Og det radikale Venstre er i Øjeblik- 
ket uden Sammenligning vort mest 
angrebne Parti. Man skulde have 
troet, at Valgene i Foraaret var ble- 
vet en Kamp for og mod Ministeriet; 
det blev i Stedet en Kamp for og 
mod Radikalismen. Højremænd, der 
nærer en særdeles hjærtelig Foragt 
for Ministrene, mødte skarevis frem 
for at stemme paa Reformpartiets 
Kandidater, Reformfolk mødte trofast 
og stemte paa Højrekandidater, der 
har smædet og haanet deres Førere 
med Sprogets groveste Ord. Alt i 
Angst og Bæven'for den fælles Fjende : 
Radikalismen. Mod denne vendte 
moderate og konservative sig saa iv- 
rig, at de næsten glemte at skænke 
deres gamle Fjende Socialdemokratiet 



den vante smigrende Opmærksom- 
hed. For vore Reformmænd er So- 
cialdemokraterne blevet helt skikkeli- 
ge Folk i Sammenligning med de ra- 
dikale. Der er en ganske anden Tone 
over Hr. J. G. Christensens Ord, naar 
han taler til Hr. K. M. Klausen, end 
naar han vred og krænket vender sig 
mod Hr. Zahle. Og Hr. Vilh. Lassen ta- 
ger helt lempelig paa Hr. Sigvald Ol- 
sen, ja selv paa Hr. Borgbjerg, i Sam- 
menligning med den højstemte For- 
bitrelse, hvormed han falder over Hr. 
Rørdam. Det er Frygten, der taler 
ud af de hidsige Anfald paa de radi- 
kale; de synes værre end Socialdemo- 
kraterne, fordi det er dem, der skaber 
en Mulighed for det demokratiske Fler- 
tal, som man mener, at Socialdemo- 
kraterne ikke har Udsigt til at naa. 
Og denne Frygt er ikke uden Grund. 
De naturlige Vilkaar er ikke daarlige 
for radikal Politik i Danmark. Gan- 
ske vist findes der i vor Forfat- 
ning te Hovedpunkter, som er uhel- 
dige for de radikale. Det ene er 
den abnormt høje Valgretsalder. Den 
udelukker fra Valgret de Aldersklas- 
ser, som næsten altid er de mest ra- 
dikale. Yngre Mennesker tror endnu 
paa Muligheden af Samfundets For- 
vandling, og de er forholdsvis ubund- 
ne af Hensyn. Naar Folk bliver ældre 
taber mange af dem Troen paa, at der 
kan udrettes noget nævneværdigt til 
Samfundets Forbedring, og de lænke- 
bindes af de Tusind Hensyn : en skal 
avancere paa Embedsbanen, en anden 
være Skatteraad, en skal vaage over 
sin Praksis, en anden er knyttet til en 
Institution, der har Brug for Stats- 
kassen ; saa gælder det at staa sig 
godt med vedkommende Minister. 
Nogle faar det saa godt selv, at Sam- 
fundets Reform synes dem mindre 
paakrævct; andre bliver saa slet stil- 
lede, at al deres Tid og alle deres Tan- 
ker gaar op i Slid og Slæb for Famil- 
jon. Alt dette drager mange Vælgere 
bort fra den radikale Lejr. Dertil 
kommer en anden forfatningsmæssig 

Vanskelighed. Det er Landstingets 
Magtstilling. Denne hæmmer ikke blot 
i høj Grad Gennemførelsen af de radi- 
kale Krav, men den virker ogsaa ofte 
hindrende for den radikale Bevægel- 
ses Udbredelse. Den gør det jo mu- 
ligt for de moderate at dække sig bag 
Landstinget. De kan stille radikale 
Porslag paa Skrømt som en Skueret 
for Vælgerne, sikre paa, at Landstin- 
get standser eller ødelægger dem. 
Dansk Radikalisme vil derfor ofte ha- 
ve at kæmpe med en moderat-konser- 
vativ Politik, maskeret som radikal. 

Men disse forfatningsmæssige Van- 
skeligheder? opvejes gennem Befolk- 
ningens politiske Oplysning og de for 
Radikalismen gunstige Samfundsfor- 
hold. Der er vel næppe noget Land, 
hvor den politiske Oplysning i de 
daarligst stillede Lag af Folket er saa 
stor som hos os ; og forøget Oplysning 
har alle Dage været Radikalismens 
bedste Hjælp. Og ser vi paa de so- 
ciale Forhold, da møder der os en 
vid Arbejdsmark for radikal Politik. 
Byarbejderne er jo paa deres Vis 
vundne for den som Socialdemo- 
krater. Blandt dem er der næppe 
væsentlig mere at udrette. Men 
anderledes stiller det sig for den 
borgerlige Middelstand i Byerne. 
Denne har hidtil langt overvej- 
ende været Højre, væsentlig af 
Uvilje mod Bonderegimentet ; men 
denne gamle historiske Grund taber 
for hver Dag, der gaar, i Vægt; og 
kommer denne Mellemstand først 
virkelig i politisk Bevægelse, da er 
det næsten utænkeligt, at den vedbli- 
vende skulde sætte Pris paa at være 
menige uden Mening og uden Vilje, 
i den Hær, hvor Storagrarer og Stor- 
kapitalister er Generalerne; der er 
noget fuldkommen barokt i den Tan- 
ke, at alle disse Borgerfolk med under 
4000 eller 2000 om Aaret skulde blive 
ved at slaas for, at de, der har over 
disse Beløb, hver skal veje en halv Snes 
af de andre op, og at en Proprietær 
skal være lige saa meget værd som en 



Bys hele almindelige Borgerskab. I 
Provinsbyerne har man allerede be- 
gyndt at forstaa dette; derfor er ved 
de sidste Byraadsvalg radikale Mænd 
mange Steder rykket ind i Byraadene, 
hvor de nu øver en særdeles betydelig 
Indflydelse. Og paa Landet er der en 
stor Arbejdsmark for de radikale. Det 
er de mindre Haandværkere og Hand- 
lende, Husmænd og mindre Gaard- 
mænd, der ikke eller næsten ikke hol- 
der Tyende. Det er alle dem, der hver- 
ken er Arbejdsgivere eller Arbejdere 
hos andre. De drages ikke opad 
som de større Gaardmænd med 
Tyende, der er den solide Del 
af Reformpartiets Vælgerhær. Og 
de er ikke paa Forhaand tilbøjelige 
til at sætte deres Lid til Statens Over- 
tagelse af Produktionen saaledes som 
Fabriksarbejderne og Landarbejderne 
paa Herregaardene. Disse Folkelag, 
der er det naturlige Arbejdsfelt for de 
radikale paa Landet, er i de allerfleste 
Landkredse et betydeigt Flertal. De 
større Gaardmænd med Tyende, hvis 
Hovedstyrke for bestandig er tabt for 
Demokratiet, er de fleste Steder ikke 
i af Vælgerne. Men foruden disse 
Klasser, hvis naturlige Interesser fø- 
rer dem til en radikal Politik, vil Par- 
tiet selvfølgelig altid kunne gøre Reg- 
ning paa en Brøkdel af retfærdige fra de 
velstaaende Folkelag ; de vil aldrig være 
mange i Tal, men de vil have en meget 
stor Betydning for Partiets Arbejde. 
Saaledes synes det da, at de sociale 
Forhold ligger saa godt for radikal 
Politik herhjemme som noget Sted, 
Frankrig vel undtaget. „Men", plejer 
man at sige, „det danske Tempera- 
ment er saa blødt, dansk Sindelag 
saa moderat 4 '. Den sidste Menneske- 
alders Erfaringer bekræfter dog ikke 
denne Opfattelse. Hver Gang en mo- 
derat Politik begyndte, begyndte den 
paa Rigsdagen; en Del af Vælgerne 
var først med, men naar de saa, hvor 
de skulde hen, vendte de sig bort fra 
den moderate Politik. Tidens Historie 
er een lang Beretning om Moderations- 

politikens Nederlag. Og der er in- 
gen Grund til at tro, at det skulde 
blive anderledes i Fremtiden. — 

For nogle Aar siden var det et staa- 
ende Omkvæd i Europas moderate og 
konservative Lejr: Radikalismens 
Tid er forbi, Aanden fra Halvfjerserne 
er døende. „Videnskaben har spillet 
Bankerot" forkyndte Brunettere og en 
Vrimmel af konservative Penneførere 
og Ordf orere stemmede troskyldig i: 
„Den almindelige Valgret har spillet 
Fallit, Parlamentarismens Tid er om- 
me". Man drømte om en ny roman- 
tisk, nationalistisk, militaristisk, roya- 
listisk og protektionistisk Strøm- 
ning, der skulde skylle alle Radika- 
lismens Doktriner bort. Det hele blev 
til tomt Mundsvejr. De sidste Par Aar 
har bragt Skuffelse paa Skuffelse for 
dem, der fantaserede om et saadant 
Tilbageslag. Og Fremtiden turde 
bringe dem end flere. 

Den radikale Bevægelse er ikke en 
saadan Øjebliksbevægelse, der fødes 
med et Slægtled og dør med det. Ra- 
dikale Partier kan komme og gaa, 
samles og splittes som andre Partier, 
men de radikale Ideer lever bestan- 
dig og skrider næsten altid erobrende 
frem. Der er Tider, hvor Radikalismen 
sejrer, hvor dens Mænd har Magten i 
Hænde og i stort Omfang gennemfører 
dens Ideer; i saadanne Tider ryddes 
der op i et Lands Love, det nye 
Grundlag lægges, hvorpaa Folket siden 
arbejder Slægtled igennem. Det er 
Folkenes Søndagstider, som Hørup en 
Gang sagde. En saadan Gennem- 
brudstid havde vi i Danmark fra 1784 
til 1801 og siden fra 1848 til 1863 med 
et Par Aars Afbrydelse. En saadan Tid 
havde Frankrig fra 1879 til 1885, og 
en saadan Tid er allerede nu igen in- 
de i dette Land. En saadan Tid havde 



England i Trediverne og siden i Glad- 
stones store Aar omkring 1870. Læg- 
ger man Lovgivningen fra disse Tids- 
rum ved Siden af andre Perioders 
Lovgivning, vil man se, hvor mægtig 
Forskellen er. 

Men efter Sejrene følger næsten al- 
tid Standsning, undertiden nogen Til- 
bagegang. Det kan hænde, at et Mi- 
nisterium i det Øjeblik, Magten tilfal- 
der det, forvandles fra radikalt til mo- 
derat. Det sker sjældent, men det 
kan ske. Det hænder oftere, at et 
sejrende radikalt Parti i Løbet af 
nogle Aar gennemfører en stor Del af 
sit Program, men derefter slappes. Og 
slappes Lederne ikke, saa bliver efter 
nogen Tid en Del af Vælgerne trætte, 
og Modparten faar Magten. De radi- 
kale bliver Opposition, undertiden en 
faatallig Opposition. Der er dem, der 
synes, at i saadanne Tider er der in- 
gen Fornøjelse ved at være med i ra- 
dikal Politik; der udrettes intet. Men 
de tager Fejl. Ogsaa i saadanne Tider 
øver den radikale Kritik en meget stor 
Indflydelse. 

Den sætter sit Præg paa Lovene. 
Tænk for Eks. paa Prygleloven. Da 
denne blev forelagt var den helt igen- 
nem præget af den for alle Kulturfo- 
restillinger frigjorte Mand, som den 
skyldte sin Oprindelse. Men den slog 
ned under en kunstig ophidset Stem- 
ning, der var den gunstig. Og den me- 
get formaaende J. C. Christensen slut- 
tede sig af et oprigtig Hjerte til 
den. Der var da ogsaa blandt 
Modstanderne dem, der fandt al 
Modstand haabløs. Men der var an- 
dre, der sagde, at dette fik vi slaas om. 
hvad Resultatet saa blev. De fik ikke 
Magt til at hindre selve Loven, men de 
tvang de to mægtige Ministre tilbage 
Skridt for Skridt, Pryglebestemmel- 

serne indskrænkedes i betydelig Grad 
og Fremskridt knyttedes dertil, som 
var Justitsministeren i højeste Grad 
imod. Saaledes paavirker radikal 
Kritik atter og atter de Love, der føres 
igennem af moderate og konservative. 
Hvis vi i en nær Fremtid, mod al 
Sandsynlighed, skulde faa at se, at 
den kommunale Valgreform gennem- 
føres i en blot nogenlunde antagelig 
Skikkelse, da skyldes dette ikke Grev 
Friis' og hans Venners Frygt for Re- 
geringen, men deres Ønske om at be- 
vare Livet for denne Regering, at 
skaffe den et Skjold mod de radika- 
les og Socialdemokraternes Angreb. 
Og saaledes overalt. Drivkraften i de 
Fremskridt, der gennemføres af mo- 
derate og konservative, det er den 
blege Angst for de radikales Agitation. 
Men Radikalismens Opgave er ikke 
blot at omforme Lovene. Den er ikke 
mindre at forvandle Tænkemaadert, 
at bringe Befolkningen til en helt an- 
den Vurdering af Værdier og Rettig- 
heder end den tilvante. Det radikale 
Parti er fuldt saa meget et Folkeparti 
som et Rigsdagsparti, dets Arbejde 
mere et stadigt Oplysningsarbejde end 
■en øjeblikkelig Valgagitation . Hørup 
sagde det en Gang i disse Ord : „Poli- 
tiken i snevrere Forstand, hele Rum- 
melen om Ministre, Love, Reformer 
og saadan noget interesserede mig 
kun i anden Række. Jeg lagde al 
Vægten paa den sociale Revolution; 
jeg vilde en anden Rangforordning i 
Folket; de nye Ministre kun som et 
Symbol paa den fuldbragte Omvælt- 
ning". Ved denne Forvandling af 
Tænkemaaden naas ofte uden Lovæn- 
dring Fremskridt, der betyder ikke 
mindre end de Fremskridt, der for- 
mes i Lovparagrafer. Paa et saadant 
Meningsskifte er Kampen om Prygle- 



loven et Eksempel. Da Striden om 
denne begyndte, beherskedes den of- 
fentlige Mening af den Opfattelse, 
som Kong Hammurabi for fire Aar- 
tusinder siden gav Form i Ordene: 
„Den, som ødelægger en andens Øje, 
hans Øje skal ødelægges, den, som 
siaar en andens Tand ud, hans Tand 
skal slaas ud". Da Striden endte, var 
den offentlige Mening vendt, og ad- 
skillige af dem, der var med til at føre 
Prygleloven igennem, skammede sig 
selv over den Paragraf, der gav den 
Navn. Og ofte sætter et saadant Me- 
ningsskifte dybe Spor i hele Folkets 
daglige Liv. Tænk for Eks. paa Op- 
fattelsen af Kvindernes Stilling. I 
det sidste halve Aarhundrede er de 
gamle Forestillinger om Kvindens Un- 
derdanighed under Manden trængt 
tilbage Dag for Dag. Det har kun 
faaet altfor faa Følger i Lovgivningen 
endnu, men i Livet er en stor og lyk- 
kebringende Forvandling i al Stilhed 
foregaaet. 

Baade i Kampen om Tænkemaaden 
og om Lovene er den moderate og 
konservative Politik stadig vigende, 
den radikale stadig fremadtrængende 
og erobrende. Der er en uimodstaa- 
eiig Magt i det Retfærdighedsprincip, 
hvorpaa Radikalismen bygger. Hvor 
mange Tanker er ikke blevet modta- 
get med Haanlatter og Raseri i det 
Øjeblik, da de indskreves paa de radi- 
kale Programmer ; faa Aar efter disku- 
teres de som Ting, der lader sig høre ; 
et Par Aar igen og de konservative 
begynder at ymte om, at det er egent- 
lig deres Ideer. Evropas moderate og 
konservative Partier frembyder det 
forunderligste Skue; de er som en 
Flok Hærafdelinger, der altid er paa 
Tilbagetog; deres Hovedopgave bliver 
mere og mere indskrænket til kun at 

opholde Fjenden en Tid, at standse 
Radikalismens Sejrstog saa længe som 
muligt. De ender med at give efter 
Punkt for Punkt. De opnaar kun at 
forhale Udviklingen og at give de 
fleste af de Fremskridt, der sker, en 
underlig haltende Karakter, der gan- 
ske vist berøver dem en stor Del af 
deres Værdi. 

Det 19. Aarhundrede har været Ra- 
dikalismens Ligheds- og Frihedstan- 
ker en god Tid Den almindelige 
Valgret er* i Aarhundredets sidste 
Halvdel gaaet fra Sejr til Sejr, ikke 
mindst i de sidste Aajr. Parlamenta- 
rismen er sejrende overalt udenfor 
Tyskland, Rusland og Tyrkiet. 



Aandsfriheden har føjet den ene Lan- 
devinding til den anden. I den soci- 
ale Lovgivning sætter Lighedstanke 
Dag for Dag dybere Spor. Menneske- 
ne lærer mere og mere at tænke og føle 
i Overensstemmelse med den Aand, 
der besjælede Menneskerettighedernes 
Erklæring. Og det 20. Aarhundrede er 
begyndt end bedre end det 19. slut- 
tede. Der er langt, saare langt i#en, 
før det gamle Urettens Samfund er 
forvandlet til det Retfærdighedens 
Samfund, der er Radikalismens store- 
Maai. Men de Sejre, der alt er vun- 
det, giver det bedste Haab om, at 
Fremtiden vil bringe nye og endnu 
større Sejre. 



++ 



Indtryk fra Paris. 

Af Hjalmar Bergstrøm. 



Jeg maa begynde med at bekende, 
at det ikke saa meget var Gorneilles 
som Mounet-Sullys Berømmelse, der 
lokkede mig over i Théåtre Frangais 
for at se P o 1 y e u c t e — Martyr-Tra- 
gedie chrétienne en cinq actes — skre- 
vet Anno 1640. 

Jeg tænker, det gaar de fleste som 
mig, at de med Aarene faar en vis Re- 
spekt for Klassikerforestillinger — 
man gaar i Regelen tommere bort, 
end man kom. Hører Stykket til dem, 
der lader én kold ved Læsningen (Die 
Braut von Messina), risikerer man jo 
mindre ved Opførelsen, har det grebet 
én mægtigt, fra man første Gang læ- 
ste det (Maria Stuart), skal man be- 
tænke sig vel. Jeg har set adskillige 
Shakespeareforestillinger rundt om 
paa evropæiske Scener, og jeg har 
hver Gang maattet læse Værket om 



igen hjemme for at stoppe et Hul. 
Det er Regelen, men der er jo nogel, 
der hedder Genier, og det var altsaa 
Mounet-Sullys Navn, der lokkede. 

Inden jeg gik, naaede jeg at læse d& 
tre første Akter af Tragedien. Jeg følte 
mig beroliget — nogen stor Skuffelse 
kunde det ikke blive. 

Der er noget fornemt festligt vetf 
Théåtre Fran<?ais' Ydre, naar Tiden 
for Forestillingens Begyndelse nær- 
mer sig. Det kønne Torv med Fon- 
tænerne, den gammeldags Bygning* 
med Arkaderne forneden og de mange 
Etager oplyste Vinduer med pynte- 
lige, hvide Gardiner bag Ruderne — 
et herskabeligt Hus, der lyst og varmt 
venter fine Gæster. Udenfor Indgan- 
gene Municipalgard ister paa Vagt 
med lange Bajonetgeværer. I For- 
hallen kjoieklædte Herrer med Or- 
densroset, der sidder ved brede Pulte 

og kontrollerer og noterer ustandse- 
ligt paa lange Lister — det er aaben- 
bart ingen Spøg det her ! 

Comédie Fran<?aise er et hyggeligt 
Teater at sidde i. Som et gammelt fint 
Hjem med hæderværdige Familiepor- 
trætter paa Væggene, med gamle ar- 
vede Pragtstykker og Møbler, hvis 
Historie kendes og gaar i Arv, et 
Hjem, hvor Slægtled igennem det 
bedste har været hørt og drøftet. Vilde 
det ikke skære en i Hjertet, hvis en ny 
Arvtager fandt paa at realisere hele 
Boet og i Stedet anskaffe Jærnstel med 
Mekka, Metalborde med Standlampe, 
Auerske i Loftet. — 

Der spilledes en piéce de rideau, 
den flovest tænkelige Toakter, Le 
Pr et ex te. De agerende spillede 
halvt en face mod Publikum — 
med det ene Øje i Situationen, 
det andet ude over Rampen — og med 
en Understregning af Virkmidlerne, 
som gjaldt det om at skære igennem 
en Os af Tobaksrøg, Ølaande og Pas- 
siar paa et Serveringsteater. 

Herre min Gud — var det Comédie 
Francaise! Var det det samme Sted, 
hvor de for faa Aar siden spillede Les 
Affaires sont les Affaires, 
saa man sad med paa Scenen af Illu- 
sion? Havde de Ret, der paastod, at 
det nu var Berlin og Wien, der præ- 
sterede Komediespil ? " 

Saa begyndte Corneilies aarhundre- 
dergamle Tragedie. 

En Sal i den romerske Statholder 
Felix' Palads i Armeniens Hovedstad 
paa Kejser Decius' Tid. Ind træder 
Poiyeucte, en fornem armenisk Herre, 
gift med Statholderens Datter, og 
hans fortrolige, Néarque. Poiyeucte 
er i sit Hjerte gaaet over til de krist- 
nes Tro, og nu vil Néarque have, 
han skal lade sig døbe. Men Polyeuc- 

tes Hustru har haft ildevarslende 
Drømme. Netop i Dag vil han af Hen- 
syn til hendes Angst nødig forlade Pa- 
ladset, men Vennen faar ham over- 
talt alligevel 

Det var altsaa Mounet-Sully, der 
kom der som Poiyeucte. Delaunay var 
Néarque. 

Herre Gud, at man ogsaa skulde op- 
leve det! 

Hvis jeg tør tro Programmet, er 
Mounet-Sully godt paa Vej henimod 
de halvfjerds. Han maa dække Alde- 
ren med et fedt Lag Sminke, sat paa 
med Spatel, saa Øjnene rykkes til- 
bage i alt for store Huler. Han skeler 
endda stærkt med det ene Øje. Og 
hans Smil — man ynkes og væmmes 
som over en gammel Kokotte. 

Men saa skete der pludselig noget. 
Og Gud sagde: Der blive Lys, og der 
blev Lys ! 

Man var ikke længer i Théåtre 
Frangaise, man hverken kritiserede 
eller beundrede, man var i Statholde- 
ren Felix 1 Palads i Armeniens Hoved- 
stad i Kejser Decii Dage, og de lo 
Mænd, der stod der, var Kristne fra 
den første Tid. Man var ude for det 
største, Musklerne slappedes blødt, 
man lod sig glide . . . 

Jeg har siden spurgt mig selv, hvor 
i Verden jeg engang før har modtaget 
et lignende Indtryk. Nu véd jeg det. 
I Klostret San Marco i Florens har 
Fra Angelico over en Dør malet for 
Evigheden en Pilgrim, der modtages 
af en Klosterbroder. 

Det er en stor Kunst for en stor 
Kunstner at spille i anden Plan. De- 
launay kunde det. Der hører stor Re- 
signation og stor Respekt for sit Kald 
til at sætte en medspillende i Relief, 
saa han naar den fulde Virkning. 
Delaunay havde begge Dele. Deraf 

det uforglemmelige Indtryk af den 
Scene, hvor Polyeucte styrker og op- 
ildner den svagere Néarque, saa de 
gaar hen og gør det uhørte — omstyr- 
ter Gudebillederne i Templet midt un- 
der den hedenske Gudstjeneste. 

Fra det Øjeblik Martyriet er ham 
sikkert, straaiede ud fra Poiyeuctes 
Skikkelse et Skær af Højhed og lyste i 
hans Øjne en Glans, som saa' han alle- 
rede Himlen aaben. Om der pludselig 
havde vist sig en Ildring over hans 
Hoved — ens Tanke vilde ikke have 
opholdt sig ved det. 

Jeg havde taget Teksten med, og i 
fjerde Akt fulgte jeg den Ord for Ord. 
Det var lærerigt at studere, hvor- 
dan Ordene blev levende i MouneU 
Sullys Mund, det var lærerigt at slaa 
Øjnene op fra Bogen og se, hvad han 
brugte Pauserne til. 

Hans sidste Ord, hvor han har taget 
Afsked med sin Hustru for at føres til 
Døden, er henvendt til Vagtsoldaterne 
og lyder saaledes : 

Qu 'on me mene k la mort, jé n'ai 
plus rien å. dire. 

Allons, gardes, c'est fait. 

Dette c'est fait, kun adskilt fra 
det foregaaende ved et Komma, sad 
jeg og læste i Flugt med det øvrige 
uden at tænke paa, at der laa en Virk- 
ning i det. 

Saa stopper han op efter gardes, 
°S J e 8" bliver opmærksom. Det er den 
længste mimiske Pause, jeg har set i 
et Skuespil. Han staar altsaa der, be- 
redt til Døden, og sender sit Livs 
Glæde, sin unge Hustru, et sidste Af- 
skedsblik. Hvad laa der ikke alt i det 
Blik? Man tilgive min Tanke, men 
jeg kunde altsaa tænke mig, han op- 
naaede Virkningen ved i sit stille 
Sind at gennemleve dette: Herre, tag 
denne Kalk fra mig, hvis det er mu- 



ligt — dog ske ikke min, men din 
Vilje! Var der et Øjeblik, hvor han 
ventede et Tegn fra oven? Jeg véd 
det ikke. Saa vendte han sig imod 
Vagten og halvt sagde, halvt hulkede : 
C'est fait — det er fuldbragt I Ordene 
kom fra et Indre, der havde kæmpet 
en sidste Kamp, et Indre, fyldt til 
Sprængning af en Verden af Smerte 
og en Himmel af Selvovervindelse. 
Jeg glemmer det aldrig ! 

Saadan var Højdepunkterne af hans 
Kunst. I de Øjeblikke tænkte man 
hverken paa den berømte Mand eller 
hans Alder. Der var jo ogsaa svagere 
Steder, eller var det blot forholdsvis? 
Hvem der havde set ham for tyve Aar 
siden. Men alt i alt, lykkelig den, der 
naar at se ham endnu. En storladen 
Ruin, af hvilke enkelte og de bedste 
Partier er ladt urørte af Tiden ! 

Poiyeuctes Hustru, den ulykkelige 
Pauline, der af Lydighed mod sin 
Fader sagde nej til sin Ungdoms 
elskede og ægtede Polyeucte, hvem 
hun bliver tro til Døden, fremstilledes 
af Théåtre Francais' betydelige Trage- 
dienne Madame Segond-Weber. Hel- 
ler ikke ung længer hun, desværre, 
men skøn endnu i Profli og med et 
Ansigt som den tragiske Maske. Alle 
Sorgens Nuancer magter dette Ansigt, 
selv blandede og modstridende Følel- 
ser rammer hun lige saa lynsnart og 
sikkert som en Violinvirtuos de van- 
skeligste Dobbeltgreb. Hendes Dik- 
tion spænder over flere Oktaver. 

Der var ét stort, uforglemmeligt 
Øjeblik i hendes Fremstilling. Hun 
vender tilbage efter at have overværet 
Poiyeuctes Henrettelse. Ude af sig 
selv kommer hun styrtende med ud- 
slagent Haar. Er det Vanvid, er det 
Ekstase? Søvngængeragtig begynder 
hun sin Beretning. Hun har set sin 

Husbond lide Døden med Forklarel- 
sens Smil paa Ansigtet. Hun har set 
Miraklet! I Dødsøjeblikket har hun 
faaet hans Tro. Virkningen var gri- 
bende og — nødvendig for at forklare 
hendes Faders pludselige Omvendelse, 
ham der nylig, skønt modstræbende, 
har ofret sin egen Svigersøn af Angst 
for Kejseren i Rom. 

Faderen, Felix, Statholder og ro- 
mersk Senator, spilledes af Silvain. 
Han havde den Fordel, at hans Alder 
passede til Rollen. Af Ydre mindede 
han om de bekendte Portrætbuster af 
Cicero. Hans Spil var blændende, 
maaske mest naar han ikke havde Re- 
pliken. Alt, hvad han maatte stemme 
op for, naar han spændtes inde af 
Gorneilles stramme Vers, vældede ud 
af ham i stumt Spil, naar Modparten 
havde Ordet. Heftig og gestikulerende 
som en Italiener den Dag i Dag — 
Hemmeligheden ved hans Kunst Var 
maaske den, at han førte Spillet up 



to date tværs igennem den bræmmede 
Toga, mens vi syntes, vi sattes til- 
bage til lige midt i Oldtiden. 

Det var det gamle Mandskab, der 
var i liden den Aften, Indehaverne af 
Traditionen. Tilskuerne var revet 
med, som jeg aldrig har set Tragedie- 
publikum være det. Damerne plyn- 
drede Haar og Kjoler for baade leven- 
de og kunstige Blomster og kastede 
dem højtjublende ind paa Scenen. — 

Man kan have Overgange, hvor man 
ynker Skuespillere og Skuespilforfat- 
tere, selv de dygtige, og synes, at det, 
de sætter Kræfterne ind paa, maaske, 
naar alt kommer til alt, ikke er stort 
andet end Gøgl. Ære være de udvalgte 
faa, der paa ny formaar at styrke ens 
Tro paa Kunstens Ret i Livet. 

Det var det gamle Mandskab. Skulde 
det mon være Rester af en stor Tid 
eller — 

Jeg er spændt paa at se de yngre 
Kræfter i en Opgave. 

Af Karl Gjellerup. 



Et Missionsblad fortæller om to Eu- 
ropæere, som besøgte Lamaismens Ho- 
ved i Kina og den øverste buddhistiske 
Præst i Peking og talte med hver 
af dem om Buddhismens Tilbagegang. 
Begge de asiatiske Kirke-Dignitarer 
indrømmede denne Tilbagegang, men 
tilskrev den forskellige Aarsager. Yp- 
perstepræsten mente, at den hidrørte 
fra Mangel paa Statsunderstøttede. 
Overlamaen derimod sagde, at der i 
det religiøse Liv, som i alt Liv, gaves 
Flod og Ebbe. Man befandt sig i en 
Periode af religiøst Lavmaal, og han 



haabede, at Flodbølgen snart vilde vi- 
se sig. 

Dette Haab er siden da gaaet i Opfyl- 
delse, i alt Fald for saa vidt som Bud- 
dhismen er strømmet ind over et nyt 
Omraade, i en Kultur, for hvilken den 
endnu den Gang, da Lamaen udtalte 
hint Haab, i Virkeligheden endnu var 
ukendt. Og sikkert nok er denne Ud- 
bredelse vigtigere for Buddhismens 
Liv end en lokal Stigning af dens Ni- 
veau i Kina eller Birma. 

„Man tør paastaa," siger Dr. Dahl- 
k e (i et af de Værker, som vi her be- 
skæftiger os med) at Buddhismen, til- 

trods for sin 2i Aartusinders Bestaaen, 
endnu ikke har indtaget sit egentlige 
Virksomhedsfeldt. Først naar den har 
overskredet den østasiatiske Kultur- 
kreds, og hviler over hele Verden som 
en ædel Duft, der modtager enhver, saa- 
snart han dukker op af Lavlandets ind- 
snevrende, dunstige Atmosphære — først 
da vil dens sande Mission være opfyldt." 

Der gives i Virkeligheden en saadan 
Vekslen af Flod og Ebbe for det re- 
ligiøse Liv, som Lamaen talte om, og 
der er Perioder, i hvilke deres Strøm- 
ninger blandes. Vor Tid er en saadan. 
For en halv Snes A$r siden stod Nord- 
europa endnu afgjort under Irreligiøsi- 
tetens Tegn. Siden da har Intersessen 
mere og mere vendt sig til de religiøse 
Problemer, ja der viser sig endogsaa 
en næsten modemæssig og ikke just 
sund Jagen efter „Livsanskuelser", en 
lidenskabelig Venden sig bort fra den 
møjsomme Positivisme. Begge dis- 
se Retninger kommer Buddhismen til 
Gode. At en Tid, der søger nye For- 
mer for religiøst Liv har vaagen In- 
teresse for en Religion, der netop i det 
Moment graves op af Jorden, en Re- 
ligion, der er ganske ny og tillige den 
ældste eksisterende — et halvt Aartu- 
sind ældre end Kristendommen — det 
er selvfølgeligt. Men Buddhismens 
Karakter fører det med sig, at ogsaa 
den irreligiøse Strømning (der er lig 
med den natur-videnskabelige) er den 
gunstig.*) Positivt, fordi Buddismen 



•) Hermed skal der ingenlunde være 
gjort Rede for de Strømninger, der i 
vore Dage fremme den buddhistiske 
Bevægelse, hvilket vilde være et Ka- 
pitel for sig. En af de vigtigste er Be- 
stræbelser for at rense den christelig- 
germanske Verdensanskuelse for de 
semitiske Elementer, hvorfor man 
gerne søger tilbage til de ari- 
ske Kilder i Indien — en Strømning 
der betegnes ved Navnene Gobineau, 
Richard Wagner, Chamberlain — til- 
dels ogsaa ved Navnet Schopenhauer, 
der imidlertid ogsaa betegner en 
Strømning for sig. 



i sin ægte Form er den eneste Reli- 
gion, der intet Element indeholder, 
som staar i Strid med, eller kan kom- 
me i Strid med Naturvidenskaben — 
ja endnu mere: den eneste, hvis Be- 
tragtning af det Levende allerede for 
flreogtyvehundred Aar siden var væ- 
sentlig den samme som vore Dages 
(og først vore Dages) Naturviden- 
skabs. Negativt, fordi Buddhismen er 
den eneste Religion, der har Bud til 
den Ikke-Troende. Jeg citerer atter 
Dr. D a h 1 k e, der energisk fremhæ- 
ver dette Punkt: „Man kan trøstig 
stille Buddhisme og Religion imod 
hinanden og sige : overalt hvor der i 
Individet ikke er nogen Genklang for 
hans Religions Læresætninger — 
hvilken denne Religion nu end er — 
der træder Buddha til for at redde den 
Ulykkelige fra Fortvivlelse eller Fri- 
volitet, og siger : „Kom, jeg vil belære 
dig. Her behøver du ingen Tro. Her 
behøver du kun Iver og Selvbeher- 
skelse. Her kan ogsaa du, der er 
Vantro, komme til Modenhed, til Sa- 
lighed, til urokkelig Sikkerhed." 

En Indskrænkning maa ganske vist 
føjes til disse Ord. Et Troselement 
indeholder ogsaa Buddhismen: den 
Forudsætning, at vort Liv i en eller 
anden Forstand strækker sig ud over 
dette individuelle, af Fødsel og Død 
begrændsede Liv, samt at vore Hand- 
lingers moralske Beskaffenhed har 
Betydning for denne videre Udstræk- 
ning. Den, der nægter at gaa ind paa 
denne Forudsætning — og ingen kan 
ved logisk Raisonnement eller ved 
Erfaringsgrunde tvinges til at gaa ind 
derpaa — til ham har heller ikke 
Buddha noget Bud — og kan ikke 
have det. Thi uden denne Forudsæt- 
ning gives der hverken moralske eller 
religiøse Problemer. 

Den Omstændighed, at baade 
den religiøSG og den antireligiøse 
Strømning kommer Buddhismen til- 
gode er saa mærkværdig, ja ved før- 
ste Blik ubegribelig, at der kan være 
god Grund til at betragte dette For- 
hold lidt nærmere. En saadan Be- 
tragtning vil straks blotte Buddhis- 
mens Kærne for vort Blik. 

Er Buddhismen — i sin ægteste 
Form — da overhovedet en Religion ? 
kunde man, ifølge det Foregaaende, 
spørge. Svaret er : fra een Side set er 
<\en Essensen af alle Religioner, 
fra en anden Side set staar den i Mod- 
sætning til dem alle. Det første, fordi 
det inderste Element i al Religion — 
Foriøsningstrangen — netop er Bud- 
dhismens Element. Det andet, fordi 
den er den eneste af alle Religioner, 
der kun, absolut kun har dette Ele- 
ment. Buddha spurgte kun : hvorle- 
des kan jeg kæmpe mig ud af denne 
Betingelsernes, Relativiteternes, For- 
gængelighedens, Lidelsens og Syn- 
dens Verden? Hvoriedes kan jeg gøre 
en Ende paa Lidelse og Forgængelig- 
hed ? Men han spurgte ikke : hvorle- 
des kan jeg komme over i en bedre, 
ja i en absolut god Verden, hvorledes 
kan jeg opnaa evig Salighed i en gud- 
dommelig Tilværelse? ja, han betrag- 
ter ethvert saadant Spørgsmaal som 
et Tegn paa, at det for Vedkommende 
endnu ikke er tilstrækkeligt Alvor 
med Forløsningsviljen ; thi var det 
det, da vilde han ikke spejde ud der- 
over. Evigheden ser han kun indi- 
rekte, i Timeiighedens, Endelighe- 
dens Ophør: „naar du ser det Skabtes 
Opløsning, da ser du det Uskabte." 
Med en Jernkonsekvens uden Side- 
stykke, ikke blot i Religionen, men 
ogsaa i Philosophiens Historie, holder 
han sig paa denne skarpe Grændse- 



linje og træder aldrig ud over den. 
Derfor — men ogsaa kun i denne For- 
stand — er det berømte „Nirvana" et 
negativt Begreb : det betegner kun 
Forløsningen fra denne Verden, 
d. v. s. fra den os bekendte 
Sandseverden og fra enhver 
Verden, der ligger i Fortsæt- 
teisen af den, det være sig opad, 
i Retning af Forfinelse (Himle, Para- 
dise, højere Sphærer etc.) eller nedad, 
i Retning af Forgrovelse (Elementår- 
riger, Helveder); — dette, og intet 
mer — the rest is silence. 

Paa den Klarhed, hvormed dette 
Kærnepunkt opfattes og fastholdes i 
alle sine Følger, beroer i sidste In- 
stans Værdien af et Værk, som hand- 
ler om Buddha og hans Lære, der 
først i de sidste Aartier er bleven 
kendt, men som enhver Dannet maa 
have Trang til at kende, da den og 
Kristendommen har delt Verden imel- 
lem sig. Det er da ogsaa oftere hænd- 
tes mig, at Folk have spurgt mig om 
hvad de skulde læse for at lære Bud- 
dhismen at kende. Spørgsmaalet var 
ikke saa helt let at besvare, da der 
ikke gives noget Værk, som i enhver 
Henseende er tilfredsstillende, hvor 
righoldig Literaturen end allerede er 
paa dette Omraade. Jeg vil derfor i 
denne Artikel give en Mønstring af de 
vigtigste mig bekendte Værker, idet 
jeg dog forbigaar de saakaldte bud- 
dhistiske Katekismer, af hvilke iøvrig 
den af Subhadra Bhikshu*) er meget 
anbefalelig til en første Indførelse. 

Det er vel ingen Tilfældighed og 
det beroer vel heller ikke paa en sik- 
kert stærkt medvirkende ydre Grund, 
at det Værk, af hvilket- de fleste Men- 



*) Ikke som man kunde tro en Inder. 
Subhadra er Forfatterens Navn som 
buddhistisk Munk (Bhikshu). ' Hans 
oprindelige Navn er Zimmermann. 

nesker for Tiden har øst deres bud- 
dhistiske Kundskaber, er det ringeste 
af alle nævneværdigt. Jeg mener det 
afRhys Davids, der ved den tyske 
Oversættelse, i Reclams Godtkøbsud- 
gave, har fundet en saa stor Udbre- 
delse — den ydre Grund; den indre 
ligger i den fuldstændige Mangel paa 
al kritisk-philosophisk Dannelse, der 
lader Forfatteren tage med en næsten 
komisk Naivitet paa de subtileste Pro- 
blemer, og som gør Bogen til en let 
Lekture for enhver, der med den 
mindst mulige aandelige Anstren- 
gelse, vil have et overfladisk Begreb 
om Buddhismen — som Forfatteren 
staar sympathisk, om end væsentlig 
uforstaaende overfor. løvrig er det en 
Selvfølge at en Bog af en saa grundig 
Kender, indeholder en hel Mængde 
Godt og Brugbart, og at man, naar 
man læser den kritisk, kan lære me- 
get stofligt af den. 

Langt køligere er Herman Ol- 
denbergs Forhold til Emnet ; men 
hans Forstaaelse er skarpere og hans 
Tænkning langt mere skolet. Hans 
Værk „Buddha 44 (Cottaske Forlag) 
er i mange Retninger klassisk og har 
den umistelige Ære at være det epoke- 
gørende Arbejde, der for første Gang 
gjorde den ægte Buddhisme bekendt 
i Europa. Oldenburg var den første, 
der grundede en omfattende viden- 
skabelig Fremstilling af Buddhismen 
alene paa de i Palisproget affattede 
kanoniske Skrifter, efter at disse ægte 
Urkilder vare blevne aabnede ved 
Gogerly's, Spence Hardy's og Chil- 
ders' lange fortrolige Omgang med de 
buddhistiske Munke paa Ceylon, 
hvorved den ægte Lære var bleven 
opdaget paany. 

I den nylig udkomne fjerde Udgave, 
har Oldenburg gennemarbejdet Vær- 
ket paany og beriget det betydeligt, 
og allerede i den tredie var et meget 
vigtigt Afsnit undergaaet en gennem- 
gribende Omarbejdeise. Thi i de før- 
ste to Udgaver havde den lærde, men 



noget indskrænket vesteuropæisk 
tænkende Forsker i en Art Fortvivlel- 
se opgivet Forstaaeisen af Causalnex- 
us-Formlen (Nidanas), en af de theo- 
retisk vigtigste Dele af Buddhas Lære, 
som Rhys Davids har forbigaaet med 
forsigtig Tavshed. I disse „Nidanas 44 
har Buddha i en Række erkendelses- 
theoretiske og psychologiske Begre- 
ber, sammentrængt en Analyse af al 
Vorden, det vil for Buddha sige, af 
Alverden. Den tyske Lærde havde fra 
først af begaaet den Fejl, at ville gen- 
nemføre en empirisk, saa at sige bi- 
ografisk, Tidsfølge i denne Række — 
en Vildfarelse, som iøvrigt ikke blot 
Europæere falde i, da i Følge Wad- 
d e 1 1 („TheBuddhism of Tibet 44 ) Lama- 
erne have gjort det samme — og han 
nedlagde Arbejdet, da han stødte paa 
Kategorien „Væren 44 elier „Vorden 44 
efter at der allerede havde været Tale 
om Sandseorganet og dets Berøring 
med Tingene. I de sidste Udgaver har 
han nu imidlertid uden at blive sky 
og med megen Omhu gennemført en 
Udvikling af hele Rækken, — uden at 
denne dog kan siges at være helt til- 
fredsstillende. Man vil gøre vel i at 
sammenholde den med de Loren- 
zo's Analyse (i hans senere omtalte 
Værk), der skelner imellem en erken- 
delsestheoretisk, en psychologisk (el- 
ler sensorisk), en metaphysisk og en 
rent empirisk Gruppe, der ere nøje 
sammenføjede, og med D a h 1 k e s, 
som i hele Rækken ser et i sine Be- 
standdele opløst enkelt Livsmoment. 
Dette er de nuværende Ceylonske 
Lærdes Opfattelse — den diametralt 
modsatte af Lamaernes. Denne sidste 
er beviselig falsk — saaledes allerede 
den kosmologiske Opfattelse af Kæ- 
dens første Led, („Uvidenhed), der er 
af brahmansk Oprindelse og strider 
mod de ældste buddhistiske Skrifter. 
Men ogsaa mod den moderne Ceylon- 
ske Opfattelse lader sig ud fra disse 
rette vægtige Indsigelser. 

En sikker og endrægtig Forstaaelse 
af denne Nidana-Lære „med den dybe 

Glans 41 , kan ikke ventes, saalænge de 
vigtigste tekniske Termini endnu ere 
saa omtvistede som Tilfældet er f. 
Eks. med det andet Led af Kæden 
„sankharro", som en Gruppe (Neu- 
mann, Dahlke, de Lorenzo) efter 
Spence Hardy og Chiiders gengive 
med „Unterscheidung" (Skelnen mel- 
lem Subjekt og Objekt og mellem 
Objekternes Egenskaber), og som 
Neumann mener, væsentlig svarer til 
•det kantiske Begreb „Iagttagelsernes 
Synthesis" ; medens Oldenberg og 
Rhys Davids gengiver dette Begreb 
med „Gestaltungen" („confections") 
og derved forstaar visse physiske og 
psychiske medfødte Egenskaber. Det 
samme gælder atter om det næste Be- 
greb „vififianam", som Oldenberg 
vistnok urigtig gengiver ved „Erken- 
delse" (i Stedet for ved „Bevidsthed" 
— som allerede Hardy og Chiiders) og 
i Strid med al buddhistisk Erkendel- 
sesteori opfatter som en Slags kos- 
misk Substans; naar Professoren 
overfor Neumanns skarpe Indsigelse 
kun i en Note bemærker „N. har mis- 
forstaaet Stedet", saa er det blot et 
Eksempel paa den vel flotte Maade, 
hvorpaa en „Ordinarius" saa ofte tror 
at kunne affærdige, En der ikke hører 
til Laget. 

Det Oldenbergske Værks største 
Fortjeneste beror paa dets væsentlig 
korrekte Behandling af Nirvanabe- 
grebet. Han er den første, der har 
forstaaet det springende Punkt, hvil- 
ket Dahlke saa energisk fastholder, 
at den rent negative Farve af Bud- 
dhismens Hovedbegreb er en streng 
logisk Konsekvens af Udgangspunktet 
og Bevægelsen : med Ophævelsen af 
Lidelsen og dens Mulighed er Opga- 
ven i mathematisk Forstand løst. 
Men denne Indsigt, den eneste, snev- 
re Indgang til Forstaaelsen af hint 
verdensberømte Begreb, om hvilket 
der er sagt mange Dybsindigheder og 
endnu uendelig flere Taabeligheder, 
baade i Prosa og paa Vers — den 



glemmer Professoren desværre atter, 
naar han dog halvt om halvt mener, 
at Buddha, af Hensyn til svagere 
Sjæle, har ladet sig afholde fra rent 
ud at betegne Nirvana som Tilintetgø- 
relse i absolut Forstand. Hvad Bud- 
dha ikke kunde gøre, uden at blive 
inkonsekvent; thi dermed vilde han 
have nægtet det Metaphysiske, hvilket 
han dog, ligesaa vel som Kant, Skridt 
for Skridt forudsætter. 

En saadan Fejltagelse forraader, at 
Forstaaelsen, trods al Finhed og 
Skarphed, dog var mekanisk sam- 
menstykket, ikke organisk udfoldet. 

Vi har nu betragtet de to Fag- 
mænds-Værker. Mer eller mindre 
sympathisk — udvortes er begges 
Forhold til deres Genstand; og det 
kunde heller ikke ventes anderledes. 
Det er den Lærdes Forhold — det saa- 
kaldte „objektive". 

Nu har imidlertid Lichtenberg, der 
selv var en videnskabelig Fagmand 
og som kendte sine Kolleger, gjort 
den skarpe Bemærkning: „det Bedste 
vide Faglærde sædvanligvis ikke". 
Naar dette gælder i Almindelighed, 
saa kan det ikke undre Nogen, at se 
det særlig bekræftet her. Buddhis- 
men er en Livssag, og man maa paa 
Forhaand vente, at den ikke ietvillig 
giver sit Bedste til den, der ikke selv 
helt hengiver sig til den. Vel forlan- 
ger den ikke Tro, saaledes som Kri- 
stendommen gør det; men den for- 
langer en Finfølelse og et Dybde- 
maal af Tænkning, som en „objektiv" 
europæisk Philolog ikke let bringer i 
Anvendelse overfor et asiatisk Fæno- 
men, selv om dette er af saa arisk 
Oprindelse, som Sakyerprinsen Gau- 
tama („Buddha") var det. 

Vi maa altsaa her gaa til „Dilettan- 
ternes" Kreds — erindrende os den 
oprindelige, ægte Betydning af dette 
Ord — hvor vi vil finde saa forskellige 
Livsstillinger repræsenterede som en 
Privatlærd, en højtstaaende prøjsisk 

Embedsmand*), en praktiserende Læ- 
ge, en Orkesterdirigent og Kompo- 
nist, og en Geolog — lutter Mænd, 
der i Buddhismen ser det eneste mu- 
lige Udgangspunkt for den „Frem- 
tidsreligion", som saa mange søgende 
moderne Aander haaber paa. „I For- 
bindelse med den trofaste indiske 
Tradition, der har holdt den gamle 
Lære i Live, er det lykkedes de stand- 
haftige buddhistiske Missionærer — 
som Sir William Hunter siger — at 
erobre den ene Halvdel af Verden og 
at modificere den andens Tro. Hin 
Tradition vil man maaske en Gang 
have at takke, hvis en menneskevær- 
dig Religion vinder Udbredelse paa 
hele Jordkloden, for saa vidt dette 
overhovedet er muligt " 

Den, der har nedskrevet disse Lin- 
jer, Dr. Karl Eugen Neumann, 
en ung Wiener Lærd, der efter god 
gammel Tradition har studeret Bud- 
dhismen paa Ceylon blandt Mun- 
kene, har ganske vist ingen Bog 
skrevet om Buddhismen, men kun 
udtalt sin Anskuelser sporadisk i 
Indledningerne og Anmærkningerne 
til hans talrige og omfattende Over- 
sættelsesværker — blandt hvilke For- 
tyskningen af den store midterske 
Samling (150 Dialoger) i en Tid mødte 
en beundrende Vantro hos Olden- 
berg: hvorvidt et saa kolossalt Fore- 
tagende overhovedet var muligt — ; 
men hans Navn kan ikke forbigaas 
her, da netop først disse Oversættel- 
sesværker har muliggjort de følgende 
Forfatteres Arbejder. 

Blandt disse er det originaleste og 
i det Hele selvstændigste, utvivlsomt 
Dr. D a h 1 k e s allerede citerede „Af- 
handlinger til Forstaaelse af Buddhis- 
men" (to smaa Bind, Schwetschkes 
Forlag, 1903). „De indeholder," siger 
han selv, „intet Nyt eller Uhørt, men 



•) Theodor Schultze, hvis Værk ,,Ve- 
danta og Buddhisme som Grundlag 
for en Fremtidsreligion imidlertid 
falder noget udenfor denne Afhand- 
lings Ramme. 



maaske kan de tjene til at lette For- 
staaelsen af enkelte saakaldte dunkle 
Punkter. Naar Arbejdet har et For- 
trin for mange andre om Buddhis- 
men, saa er det dette, at det ikke blot 
er fremgaaet af Bogstudier, men og- 
saa af personlig Omgang med de ind- 
fødte Lærde paa Ceylon og i Birma." 
Ganske vist er dette et betydeligt 
Fortrin. Men Bogens egentlige Værd 
beroer dog paa noget andet: paa en 
Egenskab hos Forfatteren. Denne 
Egenskab er en Fornuft, der er saa 
tør og klar som Ørkenluft, en ganske 
sjelden Evne til, uden at trættes, at 
bevæge sig i abstrakte Begreber og 
en saa skarp Dialektik, at jeg kun kan 
sammenligne den med Kierkegaards. 
Ved Hjælp af dette ganske egenartig 
konstruerede Instrument, har det væ- 
ret ham muligt at ekstirpere Nerve- 
systemet af Buddhismens Legeme og 
forelægge os Buddhatanken renlig 
præpareret til Oversigt fra Hoved- 
stammen ud i dens fineste Forgrenin- 
ger. Vel kan man bestride, at alle 
disse Udviklinger har tilstrækkelig 
Støtte i de ældste Skrifter (jeg be- 
nægter det f. Eks. for Khandhalærens 
Vedkommende) — : men dels gælder 
de mulige Indvendinger dog kun pe- 
ripheriske Punkter; dels drejer det 
sig her ikke om et historisk Studie, 
men om en rent philosophisk Under- 
søgelse, der har ganske frie Hænder 
i Gennemførelsen af de principielle 
Linjer. Netop en saadan fri og mo- 
derne Fremstilling af Buddhismens 
Philosophi, var saa velkommen, fordi 
Mænd, der var ligesaa philosophisk 
ukaldede som philsophisk kaldede, tidt 
nok har villet flnde Selvmodsigelser i 
Buddhismen (mellem dens Psychologi 
og dens Genfødelseslære, mellem 
Nirvanabegrebet og dens formentlige 
antimetaphysiske Forudsætninger o. 
s. v.). Moderne Formindskere — som 
Prof. Grfinwedel med Rette kalder 
dem — har villet gøre Indiens største 
Mand til en Eftersnakker af den ele- 
gante, men ganske livløse Sankhyam- 

Phiiosophi, og bestræbt sig for at 
fremstille hans Lære som sammen- 
stykket af uforenelige Lærdomsbrud- 
stykker (Jakobi, og naivest af Alle Je- 
suiten Dahlmann i sit Nirvanastudie). 
Denne Taabeiighed har Dahlke en 
Gang for alle sat en Stopper for, idet 
han i Gerningen har vist, at Buddha- 
tanken fra først til sidst kan udvikles 
uden noget Spring og med sand Jern- 
konsekvens. 

„Ligesaa lidt, siger han, som der ved 
Løsningen af en mathematisk Opgave 
kan strides om Ret og Uret — thi den 
rette Løsning viser sig selv som saadan 
— ligesaa lidt kan der opstaa Strid, 
naar man forfølger den buddhistiske 
Tankegang. Ud fra hvilket som helst 
Punkt kan det Hele udvikles med mathe- 
matisk Eksakthed, og intetsteds bliver 
hin Rest tilbage, hint Uopløselige, Ufor- 
klarlige, der som intet Andet i Verden 
har den hemmelighedsfulde Egenskab, 
at faa de menneskelige Lidenskaber til 
at blusse op — " og derfor, tilføjer han, 
er Buddhismen den eneste Religion, der 
er fri for Fanatisme. 

Det lader sig ikke nægte, at denne 
rent forstandsmæssige og abstrakt lo- 
giske Behandling er meget ensidig — 
netop i dens Ensidighed ligger dens 
Styrke — og at Buddhismens Sjæl 
kommer tilkort ved den. Dahlkes Bog 
trænger derfor til et Suplement, og 
der kan neppe lindes noget bedre end 
Alessandro Gostas Skrift : 1 1 
Buddha e la sua dottrina (Fra- 
telli, Bocca, Torino, 1903). At denne 
italienske Musiker dybere end nogen 
anden har forstaaet Betydningen af 
Sutta-Stilens eminent musikalske 
Karakter — som ogsaa jeg har frem- 
hævet — er ikke saa underligt. Men 
han er maaske ogsaa naaet dybere 
ned i Buddhismens religiøse Stem- 
ningsliv end nogen anden af de mo- 
derne Forfattere, der har givet en 
Fremstilling af Buddhas Lære, og 
med beundringsværig Sikkerhed véd 
han at trække Grænsen imellem det 
Religiøse og det Philosophiske i en 
Lære, hvor det Praktiske bestandig 
staar i Forgrunden („si tralta di fare, 
non di fllosofare") og hvor detTheore- 



tiske dog intetsteds maa tabes af 
Syne. 

„Som man ser, siger han efter en kort 
Fremstilling af Hovedtankerne — bliver 
det metaphysiske Problem kun lige an- 
tydet — kun saa meget som var nødven- 
digt for at den dybe Forskel mellem 
Religiøsitet og Eudæmonisme kunde 
komme klart til Udtryk. Denne Religiøsi- 
tet er symboliseret i Ordet Nirvana, 
som vil sige : Udslukning af Livet, men 
i en videre Forstand end den, 
som den kan betegne for Indi- 
videt. Hvilket denne „videre For- 
stand" er, det er just det, som Bud- 
dhismen tier om. ... Af alle Buddhas 
Svar fremgaar det bestemte Forsæt, som 
Tænkeren har taget, ikke at lade noget 
Ord undslippe sig, der kunde kompromi- 
tere Systemet. Og derved viser han sig 
som en Tænker, der er sig fuldt bevidst, 
ikke blot, hvilke Modsigelser Logiken 
indvikler sig i, saasnart den vil fastsætte 
det Absolute positivt, men ogsaa hvilke 
Fangesnarer Dialektiken raader over. 
Buddha er ikke en enfoldig Sjæl som St. 
Franciscus. Han er paa én Gang en 
hellig Mand og maaske den dybeste 
af alle Philosopher. ,,Jeg vil ikke tillade 
(saaledes synes han at tænke) at Myste- 
riets Hellighed forstyrres ved Grublerier 
af en Intelligens, der i Følge sin Natur 
er fremmed for dette uudsigelige Gode. 
som den Religøse søger. Af min Mund 
skal der ikke udgaa noget Ord, der giver 
nogen Antydning derom. Vejen til dette 
Gode er aaben for Hjertet, ikke for For- 
nuften, og for den, der ikke i sit Inderste 
føler, hvor hans Vej er, har Fornuften 
intet andet, end Tvivl og uløselige Pro- 
blemer. Jeg vil indskrænke mig til at 
vise Udgangen." 

Det er den Slags Forstaaelse, som 
man forgæves vil søge i de professio- 
nelle Værker, og som dog er nødven- 
dig, naar det ikke skal blive ved en 
akademisk Snakken udenom Sagen. 

Som enhver Verden saaledes spej- 
ler ogsaa den buddhistiske sig for- 
skellig i de forskellige Individer og 
altsaa ogsaa i de forskellige Folkein- 
dividualiteter. Allerede sproglig vi- 
ser dette sig, og da de to italienske 
Værker indeholder længere Oversæt- 
telser af Urteksterne kan man ikke 
undgaa at bemærke, at Italiensk, for- 
uden Tysk, er det eneste europæiske 
Sprog, i hvilket Buddhismen kommer 

til sin Ret. Naar Costa og de L o- 
renzo (India e Buddhismo 
a n t i c o, (Laterza, Bari, 1904) saale- 
des har en national Nuance tilfælles, 
saa er de endogsaa tillige i deres Op- 
fattelse af Buddhismen nationalt diffe- 
rentierede. Lorenzo er i langt højere 
Grad en latinsk Aand, medens det 
germanske Element i det italienske 
Blod er stærkere hos Costa, hvilket 
straks viser sig i Forholdet til deres 
Klassikere : Costa staar under Tegnet 
Dante — afgjort den mest germanske 
Aand i italiensk Literatur — og Af- 
snittet om Dantes Digt og Buddhis- 
mens Ideal, hører til det skønneste i 
hans Bog — Lorenzo under Tegnet 
Leopardi-Horaz. Det klare og det kø- 
lige ved Buddishmen — det som 
Dahlke kalder dens Staalfarve — det 
der er fremmed for alt Sværmeri og 
al Sentimentalitet, det er den Side, 
der særlig tiltrækker ham, og ingen 
Betegnelser forekommer saa hyppig 
hos ham som serena, nitida og 
navnlig marmorea. Et af denne 
Bogs største Fortrin er de mange Per- 
spektiver, som den aabner ved at 
drage andre, paa en eller anden Maa- 
de beslægtede Aandsfænomener frem 
til Sammenligning, hvilket i den Grad 
kun er muligt ved den endnu ung- 
dommelige Forfatters uhyre Belæst- 
hed — han synes i den Henseende 
ikke at give sin Ven K. E. Neumann 
synderligt efter. Men ingen af disse 
Paralleler drages saa omhyggelig og 
med saa øjensynlig Forkærlighed som 
den mellem Buddhismen og Stoicis- 
men, saa at den aandfulde Forfatter 
her over Ligheden næsten glemmer 
den radikale Forskel mellem den 



endæmonistiske og den religiøse 
Aand, der for Costa er saa væsentlig. 

,, Ganske vist — siger Lorenzo — er 
Buddhismens Klarhed, der er saa rolig, 
saa indifferent, saa hævet over de men- 
neskelige Ting, kun lidet egnet for den 
menneskelige Aand, og navnlig for 
den europæiske og moderne, der er saa 
febrilsk bevæget af alle Slags Lidenska- 
ber — ligesom man nu tildags ikke læn- 
ger har Sands for Skønheden af det 
milde og rene Landskab, der strækker sig 
mellem Neapel ogCumæ, og som var saa 
yndet af de Antike, men tvertimod søger 
Sindsbevægelse ved Synet af den sønder- 
revne liguriske Riviera eller af de stejle 
og snedækte Alper. Men den, hvis Sind 
har bevaret Kulturen for den klassiske 
Skønhed, føler, at den milde og højtide- 
lige Ro i den gamle Buddhisme, som 
er udtrykt i Gantamas Taler, er lige- 
saa skøn som den fredelige Kystegn ved 
Bajæ og Miseno, saaledes som Odysseus 
saae den fra Læstrygonernes vulkanske, 
rygende Klipper: — ,, aldrig en Bølge sig 
stor eller lille hæver derinde, bestandig 
er der det klareste Havblik. " 

Dette Billede er maaske som intet 
andet karakteristisk for Bogens Aand. 

Ethvert af disse Værker har sit For- 
trin : — Rhys Davids er det populære- 
ste, Oldenbergs det lærdeste og mest 
omfattende, Dahlkes det skarpsindig- 
ste og originaleste, Costas det dybe- 
ste og fineste, Lorenzos endelig det 
flersidigste og mest underholdende. 
Men alle er de læseværdige og et- 
hvert af dem føjer sin værdifulde Del 
til den literære Helligdom, som Occi- 
denten efterhaanden oprejser for den 
Mand som en engelsk Digter har 
kaldet „Asiens Lys" og som allerede 
har vist sig at være mere end det. 



++ 



Om Virtuositet 

i Maleri med specielt Henblik paa Fritz Thaulow. 

— ♦— 
Ved Virtuositet i den „malende sig, dette viser Herredømme over 
Kunst" maa forstaaes en medfødt Midlerne, som enhver „Mester" er i 
eller erhvervet Lethed til at udtrykke Besiddelse af, drevet endnu et godt 

Stykke videre, end til almindeligt 
„Mesterskab". 

Kun hvis dette „Herredømme over 
Midlerne" skulde blive til „Manér", 
„Chic" til det reneste tankeløse 
Haandværk, til en selvtilfreds Nyden 
af sin egen Færdighed, til udenadlært 
Lektie, til noget lignende som Skøn- 
skrift kan det siges at være ukunstne- 
risk. Thi d e t maa man huske at det 
er ikke ved andre Evner eller ved 
Studier paa andre Omraader, end de 
maleriske, at man opnaar den af 
mange Alvorsmænd foragtede „Fær- 
dighed" (eller endnu værre : „Dre- 
venhed"). Nej, man kan endog sige, 
at det kun er gennem en overordent- 
lig Koncentrering af Arbejde, Op- 
mærksomhed, Interesse og Begavelse 
paa de Omraader indenfor Maleriet, 
som staar længst fra alle andre Kunst- 
arter, specielt fra Literaturen og 
Theatret, at disse illusoriske Resulta- 
ter opnaas, som i bedste Fald beteg- 
nes som Virtuositet, i værste som 
„Taskenspillerkunst", men saalænge 
Virtuositeten, ja selv saalænge, om 
De vil, Taskenspillerkunsten i Male- 
riet kun tjener som Middel til at gen- 
give et kunstnerisk Motiv, dette være 
med Naturen selv, set direkte, Realis- 
me eller indirekte afspejlet i Person- 
ligheden (Impressionisme), eller en- 
delig Kunstnerens eget Indre som 
Motiv, fremstillet ved Hjælp af Natu- 
rens Indvirkning paa hans Følelsesliv 
(Symbolismen), saalænge er Virtuosi- 
tet og alle mulige Kneb kun Vidnes- 
byrd om vedkommende Kunstners 
Evne til Concentration og hans 
Haands Smidighed og Disciplin lige- 
overfor Fantasiens Kommando. 

Først naar Færdighedens Præsta- 
tion bliver M a a 1 e t for det hele Ar- 



bejde, først da er det Kunstens Muse 
vender sit Ansigt bort. 

Men hel og ren staar Thaulow, set 
fra dette Synspunkt. Han „malede 
altid efter Nature n". Enhver 
Maler véd, at det er ikke de Veje man 
gaar for at ende som „Chic'eur", som 
malerisk Taskenspiller. Da maler 
man udaf Hovedet under en stadig 
Gopieren af sig selv. 

Naar Thaulow, i Anledning ' af 
hvem denne Artikel skrives, maa si- 
ges at have været „Virtuos" i den 
gode Betydning af Ordet, saa var 
dette ikke noget, der iaa i hans Natu- 
rel. Under usigelige Anstrengelser 
naaede han did. 

Da Fritz Thaulow betraadte Kun- 
stens Bane, var han vel saalangt fjer- 
net fra „Virtuositet", som vel muligt. 
Ingen kunde dengang med Rette 
eller Urette beskylde ham for dette 
Forfærdelige. Men da man skulde 
beskylde ham for noget, saa greb 
man til den Udvej at beskylde ham 
for det modsatte — nemlig for at være 
en „Klodrian". Og at være en Klodri- 
an var i hin Tid fuldstændigt det sam- 
me, som at være talentløs (mens det 
nu i de allersidste Dage omtrent er 
kommen til at betyde, at man tvært- 
imod er et Geni). 

Beskyldningen for Kiodsethed var 
forresten aldeles sand. Fritz Thaulow 
var visselig i sit Foredrag dengang 
mere klodset end de Fleste. Især 
gjorde hans Kolleger, der alle havde 
en „flot Streg" grumme Nar af ham, 
blandt andet for den Maade, han 
holdt Penselen paa. Han greb nem- 
lig Penslerne midt paa Skaftet og med 
knyttet Næve. De forklarede ham ofte, 
hvad jo selv en Dilettant forstaar, at 
der umuligt kunde blive nogen Fin- 

hed eller Variation i Foredraget paa 
den Maade, da det var i selve Finger- 
topperne, at Følelsen sidder. Thaulow 
var ogsaa forholdsvis ulykkelig og 
stræved saa godt han kunde med at 
overvinde denne Uvane, men forelø- 
big uden Resultat. 

Thaulow kæmpede imidlertid mod 
sin Klodsethed. Det var rene Batail- 
ler, han maatte levere paa sine Lær- 
reders Slagmarker, Siagsmaal med 
Kunstens Guddom for at fravriste den 
sit Bytte. Og skønt han jo i Begyndel- 
sen gik fra Nederlag til Nederlag, 
blev disse ialfald mindre og mindre 
ødelæggende, ja tilsidst forandrede 
de sig endog til Sejre. 

Men Thaulow havde foruden sin 
Klodsethed mange andre Ting at 
kæmpe med. 

Først og fremmest det, at han ikke 
var „Bondegut". At være „Bondegut" 
blev i hin Romantikens Tidsalder an- 
set for en nødvendig Betingelse for at 
opnaa den Førsteanerkendelse, der 
.sanktionerer kunstnerisk Start, og 
der yder den Begyndelsesinteresse, 
som varmer de spæde kunstneriske 
Hjerteblade i Jernnætternes Kulde. 

Ikke alene var han ikke „Bonde- 
gut", men han var endogsaa født i Ho- 
vedstaden. Han var Christianiadreng. 
Dertil kom, at han var „rig".. 

Og da maatte man jo nemlig stille 
sig yderst skeptisk til saadanne For- 
søg hos en ung Mand paa at skaffe 
sig en aandelig Betydning ved Siden 
af sine øvrige gunstige ydre Betin- 
gelser. 

Alle disse og alle andre Hindringer 
overvandt han. Og da han var 45 Aar 
erobrede han Paris. 

Da var det at Thaulows lykkelige 



Aar begyndte. Han var ved sin egen 
Kraft naaet til det, at han kunde faa 
udtrykt, hvad han malerisk følte. Og 
han havde fundet en stor Kreds, som 
forstod ham. Der var Genklang i Luf- 
ten, naar han talte. Og med en Inter- 
esse og Iver og en næsten religiøs Be- 
gejstring styrtede han sig ind i at 
gengive paa sin Maade denne hidind- 
til mod ham saa genstridige Natur, 
men som han nu endelig var blevet 
gode Venner med, og han lod sine tid- 
ligere Kammerater, der havde været 
saa overlegne, langt tilbage. Sjelden 
har der været udvist en saadan Ar- 
bejdsomhed, (skøndt dette Ord aldeles 
ikke passer. At male var for Thau- 
low en Hvile og en Nydelse. Noget 
som ligned „Stræv" fandtes ikke. 

Aarene gik. Med større og større 
Forstaaelse mødtes han. Men som 
altid ved slige Anledninger mærkedes 
en Opposition. Den var ganske liden, 
den blev heller aldrig stor. Han selv- 
mærkede den næppe. Men siden den 
var der, og til enkelte Tider i sin Iso- 
lerthed og Lidenhed dog gav sig tem- 
melig heftige Udslag, bør man tage 
den med, naar man tænker tilbage 
paa Thaulows Kunstnerbane. 

Man bebrejdede ham altsaa, at han 
var en Virtuos. 

Dertil er kun at svare: 

De største Virtuoser, som har le- 
vet, er Rembrandt, Rubens og Ttir- 
ner. Der er altsaa ikke noget nedsæt- 
tende i at høre til denne Kategorie : 
Da er man jo i godt Selskab. 

Man har endvidere bebrejdet Thau- 
low, at han ikke lagde nogen Vægt 
paa den alvorlige og triste Side af 
Naturstemningerne, og der er endog 
blevet sagt, at hans Landskaber var 
saa smilende og muntre, fordi han 
vilde behage Publikum. 

Nej Thaulows glade og lyse Syn paa 
Naturen var i fuldstændigste Overens- 
stemmelse med hans Syn paa Livet. 

Han malede, som han var og han 



var, som han malede. Han var sig 
selv i Livet og i Kunsten. 

Og er det ikke netop slig, det skal 
være. F. 

Frankrig og Pavekirken. 

Ministeriet Clemenceaus Forsøg paa 
at gennemføre Overgangen til den nye 
Kirkeordning paa fredelig, lempelig 
Maade, synes foreløbig strandet paa 
Pavens forstokkede Hovmod. Kirken 
har nægtet i Overensstemmelse med 
Adskillelsesloven at danne frie Menig- 
heder, der kunde faa Kirkebygnin* 
gerne overdraget. Ministeriet fortol- 
kede da Loven saaledes, at Kir- 
kerne ogsaa uden dette skulde 
blive ved at være overladt Præ- 
sterne til deres kirkelige Handlinger i 
et Aar endnu. Blot krævede man, at 
der, i Overensstemmelse med den for 
alle Forsamlinger gældende Lov af 
1881, skulde for hver Kirke gøres en 
Anmeldelse under et for hele Aaret, 
om at der vilde blive holdt Gudstjene- 
ste o. s. v. Dette Krav skulde synes 
saa uskyldig som vel muligt, og den 
almindelige Stemning i den franske 
Gejstlighed var da ogsaa for at opfylde 
det ; i flere Stifter var der givet Ordre 
dertil. Da overraskedes man ved et 
paveligt Telegram, som kort og godt 
forbød alle katolske gejstlige at fore- 
tage denne Anmeldelse. Det falder 
lidt svært at forstaa dette udfordrende 
Skridt. Man kunde tænke sig, at Maa- 
let var at tirre den franske Regering 
til Overgreb, der kunde kaste Martyr- 
glans over Kirken og give den bedre 
Vilkaar i en Kamp, den var fast be- 
sluttet paa at føre. Men dette synes 
kun lidet at stemme med den vante 
Opfattelse af Pave Pius X.s Personlig- 
hed. Intet tyder paa, at han føler sig 
som en myndig Kirkefyrste, rede til 
Kamp mod den franske Stat. Sand- 
synligere synes det, at han er drevet 



til denne Optræden ved et rent naivt 
Hovmod ; den Tanke, at Katoliker kan 
stilles paa lige Vilkaar med andre Bor- 
gere er ham ganske ufattelig; den 
Grund hans Presseorganer har givet for 
hans Optræden er netop denne : Kir- 
ken kan ikke taale, at en katolsk Guds- 
tjeneste af Staten stilles lige med an- 
dre Forsamlinger Det er ikke usand- 
synligt, at denne Grund virkelig har 
været den bestemmende; gennem 
Aarhundreders Begunstigelse er man 
i Kirkens Lejr blevet opfyldt af en saa- 
dan Selvfølelse, at Tilbudet om lige 
Ret synes en forargelig Forsmædelse. 
Den franske Regering tog Sagen 
paa en Gang med Ro og med Fasthed. 
Den greb ikke ind med Magt for at 
hindre de ulovlige Gudstjenester; den 
vilde ikke lade sig tirre til Skridt, der 
kunde medføre betydelige Spektakler 
ved Kirkerne. Men den lod den katol- 
ske Kirke forstaa, at en fortsat Op- 
sætsighed mod Loven ikke vilde gøre 
dens Kaar i Frankrig bedre. Et Mini- 
sterraad besluttede straks at inddrage 
en Række kirkelige Ejendomme, hvis 
Inddragelse var udsat, saaledes Præ- 
stegaarde og Bispepaladser, samt un- 
der visse Betingelser at undlade at be- 
tale de Pensioner, der er tildelt Præ- 
sterne ved Adskillelsesloven. Og der- 
næst lod man foretage en Husunder- 
søgelse hos den pavelige Repræsen- 
tant i Paris Montag n in i, idet man 
hævdede, at han, da den diploma- 
tiske Forbindelse med Pavestolen for- 
længst er afbrudt, ikke var dækket af 
Gesandternes Ret men maatte be- 
handles som enhver anden Privat- 
mand. Undersøgelsen viste, at han i 
Pavens Navn i stort Omfang har hid- 

set franske Gejstlige til at trodse de 
gældende Love. 

Disse Begivenheder fremkaldte øje- 
blikkelig en konservativ Interpella- 
tion i Deputeretkamret. Interpellanten 



Frankrigs Love", Gesandtskabsretten 
for Pavens Repræsentant var ophørt 
den Dag, Konkordatet hørte op. 

„Vi er i Besiddelse", sagde han, „af Do- 
kumenter, som viser, at Hr. Montagnini 



Pave Pius X 



Grousseau bebrejdede Clemen- 
ceau, at Husundersøgelsen var fore- 
gaaet i en Bygning af særlig Art, dæk- 
ket af Gesandternes Ret. Clemenceau 
svarede, at der kun var en Art Bygnin- 
ger i Frankrig „Bygninger undergivne 



daglig modtager Ordrer fra Pavens Sekre- 
tær Hr. Merry del Val, og at han lader 
disse Ordrer gaa videre til de franske 
Bisper." Drevne af Ønsket om Forsoning 
har man fundet sig i dette saa længe 
som mulig. Han vender sig til det ka- 
tolske Højre. „Hvorledes har De svaret 
paa denne tolerante Forsoningspolitik? 

Med en Krigserklæring. Og nu tror De, 
at Krigen vil blive fortsat paa samme 
Vis som hidtil? De er vant til altid at 
slaa og aldrig faa Slag igen." „Men det 
er forbi nu. Vi vil samvittighedsfuldt 
respektere alt, dier gælder Religionen, 
gælder Gudsdyrkelsen; men vi vil uden 
Naade bekæmpe dfn romerske Politik.' 4 
,,Vi er fast bestemte paa at forsvare 
Frankrigs Love og diet franske Sam- 
funds Uafhængighed overfor det romer- 
ske Regimentes Angreb." „Vi har givet 
Vidnesbyrd om vort Ønske om Forso- 
ning. Vi har gjort det i en saadan Grad, 
at havde man, før jeg traadte ind i Mi- 
nisteriet, sagt til mig, at jeg vilde kom- 
me til at gaa saa langt ad Forsoningens 
Vej, da havde jeg neppe troet det. De har 
troet, at det var af Frygt, at det var for- 
di, vi veg tilbage for, ikke vovede at an- 
vende hele den Ret, vi har. De har ta- 
get Fejl. Vi har gjort disse Indrømmel- 
ser, fordi vi mente, at vi maatte gaa selv 
ud over Mulighedens Grænser for at be- 
vare Freden i dette Land. Vi har ofret 
meget med dette Maal for Øje. Jeg skju- 
ler ikke, at vi vilde være rede til at ofre 
endnu mere, naar blot vore Borgeres 
Ret ikke led derunder. Men der er Ind- 
rømmelser, vi ikke kan gøre, som vi 
ikke vil gøre. De maa lære at forstaa, 
at naar det gælder det franske Sam- 
funds Uafhængighed og de borgerlige 
Loves Herredømme, da viger vi ikke et 
Skridt." „De havde nægtet at følge Lo- 
ven af 1905. Det havde De Ret til, som 
Hr. Briand med Rette har sagt. Vi har 
tilbudt Dem den almindelige Ret efter 
Loven af 1881, endda tillempet efter De- 
res Stilling. Vi har slaaet af paa alle 
Lovens strenge Regler for Deres Skyld; 
saa vidt er vi gaaet, at jeg véd, at talrige 
Bisper og Præster var rede til at rette 
sig derefter." „Men saa da De saa, at 
det blev til Fred, at Kirkerne vilde blive 
ved at være aabne og Gudstjenesten blive 
ved at foregaa, da har De ikke villet 
vide af Loven af 1881. De har sagt: Det 
er Regler der fører til Fred, det er ikke 
det, vi har Brug for." Og De har søgt 
et Paaskud til Krig. Lad gaa! Men 
hvis De fører Krig mod den almindelig 
gældende Ret, hvis De fører Krig mod 
Loven, da fører vi Krig mod Dem, og vi 
begynder i Dag." „Men lad mig slutte 
med et Fredens Ord. Vi har løsnet det 
første Kanonskud, men Slaget er ikke 
begyndt endnu. Hvis De vil det, da er 
der endnu Tid til at undgaa det Slag. 
hvori De intet har at vinde." „Slaget er 
endnu ikke begyndt; jeg ønsker ikke, at 
det skal begynde. Det er langt fra mig! 
Jeg vilde ønske, at Ordenen ikke blev 
forstyrret, hverken i Kirkerne eller ved 



deres Indgang". I Ønsket derom har vi 
gjort store Indrømmelser; vi vilde have 
gjort endnu større, hvis det havde syntes 
os muligt at forene dem med det fran- 
ske Folks Uafhængighed. Men vi er nu 
kommet til Indrømmelsernes yderste 
Grænse. Vi bliver nødt til at sætte vor 
Modstand mod Dem, hvis De vedbliver 
at ville krænke Loven. 'Vi vil sætte os 
derimod med alle de Midler, vi har; vi 
har Statsmagten, vi har Domstolene, 
naar vi kun kræver Respekt for Loven. 

Vor Fremgangsmaade skal blive lov- 
bunden; men den vil blive kraftig, vær 
forvisset derom, og da De endnu har 
nogle Dage til Overvejelse, vil jeg slutte 
med dette gode Raad: „Tænk paa Frem- 
tiden, tænk paa de Farer, for hvilke De 
udsætter Deres Tro. Undertiden passer 
det Dem at paakalde Friheden. Men 
sædvanlig er Friheden for Dem ens- 
betydende med Retten til at under- 
trykke andre." „Vi tilbyder Dem 
Forsamlingsretten, saaledes som den 
er bleven fastsat, før der var Tale om 
nogen Adskillelseslov. Hvis De vil un- 
derkaste Dem en Lov, der er givet for 
alle Franskmænd, og som ingen Fransk- 
mand kan unddrage sig, da er Freden 
mulig, vi tilbyder Dem den loyalt paa 
dette Vilkaar. Men hvis De vil Krig, da. 
skal De faa den, hvis De vil angribe os, 
da skal vi møde Dem." 

Clemenceau talte under stadige Af- 
brydelser fra Højre og moderate, un- 
der ofte fornyet Bifald fra radikale og 
Socialdemokrater, vel ogsaa af en DeF 
moderate, han sluttede under en fuld- 
stændig Ovation fra Kamrets store 
Flertal. Det er aabenbart, at det be- 
herskede Maadehold, hvormed Rege- 
ringen hele Tiden er optraadt, i hø/ 
Grad kommer den til Gode, nu da Pa- 
ven har drevet de franske Katoliker 
ind i en Kamp, de selv ikke havde 
Lyst til. Og desuden rejser den fran- 
ske Nationalfølelse sig med Styrke 
mod den fremmede Paves Forsøg paa 
at blande sig i franske Forhold. 

Zola i Pantheon, 

Samtidig med, at Striden mellem 
Stat og Kirke fik ny Voldsomhed, 
drøftede Senatet Forslaget om, at Zo- 
las Lig skulde overføres til Pantheon. 
Fra konservativ Side modsatte man 
sig det med Paaberaabelse dels af 
Dreyfusaffæren, dels af den umoral- 
ske, utiltalende Karakter, Zolas Vær- 

ker formentlig havde. „Zolas Værk", 
sagde en al dem, „lad det være saa ge- 
nialt det vil, det er besudlet ved de tal- 
løse Obskøniteter, der er indflettet i 
Spekulationsøjemed." Clemenceau for- 
svarede Porslaget, og det vedtoges 
med 150 St. mod 107. 

Franslee Rigsdagsmænds Diæt forhøj- 
else. 

Franske Rigsdagsmænd har hidtil 
haft 9000 Frcs. om Aaret i Diæter. 
Det er et større Beløb end de fleste 
Steder, men Samlingerne varer saa 
godt som hele Aaret og lægger Beslag 
paa megen Tid, og det er forholdsvis 
dyrt at leve i Paris. Man har nu ment 
det rigtigt at forhøje Beløbet til 15,000 
Frcs. Forslaget vedtoges med 290 St. 
mod 218 i Deputeretkamret. Det har i 
Befolkningen vakt en ret pinlig Op- 
sigt. De socialdemokratiske Rigs- 
dagsmænd har vedtaget at lade de 6000 
Frcs. Tillæg gaa til Partiets Agitations- 
fond. Det vil forøge dette Fond med 
3—400,000 Frcs. aarlig. 

Den tyske Rigsdags Opløsning. 

Kolonialpolitikken bliver mere og 
mere Tyskernes ømme Punkt. De er 
udelukkede fra alle Koloniomraader af 
Værd, har kun Kolonier, der foreløbig 
ikke synes at have nogen Udviklings- 
mulighed. Og i disse er der bestan- 
dig Uro og ustandselige Skandaler. I 
Aarevis har Tyskerne nu haft 10— 
20,000 Mand staaende i Sydafrika 
til Kamp mod nogle Hottentot- 
stammer. Og hvert Aar har sin 
Række af Afsløringer. Snart er 
tyske Koloniembedsmænd og Offi- 
cerer optraadt med forfærdende 
Raahed, snart er Kolonistyret be- 
nyttet til Bedrageri, som de mest 
højtstaaende Embedsmænd er ind- 
viklede i. Ustanselig raser Striden 
derom i det tyske Parlament og i den 
tyske Presse, medens den tyske Kolo- 
nipolitik er til megen Spot i Udlandet. 

I dette Øjeblik har Kolonibegiven- 
hederne medført en højst besynderlig 
Krise i tysk Politik. For nogen Tid 



siden ombyttedes Direktøren for 
Kolonidepartementet. Den nye Ko- 
lonialdirektør blev en jødisk Bank- 
mand Dernburg. Dette vakte 
stor Harme i Centrum, der paa 
Grund af den katolske Missions- 
virksomhed i Sydafrika er stærkt in- 
teresseret i Koloniernes Styrelse. 
Dernburg og Centrums Talere kom 
i en bestandig hæftigere Debat. 
Centrum afslørede Koloniskandaler, 
Dernburg afslørede Missionærer. Til 
sidst blev det til Konflikt. Rege- 
ringen forlangte efterbevilget 29 Mil- 
lioner Mark, som var brugt dernede; 
Centrum vilde kun bevilge 20 Mil- 
lioner og ønskede den afrikanske 
Hærstyrke, der er 12,000 Mand, ned- 
sat med 4000 nu og siden til 2500. 
Regeringen nægtede at gaa ind paa 
dette. Billow erklærede, at han vilde 
nedbringe Styrken til omkring 8000 
Mand, men ikke kunde finde sig i, at 
der af Rigsdagen fastsattes et bestemt 
Tal. Fra Centrum fastholdt man, at 
der ikke behøvedes saa mange Solda- 
ter til at klare sig overfor 300 Hotten- 
totter, fra Regeringstilhængernes Side 
paastod man, at der var 5—600 Hotten- 
totter at slaas med, og at en stor For- 
mindskelse alf de tyske Styrke vilde 
fremkalde almindelig Opstand. So- 
cialdemokraterne greb selvfølgelig 
Lejligheden til at bringe Regeringen 
i Mindretal ved at stemme sammen 
med' Centrum, der til daglig er dem 
lige saa fjendske som de konservative. 
De frisindede søgte derimod at mægle. 
De foreslog, at Styrken skulde ned- 
sættes med de 4000 Mand, men Rege- 
ringen have frie Hænder med Hensyn 
til videre Nedsættelser. Regeringen gik 
ind paa dette, men Debatten tilspid- 
sedes alligevel mere og mere. Tilsidst 
erklærede Bulow med stor Voldsom- 
hed, at det gjaldt ikke mindre end Tysk- 
lands Verdensstilling. „Tror De maa- 
ske", udbrød han, „at det ikke vil ud- 
øve nogen Indflydelse paa Udlandet? 
Hvad vilde det gøre for et Indtryk baa- 
de udadtil og indadtil, hvis Regerin- 

gen kapitulerede i en saadan Stilling 
og ikke fandt Kraft til at opfylde sin 
nationale Pligt? 44 

Det hjalp dog ikke. De Frisindedes 
Forslag forkastedes med 175 St. mod 
171, Regeringsforslaget med 177 mod 
168. Foruden Socialdemokraterne og 
Centrum stemte Polakkerne imod. Btt- 
low svarede øjeblikkelig med Rigsda- 
gens Opløsning. 

De Valg, som nu forestaar, vil finde 
Sted under meget forvirrede Partifor- 
hold. De to Venstrepartier: Socialde- 
mokraterne og de Frisindede har stemt 
hver paa sin Side ; Socialdemokrater- 
ne sammen med det ene reaktionære 
Parti: Centrum, de Frisindede sam- 
men med de Konservative og de Natio- 
nalliberale. For Socialdemokraterne er 
dette jo imidlertid en Bevarelse af de- 
res vante Oppositionsstilling og en 
selvfølgelig Konsekvens af hele deres 
Kamp mod Kolonipolitiken, for de 
Frisindede er det en Genoptagelse af 
den vaklende Politik, de saa ofte har 
lidt under; Forbitrelse mod Centrum 
og Velvilje overfor Dernburg synes at 
have drevet dem dertil. Valgslaget vil 
rimeligvis forme sig meget forskelligt 
i de forskellige Egne. Den betydelig- 
ste og mest tiltalende af de Frisinde- 
des Førere, Dr. B a r t h, advarer ind- 
trængende mod at lade Partiets Op- 
træden under Valgene bestemme af 
den tilfældige øjeblikkelige Situation. 
„Centrum, mod hvilket de Frisindede 
har stemt i Kolonispørgsmaalet, og de 
Konservative, som det denne Gang 
var sammen med, er begge Liberalis- 
mens svorne Fjender. Den maa med 
samme Energi drage sit Sværd mod 
dem begge." „Det Forhold, at de Fri- 
sindede i et Spørgsmaal, der sikkert 
vil blive pustet vældig op af de natio- 
nalistiske Frasehelte, stod paa Rege- 
ringens Side, tør ikke forlede de Fri- 
sindede til, at prøve at vinde Valgsejre 
ved Hjælp af Hurrapatriotismen. Det 
vilde være det dummeste, de kunde 
gøre. u Han ønsker i Stedet Forstaa- 
else med Socialdemokraterne. I god 



Overensstemmelse dermed er det, at 
der just i de samme Dage er sluttet et 
nyt Valgkartel i WQrttemberg ved 
Landdagsvalgene. I første Omgang 
havde disse givet 19 Centrum, 13 Kon- 
servative og Nationalliberale, 8 Frisin- 
dede og 5 Socialdemokrater; ved de 
27 Omvalg har nu de to sidste Partier 
truffet Aftale om at stemme i 5 Kredse 
paa Socialdemokrater, i 15 paa Fri- 
sindede, medens man slaas i enkelte 
Kredse, hvor det er udelukket, at 
Modparten kan sejre. Nogle Steder 
vil vel ogsaa Rigsdagsvalgene forme 
sig paa lignende fornuftig Vis, men 
det er sandsynligt, at det andre Ste- 
der vil gaa helt anderledes, saa Grup- 
peringen paa Valgdagen bliver ligesaa 
barok som ved Opløsningsafstem- 
ningen. 

Under disse forvirrede Forhold er 
Valgenes Udfald højst uberegneligt. 
Den almindelige Mening i den tyske 
Presse synes at være, at Centrum vil 
komme ind med temmelig uændret 
Styrke ; af de 104, det nu har, er 88 
valgt i første Valgomgang og Parti- 
ets Hovedstyrke er jo bestemt af reli- 
giøse, ikke af politiske Grunde. Soci- 
aldemokraterne, der sidst opnaaede 81 
Kredse, har i Øjeblikket 79; de har 
haft nogen Tilbagegang ved Supple- 
ringsvalgene; men de vil utvivlsomt 
nu drage Fordel af, den Ophidselse, 
der skyldes Kødnøden, og de vil sand- 
synligvis adskillige Steder faa nogen 
Støtte fra Centrum, medens dette 
sidst gik sammen med Konservative 
og Nationalliberale mod dem ; det sand- 
synligste er da, at de vil opnaa en 
ikke ringe Fremgang. Ogsaa Polak- 
kerne antages at have Udsigt til at gaa 
frem; de har i Øjeblikket 16 Kredse 
og menes at vinde et Par; der er for 
Tiden i de polske Egne stor Forbit- 
relse over den Maade, hvorpaa Prøj- 
serne søger at tvinge polske Børn til 
at lære Religion og fremsige Bønner 
paa Tysk. De Frisindedes 3 Grupper 
har nu tilsammen 36; deres Udsigter 
er ganske uberegnelige. De Konserva- 

tive er 52, de Nationalliberale 51, 
Rigspartiet 22, Antisemit- og Agrar- 
gruppen 21 ; hele denne højre Fløj har 
Udsigt til at tabe lidt. Tilbage er saa 
de 9 Elsasz-Lothringer, der formodent- 
lig, som saa ofte, har været fravæ- 
rende ved Afstemningen. Og endelig 
Hanssen-Nørremølle. For Nordslesvi- 
gerne kommer denne nye Valgkamp 
ubekvemt paa en uheldig Tid, men 
Valgudfaldet vil jo ikke blive ændret 
derved. 

Overhus og Underhus i England. 

I England synes man Skridt for 
Skridt at bevæge sig hen mod en 
Styrkeprøve mellem de to Kamre. 



med det overvældende Flertal af 416 
St. mod 107. Kultusministeren Bir- 
r e 1 1 udtalte sig under Forhandlingen 
imødekommende, men alligevel gik 
Overhuset med sædvanligt Flertal til- 
bage til sin Form. Efter en hæftig 
Tale af Førsteministeren har Under- 
huset derpaa forkastet Overhusets For- 
slag. Det er da at haabe, at Regerin- 
gen nu bestemmer sig til det afgø- 
rende Slag mod Overhuset, der dog 
bliver en Nødvendighed, om der 
igen skal komme Fart og Frem- 
gang i engelsk Politik. Overhuset har 
samtidig paany bevidnet sit egoisti- 
ske Sindelag ved at forkaste et For- 
slag om, at ophæve den Ret til at a^f- 



Engelske Stemmeretskrinder feres bort fra Parlamentet (The Grapbic)! 

Engelske Damer, der ensker politisk Stemmeret har i Efteraaret Gang efter Gang foranstaltet store Demonstrationer, nogle 

Gange ogsaa i Underhuset, hvis liberale Flertal forelebig ikke har kunnet bestemme sig til at rejse Spergsmaalet om 

Kvindernes Valgret 

Overhuset ændrede den af Underhuset give flere Stemmer, som Folk, der 



vedtagne Skolelov, saa den blev gan- 
ske ukendelig, Underhuset forkastede 
under et alle Ændringer og førte For- 
slaget tilbage til den tidligere Form 



har Ejendomme i flere Valgkredse nu 
har. Derimod er man bøjet af med 
Hensyn til Arbejdernes Fagforenings- 
rettigheder. Man ønsker øjensynlig at 

vise Arbejderne et venligt Ansigt for 
om mulig at skabe alvorlig Strid mel- 
lem disse og de Liberale. 

Fredspræmien . 

Den norske Komité, der uddeler No- 
bels Predspræmie har overrasket Ver- 
den ved at give den til Præsident Roo- 
sevelt; Paaskudet er hans Mægling i 
den russisk-japanske Krig; med den 
Motivering kunde man omtrent iige- 
saagodt give den til Zaren elier Mika- 
doen. Roosevelt har bestandig været 
Fører for den imperialistiske kriger- 
ske Retning i Amerika; det har selv- 
følgelig lige saa lidt hindret ham som 
Kejser Wilhelm i ved passende Lejlig- 
hed at fremsætte nogle intetsigende 
Fraser om sin Fredskærlighed. Naar 
Fredspræmien nu tildeles ham, da er 
dette et ganske uværdigt Snobberi 
overfor en af de største Magthavere, 
der kun kan føles, som en dyb Yd- 
mygelse for det Folk, hvis Tillids- 
mænd har fundet en saadan Adfærd 
fornøden. Og om denne Smiger brin- 
ger Roosevelt til at handle i Fredsbe- 
vægelsens Interesse, mere end han 
ellers vilde gøre, turde være yderst 
tvivlsomt. 

Almindelig Valgret i Østrig. 

Med 194 Stemmer mod 63 er nu 
Indførelsen af lige almindelig Valgret 
vedtaget i det østrigske Deputeret- 
kammer. Forslaget gaar derfra til 



Herrehuset. Da Regeringen sætter sin 
Energi ind paa Forslagets Vedtagelse 
anses det for sandsynligt, at det vil 
blive ført igennem ogsaa i Herrehuset. 
Det ser dog ud til, at dette til Gengæld 
vil opnaa, at der fastsættes et bestemt 
Antal Medlemmer for Herrehuset, saa- 
ledes at en Regering ikke altid kan 
gennemføre sin Vilje overfor det ved 
Udnævnelse af nye Medlemmer. 

Marokko. 

I Marokko synes Urolighederne i 
den sidste Tid tiltagende. Den hellige 
Krig mod alle Ikke-Muhamedanere 
prædikes med stigende Iver. Frankrig 
og Spanien har hver sendt nogle 
Krigsskibe derned for om fornødent 
at gribe ind. 

Spansk Ministerkrise. 

Det liherale Parti i Spanien er delt i 
tre Gruper, to moderate ført af Mo- 
ret og Montero Rios og en ra- 
dikal ført af Canaleyas. Siden i 
Sommer har der siddet et Ministerium 
Dominguez, støttet af alle tre Grup- 
per. Det har søgt at gennemføre en 
Associationslovgivning lidt i fransk 
Stil. De radikale fandt Forslaget altfor 
forsigtig, og Moret gik af andre Grun- 
de mod Ministeriet. Dette er da gaaet 
af men er fulgt af et andet Ministeri- 
um af samme Art med den gamle an- 
sete Vega de Armijo som Chef; 
Repræsentanter for alle tre Grupper er 
med i dette. 

V. 



Af en Brevveksling. 

■ ■ - » — 



—rød, 15de December 1906. 

Kære Fader ! 

Ligesom jeg sidder med Pennen i 

Haanden for at begynde paa et Brev til 

Dig, faar jeg sendt en Pakke fra Dig. 

Du sender mig din Yndlingslektyre — 



„Blæksprutten" — og inden i den har 
Du skrevet: „Pas paa Humøret!" Du 
er altsaa uforbederlig! Ikke engang 
det, at jeg listelig faar Dig til at skrive 
Dine Memoirer, kan gøre Dig gam- 
mel. 
. Men hvad skal jeg nu gøre. Jeg sad 

her og tænkte paa Forsvarssagen, 
fordi en Bemærkning i dit sidste Brev 
om Indtrykket fra hin Februarmorgen 
i 1864 havde kaldt en Række Tanker 
frem i mig, men nu, nu har Du faaet 
mig til at sidde og klukke over din 
„Blæksprutte", og jeg kan virkelig 
ikke være alvorlig, naar der kører fire 
grinende Lakajer med Parykker frem 
over mit Skrivebord. Nu vel, t u Ta s 
v o u l u, lad mig saa skrive til Dig om 
„Blæksprutten" og Humøret, jeg skal 
passe paa* 

Jeg véd meget godt, at I ældre sy- 
nes, vi unge har mistet Humøret. I 
synes, at vi er nogle underlige, sløje 
Alvorsmænd uden Sans for Livets 
Ynde og Hverdagens Komik. I har 
maaske ikke helt Uret, i hvert Tilfælde 
er vor Art af Humør anderledes end 
Eders. 

Har Du nogensinde været paa en 
Sportsplads? Jeg mener ikke en al- 
mindelig Plæne eller Plads, hvor 
nogle Ferieherrer og Damer tjatter lidt 
til en Bold, nej, en Tournering, hvor 
der kæmpes for Alvor, hvor Blodet 
er i Bevægelse, hvor det gælder no- 
get? Har Du siddet i en Kapronings- 
baad i det Øjeblik, da Opløbet er be- 
gyndt og hver Muskel i dit Legeme er 
spændt ? Har Du været med til at træ- 
ne Dig til en Gymnastikkonkurrence 
og prøvet en elier anden vanskelig 
Øvelse om og om igen, nu er den der, 
nej, ikke endnu, et nyt Forsøg, en ny 
Kraftanstrængelse, igen forgæves, om 
igen, om igen, nu, nu — nu kom det I 
Jeg bliver helt spændt, mens jeg skri- 
ver om det. Jeg mindes mine aller- 
bedste Timer. Jeg synes, at jeg igen 
kan føle mit Legeme spændes og 
dirre, det er som om Blodet presser 
paa, saaledes at jeg ligefrem løftes 
derved, der er ingen tyngende Tanker 



i min Hjærne, mit Legeme er min 
Tanke, jeg er, lever, styrkes. Det er 
Sportens Hemmelighed, som Du al- 
drig har forstaaet. Det er Fartens 
Beruselse, Automobilismens vilde 
Ppesi. 

Maaske er det til syvende og sidst 
det store Skel mellem din Genera- 
tion og min, at vi har oplevet Sporten 
og Du ikke opfattet den. Jeg véd nok, 
at Du nu vil svare, at Du skikkeligt 
gav Dig til at cykle, da hele dit L'hom- 
breparti begyndte derpaa, og at Du 
stadig forfægter Cyklens Betydning 
som Befordringsmiddel og priser 
Sportens Sundhed, ak ja, I er jo saa 
rørende, naar I sidder dér paa Jeres 
Cykler og aser og sveder i den gode 
Sags Tjeneste — men det er slet ikke 
det. Det er ikke Humøret I 

Sporten, den er vort Humør. Hvis 
Du som sagt kendte Tonen paa de rig- 
tige Sportspladser, vilde Du forstaa 
mig. En Blanding af Overmod og 
Munterhed og Strænghed. Man har 
ikke Tid til at bruge mange Ord, og 
dem, man bruger, vælger man ikke. 
Man forstaar hinanden lynsnart, thi 
alle vil det samme. Kammeratskabet 
er uundgaaeligt. Sæt en virkelig 
Sportskvinde ind mellem lutter virke- 
lige Sportsmænd, og hun vil være saa 
tryg som under en Hønes Vinger, 
skønt der ikke et Øjeblik vil blive ta- 
get det mindste Hensyn til hende. 
Galanteriet bestaar jo netop i, at hun 
regnes med, at hendes Vilje, Kraft, 
Smidighed præger den fælles Sum. 
Du vil muligvis paa en saadari Sports- 
plads ikke sé et eneste Menneske le. 
Du vil ikke kunne faa Øje paa to, der 
stikker Hovederne sammen og griner. 
Du vil maaske endda flnde, at der er 
uhyggeligt tavst — kun af og til et 
højt Raab, et rasende Udbrud, en 

Kommando. Men træd nærmere, og 
Du vil alligevel høre noget. En hastig 
Aanden, en Pjedren af spændstige 
Trin, et Sus af Armen, der svinges, et 
taktfast, usigelig sikkert Slag af Aaren 
i dens blanke Leje — det er Sports- 
pladsens Latter. 

Vort Humør er vort Legemes. Vi ler 
med hele Kroppen. Vi ler ikke for at 
forjage triste Tanker, men vi ler — 
uvilkaarligt — , fordi vi er suride og 
føler det. Dette er den nye Slægts 
store Sejr. Og her har Du Forklarin- 
gen paa, at Mallers „System 44 vandt 
en Sejr hele Verden over, der endda 
langt overgaar din „Blækspruttes 44 . 
Systemet blev naturligvis ogsaa gre- 
bet af en Mængde gamle Syndere, 
der havde gaaet i saa mange Aar med 
en daarlig Samvittighed i Retning af 
Gymnastik og nu trode, at kunne 
gøre' det hele godt ved i 10 Minutter 
at ligge paa Gulvet i latterlige Stillin- 
ger, men det betyder jo i Længden 
intet for selve Sagen. Nej, Systemet 
blev af Ungdommen i hele Verden gre- 
bet som et Led af den Træning, der 
i Forvejen var den kær og uundværlig. 
Systemet, det er vor „Blæksprutte". 

Jeg mindes, hvorledes Du i gamle 
Dage nød „Blæksprutten", og jeg for- 
staar godt, hvorledes Du med en lille 
Smule Alvor har tænkt paa mig og 
min Fremtid, da Du sendte mig Bogen 
og Din Paaskrift. „Blækspruttens 44 
Blanding af Satire og Gemytlighed, 
dens respektstridige Karrikaturer og 
dens Viser, som skaber et vittigt Re- 
fræn til Dagens Alvor, det er netop et 
Udtryk for det Humør, som det lyk- 
kedes Dig og Dine at bjærge ud af Da- 
gens Møje. Men I vender tilbage til 
Eders Arbejde som de samme Menne- 
sker, I var før. Nu vil jeg naturligvis 
ikke skabe mig og nægte, at jeg har 



moret mig med „Blæksprutten 44 — 
det er vist den bedste, vi har faaet i 
mange Aar. Men alligevel : Systemet 
morer mig mere. Da jeg første Gang 
læste i det, dirrede jeg ligefrem af 
Kamplyst. Denne Øvelse her — ja, 
den er glimrende fundet paa, den er 
ligefrem vittig, og denne — her er no- 
get at slaas med, har han Ret her, er 

denne Kombination sund osv. 

osv., saadan blev jeg ved. Og ligesom 
Du nynner paa en af „Blækspruttens" 
Viser, saaledes har jeg gennemgaaet 
hver Øvelse, gentaget den, husket den 
og følt den i min Krop. 

Følt, det vil sige, at den er blevet 
noget af mig selv. Thi det er netop 
det afgørende ved Sportens Humør i 
Modsætning til dit Blæksprutte do., 
at det gaar over i Blodet og præger 
hele Ens Gærning. Det kan Du være 
vis paa, at Sporten skal mærkes i den 
kommende Generations hele Arbejde. 
Alt hvad der opleves og opnaas paa 
Sportspladsen kan glimrende overfø- 
res paa det daglige Arbejde, hele Ver- 
den vil blive en stor Sportsplads for 
Kvinder og Mænd, Hallo, da bliver 
der først rigtig Humør paa vor Klode. 
Det bliver det samme stærke Aande- 
dræt, de samme energifyldte Trin, den 
samme Lighed mellem Kvinder og 
Mænd — thi det er Sporten, der har 
løst Kvindespørgsmaalet uden Spor 
af Kongresvrøvl og Skaberi — , den 
samme Respekt for Kraften, Snarraa- 
digheden og Viljen til at naa Maalet 
som den første. 

Jeg vil sige Dig, at jeg er lige ved 
Forsvarssagen nu, saaledes som jeg 
havde tænkt mig at skrive om den til 
Dig, men det bliver for langt iaften, 
jeg skal nemlig have mine Skøjter set 
efter. Vor Skøjteløberbane ude paa 
Skovdammen aabnes imorgen og lige 

efter Jul skal vi have stor Fest med 
Tennisturnering paa Isen og Vædde- 
løty. Du kan derfor være ganske rolig : 
jeg skal nok passe paa Humøret ! Naar 
jeg først sidder paa Cyklen med 
Skøjtestøvlerne paa Styret og Katche- 
ren under Armen for at køre den 
Fjerdingvej ud til Skovdammen, og 
Vinden rigtig kaster sig ned fra Bak- 
kerne for at slaas med mig, og Luften 
er kold og klar, saa er Humøret der 
straks, saa er jeg i min Krigsrustning, 
og saa kan jeg være med til at erobre 
den nye Tid. 

Godnat og Tak — gamle Blæk- 
sprutte T 

Din ærbødige Søn 
Peter. 

Kære Peter! 

Tak for dit Brev — især for Slut- 
ningsordene : Godnat gamle Blæk- 
sprutte ! 

Der bredte sig et stort Smil over 
mit Ansigt, da jeg læste denne re- 
spektstridige Hilsen til din gamle Far. 
Naa Gudskelov, tænkte jeg, saa har 
Sporten da ikke helt taget Humøret 
af den stakkels Dreng. Og Du har 
ovenikøbet „klukket" og moret Dig 

med Bogen, jeg sendte Dig ja, 

ja, saa ser det hele jo slet ikke saa 
fortvivlet ud — quiconque sait rire 
est un homme sauvé! 

„Ja den, der kan lé, kan sagtens 
klare sig" — nej det lyder bedre paa 
fransk, et Citat virker alligevel 
ganske anderledes end en almindelig 
Udtalelse — og Citatet er endda ikke 
mere end almindeligt forfalsket, jeg 
har kun gjort den ganske lille Rettelse 
fra Ure til rire — paa dansk vilde 
Springet fra læse til le jo ganske 
vist være noget større. 

For mig er det i al Fald nu til Dags 



et stort Spring, jeg læser mange nye 
Bøger, men jeg ler kun lidt, og dog 
maa de nye Bøger vist være udmær- 
kede, da de jo kommer i langt større 
Oplag end de, jeg læste i min Ung- 
dom. 

Den gamle Vaudeville „Abekatten" 
er næppe meget estimeret af vor Tids 
Forfattere, og dog kunde de passende 
citere „Frøkenens" berømte Replik: 
Vi er ikke muntre l 

Nej, det véd Gud, muntre er de 
ikke, men det paastaar jo hverken de 
selv eller andre. Hvor er det ellers ny- 
deligt at læse om Aarets Bøger i 
Bladene og tillige hvor bekvemt, at 
man kan læse det altsammen i ét 
Blad, enten det nu er, fordi Redaktø- 
ren synes, at vi ogsaa skal se, hvad de 
andre Blade mener, eller det maaske, 
som jeg har hørt sige, er Forlæggerne, 
der lader Anmeldelserne aftrykke 
rundt omkring i Pressen, n-ok er det, 
det er nydeligt at læse. Jeg griber paa 
maa og faa en af de Aviser, der ligger 
her paa Skrivebordet, læs hvad den 
skriver om 7 nyligt udkomne Bøger : 

„Man betænker sig ikke paa at tale i 
høje Toner om den Rigdom, den byder 
sine Læsere." 

„Man kan læse denne Skildring atter 
og atter — — først og sidst en ægte 
dansk Bog, der gør sin Mester den stør- 
ste Ære." 

„Den store brogede Roman er et skønt 
og ædelt Digterværk." 

„En klart og fortræffeligt skreven Bog 
— Opmærksomhed vil den vække, og den 
fortjener det." 

„Den nydeligste Stemning og den 
yndefuldeste Form, den virker saa har- 
monisk, at man beklager Drømmens 
Korthed." 

„Han har hermed forøget Rækken af 
de fortræffelige Skildringer, han har ud- 
sendt; maaske er han aldrig naaet 
højere." 

„Det er adskillige herlige Kvindeskik- 
kelser, Fruen efterhaanden, med stor 
Kunst, har beriget vor Litteratur med." 

og tro nu ikke, at Rækken 

af Verdensliteraturens Perler hermed 
er sluttet, nej: „Vi agter om et Par 
Dage at fortsætte denne Gennemgang." 

Alt godt, -ser Du, tillægges disse 
vor egen Guldalders gyldne Digtere, 
kun ikke Munterhed. Forfattere, der 
var disse moderne Keruber betydeligt 
underlegne, som f. Ex. Oehienschia- 
ger, kunde, endogsaa i sine Tragedier, 
forfalde til Munterhed, Holberg var 
heller fremmed herfor, ja selv i stak- 
kels H. C. Andersens Dagbog, der 
svinger mellem Dødsfortvivielse og 
Geniforfængelighed, finder jeg Be- 
mærkninger med mere Munterhed 
end hos alle dette Aars udødelige. 

Derfor holder jeg af ,, Blæksprutten" 
— den har ikke de store Egenskaber, 
der ellers har gjort 1906 til det betyde- 
ligste Aar i den danske, maaske i den 
hele Verdens Litteratur — men den er 
munter, og jeg hører nu ikke til dem, 
der vilde tage det med Ro, hvis den 
glade Skæmt og den muntre Vise døde 
ud i Danmark. 

I Anledning af en mildest talt uhel- 
dig Historie — en taktløs Vise, der 
blev omdelt men til al Held ikke sun- 
get ved en større halvt offenlig 
Festlighed, bragte et Blad forleden 
en Nekrolog over den muntre Vise i 
al Almindelighed: „Sagen er", stod 
der bl. a., „at Evnen til at skrive en 
virkelig morsom og fornøjelig Vise, 
den er gaaet tabt. Herover behøver 
vi saamænd ikke at skamme os, thi 
hver Tid har sine Fortrin og sine 
Mangler. Kan vi ikke længer skrive 
virkelig morsomme Viser, kan vi saa 
meget andet, man ikke kunde for tyve 
eller fyrretyve Aar siden." 



Ak ja, den ærede Indsender kan 
maaske meget, som han ikke kunde 
for 20 og 40 Aar siden, men munter, 
det er han næppe — og jeg frygtede 
ogsaa for, at Du min Dreng havde 
mistet din Munterhed helt og holdent, 
derfor var jeg glad over, at Du endnu 
kunde „klukke". 

Og ærligt talt, en af Grundene til 
min Frygt var det, Du kalder dit 
Humør : Sporten — den klukker ikke, 
Sporten saaledes som Du vil have 
den. Jeg selv har altid elsket Sport 
— lidt platonisk maaske — men en 
rask Cykletur, et Slag Lawn Tennis 
eller Billard, ikke at tale om Skøjte- 
løb, har været mig til megen Glæde 
og Adspredelse, men den Maade at 
drive Sport paa trækker Du vel paa 
Skuldrene af, Sport skal vel hverken 
være en Fornøjelse eller en Adspre- 
delse. 

Nej, det Gycleløb, der fandt Sted i 
New York i forrige Uge, et Cycleløb, 
hvor de ulykkelige Forsøgsdyr sad paa 
Gyclen uafbrudt i 6 Døgn, det kan Du 
vel godt lide, det har i al Fald næppe 
været en Fornøjelse. Og at Yankerne 
tilsidst rasende protesterede mod 
denne kønne Opvisning, betragter Du 
vel som et Udslag af usund Sentimen- 
talitet. 

Der skal være saa megen Energi i 
vor Tids Ungdom — ja det er ikke 
mig selv, der har gjort den Opda- 
gelse, jeg stiller mig endda meget 
skeptisk overfor den — og den Ihær- 
dighed, hvormed Sporten drives, 
skulde være et Bevis. Men er det nu 
ikke snarere et Bevis paa, at I mang- 
ler Energi til at holde op, mens Le- 
gen er god — ja undskyld, at jeg kal- 
der det Leg — for det skal jo være 
Alvor, Dødsalvor. 

Ak ja, enten jeg ser paa vore ædle 

Hesteavlere eller vore spiselige Kanin- 
avlere, de, der viser os deres røde 
Golffrakke, eller de, der udstiller de 
bare Knæer, som Gud i sin Vrede har 
forsynet dem med — saa er det Grav- 
alvor, der kendetegner dem alle — de 
e r ikke muntre. 

Men derfor kan de jo nok blive til 
noget. Efterhaanden som Senerne 
strammes, Ansigterne stivnes og Smi- 
let dør, kommer de Herrer til at ligne 
engelske Børsmænd — eller Karrika- 
turer af dem, og i vore mange nye 
Aktieselskaber, og forsaavidt da ogsaa 
i de gamle, der trænger til at stram- 
mes op, er der vistnok ved Siden af 
Dygtighederne ogsaa Bru# for nye, 
ikke altfor muntre Ansigter. Paa den 
Maade kan Sporten og Træningen og- 
saa gøre deres Nytte — ja Lykke til ! 

Men foreløbig, kære Peter, naar Du 



sidder paa Cyklen med Skøjtestøvler- 
ne, Katcheren — og hvorledes er det, 
har Du ikke ogsaa Singlesculleren paa 
Bagsmækken? — se saa, om der ikke 
paa Styret kunde blive Plads til Blæk- 
sprutten, tag en Smule af det, Du kal- 
der mit Humør, med som Krydderi 
til det, Du kalder d i t. 

Og dermed ønsker jeg Dig et glæde- 
ligt og godt Nytaar med Sport og 
Blækspruttehumør, begge Delene én 
Skefuld ad Gangen at tage — og saa 
skal Du ikke være ked af, at vi ikke 
fik drøftet Forsvarssagen i det gamle 
Aar, faar vi den blot uddebatteret i Ja- 
nuar næste Aar, skal Du se, saa kom- 
mer Porsvarskommissionen os dog 
næppe i Forkøbet. 

Altsaa : Glædeligt Nytaar ! 

Din gamle Far. 



Kampen om Nordvestpassagen. 



Budskabet om, at det lille norske Skib 
„Gjøa", ledet af Roald Amundsen, 
havde tilbagelagt hele Vejen fra det at- 
lantiske til det stille Ocean, har givet det 
tyske Tidsskrift „Die Nation" Anledning 
til en samlet Skildring af Nordvestpassa- 
gens Historie. Vi gengiver her det væ- 
sentlige af denne. 

Allerede i et halvt Aarhundrede, siden 
Mac Oures Ekspedition, har man vidst, 
at der fandtes en Vandforbindelse mel- 
lem de to Oceaner, og at Passagen alt- 
saa maatte være mulig. Mac Clure rej- 
ste i den modsatte Retning af Amund- 
sen, og det lykkedes ham i Aarene fra 
1850—53 at naa fra Beringsstrædet til 
Baffinsbugten. Men ganske vist stran- 
dede hans Skib paa Vejen, saa at han 
' maatte drage videre uden det. Man vid- 
ste ogsaa, at man fra Baffinsbugten ad 
en Mængde forskellige Vandveje kunde 
komme til Beringsstrædet; men i Praksis 



var en saadan Fart aldrig bleven gen- 
nemført; Amundsens Gennemførelse af 
Nordvestpassagen staar — rent bortset 
fra Ekspeditionens øvrige Fortjenester — 
fuldt ud paa Højde med Gennemførelsen 
af Nordostpassagen (Sejladsen nord om 
Europa og Asien), som Nordenskjdld i 
Aarene 1878—79 udførte med Skibet „Ve- 
ga". 

Efter Spaniernes og Portugisernes sto- 
re Opdagelsesrejser i det 15de og Begyn- 
delsen af det 16de Aarhundrede, efter 
Balboas Opdagelse af det stille Ocean 
(1512) og Magelhaens Jordomsejling (1519 
— 1522) var det muligt nogenlunde <at 
danne sig en Forestilling om Jordens 
Skikkelse, og man nærede fra da af det 
Haab, at man kunde naa Vidunderlande- 
ne Kina og Japan saavel som Indien ved 
at rejse mod Vest i Stedet for at foretage 
den lange og farlige Fart om Det gode 
Haabs Forbjerg eller anvende den tids- 

spildende og besværlige Forbindelse over 
Land, som den Gang brugtes mest. Den 
nys opdagede Søvej om det stormrige 
Kap Horn gennem Magelhaens-Strædet 
viste sig ikke som nogen Vinding: den 
var endnu meget længere og uden Sam- 
menligning farligere end de tidligere 
kendte Søveje. Derfor rettedes ganske 
naturligt Bestræbelserne mod den Mulig- 
hed at finde en Søvej nord om Asien eller 
Amerika til Østasien. Man kendte end- 
nu ikke Landenes Udstrækning mod 
Nord og Forholdene i det nordlige Hav, 
men fandt nu end mere Grund til at 
undersøge og udforske disse nordlige Eg- 
ne. Denne Trang til en Handelsforbin- 
delse var i det 16de Aarhundredes første 
Halvdel Drivfjederen til Tidens Polar- 
forskninger. 

Det første Forsøg paa at fastslaa Ud- 
strækningen af det langstrakte ameri- 
kanske Fastland blev gjort af den yngre 
Sebastian Cabot i engelsk Tjeneste end- 
nu før Magelhaens sydlige Omsejling. 
Det førte til Opdagelsen af Hudson- 
strædet. 

Da denne Vej viste sig ganske util- 
gængelig, anvendte man i de næste Aar- 
tier sine Kræfter paa at finde en nord- 
østlig Passage, og da man her stødte paa 
endnu større Hindringer, rettede man at- 
ter sit Blik mod en Nordvestpassage. 
1576—78 fandt Englænderen Frobisher 
Indsejlingen til Hudsonbugten, og 1585 
opdagede hans Landsmand Davis det 
Stræde, der er opkaldt efter ham, samt 
Vestgrønland, som han gav Navnet „De- 
solation-Land". I 1609 opdagede Eng- 
lænderen Hudson den uhyre store Bugt, 
som nu bærer hans Navn. Da han i 
Sommeren 1611 vilde vende tilbage dertil, 
gjorde hans Matroser Mytteri og satte 
ham ud i en Baad paa Havet, hvor han 
omkom ynkeligt. I Aaret 1622 trængte 
Baffin gennem den efter ham opkaldte 
Bugt ind til 744° n. B. og fandt her 
Lancaster Sund, uden at han dog kunde 
trænge der igennem. Man var her vir- 
kelig naaet til det Sted, hvor der er Vand- 
forbindelse med Beringshavet, men paa 
Grund af de store Ismasser kunde man 



ikke tænke p&a at benytte denne Vej til 
regelmæssig Skibsfart. 

Efter disse Bestræbelser der i geogra- 
fisk Henseende havde givet saa rigt Ud- 
bytte, men i praktisk Henseende var 
ganske mislykkede, opgav man ad denne 
Vej at komme til Østasien. Problemet 
fik Lov til at hvile i over et Aarhundrede. 
Men lidt efter lidt dannede dier sig en 
Forestilling om, at det maatte kunne 
lade sig gøre at finde en Søvej i det aller- 
højeste Nord, maaske tværs over Polen. 
Man havde indset at Jordens Kuldepol 
ikke behøvede at falde sammen med den 
geografiske Pol, og man smigrede sig 
med det Haab, at der maaske ved selve 
Nordpolen kunde være et ret mildt Klima. 
Af den Kendsgerning, at Isen havde 
bredt sig i Grønland siden det 15de Aar- 
hundrede, drog man den falske Slutning, 
at et nærliggende Sted paa Jorden — 
maaske ved selve Polen — maatte have 
faaet et mildere Klima. Disse Forestil- 
linger vakte, trods deres hypotetiske Ka- 
rakter, atter Haabet om en Nordvestpas- 
sage, og det engelske Parlament udsatte 
i 1743 en Pris af 20,000 £ for at finde en 
saadan. Denne Løn lokkede kun en en- 
kelt Forsker (1746), som ikke fik noget 
Resultat af sin Rejse; først i 1780 lykke- 
des det Mackenzie at naa til det nordlige 
Ishavs Kyster, hvorved han bl. a. opda- 
gede Mackenziefloden og Hvalfiskeøen. 

Efter en længere Pavse begyndte atter 
en feberagtig Søgen efter NordVestpassa- 
gen. Hovedgrunden hertil var, at det 
var lykkedes to Hvalfangere at trænge 
frem, den ene i 1806 i Vest Grønland 
til 81° 30' n. B., den anden i 1816—1817 
til et fuldstændig isfrit Hav. Dermed 
vaagnede Haabet paa ny om at finde den 
eftertragtede Søvej. Den engelske Rege- 
ring udsendte da 1818 to Mænd, hvis 
Navne er blevne berømte, Rosz og Parry, 
for fra Baffinsbugten at finde en Udgang 
mod Vest Ekspeditionen trængte frem 
ad den rigtige Vej ind i Lancaster-Sund, 
men vendte paa Grund af Taage om 
uden at have fundet noget videre nyt. 

1819 fornyede det engelske Parlament 
sin Pris paa 20,000 £ til den første Sø- 



— 352 — 



Digitized by 



Google 



Kampen om Nordvestpassagen 



farer, der sejlede nord om Amerika; fiere 
andre udlovede ligeledes store Summer 
for andre vigtige Opdagelser. En af dis- 
se vandtes af den unge Parry, som fore- 
tog flere Rejser, hvorved Kendskabet til 
det nordligste Amerika blev betydelig 
forøget 

Derpaa fulgte i 1829—1833 John Rosz's 
anden Rejse, paa hvilken han opdagede 
Boothia Felix og Kong Williams Land. 
I Juni 1831 fandtes den jordmagnetiske 
Pol, idet man ved Kap Adelaide i det 
vestlige Boothia Felix saa at Inclina- 
tionsnaalen stillede sig lodret. Skibet 
„Victory", som Rosz benyttede til sin Eks- 
pedition, var et af de første Dampskibe; 
det gik til Grunde kort efter Opdagelsen 
af den magnetiske Pol; dog naaede Rosz 
og hans folk i Baade tilbage til Lanca- 
ster-Sund, hvor han maatte overvintre 
paa Prince Regents 0. Her blev han 
reddet af et Skib, der sejlede til Hull, 
efter at man hjemme for længst havde 
troet ham død. En Hjælpeekspedition, 
der under Back var sendt ud for at finde 
Rosz, naaede 1834 over Land til Mundin- 
gen af Store Fiskeflod. Andre Landeks- 
peditioner, i hvilke bl. a. den senere saa 
ulykkelig berømte Sir John Franklin del- 
tog, lykkedes det i det væsentlige at kort- 
lægge det nordlige Ishavs Kyst. Haabet 
om at finde en Nordvestpassage var 
imidlertid atter dalet, og i 1826 tog det 
engelske Parlament sin Pris tilbage. 

I Midten af Aarhundredet genoptoges 
Undersøgelserne af Forholdene i det 
nordligste Amerika med en hidtil ukendt 
Kraft og Iver. Anledningen dertil var 
en sørgelig Begivenhed, en af de største 
og mest gribende af de mange Tragedier, 
som Polarforskningen har at opvise: den 
store Franklin-Ekspeditions Undergang. 
Den 19de Maj 1845 sejlede Franklin ud 
af Themsen med to Skibe „Erebus" og 
,, Terror" og med en Besætning paa 138 
Mand. Man sejlede gennem Barrowstræ- 
det og Melville-Sund, hvor Ekspeditionen 
er set sidste Gang af engelske Hvalfan- 
gere 26. Juli 1845. Siden den Tid har 
den været sporløst forsvunden. Da man 
efter 3 Aars Forløb endnu intet havde set 



til dem, udsendte man i 1848 tre Hjælpe- 
ekspeditioner, en til Barrowstrædet, en 
til Beringsstrædet og en tredje til Landet 
ved det kanadiske Ishav. Alle 3 vendte 
tilbage uden Spor af Resultat. Den en- 
gelske Regering udsatte da en Belønning 
paa 20,000 £ for Ekspeditionens Redning 
og 10,000 £ for sikre Efterretninger om 
dens Skæbne. Lady Franklin forhøjede 
selv Prisen med 3000 £. 1850 sejlede da 
ikke mindre end 14 Skibe, deriblandt flere 
amerikanske ud for at finde Franklin, 
og de gennemsøgte Havene i Nordame- 
rika i alle Retninger, saa vidt Isforhol- 
dene tillod det Forgæves! Da de fleste 
af Skibene i 1851 vendte tilbage, var det 
eneste positive Resultat, de medbragte, 
Paavisningen af, at Franklins Skibe i 
Vinteren 1845—46 havde ligget ved Ind- 
gangen til Wellington-Kanalen. Heller 
ikke 2 nye Ekspeditioner i 1851 skaffede 
yderligere Oplysninger, lige saa lidt som 
5 Skibe, der næste Aar blev sendt ud. 
Det var, som om Franklins Ekspedition 
var sporløst forsvundet fra Jordens Over- 
flade. Da bragte i 1853 en Mand, der'var 
ansat ved Hudsonbugt-Kompagniet, den 
Meddelelse fra nogle Eskimoer, at en 
Skare hvide Mænd for flere Aar siden 
var omkomne ved Store Fiskeflod. Nær- 
mere Undersøgelser ved denne bekræfte- 
de Rygtet, uden at man dog kunde faa 
Enkelthederne oplyst. Den 31. Marts 
1854 blev Franklin og hans Ledsagere of- 
ficielt erklærede for omkomne — det fryg- 
telige Mørke, som rugede over deres 
Skæbne, var ikke senere blevet opklaret. 
Endelig løste en Ekspedition, som den 
utrættelige Lady Franklin udsendte un- 
der Ledelse af Mac Clintock 1859, delvis 
den frygtelige Gaade. Paa Kong Willi- 
ams Land (paa hvis Kyster ogsaaAmund- 
sen har tilbragt to Vintre) fandt Mac 
Clintock skriftlige Efterretninger, hvoref- 
ter begge Franklin-Ekspeditionens Skibe 
i September 1846 var indefrosne nordvest 
for denne uden at kunne komme fri 
igen. Franklin selv var den 11. Juni 1847 
bukket undej for Anstrængelserne; Indtil 
April 1848 var ialt 33 Deltagere i Ekspe- 
ditionen døde. De 105 Tilbageblevne for- 

lod den 22. April 1848 under Ledelse af 
Trozier og Fitzjames de haabløst inde- 
frosne Skibe i den Hensigt at naa Store 
Fiskeflod og derfra vende tilbage til Men- 
nesker. Det var ikke lykkedes dem. Af 
Eskimoernes Beretninger fremgik, at alle 
Deltagerne havde fundet en grufuld Død, 
efter at de sidste endnu til Foraaret 1850 
kummerfuldt havde fristet Livet 

Ved Hjælp af de mange Skibe, som sy- 
stematisk gennemsøgte det amerikanske 
Ishav for at finde Franklins Spor, var de 
geografiske Undersøgelser af disse Egne 
i store Træk fuldendt. De vigtigste Re- 
sultater kunde Englænderen Mac Clure 
opvise. Han trængte frem gennem Be- 
ringshavet ind i Ishavet og mod Øst ind- 
til Banks-Land, overvintrede i Princ of 
Wales-Strædet og var i Sommeren 1851 
nær ved fra denne Side at sejle ind i 
Melvillebugten og derved komme til Ste- 
der, som Parry i Aaret 1820 havde naaet 
Øst fra. Dermed vilde det have været 
bevist, at de to Oceaner var forbundet 
med hinanden ved en Vandvej i det nord- 
lige Amerika. Men han var blevet stand- 
set af Is og tvunget til at vende om, hvor- 
paa han sejlede helt rundt om Banks- 
Land og trængte ind i Banks-Strædet 
for herfra at gøre et nyt Udfald mod Mel- 
villebugten. I Nurcy-Bugten frøs han da 
paa ny inde og blev til sidst nødt til at 
forlade sit strandede Skib. Det lykkedes 
ham dog til Fods at naa Dealy-Øen mod 
Øst, hvor en af de andre Hjælpeekspe- 
ditioner under Kellett opholdt sig paa 
den Tid. Sammen med denne vendte han 
1854 tilbage over Baffins-Bugten til Eng- 
land, blev her modtaget med store Æres- 
bevisninger og fejret som Opdageren af 
Nordvestpassagen; tillige blev han beløn- 
net med en "Sum af 10,000 £. 

Indtil Amundsens Rejse var Mac Clure 
den eneste, som — ganske vist med Ta- 
bet af sit Skib — tilbagelagde hele Vejen 
om Nordamerika fra det ene Ocean til det 
andet. Problemet om en Nordvestpassa- 
ge var derved geografisk løst, men sam- 
tidig var den virkelig forhaandenværende 
Vandforbindelse mellem begge Oceaner 
fastslaaet som fuldkommen ufremkomme- 



lig for praktisk Sejlads. Maaske var der 
aldrig kommet noget Skib ad denne Sø- 
vej, hvis ikke Amundsen havde optaget 
det som en Mulighed paa sit Program 
for de magnetiske Studier i Nærheden af 
den magnetiske Pol og nu lykkelig har 
gennemført Sejladsen. 

Amundsens Ekspedition udmærkede sig 
ved Anvendelse af yderst faa Midler: kun 
8 Mand drog i 1903 ud med ,,G j ø a", som 
tidligere havde været et ganske alminde- 
ligt Sejlskib, der blev brugt til Fiskeri; 
Amundsen byggede det lidt om, og al- 
lerede fra 1901 viste det sig brugeligt ved 
flere Rejser fra Novoja Semlja, Spitzber- 
gen og Grønland. Skibet, der kun var 
48 Reg.-Tons, blev forsynet med en Pe- 
troleumsmotor, hvorved det blev i Stand 
til at sejle 4 Knob i Timen. Amundsen 
sejlede gennem Baffinsbugten, Lancaster- 
Sund, Barrow-Strædet og Peel-Sund paa 
Vestsiden af Boothia Felix. Gunstige Is- 
forhold gjorde det muligt allerede i 1903 
at naa langt vestligere, end han selv hav- 
de haabet. Han indrettede sin magneti- 
ske Observationsstation syd for Kong 
Williams Land; med Overlæg valgte han 
ikke Stedet i umiddelbar Nærhed af den 
magnetiske Nordpol, fordi de magnetiske 
Finiagttagelser først kan være tilstræk- 
kelig nøjagtige og paalidelige i nogle 
hundrede Kilometers Afstand der fra. 

Her tilbragte Amundsen og hans 
Ledsagere Vinteren 1903—04, Som- 
meren 1904 og Vinteren 1904—05 med 
magnetiske og geografiske Studier. Den 
første Vinter steg Kulden til 61,7° Celci- 
us, medens den næste Vinter var mild. 
I Eftersommeren 1905 sejlede „Gjøa" vi- 
dere mod Vest, overvintrede endnu en 
Gang i Havnen ved Kings Point paa 
Herschel Øen nord for Alaska og er nu 
i Marts 1906 sejlet ind i Beringsstrædet. 

Fire Aarhundreders Drøm er gaaet i 
Opfyldelse: Nordvestpassagen er fun- 
det! Mærkelig nok er dette Maal, som 
hidtil kun engelske Skibe har stræbt at 
naa, naaet af det første ikke-engelske 
Skib, som forsøgte derpaa og endda af 
det allermindste, som har deltaget i den 
nyeste Tids Polarforskninger. 

Hr. Generaldirektør! 
Det har været mig en Glæde at of- 
fentliggøre Deres Indlæg i Diskussio- 
nen om Skatteforslagene. Der er jo 
ingen anden, der i samme Grad er 
fortrolig med disses Karakter, og der 
er neppe nogen, der har saa gode 
Betingelser for at føre de bedst mu- 
lige Grunde i Marken for Forslagene. 
Men jeg tilstaar, at det gør mig ondt 
netop hos Dem at møde den Tanke- 
gang, som pflæger disse Forslag. De 
slutter med nogle Ord om at køre 
løbsk, og den Tanke, der ligger i 
disse Ord, synes mig at gaa som den 
røde Traad baade gennem Forslagene 
og gennem Deres Brev. Gamle Skat- 
ter er gode Skatter; indirekte Skatter 
er gode Skatter, Folk er vant til 
dem, de føler dem næsten ikke; 
Vægttolden maa vi holde paa, fordi 
den stemmer med vor Toldlovgivnings 
historiske Udvikling o. s. v. o. s. v. 
Overalt møder jeg hos Dem en æng- 
stelig Respekt for det bestaaende, — 
Tarabesternmelser og saadant undta- 
get, — overalt gaar De ud fra, at den 
bestaaende Tilstand i det store og hele 
er rigtig god ; det gælder kun at 
lappe lidt hist og her. Det er som 
om Frygten for at køre løbsk har 
bragt Dem til at slaa over i den sagte 
Skridtgang, der saa let bliver til en 
Marsch paa Stedet; det skarpe Trav 
fremad, der er lige langt fra den løb- 
ske Galop og fra den sløve Skridtgang, 
synes De slet ikke at kende. Alle De- 
res Betragtninger vilde forekomme 
mig helt naturlige i Munden paa en 
moderat-konservativ Finanspolitiker, 
men de synes mig unægtelig at staa 



i den stærkeste Modsætning til den 
Opfattelse af den bestaaende økonomi- 
ske Ordning, der maa være den 
raadende hos radikale Mennesker. 
Den Dag, da Kampen herhjemme 
aabenlyst for alle gælder Militær- 
politiken eller den Dag, det er 
paa ' Aandsfrihedens Valplads, der 
kæmpes, nærer jeg ingen Tvivl om, 
at De vil være at finde Side om Side 
med radikale Venstremænd. Desmere 
beklager jeg, at De paa det Omraade. 
hvor Deres Indflydelse vejer tungest, 
staar som Talsmand for de moderat- 
konservative Anskuelser. Ganske visl 
antyder De, at hvis det er Meningen 
at vende op og ned paa det hele, kan 
De nok tænke Dem at være med. Alt 
mens De efter Ministerens Ønske flit- 
tig flytter Brikkerne frem og tilbage, 
frem og tilbage, — omtrent lige langt 
— , hører man Dem nynne mellem 
Linjerne : 

Slaa Spillet overende; da har De 
mig sikker. 

Men dette anarkistiske Tilbud er 
mig kun en ringe Trøst; det hører jo 
nu en Gang til de uskyldigste Løfter, 
nogen kan afgive. 

Imidlertid, lad os Punkt for Punkt 
gennemgaa de Grunde, De ud fra De- 
rers moderat-konservative Grundsyn 
fremfører, for at se, om de holder 
Stik. 

Først vender De Dem mod mine Be- 
mærkninger om den Stigning paa 20 
Miltioner, som de sidste 5 Aar har bragt 
Statsindtægterne. Med helt bevæget 
Veltalenhed forsvarer De den største 
Indtægtstigning : Jernbanéoverskudets 
Opgang paa ca. 7 Millioner. Det er 

slet ikke „Beskatning", siger De, saa 
længe man ikke er over 4 % af An- 
lægskapitalen. Folkeskole og Rets- 
pleje bør være Fællesgoder, Jernbaner 
ikke, de skal forrente sig fuldt ud. 
Jeg har ikke om Jernbaneoverskudet 
brugt Ordet „Beskatning" og finder 
ingen Grund til at diskutere, en- 
ten det bør kaldes Skat eller Rente; 
dette synes mig en ganske ligegyldig 
Navneforskel. Derimod ser jeg unæg- 
telig et Tilbageskridt i de Forandrin- 
ger, der har bragt Jernbaneindtæg- 
terne op, saa de nu giver 4 %. Hvad 
enten, man kalder dette Skat eller 
ikke, er det uomtvistelig en forøget 
Byrde paa Befolkningen, en Byrde, 
der endda i det væsentlige rammer 
lige saa uheldigt som Forbrugsskatter 
plejer; naar Fragtprisen forøges, gaar 
Varepriserne i Vejret; høje Jernbane- 
takster hæmmer baade Omsætning- og 
Oplysning; det er ved et økonomisk 
og aandeligt Tilbageskridt, vi har købt 
de 7 Millioners Opgang i Indtægterne. 
Det er mig heller ikke klart, af hvilke 
Grunde, De dekreterer, at Folkeskole 
og Retspleje vel skal være gratis, — 
Retsplejen er jo sørgelig langt fra at 
være det — , men Jernbanedriften be- 
tale sig. Hvad mener De om Lande- 
vejene? Hvor staar det skrevet, at vi 
nødvendig skal have fuld Rente af 
Jernbaneanlæggene, mens Landevej- 
ene hvert Aar koster adskillige Mil- 
lioner uden at indbringe noget som 
helst. Svundne Tider kendte jo Lan- 
devejsbommene, og vi har endnu et 
snurrigt Minde derom tilbage. Det 
er ikke saa helt umuligt, at Fremtiden 
vil betragte Jernbanerne omtrent som 
vi Landevejene. Men selv om dette 
ikke sker, vilde det dog altid været 
rart, om vi havde holdt os nede paa 
de passende lave Jernbanetakster, 



som vi havde før den sidste Takstlov t 
og om vi var sluppet for Tantieme- 
kniberiet. 

Saa spørger De : Er de 20 Millioners 
Stigning ikke godt anvendt? Selv om 
de nu virkelig var det i det bestemte 
Aar 1905—6, vilde dette ikke forandre 
den Sandhed, at i det. Øjeblik, Pen- 
gene ligger i Statskassen, er den lille 
Klike af Storagrarer og Storborgere, 
der behersker Landstinget, blevet 
medbestemmende over deres Anven- 
delse. Men sandt at sige deler jeg hel- 
ler ikke Deres Glæde over den Anven- 
delse, de 20 Millioner har fundet. For 
det første viste det sig jo, at de tre Mil- 
lioner deraf var ganske overflødige ; de 
kunde som kontant Overskud henlæg- 
ges i Kassebeholdningen. Og det sy- 
nes mig yderst uheldigt i den Situa- 
tion, hvori vi i Øjeblikket staar, at 
Statskassen bliver altfor velspækket. 
Tænk paa, hvorledes det gik den Kas- 
sebeholdning, der sparedes sammen i 
Visnepolitikens Aar. De vil sikkert 
forstaa, at hvis Ur. I. G. Christensen 
i det Øjeblik, da han finder det fornø-* 
dent at vedgaa sine Militærplaner, kan 
staa frem og sige: Se, vi har 3 Mil- 
lioners Overskud om Aaret, vi har 30 
Millioner i Kassen, da vil det være 
meget lettere for ham at føre den Mi- 
litærpolitik, som vel ogsaa De frygter, 
til Sejr, end hvis han staar med et Bud- 
get, der lige balancerer, og en nogen- 
lunde tom Statskasse. 

De giver en Fortegnelse over, hvor- 
ledes Merudgiften fordeler sig paa de 
forskellige Ministeriers Budgetter, og 
De er meget glad ved denne Fordeling. 
Det synes Dem rimeligt, at Militær- 
budgettet er steget med 900,000, da 
de er gaaet til Lønningsforhøjelse og 
tøn.; jeg kan ikke se, at denne Und- 
skyldning forslaar; det var et solidt 

Standpunkt, at saalænge den nye For- 
svarsordning ikke var gennemført, 
maatte Udgifterne ikke stige ; om dette 
ubønhørlig var blevet overholdt, da 
vilde det ogsaa have gjort Modparten 
mere medgørlig under Forhandlin- 
gerne om den nye Militærordning. 
Derfor burde højere Lønninger ikke 
have været vedtaget uden tilsvarende 
Nedgang ; nu er Principet opgivet ; alt 
er blevet flydende. De glæder Dem 
over de ca. 400,000 Kr. til et Krigs- 
skib, der skal inspicere ved det is- 
landske Fiskeri; ogsaa jeg kunde 
have glædet mig ved en saa usædvan- 
lig fornuftig Anvendelse af et Krigs- 
skib, men Glæden formindskes unæg- 
telig derved, at dette Skib ikke er byg- 
get for de Penge, der hvert Aar anven- 
des til Marinens Nybygninger; man 
har i Stedet bygget andre Krigsskibe 
for det samme Beløb som ellers og 
anbragt de 400,000 paa Islands Konto ; 
dette er et tarveligt Forsøg paa at 
vildlede Vælgerne. 

Og nu de civile Udgifter. Jeg er ikke 
paa Forhaand saa sikker paa, at alle 
de Udgifter, der er anbragte paa et af 
de civile Budgetter, uden videre maa 
anses for fortræffelige. Jeg har det 
Indtryk, at vi ogsaa herhjemme er ved 
at bukke under for Fristelsen til at 
strø Statens Penge ret tilfældig ud til 
de mange Godtfolk, der finder, at den 
Institution, de selv har med at gøre, 
nødvendig maa paa Finansloven, naar 
blot de slider Ministeriets og Finans- 
udvalgets Trapper flittig nok. Jeg 
tænker mig, at De i Deres Hukom- 
melse vil finde et og andet Eksempel 
derpaa. Og hvor ofte hænder det ikke, 
at Statens Arbejde udføres urimelig 
dyrt? Fornylig kunde Dr. Brandes i 
Landstinget med gode Tal vise, at 
der med Lethed kunde være sparet et 



Hundredtusind paa den lille halve 
Million, der skal anvendes paa Konge- 
skibets Forbedring. Det gjorde selv- 
følgelig intet Indtryk paa Ministeren. 
Men hvis Indtægterne flød lidt knap- 
pere, kunde det dog være, at man 
tog lidt mere i Betænkning saaledes 
at smide Pengene ud i Blinde. 

Hvor meget, der her kunde indvin- 
des, lader sig naturligvis ikke gøre 
op ; det er ikke muligt at gaa Finans- 
loven igennem og 1 sige Punkt for 
Punkt : der kunde vi have sparet Penge. 
Men selv om vi ganske ser bort fra 
saadanne Besparelser, bliver der jo i 
Aaret 1905—6 4—5 Millioner (Over- 
skudet og Militærudgifternes Forhøj- 
else), som man uden nogen som helst 
Skade kunde have undværet. Og Ind- 
tægterne stiger af sig selv Aar for 
Aar., Toldindtægterne for den for- 
løbne Del af det nye Finansaar er jo 
foreløbig opgjort til henved 3 Millio- 
ner mere end Aaret i Forvejen, og og- 
saa andre indirekte Skatter stiger sta- 
dig. 

De er helt bekymret, fordi Finans- 
ministeren har' tilbudt en nominel 
Nedgang paa 2 Millioner. Bekymrin- 
gen synes mig ganske overflødig. Jeg 
har stadig indrømmet, at en Opgang 
i Indtægterne efter 1901 var nødven- 
dig. Men jeg kan ikke se andet, end 
at netop det sidste Statsregnskab vi- 
ser, at de 20 Millioners Opgang har 
været for meget, og at vi derfor ved 
en kommende Skatteomlægning me- 
get vel kan slaa et Par Gange de 2 
Millioner af. 

Hovedspørgsmaalet vil jo imidlertid 
altid blive, hvorledes Skatten fordeles. 
Jeg har fremhævet, at Forbrugsskat- 
terne er en skrigende Uret mod Fat- 
tigfolk og mest mod fattige Familjer 
med mange Børn. De holder paa For- 

brugsskatterne, men De gør intet For- 
søg paa at hævde, at disse Skatter 
rammer blot nogenlunde rimeligt*. 
De gaar udenom hele dette Spørgs- 
maal med nogle halvt spøgefulde Be- 
mærkninger om, at Mor og Rollin- 
gerne ikke ryger Tobak, og at Tobaks- 
told derfor er bedre end* KafTetold. Det 
er muligt, at medens Tobakstolden 
rammer de samme Folkeklasser som 
Kaffetolden, saavil den dog indenfor 
Smaafolkenes Kreds blive lidt rimeli- 
gere fordelt. Men hvor uendelig lidt be- 
tyder ikke dette i Sammenligning med 
de samlede Forbrugsskatters Uretfær- 
dighed? De vil ikke kunne nægte, at 
Forbrugsskatterne rammer alle Smaa- 
folk ubillig haardt i Forhold til de vel- 
staaende. De vil ikke kunne nægte, at 
de rammer netop de Familjer værst, 
for hvem Tilværelseskampen er haar- 
dest; i Smaafolksfamiljerne stiger 
Indtægterne jo næsten ikke med Aare- 
ne og med den voksende Børneflok. 
Men naar De maa indrømme dette, da 
forstaar jeg ikke, at De kan gøre Dem 
til Talsmand for disse Skatter, blot 
fordi det er lettere for Finansstyrelsen 
at faa dem ud af Lommerne paa Folk, 
end det er at faa de direkte Skatter 
betalt. 

Ogsaa Vægttolden forsvarer De helt 
lidenskabelig, skønt De indrømmer, at 
den er uretfærdigere end Værditolden. 
Grundene for den bliver ikke ringere, 
fordi de findes i enhver Haandbog, si- 
ger De. Aah Nej ! men de bliver hel- 
ler ikke en Smule bedre af den 
Grund. Det forbavsende er kun, at 
disse Grunde fra Haandbøgerne og de 
konservative Toldbetænkninger, der 
aldrig gjorde Indtryk paa Finansmini- 
steren i de Aar, da han agiterede for 
Venstres Toldpolitik, nu pludselig har 
omvendt ham til Højres Standpunkt. 



Det synes Dem „komisk 14 , at man ikke 
bøjer sig for Toldetatens Mening. Men 
gaar det mon ikke med denne Etat 
som med de fleste andre: Chefens 
Mening er Etatens Mening? Mon der 
ikke blandt Toldembedsmændene 
skulde findes Tilhængere af Værditol- 
den, som disciplinære Hensyn bringer 
til at tie derom? Og naar Toldetatens 
Flertal er for Vægttolden, saa finder 
jo dette en naturlig Forklarihg i den 
meget menneskelige Tilbøjelighed til 
at holde paa den Fremgangsmaade, 
man har en mangeaarig Øvelse i, 
fremfor at kaste sig ind i noget nyt, 
der skal læres langsomt og besværlig. 
Sagkundskaben er jo nu en Gang me- 
get ofte ganske urimelig konserva- 
tiv. „Selv for at fremme Velfærd 
blandt 1000, har Staten ingen Ret til 
at fremme Demoralisation blandt 10," 
udbryder De. Derom kan man tvistes 
i det uendelige. Men stilles Spørgs- 
maalet, saa det passer paa det, som 
her er Tale om, synes Svaret mig 
utvivlsomt. Det vil da lyde : Har Sta- 
ten Ret til bevidst at lovfæste en Uret 
mod 1000 Smaafolk for at undgaa at 
sætte 10 Købmænds Ærlighed paa 
Prøve? Og Prøven synes mig endda 
ikke altfor vanskelig at bestaa. Risi- 
koen for Opdagelsen af et Bedrageri 
vil jo, hvis Kontrollen bliver blot no- 
genlunde, altid være stor. Det kan 
neppe tænkes, at noget af de Firmaer, 
der betyder noget alvorligt for vor 
Indførsel, skulde udsætte sig for Be- 
dragerislemplet af Hensyn til den Vin- 
ding, her kan være Tale om. Og hvor- 
for saa ængstelig overfor denne Demo- 
ralisation, naar De uden Skrupler er 
med til det Vinstempelforslag, der 
ikke blot er egnet til at demoralisere 
Vinsælgerne, men endogsaa ved Ud- 
sigt til Belønninger paa indtil et Par 

Tusind Kroner, ægger Kelnere og 
Kommisser til at gøre sig til Angivere. 
Og frister ikke Indkomst- og Formue- 
skattelovene, som De har været med 
til at udarbejde, og hvorefter De nu 
administrerer, netop de 1000 til urig- 
tige Opgivelser? „Intet er forargeli- 
gere," udbryder De, „end at udstede 
en Lov, hvis Omgaaen kan foregaa for 
ens Øjne, uden at man har mindste 
Middel til at gribe ind." Tvivler De 
da noget Øjeblik om, at dette sker 
ustandselig med Formue- og Ind- 
komstskattelovene? I Deres Artikel i 
dette Hæfte forudsætter De jo stadig, 
at Opgivelserne er i høj Grad fejlag- 
tige. Vil man sikre sig derimod, da 
faar man tage Kopskatten i Stedet. Og 
netop dette er det, man gør paa For- 
brugsskatternes Omraade, naar man 
der anvender den lige saa plumpe og 
massive og fuldt saa uretfærdige 
Vægttold. Kopskat og Vægttold, det 
er i samme Grad en Falliterklæring 
fra Finansbestyrelsens Side; begge 
Dele betyder, at man opgiver ethvert 
Forsøg paa en retfærdig Fordeling af 
Frygt for, at den fulde Retfærdighed 
skal lide Afbræk ved nogle Bedra- 
gerier. 

Al Tale om Holland afviser De med 
stor Lede. Dets toldpolitiske Historie 
er en anden end Danmarks. Aah, ja ! 
Men det, Venstre har krævet, saa 
længe det har været til, er jo netop et 
Brud med den hos os historiske Told- 
politik, en Overgang til lave Værdi- 
toldsatser i saa stort Omfang som paa 
nogen Maade muligt. Ved Finans- 
toldsatserne ser jeg ikke, at de histo- 
riske Hensyn kan skabe nogensom- 
helst Vanskelighed derved. Derimod 
er det naturligvis ikke saa helt let at 
ændre Beskyttelsessatserne til Værdi- 
told uden Hensvn til Fortiden. Her er 



der jo mange Punkter, hvor det kan 
have sin Vanskelighed at udrede, hvor 
stor Beskyttelse, Vægttolden yder In- 
dustrier, der lever i Kraft af den; og 
der er Satser, som betyder 50, 70, ja 
vel 100%'s Beskyttelse, der maatte 
falde i det Øjeblik, der indførtes 
nogle faa Værditoldsatser. Men det 
vil dog utvivlsomt være muligt at 
skaffe tilstrækkelige Oplysninger om 
Forholdene indenfor disse Industri- 
grene til at udfinde rimelige Over- 
gangsbestemmelser. De hævder, og 
vel med Rette, at den indenlandske 
Konkurrence bevirker, at den meget 
høje Beskyttelse langt fra udnyttes 
helt. Men naar saa er, da kan jo disse 
Satser nedsættes tilnærmelsesvis til 
det Beløb, der udnyttes, uden at ska- 
de vedkommende Industri. Og er der 
nogen Industri, der er i den Grad 
unaturlig for Danmark, at den ikke 
kan bestaa uden de 50—100 %'s Be- 
skyttelse, som kun kan indsmugles 
ved Hjælp af Vægttolden, da turde en 
lempelig Overgang til en mere løn- 
nende Virksomhed være en national 
Fordel. — 

Som Kompensation for en større 
Nedgang i Forbrugsafgiften, har jeg 
nævnet to Skatter: en Grundværdibe- 
skatning og en Forhøjelse af Formue- 
og Indkomstskatten for de store For- 
muer og Indtægter. Tanken om en 
Grundværdiskat, viser De fra Dem 
med ligefrem Haan. De har „ikke 
Forestilling" om, hvad Meningen er 
med en saadan Skat. Jeg tilstaar, at 
dette undrer mig. I aarevis har denne 
Beskatning været drøftet herhjemme 
med stor og stigende Iver i Kredse, 
hvem Samfundels Forbedring i høj 
Grad ligger paa Sinde. Dette kan dog 
neppe være undgaaet Deres Opmærk- 
somhed. Og kan der være dunkle 

Punkler i Teorierne om denne Skats 
sociale Virkninger, saa kan jeg dog 
ikke tænke mig, at det kan falde Dem 
svært at erhverve Dem en endogsaa 
meget klar Forestilling om selve" Skat- 
tens Karakter. De finder den Tanke 
„ikke saa lidt barok 14 , at man paa en 
ny Basis skulde begynde forfra paa 
Ejendomsskatterne saa kort efter, at 
man er blevet færdig med at ændre 
dem. Ja, hvis Ændringen havde væ- 
ret vellykket. Men naar Erfaringen 
allerede nu har vist, at Ejendomsskyl- 
den er en Skat, der virker meget uret- 
færdig, synes det mig, at man vilde 
gøre vel i at forandre den, før Omkvæ- 
det: gamle Skatter, gode Skatter, kan 
bruges til Forsvar ogsaa for denne 
daarlige Skat. Og Erfaringen har visl, 
at Ejendomsskylden rammer urime- 
ligt. Som Ejendomsskylden er efter 
Loven, paaiignes den jo Ejendomme 
efter deres Handelsværdi, hvilket, især 
for Landbrug, i Almindelighed vil sige 
efter den Indkomst, som den øjeblik- 
kelige Ejer faar ud af Ejendommen. 
Dette fører til, at Husmandsbrug be- 
skattes langt højere end andre Ejen- 
domme, fordi der nedlægges mere Ar- 
bejde deri. Der findes herhjemme 
2000 Ejendomme over 12 Tdr. Hart- 
korn ; de har tilsammen 57,000 Tdr. 
Hartkorn, næsten 30 Tdr. til hver; de 
er gennemsnitlig vurderede til Ejen- 
domsskyld til 6010 Kr. pr. Td. Hart- 
korn. Der er 98,000 Landbrugshuse; 
de maa nøjes med 36,000 Tdr. Hart- 
korn ialt (godt Vioo til hver af det, 
de store Ejendomme har) ; hver 
Td. Hartkorn paa disse Husmands- 
brug er vurderet til 12,219 Kr. ; Byg- 
ningerne indgaar deri som paa de 
store Gaarde, men ogsaa disse er jo 
netop paa Smaaejendommene oftest 
skaffet til Veje ved haardt Slid og 



Slæb af Ejeren. Og vel bøder Afdra- 
gene ved de smaa Vurderingsbeløb 
lidt paa Urimeligheden, men ogsaa 
kun lidt, og det var jo ved disse Af- 
drag Hensigten at lette Byrden for 
Smaamanden i Forhold til Rigman- 
den, ikke at det blot skulde være en 
Lempelse i en forholdsvis større Skat. 
Ogsaa indenfor Bøndergaardenes 
Gruppe virker denne Skat urimelig. 
Ejendomme fra 4 — 12 Tdr. Hartkorn 
er gennemsnitlig vurderet til 5391 pr. 
Td., fra 2—4 til 6135, fra 1—2 til 
7456. Ejendomsskylden, som den vir- 
ker paa Landet, er ligesom Vægttol- 
den omvendt Progression; jo mindre 
man har, des højere Procent betaler 
man deraf. Dette vilde undgaas ved 
at gaa over til en Grundværdiskat, 
hvor Ejendommene vurderes efter 
Jordens Godhed og Beliggenhed, ikke 
efter det Arbejde, der anvendes paa 
dem. — 

Det radikale Venstres Arveafgifts- 
forslag i Foraaret giver Dem dernæst 
Anledning til nogle Betragtninger 
over, hvorledes private Lovforslag ret- 
telig bør udarbejdes. De finder ved- 
kommende Forslag meget ringe, 
aabenbart fordi man havde nøjedes 
med at kræve Taksterne forhøjet og 
Progression indført uden at foreslaa 
nye Detailbestemmelser om Afgiftens 
Beregningsmaade o. s. v. Det synes 
mig, at dette er ubilligt. Da det radi- 
kale Venstres Rigsdagsmænd stillede 
dette Forslag, var de ved Ministeriets 
og deres gamle Partifællers Overgang 
til den moderat-konservative Politik, 
bragt i en Stilling, der lagde Beslag 
paa al deres Arbejdskraft; gennem et 
Agitationsarbejde, der strakte sig til 
alle Landets Egne, maatte de søge at 
oplyse Vælgerne om den sande Ka- 
rakter af Regeringens Politik. De var 

faa overfor mange; de stod overfor 
Modstandere, hvoraf mange er saale- 
des stillede, at de kan ofre hele deres 
Tid paa det politiske Arbejde; de 
havde overfor sig en meget udbredt 
Presse, der tilhørte Ministrene, og 
som med usædvanlig Dristighed for- 
vanskede alle Kendsgerninger. Det 
var under saadanne Forhold ikke mu- 
ligt at finde Tid til Udarbejdelsen af 
nye Detailregler for Arveafgiftens Op- 
krævning ; og dette er jo ogsaa et Ar- 
bejde, som naturlig tilfalder Admini- 
strationen, der har en Stab af Kontor- 
folk til Raadighed, der kan sættes til 
at gennemgaa Udlandets Arvelovgiv- 
ning og tilpasse dens Regler paa de 
danske Forhold. For et Parti, der 
var stillet som de radikale sidste 
Aar, var det nødvendigt at nøjes med 
gennem et positivt Takstforslag at føre 
den progressive Arveafgift saaledes 
ind i Agitationen, at det blev umu- 
ligt for Finansministeren at undgaa 
den eller siden at slippe for den igen, 
naar Øjeblikket til et Skatteforlig med 
„den kongeligste mellem vore ade- 
lige 4 ' var kommet. Dette turde være. 
lykkedes og dermed har dette Privat- 
forslag opfyldt sin Mission. De frem- 
fører Eksempler paa detailleret udar- 
bejdede private Lovforslag og næv- 
ner deriblandt først og fremmest 
det Berg-Hørupske Alderdomsforsør- 
gelsesforslag. Men netop De er jo i 
hvert Fald ikke uvidende om, at ved 
dette Forslag havde Berg og Hørup til 
Raadighed en særlig sagkyndig Hjælp, 
der ikke nu staar til Raadighed for det 
radikale Venstres Rigsdagsmænd. 

De undersøger derefter, om det 
vilde være muligt at lægge en klække- 
lig Del af Forbrugsskatterne over paa 
Formue- og Indkomstskatten af de 
store Formuer og store Indtægter. De 



regner ud, at med 7,6% Indkomst- 
skat af Indtægter over 6000 og 2,4 pro 
Mille Formueskat af Formuer over 
100,000 Kr. vil der kunne indvindes 11 
Millioner mere end nu. De 10,000 ri- 
geste Familjer vilde derved af deres 
142 Millioner aarlig Indkomst komme 
til at betale de 11, men dog have rige- 
lig 13,000 Kr. tilbage til hver Familje. 
Men, siger De, hvad vilde der være 
naaet derved ? Kun det, at man kunde 
undvære de nu foreslaaede Forhøjel- 
ser: 4 Millioner Spiritusafgift, 2\ 
Million Arveafgift, 3} Million Forhøj- 
elser paa Toldloven. Og dette vilde 
ingen Forskel gøre, „thi det er sam- 
me Samfundsklasse, der i det væsent- 
fige skal bære hine Byrder." Med an- 
dre Ord, De paastaar, at det er de 
10,000, der „i det væsentlige" vil 
komme til at betale de 10 Millioner 
Forhøjelser, der nu er foreslaaet. Det 
er mig ganske uforstaaeligt, at De har 
kunnet fremsætte denne Paastand. 
Kommer mon de 10,000 til at betale de 
2£ Milion højere Arveafgift? Forhøjel- 
sen begynder jo allerede med Arve- 
Beløb paa 1000 Kr. Man regner neppe 
for lavt ved at antage, at kun den ene 
Million vil falde paa de 10,000. Eller 
Spiritusafgiften paa de 4 Millioner. 
For at blot 1 Million deraf skal ramme 
de 10,000, skal de drikke Spiritus for 
8 Millioner aarlig eller omkring 800 
Kr. pr. Familje. Og nu de 3J Million 
paa Toldloven. Deraf gælder 1,600,000 
Tobakken (deraf knap 200,000 Cigarer 
og Cigaretter). De fordeler sig paa 9i 
Million Pd. Tobak, Cigarer og Ciga- 
retter. Hvor stor en Del deraf tror De 
ryges af de 10,000 Familjer, hvor me- 
get af de andre 5—600,000 Familjer? 
Og selv de øvrige 2 Millioner, der for- 
deler sig paa Apotekervarer, Frugt, 
Kakao, Eddike, Silkevarer o.s.v. o.s.v. 

Mon ikke Broderparten deraf ogsaa 
falder udenfor de 10,000. Jeg kan da 
ikke tænke mig andet, end at denne 
Paastand, hvorpaa De bygger saa me- 
get, er et Paradoks, der er løbet Dem 
i Pennen, men hvis Urigtighed en 
Overvejelse let vil overbevise Dem om. 
De kan i hvert Fald være sikker paa, 
at havde Forslaget lydt paa en saa- 
dan Kompensation i Stedet for den 
nu foreslaaede, vilde Modtagelsen 
være blevet meget bedre fra radikal 
Side og meget værre fra Højre. 

De vender saa tilbage til de Dem 
saa kære Forbrugsskatter og fører de 
psykologiske Grunde i Marken for 
disse. De mener, at en Smaakaarsfa- 
milje foretrækker 35 Kr. i Toldafgift 
(remfor 5 Kr. i direkte Skat. Jeg tror 
nu alligevel, at De undervurderer 
Smaafolks Begreb, naar De forudsæt- 
ter dette; naar Husmanden eller Ar- 
bejderen faar Besked om, at han gen- 
nem højere Varepriser betaler et klæk- 
keligt Beløb til Staten, vil han sikkert 
forstaa, at Pengene savnes lige haardt 
paa hans Budget, enten de indbetales 
gennem Købmanden elter gennem 
Sogneraadet; den dybe Forbitrelse, 
der findes blandt Husmændene over- 
for Toldafgifterne, er et Vidnesbyrd 
om, at de ikke mangler Blik derfor. 
Og den Svaghed, de direkte Skatter nu 
har, at de betales sjeldent og i større 
Beløb, kunde man jo komme ud over 
ved at lade Betalingen ske hyppigere, 
ligesom ved Foreningskontingenter 
og Ign. 

Lige saa ubekymret og veltil- 
freds, De ser den samlede Byrde, som 
Staten paalægger Befolkningen gaa 
20 Millioner i Vejret i Løbet af 5 Aar, 
— samtidig med en fortsat Stigning i 
Kommuneafgifterne — , ligesaa æng- 
stelig bekymret er De ved Tanken om. 



at „the upper ten" skal føle sig „mis- 
handlede", naar man aabenlyst paa- 
lægger dem en nogenlunde rimelig 
Skat. Det er unægtelig højst sandsyn- 
lig, at de 10,000 vil raabe op om blo- 
dig Uret og Plyndring o. s. v. ; det gør 
de priviligerede hver Gang, de skal af 
med en af deres Forrettigheder; det 
gjorde de, da Stavnsbaandet spræng- 
tes, og det har de gjort hver Gang si- 
den; der er intet andet for end at 
bryde igennem denne Jammer, hvis 
man vil fremad. Og berettig-ede er 
Klagerne ikke; de meget store Ind- 
tægter vindes jo nu en Gang ikke ved 
eget Arbejde, men ved at udnytte an- 
dres Arbejdskraft. 

Men, siger De, Skatternes Betyd- 
ning er i vore Dage i det hele ikke 
saa stor. „De hviler ikke med et saa- 
dant Tryk, at de blot tilnærmelsesvis 
virker bestemmende for Befolknin- 
gens økonomiske Liv." Der synes mig 
heri at være noget sandt. Hverken 
uretfærdige Skatter eller daarlige 
Love eller tarvelig Administration 
præger i vore Dage Samfundet, saale- 
des som det i hvert Fald paa Afstand 
ser ud til, at det har været Tilfældet i 
ældre Tider. Men Statsstyreisen gri- 
ber dog særdeles betydningsfuldt ind, 
virker fremmende eller hæmmende. 
Ogsaa Skatterne gælder dette. Efter 
Bureauopgørelserne maa det antages, 
at Stat og Kommune aarlig anvender 
omtrent J af det danske Folks samlede 
Indtægt; det betyder ikke saa helt 
lidt, hvorledes denne Byrde fordeles 
paa Folket. Det er vel ikke troligt, at 
man ved Fordelingen af Skatterne kan 
fjerne den økonomiske Uretfærdighed, 
der er det bestaaencle Samfunds 
Grundprincip. Men det er sikkert mu- 
ligt i betydelig Grad at mildne denne 
Uret ved en rimelig Skattefordeling og 

ved at indskrænke det Beskyttelsessy- 
stem, der direkte fremmer Uligheden. 
Derfor har det radikale Venstre i Spid- 
sen for sit Skatteprogram sat Ordene: 
„Ved Paaligningen af de fornødne 
Skatter tilstræbes en Formindskelse af 
den bestaaende økonomiske Ulighed." 
Disse Ord bør være Ledestjernen ved 
al demokratisk Skattelovgivning. 

Medens Reguleringen af Skattebyr- 
den synes Dem mindre paakrævet, 
hævder De, at det væsentlige er at 
fjerne den forældede Lovgivnings 
praktiske Ulemper, der nu volder 
baade Embedsmænd og Næringsdri- 
vende stort Besvær. Jeg lader ikke 
haant om disse Besværligheder, men 
det synes mig unægtelig et underord- 
net Spørgsmaal i Sammenligning med 
den meget store Uret, de nuværende 
Forbrugsskatter medfører. Og fra et 
demokratisk Synspunkt finder jeg det 
ktogt at knytte Bortfjernelsen af 
Uretfærdigheden og af de praktiske 
Besværligheder sammen ; fjernes de 
sidste uden andre Ændringer af Be- 
tydning, da er en stærk Løftestang til 
en virkelig Toldreform fjernet ; faar vi 
nu en Skinreform, da bliver det ikke 
let at faa Spørgsmaalet rejst for Alvor 
igen i en nærmere Fremtid. 

Jeg har hermed gennemgaaet Deres 
Indvendinger en for en ; ingen af dem 
synes mig overbevisende ; alle har de 
bestyrket den Opfattelse hos mig, at 
det foreliggende Forslag er bygget op 
ud fra en moderat-konservativ finans- 
politisk Tankegang. I en Artikel i 
dette Hæfte foretager De en meget 
interessant Undersøgelse af, hvorledes 
en Formue- og Indkomstskat maatte 
være for at anvendes som eneste Skat. 
De stiller Dem afvisende overfor den- 
ne Tanke. Jeg er enig med Dem deri. 
Jeg vilde anse en saadan Beskatning 



for upraktisk og en pludselig Gen- 
nemførelse deraf for umulig. Et For- 
søg derpaa vilde være at køre løbsk. 
Men et Krav om noget saadan t har 
heller intet Øjeblik været stillet fra 
radikal Side. I den Artikel, Deres 
Brev er rettet imod, samlede jeg de 
Fordringer, der efter mit Skøn maa 
stilles for at gøre Forslagene antage- 
lige for radikale Venstremænd i Or- 
dene: langt større Nedgang i For- 
brugsafgifterne, Værditold paa vigtige 
Punkter, virkelig Nedsættelse af Be- 
skyttelsen. Dette er i nøje Tilslutning 
til de KraV, radikale Rigsdagsmænd 
har rejst under Toldforhandlingen. 
Der er deri intet overdrevent, intet, 
der giver fjerneste Grund til Frygt for, 
at man skal køre løbsk. Det er For- 
dringer, der er lige langt fra en 
uigennemførlig Omvæltning og fra 
den lassenske Lapperireform. — 

De slutter med en personlig Be- 
mærkning, somi er fremkaldt derved, 
at jeg har ønsket Dem en værdigere Op- 
gave end Udarbejdelsen af disse For- 
slag. De skyder Chr. Hage frem og 
siger, at havde han været Finansmini- 
ster, vilde Opgaven blevet end mindre 
værdig. Det gør mig lidt ondt at se 
Dem trække det samme Skærmbrædt 
frem, bag hvilket jeg efterhaanden har 
set adskillige Ministre og Reformrigs- 
dagsmænd søge Skjul. Men det synes 
mig ikke, at det yder Dem den ønske- 
de Dækning. Det kommer jo ikke an 
paa, hvem der stiller Forslagene, 
men paa disses Indhold. Hvis Hr. 
Hage havde stillet Forslag, der var til 
Højre for dem, Hr. Lassen nu har 
stillet, da vilde han ogsaa være blevet 
angrebet stærkere derfor. De Skatte- 
tove, han har Ansvaret for, har jo væ- 
ret meget angrebne fra radikal Side. 
Den personlige Sympati for Hr. Hage 

har lige saa lidt dækket disse Love, 
som den personlige Sympati for Dem 
dækker de to Grupper af Forslag, til 
hvis Udarbejdelse De har medvirket. 
De synes, at De „ganske godt kunde 
være bekendt at gaa ham til Haande," 
og at det vel saa ikke er værre med 
Hr. Lassen. Der er neppe nogen, der 
vil nægte, at De kan være begge Dele 
bekendt. Vi har jo i Danmark ikke 
ansvarlige Understatssekretærer men 
Departementschefer, der arbejder ef- 
ter Ministerens Paalæg og under hans 
Ansvar. Ingen kan bebrejde en De- 
partementschef, at han fortsætter sin 
Gerning under en Minister af et an- 
det Parti, saalænge Ministerens Paa- 
læg ikke er lovstridige. Jeg har derfor 
ogsaa i min Artikel kun vendt mine 
Bemærkninger mod Dem paa de to 
Punkter, hvor De i Forvejen offentlig 
havde taget til Orde for den konser- 
vative Opfattelse : de høje Forbrugs- 
skatter og Vægttolden. I Kritiken 
overfor Forslagene har jeg holdt mig 
til den, paa hvem Ansvaret hviler: 
Finansministeren. 

Men fordi jeg ikke bebrejder Dem, 
at De har gaaet Hr. Lassen til Haande, 
kan jeg me#et vel ønske, at De havde 
haft en værdigere Opgave, en større 
og smukkere Opgave. De hører til den 
Kreds af Forskere og Politikere, som 
skabte Haivfjersernes Gennembrud, 
en Kreds, som vi yngre skylder me- 
get, og til hvilken vi er vant til at 
stille store Fordringer. For tre Aar- 
tier siden traadte De og ligesindede 
Jevnaldrende ind i vort offentlige Liv- 
med en stærk Vilje og et stort Haab 
om, at det skulde lykkes at gennem- 
føre en politisk, social og aandelig 
Omvæltning, der skabte et nyt meget 
friere og meget retfærdigere Samfund 
herhjemme. Statskupet i 1885 skød 



Mulighederne herfor langt ud i Frem- 
tiden og bragte Slægten fra 70'erne en 
Række trange, tit haabløse Aar. Men 
saa kom i 1901 den Dag, da det for- 
kyndtes, at Hørup sad i det første Ven- 
streministerium. Et Øjeblik syntes 
det som om 7CTernes Mænd havde den 
bedste Udsigt til at virkeliggøre i 
hvert Fald en meget stor Del af de 
Idealer, de i deres Ungdom havde 
samlet sig om. Var det sket, da vilde 
den Opgave naturlig være tilfaldet 
Dem paa Skattelovgivningens Om- 
raade at udforme Love, der for Al- 
vor flyttede Byrderne fra Fattig til 
Rig. Det vilde have været en smuk og 
værdig Opgave. 

Men Mulighederne brast med Hø- 
rups Død. Siden da forfladigedes og 
udviskedes for hver Dag mere og 
mere den Venstrepolitik, der tilsyne- 
ladende havde sejret i 1901. Den poli- 
tiske Sejr fulgtes ikke af en social og 
aandelig Omvæltning. De nye Magt- 
havere antog de besejredes Sæd og 
Skik og Tro i Administration og i 
Lovgivning. De Opgaver, der stilledes 
Administrationens Mænd blev der- 
efter. Ogsaa de Opgaver, der tilfaldt 
Dem, blev efter mit Skøn smaa og li- 
det tiltalende i Forhold til Deres Ev- 
ner og i Forhold til de Idealer, der har 
besjælet det Slægtled, hvortil De hø- 
rer. Jeg forstaar kun daarlig, at De 
selv har følt Dem tilfreds med disse 
Opgaver. 

Deres Brev slutter med Ønsket om 
et glædeligt Nytaar. Jeg takker og sva- 
rer med det Ønske, at Kampen inden 
næste Nytaar maa gælde Spørgsmaal, 
hvor vi staar som Meningsfæller, ikke 
som Modstandere. 

Deres hengivne 

P. Munch. 

Jeg kom derud i øsende Regn en rig- 
lig kold og uhyggelig Novemberdag. 
Himlen var en ganske ensartet, flad, 
irraa Hvælving, hvorfra Regnen ubøn- 
hørlig sænkede sig ned over Køre- 
tøjet, over de faa Ungkreaturer og 
Faar, der endnu stavrede omkring i 
Heden, og over hele Landskabet, saa 
langt Blikket naaede ud mod den 
trange, triste Horizont. 

Jeg havde kørt den samme Vej 
mange Gange; den var hverken god, 
køn eller afvekslende; den var nær- 
mest som en Vej ikke skal være ; og 
den var fuld af store, vandfyldte Hul- 
ler, hvori Hjulene slog ned hvert Øje- 
blik, forstyrrende den Tankedøs, der 
havde bemægtiget sig Kusken og 
mig, — og maaske ogsaa Hestene; 
de nikkede i alt Fald saa betænkelig 
tungsindig med Hovederne og tog 
ganske utilladelig korte Skridt. Men 
aldrig var de 2 Mil forekommet mig 
saa lange, saa ganske uden Ende som 
i Dag. Ingen Fuglelyd, ingen Farver, 
ingen Bevægelser, ikke en Gang et 
Vindpust, der kunde feje op mellem 
Skyerne; alt var saa graat og vaadt, 
trist og knugende. — Endelig er dei 
sidste Hul lykkelig passeret og Vog- 
nen svinger op for det lave, hvidkal- 
kede Bindingsværkshus, hvis Wægge 
dels bestaar af Mursten, dels af Kam- 
pesten, øjensynlig bygget i 3—4 Por- 
tioner. Et brøstfældigt Lyngtørvsdige 
kranser den sandede Have, hvor nogle 
Grønkaal, et Par Stikkelsbærbuske og 
et Bed med „Morgenfruer' 4 bøjer sig 
under den tunge, dryppende Væde. 
Forstuen er brolagt med Kampe- 
sten og gaar i ét med Hønsehuset, thi 
den Skillevæg af Vintersten, som én 
Gang holdt Hønsene ude fra Forstuen, 
er forlængst faldet sammen. Daglig- 
stuen er lav og fattig, men renligt 
holdt, og Gulvet er stænket med 
Sand. 4 Smaabørn sidder renvaskede 

og i deres fattige Puds paa Bænken 
langs Vinduerne. Børnene glor paa 
„den fremmede Mand' 1 og tør næppe 
byde Haanden til Goddag. Henne i 
den ene Dobbeltseng stønner Manden, 
han drages med sin 7de eller 8de I un- 
gebetændelse og har ondt for at faa 
Vejret. Konen pusler omkring og ret- 
ter paa et og andet, for at Stuen ikke 
skal se altfor fattig ud. 

Det er i højre Side denne Gang, si- 
ger Manden. „A er endda taknem- 
melig for, te det ikke er i venstre Side, 
for det er jo meget farligere", fort- 
sætter han, medens Undersøgelsen al- 
lerede er begyndt. 

„Ja, men De er jo vant til at slaas" 
med den Sygdom, Niels, saa De kom- 
mer Dem jo nok", opmuntrer jeg, og 
lidt efter tilføjer jeg : „Vær nu rigtig 
god ved ham med Æg og Kød, naar 
han begynder at kunne spise." „I 
denne Tid har vi jo lidt Slagtemad, 
ikke sandt", slutter jeg mine Forskrif- 
ter. 

„Vi har ikke slagtet i Aar," lyder 
Svaret. 

„Ja, saa finder Ane nok en Bid fra 
forrige Aars Slagtning," trøster jeg 
og vender mig mod Bilægger-Ovnen, 
hvor mit driwaade Tøj hænger til 
Tørring eller rettere til Afdrypning. 
Paa Ovnsiden er der nemlig. et Bas- 
relief, som interesserer mig stærkt; 
det er „Kammersvenden fra Norland", 
der podagristisk og værdig stiger ud 
af sin Kareth. 

Da kommer det sagte og ydmygt 
fra Konen : „Ja, men sidste Aar havde 
vi heller intet at slagte." 

Jeg ser paa hende. Hun er hverken 
ung eller køn mere, som hun staar 
dér, ludende og med sænket Hoved. 
Hendes Legeme er hærget af de man- 
ge Fødsler, de mange urolige Nætter 
med de syge Smaa og det daglige 
trælse Slid. Hendes Øjne er rettede 

mod Gulvet og Mundvigerne er sæn- 
kede til et halvt genert, halvt resigne- 
ret Smil. 

„Hvorlænge er det da siden, De sidst 
slagtede ?" farer det ud af mig. 

Hun ser ikke op. Hun staar og pil- 
ler ved Forklædekanten, medens hun 
lavmælt siger: „Bestemt kan A ikke 
sige det, men det er da over ti Aar 
siden." 

„Ja, det er det tilvisse," hoster Man- 
den henne fra Sengen. „Har De s 1 e t 
intet slagtet i over ti Aar ? Men 
hvorfor dog ikke ? De har jo da baade 
Ko, Kalv, Svin og Lam og saa en hel 
Del Høns. 44 

„Ja, Høns har vi jo da nogen af, 
men de er ikke gude til at gøre Æg ; 
det er nok en skidt Race, for det er 
da over en Maaned siden de holdt op. 
Se, dem slagter vi ogsaa en 4 — 5 Stk. 
af hvert Aar. Men ellers maa vi jo 
sælge alt det, vi lægger til, for Udgif- 
ternes Skyld. Ellers kunde vi jo ikke 
blive ved Brakken. Nej, det er ikke 
nemt, naar der er 14 Børn og megen 
Sygdom imellem dem," føjer hun suk- 
kende til. 

Der er ikke mindste Tvivl om, at 
Konen taler sandt. Jeg kendte hende 
gennem mange Aar og har ofte været 
i Hjemmet. Men hvor har hun kunnet 
skjule sin Fattigdom, ja, sin Sult for 
mig som for Naboerne ; thi de véd sik- 
kert heller intet om de virkelige For- 
hold. 

„Men hvad faar De da at spise, 44 si- 
ger jeg saa for at afbryde Tavsheden, 
der er blevet ligefrem uhyggelig. 

„Ja, se, Brød har vi jo da altid og 
Kartofler ogsaa, naar Nattefrosten ik- 
ke lager dem, men det er den slem 
til de sidste Aaringer, og saa køber 
Niels sommetider noget Flæsk hos 
Gaardmændene, hvor han arbejder; 
og saa faar vi jo da ogsaa Klipfisk af 
og til. Men somme Tider er det jo 
strængt nok. Nej, Armod er ikke saa 
god, som den holder sig nærtil Folk 
til. 44 slutter hun. 

Nu faar Manden atter en slem Ho- 



stetur og hun maa hjælpe ham over- 
ende og tørre hans Pande af. Da han 
er kommet til Ro igen, fortsætter hun : 

„Det er endda ikke saa slemt med 
Børnene, for naar de er mætte, saa 
sover de. Men et Arbejdsmenneske 
skulde jo helst have andet end det 
bare Brød. Og saa er det saa strængt. 
naar Niels kommer hjem fra Arbejde 
saa træt, te han snart ikke kan stejle 
afsted, og a saa ikke har andet til ham 
end en tør Rugbrødsskive. Saa kan 
han lægge sig paa Sengen og gumle 
den i sig. 44 Og hun fører ligesom til- 
fældig Forklædekanten hen over Øj- 
nene. 

„Ja, saadan har A gumlet mange 
Hundrede Skorper ned 44 , forsikrer 
Manden. 

Men nu synes Ane, at det kan være 
nok med den Snak. Hun har allerede 
givet mig et altfor dybt Indblik i sit 
lønligste Indre, og hun tilføjer: „Ja 
vist har vi det smaat tit og mange 
Gange; men vi er da ikke af de aller- 
fattigste, vi klarer os uden Sognets 
Hjælp, og vi betaler enhver sit. Og 
Sygekassepengene har vi da ogsaa 
faaet betalte til nu. 44 Og hun lægger 
det mindste Barn til Brystet. — Jeg 
ser for mig denne dybe Armod, denne 
Sult kan jeg sige, som af en ærekær 
Husmoder søges skjult for andre. 
Jeg er ganske sikker paa, at det se- 
nere vil pine hende, at „Doctoren" flk 
Lejlighed til at se saa dybt ned i hen- 
des Kamp mod Fattigdommen. Og 
jeg mindes, at jeg for mange Aar si- 
den kom til en Syg i dette Hjem, og, 
lidet anende dets trange Kaar, fortal- 
te, at jeg intet havde spist i mange 
Timer. Da sagde Konen, at hun vilde 
da saa grumme gærne give mig noget 
Mad, hvis jeg blot vilde tage tiltakke. 
Og straalende frembar hun Rugbrød, 
Svinefedt, stegt Flæsk og en Osteskor- 
pe. Og jeg spiste med sund Appetit 
af det fattige, men rene Maaltid. Ja, 
jeg frygter for, at jeg spiste alt Flæ- 
sket — maaske det eneste, der var i 
Huset — . Men Manden og Konen lod, 

som det hele var svært morsomt, ja, 
næsten festligt. Hvor kunde jeg være 
saa blind og tankeløs? 

Regnen er stilnet af, og vi begiver 
os paa Hjemvejen. En ca. 12-aarig 
Dreng, der har været hjemme at se til 
Paderen, er kommet op hos Kusken, 
da han foreløbig skal samme Vej som 
vi. Det er en snaksom lille Herre, der 
fortæller og ler hele Tiden. Jeg giver 
mig i Snak med ham og søger at fritte 
ham ud, hvad der falder saare let. 

„Ja, der hos Kristen Thomsens, 
hvor Du tjener, faar I da en svær god 
Kost," siger jeg. 

„Aa, ha !" svarer han med glade Øjne, 
„saa møj en forskrækkelig Ædelse." 

„Den er maaske endda bedre end 
den, Du fik hjemme?" 

Han bliver lidt forsagt, men stram- 
mer sig op og siger : 

„Ja, bedre vil A ikke nægte, at den 
er; men hjemme fik vi nu altid nok 
alligevel. Vi sultede skam ikke," føjer 
han stolt til. 

„Hvad fik I nu saadan om Morge- 
nen til Davre?" 

„Brunede Kartofler," svarer han, og 
saa Brød og Mælk, naar Koen ikke 
var sen." 

„Og til Middag?" 

„Ja, saa fik vi jo ogsaa Kartofler, 
og de var altid gode. Moer, hun skul- 
de nok pille hver eneste syg Kartoffel 
fra. Og tit var de stuvede i ene Sød- 
mælk; og saa fik vi somme Tider 
Flæsk og somme Tider fik vi Klipfisk 
°& Dyppelse. Og lil Højtiderne fik vi 
Sødsuppe med saa mange Bær. Jo, 
vi fik ske en god Føde," slutter han 
bedyrende. 

„Hvad fik I da til jeres Nadver?" 

„Trinde Kartofler," bryder det ud 
med Begejstring. „Og dem maattevi 
selv pille fra vi kunde gaa ene. Og 
saa pillede vi en hel stor Dynge, før 
vi begyndte at spise. Og vi spiste saa 
mange, saa mange, saa der sommeti- 
der slet ingen var til Fader, naar hun 
kom hjem. Men nu vil a sige : Far- 



vel og Tak for Køreturen", slutter han. 
Og den lille livsglade Medrejsende 
svinger sig ud af Vognen og trasker 
trallende ind gennem den vaade Hede. 

Mens Himlen atter drager sit tykke, 
vaade Slør sammen, aser Hestene 
hjemefter. Samtalen mellem Kusken 
og mig, som ellers kan gaa saa livlig, 
vil ikke komme i Gang i Dag. Thi 
der er intet, der i den Grad kan tage 
Humøret fra én, som denne uafbrudte, 
ensformige Novemberregn, ja, det 
skulde da være Næringssorger I tæn- 
ker jeg. Den Mand, hvis Sygeleje jeg 
netop kommer fra, sagde en Gang til 
mig, idet han løftede en lille Pusling 
op, der var faldet paa det ujævne 
Gulv og nu grædende pegede paa sin 
ene Albu : „Ja, Børns værste Sorg er 
Albustød ; de Unges Sorg er Kæreste- 
nød, og de Gamles Sorg skal nok være 
Brødnød". Han kunde saa vist ud af 
egen, bitter Erfaring have udtrykt sig 
ganske kategorisk. 

Jeg sidder og tænker paa, hvordan 
det egentlig er gaaet til, at disse Folk, 
trods sparsom Levemaade og trods 
tungt Slid er saa uhjælpelig fattige. 
Jeg kender tilfældig hele deres Liv fra 
de var unge, „fra den skønne Ung- 
domstid, da hele Verden hang i 
Slynge," som Konen en Gang udtrykte 
sig. 

De tjente sammen og havde været 
gode Venner længe. Saa kom den 
Tid, da et Bryllup maatte anses for 
paatrængende nødvendigt, og de blev 
gifte. De var begge Fattigfolks-Børn, 
og de opsparede 300 Kroner gik med 
til at -udstyre den Lejestue, de først 
boede i. Niels sled tappert og bar 
sin ringe Dagløn, c. 1 Krone, hjem 
til Ane, der ogsaa vidste at tjene sig 
en Skilling i Tørvemosen, ved Høst- 
arbejde og ved Rokken. Stadig stod 
deres Hu til at faa eget Hjem,- og saa 
overlod da en Nabogaardmand dem 
ogsaa 30 Tdr. Land Hede af den, der 
laa længst ude, og paa „lempelige 
Vilkaar." Han og andre Mænd kørte 
Tømmer og Sten paa Pladsen, for 

Niels og Ane var godt lidte. Første 
Aar blev der ikke bygget, thi Niels's 
Penge var gaaede med til Materialier, 
men næste Efteraar rejste den lave, 
lyngtækte Bindingsværkshytte sig 
langt ude i den brune, magre Hede. 
Der var kun Plads til dem selv og de 
3 Børn, og saa 1 Faar og 1 Ged, men 
hvor v a r de glade, da de flyttede der- 
ud. Det gik ogsaa godt nogle Aar, og 
deres Lykkestjerne stod i Zenith, da 
Niels en Gang kom hjem fra Tofte- 
markedet med en Ko. Den var hver- 
ken god eller ung, men Kalv var den 
med, og Kalv fik den. 

Men saa kom de tunge Dage, og de 
faldt tæt og ubønhørlig som Novem- 
berregnen. 

I den lille, lumre Stald vilde Koen 
ikke trives. Spergel og Boghvede 
smagte den ikke; den havde maaske 
kendt* „bedre Dage"; nu fik den 
Hoste og magrede af. Det hjalp paa 
den, da den kom ud i Kæret om Som- 
meren, men ved Juletid gik den hen 
og døde. 

Det blev en trist Jul — uden Mælk 
. og uden Forhaabning. I den lavloftede, 
fugtige Stue sneg nu ogsaa Sygdom- 
mens mangehovede Spøgelse sig ind. 
Børnene fik tykke Næser og røde Øj- 
ne og hen ved Paasketid fik Niels sin 
første Lungebetændelse. Han laa til 
Sengs sammen med Ane, der netop 
havde bragt den 7de lille Skrigehals 
til Verden. Den Paaske berøvede 
Ægleparret dets Livsmod., De gik 
sjældent ud ; de holdt sig hjemme og 
gled lidt efter lidt ud af Folkesnak- 
ken. De lukkede sig inde i sigi selv, 
og deres Tanker maa stadig have kred- 
set om dette ene: at skjule deres 
Fattigdom for andre Mennesker. 

Det værste af det hele var, at Jorden 
viste sig at være saa rent forskrække- 
lig daarlig ; Rug kunde der vokse, og 
Kartofler samt Spergel og Boghvede; 
men altsammen var det af allerringe- 
ste Kvalitet. Kunde de endda have 
dyrket Byg og Havre og Roer, eller 
havde de haft et lille Engskifte, saa 



kunde vel alt være gaaet godt. Men 
slige fede Bidder hang der nu ikke 
ved den Lod, Niels havde købt for 
sine fattige Skillinger; det var kun 
flad, sandet, skallet Hede, der næppe 
kunde give anstændig Næring til nog- 
le Bjærgfyr, endsige til en stadig 
voksende Familje. 

Tvende Gange skulde Haabet atter 
tændes hos dem. Det var, da der blev 
Tale om en Mcrgelbane, der maaske 
kom til at gaa tæt forbi Stedet; saa 
kunde der faas Mergel til de sandede 
Agre, og saa kunde alt endnu blive 
godt. Men Mergelbanen kom en Mil 
udenom Niels og Ane ; de havde næppe 
nok Fornøjelsen af at høre Lokomoti- 
vet fløjte; se det, kunde de ikke. 

Og saa var det, da det nye Mejeri 
blev bygget. Mælkevognen skulde be- 
stemt ga^a omkring ad dem ; saa kunde 
de maaske sælge Mælken af den for 
laante Penge anskaffede Ko Nr. 2 og 
maaske faa 10—12 Kr. om Maaneden. 
„Men vi laa for meget paa en Udkant 14 , 
sagde Niels, „derfor kom Mælkevog- 
nen ikke omkring ad os". 

Saa sled og sparede og sultede de 
da videre. Tigge vilde de ikke, og at 
iaane mere, end alt var gjort, kunde 
de ikke; der var Gæld til op over 
Skorstenene. Der var ingen Hjælpe- 
kasser for saadanne Hedeslidere og til 
Sogneraadet vilde de ikke gaa. „Gud 
fri os endda for at blive rene Sogne- 
stakkeler", sagde de skræmmende 
til hinanden. Velmenende Naboer 
kunde sikkert have faaet en Indsam- 
ling sat i Gang, men de vidste jo ikke, 
hvor haardt det kneb. 

Nej, der var ingen anden Udvej for 
Niels og Ane end at slide, spare og — 
sulte. 

Regnen strømmer. Den har fundet 
Vej ned i min Nakke og lavet sig en 
munter, lille Bæk ned ad min Ryg. 
Nu mærker jeg, at den ogsaa er naaet 
ned i Fodposen ; det svupper, naar jeg 
flytter Fødderne. Nej, intet er dog saa 
trist som Novemberregnen ! 

Det skulde da være Næringssorger? 

Af Jørgen Banke. 



Det er sikkert en ganske alminde- 
lig Tanke blandt en stor Del af 
Befolkningen, at de danske Folke- 
skolelærere efter Lønningsloven af 99 
sidder i gode betryggende Stillinger, 
hvor de, fri for økonomiske Sorger, 
kan ofre sig fuldstændig for deres 
Gerning. 

Denne Opfattelse ændres dog noget, 
hvis man h&r fulgt Lærerpressen det 
sidste Aar, og den forandres fuld- 
stændig i det Øjeblik, man gennem- 
gaar den for danske Folkeskolelærere 
bestemte økonomiske Udviklingspro- 
ces. 

Det kan godtgøres, at de fleste unge 
Mænd, der gaar Seminarievejen, er 
uformuende. Den mindste Part har 
akkurat Penge til det treaarige Semi- 
narieophold, Resten maa gøre Gæld 
for at fuldende deres Eksamen. Efter 
et Aars praktisk Skolevirksomhed som 
Vikar eller Hjælpelærer kan Semina- 
risten opnaa Ansættelse som Anden- 
lærer paa Landet eller Timelærer i 
en Købstad. 

Efter Skoleloven maa Andenlærere 
paa Landet lønnes med fra 5 til 700 
Kr. aarlig, dog ikke over den sidste 
Sum uden særlig ministeriel Tilla- 
delse. 

Et Aarsbudget for en Andenlærer 
paa Landet ser saaledes ud : 

Kost, 25 Kr. pr. Maaned ... 300 Kr. 

En Klædning 45 — 

Fodtøj . . . .' 20 — 

Lintøj 20 — 

Vask 50 — 

Lys 10 — 

Renholdelse af Bolig .... 50 — 

495 — 

Lønnes han med 500 Kr. aarlig, har 
han 5 Kr. til Skatler, Bøger, Aviser, 
Renter, Afdrag paa Gæld, Livsforsik- 
ring, Lommepenge og Rejser. Som 



bekendt maa enhver Lærer gøre ikke 
saa faa Rejser, hvis han vil tænke paa 
at blive forflyttet. Saafremt Andenlæ- 
reren stadig holder sit Embede, faar 
han et Tillæg af 100 Kr. hvert tredie 
Aar indtil 500 Kr. Efter 20 Aars Virk- 
somhed faar han et yderligere Tillæg 
af 100 Kr., saaledes at hans Løn efter 
dette Tidsrum bliver 1100 Kr. samt 
Bolig og Brændsel. 

Andenlærere paa højere Begyndel- 
seslønninger gaar det selvfølgeLig no- 
get bedre. De kan efter 20 Aars Virk- 
somhed stige henholdsvis til 12 og 
1300 Kr. aarlig, foruden Bolig og 
Brændsel — men Lærerinder, For- 
skolelærerinder og Vestjyllands Vin- 
terlærerstand bydes der til Gengæld 
ringere Livsbetingelser. 

Andenlæreren kan, hvis han er hel- 
dig, blive Førstelærer efter 3 Aars 
Forløb. 

Førstelærere paa Landet lønnes med 
Begyndelseslønninger mellem 600 og 
900 Kr. aarlig samt Bolig og Brænd- 
sel, stigende hvert femte Aar med 200 
Kr. indtil 600 Kr., efter 20 Aars Virk- 
somhed et yderligere Tillæg paa 100 
Kr., saaledes at en Begyndelsesløn 
paa 800 Kr. efter nævnte Tidsrum gi- 
ver en aarlig Løn af 1500 Kr. samt Bo- 
lig og Brændsel. Til over Halvdelen 
af Førstelærerembederne hører Jord- 
lod, hvorfor der afdrages fra 150 — 250 
Kr. aarlig i Begyndelseslønnen. Der- 
som Førstelæreren selv driver Jorden, 
maa han ofre megen Tid paa Arbejdet 
i Mark og Stald, hvis Udbyttet skal 
svare til den ansatte Sum. De jord- 
brugende Lærere dyrker i Reglen de- 
res Lod meget intensivt, mange af 
dem staar som Eksempler til Efterføl- 
gelse for vore Husmænd og befæster 
ved deres Dygtighed som Landmænd 
deres økonomiske Stilling, men dette 
gaar som oftest ud over Lærervirk- 

somheclen. At disse Førstelærerløn- 
ninger ikke fuldtud kan strække til, 
hvis økonomiske Vanskeligheder skal 
undgaas, giver Lærernes Stræben ef- 
ter Bierhverv Beviset for. Mindst 50 
pCt. af Første- og Enelærere har Bi- 
erhverv som Regnskabsførere for 
Mejerier og Brugsforeninger, Syge- 
kasser og Understøttelsesforeninger 
eller driver Agentvirksomhed af en el- 
ler anden Art. De Embeder, der fuldt 
ud kan føde sin Mand uden Ekstra- 
fortjeneste, er i Mindretal, hvilket man 
vil se af nedenstaaende Oversigt over 
nævnte Embeders Lønninger: 

397 Embeder med Begyndelsesløn 1100 Kr. 
454 do. do. do. 1000—1100 — 



539 


do. 


do. 


do. 


900-1000 — 


655 


do. 


do. 


do. 


800— 900 — 


697 


do. 


do. 


do. 


700— 800 — 


247 


do. 


do. 


do. 


600— 700 — 


36 


do. 


do. 


do. 


under 600 — 



Disse Embeder er alle af første 
Klasse, efter dem kommer en Mæng- 
de Andenlærer og Lærerindeembeder 
med Begyndelseslønninger mellem 
500—600 Kr. som anden Klasse, og 
endelig er der af 3die Klasses Embe- 
der 818, som lønnes med 500 Kr. og 
derunder. pisse Embeder besættes 
med Forskolela^rerinder samt Vinter- 
lærere. 

Denne Oversigt viser, at meget faa 
af vore Landsbylærere kan lægge 
de. økonomiske Spekulationer paa 
Hylden og bruge hele deres Energi 
og Arbejdskraft i Skolens Tjeneste. 
Den viser tillige, at man ikke med de 
nuværende Lønningsforhold kan kræ- 
ve en fyldigere og omhyggeligere Ud- 
dannelse end den, Lærerne for Øje- 
blikket modtager — ja de fleste Lærer- 
kræfter er enige om, at Priserne paa 
Livsfornødenheder er steget saa me- 
get, at deres Lønninger staar i et 
stærkt Misforhold til deres Uddan- 
nelse og deres Gernings Betydning 
Tor Samfundet. 

Lærerne i Købstæderne lever under 
andre, men ikke mindre trvkkende 
Forhold. 



Det fastansatte Personale ved en 
Købstadskole lønnes efter følgende 
Skalaer : 

Lærere : 

I de 2 første Aar 900 1000 1000 

— 3 næste Aar 1000 1100 1100 

— 5 — — 1200 1350 1500 

— 5 — — 1600 1700 1800 

— 5 — — 1800 1900 2000 

— følgende 2000 2200 2400 

Lærerinder : 

1 de 2 første Aar 700 800 800 

— 3 næste Aar 800 900 900 

— 5 — — 900 1000 1000 

— 5 — — 1100 1200 1250 

— 5 — — 1200 1300 1350 

— følgende 1300 1400 1500 

For at opnaa Ansættelse i en Køb- 
stad maa den unge Lærer i Reglen 
først tjene som Vikar. Denne Stilling 
kan højst indbringe 1000 Kr. aarlig, 
men giver i de fleste Tilfælde kun no- 
get over 600 Kr. Naar Vikaren fylder 25 
Aar, kan han stige til Timelærer og 
lønnes da med paagæidende Skalas 
laveste Sats. Et Aarsregnskab for en 
Timelærer i en By med laveste Skala 
ser saaledes ud: 

Kost, 38 Kr. pr. Maaned ... 456 Kr. 

2 møblerede Værelser .... 168 — 

Lys og Varme 40 — 

En Klædning 60 — 

Fodtøj . . . . : 30 — 

Lintøj 30 — 

Vadsk 60 — 

Skat 60 — 

Livsforsikring og Sygeforsikring 74 — 

978 — 

Dette Regnskab viser 78 Kr. i Un- 
derskud, og vedkommende formaar 
kun at bringe Balance i Tingene ved 
at spare paa Kost og Klæder; thi der 
gives ingen videre Bifortjeneste i den 
lille By. For at klare Renterne af sin 
Læsegæld (2500 Kr.) maa han i Haab 
om bedre Tider aarlig stifte en ny 
Gældspost — og den er i Reglen lidt 
større end det, han afdrager paa den 
gamle. 

Man træffer Lærere i denne Situa- 
tion overalt i Danmark, og følger man 

dem til Skalaens Toppunkt, viser det 
sig, at deres økonomiske Stilling ikke 
forbedres synderligt, da Løntillægene 
bruges til Afbetaling af den Gæld, som 
stiftedes paa de lavere Lønningstrin. 
Følgende Regnskab fra en Lærer paa 
2000 Kr. illustrerer Forholdet : 

Husleje 360 Kr. 

Brændsel og Gas 100 — 

Husholdning, 5 Personer, 15 Kr. 

pr. Uge 780 — 

Skatter 160 — 

Enkeforsørgelse 100 — 

Renter og Afdrag paa Gæld . . 200 — 

Mandens Klæder 150 — 

Konens Klæder 150 — 

2000 — 

Heller ikke paa dette Lønningstrin 
kan Købstadlæreren undvære Bifortje- 
neste. Han maa skaffe Klæder til sine 
Børn, Penge til Inventarieudgifter, 
Sygekasser, Blade, Bøger, Rejser samt 
mange ådre Ting, der kan støtte ham 
i hans Gerning. 

Ser man dernæst paa Lærerinder- 
nes Kaar, viser det sig, at de er endnu 
ringere lønnet end Lærerne, skønt de 
udfører samme Skolearbejde som 
disse. Man maa i høj Grad undre sig 
over, at Lærerinderne ikke har bekla- 
get sig mere, end de gør og har gjort, 
navnlig da de til Tider har flere For- 
nødenheder end Mændene. 

Grunden maa vel nærmest søges i, 
at Lærerinder som Regel udgaar fra 
velstillede Hjem, der vedblivende støt- 
ter dem — deres Uddannelse er betalt, 
og deres Ekvipering besørges fra 
Hjemmene — men rettænkende Men- 
nesker vil indrømme det meningsløse 
og uretfærdige i dette Forhod 

Forskolelærerinder, Biskolelærere 
og Vinterlærere, altsaa de før nævnte 
818 med Begyndelsesløn paa 500 Kr. 
og nedad, lever under endnu ringere 
Forhold end Lærerinderne. 

Hvis ikke disse Mennesker nød en 
udstrakt Gæstfrihed hos Landmænde- 
ne, (undertiden er de paa Gæsteri hver 
Aften), blev det et Spørgsmaal, om ret 
mange af dem var i Stand til at paa- 



tage sig Skolearbejdet for den Løn, 
der bydes. Mange Steder i Ribe og 
Ringkøbing Amter lønnes Vinterlæ- 
rerinderne med 150 Kr. + Bolig og 
Brændsel. Hvis man regner 6 Md. 
Kost til 120 Kr., saa tjener en saadan 
Lærerinde 30 Kr. for 6 Md. Skolear- 
bejde, en Løn, som man generer sig 
ved at byde en nylig konfirmeret 
Tjenestepige. 

Forleden førtes der i de vestjyske 
Aviser en Diskussion om følgende: 

En Forskolelærerinde med meget 
ringe Løn blev syg og døde. Lægen 
afgav en Erklæring, der tydede paa 
en slet Ernæring som Dødsaarsag. 

Egnens socialdemokratiske Blad 
paastod, at Lærerinden var død af 
Sult, medens Reformbladet imødegik 
Paastanden — men alene det, at der 
kan rejses en Diskussion om dette 
Spørgsmaal, viser tilstrækkelig tyde- 
ligt, hvorledes Tilstanden maa være 
blandt de lavest lønnede Lærerkræfter 
i Folkeskolen. 



Lønningsloven af 1814 fastsættter, 
at Lærerne paa Landet skal have sam- 
me Levevilkaar som større Gaard- 
mænd, og deraf kan man slutte, at 
Lærerne i Købstaden bør leve i Lig- 
hed med Købmænd og større Haand- 
værkere, men det er mange Aar siden, 
denne fornuftige Tanke blev praktise- 
ret. Da Livsfornøden hederne og Pri- 
serne paa disse steg ned gennem Ti- 
derne, medens Lærernes Løn blev 
uforandret, hensank mange af vore 
Lærere i stor Fattigdom, hvilket de 
talrige Bønskrifter i Lærerpressen er 
talende Beviser for. Lovgivningsmag- 
ten søgte at raade Bod paa dette ved 
Lønningsloven af 1899 — den vakte 
Glæde og Begejstring hos alle ældre 
Lærere, som straks kom paa høje Ga- 
ger, men de unge var langt fra Begej- 
string. Allerede i 1900 begyndte de 
unge at beklage sig. De lavede en 
særlig Lærerforening „Dansk Lærer- 
forbund", som skulde tage sig af de- 

res Kaar, men da Standsfølelsen og 
Organisationsmuligheden ikke er sær- 
lig udviklet blandt Lærere, gik denne 
Forening i Stykker, før den fik noget 
udrettet. 

I visse Kredse ventede man, at Mis- 
fornøjelsen skulde lægge sig, efter- 
haanden som de misfornøjedes Gage 
steg ; men Forventningen bristede ; thi 
Lønforhøjelsen formaaede ikke at af- 
balancere den Gæld, de smaa Begyn- 
delseslønninger havde foraarsaget. 
Misfornøjelsen bredte sig snart ud 
over hele Standen, og Lærerpressen 
begyndte atter at røre ved Lønspørgs- 
maalet. 

Da Jernbaneassistenter, Toldassi- 
stenter og Postekspedienter fik forbed- 
rede Kaar, begyndte Købstadlærerne 
at drage Sammenligninger mellem 
disse Etaters Lønningsforhold og de- 
res egne og kom straks til det Resul- 
tat, at Lærerne var Stedbørn. Her er 
en af disse Sammenligninger: 

Gennemsnitsløn for Lærere, Jem- 
baneassistenter, Postekspedienter og 
Toldassistenter : 



Lønnings 


[ Lærere 


Jernbaneassist. 


[Post og 


A&T 


1 Mttnd 


Kvinder 


Mænd 


Kvinder II Toldft. 


De første 


Kr. 


Kr. 


Kr. 


Kr 


Kr. 


5 Aar 


1060 


860 


1263 


1005 


1160 


10 - 


1280 


930 


1452 


1140 


1340 


20 - 


1590 


1115 


1800 


1410 


1700 


36 - 


19377? 


1280 


2082«/7 


1602«/? 


2085&/7 



Hertil maa dog føjes, at Jernbane- 
assistenter foruden Lønnen faar Tan- 
tieme, og Told- og Postmænd Hus- 
lejegodtgørelse, saa der bliver en gan- 
ske betydelig Porskel mellem nævnte 
Etater og Lærerne ; derfor venter Læ- 
rerne en Lønforbedring med det før- 
ste, da de anser deres Gerning for lige- 
saa betydningsfuld som nævnte Funk- 
tionærers. 

Først i August Maaned holdt Køb- 
stadlærerne et Møde i København, 
hvor samtlige Lærere besluttede at op- 
arbejde en Stemning hos Lovgivnings- 
magten for et Lønforslag, der har en 
Begyndelsesløn af 1500 Kr., med en 
Stigning til 3000 Kr. i Løbet af 20 
Aar. 

Dette Krav vil sikkert blive anset 
for højst beskedent, naar Hensyn ta- 
ges til Priserne paa Livsfornødenhe- 
der. 

Hvis Lovgivningsmagten tager sig af 
dette Spørgsmaal, og det maa den, 
saafremt den ønsker Fremgang for 
vor Folkeskole, samt stiller større 
Krav til Lærernes Uddannelse, saa 
var det ønskeligt, om man denne 
Gang fik en Lov, der ogsaa tog Hen- 
syn til Forskole- og Vinterlærerstan- 
den, saaledes at veluddannede Folk 
ogsaa kunde være tjent med nævnte 
Embeder. 



-«*+♦- 



En Flygtning. 



Fortælling fra en af de vestlige Stater i Nordamerika. 
Af Joost Dahlerup. 
(Sluttet). 



Det blev Aften, Mørket faldt paa og 
slog Haabet ned hos mange. 

Underligt, som Mørke og Lys kan 
indvirke paaHaab, der er de, der kun 
kan haabe, naar Solen skinner. Man- 
ge, som blot nogle faa Timer i For- 
vejen havde ventet paa Natten, med 



den Tanke, at Flygtningen under 
Dækning af Mørket vilde søge at 
snige sig ud af Nabolaget, rystede nu 
paa Hovederne og opgav alt: — Na- 
turligvis var John Simpson paa dette 
Tidspunkt over alle Bjærge og blev 
aldrig fanget !...... 

Dog var der mange, som forblev ude 
i Pjældene. Nogle af disse tændte 
Blændlygter og listede omkring mel- 
lem Klipper og Krat til langt ud paa 
Natten, andre laa paa Lur; men 
de fleste tændte Baal, i Læ for den bi- 
dende Nattevind, forfriskede sig af 
de medbragte Madposer og Feltflasker 
og lagde sig saa til at sove, som Vagt- 
hunde, med et Øje og et Øre aabent. — 

Saaledes laa Mc. Gregor indhyllet i 
sin Pels foran et Baal, med Bøssen og 
den tomme Madpose ved Siden, me- 
dens Sønnen, der atter havde genvun- 
det sin rolige Samvittighed, løb om- 
kring paa de nærmeste Skrænter og 
ledte i Mørket efter den bortrømte 
Fange. 

Da Mc. Gregor havde ligget en rum 
Tid og blundet, kom Sønnen aandeløs 
løbende nedad Fjældskrænten, med 
sin Knippel over Skuldren : 

— Far! raabte han hviskende, og 
idetsamme sad Mc. Gregor overende 
og gned Øjnene med begge Haand- 
ledde. — Far, jeg har set ham ! — 

I et Spring var Mc. Gregor oppe i 
sin fulde Højde, med Bøssen i Haan- 
den. — Jeg stod der oppe paa Skræn- 
ten og saa saa' jeg ham komme kry- 
bende langs Jorden ! — hviskede Søn- 
nen idet han ivrig bøjede sig forover 
og gengav Bevægelsen med Arme og 
Ben. — Jeg trode først, det var et 
Dyr. Jeg stod ganske stille .... 

— Hvor er han, Dreng? Vrøvl ikke 
nu ! Hvor saa Du ham ? — afbrød Fa- 
deren og drejede sig i hans Bevægel- 
ses Retning, som til Løb. — Hvor? 
Vis mig det ! — 

— Der ovre, Far ! Kom ! — hviskede 
Drengen idet han greb Faderens Arm 
med den ene Haand og pegede frem 
for sig med den anden. 

— Ned med den Haand, Du dumme 
Knægt! — Med et Ryk sank Haan- 
den. 

— Vi behøver ikke at skyde ham, 
vel Far? — Stop her! — Drengen 
greb Faderen ved Armen: — Se der 
ovre ! — Han gav et Nik med Siden af 



Hovedet i Retningen: — Kan Du se 
den lange smalle Klippeblok lige ved 
Tjørnebusken ? Bag ved den er der en 
Hule. Der ligger han. Blokken væl- 
tede han selv for! — Aa, Far, havde 
jeg ikke set ham komme krybende, 
saa havde vi aldrig fundet ham . . . * l 

— Naa saa der sidder han I Ja d e r 
sidder han jo godt I — sagde Mc. Gre- 
gor og nikkede tankefuldt mod Blok- 
ken — Der er aldrig nogen, der finder 
ham der. Og Du, der er ingen Fare 
for, at Fyren skal løbe væk, saa længe 
vi er her. John Simpson er vor ... I 

— Hvordan skal vi fange ham, Far? 
Du fra den ene Side og jeg fra den 
anden ? — 

— Fange ham ! — gentog Mc. Gre- 
gor med en Betoning, som var den 
Tanke aldrig før faldet ham ind. Idet- 
samme begyndte han, ligesom raad- 
vild, at stryge sig ned over Skægget, 
saa hen over Nakken, saa ned over 
Skægget igen. — 

— Aa Dreng! — han standsede et 
Øjeblik og gned sin Hage : — Det ha- 
ster slet ikke ! . . . . Han sidder ja 
godt der.... Hvad er Klokken ? . . . 
Fængslet er vel ogsaa lukket paa 
denne Tid ! . . . . Det maa være sent, 
og jeg er træt. Du ! . . . . Lad os sætte- 
os ned ! . . . . Han løber ikke væk ! . . . 
Vær Du kun rolig . . . . ! 

— Sætte os, Far! — 

— Ja, lad os sætte os ! — sagde Mc. 
Gregor og lod sig falde ned paa en 
Klippeblok. Han støttede en Albu mod 
hvert Knæ, bøjede Hagen ned i sine 
Hænder og stirrede grundende over 
paa den store Sten, bag hvilken John 
Simpson sad skjult. 

Sønnen satte sig, maalløs af Forbav- 
selse, og stirrede i smaa Ryk fra Fade- 
ren til Klippeblokken og fra Klippe- 
blokken til Faderen. I flere Minutter 
sad de saadan. 

— Far, er Du syg? — hviskede 
Drengen. 

— Se Charley! — sagde Mc. Gre- 
gor, uden at røre sig : — John Simp- 
son er vor! Belønningen er vor! — 

Atter sad de en Stund tavse. 

— Se Dreng! begyndte Mc. Gregor 
igen : — Hvis Staten nu vilde købe min 
Gaard, saa . . . . ja, saa maatte jeg vel 
sælge den. Ikke sandt? — 

— Jo ! — svarede Drengen, og hans 
Mund aabnede sig forbavset, idet han 
nikkede bekræftende mod Faderens 
Ansigt. 

— Naa, det forstaar Du dog! Men 
ellers forstaar Du Dig vist ikke ret 
meget paa Handel ! brummede Mc. 
Gregor bittert, stadig uden at røre sig 
eller vende Blikket fra Pjældblokken. 

En Tidlang sad de atter tavse. 

— Men Far, skal vi dog ikke gribe 
ham ? hviskede Sønnen og lagde Haan- 
den paa Faderens Arm som for at 
vække ham. 

— Charieyl — Hvis nu Staten for- 
langte min Gaard for fem Hundrede 
Dollars ! . . . . Mc. Gregor standsede : 
— Saa ! . . . .Han standsede igen : — 
Ja, saa vilde jeg se at faa sex Hun- 
drede. Det forstaar Du jo nok? — 
sagde Mc. Gregor og vendte sig idet- 
samme helt rundt mod Drengen — 

Charley nikkede. 

— Forstaar Du det? Gør Du? 

— Ja! 

— Naa, Du er alligevel en flink 
Dreng, Charley ! — Mc. Gregor lagde 
Haanden paa hans Skulder og smi- 
lede — Jeg kan da, Gud er mit 
Vidende, ogsaa nok bruge de Penge, 
og jeg skal ogsaa huske Dig, kære 
Charley, der har hjulpet mig saa godt 

Jeg har store Planer for med 

Dig, min Dreng, men jeg kan ikke 
lide at tale om dem endnu .... Du 
trænger svært til et Par nye Sko, dem 
skal Du faa, og dine Buxer begynder 
at flosse fælt forneden. Jeg har set 
det; men jeg sagde ingenting, Viljen 
var der, maa Du tro, men da havde vi 
jo ingen Penge .... Jeg saa ogsaa 
forleden Dag en ny Hat, som jeg 
kunde lide Du skulde ha' 

.... Men nu, Charley! Allerførst 
maa vi ha' tændt et andet Baal for 
Natten. Du gaar omkring og samler 



Grene og Kvas og jeg bliver her og 

passer paa Manden Næ, næ, 

næ, Dreng ! Du kan være ganske rolig, 
han løber ikke, saa længe jeg sidder 

her! Saa gaar Du tilbage til 

Mutter og henter saa meget, Du kan 
slæbe af Tæpper og Dækner, for det 
er jo forbandet koldt! Og Brød, Ost, 
Mælk, . nogle Flasker Vand, og en 
Flaske Snaps, hvad ? Til at holde Kul- 
den ude ! . . . . Sig saa til Mutter, at 
vi har John Simpson vel forvaret; 
men bed hende, for Guds Skyld, lade 
være at fortælle det til nogen .... Du 
kan ogsaa sige hende fra mig, at hun 
skal faa den nye Hat, hun véd nok 
og en ny Paraply .... Naada, hvor 
hun vil gøre. sig i Kirken paa Søn- 
dag ! 

— Men Far . . . . ! 

— Handel, Handel, Handel, Dreng ! 
afbrød Mc Gregor ham vrissende og 
lagde Haanden over Sønnens Mund: 
og lagde Haanden over Sønnens Mund 

— Alt i denne Verden er Handel . . ! 
..... Var det rigtig, hvad jeg 

sagde om Gaarden ? — lo Mc. Gregor 
og greb Sønnen ved Armen. 
Charley tav. 

— Var det rigtig med Gaarden, 
Dreng ? Svar ! — 

Drengen svarede stadig ikke. 

— Naa, var det? Jeg vil vide, hvad 
Du tænker! 

Drengen nikkede. Et lille raadvildt 
Nik. 

— Ja, saa var det ogsaa rigtig med 
John Simpson ! Tro Du kun din 
gamle Fader, der har Erfaringen ! — 
Mc. Gregor skubbede ham leende fra 
sig : — Og se saa at finde noget Kvas 
til Baalet I 

Charley gik ud for at samle Grene, 
lidt nølende og tankefuld ; men han 
gik dog. Imedens satte Mc. Gregor 
Albuerne mod Knæerne, lagde Hagen 
i sine Hænder og fæstede Blikket ufra- 
vendt paa Klippeblokken derovre. 
Siddende saadan faldt han i dybe Tan- 
ker om al den Lvkke, der ventede 
ham, og først da Charley kom tilbage 

med Favnen fuld, vaagnede han op af 
sine forhaabningsfulde Drømme 

Lidt efter knitrede og blussede der 
et Baal, som kastede rødligt flim- 
rende Skær og oplyste en Omkreds, 
der lige indesluttede Klippeblokken 
derovre. 

Saa lagde Mc. Gregor Armen om 
Sønnens Hals og bøjede sig ned over 
ham. 

— Naa, forstaar Du nu, Charley? 
Tror Du endnu, at jeg vilde gøre no- 
get urigtigt? 

Gharlev rystede alvorlig paa Hove- 
det. 

— Saa gaa hjem og gør som jeg har 
sagt ! — og Charley gik. 

Mc. Gregor satte sig magelig til- 
rette. Han væltede en stor Sten hen 
bag Ryggen og lænede sig tilbage, 
strakte Fødderne helt hen mod Ilden, 
% lagde Bøssen over Knæerne, og med 
% Blikket stift rettet mod Fjældstykket, 
der skjulte Flygtningen, faldt han 
atter i Tanker. — 

Men Farmeren var en gammel 
Mand, og den lange Dags og Aftens 
uvante Strabadser havde taget paa 
hans Modstandskraft. Hovedet be- 
gyndte at nikke, dybere og dybere 
nikkede han, skøndt Øjnene stadig 
var aabne og Smilet lige bredt. 

Tilsidst blev Hagen liggende mod 
Brystet. Han skulede endnu under 
Øjenlaagene mod Fjældblokken men 
kun en kort Tid, saa blev Øjenlaagene 
ham for tunge og faldt mere og mere 
til. Omsider var de lukkede; men de 
lyse Drømme holdt Smilet vedlige — 

Hans Aandedræt blev tungere og 
tungere og gik over i en rullende 
Snorken. Han sov. — 

Der forløb en rum Tid, saa begyndte 
Fjældblokken at bevæge sig og hælde 
dybere og dybere ud. Et Hoved, med 
en stor tværstribet Stormhue, kom til 
Syne over Stenens Kant. Saa en 
Haand skyggende over Øjnene, der 
stirrede efter den gamle Mand foran 
det flimrende Baal. Langsomt væltede 



Flygtningen Stenen fra, og i et Nu var 
han ude med hele sin tværstribede 
Skikkelse. Forsigtig løftede han Ste- 
nen for Aabningen igen, og paa alle 
flre kravlede han gennem det lave 
Buskværk, bort gennem Dalen. — 

Der gik en Tid, hvori Farmerens 
tunge Aandedræt og Baalets Knitren 
var de eneste Lyde, der afbrød Nat- 
tens Stilhed. 

— Hallo Far! — raabte Charleys 
muntre Stemme, og Mc. Gregors 
Nakke rettedes med et Sæt. Hans 
første Blik galdt Fjældstykket, det 
stod der endnu, hans næste Sønnen, 
der kom springende ned over Skræn- 
ten, med en mægtig Bylt over Nakken : 

— Belønningen er forhøjet, Far! 
Sex Hundrede Dollars ! Sex Hundrede 
Dollars ! Sex Hundrede Dollars . . . ! 

Og se alt, hvad Mo'r gav mig 

med ! — Han kastede Bylten paa 
Jorden og sled Seglgarnet over med 
Tænder og Fingre — Dækner, Far l — 
Han kastede to Hestedækner ned for 
Faderens Fødder: — En Gryde! Fire 
Flasker Vand ! En halv Gallon Mælk ! 
Skinke ! Ost ! Tobak ! — og din Pibe, 
Far, den havde Du nok glemt at faa 
med Dig . . . 

— Belønningen forhøjet! Sagde jeg 
det ikke nok ! Sex Hundrede Dollars ! 
— Faderen havde rejst sig — Og er 
Du nu sikker paa det, Dreng? Hvor 
hørte Du det? — 

— Der var nyt Opslag paa Bellevilles 
Port ! — forklarede Drengen ivrig og 
sprang op fra alle Sagerne, der nu laa 
udbredt paa Jorden — Sex Hundrede 
Dollars, stod der ! For Paagribelsen af 
Flygtningen inden Solens Opgang ! — 
Død eller levende! tilføjede han med 
et pludseligt Omslag i Stemmen og 
saa ned mod Jorden. 

— Inden Solens Opgang! Naa ja, 
naa, ja, det kunde de ha' sparet sig. 
Imorgen inden Solens Nedgang er det 
syv Hundrede Dollars, det svarer jeg 
for! John Simpson trækker Renter, 
Du. Og saa længe vi holder Vagt, 
kommer han ikke ud. Ikke før Sult og 

Kulde driver ham ! Syv hundre- 
de ! Og det er vore ! Dine og mine . . . ! 

Mc. Gregor lagde Armen om Dren- 
gens Skulder og blev staaende saale- 
des og smilede tankefuldt over mod 
den Klippeblok, bag hvilken heJfe 
Fremtiden laa. 

— Saa bliver maaske dog Idéen til 
Virkelighed — sagde han og trykkede 
Sønnen fastere ind til sig : — Den Idé 
jeg har gaaet og kælet for i alle de 
Aar, og som jeg saa tit har talt til Dig 
om : — Den lille Butik i Arlington, 
mener jeg, som Du bestyrer, og vi to 
Gamle der hjemme forsyner med 
Fjerkræ, Smør, Æg, Grønt og Frugt . . 

. . . Jeg sad saamænd, mens Du var 
borte, og saa 1 det hele saa lyslevende 
for mig. Jeg saa en stor fin Butik paa 
det bedste Strøg i Byen. Folk gik ind 
og ud. Ud med stiore Pakker .... 

. . . .Nej, hvor man dog, naar man 
bliver gammel, kan sidde og drømme 
lysvaagen ! Hørte jeg ikke Pengene 
grangivelig klirre paa Disken. Og saa* 
jeg ikke mig selv komme kørende, 
med Vognen fuld af slagtet Fjerkræ, 
og holde for Døren .... 

.... Ja, hvor man dog kan bygge 
Luftkasteller, naar man sidder saadan 
for sig selv. Men nu er det ikke Luft- 
kasteller mere, nu er det Virkelighed ! 
Sæt Dig ned og varm Dig, Dreng! 
Helt hen til Ilden, det er jo forbandet 
koldt, og lad os saa tale om alt det 
gode, der nu ligger for .... . 

Mc. Gregor og Drengen satte sig 
ned paa Stenen foran det flimrende 
Baal, og Faderen fortsatte, idet han 
med en belærende Pegefinger slog 
Eftertryk til sine Ord foran Sønnens 
Ansigt. — 

VIII. 

Imidlertid var Flygtningen naaet 
langt bort fra sit farlige Skjulested, 
nu løftede han forsigtig Hovedet op 
over det lave Lyngkrat og saa sig til- 
bage. 

Mc. Gregor og Oharley sad end- 
nu paa Stenen og vogtede Klippehu- 



len. Skikkelserne aftegnedes tydeligt 
ved det stærke rødlige Skær fra Baa- 
let. Faderen havde Armen om Søn- 
nens Skulder og talte forklarende, 
medens Drengen nikkede tankefuldt 
forstaaende, mod Klippeblokken der- 
ovre. — 

Det gøs gennem Flygtningen. Med 
et Sæt drejede han Hovedet og spej- 
dede omkring. 

Oppe paa Fjældskrænten tilhøjre 
flammede et andet Baal, der oplyste 
en halv Snes Mænd i tykke Kapper. 
De havde en Vindunk imellem sig og 
Glas i Hænderne. De snakkede højrø- 
stet, John kunde skelne deres Stem- 
mer derfra hvor han laa: — Om den 
bortrømte Fange, talte de ... . 

En af dem, en stor, skægget Far- 
mer i Bjørneskindspels og med Bøs- 
sen i Rem over Ryggen, rejste sig 
og løftede det fulde Glas : 

— Lad os saa drikke paa, at en af 
os maa blive den lykkelige ! — raabte 
han : — Skaal Kammerater, paa de 
sex Hundrede Dollars l — 

— Skaal, skaal ! — lød det deroppe 
fra, Glassene klirrede, og alle raabte i 
Munden paa hverandre. 

Idetsamme dukkede John Hovedet 
ned under Krattet og krøb saa hurtig 
Hænder og Knæ kunde bære, i mod- 
sat Retning — 

Et Stykke borte kom hans Hoved 
atter til Syne over Buskadset, idet 
han stirrede frem for sig. . 

Der oppe paa den mørke Skraa- 
ning, mod hvilken hans Blik søgte, 
bevægede sig to flimrende Lys. John 
stirrede med Haanden over Øjnene. 
De kom nærmere. Nu var de tydelig 
at skelne. Det var to Mænd, der li- 
stede omkring og undersøgte Kløf- 
terne i Fjældet. John kunde se dem 
sænke og hæve deres Blændlygter og 
holde dem i strakt Arm ud for sig, 
for rigtig at kaste Skæret ind i de 
mørkeste Kroge. 

John dukkede sig igen og kravlede 
videre i ny Retning, hurtig som en 

Snog der bugter sig gennem Krat- 
let — 

Han løftede atter Hovedet; men 
idetsamme fo'r begge hans Hænder 
som i Fortvivlelse og Selvopgivelse, 
op til Panden. 

— Der forude, knap hundrede 
Skridt fra, hvor han krøb, var to 
Mænd i Færd med at tænde et Baal 
af tørre Ris. En tredie sad paa en 
Sten i Nærheden af de to og skar af et 
Brød. 

De snakkede raabende, som alle 
Landfolk, John vendte Kinden imod 
og lyttede : — Om den bortrømte Rov- 
morder. Om de sex Hundrede Dol- 
lars! — 

Han saa' sig omkring. Indesluttet 
fra alle Kanter! 

Paa en Gang greb han sig om 
Hovedet og stirrede med fortrukket 
Ansigt ned for sig. Saa rev han Hæn- ' 
derne sammen foran Brystet, bøjede 
Panden helt' ned mod Jorden og blev 
liggende længe i samme Stilling, 
mumlende for sig selv, som i Bøn — 

Pludselig hørte han en raslende 
Lyd i Krattet foran. Med et Ryk 
rettede han Nakken og lyttede. 
Saa løftede han forsigtig Hovedet 
halvt op over Buskene og saa' frem 
for sig. Han fo'r sammen. I et Nu 
havde han drejet sig rundt, *og med 
den ene Fod op under sig og begge 
Hænder mod Jorden, rede til Spring, 
stirrede han forfærdet tilbage over 
Skuldren. 

— En Mand kom sparkende gen- 
nem Krattet. I den ene Haand holdt 
han en tyk Knippel, i den anden en 
Blændlygte, som han drejede fra 
Side til Side i Takt med sine lang- 
somme Skridt. Han gik lige i Ret- 
ning af John. Nærmere og nær- 
mere 

I et Spring var John pludselig oppe 
og fo'r i vildt Løb gennem den dybe 
Lyng, der ligesom greb ham om Be- 
nene for at standse ham i Flugten. 



Med en hvæsende Ed satte Manden 
efter, løftende Kniplen med begge 
Hænder over Hovedet til et vældigt 
Slag — 

— Stop, stop ! — raabte Forfølgeren 
med dæmpet Stemme, der kun skulde 
høres af Flygtningen ; men John 
ænsede ikke Raabet, han fo'r lige ud 
over Stok og Sten, mod Aabningen 
mellem de to mørke Fælde foran . » .. 

— Flygtningen ! Der er han ! — lød 
det oppe fra den ene Fjældvæg, og 
idetsamme kom en Mand jagende ned 
ad Skraaningen, med sin lange Frak- 
ke flagrende efter sig og en mægtig 
Knortekæp i Haanden, hævet til Slag. 

— Stille! Du vækker dem jo alle 
sammen ! Stille, vi vil ha' ham alene ! 
Vi to ! — hvæsede den første — ttug 
ham ned ! Slaa til ! Spænd Ben . . . . ! 

Flygtningen foY videre, ind i den 
lange smalle Dal mellem de toFjælde, 
springende over Kløfter og Blokke og 
tværs igennem brysthøjt Tjørnekrat, 
uden at se til højre eller venstre, med 
Forfølgerne kun et Par Skridt efter 
sig. 

— Stop, stop ! Stands, stands ! — 
hvæsede det stadig bag ham. Paa 
en Gang susede Kniplen, som et Ka- 
stevaaben forbi hans Hoved : — Stop, 
stop ! — Stands, stands I — 

Oppe fra Fjældskrænten rungede 
der et Bøsseskud. Saa nok et. Idet- 
samme kom en gøende Hund hal- 
sender ned over Fjældet og efter den 
en raabende Mand, svingende den af- 
skudte Bøsse ved Løbet. 

En Graasten, saa stor som et Barne- 
hoved, fløj forbi Flygtningen, saa en 
Kæp og saa en Graasten igen* 

— Stands, stands ! — hvæsede det 
stadig efter ham : — Stop, stop ! — 

Nu lød der Hundeglam, Raab og 
Eder fra alle Sider. Det var. som om 
Fjældene blev levende. Mænd kom 
løbende ned ad Skrænterne fra begge 
Sider. De dukkede op bag Klippe- 
blokken. De styrtede frem fra Kløfter 
og Huler. Men Flygtningen fo'r af 

Sted, som et jaget Vildt, foran hele 
den raabende Hob af Forfølgere, idet 
han med vilde Næveslag slog til Hun- 
dene, der fra alle Sider sprang op ad 
ham og flængede hans Tøj i Laser, 
med deres bidske Tænder. 

Med de høje Fjælde paa begge Si- 
der og med Forfølgerne i Hælene var 
der kun en Vej aaben for Flygtnin- 
gen, lige ud, og i et Øjeblik havde 
han gennemløbet Dalen. 

Foran ham laa Huse. Rundt om- 
kring ham laa Huse. Det var Belle- 
ville By. Men der var kun den samme 
Vej, lige ud, og ligeud løb han, saa 
hurtig Benene kunde bære. 

Forude dukkede det dunkle Omrids 
frem af Belleville Torv, og i vildt Løb 
satte han midt ind over Torvet, med 
hele den raabende Skare efter sig — 

— Holdt! kaldte en Tordenrøst lige 
bag ved ham; men John ænsede saa 
lidt den som alle de andre Raab og 
Eder fra den hujende Stimmel. Saa 
rungede der et Bøsseskud, og med et 
Hvin styrlede Flygtningen paa sit An- 
sigt forover, kun et Par Skridt fra 
den gamle Post. 

— Slagtersvenden fra den store 
Butik paa Belleville Torv var den 
nærmeste af Forfølgerne, og han 
kastede sig ned over Flygtningen og 
greb ham med alle ti Fingre om Hal- 
sen. 

— Han er min ! — raabte Farme- 
ren, der havde affyret Skuddet, og 
greb Slagteren ved Trøjekraven, som 
for at slide ham væk fra Flygtningen : 
— Jeg skød ham ! — 

— Jeg greb ham ! — raabte Slagte- 
ren, idet han løsnede Taget med sin 
ene Haand og slog bagud efter Far- 
merens fremstrakte Arme. 

— Han er min ! Jeg skød ham ! — 
raabte Farmeren igen. 

— Han er min! Jeg greb ham! 
svarede Slagteren i samme Aande- 
dræt. 

— Han er min ! — tordnede Farme- 
ren og sled atter i Slagterens Trøje 
med begge Hænder : — Giv Slip ! Slip 



ham ! Lad ham gaa, eller jeg knuser 
dit Hoved med Kolben ! Det var mig, 
der skød ! Fangen er min ! Jeg vil ha* 
ham ... I 

Med Albuer og Fødder skubbede 
Slagteren rasende Farmeren tilbage. 
Saa sprang han op, rivende den ud- 
mattede Fange med sig, ved et vold- 
somt Tag i hans Trøje. 

— Din eller min, raabte han, idet 
han slap Fangen med den ene Haand, 
sted en Skedekniv ud af sit Belte og 
huggede vildt efter Farmeren. 

Med en rasende Ed sprang Farme- 
ren tilbage og løftede Kolben over sit 
Hoved til et vældigt Slag, men idet- 
samme var Stimlen imellem dem og 
skubbede dem hver til sin Side. 

Nogle holdt fast paa Farmeren, an- 
dre paa Slagteren, og alle raabte de i 
Munden paa hverandre. De to Mod- 
standere truede og skældte ad hinan- 
den og sled og vred sig for al komme 
løs og fare sammen igen, men intet 
Sekund slap Slagteren sit Greb med 
den ene Haand om Flygtningens Hals. 
Johns Øjne stod stive, hele hans Krop 
rystede og skælvede. Blodet drev 
ham ned ad Kinderne og dryppede 
fra Mundvige og Hage over hans 
biodsølede, flængede Fængselsuni- 
form. 

— Fangen er Slagterens ! — raabte 
en af dem, der holdt fast paa denne r 
— Slagter, Fangen er din ! — 

— Aa Snak ! — raabte en anden 
ovre fra Farmerens Side — Det var 
jo Farmeren der skød ! Havde han 
ikke skudt, hvad saa? Saa havde 
Flygtningen vel nu været over alle 
Bjærge I Fangen er Farmerens ! — 
Han er din ! 

— Se her ! — raabte den første, idet 
han sprang op paa Vandtruget og 
slog med Pegefingren paa Meddelel- 
sen : — Læs, læs selv ! — „SexHun- 
drede Dollars udloves for 
Paagribelsen" — Der staar P a a- 
gribelsen! Paagribe 1* sent' 
Hvem paagreb ham? — Det gjorde 
Du, Slagter ! 

Og Du ! — vedblev han, 

staaende paa Vandtruget og truende 
med knyttet Næve ad Farmeren: — 
Gaa Du kun, her er ingenting for 
Dig at gøre I — Men husk saa til en 
anden Gang, Du, at naar en Mand 
kommer hjem fra sit Arbejde, træt og 
søvnig efter en lang Dags Slid, og 
han tror, han kan skraa en Genvej 
over din Brakmark, der alligevel lig- 
ger ubenyttet hen, saa behøver Du 
ikke at pudse dine store Køtere i Hæ- 
lene paa ham I — Slagter, Fangen er 
din! — 

— Slaas om ham I — raabte et Par 
unge Mænd i Stimlen : — Slip dem og 
lad dem slaas om ham ! Slip, slip ! 
Hvad holder I paa dem for? — 

— Klyng ham op i Postetræet! 
kom det fra en anden Kant : — Hvad 
staar I alle der og kævles om? Hvad 

% Mening er der i, at Staten skål betale 
sex Hundrede Dollars af vore Penge 
for at faa ham tilbage igen? Hvorfor 
skal Farmeren ha 1 Pengene? Hvorfor 
skal Slagteren ha' dem ? Hvorfor skal 
Staten blive ved med at føde og klæde 
ham? Klyng ham op ! Er han maaske 
bedre værd? Et Reb! Hvem har et 
Reb ? Lad os faa et Reb ! 

— Et Reb ! Et Reb ! — raabtes der 
fra alle Sider — 

— Fangen er min ! Jeg skød ham ! 
— lød Farmerens Røst ind imellem. 

— Han er min ! Jeg greb ham ! I 
har ingen Ret til at lynche ham! — 



søgte Slagteren at komme til Orde; 
men ingen hørte mere efter de to. 

— Et Reb! Et Reb! — raabte de 
alle og trippede søgende omkring sig 
selv. 

Saa kom der et gammelt Tøjr fly- 
vende ind over Stimlen. Hvor det 
kom fra, vidste ingen; men alle Arme 
greb efter Rebet, en halv Snes Hæn- 
der lagde Løkken og kastede den om 
Fangens Hals. 

Oppe under Toppen af Postetræet 
hang allerede en Mand og klamrede 
sig fast med Albuer og Knær : 

— Lang mig Rebet herop ! — raabte 
hån, og en halv Snes Hænder rakte 
Enden af Rebet op mod Manden, 
medens Resten sled og skubbede den 
saa pludselig dødsdømte Flygtning 
hen under Posten. 

— Han er min, jeg skød ham ! — 
Jeg greb ham ! søgte Farmeren og 
Slagteren at overdøve den hujende 
Hob. 

— Hal til ! raabte Manden paa Po- 
sten, og fra alle Sider greb Hænder 
efter Rebet, alle vilde være med til at 
fuldbyrde Dommen, og længere og 
længere gled John Simpson med 
Ryggen op ad Pos te træet. 

De sang, medens de klyngede ham 
til Vejrs. 

Bellevilles ellers saa fredelige og 
godmodige Befolkning sang med 
skingrende Stemmer den gamle raa . 
Lynchevise fra Tredserne 

En eneste Skat 

Af Marcus Rubin. 



Vi har i Danmark som i andre 
Lande en Mangfoldighed af Skatter og 
Afgifter, til Stat og Kommune, direk- 
te og indirekte Skatter, paa Person og 
Ting, paa Omsætning, paa ydede Tje- 
nester, med Finansformaai og med 
andre Formaal for Øje, efter alle- 



haande Principer og med Rod i 
ailehaande Teorier, af mere eller 
mindre nationalt eller internationalt 
Udspring, ny og gamle Skatter, af 
tvivlsom Retfærdighed og utvivlsom 
Uretfærdighed. Hvad om vi havde en 
eneste Skat? Blev den ikke bedre, ret- 



379 — 



Digitized by 



Google 



Marcus Rubin 



færdigere, mere praktikabel? Fysio- 
kraterne vilde i det attende Aarhun- 
drede have en „impdt unique" paa 
Nettoudbyttet af Jorden ; fejle Forud- 
sætninger bragte her fejle Slutninger. 
En Særbeskatning af Jordrenten — 
ud fra helt andre Synspunkter — har 
i vor Tid Talsmænd og Tilhængere, 
men i hvert Fald véd ingen, hvor 
langt denne Skat vilde række. Der- 
imod har vi jo i fuld Gang en anden 
Skat, Skatten paa Indkomst og For- 
mue, og den synes ganske vel skikket 
til en Prøvelse af, hvordan en saadan 
eneste Skat vilde forme sig. Thi og- 
saa for den populære Betragtning 
rammer denne Skat rimeligt, den fat- 
tige betaler lidt, den rige meget, den 
usikre Indtægt betaler mindre end 
den sikre, og vil man gøre Skatten 
progressiv, kommer den, der har hun- 
drede Tusind, ikke blot til at betale 
hundrede Gange saameget søm den, 
der har tusind, men maaske to hun- 
drede Gange eller derover, fordi han 
saa endda har langt mere tilovers ti! 
at leve af end hin. Lad os da i det 
følgende gøre en Prøve med denne 
Skat, der foruden andre Fordele har 
den overmaade praktiske, at den frem- 
byder Materiale til at foretage Under- 
søgelsen. 

Femte Rafekke, Litra E, Nr. 4 af 
„Statistisk Tabelværk", udgivet i 1906 
af Statens Statistiske Bureau, inde- 
holder en Oversigt over Danmarks 
„Indkomst- og Formueforhold efter 
Skatteansættelsen for Skatteaaret 19(M 
— 05." Det er altsaa Ansættelsen til 
Statsskatten, der er lagt til Grund. 
Materialet var det officielle, afgivet 
fra de forskellige Skattekredse, og 
Bearbejdelsen er foretagen med van- 
lig Omsigt og Grundighed. Hvad Ma- 
terialets Beskaffenhed angaar, er det 



saa godt og saa daarligt, som Borger- 
ne og Ligningsmyndighederne har 
bragt det til Verden; Vilje og Indsigt 
har næppe overalt været paa Højde 
med de ideelle Krav, men nogen Kri- 
tik heraf, baade i Almindelighed og 
i Forbindelse med et Forsøg paa en 
Udjævning af Fejlene — hvad der til 
anden Benyttelse kunde være nød- 
vendig — , kan der her ses bort fra 
overfor Undersøgelsens summariske 
Karakter. 

Bearbejdelsen supplerer (i Indled- 
ningen) det positivt foreliggende Ma- 
teriale, hidrørende fra de skattean- 
satte, med nogle kalkulerede Data 
for de ikke ansatte. Dette Supplement 
hviler selvfølgelig paa usikkert Grund- 
lag, men Tabelværket har Ret i med 
denne „punkterede" Linje at fuldende ' 
Billedet, der ellers vilde virke vildle- 
dende, og jeg følger det. Endvidere 
er Tabelværkets Inddeling af Ind- 
komsterne i det væsentlige den samme 
som selve Lovens, og nogen videre 
Detail har altsaa selvfølgelig ogsaa 
jeg været udelukket fra. Men jeg har 
maattet foretage endel Interpolationer 
til Udskillelse af „Foreningers og Sel- 
skabers" Indkomster og til Fordeling 
af Formuerne paa Indkomstgrupper- 
ne; jeg svarer imidlertid for, at disse 
vil findes acceptable, og at Fejlmulig- 
hederne paa intet Punkt kan forvan- 
ske Resultaterne. 

— De danske Skatter og Afgifter af 
alle Arter og i videste Forstand samt 
baade til Stat og Kommuner udgjor- 
de aarlig i de seneste Finansaarethun- 
drede nogle og tredive Million Kro- 
ner. Hvis Danmark altsaa en Dag 
overvinder en Stormagt og kan faa 
den til at betale os fem Milliarder 
Francs, vil Renten heraf saare rige- 
ligt være i Stand til indtil videre at 

gøre Borgerne totalt skattefri; da 
Chancen herfor ikke er nærliggende, 
prøver vi i det følgende paa, hvorle- 



des Skattebeløbet kan komme ud ved 
Hjælp af en progressiv Indkomst- og 
Formueskat. 



Nr. 

1. 

2. 

3. 

4. 

5. 

6. 

7. 

8. 

9. 
10. 
11. 
12. 
13. 
14. 
15. 
16. 
17. 



a. Aarlig Indkomst, b. Personantal. 



Under 800 Kr. 

800- 1,000 - 

1,200 - 

1,500 - 

2,000 - 

3,000 - 

4,000 - 

6,000 - 

8,000 - 

10,000 - 



1,000- 

1,200- 

l,ft00— 

2,000— 

3,000- 

4,000- 

6,000— 

8,000- 

10,000— 15,000 
15,000- 20,000 
20,000— 30,000 
30,000— 40,000 
40,000— 50,000 
50,000—100,000 
100,000 ogderover 



773,680 

77,731 

72,214 

55,411 

44,780 

32,719 

11,679 

0,773 

3,768 

1,862 

2,111 

809 

710 

269 

186 

191 

83 



Tabel A. . 

c. Indt 
Beløb. 
MUl.Kr. 
355 
68 
77 
73 
75 
77 
40 
47 
26 
16 
26 
14 
17 

9 

6 
12 
16 



d. Form. 

Beløb. 

Mill.Kr. 
522 
236 
229 
296 
415 
521 
272 
323 
206 
144 
259 
153 
197 
117 
83 
180 
256 



e. Indkomit- f. For 


•katteproc. skatte 


8 


0,32 


9 


0^6 


10 


0,40 


11 


0,44 


12 


0,48 


13 


0,52 


14 


0,56 


15 


0,60 


16 . 


0,64 


17 


0,68 


18 


0,72 


19 


0,76 


20 


0,80 


21 


0,84 


22 


0,88 


23 


0,92 


24 


0,96 



- g. Samlet h. Dennes 
;. Skat. Procaflndk. 
MUl.Kr. 



30,U7 
6,97 
8,62 
9,33 
10,99 
12,72 
7,12 
8,99 
5,48 
3,70 
6,54 
3,82 
4,98 
2,87 
2,05 
4,42 
6,30 



8,5 
10,3 
11,2 
12,8 
H,7 
16,5 
17,8 
19,1 
21,1 
23,1 
25,2 
27,3 
29,3 
31,9 
34,2 
36,8 
39,4 



Lebe- 
Nr. 



3 

4 

5 

6 

7 

8 

9 

10 

11 

12 

13 

14 

15 

16 

17 



Tilsammen 1,087,926 954 4,409 11,46 0,58 134,97 14,15 



Det første Tal i Kolonne b, 773,680, 
angiver det hele Antal voksne Perso- 
ner (over 18 Aar) i Danmark, indbe- 
fattet Skatteyderne (paa Landet og 
i Købstæderne) med en Indkomst af 
under 800 Kr., men fraregnet alle 
andre Skatteydere og fraregnet gifte 
Kvinder. Man har altsaa, som oven- 
for nævnt, i det væsentlige maattet 
kalkulere en Indtægt og en Formue 
for det nævnte Personantal, en Kalku- 
lation med Hensyn til hvis Enkelthe- 
der jeg henviser til Tabelværket. 

Skalaen for Indkomstskatten (Kolon- 
ne e) er, som man ser, progressiv, gaa- 
ende fra 8 til 24, og Skalaen for For- 
mueskatten (Kolonne f) er anlagt saa- 
ledes, at enhver betaler samme Procent 
af 4 Procent af sin Formue som af sin 
Indkomst. Den, der har en Ind- 
komst af 1000—1200 Kr., betaler 10 
pCt. af denne, og ejer han desuden en 
Formue paa 5000 Kr., hvoraf 4 pCt. 
Rente jo udgør 200 Kr., betaler han 10 
pCt. heraf, d. e. 0,40 pCt. af Kapita- 



len, lig 20 Kr. Formueskatten stiger 
altsaa fra ca. £ til ca. i Procent af 
Formuen; Stigningen retter sig ikke 
efter Formuens Størrelse, men efter 
Størrelsen af den Indkomst, den er 
forbundet med; man kan jo have en 
ikke helt ubetydelig Formue (en til- 
sikret Kapital, en mindre Landejen- 
dom) og dog en forholdsvis ringe 
Indkomst, og Indkomsthaveren stil- 
les da bedre ved den her anvend- 
te Skala, end om han yderligere 
belastedes gennem en selvstændig 
Progressionsskala for Formuen. — 
Formelt set gaar Skatteskalaen, for- 
staaet som den samlede Skats Forhold 
til Indkomsten, fra 8 pCt. (under 800 
Kr. Indkomst, uden Formue) til 48 
pCt. (100,000 Kr. eller derover, hvor 
hele Indkomsten hidrører fra en 25 
Gange saa stor Formue). I Gennem- 
snit gaar Skalaen, som det ses af Ko- 
lonne h, fra 8,5 til 39,4 pCt. af Ind- 
komsten. 
Til mere konkret Belysning af, 

hvorledes denne Skatteskala vil virke, 
vælger jeg de fem Skatteklasser Løbe- 
Nr. 1—5—9—13 og 17. Vi faar da føl- 
gende Oversigt: 

Tabel B. 

Gennemsnit!. 
Person- GennemanitL Genneminitl. samlet Skat af 
•Antal Indkomst Formue. Indk. og Formue 

Kr. Kr. Kr. 

1. 773,680 459 672 39 

5. 44,780 1,675 9,2&8 246 

9. 3,768 6,900 54,671 1,456 

13. 710 23,944 277,465 7,015 

17. 83 192,775 3,084,337 75,952 

Det maa først bemærkes, at de for- 
holdsvis store Formuebeløb sammen 
med Mellemindtægterne i væsentlig 
Grad hidrører fra Landboernes Jord- 
eje, overfor hvilke der staar beskedne 
(eller i hvert Fald beskedent opgivne) 
Indkomster; Beløbene angiver ikke, 
at de paagældende i tilsvarende Grad 
er „Kapitalister 41 . Med Hensyn til 
Skatteydelsen er det vanskeligt at sige, 
hvor meget det vil genere en Skatte- 
borger med 459 Kr. om Aaret at betale 
kontant 39 Kr., saa at han kun be- 
holder de 420 Kr. ubeskaarne tilbage, 
men det er sikkert, at den, der sid- 
der med 24,000 Kr. om Aaret og skal af 
med 30 pCt. deraf i kontante Skatter, 
vil mene, at han maa lægge sit Liv 
om, og den, der har 200,000 Kr. aar- 
lig, og skal af med 40 pCt. vil, uagtet 
han beholder 120,000 Kr. tilbage, føle 
det som en Plyndring; han vil ikke 
tale om „Socialisme", men om „Kom- 
munisme". Den Skala, jeg har opstil- 
let, er naturligvis en blandt tusinde af 
dem, der kan udregnes, og til virke- 
ligt Brug skulde den, selv med samme 
Grundlinier, udarbejdes langt finere ; 
men som den er, synes den mig dog 
ganske god at faa Forstand af. Naar 
samtlige indirekte Skatter og Afgifter 
til Stat og Kommune forsvandt, er det 
kun i sin Orden, at enhver, der blot 



har et nødtørftigt Livsophold, betaler 
Skat — thi saa vidt muligt bør ingen 
være blot nydende overfor Samfundet, 
ogsaa eller netop af demokratiske 
Grunde — , og at dette ikke heiler kan 
undværes viser selve Tabel A, thi 
uagtet Skatteydere med fra 10,000 Kr. 
og derover er ansat til en gennem- 
snitlig Skat af 25 til 40 pCt. af deres 
Indkomst, udgør den samlede Skat, 
de derved yder, ikke mere end Skat- 
ten fra den Del af Befolkningen, der 
har under 800 Kr. Indkomst (30,98 
mod 30,07 Million) ! Der er nok store 
Indkomster og store Formuer her- 
hjemme — om end ikke internationalt 
maalt, saa i Forhold til de smaa 
Indkomster og de smaa Formuer — , 
men Antallet af Indehavere er dog saa 
ringe, at der skal grumme meget 
til for at faa store Penge til det offent- 
lige ud deraf. De 4309 Skatteydere 
med fra 10,000 Kroners aarlig Ind- 
tægt har en samlet aarlig Indkomst 
af netop 100 Million Kr. Berøver vi 
dem henved en Tredjedel heraf, bli- 
ver der endda over tre Fjerdedele af 
Skatter og Afgifter til det offentlige 
tilbage, som skal. dækkes af den øv- 
rige Befolkning. 

For at det imidlertid ikke skal siges, 
at jeg har opstillet en Skala, der nød- 
vendigvis maa virke skræmmende, 
skal jeg, paa Grundlag af Tabel A, an- 
føre en anden moderatere. Lad os 
gaa ud fra, at nederste Skatteklasse 
betaler 10 pCt. af Indkomsten, og at 
Procenten derefter stiger med 1 for 
hver Skatteklasse, saa at Skatteydere 
med fra 8—10,000 Kroners aarlig Ind- 
komst betaler 19 pCt. Derefter be- 
taler Skatteydere med 10,000 Kr. eller 
derover aarlig 20 pCt. Endelig betales 
af al Formue 2 pro mille. 

Man faar derefter følgen de Oversigt : 

Aarlig 1 Indkomst. 



Lebe-Nr. 

1. Under 

2. 800- 

3. 1,000- 

4. 1,200- 
6. 1,*00- 

6. 2,0K) - 

7. 3,000- 

8. 4,000- 

9. 6,000- 

10. 8,000- 10,000 

11. 10,000- 15,000 ~ 

12. 15,000- 20,000 - 

13. 20000- 30,000 - 

14. 30,000— 40,000 - 

15. 40,000— 50.000 - 

16. 50,000-100,000 - 

17. 100,000 Kr. og derover 



800 Kr. 

1,000 - 

1,200 - 

1,500 - 

2,000 - 

3,00J - 

4,000 - 

6,000 - 

8,000 - 



. Skataflndk. c. 
MUK Kr. 

35,50 

7,48 

9,24 

9,49 
1050 
11,55 

6,40 

7,99 

4,68 

3,04 

5,20 

2,80 

3,40 

1,80 

1,20 

2,40 

3,20 



Skat af Formue 
MUL Kr. 
1,04 
0,47 

0,46 
0,59 
0,«1 
1,04 
054 
0,65 
0,43 
0,29 
0,52 
0,31 
0,39 
0,23 
0,17 
0,36 
(»,51 



d. Tilsammen 
Mill. Kr. 

36,54 

7,95 

9,70 
10,08 
11,31 
12,59 

6,94 

8,64 

5,11 

3,33 

5,72 

3,11 

3,79 

2,<© 

1,37 

2,76 

3,71 



e. D. e. i Procent 

af aarL Indkomst. Lebe-Nr. 



10,3 


1 


11,7 


2 


12,6 


3 


13,8 


4 


15,1 


5 


16,4 


6 


17,3 


7 


18,3 


8 


19,7 


9 


20,8 


10 


22,0 


11 


22,2 


12 


22,3 


13 


22,6 


14 


22,8 


15 


23,0 


16 


23,2 


17 



Tilsammen 125,87 

Forskydningen bestaar i, at i Tabel 
A gik Skatteprocentskalaen fra 8,5 til 
39,4 pCt., her fra 10,3 til 23,2 pCt., og 
den hidrører fra, dels at Indkomst- 
skatteprocenterne her er sat fra 10 til 
20 mod ovenfor fra 8 til 24, dels at 
Formueskatten her er gjort ensartet 
og overalt er V« Procent, medens den 
ovenfor voksede med Indkomsten og 
steg fra ca. i til ca. 1 Procent. De 
135 Mill. Kr. i Tabel A fremkom 
ved en Indkomstskat af 109 Million 
og en Formueskat af 26 Million, 
her faar vi en Indkomstskat paa 
126 Million og en Formueskat paa 
9 Million. De fem første Skatteklas- 
ser betaler mere efter G end efter A, 
alle de følgende betaler mindre, og 
navnlig gælder dette des højere, man 
kommer op, fordi der ingen Progres- 
sion er i Indkomstskatteprocenten 
efter 10,000 Kr., saa at Stigningen 
fra 22,0 til 23,2 hidrører fra, at For- 
mueindkomst, der jo giver et Tillæg 
til Skatten, spiller en stigende Rolle 
med den stigende Indkomst. 

De fire nederste Klassers Skattepro- 
cent er, trods Forhøjelsen, under Gen- 
nemsnitsprocenten, der er lidt over 14 
— samtlige Skatter og Afgifter udgør 



8,81 



134,68 



14,12 



en Syvendedel af samtlige Indkomster 
— , alle de andre over. Øverste Skatte- 
klasse, Skatteydere med 100,000 Kr. 
og derover, har en dobbelt saa høj 
Procent som Skatteydere med 800 — 
1000 Kr. Tænker man sig hele neder- 
ste Skatteklasse fjærnet, alle, der kun 
har en Indkomst paa under 800 Kr., 
fri for al Skat, maatte samtlige øvrige 
Skatteprocenter forøges med f, saale- 
des at Skalaen fra 800 Kr. og op- 
efter i Stedet for at gaa fra li£ 
til 23 gik fra 16 til 32 Procent. 
Vilde man i Stedet for den Forøgelse 
for de fem første Skatteklasser, der har 
fundet Sted fra Tabel A til Tabel C, i 
sidstnævnte nedsætte Procenterne for 
disse Klasser f. Eks. med en Fjerde- 
del, maatte man forøge den for alle de 
øvrige Klasser med en Trediedel. Som 
Skalaen er nu, medfører Afvigelsen 
fra Tabel A bl. a. den Virkning, at 
en Skatteyder i nederste Skatteklasse 
kommer til at betale ca. 8 Kr. mere i 
Skat aarlig, en Skatteyder i øverste 
ca. 32,000 Kr. mindre; agitatorisk ud- 
trykt vilde det hedde, at 4000 fattige 
har maattet tage Byrden paa sig fra 
1 rig Men foretrækker man Tabel 
A, vilde man fra modsat Side for- 



— 383 — 



Digitized by 



Google 



Marcus Rubin 



kynde, at i Stedet for at lægge en ube- 
tydelig Afgift paa Almenheden, valgte 
man Proskription af de velstillede. 

Den sidst anførte Skala rammer for- 
saavidt maaske bedre de virkelige 
Forhold end den først anførte, som 
man vistnok maa gaa ud fra, at har 
Indkomsten naaet en vis Højde, 
vokser Skatteydeiserne efter det be- 
staaende System maaske nok propor- 
tionalt, men næppe progressivt. Der- 
næst ser selve de Skattebeløb, man 
faar ud for de forskellige Skatteklas- 
ser, delvis ret plausible ud. Der skal 
betales følgende gennemsnitlige Skat 
i nedenstaaende fem Skatteklasser: 

Tabel D. 

Paa Gran dl. 

af Tabel A. PaaGrnndl. 

(jfr. Tabel B) af Tabel C. 

Kr. Kr. 

1. (Under 800 Kr.) 39 47 ' 

5. (1,500-2,000 Kr.) 246 253 

9. (6,000-8,000 Kr.) 1,456 1,359 

13. (20,000— 30,000 Kr.) 7,016 5,340 

17. (100,000 Kr. og derov.) 75,952 44,723 



En Opgørelse af, hvorledes den nu- 
værende Skattebyrde Landet over for- 
deler sig paa de forskellige Samfunds- 
eller Indkomstklasser, foreligger ikke 
og vil være overmaade vanskelig, for 
de indirekte Skatters Vedkommende 
umulig at foretage nogenlunde paali- 
deligt. Aller vanskeligst vil den maa- 
ske forme sig tor de største Indkom- 
sters Vedkommende, da man her in- 
tetsomhelst Holdepunkt har for det 
aarlige Forbrug, medens dette dog i 
nogen Grad er Tilfældet for Smaa- og 
Mellemindkomsternes Vedkommende. 
Men jeg finder intet paa Forhaand 
uantageligt i, at en Mand med en 
Indtægt af henved 200,000 Kr. og en 
Formue paa noget over 3 Mill. Kr. be- 
taler 45,000 Kr. aarlig i Skat. Tvært- 
imod. Billigst vil han slippe, hvis han 
udelukkende har sit Ophold i Køben- 



havn. Han vil da i personlige Skatter til 
Stat og Kommune (Indkomst- og For- 
mueskat) betale henved 12,000 Kr. og 
i Ejendomsskatter og Skat af Aktieud- 
bytter til Stat og Kommune maaske 
3000 Kr. ; han kan have arvet hele 
Formuen efter sin Fader, og man 
kan da beregne Afgiften efter Arveaf- 
giftsforslaget — der er jo Tale om 
fremtidige Skatteforhold — , eller han 
kan have arvet efter en fjern Slægt- 
ning, og man kan beregne efter den 
bestaaende Lovgivning o. s. fr. ; da 
Minimum vil være 1 Procent, Maksi- 
mum ca. 15, vælger jeg Middeltallet 
mellem disse og tænker mig den halve 
Formue arvet, hvad der giver 4 pCt. 
af den hele. Regnes heraf igen 4 pCt. 
aarlig Rente, faas ca 5000 Kr. Vi er 
herved oppe paa 20,000 Kr. Jeg har 
ikke taget Skifteafgifter o. i. med, 
men tænker man sig Formuen pro- 
portionalt, i Forhold til al Formue, del- 
tage i Statens Indtægter af Stempel- 
og Sportelafgifter m. v., Indkomsten 
proportionalt, i Forhold til al Ind- 
komst, deltage i Kommunens in- 
direkte Afgifter (af Belysningsmono- 
polet m. v.) og fremfor alt i de stats- 
lige Forbrugsafgifter, kommer man 
op paa andre 20,000 Kr., et Beløb 
spredte Enkeltundersøgelser viser 
kan have nogen Sandsynlighed for 
sig. Saa kommer den Part, der falder 
paa Skatteborgeren fra de næringsdri- 
vendes Belysnings- og Ejendomsskat- 
ter m. v., saa at der sikkert uden Be- 
svær lader sig konstruere et Skatte- 
beløb af 45,000 Kr. Anses nogle af 
disse Poster for altfor højt beregnede, 
maa det erindres, at Skatteyderen, 
som sagt., er stillet gunstigst ved at 
forudsættes at have stadigt Ophold i 
København ; er det en tilsvarende stor 
Jordegodsbesidder, vil hans kommu- 

nåle Skatter — til Sogn og- Amt, paa 
fast Ejendom og i Formue- og Lej- 
lighedsskat — let komme til at 
andrage over 10,000 Kroner aarlig 
mere end i København. Men no- 
get mere eller mindre har jo i 
denne Sammenhæng ingen Vægt. 
Meningen har kun været, dels at min- 
de om de forskellige Skatteformer, 
under hvilke de bestaaende Skatter 
fordeler sig, og som man altsaa alle 
maa tage i Betragtning, hvis en virke- 
lig Undersøgelse skulde foretages, dels 
at opløse de 45,000 Kr. i sine Faktorer 
for at vise, at Tallet ingenlunde er 
urimeligt som mulig nuværende Skat- 
tebyrde for en Gennemsnits-Skatte- 
yder af øverste Indkomstklasse. At 
fordybe mig videre i Spørgsmaalet 
for denne eller for de andre Skatte- 
yderes Vedkommende, har jeg ikke 
her Lejlighed til. 

Men lad os altsaa tænke os en Skala 
begyndende med 10 pCt. af Indkom- 
ster paa under 800 Kr. og uden For- 
mue og endende med 25 pCt. for Ind- 
komster paa 10,000 Kr. og derover, 
udelukkende hidrørende fra Formue 
— en Skala, der efter Gennemsnits- 
indtægterne og Gennemsnitsformuer- 
ne i Skatteklasserne altsaa gaar fral0,3 
til 23,2 pCt. — , og lad os gaa ud fra, at 
de Skattebeløb, som herved udkom, vir- 
kelig nogenlunde svarede til de nuvæ- 
rende, vilde det saa være ønskeligt, 
at en saadan Indkomst- og Formue- 
skat indførtes, og alle andre Skatter 
og Afgifter fjernedes ? Jeg forudsætter 
herved, at hele Beløbet indkom til Sta- 
ten, som derefter fordelte til Kommu- 
nerne, hvad der efter forud vedtagne 
Principer tilkom dem — , en Fordeling, 
der iøvrigt vilde rejse Problemer af 
stor Rækkevidde og baade teoretisk og 
praktisk yderst vanskelige at løse. 



Hvis man vilde drøfte det nysnævnte 
Spørgsmaal indgaaende, maatte man 
jo først klare sig, hvad en Skats 
Formaai er: at dække det offent- 
liges løbende Behov, som dette hi- 
storisk har udviklet sig, og som 
det jævnt kontinuerligt frembyder 
sig, elier at bruge Skatten til en 
Udjævning af Indkomsterne og For- 
muerne, thi i sidstnævnte Tilfælde 
synes unægtelig Indkomst- og For- 
mueskatten at være det probateste 
Middel, og Grænsen for dens Anven- 
delse bliver da kun den gamle Forsig- 
tighedsnorm : ikke at fare saa vold- 
som frem, at Kapitalopsparingen 
standses, at den Høne slagtes, der 
skal lægge Æggene. Men selv om man 
ikke vil gaa saa dybt ind paa det prin- 
cipielle Spørgsmaal, maa man i hvert 
Fald være klar over, at Ønsket om, at 
Udgifterne til saadanne offentlige For- 
anstaltninger, der særlig kan betrag- 
tes som „Enkelttjenester", fornemme- 
lig skal dækkes af dem, der i særlig 
Grad har Nytte af dem, ikke kan 
ske Fyldest ved en udelukkende Ind- 
komst- og Formueskat. Endvidere 
maa man være paa det rene med, at 
selv om en Skala som den ovenstaa- 
ende accepteredes idag til Dagens Ud- 
gifter, vilde man endog ved Udgifter- 
nes normale Stigning ud over en nor- 
mal Indtægtsstigning hurtig nødes til 
at stille sig det Spørgsmaal, om Skatte- 
forøgelsen bør ske proportionalt, eller 
om man mener at have udtømt de ne- 
derste Klassers Kræfter og derfor kun 
vil forøge de øverste Klassers Skat, 
eller hvilken anden Vej man vil gaa. 
Det ses let, at hvilke Meninger om 
Skat efter „Nytte" eller efter „Evne 44 , 
om Udfindeisen af „Evnen 44 , om Skat- 
tens Formaai etc, der end er fremme 
og i indbyrdes Strid, vil denne blive 

mangefold bitrere, hvor alt er sat ind 
paa ét Kort — den enkelte og eneste 
Skat — , end hvor der kun er Tale om 
noget partielt, en delvis Anvendelse af 
en Skatteform. 

En Indkomst- og Formueskat som 
Hovedskat maa endvidere se bort fra 
det Pormaal for de indirekte Skatter, 
der f. Eks. ligger i Toldbeskyttelsen. 
Fra et rent liberalistisk Standpunkt er 
her ingen Vanskelighed; der er jo 
imidlertid nu engang mere end én 
Mening om Sagen, men de afvigende 
Meninger kunde ikke faa praktisk 
Raaderum. Det samme vilde gælde 
Paaligningen af Skatter for at hæmme 
dette elier hint Forbrug — sikkert en 
Misforstaaelse af, hvad en Skat 
kan eller bør anvendes til — men 
Sagen var i hvert Fald paa For- 
haand udelukket fra at komme i Be- 
tragtning. I samme Situation vilde 
man befinde sig overfor særlige Skat- 
ter for at komme Storbesiddelse af 
Jord, Storhandel, Storspekulation m. 
m. tillivs o. s. fr. 

Vil dernæst en Indkomst- og For- 
mueskat som Skatternes Skat kunne 
udredes? Hvad vil en Mand med 500 
Kr. i aarlig Indkomst sige til at er- 
lægge en Krone ugentlig i Skat, en 
Mand med 7000 Kr. til kontant at af- 
give 1400 Kr. aarlig, hvad vil alle de 
øvrige Skatteydere sige til lignende 
Udskrivninger? Man kan henvise til 
det Hjælpemiddel, at Skatten kan op- 
kiæves saa hyppigt, i saa smaa Por- 
tioner, at Smerterne fordeles, mærkes 
mindre. Men man glemme ikke, at 
ved de indirekte Skatter mærkes de 
slet ikke, thi man ser intet til dem, 
naar man køber Varen. Om sligt er 
demoraliserende, er et Spørgsmaal for 
sig — der har jo ogsaa været Protest 
mod let Bedøvelse for fødende Kvin- 



der, de skal netop „føde med Smer- 
te" — ; at det er behageligere eod 
de stadige Skattetryk og kontante 
Henlæggelser til Skatten, er utvivl- 
somt. Dette Forhold, der „kun" er af 
ren praktisk Art, kan endog være af- 
gørende. En direkte Skat af den her 
omhandlede Højde vilde sætte Fog- 
derne Landet over i Gang hver Time 
paa Dagen, Eksekutionsforretninger- 
nes Antal vilde naa en svimlende 
Højde — , og det offentlige vilde miste 
en maaske ikke uvæsentlig Del af sine 
Indtægter. 

I Sammenhæng hermed maa det 
huskes, at Grundlaget for Skatten 
maa være Selvangivelser i Forbin- 
delse med Kontrol. Men jo højere en 
Skat det drejer sig om, des større vil 
Fristelsen være til at „regne fejlt" — 
rent bortset fra den Vanskelighed det 
ved mange Indkomster virkelig er at 
regne rigtigt — og des mere utaaleligt 
indgaaende og indgribende maa saa til 
den anden Side Kontrollen være. 
Faste Indkomster o. 1. vil være pris- 
givne, nogle Samfundsklasser faar 
Lempelser paa andres Bekostning, og 
den Trøst, at de andre Skattor 
maaske vil udligne dette Forhold, 
foreligger ikke. Derimod er den Skat, 
der er indbefattet i Forbrugsudgiften, 
ikke til at undgaa, netop medmindre 
man undgaar Udgiften og saaledes 
legitimt unddrager sig det Skattepaa- 
læg, der er knyttet til den. 

Overfor mange metodiske Fordele 
ved en enkelt Skat, overfor det let 
overskuelige og forholdsvis rationelle 
Grundlag, der kan gives en Indkomst- 
og Formueskat, overfor Fjærnelsen af 
de mange delvis skjulte — villede eller 
ikke villede — Uretfærdigheder ved 
Forbrugs- og andre indirekte Skatter, 



— 386 — 



Digitized by 



Google 



En eneste Skat 



skabes der saaledes ved en alt opslu- 
gende Indkomst- og Formueskat ny 
skrigende Uretfærdigheder gennem 
<lens praktiske Gennemførelse, der- 
næst Føleisen af et uhyre Skattetryk, 
ligesom endelig en saadan Skats For- 
udsætning, hvis den ikke skal synes 
helt utaalelig, maa være, at én sejrrig 
Teori med Hensyn til Skattepaalignin- 
gens Formaal og med Hensyn til den 
Maade, hvorpaa dette Formaal gen- 
nem selve Beskatningen skal realise- 
res, har erobret alt Folket. 

En eneste Skat, en Indkomst- og 
Formueskat erstattende alle andre, 
tror jeg derfor ikke har nogen Fremtid 
for sig, saa langt Nutidens Blik rækker. 



Men dette udelukker ikke en gradvis 
Reformering af det bestaaende Skatte- 
system, og for den, som har den Op- 
fattelse, at, alle Hensyn tagne, en pro- 
gressiv Indkomst- og Formueskat dog 
indeholder flest af. de Momenter, vor 
Tids fremskredne Anskuelser anser 
for de rette, maa denne Skat natur- 
ligvis være en Art Ledestjærne for den 
Retning, Reformerne skal følge. 
— Med dette for Øje turde en Under- 
søgelse som den her meddelte, der 
bl. a. har haft til Formaal skematisk at 
paavise den formelt mulige Ord- 
ning af en saadan Totalskat, maaske 
kunne vække ret nyttige Tanker til 
Overvejelser pro et contra. 



■♦+♦■ 



Vore Arkiver. 

Af Aage Fbiis. 



For mindre end em. Menneskealder si- 
•den var Gehejmearkivet endnu 
en høj ærværdig Institution, der laa 
f jærnt fra alf ar Vej, og i den offentlige 
Mening var omgivet med en vis Hem- 
melighedsfuldhedens Mystik. Rigets og 
Kongehusets Hemmeligheder var da 
vist dets værdifuldeste Indhold, men- 
te man. Kun meget faa fandt Vej der- 
til, selv for Historikerne var Arbejde 
dér forbunden med en Del Vanske- 
lighed, en Mængde Akter var ganske 
utilgængelige, og egentlig ansaas det 
ior en utidig og hæsblæsende Nysgær- 
righed at forlange Arkivalier, der ikke 
var mindst et Hundredaar gamle. 

A. D. Jørgensens Virksomhed 
som Rigsarkivar efter 1883 blev epoke- 
gørende for vort Arkivvæsen. Under 
ham skete en Nyopbygning af hele det 
danske Arkivvæsen. De tre Provins- 
arkiver oprettedes og samlede inden 
for deres Mure de lokale Embedsarki- 
ver, der hidtil havde været aldeles 
upaaagtede. En Centralisation af det 



samlede Arkivvæsen og en organisk 
Omordning af Gehejmearkivet, der 
fra nu fik Navn af Rigsarkivet, blev 
tilvejebragt med Støtte af daværende 
Kultusminister Scavenius. Lettet Ad- 
gangstilladelse til Arkiverne og til 
Akter og Breve fra det 19. Aarhundre- 
de, bedre Arbejdsvilkaar for de Besø- 
gende, forøget Personale og mere mo- 
derne Ordningsprincipper, dette og 
meget andet bragte det allerede i A. 
D. Jørgensens Tid frem i Folks Be- 
vidsthed, at Rigsarkivet saavel som 
Provinsarkiverne var Institutioner, der 
ikke blot var tilgængelige for arbejden- 
de Historikere, baade for de egentlige 
Fagmænd og for dem der mere lejlig- 
hedsvis sysler med enkelte Opgaver, 
men ogsaa rummede et historisk Mate- 
riale, der var af Betydning for mange 
praktiske borgerlige Forhold. Gennem 
sin anden Afdeling, der rummer Cen- 
traladministrationens Akter fra 1660 
til Nutiden, og benyttes af Ministeri- 
erne under det daglige Arbejde, staar 

Rigsarkivet i organisk Forbindelse 
med det levende Liv. Til Provinsar- 
kiverne, der optog de lokale Amts-, 
Bispe-, Provste-, Præste-, Herreds- og 
Købstadsarkiver, søgte en voksende 
Strøm af Mennesker, der til Brug i 
Familieanliggender og Retssager hav- 
deBrug for historiske Oplysninger, der 
her hundrede Gange lettere stilledes 
dem til Raadighed, end naar de møj- 
sommelig skulde opledes rundt om i 
Landet. 

A. D. Jørgensen døde i 1898 efter 
at have grundlagt det moderne danske 
Arkivvæsen. Hans Efterfølger blev 

C. F. B r i c k a, der nærmest kun be- 
varede Stillingen, som den var ved A. 

D. Jørgensens Død. Men da han gik 
bort i Efteraaret 1903, udnævntes da- 
værende Herredsfoged, Dr. jur. V. A. 
Secher til Rigsarkivar og blev fra 
mange Sider hilst med betydelige For- 
ventninger. 

Før Dr. Secher gik ud som Herreds- 
foged havde han i en lang Aarrække 
virket i Rigsarkivet og i det sjælland- 
ske Provinsarkiv ; han var bekendt som 
den mest alsidig uddannede, og den 
mest energiske af alle danske Arkiv- 
mænd. Man haabede derfor, at hans 
Virksomhed som Rigsarkivar vilde be- 
tyde en Genoptagelse af det indre sy- 
stematiske Organisations- og Ordnings- 
arbejde, der under nye Former kunde 
føre A. D. Jørgensens Ny skabning af 
det danske Arkivvæsen videre paa de 
Punkter, hvor A. D. Jørgensens kraf- 
tige, men noget ensidige Initiativ var 
kommen til kort. 

Et Indblik i det Arbejde, der i de 
forløbne tre Aar dels er udført, dels 
er planlagt under Rigsarkivar Sechers 
Styrelse, faar man af det i Efteraaret 
udkomne Hefte „M eddelelser 
frådet danske Rigsarkiv". 
Det er en Fortsættelse af tidligere 
Meddelelser om Rigsarki- 
vet, men som den lille Ændring i Tit- 
len antyder, skal de ny Meddelelser 
ikke blot berette om Arkiverne, men 
tillige udvikle sig til et Slags dansk 



Tidsskrift for Arkivvæsen og behandle 
arkivfaglige Spørgsmaal, der vanske- 
lig finder Plads i andre danske Tids- 
skrifter, men som har Betydning for 
Arkivembedsmændenes faglige Uddan- 
nelse og for mange af dem, der benyt- 
ter Arkiverne til videnskabelig eller 
praktisk Brug. De ny Meddelelser 
skal give fyldige Oplysninger om Ar- 
kivarbejder, Arkivtilvækst og Arkiv- 
indhold og ikke indskrænke sig til at 
behandle Rigsarkivet og de tre Pro- 
vinsarkiver, der vil ogsaa findes Oplys- 
ninger om andre offentlige eller private- 
Arkiver, Inventarielister og deslige. 

Denne ny Plan er fortræffelig, men 
medens det foreliggende Hefte kun in- 
deholder et enkelt Bidrag om alminde- 
lige Arkivspørgsmaal — et Foredrage 
om Organisationen af Arkivvæsenet i 
Norden, som Dr. Secher i 1905 holdt 
paa et tysk Arkivarmøde — saa viser 
den egentlige Aarsberetning, hvor 
bred en Basis der nu er lagt for Ar- 
bejdet i de danske Arkiver. 

Ogsaa et større Publikum bør vide,, 
i hvilken Grad vor^ Arkivvæsen udvik- 
ler sig i en ubureaukratisk og praktisk 
Aand. 

Først og fremmest lægger man Mær- 
ke til, hvor stærkt Provinsarkiverne i 
de senere Aar træder frem ved Siden 
af Hovedarkivet, efterhaanden som de- 
naar at optage og ordne alle de smaa 
Administrationsarkiver, der før laa 
spredt rundt i Landet. Til Vejledning- 
for Publikum bringes der nu Forteg- 
nelser saavel over Tilvæksten, som over 
Ordningsarbejderne, og det paapeges, 
ved en Række praktiske Eksempler, 
hvilken Betydning den systematiske 
Arkivordning har saavel for Admini- 
strationen, som for Privatfolk, særlig 
nu, da Provinsarkiv og Rigsarkiv mere 
og mere kommer til at udgøre et sy- 
stematisk samarbejdende organisk 
Hele. Nu, da Akter og Protokoller,, 
der før laa spredte ved forskellige Em- 
beder, er samlede i fire Arkiver, kan et 
Personale, der er inde i Administratio- 
nens Former, udstyret med historiske- 

Kundskaber og vel skolet til Eftersøg- 
ninger, i kort Tid bringe Sager paa det 
rene, som det før var umuligt at klare 
uden vidtløftig Korrespondance og som 
det ofte vilde være ganske umuligt at 
oplyse uden Arkivernes Fortegnelser 
og andre Hjælpemidler. Provinsarki- 
vernes Arbejde for det store Publikum 
tiltager derfor fra Aar til Aar ; de bli- 
ver for en stor Del Ekspeditionskon- 
torer som andre saadanne under Admi- 
nistrationen, og den Virksomhed som 
Hjælper ved videnskabelige Undersø- 
gelser, som de fleste vel endnu anser 
for Hovedsagen for et Arkiv, bliver 
kun en Side af den daglige Beskæfti- 
gelse. Nye Love griber ind og frem- 
kalder nyt Arbejde; i Viborg Provins- 
arkiv har saaledes Loven om Navne- 
forandring ladet Antallet af en enkelt 
Art Ekspeditioner stige fra 188 i 1904 
til 5361 i 1905. 

Dr. Secher har et klart Blik for, 
hvilken overordentlig Betydning Pro- 
vinsarkiverne vil faa i vort Arkivvæ- 
sen og paa forskellig Maade drager han 
dem frem til Ligestilling med Hoved- 
arkivet i København. Meget instruk- 
tivt og ikke uden den for ham ejen- 
dommelige Skarphed påaviser han iøv- 
rigt, hvilke falske Forestillinger der 
endnu hersker om Arkiverne saavel 
hos Embedsmænd, som hos Private. 
Arkiverne er ikke Steder hvor Akter- 
ne skal gemmes alene for ikke at gaa 
tabt, men ligesaameget for lettere at 
kunne benyttes til Oplysning. Ganske 
forkert er den modsatte Tankegang, 
der ofte lader Embedsmænd modsæt- 
te si«? Afleveringen af store, uordnede 
og daarlig opbevarede Lokalarkiver i 
den naive Tanke, at de dermed selv vil 
være afskaarne fra fremtidig at be- 
nytte dem. 

Igennem alt, hvad Dr. Secher med- 
deler om disse Forhold, møder man en 
gennemtænkt, praktisk og hensigts- 
mæssig Udvikling af Principper, der 
vel var fremme hos A. D. Jørgensen, 
men ikke blev gennemført i hans se- 
nere Aar. 



Et lignende Indtryk faar man af 
hvad der meddeles om det Organisa- 
tions- og Ordningsarbejde, der siden 
1903 er foregaaet i Rigsarkivet under 
Rigsarkivarens egen Ledelse, og den 
foreliggende Redegørelse har dobbelt 
Interesse, naar man af personlig Erfa- 
ring ved, at Arbejderne ikke bliver paa 
Papiret, men udføres i Virkeligheden. 
Adskilligt kan jo endnu kun være paa- • 
begyndt, men paa flere Punkter er der 
dog allerede haandgribelige Resulta- 
ter. 

Et af Dr. Sechers Principper er, at 
Rigsarkivet, hvis Hovedmasse af Ar- 
kivalier stammer fra Embedsarki- 
ver af den forskelligste Art, saa vidt 
muligt skal ordnes efter de Principper, 
der gjaldt for deres oprindelige Ord- 
ning under den Administrationsgren, 
af hvis Virksomhed de lidt efter lidt 
er vokset frem. Paa dette Princip er 
der i Rigsarkivet i Tidens Løb ofte 
gjort Brud, praktisk-historiske og per- 
sonal historiske Hensyn har undertiden 
vilkaarlig brudt de gamle Rammer, 
og ofte er der f. Eks. gennem Døds- 
boer eller Samlinger af fremragende 
Statsmænds efterladte Papirer erhver- 
vet en Mængde Arkivalier, som ved 
en Opløsning kunde indpasses i de na- 
turlige Rammer, hvorfra de ofte, 
efter ældre Tiders Sædvane, med 
Urette er f jærnede. 

Paa dette Omraade gaar Rigsarki- 
varen meget energisk frem, og vil gen- 
nemføre det saakaldte Proveniensprin- 
cip saa konsekvent som vel mulig. 

Naar Dr. Secher lejlighedsvis frem- 
hæver, at Arkivvæsenets Hovedopgave 
er af ren administrativ Natur og kal- 
der Arkivets Opgaver overfor Historie- 
forskningen for Biopgaver, da antydes 
der herved en saa stærk Reaktion mod 
de Synspunkter, der hidtil har været 
de raadende, at det er forklarligt, at 
man fra historisk Side er bleven noget 
ængstelig. Dog vil denne Frygt sik- 
kert vise sig ugrundet. At det danske 
Rigsarkiv der, i alt Fald efter 1660, 
er et overvejende administrativt Arkiv, 

ordnes efter Proveniensprincippet, det 
vil ganske vist tvinge Historikerne 
til at sætte sig grundig ind i Admini- 
strationens Historie og Forretnings- 
gang, men har de først gjort 
dette, da færdes de under deres 
Arbejde utvivlsomt paa langt sik- 
rere Veje end om andre ofte højst 
omtvistelige Principper har været 
Grundlaget for Arkivordningen. Naar 
Arkivpersonalets Arbejde for en stor 
Del indrettes paa at tilvejebringe de 
Oplysninger, der i bestemte Sager 
kræves af Administrationen, da vil 
dette, hvad man under sit daglige hi- 
storiske Arkivarbejde har rig Lejlig- 
hed til at erfare, i Virkeligheden ogsaa 
lette Arbejdet for Historikerne. Kun 
vil der overfor de store Omordnings- 
arbejder, være Anledning til stærkt at 
fremhæve Nødvendigheden af, at der 
fremtidig i langt højere Grad end tid- 
ligere ved Flytning af Akter eller 
Breve fra en Afdeling til en anden 
geres sikre, klare og lettilgængelige 
Henvisninger, saaledes at Sagerne kan 
findes efter de gamle Signaturer lige 
saa let som efter de ny. Ellers foraar- 
sages der ærgerlig Besvær og Tids- 
spilde. 

Det ny Ordningsarbejde efter Prove- 
niensprincippet har under Dr. Secher 
allerede paa flere Punkter bragt ud- 
mærkede Resultater. Kun et Eksem- 
pel, hvor jeg har personlig Erfaring, 
skal her nævnes. Det gælder den gen- 
nemgribende Ordning, der har fundet 
Sted af de Arkivalier i Rigsarkivet, 
der vedrører de Landsdele, der blev af- 
staaet 1864. Efter Wienfreden blev 
— først i Halvfjerserne — Hovedmas- 
sen af de slesvig-holstenske Arkivalier 
afleverede til Statsarkivet i Slesvig, 
men hvad der forblev i København — 
væsentlig henhørende til det gamle 
tyske Kancelli og det tyske Rentekam- 
mer — henlaa i Rigsarkivet i en næsten 
utilgængelig Tilstand, uden ordentlige 
Registraturer og uden at det var mu- 
ligt at faa at vide, hvad der fandtes 
eller ikke fandtes i Arkivet. 



Rigsarkivarens Meddelelse om den 
nu paabegyndte Nyordning viser hvor- 
ledes der med praktisk Sans og arkiv- 
teknisk Forstaaelse forholdsvis hurtig 
er raadet Bod herpaa. Forskellige Oird- 
ningsforsøg var forløbet utilfredsstil- 
lende, da Dr. Secher bl. a. i Statsar- 
kivet i Slesvig satte sig nøje ind i de 
gamle Departementers Forretnings- 
gang og i de oprindelige Registratur- 
ers Indretning. Derved lykkedes det 
hurtigt at tilvejebringe en Ordning, 
som gør det muligt at arbejde med 
Aktmasser, der før var uigennemtræn- 
geligt Vildnis. 

Øjensynlig er der efter V. A. Se- 
chers Overtagelse af Rigsarkivarstil- 
lingen kommen ny og stærk Udvikling 
i vort Arkivvæsen. Et livlig, alsidig 
Initiativ, en stærk og myndig Vilje, 
en kraftig Haand gør sig gældende. 
Gennem Rigsarkivarens interesserede 
Forbindelse med Udlandets, særlig 
Tysklands Arkivvæsen, tilføres der ny 
Impulser; en demokratisk Interesse 
for at drage Arkiverne ned paa 
Jorden og overalt hvor det er mu- 
ligt gøre dem nyttebringende for det 
store Publikum, ledsages af en Stræ- 
ben efter at hæve Arkivvæsenet op til 
et saa fuldkomment Standpunkt paa 
ethvert Omraade som muligt. Skønt 
det ikke direkte siges noget Steds i 
Meddelelserne, skinner det paa 
mange Punkter igennem, at den nu- 
værende Rigsarkivar føler sig i bestemt 
Modsætningsforhold til de tidligere 
Ledelsesprincipper. Dette kan læses 
mellem Linjerne i den iøvrigt meget 
hensynsfuldt skrevne og i Hovedtræk- 
kene sikkert træffende Karakteristik af 
C. F. BTicka. Og det gælder ikke 
mindre, hvor Talen bliver om A. D. 
Jørgensens Virksomhed. 

Bortset fra de personlige Momenter, 
der her kan spille ind — Dr. Secher 
er jo en meget udpræget Personlighed 
— saa turde det være sikkert, at den 
nuværende Rigsarkivar har ikke min- 
dre betydningsfulde Opgaver at løse 



—'390 — 



Digitized by 



Google 



Vore Arkiver 



indenfor Arkivvæsenet end dem, der i 
sin Tid tilfaldt A. D. Jørgensen. 

Mest iøjnefaldende er det Krav, der 
i dette Øjeblik er rejst fra Rigsarkivets 
Side til Begering og Rigsdag om en 
ny Bygning. 

Kravet om et nyt Rigsarkiv 
er meget gammelt, ogsaa i A. D. Jør- 
gensens Tid var det fremme, thi de Vil- 
kaar, hvorunder Rigsarkivet arbejder, 
og under hvilke de uvurderlige Skatte, 
hvorpaa Danmarks Statshistorie hvi- 
ler, opbevares, har længe været ufor- 
svarlige og er Aar for Aar bleven det 
i højere Grad eftersom Arkivets Ind- 
hold forøgedes. Den Uklarhed, der har 
hersket med Hensyn til Bygningsfor- 
holdene paa Slotsholmen har imidler- 
tid stillet Sagen i Bero, indtil nu da 
det kongelige Bibliothek er flyttet fra 
sin gamle Bygning over i den ny. 

Rigsarkivet er, som det vil vides til 
Huse dels i et Par Etager af Kancelli- 
bygningen, dels i Christian IV. s Pro- 
vianthus mellem Kancellibygningen 
og Generalstaben, og endelig i den 
korte Forbindelsesbygning (Gehej- 
mearkivet), der ligger mellem Kan- 
cellibygningen og det gamle kon- 
gelige Bibliothek. Det sidste Sted 
er under A. D. Jørgensen indret- 
tet til en nogenlunde god Læsesal og 
andre Administrationslokaler; i Pro- 
vianthuset findes Hovedmassen af Ar- 
kivalierne magasinerede. 

En mere indgaaende Skildring af 
Forholdene i dette sidstnævnte Rum, 
der endnu i Aaret 1906 bruges til Op- 
bevaring af Danmarks Riges vigtig- 
ste Arkivalier, turde bedre end noget 
andet vise, hvorfor der kræves et r.yt 
Rigsarkiv. 

Christian IV. s Provianthus er i sin 
nordlige Del indrettet til Arkivlokaler. 
Nederst findes en hvælvet Stue, der har 
tjent til Viktualiekælder. Rummene 
ovenover har været brugt til Korn- og 
Pakhus. Der findes 1. og 2. Sal, hvor- 
af kun en Del har pudset Loft. Begge 
Etager er udstyret med Reoler til Ar- 
kivalier. DeroveT findes et uhyre Tag- 



rum. Rummet under de i 5 — 6 Alens 
Højde anbragte Hanebjælker er dæk- 
ket med et Loft af upudsede og uplej- 
ede Brædder. Rummets Sider har en 
utæt Bræddebeklædhing mod Tagste- 
nene og f aar kun Lys gennem Tagvin- 
duer. Ogsaa dette Rum er indtaget til 
Arkivlokale. Over Hanebjælkerne er 
indrettet et stort Rum med Reoler til 
Brug for det kongelige Bibliotheks 
Dubletter og over dette Rum og op un- 
der Tagskraaningen er atter et Rum, 
hvor bl. a. findes henlagt Oplag af 
Lov- og Ministerialtidenderne. Byg- 
ningen bestaar altsaa af 3 regulære 
Etager og 3 Etager i Taget. Paa Grund 
af hele Indretningen er det umuligt 
< at opvarme de 5 øverste Etager. Al 
Varme vil straks undvige gennem Lof- 
ternes og Tagets mange Utætheder. 
Paa den anden Side foranlediger disse, 
at Frostluften udefra hurtig trænger 
ind i Huset og at dette straks gennem- 
trænges af Vinterens iskolde Østenvin- 
de, ligesom Støv til alle Aarstider blæ- 
ser ind og gør alle Rum og Arkivalier 
skidne og snavsede paa den mest ube- 
hagelige Maade, og det al Tid under 
blot nogenlunde stærke Regnskyl reg- 
ner ind gennem det utætte Tag. I 
Loftsetagen ere Ministeriernes nyeste 
Sager anbragte, og her maa daglig den 
yngre Del af Arkivpersonalet og tit 
flere af de ældre tilbringe flere Timer 
med Fremtagning af og Anbringelse 
paa Plads af fremlagte Sager, et Ar- 
bejde, som er vokset Aar for Aar efter- 
haanden som de ministerielle Kontorer 
har faaet mindre og mindre Plads til 
Opbevaring af deres nyere Arkivalier. 
I mørke Vinterdage, særlig naar Klok- 
ken bliver 3 — 4 kan her næsten intet 
ses (elektrisk Lys kan ikke indlægges 
mellem det megetTræværk) og her maa 
Personalet i en Temperatur , der jævn- 
lig er under Frysepunktet, slæbe tunge 
Pakker ned ad Stiger fra de alt for 
høje Reoler henimod Tagvinduerne for 
at læse Paaskrifterne, derpaa med val- 
ne og forfrosne Hænder løse de iskolde 
Pakker op og atter binde Snorene til, 

for igen at lægge Pakkerne tilbage. Tit 
maa der foretages længere Undersøgel- 
ser af Brev journaler eller Brevkopibø- 
ger inden Numrene paa de ønskede Sa- 
ger kan findes og i den Tid, Undersø- 
gelsen staar paa, maa Vedkommende 
staa stille, bøjet over et Bord, hvorpaa 
han har lagt den fremtagne, tit under 
Frysepunktet afkølede Bog, fra hvis 
Blade en isnende Luft slaar ham 
imøde. Mens dette Arbejde staar paa,. 
bliver Benene til Knæene stive og fø- 
lelsesløse af Kulde. 

Men det er ikke nok med, at de Ar- 
bejdsforhold, der saaledes bydes Rigs- 
arkivets Assistenter, af hvilke der 
kræves fuld Universitetsuddannelse, 
og af hvilke en Bække har været og 
er fremragende Videnskabsmænd, er 
ganske uforsvarlige, at Opbevarings- 
vilkaarene for Arkivsagerne er de slet- 
test mulige og at Brandfaren i Pro- 
vianthuset er uhyre, men hertil kom- 
mer, at Rummene i lang Tid har væ- 
ret aldeles overfyldte. Rigsarkivarer- 
ne har for længst paatalt dette, og 
Pladsmangel har været Skyld i, at 
Rigsarkivet har maattet skyde en 
Række selvfølgelige Opgaver fra sig. 
Man har maattet magasinere en Mæng- 
de Arkivalier i Provinsarkivet, man 
har maattet nægte at modtage Dele af 
Centraladministrationens Arkiver, der 
efter de gældende Bestemmelser skulde 
afleveres, uagtet de laa under højst 
uheldige Vilkaar. Man har maattet 
afvise større Privatarkiver, kort sagt, 
begrænse Tilvæksten paa fuldkommen 
urimelig Vis. Hvor uforsvarlig denne 
Tilstand er, og hvor pinagtig for en 
energisk, fremadstræbende Arkivledel- 
se, behøver ingen Paa visning. 

Naar man i Rigsarkivet dog nogen- 
lunde har slaaet sig til Ro med den 
gamle Tilstand, har det ligget i, at 
man i lang Tid har haabet, at der vil- 
de blive gjort en Ende derpaa, saa- 
snart det kongelige Bibliothek rykkede 
ud af sin gamle Bygning; thi til den- 
ne knyttede man positive Planer om 
et nyt Rigsarkiv. 



Her skal ikke berøres de forskellige 
Skridt, der i Aarenes Løb er gjort fra 
Rigsarkivets Side for at forberede Op- 
førelsen af en ny Bygning. Kun skal 
det bemærkes, at det for et Par Aar 
siden lykkedes Dr. Secher med Nybyg- 
ning for Øje at faa Kultusministeriet 
til at erhverve et Stykke Grund paral- 
lelt med Provianthuset, hvorpaa Mili- 
tæretaten hidtil havde haft liggende 
nogle gamle Bygninger. Betydnings- 
fuldere er det imidlertid, at der for et 
Aars Tid siden af Dr. Secher blev fo- 
relagt Regeringen en fuldstændig 
Plan til Opførelsen af et nyt Rigsar- 
kiv med Benyttelse af det kongelige 
Bibliotheks gamle Mure og tilpasset 
til det ny kongelige Bibliothek og den 
vedtagne Plan for Christiansborgs 
Genopførelse. 

I dette Øjeblik er denne Plan til 
Overvejelse i Ministerierne. Forhaa- 
bentlig bliver den — uændret eller i 
noget ændret Skikkelse — inden ret 
længe til Virkelighed, og gør en Ende 
paa den uforsvarlige Tilstand, hvori 
Rigsarkivets Indhold henligger. 

Planens Forudsætninger er, at Rigs- 
arkivet rømmer alle sine nuværende 
Lokaler, hvorpaa disse skal overlades 
til ny Kontorer for Centraladministra- 
tionen, der skal have Udvidelser. 
Rigsarkivet flytter derefter ind ved Si- 
den af, der hvor det kongelige Biblio- 
thek nu er rykket ud. Som det ses 
paa vedstaaende Facade af det plan- 
lagte ny Rigsarkiv, vil dette komme 
til at indtage hele den Bygning, 
der begrænser den Side af Kavaller- 
gaftrden, der ligger overfor den Fløj 
af Christiansborg, hvor Rigsdagen 
skal have sin Plads. Facaden er af- 
passet herefter; Stilen svarer til den, 
der vil beherske det ny Christiansborg. 

Af det gamle Bibliothek vil kun 
Murene kunne bruges; det vældige 
gamle Træværk, der udgør Tag, 
Lofter. Gulve og Skillerum i Bi- 
bliotheket. er alt for brandfarligt. 
Bygningens Indmad maa helt bort, 
men Murene er svære og solide og 

indenfor dem kan der indrettes en 
iuldtud moderne Arkivbygning, saale- 
«des som det fremgaar af de foreliggen- 
de detaillerede Planer og Overslag. 
Men Bibliotheksbygningen kan ikke 
alene rumme Arkivalierne og yde 
Plads til fornøden Udvidelse. Derfor 
-er der planlagt foreløbig én, senere — 
•om et Hundredaar — endnu en Fløj, 
der skal bygges ud imod det ny konge- 
lige Bibliothek parallelt med Proviant- 
huset, først paa den allerede erhvervede 
Grund, senere parallelt dermed ovre 
ved Tøjhuset. Disse Tilbygninger vil 
svare nøje til de FJøje, det er paatænkt 
I sin Tid at føre frem fra det ny konge- 



thek ganske fri. Det turde vel desto- 
værre være højst tvivlsomt, om man 
virkelig gør dette, men skulde det ske, 
(Ja maatte der selvfølgelig først findes 
en helt ny Plads til Rigsarkivet, og 
den Plads blev ikke let at finde, da 
Rigsarkivet utvivlsomt aldrig vil 
kunne skilles fra Centraladministra- 
tionens Bygninger. Hvis Tanken om 
en saadan Rydning og fuldkommen 
Omflytning ikke paa en Gang skulde 
vinde uanet Magt, synes det imidler- 
tid, at den foreliggende Plan skaber en 
meget tiltalende Ordning af den kom- 
mende „Rigsdagsgaard" , og bringer 
det mest mulige ud af den gamle Bi- 



Det planlagte ny Rigsarkiv. — Facade mod Kavallérgaarden. 



lige Bibliothek og, i det hele vil det 
eventuelle Rigsarkiv supplere det ny 
Bibliothek og danne en vel afstemt 
JBebyggelse af hele Pladsen. Til den 
Gaard, der begrænses af Arkiv og Bib- 
liothek, skabes der, som det ses paa 
Facaden, Adgang fra „Rigsdagsgaar- 
den" ved en Dobbeltport, fra hvilken 
Arkivets Hovedindgang bliver, medens 
man gennem den gaar frem mod Bib- 
liothekets Hovedportal. 

Der har jo undertiden været Tale 
om, at man for at skabe en stor aaben 
Plads foran den ny Rigsdag vilde 
bringe det store økonomiske Offer at 
sløjfe alle de gamle Bibliotheks Byg- 
ninger og lægge Pladsen mellem Chri- 
stiansborg og det ny kongelige Biblio- 



bliotheksbygning. Skulde man be- 
slutte at gaa en Mellemvej mellem at 
rydde hele Pladsen foran den ny 
Rigsdagsbygning og beholde den nu 
planlagte uhyre indskrænkede Rigs- 
dagsgaard, saa lod der sig vel tænke 
en dertil svarende Ændring i Dr. Se- 
chers Plan. Den gamle Bibliotheks- 
bygning kunde f. Ex. gennembrydes 
paa Midten, Arkivbygninger anbrin- 
ges paa begge Sider af Gennembryd- 
ningen, der skulde ligge lige ud saa- 
vel for Rigsdags- som for Bibliotheks- 
portalen; ned mod Bibliotheket kunde 
der paa begge Sider føres Sidebygnin- 
ger, der kunde forbindes med en lav 
Gang over en Søjlerække. 

Ogsaa med en saadan Mulighed for 

Øje foreligger der Byggeplaner ved 
Rigsarkivarens Initiativ, men det er 
selvfølgelig her ikke Stedet til en nær- 
mere Skildring eller Kritik af disse 
Planer, der er udarbejdede af Arkitek- 
terne LudvigAndersen, der har 
tegnet Facaden, og Thorvald 
Lange, under Samraad med Dr. 
Secher, men Planerne bør paakalde 
almindelig Opmærksomhed for hele 
Spørgsmaalet om Rigsarkivets Frem- 
tid. 

Den tilsvarende store Opgave med 
Hensyn til det kongelige Bibliothek 
er nu omsider bleven løst med store 
Ofre fra Statens Side. Mindst lige saa 



betydningsfuldt for dansk Aandsliv, 
for Landets Administration og for 
Publikums daglige Krav er det, at 
Rigsarkivet faar betryggende og vær- 
dige Vilkaar at virke under. Indtryk- 
ket af, at der i Rigsarkivet for Tiden 
arbejdes anspændt og klogt paa Frem- 
skridt paa alle Omraader, bør bidrage 
til, at Staten snarest muligt indfrier 
de Forpligtelser, den alt for længe har 
ladet uænsede. Nu kan der bygges, 
og det vilde være uforsvarligt — om 
ikke af andre Grunde, saa af Hensyn 
til den uhyre Brandfare og Arkivper- 
sonalets Helbred — at tøve en Dag 
længere end nødvendigt. 



—♦— 



Jødernes Flugt fra Rusland til Amerika. 



I meget stort Tal drager russiske 
Jøder bort fra Rusland. Ogsaa her- 
hjemme har mange af dem søgt Til- 
flugt. Hovedmassen finder dog sit nye 
Hjem i Amerika. Amerikanske Tids- 
skrifter bringer for Tiden talrige Skil- 
dringer af denne ejendommelige Fol- 
kevandring. Efter nogle af disse Ar- 
tikler giver vi her en Beretning derom. 

De Forhold, der driver Ruslands Jø- 
der bort fra deres Land skildres af den 
russiske Professor Reussner om- 
trent saaledes : Den russiske Regering 
stræber at holde Jøderne saa meget som 
muligt afsondrede fra det øvrige Folk. 
Regeringen understøtter derfor om- 
hyggelig de fanatiske Rabbineres Or- 
thodoksi. Den er bange for at der skal 
udsaas kætterske Ideer blandt Jøder- 
ne, at de skal vende sig fra deres Fæd- 
res Tro. For den russiske Jøde er der 
kun to Udveje: at lade sig døbe i den 
hellige russiske orthodokse Kirkes 
Tro eller være strængt orthodoks Jøde. 
Et Tredje gives ikke for en Jøde, der 
foretrækker Rusland for Amerika; 
hvis han prøver derpaa sendes han til 
Sibirien eller i Døden. De jødiske 
Skoler frembyder det sørgeligste Syn; 



uden Lys, Luft eller Bevægelse, i 
snavsede Rum, holdes disse stakkels 
Børn indespærrede af grusomme Sla- 
veopdragere alias Skolelærere, som 
ubarmhjertig indbanker værdiløse 
Kundskaber i dem, sløver deres Aand 
og svækker deres Legeme. De lærer 
ikke deres Modersmaal, heller ikke at 
skrive, Alle, der har gaaet gennem 
denne Skole bærer et tydeligt Præg 
deraf men ikke Præget af Kundskab. 
De gaar ud i Verden, forkrøblede paa 
Legeme og Sjæl, som mærkede Men- 
nesker — ikke som Borgere. 

De bliver med Vilje opdraget saa- 
ledes, for at de skal forblive fremmede, 
landflygtige i deres eget Land, for at 
de ikke skal smelte sammen med det 
russiske Folk. 

Efter de russiske Love har Jøderne 
kun Ret til at leve de bestemte Steder 
i Landet, der bliver dem anvist, d. v. 
s. i Ghettoerne i Byer og Landsbyer; 
det er dem absolut forbudt at leve paa 
Landet. De danner særlige Skatte- 
grupper og bliver tvunget til at be- 
tale svære Skatter, som indkræves af 
ubønhørlige Skatteopkrævere, der vil 
tækkes Regeringen* 

Alt i alt er dog den russiske Rege- 
ring blevet mere liberal siden Nikolai 
I. s Tid. De spæde Børn bliver ikke 
mere revne bort fra Moderens Bryst 
for at blive døbt i den orthodokse rus- 
siske Kirke og for at blive opdragne til 
at blive Zarens Janitscharer. Jøderne 
bliver ikke længere forfulgt paa Grund 
af deres lange Kapper og Tempelkrøl- 
ler eller Jødinderne fordi de bærer 
Paryk, og der udloves ikke mere en 
Pris for døbte Jøder. Og mere endnu, 
Begeringen er yderst glad over at 
kunne tilstaa Jøderne visse Privilegier 
og i visse Tilfælde give dem Adgang 
til Storrusland, Kaukasus, og endog 
Sibirien, Forbrydernes Hjem. Men 
der er en tung Lænke knyttet til disse 
Privilegier; i Følge de russiske Politi- 
love er alle Jøder æreløse, umoralske 
og forbryderiske. Men en eneste 
„Dyd" er nok til at gøre Belv en Jøde 
til en „nyttig" Borger, og som saadan 
har han Frihed til at drage hvorhen, 
han vil. Denne „Dyd" er Penge. 
Dersom en Jøde har Diplom fra en 
højere Skole eller et "Universitet — er- 
hvervet eller købt — har han det Pri- 
vilegium at kunne forlade Ghettoen, 
„Millionernes Fængsel". Selv en jø- 
disk Haandværker maa nedsætte sig 
forskellige Steder i Rusland, men alle 
disse Privilegier maa betales med 
Guld. Den russiske Politilov define- 
rer med raffineret Ondskab de særlige 
Beskæftigelser, som maa tillades Jø- 
derne ikke blot udenfor „Millionernes 
Fængsel", men ogsaa tildels indenfor 
dets Mure. Saaledes tillades det for 
Eksempel kun 3 til 5 pCt. at søge de 
højere Skoler. En Jøde kan ikke blive 
Gaardejer i det russiske Kejserrige; 
han er udelukket fra Bjærgværksar- 
bejde saavel for sig selv som for andre ; 
han kan heller ikke tage Del i Nafta- 
produktionen i Kaukasus. Jødiske 
Haandværkere, der faar Lov til at bo- 
sætte sig udenfor Koloniens Grænser, 
maa kun gøre det paa meget strenge 
Betingelser. De tvinges til at tage 
en meget streng Eksamen ; de er stadig 



under Opsigt af Politiet, som kontrol- 
lerer Frugterne af deres Arbejde, og- 
kun Penge kan frelse dem fra at blive 
opført som „falske Haandværkere" og 
sendt tilbage til Ghettoen. 

Da Jøderne ingen borgerlige Ret- 
tigheder har, er det overflødigt at frem- 
hæve, at de ikke kan blive Statsem- 
bedsmænd, ja selv de Rettigheder, de 
faar ved Hjælp af Penge og Universi- 
tetsdiplomer kan de miste hvad Øje- 
blik, det skal være. Den eneste Maa- 



Orthodoks russisk Jede. 

(Efter Metropolitan Mag&zine). 



de, hvorpaa en Jøde kan sikre sig Ret- 
tigheder for bestandig i Rusland er 
Daaben. 

Naar den russiske Regering kalder 
paa sine Borgere til Opfyldelse af de- 
res Pligter, hvoraf den første er at be- 
tale de Skatter, der kræves til at op- 
retholde Despotismen, glemmer den 
ikke Jøderne. Da vises der Jøderne 
en særlig Opmærksomhed ved at man 
beder dem betale en særlig Skat — 
„Jødeskatten" . Jøderne bliver ogsaa 

foretrukne naar den store Blod-Skat 
opkræves — naar det kræves, at men- 
neskelige Væsener skal ofre deres Liv 
ior Zaren. 

Mere end 30,000 Jøder nar givet de- 
Tes Liv og deres Helbred for at frelse 
det mongolske Territorium, hvor det i 
Fredstid er dem strengt forbudt at le- 
ve. Tusender af jødiske Læger forlod 
Hustruer og Børn og fulgte Opfordrin- 
gen til at hjælpe de saarede Soldater 
under Krigen. De jødiske Læger gør 
Tjeneste, ikke alene i Krigstid, men 
ogsaa under store Epidemier i de pol- 
ske Distrikter, i Sibirien og i Trans- 
Kaukasien. 

Jøden behøves til Tider som Soldat, 
som Haandværker, som Læge, og naar 
som helst han behøves, bliver han med 
Magt taget til sin Post. Men næppe 
er han bleven undværlig, før han bli- 
ver kastet ud og sendes tilbage til de 
foragtede Pariaer i Ghettoen. Politiet 
jog de jødiske Læger bort fra Port Ar- 
thur, da Epidemien ikke længere hær- 
gede i Ussuria. Bliver en jødisk 
Haandværker syg, saa han ikke kan 
arbejde, bliver hanB Værksted lukket. 
Og saa lyder Parolen : „Væk med den 
Hund! han skal ikke forpeste det hel- 
lige russiske Rige". 

I 1891 kom der Ordre til at drive 
Jøderne bort fra Moskva, og hverken 
syge eller døende — end ikke fødende 
Kvinder blev skaanet. Det er forbudt 
Jøder at bruge Kur ved Sanatorierne 
i Krim, i Tatta og ved Badestederne 
i Kaukasus. Fornylig blev Jødinder, 
der boede i Petersborg jaget bort, fordi 
deres Mænd var bortrejst paa 24 Timer. 
Naar en jødisk Haandværker døjr, bli- 
ver straks hele Familjen jaget bort. 

Men Rusland er begyndt at vaagne. 
Revolutionen vil komme, ja den er der 
allerede. Den store Masse af Proleta- 
rer har rejst sig. Zemst værnes Med- 
lemmer, Professorerne ved Universite- 
terne, Repræsentanter for alle frie og 
liberale Institutioner har forenet sig 
om et fælles Formaal. Paa et Øjeblik 
er en demokratisk Presse skabt. Partier 



har dannet sig, Foreninger har orga- 
niseret sig. Man har rakt de under- 
trykte Jøder en venlig" Haand, Paria- 
erne har fundet Brødre, det Øjeblik, 
da 6 Millioner Mennesker skal frigøres 
staar for Haanden. Men Selvophol- 
delsesinstinktet faar den russiske Re- 
gering til at bruge alle Midler for at 
standse den store Bevægelse. Den har 
derfor appelleret til den nationale Fø- 
lelse og med de sorteste Løgne søgt as 
brændemærke Jøderne som Forrædere 
mod deres Land. Raabet om Forræ- 
deri lød over hele Rusland; det blev 
forkyndt i Kirkerne af de russiske Præ- 
ster, i Skolerne af loyale Russere, paa 
Gaderne af Politiet, i Pressen af For- 
fattere, der var købt ved russisk Guld, 
i Værkstederne af Spioner og Agenter. 
„Jøderne har for 18 Millioner Rubler 
solgt Ruslands Ære og Sikkerhed til 
Japan; de har foraarsaget den revolu- 
tionære Bevægelse for at skjule deres 
Bedrageri; de lægger Haand paa den 
hellige orthodokse Kirke for at van- 
ære den; de undergraver Landets finan- 
cielle Kredit i Udlandet; de har gjort 
Oprør mod den hellige Zar og hans tro 
Undersaatter, de har fordærvet Stu- 
denterne og Pressen; de pønser paa 
Ruslands Undergang, de og Studen- 
terne lægger Planer til at tage Jorden 
fra alle russiske Landmænd og gøre 
dem til deres Slaver. Slaa Jøderne 
ned! Slaa Jøderne ned!" 

Men der er ikke længere nogen Mu- 
lighed for at dæmme op for den jødiske 
Revolutionsbevægelse. De gaar nu i 
sluttede Rækker med det røde Flag i 
Spidsen. Og sammen med dem gaar de 
andre undertrykte Racer og de synger 
Arbejdernes Marseillaise; de gaar frem 
for at storme Tyranniets Fæstning og 
de støttes af jødisk Kapital. Men endnu 
søger Regeringen at forhale Revolu- 
tionen ved frygtelige Myrderier. Aa- 
benlyst hjulpet af Politiet og Militæ- 
ret og med Tilladelse fra de øverste 
Myndigheder begyndte en vild Røver- 
bande sit Mordværk. Jøderne blev ud- 
plyndrede og nedsænkede i den dybe- 

ste Fattigdom; Børn blev slaæt til 
Krøblinger eller fik Hjærnen slaaet i 
Stykker; unge og gamle blev slaaet 
ned uden Medlidenhed. Disse vilde 
Dyr blev endnu mere tøjlesløse og ube- 
herskede ved en gratis Udskænkning 
af Spiritus fra Regeringens Behold- 
ninger. 

I 1891 paabegyndte man i Rusland 
som ofte før, en systematisk Jødefor- 
følgelse i stor Stil. Dette skete — cg 



Overenskomst i Berlin. Den tyske Ko- 
mité organiserede Grænsekomitéer ved 
Østprøjsens og Sibiriens Grænser med 
Underkomitéer forskellige Steder. 
Grænsekomitéerne undersøgte alle 
Emigranterne i Overensstemmelse med 
de strenge Instrukser fra den ameri- 
kanske Komité om ikke at lade nogen 
slippe igennem, som ikke opfyldte „De 
forenede Stater" s Indvandringslove. 
De der ikke opfyldte Betingelserne, 
blev sendt tilbage til Rusland ; de, der 



En Jødefamiljes Opholdssted efter Myrderierneli Kishineff. 



det sker altid — for at fremmede Re- 
geringers Opmærksomhed skal bortle- 
des fra et eller andet Ondt, som russisk 
Diplomati eller Bureaukrati har for. 
Forfølgelsen var ved denne Lejlighed 
af en saadan Karakter, at andre Lande 
blev nødte til at tage Forholdsregler 
for at beskytte sig imod Strømmen af 
Emigranter. 

I Tyskland dannedes en „Tysk Cen- 
tralkomite for russiske Jøder". Lig- 
nende Komiteer dannedes i andre Lan- 
de, og det kom til en international 



passerede den første Komité, blev 
sendt til den næste Grænsekomité, 
hvor de igen blev undersøgte og sendt 
til Depotet for Emigranter i Charlot- 
tenburg og derpaa ført videre til Ru- 
heleben nær ved Berlin. Emigranter- 
ne blev da sendt enten til Hamburg 
eller til Bremen for at gaa med Damp- 
skib til Amerika. 

Den amerikanske Komité modtog 
derfor en Klasse af Emigranter, som 
paa enhver Maade opfyldte de Betin- 
gelser, der stilledes til dem. De for- 

blev i New York længe nok til at væn- 
ne sig til de nye Forhold og de blev 
derpaa af den amerikanske Komité 
sendt til forskellige Steder i de for- 
ennede Stater. 

Men er der siden 1891 gaaet en sta- 
dig Strøm af jødiske Udvandrere mod 
Vest, saa er denne efter de sidste Myr- 
derier blevet talrigere end nogensinde. 
England og Tyskland er Hovedvejene, 
ad hvilken de russiske Jøder søger mod 
Frihedens Land — Amerika. Jøderne 
i de to Lande er blevet nødt til at 
tage et dybt Greb i deres Lommer for 
at hjælpe deres ulykkelige Brødre. 

Tilstrømningen blev saa stor baade 
i Tyskland og England, at Autorite- 
terne blev alarmerede og søgte et Mid- 
del til at frigøre sig for de Tilrejsende. 
I England forberedte man en „Alien 
Bill", som skulde virke paa lignende 
Maade, som den amerikanske Chinese 
Exclusion Aet. I Tyskland indførte 
man en Pasvisitation, som praktisk talt 
udelukkede alle, der ikke ønskede at 
lade den russiske Begering være vi- 
dende om deres Bevægelser. Men 
største Delen af Flygtningene ulejli- 
gede ikke Grænsekontorerne med Pas- 
undersøgelser ; de bestak Kosakkerne 
ved Grænsen for at f aa Lov til at pas- 
sere „om Hjørnet", eller de undlod 
denne Formalitet og „stjal sig om 
Hjørnet" eller de fremviste ameri- 
kanske Pas ved den russiske Grænse 
og fik Lov til at slippe igennem. Disse 
Pas var i mange Tilfælde erhvervet 
ved forfalskede Naturalisationspapirer 
og sendt til Rusland af Folk i „De for- 
enede Stater" med Oplysninger og 
Meddelelser skrevet paa Tiddisk. 

En Hovedplads for Udvandringen er 
Hamborg. I Udkanten af Hamborg 
har Hamborg-Amerika-Linjen en ud- 
strakt Grund, hvorpaa der er opført 
mægtige Udvandrerhaller. De er byg- 
get som en uhyre Arena, i hvis Midte 
der er anlagt Haver. Her findes en 
romersk-katolsk Eirke, der altid er 
aaben, samt en protestantisk Kirke. 
Der holdes regelmæssige Gudstjenester 



begge Steder om Søndagen og i den 
katolske Eirke læser Præsten Messe 3 
Gange om Ugen. Kort fra Eirken lig- 
ger Synagogen, hvor Jøderne holder 
Gudstjeneste 3 Gange daglig. Et Fæl- 
leskøkken forefindes. 

Naar Emigranterne ankommer, faar 
de et Bad og deres Klæder og Bagage 
bliver desinficeret • i store Jernbehol- 
dere. Hvis de ikke undervejs har paa- 
draget sig nogen Sygdom, bliver de 
straks henvist til forskellige Værelser 

— eller snarere Senge — (Selskabet 
tager en vis Sum for Enkeltværelser), 
ellers sendes de til Hospitalet. Me- 
dens de venter, enten paa ^Dampskibet 
eller paa at faa en Billet udstedt fra 
det filantropiske Selskab i Hamborg, 
som naturligvis arbejder sammen med 
den tyske Centralkomité, har de Lov til 
at gaa frit omkring, deltage i Spil og 
kan endog faa Drikkevarer udskænket 

— dog kun i passende Mængde. Hver 
Emigrant faar em „Eontrolbillet" , der 
gælder for 16 Dage; han maa beholde 
denne Billet og daglig vise den til Læ- 
gen, som undertegner den. Ved Udle- 
vering af denne Billet faar Emigran- 
ten sin Dampskibsbillet. 

Bag ved Eirken er der en Mur, paa 
hvilken et stort Eort over den vestlige 
Halvkugle er opslaaet. Det studeres 
med megen Interesse af Emigranter at 
alle Nationer. 

I Liverpool, London, Berlin, Ham- 
burg og Rotterdam og andre evro- 
pæiske Byer, er der fuldt af ulykkeli- 
ge Flygtninge, som trygler om at bli- 
ve sendt til Amerika. Man ser dem i 
store elendige Skarer og selv den mest 
medfølende Godgørenhed kan ikke paa 
ubestemt Tid underholde alle dem, der 
hellere vil dø end vende tilbage til 
Rusland, og som dog er ude af Stand 
til at komme om Bord paa Oceandam- 
perne, der skal føre dem til et Land, 
hvor de idetminHste kan begynde 
Kampen for Tilværelsen forfra uden 
Frygt for at blive forarmede eller ned- 
sablede af Zarens Haandlangere. 

Meget ofte nægter Dampskibsselska- 

berne at sælge Billetter til disse Men- 
nesker. Grunden er den, at selv om vel- 
gørende Institutioner betaler for de- 
res Rejse kan Skibene ikke staa sig 
ved at tage dem om Bord, da de ikke 
faar Lov til at gaa i Land i Amerika, 
naar de ikke opfylder Indvandrings- 
betingelserne. Det hænder derfor, at 
Dampskibsselskaberne faar deres Læ- 
ger til at erklære, at Russerne har en 



Hovedmassen af de udvandrede Jøder 
samles. 

I Løbet af 1905 alene kom 105,000 
russiske Jøder dertil, og af dem har 
neppe 5000 forladt Byen igen. Og alle- 
rede i Forvejen var der her en meget 
talrig Jødekoloni. Der findes nu 800, 000 
Jøder i Kolonien. Det er det største 
jødiske Samfund, der nogensinde har 
eksisteret. Selv Jerusalem rummede i 



Jedisk Markedsplads under Manhattan-Broen i New- York. 



eller anden Sygdom, hvorved Skibene 
slipper for de ubehagelige Passagerer. 
Den amerikanske Regering og for- 
skellige Selskaber søger at regulere 
Strømmen noget ved at sende Agenter 
til forskellige Egne af Rusland for at 
agitere imod den stadige Udvandring 
til de østlige Havne i „De forenede Sta- 
ter" og raade dem, der vil udvandre, 
til at gaa til de sydlige og vestlige Dele. 
Men det er alligevel i N e w-Y o r k, at 



sin Glansperiode ikke £ af dette Tal. 
Warschau, den By der tæller de fleste 
Jøder næstefter New- York, har 30,000, 
Lodz 120,000 og Vilna 100,000. I „De 
forenede Stater" tilsammen findes 
1,400,000. Jøderne formerer sig hurti- 
gere end de andre Racer. Tager de til 
i Fremtiden som nu, vil New York om 
10 Aar huse li Million Jøder, lige saa 
meget som hele Philadelphias nuvæ- 
rende Indbyggertal. 

som Stenografer. Gaar man op ad 
Broadway eller gennem Forretnings- 
kvarteret i Fifth Avenue, finder man 
paa Skiltene næsten udelukkende jødi- 
ske Navne. Kommer man ind i det 
store Butikskvarter i Sixth Avenue, 
ser man, at de største Butikker ejes af 
Jøder. Kigger man ind i Operaen 
eller et Theater finder man ikke faa 
Jøder blandt de diamantsmykkede Til- 
skuere, og selv blandt Skuespillerne. 



større end nogen anden Races. I Evne 
til at samle Rigdomme, til at frigøre 
sig for Uvidenhed og Fattigdom, staar 
Irlænderen, Italieneren, Tyskeren, ja 
selv den tyske Jøde, tilbage for den 
russiske og polske. Yi hører altid om 
Ghettoens Fattigdom. Og dog er der 
ingen Del af New- York, der huser saa 
mange rige Mænd. 

Man har Eksempler paa, hvorledes 
en fattig jødisk Haandværker. der er 



Jeder, der sælger varme Kartofler. 



Skuespillere og Skuespillerinder, som 
har faaet deres Opdragelse i Ghettoen, 
samler nu fuldt Hus i Broadway. Un- 
der den sidste Krig henvendte Japan 
sig flere Oange til et stort jødisk Bank- 
hus for at faa Penge. Jøderne er Juri- 
ster, Læger, Lærere; en Jøde fra New 
York sidder i Roosevelts Ministerium. 
Til Trods for de ugunstige Forhold 
hvorunder de russiske Jøder er opvoks- 
ede, gaar de hurtig frem i alle Hense- 
ender, naar de først er kommet til 
Amerika. Deres økonomiske Sans er 



kommen fra Rusland til New York 
uden en Øre i Lommen, har arbejdet 
sig fi;em og nu ejer store Ejendomme 
og Grunde; tit ser man Mænd, der er 
begyndt .som Bissekræmmere, som In- 
dehavere af store Fabrikker. For 50 
Aar siden var Skrædderne i New York 
indfødte Amerikanere; senere Irlæn- 
dere og Tyskere; nu er de Jøder — 
med en ny Tilsætning af Italienere — 
men i Jødernes Haand har denne- 
Branche naaet sin største Udvikling. 
De har skabt hele East-Side om til et 

uhyre Værksted. Det er ingen Til- 
fældighed, at Jøderne har kastet sig 
-særlig over denne Industri; det stem- 
mer med deres Karakter, i hvilke to 
Træk er fremherskende : Vindskibelig- 
hed og Individualitet. — I ingen an- 
den Industri var den russiske Jøde saa- 
ledes overladt til sig selv som i denne. 
I de fleste andre blev han bundet til 
at arbejde et bestemt Antal Timer om 
Dagen, til fast Løn og til Afhængig- 
hed af Fagforeningerne. I Skrædderfa- 
,get var han derimod fuldstændig fri. 
Frihed betød for ham ikke kort Ar- 
l>ejdstid og megen Lediggang, men 
lang Arbejdstid og uafbrudt Arbejde. 
I Stedet for at arbejde paa en Fabrik 
og være underkastet dens Love, arbej- 
dede han i sit eget Hjem saa længe og 
saa stadigt, som det passede ham. 

En Ejendommelighed hos den ind- 
vandrede Jøde er hans ubegrænsede 
Begejstring for Amerika. Jøden ser 
ined Længsel hen til det Øjeblik, da 
lian kan blive naturaliseret. Den 
Hurtighed, hvormed New Yorker Jø- 
den antager Amerikanernes Sæder og 
Levevis staar i stærk Modstrid til den 
Sejghed, hvormed Jøderne andre Ste- 
der beholder deres Racepræg.. Han 



ønsker ikke at blive betragtet som no- 
get for sig, og han gaar til Yderlighe- 
der for at komme til at se ud som en 
Indfødt. Alt hvad der karakteriserer 
Russerne, stryger han. Saaledes har 
han en Mani for at forandre Navne. 
De russiske -sky og -witch kastes gerne 
bort. Levinsky bliver til Levin; Gra- 
fensky bliver til Graf, Kudinosky bli- 
ver til Kudin o. s. v. Og som han for- 
andrer sit Navn, omskaber han sit 
Hjem. Allerede den anden Genera- 
tion søger at faa Forældrene til at 
flytte fra East-Side til andre Kvarte- 
rer; East-Side er Opholdsstedet for de 
nys ankomne og de gamle. Og East 
Side-Skikkene føres ikke med Nord- 
paa. Der ser man ingen Trækvogne, 
ingen Bissekræmmere, Yiddisk høres 
næppe undtagen naar gamle Folk ta- 
ler sammen. De jødiske Kvinder gaar 
ikke barhovede paa Gaden; Kvinder 
og Børn er klædt ganske up-to-date. 

Jøderne deltager ivrig i de politi- 
ske Valg. Men de danner ikke en 
samlet Styrke som Irerne eller Ty- 
skerne. De stemmer mere personligt, 
snart paa den ene Side, snart paa den 
anden. 



-«-*♦■ 



Bibelske Skrifter oversatte a! Edv. Brandes. 

Ved P. O. Ryberg Hansen. 



Mon nogen vilde tro, at man ved en 
ordret Gengivelse af Victor Hugos Di#- 
te — saaledes som en Lærer oversæt- 
ter dem for sine Elever — kunde faa 
det fulde Indtryk af deres Væsen og 
Skønhed ? Og dog giver dette Eksem- 
pel kun et ufuldkomment Begreb om 
^vor almindelige Bibeloversættelses 
Mangler. 

„Og see, de skulle komme hasteli- 
gen og let. Der er ingen Træt eller 
Skrøbelig iblandt dem, ingen slumrer 
^ller sover, Bæltet om deres Lænder 
løsnes ikke, og Ingens Skotvinge søn- 
derrives. Deres Pile er skærpede, og 



alle deres Buer er spændte ; deres He- 
stehove agtes som Plint og deres Hjul 
som Hvirvelvind." 

Saaledes lyder i vor Bibel en Skil- 
dring af et fjendtligt Folks Storm- 
march. Man læse nu det samme Sted 
i Edvard Brandes 1 Gengivelse : 

„og se, det kommer med Hast og II 

uden Snubien eller Hvil 

uden Søvn eller Rast, 

med Vaabenbæltet om Lænden fast; 

og ikke en Skorem paa Vejen brast; 

dets Pile er skæftede, 

ved Buerne hæftede, 

Hestehovene Kisel ligner, 

Vognhjulene som Stormvind hviner." 

Man vil vistnok efter denne Sam- 
menligning indrømme, at Formen ik- 
ke er ligegyldig. Ordene siger jo om- 
trent det samme. Men man faar gen- 
nem Prosateksten aldeles ikke det Bil- 
lede af susende Part, som Originalen 
her saa mesterlig maler. Men ikke 
nok med, at vor Bibeloversættelse er 
ganske stemningsløs — den ligger til- 
med forud for den sidste Menneskeal- 
ders videnskabelige Udvikling og vrim- 
ler derfor af Pejl og Unøjagtigheder. 

Det er da højst fortjenstfuldt, at Dr. 
Brandes har paataget sig det Arbejde 
at oversætte de klassiske Hovedværker 
af det gamle Testamentes Literatur i 
en Porm, der tilfredsstiller baade de 
kunstneriske og videnskabelige Hen- 
syn. Det er et Arbejde, om hvis Møj- 
sommelighed de færreste vistnok gør 
sig en Porestilling. Luther havde nok 
Grund til i Anledning af sin Oversæt- 
telse at minde Læserne om, at der hav- 
de ligget mange Sten og Blokke 
dér, hvor man nu gik som paa et 
høvlet Bræt; „da wir haben mtlssen 
schwitzen und uns angstigen, ehe 
denn wir solche Wacken und KlOtze 
aus dem Wege råumten." Luther 
tænker vel især paa de mange dunkle 
Steder. Men for den, der ikke blot vil 
slet og ret oversætte, men ogsaa saa 
vidt mulig bevare Originalens Duft, 
kommer dertil andre Vanskeligheder. 

Det hebraiske Sprog er gennemgaa- 
ende langt knappere i sin Udtryks- 
maade end vort. Et Par Eksempler: 
„Han ventede Retsind — og sé det blev 
Letsind — Han ventede Lov — og sé 
det blev Rov. Dette Vers, i hvilket Dr. 
B. med megen Kunst har efterlignet 
Tekstens Ordspil, lyder jo meget kort, 
men der er dog brugt dobbelt saa 
mange Ord som i Originalen. „Hvo, 
som udøser Menneskens Blod, ved 
Mennesket skal hans Blod udøses," 
saaledes gengiver vor Bibel et gam- 
melt Retssprog, der paa hebraisk ly- 
der: 

schofék dam ha* adam 
ba' adam damo jischafék. 



De samme tre Ord (dam, Blod — 
adam, Menneske — schafak, udgyde) 
i hver Verslinie som det fyndigste Ud- 
tryk for, at der gøres med Morderen 
nøjagtig det, han selv har øvet. En- 
hver Oversættelse maa synes udflyden- 
de overfor denne Lapidarstil. 

Endelig er den hebraiske Poesis Vir- 
kemidler ganske forskellige fra vore. 
Dens Rytmik er os for en st.or Del 
ukendt. Hvad der især kendetegner 
en Tekst som poetisk er Leddenes Pa- 
rallelisme, en Art Tankerim (Himlene 
fortæller Guds Ære — Den udstrakte 
Befæstning forkynder hans Hænders 
Gerning). Begrænser Oversætteren sig 
til at efterligne dette, vil han overfor 
Nutidslæsere næppe opnaa at markere 
Teksten som Poesi. Dr. B. anvender 
derfor Rim og Rytme, dog med megen 
Frihed. Rytmen nærmer sig ofte til 
Prosaens Gangart, Rimet er stundom 
en blot Assonans omtrent som i vor 
Folkedigtning eller i vore Ordsprog. 
En Oversættelse af denne Art maa na- 
turligvis altid blive en Slags friere Ef- 
terdigtning. Beundringsværdigt er det 
dog, i hvilken Grad Dr. B. har vidst 
at forene Troskab mod Teksten med 
de kunstneriske Hensyn. 

To Bøger har allerede tidligere fo- 
religget som Resultat af Dr. B.s Ar- 
bejde nemlig Jesaja og Salmerne. Nu 
er dertil kommet et Bind, der indehol- 
der Job og Prædikeren. Det er dette 
sidste Arbejde, som der her fortrinsvis 
skal dvæles ved, saa meget mere, som 
netop disse to bibelske Skrifter har 
særlige Betingelser for at interessere 
Nutidslæsere. 

For mange vil Jobsbogen sikkert 
blive helt ny gennem Dr. B.s Gengi- 
velse. Vor almindelige Bibeloversæt- 
telse, hvor denne Bog fremtræder som 
en forskelsløs Enhed, virker ganske 
forvirrende. Hos Dr .B. falder de ind- 
ledende og afsluttende Stykkers Por- 
skel fra det øvrige straks i Øjnene. 
Og dette er af afgørende Betydning. 
Disse Prosastykker udgør tilsammen 
en Folkekrønike omtrent saa forskel- 



403 — 



Digitized by 



26 

Google 



P. O. Ryberg Hansen 



lig fra det egentlige Digt som Histo- 
rien om Sortekunstneren Johann Faust 
fra Goethes Værk. Krøniken er præ- 
get af Eventyrets groteske Naivitet, 
Digtet gør et næsten moderne Indtryk 
ved sin Livserfarings Dybde og Bit- 
terhed, ved Udtrykkenes skærende Re- 
alisme. Folkebogen interesserer sig 
for Jobs Holdning under Prøvelsen 
som Genstand for et himmelsk Væd- 
demaai; for Digtet udvider Spørgs- 
maalet om den frommes Lidelser sig 
til Problemet om Tilværelsens Mening 
og Værdi overhovedet. Folkebogen 
tilfredsstiller den poetiske Retfær- 
dighed ved at lade Job faa alt 
det mistede igen, ikke blot Kvæ- 
get men syv Sønner og tre Døtre, 
„og den ene af disse kaldte han „Due", 
den anden „Kanel" og den tredie 
„Sminkehorn 41 . Og der fandtes i hele 
Landet ingen saa skønne Kvinder som 
Jobs Døttre". Overfor denne smilende 
Barnlighed staar i Digtet Jahves Tale 
i Stormen, der forkynder Gudens op- 
højede Vælde, som gør al menneskelig 
Spørgen ørkesløs. Denne Tale er Dig- 
tets Højdepunkt. Her er en Prosaover- 
sættelse rent ud Barbari. Billederne 
af Verdenstilblivelsen er af en mytolo- 
gisk Farvepragt, en fantastisk Storla- 
denhed, der hæver dem højt over Ska- 
belsesberetningen i første Mosebog. 
Denne er med sine pedantiske Opreg- 
ninger og tørre Klassifikationer i 
Sandhed Prosa. Hos Job derimod ser 
vi, hvorledes Jorden grundes ved Mor- 
genstjerners Jubel, under Gudesøn- 
ners Sang, hvorledes Havet bryder 
frem af Jordens Moderskød og hvor- 
ledes Guden klæder det nyfødte Barn 
i Skyernes Svøb. 

I Jobsbogen er Adskillelsen mellem 
Prosa og Poesi tydelig nok, An- 
derledes i Prædikerens Bog. Man 
staar her overfor en Mellemting, en 
Prosa, der jævnlig slaar over i ryt- 
miske Vendinger som „en Tid til at 
fødes, en Tid til at dø u o. s. v. Renan 
har oversat Bogen i Prosa med ind- 
strøede Vers ud fra den Betragtning, 



at Forf. paa saadanne Steder anfører 
kendte Strofer eller indfletter egne 
Poesier. Da det imidlertid er umuligt 
med Bestemthed at udskille de for- 
mentlige Digte, har Dr. B. vist truf- 
fet det rette ved at gengive hele Skrif- 
tet i meget tvangfri Vers, hvis Rytme 
og Rim træder mest markeret frem, 
hvor Tanken tilspidser sig til et Fynd- 
sprog. Saaledes ender det næsten 
prosaiske Stykke, hvor Forf. fortæl- 
ler, at han var Konge i Jerusalem og 
overgik andre i Visdom, med Pointen : 

Thi megen Visdom — megen Lidelse 
og øget Kundskab — øget Sønderslidelse. 

Hele Skriftets Karakter af en Slags 
sententiøsLevevisdom træder godt frem 
ved de mange om vore Ordsprog eller 
Børnerim mindende Strofer: „Som 
Tjørnen under Gryden sprager — saa- 
ledes Daarens Latter brager". „Man 
Brød med Latter bryder — Vin alt 
hvad lever fryder — og Penge alting 
yder." 

Dr. B. giver foruden Oversættelsen 
korte Forklaringer til de enkelte Ste- 
der og en historisk Indledning til 
hvert Værk. Han er her behagelig 
fri for al Overdybsindighed. Det er 
ellers en Skødesynd hos Bibelfortol- 
kerne — ogsaa Nutidens — overalt at 
ville finde skjulte Finesser. Et enkelt 
Eksempel : én af de nyeste tyske For- 
tolkere fremhæver, hvor glimrende 
det er lykkedes Forf. at lade Jobs 
Venner fremtræde hver med sin Ejen- 
dommelighed. Elifas er den værdige 
Vismand, der beraaber sig paa sin 
Livserfaring, Bildad den forfængelige 
og pyntelige Taler, der bygger paa 
Overleveringen, og Zofar den raa Bul- 
derbasse, der slaar om sig med ai- 
skens Godtkøbsvisdom. Læseren vil 
vistnok intet opdage af alt dette, men 
give Dr. B. Ret i, at Vennerne alde- 
les ikke er individualiserede, og at de- 
res Argumenter gennemgaaende er de 
samme. Det er med Jobsdigtet som 
med de oldassvriske Relieffer: Men- 

neskene er holdt i en vis traditionel 
Almindelighed, medens Dyrebilleder- 
ne er tegnede med overordentlig kraf- 
tig Naturalisme. Jobsdigtets Dyrebil- 
leder hører som bekendt til det yp- 
perste af gammeltestamentlig Poesi. 
De er alle, særlig Pragtstykket : Pe- 
sten, i en forbavsende Grad sete. 

Dr. B.s Indledninger og Forklarin- 
ger bør ogsaa roses for deres aabhe 
Erkendelse af vor Forstaaelses Be- 
grænsning. Den, der kender Renans 
— iøvrigt henrivende — lille Skrift 
om Prædikeren, vil erindre, hvorle- 
des Bogen under hans Hænder forme- 
de sig til et gratiøst lille Kunstværk. 
Man forstod alt. Man beundrede sær- 
lig Digtet om Alderdommen. Oldin- 
gen føler — hedder det i den smuk- 
keste af Stroferne — at der hver Dag 
lukker sig en Dør mellem ham og 
Verden, hans Søvn kommer først sent 
og er saa let, at han vækkes ved Fug- 
lens første Morgenkvidren o. s. v. — 
Desværre — sammenligner man dette 
med Grundstedet, finder man, et Par 
Stikord undtagne, intet af dette. Hos 
Dr. B. faar man, hvad der staar, men 
rigtignok tillige Indtryk af, at dette 
berømte Alderdomsdigt er en Række 
nog;et kunstlede Allegorier, hvis Tyd- 
ning er usikkert Gætværk. Et andet 
Eksempel : over' Prædikerens Ord : 
„Kast dit Brød — i Havets Skød" osv. 
har Goethe formet Strofen: 



Was willst du untersuchen 
wohin die Milde fliesst! 
in's Wasser wirf dein Kuchen — 
wer weiss ihn wer geniesst. 

Det er overordentligt yndefuldt, 
men man skal ikke sværge paa, at det 
bibelske Ord er saaledes ment. Man 
nødes vel overhovedet til den Tilstaa- 
else, at vi af disse gamle Skrifter for- 
staar meget mindre end det alminde- 
lig tros. Et kendt Ord af Prædikeren 
lyder i vor Bibel : „tænk paa din Ska- 
ber i din Ungdoms Dage u . Det sér jo 
meget fromt ud. Efter Dr. B.s Opfat- 
telse, der deles af adskillige, indehol- 
der Ordene, rettelig oversatte, et saa- 
re verdsligt Raad. Hvem, der har 
Ret vil næppe kunne afgøres. Dog 
bliver der, trods alle Usikkerheder, 
nok tilbage at glæde sig over i Præ- 
dikeren — ikke mindst den sublime 
Begyndelse med Omkvædet „Forfæn- 
gelighed". Den har udløst saa forskel- 
lige Toner som Kingo's Salme og 
Goethes „vanitas". 

Gennem „Jesaja" førtes vi ind i 
Profetiens dunkle og storladne Ver- 
den. I „Salmerne" hørte vi den israe- 
litiske Folkedigtnings Toner. I „Job 
og Prædikeren" lærer vi nu den jødi- 
ske Filosofi at kende, en Filosofi, hvor 
Manglen paa følgestreng Sammen- 
hæng rigelig erstattes af Lidenska- 
bens Kraft og Fantasiens Liv. Gid Dr. 
B.s Arbejde maa lønnes med, at ret 
mange gør sig bekendt med disse bi- 
belske Skrifter, der vist er mere om- 
talte end læste ! 



+^ 



De finske Kvinders Stemmeret 

Af Maikki Friberg. 



Undertiden hører man Folk med 
Forundring spørge om Grunden til at 
de finske Kvinder har faaet Stemme- 
ret. De havde, jo ikke tilnærmelsesvis 
arbejdet saa længe paa at opnaa den 
som f. Ex. det frie Amerikas Kvinder, 
ikke drevet den energiske Propa- 



ganda for deres Sag som f. Ex. det 
stolte Albians Døtre, og de kunde in- 
genlunde staa Maal med deres skandi- 
naviske Søstre med Hensyn til at 
skabe kvindelige Stemmeretsorgani- 
sationer. Og endda blev de finske 
Kvinder de første i Evropa, som op- 

naaede fulde medborgerlige Rettig- 
heder. 

Dette synes meget ejendommeligt 
for den uindviede, og mangen, som 
kun ser overfladisk paa Sagen, er til- 
bøjelig til at paastaa, at det hele kun 
har været en Følge af ydre Forhold og 
Demokratiets Frem trængen. Men de 
finske Kvinder, som i de forløbne 
Ulykkesaar, da Landets Frihed og de 
fra Fædrene nedarvede Institutioner 
Stump for Stump sønderreves, satte 



Maikki Friberg. 

hele deres Sjæl og al deres Kraft ind 
paa at redde deres Land, de ser an- 
derledes paa Sagen. De véd, at deres 
ihærdige Stræben og den Fædrelands- 
kærlighed, som gav sig Udslag i 
Handling, har bragt dem denne Ind- 
flydelse. Thi til syvende og sidst er 
det dog gennem deres Arbejde i det 
Aimenes Tjeneste og gennem en di- 
rekte Indgriben i deres Lands Skæb- 
ne, at Kvinderne vinder Tillid. 
Hermed skal det ikke være sagt, at 



Finlands Kvinder ikke alierede tidli- 
gere har arbejdet paa mange Omraa- 
der som f. Ex. Folkeoplysningens, 
Skolens, — den finske Fællesskole er 
et Resultat af Kvindernes Bestræbel- 
ser — Afholdssagens, Filantropiens 
rn.fl.. Men det var dog et forholdsvis 
lille Antal i Sammenligning med Lan- 
dets hele kvindelige Befolkning, og 
det samme maa man c*gsaa sige om 
de Kvinder, som havde sluttet sig 
sammen i særlige Foreninger med 
den Opgave at arbejde for større Ret- 
tigheder for deres Køn. Ogsaa de ud- 
gjorde dog kun den mest vaagne og 
interesserede Del af Kvinderne. 

Men derimod havde Uiykkesaarene 
en særlig vækkende Indflydelse. Store 
Skarer af Kvinder, som aldrig havde 
taget aktdv Del i Arbejdet for at hæve 
deres Køn, hengav sig med den stør- 
ste Selvopofrelse i Arbejdet for Fædre- 
landet. De indsamlede største Delen af 
de Pengesummer, som var nødven- 
dige til en kraftig Agitation, de ud- 
delte alle de hemmelige Broschyrer 
og Flyveblade ved Hjælp af hvilke, 
man alene kunde udsprede Kundskab 
om den store Fare, der truede Lan- 
det, de udførte en stor Del af Anti- 
værnepligts-propagandaen og Oplys- 
ningsarbejdet. Det var ikke alene 
et Arbejde, som krævede megen Tid 
og Kraft, men det var tillige forbun- 
det med de største Farer. Enhver, 
som deltog deri maatte være forbe- 
redt paa at blive angivet, underkastet 
en ydmygende Husundersøgelse og 
tilsidst forvist. End ikke var de sikre 
paa at undgaa Fængsel, og nogle 
unge Arbejdersker, som med stor 
Energi søgte at indvirke paa Aarets 
værnepligtige og opmuntre dem til 
ikke at underkaste sig den ulovlige 
Indskrivning, blev grebne og inde- 
spærrede. 

I disse Sorgens Aar, da Kvinderne 
saa ivrig deltog i Arbejdet for Fædre- 
landet, flk de ogsaa Øjnene op for 
Stemmerettens Betydning og forenede 
sig med dem, som allerede tidligere 

havde arbejdet paa at opnaa denne 
Ret. Og ligesom Kvindernes store 
Mængde lærte sig selv gennem egen 
Erfaring at forstaa, hvilket vigtigt 
Vaaben, Stemmeretten er i Kampen 
for Frihed og Fædreland, lærte ogsaa 
Mændene at indse Betydningen af 
Kvindernes Indsats paa det politiske 
Omraade. De forstod, hvor vigtigt det 
er for et lille Folk, hvis Selvstændig- 
hed stadig er truet, at frigøre og an- 
vende alle sine Kræfter. De havde 
samarbejdet med Kvinderne i Ulyk- 
kens Dage og delt Farerne og For- 
haabningerne med dem ; derfor faldt 
det saa naturligt for dem ogsaa i Med- 
gangens Dage at tage Kvinderne med. 
Det forfærdelige Tryk, de selv havde 
været underkastet fra en Stærkeres 
Side, havde lært dem at indse det 
uretfærdige i, med den Stærkeres 
Magt at berøve store Grupper af Sam- 
fundsmedlemmer den Frihed og de 
Rettigheder, de selv satte saa uhyre 
højt. 

Men ogsaa mindre ideelle Syns- 
punkter gjorde sig helt aabenlyst gæl- 
dende. Der var mange, som frygtede, 
at Skridtet fra en Stemmeret, der var 
knyttet til en forholdsvis høj Census 
og til den almindelige Stemmeret, 
skulde blive skæbnesvangert for en 
sund Udvikling og have umodne og 
forhastede Reformer til Følge. Men 
derfor haabede de, at Udvideisen af 
Stemmeretten -ogsaa til den kvindelige 
Del af Befolkningen, skulde danne en 
gavnlig Modvægt, idet de mente i 
Kvinderne at kunne regne paa en 
samfundsbevarende Magt. Dette Syns- 
punkt har f. Ex. bestemt Præstestan- 
dens Holdning paa Landdagen, thi 
denne Stand har hidtil modsat sig 
langt mindre Forandringer i Kvin- 
dernes Stilling. 

Ogsaa det, at alle Partier udenvi- 
dere optog den kvindelige Stemmeret 
paa deres Programmer, turde være et 
Udtryk for samme Anskuelse. De 
vilde ikke støde de Kvinder, som stod 
deres Anskuelser nærmest, og mulig- 



vis miste dem. Men Kvinderne selv 
forsømte heller, ikke Lejligheden til at 
betone deres Stemmeretsfordringer 
lige efter den store politiske General- 
strejke. De afholdt »overalt i Landet 
samtidig Massemøder, hvor de udtalte 
deres Ønsker og valgte Repræsentan- 
ter til et stort Delegeretmøde i Hel- 
singfors. De Delegerede, som iait be- 
løb sig til 400, der repræsenterede 
50,000 Kvinder, formulerede deres 
Ønsker og overrakte dem derefter 
gennem en Deputation til den af Sta- 



Hedvig Sohlberg. 

ten nedsatte Komité, som havde det 
Hverv at udarbejde Forslag- til en ny 
Repræsentationsform, baseret paa al- 
mindelig Stemmeret. Disse store Mas- 
semøder havde en udmærket Indfly- 
delse baade paa Kvinderne selv og 
paa den almindelige Mening. Almue- 
kvinder, Bondehustruer og Bondedøtre 
paa Landet kappedes med Middelklas- 
sens Kvinder i Byerne om at vise 
deres Interesse for Sagen. Og ogsaa 
Almenheden fik herigennem et haand- 
gribeiigt Bevis paa, at der eksisterede 

en stærk Stemmeretsopinion blandt 
Kvinderne, som desuden stadig fik ny 
Næring gennem Avisartikler og Fore- 
drag. Det var i høj Grad nødvendigt at 
Interessen holdtes vaagen og Opmærk- 
somheden spændt, thi Lovforslaget 
skulde passere mange Instanser, in- 
den det blev til Lov og fik Stadfæ- 
stelse den 20. Juni 1906. 

Den 1. Oktober, da den nye Lov 
traadte i Kraft, fejredes overalt i Fin- 
land, og ikke mindst af Kvinderne, 
med festlige Sammenkomster. Alle 
følte, at en ny Æra i Landets Udvik- 
ling skulde begynde og i det man 
med Taknemmelighed erkendte det 



Miina Sillanpåå. 

Gode, at de gamle Institutioner: 
Standsrepræsentatioiien og den af 
Formuesvilkaar og Køn afhængige 
Stemmeret var banlyste, glædede man 
sig over den demokratiske Aand og 
det Lighedsprincip, som Landets nye 
Repræsentationsform er bygget paa. 

Nu staar Valgene for Døren og op- 
fylder alles Tanker. Allerede i flere 



Uger har ogsaa Kvinderne udfoldet 
en rastløs Virksomhed. Stemmeret- 
ten, hvis Opnaaelse hidtil opstilledes 
som et Maal, er nu blevet et Middel, 
ved hvis Hjælp de haaber at kunne 
give deres Anskuelser og deres Rets- 
begreber Udtryk. 

Det Spørgsmaal, om Kvinderne 
burde danne et særskilt Kvindeparti 
eller gaa op i de bestaaende Partier, 
blev snart afgjort, saaledes at man 
valgte det sidste. Men tillige er det 
dog utallige Gange blevet betonet af 
Kvindesagens ivrigste Forkæmpere, 
at til Trods for at Kvinderne nu slut- 
ter sig til de bestaaende Partier, skar 
de ikke kritikløst underkaste sig dem 
og blindt følge deres Magtsprog. De 
bør tværtim'od altid gøre deres ejen- 
dommelige Opfattelse gældende og 
saa vidt muligt søge at dæmpe det 
Had og det Magtbegær, som for det 
meste gør sig gældende indenfor Par- 
tierne. Thi hvis Kvinderne ikke tilfø- 
rer det politiske Liv noget nyt, hvad 
enten det drejer sig om dets inderste 
Væsen eller om dets Udtryksformer, 
men kun bidrager til at skaffe de 
kæmpende Partigrupper Hjælpetrop- 
per, har hverken de selv eller Menne- 
skeheden nogen Gavn af deres Indgri- 
ben. Ti det, som det politiske Liv 
mest trænger til, er ingenlunde en 
Forøgelse af de stemmende Skarer, 
men selvstændige nye Kræfter, en ny 
Vurderingsmaade og nye Idealer. Det 
ser heldigvis ogsaa indtil videre ud, 
som om Flertallet af de Kvinder, der 
er opstillede som Landdagskandida- 
ter, vil indtage en selvstændig Hold- 
ning i Dagens Spørgsmaal og gøre sig 
det klart, at Kvinderne kun ved at 
blive sig selv tro, kan udrette noget. 

En af den kvindelige Stemmerets 
ivrigste Forkæmpere, Skolebestyrer- 
inde Lucina Hagman, der er op- 
stillet som Landdagskandidat for en 
Valgkreds i det mellemste Finiand, 
har nylig i en Rroschyre, „Kvin- 
dernes Program ved de kom- 
mende Val g 4 ', paa en særlig for- 

tjenstfuid Maade fremdraget de Syns- 
punkter, som bør være bestemmende 
for Kvinderne, naar de nu for første 
Gang skal mødes med Vælgerne. Hun 
formaner dem dér overbevisende og 
logisk til at sætte sig ud over snævre 
Partisynspunkter og i Stedet for gaa 
ud fra almen menneskelige, ethiske 
Principer og tage dem til Rettesnor 
baade ved Valgene og i Landdagen. 



Saaledes hviler f. Ex. Ægteskabs- 
lovgivningen endnu paa Principper 
om Mandens Formynderskab og Ret 
til at raade og svare for det fælles Bo. 
I Spørgsmaalet om Ordningen af kom- 
munale Anliggender har Finlands 
Kvinder hidtil haft meget lidt at sige. 
Den skatteydende Kvinde har ganske 
vist haft Ret til at afgive sin Stemme 
ved kommunale Valg, men da hun 
ikke samtidig er valgbar, har denne 
Stemmeret haft ringe Betydning. Da 
hun nu skal deltage i Landdagsarbej- 
det, føler hun dybt, hvilken væsentlig 
Forskole hun har mistet derigennem, 
at hun har været udelukket fra kom- 
munale Hverv, i hvilke Landdags- 
mændene i de fleste Tilfælde har for- 
skaffet sig nødvendig Øvelse og Ind- 



Tekla Hultin. 



Det samme er ogsaa baade i Tale 
eg Skrift blevet udtrykt af Forfatter- 
inden Helena Westermarck, 
der er opstillet som Landdagskandidat 
for Kvinderne, naar de nu for første 
af det svenske Folkeparti. Hendes hu- 
mane Opfattelse, grundige Kundska- 
ber og stærke Retfærdighedsfølelse 
har skaffet hende en særlig fremskudt 
Plads indenfor Partiet, hvilket kom til 
Udtryk ved det Prøvevalg, som af- 
holdtes for nogle Uger siden, og hvor 
hun fik det største Antal Stemmer af 
alle de foreslaaede. 

De Reformer, som Kvinderne har 
optaget paa deres Program til næste 
Landdag, drejer sig dels om Forbed- 
ring af dens egen Stilling indenfor 
Ægteskabet og indenfor det kommu- 
nale og kirkelige Liv, dels om Forbed- 
ring af uægte Børns Stilling, Afskaf- 
felse af den lovbeskyttede Prostitution 
o. s. v. Lovgivningen paa disse Om- 
raader maa i flere Henseender betrag- 
tes som højst forældet og helt igen- 
nem bygget paa den stærkeres Ret. 



Dagmar Neovius. 

sigt. Ligeledes er hun udelukket fra 
al virksom Deltagelse i Kirkeanlig- 
gender. Spørgsmaalet om uægte 
Børns Stilling er ogsaa et af dem, som 
trænger til en hurtig Ordning og 
Forbedring; ti den nu gældende Lov 

er baade ufuldstændig og partisk paa 
dette Punkt. Der findes ganske vist 
en Paragraf, som i almindelige Ven- 
dinger bestemmer, at Faderen er lige 
saa forpligtet som Moderen til at 
sørge for Barnets Underhold, men da 



Tugthus og den offentlige Anklager 
skal paatale Forbrydelsen, men saa- 
snart hun er fyldt 12 Aar ikke alene 
formildes Straffen, men den offentlige 
Anklager fritages for at tage sig af 
Sagen, med mindre Pigens Fader 
eller Formynder har fordret det. Det 
gøi* de i Reglen ikke, hvorfor Sæde- 
lighedsforbrydelser, der begaas mod 
halvvoksne bliver ustraffede, og Sam- 
fundet, som burde beskytte alle sine 
Medlemmer, særlig de svage og min- 
dreaarige, saaiedes finder sig i de 
frygteligste Forbrydelser i dets Midte. 
Foruden ovennævnte Spørgsmaal 
har Kvinderne desuden optaget paa 
deres Program Indførelsen af en al- 
mindelig Forbudslov, samt Reformer 
paa Statens Omraade, der gaar ud paa 
at gøre Folkeskolen til Grundskole, 
indføre Skoletvang, afskaffe Termins- 
afgifterne i Statens Skoler, samt give 



Helena Westenn&Tck. 

Beviset for Faderskabet er forbundet 
med store Vanskeligheder og der 
blandt andet kræves to uvildige Vid- 
ners Udsagn, falder Omsorgen for 
Barnet i de fleste Tilfælde i Moderens 
Lod. Det af Kvinderne opstillede For- 
slag gaar nu ud paa, at Beviset for 
Faderskabet lettes, og at hans For- 
pligtelser til at sørge for Barnets Un- 
derhold og Opfostring skal skærpes 
betydeligt. Desuden skal Barnet have 
Arveret efter Faderen og, hvis det øn- 
sker det, have Ret til at bære Fade- 
rens Navn. I Spørgsmaal om den unge 

Piges Myndighedsalder, foreslaas det, Lucin» Hagm»n. 

at den skal forlægges til 15 Aar, da 

den nuværende Straffelov bestemmer, den opvoksende kvindelige Slægt 
at en Sædelighedsforbrydelse, som be- samme Mulighed for Uddannelse som 
gaas imod en Pige, som ikke er fyldt den mandlige Del af Befolkningen. 
12 Aar, straffes med mindst to Aars For at interessere Kvindernes store 

Masse for dette Program og formane 
dem til at gøre deres Pligt ved de 
kommende Valg, er der paa de fleste 
Steder dannet særlige Kvindekomi- 
téer, som staar i Forbindelse med en 
kvindelig" Centralkomité i Hovedsta- 
den. De udspreder Literatur, arrange- 
rer Poredrag, diskuterer om passende 
Landstingskandidater og opstiller de- 
res egne kvindelige Repræsentanter. 
Foreløbig er Kvinderne dog meget be- 
skedne i deres Fordringer om egne 
Kandidater, og de indser meget godt, 
at de endnu ikke besidder de Special- 
kundskaber og den Erfaring, som 
Landdagsarbejdet i hele sin Udstræk- 
ning kræver. Desuden véd de ogsaa 
at Kritiken vil blive haard og For- 
dringerne store. Om en Mand ikke 
udfylder sin Plads, maa han alene 
bære Ansvaret derfor, men hvis det 
er en Kvinde, kan man være vis 
paa, at hele hendes Køn gøres medan- 
svarligt for hendes Nederlag. Det er 
Følelsen heraf, som gør Kvinderne 
forsigtige og maner dem til at rykke 
saa lempelig frem. Saaledes vil de 
ved denne Landdag i det højeste faa 
20 egne Repræsentanter, fordelte paa 
de forskellige Partier. 

Det ungfinske Parti vil blandt andre 
opstille Lucina Hagman, Dr. phii. 
Tekla Hultin, ansat ved det statistiske 
Centralbureau, Medarbejder ved det 
ungflnske Blad Helsingin Sano- 
mat. Hun udfoldede under Ulykkes- 
aarene en rastløs Virksomhed og har 
ogsaa nu i flere Uger rejst omkring 



paa Landet og holdt Foredrag. End- 
videre Skolebestyrerinde Al li Nis- 
sinen, ogsaa en virksom Arbejder 
paa Folkeoplysningens Omraade, Re- 
daktør for Tidsskriftet Husmode- 
ren og kendt som Forfatterinde af 
flere gode Læsebøger for Skolen, For- 
fatterinden af denne Artikel samt end- 
nu nogle Kvinder fra Landet. Det 
svenske Folkeparti har foruden Hele- 
ne Westermarck Seminarieforstander- 
inde Hedvig Sohlberg, kendt 
som Taler og varm Afholdsven, samt 
Lærerinde Dagmar Neovius; og- 
saa hun er af dem, som under Fin- 
lands Sorgens Aar hengav sig helt til 
Arbejdet for Fædrelandet. Det gam- 
melflnske Parti bliver blandt andre re- 
præsenterede af Baronesse Alexan- 
dra Griepenberg, kendt for sit 
omfattende Kvindesagsarbejde, og 
Socialisterne af nogle Arbejdersker. 
Af disse vil nok Tjenestepigeforenin- 
gens Formand Miina Siilanpåå 
klare sig bedst. Gennem den Stilling, 
hun har og det praktiske Arbejde hun 
har udført, har hun skaffet sig et Ind- 
blik i den arbejdende Kvindes Liv og 
Krav som kan blive af Betydning 
ved Drøftelsen af de herhenhørende 
Spørgsmaal. 

Man kan oml enhver af disse Kvinder 
sige, at de dybt føler det Ansvar, som 
paalægges dem ved Repræsentantska- 
bet og de vil gøre deres bedste for at 
opfylde de Forhaabninger, som deres 
Søstre i Finiand, snart sagt i hele Ev- 
ropa, nærer til dem. 



En gammel Venstremand og hans Søn. 



Af en Brevveksling. 



VII. 
—rød, 10de Januar 1907. 
Kære Fader! 
Det begynder jo at blive Alvor ! Jeg 
mærker, at vore Breve fanger os. Jeg 
skriver ikke mere til Dig i en øjeblik- 



kelig Stemning, mit Brevskriveri bli- 
ver mere og mere en Opgave for mig, 
selv om Du tager mig de haut en bas. 
Du ryster stadig paa dit ærvær- 
dige Hoved, men Du skal vide, at jeg 
lidt efter lidt er kommet langt bort 

fra vort festlige lille Skænderi om 
Drachmann og sidder til op over 
Ørene i et Opgør med mig selv. 

Hvordan saadan noget kommer, véd 
man jo i Grunden ikke selv. Det er 
en stille Vækst. Det er en Trang til 
at tale med sig selv ved at tale til 
en anden og ved at iagttage, hvilken 
Virkning Ens Ord gør paa en anden. 
Det var denne Trang, der fik mig til 
at bede Dig om at fortælle om din 
Ungdom, jeg vilde lytte efter, om jeg 
hørte et Ekko, naar min Røst mødte 
din Fortid. Nej — der var intet Ekko ! 
Saa skal der vel heller intet være, og 
saa er det maaske kun naturligt, at 
den ene Generation i Virkeligheden 
slet ikke kan faa den anden i Tale. 
Nej, naturligt er det jo ikke — og jeg 
prøver igen. 

Vi har nævnet Forsvarssagen, og 
jeg kan meget nemt sige, hvad det 
er, jeg vil have at vide af Dig. Jeg vil 
spørge Dig om dette: hvorledes gik 
det til, at Forsvarssagen blev et Livs- 
spørgsmaai for Dig? Du nævnede i 
et af dine Breve et personligt Minde, 
Kampen ved Mysunde og Tilbageto- 
get fra Dannevirke, men et Øjeblik 
efter var Du inde i de Estrupske Aar 
og det, der hændte ude i den store 
Verden. Ja, men hvad hændte der i 
Dig selv? 

Naar jeg tænker paa et Nederlag, 
føler jeg uvilkaarligt en stor Harme i 
mig. Det er mig umuligt at leve mig 
ind i den Tanke, at et Nederlag blot 
skulde gøre mig fornuftig, og jeg kan 
ikke fatte, at hint Nederlag for stedse 
skulde have gjort det af med enhver 
Tanke om nogensinde mere at føre 
Krig. Det kan godt være, at det er 
uhyre klogt, og jeg vilde sikkert al- 
drig paatage mig det Ansvar at agi- 
tere offenligt i den modsatte Retning, 



men kast nu al Klogskab og Politik 
bort og sig mig dette ene: føler Du 
ikke endnu Harmen over Nederlaget 
krible i Dig? 

Saa underligt det lyder: jeg mis- 
under Dig de bitre Minder. Jeg synes, 
det maa have været stort at opleve 
en Krig — navnlig hvis Du havde væ- 
ret med. Vi andre kan jo i Grunden 
ikke tale med om Forvar, uden at 
fantasere os ind i hine Tider. Gennem 
Overvejelse naaer vi saa lidt, Regne- 
stykket bliver altfor simpelt. Vi er saa 
smaa, vi har ikke Raad, lad os have 
det Mod at se Sandheden lige i Øj- 
nene. 

Det lyder uhyre bestikkende, navn- 
lig naar det er Hørup, som siger det. 
Jeg har i hans „Artikler og Taler" læst 
baade Talen i Rigsdagen 1883 „Hvad 
skal det nytte?" og Artiklen fra 1886 
om det samme. Den gamle Rigsdags- 
tale, der gjorde saa mægtig Opsigt, og 
Ordskiftet med Krabbe, der var 
Formand, gør i Virkeligheden intet 
Indtryk mere. De maa have haft de- 
res Betydning i Øjeblikkets Stemning, 
de er et Svar paa Taler, som vi nu ik- 
ke kender. Anderiedes Artiklen. Den 
stiller først — ligesom Du i dit Brev 
— Tiden fra 1850 til 1864 op imod Ti- 
den efter 64, og der staar disse mæg- 
tige Ord : „Efter 1864 har Ingen Lov 
at være drukken, efter 1864 er det 
Skam; nu gælder det Karakteren at 
leve i den samme Løgn. 

Thi nu véd vi, a t v i lyver. 

Hvad er en Pjalt? Sikkert ikke 
den, der i udpræget Overmod vurde- 
rer sig selv, sine Evner eller sit Mod 
til mere, end de er værd, og som 
strander, naar Timen slaar. Det er 
ad den Vej, at Livet laver Mænd af 
Børn. Heller ikke den, der véd det, 

men lyver for at bedrage. Han er blot 
en Slyngel. 

Det 19de Aarhundredes Pjalt er 
Manden, der lyver for sig selv; der véd 
det, men ikke vil være ved det, fordi 
Sandheden er besk eller saa sørgelig ; 
der netop har Begavelse nok til at bil- 
de sig noget ind, og netop Samvittig- 
hed nok til samtidig at vide, at det er 
Løgn " 

Den hele Artikel er et gribende Vid- 
nesbyrd, et personligt Vidnesbyrd. 
Hørup havde gennemlevet dette. Jeg 
kunde tænke mig, at hele hans Liv- 
blev baaret af dette : ved Troen paa 
en ny Tid at overdøve Nederlagets 
Røst. Men tror Du ikke, at man netop 
maa have oplevet dette Nederlag for at 
føle saadan? Man maa have sét det, 
have mærket Choc'et. Jeg kan ikke ' 
lade være at tænke paa : vi har ganske 
vist lidt et Nederlag, vi var uforbe- 
redte, vi drømte, vi var drukne — men 
vil det altid gaa saaiedes? Er Krigs- 
lykken ikke lunefuld? Vilde vi staa 
ene? Sæt vi nu var ædrueligt forbe- 
redte ? Og tusinde andre Spørgsmaal, 
der myldrer frem. Efterhaanden som 
Nederlaget blegner er det, som om 
Lyset falder paa mangt og meget, der 
før ikke blev set. 

Har Du levet paa dette Nederlag? 
Du kan ikke forlange, at Din Søn skal 
gøre det. Og her er vel det store Skel 
mellem gammel og ung i Danmark. 
For os kan Eders Erfaringer ikke mere 
være bindende, vi synes ikke, at det er 
os Hørup kalder Pjalte, hvis vi trods 
alt siger: det kunde jo gaa godt. For 
hver Gang man har vist os de Fejl, der 
blev begaaede i 64, har vi sagt til os 
selv: det er Historie, det bliver ikke 
ved med at være Liv. Lad os da være 
med til at skabe en anden Historie. 



For Eder blev Forsvarssagen meget 
hurtigt til Politik. Vi føler ikke dette. 
For os er den mest af alt en Drift. Vi 
synes, vi maa være med. Vi vil have 
Forsvaret ud af Rigsdagen, ind imel- 
lem os, vi kan ikke tro paa det, at vi 
ikke har Raad, og vi kan ikke holde 
ud at høre paa, at vi er for smaa. Hvad 
vil det egentlig sige? Vi er dog ikke 
saa smaa, at vi kan forsvinde, naar 
Stormagterne holder Krig, vi maa jo 
dog forhandle, man sér os altsaa, 
hvorfor skulde vi da ikke ligesaa godt 
kunne forhandle os til en Alliance 
som til en Neutralitet og saaiedes kom- 
me med og være som de andre Natio- 
ner? Vi vil høre til Verden. Vi unge 
føler, at Verden staar os aaben, vi kap- 
pes jo allerede nu paa mange Omraa- 
der og i mange Verdensdele med Ung- 
dommen fra de store Lande, vi føler 
os ikke smaa, og vi ønsker ingen Und- 
tagelsesstilling. I gamle Dage vilde 
man forsvare sit Land af Patriotisme, 
nu, da Menneske/ie snarere føler sig 
som Individualiteter end som Landets 
Sønner, vil vi forsvare det af Stolthed. 
Vi vil konkurrere, og vi vil ikke gem- 
me os. Vi vil ikke mere slæbe om 
med det Nederlag. 

Du forstaar, at det er uendelig svært 
for mig at skrive om dette, thi det er 
halvt ubevidste Impulser, det drejer 
sig om. Det er Tanker, der er faret 
gennem min Hjerne ved Læsningen 
af en Tale, ved Telegrammer udefra, 
ved Samtaler med unge Mænd fra de 
store Nationer, og naar jeg læste Bre- 
vene fra Fætter Kaj, da han laa og 
byggede Jærnbaner nede i Kap. Jeg 
kan kun give Brudstykker, og andet 
vil jeg heller ikke idag. Men der er jo 
meget mere, og jeg vil skrive derom, 
naar Du har svaret. Nederlagsstem- 
ning eller ikke — det er Grundlaget. 

Saa kommer Tankerne om Militaris- 
men og saa Troen paa Fremtiden. 

Jeg tror ikke, at Sportstidens Ung- 
dom er saa bange for Militarismen 
som I ældre, og jeg ser ikke Fremtiden 
saa lyst, at den kan undværes. Men 
svar mig først paa dette : er det ikke 
Skællet mellem Dig og mig, at Du le- 
ver i Minderne om et Nederlag, me- 
dens jeg arbejder imod at lide et nyt? 

Din 
Søn. 

VIII. 
Kjøbenhavn, d. 19. Januar 1907. 

Kære Peter ! 

Ved at læse dit Brev blev jeg be- 
drøvet — ikke over noget, Du har 
skrevet, men over noget, jeg har skre- 
vet i et tidligere Brev om Slaget 

ved Mysunde. 

Jeg maa have udtrykt mig meget 
daarligt, naar det kan opfattes saale- 
des. 

Maa jeg kortelig gentage, hvad jeg 
vilde have udtrykt : Vi Børn — jeg 
var 13 Aar, da Krigen brød ud, saa 
jeg kunde ikke godt have været med, 
som Du ligesom hentyder til, at jeg 
burde have været — vi Børn troede 
indtil Februar 1864, at vi danske var 
mere end fremragende, naar det gjaldt 
at føre Krig. 

Vi levede i den Tro, at selv om Ty- 
skerne var flere end vi, saa gjorde det 
ikke saa meget, fordi én dansk nok 
kunde tage en flre, fem Tyskere paa 
sin Samvittighed. Egentlig var Par- 
tiet nogenlunde lige. Havde vi været 
voksne, maatte vor Opfattelse nærmest 
kaldes Højhedsvanvid — og de voksne, 
i al Fald de, der skrev i de Blade, vi 
læste, tænkte som vi. 

Der var dog nogle fornuftige Men- 



nesker, der saa, hvor haabløst det hele 
var. Jeg husker saaledes den Dag, da 
jeg havde læst om Sejren ved Mysun- 
de, vi sad ved Midagsbordet, da en 
Slægtning, der havde været rejst, kom 
ind og bragte os Hilsen nordfra. Han 
trykkede mine Forældre i Haanden, og 
der faldt disse Ord : „Herhjemme ser 
det sørgeligt ud". Der blev nikket 
tavst, og jeg saa Taarer pible frem i 
deres Øjne. 

Jeg begreb ikke det hele. Sørgeligt ! 
Var de Mennesker da gale ? Vi havde 
jo sejret ved Mysunde, og det var kun 
en Begyndelse, det skulde blive bedre 
endnu. Jeg ligefrem skammede mig 
over, at der var voksne Mennesker, 
der kunde se saa taabeligt paa Tilvæ- 
relsen. 

Da to, tre Da#e senere Dannevirke- 
stillingen var opgivet, stod jeg i Dag- 
ligstuen og græd, alt var ramlet sam- 
men. En gammel Herre, og det oven- 
ikøbet én af dem, der skrev i Bladene 
om Politik, strøg mig over Haaret og 
sagde: „Du skal ikke græde, min 
Dreng, det bliver snart bedre, og der 
kommer nok den Dag, da Du selv skal 
slaas med Tyskerne ved Dannevirke, 
og saa vil det nok gaa anderledes end 
denne Gang." Og jeg tror, at det stak- 
kels Menneske mente det, men jeg 
blev ved at græde, for j e g troede det 
ikke. 

Se, det var det, jeg mente med, at 
jeg var blevet klogere. Harme var der 
nok af, og al den Chauvinisme, der 
var podet ind i mig, fra jeg var gan- 
ske bitte, den forsvandt ikke pludse- 
ligt og gjorde mig til et 13aarigt For- 
standsmenneske, men jeg var blevet 
saa klog — at tænke sig, at ikke alle 
blev det ! — saa klog, at jeg saa, at de, 
der havde fortalt mig, at vi sagtens 
kunde magte Tyskerne, de var ikke 

s a a kloge, som jeg havde anset dem 
for. 

Lad mig fortælle Dig en lille Histo- 
rie fra de Dage med det sarftme. Der 
kom en ung Student hjemme hos os. 
Han var 19 Aar og min Far vel op mod 
de halvt hundrede, men det, at den un- 
ge Hr. Hansen var Student, gjorde 
ham til en helt betydelig Mand i Fars 
Øjne. Da han en af de første Dage i 
Februar kom hjem til os, og min Far 
udtrykte sin Sorg over Tilbagegangen 
fra Dannevirke, saa den brave Student 
smilende paa ham og sagde — „Naa, 
ja, ja, — det er jo da ikke saa slemt, 
vi var i Aftes samlede i Studenterfor- 
eningen og drøftede Sagerne, og det 
blev vedtaget at afsende et Telegram 
til Chefen for 1ste Regiment og spør- 
ge, hvad Soldaterne mest trængte til, 
da vi vil foretage en Indsamling. 

Og det blev sagt, og det blev ogsaa 
delvis forstaaet, saaledes, at nu klare- 
des Sagerne nok, Studenterforeningen 
var traadt til. 

Tro nu ikke, at jeg sidder og laver 
denne Historie, den er bogstavelig 
sand, man greb til et Halmstraa, ja 
dette var jo mindre end et Halmstraa, 
for at faa en Smule Haab at leve paa. 

Alle vi, der var knuste ved Nederla- 
get, vilde jo saa gærne tro igen, og 
da Carl Ploug stadigt vilde slaas til 
sidsle Mand og Bille i al Fald til næst- 
sidste, saa hidsedes man op til at 
haabe for stadigt at skuffes, indtil alt 
var tabt. 

Og da saa Freden var sluttet, eller 
rettere da Rigsdagen diskuterede Fre- 
den, stod der en Helt op og talte mod 
at slutte denne Fred, han spurgte ve! 
som Du : Var Krigslykken ikke lune- 
fuld? Han stemte mod Fredslutnin- 
gen, og han kunde roligt gøre det, der 



var nok der stemte for, der var jo ikke 
andet at gøre. 

Denne ansvarsløse Helt, denne tragi- 
komiske uforfærdede, var ikke farlig 
den Gang, Virkeligheden var for nær 
og for virkelig, Fantasteriet kunde 
ikke den Gang gøre Danmark ulykke- 
ligere, end det var men siden 

den Tid gaar han igen, xyg han er ble- 
vet til Tusinder, og nu er Virkelighe- 
den ikke saa nær, nu kan De gøre 
Skade, tag Dig i Agt for dem, Peter. 

Der kom saa de seks Aar, hvor Har- 
men over Nederlaget ikke forsvandt, 
og stadig haabede vi — i 1866 var der 
nogle Dage, hvor vi syntes, at nu lys- 
nede det, nu sloges Sejrherrerne om 
Byttet — , og hvorfor skulde Krigslyk- 
ken ikke skifte, hvorfor skulde Øster- 
rigerne ikke nu knuse Preusserne? 
Ja, hvorfor? Fordi Krigslykken ikke 
er saa helt lunefuld heller. Atter brast 
her et Haab — men vi havde jo de 
danskes Ven Napoleon den lille — 
som vi den Gang selvfølgelig troede 
var saa uhyre stor — naar han bare 
vilde ! „Spil op til en af din Onkels 
gamle Francaiser!" Og saa spillede 
han op en Julidag i 1870. 

Studenterforeningen holdt Skovtur, 
vi havde sprunget Buk ved Raadvad 
og leget Tagfat paa Eremitagesletten, 
nu sad vi bænkede ved Bordene oppe 
i Bellevues store Sal. Taler og Sange, 
god Mad og endnu bedre Appetit og 
brede Punscheboller havde sat Stem- 
ningen højt op, da Carl Ploug rejste 
sig og sagde omtrent disse Ord: „Det 
meddeles mig i dette Øjeblik, at Hans 
Majestæt de Franskes Kejser har er- 
klæret Preussen Krig". 

Jeg synes i dette Øjeblik — 37 Aar 
efter — at jeg kan høre Klangen af 
hans Stemme. Saaledes maa Ordene 
lyde, naar en Mand rejser sig op i en 

Baad, der har drevet rundt paa Havet 
i mange Døgn, og raaber: „Der styrer 
et Skib henimod os I" 

Et øredøvende Hurraraab hilste den- 
ne Meddelelse, nu skulde Hævnen 
komme ! 

Napoleon havde bestemt sig, vé Bis- 
marck ! 

Punschesoldet blev straks opgivet, 
det meddeltes fra Senioratet, at en 
paatænkt Nattefest i Skoven var aflyst, 
det glade Studentergilde var forvand- 
let til en politisk Klub, hvor Situatio- 
nen blev klarlagt, og hvor Bølgerne 
gik meget højt. Det var vistnok kun et 
heldigt Tilfælde, at de danske Studen- 
ter ikke den Aften gik ind til Byen og 
lynchede den preussiske Gesandt elier 
bar den franske i Guldstol. 

Dagen efter skulde jeg have gjort 
en Rejse til Norge med en norsk Ven, 
det var min første Udenlandsrejse, og 
Tanken om den havde selvfølgelig op- 
taget mig uhyre. Men efter at Carl 
Ploug havde meddelt os Krigserklæ- 
ringen, var der ikke et Øjeblik, hvor 
jeg tænkte mig Muligheden af at kun- 
ne rejse. 

Tror Du, at der er ret mange dan- 
ske Ynglinge paa 19 Aar, der nu ikke 
vilde tage en Tur til Norge, fordi der 
blev erklæret Krig ude i Europa? Jeg 
spørger ikke for at stille mig selv i 
bengalsk Belysning, vi vilde alle den 
Gang have handlet saaledes, men for 
at vise Dig, ved et lille Eksempel, hvad 
Nederlaget i 1864 betød for os unge, 
og hvilket Haab vi fattede den ulykke- 
lige Sommernat. 

Derefter fulgte 14 Dage, hvori intet 
skete. Da vi kom fra Studentergildet 
gik vi ikke i Seng, og fra Solopgang 
sad vi ved Sundet for at se den frem- 
mede Flaade komme sejlende nord- 
fra. 



Skønt alt ellers staar saa levende for 
mig, husker jeg nu ikke, hvad det 
skulde være for en Flaade. Formo- 
dentlig den franske, vi tænkte vel, at 
alt havde været forberedt, og Flaaden 
nu allerede kom for at blokere de 
tyske Havne. Til Lands vilde det gaa 
glat, Napoleon havde jo selv opfundet 
det nye Vaaben, Mitrailleusen, der i 
en Haandcvending skulde knuse Fjen- 
den. 

Fjorten Dage som sagt uden at der 
skete noget, Telegrammerne meddel- 
te, at Kejseren og hans Søn var rejst 
til Hæren — ha, ha, nu gaar det løs, 

i Paris jubler Befolkningen og 

Soldaterne drager bort under Raabet : 

Til Berlin ja, ja, det bliver en 

gesvindt lille Krig, naar den først be- 
gynder. I Tivoli flokkedes man om 
Telegrammerne, og jeg husker den 
Jubel, cter lød, da en Herre læste op : 
„Franske Ingeniører har sprængt en 
Bro i Luften !" 

For os stod det klart, at vi skulde 
med, det manglede blot, at man ikke 
skulde benytte Lejligheden til at hæv- 
ne sig, man antog kun, at der vente- 
des til Napoleon havde vundet det før- 
ste Slag, blot han nu ikke fik Krigen 
færdig inden vi kom med. 

De første Dage i August kom Tele- 
grammerne om det første Nederlag for 
Napoleon, ganske vist fortalte franske 
Telegrammer det modsatte, men snart 
maatte man forstaa, at det første, det 
andet, det tredje Slag havde været 
knusende for Franskmændene. 

Vi havde grædt under den slesvig- 
ske Krig, men vi var nu unge Mænd, 
vi led ganske anderledes, end da vi 
havde saa let til Taarerne, det frygte- 
lige Halvaar fra Slagene ved Weissen- 
burg og Wørth til Paris Fald, synes 
jeg-, ligger saa nær, hver Dag kan jeg 

erindre, hver Dag som om Jorden 
skred under vore Fødder; en haab- 
løs Krig, som alligevel hver Dag 
bragte den bitreste Skuffelse, fordi vi 
syntes Lykken m a a 1 1 e kunne skifte. 

Efter at det var slaaet fast, at 
Franskmændenes Nederlag de første 
Dage i August var sande, skrev „Da- 
gens Nyheder" omtrent saaledes : „Det 
lader virkelig til, at de franske har 
tabt disse Slag, det betyder selvfølge- 
lig intet, det er kun den Undtagelse, 
der vil bekræfte Regelen, at de fran- 
ske vil sejre. Og vi var ikke klogere 
end „Dagens Nyheder 44 . 

Vi boede den Sommer i Skovshoved, 
hver Morgen blev vi vækkede ved 4, 
5 Tiden af en Dreng, der kom fra Kø- 
benhavn med „Dagens Nyheder", vi 
sprang ud af Sengen, fik Bladet, haa- 
bede, fortvivlede, og fik igen et nyt 
Haab. Til det hele ramlede sammen. 

Ja, Peter, alt dette kunde Du have 
læst i en mindre Verdenshistorie for 
Mellemklasserne, men Du spurgte jo : 
hvad hændte der Dig selv ? 

Der hændte det, at jeg endelig langt 
om længe forstod, at vi aldrig mere 
kunde føre Krig, og den Gang syntes 
vi, at det var forfærdeligt. Nu mener 
jeg det samme, men synes ikke, det 
er saa forfærdeligt endda. 

Jeg mener, at Nederlaget e r uopret- 



teligt — ad Krigens Vej, ganske uop- 
retteligt — , det kunde virkelig ikke 
gaa godt, Peter, eller mener Du, at der 
nok for os om et halvt Aars Tid kunde 
være Tale om at erklære Tyskland 
Krig eller til Efteraaret forsøge lige- 
som i Regnar Lodbrogs Tid at erobre 
England ? 

Saa vidt er vi nu uenige, men der 
er noget i Dit Brev, vi kan blive enige 
om, det er ikke rart stadigt at høre, 
at vi er for smaa, men det behøver vi 
heller ikke at høre, naar vi blot ikke 
vil gøre os for store. Du- siger selv, 
at vi jo kappes paa mange Maader og 
i mange Verdensdele med Ungdom- 
men fra de store Lande — ja, jeg kan 
føje til „og vi kommer ikke altid daar- 
ligt derfra 44 . 

Men jeg har været for bred i Aften, 
jeg maa slutte. Du har Ret i, at jeg 
— i al Fald i Aften — lever paa Min- 
derne om et — eller flere — Nederlag, 
men Du tager fejl, naar Du tror, at Du 
og dine arbejder imod at lide et nyt. 
Nej, det Nederlag, vi har lidt, har vi 
ogsaa lidt for jer, der er ikke mere at 
lide. Naar jeg tænker paa, at nogen 
atter skulde lokke os ind i det vanvit- 
tigste Ævenlyr, saa nej, God 

Nat, Peter, det bliver for langt for i 
Aften. 

Din gamle Far. 



Fra Udlandet 



V algretskampen i Sverige. 

Det svenske Højreministerium, der 
traadte til, efter at Kongen havde 
tvunget Ministeriet Staaff bort ved at 
byde det uværdige Vilkaar, forsøger 
nu den Vej, Sveriges saa vel som 
Englands Aristokrati fra gammel Tid 
er vant til at følge med Held. Ved 



22—1—1907. 



Aabningen af Rigsdagen har det lovet 
Valgretsforslag, hvorefter der skal 
være almindelig Valgret til andet 
Kammer, medens første Kammer gø- 
res mindre aristokratisk, og den kom- 
munale Valgmaade' ændres 'i demokra- 
tisk Retning. Det er dog troligt, at 
Ændringerne vil vise sig mindre vær- 

difulde end de tager sig ud i Tronta- 
lens Antydninger, og i hvert Fald er 
der til dem knyttet en Betingelse, som 
Sveriges Venstre altid har modsat sig 
med største Bestemthed : Forholds- 
talsvalgmaaden. Nu foreslaas denne 
til begge Kamre, men alligevel vil den 
bevirke, at det vil være yderst vanske- 
ligt for de demokratiske Partier at 
faa Flertal ved de betydningsfulde 



Holland gløder si^ Ted Podbielskis Fald. 
(Dette aabnede Udsigt til, at Udelukkelsen af fremmed 
Ked skulde ophøre. Dette er delvis sket). 

(Amsterdamer Weekblad). 

Fællesafstemninger af begge Kamre, 
selv om de har £ af Folket med sig; 
og desuden er det i Sverige med de 
vidstrakte Valgkredse langt vanskeli- 
gere at anvende denne Valgmaade 
end i et Land med tættere Befolk- 
ning. 

Der havde gaaet Rygter om, at Mi- 
nisteriet vilde foreslaa Valgret for 
Kvinderne, men dette er ikke sket. 
De svenske Kvinder driver for Tiden 
en overordenlig stærk Agitation for 
Valgretten. Da Delegerede for Sveri- 
ges 74 Kvindevalgretsforeninger for- 
nylig samledes til Landsmøde i Karl- 
stad, kunde det oplyses, at en Adresse 
om kvindelig Valgret har samlet ikke 
mindre end 136,000 Underskrifter. 

Der har fra moderat-konservativ 
Side været store Forventninger om, at 
det skulde lykkes at drage nogle af de 
vaklende, der har staaet Venstre nær- 
mest, over til Ministeriets Forslag. 
Andetkammers første Afstemning ty- 
der ikke paa, at dette vil ske. Der er i 
dette Kammer 4 organiserede Partier : 



det liberale Samlingsparti med 101 
Medlemmer, Socialdemokraterne 15, 
Landtmannapartiet 56, det nationale 
Fremskridtsparti 43. De to sidste er 
Højrepartierne, det ene agrarisk, det 
andet Købstadhøjre trods det vildle- 
dende fordringsfulde Navn. De har til- 
sammen 99 overfor Venstres og So- 
cialdemokraternes 116 ; 15 staar uden- 
for Partierne og deler sig oftest mel- 
lem dem. Ved den Række Udvalgs- 
valg, som Rigsdagssamlin#en i Sve- 
rige begynder med, gik Venstre mod 
svensk Skik angrebsvis frem og for- 
trængte ikke saa faa Højremænd. Ved 
alle Valgene gik Venstres og Social- 
demokraternes Lister igennem. Størst 
Interesse knyttede sig til et af Hoved- 
udvalgene, hvor Venstre foreslog at 
indsætte Staaff i Stedet for en Højre- 
mand. Han valgtes med 119 Stem- 
mer mod 98. 

Kirkekampen i Frankrig. 

De Lovforslag, som Briand stillede 
for at imødegaa Pavens uforsonlige 



Politik, vedtoges i Slutningen af De- 
cember med stort Flertal baade i De- 
puteretkammer og Senat. Inddragnin- 

Blot granske lidt nerves. 
Elefanten (det republikanske Parti): Jeg kan ikke lide den Fyrs (Bryans) Ojne, Theodor (Rosevelt). Du kommer til 
at blive hos mig, til jeg kommer over 1908. * (Saturday Globe Utica. 

(Efter den amerikanske Reviev of revievs). 



gen af en Del af de kirkelige Ejendom- 
me fremskyndes derved, og man nær- 
mer sig mere til den fuldstændige Fri- 
hed til Menighedsdannelser uden Hen- 
syn til Bisperne og den samlede Kirke. 
Dette fra først af har været krævet fra 
radikal Side, medens Briands oprin- 
delige Lov foreløbig kun gav rettro- 
ende Tilhængere af den katolske Kir- 
ke Mulighed for at faa Kirkebygnin- 
gerne overdraget. 



kandidat kan sejre, og de første Valg- 
mandsvalg var til Oppositionens 
Fordel. 

Valgkampen i Tyskland. 

Den tyske Valgkamp i Løbet af Ja- 
nuar var i høj Grad hidsig og forvir- 



Dumavalgene i Rusland. 

Valgmandsvalgene i Rusland er be- 
gyndt i Januar. Regeringen har an- 
vendt et Valgtryk, der langt overgaar 
ikke blot det overdrevent udskregne 
Valgtryk, som Napoleon III i sin Tid 
øvede, men ogsaa Bismarcks Valg- 
tryk i hans Provisorieaar. Hvis de Ef- 
terretninger, der naar frem til den 
evropæiske Presse er sandfærdige, 
synes Resultaterne dog smaa. Det ser 
ud til, at alle Oppositionspartier slut- 
ter sig fast sammen i de Kredse, hvor 
der er Mulighed for, at en Regerings- 



De slaviske P rejseres Ætlinge. 
1 skal lære Tysk, Polakker! Vi Prejsere, vi har maattet 
lære det! (Simplicissimus) . 

ret. Fyrst Btilow prøvede ved en of- 
fentlig Henvendelse til de frisindede 

Grupper at faa disse til at slutte op i 
Regeringsbloc'en. Henvendelsen var 
yderst kluntet og gjorde den modsatte 
Virkning. De frisindede Grupper 
syntes under Valgkampen at bevæge 
sig længere og længere til Venstre, 
men Forholdene stillede sig meget 
forskellig i de forskellige Egne. 

Tronskifte i Persien. 

Den persiske Sultan Muzaffer-ed- 
Di?i er død efter 10 Aars Regering. 



Umiddelbart før sin Død havde han 
sammen med sin Søn og Arving 
Mirza underskrevet en ny konstitu- 
tionel Forfatning for Persien. 

Oprøret i Marokko. 

Den marokkanske Opstand synes 
nu at være ved at standse. Sultanens 
Tropper har slaaet Oprørshøvdingen 
Reysouli, der har maattet søge Til- 
flugt i Bjergene med en Del af sine 
Tilhængere. 



+++ 



Spredte Meddelelser. 



Framtid. I Finland er med det nye po- 
litske Røre fulgt Oprettelsen af et nyt 
politiske Ugeblad med Titlen „Framtid". 
Det ledes i udpræget radikal Retning; 
blandt dets flittige Medarbejdere er 
Konni Ziliacus, og det giver god Oplys- 
ning, ikke blot om Udviklingen i Fin- 
land, men ogsaa i Rusland. 

Politik og Kultur. Under denne Titel 
har en af Lederne i den finske Bevæ- 
gelse, Arvid Neovius, fra 1. Januar paa- 
begyndt Udgivelsen af et finsk Tids- 
skrift. Første Hæfte bringer en Artikel 
af Redaktøren om de nuværende Partier 
i Finland samt Artikler om den kommu- 
nale Valgrets Standpunkt i de forskel- 
lige Lande, om Indførelse af fuldstæn- 
dig Religionsfrihed, m. m. 

Cechische Bevue. I Bøhmen har den 
for skandinaviske Forhold stærkt inter- 
esserede Dr. Ernst Krauss paabegyndt 
Udgivelsen af et interessant politisk-lite- 
rært Maanedsskrift. Det udgives paa 
Tysk, og Opgaven er at bringe Oplys- 
ning om bøhmiske Forhold til andre 
Folk, 

„Svenska Folket" . 

Forfatteren Valfrid Spångberg, 
der vil være dette Tidsskrifts Læsere be- 
kendt fra sine klare og frisindede Artik- 
ler om Sveriges politiske Forhold, har 



fornylig begyndt Udgivelsen af et nyt 
svensk Blad af noget ejendommelig Art. 
Det er et Blad, der udkommer to Gange 
om Ugen og er beregnet paa en vid Ud- 
bredelse i frisindede Kredse overalt i 
Sverige. I Overensstemmelse dermed er 
Prisen sat til kun 2 Kr. aarlig. Det er 
da ogsaa lykkedes i Løbet af ganske kort 
Tid at naa et Abonnement og Løssalg 
paa 20,000. Bladets Opgave er først og 
fremmest at behandle politiske Spørgs- 
maal og Folkeoplysningsspørgsmaal. De 
Numre, som hidtil er kommet, tyder paa, 
at Opgaven vil blive løst fortræffelig. 
Bladet kan anbefales til danske Læsere, 
ikke blot til dem, der særlig interesserer 
sig for svenske Forhold, men til alle, der 
interesserer sig for Oplysninger om den 
internationale Udvikling. Særlig omhyg- 
gelig følges Kvindebevægelsen rundt om 
i Landene. 

Førsta Kammaren i Sverige och andra 
Lander af Valfrid SDångberg. 

Samtidig med, at Hr. Spångberg har 
begyndt sit nye Blad, har han i „Ver- 
dandis Smaaskrifter" Nr. 142 offentlig- 
gjort en Fremstilling af de forskellige 
Førstekamres Stilling rundt om i Lan- 
dene, deres Magt og Sammensætning. 
Paa 74 smaa Sider er her givet en klar 
og letlæselig Oversigt over Hovedtræk- 
kene i saagodt som alle Kulturstaters 
Forfatning. . 

P. Af. 

Af Cabl Kohl. 



Et af Psykologiens vigtigste Pro- 
blemer er Spørgsmaalet om Sugge- 
stionen og dens Rolle i det indivi- 
duelle som i det sociale Liv. 

Ligesom der finder legemlig Sniit- 
teoverføring Sted fra Individ til In- 
divid, tit bredende sig til Epidemier, 
saaledes har man ogsaa en sjælelig 
Overføring, der ved uvilkaarlig Efter- 
ligning virker fra Person til Person. 
Aarsagen til denne sjælelige Smitte 
findes i Suggestionen, — et Middel 
til et Individs direkte, psykiske Ind- 
virkning med eller uden Hensigt paa 
andre, der bevidst eller ubevidst op- 
tager Virkningen i sig. 

Det er denne Suggestibilitet, Im- 
puls til at efterligne, der er traadt 
frem som det vigtigste Middel til Ud- 
bredelsen af alle hysteriske Epide- 
mier — Hekseforfølgelserne, Danse-* 1 
manien, Flagellantismen, Sektdannel- 
serne o. s. v. 

I Modsætning til, hvad Tilfældet er 
med en anden Form af Yderverdenens 
Indvirkning paa Jeg'et — den logi- 
ske Overbevisning — sniger hyppigst 
Suggestionen sig paa ganske umærke- 
lig Vis ind i Sjælen. Umærkeligt, 
uafhængigt af den personlige Bevidst- 
hed — og derfor uden særlig Mod- 
stand fra den suggererede Persons 
Sfde. 

Fra det daglige Liv vrimler det 
med Eksempler paa denne uvilkaar- 
lige Tendens til Efterligning. Be- 
gynder en Person saaledes at gabe, 
følger snart andre hans Eksempel. 
Taler vi med en Mand, der er begej- 
stret over et eller andet, rives vi med 
af hans Begejstring. I Teatret røres 
man paa de sørgelige Steder o. s. v. 



Der er dog ogsaa visse Tilfælde, 
hvor Suggestionen saa at sige trænger 
med Vold ind i Sjælen. Til den Art 
Suggestion hører den særlige Form 
af Befalinger, der gives som Kom- 
mandoord. Kommandoens Virkning 
hidrører jo ikke saa meget af 
Frygt for Ulydighedens Følger eller 
af Erkendelse af vOrdrens Hensigts- 
mæssighed, som snarere af virkelig 
Suggestion, der umiddelbart og uden 
Tid til Kritik træder ind i Bevidst- 
heden. 

Suggestionen er en virkelig, direkte 
Indpodning af Tanker, Følelser og 
Stemninger. Den kan virke paa et 
enkelt Individ, paa flere, paa mange 
og som en Epidemi blandt en hel Men- 
neskemængde. 

Deri ligger dens Vigtighed som so- 
cial Faktor. Ved Siden af de enkelte 
Individers Intelligens og Viljesfrihed 
er der en suggestiv Evne, der spiller 
en Hovedrolle i Samfundets Dannelse 
og Vedligeholdelse. Individerne i 
den menneskelige Gruppe suggestione- 
rer hverandre, og kan derfor have fæl- 
les Ideer, arbejde solidarisk. 

Denne Suggestibilitet er nødvendig 
for at skabe og bevare Samfundet, — 
ligesom det paa den anden Side og- 
saa er den, der i en Menneskemasse 
kan bringe voldsomme Lidenskaber 
til Udbrud, — Lidenskaber, der ofte 
slet ikke findes i Mængdens Enkelt- 
individer. 

En Enkelts Skrig, en Talers liden- 
skabelige eller begejstrede Ord, * en 
Dumdristigs forvovne Mod eller en 
Slyngels forbryderske Brutalitet gri- 
ber suggestivt alle dem, der har set 
eller hørt det. Som en Løbeild breder 

Suggestionen sig fra Person til Per- 
son. Suggest ionsbølgen vokser og vok- 
ser og river Mængden med sig som 
en viljeløs Hjord. Den, der forst aar 
at fængsle Mængdens Opmærksomhed, 
kan drive den til de blodigste Forbry- 
delser, som ingen af Mængdens Enere 
tidligere tænkte sig Muligheden ai 
at begaa. En Helt, en Anfører, hvis 
Suggestion er slaaet an i Massen, kan 
bringe den, der jo ikke er sammensat 
af Helte, til at dø for en Idé, ofre sig 
for sin Tro, for sit Land, til de store 
Gerninger, der optegnes i Historien. 



Af samme Betydning er de sugge- 
stive Faktorer i Krigen. Det er ikke 
altid de strategiske Dispositioners be- 
hændige Beregning eller Soldaternes 
Antal eller deres Bevæbning, der gør 
hele Udslaget. Disciplin og Subordi- 
nation smeder Hæren sammen til et 
Kæmpelegeme, men det, der skal faa 
den til at udfolde hele sin Kraft, er 
en suggereret Idé, der finder Gen- 
klang i Massen. Det var denne Op- 
retholdelse af hele Hærens krigerske 
Aand, denne Suggestionens Jernkraft, 
der gjorde Japanerne uovervindelige, 
medens Russerne ingen Idé havde at 
samle sig om, at begejstre sig for fra 
først af. Og den Stemning, der un- 
der Felttoget suggereredes dem var 
Nederlagenes Modløshed og Troen paa 
Fjendens Uovervindelighed. Resig- 
nation alene kan ingen Sejre vinde. 

Blandt de virksomste Suggestioner 
i Krig har altid Religionen været. 
At tro sig beskyttet af en Gud, er p,t 
være uovervindelig. 

For at være sikker paa denne Gu- 
dernes Bistand, beder man til dem, 



paakalder dem i Forvejen. Da den 
assyriske Konge Assurbanirpal drager 
ud imod Teumman, Kongen af Elam, 
paakalder han Istar: „O Herskeriude 
af Arbela . . . jeg bønfalder Dig, at 
Du hos Assur, Din Fader, taler for 
mig, thi Teumman, Gudfornægteren,, 
har opbudt sine Vaaben imod mig. 
Du krigerske Gudinde, gør ham til 
intet i Slaget ved en heftig Storm, en 
ond Vind" . Og saaledes overalt, hvor 
et Folk har fast Tro paa en Gud eller 
Gmier, der tager særlig Del i ved- 
kommende Folks eller Lands Skæbne. 

Ofte tog Guderne selv Del i Kam- 
pen. Xordens Guder var ikke bange 
for at prøve Kræfter med Mennesker; 
ved Tro ja var der endog Guder, der 
saaredes i Kampen. I Slaget ved Pla- 
tææ opløftede selve Pan et saa frygte- 
ligt Krigsraab, at Perserne flygtede 
forfærdede. 

Paa Korstogenes Tid eksalteredes de 
Kristnes Mod ved himmelske Visioner. 
I Slaget ved Dorylea kæmpede den 
hellige Georg og Demetrius med. Ted 
Antioehia steg en hel, væbnet Engle- 
skare ned fra Himlen til Hjælp. Et 
lysende Kors viste sig som bekendt for 
Kejser Konstantin som Tegn paa, at 
under dette Banner, det berømte La- 
barum skulde han sejre, ligesom da 
senere i Estland Dannebrog faldt ned 
fra Himlen til Kong Valdemars Hær. 

Hos nogle vilde Stammer bæres Ske- 
letter af døde Høvdinger foran Kriger- 
nes Front. Krigsmasker, hvis Brug 
har været og endnu er saa udbredt, er 
mindre beregnede paa som en Gorgo* 
neion at forskrække Fjenden end paa 
som en Fetisch at beskytte Bæreren, 
I Reglen fremstiller disse Masker Af- 
dødes Aander eller ogsaa, Mandens eller 
Stammens Totem. Af samme totemisti- 
ske Oprindelse er ogsaa Krigsbanneret, 

Felttegnet, der er kendt fra de ældste 
Tider, — saaledes de ægyptiske Kon- 
gers Spurvehøg, den kinesiske Drage, 
Gallernes Vildsvin. Navnlig Ørnen 
har altid været meget benyttet som 
Felttegn. Hos Ægyptens Konger ef- 
ter Ptolemæus Soter var Ørnen Kon- 
gens Banner, ligesaa hos de persiske 
Konger. Hos Jøderne var et gyl- 
dent Banner med en Ørn Stammen 
Dans Mærke, medens Juda Stiamme 
havde et grønt med en Løve, Ruben 
et rødt med et Mandshoved, Manasse 
et gult med et Kalvehoved o. s. v. For 
de romerske Soldater var Legionens 
Ørn en Fetiseh; den modtog Faneeden. 
At miste sin Ørn var en stor Skam for 
en Legion. 

Undertiden var det selve Yaabnet, 
man troede paa. Hunnerne tilbad et 
Spyd; Aztekerne i Mejiko havde en 
Bue og Pile, der havde tilhørt Krigs- 
gtulen; forgæves anvendte de den mod 
Cortez Hær. I Riddertiden vrimlede 
det med Tryllevaaben, der suggererede 
Ejerne Tro paa deres Uovervindelig- 
hed. 

Naar en Krig blev foretaget med den 
Hensigt at tidbrede en bestemt Reli- 
gion, var det en Selvfølge, at vedkom- 
mende Gud maatte være gunstig stemt. 
At tilintetgøre den Vantro var en Tros- 
artikel for Muhamedanerne. Koranens 
Løfter om Paradis for den, der faldt 
for Islam, havde en mægtig, suggestiv 
Kraft. 

Hos f. Eks. Grækere og Romere var 
Sagen noget anderledes. Deres Guder 
var ikke saaledes at stole paa. De kun- 
de være lunefulde, modarbejde hver- 
andre, fatte pludselig Forkærlighed 
for et andet Folk. Man kunde aldrig 
være sikker paa deres Stemning, og 
derfor maatte Oraklerne adspørges før 
hver Krig, før hver Kamp. Før Orak- 



let havde svaret gunstigt, kunde Kri- 
gerne ikke tro paa, at Kampen skulde 
gaa vel. Det var de lykkeligste Hær- 
førere, de, der kunde suggerere de- 
res Hær den Tro, at Gudernes Svar 
var gunstigt eller, at de selv stod højt 
i Gunst hos en eller anden Gud. 

Fra senere Tider kendes Eksemplet 
med Vilhelm Erobreren, der snublede 
og faldt ved Landgangen i England. 
Det var et ulykkeligt Varsel, men han 
havde dog Aandsnærværelse nok til 
at vende Varslets Mening til, at det 
var Englands Jord, han greb i sin 
Haand. Derimod bidrog han sikkert 
meget til sit Foretagendes Held. 

Et af de smukkeste Eksempler paa 
den religiøse Suggestions Rolle i Kri- 
gen er Jeanne d'Arc's Historie. Ved 
denjie synske Bondepiges Hjælp troede 
man sig uovervindelig, og man var det. 
Hæren var som hypnotiseret ved hen- 
des profetiske Sejrssikker hed, lige til 
hun ikke mere følte sig inspireret og 
ikke længere havde Visionernes Sugge- 
stionskraft. 

At Gustav Adolphs og de engelske 
Puritaneres Bønner og Salmesang før 
Kampen har haft udstrakt suggestiv 
Virkning, er der ingen, der kan be- 
tvivle. 



Men foruden religiøse spiller ogsaa 
andre suggestive Faktorer en gennem- 
gribende Rolle i Krigen. 

General Suvaroff udtalte en Gang; 
at et tabt Slag er et Slag, som man 
tror at have tabt. Og i Virkeligheden 
følger jo Nederlaget ikke af en Balance 
mellem de to fjendtlige Hæres Tab. 
Det er ikke selve Tabene, det kommer 
an paa, men hvem, der kan bære dem 
bedst. Alle militære Forfattere er 
enige om, at der saa at sige er en be- 

stemt Grænse for, hvilke kvantitative 
Tab, en Hær kan taale uden at sætte 
sin Aktionskraft til. Af Historiens 
Eksempler har man regnet sig til, at 
naar en Hær i et Slag mister ca. V« 
af sin Effektivstyrke, vil den være de- 
moraliseret. Det er nu klart nok, at 
dette kun kan være Resultat af en ren 
psykologisk Følelse og ingen materiel 
Nødvendighed, siden den besejrede 
Hær har 7 5 af sin Hær tilbage under 
Vaaben. Og at den reddede Del, ma- 
terielt set, meget vel er i brugbar 
Stand, ses af de uhyre Marchepræsta- 
tioner, en slagen Hær ofte leverer. 

Krig er et psykologisk, saa vel som 
et strategisk og taktisk Spørgsmaal. 
Som Prins Friedrich Karl udtalte for 
at forsvare det sidste og tilsyneladende 
unyttige Rytterangreb ved Rézonville 
15. Aug. 1870, er der „andre Interes 
ser i Krigen end taktiske og strategi- 
ske, nemlig dem at vise sin moralske 
Overlegenhed over Modstanderen, og 
der er Tilfælde, hvor man maa handle 
efter de sidste imod de første" . 

Hærens Værdi maales ikke alene ved 
dens numeriske Størrelse, og heller 
ikke alene ved dens Pligtfølelse og 
materielle Disciplin. Der maa være 
en intellektuel Disciplin, et Fælles- 
skab i Opfattelsen af vedkommende 
Krigs Idé, — kort sagt en fælles, mæg- 
tig Suggestion, der finder Genklang i 
Soldaternes Sind og sveitser Masserne 
sammen til et eneste Legeme. Uden 
den vil Hæren ikke kunne udfold hele 
sin Kraft, men med den kan en Hærs 
Modstandsevne bringes næsten ud over 
det Muliges Grænser. 

Historien vrimler med Eksempler 
derpaa, lige fra Leonidas til Boernes 
Kampe. 

Tit kan et Trompetsignal, et Hurra- 
raab, Nationalsangens Toner have ube- 



regnelige Virkninger paa Tropperne. 
Romeren Flavius Vegetius skriver i 
sine Institutiones rei militcuris i fuld 
Forstaaelse af Suggestionens Betyd- 
ning, at det er vigtigt for Hærføreren 
paa Slagdagen at kende Soldaternes 
Tanker om Kampen ; han maa opflam- 
me dem med Taler, men lykkes dette 
ikke, vilde han gøre vel i at undgaa 
Kamp. 

Selv naar hvert Haab om Sejr synes 
udelukket, kan en Appel til Soldater- 
nes Mod og Fædrelandskærlighed som 
en suggestiv Glød tænde Sindene til 
Selvopofrelse og Heltemod. Da Sla- 
get ved Sedan allerede var tabt, beor- 
dredes General Lebrun til at gøre det 
haabløse Forsøg paa at tage Bazeilles. 
Han samlede da de Tropper, han fandt 
i Nærheden og sagde til dem, at dette 
var et sidste Forsøg paa at redde den 
indesluttede Hær, naar blot enhver af 
dem vilde sætte Livet ind. Alle de 
Soldater, han førte frem til Døden, 
var sikkert ikke Helte, men Angrebet 
førtes frem med en saadan Kraft, at 
Bajrerne hovedkulds kastedes ud af 
Balan. 

Et Vink af den Fører, man har Til- 
lid til, kan tidoble Regimenternes Mod 
og bringe dem til at gaa den sitre Død 
i Møde. Da Putilow Højen i Slaget 
ved Shaho erobredes af Russerne, førte 
Oberst Bykow 36. Regiment ind over 
de japanske Skyttegrave, uden at en 
eneste Mand trods de voldsomme Tab 
affyrede sit Gevær. Thi saaledes hav- 
de Obersten sagt inden Angrebet, og 
hans Prestige var saa stor, at enhver 
stolede paa ham. »Jeg har aldrig", 
sagde han senere, „end ikke i Freds- 
tid paa Paradepladsen saaledes følt 
mit Regiment i min Haand". 

Et Hærlegeme er i endnu højere 
Grad end en almindelig Folkemasse 

ikke blot en Sum af Enkeltindivider. 
Alle dets enkelte Dele handler efter de 
samme Indskydelser, der kommer ude- 
fra — Førernes Ord og Eksempel, r— 
ved Efterligning af hvad andre gør. 
Soldaten gaar frem eller tilbage, sky- 
der eller raaber Hurra, fordi andre 
gør det. Suggestionen er som et ni- 
vellerende Element, der holder alle 
paa samme Standpunkt. 

Det er fra Hærføreren, at det sugge- 
stive Element skal komme. Han maa 
have en usvigelig Tro paa eget Held 
eller paa sin Sags Skæbne, for at der 
over ham skal være den Uovervinde- 
lighedens Nimbus, der virker paa Om- 
givelserne med suggestiv Magt. 

Alle Historiens store Feltherrer har 
haft denne Tro paa egen Lykke. Det 
har været deres Tro' s Intensitet, der 
gav deres Ord og Handlinger den 
uimodstaaelige Magt. Det gaar i 
Krig, som det gaar i Eeligion: det er 
den Troende, der sejrer — aldrig den, 
der tvivler. 

Napoleon havde denne Tro i aller- 
højeste Grad — ja saa højt, at han 
troede, hans Lykkestjerne virkelig stod 
paa Himlen. „Ser De den deroppe," 
sagde han i 1806 til General Rapp, 
og da Generalen intet saa: „Ser De 
den virkelig ikke? Den staar og skin- 
ner lige for Dem. Den har aldrig for- 
ladt mig, jeg ser den ved alle store 
Lejligheder!" Det samme sagde han 
til Kardinal Fesch i 1811. 

En saadan Tro paa sig selv, forplan- 
ter sig til andre. Den er i sig selv en 
magisk Magt, der indblæser de Under- 
givne en grænseløs Tillid til deres Fø- 
rer og suggererer Fjenden en tilsva- 
rende Frygt. — I sin Dagsbefaling 
før Slaget ved Mukden skrev General 
Oku, ham Russerne kaldte Jernman- 
den: „2°) Det virkelige Grundlag for 



en stærk Disciplin ligger i den abso- 
lute Tillid, som en Chef bør vide ai 
indgyde sine Undergivne" . 

Hvilken trolddomslignende Tillid 
Napoleon indgød sine Omgivelser, vi- 
ser Marchal Davoust's Bemærkning : 
„Hvis Kejseren sagde til mig: Det er 
af Vigtighed for min Politik, at Paris 
bliver ødelagt, uden at et eneste Men- 
neske slipper levende ud derfra, saa 
vilde jeg, for at hans Planer ikke skul- 
de blive kendte, lade min Hustru og 
mine Børn blive derinde/'. 

Hans Hær var hypnotiseret af ham. 
De frygtede mere et misbilligende Blik 
fra ham end at blive sendt i Døden. 
Under Felttoget 1814 var nogle fran- 
ske Dragonregimenter slagne paa vild 
Flugt af Fjenden, der forfulgte med 
stor Overmagt. Pludselig ser de flyg- 
tende Dragoner deres Kejser paa Lan- 
devejen. Øjeblikkelig forandrer de 
Front og jager Fjenden tilbage. 



Et af Suggestionens uhyggeligste 
Udslag i det sociale Liv er Paniien, 
den psykiske Epidemi, der opstaar, 
naar af en eller anden Grund Tanken 
om en uafvendelig Livsfare trænger 
ind i en Menneskemasse. En eneste 
Stemme, der i etTeater raaber: Brand! 
er nok til, at en Rædselssuggestion 
griber alle; Fornuftgrunde og Overbe- 
visning er afmægtige, Paniken river 
lynsnart Massen med sig og stifter 
uoverskuelige Ulykker. 

I Krigen er det Følelsen af truende 
Fare, der avler alle gunstige Forbetin- 
gelser til Panik. Alle Folks og alle 
Tiders Krigshistorie kender saadanne 
Katastrofer, mod hvilke den enkeltes 
Heltemod er ganske magtesløst, fordi 
det her ikke drejer sig om almindelig 
JVjghed, der lader sig bekæmpe ved 

Pligtfølelse og Overvejelse, men om en 
suggereret Idé, der paa det voldsomste 
berører Menneskets Selvopholdelses- 
drift. 

Derfor kan en Hærfører ikke frygte 
noget mere end en Panik med sine 
kendte ulykkelige Følger. 

Panik kan opstaa i de bedst discipli- 
nerede Hære, enten ved uventede San- 
seindtryk (f. Eks. pludselig Beskyd- 
ning, Fjendens uanede Tilsynekomst) 
eller ved at en tilfældig Efterretning 
om en uundgaaelig Fare lynsnart for- 
planter sig mellem Tropperne. 

Et typisk Eksempel paa Panik ved 
falsk Alarmering er Tildragelserne i 
Flensborg den 24.. April 1848. Efter 
Slaget ved Slesvig var de trætte og 
nedslagne Soldater efter en lang March 
gaaet i Kvarter i Flensborg. Yed ad- 
skillige Afdelinger var Officererne ik- 
ke indkvarterede i Nærheden af deres 
Mandskab. Kl. mellem 5 og 6 om Ef- 
termiddagen, kort efter at Soldaterne 
var komne til Ro, sprængte Eytteror- 
donnanser sydfra gennem Byen med 
Raabet: „Preusserne!" Raabet for- 
plantedes hurtigt, en Afdelingskom- 
mandør, der antog Faren for overhæn- 
gende, lod blæse Generalmarche, hvad 
der er forbudt under Dødsstraf uden 
den Højstkomanderendes Ordre. En 
uhyre Forvirring opstod, al Orden op- 
løstes for en Tid. Til Hest, til Fods, 
til Vogns styrtede mange som rasende 
ud af Byen nordpaa — nogle lige til 
Kolding. Paniken var fuldstændig. 
Efter et Kvarters Forløb genoprettedes 
Ordenen i Byen. 

Den 18. Aug. 1870 under Slaget ved 
Gravelotte opstod Panik i den tyske 
Hær. Om Aftenen henimod Kl. 7 fik 
General Steinmetz Ordre til at gaa 
frem til Angreb paa Point dv joitr. 
8i Bataillon gik frem for at forstærke 



Kamplinjen, men modtoges uventet af 
en stærk fransk Styrkes voldsomme 
Ild og der opstod hurtig en Fægtnings- 
kr^ise, der udartede til Panik. Reser- 
verne flygtede og Paniken strakte sig 
helt til Mars-la-Tour og standsede 
først, da General Fransecky's Divison 
greb ind. — Krigen 1870 — 71 fremby- 
der iøvrigt særlig talrige Eksempler 
paa Panik, navnlig blandt de franske 
Mobiltropper, hvor Jordbunden paa 
Grund af den Usikkerhed, som mang- 
lende Uddannelse bevirker, selvfølge- 
lig er i høj Grad modtagelig for slette 
Suggestionsindtryk. En saadan uøvet 
Folke væbningsaf deling nærmer sig i 
sin løse Sammensætning mere til at 
have Karakter af den almindelige 
Folkemasse, Opløbet, hvis kollektive 
Instinkter lettere suggereres i forbry- 
dersk Retning end i heroisk. 



Det er nævnt, at, materielt set, har 
et tabt Slag ikke nødvendigvis skæb- 
nesvangre Følger for Hæren. Men Er- 
faringen viser, at et Nederlag har en 
uhyre Virkning paa hele Krigens 
Gang. De store Nederlags moralske 
Virkning er den almindelige Modløs- 
hed, og den, som frygter Fjenden, den, 
som tænker sig Muligheden af at over- 
vindes, forbereder allerede selv det nye 
Nederlag. 

I 1806 efter Slaget ved Jena saa man 
enhver preussisk Hær flygte for Napo- 
leon, enhver Fæstning aabnede næsten 
uden Modstand sine Porte for latter- 
ligt smaa franske Afdelinger. Kii- 
strin overgav sig med 4000 Mand og 
90 Kanoner til et fransk Infanteriregi- 
ment med 2 Feltkanoner; Stettin og 
Magdeburg overgav sig paa første Op- 
fordring o. s. v. 

Grunden var, at det tyske Folk er- 



426 



Digitized by 



Google 



Suggestionens Rolle i Krig 



kiærede sig overvundet efter Slaget ved 
Jena, man troede ikke mere paa Sej- 
rens Mulighed. Havde ikke denne 
Modløshedens, Nederlagets Selvsugge- 
stion haft Magt over Tyskland, havde 
det kunet kæmpe videre, som det gjor- 
<le i 1813, og Resultatet var da maå- 
ske blevet et andet. 

I en Fremtidskrig vil den moralske 
Faktor komme til at spille en om mu- 
lig endnu større Rolle end tidligere. 
Alle Hæres Feltijenesteinstruktioner 
og Fægtningslærer paapeger stadig, at 
<ler i Felten maa forlanges et højere 
og højere moralsk Standpunkt for hver 
enkelt Soldat, efterhaanden somKrigs- 
vaabnene bliver mere og mere morde- 
riske. Fægtningsformerne derfor mere 
■ag mere spredte og dermed Enkelt- 
mand overladt mere til sit eget Initia- 
tiv. 

Nutidssoldaten er ikke Soldat af 
Kald, der i en lang Tjenestetid kan 
suggereres de fornødne Soldateregen- 
skaber. Han kommer til Fanen lige 
fra sin borgerlige Dont. og de løst 
sammenhængende Masser sendes ud i 
Krigen. 

En saadan Hær vil være umulig at 
lede i den rette Retning, hvis ikke 
Troppernes Moral i Forvejen er paa 
tiet Standpunkt, at de kan modstaa de 
uheldige Suggestionsimpulser (Frygt, 
<la årligt Eksempel) som de uden Tvivl 
vil faa Lejlighed til at kæmpe imod. 

Det er tit blevet sagt, at Sejren 1870 
skyldtes den tyske Skolelærer, og rig- 
tigt er det vel. Ikke fordi den større 
Oplysning og Kundskab er alt, men 
fordi der i Skolerne lærtes Børnene 
Fædrelandssind og en højere Moral. 

Alle kan være enige om at afsky 
Krigen om et Onde, en frygtelig 
Uting. Men trods alle Civilisatio- 
nens Fremskridt har den altid været 



en meget væsentlig Faktor i Folke- 
nes Liv, og naar et Fænomen genta- 
ger sig saa vedholdende, saa regel- 
mæssig, maa man kunne antage, at 
den svarer til en bydende Trang. 

Mord og Kannibalisme betragtes af et 
tilstrækkeligt civiliseret Folk som Mis- 
gerninger, men det forhindrer ikke, at 
det anses for tilladeligt eller endog 
rosværdigt, naar hele Folket under ét 
begaar disse Ting. Det er jo en gam- 
melkendt Sandhed, at den individuelle 
Forbrydelse forkvinder før den kollek- 
tive, og uheldigvis er blodige Gernin- 
ger ikke en Handling, for hvilken 
Mennesket føler medfødt, instinktiv 
Afsky. 

Der lader sig jo ogsaa sige Ting til 
Krigens Forsvar. Det kan ikke næg- 
tes, at Krig eller blot Trusel derom er 
en mægtig, national Stimulans, mo- 
ralsk som materiel. Hvilket fredeligt 
Folk har vel spillet nogen Rolle i Hi- 
storien? 

Men, hvilken Stilling man end ta- 
ger til Krigen og dens Berettigelse, er 
dens Mulighed en Faktor, der maa reg- 
nes med. Og man maa være paa det 
Rene med at ville gøre det bedste ud 
af den, om den kom, og forberede sig 
paa den, medens der er Tid. 

Denne Forberedelse maa gaa ud paa 
at indgive den opvoksende Slægt de 
Suggestioner, der skal hæve dens mo- 
ralske Niveau, saa at den, om Krigens 
Ulykker bryder ind, forstaar Nødven- 
digheden af og den forholdsvise Let- 
hed ved at sejre, Skammen ved at over- 
vindes og de Ulykker, der følger Ne- 
derlaget. At have mange Soldater, 
udmærkede Vaaben og moderne Fæst- 
ninger gør ikke Udslaget. Nationens 
Moral er Hovedsagen; dens Højnelse 
er et Lands nationale Forsvarssags 
første og vigtigste Opgave. 

vSelvfølgelig vil i en Krig det Folk 
aldrig kunne sejre, hvis politiske Yalg- 
sprog er „hvad kan det altsammen 
nytteP" Intet Middel kan sikrere føre 
til Nederlaget end de Suggestioner, der 
gaar i Retning af at faa en Nation til 
at opgive Ævred og frivillig give Af- 
kald paa Sejren. — 

Men for at en Hær skal kunne sejre, 
maa den ogsaa være sikker paa sin Ret. 
Den maa være overbevist om, at Kri- 



gen har været uundgaaelig, at det er 
Fjenden, der har villet den. 

Det var det, som Bismarck forstod at 
suggerere det tyske Folk i 1870, og det 
var det, der gav Japanerne „den Tap- 
perhed, Energi, Kam p>g 1 æ d e og 
Haardnakkethed til at forfølge deres 
Maal" , der — i Følge General Oku — 
er Sejrens Hemmelighed. 

(Vi skal i et følgende Hæfte vende 
tilbage til de her fremsatte Betragtnin- 
ger. Red.) 

■+* 



Soldater. 

Af Maxim Gorki. 



Stumt og koldt og tungt hænger Mør- 
ket ned over Byen. Hverken Himmel 
eller Stjerner ses; kun det uigennem- 
trængelige Sorte, der synes at ligge paa 
Lur som et Rovdyr efter Bytte. 

Lette og bløde danse Snefnuggene lang- 
somt rundt i den lydløse Luft, næsten 
som var de bange for at synke ned paa 
de tomme Gaders mørke Brosten . . . 

Det er koldt . . . 

Natten er fuld af hemmelig Gru; i Stil- 
heden og Mørket skælver noget usynligt, 
noget, Øjnene ikke kan skimte, men som 
ophidser Hj ærtet og gennemrisler det 
med en fin Gysen. 

Under Mørkets Vægt ligger Husene li- 
gesom knugede sammen, som om de var 
blevne lavere; bag de matte Vinduer ses 
ikke Spor af Lys. Det er, som der histin- 
de bag Stenmurene laa skjult Mennesker, 
der ubevægelige, knugede af Kulden og 
Rædslen, stirrede ud for sig med stive 
Øjne og aandeløst lyttende ventede paa 
en Lyd, en Lysstraale . . . 

Fra den mørke Gade stirrer et sort, for- 
sultent Dyr op mod Rudernes slukte Øjne; 
ogsaa det staar paa Vagt . . . 

Hele Dagen har Kanonerne tordnet 
over Byen; Geværerne har knaldet; paa 
Gaderne laa Lig, medens Døden hung- 
rigt lyttede til de Saaredes Jamren . . . 

Midt paa en aaben Plads, hvor to Ga- 



der krydses, brænder et Baal; ubevæge- 
lige som graa Sten staa fire Soldater om- 
kring det. Ildskæret flakker sittrende om 
paa deres Kapper, glimrer hen over de- 
res Ansigter; det ser ud, som de fire Skik- 
kelser skælvede krampagtigt, og som om 
de uden Ord, men med sære Fagter alle 
paa en Gang fortalte hverandre noget. 

Ildskæret glimter paa Bajonetterne og 
løber som Blod ned ad det blanke Me- 
tal; de spidse Staalklinger synes at sno 
sig i Vejret som hvide og rosenrøde 
Straaler .... 

Over alting, over Ilden som over Sol- 
daterne, ligger Mørket . . . 

En af Soldaterne, en lavstammet Skik- 
kelse med et koparret Ansigt, en stumpet 
Næse og smaa, brynløse Øjne, rager med 
Bajonetten Baalets Brændestykker sam- 
men og siger sagte, uden at vende Ho- 
vedet: 

— Det er koldt . . . 

En Sværm røde Gnister flyver for- 
skræmte op i Mørket og bliver borte. 
Den koparrede Soldat ser paa sin Bajo- 
net og polerer den af med sit Kappefoer. 

En varm, blaalig Røg slaar op i Folke- 
nes Ansigter. En af dem, en høj, slank 
Fyr uden Overskæg i sit runde Ansigt, 
gaar med Geværet klemt ind under Arm- 
hulerne og Hænderne skjult i Kappelom- 
merne langsomt bort fra Ilden. En tred- 

je Soldat, firskaaren, med røde Kinder og 
en stor rødblond Knebelsbart siger, idet 
han med Hænderne skærmer sit Ansigt 
mod Ilden, med hæs Stemme: 

— Naar man nu glødede Bajonetten 
heri, og saa jog den ind i Maven paa en 
eller anden . . . 

— Aa, den er saamænd god nok, naar 
den er kold — svarer den Koparrede halv- 
sagte og bøjer Hovedet. 

Ilden knitrer stilfærdigt og fortærer 
Træet, mens dens mangefarvede Tunger 
begærligt slikke i Vejret, sno sig imellem 
hverandre og smidig krybe ned mod Jor- 
den. Hvide Snefnug daler ned paa Baa- 
let. Den rødhaarede Soldat aander lyde- 
ligt ud for at bortjage Sneen fra sit Over- 
skæg. Den fjerde Soldat, en mager lille 
Skikkelse med fremstaaende Kindben, 
stirrer ind i Ilden med runde, triste Øjne. 

— Ja, i Dag har vi heller ikke gjort det 
af med saa faa! — udbryder den Kopar- 
rede med høj Stemme og aabner sine Læ- 
ber til et bredt Smil. Saa tilføjer han 
sagtere og slæbende: — Aa ja — ja, saa- 
mænd. 

Brændet syder og synger melankolsk; 
langt borte fra høres en underlig, ube- 
stemt Lyd, ligesom en Klage. Den Røde 
og den Koparrede blive opmærksomme 
og spejde ud i Mørket; Ildskæret danser 
over deres Ansigter, mens deres an- 
spændte Øren ængsteligt vente paa en ny 
Lyd. Soldaten med de udstaaende Kind- 
ben rører sig ikke, men stirrer stift ind 
i Ilden. 

— Ak ja! — siger den Røde med dump 
Stemme. Den Koparrede farer sammen 
og ser sig om. Ham med de fremstaaen- 
de Kindben løfter Hovedet og ser spør- 
gende paa den Rødes Ansigt. Saa siger 
han sagte: 

— Hvad er det? 

Efter et Øjebliks Forløb svarer den Rø- 
de* — Ikke noget. 

Soldaten med de fremspringende Kind- 
ben holder op at stirre og begynder ha- 
stigt og halvsagte at tale: 

— I Gaar møder en Soldat af vort Kom- 
pagni, der er fra Pensa, én fra samme 
Landsby; og han siger til ham: hos os er 



der ogsaa Oprør; Bønderne brænder Ho- 
vedgaardene af. De siger til Ejerne: her 
er vi, I har drukket vort Blod, nu bort 
med jer! Jorden er ikke Eders, Jorden 
er Vorherres, det vil sige, den er deres, 
der kan arbejde. Bort med jer, ellers 
brænde vi det hele. 

— Det er ikke muligt — siger den Røde 
og snor sin Knebelsbart i Vejret; — det 
tillader Myndighederne ikke. 

— Nej, det gør de rigtignok ikke! — 
gentager den Koparrede med slæbende 
Stemme; saa gaber han og fremviser en 
Mund fuld af smaa, tætsiddende Tænder. 

— Ja, hvad Fanden mon det næste bli- 
ver? spørger Soldaten med de fremstaa- 
ende Kindben efter paany at have bøjet 
Hovedet; og stirrende ind i Ilden tilføjer 
han, ligesom svarede han sig selv: — Det 
er at ødelægge Livet, dette her! 

Den fjerde Soldats Skikkelse tegner sig 
utydeligt mod Mørket. Som en stor, graa 
Falk kredser han rundt om Ilden. Han 
holder Geværkolben klemt ind under Ar- 
men, saa Bajonetten peger mod Jorden; 
den gynger langsomt frem og tilbage med 
en kold Funklen, som om den søgte om 
noget nede paa Brostenene. Med Hagen 
hvilende paa Brystet ser Soldaten ogsaa 
ned mod Jorden; hans Øjne synes at følge 
den tynde Staalklinges Slingren. 

Den Røde ser sig opmærksomt omkring, 
hoster, rynker ærgerligt Panden og fort- 
sætter med hæs Stemme: 

— Bonden har Grund til at gøre Op- 
rør. Han dør af Sult. Han er da ingen 
Hund . . . 

— Nej, det er vist! — gentager den 
Koparrede. 

Den Røde ser strængt paa ham og fort- 
sætter i en myndig Tone: 

— Saa længe Bonden kunde udholde 
det, levede han roligt. Men naar et 
Menneske ikke mer kan se nogen Udvej, 
saa bliver det rasende. Ja, Bonden, han 
har Grund til det. 

— Ja, det har han! — udbryder den 
Koparrede halvhøjt, og hans Ansigt 
straaler af Glæde. — Det siger de alle- 
sammen, at der er ingen i Verden, der 

arbejder som Bønderne. Selv Oprørerne 
her siger det . . . 

Den Koparrede beskriver med Haanden 
en stor Kreds i Luften, bøjer sig med en 
hemmelighedsfuld Mine ned mod den Rø- 
de og siger med sagte Stemme: 

— Nej, for Bonden er der ingen anden 
Udvej. 

— De lader ham altid springe Soldat! 
— gnaver han med de fremstaaende 
Kindben. 

Den Røde dunker Geværkolben mod 
Stenbroen og siger i en stræng Tone: 

— Men hvorfor gør de Oprør i Byer- 
ne? 

— Ja, de har nu en Gang faaet den 
Vane — svarer den Koparrede. 

— Og tænk alt det, vi i vor Stand maa 
døje for deres Skyld! ... Al den Kulde 
og Sult . . . 

— Og alle de Hug og Skud! — afbry- 
der den Koparrede den Rødes Tale. 

Understregende sine Ord med lige saa 
mange Stød af Geværkolben i Stenbroen, 
siger denne kort og bestemt: 

— De skulde slaas ned alle til Hobe! 
Som Bataillonschefen han siger: „lad os 
faa de halve slaaet ned. og de andre halve 
sendt til Sibirien! Der kan de se, hvad 
de faar at leve af, de Rade! Sne kan de 
faa og ikke andet!' 4 — Og hermed kaster 
han Geværet paa Skuldrene og giver sig 
med energiske Skridt til at vandre rundt 
om Baalet. 

Soldaten med de fremstaaende Kindben 
løfter Hovedet og siger med et forpint 
Smil: 

— Naar man paa en aller anden Maade 
kunde slippe af med alle de Store, saa 
vilde det være en stor Lettelse for Folket! 

Han farer sammen, skutter sig forfrus- 
sent og fortsætter med underlig lav 
Stemme : 

— Det er koldt . . . Man steges udven- 
digt og fryser indvendigt. Selv Hj ærtet 
ryster af Kulde i Livet paa én. 

— Saa rør dig lidt! — siger den Røde 
og stamper med Fødderne. — Se, Jakow- 
lew gaar ogsaa omkring! — tilføjer han 
med et Nik hen mod den fjerde Soldat, 



hvis Skikkelse utydeligt skimtes i Mør- 
ket 

— Ja vist, rør dig! — udbryder pludse- 
ligt den Koparrede, der støttet til Gevæ- 
ret har været slumret ind. 

Soldaten med de fremspringende Kind- 
ben ser paa Jakowlew og bemærker med 
et let Suk: 

— Han er ked af det. 

— For Urtekræmmerens Skyld? 

— Ja — svarer den anden. — De var 
Bysbørn, eller fra samme Distrikt. Bre- 
vene til Jakowlew, fra hans Landsby, 
bleve sendte til Urtekræmmeren; og han 
havde en Datter ... Og Jakowlew sag- 
de: ,,naar jeg er færdig med Militærtje- 
nesten, anholder jeg om hendes Haand." 
Men nu . . . 

— Den Ting er der ikke noget at gøre 
ved — siger den Røde strængt og staar 
stille. 

Den Koparrede trækker paa Skuldrene 
og erklærer højt: 

— Det er en Soldats Pligt at dræbe 
Fjenden. Han har svoret paa det. 

I Stilheden høres hele Tiden Jakowlews 
Fodtrin, mens han utrætteligt vandrer 
rundt om Baalet, nu nærmere ved, nu 
længere borte. Ved den Koparredes 
haarde Ord standser hans Skridt med ét. 

— Men du har altfor følsomt et Hj ær- 
te, Ssemjon! — lægger den Koparrede til. 

— Jamen naar blot Urtekræmmeren 
havde været Oprører! — svarer Ssemjon 
og gør en Haandbevægelse, som for at 
sige mere, men standses af den Røde, 
der nærmer sig ham og med hæs, ophid- 
set Stemme begynder: 

— Hvor skal man kunne vide, hvem 
der er Oprører, og hvem der ikke er det? 
De gør jo Oprør allesammen! Jeg har 
selv en Onkel, der er Portner og har 
Penge, omtrent 500 Rubler, og som er en 
hæderlig Bonde .... 

Lige i Nærheden lyder et skarpt, laort 
Skrald som af et Skydevaaben. Solda- 
terne gribe deres Geværer. 

Med fremstrakte Halse stirre de alle 
som Jagthunde ud for sig i Mørket. 
Den Rødes Knebelsbart, stritter af Spændt- 
hed; den Koparrede trækker paa Skul- 

deren. I Mørket hører man atter Jakow- 
lews taktfaste Skridt. Langsomt nær- 
mer han sig Ilden, ser flygtigt til sine 
Kammerater og mumler gnavent: 

— Det var et Butiksskilt . . . Eller en 
Dør, der smak i. — Hans Læber er tæt 
sammenklemte. I det markerede Ansigt 
funkler et Par ovale, graa Øjne; hans 
Næsebor dirre. Han skyder med Foden 
Brændestykkerne sammen og sætter sig 
sammenkrøben foran Ilden. 

— Malow — siger den Røde i en byden- 
de Tone — gaa og hent os noget mere 
Brænde . . . Dér, lige overfor, henne ved 
Barakken, hvor alle Kasserne er dynget 
op . . . — og han peger ud for sig i 
Mørket. 

Den Koparrede tager Geværet paa Skul- 
deren og gaar. 

— Lad Bøssen kun blive her, hvis den 
er dig til Besvær — siger den Røde. 

— Det er farligt at gaa uden den — 
siger Soldaten og forsvinder i Mørket. 

Over Baalet hvirvler stadigt Snefnug; 
mange af dem er faldet ned paa Jorden; 
de mørke Brosten er blevne graa. De 
matte Vinduer stirre som slukte Øjne ud 
i Mørket; det øverste af de høje Huse bli- 
ver borte i den sorte Luft. Baalet be- 
gynder at brænde ned; Brandene knittrer 
ildevarslende. De tre Soldater stirre læn- 
ge paa Gløderne uden at sige et Ord. 

— Den maa vel snart være tre! — siger 
den Røde omsider gnavent. 

Saa falde de atter tilbage til deres 
Tavshed. 

— Aa Gud ja! — sukker Ssemjon med 
et. Og i en rørt medlidende Tone spør- 
ger han halvsagte: 

— Er du meget ked af det, Jakowlew? 
Jakowlevv tier stille og rører sig ikke. 

Ssemjon ry r ster af Kulde. Med et trist 
Smil i Øjnene ser han hen paa den røde 
Soldat og begynder i en underlig, ensfor- 
mig Tone, som vilde han fortælle et 
Æventyr: 

— Da jeg kommer forbi, ser jeg hende 
ligge derhenne ved Lygten, klamret ind 
til den . . . Saa hvid, saa hvid i Ansig- 
tet, med aabne Øjne . . . 

— Saa, nu synger han os igen sin 



sædvanlige Vise — gnaver den Røde 
ærgerligt. 

Ssemjon stirrer ind i Gløderne, sænker 
et Sekund Øjenlaagene og fortsætter: 

— Saadan blide Øjne. Hun kan vel 
være en tyve Aar . . . 

— Det er jo en gammel Historie! — 
udbryder den Røde bebrejdende. — Hvad 
kan det nytte at rive Saaret op igen? 

Ssemjon ser ham ind i Ansigtet og 
smiler skyldbevidst. 

— Jeg ynkes over den lille Kvinde; hun 
var saa ung og glad, det kunde man se 
i hendes Øjne . . . Aa, kære lille Datter, 
tænker jeg, hvis du var levende, vilde jeg 
lære dig at kende; paa Festdagene vilde 
jeg besøge dig i dit Hjem, jeg vilde kysse 
dig og . . . 

— Saa, lad det nu være nok — siger 
Jakowlew — og ser skraat ned paa den 
Talende med et skarpt, stikkende Blik. 

— Gaa hjem i Kasernen og tud — til- 
føjer den Røde. 

Ssemjon bøjer sin Ryg, som om han 
havde begaaet en Brøde, men efter et kort 
Ophold fortsætter han: 

— Det er en Ynk at se, Brødre; der 
ligger hun, som om hun sov; ikke det 
mindste Blod er der at se . . . Maaske 
er hun død uden at vide af det . . . 

— Naa ja, og hvad saa? — skriger den 
Røde op og tilføjer nogle grove Ord. 

— Hun var maaske blevet sendt ud af 
andre — siger Ssemjon, ligesom svagt 
indrømmende. 

— Bliver vi ikke ogsaa sendt ud? Og 
kan vi maaske gøre for det? — fortsætter 
den Røde vredt. — „Gaa," siger de til os, 
„skyd, som du har svoret." ... De er 
alle lige gode. Alle ophidser de Folket 
mod sig selv. Og atter giver han sig 
Luft i et Væld af Eder. 

Jakowlew ser op, smiler, betragter den 
Røde og siger med Tryk paa hver enkelt 
Stavelse : 

— Hvad — er — en — Soldat? 

Et stort Spektakel lyder ud fra Mørket; 
en skrigende Knagen. 
Ssemjon farer sammen. 

— Det er Malow, der er paa Spil, den 
Slyngel — siger den Røde og snor sit 

Overskæg i Vejret. — En god Soldat skal 
æde et Barn levende, hvis hans Fore- 
satte befaler ham det — tilføjer han. 

— Og det vil du ogsaa gøre? 

— Jeg sendte ham hen for at tage en 
af Kasserne, — fortsætter den Røde, — 
og nu brækker han noget itu, formodent- 
lig en Kiste, det Bæst. 

— Vilde du ogsaa æde Barnet? — gen- 
tager Jakowlew. 

Den Røde ser paa ham; giver sig saa 
til at danse, først paa det ene, saa paa 
det andet Ben, og svarer: — Broder, i 
August er jeg færdig med Tjenesten. 

— Det er lige meget — svarer Jakow- 
lew og viser sine Tænder. — Hvis din Fo- 
resatte befaler dig det, er du rede til at 
æde et Barn, og oven i Købet dit ,eget . . 
Hvad er en Soldat? 

Han brister i en tør Latter. Den Røde 
ser paa ham, dunker saa med Geværkol- 
ben i Stenbroen og raaber: 

— Malow, skynd dig! 

. — Det er en rigtig Æsel, den Malow! 
— begynder Ssemjon halvsagte. Naar vi 
skyder paa Oprørerne, sigter han hele 
Tiden efter Underlivet. Malow, siger jeg 
til ham, hvorfor lemlæster du Folk? Sigt 
paa Benene! og saa svarer han mig: jeg 
skyder kun paa Studenterne. 

Her sukker Ssemjon og fortsætter i 
samme ensformige Tone: 

— For Resten har jeg den Mening, at 
Studenter, det er gode Folk. Der laa en 
Gang to paa Landet i vor Landsby; og 
som de var tjenstvillige især mod Bøn- 
derne! Altid rede til at drikke, til at 
skrive Rets-Dokumenter, til at forklare 
os alting .... Og Bøger laante de os. 
Muntre og skikkelige Folk var det sande- 
lig! Og saa kommer der en skønne Dag 
en civilklædt Person ud for at besøge 
dem; og samme Nat kommer Gendar- 
merne inde fra Byen og tager dem med 
sig alle tre . . . Bønderne var ligefrem 
kede af det .... . 

Jakowlew farer pludselig sammen, ser 
med et ubevægeligt Blik, som om hans 
Øjne vare slukte, paa den røde Soldats 
Ansigt, og siger saa i en alvorlig Tone: 



— En Soldat er en Skurk, en Bøddel, 
et Rovdyr uden Samvittighed! 

Den Røde stryger Øjenbryn og Knebels- 
bart nedefter og ser paa Jakowlew. Ssem- 
jon spærrer Munden op og misser for- 
færdet med Øjnene. 

— En Soldat er en Ødelægger! — mum- 
ler Jakowlew og fortsætter med de 
sædvanlige Ukvemsord. 

— Hvad mener du med det? — spørger 
den Røde strengt. 

— Michael Jewssejitsch, af al den Tale 
vil jeg ikke have hørt et Ord! — siger 
Ssemjon i en bønfaldende Tone. — Det er 
Sorgen, der faar dig til at tale saadan, 
ikke sandt, Jakowlew? 

Jakowlew rejser sig atter, gør Front 
mod Kammeraterne og klemmer paany 
Læberne sammen. Kun hans Næsebor 
dirre. 

— Hvis Malow hører, hvad du har sagt, 
angiver han dig til Kommandanten, og 
saa er det ude med dig, Jakowlew — si- 
ger den Røde med bevæget Stemme. 

— Men du angiver mig vel ikke, hvad? 
— spørger Jakowlew og viser atter sine 
Tænder. 

Den Røde hopper snart paa det ene. 
snart paa det andet Ben, ser i Vejret og 
gentager: 

— Saa er det ude med dig. Der er vis- 
se Ord, de ikke tilgiver .... nej, det 
gør de ikke, Broder. 

— Du angiver mig! — erklærer Jakow- 
lew haardnakket, 

— Jeg kender min Pligt — svarer den 
Røde. — Den Sag vedkommer ikke mig. 
Til Sommer bliver jeg færdig med Tjene- 
sten, i Reserven. 

— Det er ude med os alle! — siger Ja- 
kowlew halvhøjt, men med dyb Overbe- 
visning. — Hvad sagde din Onkel? 

— Ti nu stille, Jakowlew! — bønfalder 
Ssemjon. 

— Det er en Sag, der ikke vedkommer 
dig ... Og heller ikke min Onkel. 

— Du er en Morder! sagde han . . . 

— Hvad er maaske du selv? — spørger 
den Røde og bander paany. 

Ordstriden bliver hæftigere; de spytte 
hinanden i Ansigtet, og deres korte Ord 

ere fulde af Ondskab. Ssemjon vender 
Hovedet uden at vide, hvad han skal gø- 
re og siger tilsidst fortvivlet: 

— Hvad er jeg da? 

— Du er ogsaa en Skurk. 

— En Morder er du! 

— Naa, og du selv da? 

— Brødre, hold nu op! — bønfalder 
Ssemjon. 

— Hvad var det, du sagde? 

— Jeg sagde . . . 

— Ti nu stille, Brødre! 

De to Soldater skændes videre under 
Strømme af grove Skældsord; de styrte 
løs paa hinanden; den ene er dødbleg og 
ryster over hele Kroppen; den anden pu- 
ster rasende, mens hans tykke Kinder 
svulme og hans Knebelsbart truende strit- 
ter i Vejret. 

— Se, der kommer Malow løbende! — 
udbryder Ssemjon forfærdet. — Hold nu 
Fred, for Christi Skyld! 

Og samtidigt lyder i Mørket Malows 
forskrækkede Raab: 

— Michael Jewssejitsch, de aabner 
Vinduerne! 

— Holdt! Giv Agt! — kommandere* 
den Røde. Og med sine Lungers fulde 
Kraft raaber han: 

— Luk Vinduerne! Ellers skyder jeg. 

Frem af Mørket kommer Malow løben- 
de, helt sammenbøjet og balancerende 
med Geværet. Hurtigt og aandeløst be- 
gynder han sin Beretning: 

— Jeg gaar altsaa hen efter Brændet, 
og lige med et hører jeg et Vindue blive 
lukket op og nogen sige: skyd! 

— Det gør de ret i! — mumler Jakow- 
lew mellem Tænderne. 

— De forbandede Hunde! Men jeg . . . 
Malow kaster hastigt Geværet til Kin- 
den; et dumpt Knald lyder, og et til . . . 

Soldatens Ansigt bliver blegt; Geværet 
ryster i hans Hænder; Bajonetten vakler 
frem og tilbage i Luften. Soldaten med 
det røde Haar har ogsaa faaet Geværet til 
Kinden; han staar stille i stivnet Lytten. 

— Den Skurk! — siger Jakowlew sagte 
og giver sin Bøsse et Dunk, saa Piben 
kommer i Vejret Nok et Skud lyder. Den 



Røde sænker hastigt sit Gevær, tager Ma- 
low i Skulderen, ryster ham og siger: 

— Lad det nu være nok! 

Malow vakler lidt, og da han ser, hans 
Kammerater er rolige, bliver han forle- 
gen og siger: 

— Sikke noget Rakkerpak! At skyde fra 
Vinduerne paa en god, rettroende Soldat! 
Paa en af Fædrelandets Soldater, hvad? 

— Din Kryster, du har drømt det hele! 

— siger den Røde ophidset. 

Malow vender sig og gør et benægtende 
Tegn. 

— Nej, jeg har slet ikke drømt, og jeg 
er ingen Kryster. Hvem har Lyst at dø, 
maa jeg spørge? — svarer han fornærmet 
og piller ved Hanen paa sit Gevær. 

— I andre er jo ogsaa bange! — siger 
Jakowlew og smiler. 

Saa tie de alle stille. Alle fire se ube- 
vægelige ned paa den glødende Dynge 
Kul ved deres Fødder. Til alle Sider rej- 
ser sig høje Stenmure, og den ildevars- 
lende Stilhed, bag hvilken noget Ræd- 
selsfuldt synes at ligge paa Lur, knuger 
dem sammen. 

— Naa! — siger tilsidst den Røde. — 
Skal jeg maaske selv gaa hen og hente 
Brænde? Afsted med dig, Jakowlew. 

Jakowlew rækker tavst Ssemjon sit Ge- 
vær og gaar langsomt sin Vej. 

Malow følger ham med Øjnene, kær- 
tegner med venstre Haand sit Geværløb 
og sætter Huen lige paa sit Hovede. 

— Han faar aldrig alt det slæbt herhen, 
som jeg har brækket løs, det skal I se! 

— siger han. 

Og idet han ogsaa gaar lidt bort fra 
Ilden og lægger Geværet paa Skuldren, 
fortsætter han fornøjet: 

— Du gode Gud! Jeg har brækket en 
hel Barak ned derhenne! 

Nær ved Baalet bliver de ubevægelige 
Skikkelser siddende og betragter Glø- 
derne, der dækkes med graa Aske. Ma- 
lows gennemtrængende Stemme sittrer 
gennem Stilheden. 

Ssemjon hoster sagte og siger: 

— Michael Jewssejitsch! Mon Gud har 
set alt det, her er sket, eller mon han har 
vendt sig til en anden Side? 

Den Røde kærtegner langsomt sit Over- 
skæg, saa svarer han med alvorlig Over- 
bevisning : 

— Gud skal se alt . . . Det er hans 
Pligt. Men Jakowlew tager fejl, naar 
han tror, han kan fornærme mig uden 
Grund. Eller er jeg maaske værre end 
de andre, hvad? 

De tie atter. I Mørket høres nogle 
Brædder knage og falde ned paa Jorden, 
Ssemjon løfter Hovedet og ser op mod 
Himlen, der er mørk og kold, helt over- 
vældet og behersket af Mørket. 

Ssemjon sukker og siger: — Men maa- 
ske er Gud slet ikke til? 

Den Røde ser strængt paa ham og sva- 
rer: — Ti stille! — og giver sig til med 
Støvlesnuden at skubbe de slukte Træ- 
kul sammen; men han holder snart op, 



uden en Gang at være bleven færdig med 
sit Værk, og vender sig, og siger med 
sagte Stemme, trækkende i sit Overskæg r 
— Først og fremmest: er jeg et Menne- 
ske, eller er jeg det ikke? Det er Hoved- 
sagen; og .... og saa . . . Her gaar lian 
i Staa og bider i sit Overskæg og stry- 
ger sig over Hagen med Haanden. 

Ssemjon ser paa ham og slaar Øjnene 
ned, og vedbliver sagte og forsigtigt, men 
haardnakket: 

— Jamen de andre siger nu, han ikke 
er til. 

Den Røde svarer ikke mer. 

Det bliver stadigt koldere og koldere. 
Det holder op at sne .... * 

Langt borte fra hores en underlig, for- 
virret Lyd .... Vag og ubestemt som 
en Skygge .... 



+++ 



Henry George Bevægelsens „Middel", 

Nogle Lægmandsbetragtninger. 

Af Palle Rosb.nkrantz. 



Rundt om i Landet stiftes Henry 
George Foreninger, paa Valgtribuner- 
ne stiller Georgeisterne deres Spørgs- 
maal til Kandidaterne og i det radi- 
kale Venstres Valgpjece læser man de 
kendte Georgeistiske Talemaader, ja 
selv en Byens lærd som Dr. Willads 
Christensen har sluttet sig til Bevæ- 
gelsen og i selve det ny Aarhundrede 
skrevet en fængslende Artikel til dens 
Pris ! 

Grundværdiskat ! Samfundets Ret 
til de Værdier dets Kræfter tilfører 
Jorden og dens Ejere ! ! Skat paa det, 
ingen enkelt skaber og ikke Skat paa 
Arbejde ! ! ! Bort med Toldbyrderne. 

Punktum. 

Saa meget kender alle Georgeister- 
nes Lære, mere kender kun faa, og 
spørger man Foreningernes Medlem- 
mer, hvorfor de slutter sig til Bevæ- 
gelsen, er i de ni af ti Tilfælde Svaret 
dette : „vi vil lære dette her at kende. 44 

Det der kalder Folk til Fanerne er 



Agitationen, der med Kraft og Vel la- 
lenhed fremstiller de Fejl, hvorunder 
Samfundet lider, og med ikke mindre 
Kraft og Veltalenhed afmaler et Para- 
dis paa Jorden, hvis Forudsa*tning er 
Henry Georges Theori om Grundvær- 
diskatten. 

Denne dobbelte Veltalenhed lader 
Tilhørerne glemme, at det, hvorpaa 
del allermest kommer an, er en kort, 
forstaaelig Redegørelse for 
Midlets Virke n, saa kunde den 
megen Veltalenhed om Fortids Ulyk- 
ker og Fremtids Lykke, der er fælles 
for al Samfundsagitation, særdeles vel 
indskrænkes betydelig. Det være sagt 
uden at angribe Talernes utvivlsomt 
gode Hensigter. 

Men netop denne Veltalenhed hnr 
skaffet Georgeismen Fremgang, den 
er en Lægmandsbevægelse med popu- 
lær Videnskab som Baggrund, et Fæ- 
nomen som har afløst Sekterbevægel- 
ser og religiøse Sværmerier, et Fæno- 

men, der i „vor oplyste Ti <T fin- 
der herlig Jordbund og er svært at 
modstaa, om dot faar Vækst. Hvis 
Georgeismen gjorde virkelig Gavn, 
hvis Grundværdiskatten var egnet til 
at samle Fremskridtets Venner til ro- 
lig, støt Fremmarsch mod Maalet, vil- 
de det være Uret at stille sig mod den. 
Hvis Bevægelsen — hvad særdeles 
mange vistnok fejlagtig antager — bi- 
drog til at vække Interessen for prak- 
tisk, populær Nationaløkonomi, saa at 
den, selv om Grundværdiskatten som 
Universalmiddel i og for sig var en 
Utopi, dog gjorde sin oplysende Gavn 
og tilførte dansk Fremskridtspolitik 
enkelte smaa Goder, saa var det for 
det første overflødigt at modarbejde 
i\en og dernæst vel næppe klogt. Men 
da den — saavidt synes — ikke alene 
er utopisk men ogsaa vildleder Læg- 
mands Begreber om praktisk Sam- 
fundslære, og endelig skaber et Ele- 
ment indenfor dansk Politik, der sæt- 
ter de Henry Georgeske Idéer over alle 
andre Hensyn og kræver af Frem- 
skridtspartiet, at det skal knæsæftte 
disse Idéer, saa synes det ikke af Vej- 
en at raabe Vagt i Gevær overfor en 
Bevægelse, der splitter — og splitter 
netop den Flok, der er det radikale 
Venstres bedste Rekrutter og mest 
prøvede Venner. 

Dette er det Argument, der har kal- 
det disse Linier frem. Endnu er Hen- 
ry George Bevægelsen svag, endnu 
er de forstaaende faa, endnu betyder 
den intet for dansk Politik, men om 
den gaar fremad er det svært at se, 
hvad Ufred deraf kan flyde. Disse Ord 
angriber ikke Personer, vil hverken 
saare eller krænke Bevægelsens Le- 
dere, men det er en ren Lægmands- 
bevægelse, og det er derfor ikke un- 
derligt, at en Lægmand tager til Orde 
mod den. Med Videnskaben har den 
kun dette at skaffe, at den fra Forti- 
dens Nationaløkonomier og Filosofer 
henter sine Udgangspunkter, benytter 
de gamle Theorier og arbejder med 
Postulater som den kristne Lære med 



Aabenbaringen. Den er en Læg- 
mandsbevægelse, der, naar den op- 
stiller sine Forudsætninger, taler til 
hver Mands sunde Sands, og naar den 
giver sine endelige Resultater, holder 
dem tæt op til det, hver Lægmand 
kan forstaa — mendér, hvorden 
talerom sine Midler, bruger 
den „Vi denskabeas" for den 
læge uforstaaelige Sprog, 
den anvender „V i den sk a- 
b e n" s om Sektereren A a b e n- 
baringen, som Sværmeren 
M y s t i k e n og Tilhøreren 
tror, fordi Forudsætninger- 
ne og Besul taterne er saa 
jævne og let forstaa e lige, er 
det, der ligger i mellem — 
Videnskaben — ufejlbar. 

Georgeisternes Talsmænd følger 
alle Henry George i dette ene, de agi- 
terer og ræsonnerer som Advokater, 
hvem det gælder at belyse klart og 
drage stærkt frem alt. hvad der taler 
for deres Sag, som d e ser det, 
medens de dølger det, der taler imod 
eller selv opstiller og afkræfter Argu- 
menter, der reelt hverken gør fra eller 
til. Saaledes kæmper Advokater, (»g 
derfor vil Georgeisterne ogsaå finde 
Talsmænd blandt Underretternes Sag- 
førere i Danmark, deres Procedure er 
de danske Juristers for en Underret, 
det være sagt uden Forkleinelse. 

Videnskaben vil ikke tage Del i 
Kampen for eller imod. Høffding har 
vel Ret, naar han hævder, at det er 
vigtigere for Videnskaben at stille et 
Problem og belyse det alsidigt end 
at føre det til en Løsning, som maa- 
ske er tvivlsom, og Erdmanns Ord, at 
Filosoferne mere skriver Tankernes 
Historie end viser Fremtidens Tanker 
Vej, maa vel i høj Grad finde Anven- 
delse paa Nationaløkonomerne, der 
søger at drage Lovene ud af Stats-Li- 
vet som det leves, ikke at skrive dets 
Fremtids Love, hvad de overlader til 
Udviklingen og Efterkommerne. 

Videnskaben lader Georgeismen i 
Fred; en Bevægelse, der ikke alsidigt 

belyser det, der ikke er dens Argu- 
menter nyttigt, en Undersøgelse, der 
arbejder med givne Resultater, ligger 
ude af Videnskabens Vej. Altsaa maa 
den praktiske Lægmand tage Kampen 
op. Og Kampen er her Begrænsning. 
Af Dr. Christensens Indlæg fremgaar 
det, hvorledes Georgeismens Modstan- 
dere, da Bevægelsen først fremtraadte 
her i Landet, indlod sig paa Discus- 
sion om enkelte Spørgsmaal, der 
maatte afgøres populær videnskabe- 
ligt, og hvis Afgørelse derfor aldrig 
kunde naaes saaledes, at enhver kun- 
de forstaa, hvem der havde Ret. Det 
gælder om at* begrænse Discussionen 
til et enkeU Hovedpunkt og stille 
Spørgsmaalet saaledes, at Svaret kun 
kan blive j a eller nej; men det gæl- 
der tillige at stille Spørgsmaalet saa- 
ledes, at enhver der kan læse dansk, 
kan forstaa Spørgsmaalet og Svaret 
uden populær Videnskabelighed med 
sin jævne Menneskeforstand alene. 

Om dette lykkes Forfatteren af disse 
Linier, faar Læseren afgøre, Forsødet 
skal blive gjort. Forfatteren maa selv- 
følgelig staa eller falde med Ræsonne- 
mentet. Men det skal straks betones, 
at skulde der blive Discussion, bør 
den kun føres med Argumenter, en- 
hver Lægmand kan forstaa, og der 
maa ikke benyttes noget uforklaret 
„videnskabeligt 44 Argument. Dette er 
ikke Videnskab. Her paraderes ikke 
med Haandbogs og Leksikonsviden, 
her tales jævnt dansk! Kun maa 
Forfatteren, belært af tidligere Erfa- 
ring, høfligst frabede sig Injurier og 
personlige Sigtelser, for Lystmord 
etc, der jo alligevel ikke kan hjælpe 
Henry George stort, hvis han har 
Uret, og er overflødige, hvis han har 
Ret. Paa Argumenterne er der der- 
imod frit Slag. 

Herny Gcorge's Sætning er denne : 
Midlet mod den Sygdom, der 
tærer paa Samfundet, er at 
lade det Offentlige ved Be- 
skatning tilegne sig Jord- 
renten. 



Maalet for v o r Undersøgelse er, om 
dette kan lade sig gøre hos 
o s. Naar vi at besvare dette Spørgs- 
maal med Nej, er alt andet Arbejde 
overflødiggjort, og vi kan hengive os 
til nyttigere Beskæftigelser. 

Vi maa imidlertid først se paa Or- 
dene. Ved det offentlige kan bil- 
ligvis i vor Undersøgelse kun forstaas 
Stat og Kommune. Det er en 
Lægmandsdiscussion og disse to Be- 
greber har enhver Lægmand straks 
uden Forklaring fast. Ved Beskat- 
ning kan saaledes ogsaa kun for- 
staas en SumPenge, som den 
private indbetalertil detof- 
fentiige i tilbagevendende 
periodiske Rater. 

Tilbage staar kun Jordrenten, 
der er et Begreb, hvormed Videnska- 
ben opererer, og som Lægmand ikke 
straks forstaar. 

Henry George angiver Jordrenten at 
være det Overskud, Jorden 
kan give udover, hvad man 
ved samme Anvendelse af 
Midler kan faa ud af den 
mindst indbringende Jord, 
som bruges. 

Helt tilfredsstiller denne Definition 
ikke Lægmands Krav, og det maa der- 
for være tilladt at gøre den endnu 
mere populær. 

Jordrenten er det, der gør en lol- 
landsk Hvedelod, der første Gange ta- 
ges under Plov, værdifuldere end en 
jysk Hedelod, der renset for sin Lyng 
fures af Ploven, eller hvor der ikke 
er Tale om Avlsbrug, Jordrenten er 
det, der gør en Grund paa Hjørnet af 
Østergade og Kongens Nytorv værdi- 
fuldere end samme Klat Jord midt i 
den store Vildmose. 

Det Staten (eller Kommunen) ved 
Beskatning skal tilegne sig, er Værdi- 
forskellen mellem de to Sæt Grunde. 
Det er værdt at lægge Mærke til, at 
Arbejdet helt holdes ude. Den vel- 
drevne H e d e 1 o d skatter ikke mere 
end den hvorpaa Arbejdet lige er be- 
gyndt. Den forsømte Hvede jord 

skatter ligesaameget som den Nabolod, 
•der giver det højeste Poldudbytte. Den 
bare Grund paa Hjørnet af Kongens 
Nytorv skatter ligesaa meget som' den, 
hvorpaa Hotel d»' Angleterre breder sig, 
og en Luftskibsfabrik i Vildmosen 
skatter ikke mere end Pletten, hvor 
Ræven har sin Hule. 

Thi kun Jorden, ikke Arbejdet, skal 
skatte. 

Hvis nu dette lod sig gennemføre, 
saa var Tiden inde til udførligt at 
drøfte Henry Georges Lære. 

Det afgørende Spørgsmaal er derfor 
<iette. Lader en saadan Be- 
skatning sig overhovedet 
udføre i Danmark i Aaret 
1906? 

Bliver Svaret Nej, er Sagen dermed 
afgjort. 

Og Svaret bliver Nej — ubetinget 
n ej. 

Det er ikke muligt at beskatte saa- 
ledes, at det Beløb, der gaar i det of- 
fentliges Kasse, netop er den Værdi, 
•der efter det foregaaende kaldes Jord- 
renten. 

Det bliver her nødvendigt at sondre 
mellem tre Grupper af Tilfælde. 

1. Jord, der bruges til Avlsbrug. 

2. Jord, der bruges til Bebyggelse 
og 3. Jord, der bruges til industrielle 
Anlæg. 

i. Den nagne Hedejord skatter ikke, 
thi den giver kun Arbejdsudbytte. 
Hvedejorden skatter, ikke af Arbejdet, 
men af sin egen iboende Rigdom. 
Skatten hæves derved, at Ejeren af 
sin Arbejdsudbytte til Staten betaler 
den Del, som han ikke skylder For- 
bedringer, ikke skylder sit Arbejde, 
men som overskrider det, Hedejorden 
giver — „Gaven 44 . 

Men Ejeren har selv betalt denne 
<Jave til Samfundet ved Købet eller 
Overtagelsen af Jorden, enten kontant 
eller gennem aarlige Prioritetsrenter. 
Han har betalt med sit Arbejde; thi 
Kapital er opsparet Arbejde. Naar 
Skatten lægges paa ham, betaler han 
«n Gang til, d. v. s. Skatten rammer 



Arbejdet, fordi den ikke kan naa 
Jordrenten, som er omsat i Arbejde. 
Med andre Ord i Danmark købes i vore 
Dage den nøgne Jord og den givtigste 
Hvedejord uden at Erhververen bliver 
Jordrenteejer. Og dog kan Grund- 
værdiskatten kun udredes af Erhver- 
verens Arbejdsudbytte, (Fra den ab- 
norme Grundværdistigning kan vi her 
bortse.) 

Hvis Spørgsmaalet altsaa lyder : kan 
det Offentlige ved Skat lagt paa Jor- 
den tilegne sig Jordrenten, bliver 
Svaret . Nej! 

Og spørges der hvorfor, bliver Sva- 
ret, fordi ikke Jordejeren, men andre 
sidder inde med Værdierne, saa Skat- 
ten tages af Jordejerens Arbejde. 

2. Den ubebyggede Grund skatter 
lige saa meget som den, hvorpaa Be- 
boelse er opført. Skatten skal tages af 
Ejerens Arbejde. Det samme Ræson- 
nement, der under i lod sig opføre, 
vil ogsaa her melde sig. Der er vist 
faa uprioriterede Grunde i Danmark, 
der bærer Hus, og Prioriteten retter 
sig sikkert netop efter det, hvorefter 
Skatten sigter. Men slet saa rent som 
det første Tilfælde, er dette ikke ; thi 
Grundens Ejer er langt mere medbe- 
stemmende i Udbyttet end Agerdyr- 
keren var/ Agerdyrkeren maa tage de 
Priser, han kan faa og i det hele og 
store søge sin Indtægt i Mængden af 
det, der kan frembringes. Grundeje- 
ren kan bygge stort eller smaat, ud- 
leje dyrt eller billigt, langt friere. Det 
kan altsaa ikke benægtes, at hans 
Grund kan give ham en „Gave", f. 
Eks. Beliggenheden ved Kongens Ny- 
torv, som under hans Besiddelsestid 
frigør det, han maatte give Kapitali- 
sterne. 

Herefter kan altsaa det offentlige ud- 
strække sin Haand. Javist, og det of- 
fentlige kan faa det hos ham, men han 
tager det ganske simpelt igen fra det 
Samfund, der skænker ham Værdien. 
Dette Samfunds Interesse er netop saa 
stor i at faa Del i de Goder, Grunden 
byder, at det beredvilligt udreder 

Grundværdiskatten og mere til for at 
faa Tag i dem. Kapløbet mellem det 
offentlige og de enkelte af Samfundet 
bliver saa skrapt, at inden vi ser os 
for, er hele Skatten delt ud paa en Del 
af Samfundet gennem Lejere, Købere 
etc, saa den eneste, der tjener derved, 
er Grundejeren, der altid er et Heste- 
hoved forud for det offentlige og altid 
har „Gaven" ubeskaaren. 

Det er fra Georgeisternei , stærkt 
hævdet, at „Grundskatter ikke kan 
afvælles" som en Naturlov, et øko- 
nomisk Axiom. 

Denne Sætning vilde være sand, hvis 
dens Forudsætning var det, den at 
Lejen af Jord altid er den højeste 
Leje, der kan gives. Da dette ikke er 
Tilfældet med Jord i Byer, falder Sæt- 
ningens Almengyldighed. 

„Skatten kan a f v æ 1 1 e s." 

Hvis Spørgsmaalet altsaa lyder: kan 
det Offentlige ved Skat lagt paa Grun- 
den tilegne sig Jordrenten, bliver Sva- 
ret : Nej! 

Og spørges der hvorfor, bliver Sva- 
ret, fordi Grundejeren enten ikke 
sidder inde med Værdierne (jfr. 1), 
eller ogsaa skyder Skatten over paa 
Samfundets arbejdende Medlemmer, 
og det vel at mærke saaledes, at de, 
der i sidste Instans kommer til at ud- 
rede den, ikke er de, der direkte nyder 
Grundværdien. 

3. Naar Jorden benyttes til indu- 
strielle Anlæg, gælder selvfølgelig det 
under 1 og 2 anførte i samme Omfang 
som før, men her maa det bemærkes, 
at selve Jordens Værdi, der i begge de 
to foranførte Tilfælde var det vigtigste, 
i dette Tilfælde let kommer i anden 
Række. I Danmark, hvor Jorden sjæl- 
dent byder paa Raastoffer (som saa- 
danne Tilfælde kan nævnes Teglvær- 
ker, Savskærerier, derimod ikke Bræn- 
derier og Sukkerfabriker), vil Fabri- 
kens Beliggenhed sjældent kræve stor 
Jordværdi. Det kan altsaa som Regel 
siges, at Grundværdien vil blive lille, 
Skatten ringe (uforholdsmæssig ringe, 
hvad der i denne Forbindelse kun ved- 



kommer os, fordi den derfor lettere 
maa kunne hæves af det Offentlige). 

Men heller ikke her naar det Of- 
fentlige at faa lagt Haand paa Grund- 
værdien. Det industrielle Anlæg læg- 
ger „Gaven" over paa Forbrugerne. 
Den gunstige Beliggenhed skaffer ikke 
billigere Pris > kun større Af- 
sætning, da ganske andre Hensyn som 
Regel bestemmer Prisen. 

Ogsaa i det 3. Tilfælde maa Svaret 
lyde som før, det Offentlige kan ikke 
ved Beskatning tilegne sig Jordrenten 
hos Grundejeren, enten fordi han 
ikke ejer den, eller, og det kan vist 
her være det hyppigste Tilfælde, fordi 
han tilegner sig Jordrenten og beta- 
ler Skatten med andres Arbejde, og 
der skal Tanke-Taskenspillerkunst til 
overhovedet at knytte Skatten ti! 
Grundværdien. 

Tilbage staar altsaa kun det Spørgs- 
maal, om det Offentlige i de 
Tilfælde, hvor Jordrenten 
ejes af Kapitalister, der har 
deres Adkomst fra Jord, som 
nu betaler deres Rente, ved 
Skat kan tilegne sig. denne 
J o rdren te? 

Spørgsmaalet er ikke teoristisk men 
praktisk, og derfor er Svaret Nej. 

I et gammelt Kulturland som Dan- 
mark, i et Samfund i den Udvikling, 
hvori vort befinder sig, vil det simpelt- 
hen ikke være praktisk muligt at ud- 
sondre af Kapitalen den Del, der skyl- 
des Jordrente. Det lader sig maaske 
gøre, hvor Grundejeren er Jordrente- 
ejer, men hvor Grundbesiddelsen er 
skilt fra den oprindelige Besiddelse af 
Jordrenten, er det umuligt. 

Dette burde ikke tiltrænge et Bevis i 
Ord ! Selv de sindrigste georgeistiske 
Argumenter kan ikke føre til andet Re- 
sultat end at Ordet Jordrente bliver 
altomfattende, vi er alle en Slags 
J o rd r e n t e e j e r e for Vorherre, 
som vi alle er „Jyder* 4 for ham, og 
Moralen bliver den — som den i Vir- 
keligheden er — , at man skal tage 

Skatten, hvor den er at faa, og hvor 
den tynger mindst! — 

Spørgsnlaalet var dette. Kan det 
Offentlige ved Beskatning tilegne sig 
Jordrenten i Danmark i Aaret 1906. 

Svaret er Nej. Kort og godt N-e-j ! 

Men naar nu det Middel, som Henry 
George anviser for fra den veltalende 
skildrede Nødstilstand at naa til den 
med Pathos skildrede Lykke, simpelt- 
hen er uanvendeligt — hvad Beretti- 
gelse har saa den hele Henry George 
Bevægelse i Danmark? De Mennesker 
vil kun, hvad vi vil, og kan ikke mere, 
end vi kan ! 

Er Sandheden ikke den, at den 
Mand, som Jakob E. Lange i Fortalen 
til sin Oversættelse af „Fremskridt og 
Fattigdom" med en kolossal Overdri- 
velse har kaldet vorTids største 
Tænker og Skribent paa So- 
cialøkonomiens og Sam- 



fundslærens Omraade (!!!), 
var en veltalende amerikansk Advokat 
for en fantastisk Slutning: den, at 
man ved at tage Entré til Udøvelsen 
af Ejendomsretten, men iøvrigt 
bevare den ubeskaaren, kunde af- 
skære den Enkelte fra i Kraft af sin 
E j e n d o m s r e t at skrabe til sig det, 
hvorpaa han kunde lægge Haand ! 

Og er Sandheden ikke den, at ikke 
ved Skattelove, ikke ved Love 
overhovedet, men ved Oplysning, 
og da navnlig ved Oplysning om, hvad 
Selvopholdelsesdriften rettelig bør 
kræve, og hvad den skal respektere, 
kan Samfundet udvikles — ikke 
bygges op af ny.? 

Men dette behøver vi ikke at lære 
af Georgeisterne, det ligger uden ame- 
rikansk Veltalenhed i det radikale 
Yenstres jævne danske Ord. 



Gennembrudstiden 1870—75. 

Med Krigen i 1864 sluttede et Af- 
snit af dansk Historie. Men det er som 
om der ikke begynder et nyt samme 
Aar. Aarene fra 1864 til 1870 er en 
underlig Overgangstid, hvor Forti- 
den endnu ligesom gaar igen. Natio- 
nalt lever man paa Haabet om en 
tredje slesvigsk Krig sammen med 
Frankrig, politisk sønderlemmer man 
1866 under Grev Frijs' Ledelse Juni- 
grundloven uden ret at forstaa, hvad 
man gør, og prøver saa i flre Aar at 
føre et Forfatningsliv *som om der 
ikke var sket noget videre ; paa Aands- 
livets Omraade er man optaget af den 
Forpostfægtning, som Striden om Tro 
og Viden var. 

Aaret 1870 bringer Omslaget. Det 
begynder med, at Grev Frijs' Mini- 



sterium trækker sig tilbage. Grev 
Frijs var træt af at staa mæglende 
mellem de to til Kamp bestemte Ting, 
som han selv havde skabt; han for- 
udsaa den kommende Forfatnings- 
kamp, eller som han selv udtrykker 
det : „en Kamp i Folket om, enten 
det blot*vil stræbe efter at udvikle 
sine timelige Kræfter, eller det vil 
tage Hensyn til Retstilstanden i det 
øvrige Evropa." Han følte sig ikke 
rask nok til denne Strid og greb saa 
et Paaskud til at gaa. Han gjorde et 
lidet vigtigt Stridspunkt paa Finans- 
loven til Kabinetsspørgsmål, men stil- 
lede samtidig i Udsigt, at selv om han 
her flk sin Vilje, gik han alligevel om 
et halvt Aar; hans Forslag blev da 
forkastet, og Ministeriet Frijs fandt 

saaledes en korrekt parlamentarisk i Ministeriet, og Kongen sluttede sig 
Død. til Tanken. Men denne Plan vakte 

Spørgsmaalet var nu : Folketings- den største Forfærdelse ; Andræ, 
ministerium eller Landstingsministe- Frijs og Estrup fraraadede den lige 
rium. I Folketinget raadede tre ind- ivrig ; Estrup ønskede derimod et 

Blandingsministerium sammensat af 
Nationalliberale og Godsejere; da han 
ikke selv vilde træde til, ansaa han 
det for umuligt at tilvejebringe et 
„anstændigt Godsejerministerium, 44 
han frygtede* højlig „det Forfærde- 
lige — et Ministerium J. A. Hansen, 44 
— og han ansaa et Ministerium Hall 
for „det lidet ønskelige 44 ; saa var der 
kun Blandingsministeriet tilbage. Det 
gik efter hans Ønske. Grev Holstein 
vendte sig til den gamle nationallibe- 
rale Fører K r i e g e r, og denne satte 
igennem, at de Nationalliberales to 
ledende Mænd, Hall og Fenger, 
traadte ind i Ministeriet. Foruden 



Grev Frij s-Frijsenborg;. 

byrdes ret uenige Venstregrupper over 
gpdt Halvdelen, medens det gamle 
nationalliberale Parti og et yngre 
Parti af væsentlig samme Farve : 
Mellempartiet, delte Resten; i Lands- 
tinget var Venstre et beskedent Min- 
dretal, Godsejerne og de Nationallibe- 
rale Flertallet. Efter Grev Frijs' 
Raad opfordrede Kongen først 
Estrup, Landstingsgodsejernes Fø- 
rer, til at danne Ministeriet. Men 
Estrup sagde Nej. Saa vendte Kongen 
sig til Grev Holstein-Holsteinborg ; 
dette var et Skridt over mod Folketin- 
get; Holstein var Medlem af dette 
Ting, han var personlig i Forbindelse 
med J. A. Hansen, og i Striden om 
Hærloven 1867 havde han endog staa- 
et sammen med Bjørnbakkerne paa 
et stærkt antimilitaristisk Stand- 
punkt; han fandt det naturligt at op- 
fordre J. A. Hansen til at træde ind 



Grev Holstein-Holsteinborg. 

Holstein kom der et Par andre Gods- 
ejere med, men de tre nationallibe- 
rale Førere var deres Kolleger saa 
overlegne, at der ikke kunde være 
Tvivl om, at det vilde blive dem, der 

gav Tonen an. Krieger kunde trium- 
ferende skrive til en Ven: „Det kry- 
ber i mange Godsejere, saalænge har 
de gaaet og skældt de Doktrinære ud ; 
men i Politiken gælder det paa sine 
Punkter ikke at have for god Hukom- 
melse.' 1 Han saa ikke, at triumfe- 
rede de Nationalliberale personlig, 
saa triumferede Godsejerne politisk. 
Det var for at 
føre en kon- 
servativ Poli- 
tik, vidt for- 
skellig fra Po- 
litiken af 1848, 
at Junigrund- 
lovens to Ord- 
førere nu blev 
Ministre. 

Med dette 
Ministeriums 
Dannelse op- 
gaves den 
Mæglerpoli- 
tik, som Grev 
Frijs med et 
vist Held hav- 
de forsøgt fra 
1866 til 1870, 
støttet til „de 
store Bønder i 
Landstinget 
og i venskabe- 
lig Forstaaelse med J. A. Hansens 
Gruppe i Folketinget „de smaa Bøn- 
der 41 . Der skete herved et stort Skridt 
henimod Dannelsen af et samlet Højre 
ved Sammensmeltning af Godsejerne 
og de Nationalliberale. Svaret blev 
Dannelsen af „det forenede Venstre." 
Venstre i Folketinget havde hidtil be- 
staaet af tre Grupper: J. A. Hansens, 
der havde sluttet Forliget i 1866, det 
„nationale Venstre 41 . eller Grundtvi- 
gianerne, hvis ledende Mænd nu var 



V. Hall. 



Balth. Christensen, Chr. Berg, Ghr. 
Krabbe og Sofus Høgsbro, og Bjørn- 
bakkerne, hvis Leder i Folketinget 
var Geert Winther; de to sidste Grup- 
per havde med enkelte Undtagelser 
stemt mod Forfatningen af 1866, men 
Grundtvigianerne var meget optagne 
af den kommende Krig, medens Bjørn- 
bakkerne var stærkt antimilitaristiske. 

Nu samledes 
de tre Grup- 
per i eet Parti 
og udstedte 7» 
1870 et fælles 
Opraab ; Ho- 
vedpunktet 
deri var en 
skarp Hæv- 
delse af Fol- 
ketingsparla- 
mentarismen, 
hvortil man 
saa knyttede 
en Række de- 
mokratiske 
Reformkrav. 
44 Folketings- 
mænd gik ind 
i Partiet, der- 
iblandt ikke 
blot Mænd, der 
senere er 
kendt som 
Venstremænd, men ogsaa L. Dinesen ; 
som Regel kunde man gøre Regning 
paa nogle flere ved Afstemningerne, 
saa Venstre i Virkeligheden var Fler- 
tal i Folketinget. 

Men just da det nye Højre og det 
nye Venstre saaledes havde stillet sig 
op til Kamp med hinanden, foregik 
der Begivenheder, som vendte Op- 
mærksomheden helt andet steds hen. 
Den 15. Juli blev Krigen mellem 
Frankrig og Tyskland besluttet. Ef- 

terretningen derom modtoges med 
Jubel i Danmark. Paa Skodsborg 
forkyndte C. Ploug det under elle- 
vild Begejstring for Studenterne, der 
var paa Skovtur derude, i Tivoli 
bragte Rimestad Folkemængden det 
glade Budskab under endeløse Hurra- 
raab ; da Hurraerne forstummede, 
fulgte Marseil lasen og derpaa den 



nystrene under Marscherne paa FæJ- 
leden, for at det hele skulde være rig- 
tig, som om det var Alvor; selv gav 
Han sine Følelser over for Tyskerne 
Udtryk ved at anbringe Schiller og 
Goethe i sit Tornyster. Bladene førte 
det hæftigste Sprog mod Tyskerne. 
Saaledes bragte „Fædrelandet en Ar- 
tikel, hvori det hedder om Bismarck : 



A. F. Krieger. — Malet af C. Blorh. 



lapre Landsoldat, der siden 1804 ikke 
var sunget offentlig. I de følgende 
Dage herskede en Stemning, som for 
de Ældre syntes en Gentagelse af Be- 
gejstringen fra Martsdagene i 1848. 
Alle ventede Krig, mange beredte sig 
til den. Akademisk Skytteforening 
eksercerede ustandselig; en nuværen- 
de Professor fortalte i sin Tid, at 
Studenterne fyldte deres Bøger i Tor- 



,, Havde han været en jævn Borger, 
da vilde han have forspildt alle agtvær- 
dige Menneskers Tilid og Agtelse og dre- 
vet videre og videre i fræk Fordrejelse 
af Sandheden og hensynsløs Uredelig- 
hed mod Andre, vilde han sandsynlig- 
vis have endt et lidet hæderligt Liv i en 
eller anden Straffeanstalt." „Han er 
blevet udnævnt til Greve for sine Bedrif- 
ter; dersom Pladsen ikke var besat, 
hurde han udnævnes til Løgnens Fyrste.'* 

Baade „Fædrelandet" og „Dagbla- 
det" anbefalede ret utvetydig Krig, og 
det samme gjorde Sof. Høgsbros 
„Dansk Folketidende". I „Berlingske 
Tidende" skrev Monrad i samme Ret- 
ning. De konservative Blade holdt 
sig ellers tavse. Kun J. A. Hansens 
og Bjørnbakkernes Blade udtalte sig 
direkte mod Krig. 

Paa Rigsdagen svarede Partiernes 



sendes herop og sammen med 
den danske angribe Tyskerne Nord- 
fra. Tanken stemmede godt nok med 
do Idéer, der havde raadet herhjem- 
me, men var i Virkeligheden fuld- 
stændig umulig. Franskmændene fik 
hurtig Brug for hele deres Styrke i 
Frankrig, og Tyskerne havde op mod 
200,000 Mand staaende i Nordtysk- 
land, saa et Angreb var ganske 



Balthazar Christensen og J. A. Hansen. 



Stilling hertil. Ministeriet var vak- 
lende, de fleste var i Virkeligheden 
meget krigsiystne. Men den sunde 
Fornuft sagde, at man maatte vente 
og se, hvorledes Udsigterne var. Den 
1. August kom en fransk Udsending 
Hertugen af Cadore til Køben- 
havn for at foreslaa Forbund; hans 
Forslag var dog meget løse. De Planer, 
man fantaserede om fra fransk Side, 
gik ud paa, at en fransk Hær skulde 



utænkeligt. Man svarede da Hertu- 
gen nærmest afvisende og afventede 
Begivenhedernes dang. Og faa Dage 
efter brast alle Muligheder ved 
Franskmændenes store Nederlag. En 
dyb Skuffelse bredte sig over det dan- 
ske Folk ; nu først forstod man, at 
man hidtil havde levet paa Illusioner; 
og selv nu var det endda kun et 
Mindretal, der gjorde sig dette rigtig 
klart og handlede derefter. 

1870 bringer da Sammenbrudet for 
det gamle; Haabet om Oprejsnings- 
krigen brister, og det lægges klart for 
Dagen, at den Forfatning, vi har faaet 
i 1866 er en Kampforfatning. Aaret 
1871 bringer derpaa to Nybegyndel- 
ser, der siden da har grebet bestem- 
mende ind i alt dansk Samfundsliv: 
Socialismen og Brandesianismen. 

Socialismen kom først. Danmark 
havde hidtil ikke haft nogen virkelig 
Arbejderbevægelse. Indtil Nærings- 
friheden kom i 1857, havde Svendene 
været bundne i Lavene ; vi havde 
haft Haandværk, meget lidt Industri. 
Nu var Byerne pludselig blomstret 
op, og en ret anseelig Industri var i 
Færd med at skabes. Nøden var 
stor i Arbejderkredse, som den 
havde været det før; Skildringer, 
fremkaldte ved Koleraen 1853, viser 
noksom, hvor ilde det da stod til, 
Skildringer fra 60'ernes Slutning, 
især fra Kristianshavn, vidner højt 
om det samme. Men de daarligst 
stillede Arbejdere drømte ikke om at 
faa det bedre, „saadan havde det altid 
været, saadan maatte det altid blive", 
var deres Omkvæd; og de bedre stil- 
lede, især Haandværkssvendene, var 
med i den almindelige nationallibe- 
rale Stemning, saaledes som denne 
fik Udtryk i „Arbejderforeningen af 
1860" ; Socialdemokratiets nuværende 
Formand, P. Knudsen var saaledes 
god Nationalliberal, vokset op med 
Carl Plougs Digte. 

Det blev Pariserkommunen, der 
gav Stødet til et Røre i denne Arbej- 
derverden. Den blodige Kamp om 
Paris gjorde et dybt Indtryk paa en 
ung Mand, der selv var let at rive 
med, og som besad rige Evner til at 
meddele sin Begejstring til andre. Det 
var Louis P i o. Han var den Gang 



30 Aar, han var ikke selv Arbejder T 
han var Søn af en Kaptajn og havde 
taget Studentereksamen, nu var han 
ansat i Postvæsnet, og han havde for- 
søgt sig som Forfatter. Han var fan- 
tasirig og sværmerisk, ærgerrig og let 
modtagelig, kunde gribes af en flam- 
mende smittende Begejstring; hans 
Form var klar, derimod laa grundig 
Overvejelse og Undersøgelse kun lidet 
for ham; hans beundrede Ideal var 
Lasalle. Han traadte nu frem som 
Profet for et nyt og bedre Samfund. 

Mens Kommunardbegivenhedemfr 
endnu stod paa, udsendte han de første 
to smaa Hæfter af sine „Socialistiske 
Blade", og i Sommeren 1870 begyndte 
han« at udgive Ugebladet „Sociali- 
sten". Han var nu blevet Huslærer 
hos Fru Berling, der satte stor Pris 
paa ham, og han udgav Bladet ano- 
nymt, hjulpet af en Fætter Harald 
Brix, men under store Vanskelig- 
heder; Penge havde de ingen af, og 
Politiet skammede sig ikke for at om- 
gaa Trykkefrihedsloven ved at skræm- 
me den ene Bogtrykker efter den an- 
den til at nægte at trykke Bladet: 
nogle Numre maatte trykkes i Malmø, 
et i Hamborg. — Pios første Opgave 
maatte være, at vække Arbejderne, at 
lære dem at forstaa, at der. øvedes 
Uret mod dém. Hans Artikler var 
ypperlig egnede dertil; i de mest glø- 
dende Ord skildrede han Arbejdernes 
ElendighedJ'Og Arbejdsgivernes Umen- 
neskelighed. 

,,Paa samme Maade som Slaveholde- 
deren," hedder det, ,, lever Storborgeren 
af en hel Klasses Arbejde og benytter 
sin Kapital til at lade Mennesker trælle 
for sine Bekvemmeligheder; ligesom 
Slaveholderen har han et kraftigt Mid- 
del til at holde Genstridige i Tømme; 
men det er ikke Pisken, der kun søn- 
derflænger Huden; det er Sulten, der ra- 

ser i Indvoldene. Dog nu kommer For- 
skellen; mens Slaveholderen maa frygte 
at miste sin Formue ved Slavens Selv- 
mord, behøver ingen Storborger at æng- 
ste sig for Arbejdernes fortvivlede Ger- 
ninger; hvad gør det, om de skærer Hal- 
sen over paa sig selv eller springer i 
Stranden, eller knuses af Maskiner, eller 
dør af Svindsot; han taber jo ikke en 
Skilling. En Time efter kan han faa 
nye menneskelige Maskiner fra Arbejds- 
markedet." Ogsaa mod Landet vender 
han sit Blik og skildrer i stærke Ord 
Hyrdedrengenes, Tyendets, den fattige 
Husmands usle Liv. ,,Hvem er den fat- 
tige Landarbejdsmands værste Fjende?*' 
spørger han: „Det er Gaardmanden, 
Kød af hans Kød og Blod af hans Blod, 
der gør alt for at holde de Fattige, Træl- 
dyrene under Aaget." Han opstiller et 
helt Program: politisk radikalt, socialt 
i Tilslutning til „Internationales" Teori- 
er, og til sidst kalder han paa „Klasse- 
bevidstheden": „I mange Menneskeal- 
dre har Kapitalens Jeraaag hvilet tungt 
paa vore Skuldre. Som en uhyre Ed- 
derkop har den spændt sit Næt over hele 
den civilicerede Verden, og dens Styrke 
er vokset ved Blodet af de talløse Ofre, 
som Nøden drev i dens Garn." ,,Bag 
os ligger Sult og Usselhed, Uvidenhed 
og Trældom; foran os ligger Haabet om 
et lykkeligt Liv, beskinnet af Frihedens 
frembrydende Sol. 

Imidlertid havde Pio sat sig i For- 
bindelse med „Internationales" uden- 
landske Ledere, og han opfordrede nu 
til at danne en dansk Afdeling deraf. 
Foreningen organiseredes lidt fanta- 
stisk, Pio flk for Eks. den besynder- 
lige Titel „Stormester" ; men Bevæ- 
gelsen fandt hurtig stærk Tilslutning. 
I Løbet af en Maaned var der 700 
Medlemmer, i Løbet af Sommeren 
1800; Vinteren bragte en Række be- 
vægede og stærkt besøgte Møder, og 
Medlemstallet ajigives at være vokset 
til 5000. i København. Og samtidig 
førtes Agitationen ud i Provinserne af 



G e 1 e f f, en tidligere Skolelærer fra 
Jylland. Tidens Blade skildrer be- 
vægede Møder i de større Provinsbyer 
med 5—6—700 Deltagere, ja endnu 
mere; Nysgerrigheden driver selv de 
solideste Spidsborgere til Møde, af og 
til prøver en Præst eller en jævn 
Borger at tale det betrængte Sam- 
funds Sag, og tit er der stor Menings- 
forskel i Forsamlingen. I Løbet af 
Vinteren stiftedes i Provinsbyerne tal- 
rige Afdelinger af „Internationale" ; 
tilsammen naaede- de et Medlemstal 
af 3000. Ved Nytaarstid samme Aar 
fik Bevægelsen sin Slagsang i Over- 
byes: „Nu dages det Brødre, det lys- 
ner i Øst; til Arbejdet, Liv eller Død." 

Saaledes syntes Socialismen da i 
Vinteren 1871 — 72 at gaa en hurtig 
Sejrsgang gennem Landet. Men i 
Foraaret 1872 kom Omslaget. Den 2. 
April begyndte „Socialisten" at ud- 
gaa som Dagblad, og Dagen efter 
kunde det meddele, at der var ud- 
brudt en stor Murerstrike, der gjorde 
2000 Mennesker arbejdsløse. Alle- 
rede i Forvejen havde der hersket 
stor Ophidselse i den konservative og 
nationalliberale Lejr over denne ny 
Bevægelse; man saa den i Skær af 
Kommunardstyret i Paris, maa havde 
eri Følelse af, at det gamle Sam- 
fund, hvori man befandt sig saa vel, 
stod for Fald, hvis man ikke slog 
denne Bevægelse ned. Nu opstod der 
en formelig Panik; Dag ud og Dag 
ind manede Bladene Murermestrene 
til at staa imod ; ellers ramlede det 
hele; og ikke mindre ivrig paakaldte 
man Politiet. 

Paa den Maade gik en Maaned. Det 
kneb mere og mere for Arbejderne at 
holde ud ; de havde jo ikke deres vel- 
spækkede Strikekasser den Gang. Til 

sidst sammenkaldtes et Møde paa største Forfærdelse. Den skildrer, 
Nørrefælled Søndag d. 5. Maj. Dags- hvorledes „Ministre, Magistrat, Politi- 
ordenen var uskyldig nok : Indsam- direktør, Grundejere og Pengepose- 



Louis Pio i Fængslet. 



ting. Petition til negeringen m. m. mænd" sammensværger sig mod Fol- 

Men Sammenkaldelsen skete gennem ket, og saa bryder han harmfuld løs: 

en Artikel af L. Pio med Overskriften >Skal vi da som Lam lade os føre til 

„Maalet er fuldt", som vakte den Kapitalens Slagterbænk? Skal vi taale, 

at vore Fjender maaske for flere Aar 
standser vor Fremgang? Nej! Samlede i 
Tusindvis vil vi stille vore Fordringer og 
Jove hverandre at staa Last og Brast, 
indtil Sejren er vor! Vogt Jer i Gul- 
dets Dyrkere! I de Fattiges Udsugere! 
Eder vil vi endnu en Gang tilraabe: ,,I 
har i Aartusinder iskænket os en bit- 
ter Livsdrik; vogt Jer nu, M a a 1 e t er 
fuldt! Lad der ikke komme en eneste 
Draabe til, eller det flyder over." 

Dette var den 2. Maj, 3 Dage før 
Mødet. „Fædrelandet" bragte samme 
Aften Artiklen med Tilføjelsen : „Den- 
ne Udtalelse behøver -ingen oplysende 
Anmærkninger. Statsmyndighederne 
maa selv vide, hvad de har at gøre. 44 
Ministeriet fulgte Vinket ; et Statsraad 
blev i Hast sammenkaldt; Mødet blev 
forbudt, og der udgik Ordre til at ar- 
restere Pio, Oeleff og Brix. Natten 
til den 5. Maj fandt Arrestationen 
Sled. Deres Venner anbefalede nu i 
Forfærdelse at opgive Mødet ; Sønda- 
gen kom. uden at nogen ret vidste, 
om der skulde være Møde eller ikke, 
men Tusinder strømmede til den be- 
stemte Tid til Fælleden. Regeringen 
havde truffet store militære Forbere- 
delser; Husarer og Politi holdt Fa»l- 
leden besat; Garden stod rede paa 
Amalienborg, Infanteriet var samlet i 
Kasernerne; en uhyggelig Stemning 
herskede blandt Soldaterne ; det for- 
tælles, at man i Afdelingerne var 
enige om at skyde i Luften, hvis man 
fik Ordre til at skyde paa Folket. Yde 
paa FælTfcden trængte nogle Folke- 
hobe ind" paa den af Husarerne af- 
spærrede Plads ; Husarerne kastede 
sig over dem for at jage dem ud igen ; 
de slog løs med Skederne og lod He- 
stene trampe rundt mellem Folk; 
Mængden svarede med Stenkast, og 
det siges, at der var dem, der fandt 
paa at kaste Snustobak i Næsen paa 



Hestene, hvilket havde en overordent- 
lig Virkning. 74 Husarer og 23 Politi- 
betjente blev ramt af Sten eller an- 
dre Genstande, men ingen kom syn- 
derlig til Skade. I Løbet af Fiftermid- 
dagen blev der derpaa, efter Politieis 
Optælling, slaaet 313 Glas i Stykker i 
Lygterne rundt om i Gaderne. 

Saaledcs var Folkebevægelsen stand- 
set. Førerne blev stillet for Domsto- 
lene, og efter næsten et Aars Forløb 
dømte Kriminalretten dem, Pio blev : 
dømt til 6 Aars Forbedringshus, Brix 
til 5, Geleff til 4. For Højesteret før- 
tes Forsvaret af Advokat Nellemann; 
han mindede med megen Ret om, at 
de Nationalliberale i Aarene før 18*8 
havde gjort netop det samme, de nu 
anklagede Socialdemokraterne for : 
arbejde paa Forfatningens Omstyrt- 
ning. Det hjalp ikke. Dommerne saa 
rødt og dømte i deres Forskrækkelse ; 
dog nedsattes Straffen til 5 Aar for 
Pio. tre Aar for de andre. Dommen 
faldt i August 1870. 

Disse Begivenheder var et haardt 
Slag for Socialdemokraterne, Striken 
blev tabt; „Internationale 44 , blev for- 
budt, og Arbejdermøderne var i den 
nærmest, følgende Tid daarlig besøgt. 
Ved Valgene 1872 havde de dog, som 
„Fivdrelandet" skrev, ,a\o\\ Uforskam- 
methed 44 , at stille Kandidater i 5 kø- 
benhavnske Kredse; de fik 305 St. af 
de ca. 5000, (\cv blev afgivet. Men det 
varede ikke længe, før det gik fremad 
igen. Flere Fagforeninger blev stif- 
tet 1873—74, og da „Socialisten 41 , der 
stadig havde haft økonomiske Van- 
skeligheder, gik ind 1874, oprettede 
Fagforeningerne deres eget Blad 
„Socialdemokraten 44 . 1875 blev de tre 
domfældte benaadet. og der begyndte 
nu et nyt bewæget Afsnit af Social- 
demokratiets Historie, men dette til- 

En Forelæsning af Georg Brandes. — Efter Tegning af Julios Paulfen. 



hører jo dot følgende Tidshim. Et 
praktisk Resultat havde Bevægelsen 
faaet i Fabriksloven af 1873, det første 
lille Tilløb til en Arbejderlovgivning 
herhjemme. 
Medens disse Begivenheder fandt 



Sted havde en anden Bevægelse vakt 
ikke mindre Forfærdelse i de hidtil 
.toneajigivnede Krese. I Efteraaret 
1871 begyndte Georg Brandes sine 
Forelæsninger om „Hovedstrømnin- 
ger i det 19. Aarhundredes Literatur*. 

Han vendte sig her i stærke og vel- 
talende Ord mod den nationale Selv- 
forgudelse, hvori man spærrede sig 
inde efter Nederlaget, ha# viste, hvor 
ringe Indhold, der var i den Skønlite- 
ratur, man var saa stolt af, hvorledes 



Disse Tanker slog ned som en Bom- 
be i Københavns fredelige akademi- 
ske Verden ; men det viste sig hurtig, 
at de faldt i Traad med Stemninger, 
der allerede saa smaat var ved at ar- 
bejde sig frem hos andre; i Løbet af 
kort Tid blev det til en hel Bevægelse. 
Den fik sit Organ først i V i l h. Møl- 
lers „Dansk Maanedsskrift" fra 1871 
—1874, siden i „Det 19. Aarhundrede" 
udgivet af Georg og Edv. Brandes 
1874—1877. I Løbet af faa Aar kom 
Drachmanns meget revolutionære 
Ungdomsdigt«, J. P. Jacobsen over- 
satte Darwin og forfægtede hans An- 
skuelser i Tidsskriftsartikler; Høffding 
indførte den engelske Filosofi med 
dens Velfærdsmoral; „den størst mu- 
lige Lykke for det størst mulige An- 
tal" begyndte at blive Slagord og- 



I. P. Jacobsen. 

den overalt kastede et skærmende 
Dække over Sandheden ; han krævede 
i Stedet en sandhedskærlig Literatur, 
der skildrede Livet, som det var, og 
som tog Tidens store Stridsspørgs- 
maal op til Behandling; han hævdede 
den fri Tankes Ret til at prøve og 
forkaste baade Trosdogmerne og den 
gængse Moral, og han anvendte- paa 
Historie og Literaturhistorie den Ud- 
viklingsteori, Darwin havde forkyndt 
paa Naturhistoriens Omraade. Sin 
Indledningsforelæsning sluttede han 
med Ordene: „Hovedarbejdet vil blive 
gennem efi Mangfoldighed af Kana- 
ler at lede de Strømninger, som har 
deres Udspring i Revolutionen og i 
Fremskridtsidéerne, herind og at 
standse Reaktionen paa alle de Punk- 
ter, hvor dens Opgave historisk er 
endt 1 - 4 . 



\ Holger Drachmann. 

saa herhjemme. Der stiftedes et lille 
Sammensværgelsesselskab af den nye 
Bevægelses Mænd : Literaturselska- 
bet. 

Det er naturligt, at alt dette syntes 
det værste og forsmædeligste, der end- 
nu var sket, for de akademiske Kredse, 

der hidtil havde behersket den ofltentr- 
lige Mening. Det var som om alt det, 
de havde levet paa, nu styrtede sam- 
men. Nederlaget udadtil var nys fuld- 
byrdet ved Frankrigs Nederlag; de 
udannede Bønder beherskede Folke- 
tinget, Socialdemokraterne truede hele 
Samfundet, og nu, ja nu brød Oprøret 
ud i deres egen Lejr, i selve den aka- 
demiske Verden; Religionen, Mora- 
len, den fejrede Nationalliteratur, alt 
angrebes paa en Gang. 

Allerede i Vinteren 1871—72 var 
Harmen stor over Brandes' Forelæs- 
ninger, men den egentlige Storm 
brød dog først løs, da han udgav dem 
i Foraaret 1872. Nu myldrede Ind- 
læggene frem mod ham, nogle kloge 
og rolige, andre hidsige og taabelige. 
Uden Sammenligning det vægtigste 
Indlæg kom fra Monrad, udgivet 
under Mærket 44. C. Ploug drog selv 
i Leding, men først og sidst kæmpede 
Hud. Schmidt en forbitret Kamp. 
Striden drejede sig mest om Spørgs- 
maal som : Selvmords Tilladelighed, 
Hjemmets Afhængighed af Klimaet o. 
s v. De tarveligere blandt Angriber- 
ne søgte med Forkærlighed at stemple 
Brandesianismens Mænd som umo- 
ralske fordærvede Personer i Modsæt- 
ning til. deres dydige Modstandere. 
Det hjalp ikke; Aar for Aar sluttede 
(lere af den akademiske Ungdom sig 
til den nye Bevægelse ; dens Tilhæn- 
gere har siden da været de banebry- 
dende og bærende ikke blot i dansk 
Literatur, men ogsaa i dansk Viden- 
skab. 

Medens disse Begivenheder fandt 
Sted, forberedte „det forenede Ven- 
stre" sig ret upaavirket af det hele, til 
det afgørende Stormløb mod Ministe- 
riet. En Tid var der Uro indenfor 
Partiet; nogle af Medlemmerne blev 



ekskluderet, deriblandt L. Dinesen, 
men Hovedstyrken holdt sammen. 
1872 skulde der være nyt Valg til Fol- 
ketinget, og i dette Foraar offentlig- 
gjorde Partiet som Indledning tilValg- 
kampen et nyt, nøje udformet Pro- 
gram. I Indledningen fastsloges det 
skarpt, at Folketingsparlamentaris- 
men er Grundlovens Mening. I Spid- 
sen for selve Programmet sattes Or- 
dene : „Junigrundloven i dens fulde 
Omfang er Folkets moralske Ret", og 
derefter fulgte en Række Program- 
punkter: 

„Alle bør stilles lige i Henseende til 
politisk og borgerlig Lighed og Frihed, 
ubegrundede Forrettigheder skal afskaf- 
fes, hæmmende Baand løsnes, Statssty- 
reisen skal væra sparsommelig, Skat- 
terne fordeles retfærdigere, Tolden paa 
Livsfornødenheder lettes, Indtægts- og 
Formueskat indføres, Tiendebyrderne 
lempelig afløses, Fæstevæsnet afskaffes, 
Grundlovsbudet om Len og Stamhuse 
opfyldes, almindelig kommunal Valgret 
indføres, Rigsdagens Lovgivningsmyn- 
dighed i kirkelige Sager' bevares, den 
kirkelige Frihed udvides, Præsterne sæt- 
tes paa fast Løn, Menighederne have af- 
gørende Indflydelse paa Præstevalgene, 
Valgmenighederne lettes, Privatskolen 
have Frihed, Universitetet forbedres, 
kommunalt Selvstyre paa Skoleomraa- 
det, bedre Undervisning for uformuende 
indføres, Militærvæsnet omordnes, saa- 
ledes, at vi faar et efter Landets Stør- 
relse og Forhold afpasset Værn, alle 
vaabenføre øves, Stillingsvæsnet hin- 
dres, de store Byrder formindskes. 

Det er dette man nu plejer at kalde 
Venstres gamle Program ; det var paa 
en Gang vidtrækkende og knyttet til 
Øjeblikkets Stridsspørgsmaal ; det me- 
ste af det er den Dag i Dag uopfyldte 
Programkrav. Programmet tiltraad- 
tes af 42 Folketingsmænd ; de egent- 
lige Bjømbakkere holdt sig tilbage. 
Paa dette Grundlag førtes Valgkam- 

pen i Sommeren 1872 ; Berg og J. A. 
Hansen drog utrættelig fra Kreds til 
Kreds; det var under denne Valg- 
kamp, J. A. Hansen fremsatte den Op- 
fattelse, at de 12 kongevalgte kunde 
opløses. Fra modsat Side stempledes 
dette straks som ganske barokt. 

Valgets Udfald blev en stor Sejr 
for det forenede Venstre ; det vandt 
en halv Snes Kredse og naaede der- 
ved et sikkert Flertal paa 52, hvortil 
kom 6 Bjørnbakker. Tabet ramte 
navnlig Mellempartiet, der i den føl- 
gende Tid mere og mere gik op i de 
Nationalliberale. Ejendommeligt ved 
Valget var det, at to Mænd som Mon- 
rad og Hørup faldt, Monrad i Roskilde 
Hørup i Frederikssund; Hørup op- 
naaede kun 162 St. mod 480, der til- 
faldt en nationalistisk Maler. Blandt 
de nyvalgte var Holstein-Ledreborg og 
Octavius Hansen, der foreløbig begge 
var Løsgængere udenfor Partierne. 

Den følgende Samling bragte hæftig 
Strid. Ministeriet kastede nu Militær- 
spørgsmaalet ind i Kampen. Da Hær- 
loven af 1867 blev til, var Maalet at 
skabe en letbevægelig Hær, der om 
fornødent kunde bruges som Hjælpe- 
tropper for en Forbundsfælle; Krigs- 
minister R a a s 1 ø f f havde den Gang 
talt meget kølig om Københavns Be- 
fæstning. Men efter Frankrigs Ne- 
derlag vendte man sig i Offficerskre- 
sene til Tanken om et Fæstningsfor- 
svar; snart stiftedes „det krigsviden- 
skabelige Selskab", og der begyndte 
en ivrig Agitation, i hvilken Bahnson 
mere og mere blev Midtpunktet. Som 
Udtryk for disse spirende Stemnin- 
ger foreslog nu Regeringen Fæst- 
ningsanlæg for 17 Millioner, hvoraf 10 
Millioner skulde anvendes ved Køben- 
havn. Folketinget afvist© uden vide- 
re Forslagene. Alle dets Bestræbelser 



stilede nu mod det ene Maal at drive 
Ministeriet bort. Føi-st forsøgt« man at 
naa det ved en Mistillidsadresse, der 
vedloges med stort Flertal men ikke 
gjorde noget Indtryk paa Ministrene. 
Saa foreslog Berg at nægte Finansloven, 
men dertil turde dog ikke hele Partiet 
være med; han samlede kun 39 St. 
mod 61 ; men alligevel lykkedes det 
at holde Partiet sammen, ja endog at 
faa 52 Folketingsmænd med til en Er- 
klæring om, at hvis de ikke til Efter- 
aaret mødt« en Regering, i hvis Sam- 
mensætning, der var taget Hensyn til 
Folketinget, da vilde de ikke „vige til- 
bage for Anvendelsen af de kraftigste 
Vaaben, som Grundloven tillader dem 
at benytte 44 , o : Finanslovsnægtelsen. 

Der fulgte nu en livlig Agitations- 
sommer, hvor man mere og mere fik 
Følelsen af, at Nationen var delt i to 
kæmpende Lejre. Det havde hidtit 
været den almindelige Opfattelse, at 
paa den ene Side stod Bønderne, paa 
den anden Side Hovedstaden, Købstæ- 
derne og alle „dannede Folk 44 paa 
Landet. Ved Afstemningerne deltes 
Vælgerne skarpt efter Hensynet By og 
Land; ved Valget i Horsens 1866 f. 
Eks., hvor der afgaves ikke mindre 
end 90 pCt. af Stemmerne, fik Bonde- 
vennen 1391 St., den Nationalliberale 
1310; af de 1391 var ikke en fra Hor- 
sens, af de 1310 var 1217 fra Byen, 
70 fra den lille Endelåve, 23 fra Lan- 
det. Men denne Adskillelse begyndte 
nu saa smaat at brydes ved Socialis- 
men og Brandesianismen. Foreløbig 
syntes disse to Bevægelser dog kun at 
have ringe Betydning for Rigs- 
dagspolitiken, og der var ikke megen 
Berøring mellem Venstre og de nye 
Bevægelsers Mænd. Efter Pios Arre- 
station saa Socialdemokraterne med 
en vis Forventning hen til Folketing 

get, og ved deres Møder hørtes ofte 
Leveraab for Berg og J. A. Han- 
sen ; disse holdt sig Lidt forsig- 
tig tilbage, men der skete dog i Fol- 
ketinget nogle spagfærdige Forsøg 
paa at formilde de dømte Føreres 
Skæbne, og ovre i Aarhusegnen gik 
Bjørnbakkerne uforfærdet sammen 
med Socialdemokraterne. 

Tilhænger- 
ne af den 
brandesianske 

Bevægelse 
havde deres 
Sympati paa 
Socialisternes 
Side overfor 
Politiet ; i 

Drachmanns 

Digte pristes 
baade de en- 
gelske Socia- 
lister og Kom- 
munarderne ; 

men noget 

Samarbejde 
var der endnu 
ikke Tale om. 
Ikke heller var 
der fra først 
af nogen For- 
bindelse af Be- 
tydning mellem dem og Rigs- 
dagens Venstre. Men saa skab- 
tes i Efteraaret 1873 den første 
Bro mellem dem. Berg og N. 
J. Larsen oprettede et Hovedstads- 
blad „Morgenbladet", og Hørup 
blev knyttet til dette og blev hurtig 
den, der bar det, ja skrev det meste 
af den Politik, der stod deri. Siden 
Valgkampen i 1872 havde han været 
i Forbindelse med J. A. Hansen, og 
han flk nu i København dannet en 
lille Venstreforening „Onsdagsfor- 



Carl Ploug 



eningen t; , hvis Styrke han selv an- 
slaar til 100. Holger Drachmann var 
hans Fætter, og han havde derved 
en personlig Berøring med den lite- 
rære Lejr, selv om hans Forbindelse 
med denne eliters var meget ringe. 
Hørups Artikler i „Morgenbladet" 
vakte hurtig Opmærksomhed og- 
saa i den literære Kreds. Han skrev 

daglig om 
Udlandet, en 
Række ganske 
ypperlige Ar- 
tikler. „Men," 

siger han, 
„min Hu stod 
imidlertid til 
Indlandet og 
selv i Udlan- 
det laa jeg 
hyppig i Krig 
med danske 
Højre-Theori- 
er." Især an- 
vendte han 
dertil Paralle- 
ler fra Frank- 
rig, hvor Re- 
publikanerne 
ved denne Tid 
gik erobrende 
frem under 
Ledelse af Gambetta og Jules 
Ferry. Han var fra første Færd 
erklæret Antimilitarist, med stor 
Sympati for Bjørnbakkerne. Men i 
denne Tid angreb han først og frem- 
mest de Nationalliberale. Det var hans 
Maal at sætte disse paa de Anklagedes 
Bænk, at undergrave deres Selvtillid 
og samtidig at skabe Selvfølelse og 
Styrke i Venstre i Stedet for den Yd- 
myghed, hvormed mange af dette 
Parti endnu nærmede sig de flnjB og 
fornemme, højtdanriede Modstandere. 

I en Tale i 1874 spørger han spot- 
tende, hvorfor man misunder de Na- 
tionalliberale deres Jomfruklostre, 
„man burde snarere være betænkt 
paa at skaffe Klostre ogsaa til de na- 
tionalliberale Mandfolk; hele dette 
syndige Parti burde gaa i Kloster ; det 
var et Sted for sorgfulde og angrende 
Mennesker". Paa den Vis havde in- 
gen endnu vovet at behandle dette 
Parti, der nys saa enevældig beher- 
skede den offentlige Mening. Just 
gennem dette bidende vittige og 
aldrig standsede Angreb paa den fæl- 
les Fjende, var det, han vandt Ørelyd 
i den brandesianske Kreds. Allerede 
1874 knyttedes Baandet fastere, da 
Edv. Brandes traadte ind i „Morgen- 
bladets Redaktion. Fra nu af mød- 
tes de to Bevægelser. 

Men allerede før Forbindelsestraa- 
den virkelig var knyttet mellem de 
tre Oppositionsretninger, opfattedes 
de i Modstandernes Lejr som en sam- 
let fjendtlig Magt, og Angsten for 
dem drev Modstandere af alle Arter: 
Godsejere, Nationalliberale og Mel- 
lemparti sammen i et forenet Højre- 
parti. Grev Frijs, der ellers ikke hav- 
de nogen overvættes Sympati for de 
Nationalliberale, støttede nu ivrig Re- 
geringen ; i et Brev fra denne Tid 
skriver han, at trods alle Svagheder 
er denne Regering dog langt at fore- 
trække for „noget saa absurdt som et 
Ministerium Berg, J. A. Hansen og 
Høgsbro, der, hvis det opleves, vil 
blive vor sidste Livsytring som dansk 
Nation." Og omvendt er de gamle bitre 
Angreb paa Godsejerne nu forstumme- 
de i den nationalliberale Presse. C. 
Ploug, der før hudflettede „Junkerne" 
saa ubarmhjærtig, ser nu sine For- 
bundsfæller i dem og vender sine 
skarpeste Vaaben mod Oppositionen. 



Dennes tre Retninger er for ham en 
forskelsløs radikal Masse. Atter og 
atter indprentede han, at Venstre, 
Socialismen og Brandesianismen • alt- 
sammen var et og det samme. I en 
Artikel fra Sommeren 1873 udbryder 
han for Eks. om dem : 

Der bestaar for Tiden kun et Parti 
her i Landet, som har tre forskellig uni- 
formerede, men i det Væsentlige enige 
Grupper, nemlig „det forenede Ven- 
stre, der bærer Nationalkokarden, 
,, Bjørnbakkerne", der har en Fedt- 
klat i Stedet, og Socialisterne, der pyn- 
ter sig med en rød Klud, men som til- 
sammen udgør i Forening det radikale 
Parti. Og han fortsætter: „Det 'ra- 
dikale Partis Sejr er Danmarks Un- 
dergang; om det. end ikke straks 
sønderrives af Ulveklør, saa maa I be- 
tænke, at det ogsaa er en tung Død at 
trædes ihjel af Gæs." En anden Gang 
tager han ikke blot Brandes men ogsaa 
Bjørnson, der havde taget til Orde for 
det danske Venstre, med: „Hvor indbyr- 
des forskelligt, de end lyder, Hr. Bjørn- 
stjerne Bjørnsons Styltesprog og Hr. 
Sofus Høgsbros Træskotale paa den ene 
Side, Hr. Dr. Brandes Katteserenade og 
Socialisternes Brøl paa den anden Side, 
saa har samtlige tre Bevægelser jo dog 
eet og samme Formaal: at bortkaste og 
ødelægge den Intelligens, som Samfun- 
det har erhvervet sig, og som hidtil har 
ledet det. Ligesom der ikke kan være 
nogen Tvivl om, at disse Bestræbelser, 
hvis de lykkedes, vilde føre til eet Resul- 
tat; Samfundets Fordærv og Kulturens 
Tilbagegang." 

En anden Gang udbryder han i sin 
Vrede over Bjørnson, som før havde 
staaet ham nær: „Vi holde for meget 
af Bjørnstjerne Bjørson som Digter til 
at føle Fornøjelse ved at tugte ham for 
hans politiske Smølerier." Men „Vi 
— ikke blot vi Enkelte — men vi Danske 
til Hobe er for gamle til ikke at gennem- 
skue den Maske af Affektation og Skry- 
deri, hvormed han bedækker sin Uviden- 
hed og Letsindighed, for os er Bjørn- 
stjerne Bjørnson kun en Kårne valsfigur." 

Det var da under en usædvanlig 
Spænding, Rigsdagen mødtes i Efter- 
aaret 1873. 53 Medlemmer af Folke- 
tinget indgav straks en Dagsorden, 
hvorved Finanslovens Behandling 
nægtedes. Før Afstemningen kom 
det til et stort Opgør. Venstre førte 
de vante Grunde i Marken for Parla- 
mentarismen, Modstanderne advare- 
de dem indtrængende, især K rie- 
ger. I en stor og god Tale om den 
engelske Parlamentarismes langsom- 
me Udvikling og aristokratiske Ka- 



Chr. A. Fonnesbech. 

rakter, vendte han imod dem alle de 
Vaaben, der altid kan hentes fra Hi- 
storiens Rustkammer mod ethvert al- 
vorligt Fremskridt. Han sluttede med 
at sige : „De Herrer har aabenbart 
ønsket en Opløsning; naar de 53 nu 
forkaster Finanslovens Drøftelse, saa 
vil denne Haandsrækning blive dem 
givet. Men mine Herrer, erindrer det 
vel : den gives Dem ikke i den en- 
gelske Parlamentarismes Aand. Kom 
tilbage flere eller færre, men brug 
denne Mellemtid til at tage Reb i 
Sejlene." 



Nægtelsen skete derpaa med 53 SL 
mod 45, og Tinget opløstes straks. 
Det kom nu til en meget hæftig Valg- 
kamp. Venstre vendte sig til Vælger- 
ne i et meget bevæget Opraab. „Vi 
har paa Tinge værnet Folkets Ret, 1 ' 
sagde de, „nu er De kaldede til Kam- 
pen ; værg De paa Valgdagen den 
samme Ret. u Men ikke mindre ivrig 
kaldte Modparten alle samfundsbeva- 
rende Vælgere til Valgbordene, og de 
mødte virkelig i usædvanlig stort Tal. 
51,7 pCt. af Vælgerne stemte, medens 
der ved det foregaaende Valg kun var 
afgivet 40,4 pCt. Finanslovsnægterne 
mistede 1 Kreds, saa de kun blev 52 el- 
ler en over Halvdelen; man regnede, 
at der var afgivet 73,000 Stemmer for 
dem, 71,000 imod. Allerede før Val- 
get havde J. A. Hansen antydet, at 
„Eksperimentet", Finanslovsnægtel- 
sen ikke vilde blive gentaget, og efter 
dette Udfald opgav man det selvføl- 
gelig. Man vendt-e nu tiLbage til Mis- 
tillidsadresserne og søgte at gøre Mi- 
nisteriet træt af det hele, ved at for- 
trædige det saa meget som mulig. 
Dette lykkedes; da Rigsdagssamlin- 
gen var til Ende, trak Ministeriet sig 
tilbage; baade Hall og Krieger var 
skuffede og trætte ; megen Dygtighed 
var gaaet til Spilde i haabløs Anstren- 
gelse for at hindre, at Flertallet kom 
til at bestemme vor Politik. 

Kongen vendte sig, som sædvanlig, 
først til Estrup, derpaa til Frijs, ogp 
saa til en tredje Godsejer, Moltke- 
Bregentved, derpaa til General Haff- 
ner, som prøvede at danne et Mini- 
sterium men maatte opgive det, og saa 
til sidst til Jægermester Fonnesbech. 
Med stort Besvær dannedes i Juli 
1874 Ministeriet Fonnesbech, en Blan- 
ding af Godsejere og Nationalliberale- 
som det foregaaende, men sammen- 

sat af mindre betydelige Mænd; de 
Nationalliberales bedste Mand deri 
blev Klein, der havde været Mini- 
ster fra 1872, en dygtig Mand, men 
dog hverken Hall eller Krieger jevn- 
byrdig. „Morgenbladet 44 hilste dette 
Ministerium med Betegnelsen „Tyn- 
dere The paa de samme Blade," og 
„Fædrelandet" stemmede paa sin 
Side i : „Der er ingen Grund til at 
vente sig noget stort af det." 

Dette Ministeriums Betydning blev, 
at det forte Forsvarssagen frem i 
Forgrunden, saaledes at den siden 
blev staaende paa Dagsordenen. Ved 
Nytaarstid 1875 forelagde Ministeriet 
en større Forsvarsplan, hvorefter der 
skulde anvendes c. 32 Millioner til 
ekstraordinære Militærforanstaltnin- 
ger, deraf 10J Million til Køben- 
havns Søbefæstning. Folketinget 
stillede sig skarpt mod enhver Tanke 
om Københavns Befæstning, dets 
Ordførere stemplede denne som baa- 
de farefuld og skadelig; men som 
Modtræk mod Regeringsforslagene 
vedtog Folketinget et Tilbud om, at 
der skulde bevilges 15 Millioner til 
Flaaden og 15 Millioner til forskellige 
mindre Kystfæstninger samt til et 
Forsøg med flydende Forter ved Kø- 
benhavn ; det knyttedes dog alt sam- 
men til den Betingelse, at der skulde 



indføres en Indkomst- og Formueskat, 
der aarlig indbragte 3 Millioner. 
Derom vilde Højre aldeles ikke høre 
Tale. Forslagene gav Anledning til 
en ivrig Forsvarsdiskussion. „Dag- 
bladet" var nu gaaet over til Fæst- 
ningspolitiken, men derimod bekæm- 
pede „Fædrelandet" endnu hæftig 
denne og hævdede ivrig, „at Køben- 
havns Landbefæstning saare let kan 
skille os af med vort Fædreland," 
hvis den gennemføres, som Officerer- 
ne ønsker det, og samtidig vendte C. 
Ploug sig med største Ringeagt mod 
den militære Sagkundskab. 

Imens forhandlede man paa Rigs- 
dagen om Finansloven, Folketing og 
Landsting kunde ikke enes om den, 
men til sidst kom de til Rette paa den 
Betingelse, at Ministeriet skulde gaa 
af. Man har vel fra Folketingets Side 
ment, at jo svagere Ministerierne vi- 
ste sig, jo oftere de skiftede, des før 
kom den Tid, da Kongen vendte sig 
til Folketinget efter Ministrene, i Ste- 
det for til Landstinget. Men man 
gjorde denne Gang et Bytte, som 
man kom til bittert at fortryde. Mi- 
nisteriet Fonnesbech fulgtes af Mini- 
steriet Estrup den 11. Juni 1875. En 
langt haardere Kamptid begyndte 
dermed. 



+++ 



Af 



Dagens 



Læger og Patienter. 



Krønike. 

som ingen Billet havde faaet, med Ørene 



Der var talt meget om, at Dagmar- til Murene for at høre, om der blev pe- 



theatrets nye Komedie skulde afsløre 
Lægerne. Der var fuldt af Læger i Thea- 
tret til Premieren, og udenfor Huset stod 
den ulykkelige Del af Byens Befolkning, 



bet. Men da Lægerne gik hjem, smilede 
de til hinanden og sagde: „Nej, dette 
passede ikke!" 

Og hvis man vil spilde en Aften 

paa at gaa hen og se Stykket, kan man 
faa dette Udsagn bekræftet af Publikums 
Holdning — det passer virkelig ikke. 

Der er saa godt som ikke én Scene 
eller Replik, som slaar ned i Folk, og 
Tæppet falder efter hver Akt under fuld- 
stændig Tavshed. Dér sidder vi alle, vi 
Patienter, og har hver sin Historie om 
vor Læge, og ikke et eneste Ord hører 
vi deroppe fra Scenen, som vi vil be- 
kræfte. 

Det er ogsaa et kompliceret Spørgs- 
maal, dette mellem Læger og Patienter. 
Hvis man skal behandle det dramatisk, 
maa man for det første kunne skildre 
Lægen. Ikke blot hans Manerer, hans 
Skriven Recepter, Telefonen, Uroen og 
alt det andet Ydre. Man maa gennem- 
leve alle de Stemninger, der kæder sig 
sammen i et Menneske lige fra den Dag, 
han første Gang betræder et Hospital, 
indtil han som praktiserende Læge Dag 
og Nat færdes mellem Syge. Lige fra 
det første Choc, han modtager ved en 
Operation eller et Dødsleje, indtil det 
øjeblik han har lært med Beherskelse af 
hver Nerve at tælle de sidste, svindende 
Pulsslag. Allerede dette er en indviklet 
og stor Opgave, saavist som der er Læ- 
ger, der aldrig kommer ud over dette 
første Choc. »Man kan ikke forestille 
sig, hvad Pasteur har maattet overvinde 
af Modbydelighed for at besøge de Syge 
og være tilstede ved Ligsyn 14 , staar der 
i Vallery-Radots Værk om Pasteurs Liv. 
„Hans Følsomhed var uhyre, og han 
led moralsk og fysisk ved andres Smer- 
ter; Stikket af Kniven, der aabnede en 
Byld, fik ham til at ryste, som om det var 
ham, der havde faaet det. Synet af Li- 
gene, Dissekeringens sørgelige Arbejde, 
voldte ham virkelig Kvalme. Hvor ofte 
har vi ikke set ham gaa syg ud af Ho- 
spitalernes Dissektionsstuer. u 



Der er noget her, som hverken de 
store eller de smaa Læger rykker ud 
med, noget, som de maaske ikke engang 
er sig rigtig bevidst. Jeg husker, at jeg 
hørte en af vore medicinske Professorer 
som ganske ung Student fortælle om en 
Dissektion, han lige havde været med til. 
Ordene og Tonefaldet var de sædvanlige 
som hos unge medicinske Studenter, raa, 
næsten oprørende, som var det en Slag- 
ter, der talte. Men pludselig kom jeg 
til at se paa ham. Der var noget i hans 
Øjne, en Skælven om hans Mund — jeg 
forstod! Han var blevet ramt af noget 
forfærdeligt. Han maatte snakke sig fra 
dette Syn, som ikke vilde slippe ham. 
Han maatte overdøve denne Lyd af Knive 
i Muskler og Ben med alle disse Slag- 
terord. Og naar han ikke gad bruge 
dem mere, og ikke mere behøvede dem, 
vilde han allerede være rykket et Fjed 
længere ind i Lægens Verden. 

Fra gammel Tid har unge Medicinere 
Ord for at være nogle vilde Fyre. De 
laver stundom „Fest" paa Hospitalernes 
Kandidatgange med itusparkede Dørfyl- 
dinger, med knækkede Gasarme og Væ- 
relser, der bliver sat under Vand, deres 
Erotik er ofte ikke egentlig romantisk, 
de er i det Hele taget svært raske paa 
det. Er det blot, fordi de skal ende som 
Skurke, Mordere og Løgnere, saaledes 
som Dagmartheatret præker? Eller er det 
ikke snarere, fordi de uvilkaarligt maa 
reagere mod Døden, Smærterne og Til- 
intetgørelsen? Og fra disse Ungdomsaar 
i og omkring Hospitalerne og sammen 
med de fyrige, de vilde, de skræmte, de 
flittige Kammerater strækker sig de hun- 
drede Paavirkninger ind i Lægens videre 
Udvikling, og han gaar gennem Sam- 
fundet med noget af en Dobbeltbevidst- 
hed, der stundom slaar ud i de smaa 
Manerer, der er Fagets, og som saa nemt 

kan misforstaas. Det er alle disse Mis- 
forstaaelser,den nyeste Lægekomedie hand- 
ler om, men den har intet af det, som 
gaar dybere, intet af det Evige i Lægen 
og hans Kald. Derfor falder Stykket saa 
totalt Aften efter Aften. 

Lægerne maa altsaa foreløbig vente 
paa deres Komedie. Der er en anden 
Opgave, som ligger nærmere, og som 
det vist ogsaa var nok saa nyttigt at 
tage op. Det er Patienterne. Desværre 
— Patienterne kan vi alle tale med om. 
Vi er alle Part i Sagen. Og hvis man 
vil give sig til at gaa til Bunds i Patient- 
spørgsmaalet, vil man hurtigt opdage, 
at mange af de Fejl, vi finder hos vore 
Læger, dem har vi selv, Patienterne, paa- 
tvunget dem. 

Det er ikke underligt. Thi det er saa 
uhyre svært at være Patient. Man hører 
jo nok i daglig Tale, at den og den 
„slet ikke egner sig til at være syg a , og 
derfor er det saa tungt, at netop han 
har faaet en Sygdom — som om der 
var nogen, der egner sig dertil! 

Man vaagner en Nat, en Morgen, man 
aabner Øjnene tungt, man strækker sine 

Lemmer, man drager Aande hvad 

er det? Hvad er det for en Smærte eller 
Tyngde? Man drømmer vel. Man luk- 
ker øjnene paa ny, nej, det er der sta- 
dig. Noget ukendt, noget, man vil rea- 
gere imod, og som dog e'r det stærkeste, 
noget, der gør En forfærdelig vaagen. 
Man er syg. Det nytter ikke at stride 
imod. Der gaar en strid Kamp gennem 
hele Organismen, og man føler en dump 
Vemod, i hvilken den sidste, ubevidste 
Sundhedsfornemmelse sørgmodigt ebber 
ud. 

Fra dette øjeblik er man rykket ud 
af Sammenhængen. Man véd, at nu rin- 
der Dagen op for alle de andre. Uden- 
for Kammeret er Livet ganske det samme 



som igaar. Nu ruller Vognene paa Ga- 
den. Nu slaas Porte op og i. En Klokke 
kimer. Der rasles med Spande. En Hest 
sparker i Stenbroen. Og Stemmer og 
Fodtrin lyder. Den stiger, den skønne, 
livnærende Mumlen fra den levende By, 
men den kan ikke overdøve den forfær- 
delige Stilhed herinde i den halvdunkle 
Stue. Naar man hører Stilheden — saa 
er man Patient. 

Og nu begynder alle de Prøvelser, som 
stiller lutter nye Krav til os. Alle de 
Krav, som vi tvinges til at opfylde, og 
som vi ikke med al vor Kløgt kan snakke 
os fra. Men iblandt disse Krav er der 
ét, som man agter altfor lidt paa, det, 
der gaar ud paa at stille os i det rette 
Forhold til Lægen. 

Vi har jo alle siddet i en Læges Vente- 
værelse, og vi har siddet dér med en 
eller anden lille Skavank, som ikke var 
saaledes, at vor Iagttagelsesevne var slø- 
vet af den. Hvad har vi saa ikke be- 
skuet af Haab, Smærte, Nedslagethed og 
Skræk. Sé paa Folks Ansigter, naar de 
vender tilbage fra Konsultationen. En 
har et forvildet Blik, der søger ind ad, 
han tumler hen imod Udgangen og véd 
slet ikke, hvor han er. En anden er 
lige ved at nynne, hele hans Ansigt smi- 
ler, han griber sin Hat og sér næsten 
hoverende paa de Ventende. En er 
blot resigneret, hans Træk er de samme 
nu som før. For alle har Lægens Ord 
været afgørende. Hvert Ord huskes. Hvert 
Ord vil blive gentaget atter og atter, for- 
tolket, kontrolleret. Men Lægen sidder 

stadig derinde ved sit Bord den 

næste — . — den næste . 

Vi véd alle, hvad vi fordrer af vor 
Læge. Det er Mandens Bestilling at høre 
paa os og gøre os raske. Derfor har 
han jo taget sin Eksamen, gaaet paa 
Hospitaler, maaske faaet Doktorgrad og 

Titler og smukke Honorarer. Til alt 
dette klamrer vi os. Vi vil ingen Hem- 
meligheder have for ham. Som vi blot- 
ter vort Legeme for ham, saaledes vil vi 
ogsaa blotte vor Sjæl. N^ar vi rækker 
ham vor Haand, vil vi have Lov til at 
holde fast paa ham, for at vi ikke skal 
synke. Ikke blot skal hans Recepter være 
ufejlbare, hans Ord skal trøste os eller 
opmuntre os, vi vil være lidende Menne- 
sker for ham, og han skal være-Trøste- 
ren. Til Gengæld vil vi gærne omgive 
hans Kald med al fornøden Glans. Han 
er Herre over Liv og Død. Han færdes 
oppe over Skyerne. De store Gaader 
eksisterer ikke for ham. Han er rykket 
udenfor Sammenhængen med Livets utal- 
lige Smaating. Hans Ord gælder mere 
for os end alle andres. 

Hvor er det ikke svært at tænke an- 
derledes, naar man er syg. Det er først 
efter de mange Skuffelser og Smærter, 
Resignationen kommer. Hvor det er svært 
at være Patient! Saa svært, at vi vist 
maa begynde paa at lære det, endnu 
mens vi er raske. Og hvis vi vil, præ- 
kes det jo for os Dag for Dag. Ikke 
blot af Døden, der minder os, men af 
alt, hvad vi sér omkring os, af Ansigts- 
træk, der forandres, af en Ryg, der krum- 
mes, af et smærtefuldt Drag over vor 
Sidemands Ansigt, af en stønnende Ho- 
sten, af det store Forfald, der rammer 
alt levende. Man kan opdrage sig selv 
til at sé det og dog leve videre i sin 
Kraft som før. Man kan opdrage sig 
til at anerkende Sygdommen og til at 
vide, at den en skøn Dag rammer En 
selv — uden derfor at gaa rundt i en 
evig Skræk for den. Men hvor fjærnt 
dette er fra de allerfleste, det kan man 
allerbedst sé af, hvor faa de er, som kan 
sætte sig ved en Sygs Seng paa den 
rette Maade. Nogle bliver støjende. Pyt 



— den Smule Sygdom ! Han bliver saa- 
mænd snart rask, det Hele har ikke no- 
get at sige. Som om man' kunde larme 
den Syge fra hans Kvaler! Andre frem- 
maner al Verdens Sygdom. Tænk paa 
ham — han havde akkurat den samme 
Sygdom, og han kom sig. Eller: vær 
glad over, at det ikke er en anden Syg- 
dom, husk paa, hvordan det gik ham og 

ham vær glad ! Som om 

Alverdens Sygdom hos andre kunde lin- 
dre min Sygdom! Andre falder endelig 
helt sammen. Klynker og klager og føler 
det som en Pligt at forberede paa det 
værste. 

Der er kun én, som forstaar at sidde 
ved en Sygeseng, den, som bevarer, sin 
Ligevægt. Den, som har lært baade af 
Sundheden og Sygdommen og bøjer sig 
for begges Uundværlighed, den, i hvis 
Tanker, der er den Ro, som den Syge 
forgæves søger i sine egne. Det er vist 
vanskeligt at karakterisere denne Ene 
nærmere, og det behøves næppe. Alle 
véd det og har forstaaet det. Men de 
færreste husker disse Erfaringer, naar de 
er blevet raske. 

Denne rolige Eftertanke, denne Mod- 
nen, der er opklækket ligesaa meget af 
Solen som af Uvejret, er ikke blot Kende- 
tegnet paa den gode Sygeplejer men og- 
saa paa den gode Patient. En saadan 
Patient vil ikke fordre mere af Lægen 
end det, han kan give. Lægen vil for 
ham ikke være den, der skænker Liv 
eller Død, og han vil vel vogte sig for 
at lokke ham til absolutte Domme. Han 
vil maaske endda have været Vidne til, 
at en Læge er blevet tvunget til at lyve 
for Patienten eller Familjen. Han har 
iagttaget, hvorledes den Syge med al dsn 
Kløgt, som den idelige Syslen med den 
samme Tanke forlener et Menneske med, 
har lokket Lægen ind i et Vildnis af For- 

sikkringer, Formodninger, Erklæringer, 
for saa pludselig at springe løs paa ham, 
sætte ham Kniven paa Struben og skrige : 
Liv eller Død ! Eller han har set en For- 
tvivlets øjne trygle Lægen. Og Lægen 
<er et Menneske. Hvis han siger den 
bitre Sandhed og fejler — hvilken ussel 
Læge er han saa ikke! Hvis han siger 
Sandheden og faar Ret — hvilken ubarm- 
hjærtig Mand er han saa ikke. Ligger 
<ler ikke daglig tusinde Ulykkelige Ver- 
den over og trygler Lægen i Sandhedens 
Navn — om at lyve. 

Men den gode Patient vil gaa videre 
•endnu. Sin Erkendelse af den evige og 
nødvendige Veksel mellem Sundhed og 
Sygdom, mellem Liv og Død, vil han 
have benyttet til en bedre Forstaaelse af, 
hvad Lægekunsten er, ja, han har maa- 
ske endda givet sig til at læse lidt i de 
altfor faa Bøger, hvori man gennem Breve 
-eller Biografier faar et Begreb om den 
moderne Lægevidenskabs Udvikling. Og 
denne dybere Forstaaelse vil paa én Gang 
fylde ham med Beundring og med Tvivl. 
For hvert Skridt fremad i Forstaaelsen 
af Naturen rejser der sig en ny Gaade. 
Samtidig med at de slumrende Kræfter 
vækkes, løfter ogsaa Tilfældigheden sit 
grumt smilende Aasyn over Livets Bøl- 
gen. Hvormeget af Fremskridtet — og- 
saa Lægevidenskabens — var ikke Til- 
fældighed, før det blev forstaaet Og 
hvor mange Offre kræver ikke Frem- 
skridtet, førend Geniet forstaar, hvad der 
er godt og hvad ondt i det. Men i det 
øjeblik vi giver os ind under Videnska- 
ben, løber vi en Risiko, vi bliver maaske 
ikke andet end en Erfaring, en Soldat, 
der falder i en sejrende Hær. 

Saa vidt kan man vel nok naa ad 
Lægens Veje, selv om man blot er Pa- 
tient. Og det vilde ikke være nogen ringe 
Opgave for en Digter at sé Lægespørgs- 



maalet i denne Belysning. Hvorfor ikke 
sætte den moderne Læge paa Scenen! 
Hans Tvivl og hans Kamp, hans mange 
Sejre og hans uundgaaelige Nederlag. 
Man kunde saa gærne lade hans Mid- 
dagsselskaber og Kæresteforhold ude af 
Betragtning, de er ikke interessantere end 
alle andres, og det vilde endda være en 
Vinding, hvis man fik et moderne Skue- 
spil, i hvilket der ikke ædes og dampes 
Cigarer og holdes Stævnemøder i Maane- 
skin (som i Dagmartheatrets Lægeko- 
medie). Der vilde alligevel blive nok at 
skrive om. 

Det blev ingen Helte- eller Skurkeko- 
medie, thi skønt der i Lægestanden som 
i alle andre Stænder er baade Helte og 
Skurke, vilde det ikke blive magtpaalig- 
gende at indtærpe de gamle Sandheder. 
Men det blev en Komedie om de dybe- 
ste Magter i Menneskelivet, Døden og 
Livet, om Sandhedens Kamp med Fejl- 
greb og Tvivl, om Videnskabens Janus- 
hoved, der vender sig truende baade mod 
Lærd og Lægmand. Det vilde derfor og- 
saa blive en Komedie om vore Forsøg 
paa at narre den strænge Skæbne og 
om alle dem, der i Lægekunsten som i 
alle Fag, næres af de menneskelige 
Svagheder, af Affaldet — de graadige 
Hajer, der svømmer efter det stolte Far- 
tøj. Charlatanerne, der lever åf den Dum- 
hed, som avles af Fejghed overfor Død 
og Smærte eller af den sidste Fortvivlelse. 
De kloge Koner, de magnetiske Strygere, 
hele det Banditkorps, der ustandseligt 
rekruteres. Der maa saamænd gærne 
være Folk med Eksamen iblandt, de er 
ikke alle ustuderede, disse Røvere. Og 
man maatte endelig ikke glemme, at de 
har „Resultater" at pege paa. Der burde 
være nogle groteske, bestialsk-humoristi- 
ske Scener, hvor man saae den indbildte 
Syge, dette ulykkelige Væsen, der pines 

som var han virkelig syg og læser Tviv- 
len eller Spotten i alles øjne, saae ham 
i Charlatanen finde sin Trøster og Red- 
ningsmand, for samtidig med at han bli- 
ver helbredet at gribes af en ny Galskab: 
Troen paa Humbugen. Ja, vi vilde komme 
til at sé det forunderlige og gribende 
Kredsløb, naar den Helbredtes Tro paa- 
virker Gavtyven og faar ham til at tro 
paa sine egne Gavtyvestreger! 

Saaledes skulde vi hvirvles rundt fra 
Himmel til Jord, Fortrin og Fejl vilde 
betinge hinanden, og vi vilde lære, at 
vi har akkurat de Læger, som vi for- 
tjener. Thi baade den hele Lægestand 



og den enkelte Læge lyder de samme 
Love som alle vi andre. De skabes inde- 
fra, og de skabes af andre. Vi hører 
alle sammen, og vi paavirker hinanden, 
uden at vi véd af det. Men gennem 
dette Mylder af Sunde og Lidende, af 
Kæmpende og Segnende, af Kloge og 
Dumme, af Velgørere og Bedragere, 
gennem denne ustandselige Trængsel 
af ilende Mennesker gaar Fremskridtet 
sin ensomme, tunge Gang uden at agte 
paa Krybet for dets Fod og med Blikket 
vendt mod de store Sandheder. 

Februar. * 



-^f- 



Til Afslutning. 



I-Ir. Redaktør! 
I al Korthed vil jeg gærne gøie 
nogle for mit Vedkommende afslut- 
tende Bemærkninger. Naar De sam- 
menstiller Landeveje med Jernbane- 
linjer, kunde dette jo højst føre til, at 
Skinnerne stilledes til gratis Dispo- 
sition, men at Driftsomkostningerne 
fuldt ud vederlagdes, thi man kører 
jo ikke gratis paa Landevejene. Langt 
nærmere ligger det imidlertid at fore- 
tage Sammenstillinger med Sporveje; 
Gaderne er fri, Sporvognskørselen be- 
tales, og jeg véd ikke af, at nogen har 
forlangt, at den, selv i Kommunens 
Haand, skal være billigere end, at 
Kommunen intet Tab har deraf. Men 
i det hele taget fastholder jeg Delin- 
gen imellem, hvad samtlige Skatte- 
ydere bør betale (Landeveje, Gader, 
den offentlige Sikring o. a. m.), og 
hvad der ikke bør lægges disse til 
Last; en saa god Skatteligning faar 
man aldrig, at man skal paabyrde den 
mere end nødvendigt, og Udgifterne 
til den specielle Transport af Perso- 
ner og Gods, som foregaar paa Jern- 
banerne, behøver ikke at gaa ind un- 



der Skattebyrden, naar de dækkes af 
de iystrejsende og de næringsdri- 
vende, der benytter denne Transport. 
Herved har man ogsaa et godt Maal 
for Taksternes Højde, og ellers er man 
ude i det blaa, i det uøkonomiske og 
det udemokratiske. 

Jeg er desværre ikke af Deres Svar 
blevet klogere med Hensyn til Grund- 
værdibeskatningen. De definerer den 
som en saadan, „hvor Ejendommene 
vurderes efter Jordens Godhed og Be- 
liggenhed, ikke efter det Arbejde, der 
anvendes paa den." Det er altsaa 
Hartkornsbeskatningen om igen, „das 
Ding an sich", „Foderenhed 41 paa 
en anden Maade. En saadan Vurde- 
ringsmaade lader sig forsvare netop, 
hvor man ikke har den Generalnæv- 
ner for Tingens objektive Værdi, der 
ligger i dens Markedspris, men at ven- 
de tilbage til at udfinde de enkelte Aar- 
sager, der bestemme denne Værdi, og 
udsondre de „konstante" af dem, er ef- 
ter mit Skøn mere ugørligt i vor Tid 
end nogensinde, Vanskelighederne er 
uoverkommelige, og Resultatet vil 
blive Vilkaarlighed og almindelig 

Utilfredshed. Men desuden, hvis jeg 
ikke tør beskatte Arbejdet, den større 
Flid, den større Dygtighed, hvordan 
kan jeg saa retfærdiggøre en Ind- 
komstskat ? To Købmænd starter hver 
med 10,000 Kr., og den ene skaber 
sig ved Energi og Indsigt en for- 
holdsvis lukrativ Forretning og tje- 
ner 5000 Kr. om Aaret, den andens 
Forretning slæber og giver kun 2000 ; 
med hvad Ret skal da hin betynges 
mere end denne? Hvorfor skal end- 
videre hin betale Formueskat af, hvad 
han lægger til Side, denne ikke? De 
er en Modstander af, at en mindre 
Ejendom, der er vurderet til 7500 Kr. 
pr. Td. Hartkorn, skal betale Skat af 
dette Beløb, medens en større, der er 
vurderet til 1000 Kr. mindre pr. Td., 
kun betaler af det mindre Beløb ; men 
naar nu hin Ejendom kan sælges for 
det større Beløb, denne kun for det 
mindre, efter hvilket Princip skal 
man da kunne undgaa at ilægge Ejer- 
ne forskellig Ejendoms- og Formue- 
skat? Noget helt andet er, om selve 
Skatteprocenten bliver forskellig for 
smaa og store Ejendomme (eller For- 
muer), men dette er jo iøvrigt netop 
delvis Tilfældet for Ejendomsbeskat- 
ningens Vedkommende. 

Hvorom alting er, de ny Statsskat- 
ter af 1903 er et saare betydeligt 
Fremskridt fra dé Skatter, de afløste. 
De indførte en progressiv Indkomst- 
skat og en Formueskat, og de indførte 
en Ejendomsskat, der fjærnede en 
forældet, stivnet Maalestok og gjorde 
Skatten bevægelig efter den beskat- 
tede Genstands bevægelige Værdi. 
Naar De skriver, at denne Skat har 
medført „ligesom Vægttolden om- 
vendt Progression, jo mindre man 
har, des højere Procent betaler man 
deraf," er denne Sætning naturligvis 
kun en behagelig Spøg ! Manglen ved 
Vægttolden er, at et Pund til 1 Krone 
og et Pund til 2 Kroner af og til kan 
komme til at betale samme Skat ; ved 
Ejendomsskylden betaler et Areal til 
1000 Kr. og" et lige stort til 2000 Kr. 



en Skat af 1 imod 2. Jeg troede, det 
var det, vi skulde opnaa ogsaa ved 
Værditolden. 

Som sagt, de ny Statsskatter er ikke 
ideale, men de er Landevinding. Det 
samme vil gælde de nu forelagte Skat- 
telove. At kalde dem for en „Skin- 
reform 44 — en Regulering af Beskyt- 
telsen, en Omlægning af Forbrugs- 
afgifterne fra Menigmand til velstil- 
lede, en progressiv Arveskat — , er et 
Valgmødestikord, tomt i en Diskus- 
sion som denne. De vil „knytte Bort- 
fjernelsen af Uretfærdigheden og af 
de praktiske Besværligheder sam- 
men 44 , faar man først de sidstnævnte 
fjernede, mener De, det kan vare 
længe, inden ogsaa Uretfærdigheden 
ophører. Det kan det, dog haaber jeg, 
at Uretfærdigheden falder bort Aar 
2000 — som bekendt ventede mange, 
den skulde svinde fra Jorderige Aar 
1000 — , men indtil da er der nogle og 
halvfems Aar, og da vi nu alt har ven- 
tet halvt saa længe paa at faa nogle af 
de værste Uligheder bort fra Toldlo- 
ven og efterhaanden er naaet ind i 
et Vildnis af Vanskeligheder, synes 
jeg nok, vi kunde gøre et Hug ind i 
Urskoven, skaffe en Lysning. Tænk, 
om et rimeligt Fremskridt kunde op- 
naas allerede i vor Levetid ! 

Overfor min Paavisn ing af, at selv 
en meget klækkelig Forhøjelse af en 
Indkomst- og Formueskat paa de vel- 
stillede, ikke vilde føre os noget langt 
Skridt bort fra de indirekte Skatter, 
har De kun nævnet, at min Udtalelse 
om, at de foreslaaede ny Skattepaa- 
læg ogsaa i det væsentlige vil falde 
paa de velstillede, er paradoksal. Aa ja, 
men jeg har ikke, som De siger, „byg- 
get saa meget 44 herpaa ; jeg har slet in- 
tet bygget derpaa, thi jeg har ikke for- 
udsat, at det varmuligt at gennemføre 
en Firdobling af Indkomst- og For- 
mueskatten kun for Folk med over 
6000 Kr. om Aaret. Mit Udtryk var 
naturligvis hyperbolsk, men det vil 
dog være vanskeligt at bestride, at 
naar Tillægstolden paa Tobak gøres 

til Værditold (hvad der alt var vars- 
let i Oktober), naar hertil føjes pro- 
gressiv Værditold paa Spirituosa (und- 
tagen Brændevin), progressiv Arve- 
skat og forhøjet Skat paa Parfumeri- 
er, kunstige Blomster, Silkevarer o. 
a. 1., medens Tolden paa Petroleum 
og Raasalt m. m. hæves, paa Kaffe, 
Ris, Sago etc. væsentlig nedsættes, 
saa er Reformen en saadan Omlæg- 
ning af Skatter fra den store Almen- 
hed til det velstillede Mindretal, at 
den har samme Sigte og Virkning 
som en progressiv Indkomstskat. I 
Forbigaaende bemærket, regner jeg, 
at Arveskatforhøjelsens 2\ Million vil 
falde med ca. ij Million paa Ind- 
tægtshavere med over 6000 Kr., kun 
med i Million paa de ringere Ind- 
komster. 

De indirekte Skatters behagelige 
Form for Skatteyderne er et Moment, 
der er Dem ganske uden Vægt; mig 
er det et Moment af saare væsentlig 
Betydning. Mine Meninger om indi- 
rekte Skatter, Forbrugsskatter, Be- 
skyttelse etc. er ikke fra idag eller 
igaar; har De nogen Interesse deraf, 
vil jeg bede Dem gennemlæse, hvad 
jeg har skrevet derom i to Afhandlin- 
ger fra 1885 og 1891. Jeg kan ogsaa 
nu henvise til Afhandlingen „En ene- 
ste Skat 41 af 1907. Endnu skal jeg til- 
føje den Bemærkning, at ihvorvel de 
kommunale Skatter i København i 
Forhold til den hele Befolknings Ind- 
tægter udgør godt en Fjerdedel me- 
re end det tilsvarende Tal i Provins- 
byerne, hører man jo ustandselige 
Skatteklager fra disse, ingen fra Kø- 
benhavn. Dette hidrører fra, at me- 
dens dennes Ejendomsskatter — der 
i alt væsentlig er indirekte Skatter — 
er henved seks Gange saa høje som 
Provinsbyernes, er disses Personskat- 
ter henved dobbelt saa høje som Kø- 
benhavns ; selvfølgelig alt gennem- 
snitlig og i Forhold til Befolkningens 
samtlige Indkomster. 

Da i det hele de Anskuelser, jeg har 
fremsat, knytter sig til mine Studier 



og Erfaringer ned gennem Aarene, 
gaar Deres Udtalelser om min mode- 
rate Konservatisme etc. mig ganske 
hen over Hovedet. Hvad jeg har ud- 
talt, er uden Forbindelse med denne 
eller hin Minister eller dette og hint 
Ministerium. Jeg er ikke bleven mere 
lydhør for de velstilledes „Jammer" 
end før, men skal man have dem med 
til sociale Reformer, synes jeg ikke, 
man skal gøre sig Vejen vanskeligere, 
end haardt nødig, end sige ufarbar. 
Noget helt andet er, hvis Jammeren 
gjaldt, at man vilde bryde „Stavns- 
baandet", da vilde jeg „slaa Spillet 
overende" for at faa Stavnsbaandet hæ- 
vet ; men selv de Rørdamske Ændrin- 
ger minder visselig ikke om nogen 
Stavnsbaandsløsning, og hvis Skatte- 
reformen kunde gennemføres i dens 
nuværende Skikkelse, og fortsatte 
sociale Reformer intet Afbræk lide der- 
ved, vilde det efter mit Skøn være tra- 
gikomisk at sættte dette overstyr af 
Hensyn til disse Ændringer, — med- 
mindre der er Tale om Obstruktions- 
politik, men da er vor Diskussion 
jo genstandsløs. I det hele taget 
ser vi forskelligt paa politisk 
Aktion. De undskylder et Partis Man- 
gel paa Ammunition med, at det 
havde saa travlt med Piber og Trom- 
mer; jeg mener ikke og har aldrig 
ment, at Alarmen er nok. De og jeg 
vil samme Vej med Tovet, men er 
uenige om, hvordan vi trækker bedst 
til den rigtige Side. Det første er jo 
udmærket, men det sidste er jeg ban- 
ge for er mere end et Spørgsmaal om 
Taktik. Vort „Livssyn" er næppe for- 
skelligt, men nok vort Syn paa Kam- 
pens Vilkaar, hvilke Krav man maa 
søge fyldestgjort hos sig selv og kan 
vente fyldestgjort af andre. Dette 
„Syn" er jeg fuldkommen sikker paa 
ikke hos mig har ændret sig med 
Aarene — min Stilling og Virksom- 
hed nu er i Virkeligheden i Art ikke 
væsentlig forskellig fra dem, jeg har 
været i alt siden de berømte Aaringer 
„Halvfjerdserne", fra min Ungdom — ; 

De bør ikke beklage, men misunde 
mig. 
Kbhvn., d. 3. Febr. 1907. 

Deres hengivne 
Marcus Rubin. 



Hr. Generaldirektør! 

I de Bemærkninger, De gør til enkelte 
Punkter af mit Svar, begynder De med, 
at sammenstille Landevejene med. Jern- 
baneskinnerne; dette lader sig høre, men 
i saa Fald vil jo den gamle Takstlov, 
hvis Bevarelse, jeg har ønsket, netop 
passe udmærket; den gav jo Dækning 
for Driftsomkostningerne, ja for Vedlige- 
holdelsen, kun ikke Renter af Anlægs- 
kapitalen; den nye Takstlov giver der- 
imod disse Renter, som vi paa ingen 
Maade faar ved Landevejene, hverken af 
Anlægsomkostningerne eller af det efter- 
haanden overordenlig store Beløb, der 
er medgaaet til Vedligeholdelse. De fast- 
holder Deres Deling i Statsvirksomheder, 
der skal betales af Skatteyderne, og an- 
dre, der skal give Renter af de Penge, 
der er sat deri, men De angiver intet 
Princip, hvorefter denne Deling skal 
foregaa, og De kan intet saadant Prin- 
cip angive; Delingen er fuldstændig til- 
fældig og vilkaarlig. 

De er af mit Svar ikke blevet klogere 
paa Grundværdiskatten; jeg har heller 
intet Forsøg gjort paa at oplyse Dem om 
denne; der foreligger om denne Skat en 
meget righoldig Literatur, og jeg er 
gaaet ud fra som en Selvfølge, at De 
har læst Hovedværkerne deraf; hvis De 
har sat Dem saa fast i traditionelle 
Skatteteorier, at De ikke ved denne Læs- 
ning har faaet nogensomhelst „Fore- 
stilling" om Grundværdiskatten, da kan 
jeg ikke smigre mig med Haabet om, at 
jeg skulde kunne bibringe Dem nogen 
Forstaaelse af denne. 

De finder det rimeligt, at Husmands- 
lodden vurderes til 12,000 Kr. pr. Td. 
Hartkorn til Ejendomsskyld, medens 
Herregaarden vurderes til 6000; det er 
efter samme Princip som Indkomstskat- 



ten, mener De. De har Ret i, at der her 
er en Lighed, selv om der ogsaa er me- 
gen Forskel. Men en Indkomstskat, der 
tager samme Procent af smaa og store 
Indkomster, synes mig ogsaa ganske 
meningsløs; Indkomst og Indkomst er jo 
to Ting; der er himmelvid Forskel paa 
de800Kr., en Husmandsfamilje ved eget 
Arbejde slider sammen paa sin lille Lod, 
og de 100,000, Herremanden faar ud af 
sine store Godser; Herremanden tjener 
ikke disse Penge ved eget Arbejde; han 
har af Samfundet først faaet Lov til at 
beslaglægge en urimelig stor Del af den 
Jord, Samfundet ejer, og dernæst faaet 
Mulighed for at tvinge et stort Antal Ar- 
bejdere, — der udelukkes fra selv at faa 
Jord, fordi han har den — , til at bear- 
bejde denne Jord for ham, saaledes at 
han faar en meget stor Del af Udbyttet 
af deres Arbejde; den store Indtægt, han 
har, er en Foræring, en Naadegave til 
ham af Samfundet. Noget lignende gæl- 
der Fabrikantens store Indkomster, der 
slæbes sammen til ham af hans Arbej- 
dere. Ja selv indenfor de Indtægter, der 
vindes ved eget Arbejde, er der en dyb 
Forskel mellem dem, der opnaas ved 
normalt betalt Arbejde og de store Ind- 
tægter, der vindes ved Arbejde, som 
vanemæssig betales ekstraordinært højt. 
Saalænge det ikke er lykkedes os at 
skabe et Samfund med en rimelig For- 
deling' af Arbejdsudbyttet, saalænge bør 
Skatterne anvendes til at tage i hvert 
Fald en nogenlunde anselig Del tilbage 
af de Foræringer, Samfundet nu skænker 
sine Kælebørn ,,the upper ten." 

De anser Skattelovene af 1903 for ,,et 
saare betydeligt Fremskridt". Jeg kan 
ikke se andet, end at Erfaringerne tyde- 
lig har vist, at De har fuldstændig Uret 
deri. Indkomstskatteloven indførte et 
rigtigt Princip, Progressionen, men an- 
vendte det overordenlig svagt; Formue- 
skatten var i sig selv en rimelig Skat, 
men dens Værdi er meget formindsket 
ved, at Progressionen slet ikke anven- 
des; Ejendomsskylden er i Sammenlig- 
ning med Hartkornsskatten en daariig 
Skat, den tog fra de smaa og gav til de 

store; og den nye kommunale Skatte- 
lov indførte en Række tilfældige og 
vilkaarlige Regler, der nu atter og atter 
hindrer de kommunale Myndigheder i at 
lægge Skatten saa retfærdig som de, 
trods deres konservative Sammensæt- 
ning, gjorde, før denne Lov bandt dem. 
Det samlede Resultat af Skattelovene er 
paa Landet blevet store Skattelettelser 
for de største Jordbesiddere, forhøjet 
Skat for Husmænd, Smaahaandværkere 
og Smaahandlende. Dette er Tilbage- 
skridt ikke Fremskridt, det er Landevin- 
ding for Aristokratiet, Landetab for 
Demokratiet. 

Ordet „Skinreform" om de nu fore- 
lagte Forslag, kalder De fornemt, ,,et 
Valgmødestikord". Det kunde være det, 
hvis det var slynget ud uden Begrun- 
delse; men dette har jeg ikke gjort; jeg 
har brugt det som Resultat af en punkt- 
vis Gennemgang af Forslagene, støttet 
til Grunde, hvoraf det ikke er mig mu- 
ligt at se, at det er lykkedes Dem at af- 
kræfte nogen. 

De taler med overlegen Spot om „Bort- 
fjernelsen af Uretfærdigheden"; De min- 
der om, at der var dem, der ventede den 
ved Aar 1000, og selv sætter De den spot- 
tende til Aar 2000. De Krav til en Told- 
lov, jeg har stillet, giver ingen rimelig 
Grund til denne Overlegenhed; det fore- 
kommer mig, at radikale Mennesker pas- 
sende kunde overlade til Højremændene 
at repetere Omkvædet om Utopier, hver 
Gang Ordet Retfærdighed nævnes. Det er 
sandt, at der er liden eller ingen Udsigt 
til, at den fulde Retfærdighed naas Aar 
2000 eller 3000 eller 4000; men det er 
lige saa sandt, at Retfærdigheden er det 
Maal, radikale Mennesker altid maa 
have for Øje under deres politiske Be- 
stræbelser; *iar man ikke dette Maal at 
gaa efter, da bliver al Politik, der ikke 
indskrænker sig til den Opgave at hytte 
sig selv og sine nærmeste Klassefæller, 
planløs og meningsløs. 

Deres Paastand fra sidst, at den fore- 
slaaede Kompensation væsentlig vilde 
svare til en Formue- og Indkomstskatte- 
forhøjelse af 11 Millioner for de 



10,000 rigeste, opgiver De nu, og ind- 
skrænker den til, „at Forslagene har 
samme Sigte og Virkning, som en pro- 
gressiv Indkomstskat"; allerede i min 
første Artikel har jeg erkendt, at For- 
slagene rimeligvis vilde virke lidt i den- 
ne Retning; jeg har blot hævdet, at den 
Lysning i Toldafgifternes Vildnis, der 
her er Tale om, er saa ringe, at det 
fra et demokratisk Standpunkt er 
Daarskabat tage den nu og dermed paa 
en Gang afskære Muligheden for en or- 
denlig Oprydning i dette Vildnis i en 
overskuelig Fremtid og samtidig styrke 
Landstinget i den storpolitiske Kamp. 

Deres Forsvar for de indirekte Skat- 
ter bygger De stadig paa, at man paa 
saadan Vis maa liste Skatterne paa 
de velstillede, „hvis man skal have 
dem med til sociale Reformer". Jeg 
har det Indtryk, at vi her staar 
ved den egentlige Grundforskel i vore 
Anskuelser. De gaar stadig ud fra, 
at man skal have „the upper ten" frivil- 
lig med til Fremskridtene, o: at disse 
skal kunne gennemføres i det nuværende 
Landsting. Jeg tror ikke paa Værdien 
af de Fremskridt, man tiltrygler sig af 
de højstbeskattedes Naade; de bliver al- 
tid smaa og forkvaklede, og Virkninger- 
ne af dem mærkes kun ganske svagt i 
den langsomme Udvikling, der hver Dag 
foregaar i den rigtige Retning uden 
Hensyn til Lovgivningen. Jeg anser Op- 
naaelsen af den Art Lapperireformer for 
meget lidt værdifuld i Sammenligning 
med Arbejdet paa at bryde vore Dages 
politiske Stavnsbaand, det vil sige, at 
skabe en Tilstand, hvor Folkets Flertal 
giver sig selv Lovene i Stedet for at tigge 
sig til dem af de 10,000 rigeste. Det er 
den samme Forskel, der siden 1866 sta- 
dig har skilt moderate og radikale Men- 
nesker herhjemme; det er nøjagtig 
den samme Meningsforskel, der skilte 
Bojsen og Hørup. Det var den, der gav 
sig Udslag, da Hørup bekæmpede de mo- 
derates Alderdomsforsørgelsesforslag, 
skønt dette rummede et langt større 
Fremskridt, end den Toldlov, her er Tale 
om. 

Mine Bemærkninger om det radikale 
Venstres Oplysningsarbejde under Valg- 
kampen og dets Arveforslag, giver Dem 
Anledning til at sammenstille denne Agi- 
tation med „Piber og Trommer", der 
kun gør' Alarm, medens et Forslag med 
Detailbestemmelser om Arveafgiftens 
Opkrævningsmaade synes Dem „Ammu- 
nition". Jeg erkender, at der kan drives 
en Agitation, som kun er Alarm; Finans- 
ministerens Agitationstaler synes mig 
mere og mere at blive en saadan Sam- 
ling af skingrende Trompetskrald, fyldte 
som de er med store, tomme Ord og dra- 
belige, aldrg indfriede Løfter; ogsaa 
Toldforslaget har han flittig benyttet til 
den Art Agitation; derimod synes Ordene: 
Piber og Trommer og Alarm mig ingen- 
lunde at passe paa det Oplysningsar- 
bejde, det radikale Venstre siden sin 
Dannelse har udført i Befolkningen, et 
Arbejde, hvis Karakter formodentlig kun 
i ringe Grad er Dem bekendt. Et poli- 
tisk Oplysningsarbejde af denne Art, 
staar unægtelig for mig, hvor store 
Mangler det end kan have haft, som 
langt værdifuldere og meget vanskeligere 
end Udarbejdelsen af nogle Detailregler 
i et Lovforslag; jeg ser ikke bedre, end at 
Folketingets Venstre gjorde vel i at ofre 
sine Kræfter dertil, og overlade Admini- 
strationen at forme de snart berømte Pa- 
ragrafer om, hvorledes Arveafgiften mest 
hensigtsmæssig skal opkræves. 



De fremhæver stærkt, at Deres skatte- 
politiske Anskuelser er vundne ved Stu- 
dier og Erfaring ikke under Paavirkning 
af nogen Minister; jeg har intet Øjeblik 
tvivlet derom, og jeg er i mine Be- 
mærkninger stadig gaaet ud fra dette 
som en Selvfølge. De hævder, at Deres 
Anskuelser nu og i Deres Ungdom er 
ens; jeg har ikke nægtet dette og skal 
heller ikke nu indlade mig paa nogen 
Undersøgelse deraf; dog tror jeg, at der 
ikke vilde have været mange i 70'ernes 
radikale Ungdom, der vilde have følt sig 
meget glade, om man havde sagt dem, 
at en Toldlov som denne skulde blive 
det hele Resultat af en Menneskealders 
Bestræbelser for en retfærdigere Skatte- 
ordning. Lige saa lidt har jeg benægtet, 
at Deres „Livssyn" vedblivende er radi- 
kalt; jeg har stadig forudsat dette; jeg 
har kun beklaget, at Deres radikale Livs- 
syn ikke har præget Deres skattepoliti- 
ske Anskuelser. 

Til Slut forlanger De Misundelse i 
Stedet for Beklagelse; det vilde være ubil- 
ligt at beklage Dem, naar De selv føler 
Dem tilfreds, men det er mig vedblivende 
umuligt at misunde Dem Deres Andel i 
de Forslag, hvorom denne Diskussion 
har været ført. 

Med Tak for Deres Indlæg. 

Deres hengivne 

P. Munch. 



++ 



En mærkelig sibirisk Festlighed. 

Af Ambbose Talbot. 



Langt borte i det nordøstlige Sibi- 
rien, afskaaret fra Verden ved uhyre 
Sne- og Isstrækninger, bor Korya- 
kerne. Dette spredte og upaaagtede 
Folk er en af de mest interessante 
og blomstrende blandt primitive Ra- 
cer i Asien; men hidtil har de 
været lige saa utilgængelige og 
ukendte som den hellige By i Thibet 
og i Praksis saa afsondrede, som om 



de boede ved Polerne eller paa Maa- 
nen. Men da Jesup-Sibirien-Expedi- 
tionen blev organiseret, blev det be- 
stemt, at man skulde gennemføre en 
fuldstændig og gennemgribende Un- 
dersøgelse af dette terra incog- 
n i t a og studere de primitive Beboe- 
res Vaner og Natur grundig. Disse 
Undersøgelser blev iværksatte af den 
udmærkede russiske Videnskabsmand 

og Opdagelsesrejsende Mr. Waldemar 
Jachelson. Efter et længere Op- 
hold bland* Korya kerne e,r han 
blevet i Stand til at løfte Sløret 
for det Mysterium, der omgav dem, og 
han har føjet et værdifuldt Bidrag 
ikke alene til Antropologien men 
ogsaa til Kendskabet til Geogra- 
fien. Han tilbragte flere ilaaneder 
blandt disse mærkelige Folk og tak- 
ket været deres ejendommelige Gæst- 
frihed kunde han leve saa frit iblandt 
dem, som om han havde været en af 
deres egne. Han tog ikke alene Del i 



store omvendte Skorstenspiber, som 
man gaar ud og ind af gennem Taget. 
Men omkring denne Kegle er der byg- 
get en Platform med skraanende Si- 
der; dette tjener ikke alene som Dør- 
trin, men som Opbevaringssted for 
Proviant. Man kender ikke til Ven- 
tiler og Kakkelovne. Om Vinteren 
er Huset næsten begravet i den frosne 
Sne. Tredive til fyrretyve Personer 
er stuvet sammen i en Hytte. 

For at komme nogenlunde let ind 
og ud af disse mærkelige Huse, maa 
man have meget stor Øvelse; naar 



Hvalen transporteres hjem. 



deres daglige Liv og Beskæftigelser, 
men hvad der er af langt større Be- 
tydning, han fik Lov til at overvære 
deres mange mærkelige og hemmelig- 
hedsfulde religiøse Ceremonier og Fe- 
ster, som ingen hvid Mand hidtil har 
været Vidne til. 

Koryakerne tæller i alt omkring 
10,000 Sjæle og bor i smaa Kolonier 
langs Kysterne af Gishiga og Penshi- 
nabugterne og ved Vandet syd for 
Berings- og Okhotskhavene. Deres 
Landsbyer er spredte og deres Beboel- 
seshuse er meget mærkelig bygget. 
Det er runde Etetages Hytter, hoved- 
sagelig bygget af Træ, og de ligner 



man vil ind, maa man glide ned ad 
en fedtet Pæl ! Naar man vil ud, maa 
man klatre op ad en anden Pæl, som 
er forsynet med Huller, hvori man 
kan anbringe Hænder og Fødder. 

En af de største Begivenheder, Mr. 
Jachelson var Vidne til, var den 
hvide Hvals Fest. Det er en selsom 
og uhyggelig Højtidelighed, ledsaget 
af mærkelige Ceremonier, Trolddom 
og Overtro. 

Den finder Sted om Efteraaret, 
efter at Hvalen er fanget. Menin- 
gen med denne besynderlige Cere- 
moni er i god Overensstemmelse med 
saadanne Racers særlige overtroiske 

Forestillinger. Koryakerne tror, at 
Hvalen har aflagt et Besøg i Kolonien, 
og at den, naar den vender tilbage til 
sine Fæller, vil fortælle om sine Ople- 
velser og faa dem til ogsaa at besøge 
Koryakerne. I Følge deres Mythologi 
hører Hvalerne til een indbyrdes be- 
slægtet Stamme og bor i et Land, der 
angives at ligge et Sted under Havet. 
Følgelig maa Hvalen behandles gæst- 



gerne trækker af med deres Bytte og 
drager hurtig og triumferende hen 
over Isflagerne til Kysten, hvor deres 
Kvinder, der er klædte i Højtidsdrag- 
ter, tænder en Ild paa Strandbredden, 
hurtig ifører sig deres ejendommelige 
og fantastiske Dansesko og hengiver 
sig til en selsom og rasende Dans, 
medens de synger en Velkomsthilsen: 
Ala-la-la-ho! Ala-la-la-ho ! (Aa, den 



Kor}' ak-Kvinder danser for af fejre^Fangsten. 



frit og høfligt, saa at dens Modtagelse 
maa friste dens Slægtninge til ogsaa 
at komme til Koryakerne. — ■ 

Mændene farer afsted paa deres 
mærkelige Slæder henover Isen, 
som kanter Kysten. Pludselig 
ses en Hval hvilende paa en Is- 
flage. De indfødte nærmer s 1 * g for- 
sigtig og fanger den ved Hjælp af 
en Harpun eller et Hvalnet. Fangen 
føres straks hen til Slæden, og Jæ- 



kære Gæst er kommen. Naar Slæden 
naar Kysten, bringer Kvinderne en 
mægtig Maatte af flettet Straa, paa 
hvilken den hædrede Gæst hviler un- 
der Ceremonien, samt en stor Samling 
af Spande og Kar til at opsamle dens 
Blod i. Under megen Højtidelighed 
bliver Hvalen da skaaret op, og hver 
Jæger faar sin Del. Men Hovedet op- 
bevares omhyggelig og spiller en stor 
Rolle i den mystiske Fest. Det svøbes 



— 467 — 



Digitized by 



Google 



Ambrose Talbot 



omhyggeligt ind i et stort Straatæppe 
og bæres ærbødigt til Taget af et af 
Husene, hvor det anbringes paa Plat- 
formen. Om Aftenen strømmer Ind- 
byggerne til den lykkelige Jægers 
Hytte; han bliver Dagens Helt; Kvin- 
derne medbringer ikke alene deres 
smaa Børn, som de paa de indfødtes 
Manér bærer paa Ryggen, men tillige 
alle Slags Køkkenredskaber. 

Det Indre af Hytten frembyder et 
ejendommeligt Skue. Langs med 
Væggene staar et halvt Dusin raa 
Stenlamper, som angiver Antallet af 
de Familjer, der tager Del i Festen. 
Disse Lamper kaster et flakkende 
Skær over det mørke Rum, hvis sorte, 
sodede Ye^gge indsuger næsten alt 
Lyset; Deltagerne i Festen ligner 
Aandeskikkelser, som de gaar der stil- 
færdig frem og tilbage i Mørket. Luf- 
ten er tung og trykkende, opfyldt af 
Os fra Tranlamperne. Der hersker 
den dybeste Stilhed, der maa ikke gø- 
res den mindste Støj for ikke at vække 
Gæsten før den fastsatte Tid. Sam- 
taler føres hviskende. Mænd og 
Børn slentrer omkring og iagtta- 
ger de hemmelighedsfulde Forbe- 
redelser. Paa den ene Side af Ind- 
gangen er der rejst en Slags Kiste 
eller Alter smykket med Trylleformu- 
larer og pyntet med flettet Straa. 

Hvalmaaltidet er strengt veget eri- 
ansk og bestaar af Bær, spiseligt Græs 
og Rodbudding laves paa Arnen. Der 
purres op i Ilden ved en skrækindja- 
gende Figur af Aspetræ, raat tilhug- 
get i Form af en menneskelig Skik- 
kelse med Øjne, Næse og Mund. Den 
er gennemboret af Huller og i disse 
bliver en Pil drejet hurtig rundt. 

Dette mærkelige Apparat, som er 
en af de mest yndede Ting i Hus- 
holdningen, betragtes af Ejeren med 
religiøs Ærefrygt og har en iøjnefal- 
dende Hædersplads paa Alteret. Det 
er et helligt Tegn og mægtigt Trylle- 
middel, og man tror, at det driver 
onde Aander bort fra Huset og vaager 
over Ejerens Velfærd. 



Under ingen Omstændigheder maa 
en Kvinde bruge en andens Ild eller 
koge paa en andens Ildsted. Følgelig 
udsøger hver Kvinde sin Del af Ar- 
nen og tænder Ild der for at koge sine 
Retter. Heller ikke maa en Familjes 
Kogekar under noget Paaskud brin- 
ges i Berøring med en andens Ild eller 
Arne, for Koryakerne tror, at den hel- 
lige Familjearne derved vil blive 
krænket. Naar man har lavet et nyt 
Kaminbrædt, bliver det gamle ikke 
kastet bort, men det gemmes som et 
Arvestykke og faar en Hædersplads i 
Huset. 

Nu forlader alle Beboerne Hytten 
og samler store Knipper af Brænde og 
Grene, ved hvilke de tænder en stor 
Ilfl paa Gulvet i Hytten, og Tavshe- 
den afbrydes kun af Ildens Knitren. 
Kedler fyldes med Spæk, som er skaa- 
ret af den døde Hval, og som nu sæt- 
tes over Ilden for at smeltes. Naar al 
Kogning er forbi, gaar Kvinder af 
de forskellige tilstedeværende Famil- 
jer fra den ene Krog til den anden i 
Hytten og sætter der smaa Stykker 
Budding, som den hvide Hval skal 
have med sig paa sin Rejse til sit 
gamle Hjem. 

To af Mændene gaar ud af Hytten, 
og under megen Højtidelighed hænger 
de det smykkede Hvalhoved op paa 
en Tværbjælke paa den ene Side af 
Huset. I det Øjeblik, Gæsten kommer 
ind, bryder de tilstedeværende ud i en 
høj, lang Glædessang. Begejstringen 
er umaadelig; Kvinderne byder Gæ- 
sten Velkommen med høje Glædes- 
skrig: „Ak, den kære Gæst er kom- 
men ! Besøg os ofte ! Sig til dine Ven- 
ner, at de ogsaa skal besøge os. Vi 
vil byde dem velkommen, som vi har 
budt Dig Velkommen! Vi vil give 
dem god Føde, saaledes som vi har 
givet Dig!" Mændene tager Del i 
Udraabene og flokkes omkring Arnen, 
talende og syngende med den yderste 
Entusiasme, og Hytten, der før har 
været stille og mørk som Graven, 
genlyder nu af en Række forvir- 

rede Lyde. Midt i denne Forvirring 
træder den Jæger, som har dræbt 
Hvalen, og som er Dagens Helt, ind i 
Kredsen med en Straakappe over 
Skuldrene, tager en Haandfuld Spæk 
og raaber, idet han kaster det ind i 
Ilden: „Vi brænder det i Ilden for 
Dig!" Han gaar hen til Alteret, an- 
bringer Stykker af Spæk foran Ka- 
minbrædtet og smører Aabningen der- 
med. 

Dette er Tegnet til, at Maaltidet 
skal begynde. Selskabet samler sig 
rundt om Festbordet og gør sig til 
Gode med en Mængde forskellige Ret- 
ter, saasom tørret Fisk dyppet i Hval- 
spæk, kogt Hvalkød, ristet Hvalhud 
og Budding. 

Denne Scene har gjort et dybt og 
uudsletteligt Indtryk paa den Viden- 
skabsmands Sind, som var saa heldig 
at overvære den. Ophidselsen var paa 
Kogepunktet. Hyttens Indre var til- 
sløret af en mørk Bøg fra Ildstedet og 
Os fra de flimrende Lamper. Luften 
blev efterhaånden saa hed og tryk- 
kende, at endogsaa Koryakerne be- 
gyndte at kaste deres tunge Skinklæ- 
der. Gildet blev fortsat den følgende 
Morgen, da Stammen samlede sig ved 
Hytten for at ønske Hvalen „Lykke- 
lig Rejse." Arnen blev nu lavet om 
til en Slags Alter. Poser fyldt med 
Budding, som Hvalen skulde have 
med, blev anbragt paa Alteret, me- 



dens Hovedet blev omviklet med 
Straa. To Kvinder hørende til den 
heldige Jægers Familje traadte frem, 
prydede med Masker af lange flag- 
rende Straa og fungerede som Præst- 
inder ved Alteret. De knælede ned 
foran Hvalen, bøjede Hovederne, saa 
at de lange Straa fuldstændig skjulte 
deres Ryg, og brød ud i en lang Sang. 
De bærer Masker, fordi de tror, at 
Kvinderne er svagere end Mændene 
og følgelig bange for at møde Hvalens 
Aand, som de mener er til Stede. Den 
religiøse Del af Ceremonien udførtes 
med stor Iver og Højtidelighed. 

Derefter gik man over til de sidste 
Forberedelser til Hvalens Afrejse. To 
Mænd klatrede op paa Taget og firede 
to Reb ned i det Indre af Hytten for 
at trække Hvalhovedet op paa Plat- 
formen oven over. Poserne til Rejsen 
blev gjort fast til Hovedet, medens 
endnu mere Proviant blev anbragt i 
den rummelige Mund sammen med en 
hel Del af Offerhalmen. Hyttens Be- 
boere dannede hurtig en Ligvagt. Der 
dannedes en Procession udenfor Hyt- 
ten, og Hvalhovedet med Guirlander- 
ne paa blev baaret ned til Strandbred- 
den. Her blev der læst en højtidelig 
Velsignelse, og efter at Hovedet var 
kastet ud i Vandét, udbrød Folkene: 
„Farvel! kære Ven, kom igen, naar 
næste Flod kommer, og bed dine Ven- 
ne om at komme med Dig!" 

Undertiden faar jeg midt under en 
Forestilling Lyst til at vende min Kik- 
kert om og skrue den helt op. Saa sker 
der noget meget snurrigt. Uhyre langt 
nede under Galleriet, ude i den anden 
Ende af Verden, er der et lille Dukke- 
theater. Det er den nydeligste Kopi af 
et rigtigt Theater, og der er i det alt, 
hvad der skal være: en rigtig Lampe- 
række, en Sufflørkasse, Procenium, De- 



korationer og Møbler. Og smaa, nyde- 
lige Miniaturdukker, der bevæger sig 
akkurat som leyende Mennesker, og uden 
at man kan se det mindste til Snorene. 
Jeg benytter gerne denne Fremgangs- 
maade, naar jeg føler Trang til at give 
min Haan overfor Theatervæsenet et 
Udslag. Naar Stykket ingenting betyder 
for mig, eller naar Skuespillerne ska- 
ber sig. Jeg fjærner Theatre t fra mig 

paa denne Vis. Jeg degraderer Skue- 
spillerne til Marionetter. Jeg gør den 
hele Institution til et Legetøj, og først 
naar min Opmærksomhed fanges af en 
levende Replik eller et rigtigt Tonefald, 
skruer jeg Kikkerten ned og vender den 
om. 

Saa skifter Indtrykket. Scenen der- 
nede rykker mig saa nær, at den helt 
hører op med at være en Scene. Skue- 
spillerne bliver saa store, som stod jeg 
midt iblandt dem. Jeg er slet ikke i 
Theatret mere. Jeg er midt inde i Be- 
givenhederne og deltager i dem. Indtil 
Tæppet falder og der kommer en Taage 
for Kikkertens Glas. Jeg tager Kikker- 
ten fra Øjnene, men Taagen bliver. Jeg 
gaar ud paa Gaden, jeg kommer hjem 
— Taagen er der. Denne Taage, der 
skiller mig fra Hverdagene, og i hvil- 
ken jeg sér alle de mærkelige Skæbner 
fare mig forbi, medens Digterens Ord 
lyder. Og først lidt efter lidt splitter 
og forjager Døgnets Hændelser disse 
Indtryk. 

Hvis man giver sig til at tænke paa 
nogle Maaneders Theaterindtryk, nogle 
Maaneders, der har været usædvanlig 
rige paa nye Forestillinger, kommer 
Kikkerten uvilkaarligt frem igen og 
giver sig til at dreje rundt mellem Ens 
Hænder. Der en en hel Mængde Dukke- 
theater, Forestillinger, som er bleveft 
ganske smaa og uvirkelige. Tænk f. 
Eks. paa Axel og Valborg for nu 
at vælge en Forestilling, der er omgivet 
baade af Pietet mod Oehlenschlåger, 
af Kærlighed til hans Digtning, af sce- 
nisk Pragt og af Ungdom. Men den er 
alligevel ganske lille i Erindringen. 
Man hører en Klang af Adam Poulsens 
Røst i Axels Ord, man sér Johannes 
Poulsens strænge og skarpe Træk som 
Vilhelm, man husker, hvorledes Rostrup 
som Kongen tabte Kronen af sine gule 
Haarbukler og derved bragte en Gnist 
af Livets Tilfældighed ind i al denne 
Klassicitet — det er alt. Det var netop 
en Forestilling, hvor Menneskene blev 
smaa og tynde, mens Replikkerne hang 
omkring dem som altfor store Klæde- 



bon. Der var noget symbolsk i, at Val- 
borg først illuderede, da hun døde. Tir 
Livet lykkedes det ikke Fru Anna Larssen- 
at vække hende. Men da hun lænede sit 
Hoved op til Søjlen og lukkede sine 
Øjne — da smittede hun. Rundt om alle- 
Dagmartheatretfe Piller sad Publikum 
og lukkede Øjnene. Det var jo efter- 
haanden blevet Midnat, og man huskede 
svagt hin Morgenstund, da Axel og Vil- 
helm traadte ind i den berømte og ked- 
sommelige Trondhjems Kirke, i hvilken* 
den franske Tragedie havde indespærret 
den unge, brusende Oehlenschlåger — 
denne skønne Introduktion, som Brø- 
drene Poulsen gengav saa stemnings- 
fuldt, som for Tiden kun de kan det. 

Mon Grunden ikke skulde være den, 
at det, som er Drama i Axel og 
Valborg, er baade uklart og naivt, 
og det, som er smukt, er Lyrik, denne 
Honningdraabe, gemt i Tragediestilens- 
Blomsterflor, som ikke kan destille- 
res ud til scenisk Brug? Jeg spørger 
Literatur- og Theaterhistorien, og de- 
svarer Jo. Da Manuskriptet kom fra 
Paris til Danmark og i Afskrifter læstes- 
af næsten ,,alle skikkelige Folk", som 
H. C. Ørsted skrev til Oehlenschlåger, 
blev alle henrykte. Men da Skuespillet 
naaede til Opførelse, gjorde det nærmest 
Fiasko, og kun ved at man ideligt og 
ideligt genoptog det og spillede det nogle- 
faa Gange, naaede det paa det kgl. The- 
ater i 80 Aar 85 Opførelser, hvilket dog 
er beskedent for vort mest elskede, nor- 
diske Kærlighedsdrama. 

Akkurat modsat gik det H a 1 1 f r e d 
Vandraade skjald. Jeg véd ikke, 
fra hvilken Kant af Verden, Drachmann- 
sendte Manuskriptet hjem, men jeg véd, 
at skikkelige Mennesker læste Bogud- 
gaven med stor Beherskelse. Og saa 
fik Dagmartheatret en rigtig Suk- 
cos paa det med udsolgte Huse og Re- 
klameplakater paa Gadehjørnerne. Her 
kan jeg desværre ikke spørge Kr. 
Arentzen og Overskou om Grunden, men 
jeg tror nok, at den ligger i, at det er 
tyndt med Honningen i Blomsterfloret, 
men at der er en mægtig Flugt i Dra- 

inaet. Det giver ingen virkelig Konflikt, 
og der er ingen Sammenhæng mellem 
Scenerne, men der er i vor Tid skabt en 
ny Art af Drama, en Blanding af Cirkus, 
Ballet og Skuespil, som har store Chan- 
cer i en Tidsalder, hvor Folk nok holder 
af at sidde i Theatrene med den gale 
Ende af Kikkerten for Øjnene og more 
sig lige i Øjeblikket uden at forulempes 
af blivende Paavirkninger. Der var et 
vældigt Brag paa Scenen. Hvert Optrin 
var en Ansamling af Nordboer og Økser 
og Bræer og dampende Gruer og Skjalde 
og Haller og Drikkelag og Slagsværd — 
Martinius Nielsen havde et, der naaede 
fri Parkettet helt op i Galleriet — eller 
af sydlandske Piger og Knøse og Sæt- 
stykker og Trefødder og Offerskaale. Der 
var et rigtigt Skib, som kunde gynge paa 
Bølgerne — ikke fuldt saa godt som i 
Jorden rundt i 80 Dage, men dog 
net — , og der var en meget høj Throne 
med Martinius Nielsen og Slagsværdet 
paa, og Fru Anna Larssen dansede no- 
get, Aviserne kaldte Mavedans, hvilket 
var uretfærdigt, for hun dansede saa- 
mænd med meget mere end Maven, og 
der var Ildløs og Slagtummel. Og midt 
ind i alt dette Johannes Poulsen hvæ- 
sende og spændstig som en ung Tiger- 
kat, tonende som et G j allerhorn, ung og 
bedrøvet og stolt, med Haaret fygende 
omkring Hovedet, gjort vild og jublende 
af sin Stemme, sin Maske, sin Dragt, alt 
dette herlige Theater, som Digter og Di- 
rektør havde foræret hans Fantasi og 
Kraft. 

Der var altsaa Lyspunkter i H a 1 1 f r e d 
Vandraadeskjald, men man læng- 
tes alligevel efter det virkelige Theater. 
Høyers Standens Ære gav det ikke 
og Gnudtzmanns De flotte Drenge 
ligesaa lidt. Jo mere de græd eller jo 
mere sarkastiske de blev, jo mere Dukke- 
theater. Man husker blot Sophus Neu- 
manns vidunderlige Gavtyvefjæs og det 
forpinte, nervøse Drag over Adam Poul- 
sens Læge. Ogsaa Gustav Wied bevæger 
i Ranke Viljer sine Personer i Traa- 
de, men han sidder jo rigtignok og ler 
af fuld Hals, mens han haler i Traadene, 



saa hans Dukker slaar de vildeste Vol- 
ter. 

Satyrspil vil jo netop sige Theater i 
Theatret, en Art Dobbeltkomedie, hvor 
de Optrædende først vrænger af hinanden 
og saa af Publikum og maaske tilsidst 
af Digteren. Det er morsomt en Tid lang, 
man griner. Men man kan nu en Gang 
ikke holde ud at grine en hel Aften, og 
man bliver tilsidst helt uhyggelig ved at 
stirre paa alle disse Maskers udvrængede 
Munde. Selv det vildeste Karneval ender 
dog engang med en Demaskering. Til- 
med spilledes RankeViljerfor tungt 
af alle andre end de to Brødre Poulsen. 
De dansede ind i deres Roller som en 
leende Satyrdigter og en jomfrunalsk 
Drivert med al den Ynde og Ungdom, 
der hører til et Satyrspil. Men for Resten 
har vi i Øjeblikket kun én virkelig Satyr 
paa vor Scene, det er Frederik Jensen. 

Han spiller for Tiden Balletdanseren 
iBarniKirke, og hvis man en Aften 
har Trang til at dykke sig ned i Livets 
Urimelighed, hvis man vil sé en Skue- 
spiller med en Kraft, der synes uudtøm- 
melig, med en Sans for Karrikaturen, 
der langt overgaar vore saa højt 
elskede Karikaturtegneres, med en 
Overflod! af Humør, som synes utæn- 
kelig i disse graa Dage, kaste sig ud i 
Komiken og den sikreste Improvisation, 
saa skal man gaa ud i Nørrebros The- 
ater. Her fejres Satyrspillets vildeste Tri- 
umfer, saasnart Frederik Jensen er paa 
Scenen, her blandes Virkelighedssans og 
djævelsk Lattermildhed sammen, og op 
fra Tilskuerpladsen slaar en Bølge af 
Latter, der akkompagnerer denne hvirv- 
lende Dans af de trampende Bukkeben. 

Men Kikkerten drejer sig langsomt i 
i Haanden, naar man tænker paa det 
kgl. Theaters Premiere : Den gode 
Borger. Hr. Henri Nathansen er saa 
bange for ,, Theatret", at han stundom 
helt glemmer, hvor han er. Der er ned- 
lagt et stort og uhyre taalmodigt Arbejde 
i dette Skuespil. Det lille Æmne: den 
ansete Mand, som set inde fra, fra hans 
eget Sjæleliv og fra Hjemmet, er saa 
lidet anselig, underkastes en Procedure 

af psykologisk Iagttagelse og minutiøs 
Udredning, der egentlig er overflødig. 
Olaf Poulsen kæmpede sig jo tappert 
gennem de tre lange Akter, men han 
kunde ikke faa Skikkelsen til at vokse, 
fordi den blot ustandselig drejes rundt, 
for at vi endelig skal faa den at se fra 
alle Kanter. Saa omhyggelig havde For- 
fatteren været i Skildringen af denne gam- 
le Prokurator — han er nemlig en rigtig 
gammeldags Prokurator ligesom Severin 
i Goldschmidts En Skavank, fra hvil- 
ket Skuespil, der kan drages en Linje 
over Ibsen og Edv. Brandes ned til Den 
gode Borger — , saa ivrig har Na- 
thansen været for at bygge Scenerne op 
omkring ham, at han havde tilsat en Del 
af sin Omhu og Energi, da han kom til 
de andre Figurer: den taalsomme Hu- 
stru, den frihedselskende Datter, den ud- 
svævende Søn, den forhutlede Samfunds- 
reformator (udmærket spillet af Neiien- 
dam), de forkomne Kontorfolk (udmær- 
ket gengivne af Hofman og Poul Nielsen; 
— alt Figurer, der er blevet forslidte at 
formegen Theaterbrug. Theater igen! Og 
da Slutningsscenen oprandt, i hvilken 
den afslørede Hædersmand modtager en 
Deputation og en Udnævnelse, medens 
alt i Virkeligheden er ramlet sammen 
omkring ham, hop, saa sprang Kikkerten 
den forkerte Vej. og det hele blev saa 
fjærnt, som om man sad og repeterede 
alle de Samfundssatirer, der greb En 
for en Snes Aar siden. 

Til Henrik Pontoppidans Asgaards- 
rejen, der opførtes paa Folketheatret, 
maa man egentlig slet ikke bruge Kik- 
kerten, men blot sine Øren. Pontoppidan 
har holdt 25 Aars Jubilæum, før han fik 
et Stykke opført, og det er vist længe 
siden, han var i Theatret. Han har ikke 
et Øjeblik bekymret sig om, hvorledes 
et Stykke „gøres". Hvis man f. Eks. an- 
bragte ham i en Stue sammen med Edg. 
Høyer og lod dem diskutere Theater 
sammen, vilde det blive en Samtale om- 
trent som den, Ammundsen førte med 
Eskimoerne. Alt det, som Høyer kan, 
det lærer Pontoppidan aldrig. Han troer, 
at et Theater er et Sted, hvor Menneskene 



kan gaa rundt og udtale sig, medens 
Høyer vil paastaa, at det er en Scene, 
hvor Skuespillere agerer. Pontoppidan, 
denne Eskimo i hans ensomme Snehytte, 
troer paa den ægte Replik, der strømmer 
lige fra Overbevisningen, men Høyer, 
denne drevne Navigatør, véd, at en Re- 
plik skal tourneres. Naturligvis blev Re- 
sultatet ogsaa, at Standens Ære 
trækker Hus, medens Asgaardsrejen 
hurtigt afløstes af Landmandsliv. 
Men der havde dog været nogle Aftener, 
hvor man havde hørt Pontoppidan for- 
kynde de gamle Radikaleres og forresten 
ogsaa de unge Radikaleres Tro paa Livet 
og Foragt for Øjeblikket. Den gamle, 
dødsmærkede Otto Kali, der har lidt for 
sin Overbevisning, gengivet mandigt og 
diskret af Johs. Nielsen, hæver sin bistre 
Røst op over alle de larmende, flygtende 
Stemmer. Men naar Folketheatret næste 
Gang vil opføre et Skuespil af Pontoppi- 
dan, skal det ikke sætte en lille Dilet- 
tantinde til at udføre den vigtigste Kvin- 
derolle. Hvis derimod Fru Ring fik et 
Ord med i Laget, vilde det ikke være til 
Skade for Stykket, hun spillede i As- 
gaardsrejen en ondsindet, snæver- 
hj ærtet Rektorfrue med en fin og ind- 
trængende Karakteristik. 

Og for nu ogsaa at bringe Kikkerten 
paa Plads i Dagmartheatret, saa bør 
Sven Langes De Umyndiges Røst 
omtales. Helt lykkedes det ganske vist 
ikke Theatret at naa ind til Digterens 
Drøm. Den aarvaagne Sven Lange har 
virkelig drømt. En eller anden Sommer- 
dag har han siddet i Solen og drømt 
dette Skuespil, i en Have langt ude paa 
Landet, medens nogle Smaapiger lar- 
mede omkring ham. Han har ladet sin 
Tanke flagre let som en Sommerfugl 
omkring den lille fjortenaarige Pige, der 
baade er trodsig og øm, og som med ube- 
herskede Skridt og bankende Hjærte 
nærmer sig de Tider, hvor den voksne 
Kvinde vil udvikle sig i hende. Endnu 
leger hun ubetænksomt mellem alle Ven- 
inderne herinde i den hegnede Have, men 
hun hører allerede Røster derudefraVejen 
og foreløbig misforstaar hun dem. Og 

derfor hader hun den bedaarende San- 
ger, skønt hun elsker ham, og derfor skil- 
ler hun sine Forældre, skønt hun vil for- 
ene dem. 

Saa langt drømte Sven Lange dér i Ha- 
ven. Men da han sad ved sit Skrive- 
bord, skrev han endnu med Drømmens 
lette Susen i sin Hjærrie et Par Scener 
mellem Mand og Kone, hvor et Ægte- 
skabs Skuffelser og Hverdagens Ængstel- 
ser akkurat skildres saa meget, at vi 
forstaar dem, som vi forstaar Fuglesan- 
gens Melodi, skønt den aldrig fuldendes. 

Det blev lidt for tungt, alt dette, paa 
Scenen. Det gik som i H. C. Andersens 
Eventyr: den virkelige Nattergal synger 
alligevel bedre end den, der synger ved 
Valser og Ruller. Disse Smaapiger var 
for sminkede, naar undtages Fru Clara 
Wieth, der var illuderende i en lille Bi- 
rolle, det fattige, skikkelige, fornuftige 
Barn, der faar Lov til at lege i Rekto- 
rens Have. Men Fru Anna Larssen, der 
spillede den fjortenaarige, fik for lidt 
frem af Stykkets Poesi, hvor nydelig end 
hendes Person var. Det gik naturligvis 
bedre for de Voksne. Adam Poulsen, der 
altid stilles paa de udsatte Poster, spil- 
lede Rektoren saa godt som han kunde 
spille en Rolle, der slet ikke passer til 
hans Aar. Johannes Poulsen, der altid 
er saa lykkelig at faa de gangbare Rol- 
ler, var charmerende som Sangeren, men 
højest naaede Fru Blad som Rektorens 
Frue. Med hende var vi virkelig i Stue. 
Hun gaar her endnu. Moderlig og ung 
paa samme Tid, med en blid Resignation 
i Blik og i Holdning, med Øjne, der 
drømmer. 

Heller ikke Agnes Henningsen og den 
svenske Digter Hjalmar Søderberg er 
,,Theater"digtere. Om Elskerinden, 
der optræder saa lunefuldt paa Repor- 
toiret, at hendes Luner endnu ikke er 
faldet sammen med mine, maa jeg tale 
en anden Gang. Gertrud saae jeg. 
Det er et Skuespil, der i visse Maader 
minder om Asgaardsrejen. Det 
er skrevet af en Digter. Hvis man løser 
Problemet ud af det og giver sig til at 
diskutere det, vil man vanskeligt kunne 



finde sjælfuldere og klogere Ord om det 
end de, som Søderberg bruger, han véd 
saa meget om Mænds Kærlighed og Ar- 
bejde og om Kvinders Trang til Elskov 
og deres Skuffelser, at hver enkelt af 
hans Udtalelser i sig bærer Stoffet til 
megen Poesi. Men han formaar ikke 
at benytte de enkelte Optrin til Forbe- 
redelse og Udvikling af sine Tanker, 
han afgør Gertruds Forelskelse i to kor- 
te Scener, der kun er Afslutningen paa 
noget, hvis Begyndelse ikke kendes, og 
han jager hende til sidst ud i en Skæbne, 
der forbliver os ubekendt. Det er et 
Skuespil, ud af hvilket Problemerne 
groer, efter at Tæppet er faldet, og naar 
man i Stilhed gennemgaar de enkelte 
Repliker, men det er for sent for et 
Theaterstykke. Der er tre Problemer og 
tre Skuespil i Gertrud. 

Det første Skuespil handler om en 
Gertrud, der skuffet og træt opgiver sit 
frie Liv og gifter sig med en klog, anset 
og rig Mand, dér elsker hende, men 
som hun ikke elsker. De gifter sig som 
to fornuftige Mennesker, der troer, at 
et Ægteskab ikke forhindrer Friheden. 
Naar en af Parterne vil bryde af, skal 
den anden ikke modsætte sig det — 
saaledes lyder Aftalen. Og saa sker det: 
hun vil gaa. Hvad gør han saa? Her er 
Skuespillet. Hjalmar Søderberg giver 
os et Par Scener, i hvilke han søger at 
overtale hende, haane hende, trygle 
hende til at blive — men det er ikke 
nok, der er en Verden i dette Emne, en 
Verden, hvor en Mands Stolthed og Kær- 
lighed tørner mod hinanden i en haab- 
løs og unyttig Kamp. Thi Gertrud'erne . 
gaar jo alligevel, selv om de bliver, hvis 
ikke netop deres Frihedsfølelse har af- 
værget Katastrofen uden Mandens Mel- 
lemkomst. Det vilde have været inter- 
essant at sé denne kloge Mand sejre 
uden Sværdslag, og det vilde ikke være 
kedeligt engang at faa et rigtigt Mand- 
folk paa Scenen,, Søderberg antyder 
lidt af alt dette, men lader det atter 
falde. Fru Nansen og Hr. Larsen blev 
derfor nødt til at gøre det samme. 

Det andet Skuespil handler om den 

erotisk bevægede, i Kunstnerkredse op- 
voksede, nu modne Dames Trang til at 
hengive sig paa Trods af al Kultur til 
den, der repræsenterer det raa Han- 
køn. Hun elsker „Folkets Søn", den 
geniale unge Kunstner, der spiller al 
vor Dyrkelse af Kulturen og Fremskrid- 
tet det Puds at være genial, skønt hans 
Sind er raat som hans Tale og Mane- 
rer er raa. Hun elsker ham baade paa 
Trods af og paa Grund af, at hun for- 
staar ham; naar hun er sammen med 
ham, føler hun noget lignende som de 
fornemme Pariserdamer, der umiddel- 
bart før Revolutionen blandede sig med 
Revolutionens Pøbel i underjordiske 
Knejper. Atter her nøjes Søderberg med 
et Par Repliker — Fru Nansen og Poul 
Reumert sagde dem, hvad mere kunde 
de gøre. 

Det tredje Skuespil skildrer endelig 
Mødet mellem en Kvinde og hendes tid- 
ligere Elsker, en stor Digter, den Mand, 
for hvem hun har følt den virkelige Kær- 
lighed, fordi han var hendes Jævnbyr- 
dige. Hun forlod ham, og han forstod 
ikke hvorfor og vedblev at længes efter 
hende og drager hjem fra sin Land- 
flygtighed for at træffe hende. Hun 
forlod ham den Dag, hun mærkede, at 
Kunsten tog hans Sjæl, den Dag Arbej- 
det blev mere for ham end Kærligheden. 
Hun har sikkert misforstaaet ham, og 
hun har her ofret sig og ham paa en 
lidt naiv Romantiks Alter, men hun 
kunde nu ikke handle anderledes. Denne 
Fcrhistorie er i og for sig et Drama, 
som Søderberg ikke har set. Men han 
har sét disse to skuffede Menneskers 
Møde, og han har skildret det med en 
øm og ærlig Poesi. Det var dette Møde, 
det eneste spillelige i hele Suespillet, 
der havde fristet Fru Nansen og Johan- 
nes Nielsen, og de gengav det med den 
største Skønhed. Hvor stille Ordene faldt! 



Hvor var det ikke smukt, da hendes 
Hjærte snøredes sammen, da hun blev 
bleg og Taarerne vældede op i hendes 
Øjne og fik hendes Stemme til at skælve. 
Og da han pludselig blev gammel og 
sank sammen i Stolen og graanede. 

Men hvor kan fornuftige Theatermen- 
nesker tro, at en saadan Scene opvejer 
en hel Aftens Famlen? Mon Direktører, 
Instruktører og Skuespillere aldrig gaar 
i Theatret? De skulde en Gang imellem 
sætte sig op her paa Galleriet og føle, 
hvor lidt der kan desorientere et Publi- 
kum. Theaterstemningen hænger i en 
spindel vævsfln Traad. I Gertrud tab- 
tes Slaget allerede i første Akts anden 
Afdeling, Mødet mellem Gertrud og det 
raa Geni. Scenen er ganske vist uspillelig, 
men Forfatteren har foreskrevet et stem- 
ningsfuldt Sceneri med Skumring over 
en stor By og indledet den med nogle 
Smaascener, der maler Eftermiddagens 
graa Tone — Folketheatrets Dekoration 
var stemningsforladt, og Smaascenerne 
var strøgne. Sligt hævner sig. Publikum 
kom ud af Stemningen, og var fra nu 
af vrangvilligt. Og saa er det, det 
hæfter sig ved ligegyldige Ting, saa er 
det, det føler sig i Theatret, hvor nogle 
Skuespillere agerer. 

Under den sidste store Scene mellem 
Fru Nansen og Johs. Nielsen, der af alle 
Kunstelskere fulgtes med den største 
Spænding, sad et Ægtepar ved Siden 
af mig og smaaskændtes. Han vilde 
laane hendes Kikkert, men hun holdt 
leende fast paa den. Saa vendte han 
sig til mig og hviskede: , »Undskyld, min 
Herre, jeg har væddet med min Hustru, 
om Fru Nansen græddder verkeligt eller 
ikke, maa jeg ikke laane Deres Kikkert 
et Øjeblik?" 

Jeg rev min Kikkert fra Øjnene og 
smed den i Hovedet paa ham. 

Jonathan. 



^+^- 



474 



Digitized by 



Google 



Slottet og den lille By. 

Landsfaderen Grev Frijs. 

Af P. Sabroe 



Pragtfuldtog imponerende tager Frisen- 
borg Slot sig ud paa Baggrund af den 
lille Hammel By, og loyalere Undersaattere 
end de Hammelboere kan ingen Konge 
Sliske sig. Saa loyal antog Landsfaderen, 
Grev Frijs, Egnens Befolkning for at 
være, at han gav sit Minde til, at man 
for to Aar siden lod en Adresse gaa 
rundt blandt Bønderne, i hvilken man 
protesterede mod den almindelige Valg- 
rets Velsignelser. Officielt havde Greven 
intet med Adressen at gøre, men om 
Tilslutningen var bleven almindelig, vilde 
den store Greves lille Søn dog have 
staaet stærkt blandt sine nærmeste Stands- 
fæller. Greven blev dog skuffet ved 
Underskrifterne. Det var kun de mest 
udprægede Snobber, som skrev under, 
og en større Bevægelse med Adressen 
som Grundlag Landet over lod sig ikke 
planlægge. Men ellers er Grevens Ind- 
flydelse sikker nok, og den tjener til 
Vidnesbyrd om, hvor mægtig Traditionen 
er i dette Land. Der skal endnu gaa 
mange Aar hen, inden det lykkes at 
bryde Snobberiet og Underdanigheden 
overfor Herren til Frijsenborg. Grev 
Frijs sidder endnu fast i Sadlen, og 
fra sit Herresæde og Toppen af sin 
Pengedynge behersker han endnu Tu- 
sinder af Sind, der overfor Frijsenborg 
bevarer en trofast royalistisk Følelse. 
Hammel er et jydsk Fredensborg. 
Man taler i de „bedre a Familjer ofte 
om de fine Besøg paa Slottet, og det er 
med en egen højtidelig Tone, Komtes- 
serne bringes ind i den daglige Tale. 
Dog ogsaa i Familjekredse, hvor Kam- 
pen for Tilværelsen har afsat sit dystre 
Præg, hersker ofte en servil Afhængig- 
hedsaand. Man tror paa Slottet, som 
man tror paa de ti Bud. Hvordan vilde 
det vel gaa, hvis Grevefamiljen rejste 
bort for bestandig og Slottet stod dér 
ene og tomt? Det er Greven, der giver 
Lys. Hvilken umaadelig Skat betaler 
han ikke ? De klogeste deler ikke denne 



Tro; de véd, at al denne frugtbare Jord, 
som nu er Grevens, kunde brødføde 
Tusinder, naar den nu halvsulteføder 
Hundreder. Ganske taabelig er den Hen- 
givenhed, Hammel Bys Næringsdrivende 
nærer for Slottet, og hvad dertil hører. 
Da den unge Komtesse Ingeborg for 
nylig blev viet i Hammel Kirke, illumi- 
nerede alle Købmændene og det hele 
Kleresi. Man har aldrig set Købmændene 
illuminere, fordi en Husmandsdatter blev 
gift med en Husmandssøn. Det vilde 
jo være fuldkommen latterligt. Ja, det 
har man ganske Ret i. . Men det vilde 
dog ikke være mere latterligt end Illu- 
minationen for de to unge adelige Per- 
soner. Thi hvad bevirker vel, at man 
illuminerer for dem? Vi er sikre paa, at 
de to unge Mennesker paa deres Bryllups- 
rejse baade en og to Gange har spurgt 
sig selv: Hvorfor? Svaret er naturligvis 
let at give. Fordi der nu én Gang fin- 
des Mennesker, som skal krybe for, hvad 
der er fint, og hvad der er rigt. — om 
den unge Komtesse Ingeborg ikke var 
Komtesse, men Tjenestepige, vilde ikke 
én af de, der nu ofrede Brylluppet Op- 
mærksomhed, have ulejliget sig, og dog 
turde en ung dygtig Tjenestepige for- 
tjene fuldt saa megen Ærbødighed som 
Komtessen. — Gudbevares vil man ind- 
vende, men det er jo ogsaa Fader og 
Moder, man vil hædre. Lad gaa, men 
maa vi da ikke spørge, hvad der kvali- 
ficerer Grev Frijs til at nyde større 
Agtelse end Røgter Lars Svendsen eller 
Skomager Petersen? Jo, han betaler 
højere Skat — det Svar vil man faa af 
mange. Grev Frijs svarer en stor Skat, 
men forholdsvis svarer Røgteren 
mere. Dog naar den Sidste svarer Skat, 
er det et virkeligt Savn, men for Greven? 
Han vilde le højt, om nogen i Alvor 
rettede det Spørgsmaal til ham: Gør det 
Dem ondt, Hr. Greve, naar De skal be- 
tale Deres Skat? — Der vil ogsaa blive 
sagt, at Greven og Familje betyder saa 

meget for Byen. Sandheden er den, at 
kun et Gran af Grevefamiljens Livs- 
fornødenheder købes i Hammel. Sine 
Klæder, sine Møbler, sine Vine, sine 
Konserves og saa fremdeles køber han helt 
andre Steder end i Hammel. Den Dag, 
Frijsenborg Gods som Fideikommis jævnes 
med Jorden, og den Dag vil komme, og 
Jorden i Stedet gives i Stats- eller 
Kommunefæste, den Dag, de prægtige 
Skove bliver Allemands, som de har 
været en Gang i Tidernes Morgen, den 
Dag, Slottet omdannes til M u s æ u m, 
Folkebibliotek og Billedgalleri, 
vil Hammel By blomstre op. Tusinder 
af Familjer vil udrustes med Købeevne, 
og de vil ikke købe deres væsentligste 
Livsfornødenheder i Paris og Lon- 
don og København. Ganske naragtig 
og uværdig frie Borgere er det Snobberi, 
som ofte udvises overfor Greven og hans 
Familie. Som nu til Brylluppet for en 
Maaned siden. Troppede Folk ikke op, 
som var det en Verdensbegivenhed, der 
skulde finde Sted i Hammel. 3000 Men- 
nesker ude fra Omegnen dannede Staf- 
fage for Brylluppet. Nysgærrigheden 
dreves saa vidt, at man; satte Stiger til 
Vinduerne i Kirken for at kunne se. 
Det er ikke i Aaret 1443, men det 
kunde udmærket være passeret i de 
Dage — og dog er det et Spørgsmaal, 
om netop i det Herrens Aar 1443, thi 
vel var Bønderne undertrykte den Gang, 
men der var Kurage i dem. — Sære 
Frasagn gaar der om Grevens Velgøren- 
hed, og det skal ikke nægtes, at man 
fra Borgens høje Herrers og Damers Side 
har forstaaet at reklamere med Velgøren- 
heden. Lad os da se lidt nærmere paa 
denne Velgørenhed. Hvert Aars „Lille 
Juleaften" tilsiges 4 å 500 Mennesker, 
som paa en eller anden Maade er knyttet 
til Frijsenborg, til at give Møde paa 
Slottet og modtage en Gave, der i Værdi 
repræsenterer 2 å 3 Kr. De fleste . har 
hjemme baade 1 og 2 Mil fra Slottet, 
men de møder desuagtet. Uddelingen 
foregaar ved de unge Komtesser. Det 
er deres Arbejde. De indøves i 
den landsfaderlige Betragtning af Folket : 
„De, der arbejder, er noget fattigt for- 
sultent Kram, som løber flere Mil for at 



faa en Gave, der ikke repræsenterer en 
Tyvendedel af den Værdi, som stikker 
i den enkelte Komtesses Julegave." — 
Det er egentlig et trist Syn at se de 
Hundreder af Mennesker staa opstillet i 
Slotsgaarden ofte i 3 til 4 Timer for at 
modtage et Stykke Flæsk, noget Sukker 
eller andet spiseligt. Men det er saa 
„øndigt", set fra et sentimentalt Velgøren- 
hedsstandpunkt. Det kan roligt siges, 
at i Tab af Tid og i Udgift til For- 
plejning medgaar omtrent saa meget, 
som man faar. — Det eneste, man i 
Virkeligheden opnaar er et Haandtryk 
af Komtessen. Det er ogsaa en Maade 
at ødelægge Folk paa. Hvilken depri- 
merende Følelse maa ikke blive Følgen 
af sligt, og hvor mangen Karakter faar 
ikke herved sit Grundskud. Det maa 
ikke undre, at Grevefamiljens enkelte 
Medlemmer faar sære Tanker om en 
Befolkning, som sætter Pris paa sligt. 
Men der er Forretning i denne Velgøren- 
hed. Vi mener ikke bevidst Beregning 
fra Grevens Side. Men der er næppe 
alvorlig Fare for Organisation, saa længe 
Arbejderne nøjes med Almisse. Her 
gøres Godt paa samme Tid, som man 
forebygger, at der gøres Ret. Det ku- 
riøseste ved hele Historien og det be- 
tegnende, set fra et socialistisk Stand- 
punkt, er, at de permanent Arbejdsløse, 
som Grevens Familje jo i Virkeligheden 
er, bespiser dem, der arbejder. Følgelig 
maa de Sidste faa altfor lidt :for deres 
Arbejde og Grevens alt for meget i 
Udbytte af de andres Arbejde. — Na- 
turligvis falder der i Ny og Næ Aaret 
rundt nogle Gaver af, men Grevefamiljen 
har for Resten sit paa det Tørre, thi 
man har „Komtesse Agnes Stiftelse" at 
tage af. — Det skulde have været en 
Stiftelse, men det blev et Legat. — 
„Komtesse Agnes Legat" har sin Historie. 
Da Monumentet for den gamle Greve 
blev afsløret ved Frijsenborg, udtalte den 
da meget aldrende Excellence, at han 
til Minde om sin Datter Agnes vilde op- 
rette en Stiftelse med tilhørende Legat. 
Den 28. Februar 1898 erholder Grev 
F r i j s og Baronesse Clara Blixen- 
Fineke kgl. Stadfæstelse paa Fundats 
for „Komtesse Agnes Stiftelse". Det 

hedder udtrykkelig i Indledningen til 
Fundatsen, „at det er efter den afdøde 
Lensgreves Ønske, at man opretter den 
velgørende Stiftelse, som til Minde om 
vor tidligere afdøde Søster, Komtesse 
Agnes Frijs, skal bære hendes Navn." 
Stiftelsen skal træde i Kraft den 
1. Januar 1900. — Formuen bestaar af 
„Gjerngaarden", 5 Tdr. Land Hartkorn, 
som ved Skøde af 1880 er skænket Stif- 
telsen af den gamle Greve. — Tillige 
hører til Stiftelsen Toustrup Skov og 
endelig en Kapital paa 40,000 Kr., som 
vil blive forøget med den Rente, der 
paaløber til 1. Januar 1900. 

I Fundatsen hedder det dernæst, at 
Mogens Frijs af sine private Midler suk- 
cessivt vil forøge de 40,000, indtil Stif- 
telsens Kapital andrager 100,000 Kr. - 
Det skal staa Bestyrelsen frit for at af- 
hænde Stiftelsens Ejendomme. Netto- 
overskudet af Stiftelsens Formue og 
Ejendomme anvendes til Stiftelsens For- 
maal. — Det er, hedder det videre, 
Stiftelsens Formaal at understøtte saa- 
danne Beboere af Grevskabet, som af 
Bestyrelsen anses for værdige dertil. 
Ethvert Spørgsmaal herom afgøres af 
Bestyrelsen og kan ingen Sinde afgøres 
ved Domstolene. — Bestyrelsen bestaar 
af Grev Mog en s Frijs og hans Søster. 
— Stiftelsens Understøttelser uddeles i 
Portioner og ydes ikke blot til Trængende, 
men ogsaa, naar iøvrigt Betinge serne er 
til Stede, fuldt arbejdsdygtige Personer 
til Fremme af deres Velfærd. 

For at gøre Administrationen saa 
enkel og vilkaarlig som muligt, bestem- 
mes det i Paragraf 13 — „Hvert af 
Bestyrelsens Medlemmer disponerer selv- 
stændigt og uafhængigt af hinanden over- 
Halvdelen af det Nettobeløb, som aarligt 
kommer til Udbetaling." 

„For det Tilfælde, at Grevskabet 
Frijsenborg nogensinde maatte ophæves 
som saadant og overgaa til fri Ejendom 
eller Besiddelsen af samme maatte udgaa 
af vor Faders Descendens, skal, hedder 
det, Stiftelsen ophæves, og sammes For- 
mue deles lige mellem Descendenterne." 

Det Hele tager sig, som man 

ser, meget drabeligt ud, men det er 
alligevel ikke ret megen Jord eller ret 



mange Penge, man har kunnet afse i 
velgørende Øjemed. Dog har man, tak- 
ket være dette Legat, opnaaet yderligere 
at skabe en vis Afhængighed af Godset. 
Enhver af Hammelegnens Beboere gaar 
med en Legatportion i Tornystret. Det 
gælder om at holde sig gode Venner 
med Legatets Ledelse, som faktisk er i 
Hænderne paa Godsinspektøren. Man 
véd jo aldrig, i hvad Forlegenhed man 
kan komme, og saa er der jo dette 
Legat. I dette er i Aarenes Løb ydet 
Hjælp til mange, som har gode Middel- 
kaar og faste Embedsmandsstillinger, 
medens Stiftelsens Bestyrelse har givet 
Afslag til Folk, som alvorligt kunde 
trænge. Vi skal nævne et Par Eksempler. 
En i Hammel boende mindre Haand- 
værker havde en Datter, som paa Grund 
af Øjensvaghed idelig maatte til Læge. 
Faderen var som Følge af sin Datters 
Sygdom bleven fuldkommen økonomisk 
ruineret. Lægen raadede paa et bestemt 
Tidspunkt Faderen til at søge en køben- 
havnsk Specialist i Øjensygdomme til sin 
Datter, hvis han vilde undgaa, at hun 
blev fuldstændig blind. Den fattige Haand- 
værker søgte nu om Støtte fra Komtesse 
Agnes Stiftelse, men fik Afslag. Dat- 
teren blev blind. — * Et andet Eksempel. 
Til „Gjerngaarden" hører et Lejehus, 
som for Tiden er lejet ud til to Familjer. 
For nogen Tid siden aflagde jeg et Besøg 
i dette Hus og traf her en 71aarig ud- 
slidt Arbejderenke. Hun og hendes 
Mand havde arbejdet under Frijsenborg 
i mangfoldige Aar. Trælsomme og fat- 
tige Kaar havde hun altid døjet, og nu, 
da hun var gammel og stiv, fik hun i 
Alderdomsunderstøttelse 6 Kr. om Maa- 
neden, men fra Komtesse Agnes Stiftelse 
havde hun faaet Afslag om Hjælp. I 
Sandhed denne Kvinde havde været de 
3000 nysgærrige Menneskers Opmærk- 
somhed mere værd end den unge Kom- 
tesse, som nylig fejrede sit Bryllup. 
Hun og Manden klarer sig nok. Men 
hin Arbejderenke burde ikke henleve 
sin Alderdom i Fattigdom og Slid, uden 
at en Opinion kraftig og stærk rejste sig . 
mod det hovedrige Grevskab, som finder 
det overensstemmende med det gamle 
Ord „ Adel forpligter", at lade en udslidt 

Kvinde nøjes med en Alderdomsunder- 
støttelse, overfor hvilken Ordet „lurvet" 
turde være det mest passende Udtryk. 
— I denne Sammenhæng vilde der være 
god Grund til at spørge Bestyrelsen for 
Komtesse Agnes Stiftelse, hvad det bliver 
til medStiftelsen. Det var jo den gamle 
Greves Mening, at der skulde oprettes 
en saadan, og hertil egnede Gjerngaarden 
sig aldeles udmærket. Paa en saadan 
Stiftelse kunde de under Frijsenborg ud- 
slidte Arbejderenker finde et Fristed og 
undgaa at skulle paa deres gamle Dage 



tinge sig i Hus for en Betaling, som 
kun betyder et Minimum af, hvad et 
Menneske har Ret til at fordre af Livet, 
og som maa tvinge den Gamle til at 
skaffe sig det strængt nødvendige ved 
et Arbejde, som overstiger hendes Kræf- 
ter. Der vil komme en Tid, da man 
slet ikke forstaar, at et Samfund har 
taalt Ophobeisen af saa uhyre Rigdomme 
og Jordegods som under Grevskabet 
Frijsenborg og taalt det under Skin af, 
at en højere og finere Kultur fremmedes 
derved. 



En gammel Venstremand og hans Søn« 



Af en Brevveksling. 



IX. 



—rød, 12te Februar i907. 
Kære Fader! 

Dit sidste Brev har gjort et stærkt 
Indtryk paa mig, og jeg takker Dig 
for det. Det greb mig, at jeg pludse- 
lig stod overfor Kendsgærninger. Du 
har virkelig erfaret noget — for mig. 
Jeg begynder at forstaa, at en Fader 
ogsaa lever sit Liv for sine Børns 
Skyld. 

Det er jo netop Kendsgerningerne, 
jeg længes efter. Og da Du i dit Brev 
fortalte om hin Sommermorgen, hvor 
I unge Studenter sad ved Sundet og 
ventede paa en „Flaadc", kom jeg 
pludselig paa lige Fod med Dig. Det 
er maaske ikke saa usædvanligt, at 
unge Mænd sidder ved' et eller andet 
Sund og spejder efter noget „de véd 
ikke hvad." Og det er vist ikke det 
værste, naar det er Virkeligheden, der 
kommer sejlende i den gryende Dag. 

Vi, der nu er unge Mænd, har jo 
ikke haft saa meget af denne Virke- 
lighed. Der har jo f. Eks. været Krige 
nok i vor Tid, og Efterretningsvæse- 
net er upaaklageligt,- men for øet før- 



ste har de krigsførende Stormagter 
ikke været fri for at forvænne os i 
disse Aar, saaledes at vi lidt sløvede 
læser om de mange blodige Slag, og 
for det andet var det, der foregik, saa 
langt borte. En Smule Japanerjagt 
paa Skagen, nogle Krigsskibe der 
damper gennem vore Farvande — er« 
Røg, der hurtig fortoner i Luften. 

Man har søgt at skræmme os med 
„Militarismen 44 , vi hørte, at Ordet 
„Militarist 44 var et Skældsord — og 
saa blev vi Soldater. 

Det var det, jeg vilde skrive om, 
men nu har dit Brev skudt sig imel- 
lem, og nu véd jeg ikke rigtig, om 
jeg kan. Jeg kan vist ikke mere faa 
nogen Glød deri, og det bliver ogsaa 
saa smaat for mig nu. Men j<eg kan 
jo gærne skrive ganske kort, hvad det 
var, jeg mente. 

Jeg vilde altsaa sige dette: I gamle 
glemmer, at man ikke kan agitere 
mod Soldatervæsenet overfor en Ung- 
dom, hvem Sporten er gaaet i Blodet, 
saaledes som man kan gøre det over- 
for den Ungdom, der helst fører et 
stille Liv. Det er jo meget rigtigt, at 

den hele Kommandotone, denne 
Skraalen op, denne Leg med Honnør 
og Disciplin, al denne Bagvendthed 
med de unge, uvidende Løjtnanter, 
der kror sig i deres Magtfylde, og vi- 
dere al den Upraktiskhed, der klæber 
ved enhver militær Ordre, fordi de 
kommanderende i deres olympiske 
Fjærnhed aldrig bekymrer sig om. 
hvorledes Ordren udføres, det er me- 
get rigtigt, at alt dette og mere til 
kun er tomme Løjer, men det er hel- 
ler ikke for os Hovedsagen. Herregud 
— Kommando, det er vi vante til fra 
Gymnastiksalen, og om det er en ga- 
lende Løjtnanthanekylling eHer en 
grov Sergent, der giver den fra sig, 
er os egentlig ligegyldigt, naar den 
blot falder. I samme Øjeblik føler vi 
vore Lemmer, vi sætter af, vi kom- 
manderer os selv, vi siger: disse Mil 
skal vi altsaa vandre, denne Skive 
skal vi træffe, denne Øvelse skal vi 
klare. Af alt hvad den berømte Mad- 
sen har foretaget sig, er der intet, 
som betyder noget, undtagen hans 
pestræbelser for at knytte Skytte- og 
Gymnastikforeningerne til den mili- 
tære Opdragelse, dér handlede han i 
Samklang med meget af det, der be- 
væger Nutidens Ungdom. Overfor 
dette Forbud Megnetr alle Militaris- 
mens Lyder, og selve den onde Klang 
i Ordet forsvinder. 

Du vil maaske sige, at naar Hæren 
omdannes til et Gymnastikkursus — 
saa værsgod mor Jer, Børn! Og jeg 
foler meget godt, at jeg vil have svært 
ved at svare paa et Udbrud som : for- 
argelig Leg o. lign. Ja, men er det 
ikke i hvert Tilfælde forklarligt, at vi 
fra denne Dyrkelse af vore Kræfter 
naar til Troen paa, at de ogsaa duer, 
og at vi ikke ynder at høre altfor me- 
get om Svagheden? 



Jeg er jo ikke af Naturen nogen 
egentlig Krigskarl, og der er mange 
Spørgsmaal, som ligger mig person- 
lig nærmere end Forsvarsspørgsmaa- 
let, men det er umuligt for den, der 
træder ud i vort Samfund, at se bort 
fra det. Og jeg kan ikke nægte, at 
jeg synies, at I ældre har forsømt os 
unge en Smule paa dette Punkt. I 
var endnu saa grebne af Eders Erfa- 
ringer fra 1864 og 1870, at I troede 
paa Krigens Magt til at skræmme. I 
gjorde Jer aldrig den Ulejlighed at 
stille Jer paa vort Standpunkt. I 
troede den Sag afgjort for evige Ti- 
der, I havde nu engang Jeres Mening 
om den Sag, paa den stemte I, den 
var urokkelig — og saa var der ikke 
mere at sige om det. I har ligefrem 
talt for lidt til os om Eders Erfarin- 
ger og Oplevelser. I glemte, at det, 
der for Eder var Liv, det blev for os 
et Dogme, og der er ingen større 
Glæde for en Ungdom end at fælde 
et Dogme. 

Men sé nu dit Brev, den Varme, 
der strømmer igennem det og ryk- 
ker Dig helt nær til mig. Sligt faar 
En til at tænke, og hele min stolte 
Bygning vakler. Og mit Brev med 
den. Jeg havde saadan dejlig Orden 
i min Tanke 'før, nu er der lutter Uro. 
Der er sejlet en Flaade ind i mit lille 
Sund, og nu gaar Bølgerne højt. Ikke 
fordi Du har sagt noget Nyt, men 
fordi det er Dig, der har sagt det 
gamle. Jeg har levet mig ind i dette, 
at jeg kunde haabe som Du og dine 
Venner gjorde det, og jeg indrøm- 
mer, at jeg* egentlig drømte den 
Drøm, at øve mine Kræfter i en ny 
og hævnende Krig, men Du har bragt 
mig til at stille det Spørgsmaal til 
mig selv: hvis nu ogsaa Du skuffe- 
des? Vilde der da ikke ramle saa 

meget sammen, at Du ikke kunde 
samle Stumperne sammen paa ny? 
Men førend jeg tænker dette helt 
igennem, vil jeg gærne vide, hvorle- 
des Du bar Dig ad, da Du led din 
Skuffelse? Da det saa langt om læn- 
ge blev Morgen, og der ingen Flaade 
kom? Jeg troer, at vi her staar over- 
for en hel Del nye Spørgsmaal, 
blandt andet det om Fremtiden, som 
jeg nævnte sidst. Du maa jo trods 
din Skuffelse have haft og bevaret et 
optimistisk Syn paa Livet, medens 

jeg nej, svar Du nu først ! 

Din hengivne 
Peter. 

X. 

København, d. 18. Febr. 1907. 
Kære Peter! 

Dit sidste Brev er maaske kortere 
end dine andre, men det har taget mig 
længere Tid, for jeg har læst det flere 
Gange — og jeg har grebet mig i at 
sidde længe stille og tænke over 
mangt og meget deri. Samtidigt med 
at Du begynder at give mig Ret, er 
der nemlig i dine Ord en Anklage 
mod mig — eller os fra forrige Gene- 
ration — fordi vi ikke har stillet os 
paa jert Standpunkt og søgt at vise 
jer, hvori vi mente, at I tog fejl. 

Ja sandt at sige, min Dreng, tror 
jeg Grunden er den — foruden den 
almindelige, at alle Forældre er daar- 
litge Opdragere — at vi slet ikke po- 
litisk set har lagt Mærke til, at vi 
efterhaanden var blevet „forrige Ge- 
neration", vi har stadigt følt, at vi 
var de unge, Oppositionen, der endnu 
ikke* havde faaet væltetj de gamle 
Gudebilleder og opstillet de nye, som 
I skulde vælte. 

Vi saa Jer vokse op, faa lange 
Bukser og Kasket, Studenterkasket 



endda og efterhaanden ogsaa baade 
høj Hat og Smoking — i Parenthes 
bemærket det modbydeligste Klæd- 
ningsstykke, der findes — men det 
Stykke Arbejde, vi skulde have fær- 
digt, inden næste Hold skulde træde 
til, lod saa længe vente paa sig. 

Den Sommerdag i 1901, da jeg laa 
i bagende Sol ved Kattegattet og saa* 
i Avisen, at Ministeriet Deuntzer var 
dannet, begyndte jeg at tro eller føle, 
at „vi unge fra Halvfjerserne" nu 
kunde begynde at tage det med Ro, 
vi havde naaet et Maal. 

Er det noget, jeg selv har drømt 
eller oplevet, eller er det noget, jeg 
har hørt? Nej, jeg tror nok, at det 
var min Hat, der blæste af Hovedet en 
Dag, da jeg gik over Kongens Ny- 
torv, fløj op, faldt ned og fløj videre 
og jeg styrtede efter den ned ad Go- 
thersgade. Løb, sprang, stod stille, 
løb videre for at faa fat i Hatten, ef- 
terhaanden løb flere med for at fange 
den. . 

Jeg følte mig naturligvis taknemlig 
for Deltagelsen. Endelig oppe ved 
Kongens Have — ved Hørups Port — 
fik vi fat i den. En Herre tog den op. 
Tak, sagde jeg. Hvadbehager sagde 
han og satte den paa sit Hoved. 

Det er min, sagde jeg ganske blidt. 
Deres Hat, sagde den pæne Mand, nej 
den fløj ned ad Store Kongensgade. 

Se den Sommerdag 1901 var det, 
jeg troede, at vi havde faaet Hatten 
og kunde puste lidt, men inden de. 
sidste grønne Blade var faldne af 
Træerne, opdagede vi jo nok, at Hat- 
ten var drejet om ad Store Kongens- 
gade. 



Det var mange gamle Minder, der 
dukkede op for os de faa Sommer- 

dage i 1901, da vi troede, at vi havde 
sejret. Langt tilbage stod Flammerne 
fra den franske Krig, efterhaanden 
slukkedes de og der stod en graa 
Tid, hvor vi gik i vor Trædemølle, én 
af os underviste Børn i Regning og 
Geografi, en anden maalte Silkebaand 
op i Alenvis, eller sad og skrev i 
store Kontorbøger. Og for øvrigt le- 
vede vi Livet som unge Mennesker 
til alle Tider har gjort, én begyndte 
at ryge Tobak, flere at drikke Øl, vi 
gik paa Bal, forelskede os, gik i Thea- 
tret, saa' de gamle, store Skuespillere 
fra den store Tid forsvinde og de nye 
med Brødrene Poulsen i Spidsen 
dukke op og give Theateret et nyt 
Præg. Vi kedede os og morede os, 
lige som vi nu havde Anlæg til, men 
det var smaat med aandelige Inter- 
esser, mere end smaat med politiske. 

Saa kom Georg Brandes' Forelæs- 
ninger. Hvad de betød for os, baade 
for dem, der jublede og for dem, der 
pligtskyldigt forargedes, kan ikke for- 
tælles paa faa Linjer, dette „Gennem- 
brud" har endnu ikke fundet sin 
Historieskriver, han burde findes, in- 
den det bliver for meget Mytte. 

Paa Landbefolkningen virkede de 
ikke meget i Begyndelsen, Landbe- 
folkningen havde den politiske Be- 
vægelse,* der kun interesserede os By- 
mennesker lidt. Jeg husker en Sam- 
tale, jeg som ganske ungt Menneske 
havde med Brandes, det vil sige, han 
• talte, og jeg sagde et enkelt Ord en 
Gang imellem. Ganske en pas- 
sant lod han et Ord falde om, at 
„det litterære Venstre" maaske maatte 
søge en Alliance med det politiske 
Venstre — det var Bønderne altsaa — 
og uden rigtigt at forstaa det og uden 
rigtigt at vide, hvad jeg talte om, 
sagde jeg noget som: Uh, nej da! 



Men efter som Aarene gik og vi 
unge mere og mere optraadte som 
Oppositionsmænd i Studenterforenin- 
gen og ved private Sammenkomster, 
tog Politiken os. Der var blandt andet 
en Fest, der blev givet for Bjørn- 
stjerne Bjørnson i Slutningen af Haiv- 
fjerserne, og hvor bl. A. Berg var til- 
stede. Her sagde Dr. Pingel nogle 
Ord om, at det politiske Venstre 
havde været ham fremmed til i Aften, 
men nu følte han, at han og hans 
Venner hørte til dér, hvor Berg stod, 
og snart rullede en politisk Bølge ud 
over de Københavnere, for hvem 
„Fædrelandet" og „Dagbladet" havde 
gjort al Politik modbydelig, den libe- 
rale Vælgerforening stiftedes, en 
skøn Dag holdt Studenterforeningens 
Opposition Fest for Venstrebønderne, 
Estrup, der i sine første Regerings- 
aar var os saa ligegyldig som Andras- 
sy eller Hertugen af Broglie, ja mene 
end denne sidste, blev den, der fik 
vore politiske Interesser, der ulmede 
ganske svagt, til at slaa ud i lys Lue. 
Der kom Vind i vore politiske Sejl, og 
da det første Provisorium blev udstedt, 
var den vokset til Storm. 

Men vi stormede som dannede 
Mennesker. 

Den Aften, det første Provisorium 
kom — eller nøjagtig det andet, det 
lille i 1877 var gaaet sporløst hen 
over vore Hoveder — den Aften 
troede vi menige, at der maatte ske 
noget. Vi var et Par Stykker, der gik 
ud ad Amalienborg til for at se paa 
Revolutionen — nej ikke Revolutio- 
nen, det troede vi dog ikke paa — 
lad os sige paa Folkebevægelsen. Der 
var tomt og øde ud ad Bredgade, 
Set. Annæplads og Amaliegade, tomt 
som altid, naar det ikke lige er Thea- 
ter- eller Koncerttid. Vi gik og søgte 

men fandt intet, før vi kom ned i 
Hotel Phønix 1 Kælder, hvor der den 
Gang var Res tau ration. Her saa' vi 
nogle af de politiske Førere, der ro- 
ligt sad og spiste Forloren Skild- 
padde. 

Gudbevares, det var jo meget hæ- 
derligt, og vi egner os jo ikke til at 
gøre Revolution, det vidste Estrup jo 
ogsaa nok — — eller haabede han 
saa smaat, at der skulde gøres no- 
get? Han havde jo Hæren, og kan 
man tænke sig en smukkere Opgave 
for den, end at skyde paa de Lands- 
mænd, der ikke vil finde sig i, at man 
bryder Landets Love? 

Det blev ikke ved det første Provi- 
sorium. I de, 10 Aar Estrup endnu sad 
og ødelagde Danmarks Rige for lange 
Tider, kom Provisorierne Slag i 
Slag, Gendarmprovisoriet, der gjorde 
Landet uroligt og uhyggeligt, Straa- 
mandsprovisoriet, det famlende For- 
søg paa at ødelægge den frie Presse, 
alle Finansprovisorierne, der havde 
den smukke Opgave at bruge Landets 
Penge uden Landets Samtykke til en 
Fæstning, der til evige Tider skulde 
æde Landets Penge, denne forban- 
dede Fæstning, som Estrup sikkert 
ikke selv troede paa som andet end 
som et politisk Middel. 

Denne forbandede Fæstning, som 
vi ikke vilde finde os i, men som 
vi dog ikke vilde gøre Revolution for 
at blive af med. Hvis man kunde 
tænke sig det meningsløse, at man 
uden Hocuspocus en Gang kom til det 
Resultat, at København burde befæ- 
stes, ja saa burde den Estrupske 
Fæstning dog jævnes med Jorden, 
selv om man saa skulde bygge en an- 
den; for af denne, der er bygget i 
Synd, kan kun opstaa Fordærvelse. 

Men vi skal ikke have nogen 



Fæstning om København. 

Denne Fæstning, som blev til ved 
Vold og Svig og Lovbrud, demorali- 
serede Landet dels Dommere og Em- 
bedsmænd. Der blev i de Aar fældet 
Domme, der var en Skændsel, der 
blev begaaet flere Kassebesvigelser i 
de Aar end i nogen andre, Estrup 
havde jo vist, hvorledes man tog ube- 
vilgede Penge. 

Jeg véd nok, at Estrup ikke tog 
Penge til sig selv — Thackeray si- 
ger meget rigtigt, at en Alderman, 
der kommer fra Lordmayorens Gilde, 
hvor han har forspist sig i ægte Skild- 
padde, ikke staar ud af sin Vogn for 
at gøre Indbrud i en Bagerbutik — 
men han tog Landets Penge og brug- 
te dem til Landets Fordærv. 

Denne forbandede Fæstning, synes 
det, som om vi ikke kan komme 
over. Hvad er det for en Smitte, der 
er ved den? 

Hvor kan det tænkes, at det Parti, 
der mærkede Estrups Mishandling, 
der saa 1 Hørup i Fængsel og Berg i 
Fængsel mellem Masser af andre 
brave og fædrelandssindede Mænd, at 
dette Parti, naar det kommer til Mag- 
ten, kan blot diskutere om den Fæst- 
nings Vedligeholdelse. 

Bliver Folk da ikke blot forandrede, 
men forvandlede, naar de kommer til 
Magten, var det rene Narrestreger, 
hvad de sagde, da de sad paa Oppo- 
sitionens Bænke og Fængselsbrikse, 
og har de aldrig tænkt paa, at det 
netop er, naar man kommer til Mag- 
ten, at man skal staa inde for, hvad 
man har sagt, da man var Opposi- 
tion. 

Der er Folk, der tror, at Grunden 
er den, at først naar man har faaet 
den trekantede Hat paa, kan man se 
Sagen, saaledes som den er, saa faar 



482 — 



Digitized by 



Google 



En gammel Venstremand og hans Søn 



man noget at vide, som vi udenfor- 
staacnde ikke aner. — Statshemmelig- 
heder! Højere Politik, der gør det 
nødvendigt ! o. s. v., o. s. v. 

Sludder min gamle Dreng ! For det 
første er dette rent usandt, men var 
det sandt, saa er der altid noget for 
en ærekær Mand at gøre, det er at 
tage sin trekantede Hat og gaa sin 
Vej og ikke hjælpe med til det, man 
tror er af det onde. 

Ja, mere vil jeg ikke skrive i Aften 
— blot ét. Du siger, at jeg har beva- 
ret mit optimistiske Syn paa Livet. 
Ja maaske har jeg det — i al Fald har 
jeg det af og til, og jeg har det i Be- 
fæstningsspørgsmaalet. Jeg tror ikke, 
at det gaar med Fæstningen. Jeg tror 



ikke, at de faar Landet med til den, 
enten stopper de selv op i Tide — 
eller ogsaa gaar det i Stykker, naar 
de kommer til Vælgerne med den. 

Hverken Hørup eller Bergs Venner 
vil have Estrups Fæstning. 

Og skulde den store Ulykke ske — 
— ja saa brister mit optimistiske 
Livssyn maaske alligevel ikke. 

Den Fæstning skal dø, det véd 
jeg, men skulde jeg ikke faa det at 
se, saa har Du vel saa mange Aar at 
leve i, at Du med dine Børn en skøn 
Sommerdag kan komme til at spad- 
sere paa den planerede Fæstning, 
send saa en venlig Tanke til din ufor- 
bederligt optimistiske 

Gamle Far. 

22—2—1907. 



De tyske Rigsdagsval g. 
Udfaldet af dét tyske Opløsnings valg kendetegnes ved følgende Tal: 



Konservative 

Frikonservative 

Nationalliberale 

Centrum 

Frisindet Folkeparti 

Frisindet Forening 

Sydtysk Folkeparti 

Socialdemokrater 

Polakker 

Danskere, Elsasser, 

Welfer og Løsgænger 

Antisemiter og 

Agrarer 



Valgt 

52 
20 
60 
102 
21) 



1903 

Stemmer 

915,000 

371,000 

1,325,000 

1,876,000 

538,000 



9 36 265,000 



6) 
81 
16 

22} 

181 



91,000 
3,011,000 
348,000 

756,000 



894,000 



Valgt 

60 
21 
56 
108 
28) 
12 47 

1) 
43 
20 

1 

27 



1907 

Stemmer 

1,125,000 

375,000 

1,571,000 

2,274,000 

739,000 

361,000 

112,000 

3,251.000 

450,000 

851,000 



Stemmeafgivning Burde 
i pCt. af Tallet have 

..„., Rigsdagsmand 

40 



1893 

23 

O 

19 

21 

1,212,000 36 

8 
30 

14 



13 
56 
81- 

44 

117 
16 

30 



397 9,496,000 397 

(Vælgere 1903: 
12340,000) 



11,109,000 
(Vælgere 1907: 
13,200,000) 



397 



Helt fyldestgørende er disse Opgi- 
velser ikke ; vi har ikke haft til Raa- 
dighed nogen Opgørelse af Stemme- 
fordelingen mellem de mindre Grup- 
per og har derfor maattet samle ret 
uensartede Grupper under et, og 
Stemmetallene for de større Partier 



er neppe helt korrekte; der er ikke 
saa faa Kandidater i Tyskland, der 
snart regnes til en Gruppe, snart til 
en anden. I Hovedtrækkene vil dog 
Tallene være rigtige. De viser først 
en langt stærkere Valgdeltagelse end 
sidst; 84 pCt. har stemt, medens vi 

herhjemme ikke naar udover 70 pCt. 
Som Følge deraf kan alle Partier møde 
med Fremgang i Stemmetallet. 

Socialdemokratiet samler trods sit 
Tab endnu over £ af alle Stemmerne ; 
den Svækkelse i hele Partiets Stilling, 
der har fundet Sted i de senere Aar, 
og som vi oftere har gjort opmærksom 
paa, har virket afgørende ved Valget 
og den ejendommelige Valgsituation, 
navnlig Alliancen med Centrum har 
skadet Partiet i Stedet for at gavne det. 
Den har drevet Vælgere, der først og 
fremmest var antiklerikale, over til de 
radikale Partier. Disse har som oftere 
fremhævet været i Fremgang i et Par 
Aar, og denne Fremgang har givet sig 
stærkt Udtryk ved Valgene, trods, eller 
maaske paa Grund af disse Partiers 
uklare Optræden under disse. De tre 
radikale Grupper er, 4 radikale Løs- 
gængere medregnet, steget fra 36 til 
5i, og de har nu sluttet sig sammen 
i et fælles Parti. 

Valgets øjeblikkelige Betydning er, 
at Biilows Forbliven er sikret. De 
Partier, der stemte mod ham før Op- 
løsningen, mønstrer nu kun c. 180 
Medlemmer mod c. 220. De omstridte 
Udgifter vil blive bevilgede, men sand- 
synligvis vilde dette dog ogsaa være 
sket ved Overenskomst med Centrum, 
selv om Udfaldet af Valgene var ble- 
vet et andet. I den almindelige Poli- 
tik betyder Valget en lille Forskyd- 
ning til Højre, men kun en lille. De 
forskellige Højregrupper kunde før 
Valget regne med 140 St., de kan nu 
mønstre godt 160 ; de er stadig langt 
fra Flertallet; overfor dem stod før 
117 Socialdemokrater og Radikale, nu 
94 ; Centrum er stadig afgørende, den 
nationale Opposition tæller c. 30, lidt 
forøget ved Polakkernes Fremgang. 
Tilvæksten i polske Stemmer er over- 
ordenlig, des mere iøjnefaldende, 
naar man mindes, at der var en lig- 
nende Fremgang for Polakkerne sidst. 
1898 havde de 244,000 St., nu har de 
450,000. Om Elsasserne foreligger 
ikke klare Oplysninger. 



Sønderjylland. 

Lige før Rigsdagsvalget offentliggjor- 
des en Traktat, som er sluttet mellem 
den danske og den tyske Regering. 
Det er ved denne aftalt, at Børn af de 
Optanter, der i sin Tid valgte dansk 
Statsborgerskab frem for tysk, nu 
ved Ansøgning derom skal kunne er- 
holde tysk Borgerret. Teoretisk er 
dette ikke nogen stor Vinding, men 
praktisk set er den meget værd. Der 
antages at være 10 — 12,000 saadanne 
Optantbørn, som hverken har haft 
tysk eller dansk Borgerret; Følgen 
har været, at Tyskerne helt vilkaarlig 
kunde udvise dem, naar det skulde 
være; de følte sig bestandig usikre i 
hele deres Tilværelse; de allerfleste 
nordslesvigske Familjer har haft en 
eller flere af dem blandt sine nærme- 
ste og har levet i den Utryghed, som 
fulgte dermed. Op tanterne selv, der 
anslaas til 3 — 4000 berørtes ikke af 
Traktaten, men det maa antages, at 
Tyskerne fremtidig vil optræde min- 
dre vilkaarlig ogsaa overfor disse, og 
at der vil være Mulighed for en Over- 
enskomst ogsaa om deres Stilling. 

I Indledningen til denne Traktat 
var der efter tysk Ønske optaget nogle 
ret vagt formede Vendinger om, at 
Danmark anerkendte de af Østrig og 
Prøjsen i Medfør af Wienerfreden 
trufne* Dispositioner, hvilket kunde 
fortolkes saaledes, at den prøjsisk-øst- 
rigske Overenskomst om Ophævelsen 
af Pragfredens § 5 hørte herunder. 
Dette gav Anledning til en ret livlig 
Diskussion i den danske og nordsles- 
vigske Presse, under hvilken det af 
Udenrigsministeriet oplystes, at der i 
1879 af Ministeriet Estrup var afgivet 
en Erklæring om, at Danmark ikke 
havde nogen formel Ret i Henhold til 
§ 5. Der knyttede sig i Aarene 1866 
til 1870 endnu virkelige Muligheder til 
§ 5; der forhandledes i de Aar stadig 
mellem den danske og den prøjsiske 
Regering om dens Opfyldelse; hvis 
man da fra dansk Side vilde have 
nøjedes med en Del af det danske 

Nordslesvig og gaaet ind paa nogle 
Garantier, Prøjserne krævede, er det 
ikke umuligt, at der. da kunde være 
naaet et Resultat. Man veg den Gang, 
som forstaaeligt var, tilbage derfor. 
Krigen i 1870 kom, og efter den var 
§ 5, praktisk set værdiløs, end mere 
naturligvis, da de to Stormagter 
erklærede den for ophævet i 1878, 
samtidig med Indgaaelsen af den 
prøjsisk-ø&trigske Alliance. For den 
danske Befolkning i Nordslesvig 
betød denne § vel en Tid en 
Styrkelse i dens Bevidsthed over- 
for Tyskerne, men den blev dem 
til praktisk Skade, fordi den førte 
dem ind paa en Protestpolitik, der 
hindrede dem i at tage de Fordele, de 
kunde have, af deres politiske Rettig- 
heder indenfor den tyske Stat; dens 
Betydning i saa Henseende var dog 
nu forlængst til Ende. 

Det hele Spørgsmaal om Pragfreden 
har da kun ringe Interesse. Det var 
en ubodelig Fejl, at nationale Danske 
og Nordslesvigere i 40'erne drev over 
til at støtte deres Sag paa Dokumen- 
terne af 1721 og andre gamle Akt- 
stykker, om hvis Fortolkning, man 
kunde tvistes i det uendelige; det vil- 
de være urimeligt nu at beskæftige 
sig med lignende omtvistelige juridi- 
ske Problemer. Det danske Folks Ret 
til at danne en Enhed og leve sit eget 
selvstændige Liv, er en langt højere 
Ret end den, der skabes ved Bajonet- 
terne og derefter formes i nogle 
Fredsparagrafer; det er en natur- 
lig Menneskeret; saalænge der i 
Nordslesvig findes en dansk Befolk- 
ning, der ønsker en Genforening med 
Danmark, saalænge har baade vi og 
de en umistelig Ret dertil, som ingen 
kan tage fra os, og som ingen kan op- 
give. 

I Nordslesvig fremkaldtes under 
Valgkampen nogen Uro dels ved 
Traktaten, dels ved Hansser*-Nørre- 
mølles Afstemning før Opløsningen 
til Fordeli for Rttlow. Uroen lagde 
sig dog atter, og Tilfredshed med de 



opnaaede praktiske Fordele blev den 
herskende Stemning. 

Valgudfaldet blev en betydelig Tri- 
umf for de Danske. Det danske Stem- 
metal var: 

1903 1907 



Haderslev Amt 
Sønderborg Amt 

1. Kreds 
Aabenraa Amt 
Flensborg Amt 

2. Kreds 



6435 



10,274 - 



6593 
3806 



10,401 



2208 2408 

780 841 

2 988 3 249 

Tender Amt (4. Kreds) 1^576 1J84 



14,838 



15,434 



Progressiv Indkomstskat i Franhng. 

Allerede i 1895 var der Flertal i 
Deputeretkamret for en Indkomst- 
skat, men optaget af andre Spørgs- 
maal og ængstelig for Virkningen 
paa Befolkningen, er man hidtil ve- 
get tilbage for en Virkeliggørelse der- 
af. Nu er Tanken naaet et stort Skridt 
frem mod sin Gennemførelse ; Fi- 
nansministeren i Clemenceaus Mini- 
sterium har stillet et positivt Forslag, 
og det synes, at Ministeriet vil sætte 
sin Indflydelse ind paa at føre det 
igennem. Efter Forslaget skal de 
mange gamle direkte Skatter, der har 
en yderst tilfældig, tit barok Karakter, 
afløses af en Indkomstskat, der reg- 
nes at ville indbringe c. 700 Millioner 
Fr. (vor Indkomst- og Formueskat til- 
sammen giver 8^ Million Kr.). 

Forslaget gaar ud paa to Slags Ind- 
komstskat. Den ene er forskellig efter 
Kilden til Indkomsten; der skal beta- 
les 4 pCt. af Indkomster, der faas af 
Formue, enten denne er fast Ejendom 
eller Penge, 3£ pCt. af Indkomster af 
Forretninger (o : paa en Gang af For- 
mue og Arbejde), 3 pCt. af Arbejds- 
indtægter. Desuden er alle Arbejds- 
indtægter under et vist Beløb (fra 1200 
Fr. til 2500 efter Egnens Forhold) fri- 
tagne, og disse Beløb fradrages 
højere Arbejdsindkomster. Men her- 
til kommer saa en anden Ind- 
komstsskat, hvor Procenten ikke 
bestemmes efter Indkomstens Art. 

men efter dens Størrelse. Den vokser 
fra 0,20 til i pCL, men betales kun af 
dem, der har mindst 5000 Fr. i Ind- 
tægt; de 4 pCt. naas med en Indtægt 
af 100,000 Fr. og dermed standser 
Skalaen, 

Denne Indkomstskat er betydelig 
mere vidtgaaende end vor; den naar 
for de rige Familjer op til 8 pCt. af 
Indkomsten (bortset fra Formueafgif- 
ten paa Obligationer og Ign.), medens 
vi, selv om Formueskatten tages med 
i Betragtning, kun naar omkring 4 
pCt. Forslaget vil rimeligvis i det 
væsentligste blive vedtaget af Depu- 
teretkamret, hvorimod det er sand- 
synligt, at det vil møde en Del Mod- 
stand i Senatet, der er meget forsig- 
tigt, naar det gælder økonomiske 
Fremskridt. 

I Kirkestriden er Forholdene væ- 
sentlig uændrede; fra Regeringens 
Side søger man stadig at finde en 
-Form, under hvilken det kan lade sig 
gøre, at lade Katolikerne benytte 
Kirkerne til Trods for Statskirkens 
Afskaffelse ; fra katolsk Side stræber 
man ihærdig at gøre Vanskeligheder- 
ne saa store som mulig. I radikale 
Kredse hersker der en Del Misfornøjelse 
med Ministeriets forsigtige Optræden, 
især rettet mod Briand ; Forholdet 
mellem dem og Olemenceau synes 
ogsaa mindre godt end før. 

Kampen mod Overhuset i England. 

Det engelske Parlament samledes 
igen midt i Februar. Det aabnedes 
med en Trontale, der betonede Van- 
skelighederne ved Uenigheden mel- 
lem de to Kamre, og denne Udtalelse 
understregedes under Debatlen stærkt 
af Campbell-Bannermann. 

Dumavalg i Rusland. 

Valgmandsvalgene og de første Valg 
til Dumaen viser, at den nye Duma vil 
faa en ligesaa radikal Farve som den 
opløste. 
Spa tisk Min is te rs k ifte . 

Det liberale Ministerium i Spanien 
er traadt tilbage paa (irund af Splid 



mellem det liberale Flertals forskel- 
lige Gi*upper om den paatænkte Asso- 
ciationslov. Et konservativt Ministe- 
rium med Mau ra som Chef er i Ste- 
det dannet. 

Det svenske Valgrets for slag. 

Ministeriet Lindemann har nu 
forelagt sit Valgretsforslag. Det gaar 
ud paa, at Valgretten skal udstræk- 
kes til alle mandlige Skatteydere paa 
lignende Vilkaar, som det liberale 
Ministerium i sin Tid foreslog ; dette 
antages at ville forøge Vælgertallet 
fra ca. 7 til ca. i5 pCt. af Befolknin- 
gen; men til Gengæld kræves indfør* 
Forholdstalsvalg. For Førstekammers 
Vedkommende foreslaas, at det skal 
foretages af de kommunale Raad som 
nu, men efter Forslaget skal Valget 
ogsaa her ioretages ved Forholdstals- 
valg, og ved Valget af de kommu- 
nale Raad skal ingen Vælger kunne 
have mere end 40 St., medens de 
største Skatteydere nu kan have ind- 
til 5000 Stemmer paa Landet og ind- 
til 100 i Byerne. Reelt set vil Forsla- 
get betyde, at de Rige beholder Fler- 
tallet i Kommuneraadene, og at det 
demokratiske Flertal i Andetkammer 
forøges, men at der saa godt som altid 
vil være konservativt Flertal i Første- 
kammer. Udsigterne for en Gennem- 
førelse er uberegnelige ; for at det kan 
lykkes, skal det konservative Ministe- 
rium drage en halv Snes af det libe- 
rale Partis mest moderate Medlem- 
mer over til Forslaget. 

Det norske Ministerium truet. 

Ministeriet Michelsen sidder 
stadig meget usikkert. En Konflikt 
om Sammensætningen af en Kommis- 
sion havde nær kostet det Livet. Mi- 
nisteriet vilde selv vælge Kommissio- 
nen, Oppositionen krævede Medlem- 
merne^ valgt af Stortinget. Hoved- 
massen af Venstre gik mod Ministe- 
riet, men ved at gøre Sagen til Kabi- 
netsspørgsmaal lykkedes det Michel- 
sen at sejre .med 4 Stemmers Flertal. 

Der dør i Danmark omkring 38000 
Mennesker aarlig. Da her lever langt 
•over halvtredje Million, tager Døden 
hvert Aar næppe nok 15 for hvert 
Tusinde. 

Er dette meget eller lidt? 

I vore skandinaviske Nabolande er 
Dødeligheden omtrent som hos os, el- 
lers er den højere overalt i Europa, i 



døde hvert enkelt Aar fra 1800 til 
1905. De 8 skraverede Søjler betegner 
Folkemængden med 15 Aars Mellem- 
rum. Den gennemsnitlige aarlige Dø- 
delighed det 19de Aarhundrede igen- 
nem var omtrent 2 Procent, og hertil 
er der taget Hensyn ved Valget af 
Maalestok-Forholdet paa Figuren. Ved 
nu at sammenholde Dødeligheds-Li- 




Figur i. 



Almindelighed stigende jo længere 
man kommer mod Syd og Øst: paa 
<Ie sydeuropæiske Halvøer dør der i 
Forhold til Folkemængden halvanden 
Gang saa mange Mennesker som i 
Danmark, i Rusland omtrent dobbelt 
saa mange. 

Holder vi os til vort eget Land, gi- 
ver Figur 1 et Billede af Dødeligheden 
før og -nu. Den sorte, brudte Linie, 
der (gennemløber Figuren paatværs, 
-angiver hvor mange Mennesker der 



nien og Folketal-Søjlerne paa Figuren 
falder det let i Øjnene, hvorledes Fol- 
kemængden i nyere Tid saa at sige er 
løbet fra Dødeligheden. Vi finder for 
et kvart Aarhundrede siden omtrent 
samme aarlige Antal Dødsfald som 
nu, og det uagtet Folkemængden er 
bleven forøget med to Tredjedel Mil- 
lion. Gaar vi tilbage til den. Tid — 
for to Menneskealdre siden -r- da Dan- 
mark kun havde halvt saa mange Ind- 
byggere som nu, ser vi at Antallet af 

Dødsfald dengang — selv bortset fra 
enkelte ondartede Epidemi-Aar — var 
tre Fjerdedele af det nuværende. 

Hvad enten vi altsaa vender Blikket 
udad mod Omverdenen eller tilbage i 
Tiden, giver Sammenligningen det 
Resultal, at Døden i det tyvende Aar- 
hundredes Danmark gør en mager 
Høst. 

Spørger man saa om Grunden til 
dette lykkelige Forhold, kan der i stor 
Almindelighed peges paa en Række 
Momenter som: Lægevidenskabens 
Fremskridt, Folkeoplysningens rela- 
tivt høje Standpunkt, den voksende 
Forstaaelse af Hygiejnens Betydning, 
sammen lignings vis gunstige sociale 
Forhold paa mangfoldige Omraader, 
stigende Velstand i alle Lag af Befolk- 
ningen, o. s. fr. Men hvis man ud 
af alle disse Ting, der tiisammen dan- 
ner Indbegrebet af hvad vi kalder Kul- 
tur, vil udskille et enkelt Led og prøve 
paa at vise Aarsagsforbindelsen mel- 
lem denne enkelte Faktor og Dødelig- 
hedens ulige Styrke i de forskellige 
Lande, til forskellige Tider, i forskel- 
lige Klasser af Befolkningen, da kom- 
mer Statistiken tilkort. Ikke fordi 
Opgaven er ladet upaaagtet — tvært- 
imod, det modsatte er Tilfældet — 
men fordi Statistiken er ilde stedt over- 
for en Opgave som denne, hvor Eks- 
perimentet er saa ganske og aldeles 
udelukket. Hvis Grosserere erfarings- 
mæssigt lever længere end Skomager- 
svende, og hvis der dør flere Børn i 
Adelgade end i Bredgade, er det ikke 
muligt at maale, hvor stor en Del af 
Forskellen der skyldes den relative 
Velstand paa den ene Side og den 
relative Fattigdom paa den anden Si- 
de. Man kan ikke flytte Brikkerne og 
prøve, hvor længe Skomagersvende 
vilde leve, hvis de havde Grosserer- 



Indtægter, eller hvor meget det vilde 
formindske Adelgade-Børnenes Døde- 
lighed, hvis de, uden at deres Kaar 
iøvrigt forandredes, blev flyttet hen, 
hvor der er Lys og Luft i Overflod. 

Men selv om man ikke kan udskille 
de enkelte Aarsager og nøje udmaale 
Virkningerne af hver især, er det alle- 
rede af stor Betydning, at man paa 
væsentlige Punkter er i Stand til at 
paavise en Forskel mellem Dødelig- 
heden i forskellige Samfundsklasser. 
Enkelte interessante Fingerpeg med 
Hensyn til Aarsagssammenhængen 
giver de forskellige Undersøgelser 
iøvrigt ogsaa. Jeg skal i det følgende 
anføre nogle Eksempler paa de Resul- 
tater, man er naaet til i dansk Døde- 
lighedsstatistik. 

Det er foran nævnt, at der i Dan- 
mark sårlig dør 15 Mennesker for 
hver Tusinde. Men naturligvis vari- 
erer Dødeligheden en Del i de forskel- 
lige Egne af Landet, idet den bl. a. 
paavirkes af, om der i Befolkningen 
er mange eller faa Individer i de Al- 
dersgrupper, der har særlig høj Døde- 
lighed (Børn og gamle Mennesker), 
ligesom ogsaa de ydre Kaar, hvorun- 
der hvert Steds Befolkning lever, 
selvfølgelig faar Indflydelse paa den 
lokale Dødeligheds Niveau. Tager 
man nu i Betragtning, dels at Bybe- 
folkningen gennemgaaende har større 
Indtægter end Landbefolkningen, dels 
at der findes forholdsvis baade flere 
Børn og flere Gamle i Byerne end paa 
Landet, skulde man vente at finde en 
mindre Dødelighed hist end her. Men 
det modsatte er Tilfældet. Byernes 
(og da navnlig Storbyernes) Befolk- 
ning) har en større Dødelighed end 
Landbefolkningen, om end Forskellen 
i hvert Fald i Danmark er mindre nu 
end i tidligere Tid. For to Menneske- 

aldre siden døde der aariig i Køben- 
havn 27 af Tusinde, paa. Landet 20, 
for en Menneskealder siden i Køben- 
havn 25 af Tusinde, paa Landet 18, 
medens Forholdet nu er: København 
godt i6, Landet knap i5. Provinsby- 
erne, som tidligere indtog en Mellem- 
stilling mellem Hovedstaden og Lan- 
det, har nu paa det nærmeste samme 
Dødelighed som Landbefolkningen. 

Tager man Hensyn til Aldersforde- 
lingen, kommerBybefolkningens Døde- 
lighed naturligvis til at stille sig for- 
holdvis endnu ugunstigere, og hvis 



Kvindernes Dødelighed omtrent ens i 
København og paa Landet. Forholdet 
er anskueliggjort i Figur 2, hvor de to 
uregelmæssige Liniers Afstand fra den 
vandrette Linie — betegner Afvigel- 
sen mellem Københavnernes (hen- 
holdsvis Mænds og Kvinders) Døde- 
lighed og Landboernes Dødelig- 
hed i de forskellige Aldersklas- 
ser. Eksempelvis ses det, at for Per- 
soner i 35 Aars Alderen er Dødelighe- 
den i København for Mændenes Ved- 
kommende omtrent 80 pCt. større 
end paa Landet, for Kvindernes Ved- 

Figur 2. 



man tillige sondrer mellem Mænd og 
Kvinder, kommer man til Resultater, 
som i nogen Grad kaster Lys over 
Grunden til den forskellige Døde- 
lighed i By- og Landbefolkningen. 

Byernes større Dødelighed viser sig 
langt stærkere for Mænd end for Kvin- 
der. I det sidste Tiaar af det nittende 
Aarhundrede var saaledes Dødelighe- 
den for voksne Mænd i alle Alders- 
grupper større i København end paa 
Landet. Forskellen var mindst for de 
ganske unge og for de gamle, størst 
for de arbejdende Aldersklasser. For 
Kvindernes Vedkommende var Døde- 
ligheden i København lavere end 
paa Landet lige op til 40 Aars Alderen, 
og i Aldersklasserne over 55 Aar var 



kommende derimod omtrent iO pGt. 
mindre end paa Landet. Vi ser alt- 
saa, at de Aarsager, der fremkalder en 
større Dødelighed i Bybefolkningen 
end i Landbefolkningen, gøre sig langt 
stærkere gældende tor Mændenes end 
for Kvindernes Vedkommende, — en 
Erfaring, der tyder paa, at de a l m i n- 
d e 1 i g e hygiejniske Betingelser, der 
ere fælles for begge Køn (Beboelses- og 
Ernæringsforhold o. 1.) i denne Sam- 
menhæng ere af mindre Betydning end 
de professionelle Sygdoms- og 
Dødsaarsager, som jo fortrinsvis maa 
paavirke Mændenes Dødelighed. 

Med de Forbehold, der følger af, 
hvad foran er nævnt, skal jeg nu gaa 
lidt nærmere ind paa Spørgsmaalet om 

Dødelighedens ulige Styrke indenfor 
Befolkningsmasser, der staa paa for- 
skelligt Velstandstrin. Jeg skal her, 
ligesom i de foregaaende holde mig til 
Erfaringer fra vort eget Land. Nuvæ- 
rende Sygekasseinspektør Th. Sø- 
rensen har i sin Tid foretaget en 
omfattende Undersøgelse af Dødelig- 
heden i Danmarks Bybefolkning efter 
sociale Synspunkter. Han delte Be- 
folkningen i tre Grupper, som efter 
gængs Sprogbrug i Korthed kan be- 




Figur 3. 



tegnes som Arbejderstanden, den min- 
dre bemidlede Middelstand og den vel- 
stillede Middelstand. Det er unødven- 
digt at opremse, hvilke Erhverv, der 
er henførte til hver af disse Grupper, 
hvoraf vi her vil bortse fra den mel- 
lemste. Kun skal det nævnes, at Ar- 
bejdergruppen omfatter baade faglær- 
te og ikke-faglærte Arbejdere, og at 
den velstillede Middelstand rumme? 
saavel Embedsmænd, Læger, Sagføre- 
re osv. som Grosserere, Købmænd og 
andre „større" Næringsdrivende. 
Karakteren af de Resultater, Dr. Sø- 



rensen kom til, er illustreret i Figur 
3, der fremstiller den aarlige Dødelig- 
hed blandt Mænd i København i hver 
af de to sociale Grupper. For at tage 
et Eksempel: i Aldersgruppen 45 — 55 
Aar døde i aarligt Gennemsnit i Arbej- 
derklassen omtrent 36 af Tusinde, i 
den velstillede Middelstand omtrent 
16 af Tusinde. For Kvindernes Ved- 
kommende gaar Resultatet i samme 
Retning, og det samme er Tilfældet 
for begge Køns Vedkommende i Pro- 
vinsbyerne, om end Forskellen her er 
noget mindre udpræget end i Køben- 
havn. 

For Landbefolkningens Vedkom- 
mende har en af Rubin og We- 
stergaard foretagen Undersøgelse 
omfattende Fyns Stift vist, at der in- 
denfor den jordbrugende Befolkning 
hersker langt mere ensartede Dødelig- 
hedsforhold end i Bybefolkningen. 
Gaardmænd have f. Eks. i hele den 
produktive Alder ikke nogen fremtræ- 
dende ringere Dødelighed end jordlose 
Husmænd, medens der dog i de yng- 
ste og ældste Aldersgrupper viser sig 
ret væsentlige Forskelligheder i den 
jordbesiddende Klasses Favør. 

De her omtalte Undersøgelser ligge 
en Del Aar tilbage i Tiden, og muligt 
er det jo, at Forholdene nu have æn- 
dret sig noget. Meget kunde tale for 
den Antagelse, at man, hvis Dr. Sø- 
rensens Undersøgelse blev gjort . om 
nu, vilde finde en noget mindre 
Forskel mellem Arbejdernes og Mid- 
delstandens Dødelighed i Byerne, idet 
Forbedringerne paa det offentlige 
Sundhedsvæsens og paa Bolighygiei- 
nens Omraade vel nok stærkest hai 
sat sine Spor i Arbejderbefolkningen. 
Omvendt vilde man maaske paa Lan- 
det finde en stærkere udtalt Forskel 
mellem de besiddende og de ikke be- 

siddendes Dødelighed, hvis det for- 
trinsvis er Gaardmandsklassen, der 
har draget sig Tidens hygiejniske 
Fremskridt til Nytte. 

Det er naturligt, at den Indflydelse, 
som Velstandsforholdene øver paa Dø- 
deligheden, maa træde skarpt for Da- 
gen, naar man særlig retter Opmærk- 
somheden mod den Del af Befolknin- 
gen, dep økonomisk set befinder sig 
paa Samfundsstigens laveste Trin, 
nemlig de, der lever af offentlig Fattig- 
hjælp. Der foreligger fra Statens sta- 
tistiske Bureau en Undersøgelse her- 
om, og den viser, at Dødeligheden 
iblandt fattigunderstøttede Mænd i 
Danmark er over dobbelt saa stor som 
den normale, for Kvinder omtrent 
halvanden Gang saa stor som den nor- 
male (d. v. s. som Dødeligheden i hele 
Befolkningen i de tilsvarende Alders- 
klasser). 

Dette summariske Resultat er talen- 
de nok, men det lønner sig at gaa lidt 
mere i Enkeltheder og undersøge Fat- 
tiglemmernes Dødelighed i de forskel- 
lige Aldere. I Figur 4 viser de mørke 
Søjler, hvor mange af Tusinder Fat- 
tigunderstøttede i hver af de tre Al- 
dersgrupper, der døde i Løbet af 
Aaret 1901, medens de hvide Søjler 
til Sammenligning angiver den 
normale Dødelighed. Resultatet er ret 
overraskende. Ser vi paa den Afdeling 
af Figuren, der angaar Mændene, fin- 
der vi for Aldersgruppen 15 — 35 Aar 
en Dødelighed af 52 Promille for Fat- 
tigunderstøttede mod kun godt 5 Pro- 
mille for Befolkningen som Helhed; 
Fattiglemmernes Dødelighed er altsaa 
i de unge Aar over 10 Gange saa stor 
som den normale. I Aldersgruppen 
35 — 55 Aar er Forskellen forholdsvis 
langt mindre (omtrent som 4 til 1), i 
Alderen 55 — 75 Aar atter mindre, om 



end Fattiglemmerne endnu have en 
betydelig større Dødelighed end den 
normale. Men betragter vi sluttelig de 
helt gamle, Folk over 75 Aar, finder 
vi,, at Fattiglemmernes Dødelighed her 
endog er m i n d r e end den normale. 
Hvorledes kan nu det fundne gunsti- 
ge Dødelighedsforhold for de gamle 
Fattiglemmer forklares? At det ikke 
beror paa en Tilfældighed, et Lune 
hos Tallene, derom vidner ikke alene 
den Omstændighed, at man genfinder 
dette ejendommelige Træk baade hos 
Kvinder og hos Mænd, men ogsaa, at 

Figur 4. 

den før omtalte Undersøgelse af Ru- 
bin og Westergaard viste ganske tii- 
svarende Resultater. Forklaringen kan 
maaske delvis søges i, at de ældste 
Fattigunderstøttede, trods deres Fat- 
tigdom, føre en relativt betrygget Til- 
værelse; det Offentlige yder dem det 
lidet, de behøver, og alt i alt lever de 
maaske paa Fattiggaarde o. 1. under 
bedre hygiejniske Vilkaar end Fler- 
tallet af de gamle, der ikke modtager 
Fattighjælp. Men hertil kommer yder- 
ligere, at den forholdsvis store Døde- 
lighed i det Befolkningslag, der re- 
krutterer Fattiggaardene, sandsynlig- 

vis bortriver de svageste Individer i 
yngre Alder, end Tilfældet er i andre 
Samfundsklasser, saaledes at af de 
fattigste i Samfundet kun de kraftig- 
ste naa at leve over Støvets Aar. Med 
andre Ord: „Selektionen" gør sig stær- 
kere gældende over for dem, derender 
deres Dage som Fattiglemmer, end 
over for den bedrestillede Del af Be- 
folkningen, og det er da kun rime- 
ligt, at de førstes Dødelighed i de 
ældste Aldersklasser er mindre end 
den normale. 

Figur 4 viser endhu en Ejendomme- 
lighed ved Fattiglemmers Dødeligheds- 
forhold. Medens det er den alminde- 
lige Regel, at Dødeligheden — bortset 
fra Barnealderen — tiltager nogen- 
lunde jævnt med Aarene (se Figurens 
hvide Søjler), viser det sig, at Fattig- 
lemmernes Dødelighed i Aldersklas- 
sen 35 — 55 Aar er mindre end i Al- 
deren 15—35 Aar (se de mørke Søjler). 
For at forstaa dette, maa man erindre, 
at de Fattigunderstøttede ikke er en 
fast afsluttet Befolkning, det er ikke 
en Kaste, hvori man fødes, vokser op 
og dør, men det er en Samfundsklasse, 
der modtager Tilgang fra den øvrige 
Befolkning i alle mulige Livsaldre. 
Grundene til, at Mennesker maa ty til 
Fattigvæsenet, ere nu højst forskellige 
i de forskellige Aldre; i de unge Aar 
spiller saaledes Sygdom og Drikfæl- 
dighed en forholdsvis større Rolle som 
Trangsaarsag end i den ældre Alder, 
og det er rimeligt, at denne Forskel i 
de typiske Trangsaarsager sætter sine 
Spor i Dødelighedstallene. 

Vi har i det foregaaende paa for- 
skellig Maade set, at Chancen for al 
dø er større for den Fattige end for den 
Velstillede. Men ogsaa Fødselsstatisti- 
ken regner med større Tal blandt 
Smaakaarsfolk end i de Riges Fami- 



lier. Hundrede Ægtepar i den køben- 
havnske Embedsstand har tilsammen 
faaet knap 270 Børn, hundrede Ar- 
bejdsmandsfamilier tilsammen 440 
Børn. Børn er Fattigmands Rigdom, 
men Naturen tager med den ene 
Haand, hvad den giver med den an- 
den : af Embedsmændenes Børn er en 
Sjettedel døde, af Arbejdsmændenes 
imellem en Fjerdedel og en Trediedel. 
Den større Dødelighed iblandt de fat- 
tige Familiers Børn bidrager saaledes 
til at udjævne Forskellen. De hundrede 
Arbejdsmænd har henimod en halv 
Gang saa mange Børn i Live som de 
hundrede Embedsmænd, men de har 
mistet tre Gange saa mange Børn som 
Embedsmændene. 

Grunden til den forholdsvis store 
Børnedødelighed i fattige Familier er 
naturligvis væsentligst at søge i de al- 
mindelige hygiejniske Vilkaar, i Er- 
næringsforholdene osv. Her virker med 
andre Ord de samme Aarsager, som 
overhovedet fremkalder en større Dø- 
delighed i de fattige Klasser end i de 
velstillede. Men der er tillige her en 
ejendommelig Vekselvirkning mellem 
Fødselshyppighed og Dødelighed. 
Hvor Fødslerne følger hurtig efter hi- 
nanden, dør der flere Børn, end hvor 
der er længere Mellemrum imellem 
dem. Denne Regel gælder imidlertid 
ikke i lige Grad for alle Samfunds- 
klasser. Stærkest reagerer Naturen 
imod en forceret Børneavl dér, hvor 
de økonomiske Forhold er ugunstigst. 

Med Rette er i vor Tid Hygiejniker- 
nes Bestræbelser i særlig Grad rettede 
mod at beskytte og bevare Børnenes 
Sundhed og Liv. Den stærke Nedgang 
i Dødeligheden i nyeste Tid falder da 
ogsaa i det væsentlige paa de yngste 
Aldersklasser. For at se dette, vil vi 
et Øjeblik vende tilbage til det Tal, 

hvormed vi indledede disse Bemærk- 
ninger, det nuværende Antal Dødsfald 
i Danmark i Løbet af et Aar, 38,000. 
Af disse er henimod en Trediedel Børn 
under iO Aar, men for blot en halv 
Menneskealder siden faldt næsten to 
Femtedele af Dødsfaldene paa Børn 
under 10 Aar. Til Trods for, at det 
stigende Antal Fødsler og den afta- 
gende Børnedødelighed bevirker en 
Ophobning af Individer i de yngste 
Aldersklasser, saaledes at altsaa Døden 
saa at sige har bestandig flere at tage 
af, svinder Børnedødsfaldenes Antal 
stærkt Aar for Aar. Antallet af Døds- 
fald blandt spæde Børn under 1 Aar 
er aftaget fra 9 a 10,000 i Aarene om- 
kring 1890 t i 1 g o d t 8000 nu. Dette er 
allerede en betydelig Formindskelse 
men dog for lidet at regne i Sammen- 
ligning med den Nedgang i Dødelig- 
heden, man kan iagttage for Børn, der 
har overlevet det første Aar; her er 
Dødelighedens Formindskelse ganske 
mærkelig og af en saadan Styrke, at 
den vil sætte sig dybe Spor i vor Be- 
folknings fremtidige Struktur. Det ses 
af vedføjede Figur 5, at der i Begyn- 
delsen aif Halvfemserne aarlig døde 
henimod 7000 Børn mellem 1 og 10 



Aar, men i de seneste Aar ikke en 
Gang halvt saa mange. At dette er el 
Faktum af den allerstørste sociale Be- 
tydning, behøver ikke nærmere Paa- 
visning. Jeg skal kun tilføje, at om det 
end ikke kan talmæssigt bevises, er 
der dog ingen Tvivl om, at den afta- 




Figur 5. 

gende Børnedødelighed er et alminde- 
ligt, alle Befolkningsklasser omfatten- 
de Fænomen ; man genfinder det baa- 
de i Byerne og paa Landet, og Bevæ- 
gelsen i Tallene er saa kraftig, at Ned- 
gangen ganske utvivlsomt omfatter 
ogsaa de mindre velstillede Samfunds- 
klasser — de der tælle stærkt til i Hel- 
heden. 



+++ 



Max Stimer. 

Af Axel Garde. 



I. 



Det er i Sommer 50 Aar siden, 
Anarkismens første germanske Tæn- 
ker døde fattig og glemt i Berlin — 
hans Dødsfald er den 26. Juni — efter 
en kort Tid at have fænget i det unge 
revolutionære Tyskland med sin Bog, 
Den Eneste og hans Ejendom. 

Siden har Navnet Max Stimer faaet 
et Indhold, der fra mange Sider er 



blevet taget Stilling til, hans Betyd- 
ning er vurderet og sikret og hans 
Virksomhed forstaaet som en af de 
Erobringer af Mennesket og Person- 
ligheden, som tilsammen udgør det 
19. Aarhundredes Historie. Den eneste 
og hans Ejendom, det Værk der er 
saa enestaaende i hans Produktion, 
rager ogsaa op i vore Dage som en al 
de Bøger, der bliver staaende i Tidens 

Brænding. Den vil altid være et af 
Individualismens Hovedværker. Max 
Stimer er en almengyldig Type in- 
for den moderne Tænkning. 

Som Aand giver Max Stimer i 
Den Eneste og hans Ejendom et 
fast Indtryk af sit Tankeliv, og 
giver i denne Bog, hvad han 
ejer. Hans andre større Arbejder, 
den store i to Bind fuldførte Ge- 
schichte der Reaktion og hans Over- 
sættelser af Say's Lærebog i prak- 
tisk-politisk Økonomi i 4 Bind og af 
Smith's Undersøgelser over National- 
rigdommen, føjer intet Træk til, der 
er nødvendigt for Tilegneisen af hans 
Ejendommelighed. Som Menneske er 
det vanskeligere at faa et Billede af 
ham. Han var en tilbageholdende og 
lidet meddelsom Mand, og hvad der 
fortælles om ham — en Del er samlet i 
Mackay's Levnedsskildring af ham — 
kan udtydes paa forskellig Maade. 
Man har det grove Omrids af hans 
Liv, som af hans Samtid blev bekigget 
gennem den Annonce i et berlinsk 
Blad, i hvilken Max Stimer af en eller 
flere ønsker et Laan paa 600 Daler i 
5 Aar. Men om hans Temperament 
og intime Sjæleliv har man kun Gis- 
ninger. Her er kun ét sikkert, at han 
baade af Vilje og Omstændigheder 
var en ensom Mand. 

Stimers egentlige Navn var Johann 
Kaspar Schmidt. Men han brugte al- 
tid som Forfatter Mærket Max Stimer 
og efterhaanden gik det over til at 
blive ogsaa hans almindelige Ken- 
dingsnavn. Det er da ogsaa dette 
Navn, der findes paa den Mindetavle, 
som nu kendetegner Huset, Philipp- 
strasse 19, Berlin, . hvor han døde 49 
Aar gi., ligesom hans Gravsien paa 
Sophien-Kirchhof uden anden Tilføj- 
else kun bærer disse to Ord. Hans 
Grav er for nylig bleven restaureret 
af Mackay og Hans v. BUlow. 

Max Stimer er født 25. Okt. 1806 
i Bayreuth og studerede som ung i 
Berlin, Erlangen og KGnigsberg. 
Først Teologi som sine Samtidige 



Feuerbach, D. F. Strauss og Bruno 
Bauer, hvilken sidste en Tid lang stod 
ham nær i det revolutionære Selskab 
De Frie ; senere som Eksamensfag 
klassisk Filologi. Han virkede nogle 
Aar som Gymnasiallærer, og havde 
derefter en Stilling som Lærer i en 
Pigeskole, men den opgav han frivil- 
ligt kort inden Udgivelsen af Den Ene- 
ste og hans Ejendom, for ikke at blive 
tvungen bort. Senere maatte han — 
der havde haft Brug for Arbejdsfred 
— da hans Bøger intet indbragte ham, 
hjælpe sig med forskellige Smaabe- 
skæftigelser, ogsaa Agentur, og et Par 
Overgange stiftede han Bekendtskab 
med Gældsfængslets indre Lokaliteter. 
Hvorledes han tog disse Vanskelighe- 
der, véd man ikke. Man véd, at han 
ingen Fornødenheder havde — hans 
eneste Luksus var Cigarer, men de 
var altid udsøgte, han røg, skønt Ty- 
sker, aldrig daarlig Tobak — og det er 
troligt, han med et særdeles roligt 
Sind fandt sig i det Uundgaaelige. 
Naar han en sjælden Gang udtalte sig, 
var hans Ord af en stilfærdig Ironi, 
ledsaget af et paa een Gang elskvær- 
digt og hvast Smil, der tydede paa en 
overlegen Betragtning af Menneske- 
nes Spøgelsekomedie og paa et Smil, 
der havde sit eget at varetage. Han 
nærede den fuldkomneste Ligegyldig- 
hed for andres Dom, og han kendte 
selv meget vel Betydningen af det 
Værk, han skulde efterlade sig. 

Lige saa lidt lod han sig beherske 
af nogen, som det var ham ligegyldigt 
at beherske andre. 

Stimer var to Gange gift. Første 
Gang med en lille, stille Pige, Datter 
af hans Værtinde; hun døde i det før- 
ste Aar af deres Samliv, inden hun 
naaede at føde deres Barn. Anden 
Gang med Marie Dahnhardt, til hvem 
han tilegnede sin Bog. Ogsaa dette 
Forhold var barnløst, og efter et Par 
Aars Forløb blev de enige om at skil- 
les. Marie Dahnhardt er først død for 
nogle Aar siden i London efter et Liv, 
der har ført hende vidt omkring, bl. 

a. en Tid til Australien som Løjtnant 
Techows Elskerinde. Techow var 
gaaet i Landflygtighed efter Revolu- 
tionen i Berlin i848 og er senere be- 
kendt fra Benaadningsaffæren under 
Kejser Friedrichs korte Regering. 
Hun var som gammel stærkt katolsk, 
uddelte gudelige Traktater og vilde 
ikke høre Tale om Stirner, om hvem 
hun erklærede, at hun havde aldrig 
hverken elsket eller agtet ham. Som 
ung var hun, hvad man den Gang 
kaldte emanciperet, og tog ivrig Del i 
Diskussionerne hos De Frie, megelf 
ivrigere end Stirner, der helst sad for 
sig selv og hørte paa de andre. Naar 
han slog et Ord i med, ramte hans 
Sarkasmer gerne Feuerbach, der 
havde en særlig Tiltrækning for hans 
Vid. 

De sidste Aar af sit Liv tilbragte 
Stirner i fuldkommen Ensomhed, 
kæmpende med sin Gæld, og ude af 
Stand til at arbejde; han havde nok 
med at holde Dagene nogenlunde sam- 
lede, at de ikke skulde falde fra hin- 
anden i alt for mange Stumper af 
Sult og Mangel. Da han døde, fulgte 
et Par tilfældige Mennesker hans Lig. 

Men bag dette Mørke, med hvilket 
det borgerlige Samfund foldede et 
Ligklæde inden Døden om en af sine 
dyrebareste Fjender, ligger Max Stir- 
ners Livsværk, der er fuldt af Lys og 
Ild. Man kunde om Stirner sige, hvad 
en ung tysk Kritiker og Digter for ny- 
lig sagde om sin afdøde Broder og 
Værkfælle: han var gjort af daarligt 
Ler, men der var dannet et Vinkrus 
deraf. Kruset gik i Stykker, men Vin- 
duften blev ved Skaarene. 

Den Eneste og hans Ejendom er den 
Duft, der stiger op fra Skaarene af 
Max Stimers Liv. 

II. 

Den Eneste og hans Ejendom er en 
Bog af en Personlighed, der er naaet 
rundt om sin særegne Forestillings- 
kreds, og som lidenskabeligt og vold- 
somt kaster den enkelte frem imod 



Samfundet som dets sidste og eneste 
Kilde, den eneste Virkelighed, der in- 
tet Bedrag tillader. Lag for Lag skræl- 
ler den i en ironisk, stramt spændt 
Stil, der kun har Paradoksets Form, 
Samfundet igennem og afkaster paa 
sin Vej alle de Svøb, i hvilke Menne- 
skene har indhyllet deres Magtbegær 
for at gøre deres Personlighed til en 
staaende Form eller et Ideal oven over 
den enkelte Tilværelse. Stirner stand- 
ser ikke, før han staar overfor selve 
Drivkraften, Du og jeg, den enkelte 
haandfaste Personlighed, der handler 
ud af sine Instinkter, sin Vilje og sin 
Egoisme. 

Bag Handlingen staar altid en Hand- 
lende, Idealet er kun et Hylster om et 
levende Menneske, hvorfor saa ikke 
kaste Hylstret til Side og lade det 
ligge som en Form, der dør sammen 
med dets Bærer. Men Kulturens Hi- 
storie er Historien om de døde Hyl- 
stre, vi har altid dyrket Afguder, 
Spøgelset for Virkeligheden. Som vi 
kastede en Gang vor Længsel ud i 
Verdensrummet og skabte Gud, indtil 
det Haab, der rejste den ene Slægt, 
blev et Bjerg, som laa paa Nakken af 
den næste, saaledes rykkede de nye 
Guder frem, da Gud selv i den arbej- 
dende Bevidsthed ikke længere var 
Tilværelsens og Tænkningens Midt- 
punkt: Fædreland, Samfund, Menne- 
skeheden — hvad betød den enkelte, 
naar han ikke havde Menneskeheden 
at falde tilbage paa — Retten og Sta- 
ten, alle lige saa uvirkelige, alle Fik- 
tioner, som bruges af de Faa for at 
give deres Besiddelse af Magten en 
Baggrund for Pøblens Ærbødighed. 
Navnlig er Retten en Afgud, men den, 
der haandhæver den, ved det, at den 
kun er et Udtryk for Magten ; Rettens 
„Idé" er et Spøgelse. Staten kalder 
sin egen Magt Ret, men den Enkeltes 
Magt kalder den Forbrydelse. Retten 
er kun Ret, saa længe jeg anerkender 
den, Verden er min Ejendom, saa 
langt min Magt rækker. 

Naar Pøblen griber til, ophører den 

at være Pøbel. Hvis vi taber Respek- 
ten for Ejendommen, saa vil enhver 
komme i Besiddelse af Ejendom, lige 
som Slaven bliver fri i det Øjeblik, 
han ikke længere agter Herren for 
Herre. Imod Samfundets Katekismus 
med dens Hovedsætning: Du skal re- 
spektere, hvad der ikke er dit, hvad 
der tilhører andre, sætter Stimer: 
Hvis I vil eje vor Respekt, maa I købe 
den for den Pris, der passer os. I kan 
beholde Eders Ejendom, naar I vil op- 
veje Besiddelsen. Hvordan opvejer I, 
at vi fortærer Kartofler og roligt ser 
paa, at I gør Jer til Gode med Østers ? 
Naar I vil betale os lige saa meget for 
Jeres Østers, som vi betaler Jer for 
vore Kartofler, saa kan I spise saa 
mange Østers, I vil. 

Den sociale Kritik, der som Stimers 
har Anarkismen som Endemaal og 
overfor Statens Forbrydelser og Kul- 
turspektakei henviser til, at Kulturens 
Historie altid har hvilet paa de En- 
kelte og den frie Sammenslutning og 
at Staten er en Omvej, der blot binder 
Initiativet og Fremskridtet, har siden 
ham gennemløbet en stor Udvikling 
og skabt et ganske anderledes Grund- 
lag for den anarkistiske Forening, end 
det var muligt for Stimer. Krapot- 
kins radikale Kommunisme og de al- 
lerede eksisterende store Konsum- 
foreninger, navnlig i Tyskland og 
Schweiz, er her det naturlige Mate- 
riale. Men Stimer var den første, der 
med Vægt for den sociale Psykologi 
har været i Stand til at hævde, at vi 
nu een Gang ikke lever for at realisere 
Ideer, men for at leve. Hvert Jeg er 
sin egen Idé. 

Max Stimers historiske Stilling er 
knyttet til hans Kritik af Begrebet 
og Begrebsdyrkelsen. Menneskene 
har paa deres Udviklingsgang for 
mere bekvemt at kunne springe over 
den enkelte, skabt Begreberne, der 
kunde samle Alle og sluge Forskellig- 
hederne. Saaledes har de skabt Hjer- 
tet, den tomme Hjertelighed for det 
fulde, levende Hjerte, Aanden for min 



og din Aand, Friheden, som er en ro- 
mantisk Jamren, en Længsel, for 
Egoistens Magt til at handle, som han 
vil, og som er den eneste Virkelighed, 
der netop skaffer saa megen Ufrihed 
af Vejen, som spærrer os den Vej, vi 
vil gaa. Som Henrik Ibsen har han 
ingen Interesse for den Revolution, 
der blot omsætter Magtmidlerne, han 
vil have Menneskets Sind revolutione- 
ret saa dybt, at det lærer at stole paa 
sig selv, forstaa sin Egoisme og gaa 
ud fra som en Kendsgerning, at Sam- 
spillet af 10 Mennesker ogsaa forlan- 
ger hele Mosaiken af disse 10 Sind. 

Ingen Idé, intet System, ingen hel- 
lig Sag er saa stor, at den ikke kan 
overbydes og modificeres af de per- 
sonlige Interesser. Det er et Bedrag 
at nægte Egoismen. 

III. 

Naturligvis er Stimers Form be- 
stemt af hans Tid. 

Han betragtede sig selv først og 
fremmest som en Modstander af He- 
gel og den hegelske Skole. Hans An- 
greb paa Begrebet som den store Be- 
sættelse og det store Opspind, er na- 
turligvis fremkaldt af det hele hegel- 
ske Aandebyggeri. 

Men Stimers egen Stil er alligevel 
bleven til paa Hegels Tid. Man har 
sammenlignet ham med Nietzsche. 
De har i deres Aandsform ingen Lig- 
hed, selv om deres Tanker har det og 
deres psykologiske Udgangspunkt. 
Deres Personligheder er af ganske for- 
skellig Art og blandes kun sammen 
for et borgerligt Synspunkt, fordi de 
begge ligger saa langt udenfor Borge- 
rens Samfund. Det kan undertiden 
være frugtbart at studere deres For- 
skel. 

Stimers Stil er i Virkeligheden den 
hegeiske Skoles sidste Dityrambe. 
Hans Bog er en Tankebygning, der 
følger sine egne Love, en fint bereg- 
net Arkitektur, en Verden der er ble- 
ven til i Tanken og som sammenhol- 
des af Tanker mere end af Erfaringer. 

Den er et Kunstværk netop af den Art, 
som Tænkeren ved Midten af det nit- 
tende Aarhundrede skabte sig for at 
runde sin Tilværelse af, indtil den 
blev en Kugle, hvori Verdensrummet 
spejlede sig. Dens Tone er Tankens 
Patos, aldrig Stemningens. 

Man kan sige, at denne Form fri- 
stede Stirner ud i Paradokset. For 
alle Fugle gives der, som bekendt, 
Lokkemad og hvert enkelt Menneske 
ledes og forledes paa sin Vis. Men 
det er Stimers Fortjeneste, at han af- 
sluttede denne Tankeform, der logisk 
bygger paa den enkelte, med saa og- 
saa at gøre Alvor heraf og føre Tan- 
ken tilbage til dens Kilde. Og det er 
hans Værdi, at han fyldte denne sun- 
de og konsekvente Egoisme med hele 
sin modige og sandhedskærlige Per- 
sonlighed. 

Bag hans haarde, sarkastiske Form, 
der er sluttet som en Bygning, gløder 
hans bevægede Sind, der er saa fuldt 
af Kærlighed, at det er ham en ulide- 
lig Smerte al være Tilskuer ved Sam- 
fundets Prokrustesseng, hvorpaa de 
bedste forbløder. Det er ofte vanskeligt 
at sige, hvad der først har ført en 
Skribent til hans Arbejde. Hos Stir- 
ner kan man finde Udgangspunktet 
for hans Lære om Egoismen i hans 
Opfattelse af Kærligheden. Her har 
hans Trang til Sandhed sin frieste og 
smukkeste Form : jeg elsker dig, fordi 
Kærligheden gør mig lykkelig, lige- 
som ingen udtaler, hvad han tænker, 
for Sandhedens Skyld, men fordi det 
er hans Glæde at sige det. For Stir- 
ner er enhver Kærlighed, til hvilken 
der klæber blot den mindste Plet af 
Forpligteise, Besathed, romantisk 
eller religiøs, saa langt denne Plet 
rækker. Intet er ham dybere imod 
end den Barmhjertiges Kærlighed, 
som man kun kan tigge sig til. 

Ola Hansson har i en udmærket Af- 
handling om Stirner og Nietzsche 
paavist, hvorledes det fælles i deres 
Omvurdering af de menneskelige Be- 
væggrunde ikke blot resulterer i en 



ny Rangforordning af de menneske- 
lige Karakteregenskaber, men inde- 
slutter en ny, saavel individuel som 
social Etik. Deres Tankeliv skyder op 
fra den samme Opfattelse og Værd- 
sættelse af Menneskets Natur. De ser 
begge Grunddriften i Magtfølelsen, 
Kærligheden til Magt, Viljen til Magt. 
Max Stirner har for sit Vedkommende 
stillet sin Sag paa ingenting, d. v. s. 
paa sit Jeg, eller med andre Ord paa 
den særegne Individualitet, der har 
frigjort sig for alle de falske Hellig- 
domme, ikke mindst „Menneskers 
kategoriske Imperativ, efter at det 
hinsidige var blevet trukket ned fra 
Himlen og indkapslet i den nye Gud: 
Menneskeheden, og herunder har 
Stirner loddet saa dybt, at han ogsaa 
naaede at indordne de saakaldte al- 
truistiske Følelser hos Mennesket un- 
der de oprindelige Førstehaandsaffek- 
ter. Omsat i moderne Form vil det 
sige, at de virksomme altruistiske Be- 
hov gør sig gældende med samme na- 
turbetingede Magt som det fysiske Be- 
hov, at naa ud over Jeg'et gennem 
Barnet, der alene føjer Mennesket ind 
i Kredsløbet. Det skønne ved Kærlig- 
heden til andre er netop, at det er 
Egoisme, en Magtfølelse. 

Stirner, som i sin Spekulation 
spændte over et verdenshistorisk Per- 
spektiv, der fra alle Aandens Spejlbil- 
leder af Mennesket søger bagom og 
ind til Virkeligheden, den enkelte, der 
er den virkelige Indehaver af Tinge- 
nes Verden som af Aandens Verden, 
med andre Ord af sig selv, er saaledes 
først og fremmest ejendommelig ved 
sin tillidsfulde Fordring tir Menne- 
sket: herfrem med Dig! Du skal 
ikke slikke Hovedet bag Idealets 
Busk, — Du behøver det heller ikke. 
Udviklingens Fremdrift er den samme 
som Tankens, den har i Aarhundre- 
dernes Løb stedse nærmet sig skarpe- 
re og skarpere til Personligheden. 
Idealerne var blot de døde Punkter, 
hvor Tanken og Hjertet trængte til 
Ro, Søndagene ! De fikserede Idealer 

betyder blot, at en Forestillingskreds, 
et menneskeligt Indhold er blevet 
gennemarbejdet, udtømt; et Gærde- er 
faldet, en Smerte overvunden. En af 
Murene, der skilte mellem Menneske- 
ne og standsede den enkeltes frie 
Gang imellem sine Medmennesker. 

Naar man trænger ned bag Stimers 
Filosofi, finder man en Mand, der un- 
der en tilsyneladende vanskelig Tilvæ- 
relse bærer sit Sind og sit Jeg i en 
stolt og overlegen Fortrøstning til den 
menneskelige Udvikling. Han ser al- 
drig tilbage for at længes, men for at 
forstaa, at Idealets eller Ideens For- 
fald er det samme som Menneskets 



Rejsning til sin egen oprette Gang. 
Hans Perspektiv ender langt ude i en 
Fremtid, der unægtelig ikke er virke- 
liggjort, men den springer intet Øje- 
blik bort fra Virkeligheden, Linien 
har altid gaaet imod det Jeg, der staar 
til Ansvar for sig selv og forstaar at 
regne med, at han er Herre over sine 
Handlinger. 

Max Stimer har gjort Grunden 
usikker under Idealisten, men han 
har stillet Mennesket overfor sig selv, 
saaledes som Virkeligheden gør det. 

Han har haft en dyb Erfaring at 
bygge paa. 

Hr. Baron Palle Rosenkrantz ! 

De nævner mit Navn et Par Gange 
i Deres Artikkel i forrige Hefte. Det 
kunde se ud som en Invitation, — jeg 
skal efterkomme den. 

De maa dog ikke vente megen „Vel- 
talenhed" af mig. De har selv anvendt 
fire Spalter fulde af Veltalenhed paa 
at godtgøre, at denne Egenskab er ulø- 
selig knytteit til Henry George Bevæ- 
gelsen. Men desværre har De ikke Ret. 
Man kan meget godt være Tilhænger 
af Tanken om en Grundværdiskat uden 
derfor at besidde denne værdifulde 
Gave, og en Sammenligning mellem 
Deres Artikkel og nærværende Opsats 
vil sikkert godtgøre, at der kan findes, 
mere Veltalenhed udenfor Henry Ge- 
orge Foreningen end* indenfor den. 

Men De faar altsaa tage til Takke. 

Jeg faar af deres Artikkel Indtryk 
af, at vi mødes med nogenlunde de 
samme Forudsætninger. De har lige- 
som jeg lasst Henry Georges Skrifter 
og med Opmærksomhed og Interesse 
fulgt Diskussionen om dem; i almin- 
delige politiske Spørgsmaal staar vi 
paa samme Side, — det skulde altsaa 
ikke synes saa helt utænkeligt, at vi 



ogsaa kunde komme til en Forstaaelse 
i dfette. 

Men Deres Studium af Henry Ge- 
orge har altsaa ført Dem til det Resul- 
tat, at hans Beskatningstheori er 
uigennemførlig: En Grundvær- 
dibeskatning lader sig overhovedet 
ikke udføre i Danmark, thi man kan 
ikke gennem en Beskatning faa fat paa 
den Værdi, som hele Henry Georges 
System drejer sig om, paa Jordrenten, 
det samfundsskabte Element i Jordens 
Værdi, Samfundets „Gave" til de en- 
kelte Jordbesiddere. 

Der er efter Deres Fremstilling ikke 
en, men flere Grunde, som forhindrer 
Samfundet i at faa fat paa denne af 
Samfundet selv skabte Værdi, som De 
jo dog indrømmer er tilstede. De son- 
drer derfor mellem tre Grupper af Til- 
fælde : 

1. Jord, der bruges til Avlsbrug. 

2. Jord, der bruges til Bebyggelse. 

3. Jord, der bruges til industrielle An- 
læg. 

De to sidstnævnte Tilfælde falder 
dog i Deres Fremstilling sluttelig 
sammen, saa der i Virkeligheden kun 
bliver to Grunde, som skal kunne 

umuliggøre denne Beskatning. Men 
allerede dette er jo ogsaa tilstrække- 
ligt. 

1. Paa den dyrkede Jord, siger De, 
kan Samfundet ikke kræve, at Ejeren 
skal indbetale „Samfundsgaven" 'til 
Stat eller Kommune; thi „Ejeren har 
selv betalt denne Gave til Samfundet 
ved Købet eller Overtagelsen af Jor- 
den, enten kontant eller gennem aar- 
lige Prioritetsrenter". Hvis vi altsaa 
nu forlanger, at Manden paany skal 
aflevere denne Samfundsgave i Form 
af en aarlig Skat, kommer han til at 
betale den to Gange. 

Meget vel. Men hvis jeg nu svarer 
hertil, at <saa kan jo Samfundet erstatte 
Manden de Penge, han i sin Tid har 
betalt for Betten til at oppebære Jord- 
renten, saa kan jeg vel gaa ud fra, at 
Deres Indvending paa dette Punkt 
falder bort. Hvis De nemlig alligevel 
fastholder Indvendingen og siger, at 
det nytter ikke noget, om ogsaa Man- 
den faar sine Penge tilbage, saa kan 
i hvert Fald jeg ikke forbinde nogen 
Mening med Deres Standpunkt, og 
saa frygter jeg for, at Diskussionen 
vil forvilde sig ud i den „Veltalen- 
hed", som De selv afskyer saa stærkt. 

Jeg tør vel altsaa gaa ud fra, at De 
lader denne Indvending falde, saa snart 
der bliver Tale om at give Manden 
hans Penge tilbage. Og i saa Fald er 
Deres Standpunkt mig vel bekendt; vi 
staar da overfor det saa ofte drøftede 
Spørgismaal om Erstatning til Jord- 
ejerne. 

Om dette Erstatningsspørgsmaal kan 
vi sikkert forhandle i al Bo og Saglig- 
hed. Vi kan undersøge, hvor megen 
Erstatning Jordejeren allerede har 
fa aet derved, at hans tidligere Skatter 
er falden bort. (Thi det glemmer De 
vel ikke ved Deres Overvejelser, at 
Henry George Bevægelsen ikke alene 
har til Maal at indføre en ny Skat, 
men fuldt saa vel at afskaffe de 
gamle, som Jordejeren vidste, at han 
gik ind til, dengang han købte Ejen- 
dommen!). Hvis Beformen viser sig 



at faa de heldige sociale Virkninger, 
som for Henry George var det aller- 
vigtigste ved Sagen, kan vi dernæst 
overveje, hvor megen „Erstatning" 
Jordejeren yderligere faar ved, at dis- 
se forbedrede Forhold ogsaa kommer 
ham og hans Børn til Gode. Endelig 
naar vi maaske ogsaa dertil, at vi skal 
undersøge, om der yderligere maatte 
tilkomme Manden nogen Erstatning i 
kontante Penge for den forøgede Skat- 
tebyrde, der bliver paalagt ham. Men 
inden vi udbetaler ham Pengene, bør 
han dog godtøøre, eller i det mindste 
paostaa, at han faar en saadan for- 
øget Skattebyrde, og det vil rimeligvis 
betyde, at vi straks er færdige med 
langt den største Del af vore Jordbe- 
siddere. Thi der kan næppe være no- 
gen Tvivl om, at alle de smaa iblandt 
dem — og de er som bekendt de fleste 
— , alle Husmænd og et godt Stykke 
op i Gaardmændenee Bækker, slet ikke 
vil faa nogen forøget Skattebyrde, men 
tværtimod en Skattelettelse ved Be- 
formen. Tilbage bliver saa de store 
Jordegodsejere og Ejerne af de dyreste 
Købstadgrunde. Spørgsmaalet om Er- 
statning til dem vil blive et Spørgs- 
maal om, hvorvidt de smaa Jordbesid- 
dere, der tjener ved Beformen, skal 
rykke ud med Penge til de store, der 
taber ved den. Dette er ikke noget 
Principspørgsmaal, der nødvendig skal 
være afgjort paa Forhaand, men et 
Spørgsmaal om den hensigtsmæssigste 
Politik, hvilket vi roligt kan overlade 
Folketing og Landsting til den Tid 
at enee om, ligesom de er Venner til. 

Foreløbig er der jo et Stykke Vej 
dertil endnu. Vort første beskedne 
Krav er gaaet ud paa at faa en saa- 
dan Vurdering af Landets faste Ejen- 
domme, at Grundværdien fremtræder 
særskilt. Det næste vil være at faa Ej- 
endomsskylden forandret til en Grund- 
værd ibeskatning (hvad jeg for Besten 
troede at De, som en Tilhænger af 
Odenseprogrammet, var enig med os 
i). Til disse to Foranstaltninger vil der 
ikke kræves nogen Erstatning, og jeg 

kunde uden Vanskelighed skitsere 
Dem Vejen endda et godt Stykke læn- 
gere ud i Fremtiden, uden at vi vilde 
mærke noget til dette Erstatnings- 
spørgsmaal. 

2. Deres næste Eksempel omhand- 
ler den Mand, der ejer den dyre Grund 
paa Kongens Nytorv, og her møder vi 
efter Deres Fremstilling en Vanskelig- 
hed af en helt anden Art. De indrøm- 
mer, at Samfundet gennem den Belig- 
genhedsværdi, som det har skabt for 
hans Hus, har givet ham en „Gave", 
og at Samfundet altsaa kan udstrække 
sin Haand for at tage den Del af Vær- 
dien, som tilkommer det. 

„Javist, og det offentlige kan faa 
det hos ham, men han tager det gan- 
ske simpelt igen fra det Samfund, der 
skænker ham Værdien". 

„Skatten kan af væltes." 

Selvfølgelig kan Husejeren vælte 
Skatten over paa sine Lejere, hvis den 
da ikke allerede er der i Forvejen; og 
selvfølgelig er det ogsaa Meningen, at 
den, der bor paa den dyre Grund og 
nyder dens Fordele, skal betale Skat- 
ten af Grundens Værdi. Den Lejer, der 
flytter ind i den dyre Ejendom paa 
Kongens Nytorv, faar under en gen- 
nemført Grundværdibeskatning to for- 
skellige Beløb at udrede: Lejen af 
Bygningen, som tilfalder Husejeren, 
og Lejen af Grunden, som ligeledes 
afleveres til Husejeren, men kun for af 
denne at befordres videre til de offent- 
lige Kasser. Men allerede nu betaler jo 
Lejeren for begge Dele, til Hvid og 
Skilling maa han betale for deji gun- 
stige Beliggenhed lige saa vel som for 
de elegant indrettede Lokaler. Hans 
Lejeafgift paavirkes ikke af, hvad 
Husværten gør med Pengene, om han 
lader dem gaa videre til Stat og Kom- 
mune, eller han afleverer dem til sine 
egne Prioritetshavere. 

Det maa da være noget andet, De 
mener med Deres Paasband, at „Skat- 
ten kan afvæltes". 

Som denne Sætning staar der i Deres 
Ai-tikkel, med spærret Skrift, maa den 



antages at skulle bibringe Læseren den 
Forestilling, at Huslejen vil stige med 
den nye Skats Beløb. Foruden den 
Husleje, vi allerede nu betaler, skal 
vi Lejere under en Grundværdibeskat- 
ning komme til yderligere at betale 
denne Skat ogsaa. 

Saaledes vil Deres Paastand utvivl- 
somt blive f orstaaet, hvad end De selv 
kan have ment med den. Jeg beder 
Dem derfor undskylde, at jeg opholder 
mig et Øjeblik ved den. 

Lad os antage, at Ejendommen paa 
Kongens Nytorv er 100,000 Kr. værd, 
50,000 for Bygningen, 50,000 for 
Grunden. Lad os fremdeles antage, at 
Grundværdiskatten er 4 pCt. Der skal 
altsaa af Ejendommen svares 2000 Kr. 
uårlig. 

Ejeren vil ikke selv betale disse 
2000 Kr., og han fordeler dem derfor 
paa sine Lejere. Vi antager fremdeles, 
at Lejerne taalmodigt finder sig heri 
og betaler. Hvad bliver saa Eesul- 
tatet? 

Ved den næste Skatteansættelse vi- 
ser det sig, at Ejendommen nu kaster 
2000 Kr. mere af sig, end forrige 
Gang, og altsaa nu er 50,000 Kr. mere 
værd. Det er ikke Bygninger eller an- 
dre Forbedringer, som denne Værdi- 
stigning skyldes; thi alt det staar 
fremdeles ved det gamle. Altsaa maa 
det være Grunden. Grunden er nu 
100,000 Kr. værd, Skatten forhøjes til 
4000 Kr., og Staten inkasserer med 
Fornøjelse de 2000 Kr. aarlig, som den 
energiske Husejer har forskaffet den. 

Hvis Ejeren er meget tungnem el- 
ler ualmindelig halsstarrig, kan det jo 
tænkes, at han endnu ikke vil give 
tabt, men er fast besluttet paa enten at 
faa Skatten væltet over paa sine Lej- 
ere eller omkomme under Forsøget. 
Hvad Resultatet bliver, behøver vi 
næppe at tvistes om. 

I Virkeligheden vil selvfølgelig et 
saadant Forsøg paa Skatteovervælt- 
ning slet ikke blive gjort, — eller den 
første Opsigelse, som Værten modtager 

fra sine Lejere, vil hurtig bringe ham 
til Fornuft. 

Der er noget besynderligt i for mig 
at skulle udvikle disse elementøre 
Ting for Dem ; thi De kender utvivl- 
somt alt dette ligesaa godt som jeg. 
De har da ogsaa i Deres Artikkel holdt 
Dem en Bagdør aaben, idet De ind- 
rømmer, at hvor Husejeren allerede 
nu f aar den højeste Leje, han kan 
faa, der kan Skatten ikke lægges 
over paa Lejerne. Deres Sætning: 
Skatten kan af væltes, kommer 
altsaa kun til at gælde i de Tilfælde, 
hvor en Husejer af en eller anden ube~ 
gribelig Grund lader sine Lejere sidde 
for en mindre Husleje, end han allere- 
de nu kunde faa dem til at betale. Men 
oprigtig talt, — skal vi ikke lade disse 
uegennyttige Husejere ude af Betragt- 
ning? 

3. Saa er der endelig Deres sidste 
Eksempel: Fabrikanten, der under en 
Grundværdibeskatning søger at fri sig 
fra at betale ved at vælte Skatten over 
paa andre, i dette Tilfælde paa Køber- 
ne af hans Fabriks Produkter. Han 
ligner jo temmelig meget Grundejeren 
paa Kongens Nytorv, og det vil for- 
modentlig gaa ham paa samme Maa- 
de: han vil kun opnaa enten at jage 



sine Kunder bort eller at pumpe Penge 
af dem til Fordel for Statskassen. Det 
sidste vil kunne gøres, hvis vedkom- 
mende Fabrikant ingen Konkurrenter 
har eller kan faa, og hans Produkter 
ej heller kan undværes, — med andre 
Ord, hvis han sidder inde med et na- 
turligt Monopol. En saadan eneraa- 
dende Fabrikant vilde utvivlsomt kun- 
ne afstedkomme en Del Forstyrrelser 
i Næringslivet ved efter Behag at kun- 
ne fastsætte Prisen paa en Nødvendig- 
hedsart ikkel. Men Henry George hår 
jo ogsaa, som De ved, selv taget stærkt 
til Orde for, at saadanne naturlige 
Monopoler bør være Statseje. 

Jeg har nu, uden nogen Veltalen- 
hed eller „uforklarede videnskabelige 
Argumenter", paa dansk, som De 
forlanger det, søgt at besvare Deres 
Indvendinger. Jeg haaber at have 
undgaæt de Injurier og Personlighe- 
der, som De — af Grunde, der er mig 
ubekendte — saa kraftigt beder Dem 
fritaget for. Nogen Sigtelse for Lyst- 
mord antager jeg i hvert Fald ikke, 
De vil finde i disse Linier. 
Marts 1907. 

Ærbødigst 
Villads Christensen. 



Hørup —Jessen. 

En Paralel! 

Af Ingvald Kieler. 



Det staar de færreste klart, at Hørup 
og Jessen var beslægtede Naturer, der- 
til stod de hinanden f6r fjærnt i Stand- 
punkter og Synsmaader, men ikke de- 
sto mindre er Forholdet det, at disse 
to Politikere var gjort af samme sjæld- 
ne Stof og lignede hinanden mere end 
nogen af de andre fremragende Sam- 
tidige. Var Jessen født i Kongeriget, 
var han mulig blevet en Hørup; var 
Hørup født i Sønderjylland, var han 
maaske blevet en Jessen. Men nu var 



det omvendte Tilfældet: Jessen til 
Gavns født i Sønderjylland uden In- 
teresse for kongerisk Partipolitik og 
sociale Brydninger, men med aabent 
Sind for alt det, der vedrørte det na- 
tionale Folkehele; Hørup født inden- 
for de Grændser, 64 satte Kongeriget, 
lidenskabelig optaget af sit Lands In- 
denrigspolitik, fanatisk hævdende, at 
det ikke havde og heller ikke burde 
have nogen Udenrigspolitik, uden Spor 
af national Interesse for det Stykke 

Danmark, der ved Wienerfreden var 
blevet politisk Udland for os. Deraf 
de forskellige Standpunkter og Syns- 
maader, men optagne i Sind af lig- 
nende Beskaffenhed, forfægtede af Ka- 
rakterer af samme Slags. 

Det slaar straks, at Hørups og Jes- 
sens Personer var af mere udpræget 
Art end vanlig her til Lande. Det 
var Folk med skarpe Kanter og far- 
lige Hjørner, de var ikke saadan at 
omgaas — det mærkedes snart. Deres 
Udtalelser virkede som Eddike og Pe- 
ber paa Tunger, hvis nationale Smag 
gik i Retning af lindt Smør og søde 
Sager. Der var noget ramsaltet ved 
begges politiske Virksomhed, der gjor- 
de dem til saa betydningsfulde Ele- 
menter i et Folk, hvis Politik har en 
Svaghed for det flove og udvidskede. 
Hørup og Jessen talte aldrig til Hj ær- 
tet, altid til Karakteren, de mente vel, , 
at „Hj ærtefolket" havde nok af det 
første, for lidt af det sidste. Hørups 
Mænd som Jessens Mænd var de ranke 
Rygge, de trodsige Viljer i Folket. De 
gav vort vege Folk Rygrad baade i 
dets Politik indadtil og udadtil. Vi 
kan ikke tænke os disse to Førsterangs- 
kræfters Virken foruden, den danner 
den faste Knokkelbygning i vor poli- 
tiske Historie efter 64, hvorover saa 
det bløde, frugtbare danske Naturel 
lagde levende Kød og Blod og i politisk 
Henseende ved frugtbar Forhandlings- 
politik skabte den nødvendige modus- 
vivendi udad som indad. Hørup og 
Jessen var begge to Kampens Mænd. 
Overenskomster var for dem kun raad- 
ne Forlig — de havde ikke Ord srtærke 
nok mod dem. Men saa forskellige var 
deres Udgangspunkter i Politiken, at 
Hørup ansaa nationalt Forlig som det 
eneste saliggørende, og Jessen det so-, 
cialpolitiske Forlig som absolut pris- 
værdigt. De anbefalede da ivrigt hi- 
nanden at slutte Fred — men selvføl- 
geligt fortsatte de ubekymret hver sin 
Kamp. 

Jessens Stilling indenfor sønderjysk 
Politik ligner ogsaa i meget Hørups 



indenfor kongerisk Politik. De var 
begge mere frygtede end egentlig el- 
skede af det store Flertal i deres Part* ; 
de var personligt utilnærmelige, poli- 
tisk umedgørlige; de indgød Re- 
spekt og Agtelse, men ikke Tillid af 
fortroligere Art. Den Livgarde, der 
fulgte dem gennem tykt og tyndt, var 
kun Hnge i Tal, men stærk ved urok- 
keligt Mod og stadig Kampberedthed. 
Jessen som Hørup var det om at gøre 
at sætte Skel, det var ikke samlende, 
men skillende Politikere, ikke udvi- 
skende, men uddybende. Derimod var 
de rigtignok ikke enige om, hvor Skel- 
let skulde sættes. Der blev udkæmpet 
mangen Dyst mellem dem om den Ting 
— em'ge var de kun om at røre dybt 
op i vort Folk. Mandigere og mere 
dybtgaaende Politik er der aldrig ført 
her til Lands end af Jessen og Hørup. 
Heller ikke lidenskabeligere Politik. 
Sag og Person forstod de ikke at skille 
ad — thi hos dem selv var Sag og Per- 
son eet. De var begge haarde, bedske 
og ubarmhjertige overfor Modstandere, 
de gav aldrig Pardon — men de for- 
langte det heller aldrig for dem selv. 
De stillede sig villig i Brechen. Mere 
hadede Politikere end Jessen og Hørup 
fandtes ikke — til Gengæld var de og- 
saa selv bravt hadende. For dem var 
deres Politik rammeste Alvor. De kun* 
de ikke selv tage let paa den — derfor 
heller ikke paa Modstandere af den. 
Som de blev forfulgte, forfulgte de an- 
dre. Men lavsindet Hævn laa dem 
fjærnt. De var begge højsindede Rid- 
dere uden Frygt og Dadel, blot nid- 
kære i deres Kald. 

Jessen og Hørup var begge Skole- 
lærersønner fra Landet. Tidlig poli- 
tisk vakte — allerede som unge Mænd 
i fuld politisk Virksomhed. Skøndt de 
begge døde forholdsvis tidlig, blev der 
dem saaledes dog en ret anseelig Virke- 
tid beskaaret. Og de brugte Tiden 
saa vel, at der. ikke er nogen Fare for 
at de skal gaa det danske Folk af 
Glemme. De ydre Rammer for deres 
politiske Gerning er væsentligst de 



— 16 



Digitized by 



Google 



Hørup — Jessen 



samme. De kommer efter Studieaarene 
til et Blad T ind i Politik, bliver snart 
selv Redaktører. Journalistikken blir 
deres Hovedgerning. Den faglige Po- 
litik paa Rigsdagen og paa Møder træ- 
der ind i anden Række. Det er ikke 
Rigsdagsmændene Hørup og Jessøn, 
•der mindes — trods deres fremragende 
Ydelser paa dette Omraade, det er Re- 
daktørerne, vor Presses Hovedredak- 
tører, Jessen og Hørup, vi vil huske. At 
Pressen maaeke særlig her til Lands er 
en Stormagt — skyldes ikke mindst dis- 
se to Stormænd, store i Pressen, store 
ved Pressen. De kæmpede med Mund og 
Pen for deres Sag — - navnlig med Pen. 
I dansk Politik var de vore to største 
Penneførere. Begges Artikler er sam- 
let i Udvalg, og de har begge fortjent 
det. Deres Døgnjurnalistik var saa per- 
-sonlighedspræget, saa indholdsrig, at 
den nu mange Aar efter med Lethed 
vil gøre den meste saakaldte højere 
Skønlitteratur til Skamme, ba'ade hvad 
Form og Indhold angå ar. Som Redak- 
tører øvede de begge Stordaad ; fra bar 
Bund arbejdede de deres Blade optil 
sit blive ledende i Norden, hver paa bit 
Omraade. Det er et artigt Stykke 
dansk Historie, der er betegnet med 
Navnene „Flensborg Avis" og „Poli- 
tiken", de betegner ogsaa som Yder- 
punkter den store Forskel, den bety- 
delige Spændvidde i dansk Nutidskul- 
tur. Som Skribenter betyder de end 
mere end som Redaktører. Bedre og 
oprindeligere Dansk end det, Jessen 
•og Hørup skrev, har vi ikke. Disse to 
Mænd var for skarpe Sagsmodstandere 
til at kunne vurdere synderlig andet 
hos hinanden end den store Skade, som 
de mente Modpartens politiske Virken 
voldte — hvilken Skade de til Gen- 
gæld ikke satte lavt. Men de sænkede 
villigt Kaardén for hinandens Overbe- 
visningsrenhed og store formelle Ev- 
ner. 

Man vil maaske spørge, om denne 
Paralleliseren af Jessen og Hørup har 
nogen Interesse udover den literært 
psykologiske og politisk-historiske. 



Og hertil maa da svares, at denne 
Jævnførelse virkelig har videre Inter- 
esse. Der er mere af politisk Fremtids- 
værdi i disse to Fortidspolitikere end 
i nogen levende Nutidspolitiker. Der 
er intet saa aktuelt for den politisk- 
interesserede unge Slægt som dette, 
om det skal lykkes at faa udvisket alle 
klare, skarpe Standpunkter i dansk 
Politik, eller om Hørups og Jessens 
mandige Lidenskab stadig vil kunne 
trække Udviklings- og Delingelinierne 
klart og anskueligt op for vort Folk. 
Det er Fattigmandskost, der for Tiden 
dækkes op med paa dansk Politiks 
Bord. Det var kongelige Retter, som 
Hørups og Jessens Politik bød paa. 
Skueretter vil nogle haanlig kalde 
dem. Men mange vil vidne, at var det 
end ikke Vælling og Griseeylte, saa 
var det dog mere nærende Politik end 
saa meget andet folkeligt, plebejisk 
Fyldemad. Men der skulde en god og 
kraftig Konstitution til at fordøje den 
Hørupske og Jessenske Politik, der 
forøvrigt netop gik ud paa at styrke 
den grundlæggende Kraft, selve det 
konstitutionelle i Folkets Men der var 
naturligvis fuldt op med Mennesker, 
hvis Konstitution var for svag til at 
taale en udpræget Kamppolitik; de 
spyttede røde Grise og gav Hø- 
rups og* Jessens Ord fra sig — 
med en brækkende Gebærde. Hørup 
dannede Menighed ; „Flensborg Avis'" 
gjorde det samme. Disse to politiske 
Menigheder er vel dem, der stod 
skarpest overfor hinanden her i Lan- 
det — det meste andet flyder ud i een, 
ubestemt folkekirkelig, demokratisk- 
klumpet Grød. De ydre som indre Vil- 
kaar er imidlertid ikke mer disse ud- 
prægede * Menighedsd'annelser gunsti- 
ge. Der svøber sig en tæt, klam og gu- 
sten Taage om alt det, der paa udfor- 
drende Vis rager op og vil være noget 
for sig selv. Den Støtte, som det Sær- 
prægede her til Lands kan yde sig 
selv ved gensidig Forstaaelse af hin- 
andens vidt forskellige Standpunkter, 
den bør ikke mangle nu, da Betingel- 

8erne for at anlægge det nødvendige 
historiske Perspektiv er til Stede, og 
Tidsforholdene næsten nødvendiggør 
et fast Samhold mod vore Dages i en- 
hver Retning saa ihærdige Nivelle- 
ringsarbejde. En saadan Forstaaelse 
vil ikke udelukke en Bekæmpelse af 
hinandens Standpukter. Modsætnin- 
gen kan være saa dyb og uoverstigelig, 
at der ikke bliver Spørgsmaal, om der 
er Raad til at bekæmpe hinanden, men 
der maa kæmpes om ikke disse Ret- 
ninger skal tilsætte deres bedste og 
inderste Værdi og falde netop for den 
aandelige Halvhed og politiske Lur- 
vethed, til hvis Bekæmpelse de even- 
tuelt skulde slutte sig sammen. Det 
hører netop til allé særprægede Ret- 
ningers Særkende, at de ikke kan slaa 
af. De er Saltet i vor Politik. De sal- 
ter den hver fra sin Side og naar 
maaske netop saadan den største og 
mest omfajttende Virkning. Det vil dog 
for begge Parter have sin ganske over- 
ordentlige Betydning, at de kommer 
til at forstaa hinanden, og faar Be- 
vidsthed ikke alene om det, der skil- 
ler — men ogsaa om det, der forener 
En saadan Forstaaelse var det disse 
Linjers Hensigt at forberede. Den vil 
kun kunne virke udviklende paa alle 
Parter, vide deres Horisont ud, gøre 
Rummeligheden i vort offeritlige Liv 
større — uden derfor at tilsætte noget 
af Retningernes udprægede Selvstæn- 
dighed og særlige Ejendommelighed. 
Hvad der er ganske specielt tids- 
præget i Hørups og Jessens Gerning 
tilhører selvfølgelig allerede nu Histo- 
rien. Begge var født under Lovbrud- 
dets Himmeltegn. Deres Liv blev en 
Kamp for Retten, mod Magtvilkaar- 
ligheden. Paragraf 5 s Udslettelse og 
Provisorierne var det, der særlig tids- 
prægede deres Gerning. Ingen af disse 
to Ting betyder praktisk set mere 
noget. De, der vil tage deres Gerning 
op, kan ikke mer slæbe rundt med 
disse historiske Rariteter — det blir 
for besværligt. De maa tage Kampen 
op paa fuldt tidsmæssig Basis. De maa 



have tilegnet sig Hørups senere saa 
overlegne Syn paa Betydningen af det 
Prokuratormæssige i Kampen for 
„Retten" ; thi det levende Livs Ret 
er mere end den døde Forms Ret. Det 
er jo aldrig Retten, men Magten, der 
skaber Ret. 

De, der har gaaet i Skole baade hos 
Hørup og Jesøen, vil have det Fortrin 
fremfor hver af de to afdøde Høvdin- 
ger, at de forstaar, at vi har baade en 
Udemcrigs- og Indenrigspolitik, baade 
en ydre og indre Selvhævdelse at sætte 
igennem i vort politiske Liv, og dette 
vil gøre denne dybere og indholds- 
rigere; Kampen vil kunne føres med 
større Omsyn og mindre Snæversyn, 
selve Udgangspunktet for den vil blive 
rigtigere, den uundgaaelige Kampmis- 
visning mindre, Resultatet bedre. 

Baade Jessen og Hørup hyldede I 
deres Politik den stolte Grundsætning, 
at Mennesket er alle Tings Maal. Po- 
litik var for dem ikke en kedelig 
Uundgaaelighed, et nødvendigt Onde 
— det var tværtimod netop for dem 
det ypperste Middel til de enkelte 
Menneskers, som Klassers og hele Fol- 
kets Opdragelse og Udvikling. De 
forfulgte derfor ikke i første Række 
et kort, praktisk Endemaal — nej de- 
res Politik havde Uendeligheden i sig ; 
de holdt ikke af at skyde Genveje — 
Besværet ved sut naa frem paa den 
rette Vis mente de aldrig kunde være 
forgæves. Politikkere af Jessens og 
Hørups Størrelse og Art vilde kunne 
gøre sig gældende i alle Lande, snarere 
bedre i andre Lande end i vort. Men 
hos et Folk af beslægtet Temperament 
kunde de tillige blive saare farlige, 
det hele kunde let udarte til gold 
Stejlhed og ufrugtbar Stridhed. Deres 
Politik var af saa ensidig Art, at den 
nok kunde trænge sin Komplement i 
en smidigere, mere nærtgaaende Poli- 
tik, sin Korrigering af Misvisningen 
ved et roligere, mere temperament- 
blottet Syn paa Sagerne. Jessens og 
Hørups Politik fik i allerhøjeste Grad 
sin Udfyldning og Retvisning af selve 

den Befolkning, de virkede iblandt. 
Man kan snarest beklage, at der af 
denne Grundfaktor blev rettet alt for 
meget paa den ubarmhjertige, jcern- 
haarde Kam/pholåning hos de to Fø- 
rere. Sikkert er det, at den strænge 
Politik herhjemme ikke har kunnet 
holde „den blide Politik" Stangen. 
Jessen og Hørup blev saa langt fra 
farlige for deres Folk, at det netop var 
ved dem, der undgik Ensidighedens 
Fare — selvfølgelig den modsaitte En- 
sidighed af Kamppolitikken, Føjelig- 
hedens og Eftergivenhedens Fare, der 
er som Svamp i dansk Politik udadtil 
og indadtil. 

To Ting har i den sidste Menneske- 
alder givet vort Folk politisk Hold- 
ning, nemlig Bondestandens haardnak- 
kede Eamp mod Provisorierne og Søn- 
derjydernes utrættede Eamp mod 
Overmagtens Voldsregimente. Uden 
disse to store Manifestationer af 
„Karakter", vilde de sidste 40 Aars 
danske politiske Historie frembyde 
Billedet af slap Sammenfaldenhed og 
sløj Ynkelighed. — Hørup staar for 
mange i ret ensom Majestøt; det 
kunde synes som han ikke havde nogen 
jævnbyrdig, i hvert Fald ikke rigtig 
tilsvarende Modstander. I den konser- 
vative Lejr var der fuldt op med Dyg- 
tigheder; men nogen særlig fremra- 
gende i det almene Aandsliv var der 
egentlig ikke. Højres Førere var gerne 
Faarpolitikkere, udmærkede Fagpoli- 
tikkere, men de forholdt sig kun til 
Politikken, ikke ogsaa til Aandslivet. 
I den store Kulturdebat, hvor de poli- 
tiske Partiers Maal og Stræben ind- 
stævnes for en højere Domstol og hvor 
der mest spørges om deres Skikkethed 
til at fremme Kulturudviklingen, i 
denne for hele den mest aandeligt ud- 
viklede Del af Befolkningen saa gan- 
ske afgørende Debat, hørtes ikke de 
konservative Argumenter, fremførte 
med et Genis Kraft, saadan som de ra- 
dikale Synsmaader gennem Horup. 
Hvormeget end en Mand som Estrup 
kunde være at beundre som Kafrakter, 



saa betød han dog kun lidet udover det 
specielt politiske. Og dog havde Hørup 
en fuldt jævnbyrdig Modstander, der 
kæmpede med væsentlig samme Vaa- 
ben som han. selv, og det var Jessen. 
Han stod ganske vist saa meget uden- 
for den direkte Kamp, at hans Indlæg 
havde vanskeligt ved at tiltrække sig 
den almindelige Opmærksomhed, men 
for en ikke saa helt lille Kreds af Dan- 
ske gav netop hans udenforstaaende 
Særstilling Ordene dobbelt Vægt. Og 
vel var Jessens Hovedgerning den at 
kæmpe for Danskhedens Bevarelse i 
Sønderjylland, men han forsømte in- 
genlunde at tage Del i alt det, der saa 
heftigt rørte op i Moderlandets Befolk- 
ning, de aandelige og politiske Bryd- 
ninger. I disse stod Jessen afgjort paa 
konservativ Side. Han vil med Rette 
kunne kaldes sin Tids største Konser- 
vative. Han var ved sin Personlighed 
ved sine Evner til at give denne Per- 
sonlighed lødigt Udtryk, den eneste 
paa konservativ Side, der i magtfuld 
Holden igen kan sidestilles med Hø- 
rups fremaddrivende Indflydelse fra 
radikal Side. Jævnlig krydsede Hørup 
og Jessen Klinger. Det blev „Flens- 
borg Avis", der sagde de mest skarpe 
og mest træffende Ord om den davæ- 
rende dekadentlitterære Integadeaand, 
naar det kaldte „Politiken" for „Or- 
ganet for det danske Folks Afman- 
ding". Yar dette end ikke den hele 
Sandhed, saa var det dog fra et natio- 
nalt og moralsk konservativt Stade set 
saa rigtigt og slaaende sandt, at det 
ogsaa bed gennem Modstanderens hær- 
dede Hud. Ved Lejlighed kaldte Hø- 
rup saa Jessen for en bidsk Porthund, 
der arrigt for enhver moderne Radi- 
kaler i Benene. Jessen afparerede dette 
med, at han ogsaa selv gerne opfat- 
tede sin Gerning som Porthundens — 
paa Vagt ved den danske Folkegrænse 
mod Tyskland. Der ligger i disse Sam- 
menstød værdifuldt Stof til Tidens 
Historie, som endnu venter paa sin 
Udredning. Men stod Jessen end af- 
gjort paa den konservative Side og 

Hørup skarpt paa den radikale, saa 
skal man dog ikke lægge for meget 
ind i denne Omstændighed, der mest 
skyldtes de vidt forskellige Udgangs- 
punkter, som Forholdene havde givet 
dem. I Virkeligheden vax Personlig- 
heder som Hørup og Jessen hinsides al 
Konservatisme og Radikalisme, begge 
lige meget eller lige lidt radikale eller 
konservative. — 

Naturligvis lader der sig anføtø flere 
Forskelligheder mellem Hørup og Jes- 
sen, end vi her har gjort. Disse vil dog 
formentlig være af ringere Betydning 
og mindre Interesse. Det afgørende var 
her at faa Ligheden frem — mod den 
almindelige Opfattelse. Jessens og Hø- 
rups politiske Liv ligner ikke mindst 
hinanden i Udgangen. De naaede 
begge tilsidst saa højt de kunde naa 
paa deres Bane. Den ene blev Mini- 



ster, den anden blev en hel Folkedels 
anerkendte Talsmand paa tyske Tin- 
ge. Begge naaede de at vinde Aner- 
kendelse hos Modstandere, ikke alene 
for deres Dygtighed, uplettede Karak- 
ter og fremragende Personlighed — 
men mærkelig nok ogsaa for deres Po- 
litik. Hørup ved at gaa med til Konge- 
tog, Kanonbevillinger o. s. v., Jessen 
ved at træde ind i den Forhandling, 
som en af ham bekæmpet Situation 
havde tilrettelagt for ham. Og begge 
havde dog tidligere udfordret Mod- 
standere i den Grad, at selve Fængslet 
blev dem til Del, en saare sjælden 
Skæbne for danske Politikkere. Nu er 
baade Hørup og Jessen døde. Det er 
en tung Arv at løfte, de efterlader 
deres Folk. De sigtede begge højt — 
det danske Folk bør for sin egen Skyld 
aldrig sætte deres Gerning lavt. — 

Goethe og Frihedsideen. 

Af Georg Brandes. 



Det falder En ikke ind at stille de 
gamle Tiders store Aander i Forhold 
til, hvad vi kalder Frihedsideen, hver- 
ken Homer eller Dante eller Shake- 
speare. De befrier kun ved at berige. 
Athens, Florents's og Englands store 
Mænd var lidenskabelige for deres 
Fædrebys eller Fædrelands Uafhæn- 
gighed og var heftige Patrioter, men 
ikke i vort Sprog Frihedsmænd. 

Renæssancens Vagabond-Genier som 
Francois Villon attraaede i et tøjles- 
løst Levned Frihed for sig selv, ikke 
for Menneskeheden. Paa Reforma- 
tionstiden var hverken Luther eller 
Calvin Frihedsmænd i moderne For- 
stand; det kan kun saadanne kriger- 
ske og tankeklare Skikkelser som Ul- 
rich v. Hutten kaldes. 



Det 17. Åarhundredes Digtning er 
i Frankrig som i Spanien monarkisk 
og konservativ. Selv M oliere er med 
alt sit Frisind nødtvungent en Hof- 
digter. 

Først fra det 18. Aarhundrede bli- 
ver, hvad vi kalder Frihedsideen, 
fremtrædende i Literaturen, ti Eng- 
land hos Deisterne, i Frankrig hos 
Vqltaire, Rousseau, Diderot, i Tysk- 
land hos Schiller. 

Fra den franske Revolutions Tid 
bliver Skellet mellem to Grupper af 
Aander tydeligere. Som Frihedskær- 
lighed længe var sammenblandet med 
national Uafhængighedsdrift, saaledee 
nu undertiden med demokratisk Hang 
eller med social Oppositionslyst. 

I det 19. Aarhundrede er der en 

Bække udprægede Frihedselskere 
blandt Digterne, de stærkt nationale 
som Bobert Bum« i Skotland, The- 
odor Korner i Tyskland, Alexander 
Pétofi i Ungarn, Giuseppe Giusti i 
Italien, de revolutionære eller demo- 
kratiske som Marie-Joseph Chénier og 
Béranger i Frankrig, de alment radi- 
kale og fritænkerske som Shelley og 
Byron i England. 

I det forrige Aarhundrede hører 
som sagt Schiller til Frihedsdigternes 
Gruppe. Poea er hans Helt med sit 
TJdraab: Sire! Geben Sie Gedanken- 
freiheit! Wilhelm Tell er han« Helt 
som Personliggører af Sehweizerfol- 
kets Frihedsdrift. 

Hører Goethe til Frihedsdigternes 
Tal? 

Det Spørgsmaal berører ikke hans 
kunstneriske Værdi. Shakespeare reg- 
nes ikke til Frihedsdigterne, og der 
er ingen større. André Chenier, der 
ikke regnes til dem, var uendelig 
større end Broderen Marie, der tilhø- 
rer dem. Men Spørgsmaalet berører 
hans Menneskeværd. 

Kun maa vi, for at kunne besvare 
det, agte paa, hvor mangt og meget 
forskelligt vi Moderne forstaar ved 
Frihed; man kan attrå a den person- 
ligt, religiøst, socialt, kunstnerisk, po- 
litisk. Ubændighed, Fritænkeri, 
Samfundet rod s, Kunstopposition, Ba- 
dikalisme staar i Forhold til Friheds- 
ideen. Armand Carrel attraaede Fri- 
heden politisk og religiøst, vragede 
den kunstnerisk; Victor Hugo som 
ung attraaede den kunstnerisk, vra- 
gede den politisk og religiøst. Fri- 
heden er endelig som et kemisk Ele- 
ment, der kan indgaa eller ikke ind- 
gaa Forbindelse med andre Elemen- 
ter som Nationalitet og Demokrati. 
Den er modsat Tvang, men ikke mod- 



sat frivillig Underkastelse under en 
Tvang som Versformens Tvang eller 
en moralsk Disciplin. 

I. 

Hvorledes forholder aiu Tysklands 
største- Digter sig til Frihedsideen? 

Hundrede Aax igennem, omtrent fra 
Trediveaarskrigens Slutning 1648 til 
Goethes Fødsel 1749 havde i det af 
Krigen hærgede Tyskland den aande- 
lige som den politiske Tilstand været 
mørk. Frederik den Stores Bedrifter 
var det første tydelige Varsel om for- 
nyet Liv, og de største Vækkere, som 
opstaar, Winckelmann, Hamann, Her- 
der var da ogsaa Prøjsere; Klopstock 
og Lessing stod Prøjsen nær. 

Medens Klopstock henvendte sig til 
det tyske Følelsesliv og vakte Sansen 
for det Storladne, frigjorde Lessing det 
tyske Folks religiøse Hang fra Dogme- . 
tro, dets digteriske Hang fra Troen 
paa den franske Klassicisme. Oplys- 
ning er Løsenet. Han bekæmper den 
franske Tragedie under Henvisning til 
Shakespeare. Men som sin Tidsalders 
Mand priser han i sin Hamburger Dra- 
matur ffie Shakespeare som den, der 
overholdt de aristoteliske Begler. 

Han var hel og holden lys og ly- 
sende Forstand, det attende, Aarhun- 
dredes Aand i dens klareste Udtryk 
paa tysk Grund, som Voltaire, fra 
hvem han nedstammer, var dens skar- 
peste Udtryk i Frankrig, Pope dens 
fineste i England, Holberg dens afgø- 
rende i Norden. Oplysning er hans 
Grundvilje. 

Men efter ham kommer Bousseau. 
Mellem ham og Herder ligger Bous- 
seau og Opraabet : Tilbagevenden til 
Naturen. 

Hvad Ungdommen i Tyskland nu 
følte som sit Behov, var en dybere 

Oppløjning af Sindene og derved en 
mere gennemført Frigørelse. Den 
fornam sig i det gammeldags og daar- 
ligt regerede, splittede Tyskland lastet 
og bundet, dresseret og selskabeligt 
udmajet. Om Hænderne havde Yng- 
lingen Samfundets Haandjern og over 
dem Selskabets Kniplingflmanchetter. 
Paa Hovedet sad Parykken, (»ver 
Hovederne svævede Troestvang og fyr- 
stelig Enevælde. I Ansigterne klæ- 
bede den almægtige Sæd og Skik Ung- 
dommen Pudder og Sminke. Silke- 
strømper paa Benene, Hatten under 
Armen, en unyttig Paradekaarde ved 
Siden — saaledes var Rokkoko-Yng- 
lingen, som kunde bukke og føre sig, 
færdig. 

Hans Hjerte bankede for mere end 
Oplysning. Han attraaede mod stor- 
mende Voldsomhed Natur, en Omvælt- 
ning, ikke i den ydre Verden, hvor han 
følte sin Afmagt, men i den indre, hvor 
han i sine egne Øjne var suveræn. 

Lys og Klarhed var ham ikke nok. 
Det, som badede sig i Lyset, tilfreds- 
stillede ham ikke. Han søgte tilhage 
til Naturgrundlaget, til det Hemme- 
lighedsfulde, hvori det Haandgribeligé 
har sine Rødder. 

Jo mindre han som enkelt Menne- 
ske havde at betyde i Samfund og 
Stat, jo mere utvivlsomt han her kun 
var et Nummer, en Skatteborger, en 
lydig Undersaat, des mere fyldtes og 
henryktes han ved den Tanke, at han 
var en Del af Naturaltet, det uende- 
ligt store, en levende Gnist af Allivets 
uendelige Flamme, et enkelt Menne- 
ske med en indre Uendelighed i sig. 

Dette var da den ny Lære: 

Den Enkelte havde noget Guddom- 
meligt ved sig, sin Genius. Denne 
Genius krævede Frihed for alle Dog- 
mer i Liv, Kunst, Videnskab, ikke 



mindre end i Religion, som Oplys- 
ningsmændene mest havde sysselsat sig 
med. 

Alt hvad Menneskene i Aarhundre- 
dernes Løb havde opstablet af Ind- 
skrænkninger for den Enkeltes Fri- 
hed, var Vilkaarlighedens og Uret- 
færdighedens Udslag. Det gjaldt om 
at adlyde sin Genius, ikke om at lyde 
nogen udvorte« Lov. Udenfor den 
Enkeltes Genius aabenbarede det Gud- 
dommelige sig i Naturen; derfor gjaldt 
det om at følge Naturen; al Andagt 
var rettet mod Naturen. 

Den sande Poesi, der var det høje- 
ste i Livet, det var ikke den skønne 
og abstrakte Talekunst, der var kom- 
men fra Ludvigernes Frankrig; det 
var den, som fandtes i store Folkedigt- 
ninge som Bibelen, i alle Nationers 
Folkeviser, og den, som skabtes af de 
store Enkelte, der uden Regeltvang 
havdte fulgt deres Genius, altsaa Ho- 
mer, Ossian, Shakespeare. Shakespea- 
re var ikke stor, fordi han havde fulgt 
de aristoteliske Regler, som Fransk- 
mændene ikke havde forstaaet, men 
fordi han uden Hensyn til Regler 
havde fulgt sin geniale Natur. 

Den Mand, der, paavirket af Rous- 
seau og Hamann, forkyndte disse 
Lærdomme, var Herder, og den Ung- 
dom, der hørte hans Budskab, brød 
sine Haandjern, vaskede Pudder og 
Sminke af sit Ansigt og optog efter 
Evne en Fylde af Menneskeliv * og 
Folkeliv i sin Sjæl. Den kastede sine 
Parykker mod Væggen og satte paa 
sit Hoved den suveræne Personligheds 
Krone. Den slyngede det Stegespid 
fra sig, der betegnede Selskabsmenne- 
sket, og vuggede den oprindelige (ie- 
nius's Scepter i sin Haand. 

Men Goethe var den første Elev, som 
Herder indviede, da han 1770 laa syg 

i Strassburg og med overlegen Spot 
ydmygede og opdrog sin unge Beun- 
drer. 

Af en Røverridder fra Reforma- 
tionstiden, hvis Lyst var Blodsudgy- 
delse og Bytte, gjorde Goethe da nu 
i sin Gøtz den oprindelige Person- 
lighed, der følger sin Genius paa 
Trods af alle Love — disse Love, som 
er Uretfærdighedens og Vilkaarlighe- 
dens Udtryk. Gøtz er „Manden, hvem 
Fyrsterne hader og til hvem de Un- 
dertrykte vender sig" . Han er den 
sunde Naturkraft, hvis Yirken er en 
Kamp for Frihed. Derfor ranker al 
Natur- og Frihedslængsel sig i Vejret 
i hans Nærhed. Munken sværmer 
for ham, og med Munken mener Goe- 
the Luther. Betegnende er Luthers 
Udbrud netop til ham om Munkeløf- 
ternes UtaaJelighed, utaalelige hver 
for sig og alle til sammen. 

Den historiske Gøtz var blodtørstig 
og havesyg; som gammel blev han 
yderst hellig. Hos Goethe dør han 
med disse Ord paa Læberne : Min stak- 
kels Hustru! jeg lader dig tilbage i 
en ussel Verden. Luk Eders Hjerter 
omhyggeligere end Eders Døre! Nu 
kommer Bedragets Tider. De Svage 
vil regere med List, og den Tapre vil 
falde i de Net, som Fejgheden stiller 
paa hans Sti — . . — .o himmelske 
Luft! Frihed! Frihed! (Han dør). 

Elisabeth slutter: Frihed er der kun 
oppe hos dig. Verden er et Fængsel. 

I Begyndelsen af det 16. Aarhun- 
drede har Gøtz hos Goethe det 
endende attende Aarhundredes Lyk- 
saligheds- og Freds-Ideal. Han for- 
bauses over Stormændene«, over Fyr- 
sternes Forblændeise. Da i tredje Akts 
Slutning Alle har raabt: Leve Fri- 
heden ! skildrer Gøtz den lyksalige Til- 
stand, man vil naa til, naar Fyrsterne 



forstaar den Lykke at udbrede Velsig- 
nelse om sig, og foretrækker at se vel 
dyrkede Marker om sig, for at sidde 
i deres egne stive Haver. Man vil da 
ikke mere stige til Hest for at gaa i 
Leding, kun for at rense Egnen for 
Ulve og for at skænke Bonden bag Plo- 
ven et Stykke fældet Vildt. 

Saaledes talte paa Goethes Tid Tals- 
mændene for Almenvellet og Verdens- 
freden. Og med sin ædle Stræben for 
disse Idealer staar Gotfred, der gælder 
for Røverridder, i skarp Modsætning 
til hele Tidsalderens lovlige Samfund, 
der betegner Nedrigheden bragt i ord- 
net Sammenhæng. Gotfred er Natur 
og Genius; Samfundet er Lovtvang og 
Kæltringestreger i Lovenes Ly. (Schil- 
lers Røverne gentager 9 Aar efter det 
Samme. Han følger kun den af Goe- 
the brudte Bane.) 

Frihedssværmeriet og National- 
følelsen opstaar samtidigt hos den unge 
Goethe. Stammer Frihedskærligheden 
hos ham fra Rousseau, saa meddeles 
Tyskheden ham af Herder. I hans 
Prosahymne til Erwin af Steinbach, 
Strassburger Katedralens Bygmester, 
hedder det : „Dette er tysk Arkitektur, 
Italieneren har ingen Arkitektur, 
langt mindte Franskmanden". Han 
var altsaa dengang ikke blot ubekendt 
med den italienske Renæssances umaa- 
deligt rige Bygningskunst, men uvi- 
dende om den gotiske Kirkebygnings 
franske Oprindelse? 

Teutonismen, var hos ham kun 
Smitte fra Herder. Frihedskærlighe- 
den har anderledes dybe Rødder hos 
ham end Tyskheden, som saa hurtigt 
forsvandt. 

Det ses af de Avisartikler, han som 
ung skrev i Frankfurter Gelehrte An- 
zeigen. 

I 1771 havde en patriotisk Tysker 

ved Navn Sonnenfels udgivet et Flyve- 
skrift Om Kærlighed til Fædrelandet. 
Goethe tager til Genmæle mod hans 
Klager: Vi Tyskere har intet Fædre- 
land, ingen Fædrelandskærlighed osv. 

Goethe foragter Fædrelanderiet. 
Tyskerne skal være Humanitetens 
Folk : 

„Hvis vi finder en Plads i Verden, 
hvor vi kan slaa os ned, en Mark, der 
ernærer os, et Hus, der skærmer os. . . 
saa har vi alt det Fædreland, vi har 
Behov. Gud bevare os for Romer- 
patriotisme! 

I andre Artikler udtaler Friheds- 
begejstringen sig endbg som rent poli- 
tisk, utilhyllet og varm. Saaledes 
hedder det i Anledning af Basedows 
Politiske og moralske Taler, en konge- 
ligsindet Bog: „Man kan lige saa lidt 
lægge Forfatteren hans Tale om Suve- 
ræniteten til Last, som man kan for- 
lange, at vi skal berømme den, vi, for 
hvem den politiske Frihed® Navn klin- 
ger saa sødt." 

I disse Ord røber sig en Frihedskær- 
lighed, der — uden at være revolutio- 
nær — undskylder Frihedsdrif ten, naar 
den bliver revolutionær, som hos Gøtz. 



n. 

Endnu før den politiske Frihedskær- 
lighed var den religiøse vaagnet hos 
Goethe. Han kendte Spinoza før han 
kendte Herder; denne drillede ham jo 
med hans Uvidenhed, at han ikke læste 
andet Latin end Spinoza's. Fra 1773 
af gav han sig til at studene ham grun- 
digt. Og dette blev nu en Overbevis- 
ning hos ham: Der var ingen Gud 
udenfor Verden. Gud og Verden var 
ét som Sjæl og Legeme, og hvert en- 
kelt Menneske var et Udtryk for Ver- 
denaguden. Fra dette Standpunkt 



kunde han da ikke forestille sig Guder T 
der var væsensforskellige fra ham selv 
og var hans overordnede. Lykken 
kunde heller ikke bestaa i Underka- 
stelse under Guderne, men i Overens- 
stemmelse med det guddommelige Ver- 
denshele. Han skrev sin Prometheus. 

Her er den Trods, der kom til Orde 
i Gøtz, blevet titanisk. Og Titanen, 
der svulmer af Kraft og Selvfølelse, 
trodser Guderne, ja Overguden. 

Prometheus er udgaaet fra den Fø- 
lelse, som er nedlagt i et lille Vers af 
Goethe, hvori han gjør Glæden ved 
Naturen og Kunsten afhængig af den 
formende Evne: 

Hvad nytter den glødende Natur dig 
for dine Øjne — hvad gavner dig det, 
som er frembragt af Kunst, rundt om 
dig — ifald ikke kærlig Skaberkraft 
fylder din Sjæl — og ifald du ikke i 
dine Fingerspidser føler Driften til at 
forme! 

Prometheus staar lykkelig midt 
iblandt de Væsener, hans Haand har 
formet. 

Han fornemmer sig selv i dem, føler 
sine Ønsker virkeliggjorte i levende 
Skikkelser, og han vender sig imod 
Zeus: 

„Jeg kender ikke noget Ynkeligere 
under Solen end Jer Guder ! Af Offer- 
gaver og Bønnesuk nærer I kummer- 
ligt Eders Majestæt, og I led Nød, 
gaves der ikke Børn og Betlere, for- 
ha abningsf ulde Daarer" . 

Han taler om den Tid, da han var 
et Barn og troede, der histoppe var et 
Øre, som hørte hans Klage, et Hjerte, 
der forbarmede sig over dten Forpinte : 

„Hvem hjalp mig imod Titanernes 
Overmod! Hvem reddede mig fra Dø- 
den og fra Slaveri ! Har du ikke selv 
fuldkommet det Alt, helligt glødende 
Hjerte, og sendte, ungt og godt og be- 

draget, Tak for Frelsen til den Soven- 
de deroppe!" 

.Til sin Død blev Goethe i Hjertet 
Spinoza tro, saa svag og lidet værdig 
hans Holdning end undertiden var, 
hvor det gjaldt at hævde Lærefrihe- 
den eller Religionsfrihed — som da 
Fichte anklagedes* for Atheisme eller 
da blandede Ægteskaber tillodes. 

Med den politiske og religiøse Fri- 
hedskærlighed stod hos den ganske 
unge Goethe i Forbindelse den sociale 
som Følelsen af den Ydmygelse, for 
hvilken diøn Borgerlige i Datidens 
Tyskland var ud^at, og som forbitret 
Uvilje mod det fordomsfulde Aristo- 
krati. 

Man kan spore denne Harme i Wer- 
ther, en af Goethes før-weimarske 
Frembringelser. Hovedpersonen udvi- 
ses paa den mest krænkende Maade 
af et fornemt Selskab, fordi han, den 
borgerlige Legationssekretær, der var 
i Besøg hos sin Foresatte, er bleven 
staaende i Salen, hvor en Kres af 
Adelige om Aftenen indfinder sig. 

Overfor Adelshovmodet stillede Goe- 
the da sin geniale Ubændighed. Ham 
var Alt tilladt, hvortil hans Genius 
drev ham. Dog ikke længe følte han 
saadan. 

III. 

Mellem Goethes Digte er der et, som 
(i høj Grad personligt) paa den sjæl- 
fuldeste Maade skildrer hans Forhold 
til Karl August og Weimar, som dette 
Forhold oprindelig var. Det bærer 
ogsaa Vidne om den første Strømkæn- 
tring i hans Sind med Hensyn til Fri- 
hedsideen. Det er Digtet Ilmenau, 
3. Sept. 1783 (Karl August's Fødsels- 
dag). 

Da den unge Fyrste lærte Goethe 
at kende, var det især hans Friheds- 



tørst, som drog ham til Digteren. Han 
havde efterhaanden havt en Moder, 
Lærere, Ministre, til hvilke han maatte 
tage Hensyn, havde bestandig været 
under Formynderskab og havde lige 
faaet en Hustru imod sit Ønske. Goe- 
thes frie aabne Væsen gjorde det stær- 
keste Indtryk paa ham; Goethes Sam- 
taler, der gnistrede af Indfald, hen- 
rykte ham. Med denne Ven vilde han 
nyde den Frihed, han endelig havde 
erobret. 

For at fastholde Karl August's Ven- 
skab, var Goethe nødt til at gøre Al- 
ting med, vise sig som den dristigste 
Rytter, den ivrigste Skøjteløber, som 
Vovehals, Danser, Svirebroder. Derfor 
den gamle Klopstocks Brev, som for- 
manende gengiver de dumme Rygter, 
der var i Omløb om ham (Hertugen 
og han har Elskerinde til fælles). 

Men med eitf Væsens Storhed og Dyb- 
de indsaa Goethe snart, at hans sande 
Kald var en Opdragers og Vejleders. 
Han vilde gøre en Fyrste ud af Karl 
August, om muligt gøre en stor Mand 
ud af ham. Men for at kunne beher- 
ske ham, maatte han først beherske 
sig selv — han, som havde en Dæmon 
i sig og som derfor saa vanskeligt 
kunde faa sig fuldt i sin Magi. 

Digtet Ilmenau fra hin første Tid 
skildrer en Bivuak paa Jagten. Egnen 
om Ilmenau havde været Genstand for 
Goethes særlige Omsorg. Befolknin- 
gen var ynkeligt forarmet; Bjergvær- 
ket i Ilmenau havde længe været ned- 
lagt. Nu lod Goethe Alt udbedre, og 
fra 1784 blev Bjergværksdriften atter 
optaget. 

Han skildrer den natlige Zigøj ner- 
ie jr, som det unge Hof selskab dan- 
ner. Hertugen sover i en Hytte; Alle 
hvisker for ikke at forstyrre Ynglin- 
gens Ro. Med tapper Frimodighed 

nævner nu Goethe Hertugens Fejl og 
den Bekymring, hans Ubændighed 
volder. Han grubler over, hvad Lod 
og Del han selv har i Hertugens Vild- 
skaber (der stundom var ret forrykte). 

Jeg selv, siger han, bragte ren Ild 
fra Frihedsaltret, men den Flamme, 
jeg tændte, er ikke ren. Uklogt sang 
jeg om Mod og Frihed og atter om 
Bedelighed og tvangløs Frihed (Gøtz 
og Weriher). Nu sidder jeg her og 
føler mig paa én Gang skyldig og dog 
lykkelig, uskyldig og dog straffet. 

I Digtets Slutning udtrykker han 
sin Glæde over, at hans Befrygtning 
er svunden, Karl August udvikler sig 
stedse ypperligere, og har i dyb For- 
staaelse af sin Stilling selv indskræn- 
ket sin Frihed. „Længe har du er- 
kendt din Stands Pligter og indskræn- 
ket din frie Sjæl. Den, der vil beher- 
ske og lede Andre, maa paalægge sig 
mangt et Savn." 

Den Selvbeherskelse, som Goethe 
saaledes paalagde sin Hertug, havde 
han forlængst gjort til Lov for sig 
selv. Denne Stræben efter at kanali- 
sere sine Lidenskaber udgør en Del 
af hans Selvudvikling. 

Alle Mennesker gennemgaar jo for- 
saavidt en Art Udvikling, som de med 
Aarene forandres, ja forvandles. Men 
de fleste stivner blot og slukkes eller 
afrettes. 

Goethes ydre Forvandling er kendt 
nok. Ynglingen, som havde havt 
Hjertet paa Læberne, som havde givet 
hver anden Jævnaldrende Brodernav- 
net, været Dus med enhver Kammerat, 
tilgængelig for Alle, bliver saa kold, 
som han havde været hed, og saa til- 
lukket, som han havde været aaben. 

Det var efter at Ungdomsvennerne 
var strømmede til Weimar for at bruge 
ham, efter at han havde forstaaet, at 



han overhovedet nu opfattedes som 
Brugsgenstand. 

Forholdet til en Fyrste, der viste sig 
som Goethes virkelige Velgører, der gav 
ham en sorgfri Eksistens og satte ham 
i Spidsen for en lille Kegering, tillod 
ham at gjøre Vel og udbrede Menne- 
skelykke, hvor han kunde — maatte 
indvirke paa Goethes stormende Ung- 
doms Frihedstrang. 

I Tasso giver Prinsessen Digteren 
det Raad at betro sig til hendes Bro- 
der. Hvad Tasso her svarer, var Ud- 
tryk for en Følelse, der ikke var Goe- 
the fremmed: „Han er min Fyrste, 
dog tro ikke, at Frihedens vilde Drift 
faar mit Bryst til at svulme. Men- 
nesket er ikke født til Frihed og for 
den Ædle gives der ingen skønnere 
Lykke end den at adlyde en Fyrste, 
som han ærer." 

IV. 

Goethe var begyndt med den ung- 
dommeligt revolutionære Uvilje mod 
Adel og Fyrster. Men han havde saa 
for sit eget Vedkommende svunget sig 
op over den i Tyskland dengang saa 
smaalige Kaste, hvori han var født, 
Borgerskabet. Han havde fundet Ud- 
komme, Virkekres, Udviklingsmulig- 
heder hos en Fyrste, der om end lille, 
dog var suveræn, og havde erfaret, 
hvor meget godt og frugtbringende, 
der lader sig udrette, naar den Dygtig- 
ste og Klogeste har Haanden om Skaf- 
tet. 

Dernæst lærte hans Forfatterliv ham 
snart, hvad Massens Dom er værd. 
Han lærte Menneskehordens Misun- 
delse og Fordomme at kende, erfor, 
at Flertallets Formening i Reglen er 
en Dumhed eller en Baahed, følte sig 
overbevidst om, at hvad en Menneske- 

mængde vil, aldrig kan. være andet end 
Mad og Drikke og Velvære. 

Den franske Revolution er i Frem- 
brud. Den indledes ved Siéyéb' anmas- 
sende Ord om den Tredje Stand : „Den 
er Intet, men bør være Alt." Goethe 
aner øjensynligt, hvad man har at 
vente af Borgerskabet .... 

Samtidigt har han det Indtryk af 
Tidsalderen, at den er til Fals for En- 
hver, der roligt og frækt spekulerende 
i Pøbelens Overtro vil tage den ved 
Næsen. Præsteskabet har forberedt 
Sindene til at tro Alt, det Urimeligste 
hedest, og til at vise det Fornuftstridi- 
ges Dyrkere den ydmygste Hyldest. 
Goethe følger Cagliostros Liv og iagt- 
tager méd Interesse de Triumfer over- 
for Lettroenheden, som fejredes af den- 
ne den dristigste Eventj r rer og Hum- 
bugmager, som den nyere Tid har kendt- 
Da Halsbaandsprooessen, den umid- 
delbare Forløber for Revolutionen i 
Frankrig, vakte Hobens Mistænksom- 
hed, rystede Tronen og blottede den 
forbryderske Letfærdighed i det Sel- 
skab, der bevægede sig om det franske 
Hof, flettede Goethe sine Indtryk fra 
Processen sammen med sine Indtryk af 
Cagliostro og skrev saaledea sit Skue- 
spil: Der Grosslcophta. Derfor føler 
Goethe heller ingen Frihedsglæde ved 
Revolutionens Udbrud. Han forstod 
den saa daarligt og snevert som senere 
Nietzsche, som var den kun et Ud- 
brud af Misundelse og Havesyge. I 
hans slette Stykke Bor ger general en 
drejer Alt sig om, at den Ene vil have 
Indpas i den Andens Madskab, rane 
hans Tykmælk og strø hans Sukker 
derpaa. — Saa er Frihedens og Lig- 
hedens sure og søde Tykmælk færdig. 
Intet Elementarisk tiltalte Goethe. 
Goethe havde alene Sans for det Store, 
naar det mødte ham i personlig Form. 



Han skattede Renæssancen i Mænd 
som Gøtz og Egmont, i Mænd som 
Michelangelo og Cellini, hvis Selv- 
biografi han oversatte, og han fornam 
Revolutionens Vælde i dens Fuldbyr- 
der Napoleon, men han fattede Stor- 
hed kun som Organisme. 

Storheden i Revolutionens Kræfter 
lod ham urørt. Revolutionen var for 
ham det Uorganiske, Uordenen, des- 
uden Bruddet paa Evolutionen. Han 
var, da den 1789 tog Fart, som fyrre- 
tyveaarig udviklingskærere og ordens- 
kærere end nogensinde. Og jOrden er 
for ham nærmest, hvad vi kalder for 
Komposition. 

Det kan synes overraskende, da hun 
selv havde saa lidt konstruktiv Fan- 
tasi og hans store Værker Wilhelm 
M eister og Faust er saa højst ufuldkom- 
ment komponerede. Ligefuldt havde 
han et forbausende Blik for Kompo- 
sition, især i Naturen og i de bildende 
Kunster. Et Eksempel fremfor alle er 
hans Artikel om Leonardos Nadver- 
billed. Det er en formelig Opdagelse 
af Kompositionen deri. Billedet falder 
for Fremtiden altid for En i de Grup- 
per paa tre og tre Personer, som Goethe 
har angivet. 

Overfor Naturen viste han denne 
sin geniale Sans i Opdagelsen af de 
store Kompositionslove, og her er Kom- 
position enstydig med Udvikling, uaf- 
brudt Evolution. 

Man mindes hans Studier over Plan- 
ternes Metamorfose, d. v. s. over For- 
mernes Oprindelse og Omdannelse, og 
hans epokegørende Opdagelse af Mel- 
lemkæbebenet hos Mennesket, hans 
Syn, at Hjernens Ben er omdannede 
Hvirvler, hans Grundlæggelse af den 
filosofiske Osteologi som af den filo- 
sofiske Botanik. Alle Osteologer havde 

frakendt Mennesket Mellemkæbebenet. 
Ved Goethe« Fund var en Grundfor- 
skel mellem Mennesket og" Dyret op- 
hævet. Man var kommet Ideen om én 
Fællesud'vikling af alle levende Væ- 
sener nærmere. Og der var intet Spring, 
kun Oveigang. — Man huske især hans 
Ivren for Neptunismen, Læren om 
Jordens gradvise Omdannelse modsat 
Vulkanismen, Læren om pludselig vul- 
kanske Omvæltninger. Spor af disse 
Kampe findeø endnu i anden Del af 
Faust. 

Som en saadan pludselig Omvælt- 
ning var den franske Eevolution ham 
en Gru. 

Dog til dette Strømskifte i han.* Be- 
greb om politisk Frihed, til dlenne 
Dvælen ved det Uforanderlige, Til- 
grundliggende, naaede Goethe kun 
i Kraft af den Omformning, hans For- 
hold til Naturen var undergaaet. 

Personligheder som Werther og som 
Faust i det ældste Udkast opløste Na- 
turen helt i Følelse, og vilde paany fø- 
le Naturen fremgaa af deres Indre un- 
der Henrykkelse. Landskabet er den 
unge Werther kun et Spejlbillede af 
hans vekslende Følelser; er han lykke- 
lig, føler han i Naturen den frembrin- 
gende Kraft; er han sorgfuld, alene de 
dræbende, altfortærende Kræfter. 

Werther vil svæve over Jorden for at 
føle sig som en Naturguddom. Han 
attraar en Tranes Vinger for blot et 
Øjeblik at fornemme en Draabe af det 
Væsens Salighed, der frembringer Alt 
i sig og ved sig. At denne Følelse er 
Goethes egen, røber sig, da den gan- 
ske ligedan udtrykt vender tilbage i 
Fausts Enetale: Erhabner Geist, du 
gabst mir, gabst mir Alles! hvor endog 
Billedet af den flyvende Trane kom- 
mer igen. 



Dog omtrent fra sit 30. Aar be- 
tragter Goethe Naturens store Optrin 
med Sindsligevægt. I et Brev til Fru 
v. Stein fra 3. October 1779 siger han : 
„Mit Øje og min Sjæl kunde fatte Gen- 
standene, og da mit Sind var rent og 
aldrig forfalskede Indtrykkene, saa 
virkede Tingene som de skulde. " Og 
han taler med Foragt om Umagen for 
at laane Omverdenen saa meget som 
muligt af vort Eget, og saaledee fryde 
og fodre Aanden med dens eget Hjer- 
nespind. 

En afgørende Forandring indtræder 
med den italienske Rejse 1786 — 87. 
Følelsesmennesket træder helt tilbage 
for Naturforskeren. Han underlægger 
ikke mere Naturen sine egne Stemnin- 
ger. Han studerer Vejrliget, Skyerne, 
Bjergdannelsens Stenarter; om Jord- 
bunden er Ler eller Muld, om Bjerget 
er Kvarts eller Kalk eller Glimmer- 
skifer. 

Vi ser ham da gennemløbe alle en 
stor Aands Stadier overfor Naturen, 
det følsomme, det religiøst-panthei- 
stiske, og den digterisk-videnskabelige 
Iagttagelses. — Men hvem der søger 
Natur, søger Nødvendighed; hvem der 
gaar op i Natur, gaar ikke op i Fri- 
hed. 

Hans Anskuelse bliver stedse mere 
virkelighed skær. I sin Afhandling 
om Graniten siger han selv : 

Jeg er fra Iagttagelse og Skildring 
af Menneskehjertet, den yngste, mang- 
foldigste, bevægeligste, foranderligste 
Del af Skabningen, den, som det er 
lettest at ryste og rokke, bleven ført 
til Iagttagelse af Graniten, Naturens 
ældste, fasteste, dybeste, urokkeligste 
Søn. 

Hvor digterisk virker ikke her Mod- 
sætningen mellem Hjertet og Graniten 
og om Graniten Ordet Sen — her, hvor 

han tror helt at have sluppet det Dig- 
teriske. 

Den personlige Tilbageholdenhed 
ledsager hos ham den videnskabelige. 
Hans dybeste Sindelag gaar ud paa 
rolig Harmoni. Han har en ædru Glæ- 
de af de organiske Skabningers faste 
Kærneformer, af Legemet« Knokkel- 
bygning, af Jordens faste Klippemas- 
ser. Han finder heri noget, der stem- 
mer overens med hans egen, stedse 
stærkere, Selvbefæstelse. 

VI. 

Det er denne hurtigt indtraadte 
Selvbefæstelse, der er Skyld i, at 
Gøtz og Werther allerede i hans Ung- 
dom ligger saa langt bag ham. 

Werther havde været vel egnet til 
at vække Genklang hos alle forelskede 
Sværmere af begge Køn, vel egnet til 
at røre de følende Hjerter. Snart hed- 
der det hos Goethe: 

Ach die zårtlichen Herzen! Ein Pfu- 
scher vermag sie zu ruhren. — 
Sei es mein einziges Gliick, dich zu be- 
rtihren, Naturi 

Bag ham ligger det demokratiske 
Element i Werther: Hadet til det ade- 
ligt-diplomatiske Selskab, hvor Hjer- 
tet, som det siges, Intet gælder, men 
Alt er glimrende Kedsomhed. Han 
har nu fundet Mennesker blandt de 
Fornemme. Bag ham ligger Glæden 
ved det Drøje, ved dygtige Sværdslag 
mod Kyradser og Hjelme som i Gøtz, 
Glæden ved Buldrebasse-Helten med 
de djærve Eder og den gammelluther- 
ske Sædelighed. 

Den næste Frihedshelt, der dukker 
op i hans Indbildningskraft, er den ne- 
derlandske Adelsmand, Egmont. Eg- 
monts ædle, frugtbare Natur med det 
lette Blod, der føler sig hævet over de 
andres Moral, den bliver hans Skæbne. 



Han er næsten passiv, mén dog en 
Helt, en Frihedselsker, om han end 
ikke som Gøtz ses kæmpende for Fri- 
heden med vældige Slag af en Jern- 
næve. Om ham gælder, hvad Machia- 
velli siger om ham: Han gaar en fri 
Gang, som om Verden tilhørte ham. 

Hans Opfattelse af Friheden er min- 
dre snever end den, som repræsente- 
re« af Gøtz. Han er faderligt overbæ- 
rende mod Befolkningen og sine Un- 
derordnede. Og hans frie Forhold til 
dårenen hører med dertil. Han har 
frigjort sig fra Ægteskabets Baand. 
Og aldrig er begejstret Elskov blevet 
fremstillet som i hende. Hun er udøde- 
lig som Mona Lisa og den sikstinske 
Madonna. Hun spiller kun en ringe 
Rolle i Egmonts Liv; han tænker slet 
ikke paa hende, da han tager den 
skæbnesvangre Beslutning, ikke at 
forlade Bryssel. Ikke desmindre har 
Goethe følt hendes Værd saare dybt. 
Trods de Betænkeligheder, der fra alle 
Sider gjordes gj ældende — f. Eks. 
Fru v. Steins Foragt for Tøjten — har 
han ladet hende forvandles til selve 
Frihedens Gudinde efter sin Død, da 
hun i Egmonts sidste Drøm rækker 
ham Laurbærkrandsen. Derfor kan 
Egmont vaagnende sige: „Jeg dør for 
den Frihed, for hvilken jeg har levet 
og kæmpet og for hvilken jeg ofrer 
mig nu." 

Saa energisk udtrykker Goethe sin 
Frihedskærlighed umiddelbart før Re- 
volutionens Udbrud. Saa følger en Sol- 
formørkelse, indtil denne Friheds- 
kærlighed faar sit sejrrige og afgøren- 
de Udtryk i de Slutningsord, der ér 
lagte den døende Faust paa Læben. 

Hvad den sociale Frihed angaar, er 
det især Forholdet mellem Kønnene, 
som har sysselsat Goethe. 

Werther havde løbet Hovedet mod 

Ægteskabets Mur, Egmont havde en- 
der sit Kærlighedsforhold til Clårchen 
ikke skænket Samfundsbaandet en 
Tanke. 

I V al g slægtskaberne gav Goethe 
som Naturforsker sin Kritik af Ægte- 
skabet. 

Deit er her ikke Frihedisinstinkter, 
men Naturnødvendigheder, som mod- 
sættes Samfundets Regler. 

Kaptajnen udvikler visse Grundbe- 
greber i Fysik og Kemi. Beslægtede 
kalder vi de Stoffer og Naturer, der, 
naar de træffer sammen, hurtig griber 
og gensidigt bestemmer hinanden. 
Men interessante bliver disse Slægt- 
skaber først, naar de bevirker Adskil- 
lelser, Skilsmisser. Kemikeren er Skil- 
lekunstner. 

Vi ser Menneskelivet foretegnet paa 
Naturens lavere Trin. Vi ser i Natur- 
dybet disse Stoffer, disse Væsener, der 
ikke er levende og der synes livløse, in- 
derst inde altid beredte til at træde i 
Virksomhed. 

Alle Maader, paa hvilke Ægteskabet 
kan betragtes, bliver udviklede. Mitt- 
ler, der er fanatisk for Ægteskabet, vil 
bevare det for enhver Pris; det maa 
være uopløseligt; saa megen Gavn gør 
det. Greven, Mittlers Antipode, hæv- 
der, at vi i Reglen undrer os altfor me- 
get over at Hjerter ophører med' at 
stemme overens. Ganske uvilkaarligt 
lader vi først, som om de jordiske For- 
hold var varigere end de er, og undres 
saa over deres Foranderlighed. Ægte- 
skaber burde efter hans Anskuelse ind- 
gaas paa et Tidsrum af femAaxmed 
Ret til Fornyelse. Uopløseligt burde 
Ægteskabet i det højeste være som beg- 
ge Parters tredie Ægteskab. Institutio- 
nen har, siger han, noget Tølperagtigt 
ved sig; den fordærver de fineste og 



ømmeste Forhold. Dens plumpe Sik- 
kerhed er grim og demoraliserende. 

Et tredie Synspunkt fremstilles i 
den Tale, den unge Murersvend hol- 
der: Denne Grund'sten kunde nedlæg- 
ges uden videre; den vilde hvile ved 
sin egen Tyngde uden Kalk : men dog 
skal ikke Kalken mangle som Binde- 
middel; thi som Mennesker, der af 
Naturen er hinanden hengivne, holder 
endnu bedre sammen, naar Loven kit- 
ter dem til hinanden, saaledes bliver 
ogsaa St^n, hvis Former passer til 
hverandre, forenede endnu bedre ved 
disse bindende Kræfter. 

For Greven er Ægteskabet enten 
overflødigt som Kalken mellem Grund- 
stenene eller skadeligt som en Sam- 
mentvingen af to hinanden flyende 
Kræfter eller Stoffer. 

Eduard elsker Ottilie. Hans Hustru 
Charlotte elsker Kaptajnen. Men en 
Aften bliver Eduard efter en Sam- 
tale med den forelskede Greve staaen- 
de ved sin Hustrus Dør. Han friste« 
til at banke paa; hun indlader ham. 
Og nu indtræder en Art gensidig For- 
veksling. Den frugtesløse Attraa efter 
en Fraværende foregøgler dem begge 
et andet Billede. 

Charlotte bringer et Barn til Ver- 
den, der hverken ligner Eduard eller 
hende; det har Kaptajnens Ansigts- 
udtryk, Ottilies store, sorte Øjne. Dette 
Barn fordømmer Eduards Ægteskab. 
Det er avlet i lovligt Ægteskab og dog 
i dobbelt Ægteskabsbrud. Dette Barn 
er Goethes stumme Kritik over et 
Ægteskab, ud af hvilket Kærligheden 
er svundet. 

Hverken Charlotte eller Eduard har 
brudt noget Troskabsløfte. Ægteska- 
bet brister, fordi det har varet altfor 
længe. Der kan ikke tænkes no- 
gen mere varsom og mere kraftig Pro- 

test til Fordel for den personlige Fri- 
hed i Forholdet mellem de to" Køn. 

Den Frihed, for hvilken Goethe stil- 
tiende tager Ordet er da ikke en vil- 
ka årlig, men den, som Naturen selv 
uimodstaaelig kræver. 

TIL 

Frihedsideen hos Goethe undergaar 
en Forvandling paa Kunstens Om- 
raade som paa Moralens og Politikens. 
I Frihede-ns Navn havde Leasing og 
Herder angrebet den franske Klassi- 
cisme. Ogsaa den unge Goethe forag- 
ter „de Vække" , der „efterligner Græ- 
kere og Romere" ; de er „kun Slaver" . 

Men snart vaagner hos ham en 
Uvilje mod den urgermanske Grovhed 
i Gøtz og dem slappe Form i Werther. 
Og han kalder nu Stilløshed og Form- 
løshed, hvad der oprindeligt stod for 
ham som kunstnerisk Frihed. Han selv 
tyer stedse mere til Antiken, græsk 
Stof, græsk Stil. Han finder ikke me- 
re Frihed i Oprør mod Reglerne. Han 
ender med at oversætte Voltaire's Ma- 
hornet. Og som Theaterdirektør er han 
en Fjende af al Naturalisme, kræver 
af sine Skuespillere Holdning og De- 
klamation. Han skriver: 

In der Beschrånhung zeigt sich erst 
der Meister. 

I frivillig Underkastelse under 
Tvang viser Mesterskabet sig, r>: den v 
Frihed, der ikke har Stil, . er ikke no- 
get værd. 

Und das Gesetz nur Jcann uns Frei- 
heit g eb en. 

Han, der havde hulket i Sværmeri 
for den hellige Erwin, som han kaldte 
ham, og havde angrebet den græske 
Søjle og dem han haanligt kaldte 
„dens Profeter" — han vender nu 
Ryggen til al Gotik. Han kaster sin 
Forkærlighed om, som man kaster en 



vælig Hest omkring. Det græske Tem- 
pel rejser sig for hans Øjne som Skøn- 
hedens Hjem og al Helligheds Indbe- 
greb. Han bliver saa hedensk, at han 
i Assisi end ikke betræder Domkir- 
ken med dens Krypt, den skønneste og 
sjælfuldeste Kirke i Italien, men be- 
skuer de ubetydelige og kedelige Lev- 
ninger, som finde« dér af et Minerva- 
tempel. 

Ved sin Tilbagekomst til Tysk- 
land er han meget stødt over Ung- 
dommens Sværmeri for hans egne 
Ungdomsarbejder og Schillers Røver- 
ne. Ja Schiller bliver overhovedet 
Genstand for hans Uvilje. Thi som 
Kants Elev sætter Schiller Friheden 
op mod Naturen, som var den en an- 
den højere Verden for sig. Schiller har 
i sin Afhandling Om Ynde og Vær- 
dighed skrevet : „Ud af dyriske Skik- 
kelser og Former taler kun Naturen, 
aldrig Friheden". Goethe tilføjer : 
Som om der gaves en Frihed udenfor 
Naturen! Som om man foran Naturen 
kunde sætte et Kun! 

Han nedlagde romerske Erindrin- 
ger blandede med nye weimarske Ind- 
tryk af Christiane Vulpius i sine Ro- 
merske Elegier og gav sin romerske 
Elskerinde det antike Navn Faustina, 
der — neppe ved et Tilfælde — er et 
Slags Hunkøn til Faust. 

Men en anden Elskerinde, en antik, 
steg nu op for hans Sind, som den med 
hvilken han vilde forene den virkelige 
Faustskikkelse. Den gotiske Sagn- 
helt maatte ligesom han selv formæles 
med Antiken. Sagnet og Marlowes 
Skuespil gav ham et Vink. Faust ma- 
ner Helena, den Kvinde, der virkelig- 
gør Oldtidens Skønhedsbegreb, op fra 
Underverdenen og tager hende til 
Ægte. 



•* 



Og dog, efter at have brudt med 

Gotikens Trylleri, bryder han ogsaa 
med Antikens, der havde kunnet binde 
ham altfor stærkt. Han beviser sig 
selv, at ogsaa den hellenske Skønhed 
kun er betinget, idet han -skriver Di- 
-xcan og giver det gotiske og det græske 
Ideal en østerlandsk Medbejler. 

Saaledes fri g] ør han sig kunstnerisk 
til alle Sider. 

VIII. 

Politisk syntes han længe at have 
glemt sin Ungdoms Frihedseværmen, 
i de mange Aar han var Fyrstetjener 
og i de ikke f aa da han, gennemtrængt 
af Beundring for Napoleon, stod kold 
■og ligegyldig overfor den saakaldte 
tyske Frihedskrig imod ham. 

Ikke desmindre har et Ideal af poli- 
tisk Frihed tydeligt nok foresvævet 
ham hele hans lange Liv. 

Fausts Væddemaal med Mefistofeles 
i Tragediens første Del stammer fra 
Aarene 1798 — 99, altsaa fra Goethes 
50de Aar. Faust udbryder: Ifald jeg 
nogensinde siger til Øjeblikket: Dvæl 
dog! Du er saa skønt! saa kan du elaa 
mig i Lænker. Da vil jeg gjerne gaa 
til Grunde. 

Selvfølgelig har Goethe, da han 
flkrev disse Linjer, videt, hvorledes han 
vilde lade sin Faust komme til kort. 
Men først 26 Aar senere skriver han 
det ned. I al den Tid, fra sit 50. til sit 
76. Aar, har han da syslet med Tanken. 
Hvad maatte man vente sig, hvad kun- 
de tænkes at ville fylde Faust« Hjerte 
saaledes, at han bad Øjeblikket dvæle 
som for skønt til at det turde flyP 

Hvor fattigt vort Liv end kan 
være, vi kender alle saadanne Øjeblik- 
ke, forskellige efter vor Natur. 

En føler den højeste Lykke i Fest- 
stemning, En ved Vinding af uformo- 
det Rigdom, En ved Skuet af en dejlig 



Natur, En ved Nydelsen af den ypper- 
ste Kunst, den skønneste Musik, En 
ved Tilfredsstillelse af længe næret 
Ærgerrighed, En som elskende og gen- 
elsket i Tilstaaelsens og Foreningens 
Øjeblikke. 

Man kunde tænke -sig Faust som 
helt lykkelig, enten ved en ator Opda- 
gelse i Videnskab, et nyt Grundsyn 
paa Verdensaltet, eller naar han fandt 
den Kvinde, som svarede til ham og 
henrykte ham helt. Oprindelig i den 
første Ungdom har Goethe ladet ham 
være lykkelig paa den Maade: Sich 
hinzugeben. ganz und eine Wonne — 
zu fiihlen die ewig sein mus s — Ewig. 

Goethe har som ældre afvist alle 
disse Muligheder, der dog maa have 
gledet hans indre Øjne forbi, og har 
kun dvælet ved denne: Faust foregri- 
ber en Fremtid, i hvilken han er ble- 
ven en Velgører for Menneskene ved at 
skænke en Folkestamme et Jords- 
mon, den selv uafbrudt maa værne 
mod Havet. Dette Folk maa arbejde, 
thi, siger han : „Kun den fortjener Fri- 
hed og Liv, som dagligt maa erobre 
dem", (dette gaar paa den personlige 
Frihed) men det er et frit Folk, der 
lever i et frit Land. Og, udbryder 
Faust : Saa jeg denne Vrimmel for mit 
Øje, stod jeg med et frit Folk paa fri 
Ghrundy saa vilde jeg sige til Øjeblik- 
ket: Dvæl dog! Du er saa skønt! og 
jeg vilde vide, at Sporene af mit Jor- 
deliv ikke kunde forgaa i umaadelige 
Tidsrum. 

Solch ein Gewimmel mocht ich sehn, 
Auf f reiem Grund mit f reiem Volke 

stehn. 
Zum Augenblicke dlirft ich sagen, 
Verweile doch ! du bist so schon, 
Es kann die Spur von meinen Erd en- 
tagen, 
Nicht in Aeonen untergehn. 

Saaledes samler til Slutningen 
Fausts hele Sjæleliv sig i en Hyldest 
af den personlige Frihed, som Goethe 
sit Liv igennem havde hævdet, og af 



den politiske Frihed, for hvilken han 
i sin Ungdom havde sværmet og 
hvorom han i sin Manddom havde 
digtet. 



—f— 



Aarhusuniversitetet. 

Af Kr. Erslev. 



At faa oprettet et nyt Universitet i 
Aarhus er en Tanke, der har dæmret i 
de senere Aar og flere Gange været 
Genstand for Forhandlinger, hvorun- 
der Aarhusianerne har søgt Raad hos 
københavnske Universitetslærere«. Nu 
bæres Planen frem af et Udvalg, der 
har opfordret Regeringen til at tage 
Sagen under Overvejelse. Ledende i 
dette Udvalg er vel Biskop Fredrik 
Nielsen, som selv tidligere har været 
Universitetslærer og den energiske 
Borgemester i Aarhus, Drechsel, 
og det er lykkedes dem om sig at 
samle virkelig repræsentative Mænd. 
Som Yderpunkter kan nævnes Grev 
Frijs og den socialdemokratiske Lands- 
tingsmand Harald Jensen, i Centrum 
staar store aarhusianske Pengemænd 
og dertil en lægevidenskabelig Kapa- 
citet som Professor Tage-Hansen. 

Det er Jyder, der fører Tanken frem ; 
de hævder dog, at Spørgsmaalet ikke er 
jydsk, men dansk, og deri har de sik- 
fcert Ret. Enhver Dansk vil med Sym- 
pathi modtage denne Plan til at skaf- 
fe vort lille Fædreland et nyt Arnested 
for Aandskultur og Videnskab ; saa 
magtesløse vi politisk er, saa meget 
mere gælder det for os at sætte den 
største Kraft ind paa at holde os i 
første Linie paa aandeligt Omraade. 
Og særlig vil enhver, der er knyttet 
til Københavns Universitet, hilse Tan- 
ken med Glæde. To Universiteter i 



Stedet for eet, det betyder Kappestrid 
mellem to Læreanstalter, der stræber 
imod det samme Maal ; den ene driver 
den anden fremad ; enhver Reform ved 
den ene vil snart ogsaa tvinge sig 
igennem ved den anden, og et gam- 
melt Universitet som Københavns vil 
have uendelig godt af at faa en yngre 
Søster, som ser mied friske Øjne paa 
alt og gaar frem med ungdommeligt 
Mod. 

Men en københavnsk Universitets- 
lærer vil ogsaa se med Sympathi paa 
Planen af yderst praktiske Grunde. Vi 
lider faktisk her ved Universitetet un- 
der det, at de studerendes Antal er 
altfor stort. Studentertallet har i den 
sidste Menneskealder fordoblet sig; i 
Tiaaret 1867—76 toges Studentereksa- 
men af omtrent 2000 unge Mænd, i 
det sidste Tiaar var Antallet omtrent 
4000, hvoraf Kvinderne udgør en sted- 
se større Del. I sig selv er det kun 
glædeligt, at saaledes et stadig vok- 
sende Tal naar frem gennem den høje- 
ste Skoledannelse, men Følgen har 
været, at Universitetsforholdene er 
blevet vanskeligere, allerede fordi Læ- 
rernes Antal aldeles ikke er steget i 
Forhold til Studenternes og mindst i 
de store Embedsfakulteter. Og dette 
er blevet saa meget mere føleligt som 
samtidig nye Former for Undervisnin- 
gen er traadt i Forgrunden. Tidligere 
laa Tyngdepunktet i Forelæsningen, 

og overfor den kunde Tallet af Til- 
hørere jo vokse uden at gøre noget 
Afbræk. Anderledes nu. Allevegne 
lægger man Vægt paa Øvelser af man- 
ge forskellige Arter, men alle lignen- 
de hinanden deri, at Studenten ikke 
som ved Forelæsningen er passiv, blot 
modtagende; han skal selv arbejde 
med s udvikle sine Evner ved at an- 
vende dem. Men Øvelsen kræver en 
Vejledning fra Professorens Side af en 
helt anden Art end hvad man tidligere 
kendte; han maa følge hver enkelts 
Arbejde, anvise og lede ganske indi- 
viduelt. Denne Undervisningsmaade 
har da store Vanskeligheder at over- 
vinde, naar Studenternes Antal er 
stort. Jeg har selv tidligere, naar der 
tii en Øvelsesrække viste sig at møde 
over tyve, straks delt dem i to sidelø- 
bende Kursus, synderligt mere end ti 
kan jeg ikke paa denne Maade under- 
vise med sikkert Udbytte. Nu er og- 
saa Jurister og Teologer siaaet ind 
paa denne Vej, men de kæmper en 
fortvivlet Kamp for at komme over 
de umaadelige Vanskeligheder, som 
det store Studentertal lægger dem i 
Vejen, og paa Medicinens Omraade ly- 
der Klagerne næsten endnu stærkere. 
Skal den nye Undervisningsmaade 
virkelig trænge igennem og bære fuld 
Frugt, maa vi have flere Lærere cg 
flere Lokaler, men det ene og det an- 
det kan langt lettere skaffes i Aarhus 
end i København, og allerede af den 
Grund maa Planen til et Aarhusuni- 
versitet siges at være en højst praktisk 
og priselig Tanke. 

Planen er priselig, men man kan 
ikke skjule for sig selv, at det er en 
efter danske Forhold meget stor Plan, 
og jeg tror, at man bør se Vanskelig- 
hederne skarpt i Øjet. 



Det er fristende at spørge, hvad vi 
kan lære af vort Naboland Sverige, 
hvor man i den sidste Menneskealder 
til de to gamle Universiteter har føjet 
to nye. Højskolen i Stockholm blev 
oprettet 1878, og en halv Snes Aar se- 
nere begyndte Højskolen i Gøteborg 
sin Virksomhed. Imidlertid er For- 
holdene her meget forskellige fra vo- 
re. Stockholm er Landets Hovelstad 
og forud Sæde for Lærdomsanstalter, 
hvoriblandt Sveriges vigtigste Læge- 
skole, det saakaldte Carolinske Insti- 
tut. Gøteborg tæller ikke blot 
næsten tre Gange saa mange Ind- 
byggere som Aarhus, men det er 
en gammel og rig By, som altid 
har følt sig som Sveriges anden Ho- 
vedstad og paa mange Punkter har 
sit ganske ejendommelige Særpræg. 
Hverken med den ene eller anden By 
kan Aarhus taale nogen Sammenlig- 
ning, og det viser sig ogsaa deri, at de 
to nye svenske Højskoler er oprettede 
ene ved private Midler. Stockholms 
Højskole ejede alierede 1898 4 Millio- 
ner Kroner, hvoraf de to stammede 
fra een Giver; Gøteborg havde 1905 
en Kapital paa 3 Millioner. Aarhus- 
planens Bærere synes derimod først 
og sidst at regne paa Statens Hjælp. 
Paa det indledende Møde var der 
knap en Hentydning til, at man i 
det mindste til Iscenesættelsen af det 
nye Universitet havde sikret sig pen- 
gelig Støtte fra Privatmænd, og i den 
korte Henvendelse (til Regeringen 
nævnes slet intet derom. Man tør dog 
vist gaa ud fra, at Aarhusboerne og 
Jyderne i Almindelighed er rede til at 
bringe Ofre, forhaabentlig endog sto- 
re Pengeofre, for at erhverve noget 
for deres Landsdel saa frugtbringen- 
de som en hel videnskabelig Højskole. 

De to nye svenske Højskoler er &lt- 

saa private Anstalter; de øver hel 
Selvstyrelse og f. Eks. deres Lærere 
vælges af dem selv. Heri ligner de 
hinanden, men ellers er de gaaet hver 
sin Vej. I Stockholm har man rettet 
sine Tanker mod Naturvidenskab cg 
Mathematik. Aandsvidenskaben er 
kun kommet med mere undtagelsesvis 
og især af personlige Grunde; man 
greb efter Victor Rydberg som Lærer 
i Kulturhistorie, og siden har jo Os- 
kar Levertin foredraget Literaturhisto- 
rie. I Gøteborg er det derimod netop 
denne Side, der alene er repræsente- 
ret. Med andre Ord, naar vi bruger 
vore danske Begreber, kan vi sige, at 
man i Stockholm har faaet et mathe- 
matisk-naturvidenskabeligt Fakultet, i 
Gøteborg et filosofisk, eller, som Sven- 
skerne mere træffende siger, et huma- 
nistisk. 

Spørger man om Lærerkræfterne, 
er begge de to Højskoler naaet ret 
vidt. Stockholm havde allerede i 1898 
8 Professorer, dertil 5 Videnskabs- 
mænd i andre Stillinger, som tillige 
underviste ved Højskolen, og 3 Do- 
center; i alt 16 Lærere, hvoraf kun to 
faldt udenfor det mathematisk-natur- 
videnskabelige. I Gøteborg var der 
1905 14 Professorer og 7 Docenter samt 
3 fremmede Sproglærere ; alle falder 
de indenfor, hvad vi betegner som 
filosofisk Fakultet, naar dertil føjes 
saadanne Grænsefag som 1 Geografi, 
Statskundskab og Økonomi. Hver for 
sig byder da disse Højskoler over et 
virkeligt anseligt Lærerkorps, som i 
Tal ikke staar synderligt tilbage for, 
hvad Københavns Universitet har i de 
tilsvarende Fakulteter. 

Hvad Studenterne angaar, ser det ik- 
ke saa godt ud. De to Højskoler har her 
været hindrede af deres private Op- 
rindelse og ufuldstændige Omfang, og 



de har derfor ikke kunnet føre frem til 
de afsluttende Eksamener; først efter 
lange Anstrængelser opnaaede Gøte- 
borg i 1894 Ret til at holde Eksamen 
i de Fag, der dyrkes her, og Stock- 
holm er vistnok endnu ikke naaet saa 
vidt. I Stockholm indtil nu og i Gø- 
teborg indtil Højskolen fik Eksamens- 
ret, holdt Studentertallet sig som of- 
test under 50 ; det er unægtelig et lavt 
Tal, og hvis vi i København lider un- 
der et for stort Antal Studenter, har 
man ved de ny svenske Højskoler lidt 
under lige det modsatte; to tre Stu- 
denter for hver Lærer, det er naturlig- 
vis ganske utilfredsstillende. Da Gø- 
teborg saa fik Ret til at afholde Eksa- 
miner, indtraadte en Bedring, og nu 
er man her oppe ved et Tal af 100 
Studenter. Naar man mindes, at der 
kun er Tale om et enkelt Fakultet, er 
dette ikke saa ringe, vistnok omtrent 
halvt saa meget som man har ved det 
gamle Statsuniversitet i Lund paa til- 
svarende Omraade. 

Hvad man kan lære af Sverige, sy- 
nes da at være det, at den største 
Vanskelighed ved at skabe et nyt Uni- 
versitet, det er at skaffe det Studenter. 
Man maa sørge for, at det ny Univer- 
sitet straks stiller sig i Række med det 
gamle og tilbyder sine Lærlinge Kur- 
sus med afsluttende Eksaminer, cg 
man bør heller ikke som i Svreige 
nøjes med et enkelt Fakultet, men 
straks sigte mod et helt og fuldstæn- 
digt Universitet. Heldigvis synes de, 
som har rejst Aarhusplanen, her at 
være inde paa den rette Vej ; maaske 
er de dog ikke kommet fuldt saa langt 
frem, som jeg mener man maa gaa. 

Man maa nemlig sige, at et helt Uni- 
versitet alligevel kan betyde to forskel- 
lige Ting. Man kan indrette sig saa- 
ledes, at Studenterne kan føre deres 

Studier helt til Ende ved et saadant 
Universitet, men man kan ogsaa tæn- 
ke sig, at Aarhusuniversitetet begræn- 
ses til kun at undervise de Studerende 
i deres første to eller tre Aar, medens 
de siden maa tage til København for 
at naa frem til Embedseksamen. Jeg 
har det Indtryk, at de, der bærer Aar- 
hus-Planen frem, i første Linie tænker 
paa et Universitet af den sidste Art. 
Naar man spørger om, hvorfra Aar- 
husuniversitetet skal faa sine Studen- 
ter, faar man det Svar, at mange For- 
ældre vil være glade ved ikke straks 
at sende deres unge, lidt umodne 
Sønner og Døtre til København, til 
Storstaden med de mange Fristeiser. 
Denne Tanke er saa udbredt, at der 
vel miaa være noget i den ; gid Foræl- 
drenes Ønsker blot ikke vil strande, 
paa de unge Studenters Lyst ! 

Imidlertid maa man dog sige, at 
hvis man vil indrette Universitetet 
saaledes, at Studenter af alle Arter 
kan være der et Par Aar eller lidt me- 
re, saa kræver dette allerede et saa 
stort og mangesidigt Lærerkorps, at 
det, som yderligere behøves for at føre 
Studeringerne til Ende ved Universite- 
tet, egentlig ikke er store Ting. Og at 
tage Skridtet fuldt ud, har betydelige 
Fordele. Det vil i sig selv straks vise, 
at man ikke i Aarhus vil lave et Uni- 
versitet Nr.2, en Forskole for Køben- 
havns Universitet, men en virkelig 
sidestillet Læreanstalt. Det vil føre 
til, at Vandringen ikke blot gaar fra 
Aarhus til København, men ogsaa 
modsat; man kan begynde i Køben- 
havn og ende i Aarhus, eller en Stu- 
dent kan, hvad der vel hyppigere vil 
blive Tilfældet, i Hovedsagen holde 
sig til Aarhus, men dog tilbringe nog- 
le Semestre i København for at høre 
andre Lærere og nyde alt, hvad Ho- 



vedstaden kan give til Udvidelse af 
den aandelige Horisont, for saa slutte- 
lig i Aarhus at underkaste sig sin Em- 
bedseksamen. Ogsaa for Lærernes 
Vedkommende har det den største Be- 
tydning, at de ikke skal miste deres 
Elever, naar de har ført dem et lille 
Stykke frem ad Vejen. Jeg mener da, 
at man fra første Færd bør tage Sigte 
herimod, og særlig ved Lægevidenska- 
ben, hvor Aarhus har saa gode Kort 
paa Haanden i sine store Hospitaler, bør 
man vist straks indrette Undervisnin- 
gen paa at give et fuldstændigt Kur- 
sus. Saa kan man, om man vil, fore- 
løbig lade Juraen og Theologien ind- 
skrænke sig til en Undervisning i de 
første Studenteraar ; netop disse Fa- 
kulteter stiller dog, hvad Lærere an- 
gaar, ikke synderlig store Krav og 
endnu mindre til Hjælpemidler. Naar 
Naturvidenskaben og Medicinen kræ- 
ver store Samlinger og kostbare Labo- 
ratorier, forlanger Aandsvidenskaber- 
ne jo kun et Lokale til Øvelser med et 
beskedent Haandbibliothek. Faar man 
i Aarhus først Lægeskolen ført helt 
igennem, vil Retsskolen og Præstesko- 
len sikkert snart følge efter. 

Allerede for at holde Studenterne to 
tre Aar i Aarhus maa man, som anty- 
det, have mange Arter af Lærere, og 
her kommer især det, som vi nu kal- 
der det filosofiske og det mathematisk- 
naturvidenskabelige Fakultet, men 
som man i ældre Tid sammenfattede 
under Navnet det filosofiske og nær- 
mest saa som en Forskole for de saa- 
kaldte højere Fakulteter, de egentlige 
Embeds- eller Fagstudier. Nu opfatter 
man Fakulteterne som ligestillede, 
men der er dog den Sandhed i den. æl- 
dre Opfattelse, at alle de senere Fag- 
studier i større eller mindre Grad byg- 
ger paa „Filosoferne", dette Ord alt- 

saa taget i videste Forstand. Medici- 
nerne skal lære Fysik, Kemi og Bio- 
logi, Juristerne og Theologerne for- 
skellige Sprog, alle skal de efter vor 
Indretning gennemgaa et filosofisk 
Kursus. Her m,aa haves mange Læ- 
rere. 

Jeg skal ikke komme langt ind paa 
Enkeltheder, men jeg maa dog tage 
lidt Afstand fra, hvad Biskop Nielsen 
fremsatte som sine Tanker om Planen, 
hvad Lærere angaar. Biskoppen vilde 
i de fremmede Hovedsprog have ind- 
kaldte Fremmede til Lærere. I sig selv 
er det vist, at saadanne indfødte Sprog- 
mestre, som man har det i -Sverige, 
og Tyskland, vilde være en stor Vin- 
ding, og at faa dem, er et Ønske, vi 
ogsaa nærer her ved Universitetet. 
Men jeg maa bestemt protestere imod, 
at disse Sprogmestre er nok; det er 
udmærkede Hjælpere, men Hovedto- 
nen maa ligge paa den danske Viden- 
skabsmand, som behersker det frem- 
mede Sprog og kan vise sine Lands- 
mænd Vejen til det. Biskop Nielsen vil- 
de heller ikke have nogen Lærer i de 
klassiske Sprog ; jeg tror, at en saadan 
absolut ikke kan undværes, baade for 
Sprogenes Skyld og ikke mindst, for- 
di den klassiske Filologi i methodisk 
Henseende staar saa højt. 

Alt i alt mener jeg da, at naar man 
vil overveje, hvor mange Lærere der 
nødvendigvis maa til i dette Dobbelt- 
fakultet, maa man naa ikke saa lidt 
højere op end Biskop Nielsen antyde- 
nde. Jeg vilde tro, at man ikke slap 
igennem med mindre end tæt op imod 
Snesen, naar man deri medregner tre 
udenlandske Sproglærere. Hertil vil 
saa komme to eller tre Theologer og 
lige saa mange Jurister for at holde 
Undervisningen oppe i de første Stu- 
denteraar, og vil vi straks have en 



fuldstændig Lægeskole, naar vi da sik- 
kert til et Lærerkorps, der tæller sna- 
rere over end under 30 Lærere. Og det 
vel at mærke egentlige Hovedlærere, 
virkelige Professorer. Af saadanne har 
vi i København omtrent 60, altsaa dob- 
belt saa mange, men Tallet 30 er jo 
heller ikke stort, naar man husker, at 
Gøteborg med sit ene „humanistiske" 
Fakultet har 14 Professorater. 

Naar jeg her har skitseret Indretnin- 
gen af et kommende Aarhus-Univer- 
sitet, vil man let faa det Indtryk, at 
jeg kun tænker mig dette som en Kopi 
af Københavns, en ny Udgave af dette 
i formindsket Format. Ja, til en vis 
Grad er det saaiedes, og det kan. ikke 
være anderledes. Naar Aarhusuniver- 
sitetet skal naa sit Maal og samle dan- 
ske Studerende, maa det ligne Køben- 
havns Universitet i Læreplan og i Eks- 
aminer ; det maa ligesom det praktisk 
set være en Embedsmandsskole. Vi 
kan ikke lave en helt ny Type af Uni- 
versitet, for saa faar vi ingen eller dog 
kun yderst faa Studenter. Studenterne 
maa kunne bevæge sig frem og til- 
bage mellem de to Universiteter, der- 
for maa Undervisningsplanen i sine 
Grundtræk begge Steder være den 
samme. Vil man haabe at kunne holde 
en Del Studenter fast i Aarhus et Par 
Aar, kan det kun naas ved, at de efter 
denne Tid kan passe ind i den videre- 
førende Undervisning, som de skal 
følge i København. 

Imidlertid vil man dog have en uvil- 
kaarlig Fornemmelse af, at et nyt Uni- 
versitet gerne skulde bringe Danmark 
noget helt nyt og ikke blot være en 
Fordobling af, hvad vi har forud. Lad 
nu være, at det nye paa adskillige 
Punkter vil komme ganske af sig 
selv; det skal nok vise sig, at et Uni- 
versitet, der vokser op fra nyt i det 

tyvende Aarhundrede, bliver meget 
forskelligt fra vort gamle Universitet i 
København. Helst vil man dog ikke 
nøjes med dette mere ubestemte, og 
paa Forhaand ønsker man at fastsiaa 
det ny Universitets Særpræg. Man ta- 
ler om, at det skal være et Sæde ikke 
blot for Videnskab og Embedsstudier, 
men ogsaa giver en friere, mere almen^- 
menneskelig Uddannelse; man henvi- 
ser til Grundtvigs smukke Tanke om 
den danske Højskole i Sorø, som han 
udmalede som et Modstykke til den 
sorte Skole i København, fri for Skole- 
støv, folkelig og dansk. Her er et Ho- 
vedpunkt, som det frem for alt gælder 
at se skarpt i Øjnene. 

Det er en mægtig Trang til Oplys- 
ning, der har vist sig i vort Folk i det 
sidste halve Aarhundrede. Det er vor 
frie Forfatning, der har født den, og 
saa dette, at Videnskaben i vore Dage 
paa en helt anden Maade end før be- 
hersker vort daglige Liv og omformer 
vore Arbejdsmaader. Trangen har for 
Landbefolkningen skabt vore Højsko- 
ler, som netop har taget Sigte mod Al- 
mendannelse og vundet Landboerne 
derfor ved vækkende Undervisning og 
passende Tilsætninger af Religion og 
Nationalfølelse. I Byerne har Social- 
demokratiet virket politisk oplysende 
og de tekniske Skoler højnet den fag- 
mæssige Dygtighed ; ogsaa Købmands- 
standen er ifærd med at komme med. 
Men hvad Almendannelse angaar, 
staar man i Byerne endnu tilbage ; her 
viser Fremskridtet sig ved den ganske 
vist stærkt forbedrede Skoleundervis- 
ning, for de modnere kan man hen- 
vise til hvad Gavn, der drages gen- 
nem Bøger, Aviserne og de talrige Fo- 
redrag, som holdes ; men her er endnu 
store Huller at fylde og megen Trang 
at tilfredsstille. Og Hullerne føles og- 



saa af dem, der har faaet hele Studen- 
terdannelsen ; fra alle Sider lyder her 
Krav. Theologerne vil forstaå Sam- 
fundsforholdene i det Folk, hvori de 
skal virke ; Juristerne vil trænge dy- 
bere ind i Livets praktiske Sider, af 
vore Skolemænd forlanger vi Forstaa- 
else af alle Menneskelivets Krav. 

Paa dette Omraade er der da sikkert 
Opgaver, som et nyt dansk Universitet 
maa tage op, og jeg kunde ønske her 
ligesom før at se, hvad der kan læres 
fra andre Lande. Saa lidt som Køben- 
havns Universitet sigter mod at give 
Almendannelse, naar man da bortser 
fra det lille Kursus i Filosofi, saa lidt 
gør man det i Sverige eller Tyskland ; 
man gaar ud fra, at Studenterne fra 
den lærde Skole medbringer tilstræk- 
keligt og drejer dem over mod Fagstu- 
diet. Ganske modsat giver de ,gamle 
engelske Universiteter kun en almen- 
dannende Undervisning og overlader 
Fagundervisningen til særlige Fag- 
skoler, og her er da noget at lære, me- 
re dog maaske i Amerika. Her er der 
Universiteter i broget Mangfoldighed 
og af meget forskellig Art, men den 
Grundtype, der i Fristaterne gaar igen- 
nem det hele, er dog, at Universitetet 
begynder med at .give almene Kund- 
skaber gennem Kursus, der oftest \a- 
rer fire Aar, og saa først tager fat paa 
Fagdannelsen. Men de amerikanske 
Universiteter modtager ogsaa deres 
Lærlinge i en langt yngre Alder, end 
vi ; som oftest er de ved deres Komme 
kun 15 — 16 Aar gamle. Det vilde med 
andre Ord være, som om der i Dan- 
mark ikke eksisterede lærde Skoler 
eller Gymnasier, som de nu skal kal- 
des, men at man fra Mellemskolen gik 
over til Universitetet og saa, før man 
tog fat paa Fagstudieme, forberedtes 
saa længe, at man blev et eller to Aar 

ældre end vore Studenter, naar de for- 
lader deres Skole. Som Følge deraf 
har Undervisningen paa dette Trin i 
Amerika ogsaa en helt anden Karak- 
ter, end vi tænker paa ved Universi- 
tetsundervisning ; det gaar alt mere 
skoiemæsigt til, med smaa Klasser og 
fast Plan, tvungne Lektier og Prøver 
af mange Arter. I Amerika er man. 
glad og stolt over Systemet, og Sam- 
livet ved Universitetet mellem disse 
purunge Mennesker staar siden for 
dem som deres smukkeste Minder. 

Hvis Aarhusuniversitetet paa dette 
Omraade vilde tage det fri Amerika 
til Mønster, vilde der ligge store Opga- 
ver for det. Overfor Landbefolkningen 
vilde det komme til at kappes med 
Askov og den her stedfindende ud- 
videde Højskoleundervisning; for By- 
ernes Ungdom vilde det kunne udfyl- 
de det store Hul i Undervisningen, her 
endnu er, og de unge Studenter vilde 
her kunne finde det Overgangstrin 
mellem Skolen og Fagstudiet, som 
man mere og mere føler Manglen af. 
Det nye Universitet skulde tage sine 
Lærlinge fra alle Samfundsklasser, 
men det maatte saa ogsaa indrette for- 
skellige Kursus efter, hvad Forkund- 
skab den ene og den anden bragte 
med. og dertil afpassede efter den Tid, 
Lærlingen kunde ofre. Alttid skulde 
det dog være en fyldig og planmæssig 
Uddannelse, og man maatte ikke vige 
tilbage for at give den et mere skole- 
mæssigt Præg; man maatte tage de 
ungdommeLige Elever i Haanden for 
ikke at sige ved Kraven og tvinge dem 
til at læse og lære med Alvor; ellers 
bliver det en daarlig Kopi af en Uni- 
versitetsundervisning, som ikke pas- 
ser her. Og derfor maatte man til dis- 
se Kursus ogsaa have særlige Lærere; 
det behøvede ikke at være store Viden- 



skabsmænd, men Mænd med gode 
Lærerevner og Forstaaelse af Ungdom- 
mens Trang. Saa kunde de lærde 
Professorer komme med, eftersom de- 
res Interesser og Evner tillod det; men 
at bygge denne Undervisning paa dem 
vilde kun volde Skade og Forvirring. 

For ien Ungdomsundervisning af 
denne Art vilde Aarhus byde Fordele, 
som ikke findes i København. Byens 
smakke Beliggenhed vilde her tillade 
Udviklingen af et frisk og frejdigt 
Ungdomsliv, som man ikke let kan 
skabe det i Storstaden. Da der for 
nogle Aar siden var Tale om at flytte 
Regensen, foreslog Prof. Otto Jesper- 
sen at lægge den helt ud i landlige 
Omgivelser, ved Dyrehaven f. Eks. ; 
saa haabede han, at Universitetet selv 
siden kunde følge efter. Denne Tanke, 
født af friske Indtryk fra Nordamerika, 
var det umuligt at gennemføre i Kø- 
benhavn; i Aarhus vilde den jo kom- 
me af sig selv, og man kan let ud- 
male sig, hvorledes der paa Bakkerne 
udenfor Byen opvokser et Universitet, 
omgivet af Haver og Sportpladser, med 
„dormitories" for Studenterne, alt 
ganske som man finder det i Amerika. 
Og hvad vilde det ikke betyde for vort 
lille Samfund, om en kundskabslysten 
og energisk Ungdom samledes fra alle 
Egne og her tilbragte nogle af de Aar, 
hvor Sindet er mest opladt for alt nyt 
og frugtbringende! Men en saadan 
Ungdomsskole kunde kun trives, naar 
den forenedes med et virkeligt Univer- 
sitet; ellers iblev det, for at sige det 
kort, kun en daarlig Kopi af Askov og 
dermed paa Forhaand dødsdømt. 

Mellem et nyt Aarhusuniversitet og 
vort gamle Universitet i København 
vilde der sikkert opvokse et Samarbej- 
de af den heldigste Art. Man har i de 
senere Aar stræbt at faa en nærmere 

Samvirken mellem Nordens Univer- 
siteter og haabet at kunne naa baade 
Studenter- og Lærerbytte; Vanskelig- 
hederne har dog været for store til, at 
der er kommet synderligt ud af det. 
Helt anderledes vil det staa mellem 
Aarhus og København. Studenterne 
vil vandre fra d$t ene til det andet, og 
man maa haabe, at man kan naa 
til at faa det her i Landet, som det er 
staaende Skik i Tyskland, at ingen 
Student tilbringer hele sin Studietid 
ved det ene Universitet ; ingen Aarhus- 
student vil sikkert undvære alt det, 
som Hovedstaden kan byde ham, 
men kommer der dygtige Lærere 
i Aarhus, skal det nok vise sig, 
at man ogsaa vil se den modsatte 
Strøm. Og Professorudbyttet burde 
vel ligefrem systematisk gennemfø- 
res. Hvorfor skulde en københavnsk 
Universitetslærer ikke hvert andet 
eller tredie Aar kunne virke i Aar- 
hus? Han behøvede jo blot en Gang 
om Ugen at rejse over til Aarhus 
om Natten, undervise her to Dage i 
Træk og saa atter vende tilbage? Det 
vilde kun volde ringe Udgift og skaffe 
det nye og mindre Universitet en stor 
Støtte. 

Naturligvis vilde København ogsaa 
snart komme ind paa at laane Aarhus- 
professorerne, men for disse er der 
iøvrigt en nok saa nærliggende Opga- 
ve. Det er Folkeuniversitetsundervis- 
ningen, jeg tænker paa. Hidtil har det 
været saalodes, at næsten alle de Læ- 
rerkræfter, der toges i Brug hertil, har 
haft deres Hjemsted i København, cg 
derfor har det været ganske særlig 
vanskeligt at skaffe Lærere til Folke- 
universitetsforeningerne i Jylland ; for 
at læse en Time i Aalborg maa Lære- 
ren rejse fra København den foregaa- 
ende Dags Aften, og Hjemturen tager 



lige saa megen Tid. Det vilde blive 
ganske anderledes, naar vi fik et Lær- 
domshjem i Aarhus, og paa denne Maa- 
de vilde man i alle Egne af Jylland 
kunne drage Fordel af et jydsk Uni- 
versitet. 

Jeg har i det foregaaende søgt at 
vise, hvorledes det paatænkte Aarhus- 
universitet vel maatte komme til at se 
ud, hvilke Opgaver det maatte sætte 
sig, hvilken Trang det vilde tilfreds- 
stille. At et saadant Universitet vilde 
koste meget at indrette og dertil en 
betydelig Sum aarlig, er sikkert nok T 
og naar man med Rette peger paa, at 
Oprettelsen af Statsbibliotheket i Aar- 
hus meget har lettet Gennemførelsen 
af et Universitet derovre, maa det dog 
siges, at selve Bibliothekets aarlige 
Indkøb vist maatte udvides ikke saa 
lidt. Denne Side af Sagen skal jeg dog 
ikke vove mig ind paa, end mindre paa 
at overveje, hvorvidt de bevilgende 
Myndigheder kan antages at være gun- 
stig stemte for det hele Foretagende. 

Til Slutning skal jeg blot pege paa, 
at det vel med nogen Grund kan siges, 
at et nyt dansk Universitet ved Siden 
af al den Nytte, det kan gøre, dog 
maaske ogsaa kunde volde Fortræd. 
Man kan mene, at det for et lille Land 
er farligt at dele sine Kræfter, og at 
vi derfor vedblivende bør samle al vor 
Evne paa vort eneste Universitet. Det 
er vel ogsaa rimeligt nok, at et nyt 
Universitet i nogen Maade vilde van- 
skeliggøre at faa de Pengemidler til 
Københavns, som Videnskabens voks- 
ende Krav gør ønskelige. Men jeg 
tror dog, at de Ulemper, der her maat- 
te vise sig, ganske vil opvejes af de 
Fremskridt for dansk Videnskab, der 
vil følge med to Universiteter, som 
baade vil udfylde hinandens Virksom- 

hed og drives frem af indbyrdes Kap- 
pelyst. 

Saa kan man pege paa, at et Univer- 
sitet i Jylland maaske kunde virke 
splittende og yderligere uddybe den 
Porskel, der er mellem Jyder og Øbo- 
er. Lidt i den Retning vil maaske 
komme frem, men jeg kan dog ikke 
tro andet, end at det modsatte vil vise 
sig meget stærkere. I alle Lande har 
Universiteterne saa langt fra været 
splittende, at de tværtimod har spillet 
den største forenende Rolle; det er 
næppe for meget sagt, at uden Tysk- 



lands Universiteter var den tyske En- 
hed aldrig kommet i Stand. Saaledes 
vil vistnok et jydsk Universitet komme 
til at virke samlende, og man tør vel 
endog haabe, at det i en ikke ringe 
Grad kunde bidrage til at udjævne 
den Modsætning, der findes i Danmark 
mellem Provins og Hovedstad, og som 
vist er dybere, end man oftest fore- 
stiller sig. Et Universitet i Aarhus 
vilde betyde en Bro mellem Landet og 
Hovedstaden, og maaske vilde dets 
største Betydning for Danmark netop 
komme til at ligge paa dette Punkt. 



Kapitalismens Misgerninger. 

Efter Thomas W. Lawson. 



Det vakte en uhyre Opsigt paa begge 
Sider af Atlanterhavet og foraarea- 
gede en »and Panik paa Børserne baa- 
de i New- York og London, da der i 
det amerikanske Tidsskrift „Every- 
body's Magazine" fremkom en Række 
Artikler af en fremragende bekendt 
Vekselmægler og Finansmand, Tho- 
mas W. Lawson, hvori han Punkt 
for Punkt afslørede de Midler, ved 
Hjælp af hvilke de amerikanske Trust- 
Millionærer vinder deres store Rig- 
domme; Lawson havde selv været med 
og kunde derfor tale med den størst 
mulige Sagkundskab, og han lagde ik- 
ke Fingrene imellem. Artiklerne sam- 
ledes snart til en Bog „Frenzied Fi- 
nance u , „Kapitalismens Misgernin- 
ger", som vakte den største Interesse 
baadle i Amerika og i Evropa, og som 
fandt baade hæftig Modsigelse og iv- 
rig Tilslutning. Vi vil i dette og de 
følgende Hæfter gengive Hovedind- 
holdet af dtette Værk. 

Lawson fremdrager Kobber-Trusten 
som den, der paa den mest skamløse og 
aabenlyse Maade har stillet den store 
Svindel til Skue. Men han har tillige 



en anden Grund til netop at beskæf- 
tige sig med denne Trust; han har selv 
givet Ideen til den og været en af Ho- 
vedaktørerne i Dramaet. Derfor ken- 
der han baade alle Enkeltheder ved 
de Forretninger, hvorved den skabtes, 
og alle de Mænd, der staar bag ved, 
og som har sat Svindelen i System. 
Hertil kommer, at Lawson selv er ble- 
ven ført bag Lyset af disse Mænd og 
saaledes er blevet et Offer for det Sy- 
stem, han nu ønsker at komme til Livs 
ved at lægge dets Karakter blot for 
Offentligheden. 

I sin Indledning til Skildringen af 
Kobber-Trusten karakteriserer Law- 
son Systemet saaledes: 

„Systemet er en Proces eller Op- 
findelse, hvorved enkelte, til egen For- 
del, skaber uhyre Rigdomme af Fol- 
kets opsparede Kapitaler, hvadenten 
disse ere anbragte i Banker, Truster 
eller Assuranceselskaber. Ved dets 
Virksomhed] er der i de sidste 20 Aar i 
de forenede Stater dannet en Række 
kolossale Selskaber, hvis ubegrænsede 
Held og en stadig Frihed for Straf- 
ansvar, har indgivet dem en fuldstæn- 

dig Foragt for alt, hvad der hedder 
Lov og Bet og offentlig Moral, og en 
fast Beslutning om under alle Om- 
stændigheder at holde fast ved de uhy- 
re Besiddelser, de have tilranet sig. 
Dette „System" har frataget det me- 
nige Folk Billioner Dollars og bragt 
dem i Hænderne paa nogle faa Per- 
soner, der nu kan bruge dem ligesaa 
frit, som om de vare tjente Dollar paa 
Dollar ved eget Arbejde. Dog vil jeg 
gøre opmærksom paa, at det ikke saa- 
meget er Mændene som selve Princi- 
pe, jeg ønsker at komme til Livs, thi 
jeg tilskriver Forholdene og ikke dem, 
at Udviklingen har taget denne Ret- 
ning, og gaar ud fra, at det, der er 
sket, vilde være bleven udført af andre, 
hvis disse Mænd aldrig havde eksiste- 
ret. Det er udelukkende mit Maal at 
vise Ofrene for Systemet den Maade, 
paa hvilken man har plyndret dem, 
ikke Mændene, ved hvem det er sket." 

Han gaar derefter over til at skildre 
selve K o b b e r-T rustens Dannelse. 

Under en langvarig Krig mellem 
det store Selskab „Standard Oil" og 
Gaskongen J. E. Addicks of Bay State 
Gas Comp., havde Lawson paa et for 
denne sidste højst kritisk Tidspunkt 
overtaget Ledelsen af Kampagnen og 
var derved kommen i Berøring med H. 
H. Rogers, der repræsentererede Stan- 
dard Oil Selskabet; derved stiftedes 
det Bekendtskab, som senere førte til 
Samarbejde mellem Lawson og Stan- 
dard Oil ved Startningen af Kobber- 
trusten. 

I Aaret 1896 fik Lawson den Idé, at 
man skulde indkøbe og danne en Sam- 
menslutning af alle de bedste Kobber- 
minedistrikter i Amerika og Europa. 
Han bearbejdede ivrig Offentligheden 
for at fastslaa Fordelene ved en saa- 
dan, og han hævder endnu, at der, 
hvis hans Forslag var bleven fulgt, 
vilde være skabt et storslaaet finansi- 
elt Foretagende, med Udsigt til umaa- 
deligt og varigt Overskud, med andre 
Ord, et Yerdensf oret agende. Han frem- 
lagde sin færdige Plan for „Standard 



Oil" allerede Aaret derefter; i 1898 
havde han vundet Selskabet for Pla- 
nen, og i 1899 gennemførtes den, dog 
paa en andlen Maade, end han havde 
ønsket. „Kobber-Trusten" startedes 
med en Aktiekapital af $ 155,000,000, 
1,550,000 Aktier å 100 $. Den samlede 
Aktiebeholdning afsættes til en Gen- 
nemsnitskurs af $ 115 (fra $ 100 — $ 
130), og Prisen var i 1903 dalet til 33 
$., d. v. s. det Publikum, som havde 
sat Penge deri, havde lidt et Tab paa 
over 100 Millioner Dollars. 

„Systemet" . 

Lawson forklarer selv „Systemet" 
paa følgende Maade: 

„Standard Oil" har Kontor i Broad- 
street 26 i New- York; Finansverdenen 
véd, at der gives to forskellige Insti- 
tutioner af dette Navn; det ene er et 
Aktieselskab, der giver sig af med 
Handel med Petroleum etc, som Nav- 
net lyder paa og det andet er Syste- 
met „Standard Oil", men i den of- 
fentlige Bevidsthed er der ingen klar 
Forstaaelse af deres Væsensforskel. 
Kæmpe-Systemet „Standard Oil" kan 
bedst beskrives som en Samling Kapi- 
talister — Individer eller Institutio- 
ner — , der har Eet til at benytte Nav- 
net „Standard Oil" i de Forretnings- 
transaktioner, de foretage. Betten til 
at bruge dette Navn er af uskatterlig 
Værdi; thi det bringer i sit Følge „et 
absolut Held" . 

Naar vi derfor i det følgende bruge 
Betegnelsen „Standard Oil", sigtes der 
udelukkende til Systemet, og der fin- 
des kun tre Mænd, dfer ere berettigede 
til at optræde i dette Navn. Disse 
Mænd ere Henry H. Rogers, 
William RockefeLler og 
John D. Rockefeller. 

Systemet „Standard Oil" er sam- 
mensat af 8 særskilte Grupper nemlig : 

1. Gruppe. Aktieselskabet Stan- 
dard Oil, Sælgeren af Petroleum, der 
igen er sammensat af mange mindre 
Selskaber, som det enten ejer direkte 
eller indirekte igennem deres Aktier 

og Obligationer. Der er sandsynligvis „Standard Oil", er© ved at blive md- 

ikke andre end H. H. Rogers, Willi- viede i denne Hemmelighed. 1 dette 

am Rockefeller og John D. Eockefel- Aktieselskab ere alle Individer og ]n- 

ler, der véd nøjagtig, hvilke Aktier ridiske Personer der tilsammen udgøre 



Thomas W. La w son. 
Forfatter af „Kapitalismens Misgerninger." 

dette Selskab ligger inde med, skønt „Standard Oil" i den udvidede Betyd- 

der er Mulighed for, at de to sidst- ning, direkte Ejere. 

nævntes Sønner, John D. Rockefeller 

jun. og William G. Rockefeller, der 2den Gruppe. Henry H. Rogers, 

nævnes som den fremtidige Chef for William Rockefeller og John D. Ro- 

ckefeller, de aktive Chefer sammen 
med de fornævnte Sønner. 

3die Gruppe. En hel Skare af aktive 
Medarbejdere, der, som en Art Kaptaj- 
ner og Løjtnanter, leder Forretnin- 
gerne i de forskellige Selskaber og Un- 
derafdelinger, hvori „Standard Oil" 
er interesseret. 

4de Gruppe. En stor Gruppe af 
Medarbejdere, der har trukket sig til- 
bage fra aktiv Tjeneste i „Standard 
Oil" Hæren, og som nu kun mere in- 
direkte deltager i Ledelsen af dets Af- 
færer hovedsagelig ved at vaage over 
deres egne Pengeanbringelser. Hver af 
disse Mænd besidder Formuer varie- 
rende fra 5 — 75 Millioner Dollars. 

5te Gruppe. Boer efter afdøde Med- 
lemmer af denne .vidunderlige „Stan- 
dard Oil" Familje, som vedblivende 
for en stor Del administreres af de le- 
dende „Standard Oil" Mænd. 

6te Gruppe. „Standard Oil" Banker 
og Bankinsti tut ionor og den Række 
National-Banker, Truster og Assuran- 
ceselskaber, hvorover „Standard Oil" 
enten ved Ejendomsret eller paa an- 
den Maade har opnaaet uindskrænket 
Kontrol. I Spidsen for denne Gruppe 
staar James Stillmann, og det er, 
naar disse Institutioner er bragte i 
Virksomhed i Forbindelse med „Stan- 
dard Oil" , at han optræder som en af 
„Standard Oil" s Ledere og som saa- 
dan hverken staar tilbage for Mr. Ro- 
gers eller en af Rockefellerne. 

7de Gruppe. „Standard Oil" s me- 
nige Hær af Kapitalister og Agenter 
i alle Dele af Verden, Mænd, der kun 
behøver Ordrer som „gaa paa" , „spring 
af", køb", „sælg" osv. for med den 
største Begejstring at efterkomme 
disse Ordrer, som om de kendte indtil 
de mindste Detaljer den Hensigt, der 
ligger bag dem. 

8de Gruppe. De talløse Skarer af 
Politikere, Statsmænd, Lovgivere og 
udøvende Myndigheder, der hjemme 
eller som Landets Repræsentanter i 
Udlandet udgøre hele vort politiske 
System, samt Dommere og Jurister. 



Hoe den udenforstaaende Iagttager, 
der ser denne Kæmpeinstitution be- 
væge sig gennem Forretningernes La- 
byrint uden Spor af Støj eller Uenig- 
hed med en Lethed og Smidighed, som 
om den kun var en Milliontedel af 
sig selv, maa den Tanke uvilkaarlig 
opstaa, at der maa gives en eller anden 
vidunderlig og detailleret Lovbog, 
hvorefter alle disse Hjælpere og Hjæl- 
peres Hjælpere, som udføre Arbejdet, 
ledes og kontrolleres. 

Dette er tildels rigtigt, tildels ikke. 
„Stakidard Oil" s Regler ere ligesaa 
strænge som Medernes og Persernes 
Love og dog saa simple, at alle kan 
forstaa og følge dem. 

Der er for det første Grundloven, 
som maa adlydes af alle, store som 
smaa, og dens Indhold er i al Kort- 
hed: Enhver „Standard Oil" -Mand 
maa bære „Standard Oil" s Kokarde. 
Denne Kokarde blivei' fastnaglet 
paa Enhver, saasnart han træder ind 
i Forbundet og kan kun fjernes sam- 
men med Hovedet, den sidder paa. 

Lovene ere, som følger, og Over- 
trædelse af dem straffes med øjeblik- 
kelig Udstødelse: 

1. Vær tavs, thi Tavshed er Guld, og 
det er for Guldet vi lever. 

2. v Indkasser vort Tilgodehavende i 
Dag og betal vor Gæld i Morgen. 
I Dag er altid her, i Morgen kom- 
mer maaske aldrig. 

3. Led alle vore Forretninger paa en 
saadan Maade, at Køber og Sælger 
maa komme til os. Hold Sælgeren 
hen, jo længere han venter, des min- 
dre vil han nøjes med; skynd paa 
Køberen, thi hans Penge bringer os 
Renter. 

4. Lad alle sikre Transaktioner gaa i % 
,, Standard Oil"s Navn, de usikre l 
Straamænds. „Standard Oil" lader 
aldrig en sikker Fordel slippe sig 
ud af Hænderne. 

5. Afslut aldrig nogen Aftale vedro- 
rende „Standard Oil"s Forretninger 
skriftlig; thi din egen gode Hukom- 
melse og den anden Parts Glem- 
somhed vil altid blive fremhævet af 
Organisationen. Glem aldrig, at 
vort juridiske Departement er løn- 
net Aarsvis, og at „vort Land'* 
er fuldt af Retter og Domstole. 

6. Da Konkurrence er Liv for al Han- 
del — o: for vor Handel, og Mono- 
polet Død for al Handel — o : for vor 
Konkurrents Handel, saa brug begge 
med Omsigt. 

7. Løb aldrig Panden mod Regerin- 
gen. Regeringen er indsat af Folket, 
og for Folket, og vi er Folket, og de 
Folk, der ikke ere vore, kan køoes. 

8. Gør altid Ret. Ret skaber Magt, Magt 
skaber Penge, Penge skaber Ret, og 
vi har Pengene. 

Alle Kæmpesystemet „Standard 
Oil"s Forretninger gaar igennem to 
Hoved-Departementer. Mr. Rogers 
staar i Spidsen for det udøvende og 
William Bockefeller for det finan- 
sielle. Alle nye Planer, hvad enten de 
indbringes af udenforstaaende eller af 
Folk i selve Institutionen forelægges 
Mr. Rjbgers, som uden Hensyn til de- 
res Art eller Karakter tager dem un- 
der Overvejelse. Hvis et Forslag er 
godt nok til at opfylde Mr. Rogers 
strenge Fordringer vil Forslagsstille- 
ren, efter at han har fremsat sine Pla- 
ner og Anskuelser, med Undren høre 
disse Ord: 

Vent et Øjeblik, mens jeg gaar 
ovenpaa. Naar jeg kommer tilbage, 
skal jeg svare Ja eller Nej. Og naar 
han kommer tilbage, er Svaret næsten 
altid Ja. Opfylder Forslaget derimod 
ikke hans Betingelser, kasseres det 
uden Konference med de andre Kom- 
pagnoner i Triumviratet. 

De, detr har et indgaaende Kend- 
skab til Forretningsgangen i Broad- 
way 26, er alle fortrolige med Udtryk- 
ket „jeg gaar ovenpaa" . Ovenpaa be- 
tyder to bestemte og forskellige Ting : 

Naar en Sag i Mr. Rogers Departe- 
ment venter paa, at han skal komme 
ned igen, betyder det, at han er gaaet 
for at fremlægge Sagen for William 
Rockefeller i 13de Etage, hvilket at- 
ter betyder, at han i faa klare Ven- 
dinger giver et Resumé af Projectets 
Fordele og udbeder sig sin Kompag- 
nons Mening derom. 

William Rockefellers Styrke er 
hans Evne til hurtigt at skønne om 
det praktiske Værd af en given Plan. 



Hans Bifald betyder, at han vil for- 
strække de nødvendige Penge, og hans 
Løfte derom er ligesaa afgørende som 
Rogers' Mening om selve Planens 
Gennemførlighed. Det er ligegyldigt, 
om Sagen er et Foretagende, der ud- 
kræver Anbringelsen af 50000, 50 Mil- 
lioner eller 500 Millioner. Mr. Rocke- 
fellers Ja eller Nej er det afgørende. 
Saasnart hans Dom er falden, sørger 
Rogers for Iværksættelsen af Planen. 
Det andet, „jeg gaar ovenpaa", 
lyder i Broadway 26 hver Søgnedag 
Kl. 11 Formiddag. Ved dette Klokke- 
slet samles alle de aktive Chefer for 
„Standard Oil"s forskellige Departe- 
menter, samt de passive Deltagere, 
der befinder sig i Byen, paa 15de Sal 
til Raadslagning. Her diskuteres nye 
Forretninger, Politik og Finansvæsen 
af enhver Art og her „trancheres Me- 
lonerne" . 

Hvis man vilde spørge en af de tid- 
ligere Interessenter, hvorfor man var 
saa ivrig efter at komme til Stede, og 
han vilde give et sanddru Svar, — 
hvad han farøvrigt neppe vilde — 
maatte det komme til at lyde saadan: 
„De er maaske i Færd med at tran- 
chere en ny „Melon", som f. Eks. 
Kobbertrusten, og det er altid rart 
at være ved Haanden, naar Saften 
løber ud" . 

Xaar en ny „Melon" er bleven aab- 
net, faar hver tildelt sin Part efter 
de Ledendes Skøn, og det er yderst 
sjældent, at nogen enten forlanger 
mere eller nægter at modtage sin An- 
del. 

Som en passende Illustration, paa 
hvad der i nogle faa Minuter kan ske, 
medens Hr. Rogers er „ovenpaa", 
skal jeg give følgende Eksempel. 

Efter lange og besværlige Forhand- 
linger med en Del velstaaende Hoved- 
aktionærer om Erhvervelsen af „Par- 
rot" Minen, der skulde indgaa som 
Led i den Række Ejendomme, der 
danner Kobber-Trusten, var Købet 
endelig afsluttet for en Sum af 
S 4.086.000 og Dagen for Overdragel- 

sen fastsat. Paa nævnte Dag præcis 
et Kvarter i Elleve ankom en ældre 
Herre, Mineejernes Delegerede, til Mr. 
Rogers Kontor i Broadway 26, med 
alle Aktier og Obligationer til en 
Værdi af ovenstaaende Sum. Omtrent 
5 Minutter i Elleve ankom Mr. Rogers 
men næppe var Præsentationen be- 
gyndt, fer han i største Hadt trak sit 
Ur op af Lommen og med' en Und- 
skyldning meddelte, at han allerede 
var forsinket, og at man ventede ham 
„ovenpaa". Et halvt Minut senere 
indtoge« hans Plads af en Sekretær, 
der i mindre end 5 Minutter havde 
udvekslet Aktierne og Obligationerne 
med en Chech for $ 4,086,000 udstedt 
til egen Ordre og forsynet med Blan- 
koendo8&ement og et Minut senere 
mindre end 10 Minutter efter Rogers 
Tilsynekomst, var den tidligere Mine- 
ejer allerede paa Vej ned med Ele- 
vatoren. Han havde sikkert gjort 
Regning paa, at Udvekslingen af saa 
store Værdier med Gennemsyn af Ak- 
tier og Obligationer og dertil hørende 
Forhandlinger vilde have optaget 
største Delen af Dagen og kunde kun, 
da han atter befandt sig udenfor Byg- 
ningen faa samlet sig nok til at ytre: 
Jeg troede, jeg skulde afslutte en stor 
Forretning, men der maa have været 
en anden Fyr ovenpaa, der skulde 
sælge for 40 Millioner til Deres Ven 
Rogers, for det var Pokker til Hast- 
værk, han havde med at komme af- 
sted. 

„Systemets" Herskere. 

„Standard Oil" har som alt meddelt 
tre Hovedmænd, Henry H. Rogers, 
William Rockef eller og John D.Rooke- 
feller. Alle de øvrige Medlemmer 
er Underchefer eller Agenter, dog 
maaske med Undtagelse af James 
Stillmann, som ifølge sin uafhængige 
Stilling kan regnes som en Hoved- 
mand. 

Der et gammelt Ord, der siger, at 
hvis man ønsker at vide, hvem der er 
Husets Herre, maa man se at blive 



indført i Familjen. For de uindvi- 
ede er John D. Rockef eller Manden. 
Men for dem, der er kommen 1 nd i 
Hjemmet, er Overhovedet for „Stan- 
dard Oil" — det „Standard Oil" , som 
det store Publikum kender paa samme 
Maade, som det kender St. Paulus, 
Shakespeare eller den store Bastian 

— - Henry H. Rogers. Han er Lege- 
met, Sjælen og Hjærnen. 

Man behøver blot at stille sig ved 
Indgangen tilBroadway 26 og lægge 
Mærke til de forskellige Medlemmer 
af Familjen, naar de gaar ind i Byg- 
ningen, og man vil da finde, at i et 
Tilfælde og kun denne ene Gang vil 
man udbryde: „der gaar Manden", 
og det er naar H. H. Rogers gaar opad 
Trappen mod Indgangsdøren. Den jo- 
viale Opdagear, der hele Dagen har sin 
Station ved Indgangsdøren, vilde 
sværge paa, at hans Hilsen er ens til 
alle Medlemmer, men læg vel Mærke 
til den, naar Mr. Rogers gaar forbi 

— en uvilkaarlig Ærbødighed vil 
skinne igennem, som den, hvormed en 
menig Soldat hilser sin General. 

Til Hjælp ved Bedømmelsen af en 
Mands Karakter tjener ofte eit Blik 
paa hans Omgivelser. Lad os derfor 
træde ind i det elegante Arbejdsvæ- 
relse, hvis Yderdør bærer en Plade, 
hvorpaa der staar „Henry H. Rogers 
President for the National Transit 
Co.". 

Vi ser for os en prægtig Mahogni 
Sal, dekoreret med Bronzefigurer 
forestillende „Tyre" og „Bjørne", 
Børsens Betegnelser for Haussister og 
Baissister, Yacht-Modeller og Væg- 
dekorationer bestaaende af indrammede 
egenhændige Breve fra Lincoln, 
Grant, „Tom" Reed, Mark Twain og 
andre virkelig store Mænd, hvis Ven- 
skab og Beundring han har været Gen- 
stand for, et Tegn paa, at denne mæg- 
tige Mand udenfor sin Stilling som 
Herre over „Standard Oil" er i Be-. 
siddeise af store personlige Egenska- 
ber. 

Vi ser af det ovenstaaende, at Ro- 

gers ikke officielt kalder sig Lederen 
af det mægtige „Standard Oil", men 
skjuler sig under en ganske alminde- 
lig Direktørtittel for et lidet kendt 
Aktieselskab, men naar Faren truer 
„Systemet" , ser man altid hans mæg- 
tige Personlighed i Forgrunden. Ved 
Hjælp af de talløse Skarer af Agen- 
ter spredte over hele Landet, sidder 
han inde med alle fornødne Oplysnin- 
ger om finansielle, politiske og lokale 
Forhold, som lagte til Rette af hans 
frugtbare Hjerne, bliver til et Vaa- 
ben af uberegnelig Værdi i Kampen 
paa den finansielle og politiske Arena. 

Naar Arbejderne under frugtesløse 
Lønkampe forbander „Standard Oil", 
og de øvrige Spidser vakler og skræm- 
mes af Begivenhederne, forkynder Ro- 
gers sin Maksime: „Vi maa hellere 
ladte „Standard Oil" gaa ad Helvede 
til, end at lade andre bestemme, hvor- 
ledes vi skal drive vore egne Forret- 
ninger" . 

Til Forstaaelse af Mandens despo- 
tiske Karakter behøver man blot at 
kaste et Blik paa ham, naar han leder 
et af Kæmpeorganisationens Møder. 
Til Trods for, at han paa disse er om- 
givet af alt det ypperste, Finansver- 
denen har at opvise, hører man hans 
korte og skarpe: „Nuvel, mine Herrer, 
til Afstemningen. Jeg beklager, at 
jeg maa afbryde, da jeg har et andet 

vigtigt Møde Kl " Man ser paa 

Uret og opdager, at Tiden, han næv- 
ner, kun giver en Frist paa nogle f aa 
Minutter. Der er ingen Tid til videre 
Forhandling. Man stemmer øjeblik- 
kelig om de af ham selv fremlagte 
og formulerede Resolutioner, og Her- 
ren og Mesteren gaar videre til det 
næste Møde, der forløber paa lignende 
Maade. 

Ved et Møde i Staaltrusten, der af- 
holdtes under dennes Leder, den nu 
afsatte Staalkonge Charles Schwabs 
Præsidium, og hvorved Mr. Rogers 
var til Stede, kom hans Ur som sæd- 
vanligt ud af Lommen med den be- 
kendte Bemærkning om at skride til 



Afstemning. Schwab, som aldrig ret 
havde været i Stand til at bedømme 
sin virkelige Stilling, var uforsigtig 
nok til at bemærke: „Mr. Rogers vil 
komme til at stemme, naar vi ere 
færdige med at debatere Spørgsmaa- 
let." Svaret kom skarpt og kort fra 
Mr. Rogers: „I alle Møder, hvor jeg 
deltager som Direktør, stemmer man 
først og debaterer, naar jeg er gaaet." 

Man siger, og jeg er selv tilbøjelig 
til at tro det, at dette Sammenstød var 
den Gnist, der gav Stødet til den fryg- 
telige Eksplosion i „United States 
Steel" , thi ganske kort efter begyndte 
det hemmelige Angreb paa dette Sel- 
skabs Papirer, der knuste og sønder- 
lemmede utallige af Wallstreets 
største Finansmænd, medens man ofte 
blandt sine intime Venner kunde høre 
Rogers udtale sig med Foragt og Had 
mod „Kong Charles" (Schwab) og en- 
kelte af dennes Forbundsfæller. 

Rogers, der nu gaar i sit 65 Aar, kan 
sikkert med Rette betegnes som en af 
sin Tids mest distinguerede Mænd. 
Han er høj, rank, velproportioneret 
og smidig som en af de smukke ame- 
rikanske Elme, der indrammer hans 
Fødebys Gader. Han er født i den 
lille Fiskerlandsby Fairhaven i Nær- 
heden af Hvalfanger-Havnen New 
Bedford. Han er Søn af en Skibskap- 
tejn, og hans Udvikling til den store 
Forretningsmand er gaaet gennem den 
ikke usædvanlige Vej : daadrig Selv- 
hjælp i Ungdommen. Han begyndte 
i „Standard Oil" som Kontorist og 
Bogholder, og han gør ingen Hemme- 
lighed' af, at han følte sig mere stolt 
og tillidsfuld med Hensyn til sin 
Fremtid den Dag, hans Ugeløn blev 
forhøjet til 8 $, end nogensinde senere 
i Livet, hvor han dog ofte for nogle 
faa Dage« Arbejde er bleven kredi- 
teret for Beløb, der var Hundrede 
Tusind Oange større. 

Enhver af denne Mands Bevægelser 
er Udtryk for aandelig og fysisk 
Kraft, og selv i Hvilen minder han 
om den slumrende Løve, hvem det er 

bedre at have til Ven end til Fjende. 
Hans Vrede er frygtelig og uimod- 
staåelig, og hans dramatiske Evner 
vilde sikkert have bragt ham paa 
Højde med en Booth eller en Salvini, 
om han var gaaet til Theatret. 

„Standard Oil"s Annaler er fulde 
af Retsoptrin, civile saavelsom kri- 
minelle, og i alle de vigtigste kan man 
ee Aktøren Rogers Gang paa Gang 
henrive Auditoriet. „Standard Oil"s 
Kronikører ynder at dvæle ved John 
D. Rockef ellers og andre af Forbunds- 
fællernes overordentlige Evner i Ret- 
ning af at optræde som Vidner, men 
alt blegner i Sammenligning med 
Henry H. Rogers' Ydelser. Under 
den store „Boston Gas" -Sag optraadte 
han som Vidne og udholdt Dag paa 
Dag Krydsforhør paa mange Timer, 
ledede af vort Lands mest energiske 
og skarpsindige Jurister, uden saa- 
meget som med et Ord at indvikle sig 
i Selvmodsigelse af nogen Art, eller 
at vige et Jota fra sin engang givne 
Fremstilling, skønt denne var bygget 
paa bevislig Uret og falske Data. 

Naar han ikke er under Paavirk- 
ning af Guldmageriets berusende Trol- 
dom, er denne mærkelige Mand et af 
de mest indtagende og elskværdige 
Mennesker, jeg nogensinde har truf- 
fet paa, en Mand, hvem enhver vilde 
være stolt af som Brodfer; en Mand, 
hvem enhver Fader eller Moder med 
Glæde vilde have til Søn; en Mand, 
som enhver Kvinde vilde attraa som 
Ægtefælle og som enhver Dreng eller 
Pige vilde fryde sig ved at kalde Fa- 
der. 

Men saasnart han kommer under 
„Systemet" s ødelæggende Paavirk- 



ning, bliver han én ubønhørlig Skab- 
ning, haardhjertet som en Haj, og 
bryder sig fejl om guddommelige og 
menneskelige Love, saasnart de staa i 
Vejen for hans Planers Gennemfø- 
relse. 

Mellem ham og de attraaede Dollars 
maa ingen venlige menneskelige Fø- 
lelser stille sig — de kaste alle over- 
bord under Tilfredsstillelsen af denne 
kannibalske Penge-Hunger, som kun 
bliver større ved) at stilles. 

Det har været nøvendigt at bruge 
mange* Ord for at beskrive denne 
„Standard Oil"s Ypperste; thi i denne 
ene Mand er inkarneret alle Liden- 
skaber, Følelser og Egenskaber, der 
findes hos alle de øvrige i Forbundet, 
kun i højere Grad. 

De to andre Hovedmænd behøver 
færre Ord; thi de ere hverken ual- 
mindelige eller særlig fremtrædende. 
John D. Rockef eller er, rent bortset 
fra hans ualmindelige Evner eller hans 
overordentlige Held paa dette Om- 
raade, den typiske Pengemand. 

Hvad William Rockefeller angaar, 
stiller Sagen sig anderledes. Naar 
jeg i min Bibel læser, at Gud skabte 
Mennesket i sin Lignelse, — foresvæ- 
ver der mig altid Tanken om en be- 
stemt Personlighed — en sund, stærk, 
bredskuldret, ærlig Engelskmand med 
et forsigtigt og venligt Blik, og dette 
er den mest passende Beskrivelse, jeg 
kan give af William Rockefeller. En 
Mand af faa — meget faa Ord i Be- 
siddelse af en usædvanlig klar Døm- 
mekraft, mere broderlig end venlig i 
sin Omgang, ren i Tanke som i Le- 
geme, en fuldtud ærlig Mand." 

(Portsættes). 

Udtalelser af Edv. Brandes, H. Høffding, Kromann, Erik Skram, 

Jakob Knudsen og Niels Møller. 



I det Tidsrum, der er forløbet siden 
Niels Lyhnes Fremkomst, er 
denne Bog Gang paa Gang blevet be- 
tegnet som et af Hovedværkerne i 
dansk Digtning, som Bærer af en ny 
Livsopfattelse, som Indledningen til 
en Litteratur med andre Tanke- og 
Følelseslag end de, der beherskede 
den tidligere. 

Der er Mennesker, for hvem den har 
været det ypperste Udtryk for en ny 
sensuel og sensoriel Digtning. De har 
følt det som var det først i denne 
Bog, at de fem Sanser fik Lov til at 
røre sig frit, og at Elskoven blev sig 
bevidst i dansk Poesi. Her blev den 
opløst i sine Bestanddele, den blev be- 
tragtet som gennem et Mikroskop. 
Nye Afskygninger og nye Dufte paa- 
tvang sig Læseren gennem nye For- 
mationer af Ord; det blev for nogle 
en Anelsens, for andre en forundret 
Genkendelsens Glæde. 

Men mens Niels Lyhne for nogle 
blev Mønstret for sjælelig Delikatesse, 
Stemningsforflnelse og Følelsesnuan- 
cering af en hidtil ukendt indtræn- 
gende Art, var der andre, som 
følte dens Værd i selve den Person 
som talte gennem Bogen, som ledsa- 
gede Begivenhederne med sine Be- 
tragtninger, sine Ræsonnementer, og- 
saa ved sine Domme. For dem blev 
Niels Lyhne ikke en Roman i almin- 
delig Forstand, men en Samling Max- 
imer af intellektuelt og moralsk Ind- 
hold, udtrykte i et Sprog, der gav dem 
høj æstetisk Værdi. Det var ikke 
Niels Lvhne, der interesserede dem 



stærkt, ikke Fru Boye, ikke Femini- 
ner, men den mandige, skønheds- 
kære og saa overordentlig livkloge 
Stemme, hvis Vemodigheds Hvisken 
og Eftertænksomheds Mumlen man 
maatte lytte til bag om Begivenheder- 
ne, og hvis Ekkoer tonede, dragende, 
lige midt ind i det der skete. 

I mange Unge har denne Stemme 
boret sig ind saa dybt, at de aldrig ret 
har kunnet befri sig for dens lang- 
somt klagende og dens dumpt resig- 
nerede Klang. For dem blev Niels 
Lyhne en Høstens og en Dødens Bog. 
De har fra dens Blade aandet en Duft 
af Grav. En lang Sørgmodighedens 
Taage har svøbt sig ud af den og har 
lagt sig om deres Sjæle. 

Netop d e t er det Tvetydige i denne 
Bogs Fysiognomi, det Tvetydige, der 
er dens Rigdom og er Grunden til 
dens foruroligende Magt over de re- 
flekterende Sind, at den har virket 
saa helt forskelligt paa Mennesker - . 

Nogle har fra visse af dens Sider 
mødt en ny Aandens Friskhed, der 
fejede med sig hensmuldrende Tra- 
ditioners Støv, Metafysiken3 koglen- 
de og besværende Dampe, de sterile 
Drømmes Dis. De har styrket sig ved 
en ny Manddom, en Tankens Kølig- 
hed, der var mere hærdende end tid- 
ligere Tiders kunstige Varme, en 
Nøgternhed, der søgte de afgørende 
Værdier andetsteds end man forhen 
gjorde, en Nøjsomhed, der blev Op- 
havet til en mere differentieret Rig- 
dom. 

Men de berømte Ord „at lade Li- 

vet forme sig om Livets egne Love" 
flk paa andre en ganske modsat Virk- 
ning. Anslagene i Dur blev overdø- 
vede af Molltonernes store, klagende 
Orkester. For dem blev Niels Lyhne 
den sørgmodigste af alle Bøger, for- 
mørket af den bitreste Viden om 
Menneskets Formaalsløshed, Viljens 
Afmægtighed, om alle Tings Rinden 
hen og Svinden bort. . . . ! 

Denne Bog, der paa nogle virkede 
som en fortrøstningsfuld Appel til en 
modig Opdyrkning af den menneskeli- 
ge Tanke og Vilje, blev for andre et 
Værk af en dybt fatalistisk Tristhed, 
udløsende en lignende Grundfølelse 
af sagtmodig og umaadelig Bedrøvel- 
se som de første af Maeterlincks Dra- 
mer. Niels Lyhne bredte bag sig 
en Skygge, som man vanskeligt kom 
ud af, den Skygge, der er Dødens, og 
i hvis Mørke man levede betynget, 
aandende den Kulde, der er Dødens 
Duft. 

Det vigtigste Indtryk en Bog kan 
gøre, er den almene Følelse af den, 
der bliver tilbage i Erindringen, stæ- 
digt, gennem Aarene. 

For En er der af Niels Lyhne 
maaske kun bevaret det, der er Far- 
vetummel, Duftbedøvelse, Ordsym- 
foni... Kirsebærtræernes solfaidsover- 
straalede Blomstring uden for Edeles 
Vindue. . . . eller det skinnende Lys- 
orgie, Jacobsen har skabt af Foraa- 
ret i Clarens. 

I en anden er det Samtalen mellem 
Niels Lyhne og Doktoren hin navn- 
kundige Juleaften, der har bidt sig 
fast saa godt, at alt andet er gledet af. 
For ham er Niels Lyhne da den Bog, 
der for første Gang i dansk Litteratur 
taler roligt og indtrængende, med 
Selvprøvelsens Visdom, om en Men- 
neskehed, der kun tror paa sig selv, 



hviler i sig selv, og som finder aande- 
ligt Udbytte og Arbejde nok i denne 
Tro. 

En Tredje har maaske glemt Bo- 
gens Episoder. . . Fru Boye hun g y n-, 
ger blot et Sted i Erindringens 
Fjernhed, han har glemt alt, hvad hun 
sagde, selv hendes pragtfulde impro- 
viserede Prosadigt om Havfruens køli- 
ge Lemmer og hendes Haars forfiltrede- 
Tangskov og om den skumbristende 
Blødhed i hendes Favntag ; han skim- 
ter kun svagt Ridset af hendes forfi- 
nede Ansigts Profil, men han hører 
endnu Lyden af hendes Støvlesaaler 
mod Gulvet, naar Stolen svingede 
frem .... Ene et hult Ekko — som 
Genklangen af et Hav i Vrede langt 
borte — er blevet tilbage af det 
sjælelige Uvejr, som Fennimores Ra- 
seri svulmede op til... Og Gerda — 
hun er maaske blevet helt forvandlet, 
blevet til en bleg Farve og til en lille 
Duft, til en af de frygtsomme og rø- 
rende Blomster, som det første Foraar 
driver op af Jorden, og som ser paa 
En i en lidt bange Forundring, som 
om de vidste, at de egentlig ikke hav- 
de noget her at gøre, fordi deres Tid 
er saa ganske kort. . . Og Niels Lyhne 
selv — maaske er han i Erindringen 
kun en Tone . . . 

En Tone, der aldrig helt vil tie, hvis 
Ekko bestandig vil føde en ny Dirren. 
En sørgende Mumlen af Livet, der 
ustandseligt rinder hen. En Klage, 
som fra et Hav, der ruller sine lang- 
somme Dønninger, ensformigt, man 
ved ikke imod hvilke grænseløst fjer- 
ne Kyster . . . 

Denne øde Konkyliekogen, det dum- 
pe Sug i denne mere og mere graa- 
nende Efteraarssang, det er utvivlsomt 
for mange Lyden af det lange Hjær- 
teslag i Niels Lyhne. 

f;9 - 

II. 

DetnyAarhundredes Redak- 
tion har ment, det vilde have sin Inter- 
esse at høre Udtalelser om dette Værk 
af en Række Mænd af forskellige Ge- 
nerationer, og har anmodet Underteg- 
nede om at foretage en Enquete i 
Form dels af Interviews, dels af Bre- 
ve. Vi har begyndt med at søge nogle 
af de Mænd, der var i deres Mand- 
dom, da Bogen udkom. Vi skal i det 
følgende Hefte bringe Bidrag fra Ro- 
manforfattere, tilhørende de sidste 
Slægtled. 

Den første, vi søgte, var J. P. Jacob- 
sens nærmeste Ven 

Di\ Edv. Brandes. 

Det er nu mange Aar siden, siger 
Dr. Brandes, at jeg har læst Niels 
Lyhne. Og jeg kender denne Bog alt- 
for nøje til, at jeg skulde kunne faa 
et nyt friskt Indtryk af den. Jacobsen 
sendte den til mig Stykke for Stykke, 
efterhaanden som den blev til. Da den 
var færdig, læste jeg Korrekturen paa 
den. Siden, da den blev udgivet i de 
„Samlede Værker", læste jeg igen 
Korrektur. Saa jeg kender den saa- 
dan, forstaar De, at jeg ser for 
mig i begge Udgaver, hvor det er, at 
Hr. Bigum knæler, og hvor Fru Boye 
gynger og Edele dør . . . 

Den gjorde ved sin Fremkomst et 
meget stærkt Indtryk paa den Kreds, 
Jacobsen tilhørte, dog maaske noget 
mindre end Marie Grubbe. Rig- 
tignok flk jeg senere en anden Me- 
ning, nu sætter jeg N i e 1 s Lyhne 
højest. Adskillige Indvendinger havde 
jeg allerede dengang. Den er jo lige- 
som Marie Grubbe en Samling 
„Interiører" — et ækelt Ord som jeg, 
uden Held, søgte at faa Jacobsen til 
at opgive. Der er Partier af Bogen, 
hvor Udviklingen gaar i Staa. Det fo- 
rekommer mig, at den i det Hele fal- 
der af mod Slutningen. Men for Re- 
sten var det jo ypperligt som Jacobsen 



forstod i anskuelige Billeder at give 
et kortfattet Begreb om, hvad der 
kunde foregaa gennem et Tidsrum ai 
flere Aar. Han var vel ikke helt ene 
om det. Kjelland forsøgte vist omtrent 
samtidigt noget lignende. 

Jeg har aldrig kunnet dele den Be- 
undring, som mange føler for Kvinde- 
skikkelserne. Fru Boye forekom mig 
ikke interessant og de aandrige og 
skønne Ting hun havde at sige, syn- 
tes mig ikke at kunne stamme fra hen- 
de. Rent bortset fra, at intet nok saa 
udmærket begavet Menneske — Kvin- 
de eller Mand — vilde kunne forme 
sine Ord saa sikkert, saa hartnonisk 
Og pragtfuldt som hun gør det, der 
hvor hun, husker De nok, taler om 
Havfruen i Anledning af de fire Lin- 
jer fra Oehlenschlågers Helge. Det var 
tydeligt nok kun Jacobsen selv, der 
skulde have Luft for sin kunstneriske 
Opfattelse . . . Fennimore fik jeg al- 
drig rigtig fat paa, og den lille Gerda 
blev jo ikke til meget. Betydelig bedre 
staar i min Erindring Edele. 

— Hvad var det da, der tog Dem 
stærkt i Bogen? 

— Det var vel nok selve Livssynet, 
den Magt, den Ro, det blev fremsat 
med. Noget af det, der bevægede os 
stærkest, var noget saadant som Niels 
Lyhnes og Hjerrilds Samtale Juleaften. 
Desuden var Bogen jo fyldt af de fine- 
ste psykologiske Betragtninger og Ud- 
redninger. 

Naar disse paa de literært interes- 
serede ikke virkede saa nyt som man 
nu skulde formode — egentlig psyko- 
logisk Litteratur af en saadan gennem- 
trængende Art eksisterede jo slet ikke 
før Jacobsen — saa kom det af, at vi 
var godt inde i den nyere franske 
Romanlitteratur. Flaubert var en af 
Jacobsens Yndlingsforfattere. Vi talte 
ofte sammen om „L'éducation senti- 
mentale". 

— Tror De Jacobsen vilde blive for- 
undret, om han erfarede, i hvil- 
ken Maalestok hans Digtning har faa- 
et Indpas i Nationen. 

— Det tror jeg ingenlunde. Jacob- 
sen erkendte fuldt ud sit eget Værd. 
Han vidste, at hans Tid vilde komme. 
Den fuldkomment uforstaaende Om- 
tale, Niels Lyhne flk i næsten alle Bla- 
dene, rørte ham ikke. Han var glad 
for den Modtagelse, Bogen flk af de 
faa Mennesker, han satte Pris paa. En 
Udtalelse af Ibsen var ham en Op- 
muntring. De maa huske, at dengang 
var Ibsen endnu ingenlunde naaet til 
at sende enhver lille Dame, der for 
ærede ham sine Misfostre, taknemn 
melige Svar. 

Og saa var der jo det, at Jacobsen 
først og fremmest havde Respekt for 
sig selv. 

Professor Høffding. 

Naar jeg tænker tilbage paa den 
første Gang, jeg læste Niels Lyh- 
ne, saa erindrer jeg først og frem- 
mest den Overraskelse, den Uvanthed, 
som Sproget gav mig. Det var ikke 
blot det, at det var saa stærkt farvet, 
Udtryksmaaden saa sammentrængt, 
der var noget fremmedartet ved selve 
Sætningsbygningen. Man kunde næ- 
sten tro, at man læste en Oversættelse 
af en udpræget, fremmed Skribent. 
Paa den Maade virker det vel langtfra 
nu. Men det er et Tegn paa, at der i 
Jacobsens Stil var en virkelig Forny- 
else, at den ved sin Fremkomst kunde 
virke saa egenartet, der var Beskri- 
velser af en Skønhed og Pragt, der 
greb alle, saaledes var hans Beretning 
om Foraaret i Clarens et almindeligt 
Samtaleemne. 

Niels Lyhne er efter min Mening et 
Værk, som vinder meget ved genta- 
gen Læsning, det er en Bog, som sik- 
kert for lange Tider vil bevare sin 
Værdi. Men det forekommer mig, at 
det mere er en Lyrikers end en Ro- 
manforfatters Værk. Man kan tage de 
enkelte Kapitler, nyde dem hver for 
sig, som man nyder Versene i en 
Digtsamling. 

Selve Niels Lyhne synes mig at 
mangle den Fasthed i Bygningen, som 



Kvindeskikkelserne har, der alle staar 
rigt og skarpt tegnede i min Erin- 
dring. Der er noget doktrinært i Skil- 
dringen af Niels Lyhne. Jacobsen har 
i Breve til Brødrene Brandes meddelt, 
at han har villet skildre en Fritænker 
fra Overgangstiden, og at han har 
tænkt paa Mænd som Chr. Arentzen 
og Kaalund. Jeg har kendt disse to 
Mænd meget nøje. De stod godt nok 
der, hvor de stod. Fritænkere i den 
Forstand som Niels Lyhne er, eller 
ønsker at være, var de slet ikke. Den 
Ene var Pantheist, som saa mange 
paa den Tid. Den Anden tænkte ingen- 
lunde paa at opgive den trygge Be- 
vidsthed om en Gudfader oven over 
sig. Noget doktrinært er der ogsaa 
over Bogens Slutning'. Niels Lyhne 
finder, hans Liv er færtligt, efter at 
han har mistet sin Atheisme ved at 
falde paa Knæ og bede til Gud ved 
Barnets Dødsleje. Det er dog en ri- 
goristisk Opfattelse. Brøchner fortæller 
et Steds i sine nu udgivne Dagbøger 
om, hvordan han en Dag, da han følte 
sig ene og bedrøvet nede i Venedig, gik 
ind i en Kirke, blev grebet af de Tro- 
endes Ekstase og pludselig selv faldt 
paa Knæ og bad ... og rejste sig igen 
lindret og styrket. Men det faldt ham 
ikke ind at angre dette, end sige føle 
sig brudt. Og det forandrede ingen- 
lunde det Syn paa Tilværelsen, han 
havde arbejdet sig frem til. Niels Lyh- 
ne kunde meget vel, uden at tage 
Skade paa sin Sjæl, have taget sit 
Tilfælde mindre haardhændet. Det er 
ikke rimeligt at lade en Mand gaa til 
Grunde, fordi han i den yderste For- 
tvivlelse griber til et Middel mod 
Smerten, som han sjæleligt ædru vid- 
ste alligevel slet ikke vilde kunne 
hjælpe ham. 

— Tror De, Niels Lyhne har virket 
stærkt til at udbrede Fritænkeriet i 
Danmark? 

— Det har den sikkert nok — dog, 
tilføjer Professor Høffding med et af 
disse flne og dybt stilfærdige Smil, 
der med eet præger hele hans Ansigt 

og ligesom blander sig med hans 
Stemmes blide Ironi, maaske mest 
Fritænkere uden altfor mange Tan- 
ker . . . Det er aldrig heldigt at mod- 
tage et Evangelium fuldt færdigt. 
Langt mere end Resultaterne er det jo 
de famlende, gærende Arbejdsaar, som 
giver det intellektuelle Liv Værdi. 
For mig er Gudsforholdet et meget me- 
re indviklet Fænomen end det frem- 
stilles i Niels Lyhne. 

Om Niels Lyhne just har haft den 
gavnligste Indflydelse paa de senere 
Slægtled, er jeg ikke sikker paa. Den 
har givet en Mængde Forfattere Smag 
for det vege, det vigende, det ligesom 
drømmeslørede. Efter mit Kendskab 
til den nyere og nyeste danske Litte- 
ratur at dømme, synes det nu stadig 
at være det udsøgte, det forfinede, som 
dyrkes. Der er jo baade i svensk og 
norsk Litteratur Skribenter, der er 
mere haarde og stærke og har mere 
omfattende Kendskab til Livet i alle 
dets Former. Men det er jo netop det 
drømmende, det poetiske, der har væ- 
ret Skyld i Bogens Stemningsmagt 
over Sindene. Jeg har ofte i Udlandet 
hørt den prise netop for dens sjæle- 
lige og sanselige Finheds Skyld. 

Trods alt anser jeg det at have op- 
levet Niels Lyhnes Fremkomst for en 
af de største litterære Begivenheder, 
der kunde vederfares En i den dan- 
ske Litteratur. 

— Har den haft nogen Indflydelse 
paa Dem som psykologisk Forfatter? 

— Skønt jeg som sagt væsentligst 
anser den for et lyrisk Værk fuldt af 
sjældne Skønheder, er jeg alligevel 
sikker paa at have lært meget af dens 
indtrængende Bestetnmeteer laf det 
bølgende sjælelige Liv. 

Professor Kroman. 

Det er mig ikke muligt at betragte 
Niels Lyhne som noget saa særdeles 
nyt. Den er for mdg kun et ganske na- 
turligt Led i Udviklingen. Jeg tror 
overhovedet ikke paa de pludselige 
Spring, ikke heller paa, at en enkelt 



Mand med eet formaar at præge en 
Tid. Hvad det er, som skaber Histo- 
rien, det ved man ikke — bare man 
vidste det! Den Enkelte er altid nød- 
vendigvis et Produkt af Tidsaanden 
og virker tilbage paa den igen. 

Jeg synes, at man gennem det 19de 
Aarhundrede kan følge en Udvikling 
af den nydeligste Jævnhed hen imod 
det, vi nu har. Jacobsen var blot no- 
get mere dygtig end sine Forgængere, 
mere omhyggelig og naturbegavet. 
Men meget af Niels Lyhne ligger jo 
i Topsøes Jason, og Thomas Lan- 
ge søgte i sin Roman A a 1 e n og 
Havet — den- Bog gjorde fuld saa 
megen Opsigt som nogen af Jacob- 
sens — ogsaa ind til Instinktlivet, 
til det Ubevidste, til alt det i Sjælen, 
der ikke er bundet af Fornuften, som 
ikke lader sig styre af Viljen og i det 
Hele vanskeligt kan kontrolleres. 

Jeg synes, at man gennem hele 
Jacobsens Produktion ulykkeligvis 
mærker, at det er et sygt Menneske, 
som har frembragt den. Ploug havde 
for saa vidt Ret i sin haarde Anmel- 
delse af Niels Lyhne i „Fædrelandet, 
som han bestemte Hovedpersonen 
som et overdrevent eksalteret Væsen 
af et unormalt Præg. Han fremhæ- 
ver, hvor unaturligt det er, at en 
Dreng skulde falde i en Art erotisk 
Besvimelsestilstand ved at se en ung 
Dame ligjge udstrakt i Karnevalsdragt. 
Trods alt det fine og hjærtelige, der 
findes i denne Bog, finder jeg man 
maa betegne den som det første 
betydelige, vel i det Hele det be- 
tydeligste Værk i den Litteratur, jeg 
vilde kalde den nervøse, den usunde. 
Der har siden været en uafbrudt 
Stigning i denne Nervernes Berusel- 
seslyst. Johannes V. Jensens. Produk- 
tion er jo lutter Nerver. Hos Jacob- 
sen finder man endnu en etisk Be- 
tragtning og næsten en etisk Dom. 
Da jeg nu læste Bogen om igen, for- 
bavsedes jeg over, h v o r stærkt 
denne enkelte Steder traadte frem. 
Der er jo ligefrem noget af en kraf- 

tig Moralists Røst, der hvor han 
fordømmer eller lader Livet selv 
fordømme Niels og Fennimores brø- 
defulde Elskov, og viser hvordan saa- 
dant et Forhold fører til Nedværdi- 
gelse, til Fattigdom og Lavhed. Han 
ligefrem lader En smage en saadan 
stjaalen Elskovs bedske Bundfald. 

Men jeg finder rigtignok, at den 
Dom, han lader Niels fælde over sig 
selv, da har han svigtet sin atheisti- 
ske Tro ved at falde paa Knæ og bede 
ved Barnets Dødsleje, er urimelig 
haard. Det er da ikke saa helt una- 
turligt eller saa afgjort forkasteligt, 
at en Mand, der lever i troende Om- 
givelser og har Troen indpodet i sig 
fra sin Barndom, i de ulykkeligste 
Timer kan faa Tilbagefald. 

Slutningen af Bogen gør jo i det 
Hele et noget paaklistret Indtryk. 
Jacobsen havde i Forvejen meddelt 
Brødrene Brandes, at det skulde 
være . en Bog om en Fritænker. 
Det er, som han først i Slutnin- 
gen rigtig er kommet til at huske paa 
det. Den har faaet et noget afjappet 
Præg. Det mangeaarige Arbejde synes 
at have gjort ham træt og* givet ham 
en kraftig Længsel efter Afslutning. 

Men den Etik som mere eller min- 
dre aabenlyst ligger gemt i Bogen, 
har de fleste overset. Dens overdrev- 
ne Beskæftigen sig med Erotik — Ni- 
els Lyhnes hele Liv bestemmes jo af 
hans Elskov — har vel gjort sit til at 
fremhidse denne sygelige, erotiske 
Nyfigenhedslyst, som man træffer i 
hele den efterfølgende Litteratur. Det 
kedelige er, at det der endnu hos Ja- 
cobsen var fint og smukt, er blevet til 
lutter sanselig Brutalitet. Det menne- 
skelige er blevet dyrisk. Jeg synes, 
vor nuværende Litteratur er meget 
usund. Det er et Tegn paa Degenera- 
tion, naar en Litteratur ikke kan finde 
andet at beskæftige sig med end det 
Erotiske. For den sunde og stærke 
findes der saa overmiaade meget an- 
det. En Digtning, der vil have Betyd- 
ning for Livet, maa være kraftig, 



mandig og maalbevidst. Men for Re- 
sten haaber jeg, at Dekadencen er paa 
sit sidste. Tidspunktet maa vist nu 
være kommen, hvor Reaktionen n ø d- 
v e n d i g t maa indfinde sig. Den 
Litteratur, der saa ensidigt har dyrket 
Følelsen, Sanserne, Nerverne vil ufra- 
vigeligt blive afløst af en anden, der 
sætter en Ære i at beskæftige sig med 
Ideer og for hvem Viljens Liv ikke 
længer vil blive overset og foragtet. 

Men for at komme tilbage til Jacob- 
sen: Niels Lyhne gjorde ikke nær 
den Opsigt som Marie Grubbe. 
Denne var det første store og betyde- 
lige Værk fra hans Haand, meget mod- 
nere end M o g ej n s. Alle Mennesker, 
og ganske særlig de Unge, talte be- 
standig om Marie Grubbe. Jeg 
havde dengang Hundreder af Manudu- 
center i Filosofi. Den purunge Her- 
man Bang var en af dem. Han vilde 
slet ikke snakke Filosofi, han vilde 
kun snakke Marie Grubbe ! Han kun- 
de store Stykker udenad. 

Der findes jo meget i Niels Lyhne, 
som viser, at Jacobsen var en Mand, 
som havde faaet Tid til at reflektere 
og gruble længe over Menneskelivets 
Fænomener. Men størst kunstnerisk 
Va>rdi har vel nok de Scener, hvor 
Menneskene umiddelbart lever, taler 
og handler, størst af dem alle den 
Scene, hvor Bigum frier til Edele. 
Bigum han er da vidunderligt levende. 
Ham maa Jacobsen absolut have truf- 
fet i Livet ! 

Som Forkynder af den frie Tanke 
kan jeg ikke tro, at Niels Lyhne har 
haft en Mission. Saadan lader Men- 
neskene sig da ikke paavirke af en 
Bog. De modtager med Glæde og Be- 
gærlighed netop kun de Bøger, der 
er et fyldigt Udtryk for just det, som 
lever i dem selv! 

Erik Skram. 

Vi ringer Hr. Skram op i Telefo- 
nen. Hr. Skram fortæller os, at han 
i denne Tid er saa bebyrdet af Ar- 
bejde, at han neppe vil faa Tid til at 

reflektere nærmere over Spørgsmaa- 
let. Men han tilbyder os at meddele 
os med det samme -det Indtryk, han 
har modtaget af Niels Lyhne. 

„Denne Bog har ikke gjort noget 
dybt Indtryk paa mig. Jeg husker, at 
J. P. Jacobsen selv satte den højest 
af alt, han havde skrevet. Han 
ligefrem tog sig det nær, naar man 
dristede sig til at fremhæve Marie 
G rubbe paa dens Bekostning. Paa 
mig gjorde Marie Grubbe et mere 
imponerende Indtryk. Jeg synes Niels 
Lyhne som Kunstværk betragtet staar 
adskilligt under den. Niels Lyhne 
mangler det monumentalt plastiske, 
iler giver Marie Grubbe dens Højhed. 
Og saa er det jo, hvad der for mig 
svækker Bogens umiddelbare Virk- 
ning, en meget fortællende Bog. 
Uafbrudt hører man Jacobsens egen 
Stemme. Det er næsten som en Mo- 
nolog. . 

Hvad Bogens Indhold angaar, kan 
jeg ikke sige, at dette har haft nogen 
egenlig Indflydelse paa mig. Denne 
vemodige, mumlende Tone af Sørg- 
modighed og af Resignation, der gaar 
gennem Niels Lyhne, er mit Tempe- 
rament ret fremmed. Jeg har egent- 
lig aldrig tænkt mig, at det just var 
Jacobsens Tanker om Livet og Døden, 
der giver ham hans store Værd. For 
mig er han først og fremmest den 
eminente Sprogkunstner. Det er som 
den geniale Fornyer af Maaden at ud- 
trykke sig paa, at han har sin Betyd- 
ning." 

Vi har fra Hr. 

Jakob Knudsen 

modtaget følgende Brev: 

J. P. Jacobsens Paavirkning over- 
for mig havde kulmineret, inden han 
skrev „Niels Lyhne". De hedenske 
Stemninger, som han vækker eller 
kalder paa hos Læseren, saavel de 
Stemninger, der gaar i Retning af 
Naturtilbedelse, som dem, der tende- 
rer mod Følelsen af Gudforladthed,, 
havde jeg fornummet langt stærkere 



under Læsningen af Novellerne og 
„Marie Grubbe" end ved Læsningen 
af „Niels Lyhne". Da denne sidst- 
nævnte Bog kom, var jeg tillige ble- 
ven klar over, at den poetiske Glans, 
som hviler over J. P. Jacobsens Digt 
ning, ganske tydeligt, om end hoved- 
sagelig paa indirekte Vis, udgaar fra 
det Baal, som han søgte at slukke: 
det Religiøse, Længslen mod det 
Overnaturlige. — Mænd som Schan- 
dorph — senere Jeppe Aakjær — syn- 
tes mig nu langt egentligere Forkæm- 
pere for Naturalismen, da de tilsyne- 
ladende i deres Poesi kunde igno- 
rere det Religiøse. Det kunde J. P. 
Jacobsen jo aldrig noget Øjeblik i sin 
Digtning. 

Men ogsaa de stærkeste æsthetiske 
Indtryk af J. P. Jacobsen havde jeg 
modtaget før 1880, først af „Mogens", 
senere af „Marie Grubbe". Der var to 
Ting: dels hans dvalebindende Stein- 
ningskoglerier, dels hans inderlige, 
jydske Naturlighed i Fortællemaa- 
den (hvilken sidste er bleven overseet 
af hans ikke jydske Kritikere). — For 
mig var „Niels Lyhne" mest kun 
Efterklang, og saa skadede det jo Ny- 
delsen en Del, at den som Fortælling 
var saa daarlig bygget. * 

Men ogsaa i den — hvilken Stem- 
ningsmagt! Niels's Vandring gennem 
Stuerne paa Løniborggaard hin sol- 
varme August-Søndageftermiddag, — 
de blomstrende Kirsebærtræer i Haven 
den Maj-Aften, da Edele døer, — For- 
aaret i Glarens, — Niels's og Fenni- 
mores Ture i Skoven ved Mariager- 
fjord, før de endnu „havde nogen 
Hemmelighed sammen, som ikke Al- 
verden maatte høre." 

Og som Eksempel paa den inderlige 
Naturlighed i Fortællemaaden og 
Replikskiftet vilde jeg nævne den 
Scene, der begynder: „En Aften, — 
det var over Sengetid, og Fennimore 
var gaaet til Ro, — ". Mon den ikke 
ogsaa betegner noget nyt i dansk 
Litteratur? — jeg mener: denne fuld- 
komne Naturlighed. 

Jeg troer, det var en Tone af lig- 
nende Art i noget, som han vist 
skrev imod Biskop Monrad i 1872 i 
„Nyt Dansk Maanedsskrift", — som 
jeg lagde Mærke til engang som 
Dreng, og som gjorde, at jeg sagde 
til mig selv, at nu blev jeg da aldrig 
Skribent. Jeg syntes den Gang, at det 
var netop saadan, jeg vilde have skre- 
vet, — ikke hvad Indholdet angik, 
men Tonen. 

Hr. Niels Møller 

skriver til os : 

Det vilde glæde mig, om jeg kunde 
hjælpe Dem i Deres Undersøgelse om 
„Niels Lyhne" ; men jeg er bange for, 
min Hjælp kun har ringe Værd. „Niels 
Lyhne" har ikke været nogen Mærke- 
sten for mig; navnlig tror jeg ikke, 
den har haft nogen intellektuel eller 
moralsk Betydning for mig; det var 
æstetisk, den fængslede, ved sin 



Sprogskønhed og sine Skildringer og 
Skikkelser, — især Kvindefigurerne. 
NieteLyhne selv har neppe' nogensinde 
betaget mig. Det er adskillige Aar si- 
den, jeg har haft Bogen fat; naar jeg 
nu tænker tilbage paa den, staar N. L. 
meget bleg; hvad jeg husker klarest 
er saadan noget som Drengenes Fanta- 
sier, Fru Boye i Atelieret og i Gynge- 
stolen, med Fodsaalernes Smæk mod 
Gulvet ;Tanten Edele paa Sofaen, hvor 
hun krummer Tæerne, Fennimores 
„Ja" og Niels' Skøjteløb og den $aa- 
rede Soldat paa Lazarettet. — Jeg har 
ingen Optegnelser fra den Gang, Bogen 
udkom om, hvad Indtryk den i Enkelt- 
hederne og i det hele gjorde paa mig 
da ; saadanne Notitser kunde have haft 
lidt historisk Interesse nu; hvad jeg 
efter en fornyet Gennemlæsning af 
Bogen nu atter synes om den, kan 
jo ikke have noget Værd for Deres Un- 
dersøgelser. 



—♦— 



Folkethingsparlamentarisme. 



Af V. Byrdal. 



I den lange Forfatningskamp har 
der været Trang til et Pusterum. Saa 
mange store og vigtige Forbedringer 
er fornødne, hvis vort Folk skal holde 
Fodslag i Kulturfremskridtet, at den 
Mulighed, der ved de Frikonservati- 
ves kortvarige Opgivelse af Modstand 
har været for at gennemføre Noget, 
har maattet gribes med begge Hæn- 
der. Men nu er vi atter der, hvor vi 
har staaet før, at en lille Flok, der paa 
Grund af sin Formue og Stilling kun 
har ringere Interesse i Fremgang og 
Omordning, atter tiltvinger sig Magt 
til at lamme Landets bevarende og 
opretholdende Kræfter. Herved er vi 
igen ude i den store Kamp, thi denne 
kan, saalænge Folket bevarer sin Livs- 
kraft, ikke standse, før de Mænd og 
Kvinder uden Tvang og Hindring kan 
virke, der paa Gaarde og i Værksteder, 



ved Skibets Ror og bag Butikkens 
Disk, gennem Aandens Virksomhed 
og Børnenes Opdragelse bygger Lan- 
det op og bevarer det ved deres Ar- 
bejde. 

Venstre er for Tiden splittet, og 
maaske er nogle bleven trætte. Men 
hvad der bestandig har formaaet at 
begejstre og samle den store Del af 
Folket, har endnu denne Kraft. Ven- 
stres store Metal er Fremdragelse af 
enhver Person her i Landet. Enhver 
Personlighed et Midtpunkt for Op- 
mærksomhed og Ansporelsc, saaledes 
alene kunne vi anlægge Landets Ka- 
pital til Rente. Folketinget er det sam- 
lede Folks Udtryk, Landsthingets Ma- 
joritet kun Udtrykket for en lille Klasse 
i Folket, og besynderligt nok, for den 
Klasse, der paa Grund af sine gun- 
stige Forhold er mindst interesseret i 

Fremskridt og Forbedring, ofte endog 
uvillig herimod, thi andres Opgang 
er Mindskelse af deres Fortrinsstil- 
ling. Da Staten ikke kan bestaa og 
hævde sig uden energisk Arbejde, kan 
det Spørgsmiaal rejses, om det over- 
hovedet er stemmende med Retsor- 
denens Grundsætninger, at en Klasse 
Personer, der i det væsentlige kan 
være tilfreds med, hvad de har op- 
naaet, bør have særskilt Repræsenta- 
tion i en Forsamling, der skal virke 
for alles Fremskridt, men det er un- 
der alle Omstændigheder en retsfor- 
nægtende og samfundsopløsende Ide, 
at denne Klasse skal lede. Vi ser for 
vore Øjne et stort og et mægtigt Rige 
med større Hjælpekilder end nogen 
anden Stat lammes i sin Aktionsevne, 
svækkes i sin Kredit, rystet ud af den 
lovlige Orden som Følge af en Over- 
klasses Styrelse. Vort Riges Stilling 
er en farlig og en udsat, den eneste 
Mulighed for at hævde os, er at alle 
de arbejdende og samfundsbevarende 
Kræfter bringes frem til Udfoldelse. 
Det er at haabe, at vor nuværende 
Statsordaing er tjenlig hertil. 

Retsidéen kræver, at Folkethinget 
raader. Men har vi Foikethingsstyre 
her i Landet? Vi véd det ikke, vi maa 
først se en Landsthingsopløsning med 
nye Udnævnelser. Det er ikke under 
alle Forhold, at Nyudnævnelser kan 
nytte, men indtil Opløsningen er fore- 
taget, savner vi Erfaring for Brugbar- 
heden af vor Forfatning. Hver Tid har 
sin Prøvesten. De provisoriske Fi- 
nanslove ligger nu paa Møddingen. En 
Venstremand kendes ikke nu paa 
hans Stilling til Provisorier, thi de er 
aflivede, men paa hans Stilling til de 
udnævnte Landsthingsmænds Opløs- 
ning. Dette er Prøvestenen, og den 
eneste. Vi kunne vel ikke alle have 
samme Mening om Toldloven, men vi 
maa alle have samme Mening om Fol- 
kets Ret, thi ellers er vi ikke længere 
et Parti, men er bleven til en Hob. 
Opløsning af Landsthinget er Fortsæt- 
telse af to Slægtleds, af Grundtvigs og 



I. A. Hansens, Bergs og Hørups Ar- 
bejde. Den Nødvendighed, der har 
samlet Venstre Gang efter Gang, ved- 
varer til Landsthingsopløsning er 
anerkendt som et normalt Middel til 
at skaffe Folkethingets Vilje Respekt i 
Lovgivningssager. Uden Landsthings- 
opløsning er Forfatningskampen en 
Ørkenvandring. 

Vor Forfatning er hæmmende, men 
dog vistnok brugbar. Den har blot al- 
drig været brugt endnu. Grundloven 
giver Kongen Ret til at foretage nye 
Udnævnelser efter en Opløsning. Høj- 
res Agitatorer har gjort det menne- 
skeligt mulige for at slaa denne Sand- 
hed ned. Naar en Sag foreligger til 
Bedømmelse, gaar man i Almindelig- 
hed med Rette ud fra, at begge Parter 
har nogen Ret. Usande Paastande og 
usande Benægtelser er derfor ikke 
uden en vis foreløbig Virkning , som 
ogsaa har gjort sig stærkt gældende 
i denne Sag. De som vil trænge ind 
i den juridiske Dialektik, kan ikke øn- 
ske sig nogen bedre Prøve end Dis- 
cussionen om de udnævnte Lands- 
thingsmænd. For den Læser, der øn- 
sker at hugge sig gennem det Krat af 
Spidsfindighed, der er groet op om 
denne Sag, har jeg søgt at være en 
Vejleder i en i Fjor udkommen Bog. 
Jeg har deri vist, at alt hvad der pas- 
serede ved Grundlovens Revision i 
1865—66 saavelsom Grundlovens egne 
"■ »'(steder een Opfattelse. 

For dem, der indse Spørgsmaalets 
Vigtighed og ikke viger tilbage for at 
følge en nøjagtig Tankerække Led for 
Led, skal jeg her gennemgaa et af Ho- 
vedargumenterne, paavise, at det og- 
saa vail Hensigten ved Grundlovens 
Revision at fastslaa de udnævnte 
Landsthingsmænds Opløselighed, saa 
at Grundlovens Regel herom ikke er 
fremkommen ved en Tilfældighed. 

Vor Grundlov indeholder i § 22 den 
Bestemmelse, at Kongen kan opløse 
Rigsdagen. Lignende Bestemmelse 
har altid været et Led i vore Forfat- 
ningslove. 

Danske Forfatningslove har allere- 
de forinden vor nuværende Grundlov 
kendt kongelig udnævnte Medlemmer 
af Repræsentationerne, dog ikke Med-« 
lemmer udnævnte paa Livstid som i 
den nuværende Grundlov af 1866, men 
kun Mellemmer udnævnte paa visse 
Aar. Grundlovene af 1855 og 1863 
havde Medlemmer udnævnt© paa 12 
Aar, de vestindiske Koloniallove Med- 
lemmer udnævnte paa 4 Aar. 

Disse Medlemmer var undertiden 
opløselige, undertiden ikke. Naar de 
ikke kunde opløses, har dette altid ud- 
trykkeligt været udtalt, de har i saa 
Fald altid udtrykkeligt været undta- 
get fra Kongens Opløsningsret. 

De politiske Forhold medførte, at 
Junigrundloven, der ikke havde ud- 
nævnte Medlemmer, i 1865—66 maatte 
omdannes. Regeringen forelagde et 
Forslag hertil i Novembergrundlovens 
Rigsraad. I dette Forslag var der to 
Regler om udnævnte Medlemmer. Det 
foresloges, at de i Rigsraadets Lands- 
thing siddende, paa 12 Aar udnævnt-e 
Medlemmer, skulde overgaa til Rigs- 
dagens Landsthing. Naar de fra- 
traadte, skulde Kongen udnævne nye 
Medlemmer paa 12 Aar. Om begge 
disse to Sæt Medlemmer var det i en 
særlig Paragraf bestemt, at de ikke 
skulde kunne opløses. 

Det nævnte Regeringsforslag kun- 
de Thingene ikke blive enige om, 
og der blev nedsat et Fællesudvalg, 
som afgav Indstilling til Thingene. 
Indstillingen foreslog visse Ændrin- 
ger i Regeringsforslaget. Denne Ind- 
stilling var affattet af nogle af vore be- 
rømmeligste Politikere og Jurister, 
Folk der havde siddet i mange Kom- 
missioner og affattet talrige Lovfor- 
slag — det var Monrad, Krieger, 
Klein og Fonnesbech. 

Indstillingen havde ogsaa to Be- 
stemmelser om udnævnte Medlem- 
mer. Ligesom Regeringsforslaget 
foreslog- Indstillingen, at de i Rigsraa- 
det siddende paa 12 Aar udnævnte 
Medlemmer skulde overgaa til Rigs- 



dagens Landsthing. Naar disse efter- 
haanden udtraadte, skulde Kongen 
udnævne nye Medlemmer i deres Sted 
paa Livstid. 

Samtidig flyttede Indstillingen den 
Paragraf, der fastslog de udnævnte 
Landsthingsmænds Uopløselighed fra 
det Sted i Regeringsforslaget, hvor 
den gjaldt for begge Sæt af udnævnte 
Medlemmer hen 1 Paragraffen om de 
fra Rlgsraadet overgaaende Medlem- 
mer. 

Indstillingen blev derefter vedtaget 
i Rigsraadet og senere i Junigrundlo- 
vens Rigsdag. / den nuværende 
Grundlov staar der altsaa om et Sæt 
udnævnte Medlemmer, at de er und- 
taget fra Kongens Opløsningsret, men 
om det andet Sæt udtales der ikke 
noget saadant. 

Da de historiske Kendsgerninger 
vedrørende Indstillingen til den nu- 
værende Grundlov for nylig blev 
fremdraget, undlod de ikke at gøre et 
betydeligt Indtryk og har allerede 
paavirket mange. Det er min Tro, at 
disse simple og letfattelige Kendsger- 
ninger mere end noget andet vil 
være i Stand til at standse den sand- 
hedsfjendske Agitation, der søger at 
ødelægge vor Forfatning, at de kun 
behøver at blive bekendte for at over- 
bevise alle, naturligvis med Undta- 
gelse af dem, der ikke vil lade sig 
overbevise, thi saadanne Modstandere 
maa man i politiske Spørgsmaal altid 
være forberedt paa al møde i større 
eller mindre Antal. Det afgørende 
Moment i Bevisførelsen er dette, at 
Indstillingen til den nugældende 
Grundlov flyttede Reglen om de ud- 
nævnte Medlemmers Uopløselighed i 
Regeringsforslaget fra det Sted i For- 
slaget, hvor den gjaldt for begge Sæt 
udnævnte Medlemmer, hen i den Pa- 
ragraf, hvor der alene tales om de fra 
Rigsraadet overgaaende Medlemmer. 

Hertil siger vore Modstandere: Ja, 
men husk vel paa, at samtidig fore- 
slog Indstillingen, at Kongen skulde 
udnævne fremtidige Landsthings- 

mænd ikke paa 12 Aar, men paa 
Livstid. Det gør en kolossal Forskel. 
Ved Udnævnelser paa 12 Aar er det 
naturligt og nødvendigt at undtage de 
udnævnte Medlemmer fra Kongens 
Opløsningsret, men det er jo aldeles 
urimeligt, naar Udnævnelsestiden for- 
andres fra 12 Aar til Livstid, og derfor 
var det netop kun, hvad man kunde 
vente, at Indstillingen forandrede Ud- 
kastet og flyttede Paragrafen om Uop- 
løseligheden. Selv om det vel ikke 
kunde skade, at Reglen om Uopløse- 
lighed var blevet staaencle, hvor den 
stod, saa at man udtrykkelig kunde ' 
la^se, at ogsaa de livstidsudnævnte 
Landsthingsmænd vare undtagne fra 
Opløsning, var en saadan udtrykkelig 
Udtalelse dog ganske overflødig, og da 
Lovene frenifor alt andet ikke bør ind- 
lade sig paa at fasfslaa Selvfølgelighe- 
der, var det det eneste rigtige at flytte 
Paragrafen om Uopløselighed, selv 
om Grundloven ikke herved blev me- 
re kortfattet, hen til Bestemmelserne 
om de 12-aarsudnævnte Landsthings- 
mænd. 

Er det muligt at aflevere foranstaa- 
ende uden at smile? Der er dem, der 
kan. Til disse retter jeg det Spørgs- 
maal: Hvilken Forskel er der paa Ud- 
nævnelse paa Livstid og Udnævnelse 
paa 12 Aar udover den forskellige 
Tidsangivelse ? Er Tidsangivelsen 
paa Livstid i nogen Henseende en 
mere bindende og bestemt Tidsangi- 
velse end paa 12 Aar? Er 12 Aar 
ikke ligesaavel 12 Aar som Livstid er 
Livstid? Svar paa disse Spørgsmaal 
og forklar os Led for Led, hvorfor 
Uopløselighed nødvendigvis maa fast- 
slaas udtrykkeligt ved Tolvnarsud- 
nævnelse, medens saadant er unød- 
vendigt ved Udnævnelse paa Livstid, 
ja ikke blot unødvendigt, men hvorle- 
des Uopløselighed her er en Selvfølge- 
lighed i en saa overdreven Grad, at 
<\^n Paragraf, som allerede stod i For- 
slaget og omfattede begge Sæt ud- 
nævnte Medlemmer, absolut maatte 
flyttes. Tænk tillige paa dot Udslag, 



som den danske Retsopfattelse gav 
"sig i 1855, da det samlede Ministerium 
indgav Forslaget til Oktoberforfatnin- 
gen til Kongen. I dette Forslag fand- 
tes Medlemmer udnævnte paa Livstid 
og en udtrykkelig Bestemmelse om, 
at de efter en Opløsning atter indtog 
deres Sæde* Adskillige af Ministrene 
i 1855 havde endnu *æde i Rigsraa- 
det ved den nuværende Grundlovs 
Vedtagelse. 

Man tør sige, at den store Del af 
Folket er klar over, at de udnævnte 
Landsthingsmænd kan opløses, vel 
ikke fordi de har nogen særlig Ind- 
sigt i Grundlovrøs Tilblivelseshisto- 
rie eller Forstand paa Lovfortolknin- 
gens rette Principper,, men fordi de 
umiddelbart har kunnet forstaa J. A. 
Hansens Ord om det selvindlysende i, 
at naar Grundloven udtrykkelig be- 
stemmer om et Sæt udnævnte Med- 
lemmer, at de ikke kan opløses, 
men om ét andet Sæt udnævnte Med- 
lemmer intet siger, maa disse falde 
ind under Ordene i § 22: Kongen kan 
opløse Rigsdagen. Rigsdagen er jo 
dog alle de Medlemmer, der ikke sær- 
lig er undtaget. 

Men ogsaa Modstandernes Rækker 
begynder at vakle. Naar Meninger 
brydes mod hinanden, opfindes der 
gerne af de usikre og uklare Hoveder, 
der glider med Tiden og Strømmen, 
Overgangsformler, der en Tid anses 
for den højeste Visdom. I Kredse, der 
tidligere! optog Højres Lærdomme, 
breder nu den Sætning sig, at Spørgs- 
maalet om de udnævnte Landsthings- 
mænds Opløselighed er et Magt- 
spørgsmaal. Det er let at indse, 
at denne Vending er Udtryk for, at 
man har opgivet at komme til et 
klart Resultat, men hvad iøvrigt Me- 
ningen er, er ikke godt at forstaa. 
Hvem er det, der skal afholde Styrke- 
prøve, naar Kongen har foretaget en 
Opløsning af Landsthinget og ud- 
nævnt nye Medlemmer? og hvorledes 
kan en saadan faa Indflydelse paa 

Kongens Ret og paa de skete Udnæv- 
nelser? 

Vore Modstanderes sidste Skanse 
er den umiddelbare Retsbe- 
vidsthed. De paastaar, at den bli- 
ver krænket ved en Landsthingsop- 
løsning med Nyudnævnelser. Den 
umiddelbare Retsbevidsthed er den, 
der dømmer i Sagen uden Undersø- 
gelse. Erfaringen har mere end en 
Gang vist, at den er Urettens bedste 
Hjælper, thi ikke ret mange er bevidst 
uretfærdige. Skal den umiddelbare 



Retsbevidstheds Vildfarelser ophøjes 
til Beviser for Urettens Lovmæssighed, 
er Kampen for Retten haabiøs, da vil 
de frækkeste Agitatorer sejre. 

Saaledes er Loven, at Landsthin- 
gets Opløsning er Muligheden for Ar- 
bejde og Fremgang. Rettens Idé kræ- 
ver Lovens Anvendelse. Ædle og ener- 
giske Aander, de største Landet i 
Aarhundreder har haft, har sat Fol- 
ket i Bevægelse. De arbejdende Kræf- 
ter forlanger Udfoldelse. Store Opga- 
ver er uløste, vi maa ikke standse. 



-<~*~- 



Palle Rosenkrantz, 
Grundværdien og Det radikale Venstre. 

Nogle Modbemærkninger. 

Af Jakob E. Lange. 



Hr. Palle Rosenkrantz har i „Det 
ny Aarhundrede" raabt Vagt i Gevær 
mod Henry George-Bevægelsen for, 
mens Tid er, at frelse Folket og spe- 
cielt „det radikale Venstre" fra vor 
vildledende Tale og sværmeriske My- 
stik. — Skønt han tager det noget 
usædvanlige Skridt paa Forhaand at 
frabede sig Injurier — hvad der synes 
at tyde paa, at han anser os for at lig- 
ge i betænkelig Grad under det almin- 
delige Niveau — vover jeg- at optage 
den tilkastede Hanske. 

„Paa (mine) Argumenter er der frit 
Slag", skriver han. Desværre maa d«et 
siges, at hans Bebrejdelser mod os: at 
vor Agitation mest er Lyrik med en 
Tilsætning af Halv-Videnskab — i høj 
Grad træffer hans eget Indlæg. For sin 
Modvilje finder han utvetydige 
Udtryk — Argumenterne er 
mindre værd. 

Hr. R. fremhæver gentagne Gange, 
at vor Bevægelse er en L æ g m a n ds- 
Bevægelse. I en vis Forstand er dette 
naturligvis rigtigt. Hvad anden Be- 
vægelse findes der overhovedet i Dan- 
mark (eller andetsteds)? Udgaar maa- 

ske de religiøse Rørelser fra Pastoral- 
seminariet? Er det professionelle Hy- 
gieinikere og Læger, der har frem- 
kaldt og ledet Afholdsbevægelsen eller 
fyldt Landet med Gymnastikhuse? 

Men navnlig alle sociale og økono- 
miske Bevægelser, alle Bestræbelser i 
Retning af Sikring af Uafhængighed 
og" taalelige Eaar, er udprægede Læg- 
mands-Bevægelser. „Det lærde Lav" er 
i Regelen for langt fra Livets Strid til 
at føre an her. — Vi har i de senere 
Aar været Vidne til en omfattende „An- 
delsbevægelse" , der i visse Henseen- 
der har revolutioneret vore Produk- 
tionsforhold. Er det mon vore Docto- 
res politici, der har været dens Ophav 
og ledende Aander? Og hvad havde vi 
mon haft af frihandlerisk Bevægel- 
se, om Folket havde ventet paa Sig- 
naler og Inspiration fra Videnskabens 
Sæde? — „Videnskaben" synes først at 
interessere sig for Bevægelsen — naar 
den er død. For Udviklingen i Sam- 
fundet og Reformationen af Lovgiv- 
ningen er den socialøkonomiske Viden- 
skab, som den nu i Almindelighed do- 
ceres, da ogsaa uden væsentlig Betj*d- 

ning (og det desværre i højere Grad 
nu end tidligere). Vore Regenter og 
Lovgivere roser sig jo endogsaa aaben- 
lydt af at ignorere den, omtrent som 
den praktiske Agerdyrker tidligere lod 
haant om Kemien. 

Grunden til denne Socialøkonomi- 
ens Betydningsløshed er dog ikke uden 
videre det Forhold, som Hr. R. frem- 
hæver, at Videnskaben maa tilstræbe 
den fordomsfrie, alsidige Belysning. 
(Det kan kun styrke Kampen for Retten 
at faa den fuldt underbygget og alsi- 
dig belyst). Grunden maa snarere sø- 
ges i, at Nutidens Socialøkonomer (for 
saa vidt de da er andet end habile Sta- 
tistiker-Specialister) er i egentlig For- 
stand principløse: enten ikke véd, 
hvad de skal kald)© Ret, eller ogsaa vak- 
ler holdningsløst, naar de stilles over- 
for Spørgsmaalet om hvorvidt Ret- 
ten eller Forrettighederne 
bør ske Fyldest. 

Vor Bevægelse er altsaa for saa vidt 
unægtelig en Lægmandsbevægelse. 
Men Hr. R. synes, ved at give den 
denne Betegnelse, tillige at ville 
stemple den som en i sit Ophav uklar 
Taageformation. Heri har han Uret. 
Hos Henry George dugger d'en indre 
Varme ikke det klare Blik. Hvis Hr. 
R. antager hans Socialøkonomi for 
taagede Drømmerier og overfladiske, 
kvaksalveriske Undersøgelser, røber 
han kun derved Overfladiskheden af 
sit eget Kendskab til H. George. — 
Det var med velberaad Hu, jeg i sin 
Tid betegnede ham som vor Tids stør- 
ste Tænker og Skribent paa Socialøko- 
nomiens og Samfundslærens Omraade. 
Hr. • R's mange Udraabstegn rokker 
ikke herved. Hvem skulde vel gøre 
Henry George Rangen stridig? 

Saa vidt Hr. Rosenkrantz' stem- 
ningsfyldte Indledning. Nu til Sagen 
og Argumenterne. 

Vore Modstandere synes mer og mer 
at vige tilbage for rent ud at benægte 
Berettigelsen af vort Krav om, at 
Jordværdien (skabt, som den er, ved 
Samfundets Liv og Virksomhed) skal 



tilfalde Samfundet. Kampen tilspid- 
ses nu til at gælde Spørgsmaalet om, 
hvilket Krav er det gyldigste : Folkets 
Krav paa sin Ret, eller de Begunsti- 
gedes Krav paa at opretholde deres 
Rettigheder. 

Det er dog ikke her, paa Hoved- 
slagfeltet, Hr. R. optræder. Han fo- 
retrækker at lade Spørgsmaalet om 
Retten hvile for Spørgsmaalet om 
Muligheden. Han afviser ikke, 
som Dommer, Retskravet, han fore- 
trækker at fremtræde som (tillad mig 
Injurien!) „Theorimorder" , der med 
et tredobbelt Kaardestød tager Livet 
af George s Grundplan : Umulig ! todt ! 
væk! — 

Dette kan nu i og for sig være en 
fortræffelig Methode — blot Kaarden 
holder. — Viljen er god nok. Med 
Rette hævder Hr. R. selv, at det gæl- 
der om Tydelighed og Utvetydighed, 
„at enhver, der kan læse Dansk, kan 
forstaa Spørgsmaalet og Svaret" : Al 
„populær Videnskabelighed" (hvor- 
ved han — lidt uhøflig mod Folke- 
Universitetsbevsegelsen — synes at 
forstaa „Snakken sart" ) afviser han. 

Desværre holder han sig ikke helt 
sine egne Fordringer efterrettelig. I 
Steden for straks at gaa løs med sine 
Hovedstød: bevise, at det er umuligt 
for Folket ved Grundværdibeskatning 
at tilegne sig Jordrenten — svinger 
han først et folderigt populærviden- 
skabeligt Kisede for Læsernes Øjne. 
Han fortaber sig nemlig i (som om det 
havde nogen Betydning for Spørgs- 
maalets Besvarelse) paa hvilke Maa- 
der Jorden kan anvendes, og sondrer 
mellem tre: Avlsbrug, Bebyggelse og 
industrielle Anlæg. Enhver saadan 3- 
(eller for den Sags Skyld 17-) Deling 
er naturligvis ganske uvæsentlig; det 
er ikke Jordens Anvendelsesmaader, 
men dens Værdi, det drejer sig 
om. Ganske vist tror Hr. R. at 
kunne paavise en derpaa beroende For- 
skel mellem Agerdyrkeren og Grund- 
ejeren i Byen. Den førstes Indtægt er 
afhængig af hans Produktions Stør- 

relse, medens Grundlejeren kan ud- 
nytte sin Byggegrund langt friere, 
bygge stort eller smaat o. s.v. — Men 
denne Forskel er ganske indbildt : 
begge kan udnytte deres Jord mer el- 
ler mindre intensivt (eller lade den 
ligge øde!) og begges Indtægt maa 
komme igennem hvad de frembringer, 
hvad enten det er Fødemidler el- 
ler Husly. — 

Alle disse Itelinger af Jorden efter 
dens Brug og hvad dertil er knyttet, 
kan vi altsaa se bort fra. Tilbage bli- 
ver da egentlig kun to Argumenter af 
Betydning. Det skal paa Forhaand 
indrømmes, at hvis de holder Stik, 
maa vi siges at være noget uheldig 
farne. 

Den ene lyder som følger: Jord- 
ejeren har allerede betalt 
Jordens Værdi til Samfun- 
det. Fordrer vi derfor nu Grundvær- 
diafgift af ham, fratager vi ham hans 
Arbejdes Udbytte. Slutningen er 
utvivlsomt rigtig, — men Forudsæt- 
ningen? „Ejeren har selv betalt denne 
Gave (o: Jordens Værdi) til Samfun- 
det ved Købet eller Overtagelsen af 
Jorden." Hr. R. skriver virkelig 
dette. Unægtelig en ny og ejendom- 
melig Anvendelse af det meget mis- 
brugte Ord „Samfundet" — og et al- 
vorligt Brud paa Hr. R.s eget Krav om 
at skrive utvetydigt Dansk. Altsaa, 
hvis jeg har købt et Stykke Jord af 
Per Sørensen, har jeg betalt „Samfun- 
det" for Jordens Værdi, og der kan 
ingen yderligere Krav rejses derom i 
Samfundets Navn. Nej, jeg har ska- 
desløsholdt Per Sørensen, og h a n har 
intet mer at fordre ; — Samfun- 
dets Krav berøres ikke heraf. 

Men nu det andet Hovedargument: 
En Skat paa Jordværdien (i Byerne) 
vil af Jordejerne blive overvæltet paa 
Lejerne i Form af øget Leje. — Det 
burde have gjort Hr. B/. noget betæn- 
kelig, at den Sætning, at en Skat paa 
Jordværdien ikke kan overvæltes, 
men maa udredes af Ejeren, er ret al- 
men-anerkendt i de særlig videnskabe- 



lige Krese, saa det ikke blot er os 
halvstuderede Røvere, han dér fa ar 
imod sig. Men nej, han gaar dristig 
paa. Thi han har udfundet noget, der 
ganske forandrer Sagen: at Grundej- 
erne (i Byerne) ikke nu altid tager saa 
meget i Leje, som der kan gives. Paa- 
lægger vi Grundværdiskat, vil de der- 
for blot forhøje Lejen og saaledtes over- 
vælte Byrden, saa vi er lige nær. 

Det maa indrømmes Hr. R., at den- 
ne Udvikling ikke er helt urigtig. 
Grundejerne tager virkelig hyppig 
ikke saa meget, som der kan gives. 
De fleste Beboere i København kunde 
vel nok, ved at knappe af paa Kost og 
Klæder svare noget højere Leje. Men 
Hr. R. har uheldigvis ikke været op- 
mærksom paa, at Spørgsmaalet ikke 
er om hvad Befolkningen kan give, 
men om hvad den er nødsaget til 
at give. Grundejerne tager ganske 
vist ikke alt hvad Befolkningen kunde 
give, men de tager utvivlsomt alt hvad 
de k a n f a a. (Jeg har allenf als ingen- 
sinde stedt paa en Grundejer af et saa 
særegent filantropisk Tankesæt, at han 
solgte eller udlejede for mindre end 
han kunde faa). — Men naar Grund- 
ejerne allerede nu tager, hvad de kan 
faa, vil de selvfølgelig ikke kunne for- 
høje Lejen og derved overvælte Skat- 
ten. Hvorledes skulde de kunne det? 
Skatten formindsker jo ikke Lejlighe- 
dernes Antal. Tværtimod vil Grund- 
værdiskat og Toldlettelse gøre Hus- 
bygning billigere og forøge Tilbudet 
af Byggegrunde (som nu kun er halv- 
eller kvartudnytted^e) . 

Nej, Grundværdiskatten er paalide- 
lig nok som Middel til at inddrage 
Jordværdierne i Folkets Kasse. Om 
ikke andet kan overbevise Hr. R. der- 
om, vil de store Jordejeres Modstand , 
naar Sagen engang kommer dem nær- 
mere paa Livet, kunne gøre det. 

Tilbage staar da kun nogle Overvej- 
elser af mere almindelig Art. 

Hr. R. afviser H. Georges Idé om, at 
Folket bør kræve Jordens Værdi som 
sin fælles Ret, „tage Entré til Ud- 

øvelsen af Ejendomsretten" . Ja, hvor- 
dan ellers P Vort Lands Jord, de na- 
turlige Rigdomskilder, Folket er hen- 
vist til, er af ulige Værd. Enten maa 
vi s 1 a a s om den, slaas om de bedste 
Pladser eller betale for dem — til 
Samfundet. Vi foretrækker den sid- 
ste Form. Men derved vil man ikke 
„kunne afskære den Enkelte fra i Kraft 
af sin Ejendomsret at skrabe til sig," 
siger Hr. R. Hvorfor denne Frygt 
for, at Folk skal „skrabe til sig." 
Naar der ingen Begunstigelse ydes 
dem, naar de maa betale for Fordele- 
ne, saa er der jo kun én Vej aaben til 
at „skrabe til sig" : Arbejdets. Og 
hvorfor misunde den dygtige Arbej- 
der hans Løn. 

Hr. R. slutter af med en Udtalelse 
om, at det ikke er Skattelove eller 
Love overhovedet, det kommer an paa, 
men Oplysning. 

Hvorledes Hr. R. i samme Aande- 
dræt kan anbefale „det radikale Ven- 
stre", der dog, saa vidt jeg véd, til- 
stræber at komme til at præge Lovgiv- 
ningen, er mig mindre klart. Men lad 
gaa. Oplysning da, men om hvad? 
„Om hvad Selvopholdelsesdriften ret- 
telig bør kræve og hvad den skal re- 
spektere". Nuvel, ja. Men det er jo 
netop, hvad H. George har oplyst os 
om: Selvopholdelsesdriften maa kræve 
lige Ret til Jorden; den kan 
ikke rolig finde sig i, at nogle beslag- 
lægger vor fælles Rigdomskilde, (med 
mindre de holder os alle skadesløse ved 
at betale os Jordens Værdi) ; den kan 
ikke taale, at nogle i Kraft af deres 
„Ejendomsret" til Jorden skraber til 
sig en Part af, hvad andre frembrin- 
ger. Men Selvopholdelsesdriften maa 
respektere Medmenneskenes Ret til 
sig selv og dermed ogsaa til uhin- 
dret og fri Virksomhed og ubeskaaren 
Ejendomsret over, hvad deres Virk- 
somhed skaber. Ingen, ikke engang 



Staten, har nogen Ret til her at gribe 
ind i den Enkeltes Ret. 

Men har man faaet Klarhed her- 
over, da forstaar man tillige, hvor 
ugrundet Hr. R.s Frygt for, at vi ved 
vor Agitaition skal forstyrre og for- 
kvakle det radikale Venstre, er. Da 
indser man, at vi netop er Forkæmpe- 
re for Idéer, der er en Eksistens- 
betingelse for et radikalt Venstre 
i Danmark. 

Thi det siger sig selv, at et radikalt 
Venstre ikke kan bestaa uden et soci- 
alt Program. Og skal det radikale 
Venstre blive andet end et Tilflugts- 
sted for utilfredse Ærgærrigheder og 
Folk, der holder sig for fine til at gaa 
ind i det socialdemokratiske Parti, skal 
det have Spor af Chancer for at knytte 
Folket tilsig, maa det haveet selv- 
stændigt socialt Program, forskel- 
lig fra (og bedre end) Socialdemo- 
kratiet«. Thi hvad andet kan berettige 
en Tvedeling af den radikale Hær? 
Paa de øvrige almindelige politiske 
Felter er Forskellen jo uvæsentlig. Et 
moderat-socialistisk socialt Program 
vil gøre det radikale Venstre til et 
Halvhedernes Efternølerparti, som 
Ungdommen vil vende Ryggen. 

Men socialt Program for et radikalt 
Venstre kan kun Henry George' s Idéer 
være. Dertil har de historisk Ret som 
en Fornyelse og Uddybelse af de 
gamle Frihedsideer om den Enkeltes 
økonomiske Frihed, fri Kappestrid og 
ukrænkelig personlig Ejendomsret. 
Disse Idéer er nu faldne i Foragt 
blandt mange af dem, der ivrig søger 
Samfundsforholdenes Forbedring, for- 
di man i sin Tid glemte, at der til 
økonomisk Frihed hører mere 
end personlig Næringsfrihed, hører 
først og fremmest lige Ret til Jorden. 
Naar Folkets Ret til Jordværdien 
knyttes sammen med den Enkeltes Ret 
til sit Eje, formes det sociale Friheds- 
program. 

Et lille Samfundsbillede. 

Af C. Caspersen. 



„Ha, ha, ha ! Der blev Præsten min 
Sandten Kodille, men det er jo ogsaa 
pinende galt, at gemme de store 
Trumfer tilsidst. Havde De spillet 
dem ud Hr. Pastor, havde De vundet 
Spillet. Det Modspil klarede De s'gu 
ogsaa brilliant, Christiansen, den 
Trumf i Mellemhaanden holdt Præ- 
sten ikke af. u 

Det var hos Præsten, hvor Lærer 
Christiansen, Sogneraadsformanden 
og en fjerde Mand spillede Lombre, 
Stambeten maatte ikke overstige 50 
og der maatte kun købes i til Nolo, 
men ellers var Toddy, Tobak og Ci- 
garer til Tjeneste ad libitum. 

Kodillen smagte aabenbart ikke 
Præsten, der ved liere lignende Uheld 
efterhaanden var bleven noget tavs. 
Læreren vilde gærne have Præsten i 
godt Humør og faa hans Mund paa 
Gled, og saa begyndte han at røre ved 
en Sag, som han vidste interesserede 
Pastoren. 

„Har Deres Velærværdighed hørt, 
at Mette Smeds nede ved Stranden 
har faaet en Lille i Gaar." 

„Ja vist saa Christiansen, det er an- 
meldt til Kirkebogen. Men er det ikke 
forfærdeligt, at sligt skal foregaa i 
min Menighed I Det er det andet 
Barn hun har med Jens Olsen og de 
tænker ikke paa at gifte sig." 

„Saa var det derfor Jens Olsen var 
hos mig i Gaar og fik iO Kr.", udbrød 
Formanden. „Han sagde, det var til 
hans syge Kone, han har ikke villet 
være ved den ny Rolling. Efterhaan- 
den faar vi naturligvis en hel Rede 
fuld af Børn dernede fra paa Sognet. 

Men der skulde s'gu være Straf for 
det. Rigsdagen skulde lave en Lov, 
der forbød alle disse uægte Børn. 
Det er desuden noget væmmeligt 
Svineri saadan at leve sammen, og 



bliver det ved, saa maa vi melde det 
til Politiet." 

„Ja, det er rigtignok meget sørge- 
ligt. Pastoren skulde tale med Jens 
og faa ham til at gifte hende, " sagde 
Læreren. 

Pastoren glemte for et Øjeblik sine 
Beter og tænkte over Begivenheden. 

„Vel maa der gøres noget. Jeg 
skal endnu imorgen den Dag gaa ned 
og tale med Jens og Mette om deres 
forargelige Liv. Det forundrer mig 
saa meget mere som Jens, selv om 
han er fattig, ellers er en ædrulig og 
høflig Mand, der ganske vist ikke 
kommer ofte i Guds Hus, men dog 
vistnok ikke staar udenfor vor kristne 
Menighed. 

Og Mette Smeds har jo ogsaa, fra 
hun tjente hos Niels Larsen, et godt 
Skudsmaal paa sig. Hun var flittig 
og ordentlig og løb ikke med frem- 
mede Karle, sagde man. Men jeg 
skal tale alvorlig til dem og nok faa 
dem til at lade sig lovformelig og 
kristelig vie". — 

Piskerlejet laa en lille halv Times 
Gang fra Landsbyen. Det bestod af 5 
fattige Huse. To af Fiskerne havde 
lidt Jord saa de kunde holde en Ko, 
der ikke blev mæt hver Dag, men de 
andre havde kun en lille Have, daar- 
lig sandet Jord, med et Par forkrøb- 
lede og forpiskede Frugttræer. Jens 
Olsen havde hverken Jord eller Ko, 
men 2 Børn, en Gris, en 5 — 6 Høns 
og en Hund. 

Grisen var velholdt, skønt den mest 
levede af Fisk og Kartofler og det 
skulde Hønsene ogsaa helst nøjes 
med, men de nærboende Bønder kla- 
gede undertiden til Jens Olsen over, 
at Hønsene græssede paa de tilstøden- 
de Marker, og pillede det korte For- 
aarskorn af ligetil Roden eller traadte 

Kornet ned, naar det begyndte at mod- 
nes, men man lod det dog gaa, da 
Jens Olsen, der var en fattig Mand, 
var godt lidt af Beboerne. 

Præsten kom saa ned til Piskerlejet 
Dagen efter Spillepartiet, og fik sig 
-en Samtale med Jens Olsen. 

„Nej min gode Jens Olsen, det er 
ligejneget hvad De siger, det er ukri- 
steligt og usædeligt, at leve paa den 
Maade, og det er en Forargelse for 
hele Menigheden, som jeg længe har 
tænkt paa, at ville sige Dem. De og 
Mette maa virkelig gifte dem." 

„Det har jeg ikke noget imod Hr. 
Pastor, og Mette snakker ogsaa ofte 
om det. Særlig for Børnenes Skyld 
var det vel rettest, vi giftede os lige- 
som alle andre Mennesker, men Præ- 
sten véd maaske ikke, at jeg har faaet 
lidt Fattigunderstøttelse og saa kan 
der jo ikke komme noget Giftermaal 
istand, førend det er betalt tilbage, 
eller Sogneraadet gi'er os Lov dertil." 

„Men det er vel ikke saa meget, 
min gode Jens Olsen, at De ikke kan 
faa Raad til at betale det tilbage." 

„Gud bedre for det, Hr. Pastor. De 
sidste Aar har jeg jo haft meget Van- 
held med mig. Mette laa længe syg 
da hun fik det første Barn, saa kom 
jeg stærkt i Agterhaanden og jeg 
maatte tilsidst henvende mig til Sog- 
net om lidt Hjælp. Efterhaanden har 
jeg stadig haabet paa at betale den 
tilbage, men Fiskeriet har de sidste 
Aar slaaet helt fejl. Nu har Isen i 
Vinter taget flere af mine Ruser og 
Garn, saa der bliver vel ligesaa lidt 
Raad til i Vinter at klare den Fattig- 
hjælp." 

„Hvor meget drejer det sig om, 
Jens Olsen?" 

„Jeg har faaet en 30 Kr. eller saa og 
desuden et Par Læs Tørv og Ris- 
brænde." 

„Men der er vist ingen Tvivl om, at 
Sogneraadet nok slaar en Streg over 
denne Understøttelse, naar De taler 
med Formanden derom og hilser fra 
<mig.* De kan jo love, at De vil betale 



naar De paa nogen Maade kan evne 
det." 

„Jeg skal gærne forsøge at gaa til 
Sogneraadet og tale med dem, men 
jeg tror ikke der bliver nogen Hjælp 
fra den Kant." 

„Ja prøv nu Jens Olsen, prøv nu ad. 
Med Guds Hjælp faar vi det nok ord- 
net. Og hvad Betalingen i Kirken an- 
gaar, skal det ikke komme til at ge- 
nere Dem." 

„Tak Hr. Pastor. Jeg skal første 
Gang Sogneraadet holder Møde gaa 
derhen og tale med dem." 

Samtalen! fandt Sted udenfor Hu- 
set. Nu bød Præsten Farvel og Jens 
gik ind og ud i Køkkenet til Mette. 
Han lo og sagde: 

„Nu faar Du Dit Ønske opfyldt 
Mette. Præsten har lige været her og 
jeg gaar til Sogneraadet for at vi kan 
faa Lov til at holde Bryllup." 

„Gudskelov for det Jens, det har 
jeg længe ønsket. Saa kan vi dog 
leve ligesom andre Mennesker og jeg 
bliver fri for alle de Stikpiller, jeg 
faar." 

„Ja vist saa, det er vel det bedste. 
Men forresten kan jeg ikke forstaa, 
at det særlig er os, der skal holde for. 
Der er vistnok ingen, der siger noget 
til Kammerjunkeren oppe paa Herre- 
gaarden. Han har jo et Barn med 
Ane, som hun fik, da hun tjente der- 
oppe, og nu siger man, at Stuepigen 
skal have en lille, som han er Fader 
til." 

„Ja, men Jens, det kan jo heller ikke 
ordnes som med os, for Kammerjun- 
keren er en fin Mand og han kan jo 
ikke gifte sig med en af dem." 

„Nej, det er sandt nok, der er jo 
Forskel. Men det er nu løjerligt al- 
ligevel, at det altid er os Smaafolk, 
der maa høre. ilde for saadant noget. 
De andre bliver der ikke sagt noget 
til." 

Om Lørdagen holdt Sogneraadet 
Møde. Formanden præsiderede for 
Enden af et langt Bord, hvorom de 
andre 8 Medlemmer sadv De fleste 

røg paa deres Pibe, saa Stuen var 
fyldt af en tæt Tobaksrøg. 

Efter at flere Sager var afgjorte, 
kom Turen til de audienssøgende. 
Først en gammel Kone, der næsten 
var blind og som ønskede sin Alder- 
domsunderstøttelse forhøjet, saa en 
Mand som skulde akkordere om no- 
gen Stenslagning, og endelig kom 
Turen til Jens Olsen. 

Han fremførte sit Ærinde, hilste fra 
Præsten og bad om Samtykke til 
Ægteskabet, eller Eftergivelse af 
Hjælpen. 

„Hvor meget det var?" spurgte et 
af Medlemmerne. 

Formanden bladede i en Protokol. 
„Saavidt jeg kan se, har Jens Olsen 
faaet 32 Kr. og desuden 1 Læs Bøge- 
top og 2 Læs Tørv. Hvad mener Sog- 
neraadet om den Sag? Det var nu 
blot af Høflighed, at Formanden ret- 
tede dette Spørgsmaal til Raadet, for 
han vidste godt, at Ingen udtalte sig 
førend han havde sagt sin Mening, 
og der blev saa ogsaa spurgt, hvad 
Formanden mente. 

„Det er ganske simpelt. Vi har ikke 
Lov til at eftergive Jens denne Hjælp. 
Der skal efter Fattigloven være gaaet 
i Aar inden, vi kan gøre det, og det 
er ikke mange Dage siden, at Jens fik 
10 Kr. Havde det endda været inden 
den gamle Konge døde, saa havde vi 
haft Lov dertil. 

Desuden maa jeg sige, at Principet 
saaledes at eftergive Fattighjælp eller 
give Samtykke til Ægteskab, ikke er 
rigtigt. Følgen bliver, at naar Folk 
kan slippe saa let, saa faar vi dob- 
belt saa mange Anmodninger om Un- 
derstøttelse Om Medlemmerne var 
enig med ham?" 

Jo, det var de. 

„Der bliver altsaa ikke noget af det, 
men hold Ørerne stive Jens, saa kan 
vi tales ved om et Aar, maaske vi saa 
eftergiver, hvad Du har faaet." 

„Det vil Præsten vistnok synes ei 
vel længe, han vilde helst have vi 
holdt Bryllup med det første." 



„Det er lige meget, nu kan vi ikke 
gøre det, maaske om et Aar. Men jeg 
vil blot sige Dig, vi behøver ikke at 
slette din Gæld førend om 5 Aar, naar 
Du ikke har faaet noget i Mellem- 
tiden." 

„Præsten mente der blev nok Ud- 
vej, men saa maa jeg sige til ham, at 
det ikke kan blive til noget." 

„Hvor Pokker skal den Udvej 
komme fra. Som Du hører Jens, Sog- 
neraadet vil principmæssig ikke give 
sit Samtykke til dit Ægteskab og kan 
ikke nu eftergive dig disse Penge. 
Men er der ingen, der vil laane dig 
dem?" 

„Der er vist ingen, der vil laane 
mig saamange Penge, og saa skal jeg 
vel ogsaa betale for Brændet og Tør- 
ven ?" 

„Aa, det kom vi vel nok over. Men 
hør Jens Olsen, gaa hen til Snedker 
Madsen, han er jo Formand for de 
Fattiges Kasse, maaske han kan 
hjælpe dig. Hils fra mig og forklar 
ham, hvorledes Sagen staar." — 

Snedker Madsen var ved at lave 
en Ligkiste og havde meget tralvt, da 
Jens Olsen kom og fremførte sit 
Ærinde. Efter at han havde hilst fra 
Formanden og bedt, om den fri Fat- 
tigkasse ikke vilde lade ham faa de 
32 Kr., for at han kunde betale sin 
Gæld til Sogneraadet og blive gift, 
lagde Snedkeren Høvlen til Side, be- 
tænkte sig et Øjeblik, rystede paa Ho- 
vedet og sagde : 

„Nej, Jens Olsen, det kan der ikke 
være Tale om, saa mange Penge har 
vi for Tiden ikke i Kassen, og desuden 
hjælper vi mest Folk, der er over 50 
Aar, for at de kan slippe for Fattig- 
hjælp til de er 60 og saa faa Alder- 
domsunderstøttelse. Vi har for Re- 
sten ikke saa meget at give af nu, 
siden Sogneraadet knappede sit Til- 
skud af paa Grund af denne Alder- 
domsunderstøttelse, og hvad der kom- 
mer ind ved Kirkebøsserne, skal ikke 
fylde stort. Havde der endda været 
Tale om en 5 — 6 Kroner, det kunde 

have ladet sig høre, men 32, det er 
en Umulighed." 

„Saa er der aitsaa ikke mere at 
gøre ved den Sag, kan jeg sige til 
Præsten." 

„Ja, gør Du det, vi kan virkelig ik- 
ke hjælpe Dig." — 

Saa gik Jens Olsen hjem til Fisker- 



lejet. Han blev aitsaa ikke gift den 
Gang, men vedbliver at leve, hvad 
Præsten og alle ordentlige Mennesker 
kalder et forargeligt Liv, dersom da 
Politiet ikke lægger sig imellem og 
forbyder dem at bo sammen. 

Hvad jo ikke udelukker, at der 
kommer. flere Børn 



Kunst som Opdragelsesmiddel. 

Af Clara Tybjerg. 



I. Tegning. 

„New Methods in Education" er 
Titlen paa en Bog, der ved sin Frem- 
komst vakte stor Interesse i Amerika. 
Den er senere oversat paa flere Sprog 
og — ialtfald i Uddrag — ogsaa kendt 
af Fagmænd herhjemme. Dens For- 
fatter, Professor J. Liberty Tadd, 
har i den nedlagt Summen af 25 Aars 
Erfaringer og har i sin lange Virk- 
somhed som Læi'er, Foredragsholder 
og Agitator kæmpet saa energisk for 
sine Ideers Realisation og opnaaet 
saa smukke Resultater, at jeg finder, 
at disse „nye Methoder" ogsaa burde 
kendes af en 6tørre Læsekreds. 

Under et Ophold ifjor i Nærheden 
af Filadelfia havde jeg Lejlighed til 
personlig at blive bekendt med Mr. 
Tadd og den store offentlige Tegne- 
og Sløjd-Skole, for hvilken han er 
Leder. Denne „Public Industrial Art 
Sohool" er oprettet af Filadelfias 
offentlige Skolevæsens Bestyrelse, og 
i den undervises daglig Elever fra de 
forskellige Kommuneskoler, saaledes 
at hvert Hold faar 2 Timers ugentlig 
Undervisning skiftevis i Tegning, 
Maling, Modellering og Udskæring i 
Træ, — de 4 Fag, som Liberty Tadd 
efter megen Eksperimenteren er bleven 
sta aende ved, fordi de efter hans Paa- 
stand absolut har den største pæda- 
gogiske Værdi. Klasseværelserne 
var i Modsætning til de amerikanske 
Skoler i Almindelighed udstyrede med 



stor Tarvelighed — et af Mr. Tadd s 
Principper er stor Økonomi, for at hans 
Methode kan faa den istørst mulige 
Udbredelse, og at selv ikke den fattig- 
ste Landsbyskole skal kunne undskyl- 
de sig med, at de ikke har Raad til 
at indføre dem. Men Væggene var 
dækkede fra Gulv til Loft med Ele- 
vernes Arbejder, alle originale Møn- 
stre, mange overordentlig smukke, og 
der var righoldige Samlinger af ud- 
stoppede Fugle, Fisk og Insekter samt 
Gibs-Afstøbninger, som Børnene be- 
nyttede som Modeller. Jeg lagde 
overalt Mærke til, at Børnene arbej- 
dede meget interesseret og med øjen- 
synlig Glæde ved Opgaven — hvad 
enten det var en Sommerfugl, der 
skulde males, en Fugl, der skulde 
tegnes, en Løve, der skulde modelle* 
res, eller et eller andet selvlavet Møn- 
ster, der skulde skæres ud i Træ, — 
og det var forsaavidt et ret overflø- 
digt Spørgsmaal, jeg rettede til en 
lille Purk, som stod og skar paa Livet 
løs i sit Brædt: hvilket af alle Dine 
Skolefag holder Du mest af? — og 
jeg fik det selvfølgelige Svar : „Dette, 
naturligvis!" 

Mr. Tadd viste mig selv omkring 
paa Skolen, forklarede sine Methoder 
og udviklede sine Anskuelser, og jeg 
skal i det følgende give en kort Frem- 
stilling deraf. 

„Jeg begynder straks med at ud- 
danne Haand og Øje, ikke Hjærnen 

alene. De Ting, man udfører, pren- 
ter sig ganske anderledes i Hukom- 
melsen end det, man blot lærer om. 
Skolen propper i altfor høj Grad Bør- 
nene med usammenhængende Kends- 
gerninger, som efterlader taagede og 
ubestemte Indtryk, og som er af liden 
Værdi, fordi man ikke kan genkalde 
sig dem, naar man har Brug for dem. 
Hvor meget bedre erindrer man ikke 
som Voksen de Ting, man har lært 
sig selv gennem Erfaring og Øvelse? 
Kun derigennem opnå ar man den ret- 
te Visdom, som er „Kundskab og Ev- 



Tegning af selvopfundne Mønstre 
(creative drawing) samt Maling. Sam- 
tidig hermed tager vi Modellering og 
Udskæring i Træ. Eleverne arbejder 
i alle 4 Fag skiftevis, dette giver 
Haanden stor Færdighed og udvikler 
Øjet paa forskellige Maader, hvorimod 
Tegning alene kun udvikler det paa 
een. 

Allerede i Børnehaven og de første 
Klasser bør Børn undervises paa den- 
ne Maade. Smaa Børn skal først faa 
Herredømme over de store Musk- 
ler og Nerver i Haand og Arm 



Tegning med venstre Haand. 



non til at bruge den" . Hvad vi lærer 
gennem Handling, gennem Selviagt- 
tagelse i Naturen og Kunsten, det bli- 
ver en Førstehaands-Viden; de Kends- 
gerninger, vi da lukker ind i vor Be- 
vidsthed, bliver en Del af os selv, som 
altid staar til vor Raadighed. Og 
naar et Barns Øje fra først af er op- 
draget til at vurdere Ynde, Harmoni, 
Skønhed, Proportioner, Rum, Afstand 
osv., lader det sig ikke stille tilfreds 
med gTimt, sjusket, uordentligt Ar- 
læ j de, men vil uvilkaarlig gøre Tin- 
gene godt. 

Vi begynder med Frihaands- 
tegning og gaar derefter over til 



ved at tegne paa Vægtavlen med sto- 
re frie Bevægelser. Derfor bør de 
mange Arbejder, som kun kræver 
smaa ensartede Bevægelser: Prikning, 
Fletning osv. ikke anvendes i Bør- 
nehaven. Vi begynder med at lade 
Børnene tegne store Cirkler paa Tav- 
len med højre Haand, med venstre 
Haand, med begge Hænder paa én 
Gang, og lader dem gradvis gennem- 
gaa en Mængde saadanne forbere- 
dende Øvelser — ganske som 
Finger-Øvelser paa et Klaver. 

Som De ser, lader vi Børnene bruge 
begge Hænder — af hver Under- 
visningstime anvendes nogle Minut- 

Tegning med begge Hænder. 



ter til at øve Børnene i ogsaa at teg- 
ne med venstre Haand, for at opret- 
holde og udvikle Legemets naturlige 
Ligevægt. I næsten alle praktiske 
Livsstillinger er Evnen til at bruge 
begge Hænder lige godt til stor Nyt- 
te. Folk, der kun kan bruge den ene 
Haand godt, betragter jeg næsten som 
Vanføre. Mange af mine tidligere, 



nu voksne Elever, som gennem disse 
Øvelser har opnaaet den tilsigtede 
Færdighed, erklærer, at den kommer 
dem til stor Nytte i deres Virksomhed. 
Denne Del af mine Methoder har 
mødt en Del Skepsis og Modsigelse 
hos Kunstnere« og Pædagogter, men 
Resultaterne viser tydfelig nok, at den 
har stor pædagogisk Værdi. Der korn- 



Tegning af Monstre, Bernene selv'flnder paa. 

mer en Ligevægt, en Symmetri i Le- 
gemets Bevægelser, en Lethed og Hur- 
tighed, som ikke opnaaa alene ved 
Brugen af højre Haand. Og naar 
Hjærnen faktisk har to Halvdele, som 
svarer til hver sin (modsatte) Side af 
Legemet, hvorfor da i al Verden kun 
udvikle og bruge den ene? Man har 
sagt mig, at jeg derved ikke uddan- 
ner Kunstnere, — men det er heller 
ikke det, jeg tager Sigte paa. Mit 
Maal er ikke at udvikle det enkelte 



turligvis først under Lærerens Vej- 
ledning. Det er forbavsende, hvor 
hurtig de naar til at frembringe ro- 
get virkelig smukt. Dette er, hvad 
vi forstaa ved „creative" Tegning 
eller „designing" . Barnet udtæn- 
ker altsaa først Mønstret og tegner 
det derefter paa Tavlen med raske 
Strøg, højre Side med højre Haand, 
venstre med venstre Haand,' uden at 
en eneste Linie gentages, — Kridtet 
løftes næppe fra Tavlen, — det hele 



Frihåndstegning; selvopfundet Menster. 



Geni, men at dygtiggøre de mange 
til Livets forskellige Hverv. 

Den gammeldags Opdragelse for- 
sømte begge Hænder, — lad ikke den 
nye begaa den Fejltagelse kun at ud- 
danne den ene. 

Naar Eleverne gennem de forbere- 
dende Øvelser er naaede saa vidt, at 
Haanden lystrer Øjet, lærer vi dem 
Grundtrækkene i de forskellige store 
Stilarter — den græske, den mau- 
riske, Renæssancen — og af disse Ele- 
menter sammensætter de saa selv oii- 
ginale og kunstneriske Mønstre, nu- 



tager 5 — 10 Minutter. Dette betyder 
et saadant Herredømme over Haan- 
dens Bevægelser, et saadant Samar- 
bejde mellem Haand, Øje og Vilje, 
som ellers kun de store Kunstnere er 
i Besiddelse af. Børnene har med an- 
dre Ord lært at tegne avtomatisk. 
De tegner avtomatisk, ganske som vi 
skriver avtomatisk for at give Tanken 
Udtryk, ja ganske som vi avtomatisk 
bevæger vor Tunge, naar vi taler. Saa- 
ledes tegner Børnene deres Tanker paa 
Tavle og Papir, former dem i Ler, ja 
skærer dem ud i det sejge Egetræ" . 

Og alt, medens Mr. Tadd taler og de- 
monstrerer, flyver hans Haand hen 
over Yægtavlen, og Fisk i alle mu- 
lige Stillinger botrer sig henad den 
sorte Flade. 

„Hukommelsestegning er 
et vigtigt Led i min Methode. Klare 



levende Indtryk af Ting er nødven- 
dige, før man kan komme til en ty- 
delig Opfattelse af dem. Evnen til at 
bevare Syns-Indtryk er meget ufuld- 
kommen hos Voksne — det er meget 
hyppige at træffe paa Folk, der ikke 
kender Antallet af Tæer paa en Hund, 



Hukommelsestegning. 

Kat, Høne eller Frø, de ved ikke, 
hvordan Hornene sidder paa en Ko 
eller Ged, de kan ikke beskrive For- 
men paa de almindeligste Blomster 
eller Frugter, ja ikke engang paa den 
Ske, de daglig putter i deres Mund. 
Børn tilegner sig under rigtig Opdra- 
gelse en forbavsende Evne til at mod- 



tage og bevare disse Indtryk, og Hu- 
kommelses-Tegning er derfor et uvur- 
derligt Middel til Tilegnelsen af ele- 
mentær Naturvidenskab. 

Se paa Billedet af disse Smaapi- 
ger, der her tegner efter Hukommel- 
sen Billeder af Dyr, Fisk, Sneglehuse 
— dis>se Billeder er fra Begyndelsen 



Maling efter udstoppede Fugle. 

Træskæring. 

tegnede efter Model og under Vejled- 
ning, og Barnet har tegnet dem efter 
saa mange Gange, at det nu er i Stand 
til at gengive dem efter Hukommel- 
sen uden Vaklen eller Tøven. De na- 
turlige Former egner sig bedst for 
Børn: Katte, Hunde, Fisk, Frugter, 
Blade er fulde af Liv og Interesse for 
et Barn, og mangen værdifuld Kund- 
skab kan meddeles dem samtidig med, 
at de lærer at iagttage og reproducere 
Formen. 

Hukommelsestegningen er ogsaa et 
vigtigt Middel til at hjælpe Barnet til 
at modtage og bevare klare Skønheds- 
indtryk — ved at reproducere smukke 
Former — som maaske i det senere 
Liv vilde være taagede og utydelige. 
Se hvor disse Smaapiger har opdaget 
de skønne Linjer i et Sneglehus, en 
Muslingeskal og forstaar at benytte 
dem i deres Frihaandstiegning. Se, 
hvor selve Skønhedsbegrebet er gaaet 
dem ind i Fingerspidserne. 

Al Opdragelse og især Opdragelse 
i Kunst hviler paa Kendskab til Xa- 
turen. Det første og vigtigste, vi 
skal gøre med Børnene, er at lære dem 
at elske Naturen. I vor Skole har vi 
Fugle, Fisk, Skaller, Insekter, Mine- 
raller, Blade til at arbejde efter og 
til at inspirere dem. Den Skønheds- 
glæde, de faar gennem disse Indtryk, 



er af langt større Værdi end megen 
theoretisk Viden. 

De ser her en Gruppe Smaabørn 
beskæftigede med at male efter ud- 
stoppede Fugle. Sommerfugle med de- 
res skønne Farvespil og karakteristi- 
ske Former er ogsaa udmærkede Mo- 
deller, som vi meget benytter. Vi op- 
muntrer ogsaa Børnene til hjemme 
at prøve paa at tegne Hunde, Katte, 
Kanariefugle eller hvad der ellers kan 
findes i deres daglige Omgivelser, li- 
gesom vi af og til tager dem ud i zo- 
ologisk Have og lader dem nøje iagt- 
tage og prøve paa at gengive Dyrene 
der." 

Haand i Haand med Tegningen 
gaar saa som tidligere nævnt M o- 
dellering og Træskæring, 
som jeg i en følgende Artikkel skal 
komme lidt nærmere ind paa. 

Mr. Tadd tillægger denne Vekslen 
mellem Fagene stor pædagogisk Be- 
tydning. Den giver Børnene en vid- 
underlig manuel Dygtighed, Erfaring 
og fysisk Ligevægt, hindrer dem i at 
blive trætte eller kede af Arbejdet, 
og hjælper Læreren til at udfinde 
Barnets Anlæg og særlige Tilbøjelig- 
hed, hvilket Mr. Tadd regner for et 
af de vigtigste Led i hans hele Un- 
dervisnings System. 

Goldoni. 

Født d. 25. Februar 1T07. 

Af Regitze Winge. 

-■ ♦ — 



Alle Italiens Scener fejre i denne 
Tid med festlige Opførelser af Carlo 
Goldonis bedste Værker Tohundrede- 
aarsdagen for den store Dramatikers 
Fødsel. 

I denne Nutid, hvor Italiens — som 
hele Verdens — dramatiske Literatur 
gennemgaar saa pinlig en Krise, sy- 
ne« Goldonis Landsmænd, Lærde og 
Læge, Intelligente og Uvidende, lite- 



rært Raffinerede og literært Uskyl- 
dige, med fornyet Begejstring at flok- 
kes om denne livselskende Venezianer, 
om dette lykkelige, letskabende, fest- 
lige Geni, af hvis lyse Sind saa rige 
Strømme af frisk, sund og perleklar 
Kunsi som foryngende Kildevæld 
sprudlede frem. 

Evig ung og evig* ny er denne Kil- 
des Evne til at skænke Glæde. Af den 

halve Snes Goldoni-Komedier, der til 
Stadighed opføres, har ikke én tabt sin 
unge Kraft og Friskhed; de synes 
skrevne i Gaar; og af de hen ved 40, 
der ikke spilles, er de fleste af en lig- 
nende Værdi : egnede til at skabe den 
gladeste og sundeste kunstneriske Ny- 
delse. Mens saa mange andre betyde- 
lige og smukke dramatiske Fortids- 
værker kun eksisterer i Bøger, ler og 
glittrer Goldonis Komedier, disse Li- 
vets ægte Børn, som levende Juveler 
i det italienske Teaters Krone .... 
Ikke opbevarede som ærværdige hi- 
storiske Relikvier, nej, baarne til dag- 
lig* og til daglig lokkende Mængden 
til sig. Og denne Mængde ler og mo- 
rer sig over dem, som det 18de Aar- 
hundredes venezianske Publikum lo og 
morede sig. Og den trænger til at le. 
Thi faa og fattige ere de Lejligheder, 
som Nutidens Teatre giver til Munter- 
hed. Xaar undtages Pariser-Farcer- 
nes tomme, humørløse Slibrighed og 
den nordiske Bevue-Genres af al Aand 
og alle Gratier forladte Plumphed, 
findes der jo i Virkeligheden ingen 
moderne Dramatik, der uden at hen- 
vende sig tili Publikums laveste og 
taabeligste Instinkter forstaar gennem 
Latterens forløsende Gudegave at lette 
og oplyse dets Sind og Sans. 

Skøndt Goldonis Hædersstjærne i 
hans Fædreland aldrig helt har været 
slukt, har der dog været Øjeblikke, 
hvor den ligesom har været blegnet, 
hvor den i alt Fald kun har glimret 
paa Literaturens Himmel. Skylden 
heri havde dels en overvældende Ind- 
førsel af fremmede dramatiske Ar- 
bejder, dels den italienske Scenes for- 
bigaaende Rigdom paa moderne Skue- 
spil, der for en Stund stillede Goldo- 
nis i Skyggen som gammeldags. Dog, 
fra dette Fejlsyn er Publikum vendt 
tilbage; Goldonis Teater har atter sej- 
ret, og denne Sejr er selve det menne- 
skelige Sandes Sejr, fra hvilke Nuti- 
dens Skuespil, i deres rastløse Jagen 
efter abstrakte Sandheder, stadigt mer 
og mer fjærne sig. 



Besynderlig fuldkomne og harmoni- 
ske synes Goldonis rige Perlerader af 
Skuespil overfor vor Tids uklare, of- 
test slet byggede og fantasifattige 
sceniske Arbejder. Man indaander som 
let Luft denne Formens glade, klare 
Harmoni, denne rolige, lyse Logik, 
nyder denne evigt vekslende Foraars- 
fylde af nye Skikkelser og Indfald. 
Og man forstaar, at den Skole, der 
gav denne fødte Dramatiker hans Ud- 
dannelse, var den eneste, der nogen- 
sinde har skabt ægte, rig og frugtbar 
Kunst: var selve Livet, det mangfol- 
dige, havomskiftende Liv. Dog, i dets 
Skole lærer kun Genier. 



Goldoni. 

Rig paa Omskiftelser havde Tilvæ- 
relsen været for denne Livets Elev, 
der efter eget Udsagn med kunstne- 
risk Udbytte kun havde studeret tven- 
de Bøger „Verden og Teatret". 

Og denne „Verden", hvormed han 
mener Livet, havde han alt i en me- 
get ung Alder lært at kende. Hans 
urolige Kunstnerblod jog ham alt fra 
Barndommens Grænser sommerfugle- 
flakkende om fra Sted til Sted. Ud- 
gaaet af en forhen rig, stadig anset 
modenesisk Embedsfamilie, der i et 
Par Generationer havde været bosat i 

Venedig, havde han fra sin Fader og 
Bedstefader arvet den uovervindelige 
Kærlighed til Scenens Kunst, det uro- 
lige Blod, den legende Ligegyldighed 
for Penge, der skulde gøre hans Til- 
værelse saa rig paa Omskiftelser. 

Sine Studier begyndte han i Jesui- 
terskolen i Perugien, fortsatte dem 
hos Dominikanerne i Rimini, flygtede 
derfra med et Skuespillerselskab pr. 
Skib til Chioggia ved Venedig, hvor 
hans Fader i den Tid var Læge. Til- 
givet af sine kærlige Forældre fik han 
gennem Protektion en Friplads som 
juridisk Studerende i det fornemme 
Collegium Ghisheri i Pavia, hvor han 
foruden den gratis Jura paa egen Be- 
kostning lærte mange Ting: Elskovs 
Farlighed, Venskabs Svigefuldhed, 
Selskabets Hykleri .... Ved misun- 
delige Kammeraters Intriger bortja- 
get herfra, og atter tilgivet af sin Fa- 
deri rejste han med denne rundt paa 
maanedslange Lægebesøg i den vene- 
zianske Adels Sommerslotte; han ind- 
viklede sig i mangfoldige Elskovsæven- 
tyr og faar tilsidst ved Beskyttelse en 
lille juridisk Ansættelse i Chioggia. 
Efter mange andre Omskiftelser tager 
han omsider, (ovenpaa en Nat, til- 
bragt ved Spillebordet) i Padua sin 
juridiske Embedseksamen; lever som 
Advokat i Venedig, hvilken By han 
efter et nyt Kærlighedsæ ventyr, — 
der som alle de andre skulde blive til 
et Skuespil — forlader; flakker Nord- 
italien rundt, snart ramt af Uheld, 
snart fremhjulpet af højtstaaende 
Velyndere og Slægtninge; skriver et 
musikalsk Drama, der kun vækker 
Latter; faar i Milano en udmærket di- 
plomatisk Ansættelse; oplever denne 
Stads Belejring og Slaget ved Parma, 
som han ogsaa i senere Arbejder min- 
des; udplyndres af Marodører; gør i 
Verona Lykke med sin Tragedie „Be- 
lisarius" og bliver fast ansat Forfat- 
ter ved et Skuespillerselskab, med 
hvilket han atter rejser rundt; forel- 
sker sig i en Skuespillerinde, der be- 
drager ham, og som han til Straf tvin- 



ger til, latterliggjort, at fremstille sit 
eget Kvindeforræderi paa Scenen . . 
Begynder at faa Navn som Komedie- 
forfatter; ægter i Genua en smuk og 
velstaaende ung Pige, i hvem han 
havde forelsket sig, som efter hans 
eget Udsagn „trøstede ham for alle 
hans uheldige Kærlighedsoplevelser", 
og med hvem han til sin Død levede 
et lykkeligt, om end barnløst Ægte- 
skab; bliver atter Advokat i Venedig, 
men sætter i sin godhj ærtede Lettro- 
enhed alt til hvad han ejer, trøster sig 
ved at bringe Bedragerne paa Bræd- 
derne i en ny Komedie; flakker, fulgt 
af sin unge Hustru, rundt i Romagna, 
der da paa Grund af den østerrigske 
Arvefølgekrig var fuldt af Strid og 
Ufred; bliver tilslut Advokat i Pisa, 
hvor han tre Aar igennem høster Ind- 
tægt og Ære som juridisk Taler, men 
gribes atter af Længsel efter Scenen 
og vender tilbage til Venedig, hvor 
han for 5 Aar binder sig som fast an- 
sat Skuespillerforfatter til et Teater; 
gør glimrende Lykke med et Par 
Skuespil, Fiasco med et Par andre, og 
lover da som en Art Genoprejsning i 
et Anfald af overmodig Munterhed of- 
fentlig Publikum i et Aar at skrive og 
lade opføre 16 ny Komedier . . . Hol- 
der, under stadigt straalende Sejre, sit 
Løfte, men synker efter denne Kæm- 
peanstrængelse for nogen Tid udmat- 
tet sammen; vedbliver at skrive, er- 
hverver Berømmelse og Ry, men hø- 
ster kun lidt af det Guld, der gennem 
hans vidunderlige Anspændelse ind- 
skovles af graadige Teaterdirektører, 
angribes, efter i nogle Aaringer at 
have glimret som sin Fødebys og sit 
Fædrelands Afgud, af Misundelse, af 
en bedsk og pedantisk Kritik .... 
Just som hans Fædrenebys Utaknem- 
melighed gør ham Livet kummerligt, 
kaldes han, takket være den Beun- 
dring, den almægtige Voltaire havde 
tilkendt ham, til Paris, hvor han skri- 
ver for det derværende italienske Tea- 
ter, indtil hans paa Fransk forfattede 
„B ourru bienfaisant" skaffer 

ham en glimreoide Sejr paai T h é a t r e 
Francais; f aar af dot franske Hof 
en Pension, som Revolutionen frata- 
ger ham, og dør, ældgammel, i Fattig- 
dom .... 

Om hele dette hans Liv fortæller 
hans i 1787 udkomne, paa Fransk 
skrevne Memoirer, der tegner os det 
skønneste og fuldkomneste Portræt af 
lians Personlighed! .... Vidunderlig 
indtagende er dette Selvportræt i sin 
henrivende Beskedenhed og Ubevidst- 
hed; uforglemmelig løfter hans Skik- 
kelse sig op af disse ufuldkomment 
skrevne Blade; med sin Hjærtensgod- 
hed og Ærlighed, sit lyse Mod, sin 
aldrig svigtende Troskab og Taknem- 
lighed mod dem, han har kær, med 
sin utrættelige Taalmodighed, sin 
fuldstændige Mangel paa Selviskhed 
og Bitterhed, og fremfor alt : sin dybe 
Æresfølelse synee hans Personlighed 
os selve Antithesen af en Kunstnerna- 
tur ... Og kun de rige Frugter, dette 
frodige Træ bærer, bevidner Verden 
af hvad Slægt og Art, det er. 

Denne Literaturens Galileo, som 
han er bleven kaldet, gennemførte 
med legende Lethed en Reform af hele 
•sin Tids Theater. Den indtil hans 
Dage i Italien gængse populære Sce- 
nekunstform, Maskekomedien eller 
„Commedia dell' arte" var, som man 
véd, udartet til et Vildnis af Unatur, 
af Taabelighed, af grov og plat Usøm- 
melighed, blandet med det meningslø- 
.seste Fantasteri. 

Famlende sig frem, først delvis støt- 
tende sig til Overleveringens Grund- 
form, lykkedes det den unge Advokat 
at skabe en helt ny Scenekunst, natu- 
ralistisk i Ordets fyldigste Betydning, 
fremspiret, som den var, af selve Li- 
vet, af den Natur, som han, med Vol- 
taires Ord, havde „afmalet". Efter 
Udtalelser i Memoirerne saa' Goldoni 
vel den gamle Kunstarts Usselhed og 
drømte om at skabe en ny; dog synes 
denne Boform ikke — saalidt som no- 
get andet i hans Liv — at have været 
*en Frugt af dybe Overvejelser. Denne 



sorgløse Aladdin-Xaturs Foragt for 
Traditionen fødtes ikke af en teoretisk 
Overbevisning eller af en æsthetisk 
Oprørslyst, men fremstod af en lyksa- 
lig Uvidenhed om Literaturen og dens 
konventionelle Love. Goldoni læste 
kun lidt æsthetisk Literatur. „En 
Plauto, en Terento og en Moliére", 
hedder det i en i 1764 udkommen Bog, 
(„observations/ sur l'Italie de deux 
gentilhommes suédos") „udgør hele 
hans Bibliothek. Han er enkel og lige- 
frem, vekslende og frodig, men uens- 
artet uddannet og skødesløs som selve 
Naturen" . Naar han taler om, foruden 
„Verden" at have studeret „Thea- 
tret", mener han de talløse Forestil- 
linger, han allerede fra sin Barndom 
bestandig overværede. 1 , Mens „Ver- 
den" forsynede ham med Stof til sine 
Skuespil, lærte „Theatret" ham Tek- 
nikens Grundregler. Af Bøger, der be- 
handlede Scenens Kunst, høstede han, 
siger han, ingen anden Erfaring, end 
den, at de vare unyttige. 

Som alt sagt: forsigtigt, støttende 
sig til den gamle Maskekomedie, hvis 
Intriger og Motiver han først stadigt 
benyttede, menneskeliggjorde han lidt 
efter lidt dens stereotype Marker; dri- 
stigere og drisrtigere opfandt han ny 
Sujetter, indførte hidtil ukendte Ka- 
rakterer; Maskerne afskaffedes, den 
rene Karakterkomedie fremstod, Intri- 
gen trængtes mer og mer tilbage, til 
den tilsidst helt forsvandt for at give 
Plads for selve Livet som det er: en 
Række Scener, der ene holdes sammen 
af den de indbyrdes menneskelige 
Forhold og Følelser iboende logiske 
Magt. 

Goldoni, der om sig selv i sine Me- 
moirer siger, at end ikke hans bedste 
Arbejde paa langt nær kunde naa Mo- 
lieres ringeste, har af al sin kunstne- 
riske Overflod aldrig søgt at skabe en 
eneste stor Skikkelse ; ikke en af hans 
tusinde Figurer hæver sig op over 
dem, vi hver Dag møder. Til at skabe 
Giganter som Shakespeares og Molié- 
res manglede han — ikke Aand, ikke 

dramatisk Evne, ej heller teknisk 
Dygtighed og Kraft. Det, der fatte- 
des ham, var Sindets, Lidenskabens, 
Overbevisningens Dybde, Kraft og 
Alvor. Derfor steg han ikke op til 
Tankens Tinder eller ned i dens Af- 
grunde. Sin Poesi fremtryllede han af 
Hverdagslivets beskedne Sandheder ; 
de Mennesker, han skabte, er paa Stør- 
relse med os alle, er Dagliglivets evigt 
tilbagevendende Døgnvæsener ; hans 
Ejendommelighed og Storhed ligger i 
det uigengiveligt ægte Liv, han har 
forstaaet at indblæse de Skikkelser 
der i Skæret fra hans Smil leve som i 
et udødeligt Lys. Som den Optimist, 
han var, der af Naturen saa' Menne- 
skene fra den bedste Side, malede han 
heller deres Svagheder end deres La- 
ster; i sin milde Medfølelse med de- 
res Mangler nøjedes han, i Steden for 
at pidske dem med* Satirens Svøbe, 
helst med let at strejfe dem med Ko- 
mikens Trylle vaand. 

Og fremkaldt af denne hans Trold- 
domsvaand drager et broget Mylr af 
Skikkelser Os forbi, iklædt det attende 
Aarhundredes letsindige Maskerade- 
dragt, og dog typiske for alle Tider; 
nogle i et Nu henkastede, og dog ved 
Geniets Syn gennemskuede og forstaa- 
ede . . . Skarer af Kvinder, unge og 
gamle, dydige og lystige, af Mænd, 
hæderlige og slyngelagtige, gerrige og 
ødsle, af Adel, Borgerskab og Folk, af 
lethj ærtet Ungdom og mistænksom 
Alderdom .... Enhver enkelt med 
sin lille Taabelighed, sin lille Forfæn- 
gelighed, sin ejendommelige Snurrig- 
hed, omhvirvlede af Drifter, Liden- 
skaber, Fejl og Dyder, der ligesom af 
en legende Guddom sættes i Bevægel- 
se, snart blot ved en skør Viftes Van- 
dring fra Haand til Haand, snart ved 
Kvindetungers Sladderagtighed, snart 
ved en Mands naragtige Forfængelig- 
hed eller Herskesyge. 

Dog sikkert naar Goldoni ingen Ste- 
der højere, end hvor han skildrer os 
selve Folket, det venezianske Smaa- 
kaarsfolk, Chioggias fattige Sømands- 



befolkning. Med sin underfulde In- 
tuition, sin henrivende Forstaaelse af 
ganske enkle og usammensatte Sjæle, 
af purunge Mænd og Kvinder, af rin- 
ge og ubetydelige Væsner, af Havets 
og Lagunernes naive, grovhændede, 
hæftige og blødhjærtede Børn, bliver 
hans Musik, hvor den rører hine 
Strænge, saa perleren, saa ægte, saa 
mægtig, at den helt overvældes. Til 
deres dybeste Rødder har Carlo Gol- 
doni forstaaet disse Fattige i Aanden, 
som han tvinger frem paa Scenen med 
en Virkelighedskunst, der er saa stærk, 
at den næsten gør ondt. Der gives i 
nogle af hans Skuespil, som for Eks. 
i „Baruffe Chiozzate", „Striden i 
Chioggia", Kærligheds- og Skinsyge- 
scener, der ikke mer er Komedie, der 
er som Stumper af Menneskehj ærter, 
slyngede op paa Scenen, som Blod af 
selve Folket, sprøjtet op paa Bræd- 
derne. Goldonis Dialog, der altid er 
talt Handling, bliver her næsten 
til Skrig .... Skrig, som de i alle 
Aarhundreder ville høres over den 
hele Jord, saa længe Mænd og Kvin- 
der elske — og derfor strides. 

Som dramatisk Skildrer af Fol- 
ket har ingen overtruffet denne 
Mand, der elskede det med hele sit 
naive Hjærtes Ubevidsthed, uden no- 
gen theoretisk eller revolutionær Bag- 
tanke; elskede det med sin muntre 
Menneskelighed og sin guddomme- 
lige, frigørende Latter, som han hel- 
bredende lod risle ned over alle Vun- 
der, sine egne som andres. 

Ikke alene sin egen Tid overgaar da 
Goldoni som Dramatiker, men ogsaa 
vor. Thi efter næsten tvende Aarhun- 
dreders Kampe og Stræben, efter saa 
mange System- og Idéskifter, maa vi 
med Smærte tilstaa, at vor Scenekunst 
i Sammenligning med denne er arm 
og blodløs, endnu haabløst indsnørt i 
Former og Konventioner, som ikke én 
formaar at bryde .... Død synes Tra- 
gedien, døende Komedien; i nogle 
Lande, som Frankrig, er Scenens 

Kunst blevet en Afliven af indholds- 
tom Teknik, ledsaget af stadigt kost- 
barere Industriudstillinger af Bohave 
og Kvindeklædér ; i andre efterlignes 
krampagtig storte Forbilleder; soci- 
ale og filosofiske Problemer afhandles 
besværligt, under Tilsidesættelse af de 
simpleste, sceniske Fordringer; lyrisk 
Passiaren tages for Dramatik, og det 
glemmes, at Theater er Hand- 
ling, ikke alene i ligesaa høj Grad, 
som Livet, men i langt højere Grad, 
end Livet. 



Ikke ved Læsning af dette Søndags- 
barns levende Værker, men ved sta- 
dige Opførelser af dem i hele Verden 
over, burde den opvoksende Slægt 
vænnes til at se, hvad sand og ægte 
Scenekunst vil sige. Deres sunde Yn- 
de, deres geniale Enkelhed burde, ved 
at forædle Massernes forfærdeligt de- 
genererede Smag, lede hen mod den 
fjærne Fremtid af literær Forbedring, 
som visse Optimister, — der ganske 
vist haabe uden Tro, — more sig med 
at drømme om for deres Børnebørn. 



-♦+■ 



Den døde Mand. 

Af Alba Schwartz. 



I. 



Nu var der igen drevet en Strand- 
vasker iland ! . . . ikke 8 Dage var det 
siden, at den forrige — en lille spæd- 
lemmet Skibsdreng — var kommen si- 
lende ind med Søerne, ilde tilredt af 
Hav og Vrag, og allerede Hellig Tre- 
kongers Aften var Kaptainen skyllet 
ind paa Odden her nordpaa ! 

Det var Besætningen fra „Gina" — 
den svenske Skonnert, — der for- 
svandt som et Syn paa selve den hel- 
lige Juleaften, inden Nogen kunde faa 
saameget som betænkt sig paa at ræk- 
ke en Haand til Hjælp. 

En — to — tre ! — kom den brasen- 
de paa for en vældig Paalandsstorm 
— og væk var den ! 

Ikke Spor at øjne af Mast eller 
Skrog ! I mange Dage havde Stranden 
drevet med Kasser, Skrammel og 
Stumper; men først nu var Mandska- 
bet kommet ind. De havde vel hængt 
fast derude i Søm og Takkelage. 

Ham her havde Strandvagten fundet 
gyngende i en Klump Tang, indenfor 
Revlen. Varsomt havde han trukket 
ham paa Land, og svøbt ham i et gam- 
melt Stykke Sejldug, indtil han kunde 
faa kørt ham til Byen, for der var ikke 
stort Hold ved ham længer — og nu 



agede det lille Køretøj møjsommeligt 
afsted i det tunge dybe Sand. 

Men skønt Vejret var stridt, og 
Storm og Sne føg dem om Ørene, 
havde ingen af Mændene dog sat sig 
op paa Vognfjælen. 

Kusken gik ved Siden og hyppede 
paa Hesten, og Strandvagten — gamle 
Anders Søren — gik bag og skubbede 
paa. 

Dyret kunde have Læs nok uden 
dem, mente de, i et saadan Herrens 
Vejr, og levende Mand skal ikke age 
hos den Døde ; det gi'er onde Varsler. 

Men stort Følge fik han — da de 
naaede ind til Byen ! Børnene — som 
var godt kendt med dette Køretøj — 
fulgte efter i tause Klynger, for at see 
ham blive læsset af ved Kapellet — 
og foran dem alle, gik Slagterens 
kæmpestore Hund, og fyldte Luften 
med sin ildevarslende Tuden. 

Hverken Slag eller Trusler formaa* 
ede at holde den borte fra Vognen, 
den knurrede blot, og viste Tænder — 
og satte saa atter i med et Hyl ! 

„Se til, Du kan holde din Kæft, din 
Møjhund, vrissede Kusken ærgerlig, 
og langede ud efter den med Pisken 
— Satan til Helvedes-Harmonika Du 
holder!" 

„La 1 Du den kuns ha' sin Villie, 
Chræsten ! sagde den gamle Pisker — 
No'et maa vel skade den, siden den 
ta'er saadfcn paa Vej ! — En ka' aldrig 
vide hvad for Tanker, saadan et Bæst 
gør sig om Døden," føjede han filoso- 
fisk til, og strøg det stubbede Skæg. 

„Næh ! vel saa ! svarede Kusken gri- 
nende — for han ka' da itte være sul- 
ten efter ham her!" 

Og sikkerlig følte Hunden den dybe- 
ste Interesse for Byldten deroppe un- 
der Sejlduget, for aldrig saasnart var 
Toget standset foran Kapellet, førend 
den satte sine mægtige Forpoter op i 
Vognen, og undersøgte den Døde med 
Snøften og Snusen. 

„Han æder ham ! . . Anders Søren ! 
se dog hvor han æder ham, raabte 
Børnene forskrækkede, og stimlede i 
Kreds omkring Køretøjet; men Hun- 
den gjorde ham ikke noget, saasnart 
den havde tilfredsstillet sin Nysgerrig- 
hed, trak den sig roligt tilbage, og stil- 
lede sig majestætisk som Æresvagt 
foran Kapellets Dør. 

Nu kunde de for dens Skyld fore- 
tage sig med Liget, hvad de lystede. 

Mændene tog forsigtigt i hver sin 
Ende af Sejlduget, og lagde Byldten 
indenfor Døren. 

„Det er svært, saa her er pyntet til 
ham," nikkede Kusken, og pegede paa 
de enkle Buxbomkviste, der laa strøet 
over Gulvet fra den sidste Begra- 
velse — , det ka' da linde lidt paa Luf- 
ten, sku' En tro !" 

„Ja'h"! — Anders Søren snød Næ- 
sen med et rask Slæng hen over den 
Døde. 

„Det var nu Nummer 3 !" sagde han, 
og nikkede alvorligt hen for sig — 
„nu tænker a itte, at der kommer flere 
fra den Kant af !" 

Da Byfogden den følgende Dag stak 
Hovedet ind ad Kapellets Dør, trak 
han det rask tilbage igen. 

„Er Distriktslægen kommen ?" raab- 
Xe han gennem Sprækken. 

„Nej ! Hr. Byfoged 1" — det var Po- 



litibetjentens Røst — „her er kuns 
Martin og mig!" 

„Aah kom lidt herhen, Sørensen !" 

Politibetjentens brede Skikkelse 
viste sig i Døraabningen. 

„De kan sige mig til, naar han kom- 
mer, Sørensen ! — jeg gaar lidt op og 
ned saalænge. Og flyt saa mit Bord 
og Skrivetøj her hen ved Døren — der 
er jo ligefrem forpestet f" — han gik. 

„Han var nok itte mejet for den 
Parfume !" — grinede Fisker Martin 
henne fra Krogen, hvor han stod og 
tog Livtag med sig selv for at holde 
Varmen. 

Politibetjenten og Martin skulde gaa 
tilhaande ved Ligsynet, de havde faaet 
Manden i Kiste og ventede nu med 
Utaalmodighed paa Autoriteterne. 

Trods Kulden havde de flere Gange 
forsøgt at linde lidt paa Døren; men 
Vinden strøg med saa iskolde Pust ind 
af den, at det hurtigt maatte opgives. 

Nu stod Betjenten henne ved Vin- 
duet og saa længselsfuldt ned ad 
Vejen, om Doktoren ikke snart skulde 
vise sig. 

Han gi'er sig lidt rigelig god Tid — 
sagde han og gned de valne Fingre. 

„je 1 synes aldrig, han plejer van, og 
løbe sig no'en Daarlighed til for de 
Levende — sukkede Martin resigneret 
— saa tænker han vel, at de Døde ka' 
osse have Tid og vente !" — 

Han stillede sig op ved Siden af den 
Anden, og gloede ud, mens han var- 
mede Fingrene dybt i Buxelommerne. 

„Der kommer ellers No'en der oppe 
ved Møllen !" 

„Det er den unge Doctor ! sagde Be- 
tjenten — ham kender man paa Pel- 
sen li'som Rævene !" 

„Han ska' vel osse ind og kigge paa 
Fyren her!" 

„Aah han dyer sig nok! — den 
Gamle ku' gerne faa ham hurtigere ud 
igen, end han kom ind !" 

Mellem Distriktslægen og den unge 
Doctor flammede Hadet luerødt ! 

„Den Gamle" havde siddet alene paa 
Stedet i mange Aar, og efterhaanden 

erhvervet sig en suverain Foragt for 
alt hvad der hed Hast eller Skynding. 
Kom han ikke idag, saa kom han 
imorgen — og hvad Rolle spiller én 
Dag i Evigheden ! 

Han elskede sit Studereværelse med 
Tobakspiben højere end Turene ud i 
Sne og Slud, og havde dejved efter- 
haanden skabt Rum og Existensbetin- 
gelser for en Konkurrent, og Konkur- 
renten udeblev heller ikke. 

En skønne Dag sad han der, i et lille 
rødt Hus skraas over for Distriktslæ- 
gen og listede Praxis fra ham — som 
smaa bitte Tiører trillede han den til 
sig, fra de Fattige og Oversete i Sam- 
fundet men den voksede og voksede 
— og hurtigt lærte han Fordelen af at 
kokettere med Salmebog og Missions- 
bevægelse. 

Med de „Fornemme" i Byen havde 
han Intet at skaffe — han havde ikke 
gjort Hospitalstjeneste, og kunde ikke 
engang forløse en Kvinde — hed det 
sig; men de „Smaa" var tilfreds med 
hans Børnelærdom, som han med 
dem. 

I Begyndelsen havde hån — naar 
han stod uvidende og hjælpeløs over- 
for et vanskeligt Tilfælde, søgt Raad 
og Assistance hos sin ældre og erfarne 
Kollega; men da han altid modtog 
samme Svar: „Enten overlader De 
mig Patienten — og saa er han min — 
forstaar De ! eller ogsaa kan baade De 
og han ryge ad Hækken feldt til !" 

Saa slog han efterhaanden hellere 
selv sine Patienter ihjel, end han over- 
lod dem til den Gamle. 

Herrerne hilste ikke hinanden paa 
Gaden — - og mødtes de en sjelden 
Gang i Selskab, søgte de hver sin Pol 
af Værelserne, for derfra at veksle en 
Krydsild af rasende Blikke. 

Betjenten kunde derfor med Rette 
forbauses, da den unge Doktor et Øje- 
blik efter aabnede Døren og traadte 
indenfor med et dybt Buk. 

„Hvad Fanden stak der ham!" 
tænkte Mændene — hans ellers saa 
impertinente og skægløse Ansigt, med 



de lyse missende Øjne, var i Dagens 
Anledning overgydt med en Fernis af 
sirupsdryppende Høflighed, som for- 
modentlig skulde tjene til Værn mod 
alle Eventualiteter; men Sørensen lod 
sig ikke bestikke. 

Sørensen tog altid Parti for de For- 
nemme i Samfundet, og var som 
Følge deraf en bitter Modstander af 
Distriktslægens Konkurrent. 

Han nærmede sig med langsomme, 
sikkre Skridt, som den ubønhørlige 
Skæbne, og stillede sin 3 Alen lange 
Almægtighed et Par Tommer foran 
den andens Næse, medens han maalte 
ham fra Top til Taa. 

„Her er Ligsyn ! — Ingen Adgang 
for Uvedkommende!" 

Den unge Mand smilede endnu høf- 
ligere end før, men med et Anstrøg af 
Ironi, som bragte Betjentens Finger- 
spidser til at klø efter hans Øren — 
saa svarede han med uendelig Blid- 
hed: 

„Jeg har Byfogdens Tilladelse til at 
overvære Ligsynet!" 

„Byfogdens Tilladelse ! — saa skulde 
da ogsaa!" — hans Ærbødighed for 
Autoriteten tillod ham ikke at fuld- 
ende Sætningen. 

„Ja, bi Du !" — tænkte han, medens 
hans Fingre trommede Akkompagne- 
ment paa Ruden — ,,den Gamle skal 
nok være Mester for at ku' mase Dig 
ganske paa egen Haand ! — Byfogdens 
Tilladelse !" 

Der lød Stemmer udenfor, og Kon- 
kurrenten trak sig beskeden tilbage, 
til den fjerneste Krog af Kapellet, da 
Byfogden og Doktoren idetsamme 
traadte ind, gemytligt passiarende, og 
komplimenterede hinanden i Døren : 
„Efter Dem Hr. Byfoged ! efter Dem !" 

„Goddag, Goddag Sørensen ! — be- 
gyndte Doktoren gemytligt — Goddag 
Martin! — Ja, lad os saa fange an, 
lille Børn !" — han stansede med et 
Ryk! og trak de buskede Øjenbryn 
ivejret: „Hvad ønsker den Herre?" — 
spurgte han med et ondt Blik. 

„Byfogden har givet mig Tilladelse 

til at overvære Ligsynet!" — den 
Unge bukkede ydmygt. 

Distriktslægen vendte sig rasende 
mod Byfogden, men denne var — som 
klog General — saa travlt beskæftiget 
med at ordne sine Skrivematerialer — 
at han hverken saa eller hørte. 

„Den Gamle" betænkte sig et Øje- 
blik — „skulde han gøre Skandale !" 

— faa ham smidt ud, den forbandede 
Igle ! — eller skulde han overse ham 

— betragte ham som Luft ! — det vil- 
de være det værdigste naturligvis — 
derfor skulde Hævnen alligevel være 
ham vis I" — 

Han besluttede sig til det sidste. 

„Smæk Laaget op!" kommandere- 
de han med harmdirrende Røst — 
medens han i sit Indre holdt Opgør 
over alle de Fornærmelser han i det 
sidste Aar havde tiet til: „Men nu 
skulde det være Slut ! ikke e t Skridt 
videre, vilde han lade sig drive — ikke 
et! " 

De to Mænd løftede Laaget af Kisten 
og stillede det tilside. 

Byfogden blegnede, og den unge 
Doktor drejede sig om mod Vinduet, 
og pressede som under et Anfald af 
voldsom Snue, Lommetørklædet fast 
og vedholdende mod Næsen. 

„Træk saa Klæderne af ham!" 

Betjenten, som følte at Barometret 
stod paa Jordskælv, vovede, med den 
blideste Fløjtetone, en lille Indven- 
ding. 

„Var'ed ikke bedre om vi klippede 
eller skar dem af ham?" 

„Saa klip da! — men rask!" den 
Gamle fnøs, som et tirret Dyr. 

Saks var der ingen af, men Martin 
halede en Foldekniv frem og snittede 
med et rask Tag Skjorten op — lang- 
sommere gik det med det tykke 
Buksetøj — og da de naaede ind til 
de uldne hjemmestrikkede Underben- 
klæder, maatte Betjenten holde stramt, 
medens den Anden filede med Kni- 
ven, saa det hvinede for Ørene. 

„Der er noget i den ene Bukselom- 



me — meldte Sørensen — og trak en 
Portemonnaie frem, 

„Læg den hen til Byfogden!" det 
glimtede ondskabsfuldt under Dokto- 
rens graa Bryn. 

„Paa ingen Maade ! — protesterede 
Byfogden vredt — „hvor falder det 
Dem ind. — Jeg vil paa ingen Maade 
have den VæmmeligeTingest herhen ! 
— Sørensen kan efterse den henne i 
Vinduet." 

Betjenten lagde Portemonnaien i 
Vindueskarmen og aabnede den : „3 
Tiører !" — talte han — „og et Krone- 
stykke ! — saa er der ogsaa en Haar- 
lok! — rød— med Silketraad om—!" 
han holdt den ivejret til Beskuelse og 
gemte derefter Genstandene i Porte 
monnaien igen. 

Martin havde imidlertid trukket 
Strømperne af den Døde og krænget 
Klæderne tilside fra det stakkels van- 
sirede og ødelagte Legeme. 

Skrækindjagende saa han ud, som 
han laa der, medtaget og udblødt af 
Søvand, som en gammel laset Skind- 
dukke. 

Men hverken Lugt eller Syn lod til 
at genere Distriktslægen i mindste 
Maade. 

„Maal ham !" raabte han til Martin, 
men hurtig!" 

Næsefligene dirrede endnu af inde- 
klemt Harme, og de graa Øjne sendte 
hvasse Blikke ned mod Byfogden ved 
Døren. 

Saa skød han Hatten bag i Nakken, 
krængede Frakkeærmerne lidt tilside, 
og jog med et rask Greb Haanden ind 
i den Dødes grinende Mund. 

Nu begyndte Arbejdet for Alvor. 

„184 Centimeter" — dikterede Mar- 
tin — og Dr. fortsatte: 

„Alder omkring 20—24". 

„Alle Tænder i Behold ! — i brunt 
Øje ! — det andet borte !" 

„Haaret brunt — afskrabet paa Is- 
sen !" 

„Lille, mørkt Overskæg!" 

Han slap Hovedet, der faldt bagover 
i Halmen — og det store Øje stirrede 

nu ufravendt og forskende mod et Par 
blege og forfærdede Øjne henne i 
Vindueskrogen. 

„Tatoveret Mærke paa den venstre 
Arm I" lød det — „fulde Navn — Jo- 
hannes Christensen, Styrmand!" 

Han holdt den Dødes Arm ivejret og 
undersøgte den nøje. Huden paa den 
indvendig© Haandflade var hvid og 
udblødt som en gammel Giacéhanske, 
men Haanden var lille, og Armen fin 
og slank som en Kvindes. 

„Skjorten er ogsaa mærket — og 
Strømperne ! u — meldte Martin — 
„J. C. paa begge Dele !" 

Og Undersøgelsen skred frem! — 
De kort udslyngede Sætninger slog 
haardt som Plejle gennem Stilheden, 
medens Doktorens Fingre løb ransa- 
gende ned over den Dødes Legeme, 
som spillede han paa et Instrument. 

„Ar af et Hug over venstre Laar ! — 
Modermærke under Knæet !" — kom 
det med Mellemrum. 

Han gik grundigt tilværks den 
Gamle — intet undgik Opmærksom- 
heden — alt skulde noteres ; der blev 
banket paa Knogler, trykket paa Musk- 
ler — hver lille sønderreven Hudlap 
blev trukket hen over sin Plads. 

Politibetjenten var falden i dybe 
Tanker ! — han kæmpede med en Op- 
dagelse, der overvældede Jiam, med 
al sin Forunderlighed. 

„Hvad mener nu Byfogden!" — 
brast det endelig frem, idet han 
vendte sig mod sin Overordnede — 
„saa er det dog ham med Kisten der- 
hjemme ! — Byfogden véd nok ! — 
den med Brevene og Fruentimmer- 
skramlet og alt det! At tænke 

sig, at han ser saadan ud ! — og han 
maa dog have været et svært Liv- 
stykke r 

Byfogden smilede — et sygt Smil ! 

„Han ser ikke videre indtagende ud, 
af en Don Juan at være," forsøgte han 
spøgende — men tog sig pludseligt til 
Hovedet og kastede Pennen henad 
Bordet. 

„Her er min Salighed ikke ti! at 



være længere!" raabte han heftigt og 
rejste sig. Jeg kan ikke ! — jeg vil 
ikke mere I — Resten maa kunne skri- 
ves paa hjemme hos mig!" 

Han knappede Frakken og tog Pro- 
tokollen under Armen. 

„Og saa er De Herrer nok saa ven- 
lige, at komme hen og skrive under 
paa Kontoret !" 

Han bukkede og gik hastigt ud — 
fulgt til Døren af to ironiske Øjne. 

Der var stille efter ham i Kapellet! 
— den Gamle mælede ikke et Ord, 
stod kun som i Tanker og strammede 
de ituflaaede Hudflige hen over Un- 
derlivets gabende Hul — ; men et lunt 
Smil lurede ved den ene Mundvig, og 
under de sænkede Øjelaag glimtede 
hastige Lyn. 

Hvad tænkte han paa? — det maatte 
være morsomt, for Smilet voksede og 
voksede, og laa snart lysende over 
hele det gamle Ansigt, — saa hævede 
han Duknakken : 

„Tror De vi kunde faa vendt lidt 
paa ham, Sørensen?" spurgte han og 
blinkede gemytligt over mod Betjen- 
ten. 

„Det kan blive trevent nok, Hr. 
Doktor ! 

Saa vendte Distriktslægen sig mod 
det blege Ansigt i Vindueskrogen: 
„Skulde den Herre maaske have Lyst 
til at være mig behjælpelig med at 
vende Liget?" spurgte han med det 
lune Smil fra før. — „De har vel al- 
drig havt Lejlighed til at se en Strand^ 
vasker før ! — uhyre lærerigt, kan jeg 
forsikre Dem!" 

Personen bukkede og takkede! — 
med Møje slæbte han et Par vaklende 
Ben over Gulvet og stillede dem op 
ved Benenden af Ligkisten, Sveden 
laa i glinsende Perler over Panden. 

„Nej her ! — ved Siden !" — hvis De 
vil holde her om Bækkenet?" fortsatte 
den Gamle listigt. 

„Saa drejer vi — én, to — ! saadan 1 
det gaar jo storartet ! bare holde godt 
fast !" 

„En lille Kjende endnu !" — beor- 
drede han — „ganske lille." Han saa 
forbavset op, da Ordren ikke lystre- 
des. 

„Hørte De — unge Herre I" 

Men Herren hverken hørte eller saa 
noget mere; — alt forsvandt for ham 
i et blødt og gyngende Mørke. Han 
lukkede Øjnene og greb haardt om 
Kistens Rand for at holde sig oprejst. 

„Men Gudbevares ! hvad er der dog 
ivejen med Dem ! De er da ikke syg, 
Menneske? — spurgte Doktoren tilsy- 
Iadende forbavset. — Det var som 
Satan ! kan De ikke engang taale at 
staa ved Siden af et gement Kadaver 1 
— Aah Sørensen ! den unge Herre er 
syg I tag ham under Armen og følg 
ham ud af Lokalet" — det kom med 
usigelig Foragt. 

Sørensen nærmede sig smilende; 
men den unge Mand protesterede med 
et svimmelt Buk : „Behøves ikke ! — 

det var bare — ikke andet end !" 

han forsøgte nogle mumlende Und- 
skyldninger etsteds ude i Rummet, 
hvor det kunde antages, at Doktoren 
maatte befinde sig, men opgav dem 
paa Halvvejen, og styrtede ledsaget af 
Doktorens rungende Latter, ud af Ka- 
pellet, hvis Dør med Bragen smæl- 
dede til efter ham. 

Ned ad Vejen ! — saa hur- 
tigt de sittrende Ben kunde flyttes — 
og hjem, hjem iseng ! — tusinde 
Hamre dunkede vanvittigt under 
Pandeskal og Nakke ... og Lugten! 
. . . denne skrækkelige Lugt, som 
ikke var til at komme bort fra ! den 
hængte i Klæder, klæbede fast til Hud 
og Næse ! . . . „Det gamle Asen ! — 
men han skulde hævne sig! — hævne 
sig ! — han vilde ! . . . .men aah ! hvor 
var han dog syg! — saa syg og for- 
giftet I og svimmel og kvalmefyldt 
lænede han sig mod en af Telegraf- 
pælene og lukkede Øjnene. „Hvem 
der dog bare var hjemme iseng." 

Ha I ha ! ha! ha ! lo Doktoren kaadt 
og løssluppent som en Skoledreng! 



— ha! ha! ha! — „det var s'gu godt! 
Naar Pattebørn vil løbe Tagfat med 
Voksne — saa falder de og støder 
Rumpen !" ha! ha ! ha ! 

Ja ! lad os saa være færdig med ham 
for idag Sørensen ! Nu har han jo 
gjort sin Nytte, Fyren der!" 

Han holdt de vaade udspilede Fingre 
langt ud fra sig : „Har de Vand ?" — 

„Masser! Hr. Doctor! — en hel 
Spand fuld! ! — og et fint nyt Stykke 
Sæve! — man maa jo flotte sig lidt 
imellemstunder Held op i Fa- 
det Martin!" 

Kan De spille Schak' Sørensen? — 
konverserede Doktoren gemytligt, me- 
dens han lod Sæben skumme over 
Fingrene og med Velbehag øste det 
kolde Vand over Haandled og Hænder 

— „ saadan et lille Parti i to Træk, 
hva! Kongen mat og Brikkerne i 
Æske! — Det kalder jeg s'gu godt 
gjort!" 

„Ja! Ja! Farvel Børn, nikkede han i 
Døren, „slaa nu godt med Søm i Ki- 
slen !" 

Saasnart de var blevet ene, udbrød 
Betjenten i Lovtaler over den Gam- 
les Dygtighed ; han var en svær Filuri- 
ker! — „og sikke den anden saa ud ! 
li'saa grøn som en mulden Prop!" 
„Her kommer han s'gu ikke saa ha- 
stigt igen, kan Du bande paa!" 

Men Martin stemte ikke i med. Han 
sad overskrævs paa Bænken med 
Hænderne foldede over Maven, og pli- 
rede lumsk for sig med de smalle 
Griseøjne. 

Oppositionslysten var vaagnet hos 
ham! — Fiskerne kunde vel have Lov 
at have deres Doktor i „Fred" — 
mente han, uden at de „Fornemme" 
skulde shikenere ham ! — Hver ku % 
være go' for sig ! 

„Jeg synes ellers ogsaa, at By fogden 
havde en svær Hast med at komme 
afsted, sagde han gnavent, og vendte 
Skraaen i Munden. 

„Han skulde maaske ha' spurgt Dig 
om Forlov!" svarede Betjenten brø- 

sigt — paa dette Punkt taalte han in- 
gen Løjer! 

„Ork nej ! ork nej! — naar han kuns 

havde din Tilladelse! see saa! 

for Du er dog den der kommanderer 
paa Kontoret — efter hvad man kan 
forstaa !" — og Martin skottede hem- 
meligt op for at nyde Virkningerne 
af sine Ord paa den Andens Ansigt. 

Men Betjenten undte ham ingen 
Svar. 

„Se til Du kan blive færdig, og faa 
dækket ham og spild ikke Tiden med 
Sludder!" befalede han med myndig 
Røst, medens han vaskede Pingrene i 
Distriktslægens skidne Vand; saa 
satte han Huen paa — og gik uden 
Farvel. 

„Fred være med ham ! — og med 
vos Alle !" mumlede Martin andægtig, 
da han havde rammet det sidste Søm 
i til Halsen. „Se! var han her nu li'saa 
frisk og rask som en af vi andre — 
saa vilde han vel ogsaa begynde at 
kives igen ! — 

For kives ! Det ska' vi! — Aliesam- 
men osse ! — Betjenten og mig! — 
Doktoren og den unge! — Præsten 
og Klokkeren! allesammen ska' vi 
kives ! ligefra Bleen a — og til vi 
ligger kaput som han her!" 

II. 

Paa det store Byfogedkontor var der 
luende hedt! Den gammeldags tyk- 
mavede Kakkelovn spruttede af Var- 
me, og fra den sorte malede Ovn- 
skærm, — der kun ejede tre Ben, og 
en lille koket Stump — og derfor altid 
viste en stærk Tilbøjelighed til at 
styrte sig om Halsen paa hver den, der 
kom den lidt for nær — strømmede en 
Duft af kinesiske Bakker og lakeret 
Cardemomme, som Politibetjenten, der 
stod bøjet over sin Pult, henne i Kro- 
gen, indsugede med største Velbehag. 
Det lugtede saa dejligt af Varme! — 
og Varme kunde de trænge til baade 
han og Fuldmægtigen i dette Hunde- 
vejr, hvor Nordenvinden pressede sig 



pibende og fløjtende ind ad Vinduerne, 
og fik Hasperne til at dirre, som Tæn- 
der, der klappre i Kulde. 

Politibetjenten kunde endda klare 
sig, han havde sit paa det Tørre i Ly 
af Vinduespillen og det store Skab; 
men for den lille Fuldmægtig, der 
havde Plads lige op ad det store Vin- 
due, kneb det at holde den samme 
Temperatur paa begge Sider af Krop- 
pen. Vel havde han efterhaanden 
faaet dækket Panelet med adskillige 
Tæpper og en gammel rødflammet 
Plaid af Byfogdens — men ligemeget 
hjalp det — Vinden sang hujende og 
lystigt sin Sang om hans Øre — og 
jog med kolde Gyp op ad den venstre 
Fod — medens det højre Bukseben 
brændte af Varme. 

„Hæ! Satan til Vejr!" råbte han og 
stampede med Fødderne ; gned sig paa 
Skulder og Arm og tog for 5te Gang 
en lille Varmetur ved Kakkelovnen. 
„20 Gr. midt i Stuen og to i Vindues- 
karmen! Det er da et sandt Under at 
man ikke forlængst er gaaet hen og 
kreperet af Gigtfeber!" 

„Aah! nu synes jeg ellers at Fuld- 
mægtigen snart maa kunne begynde 
at tø! mumlede Sørensen nedladende 
— og rettede lidt paa sin herkuliske 
Skikkelse. 

„Ja, De kan s'gu sagtens! De staar 
der saa lunt som i en Potte — men 
kom bare herhen, goe' Mand! og sæt 
Haanden ved Vindueskarmen ; saa skal 
De see hvor den vifter i Trækken !" 

„Nej, ellers Tak skal Fuldmægtigen 
ha'e! Jeg faar vel Træk nok for min 
Part, henne paa Kirkegaarden idag!" 

„Ja! det er skam sandt," sagde 
Fuldmægtigen interesseret, „det er jo 
idag vi skal have „Don Johan" i Jor- 
den!" — hans lille bekymrede Oldin- 
geansigt lyste pludseligt op — det var 
dog altid en Afveksling paa Tilværel- 
sen. „Det var ellers en stram Karl! 
hva! — og som han har kunnet køre 
sine Fruentimmer flot!" 

„Fuldmægtigen synes maaske, at 
han er et Eksempel til Efterfølgelse?" 

„Tja! — hvorfor ikke det! — hi, hi, 
hi!" 

„Nu saae han ellers ikke ud efter 
meget, kan Fuldmægtigen tro!" det 
var den bare „Forfængelighed" om 
•jeg saa maa sige!" 

„Aah! gaa væk, Sørensen! kom nu 
ikke med mer af den Krukke igen; saa 
brækker jeg mig!" 

^Ja! — han, den unge Doktor, han 
var nok ogsaa lige vé'ed!" sagde Be- 
tjenten foragteligt, og vendte sig om 
mod sin Pult — det li'som gylpede i 
ham flere Gange; men han slugte den 
igen, og stoppede for med sit brodere- 
de Lommetørklæde! — Det er slemt 
nok for dem der har saa fine Fornem- 
melser!" — og med et determineret 
Nik tog han fat igen paa sit afbrudte 
Arbejde. 

Fuldmægtigen sukkede dybt — nu 
var det haabløst at tænke paa at faa 
saa meget som et eneste Ord ud af 
„Herkules" — og han selv var langt- 
fra færdig med at snakke endnu; der 
var hundrede Ting, han vilde have 
spurgt om og fortalt ; men naar Politi- 
betjenten først var blevet „høj" og 
havde stillet sig i Positur foran Pul- 
ten, saa var han umulig; det kendte 
■ Fuldmægtigen af aarelang Erfaring. 

Pulten var Sørensens Kongerige! — 
Her følte han sig paa Toppunktet af 
sin suveraine Magt, og som Eneher- 
sker over alle Byens Sjæle! Her af- 
fattedes hans Rapporter, og her var 
Opbevaringssted for hans hemmelige 
Notitser om Byens Borgere. For hver 
Gang Sørensen mente at have en ny 
Sjæl i Kikkerten, blev Navnet tegnet 
op, og et lille Notabene vedføjet i 
Marginen og den hvem Politi- 
betjenten en Gang havde beæret med 
sin Interesse, kunde være vis paa al- 
drig at blive glemt. 

I Sørensens Pult opbevaredes ogsaa 
Kontorets Frimærker og Postanvis- 
ninger, og skønt de strengt taget ikke 
kunde siges at henhøre under hans 
Domaine, udstrakte, han dog sin myn- 
dige Haand over dem, efter den af 



ham selv forfattede Lov, at hvad der 
fandtes i hans Pult, maatte være hans 
Kontrol undergiven. 

Frimærkerne blev talte hver Gang 
han forlod Kontoret, og Postanvis- 
ningerne udleveredes kun af hans 
egen Haand. 

Fuldmægtigen skottede til ham, 
som han stod der, bred og myndig, 
med sine tre Alens Højde, og det 
blanke Bælte om det svære Liv; — 
selv var han saa lille, saa han hem- 
meligt misundte den Anden hans sta- 
telige Udseende — og statelig var 
Sørensen ! 

Napoleon kunde uden at skamme 
sig have set ud som han — og sagt 
Tlak Hil; men Politibetvjemten vildte 
sikkert ikke have byttet, om det var 
bleven ham tilbudt; dertil var han 
altfor tilfreds med sit Udseende og 
sin Stilling i Verden. 

Fuldmægtigen gabede af Kedsom- 
hed, medens han — lig en Planet om 
Solen — drejede sig rundt ved Kak- 
kelovnen for at samle Varme til de 
forskellige betrængte Legemsdele. 

Nu var Turen naaet til „Piafon- 
den" — hvilket Parti han — med 
Frakkeskøderne snoet op omkring Ar- 
mene — borede saa tæt ind mod Ov- 
nen, som Heden tillod det, medens 
han samtidigt overtænkte en Angrebs- 
plan, for at faa Betjenten til at snakke. 

Der var kun ti Minutter til den 
reglementerede Frokosttid, saa Pok- 
ker skulde sætte sig hen og fryse, 
naar man kunde staa her saa lunt, og 
faa sig en gemytlig Passiar. 

Sørensen kunde være brillant, naar 
han ikke var drukken af sin egen 
Værdighed — han kendte paa en 
Prik hver Skandalehistorie i Fortid, 
Nutid — ja næsten Fremtid — og 
vilde man vide Besked med en Mands 
Affærer eller Planer, kendte han dem 
sædvanligt nøjere og bedre end Man* 
den selv. 

„Det er sært at ingen af „Don Jo- 
hans" Familje møder op til Begra- 
velsen idag — " kvækkede han ind- 

bydende med sin lille spinkle Rest — 
„hm! — hva Sørensen?" 

men Sørensen var væk ! — 

fra Pulten lød kun en dyb og treven 
Brummen, medens Pennen spruttede 
°£ spyttede sine Anklager hen over 
Rapporten, 

„Tja! — det koster 30 Syle at 

rejse, naturligvis!" — fortsatte han 
godmodigt op mod Loftsgesimsen, 
som om det ikke med en Tanke var 
faldet ham ind, at Sørensen overho- 
vedet skulde svare — „ — der sku* 
s'gu ogsaa Lyst til at fryse halvfor- 
cLærvet paa en Rejse i saadan Hunde- 
kulde! — hv'aP" — 

Men nej ! — Sørensen var som sla- 
gen med Døvhed. Hans Ryg dækkede 
lig et mægtigt Skjold mellem ham og 
Fuldmægtigen, og der var ikke mind- 
ste Udsigt til, at Fæstningen vilde 
overgive sig. 

„Saa skal han s'gu ogsaa ryges ud 
eller steges levende" — knurrede den 
Lille arrigt og vendte sig om mod 
sin 'Trøster Kakkelovnen, smækkede 
Laagen op, og gav sig til at skovle 
den fuld til Randen. 

Det var Fuldmægtigens sædvanlige 
Hævn, naar Sørensen paa en eller an- 
den Maade havde vakt hans Mishag. 

Politibetjenten taalte ikke godt en 
altfor stærk Hede, og steg Tempera- 
turen over de tyve, som han i Aare- 
nes Løb var vænnet til at bære med 
Taalmod, plejede han sædvanligt med 
en demonstrativ Pusten oig Stønnen 
at forlade Lokalet — og ikke møde op 
igen, før han kunde være sikker paa 
at optræde som Enehersker, og ikke, 
hverken af Fuldmægtig eller Skriver 
blive fortrædiget i Følelsen af sin 
Magtfylde. 

Da Fuldmægtigen havde tømt Kul- 
kassen og forøget Baalet med en lille 
ekstra Top af Martørv, trak han Fro- 
kosten op af Frakkelommen, og ord- 
nede den i Bunker paa Skrivebordet; 
Spegepølsen først, efter den Stegen, 
og tilslut Osten; den kom som Dessert 
til Bajeren og Avisen. 



Men medens han sad gumlende med 
Haanden under Hovedet og kiggede 
ud af Vinduet, lyste Ansigtet pludse- 
ligt op i Glæde; — han havde faaet 
en storartet Idé. 

Der var jo „Don Johans" Breve — 
ham Styrmanden, der skulde begraves 
idag — det skulde dog være Sjov at 
se, om Politibetjenten kundle staa for 
dem. 

Med en betydningsfuld Fløjten 
stxøg han forbi ham, ind i det brand- 
fri Aflukke og aabnede den lille Træ- 
kiste, hvori den døde Mands Efterla- 
denskaber laa. 

Sørensen kiggede lumskeligt ind — 
der laa i broget Blanding Manufaktur- 
og Kolonialvarer og flød mellem hinan- 
den. — Chocolade i Sølvpapir, Garn, 
Silke og smaa krusede Halsetrimler, 
Skrivepapir med Navn og Borter — 
ved Siden af Dadler, fine Sæber og 
lutter Fruentimmersager, som vel 
skulde have været anvendte til Gaver 
for ubefæstede Sjæle, foruden de, med 
eti gammelt, grønt Silkebaand om- 
vundne Kærestebreve, som Fuldmæg- 
tigen, til Politibetjentens store Ærg- 
relse bemægtigede sig, og bar hen 
paa sit Skrivebord. 

Sørensen havde nok hørt om Bre- 
vene, og vidste at de var fra 7 for- 
skellige Kærester; men læst dem hav- 
de han ikke, og han kunde for sin 
Død ikke udstaa, at der paa Kontoret 
fandtes, eller overhovedet passerede 
noget, hvormed han ikke var fuldt og 
nøje bekendt. Men saadan uden vi- 
dere at nærme sig uden Opfordring, 
det gik dog ikke, Ens Værdighed taal- 
te ikke godt nogen Affærdigelse. 

Fuldmægtigen lod som Intet og 
huggede lystigt løs paa Smørrebrødet 
og Brevene, som han læste mumlende 
og leende, for at vække den andens 
Opmærksomhed, indtil han endelig 
mente. Øjeblikket naaet, da Politibe- 
tjenten var moden og tilstrækkelig 
spændt af Nysgerrighed; saa begynd- 
te han fnisende. 

„Det var dog Satan til Pigebarn! 

— hun har s'gu Kløer, der kan krat- 
te! Nu skal De bare høre, 

Sørensen!" 

Politibetjenten var øjeblikkelig 
derhenne! 

„Det er hende fra Korsør! hun har 
nok kigget ham lovlig dybt i Papi- 
rerne lader det til! — og hvad giver 
De mig for den" — han pegede paa 
Brevet — „her lige midt paa har hun 
klinet et Stykke graat Karduspapir! 

— Hør nu bare, hvor han faar baade 
for og bag! 

Fuldmægtigen læste med høj og 

skinger Stemme : „ og Du biller 

dig nok ind, at du kan klæmme mig 
paa Gumpen, som en annen Guld- 
høne; men du er opdaget, kan du væ- 
re hvis paa, og fra mig ser du ingen 
Dalere mer! Nu véd jeg nog vad alle 
dine Kys og Klap betyder; men Dem 
kan du gaa til andre med, for her er 
lugget af og Værsgo! 

her har du Din afsked paa 
Graat Papir! 

din Pengepiller! 

Skulle du nogensinde være saa hel- 
dig at komme her Forbi, saa skal du 
ikke ulejlige dig med at see Efter 
mig, for jeg har andet at Bestilde. 
Semine Jensen. 

Ho! ho! ho! lo Betjenten med sin 
stærke Bas, „han har nok skrabet 
hfnde godt, inden det kom saa vidt!" 

„Ja sikken et Mandfolk, hva'! saa- 
dan skulde man være, Sørensen, hi, 
hi, hi ! saa var der da Fornøjelse ved 
at leve!" 

Den lille Fuldmægtigs Øjne lyste 
af Misundelse og Interesse. 

Sørensen greb en anden af Pakker- 
ne: „Sikken en lille fin Haand! fra 
hvem er de af?" 

„Aah! dem er der ikke noget véd!" 
sagde Fuldmægtigen, og gav Pakken 
et foragteligt Puf — „det er hende 
den Højtidelige fra Grenaa, „de er 
bare med Kærlighed og Klager, fordi 



han aldrig skriver mere, han er ble- 
vet ked af hende naturligvis; men 
hun har skam maattet spytte godt i 
Bøssen først! — 

„Nej, nu skal De se En der er 
Smæk i!" „saadan en rig- 
tig lille kælen Hvæsekat fra Faaborg! 
Hende vilde jeg s'gu nok være præ- 
senteret for!" 

Betjenten bøjede sig interesseret 
over Skrivebordet, for at læse med; 
men Bogstaverne dansede for hans 
Øjne som drilske sorte Pletter; han 
var bristefærdig af Hede. 

„Puh! — stønnede han og tørrede 
Pande og Næse i et vældigt, blaatær- 
net Lommetørklæde — „synes Fuld- 
mægtigen ikke at den er lovlig hed 
nu! — Ovnen er li'saa rød som en 
Teglsten! — Hvad mener De til at 
flytte hen ved Skriverens Bord! — 
der vinder det heller ikke saa geval- 
tig fra Vinduet?" 

„Naah! — tja! — lad gaa! — sva- 
rede den Lille naadigt, men fandt i 
sit stille Sind Forslaget brillant — 
hans højre Frakkeærme lugtede lige- 
frem svedent; medens det venstre Ben 
stadigt smertede af den isnende Træk 

— „tag De alle Pakkerne, Sørensen, 
saa ta'er jeg de løse Papirer; men den 
Radbrækkerbænk vil jeg s'gu ikke 
sidde paa; giv mig min egen Stol 
herhen!" 

Politibetjenten skubbede den med 
kongelig Værdighed indi under ham, 
og tog selv Plads paa Bænken. 

Fuldmægtigen saa' sig om med et 
prøvende Blik, for at undersøge Loka- 
let fra dette nye Synspunkt. 

„Hæ!" kvækkede han arrigt, 
„Himlen maa vide hvorfor Skriveren 
egentlig skal have den bedste Plads!" 

„Ja! ser Fuldmægtigen, det stam- 
mer nu saadan fra gammel Tid af, 
og nu er han vist ikke tilsinds at be- 
gie den!" 

„Naa! men det var det Brev fra 
hende derovre!" — han rodede rundt 
mellem Papirerne — „Hvor Fanden! 

— naa, der har vi det!" 

Hør nu bare hvad saadan en lille 
Vipstjert kan hitte paa at skrive: 

„Elskede Jonas!" — dum, dum, 
dum, dum!" — han lod hurtigt Øj- 
nene løbe ned ad Siden — „ja Begyn- 
delsen er der nu ikke noget særligt 
ved; det er det sædvanlige Vaas — 
næh, her kommer det!" 

»og jeg glæder mig grueligt, kan 
Du nok tænke, for nu har jeg foet 
mit eget Værelse, med Indgang helt 
for mig selv; saa nu behøver vi ikke 
at sjenere os som sist, da Du maatte 
liste paa Strømpesaakker gellem spi- 
sestuen, og den gamle løse Guldplan- 
ke som altid skreg saadan, værgang at 
du traadte paa den. 

Nej dennegang skal det rigtignog 
blive godt imellem os — og jeg har 
faaet en ny flaat Kjole. 

Men jeg vil ligesaa gærne sige dig 
strags, at der har været naaget mel- 
lem Jens Christens og mig — ham 
som Du sloges med, sist at du var 
her. Det er en rigti væmmelig karl 
— og han har ikke rørt mig saa me- 
get som Saa — vis at du vil tro mig; 
men det var Lige efter at Du var 
rejst, og saa plagede han, og hengte 
saadan paa, og saa tengte jeg, at jeg 
kunde liesaagaadt prøve; men det 
var ikke noget for mig, saa han har 
faaed Rejsepads, og nu har han taget 
Hyre til porturiggo — saa du behø- 
ver ikke og vere ked af noget; men 
det er dig som jeg længes efter, og 
jeg vilde ønske jeg kunne sidde paa 
dit skød, og ruske i alle dine tygge 
Krøller, og tag dig iagt at jeg ikke 
bed næsen af dig med det samme, for 
jeg holler saa gruelig meget af dig, 
°fiT jeg vil trykke, og knuse og kydse 
dig, saasnart at du kommer. 

Jeg har ogsaa lert at stryge Fint, 
saa nu kan der vanke Kraveftøj kan 
du tro! 

Tante er liesaa gal som ellers, men 
jeg blæser Hende en lang Trompet ! 

Og skynd dig saa og kom til din 
egen lille Jusse! 



Jeg var paa bal i Afhaalssalen i 
Søndags, og de sagde alle Hærrerne, 
at jeg var den fjongste Baldame, 
din elskede Josefa." 

Fuldmægtigen kastede sig leende 
tilbage i Stolen — og purrede op i 
Haardusken, medens han forvent- 
ningsfuld saa* op mod Betjenten: 

„Hi, hi! hi! hun er ikke daarlig 
hvad?" 

„Næh ! ork nej ! hun ku' saamæn 
være god nok til sit Brug! De har vel 
— • saa at sige — været af samme Bo- 
nitet, baade hun og Liget." 

Det bankede sagte paa Døren. 
Begge foer op. Fuldmægtigen rød i 
Kammen, skubbede febrilsk Brevene 
tilside, medens Sørensen med rolig 
Værdighed brummede sit sædvanlige: 
„Kom ind!" 

En ung sortklædt Dame aabnede 
Døren halvt og blev beskedent staa- 
ende paa Tærskelen: 

„Undskyld! er dette Byfogedkon- 
toret?" 

„Jo! — begges Øjne stirrede hende 
ransagende imøde. 

„Jeg vilde gerne have talt med By- 
fogden!" 

„Byfogden er ikke tilstede idag! — 
men maaske var det noget hvormed 
jeg kunde være Frøkenen behjælpe- 
lig? svarede Fuldmægtigen galant, 
inderlig spændt paa hvem denne unge 
Ubekendte kunde være. 

Sørensen var langsomt retireret hen 
imod sin Pult, for derfra i Ro at 
kunne iagttage Fænomenet. 

„Tak ! — jeg vilde blot have spurgt 
— — det var om Styrmand Christen- 
sen, som forliste forrige Maaned! — - 

Jeg vilde gerne vide naar 

han skulde begraves." 

„Han skal begraves idag — Kl. halv 
to! ikkesandt Sørensen?" 

„Begravelsen finder Sted Kl 1£ fra 
Kapellet" — lød det højtideligt henne 
fra Pulten. 

„Idag! aah Gudskelov! — saa kom 
jeg dog tidsnok. 

„Mange Tak skal de ha'e! — hun 
gjorde en Pauae og saae ned for sig 

— som kostede det Anstrengelse at 
blive Herre over Stemmen. — „ men 

Kapellet! -er det aabent nu — 

jeg vilde saa gerne lægge nogle Blom- 
ster ind paa Kisten," „Nøglerne til 
Kapellet beror hos Graveren og mig" , 

— „men Frøkenen kan laane min, om 
De ønsker det!" han trak en vældig 
blankslidt Nøgle op af Bukselommen, 
og rakte hende den med et Buk. 

„Aa Tak! — jeg kan maaske levere 
den tilbage her paa Kontoret!" 

„Frøkenen kan godt lade den sidde 
i, saa tager jeg den med mig, naar jeg 
kommer forbi!" svarede Sørensen naa- 
digt, og besluttede i sit stille Sind at 
tage denne Blomsterdekoration lidt 
nærmere i Øjesyn. 

„Ja Tak!" hvis jeg maa det 

saa var det blot om hun 

stansede igen og gned som i Tanker 
det blanke Dørgreb med sin sorte Han- 
ske „det var om de Ejendele, 

som den lille Kasse, der kom 

iland med ham!" 

Fuldmægtigen afbrød hende ge- 
skæftigt — : „Frøkenen er maaske i 
Familie med Styrmanden" . 

„Nej ! — men — det var! 

Styrmand Christensen var min For- 
lovede!" — kom det ganske svagt. 

Fuldmægtigen forsøgte at sætte et 
deltagende Ansigt op ; men blev kun 
rød og forfjamsket og skottede ængste- 
ligt til Papirerne paa Bordet. 

„Ah saa! — naa saadan!" — 

„Ejendelene er maaske sendte til 
hans Familie? spurgte hun. 

Næh ! nej ! — de beror her — her 
paa Kontoret — det vil sige, de - 
de er i Byfogdens Varetægt! — ikke 
sandt, Sørensen?" 

Hvorfor Fuldmægtigen forlangte 
Sørensens Bekræftelse paa dette, var 
ham selv en Gaade; men han var nu 
fuldstændig confus og stod uroligt 
trippende foran Bordet, og forsøgte at 
skubbe Brevene lidt tilside og ind 
imellem hverandre. 



Hun saa første Gang op paa ham 
— et Par bedrøvede, alvorlige Øjne: 
„De vilde da ikke gøre mig den store 
Tjeneste at se efter, om der i Kassen 
skulde findes en lille Pakke Breve, som 
tilhører mig. 

Jeg vilde saa gerne have dem til- 
bage! — mit Navn staar paa 

dem — Tekla Jørgensen!" 

Han bukkede : Ja! — jo! — saa ger- 
ne! — jeg skal saa snart det er mig 
muligt faa Kassen lukket op — og 
skulde der findes en Pakke Breve 
mellem Sagerne, skal de blive lagt frem 
til Dem. 

„Jeg kan jo — pakke dem i en for- 
seglet Convolut og skrive Frøkenens 
Adresse paa!" — føjede han til med 
et diskret Smil. 

Hun rakte ham Haanden : „Tak skal 
De have — det er saa venligt af Dem. 
— - Jeg tror bestemt, at Brevene maa 

være i Kassen! Farvel! — ja, 

saa lader jeg altsaa Nøglen sidde i 
Kapellet!" og med en lille Hilsen til 
Herkules gik hun ud af Døren. 

Fuldmægtigen styrtede hen til Vin- 
duet og kiggede efter hende: „Det var 
hende den Højtravende fra Grenaa! 

— -jeg tænkte det jo nok! men 

sikken et Par Ben hun har — Gott! 
Gott! — hun forstaar s'gu at sætte 
Fødderne . imod Jorden og balancere 
den af, som om der hverken var Vind 
eller Vejr!" 

„Saae Fuldmægtigen at hun græd?" 

„Græd hun?" — den Lilles Øjne 
stilkede sig af Nysgerrighed efter at 
høre mere om dette. 

„Ork! Ork! - - Taarer saa store som 
saa ! — jeg kunde se dem her fra Siden 
af, hvor de trillede ned af Kinderne 
paa hende — ; hun ikke saa meget som 
viskede dem af med sit Lommetør- 
klæde. 

„Herregud da — sølle Pigebarn!" 

„Hun har vel forment sig at være 
rigtig saadan forlovet med Liget! 
Hun er jo ogsaa den eneste, der møder 
op; de andre la'er ham saamæn nok 
være!" 

Fuldmægtigen stod lidt og tænkte 
sig om. 

„Jeg synes ikke, at det var Haaret 
fra Portemonnaien, Sørensen — hen- 
des her". 

„Ork nej ! ork nej ! — hvor vil Fuld- 
mægtigen hen — ikke Tale om! — 
Denne her's var jo saa gult som Smør! 

„Som Hør mener De vel!" 

„Nej ! med Fuldmægtigens Tilladel- 
se, saa mente jeg Smør! Det var 
li' saa gult som Græssmør! — og saa 
blankt, som det var polért!" 

Fuldmægtigen gik ind i det lille Af- 
lukke og rodede rundt mellem Sagerne, 
til han fandt Portemonnaien, som hav- 
de ligget i Styrmandens Lomme. 

„Se her!" sagde han, og trak en med 
blaa Silke sammenbunden Haarlok 
frem af det ene Rum, — „det er sgu 
alligevel en flot Farve! Det er nok 
hende den lille Missekat fra Faaborg ! 

— han viklede forsigtigt Silketraaden 
af, og lod det rulle sig op — „vil De 
bare se, hvor det bølger, ligesom det 
var levende!" 

„Jeg synes nu, at det ligner mere 
efter en Rævehale!" sagde Politibe- 
tjenten foragteligt. 

„Sludder, Sørensen! — det har De 
s ? gu ingen Forstand paa", svarede den 
Anden ærgerlig, og strøg Haaret frem 
og tilbage under sin Næse: „Det er 
jo saa blødt som Silke! Føl bare mod 
Kinden — hva 1 ? — hæ! lækkert!" 

„Véd De hvad !" — han lagde Dus- 
ken tilbage i Pungen, og puttede den 
ned i Kassen — „jeg kunde forresten 
ha' Lyst til at gaa med hen til Begra- 
velsen og se hende lidt nøjere an — 
den Lille! — Hun var ikke daarlig 

— og sikke Øjne! naar hun saa paa 
En!" 

„Ja! det skulde Fuldmægtigen 
saamæn gøre — sagde Politibetjenten 
ivrigt — „det er ikke hver Dag, man 
ser et ordentligt Fruentimmer for sine 
Øjne! — men saa maa Fuldmægtigen 
hjem og skifte til Sorg først — De 
kan da ikke møde op i den gamle 
brune til Begravelse." 



Fuldmægtigen saa ned ad sig med 
et prøvende Blik. „Ja! saa maa jeg 
Pinedød skynde mig — det er ingen 
Svipvej ! — og med Vinden lige i Næ- 
sen!" 

„Naa! men det var de Breve til hen- 
de — !" han puttede den lille Pakke 
i en Convolut, snørklede med mange 
Sving en flot Adresse paa, og lagde det 
hen paa sit Skrivebord — „nu vil jeg 
Fanden hjælpe mig ikke haabe, at det 
alligevel er de forkerte, hun har faaet ! 

— sikken en Redelighed — hi! hi! 
hi!" 

Han halede Frakken paa og pressede 
Huen ned om Ørene. — „Saa kan de 
nok pakke de øvrige Breve sammen 
Sørensen, og putte dem ned i Kassen! 
Jeg maa løbe nu! — Farvel saa- 
længe!" 

Han røg ud og smældede Døren i, 

— men stak straks efter Hovedet ind 
igen: „Sig til Skriveren, at han maa 
passe Snasken saalænge! — ikke røre 
sig af Flækken!" 

„Javel!" 

Aldrig saasnaxt var Fuldmægtigen 
borte, før Sørensen lukkede Døren til 
Gangen op paa vid Gab, og skruede 
Ventilerne for Kakkelovnen. 

„Ja! hop Du kuns af, din Kakker- 
lakspringer" — brummede han, og 
tørrede Panden i det blaatærnede, „saa 
kan en Anden En da faa sig en Mund- 
fuld Luft imens — Puh!" 

Derpaa bredte han med Værdighed 
sin mægtige Bag i Fuldmægtigens 
polstrede Stol — og nu blev Brevene 
læste og undersøgte — vendte og drej- 
ede — at ikke den ringeste Tøddel 
skulde undgaa hans Opmærksomhed; 

men længe efter sad han tankefuldt, 
med Haand under Kind og betragtede 
den forunderlige Pakke. 

„Vorherre bevares!" — sukkede han 
betaget — sikken Mængde Alimenta- 
tioner, der ku' være kommen ud af den 

Redelighed! han ku, 

aldrig ha, staaet d e t igennem, stak- 
kels Fyr !" 

Af en Brevveksling. 

♦ 



XI. 

—rød, 16de Marts 1907. 
Kære Fader! 

Det gaar livligt til i denne Efter- 
middagstime paa — rød's Hovedgade. 
Fra alle Huse hører man den samme 
Melodi, nedenunder mig hamres den 
af Manufakturhandlerens Cathinka, 
ovenover mig valses den af Urmage- 
rens Amanda, omme paa Torvet fløj- 
tes den af Drengene, der spiller Top, 
og Betjent Langeland staar paa et 
Hjørne og nynner den — Enkevalsen! 
Hagbarth Gummesens Theater har 
været i —rød og opført „Den glade 
Enke" tre Gange for udsolgt Hus, det 
er uhørt, vi har overgivet os og 
spændt os for Enkens Triumfvogn. 

Jeg nynner med. Denne tarvelige, 
forlorent smægtende Melodi, der er 
skabt til at tralles af sentimentale 
Kokkepiger, er en Triumfsang for det 
moderne Theater, en Slags Brudevals 
ved Formælingen mellem Theatret og 
Varietéen. Det er sikkert ikke tilfæl- 
digt, at Enken har den samme Suk- 
ces Verden over som hos os, og det 
er ikke uden Symbolik, at Nordmæn- 
dene, der er ifærd med at indrette 
sig i deres nye Lejlighed, har aabnet 
deres Nationalscene for hende, thi 
denne harmløse Blanding af Dans, 
Musik, Halløj og Vrøvl er noget af 
Fremtidens Theafer. Naturligvis be- 
høver det ikke alt at blive just saa 
tarveligt, men har ikke ogsaa Du en 
Følelse af, at Devisen „Ej blot til 
Lyst 44 er svært forældet? Jeg læste 
ogsaa i et Interview af den nye Bevil- 
lingshaver, Hr. Lindstrøm, at han vil- 
de indrette sit Theater for vore Da- 



ges Mennesker, der arbejder strengt 
om Dagen og derfor om Aftenen vil 
more sig uden Besvær af Kunst og 
Problemer. Du kan være vis paa, at 
naar just Lindstrøm har været den 
heldige, saa er det, fordi hans Opfat- 
telse af Theatrets Opgave har tiltalt 
Justitsminister Aiberti. Da han ud- 
viklede sin Plan for ham om at skabe 
en Scene for det ganske uskyldige, 
ukunstneriske og tidsfordrivende 
Theatervæsen, har Aiberti nikket bi- 
faldende: ja, denne Mand kan jeg be- 
tro et Privilegium. 

Jeg er jo opdraget i stor Respekt 
for Theatrets Kunst og Opgave. Der 
gaar endnu Sagn om Eders Kampe. 
Var der ikke noget, der hed „Leonar- 
da 44 , „Faraos Ring 44 , „Lygtemænd 44 ? 
Var Verden ikke ved at gaa under, 
da „Gengangere 44 ikke opførtes? Jeg 
vilde gerne høre lidt derom, jeg har 
Brug for det, for at min Enke-Begej- 
string kan faa den rette Baggrund. 
Jeg siger det uden Blu, thi jeg synes, 
at Theatret nu endelig begynder at 
faa den Plads i Samfundslivet, som 
det fortjener. 

Det er jo ikke mere saa let at leve 
som før. Der er saa forbandet mange 
Hunde om Benene, og Benene dege- 
nererer og bliver mindre. Den, der vil 
frem, har Brug for mange Egenska- 
ber, som han selv maaske ikke sæt- 
ter videre Pris paa, og som det tager 
paa ham at benytte, men naar han 
saa endelig er færdig og vil hvile sig, 
da lader han sig villig lokke af de 
smaa glade Enker, der staar paa Hjør- 
nerne og traller ham ind til sig. Jeg 
troer nemlig ikke paa, at Varietéer- 

nes Opkomst og Trivsel betyder en 
stigende Letfærdighed. Tværtimod! 
Det er saamænd ikke lutter Kassebe- 
drøvere, der fylder Københavns sto- 
re Varietélokaler og Glade-Enke-The- 
atre Aften efter Aften. Det er Leve- 
mænd, som man siger, jeg mener: 
Mænd, som: lever, Mænd, som efter 
en brydsom Dag vil vaske Trætheden 
af sig i alle disse skiftende, betyd- 
ningsløse Indtryk, Mænd, som vil 
slappe alt det strænge, sammenbidte 
og hengive sig til en vis uskyldig 
Barnlighed. 

Ér det ikke en større Opgave for 
Theatrene end at opstille Problemer, 
som dog ikke kan løses ad denne 
Vej? 

Vor Tid gør Menneskene ensomme. 
Jeg kender det baade fra mig selv og 
fra mine Samtidige. Vi hænger i, ar- 
bejder hver for sit, og kan det lykkes 
os at faa et Forspring, er vi glade. 
Det saakaldte muntre Samvær i Klub- 
berne gaar mere og mere af Mode, 
men derimod er der en stigende Til- 
gang til de faglige Organisationer. 
Det kan ikke nytte at bebrejde os 
denne Fattigdom, denne Mangel paa 
Evne til at give os hen og styrke det 
almene i os. Vi er nu en Gang saa- 
dan, og saadan har Tiden altsaa skabt 
os. Og vi har nu en Gang ikke Gehør 
for akstrakte Diskussioner og lyriske 
Udbrud. Jeg skulde nemt kunne be- 
vise Dig, at jeg ikke her taler blot paa 
egne Vegne. Hvis Du vil gøre en En- 
quete mellem de 25-aarige, vil Du er- 
fare, at meget faa af dem gaar i The- 
alret til Ibsen, men at de alle har set 
„Den glade Enke", at meget faa har 
læst de nye Romaner, og dersom Du 
vilde indbyde dem til en Debat om 
Theatrets kulturelle Betydning, vilde 
de stirre paa Dig og smile. 



Vi driver ikke mere den ophøjede 
Beskæftigelse at sætte Problemer un- 
der Debat. Det har I gjort før os efter 
alle Kunstens Regler. Men jeg tror, 
at der er en stigende Trang til at om- 
sætte Problemer til Handling. Det var 
Din Tid, der diskuterede den fri Kær- 
lighed, det er min, som skal til 
praktisk at undersøge og opleve, hvad 
den duer til. 

Men saadan noget sker ikke ved be- 
vægede Møder eller i en fyldt The- 
atersal, og derfor er det, jeg mener, 
at vor Tid hverken egner sig til det 
store' Klubliv eller de alvorlige The- 
ateraftener. Og derfor nyder jeg med 
god Samvittighed min (glade Enkel 
Spil op, o Du skævhovede Cathinka! 
Vals videre, min blufærdige Amanda! 
Her sidder jeg og omsætter Eders To- 
ner til Filosofi, for at min letsindige 
Fader kan forstaa, at alt bliver til Al- 
vor for hans dybsindige og solide Søn. 

Søn. 

XII. 

Kjøbenhavn, den 22de Marts 1907. 
Kære Peter! 

Til Nøds vil jeg gaa ind paa, at 
Du baade er solid og dybsindig, men 
hvis Du tror, at j e g er letsindig nok 
til at køre op med det grove Skyts 
for at diskutere, hvad der er bedst: 
virkeligt Theater eller Varieté, Pro- 
blemstykker eller glade Enker — 
nej, min Dreng, saa tager Du Fejl — 
men derfor kan jeg godt svare lidt paa 
dit Brev. 

Jeg hørte forleden et Foredrag af 
en Mand, hvis Navn jeg nu har glemt, 
det var om Bøger og Aviser — hvad 
der var bedst. 

Det var mere end taabeligt — det 
kommer jo nemlig saa forfærdeligt 

meget an paa: hvilke og til hvilket 
Brug. 

For mig staar f. Eks. Heines „Buch 
der Lieder" som noget, jeg saa godt 
som altid vil foretrække, f. Eks. for 
Adresseavisen, undtagen maaskei til 
at pakke Galocher ind i; men naar 
jeg har rejst nogen Tid og kom- 
mer til Gedser, vil jeg i høj Grad fo- 
retrække en af Dagens Aviser for den 
allertykkeste Bog af den Mand, der 
holdt det omtalte Foredrag om Bøger 
og Aviser. 

Og det er ligesaa med Theater, det 
er efter min Mening ligesaa taabeligt 
at sige, hvad der er bedst at se: et 
alvorligt eller et lystigt Stykke. Du 
ved jo nok, at jeg har en Svaghed for 
den lystige Genre, men da jeg for et 
Par Aar siden saa Gorkis dybt alvor- 
lige „Natteherberget" paa Kleines 
Theater i Berlin, nød jeg den vidun- 
derlige Forestillings Kunst saaledes, 
at jeg var glad ved det længe, længe 
efter ; og da jeg en Aften var nødt til 
at se den lystige Farce „Fars Kone" 
paa Casino, kedede jeg mig saaledes, 
at jeg bogstavelig gik rundt i en me- 
lankolsk Stemning i flere Dage der- 
efter. 

Det, som det efter min Mening kom- 
mer an paa ved en Theaterforestil- 
ling, er om den griber os, betager 
os saaledes, at vi hensættes ligesom i 
en anden Verden, at vi glemmer 
Hverdagslivet, og at vi saa bagefter 
erindrer denne Betagelse og -- i al 
Fald delvis kan betages igen ved 
Erindringen. I gamle Dage sagde man 
om et Stykke, man an saa for godt, at 
man tog noget med hjem efter en 
saadan Forestilling, og Udtrykket er 
egentlig godt, men jeg tror nok, at 
man den Gang især mente, at der var 
„en køn Moral" i Stykket, eller at der 



var „noget at lære". Det var den Gang, 
man fandt paa at sætte over det kgl. 
Theaters Scene: „Ej blot til Lyst". 

Nu vil Du gærne have, at Theatre- 
nes Motto skal være: „Blot til Lyst", 
men i Virkeligheden mener Du noget 
lignende. Du vil ogsaa se noget, der 
betager Dig, Du vil ogsaa tage noget 
med hjem — og kan Du det, naarDu 
gaar hjem fra en Provinsforestilling 
af „den glade Enke", saa har denne 
Operette en Værdi for Dig, ligesom 
„Hagbarth og Signe" havde for dine 
Bedsteforældre, om end maaske nok 
en mindre, hvilket, for Resten ikke 
skal være sagt til Forklejnelse for En- 
ken, som jeg ikke har set, eller til 
Forherligelse af de ulykelige Elskende 
i Ringsted-Egnen, som jeg har set. — 

For saa vidt kunde vi vel nok blive 
enige, hvilket vilde være kedeligt for 
Dig, for jeg kan jo nok forstaa, at dit 
Brev er et Forsøg paa at drille os 
gamle, at faa mig til at ryge i Flint, 
fordi Du . fortæller, at vi i min Ung- 
dom var nogle store Tosser, som tog 
Theatret alvorligt — ligesom vi tog 
Livet alvorligt — medens I er nogle 
Satans Karle, der kun betragter The- 
tret og Varietéen som to Alen af ét 
Stykke, som Hjælpemidler til at slaa 
Tiden ihjel mellem Diner og Souper 
— og, hvad D u mener, skulde ogsaa 
blive Fremtidens Mening. 

Nej Peter, det faar Du ikke Ret i, 
min Dreng. Hvorledes Verden kom- 
mer til at se ud om 1000 Aar, vil jeg 
intet spaa om, alle, der hidtil har la- 
vet den Slags Spaadomme fra de æld- 
ste og til Anatole France, har været 
meget uheldige ; men om de nærmeste 
Tider er jeg ikke bange for at sige, 
at ligesaalidt som jeg tror, at alle vil 
komlme til at sj)ise a la Hindhede, li- 
gesaa lidt tror jeg, at vi alle bliver 

aandelige Hindheder, hvis kunstneri- 
ske Sult kan stilles ved, hvad Du kal- 
der en forlorent sentimental Melodi, 
der er skabt til at tralles af sentimen- 
tale Kokkepiger. 

Hvis virkelig Ungdommen, som Du 
siger, slider saaledes i det, at de stak- 
kels unge Mennesker ikke kan taale 
at se Stykker, hvor der sættes Pro- 
blemer under Debat, saa maa I ende- 
lig heller ikke gøre det; jeg har i de 
sidste Aar været saa bekymret for, at 
Danmarks Ungdom skulde overan- 
strenge sig. Og hvis det virkelig kan 
friske jeres overanstrengte Hjerner 
op at gaa hyppigt i Varietéerne, saa 
maa I for Guds Skyld se at komme 
der saa ofte, det lader sig gøre ; men 
det Haab I nærer til, at Lindstrøms 
Theater vil blive som Varietéerne, et 
Hvile- og Rekreationshjem for svage 
og ældede Ynglinge, tror jeg vil bli- 
ve gjort til Skamme. 

Thi der er — trods dine glade En- 
keteorier — et uhyre Spring fra Va- 
rietéen til Theatret, forsaavidt lige 
stor, enten vi tager Tragediehuset el- 
ler Revytheateret, Springet er beteg- 
net ved, at Varietéen er et Sted, hvor 
man ikke skal tænke, men det er 
absolut nødvendigt i Theatret. Og med 
Hensyn til at slaa en Aften ihjel, ei 
der ogsaa en stor Forskel. Den bedste 
Varietéforestilling slaar ikke hele Af- 
tenen ihjel, den Tid, fra man gaar ud 
af Lokalet, til man falder i Søvn i sin 
Seng, er saa uhyre tom, men en god 
Teaterforestilling, hvor virkelig ær- 
lig og retskaffen Kunst — er det ikke 
Otto Benzons Udtryk? — har betaget 
os, fylder baade Aftenen ud og Tiden 
efter Porestillingen, og i heldige Til- 
fælde en Del af den næste Uge, under- 
tiden — men det er sjældent — det 
meste af den Tid, man lever. Jeg har 

set Theaterforestillinger, jeg aldrig 
glemmer, som endnu mange, mange 
Aar efter kan glæde mig og hjælpe 
til at gøre Livet fornøjeligere — — 
men det er aldrig hændt mig, at jeg 
efter et Aars Forløb kan sidde og 
glæde mig ved Tanken om et Varité- 
nummer, f. Eks. en Dame med dres- 
serede Kakaduer eller en Mand, der 
kan fordreje Hovedet paa sig selv, — 
noget andet er det naturligvis med en 
Dame, der kan fordreje Hovedet paa 
andre, men dem behøver man ikke 
at gaa i Varietéer for at finde. 

Og dem bøjer jeg mig for Resten 
for. 

For Resten ser jeg ikke, hvorfor Du 
vil have mig til at synge Theatrets 
Pris, det behøves slet ikke, for vi har 
alle — enten vi nu vil spille blaserede 
eller ikke — en medfødt Kærlighed 
til Theatret, og hvis Du tror, at jeg 
netop fordrer, at der skal sættes Pro- 
blemer under Debat, vil jeg blot sige, 
at jeg giver det gamle Slagord Døden 
og Djævelen; det jeg vil, er god 
Kunst, helst baade i Stykkerne og i 
Spillet. 

Det er ikke overvættes mange og 
nye Problemer, der nu sættes under 
Debat i den dramatiske Litteratur, 
derfor kan der nok sættes Tanker i 
Bevægelse. Det kan ikke forlanges, at 
vi skal blive betagne, som vi blev det, 
da vi saa et Dukkehjem, hver Gang vi 
ser, at Mand og Kone gaar fra hinan- 
den, fordi Forfatteren ikke kan finde 
paa andet at være interessant med, og 
jeg kunde ikke med min bedste Vil- 
je blive betaget af salig „Gertrud" ; 
der er en Scene, som Johannes Niel- 
sen gjorde til stor Kunst, men Ger- 
trudfiguren morede mig ærlig talt 
ikke. 

Og dog synes jeg, at Fru Nansen 
havde en hel Del Ret i sin Banbulle 
mod Premiérepublikummet. Der fin- 
des i Kjøbenhavn et godt Theaterpub- 
likum, men det er som Regel ikke 
godt repræsenteret ved Premiererne. 
Vort Premiérepublikum bestaar væ- 
sentlig a;f en fast Kærne, der gaar 
igen som Tordenskjolds Soldater, de 
møder til Operaer, som de ikke har 
Begreb om, og til Lystspil, som de 
ikke forstaar, ligesaalidt som Tra- 
gedier eller Revyer, men ét forstaar 
de, at de skal vise sig og være med 
til alt, og det morer dem mest, naar 
de kan sige, at de har kedet sig. De 
er gode Allierede for et misfornøjet 
Publikum og svære at bekæmpe for 
et fornøjet. 

Dette Publikum, der for sine for- 
højede og dobbelte Priser vil have 
Lov til at give Tonen an, findes i alle 
Storbyer — i Berlin florerer det f.Eks. 
— og i den Henseende begynder vi 
godt at blive Storstad. Og dette Pub- 
likum bliver stærkest i de Byer, hvor 
der ikke findes en god og overlegen 
Theaterkritik, og ogsaa i den Hen- 
seende har det gode Chancer i Kjcv- 
benhavn. Næppe nogensinde i de sid- 
ste 50 Aar har Theaterkritiken i Kjø- 
benhavn været saa tarvelig som nu, 
det var let at nævne en Række daar- 
lige Makkere, der skriver om The- 
ater, det vil ikke være let at nævne 



to, som man kan sige om, at deres 
Ord med Rette har nogen Betydning. 
Vidste man, at der var en virkelig 
Højesteret, vilde den Standret, der 
hedder Premiérepublikummet, vist- 
nok være lidt mere tilbageholdende 
i sine Domme. 

Ja Peter, nu er jeg dog lige ved at 
blive hidsig, og det er egentlig under- 
ligt, at jeg ikke i Hidsighed river det- 
te ret meningsløse Brev itu, men jeg 
gider ikke nu skrive Dig et andet, og 
jeg skulde dog ønske Dig en glædelig 
Paaske. 

Ja, nu kommer Paasken — i hele 
den stille Uge har vi intet Theater, og 
skønt jeg nu kun kommer der saa 
sjældent, savner jeg det altid i denne 
dumme antediluvianske Theaterferie. 

Jeg tror, jeg, inden den kommer, 
vil gaa hen og se Olaf Poulsen spille 
„den politiske Kandestøber". Der kan 
jeg være temmelig sikker paa god 
Kunst, baade hos den gamle For- 
fatter, der ikke uden Held satte Pro- 
blemer under Debat, og hos den evig 
unge Kunstner, der er kommen saa 
lykkelig ud over det daarlige Premi- 
érepublikum og den daarlige Kritiks 
Kalamiteter. Jeg vil da sende Dig en 
venlig Tanke og beklage, at Du 
foretrækker de dresserede Kakaduer. 

Altsaa glædelig Paaske. 

Din gamle Far. 

Den russiske Duma. 

Forfatningslivet i Rusland er nu 
titter begyndt; den anden Duma er 
traadt sammen. Allerede Præsident- 
valget viste, at Højre er ligesaa svagt 

i denne Forsamling som i den første. 
Venstregruppens Kandidat, G o 1 o n u, 
der hører til de konstitutionelle De- 
mokrater, valgtes med 356 Stemmer, 
medens Højres Kandidat fik 91. Højre 

udgør omkring V« af hele Forsamlin- 
gen. Resten deles i et Centrum og et 
Venstre, hvoraf det sidste er nok saa 
stærkt som det første. Centrum, der 
bestaar af de konstitutionelle Demo- 
krater er ikke saa talrig som i den 
iferrste Duma, men det er vedbliven- 
de det afgørende Parti, hvis Holdning 
i det store og hele vil bestemme Du- 
maens Karakter. . Venstre bestaar af 
talrige mindre Grupper af radikale, 
socialrevolutionære og Socialdemo- 
krater; det er gaaet betydelig frem, 
eg det ser foreløbig ud til, at de for- 
skellige Grupper vil arbejde planmæs- 
sig sammen og desuden søge Forstaa- 
else med Centrum. 

Stolypins Programerklæring inde- 
holdt intet ud over de selvfølgelige 
Vendinger om Arbejde for Fremskridt 
og Orden. Venstre og Centrum besva- 
rede den med Vedtagelse af simpel 
Overgang til Dagsordenen. Foreløbig 
«er det ud til, at Flertallet i Dumaen 
er bestemt paa at optræde saa forsig- 
tig, at det ikke bliver muligt for Re- 
geringen at finde Paaskud til en ny 
Opløsning. Det er da muligt, at der 
i al Stilhed her vil blive lagt Grun- 
den til et varigt, regelmæssig* For- 
fatningsliv. Sker dette, da vil selvføl- 
gelig lidt efter lidt Dumaens Stilling 
fæstnes, og dens Magt vokse. 



Valgene i Transwaal. 

Saalænge England havde sit kon- 
servative Ministerium, styredes det be- 
sejrede Transwaal med haard Haand. 
Det ny liberale Ministerium brød der- 
imod straks med Tvangspolitiken, og 
Transwaal fik sin egen fri Forfatning. 
"Nu har der fundet Valg Sted, og Re- 
sultatet er blevet en Sejr for Boerne. 
I den nye Rigsdag mønstrer de 37 
Medlemmer mod 32 af de forskellige 
andre. Grupper. Den engelske Rege- 
ring har ubekymret taget Konsekven- 
sen heraf. Der er dannet et Ministe- 
rium med Boergeneralen Botha som 
Førsteminister. 



Byraadsvalg i London. 

Valgene til Londons fælles Byraad, 
„Grevskabsraadet", som det kaldes, 
blev som ventet en Sejr for det anti- 
socialistiske „Reformparti", og et 
Nederlag for det radikale „Frem- 
skridtsparti" . Dette har haft Flertal- 
let lige siden Raadets Oprettelse i 
1889, og i det afgaaende Byraad hav- 
de det 84 Medlemmer mod 34 Mode- 
rate. Nu er Forholdet næsten vendt 
om; i det nye Byraad sidder der 79 
Moderate mod 39 Radikale. Valgdel- 
tagelsen var usædvanlig stor, gennem- 
snitlig 52 pCt., en Deltagelse, der jo 
alligevel staar langt tilbage for de 70 
— 80 pCt., vi nu er vant til i Køben- 
havn. 

I hvert Distrikt vælges 2 Repræsen- 
tanter, i City 4, og Stemmetallene op- 
gives saaledes, at man angiver det 
samlede Tal, der er faldet paa alle 
Kandidaterne. Opgjort paa denne Vis 
har de Moderate faaet 527,000 St., de 
Radikale 402,000; Valglykken har da 
som sædvanlig begunstiget det stær- 
keste Parti og givet det en uforholds- 
mæssig stor Del af Mandaterne. De 
Radikale har haft en Fremgang paa 
ca. 60,000 St., men de Moderates har 
været endnu større; de nye Masser, 
der denne Gang er drevet til Valgbor- 
dene, har aldeles overvejende sluttet 
sig til dem. 

Valget har da i Hovedtrækkene 
samme Karakter som de antisociali- 
st iske Valg i København. „Frem- 
skrfStspartiet" er et social-radikalt 
Parti; et egentlig socialdemokratisk 
Parti findes næsten ikke. I de 18 Aar, 
det har styret, har det gennemført 
overordentlig store Fremskridt. Det 
har saaledes med største Iver virket 
til Forbedring af Londons Sundheds- 
forhold og har derigennem en stor 
Del af Æren for, at Dødelighedspro- 
centen i Løbet af denne Tid er gaaet 
ned fra 20 pr. Tusind til 15. Partiet 
har dernæst drevet en dristig kom- 
munesocialistisk Politik; det har la- 
det Kommunen overtage flere og flere 

Virksomheder. De mange Fremskridt 
har imidlertid kostet Penges og 
Skatterne er voksede; og mange Bor- 
gere har taget Franskridtene som no- 
get selvfølgelig, men været højst for- 
bitrede over Skatternes Vækst. Der 
er derved skabt en god Jordbund for 
Agitation af de rige Selskaber, der 
tidligere har været vant til at tjene 
Penge paa de forskellige Monopolvirk- 
somheder og ved Forretninger med 
Kommunen. De har sat en storstilet 
Agitation af ret amerikansk Art i 
Scene med Anvendelse af meget store 
Pengebeløb. De har flittig benyttet 
de Fejlgreb, der selvfølgelig er begaa- 
ede i Løbet af den lange Styretid, og 
de har forfærdet fredelige Borgere ved 
at fremstille de Radikale som revolu- 
tionære Socialdemokrater, Fritænkere 
osv. Det er derved lykkedes at skabe 
den Panikstemning, hvoraf Valget er 
fremgaaet. Der er i dette Udfald in- 
tet besynderligt. Naar et Parti har 
styret saalænge som de Radikale i 
London, vil der næsten altid være op- 
staaet Træthed overfor det, og Partiet 
vil selv have Gavn af at fjernes fra 
Magten for en Tid. For Londons kom- 
munale Udvikling betyder Valget en 
foreløbig Standsning af Fremskridtet, 
men det er ikke sandsynligt, at denne 
vil blive meget langvarig. 

For den almindelige Politik i Eng- 
land vil Udfaldet maaske ogsaa have 
nogen Betydning. Samtidige Supple- 
ringsvalg har bragt de Konservative 
nogen Fremgang i Stemmetal, om end 
ikke særlig paafaldende, og det kunde 
tænkes, at dette vilde gøre Regerin- 
gen betænkelig ved en kraftig Frem- 
skridtspolitik. Det ser dog ikke ud 
dertil. Ministeriet synes tværtimod at 
lægge alt til Rette til en stor og af- 
gørende Kamp med Overhuset. 

Den tyske Rigsdag. 

Den nye tyske Rigsdag aabnedes 
med en indholdsløs Tale af Biilow, og 



de følgende Forhandlinger har ikke 
frembudt nogen Interesse. De omstrid- 
te Bevillinger til Sydafrika vedtoges 
mod Centrums, Socialdemokraternes og 
Polakkernes Stemmer. 

E\ranJcrig. 

I Paris har en stor Strike af Elek- 
tricitetsarbejdere vakt megen Bevæ- 
gelse. Ministeriets Holdning under 
Striken gav Anledning til en Inter- 
pellation af Ja ure s, der bebrejdede 
Clemenceau, at han havde handlet i 
Strid med tidligere Udtalelser, men 
Ministeriet samlede ved Afstemningen 
et overvældende Flertal. 

De finske Valg. 

Valgene til den nye finske Rigsdag 
har nu fundet Sted. Valgretten er saa 
udstrakt, at Finland med et lignende 
Indbyggertantal som Danmark har 
over 1,400,000 Vælgere, medens vi i 
Danmark kun har noget over 400,000. 

Efter de Opgørelser, som hidtil fore- 
ligger, har Socialdemokraterne faaet 
293,000 Stemmer, det konservative 
finske Parti 212,000, det radikale fin- 
ske Parti 105,000, det svenske Parti, 
der omfatter baade konservative og ra- 
dikale, 98,000 og et Agrarparti 41,000, 
men en Del Resultater mangler endnu. 
Kvinderne har deltaget stærkt i Val- 
get, og flere Kvinder ere valgte. 

Spåns l- e Valg. 

Det nye konservative Ministerium i 
Spanien har ladet holde nye Valg og* 
det er gaaet som ssedvanlig: Ministe- 
riet har faaet en meget stor Majoritet. 

Attentat i Bulgarien. 

Bulgariens dygtige Førsteminister 
Petkoff er blevet dræbt ved et At- 
tentat. Det samme Ministerium har 
fortsat Styrelsen. 

Krig og Moral. 

Af P. Munch. 



Hr. C. Kohl har i sidste Hæfte at 
dette Tidsskrift skrevet en interessant 
Artikel om Suggestionens Betydning 
i Krig. Han giver en Række Eksemp- 
ler paa, hvorledes blind Tillid og 
sværmerisk Begejstring kan forøge 
en Hærs Ydeevne til det yderste, 
og stiller deroverfor andre Eksempler 
paa, at selv en god, veldisciplineret 
Hær pludselig kan spredes til alle Si- 
der ved en ganske meningsløs Panik. 
Han har utvivlsomt Ret deri ; til de 
Eksempler, han anfører, kunde føjes 
mangfoldige andre, hentede fra de 
forskelligste Tider og Folk. Krigenes 
Gang afgøres ikke blot af Tallet og 
af Vaabnene, Begejstring og Panik 
paa Trods af al Fornuft kan gribe af- 
gørende ind. 

Men i Slutningen af sin Artikel dra- 
ger Hr. Kohl heraf Konsekvenser, som 
fører ham for vidt. „Selvfølgelig", ud- 
bryder han „vil i en Krig aldrig det 
Folk kunne sejre, hvis politiske Valg- 
sprog altid: er: hvad kan det altsam- 
men nytte?" Det gælder at forberede 
sig til Krigen, mens Tid er, og den 
bedste Forberedelse er „at indgive den 
opvoksende Slægt de Suggestioner, 
der skal hæve dens moralske Niveau, 
saa at den, om Krigens Ulykker bryder 
ind, forstaar Nødvendigheden af og 
den forholdsvise Lethed ved at sejre, 
Skammen ved at overvindes og de 
Ulykker, der følger Nederlaget." 

Hr. Kohl anvender ikke udtrykkelig 
disse Ord paa Danmark, men det er 
dog utvivlsomt paa dette han tænker, 
og i hvert Fald vil hans Ord blive for- 
staaet saaledes. De falder nøje sam- 



men med den Grundtone, der i de 
sidste Aar er blevet den herskende i 
forsvarstroende Kredse. Det vil da ik- 
ke være urimeligt at benytte dem som 
Udgangspunkt for nogle Modbetragt- 
ninger, hvor vi dog ikke udelukken- 
de vil holde os til Hr. Kohls faa Be- 
mærkninger, men tager hele Forsvars- 
troen op til Behandling. — 

Hele den Betragtning, der har 
fundet Udtryk i Hr. Kohls Slut- 
nlngssætninger, synes mig at hvile 
paa et fuldstændigt Fejlsyn. Man fæ- 
ster Opmærksomheden ved, at Sugge*- 
stionen i adskillige Tilfælde har spændt 
Menneskers Ydeevne ud over det nor- 
male og drager saa deraf halvt ube- 
vidst den Slutning, at Suggestionen 
kan udrette alt. Dette er selvfølgelig 
ganske urimeligt; deraf at suggerede 
Mennesker i Begejstringsrus kan ud- 
føre Ting, der vilde synes dem umu- 
lige i normal Tilstand, følger ingen- 
lunde, at de kan gøre Mirakler. Det 
kan tænkes, at fanatisk Tro paa Fø- 
rer og Sag kan bringe 5000 Mand til 
at sejre over 10,000, der ikke besjæles 
af samme Begejstring, men der er en 
Grænse for, hvilken Overvægt Sugge- 
stionen kan faa Bugt med. Sjælden 
har vel Mennesker kæmpet med en 
større Desperationens Energi end 
Karthagos Forsvarere overfor Scipio 
den Yngre eller Jøderne overfor Ti- 
tus. Det hjalp dem ikke. Pariserne 
bar i 1870 baade Kulden og Halvsul- 
ten og Bombardementet uden at kny, 
ja uden at tabe Modet; i det Øjeblik 
deres Levnedsmidler slap helt op, 
maatte de dog overgive deres By ; der 

var dem, som i suggereret Begejstring 
krævede, at den hele Befolkning, 
Mænd, Kvinder, ja Børn skulde stor- 
me ud mod de fjendtlige Skanser for 
at sprænge Indespærringen; var det 
sket, da var der, trods al Begejstring, 
blevet anrettet et Blodbad uden Side- 
stykke, men Sejren var saa vist som 
noget) blevet Prøjsernes alligevel. 
Frederik IFs Tropper saa tilbage paa 
en sjælden Række af Sejre under de- 
res beundrede Fører, da de ved Kun- 
nersdorf mødte de halvanden Gang saa 
mange Russere og Østerrigere ; de stod 
overfor Fjender, som de havde slaaet 
Gang efter Gang, som Nederlagsfryg- 
ten var suggereret gennem talrige 
Kampe; alligevel var det forholdsvis 
beskedne Overtal tilstrækkeligt ; Frede- 
riks sejrsvante Hær sprængtes til alle 
Sider. 

De danske Tropper kæmpede ved 
Dybbøl i 1864 med en Tapperhed og 
Udholdenhed, som sjældent er over- 
gaaet. Det hindrede ikke, at de sam- 
menskudte Skanser blev stormet, og 
at Forsvaret af dem endte med en 
hensigtløs Blodsudgydelse i en Kamp, 
der paa Forhaand var haabløs. 

Hr. Kohl minder om de ofte gen- 
tagne Ord, at det var de prøjsiske 
Skolelærere, der vandt Sejren i 1870, 
idet han forudsætter, at disse havde 
lært Børnene „Fædrelandssind .og en 
højere Moral". Men disse Ord turde 
høre til de mange smukke Vendinger, 
der løber rundt i lange Tider og gi- 
ver Anledning til mangfoldige filoso- 
fiske Betragtninger, uden at have 
stort med Virkeligheden at gøre. Der 
er ikke fjerneste Grund til at tro, at 
Tyskerne i 1870 stod over Franskmæn- 
dene enten i Fædrelandssind eller i 
Moral, og deres Tropper viste sig un- 
der Kampen aldeles ikke de franske 



overlegne. Den simple og naturlige 
Forklaring paa deres Sejre er, at Bis- 
marck og Moltke havde sørget for, at 
Tyskerne kunde angribe Frankrig 
med næsten dobbelt Overmagt. 

Der kan hentes mangMdige Vidl- 
nesbyrd fra Historien om, at sugge- 
reret Begejstring har opvejet en vis 
Overmagt, men der kan hentes man- 
ge flere Vidnesbyrd om, at Overmag- 
ten har faaet Bugt selv med den stør- 
ste Begejstring. Og Danmark vil i en- 
hver Kamp, det kan tænkes at kom- 
me i, staa overfor en saa overvælden- 
de Overmagt, at ingen selv nok saa stor 
Begejstring vil kunne føre til andet end 
større Rædsler, mere Blodsudgydelse 
og mere Ødelæggelse før det forud giv- 
ne Nederlag. En af de mange letsindi- 
ge Mænd, der siden 1864 har fulgt hin- 
anden som Krigsministre i Danmark i 
ubrudt Rækkefølge, sagde en Gang i 
en Valgtale: „Ogsaa store Staters Hæ- 
re er udsatte for at blive slagne." Mon- 
rad svarede dertil de uimodsigelig 
sande Ord: „Det er fuldkommen rig- 
tig. Men de er ogsaa udsatte for at 
sejre, og det er vor Hær, og kan vor 
Hær ikke være udsat for. Deri ligger 
hele Forskellen, men det er en umaa- 
delig Forskel, saa stor som mellem 
Fornuft og Ufornuft." Hr. Kohl vil sug- 
gere Befolkningen Troen paa „den 
forholdsvise Lethed ved at sejre." Hvis 
nogen prøver at hypnotisere det dan- 
ske Folk til denne Tro, da søger han 
at bibringe dem Troen paa det ganske 
umulige. For Danmark findes ingen 
„forholdsvis Lethed ved at sejre", for 
Danmark er Sejren det fuldstændig 
umulige, det ganske utænkelige. 

Man tænke sig København befæstet 
med Opbydelse af al vor økonomiske 
Evne, og Fæstningen udvidet Aar ef- 
ter Aar, efterhaanden som Byen vok- 

ser, man tænke sig Folket forvandlet 
til et Soldaterfolk med fleraarig Krigs- 
tjeneste og en fast Besætning i Køben- 
havn, man tænke sig Befolkningen op- 
flammet til den mest fanatiske Kamp- 
iver". Det vilde alligevel ikke hjælpe. 
Naar Hus efter Hus styrtede sammen 
for Fjendernes Granater, naar Titusind 
efter Titusend myrdedes, naar Lev- 
nedsmidlerne slap op, vilde Overgivel- 
sens Timeslag slaa. „Der kan komme 
Hjælp i Mellemtiden l" svarer vore For- 
svarstroende i Kor. Det er muligt om 
end meget lidt sandsynligt. Men hvad 
Gavn vilde vi have deraf? Det vilde jo 
kun betyde, at to Stormagtshære kæm- 
pede paa vor Grund, om vor By, drog 
vore Tropper ind i deres Kamp. Naar 
denne Kamp var endt, naar København 
var lagt i Ruiner, og Omegnen for- 
vandiet til en rygende Brandtomt, da 
vilde efter al Sandsynlighed den sej- 
nende Part beholde den dyrt købte 
Fæstning; Freden vilde blive sluttet 
paa vor Bekostning. 

Og kan der om den ene Fæstning 
kun føres en haabløs Kamp, saa kan 
der om det øvrige Land overhovedet 
ikke kæmpes alvorligt. Vor Beliggen- 
hed, vore Kystforhold, vore Naturfor- 
hold gør Danmark mindre egnet til 
Forsvarskamp end noget som helst an- 
det evropæisk Land. „Hvad Amager er 
i Forhold til Sjælland, det er Danmark 
i Forhold til Tyskland," siger Monrad. 
Tyskland har paa hver Dag i Aaret 
600,000 Mand under Vaaben, vi har en 
Del af Aaret 10000, vor hele Hær er 
som en enkelt tysk Garnison. Tysk- 
lands Militærudgifter er hvert Aar om- 
kring en Milliard ; det er omtrent den 
Indtægt, som alle Danmarks Indbyg- 
gere tilsammen har, Tysklands aar- 
lige Flaadeudgifter er 3—4 Gange den 
danske Stats samlede Indtægt. Og et 



lignende er Forholdet overfor andre 
Stormagter; et enkelt stort Krigsskib 
koster saa meget, som vi anvender til 
at bygge Skibe for i en Menneskealder. 
Og endelig, fra Tysklands store Flaade- 
havn er der nogle faa Timers Sejlads 
til Sjælland ; paa en Nat kan den tyske 
Fiaade naa København. Et Angreb vil 
efter al menneskelig Sandsynlighed 
faa Overrumplingens Karakter. Vi har 
ingen Mulighed for at berede os til 
Kampen ud over det sædvanlige; vi 
kan ikke mobilisere, selv om der sy- 
nes Udsigt til Krig mellem to Stor- 
magter ; det vil altid blive opfattet som 
en Udfordring. 

Bygger det danske Folk sin Fremtid 
paa det militære Forsvar, da bygger 
det ikke paa Virkelighedens Grund, 
men paa de skrøbeligste Illusioner. 
Og det er ikke uskyldige Illusioner, 
ufarlige Drømme, som Folket uden 
Skade kan hengive sig til. De er fare- 
fyldte. Det befæstede København, det 
vaabenøvede Folk drager Ulykkerne 
over os, giver os Værdi for Stormag- 
terne, fører os ind i deres Kampe og 
giver disse en ganske anderledes øde- 
læggende Karakter for os end en for- 
bigaaende Besættelse af den ene eller 
den anden Del af det værgeløse Dan- 
mark vil have. 

Vi har prøvet det før, hvad det vil 
sige at bygge paa saadanne Illusioner. 
I Aarene fra 1850 til 1864 var det dan- 
ske Folk Genstand for en mægtig Sug- 
gestion. De nye Sagn fra Treaarskri- 
gene blandedes med de gamle fra 
Oldtiden; ved Tusinder af Taler og 
Digte, ved Millioner af Soldaterhisto- 
rier indpodedes i Folket Troen paa, 
at hver Dansker kunde tage adskillige 
Tyskere paa sin Samvittighed, at Thy- 
ras Vold var uindtagelig, og at Gud 
aldrig vilde taale, at Retten bøjedes 

til Ulykke for det lille, tapre og ædle 
Dannerfolk. Blev Faren overhængen- 
de, da skulde Gud nok sende os Hjæl- 
pen, hvad enten den kom fra Brødrene 
i Nord eller fra de frie Folk i Vesten. 
For hvert Aar der gik, gled man læn- 
gere og længere ind i den forunder- 
ligste religiøse og nationale Ekstase; 
selv de koldblodigste Naturer blandt 
Folkets Ledere grebes i nogen Grad 
deraf, paavirkedes i hvert Fald i deres 
Handlinger af Folkestemningen. Til 
sidst lød det som et mægtigt Kor: 
„den lige Vej er den bedste," „lad os 
overlade Sagen til Jens"; alle de, der 
havde Folkets Øre hidsede til Kamp, 
fra den sværmeriske W. Birkedal til 
den kolde, nøgterne I. A. Hansen; de 
faa, der stod imod, overdøvedes helt 
og stemmede til sidst selv Tonen ned. 
Saaledes tumlede det danske Folk ind 
i Krigen i 1864. Fædreiandssindet var 
saa varmt som nogensinde, Offervil- 
jen sjælden stor, Sejrstroen næsten 
ubegrænset. Det hindrede ikke Neder- 
laget. Illusionerne fra Tiden mellem de 
to Krige kostede os det danske Søn- 
derjylland. Gang efter Gang afslog vi 
Tilbud derom i Aarene mellem Marts 
1848 og Juni 1864, i fantastisk Haab 
om at faa det hele. De kostede os des- 
uden 3000 Døde, 3000 Saarede, 7000 
Fangne, 60 Millioner i Krigsudgifter 
og umaalelige Lidelser for Folket. Ja 
det kostede tillige det danske Folk 
Retten til at styre sig selv. I Frederik 
VIf.s Tid havde den stærke natio- 
nale Selvfølelse og Samfølelse bi- 
draget sit til , at Junigrundloven blev 
saa god, og at danske Politikere 
fandt Handlemod til denne Tids store 
Reformer; men hvad denne Selvfølel- 
se havde givet, det tog den igen og 
mere til ; efter Nederlaget i 1864 fulgte 
Forfatningsforliget i 1866, der for en 



Menneskealder, ja maaske for flere 
gav Magten i Danmark i Hænderne 
paa en lille Rigmandsklike. 

Saa dyrt betaltes Begejstringen fra 
de glade Dage mellem 1850 og 1864. 
Og lykkes det endnu en Gang at hyp- 
notisire det danske Folk ind i en lig- 
nende Selvovervurdering, da vil de 
Mænd, der skaber denne Suggestion 
komme til at bære Ansvaret for den 
danske Stats Undergang, om ikke 
Lykken bøder paa deres Uforstand. 

Men, siges der ofte, det er muligt, 
at Forsvaret ikke hjælper os meget, 
men vi maa holde Troen derpaa oppe 
for at bevare Folkets Selvfølelse, dets 
Moral og dets Livsmod ; hvis ikke bry- 
der det sammen i „Selvopgivelsens 
Jammerlighed". Selv blandt de ivrige 
Forsvarsvenner kan man høre denne 
Betragtning, efterhaanden som de 
bliver svagere i Troen paa Forsvarets 
militære Værdi. Men først og frem- 
mest anvendes det af dem, der søger 
et Paaskud til deres Bevægelse over 
til Forsvarspolitiken. Vi maa have 
noget Miiitærvæsen, endda nogenlun- 
de stærkt for at skabe en militær-dis- 
ciplinær Aand i et Folk, der ellers har 
Hang til aandelig Blødagtighed, vi maa 
bevare Følelsen af, at vi evner at vær- 
ne os med Vaaben for at holde Hand- 
lemodet oppe, vi maa fremtrylle en 
vis Tryghedsfølelse, for at Folket kan 
arbejde roligt og energisk. De tænker 
omtrent som de Statsmænd, der selv 
vantro, ønsker at benytte Religionen 
som en opdragende Magt, en Art aan- 
deligt Politi. 

Overfor denne Betragtning er der 
først Grund til at spørge: Er det over- 
hovedet muligt at suggerere Befolknin- 
gen en saadan Forsvarstro, der kan 
være af styrkende og fremmende 
Betydning for dens daglige Arbejde? 

Det synes mig, at Svaret maa blive 
et ganske afgørende Nej. Ligesom in- 
gen Suggestion kan give Mennesket 
Evnen til at udføre det umulige, saa- 
ledes er der ogsaa Grænser for, hvad 
det lader sig gøre at suggerere Men- 
neskene. I Krig ligger disse Grænser 
langt ude; i Fred under rolige, nor- 
male Forhold er de draget adskillig 
snævrere. Og Grundene mod alle dan- 
ske Forsvarsplaner er saa overvælden- 
de stærke, at ingen Suggestion for Al- 
vor vil kunne faa Bugt med dem. Det var 
saa overvættes meget lettere før 1864; 
Treaarskrigens Sejre var endnu i frisk 
Minde, Danmarks Flaade var Herre 
paa Havet, og selv til Lands var Tysk- 
lands Overmagt langt ringere end nu, 
Tyskland var splittet i indbyrdes stri- 
dende Stater, Haabet om fremmed 
Hjælp kunde støttes paa mangfoldige 
svensk-norske og engelske Udtalel- 
ser. Der syntes at være i hvert Fald 
nogen Mening i det hele. I Mellemti- 
den er Afstanden mellem vore og 
Tysklands Kræfter mangedoblet, vor 
Flaade er blevet en lille bitte Brøkdel 
af den tyske, og mangfoldige Erfa- 
ringer har vist, at ingen Stormagt 
rører en Haand for at hjælpe et lille 
Land. Kun de mest uklare, tradi- 
tionsbundne og fantasirige Menne- 
sker er det endnu muligt at hypnoti- 
sere ind i den Forsvarstro, som stri- 
der mod al Fornuft. 

Og kan man for Alvor tro, at Gen- 
nemførelse af nogen af de Forsvars- 
planer, der nu er Tale om, vilde øge 
Folkets Selvfølelse og Selvagtelse og 
højne dets nationale Moral ? To Planer 
om et stærkt Forsvar vil jo rimeligvis i 
Løbet af kort Tid komme til at fore- 
ligge til Drøftelse. Den ene Højres: 
dep stærkest mulige Fæstning ved Kø- 
benavn, Hær og Flaade indrettet 



udelukkende med den for Øje. Den 
anden Reformpartiets: Udvidelse af 
Søbefæstningen, nye Anlæg ved Ager- 
søsund, stærk Udvikling af Flaaden 
og det levende Værn, Landbefæstnin- 
gens formelle Nedlæggelse, reelle Be- 
varelse i ubrugelig Tilstand. Den før- 
ste af disse Planer vil rimeligvis være 
en lille Smule farligere end den an- 
den, den sidste vil i sin principløse 
Halvhed være endnu uforstandigere, 
endnu mere fornuftstridig end den 
første. Til Gennemførelse af et af de 
to Forslag kræves, at Højre og Hoved- 
massen af Reformpartiet til syvende 
og sidst samles om det ; bliver det, det 
første, der sejrer, da vil den Fjerdedel 
eller Femtedel af vore Vælgere, som 
tilhører Højre, slutte sig til det med 
Tro og Tilfredshed, medens de Væl- 
gere af Reformpartiet, der gaar med, 
vil gøre det mod bedre Overbevisning, 
dragne med af partipolitiske Hensyn 
til Magtens og Ministeriets Bevarelse. 
Bliver det det andet, da vil Højre 
stemme for det med klar Forstaaelse 
af dets Taabelighed i Mangel af noget 
bedre, og Reformpartiet vil gaa med 
uden megen Tro paa dets Værdi, atter 
væsentlig af indrepolitiske Grunde. 
Og bliver Resultatet, hvad der vel er 
det sandsynligste, en Mellemting mel- 
lem disse to Standpunkter, et forkvak- 
let Kompromis, da vil begge de to 
Parter gaa dertil uden stor Tro til, at 
det duer til noget. 

Og hvad enten det blev det ene el- 
ler det andet af disse Forsvarssyste- 
mer, der sejrede, vilde omkring Halv- 
parten af det danske Folk være mod 
det. To Femtedele af Vælgerne gav 
paa sidste Valgdag Odenseprogram- 
mets Militærstandpunkt deres udtryk- 
kelige Tilslutning, og der var mange 
blandt Reformpartiets Vælgere, som 

delte den Opfattelse, der har fundet 
Udtryk deri. Føres en eller anden af 
disse Forsvarsplaner igennem, da vil 
det blive med et knebent Folketings- 
flertal, der maaske repræsenterer et 
lille Flertal af Vælgere, maaske kun 
et stort Mindretal af dem. Hvorledes 
skulde en Forsvarsordning gennem- 
ført under saadanne Vilkaar skabe en 
Løftelse i Folket, der gav det øget Styr- 
ke til dets indre Arbejde? Muligheden 
for at samle Folket i Begejstring om 
en Forsvarsplan, foreligger jo nu en 
Gang ikke ; dertil er vor militære Af- 
magt altfor aabenbar. 

Og sandt at sige er det ingen Ulykke 
for Folket, at det ikke er muligt at 
skabe en saadan Forsvarstro i det. 
Det er en ganske ubegrundet og uhold- 
bar Paastand, at Troen paa, at man 
kan forsvare sig, er en Livsbetingelse 
for et Folk, en Forudsætning for, at 
det kan bevare sin Friskhed og sin 
Livslyst. Hr. Kohl vil indgyde Folket 
den Følelse, at det er en'Skam at 
blive overvundet, men intet er 
urimeligere end denne Paastand. Der 
er ikke mere Skam for et Folk i at 
bukke under for Overmagten, end der 
er for en fredelig Mand i at blive over- 
vundet af en halv Snes Bøller. Og der 
er ikke mere Skam i, at et Folk i Er- 
kendelse af sin Magtesløshed opgiver 
en Kamp, der kun kan bringe Ulyk- 
ke og Fordærv, end der er deri, at en 
fredelig Rejsende overfor 10 Røvere, 
der kræver Pengene eller Livet, udle- 
verer Pengene uden at prøve en Kamp, 
der er den visse Død. Og ikke heller 
er der noget ærefuldt for et Folk deri, 
at det er dygtigt i Myrderiets hæslige 
Kunst. Det har været anset for ære- 
fuldt før, og stærke Rester af denne 
gamle barbariske Opfattelse lever end- 
nu i de fleste af Nutidens Mennesker, 



men de bliver svagere Aar for Aar. 
Mere og mere vender Menneskene de- 
res Beundring fra de store Krigere 
til dem, der var store i Fredens Ger- 
ning. 

Og der er saa vist i det fredelige Liv 
en Arbejdsmark saa stor, at den har 
mere end nok af ærefulde Opgaver til 
at bevare Selvagtelsen og Livsmodet. 
Der er Arbejdet i Videnskabens og Op- 
lysningens Tjeneste. Der er det dag- 
lige Arbejde for at skabe Velstand og 
dermed Velvære og Lykke i Landet. 
Og der er det social-politiske Arbejde 
for at naa frem til en større Retfær- 
dighed i Fordelingen af den politiske 
Magt og af Samfundets Goder. Sætter 
vi vore Kræfter ind derpaa, da vil 
Danmark have sjældne Betingelser for 
at blive et Mønster for Folkene. Det 
er saa meget lettere at fjerne Fortidens 
Uret i et lille let overskueligt Land 
som vort. end i en af Storstaterne* 
Uretten og Uligheden er paa Forhaand 
ringere her end de fleste Steder, fri 
som vi er for den sociale Elendighed 
som Minelandene og de rigtige Fa- 
brikslande kender. Der kunde her gø- 
res en Række af sociale og politiske 
Forsøg til Lære for hele den øvrige 
Kulturverden, der kunde her gives et 
Eksempel mere værd end alle Krigs- 
bedrifter. Der kan ikke tænkes nogen 
Opgave mere ærefuld, mere egnet til 
at styrke vor nationale Selvfølelse end 
denne. 

Og under et saadant Arbejde vilde 
vi være fri for den skærende Modsi- 
gelse, hvorpaa alle de Samfund byg- 
ger der samtidig med, at de arbejder 
paa at højne Kulturen, bereder sig til 
Krig, det vil sige til at ødelægge, hvad 
de selv og andre byggede op. Det paa- 
staas ofte, at Krig er kulturfremmen- 
de. Ogsaa Hr. Kohl er inde paa denne 

Tanke. „Hvilket fredeligt Folk har vel 
spillet nogen Rolle i Historien"? spør- 
ger han. Dertil kan svares, at de al- 
lerfleste Folk har ydet deres største 
Indsats i Kulturudviklingen i de Ti- 
der, da deres Liv havde det mest fre- 
delige Præg. Ægypterne var i sjæl- 
den Grad et Fredens Folk, Hinduer og 
Kinesere har ogsaa været det. Romer- 
kulturen naaede sit Højdepunkt i „den 
romerske Freds 44 lykkelige Dage: Kej- 
sertidens første to Aarhundreder, Re- 
næssancetidens Italien er et overmaa- 
de fredeligt Samfund i Sammenlig- 
ning med Middelalderens, det i8de 
Aarhundrede er en Fredens Tid især 
for de to Folk, der var de bærende i det 
store Kulturgennembrud, Englænder- 
ne og Franskmændene, Tiden efter 
1815 med den mægtige Fremgang har 
i Sammenligning med tidligere Tider 
været en meget fredelig Tid. 

Det er sandt, at Krig ikke altid dræ- 
ber Kulturen, ja det er endogsaa sandt, 
at en Krig kan have nogle lykkelige 
Følger for et Folk, især et Nederlag; 
det kan styrke Samfølelsen og skabe en 
kraftig! Vilje til Genrejsning. Ogsaa 
om Krig gælder det Ord, at der er in- 
tet saa galt, det er dog godt for noget. 
Men de modsatte Virkninger af Krigen 
er saa godt som altid langt stærkere; 
„et Onde, en frygtelig Uting" kalder 
Hr. Kohl med god Grund Krigen ; den 
tilintetgør Menneskeliv og ødelægger 
store Værdier, den brutaliserer Tæn- 
kemaaden, skaber en haard hensyns- 
løs Moral, opløser alle vante Regler; 
ikke mindst fordærver den Sejrherrer- 
ne; man tænke blot paa den Brutali- 
sering af det tyske Folk, der er fore- 
gaaet efter Bismarcks Sejre. Og ikke 
mindre betyder den Dobbelthed i hele 
Tænkemaaden, som Opdragelsen til 
Krigsgerningen betyder. I Fredens Da- 



ge anspænder Menneskene alle deres 
Kræfter for at bevare Livet og gøre 
det saa godt og lyst som muligt. Læ- 
ger søger at forlænge Livet og mildne 
alle Lidelser; Teknikere arbejder paa 
at tage alle Naturkræfter i Menne- 
skenes Tjeneste, Statsmænd stræber 
at gøre Fordelingen af Livets Goder 
retfærdigere, tankeklare og varmtfø- 
lende Mænd arbejder for at gøre Men- 
nesketanken klarere og selvstændigere. 
Menneskefølelsen varmere og milde- 
re, Selvbeherskelsen større. Atter og 
atter indprænter Samfundet sine Bor- 
gere, at Menneskedrab er den fryg- 
teligste af alle Forbrydelser. 

Men samtidig bereder man sig af 
al sin Evne til den Krigens Gerning, 
som er een stor Fornægtelse af Livet 
og af alle de Grundsætninger, der 
bærer det ordnede Samfundsliv. Hver 
vaabenfør Mand i Landet opøves i 
den Kunst at dræbe, de samme Tek- 
nikere, der opfinder Midler til at 
fremme og lette Livet, de forsker og 
gransker for at finde Midler til at 
myrde. Og af og til bryder saa Fol- 
kene løs mod hinanden. De dræber 
og ødelægger, de sætter al deres Kraft 
ind paa at tilintetgøre, hvad de nys 
byggede op ; som i Vanvid øver de alle 
de Skændselsgerninger mod hinan- 
den i massevis, som de saa haardt 
fordømmer, naar de enkelte Borgere 
øver dem. Dette er en for skri- 
gende Selvmodsigelse, et for uri- 
meligt Vanvid. Og det sætter sine 
dybe og ulykkebringende Spor i den 
Enkeltes Liv og i Folkenes Liv, at 
hele Samfundet er bygget paa den- 
ne uhyre Selvmodsigelse. Det skaber 
en Brist i Karakteren, som ogsaa 
mærkes paa andre Omraader. Og jo 
mere klarttænkende, jo mere bevidste 
Menneskene bliver, des mere karak- 

terfordærvende bliver denne uhyre 
Meningsløshed. 

For det lille Folk, der er saa svagt, 
at det ikke fristes til at deltage i Krig 
eller berede sig til Krig, er det en 
uvurderlig Fordel, at det er i Stand 
til at frigøre sig for denne Selv- 
modsigelse, at det kan sætte al sin 
Kraft ind paa det Arbejde, hvis 
Maal er at bringe Lykke for Menne- 
skene, i Stedet for at berede sig til at 
volde Død og Ulykke. 

Men, vil man endnu sige, det lille 
Folk, der opgiver Haabet om et For- 
svar, lever i en stadig Utryghed, det 
har aldrig Arbejdsfred, det løber hver 
Dag Fare for, at blive lagt ind under 
en fremmed Stat. Det er sandt, at der 
altid vil være en vis Utryghed. Men 
dette hindrer ikke Arbejdet. Ogsaa 
det enkelte Menneske lever altid i 
Utryghed ; ingen ved, om han oplever 
den næste Dag. Det hindrer ikke, at 
han gør sin Gerning, som om han 
skulde leve altid. Ganske det samme 
gælder Folkene. Selv den stærkt væb- 
nede Stormagt lever ikke i fuld Tryg- 
hed. De mægtigste Riger er styrtet 
sammen med forbavsende Pludselig- 
hed. Tyve Aar efter Frederik Ils Død 
spredtes den højtbeundrede prøjssi- 
ske Mønsterhær som Avner for Vin- 
den, og Napoleon holdt sit Indtog i 
Berlin. To Aar efter at Napoleon hav- 
de gæstet Moskwa, drog de russiske 
Tropper ind i Paris. Elleve Aar efter 
Solferino fulgte Sedan. Og heller ikke 
nu er nogen Stormagt sikker, om et 
Par andre slaar sig sammen mod den, 
end ikke de mægtige Englændere paa 
deres Øer. Utrygheden er mindre for 
Stormagten, end for det lille Land, men 
den er der. Og i hvert Fald, det nyt- 
ter kun lidt at klage over Utrygheden; 



vi kan ikke undgaa den; militære 
Anstrengelser forøger den kun. 

Og i Virkeligheden er Utrygheden 
for Danmark ikke saa stor, som man 
ofte tænker sig. Faren for en evro- 
pæisk Stormagtskrig, hvori vi kan 
blive inddragne, er for hvert Aar 
stadig ringere. „Utopier 44 svarer man 
os, naar vi taler om en Fredens Æra. 
„Der har altil været Krig, der vil al- 
tid blive ved at være Krig 14 , slutter 
man. Men dette er en højst forhastet 
Slutning. Lige saa sandt som det er, 
at vi endnu ikke er naaet ud over Kri- 
gene, lige saa sandt er det, at Krige- 
ne har faaet en mindre og mindre 
Plads i Historien. Der har været Ti- 
der, hvor hvert Gods atter og atter 
laa i Krig med Nabogodset, hvor hver 
By saa en Fjende i Nabobyen ; der 
har været Tider, hvor Tilstanden med 
Rette kunde betegnes som „Alles Krig 
mod Alt". Lidt efter lidt naaede man 
derfra frem til Landefreden. Endnu 
var Krig mellem Folkene Reglen, 
Fred Undtagelsen, og Krigene var 
Folkekrige, der ramte hele Folket. 
Siden blev det til Kampe mellem Sol- 
daterne, og Krigene blev sjældnere 
og sjældnere. Det sidste Aarhundre- 
de har set en bevidst Bevægelse mod 
dem; fra Folkene er Fredsbevægelsen 
naaet ikke blot incl i Rigsdagene, men 
op til Fyrstehofferne. En Stormagts- 
krig staar nu for alles Bevidsthed 
som noget saa forfærdeligt og saa 
usikkert, at det næsten er utroligt, 
at nogen Stormagtsregering endnu en 
Gang skulde tage Ansvaret derfor. 
Og den Statsmand, der staar overfor 
Valget mellem Krig og Fred, maa i 
vore Dage til det gamle Spørgsmaal: 
„hvem er stærkest 41 ? føje det nye: 
„kan jeg føre Krig, besvares ikke 
Krigserkæringen med en General- 

strejke?" Og skulde en Stormagtskrig 
trods alt bryde ud, er der al mulig 
Sandsynlighed for, at denne ligesom 
Krigen i 1870 vil blive begrænset til 
de to kæmpende Magter, at ingen an- 
den Stat drages ind deri. 

Den Forøgeise af vor Tryghed, som 
kan naas, kan kun opnaas gennem 
det internationale Fredsarbejde. Og 
til dette kan vi meget vel selv yde vort 
Bidrag. Folkeretsvidenskaben er in- 
ternational; dens Forskere er oftest 
udgaaet fra Stormagterne, bestemte 
af deres Synsmaade ; men det er in- 
genlunde umailigt, at en dansk Viden- 
skabsmand kan yde Bidrag dertil, som 
1 høj Grad paavirker de andre Landes 
Forskere, som bringer nye og bedre 
Synsmaader frem. Lykkes det, da øves 
derigennem atter Indflydelse baade 
paa Folkenes og paa Staternes Freds- 
bevægelse. Og ogsaa direkte kan dan- 
ske Mænd gribe ind i denne, naar 
Rigsdagsmænd fra de forskellige Lan- 
de mødes, og naar Staternes Talsmænd 
giver Møde i Haag. Den Tanke er in- 
genlunde utænkelig, at en dansk Mand 
dér kan komme til at stille Forslag 
af banebrydende Betydning for hele 
Fredsarbejdet, naar der skabes en saa- 
dan Stemning i det danske Folk, at 
de Mænd, som sendes dertil, er Mænd, 
for hvem Fredssagen er en Livssag. 



Det er sandt, at denne Fredsbevæ- 
gelse endnu er for ny til at skabe os 
Sikkerhed for den danske Stats Tilvæ- 
relse som Stat. En saadan Sikkerhed 
kan ikke naas, kun en større Sand- 
synlighed. Derimod staar det i vor 
Magt at sikre vor Tilværelse som 
Folk, som Nation. Midlet dertil er at 
forøge vor Kultur og skabe Samfø- 
lelse i det danske Folk ved at udvikle 
saadanne Samfundstilstande, at alle 
Lag af Folket faar Grund til at om- 
fatte deres Land og deres Folk med 
varm Hengivenhed. Der drives ofte 
Spot med Sætningen: Det er ved Kul- 
tur, ikke ved Vaaben, vi skal forsva- 
re os. Spotten kommer fra Folk, som 
ikke har evnet at forstaa denne Sæt- 
nings Betydning. Meningen er selv- 
følgelig ikke, at Vaabnene skal falde 
Fjenderne af Hænderne af Respekt for 
vor Kultur. Det er en Selvfølge, at in- 
gen nok saa høj Kultur kan sikre en 
Stats Bestaaen som Stat. Men derimod 
kan en fri og ejendommelig Kultur, 
der gennemtrænger alle Lag af Fol- 
ket, skabe Sikkerhed for, at Folkets 
nationale Liv bestaar, selv om den 
Ulykke skulde komme over os, at Sta- 
ten bøjedes ind under fremmede 
Voldsmænds Vilje med Krigens og 
Erobringens brutale Ret. 



♦+♦■ 



Den sorte Dame. 

Af Kalman Mikszath 
Oversat fra Ungarsk af Ulla Starcke. 



Ogsaa jeg har set Ansigtet paa denne 
sorte Dame, der blandt alle Damer dræ- 
ber sikrest. I 1873 hærgede hun her til 
det yderste — og den, paa hvem hun 
saa\ anlagde hendes Farve og blev hen- 
des. 



Hun tog ogsaa min stakkels, elskede 
Mor bort. 

Mor var allerede begravet, da jeg fik 
Brevet, i hvilket min yngre tolvaarige 
Bror Gyula med et Par Ord meldte mig: 
„Mor er død! Kom ikke hjem." 

Fortvivlet, med sønderknust Hjerte 
skyndte jeg mig naturligvis straks hjem. 
Min Frygt for Koleraen var allerede i 
Færd med at høre op. Hvilken Skade 
kunde den fra nu af gøre mig? 

Men da jeg kom til vor Egn, hvor den 
sorte Dame havde opslaaet sin Residens, 
forfærdedes jeg dog over den frygtelige 
Forandring, der var foregaaet. 

Ingen Klokker lød i Landsbyen, hver- 
ken ved Middag eller Aften; den uhø- 
stede Hvede blev overmoden i den ophe- 
dede Dal, under den spirede allerede ny 
Hvede frem af de nedfaldne Frø. Foran 
og bagved mig paa Landevejen kom 
Vogne kørende med tomme Kister. Hele 
Verden var i Færd med at d« ud 

Inde i Hovedstaden var Gaderne stille 
Vognhjulene slog spøgelsesagtigt mod 
Stenene. Vicegespanens Bolig var af- 
spærret; Husarer med Sabler, Folk med 
Møggrebe skulde passe paa, at ingen 
kom ind. Selv Komitatets største Herre 
havde forfærdet lukket sig inde. Dette 
altsaa ogsaa paa din Befaling mægtige 
sorte Dame! 

Jeg standsede ikke, men skyndte mig 
videre til vor egen Landsby. Her havde 
det for nogle Uger siden været den store 
Bekymring: Hvorledes skal dette ulyk- 
kelige Aar ende, Hveden er sparsom, der 
bliver ingen Kartofler, Majs, Kaal, 
hvoraf skal vi leve til Vinter? Hvor der 
siden var blevet vendt op og ned paa 
denne Bekymring! Hvem spiser nu det 
lidt, som voksede? 

Jo længere jeg kom, desto forfærde- 
ligere blev den kære, kendte Egn. Ind- 
bildningskraften bidrog meget dertil. 

Hvide sønderrevne Skyer sejlede hen 
over Himlen. De lignede ligesaa mange 
ligklædte Spøgelser med favnelange 
Leer. Luften var fuld af flyvende Som- 
mer, og en hel Skare smaa Fluer hævede 
sig paa deres Vinger. Og hyllet i hvidt 
Flor drejede disse Fluer sig i Kreds, 
som om de traadte en vanvittig Dans. 
Undertiden strejfede en let Vind mit af 
Taarer vædede Ansigt, og det forekom 
mig som bragte den Liglugt med sig. 



Ophidset tog jeg hvert Øjeblik Fla- 
sken med Koleradraaberne frem. 

I det lille Szélsogn, der ligger paa 
Vejen til min Hjembygd, brændte Beg- 
faklerne spøgelseagtigt. Foran Husene 
sad Bønderkonerne og Bønderne med 
Hænderne i Skødet, endskønt det var 
Hverdag og en streng Arbejdstid. 

Jeg saa en af mine Slægtninge, min 
Onkel Gergely Naszay, staa ved Ind- 
kørselen til sin Gaard; jeg hilste venligt 
paa ham, men han saa mat paa mig, 
fremmed, følelsesløst, som et Dyr, han 
hilste heller ikke igen; først da vi var 
kommet et godt Stykke forbi ham, lød 
der et Raab efter mig: „Halløj, Halløj/' 

Min Onkel Gergely Naszay raabte ef- 
ter mig. Han var kommet i Tanker om 
noget: 

— Hører du Nevø? Hvis du kommer 
igennem Kisfalu, se saa ind til min Ko- 
nes Søster, Fru Sitkey, og fortæl hende, 
at hendes Søster døde i Dag. 

I en . sløv, følelsesløs Tone raabte 
han det efter mig. Jeg besluttede at 
bringe Budskabet om Fru Naszays Død, 
i det mindste at raabe det ind ad Vin- 
duet, naar jeg kom der forbi. 

Da jeg imidlertid naaede Højen ved 
Kisfalu, fik jeg Øje paa en af Sitkeys 
Karle til Hest. 

— Hvor skal du hen, Gyuri? 

Jeg skal bringe Efterretningen til 
Fru Naszay, at vor Frue er død. 

— Du kan vende tilbage, Gyuri, thi 
jeg bringer den Efterretning til Jer Frue, 
at Fru Naszay er død. 

En Stund tænkte han sig om, men da 
han saa fandt, at der i det hele taget 
ikke var noget mærkeligt ved Sagen, 
vendte han om. ,,Det er jo sandt, naar 
de er døde, kan de jo selv fortælle hin- 
anden det i den anden Verden." 

Langt borte fra saa mine Forældres 
Hus skummelt paa mig; ingen lystig 
Røg hvirvlede op af Skorstenen som i 
gamle Dage, dog maatte det være Mid- 
dag, thi Hestenes stærkt sammenkrump- 
ne Skygge paa det flimrende Sand var 
som to Buldogge, der løb med en ufor- 
melig Vogn. 

Vinduerne i Huset saa ikke venligt paa 
mig med deres Glasøjne; Gardinerne var 
rullede ned, fem lukkede Øjne stirrede 
grufuldt paa mig. 

Ingen kom ud imod mig, endskønt de 
maatte have hørt Vognraslen. En Bonde 
Jånos Kazy stak pludselig Hovedet frem 
bag Gærdet ind til Nabogaardens Ud- 
hus. Han saa paa mig, men hilste ikke. 

— Goddag Jånos! 

— Hm — mumlede han mellem Tæn- 
derne og vendte Blikket træt fra mig. 

Jeg gik ind gennem Gaarden, hvor der 
herskede en kirkegaardsagtig Stilhed. 
Jeg prøvede paa at lukke Dørene op, 
men de var alle laasede. 

— Hallo, er her nogen? raabte jeg. 
Ingen svarede. Ogsaa Morbærtræets 

Grene trak sig i den stærke trykkende 
Varme frysende sammen, og dets sorte 
Bær dryssede sagte ned. 

En hvid Kat sprang ud fra Hønsegaar- 
den og standsede forbavset foran mig. 
Den undrede sig over at se et Menneske. 

Men fra den bageste lille Gaard naae- 
de en ubehagelig Lugt min. Næse. Følge- 
lig S*k jeg derhen. Maaske var der Ud i 
noget? 

Ja, der var Ild. Et Baal brændte midt 
i Gaarden. Min lille Bror og vor Hund 
sad ved Siden af det. Min Bror stegte en 
Høne paa et Spid, mens Hunden, sidden- 
de paa Bagbenene, saa paa ham med sine 
gullige Øjne ligesaa fast og vedholdende 
som en Igle. 

Goddag Gyula, er det dig? Min stak- 
kels Gyula! 

Drengen saa op, kendte mig, stod op, 
for at jeg kunde omfavne ham.. Men 
han hverken smilte eller viste noget 
Tegn paa Glæde. 

I hans lille Ansigt saa jeg: Drengen 
var fuldstændig ældet. Tre dybe Furer 
sad mellem hans Øjenbryn, og ovenover 
var hans marmorhvide Pande fuld af 
Rynker. 

— Hvad gør du her, lille Bror? 

— Jeg laver min Middagsmad — sva- 
rede han ligegyldigt. 

— Naa, men er der ingen, der kan 
gøre det for dig? 



— Ingen! sagde han tørt. 

— Og hvor er de henne? spurgte jeg 
dumpt. 

— Hvem? 

— De andre! 

— De er døde. 

— Ogsaa Tjenestefolkene? 

— De, som ikke er døde, er løbet deres 
Vej. 

— Og du, lille Stakkel, tænkte ikke 
paa at tage bort til nogle af vore Slægt- 
ninge? 

— Intet Sted vilde de lade mig komme 
ind. De var bange for mig. 

— Du har altsaa slet ingen? 

— Ingen ,kun Hunden. Men den giver 
jeg ogsaa at spise. 

— Du skulde da i det mindste opholde 
dig i Værelserne. 

— Der er jeg bange. Der er død nogen 
i dem allesammen. 

Jeg satte mig ogsaa ned ved Ilden; 
den ,, lille Olding" begyndte paa ny at 
dreje Spiddet; Hunden gav sig til at 
skrabe Hul med Forbenene. 

— Ud med dig, Ipoly! raabte min Bror 
vredt. Er det ikke nok endnu? Der skal 
en Grav endnu, en Grav endnu. 

— Det var maaske ikke det, den vilde 
sige dermed .... 

— Det var det, netop det. Ipoly ved 
det altid, hver Gang graver den en Grav, 
naar en af vore skal dø. 

Der fulgte en pinlig Tavshed, som jeg 
afbrød, idet jeg ligesom sagde til mig 
selv: 

— Den kan ikke grave mange endnu. 
Min lille Bror, som for kun tre Uger 

siden var en livlig Dreng, svarede intet, 
drejede blot Spiddet og saa paa Uden. 

Jeg satte mig nærmere hen til ham og 
kærtegnede hans blonde Hoved. 

— Du kære lille Forældreløse! Sig mig 
blot, naar døde vor lille Mor? 

— Det ved jeg ikke — sagde han lige- 
gyldigt — jeg har ikke talt Dagene si- 
den. Jeg synes blot, det er længe siden! 

— Og hvordan var Begravelsen? Hvor- 
for kaldte du mig ikke hjem? 

— Begravelsen? — svarede han. Hvem 
skulde nu komme til Begravelse? Kusken 

Klapka tog Kisten og satte den ind i 
Krypten. Der staar den! 

Taarerne strømmede ud af mine Øjne 
og faldt ned i Ilden. Flammerne hvis- 
lede op for hver Taare. 

— Naa, græd ikke, sagde Drengen 
haardt. Lad os være Mænd! Komme, 
hvad komme skal. 

— Og hvad er der blevet af den stak- 
kels tro Klapka? 

Saaledes kaldte man i Landsbyen vor 
Kusk, som en Gang havde været Soldat 
under Klapka og stadig pralede deraf. 

— Han ligger i de sidste Trækninger 
paa Møddingen, 

Jeg løb derhen; der laa den brave, 
gamle Tjener. Hans Ansigt var stærkt i 
Færd med at blive sort, og han syntes 
at fryse. Derfor havde han slæbt sig 
hen paa Møddingen, hvorfra der steg 
varme Dampe op. 

Længe kæmpede den tapre Husar med 
Koleraen. Da han for omtrent to Uger 
siden fik Krampe i Benene, tyede han til 
en Krigslist; ovenover Knæet ombandt 
han Laaret meget stærkt, saa at han 
standsede Blodtilførslen. 

Han kom sig. Og overalt pralede han 
dermed. 

„For Klapka maatte Koleraen vige." 

Men nu for tre Dage siden havde Ko- 
leraen paa ny tænkt paa ham og kom 
lumsk med Opkastning. Nu havde den 
stakkels Klapka allerede trukket sig til- 
bage, og der laa han uden Bevidsthed* 
mens den sorte Farve bredte sig over 
ham, kun hans Øjenlaag var endnu hvide. 

— Klapka, kære Mihåly Klapka .... 
Se paa mig endnu en Gang. Jeg er her 
.... jeg er kommet hjem. Kender De 
mig ,kender De mig igen? 

Han lukkede Øjnene op. Det var som 
om en graa Skygge gled hen over hans 
sorte Ansigt. Det skulde være et Smil. 

Han bevægede Haanden og begyndte 
at ryste paa den ene Fod, som et Lam, 
der ligger i de sidste Trækninger. 

Han havde genkendt mig, det lod til, at 
han anstrængte sig for at rejse sig op. 
Jeg gik hen til ham og tog Flasken med 
Koleradraaberne op af Lommen. 



Hans Øjne var nu lukkede. Men dog 
havde han forstaaet, en Magt stærkere 
end Døden havde hvisket til ham, at 
jeg holdt en Flaske i Haanden, og han 
skilte sine mørkeblaa Læber ad. 

Jeg hældte nogle Koleradraaber i ham; 
paa hans mørktfarvede Ansigt viste der 
sig Tegn paa Nydelse. 

Der gik en Skælven igennem ham, 
hans Tindinger bankede svagt, og som 
om han slikkede den kildrede Gane, 
faldt han rallende bagover og døde i den 
Tro, at han drak Brændevin. Han drøm- 
mer om en Slurk endnu allerede i den 
anden Verden. 

Jeg begræd den gamle Tjener og be- 
sluttede at begrave ham i Krypten ved 
Siden af mine Forældre, hvem han hav- 
de tjent med Troskab i lange Aar. 

— Ipoly gravede rigtigt — saørde ieg, 
da jeg kom hen til Drengen. Mihåly er 
død. 

— Naa, hvad sagde jeg, Hunden véd 
det, svarede min lille Bror uden Spor af 
Overraskelse. 

Disse fire-fem Dage, disse frygtelige 
Hændelser, som han havde gennemlevet, 
havde ikke blot ældet ham, men fuld- 
stændig sløvet Jians Hjerte, Han var 
blevet en Olding, førend han endnu 
havde været et Barn. 

Endnu samme Dag tog jeg ham med 
mig til Hovedstaden til en Dommer, en 
Slægtning af mig. Der sørgede jeg for 
at faa den stakkels Dreng gennemrøget 
og lod ham skifte Klæder. Han bed og 
sparkede, vilde ikke tillade det. 

Siden er der gaaet mange, mange Aar. 
Men ingen har nogensinde set denne 
min lille Bror smile eller le. Han . ser 
ligesaa ligegyldigt og sørgmodigt paa 
Verden, som han den Gang saa paa 
Ilden. 

Han er blevet et stort, kraftigt Menne- 
ske, og det er rigtignok ikke usandsyn- 
ligt, at smukke hvide Kvinder mangen 
Gang vil kærtegne hans Pande. 

. . . Men disse tre dybe Furer, som den 
sorte Dame har trukket der, vil ingen 
hvid Kvinde nogensinde kunne glatte 
ud. 

Tilsendte Bøger. 



Johannes Jørgensen: Blomster og Frugter. 

A. C, Andersen: Stavnsbunden Ungdom. 

Jakob Paulli: Brudte Straaler. 

Helge Rode: Morbus Tellermann. 

Thit. Jensen: Ørkenvandring. 

Axel Lundegård: Dronning Margrete. 

Hans Brix: H. C. Andersen og hans Eventyr. 

Aug. Ooll: Forbrydertyper hos Shakespeare. 

L. O. Nielsen: Historier. 

Gustav Wied: Ranke Viljer. 

Palle Bosenkrante: Amys Kat. 



Percival Gibbon: Fru Grobelårs Livserfaringer. 
Oversat af Ludvig Holstein. 

Hall Caine : Drik. 

Harald Kidde: De Blinde. 

Sigurd Mathiesen: Augustnætter. 

Rasmus Løland: Xvitebjernen. 

Marie Henckel: Erik Plovpennings Døtre. 

Johs. Lindbæk: Pavernes Forhold til Danmark un- 
der Kongerne Kristian I og Hans. 

Aarsberetning fra „Fængselshjælpen* for 1905—6. 

André Nepveu: L'étape nécessaire. Paris 1907. 

Skildring af Danmarks Historie efter 1864. 

Græske Skikkelser i nyere Poesi 

(Ifigenia, Elektra, Oedlpus) 

Af Geoeg Brandes 



Enhver, der har nogen Kundskab til 
den græske Oldtids Poesi, nærer det 
Ønske, at den i saa tro og ypperlige 
Oversættelser som muligt maa fore- 
ligge for den videbegærlige Almenhed 
i de moderne Sprog. I alle Lande er 
der vistnok en Bestræbelse for at faa 
Kildeskrifterne gengivne uden forvan- 
skende Bearbejdelser. 

Det danske Publikum skylder Wil- 
stier,i Christensen-Schmidt og Niels. 
Møller Tak for Overførelser af Homer 
og Tragikerne paa vort Sprog. Tysker- 
ne har glædet sig over Droysens Ari- 
stofanes, over Wilamowitz-Moellen- 
dorf s Gengivelser af Euripides, Fransk- 
mændene, (hvem den græskfødte An- 
dré Chénier har indviet) har udtalt de- 
res Tilfredshed med, at en iland, der 
var saa besjælet af Antikens Aand 
som Leconte de Lisle har givet dem 
Æschylos's Orestiade, en græskfødt 
Franskmand som Jean Moréas bear- 
bejdet dem Euripides's Ifigenia og Al- 
fred Poizat gengivet dem Sofokles's 
Elel-tra saaledes at Oversættelsen fjer- 
ner sig saa lidt som muligt fra Origi- 
nalen. 

Sammenligner man Jean Moréas' 
Ifigenia med Racines, saa er der ingen 
Tvivl om, at Versene er skønnere og 
mere klangfulde hos Moréas, paa sam- 
me Tid som den græske Tragedie 
fremtræder anderledes uforfalsket og 
streng i sin Alvor hos ham. 

Ikke desmindre er der lige saa liden 
Tvivl om, at Jean Moréas' lphigénie, 
tiltrods for dens Opførelser paa det 
aabne antike Teater i Orange og sene- 
re paa Odéon Teatret, har ladet Sam- 



tidens »Mennesker væsentlig urørte, 
medens Racines lphigénie, der i mange 
Maader er ugræsk, indgik som et le- 
vende Led i Datidens aandelige Be- 
vidsthed. 

Og paa samme Maade er det indly- 
sende, at den ulasteligste og fineste 
Gengivelse af Euripides's Ifigenia i 
Tauroi paa Tysk aldrig vilde kunne 
faa en Betydning for Nationens Sjæle* 
'liv, der i mindste Måade lod sig sam- 
menligne med det Indtryk Goethes 
lphigénie har gjort. 

For at kunne paavirke en moderne 
jidsalder maa nemlig de store Skik- 
kelser i Oldtidens Poesi saaledes om- 
smeltes eller .tillempes, at de bringes 
den nær. 

Vi kunde bl. a. se det ved en Sam- 
menstilling af Euripides's og Seneca's 
Hippolytos med Racines Phédre, der 
vel paa mange Punkter kun oversætter 
og bearbejder, men dog er blevet det de- 
finitive og ypperlige Digterværk. Vist- 
nok var Euripides'' s Anslag fortræffe- 
ligt og vist er Dialogen hos Seneca 
retorisk pointeret, men Racine har 
med Benyttelse af Antiken først frem- 
bragt det Fuldendte og Udadlelige, 
udviklet den tragisk Elskendes Væsen. 
Dramatisk har først han stillet Fædra 
Cfg Hippolytos, Fædra og Theseus 
overfor hinanden. 

I- 

I Fortalen til sin lphigénie siger 
Racine: Hvor kunde jeg besmitte Sce- 
nen med det gyselige Mord paa en saa 
dydig og saa elskværdig Skabning, 
som Ifigenia niaatte være! Og hvor 

kunde jeg slutte min Tragedie med 
Hjælp fra en Gudinde og et Maski- 
neri, eller med en Forvandling, der 
fandt Tiltro paa Euripides's Tid 
men vilde være" altfor urimelig og 
utrolig i vore Dage! 

Han er da glad ved hos Pausanias 
at have fundet Beretningen om at den 
Iligenia, der blev ofret, i Virkelighe- 
den slet ikke var Agamemnons Dat- 
ter, men en Datter, som Helena havde 
født Theseus, og han former ud fra 
dette Sagn sin Erifile, der som skinsyg 
paa Achilles' og Ifigenias ømme For- 
staaelse fortjener sin Straf, og ofres 
i Heltindens Sted. 

Man plejer at bebrejde Racine og 
de andre franske Tragikere, at de mo- 
derniserede de antike Æmner altfor 
stærkt. Det er den modsatte Indven- 
ding, som burde gøres gældende her.' 
Erifiles Ofring virker forstyrrende. I 
en Verden, hvor Følemaade og Tanke- 
gang er saa civiliseret og forfinet som 
her hos Racine, kommer denne Lev- 
ning af Oldtidsbarbariet, Menneskeof- 
ringen selv af den mindre dydsirede 
unge Dame, som en skurrende Mislyd. 

Euripides's Ifigenia er en yndig ung 
Pige, blond med lyst Haar, en kærlig 
Datter, der hår længtes efter sin Fa- 
der og ønsker ham hjem, men ogsaa 
gerne vilde ledsage ham paa Sejlad- 
sen til Tro ja. 

Da hun erfarer, at hun er hidkaldt 
for at dræbes som Offer, da hun tryg- 
ler Agamemnon om sit Liv, er hun rø- 
rende skøn. Hun ønsker sig Orfeus' 
Tryllerøst, men al hendes Kunst er 
Taarer. Istedenfor en Oliegren snor 
hun sig selv om hans Knæ; hun min- 
der ham om sin Barndoms Dage, om 
de gode Ønsker, han dengang nærede 
for hende. Det Sødeste for Mennesker 
er Livets Lys. Under Jorden er der 



intet. Heller Jammersliv end Hæders- 
død. 

Overfor Achilles, der er blevet udgi- 
vet for hendes Brudgom, men som al- 
drig har tænkt paa hende som Brud, 
føler hun Blu og Skam. Han sætter 
sin Ære i at skærme hende, da hans 
Navn er blevet brugt til at lokke hen- 
de i Fordærv. Om nogen erotisk Fø- 
lelse fra hans Side er der ikke Tale. 
Men skønt det ikke siges med et ene- 
ste udtalt Ord er det muligt, Euripi- 
des har villet antyde, at en pludselig 
opstaaet Forelskelse i Achilles foran- 
drer den unge Kvindes Væsen. 

Da Odysseus kommer med en talrig 
Sværm for at føre hende bort, og da 
Achilles vilde komme til at kæmpe en 
ulige Kamp for hendes Skyld, da ta- 
ger den spæde Jomfru sig sammen og 
føler ikke mere pigeagtigt men hero- 
isk. Hendes Moder bør ikke udsættes 
for Hellenerhærens Spot; Achilles 
maa ikke undgælde for sit ærekære 
Mod; hun vil da gaa Døden imøde, 
vil dø med Hæder som en Kvinde* der 
har banlyst Frygf og Lavhed af sit 
Bryst. Paa hende beror det, om 
Fremtidens Kvinder i Hellas skal væ- 
re sikre mod Barbarers Overfald. 
Mændene vover sig i Leding mod Hel- 
las' Fjender; hvad Magt ligger der da 
paa en enkelt Piges Liv, naar Artemis 
kræver dette Liv som Offer. Barba- 
rer bør ikke herske over Hellas, thi 
Barbaren er Slave, Helleneren fri. 

Og Achilles priser hendes Sinde- 
lag og erklærer, at den Gud vilde gø- 
re ham lykkelig, der gav ham hende 
til Hustru. 

Skønt og værdigt gaar hun da i Dø- 
den, og endnu i Dødens Øjeblik kræ- 
ver hun, at Ingen skal berøre hende 
med en Haand. Taus og" frejdig vil 
hun frembyde sin Hals. 

Da indtræder Underet, Ombytnin- 
gen. En Hind bliver ofret i hendes 
Sted. 

Racine, der 1674 skriver sin Iphi- 
génie følger Euripides's Drama saa 
nøje, han formaar, i den hele Scene- 
gang. Han oversætter talrige Ste- 
der, er i mange Maader blot Bear- 
bejder. Og dog er det hele Luftlag 
omkring Personerne et andet, Tonen en 
ny, Farven en ganske forskellig. Alle 
Personerne er Fyrster i den Mening, 
hvori Ordet toges paa Ludvig XIV's 
Tid. De iagttager overfor hinanden en 
Etikette som ved Hoffer. De tiltaler 
hverandre med De, endog Faderen sin 
Datter, og deres Følemaade er den 
Tids, paa hvilken Stykket blev skre- 
vet: 

Da Agamemnon foreslaar Achilles 
at opgive Felttoget, hvori det jo er 
spaaet ham, at han vil finde sin Død, 
svarer han: 

Æren taler, det er nok, Æren er 
vort Orakel. Guderne bestemmer 
suverænt hvor længe vi skal leve. 
Men, Herre, vor Hæder er i vore 
egne Hænder. Hvorfor skulde vi da 
plage os med Lydighed mod Gu- 
der? Lad os kun tænke paa at gøre 
os udødelige, som de er. 

Der er her en anden Afskygning 
af Æresbegrebet end den græske, og 
en ganske forskellig Udødeligheds- 
forestilling. Denne Achilles ligner 
ikke den hellenske, der hader den 
faldne Hektor og slæber hans Lig bag 
sin Vogn. Han har sin Fjerhat i 
Haanden; han er reserveret og diskret 
som en ung Prins af Condé. 

Ifigenia er overfor sin Fader øm 
som den græske, men desuden paa sin 
Fransk stolt af hans Stilling som 
Overkonge, og nærer en dybere Ærbø- 



dighed for ham. Hun er ingénue, 
hvad ingen Grækerinde er; hun er 
Dame, ikke blot Kvinde ; hun er straks 
uskyldigt forelsket i Achilles og som 
forelsket saare skinsyg. 

Hun véd ikke af, at Achilles ikke 
aner hendes Komme eller det Bryllup, 
man har udgivet for umiddelbart fore- 
staaende. Da meddeles det hende, at 
Achilles har udeat Brylluppet, og hun 
mistænker hans Krigsfange Erifile for 
at elske ham og glæde sig ved hendes 
Ydmygelse. Saa kommer Achilles og 
overraskes ved at se hende i Aulis. 

Il est done vrai % Madame y eb c'est 
vous que je vois. 

Hun flyr ham, han iler til Aga- 
memnon, og denne modtager ham 
som Svigersøn. Men da opdages 
Alt. Klytemnestra, Ifigenia, Achil- 
les erfarer, at den unge Pige kun er 
lokket til Aulis for at myrdes. 

Achilles harmes dybt. Han er dra- 
get i Felten for at hævne en Atrider- 
ne tilføjet Uret. Han var den første, 
som gav Agamemnon sin Stemme og 
gjorde ham til Høvding for tyve Kon- 
ger, og som Løn for al sin Møje udbad 
han sig den Lykke og Hæder at blive 
Ifigenia« Brudgom. Nu er dette Bryl- 
lup af Agamemnon blevet anvendt 
som Skalkeskjul for et Drab. Dog, 
Ifigenia anraaber Achilles om Skaan- 
sel for sin Bøddel. Det er noget af det 
melre, som Racine føjer til hendes Fø- 
lelsesliv. 

Da hun staar Ansigt til Ansigt 
med Faderen, beder hun ham ikke om 
sit Liv. Hun glemmer intet Øjeblik 
Prinsessens Højhed: Mit Liv er De- 
res Ejendom. Til De tage det igen, 
saa føjer jeg mig med samme Under- 
kastelse, med hvilken jeg tog en Brud- 
gom af Deres Haand. Hun vover kun 
en Henstilling til ham, om ikke Livet 

maaske har bragt hende saa meget 
godt, at hun ikke kan ønske dets Op- 
hør. 

For sig selv beder hun ikke: Frygt 
ikke! Jeg er for bekymret for Deres 
Ære til at jeg skulde bringe en Fader 
som Dem, til at rødme. Men »jeg er ikke 
ene, jeg har en Moder, en Brudgom, 
der har knyttet deres Lykke til min. 

Dog Lejren er i Oprør, Agamem- 
non befaler Ifigenia ikke oftere at tale 
med Achilles. „Hvilken uhørt Streng- 
hed ! udraaber hun. Guderne forlangte 
dog kun mit Liv." Højst ugræsk. — 

Hun er da en mod den enevældige 
Suveræn trofast og lydig Prinsesse. 
Den stolte og bevidste Hellenerinde er 
forsvundet. For Fædrelandssind har 
hun Lydighed; for Kærlighed til Li- 
vet dyb men behersket Elskov. Som 
den græske Ifigenia aldrig glemmer 
sin Værdighed, saaledes denne aldrig 
sin Stillings Højhed, der selv af den 
Elskende kræver den strengeste An- 
stand. 

I Euripides's Ifigenia i T au rot er 
hos Hovedpersonen, den kloge og højt- 
begavede Præstinde ved Artemis's 
Tempel, de blidere Træk hos den unge 
Pige udviskede. Hendes Væsen er 
Forstand, og Lidelserne har gjort 
hende bitter. Men hun er ingen Bar- 
bar-Kvinde, hun har en Hellenerindes 
Dannelse og i Kraft af den Medynk 
med Lidelser. De Menneskeofre, hun 
skal indvie, er hende en Afsky, og, 
Rationalist som hun er, begriber hun 
ikke, at Gudinden kan kræve dem; det 
vilde være følgestridigt, da hun jo vi- 
ser enhver, som har smittet sig med 
Illod, bort fra sit Alter som uren. 
Heller ikke begriber hun, at Guderne 
fandt Fornøjelse i Maaltidet, da Tan- 
talos beværtede dem med Kødet af sin 
egen Søn. Det maa være de grusom- 



me Mennesker, som tillægger Guderne 
deres Blodtørst. 

Dog nærer hun selv ikke Frygt for 
at udgyde Blod. Hævnen er hende 
kær, og hun haaber stadigt, at Mene- 
laos og Helena, hendes Jammers Op- 
hav, kunde drives af Vindene til Tau- 
roi, saa hun kunde gøre Stedet til vt 
Aulis for dem, Stedet hvor Hellas* 
Mænd med frække Hænder vilde slag- 
te hende som en Kalv. 

Overfor den ukendte Broder og hans 
Ven er hun glad ved det Højsind, som 
Orestes viser, da han ikke vil lade Py- 
lades i Stikken; hun véd at paaskønne 
Manddom og Stolthed, aner straks, at 
han er af ædelt Blod. Senere udtaler 
hun med lyrisk Sving sin Fryd over 
at have genfundet den, der er hende 
Alt. Og de aftaler Flugten og Billed- 
ranet. Hun føler sig i ingen Hense- 
ende Kong Thoas forpligtet. Hun be- 
tænker sig ikke paa at frelse de andre 
og sig selv ved at narre ham grundigt. 
Hun opfinder en List, og hendes sid- 
ste Ord til Thoas er en dristig Usand- 
hed. 

Da den opdages, aabenbarer Pallas 
Athene sig i Skyen, frelser hende og 
ordner alt paa rent udvortes Maade. 

II. 

Naar Goethes Iphigenia er blevet 
maaske det mest beundrede af hans 
Skuespil, er det fordi han har gennem- 
trængt Stoffet med sin og sit Aarhun- 
dredes høje Humanitet. 

Denne Ifigenia er en velgørende 
Skikkelse. Fra hende udstraaler en rig 
o£ forfinet Menneskelighed. Hendes 
Skønhed har vundet den barske Thoas, 
som attraar hendes Haand. Hendes 
Sjæleadel har mildnet Skythernes 
Barbari. Her viser sig ikke mere no- 
gen Gudinde i Skyerne, men denne 

Ifigenia er som et højere Menneske 
næsten en Gudinde. Hun er forbehol- 
den og kvindelig; men hun har et Ret- 
sind, der bringer -hende til at sætte alt 
paa Spil, sit eget Vel, sine Kæres 
Frelse. Hun kan ikke lyve, ikke be- 
drage, hun maa sige Kongen Sandhe- 
den og faa hans Samtykke til Rejsen. 
Hun smelter ham tilsidst. 

Og saaledes ender Dramaet med den 
dybeste, menneskelige Harmoni. 

Det er antikt ved sin Bygnings En- 
kelthed; det er fra Slutningen af det 
18. Aarhundrede ved sin Humanitet, 
og det er dybt personligt. 

Charlotte von Stein var Ifigenias 
Model. Som Verdensdame og Hof- 
dame havde hun den Ynde, der har alle 
Former i sin Magt. Hun var nødven- 
digvis det unge Geni, som kom fra 
Frankfurt til Weimar, meget overle- 
gen i Værdighed og Selvbeherskelse. 
Goethe følte sig da efter Bruddet med 
sin Frankfurter Forlovede urolig og 
forpint. Hist sidder Frederike og 
græmmer sig, dér Lili og sørger; over- 
alt anstifter han Ulykke. Han føler 
sig som jaget: Bin ich der Unmensch 
nicht, der Unbehaustef siger Faust. 

Han bliver Orestes, hvem Furierne 
forfølger. Hos hende alene er der 
Fred, hos Søsteren. I Goethes Digt til 
('harlotte von Stein hedder det jo: 
Demi du warst in ohgelebten Zeiten 
Htcinc Schwester 

Hun udjævner Alt, er Dulmerinden, 
hans Livs Engel og Skytsaand, en høj- 
ere Art Søster. Hun er ham Sjæleade- 
lens Præstinde, og han kaster sig for 
hendes Fødder, som Orestes kaster sig 
for Gudindens Alter. 

I Aarenes Løb smelter han ogsaa 
paa anden Maa de sammen med Stoffet. 
Han selv bliver Ifigenia. Alle de 
Forhold, der trykkede ham i Weimar, 



Tidsspildet med Rekrut ud skrivning og 
Skattepaaligning, Forsømmelsen af 
hans Kald, at han intet fik digtet, bli- 
ver Trykket, som paa Øen Krim hvi- 
ler paa den tauriske Præstinde. Karl 
Augusts Mangel paa fineste Forstaa- 
else af hans Væsen, det bliver Kongen, 
der elsker, beundrer og binder Ifi- 
genia, denne dygtige og voldsomme 
Konge, der stadig er paa Nippet til at 
blive brutal. Barbarkongen, som i 
Grunden af sit Væsen er god, og hos 
hvem Finfølelse kan fremkaldes — det 
er Karl August overfor Goethe. Ifi- 
genias Længsel mod Hjemmet: 

Das Land der Griechen mit der 
Scele suchend 

det er Goethes Længsel fra det 
kolde, raa Nordtyskland til Italiens 
Sol. 

I sin fjerde Skikkelse naaer dette 
Digterværk en uhørt Sarthed i Følelse 
og Tone. Det har fa aet et Præg af 
Menneskenaturens mest forfinede Adel 
— det er dybt personligt og svarer 
dog til hin det sluttende 18. Aarhun- 
dredes Forestilling om Antikens Høj- 
hed og Ro, den, der udtaltes af Win- 
ckelmann, forkyndtes af Lessing, fik 
digterisk Udtryk hos Schiller, filoso- 
fisk Fortolkning hos Hegel, plastisk 
Form hos Thorvaldsen. 

Man har været tilbøjelig til at finde 
et Pust af kristelig Etik hos Goethes 
Ifigenia. Selv bortset fra Goethes 
kristendomsfjendske Sindelag netop 
paa den Tid, Skikkelsen blev udført, 
er der intet i hendes Holdning, som 
ikke Antiken kommer ganske nær. 
Der er ikke ringere Afstand mellem 
den Ifigenia hos Euripides, der tig- 
ger om sit Liv og foretrækker en jam- 
merlig Tilværelse for Hædersdøden, og 
saa den, der fattet og heltemodigt gaar 
i Døden for sit Folk, end der er mel- 



117 



Digitized by 



Google 



Georg Brandes 



lem den Ifigenia, der hos Goethe først 
gaar ind paa at frelse Fangerne ved et 
snedigt Paafund, og den, der dernæst 
selv røber Sandheden, fordi hun ikke 
er i Stand til at lyve. Ja endog hos 
Sofokle« finder vi en Skikkelse, der i 
dette Punkt nøjagtigt lader sig jævn- 
føre med Ifigenia: Neoptolemos, der 
først som Lærling af Odysseus er gaaet 
ind paa at bedrage Filoktetes og bort- 
føre den Lidendes Bue til Troja, saa 
pludselig slaar om i Kraft af sin ædle 
Natur, ifølge det sjældne Achilles-Blod, 
der rinder i hans Aarer, meddeler Fi- 
loktetes Sandheden og afslaar at 
svigte ham. 

III. 

Af det begyndende 19. Aarhundre- 
des aandelige Stormænd er Shelley 
den, der har behandlet græske Skik- 
kelser ypperst. „Vi er alle Grækere," 
siger han et Sted; det gjaldt om ham. 

Storladent som Digterværk er hans 
Drama Den løste Prometheus, Mod- 
stykket til Æschylos's Den bundne Pro- 
metheus, og visselig ikke af ringere 
Værd. 

Siden Menneskeaandens Frigørelse 
for Alvor var begyndt, sysselsatte Pro- 
metheus-Kvalerne alle de største Dig- 
tere, Goethe og Byron som Shelley. 
Hos Goethe er Prometheus den Men- 
neskeaand, der har løsrevet sig fra 
Gudstroen. Vi ser den i dens Arbej- 
den og kunstneriske Frembringen, 
stolt af sin Hytte, som Guden ikke har 
bygget og dannende Skikkelser i sit 
Billede. Goethes Prometheus er den 
formende og frie. Byrons Prometheus 
er Martyren, der lider med sammen- 
bidte Tænder i Taushed, hvem ingen 
Pinsel kan fravriste Tilstaaelsen, og 
som sætter sin højeste Ære i ikke at 
lade sine Kvaler ane. Han vilde al- 



drig som den antike have ladet sig 
trøste af Oceanets Døtre eller have kla- 
get for dem. Byrons Prometheus er 
den trodsende og bundne. 

Shelleys er den velgørende Menne- 
skeaand, som kriger mod det Onde og 
en Tidlang undertrykkes af det, men 
som en Dag til Altets Henrykkelse be- 
fries og sejrrig hilses og hyldes af alle 
Himmellegemers forenede Jubelsang. 

Han er rolig; han vilde ikke bytte 
den Kval, hvori han forsmægter, for 
vellystig Glæde ved Zeus' s Hof. Han 
er helt igennem Kærlighed til Menne- 
skene, ja til sine Fjender. Den begej- 
strede og haardnakkede Hedning, Shel- 
ley, har udstyret Prometheus med al 
den Kærlighed, der er det kristelige 
Ideal. Der er mere Kristendom i hans 
Prometheus end i Goethes Ifigenia. 
Men Prometheus er i sin Kærlighed 
ingen kristelig Asket, han elsker og 
elskes, elskes af Asia, (Lysets Barn, 
Naturen. 

Omtrent samtidigt med Goethe skri- 
ver Alfieri antikiserende Tragedier. 
Nogle er stive. Men selv de ypperste 
som Mirra, der gribende skildrer en 
Datters Elskov til sin Fader, har nep- 
pe almen Interesse, tilhører kun den 
italienske Literatur. 

Man kunde fra en følgende Tid næv- 
ne Grillparzer, Østerrigs største Dig- 
ter . Hans Medea fra 1822 er Modstyk- 
ket til Euripides's. Grækeren er den 
store Skikkelses Skaber. Østerrigeren 
har udfladet og forringet Motivet, 
stillet Jason mellem to Kvinder, en 
udenlandsk, storladen, fremmedartet, 
der ikke passer ind i hans Kreds, og 
en from lille hjemlig „Kusine", hvem 
han efter* vilde Æventyr forefinder, 
hvor han slap hende. Og der tages 
Parti for Bælammet mod Heltekvin- 
den. Men dette medfører ingen For- 

nyelse eller Yidéreformning af Anti- 
ken. Hans Hero og Leander har mere 
Værd. 

Det er i vore Dage atter og atter 
sket, at Digtere i forskellige Lande 
har genfødt antike Æmner. 

I England er der et Værk som Swin- 
burnes Atalanta i Kalydon, visselig et 
Yærk af sjælden Poesi, men hvori dog 
al Vægt er lagt paa Lyriken, de dybe 
Korsange, mens Skikkelsernes Liv er 
svagt. Som Voltaire brugte Teatret til 
Angreb paa Kirken, bruger Swin- 
burne Antiken til Angreb paa Guder 
og Gudstro. Hans Digtning er Paa- 
skud til Udbrud, ikke af Ugudelig- 
hed, men snarere af Gudehad, der i 
deres Voldsomhed ikke har stort med 
den græske Antik at gøre og ingen 
Udvikling betegner af den. 

I Frankrig var Leconte de Lisle 
gennemtrængt af Oldtidens Aand og 
har renset Franskmændenes Begreber 
om Antiken; men han har med sin 
Strenghed og Kulde ikke ført den 
videre. Paul Claudel, der er paavirket 
af kinesisk Kultur og helt ugræsk, er 
kun fremtraadt som Oversætter af 
Æschylos; endelig er Pierre Louys, 
der tilgavns er inde i græsk Sprog og 
Literatur, altfor forfalden til Skil- 
dringer, der spekulerer i Sansepirring, 
til at give, hvad man kunde kalde 
Poesi. Man kan alligevel ikke nægte 
ham Talent. 

IV. 

Det er i Østerrig og Sydtyskland, 
at de interessanteste moderne Forsøg 
paa Genoptagelse af antike Æmner i 
de sidste Aar er blevet gjorte. Der 
findes dér en Gruppe af yngre Dig- 
tere med stort Talent, Arthur Schnitz- 
ler, Beer-Hoffmann, Jacob Wasser- 
mann, Hugo von Hofmannsthal, alle 



ejendommelige. Af dem er Schnitzler 
vel hidtil den betydeligste og frugt- 
bareste. 

Flere af de andre har vist Tilbøje- 
lighed til Omarbejdelse af tidligere 
Tiders Dramaer. Saaledes har Beer- 
Hoffmann i Greven af Charolais og 
Hugo v. Hofmannsthal i Det frelste 
Venedig grebet tilbage til Dramaer af 
Shakespeares Efterfølgere. Greven af 
Charolais har sin Fabel fra Philip 
Massingers og Nathaniel Fields Drama 
The fatal dowry 1632, Det frelste Vc- 
ntdig fra Otways Drama af samme 
Navn fra 1682. Og det viser sig, at 
det for den sære og dybe unge Digter 
Hofmannsthal — han fyldte nylig 33 
Aar — er en Fristelse at optage Æm- 
ner fra den græske Oldtids mest kendte 
tragiske og genføde dem. 

Jeg havde, som det gaar, læst Kri- 
tikerne over hans Elektra, da Stykket 
ifjor gik sin Gang over Østerrigs og 
Tysklands Hovedscener, og da Kriti- 
ken formede sig som en Protest mod 
moderne Hysteri i antikt Klædebon, 
saa var jeg paa Forhaand saa uvilligt 
stemt som muligt mod Hofmannsthals 
to antike Dramer Elektra og det sene- 
re Oedipus og Sjinxen. Jeg kom til 
dem fuld af Fordom, troede blot at 
støde paa en Smagsforvildelse eller 
paa Udslag af en sygelig Fantasi. 

Men jeg blev i høj Grad grebet af, 
hvad jeg her gjorde Bekendtskab med. 

I Elektra overraskedes jeg først og 
fremmest ved Personernes og Hand- 
lingens overvældende Anskuelighed. 
Det Abstrakte, der klæber ved den 
græske Scene og tildels ved den græ- 
ske Psykologi og Diktion, var forsvun- 
det med det Indbegreb af græsk-religi- 
øse Forestillinger, hvorpaa Elektras 
og Orestes's Følemaade hviler. I Ste- 
det var kommet en ny tragisk Atmos- 

fære; Konturerne var optrukne som 
med skinnende Farver; der var fore- 
gaaet en Uddyben af alle Følelser, af 
Hadet som af Livslysten, af Angsten 
for Straf som af Attrå aen efter Hævn. 
Og alt det Sjælelige var fysiologisk 
begrundet. Stykket strømmede over 
af Digterens Energi, den, med hvil- 
ken han havde fordybet sig i Æmnet. 
Og rent dramatisk var Handlingens 
Spændkraft øget af en moderne Dra- 
maturgs kyndige Haand. 

Sofokles's Elektra er visselig et 
højst udmærket Værk. Det bæver af 
Lidenskab, og dog er deri den græske 
Fornufts rolige Klarhed, en Logik, 
der ikke overspringer noget Mellem- 
led. De tre Børn og Moderen staar 
med sikre Omrids mod hinanden; den 
stærke og haarde Elektra danner Mod- 
sætningen til den blidere og frygtsom- 
mere Chrysothemis. Hos Ores/tes er 
Handlekraften mere fremtrædende 
end Følelsen. Han lider ikke ved at 
skulle være sin Moders Drabsmand, 
som et moderne Menneske vilde lide. 
Selv hvor Lidenskaben gaar i højest 
Bølgegang, som under Elektras harm- 
fulde Udskammen af Klytemnestra og 
Gendrivelse af dennes Undskyldnin- 
ger, har cienne Lidenskab Maal og 
Grænse. Elektra forsikrer sin Moder, 
at hun blues for sig selv. Hun véd, 
en saadan Sidden til Doms ikke søm- 
mer sig for den yngre, for Datteren. 
Men Moderens fjendske Holdning æg- 
ger hende. Saaledes gennemgaaende, 
æ gte græsk. Der er et Yderste, hvor- 
til endog den Lidenskab, der medfø- 
rer Modermord, ikke gaar. Og om 
Elektras Ydmygelser i Hjemmet hø- 
rer vi et og andet, vi ser dem ikke for 
vore Øjne. 

Hos Euripides lever vistnok Elek- 
tra i de tarveligste Kaar, gift med en 



Bonde, der har Sjælsadel nok til at 
finde sig i et Skinægteskab med hende ; 
hun er fattig, hendes Haar er klippet 
som en Trælkvindes. Men hun lider 
ikke Spot og Haan i sin Faders Slot. 
Orestes's Komme er her ikke af saa 
stor Effekt, da Euripides vel for at 
undgaa Beskyldning for Efterligning 
har vraget Efterretningen om hans 
Død og Jammeren over den umiddel- 
bart før han giver sig tilkende. Hos Eu- 
ripides dræbes først Ægisthos, endda 
mens han gæstfri aabner Orestes og 
Pylades sit Landhus, og ret smagløst 
lokkes Klytemnestra ud til Elektra 
ved det falske Budskab om, at denne 
har født Bonden et Barn, for hvilken 
Mormoderen bør bringe Fødselsofret. 
Orestes har ingen Vaklen ved Drabet ; 
først straks derefter overfalder Sam- 
vittighedskvalerne ham, hvorpaa Ka- 
ster og Polydeukes aabenbarer sig i 
Skyerne og trøster. Anlægget er reali- 
stisk, Eeplikerne advokatoriske, Fø- 
lelseslivet forholdsvis svagt pulseren- 
de. Hævnen er ræsonneret, Billedet 
som Helhed forfejlet. 

Hos Hofmannsthal er Alt anskue- 
ligt og grelt. Vi ser Elektra i Fædre- 
nehuset, usselt klædt i Pjalter, uden 
sømmeligt Opholdssted, haanet af 
Ternerne, truet med den værste Mis- 
handling og Indepærring. Overfor 
Moderen viser hun sig gnistrende af 
Had, uudtømmelig i sine Udbrud af 
Foragt. Hun er helt igennem fortæ- 
ret af Lidenskab. Hun er den gamle 
Jomfru, i hvem alt blot Kvindeligt er 
dræbt, besat af den fikse Idé, det 
hævnsyge Had, der i Sjoier foregriber 
det Dobbeltdrab, der maa og skal ske. 
Hun lever i Haabet om Ortestes's 
Hjemkomst. 

Da hun faar det falske Budskab om 
hans Død, følges ikke dette, som hos 

Sofokles, hurtigt af Visheden om hans 
Frelse og Nærværelse. Nej, med sik- 
ker Kunst er der sat et rigeligt Spand 
af Tid (ferimellem. Forsøget paa 
Overtalelse af Chrysothemis er her 
anderledes vildt og fælt end hos So- 
fokles. 

Modsætningen mellem Søstrene var 
fra først af skarpere. Som Elektra er 
den forhærdede gamle Jomfru, saale- 
des er Chrysothemis den varmblodige, 
friske Kvinde, der med Skræk ser 
Ungdommen ubrugt vige og forsvin- 
de, længes efter at blive Moder og 
hellere vil indgaa Ægteskab med en 
ringe Svend end leve i Goldhed. 

Med Dristighed har Hofmannsthal 
gennemført Scenen saalede«, at Elek- 
tra egentlig først nu, da hun trygler 
og omarmer Søsteren, føler dennes 
Skønhed og Friskhed, derfor lover at 
smykke hende som Brud og at hæge om 
hendes Barn, naar hun her vil være 
hende til Vilje og staa hende bi ved 
Drabet. Ja Hofmannsthal antyder, 
hvorledes lesbiske Instinkter vaagner 
i den af Hadet udtørrede Kvinde, saa 
en Slaga Forelskelse griber hende, en 
Slags Dyrkelse af Søsterens unge 
Legem. 

Da denne er for kvindeligt veg til 
Morderske, slaar Elektras indsmig- 
rende Ømhed over i vild Harme, og 
atter anskueligt, som Sofokles ikke- skil- 
drer her, lader Dramaet os se Elektra 
møjsomt opgravende Øksen, hvormed 
Klytemnestra myrdede Agamemnon, 
for nødtvungen at øve Daaden alene. 
• Orestes kommer som Budbringer om 
sin egen Død, og hun viser ham til- 
bage med en Voldsomhed og en Af- 
sky, som Sofokles ikke har. Han kan 
ikke tro, at dette er hans Søster; 
Elektra maa være ti Aar yngre, Elek- 
tra kan ikke være saaledes vanskøttet. 



Men hun svarer ham: Dronninger tri- 
ves ikke, naar man giver dem Madre- 
ster til Kost; Præstinder er ikke skab- 
te til at springe over Pisken. 

Her er en svag Paavirkning af Sha- 
kespeare. Som Hamlet, mere endnu 
end Hamlet, udtaler Elektra sig med 
Væmmelse under gentagen Dvælen om 
Moderens kønslige Samliv med Fade- 
rens Drabsmand, dog særlig saadan, 
at man faar det dybe Indtryk af hen- 
des daglige Livs ulidelige Kval. For- 
smædelsen brænder hende Dag og 
Nat, Harmen fortærer hende, Hadet 
er hos hende en Tørst efter Hævn, som 
den Forsmægtendes Tørst efter Læ- 
skedrikken. Derfor hendes Udbrud 
om den festlige og højtidelige Dans, 
der bør følge paa Hævnens Stund. 
(Motivet er taget fra Euripides, hvor 
Koret, ikke Elektra, danser ved Ægis- 
thos', ikke ved Moderens Død). Der- 
for den henrykte, katteagtige, tiger- 
agtige Maade, hvorpaa hun leder 
Ægisthos til hans Undergang. Der- 
for den sære Dans med udstrakte Ar- 
me, under hvilken hun skrider frem- 
ad, da Drabet er fuldbyrdet, og un- 
der hvilken hun tilsidst styrtet sam- 
men. 

Ogsaa af Klytemnestra er gjort en 
uforglemmelig Skikkelse, halvt ægyp- 
tisk af Holdning. Hun er ødelagt af 
sin Gerning, udpint af Søvnløshed og 
Dødsangst, fuld af Overtro. Hof- 
mannstlial har ganske ladet det anti- 
ke Motiv falde, at hun har taget 
Hævn for Drabet paa Ifigenia. (Vi 
kan jo ikke tro paa et af Guderne kræ- 
vet Offer). Nej hun er gammel nu', 
egenkærlig og grum, men bøder, bø- 
der for den Udaad, hun næsten hnr 
glemt — skønt den altid drages hende 
til Minde — denne Udaad, der ikke sy- 
nes hende forøvet af hende selv, denne 

Udaad, hun ikke fotrstaar, og for hvil- 
ken hun ikke føler sig ansvarlig. Den 
foregik i det Øjeblik, der gik hen mel- 
lem at Agamemnon var karsk og i 
Live, og saa det, hvor han laa fældet 
og død. — Traf hun ham paany, vilde 
de kunne tale sammen om det Hele 
som to gamle Venner. 

Uadskilleligt eri det Moderne i 
Grundopfattelsen smeltet sammen 
med det Antike. Eun støder det en 
Smule, naar man træffer kendte Ven- 
dinger fra en senere Tid anvendte her. 
Der er et Par Stykker : 

Da Orestes ser Elektra grave i Jor- 
den efter Øksen, troer han, at hun er 
en Moder, der har nedgravet sit Barn: 
Har du da intet paa Jorden, der er 
dig kært, saa at du maa skrabe noget 
op af Jorden og kysse det? Er du gan- 
ske alene? Hun svarer med de be- 
kendte Ord, som Kristoffer Marlowe 
lagde Richard den Tredje i Munden : 

/ had no father, I am like no faiher, 
os v. 
Ich bin nicht Mutter, håbe keine 

Mutter, 
bin kein Geschwister, håbe kein Ge- 

schwister. 

Og da Orestes skælver før Moder- 
mordet, siger han med Turenne's be- 
kendte Ord: Tu trembles, carcasse, tu 
tremblerais bien autrement osv. 
Lass zittern diesen Leib. Meinst du, 

er wurde 
nicht noeh ganz ånders zittern, konnt 

er ahnen 
was ich fiir einen Weg ihn fiihren 

werde. 

Med en umaadelig Stemningskraft 
er Henrykkelsen i Kongeborgen efter 
Diabet skildret. Chrysothemis siger: 

Horst du nicht, sie tragen ihn 

sie tragen ihn auf ihren Hånden ; allen 



sind die Gesichter ganz verwandelt, 

allen 
schimmern die Augen, und die alten 

Wangen 
voll Thrånen! Alle weinen, horst du's 

nicht? 

Sammenligner man en Gengivelse 
af Sofokles som denne med en Gen- 
givelse af Euripides som Moréas' Iphi- 
génie % vil man finde, at det franske 
Værk, der holder sig til Teksten, ude- 
lukkende virker ved retorisk Renhed 
og lyrisk Skønhed, mens det tyske er 
en Nyskabelse ikke af det sproglige 
Udtryk men af det Naturgrundlag, 
paa hvilket Handlingen tænkes op- 
ført. 



Langt anderledes frit bevæger Hof- 
mannsthal sig i Oedipus og Sfinæen. 
Han nøjes her ikke med som Corneille 
og Voltaire at gendigte eller omdigte 
Oedipus reæ, nej han er bleven saa 
fængslet af Skikkelsen, dens Omgivel- 
ser og Sagnet, at han gaar bag om de 
Fremstillinger, der er os opbevarede 
fra Oldtiden, giver os Forhistorien. 

Oedipus reæ har længe med Rette 
gjældt for et af den græske Kulturs 
store Værker. Mange har holdt den 
for den ypperste Tragedie af Sofokles, 
vi kender. Ingen virker saa stort. In- 
gens Komposition er saa mærkværdig. 
Det at dens Fremgang beroer paa Til- 
bagegang, paa et dybere og dybere 
Indblik i Fortiden, gør den saa ene- 
staaende. Først Henrik Ibsen har gen- 
optaget dennei Kompositionsmaade. 
Da Gengangerne udkom, skrev samti- 
digt Prof. Schiøtt i Kristiania og jeg 
i Berlin derom Ordet Oedipus rex 
uden at vide af hinanden. 

Af den franske Klassicismes Bear- 
bejdelser er Voltaires interessantest. 

Den er et Ungdomsværk, hans æld- 
ste tragiske Forsøg. Han skrev Dra- 
maet i Bastillen kun 22 Aar gammel. 
Det blev spillet første Gang i 1718 og 
holdt sig hele Voltaires Levetid paa 
Scenen. 

Paa det Tidspunkt, da det skreves, 
var Voltaire allerede naaet til den 
Indsigt, at Corneille og Racine havde 
gjort Uret ved at indblande moderne 
Elskovmotiver i de antike Sørgespil; 
men Skuespillerne ved Théåtre fran- 
§ais tvang ham til at tildigte en Art 
erotisk Forhold mellem Filoktetes og 
lo kaste, som for os er barokt, næsten 
komisk. 

Alligevel er selve Kompositionen 
mønsterværdig, og hvem der vil læse 
Voltaires Kritik over Scenegangen i 
Oedipus Rex vil, selv om han møder 
med Fordomme mod Voltaire som 
Værdsætter af Sofokles, maatte ind- 
rømme hans Kritiks Skarphed og Rig- 
tighed, hvor han påaviser Urimelig- 
heden af, at Oedipus saalænge forbli- 
ver uvidende om sin Skæbne. 

Man har atter og atter sagt, at 
Voltaire allerede her brugte det antike 
Æmne vilkaaifligt til Udfald mod 
Kristendom og Gejstlighed. 

Jeg vil paatage mig hos Euripides 
at paavise ikke mindre utvetydige Ud- 
fald imod Troen og dens Præster. De 
vrimler hos ham. 

Hvad Angrebene hos Voltaire an- 
gaar. saa lægges de ikke i Hovedper- 
sonernes Mund, og den, som fremkom- 
mer med dem, fa ar stadigt Uret. 

Det er en Biperson Araspes, som ad- 
varer mod Tro paa Miraklerne. 

Det er en anden Biperson Filokte- 
tes, som har Mistanke til Præsterne. 
Filoktetes taler som en Franskmand 
fra det 18. Aarhundrede, der støtter 
Kongen af Frankrig mod Pavemagten. 



Han tilbyder sin Modstander og Rival 

Oedipus sin Arm: 

Contre vos ennemis je vous offre mon 

bras ; 
Entre un pontife et vous je ne balance 

pas. 
Un prétre, quel qu'il soit, quelque 

Dieu qui V inspire 
doit prier pour ses rois, et non pas les 

maudire. 

Det berømteste Sted i Stykket, der 
paa Fransk er blevet til Ordsprog, ud- 
tales af Iokaste kort før at de ilde an- 
sete Præster og Spaamænd faar Ret: 
Nos pretres ne sont point ce qu'un 

vain peuple pense, 
Notre crédulité fait toute leur science. 

Men dette udelukker naturligvis 
ikke, at den dybeste Tilfredsstillelse 
ved Stoffets Behandling har Voltaire 
rimeligvis følt, da han skrev disse Ste- 
der, hvor hans Væsens Grundliden- 
skab gav sig Luft, uden at de har no- 
get med selve Æmnet, dets Poesi og 
dets Hemmeligheder at gøre. 

Æmnets Mystik kommer til sin Ret 
ved den Behandling, det i vore Dage 
har faaet hos Hugo v. Hofmannsthal. 

Han har tilfælles med enkelte an- 
dfre udmærkede sydtyske Digtere en 
stærk Sans for Tilværelsens hemme- 
lighedsfulde Magter, der fører og le- 
der os, saa vor Bane nu og da faar 
Søvngængerpræget ogligneir <e,n Curve, 
der ud fra en indre Nødvendighed la- 
der sig bestemme. 

Som i Hofmannsthals Oedipus op- 
staar i Jacob Wassermanns dystre og 
glødende Bog Alexander i Babylon 
hos en antik Skikkelse i moderne Poe- 
si Storhed, Magt og Undergang ved 
Sammenspillet mellem den store Per- 
sonlighed og dtvn overmægftigeSkæbne. 

Hjertets Bølger, siger Holderlin, 
skummede ikke saa skønt i Vejret og 

blev til Aand, dersom de ikke brød sig 
mod den gamle, stumme Klippe, 
Skæbnen. 

Den Del af Oedipus-Tragedien, som 
beror paa en forudforkyndt, thi for- 
udbestemt, Skæbnes Uundgaaelig- 
hed, lader et moderne Menneske 
koldt. Men ak! vor Skæbne er ikke 
mindre uundgaaelig, fordi den ikke 
er forudforkyndt. Yed hvert Skridt er 
vi i Fare. Yi er uanset vor personlige 
Beskaffenhed altid i Tilfældighedens 
Yold, og desuden ved selve vort Yæ- 
sen i Skæbnens Yold. Yi maatte væ- 
re anderledes, eller kunne gøre os an- 
derledes, for at undgaa den. Et Væsen 
med højere Indsigt havde kunnet for- 
udse Napoleons Undergang, Heines 
mangeaaæige Sygeleje, Bismarcks 
Fald, ja Zolas pludselige Død. 

VI. 

Hvad der har grebet Hofmannsthal 
ved Oedipus-Sagnet, er den dybe My- 
stik, hvormed det er gennemvævet, og 
atter den griber i hans Fremstilling 
os. 

Forhistorien fremføres, hvorledes 
den af religiøse Skræmsler forvildede 
og fortvivlede Oedipus, der flygter ud 
i Ensomhed for at undgaa sin Skæbne, 
netop der indhentes af den og kommer 
til at dræbe Laios, sin Fader. — Me- 
sterlig er Skildringen af Theben efter 
Laios's Død, Byens Rædsel for Sfinxen, 
der uafbrudt kræver sine Ofre, (som i 
vore Dage en Farsot eller en E evolu- 
tion), Befolkningens Skrig efter en 
Hersker, en Redningsmand (som det i 
vore Dage f. Eks. fornemmes i Rus- 
land), 

Med stor Omhu er her tegnet Kreon, 
der har den glødende Ærgerrighed, 
men ikke Kaldet, ikke Vovemodet, ikke 
den sikre Følelse af at være den ud- 



kaarne, og Drengen, der bærer hans 
Sværd og tror paa ham omtrent som 
i Kongsemnerne Sønnen Peter troer 
paa Skule. 

Kreon er en uhyggelig, dybsindigt 
udført Skikkelse. Saa er der de to 
Dronninger, Iokaste, Laios Enke, og 
Antiope, Laios Moder, den sidste en 
Dronning, der endnu véd sig i Slægt 
med Guder. Hendes Øjne ser Natten, 
ogsaa naar det er Dag, som den, der 
stiger dybt nok ned i en gammel Brønd, 
ser Stjernerne ved Middag. Hun stri- 
der mod Guderne som en Kæmpefak- 
kel mod Stormen. Kreon vil vriste 
Sceptret fra Iokaste, og han har Fol- 
ket bag sig, men han s-taar afmægtig 
overfor Sfinxen. — Da kommer Oedi- 
pus til Staden pur ung, alene, vaaben- 
løs, blot med Stav i Haand, men saa 
kongelig at skue, saa utvivlsomt 
stemplet til Storhed af højere Magter, 
at Folket jubler ham i Møde. For- 
tvivlet som han inderst er, nærer han 
ingen Frygt for Landeplagen, der har 
overvældet alle, som gik imod den. 

Dybt har Hofmannsthal følt, hvor- 
ledes personlig Desperation og Følel- 
sen af at være den Eneste, den Ud- 
kaarne, kan smelte sammen og avle 
Bedrifter. Han har ganske vraget 
Sfinxens gamle, barnagtige Gaade og 
Løsningen af den. I en bælmørk Nat 
mellem vilde Fjelde staar Oedipus 
Ansigt til Ansigt med Sfinxen, og da 
den ser ham, kaster den sig baglænds 
ned i Afgrunden; den véd forud, at 
Oedipus er dens Overmand, men og- 
saa at han dyrt vil bøde for sin Sejr. 

Paa en overraskende Maade for- 
vandles nu Oedipus's lidenskabeligste 
Fjende Kreon til hans underdanige 
Tjener. Kreon har to Gange forsøgt 
Snigmord imod ham, men da Sfinxen 
styrter, føler Kreon, at Oedipus er me- 

re end et Menneske. (Saaledes lover 
Marechal Ney Ludvig 18. at bringe 
Napoleon i et Jernbur, befaler ved 
Auxerre sine Soldater at fyre paa 
ham, men falder i hans Arme og 
kæmper for ham ved Waterloo.) 

Hvad Ingen før har digtet, har der- 
næst Hofmannsthal anskueliggjort og 
gjort poetisk, Arten af den Magt* der 
drager Oedipus til Iokaste. Her er in- 
tet af den Fortryllelse, der drog Che- 
valieren af Yilliers til Ninon de 
l'Enclo8. Oedipus's Begreb om høj og 
ædel Kvindelighed har han dannet sig 
efter sin formentlige Moders Skik- 
kelse, Dronningen af Korinth. Hendes 
uforlignelige Gang og stille Værdig- 
hed er ham Idealet. Aldrig har den 
kyske og stolte Yngling rørt nogen 
Kvinde, ingen af de mange unge Kvin- 
der, der i hans Hjemstavn ublufær- 
digt tilbød sig til ham. 

Da han første Gang ser Iokaste i 
hendes høje Skønhed, udbryder han: 
Hvem er den Kvinde? og hun: hvem 
er den Yngling? Da han af hendes 
Mund erfarer, at hun er som Diade- 
met og Sværdet Sejrherrens Ejendom : 
hvem der frelser Staden, griber dem 
begge, da føler han, at han er den 
Uimodstaaelige. Det er ham, som var 
han Jordens Hersker, ingen Stjerne 
kan falde uden hans Vilje. Hans Fa- 
der og Moder er døde og sover sødt i 
deres Grave. Han kan da ikke rammes 
af Oraklets Spaadom. Hans Kræfter 
stiger i ham som Vandet i et Vand- 
spring. Og da han har fældet Sfinxen 
og Folket strømmer til og Iokaste 
nærmer sig og Solen staar op, udbry- 
der hun : Det er mig som maatte jeg i 
dine Arme blive dødsens. Og han: 
Derfor maa jeg elske dig, som ingen 
Mand paa Jorden har elsket sin jom- 
fruelige Brud. Om dit Bælte sidder 



mørktl uende Dødens Hemmeligheder. 
Men saa sandt den nøgne Sten, der 
skulde være min Grav, nu bliver min 
Trone; saa sandt som det hellige Lys, 
der nu ved Solopgang springer fra 
Klippe til Klippe, er uhyre Guders 
Sendebud, saa sandt vil af vort Favn- 
tag noget Funklende, noget Nyt og 
Helligt og Levende fødes. — (Han 
har Ret, thi Antigone bliver Frugten 
af deres Favntag). 

Og Hun: O min Konge! vi to er 
mer end Guder; Præster og Ofre er 
vi; vore Hænder helliger Alt. 

VII. 

Som det var muligt at spore Tidsal- 
derens Yndlingsforestillinger hos Ra- 
eine, Voltaire og Goethe, saaledes her. 

Sikkert har Nietzsches Værk Tra- 
gediens Fødsel eller Græskhed og Pes- 
simisme indvirket paa Hofmannsthals 
Opfattelse af Antiken. Ogsaa Nietz- 
sches Forestilling om Overmennesket, 
hans Begreb om det Heroiske * ligger 
bag denne Oedipus. Uhyggen, Brud- 
det med det Almene tænkes som en 
Ingrediens i Storheden. 

Saaledes alt for hundrede Aar si- 
den hos Chateaubriands René, som 
elskes af sin Søster, og hos Byrons Man- 
fred, der elsker sin Søster, eller hans 
Kain, der ægter sin Søster; hos Shel- 
ley i Rosalind and Hellen; saaledes 
senere hos Richard Wagner, hvor 
Siegmund og Siegelinde i Strid med 
det nordiske Sagn er gjorte til Sø- 
skende, og hvor Siegfried, det højere 
Menneske, avles i Incest. 

Wagner har øvet sin Indflydelse paa 
de unge Digtere som Nietzsche sin. — 

Her hos os i Norden spores det, saa 
vidt mig bekendt, ikke længer i Li te- 
raturen, at den græske Antik endnu 
sysselsætter Sindene eller inspirerer 

dem. Oehlenschlågers Sokrates, der 
fik Aristofanes til Svigersøn, stak 
ikke dybt. De sidste Digtninge paa 
Grundlag af den græske Oldtid var 
visnok Heibergs Psyches Indvielse, 
Paludan-Mullers Amor og Psyche, 
Tithotif Dryaden, smukke Digtninge, 
om end ikke rige; Indtryk paa Folke- 
sindet har de ikke gjort. Paludan- 
Mullers Kaianus skildrer den græske 
Filosofi paa Alexanders Tid i Karika- 
tur for at lægge den for den som Bra- 
ma dyrkelse forklædte Kristendoms 
Fødder. 



I vor nyeste Poesi, som forhol- 
der sig direkte til Livet — hvad 
der er af det Gode — men altfor ofte 
paa almueagtig Maade — hvad der er 
mindre priseligt — er den store antike 
Kulturstrøm tabt af Syne. Bonde- 
dømme og Høj skoledannelse er traadt 
i dens Sted. Forfattere betegnes som 
store, der ingenlunde staar i Højde 
med Tidsalderens Kultur. For at kun- 
ne kaldes stor maa en Mand . imidler- 
tid ikke blot staa i Højde med Tidens 
Kultur, men helst befinde sig et Styk- 
ke over den. 



Henry Georges Bevægelsens Middel. 



En Replik. 

Af Palle Rosenkrantz. 



I. 



Hr. Dr. Villads Christensen! 

1°. De er altsaa enig med mig i, at den 
danske Grundejer meget sjældent er Jord- 
renteejer. Man kan altsaa ikke gaa den 
Vej, Henry George anviser, da man saa 
maatte tage noget fra ham, han ikke har. 

Men hvad gør De, Hr. Christensen? 

De tager som Skat den Jord- 
rente, han vilde have haft, 
hvis han havde haft den, og gi- 
ver ham som Erstatning Pen- 
gene tilbage, fordi han ikke 
havde de n!!! 

De maa ikke forlange, at jeg i al Ro 
og Saglighed skal diskutere et Erstat- 
ningsspørgsmaal, der hviler paa et saa 
besynderligt Grundlag. 

Selve det saakaldte „Erstatningsspørgs- 
maar er det bedste Bevis for, at Henry 
George efter sit første Kompromis, hvor- 
ved han opgav sin Sætning „Ejendoms- 
retten til Jord er usædelig" og pegede 
paa Jordrentens Beslaglæggelse, nu brin- 
ges bort fra denne ligesaa uigennemfør- 
lige Idé, og for at der overhovedet kan 
blive noget tilbage af Læren, maa lave 
allehaande Hokuspokus, der finder deres 
fortræffelige Udtryk i den snurrige Sæt- 



ning, De opstiller om Skat, Jordrente og 
Erstatning! 

2°. Deres Eksempel med Ejendommen 
paa Kongens Nytorv ser jo forskrække- 
lig tydeligt ud, det er lige til at gaa i 
Folk — - men det er split te rga 1 1. 

De kan maaske tale om en Ejendom, 
der er 100,000 Kr. værd, hvoraf 50,000 Kr. 
falder paa Grunden, — skønt som De véd 
jeg før beskedent har bemærket, D'Hrr. 
Georgejsters frejdige Dele af Værdien er 
ikke i Praksis saa let en Sag. — Men 
De kan ikke benytte Deres Eksempel, 
uden at gøre detailleret Rede for den 
Lejeindtægt, Huset giver. Hvis De saa 
gaar videre, vil De se, at det er prak- 
tisk umuligt at forhøje Værdien af Grun- 
den i det Forhold, De angiver, og at Vær- 
diforhøjelsen vil aftage, medens Lejepaa- 
læget vokser, saaledes, at naar de to Be- 
vægelser en Gang standser ved en nød- 
vendig Grænse, vil Ejeren være dækket 
af Lejen. Og dette er naturligt. Ved selve 
Skattepaalæget synker jo Salgsværdien. 

Tror De virkelig, et Menneske vilde ha- 
ve al den Ulejlighed med at være Hus- 
ejer, naar han skulde afgive hele For- 
nøjelsen i Skat? 

De maa ikke prøve paa at holde mig 

fast ved Odenseprogrammet; jeg er sik- 
kert ikke den eneste Venstremand, der 
beklager, at Georgeistiske Vendinger har 
listet sig ind i Programmets Ordlyd. Det 
klarer sig nok. Den Georgeistiske Lære 
har den Fordel, at dens praktiske Umu- 
lighed bliver klarere og klarere, for hver 
Dag, der gaar. 

Deres ærbødige 
Palle Rosenkr a'n t z. 

II. 

Hr. Jacob E. Langes Fordel som Skri-. 
bent er den, at han i pæne, let forstaa- 
elige Vendinger siger en hel Del selvføl- 
gelige Ting, som ingen har modsagt, og 
som det derfor vilde være absurd at dis<- 
kutere. Paa de afgørende Punkter kom- 
mer han slet ikke ind paa Spørgsmaalet 
og min stille Antagelse, at Georgeismen 
ikke lader sig diskutere paa almindelig 
Vis, har bekræftet sig. 

r. Hr. Lange er altsaa ikke enig med 
Dr. Christensen og mig i, at den danske 
Grundejer som Regel ikke er Jordrente- 
ejer. Det overrasker mig. Men naar jeg 
saa ser, at Hr. Jacob E. Lange ikke kan 
forstaa en saa simpel Ting som den, at 
Jordrentenydelse, som Georgeisterne selv 
kalder Samfundets Gave, ophører at være 
en Gave, naar der er b e ta 1 i for den, 
hvad enten Betalingen erlægges til Per 
Sørensen eller en anden Sørensen af de 
Sørensener, der nu en Gang som Sum 
repræsenterer Samfundet — ja saa bli- 
ver jeg lidt betænkelig ved den Mand, 
der fra mange Sider er mig betegnet 
som den fornuftigste Georgeist her i 
Landet. 

2°. Og min Betænkelighed stiger ved 
Punkt 2. Hvor kan den Mand, der læser 
Nationaløkonomien Teksten paa Spalte 
3 tage sig den til Indtægt paa Spalte 5? 
Hvor kan Georgeisternes fornuftigste 
Mand levere saadan en Modbevisfølelse, 
som den, der følger? 

Hemmeligheden ved Afvæltningen af 
Georgisternes Grundværdiskat lagt paa 
Købstadejendomme, beregnet efter den 
Efterspørgsel, der er betinget af Belig- 
genhed og fikseret i Husleje, er netop den, 
at Skatten, der maa lægges efter almin- 



delige for alle gældende Regler, ikke prak- 
tisk talt kan følge de enkelte mere sam- 
mensatte Bevægelser i Erhvervslivet. 
Mand og Mand imellem. Der bliver alt- 
saa ikke Tale om, hvad en Husejer v i r- 
k e 1 i g kan faa, men kun om, hvad Skat- 
temyndighederne kan konstatere, at Hus- 
ejeren har faaet. Og allerede dette giver 
Husejeren et Forspring, som Skattevæ- 
senet ikke kan indhente. 

Resten af Hr. Jacob E. Langes Modbe- 
mærkninger er Georgeistisk Agitation 
og vedkommer ikke mig. Jeg staar end- 
nu uimodsagt med min Paastand, at 
Jordrenten ikke egner sig til at indkasse- 
res som Grundskat, fordi denerind- 
gaaet paa talløse forskellige 
MaaderiErhvervsliv'et, ogdet 
derfor vilde være taabeligt 
at basere en Skattepolitik paa 
den. 

Skattepolitik er dette : at tage 
Udgifterne til de fælles Formaal hos de 
enkelte, hvor de er lettest at faa og 
tynger mindst. 

Punktum!!! 

Hertil er' Jordrenten abso- 
lut uanvendelig, thi enten fin- 
desden ikke eller ogsaa tyn- 
ger Skat af den paa urette Sted. 

Hverken Hr. Jacob E. Lange eller Dr. 
Villads Christensen har ført Argumenter 
i Marken mod dette. 

Derimod har Hr. Jacob E. Lange frem- 
sat den vidunderlige Paastand: at kun 
Henry Georges Idéer kan være 
socialt Program for et radi- 
kalt Venstre!!! Jeg henstiller til 
arrede Meningsfæller at forestille sig det- 
te Kampraab gentaget Landet over af 
tusinde religiøs t-t roende George- 
ister og spørger saa beskedent, var det 
helt urimeligt af mig at raabe Vagt i 
Gevær? 

Georgeisterne er Opportunister 
— Kompromismagere — de tilfal- 
der de Moderate, de radikale maa 
overbevise dem eler være forberedt paa 
at miste dem. 

En fornuftig Værdistignings-Skat er a 
den Suppe, der kan koges paa de ameri- 
kanske Ben!!! 

Man vil endnu mindes den store Op- 
sigt, det saakaldte „rullende Fortov" 
vakte paa Udstillingen i Paris 1900. 
Siddende paa en Bænk eller staaende 
stille, kunde man med passende Fart 
føres rundt om hele det udstrakte TXd- 
sti llingsterræn ved Hjælp af dette be- 
vægelige Fortov, der endda var saa 
praktisk indrettet, at man kunde staa 
op paa det eller forlade det, naar man 
ønskede det. Senere er et noget lig- 
nende Princip blevet anvendt til 
Transport af Vogne og Fodgængere, 
ad stejle Gader i Byer med en stærk 
Trafik. 

Første Gang er dette benyttet i Cle- 
veland i Ohio, hvis Terrænforhold 
frembød store Vanskeligheder for 
Transporten. 

Der findes her en meget stejl Gade, 
som fører lige op til et af Handel s- 
centrerne i Byen. For at undgaa at 
slæbe Vognene op ad denne stejle Vej, 
de 1 har en Hældning af 1 :6, maatte 
man tidligere køre meget store Om- 
veje. Men ved Anlæget af en rullen- 
de Vej er nu alle Vanskelighederne 
fjernede. Hestene bliver nu drevet ind 
paa et kæmpemæssigt Bælte, der lø- 
ber tilbage i sig selv, paa lignende 
Maade som en Cyelekæde. Denne gli- 
dende Vej fører den fra Foden til 
Toppen af Bakken, uden at de behø- 
ver at anstrenge sig det mindste. 

Konstruktionen af den rullende Vej 
er i Virkeligheden meget simpel. Bæl- 
tet glider rundt i en Fordybning, der 
er omtrent 8 Fod bred og 3—4 Fod 
dyb. Tværs over Fordybningen er der 
lagt en Mængde Staalstænger, paa 
hvilke Bæltet hviler, imens det drejer 
rundt. Xaar et Køretøj kommer til 
Foden af Bakken og føres ind paa den 
bevægelige Vej, bliver Hjulene for- 
svarlig bremsede, for at det ikke skal 
glide tilbage, naar Bestigningen be- 
gyndes*. Hestene staar ganske stille og 
lader sig føre med. Vejen drives ved 

Elektricitet ,og dens Bevægelse regu- 
leres fra Toppen af Bakken. Naar He- 
stene er naaet helt op, tages Brem- 
serne af, og Vognen køres bort. 

Vejen bevæger sig 420 Fod fremad 
og 65 Fod opad. 

Tiden, der medgaar til Bestigningen 
er forskellig efter Trafikens Natur. 
Under almindelige Forhold tager det 



3 — 4 Minutter; men hvis Færdselen 
ikke er stor og det fortrinsvis er Fod- 
gængere, der transporteres, medgaar 
der kun 2 Minutter. Mange Heste er 
noget bange for den første Tur; men 
et Par Stykker Sukker og nogle op- 
muntrende Tilraab plejer at overvinde 
Skrækken. 



++ 



Joseph Listen 

Af Da. E. A. Tscherniixg. 
Efter et Foredrag holdt i medicinsk Forening den 5. April 1907. 



Mine Damer og Herrer! 

Deres Forening har vist mig den 
Ære at opfordre mig til at give en 
Oversigt over Joseph Listers 
Gerning i Anledning af, at det i Dag 
er hans 80 Aars Fødselsdag, jeg kalder 
det en Ære, især af følgende Grund : 
man maa sige, at hele Kirurgien, som 
denjiu tejgnersig, hviler sa åledes paa 
Lister Livsværk, at enhver, der overho- 
vedet har beskæftiget sig noget med 
Kirurgi, selv om rent elementært, maa 
være saaledes gennemtrængt af dette 
hans Livsværks Betydning, at det 
skulde synes vanskeligt at fortælle Dem 
noget væsentlig nyt, og det bliver 
derfor en Ære, at De tiltror mig at 
kunne sige Dem noget, der interesse- 
rer Dem at høre. 

Skulde dette kunne lykkes mig, saa 
skulde det vel være ved, at jeg forsøg- 
te at vise Dem Forskellen mellem Ki- 
rurgi før og efter Lister, forsøgte at 
vise Dem, hvilket Grundlag Lister 
stod paa, hvorledes han samlede Ste- 
nene til sin Bygning, og hvorledes 
han grundmurede den. Og De vil se, 
at den er opført paa en saa dan Maa- 
de, at det har været nødvendigt for 
alle hans Efterlignere, ja man kan 



gerne sige for ham selv med, at blive 
staaende paa det af ham skabte Grund- 
lag, idet man ingensinde har foran- 
dret Kærnen eller Grundlaget, naar 
man gav Antiseptikken de mere oj 
mindre væsentlige Tilføjelser, som Ud- 
viklingen medførte og befriede den for 
en og anden Overlæsning. 

Det, der karakteriserede Kirurgien 
før Lister, var dens Begrænsning paa 
Grund af Usikkerheden med Hensyn 
til gunstigt Saarforløb, eller man kun- 
de fristes til at sige Sikkerheden for 
ugunstigt Saaforløb, Det har hermed 
som det synes, næppe altid været saa 
slet som for 50 Aar siden. Naar man 
læser om, hvad Larrey, D u p u y- 
tren, Diefenbach, for ikke at 
tale om C o o p e r eller for at nævne 
vore egne herhjemme Callisen, 
Thai, har udført af Operationer paa 
et langt tidligere Tidspunkt, saa maa 
man næsten gaa ud fra, at der den 
Gang har været mindre Intensitet i 
Saarsygdomsepidemierne, i hvert Fald, 
hvor man var under dagligdags For- 
hold, medens man under ekstraordi- 
nære Forhold led uhyre under Laza- 
retfebrene, som Saarepidemierne kald- 
tes, fordi det især var under de store 

Sammenhobninger af slet passede og 
usundt forplejede Saarede, at disse 
Epidemier hærgede. 

Maaske det var Hospitalslægernes 
ivrigere Beskæftigelse med Obduktio- 
ner efter Udviklingen af de patolo- 
gisk-anatomiske Skoler i Lægeviden- 



fremdeles netop den Omstændighed, at 
Forholdene ofte var slettest der, hvor 
de største Mestre virkede, hvotr altsaa 
ogsaa de fleste Elever samledes om 
Sygesengene, Elever, der delte deres 
Tid mellem den patologiske Anatomi 
paa Obduktionsanstalten og de klini- 



Joseph Lister. 



s kåben, der skabte disse ugunstige For- 
hold paa de store civile Sygehuse. Vis- 
se Kendsgerninger kunde tyde i den 
Retning, saaledes for Fødselsstiftelser- 
nes Vedkommende det Forhold, at de 
for Jordemødrene forbeholdte Afde- 
linger havde bedre Vilkaar end de, der 
stode aabne for medicinsk studerende; 



ske Studier ved Sygesengen, medens 
ukendte Læger i fjerne Afkroge hav- 
do bedre Resultater. Og man var ikke 
fremmed for denne Tanke; thi, som 
mine Tilhørere ville erindre, var net- 
op Saarinfektionen gennem Liggifts- 
indførelse Grundstenen i hele S e m- 
melweiss's Lære, der vilde væro 

bleven Underbygningen for vor Anti- 
septik, om Tiden i 50erne havde været 
modtagelig. 

Og jeg kan erindre fra mine purun- 
ge Dage i Slutningen af 60erne en ki- 
rurgisk Professors meget nedsættende 
Betegnelse af hans Kollega, fordi den- 
ne benyttede Knive fra Operationsstu- 
en til Sektion og Kadaveroperation — 
han kaldte sin Kollega et Svin — men 
jeg tror forresten, denne sidste desin- 
ficerede Knivene saa godt, det dengang 
lod sig gøre. 

Hvorom alting er, de paa Hospita- 
lerne saa vel som i den private Ki- 
rurgi raadende Vilkaar vare slette for 
40 — 50 Aar siden — især paa Hospi- 
talerne; men man havde vænnet sig 
til de ugunstige Forhold, saa man be- 
tragtede dem som noget selvfølgeligt. 
Et blot taaleligt godt Befindende ef- 
ter et aabent Brud eller efter en Ope- 
ration var den Gang et langt større 
Særsyn end en alvorlig Infektionst'I- 
stand er det nu efter langt alvorlige- 
re Læsioner og Indgreb. „Saarfe- 
beren" var saa fastslaaet et For- 
hold, at man ikke tog Sagen altfor al- 
vorlig, og jeg kan erindre, at Profes- 
sor Studsgaard har fortalt fra 
sin Ungdomstid paa Frederiks Ho- 
spital, hvorledes Kandidaterne paa ki- 
rurgisk Afdeling ved Frokostbordet 
væddede om, hvorvidt den under Mor- 
genarbejdet amputerede Patient vilde 
faa sin første Kulderystelse før eller 
efter et bestemt Klokkeslet. Men det 
var ej saa urimeligt, at Forholdene 
var saa ugunstige, naar De hører — 
hvad jeg ogsaa skal berette fra Øj- 
envidne, hvorledes den operative Hy- 
giejne var paa vort Mønsterhospital. 

Under Operationerne benyttedes ik- 
ke Vidskere af steril Bomuld eller 



Gaze, men Svampe til at trykke op 
med. Disse Svampe kastedes efter Bru- 
gen i den Spand, der var benyttet un- 
der Operationen, hvorefter de vredes 
op af Rengøringskonerne efter Opera- 
tionen. Men under Rengør ingsarbej det 
benyttede Konerne disse samme Svain* 
pe til Rensning af Borde og andre 
Redskaber, for saa at vride dem op 
nogle Gange i Sæbe og Vand og ende- 
lig henstille dem i en Spand — der 
ogsaa var anvendt under Rengørings- 
arbejdet — i saakaldt rent Vand; paa 
denne Maade henstode nu Svampene 
i Spanden, der var henstillet aaben 
under Salens Tilhørerbænke, til næste 
Operationsdag, og tilmed tog man sig 
det ikke nær, til hvilken Slags Opera- 
tion Svampene vare anvendte. 

Naar vi nu efter Lister tænke paa 
disse Vilkaar for Operationer, er det os 
snarest et Under, at ikke alle opererede 
eller alvorligt tilskadekomne med aa- 
bent Saar døde. Det er os intet Under, 
at Kirurgens og Patientens Frygt for 
Operation var næsten lige stor, saa 
stor, at man skønt vidende om Farlig- 
heden ved en Lidelse som Brokinde- 
klemningen og om Betydningen af 
Forsinkelsen, dog lod Dag og Dag gaa 
med Forsøg paa ublodig Tilbagebrin- 
gelse af Brokket,, med Lavementer af- 
vekslende med Morfin, før man beslut- 
tede sig til den den Gang saa farlige, 
blodige Operation og saaledes Gang 
paa Gang tabte det gunstige Øjeblik 
og opererede Brok med begyndende 
Koldbran3, med Underlivsbetændelse, 
saaledes som man kan se det ved at 
gennemgaa hin Tids Sygehistorier. 
Og hvor slet var ikke de brokopereredes 
Udsigter. Et af de sidste Aar før Li- 
sterperioden finder jeg paa Frederiks 
Hospital en Brokoperationsdødelig- 
hed af 5 døde og 3 helbredede; og 

Kommunehospitalets var i det hele ik- 
ke bedre. 

Yi kunde forøge saadanne Billeder 
med mange, men det anførte maa væ- 
re Dem nok til at lade Dem fdrstaa 
samvittighedsfulde Kirurgers Bekym- 
ringer, saaledes som en Gang min Læ- 
rer, af d. Prof. H o 1 m e r, skildrede sin 
Fortvivlelse ved et Tilfælde., han hav- 
de oplevet netop i de Aar, hvor Græn- 
se skellet mellem før og nu falder: En 
Mand af fuldkommen Sundhed kom- 
mer ind paa Afdelingen med en gan- 
ske uskyldig Fedtsvulst i Nakken 
for at faa den fjærnet. Operationen 
forløber uden Forstyrrelser; ved Af- 
tenstuegangen klager Manden over en 
ringe Trykken i Saaret, men han fore- 
kommer Holmer ikke at være helt 
klar. Saa fjærnes Forbindingen og 
Holmer finder Omgivelserne knittren- 
deaf fremadskridende Koldbrand med 
Luftudvikling; paa faa Dage er Man- 
den død. 

Al denne Utryghed er de«t, Lister 
har fjærnet. Men De kan vide, at det 
ikke kom helt uforberedt. Kirurgerne 
Verden over kunde ikke i aarevis gaa 
og se paa alle disse Ulykker, uden at 
søge at forbedre Forholdene. Jeg har 
alt i Forbigaaende nævnet S e m m e 1- 
w e i s s, som, slaaet ved en Vens hurtige 
Dødsfald efter en Ligforgiftning, f aar 
Øje for, at her var en Lighed imellem 
Vennens Rygehistorie og de Rygehisto- 
rier med Dødsfald ved Barselfeber, 
som han havde set i saa rigeligt An- 
tal. Han skildrer det næsten som en 
Aabenbaring, hvorledes han, søgende 
Hvile ved Adriaterhavet for Overan- 
stræn gelsen i sin brydsomme Kamp 
mod de fødendes Barselfebre, faar Ef- 
terretningen om Vennens Død, hvorle- 
des han ser Ligheden mellem den ham 
tilsendte Sygehistorie og Barselfebre- 



ne, hvorledes han drager tilbage og 
tager fat paa sine Studier. Og i de føl- 
gende Aar viser han i en Hække klas- 
siske Arbejder, at man klinisk kan 
godtgøre, hvorledes det hænger sam- 
men med Barselfebrenes Forhold til 
Smitte; — først er det kun Liggiften., 
senere er det alle forraadnende organi- 
ske Stoffer, han har for Øje. Han bli- 
ver ikke staaende her, men viser, hvor- 
ledes man skal undgaa alle disse Ulyk- 
ker ved Rensning af Fødselshjæl- 
perens Hænder med Klor. Ved Gen- 
nemlæsning af hans Arbejder forbauses 
man over, at hos Semmelweiss 
staar paa en Maade hele Antiseptiken, 
— begrænset ganske vist til et enkelt 
Omraade, uden at man faar Forstaa- 
else af, hvad det er, han kalder den 
smittende Gift, uden Begreb om Bak- 
terier, men sæt Bakterier eller Bakte- 
riernes Produkter ind alle de Steder, 
hvor Semmelweiss taler om forraad- 
nende organiske Stoffer og De har om- 
trent den samme Antiseptik. 

Men, som berørt, Remmelweiss 
var paa en vis Maade for tidlig. Han 
var med en fuld gennemført Lære om 
Sm itte ved Berøring kommet frem un- % 
der en Periode, hvor Miasmerne, de 
luftformede Smittekilder, vare de 
ra adende i Videnskabsmændenes og 
Praktikernes Kreds. Imellem Fød- 
selshjælpere diskuterede man hans Læ- 
re og kom kun for en Del til at 
anerkende den. Kirurgerne fik ikke 
Blikket op for ham, og det er rimeligt, 
at L i s t e r overhovedet ikke har kendt 
hans Arbej-der, i hvert Fald omtaler 
han dem ikke i sine Meddelelser. 

Men ogsaa andre Forsøg paa at 
knække Saarsygdommene forekomme i 
disse Aaringer før Lister. Mellem dis- 
se Fremgangsmaader kan nævnes Iso- 
lation af de inficerede, den aabne Saar- 

behandling, hvis Teori er den, at man 
ved Saarenes Lukning, Sammensyning 
og Tillukning med Charpi, indeluk- 
ker Giften og saaledes tvinger den 
over i Blodomløbet. Der er ingen Tvivl 
om, at der ved denne aabne Saarbe- 
handling opnaaedes særdeles gunstige 
Resultater i Sammenligning med Saar- 
forløbet ved Sammensyning og Char- 
piforbinding. 

Til de i disse Aar forsøgte Saarbe- 
handlingsmidler maa her omtales Kul- 
pulverbehandlingen ; Forbindingen 
med „Coaltear saponiné", et Stof, 
fremstillet, saaledes som det sammen- 
satte Xavn siger, ved at opslemme Kul- 
tjære i en Sæbeopløsning, altsaa ikke 
meget forskelligt fra nogle af de nu 
anvendte Forbindstoffer. Tillukningen 
med Plasterbandage og Vatforbinding 
hører ogsaa til Forsøgene fra de Tider. 
Ja, man finder ogsaa saa hypermoder- 
ne Sager som Sugeapparater, ganske 
lignende de moderne Bierske, lagte 
om Amputationsstumper for ved Luft- 
fortynding at fjærne Luften fra Saa- 
rene og for at bortsuge Afsondringer- 
ne. Og alle disse Opfindelser viste na- 
turligvis „glimrende Resultater 4 * — 
men gik hastigt i Forglemmelse alli- 
gevel. Alle disse Forsøg vise, hvorle- 
des man var inde paa Spørgsmaalet. 
Man faar enkelte Sider frem, som 
man gør til Hovedsagen — og Forsø- 
gene mislykkes baade for den ene og 
for den anden, fordi man ikke faar 
fat i Kærnen. Den eneste, hvis Løsning 
kunde være blevet til noget blivende, 
Semmelweiss, glemmes og dør paa 
den Sindssygeanstalt, hvor han hav- 
nede, trykket til Jorden under den 
manglende For Btaael se, som han mød- 
te. Løsningen var forbeholdt Lister, 
og vi skulle snart se, hvilke Tanker 
det er, der bevæger ham. 



Der er nu ingen Tvivl om, at For- 
holdene i England have været bedre, 
end i det øvrige Europa. Paa den Tio, 
vi her omtale, var i Storbritanien paa 
ikke faa Omraader gennemført hygi- 
ejniske Forholdsregler af ganske ele- 
mentær Natur — simple Renligheds- 
foranstaltninger — , som først langt se- 
nere vandt frem i andre Lande; paa 
Hospitalsordningens Omraade var der 
sket en stor Reorganisation efter de 
ulykkelige Erfaringer paa Krim og de 
ved Miss Nightingales Arbejder 
der gennemførte Forbedringer. Vel 
havde hun gaaet i Sygeplejeskole mel- 
lem tyske Diakonisser, men hele For- 
bedringen af Sygeplejen fik netop ved 
hende et saadant Fremstød, at England 
for lange Tider paa Sygeplejens Om- 
raade fik den ledende Stilling. Ved 
denne Forbedring af Plejen forbedre- 
des Renligheden paa Hospitalerne. 
Fremdeles benyttede Englænderne sig 
i stor Maalestok af Operationer i iso- 
lerede Lokaliteter udenfor Hospita- 
lerne. Alle disse Forhold kan forklare, 
at Saarforløbet hos engelske Kirurger 
var gunstigere end andre Steder, saa 
meget bedre, at man netop i England 
ikke i samme Grad som udenfor Lan- 
det forstod at skatte Listerbehandlin- 
gen ved dens første Fremkomst, ja 
endog stod skeptisk overfor den. 

Imidlertid, medens det her sagte 
gælder Storbritanien i det hele, saa 
synes Forholdene ikke netop at have 
været videre gode paa Listers Ho- 
spital. Han var ved den Tid, han of- 
fentliggjorte sine grundlæggende For- 
søg over sin Saarforbinding, 40 Aar 
gi., ansat som Overkirurg i Glasgow. 
Jeg beder Dem, mine Tilhørere, læg- 
ge Mærke hertil, da ogsaa det uden al 
Tvivl har spillet sin Rolle ved den 
Modstand, den Mistillid, som hanmødie 

netop i England paa en Tid, da den 
øvrige civiliserede Verden havde aner- 
kendt hans Tankers Rigtighed, hans 
Forsøgs Paalidelighed og hans Resul- 
taters Overlegenhed over, hvad der el- 
lers kendtes. 

Lister arbejdede paa et gammelt 
i de fleste Henseender uheldigt Syge- 
hus, der i den ene af Afhandlingerne 
om hans Antiseptik omtales som lig- 
gende paa en yderst uheldig Grund 
med Naboskab til et gammelt Epide- 
misygehus, med Indlæggelse*tuen for 
Tilskadekomne liggende paa et Jords- 
mon, der faa Tommer under »Jordover- 
fladen var opfyldt af Koleralig, kort 
og godt et Sted, hvor han maatte sav- 
ne de hygiejniske Forbedringer, som 
var gennemført mange andre Steder i 
Storbritanien. Han havde tidligere 
haft sin Tanke henvendt paa ganske 
andre Spørgsmaal og ydet anerkendte 
videnskabelige Besvarelser af disse, saa 
som de glatte Muskelfibres Nervefor- 
syning, var dog senere 1859 kommet 
ind paa Inflammationens Væsen og 
blev nu ved de Forhold, hvorunder 
han arbejdede, bragt ind paa Saar- 
sygdommene og deres Behandling. 
Paa den Tid, han begyndte sine 
Studier, var lige forud gaaet en 
Del Forsøg, der ledede ham. T y n- 
d a 1 1 havde ved sine Eksperimen- 
ter over de koncentrerede Solstraa- 
lers Synlighed i støvfyldt og Usynlig- 
hed i støvfri Luft godtgjort den Alle- 
stedsnærværelse af Støv, som vi nu ere 
saa fortrolige med, at man næsten 
maa tage sig sammen for at forstaa, 
at der har maattet en højt kultiveret 
Videnskabsdyrker til for at vise. at al 
Luft, selv den, vi vilde kalde ren, er 
opfyldt af Støv, og at dette Støv 
lader sig fjærne ved de Fremgangs- 
maader, han påaviser: Gennemsug- 



ning gennem et Yatfilter eller lang- 
som Sugning gennem et langt, snævert, 
vandret Rør, saa Støvet under Luftens 
Gennemgang fældes ned paa Rørets 
Bund. 

Dernæst havde paa den anden Side 
"Kanalen det 19. Aarh undredes største 
biologiske Geni, Pasteur, udviklet 
sin Gæringslære. Han, Kemikeren, 
havde vist al Gærings Væsen som be- 
roende paa Smaaorganismers Livsvirk- 
somhed, medens man endnu paa tysk 
Grund saa en af de betydeligste Mænd, 
L i e b i g, forfægte Anskuelsen om Gæ- 
ringen som en ren kemisk Proces, og 
vel anerkendte han Gæringsorganis- 
mexnes Tilstedeværelse, men stillede 
dem i anden Række. 

Disse to Forhold, det organiske Støvs 
Allestedsnærværelse og Gæringen, op- 
fattet ikke som en Iltning, foraarsa- 
get ved Luften, men som en Livspro- 
ces, en Spiring og Vækst af Luftens 
mikroskopisk smaa Organismer, ledede 
Lister. Han fandt en Lighed mel- 
lem Gæringerne og Saarsygdommene, 
og hans Tanke var den, at ikke Luften, 
men Kim, som fandtes i Luf- 
tens Støv, vel sagtens var 
Grunden til Saarsygdomme- 
ne ikke mindre end til Gæ- 
ringerne. Med denne Tanke for 
Øje anlagde han sine første Forsøg i 
Laboratoriet og ved Sygesengen. I La- 
boratoriet saa han, at han kunde hin- 
dre Gæring i Urin, naar han ved T y n- 
d a 1 1 s Metoder udelukkede Støvet fra 
den i hans Kolber opsamlede og kogte 
Urin. Ligeledes saa han, at den efter 
T y n d a 1 1 rensede Luft viste Støvfri- 
hed og ingen Lysning af Solstraalen, 
medens den ufiltrerede og gæringsvæk- 
kende Luft ogsaa viste Støvholdighed 
og lysende Solstraaler. 

Da han nu ikke kunde underkaste 

Stiarene en Luftning uden Støv efter 
den her beskrevne Metode, fandt han, 
Fremgangsmaaden maatte være at sik- 
re sig, at det Støv, der fra Luften di- 
rekte eller indirekte kom til Saaret, 
blev befriet fra levedygtige Kim 
(germs), og dernæst, at Luften kun 
burde komme til Saaret efter Berøring 
med et saadant kimdræbende Stof. 
Naar altsaa et Saar var opstaaet ved 
Tilfælde, maatte det befries fra leve- 
dygtige Kim — desinficeres — og der- 
næst dækkes med det desinficerende 
Stof. Naar Saaret tilføjedes operativt, 
burde Operationen foregaa under Be- 
skyttelse af dette desinficerende Stof. 

Saa simpel, mine ærede Tilhørere, 
er den Tankerække, der underbygger 
Listers „g ermtheory" om Saa- 
rene, der pleje at blive Sædet for Syg- 
domme, naar de er udsat for ufiltreret 
Luft med dens Urenheder. 

I Analogi hermed sammenlignede 
han Forholdene ved et Ribbensbrud 
med uskadt Hud, men saarende Lun- 
gen med det perforerende (o: ude fra 
indtrængende) Brystsaar. I første Til- 
fælde kommer Saaret i Lungen i For- 
bindelse med den gennem Respirati- 
onsvejene filtrerede, altsaa støvfri Luft, 
og ingen Inflammation optræder, me- 
dens det sidstnævnte Saar til Lunge- 
sækken medfører Lungehindebetændel- 
se med Materiedannelse, Forhold gan- 
ske svarende til Laboratoriets Gæ- 
ringsforsøg. 

Det Stof, ved hvilket Lister hæftede 
sin Opmærksomhed, var den siden 
1835 kendte Karbolsyre, et af de væ- 
sentlige Stoffer i Kultjæren, hvis Be- 
standdele man i den forløbne Tid hav- 
de naaet til i noget større Maalestok 
at isolere og tage i Anvendelse paa 
forskellig Maade. Valget af Karbol- 
syren beroede paa en Observation i den 



lille By, Carlisle, hvor man havde 
anvendt Karbolsyre som Rensnings- 
middel i Byhygiejnens Tjeneste. 

Han fandt, at naar han havde tilsat 
den for Væksten af „germs" egnede 
Urin med Karbolsyre, fortyndet paa 
passende Maa/de, udeblev baade Gæ- 
ring og Forraadnelse, Urinen „holdt 
sig", som Kød og Fisk efter gennem- 
gaaet Røgning „holder sig", trods alt 
Støv. 

Han forsøgte fra først af Karbol- 
syren i meget stærke Koncentratio- 
ner, men paa Grund af Stoffets stærkt 
ætsende og irriterende Natur maat- 
te han for at au vende den paa sine 
Saar mildne dens ætsende Virkning, 
hvilket skete ved at opløse den i Vand 
eller Olie. Karbolvandet gjordes til 
2A å 5 pCt. og Olien 5 å 10, ja indtil 
25 pCt. 

Den første Teknik for hans Forbin- 
ding var nu meget ligefrem. Han be- 
handlede Læsionsstedet f. Eks. ved et 
aabent Brud med Afvaskning og 
Udskylning med Karbolvand og dæk- 
kede Saaret saa snart som muligt med 
en Kompres, der havde indsuget Kar- 
bolvand eller helst Olie, da han selv 
regnede denne for meget virksom og 
— »elv i 10 å 25 pCt.s Styrke kun b"- 
det ætsende. Udenpaa Kompressen lag- 
des en almindelig sammentrykkende 
Forbinding, eventuelt med Skinner 
ved de aabne Brud, som jo var de Til- 
fælde, hvor han forsøgte Forbindin- 
gen fra først af. 

Med denne meget simple, nemme 
Forbinding lykkedes det Lister at 
gennemføre Behandlingen af endogsaa 
meget slemme Tilfælde af Benbrud. 
Hans første kliniske Tilfælde (1865) 
er netop et aabent Skinnebensbrud, 
som behandledes med en simpel Kar- 
bolforbinding. Patienten døde ganske 

vist, hvad dog skal have ligget i, at 
Manden i det hele havde været Gen- 
stand for uheldig Behandling, ogsaa 
hvad Kenligheden af Forbindingen an- 
gaar. Men Tilfældet havde vist Lister 
Karbolsyrens gunstige Indflydelse paa 
Saaret, og han fortsatte derfor ufor- 
trødent sit Arbejde med Karbolforbin- 
dingen, og de følgende Behandlinger 
af kompliceret Benbrud lykkedes for- 
trinligt, saa at han efter et Par Aars 
Forløb 1867 kunde meddele sin før- 
ste Afhandling: on a new method of 
trcating compound fracPure, absces- 
ses etc. (Lancet April, Juli 1867). 

Senere fremlægger han sine Resul- 
tater i Brit. med. Association i Au- 
gust samme Aar (Lancet Septbr. 2L 
on tø antiseptic principle of surgery). 
(oversat af Philipsen i Ugeskrift" 
for Læger Nov. 1867). 

I samme Aar publicerer dels Lister 
dels andre Kirurger Afhandlinger i 
Lancet og Brit. med. journal behand- 
lende den nye Forbindingsmetode, der 
dels kaldes — af Lister selv hyppigst 
— den antiseptiske Metode, dels — især 
af flere af de andre Forfattere — Kar- 
bolforbindingen, og 1867 er det 
derfor, man kan kalde den anti- 
septiske Meto d'e s Fødsels- 
a a r. Kalde Aaret for Indførelsesaa- 
ret for Karbolforbindingen vilde være 
ganske uhistorisk. Thi det viser sig, 
atListeri Anvendelsen af Karbolsy- 
ren har ikke faa Forgængere paa Ki- 
rurgiens saa vel som paa Hygiejnens 
Omraade. Det gaar her som med J e n- 
ner som Yakcinat ionens Opfinder. Der 
er en Skolelærer hist, en Præst her, en 
Bonde, en Købmand, der har indpo- 
det Kokopper og derved hindret Kop- 
pesmitte, men Jenner er Manden, 
der har gjort hele Yakeinationen til 
det, den er blevet, er dens Opfinder. 



Saaledes her. Lige fra 1840 har Kar- 
bolsyren fundet Anvendelse og er ble- 
vet rost og dadlet som Saarforbindings- 
middel, som Desinfektionsmiddel paa 
forskellig Maade. Ja, der er endogsaa 
franske Afhandlinger, der rose Kar- 
bolsyrens udmærkede Indflydelse til 
at sikre godt Saarf orløb, forebyg- 
ge Bodforgiftning fra S aar 
(D e c 1 a i t, L e m a i r e, M i « s o n- 
n e u v e), hvad der ogsaa straks anfør- 
tes for at berøve Lister Prioriteten 
m. H. t. Karbol syrens Anvendelse som 
Saarmiddel. 

Ogsaa paa mange Maader var der 
i England Anvendelse for Karbolsy- 
ren i forsktelig hygiejnisk Henseen- 
de,som vi jo saa, at det var paa den 
hygiejnisk Anvendelse af Karbolsyren, 
at L i s t e r havde laant Ideen om dens 
Anvendelse mod Saarsygdomme. Men 
det, der skal bemærkes som nyt hos 
Lister, er heller ikke i og for sig An- 
vendelsen af Karbolsyre; og i 
Anledning af de mod ham rettede An- 
greb for at berøve ham Prioriteten for 
Karbolforbindingen riposterer han selv 
paa sin fine og beskedne Maade, men 
paavisende sin store Fortjeneste: 
„t h e g e r m t h e o r y " ikke Kar- 
bolforbinding ermin Opfin- 
delse. 

Han var dog utvivlsomt heldigt med 
det Stof, han valgte til Antisepticum, 
men han kunde ligesaa godt have ta- 
get et andet Stof, Systemet var ikke 
blevet et andet. Stoffet var som sagt 
heldigt, fordi dets Giftvirkninger viste 
sig lidet paaagtelige, og fordi det, 
ganske vist smærtende lige ved Paa- 
førelsen, hurtig tager Smærten fra 
Saaret. 

De har set, hvorledes Lister fra først 
af anvendte sin Karbolforbinding paa 
en Maade, man nu slet ikke vilde 

acceptere som en god Forbindingsme- 
tode. Hvad han opnaaede, vilde vi 
heller ikke nu alt sammen kalde ide- 
ale Resultater. Han havde aabenbart 
ikke sjælden Suppurat ioner i sine 
Saar. lien han opnaaede det, at fra 
det Tidspunkt: 1865, han havde ind- 
ført Karbolsyren paa sin Afdeling, 
dels til Saarbehandling, dels til andre 
Desinfekiionsøjemed, vare de forheu 
saa pinlige Haarsygdomme : Hospitals- 
brand og Blodforgiftning forsvundne 
fra hans Afdeling. Og hans Amputa- 
tionsstatistik var blevet saaledes for- 
bedret, at medens der før hans Karbol- 
behandling døde omtrent Halvdeleta 
af hans Amputerede, saa døde der i 
de første Aar efter Indførelsen af 
hans nye Saarbehandling kun mellem 
7 6 og Vr. Medens forud en stor Del Pa- 
tienter med aabne Benbrud døde, og 
mange maatte amputeres, saa gennem- 
førte han efter sin nye Forbinding 
en lang Kække saadanne Tilfælde 
ud\en Dødsfald og uden Amputatio- 
ner. 

Men som sagt, ved at læse baade 
hans egne og især hans hurtig optræ- 
dende Efterligneres Sygehistorier vil 
man erkende, at mange Tilfælde ikke 
efter nu gældende Fordring tør kal- 
des helt ideelle, dertil var der for me- 
gen Suppurat ion. Denne erklærer nu 
Lister tildels for Karbolvirkning. Han 
tror paa to Slags Suppuration: en 
septisk, den mere ondartede Form 
med alvorlige Betændelser i Saarets 
Omegn og Omgivelser paa nære og 
fjærne Organer, og en mere godartet 
Suppuration, fremkommen ved den 
kemiske Indvirkning af Karbolpræpa- 
ra terne. Denne sidste søges i de første 
Aar efter hans Opfindelse modarbejdet 
ad forskellig Vej. Karbolen som det 
bedste Antisepticum vil han ikke gerne 



gaa fra, men med hans kritiske og 
gode kliniske Blik var det umuligt 
andet end, at han maatte arbejde paa 
at undgaa de Mangler, han godt saa 
klæbede ved hans første Forbindings- 
teknik. 

Fordampningen af Karbolsyren og 
dermed Forbindingens svigtende Evne 
til at holde de frygtede Kim borte, 
var hans anden Bekymring. Denne 
Ulempe modarbejdede han dels ved 
at indrette sin Forbinding, der i de 
første Aar næsten helt var en Karbol- 
olieforbinding, paa den Maade, at han 
havde flere Lag Karbollapper, saa 
han kunde tage en Del overfladiske 
Lag bort, paahælde ny Karbololie paa 
Underlagene og anlægge nye overfla- 
diske Lag af Karbololielapper ; frem- 
deles søgte han at dække Forbindin- 
gen med et ydre, impermeabelt Lag 
— Tinfolie, Guttaperkapapir o. 1. Der- 
næst opfandt han sin KarbololiekU 
Karbolpasta (1 Karbolsyre, 4 Olie og 
saa meget slemmet Kridt, som nødven- 
digt til god Kitdannelse). 

Denne Kit, „Karbolpastaen", blev 
lagt i tykke Lag paa et Stykke Hef- 
teplaster i saadan Størrelse, at det 
kunde gaa godt udenfor Saaret. Dette 
dækkedes nu først af en Karbololie- 
lap af Styrke V J0 . Derover lagdes Pa- 
staen, der dels skulde afgive sin Kar- 
bolsyre successivt, dels skulde væve 
en mild, ikke irriterende Form for 
Karbolsyrens Anbringelse. Senere for- 
søgte han paa anden Maade at beskytte 
Saaret mod Karbolsyrens fortsatte di- 
rekte Indvirkning. Xaar Saaret var 
gennemrenset ved Udsprøjtning med 
Karbolvand 7 2 o eller 7» — en Freni- 
gangsmaade, han kun nølende gik til, 
men som han f. 13 ks. ved de aabne 
Brud fandt uundgaaelig nødvendig — 
dækkedes Saaret med et i Karbolvand 



— 137 — 



Digitized by 



Google 



E. A. TSCHERNING 



afvasket Stykke Tinfolie, Vokstaft, 
Guttaperkapapir, og uden paa dette 
anbragte han saa Karbololie rsp. Kar- 
bolpastaforbindingen, fastholdt ved et 
Bind. 

Han var altsaa nu kommet ind paa 
sit P r o t e k t i v, det lige paa Saaret 
liggende uigennemtrængelige Lag, 
hvorved han dels beskytter Saaret mod 
Karbolirritation, dels ogsaa tilstræber 
Dannelsen af en Blodskorpe som Dæk- 
ning ai Saaret, en Frenigansmaade, 
Lister beskriver i 1867, men som ik- 
ke desto mindre „opfindes" en Del Aar 
senere af Schede i Hamburg. 

Men Udviklingen fortsattes uaf- 
brudt ogsaa efter at Lister i 1870 var 
flyttet fra Glasgow til Edinburg, hvor 
han overtog sin berømte Svigerfaders, 
Syrnes Stilling. 

Denne stadige Ændring af Metoden 
er et Punkt, hvor Lister blev Genstand 
for en nærliggende, men ubillig Kri- 
tik. Man fandt, at han for ofte og ha- 
stigt ændrede sin Metode, man fandt, 
at han med altfor korte Mellemrum 
saa Fejl, hvor han forud havde været 
ubetinget rosende, man fandt, at heri 
laa en Usikkerhed. 

Xaar man i Aaringer havde haft en 
klassisk Forbinding, der om ikke til- 
fredsstillende, saa dog var noget fast 
og trygt, som man kunde holde sig til, 
saa stod man her overfor noget, der 
hver Gang, der kom en ny Meddelelse, 
var blevet noget forandret; fra Kar- 
bollappen paa Saaret var man kommet 
til Karbolpastaen, saa til Dæknings- 
lagene, saa til Protektivbedækningen. 
Man fik aldrig Tid til at blive staa- 
ende. Altid Forandring. Men Sagen er 
den, at mange troede, de stod blot over 
for et nyt Forbindingsmiddel, et nyt 
Stof — som et af de mange andre, man 
havde set anvendt. Man havde ondt 



ved at følge Lister der, hvor hans 
virkelige Nyskabning var — „thegerm 
theory" . „H u s k paa", er hans Op- 
fordring : „at det, der skal være 
vor Ledestjærne, vort Kom- 
pas i Saarbehandlingen, det 
er Tanken at undgaa atlade 
Kimene paavirke Saaret". 
Det er for at spærre af for disse, han 
udvikler sine Metoder. Og det er der, 
han stadig er i Fremgang, i Udvikling. 
Men Udviklingen maatte ogsaa skride 
frem af andre Grunde. Hans første Of- 
fentliggørelser angik som berøTt Be- 
handlingen af de aabne Benbrud. Hans 
næste Arbejdsfelt for den antiseptiske 
Metode var Abscesserne. Til dis- 
ses Behandling, der i Aaringer havde 
voldt Kirurgerne Bekymringer trods 
Diefenbachs fandenivoldsk rigti- 
ge Sætning „Wo es schwillt, da schnei- 
det man", tog Lister nu sin Tilflugt til 
Karbolsyren. Frygten for at aabne Ab- 
scesser var saa stor, at man ofte lod 
store Abscesser aabne sig spontant el- 
ler man aabnede dem ved en Brænding 
gennem Bedækningerne Lister gav 
Anvisning paa at aabne Abscesser ved 
at skære i den vel desinficerede Hud 
under Beskyttelse af en lige over Kni- 
ven holdt Kai-bololielap, som man saa 
umiddelbart efter Snittet lod falde ned 
over Saaret, saa at den straks dækkede 
mod Luftkimene. Han fandt en stor 
Forbedring i Abscesbehandlingen ad 
denne Vej. 

Man læser nu med nogen Undren, 
at Aabningen af en Absces har kunnet 
virke i den Grad afskrækkende paa hin 
Tids Kirurger, at der skulde en slig 
særlig Foranstaltning til, for at en saa 
ringe Operation ikke skulde blive en 
alvorlig Begivenhed. 

Men man maa erindre de ugunsti- 
ge, ovenfor omtalte Forhold, hvor Ind- 

læggelsen paa en stor kirurgisk Ho- 
spitalsafdeling for en bolden Finger 
var en livsfarlig Begivenhed. Infek- 
tionen paa hin Tid har været inten- 
sere, end den er blevet senere. 

Derimod viste det sig jo snart umu- 
ligt at gennemføre større Operationer 
ved de alt beskrevne Metoder, hvis man 
skulde gaa frem med det for Øje, at 
der ikke maatte falde Kim fra Luften 
ned paa Saaret. Det gjaldt nu for Li- 
ster at finde en Maade at uskadeliggø- 
re dem paa under større Operationer. 
Han fandt Hjælpen i Sprayen, et 
Apparat, som Størsteparten af Dem, 
mine Tilhørere, kun kender som et 
Indaandingsapparat af pulveriserede 
Vædsker eller til Overdouching af 
Blomster med Vand eller Ansigtet 
med Parfume. 

Apparatet hedder paa engelsk 
„Sprayprodueer", men forkortes til 
kun at kaldes „Spray", der jo egent- 
lig betyder den fremstillede Taage. 
Denne Taage af 2\ — 5 pCt. Karbol- 
vand skulde efter Listers Mening, le- 
det hen over Operationsstedet, brin- 
ge Luftens Kim til at uø, inden de 
naaede til Saaret, og han havde saa- 
ledes opnaaet ved en antiseptisk Be- 
handling af Luften at kunne operere 
i Fred for Kim. Ved samme Tid fore- 
tog han ogsaa en anden Forandring. 
Han fandt snart, at Karbolkittet el- 
ler Pastaen havde sine Ulemper, navn- 
lig den at holde Afsondringen tilbage. 

Hans Forbindingsmetode med Olie 
og Pasta var desuden kun skikket til 
at lade faa Dage hengaa mellem Skift- 
ningen af Forbindingen, medens hans 
Ønske var, at lade Saarene saa meget 
i Ko som muligt. Han ændrede derfor 
ogsaa selve Forbindingen derhen, at 
han i Stedet for Karbolpastaen, smurt 
i tykke Lag paa Hæfteplaster, lod Kar- 



bolsyren, blandet med Parafin og Har- 
piks optage i groft vævet Gaze, der da 
i et større Antal (8) Lag lagdes uden 
paa Protektivet og anbragtes saaledes, 
at det til alle Sider dækkede ikke ale- 
ne Saar og nærmeste Dele, men at og- 
saa hele det Legemsparti, hvortil Ope- 
rationsstedet hørte, var indhyllet i 
Forbindingsgazen, der holdtes fast med 
et Bind — ogsaa af Karbolgaze — 
men mellem de to yderste Lag Gaze 
indskødes nu et Lag inpermeabelt Tøj : 
Makintosch, hvis Betydning var at 
tvinge eventuelt Blodvand eller Mate- 
rie til ikke straks at naa Overfladen — 
og inficeres fra Luftens Kim, men, sta- 
dig sivende under det inpermeable 
Stof i Karbolgazen, først naa Overfla- 
den ved Randen af den, som oftest paa 
et lavt liggende Sted. Da nu Sivnin- 
gen stadig gik gennem karboliseret 
Stof, mente han, at man altid kunde 
være sikker paa, kun at have med des- 
inficeret Sekret at gøre; naar dette 
naaede Overfladen, var det Tid at 
skifte Forbindingen, hvis ikke sær- 
lige Forhold, Puls, Temperatur, Smær- 
ter, tvang en til at skifte forinden. 

Saaledes var, kan man sige, Højde- 
punktet af den Listerske Forbinding 
naaet: Operationen foretaget under 
den desinficerende Taage, Forbinding 
efter den her i al Korthed beskrevne 
Xorm, Forbindingens Forbliven i Ko 
saalænge, det lod sig gøre, og da Skift- 
ning under Karbolspray ligesom ved 
Operationen. 

For Lister selv og hans fasteste 
Tilhængere var Karbolsprayen Meto- 
dens Clou. Meget ændredes i hele Meto- 
den, men Karbolsprayen holdt sig de 
fleste Steder helt ind i 80erne. Ja, 
hos Listers Svigersøn, Goodlee paa 
„University College Hospital" og paa 
,, Kings College Hospital", Listers 



— 139 — 



Digitized by 



Google 



E. A. TSCHERNING 



egen tidligere Afdeling, hos C h i e n e, 
saa jeg endnu i Midten af 90erne 
Dampsprayen i fuld Gang, jeg tror 
dog nærmest af Pietet mod Mesteren. 

Thi i Aarenes Løb havde, som De 
vide, Forsøgene hos Pasteurs og 
Kochs Elever vist, atLuftkimene ere 
for intet at regne mod det, som paa- 
føres fra Genstande og Hænder, der 
komme i Berøring med Saaret; intet 
i Sammenligning med det, der findes 
paa Huden af Patienten selv. 

Det er nu vanskeligt at sige, om 
Sprayen ikke i Begyndelsen har haft 
sin store Betydning. Yi maa erindre, 
at da den til Højden naaede Lister- 
forbinding indførte«, kom den til Ste- 
der med den daarligste Hygiejne. 
Maaske var Luften der fuld af Kim. 
Men dernæst forstod man ikke overalt 
at vaske sin Patient eller sig selv ren. 
Troen paa Karbolsyren var saa stærk, 
at man tiltroede den det hele. For 
mange var Stoffet næsten mere end 
„the germ theory" stadig Hovedsagen. 
Man havde intet rigtig Begreb om, 
hvad der hørte til Desinfektion. 

Kirurger, der vare opdragne i den 
gamle Skole, havde nu f aaet det „Liv- 
sens Vand", der skulde holde Patien- 
terne ovenfor Graven, dette hellige 
Vand var Kai bo] vandet, der for man- 
ge Læger blev som Vievandet for Ka- 
tolikkerne. 

Xaar Fingerspidsen var dyppet deri, 
var den blevet ren ; - - „aseptisk" eller 
endog „antiseptisk Smuds" var et af 
de Listerske Slagord, som hans Ef- 
terlignere optoge, misfor- 
stode og misbrugte. En Sonde, 
optaget af en gammel Forbindtaske, 
var brugbar, naar den var dyppet i 
Karbolvandet. 

Det var Misforst anelserne, som gjor- 



de, at Modstanden mod Lister var stor ¥ 
især i England. 

Som sagt, det er ikke umuligt, 
at Sprayen, der ved Siden af den des- 
inficerende Taage, som Lister stolede 
saa meget paa, førte en fin Strøm af 
Karbolvand vaskende hen over Saar 
og Saaromgivelser, har bidraget sit til 
at rette paa en Del af de Fejl, der i 
Begyndelsen blev begaaet. Men efter- 
haanden som Kendskabet til Infek- 
tionslæren skred frem, da Infektions- 
organismerne for hver Saarsygdom ad- 
skiltes hver for sig, da man ikke me- 
re blandede almindelige Forraadnel- 
sesbakterier og egentlige Saarinfekti- 
onsorganismer sammen, da fik man og- 
saa at se, at Luftkimenes Tid var for- 
bi; disse Efterkommere af Miasme- 
læren for Saarsygdommene maa t te vi- 
ge Pladsen for de paa Huden sidden- 
de Kim. 

Fødselsstiftelserne, der ogsaa havde 
indført at lade de smaa Børn komme 
til Verden i en Karboltaage, lærte, at 
det var en Urimelighed, og Kirurger- 
ne fulgte efter. Lidt efter lidt for- 
svandt Sprayen. 

Men ogsaa Karbolsyrens Eneherre- 
dømme begyndte hurtig at rokkes. 
Fra mange Sider kom Meddelelser om 
Farerne ved den; Lister selv aner- 
kendte dens Skyggesider og var tidlig 
betænkt paa at sætte andet i Stedet. 
Han kom til Borsyreantisep- 
tiken. Han blev Opfinder af E u- 
c a 1 y p t u s a n t i s e p t i k, af Su - 
blimatseru m-Forbindingen. Den 
antiseptiske Metode vilde han ik- 
ke forlade, saa længe han selv virkede, 
ojr selv efter at han havde anerkendt 
den af hans Landsmænd og især af 
hans tyske Kolleger udviklede Asep- 
tik, følte hans egne nærmeste Elever 
sig dog saa stærkt knyttede til Lære- 

rens Autoritet, at de fastholdt hele 
Karbolantiseptiken i dens fulde Ud- 
strækning længe efter, at den de fleste 
Steder var afløst af sin Datter, Asep- 
tiken. — 

Medens den givne Fremstilling er 
Hovedpunkterne i Listers Arbejde, 
maa vi dog for at forstaa alt, hvad 
han har betydet for Saarbehandlingen, 
nævne endnu et Par Punkter, hvor han 
har vist den rette Yej. 

Indtil hans Opfindelse af „the germ 
theory" i Saarlæren, var Underbin- 
dingsmetoden den, at de anvendte 
Traade hang ud af Saarene, for efteT- 
ha anden som de under Suppurationen 
løsnedes, at falde af eller blive trukne 
ud. Lister viste, at i et antiseptisk 
behandlet Saar kunde man rolig lade 
Traade blive liggende kort afklip- 
pede som „ligatures peTdues" . Dog er- 
kendte han efterhaanden Ubehagelig- 
heden ved at lade de almindelige Silke- 
eller Hørtraade forblive i Saaret. Li- 
gesom Saaret skulde være frit for Bak- 
terieindførelse, sa åledes skulde det væ- 
re frit for andre Fremmedlegemer. 
Et vSaar skal saa vidt muligt „be let 
alone" : et Saar, der ikke paavirkes af 
uheldig virkende Kræfter, vil hele. 
Derfor vilde han gerne undgaa de al- 
mindelige Traade til Underbinding. 
Han fordrede et Materiale, der kunde 
opløses i Saaret, og forsøgte da en Des- 
infektion af Katgut, og det lykkedes 
ham virkelig ved en langsom Behand- 
ling med Karbolvand og Karbololie at 
fremstille en saavel stærk som blød, 
bøjelig og i passende Grad opløselig 
Tiaad. Han er saaledes Faderen til den 
sterile Katgut, om end hans Præparat 
i Aarenes Løb er blevet afløst af an- 
dre Kat gut sorter. 

Ligeledes har han stadig med sin 
„germ theory" og sin Fordring til at 



lade Saaret i Fred behandlet D r æ n a- 
gespørgsmaalet med hele den 
Takt og sikre kliniske Sans, som man 
erkender hos ham ved at læse hans Af- 
handlinger og hans Sygehistorier, der 
alle ere skrevne med den største Sans 
for at fastholde alle Enkeltheder og 
dog ikke komme bort fra Hovedsyns- 
punktet. 

Lister har af enhver, der kendte 
ham, været anerkendt som en Mand, 
der paa ethvert Punkt forstod at dra- 
ge den fineste Linie for, hvad der var 
det rette. Han har været den fineste i 
Venskab overfor dem, der sluttede sig 
til ham, og han har aldrig vist sig 
uden af den sikreste Takt overfor sine 
ikke altid hensynsfulde Modstandere. 

Jeg kan fortælle Dem en Historie 
om hans Evne til at finde den rette 
Udvej i en vanskelig Situation. 

Han var under en stor Lægekongres 
paa Fastlandet indbudt til at bo hos 
en god Ven og Kollega, Professor X, 
men til Kongressens store Bekymring 
udeblev han Dag for Dag. Hans præ- 
sumptive Vært, Professor X, var af en 
lidt pirrelig Natur, og man vilde ikke 
spørge om Listers Udebliven. Under 
hele Kongressen var det en lille Sorg 
for det ellers saa vellykkede Møde. 
Saa fik man at vide, at en alvorlig Pa- 
tient havde holdt ham hjemme. Paa 
Mødets Afskedsaften traf en nu afdød 
Kollega og jeg, der begge var tilstede 
ved Kongressen, Listers mangeaarige 
Medarbejder, Dr. C. Vi kom i Samta- 
le om Listers Udebliven. Dr. (\ 
sagde, at den svære Patient, der 
havde holdt Lister borte, var et 
lille Paaskud. Lister havde altid al- 
vorlige Patienter. Men da der til Kon- 
gressen kom Venner af ham af en Na- 
tionalitet, som var meget ilde set af 

Professor X, maatte Lister blive hjem- 
me, da han ikke vilde af slaa Indbydel- 
sen til at bo hos Professor X, men ej- 
heller ved sin Nærværelse hos ham vil- 
de løbe den Risiko at sætte sin Vært i eu 
vanskelig Situation overfor sin Gæst, 
der jo maatte være forberedt paa, at 
hans Venner af den ildesete Nation, 
som vilde besøge ham i Professor X's 
Hjem, kunde krænke hans Vært ved 
deres blotte Nærværelse. De ved jo 
nok, tilføjede Dr. C, Professor X er 
en Smule aparte i sin Optræden 

En Mand, der som Lister maatte 
blive Genstand for sin Samtids Op- 
mærksomhed, og trods den Modstand, 
der rejste sig mod ham i hans eget 
Land, maatte han dog slaa saa vidt 
igennem, at man, hvilket nok er en 
Sjældenhed, kaldte ham, Skotten fra 
E d i n b u r g, hvortil han 1870 var 
flyttet fra Glasgow, til London, 
hvor han ansattes ved Kings Collegie 
Hospital 1877. Her fortsatte han 
sine Undersøgelser over Saarbehand- 
ling i samme Aand, som han hav- 
de begyndt i Glasgow og Edin- 
burg; men hans væsentlige Arbejde 
paa det Omraade var da alt færdigt, 
hans „germ theory" aneTkendt, og han 
selv stod med et Førerskab, der næppe 
noget Sted i den civiliserede Verden 
nægtedes Anerkendelse. Hvorledes den 
ydre Anerkendelse, der bliver Mænd 
af hans Betydning til Del, naaede ham, 
kan vi springe over her, men i et Fo- 
redrag som dette maa det dog korte- 
lig nævnes, at han i Tidens Løb blev 
Formand for Roy. Coll. of 
sil r ger y, Dr. med. h on. i E d i n- 
burg, D r. j u r. hon. i Oxford 
og Cambridge, Baron e't, Peer, 
Dronningens Livlæge, men 
alt det kan man efter ens 
Kendskab til hans Karakter 



sættelavtved Siden af hans 
Stilling som Reorganistor 
af den hele Kirurgi. Derfor fej- 
res han ikke ved nogen Fest med ydre 
Pomp og Pragt,. men ved, at man sam- 
ler alle de spredte Artikler, han har 
skrevet i et Værk, det Værk, der for 
lange Tider vil staa som det forløbne 
Aarhundredes maaske mest epokegø- 
rende i hele Medicinen, med Navnet 
Lister saa lysende som Harvey 
og J e n n e r. 

Jeg maa endnu sige nogle Ord om, 
hvorledes det gik Listers store Lære 
„the germ theory" ude i Verden. 

Det maa da siges, at var Semmel- 
w e i s s kommet frem paa et ugunstigt 
Tidspunkt, saa kom Lister i rette 
Øjeblik. 

Tanken slog ogsaa mægtigt an, da 
den først var kommet godt frem. Imel- 
lem de Steder, hvor Antiseptiken tid- 
ligt fik Indpas, er Danmark, hvor 
en Distriktslæge David i Thisted al- 
lerede i Decbr. 1867, en Maanedstid 
efter Philipsens Oversættelse af Li- 
sters Artikel i Lancet, behandlede en 
alvorlig Knusning af en Arm efter de 
Listersko Principer; de følgende Aar 
kom Kirurgerne paa de københavnsko 
Hospitaler med, H o 1 m e r paa Kom- 
munehospitalet og Saxtorph paa 
Frederiks Hospital. Efter Listers Ud- 
talelser skal et Brev til ham fra Prof. 
Saxtorph i Begyndelsen af 70erne, of- 
fentliggjort i Lancet, have bidraget 
en Del til Anerkendelsen af Antisep- 
tikens Værd. Ogsaa i Tyskland vare en- 
kelte (N u s s b a u m, D i 1 1 e 1 , T h i- 
ersch) allerede i 1867 gaaet i Lag- 
med de første Listerforbindinger ; men 
man nølede ellers en Del der. Grun- 
den hertil har vel været den relativt 
taalelige Tilstand, som aaben Saarbe- 
handling, Irrigator, Kulpulverforbin- 



142 — 



Digitized by 



Google 



Joseph Lister 



ding ydede. En god Bekendt af mig, 
som laa paa dansk Lazaret i 1864, 
og ved de tyske Lægers Overtagelse 
af Lazarettet kunde gøre Sammenlig- 
ningen mellem vor og den fremmede 
Behandling, beskriver den Velvære, de 
Saarede følte ved følgende tre Foran- 
dringer: den haarde og smudsige 
Svamp til Sa&renes Rensning afløstes 
af Vandstraalen fra Irrigatoren, Char- 
pi afløstes af Kulpulver, og værne- 
pligtige Sygepassere afløstes af sympa- 
tetiske Diakonisser. 

Frankrig var et af de seneste Lande 
til at optage Listerprincipperne. De 
mest udholdende Modstandere havde 
Lister i øvrigt mellem sine egneLands- 
(Lawson, Tait, Bantorck). 

Hvad der nu udrettes af Operationer 
i Læ af Antiseptiken eller snarere un- 
der Aseptiken, er det ikke her Stedet 
at gaa ind paa. Vi behøve kun at hen- 
vise til hele Underlivskirurgien, der 



vel var bleven til før Lister, men dog 
først fik rigtig Vind i Sejlene, da den 
hele kirurgiske Verden havde aner- 
kendt Listers Principper. 

Vi se med Stolthed paa den Hække 
Fremskridt, der skyldes de sidste 40 
Aars Kirurgi — Utrygheden afløst af 
Tryghed. Da denne Følelse af kirur- 
gisk Stolthed kom til Orde ved en Lej- 
lighed, hvor Professor Plum var til- 
stede, ytrede han, at vi i Stedet for 
Stolthed kunde føle Beskæmmelse ved 
den Tanke, at Lægerne havde drevet 
Kirurgi i mere end 6000 Aar, før det 
var gaaet op for dem, at vi skulle va- 
ske »vore Patienter, os selv og vore In- 
strumenter rene. 

Mine ærede Tilhørere, at Beskæm- 
melsen nu er hævet, skylde vi L i- 
s t e r s to Grundlærdomme : Kim- 
theorien og den simple Sætning : 
„et S aar skal man lade have 
Fred". 



-+++ 



Estrups første Tiaar 1875—1885. 

Oversigt og Betragtninger. 

Af Gustav Philipsen. 



En betydningsfuld Periode i Dan- 
marks offentlige Liv begynder med 
Ministeriet Estrups Tiltræden og naar 
sit Knudepunkt med Provisoriet 1885, 
da Ministeriet ikke vilde bøje sig for 
Landets ved Valgene i 1884 tydelig 
tilkendegivne Krav om en ny Rege- 
ring. Men vi véd hverken, hvorledes 
det gik til, at Danmark fik Ministeri- 
et Estrup eller hvilke Grunde, der i 
1884 bestemte det til at blive sidden- 
de. Dette er typisk for den kummer- 
lige Tilstand, Kendskabet til vor ny- 
ere Historie befinder sig i. Medens 



man har kunnet skildre Republikena 
Udvikling i Frankrig efter 1871 ind- 
til de intimeste Enkeltheder, medens 
i England alt, Uge indtil Monarkens af 
Fortrolighed omgærdede Indgreb i Be- 
givenhedernes Udvikling har kunnet 
klarlægges, medens endog i det auto- 
ritære Tyskland navnlig hele den til 
Bismarck knyttede Literatur har ka- 
stet et stærkt, om end ensidigt Lys 
over Begivenheder og Personer, saa er 
vi endnu ikke videre, end at vi først i 
forrige Aar har faaet rigtig Besked 
om, hvad der foregik paa Londoner- 

konferencen 1864, og at den virkelige 
Sammenhæng med Forfatningsforan- 
dringen 1866 endnu er ganske dunkel. 
Vor nyere Historie er som et mørkt 
Fastland, hvoraf enkelte kendte Be- 
givenheder dukker op, umotiverede i 
deres Opstaaen og Forløb. Hvad der 
endnu kan fortælles, er højst kun det 
omtrentlig rigtige, uden Fasthed i 
Linierne, uden punktuel Sikkerhed. 
De efterfølgende Linier gør i alt Fald 
ikke Krav paa at byde mere. 

I al Almindelighed lader det sig nu 
nok forklare, hvorfor vi ikke fik et 
Venstreministerium i 1875, som i det 
mindste nogle af Deltagerne i Aktionen 
mod Fonnesbech ventede, og hvorfor 
det blev Estrup. Venstre var hverken 
stærkt nok til at tvinge sig frem eller 
sympatetisk nok for de afgørende Fak- 
torer til at liste sig frem, ikke anset 
nok til at overvinde den Blanding 
af Frygt og Afsky, der omgav Ven- 
strenavnet i ledende Kredse af vort 
Samfund. Venstre led paa den ene 
Side under at være en for ensar- 
tet Masse; det var jo kun Bønder! 
Efter den store Folkesejr den 25. 
April 1876 fik Højres Opfattelse Ud- 
tryk gennem et Billede i- Vittigheds- 
bladet Punch: Folketingets Forsal 
som en uhyre Opstabling af Træsko 
foran en lukket Dør. Paa den anden 
Side havde Venstres Oprindelse af 
flere adsplittede Grupper allerede flere 
Gange givet sig Udslag gennem Knag- 
ning i Sammenføjningen: en paa 
engang taalmodig og kraftig Højre- 
politik kunde menes at have Udsigter 
til at faa Bugt med Bondestandens 
Sammensværgelse. 

Omvendt syntes Højres Stilling 
ingenlunde haabløs. Venstre havde et 
lille Flertal over alle andre Grupper i 
Folketinget, men deF var tvivlsomt, om 



dette svarede til* et Flejrtal mellem 
Vælgerne. Det var i disse Aar, at 
den store Indvandring fra Land til 
By ret tog Fart; Valglovens Kreds- 
fordeling, der hvilede paa Folketæl- 
lingen i 1860, var allerede ganske for- 
ældet til Byernes Skade; Byerne var 
sikre for Højre; derfor blev Kravet 
om en ny Valgkredsordning en Ho- 
vedsag for Højre, indtil Socialdemo- 
kratiets stærke Fremvækst noget svæk- 
kede Interessen for denne Sag. — 
Højre havde endvidere Landstingets 
store Flertal paa sin Side; Lands- 
tingets Venstre var en forskræmt Flok 
af gamle beskedne Bønder, der lige- 
som bad om Undskyldning for at være 
trængt ind i det fine Selskab. Men 
endvidere havde Højre for sig den 
uhyre Magt, som laa i Indehaveisen 
af alle indflydelsesrige sociale Stilin- 
ger, Hoffet og Universitetet, Byraad 
og Amtsraad, Magistrater og Embeds- 
stand, videnskabelige og økonomiske 
Sammenslutninger, alt var Højre. 
Men navnlig var Hovedstadens offent- 
lige Mening venstrefjendsk paa en 
Maade, som nu vanskelig kan begri- 
bes saa lidt som den tyranniserende 
Overmagt, Københavns Mening ud- 
trykt gennem ansete Presseorganer øve- 
de over det hele Land. Kun faa kunde 
se, at alt, hvad man saaledes sad inde 
med, var en Kapital, der opspiste« og 
ikke trak Een ter, at Højres fortsatte 
Forbliven ved Magten var en Rovdrift, 
der vilde hævne sig bittert. Kun faa 
saa det, fordi man havde et Aktiv end- 
nu; man havde Estrup. 

I Estrup fandt man den stærke 
Mand, der skulde frelse Højre og Fæ- 
drelandet, og man greb ikke helt for- 
kert. Estrup havde som Indenrigsmi- 
nister i Frijs-Frijsenborgs Ministeri- 
um efterladt sig gode Minder; han 

havde siden to Gange sagt nej til at 
blive Konsejlspræsident; han lod sig 
neje med at være det synlige Lands- 
tingshøjres anerkendte Leder og at bie 
paa. den belejlige Tid. I 1875 fandt 



J. B. S. Estrup. 

han, den var inde. Han havde klart 
nok set, at Vanskelighederne for en 
Højreregering ikke saa meget laa i, 
hvad Ondt Venstre kunde gøre den, 
som i Uensartetheden indenfor Højre, 
Manglen paa Disciplin. Men nu hav- 
de først de egentlige Oktobermænd, 
saa de nationalliberale, saa endelig et 
Styre, der nærmest kunde nævne« ef- 
ter Mellempartiets Navn, løbet sig 
træt. Imellem Fædrelandet og en 
Venstreregering, det vil sige Kaos, var 
der kun Estrup, derfor kunde han kræ- 
ve og opretholde Lydighed i Geledder- 
ne. Hvormeget end derfor i de føl- 
gende Aar den dramatiske Spænding 
l>eror paa Kampen mellem Estrup og 
Venstre, hvormeget end Udviklingen 
i dybere Forstand er knyttet til de 
frisindede Ideers Spredning over sted- 
se videre Lag — Nøglen til, hvad aer 
virkelig foregaar, maa i Reglen søges 



i mere eller mindre mislykkede Op- 
rørsforsøg indenfor Højres Politikere 
imod Konsejlspræsidentens Absolutis- 
me. 

I Erkendelse af Situationens Krav 
dannede Estrup sit Ministerium ude- 
lukkende af Landstingets Højre. Der 
var Godsejere som Estrup selv, som 
Moltke-Bregentved, Skell og Haffner; 
der var Fischer, som, oprindelig Bon- 
deven, i stadig Uvilje mod National- 
liberalismen efterhaanden var kommet 
over til et yderliggaaende Højrestand- 
punkt; der var endelig Nellemann, 
hvis Udgangspunkt havde været Na- 
tionalliberalismens, men som i sin 
Skepsis overfor alle faste konstitutio- 
nelle Grundsætninger ikke følte de Be- 
tænkeligheder, der endnu plagede 
Mænd som Krieger og Klein. Mini- 
steriet havde Fagdygtighed og indre 
Sammenhold. Det var det stærkeste 



Chr. Berg. 

Højreministerium, som vi havde haft 
siden Bluhmes første Ministerium af 
1851. 

Det var et rent Kampministerium, 
og det var ment som saadant. Muligvis 

har der dæmret en Tanke om, at den 
ubetingede Opgivelse af den national- 
liberale Retning kunde danne et fæl- 
les Arbejdsgrundlag mellem Ministe- 
riet og Venstre; maaske der endogsaa 
har været en Velleitet, ligesom hos 
Bismarck, til ved en social Frem- 
skridtspolitik at slaa Demokratiet bort 
fra Venstre. Det er i alt Fald paaag- 
telsesværdigt, at Ministeriet allerede 
i sin allerførste Levetid, Efteraaret 
1875, nedsætter en Arbejderkommis- 
sion til ikke ringe Forargelse for den 
nationalliberale Presse. Men Kommis- 
sionen var dødfødt; dens Arbejde blev 
uden praktisk Værd, og der hengik 
derefter en lang Aarrække, før man 
mærkede Spor af social Interesse hos 
Regeringen. 

I politisk Henseende optraadte Mi- 
nisteriet straks saare udæskende. Ef- 
ter en parlamentarisk set besynderlig 
Udsættelse af Rigsdagen straks som 
denne var traadt sammen i Oktobet 
1875, overraskedes den med en Udta- 
lelse om, at Regeringen vilde tilstræbe 
at begrænse Rigsdagssamlingernes Va- 
righed. Efter Ordlyden af Grundlovens 
§ 19 kunde den ordentlige Rigsdag ik- 
ke uden Kongens Samtykke forblive 
længere sammen end to Maaneder, og 
uagtet den i sin Tid med alle Partiers 
Tilslutning indførte nøjagtige Gen- 
nemgang af Finanslovforslaget i Fol- 
ketinget forlængst havde gjort den 
nævnte Grundlovsbestemmelse til et li- 
gegyldigt Bogstav, saa modtog Rigs- 
dagen, da de to første Maaneder af 
Rigsdagssamlingén var forløbne, et 
kongeligt Budskab, hvorved Rigsdags- 
samlingen tillodes fortsat endnu to 
Maaneder. Ogsaa i den følgende Sam- 
ling gentoges denne Komedie; men 
derefter lod man den falde, uden at 
man havde opnaaet andet, end at aa- 



benbare sin Lyst til at drille Folke- 
repræsentationen og beskære dens na- 
turlige Rettigheder. 

Ogsaa i saglige Spørgsmaal viste 
Regeringen sin Tilbøjelighed til at 
skærpe Modsætningerne. Under forud- 
gaaende Toldlovsforhandlinger havde 
de tidligere Højreregeringer med Ven- 
stre været enig om, at nogen Nedgang 
i Toldindtægterne kunde taales uden 
Dækning i andre Skatter, og Striden 
havde kun drejet sig om Størrelsen af 
denne Nedgang, idet Venstre krævede 
hele den i 1864 indførte Krigstold op- 
hævet. Ministeriet Estrup stillede sig 
derimod stejlt paa det Standpunkt ikke 
at ville gaa med til nogen udækket 
Nedgang af de indirekte Skatter, og 
krævede fuld Kompensation. Samtidig 
tilkendegav Regeringen paa en tyde- 
lig Maade sin Uvilje mod den mere 
demokratiske direkte Skat. Forsvars- 
sagen var brændende som endnu den- 
Dag i Dag, og den mere militæTven- 
lige Del af Venstre havde samlet sig* 
om at ville gaa med til en Bevilling 
af 30 Millioner Kroner til overordent- 
lige Forsvarsforanstaltninger (Forø- 
gelse af Flaaden, flydende Forter ved 
København, et Befæstningsanlæg i 
Jylland, men ingen Befæstning ved 
København) paa Vilkaar af, at Mid- 
lerne tilvejebragtes ved en Indkomst- 
skat. Men Regeringen afviste dette det 
mest imødekommende Tilbud, der no- 
gensinde er gjort fra Venstres Side. 
Ved Sagens Behandling i Folketinget* 
Vinteren 1875 — 76, gik det nu saa ej- 
endommeligt, at saa vel Reger ingens- 
videregaaende Forslag som det mode- 
rate Venstres blev forkastet, idet den 
mere antimilitaristiske Del af Venstre 
stemte imod. Regeringen opløste da 
Folketinget den 30. Marts 1876, „da 
vi ikke anse det for forsvarligt længe- 

re at udsætte Paabegyndelsen af de 
nødvendige overordentlige Foranstalt- 
ninger til Forsvarssagens Fremme . . 
... og da Folketinget har villet gøre 
Paabegyndelsen af Forsvarsforanstalt- 
ningerne afhængig af det i og for sig 
uantagelige Vilkaar, at en disse uved- 
kommende og under Landets nuværen- 
de finansielle Forhold unødvendig Lov 
om en ny Skat forud er vedtaget" osv. 
Man ser, at Ordene ikke er uden Li- 
denskab. Udfaldet svarede ikke gan- 
ske hertil. — Paa Venstres Side hav- 
de der siden Udgangen af Finanslovs- 
konflikten i 1875 hersket ret stærke in- 
dre Brydninger; men overfor det ud- 
prægede Højreministerium traadte de 
indre Modsætninger tilbage; man gik 
samdrægtigt og fortrøstningsfuldt til 
Valget den 25. April. 

Denne Valgdag er blevet en Mær- 
kedag i vor Udvikling; Venstre kom 
ind med 74 Mandater og mindst 15 
vundne Pladser; Højre i videste Be- 
greb talte efter Valget kun 28 Mand. 
Valget betød for det første, at Ven- 
stres Flertal blandt Vælgerne nu var 
hævet over al Tvivl. Efter den Dag 
har enhver Tanke om et Højreflertal 
i Folketinget været Fantasteri. For 
det andet betød Valget det gamle Mel- 
lempartis Undergang; det viste sig 
deirefter noget, om end ikke meget let- 
tere at holde Højre sammen om Mi- 
nisteriets Kamppolitik; Modsætninger- 
ne uddybedes, Konflikten nærmede sig. 
Endelig var Valget et meget kraftigt 
antimilitaristisk Votum fra Vælgernes 
Side, stærkere end maaske Venstre i 
sin daværende Sammensætning ønske- 
de det; efter dette Valg har Modstan- 
den mod overhovedet at bygge Dan- 
marks Fremtid paa en Udvikling af 
dets Militærvæsen faaet et Grundlag, 
der aldrig siden er gaaet helt tabt; 



Hørups Politik er født; han var selv 
faa Maaneder forud blevet Medlem af 
Folketinget ved et Suppleringsvalg i 
Køge. 

Efter Valget lod Estrup „Forsvars- 
sagen" falde, det vil sige Gennemfø- 
relsen af ekstraordinære Foranstalt- 
ninger, navnlig Befæstningsanlæg, en 
Holdning, som efter Opløsningsdekre- 
tets drabelige Ord gjorde et noget mat 
Indtryk og vistnok gav Venstre et 
falsk Indtryk af svigtende Kraft hos 
Ministeriet. Samlingen 1876 — 77 blev 
en udpræget Konflikttid, og Konflik- 
ten skærpedes ved, at det var Finans- 
loven, Grundlaget for Statshushold- 
ningen, hvorpaa Kampen førtes. Fol- 
ketingsflertallet gav Finansloven en 
Skikkelse, der efter Estrups Sigende 
gjorde den absolut uantagelig for en- 
hver Regering. Naar man nu efter de 
mange Aars Forløb genser de da saa 
berømte fem Punkter, der gav Loven 
denne revolutionære Farve, bliver man 
ventelig noget forbavset; end ikke det 
mest graverende blandt dem, Nægtel- 
sen af Midlerne til det kongelige Te- 
aters fortsatte Drift vilde vel nu sætte 
Sindene i stærk Bevægelse. Men Lands- 
tinget sluttede sig fast til Ministeriet 
og førte Loven tilbage til den af dette 
ønskede Skikkelse; alle de parlamen- 
tariske Stadier blev gennemløbne uden 
Kesultåt, og den 31. Marts 1877 ved- 
tog Tingene Finansloven, hvert i sin 
Affattelse. Dette foregik under Om- 
stændigheder, der for os kan synes un- 
derlige, næsten barnlige, men i hvilke 
Øjeblikkets Lidenskab gav sig et 
dramatisk Udtryk. Man havde en 
Følelse af, hvad det betød, at Lan- 
det kom til at staa uden lovligt 
finansielt Grundlag for Styrelsen, naar 
den vedtagne midlertidige Bevillings- 
lov udløb den 15. April, og begge de 

stridende Parter ønskede at lægge An- 
svaret over paa Modparten. Folketin- 
get ønskede derfor at kunne vedtage 
Finansloven i sin Affattelse før Lands- 
tinget, som derved kom til at staa som 
den Part, der ved sin afvigende Af- 
stemning fik det formelle Ansvar for 
Lovens Sprængning. Man havde i den- 
ne Hensigt sat Folketingets Møde til 
en tidlig Morgentime (som iøvrigt paa 
Grund af Statsraadsmøde blev udskudt 
noget), og Venstre havde begæret Af- 
slutning af Forhandlingerne for at 
sikre den ønskede Prioritet i Afgørel- 
sen. Saa er det, at Estrup begærer Or- 
det. Formanden hører det ikke, vilde 
vel efter den begærte Afslutningsbe- 
gæring ogsaa have anset sig uberet- 
tiget til at give nogen Ordet. Estrup 
forlanger Ordet paany uden Resultat. 
Han forlader Salen dirrende af Har-, 
me over den ham viste Krænkelse; 
det er blevet sagt, at han vilde have 
forelagt en ny midlertidig Bevillings- 
lov, der vilde have udskudt den afgø- 
rende Konflikt. 

- Nu kom den, brat og uventet, uag- 
tet egentlig alle havde arbejdet heni- 
mod den. Den 12te April udkom en 
provisorisk Lov, hvorved Kongen, o : 
Regeringen bemyndigede sig selv til 
at afholde de nødvendige løbende Ud- 
gifter og opkræve de bestaaende Skat- 
ter og Afgifter. Engang forud, i 1853, 
havde en Regering udstedet en saa dan 
Lov, men det var nærmest blevet an- 
set som et Ulykkestilfælde, man fra al- 
le Sider bestræbte sig for at kaste Jord 
paa. Denne Gang var derimod den 
provisoriske Bevillingslov med fuld 
Musik indført som et Kampmiddel mod 
Gennemførelsen af Folkets Selvstyre. 
I den allerunderdanigste Forestilling, 
der offentliggøres samtidig med Loven, 
er Retfærdiggørelsen lidet juridisk. 



Ministeriet har ingenlunde tilegnet sig 
Professor Matzens Forsvar for den 
provisoriske Finanslov, Grundlovens 
formentlige Krav om et Budget som 
Grundlag for Statshusholdningen og 
den deraf flydende Nødvendighed af 
at tilvejebringe dette i provisorisk 
Lovsform, naar den noTmale Vej glip- 
per. I denne Forstand! har Ministeriet 
Estrup overhovedet aldrig udstedt no- 
gen provisorisk Finanslov. Nellemanns 
Begrundelse er rent politisk. Ministe- 
riets Fratræden vilde betegne en God- 
kendelse af FolEetingsparlamentaris- 
men, en Fornægtelse af Kongens Ret 
til frit at vælge sine ansvarlige Mini- 
stre, vilde derfor være pligtstridig. 
Men der maa da findes en Vej, der 
muliggør, at Staten kan holdes sam- 
men og da Grundloven ikke opstiller 
særlige Regler for det foreliggende 
Tilfælde, vil det eneste konstitutionelle 
Middel være en Anvendelse af Grund- 
lovens § 26. Tilsyneladende respek- 
terer man endnu Bevillingsretten, for- 
saavidt som man kun giver sig Hjem- 
mel til at afholde de Udgifter, dér var 
vedtagne af begge Ting; men man er 
forudseende nok til allerede nu at ta- 
ge Forbehold om, at hertil vilde man 
under andre Omstændigheder ikke an- 
se sig bunden, et Forbehold, der blev 
praktisk i 1885. 

Den provisoriske Finanslovs Udste- 
delse blev i første Omgang en Styrkel- 
se for Højre, en Svækkelse for Ven- 
stre. Venstre, der vistnok lige til det 
sidste havde tvivlet paa, at en Regering 
vilde sætte sit Navn under en saadan 
Lov, var forvirret og nogenlunde raad- 
løs. Man udstedte Manifester, " der 
fremkaldte taabelige Sagsanlæg, man 
dannede en ny Forening, Grundlovs- 
værneforeningen, som ingen større Be- 
tydning fik. Man havde paa forskellig 

Maade Sol og Vind imod sig. Venstres 
betydeligste Mand, J. A. Hansen, dø- 
de under sørgelige finansielle Omstæn- 
dighed er. Folketinget havde for første 
Gang siden 1856 besluttet at forsøge 
Rigsretten som politisk Aktionsmid- 
del; den tidligere Minister Krieger 
havde solgt Marmorkirkens Ruin til 
Tietgen uden Rigsdagens Minde; den 
tidligere Minister Hall havde ved Op- 
førelsen af Nybygningen til det kgl. 
Teater godkendt meget betydelige 
Overskridelser af den givne Bevilling, 
uden forud at søge Rigsdagens Sam- 
tykke hertil; Folketinget besluttede i 
begge Spørgsmaal Anklage mod de for- 
skellige 'forhenværende Ministre, der 
bar Ansvar for de formentlige Lov- 
brud. Folketinget havde valgt Hørup 
til offentlig Anklager, og han gen- 
nemførte Aktionen med megen Dyg- 
tighed. Men Udfaldet blev, som man 
kunde vente det, fuldstændig Frifin- 
delse, og dette endda ud fra en saa re- 
aktionær Begrundelse, at Rigsretsak- 
tion herefter maatte siges at være ude- 
lukket som politisk Kampmiddel fra 
Demokratiets Side. 

Paa Højres Side var der derimod 
idel Glæde. Endelig havde man f imdet 
en Mand, endelig saa man Handling. 
Talrige Tilslutningsadresser til Mini- 
steriets Politik blev vedtaget; omtrent 
70,000 danske Mænd udtalte deres Til- 
fredshed med Forfatningsbrudet. Kun 
paa ét Sted var Glæden ikke helt 
ublandet, i selve det politiske Cen- 
trum, i Folketingets Højre, der endnu 
beherskedes af Xationalliberalismens 
Aand. Man var tilfreds med, at Estrup 
havde turdet det, man ikke selv ret 
havde dristet sig til, man var glad 
over den Dukkert, Venstre havde faa- 
et — men man var alligevel ikke rig- 
tig tryg ved Situationen. Nu havde 



Estrup fuldbyrdet sin frelsende Daad; 
nu gjaldt det atter at vende tilbage 
til normalt Forfatningsliv, og hvis 
Estrup var en Hindring derfor, saa 
nærede de Nationalliberale ingen Tvivl 
om, at hans Patriotisme vilde tilsige 
ham at vige Pladsen. 

Det er ud fra saadanne Stemninger 
og Forudsætninger, at man forstaar, 
hvad der foregik paa Rigsdagen, da 
denne traadte sammen i Oktober 1877. 



J. L. T. Holstein Ledreborg. 

Den provisoriske Finanslov blev ikke 
forelagt direkte, men kun som An- 
mærkning til Finanslovforslaget for 
det løbende Aar. Til Behandling heraf 
nedsatte Folketinget et særligt Udvalg, 
forskelligt fra det sædvanlige Finans- 
udvalg, og indenfor dette Udvalg kom 
Modsætningerne til at bryde sig. Det 
viste sig hurtig, at der indenfor Ven- 
stre var stærkt afvigende Anskuelser, 
ligeledes, at der indenfor Højre var 
Tilbøjeligheder til at søge Forstaaelse 
med den forhandlingsvillige Del af 
Flertallet; i disse Best æbelser var den 
tidligere Minister Klein Hovedman- 
den. Alt dette traadte frem for Dagens 

Lys, da Udvalgets Indstilling kom 
til Behandling i Tinget. Et Flertal 
foreslog at udskille den proviso- 
riske Lov som et særligt Afsteni- 
ningstema, at forkaste denne, men 
derimod at lade Finansloven over- 
gaa til anden Behandling; imod 
dette sidste protesterede Berg og hans 
nærmeste Meningsfæller. Afgørelsen 
faldt den 7. November, og umiddel- 
bart efter fremsatte Klein efter Aftale 
med moderate Venstremænd Forslag til 
en midlertidig Bevillingslov. Vanske- 
lighederne ved at finde en Form, der 
ikke indirekte godkendte Provisoriet, 
Bergs Fjendskab, Landstingsgodsejer- 
nes Stædighed og Estrups overlegne, 
blaserede Holdning gjorde Udfaldet 
tvivlsomt og bevirkede, at Dagene den 
7. og 8. November 1877 hører til de 
mest bevægede i vort politiske Liv. 
Tilsidst lykkedes det at blive enig, og 
den nye Bevillingslov* der atter skabte 
et lovligt Grundlag for Statshushold- 
ningen, fik kongelig Stadfæstelse umid- 
delbart før Midnat. Men der laa me- 
re bag det skete enid en Bevillingslov. 
Forudsætningen var, at man vilde for- 
søge en ny Politik, bygget paa Forstaa- 
else mellem den moderate Fløj af Ven- 
stre med Bojsen og Holstein i Spid- 
sen og Folketingets Højre, og det var 
en stiltiende Forudsætning, at et Mi- 
nisterskifte vilde komme inden alt for 
lang Tid. Der var dog en Mand, som 
ikke var lydhør herfor. Med en lyk- 
kelig Evne til at være døv paa det rig- 
tige Øre, som Estrup flere Gange har 
udfoldet under lignende Omstændig- 
heder, opfattede han den 8de Novem- 
bers Gerning som en ret ligegyldig 
Sag; Tingene var blevet enige om en 
Bevillingslov; det var godt for dem, 
men vedkom ikke synderlig Regerin- 
gen; den havde vist, at den kunde 



klare sig foruden. Der blev fra dette 
en Brod siddende imod Estrup hos Fol- 
ketingets Højre, som ogsaa i de følgen- 
de Aaæ gav sig ejendommeligt Udslag, 
men udvortes set holdt Estrup Stillin- 
gen; han blev siddende. 

Det eneste haandgribelige politiske 
Resultat af den 8de November blev da 
dette, at det forenede Venstre gik i 
Stykker for aldrig mere at samles. 
Formelt kom Brudet først henimod 
Rigsdagssamlingens Slutning, da Berg 
med henimod 30 Mand udmeldte sig 
af Partiet; reelt var Skilsmissen foa*e- 
gaaet i Efteraaret. Store politiske Føl- 
ger knyttede sig hertil. Den første 
puniske Krig var endt med Ven- 
stres formelle Nederlag. Der var ikke 
længere noget Flertalsparti i Folke- 
tinget, og dette blev særlig understre- 
get, da en paa et ret tilfældigt Spørgs- 
maal fremkaldt Opløsning i Januar 
1879 gav Højre nogen Styrkeforøgelse, 
særlig paa det moderate Venstres Be- 
kostning, saaledes at Højre til Tider 
endog var det største Mindretal i Tin- 
get. Bergs Gruppe, der hurtig fik Nav- 
net det radikale Venstre, medens det 
kaldte sig selv Folketingets Venstre, 
drog med største Beslutsomhed Kon- 
sekvensen af den nye Stilling. Da der 
hverken i Befolkningen eller i Tinget 
var noget Flertalsparti, maatte det 
parlamentariske Krav foreløbig sky- 
des tilside. Opgaven for et demokra- 
tisk Parti maatte da blive uden Hen- 
syn til, hvem der var Ministre, at ar- 
bejde paa Sagen i folkelig Aand og 
iøvrigt at forberede Fremtiden ved 
Arbejde ude i Befolkningen. Herigen- 
nem vandt Gruppen tillige et Grund- 
lag for Forstaa^lse med Regeringen, 
om Lejlighed hertil gaves. Der var ty- 
delig nok hos Gruppen en vis Tendens 
i denne Retning, hos Berg mere ud fra 

hans Interesse for Sagerne, hos Hørup 
ud fra den med nogle af Regerings- 
mændene fælles Uvilje mod den svin- 
dende, men endnu i Selskabet stærke 
nationalliberale Retning. Den noget 
større moderate Gruppe svingede no- 
get mere hid og did, men havde aa- 
benbart større Syrn pa thi for Samarbej- 
de med Folketingets overvejende na- 
tionalliberale Højre imod Regeringen 
end med denne, og Højres ledende 
Mænd understøttede Gruppen heri i 
stadig mere udpræget Uvilje mod 
Estrups Forbliven ved Magten. Estrup 
endelig havde ikke Smidighed nok til 
nt finde sig tilrette i den nye Situation, 
han var utilpas og gnaven; adskillige 
af de vigtigste Sager fandt deres Løs- 
ning, udenom Ministeriet, tildels imod 
dettes Ønsker. 

Disse Grundstemninger beherskede 
de første Rigsdagssamlinger efter 1877. 
Der var idelige Forskydninger inden- 
for Venstre, idet nogle af Medlem- 
merne traadte ud af den ene og ind i 
den anden eller dannede særlige Smaa- 
grupper, efter hvor de fandt det mest 
venstre. Der blev i de første Par Aar 
ingen Finanslovskonflikt. Men der var 
mangfoldige Intriger og Underhaands- 
forhandlinger. Særlig gjaldt dette paa 
det militære Spørgsmaal, der mere og 
mere trængte sig i Forgrunden. Ved 
Bergs Hjælp fik Krigsminister Kauf- 
mann seks store Kanoner til Køben- 
havns Søforsvar, og den lille Kalk- 
brænderiskanse til Anbringelse af to 
af dem; den staar endnu med de to 
ret forældede Uhyrer som et Minde 
om hin forvirrede Tid. Omvendt gen- 
nemførtes med det moderate Venstres 
Tilslutning saavel en Revision af Hær- 
loven som af Søværnsloven og endelig 
en ny militær Straffelov, der vel beteg- 
nede et stort Fremskridt fra det be- 



staaende Barbari, men alligevel lod 
meget tilbage at ønske fra et demo- 
kratisk Standpunkt. 

Saa lidet opløftende nu disse indre 
Rigsdagsforhold maa forekomme, saa 
utvivlsomt er det ikke desto mindre, 
at disse Aar og deres nærmeste Efter- 
følgere hører til de grøderigeste i vor 
folkelige Udvikling. DeH bobler og gæ- 
rer paa alle Punkter, og Strømmen 
gaar ustanselig bort fra Højre og over 
imod Venstre. 

Der var først dette, at Lands- 
dele, der hidtil havde været ui- 
modtagelige for demokratisk Paavirk- 
ning, nu begynder at svinge. Saaledes 
Thy og Nordsjælland, begge Steder 
under Indflydelse af. Bergs personlige 
Paåvirkning og de af ham oprettede 
Blade. Grundtvigianismen, der endnu 
var den stærkeste levende Aandsmagt 
i vort Folk, men hvis Tilhængere hid- 
til havde været delt mellem Højre og 
Venstre svingede disse Aar mere ube- 
tinget over i Demokratiets Rækker. 
Samtidig havde der enkelte Steder 
dannet sig Centrer for en mere reali- 
stisk radikal Politik, saaledes i Aar- 
husegnen under Lars Bjørnbaks Fø- 
rerskab, i Midtsjælland, Nordjylland 
og Langeland. 

Men ogsaa Byerne begyndte at svig- 
te Højre. Den stærke Indvandring ude 
fra Landet bragte en Tilførsel af Ele- 
menter, der stod udenfor de gamle 
Købstadtraditioner, nye Folk kom op, 
der ikke respekterede Fortiden, By- 
raadsvalgene i 1882 viste allerede, at 
det gamle Højres Magt ikke længere 
var ubestridt. Men ogsaa i Hovedsta- 
den begyndte Stillingen at blive usik- 
ker. De Nationalliberales skjulte Mis- 
néje med Ministeriet bredte sig ud 
over det københavnske Selskab; der 
viste sig Spor til en „Etatsraadsoppo- 

sit ion, der, saa spagfærdig den end 
var, blev Udgangspunktet for en langt 
videregaaende Udvikling. Noget større 
Betydning fik det, at Børsens almæg- 
tige Leder, C. F. Tietgen, fandt sin 
Regning ved at mobilisere Handels- 
standen til halvt oppositionelle Skridt 
paa Børsmøderne 1880 og 1881, og sit 
ydre politiske Udtryk fik denne Aktion 
1881 i Christoffer Hages Valg til Fol- 
ketinget, hvor han straks, skønt valgt 
som liberal Højremand, indtog en me- 
get selvstændig Stilling. 

Endnu større kulturel Betydning fik 
de aandelige Brydninger i Tidens un- 
ge Slægtled. Tilsyneladende havde Ge- 
org Brandes lidt Nederlag i sin Ak- 
tion som Venstre i sin; som en slagen 
Mand, kunde det siges, forlod han 
Valpladsen og drog i frivillig Land- 
flygtighed til Berlin, 1877—1882. I 
Virkeligheden havde han sejret som 
sjælden en aandelig Fører gør det, for- 
saavidt som al ung Literatur, der due- 
de, bar Mærke efter ham, alle unge 
Videnskabsmænd i alle Fakulteter 
udenfor det teologiske var paa virkede 
af de Strømninger, han havde indført 
i vort Aandsliv, som endelig baade 
Teater og Billedkunst kastede Tradi- 
tionens Aag af sig og fulgte nye „eu- 
ropæiske" Baner. Paa mangfoldige 
Maader følte de Unge sig som en stri- 
dende Klike med taaleligt indre Sam- 
menhold, og med sikker Overbevis- 
ning om, at deres var Fremtiden. T 
„Studentersamfundet" fik de frisin- 
dede Akademikere deres eget Hjem, 
der ogsaa fik politisk Betydning igen- 
nem Samfundets forskellige sociale In- 
stitutioner. Venstre havde allerede si- 
den 1873 i „Morgenbladet" besiddet 
et Hovedstadsorgah ; men først efter at 
det fra 1881 var kommet under Sty- 
relse af Berg, Hørup og Edvard Bran- 



des, fik Bladet Betydning i Hovedsta- 
dens politiske Opinion. 

I Eteraaret 1880 var Edvard Bran- 
des ved et Suppleringsvalg blevet valgt 
til Folketingsmand i Budkøbing, som 
den Bergske Gruppes Mand, et Sym- 
bol paa Forbindelsen mellem den po- 
litiske Radikalisme og hvad man kald- 
te det literære Venstre, et talende Vid- 
nesbyrd om, hvor frygtløs og fordoms- 
fri man var blevet indenfor vort poli- 
tiske Demokrati. Og Bigsdagsforhand- 
lingerne om den nyvalgte Rigsdags- 
mands Edsaflæggelse, om den højere 
Skoles Maal og Midler og lignende Sa- 
ger betegner vel overhovedet det høje- 
ste Flodmaal i vor Bigsdag for Radi- 
kalismen i aandelige Spørgsmaal, som 
Hørups berømte Tale fra 1883 med 
Mottoet „hvad skal det nytte", var 
det som Udtryk for realistisk Opfat- 
telse af Landets udenrigspolitiske Stil- 
ling. 

Endnu et Forhold maa nævnes i 
denne Forbindelse. Fischers Udnæv- 
nelse til Kultusminister i Estrups Be- 
gering betegnede et afgjort Brud med 
den i alle Skole-, Universitets- og of- 
ficielle Literatur- og Kunstsspørgs- 
maal hidtil eneraadende nationallibe- 
rale Betning, og blev som saadant il- 
dfe optaget. Fischer var ikke nogen 
radikal Mand, men hans Modsætning 
til den herskende Klike og hans Uaf- 
hængighedslyst bevirkede, at der blev 
friere Luft, større Muligheder for ny- 
ere Anskuelser. Det lykkedes Fischers 
Modstandere at trænge ham bort fra 
Embedet i 1880, og hans Efterfølger 
Scavenius opfattedes med nogen Føje 
som staaende til højre for ham i al- 
mindelige Spørgsmaal: men heller ik- 
ke under ham blev Kultusministeriet 
det nationalliberale Eldorado, som 
det havde været under Monrad og HalL 

Af endnu større Fremtidsværdi end 
noget af de i det foregaaende nævnte 
Momenter blev dog den danske Arbej- 
derbevægelses uanede Vækst. Efter 
det frygtelige Slag den unge Retning 



i Folkelivet, gav sig nu ogsaa Udtryk 
i en større Frejdighed indie paa Rigs- 
dagen. I Samlingen 1880 — 81 drev det 
ud i Konflikt om Finansloven. Strids- 
punkterne var hverken mange eller 
store, Universitetets formueretlige Stil- 
ling, Typen for et nyt Pantserskib, 
Dyrtidstillæg til Embedsmændene, og 
Lysten til en afgørende Strid var end- 
nu ikke stærk; men Estrup havde i 
disse Aar en uheldig Haand. I Be- 
gyndelsen af Maj 1881 skulde man da 
til at prøve, om et Fællesudvalg kunde 
tilvejebringe Enighed mellem Tinge- 
ne. Men da afbrød Estrup Rigsdagsar- 
bejdet ved Folketingets Opløsning den 
7. Maj. I Opløsningsdekretet fandtes 
de senere saa bekendte Ord om „at 
Folketinget, være sig paa Grund af 
de politiske Partiers indbyrdes Stilling 



V. Hørup. 

fik ved) Pios og hans Fællers Bortrejse, 
havde saavel den faglige som den po- 
litiske Bevægelse vegeteret i en Aar- 
række, hvortil ogsaa de ugunstige Er- 
hvervsforhold i Halvfjerdsernes sidste 
Aar bidrog deres. Nu tog Bevægelsen 
atter Fart under Ledelse af Mænd, der 
ikke hørte til det lærde Lag, men var 
udgå aet af Arbejdernes egne Rækker. 
Fagforeninger dannede sig og voksede; 
man prøvede sine Kræfter i smaa fag- 
lige Kampe, og man havde ikke altid 
Uheld med sig; man prøvede sig og- 
saa ved politiske Valg; i 1880 naaede 
en socialistisk Kandidat ved et Sup- 
pleringsvalg i København over 1000 
Stemmer, og ved Landstingsvalget 
1882 gjorde en samlet københavnsk 
Opposition sit første, naturligvis mis- 
lykkede Forsøg paa at sætte sine Valg- 
mandskandidater igennem. 

Den stærke Grøde, der saaledes var 



Frede Bojsen. 

og de nær forestaaende Valg eller af 
andre Regeringen ubekendte Grunde, 
har vist sig at mangle Evne eller Vil- 
je til at tilendebringe endog kun en 
mindre Del af de Rigsdagen forelagte 



— 153 — 



Digitized by 



Google 



Gustav Philipsen 



vigtige Sager" . De understregede Ord 
blev Venstres Feltraab under Valg- 
kampen. Man følte dybt den Ufor- 
skammethed, der laa i at behandle 
Folkets Repræsentanter som en Ho- 
ben dovne Skoledrenge, der blev sendt 
hjem for at læse om paa deres Lek- 
tier; Modsætningen mellem Venstre- 
grupperne mildnedes, medens Kløften 
mellem Regeringen og Venstre uddy- 
bedes. Efter 1881 gik der mange Aar 
før en saglig Forhandling mellem de 
to Partier kunde genoptages. 

Resultatet af Valget den 24. Maj 
blev højst sørgeligt for Højre, men da 
det heller ikke efter Valget lykkedes 
Regeringen at tilvejebringe Enighed 
om Finansloven, opløste den paany 
Folketinget den 6. Juli med det Re- 
sultat, at Højres Nettotab ved de to 
Valg blev 9 Kredse, og Partiet gik 
ned fra 35 til 26 Folketingsmænd. 
Denne OpløBningstaktik svækkede i 
allerhøjeste Grad Ministeriets Anseel- 
se i Højre; Vinteren 1881 — 82 beteg- 
ner det laveste Niveau, Estrup har 
været nede paa i den dannede Højre- 
opinion. Venstre var blevet opirret 
ved Opløsningerne, opildnet ved Valg- 
sejrene, der særlig var kommet den 
radikale Side tilgode; i denne Vinter 
fik den bevidste Visne politik sit Ud- 
tryk i Bergs bekendte Profeti om at 
alt vilde visne i denne Regerings 
Haand. — Paa den anden Side var 
Højre mismodigt, havde ikke længere 
Tro paa Ministeriets Lykkestjerne. 
Om Finansloven for det løbende Aar 
opgav man at komme til Enighed, den 
blev overhovedet slet ikke mere fore- 
slaaet af Regeringen, man levede hele 
Aaret ud paa midlertidige Bevillings- 
love; desto større Kraft sattes der ind 
paa at enes om Stridspunkterne paa 
Finanslovforslaget for det kommende 



Aar. Der førtes mange og lange For- 
handlinger herom for aabne Døre og 
bag Kulisserne; ved en Slags Sam- 
mensværgelse mellem Venstre og Fol- 
ketingets Højre lykkedes det at skafte 
et Kompromis, for hvilket Ministeriet 
maatte bøje sig. Dette er, hvad man 
kalder Majforliget 1882. 

Atter var der et Øjeblik, hvor Mi- 
nisteriet Estrup ved sin Fratræden 
havde kunnet aabne Muligheden for 
en fredelig Udvikling; i hvad der hid- 
til havde været Højres ledende Kredse 
var Skuffeleen stærk over, at det ikke 
skete; man havde en Følelse af, at 
Højre raadnede op, og man havde ik- 
ke Tro paa, at Estrup sad inde med 
Evne til at forny det. I dette Stykke 
tog man dog Fejl. Ju6t i disse Aar 
groede der et nyt Højre op under nye 
Mænds Ledelse, og Højre fik i Mili- 
tærspørgsmaalet, Forsvarssagen, en 
Fane, hvorunder Kampen kunde fort- 
sættes. I 1881 blev Højres Arbejder- 
og Vælgerforening til med Prof. Mat- 
zen som bærende Kraft, og snart ud- 
bredte nye Højreforeninger sig over det 
hele Land. Demonstrativt skød Mat- 
zen under et bevæget Møde i Lands- 
tinget Tingets gamle Leder og Nati- 
onalliberalismens typiske Udtryk, A. 
F. Krieger til Side og blev herefter 
Tingets politiske Ordfører, kraftigere, 
men unægtelig mere plebejsk, end den 
højt dannede Akademiker af den æl- 
dre Skole. Militærsagen formede sig 
mere og mere som et Spørgsmaal om 
Københavns permanente Landbefæst- 
ning. Det havde ikke stedse været saa. 
Da Krigsminister Thomsen i 1872 
fremsatte et lidet gennemarbejdet 
Forslag i saadan Retning, blev det af 
de fleste opfattet som et Fantasteri 
uden dybere Mening. Endnu i 1879 
var Tanken om en permanent Landbe- 

fæstning ikke fuldstændig knæsat i 
militære Kredse, men selv efter at 
dette var sket, vægrede adskillige af 
Højres Politikere sig ved at gaa med. 
Ved en Afstemning i Landstinget i 
Fora året 1882 stemte baade Andræ, 
Ploug og Krieger mod Københavns 
Landbefæstning. Umuligheden af at 
opstille nogen anden brugelig For- 
svarsplan blev forkyndt med en saa- 
dan Styrke af den officielle Sagkund- 
skab, og den instinktive Vilje til, at 
der maatte gøres noget, var saa kraf- 
tig i store Befolkningslag, at efter- 
ha anden blev Københavns Landbefæst- . 
ning ét med Forsvarssagen, og For- 
svarssagen det nye Højres Hovedsag. 
Det maa være Fremtiden forbeholdt at 
udrede, hvorledes Estrups personlige 
Stilling har været i dette Spørgsmaal. 
Fra kritisk Venstreside er det blevet 
hævdet, at Forsvarssagen for Estrup 
selv kun har været et politisk Kamp- 
middel, og det er unægtelig sært, at 
han praktisk set lod Sagen hvile i den 
lange Aarrække fra 1876 til 1885. Men 
under alle Omstændigheder greb han 
den nu med sikkert politisk Instinkt, 
og Skildringen af den følgende Peri- 
ode, Tiden efter 1885, vil vise, hvor- 
ledes han udnyttede den. 

Rigsdagssaml ingen 1882 — 83 fik en 
særlig Farvetone ved en Veterans Gen- 
indtræden i det politiske Liv. Efter 
flere forgæves Forsøg paa at finde en 
Folketingskreds opnaaede Biskop Mon- 
rad Valg i Middelfartkredsen, der var 
blevet ledig ved Balthazar Christen- 
sens Død. Han kom ikke som en Me- 
nig, der traadte ind i et af Partiernes 
Rækker; han satte sig for at bringe 
Fred og Forsoning ved at føre den po- 
litiske Forhandling ind paa nye Ba- 
ner. Midt under Visnepolitiken ind- 
bragte han en Række Reformforslag, 



der kunne skønnes at finde Sympathi 
paa begge Sider, og derved faa Rigb- 
dagsarbejdet igang paany. Paa den 
yngre vil disse Monradske Lovforslag 
let gøre et underlig gulnet og stivnet 
Indtryk, visne Blomster fra Liberalis- 
mens Guldalder, Reformforsøg, der ik- 
ke ramte Livsnerven i vor socialpoliti- 
ske Tid. Men man overser herved det 
væsentligste, det Indtryk, den store 
Personlighed med den betydelige For- 



Herman Trier, 
valgt i Kbhvns 1. Kreds 1884. 

tid uvilkaarlig bragte med sig. End- 
også a den, der som Nedskriveren af 
fdisse Linier kun har set Monrad i 
hans Alderdom, maattte uvilkaarlig 
imponeres af Talens Kraft og Inder- 
lighed, af den ejendommelige Parring 
af dyb Mystik og klar indsigtsfuld 
Forstaaelse. Han er vel den af alle 
danske Politikere, som har lignet Glad- 
stone mest. Han kom som en af Mid- 
delalderens Franciskanermunke, der 
mens Partierne i en Stad staar rustede 
til blodig Broderkrig bringer Fredens 
Evangelium og stundom virkelig smel- 
tede Hjerterne. Saaledes gik det nu 

ikke Monrad. Venstre tog med venlig 
Kølighed imod ham som Forbunds- 
fælle, fremmede hans Lovforslag, over- 
hørte hans Paakaldelse af Forsvarsvæ- 
senets nødvendige Udvikling. Højre 
bar sig mindre diplomatisk ad. Rege- 
ringen nægtede at deltage i Forhand- 
lingerne om private Lovforslag, saa- 
længe Folketinget lod Regeringsfor- 
slagene ligge ubehandlede, og da det 
første af de Monradske Forslag kom 
op i Landstinget, standsedes det ved 
en Dagsorden, hvori man billigede, at 
Regeringen under de givne Omstæn- 
digheder havde nægtet sin Medvirk- 
ning ved Lovforslagets Behandling. 

Monrads Aktion fik saalede^s ingen 
umiddelbar praktisk Betydning; det 
er dog utvivlsomt, at Regeringens 
Holdning virkede frastødende paa 
mange, hos hvem de liberale Traditi- 
oner endnu var levende, og som tid- 
ligere, saaledes endnu i 1877, villig 
havde fulgt Ministeriets Politik. Det- 
te fik et overraskende Udtryk i Sup- 
pleringsvalget til Folketinget i den 
store Frederiksbergkreds, som fandt 
Sted i Foraaret 1883. Vel sejrede den 
ministerielle Kandidat, inuværemde 
Generalauditør Steffensen, men den 
lilyeral e Højesteretsassessor Nyholm 
kom ham meget nær ind paa Livet, 
og Valgets Gyldighed var ikke uom- 
tvistet. Det var en af Højres Grund- 
piller, der vaklede; herefter var in- 
tet mere sikkert, navnlig ikke de kø- 
benhavnske Kredse, men det betænke- 
ligste Tegn var, at det af den endnu 
den Gang offentlige Afstemning frem- 
gik, at mange „bedre" Folk, ja end- 
ogsaa blandt de fineste, havde svigtet 
det ministerielle Program. Og i sam- 
me Aars November stiftedes Køben- 
havns liberale Vælgerforening med 
flere tusinde Medlemmer. 



Ude i Landet var der snart ikke 
mere at vinde for Venstre; men hvor 
stærk Stemningen var, hvor højt Bøl- 
gerne gik i Sommeren 1883, viste sig 
tydeligt ved en Række store Møder i 
forskellige Landsdele, hvoraf navnlig 
'Mødet i Herthadalen vistnok havde 
samlet flere Deltagere (omtrent 20000) 
end noget andet politisk Møde før el* 
ler siden. Ogsaa Højre holdt politiske 
Sammenkomster, flere Steder mødt 
med Protest fra Befolkningens Side, 
ved en Lejlighed, i Jyderup, kom det 
endog til et blodigt Sammenstød. Un- 
. der Landmandsforsamlingen i Aal- 
borg fik jyske Bønder Lejlighed til 
overfor Kongen at give deres Harme 
over Ministeriet Estrup ret kraftige 
Udtryk. 

. Under disse Kampsignaler begynd- 
te den sidste Rigsdagssamling før Fol- 
ketingsvalget 1884. Kun faa Maane- 
der af den var forløbne, da der tildrog 
sig noget, som fik en ret skæbnesvan- 
ger Betydning for Venstres Stilling. 
I Efteraaret 1883 opsagde Berg sit 
Fællesskab med Edvard- Brandes og 
Hørup om Udgivelsen af „Morgenbla- 
det" . Den tilsyneladende Anledning 
var Bladets formentlig fritænkerske 
Holdning, der ikke Btemte med Bergs 
religiøse Anskuelser; særlig synes en 
Artikel i Anledning af Hundredaars- 
dagen for Grundtvigs Fødsel at have 
vakt Forargelse. I Virkeligheden laa 
Aarsagen dybere. 

Berg ønskede i det givne Øjeblik 
at samle Venstre til et stort slut- 
tet nationalt Parti, der stod rede til 
at overtage Landets Styrelse i Til- 
fælde af et ventet Regeringsskifte. 
Han ønskede derfor at komme sam- 
men med de moderate Politikere, der 
hidtil havde været hans Modstande- 
re; han maatte da ogsaa skære dem 

fra sig, der ikke vilde følge ham paa 
den nye Bane. Berg var en folkelig, 
fuldt ud demokratisk Mand; men han 
havde visselig intet radikalt Sinde- 
lag. Venstres nationale og militære 
Idealer før 1864 havde i Virkelighe- 
den ikke været forskellige fra det na- 
tionalliberale Højres, kun ganske faa 
havde med Tscherning staaet til en 
Side. Berg havde bevaret disse Ide- 
aler i sit Hjerte. Han havde med 
voksende Misstemning mærket, hvor- 



tættere fylkede sig om Venstres Fane. 
Efter steerkt besøgte Grundlovsfester 
kom endelig det længe ventede Fol- 
ketingsvalg den 25. Juni 1884. Dets 
Udfald blev ugunstigere for Højre 
end noget tidligere. Ikke blot tabte 
Partiet 7 Kredse; men imellem disse 
var fire i København, der havde væ- 
ret befragtet som Højres uomtviste- 
lige Domæne. Christoffer Hage valg- 
tes nu som oppositionel Liberal, Her- 
man Trier som ubetinget Demokrat, 



Fra Studentersamfundets Retshjælp. 



ledes Hørups antimilitaristiske Ord 
fandt Genlyd i den unge Slægt. Et 
Brud var ham ikke uvelkomment. 
Han saa ikke, at den Splid, han gjor- 
de aabenbar, gav Højre Vaaben i 
Hænde; det gik Venstre som saa ofte 
før, at Bladet paa dets Stridsøkse var 
skarpt nok, men Skaftet var søndret. 
Alt dette fik dog kun fremtidig Be- 
tydning. Det indvirkede ikke paa 
Rdgsdagsgern ingen, der formede sig 
som en stedse mere udpræget Kamp- 
politik mod Ministeriet Estrup. Hel- 
ler ikke paa Befolkningen, der stedse 



P. Holm og Hørdum valgtes som So- 
cialdemokratiets første Repræsentan- 
ter i Folketinget; men ogsaa i de an- 
dre københavnske Kredise var der an- 
seelige oppositionelle Vælgertal. 

Dette var Resultatet af Estrups ni- 
aarige Regering; var det nu ikke nok? 
Et stærkt moralsk Indtryk gjorde det 
endvidere, at den langvarige norske 
Forfatningsstrid just i de samme Da- 
ge var endt med Folkepartiets fuld- 
stændige Sejr, med Johan Sverdrups 
Udnævnelse til Statsminister. Der er 
ingen Tvivl' om, a^t Minurteriet 

Estrups Afgang var Genstand for 
Overvejelse efter Valget; det blev for 
nylig ved Nellemanns Død udtalt, at 
han havde tilraadet dette Skridt; 
hvilke Momenter, der kom til at veje 
stærkere til modsat Side, unddrager 
sig endnu Offentligheden; det er dog 
næppe tvivlsomt, at imellem disse ind- 
tog de Forhaabninger, der knyttede 
sig til det forestaaende Brud i Ven- 
stre, en fremtrædende Plads. Brudet 
kom lidt ind i Rigsdagssaml ingen ; i 
November 1884 traadte Berg med en 
Snes af sine Partifæller ind i et nyt 
Parti, „det danske Venstre", der kom 
til at omfatte '48 Venstremænd, me- 
dens 24 blev hos Hørup og i daglig 
Tale kaldtes „Europæerne" . Allerede 
i September havdfc dette Partis poli- 
tiske Retning faaet sit Hovedstads- 
organ i „Politiken" . 

Rigsdagsarbejdet var blevet ind- 
viet under mørke Auspicier. Faa Da- 
ge før Rigsdagen skulde træde sam- 
men, var Kristiansborg Slot, til hvil- 
ket alle vore konstitutionelle Erindrin- 
ger knyttede sig, fuldstændig ned- 
brændt. Rigsdagssaml ingens Forløb 
svarede til de onde Værker. For sag- 
ligt Reformarbejde var der selvfølge- 
lig ingen Interesse; Visnepolitiken 
blev fortsat i en særlig udpræget 
Skikkelse. Det var imidlertid paa Fi- 
nansloven, at Konflikten kom. Den 
var omhyggelig forberedt fra Højres 
Side. De midlertidige Bevillingslove, 
der havde virket som Sikkerhedsven- 
tiler i kritiske Situationer og som me- 
re end en Gang havde baaret Stats- 
husholdningen et helt Finansaar igen- 
nem, var blevet ihjelslaaede den for- 
rige Vinter. Under Matzens Ledelse 
havde Landstinget nægtet at vedtage 
dem i den hidtil brugte Form, og det 
var blevet umuligt at enes om nogen 



anden. Der var ikke længere no- 
gen Stødpude, som kunde afværge 
Konflikten. Folketinget gav paa sin 
Side Finanslovforslaget en Affattelse, 
der havde en mod Regeringen udpræ- 
get f jendtligiKarakter, om den ikke in- 
deholdt konstitutionelle Tvistepunkter. 
Landstinget førte Forslaget paa væ- 
sentlige Punkter tilbage til Regerin- 
gens Affattelse. Loven gik sin kendte 
Gang frem og tilbage indtil Fælles- 
udvalget. Det lykkedes der hverken 
at enes om en ny Form for den mid- 
lertidige Bevillingslov eller om selve 
Finansloven. D^t ende* dramatisk den 
31. Marta Kl. 10 om Aftenen med 
Højres Forlangende om en Forhøjel- 
se af Finanslovens Udgiftssum med 
noget over 3 Millioner og om en Af- 
gørelse inden Midnat. Dette kunde 
ikke opnaaes, Fællesudvalget var 
sprængt og det fra begge Sider imø- 
desete Resultat indtraadte: den pro- 
visoriske Finanslov af 1. April 1885. 
I denne var ikke blot det formelle 
Hensyn til Rigsdagens konstitutio- 
nelle Rettigheder skudt tilside, men i 
Modsætning til 1877 gjaldt dette og- 
saa om Bevillingsrettens materielle 
Indhold. I 1877 havde Regeringen 
holdt sig indenfor det af begge Ting 
vedtagne Udgiftsbudget; i 1885 lod 
den sig bemyndige til at afholde „de 
til StatsBtyrelsens forsvarlige Førelse 
nødvendige Udgifter", paatog sig 
selv Skønnet, satte dette sit eget vil- 
kaarlige Skøn i Bevillingsmagtens 
Sted. 

Vi var udenfor Forfatningens For- 
udsætninger ; Forf atningslivet hav- 
de ophørt at fungere. At Hovedskyl- 
den herfor laa hos Ministeriet Estrup, 
vil vist faa roligt dømmende nu be- 
stride; om det fra Venstres Side var 
klogt at fremkalde Situationen, vil 

selvfølgelig kunne omtvistes. Der er 
næppe nu efter tyve Aars Forløb 
Grund til at lægge Skjul paa, at Berg 
ikke ønskede Konflikten og gjorde ik- 
ke lidet for at undgaa den. Den Mod- 
sætning, han selv havde skabt inden- 
for Venstre, Frygten for at give den 
radikale Gruppe Vaaben i Hænde, 
lammede hans Mod. Desuden: de 
magtfulde Ord, der var brugt, bandt 
meget stærkt; Befolkningen ventede 
Konflikten og troede sig denne Gang 
i Stand til at optage den. Til syven- 
de og sidst var Brudet vistnok uund- 
gaaeligt. At den forfatningsløse Til- 
stand skulde vare i ni lange Aar, at 
den skulde ende som det skete ved 
Forliget af 1894 var der vistnok kun 
faa, om overhovedet nogen, der anede. 
Ser man tilbage paa den i yderste 
Omrids tegnede Periode, finder man 
fra Venstres Side mange uoverlagte 
Ord og Handlinger, megen Tid spildt 



ved indbyrdes Strid mellem Grup- 
perne. Men man finder i Befolkningen 
en stærk Vækst af demokratiske 
Grundsætninger, af Bevidstheden om 
det folkelige Selvstyres Nødvendig- 
hed og dets Værdi. At denne Bevidst- 
hed blev staalsat under Modgang, at 
samtidig Demokratiet i Erfaringens 
Skole blev oplært i en realistisk Er- 
kendelse af det nødvendige Magt- 
grundlag for det« forfatningsmæssi- 
ge Ret, dette var ikke nogen Ulykke. 
Men at kostbare Aar blev spildt, at 
de bedste Mænds Kræfter blev ødede 
i en slæbsom Strid, at endelig, da 
Sejren blev vunden, dette skete med 
tildels ringere Mænd og under Om- 
stændigheder, der gjorde Sejren min- 
dre værdifuld og mindre løftebringen- 
de, dette var Ulykker, som vel aldrig 
vil kunne oprettes og for hvilke Høj- 
re og dets Ledere maa bære det fulde 
historiske Ansvar. 



-^+^ 



Niels Lyhne. 

Af Ghr. Rimestad. 

Udtalelser af Karl Larsen, Johannes Jørgensen, Henri Nathansen og 

Andersen-Nexø. 

(Fortsat) 



Karl Larsen. 

Der er — siger Professor Larsen 
til os — særlige Omstændigheder, som 
bevirker, at jeg saa levende husker 
det Indtryk, Niels Lyhne gjorde paa 
mig, da jeg læste den første Gang. 
Jeg var en Snes Aar, da Bogen kom. 
Den 23aarige Herman Bang og jeg 
omgikkes den Gang hinanden dag- 
ligt. Han havde allerede faaet nogle 
Bøger ud og Haabløse Slægter 
var vist udkommet samme Efteraar 
som Niels Lyhne kom ved Jule- 
tid. Vi talte naturligvis bestandig sam- 
men om Literatur. Jeg skrev og skrev 



dengang og tumlede blandt andet 
med Stoffet til en større Fortælling, 
hvortil der var mange Udkast, tøs- 
revne Scener, Replikskifter. Bang 
har mindet om disse stadig ufuldfør- 
te Ting i Scener baade i Haabløse 
Slægter og Stuk. Saa læste jeg 
Niels Lyhne og skrev straks sam- 
me Aften et Brev til Bang, hvori jeg 
fortalte ham, hvilket overvældende 
Indtryk, Bogen havde gjort paa mig, 
men tillige nedslaaende, fordi det jo 
netop var den Bog, jeg selv havde 
villet skrive ! Ogsaa jeg havde villet 
skildre en ægte Danmarks Søn, en 

Mand, der var det sidste Skud af Ro- 
mantiken, en problematisk Natur, en 
Karakter, i hvem den gamle og den 
nye Tid brødes. Jeg flk næste For- 
middag et Brev fra Bang, han skrev 
kort og godt (og i Parenthes bemær- 
ket yderst fornuftigt): „Kære Karl, 
hvorledes skulde Jacobsen kunne skri- 
ve din Bog — en døende den, der 
just skal til at begynde paa Livet!" 

Jeg anfører dette i al sin ungdom- 
melige Taabelighed for at vise, hvor 
meget vi dengang ganske unge følte 
os i Slægt med Niels Lyhnes hele 
Tankegang og Stemning. 

Bogen gjorde et intimere Indtryk 
paa mig end Marie Grubbe. Dens 
Sørgmodighed greb os tyveaarige. Vi 
var alle Dyrkere af Turgenjew, og 
vi genfandt noget af det forfinede og 
stilfærdigt bedrøvede hos den russi- 
ske Digter. Jeg følte og har altid si- 
den følt den største Beundring for 
den Maade, hvorpaa Jacobsen forstod 
at sammensmelte Psykologi og Stem- 
ning. Der er jo for den Forfatter, der 
giver sig af med dissekerende Psy- 
kologi, en Fare for, at Resultatet skal 
blive noget skeletagtigt, at det Hele 
skal komme til at tage sig ud som et 
anatomisk Præparat. Jacobsen for- 
stod saa fortrinligt at lægge, en kog- 
lende Stemme over sin Psykologi. 
Der er jo over Niels Lyhne en beta- 
gende romantisk Poesi. Sammenlig- 
ner man den med Fru B o v a r y, fø- 
ler man, at Flaubert, der jo netop be- 
skæftigede sig med en romantisk Fi- 
gur, stod anderledes udenfor sin Ho- 
vodperson. Han skildrede glim- 
rende en romantisk Kvinde, men Poe- 
sien laa ikke, som i Niels Lyhne 
som en Atmosfære om Bogen, og gen- 
nemtrængende den helt. Dog vil jeg 
bemærke, at denne Jacobsenske Po- 
esi — ikke mindst sprogligt — stun- 
dom kunde virke noget kvalmende 
paa mig netop i Sammenligning med 
Flauberts klassiske klare Luft. 

Saa var der jo ogsaa det sværme- 
riske Fritænkeri, som gjorde Indtryk 



paa Ungdommen. Jeg selv har næppe 
nogensinde været en stærkt troende 
Fritænker, men jeg var nærmere ved 
at være det dengang end nogensinde 
før eller siden. 

Hvad vi savnede i Bogen, var Lo- 
kalkolorit, som særlig jeg lagde me- 
gen Vægt paa. Jeg husker, at Bogen 
i et Selskab engang hos afdøde Vilh. 
Møller blev diskuteret, og en af de 
tilstedeværende fremhævede som en 
af de fremragende Skønheder, den 
Skildring, Jacobsen giver af de blom- 
strende Træer i Aftensolens Skin. 
Jeg indrømmede, at det i og for sig 
var smukt, men det var ingenlunde 
en dansk Abildgaard, mente jeg, ik- 
ke engang for en ung, eksalteret 
Kvinde kunde disse Træer og disse 
Belysninger antage den Karakter. 
„Ja, det er nu ikke helt dumt, nik- 
kede Vilh. Møller paa sin stilfærdige 
Maade, og fortalte os, at den berøm- 
te Skildring var udarbejdet efter Stu- 
dier, Jacobsen havde optaget et For- 
aar i Montreux's Frugthaver. 

Men som Helhed tog Bogen 09 
dybt. Den talte paa en egen hjerte- 
gribende Maade til den Grundfølelse 
af Sørgmodighed, der prægede Tiden, 
og som Bang med Overdrivelse kald- 
te Haabløshed. Sindene var endnu 
langt fra kommet over det 1864, som 
de nuværende tyveaarige synes mig 
at være kommen lidt vel rigeligt ud 
over. 

Hr. Johannes Jørgensen skriver til 
os: 

Jeg tør ikke ansætte noget Møde, 
da jeg for Tiden er umaadelig opta- 
get, men kan en skriftlig Udtalelse 
ikke gøre det? 

Allerførst — „Niels Lyhne" skuffe- 
de mig, da jeg læste den. Jeg havde 
læst „Marie Grubbe", „Mogens", „Fe- 
sten i Bergamo" og hint lille Stykke 
„Døden og Dr. Faust", der jo findes i 
Digte og Udkast, men oprindelig 
fremkom i et Julehefte. Alt dette hav- 
de grebet mig, fyldt mig, paavirket 

mig. Første Kapitel af „Marie Grub- 
be" var mig en Aabenbaring — at 
der kunde ses saa meget og ses saa 
dybt! 

Saa havde jeg læst om „Niels Lyh- 
ne" — læst Georg Brandes Afhand- 
ling især med dens berømte Pane- 
gyrik. Og nu følte jeg mig kort og 
godt skuffet. — Bogen svarede ikke til 
de overdrevne Forventninger, der var 
vakt i mig. 

Siden 1886 har jeg ikke læst „Niels 
Lyhne". Mere ved jeg altsaa ikke at 
sige. Er det nok? 

Henri Nathansen. 

Jeg husker, siger Hr. Nathansen, 
han taler langsomt og dæmpet, mens 
han gaar. frem og tilbage i sin Stue, 
det er, som om han omhyggeligt sam- 
ler sine Erindringer sammen lang- 
vejs fra — jeg husker, hvor sammen- 
sat et Indtryk jeg fik af Niels Lyhne, 
da jeg var ganske ung, omkring de 
15 Aar. Den Bog blev en Vejviser og 
en Forløser. Den bragte pludselig det 
frem i Lyset, der trængte paa, den fik 
det, der laa og ulmede, til at slaa ud 
i Flamme. 

Den forløste de forskellige Tvivl. 
Først og fremmest de kønslige. En 
ung Mand kan saa let mure sig inde 
i sine egne Forestillinger. Han kan 
komme til at tro, at den Bevægelse, 
en ung Kvinde kan sætte ham i, er 
noget abnormt. For mange, mange 
ganske unge har sikkert Læsningen 
af Scenen mellem Niels og Edele væ- 
ret en stor og befriende Oplevelse. 
Der saa man -da, at det, der havde 
plaget En selv, det, man havde troet 
var noget enestaaende, at det var al- 
ment, var naturligt. Man mistede sin 
Angst og sin Beklemthed. 

Og saadan gik det ogsaa med Bo- 
gens Livsfølelse. Ogsaa den bekræf- 
tede paa en afgørende Maade Ens An- 
fægtelser. Denne Bog gjorde det af 
med den Livsopfattelse, som havde 
faaet sin prægnante Form i et Udtryk 
som: „Naturens muntre Søn". Vi var 



jo i Skolen endt med Hostrup. Men 
den Hostrupske Student fik sit Bane- 
saar af Niels Lyhne. Niels Lyhne 
lærte, og den viste os, det, vi havde 
haft en urolig Forudanelse om: at Li- 
vet er sørgmodigt og at det er meget 
vanskeligt. 

Det er mærkeligt, hvor denne Bogs 
Grundførelse har haft Evne til virke- 
lig at bemægtige sig Sindene. Der er 
utvivlsomt mange, som er blevet 
stemplede for altid afNielsLyhne. 

Saa var der jo ogsaa de religiøse 
Tvivl. Det var med en ejendommelig 
Enthusiasme, man læste om Hjerrilds 
og Niels Lyhnes Samtaler. Disse Sce- 
ner tog ikke blot Ens Hjerne, men 
Ens Fantasi. Jeg havde dengang en 
god Ven, som jeg daglig kom sam- 
men med. Naar vi spadserede sam- 
men og filosoferede, følte vi det stun- 
dom, som var vi Niels Lyhne og Hjer- 
rild. Jeg husker en Juleaften, hvor vi 
vandrede længe rundt i Byen,' der 
laa saa uvant øde hen. Vi standsede 
af og til foran de oplyste Ruder, og 
vi hørte, eller indbildte os at høre, 
Julesangene fylde Rummene derinde. 
Vi følte os højtideligt, sentimentalt 
til Mode, dybt bevægede ved at vide 
os udenfor den fælles Andagt og 
Glæde ! 

Dengang var det Mændene i Niels 
Lyhne, som tog En. Det var dem, 
man blev fortrolig med. Niels Lyhne 
selv var som en ældre og elsket Bro- 
der. „Kvinden" var os dengang noget 
saa fjernt og frygtindgydende util- 
nærmeligt, at man kun kunde beun- 
dre hende paa Afstand. 

Senere gik det vel de fleste anderle- 
des. Det var ikke mere de diskuteren- 
de Mænd, men de beundringsvær- 
digt levende og forskelligartede Kvin- 
der, som fangede Interessen. 

Det, der nu synes mig forældet, er 
Sproget. Det er mig vanskeligt nu at 
faa den Nydelse af de berømte de- 
skriptive Partier, som jeg havde den- 
gang. Det er jo slet ikke saa mærke- 

ligt. 25 Aar er nok til at tage Glan- 
sen af selv en fremragende „Stil". 

Men det er jo kun godt det, at Or- 
namenterne forsvinder. Hvad gør det, 
at Blomsterne i Niels Lyhne er uhjæl- 
peligt visnede. 

Kærnen er levende og frisk. 

Andersen-Nexø. 

De maa ikke tro — siger Hr. Nexø 
til os med sin ualmindelig blide Stem- 
me — at det er mig behageligt at 
skulle sige noget ondt om Niels Lyh- 
ne. Jeg holder meget af den. Den 
rummer jo baade saa megen Skøn- 
hed og saa megen psykologisk Fin- 
sans. 

Det er Solnedgangsstemningen, som 
gør Jacobsen til den betydelige Dig- 
ter. Han har alle de hendøende Far- 
ver. Det er Aftenrøden, der breder sig 
over hans Poesi. Det er Døden, der 
staar bagved. 

Han er Dødens Digter. Men netop 
derfor maa denne Bog ikke blive et 
Symbol paa dansk Ungdoih. Niels 
Lyhne dør, men en Helt skal leve 
altid (dør han ikke i Bogen, saa le- 
ver han jo ubegrænset!) 

Niels Lyhne er en skøn Bog. Men 
dens Skønhed er morbid. Og jeg be- 
tragter det som en Vækst, at vi er 
ved at arbejde os ud af det morbide. 
Jeg mener ikke, at man skal gaa og 
forkynde Optimisme. Man skal over- 
hovedet ikke forkynde nogetsomhelst. 



Men man skal heller ikke lade sig 
tyrannisere af Pessimisme. 

Jeg kan slet ikke betragte Niels 
Lyhne som et Værk, der danner Skel. 
Maaske er den mere udpræget indi- 
viduel end den tidligere Literatur. 
Men i andre Retninger er den et Til- 
bageskridt. Alle dens Diskussioner 
om Fritænkeri og Religion er blot af 
det Onde. Der stikker en god Portion 
Teologi baade i Jacobsen og Pontop- 
pidan. Man handler ikke klogt i at 
spilde sin Tid med at gruble over det 
Hinsidige. Hvad enten man indbilder 
sig at være naaet til et positivt eller 
et negativt Resultat, har man i beg- 
ge Tilfælde spildt sin Tid. 

Jacobsen er meget mere Teolog end 
Oehlenschiager. Den gamle Digter le- 
vede løs, uden at skænke alt det te- 
ologiske en Tanke. Jeg tror, at A i a d- 
din, som jo ogsaa er et Symbol paa 
Danmark, staar os adskilligt nærme- 
re end Niels Lyhne. 

Jacobsen sad og betragtede stift sii* 
egen Tanke. Dagens Virke slaar ik- 
ke ud i hans Bog. 

Det er vist først nu, at vi rigtig" 
har befriet os. Vi er nu endelig kom- 
met os efter den lange teologiske Syg- 
dom. Det er et ikke uvæsentligt Træk, 
at det først er vor Generation, som- 
for Alvor har opgivet de spirituøse 
Stimulanser. 

Det tyder paa sjælelig Sundhed, paa 
tryg Ligevægt. 



--+— 



Fra Galleriet 

Det kgl. Theaters Lukning. 

— ♦ — 



Ganske stille er en Institution forsvun- 
det, som en Tid spillede en vis Rolle, 
og som de fleste Danskere endnu kender 
af Navn. Det kgl. Theater gled stille og 
upaaagtet ud af Tilværelsen, kun ved en- 
kelte Smaanotitser i Bladene henledtes 
den flittige Avislæsers Opmærksomhed 
paa Begivenheden. Man læste én Dag, 



at nu var Hr. Cornelius rejst, en anden 
Dag, at Hr. Nissen havde Orlov, og at 
Hr. Herold var engageret i Udlandet, 
saa kom der en lille Notits om, at Fru 
Hennings spillede hos Walther og lidt 
efter meddeltes, at Fru Bloch optraad- 
te i Aarhus, Fru Sinding tog til Berlin, 
der jo er en interessant By i stor Op- 

komst t Dr. Mantzius var hos de spøge- 
fulde Svenskere^ fra Amerika lyntele- 
graferedes om, at Hr. Zangenberg satte 
U.S.A. paa den anden Ende ved at spille 
N e j sammen med Guldgraverbyernes 
Elite-Dilettanter, og de af de tilstedevæ- 
rende, der ikke var sygemeldte, var enten 
ivrigt optagne af at prøve til en Privatfo- 
restilling eller hengav sig til digteri- 
ske Bestræbelser og videnskabelige Stu- 
dier, som kunde give dem Brødet, naar 
Theatret nu lukkede. Tilsidst rejste Di- 
rektøren sin Vej, og Dagen efter mødte 
en Flok Arbejdsmænd, der transportere- 
de Holbergs og Oehlenschlågers Statuer 
ned i den nye underjordiske Anstalt ved 
Christiansborg, hvor de skal fremvises 
for Turisterne sammen med de andre 
Minder om Fortidens Danmark. 

Under disse Omstændigheder opgav 
Hr. Olaf Poulsen naturligvis at fejre sit 
40 Aars Jubilæum. Hvorfor skulde han 
ikke rejse, naar alle de andre gjorde det? 
Han spillede først Den politiske 
Kandestøber for ligesom at rense 
sin Samvittighed; det var ikke hans 
Skyld, det, som skete. Han havde endnu 
10 Mands Kraft. Naar han var inde paa 
Scenen, var der et Brag, et Humør og 
en Frodighed, saa man glemte at 
tænke paa, at han kun var den ene 
Mand. Men desværre har Holberg ikke 
skrevet Den politiske Kandestø- 
ber som Schiller skrev Røverne, saa- 
ledes, at den samme Person kan spille 
begge Hovedrollerne. Og da Hr. Poulsen 
derfor ikke kunde spille baade Kande- 
støberen og Henrik, blev Resultatet, at 
man sad og saae paa Hr. Poulsen og 
længtes efter Hr. Poulsen. Der var i he- 
le den sidste Holberg Opførelse ikke et 
eneste Vidnsbyrd om, at der paa det 
kgl. Theater fandtes en Arvtager efter 
Olaf Poulsen; der blev saa at sige gjort 
rent Bord, og Kortene blev lagt paa Bor- 
det: der var hverken Billedkort eller 
Trumfer, Spillet var tabt. 

Den næste Dag var det, de kørte Hol- 
berg ned til Absalon. 

Der er noget kønt i denne bramfri Af- 
slutning af en Virksomhed, som i sin 



Tid saa ofte har sat Sindene og Pen- 
nene i Bevægelse. Saaledes dør den fine 
og stilfærdige Olding, naar han indrøm- 
mer, at hans Tid er forbi. I vor rekla- 
mesyge Tid kunde det godt være faldet 
en Institution som det kgl. Theater ind 
at gøre et stort Tableau ud af Luknin- 
gen. Man kunde have tænkt sig en Slut- 
ningsuge med historiske Forestillinger 
og endelig en sidste Aften med Epilog 
af Christopher Boeck og Lysbilleder af 
de bortrejste; den affekterte Holberg la- 
vede jo i sin Tid et helt Numer ud af 
den danske Komedies Ligbegængelse og 
lod en stor Procession af samlige Ak- 
tører og Aktricer drage over Scenen, 
hvorefter Henrik styrtede sig ned i en 
Grav af Sorg, „eftersom han ikke vilde 
overleve Comoedien". Det var baade 
smagløst og anmassende, og forresten 
var det kgl. Theater nok fri for at efter- 
ligne det, da Aktører og Aktricer som 
omtalt var bortrejste eller havde andet 
at gøre, og Henrik allerede ved Opførel- 
sen af Den politiske Kandestø- 
ber var gaaet i sin Grav. 

Men naar alt gik saa stille og saa vel- 
ordnet til ved denne Lukning, maa Tak- 
ken først og fremmest rettes til Kunst- 
nerne. Et Masseopbrud kunde meget 
nemt have virket pinligt. Nu skete Op- 
bruddet efter en Plan og med det smuk- 
ke Samarbejde, man altid har fundet 
paa det kgl. Theater. Der vaagedes nøje 
over, at naar den ene kom hjem, rejste 
den anden, naar den ene prøvede paa 
det kgl. Theater, prøvede den anden et 
andet Sted i Byen, naar den ene vilde 
spille, afgav den anden sin Rolle — 
det hele var saa stilfærdigt og stilfuldt, 
som det kun kan blive, naar gammel 
Kultur sætter sit Præg derpaa. 

Alligevel vilde det være uretfærdigt ik- 
ke ogsaa at fremhæve Direktionens For- 
tjenester. 

Det kan jo ikke nægtes, at der fra 
nogle i vort Samfund rettedes Blikke mod 
det kgl. Theater som et af de Steder, 
hvorfra det aandelige Liv i Nationen 
og i Verden kunde aabenbares. Hvis nu 
Direktionen ved at opføre en Række gam- 

le og moderne Værker havde arbejdet 
paa, at denne Opfattelse af et National- 
theaters Opgave var den rigtige, vilde 
dets Ophævelse fremkalde et Savn, be- 
virke en Stilhed og en Stilstand. 

Atter her sejrede imidlertid det rolige 
Overlæg og den jærnhaarde Vilje, der 
uden sentimentale Anfægtelser gennem- 
fører den engang lagte Plan. Naar man 
betragter det kgl. Theaters Repertoire 
for de sidste Sæsoner, og naar man ser, 
hvilke nye danske Værker, det har op- 
ført, da betages man af oprigtig Beun- 
dring baade for Evnen til at finde og 
Modet til at opføre saadanne Værker, 
om hvilke man maatte sige, at de ikke 
paa nogen generende Maade forstyrrede 
Nationens Liv, saaledes at deres For- 
svinden heller ikke vilde bevirke Stil- 
stand og Stilhed. 

Da Aage Barfoeds Skuespil opførtes, 
var det øjensynligt, at der var noget i 
Vejen med Theatret, det begyndte jo at 
gaa i Barndom. Da saa Rosenbergs B y- 
en ved Havet kom frem, kastedes Pa- 
tienten paa det Sygeleje, hvorfra han 
ikke mere skulde rejse sig. Skærsild 
af W. Christmas var den rene Rallen. 
Og i P a n af Laurids Bruun opgav den 
Gamle Livet i et mat Gisp. Der er en 
nydelig og fint afstemt Rytme i denne 
Linje: Asta Kanning — Byen 
ved Havet — Skærsild — Pan, 
kortere kan den fuldstændige Opløsning 
og det rene Intet ikke udtrykkes. Dette 
kan ikke skyldes nogen Tilfældighed. 
Det vil nok engang, dersom Theatret s 
Arkiv reddes nu ved Lukningen, blive 
oplyst, at Theatret har bestilt disse Styk- 
ker hos disse Digtere og opgivet dem, 
hvorledes de skulde skrives. Hvorledes 
skulde f. Eks. ellers denne Kulmination 
i P a n være naaet? Naturligvis har Di- 
rektionen bestilt dette Slutningsdrama, 
der saa gribende symboliserede Tomhe- 
den, Mørket og Afskeden. 

Alt var indrettet paa, at Tilskuerne 



kunde faa Indtrykket af, at Skuespiller- 
ne var ifærd med at gaa og Theatret 
med at lukke. Der var som Regel halv- 
møkt paa Scenen, og hele Stemningen 
var henlagt til Kulisserne. I et uhyre 
Rum gik nogle Mennesket, som man 
ikke rigtig kunde karakterisere nærmere, 
fordi Dunkelheden viskede Konturerne 
ud, de forsvandt ud i Baggrunden, der 
vist var en Have, de mumlede nogle Ord, 
der var laante fra den forlængst afdøde 
Skillingsromantik. Det var noget om 
Sommernat og Pan og Instinkter, én 
for én listede de ud i Kulisserne og 
overlod til Publikum at rode rundt i 
Mørket for at finde Meningen. Slutnin- 
gen var nydelig arrangeret. Det blev 
pludselig lyst paa Scenen og alle Per- 
sonerne kom frem, stillede sig i en 
Gruppe, der tydelig viste, at der ingen 
Mening havde været med det hele, og 
tog saaledes Afsked med de trofaste. Det 
skal siges til Publikums Ære, at det for- 
stod det. Det rejste sig stille som efter 
en Begravelse og gik knuget ud efter 
Tøjet. I smaa Grupper listede man bort 
over Torvet og gennem de øde Gader. 
Saa kom der en Mand ud og slukkede 
Thea tre ts Lygter. Jærngitterdørene blev 
smækkede i med et skarpt Smæld. Forbi. 
De mortuis nil nisi bene. Hvorfor pi- 
ne sig selv med Tanken om, hvad den 
Døde har været, eller hvad Fremtiden 
kunde have bragt? Alt her i Verden har 
jo Tilintetgørelsen foran sig, og der er 
ingen Grund til at undre sig over, at 
ogsaa Nationaltheatre er undergivet alt 
Levendes Lov. Døden faar altid Ret. Og 
fra det kgl. Theaters friske Grav sender 
vi taknemlige Tilskuere en venlig Hil- 
sen og alle gode Ønsker til alle de bort- 
rejste og til alle de ved Provinstheatre- 
ne tournerende Skuespillere og Skuespil- 
lerinder, der holdt ud hos den Afdøde, 
saa længe de kunde, og gjorde de sid- 
ste Dage og den sidste Afsked saa let 
som muligt.« 

Jonathan. 



■^f^ 



— 164 -^- 



Digitized by 



Google 



Af 



Dagens 



Husene. 

Jeg kom en Aften over Nytorv og 
saae Folk stirre op ad et Hus, over hvis 
Facade der var spændt et stort Lagen. 
Der vistes Lysbilleder. Først kom 
nogle Reklamer, saa et levende Billede 
af Holger Drachmann. Han kom kø- 
rende i Automobil sammen med nog- 
le Herrer og Damer, de stod op og 
gik ud, Automobilen kørte bort, og 
Selskabet gik ind i et Hus, tilbage 
blev kun en stor Drachmann, der 
voksede og voksede, medens han smi- 
lende gik fremad mod Tilskuerne, 
tilsidst tog han sin store Digterhat af 
og svingede den hilsende. Næste Bil- 
lede — Blodbudding! 

Jeg kom til at tænke paa, at bag 
det hvide Lærred sidder der en snav- 
set, forvitret Marmorplade, paa hvil- 
ken der læses: 



Søren Aaby Kierkegaard boede 

her fra sin Fødsel 5te Maj 1813 

til 27de April 1818. 



Det er heldigt, at Kierkegaard flyt- 
tede, inden de levende Billeder ero- 
brede Facaden. Jeg tænker forresten 
ikke, at det havde generet ham syn- 
derligt, hvis man ved Aften havde 
dækket hans Ruder. Han gik jo der- 
inde i sine ensomme, oplyste Stuer 
og havde nok med at se ind i sig selv. 
Men han havde sikkert præntet nog- 
le smaa Bemærkninger i sin Dagbog 
om denne Digter, der saa villigt lader 
sig gøre til levende Billede for det 
Publikum, der ved enhver given Lej- 



Krønike. 

lighed lader ham føle, at Popularitet 
og Pøbel har den samme Rod. 

Naturligvis er det en Tilfældighed, 
at Drachmanns og Kierkegaards Nav- 
ne saaledes mødes, naturligvis er det 
rent tilfældigt, at der kom til at bo 
en reklamerende Lysbilled-Forhand- 
ler ligeoverfor Huset og at dette nu 
er taget i Brug til Kontorer, saaledes 
at Arrangementet med de levende Bil- 
leder kunde træffes — men alligevel 
har jeg ikke kunnet faa Indtrykket 
ud af mit Sind, og en skøn Dag stod 
jeg oppe i Søren Kierkegaards gamle 
Lejlighed. 

Jeg havde ventet den større. Ofte 
har jeg skottet op til disse Vinduer 
og tænkt paa ham, der gik oppe i de 
Stuer. Først gik han dér som Barn 
ved Faderens Haand. De gik deres 
Fantasitur. „De hilste paa de Forbi- 
gaaende, Vognene larmede dem forbi 
og overdøvede Faderens Stemme, Ka- 
gekonens Frugter var mere indbyden- 
de end nogensinde u . Og se- 
nere, da han var blevet ene, gik han 
der igen, fra Stue til Stue, og hilste 
paa de Forbigaaende, og snakkede 
maaske med dem, spurgte og svare- 
de sig selv, medens det sorte Torv 
derude var dødstavst og kun den lys- 
sky Nattevandrer svinglede forbi ned 
til de mørke Gader bag Raadhuset. 

Nu stod jeg altsaa deroppe. Det var 
ingen Sal. Det var en ganske almin- 
delig gammeldags, lavloftet Stue, og 
der var mindre Rum ved Siden og 
fra Soveværelset Udsigt til den ægte, 
gammelkøbenhavnske Gaard, en sort, 
skiden Brønd, i hvilken en uendelig 

Melankoli spejler sig. Men her var 
altsaa dog Plads nok til baade Spad- 
sereturen igennem København for 
Barnet og til den Verden af Fortviv- 
lelse, Kærlighed og Kraft, hvor Kierke- 
gaard i sin korte Levetid var baade 
Yngling, Mand og Olding. En lille 
Stue ! Men for hvert af Søren Kierke- 
gaards Skrifter, man fører ind i den, 
bliver den større, og hvis man samler 
hele hans Livsværk derinde, er det 
maaske en af de største Stuer, vi har 
i Danmark. Væggene vides ud, de 
sprænges, og Kierkegaards Aand fly- 
ver ud over Verden. I Øjeblikket er 
Søren Kierkegaard ved at blive euro- 
pæisk, medens vi giver os til at rive 
hans Fødested ned. 

Thi Stedet med Marmortavlen staar 
for Fald, Murene falder, og hele den 
gamle Lejlighed vil et Øjeblik staa 
aaben for Vind og Vejr, saa at alle 
kan kigge derind og se, hvor lidt det 
hele er. Naar man i disse Dage gaar 
omkring i Byen kan man overalt mø- 
de dette Syn af et Hus, der demoleres. 
Man ser Lejlighederne gabe tomt ud i 
Rummet, alt det, som isolerede og 
samlede dem er revet bort, og kun et 
flænget Tapet, en glemt Liste over en 
Dør, et dinglende Hængsel er tilbage 
af det, der var et „Hjem". Naar man 
ser alle disse Ydermure falde, faar 
man Øjet op for, hvilken underlig 
Indretning vore Huse er. Dér gaar vi 
i vor Lejlighed og føler os „hjemme", 
vi er hos os selv, vi befolker disse 
Stuer med Minder og Tanker og alle 
Slags Stemninger, og naar vi lukker 
vor Dør, er vi borte fra alle andre og 
synes, at intet i den hele Verden lig- 
ner vort, og saadan gaar der Menne- 
sker og føler fra Kælder til Kvist den 
ene Skuffe over den anden — ind- 
til Maskinfolkene en skøn Dag kom- 



mer og piller Dekorationen ned for 
at stille en anden op. 

Fru Michaélis har i en af de mær- 
kelige Bøger, i hvilke hun blotter de 
umyndiges og ubevidstes Stemnings- 
liv, glimrende skildret det vanvittige 
Indtryk, Byens Huse gør paa en lille 
Pige, der aldrig har set dem før. „Over 
Gydas Hoved boede Mennesker. Straks 
hun fik det at vide, var det, som om 
hendes Haar blev for tungt, hun tog 
og tog sig op til det, hun trak Vejret, 
som gik hun med en knugende Byrde 
over Skuldrene. Hun forstod ikke, at 
der boede Mennesker ovenpaa, over 
hendes Hoved. Som fin Støvregn syn- 
tes hun at se det sive oppe fra, ustan- 
seligt. Som om alt, Sorg og Glæde, 
Tanker og Tale, Stilhed og Støj og 
Larm, som om alt oppefra kom gli- 
dende og sivende ned gennem Lof- 
tet til hende". 

Hvem har ikke som Gyda hørt det 
sive og risle, navnlig om Natten, 
naar alt er tavst. Et Hus er aldrig 
stille. Der drypper Lyd fra Etage til 
Etage somDraaber fra et Træs Grene, 
og den, som er træt og dog ikke kan 
sove, og hvis Høresans skærpes den 
lange Nat igennem, lytter og lever i 
alle disse Lyde. Saa uendelig nær er 
vi ved hinanden, saa indfiltrede lever 
vi i en stor By, den enes urolige Spad- 
seren op og ned ad Gulvet i en nat- 
lig Time faar den, der boer under 
ham, til at fare op af Søvnen, eller 
beroliger den, der ligger søvnløs i 
Stuen oven over ham, hver Bevægel- 
se udløser Bevægelse gennem hele Hu- 
set, medens Byens aldrig stillede 
Færdsel slynger sin Rullen og de 
fjærne Hovslag omkring alle. Og saa, 
naar Dagen kommer, naar Larmen 
udefra bliver sejrrig, gaar hver ud af 
sin Dør og vil kun sit eget. 



166 — 



Digitized by 



Google 



Af Dagens Krønike 



Ja — hvis han endda kun vilde detl 
Men hvis man kunde lytte til Huse- 
ne om Dagen, som man kan det om 
Natten, vilde man høre ikke det ube- 
vidste, sagtmodige Dryp i Stilheden, 
men en Hvisken og Puslen og emsig 
Løben ud og ind. Der er noget, som 
daglig arbejder paa at rive Husene 
ned eller i det mindste vise levende 
Billeder paa deres Facader. 

Søren Kierkegaard kendte det, da 
han flygtede til Berlin, og mærkede 
Byens Sladder bide ham i Hælene. 
Ingen har frygtet denne By mere end 
Søren Kierkegaard, der var saa bun- 
det til den, næsten aldrig forlod den 
og paa sin traditionelle Tur op ad 
Strøget eller gennem Skovene skaffe- 
de sig fantastiske Nydelser, som dem, 
han havde haft sammen med Faderen 
i Barndomshjemmet. Og han, der 
skabte sig saa mange Glæder af det, 
der for andre intet var, maatte ogsaa 
bære Byrden af det, som syntes saa 
lidt. Han ikke blot lyttede til Sladde- 
ren, den voksede til noget verdens- 
omfattende for ham, den blev til et 
Hav af Stemmer og paavirkede ham 
som Havet Digteren. „Han led det, at 
være et Geni i en Købstad", som han 
selv siger, og han slynger med Vel- 
lyst det Ord Købstad imod den By, 
han elsker. „O, uskatterlige Købstad, 
hvor er Du ubetalelig, naar Du faar 
Adrienne paa, bliver hellig, naar det 
at hengive sig til enhver Misundel- 
sens, Raahedens, Pøbelagtighedens 
væmmelige Lyst, tillige bliver Udtryk- 
ket for at gøre Gud en Dyrkelse." 

Hvad Byens Sladder, det Købstad- 
Chorus, som han kalder det, hvad 
Rygter og Fnisen og Korsarens 
Billede af hans korte Bukseben har 
skænket Danmarks Literatur, kan 
næppe vurderes for højt, fordi Søren 

Kierkegaard nu var saaledes indret- 
tet, at hver Hvisken derudefra ramte 
ham i hans ensomme Stue som et 
Stik, der fik hans Hjærteblod til at 
dryppe ud i hans Skrifter, men der 
gemmes alligevel til evige Tider i dis- 
se Skrifter en tung Bebrejdelse mod 
Byens' Ubarmhjertighed og et griben- 
de Billede af Hjemmets Usikkerhed. 
Det var en lille By den Gang, vil 
man sige, det var virkelig en Købstad, 
man fantaserer den sig stor som Søren 
Kierkegaards Stue, og saa er det hele 
blot Overdrivelse. Hemmeligheden er 
vel, at Sladderen vokser en By aldrig 
fra. Hvis Søren Kierkegaard levede 
idag paa samme Maade, som for et Par 
Menneskealdre siden, hvis han gik 
sine bestemte Ture op ad Vimmel- 
skaftet og Østergade med sit berømte 
Bukseben og antastede Folk med sin 
Snak, hvis hans Hat havde en anden 
Facon end den almindelige, hvis han 
hengav sig til lange Køreture, ensomt 
henslængt i Hjørnet af en Landauer, 
og hvis han ved Siden af alt dette var 
den rige Mands Søn, der ikke gad kon- 
kurrere med de andre, og havde en 
Kærlighedshistorie, som ingen Pok- 
ker kunde hitte ud af nej, der 

vilde slet ingen Ende blive paa det 
Stof, som vilde blive rakt ham ind 
gennem Vinduerne og Korsarens 
smaa skikkelige Billeder vilde blive 
Barnestreger ved Siden af vor illustre- 
rede Uge- og Dagspresses Karrikatu- 
rer og øvrige Spøgefuldhed. Jo større 
Byen bliver, jo mindre synes dens 
Presse at blive. Saadan vil altsaa Stor- 
København have det. Og det er kun 
de stakkels forsømte Fyre fra Over- 
drevet, der ikke har Kultur nok til al 
glæde sig derover, men tværtimod har 
den Frækhed at gennemprygle en Hr. 
Fotograf-Journalist, som har set sit 

Snit til at fotografere dem paa et For- 
bryderbillede og offentliggøre det. Vi 
andre véd da heldigvis, hvad vi skyl- 
der Fotografen og Karikaturtegneren 
og ærer dem som de Kulturbærere, 
de er. Der er ikke Tale om Prygl. De 
bliver ikke engang smidt ned ad 
Trapperne. 

Men af og til er der jo en el- 
ler anden, som lader et Klageraab 
klinge — som Holger Drachmann, 
der maaske villig lod sig gøre til 
levende Billede paa Søren Kierke- 
gaards Facade og nu maa fly gennem 
Danmark med Foraaret i sin Kappes 
Folder for at finde en Plet, hvor Slad- 
deren ikke kan naae ham. Han vil ger- 
ne have Fred til at arbejde. Man for- 
staar det, naar man paa Charlotten- 
borgudstillingen ser et Maleri, der 
er malet af en Maler, der maler Hol- 
ger Drachmann, inspireret, stirrende 
henrykt ud i Rummet. Drachmann 
finder ikke sin Plet, thi paa hver Plet 
i Danmark er der en Maler. 

Og som det gaar de landskendte 
Mænd, der jo ikke til alle Tider er saa 
sensible og derfor ikke er helt uskyl- 
dige i, hvad der overgaar dem, saale- 
des gaar det i Virkeligheden* alle. Det 
er lærerigt at gaa deroppe paa Char- 
lottenborg og høre ikke blot, hvad Folk 
siger om alle de udstillede Drach- 
mann'er, men om alle de andre Por- 
trætter — og det er altid dér, Trængs- 
len er stærkest. Det er en hel Stads- 
kronik, hvisket fra Mund til Mund, 



ledsaget af Skuldertræk og talende 
Smil. 

Og derfra glider Sladderen ud over 
den hele By, denne halvt gemytlige, 
halvt ondsindede Sladder, der er saa 
ægte københavnsk, som stundom slaar 
ud i en Skandalehistorie i en Avis 
(saaledes som det skete i disse Dage) 
ofte blot lever et kort Liv, indtil den 
afløses af en ny og har undermineret 
sit lille Stykke af Samfundet, denne 
Sladder, som vi godmodigt lader pas- 
sere, naar det gælder de andre, og 
som vi ikke kan aflive, naar den gæl- 
der os selv. 

Saaledes smuldrer vore Stuers Væg- 
ge og vore Huses Mure langsomt bort, 
indtil enhver troer at kunne se der- 
ind. Det er ikke blot paa Søren Kier- 
kegaards Facade, der vises levende 
Billeder. Det er ikke blot de haani- 
hændede Arbejdere, der svinger deres 
Hakker mod Husene og viser, hvad 
et Hjem egentlig er for en skrøbelig 
Ting. Det, vi ser paa vore Gader i den- 
ne Foraarstid, er kun et Symbol paa 
noget andet. Støvet fyger gennem 
Byen for en lunefuld Vind, og der er 
altid noget, som rives ned og smul- 
drer bort. Naar det nye Hus med de 
nye Hjem er rejst, glemmes det gam- 
le, indtil det nye er kommet ind un- 
der den gamle Lov og Støvet atter 
fyger for det næste Nedbrydningsar- 
bejde. 

April. *. 

I noget over to Aar har J. G. Chri- 
stensen nu været Danmarks Første- 
minister. Han er i denne Tid gaaet 
fra Nederlag til Nederlag for nu at 
slutte med et Nederlag saa stort, at 
intet Ministerium i et parlamentarisk 
styret Land vilde have kunnet over- 
leve det. 

Da J. C. Christensen traadte til som 
Førsteminister, talte det Parti, hvis 
Fører han havde været 10 Aar igen- 
nem, 74 Medlemmer i Folketinget. 
Det kunde se tilbage paa en uafbrudt 
Række af Sejre over Højres og Mode- 
rationens Mænd. Det havde taget 
Landstingets første stærke Skanse; 
det stod med Magten til at storme 
den næste. Ministermagten var gle- 
det Landstingets Mænd af Hænde, 
havde Folketingets Førere villet det; 
da var Landstingets Magt til at stand- 
se Folketingets Krav blevet brudt. 
Der kunde lettelig være skabt et 
Landstingsflertal, som gennemførte 
de i Kampaarene opsparede Refor- 
mer og vedtog en Grundlovsændring, 
der bragte Mening i vor Forfatning 
og gav det danske Folk Ret til at sty- 
re sig selv efter Flertallets Vilje. Hav- 
de J. C. Christensen været en Mand 
med en fast Karakter, en stærk 
Vilje og Troskab mod Venstres Ideer, 
da kunde han have indskrevet sit 
Navn i det danske Folks Historie med 
en Skrift saa lysende som den, hvor- 
med Tschernings og Monrads, Chr. 
Bergs og V. Hørups staar der. Han 
kunde have gennemført det Folkesty- 
re, hvorom de drømte. 

Det viste sig, at han var for ringe 
en Mand dertil. I Stedet for at føre 



sit Parti frem til den endelige Sejr, 
gav han det den Dag, han blev Før- 
steminister, Signalet til Tilbagetog, 
et Tilbagetog, der siden da mere cg 
mere har formet sig som en forvirret 
Flugt under stigende Opløsning i 
Rækkerne. Han begyndte med at for- 
nægte sit Partis Anskuelser om vort 
Forsvarsvæsen ; han forkyndte høj- 
lydt, at nu gjaldt det ikke at fortsætte 
Kampen mellem Folkets Ting og 
Overklassetinget, men at bøje Viljer- 
ne sammen. Det lykkedes ham derved 
at sprænge ud af Venstrereformparti- 
et den radikale Fløj, overfor hvilken 
han nærede saa dybt et Nag og 
saa ubetvingelig en Frygt. Partiet 
gik derved ned fra 74 til 59 Mand 
i Folketinget, to over Halvdelen. Og 
blandt Vælgerne fulgte et forholds- 
vis langt større Opbrud. Et Aarstid 
derefter kom Valget. Partiet mistede 
3 Mand og dermed Flertallet i Folke- 
tinget. Det havde ved forrige Valg 
mønstret 122,000 Stemmer, det maat- 
te nu nøjes med 94,000; det gik til- 
bage fra 50 pCt. af Vælgerne til 31 
pCt. Det var et næsten eksempelløst 
Tab, hvis sande Omfang kun skjul- 
tes ved et ganske tilfældigt Held. Og 
siden da er Opløsningen i Partiet 
skredet hurtig frem. Tusinder af Væl- 
gere staar nu atter rede til Opbrud. 
Selv indenfor det Regeringsparti, Hr. 
J. C. Christensen ved den store Ud- 
rensning i 1905 troede at have for- 
vandlet til et lydigt Redskab, gærer 
det atter, trods alle de gyldne Baand. 
hvormed det bindes sammen. Det hæn- 
der Gang efter Gang, at et af Partiets 
Medlemmer i de vigtigste politiske 

Udvalg, finder det fornødent at mel- 
de sig syg i det Øjeblik, han modta- 
ger Ordren til et nyt Brud med Ven- 
stres Anskuelser. Overfor Ministeri- 
ets Udlevering af Amtsraadene til 
Hartkornsvælden har jo endog et af 
Partiets Medlemmer i Valgretsudval- 
get dristet sig til at tage offentlig til 
Orde. 

Dette er det rent partimæssige Re- 
sultat af Hr. J. G. Christensens Til- 
bage togspolitik. Flere og flere falder 
fra, og blandt dem, der endnu holdes 
sammen, hersker den dumpe Misfor- 
nøjelse, som griber en Hær paa Til- 
bagetog, der har mistet al Tillid til 
sin Fører. 

Og hvorledes har saa Landstinget 
lønnet Hr. J. G. Christensen, fordi 
han frelste det fra det afgørende Ne- 
derlag? Da han ifjor drog rundt og 
forsvarede sin Politik, var det hans 
staaende Omkvæd: Lad os fare med 
Lempe overfor Landstinget, saa kom- 
mer vi nok godt frem! Og overalt 
gentoges dette blandt Reformmænd- 
ene, Mand og Mand imellem saa godt 
som i Bladene og paa Møderne. „Ka- 
ster vi os ud i Kamp med Landstin- 
get, faar vi intet, forhandler vi med 
dem, saa opnaar vi dog noget", det 
var det stærkeste Forsvar for Rege- 
ringens Politik overfor den Del af Re- 
formpartiet, der ikke bevidst havde, 
opgivet deres Venstremeninger. 

Men Forsvaret var svagt ifjor, og 
det er umuligt iaar. Den fredelige 
Forhandling med Landstinget har 
vist sig resultatløs. Naturligvis vedto- 
ges der ogsaa iaar Love, men det er 
Allemandslove, der ikke sætter Skel 
mellem Partierne. Ifjor var denne nev- 
trale Lovhøst endda rig og af ikke ringe 
Værd, iaar er den, bortset fra en en- 
kelt Lov — om Arbejdsløshed — for- 



bavsende mager. Af Kamplove gen- 
nemførtes kun een Art. Det er de Lo- 
ve, hvorved Militærudgifterne forhøj- 
es, og Hof udgifterne skrues i Vejret. 
Det er de Love, hvor man træffer 
Modstanden til Venstre, Støtten til 
Højre. Ministeriet er stærkt til at gen- 
nemføre Højrelove i Folketinget, det 
er ganske ude af Stand til at gennem- 
føre Venstrelove i Landstinget. 

Venstres Mærkesager, Kravene fra 
før 1901, hvorledes er det gaaet dem? 
Forsvarssagen er begravet i en Kom- 
mission uden Hensyn til de mange 
Ord, som Venstres Mænd har talt om 
de Farer for Landets Tilværelse, den 
bestaaende Militærordning skaber. 
Retsreform, borgerligt Ægteskab, Mi- 
nisteransvarlighedslov, alt er det vis- 
net. En retfærdig Valgkredsordning 
har Ministeriet med beraad Hu selv 
hindret. Toldreformen forelagdes af- 
dæmpet og tilrettelagt efter Landstin- 
gets Ønske, saa næsten alt, der gav 
en Toldlov Værdi for de brede Lag, 
var renset ud af den. Men selv den- 
ne Karrikatur af en demokratisk Told- 
reform gennemførtes ikke. Og stran- 
det er først og fremmest den Valgrets- 
lov, der før Valget forkyndtes som 
den store Mærkesag. 

Reformpartiets Ordfører, Hr. An- 
ders Nielsen, sagde under den afslut- 
tende Debat om den kommunale Valg- 
ret: Vælgerne vil ikke have Rabalder 
og Storpolitik, de vil have Realiteter. 
Det turde allerede være tvivlsomt, om 
de Venstrevælgere, der fra 1866 til 
1901 stod sammen i den storpolitiske 
Kamp for Folketingsparlamenlaris- 
men, vil give Hr. A. Nielsen Ret i, at 
Storpolitik og Rabalder er et og det 
samme. Men i hvert Fald: Ministe- 
riet og dets Parti har ikke bragt Væl- 
gerne, de „Realiteter", der skal væ- 

re dem saa kære. Reformpartiets Fol- 
ketingsmænd vender ganske tomhæn- 
dede hjem til deres Vælgere efter en 
Yin ters ydmyg Tryglen ved de rige 
Landstingsherrers Dør. Den Forhand- 
lings- og Forsoningspolitik, Ministe- 
riet driver, har vist sig saa gold og 
ufrugtbar, saa resultatløs, at en 
Kamppolitik umulig kunde have væ- 
ret det i højere Grad. 

Og ikke blot dette. Paa Punkt efter 
Punkt tager Ministeriet Vaabnene ud 
■af Folketingets Hænder, saa dette 
kommer til at staa svagere og svage- 
re til den Kamp mod Landstinget, 
som nu engang maa komme. Hvor 
meget svagere staar Venstre ikke nu 
i Forsvarssagen end det stod, før 
d'Hrr. Madsen og Christensen gjorde 
alle Standpunkter flydende? Hvor 
langt vanskeligere er det ikke at gen- 
nemføre en demokratisk Toldreform, 
efter at Hr. Vilh. Lassen har strøget 
Flaget og gjort sig til Advokat for Høj- 
res Anskuelser? Og endelig: Hvor- 
ledes er ikke Gennemførelsen af den 
almindelige Valgret i Amtsraad, By- 
raad og Sogneraad vanskeliggjort ved 
Reformpartiets Forligstilbud nu i 
Fællesudvalget ? 

Under Valgkampen i Foraaret 
stræbte Ministrene og deres Partifæl- 
ler overalt at faa Vælgerne til at tro, 
at de ikke vilde finde sig i blot det 
mindste Afslag i Valgretskravene. Al 
Tale om, at man her vilde vige, vi- 
stes tilbage som ondskabsfuld Mistæn- 
keliggørelse. Mange Rigsdagsmænd 
erklærede udtrykkelig, at de ikke vil- 
de gaa til nogen Art af Garantier mod 
den almindelige Valgret. Ministrene 
undgik oftest at sige det i klare 
Ord, men de stræbte overalt at give 
det samme Indtryk. Det hændte ved 
et af Hr. J. C. Christensens store Mø- 

der, at det Spørgsmaal blev rettet til 
ham: „Vil De, naar Grev Frijs og hans 
Parti fastholder de Krav om Garan- 
tier, han har stillet, gaa ind derpaa?" 
Han svarede : „Jeg kræver ingen Ga- 
rantier og ønsker ingen Garantier .'" 
Spørgsmaalet blev gentaget: „Jeg 
spørger ikke, om De kræver Garan- 
tier, men om De vil gaa ind paa dem, 
naar de Frikonservative kræver Ga- 
rantier?". J. C. Christensens Svar lød : 
„Spørgsmaalet om Garantierne behø- 
ver jeg ikke at svare paa mere. Jeg 
har allerede svaret paa det. Jeg kræ- 
ver ingen Garantier". Saaledes gik 
han udenom, undgik at give et klart 
og ærligt Svar, men opnaaede dog, 
at de Vælgere, der hørte ham med 
Velvilje, gik hjem med den Overbe- 
visning, at han havde lovet ikke at 
gaa ind paa Garantier mod den almin- 
delige Valgret. I Tillid dertil stemte 
mange af Vælgerne ; uden deres Stem- 
mer var en meget stor Del af Reform- 
partiets Rigsdagsmænd faldet. 

Hvorledes er det nu gaaet i Vin- 
ter? Kun eet Svar er muligt: man er 
gaaet ind paa de Garantier, som man 
lod Vælgerne tro, at man ikke vilde 
vide af at sige. Og det paa meget al- 
vorlige Garantier. 

Mindst betyder det, at Hr. A. Ni- 
elsen og hans Fæller har tilbudt, at 
der ved større Skatteforhøjelser skul- 
de foretages Afstemning blandt Væl- 
gerne. Kravet om Folkeafstemning i 
Stat og Kommune ved vigtige Spørgs- 
maals Afgørelse er her hjemme rejst 
af det radikale Venstre gennem Oden- 
seprogrammet. Det var dér tænkt som 
et Middel til Fremme af Selvstyret os 
dermed af Fremskridtet. Naar der 
voksede et Folkeønske frem, som et 
Kommuneraad ikke vilde tage op, da 
skulde en Kreds af Kommunens Væl- 

gere have Ret til at kræve en Afstem- 
ning, der viste, om Flertallet af Væl- 
gerne delte deres Anskuelse, og hvis 
saa var, da skulde Raadet bøje sig. 
Og Folkeafstemningen skulde tillige 
være et Middel til at give Vælgerne ny 
Sikkerhed mod de Frafald blandt de- 
res Repræsentanter, der kun er alt for 
hyppige. Det forligssyge Reformparti 
har vendt det hele om. Man har fore- 
slaaet Folkeafstemningen som en 
Hæmsko, et Værn mod den almin- 
delige Valgret, der skulde forsone de 
konservative Partier med denne. For 
at opnaa dette, har man foreslaaet, at 
Folkeafstemningen kun skulde ind- 
føres i et enkelt Tilfælde: naar Skat- 
teprocenten oversteg en bestemt Stør- 
relse. Saa skulde Spørgsmaalet til 
Vælgerne kort og godt lyde: Vil I 
have højere Skat? Man stolede da 
paa, at der saa vilde være en naturlig 
Tilbøjelighed til at svare med et Nej, 
selv hos Vælgere, som vilde svare Ja, 
hvis Spørgsmaalet f. Eks. lød: Vil I, 
at der skal indføres Skolebespisning, 
og at Kommunen skal afholde de der- 
af følgende Udgifter? Den foreslaaede 
Form for Afstemning vilde være 
upraktisk til det yderste og kun egnet 
til at lægge Folkeafstemningssystemet 
for Had. Men alligevel vilde denne 
„Garanti" være af ret uskyldig Art. 
Med den politiske Organnisation og 
Modenhed, hvortil man er naaet i den 
danske Vælgerbefolkning, vilde det 
snart vise sig, at den Bom var til at 
tage for Fremskridtspartierne. 

Langt uskadeligere er Reformparti- 
ets Forslag om, at der som Betingelse 
for Valgret skulde kræves et helt Aars 
Ophold i Kommunen forud for det 
Skalteaar, i hvilket Valget foregaar. 

Dette betyder i de allerfleste Tilfæl- 



de to Aars Ophold i Kommunen. Føl- 
gen heraf vil for det første være, at 
den Valgret, Forslaget giver til Tyen- 
de, vil blive ganske betydningsløs. Un- 
dersøgelser i forskellige Kommuner 
har vist, at Tyendet efter denne Re- 
gel kun helt undtagelsesvis vil fad 
Valgret. Man vil med andre Ord for- 
kynde: Tyendet faar Valgret, hvilket 
Fremskridt ! og samtidig vil man ved- 
tage Bestemmelser, der medfører, at 
Tyendet i Virkeligheden ikke faar 
Valgret. Vælgerne føres ganske kold- 
blodig bag Lyset. Men ikke blot det- 
te: en stor Del af de Vælgere, der nu 
har Valgretten, vil ved denne Bestem- 
melse miste den. Og dette vil aldeles 
overvejende være Smaafolk, der flyt- 
ter langt hyppigere end de velstillede. 
Andetsteds, hvor man har anvendt et 
saadant længere Ophold som Betin- 
gelse for Valgret, har det altid vist 
sig, at den i høj Grad indskrænkede 
Vælgertallet. Hr. A. Nielsen har søgt 
Forsvaret for sine Forligstilbud deri. 
at de ikke indeholdt noget Tilbage- 
skridt i Forhold til det bestaaende. 
Dette er ganske urigtigt. Denne Op- 
holdsbestemmelse er et meget stort 
Tilbageskridt. 

Den mest afgørende Indrømmelse 
til Konservatismen, Forligstilbudet 
indeholder, er dog Udleveringen af 
Amtsraadene til den priviligerede 
Valgret. Tilbudet gaar ud paa, at 
Amtsraadene skulde vælges af 2 Valg- 
mænd fra hver Kommune samt de 
selvskrevne Højstbeskattede i saa stort 
Tal, som der er Kommuner. Har Am- 
tet 50 Kommuner, vil der da paa Valg- 
dagen møde 50 Selvskrevne og 100 
Kommunevalgmænd. Men de to Valg- 
mænd fra Kommunerne vælges af 
Sogneraadet ved Forholdstal. Dette 

betyder, at Trediedelen eller i hvert 
Fald 1 over Trediedelen er nok til at 
vælge den ene Kommunevalgmand. 
Da Sogneraadet ogsaa vælges ved For- 
holdstalsvalg, vil dette sige, at lidt 
over en Trediedel af Vælgerne beher- 
sker Valget af den ene Kommunevalg- 
mand. Har Sogneraadet 9 Medlem- 
mer, da vil 161 af 400 Stemmer være 
nok til at sikre 4 Medlemmer. Hvis 
godt Trediedelen i lidt over Halvparten 
af Kommunerne stiller sig paa konser- 
vativ Side, da vil deres Valgmænd 
sammen med de Selvskrevne være 
Flertal, naar der vælges Amtsraad. 
Det vil med andre Ord vise sig saa 
godt som umuligt at faa et frisindet 
Flertal i noget Amtsraad. Reformpar- 
tiets Agitatorer siger selvfølgelig det 
modsatte: den almindelige Valgret 
faar de § af Valgmændene, den privi- 
ligerede Valgret faar kun £. Men det- 
te er ganske usandt. Forholdstallets 
sindrige Anvendelse vil medføre, at 
disse Valgregler giver de Priviligere- 
de § af Amtsraadene, den almindelige 
Valgret £. Da Landstingsvalgretten 
gennemførtes i 1866 taltes der ogsaa 
mange smukke Ord om, at den almin- 
delige Valgret flk de halve Pladser. 
Den skulde nok faa stor Magt i Tin- 
get. Det var ikke saa farligt med 
Godsejerprivilegierne. Det har vist 
sig, hvor urigtig denne Tro var. I 41 
Aar har den almindelige Valgret ikke 
en eneste Gang haft Flertal i Lands- 
tinget. Og lige saa lidt forslaar den 
anden Undskyldning: det gør ikke saa 
meget med Amtsraadene, naar blot vi 
faar Sogneraadene. Sandheden er jo, 
at Amtsraadenes Betydning er meget 
stor. Amternes aarlige Udgift er om- 
kring 10 Millioner, tæt op mod Halv- 
delen af Sognenes. Og Amtsraadene 



er Sogneraadenes almægtige Formyn- 
dere. Uden deres Samtykke kan Sog- 
neraadene saa godt som ikke røre sig. 
I den Tid, da der var Kamp mellem 
Gaardmænd og Godsejere, var der tit 
og ofte Konflikt mellem Sogneraad o# 
Amtsraad. I de sidste Aar er dette 
hørt op. Grunden dertil er simpelt- 
hen den, at en meget stor Del af de 
større Gaardmænd, der behersker Sog- 
neraadene, nu er blevet noget nær li- 
ge saa konservative som Godsejerne. 
I det Øjeblik, da Magten i Sogneraa- 
dene gik over til de mindre Gaard- 
mænd, Husmændene og Haandvær- 
kerne, da vilde Konflikten melde sig 
atter og atter. Og i disse Konflikter 
vilde Amtsraadet stadig være det 
stærkeste. Det er i Stand til ganske 
at lamslaa Sognenes Virksomhed. At- 
ter her taler Erfaringerne fra 1866 
advarende til os. Det lød den Gang i 
Kor: Tyngdepunktet bliver ved at lig- 
ge i Folketinget. Der er nu gaaet 41 
Aar siden da, og hele denne Tid igen- 
nem har Landstinget været det stær- 
keste. Det har evnet at standse alle 
de Fremskridt, der var de priviligere- 
de imod, og det har koldblodig brugt 
Magten dertil. Man behøver da ogsaa 
kun at vide een Ting for at forstaa, 
hvad den af A. Nielsen og hans Fæl- 
ler foreslaaede Valgmaade til Amts- 
raadene betyder: de Frikonservativ^ 
erklærede den øjeblikkelig for fuldt 
ud tilfredsstillende fra deres Syns- 
ptmkt og udtalte deres varme Tak 
for denne Anerkendelse af den privi- 
ligerede Valgret som et varigt Led 
i vort Kommunestyre. Det er en skæb- 
nesvanger Indrømmelse, som ikke er 
til at komme bort fra, man her har 
gjort i det Øjeblik, man stod med 
Magten til at føre sin Sag til Sejr. Og 

intet har man naaet til Gengæld. De 
Frikonservative har fastholdt endnu 
mere vidtgaaende Garantier overfor 
Sogneraadene og krævet nye Garan- 
tier overfor Byraadene. De har derved 
handlet i nøje Overensstemmelse med 
deres Udtalelser før Valgene. Det ra- 
dikale Venstre sagde den Gang atter 
og atter, hvad disse betød. Reform- 
partiet forvanskede dem ihærdig og 
gav Vælgerne ganske falske Porestil- 
linger om, hvad Grev Prijs havde 
sagt. Resultatet viser, at de Radikale 
havde Ret. 

Paa alle Omraader, hvor der fra 
gammel Tid stod Kamp mellem Lands- 
ting og Folketing, har J. G. Christen- 
sen saaledes rømmet Stilling efter 
Stilling og udleveret den til Fjenden. 
Han er veget tilbage for en Kamp, og 
Landstinget har været ubønhørlig 
overfor hans ydmyge Bønner. Han 
staar i dette Øjeblik som en slagen 
Mand. Men dette vil ikke sige, at han 
er en ufarlig Mand. Han har ikke ført 
sin Hær til Sejr overfor Fjenden til 
Højre, men han er fuldt vel i Stand til 
i Stedet derfor at forene sine Kræfter 
med de konservative Tropper for at 
føiv den forenede, moderat-konser- 
vative Styrke til Kamp mod Fjenden 
til Venstre: de Radikale og Socialde- 
mokraterne. Alt tyder paa, at dette 
vil ske. Som Hr. I. C. Christensen og 
hans Venner har tryglet i Aar, saaledes 
vil de trygle til næste Aar. Som de har 
krøbet paa deres Knæ og bedt om Til- 
givelse for Fortidens Synder i denne 
Vinter, saaledes vil de krybe næste 
Vinter. De vage, uklare Taler, hvor- 
med Førsteministeren og Indenrigs- 
ministeren sluttede Samlingen, inde- 
holdt ingen Antydning af et Kampsig- 
nal. Tværtimod, de var skrevet over 



Teksten: Vi prøver igen næste Aar,. 
saa gaar det nok ! Og dette ér unægte- 
lig sandsynligt. Alt er lagt til Rette* 
til det store samlede Forlig næste Aar. 
Da har man paa en Gang Toldlov, 
Valglov og Forsvarsordning at køb- 
slaa om, og da har man Jernbanelo- 
ven til Lidkøb. Tilløbet til Forliget er 
mislykket i Aar, som det mislykkedes 
i 1893. Alligevel fulgte Forliget den 
Gang Aaret derefter, og der er ikke- 
Skygge af Tvivl om, at det ogsaa nu. 
vil blive forsøgt til næste Aar. Der gi- 
ves kun eet Middel til at hindre det. 
Det er, at Vælgerne paa Sommerens 
Møder vender sig mod det med> 
en saadan Styrke, at Ministeriet og* 
dets Parti ikke vover Forliget. Alle- 
Venstremænd, der er blevet deres de- 
mokratiske Anskuelser tro, maa i 
denne Sommer, hvad enten de alle- 
rede har fundet Plads i det radikale 
Venstres Rækker, eller de som afven- 
tende hidtil har fulgt Reformpartiet, 
søge at binde hver Reformrigsdags- 
mand, de faar i Tale, til ikke at være 
med til en Gentagelse af denne Vin- 
ters Forligstilbud. Men først og sidst 
gælder det at kalde Vælgerne frem til 
Modstand mod Forliget. Rigsdags- 
mændene kan sno sig udenom i Aar, 
som de gjorde det i Fjor, og paa Tinge 
handle i Strid med det Indtryk, de gi- 
ver deres Vælgere paa Møderne. Men 
der er een Del af Forliget, som ikke 
kan sluttes uden Vælgernes Samtyk- 
ke. Det er den Del, der gælder For- 
svarssagen. Det Kompromisforslag, 
hvorom Højre og Ministeriet skal sam- 
les, om Forliget skal fuldbyrdes, maa 
forelægges Vælgerne, før det bliver 
Lov. Lykkes det at standse det, da 
knækker det hele Forlig sammen, da- 
bliver der atter ren Luft i dansk Po- 

litik. Sejrer Demokratiet i denne af- 
gørende Kamp, da er J. G. Christen- 
sen ikke blot slaaet overfor Landstin- 
get, men ogsaa overfor det Demokra- 
ti, mod hvilket han nu vender sine 
Vaaben, da er han ikke blot en slagen 
Mand, men en ufarlig Mand. Da faar 
Demokratiet Magt til at optage den 
Kamp mod Landstinget, i hvilken han 
flyede uden Sværdslag. 

Endnu i Aar havde der været en 
Mulighed for J. G. Christensen til at 
stille sig i Spidsen for det forenede 
Demokrati og føre det til Sejr gennem 
en Landstingsopløsning. Han kunde 
prøvet, om 'de Frikonservative vilde 
gaa ind paa den almindelige Valgrets 
Herredømme i Kommunerne. Fast- 
holdt de Privilegiestyret, da kunde han 
have kaldt alle Tilhængere af den al- 
mindelige Valgret til Kamp mod dem. 
Med et Slag kunde han have gjort godt 
igen, alt, hvad han i disse sidste Aar 
har forbrudt mod det danske Folk. 
Han kunde staaet frem og sagt: Før 
Valget talte de Radikale ilde om os. 
Nu ser I det var med Urette ! Svaret 
vilde fra radikal Side være blevet en 
uforbeholden Tilslutning i Kampen 
mod Landstinget. Det radikale Ven- 



stres Landsmøde vedtog en klar og 
tydelig Erklæring om, at det var rede 
dertil. Socialdemokratiet har afgivet 
ganske tilsvarende Erklæringer, i 00 af 
Folketingets Medlemmer kunde være 
samlet til det afgørende Slag mod 
Landstinget. Hr. J. C. Christensen har 
ikke villet dette. Han er i det sidste 
Aar sunket dybere og dybere ned i 
en tvetydig Politik, der ikke synes at 
have nogetsomhelst Maal udover det 
at holde det hele gaaende og selv bli- 
ve siddende som Minister. Han har i 
Aar afskaaret sig al Mulighed for at 
vende tilbage i Demokratiets Rækker. 
To Muligheder foreligger til næste Aar: 
enten knækker han sammen, Forli- 
get mislykkes for ham, og han for- 
svinder med det Eftermæle, at han ik- 
ke var sin Stilling voksen ; eller han 
slutter sig sammen med Højre til 
Kamp mod Venstre ; hans Eftermæle 
vil i saa Fald ikke blive bedre. Saa il- 
de er det gaaet den Mand, til hvem 
Folkets store Flertal saa hen med en 
saa sjælden Tillid. Det er Løn som for- 
skyldt, fordi hans Tale blev dunkel 
og tvetydig, hvor den skulde været 
klar og aaben, fordi han svigtede de 
Ideer, i hvis Navn han havde sejret. 

Guy de Maupassant 

Et Brudstykke af en Afhandling om fransk Naturalisme. 

Af Poul Levin. 



Den første Gang, man møder Guy 
de Maupassants Navn i fransk Litteratur, 
er i Flaubets Breve. Maupassants Moder 
var en Ungdomsveninde afFlaubert, og 
da hendes Søn, der var begyndt at gaa 
Embedsvejen i et Ministerium, røbede 
digteriske Anlæg, henviste hun ham til 
Flaubert. Det blev baade et Discipel- 
forhold og et Venskab. Maupassant 
sammenfatter i Dedikationen i sin første 
Bog sine Følelser i disse Ord: „Til Gu- 
stave Flaubert, til min berømte og fader- 
lige Ven, som jeg elsker af hele mit 
Hjerte, til den ufejlbare Mester, som er 
den beundringsværdigste, jeg kender." 

I Flauberts Breve spores Maupassant 
fra 1872, da han var 22 Aar gammel. 
Han har ganske vundet Flauberts Hjærte, 
han eraandrig, belæst, charmant. Trods 
Forskellen i Alder betragter Flaubert ham 
som en Ven. Han véd ikke straks, om 
han virkelig er Digter, han synes ikke, 
at han arbejder rigtigt, finder ham heller 
ikke original, men saa snart Maupassant 
tager fat for Alvor, er Flaubert ved hans 
Side, raadende, opmuntrende, beundrende. 
Han proklamerer stolt Boule de Suif 
som et Mesterværk, og han hilser ham 
i 1880, da Maupassant traadte frem for 
Offentligheden med de forjættelsesrige 
Ord: „Gid 1880 maa blive Dem let, min 
højt elskede Elev!" Der er noget for- 
underligt overskueligt ved dette Forhold 
mellem Naturalismens første Kampnavn 
og dens yngste Repræsentant. 

Det bedste Billede af Maupassant fin- 
des i et Brev fra Flaubert, skrevet 1878. 
Maupassant har beklaget sig til ham. 
Kvinderne er ensformige; der sker intet ; 



Lasterne er grimme — og der er ikke 
Vendinger nok i Sproget. Flaubert véd, 
hvad der er i Vejen: Maupassant arbej- 
der ikke nok, han har for mange Kvin- 
der og han tilbringer for megen Tid i sin 
Robaad og med Legemsøvelser, „det ci- 
viliserede Menneske har ikke saa meget 
Brug for Bevægelse, som de Herrer Læ- 
ger paastaar." Og hvad Klagerne an- 
gaar, da har Flaubert Hjælpemidler mod 
dem alle: Kvinderne — lad dem være; 
Mangel paa Begivenheder — se nøjere 
til, alt er jo Illusion og intet eksisterer 
undtagen i Forhold til os selv; de hæs- 
lige Laster — alt er hæsligt; det fattige 
Sprog — søg og De skal finde. 

Hele Flaubert er i disse Svar. Han 
møder den unge Mands Klage med hele 
sin bitre Livserfaring, han giver ham 
fuldstændig Ret og rækker ham de Hjælpe- 
midler, som havde gjort ham selv til 
Kunstner: Kraften og Arbejdet. Men 
han var kun en daarlig Pædagog, thi 
han glemte ganske, at han selv havde 
været ung og anderledes. Maupassant 
begynder dér, hvor Flaubert endte, og 
det maatte derfor være at forudse, at de 
Flaubertske Principper ikke kunde holde 
ud. Da Maupassant traadte frem, var 
han færdig, saa sørgeligt færdig som en 
Ungdom bliver det, naar den er vokset 
op i en Nedgangs-Tid, saa gammelfødt, 
at han hurtig fra Elev bliver Kammerat 
med sin Moders Ungdomsven. 

Og alligevel er der mere i Flauberts 
Karakteristik af Maupassant end Ligheden 
mellem de to. Maupassant er ødsel med 
sin Tid, fordi han er ung. Han har alt 
det, som Flaubert ikke vilde tilstaa, at 

han længtes efter : Kvinder og overmodig 
Sport, en vis Foragt for det evige Ar- 
bejde med Pen og Papir. Mon ikke 
Flaubert i Grunden har været imponeret 
af denne unge Mand, der skrev elegante 
Vers, var Sportsmand, Selskabsmand 
og Jæger og forøvrigt foragtede det alt- 
sammen ! 

Saadan er det Billede af Maupassant, 
der springer frem af Linjerne iFlauberts 
Brev. Det bekræftes af hans første Bog, 
der blev til just paa denne Tid og ud- 
kom 1880 (i Maupassants 30te Aar). 

Digtsamlingen Des Vers er i formel 
Henseende ulastelig. Fine og elegante 
Vers, der i udsøgt og dæmpet Rytme 
benytter Sproget, som det foreligger. 
„Forfatteren er kendt blandt Parnas- 
sisterne", skrev Flaubert, da han anbe- 
falede Maupassants Vers til et Tidsskrift, 
deri ligger i Virkeligheden en udtøm- 
mende Karakteristik af deres Form. 

Men Indholdet er delvis af en ganske 
anden Art. Fra den mondæne Konver- 
sation i den lille Salonkomedie mellem 
en Markise og en Greve (Histoire du 
vieux temps) svinger det til den hen- 
synsløse „Frihed" i Digte som Le Mur 
og Venus rusiique. „Muren* blev i 
en Provinsby bragt for Retten, da et lo- 
kalt Tidsskrift havde aftrykt Digtet, hvil- 
ket bevirkede, at Flaubert i et aabent 
Brev til Maupassant gennemhaanede den 
offenlige Moral. 

Digtet er en Spøg, der ligesom gen- 
nemaandes af Lidenskab, en erotisk 
Scene mellem to, der fjærner sig fra 
Selskabet og i Maanenatten drages mod 
hinanden, kæmper og tilsidst forenes, 
medens deres Skygger antager groteske 
og kompromitterende Former op ad en 
hvid, maanebelyst Mur. 

Langt stærkere er Venus rustique, 
en Skildring af Bøndernes Liv, men 



ligesom tilhyllet af Versets Ynde. En 
Pige vokser op blandt Bønderne, køn og 
ubevidst dragende alle ved sit Legemes 
Pragt, alles Ven, selve Elskovens landlige 
Gudinde. Men den udelukkede, hæslige 
Hyrde lokker hende til sin lurvede Hytte,, 
han begærer hende og hader hende af 
dyrisk Jalousi, han faar sin Vilje med 
hende og dræber hende i det samme, 
vild, gal, en drukken Faun med Ulve- 
drifter. Dette fortælles med megen Ra 
men ogsaa med megen Lyrik, med en 
vis tillært Sans for det Dekorative, der 
dæmper Realismen. 

Bag al Bogens Versekunst ligger et 
udpræget Temperament. Snart skildres,, 
hvorledes Digteren gribes af Trang til at 
kaste sig over en Kvinde, som stryger 
ham forbi paa Gaden, snart skildres El- 
skovens Tilfredsstillelse som et Tyranni,. 
Begæret kan aldrig tilfredsstilles, og det 
eneste, som har Værd, er Forventningen, 
Drømmen om de ukendte Verdener, den. 
Feber i Blodet, som er et Minde om den 
første, endeløse Frihed, der ikke kendes 
i det moderne Samfund. Man kan spotte 
Menneskenes Dumhed, man kan gennem- 
skue Kvinden og finde Fruentimmeret i 
hende, man kan haane de dumme Mænd, 
men bag alt, bag Tilfredsstillelse og Skuf- 
felse, bag Begær, Koketteri ogHaan løf- 
ter Rædselen sig, en ubestemt Følelse af 
Døden, en stærk Haand, der lægger sig 
over Mennesket og presser et Skrig fra 
dets Strube (Terreur), 

I disse Vers, hvis Emner omfatter 
baade Livet i de højere Samfundslag og: 
Bøndernes vilde Færden, skabtes en njr 
Digter, og denne lille, tilsyneladende 
ubetydelige Bog rummede i Virkeligheden 
hele Maupassants Produktion. Det er 
let at se, hvad der greb Flaubert i dette. 
Det var jo hans egen Livsopfattelse sat 
paa Vers af en ung Mand, der gav hans 
Ord Rytmer. Naar han skrev til ham, 

at Illusionen var alt, omskrev Maupas- 
sant det i et lille Digt om Barndommens 
Drømme, der svinder for Realiteten og 
ender med det Flaubertske Paradoks: 
Hvorfor følte Columbus det som en 



være den samme. Har mon ikke ende- 
lig Flaubert i den erotiske Vildskab, Af- 
magten og Begæret paa samme Tid, 
genkendt den Lighed i Temperament, 
som betyder mere end al Paavirkning? 



Mindesmærke over Guy de Maupassant. 



Smærte, da han øjnede den ny Verden 
Taagen ? Og som Genklang af Flau- 
iberts Had til Middelmaadigheden klinger 
hos Maupassant Spotten over Troen . paa 
det evige Fremskridt: nu har Verden 
bestaaet saa længe, og den menneskelige 
Dumhed bliver haardnakket ved med at 



Maupassants næste Værk er Fortæl- 
lingen Boule de Suif (Tælleklumpen, 
paa Dansk vilde man vel have sagt: 
Flødebollen, det er et øgenavn til et 
buttet lille Pigebarn) i Soirées de Medan. 
Da Flaubert læste denne Fortælling, ud- 
brød han i Lovtaler. Maupassant har 

— 179 — 



Digitized by 



Google 



Poul Levin 



da heller ikke nogensinde skrevet noget, 
der er mere Flaubertsk. I en Diligence, 
der i 1870 fører nogle Mennesker bort 
fra Flauberts af Preusserne besatte By 
Rouen, har han samlei en Række Flau- 
bert'ske Typer : Vinhandleren, der er en 
Snyder, en Trikotagefabrikant, som er 
Hanrej, en dumstolt Adelsmand, alle med 
deres taabelige Hustruer, to Nonner, en 
fordrukken Republikaner og en Skøge. 
Det er Mennesker fra de forskellige Lag 
i en Provinsby, repræsenterende hele den 
Verden, som Flaubert foragtede. Og 
Maupassant bringer nu disse Folk i Si- 
tuationer, der blotter alle deres Laster: 
deres Graadighed, deres Fejghed, deres 
Raahed og Egoisme, deres bundløse 
Hykleri. Med virkelig Genialitet har han 
fundet en Situation, der paa den letteste 
Maade rummer alt dette. Disse Menne- 
sker flygter af Egoisme, de bliver sultne 
undervejs og spiser derfor den Mad, som 
den foragtede Pige har været forsynlig 
nok til at tage med, de kommer til en 
Station og opholdes dér, fordi den preus- 
siske Officer ikke vil lade dem rejse vi- 
dere, før han har faaet sin Vilje med 
Pigen, hun vægrer sig af Patriotisme, 
men baade Adel og Borgerskab driver 
hende dertil, for saa tilsidst at foragte 
hende, medens det nu er dem, som 
stiller deres Sult, og lader hende se til. 
Denne Diligence bliver lidt efter lidt en 
hel By, en Verden, i hvilken alle de 
menneskelige Egenskaber røber sig. 

Flaubert maatte nok juble over sin 
Elev. I denne Bog, Soirées de Médan, 
hvor han optraadte sammen med. Zola 
og de bedste af sine Samtidige, lyste 
han som en ny Stjærne, hvis Glans alle- 
rede nu fordunklede hele den øvrige 
Constellation. 

Saaledes var Maupassant, da han be- 
gyndte. „Ja, unge Mand," skrev Flau- 
bert, „dette er en Mesters Værk." 



Flaubert kunde ikke vide, at Mester- 
skabet endnu ikke var fuldendt. Trods 
alt miler denne Diligence endnu tungt, 
omend den i Sammenligning med Flau- 
berts Værker har en usigelig Lethed. 
Men der er i Boule de Suif en Mængde 
Forklaringer, mange smaa Indskud, næ- 
sten Sidehandlinger, der forsinker Farten 
mod det bestemte Maal, Forfatteren har 
sat sig. Man tænker visselig ikke der- 
paa, naar man læser Fortællingen, men 
man vil mærke det, saasnart man sam- 
menligner den med de Fortællinger, Mau- 
passant nu skriver. Han lærte hurtigt 
at blive mere økonomisk med sit Stof. 
I sin første Novelle er han ligefrem 
bange for ikke at faa alt med, og han 
berører derfor Æmner, af hvilke han 
senere skulde forme Mesterværker. Man 
kan i Boule de Suif finde Omridsene 
til to af hans ypperste Fortællinger, der 
skrives umiddelbart, efter: La Maison 
Tellier og M^ Fiji. Atter er det Skø- 
gen, han stiller i Modsætning til det Sam- 
fund, der foragter hende. Han havde 
i Boule de Suif fortalt, hvorledes Pigen, 
medens de andre forhandler om hendes 
Skændsel, føler sig fristet til at overvære 
en Barnedaab og vender rørt tilbage: 
„Det er saa godt at bede engang imel- 
lem." Af dette skaber han HusetTel- 
lier, der fortæller om en Kreds af saa- 
danne Pigers Kirkegang ude paa Landet, 
hvor deres Taarer og Grebethed for- 
planter sig til hele Menigheden og til 
Præsten og gør den religiøse Handling 
mystisk skøn. 

Og over . Boule de Suifs Had til 
Preusserne og Modbydelighed ved at 
skænke dem, hvad hun har givet sine 
Landsmænd uden Skrupler, formede han 
Fortællingen om hende, der dræber den 
preussiske Officer, som haaner den fran- 
ske Kvinde. 

Sammenligner man nu disse treFor- 

tællinger, forstaar man, hvad der er sket 
efter at Maupassant er blevet sig sin 
Evne fuldt bevidst — og efter at Flau- 
bert er død. Medens det i Boule de Suif 
er en Digter, som opfinder en Situation 
og som efter egen Lyst samler en Del 
Mennesker omkring den (der kunde for 
den Sags Skyld godt have siddet helt 
andre i den Diligence), findes der i de 
to andre Fortællinger intet som ikke i 
dybeste Forstand vedkommer Emnet. 
Alt er derved blevet Handling, og For- 
men er derfor den knappest mulige. I 
Boule de Suif genlød endnu Flauberts 
„arbejd 44 , nu mærker man slet ikke Ar- 
bejdet, fordi Maupassant har fundet sin 
egen Form. Da han saa endelig var 
sikker paa sig selv, skabte han i 10 
Aar, fra sit 30te til sit 40de Aar, den 
mægtige Produktion, der omfatter 215 
Noveller og seks Romaner, foruden et 
Par Skuespil. 



Til Fortællingerne benytter Mau- 
passant to Fremgangsmaader : han for- 
tæller selv,, eller han indfører en For- 
tæller. Hvis man undersøger, hvorfor 
han i det foreliggende Tilfælde vælger 
just den anvendte Fremgangsmaade, vil 
man finds, at det altid sker for at sige 
saa meget som muligt saa kort som 
muligt. Nogle Eksempler valgte rundt 
omkring i hele Maupassants Produktion 
vil vise det. 

En Bondepiges Historie (Hi- 
stoire d'une fille de ferme i Maison 
Tellier) er skrevet i en rolig, fortællende 
Stil, og skønt den kun giver Hoved- 
punkterne i hendes Liv, synes den ud- 
førlig. I Indledningen skildres Sommer- 
middagens Stilhed, Varme og bedøvende 
Dunster i en Bondegaard. Paa Mød- 
dingen hersker Hanen over de føjelige 
Høner, fra Gaard til Gaard svarer Ha- 



nerne hinanden, som om de vilde ud- 
fordre til erotisk Kappestrid, Det er 
denne Stemning, som behersker Fortæl- 
lingen om den skikkelige Bondepige, der 
maa følge sit Instinkt og næsten ingen 
Vilje har. Hun er et Stykke Natur, hun 
er som den føjelige Høne, forføres og 
tages til Ægte, faar Prygl og fortvivler, 
er altid den underlegne, den, som maa 
taale alt, fordi hun har et uægte Barn 
og ikke har turdet tilstaa det. Et helt 
Menneskeliv oprulles unden anden Kom- 
mentar end den, som Naturens frugt- 
bare Sommerdøs skænker. 

Paa Landet (Aux champs i Contes 
de la Bécasse) bestaar kun af to Sce- 
ner. I Nærheden af et Badested ligger 
nogle fattige Hytter, beboet af Arbejds- 
folk og deres mange Børn. En barnløs 
Hustru ved Badestedet ser Børnene lege 
og vil absolut adoptere et af dem. I 
det første Hus vækker hender Forslag 
Raseri, Moderen vil ikke sælge sit Barn. 
1 det andet lykkes det, hun faar et Barn, 
og Forældrene spottes af den Moder, 
som ikke vilde sælge. Aarene gaar. 
Man hører ikke noget om Jean, der er 
hos de rige, men Charlots Moder synes, 
at hun er bedre end alle andre, fordi 
hun ikke solgte sit Barn, og Charlot 
selv indtager i sine egne øjne en Sær- 
stilling overfor Kammeraterne. 

I det ene Hus er der gode Kaar, 
fordi Salget af Barnet har bragt Penge, 
i det andet er der stadig Fattigdom. Da 
vender det bortadopterede Barn tilbage 
paa et Besøg: fin og lykkelig passerer 
han forbi den Dreng, som Moderen ikke 
vilde give Slip paa, han føres omkring i 
Byen, der festes for ham. Da vender 
hans Barndoms Legekammerat sig om 
til sine Forældre og lader sin Harme 
skylle over dem: hvorfor beholdt de 
ham, hvorfor blev det ikke ham, som 
fulgte med den rige Dame, hvorfor skal 

han hu se paa den andens Lykke. Han 
udslynger et Skældsord mod sine fattige 
Forældre, hvis eneste Støtte han nu er, 
og forsvinder i Natten. 

Jo kortere dette fortaltes, med jo 
tydeligere Farver netop de to Scener 
maledes, der rummer de afgørende 
Stemninger, jo mere skærende virker 
denne Fortællings Pointe. Alt hvad der 
ligger imellem Moderkærlighedens Op- 
blussen og Barnets Utaknemlighed ska- 
bes uvilkaarligt i Læserens Tanke og 
gør den lille Fortælling til et omfattende 
Værk. 

Den lille Roque (La petite Roque 
i Bogen af samme Navn) begynder med 
at fortælle Landpostbudets Vandring gen- 
nem Skoven. Han gaar sin lige Vej, 
tænkende paa de. Steder, hvor han skal 
ind med Posten, da han pludselig op- 
dager det nøgne Lig af en lille Pige. 
Han forfærdes, gaar nærmere, tør ikke 
røre ved Liget, da han aner en For- 
brydelse, og skynder sig afsted for at 
melde sit Fund til Sognefogden, Hr. Re- 
nardet. Man sér Postbudet ile afsted: 
„Han gik med gymnastiske Skridt, Stok- 
ken under Armen, Hænderne knyttede, 
Hovedet fremad; og hans Lædertaske, 
der var fuld af Breve og Aviser, slog i 
Takt mod hans Lænder u . Hvor genialt 
er ikke i disse Linjer Bevægelsen givet. 
Dette Sted minder om (og er endnu 
kraftigere end) det berømte i Iliaden om 
Apollon, der sender Pesten mod Græ- 
kerne : 

Ned fra hajen Olymp han foer, grimslagen i 

Hj ærtet, 

Buen om Skuldren han bar, og det fasttilsluttede 

Kogger; 

Pilene raslede lydt om den Hejtforbitredes 

Skulder, 

Alt som han iled afsted 

Han kommer til Renardets Hus, en 
•gammel Borg, hvor Familjen har boet 



i et Par Hundrede Aar, højt anset i hele 
Egnen som en Slags Adel. Renardet er 
en grov og stor Mand, stærk som en 
Okse, opfarende og voldsom,- en Land- 
adelsmand, fyrretyve Aar gammel, Enke- 
mand i et halvt Aar. Da Mordet mel- 
des ham, foretager han alt fornødent: 
han iler til Stedet og genkender den lille, 
fattige Roque, han faar hentet Lægen og 
Gendarmerne, hans Folk leder forgæves 
efter den Myrdedes Klæder, hele Befolk- 
ningen strømmer til, den lille Roques' 
Moder fortvivler, alle . mulige Gisninger 
krydser Luften. Den lille Pige er først 
blevet taget med Vold og saa kvalt, og 
Sognefogeden og Lægen bliver enige 
om, at Mordet maa være begaaet af en 
Vagabond, en Mand uden Arne og Leje 
— „og uden Kone* 4 , føjer Lægen til. 
„Da han hverken havde sin gode Aftens- 
mad eller sit gode Hjem, har han skaffet 
sig det øvrige." 

Det er kun nogle faa Sider, men 
de er saa fulde af Handling, af Menne- 
sker, der stakaandede, opskræmte eller 
kyniske løber imellem hinanden, at de 
virker som et fuldstændigt Udsnit af 
Hverdagen. Netop derhen vil Digteren 
føre sin Læser. Han vil stille os midt 
i Skændselen, lade os føle alle de Om- 
stændigheder, der ledsager Mordet, og 
kaste os ind imellem alle disse Hver- 
dagsmennesker, der tænker paa Nyheden, 
paa deres Frokost, paa de menneskelige 
Laster, medens det lille, nøgne Lig 
skimtes bag alt med Dødens Mystik. 
Thi netop derved forberedes man paa 
det, der nu skal komme, den gribende, 
mægtige Skildring af, hvorledes Hver- 
dagsmennesket kan komme til at møde 
det utrolige, mystiske, den dyriske Trang, 
den vilde Mordtanke, hvorledes Sogne- 
fogden ved erotisk Afsavn næsten ube- 
vidst drages til at voldtage den lille 
Pige, som han sér bade, derefter myrder 

hende og gennemgaar de forfærdeligste 
Samvittighedsnag og Hallucinationer, ind- 
til han berøver sig selv Livet. Han fæl- 
des, styrter dødsramt til Jorden, som 
de store Træer, der voksede paa Mord- 
stedet, og som han lader hugge om. Og 
atter er det Postbudet, Hverdagens Bud- 
bringer, der bringer Meddelelsen om det 
nye Dødsfald videre. 

Jo dybere man trænger ind i denne 
Fortællings Konstruktion, jo rigere, mang- 
foldigere bliver den. 

Gamle og unge Hautot (Hautot 
pére et fils i La main gauche) er et 
Eksempel paa Maupassants mindre væg- 
tige, spøgefulde Fortællinger, men den 
kunstneriske Alvor er den samme. Gamle 
Hautot, en 45-aarig Enkemand og hans 
Søn, unge Hautot, Landmænd i Norman- 
diet, drager ud paa Jagt med nogle af 
deres Bekendte. Man hører Jagtselska- 
bet veksle ivrige og forventningsfulde 
Ord om Jagten, Hundene raser, det før- 
ste Skud knalder og en Agerhøne styrter 
ned i et tæt Krat. Gamle Hautot sprin- 
ger ned i Kløften, man hører endnu et 
Skud — saa bliver der altfor stille. Jagt- 
selskabet iler efter og finder Hautot blø- 
dende. Han snublede, hans Bøsse gik 
af og ramte ham i Underlivet. Han 
føres hjem og mærker godt, at han skal 
dø. Han tager det roligt, ønsker blot 
at tale med sin Søn under fire øjne. 
Han betror ham nu, at han har en El- 
skerinde inde i Rouen og lader Sønnen 
aflægge Ed paa, at hun ikke skal kom- 
me til at lide Nød. Saa dør gamle Hau- 
tot roligt. 

Medens Døden i Den lille Ro- 
que virker mystisk og forfærdelig, er 
den i dette lille Jagtbillede næsten bero- 
ligende. Man dør, naar man rammes, 
som Agerhønen, der styrter ned i Kløf- 
ten. Hundene gøer, Dagen er munter, 
man lover sig en god Jagt — et øje- 



blik efter er det hele forbi, det er Jæger- 
moral. Livet og Døden er ikke nær 
saa indviklede, som mange gør dem. 
Man kan sige, at netop denne „Moral", 
som slet ikke udtrykkes i Ord, er nød- 
vendig, hvis ikke det følgende skulde 
virke oprørende. Sønnen, der altid har 
fulgt sin Fader og er hans tro Afspej- 
ling, opsøger Elskerinden, én nydelig 
lille Pige, der paa den aftalte Ugedag 
har skabt kvindelig Hygge omkring 
gamle Hautot og skænket ham en Søn. 
Unge Hautot trøster hende, han glider 
uvilkaarligt ned paa Faderens Stol, han 
spiser den Middag, der var lavet til ham, 
tænder hans Pibe — man véd ved den 
lille Fortællings Slutning, at han ganske 
naturligt vil blive sin Faders Efterfølger. 
Men uden Jagtbilledets Forberedelse 
havde man ikke smilet af dette og følt 
Ironien over Menneskenes Højtidelighed 
i Forhold som de, der her skildres med 
saa let en Haand. 

I de Fortællinger, hvor Maupassant 
indfører en Fortæller, er Spillet om mu- 
ligt endnu finere. 

Tager man hele denne Gruppe af 
hans Forfatterskab under et, faar man 
et Billede af den Verden, i hvilken Mau- 
passant levede. Disse Fortællere, der 
sidder omkring Kaminen ude paa Lan- 
det, henslængte i et Restaurationslokale, 
i ensomme Lejligheder, i elegante Sel- 
skabsstuer, paa Dampskibe, i Jærnbane- 
kupeer, i Paris eller i Normandief eller 
i Afrika, disse Jægere, Bønder, Leve- 
mænd, disse Adelsmænd og Spidsborgere, 
disse aabenmundede og frække Ironikere, 
disse vilde Sportsmænd, disse gamle 
Originaler og forkuede Embedsmænd, 
alle disse Fortællere, til hvem Livet har 
talt i Alvor og i Spøg, alle disse Typer 
af Hverdagslivet danner tilsammen det 
Kor af levende Røster, som slynger sig 
gennem hele Maupassants Værk og be- 

kræfter det. Men det er ikke blot der- 
ved, de har deres Betydning. De griber 
helt direkte ind i Værket. 

Les Totnbales (uoversætteligt, findes 
i La Maison Tellier) er en Historie, 
fortalt i et Restaurationskabinet, hvor 
fem Venner, gode Parisere, samles hver 
Maaned for at mindes deres Ungdom 

— de er i Fyrrerne og de tre er gifte 

— og snakke om Dagens Begivenheder. 
Den, som fortæller, er en elskværdig, 
munter Ungkarl, der har set lidt af alt 
og kan gengive det. Han fortæller, 
hvorledes han i sentimentalt Lune er 
drevet ind paa Kirkegaarden, har besøgt 
en Elskerindes Grav, og i Nærheden 
traf en ung Kvinde, der var saa betaget 
af Sorg, at hun sank om ved en Grav. 
Han hjælper hende, støtter hende, følger 
hende hjem — og trøster hende. Efter 
nogen Tids Forløb hæver han sit For- 
hold til hende og ser hende ikke igeri, 
før han atter en Dag er paa Kirkegaar- 
den og møder hende, atter som en sør- 
gende Enke, atter søgende Trøst hos en 
sentimental Kirkegaardsbesøgende, der 
lader sig overliste. 

Gennem den indirekte Fortællemaade 
faar dette Billede af Kvinden, der har 
skabt sig en Levevej ved at benytte sig 
af Mændenes Elskovstrang, som vækkes 
til Live paa disse Steder, hvor Døden 
hersker, gennem denne Ramme af Ung- 
karlehistorier og Restaurationsliv faar 
dette Billede forøget Liv. Historien flyt- 
tes lynsnart ind i det Milieu, der har 
skabt den. Denne Spot over Dødens og 
Kærlighedens Afmagt rammer just Men- 
nesker som disse, der gaar ud uden at 
vide hvorhen, altid med en vis ubestemt 
Trang til at gøre en Visit hos en eller 
anden Kvinde. Saaledes drejes denne 
lille Skildring af en bestemt Art Kvinder 
umærkeligt om til at blive en ironisk 
Skildring af „Pariserne". 



I Fru Baptiste (1 J/He Fiji) siges 
slet ikke, hvem leg 1 et er. Jeg kommer 
to Timer og ti Minutter for tidligt til 
Eksprestoget, der skal føre mig fra den 
lille By Loubain til Paris. Jeg gaar ud 
paa Gaden for at faa Tiden til at gaa. 
Alt er øde. Pludselig fanges mit Blik 
af en Ligvogn — det er da altid nogle 
Minutters Underholdning. Der er kun 
8 Herrer, som følger, og ingen Præst. 
Den ene af Herrerne græder, de andre 
snakker venskabeligt sammen. Jeg slut- 
ter mig til, de nærmeste ser forbavsede 
paa mig, jeg indlader mig i Samtale med 
en af dem, og han er uhyre villig til at 
sætte mig ind i Forholdene. Medens 
Ligtoget naaer Kirkegaarden, fortæller 
Manden, velbehageligt og flydende, den 
sørgelige Historie. 

Det er en Selvmorderske, som be- 
graves. Som llaarig forførtes hun af 
en Tjener, Baptiste, Hun har fra det 
Øjeblik været mærket. Ingen i den lille 
By har villet omgaas hende, Børnene 
blev trukket tilside, naar hun nærmede 
sig, og da hun blev voksen vilde natur- 
ligvis ingen gifte sig med hende. Fru 
Baptiste, kaldtes hun. Ikke for det : hun 
var smuk og fin. Den Fortællende føjer 
til: hun havde saamænd været noget 
for mig, hvis ikke denne Historie var 
hændet — og sætter sig derved paa de 
andres Standpunkt. Endelig træffer hun 
Underpræfektens Sekretær, en ung Mand, 
der havde levet i Quartier Latin, han 
bryder sig ikke om Byens Fordomme og 
giftede sig med hende. Man begynder 
nu at glemme, hun elsker sin Mand 
lidenskabeligt, hun skal have et Barn, 
og da man erfarer dette, synes man, at 
hun atter indtræder i det hæderlige Sam- 
fund. Alt gaar da godt, indtil der ved 
en Prisuddeling ved en Sangerfest sker 
dette, at en Sangforenings Dirigent, der 
føler sig forurettet, vælter sig ind paa 

Sekretæren, som forestaar Uddelingen af 
Diplomerne, og kaster ham hans Kones 
Fortid i Synet. En Stemme raaber: 
„Halløj, Fru Baptiste!" der bliver Latter 
og Tumult og alles Blikke rettes mod 
hende. Hun lammes, ryster over hele 
Kroppen, kan ikke sige et Ord, men har 
akkurat Kræfter nok til paa Hjemvejen 
at styrte sig i Floden og drukne. 

„Det var maaske det bedste," siger 
Herren, „der er jo Ting, man ikke kan 
udslette." 

MenJeg'et gaar hen til den hulkende 
Mand og trykker hansHaand. Han saae 
forbavset paa mig gennem sine Taarer 
og sagde: „Tak, min Herre." Og jeg 
fortrød ikke, at jeg havde tulgt dette 
Ligtog." 

Hvem er saa dette Jeg, der ikke 
nærmere karakteriseres, og som ikke 
kan karakteriseres? Jeg er den honnette 
Følelse, der griber alle, som læser denne 
uendelig korte Skildring af Hykleriet og 
Ondskaben i de smaa Samfund, Jeg er 
Medlidenheden, Forstaaelsen, Kampen 
mod Præsterne, der ikke vil følge Selv- 
morderskens Baare, og de venskabeligt 
sladrende Spidsborgere, Jeg'et er en 
uendelig Verden af Følelser og Tanker, 
der udvider Fortællingen og gør den 
mægtig. 

Miss Harriet (i Samlingen af samme 
Navn), den skønne lille Fortælling om 
den halvgamle Englænderinde, der al- 
drig har kendt Kærligheden, og dog 
drukner sig af Kærlighed, fortælles som 
en Ungdomserindring af en gammel 
Maler. Det er i en Charabanc, et mun- 
tert Selskab kører i den tidlige Foraars- 
morgen ud paa en Udflugt, Naturen er 
skøn og smilende, Herrerne spøger med 
Damerne, der endnu ikke er rigtig 
vaagne, den lille Baronesse siger til den 
gamle Maler: De, som har haft saa 



mange Eventyr, maa fortælle os en Kær- 
lighedshistorie. 

Og han fortæller det sorgløse Selskab 
om sin sorgløse Ungdoms Omflakken, 
om Herberget ved Vejen, om Mødet med 
den gamle Pige, bag hvis latterlige Fransk 
og klodsede Lader der brænder den Li- 
denskab, som kræver Døden. Gennem 
Foraarsdagen stryger dette isnende Pust 
fra den store Alvor, man sér Begiven- 
heden for sig som en sort Sky over en 
blaa Himmel. 

En Aften (Le soir i La main 
gauche) er enÆgteskabshistorie-af den 
almindeligste Art : en Mand opdager sin 
Hustrus Utroskab, han troer, at hun be- 
drager ham med en yngre Kunde i hans 
Butik, lider alle Skinsygens snigende 
Kvaler, vil myrde hende og ham, over- 
rasker hende i et Restaurationskabinet 
og finder hende sammen med en gam- 
mel, latterlig General, som hun hengiver 
sig til, fordi han er Markis, General og 
Ven med det fordrevne Kongehus. 

Hændelsen fortælles af et Jeg, og 
denne Gang er Jeg'et Maupassant selv. 
Fortællingen indledes med en pragtfuld 
Skildring af Afrikas Kyst, saaledes som 
den udfolder sig, naar man kommer 
sejlende til den. Maupassants Prosa faar 
her alle Lyrikens Farver, den klinger 
som Gengivelsen af et svulmende Vers. 

„Jeg havde sét Araberen galoppere 
med Vinden, som en Fane der vajer, 
flyver og farer forbi, jeg havde hvilet 
under det brune Telt, i disse hvide ørken- 
tugles vagabonderende Bo. Jeg var be- 
ruset af Lys, af Fantasi og endeløse 
Veje". 

Han gaar i Land og træffer en Skole- 
kammerat, der har slaaet sig ned her. 
Han følger med Vennen, og da det bli- 
ver Aften, begiver de sig ud paa Fiskeri 
ved Fakkelskær. De sejler over det dybe 
Vand, der belyses fantastisk, de ser ned 

i den forunderlige Verden, hvor Fiskene 
smutter mellem Vandplanterne, og den 
klare 'Strøm visker alle Konturer ud, de 
stirrer ind i mystiske Drømmelandskaber. 
Og nu drager Vennen de forunderlige 
Fisk op, han fanger en hæslig Blæk- 
sprutte, der rækker sine bløde, snigende 
Sugearme ud imod dem, og ved Synet 
deraf gribes han af Raseri. Han bedø- 
ver først Dyret, og medens det endnu 
ligger i Krampe brænder han Suge- 
armene ved at føre dem ind i Ilden. »De 
knitrede og vred sig, røde og sammen- 
krympede af Ilden; det gjorde ondt helt 
ud i mine Fingerspidser ved Synet af 
det skrækkelige Dyrs Lidelser. 

— Nej, nej, det maa Du ikke gøre! 
raabte jeg. 

Han svarede roligt: 

— Aa skidt! Det er godt nok til 
hende." 

De vender hjem og sætter sig op paa 
Husets Tag for at snakke sammen. 
Maanen hæver sig bag Bjærgene, den 
hede Luft bringer Havernes Dufte op til 
dem og rundt om paa Byens andre Hus- 
tage ser man Mennesker i lange Flonels- 
klædninger, der hviler sig efter Dagens 
Varme. 

„Jeg syntes pludselig at den orien- 
talske Aand trængte ind i mig, de første 
Slægters blomstrende Tanker, Poesiens 
og Legendernes Sjæl. Mit Hjærte var 
fuldt af Bibelen og Tusind og én Nat. 
Jeg hørte Profeterne forkynde Mirak- 
ler " 

Og først nu fortæller Kammeraten 
den simple Historie om Hustruens Utro- 
skab, om Jalousien, der sneg sig ind 
over ham, om hans Lyst til at pine 
hende, som han pinte Blæksprutten, om 
hans Flugt til det fremmede Land. Og 
hans Røst klinger forbandende som en 
Profets Stemme ud i Natten, han for- 
bander Kvindens Utroskab og List, hen- 



des Skøgesind, naar hun hengiver sig 
„til Oldingen, som stryger ad Fortovene 
med Guld i sin Lomme, eller ogsaa for 
Ærens Skyld til den gamle, liderlige Mo- 
nark, til den berømte og modbydelige 
Olding." Og Maupassant ser dem for 
sig fra de ældste Tider. Den samme 
Kvinde om igen. Agar, Ruth, Loths 
Døttre, den brune Abigail, Jomfruen fra 
Sunnam, som med sine Kærtegn kaldte 
den døende David til Live 

Det dobbelte Jeg i denne Fortælling 
giver den baade Dybde og Udstrækning 
i Tiden ; disse to Fortællere lukker hver 
sin Port op ud imod Evigheden og My- 
stiken. Saaledes forklarer Maupassant 
det selv i Slutningsordene : „Jeg har be- 
varet et uforglemmeligt Indtryk af denne 
Aften. Alt, hvad jeg havde set, følt, 
hørt, gættet, Fiskeriet, maaske ogsaa 
Blæksprutten, og denne gribende For- 
tælling midt imellem de hvide Skikkelser 
paa Tagene rundt om, alt syntes at 
strømme sammen i et mægtigt Indtryk. 
Saadan hænder det undertiden. Livets 
Hemmeligheder, der ellers spredes i Da- 
genes Tilfældigheder, fortætter sig plud- 
seligt i et enkelt Møde, i en enkelt Kom- 
bination, som man ikke kan forklare." 

Man mærker, at man blideligt er 
ført ud paa de dybe Vande og be- 
taget stirrer man ned i det uendelig 
klare Væld. 

Saaledes er Maupassants Form. Be- 
vidst eller ubevidst søger han altid den 
Form, i hvilken han kortest muligt siger 
det mest mulige. Jo mere ubevidst dette 
er sket, jo dybere Karakteristik af hans 
Personlighed ligger der i det. Han har 
næppe med fuldt Overlæg hver Gang be- 
regnet, hvilken Form, der passede bedst, 
det kunstneriske Arbejde i ham har væ- 
ret langt uvilkaarligere; han var saaledes 
indrettet, at han ved enhver Begivenhed, 

der gjorde Indtryk paa ham, søgte til 
det Punkt, hvorfra den overskuedes kla- 
rest og — hurtigst. At det var denne 
Fremgangsmaade, som var ham natur- 
ligst, ses allertydeligst af de to Romaner, 
han skrev samtidig med sine første For- 
tællinger: Une vie (1883) og Bel-Ami 
{1885). Disse Romaner, der er saa be- 
rømte ved deres Frisprog og uforfærdede 
Sandhedsdrift, staar som Kunst betragtet 
under de bedste af Fortællingerne. 

Naar Maupassant vil sige alt, naar 
han i store, sammenhængende Skildrin- 
ger vil oprulle et Billede af et Menneske- 
liv, saaledes som Flaubert havde gjort 
det, mangler hanTaalmodigheden. Han 
bliver træt, han henfalder til Referatet; 
hele Indledningen til Une vie er kedelig. 
Kun, hvor han kommer til saadanne Op- 
trin, der ligesom Novellerne rummer et 
stort Stof, udtrykt i en enkelt Begiven- 
hed, finder han sin Kraft. Da man efter 
MaupassantsDød udgav, hvad der fand- 
tes i hans Skuffer, saae man, at de bedste 
Optrin i Une vie var en Række Smaa- 
noveller, ypperlige og stærke, som han 
forbandt til en Roman, skønt de i Virke- 
ligheden ikke hørte sammen*). 

Ogsaa i Bel Ami er det Enkelthe- 
derne, som griber, alt det, dererNovelle- 



*) Af berømte Scener i Romanen: den gamle 
Tante, som aldrig har hørt Kærlighedsord, 
og brister i Graad, da hun hører, at en 
Mand taler forelsket til hendes lille Niece. 
Manden, der hævner sig paa sin Kone og 
hendes Elsker, som har søgt Ly i en Hyr- 
des Vogn, ved at sætte Vognen i Fart ned 
ad en Kløft, saa den knuses. Den skuffede 
Kvinde, der paa et Loft finderTing fra sin 
Barndom og sørgmodig sammenligner Drøm- 
men og Virkeligheden. Børnene, der vaager 
ved Moderens Dødsleje, og i gamle Breve 
finder Beviser for, at hun har havt en El- 
sker. Præsten, der oprøres ved ethvert Tegn 
paa Kærlighed baade blandt Mennesker og 
Dyr. (Se Samlingen : Le Pert Uilon). 



stof og ikke kræver Romanens lang- 
somme Udpensling. 

Han adskiller sig herved fra Flaubert 
og Zola. 

Han var hverken en Grubler eller en 
Samler. Man mærker paa hans Form, 
at han hører til en helt ny Generation, 
der forefinder et stort Arbejde udført, 
Han er som den rige Arving, der har 
Raad til at være lidt ødsel — Zola var 
Forgængeren, der Dag ud og Dag ind 
sad bøjet over Bøgerne, samlede ind, 
summede op og langsomt naaede til Re- 
sultatet; Maupassant griber smilende 
•ned i Rigdommen og strøer den omkring 
sig i Smaasummer. 

Flaubert og Zola havde kæmpet med 
Publikum, trodset det, tvunget det, Mau- 
passant tager smilende det samme Publi- 
kum til Medarbejder og lader det selv 
om at uddybe Psykologien og uddrage 
Moralen. Medens Zola havde sin Styrke 
i den mægtige Plan, hvormed han be- 
tvang Mangfoldigheden, har Maupassant 
sin i akkurat det modsatte, Planløsheden, 
der gav Plads til alt, hvad der er tilfæl- 
digt, mangfoldigt og levende. Medens 
Flaubert og Zola fører os ind i deres 
Arbejdsstue, trækker Maupassant os 
ned ad Gaden og fortæller os en 
Historie, om alt hvad vi ser. Hans 
knappe, elegante Form er et Udtiyk for 
Sportsmandens energifyldte Hast og 
Verdensmandens kokette Sky for, at 
nogen skulde anse ham for en stakkels 
Arbejder. 

Der er baade Kraft og Svaghed i 
dette, eller rettere : i denne. Kraft rum- 
mes en Svaghedsspire. Denne Trang 
til at blive hurtig færdig, røber en Energi, 
som hurtig slappes, en vis nervøs Kraft, 
der ikke stoler paa sin egen Udholden- 
hed. Den ædle, fint. udviklede Vædde- 
løbshingst løber hurtigere end nogen 

anden Hest, men den har ingen Kræfter 
til at drage et Læs ad de lange Veje. 



Maupassants Form kræver altsaa og 
muliggør Læserens Samarbejde med For- 
fatteren. Hermed er ogsaa Indholdet 
karakteriseret. Det maatte være af den 
Art, at det ikke stillede uopfyldelige For- 
dringer til Fantasien og Erfaringen. Det 
Plus i Opfattelsens Skarphed, det Stød i 
den rigtige Retning, som . Maupassant 
skænkede, vilde være virkningsløst over- 
for ethvert andet Stof end det almen- 
kendte. Maupassant skildrer Hverdagen. 
Han vil vise, hvad Hverdagen er, eller 
ogsaa vil han sige, at det, som man 
benævner med andre Navne end Hver- 
dag, i Virkeligheden er det. Gennem 
hele hans Værk strækker sig en Række 
Krigsskildringer, hvis Formaal er at be- 
røve Krigen ethvert Skær af Heroisme, 
og paa samme Maade omvurderer han 
en Mængde Hverdagsbegreber: han kan 
ikke blive træt af at tillægge Skøgen 
menneskelige Egenskaber og at blotte 
Skøgen hos de fine Damer, han viser, 
hvorledes Havesyge, Jalousi, Elskovsdrift, 
Bedrag og Egoisme raser under den 
glatte Overflade, han bevæger sig fra de 
højere Kredse gennem Embedsmændenes 
Verden til Bønderne, og han finder over- 
alt det samme, blot i forskellige Former. 
Denne Mand, som gerne forherliger 
Kraften, naar han træffer den hos en 
gammel Jægersmand og i en Bondes 
blodige Hævnlyst overfor Preusserne, 
som standser hans Arbejde og ødelæg- 
ger Høsten, denne Sportsmand, der al- 
drig kan glemme de Aar han tilbragte i 
sin Robaad paa Seinen, skildrer altid og 
overalt Svagheden, Menneskets Afhæn- 
gighed af Drifter, Fattigdommen i Glæ- 
der som i Sorger. Han siger det i en 
Mængde Smaafortællinger, og han sum- 



mer det op i Romanerne. Une vie 
handler om Livets Fortvivlelse, Bel Ami 
skildrer Livets Gemenhed. Une vie er 
en Kvindes Liv, fra hun kommer ud af 
Klosterpensionen indtil hun gammel, 
skuffet og ensom segner ved Vejen. 
Bel-Amt viser, at det officielle Liv, 
Avisernes, Politikens, Salonernes Liv be- 
stemmes af Kvinderne, af de kloge og 
de smukke, og at disse igen er afhæn- 
gige af den brutale Mandfolkekraft, af 
Kødets Tiltrækning. Centrum i begge 
Bøger er Døden, der løfter sit alvorlige 
Ansigt over alle disse Tilfældigheder og 
Gemenheder; som fra en skjult Kilde 
risler de varme, gribende Ord fra Døds- 
scenerne ud i disse ubarmhjærtige Skild- 
ringers kolde Prosa. 

Der er noget i Une vie som minder om 
Madame Bovary: Modsætningen mel- 
lem en ung Piges Drømme og den hæs- 
lige Virkelighed. Jeanne kommer fra 
Pensionen ud paa Landet, hun jubler 
over Friheden og Naturen, hun drøm- 
mer og længes, lever i sin egen Verden 
mellem den syge Moder og den dæm- 
pede, karaktersvage Fader (Bogens to 
smukkeste Skildringer). Hun er da ude 
af Stand til at bedømme Mennesker og 
Forhold, hun véd ikke, hvad Forelskelse 
er, da hun kastes i Armene paa den 
første passende Bejler, hun møder. Fra 
dette Øjeblik ruller hendes Skæbne mod 
Afgrunden. Selve Bryllupsnatten afslø- 
rer Elskovens Brutalitet for hende, og 
hvert Skridt, hun gør ved sin Mands 
Side, fjærner hende fra ham, fordi hun 
er skræmt, og fordi Finheden i hendes 
Sind lærer hende, at den sidste Skranke 
mellem Menneskene aldrig falder, at vi 
altid lever isolerede. Medens han, raa 
og egoistisk, bemægtiger sig Ejendom 
og Kommando, medens hun ved sin 
Moders Dødsleje lærer, at selv det rolig- 
ste Liv kan skjule en Tragedie, medens 

han blot nyder Livet og tager sig en 
Elskerinde, og hun forstaar, „at alt er 
Elendighed, Sorg, Ulykke og Død, at 
alt bedrager, alt lyver, alt vækker Li- 
delse og kalder Taarerne frem", svinder 
al Lykke fra deres Samliv. Hun for- 
søger at fastholde Manden ved uvær- 
dige Midler, saa befries hun endelig for 
ham, da han dræbes af sin Elskerindes 
hævnende Husbond. Hun bliver ene, 
hun mister endog sin Søn, der ødelagt 
af slet Opdragelse forsvinder i Paris' 
Hvirvel, hendes Dage bliver ensformige 
og graa, „thi Livet er hverken saa godt 
eller saa daarligt, som man troer". Det 
er Moralen: Hverdag. Som det gaar 
Jeanne, kan det gaa enhver, træk de 
Par dramatiske Optrin ved Moderens 
Dødsleje og Mandens Drab fra — Resten 
bliver et simpelt Regnestykke med lutter 
smaa Tal. 

Som Jeanne er Maupassants Fru Bo- 
vary, er Bel-Ami hans Rastignac. Men 
hvilken sørgelig Forskel. Hos Balzac, 
Stendhal og Zola er Stræberen vild af 
Kamplyst og Ærgerrighed, der ligger et 
uhyre Arbejde tor ham, og han rydder 
det tilside, bider sig igennem, vil og kan. 
Maupassants Helt er en Haan over saa- 
danne romantiske Idealbilleder. Mau- 
passant vælger en dum, tarvelig Under- 
officer, som blot er køn. Han stiller 
ham midt i Paris og giver ham et Puf 
i den rigtige Retning, og han viser nu, 
hvorledes denne Dumrian blot ved Kvin- 
dernes Hjælp faar Magt og Rigdom, 
bliver en stor Journalist, en frygtet Po- 
litiker og tilsidst ved sin unge, rige 
Bruds Side fra Madelaine-Kirkens Trappe 
sér ud over den rige og mægtige Verden, 
han har erobret. Hverdagen om igen. 
I den ene Roman viser Maupassant hvor 
sørgeligt de ensomme har det, i den 
anden, hvor usselt „Selskabet" er. Som 



en fattig Mønt vises Hverdagen frem, 
slidt og besudlet paa begge Sider. 

Saa vittig en Bog Bel-Ami end er, 
saa fattig og usand er den. Man troer 
ikke Maupassant paa hans Ord, og man 
vilde daarligt kende de ledende Journa- 
lister og Politikere i Frankrig, hvis man 
mente, at just Underofficerstypen er den 
fremherskende blandt dem. Som en fat- 
tig Sildefødning følger Bel-Ami efter 
Balzacs og Zolas Romaner om det samme 
Æmne, som en Nederlagets Bog, skrevet 
af en Mand, der træt og forbitret kun 
har et afmægtigt Paradoks som Svar paa 
Samfundslivets Gaader. 

Men det var heller ikke Samfundets 
arbejdende Kredse, der interesserede 
Maupassant. Meget hurtigt forsvinder 
Arbejdet ud af hans Skildringer. Han 
kendte ikke blot ikke hele det arbejdende 
Folk, ingen af hans Personer bestiller 
noget. Kun naar han skildrer de mini- 
sterielle Embedsmænd — sine gamle 
Kolleger — har han nogle ironiske eller 
medlidende Ord om deres aandsfortærende 
Arbejde. Maupassants Hverdagsbillede 
er da i Modsætning til Balzacs og Zolas 
uhyre snævert. Han har af den moderne 
By kun iagttaget Boulevarderne og Villa- 
kvartererne ; han sætter aldrig sin Fod i 
Cityen, i Arbejderkvartererne, i Quartier 
latin, kun ude paa Landet færdes han 
baade paa Herregaardene og mellem Bøn- 
derne : Jagten har knyttet ham til de for- 
skellige Stænder, og han har rimeligvis 
som Barn levet blandt Bønderne, saa- 
ledes som Herregaardens Børn gør det. 
Men har han saaledes trukket snævre 
Grænser om sin Verden, kender han den 
saa meget desto bedre. Han kan være 
kortfattet, fordi han er saa sikker. Han 
véd om Erotiken alt, hvad der kan vides. 
Han kender den lige fra den første Spøg 
til Bestialiteten, han har iagttaget den 
som en gratiøs Leg mellem ledige Kvin- 

der og Mænd og som en borende Smærte, 
og han fører den overalt, hos Markisen 
som hos Bonden, tilbage til en Urdrift, 
der tumler med de viljeløse Mennesker 
og gør dem lykkelige, bedrøvede, latter- 
lige, hæslige. 

Medens en Digter som Zola forsøgte 
at gøre sine Erfaringer saa mangfoldige 
som muligt, koncentrerer Maupassant 
sin Interesse paa et bestemt Punkt; 
han anstiller i de Samfundsklasser, med 
hvilke han kommer i Forbindelse — de 
Rige, Embedsmændene, Bønderne — en 
Undersøgelse af det erotiske Liv, ser, 
spørger, oplever og gætter sig frem, og 
han standser ikke, førend han i hvert 
enkelt Tilfælde er naaet saa vidt, at han 
ser helt ned til Bunden. 

Netop fordi han forstod at begrænse 
sig, blev han en saa glimrende Iagttager. 
Han, som ikke havde Balzacs Evne til 
at gøre det livløse levende, og som 
ganske manglede Zolas Evne til at skildre 
Masserne og Mylderet, kan i et enkelt 



Ord, i et Tonefald, der ligger gemt i 
Stilen, i et lille Træk, der voldeligt be- 
mægtiger sig Læseren, skabe Atmosfæren 
omkring sine Personer. Han kender 
nemlig deres Forhold saa godt, at han 
roligt tør stryge en hel Mængde Enkelt- 
heder, som ikke behøves. Det turde 
Zola aldrig; han var en Slave af sine 
Dokumenter. 

Det er netop disse Antydninger, der 
hjælper Læseren, som farer vild i de 
Zola'ske Romaners Mangfoldighed. Man 
finder sig til Rette i disse Saloner og 
Kabinetter, man er lyslevende i Embeds- 
mandens Hjem, man lugter Bondegaar- 
dens tunge Luft. Træder man med 
Maupassant ind i en Stue, er det, som 
om selve Dickens havde ført En derind. 

Bag den strænge, kraftige Form fandt 
vi Svaghedstegnet hos Maupassant. Til 
Formen svarer Indholdet og ogsaa dér 
finder vi den bristende Kraft. Gennem 
Maupassant forfines Naturalismens Styrke. 
Men dette er kun det første Stadium. 

(Sluttet.) 

++ 



Fra Studentersamfundets første Aar. 

Spredte Meddelelser ved Redaktionssekretær P. G. V. Hansen. 



I Feniogtyveaaret efter Studenter- 
samfundets Stiftelse vil nedenstaaende 
spredte Meddelelser fra Samfundets 
forste Aar maaske kunne have nogen 
Interesse. Som det vil ses, grunder de 
sig for en Del paa Breve og andre 
Aktstykker, der ikke tidligere har væ- 
ret offentliggjorte. 

Bjørnson om Republiken. 
I Juli 1882 var det 25 Aar siden, 
Bjørnstjerne Bjørnson udgav sin før- 
ste Bog, og den 8. December samme 
Aar fyldte Digteren de 50. I den An- 
ledning blev han paa forskellig Maa- 
de fejret af det danske Studentersam- 
fund, til hvilket han fra dets Stiftel- 



se den 2. Maj havde stillet sig særde- 
les venskabeligt. 

Digter jubilæet mindedes af Studen« 
tersamfundet ved Oversendelse af en? 
Adresse, hvori det bl. a. hedder: 

„Det tilkommer ikke os her at udtale 
os om Indholdet af Deres Politik, om 
dens Hensigtsmæssighed og Betimelig- 
hed, men som Repræsentanter for unge 
Videnskabsdyrkere, der forbereder sig til 
engang selv at tjene deres Land og de- 
res Folk efter bedste Evne, maa det væ- 
re os tilladt til vor Tak for Deres Digt- 
ning, for Deres Trofasthed mod Dan- 
mark, Deres Arbejde for Nordens aan- 
delige Sammenslutning endnu at føje 

vor Tak for det Eksempel paa mandig 
og udholdende Kamp for de højeste Idé- 
ers Gennemførelse i Livet, som Deres 
Færd stiller hver enkelt af os for Øje." 

Hvad det var for Idéer, der særlig 
sigtedes til i denne Henvendelse; der- 
om faar man Besked i den store Tale, 
Bjørnson holdt, da Studentersamfun- 
det den 9. December — Dagen efter 
hans Fødselsdag — gav Fest for ham 
i Larsens Lokaler. Ifølge Dag s- Avi- 
sens Referat faldt hans Ord ved den- 
ne Lejlighed saaledes: 

„Skulde jeg sige noget til jer, saa lad 
det blive over mit gamle Motiv: bekend! 
bøj jer for Bekendelsespligten. Der er 
talt saa meget om denne Pligt overfor 
Samfundet, mindre om denne Pligt over- 
for sig selv; det vil jeg tale om. Tro ik- 
ke, at I bliver til Mænd* hvis I ej be- 
kender. Men — siger I — det bliver saa 
kedeligt, naar vi alle gaar omkring og 
bekender. Ja, prøv nu først ad, om det er 
saa kedeligt det. Men hvordan skal vi 
gøre det? spørger I. Aa — siger jeg — 
forelsk jer, saa gaar Frieriet af sig selv. 
Forelsk jer i en af Tidens store Ideer, 
og I skal se, det bliver let at bekende 
det. 

Lad os se paa dette i Forhold til nogle 
af Tidens store Tanker. Kongedømme 
eller Republik? Aa, alt det er jo Strid 
orn Former, siger Overlegenheden. Ja 
vist Former! Nej, det staar i dyb For- 
bindelse med Folkets hele Moral. Der er 
nys født os en Prins. Ja, det er rart for 
Familien, men er det sundt for Folkex 
at se al denne Tant, at se et spædt Barn 
behandlet som en Guddom, at se Lan- 
dets højeste Embeder gaa i Arv? Er der 
Mening i, at vi bliver beskattede for at 
„blive repræsenterede" ved Fester, vi ik- 
ke faar at se, men vel faar at betale, og 
som holdes paa et Slot, vi holder vedlige 
— jeg taler slet ikke om de Folk, der 
maa holde mange Slotte vedlige. Sæt 
imod alt dette jer Bekendelse af, at kun 
den skal styre, der kaldes dertil ved de 
Tusinders Stemmer, og naar da engang 



en Krise kommer, saa vil der ligge, skabt 
ud af denne de manges Bekendelse, dybt 
nede i Samfundet en Overbevisning, der 
vil ende Krisen med Republik". . . . 

Det er ikke uden Interesse at opfri- 
ske disse Ord, nu da den „Krise", 
Bjørnson forudsaa, er overstaaet, og 
den „mandige og udholdende Kamp" , 
Adressen omtaler, har fundet sin Af- 
slutning. 

Goos og Gjellerup. 

Den 9. September 1882 oplæste 
Karl Gjellerup i Studentersamfundet 
nogle Kapitler af sin den Gang utryk- 
te Roman Germanernes Lærling, i 
hvilken der som bekendt findes en ka- 
rikerende Skildring af Professor 
Peder Madsen. Denne Oplæsning be- 
nyttede Professor Goos, der paa dette 
Tidspunkt var ved at svinge, til at 
bryde med den radikale Forening. 
Ved Studentersamfundets Stiftelse 
havde han sammen med mange andre 
givet Tilsagn om Foredrag, men det r 
te Tilsagn tog han nu tilbage. Ikke 
uden Interesse er den mellem Hr. 
Goos og Studentersamfundets For- 
mand, Dr. Pingel, i den Anledning 
førte Brevveksling, der ikke tidligere 
har været offentliggjort. 

Professor Goos skriver: 

Den 22. Nov. 1882. 
Højt ærede Hr. Overlærer Pingel. 
Naar jeg temmelig længe har tøvet 
med at meddele min Beslutning i den 
Sag, om hvilken jeg havde en Samtale 
med Dem, er Grunden nærmest, at jeg 
ønskede at kende den Bog, af hvilken 
Partier er oplæste i Samfundet. Efterat 
dette nu er sket, kan jeg ikke være i 
Tvivl om, — og jeg har sikkert den al- 
mindelige Mening paa min Side — at 
der i Bogen er tegnet et nærgaaende og 
krænkende Billede af en Lærer ved Uni- 
versitetet. En saadan Oplæsning i Sam- 
fundet gør det efter min Opfattelse til 
en bydende Pligt for mig som Kollega 
ikke at holde Foredrag i dette, for saa 
vidt ikke Oplæsningen maatte være mis- 

billiget af Samfundets Bestyrelse paa 
officiel Maade. En saadan Misbilligelse 
foreligger jo ikke, og den kan efter mit 
Skøn aldeles ikke erstattes ved enkelte 
Medlemmers ikke-officielie Misbilligel- 
ser ved en eller anden Sammenkomst. 
Med Højagtelse 

Deres ærbødige 

G oo s. 

Herpaa svarede Dr. Pingel: 

Den 28. Nov 1882. 

Højt ærede Hr. Professor Goos. 

Efter at have fremlagt Deres Skrivelse 
af 22. dennes for Bestyrelsen af Studen- 
tersamfundet og efter at have forvisset 
mig om, at jeg i den omhandlede Sag 
er i fuld Overensstemmelse med mine 
Kolleger, tillader jeg mig herved at med- 
dele Dem følgende: Den Solidaritet, som 
efter Deres Mening finder Sted mellem 
Samfundet og Hr. Gjellerup paa Grund 
af hans for 2i Maaned siden holdte Op- 
læsning af Brudstykker af hans den 
Gang uudgivne Bog Germanernes 
Lærling, maa vi paa det bestemteste 
afvise. Jeg har allerede tidligere mundt- 
lig udviklet for Dem, hvor langt det er 
fra, at vi havde mindste Del i Valget af 
de Steder, der oplæstes. Men De paa- 
staar, at vi efter Oplæsningen burde ha- 
ve officielt misbilliget „det nærgaaende 
og krænkende Billede af en Lærer ved- 
Universitetet", som Hr. G. havde tegnet. 
I Anledning heraf skal jeg tillade mig 
at minde om, hvad jeg meddelte Dem 
under vor Samtale forleden om denne 
Sag, at jeg, der ifølge min Pligt som 
Formand var tilstede som Dirigent, af 
Mangel paa Personalkundskab var ude 
af Stand til at danne mig en sikker Me- 
ning om, hvorvidt der i det oplæste var 
sket et af de Overgreb mod en Nuleven- 
des Personlighed, som den realistiske 
Retning i Literaturen desværre saa let 
frister Forfatterne til. Men da jeg efter 
Hr. G's Bortgang af en teologisk Stu- 
derende underrettes om, at man al- 
mindelig havde opfattet Professoren hos 
Hr. G. som en karikerende Fremstilling 
af en af Universitetets nuværende Lære- 



re, og da jeg tillige misbilligede, atHr. 
G. til sin Oplæsning havde valgt Styk- 
ker, der i en særlig Grad maatte være 
Samfundets teologiske Medlemmer ube- 
hagelige, foranledigede jeg den nævn- 
te Studerende til ved det paafølgende 
Symposion at tage Ordet i Anledning 
af Hr. G. 's Oplæsning. Han udførte det- 
te Hverv paa en værdig og smuk Maa- 
de, og Ligevægten mellem den teologi- 
ske og antiteologiske Retning syntes 
saaledes at være genoprettet i Samfun- 
det. Til en officiel Misbilligelse fore- 
kom det mig, at der ikke forelaa til- 
strækkelig Grund, dels fordi samtlige 
Medlemmer af Bestyrelsen savnede den 
nødvendige Personalkundskab ttl at 
fælde en paalidelig Dom i en saa deli- 
kat Sag, dels fordi en hvilkensomhelst 
officiel Indskriden i slige Tilfælde kun 
yderligere understreger det, der helst 
burde være uskrevet, og saaledes for- 
øger den personlige Krænkelses Bitter- 
hed, dels endelig fordi Hr. G. hverken 
er eller har været Medlem af Samfun- 
det, men som indbuden Gæst havde vist 
os den Forekommenhed at læse for os 
af sit utrykte Arbejde. At dette trods en- 
kelte Pletter som Helhed er et dybt og 
alvorligt Arbejde, der vil indtage en 
hæderlig Plads i vor nyere Literatur, 
vil sikkert næppe nogen uhildet Læser 
benægte. 

Naar De nu, højt ærede Hr. Profes- 
sor, stiller en officiel Desavouering af 
Hr. G. fra Samfundets Side som den 
ufravigelige Betingelse for, at De vil 
indfri det Løfte om et Foredrag, som 
De tidligere har givet os, saa kan vi 
heri kun se en ubillig og uvenskabelig 
Overførelse paa os af et Ansvar, der 
udelukkende bør hvile paa Hr. Gjelle- 
rup, og vi maa derfor, omend med Be- 
klagelse, give Afkald paa det interes- 
sante Foredrag, som var stillet os i 
Udsigt. Med Højagtelse 

Ærbødigst 
V. Pingel. 

Ingen af de andre Universitetslæ- 
rere, der havde givet Bestyrelsen Løf- 

te om Foredrag, fandt sig foranledi- 
get til at bryde dette af Hensyn til 
Gjellerups Oplæsning. I Vinteren der- 
efter blev der saaledes holdt Foredrag 
i Samfundet af Professorerne Kr. Ers- 
lev, Gertz og Julius Lassen samt dav. 
Docent Julius Lange. 

Sammensmeltning . 

I Studentersamfundets første Aar 
gjorde A. C. Larsen energiske Forsøg 
paa at faa et „Samarbejde" i Stand 
mellem Samfundet og den af ham le- 
dede „liberale Forening" , der bestod 
af Studenterforeningsmedlemmer. Ja 
han fik endog, før Samfundet gjorde 
Mine til at modtage den udstrakte 
Haand, sin Forening til at nedsætte 
et „Forhandlingsudvalg". I Virkelig- 
heden var det Meningen, at Samfun- 
dets Medlemmer skulde melde sig ind 
i Studenterforeningen for — som det 
lokkende hed — at „paatrykke Fore- 
ningen deres Stempel" og „blive to- 
neangivende i Studenterverdenen" , 
og mange af Samfundets lidt ældre 
Medlemmer vaklede ved Tanken om 
de Herligheder, der ventede paa Gam- 
melholm. Men de yngste — støttede 
af Georg Brandes — saa i det even- 
tuelle Samarbejde med paafølgende 
Indmeldelser i Studenterforeningen 
en alvorlig Fare for Samfundets Eks- 
istens og kæmpede som Løver imod 
det, da dets Tilhængere endelig hav- 
de vovet sig saa langt ud, at de nød- 
tes til at foreslaa Nedsættelse af et 
Udvalg. 

Nedsat blev vel Udvalget, men af 
Forhandlingerne med den „liberale" 
Forening kom der intet ud. De stran- 
dede — hvor betegnende! — paa 
Spørgsmaalet om Kvinders Optagelse 
i Studenterforeningen. 

En Tale af Henri h Ibsen. 
Studentersamfundets Rusgilde den 
3. Oktober 1885 blev mindeværdigt 
derved, at Henrik Ibsen, der var til- 
stede som Gæst, ved denne Lejlighed 
holdt en Tale. Som bekendt plejede 



den ordknappe norske Digter, naar 
han hyldedes ved festlige Sammen- 
komster, uvægerligt kun at svare de 
ikke meget originale Ord: „Tak! Jeg 
skal aldrig glemme denne Aften!" 
Men ved det nævnte Rusgilde var han 
for en Gangs Skyld mere meddelsom. 
Kaldt frem af Georg Brandes' varme 
Hyldest holdt han følgende lille Tale : 

„Det er mig meget imod at høre mit 
Navn saa ofte højlydt nævnt. Jeg søger 
helst Ensomheden, og jeg føler altid 
Trang til at protestere, naar man ud- 
bringer en Kunstners eller Digters 
Skaal med en Motivering som: dér staar 
han, og dér langt borte staar de andre. 
Takken til mig rummer en Selverken- 
delse. Dersom min Tilværelse har haft 
nogen Betydning, som De siger, saa 
kommer det af, at der er Slægtskab 
mellem mig og Tiden. Der er intet bund- 
løst Svælg mellem den, der producerer, 
og dten, dier modtager. Der er Slægt- 
skab mellem begge; jeg takker Dem for 
det Slægtskab, jeg har fundet i denne 
Kreds." 

Julius Lassen og det danske Folie. 

Den 21. Maj 1887 fejrede „Acade- 
micum quartum", den liberale Fore- 
ning indenfor Studenterforeningen , 
Digteren Hostrups 50 Aars Studenter- 
jubilæum ved en Fest paa Skodsborg, 
i hvilken ogsaa en stor Mængde af 
Samfundets Medlemmer deltog. I en 
Tale, som Prof. jur. Jul. Lassen mod 
Slutningen af Festen holdt, forekom 
nogle Tttringer om Samfundet, som 
fremkaldte en skarp Protest fra de til- 
stedeværende Medlemmers Side. Hans 
Ord var omtrent disse: 

„Vi er her samlede om Digteren 
Hostrup, der var Student, da han var 
Student, Mand, da han var Mand. 
Det er ingen Tilfældighed, at „Aca- 
demicum quartum" har Hostrup til 
Gæst idag. Thi jeg mener, at dets 
Medlemmer er de hostrupske Studen- 
ter, og derfor haaber jeg paa deres 
Sejr. Studentersamfundet staar Ho- 

strup, ja jeg kan gerne sige det dan- 
ske Folk, fjærnt. Derfor tror jeg, det 
vilde være et Monument over Hostrup, 
om „Academicum quartum" sejrede 
og saa kunde udnævne Hostrup til 
Oversenior" . 

Ved disse Ord opstod der alminde- 
lig Tumult, under hvilken Herman 
Trier og Alfred Christensen begærede 
Ordet. Det derpaa følgende Ordskifte 
fortjener at overgives til Historien. 
Det faldt omtrent saaledes : 

Herman Trier : Jeg protesterer mod 
Professor Lassens Udtryk, at Studen- 
tersamfundet ved en Kløft er skilt fra 
det danske Folk. 

Alfred Christensen: En Skaal for 
Pastor Hostrups Børn, at de ikke som 
Prof. Lassen maa være bange for at 
vælge Studentersamfundet, naar de 
skal til at vælge. 

Jul. Lassen: Der er et Hav mellem 
Studentersamfundets Retning og det 
danske Folk. 

Herman Trier: Jeg opfordrer Prof. 
Lassen til i Pinsen at tage med Stu- 
dentersamfundet over til de jyske Bøn- 
der, saa vil han se sit Angrebs Grund- 
løshed. 

Alfred Christensen: Lad Professor 
Lassen præsentere sig ude paa Landet 
som Medlem af det juridiske Fakul- 
tet uden at oplyse, at han tillige er 
en brav Mand, og Dørene vil lukke 
sig for ham, men lad et Medlem af 
Studentersamfundet møde med den 
ene Anbefaling, at han er Medlem 
deraf, og Dørene vil aabne sig paa 
vid Gab for ham. 

Folketingsmand Harald Holm: Vi 
regner alle med til det danske Folk, 
der selv regner sig med dertil. Jeg 
har faaet Bemyndigelse af Prof. Las- 
sen til at erklære, at han mener det 
samme som jeg. — 



Prof. Xiwssen gjorde ikke Studenter- 
samfundets Pinsetur med. 

En Revolutions fest. 

En af de pudsigste Fester, Studen- 
tersamfundet i sit første Tiaar holdt, 
var en Middag paa Skodsborg Bade- 
hotel den 14. Juli 1889 til Minde om 
Stormen paa Bastillen 100 Aar i For- 
vejen. Historien beretter intet om, 
hvem der var Fader til den, sikkert 
af et ærligt radikalt Hjærte udsprung- 
ne, men ikke desto mindre løjerlige 
Idé at spise til Ære for Revolutionens 
Foregangsmænd; men den, der skriver 
disse Linier, var i hvert Fald en af 
Festens Hovedarrangører og har maa- 
ske derfor Lov til nu at tænke paa 
den med et Smil. 

Med egen Damper tog mellem 150 
og 200 Herrer og Damer ud til Skods- 
borg, hvor Menuen lød paa to Retter 
Mad og Dessert. Ved Torsken holdt 
I. K. Lauridsen en beaandet Tale for 
Heltene fra Bastillen, og bagefter 
drak man Punsch og dansede og af- 
brændte Fyrværkeri — altsammen til 
Ære for Revolutionen. 

For at intet skulde mangle afsendte 
Forsamlingen desuden et saalydende 
Telegram til Frankrigs Præsident: 

Monsieur le Président C a r n o t, Paris. 
Le cercle des étudiants libéraux de 
Danemarc, réuni å Skodsborg pour ce- 
lebrer le glorieux centenaire de la gran- 
de revolution, adresse au Président de 
la République frangaise Pexpression de 
sa vive sympathie dans le souvenir du 
quatorze juillet 1789. 

Alfred Christensen, 
Président du cercle. 

Der indløb aldrig noget Svar. 

En Oversigt af Edvard Brandes. 



Den første April 1885 kom det 
Rigsdagsssamlingen igennem forbe- 
redte og ventede Forf atningsbrud : en 
provisorisk Finanslov, efter hvilken 
Regeringen agtede at opkræve saa- 
danne Udgifter, som Folketinget 
havde nægtet og til hvilke kun Lands- 
tinget havde givet sit Samtykke. 

Et Provisorium af mildere Art, 
men dog et Statskup havde Befolk- 
ningen oplevet i 1877. Nu otte Aar 
efter, blev Bevægelsen langt større, 
da megen Agitation fra begge Sider 
havde fundet Sted. Fremkaldt var 
Provisoriet af yderste Højre. Der er 
vel nogen Rimelighed for, at det 
Estrupske Ministerium tænkte paa at 
opgive Kampen i 1884 efter den Ven- 
stre-Valgsejr, der havde erobret det 
halve København og det hele Land. 
Vi besidder ingen autentiske Oplys- 
ninger fra Højre om Stemningen in- 
denfor Partiet hverken dengang eller 
senere. Til Forklaring af Tidsrum- 
mets Historie har vi hverken histori- 
ske Skrifter, Aktstykker, Memoirer 
eller Breve, offentliggjorte af Højre. 
Men hvad Højre sagde officielt og 
forkyndte i Resolutioner, Taler og Ar- 
tikler var evigt og altid kun alminde- 
lige Fraser : Tingenes Ligeberettigel- 
se, Kongens Ret til frit at vælge si- 
ne Ministre, Kampen imod Parlamen- 
tarismen som det yderste Onde, Fæ- 
drelandets Forsvar osv. osv. Kun de 
Naive troede herpaa. Man stredes 
selvfølgelig om Magten, om paa hvil- 
ke Hænder Magten skulde være, om 
paa Bøndernes eller paa de da sty- 
rende Klassers. De, der besad Mag- 
ten, vilde ikke slippe den, førend den 



fravristedes dem, og deres Parti var 
— besynderligt nok — af den Me- 
ning, at det risikerede al Landsens 
Ulykke, hvis Magten gled fra Højre 
over til Bønderne. Hvis Højremæn- 
dene havde forudset, hvad der blev 
„Systemskifte" fra 1901—1907, tør 
man formode, at de havde taget Sa- 
gen med mere Ro. Nu fulgte de vil- 
ligt den Fane, som Kultusministeren, 
Kammerherre Jacob Scavenius svang 
med Fanatisme og som Hr. Estrup 
lod ham og andre svinge, da han, en 
konservativ og magtkær Mand, be- 
fandt sig vel derved. Man tør da vel 
sige, at det var den Side af Højre, 
som repræsenteredes af Hr. Scavenius 
og Professor Matzen, der bestemte 
Marchen mod Provisoriet, men der 
fandtes i Højije egentlig ingen Be-» 
tænkelighed derved. Man ansaa Sa- 
gen for ufarlig; man var før kommen 
baade ind og ud den Sækkegade, og 
man forstod desuden nok, at ti syren- 
de og sidst blev det Regeringens egen 
Sag at besværge de Vande, som den 
havde bragt i Oprør, og at Partiet al- 
tid havde den Udvej at ofre Ministe- 
riet, naar det vilde have Fred — 
hvad da ogsaa skete en halv Snes Aar 
senere. 

Højre gik des roligere til Statskup- 
et, fordi Venstre eller rettere Oppo- 
sitionen, trods Valgsejren i 1884, 
stod delt; man kan være sikker paa, 
at denne Omstændighed styrkede de 
Reaktionæres Mod betydeligt i Sam- 
lingen 1884 — 85. Der var tre Partier 
i Venstre: Moderate, Bergianere og 
Europæere, eller efter Førernes Nav- 
ne: Bojsens, Bergs og Hørups Me- 

ningsfæller. Og hvorledes skræmmes 
af en splittet Opposition, der bestan- 
digt bekrigede hinanden: en Belej- 
ringshær, der udenfor den Fæstning, 
der skulde indtages, delte sig i tre 
hinanden bekrigende (Flokke under 
forskellige Generalers Anførsel. 

Den første Følge af Statskupet var 
da den, at Venstremændene i hvert 
Fald tilsyneladende ophørte at bekri- 
ge hinanden. Skin-Fred maatte der 
være, det forlangte Situationen og 
Valgene; paa de Møder, hvor Højre 
i Sommerens Løb 1885 angrebes, kun- 
de man anstændigvis ikke slaas ind- 
byrdes. Eller rettere: under Proviso- 
riet blev det i første Omgang umu- 
ligt for det moderate og konservative 
Gaardmands-Venstre, som stod Mili- 
tarisme og Høj skolepolitik nær, at 
hindre det radikale Venstres Frem- 
gang iblandt Vælgerne og i den of- 
fentlige Mening. Nølende og vrang- 
villigt fandt det konservative Venstre 
sig i det TTundgaaelige : hele Venstres 
indre Historie fra 1876 til 1906 er jo 
denne? altid standende, undertiden 
skjulte ofte i lys Lue udbrydende 
Strid: ikke om Venstre skulde have 
Magten istedetfor Højre — thi deri 
var alle enige — men om denne Magt 
skulde anvendes radikalt eller ikke. 
Imidlertid i det Øjeblik, hvor Højre 
satte Statskup istedetfor Forfatning, 
altsaa greb til de yderste Midler for 
at bevare sin Magt, havde Radikalis- 
men sejret indenfor Venstre : nu maat- 
te Venstre paa ethvert Punkt gaa imod 
Højre, have fers kellig Mening fra 
Højre baade om Personer og Sager, 
om Forfatning og Landsforsvar, ja 
selv om de saakaldte kongelige Præ- 
rogativer. 

Det er egentlig Processerne, der 
kendetegner Sommeren 1885. Maje- 



stætsfornærmelsessagerne, ikke alene 
mod en i Virkeligheden saa konserva- 
tiv Folketingsmand som Hr. Chr. 
Havn, der senere kaldtes Ti-Minut- 
ters-Ravn (fordi han paastod at kun- 
ne lave et saa udmærket Lovforslag 
som det Berg-Hørupske Alderdoms- 
forsørgelsesforslag paa 10 Minutter), 
men af saa kuriøs Beskaffenhed som 
Sagen fra Løvel, hvor en Karl og Pi- 
ge dømtes for at have slaaet en Buste 
af Eong Christian den Niende itu. 
Karlen fik seks Maaneders og Pigen 
fire Maaneders Fængsel, og Kongen 
havde ikke den bonsens at benaadige 
nogen af dem. Man tænke sig en stak- 
kels Pige tiltalt for at have stødt til 
en saa skrøbelig og værdiløs Ting som 
en Gibsbuste. — Og der var Dommere 
til at dømme hende. Men hvornaar 
var her i Landet ikke de til enhver 
Slag duelige Dommere? 

Dog, den celebreste Sag var natur- 
ligvis Bergs: den saakaldte Holstebro- 
sag. Hvad Berg havde gjort, forstod 
knap almindelige Mennesker. Han 
havde ikke villet tale, naar Politime- 
steren stod lige op ad Talerstolen, og to 
Meningsfæller, to Bønder: Nielsen og 
Noos førte da Politiets høje Chef ned 
ad Forhøjningen. Det var Brøden, til 
hvilken Berg var Anstifter. Han lige- 
som de to andre dømtes til seks Maa- 
neders Fængsel paå sædvanlig Fange- 
kost; Underretten dømte, og der var 
ogsaa tilstrækkelige Højesteretsdom- 
mere til at fælde den samme Dom. 
Det var saadanne Domme, der den- 
gang indgravede i Hj ærtet en urok- 
kelig Tro paa Domstolenes Retfær- 
dighedssans og Upartiskhed, en Tro, 
som siden ikke har forladt adskillige 
af dem, der oplevede hin Tid. 

Alligevel var der en Proces, der i 
visse Maader gjorde mere Indtryk paa 

den, der kendte lidt til Personen og 
Forholdene. Det var Sagen mod en 
stakkels Lærerinde, som fattig og sy- 
gelig nedbrødes ganske ved Proces og 
Dom. Naar Berg dømtes, ja, saa hør- 
te det ligesom med til Haandværket, 
til „Professionens Ubehageligheder", 
saaledes som den italienske Eonge 
sagde om det mod ham rettede Atten- 
tat. Og Berg havde uden at ville det 
alligevel skabt sig en kæmpemæssig 
Heklame, der egentlig kun manglede 
Styrke derved, at den Handling, hvor- 
for han dømtes, var af altfor upoli- 
tisk, altfor urevolutionær Natur. Men 
Frøken Anna Albrektsen var ingen 
Fører, ingen Personlighed, de* i Aa- 
revis havde levet for og med og af 
Politik og naaet forholdsvis Magt og 
-Ære og Rigdom derved: hun var en 
Folkeskolelærerinde, der naivt troede 
paa Venstres Eet og fanatisk hadede 
det grundlovbrydende Højre og dets 
Personliggørelse Estrup. Den Dom- 
mer, der skulde dømme hende, kaldte 
hende „opofrende i højeste Grad og 
fuld af Begejstring for Sandhed og 
Bet". Hun var en Stakkel, der intet 
forstod af, hvad der skete — der ikke 
begreb, at Riflerne ikke brændte løs 
af sig selv, og at det Riffelprovisori- 
um, som Regeringen udstedte i Som- 
merens Løb, kunde standse Revoluti- 
onen. Hun som nogle faa andre hav- 
de troet paa Revolution og skuffedes, 
da den saaede Blæst ikke rejste no- 
gen somhelst Storm: hendes ikke 
stærke Hjærne forvirredes af Misfor- 
holdet mellem Ordene og Handlinger- 
ne — det Misforhold, der har kende- 
tegnet dansk Politik lige siden vi fik 
Forfatningen — og hun gik efter faa 
Aars Forløb uhjælpeligt til Grunde i 
Sygdom og Afsind. 

Man kan jo sige, at der ligger li- 



den Vægt paa, om en stor Bevægelse 
koster noget, selv om dette noget er 
Menneskeliv — men hvis den hele Be- 
vægelse kun skulde føre til Sy- 
stemskiftets Regimente her til Lands, 
kan man nok spørge, om ikke der gik 
vol meget til Grunde i disse saakaldte 
Kampaar. Hørup var privat af den 
Mening, at det var ganske afsindigt, 
om denne Strid mellem Estrup og 
Bojsen skulde koste Menneskers Blod 
— og i saa Henseende var hans Syn 
ret profetisk. Men paa den anden Si- 
de skal man vogte sig for at under- 
vurdere, hvad denne kortvarige Radi- 
kalisering af alt, hvad der kaldtes 
Venstre betød: blot man vil erindre, 
hvad Angrebene paa Militarismen fik 
af forpligtende og bindende Kraft for 
andre end dem, der støbte Kuglerne, 
vil man ikke finde Statskupets Aarti 
spildt. Og hvis man ikke forstod det 
af andet, kan man se det af de kramp- 
agtige Anstrængelser, som i dette Tids- 
rum det reaktionære Venstre gør for 
at slippe fri for det radikale Venstres 
Forbundsfællesskab. Maaske vil man 
ogsaa ud fra denne Opfattelse indse, 
hvorfor Hørups Venner lagde saa stor 
Vægt paa, at han indtraadte i det Mi- 
nisterium Deuntzer der skulde være 
Kampens Løn. Hvis Hørup ikke var 
kommen med — ja da vilde Modera- 
tionen straks i første Omgang have 
sejret i dette Aarhundrede; da Hørup 
saa hurtigt døde, da vandt det konser- 
vative Venstre Mulighed for efter 
nogle faa Aars March paa Stedet at 
frigøre sig for Radikalismen, saale- 
des som dette skete i Januar 1905. 
Det tog 3J Aar, og de er langt snarere 
spildte end de fem Aar fra 1885 til 
1890, hvor Forligs-Bestræbelserne, 
Sammensmeltningen mellem Højre og 
Venstre, endnu holdtes nede, fordi 

konservative og radikale Venstremænd 
stod i samme Parti overfor det i Be- 
gyndelsen noget trevne Statskup. 

I Efteraaret 1885 kom der mere Liv 
i Statskupet. For det første begik 
Venstre den Dumhed at nægte Fi- 
nanslovens Overgang til anden Be- 
handling. Det var dumt, fordi efterat 
det havde vist sig umuligt at falde til- 
bage paa Befolkningen i : at bekæmpe 
Statskupet med Revolution, saa havde 
man som Kampmiddel kun Folketin- 
get, der i alt Fald var i Stand til at 
vise en Art sej g Modstand imod Rege- 
ringen. Virksomme parlamentariske 
Midler besad man vel ikke; Regerin- 
gen kunde man ikke . fordrive, naar 
den ikke anerkendte Folkethingets 
parlamentariske Ret; men man kunde 
altid gøre den Livet saa surt som mu- 
ligt. Desuden gælder det alle Regerin- 
ger, selv de parlamentariske : de er sva- 
gest, naar Rigsdagen er inde, thi da 
er de under stadig Kontrol, kan uafla- 
deligt kræves til Regnskab, og blot 
dette, at de maa forsvare sig, svæk- 
ker dem hos deres egne. Derimod, 
naar Rigsdagen ikke er samlet, staar 
Regeringen med en uhindret Virke- 
kraft, en Art administrativ Enevæl- 
de, der styrker dens Stilling og svæk- 
ker Modstanden. 

Det var derfor dumt, naar Venstre 
for at imødekomme en Art Trang hos 
Befolkningen til noget i hvert Fald 
symbolsk Voldsomt forkastede Finans- 
loven straks i første Omgang. Det var 
ikke de Radikale, der vilde dette; 
tværtimod det var de Moderate, der 
spillede Regeringens Spil. Og en Be- 
givenhed, der udnyttedes stærkt af 
Højre, gjorde faa Dage efter Spillet 
endnu gunstigere, end man kunde 
tænkt. 

Folketinget forkastede den 16. Ok- 



tober 1885 Finanslovforslaget for 1886 
— 87. Den 21. Oktober, fem Dage der- 
paa, forefaldt saa Attentatet paa 
Estrup. Typograf Julius Rasmussen 
skød en slap Revolverkugle mod en 
Knap i Hr. Estrups Frakke. Ikke 
engang Frakken kom nogen Skade til, 
end mindre Manden. Men Virkningen 
af Skudet var ikke desmindre kapi- 
tal. Højre kunde derefter godt hælde 
Vin i Statskupets Vand ; hvad der hav- 
de været blot den nødvendige Blæ- 
sen Aliarm blev pludselig den klin- 
gende Krigs-Fanfare. Venstre stod 
skyldbevidst, beskæmmet og ma al- 
bunden i Skammekrogen, medens Høj- 
re kunde marchere i Gratulations- og 
Triumftog forbi den af Forsynet naa- 
digt beskyttede Førers Vinduer. Hr. 
Estrup, der altid havde efterlignet 
Bismarck, havde nu ogsaa sit Atten- 
tat at flyde paa. Og det var bevist, 
for Konge Kirke og Folk, at Venstres 
Gerninger var saadanne, der førte li- 
ge lukt ind i Snigmorderplaner og Ni- 
hilistattentater. Og det var netop det- 
te, der skulde bevises. 

Straks derpaa gik Nellemanns 
Mølle med fuld Fart. Rigsdagen blev 
hjemsendt; Folketinget af skediget som 
det usalige unyttige og forbryderiske 
Ting det vajr, Landstinget efterat det 
havde bevidnet Hr. Estrup sin Hen- 
givenhed og Deltagelse. Og ikke saa- 
snart var Rigsdagen ude af Spillet, 
førend det regnede med Provisorier, 
som kunde vise baade hvad en stærk 
Regering førte i sit Skjold og hvilken 
Lud der krævedes til de skurvede Ho- 
veder. 

Allerede den 27. Oktober, 6 Dage 
efter Attentatet, kom Gendarm-Provi- 
soriet. Begrundelsen varden, at der un- 
der de stedfindende Forhold vilde blive 
stillet Fordring om „militær Bistand" 

til at opretholde Sikkerhed Ro og Or- 
den samt de bestaaende Love; end- 
videre Politi-Provisoriet, der bemyn- 
digede Justitsministeren til for Stats- 
kassens Hegning at skaffe overordent- 
lig Politihjælp, da „særlige Forhold 
for Tiden stiller særlige Krav til Po- 



der intet Ondt havde i Sinde og som 
ikke lod sig ophidse til nogen Slags 
Selvtægt. Og hvormegen Vægt man 
end vilde lægge paa Attentatet, saa 
beskytter dog hverken Gendarmer el- 
ler Politi de Styrende og de Forhadte 
mod den Art Udslag af Enkeltmands 



litiet" . Naar man nu betænker, at „de Fanatisme 



hvad Kendsgernin- 



Attentat paa Estrup i 1885. (llluitreret Tidende). 



stedfindende Forhold" og „de særlige 
Forhold" simpelthen var det Forhold, 
at Forfatningen var brudt og alt hvad 
der fra Befolkningens Side af ulov- 
ligt var sket, indskrænkede sig til Ju- 
lius Rasmussens Attentat-Forsøg, saa 
tør man nok sige, at Foranstaltnin- 
gernes Begrundelse var svag. De op- 
sigtsvækkende lyseblaa Gendarmer 
blev beordrede til at marchere rundt, 
flere Politibetjente maatte ogsaa til — 
alt for at yde Værn mod en Befolkning, 



ger fra alle Lande godtgør. Altsaa 
den ene Mand og den ene Kugle for- 
tjente ikke saa megen Ære — hvis 
ikke en fornuftig Politik havde for- 
langt det. Nu ved Attentat og For- 
holdsregler fik Højre Ret: nu viste 
det sig, hvad der var bag den parla- 
mentariske Fordring, bag de samvit- 
tighedsløse Førere — for at anføre det 
bekendte Ord af Kong Christian den 
Niende — bag de fædrelandsløse Eu- 
ropæere og Socialdemokrater, bag Berg, 

der ikke vilde tale med en Politimester 
ved Siden af sig, bag Bojsens Patos 
og Hørups Spot. Overfor denne for- 
bryderiske Agitation kunde der kun 
sættes Magt: Politi og Gendarmer. 
Og med et Folketing, der forkastede 
Finansloven og „visnede" alle Refor- 
mer men opklækkede Snigmordere, 
lod der sig selvfølgelig ikke re- 
gere. 

For at betegne Venstre- Agitationens 
Art, behøvedes der dog endnu et tredje 
Provisorium. At man havde Politi var 
godt nok, men havde man ogsaa Mu- 
lighed for at straffe de mange Forbry- 
dere, der gebærdede sig saa frækt. Det 
var at forudse, at vor milde og idylli- 
ske Straffelov ikke besad de tilstræk- 
kelige Paragrafer dertil. Og Følgen 
var, at Justitsminister Nelemannn 
maatte provisorisk udstede et Tillæg 
til Straffeloven. Nu husker man næp- 
pe dette Aktstykke, og dog er det et 
uvisneligt Blad i Højres Historie, at 
vi ogsaa fik en saadan Lov.. Den straf- 
fede „den, der i Tale eller Skrift op- 
hidsede Klasser eller Dele af Befolk- 
ningen til Had og Forbitrelse", og 
gav Fængsel til den, der „udbreder op- 
digtede eller forvanskede Kendsger- 
ninger for dermed at gøre Statens Ind- 
retninger eller Regeringens Foran- 
staltninger forhadte eller foragteli- 
ge" . Ikke megen oppositionel Omtale 
af politisk Art skulde kunne undgaa 
ved en velvillig Fortolkning at falde 
ind under denne Paragraf, der med et 
Slag satte vor saakaldte frie Presse 
tilbage til Frederik den Sjettes Dage, 
til Slutningen af det attende Aarhun- 
drede. Nu i det tyvende Aarhundrede 
er det dog altid værdt at erindre, at 
Landstinget gav en saadan Lov sit 
fulde Samtykke, og maaske ogsaa, at 
væsentligt det samme Landsting sid- 



der endnu med Medlemmerne fra den 
Gang. 

Dette Provisorium udstedtes 2. No- 
vember 1885. Rigsdagen var — for at 
Provisorierne kunde udstedes — ud- 
sat til 18. December. Og den indkald- 
tes kun paa den kortest mulige Tid. 
Da Folketinget den 25 ■. Januar havde 
forkastet den provisoriske Finanslov 
for det Aar, i hvilket man befandt sig, 
Finansaaret 1885 — 86, stod Regerin- 
gen paa bar Bund: selv Figenbladet 
vår borte fra Statskupets Nøgenhed. 
Hverken Finanslov eller Provisorium 
til Dækning. Og saa udstedtes den 26. 
Januar 1886 en kgl. Resolution, hvor- 
ved Regeringen bemyndigedes til fore- 
løbigt indtil videre at afholde de lø- 
bende Statsudgifter. Længere kunde 
man ikke komme — nu var man lige 
midt i Enevælden. Dog saasnart Rigs- 
dagen atter var hjemsendt, kunde man 
ty til Provisorierne paany. Man be- 
holdt den da blot inde for at fau 
Landstingets Godkendelse af den Fi- 
nanslov, hvormed man agtede at re- 
gere fra 1886 — 87, og da denne Finans- 
lov allerede i Oktober var forkastet, 
af Folketinget, forelagde man paa 
Troda af Grundloven Finansloven for 
anden Gang — i Landstinget. Altsaa 
for Finansaaret 1885 — 86 havde man 
nu ingen anden lovlig Bevilling end 
en kgl. Resolution, og man beredte 
sig til at opkræve Skatter og afholde 
Udgifter i det kommende Finansaar 
paa Grundlag af en provisorisk Fi- 
nanslov, der atter støttede sig til en 
trods Grundloven foretagen Behand- 
ling af et Finanslovforslag i Lands- 
tinget. 

Efterat man endnu i Januar hav- 
de puttet Berg i Fængsel for de næ- 
ste 6 Maaneder, hjemsendte Regerin- 
gen trøstigt Rigsdagen. Ministeriet 

havde nu Tiden for sig lige til Ok- 
tober. Og denne Tid benyttedes sær- 
ligt til to Ting, af hvilken den ene 
var et nyt Provisorium, det saakaldte 
Straamand8-Provisorium, der var et 
ganske taabeligt Forsøg paa at kom- 
me Oppositions-Pressen, man kunde 
maaske blot sige Politihen til 
Livs — dog dette Provisorium er for 
længst glemt — og til en langt stør- 
re Ting, nemlig til at begynde paa 
Fæstningen omkring København. Det 
berømte første Spadestik paa Garder- 
højfortet faldt den 27. Marts 1886, 
paa Selvbeskatternes Fort. Thi en pa- 
triotisk Bevægelse, der indlededes 
med et Møde i Kasino i Foraaret 
1885, havde siden da indsamlet Pen- 
ge under megen Agitation til den 
kjøbenhavnske Befæstning. Imidler- 
tid kom trods alt Bidragene meget 
smaat ind. Det var først da Entre- 
prenør, Folketingsmand, nuværende 
Etatsraad N. Andersen lagde sin 
Energi i Sagen, at denne fik Fart. 
Han erhvervede det nødvendige Ter- 
ræn. Alligevel forløb „Spadestikket" 
i forholdsvis Stilhed, først bag efter 
fik man at vide, hvem der havde væ- 
ret tilstede af Militære, Redaktører, 
Pengemænd, Poeter osv. Muligvis, 
hvis man dengang i Højre havde for- 
staaet, hvor meget Besvær dette før- 
ste Skridt vilde koste, vilde man end- 
da betænkt sig. Men midt i denne 
Strid om Magten — Striden om det 
-gamle Landstingsparti eller de nye 
Lag i Folketinget skulde besidde og 
benytte den ministerielle Magt, nød- 
tes Højre til at bruge de stærkeste 
Midler for at hævde sin Stilling. Det 
rent Formelle : Tingenes Ligeberetti- 
gelse, Kongens frie Ministervalg, 
Kampen mod Parlamentarismen kun- 
de ikke i Længden være nok. Man 



maatte have større Maal, ideelle 
Hensyn og dog noget Haandfast, 
hvis Tilvejebringelse kunde give 
Kampen Rygrad og sætte Sindene i 
Bevægelse. Hvorledes var det muligt 
at finde noget Bedre end selve Fæ- 
drelandets Frelse gennem et bedre 
Forsvarsvæsen? Og klarligt nok Jcun- 



Bahnson. 

de man ikke dertil bruge for Eksem- 
pel en forbedret Hærlov med hvad 
derhen hører: Indkaldelsesmaaden, 
de Mødtes Udskydning og Fordeling, 
Rammernes Art, Officerernes Tal. 
Sligt kunde ikke interessere nogen, 
fordi de bestaaende Love allerede til- 
lod en kostbar Ordning, hvorved der 
blot blev Spørgsmaal om et mere eller 
mindre — og Højre kunde ikke an- 
stændigvis kræve Statskup for en Mil- 
lion mere til en ny Hærlov. Og hel- 
ler ikke vilde nogle Kanoner eller nye 
Geværer eller et nyt Pantserskib ret- 
telig kunde bruges til Omstyrtning 
fra oven. Alene af den Grund, at en- 
ten sligt blev bevilget eller taget for 
ubevilgede Penge af Regeringen, vil- 
de Sagen ophøre med det samme. 

Derimod det som det blev: Fæst- 
ningen omkring København — det 
var det ideale Statskups-Motiv. Først 
fastsloges det, at Danmarks Ære og 
Frelse og Selvstændighed beroede paa 
Hovedstaden, og dernæst, at denne 
kun kunde forsvares gennem en so- 
lid Landbefæstning: København tabt 
— alt tabt, København frelst — Lan- 
det bevaret; de to Sætninger var paa 
engang smigrende for Københavns 
Borgere og beroligende for Landet, 
idet alle Landsdele med en vis Selv- 
behagelighed kunde henvise Krigen 
til Københavns Omegn med tilhøren- 
de Bombardement, og Københavns 
Borgere kunde indbilde sig, at de paa 
en ganske særlig Maade skulde frel- 
ses og forsvares, idet kostbare Fæst- 
ninger rejstes omkring til Værn for 
deres Ejendele og Personer. Og en vis 
Appel til Historien var mulig, idet jo 
dog Indtagelsen af København en- 
gang for halvtrediehundrede Aar si- 
den i 1659 havde syntes ensbetydende 
med Landets fuldkomne Undergang, 
og den heltemodige Kamp mod de be- 
lejrende Svenskere og disses Nederlag 
ved Stormen paa København stod som 
Landets Frelse og et Æresminde i vor 
ellers temmelig sørgelige Krigshisto- 
rie. Naar Fortiden da pegede mod 
Københavns Befæstning og naar Dan- 
marks Fremtid beroede paa den, var 
det ikke underligt, om denne Sag blev 
saa vigtig, at selve Grundloven maat- 
te tilsidesættes for at gennemføre 
den. Man vilde naturligvis ræsonnere 
galt, hvis man ud fra denne Estrups 
politiske Benyttelse af den kjøben- 
havnske Fæstning vilde bortforklare 
alt, hvad der kan kaldes ærlig Over- 
bevisning: naturligvis besidder man- 
ge Militære, ja ogsaa ikke faa Civile, 
en Tro til denne Fæstnings Nytte, ja 



Uundværlighed. Men ligesaa sikkert 
er det, at Politik, god gammel Højre- 
og Magtpolitik, tog Sagen i sin 
Ha and og benyttede Fæstningen som 
det udmærkede Motiv den var til at 
holde Højre ved Roret adskillige Aar 
endnu. Hint første Spadestik grov da 
dybt: det satte en Adskillelse i hele 
Befolkningen mellem dem foroven og 
dem nedenunder. Dette Svælg er ikke 
udfyldt endnu. 

Efterat den Estrupske Regering var 
naaet til at administrere uden blot 
Skin af lovlig Bevilling i Januar 
1886, efterat Fæstningen var paabe- 
gyndt i Marts samme Aar, var der 
endelig i det hele Venstre Enighed 
om, at der maatte en ny Taktik til. 
Den blotte Protest hjalp lidet; der- 
med spilledes blot Modstandernes 
Spil. Det gjaldt for Højre at efter- 
vise, hvor ganske uden „Evne og 
Vilje" Venstre var til alt parlamen- 
tarisk Arbejde. Kunde Rigsdagen >: 
Folketinget slet intet udrette, hvor 
rimeligt, ja nødvendigt var det da 
ikke, at Regeringen overtog Rigsda- 
gens Rolle og baade lovgav og admi- 
nistrerede! Saa bestemte da Venstre 
sig til i 1886, da Rigsdagen atter 
tiaadte sammen, at genoptage Fi- 
nanslovbehandlingen, roligt lade For- 
slaget gaa i Udvalg og behandle Po- 
sterne, gamle og ny, akkurat som i 
Fredstider, som om der ikke nu i 
halvandet Aar havde været regeret 
uden Finanslov i Danmark. 

At man gik til denne nye og for- 
nuftige Taktik med den rette sam- 
drægtige Underfundighed, kan næp- 
pe siges. Nogle af Venstres klareste 
Hoveder var blevne enige om den. 
Grev Holsein-Ledreborg gik med sæd- 
vanligt Mod og rolig Partidisciplin i 
Spidsen og proklamerede Forhand- 

lingspolitiken, som den kaldtes paa et 
Møde højt oppe i Vendsyssel — : men 
Førerne indsaa fuldkommen vel, at 
Forhandlingspolitik kunde rumme 
meget og bruges til meget. For at 
bruge den, var det nødvendigt, at 
Venstre stod enigt sammen — ingen 
af Grupperne maatte beskylde andre 
Venstremænd for en Art Forrædderi 
ved Anvendelsen af den: Kampen 
imod Grundlovsbrudet skulde blot fø- 
res anderledes, ikke opgives; Kampen 
maatte føres anderledes for Provian- 
teringens Skyld: det var umuligt i 
Længden at holde Tropperne sammen 
om den blotte Protest, hvis denne ik- 
ke kunde blive til Revolution — og det- 
te vidste man ikke vilde ske. At Ven- 
stre uden Gruppeforskel maatte staa 
sammen, var saa indlysende, at straks 
i Oktober 1886 forenedes Folketingets 
Venstre, den Hørupske Gruppe med 
det danske Venstre, den Berg-Bojsen- 
ske Gruppe i ét Parti, hvilket natur- 
ligvis paa Grund af Forskellen i Fø- 
rernes politiske Opfattelse ikke var 
handledygtigt og ogsaa ganske hur- 
tigt opløstes i nye Partidannelser. 
Hver tænkte jo ogsaa sit om den nye 
Forhandlingspolitik. 

For Hørup var den Middel til at 
fortsætte Kampen med Højre paa den 
i Øjeblikket virksomste eller rettere 
eneste Maade: han var ogsaa en frem- 
synet Mand, som tvivlede meget om, 
at det Venstre, der kunde ventes at 
komme til Roret, vilde være forskel- 
ligt fra Højre. Han havde desuden 
intet Jag: han skulde jo ikke være 
Minister, han skulde blot paavirke 
den offentlige Mening for at skabe et 
andet Danmark, et anderledes tæn- 
kende Vælgerkorps, ved hvilket en 
nøgtern uromantisk og antiklerikal 
Fremtid kunde opbygges, og han be- 



tragtede det som sin Livsopgave at 
forhindre Fæstningen og Militærud- 
gifternes Stigning. Og hvis man gan- 
ske lod Regeringen frie Hænder, hav- 
de den lettere til Kassen og til Be- 
nyttelse af Pengene i militære Øje- 
med. Ovenikøbet havde Venstre uhel- 
digt nok ved en i mange. Aar dreven 
Visnepolitik fyldt den Estrupske Kas- 
se, saa den formelig bugnede af Mil- 
lioner, og rimeligt var det da for Op- 
positionen at forsøge, om den kunde 
medraade over nogle af disse Millio- 
ner og faa dem anvendte til borgerli- 
ge og upolitiske Øjemed. 

Dette var de Radikales Grund til 
Antagelse af Forhandlingspolitiken , 
som Hørup derfor med beraad Hu 
kendetegnede som en Politik paa bed- 
ste Beskub — for at berøve den et- 
hvert Præg af Forligspolitik. Natur- 
ligvis saa de Moderate og deres Chef 
paa den nye Taktik fra helt modsat 
Synspunkt: den hjalp dem ud af den 
politiske Klemme, hvori de meget 
imod deres Villie, paa engang træng- 
te af de Radikale og af Højres Grund- 
lovsbrud, var blevne stikkende. Frede 
Bojsen, der sluttede det første For- 
lig i 1877 og som siden da havde set 
sit Parti gaa saaledes tilbage, at han 
hellere end gærne tog en Alliance 
med Berg i 1884, selv om han skulde 
købe den med en foreløbig Tilslutning 
til og Antagelse af radikal Politik, 
F. Bojsen havde naturligvis haabet, at 
han og Berg i Forening — naar de 
satte de fæle Europæere paa Porten 
— kunde besejret Højre. Da dette 
ikke lykkedes, men Provisoriet kom 
og kuldkastede det danske Venstres 
Planer, gik Hr. Bojsen nødtvungen- 
frivillig med i Krigen. Lige til Ef- 
teraaret 1886 fortsatte hans Blade dog 
Angrebene paa Europæerne. Og ka- 

rakteristisk nok, da man besluttede 
at arbejde de to Grupper sammen ved 
et Møde mellem Førerne lige inden 
Rigsdagen samledes i Oktober, gjorde 
Bojsen til udtrykkelig Betingelse, at 
vel skulde Bladene standse al politisk 
Kamp med hinanden: men Livssynet 
forbeholdt han sig. Det daværende 
Morgenblad maatte have Lov til 
„æstetisk" at angribe det literære 
Venstre, dettes Mænd og Bøger. Og 
smilende indrømmede de to tilstedevæ- 
rende Radikale, Hørup og hans Med- 
redaktør af Politiken, det ganske be- 
tydningsløse Morgenblad og Hr. Boj- 
sen deres Livssyn og Polemik. Hr. 
Bojsen var klar over Fordelen ved 
Forhandlingspolitiken for sin særegne 
Politik: dog maatte han give Tid i 
fire Aar, inden han kunde dreje den 
fra Radikalisme over i Forlig, inden 
han atter kunde komme bort fra det 
Fællesskab med de Radikale, hvilket 
han altid havde anset for ødelæggen- 
de for sin Politik. 

Underligst var Berg stillet. Man 
skal erindre, at han om Sommeren 
1886 var kommet ud af det besvær- 
lige Fængsel, hvilket han havde ud- 
staaet som en Mand og som havde gjort 
ham til en Art Martyr — ikke helt med 
Urette; ogsaa af den Grund, at det i 
Fængslet var bleven fastslaaet af Læ- 
gerne, at han var en syg Mand, mær- 
ket af en Sygdom, der ikke giver Køb. 
Dog foreløbig var han frisk og ivrig 
efter at tage fat. Men hvordan? Til 
en revolutionær Politik turde han hel- 
ler ikke raade, dertil var han selv- 
følgelig for klog: den kunde jo ikke 
gennemføres. Han maatte da ind i 
det forenede Venstre og anerkende 
Forhandlingspolitiken som den ene- 
ste forsvarlige Taktik, hvad han, na- 
turligvis ogsaa selv mente. Det vil 



sige: han skulde anbringe sig mellem 
Hørup og Bojsen, sine gamle Venner 
og Modstandere — thi begge havde 
været begge Dele — som en hverken 
moderat eller radikal Politiker. Hvor 
blev hans Førerværdighed, hans En- 
hedsmærke-Stilling af i denne Situa- 
tion? Oven i Købet var han Folketin- 
gets Formand og som saadan udenfor 
Forhandlingerne. Han kunde ikke 
gribe ind, ikke give sit Besyv med, 
ikke faa sine Ord udbragte af Pres- 
sen til det hele Land. I de to fore- 
gaaende Rigsdagssamlinger gik det 
vel an for ham at beholde Formands- 
pladsen : der taltes lidet, der blot pro- 
testeredes; i den første Samlings seks 
Måaneder 1884—85 holdtes der Mø- 
der paa fem Minutter en Gang 
imellem, da alle Sager visnede; og i 
den næste 1885 — 86, der endda kun 
varede to Måaneder, blev han fængs- 
let inden dens Afslutning. Det var 
pompøst at gaa fra Formandspladsen 
lige ud i Blegdamsf ængslet ; men Sto- 
len blev for Berg den rene Pinebænk, 
naar de andre stod i Salei\ og talte ud 
til Befolkningen moderat eller radi- 
kalt, mens han intet andet bestilte 
end at tildele dem Ordet. Dette pas- 
sede slet til hans Agitator-Tempera- 
ment eller til hvad man kan kalde 
hans Høvdinge-Evne, thi han var al- 
le Mangler medregnede dog en væl- 
dig Kraft i dansk Politik, en Mand, 
som man aldrig kom uden om. Han 
trængte til Bevægelse, til Ageren, til 
at tage i med — han maatte slutte sig 
til den nye Taktik, han maatte sætte 
sig til Borgeleje i Formandsstolen, 
men han lurede blot paa en Lejlig- 
hed til at springe midt ud i den le- 
vende Politik igen. 

Lejligheden mødte ikke lige straks. 
Forhandlingen kom Regeringen paa- 

tværs, som det var at vente. Og det 
endskønt Venstre straks viste sig alt- 
for forslugent i sin Forhandling. Me- 
ningen var jo ikke at gavne Regerin- 
gen med den ny Politik, at støtte dens 
Prestige, at fylde dens Easse. Og net- 
op dette gjorde Venstre. Estrups før- 
ste Forslag, der blev vedtaget, var en 
Konvertering af Statsgælden. Vedta- 
gelsen var af to Grunde forkastelig, 
baade fordi Regeringen alt havde truf- 
fet sine Aftaler og Folketinget ved at 
forkaste Forslaget kunde vise baade 
Ind- og TTdland, at Regeringen ikke 
var enevældig — thi en saadan For- 
anstaltning havde Regeringen ikke 
turdet træffe provisorisk, og ej heller 
havde de udenlandske og indenland- 
ske Banker turdet medvirke til en 
Konvertering uden lovlig Bevilling 
— og dernæst fordi man ved Konver- 
teringen stillede Regeringen flere 
Penge til Raadighed. Men alle For- 
maninger prellede af i Partiet paa 
Landboerne, der imod al Ræson fast- 
holdt, at Konverteringen vilde give 
billigere Penge — medens det Om- 
vendte var Tilfældet, at den kunde 
foretages, fordi Renten just da stod 
lavt — og Førere som Hr. Bojsen kæm- 
pede for denne falske Mening. Der 
blev atter i Partiet klaget over de ra- 
dikale og æstetiske Københavnere, der 
ikke forstod det betrængte Landbrugs 
Tarv. Et ffclsk Haab om en ringe aar- 
lig Gevinst jog Politiken, Storpoliti- 
ken, som den ved saadanne Lejlighe- 
der kaldes, Pokker i Vold. Hr. Boj- 
sen kunde som i et Syn se den Frem- 
tidens Forligs-Politik, der maatte 
komme for den roligt ventende. 

Trods denne altfor store Ivrighed, 
der syntes at give den stærke Rege- 
ring let Spil med det svage Folketing, 
faldt dog Forhandlingen Ministeriet 



ubekvem, og man besluttede at afbry- 
de den og tildele Folketinget en ny 
Lektion. Dette skete straks i det nye 
Aar. Folketinget havde behandlet Fi- 
nansloven som sædvanligt og afgav 
uden Forhaling sin Betænkning den 
7. Januar 1887. Svaret var: Opløs- 
ning af Folketinget den næste Dag 
og nye Valg udskrevne til 28. Januar. 
Som det var at vente blev Resultatet 
et Nederlag for den ved Statskupet 
ydmygede Opposition, der kun kunde 
appellere til sin gode Ret, ikke for- 
maaede at love Vælgerne det allerrin- 
geste og som til Løsning af Konflik- 
ten maatte nøjes med at henvise til 
Retfærdighedens Sejr i en uvis Frem- 
tid. Rent praktisk var desuden Vin- 
ter-Valget, som Regeringen benyttede 
dengang og senere, uheldigt for Land- 
kresene, hvor Venstres Vælgere havde 
Besvær ved at møde til Valgmøder og 
Valgsted, medens det ikke generede 
B3 r erne, hvorfra Højre skulde hente 
sine Folk. Ikke mindst betød det, at 
der tabtes Krese i København. lait 
mistede Venstre ved Valget syv Kre- 
se: Nederlaget var nærmest kun mo- 
ralsk, fordi Styrkeforholdene i Tin- 
get forblev uforandrede, men føltes 
dog øjeblikkelig som en Strømkæn- 
tring. 

Selvfølgelig fortsatte Venstre sin 
nye Taktik i de to Maaneder, Febru- 
ar og Marts, hvori Regeringen end- 
nu holdt' Rigsdagen inde. Men det 
skete, at Berg brød ud : den 30. Marts 
nedlagde han Formandsposten. Han 
vilde atter staa frit, og han begvndte 
øjeblikkelig Angrebene paa det øvrige 
Venstre, fortrinsvis paa de Radikale. 
Disse optog uden Begejstring og uden 
Lidenskab en Strid, der ingen Xytte 
var til. Men hele Sommeren varede 
Striden: Berg sagde „Luskepeter" til 

Hørup — og sjældent har en Beteg- 
nelse været mindre passende, og Hø- 
rup svarede med det ulige blidere 
„Rumlepotte" , der passede noget be- 
dre men ikke just særtegnede Berg 
i Væsensgrad. 

Imidlertid, det var i det Foraar, at 
Estrup og Hørup tilfældigt havde 
mødtes i Rigsdagsbygningen og havt 
en Samtale, som intet Steds er refe- 
reret — privat var den jo ogsaa — 
men som Hørup selv har omtalt og 
med Rette tillagde en vis Betydning. 
Af de faldne Tttringer mente han at 
kunne slutte, at Hr. Estrup ikke var 
saa befæstningshidsig, at han uden 
politisk Nødvendighed vilde sætte Li- 
vet til for Fæstningens Skyld. Hvis 
man atter skulde naa til regelmæssige 
Finanslove, saa kunde dette efter Hø- 
rups Mening kun ske, hvis Regerin- 
gen gav efter paa Militær-Omraadet. 
Med Militær-Bevillingerne var Kri- 
gen begyndt; den kunde kun endes 
med, at Ministeriet opgav Fæstnin- 
gen for at faa en Finanslov — som 
Folketinget jo ikke vilde eller kunde 
nægte selv Ministeriet Estrup, naar 
Finansloven var fuldt ud forsvarlig 
og borgerlig. Over alle de andre Pro- 
visorier kunde man komme, naar Re- 
geringen simpelthen lod dem forkaste 
af Folketinget — hvad der jo ogsaa 
skete i 1894; thi ingen brød sig for 
Alvor om Presse-Provisoriet eller Gen- 
darmerne eller Straffelovstilkpget, der 
blot var affyrede som Skræmmeskud. 
Nej, paa Fæstningen stod det Hele; 
opgav Ministeriet den for at faa en 
regulær Finanslov, da var den stemt 
ned for alle Tider. Det første Spade- 
stik havde gravet en Grav, der kunde 
tilkastes endnu. 

Man kan vel forestille sig, at Tanker 
om Fred gennemkrydsede Hr. Estrups 



Hjærne. Endnu var Tilbagevejen ik- 
ke spærret for ham. Han forstod sik- 
kert nok, at paa Bajonetterne lod der 
sig i Længden ikke sidde, og to Aar 
var allerede en lang Tid at holde den- 
ne Konflikt gaaende. Indgik han paa 
en selv haard Fred nu, da blev han 
dog siddende: ingen i Højre tænkte 
endnu paa at tvinge ham bort; han 
forudanede maaske allerede i 1887, at 
ikke mange Aar efter kunde Forliget 
kun købes med hans Bortgang. 

Saa forelagde han da i Efteraaret 
1887 en Finanslov, hvorpaa der ingen 
Fæstningsbevilling var. Den Dag, da 
Forslaget omdeltes i Folketinget, 
greb Hørup, som ellers ikke var syn- 
derlig ivrig efter at se paa de Papi- 
rer, der i Bjærge laa paa hans Plads, 
begærlig Hæftet, bladede hurtig hen 
til § 26 og et lille forstaaende og be- 
roliget Smil lyste et Sekund paa hans 
Ansigt. „Ingen Fæstning paa § 26", 
sagde han hastigt til én, der stod ham 
nær. Og derpaa uden at dette nævn- 
tes mere, gik man til Arbejdet. 

Dog alt kom helt anderledes, end 
nogen kunde ventet — undertiden sy- 
nes det virkelig som i Politik kun det 
Uforudseelige hænder. Thi i denne 
Samling 1887 — 88 førtes den navn 
kundige Smørkrig, der gav Anledning 
til helt nye Konstellationer og Parti- 
grupperinger. 

Margarinens Opkomst var Anled- 
ning til dette; man frygtede med 
Rette for, at Forfalskning skulde for- 
aarsage en Nedgang for den overvig- 
tige Udførselsartikel, som Smørret 
var og er; man maatte* desformedelst 
sætte tydeligt Skel mellem Margarine 
og Smør. De ivrigste Smørvenner øn- 
skede intet mindre end at ofre Mar- 
garinen, gøre den ganske uappetitlig 
og altsaa uforvekselig, medens det 

modsatte Parti vilde bevare Margari- 
nen som det meget udbredte og betyd- 
ningsfulde Næringsmiddel, det allere- 
de dengang var. Senere er det jo ble- 
vet dertil, at man i Danmark spiser 
Margarine og udfører Smør — den- 
gang var Forholdet ikke saa udpræ- 
get. Men baade Smør og Margarine 
blev til Politik. At Venstre paany 
deltes, var ligesaa selvfølgeligt. I 
Virkeligheden var Alliancen mellem 
Bojsen og Hørup saa unaturlig, at 
der egentlig blot ventedes paa en An- 
ledning til Skilsmisse, og sastledes 
stod i Efteraaret 1887 atter reelt, men 
ikke formelt Venstre delt i Grupper. 
Dog det, der skabte en helt ny Si- 
tuation, var, at det Højre, der udadtil 
— lige siden Estrups Regeringsover- 
tagelse — havde staaet fastkittet sam- 
let, sprang i Stykker med en Revne, 
der syv Aar senere blev den Kløft, 
hvori Estrup styrtede. Den frikonser- 
vative Gruppe fremtraadte ganske 
svagt som nogle Godsejere og Land- 
brugsinteresserede, der vilde drive 
Realpolitik paa Smørret og med fuld- 
kommen Ro allierede sig med selv det 
radikale Venstre mod det gamle anti- 
radikale Højre. 

Smør og Margarine druknede i den- 
ne Kamp, der førtes mellem Højre og 
de opdukkende Frikonservative, mel- 
lem Bojsensk Venstre og Hørupsk 
Venstre, medens Berg lidt usikker saa 
til og ikke vidste, hvem af sine to 
Modstandere han skulde slutte sig til : 
det blev dog nærmest Bojsen. Dog be- 
varede Berg stadigt sin over-anti- 
estrupske Særstilling som den ægte 
uforfalskede Grundlovs- Ven. Smør- 
Krigen syntes en kort Tid at true Mi- 
nisteriet; saa i yderste Øjeblik enedes 
som sædvanligt de Moderate med de 
frem for alt anti-europæiske Højre- 



mænd: man fik lavet et Kompromis, 
der fastholdt de frikonservative Gods- 
ejere i Højrepartiet og som samtidigt 
tillod de Moderate at sørge for, at de 
radikale Træer ikke voksede for højt. 
Fra moderate jyske Bønders Side 
gjordes der endda ved Rigsdagssam- 
lingens Slutning et Forsøg paa Forlig 
med det Estrupske Højre, det saa- 
kaldte Paaske-Forlig; nogle Møder 
fandt Sted hos Grev Moltke-Lystrup, 
og fra den Omstændighed, at Jens 
Busk deltog i et saadant Møde, skri- 
ver sig det Udtryk, der anbringer 
Busk i „Grevens Lænestol". Hoved- 
mændene var de saakaldte GI. Avls- 
gaard-Bønder : Thorup, Villads Holm, 
Clausager, Søren Kjær, — der nu en- 
ten ere døde eller forsvundne, men 
hvis Politik ikke forsvandt med dem. 
Krigspartiet, det Bahnsonske Højre, 
tvang Estrup, der havde forelagt Fi- 
nansloven uden Fæstning i Oktober 
1887, til i Marts 1888 at fordre 8 Mil- 
lioner til Forter som Betingelse for 
at medvirke til Fremskaffelse af en 
ordinær Finanslov. Da Bojsen efter 
sit Ord hverken vilde „raade til eller 
fra", og da de Radikale gik mod, 
medens Berg, som i Oktober alt havde 
stemt i Partiet mod Forhandlingspoli- 
tikens Fortsættelse, naturligvis kun 
lurede paa et Forræderi, som han 
kunde anfalde — blev der intet For- 
lig af, men opstod kun en uhyre For- 
bitrelse mod de Radikale, baade hos 
dem, der var angrebne i Smørkrigen, 
og hos dem, der blev forhindrede i 
Forliget. 

Og da Sommeren 1888 var drevet 
over med den store Udstilling, under 
hvilken der var en Slags Vaabenstil- 
stand i Pressen og mellem Partierne, 
brød i Efteraaret Konflikten paany ud 
i det omtumlede Venstre. Det begynd- 

te med, at Partiet ved Samlingens 
Aabning kastede Hørup ud af Parti- 
ets Bestyrelse til Fordel for en jysk 
Bonde ved Navn Bøtker, hvis Navn 
næppe nu vil være i manges Erin- 
dring. Han var heller ikke nogen be- 
tydende Mand, yderst faamælt og 
hverken begavet eller kundskabsrig; 
han var kommen ind i Folketinget 
som Jens Busks særlige Protegé og 
som radikal traadt ind i den Hørupske 
Gruppe; faa Aar efter var han ble- 
ven saa moderat, at han lod sig bruge 
til at erstatte Hørup i Venstres Besty- 
relse. Det synes nu unaturligt, at man 
kunde tilladt sig en saadan Optræden 
overfor Hørup: han var da 47 Aar 
gammel og ragede himmelhøjt op over 
alle Partiets Bøtkere ved sit politiske 
Geni, men hin nu glemte Omstændig- 
hed kan vise, under hvilke trange 
Kaar det radikale Venstre kæmpede 
sig frem til Medbestemmelsesret, og 
hvorledes selv i Provisoriet id en det 
moderate Venstre aldrig ophørte med 
at betragte Ødelæggelsen af det radi- 
kale Parti som sin Hovedopgave. 

Der dannedes nu to Grupper inden- 
for Venstre: én paa toogtredive: Boj- 
sens Mænd og GI. Avlsgaard, en an- 
den paa nogle og tyve med Hørup og 
Holstein-Ledreborg : Partiet opløstes 
dog ikke og man stemte sammen til 
Udvalg. Saavidt muligt udelukkedes 
de Radikale fra Udvalgene. Der- 
næst henslæbtes under fortsat Krigs- 
rummel fra Højres Side og stadig 
Splittelse indenfor Venstre denne Sam- 
ling, og man kom ind i 1889 og levede 
Aaret til Ende uden mindste Foran- 
dring. Ikke saaledes, at der intet ske- 
te af de Smaahændelser, som sætter 
de politiske Vande i Bevægelse, men 
kun hvis Historien fortælles mere ud- 
førligt og beskrivende, end det her kan 



være Tilfældet, kan det nytte at med- 
tage saadant, som kan være baa- 
de ejendommeligt og betydningsfuldt, 
men som ikke virker afgørende. End- 
nu i 1889 førtes Forhandlingen mod 
Forfatningsbruddet og Fæstning, men 
den svækkedes ved de Bergske Angreb 
— han stiftede eller beskyttede den- 
gang et københavnsk Blad, der angreb 
Partiet — og ved de Moderates sta- 
digt stigende Forbitrelse mod de Ra- 
dikale og hæftige Ønske om Forlig. Af 
alt dette profiterede Højre, der havde 
sin bedste Tid mellem de to Valg 1887 
og 1890. 

Januarvalget 1890 satte Skel paa 
to Maader. For det første rykkede 
Venstre atter frem her i København, 
hvor Nederlaget fra 1887 genoprette- 
des, og for det andet slog Berg ovre 
i Jylland fuldstændigt den moderate 
Gammel Avlsgaardske Gruppe. In- 
gensinde aabenbarede Berg tydeligere 
sin Styrke end ved dette Valg, hvor 
han næsten alene udfoldede alle sine 
ypperste agitatoriske Evner. Berg, der 
havde forladt Folketinget med nogle 
faa Tilhængere, kom tilbage med et 
Parti, hvoriblandt saadanne fremtidi- 
ge Storheder som J. C. Christensen og 
Anders Nielsen. I nogle faa Aar hav- 
de Berg været sat i Skygge ; nu kunde 
enhver se den Tid, hvor hans Magt 
vilde være enhver anden Venstreførers 
overlegen; ingen forstod som han at 
faa Vælgerne i Tale, ingen nød — 
med Bette eller Urette — den Tillid 
blandt Bondebefolkningen som han. 

Efter Valget i Januar levede Rigs- 
dagen de to reglementerede Maaneder 
indtil Provisoriet kunde udstedes den 
1. April. Under dette Valg sad Hø- 
rup i Fængsel, dømt til tre Maaneder 
for Fornærmelser mod Birkedommer 
Sylow. Reglementet holdtes saa 

strengt, at han kun i faa Timer om 
Ugen fik Lov til at tale med sine Nær- 
meste. Han valgtes, uden at være til 
Stede, med stor Begejstring, mén for 
sidste Gang i Køge-Kresen. 

Regeringen ventede kun paa Rigs- 
dagens Hjemsendelse for at bevilge sig 
selv Middelgrundsfortet til de 9 Mil- 
lioner. Dette var Svaret paa den For- 
handling, der nu havde varet fra Ef- 
teraaret 1886 til Foraaret 1890, altsaa 
halvfjerde Aar. Men dette Aar 1890 
var bestemmende for Politik i lang 
Tid. 

Først selve Valget, der havde fast- 
slaaet Bergs usvækkede Kraft og som, 
da han atter stod som radikal, truede 
de Moderates Politik med Undergang. 
Bergs og Hørups Forbund til fælles 
Bekæmpelse af de Moderate akkurat 
som for tretten Aar tilbage laa i Luf- 
ten, og Bojsen erindrede vel, hvorle- 
des det var gaaet ham efter det første 
Provisorium, hvorledes han trods Re- 
former og Alliance med Højre var ble- 
vet slaaet Valgdag efter Valgdag, ind- 
til han til Slutning kun havde reddet 
sig ved at splitte Modstanderne, tage 
Berg bort fra Hørup, og gøre sig 
selv skin-radikal for at kunne bevare 
denne nye Alliance, der i hvert Fald 
bekæmpede hans værste Fjender Eu- 
ropæerne. Men nu i 1890 var Stillin- 
gen en anden: Bojsen vidste helt vel, 
at med en anti-europæisk Alliance lod 
der sig ikke regne; Berg rykkede at- 
ter frem over hans Folks Lig, og den 
store Høvding havde ingen Grund til 
atter at blive moderat — især da dette 
saa ganske var mislykkedes for ham i 
1884 og de følgende Aar. Nej, for 
Bojsen gjaldt det nu — da Broerne bag 
ved var afkastede — at rykta videre 
frem til nøjere Sammenslutning med 
det Højre, paa hvis gode Medhjælp 



han altid turde regne. Og nu hændte 
tilmed noget, som styrkede hans Mu- 
lighed for en videre dreven Forhand- 
lingspolitik. 

Dette nemlig, at Grev Holstein-Le- 
dreborg i Juni nedlagde sit Folke- 
tingsmandat og trak sig helt ud af Po- 
litik. Han var 52 Aar gammel og ved 



Halvfjerde Million til Middelgrundsfortet 

Vi ville ubredelig holde Danmarks Biges Grundlov. 

Estrup, Scavenius, Nellemann, Bahnson, 

Bosenern-Lehn, Bavn, Ingerslev. 

(Bavnen, »'4 1890). 



sin fulde Kraft, aldrig havde hans 
Veltalenhed været pragtfuldere og 
vægtigere, end i disse Provisorie-Aar : 
aldrig har noget Parti havt en bedre 
Ordfører end ham. Han gik sin Yej 
— sikkert personligt træt af Forholde- 
ne — men ogsaa fordi han ikke vilde 
deltage i den tilstundende Forligspo- 
litik og fordi han heller ikke samstem- 
mede med Berg, der var den givne 
Forbundsfælle. Han havde staaet Boj- 
sen nær; og det var sikkert for denne 
en Befrielse ikke at skulle tælle ham 
blandt sine Modstandere. 

Følgen af den hele Stilling blev saa 
den, at straks i Oktober vovede, maat- 



£09 — 



II. H 



Digitized by 



Google 



Edvard Brandes 



te Bojsen vove sit store Sammensmelt- 
nings-Forslag, Forslaget om en Ølskat 
til Kompensation af Nedgang i Sukker- 
tolden. Selve Forslagets Realitet be- 
tød ikke stort, skønt det var yderst 
betegnende, at de Moderate tilbød 
den Regering, der selv tog af Kassen 
uden Forlov de til dens Behov nød- 
vendige Penge og en ny Skat til Raa- 
dighed. Estrup adopterede Lovforsla- 
get og mente, at det kunde „smeltes 
sammen" med hans eget Toldforslag 
og hans eget Ølskatforslag. Og Hørup 
tog Ordet op og fæstede „Sammen- 
smelteri" paa de to forbundne Partier, 
og derefter begyndte for Alvor den 
Kamp mod Sammensmeltningen og 
Forligets Mænd, der varede henad 3| 
Aar fra Oktober 1890 til Marts 1894. 

I Samlingen 1890 — 91 parerede 
Berg og Hørup Bojsens Politik med 
Forslaget om en Alderdomsforsørgel- 
seslov — et Forslag, der stod langt 
over, hvad Sammensmeltningen paa 
dette Omraade fik til Resultat. Under 
langvarige Debatter gik Maanederne 
hen, indtil Bojsen i Marts tog fat og 
med rivende Hast fik et stort „Re- 
form" -Arbejde bragt til Ende: det var 
ikke blot 01- og Sukkerlov, men og- 
saa en Alderdomsunderstøttelseslov og 
en Fattiglov. Og der raabtes højt om 
hvilken Række Velgerninger, der her- 
med var vist det betrængte Folk. Vist 
var det, at mangen Vælger havde ud- 
regnet, hvad han i de kommende Aar 
vilde tjene paa Sukkertolden, og selv 
om det kun blev et Beløb paa ti Kro- 
ner, fandt dette ogsaa værd at tage 
med. 

Imidlertid dette Foraar bragte Sam- 
menslutningen af Bergianere og Hø- 
ruppere i én Valggruppe, om ikke til 
ét Parti. Men det Afgørende var, at 
de to Førere atter havde mødtes i Ven- 



lighed og beredte sig paa at gøre en 
Kampagne sammen, og skønt de Mo- 
derate endnu var stærke ude i Lan- 
det blandt de konservative Gaard- 
mænd, kan ingen, der kender noget 
til dansk Politik, tvivle om, at Berg 
og Hørup allerede ved det første Valg 
vilde gjort deres Modstandere den stør- 
ste Skade og ved det næste besejret 
dem aldeles — hvad da ogsaa Valget 
1895 tilfulde viser. Rimeligvis vilde 
Bojsen end ikke i Desperation vo- 
vet Forliget, hvis den stærke Raaber 
Berg endnu havde levet og hans Stem- 
me havde lydt i Folketinget i Samlin- 
gerne 1892 — 94. Men Aarets sidste 
Hændelse af Betydning var Bergs 
pludselige Død den 28. November 
1891. 

Der var om Sommeren sket dette, at 
Hr.J. Scavenius paa Grund af forskel- 
lige Forhold var bleven styrtet som 
Knltusminister og erstattet af Gehei- 
meetatsraad Goos. Man gav det i Høj- 
re et vist Skin af, at Afskedigelsen 
skete af moralske Grunde — ikke des- 
mindre rehabiliteredes Scavenius snart 
derefter af Højre og beklædte forskel- 
lige Æresposter i dets Organisation r 
men sikkert var der bag denne Om- 
bytning niegenJDinesensk-Nellemannsk 
Politik, thi Scavenius maatte inden- 
for Højre regnes til de farligste Mod- 
standere af Forliget — hvilket han da- 
ogsaa spottede vittigt og ubarmhjær- 
tigt, da han som Folketingsmand 1 
overværede det i 1894. Og da 
Samlingen 1891 — 92 var begyndt, 
viste der sig indenfor Oppositio- 
nen endnu mere Forsagthed og Mo- 
deration end før. Fra moderat Si- 
de blev der stillet Forslag om at hen- 
vende sig til Justitsminister Nelle- 
mann med en Folketingsresolution, 
der opfordrede ham til at foretage d& 

fornødne Skridt til Retsreformens 
Gennemførelse. Det syntes den yderste 
Ynk at anmode Provisoriets skarpeste 
Forsvarer, Retsplejens haardhændede 
Benytter, den klerikale og reaktionære 
Nellemann om at omordne det danske 
Retsvæsen. Og alligevel ikke alene 
strømmede alle Moderate sammen til 
denne Canossagang, men endog en- 
kelte af Hørups Meningsfæller slut- 
tede sig til Toget overfor den sejr- 
rige Justitsminister. Efter denne Dag 
sammenkaldte Hørup ikke mere sit 
Parti i den Rigsdagssamling, som 
skulde blive hans sidste. 

Men denne overdrevne Ydmyghed, 
denne Iltogs-Hast for at komme over 
til Højre, vilde sikkert have straffet 
sig, om ikke uventet, ganske pludselig 
Berg var død den 28. November. Der- 
med var en væsentlig Modstand mod 
Forliget knust; thi hans Parti var 
endnu ungt, uprøvet og uden Autori- 
tet — man kendte da knap dets frem- 
tidige Fører J. C. Christensen af Navn 
— og Hørups Gruppe var faatallig, 
og hverken han eller den var saa dyg- 
tig til at operere ude i Marken som 
den døde Fører. De to Mænd var over- 
maade stærke, naar de stod sammen, 
saa fortræffelig supplerede de hinan- 
den, medens hver for sig havde nok 
at kæmpe imod. Og man skal huske, at 
medens de Moderate forberedte For- 
liget paa enhver tænkelig Maade, 
nægtede de det uvægerligt. Efter deres 
Fremstilling arbejdede de paa lutter 
gode Venstreref ormer, og alle Forligs- 
planer laa dem fjærnt. Paa „Mistan- 
ke gik de Radikale til Valg den 20. 
April 1892 og led et forsmædeligt Ne- 
derlag, ikke netop i København men 
i Landkresene. 

Det Vigtigste var dette, at Hørup 
faldt under Fjendernes Jubel. Faldt 



for Albert i, hvem Højre dengang for 
femten Aar siden ligesaa ivrigt som 
i 1906 hjalp til at overvinde den radi- 
kale Opposition. Hvad dette Valg kom 
til at betyde, vide alle nu. Albert i 
havde stiftet sit Blad, der kun angreb 
de Radikale; den fordums Højremand 
eller politisk Indifferente var nu mo- 



Bryllup mellem Rasmus Clausen og Lars Dinesen. 

Det er saa yndigt at felges ad 
for to som sværme for Batterier; 
som provisorisk vil ofre glad, 
selv om det ikke er Klatterier. 
Ja, det er Gammen 
at smelte sammen 
med Ja og Amen 
Til Estrups Pris. 

(Til Venstre Bahnson som Degn, til Hejre C. Barn og 
£1. Berntsen som Brudepiger). 



derat Forhandlingspolitiker, beregne- 
de sine Chancer, støttedes af Nelle- 
mann og Dinesen og slog med et hun- 
drede Stemmers Overvægt Bojsens 
argeste Fjende. Valgdagen bekræfte- 
de ved et Flertal af Vælgere den Po- 
litik, som Folketingets Flertal havde 
ført. Men som sagt, Valget førtes paa 
den Maade, at de Radikale sagde: 
Sammensmeltning og Forlig, medens 
de Moderate svarede: Reformer og 
gode Love. 

Det varede dog endnu to Samlin- 
ger, inden Forliget sluttedes. Man 
havde sikkert troet, at man skulde 
være færdig til at slutte den 1. April 
1893, men Forhandlingerne gik i 
Stykker . i ellevte Time. Forliget 
maatte jo have en synlig Fordel, naar 
de Moderate skulde føje Højre i saa 
meget — og denne Fordel var Estrups 



Hørup modtager 'Høgsbro, da denne ga&r mod For- 
liget i sidste øjeblik. ' (Puk 1894). 



og Bahnsons Afgang. Men Bahnson 
vilde paa ingen Maade af sted: han 
klyngede sig til Taburetten, nok anen- 
de, at borte fra den vilde der blive 
Ufredstid for ham, saaledes som han 
da ogsaa fra at være Danmarks Bou- 
langer blev en stakkels Pensionist i 
samme Stund han faldt. Og heller ik- 
ke Estrup, skønt han vel vidste, at 
hans Livsaften vilde blive blidere, 
havde synderligt Jag med at komme 
bort : det morede ham vel at se de Al- 
lieredes Utaalmodighed, især da de 
havde den Vanskelighed hverken at 
turde sige rent ud hvad de mente, el- 
ler forlange ligefrem hvad de ønskede. 



Og i sidste Øjeblik fik Estrup Forliget 
til at strande i 1893. 

Men Bojsen fik imidlertid en Hjæl- 
per og Bundsforvant i den nystif- 
tede Agrarforening, der skød op som 
en uhyre Champignon og straks tal- 
te 80,000 Medlemmer — for ti Aar 
senere vel ikke at tælle 5000. Synder- 
ligt stærke Spor har Agrarforeningen 
ikke sat i Lovgivningen, skønt Fore- 
ningen netop stiftedes med det For- 
maal at skaffe det betrængte Landbrug 
gode Love. Men Forlig vilde Agra- 
rerne uden Afkortning for den Pris 
som Højre forlangte: de var ligegla- 
de ved en Forfatning, der var lagt i 
Grus, og en Fæstning, der var byg- 
get op. 

Saa den 1. April 1894 var af Højre 
de Frikonservative og af Venstre de 
Moderate færdige med alle Forbere- 
delser: der blev vedtaget en Finans- 
lov. De provisoriske Love, som ingen 
brød sig det mindste om, udleveredes 
Folketinget til Forkastelse som Gen- 
gæld for Fæstningens Godkendelse, en 
ny Hærlov, og Decharge for Stats- 
ku pet. 

De, som har oplevet den 1. April i 
Folketingssalen vil erindre, hvor flov 
Dagen forløb: en Søndag Formiddag, 
hvor Bojsen lod Modstanderne holde 
nogle Taler til ud paa Eftermiddagen. 
Ikke et Ord, der huskedes, lød: det 
eneste betydende var, at Hr. Ole Han- 
sen og Hr. Alberti i sidste Øjeblik 
sprang fra og stemte imod Forliget. 
Men Dagen var graa og mat, fordi 
alle var trætte, efterat man i flere 
Aar havde ventet den Afslutning, som 
nu blot føltes som selvfølgelig. 

I 1885 havde Hr. Bojsen erklæret 
Højre Broderkrig, hvis Ministeriet 
sprængte Forfatningen. I ni Aar hav- 
de Højre regeret uden Forfatning, 

brugt de Penge, de vilde, demoralise- 
ret meget i Landet og opbygget en 
Fæstning for 40 a 50 Millioner som 
Undskyldning for Statskupet og som 
Bevis paa den Patriotisme, der i glø- 
dende Omhu for Fædrelandets Frelse 
bryder allé Baand, selv de lovlige. I 
1894 gav Bojsen fuldstændig Synds- 



forladelse, — af én Grund mer end 
nogen anden, den at han vilde be- 
kæmpe og nedslaa den Radikalisme 
og det nøgterne Demokrati, som Høj- 
res Politik fik til at gro i Befolknin- 
gen. 

Fred og Forlig var nødvendige for 
at hindre Radikalismens Vækst. 



Niels Lyhne. 

Af Ghr. Rimestad. 

Udtalelser af A. H. Kohl, Harald Kidde og Svend Leopold. 

(Sluttet) 



A. H. Kohl. 

Da jeg læste den Bog første Gang 
i 17 — 18 Aars Alderen gjorde den et 
meget stærkt og glædefuldt Indtryk 
paa mig. Der var i Bogen baade saa 
mange skønne og saa mange dybsin- 
sindige Ting. Ens Erindring var for 
lange Tider fyldt med en vag og høj 
Glæde; man havde Fornemmelsen af 
sammen med Niels Lyhne selv at ha- 
ve staaet overfor Visdommen. Man 
havde den dobbelte Glæde at have en 
god Kammerat og sammen med ham 
at have været under en god Lære- 
mesters venlige Tugt. 

Senere glemte man Jacobsens 
fremragende Bemærkninger, de dyb- 
sindige, altid overbevisende Medita- 
tioner, fordi man glemmer alt, hvad 
der ikke er blevet til Handling, og 
tilbage blev Mindet om Niels Lyhnes 
vage, holdningsløse og kraftesløse 
Person. 

Da jeg saa i en senere Alder læste 
Bogen, opdagede jeg, at denne grad- 
vise Svækkelse i det første Indtryks 
stærke Lys skyldes netop denne Spalt- 
ning. Bogen synes mig at være et 
Manuskript af en ung Forfatter, ind- 
givet til en ældre og i Livet prøvet 
Mand, — og derefter udgivet med alle 
hans Rettelser og Randbemærkninger. 
Men det forekommer mig, at i et Dig- 



terværk formaar Skribenten aldrig at 
staa udenfor eller over sine Personer, 
hvis han da er i Besiddelse af den 
inderlige og medfølende Kærlighed, 
som paa den ene Side har drevet 
ham til at skrive om netop disse Men- 
nesker, og paa den anden Side dri- 
.ver Publikum til at læse ham med Ud- 
bytte. 

Thi enhver Moraliseren i Poesien 
— det mest frastødende af alting — 
betyder kun dette: enten at staa uden- 
for eller over sit Emne. 

Jacobsen vilde have frembragt et 
betydeligere Digterværk, hvis han 
havde været mindre opsat paa at vi- 
se sin private Overlegenhed og havde 
anstrengt sig mere for at skildre os 
i Handlinger og Begivenheder, en- 
ten hvordan Niels Lyhne langsomt slø- 
vedes hen i dump Resignation over 
hverken at kunne leve eller digte — 
eller hvordan han spaltedes i Kamp 
med sig selv for at kunne komme til 
at leve. 

Harald Kidde. 

Det var først i mit 14de Aar, at jeg 
fik Bogen nær paa Livet, men da og- 
saa beængstende stærkt. (Jeg havde 
læst den tidligere og dengang med no- 
get af den Beklemthed og Nysgerrig- 
hed, hvormed Barnet lytter til Voks- 

nes Samtale hen over dets Hoved). Da 
jeg selv halvvejs voksen læste den, var 
Følelsen af den Risiko, hvorunder 
Mennesker lever, det dominerende, 
som det for mig er den Dag i Dag. 
Jeg læste Bogen ligesom med en For- 
udviden om, at Mennesket lever Livet 
under eget Ansvar, og derfor gyste 
disse Ord fra Niels Lyhnes og Hjer- 
rilds Samtale igennem mig: om den 
store Pligt, der paahviler de Menne- 
sker, der giver sig selv Frihed, og om 
det stærke, retfærdige, fritænkerske 
Slægtled, de haaber engang skal kom- 
me. Dette Slægtled — burde det ikke 
være mig og mine? 

Da jeg som syttenaarig læste den 
igen, blev jeg klar over, at jeg for min 
kunstneriske Frelses Skyld ikke bur- 
de læse den mere. I denne Bog, hvor 
man mærkede som en skrøbelig og 
dog udholdende Haand famle sig frem 
gennem Taagen mod et Maal, som den 
vel vidste var til, men ikke hvor, for- 
nam jeg saa meget af mit eget Sinds 
usikre, men dog stædige Higen. Den- 
ne Bogs syngende Tone hviskede ind i 
mig et Ekko, som jeg anede vilde 
komme til at sukke ud fra mine egne 
Bøger. Thi jeg følte mig som et Barn 
af Niels Lyhne. Endnu stadig, naar 
jeg ser ham nævnet ved sit fulde Navn 
i Bogen, da er det med en lignende 
Livsbetagelse, som naar jeg i en Ro- 
man ser et Menneske optræde, der 
virkelig har levet i Historien og er død. 

Da jeg nu, i denne Anledning, læste 
Bogen igen, var mit Indtryk det sam- 
me som da. Den er i sin Strenghed 
den mest virkelighedstro Bog. Denne 
Strenghed er dulgt tilstede overalt, og 
enkelte Steder som i Opfattelsen af 
Niels og Fennimores Forhold, faar 
den et lovligt kategorisk Indtryk. 

Man har ment, at Bogen var løst 
komponeret, et Bind af Stemninger, 
for mig er den sig selv bevidst, et 
sluttet Hele, fast som Marmor, men 
polykromt. 

Til det Indtryk af Virkelighed, den 
gør, bidrager ikke blot dons aabne 



Blik for den omgivende Verdens 
Smaating, men dens helt uromanti- 
ske Skildring af de ellers saa indivi- 
duelt tegnede Menneskers Primitivi- 
tet i deres Møde med Døden. Jacob- 
sen kender hver Tanke, et Menneske 
har, naar Døden har besøgt ham. 
Drengen overfor Edels, Sønnen Niels 
overfor Moderens, Husbonden overfor 
Hustruens, Faderen overfor Barnets. 
Hvorfra har den Ensomme, der døde 
først af sine, kunnet vide alt dette. 
Ja overfor denne selvfølgelige Viden 
kan man sige med Schiller: 
Er hat alles gesehn was auf Erden ge- 

schieht 
und was uns die Zukunft versiegelt; 
er sass in der GØtter uråltestem Rath 
und behorchte der Dinge geheimste 

Saat. 
Denne Viden om Lovene for Sæ- 
dens Vækst og Høst, ikke hans Stils 
Nyhed og Charme, er for mig det, der 
gør Jacobsen til den store Digter. 

Hr. Svend Leopold 

skriver til os: 

Man kunde meget godt tale om en 
J. P. Jacobsen-Epidemi. Den grassere- 
de i hele Slutningen af forrige Aar- 
hundrede, den kulminerede i Halv- 
femserne og sygnede en Smule hen 
ved Overgangen til det tyvende Sekel. 
Denne Literaturepidemi svarer om- 
trent til, hvad „Werther u -Besættelsen 
var .i det attende Aarhundredes sidste 
Aartier. To Generationers Ungdom 
gik omkring i „Niels Lyhne"s blaa 
Slængkappe, bar denne Helts Kostu- 
me, talte hans Tungemaal og skrev 
utalte Bøger i hans Aand. Alle, der 
var i Tyveaarsalderen ved Aar 1900, 
havde det meget strengt, for den blaa 
Havelock og den atheistiske bløde 
Filthat var endnu højeste Mode. Folk, 
der skrev, havde endnu ubestemte 
Længier og vaagne Drømme, de 
drømte tusinde Drømme og fortæ- 
redes af Vemod, de svælgede i Far- 
vesyner og Drømmetoner, i Taage- 
form og Tonedis, al Ting bølgede og 

disede og dampede og duftede „i 
vildende Skiften. „Niels Lyhne" var 
en Bog efter Tidens Hjærte, Lyhne 
selv en meget bekvem Helt til at ef- 
terligne. Hvor mange tusinde Lyhner 
er ikke J. P. Jacobsen Stamfader til! 
Romanen virkede i allerhøjeste Grad 
til at forfine Sindene, den aabnede Øj- 
nene for Nuancernes uendelige Rige 
baade i Sjælelivet og den synlige Ver- 
den, den bragte Forfinelse og samti- 
dig Svækkelse. Georg Brandes har 
sagt, at „Aladdin" er en farlig Bog at 
give dansk Ungdom i Hænde, „Niels 
Lyhne" er dog vist endnu farligere. 
Ingen Bog virker saa indsmigrende i 
sit Foredrag, saa fortroligt meddelen- 
de, saa intimt betroende, Jacobsen ta- 
ler med dæmpet og blød Stemme med 
■sin Læser og lokker ham med ind i 
dette vage Elverland, hvor Mænd og 
Kvinder gaar omkring og taler og ta- 
ler i dejlige Ord og Vendinger, uden 
at man egentlig faar at vide, hvad 
disse Mænd og Kvinder lever af i de- 
res daglige Liv. De Niels Lyhneske 
Menneskevæsener ernærer sig af at 
drømme, især vaagne Drømme. 
Egentlige Næringssorger og Tilværel- 
seskampe besværes de ikke af. En er 
Maler, uden at male, Erik Refstrup. 
Helten er Digter uden at digte. Man 
kan ikke tænke sig noget mere be- 
kvemt. Herrerne gaar Gade op og Gade 
ned og filosoferer, Damerne ligger 
hjemme paa Sofaerne og læser Digte. 
De er erotiske over al Maade, en stor 
Del af deres Dag gaar med Elskovs- 
savn og Elskovshigen og drømte Favn- 
tag. Bogen ligefrem vrimler med 
drømte Favntag. Naar de Elskende 
udtaler sig for hinanden, flyver de 
straks til Syvstjernen. Niels spørger 
sin Elskede, Tema: „er det muligt, 
har Natten aldrig dirret af Suk paa 
Suk, der dalede døende ned paa dine 



Læber?" — „Tema, har du aldrig 
grædt dig gennem en maaneklar Nat ?" 
Saaledes taler en dansk Student til sin 
tilbedte lille Enkefrue, der sikkert al- 
drig har grædt sig gennem en maane- 
klar Nat. I „Niels Lyhne" elsker, 
drømmer og dør Menneskene, men de 
handler aldrig, for de behøver det ik- 
ke. De dør derimod hele Romanen 
igennem, og man indser heller ikke, 
hvorfor de skulde leve videre. De kvæ- 
les af deres eget Fantasteri og gisper 
i den lumre Drømmeluft, de dør sim- 
pelthen af Æsthetik, altfor megen 
Æsthetik ! 

Saaledes er det med Menneskene i 
„Niels Lyhne". 

Men saa er der Blomsterne. 

Aldrig glemmer den, der skriver 
disse Linier, „de tusinde Døvnælder, 
der skjulte Murens Fod med lange 
Bræmmer af Brunt og Grønt og sagte 
Purpur", eller det fine Mos, „som 
kunde ligne baade Graner og Palmer 
og Strudsfjer", det, der var „som man 
kunde tænke sig Alfernes Kornmar- 
ker, saadan skød det op i fine, fine 
Straa, med mørkebrune Knopper, li- 
gesom Aks oppe i Spidsen". 

Da jeg var sytten Aar, læste jeg 
„Niels Lyhne" for første Gang, og jeg 
forstod ikke ganske Bogens Mening, 
især ikke hvad en troende Atheist var 
for noget. Jeg forstod ikke, at Niels 
Lyhne faldt paa Knæ for den Gud, 
han var fanatisk overbevist om, ikke 
eksisterede. Jeg syntes ogsaa, at der 
var Manér i Stilen, alle disse „Spæt 
af Sol ved Spæt af Sol". Men jeg glem- 
mer aldrig den Skønhedsaabenbaring. 
jeg fik, da jeg læste om Blomsterne, 
især om „den blide Vinca", Rousse- 
aus Yndlingsblomst, blaa* som aldrig 
en Himmel er blaa". Denne Blomst 
lyser endnu i min Erindring, den er 
uforglemmelig, og jeg elsker den. 

K. L. Fogtmann. 

4. Februar 1847-6. Maj 1907. 



Fogtmann er født oppe i Holbæk 
Amt, hvor det danske Bondevenstres 
Vugge har staaet, og hele sit Liv har 
han haft sit Hjem og sin Virkekreds 
deroppe. I hans Barndomsaar, Frede- 
rik VH's Tid, var der i denne Egn et 
politisk Røre som neppe i nogen an- 
den Del* af Landet. Svinningekredsen, 
hvor han hørte hjemme, var længe 
Tschernings Kreds. Tyve Aar gammel 
blev Fogtmann Lærer i sit Fødesogn, 
Kundby. Med utrættet Iver stræbte 
han her at fremme Oplysningen og 
vække den aandelige og politiske In- 
teresse hos Befolkningen. Sine politi- 
ske Sporer vandt han under Valgkam- 
pen i 1876 ved det bevægede Valg, 
der bragte Venstre 15 vundne Kredse 
og dermed f Majoritet i Folketinget. 
Aaret derefter fulgte det første Provi- 
sorium og i Hælene paa dette det første 
Forlig. Fogtmann hørte til dem, hvem 
dette fyldte med den stærkeste Har- 
me. Det følgende Aar, 1878, var der 
Generalforsamling i Grundlovsvær- 
neforeningen, Venstres daværende 
Landsorganisation, og det kom her til 
en forbitret Kamp mellem Radikale 
og Moderate. Under denne førte Fogt- 
mann Ordet for de Radikale, og efter 
to Dages Diskussion førte han deres 
Sag til Sejr. 

Den unge Lærers stærke Overbevis- 
ning og stoTe Veltalenhed vakte den 
største Opmærksomhed, og Aaret der- 
efter valgtes han til Rigsdagsmand for 
Nabokredsen, Holbæk, som han siden 
repræsenterede til sin Død, 28 Aar 
igennem. Paa Rigsdagen sluttede han 
sig hurtig tæt til Hørup, og alt som 
Aarene gik, kom han til at omfatte 



denne med den største Beundring og 
den varmeste Hengivenhed. Overfor 
Berg var hans Sympati altid meget 
mindre. Han undervurderede ikke Chr. 
Bergs rige Evner, og han miskendte 
ikke hans Overbevisnings Styrke. Men 
Berg var dog aldrig rigtig Manden ef- 
ter hans Hjerte ; han sporede hos Berg 
den Mistænksomhed mod københavn- 
ske og akademiske Kampfæller, der 
altid syntes Fogtmann et Vidnesbyrd 
om svigtende Frisind. Under de føl- 
gende Aaringers mange Kampe mel- 
lem de stridende Venstregrupper, var 
da Fogtmann altid Hørup en sikker 
Mand. Og han var den hørupske Grup- 
pe en meget nyttig Mand. Paa Rigs- 
dagen hørte han aldrig til dem, der 
søgte at trænge sig frem i de Udvalgs- 
og Ordførerstillinger, der for saa man- 
ge Rigsdagsmænd staar som det store 
Middel til at vinde Magt. Han tog sin 
Part baade af det saglige Arbejde og 
af den politiske Debat og satte sig altid 
særdeles grundig ind i de Spørgsmaal, 
han behandlede. Men hans Hovedvirk- 
somhed laa dog ude i Vælgerbefolk- 
ningen. Politik var for ham ikke blot 
Rigsdagspolitik men først og sidst Fol- 
keopdragelse. Rigsdagens taktiske 
Manøvrer og snedige Kulisseforhand- 
linger tiltalte ham aldrig. Han befandt 
sig bedst, naar han stod paa en Taler- 
stol ude i et Forsamlingshus og talte 
Radikalismens og Demokratiets Sag 
overfor moderate eller konservative 
Modstandere. Hans Tale prægedes paa 
en Gang af bred Humor og af varm 
Følelse. Han var nøgtern i sit politi- 
ske Syn, en Fjende af alt Fantasteri og 
af al Deklamation. Men han var 

mindst af alt en sneversynet Interesse- 
politiker. Det var altid Ideernes Sag, 
han talte, og det var altid de bedste 
Følelser, han kaldte paa hos sine 
Tilhørere. Han ønskede ikke at tjene 
sig selv eller det bestemte Folkelag, 
han tilhørte; han var Folkepolitiker, 
ikke Klassepolitiker, og han tænkte 
først og sidst paa de Klasser, hvis Kaar 
var tungest. 

I de Tider, da Moderationens Aand 
skyllede over Landet, var det haarde 
Kamptider for Fogtmann i Holbæk- 
kredsen. Men han sejrede altid. Haar- 
dest var Striden ved det store Mode- 
rationsvalg i 1892. Da samlede Højre 
og de Moderate sig om en saa ypperlig 
Kandidat som Amtets slagfærdige og 
afholdte Amtmand, G. Bille. Allige- 
vel valgtes Fogtmann med 1290 SI. 
mod 1127. Men Hørup var faldet ved 
dette Valg, og i de følgende Aar be- 
fandt Fogtmann sig ikke saa vel i Fol- 
ketinget som før. Han saa med Glæde 
Moderationens Mænd bukke under i 
1895, han var med til at skabe Ven- 
strereformpartiet og føre det frem, og 
med Tilfredshed saa han det nærme 
sig mere og mere til Magten. Men 
rigtig tilfreds med Partiet var han dog 
aldrig. Det syntes ham altid altfor 
moderat; han vidste, at han der stod 
sammen med Partifæller, hvis Ven- 
stresind vilde briste den Dag, det sat- 
tes paa Prøve. Det er en Selvfølge, it 
han aldrig opfattede Alberti som Ven- 
stremand, og selv overfor I. C. Chri- 
stensen havde hans Tillid sine Græn- 
ser. 

Saa kom Sejren i 1901. Trods denne 
Tvivl om Partiets demokratiske Sinde- 
lag modtog Fogtmann Budskabet med 
store Forventninger, ikke mindst for- 
di Hørup tog Plads i Ministeriet. Han 
maatte i de følgende Aar se alle disse 



Forhaabninger svinde. Og snart kom 
den Sygdom over ham, der nu har 
bragt ham Døden. I den Rigsdagssam- 
ling 1903 — 4, da Hr. Alberti førte sin 
Pryglelovspolitik og Hr. Madsen satte 
sine Indkaldelser og sine Fæstnings- 
anlæg i Scene, hindrede Sygdommen 
Fogtmann i at tage virksom Del i det 
politiske Liv. Ellers vilde rimeligvis 
Brudet i Venstrereformpartiet være 
kommet i Foraaret 1904, og det radi- 
kale Venstre vilde være blevet dannet 
under langt gunstigere Vilkaar, end 
det nu skete. Fogtmann forstod dog 
meget godt de mere taalmodige, der 
endnu vilde holde Partiet sammen; 
han anerkendte fuldt ud de Grunde, 
der bevægede radikale Meningsfæller 
indenfor Venstrereformpartiet til i det 
længste at forsøge at bevare det Parti, 
der havde vundet Sejren i 1901. 

Hen paa Sommeren 1904 kom Fogt- 
mann saa meget til Kræfter, at han 
atter kunde lade sin Røst lyde. I en 
Artikel i dette Tidsskrift manede han 
endnu en Gang Partiet til at slaa ind 
paa en radikal Politik. Han var ved 
denne Lejlighed fuld af Iver for en 
Gang igen at faa sagt sin Mening. 
For svag til selv at skrive, dikterede 
han Artiklen, ivrigere og ivrigere, jo 
længere han talte, tilsyneladende 
utrættet, i hvert Fald umulig at 
standse, før han havde faaet sagt alt, 
hvad han havde paa Hjærte. I afdæm- 
pede, men vægtige Ord klagede han 
over Regeringens Uklarhed i Militær- 
spørgsmaalet, dens Lunkenhed i Valg- 
retssagen og dens ringe Interesse for 
sociale Reformer. Han udtalte Haabel 
om, at et sidste velment Forsøg paa 
at holde Partiet sammen om en demo- 
kratisk Politik, maatte lykkes i den 
kommende Vinter. Skete det ikke, 
sagde han, da maatte Delingen kom- 

me. Helst maatte den undgaas, men 
det kunde ikke nytte at holde Partiet 
sammen „paa et uklart Grundlag". 

„Naar et Parti ikke klart og tydeligt 
kan pege paa de Opgaver, hvorom 
det samles, da bliver et saadant Parti 
saa svagt, at dets Arbejdskraft lam- 
mes, og det ikke magter at føre an i 
Udviklingen." 

Et Par Maaneder efter at Pogtmann 
havde skrevet denne Artikel, spræng- 
te I. C. Christensen Ministeriet og 
Venstrereformpartiet. Han vilde ikke 
holde Partiet sammen om en demo- 
kratisk Politik, han vilde rense det 
for de radikale Elementer, saa det blev 
brugeligt til hans moderate Politik. 
Fogtmann var ham i disse Dage en 
haard og dygtig Modstander. Men han 
var fra første Færd paa det rene med, 
at det store Flertal vilde følge I. G. 
Christensen. Mange Erfaringer havde 
lært ham, hvor svage Mennesker er, 
hvor faa det er, der har Ejyst til at op- 
give den behagelige og fordelagtige 
Stilling som Regeringsparti for at ka- 
ste sig ud i en byrdefuld, utaknemme- 
lig Oppositionspolitik. Dog bragte dis- 
se Dage ham en og anden Skuffelse; 
enkelte Mænd, han havde stolet paa, 
svigtede. Det gælder ikke de Mænd, 
der traadte ind i Ministeriet. Der var 
blandt dem ingen, til hvem han havde 
Tillid, ingen, af hvem han ventede sig, 
at de skulde handlet anderledes. Men 
det kunde hænde, naar han hørte om 
en gammel Meningsfælle, at nu var 
ogsaa han faldet fra, at han udbrød 
med resigneret \ 7 emod: „Naa, har de 
ogsaa faaet ham med; det havde jeg 
dog ikke troet om ham," men naar der 
saa føjedes et Par Ord til om de Mid- 
ler, hvorved Vedkommende var vun- 



det, svarede Fogtmann stille overbæ- 
rende: „Aah ja ! Det kan vel ikke være 
anderledes. Det er ikke værd at gaa 
i Rette med ham derfor." 

Da Sprængningen var sket, holdt 
Fogtmann i Folketingssalen, siddende 
ved sit Bord, en af sine største poli- 
tiske Taler, en vægtig Anklage mod 
den Mand, der havde forspildt Sejrens 
Frugter. De, der var til Stede den Dag, 
vil mindes et dobbelt Indtryk: den 
syge, gamle Politikers stærke, varme 
Overbevisning og den kolde, næsten 
brutale Magtfølelse, der slog ham i 
Møde fra Ministerbordet og fra Mini- 
steriets Partifæller. Det var, som lød 
det op imod ham fra den kompakte 
Majoritet: „Pyt! lad ham kun tale, vi 
er de fleste, vi har Magten, det er os 
nok." 

I den følgende Tids politiske Ger- 
ning kom Fogtmann kun til at tage 
ringe Del. Sygdommen lammede ham 
snart igen. Under Valgagitationen sav- 
nede det radikale Venstre i højeste 
Grad den Støtte, hans store Anseelse 
og hans kraftige Veltalenhed kunde 
have ydet det. Kun til et Par Møder i 
sin egen Kres fandt han Kræfter. Han 
maatte her se gamle Venner vende sig 
mod ham, men Sejren fulgte ham dog 
atter. Men snart efter kastedes han 
varigt paa Sygelejet, og han kom ikke 
mere til at tage Del i det politiske Ar- 
bejde. 

Det danske Folketing har i ham mi- 
stet en af sine ejendommeligste, mest 
tiltalende Skikkelser. Kun faa blandt 
dem, han har siddet sammen med 
derinde, har overgaaet ham i naturlig 
Begavelse, ingen har overgaaet ham i 
Karakterens Renhed og Styrke. 

Af Claba Tybjerg. 



II. 



Modellering. 

„Der er", siger Liberty Tadd, „kun 
een Vej tii virkelig Opfattelse af 
Form — det er selv at frembringe 
den. Hertil er Modellering i Ler et 
af de ypperste Midler. Efter at have 



ligefrem skadelige, fordi de gør Bør- 
nene nærsynede og udkræver for 
smaa og fine Bevægelser af Haanden, 
før dens Ben og Muskler er tilstræk- 
kelig udviklede. Erfaring har lært 
mig, at større og bedre Resultater kan 



To Bom modellerer og dekorerer Vaser. 



arbejdet i Ler med over 18,000 Ele- 
ver paa alle Trin lige fra Børnehaven 
til den voksne Alder er jeg kommen 
paa det rene med, at Leret er lettere 
at anvende, mere instruktivt og til- 
fredsstillende end noget andet Mate- 
riale. Pap- og Papir-Sløjd, Fletning, 
Prikning og hvad alle de andre Be- 
skæftigelser hedder, man anvender i 
Børnehaven og Begynderklasserne er 
omtrent værdiløse i Sammenligning 
med Modellering. De er gode nok til 
at slaa Tiden ihjel med, og man kan 
sagtens faa Børn til at interessere sig 
for dem, men de har næsten ingen 
pædagogisk Værdi, ja flere af dem er 



opnaas gennem Tegning og Model- 
lering end gennem alle de andre Øvel- 
ser tilsammen. 

Vi lader Børnene begynde med de 
allerietteste og simpleste Former, for- 
trinsvis de naturlige fra Plante- og 
Dyreriget, som kan varieres i det uen- 
delige, og lader dem gradvis gaa over 
til de mere sammensatte. Ogsaa i Ler 
lader vi dem selv udarbejde Orna- 
ment-Mønstre i Lighed med, hvad de 
er vænnede til i deres Frihaandsteg- 
ning. De færdige Ting er Elevernes 
Ejendom, og de kan, efter at Arbej- 
derne en Tid har været udstillede i 
Lokalerne, tage dem. med sig hjem. 

Der er mange, som mener, at Børn 
bør leve i en Atmosfære af Kunst, og 
mange amerikanske Skoleværelser er 
smykkede med Prøver paa antik Kunst 
— Parthenon-Frisen, Venus fra Milo, 
Elgin-Marbles o. s. v. 

Disse gør efter min Erfaring ikke 
Indtryk paa Børnene, jeg vilde fore- 
trække at anvende Pengene til Sam- 
linger af Insekter, Fugle, Fisk, Kon- 
kylier, Mineralier etc. Vi maa indpode 
Børnene Skønhedstrangen gennem de 
levende Former i Naturen. Først naar 
dette er naaet, kan vi vente ét Resul- 
tat, naar de kommer i Berøring med 
de store Kunstværker, hvori store 
Aander har meddelt deres Tanker i 
konkret Form. Men det er unyttigt at 
stille Børn Ansigt til Ansigt med 
græsk Kunst, medmindre vi først har 
bibragt dem Hunger og Tørst efter 
Skønhed, som den giver sig Udslag i 
hver en Blomst, Blad eller Muslinge- 
skal. 

Foredrag om Kunst, ledsage- 
de af Lysbilleder, udgør iøvrigt ogsaa 
et Led af vor Undervisnings-Plan. 
Disse Foredrag om bildende Kunst, 
Arkitektur o. s. v. er korte og sam- 
mentrængte, egnede til at more og in- 
teressere Børnene, samtidig med at 
de giver dem gode fundamentale Ide- 
er direkte fra de største og bedste Ar- 
bejder i de forskellige Kunstperioder 
og supplerer deres historiske og geo- 
grafiske Kundskaber". 

Udskæring i Træ. 

„Hensigten hermed er, rent bortset 
fra dette Fags Kunst- Værdi, at udvik- 
le Handlekraft og Karakterstyrke hos 
Barnet. — Under Arbejdet staar Ele- 
verne ret, aander dybt, og bruger man- 
ge og vigtige Muskelgrupper. De maa 
fatte energisk om Jærnene med begge 
Hænder. Hændernes energiske Greb 
paavirker hele Organismen, slappe An- 
sigtstræk, kraftløse Lemmer omfor- 
mes. Vi hævder, at vi ved vore Meto- 
der har forandret Tusinder af Børns 
Ansigtstræk. Faste Læber, skarpe 



Bryn, vaagne og intelligente Øjne er 
de ydre Kendetegn paa, at Hjærnens 
motoriske Centrer og Sanse-Nerver er 
blevne udviklede og styrkede. — Ud- 
skæring er en af de smukkeste Kunst- 
grene; den udkræver et nøje Kend- 
skab til Form, og dens Værdi som 
Opdragelsesmiddel beror tildels paa, 
at den efterlader faste og blivende 
Indtryk. Børnene maa ogsaa her opnaa 
avtomatisk Færdighed. Apparaterne, 
der udkræves, er faa og simple — jo 
færre Redskaber, des bedre Arbejder I 
Børnene faar udleveret et firkantet 
Brædt af haardt Træ, og herpaa maa 
de selv tegne deres egne Mønstre, for 
derefter at skære det ud. Vi tillader 
dem ikke at kopiere andre Mønstre — 
i alle 3 Kunstgrene tvinger vi vore 
Elever til at tænke selv og udføre de- 
res Idéer i det givne Materiale. I en 
Skole med 900 Elever har vi i al den 
Tid, Skolen har bestaaet, ikke haft to 
udskaarne Mønstre præcis ens. Det 
er meget upædagogisk at tillade Bør- 
nene at snyde, og det er i Virkelighe- 
den en Slags Snyderi at kopiere eller 
ligefrem overføre en andens Arbejde. 

For de fleste Begyndere er det svært 
at skære i Træ, og de trænger til me- 
gen Opmuntring. Træet er sejgt og 
umedgørligt, Haanden er svag, selve 
Arbejdet ser paa de første Stadier ret 
haabløst ud. Men fordi det gaar smaat 
i Begyndelsen, er der ingen Grund til 
at opgive Ævret, fordi et Brædt eller 
to maa kasseres, er der ingen Grund 
til at kassere Eleven. Snese af Gange 
har jeg i min Virksomhed erfaret, at 
de Elever, der fra først af tager kejtet 
paa Jærnene, som synes at have „lut- 
ter Tommelfingre", netop er dem, der 
bliver de dygtigste Arbejdere. 

Tab derfor ikke Modet, selv om 
Træet er haardt og knudret — 
netop ved at overvinde Modstand 
udvikles Barnets Energi og Selvtillid, 
og jeg mener, at naar et Barn er i 
Stand til ud af et sejgt Stykke Træ at 
frembringe en kunstnerisk smuk 
Form, saa har han opnaaet noget, der 

er af stor Værdi for ham. For at kom- 
me saa vidt har han maattet øve sig i 
Taalmodighed, han har tvunget sine 
Hænder til at underkaste sig Viljen, 
og han har tilegnet sig et Kendskab 
til Form, en Omhu og Nøjagtighed, 
som ikke senere vil svigte ham." 

Foruden at være Leder af denne In- 
dustrial Art School underviser Mr. 
Tadd (eller de af ham uddannede Læ- 



on. De enkelte Dele af Huset er forar- 
bejdede og sammenføjede af Eleverne, 
ligesom Prøver af deres Arbejde ses 
paa Væggen. For mit ikke-sagkyndi- 
ge Øje tog deres Tegning sig fortræf- 
felig ud, men Mr. Tadd kritiserede 
den stærkt. „Disse Drenge gider ikke 
bestille noget 44 , sagde han, „de øver 
sig ikke nok". — Han lod en af Dren- 
gene, en opvakt, elskværdig Fyr, vise 
mig Skolens Samlinger og Arbejder. 



Mr. Tadd forklarer Trappens Konstruktion foi en High-School Elev. 



rere) i mange private Skoler, High 
Schools, Aftenskoler, ja hans Metho- 
der praktiseres med stort Held paa 
Sindssyge-Anstalter, Abnorm-Skoler 
og Skoler for forsømte eller forbry- 
deriske Børn. Jeg besøgte den katol- 
ske High-School i Filadelfla og traf 
Drengene (i 14 — 16 Aars Alderen) be- 
skæftigede med Konstruktionstegning. 
Denne og de andre vanskeligere Teg- 
ningsarter (geometrisk Tegning, Pro- 
jektions- og Perspektiv-Tegning) gaar 
Mr. Tadd først over til, naar fuldstæn- 
dig Sikkerhed er opnaaet i Frihaands- 
tegning og Modellering. 

Ogsaa her gaar Tegningen Haand i 
Ibiand med Arbejde i Træ. Paa det 
vedføjede Billede ses Mr. Tadd i Færd 
med at forklare Trappens Konstrukti- 



„Ja, vi gør godt Arbejde her", sagde 
Drengen med Selvfølelse, og da især 
hos Mr. Tadd." „Da lod han dog ikke 
til at være rigtig fornøjet med Jer." 
„Aa, det er bare hans Maner, — han 
er jo lidt gnaven, den gamle, — men 
mange af Drengene, der gaar ud her 
fra, faar Præmier og Udmærkelser ved 
Akademiet og andre Steder, — om det 
saa er paa Salonen i Paris." 

Aftenskoler. 

I Filadelfla er der adskillige Aften- 
skoler, knyttede til forskellige Kirker, 
hvis underste Etage bliver benyttet 
som Skolestue. De støttes af Menig- 
heden eller af private og staar aabne 
i nogle Aftentimer for Børn fra fattige 
eller daarlige Hjem. I mange af disse 

er Liberty Tadds Metoder indførte. 
Jeg besøgte en af dem, som lededes 
af Mrs. Tadd, i hvem Mr. T. har en 
dygtig og forstaaende Medhjælp, lige 
som hans to Døtre, der fra smaa af er 
opdragne efter hans Principper, hen- 
holdsvis som Lærerinde. og Kunstner- 
inde har ført disse ud i Livet. Disse 
Skoler er meget stærkt besøgt, der er 
altid mange Ansøgere til hver ledig 
Plads — og enhver fattig Dreng fra 
Gaden er kvalificeret Ansøger — og 



i stride Strømme, hvor de sidder. Det 
er en utrolig Virksomhedstrang, Børn 
sidder inde med, siger L. T., særlig i 
de lavere Samfundsklasser, det gælder 
blot om at lede den ind paa de rette 
Spor. En Del af dem — de rigtige 
„Street-Arabs" — er saa vant til at 
flakke planløst om paa Gader og Stræ- 
der, at det er næsten umuligt for dem 
at sidde stille i 10 Minutter ad Gangen. 
De forstyrrer Undervisningen og bli- 
ver derfor udskilt i en lille Gruppe for 



Mr. Tadds Sommerskole i Adirondack Bjærgene. 



i Modsætning til andre Aftenskoler, 
hvor Undervisningen er nærmest the- 
oretisk, er Besøget omtrent lige* saa 
stort den sidste Dag som den første. 
De er i Virksomhed to Aftentimer to 
Gange ugentlig; Børnene er delt i 3 
Hold, hver med sin Lærer og beskæf- 
tiges ligesom i Dagskolen skiftevis 
med Tegning, Modellering og Udskæ- 
ring i Træ. Det er meget interessant 
at se den Iver, hvormed disse forsøm- 
te Drenge paatager sig dette frivillige 
Arbejde — mange efter at have rendt 
rundt Dagen lang som Avis-Sælgere 
eller Bydrenge — pjaltede og forkom- 
ne som de er, ofte gennemblødte til 
Skindet, saa at Vandet render af dem 



sig, som kun bliver undervist ganske 
kort ad Gangen, og faar Lov til at kom- 
me og gaa som de vil, indtil Arbejdet 
begynder at fængsle dem tilstrække- 
lig til at holde dem i Ro. Megen Over- 
bærenhed og Opmuntring, til Tider 
ogsaa Strænghed, er nødvendig fra 
Lærerens Side, endogsaa smaa Penge- 
Belønninger for Flid. De flinkeste Ele- 
ver faar Lov at udskære Ting, der har 
Salgsværdi, Omkostningerne fradra- 
ges, og Restbeløbet udbetales Eleven. 
Dette har vist sig at være stor Op- 
muntring til stadigt Arbejde. 

Det er meget tilfredsstillende at iagt- 
tage den indirekte Indflydelse, denne 
Undervisning efterhaanden faar paa 

disse Elever, de bliver høflige, renli- 
ge og ærgærrige med Hensyn til deres 
Paaklædning — deres Ansigtsudtryk 
og hele Holdning forbedres, og mange 
af disse smaa Vagabonder, der fra 
Hjemmet og Gaden er vænnede til 
Last og Smuds, aandeligt og legem- 
ligt, hvis Ansigter er vansirede af Syg- 
dom og Savn, udvikler sig til raske 
Drenge med ærgærrige og energiske 



ver, Sanser var bøjelige og udviklings- 
mulige. Forskellige Præmier uddeltes, 
— Bøger, Værktøj eller en lille Penge- 
sum. En af Præmierne, en Medaille, 
var Drengenes egen, de havde selv 
komponeret og støbt den, og den ud- 
deltes til den, der efter Drengenes Me- 
ning havde gjort de største Fremskridt 
i det forløbne Aar. Det var tydeligt, at 
denne var den mest eftertragtede af 



Naturhistorie efter Liberty Tadds Metode. 



Træk, og forlader Skolen, parat til at 
tage ordentlig fat i Kampen for Til- 
værelsen. 

Mange af Eleverne kommer igen 
Aar efter Aar og opnaar tilsidst stor 
Dygtighed; det viser sig da ogsaa se- 
nere, at de let finder Beskæftigelse og 
opnaar mere overordnede eller betro- 
ede Stillinger paa Fabrikerne eller an- 
detsteds, end de almindelige Arbej- 
dere. 

Jeg overværede en lille Festlighed, 
da Vinter-Halvaaret var forbi. Mr. 
Tadd og flere talte til Drengene; han 
betonede stærkt Fordelen ved, at de 
havde modtaget Undervisning i den 
rette Alder, hvor alle Muskler, Ner- 



Præmierne, og den, der fik den, var 
ikke lidt stolt. 

Sommerskoler. 

I Adirondack Bjærgene, 2000 Fod 
over Havet i henrivende Naturom- 
givelser mellem Skov og Sø og med 
Bjærgene som Baggrund, opslaar Li- 
berty Tadd hver Sommer sin Lejr. 
Her modtager han Elever fra alle Kan- 
ter af Landet, baade Børn og Voksne. 
De sidste kommer dels for at lære 
hans Metoder til Brug ved Undervis- 
ning, dels for at faa Vejledning som 
vordende Kunstnere. Her lever de et 
Friluftsliv mellem Dyr og Planter, som 
de studerer paa første Haand, og der- 

Hvad Mr. Tadd forstaar ved Botanik-Undervisning. 



Tegning efter levende Model. 

<3fter tegner, maler, modellerer, som Færd med at tegne to Heste. Paa et 
det vil fremgaa af de vedføjede Bille- andet tegner en ung Pige Edderkop- 
per. Paa det første af disse ser man en per etc, som hun først nøje har un- 
Gruppe samlede udenfor Teltene i dersøgt, dels med det blotte Øje, dels 

i Mikroskop, — paa et tredie Billede 
ser man, hvoriedes Botanik-Undervis- 
ningen sammensmeltes med og præ- 
ciseres ved Tegning, — den unge Pige 
har først nøje analyseret Blomsten, 



Baade Grisestien og Hønsegaarden 
maa ogsaa holde for, og selvfølgelig 
maa ogsaa Lænkehunden staa Model. 
Her i disse Naturomgivelser føler Mr. 
Tadd sig i sit rette Element som Lærer 



Modellering efter levende Model. 



tegnet den paa dens forskellige Stadi- 
er efter Naturen, og indprenter sig nu 
yderligere dens Form gennem Hu- 
kommelsestegning. Nogle andre 
Elever har trukket Hesten hen foran 
deri store Tavle og portrætterer den 
nu i Legemsstørrelse; Hesten er en 
utrolig taalmodig Model og har slet 
ikke noget imod at lade sig forevige. 



og Opdrager, og de mange unge Læ- 
rere og Kunstnere, han her uddanner, 
forlader deres Sommerskole med alle 
Sanser aabne for Naturens Skønhed, 
med deres aandelige Skatkammer fuldt 
af nyttig Viden og med brændende 
Iver efter at meddele deres Kundskab 
og Færdighed til andre. 



Danmark og Stormagterne. 

Af P. Munch. 



Der er under de sidste Aars stor- 
politiske Uro opstaaet en næsten 
nervøs Bekymring for den Skæbne, 
som kan tænkes at ramme Dan- 
mark, hvis en Stormagtskrig bryder 
ud. Medens Forsvarskommissionen 



sidder daadløs, ubekymret overfor de 
Farer, som den bestaaende fornuft- 
stridige Ordning bereder Landet, 
blusser Diskussionen om vor militæ- 
re og udenrigspolitiske Stilling op 
med smaa Mellemrum, den føres med 

Lidenskab af Deltagerne, og den føl- 
ges med spændt Interesse af Læsere 
og Tilhørere. 

Men foreløbig føres denne Diskus- 
sion under slette Vilkaar. Det er gam- 
mel Skik, at de militære og uden- 
rigspolitiske Forhold omgives med et 
Skær af Hemmelighedsfuldhed, og at 
Diskussionens Frihed baandlægges i 
Kraft af de nedarvede Forestillinger 
om militær Disciplin. I Disciplinens 
Navn og dækket af Hemmeligheds- 
fuldhedens Kaabe har Krigsministre 
ocr Udenrigsministre her som i andre 
Lande atter og atter begaaet de stør- 
ste Daarskaber, uden at det var mu- 
ligt at hindre det, fordi ingen vidste 
Resked, og fordi alle Forsøg paa at 
trænge til Bunds i, hvorledes Stillin- 
gen var, besvaredes med det ene dum- 
me Brøl: Landsforræderi. Saaledesgik 
det i 1870, da Hertugen af Gramont 
hemmelighedsfuldt lod Frankrigs 
Rigsdagsmænd forstaa, at baade Ita- 
lien og Østerrig var Frankrigs For- 
bundsfæller, medens Krigsminister Le- 
boeuf forsikrede, at Hæren var mere 
kampberedt end nogensinde før. Det 
er vanskeligt at komme ud over delte 
Forhold. Det er allerede svært at faa 
Bugt med den fikse Idé om Discipli- 
nen blandt Officererne, og det er end 
vanskeligere at trænge igennem Di- 
plomaternes Hemmelighedsfuldhed, 
fordi der i denne er noget berettiget, 
fordi den indtil en vis Grad er en 
Nødvendighed for det ene Land, saa 
længe den bevares af andre Lande. 

Alligevel kunde der utvivlsomt 
uden nogensomhelst Skade skabes 
langt bedre Vilkaar for den Diskus- 
sion, som nu føres herhjemme. For- 
svarskommissionens forskellige Grup- 
per kunde forelægge positive For- 
slag, til hvilke Diskussionen kunde 



knytte sig; Udenrigsministeriet kun- 
de fremlægge alle de Oplysninger, der 
kan gives uden Risiko, og Krigs- og 
Marineministeren kunde yde Hærens 
og Flaadens Officerer fuld Frihed til 
at forfægte hver- sine Anskuelser. 
Indtil disse Betingelser eller i hvert 
Fald den første af dem opfyldes, svæ- 
ver hele Diskussionen en Smule i 
Luften. Men alligevel har den sin Be- 
tydning. De Forhold, geografiske, 
militære og politiske, som bestemmer 
vor Stilling, kendes i de grove Træk 
af os alle, og det er meget vel muligt 
paa Grundlag deraf at danne sig en 
begrundet Mening om, hvilke Veje, 
det^vil være klogest for Danmark at 
følge. 

Det sidste Afsnit af Diskussionen 
har sit Udspring i en Række Rygter, 
der er udgaaede fra Officerskredse, 
og som derfra til sidst har fundet Vej 
til Pressen. Tendensen i Rygterne er, 
at Regeringen skulde staa i Færd 
med at træffe mere eller mindre be- 
tydningsfulde Aftaler med Tyskland, 
hvorefter Tyngdepunktet i det dan- 
ske Forsvarssystem skulde flyttes fra 
København til Storebælt. Det er be- 
tegnende for den usunde Nervøsitet, 
der er skabt i Offlcerskorpset i disse 
Aar, da Forsvarskommissionen læg- 
ger sin døde Haand over al Drøftelse 
af Danmarks militære Stilling, at dis- 
se Ryger har kunnet opstaa. Man ved 
ikke, hvor det hele bærer hen, man 
har ikke Lejlighed til at fremsætte 
sine Meninger, saa skabes der en 
overspændt, næsten hysterisk Stem- 
ning, der giver sig Udslag i saadan- 
ne Rygter. At disse er urigtige, maa 
anses for givet. Ingen dansk Rege- 
ring kan tænkes at begaa en saa for- 
bryderisk og vanvittig Handling, som 
det vilde være at aftale en bestemt 

Militærordning med den ene eller den 
anden Stormagt, hvad enten denne 
saa var Tyskland, England eller Rus- 
land. 

Derimod kunde en anden Fristelse 
naturligvis foreligge for en Regering. 
Man kunde sige som saa: „Lad os 
føle os for, lad os se at faa at vide, 
hvad Stormagterne mener om dansk 
Forsvarsvæsen". Men det maa haa- 
bes, at Regeringen altid maa mod- 
staa denne Fristelse. Det er for Dan- 
mark en overmaade farlig Ting at 
rejse hele dette Spørgsmaal. Gribes 
det af Stormagterne, kommer Dan- 
marks Stilling til Drøftelse blandt 
dem, da vil det hurtigt vise sig, at 
den ene Stormagt er interesseret i 
et, den anden i et helt andet, og Dan- 
mark vilde paa den Maade blive dra- 
get ind i en Række fortvivlede For- 
handlinger, som rimeligvis kunde have 
været undgaaet, om vi ikke selv havde 
givet Anledning dertil. Og i saadan- 
ne Forhandlinger er det paa For- 
haand saa godt som sikkert, at det 
lille Land vil trække det korteste 
Straa. 

Dansk Diplomati vil altid være Ud- 
landets underlegent. Det er troligt, at 
den Ledelse, vi har i Øjeblikket, hver- 
ken er stort værre eller stort bedre 
end den, vi oftest har haft. Vor nu- 
værende Udenrigsminister synes, saa 
vidt saadant kan bedømmes paa 
Grundlag af de sparsomme Oplysnin- 
ger, der foreligger, at have optraadt 
taalelig forstandigt baade i Spørgs- 
maalet om Norges Krone og om Op- 
tanterne. Men der er intet i hans Op- 
træden og i hans Udtalelser, der har 
givet det danske Folk Grund til at 
tro, at han sidder inde med saadanne 
Evner, at han vil kunne magte virke- 
lig vanskelige Opgaver. Han er nu, 



ganske som da han pludselig anbrag- 
tes paa Ministertaburetten, for Fol- 
kets Bevidsthed et ubeskrevet Blad, 
en Mand, om hvis Anskuelser og Ev- 
ner intet synderlig vides. Det er at haa- 
be, at han ikke af den Ros, der er ydet 
ham paa Grund af Løsningen af de to 
nævnte Spørgsmaal, maa forledes til 
at tro, at han er kaldet til at drive 
en aktiv Udenrigspolitik, som han ef- 
ter al Sandsynlighed aldeles ikke vil 
kunne magte. En aktiv Udenrigspoli- 
tik vil altid rumme de største Farer 
for os. Vore Diplomater vil altid væ- 
re slet underrettede i Forhold til Stor- 
magternes. De fleste af dem er lidet 
dygtige, og ingen af dem har Lejlig- 
hed til at erhverve sig det fornødne 
Kendskab til Stemningerne vedStor- 
magtskabinetterne, allerede af den 
Grund, at Repræsentanten for en lille 
Stat aldrig vil blive taget helt alvor- 
lig af en Stormagtsminister. Mang- 
foldige Erfaringer fra Aarene mellem 
1848 og 1870 vidner derom. Alle vo- 
re Forsøg paa at drive aktiv Uden- 
rigspolitik er mislykkede. Vi havde i 
sin Tid i Bluhme en smidig, glimren- 
de begavet Mand som Udenrigsmini- 
ster, vant til at færdes i de fornem- 
ste Kredse. Og dog gik det os helt 
ilde under hans Ledelse. De Aftaler, 
han sluttede i 1851 og 1852, blev et 
skæbnesvangert Fejlgreb, der siden 
kom os dyrt at staa. Og lige saa ilde 
gik det derefter for en behændig, sin- 
dig og nøgtern Begavelse som Hall. 
Hele hans lange, trøstesløse Note- 
veksling med Stormagterne førte os 
kun dybere og dybere ud i Uføret. 
Og end værre blev det, da den yp- 
perste blandt Tidens Politikere, Mon- 
rad, i 1864 greb Tøjlerne; trods hans 
rige Evner og raadsnare Sind stod 
han hjælpeløs overfor Vanskelighe- 

derne. Det Oldingeministerium, som 
fulgte ham, gjorde kun eet: det opgav 
Ævred og tog den Fred, der blev det 
budt. Derpaa fik vi saa til Udenrigs- 
minister en jævnt begavet praktisk 
anlagt Godsejer som Grev Frijs. Men 
det blev ikke bedre; hans diplomati- 
ske Bestræbelser fra 1865 til 1870 for 
at genvinde en Del af Nordslesvig 
blev en samlet Række af Nederlag. 
Siden vides det ikke, at man har for- 
søgt nogen aktiv Udenrigspolitik fra 
dansk Side. Sporene har skræmmet 
og med god Grund. 

Kun een Handling af nogen Nytte 
og uden nogen Fare kan nu tænkes. 
Det er en Erklæring om Danmarks 
stedsevarende Neutralitet. Yderst fa- 
refuldt vilde det derimod være at gø- 
re et Forsøg paa at opnaa en garan- 
teret Nevtralitet. Det vilde være frivil- 
lig at kaste os ind i de Forhand- 
linger, der saa let kan bringe Ulykker 
over os. Og lykkedes det at faa truf- 
fet Aftale om en garanteret Nevtrali- 
tet, saa vilde dog Stormagtsløfterne 
saa godt som intet være værd. „En 
Fyrste vil aldrig mangle en passende 
Undskyldning for at bryde sit Løfte", 
siger Machiavelli. Vi har i Danmark 
tilstrækkelig Erfaring for, at disse 
Ord ogsaa gælder de moderne Stor- 
magter. Den Dag, en af disse har vir- 
kelig Brug for at krænke Danmarks 
Nevtralitet, da vil Nevtralitetsgaran- 
tien ikke være mere værd end det Pa- 
pir, hvorpaa den er skrevet. 

Det afgørende for Danmarks Skæb- 
ne i en Krig er ikke de Løfter, vi 
maaske i Forvejen kunde skafte os af 
en eller flere Stormagter. Det afgø- 
rende er den Militærordning, vi har 
i Danmark, og først og fremmest de 
Fæstningsanlæg, der findes paa dansk 
Grund. Og her staar vi ulykkeligvis 



stadig over for Planer af den mest 
ulykkebringende Art. Det er aaben- 
bart, at der nu indenfor militære 
Kredse staar to Planer overfor hin- 
anden, begge i noget nær samme 
Grad uforstandige og fordærvelige. 
Den ene samler Hovedmassen af Hæ- 
rens Officerer om sig. Det er Højres 
gamle Plan: København skal være en 
Mønsterfæstning, og alt skal indrettes 
paa at forsvare den. Denne Plans 
Umulighed og alle de Farer, den 
m.cdfører, er tit nok paavist baade 
her i Tidsskriftet og andre Steder. Al- 
le, som ikke er helt forblindede af 
nedarvede Ideer, og som ikke helt har 
lukket Øjnene for alle Kendsgernin- 
ger, har forlængst forstaaet, hvilken 
Daarskab det vilde være at skabe en 
saadan Vaabenplads paa dansk 
Grund. 

Den anden Plan synes at have 
Flertallet af Marinens Officerer og 
enkelte Landofflcerer for sig, og tal- 
rige Rygter gaar ud paa, at Depar- 
tementschef L ti t k e n, der fra gam- 
mel Tid er Hr. J. C. Christensens 
Raadgiver, er Tilhænger af den. Men 
disse Rygter udspredes af Officerer, 
der er Tilhængere af den modsatte 
Plan, og under det Hemmeligheds- 
kræmmeri, som stadig opretholdes, 
kan det naturligvis ikke opklares, om 
disse Rygter er rigtige. Denne Plan 
slutter sig i sin Opbygning til de Haf- 
nerske Planer fra 1875—76 og har der- 
igennem Berøringspunkter med det 
Modforslag om 30 Millioner, hvormed 
Venstre den Gang svarede. Den gaar 
ud paa Udvidelse af Københavns Sø- 
befæstning, medens Landbefæstnin- 
gen skulde blive i sin halvfærdige og 
halvforfaldne Tilstand, Koncentre- 
ring af Forsvaret, ikke om Køben- 
havn men om Sjælland, stærk Ud- 

vikling af Flaaden, og endelig Befæst- 
ningsanlæg ved Agersø og forskellige 
Steder ved Bælterne i Forbindelse 
med Minespærringer. 

Det springer i Øjnene, at vi og- 
saa paa denne Vis kun vil faa et 
ganske værdiløst Skinforsvar. Al 
Tale om at skabe en Flaade, der kan 
betyde nogetsomhelst, er udenfor al 
Fornuft. Vi har nu en Flaade med o. 
130 Kanoner, Tysklands Flaade har 
o. 1800, Englands o. 6000 Kanoner, 
og Stormagtsflaadernes Skyts er selv- 
følgelig gennemsnitlig langt sværere 
end vort. Der findes ikke Antydning 
af Mulighed for at skabe en Flaade, 
der kan gøre nævneværdig Mod- 
stand blot overfor en beskeden Afde- 
ling af en Stormagtsflaade. Stærke 
Søforter ved København sammen 
med en ubrugelig Landbefæstning, 
betyder kun det ene: at gøre det Uma- 
gen værd at besætte Byen. Besættel- 
sen vil jo kunne foregaa med største 
Lethed fra Landsiden. Og ufatteligt 
er det, at nogen kan tage Tanken om 
et Kystforsvar for Sjælland alvorlig. 
Enhver kan sige sig selv, at en til 
Søs overlegen Fjende, der selv kan 
vælge sit Landgangssted, uden mind- 
ste Vanskelighed kan gaa i Land, 
uden at det er muligt for os at sam- 
le en blot nogenlunde anseelig Styrke 
til Modstand mod Landgangsforsøget. 

Men er det givet, at denne Plan ik- 
ke kan skabe os nogensomhelst Sik- 
kerhed, saa er det ogsaa klart, at den 
medfører store Farer. Den bevarer 
Københavns militære Værdi ved den 
stærke Søbefæstning og den svage 
Landbefæstning. Den tvinger i en 
Krig den Part, der kan komme først, 
— og det vil sandsynligvis sige Tysk- 
land — , til at bemægtige sig Køben- 
havn, for at ikke Modparten skal gø- 



re det. Og den skaber nye Farer ved 
Befæstningsanlæggene ved Storebælt. 
Den ene Vej gennem vore Farvande 
har vi givet en kunstig militær Be- 
tydning ved Københavns Befæstning. 
Føjes dertil Fæstningsanlæg ved den 
anden betydningsfuldere Vej, Store- 
bælt, da gør vi derved med Kunst 
dette til Kamppladsen mellem en 
Vestmagtsflaade og en tysk Flaade. 
Og dette vil sige, at vi gennemfører 
en Ordning, som er til Gavn for 
Tyskland, til Skade for England. Hvis 
vi, i Overensstemmelse med vor na- 
turlige Pligt som nevtrai Stat, ikke 
si ræber at spærre hverken Øresund el- 
ler Storebælt enten med Skibe, Mi- 
ner eller Fæstningsværker, da taler 
al Sandsynlighed for, at der ingen 
Kamp vil blive i vore Farvande eller 
paa vort Omraade. Er Indløbet til 
Østersøen aabent, og er der ingen 
Fæstning at kaste sig ind i paa Sjæl- 
land, da vil under en Krig mellem 
Tyskland og England den tyske Flaa- 
de være tvunget til at søge til sine 
Havne, saa snart den engelske Flaa- 
de viser sig. De tyske Skibe vil bli- 
ve indespærret i deres Havne, og der 
bliver ingen Flaadekamp i vore Far- 
vande. Englænderne vil maaske paa 
et og andet Punkt krænke vor Nev- 
tralitet. Men sandsynligvis vil disse 
Nevtralitetskrænkelser være lidet be- 
tydende, og maaske vil de helt kunne 
undgaas. De vil ikke være nogen 
Nødvendighed for Englænderne. 

Helt anderledes vil det derimod 
stille sig, hvis vi har Fæstningsan- 
læg og Minespærringer ved begge 
de to Vandveje. Tyskerne, der er 
nærmest, vil da helt naturlig søge 
at bemægtige sig disse Fæstnings- 
værker for at benytte dem mod Eng- 
lænderne. Og de har god Udsigt til 

at komme først. Agersø ligger faa Ti- 
mers Sejlads fra Kiel, og den fornød- 
ne Hærstyrke kan hurtig føres til 
Sjælland og bemægtige sig Køben- 
havn. Og har Tyskerne først gjort 
sig til Herre paa Sjælland, hvor Kø- 
benhavn er dem et sikkert Værn, og 
bemægtiget sig Agersø, da har de 
derved faaet Udsigt til at kunne 
spærre Adgangen til Østersøen for 
Englænderne. Kampen kommer til at 
staa i vore Farvande og paa vore Øer. 
Det gælder om alle de Fæstninger, vi 
kan bygge, og ikke mindst om Fæst- 
ningsanlæg ved Storebælt, at de ik- 
ke kan tænkes at blive til Gavn for 
o s, men at de højst sandsynlig kan 
blive til Gavn for den Stormagt, der 
er vor Nabo, Tyskland. De Fæstnin- 
ger, vi bygger, dem bygger vi til Ty- 
skerne. — 

Glædeligt vilde det være, om vi in- 
den længe kunde naa blot saa vidt, at 
Forslagene fra Forsvarskommissionen 
kom frem til offentlig Drøftelse. Saa 
længe Spørgsmaalet i al Almindelig- 
hed lyder: „Skal vi dog ikke gøre no- 
get?" vil der hos mange være en in- 
stinktmæssig Tilbøjelighed til at be- 
svare dette Spørgsmaal med et : „Jo vi 
skal 41 . Men i det Øjeblik, da de Planer, 
som de forskellige Lejre af Officerer 
og Politikere samles om, ligger for os 
i bestemt Form, da vil det vise sig, 
hvor fantastisk og fornuftstridig en- 
hver Plan om at skabe et stærkt For- 
svar for Danmark er. Tager man for 



sig den ene efter den anden af disse 
Planer og prøver dem alle kritisk og 
nøgtern, da vil det hurtig vise sig, at 
ingen af dem er holdbar. 

Det er nu paa sjette Aar Forsvars- 
kommissionen sidder uden at have 
givet Livstegn fra sig. Der er vel 
neppe nogen, der for Alvor vil paa* 
staa, at det er af saglige Grunde for 
at vinde Tid -til dybtgaaende Under- 
søgelser, denne Kommission har sid- 
det saalænge. Da vi sidst havde en 
Forsvarskommission for at foretage 
den fuldstændige Omordning af vort 
Militærvæsen, som var fornøden ef- 
ter Krigen i 1864, gjorde den sit Ar- 
bejde færdig paa 8 Maaneder. Stor- 
magtskommissioner med tilsvarende 
Opgaver har løst dem lige saa hurtig. 
Der kan kun gives en eneste Forkla- 
ring af, at Forsvarskommissionen sid- 
der endnu. Det er, at Ministeriet og 
dets Parti af partipolitiske Grunde ik- 
ke tør tage denne Sag op til Afgø- 
relse. Denne Adfærd er saa uforsvar- 
lig som vel mulig. Tiderne er van- 
skelige. Er en Stormagtskrig end 
langtfra at være saa sandsynlig, som 
mange tænker sig, saa er det dog ik- 
ke udelukket, at den kan komme. 
Sker det, da vil der komme til at hvi- 
le et tungt Ansvar paa de Mænd, der 
Aar efter Aar har bevaret en Militær- 
ordning, om hvis Umulighed noget 
nær alle er enige, og som de selv at- 
ter og atter har stemplet som lands- 
skadelig. 

Mit eget Ansvar. 

For at klarlægge mit eget Ansvar 
for det Falskneri, der blev begaaet ved 
Dannelsen af Kobbertrusten, er det 
nødvendigt at gaa lidt tilbage i Ti- 
den. 

Den værdifulde Anaconda Mine til- 
hørte før Sammenslutningen et Inter- 
essentskab af 3 Mænd, af hvilke den 
ene Marcus Daly som Leder af Mine- 
arbejdet sad inde med hele Sagkund- 
skaben med Hensyn til Minens virke- 
lige Værdi og Ydeevne. Han vidste til 
Punkt og Prikke, hvor de rige Aarer 
fandtes, men indskrænkede sig til at 
bearbejde de mindre righoldige for 
eventuelt at af købe sine Medejere de- 
res Andele til en Pris, beregnet efter 
det saaledes frembragte Udbytte, saa- 
snart han havde samlet den fornødne 
Kapital. Den" usædvanlige Rigdom, 
der laa i Jordens Skød, havde lettet 
ham at gennemføre denne Plan, og 
han havde fortsat i samme Spor i 
mange Aar uden at vække sine Kom- 
pagnoners Mistanke. Denne Mand traf 
„tilfældig" Mr. Rogers paa det Tids- 
punkt, da man stod i Begreb med at 
indbyde til Aktie-Tegning i Kobbertru- 
slens første Emission. 

Det varede ikke længe, inden den 
godtroende Daly under Paavirkning 
af Mr. Rogers geniale Personlighed 
havde aabnet sit Hjerte for ham og 
havde lagt alle sine hemmeligste Pla- 
ner og Forhaabninger for Dagen. Fi- 
nansmanden paatog sig straks at re- 
alisere dem, og man var snart enig 
om Enkelthederne ved Forretningen. 
Mr. Roger foreslog Mineejerne at kø- 
be Minen af dem til en Pris, der sva- 
rede til den Ertsmasse, der var Udsigt 
til, og Daly skulde indtræde som hans 
Kompagnon, dog saaledes, at dette 
skulde forblive en Hemmelighed, til 
Handelen var fuldbyrdet. 



Købet afsluttedes efter ovennævnte 
Vurderingsmaade for en Sum af 24 
Millioner Dollars og Minen kom sam- 
men med en Række andre Ejendom- 
me, der hurtig bleve indkøbte i dette 
Øjemed, til at danne den første Arde- 
ling af Kobbertrusten. Købesummen 
for de sidste Ejendomme udgjorde ca. 
15 Millioner. Det hele stod med andre 
Ord Rogers i ca. 39 Millioner Dollars, 
som blev udbudte nogle Dage senere 
til 75,000,000 i Form af Kobbertrust- 
Aktier. 

Der var kun H. H. Rogers, William 
Rockefeller foruden mig selv og en 
Sagfører, der kendte den nøjagtige 
Pris, skønt en Del andre Interessenter, 
deriblandt Daly, troede, de vidste fuld 
Besked med Sagen. 

Dannelsen af Kobber-Trusten skete 
som sagt umiddelbart efter, at Ejen- 
domskøbet var bragt i Orden, og de 
75,000,000 Dollars Aktier afsattes øje- 
blikkeligt. Nettoudbyttet paa denne 
Emission var følgelig den enorme Sum 
af 36 Millioner, maaske den største For- 
tjeneste, der nogensinde er opnaaet 
af et enkelt Syndikat ved Dannelsen 
af et enkelt Aktieselskab, og dog pik 
de Mænd, der tjente denne uhyre 
Sum i deres Begærlighed saa vidt, at 
de lod Selskabet selv afholde Omkost- 
ningerne ved Dannelsen og derved 
tvang det til at begynde sin Virksom- 
hed med en Gæld paa 77,000 Dollars. 

Ved Dannelsen af Kobbertrusten var 
der forskellige Mænd og Institutioner, 
der for visse Ydelser havde Ret til An- 
del i Overskuddet. Der var først og 
fremmest Daly, som vidste, hvad Stør- 
stedelen af Ejendommene havde ko- 
stet, og som i sin Egenskab af passiv 
Deltager skulde have sin Andel. Der- 
næst var der James Stilmann, der, for- 
uden at være knyttet til „Standard 
Oil" Selskabet, stod i Spidsen for Na- 

tional City Bank, ved hvis Mellem- 
komst Kobber-Trusten var dannet og 
Aktierne udbudt til Salg. Noget skyld- 
tes ogsaa P. Pierpont Morgan & Co. 
og Frederik Olcott, Direktøren for 
Central Trust Compagniet af N. Y., 
som sad i Bestyrelsen. 

Man havde ladet alle disse Mænd 
forstaa, at de vilde komme i første 
Række ved Fordelingen af Fortjene- 
sten ved Trust-Dannelsen. 

Hvad der skete, var imidlertid føl- 
gende: 

Før Mr. Rogers og William Rocke- 
felier lod nogen af dem faa en Andel, 
udarbejdede de 5 forskellige Skalaer, 
hvorefter Køb, Salg og Fortjeneste var 
beregnede paa fem forskellige Maa- 
der, og efter hvilke Deltagerne i Ud- 
byttet klassificeredes. 

I første Klasse kom Rogers og Ro- 
ckefeller, som tog Udbytte efter en 
beregnet Omkostning ved Ejendoms- 
købet af 39,000,000. I anden Klasse 
kom Daly med Andel efter Omkost- 
ninger, ansatte til en Sum, der var 
nogle faa Millioner højere. I tredie 
Klasse kom James Stilmann og Mr. 
Lewisohn af Firmaet Lewisohn Broths 
med en procentvis Andel, fastsat ef- 
ter Hr. Rogers Forgodtbefindende, ef- 
ter en Skala med Omkostninger be- 
regnede til 50,000,000, eller med an- 
dre Ord efter Fradrag af et hemme- 
ligt Overskud paa elleve Millioner, der 
i større eller mindre Udstrækning 
skulde komme de tidligere nævnte 
Klasser tilgode. Dernæst kom J. P. 
Morgan & Co. og de andre af de mere 
intime Venner med en procentvis An- 
del efter Mr. Rogers Skøn i en Klas- 
se, hvor Omkostningerne var ansat- 
te til 60,000,000 — eller efter Fradrag 
af et hemmeligt Overskud paa 21 Mil- 
lioner til Fordel for de foregaaende. 
Efter disse kom en Klasse med An- 
del efter en Skala med Omkostninger 
ansatte til 70,000,000, bestaaende af de 
fjærnere Grupper af „Standard Oil u - 
Selskabet, og i allersidste Klasse kom 
endelig den store Offentlighed med 



de endnu ikke medtagne Medlemmer 
af „Standard Oil"-Selskabet i Spidsen, 
hvis Fordel først skulde komme af et 
eventuelt Udbytte paa den fastsatte 
Emissionspris af 75,000,000 Dollars. 

Netop i ovennævnte Omstændighed 
ligger Spiren til Kobbertrustens Mis- 
gerninger. Set under Børsspekulatio- 
nens Synsvinkel ligger det skammeli- 
ge ved denne Transaktion ikke saa 
meget i den Omstændighed, at Offent- 
ligheden maatte yde nogle faa Mænd, 
dgr havde indskudt 39 Millioner — 
som forøvrigt ikke engang var deres 
egne — en Opgæld paa 36 Millioner, 
men deri, at disse Mænd paa den 
frækkeste Maade førte deres egne 
Kompagnoner bag Lyset. 

I den Tid, der gik forud for Dan- 
nelsen af Trusten, havde jeg i over 
tre Aar paa det ivrigste arbejdet paa 
Sammenslutningen under den be- 
stemte Forudsætning, at visse mig be- 
kendte højt værdifulde Mine-Ejen- 
domme vilde komme til at udgøre 
Hovedmassen af de Aktiver, der skul- 
de sælges til Publikum. Under hele 
dette Arbejde havde jeg været beret- 
tiget til at handle i „Standard Oil" 
Selskabets Navn og til at lade Offent- 
ligheden forstaa, at hele denne mæg- 
tige Institutions Indflydelse, Forrel- 
ningsdygtighed og Kapital stod bag- 
ved Foretagendet. Min Forbindelse 
med „Standard Oil" var dengang af 
en meget intim Beskaffenhed, og jeg 
stod rent personlig Mr. Rogers meget 
nær. Vi var i Forbindelse med Wil- 
liam Rockefeller i Færd med at ud- 
arbejde Planer for en stor Finansope- 
ration paa Grundlag af de Erfaringer, 
jeg havde høstet paa Kobberindustri- 
ens Omraade. Disse Mænd stod for 
mig som Lykkens udkaarne Yndlin- 
ge, der i Forretningslivets hvirvlende 
Kamptummel havde overvundet en- 
hver Modstand. Deres Stilling som 
Ledere af Verdens største Finansin- 
stitution gav deres Ord og Omdømme 
forøget Vægt, og jeg var desuden paa 
dette Tidspunkt interesseret med hele 

min Formue, som stod pantsat hos 
disse Mænd i Form af Aktier i de 
ovennævnte Mineejendomme. 

Saaledes stod Sagerne, da Rogers 
pludselig meddelte mig den Foran- 
diing, man havde til Hensigt at gøre 
i Valget af de Mineejendomme, man 
vilde udbyde til Salg, og jeg modtog 
samtidig Ordre til at iværksætte Emis- 
sionen i Overensstemmelse hermed. 

Publikums Forventning var ved 
min egen Agitation bleven spændt til 
det yderste, saa Udførelsen vilde in- 
gen Vanskeligheder møde. Dette skul- 
de dog snarere have holdt mig tilba- 
ge, men af andre Grunde gik jeg al- 
ligevel videre og lod Sagen gaa sin 
Gang. Først og fremmest hævdede 
„Standard Oil u -Mændene, at nogle af 
de Ejendomme, man vilde sælge, var 
købte langt under deres virkelige 
Værdi og at Anacondaminen inde- 
holdt ukendte Rigdomme, og der var 
i Virkeligheden ingen anden Udvej for 
mig end at adlyde, dersom jeg ikke 
vilde risikere at blive ruineret i Bund 
og Grund ved at faa mine Laan hos 
Selskabet opsagte til Udbetaling. Jeg 
følte mig desuden overtydet om, at 
,.Standard Oil"-Selskabets mægtige 
Prestige vilde være tilstrækkelig til at 
nedslaa alle mine Indvendinger uden 
Hensyn til, hvor vægtige Beviser jeg 
kunde føre for deres Rigtighed. Efter 
at min Modstand ved „Standard Oil u s 
Argumenter var brudt, indvilligede 
jeg dog kun paa følgende aldeles be- 
stemte Betingelser: 

Hele Gevinsten ved Emissionen 
skulde bestaa i Aktier i Trusten og 
maatte ikke betales i rede Penge. Kun 
5 Millioner Aktier maatte udbydes til 
Salg til Offentligheden. „Standard 
Oil u -Selskabet og alle, der sammen 
med dette havde Andel i Fortjenesten, 
forpligtede sig til at beholde Aktierne, 
ti! der var ført fuldt Bevis for, at de 
var mere værd end deres Paalydende. 

Desuden lovede man mig, at de 
5,000,000 Dollars, som Salget af Ak- 
tierne indbragte, skulde blive depone- 



rede i en Bank og henstaa urørte til 
Tilbagekøb, om saadant forlangtes, af 
de solgte Aktier til pari Kurs. 

Den Maade, hvorpaa Aktierne fak- 
tisk senere bleve solgte til Publikum, 
det aabenlyse Brud paa de Løfter, 
som Mr. Rogers og William Rocke- 
feller havde givet mig, og som jeg 
skal komme nærmere ind paa senere, 
er kun et Vidnesbyrd om, at ogsaa de 
Mænd, der arbejder i Forbindelse med 
„Systemet", ere udsatte for at føres 
bag Lyset af Lederne. De Mænd, der 
var Deltagere i denne Handel, maa 
regnes som nogle af de snildeste Fi- 
nansmænd i Landet, og, skønt indvi- 
ede i „Systemets" Metoder, blev de 
dog i dette Tilfælde narrede ligesaa 
grundigt, som om de havde været de 
raaeste Nybegyndere i Børsspillet. 

Min Stilling i denne Sag var kun 
forskellig fra de andres derved, at jeg 
ved mit Kendskab til den virkelige 
Købspris og dermed forbundne Om- 
kostninger var bedre i Stand til at be- 
skytte mine egne Interesser. Som den, 
der iværksatte Emissionen, tilkom der 
mig en lige Andel med Rogers og 
William Rockefeller, nemlig 25 pCt. 
til hver, medens de øvrige Deltagere 
skulde have de resterende 25 pCt. 
Men da det kom til Opgørelsen, maat- 
te de Mænd, der stod i de lavere Klas- 
ser, uden Modsigelse tage imod den 
Part, der anvistes dem, da ingen vid- 
ste nøjagtig Besked med, hvor store 
de „ekstraordinære" Omkostninger 
havde været. Da min Afregning blev 
mig præsenteret, stod jeg først maal- 
løs af Forbavselse. Det var et saa 
haandgribeligt Falskneri, at jeg maat- 
te anvende de stærkeste Udtryk for at 
tolke min Harme, og hvor berettiget 
denne var, gør man sig bedst et Be- 
greb om, naar man hører, at der 
umiddelbart efter paa Rogers Befa- 
ling fremkom en ny Opgørelse, hvor- 
efter den dobbelte Sum, der i begge 
Tilfælde lød paa Millioner, blev mig 
udbetalt, og dog var den Andel, jeg 
flk, efter hvad jeg senere har bragt i 

Erfaring, kun Halvdelen af de Sum- 
mer, mine ligestillede Kompagnoner, 
Rogers og Rockefeller, beholdt som 
deres Andel i Forretningen. Hertil og 
ikke længere strækker sig mit An- 
svar. 

Man har villet paastaa, at det Tab, 
der paaførtes Aktionærerne i Kobber- 
trusten opstod ved, at det viste sig 
umuligt for de med „Standard Oil"- 
Selskabet forbundne Banker og Tru- 
ster at hævde de høje Priser paa Kob- 
ber, der gik ned fra 17— i i cts. pr. 
Pund ; men dette er ingenlunde Til- 
fældet. 

Ved Beregningen over Foretagen- 
dets Rentabilitet havde man ikke 
tænkt paa at sikre denne ved ad kun- 
stig Vej at frembringe en uforholds- 
mæssig Prisstigning i Kobber, men 
kun regnet med naturlige Priser, sva- 
rende til en naturlig Efterspørgsel. 
Ringdannelsen med den dertil høren- 
de høje Pris og paafølgende Prisfald 
var kun et af de mange Kunstgreb, 
der anvendtes til at plukke de godtro- 
ende Masser. 

Pengenes Magt. 

Ingensinde i dette Lands Historie 
har Pengene spillet en saa stor Rolle 
som nu. Frihed og Retfærdighed be- 
herskes af Penge. De Love, som skul- 
de beskytte og opretholde alt, hvad 
der hedder Ret, skabes og holdes i 
Kraft ved Penge. Det er nutildags mu- 
ligt ved Hjælp af Penge at bestemme, 
hvilke Kandidater de enkelte Partier 
skal indstille til Statens højeste Em- 
bede ved Præsidentvalgene. Det sam- 
me er muligt, naar Talen er om Valg 
af Kandidater til at beklæde Pladser- 
ne i hver enkelt Stats og Kommunes 
eksekutive og lovgivende Forsamlin- 
ger. Ligeledes kan man med Penge 
beherske enhver Afstemning i det af 
Folket udnævnte Stats- og Kommu- 
nal raad og en saa stor Mængde af 
Retskendelserne, at man praktisk talt 
kan betragte den Magt, der behersker 



alle disse Forhold som fuldkommen 
uindskrænket. 

Jeg vil ikke dermed sige, at det er 
udelukket at finde fuldtud hæderlige 
Lovgivere og udøvende Myndigheder, 
men det vil staa enhver skarp Iagt- 
tager klart, at Ærligheden aldrig paa 
noget tidligere Tidspunkt har været i 
den Grad behersket og ledet af Svig 
og Uærlighed, som det i Øjeblikket er 
Tilfældet. 

Jeg vil endogsaa gaa endnu et 
Skridt videre og hævde, at der den 
Dag i Dag i en bestemt Klike Mænds 
Hænder er nedlagt en Magt til at ska- 
be Penge af Intet. 

Denne Evne til at skabe Penge, 
som Folket tror, at kun Regeringen 
er i Besiddelse af og udnytter til Fol- 
kets Bedste, er i Virkeligheden gaaet 
over til nogle faa Privatmænd, der 
anvender den til egen Fordel og i ube- 
grænset Omfang. Overraskende, som 
denne Mening maa forekomme, er der 
dog Kendsgerninger nok til at bekræf- 
te den. Se vi ikke hver Dag omkring 
os Mænd, der i Gaar intet ejede, og 
som i Dag have flere Penge end Kon- 
ger og Dronninger fra fordums Tider. 
Mænd, der, idet de slaa om sig med 
disse Penge, pralende sige: Se alle 
disse Penge var vor Dagløn i Gaar og 
i Morgen vil vi fordoble dem mange- 
fold. Det Faktum, at der maatte gives 
en hemmelig Maade at tjene Penge 
paa, gik lidt efter lidt op for Folk, og 
at den maatte søges udenfor de Love, 
de selv havde givet Landet, og de kom 
til at sande, at de Mænd, der skabte 
disse uhyre Formuer, tillige skabte en 
Magt, der ikke anerkendtes af Folkets 
Regering og som endogsaa gav denne 
i disse Lykkeridderes Vold. Man saa 
at denne Fremtryllelse af fabelagtige 
Formuer stod i Forbindelse med In- 
stitutioner, der gik under Navn af Kor- 
porationer og Truster, og at den vig- 
tigste af disse og Centrum for dem 
alle var det mægtige „Standard Oil"- 
Selskab. Folk vidste, at dette i Begyn- 
delsen var et almindeligt Interessent- 

skab, bestaaende af d'Herrer Rockefel- 
ler, og at disse og Aktieselskabet 
„Standard OU" i den indskrænkede 
Betydning med usædvanlig Dygtig- 
hed havde ledet deres Petroleums-For- 
retning og nedslaaet al Konkurrence. 
Skønt de, der betalte Gildet paa Grund 
af disse Mænds Held til Tider skreg 
op om Monopolet, var der dog Tusin- 
der, der med Interesse fulgte deres 
Sejrsgang, og følte sig stolte over, at 
vort Land havde frembragt disse Folk, 
der ansaas for Verdens rigeste Mænd. 

Det var først ved Begyndelsen af 
det 20de Aarhundrede, at det mægtige 
„Standard Oil u -Selskab stod frem for 
Folkets Bevidsthed som Kæmpen mel- 
lem alle Korporationer, og at dens il- 
devarslende Skygge fik alle andre pri- 
vate Institutioner til at synes smaa og 
ubetydelige i Sammenligning dermed. 
Paa mange forskellige Maader og over- 
alt i Forretningslivet stødte man paa 
dette Selskab. Man talte i hviskende 
Toner om det og diskuterede den 
Hemmelighedsfuldhed, hvormed det 
omgav sig, som om det snarere var 
et overnaturligt Væsen end et Forret- 
ningsforetagende, skabt af Mennesker 
og underkastet Landets Lovgivning. 

Omtrent samtidig med, at den store 
Verden begyndte at faa en uklar For- 
staaelse af den Magt, der udstraale- 
de fra „Standard Oil l \ indtraf der et 
stort finansielt Krak, hvorunder Folk 
saa det, som de havde antaget for den 
eneste lovlige og ubestridte Adkomst 
til deres Lands reelle Værdier, og 
hvori de havde anbragt deres Spare- 
penge, pludselig falde saa betydelig i 
Pris, at der foraarsagedes dem Tab, 
der løb op i Hundreder af Millioner. 
Gennem al den Elendighed, denne 
Nedgang foraarsagede, stod „Standard 
Oir-Selskabet alene urokket som før, 
ja under hele Forvirringen vedblev 
Guldstrømmen ustandselig at flyde 
ind i dets Gemmer, og det syntes end- 
og at vokse i Rigdom og Magt i sam- 
me Forhold som de andre Institutio- 
ner gik tilbage eller fuldstændig gik 



til Grunde. Da var det, at Folk med 
Undren begyndte at spørge: Hvad er 
dette „Standard Oil"-Selskab ? Hvad 
er dets Hemmelighed?" „Hvordan er 
det blevet til ?" og „Kan vor Republik 
bestaa, naar det ogsaa faar Lov at be- 
staa ?" 

Som Sagerne nu staar, er „Stand- 
ard Oir-Selskabet, denne „private 
Ting", den største Magt i Landet, 
langt mægtigere end Folket, taget en- 
keltvis eller som et Hele, og Hemme- 
ligheden, det sidder inde med, er 
Kendskabet til, hvorledes man af in- 
tet skaber Penge i det uendelige, uden 
at være bunden af foreskrevne eller 
økonomiske Love. 

Til bedre Forstaaelse for de Læsere, 
der ikke er fortrolige med de tekniske 
Finansudtryk, skal jeg anvende Be- 
nævnelser, som jeg selv har opfundet, 
og som ere letfattelige, naar man har 
vænnet sig lidt til dem. 

I min Omtale af „Standard Oir-Sel- 
skabet vil jeg benævne det den „pri- 
vate Ting". 

Naar jeg i det følgende taler om 
Penge, der er frembragte ved det fi- 
nansielle Kunstgreb, jeg har omtalt, 
vil jeg kalde dem „lavede Penge" for 
at adskille dem fra den Mønt, der bli- 
ver præget af Regeringen og senere 
fortjenes paa lovlig Maade af det en- 
kelte Individ eller Selskab. Disse „la- 
vede Penge" ere i Virkeligheden frem- 
bragte til Brug i ethvert Øjemed li- 
gesaa godt som den Mønt, Regerin- 
gen har præget, og der er kun den 
Forskel, at de ikke forøge den Be- 
holdning, som i Forvejen cirkulerer, 
og er i Folkets Besiddelse. Det følger 
heraf, at kun de Mænd, der ved finan- 
sielle Kunstgreb har „lavet" disse Pen- 
ge, er vidende om deres Eksistens, 
og at kun de er i Stand til at drage 
Fordel deraf. 

For at vise, hvorledes „lavede Pen- 
ge" frembringes, skal jeg give et Eks- 
empel, der langt bedre end de vidt- 
løftigste Forklaringer kan give Svar 
herpaa. 

Lad os antage, at Regeringen som 
den eneste Myndighed, der har Ret til 
at præge Penge, sætter 10,000 Dollars 
i Omløb. Alle Betingelser for, at dette 
paa lovlig Maade kan ske, ere blevne 
opfyldte, og Landets Børn nyde alle 
godt af disse 10,000's Udstedelse og 
Cirkulation, hver enkelt i det Forhold 
og den Udstrækning, som Loven fore- 
skriver. 

„B u , en Landbruger i det fjærne 
Vesten, sælger sine Produkter og faar 
som Betaling disse bestemte 10,000, 
og indsætter Pengene i „Banken". 
Man maa her bemærke, at der med 
„Banken" i dette Tilfælde sigtes til en 
af de Banker, der Deponenten, altsaa 
i dette Tilfælde Landbrugeren, uafvi- 
dende henhører under de af „Syste- 
met" kontrollerede Institutioner og 
som set bort fra denne Kontrol, er 
grundlagt og drevet under de sam- 
me lovlige Former som lignende In- 
stitutioner, der ikke ere saaledes kon- 
trollerede. „Banken", der har retslig 
Hjemmel, modtager, opbevarer og 
bruger de 10,000 Dollars under de i 
Lovgivningen fastsa tte betryggende 
Former og „B u er derfor berettiget til 
at anse sig for at være i fuld og sik- 
ker Besiddelse af 10,000 Dollars. Han 
véd endvidere, at hans 10,000 Dollars 
ikke kan blive forødt eller udgivet, 
eller at dets Forhold til den Penge- 
mængde, der staar til Folkets Raadig- 
hed, paa nogen Maade kan forrykkes 
uden hans Vidende, da saadant ifølge 
Landets Love kun kan ske ved Rege- 
ringens Foranstaltninger. Jeg siger, 
han ved dette; han har enhver Grund 
til at tro, at han ved det, — men det 
er i Virkeligheden ikke Tilfældet, og 
delte skyldes den „private Ting"s 
hemmelige finansielle Kunstgreb. Paa 
dette Tidspunkt kommer nemlig den 
private Ting" „G" til. 

„G" køber en Kobbermine for 3300 
Dollars („B"s Penge, som han har 
laant i Banken) og deponerer Overdra- 
gelsesdokumenterne hos „Banken" 
som Sikkerhed for Laanet. Efterat 



Handelen er gaaet i Orden, kalder han 
efter eget Skøn og fuldstændig arbi- 
trært Minen værd 10,000 Dollars. Vi 
siger arbitrært, fordi hans Ret hertil 
ikke kan kontrolleres af Lovgivning- 
en, da ingen andre end han selv ved 
at dens Værdi i Virkeligheden kun er 
de 3300 Dollars, han har givet for den. 
Derpaa gaar „G" et Skridt videre og 
danner et Aktieselskab af den Kob- 
bermine, han har erhvervet for 3300 
Dollars, og udfærdiger et Aktiebrev til 
sig selv, lydende paa 10,000 Dollars. 
Med dette gaar han atter til „Banken" 
og faar det udvekslet med de resteren- 
de 6700 Dollars af „B"s Penge. „C" 
kan nu optræde som Ejer af disse 
6700 Dollars „lavede Penge", som han 
har indvundet ved denne Forretning. 
Der er med andre Ord nu i Brug mel- 
lem Folk 16,700 Dollars, medens „B" 
og andre Mennesker ere i den Tro, at 
der kun er 10,000, som benyttes af de 
ligitime Faktorer „B u og Banken, da 
kun „Banken" og „C" ere vidende om 
de 6700 Dollars, som bruges af den 
illigitime „private Ting" „G". 

Netop heri bestaar den hemmelige 
Opfindelse, der har skabt den højeste 
Magt i Landet, og hvorved Folket 
kan udplyndres for deres opsparede 
Kapitaler til Fordel for de Faa. Gan- 
ske vist er „B"s 10,000 endnu ikke 
fratagne ham, men dette sker, naar 
„C" til „B" sælger sine 10,000 Aktie- 
Dollars, som han allerede har faaet 
virkelige Dollars for i „Banken" for 
10,000 Dollars. Handelen fuldbyrdes 
ved, at „B" simpelthen udsteder en 
Check paa sit Tilgodehavende til „C", 
som med samme likviderer sin Gæld 
til Banken. Hvad der har bevæget 
„B" til at købe de 10,000 Aktiedollars, 
er selvfølgelig Haabet om at faa den 
høje Dividende, der stilles ham i Ud- 
sigt, og som langt overgaar den al- 
mindelige Bankrente. 

Paa dette Tidspunkt er han altsaa 
endnu i Besiddelse af 10,000 Dollars, 
men som sagt i Aktier til dette Be- 
løb. „G" har 6700 virkelige Dollars, 

og „D", der solgte Kobberminen, har 
3300, medens Banken staar, som den 
stod, før Handelen fandt Sted. Først 
ved det næste Skridt begynder Ud- 
plyndringen. „B", der har købt nye 
Maskiner og foretaget andre Forbe- 
dringer ved sin Drift, som han skal 
klare næste Aar, forsøger ved For- 
faldstid at sælge sine 10,000 Aktie- 
Dollars for virkelige Dollars, men den 
„private Ting" „C u , der véd, at de 
kun er værd 3300, nægter at give me- 
re end denne Sum, og „B", der nu 
endelig bliver klar over deres reelle 
Værdi, og som er nødt til at skaffe 
Penge for at klare sine Forpligtelser, 
maa sælge for den Sum, der bydes 
ham. Kredsløbet er nu fuldendt og 
det staar „G" frit for at gentage Ma- 
nøvren, saasnart en Opgangsperiode 
igen indtræder. 

Vi sér af det anførte, at „B u er ble- 
ven berøvet sine 6700 ligesaa sikkert, 
som om det var sket efter Lov og 
Dom, medens den „private Ting" „C" 



har „lavet" denne Sum ligesaa sik- 
kert, som om han havde faaet den 
gennem en lovlig Ret til at præge 
Mønt til egen Fordel, og det er „Ban- 
ken", oprettet, ledet og kontrolleret 
efter Lovgivningens Bestemmelser, og 
som bestaar ved Folkets Pengeind- 
skud, der har været Midlet, hvorved 
den „private Ting" „C" har berøvet 
„B" hans Sparepenge, fordi „C", den 
„private Ting" under hele denne For- 
retning har været baade sig selv og 
„Banken" i én Person. , 

Kun ved at „Banken" satte „B"s 
3300 Dollars i Fare ved at udlaane 
dem til „C", sattes denne i Stand til 
at „lave" de 6700 Dollars, som med 
Rette burde være tilfaldet „B", og 
jeg skal i det følgende kun tale om 
„lavede Penge", naar en Samling 
Folk bruger andre Folks Penge uden 
disses Vidende og den Fortjeneste, de 
derved opnaar, medfører et tilsvaren- 
de Tab for de oprindelige Ejere. 

(Fortsættes.) 

Georgeismen som Universalmiddel, 

Af Johs. K. Johansen. 



Det er ikke just min Hensigt at 
blande mig i den Strid, radikale Ven- 
stremænd har begyndt at føre om 
Georgeismens Forhold til det det radi- 
kale Venstres Program. Trods al Ag- 
telse for det radikale Venstre og dets 
Mænd er jeg ikke radikal Venstremand 
men Socialdemokrat, og denne Strid er 
altsaa mig ret uvedkommende. Det er 
derfor heller ikke Georgeismens Værdi 
for det radikale Parti men for Arbejderne, 
for Smaafolk, for det vi under et kunde 
kalde Underklassen, jeg ønsker at sige 
et Par Ord om. 

Georgeismen er bleven betegnet som 
„Socialismens fredelige Afløser". At 
det saa ganske i Fred og god Forstaaelse 
skulde lade sig gøre at gennemføre en 
Grundværdiskat, der faktisk gør Jorden 



til Samfundets Ejendom, er dog ikke 
helt hævet over al Tvivl, og naar det 
hævdes, at Georgeismen i Modsætning 
til Socialismen er saa simpel og prak- 
tisk gennemførlig, saa er vi da heller 
ikke absolut forpligtet til at tro dette, 
før det bliver bedre bevist, end det 
hidtil er bleven, men alt dette skal jeg 
alligevel ikke opholde mig saa meget 
ved. Det afgørende maa nemlig blive, 
om Georgeismen virkelig er i Stand til 
at træde i Stedet for og erstatte Socia- 
lismen. 

Og det er den, synes jeg, absolut 
ikke. 

For Henry George var det Grund- 
ejerne, der lagde Beslag paa Arbejdsud- 
byttet og kun levnede Arbejderne, hvad 
der var absolut nødvendigt for at leve, 

for os er det Kapitalisterne. Hans An- 
klage mod Grundejendomsretten var den 
samme, som Socialisternes mod det ka- 
* pitalistiske Samfundssystem ; men havde 
han hentet sine Indtryk af de sociale 
Forhold fra den gamle Verden i Stedet 
for fra et Nybyggersamfund, hvor Grund- 
besiddelsen saa at sige blev den eneste 
Form for Kapitalisme, og havde han 
ikke haft sit socialpolitiske Program 
færdig, før Kapitalisterne opnaaede den 
uhyggelig store Magt, de ny har (Tru- 
sterne f. Ex.) saa var han sikkert ogsaa 
kommen til den Erkendelse, at Grund- 
besiddelse og Spekulation i Grunden kun 
er én Side af Kapitalismen, og at 
en Grundværdiskat kun i ringe Grad 
vilde svække Kapitalens Magt og forbe- 
dre de sqpiale Tilstande, og saa havde 
han ogsaa sluttet sig til Socialismen. 

Hvad vi Socialdemokrater vil, er en 
Samfundsordning, der umuliggør Ud- 
bytning, saa enhver kan beholde Frug- 
ten af sit Arbejde ubeskaaret. Vi vil 
opnaa dette ved, at Samfundet overtager 
Produktionsmidlerne. Henry George me- 
ner ligeledes, at „enhver har Ret til, 
hvad hans Arbejde frembringer"; men 
for at sikre enhver denne # Ret, mener 
han, at det er tilstrækkeligt, naar Sam- 
fundet lægger Beslag paa Jordrenten, og 
saa tor Resten lader den fri Konkur- 
rence ordne det øvrige. „Gør Adgangen 
for Arbejderne til at besidde Jord fri, og 
alt det andet kommer da af sig selv 14 , 
siger han; men Ulykken vil blive, at 
„alt det andet" netop slet ikke kommer 
af sig selv. Hvad vilde det nytte at 
overlade en Mand et Stykke Jord, naar 
han mangler alle de øvrige Produktions- 
midler, der endnu er voldgivet Kapitalen 
(Bygninger, Besætning, Maskiner o. s. 
v.)? Han vilde snart dø af Sult, dersom 
han ikke Løb fra det hele for ligesom 
før at sælge sin Arbejdskraft til andre. 

Og vilde Arbejdslønnen stige, vilde 
den „Klipning 44 af Arbejdsudbyttet, hvoraf 
der nu skabes Kapital, ophøre? Jeg ser 
ingen Grund dertil. Der vilde noget 
nær blive samme Tilbud af Arbejds- 
kraft og derfor ogsaa noget nær samme 
Arbejdsløn. 

Enkelte Jordbrugere — navnlig de 



større — vilde maaske blive nødt til at 
dyrke deres Jord mere omhyggelig. 
Godsejerne vilde ikke saa let fristes ti! 
at udlægge store Marker til Jagtrevier, 
og der kunde som Følge deraf være 
Mulighed for at hæve Landarbejdernes 
Løn en lille Smule, men de enkelte øje- 
blikkelige Forbedringer, der saaledes 
kunde opnaas, vilde dog aldrig give 
Grundværdibeskatningen nævneværdig 
Betydning som social Reform. 

Med den Bevægelsesfrihed, 
der alligevel indrømmes Kapita- 
len, skal denne nok vide at holde 
Stillingen. Udbytningen vil uhindret 
fortsættes, og de store Truster og Aktie- 
selskaber vil gøre al Tale om fri Kon- 
kurrence til Fraser og tomme Ord. De 
Mennesker, der i den fri Konkurrence 
ser Drivkraften i Fremskridtet, og som 
derfor ser med Uvilje paa Socialismen, 
maa nemlig snart til at gøre sig fortro- 
lige med, at er der noget, der kuer og 
kvæler den fri Konkurrence og den per- 
sonlige Frihed, saa er det netop det ka- 
pitalistiske Samfundssystem, som de at 
Hensyn til disse virkelige eller forment- 
lige Goder holder paa. Kan det kaldes 
fri Konkurrence, at Kapitalisterne ved 
Sammenslutning og Stordrift efterhaan- 
haanden manøvrerer de smaa nærings- 
og industridrivende ud af deres Stillin- 
ger og over i Lønarbejdernes Rækker, 
saa den overvejende Del af Handel og 
Industri efterhaanden bliver et Monopol 
for Storkapitalen? Og hvilken personlig 
Frihed er det, der skal bevares for dem, 
hvis hele Liv bliver en lang og glædes- 
løs Arbejdsdag, en stadig Kamp for blot 
at skaffe det daglige tørre Brød, og som 
blot et tilfældigt Uheld — Sygdom, Ar- 
bejdsløshed o. 1. — er i Stand til at 
drive ud i Sult og Elendighed? Arbej- 
dernes bedste Værn herimod er kun de 
Organisationer, mange Georgeister ser 
skævt til, fordi de skulde lægge Baand 
paa den personlige Frihed. 

Og overfor alt dette vil Georgeister- 
nes Universalmiddel — Enesteskatten — 
vise sig meget ufuldkommen. Mange, 
der alligevel kalder sig Georgeister, er 
aabenbart ved at indse dette; men saa 
henviser de til, at der jo altid gennem 

Lovgivningen kan raades Bod paa denne 
Ufuldkommenhed. Der kan lovgives 
imod Trusterne, der kan gives betyde- 
lige sociale Love, og viser det sig, at 
Grundværdiskatten ikke slaar til, kan vi 
jo ogsaa godt tage en Formue- og Ind- 
komstskat tilhjælp. Med alt dette kom- 
mer vi imidlertid langt ud over Henry 
Georges Program og et godt Stykke 
hen imod den Socialisme, Georgeismen 
skulde gøre overflødig. Indrømmelser 
af den Art er jo næsten det samme som 
en Falliterklæring. Men efter min Me- 
ning vil Georgeismens Mission dog og- 
saa blive ikke Jat overflødiggøre men 
derimod kun at bane Vejen for Socia- 
lismen. Jeg ved derfor som Slutning 
paa nærværende lille Indlæg intet bedre 
end at gentage de Ord, hvormed Gu- 
stav Bang slutter sin Piece om Geor- 



geismen: „Dens bitre Angreb paa den 
private Ejendomsret til Jord og Grund 
kan maaske øve en agitatorisk Virkning, 
som baner Vej for socialistisk Forstaaelse. * 
Indenfor Kredse af Befolkningen, der be- 
finder sig paa Grænsen mellem det be- 
siddelsesløse Proletariat og Smaaborger- 
skabet og Smaabondestanden, kan de 
maaske undergrave de nedarvede Fore- 
stillinger om Ejendomsrettens Ukrænke- 
lighed og Hellighed og vække til social 
Kritik. M$n man vil her ikke blive 
staaende ved den georgeistiske Utopi. 
Enkeltvis kan naive Ideologer slaa sig 
til Ro med den; men Klasseinteresserne 
vil snart vise de store udbyttede Masser, 
at der kun er en Vej, som fører frem 
til lykkeligere og retfærdige Samfunds- 
forhold: Socialismen". 

Det russiske Forfatningsliv. 

Den nye russiske Rigsdag har nu væ- 
ret samlet i halvanden Maaned. Denne 
Tid har ikke bragt afgørende Begiven- 
heder. Ministeriet Stolypin har fore- 
løbig stillet sig ret forsigtig over for Du- 
maen, hvilket ikke hindrer, at det la- 
der Politiet vaage strengt over dens 
Medlemmer. Dumaens Oppositionspar- 
tier, der jo danner det overvældende 
Flertal, har indtaget en kølig, kritisk 
Holdning overfor Ministeriet, men und- 
gaaet Skridt, der kunde give Anledning 
til en ny Opløsning. Det var antaget, at 
det konstitutionelle Parti med Sikker- 
hed vilde kunne beherske Flertallet, da 
det stod i Centrum stærkt nok til at af- 
gøre, om Flertallet skulde falde til Høj- 
re eller Venstre. Dette er ikke slaaet til. 
Højre har vist sig at være saa svagt, at 
det ikke engang er Flertal sammen med 
Centrum. For at naa Flertal, kræves 
endnu Tilslutning af to Særgrupper: 
Polakkerne, der tæller 40—50, og Mu- 
hamedanerne, der tæller 30—40. Og som 
oftest er baade disse to Grupper ogCen- 



22.— 3.— 1907. 
trum gaaet sammen med de radikale og 
socialdemokratiske Grupper. 

Forhandlingerne har især drejet sig 
om Budgettet og om Agrarreformen. 
Flertallet har krævet ufortøvet Ophæ- 
velse af de Krigsretter, der benyttes til 
Forfølgelse af Oppositionspartierne; Mi- 
nisteriet vægrede sig ved at gøre det 
straks, men stillede Ophævelsen i Ud- 
sigt i en nær Fremtid, og Loven er si- 
den bortfaldet. Debatten gav Anledning 
til hæftige Sammenstød. 

Endnu hæf tigere var Striden om Be- 
villinger til Indkaldelse af Aarets Re- 
krutér. Saa voldsomme var Sammenstø- 
dene her, at der et Øjeblik var Tale om 
atter at opløse Dumaen, men det endte 
med, at de af Regeringen ønskede Be- 
villinger vedtoges med 193 Stemmer mod 
129. Flertallet veg tilbage for Beslutnin- 
ger, der kunde sætte Dumaen i Fare. 

De polske Repræsentanter har ind- 
bragt Forslag om en Ordning, hvorefter 
der skulde oprettes en særlig polsk Rigs- 
dag for Polens indre Anliggender, saa 
Polen genvandt en vis Selvstændighed. 

Ministerskifte i Belgien. 

I Belgien har længe det katolsk-kon- 
servative Ministerium Smeet de Nay- 
e r styret. Ved sidste Valg gik dets Fler- 
tal ned til 12 Stemmer: 82 Katoliker 
mod 41 Liberale og 29 Socialdemokrater. 
Og efterhaanden kom der Usikkerhed i 
de katolske Rækker. Der dannedes et 
„ungt Højre", under Ledelse af den 
70aarige Beernaert; det stræbte at 
give sig Mine af, at det vilde gennem- 
føre sociale Reformer, og det benyttede 
mere og mere disse til at lægge Ministe- 
riet Sten i Vejen. Under Behandlingen 
af en Minelov stilledes nu Forslag om 
at fastslaa 8 Timers Arbejdstid for vis- 
se Arter af Arbejdet. 

Ministeriet modsatte sig dette For- 
slag, men det unge Højre sluttede sig 
til det. En halv Snes Liberale, hos hvem 
Overklasseinstinkterne var stærkere end 
Anskuelserne stemte mod Ændringsfor- 
slaget, \men de Liberales Hovedstyrke 
sammen med Socialdemokraterne stem- 
te for det og ved deres og det unge Høj- 
res Stemmer blev det vedtaget. Ministe- 
riet indgav sin Afskedsbegæring. Men 
saa greb Kong Leopold pludselig ind. 
Han, der kun synes at interessere sig 
for at skrabe Penge sammen fra Kongo- 
staten, frygtede aabenbart et Ministeri- 
um, der lagde hans besynderlige Adfærd 
Hindringer i Vejen, og han lod nu plud- 
selig hele Lovforslaget tage tilbage. Fra 
Oppositionspartiernes Side opfattedes det- 
te som et groft Brud paa den parlamen- 
tariske Sæd og Skik, og der syntes at 
forestaa haarde Kampe mellem den bel- 
giske Rigsdag og Belgiens besynderlige 
Konge, men foreløbig er det lykkedes 
Kongen at besværge Stormen. Han har 
overdraget til Indenrigsministeren i det 
afgaaede Kabinet Troosz at danne 
det nye Ministerium, og Troosz har i 
dette optaget nogle af det unge Højres 
Førere. Resultatet er blevet, at Katolik- 
erne har samlet sig om Ministeriet, og 
et Tillidsvotum til dette er vedtaget med 
79 Stemmer mod 68. Den omstridte Lov 
er atter forelagt Rigsdagen. Katolikerne 
styrer, da videre i Belgien, og Kong Le- 



opold beholder et Ministerium, der tilla- 
der ham vedblivende at tjene sine egne 
Intresser. 

Clemenceau. 

De Forventninger, hvormed Clemen- 
ceau modtoges, er i den sidste Tid stærkt 
svækkede i Frankrigs radikale Krese. 
Man har en Følelse af, at han er gaaet 
i Staa og ikke rigtig ved, hvad han vil. 
Adskillelsen af Stat og Kirke føres fre- 
delig ud i Livet, men det gaar trægt 
med de andre Reformer, han stillede i 
Udsigt. Regeringsfdrslaget om Indkomst- 
skat omkalfatres saaledes stærkt i Fi- 
nansudvalget. Dertil er kommet Vanske- 
ligheder fremkaldte ved en hel Epidemi 
af Striker. Ministeriet er overfor de Stri- 
kende optraadt paa en Maade, som har 
opbragt Socialdemokraterne højlig, og 
som kun lidet 1 stemmer med tidligere 
Udtalelser af Clemenceau. Og ikke min- 
dre gælder dette Forsøgene paa at dan- 
ne Fagforeninger indenfor Statsembeds- 
mændenes Kres. Ministeriet er i Over- 
ensstemmelse med gamle franske Tra- 
ditioner optraadt meget uvillig overfor 
disse. Følgen blev en Række Interpella- 
tioner, saa snart Rigsdagen mødtes igen. 
Det kom til en flere Dages Diskussion, 
hvor Jaurés stærkt angreb Clemenceau. 
De Radikale stod usikkert og uenige. 
De radikale Gruppers Fællesudvalg søg- 
te at samle dem om en ensartet Optræ- 
den, men Bestræbelserne mislykkedes. 
Det endte med, at man stillede de en- 
kelte Medlemmer frit ved Afstemningen. 
Følgen blev, at Clemenceaus Veltalen- 
hed atter samlede Flertallet om ham. 
Ingen anede, hvad der vilde ske, hvis 
Ministeriet faldt, saa stemte de aller- 
fleste Radikale for det, skønt marige 
var meget misfornøjede med dets Optræ- 
den. Flertallet af Socialdemokraterne, 
en lille Fløj af de Radikale, Højre og de 
fleste Moderate stemte imod Ministeri- 
et. Dette sejrede saaledes med godt 100 
Stemmers Flertal. 

Clemenceaus Stilling er dog sikkert nok 
rokket. Der er Misfornøjelse i hans Par- 
ti, han har Socialdemokraterne mod sig, 

og der er Uenighed i Ministeriet. Men 
alligevel er det ikke usandsynligt, at 
Ministeriet holder en rum Tid endnu. 
Der er ikke nogen, man i den radikale 
Lejr foretrækker. Stræbergruppen: Dou- 
mer, Millerand, Deschanel osv. er natur- 
ligvis rede nu som altid til at drive en 
hvilkensomhelst Politik, Flertallet maat- 
te forlange, men de fleste Radikale næ- 
rer Mistro og Ringeagt overfor disse 
Mænd. Og muligt er det jo, at Clemen- 
ceau, som det stemmer med hans nervø- 
se Temperament, pludselig tager sig 
sammen til kraftig Handling. Sker det, 
vil han sikkert kunne føre det vaklende 
Flertal med sig. Det er i Øjeblikket, 
som om der er en Standsning i den 
Fremskridtspolitik, som Dreyfusaffæren 
for 8 Aar siden gav Stødet til, men Mu- 
lighed for en tilbagegaaende Bevægelse 
er der ikke. 

Bondeoprør i Rumænien. 

Der er i Rumænien udbrudt et sær- 
deles voldsomt Bondeoprør, rettet paa 
en Gang mod Godsejerne og mod Jø- 
derne. Det konservative Ministerium, 
Cantacuzini, er som Følge deraf 
traadt tilbage, afløst af det liberale Mi- 
nisterium, S t u r d z a. Det har søgt at 
berolige Bønderne ved en Række Re- 
formløfter. 

Østrigske Valg. 

I Østrig har der været Valg første 
Gang efter Indførelsen af (almindelig 
Valgret til hele Deputeretkammeret. Val- 
gets Udfald vidner om, at Socialdemo- 
kraterne er overordentlig stærke i Østrig, 
især i de tysktalende Provinser og i 
Bøhmen. Der er afgivet op imod en Mil- 
lion socialdemokratiske Stemmer, og der 
er allerede i første Omgang valgt 60 
Socialdemokrater. Næsten lige saa stær- 
ke er de Kristelig-sociale blevet, men 
deres Udsigter er neppe saa gode ved 
Omvalgene. Det er et antisemitisk-kle- 
rikalt Parti, der giver sig et vist An- 
strøg af Arbejdervenlighed. De forskel- 
lige liberale og konservative Partier af 
de forskellige Nationaliteter, der hidtil 



har været toneangivende, har i første 
Omgang kun faaet ganske faa valgt, 
4 — 5 Stykker hver. Karakteren af den nye 
Rigsdag vil dog først kunne bedømmes, 
naar Omvalgenes Resultat foreligger. 

Hollands Ministerium. 

Den hollandske Ministerkrise, der for 
et Par Maaneder siden foranledigedes 
ved, at Senatet forkastede Krigsministe- 
rens Forslag om Indskrænkninger i Mi- 
litærudgifterne, er omsider endt. Det li- 
berale Ministerium de Meester bliver 
siddende. Krigsministeren ombyttes, men 
den nye Krigsminister gentager det For- 
slag, der bragte hans Forgænger til 
Fald. 

Krig i Mellemamerika. 

I Mellemamerika har der været ført 
en lille Krig mellem Nicaragua paa den 
ene S ; de og Salvador og Honduras paa 
den anden. Nicaragua har vundet en 
fuldstændig Sejr. 

England. 

I England har der været holdt en 
Konference af Ministre for alle engel- 
ske Kolonier med Selvstyre med den 
Opgave at forhandle om Midlerne til at 
knytte Baandene fastere mellem Moder- 
landet og Kolonierne. Repræsentanten 
for Transvaal, General B o t h a, der for 
faa Aar siden førte Boerhærene mod 
Englænderne, modtoges i London med 
demonstrativ Hyldest. Det er ved frede- 
lige Foranstaltninger, ikke med Vaaben 
og ved Toldmure, det liberale Ministe- 
rium stræber at skabe Sammenhold mel- 
lem England og Kolonierne. I. god Over- 
ensstemmelse dermed er det, at Ministe- 
riet har forelagt Forslag om en Art 
Home-Rule for Irland, dog i besked- 
nere Form. Forslaget gaar ud paa at 
oprette en Art Provin s rigs dag 
for Irlands særlige Anliggender. Det an- 
grebes hæftig afBalfour og andre 
Konservative og modtoges køligt af Irer- 
nes Fører, R e d m on d. Det vedtoges 
ved 1. Behandling af Underhuset med 
416 Stemmer mod 121, men siden har 

en irsk Partikongres udtalt sig skarpt 
mod det. 

I Indien synes- Misfornøjelsen med 
det engelske Styre i stadig Stigning. Den 
giver sig nu Udtryk i blodige Optøjer. 

Sjmnske Valg. 

De spapske Valg, som nu er til Ende 
baade til Deputeretkammer og Senat 
har givet det sædvanlige Resultat: over- 
vældende Flertal for Regeringspartiet, i 
dette Tilfælde de Konservative, i begge 
Kamre. Det ejendommelige ved Valgene 
er en særlig catalonsk Bevægelse, der 
har sejret overalt i Catalonien. Dens Til- 
hængere kræver en Art Selvstyre for Ca- 
talonien, der føler sig det øvrige Spanien 
uligt og overlegent. 

De finske Valg. 

Der foreligger nu fyldige Oplysninger 
om de finske Valg. Efter disse er Stem- 
merne og Mandaterne fordelt saaledes: 

Repneten- 
Stemmer. Unter. 

Socialdemokraterne . . . 390,000 80 
Gammelfinnerne (Konserva- 
tive) . 242,000 59 

Ungfinnerne (Radikale) . 123,000 24 

Det svenske Folkeparti. . 113,000 24 

Agrarerne 46,000 11 

Kristeligt Arbejderparti . 13,000 2 

Smaagrupper 20,000 

887,0000 200 

Vælgertallet har været 1,390,000, saa 
næsten 64 pCt. af Vælgerne har stemt. 
Det er noget mindre end de 70 pCt., vi 
nu er naaet til i Danmark, og ikke lidt 
mindre end de ca. 80 pCt., der sædvan- 
lig afgives i Frankrig, men det er jo og- 
saa første Gang, der er Valg i Finland 
med udstrakt Valgret. Mænd og Kvinder 
synes at have stemt omtrent i samme 
Grad. Hvert Parti er blevet repræsen- 
teret omtrent i Forhold til sin Styrke. 
I den Henseende har Forholdstalsvalget 
virket tilfredsstillende, og Antallet af 
Stemmer, der er spildt paa Smaagrup- 
per, har kun været ringe. Derimod sy- 
nes det at have vist sig ret vanskeligt 
at bedømme, hvilke Kandidater paa 



Partiernes Lister, der vilde opnaa Valg, 
saa adskillige, som deres Partifællers 
store Flertal netop havde ønsket valgt, 
er faldne. Af Kvinder er der valgt 19, 
saa Kvinderne vil udgøre ca. en Tiende- 
del af den nye Rigsdag. Særlige Kvin- 
delister har ikke været opstillede. 

Sveriges Forfatning. 

Den konservative Regerings Kompro- 
misforslag er nu blevet vedtaget i begge 
Kamre. I Førstekammer lykkedes det 
Ministeriet at drive det igennem ved at 
true med ellers at gaa af. Det vedtoges 
med 93 St. mod 52. I Andetkammer ved- 
toges det med 122 mod 105. Omtrent en 
Snes Stykker af det liberale Parti er 
brudt ud og har stemt for Regeringsfor- 
slaget. Efter det nu vedtagne Forslag 
skal der være Valgret for alle 24aarige 
mandlige Skatteydere, men Valgene skal 
foregaa ved Forholdstalsvalg i 56 Valg- 
krese. Samtidig ændres Valgene til Kom- 
muneraadene og dermed til Førstekam- 
mer. Ingen skal kunne have mere end 
40 Stemmer ved Kommunevalgene. Des- 
uden skal Førstekammers Medlemmer 
have Diæter, og medens der hidtil har 
været krævet 80,000 Kr.s Ejendom eller 
4000 Kr.s Aarsindtægt til Valgbarhed, 
nedsættes disse Beløb til 50,000 og 3000 
Kr. 

Dette Forslags Gennemførelse vil be- 
tyde, at det konservative Flertal bevares 
fuldkommen sikkert, næsten eneraaden- 
de i Førstekammer, og at der gennem 
Forholdstalsvalget sikres det konserva- 
tive Mindretal en saadan Indflydelse i 
Andetkammer, at det vil være meget 
svært at faa et frisindet Flertal i den 
samlede Rigsdag. De Liberale og Social- 
demokratiet har derfor bekæmpet dette 
Forslag, men en lille Flok Moderate 
har svigtet deres Parti. Forslaget har 
dog endnu langt frem, før det bliver 
gældende Lov. Efter Sveriges Grundlov 
hviler det nu, indtil der i 1908 har været 
nye Rigsdagsvalg. Først saa afgøres dets 
Skæbne, og det er vanskeligt nu at for- 
udse, hvorledes denne vil blive. 

Sommerbogen: Sol, Luft, Vand, ved Frode Sadolin. 
Holger Nielsen: Svøm. Haandbog i Svømning og 

Livredning. 
Trygve Kramer: Grundværdibeskatningen. 
Jack London: Naar Naturen kalder. 
Christen Bundgaard: Proletarer. 
Aage Barfod: Skygger. Et Skuespil. 
Historiske Meddelelser om København ved Vil. 

Christensen. 



Hans Ræder: Platons Symposion i „ Studier fra 
Sprog og Oldtidsforskning. 

Kommunale Valg i Aarene 1905 og 1906. Statist- 
iske Meddelelser 4. Rk., 23. Bd., 2. Hæfte. 

Haandværk og Industrivirksomheder 1906. Statist- 
iske Meddelelser 4. Rk., 23. Bd., 3. Hæfte. 

Danmarks Folkehøjskoler og Landbrugsskoler. Sta- 
tistiske Meddelelser 4. Ék., 23. Bd., 4. Hæfte. 



I disse Dage udkom og faas i 
alle Boglader: 





Haandbog i 

Svømning og Livredning 

af 

Løjtnant Holger Nielsen. 
6 Hefter å 60 Øre. 

P. MUNCH: 

LÆREBOG I VERDENS- 
HISTORIE 

for Gymnasier, højere Pigeskoler, Seminarier og 
Højskoler. 

I. OLDTID OG MIDDELALDER 
Kr. 5.50. 



Tidligere udkom: 

LÆREBØGER I SAMFUNDSKUNDSKAB 

LILLE LÆREBOG I SAMFUNDSKUNDSKAB 

for Mellemskolen og Folkeskolen. 

Kr. 0.50. 

MINDRE LÆREBOG I SAMFUNDSKUNDSKAB 

for Realskoler og Skoler med ligestillet Undervisning. 

8. OPLAG. Kr. l.BO. 

LÆREBOG I SAMFUNDSKUNDSKAB 

for Latinskoler, højere Pigeskoler, Seminarier og Højskoler. 

3. OPLAG, Kr. ».BO. 

Udkommen er og faas i alle Bog- 
lader : 

Professor, Dr. med. E. SCHMIEGELOW: 

SVÆLGETS OG 
= STRUBENS = 
SUNDHEDSLÆRE 

— = Pris 90 Øre. =— 

Indeholder bl. a. følgende: 
Svælgets Pleje. — Stemmens Pleje. 
— Hashed. — Strubehoste. — Svægl- 
katar. — Store Mandler. — Æts- 
ninger i Halsen. — Difteritis. 

giver som Regel det største Overskud. Forsøg viser, >. « 
at der er Penge at tjene Ted at bruge Kunst- 
gødning, der haves Exempler paa, at de udlagte Penge er kommen 
tilbage og har givet over 

200 pCt. i Rente. 

Gc/N. Korte Vejledninger gratis og portofrit. 

<V/\Det danske Gødnings-Kompagni, ./^" 

^»s. Kjabenhavn. 

Fristen for Ansøgning om Kollektioner udløber 15. Maj. 

Af Niels Bang. 



Spørgsmaalet om Religionsunder- 
visningens Stilling i Skolen staar paa 
Dagsordenen for Tiden. „Den frie 
Skole" rejste det for 2—3 Aar siden, 
og siden da har det stadig yæret disku- 
teret paa Skolemøder og i Skoleblade. 
Debatten er saa langt fra at være ved 
at dø ud, at den øjensynlig er i Færd 
med at brede sig. Der er Uro i kir- 
kelige Kredse, nogle — men forholds- 
vis faa — holder paa, at Religionsun- 
dervisningen bør tages bort fra Sko- 
len, andre frygter denne Eventuali- 
tet. Striden om Lederposten ved den 
frederiksbergske Mellemskole har 
kaldt nye frem i Striden. Saaledes 
V. V. i Tilskueren for Maj Maaned. 
Han har advarende, revsende og aner- 
kendende Ord til alle Sider, men til- 
sidst vender han sig udelukkende 
mod Fritænkerne eller de ikke-kirke- 
ligsindede. De er ilde stedte under 
hans Hænder; han pisker dem til 
Handling med den ene Haand og hol- 
der dem med Vægt tilbage med den 
anden. Hvor de har Magten, siger 
han, maa de handle og ganske for- 
drive Kristendommen fra Skolen; el- 
lers er deres Fritænkeri Vindmagen. 
Ordene lyder saaledes: „Det er Al- 
vor nu, Handlingens Tid er nu inde; 
at vedblive med i Skrift og Tale at 
lange ud efter Kristendommen og 
pynte sig med Fritænkernavnet maa 
i Længden blive til blot demoralise- 
rende Vindmagen ; efterhaanden som 
de ikke-Kristne erobrer den lovlige 
Overmagt, gælder det om, at de har 
„le courage de leur opinion" og be- 
kender deres Tro af deres Gernin- 
ger." Men saa fortsætter han: „Det 



e r et tungt og vidtrækkende Ansvar, 
som de tager paa sig, der med vel- 
beraad Hu vil mindske Kristendom- 
mens Andel i den unge Slægts Op- 
dragelse. Der er ingen, der endnu kan 
overse, i hvilken Grad det er Kate- 
kismen, som lægger Grunden til de 
moralske Begreber og Vaner, som 
Samfundet måa bygge paa hos de 
enkelte, eller hvorvidt de kan fæst- 
nes og indpodes uden den — og uden 
nogen Erstatning for den." Er dette 
nu god Pædagogik af Hr. V. V. : at op- 
ildne til frejdig Handlen og saa i 
samme Aandedræt vise ind i Lønkam- 
ret til tung Grublen over Ansvaret? 

Dog ender Hr. V. V. sine Overvej- 
elser frem og tilbage med at anbefa- 
le Handlen. Det kan da formentlig 
kun være Hr. V. V. velkomment, at 
jeg i denne Artikel søger at vise, at 
Ansvaret er til at bære, og at Tanken 
om Ansvaret ingenlunde bør berøve 
nogen Modet til at handle. Jeg ken- 
der ifølge min Stilling ikke* saa lidt 
til Katekismus-Moralundervisningen 
i Skolen^ og jeg forsikrer Hr. 
V. V., at der er ingen Handling, jeg 
vilde skride til med lettere Hjærte og 
muntrere Sind end at afskaffe den, 
hvis jeg havde Magt dertil — selv 
uden nogen Erstatning. 

Hr. V. V. siger, at der er ingen, 
der ved, om det ikke muligvis allige- 
vel er Katekismen, som lægger Grun- 
den til den moralske Kultur, der hol- 
der Samfundet oppe. Jeg drister mig 
til at melde mig som en af dem, der 
aldeles ikke er i Tvivl paa dette 
Punkt, og jeg er fuldt overbevist om, 
at, naar Hr. V. V. engang faar Tid 

til at læse „Første Hovedstykke" af 
Balslevs Katekismus, som jo bestan- 
dig er Grundlaget for Skolens Moral- 
undervisning, og faar Tid til at tæn- 
ke over dets Forhold til det levende 
moderne Samfundsliv, saa vil hans 
Sind falde til Ro paa dette Punkt, 
og han vil komme til Erkendelse af, 
at Livet kan undvære „Første Hoved- 
stykke" — selv uden Erstatning. 

Moralafsnittet i Katekismen inde- 
holder jo som bekendt kun enkelte 
af de elementære Bud som: Du skal 
ikke stjæle, Du skal ikke slaa ihjel, 
Du skal ikke sige falsk Vidnesbyrd o. 
s. v. Jeg har selvfølgelig intet mod 
disse moralske Bud, men jeg er me- 
get forbavset over, at nogen, som ik- 
ke er uhelbredelig naiv, kan tro, at 
det er Katekismen, som indpoder og 
fæstner disse moralske Sandheder. 
Et normalt dansk Skolebarn faar 2—3 
Gange i sin Skoletid (7—8 Aar) Bud- 
dene om ikke at stjæle og ikke at øve 
Vold for i Lektie med efterfølgende 
Karakterer og Ros eller Dadel for flit- 
tig eller mindre flittig Udenadslæren. 
Er det paa den Maade moralske Va- 
ner dannes? Spørgsmaalet er besva- 
ret i samme Øjeblik det stiltes, og 
Svaret er utvivlsomt. Eller moralske 
Begreber? Er nogen virkelig i Tvivl 
om, hvordan Barnet opdrages til Re- 
spekt for andres Person eller Ejen- 
dom, til Forstaaelse af, at det ikke 
gaar an at tilegne sig andres Ejendom 
eller øve Vold mod deres Personer? 
Denne Opdragelse begynder i Hjem- 
met, saasnart Barnet kan skønne, og 
fortsættes Livet igennem. Utallige er 
Barnets Forsøg paa at bemægtige sig 
og tilintetgøre, hvad der hører andre 
til, og ret hyppige — omend heldig- 
vis i Reglen ufarlige — er dets Atten- 
tater paa de Personer, der omgiver 



det; men idet Barnet hver Gang vi- 
ses tilbage, danner der sig lidt efter 
lidt klarere og klarere Forestillinger 
om, at Personer og Ting ikke kan be- 
handles med lunefuld Vilkaarlighed, 
at der er Grænser, som ikke kan over- 
skrides uden Reaktion fra Omgivel- 
sernes Side — Forestillinger om mo- 
ralske Love for Livet, som ikke ale- 
ne er til Værn for Omgivelserne, men 
ogsaa beskytter Barnet selv mod Over- 
greb fra andres Side. Ethvert Barn 
véd, før det kommer i Skole, at det 
ikke maa stjæle og ikke øve Vold, og 
det har ogsaa en meget levende Be- 
vidsthed om, hvorfor det ikke 
maa, selvom det ikke kan udtrykke 
sig derom i klare Ord. 

Ja, saa kan da maaske i hvert Til- 
fælde Skolens Katekismus-Undervis- 
ning give et lille Bidrag til at klare 
dette for Eleverne? Maaske, men saa 
maa Undervisningsformen være en 
ganske anden end Katekismens. Der 
er Bud, hvis Form er fremmedartet 
og forvirrende for Børnene, og For- 
klaringen og Motiveringen er det for 
alle Buds Vedkommende. Tænk f. 
Eks. paa Budet: Du skal ikke begære. 
Hvad lærer Katekismen, at Børn ikke 
maa begære? Næstens Hus, Hustru, 
Okse, Asen o. s. v. Det har muligvis 
været et meget aktuelt Bud for de 
voksne Israeliter i Ørkenen eller i 
Kanaans Land, men det er jo ganske 
parodisk at henvende den Slags For- 
maninger til vore Børn. Og det maa 
være haardt for Skolens talrige Læ- 
rerinder Aar efter Aar at skulle ind- 
skærpe som guddommeligt et Bud, 
hvori Hustruen betragtes som Man- 
dens Ejendom i Lighed med Oksen 
og Asenet. 

Og nu Buddenes Begrundelse i Ka- 
tekismen. Det er ingenlunde en Fort- 

sættelse og Uddybelse af den Begrun- 
delse, Livet giver hver Dag. Den høj- 
este og egentlige Grund, hvorfor vi 
skal holde Buddene, er ifølge Kate- 
kismen, at de er Guds Lov, Guds Vil- 
je til Menneskene. Deraf følger Be- 
grundelsen ved Ord, som Gud gen- 
nem Profeter og Evangelister har ta- 
let til Menneskene, Skriftsted- 
begrundelsen. Vi kender alle 
Resultatet af denne Udenadslæren af 
fremmedklingende og vanskelig for- 
staaelige Ord; de utallige Misforstaa- 
elser har nedfældet sig i talrige Anek- 
doter, som hører til de kuriøseste. 
Men ikke alene er Skriftstedernes 
Form ikke til at magte, ofte strider 
Indholdet ganske mod hele Nutidens 
moralske Betragtningsmaade, baade 
Kristnes og ikke-Kristnes. Tænk f. 
Eks. paa den Stilling, hvori Hustru 
og Tyende stilles til Husbonden: I 
Kvinder ! værer Eders egne Mænd un- 
derdanige som Herren; thi Manden 
er Kvindens Hoved o. s. v. Eller: I 
Tjenere ! lyder Eders jordiske Herrer 
med Frygt og Bæven o. s. v. 

Selv fra kirkelig Side har den Mo- 
ralundervisning, som bygger paa de 
ti Bud, været haardt angrebet. At den 
endnu af mange betragtes som Mo- 
ralens Grundvold, er kun et Tegn paa 
Traditionens uhyre Magt over Sin- 
dene; at endog et saa kultiveret Ho- 
ved som Hr. V. V. er under dens 
lammende Indflydelse, er unægtelig 
forbavsende. 

Han vil maaske svare, at man ikke 
maa tage Ordet „Katekisme" for bog- 
staveligt, at han har tænkt paa hele 
den kristelig-religiøse Moralundervis- 
ning, som jo ikke er bunden til „Før- 
ste Hovedstykke" i Balslev; Børnene 
stilles jo dog gennem Bibelhistorien 



overfor Jesu Moral, den som vil fuld- 
kommengøre Loven. — 

Vel, men kan man da virkelig sige, 
at det er Jesu Moral, som er Kærnen 
i vort Samfunds moralske Begreber 
og Vaner? Det fyldigste Udtryk for 
Jesu Moral har vi i Bjergprædikenen, 
hvoraf da ogsaa Børnene lærer store 
Stykker udenad. Men næppe vil no- 
gen vove at paastaa, at Bjergprædi- 
kenens sublime, men paradoksale 
Uverdslighed har sat Spor i vort 
Folks moralske Liv, som er til at op- 
dage og paavise. Hele Livet, baade i 
og udenfor Skolen prædiker en Læ- 
re, som er jævnere og fatteligere. Der 
læres udenad : Ser til Himlens Fugle 
og Markens Liljer, de arbejde ikke, 
spinde ikke, saa ikke og høste ikke 
og sanke ikke i Lade ! Men i Praks- 
is og gennem utallige Anvisninger 
læres der: Du skal saa, høste og san- 
ke i Lade; — og et af Skolens aabent 
udtalte Formaaal er at dygtiggøre 
dertil. Og mon noget Barn nogensin- 
de har begrebet, at Kærnen i hele 
Bjergprædikenen er — som Tolstoj 
rigtig har set — dette Bud: „Du skal 
ikke sætte dig imod det onde", og har 
forstaaet, hvad der ligger i dette Bud, 
hvis Efterlevelse vilde sprænge hele 
vort Samfundsliv? Nej, hverken Børn 
eller Lærere begriber, det hele er den 
tommeste Udvorteshed. Og det er et 
Held, at det er saaledes, for Bjerg- 
prædikenens højtspændte Idealisme 
er over Evne, og naar Valget er mel- 
lem Udenadspjat og Forløftelse, saa 
lad os endelig holde paa det første. 
Men var det ikke en Fordel, om man 
bød Børnene en Moralundervisning, 
som undgik begge Dele? 

Naar Hr. V. V. har saa vanskeligt 
ved at slippe Katekismen, er Grun- 
den maaske den, at i Katekismen 

fremtræder de moralske Bud som den 
almægtige Guds Bud, hvorved de mu- 
ligvis først faar Autoritet for Børn 
og for Folket. Det, man endnu ikke 
kan overse, er maaske, om ikke Gud 
er nødvendig for Moralen. 

Det kunde ikke falde mig ind at 
benægte, at det at betragte en almæg- 
tig Gud som de moralske Buds Op- 
hav og som Dommer over Menneske- 
nes moralske Færd giver Moralen for- 
øget Autoritet for mange Mennesker. 
Men en gudløs Moralitet er en lige 
saa sikker Kendsgerning, og paa sam- 
me Kulturtrin er irreligiøs og religiøs 
Moralitet ikke af saa særdeles forskel- 
ligt Indhold; de samme moralske Læ- 
resætninger kan forenes med højst 
forskellige Gudsbegreber og lader sig 
begrunde uden nogetsomhelst Guds- 
begreb. Jeg er derfor saa langt fra i 
Tvivl m. H. t. Gudsforestillingens 
Nødvendighed for Moralens Autori- 
tet, at jeg endog linder Sammenkæd- 
ningen af Moral og Religion i visse 
Henseender farlig for Moralen. Den 
Gud, hvis „ti Bud" læres i „Første Ho- 
vedstykke", er den samme, hvorom 
de følgende Hovedstykker yderligere 
handler, den Gud, som tillige er Guds 
enbaarne Søn, undfanget af den hel- 
lige Aand o. s. v. Men nu ved alle, 
hvor uhyre let dette Gudsbegreb bli- 
ver tvivlsomt for de unge, naar de 
har forladt Skolen, og hvormange der 
ender med ganske at opgive det. Det 
er da forstaaeligt, at i Overgangsti- 
den Tvivlen kan brede sig fra det re- 
ligiøse til det moralske, netop fordi 
de to Verdener gennem Opdragelsen 
kunstigt er blevet saa stærkt associe- 
rede med hinanden. Ogsaa af en an- 
den Grund er det betænkeligt at op- 
høje de moralske Bud til at være Ud- 
tryk for det absolutes Krav til Men- 



neskene; derved mister de deres Re- 
lativitet. Moralen er i Udvikling som 
al Kultur; ved at optages i et System 
af „absolute" Sandheder faar de over- 
leverede moralske Sandheder en kun- 
stig Ubevægeligbed, som lader Livet 
løbe fra dem. 

Disse er mine Grunde til, at jeg 
med let Sind vil se den konfessionelle 
Moralundervisning forsvinde fra Sko- 
len. Men skal den da ikke erstattes 
med en Moralundervisning af anden 
Art, en verdslig, human Moral, eller 
hvad man vil kalde den? Der kan an- 
føres mange Grunde for, at det er 
overflødigt. Adskillige af de Anker, 
som rettes mod den konfessionelle 
Moralundervisning, rammer, kunde 
man synes, enhver Moralundervis- 
ning. Moralen kan ikke læres gen- 
nem teoretisk Undervisning, kun gen- 
nem praktisk Øvelse. Naturligvis er 
Begrundelse og Ræsonnement en 
nødvendig Bestanddel af bevidst Mo- 
ralitet, men abstrakt Ræsonneren 
over abstrakte Bud er virkningsløs 
overfor Børn, lader deres Sind koldt 
gør ikke Buddene levende i dem. 

Al Belæring skal knyttes til kon- 
krete Tilfælde. Ingen Udvikling af 
Løgns Forkastelighed i al Alminde- 
lighed har vendt noget Barn bort fra 
Løgn; men grib et Barn i en Usand- 
hed, saa er der Plads for Formaning 
og Ræsonneren, for da er der noget 
konkret at bygge paa, den enkelte, 
bestemte Usandhed og dens Virknin- 
ger. 

Og hvad skulde en Lærebog i hu- 
man Moral indeholde? Moralens Græn- 
ser er saa overordentlig svævende; 
de „ti Bud" f. Eks. er paa den ene 
Side for lidt omfattende, paa den an- 
den Side sammenblander de moral- 
ske og religiøse Bud; adskillige mo- 

derne (franske) Lærebøger i Moral 
omfatter baade hygiejniske Levereg- 
ler, individuelle Klogskabsregler og 
de egentlige Samfundskrav, en bro- 
get Blanding af Bud og Regler, lige- 
fra Paabud om at børste sine Tænder 
til Kravet om at sætte sit Liv til for 
Fædrelandet. En saadan abstrakt Ræ- 
sonneren over de forskellige Livsfor- 
hold skulde synes ret virkningsløs og 
ret betydningsløs for Børn. Hvad Sko- 
len i det hele gennem teoretisk Mo- 
ralundervisning kan give Børn kom- 
mer ikke nær op mod den moralske 
Opøvelse, hele Skolelivet medfører. 
Det fører Børnene ind i en Verden 
af Pligter og indøver en Række for 
Livet betydnigsfulde Dyder: Flid, Or- 
den, Disciplin, Selvbeherskelse o. s. 
v., det udvikler Retssansen og — 
gennem Forholdet til de andre Ele- 
ver — Kammeratskabsfølelsen, Tro- 
fasthed i Venskab, Hjælpsomhed, 
Æresfølelse o. s. v. ; mangesidig og 
dybtgaaende er utvivlsomt Skolens 
moralske Indflydelse. Hvortil skal da 
særlige Timer i Moral tjene? Træn- 
ger Eleverne til hygiejniske Levereg- 
ler, saa lad dem faa dem i Naturhi- 
storietimerne; trænger de til at be- 
læres om de rent borgerlige Pligter, 
saa er Samfundslæren der til at give 
dem denne Belæring. En Morallære 
i streng Forstand er overflødig og 
gaar over Børnenes Evne. 

Der er saa meget rigtigt i denne 
Betragtningsmaade, at man er tilbøj- 
elig til at give den helt Ret og at fal- 
de til Ro i den Mening, at en Erstat- 
ning for Katekismens Moralundervis- 
ning er overflødig. 

Og dog, jeg tror paa Muligheden af 
en Moralundervisming af virkelig 
Betydning. Den skal ikke gøre For- 
søg paa at gøre, hvad Livet gør paa 



en langt virkningsfuldere Maade. 
Men Livets moralske Belæring har 
— trods det, at det er den eneste effek- 
tive — alligevel sine Mangler. Livets 
moralske Paavirkninger er mangfol- 
dige og mangeartede, kommer man- 
ge Steder fra og drager i forskellige 
Retninger, faar derfor ofte en spredt 
og tilfældig Karakter, og det er kun 
sjældent Forbilleder af høj moralsk 
Værdi, Barnet har for Øje. Skolens 
Moralundervisning skal hjælpe Bar- 
net til at samle sig moralsk ved at 
fæste dets Opmærksomhed paa det 
centrale i al den moralske Mangfol- 
dighed, paa de store, simple Hoved- 
linier, hvori al moralsk Udvikling be- 
væger sig. Den skal drage de unges 
Blik ud over den lille Verden, hvori 
de lever, vise dem de moralske Kræf- 
ter virkende — i større Former — i 
Menneske- og Samfundslivet i For- 
tid og Nutid, give dem en Anelse om 
en moralsk Verdensorden, 
hvori deres egen moralske Handlen 
skal indordnes. Den skal vise dem det 
moralske i mægtigere og højere For- 
mer, end de ser det til Hverdags, og 
ved saaledes at samle deres Opmærk- 
somhed om det store i det moral- 
ske Liv, den store Sammenhæng og 
de store Forbilleder, skal den hæve 
det moralske op i de ideale Magters 
Verden for de unge. Saaledes vil Sko- 
len virke efter sit Formaal; den skal 
ikke alene, og ikke væsentlig have 
det umiddelbart praktisk nyttige for 
Øje, den skal sende de unge ud i 
Verden ikke alene med nyttige Kund- 
skaber og Færdigheder, men ogsaa 
med et Grundfond af Idealitet. 

Den moralske Undervisning skal 
da ikke tale til Børnene om ikke at 
stjæle og ikke at slaa ihjel og lignen- 
de Trivialiteter. Den skal dreje sig 

om de store Dyder, som er Kilderne 
til al moralsk Handlen i dens he- 
le Mangfoldighed, om Sandhed, 
Barmhjertighed og Retfær- 
dighed — og saaledes paa én Gang 
simplificere og uddybe. 

Den skal f. Eks. tale til Børnene 
om Retfærdighed. Jeg tænker 
mig Undervisningen gaa frem om- 
trent efter følgende Linie : Læreren 
sikrer sig først, at Eleverne har en 
korrekt, omend ikke udtømmende Fo- 
restilling om, hvad retfærdig og uret- 
færdig Handlen vil sige. Han tager 
Eksempler ud fra Børnenes eget Liv 
— der er jo Rigdom at tage af — og 
bliver ved, indtil Begrebet staar klart. 
Saa udvides Blikket, saa fæstes Op- 
mærksomheden paa Retfærdighed og 
Uretfærdighed i det store Menneske- 
samfund, i Fortid og i Nutid. Man be- 
høver ikke at frygte for, at disse Em- 
ner skal ligge over 13 — 14 Aars Børns 
Evne; Samfundsuretfærdighed frem- 
træder jo ofte i saa elementære og 
grelle Former, at selv Børn kan se 
og forstaa. Og Stoffet er saa rigt, at 
det er unødvendigt at tage til Eksem- 
pel netop saadanne Samfundsforhold, 
hvorom Dagens Strid særlig sam- 
ler sig. Den aktuelle Strid bør ikke 
føres ind i Skolen, selvom naturlig- 
vis de Samfundsondcr, hvorom i vor 
Tid al ideel politisk Stræben bevæger 
sig, med Takt og Varsomhed bør gø- 
res til Genstand for Omtale i Skole- 
stuen. Og naar Eleverne har lidt med 
dem, der har lidt uretfærdigt, og 
brændt af Harme mod dem, der 
handler uretfærdigt, saa kommer de 
store, udvidende og befriende Følel- 
ser, naar Kampen for Retten 
skildres, baade den enkeltes for sin 
individuelle Ret og Kampen for Sam- 
fundsklassers Ret (Kamp for Tros- og 



Tænke- og Talefrihed, Kamp for Sla- 
vens og den livegnes Emancipation 
o. s. v. o. s. v.). Der gives maaske in- 
tet Stof, hvorigennem Børn kan paa- 
virkes dybere i Retning af moralsk 
Idealitet. 

Barmhjertighed. Dette Em- 
ne behandles paa lignende Maade ; og- 
saa her er Udgangspunktet Barnets 
eget Liv, og ogsaa her tages Histo- 
rien til Hjælp. Stoffet er her de store 
Menneskevenners Liv og Arbejde og 
do filantropiske Institutioners Histo- 
rie. Denne sidste maa føres ned lige 
til vore Dage, saa at de unge, naar de 
forlader Skolen, kan vide, hvor og 
hvorledes der i vort Samfund virkes 
for at afhjælpe Nød og Lidelse af en- 
hver Art. Hvormange ved Besked om 
dette nu, naar de træder ud i Livet? 
Ingen kan være i Tvivl om, at ogsaa 
dette Stof er ypperligt egnet til at ud- 
dybe og forædle de unges Følelser 
for Mennesker og til at give dem Lyst 
og Sans for at tage Del i Tidens hu- 
mane Bestræbelser. 

Skolen skal tale til Børnene om 
Sandhed og Sandhedskær- 
lighed, ikke blot om at tale Sand- 
hed og sky Usandhed i Tale, men om 
at søge Sandhed og bekende Sandhed 
og kæmpe for Sandhed. Stoffet ligger 
maaske intellektuelt et Trin højere 
end det førstnævnte; Børns Lidelse 
ved falske Forestillinger, ved at være 
i en Vildfarelse eller ved at støde paa 
falske Forestillinger hos andre, er ik- 
ke saa stærk som Følelsen af Lidelse 
ved at iagttage Uretfærdighed og Nød. 
Men Stoffet kan sigtes og lægges til 
Rette, det er jo i og for sig rigt nok. 
Det er Fortællingen om dem, der har 
kæmpet for nye Sandheder, i Viden- 
skab, Religion, Politik o. s. v., hvil- 
ket tillige bliver en Historie om Sand- 

hedens Lod i Verden. Det er dybe 
Modsætninger i Livet, som her vil 
sætte Børnenes Sind i Bevægelse, de 
højeste og reneste Bestræbelser paa 
den ene Side, og paa den anden 
Dumhed, Raabed og Fanatisme. Her 
vil ogsaa blive Lejlighed til at tale 
om Tolerance og Intolerance 
overfor Meninger og Anskuelser. 
Skolen lærer de unge en Mængde po- 
sitive Enkeltsandheder, maaske for 
mange; bedre var det, om den send- 
te de unge ud af Skolen med en le- 
vende Sans for Sandhed. 

Ogsaa de formelle Dyder, de, der 
kan bruges baade til godt og ondt, 
alle Handledygtighedens Dy- 
der, bør drages ind under Skolens 
Moralundervisning. De kan maaske 
alle indbefattes i den ene Hoveddyd: 
Selvbeherskelse, Herredømme 
over sig selv. Det er jo den, som har 
styret alle store Handlingens Mænd 
ind paa de Veje, deres Ideer og Maal 
foreskrev dem, og holdt dem fast der 
trods Modstand udefra og indefra. Vi 
kan tage til Illustration Stormænd 
fra alle Omraader: Opdagere, Opfin- 
dere, Videnskabsmænd, Kunstnere, 
Statsmænd o. s. v. Det er delvis de 
samme, vi her træffer igen, men set 
fra en anden Side; det er ikke deres 
Ideer og Maal, der her skal dvæles 
ved, men den Karakterstyrke, den 
Udholdenhed og Taalmodighed, det 
er: det Herredømme over sig selv, 
som har ført deres Sag til Sejr. 

Det er en Moralundervisning af den- 
ne Art, jeg kunde tænke mig som en 
Erstatning for den traditionelle. Her er 
naturligvis ikke Tale om Lektielæs- 
ning; i Moraltimerne samles Børne- 
ne til beskuende Betragtning af Men- 
neskehedens sædelige Idealer og af 
menneskelig Idealitet. Forstandsar- 



bejdet skal bestaa i en ved Lærerens 
Hjælp gennemført Analyse af egne 
Handlinger og Følelser med det For- 
maal at forstaa Udtrykkene retfærdig, 
barmhjertig o. s. v. Naar Analysen er 
til Ende, appelleres til Fantasien gen- 
nem konkrete, stemningsvækkende 
Billeder af stort og betydningsfuldt 
menneskeligt Liv; der naas ad denne 
Vej en Følelsens Tilslutning til de 
moralske Sandheder, som gør disse 
levende. Moralundervisning — hører 
man ofte sige — vil blive det kedelig- 
ste og tørreste af alt, vil aldrig kunne 
interesssere Børn. Det er, fordi man 
bestandig har „Balslev" i Tankerne, 
fordi man ikke kan komme ud over 
den Forestilling, at Moral er saadant 
noget som: Du skal ikke slaa ihjel, 
Du skal ikke stjæle, det er: Triviali- 
teter. Jeg tror, at Moraltimer som de 
antydede vil kunne blive Børnenes 
Yndlingstimer. Ja, men kan Lærerne 
magte dem? Naturligvis ikke uden at 
de opdrages eller opdrager sig selv 
dertil. Jeg kunde tænke mig, at der 
blev skrevet en Haandbog for Lærere, 
som baade indeholdt metodiske An- 
visninger og en Rigdom af historisk 
Stof, hvoraf Læreren kunde øse. 

Lad mig til Slut sige endnu et Par 
Ord om denne Moralundervisnings 
Forhold til den kirkelige. Jeg begynd- 
te min Artikel med en Kritik af den- 
ne, som syntes at fraskrive den al 
Værdi. Jeg fastholder, at Katekismus 
og Bjergprædiken er ubrugelige som 
Grundlag for Moralundervisning i 
vor Tid, men dermed er jo ikke sagt 
at den kirkelige Moralundervisning er 
værdiløs. Det maa indrømmes, at den 
hævder det moralskes Idealitet, 
naar den lader de moralske Bud ud- 
springe i Evigheden og lader dem 
følge Mennesket ind i Evigheden $om 

Maalestok og Dommer. Naar Bibelhi- 
storien skildrer Dommedag i Overens- 
stemmelse medMath.25 Kap. som den 
Dag, da alle Folkeslag skal samles for 
Guds Trone, og denne Maalestok an- 
lægges paa dem: Jeg var hungrig, og 
I gav mig at æde, Jeg var tørstig, og 
I gav mig at drikke o. s. v., og: Jeg 
var hungrig, og I gav mig ikke at æde 
o. s. v. — saa er Billedet ægte barn- 
ligt: stort og simpelt, anskueligt, og 
vil være i Stand til at give Børnene 
en levende Følelse af Barmhjertigheds- 
buddets Idealitet, at det rækker langt 
ud over og højt op over Barnets eget 
Liv og Tid. 

Og dog, den kirkelige Evighed er 
fattigere end den moderne Livsansku- 
elses Tid; det er jo ikke den virkelige 
Evighed, — den, der er spærret for vor 
Erkendelse — som møder os i Folke- 
religionerne, det er menneskelige 
Forestillinger om Evigheden, bærende 
en bestemt Tids og tidsbestemte Per- 
sonligheders Præg, et Stykke Tid 
uden Tidens Bevægelighed, stivnet 
og størknet i sine Prætentioner paa 
at være Evighed. En moderne Moral- 
undervisning vil kunne give alt, hvad 
den kirkelige giver, og meget mere. 



Hvad skulde kunne hindre den i at 
benytte Jesus af Nazareth som mo- 
ralsk Forbillede og Lærer i det Om- 
fang, den anser for foreneligt med sit 
Formaal ? Og den er bedre stillet end 
den kirkelige, for den kan vælge og 
vrage overfor Jesus' af Nazareth, hvad 
den kirkelige ikke kan. Den verds- 
lige Moralundervisning kan hente 
sit Stof fra det hele Menneskeliv, den 
kirkelige er indsnævret af det fortviv- 
lede Dogme, at sand og ægte Mora- 
litet kun er at finde indenfor Kristen- 
heden. 

Ja, endog en Erstatning for Kate- 
kismens Skriftsteder vilde kunne gi- 
ves, hvis man ønskede det. Man kun- 
de samle alle de fine og dybe Ord, 
som fra Civilisationens Begyndelse er 
sagt til Pris og Værdsættelse af de 
store menneskelige Dyder — af Reli- 
gionsstiftere, Filosofer, Digtere, i Ord- 
sprog o. s. v. — og lade Læreren tage 
af alt dette, hvad han mente, Børne- 
ne kunde rumme og magte, et Kor af 
Røster, stigende op fra den hele Men- 
neskehed, og i alle Tonarter indskær- 
pende de unge : Vær sanddru, retfær- 
dige, barmhjertige og højsindede og 
lær at styre Jer selv I 



Universitetet i Aarhus. 



Hr. Redaktør! 

Jeg. takker Dem meget, fordi De for 
nogen Tid siden vilde give mig Lej- 
lighed til at udtale mig i „Det ny 
Aarhundrede" angaaende Planerne 
om et Universitet i Aarhus. Jeg kunde 
imidlertid den Gang ikke komme De- 
res venlige Opfordring i Møde. Blandt 
flere Grunde hertil var der navnlig 
den, at Biskop Fr. Nielsen, efter hvad 



han havde sagt mig, havde tænkt sig 
meget snart at fremkomme med en 
Afhandling, som mere indgaaende, 
end det kunde ske ved hans indleden- 
de Bemærkninger paa Mødet i Kjø- 
benhavn, skulde fremstille hans An- 
skuelser angaaaende et nyt Univer- 
sitet i Jylland. Da Biskop Nielsen var 
den, der havde rejst Sagen paany, 
kunde der ikke være Tale om, at jeg 

vilde komme ham i Forkøbet, og det 
saa meget mindre, som han jo langt 
mere til Bunds end jeg havde over- 
vejet og behandlet Spørgsmaalet. Bi- 
skoppen laa imidlertid syg allerede, 
da jeg modtog Deres fornævnte Op- 
fordring, og jeg kunde ikke faa talt 
med ham. Jeg haabede dog paa, at 
han snart skulde kunne lade høre fra 
sig i denne Sag, der laa ham saa 
stærkt paa Sinde. Men desværre — 
Døden hindrede ham jo deri. 

Nu har siden da Professor Erslev i 
Deres Tidsskrifts Aprilhæfte udtalt 
sig om Ønskeligheden og Muligheden 
af et nyt Universitet i Jylland. I det 
hele have vi, der sammen med Biskop 
Nielsen har rejst Sagen, kun Grund 
til at glæde os over Professor Erslevs 
Artikel. Jeg ialtfald kan i alt væsent- 
ligt give den min Tilslutning. Nogle 
enkelte Bemærkninger maa det maa- 
ske dog være mig tilladt at fremsætte 
her. 

Først vilde jeg gjerne slaa en Pæl 
igennem den Opfattelse, der fra for- 
skellig Side (iøvrigt ikke fra Profes- 
sor Erslevs) har ladet sig høre: at det 
skulde være Biskop Nielsens Tanke 
alene eller dog i første Række at op- 
rette en Præsteskoie her i Byen. Det 
var saa langt derfra, at han tvertimod 
kun tænkte sig, at nogle enkelte af 
de theologiske Fag, nemlig de mere 
almene, som alle Theologer maa læ- 
re, altsaa vel nærmest: Religionsfilo- 
sofi, Etik, Hebraisk, skulde læres ved 
det ny Universitet. Han mente, at de 
forskellige kirkelige Retninger da vil- 
de oprette Skoler her i Byen, ved hvil- 
ke de vordende Præster kunde blive 
uddannede i de andre Fag af Lærere, 
der havde de religiøse Anskuelser, 
som Eleverne ønskede at slutte sig 
til. 



Dernæst vilde jeg gerne straks imø- 
degaa en Indvending, som skal væ- 
re fremkommen mod vor foreløbige 
Virksomhed for Planens Fremme, og 
som Professor Erslev iøvrigt ogsaa 
antyder: Vi regne, som han siger, 
først og sidst paa Statens Hjælp. Vi 
burde med andre Ord have sikret os 
i hvert Fald nogle Pengemidler til at 
begynde med. Andetsteds skal det 
endog være sagt, at vi burde have 
haft baade Planer og Penge med, da 
vi kom til Mødet i Kjøbenhavn. 

Jeg kan ikke se, man har Ret heri. 
Havde vi haft baade Planer og Penge 
til Rede, saa vilde det have været 
overflødigt at gøre alle de lærde og 
læge Herrer Ulejlighed ved det oft- 
nævnte Møde. Og hvad navnlig Pen- 
gene angaar, saa kunde det jo slet ik- 
ke nytte at møde op med et Beløb, 
naar man intetsomhelst Begreb hav- 
de om, hvad dette Beløb betød i For- 
hold til den Sum, der virkelig vilde 
kræves. Derfor var det vor Mening — 
og vort Forslag paa Mødet — fore- 
løbig slet ikke at bede Kultusministe- 
ren om andet end at faa Sagen un- 
dersøgt og planlagt, for at faa at vide, 
om den kunde gennemføres i en saa- 
dan Form, at Virkeligheden dog no- 
genlunde kunde svare til Forventnin- 
gerne („et Universitet"), og om dette 
kunde ske for Summer, som det laa 
indenfor det muliges Grænser at skaf- 
fe tilveje. — 

Professor Erslev har jo nemlig Ret, 
naar han siger, at det er en efter dan- 
ske Forhold meget stor Plan, der her 
er Tale om. Og tilmed er det en ny 
Plan. Ganske vist oplyste Biskop 
Nielsen paa Mødet i Kjøbenhavn, at 
Spørgsmaalet allerede rejstes paa 
Christian den Fjerdes Tid og siden 
da gentagne Gange har været frem- 

me lige indtil Slutningen af forrige 
Aarhundrede. Men, saavidt jeg ved, 
er det aldrig naaet saa langt frem 
imod sin Løsning, at der har fore- 
ligget detaillerede Planer, eller at 
man blot nogenlunde bestemt har 
vidst og sagt, hvad det var, man vil- 
de. I hvert Fald ere de Fordringer, 
som stilles til et Universitet nutildags, 
saa langt videre gaaende end i tidli- 
gere Tid, at Sagen, selvom den tid- 
ligere har været drøftet, maa tages op 
fra Grunden af. Men dette kan sik- 
kert ikke ske paa anden Maade end 
igennem en særlig med dette Formaai 
for Øje nedsat Kommission. Det er 
derfor vort Haab, at Kultusministe- 
ren vil imødekomme vore Ønsker om 
Sagens Undersøgelse ved at nedsætte 
en saadan Kommission. 

Det mest tiltalende vilde naturligvis 
være, om man kunde faa oprettet et 
Universitet paa bar Bund, eller med 
andre Ord: uden i højere Grad end 
absolut nødvendigt at føle sig bunden 
ved Kjøbenhavns Universitet som For- 
billede. Jeg er ikke sikker paa, at 
Professor Erslev har Ret, naar han 
siger, at „naar Aarhusuniversitetet 
skal naa sit Maal og samle danske 
Studerende, maa det ligne Kjøben- 
havns Universitet i Læreplan og Eks- 
aminer". I Eksaminer maaske nok, 
forsaavidt som det, der læres her i 
Landet, for Eksamensfagenes Ved- 
kommende saa nogenlunde maa være 
det samme. Men iøvrigt ser jeg ikke 
rettere end at selv om Læremaa- 
den blev forskellig — ja mulig en 
helt anden — ved det ny Universitet, 
saa maatte den vel kunne anlægges 
saaledes, at Fagene ved de to Univer- 
siteter passede ind i hinanden, saa at 
man kunde fortsætte ved det ene Uni- 
versitet, hvad man havde begyndt ved 



det andet, begynde f. Eks. med et 
niere bundet Studium i Aarhus for 
at fortsætte med et mere frit i Kjø- 
benhavn. 

Thi — uden at jeg nogensinde har 
havt anden Lejlighed til at sætte mig 
ind i andre Landes Universitetsfor- 
hold end hvad man rent tilfældig kan 
tale og læse sig til — er mine Tan- 
ker gaaede sammesteds hen som Pro- 
fessor Erslevs : til England og særlig 
til Amerika. 

Det saakaldte „fri" Studium ved Kjø- 
benhavns Universitet vilde jo — 
i hvert Fald for nogle Aar siden og 
for Juristernes Vedkommende — sige, 
at man blev sluppen løs, naar man 
var 17—18 Aar gammel, og derefter 

— afset fra Philosophicum — ikke saa 
synderlig til Universitetet, før man 
5—6 Aar efter meldte sig til Eksamen. 
Undervisningen foregik da hos Manu- 
duktørerne som ren Lektielæsning. 
Universitetet spillede ikke anden Rol- 
le i det Studium end at vi læste Pro- 
fessorernes Bøger. Forelæsninger, 
Eksaminatorier m. v. vare ikke en 
Gang lagte til Rette saaledes, at vi 
ved at følge dem kunde lære, hvad 
der fordredes til Eksamen. Nu or 
Forholdene vel nok for en Del ændre- 
de og bedrede. Men helt komme bort 
fra det „fri" Studium kan man næppe 

- - og vil det vel heller ikke. Det vil 
sikkert i hvert Fald vare mange Aar. 

Jeg kan nu ikke tænke mig andet 
end at mange — baade Forældre og 
Sønner — vilde være glade over, at 
der her i Landet fandtes ogsaa den 
anden Læremaade: at Universitetet 
fordrer, at det ene Semester skal væ- 
re tilbagelagt med fornødent Udbytte, 
inden Overgangen til det næste finder 
Sted. I Virkeligheden fører denne 
Undervisningsmaade, saavidt jeg kan 

se, til 'et mere frit Studium end Lektie- 
læsningen hos Manuduktørerne — jeg 
bruger fremdeles nærmest mit eget 
Fag, Juraen, som Eksempel. I hvert 
Fald vil denne Læremaade føre nær- 
mere til det, der dog altid fra Univer- 
sitetets Standpunkt bør være Maalet: 
et Samarbejde mellem Lærere og Ele- 
ver. Dernæst vil den sikkert fremme 
et godt kammeratligt Samliv. Og naar 
man saa endelig tænker sig det 
Sports- og Friluftsliv, scmi nutildags 
vilde udfolde sig ved et Universitet, 
hvor næsten alle kendte hinanden, og 
hvor mulig en Del boede sammen i 
fælles Boliger, vil, synes mig, det hele 
forme sig ganske idealt. 

Jeg kan ikke tro, at man behøver 
at nære synderlig Frygt for, at Stu- 
denternes Antal -ved et nyt Universi- 
tet vil blive for ringe — naturligvis 
under den Forudsætning, at Under- 
visningen gives i de væsentligste 
Eksamensfag, og det helst saaledes, 
at denne Undervisning føres frem til 
selve Eksamen. At der er for mange 
Studenter ved Københavns Universi- 
tet, synes efter alt foreliggende utvivl- 
somt. Tilmed er de maaske ikke alle 
i samme Grad tilfredse med Studiet i 
den store By. For mange af dem spil- 
ler Opholdet i Hovedstaden — naar 
det indskrænker sig til selve Studie- 
tiden — sikkert heller ikke den Rolle, 
som man tror. Men i hvert Fald : net- 
op hvis en ny Læremaade anvendes 
ved det ny Universitet, vil Valget mel- 
lem dette og det gamle ikke blot blive 
en Smags — maaske ogsaa en veks- 
lende Modes — Sag, men det vil blive 
et ret alvorligt Spørgsmaal, baade for 
Forældrene og de unge, et Spørgs- 
maal, som vil blive løst ud fra meget 
forskellige og forskelligartede Bevæg- 
grunde. 



Men et Universitet er ikke blot en 
Undervisningsanstalt. Det er tillige et 
Virkested — „Laboratorium" — for 
Videnskaben. Professorerne skriver 
f. Eks. Bøger og Afhandlinger, som 
læses af og ogsaa ere bestemte til at 
læses af mange andre end Studenter- 
ne. Og endelig er et Universitet et 
Kulturcentrum — nutildags mere end 
tidligere, saavist som Universitetslæ- 
rerne, f. Eks. gennem Folkeuniver- 
sitetsbevægelsen, gøre Videnskaben 
tilgængelig i langt videre Krese end 
man tidligere kunde tænke sig. — I 
begge disse Henseender trænge vi sik- 
kert her i Landet til et Universitet 
foruden Kjøbenhavns. 

Under de smaa Forhold her i Lan- 
det have vi jo for mange — ja, man 
kan vel trygt sige : de fleste Fags Ved- 
kommende kun én Lærer, én Profes- 
sor. Han bliver da, saalænge han be- 
klæder denne sin Stilling, ofte Lan- 
dets eneste Autoritet paa sit Omraade. 
Naar nu en Mand bliver Professor i 
ung Alder, og det sker jo — heldigvis 

— hyppig, saa er han i en Menneske- 
alder eller mere den eneste her i Lan- 
det, som faar Lejlighed til at tale ud 
til sin Samtid med den Autoritet, som 
det nu én Gang giver at tale fra et 
Universitetskatheder. Dette har den 
ene Gang efter den anden ført 
til, at Anskuelser og Theorier — ved 
en Slags Hævd — have faaet et Sik- 
kerhedens og Sandhedens Stempel paa 
sig, som de ingenlunde fortjente. 
Faår vi et Universitet til, vil sligt ik- 
ke kunne tænkes. Konkurrence er god 

— ogsaa paa det aandelige Omraade. 
Endelig — og det er det Punkt, som 

maaske interesserer os Lægmænd 
mest — skal Universitet være et Kul- 
turcentrum. Og at vi her i Landet 
trænge til et saadant foruden det, Ho- 

vedstaden danner, — ja, det synes 
mig saa ubestrideligt, at jeg slet ikke 
forstaar, at nogen kan benægte det. 
Landet er ikke for lille dertil — tvert- 
imod, jo mindre Landet er, desmere 
maa vi søge at give det et nyt aande- 
ligt Fysigonomi, et rigere og dybere 
Indhold. Naturligvis kan dette ske 
paa flere Maader. Men at et Univer- 
sitet, der kunde betage vort aandelige 
Liv noget af den Ensartethed, som 
hidtil har kendetegnet det, vilde være 
et af de allervæsentligste Midler til 
saaledes at uddybe og styrke vort 
Land og vor Nationalitet, det kan der 
slet ingen Tvivl være om. 

Det er ikke Meningen dermed at 
ville tage noget fra København eller 
fra Københavns Universitet — undta- 
gen maaske nogle Studenter; og det 
vil jo efter Professor Erslevs Sigende 
kun være en Fordel. Men hvis vi ikke 
søge at danne nye Midtpunkter uden- 
for København, saa vil den Bevægel- 
se, som samler og koncentrerer alle 
Landets aandelige og materielle Rig- 
domme i København, ikke blot til- 
tage, men tiltage i stigende Progres- 
sion. Og jo mere vi ved bedre og be- 
dre Samfærdselsmidler forkorter Vej- 
en fra de øvrige Landsdele til Køben- 
havn, desmindre bliver Landet, og 
des mere følelig bliver Skævheden i 
Landets Bygning. Thi noget skævt er 
der her i Landet, saalænge vi har 
Hovedstaden liggende helt ude i den 
ene Kant af Landet uden at gøre det 
fjerneste Forsøg paa at lægge en Mod- 
vægt i den modstaaende Vægtskaal. 

Jeg har ved det foranførte søgt at 
antyde, hvorledes Spørgsmaalet om et 
nyt Universitet i Jylland efter mit 
Skøn maa ses fra et Lægmandsstand- 
punkt. — Men hvis man nu vil give 
mig Ret ialfald i det væsentlige af 



disse Betragtninger, saa synes det mig 
ganske vist utvivlsomt, at Sagen er 
af en saadan Betydning for det hele 
Land, at Staten bør tage sig af dens 
Gennemførelse. Det udelukker natur- 
ligvis ikke, at man for at lette Gen- 
nemførelsen søger at tilvejebringe 
Midler ad anden Vej — f. Eks. vilde' 
sikkert Aarhus Kommune med god 
Grund kunne yde et Bidrag. Men ef- 
ter den her i Landet gængse Opfat- 
telse af, hvfcd der er Statsopgaver og 
hvad ikke, er der ingen Tvivl om, at 
Sagen er et Statsanliggende. De Eks- 
empler, Professor Erslev henter fra 
Sverig til Oplysning om, hvorledes 
det gaar, naar Universiteter oprettes 
uden Statens Medvirkning, kunne 
heller ikke friste til her at gaa sam- 
me Vej. 

Sagen er nu fra saa godt som alle 
Sider bleven modtagen med — jeg 
tør godt sige — overraskende Vel- 
villie, og jeg for mit Vedkommende 
nærer ikke ret megen Tvivl om, at 
den denne Gang lader sig gennem- 
føre — hvis det da ikke viser sig, at 
Omkostningerne ved Universitetets 
Anlæg og Drift — og særlig ved An- 
læget — er saa overvældende store, 
at man straks af den Grund maa vige 
tilbage. Dette bliver da det Spørgs- 
maal, som den eventuelle Kommis- 
sion vil komme til at besvare: Hvilke 
Fordringer maa man stille til et Uni- 
versitet, for at det skal kunne fyldest- 
gøre sin Opgave, og hvilke Udgifter 
vil under Hensyn til disse Fordringer 
Anlæget og Driften af et Universitet 
medføre? 

Som det vil ses, er jeg hidtil gaact 
ud fra, at den Læreanstalt, der tæn- 
kes oprettet, bliver et virkeligt Uni- 
versitet, med andre Ord kommer til at 
omfatte alle de Fag, der sædvanlig 

læres ved et saadant. Udgangspunk- 
tet bør da formentlig være, at alle dis- 
se Fag skal læres, og at Studiet i 
hvert Pag helt skal kunne fuldføres 
ved det ny Universitet. 

Men Undtagelser kan vel ikke und- 
gaas. Man kan f. Eks. ikke straks faa 
indrettet et zoologisk Museum eller 
en botanisk Have. Zoologi og Botanik 
kunne da ikke straks læres ved det 
ny Universitet i samme Omfang som 
i København. Men jeg kunde tænke 
mig, at man dog ansatte en Professor 
i hvert af disse Fag, og at der bevil- 
gedes et Beløb aarlig til Indretnin- 
gen af de fornødne Samlinger. Der 
vilde jo da kunne finde nogen Under- 
visning Sted, selv om den ikke kunde 
føres til Ende, og Samlingerne vilde 
efterhaanden blive saa fuldkomne, at 
Undervisningen kunde føres til sit 
Maal. Paa samme Maade vilde det 
mulig kunne gaa med andre Fag, 
hvor større Samlinger eller Laborato- 
rier er nødvendige. Men der vilde jo 
heller intet være i Vejen for, at en- 
kelte Fag indtil videre udeiodes. 

Disse Spørgsmaal hører imidlertid 
allerede til de Enkeltheder, som det 
selvfølgelig ikke her er Meningen at 
komme ind paa. En Del af dem vil 
Kommissionen komme til at besvare; 
andre ville først kunne finde deres 
Løsning, naar Universitetet er i Virk- 
somhed. 

Professor Erslev peger i Slutnin- 
gen af sin Artikel paa, at et nyt dansk 



Universitet ved Siden af al den Nytte, 
det kan gøre, dog maaske ogsaa kun- 
de volde Fortræd. De Betænkelighe- 
der, Professoren derigennem kommer 
ind paa, ere dog heldigvis meget faa, 
og Professoren imødegaar dem selv. 
Kun én Ting vilde jeg gerne udtale i 
denne Forbindeise: Professor Erslev 
taler om, at „et Universitet i Jylland 
maaske kunde virke splittende og 
yderligere uddybe den Forskel, der er 
mellem Jyder og Øboer 41 . Hvis der 
herved hentydes til de Røster, der i 
den senere Tid af og til have ladet 
sig høre i vor Litteratur med Udta- 
lelser om, at Jyderne i Virkeligheden 
ere. — og ville være — af en hel an- 
den Nationalitet end de andre Dan- 
ske, saa er det mig kært at faa Lejlig- 
hed til at sige, at der efter mit Skøn 
ikke ligger nogensomhelst Sandhed 
til Grund for disse Udtalelser. De er 
„kun Litteratur". 

Forhaabentlig vil nu Spørgsmaalet 
om et Universitet i Jylland snart tage 
Fart henimod sin Løsning. Det er en 
stor og god Sag ; og den maa sikkert 
kunne fange alle Partiers Interesse. 
Jeg vil i hvert Fald bede alle — og 
særlig alle, der paa den ene eller an- 
den Maade træde i direkte Forhold 
til den — at virke for, at den frem- 
mes saa godt og saa hurtig som mu- 
ligt. 

Aarhus, i Maj 1907. 

Deres ærbødige 

Drechsel. 

Som tredje Klasses Passagerer var 
vi sammen fra København en svensk 
Sømand og tre danske Haandvær- 
kere. 

Paa Hejsen til Hamborg — hvorhen 
vi skulde for at sejle med Udvandrer- 
Damperen „Pensylvania" — øgedes 
Selskabet yderligere med et Par Nor- 
mænd og nogle jydske Bønder. 

Humøret var højt, vi var alle tilpas 
unge og temmelig ligeglade. Men 
Stemningen faldt hurtigt, da Indskib- 
ningen i Hamborg begyndte. 

Nede ved Havnen blev vi og halv 
andet Tusend andre Emigranter dre- 
vet sammen af Politiet og som en Flok 
Kvæg jaget ind i en stor Hal, hvor 
der ikke var Plads til Halvdelen af os. 
Her maatte vi saa staa i mere end en 
halv Dag. Naa „Pensylvania" er jo 
ogsaa i sin Tid bygget som Kreatur- 
baad. Og jeg maa tilstaa, at det prøj- 
siske Politi heller ikke et Øjeblik søgte 
at faa os til at glemme denne Kends- 
gærning. 

Vort lille Selskab stred og kæmped 
for at holde sammen, thi de Menne- 
sker der omgav os, oprørte os mere 
end Prøjsernes Brutalitet. Vi var ry- 
stede ved Tanken om, nu for mange 
Dage at skulle stuves sammen med 
disse Folk, alt muligt Skrabsammen 
fra det østlige og sydlige Europa. 
Blandt disse var der ingen Skræk eller 
Sorg at spore. De lo, bandte, skændtes 
og hylede op som Vildmænd og lod 
til at finde det hele evigt Sjov. Værre 
blev de paa Turen over — thi hvad 
disse Mennesker fandt paa af Galska- 
ber er utroligt! Han- og Hunkøn over 
for hinanden som halsende Hunde i 
Foraarstiden. Og jeg forstod, hvorle- 
des det vilde være blevet uden den 
prøjsiske Jerndisciplin, skaanselløst 
udøvet om Bord. Forresten blev vi 



Skandinaver og Tysker, et Par hun- 
drede i Tallet, senere paa vort bestem- 
te Forlangende — efter meget Vrøvl 
og stærk Protest — anbragte i en af- 
sondret Del af Forskibet. 

Her hang vi sammen som Ærte- 
halm uden nogensinde at blande os 
med „Dyrene" , som vi alle uden Und- 
tagelse kaldte vore Medrejsende paa 
Mellemdækket. Omsider fik Rejsen 
Ende, og saa kom „Ellis Island", 
Emigranternes Skærsild. 

Her blev vi hurtig skilte ad. Sor- 
terede i større og mindre Klynger fik 
vi en Plakat med et Nummer hæftet 
paa Brystet, hvorefter vi blev drevet 
op i en stor rød Bygning med en mæg- 
tig Sal, der var inddelt i Træbaase og 
Jernbure. I otte Timer fik vi saa — 
sultne, tørstige og udmattede — Lov 
til at nyde Behandlingen af de Emi- 
granter, der var før os. I Sandhed et 
højst opløftende og trøstende Syn! 

Endelig kom saa Turen til os. Af 
nogle stramt uniformerede Amerika- 
nere blev vi, med en Brutalitet, der 
langt overgik Prøjsernes, paany skub- 
bet og puffet fra den ene Ekspedition 
til den anden, hvor vi blev mærket 
med Kridt og yderligere „plakate- 
rede". 

Her gjordes ingen Forskel, dannet 
eller mindre dannet, bedre klædt eller 
daarlig klædt, syg, træt eller spille- 
vende — alle blev behandlet ens. 
Amerikaneren har kun een Rubrik for 
tredie Klasses Rejsende: Emigranter 
— det vil sige Dyr — og som saa- 
danne behandles de. — For os Skan- 
dinavere og Tyskerne vil disse Kridt- 
mærker og Plakater altid staa som et 
mørkt Minde. Derimod syntes vore 
andre Medrejsende snarere at betragte 
disse som Hæderstegn end som noget 
ydmygende. 

Slupne gennem Skærsilden landede 

vi, en Snes Skandinaver i Følge, langt 
om længe ved Battery Park — hvor 
Emigrantmissionærene modtog os. 
Disse kristelige Mænd, der i Samar- 
bejde med Trusternes Agenter og med 
Guds Ord i Munden og Guds Ord i 
store Bogstaver over Døren — sælger, 
vildleder og udsuger til det sidste de 
stakkels Fremmede, der i god Tro sø- 
ger deres „Pilgrimshuse" , det Navn 
hvormed Missionærerne benævner de- 
res „Huler". I en af disse Bygnin- 
ger maatte jeg, inden jeg kunde slip- 
pe væk, bo i to lange Døgn, et Ophold 
jeg sent vil glemme. For en ublu Be- 
taling faar man en elendig Plads i en 
overfyldt Seng, i et overfyldt Bum og 
en Kost, som svarer til Omgivelserne. 
Penge har Emigranten faa af, saa for 
den, der ikke har været saa heldig at 
finde Arbejde af en eller anden Art — 
er der nu kun to Ting tilbage : at lade 
sig smide paa Gaden eller sælge sig. 

Den, der vælger det sidste, faar en 
Kontrakt, han maa underskrive — en 
Kontrakt han ikke forstaar et Ord af 
— og som i Reglen er lavet saaledes, 
at Agenten kan omgaa den paa alle 
Punkter, hvorimod Emigranten er 
solgt med Hud og Haar. Efter denne 
smukke Begyndelse sendes han saa 
bort — ud i Kulminerne — til Jern- 
baneanlæg eller Fabrikarbejde. Og 
mangen en oplyst, faglært Haandvær- 
ker og Arbejdsmand har under disse 
Forhold i lange Tider maattet leve og 
arbejde sammen med Negere, Italie- 
nere, Ungarere, Polakker og Japane- 
re, der lever højt paa en Sild og et 
Hvidløg og med Glæde arbejder for 
hvilken som helst Betaling, der bydes. 

Og det lærte jeg hurtigt — hvad 
jeg allerede anede om Bord — at disse 
Mennesker er vor, den kultiverede Ar- 
bejders, Fjende. Nu, efter at jeg i 
flere Aar som organiseret Haandvær- 
ker har arbejdet i forskellige Dele af 
Amerika, véd jeg, som alle mine Kam- 
merater, at disse Folk fra Kulminer- 
ne og Jordarbejdet trænger ind i 
snart alle Fag og underminerer den 



faglærte, organiserede Haandværker 
og efterhaanden gør hans Eksistens 
i Amerika umulig. 

II. 

Det er ikke nogen let Sag nuom- 
stunder at være Arbejder i de forene- 
de Stater, det er i det hele taget ikke 
let, at være noget som helst. Thi dér 
mere end noget andet Sted, findes al- 
tid i hundredevis af Mennesker, der 
for en ringere Betaling med Glæde 
vil tage ens Plads. 

Og det er virkelig mærkværdigt og 
synes for os, der kender Forholdene 
derovre, ganske latterligt, at der her 
i Europa endnu findes Mennesker, der 
gaar omkring og tror paa en ameri- 
kansk Guldalder. Disse stakkels 
Vildfarne vil desværre, om de nogen- 
sinde* gør Turen over Havet, haardt 
komme til at bøde for deres Uviden- 
hed. 

For Aar tilbage var der gode Tider 
i Amerika. Da kunde dygtige Haand- 
værkere og Arbejdere tjene Penge. 
Men nu? Ja, nu er det ganske an- 
derledes over hele Linjen, og Forhol- 
dene forværres Dag for Dag, indtil 
det hele revner med et Knald. Et 
Knald, som vil rense Luften og mane 
til nyt Liv for en ny og gylden Tid, 
og for et Folk, som vil tænke og føle 
som én Nation og ikke som nu indbyr- 
des slaas og underminere hinanden, 
saa at en halv Snes Milliardærer 
skummer Fløden af hele Historien. 

Naar en Haandværker eller Ar- 
bejdsmand i Amerika indtræder som 
Medlem af en Arbejder-„Union" , 
Fagforening, saa er han ikke som her 
hjemme godt og sikkert garderet. Det 
er nemlig langt fra alle, der er Med- 
lemmer, og mange paastaar og har be- 
vist, at de klarer sig langt bedre som 
Non-Union-men, ikke Fagforenings- 
medlemmer. 

Jeg selv har altid været Union- 
man; at jeg har haft nogen større 
Gavn heraf, har jeg aldrig kunnet ind- 
se. Men den Ting, at* der i én og sam- 

me By findes to eller flere Unions i 
samme Fag, og at disse Unions under 
en Strejke, i Stedet for at støtte, tvert- 
imod modarbejder hinanden, er jo saa 
vanvittig, at det neppe er til at tro 
paa. 

Jeg husker, hvorledes det gik til for 
et Aars Tid siden ved en Malerstrejke 
i New York. Den Union, jeg tilhørte, 
erklærede Strejke ganske umotiveret, 
uden noget Varsel og paa en meget 
uheldig Aarstid. 

Efter at Strejken havde varet en 
Uge, uden at der var bleven udbetalt 
en Cent af Strejkekassen, hvortil vi 
Medlemmer i Tidens Løb havde ind- 
betalt Tusinder, stod der en Dag med 
store Bogstaver følgende opslaaet i 
vort Strejkelokale: 

The national treasury will support 
you with its last Dollar! * 

Men da vi stadig i de kommende 
Uger ikke saa noget til disse Dollars, 
var vi alle paa det rene med, at vore 
„Tillidsmænd", som sædvanlig, hav- 
de snydt og bedraget os. Paa et se- 
nere Møde vovede en behjertet Mand 
at fortælle Præsidenten for vor Uni- 
on, at han ved Bestikkelser havde be- 
riget sig selv og sine Kreaturer, at 
han havde bedraget og bestjaalet os, 
og at hele Strejken var Humbug fra 
Ende til anden. Dette skulde den be- 
hjertede Mand nu ikke have gjort. 
Thi Præsidenten gik ganske rolig ned 
fra sin Plads, gav Manden et Par 
gode Lussinger og smed ham ud at 
Døren, uden at nogen rørte sig til 
hans Forsvar, skønt vi vidste, at Man- 
den havde talt Sandhed. Vi vidste, at 
det hele virkelig var Humbug, Løgn 
og Bedrag fra øverst til nederst. Vi 
selv, Haand værkerne indbyrdes, kun- 
de ikke en Gang stole paa hinanden, 
men , tvungne af Forholdene, sveg 
vi hinanden og arbejdede hvor vi kun- 
de komme til, den ene Dag for een 
Pris, den næste for en anden. Og vi 
vidste, at vore organiserede Kolleger 
fra den konkurrerende Union, trods 
givne Løfter, snart vilde udfylde vore 



forladte Pladser og dermed umulig- 
gøre ethvert Haab om Sejer for os. 
Allerede nu, medens vi stod her midt 
under Strejken, vidste vi, at Mængder 
af „Non-Union-men" arbejdede hele 
Byen over, uden at vi kunde gøre det 
mindste for at forhindre det. 

Og længe før Strejken var erklæret 
tabt, faldt vi da ogsaa fra en efter en, 
og søgte tilbage til vore gamle Plad- 
ser, som dog kun de allerfærreste fik 
igen. 

Nogen Tid før dette, oplevede jeg 
noget lignende. Jeg var den Gang af 
et stort og anset Firma i New York 
sendt op til Halifax i Nowa Scotia, 
hvor jeg skulde medvirke ved Deko- 
rationen af en katolsk Kirke, et Ar- 
bejde som tog et halvt Aar. 

Jeg sendte derfor min Medlemsbog 
og et Pengebeløb for seks Maaneders 
Kontingent ned til Kassereren for 
min Union i New York. At jeg ikke 
fik nogen Kvittering eller min Bog 
tilsendt igen, forundrede mig ikke 
det mindste. Da jeg derimod senere 
selv kom til New York, blev jeg tem- 
melig overrasket ved at erfare, at min 
Union ikke eksisterede mere, men var 
bleven suspenderet af Hovedkvarteret, 
og at Præsidenten og Kassereren var i 
Fængsel for Bedrageri og Falsk. 

Jeg tilhørte med andre Ord ikke 
mere nogen Union, skønt jeg havde 
betalt, hvad jeg skulde paa rette Sted 
og i rette Tid. Og Enden blev, at jeg 
maatte melde mig ind i en anden 
Fagforening. 

At der under disse Forhold ikke er 
Udsigt til bedre Tider, er let at for- 
staa. De fleste vil vel sige, at det er 
vor egen Skyld, at vi ikke holder sam- 
men og lader os bedrage og snyde som 
Idioter. 

Men ganske saaledes er det nu ikke. 
Det er ikke vor egen Skyld, det er 
Forholdene, der tvinger og driver os 
ind i al denne Elendighed. 

Thi det, den organiserede Arbejder 
har at kæmpe imod derovre i Ameri- 
ka, er saa mægtigt, at han hurtigt fø- 

ler sin egen Magtesløshed og maa sige 
til sig selv: Hvad nytter det hele, 
selv om vi holdt nok saa meget sam- 
men? 

Vi kan ikke staa os, det er umuligt. 

At kæmpe mod Kapitalen, det vil 
sige „Trusterne" , er som at rende 
Panden mod en Panserplade. Men 
ikke nok med dette, allevegne fra un- 
derbydes man af Negere, Japanesere, 
Italienere, Ungarer, Polakker og an- 
dre lavtstaaende Mennesker, der kan 
arbejde og leve som Dyr og for hvem 
en Løn, der for os betyder Sult, be- 
tragtes som Velstand. Det er disse 
Folk, der er vore Fjender, og det er 
dem, Trusterne benytter som Vaaben 
mod os. Det er Trusterne, der ejer det 
hele, de ejer Lovene, Politiet og Na- 
tionalgarderne, der ligesom Russer- 
ne har lært, at Geværsalver har en 
iorunderlig beroligende Virkning paa 
strejkende, utilfredse Arbejdere. Og 
det er de samme almægtige Truster, 
der indfører alle disse Mennesker til 
„Frihedens Land", skønt hele Natio- 
nen er imod det og Pressen daglig ad- 
varer mod den Masseindførsel af uop- 
lyste og uudviklede Væsner. Den sta- 
dig stigende Nød og Arbejdsløshed og 
den ligefrem uhyggelige Tiltagen af 
Forbrydelser beviser mere end noget 
andet, hvor stor Faren er. 



Men ogsaa det amerikanske Folk 
selv bærer en stor Del af Skylden for 
disse umulige Forhold. Den ameri- 
kanske Arbejder og Haandværker har 
ikke Gnist af Idé om Politik, men la- 
der sig lede af den, der skriger og by- 
der højest. Hver Dag læser han Avi- 
serne, ser at Millionærerne skældes 
ud for Forbrydere og Blodsugere, at 
enhver Embedsmand og Politiker er 
en Bedrager og Tyveknægt, alt dette 
forarger ham dog ikke i nogen særlig 
Grad. Thi inderst inde beundrer han 
disse Herrer og synes, de er Pokkers 
smarte. 

Dernæst besidder Amerikaneren en 
aldeles utrolig Foragt for alle Frem- 
mede. Han ser alt det Skrabsammen, 
der daglig strømmer ind over hans 
Fædreland. Disse Mennesker, der 
gaar klædt i spraglede, daarlig syede, 
lasede Dragter og ikke i amerikansk 
Jakketøj med Flip og Manschet skjor- 
te. Folk, der lever af Sild og Løg og 
betragter en Dollar som en Formue. 
Men han ser ikke, da Fodboldspil, 
Boxning, Væddemaal og Flipperne 
optager al hans Interesse, at disse 
Foragtelige omringer ham tættere og 
tættere og en skønne Dag vil tvinge 
ham til at smide Flippen og spise med 
af Silden og Løgen. 



Rigsdagssamlingen 1906—07. 

En historisk Oversigt af Edvard Brandes 



Tilsyneladende havde de to Valg, 
Folketingsvalget af 29. Maj 1906 og 
Landstingsvalget af 21. September, 
svækket Regeringspartiet og derved 
Ministeriet. I Tal var Ministeriets Til- 
hængere færre i begge Ting ved Rigs- 
dagens Sammentræden i Oktober 
1906 end ved dens Hjemsendelse i 
April. Folketingets Sammensætning 
var i April saaledes: 



Regeringsparti 59 

Socialdemokrater 16 

Radikale 15 

Moderate 12 

Hejre 11 

Udenfor Grupperne 1 

114 

Her er til det radikale Venstre med- 
regnede Hr. Deuntzer og Hr. Trier, 
som vel ikke hørte til Partiet, men 

som stod i Valggruppe med dette og sunket fra 15 Medlenftner til ii. For- 
i politisk Henseende maatte regnes holdet mellem Regeringsparti og Op- 
til Regerings-Modstandere af Ven- position kan belyses med nogle Yt- 
slre — hvilken Stilling begge ogsaa tringer, som de Moderates Ordfører, 
indtog efter Valget. Det ene Medlem Direktør Neergaard fremkom med 
udenfor Grupperne var Grev Ludvig straks ved Samlingens Begyndelse: 
Reventlow, der imidlertid fra sidste Forholdet er dette, at de Valg til begge 
Samlings Begyndelse indtraadte i Rigsdagens Afdelinger, som har rundet Sted, 
Venstrereformpartiets Valggruppe og siden vi i Foraaret afsluttede vort Arbejde, ikke 
derefter maatte henføres til det nu- har styrket Regeringens Stilling. Tvertimod, 

værende Ministeriums Tilhængere. * e , har J bra ^ t **«*>*» ret *MJy> Jf. *** 

™i *» i i * ™ w • V. ,, «• to Grupper, som er gaaede tal Valg med 

Efter Valget af 29. Maj var Folke- det Frognm . det hele Qg 8tore at ^ ^ 

tinget saaledes sammensat: geringen og betragte den som Ferer under det 

politiske Arbejde er bleven svækkede, medens 

Regeringsparti 57 derimod de oppositionelle Grupper, Højre og 

Socialdemokrater 24 Socialdemokratiet, er bleven styrkede. Om de 

Radikale 1X Radikale kan man vel ikke sige, at de er 

Moderate 9 bleven dyrkede ved Valget, men efter den 

Højre 12 nære Valgalliance med Socialdemokraterne kan 

Udenfor Grupperne 1_ mftn dog gig6i at den radikal-socialdemokratiske 

114 Alliance er gaaet styrket ud af Valgene. 

Det ene Medlem udenfor Grupperne Til at tale saaledes havde de Mode- 
var Redaktør Chr. Reventlow, der dog rates Ordfører adskillig Grund: der 
nærmest maatte regnes som Højre- var noget af et Tak for sidst i Ordene, 
mand. I Virkeligheden havde ved Folke- 

Valgets Resultat var altsaa dette, at tingsvalget de moderate Vælgere vist 
Ministeriets direkte Tilhængere, Re- sig fuldkommea enige med Reform- 
formpartiet, selv naar Grev Revent- partiets Mænd : de havde ikke været 
low medtælles, gik ned fra 59 til 57, til at skelne fra hinanden trods gam- 
og samtidig faldt den anden ministe- mel og aldrig bilagt Strid. Og heraf 
rielle Gruppe, de Moderate, fra 12 havde Konseilspræsident J. G. Chri- 
Medlemmer til 9. Eller med andre stensen vidst at benytte sig med me- 
Ord: Ministeriet, der havde et Flertal gen Snildhed. De Moderate var kom- 
paa 71 (72) før Valget, stod efter dette men svækkede ind, fordi Vælgerne 
med 66 Stemmer, fordelte paa de to gled bort under Fødderne paa dem, 
Grupper: Reformparti og Moderate, og endskønt deres Folketingsmænd og- 
saaledes at kun disse sidste overhove- saa efter Systemskiftet 1901 havde væ- 
det sikrede Regeringen Flertal. Af ret strængt adskilte fra Reformparti- 
Oppositionen var Socialdemokraterne et, og man fra den Side havde mødt 
gaaet stærkt frem (fra 16 til 24) ; der- dem med en vis Overlegenhed, der 
næst var Højre, hvis dette i Smaa- ikke var fri for Haan. Ikke uden Vær- 
grupper splittede og tildels regerings- dighed havde Hr. Neergaard i de for- 
venlige Parti overhovedet kunde rep- løbne Aar balanceret mellem hint 
nes til Oppositionen, lidt forøget (fra endnu bevarede Fjendskab og den 
1 1 til 12 eller 13), medens det radikale ministerielle Tilslutning, som nød- 
Venstre havde betalt Gildet og var vendiggjordes ikke alene ved de Mo- 

- 262 — 



Digitized by 



Google 



RlGSDAGSSAMLINGEN 1906—07 

derates Nederlag siden Valget 1895 forskellige Partier ikke havde givet 
men allermest derved, at Regering og Møde, 37 (Socialdemokrater, Højre, 
Reformparti førte de Moderates kend- Radikale) stemte blankt (ved For- 
te Forhandlingspolitik — den som var mandsvalget d. i. Oktober var der 
grundet paa Overensstemmelse og endog 40 blanke Stemmesedler). Alt- 
Overenskomst med Højre og Afstand- saa Hr. Neergaard vidste, hyor Lan- 
Tagen fra de radikale Standpunkter, det laa: enten saa de Moderate vilde 
Efter Ministeriet Christensens Dan- eller ikke, nødtes de til at gaa den 
nelse og de Radikales Udsprængning Vej, hvorhen deres Vælgere og for- 
af Reformpartiet var de Moderates resten ogsaa deres Blade pegede. Dog 
Stilling noget stærkere overfor Re- den lille Hævn undte Hr. Neergaard 
formpartiet, fordi dettes overmægtige sig ved første Lejlighed overfor 
Flertal i Folketinget pludselig var det stormægtige Reformparti og det- 
sunket til det akkurat Nødvendige. t.es ikke mindre kaalhøgne Ministe- 
Men efter Valget var dette nu ganske rium at sige dem, hvad Valgets Lære 
forandret: Regeringen havde i og for var og hvorpaa Ministeriets Flertal i 
sig ikke Flertal; hvis alle Tingets an- Folketingssalen beroede: nemlig paa 
dre Grupper stemte sammen, kunde hans Gruppefællers, de fordums Fjen- 
intet Regeringsforslag vedtages; des- ders og nuværende Venners ved po- 
uden kunde Ministeriet selvfølgelig litisk Overensstemmelse nødvendig- 
kun med yderste Vanskelighed agere, gjorte Tilslutning, 
naar et enkelt Medlems Fraværelse Altsaa: efter Valget 29. Maj var Re- 
bragte det i sikkert Mindretal, me- formpartiet svækket i Folketinget og 
dens Flertal overhovedet ikke naaedes kun Flertal ved de Moderates Hjælp, 
uden ved Ministrenes egne Stemmer. Men langt prekærere syntes Stil- 
De Moderates 9 Stemmer var derfor lingen i Landstinget, 
ganske nødvendige for Ministeriet, Ved Samlingens Slutning i April 
men paa den anden Side var det og- 1906 var Landstinget saaledes sam- 
saa for Hr. Neergaard umuligt at und- mensat : 

drage Ministeriet disse Stemmer, for- H . ^ 

di de moderate Vælgere saa tydeligt Regeringsparti ....... ....... 23(21) 

havde indrulleret sig under Hr. J. C. Frikonservative 10 

Christensens Fane ved Valget og kaa- Moderate 3 

ret ham til en Fører efter deres Hjærte Socialdemokrater i_ 

og Aand. W 

Allerede i den overordentlige Sam- Tallet 23 er forsaavidt korrekt som 

Iing, der var bleven nødvendiggjort Reformpartiet ved Samlingens Be- 

ved Folketingets Opløsning og som gyndelse havde besiddet saa mange 

havde fundet Sted fra 18. til 23. Juli Pladser, men under Samlingen var et 

1906, havde Formandsvalget vist, at Medlem død, og det færøiske Med- 

de Moderate var sig Stillingen og lem, der tilhørte Reformpartiet, havde 

dens Følger vel bevidste: Hr. A. nedlagt sit Mandat, men selv derefter 

Thomsen var bleven valgt med 61 var Reformpartiet, der kunde vente 

Stemmer; der blev ialt kun afgivet 99 sig Tilslutning fra de 3 Moderate og 

Stemmesedler, o: at 15 Medlemmer af den ene Socialdemokrat imod Høj- 

re, fuldkommen sikker paa sammen der Samlingen, dels fordi de to kon- 
med de 10 Frikonservative at beher- gevalgte Højremænd Gaardejer Ra- 
ske Afstemningen i Tinget. Valget ben og Baron Juul-Rysensteen døde 
den 21. September forandrede imid- og erstattedes af to Ministerielle: 
lertid ganske denne Stilling; ved det- Hr. Jensen-Steengaarden og Hr. Jør- 
te blev Landstinget saaledes sammen- gen Bertelsen (hvormed der kunde op- 
sat: naas et allieret Flertal paa 34 Stem- 
„. 20 mer) og dels fordi overhovedet intet 
Rejerings'parti.'!.' '.'.'.'.. !.'.'!.'!! 18 Farlig tilvejebragtes i Rigsdags- 
Frikonservative 10 samlingen. Men som sagt, Ministe- 

Moderate 4 r j e t havde ikke mere ved sit eget Par- 
Socialdemokrater 4 u alene Flerta i i Folketinget og turde 

n*^ e heller ikke stole paa ved de Frikon- 
servatives Hjælp at kunne gennem- 
Ved Valget holdt de to Højregrup- føre sine Forslag i Landstinget, og 
per da deres Medlemstal, hvorimod forsaavidt stod det svagere efter Val- 
Reformpartiet led et Tab af fem Stem- g e f en( j f ør dette, 
mer: deraf tilfaldt én de Moderate, j) 0g \^ un tilsyneladende. For det 
tre Socialdemokratiet og én det radi- f ørs t e var Valget ikke ført mod Højre, 
kale Venstre. Men derved skete det, og dettes Vinding i de to Ting kunde 
at Reformpartiet + Moderate + Fri- derfor ikke betragtes som betydnings- 
konservative tilsammen kun blev 32 fuldt Nederlag for Ministeriet: ingen 
Stemmer og altsaa ikke mere udgjorde v j]de regne med, at det Højre, der ik- 
sikkert Flertal i Landstinget, saasnart ke talte mer end 12 af Folketingets 
en Afstemning kunde forene det garn- 114 Medlemmer og som end ikke læn- 
le Højres 29 Stemmer og de 5 oppo- ger havde Flertal i Landstinget, kunde 
sitionelle Stemmer til 34, saameget danne Ministerium, saameget mere 
mere som de Frikonservatives Besæt- s( ,m de Frikonservatives fra 1900 før- 
teise af Formandspladsen reducerede te Politik jo netop gik ud paa to Ting: 
de Allieredes 32 til 31 Stemmer. Og a t forhindre nye Landstingsministe- 
ved Samlingens Begyndelse fastslog r i er af Højre og at sammenarbejde 
denne nye Situation Regeringsparti- me d det Ministerium, som dannedes 
ets Svaghed, medens man fra oppo- a f et Flertal i Folketinget. Altsaa Høj- 
sitionel Side lagde adskillig Vægt paa, res forholdsvis anselige Tilvækst for- 
at de Allierede ikke mere var sikre rykkede ikke Ministeriets Stilling, og 
paa deres Magt og at den nye lille m Ministeriet havde Valget staaet. 
Valggruppe, de 4 Socialdemokrater og Og for det andet kunde Ministeriet 
den ene Radikale, kunde forhindre tage sig Socialdemokratiets mange Re- 
saadanne Kompromiser, saadanne præsentanter og disses mange Væl- 
raadne Forlig, som Højre i garn- gere let. Det saa jo nok yderst im- 
mel Konservatisme vilde modsætte ponerende ud, naar Partiet steg fra 
sig og de 5 af Principfasthed vilde for- 16 til 24 i Folketinget og fra 1 til 4 
hindre. I Virkeligheden — for straks i det fornemme Landsting, hvorfra 
at sige det — fik disse Kombinatio- man havde tænkt de socialdemokrati- 
ner ikke den ringeste Betydning un- ske Repræsentanter omtrent udspær- 

rede i alt Fald hvad Kresene udenfor 
København angik. Men ret beset styr- 
kede denne socialdemokratiske Frem- 
gang Ministeriet Christensen netop 
paa det Punkt, hvor det ønskede 
Støtte: nemlig i dets Karakter af # 
sindigt Landbo- og Mellemparti lige 
langt fra de to Yderpunkter, social- 
demokratisk Omstyrtning og gammel- 
højre Reaktion. Dyden i Midten, det 
var netop Ministeriets Valgsprog. Hr. 
J. G. Christensen tænkte ganske vist 
ikke paa formelt at oprette det kon- 
servative Samlingsparti, at sammen- 
smelte et tilforladeligt Venstre med 
et omtænksomt Højre, men hvad han 
forstandigvis ikke kunde have no- 
get imod, det var, at Ministeriet og 
dets Parti opfattedes af alle besin- 
dige Vælgere som det bedste og ene- 
ste Bolværk imod det fremskridende 
Socialdemokrati. De 24 socialdemo- 
kratiske Repræsentanter maatte vir- 
ke paa Højres opskræmte Fantasi som 
Tegn i Sol og Maane om Verdens sig 
nærmende Undergang, og denne Un- 
dergang kunde dog forhindres, om 
man o: Vælgerne blot gav sig det be- 
sindige Ministerium i Vold og opgav 
en Stivsindethed, der bare ophidsede 
Arbejderne og Husmændene og hvem 
ellers kunde tænkes at ville slutte sig 
til Socialismens røde Fane. Idealet 
for Ministeriet Christensen eller ret- 
tere Hr. J. C. Christensens politiske 
Tanke var at fremfare mod Højre som 
mod det moderate Venstre: ikke at al- 
liere sig med Partiet officielt, men at 
opsluge dets Vælgere — naturligvis i 
Landkresene, thi Byerne var engang 
for alle hjemfaldne til en anden Poli- 
tik. Men Valget af 29. Maj havde vist 
Ministeriets og Regeringspartiets Op- 
sugnings-Evne overfor de Moderate. 
Disses Vælgere havde Hr. Christensen 

taget til sig, deraf de moderate Fol- 
ketingsmænds Tilbagegang — deraf 
ogsaa den lille moderate Gruppes 
Rigsdagstaktik, som straks aabenba- 
rede sig ved Formandsvalget, hvor- 
med et Regeringsflertal sikredes, og 
som senere fastsloges gennem Af- 
stemning overfor Rigsdagsbeslutnin- 
gen som Svar paa Trontalen og ved 
Toldlovbehandlingen. Rigsdagssam- 
lingen forenede derimod ikke Re- 
formparti og Moderate i ét Parti, ik- 
ke engang i en Valggruppe. Til hvad 
Nytte ogsaa? Regeringen havde dog 
den Støtte, som Hr. Neergaard og 
hans Gruppefæller — Hr. Neergaard 
selv bruger netop dette Ord og ikke 
mere Betegnelsen Parti for sine Ven- 
ner — kunde yde, uden at paadrage 
sig det Ubehag, som Sammenslutnin- 
gen med de fordums Fjender vilde 
vække hos enkelte Vælgere, der end- 
nu levede paa Resterne af den gamle 
Kamp imod Forligets Mænd fra 1894. 
Og med Muligheden for den sam- 
me Bevægelse indenfor Højres Væl- 
gere som indenfor de Moderates Væl- 
gere i Landkresene kunde Hr. Chri- 
stensen regne, naar Socialdemokrat- 
erne mødte saa mandsstærke i begge 
Rigsdagens Ting. Baade Højres Presse 
og Højres Politikere slog bestandigt 
paa Samling af de konservative Ele- 
menter i Samfundet mod de fædre- 
landsløse Omstyrtere. Men) Højre 
tænkte paa den officielle Sammen- 
slutning, den formelle Alliance med 
behørig Deling af Magten og Herlig- 
heden. Til den Politik vilde Hr. J. C. 
Christensen i det længste vende det 
døve Øre — nemlig akkurat saalæn- 
ge han ikke behøvede at føje sig efter 
den. Her var jo den officielle Alliance 
langt farligere, end hvis det gjaldt de 
Moderate. De Moderate, det var dog 

Venstremænd om end af en sekundær 
Kvalitet og omend i mange Aar ude- 
lukkede ved en Art Ban lysning fra 
det rette Venstre- Al ter: desuden naar 
Blade og Vælgere efterhaanden tabte 
den moderate Nuance og uskelneligt 
sammenrystedes med de ministeriel- 
le, saa kunde til Slutning Forskellen 
mellem det paa Kraft forhandlende 
Reformparti og det forhandlende 
Venstre (saaledes kaldte de Mode- 
rate stadigt sig selv) ikke opret- 
holdes. Og dog vilde Hr. Christensen 
klogeligt ikke den officielle Sammen- 
slutning. Hvor langt mindre da med 
det Højre, der endnu var det proviso- 
riske, det Estrupske, det antiparla- 
mentariske Parti, som Venstre i det 
mærkværdige Aar 1901 havde besej- 
ret under alle Kartovers Brag! Hvad 
der kunde vindes ved en formel Sam- 
menslutning mellem Reformparti og 
Højre var for en ren Ubetydelighed 
at regne mod det mulige Tab, hvis 
Venstre-Vælgerne forskrækkedes og 
Højre gjorde Fordring paa sin Andel 
i Byttet. Hr. Christensen var meget 
for klog til ikke at indse dette. 

Og desuden havde jo Valget vist, at 
Højre af sig selv ydede Ministeriet 
den Støtte, som Ministeriet behøvede. 
I Køge var Hr. Alberti som sædvan- 
ligt bleven valgt ved Højres Stemmer ; 
paa Langeland havde Højre med et 
Par hundrede Stemmer frelst Rege- 
ringskandidaten. Og i København, 
hvor Ministeriet selv ingen Stemmer 
besad, dér kæmpede Højre for at ude- 
lukke radikale Venstremænd og op- 
stillede' selv halvt-regeringsvenlige 
Kandidater som Dr. Møller, der naar- 
somhelst erklærede sig for en Tilhæn- 
ger af den J. C. Christensenske Mili- 
tærpolitik. Og endelig viste Hoved- 
stadspressen — gennem Berlingske 



Tidende og Nationaltidende — en 
elskværdig Forhandlingsvillighed over 
for Regeringen og en ubetinget Afsky 
overfor Socialdemokrater og Radikale. 
Hvorfor i Alverden skulde Ministeriet 
Christensen under disse Omstændig- 
heder frygte Højre eller anse det foren 
betydningsfuld Sag, om Højre var gaa- 
et nogle Stemmer frem i begge Ting? 
Højre kom jo dog, naar der kaldtes 
paa det — derfor sørgede Socialdemo- 
kraterne. Men det kunde være godt 
at have Højremændene i Baghaanden, 
hvis en skøn Dag Striden med Social- 
demokraterne for Alvor maatte føres 
og de Besiddende rustes mod de Be- 
siddelsesløse: den Valgdag, hvor den 
Strid blev Valgprogram, skulde nok 
hæmme op for Socialdemokraterne. 
Dog endnu var dette ikke Politik, ik- 
ke virkende Politik. Men kommende 
Begivenheder indvarsles ved Stemnin- 
ger og Strømninger i Politik, og Høj- 
res Tilvækst betød ikke nogen al- 
vorlig Svækkelse for Ministeriet. 

Og endelig for det tredie stod Mini- 
steriet ikke svagere end før Valget af 
29 Maj, fordi dette allermest beteg- 
nedes ved de Radikales Nederlag. De 
fire Krese, som de Radikale tabte, be- 
tød foreløbig Tryghed for Regeringen, 
Fornemmelsen af, at man ustraffet 
havde styrtet det første Venstremini- 
sterium og ustraffet sprængt Partiet. 
Vel sandt, Regeringspartiet havde i 
alt et Tab paa 2 Krese, men det havde 
ingen Kres tabt til de Radikale, hvor- 
imod af disses tabte Krese de to i Jyl- 
land var blevne vundne af Reform- 
partiet. Hvis de Radikale blot havde 
beholdt deres Mandtal i Folketinget, 
end mere naturligvis hvis de havde 
faaet en ganske lille Tilvækst, havde 
Ministeriet følt sig utrygt i sin Politik, 
fordi dets Parti vilde blevet ængste- 

ligt. Nu efter Valget kunde der siges 
til Partiet: det er foreløbig bevist, at 
ingen Ministeriel falder for den radi- 
kale Bevægelse. 

Thi kun indefra kunde Ministeriet 
Christensen styrtes og dets Politik 
trues: Dette forstod Hr. Christensen 
saare vel. Det var jo et parlamenta- 
risk Ministerium og beroede paa et 
Flertal i Folketinget. At Højre skulde 
faa Flertal, var udelukket, og en saa- 
dan Forandring som Højres Magt- 
overtagelse paany vilde desuden for- 
ene alle demokratiske Partier i én fæl- 
les Opposition. Men man behøvede 
ikke at regne med sligt Fantasteri. 
De Moderate var efter Valget at be- 
tragte som Anneks til Reformpartiets 
Hovedkirke. At Socialdemokraterne 
skulde rykke op fra 24 til Flertal, var 
ogsaa udelukket: paa Vejen til denne 
parlamentariske Magt vilde de blive 
standsede af de forenede konservative 
Partier, der i ethvert Fald paa de før- 
ste Valgdage vilde slaa dem tilbage, 
saasnart de for Alvor truede med en 
Magt, der kunde overtage Regerin- 
gen. Unægteligt behøvede Ministeriet 
heller ikke at frygte noget radikalt 
Ministerium som Afløser: med et Parti 
paa 9 til 11 Medlemmer lod der sig ik- 
ke danne Ministerium, end ikke ar- 
bejde med en saadan Udsigt for Øje. 
Men medens de yderliggaaende Par- 
tier, Højre og Socialdemokrater, kun- 
de virke sammenkittende paa Reform- 
partiets Blok, virkede de Radikale 
ved deres blotte Tilværelse opløsende 
og smuldrende. Deres Standpunkter 
var ofte saadanne som Reformpartiet 
helt eller delvis i Regeringsøjemed 
maatte forlade. Naar Bevillingers og 
Loves Vedtagelse til syvende og sidst 
beroede for Regeringen paa, at de var 
antagelige for et Højre-Godsejerparti 



som de Frikonservative, saa blev den 
ministerielle Politik uvilkaarligt den 
gammel-moderate Overenskomst-Po- 
litik, som Reformpartiets Mænd i saa 
mange Aar efter Forliget af 1894 i Em- 
beds Medfør havde angrebet. Men det 
maatte ikke udtales, at Politik og Tak- 
tik, Opfattelse og Syn var forandret 
efter Regeringstiltrædelsen, ganske 
særligt efter det andet Venstremini- 
steriums Dannelse. Ulykken var den, 
at de Radikale sagde alt det, der ik- 
ke skulde siges baade om den almin- 
delige Politik og om de enkelte Stor- 
spørgsmaal som for Eksempel det mi- 
litære. De Radikale var, skønt faatal- 
lige, ivrige paa Møderne og havde en 
stedse voksende Presse til deres Raa- 
dighed. De bearbejdede Vælgerne 
uden at skræmme dem som Højre- 
mænd eller Socialdemokrater vilde 
gjort; de var Venstremænd og hav- 
de endnu for saa kort Tid siden væ- 
ret ansete for Meningsfæller af Re- 
formpartiet, hvis Finanslovsordfører 
endda Hr. Zahle havde været ; de Ra- 
dikale var ogsaa paa en særegen Maa- 
de knyttede til det første Venstremi- 
nisterium, hvormed det politiske Gen- 
nembrud var kommet; dettes afgaa- 
ede Medlemmer — med Undtagelse 
af den af alle forstødte Krigsminister 
Madsen — tilhørte de Radikale. Hr. 
Deuntzer var blevet valgt paa Fyn, 
C. Hage havde stillet sig i Stubbekjø- 
bing, begge overfor ministerielle 
Kandidater; og Hørups og Grev Hol- 
steins store Navne laa ligesom truen- 
de bagved den radikale Bevægelse, 
der kunde hævde sig som Arvtager 
af den klareste og aandfuldeste Fri- 
heds-Politik, som Danmark havde 
kendt. Alt dette kunde gøre Vælgerne 
usikre, naar tilmed en ætsende Kritik 
anvendtes overfor Regeringens Hand- 

linger og Undladelser, Taler og Ad- 
ministration; fra Vælgerne steg Usik- 
kerheden op til Repræsentanterne, 
som Regeringen maatte have fuld- 
kommen tilforladelige, da det ringe- 
ste Frafald tilintetgjorde det parla- 
mentariske Flertal og kunde bevirke 
en uhyggelig Bølgen i Rækkerne. Og 
endelig vilde en saadan Utryghed 
straks forplante sig op i Ministeriet, 
som Hr. J. C. Christensen vel havde 
sammensat med stor Omsigtsfuldhed, 
forsaavidt det ikke indehavde nogen 
autoritativ Personlighed uden hans 
egen — og han altsaa ikke som Hr. 
Deuntzer havde den givne Afløser 
siddende midt i sit Ministerium — 
men som ogsaa faldt sammen, saa- 
snart han følte Grunden vakle under 
sig: hvis han ikke kunde berolige 
og beherske og lede Partiet, kunde 
han ingen Hjælp vente af sine Kolle- 
ger, der var Adjutanter og ikke side- 
ordnede Hærførere. Altsaa Valget den 
29. Maj førtes af Hr. J. C. Christen- 
sen paa den Situation, som Partiets 
fjorgamle Sprængning gav, direkte 
imod de Radikale. Og da Valget var 
et Nederlag for disse trods det meget 
store Stemmetal, som deres Kandi- 
dater i alt havde samlet, og da derfor 
ingen Uro kunde ventes indenfor Re- 
formpartiet paa Grund af Valget, føl- 
te Ministeriet sig ikke svækket ved 
Valget. Dette havde fastslaaet Hr. J. 
C Christensen baade i Egenskab af 
Konseilspræsident og af Forsvarsmi- 
nister og godkendt: hans Dannelse af 
et Venstreministerium med Udspræng- 
ning af de fordums Ministre, hans Ud- 
stødelse af de Radikale fra det ministe- 
rielle Parti, og endelig den Nøler- og 
Afventer-Politik, som han havde bragt 
i System fra 1895 og som han kun i 
yderste Nød agtede at forlade. 



II. 
Rigsdagen aabnedes den i. Okto- 
ber paa højtidelig Maade, idet Kong 
Frederik, første Gang efter sin Tron- 
bestigelse kom tilstede og oplæste 
Trontalen. I denne hed det forjæt- 
ningsfuldt: 

Saasnart ske kan, vil mit Ministerium frem- 
sætte flere betydningsfulde Lovforslag, af hvilke 
jeg her vil nævne Forslag til Lov: om kom- 
munale Valg, om Toldafgifter m. fl., om Mini- 
strenes Ansvarlighed, om Reform af Retsplejen, 
om Ændring af Grundlovens § 32, om Forsik- 
ring mod Arbejdsløshed, om Hjælpekasser, om 
Udvidelse af Ulykkesforsikringen til Landarbej- 
dere m. fl., Forslag til Lov om Fiskeriet og 
om Udvidelse af vort Jærnbanenet 

Hvis man vil dele denne Række 
Lovforslag, som her nævnes, i poli- 
tiske og upolitiske Love, kan det 
straks siges, at af de politiske Lov- 
forslag blev intet gennemført og op- 
højet til Lov. Af den hele Række blev 
overhovedet kun tre vedtagne, nem- 
lig de to sociale Love og Lov om Fi- 
skeriet, medens en Ulykkesforsik- 
ringslov aldeles ikke blev forelagt, og 
alle de andre unægteligt meget betyd- 
ningsfulde Forslag enten blev liggen- 
de i Udvalgene efter en første Be- 
handling (Jærnbaner, Retsreform) el- 
ler senere standsede paa deres Vej 
gennem Tingene. 

Men to af disse ikke vedtagne Lo- 
ve : Reformen af det indirekte Skatte- 
væsen og den kommunale Valglov 
gav den hele Rigsdagssamling dens 
Præg og Betydning. 

Toldloven havde Finansminister 
Lassen taget i Arv efter sin Forgæn- 
ger C. Hage. Ikke i den Forstand, at 
Hr. Hage som Finansminister havde 
personligt begyndt Arbejdet for en 
ny Toldlov eller endog blot trukket 
Grænserne for en saadan. Hr. Hage 
havde haft nok at gøre med de di- 

rekte Skatters Omordning og kunde 
med adskillig Ret mene, at de i saa 
mange Aar førte og opgivne og atter 
genoptagne Toldforhandlinger ikke 
aabnede stor Mulighed for bedre Lyk- 
ke efter Systemskiftet end før. Allige- 
vel var han klar over, at Forsøget 
maatte gøres og at Venstreregeringen 
ikke kunde unddrage sig det Krav, 
som beroede paa, at en Toldreform 
saa længe havde været Programsag 
for Venstre. Og netop i Efteraaret 
1904 nogen Tid inden han styrtedes 
som Finansminister af Hr. J. C. Chri- 
stensen, havde han foranlediget, at 
der paabegyndtes af Sagkyndige i Ad- 
ministrationen et toldteknisk Gen- 
nemsyn af Toldloven, hvilket kunde 
lægges til Grund for videre finansiel- 
politisk Gennemarbejden og Frem- 
stilling af et Toldforslag. Først efter 
et Aars Forløb var Sagen saa vidt 
fremskreden at Toldlovforslaget kun- 
de forberedes igennem de højeste 
Toldautoriteters Arbejde, ganske 
særligt ved Generaldirektør Marcus 
Rubins overordentlige nationaløko- 
nomiske Indsigt og vidtrækkende 
Sagkundskab, og derefter forelægges 
Finansministeren til endelig og poli- 
tisk Afgørelse. Allerede i Forsomme- 
ren 1906 kunde Hr. Vilhelm Lassen 
forkynde dets Fremkomst og antyde 
dets Grundlinier uden dog at røbe, 
hvad der skulde afgive den nødven- 
dige Dækning, efterat han højtidelig 
havde meddelt, at en Brændevinsafgift 
— der saa ofte havde været det Skær, 
hvorpaa en Toldlov officielt og reelt var 
strandet — ikke vilde blive benyttet af 
ham som Finansminister til Dækning 
af Nedgang i Toldudgifterne. 

Allerede den 2. Oktober sammen 
med Finanslovforslaget forelagde Fi- 
nansministeren med et udførligt Fo- 



redrag det Indbegreb af Love, der til- 
sammen udgjorde en Reform af det 
indirekte Skattevæsen: Toldlov med 
tilhørende Sukkerafgiftslov, Arvelov 
og Stempelafgift paa spirituøse Drik- 
kevarer. 

Finansministeren havde med disse 
Forslag tænkt sig at forblive paa den 
gyldne Middelvej: de var udarbejdede 
som Mellem-Forslag, der ved Hjælp 
af en kraftig Vilje hos Ministeren — 
der kunde gøre Krav paa politisk Be- 
redvilighed og Disciplin hos sit Parti, 
da dette selv var interesseret i en 
Skattereforms Gennemførelse — og 
ved en rimelig Imødekommen fra de 
Frikonservatives Side kunde gennem- 
føres i Rigsdagssamlingen. Toldfor- 
slagets enkelte Positioner var med 
Hensyn til Beskyttelse støttede paa 
Toldkommissionens Betænkning og 
paa de endelige Afstemninger i Lands- 
ting og Folketing, dengang da det 
sidste Toldforslag, det Køedt-LQttich- 
auske, behandledes. Enkelte store Ar- 
tikler som Petroleum og Kul var ab- 
solut frigivne og Nedsættelse fore- 
slaaet paa Kaffe, Ris, Sago og Salt, 
medens dog samtidigt Tolden var 
forhøjet for saakaldte Luksusartikler 
som Silke, Tobak og Vin — hvilken 
sidste Forhøjelse hang sammen med, 
at man ved Stempelafgiften paa Spi- 
ritus vilde skaffe en Indtægt af 4 Mil- 
lioner Kr. Alt dette fremstilledes af 
Finansministeren som et yderst de- 
mokratisk Fremskridt. Der var 8$ 
Millioners Nedgang paa Toldlovfor- 
slaget, deraf dækkedes de 4 ved Stem- 
pelafgiften og de 2£ ved den nye Ar- 
veafgiftslov — der blev saaledes 2 
Millioner Kroner udækkede tilbage, 
og trods de blomstrende Finanser 
fremstilledes dette som en overor- 
dentlig Indrømmelse til Venstre. 

Med den indtrængende' næsten 
voldsomme Veltalenhed, hvorover 
Hr. Lassen raader, præsenteredes 
Forslagene for Folketinget. Det var 
Meningen at blænde Venstre og at 
vinde Modstanderne. Der var ingen 
Tvivl om, at Hr. Lassen var godt in- 
de i sine Sager og at det ikke skor- 
tede ham paa politisk Vilje og taktisk 
Evne. Der gik dog en god Stund, in- 
den Forslagene naaede til første Be- 
handling. 

Folketinget gav sig Tid, som dets 
Skik nu engang er; det savner maa- 
ske ogsaa nogen Sans for at adskille 
mellem Smaat og Stort. Der er god 
Formodning for, at Finansministeren 
saare gærne havde set sine Forslag 
hurtigt behandlede: der taltes endog 
om, at Folketinget efter fremmed 
Mønster skulde f. Eks. drøfte Finans- 
lovforslaget om Formiddagen og 
Toldforslaget om Aftenen. Men det 
blev der intet af. Der viste sig hur- 
tigt en passiv Modstand mod al Ilfær- 
dighed, og en Modstand, som Hr. 
Lassen aldeles ikke kunde overvinde 
paa dette Stadium. Senere havde han 
bedre Held. 

Folketinget begyndte — i Henhold 
til en gammel men ikke god Sædvane 
— med at tage nogle Dages Ferie ef- 
ter Finanslovens Fremsættelse. Da 
det atter var samlet den 9." Oktober 
skred man til en Adressedebat eller 
politisk Generaldebat, der ellers plejer 
at indbefattes i første Behandling af 
Finansloven. Valgene gjorde en saa- 
dan politisk Debat selvfølgelig, og 
Trontalen eller rettere Besvarelse af 
Trontalen gav en passende Anledning 
til politiske Udtalelser fra de forskel- 
lige Partier. Men Debatten var uden 
politisk Interesse: hvad der kunde si- 
ges om Valgene, var klart for alle — 



især hvad der kunde siges officielt. 
Desuden laa Regeringens Politik, for- 
saavidt den stod i Sammenhæng med 
de bebudede Love, endnu i det Ukla- 
re, og selvfølgeligt vilde Konseilspræ- 
sidenten ikke uden Nødvendighed — 
og en saadan forelaa ikke — udtale 
sig om, hvfld Planer han havde for 
Fremtiden. Og det nytter ikke ved 
slige Lejligheder at tænke paa frem- 
mede parlamentariske Forhold, hvor 
en saadan Tilbageholdenhed og For- 
tielse næppe vilde blive taalt. hos en 
Ministerchef. Parlamentarismen er 
saa ny her i Landet, at den endnu 
ingen Praksis har uddannet. Det vil- 
de være utænkeligt andetsteds, at en 
Konsejlspræsident kunde nægte at 
sige sin Mening om et brændende 
politisk Spørgsmaal saaledes som f. 
Eks. Spørgsmaalet om en Landstings- 
opløsnings Rækkevidde med Hensyn 
til de kongevalgte Medlemmer. I 
dansk Politik, er man mere tilbøjelig 
til at anse den yderligst drevne Tavs- 
hed for en rimelig Diplomati, i hvert 
Fald en Besvarelse, der intet afgør 
og forbeholder alt. Denne Sædvane 
skriver sig nok fra de mange Aar, 
hvor Højreministerierne sad og hvor 
en Regeringschef som f. Eks. Estrup 
aldeles ikke ansaa det for nødvendigt 
eller rimeligt, ja egentlig betragtede 
det som under sin Værdighed at be- 
svare Spørgsmaal eller at afgive For- 
klaring overfor det genstridige og 
oprørske Folketing. End ikke Monrad 
kunde aflokke tydelige Erklæringer 
fra Ministerbordet, hvormeget mindre 
Venstres Ordførere. 

Men naar bindende Erklæringer 
saa at sige aldrig afgives af Ministre 
og naar en Væsensdel af Regerings- 
kunsten bestaar i at sige hverken ja 
eller nej, hverken sort eller hvidt — 

rrien graat og hvis, saa faar sjældent 
politiske Debatter i Tinget afgørende 
Betydning, selv om de ikke mangler 
politisk Interesse og ret vel kan give 
gode Oplysninger om de Førendes 
Karakter og Virkemidler. Trontale- 
Debatten kom ikke til at betyde no- 
get. Den tog tre Dage 9.— li. Oktober 
og endte med, at det Forslag til Be- 
slutning, som Reformpartiet havde 
stillet, blev vedtaget. Det lød saa- 
ledes: 

Folketinget beslutter at bevidne Hans Ma- 
jestæt Kongen sin Glæde over Trontalen ved 
Rigsdagens Aabning den 1. Oktober og tilsiger 
Ministeriet sin Støtte under dets Ledelse af 
Arbejdet for Gennemførelsen af de heri nævnte 
Reformer. 

Beslutningen indeholdt kun en Til- 
lidserklæring til Ministeriet. Fra ra- 
dikal Side var der gjort et Forsøg 
paa efter engelsk Mønster at udvikle 
et politisk Program i en udførlig 
Adresse til Kongen som Svar paa 
Trontalen; fra Højres Side vilde man 
kun med et lille Forbehold give Mini- 
steriet sin Tilslutning, medens Soci- 
aldemokratiet opfordrede Ministeriet 
til Kamp i en Dagsorden. Som vente- 
ligt var fejede Reformpartiet alt dette 
til Side med sit Flertal. Det bestod af 
63 Stemmer, Reformparti, Moderate 
og de to Løsgængere: Grev Revent- 
low og Redaktør Reventlow. 

Og da dette formelt Nødvendige 
var besørget — thi ingen brød sig for 
Alvor om Trontale og Beslutning — 
tog Folketinget fat paa Finanslovbe- 
handlingen d. 12. Oktober. Som sæd- 
vanligt, men maaske stærkere end 
ellers — fordi Adressedebatten var 
gaaet i Forvejen — opløste den sig i 
Enkeltheder, lokale Spørgsmaal, Væl- 
gerinteresser, Ønsker osv. Der er 
næppe noget at sige hertil: én Gang 



om Aaret maa de menige Folketings- 
mænd have Lov til at fremkomme 
med saadanne Udtalelser, som Hen- 
synet til deres Vælgere paalægger 
dem. Men i Korthed fattede man sig 
ikke: første Behandling tog fra 12. 
Oktober til 25. Oktober med adskilli- 
ge Aftenmøder, og ikke mindre end 
61 Talere tog Ordet foruden de 8 
Ministre, og mange af disse Talere 
havde Ordet to og flere Gange. Intet 
Under, at Tinget var træt efter denne 
Udladning, og først den 5. November 
efter en ny Ferie tog man da fat paa 
Toldloven og de med den samhøren- 
de Forslag. 

Ministerens Forslag var som sagt 
et Mellem- eller Mæglingsforslag, be- 
regnet paa at kunne gennemføres som 
Kompromis, baade fordi Højre og 
Venstre maatte være enige om en- 
gang at faa Ende paa den ustanseligt 
i over tredive Aar debatterede og altid 
strandede Sag og fordi Forslaget 
tænktes at byde alle Parter — Beskyt- 
telsesmænd og Frihandelsmænd, Til- 
hængere og Modstandere af indirekte 
Skat — saameget, at de hver for sig 
kunde føle sig nogenlunde fornøjet 
om end ikke helt tilfredsstillet. Mini- 
steren betonede meget stærkt som 
Forslagets Karaktermærke og dets 
Særpræg fremfor alle andre Toldfor- 
slag : dets Gennemførlighed, og frem- 
hævede naturligvis i Sammenhæng 
hermed sin bestemte Vilje til at skæ- 
re igennem alle Forhindringer. Meget 
krasse Udtryk benyttede Forsvarsmi- 
nisteren for at fastslaa sin Hensigt og 
sit Maal. Da han talte om tidligere 
Toldforslag og anførte Chr. Hages 
Ord om de kolossale Masser af Papir, 
der var forbrugte til Tryksager i den 
Anledning, erklærede han : 

Jeg siger rent ud, at det kvalmede 
for mig at tænke den Tanke, at, jeg 
skulde være med til at forøge denne 
Dyngto af Makulatur. 

Og da første Behandling nærmede 
sig sin Afslutning, kendetegnede han 
sit Standpunkt med nogle faa Ord, 
der senerehen ofte af Modstanderne 
anvendtes overfor ham og som mulig- 
vis i Stridens Hede formede sig liden- 
skabeligere end Ministeren med koldt 
Overlæg havde ønsket. Til en radikal 
Taler, der havde sammenlignet Told- 
forslaget med saadanne Mæglingsfor- 
slag, hvorom man tidligere havde 
søgt at ene Højre og Venstre, gav 
Hr. Lassen dette Svar: 

Det er ganske sandt. Det er slet ikke 
andet end et Forslag, som det er Meningen at 
samle Hejre og Venstre om. For jeg gider 
virkelig ikke forelægge et Forslag, som der ikke 
er Tanke om, at man kan samle Hejre og Ven- 
stre om. Det har været Meningen med mit 
Forslag, at vi skulde gennemføre en Toldlov. 

At Ministeren tænkte saaledes — 
at han vilde have sin Toldlov igen- 
nem — at han altsaa ikke havde af- 
fattet sit Forslag programmatisk og 
principielt, men saaledes, at han kun- 
des have Haab om at faa et Flertal i 
Folketinget og de Frikonservativei i 
Landstinget til at vedtage det, derom 
kunde ingen Tvivl herske. Men om 
det var klogt at udtale sig saa vold- 
somt, er et andet Spørgsmaal. Det vil 
altid synes underligt, at en Minister 
affatter sit Forslag med ligesaameget 
Hensyn til Modpartiet som til sit eget, 
ogsaa fordi man helst ved en parla- 
mentarisk Forhandling skal have no- 
get at slaa af paa. Forslagets Præg 
var netop dette, at det lignede et saa- 
dant Kompromis, som et Fællesud- 
valg paa den danske Rigsdag efter 
Ugers Forhandling enes om. Men en 
Minister vilde næppe begynde For- 



handlingen med at sige: her er tal- 
rige Indrømmelser til Modstanderne; 
i hvert Fald plejede Højres Ministre 
ikke at bære sig saadan ad: man kun- 
de ikke ret vel tænkt sig Hr. Estrup 
udtale sig paa denne Maade. Desuden 
var det farligt for Finansminister Las- 
sen, naar han i saa høj Grad frem- 
hævede Forslagets Gennemførlighed, 
fordi netop dette Ord var ligesom 
Mærkeordet for den moderate Poli- 
tik, som han selv i saa lang Tid og 
med saa ramme Udtryk havde angre- 
bet. Modstanderne undlod da heller 
ikke at minde derom og optrykte 
mo.d ham følgende Udtalelse fra 
1893, hvor det Hørupske Parti, til 
hvilket Hr. Lassen dengang sluttede 
sig, stærkt angreb de Moderate under 
Hr. Frede Bojsen: 

I Ordet det' Gennemførlige ligger hele den 
moderate Reformpolitik; i Ordet at hævde sit 
Standpunkt hele Venstres. De Moderates Lø- 
sen fra 1890 er, at der ikke maa sigtes højere 
end at der kan rammes i Centrum af Lands- 
tinget Reformen skal række akkurat til Lands- 
tingets Vilje, ikke en Tomme højere, ikke en 
Alen længere. Landstinget er Maalestokken 
for hvor demokratiske de maa være. Venstres 
Lesen har altid været det at fremsætte de Re- 
former, som var demokratiske og retfærdige, og 
at arbejde for dem og at hævde dem. Maalet 
var da ved Sandheden og den gode Grund i 
Reformerne at at tvinge Modstanderne ind un- 
der dem lidt efter lidt. 

Selv om Ministeren kunde hævde, 
at ét er at være i Opposition, et andet 
at være Regering og selv om han 
kunde tilføje, at forskellig Tid giver 
forskellig Taktik, saa kunde det dog 
næppe nægtes, at netop den moderate 
Reformpolitik med dens tilstræbte 
Gennemførlighed prægede hans Told- 
forslag. Men naar Ministeren saa 
stærkt indestod for Skattereformens 
Gennemførlighed — endog med Fra- 

vigelse fra tidligere politisk Stand- 
punkt — saa blev det ham ogsaa 
en politisk Nødvendighed virkelig 
at opnaa sine Forslags endelige 
Vedtagelse. Dertil kom, at Mini- 
steriet overhovedet trængte til efter 
Valget, der havde bekræftet og styr- 
ket dets Stilling, at vise sin Magt i 
Lovgivningen og at sætte betydnings- 
fulde Reformer igennem. Hvorledes 
det kunde gaa med en ren politisk 
Lov som den kommunale Valglov, 
kunde altid være tvivlsomt — til de 
gamle Mærkesagers, Retsreformens og 
Ministeransvarlighedslovens Gennem- 
førelse satte næppe nogen Lid — des 
mere Vægt maatte der da lægges paa, 
at Toldreformen, som var højtideligt 
forkyndt paa Sommerens Møder og 
ligesom stillet i Spidsen for det hele 
Rigsdagsarbejde ved dens Fremsæt- 
telse den anden . Dag i Samlingen 
samtidigt med Finansforslaget, kunde 
— som Finansministeren sagde — 
samle baade Venstre og Højre om 
sig. 

Det første Spørgsmaal var da dette: 
hvorledes vil Folketinget stille sig til 
Forslaget? Og dettes Besvarelse kun- 
de man ventet givet ved Forhandlin- . 
gen, der strakte sig fra 5. til 16. No- 
vember og undertiden endog lagde 
Beslag paa Aftenmøder. Naturligvis 
var Ministeren forberedt .paa Angreb 
fra Socialdemokrater og Radikale, fra 
de yderliggaaende Partier, som han 
benævnede dem. Men overfor dem 
havde han først Arveafgiften at hen- 
vise til som en demokratisk Foran- 
staltning, saameget mere som det ra- 
dikale Venstre i den forudgaaende 
Samling selv havde indbragt et Arve- 
afgiftsforslag og fremhævet dets Hen- 
sigtsmæssighed som Dækningslov 
ved en Toldreform. Nu kunde Mini- 



steren fremsætte et i Enkeltheder 
overordentlig udarbejdet Forslag, der 
baade forøgede den gældende Afgift 
stærkt og forsøgte at ramme ethvert 
Forsøg paa at unddrage sig en saa- 
dan Skat. Dette maatte enhver Demo- 
krat erklære sig for, selv om Loven 
udgjorde en ny Skat paa Befolknin- 
gen, paa Grund af den Billigheds- 
Tanke, der laa til Grund for Statens 
Udnyttelse af Arvefaldet og for en 
Forhøjelse af Afgiften. Og hvad Højre 
angik, selv Landstingets Højremænd, 
der nærmest skulde repræsentere de 
store Formuer, hvilke herefter vilde 
belastes saa stærkt, saa var det at ven- 
te, at de maatte bide i det sure Æble, 
fordi Skatten var tidsmæssig og popu- 
lær og anvendt i saa rigt og aristokra- 
tisk et Land som England, og fordi det 
altid er vanskeligt i Politik at forsvare 
sin meget særlige Penge-Interesse. 
Besværligere for Ministeren var det 
og blev det med den anden Dæk- 
nings-Skat, Flaske-Stempelskatten. 
Den var hurtigt bleven angreben som 
ikke-populær, som plagsom og byrde- 
fuld for Omsætningen, og det hjalp 
ikke, at Ministeren henviste til Sver- 
rig, hvor et lignende Stempel fandtes, 
og til den nye Cigaret-Afgift i Tysk- 
land: den kunde ventes angreben baa- 
de af Højre og af Yderliggaaende. 
Paa den anden Side viste Forhand- 
lingen, at her vilde Regeringspartiet 
ikke fortrædige sin Finansminister. 

Imidlertid det Afgørende var Jo sei- 
ve Toldforslaget. Hvorledes vilde Par- 
tiet stille sig? Vilde det foranlediget 
af demokratiske Angreb finde Forsla- 
get altfor langt til Højre eller vilde 
protektionistiske Angreb fra konser- 
vativ Side give Partiet Indtryk af, al 
Forslaget netop var passende frihand- 
lersk? Og vildePartiet ikke murre over, 

at Forslaget opgav Værditold-Prin- 
cippet, der tidligere havde været Ven- 
stres stadige Krav overfor Højrerege- 
ringerne, men som Finansministeren 
nu — paavirket af Generaldirektør 
Rubin, der offentlig optraadte som 
Modstander af Værditolden, og tyde- 
lig nok overbevist om de toldtekni- 
ske Argumenters Gyldighed — næ- 
sten helt forkastede? Og hvorledes 
endelig vilde — og derpaa kom me- 
get an — de Moderate og ganske sær- 
ligt deres saare toldkyndige Ordfører 
Direktør Neergaards Stilling blive? 

Den langvarige første Behandling 
gav for Socialdemokraters og Radi- 
kales Vedkommende selvfølgeligt det 
Udslag, man ventede. Angrebet var 
stærkt og forbitret. Men alligevel 
havde Finansministeren straks to Fa- 
vører at regne med, en særlig og 
en af almindelig Art. Den første var 
den, at der hos Socialdemokraterne 
sporedes en Betænkelighed overfor 
Nedsættelser i frihandlersk Hensigt, 
en lille Angst for, at Arbejderne paa 
dette Punkt let kunde blive saman- 
svarlige med Arbejdsgiverne: noget 
saadant kom til Orde hos en socialde- 
mokratisk Folketingsmand, der var 
særlig Talsmand for Sukkerroedyr- 
kernes Interesser. Og i Sammenhæng 
hermed kan det nævnes, at ved Spørgs- 
maalet Værditold viste der sig nogen 
Tvivl hos de særligt Fagkyndige net- 
op for deres eget Fags Vedkommende 
— dette gjaldt for Eksempel med Hen- 
syn til Tobakken. Men det maa paa 
den anden Side siges, at hvor hurtigt 
og behændigt Finansministeren end 
benyttede sig af saadanne Fordele, saa 
var de socialdemokratiske Førere lige- 
saa hastige og viljefaste i at hævde de 
rene Principer netop overfor Frihandel 
og Værditold. Og skønt — for straks 



at sige det — under den fortsatte Told- 
behandling Arbejderne i forskellige 
Fag paa de indleverede Andragender 
stillede sig ved Siden af Arbejdsgiver- 
ne, naar disse betegnede Nedsættelser 
som faretruende og ødelæggende, og 
dette i ret vid Udstrækning, syntes 
dog ikke Lederne at ville lade sig paa- 
virke heraf, hverken ved Antagelse af 
Ændringsforslag eller i deres hele 
Holdning overfor Toldforslaget. 

Dette var den særlige Fordel, som 
Forhandlingen bød Finansministeren. 
Dertil kom en mere almindelig, som 
allerede nu kunde anes og som se- 
nere blev til Virkelighed, den Om- 
stændighed, at baade Socialdemokra- 
ter og Radikale vilde nødes ved tredje 
Behandling til at stemme for et Told- 
forslag, der i og for sig bød en Ned- 
gang af 8£ Millioner, deraf 2 Millioner 
udækkede. Naturligvis kunde allige- 
vel Toldforslaget meget vel angribes 
og blev det ogsaa, men man kunde 
selvfølgeligt ganske anderledes kriti- 
sere et Forslag sønder og sammen, 
som man til Slutning vilde stemme 
imod end et saadant, som man trods 
alle Indvendinger endte med at stem- 
me for. 

Højre gjorde, hvad Finansminister 
Lassen maatte ønske, det angreb hans 
Forslag med alle Protektionismens 
og Konservatismens Vaaben. Oven- 
ikøbet blev Kritikon spredt og løs paa 
Grund af det højst uensartede Præg, 
som Højres Folketingsmænd havde 
faaet ved Valget og som delte dem i 
helt regeringsvenlige, forhandlings- 
villige, frikonservative og stokreaktio- 
nære Samfundsbevarere. Og endda 
er det svært at flnde den rette Nuan- 
ce for en saa helbefaren moderat Po- 
litiker som Hr. Dinesen, der maaske 
staar Hr. Klaus Berntsen allernær- 

mest, og for en højreradikal Hedspore 
som Dr. Birck. Men i hvert Fald kun- 
de Hr. Vilhelm Lassen tage sig An- 
grebet let: jo stærkere, der fyredes, 
des skudsikrere blev Stillingen over- 
for hans eget Parti, og desuden var 
Folketingets Højre ikke bestemmen- 
de for Forslagets Skæbne i Landstin- 
get, hvor de Frikonservative havde 
Afgørelsen, og disse havde mange 
Gange vist sig uafhængige af, hvad 
det gamle Højre i Presse og paa Tinge 
mente om Sager og Personer. 

Nej, i Folketinget stod det Hele paa, 
hvad Ministerens eget Parti og saa de 
Moderate vilde mene og sige. Og til 
en Begyndelse saa' det ikke saa hel- 
digt ud, thi Forhandlingen aabnedes 
af Reformpartiets tidligere Ordfører 
i Toldsager, den bornholmske Rigs- 
dagsmand Hr. Ingvard Jensen, en af 
de gamle Bergske Gruppemedlem- 
mer. Hvad enten han nu ikke vilde 
forstaa Situationen eller han var naiv 
eller han havde Lyst til en lille Ond- 
skabsfuldhed, nok er det, at han i det 
Foredrag, hvormed han aabnede hele 
den store Tolddebat, fandt sig foran- 
lediget til at yde Protektionisterne 
den Trøst, at Toldforslagets Nedgang 
paa Beskyttelsessatserne vilde fuldtud 
opvejes ved Nedgangen for Raa- og 
Hjælpestoffer og at det hele Forslag 
aldeles ikke vilde betyde noget Tab 
for den beskyttede Industri. Det var 
naturligvis aldeles ikke, hvad der 
sfailde siges. Nok burde Hensyns- 
fuldheden overfor Haandværk og In- 
dustri betones, men Forslaget skulde 
jo være frihandlersk ! Og næppe hav- 
de Hr. Ingvard Jensen sluttet, førend 
Finansministeren maatte gribe Ordet 
og protestere mod denne Fortolkning 
og denne lidet rettroende Opfattelse 
af Forholdet mellem Beskyttelse og 



Nedsættelse. Han hævdede selvfølge- 
ligt, at Nedsættelsen paa Raastoffer- 
ne kun for en ringe og, forholdsvis 
Dels Vedkommende kom Industrien 
til Gode, men iøvrigt alle mulige an- 
dre Næringsveje. 

Fraregnet denne lille pudsige Ouver- 
ture havde Ministeren ellers intet at 
klage over: Partiet kom maaske en 
lille Smule til venstre for ham, men 
saa lidt, at det ikke kunde hindre den 
endelige Vedtagelse og snarere vilde 
betegne en Sejr mere for Ministeren 
og vise hans Evne til at formidle 
Modsætninger. Var Partiet lidt til 
Venstre for Forslaget men dog god- 
kendte det, maatte det derved blive 
endnu antageligere for de Frikonser- 
vative. Den, der behersker sit Parti, 
er muligvis endnu større end den, 
der behersker sig selv. Og Partiet var 
velvilligt og taknemligt, ikke uden 
en vis Forknytteise overfor den velta- 
lende og haardhændede Minister, og 
selv Stempelafgiften — endsige Arve- 
afgiften — fandt de passende Anbe- 
falere. 

Og saa endelig Hr. Neergaard, hvis 
Autoritet i denne Sag var større end 
nogen andens i Folketinget og hvis 
Tilslutning betød Flertallet sikret i 
dette Ting. Hvis han gik til Venstre 
for Hr. Lassen, vilde det i høj Grad 
skade Ministerens Stilling i hans eget 
Parti : han kunde jo ikke sættes til 
Vægs af en moderat Venstremand, 
der havde siddet i Toldkommissionen 
og som havde arbejdet paa alle de 
hidtil tilvejebragte Mæglingsforslag 
med god Vilje; erklærede Hr. Neer- 
gaard dette Kompromis for ringere 
end de tidligere — ringere i Henseen- 
de til Lettelse for Skatteyderne og til 
Nedgang i Beskyttelse — saa blev 
Forslaget, det fremfor alt paa Gen- 

nemførelse beregnede Porslag uigen- 
nemførligt i Regeringspartiet. Men 
Hr. Neergaard var ikke saa ubarm- 
hjærtig — halvt Regeringstilhænger 
som han jo var bleven. Man kan maa- 
ske finde nogen Malice i, at han be- 
tegnede Porslaget som et Kompromis 
af ganske samme Art som de senest 
behandlede: han gjorde Forslaget saa 
politisk og finansielt og toldmæssigt 
moderat som vel muligt, hvorved 
han ganske forklarede sin Tilslut- 
ning, men han gav ogsaa denne Til- 
slutning — med passende saglige 
Smaaindvendinger — til Toldforsla- 
get og til den hele Skattereform. Kun 
paa et Punkt tog han Afstand og er- 
klærede udførligt og bestemt sin 
Uenighed med Ministeren — paa et 
principielt Punkt, som han iøvrigt se- 
nere maatte næsten ganske opgive — 
nemlig med Hensyn til Værditold, 
som han i stor Udstrækning forlangte 
indført. Han endte med at udtale, at 
det vilde være ham en Glæde at ar- 
bejde paa Forslaget. Og der kunde der- 
efter ikke være Tvivl om, at hans loy- 
ale Medarbejde var sikret. 

Da de mange Møders trættende De- 
bat nærmede sig sin Afslutning, kun- 
de Finansministeren med nogen Ret 
udtrykke sin Fornøjelse over Mod- 
tagelsen. Det var vel omtrent gaaet 
som han haabede og ventede. Men 
man var naaet til 16. November. Og 
Folketinget plejer ikke at forhaste sig. 
Skulde den store Reform imidlertid 
naa op til Landstinget, gennemgaa 
Udvalgsbehandling dér og lykkeligt 
pløje et sikkert kommende Fællesud- 
valg igennem, saa maatte der sættes 
Kraft paa. Dampen maatte op — og 
foreløbig gjaldt det mere for Finans- 
ministeren atter at faa disse Forslag 
fravristede Folketinget end bekymret 



at hæge over i hvilken Form de fra 
dette Ting skulde naa op til Lands- 
tingets anderledes afgørende Behand- 
ling. 

III. 

Medens Folketinget saaledes for- 
handlede syv lange og syv brede og 
vedblev dermed lige indtil Juleferien, 
holdt Landstinget efter sin Sædvane 
faa og korte Møder, saameget færre 
som Tinget bogstaveligt manglede 
Arbejdsstof, da Forslagene blev lig- 
gende i Folketinget. Forskellen mel- 
lem de to Tings Arbejdsmaade kan 
opgøres haandgribeligt ved Hjælp af 
Rigsdagstidende. Folketinget holdt 
inden Juleferien 51 Møder, hvoraf ad- 
skillige tog baade Formiddagens og 
Aftenens TimeT, og Forhandlingerne 
paa disse fylder ikke mindre end 2906 
Spalter i Tidenden, medens Landstin- 
get i de samme tre Maaneder ind- 
skrænkede sig til 23 Møder, der ikke 
optager mer end 444 Spalter, saaledes 
at altsaa Folketingets Veltalenhed var 
næsten 7 Gange saa stor som Lands- 
tingets, endda Folketingets Medlems- 
tal jo ikke engang er det dobbelte af 
Landstingets. 

Men det er ikke Mængden, der gør 
det. I Virkeligheden frembød Lands- 
tingets Forhandlinger da og senere 
fuldt saa megen Interesse som det 
folkevalgte Tings, ja egentlig langt 
mere Interesse, skønt det burde være 
omvendt. Men efter Systemskiftet er 
det blevet saa, at Opmærksomheden 
midtsamles i, hvad Landstinget ud- 
taler og . beslutter. Og dette har to 
Grunde, af hvilke den første er uund- 
gaaelig, fordi den beror paa selve den 
parlamentariske Statsskik. Naar Mini- 
steriet er udgaaet af Folketingets Fler- 
tal, saa vil dette Flertal ikke have me- 

get andet at gøre end at være Mini- 
steriet følgagtigt med passende Elsk- 
værdighed og Højtidelighed. Man gør 
jo ikke Oprør mod sit eget Kød og 
Blod. Kritiken og derfor Interessen 
maatte da ligge hos Oppositionspar- 
tierne, men da deres Kritik er ret 
selvfølgelig og da deres Mindretals- 
Afmagt er givet, saa vil man uden 
Spænding se hen til, hvad disse Min- 
dretal vil sige og beslutte. Intet i den 
politiske Situation vil forandres der- 
ved. Først naar Flertallet synes at 
skifte Plads, bliver Folketinget atter 
interessant. 

Den anden og mere særlige Grund, 
hvorfor Folketingsforhandlingerne ta- 
ber i Interesse, beror paa det Kvali- 
tetsvalg, hvorefter Ministeriet udser 
sine Repræsentanter. Vælgerne er 
tilbøjelig til at tage en Mand fra 
Krescn, engang imellem fra en 
nærliggende Kres, hyppigt en tilfor- 
ladelig og duelig Mand, sjældent en 
fremragende Mand eller en udpræget 
Pensonlighed. Og Ministeriet støt- 
ter denne Tilbøjelighed, ønsker øjen- 
synligt, . at dets Flertal skal bevare 
et ensartet Præg og virke i samme 
Niveau. Naar ingen rager op — ja 
saa er der heller ingen med fuldt be- 
rettiget Ærgerrighed, ingen til at ta- 
ge Arv. Da Hr. J. C. Christensen dan- 
nede sit Ministerium, tog han i Hr. 
Lassen og Hr. Berg sine mulige Af- 
løsere straks med som Kolleger. Ord- 
sproget: „ingen Fyrste har dræbt sin 
Efterfølger" er ikke helt sandt: en 
Konseilspræsident kan blive af med 
sin nærmeste Efterfølger ved at op- 
tage ham i Regeringen. Men som 
sagt Partiet, Rlok'en i Folketinget 
tæller nu yderst faa Mænd, der ved 
Personlighed og Særpræg kan skabe 
Opmærksomhed for Tinget, saaledes 



at man med nogen Spænding afven- 
ter, hvad de ved enhver Lejlighed vil 
bestemme sig til. 

Ikke saadan med Landstinget. Re- 
geringen har intet fast Flertal i dette 
Ting. Alt beror paa, hvad de Frikon- 
servative beslutter og hvad disses 
klogej Fører Grev Frijs udtaler. Og 
om den ubetingede Tilslutning, saa- 
ledes som et Folketingsflertal yder 
sit Ministerium, kan her ikke blive 
Tale. De Frikonservative er en ud- 
skilt Højregruppe, der dannedes mod 
de provisoristisk-stemte Højremini- 
sterier, dels paa almenpolitisk Grund- 
lag, dels af saglige Interesser. Endnu 
det sidste Landstingsministerium, . 
det Sehestedske, var belavet paa den 
Mulighed at genoptage Provisorie-Po- 
litiken, og netop denne Omstændig- 
hed forhindrede de Frikonservative 
fra at indtræde i Regeringen ved en 
Repræsentant saaledes som det den- 
gang tilbødes dem. De Frikonservati- 
ve støttede baade det første og det 
andet Venstreministeriums Dannelse 
— men noget for noget! Sin egen 
halvt agrariske og halvt tory-agtige 
Politik har Gruppen ikke sluppet. 
Den har med Held ledet sin Taktik 
saaledes, at Gruppen bestandigt har 
været delvis dækket af Højre: hver- 
gang de Frikonservative gjorde to 
Skridt fremad, gjorde Højre ét, un- 
dertiden halvandet. Frygten hos Høj- 
re for at sakke agterud har siden 
1901 været meget stor, og des større 
i Landstinget som Partiet var saa 
svagt repræsenteret i Folketinget. 
Paa Grund af Alliancen med Reform- 
partiet har de> Frikonservative kun- 
net besætte Formands- og Ordfører- 
Poster, naar de ønskede det, eller 
overlade dem til Regeringstilhængere. 
Men de har ogsaa i politiske Sager 

lige modsat kunnet bistaa sine gam- 
le Gruppefæller. Og naturligvis har 
denne Mulighed tiltrukket Højre og 
gjort det svagt i Angrebet; man har 
bestandigt maattet tænke paa, at saa- 
snart Prikonservative og Højre paany 
slog sig sammen som i de gode gam- 
le Estrupske Dage, beherskede de 
Landstingets Afstemninger og forhin- 
drede enhver Sags Afgørelse i rege- 
ringsvenlig Aand. Den forløbne Rigs- 
dagssamling frembyder Eksempler 
nok paa saadan Atter-Bøjen-sig-sam- 
men af det engang Skilte baade i 
Smaat og Stort. 

Desuden maa man erindre, at Fri- 
konservative og Højre ikke er væsens- 
forskellige Partier, og heller ikke 
hver for sig saa ensartede Partier som 
f. Eks. Reformpartiet. Man fæster sig 
altfor ensidigt ved Landstinget som 
Godsejer-Ting. Men af det nuværende 
Højre er vel en Trediedel Godsejere; 
og hvorledes kan man af de ti Fri- 
konservative regne Konferensraad 
Hansen, Konsul Hey, Generalauditør 
Steffensen til Herremændene? og hvis 
man spørger om, hvorfor Landstin- 
get frembyder mere Interesse end 
Folketinget, er Grunden netop den, 
at Tingets to Højregrupper tæller saa 
forskelligartede Personligheder. Tag i 
det gamle Højre de to Kronjurister 
Goos og Matzen — der al Reaktion 
medregnet sidder inde med en juri- 
disk Kundskab, der ikke slaas til Jor- 
den af den kongevalgte Sagfører Han- 
sen — de tre paalidelige Købstadre- 
præsentanter Pagh, Stilling og Tol- 
derlund, en saa original og ubereg- 
nelig Mand som Grev Ahlefeldt, den 
gamle Ekscellence Estrup, den indre- 
missionske Gaardejer Nordby o. s. fr. 
Man er vant til at fatte sig i Kort- 
hed i Landstinget og det er sjældent, 



at en Taler paahøres mer end ti Mi- 
nutter, hvis han da ikke er Gruppe- 
fører — og selv da ! Men der er trods 
alt et Præg af gammel Kultur, om 
man vil forstenet Kultur men dog 
Kultur, ved Landstinget, og hvad der 
dog naturligvis betyder mere, naar 
Talen er om politisk Interesse: det sy- 
nes ligesom efter Systemskiftet Tyng- 
depunktet for de politiske Afgørelser 
efter nogen Vaklen atter har fæstnet* 
sig i Landstinget. Man kan sige, at 
dette betegner Landstingets sidste 
Kamp for at bevare sin Magtstilling 
— en Kamp, som man netop finder 
særprægende den sidste Rigsdags- 
samling. Men selv om saa er, gør 
dette jo ikke Landstinget, dets leden- 
de Mænd og Beslutninger mindre in- 
teressante i Forhold til et regeringsly- 
digt Folketing med udtværede Fo- 
redrag, hvor almindeligvis kun Oppo- 
sitionspartierne leverer Saltet til Ko- 
sten. 

Havde Landstinget i Oktober— De- 
cember lidet at bestille, saa havde det 
i hvert Fald to politiske Sager af Be- 
tydning til første Behandling. Mindst 
Opsigt maatte Forslaget om en Æn- 
dring af Grundlovens § 32 vække, 
fordi Forhandlingen kun blev en 
Gentagelse af det tidligere Skete. Det 
var Konseilspræsidenten, der havde 
anbefalet at gaa til en Grundlovsæn- 
dring for at faa Spørgsmaalet om 
Folketingsmændenes Antal løst. Sa- 
gen var i den forrige Samling stran- 
det paa, at de Frikonservative havde 
villet vide Besked af Hr. Christensen, 
om han agtede ved den Landstings- 
opløsning, som Grundlovsændringen 
nødvendiggjorde, at lade de Konge- 
valgte rammes af Opløsningen. Hr. 
Christensen havde bestandig nægtet 
at besvare dette Spørgsmaal. Hr. Al- 

berti havde erklæret ,at han mente, de 
Kongevalgte grundlovsmæssigt kunde 
og skulde opløses — - Hr. Vilhelm Las- 
sen sagde det samme. Hr. Christen- 
sen derimod dækkede sig med en 
Henvisning til, at Sagen skulde afgø- 
res i Statsraadet. Da der spurgtes om 
hans egen Stilling blev Svaret intet 
Svar. 

Heller ikke ved denne Samlings 
Begyndelse — og heller ikke senere 
ved Samlingens Slutning for at sige 
det med det samme — lod han sig 
lokke ud af sin Taushed. Ved denne 
havde han opnaaet to Ting: dels at 
trænere Sagen, dels at stanse den en- 
deligt. Af de to Veje, der var at gaa, 
for at skabe nye Folketingskrese, 
havde han anbefalet en Grundlovs- 
ændring som den mest fremkomme- 
lige — ikke den anden: den ny Valg- 
kreslov. Ved sin Anbefaling og ved 
sin Svar-Vægrelse flk han Sagen 
slæbt hen fra Februar 1905 til April 
1907. Nu blev Grundlovsændringens 
Vej lukket, da Højre i denne Sam- 
ling endte med at forkaste Forslaget. 
Hr. Christensen slap saaledes for at 
opløse Landstinget — han slap end- 
videre for at skabe et Folketing med 
mindst ti nye Krese — og han flk 
Sagen udskudt til Samlingen 1907— 
08. Tre gode Ting. Og naar han ved 
Oktobers Begyndelse forelægger en 
VaJgkresordning med omtrent 160 
Folketingsmænd, tør han trygt afven- 
te Landstingets Afgørelse. 

Man kan gaa ud fra, at de Frikon- 
servative ved deres Stilling til Grund- 
lovsændringen imødekom Konsejls* 
præsidentens hemmelige Ønske. Nogen 
særdeles Opmærksomhed kunde Sa- 
gen ikke vække allerede af den Grund 
at den var bleven behandlet paa sam- 
me Maade i den forrige Samling, og 



at ingen ventede, at den vilde faa an- 
det Forløb. Forslaget gik i Udvalg og 
vendte ved Samlingens Slutning til- 
bage til Tinget for endelig at stan- 
ses ved direkte Forkastelse. 

Dog Landstinget havde desuden i 
Efteraaret til Behandling den Sag, 
der fyldte hele Samlingen og blev 
dennes Mærkesag, den kommunale 
Valglov. Igennem fire Behandlinger, 
der foretoges fra 21. November til 7. 
December, førte Landstinget Sagen 
til Fællesudvalg, hvis 15 Medlemmer 
valgtes den 12. December; Folketin- 
get havde foretaget sit Valg af 15 
Medlemmer den 11. 

Med megen Spænding havde man 
afventet første Behandling. Alt bero- 
ede jo paa, hvorledes de Frikonser- 
vative vilde stille sig. Rent formelt 
havde Partiet ikke fjærnet sig fra 
Højre ved de tidligere Behandlinger, 
hvor man paa forskellig Maade havde 
stanset Lovforslaget og ikke ladet det 
komme i Fællesudvalg, men de Fri- 
konservative havde dog givet en Art 
Løfte om forandret Stilling, hvis Folke- 
tingsvalgets Udfald syntes dem at 
nødvendiggøre dette. Partiets For- 
mand, Grev Frijs, havde Gang efter 
Gang gjort gældende, at Middelstan- 
den paa Landet, den besiddende 
Gaardmandsstand næppe for Alvor 
ønskede en saa radikal Valglov, som 
den Regering og Folketing efterhaan- 
den havde tilvejebragt — en Valg- 
lov, der ophævede alle de bestaaen- 
de Sikkerhedsregler for de Besidden- 
de imod de Besiddelsesløse. Det hav- 
de været de Frikonservatives Stilling, 
at de vilde se et Valg for det og 
saaledes faa konstateret, om den dan- 
ske Gaardmand ikke mere besad — 
hvad dog der var al Forud-Formod- 
ning for — den konservative Sam- 

fundsanskuelse, der tidligere havde 
ligget til Grund for Forbundet mel- 
lem store og smaa Bønder. De Fri- 
konservative havde ikke villet opgive 
Bondens Sag, før han var hørt. De 
kunde sige, at de var ifærd med at 
frelse den Druknende mod hans Vil- 
je, thi hvis den danske Gaardmand 
virkelig vilde dukke sig helt ned i 
den almindelige Valgret, saa kom det 
da ikke andre ved end ham selv. 
Men muligvis mente de Frikonser- 
vative, at denne Dukkert mere var 
Gaardmanden paanødt ved de politi- 
ske Forholds Tryk end den var fri- 
villig. Naar der i Folketinget og af 
dettes Medlemmer paa Møderne var 
talt saare radikalt, saa kunde det 
hænde — efter de Frikonservatives 
Mening — at man trøstede sig til se- 
nere Holden-igen. Og netop til en 
saadan Tilbagevigen, naar det for Al- 
vor gjaldt, kunde Landstinget hjæl- 
pe. Om de Frikonservative havde 
holdt igen nogle Aar, det kunde hver- 
ken Regering eller Parti eller Væl- 
gere tage disse venligsindede Allie- 
rede ilde op; de havde derved i Vir- 
keligheden kun efterkommet deres 
Forbundsfællers naturlige Ønsker. 

Men nu maatte der virkelig For- 
handling til og mulig Løsning. Ved 
Valget havde Sagen været debatteret 
paa alle Tribuner, og intetsteds hav- 
de Reformpartiets Kandidater taget 
Afstand fra Forslaget — hverken for 
Kommuners Amts Tyendes eller 
Kvinders Vedkommende — og ingen 
Vælger havde modsat sig Valgretten 
udstrakt til enhver Femogtyveaarig. 
Folketinget var saaledes bundet. 
Men Regeringen, som de Frikonser- 
vative bestandigt havde støttet, var 
ogsaa bunden til at drive Sagen frem 
og kunde ikke tilfredsstilles ved at 



Landstinget tog Ansvaret paa sin 
Kappe og begravede Forslaget i Ud- 
valg ligesom i tidligere Samlinger. 
Om Landstinget i sidste Rigsdags- 
samling havde baaret sig ligedan ad, 
vilde den offentlige Mening afkræ- 
vet Regeringen en Kamp-Holdning 
overfor en saa udæskende Politik; de 
Frikonservative gavnede da netop den 
moderate Regering, hvis Princip var 
Forhandling, ved at gaa ind paa en 
Drøftelse af det Forslag, hvortil Mi- 
nisteriet nu engang nød tvungen t-f ri- 
villigt var gaaet med og paa hvis Gen- 
nemførelse det maatte sætte i alt 
Fald nogen Kraft ind. 

Nu var Spørgsmaalet: hvor stor vil 
de Frikonservatives Imødekommen- 
hed blive? Hvor langt vil Grev Frijs 
paa sin Gruppes Vegne gaa med Ind- 
rømmelser? 

Første Behandling gav ikke noget 
direkte Svar paa Spørgsmaalet, for- 
saavidt som Grev Frijs ikke indlod 
sig paa Sagens Enkeltheder. Til Gen- 
gæld erklærede han sig overvunden 
ved Valget af 29. Maj eller i hvert 
Fald nu overbevist om Gaardmands- 
standens bevidste Opgivelse, af sine 
Særrettigheder. Han henviste til, at 
han havde villet give Befolkningen 
„Tid og Lejlighed til at udtale sig om, 
hvorledes den stillede sig til denne 
Sag. 44 Og han fortsatte: 

Til min store Beklagelse er det Svar, vi 
have faaet, ikke gaaet i den Retning, jeg kunde 
have ønsket. De Svar, som ere givne i Aar 
ved Folketingsvalget og ved Valgmandsvalgene, 
ere utvetydige. Jeg beklager, at den særlig 
interesserede Del af Landbefolkningen — jeg 
siger udtrykkeligt Landbefolkningen, thi ganske 
sikkert har vor nuværende Inddeling i to Væl- 
gerklasser ogsaa sin Betydning for Byerne, men 
den spiller ikke den Rolle der, som ude paa 
Landet — jeg beklager altsaa, at den store 
Middelklasse ude i Landet har taget den Stil- 

ling til Sagen, som den har gjort. Men jeg 
konstaterer, at det er Tilfældet, og jeg og mine 
Meningsfæller ere villige til at tage Konse- 
kvenserne af det Svar, vi have faaet. Mine 
Meningsfæller og jeg ville gøre vort til at 
komme til en Forstaaelse paa et nyt Grundlag 
til en ny Ordning af vore kommunale Forhold. 

Om disse Udtalelsers Rækkevidde 
kunde der naturligvis disputeres, men 
ikke om den Forhandlingsviilighed, 
der havde foranlediget dem. Desuden 
gik Grev Frijs noget videre under De- 
batten, idet han gav denne Forhand- 
lingsviilighed et bredere politisk 
Grundlag. Da nemlig Højres Ordfører 
Kammerherre Hage havde modsagt 
Grev Frijs' Opfattelse af Valgenes Be- 
tydning, svarede han herpaa med nog- 
le faa Ord om Landstingets Stilling, 
der viser et stort Omslag i Stemninger 
og Anskuelser hos de tidligere Pro- 
visorister: 

Men det er umuligt andet, end at der i den 
moderne Stat maa tages Hensyn til, hvad der 
viser sig at være den virkelige Stemning i Be- 
folkningen. Det er det gode ved Tokammer- 
systemet, at derved forhindres, at ilfærdige og 
uoverlagte Forslag gaa igennem .... Men jeg 
tror ogsaa, at Førstekammer maa være sig det 
bevidst. Hvis et Ferstekammer stiller sig paa 
det Standpunkt, at det siger: Uden os kan intet 
gennemføres, og derfor stoppe vi det, der ikke 
har vor Tilslutning, tror jeg, det vil fere til 
konstitutionelle Kampe, konstitutionelle Kampe, 
som sikkerlig ikke ville falde ud i Favør af et 
Førstekammer. 

Det var næppe muligt overfor dis- 
se Udtalelser af de Frikonservatives 
Formand ikke at mindes Fortiden. 
Om en saadan Opfattelse af Landstin- 
gets Stiling havde været den afgøren- 
de i forrige Aarhundrede kunde me- 
gen Ufærd og Ufred være sparet. Hvis 
Højremænd dengang havde ment, at 
Landstinget som Førstekammer maat- 
te rette sig efter „den virkelige Stem- 
ning i Befolkningen 44 , kunde der ikke 



ret vel være ført en Kamp endog ved 
Hjælp af Provisorier mod det Folke- 
ting, der saa tydeligt og uomtviste- 
ligt repræsenterede den atter og atter 
tilkendegivne „Stemning i Befolknin- 
gen 11 . Imidlertid, ikke uden Grund 
vilde de Frikonservative henvise til 
den Tids-Udvikling, som ingen kan 
undgaa; naar Grev Frijs og hans Fæl- 
ler fulgte den Estrupske Politik, var 
det, fordi de da ikke fandt nogen 
anden mulig for Højremænd under 
det dybe Modsætningsforhold, der var 
bleven mellem Højre og Venstre fra 
det Tidspunkt, hvor Landbrugerne, 
Gaardmændene med de dem ganske 
følgagtige mindre Landboere, havde 
erobret Folketinget. De Nationallibe- 
rales Kamp imod disse — den var det, 
som det Estrupske Ministerium havde 
arvet eller optaget eller betragtet som 
nødvendig for egen Regning. Imid- 
lertid fra Forligets Tider havde de 
Frikonservative bekendt sig til en an- 
den Politik, den som de først havde 
ført paa egen Haand indtil 1897 og saa 
— efterat have styrtet to Højremini- 
sterier — atter formet som en For- 
handlingspolitik overfor de to Ven- 
streministerier. Grev Frijs blev Med- 
lem af Landstinget i 1880, Baron 
Reedtz-Thott i 1886: disse Mænd, der 
vel maa betragtes som de Frikonser- 
vatives mægtigste og mest udprægede 
Repræsentanter, havde da efter Aar 
ikke støttet det gamle Højres Politik 
længere end de havde bekæmpet den, 
selv om man medregner, at Baron 
Reedtz-Thott gik ind i det Estrupske 
Ministerium fra 1892 til 1894: han var 
jo dog den, der styrtede Estrup og 
satte sig paa hans Plads. 

Det kan imidlertid ikke nægtes, at 
paa det almindelige Lovgivningsom- 
raade har denne de Frikonservatives 

Politik nærmest indskrænket sig til 
saadanne Sager, af hvis Gennemfø- 
relse de selv havde en umiddelbar 
Interesse, og til de ligegyldige Ting. 
De har holdt Maskineriet gaaende un- 
der de to Venstreregeringer og ikke 
indladt sig paa Chikanerier overfor Fi- 
nansloven, hvor sent den endog naa- 
ede op til Landstinget, men naar de 
sammen med Venstre gennemførte 
de store Skattelove i 1903, var det jo 
ikke for Venstres smukke Øjnes 
Skyld. Godsejerne havde saavist in- 
gen Skade af Skattereformen. Deri- 
imod saadanne Venstresager som bor- 
gerligt Ægteskab eller Retsreform 
fandt ingen Naade hos de Frikonser- 
vative, skønt Stemningen hos Befolk- 
ningen var utvivlsom — for den Sags 
Skyld utvivlsommere end hos Mini- 
strene Alberti og Christensen. Saa- 
snart desuden man tillægger Lands- 
tinget en regulerende Indflydelse, 
ogsaa hvor den offentlige Mening 
har vist sig utvetydig igennem 
Valg — og dette udelukkedes in- 
genlunde af Grev Frijs' Ord og be- 
kræftedes ved den senere Forhand- 
ling — saa ender det dog med, at 
Landstinget forbeholder sig alt Fornø- 
dent. Her var kun Tale om Opgivelse 
af den ubetingede Modstand — den 
som Frikonservative sammen med 
Højre havde vedkendt sig indtil da — 
men ikke om en ligesaa ubetinget Ef- 
tergivenhed. Spørgsmaalet blev alt- 
saa om, hvor langt Eftergivenheden 
vilde strække sig. 

Derom flk man ingen Oplysning 
ved første Behandling. Og heller ikke 
ved Forslagets anden Behandling, der 
fandt Sted en halv Snes Dage derefter 
d. 28. November. Tværtimod: her fore- 
slog de Frikonservative sammen med 
Højre at affatte Forslaget saaledes som 



Landstingsflertallet havde vedtaget det 
d. i. April 1905 o: uden en eneste 
Indrømmelse. Naturligvis skulde og 
kunde dette betragtes som Indledning 
til Fællesudvalg. Men da dog den Mu- 
lighed havde ligget for, at de Frikon- 
servative nu havde udskilt sig fra 
Højre og enten stillet deres selvstæn- 
dige Ændringer eller ogsaa — hvis de 
vilde — sluttet sig uden Forbehold til 
Forslagets Hovedprinciper, saa var det 
ikke urimeligt at spørge de Frikon- 
servative, hvorledes denne Stilling 
skulde opfattes. Hertil svarede Grev 
Frijs, at han naturligvis kunde gaaet 
den Vej at indføre sine Ændringer i 
Forslaget, men den mindste Afvigelse 
fra Folketingets Affattelse vilde øje- 
blikkelig blevet „hylet ned" som „An- 
greb paa det sakrosante Demokrati" 
og derved vilde Løsningen blive van- 
skeliggjort. Saa var der en anden Vej, 
den at opstille Skrømt-Forslag, „som 
kunde bruges til noget i dansk Poli- 
tik ikke ukendt, nemlig en Handlen, 
en Slaaen-af-paa." Ingen af disse Veje 
havde de Frikonservatives Ordfører 
derfor valgt, fordi han foretrak en 
tredje : „at afvente Fællesudvalget for 
at se, om der virkelig er et Ønske om 
at føre denne Sag igennem." Han til- 
føjede, at han gik til Fællesudvalget 
„uden nogensomhelst Aftale med no- 
gen." 

Paa hvad de Frikonservative vil- 
de, blev man heraf ikke klogere, men 
tydeligt nok vilde de noget ganske 
bestemt. Man kan vist gaa ud fra som 
ganske givet, at de Forslag, som de 
Frikonservative senere hen stillede, 
allerede paa dette Tidspunkt var af- 
fattede og vedtagne mellem dem ind- 
byrdes. Som Aarsag til, at Grev Frijs 
ikke straks fremkom med dem eller 
i hvert Fald antydede dem i Hoved- 

trækkene, nævner han, at de saa 
straks vilde blive „hylet ned." Han 
maatte da altsaa mene, at en rolig og 
stille Overvejelse, en Tyggen-paa-dem 
vilde gøre dem antagelige for Mini- 
sterium og Reformparti. Men Begrun- 
delsen er paa dette Punkt unægtelig 
noget svag, da de dog engang maat- 
te frem for Dagens Lys — hvad da 
ogsaa skete to Maaneder senere. Ud- 
trykket syntes at angive, at de vedtag- 
ne af Ministeriet vilde have bedre 
Chance — og han opfordrede saale- 
des til en rask Vedtagelse af det Til- 
budte, saameget mere som dette ikke 
kunde ventes ændret. Thi dette ligger 
jo i Ordet om den anden Vej, Opstil- 
ling af Skrømt-Forslag, hvad de Fri- 
konservative ikke vilde ind paa: de- 
res Tilbud vilde altsaa blive alvorligt 
og bindende ment, men ogsaa i Ho- 
vedtrækket ikke til at tinge om, alt- 



saa til at tage eller lade fare. I Vir- 
keligheden udviklede Situationen sig 
ogsaa saaledes senere hen som Grev 
Frijs her paa et tidligt Stadium for- 
udsagde. Endelig maatte de sidste 
Ord vel opfattes saaledes, at de Fri- 
konservative endnu ikke havde for- 
handlet hverken med Højre eller Mi- 
nistrene og vilde staa ganske frit, naar 
Forhandlingen begyndte. 

Den 12. December havde begge Ting 
valgt deres Medlemmer til Fælles- 
udvalg. Dette traadte sammen den 
14. December og valgte Statsrevisor 
Anders Nielsen til Formand og Stats- 
revisor Madsen-Mygdal til Sekretær. 
Men derefter viste det sig, at man 
havde god Tid og aldeles ikke tænkte 
paa at skynde sig. Thi det næste Mø- 
de ansattes til en hel Uge efter Jule- 
feriens Afslutning, nemlig til den 16. 
Januar 1907. Det hastede altsaa ikke. 

(Fortsættes.) 



•^+- 



Island og Danmark. 

Af Henrik Ussing. 



Langt mod Nord i Atlanterhavet, 
nærmere ved Grønland end ved Nor- 
ge, ligger den 0, som hedder Island. 
De Islændere, som bor alier nordligst 
har ved Midsommerstid Dag to Døgn i 
Træk, mens det til Gengæld er mørkt 
to Døgn i Træk ved Midvinterstid. 

Øen har et Flademaal, der er hen- 
ved tre Gange saa stort som Dan- 
marks; men kun paa den mindste Del 
af det kan der leve Mennesker. Bedst 
er de Strækninger i Reglen, som lig- 
ger nær Kysten; hvor Fjældet ikke 
gaar helt ud til Vandet, er der Dale 
med Græssletter og Enge, der kan 
bære fint, tæt og saftigt Græs. Læn- 
gere inde hæver Landet sig med Bjær- 
ge og Fjældstrækninger, hvor der kan 
vokse Skove paa Skraaningerne. Disse 



Skove er tit vidtstrakte ; men Træerne 
er almindeligvis ikke stort højere end 
en Mand. Væksten hæmmes dels af 
det barske Vejrlig, dels ved, at Faar i 
Tusindvis strejfer om og gnaver Træ- 
erne. Øverst oppe kommer uendelige 
Lavastrækninger, Mil efter Mil, hvor 
intet Menneske har sat sin Fod, og 
store Stykker ligger endda saa højt, at 
Sneen og Isen deroppe aldrig smelter. 
Et stolt Syn er det, hvis man en Som- 
mermorgen nærmer sig Islands Kyst, 
at se Jøklerne — sammenhængende 
Strækninger større end Sjælland — 
tindre ud over Havet med deres lyse 
Regnbueglans, et Farvespil som Per- 
lemor, men med stærkere, mere le- 
vende Lød. 
Landet skylder Ildbjærge sin Oprin- 

delse; virksomme Vulkaner findes jo 
endnu. Men hele Landets Overflade 
er dannet i fjærne Tider ved, at Ud- 
flydende Masser har væltet sig op 
gennem Havet fra Jordens Indre. Og 
nu danner de en sort, øde, uendelig 
sørgmodig Plade. Den Dag i Dag kan 
man mangfoldige Steder se, hvor La- 
vaen har bølget og kruset sig, idet 
den strømmede frem, — som hvis en 
voldsomt rindende Flod i et Nu størk- 
nede med alle sine Krusninger og 
Hvirvler. Lavaen fra et enkelt Ud- 
brud kan have en Længde af henved 
en halv Snes Mil, en Bredde af indlil 
fem Mil og en Tykkelse af 300 Alen. 
Idet Lavaen størkner, trækker den sig 
sammen, og paa den Maade opstaar 
der vældige Spalter, snart et Par Fav- 
ne brede, snart vel ti Favne. Paa det 
gamle Altingssted, Tingvoldene, har 
denne Bristen af Jordskorpen frem- 
bragt meget ejendommelige Dannel- 
ser. 

Paa Lavamarkerne har nu Vejr og 
Vand virket i Aartusinder, har bragt 
Stenen til at smuldre, og der har da 
mange Steder dannet sig Muld, hvor 
Plantevæksten har gjort sit Arbejde. 
Jøklerne har skuret ned over Bjærge- 
nes Sider og løsrevet større og min- 
dre Stykker, her store Fjældstumper, 
mens disse hist er blevet malet til 
Grus og Støv. Jøkelfloderne' fører 
Smaasten, Grus, Sand og Mudder 
med sig ; paa den Maade er de lavere, 
mere frugtbare Strækninger dannede. 

Næsten hvor man færdes paa Is- 
land, føler man sig Jordens indre, 
glødende Kræfter nær; ganske vist 
hænder det jo ikke hver Dag, at man 
kan blive Vidne til, at Bjærgene spru- 
der Ild og Lava ; tiere vil man kunne 
opleve et Jordskælv; men et Syn, man 
daglig har for Øje, er de hede Kilder, 
der vælder op af Jorden. Kendt nok 
er Geysir, der et Par Gange om Da- 
gen under hule Drøn fra sit Indre, 
sender en kogende, dampende Vand- 
straale, vel en Favn i Tværmaal, til 
Vejrs saa højt som Rundetaarn. Men 



hele Landet over findes i Hundred- ja 
Tusindvis af hede Kilder, selvfølge- 
lig i Reglen meget mindre end Geysir. 
Hvor man kommer frem, ser man 
Dampsøjler hæve sig op fra Jorden, 
og der véd man, at der saa er en hed 
Kilde. Byen Reykjavik har Navn her- 
efter; det betyder Røgvigen; de første 
Nybyggere har aabenbart fundet, at 
denne Damp eller Røg, der stiger lige 
op af Jorden, var det mærkeligste ved 
Stedet. Gaar man eftejr Dampen, 
naar man et Sted, hvor der rinder en 
Bæk med kogende hedt Vand. Det 
benytter Islænderne sig af; den var- 
me Bæk ved Reykjavik er Byens fæl- 
les Vaskebalje; paa det Sted, hvor 
Vandet er saa vidt afkølet, at Menne- 
sker kan stikke deres Hænder i det 
uden at faa dem kogt, vrimler det 
med Kvinder, der staar og vadsker; — 
flinke smaa islandske Heste bærer 
Tøjet frem og tilbage. Er man paa 
Rejse og medfører henkogte Sager, 
kommer man blot Daasen i et Næt, 
sænker det ned i den varme Kilde, og 
faa Minutter efter er ens Middags- 
mad kogt. Undertiden er dette Vand 
saa rent, at man ikke betænker sig 
paa at lave sig en Taar Kaffe med det. 
Eller man leder det ind i en Kumme 
og har saa lige fra Naturens Haand 
det herligste Badevand. 

Sommeren er for kort og ustadig 
til, at der kan avles Korn ; men Græs 
vokser frodigt, navnlig omkring Gaar- 
dene, hvor man jævner Tuerne med en 
Plov og gøder Marken. Græs er den 
vigtigste Jordbrugsfrembringelse; Ro- 
er, Kartofler og Kaal kan dog ogsaa 
nok trives der. Den vigtigste Næ- 
ringsvej bliver da Kvægavl. Dog lig- 
ner islandsk Kvægavl kun i ringe 
Grad dansk. Faar er langt det vigtig- 
ste Husdyr paa Island. En almindelig 
Gaard holder 300—400 Faar. De faar 
for største Delen om Sommeren Lov 
til at strejfe frit om paa Græs oppe i 
Fjældene; om Efteraaret samles saa 
Folk fra flere Bygder og driver Faare- 
flokkene ned fra Fjældene, og der- 

efter fordeles de til deres Ejermænd, 
idet hver kender sine Faar paa et Klip 
i Ørerne, som han alene maa bruge. 
Næst efter Faarene er Hestene det tal- 
rigste Husdyr. Islænderne, fra smaa 
Børn til gamle Koner, færdes paa He- 
steryg. Veje i vor Forstand har de 
kun faa af, godt en Snes Mil i det 
hele. Deres Veje er Ridestier, Stier, 
der i Aarhundreder er dannet af He- 
stenes Hove, idet den ene Hest altid 



Maade bliver nødvendige, og at Dyret 
bliver mangen Islænder en kær Ven. 
Op imod en Snes Heste maa man hol- 
de paa en almindelig Gaard. Køernes 
Tal er adskilligt mindre. Indtil den 
nyeste Tid har man kun holdt Køer 
til Gaardenes egen Forsyning med 
Mælk, Smør, Ost og Kød. I de sidste 
Aar har man dog begyndt efter dansk 
Mønster at indrette Andelsmejerier og 
at udføre Smør. Svin holdes ikke. 



/ 



Reykjavik. 



følger nøje i den andens Spor. De 
ligner derfor mest smalle Grøfter, — 
hvis Kanter tit er saa høje, at man 
siddende paa Hesten støder med Fød- 
derne mod dem. Vogne bruges un- 
saadanne Forhold saa godt som ikke. 
Gødningen føres ud paa Marken paa 
Hesteryg, Høet føres hjem fra Fjælde- 
ne paa Hesteryg. Man r i d e r til Kir- 
ke og i Besøg hos Venner; skal man 
til Købstaden eller Handelspladsen for 
at gøre Indkøb eller for at afsætte sin 
Uld, bindes Hest bag Hest i en lang 
Rad, og Varerne føres paa deres Ryg. 
Man forstaar, at mange Heste paa den 



Udførselen har mest bestaaet i Uld og 
Faarekød. Klipfisk er jo ogsaa en 
kendt islandsk Frembringelse, og 
Edderdun faas ingen Steder bedre 
end paa Island. — Thi Havet med 
dets rige Fiske- og Fugleliv yder sin 
gode Skærv til Islands Indtægter. Al- 
lerede naar man nærmer sig Kysten, 
ser man de grimme, sorte Damptraw- 
lere dukke op; med deres Slæbenæt 
renser de Havbunden for Fisk, baade 
store og Yngel. En enkelt dansk Ka- 
nonbaad søger at holde dem i tilbørlig 
Afstand fra Kysten, men ikke altid 
med Held. Ogsaa franske Fiskere sej- 

ler i store Mængder hvert Foraar til 
Island; men de nøjes i Reglen med 
Snørefiskeri og er derfor mere vel- 
sete. Der er en overordentlig Rigdom 
af Svømmefugle, Edderfugle, Alke, 
Lunder, osv. De kan ligge og gynge 
paa en stille, solbeskinnet Fjord i Tu- 
sindvis. Paa stejle Fjælde ud mod 
Havet har de deres Reder, og mellem 
Fjældet og Havet trækker de da som 
en Sværm Bier mellem Kuben og en 
blomstrende Boghvedemark. Paa saa- 
danne Steder samler Islænderne store 
Forraad baade af Fugle og Æg. I 
Elvene og Søerne springer Laks og 
Ørred. 

Byerne er selvfølgelig faa og smaa; 
dog har Reykjavik 6—7000 Menne- 
sker. I Byerne er Husene bygget af 
Træ, Bølgeblik eller Sten. Paa Lan- 
det er Husene mest af Græstørv og 
Sten, med Fjælklædning indvendig ; 
Gavlen, hvor Indgangsdøren findes, 
er af Træ. Der er som Regel kun eet 
Rum i hvert Hus, eet Hus er Opholds- 
og Soverum for hele Gaardens Befolk- 
ning — for det meste mellem ti og 
tyve Mennesker — , eet Hus er Køk- 
ken, eet er Forraadsbur osv., og disse 
Huse er bygget klods op ad hinan- 
den, saa de har fælles Sidevægge. 
Længere borte, spredt over hele Tu- 
net, d. v. s. den dyrkede Hjemme- 
mark, har man to — tre Faarehuse, der 
tit ligger langt fra hinanden, et Par 
Hestestalde, en Kostald, 3 — 4 Hølader, 
alle sammen strøet paa den mest ure- 
gelmæssige Maade ud over Tunet. 

I dette Land har nu det islandske 
Folk levet et Tusind Aar. I Geografl- 
erne og i almindelig Tale her i Dan- 
mark kaldes det et af „vore nordlige 
Bilande". Men et dansk Land er det 
ikke. For et Tusind Aar siden havde 
den norske Konge, Harald Haarfagre, 
sat sig foT at samle hele Norge til eet 
Rige, medens det tidligere havde væ- 
ret delt i en Mængde smaa Stammer 
eller Fylker. Herser, Jarler og Fyl- 
keskonger var Storbønder og Gods- 
ejere, der hver især havde Ledelsen 



af sin Egn, medens de selv ingen 
havde at lyde. Da Harald nu krævede 
Lydighed og Skat af dem, var der 
mange der satte sig til Modværge; 
men Harald sejrede og Stormændene 
maatte enten bøje sig eller rømme ud 
af Landet. Nu var Nordboerne paa 
den Tid store Søfarere, allerede i et 
Hundred Aar havde de faret som Vi- 
kinger eller Købmænd baade paa 
England, Irland og Frankrig; mange 
havde slaaet sig ned i det fremmede 
og taget Ophold enten i de nys nævnte 
Lande eller paa Øerne Nord for Skot- 
land. Det kunde hænde, at en Viking 
blev slaaet ud af sin Kurs, eller han 
sejlede ud paa Lykke og Fromme for 
at finde et nyt Land, og paa den Maa- 
de blev Island opdaget af Nordboerne. 
I Norge var der altsaa mange misfor- 
nøjede, Rejse- og Opdagerlysten stak 
mange i Blodet, og saa laa da den 
Tanke nær at slaa sig ned paa den 
fjærne 0, hvor der ingen Konge var 
at lyde, hvor hver kunde leve efter 
eget Tykke, og hvor hver i Begyndel- 
sen kunde tilegne sig saa stor en 
Landstrækning, som han bare kunde 
overkomme. Og Landet var til en vis 
Grad rigere end nu. Vandene vrim- 
lede af Laks; paa Rugestederne kun- 
de man samle Æg i Mængde, der var 
ret gode Græsgange til det Kvæg, man 
førte med sig, og der voksede den 
Gang saa stor Skov, at man kunde 
bruge Træerne til Bygningstømmer. 
I Løbet af en 60 Aar byggedes hele 
Landet, saa godt som udelukkende af 
Nordmænd, der kom enten lige fra 
Norge eller fra Vikingetog paa de bri- 
tiske Øer. Det kan man vide med Be- 
stemthed ; thi vi har en skriftlig Be- 
retning om Landnamsmændene med 
deres Navne, Afstamning, Grundene 
til, at de tog til Island osv. Man kan 
ogsaa skønne det paa anden Vis. Der 
taltes vel omtrent det samme Sprog i 
alle de tre nordiske Lande dengang; 
men der var dog mindre Forskelle, 
hvad der kan ses i det islandske 
Sprog den Dag i Dag, saa at det aldrig 

kunde stamme ned fra det Sprog, de 
Danske paa den Tid talte. Der havde 
fremdeles i den norske Konges Gaard 
dannet sig en ejendommelig, kunstig 
Digtning, Skjaldedigtningen ; men 
den fortsattes af Islænderne, noget 
der kun var muligt, naar de kendte 
denne Digtning fra deres Hjemland, 
hvad der hverken vilde have været 
Tilfældet med Danskere eller Sven- 
skere. Endelig er hele Sindelaget 
aabenbart norsk. Danskerne har alle 
Dage boet i Landsbyer og Stæder, de 
har lært daglig at færdes mellem 
mange Mennesker, Kanterne er slebet 
af dem, og de har lært at arbejde i 
Fællesskab. Men de stejle, selvstæn- 
dige Islændere er aabenbart fra et 
Land, hvor Folk bor spredt, hvor 
Gaard ligger fjærnt fra Gaard, hvor 
enhver har sig selv at stole paa, men 
har lille Øvelse i at arbejde sammen 
med andre. Og denne Ejendommelig- 
hed, der er stærkt fremtrædende hos 
d»? første Islændere, gør sig ogsaa gæl- 
dende i vor Tid. Dersom en Rego- 
ring, hvis Higen er Fred og god For- 
staaelse og Elskværdighed til alle Si- 
der, tror at misfornøjede Islændere la- 
der sig spise af med kongelig Naade, 
gode Middage og elskværdige Taler, 
saa slutter den maaske ud fra sit eget 
Sindelag; men det islandske Lynne 
er et andet — det er at hævde sin for- 
mentlige Ret til det yderste, — lige- 
som Nordmændene. 

Deres Selvstændighed viste Islæn- 
derne paa den smukkeste Maade, da 
den almindelige evropæiske Kultur 
sammen med Kristendommen brød 
ind over de nordiske Lande og om- 
kring Aar 1000 ogsaa naaede Island. 
Medens ellers i Evropa, saaledes og- 
saa i Danmark, den fremmede Paa- 
virkning. Latinen, Kirken osv., saa at 
sige tilintetgjorde den indfødte Dan- 
nelse, førte den udenlandske Kultur 
et Opsving af det hjemlige Aandsliv 
med sig paa Island. Af de fremmede 
lærte Islænderne at skrive med Pen 
og Blæk i Skindbøger. Men det førte 



ikke paa Island — som andre Steder 
— til at de skrivende brugte Latin ; 
Islænderne skrev Islandsk. Ej heller 
førte den fremmede Skrivekunst til, at 
Islænderne blot gav sig til at afskrive 
dumme Krønniker og Helgenlegen- 
der, der blev Folkets aandelige Næ- 
ring i andre Lande. Islænderne teg- 
nede op de gamle Sange og Kvad, 
som havde lydt blandt Forfædrene fra 
Slægt til Slægt; hvad nyt der blev dig- 
tet, skrev de selvfølgelig heller ikke i 



Bondegård under en Fjældsidc. 

Glemmebogen 1 . Do gemte i deres 
navnkundige Sagaer, hvad deres For- 
fædre havde stridt og levet baade af 
Lykke og Sorg. Og hvad de vide- og 
rejselystne Islændere saa og spurgte 
trindt om i de andre nordiske Lande, 
bevaredes med kærlig Omhu oppe paa 
den fjerne 0. Og denne Bogverden — 
den rigeste paa Modersmaalet i Mid- 
delalderen — vidner om Kløgt og 
Skarpsind, om stort Kendskab til 
Naturen og et vidunderligt Blik for 
menneskeligt Sjæleliv. Om Skarpsyn 
og Retfærdsfølelse vidner deres gam- 
le Love. Det Aandsliv, der fra omkr. 
1100 til 1300 udfoldede sig paa Island, 
var det første kraftige Vidnesbyrd 
om, at Nordboerne ikke blot var vilde 
Krigere med en kraftig Arm, der kun- 
de bringe det halve Evropa til at 
skælve, men at der ogsaa var aande- 
lige Kræfter hos dem. Det er først og 
fremmest denne Litteratur, der har 
givet det islandske Folk en Betydning 

og vakt en Opmærksomhed for det, 
som er langt større end man kunde 
vente efter Tallet — under 100,000, 
næppe en Tredivtedel af Danmarks 
Befolknings Tal. 

Denne Litteratur har imidlertid gi- 
vet Anledning til Udbytning paa for- 
skellig Vis fra de andre Nordboeres 
Side. Med Rette var den Islands 
Stolthed ; men for en stor Del med 
Urette har andre Nordboer søgt at til- 
egne sig den eller i det mindste søgt 
at redde det meste af Æren for sig og 
saaledes tage den fra Islænderne. Man 
har hævdet denne Bogverden som 
fællesnordisk. Saaledes skulde Dan- 
mark, Norge og Sverrig i skøn Enig- 
hed dele Arven, mens gamle Island 
blev sat paa Aftægt. Den Kendsger- 
ning kunde man her i Danmark ikke 
godt komme uden om, at denne Lit- 
teratur virkelig var bleven til paa Is- 
land; men Æren skulde vi dog alle 
være lige gode om. Nordmændene har 
med deres særegne Paagaaenhed og 
støttet paa den Omstændighed, at de 
var Islændernes nærmeste Frænder, 
villet skubbe ikke blot Danske og 
Svenske til Side, men egentlig ogsaa 
Islænderne ; det var Nordmændene, 
der havde haft alle de gode Tanker og 
Indfald; Islænderne havde nærmest 
været deres Skrivere. Den gamle is- 
landske Bogverden har man villet 
kalde baade oldnordisk og oldnorsk; 
men man har været meget lidt tilbøje- 
lig til at kalde den, hvad den i Virke- 
ligheden er: gammelisiandsk. — 
Dette hindrer jo ikke, at baade Dan- 
ske, Svenske og særlig Nordmænd, 
kan hente megen Kundskab om deres 
Forfædres Liv hos Islænderne ; men 
vi maa indrømme, at den islandske 
Bogverden skyldes islandsk Dygtig- 
hed; thi paa den Tid, den blev til, 
skrev man her i Danmark paa Latin, 
Svenskerne havde næppe lært at skri- 
vb, og Nordmændenes Skriveri var 
heller ikke stort bevendt. Vi kan væ- 
re taknemmelige mod Islænderne for 
deres Arbejde, vi kan glæde os over 



den Indflydelse, den gamle islandske 
Litteratur har haft paa nyere nordisk 
Aandsliv og Digtning; men Æren maa 
vi lade Islænderne ubeskaaren. 

Fra Kristian den 4des Tid begyndte 
man i større Omfang her i Danmark 
og i Sverrig at faa Øjnene op for, hvil- 
ket mægtigt Bidrag til Kundskaben 
om vor Oldtid man havde i de island- 
ske Skrifter. Danskerne, som jo hav- 
de den bedste Forbindelse med Is- 
land, søgte først at faa Fingre i de 
gamle Haandskrifter ; det lykkedes 
udmærket; de største Sjældenheder 
af Skindbøger, vore københavnske 
Bogsamlingers fornemste Skatte, 
sendtes her ned, — bort fra deres 
Hjemland. Det rige Bytte vakte snart 
Svenskernes Misundelse. En islandsk 
Student, der var paa Vej til Danmark, 
blev taget til Fange af Svenskerne, og 
de holdt ham for et kosteligt Rov. Han 
fik Ansættelse i svensk Tjeneste, og 
nu sendtes han op til Island for at 
samle Skindbøger til Svenskerne, og 
han kom da ogsaa tilbage med en rig 
Høst. Andre Islændere blev ogsaa lok- 
ket til at smugle Haandskrifter til 
Sverrig; thi Danskerne var blevet 
ængstelige ved Svenskernes Held og 
havde forbudt al Udførsel af den 
stærkt efterspurgte Vare — undtagen 
til København. Et slemt Puds spillede 
Svenskerne os ogsaa, da en dansk 
Samler døde og en svensk Rigmand 
narrede hans Enke til at sælge sig 
hans Haandskriftsamlinger. Ikke des 
mindre gik Danskerne ud af Vædde- 
løbet som Sejrherrer; — men Island 
var plyndret for Haandskrifter. 

I Aarene omkr. 870—930, da Island 
byggedes af Landnamsmændene, fandt 
der ikke noget samlet Styre af Folket 
Sted. Men ved d.en Tids Slutning 
saa man, at alle Islændere havde saa 
mange Ting, som de helst maatte af- 
gøre i Fællesskab, at de blev enige om 
at skabe sig en øverste Myndighed, 
Altinget. Fra dette Ting dømtes, le- 
dedes og lovgaves der -for hele Island. 
Men anden Myndighed kendte Islæn- 

derne ikke over sig. Allerede Harald 
Haarfagre gjorde vel et Forsøg paa at 
bringe Island under sit Vælde ; men 
det mislykkedes. Senere gjorde Kong 
Olav Haraldssøn, „den Hellige", et nyt 
Forsøg. Han sendte Træ til en Kirke 
til Island, og den Kirke blev rejst paa 
Tingvolden. Han skikkede Vennega- 
ver til mange Høvdinger. Og endelig 
sendte han en Mand i sit Ærinde; 
denne fremstillede sig paa Altinget 
og tilbød, at Olav vilde være Islænder- 
nes Drot, hvis de vilde være hans 



han mente. Men han raadede bestemt 
Ira at paatage sig Skatter og Forplig- 
telser, som Nordmændene havde det. 
„Thi den Ufrihed skaffer vi ikke blot 
os selv, men ogsaa vore Sønner og al 
vor Æt, som bor i dette Land. Og 
selvom denne Konge er en god Mand, 
hvacTjeg gerne tror, saa vil det gaa fra 
nu af som hid indtil, naar det veksler 
med Konger, at de er ulige, nogle 
gode og nogle slette. Men hvis Lan- 
dets Folk vil beholde deres Frihed, 
som de har haft, siden dette Land 



Hjemmemark.. 
1. Beboelseshuse. 2—6. Faareatalde. 7—8. Hestestalde. 



Mænd, og de skulde da være hinan- 
dens Venner. Islænderne svarede, at 
de vilde gærne være Kongens Venner, 
hvis han vilde være deres Ven. Sen- 
demanden bad da Tingmændene om, 
at de som Venskabstegn vilde give 
Kongen en lille 0— ikke andet end et 
Skær — nord for Island, — saa vilde 
han vise dem en Venlighed til Gen- 
gæld. Den mægtigste Islænder, Gud- 
mund paa Mødrevoldene, vilde gerne 
være med til at give Kongen det lille 
Udskær, i Fald de til Gengæld kunde 
vinde Kongens Venskab, der tit kun- 
de være Islænderne til Nytte, naar de 
kom til Norge. Mange sluttede sig til 
hans Opfattelse, og til sidst spurgte 
man Gudmunds Broder, Einar, hvad 



byggedes, saa maa vi ikke give Kon- 
gen Lejlighed til at faa Tag, hverken 
i Landbesiddelse eller ved fra nu at 
betale bestemte Afgifter, der kan op- 
fattes som Tegn paa Undersaatsfor- 
hold. Jeg gaar derimod gerne med 
til, at vi sender Kongen Vennegaver, 
Høge eller Heste, Telte eller Sejl ; det 
er vel anvendt, hvis vi faar Venskab 
til Gengæld. Men Grinssø er saa stor, 
at der godt kan holdes en Hær der, og 
kommer en udenlandsk Hær sejlende 
derfra paa Langskibe, da tænker jeg, 
at det vil forekomme mange Smaa- 
bønder at blive trængt for Dørene." 
Da Einar havde sagt dette, var hele 
Folket enigt om, at saadan skulde det 
ikke gaa. Der blev saa forsøgt paa at 

faa de mægtigste og mest ansete 
Mænd paa Island lokket til Kongen i 
Norge. Men de var saa kloge at blive 
hjemme og i Stedet sende deres Søn- 
ner. Det viste sig selvfølgelig straks, 
at den hellige Konge holdt dem halvt 
fangne som Gidsler. Han sendte den 
følgende Sommer den føjeligste af 
dem ud til Islænderne for at kræve, at 
de skulde betale Skat og byde norske 
Love, — Islænderne nægtede det be- 
stemt. Og nu fik Kongen nok at gøre 
med at bjærge sig selv over for den 
danske Konge, Knud den Store, der i 
1027 fordrev ham fra Norge. Saaledes 
slap Islænderne dengang for at kom- 
me under Norge. 

Endnu i henved halvtredje Hundre- 
de Aar forstod Islænderne at bevare 
deres Uafhængighed. Denne Tid var 
deres Blomstringstid ; da skrev de sig 
til deres Ret til at være et Folk for 
sig. Men i det 13. Aarhundrede led 
Landet frygteligt af indre Stridighe- 
der. Denne Tid kaldes Sturlungeti- 
den efter den bekendte Slægt Stur- 
lungerne, hvortil den store Historie- 
skriver Snorre Sturlesøn hørte. En 
saadan indre Strid er altid den største 
Fare for et Lands Selvstændighed. 
Sjælden eller aldrig har Partierne det 
Fædrelandssind, at afvise fremmede, 
som med hyklet Velvilje giver sig ud 
for at. stifte Fred og Forlig. Det Parti, 
som mener at kunne vinde ved den 
udenlandske Indblanding, tager ger- 
ne imod Hjælpen, kalder en fremmed 
Kraft ind i Landet, der naar Partierne 
har slidt hinanden op, staar som den 
stærkeste Magt. Saadan gik det her. 
I Aarene 1262—64 sluttede Islænderne 
et Kongeforbund med Norge. Der 
blev ved den Lejlighed sluttet en 
Traktat, hvis Hovedindhold gik ud 
paa, at Islænderne skulde betale Kon- 
gen Skat og opfylde undersaatlige 
Pligter, saafremt følgende Vilkaar fra 
Kongens Side overholdtes: Kongen 
maatte ikke stævne nogen ud af Lan- 
det, medmindre Altinget dømte ham 
til at forlade Landet. Islændere skulde 



være Lagmænd og Sysselmænd i Lan- 
det. Seks Skibe skulde aarlig sendes 
til Island. Kongen skulde lade Is- 
lænderne nyde Fred og islandske 
Love. De vilde have en Jarl over sig, 
som holdt Troskab mod Kongen og 
Fred over for dem. Islænderne vilde 
være Kongen tro, saa længe Kongen 
og hans Efterkommere holdt Troskab 
mod Islænderne og overholdt Trakta- 
ten. Men de skulde være fri, hvis den 
efter de bedste Islænderes Skøn brø- 
des fra Kongens Side. — Kongen gjor- 
de sig i den følgende Tid tit skyldig i 
Overgreb ; men Altinget hævdede 
Traktatens Bestemmelser. Og den 
gaar jo ud paa, at Island er aldeles 
uafhængigt af Norge og kun har sam- 
me Konge og Kongefølge. 

Da Valdemar Atterdag døde, blev 
Oluf, Søn af den norske Kong Haakon 
og Margrete Valdemarsdatter, Konge 
i Danmark, og da Haakon døde i 1380, 
ogsaa Konge i Norge og paa Island, 
og siden den Tid har Island og Dan- 
mark haft samme Konge. Islænderne 
hævder, at før som efter den ny For- 
bindelse var Island selvstændigt, — 
nu blot tillige i Kongeforbund med 
Danmark, som det tidligere havde væ- 
ret det med Norge alene. Forbunds- 
traktaten med den norske Konge over- 
førtes nu til at gælde den danske Kon- 
ge. I denne Stilling stod Island til 
1662, da Enevælden ved List og Un- 
derfundighed indførtes paa Island, 
som den to Aar tidligere var indført 
i Danmark. Altingets Suverænitet var 
ophævet paa ulovlig Vis, idet det ikke 
var Altinget, der havde aflagt Arve- 
hyldingseden, men nogle ansvarsløse 
Bønder, der ikke forstod, hvad de un- 
derskrev. Altinget blev ved at bestaa, 
dog med meget indskrænket Betyd- 
ning; Aar 1800 blev det helt ophævet. 
1843 oprettedes der et nyt Alting, men 
kun som en raadgivende Forsamling 
i Lighed med danske Stænderforsam- 
linger. Der førtes nu mange og lange 
Stridigheder og Forhandlinger med 
Kongemagten og den danske Rege- 

ring om Islands Stilling til det øvrige 
Rige og om en ny Forfatning. Først 
1874 ved Kristian den 9des Besøg paa 
Island i Anledning af Tusindaarsfe- 
sten for dets Bebyggelse blev Altin- 
get en lovgivende Forsamling i Lighed 
med den danske Rigsdag. Allerede 



ledes skulde der være en særlig Mi- 
nister for Island; men desuagtet lag- 
des de islandske Sager under den dan- 
ske Justitsminister — i Reglen en 
Mand, der ikke havde Spor af Kend- 
skab til islandske Forhold, og som før 
sin Ministertid ikke havde Gran af 



Høet fores hjem. 



. 1871 havde den danske Rigsdag — 
uden at Islænderne ved den Lejlig- 
hed blev spurgt — vedtaget en Lov 
om Islands Stilling i Riget. Island 
kaldes her en „uadskillelig Del af den 
danske Stat med særlige Landsrettig- 
heder". Island udøver ingen Del i 
Lovgivningen i Rigets almindelige An- 
liggender. Islands særlige Anliggen- 
der er: den borgerlige Ret, Straffe- 
ret, Politivæsen, Kirke- og Undervis- 
ningsvæsen, Sundhedsvæsen, Kom- 
munal- og Fattigvæsen, Vejvæsen, 
stedligt Postvæsen, Landvæsen, Fi- 
skeri, Handel, Søfart og andet Næ- 
ringsbrug, Skattevæsen og offentlige 
Ejendomme. Efter den fri Forfatnings 
Indførelse hører alle disse Sager un- 
der Altinget. Islænderne har ment, 
og Altinget har hævdet, at Loven om 
Islands Stilling i Riget var helt ulov- 
lig, idet Kongeriget Danmark her har 
taget sig Magt til at lovgive for det 
uafhængige Rige Island — altsaa lige 
saa meningsløst, som hvis det island- 
ske Alting gav sig til at lovgive om 
Danmarks Sager. Heller ikke" Forfat- 
ningen af 1874 tilfredsstillede i Læng- 
den. Enkelte af dens Bestemmelser 
blev end aldrig ført ud i Livet. Saa- 



Interesse for det Land, hvis øverste 
Styrer han skulde være. Over et halvt 
Hundrede Gange har saadanne Mini- 
stre hindret kongelig Stadfæstelse af 
Love, som var ^vedtaget af Altinget. 
Da dette havde gentaget sig 23 Gange, 



En Kievsadel. 

rejste Islænderne Krav om Gennem- 
syn og Ændring af Forfatningsloven. 
Dette blev gennemført i 1903, og nu 
indførtes den vigtige Forandring, at 
den islandske Minister blev en særlig 
Minister, som er bosiddende i Rey- 

kjavik, og som maa rejse til Køben- 
havn for i Statsraadet at fore- 
lægge Kongen Love og andre Rege- 
ringsforanstaltninger. 

Selvfølgelig er Islænderne glade ved 
at have deres egen Minister hjemme 
paa Island ; derimod er det en stor 
Anstødssten for mange, at han skal 
sidde i det danske Statsraad. Der er 
dem, der siger, at Islænderne med 
Hensyn til deres Selvstændighed al- 
drig har begaaet større Dumhed, end 
da de vedtog, at deres Minister 
skulde sidde i Danmarks Statsraad. 
De mener, at de ved at vedtage en 
Lov, som angaar et andet Lands (Dan- 
marks) højeste Myndighed, giver den 
danske Opfattelse Vind i Sejlene, 
at Island er en indlemmet Del af Dan- 
mark. Islænderne har derved begaaet 
samme Ulovlighed, som de beskyldte 
Danskerne for at have begaaet ved 
Loven om Islands Stilling af 1871 ; 
„men der er den Forskel, at Dan- 
skerne ønskede at udvide deres Rige 
ved Loven af 1871, forøge det med det 
islandske Rige som en selvstyrende 
Koloni ; men ved Forfatningsforan- 
dringen af 1903 underskrev Islænderne, 
hvad de hidtil havde kæmpet imod."*) 
Der kan vist ikke være Tvivl om, at 
Danskerne er gaaet Islænderne for 
nær, naar den islandske Ministers 
Udnævnelse kontrasigneredes af den 
danske Konseilspræsident. Derved 
sidestilles den islandske Minister med 
de danske Ministre, der er ansvarlige 
over for den danske Rigsdag. Islæn- 
derne kan sige omtrent, som Einar, 
Gudmund af Mødrevoldenes Broder, 
sagde, da Olav den Hellige bad dem 
om Grimsø: „Den Ufrihed skaffer vi 
ikke blot os selv, men ogsaa vore Søn- 
ner og al vor Æt, som bor i dette 
Land. Og selv om dette Ministerium 
er et godt Ministerium, hvad vi gerne 
tror, det er, saa vil det gaa fra nu af 
som hidindtil, naar det veksler med 
Ministerier, at de er ulige, nogle gode 



*) Gudmundur Hannes son: „I Afturelding" 



og nogle slette. Men hvis Landets Folk 
vil beholde deres Frihed, saa maa vi 
ikke give noget Ministerium Lejlig- 
hed til at faa Tag i noget, der kan op- 
fattes som Tegn paa Afhængighed." 

Hvad der nu først og fremmest staar 
paa Dagsordenen, og hvad der forhaa- 
benlig finder en tilfredsstillende Afgø- 
relse, naar de danske Rigsdagsmænd 
og Kongen i Sommer har aflagt Is- 
lænderne et Genbesøg, er en Foran- 
dring af Loven om Islands Stttllilng 
i Riget. Islændernes bestemte Ønske 
er Selvstændighed, Frigørelse fra et- 
hvert snærende Baand til Danmark, 
saaledes at det ikke som saa tit tid- 
ligere faar Lejlighed til at blande sig 
i, hvad der kun vedrører Islands Vel- 
færd. 

Islænderne mener at have en juri- 
disk Ret, sikret dem gennem Trak- 
tater, til at være deres egne Herrer; 
men det vigtigste er dog, at Islæn- 
derne virkelig er et Folk for sig, der 
følgelig efter Nutidens Syn har Ret 
til at raade for sin egen Skæbne. De 
har først og fremmest deres eget 
Sprog, der er saa forskelligt fra Dansk, 
at det for de allerfleste Danske er 
mere uforstaaeligt end Tysk. Sproget 
er et kraftigt Skelnemærke for et 
Folk ; det ved vi fra vor egen Syd- 
grænse. Dog kan under heldige Om- 
stændigheder en Fællesfølelse, grun- 
det i Historie, Vilkaar og Tilbøjelig- 
heder, holde Mennesker, der taler for- 
skellige Sprog, sammen til eet Folk. 
Saadan er Tilfældet i Svejts, hvor Ty- 
skere, Franskmænd og Italienere le- 
ver i Endrægtighed som eet Folk. 
Men saadan er Forholdet ikke med 
Danmark og Island. 300 Mile Hav lig- 
ger skillende imellem. Landenes Na- 
tur er vidt forskellig, og Livsvilkaa- 
rene bliver derfor ogsaa meget afvi- 
gende, saaledes som det alt er skil- 
dret. Dansk Natur og Folkeliv, der 
kan faa en Danskers Hjærte til at slaa 
varmt, taler slet ikke paa den Maade 
til en Islænders Følelser, — og om- 
vendt. Islændere og Danskere har ikke 

fælles Krigsminder, fælles Sejre og mark, fandt Krislian den 3die, at 

Nederlag, der kunde binde dem sam- hans Undersaatter paa Island burde 

men. Ikke heller er de fredelige hi- have samme Tro som han; han bød 

storiske Minder, som Islænderne har derfor, at Kirkeordinansen skulde 



Karavane paa Hjemvejen fra Handelsstedet. 

om Samlivet med Danmark, egnet til indføres ogsaa der. Blandt Folket var 

at vække Følelse af Hengivenhed for der ikke Spor af Trang til en ny Kir- 

det. Lad os tage et aandeligt Omraade keordning, og Biskopperne, navn- 

som Reformationens Indførelse. Da lig den storladne Jon Arason, gjorde 

Reformationen var gennemført i Dan- kraftig Modstand ; han tvang endog 

Kongens Befalingsmænd til at for- 
lade Altinget og flygte til Danmark. 
I Længden kunde Jtin Arason dog 
ikke staa sig mod den ydre Vold, han 
blev fangen og halshugget, og en 
dansk Flaade bragte i 1551 de oprør- 
ske Sind til Ro. Et stolt Forsøg paa 
at hævde sin Trosfrihed var slaaet ned 
med pansret Næve. 

Eller lad os se paa, hvilket økono- 
misk Udbytte Forbindelsen med Dan- 
mark i Tidernes Løb har bragt Island. 
Under Kristian den 4de gaves der Kø- 
benhavn, Malmø og Helsingør Eneret 
til Handel paa Island. Kronen sørgede 
snart for at faa sin Del af Udbyttet, 
idet Retten maatte købes med en Af- 
gift — som selvfølgelig Islænderne i 
sidste Led maatte betale. Kort efter 
indskrænkedes endog Handelsretten 
til et enkelt Selskab, der skøttede sin 
Pligt saa slet som vel muligt. Ene- 
retten gik over fra det ene Selskab 
til det andet. Indførslen var stadig 
utilstrækkelig, de indførte Varer ufor- 
holdsmæssigt dyre og Priserne paa 
de islandske Varer meget lave. Under 
Frederik den 5te søgte man at gøre 
Island til et Industriland, der grund- 
lagdes saaledes Klædefabrikker i Rey- 
kjavik; men Forsøgene mislykkedes 
som Følge af den umulige „islandske 
Handel". I 1788 blev man nødt til at 
aabne Handelen for alle danske Un- 
dersaatter, og først 1855 blev det til- 
ladt andre Folk at handle paa Island. 
Men Følgerne af Eneretten har man 
kunnet spore til den Dag i Dag. Køb- 
mændene har sørget for at opretholde 
Tuskhandel, saa der kun kommer faa 
Penge ind i Landet, — en Ordning, 
der hæmmer Virkelyst^ idet man van- 
skeligt bedrer sin Stilling, naar Køb- 
manden kun vil overlade en Varer, 
ikke Penge ; man kan jo kun bruge 
Varer til en vis Grænse, nemlig til- 
fredsstille sit Behov. Der er da ingen 
Spore til at forbedre sin Virksomhed, 
naar man alligevel ikke naar til an- 
det end at tilfredsstille Øjeblikkets 
Tarv. Derfor har Driftskapital, til ud- 



videt Virksomhed været i høj Grad 
savnet. Saa kan der komme Vulkan- 
udbrud, Jordskælv og Misvækst, og 
man har ingen Sparepenge at staa 
imod med. Saa haarde var Vilkaarene, 
at Folketallet synker fra Aar 1700 til 
1800. 

Lad os endelig kaste et Blik paa, 
hvad Islænderne har at takke os for 
med Hensyn til Landsstyret. Det er 
allerede fortalt, at Enevælden indfør- 
tes paa uredelig Vis. Der gjorde sig 
desuden en Stræben gældende hos de 
danske Konger efter at indføre dan- 
ske; eller norske Lovq paa Island. 
Skønt Regeringen ofte indskærpede, 
at en Lov for at være gældende paa 
Island skulde kundgøres paa Altinget, 
overholdt Regeringen det ikke altid 
selv. Der opstod derfor den syndigste 
Forvirring, navnlig da Embederne 
besattes med Mænd, der havde faaet 
deres juridiske Uddannelse i Køben- 
havn. Regeringen vidste ikke, hvilke 
Lovbud der galdt paa Island og hvilke 
ikke. Hvor man ikke fandt Bestem- 
melser, der var hjemlede i Landets 
egne Love, eller hvor disse ikke pas- 
sede en, greb man til norske og dan- 
ske Love. Og disse Tilstande ved- 
blev, lige til det raadgivende Alting 
oprettedes. Vi kan nok forstaa, at alt 
dette maa være egnet til at vække 
bitre Minder hos Islænderne, dobbelt 
mørke, naar de ses paa Baggrund af 
den Glans, der staar om Fristatstiden, 
da Landet var selvstændigt, — ogsaa 
mørke, naar de sammenlignes med 
det lyse Haab som Islænderne med 
deres varme Fædrelandskærlighed 
gør sig om Landets Fremtid. De sy- 
nes allerede at se udmærkede Frugter 
af den forholdsvise Selvstændighed, 
som de alt har naaet. 
Island og Danmark har ikke engang 
saa meget til Fælles, som kunde tæn- 
kes at binde Danmark og Norge sam- 
men ; de har fælles Litteratur, for en 
stor Del fælles Aandsliv. Med Island 
er det anderledes. Det kan fremvise 
ejendommelige Frembringelser, der 

strækker sig fra 1100 eller før til den 
Dag i Dag. Islænderne har ikke blot 
den gamle navnkundige Litteratur, 
men ogsaa en Nutids-Bogverden af 
Fortællinger, Skuespil og Digte i rig 
Mangfoldighed, foruden et ret omfat- 
tende oplysende og videnskabeligt 
Bogavl, ikke at tale om Dagblade, 
Ugeblade og Tidsskrifter. Men ogsaa 
her kan Islænderne føle deres Ærger- 
righed krænket, naar de tænker paa, 
hvorledes den Ære, der med Rette 
var deres, er blevet tilegnet af de 



betænkeligt om de Tilskud, vi yder til 
de Kolonier, vi er saa lykkelige at eje 
trindt om i Verden. Dernæst sender vi 
hver Sommer en Kanonbaad op til Is- 
lands Kyster for at holde nærgaaende 
Trawlere borte. Og endelig har Islæn- 
derne Adgang til det danske Univer- 
sitet, Højskoler osv. Mange Islændere 
mener imidlertid, at de vel kunde und- 
være baade Tilskudet og den øvrige 
Hjælp, der ydes dem. De finder, at det 
er nedværdigende for dem saalodes at 
modtage en Slags Fattighjælp fra et 



Grmtervkirke pu Nordlandet 



andre nordiske Folk, og hvorledes de- 
res Land er blevet plyndret for sine 
Bogskatte. 

Saaledes kan hverken Fællesskab i 
Historie eller Fællesskab i Aandsliv 
være særlig stærke Baand. Men kunde 
saa ikke praktiske, økonomiske Inter- 
esser binde Island til Danmark; Islæn- 
derne har i Øjeblikket visse Fordele 
af Forbindelsen ; de modtager aarlig 
et ligefrem Pengetilskud af den dan- 
ske Stat (60,000 Kr.) ; der hævdes helt 
vist, at dette er Vederlag for og Afbe- 
taling af islandsk Kirke- og Kloster- 
tfods, som Danmarks Statskasse i sin 
Tid har tilegnet sig. Men dette aar- 
lige Tilskud kommer dog til at minde 



andet Rige. Og de er paa det Rene med 
at de selv bør overtage de Pligter og 
Byrder, der følger med at være selv- 
stændige, de vil selv holde deres Fi- 
skeritilsyn og selv oprette deres Dan- 
nelsesanstalter. De har allerede Van- 
drelærere paa Landet, faste Skoler i 
Byerne, Landbrugsskoler, Realskoler, 
Seminarier, en Latinskole, en Navi- 
gationsskole og Skoler til Uddannelse 
af Præster og delvis Uddannelse af Læ- 
ger. Hvad de da nærmest fattes, er 
en Skole til Fuldstændiggørelse af Læ- 
gernes Uddannelse, en Skole i Lov- 
kyndighed og en Skole til Uddannelse 
af Lærere ved de højere Dannelses- 
anstalter. Men de mener at have Raad 

til alt dette. Og de tror, at det vil høj- 
ne deres Pligt- og Ansvarsfølelse og 
derved deres Dygtighed i det hele, om 
de faar Lov til fuldstændig at klare sig 
selv. 

Kan nu vi Danske tabe noget ved Is- 
lands Selvstændighed, saa vi maa stille 
os hindrende i Vejen? — Økonomisk 
vil vi jo vinde ved det. Vi sparer von 
Tilskud, vort Tilsynsskib osv. Mili- 
tært betyder Island intet for os ; vi vil- 
de aldrig kunne forsvare det, og det 
vilde aldrig kunne redde os. Vilde vi 
tabe i Ære og Anseelse ved Selvstæn- 
digheden ? — Vi kan kun vinde i Ære 
og Anseelse ved at stille os saa frisin- 
det overfor Island som vel muligt. Det 
har været det danske Folk til Hæder, 
at det var det første, som i sine Kolo- 
nier ophævede Negerhandelen, og et 
af de Folk, der gik foran med Hen- 
syn til Bøndernes Frigørelse. Vi vil 
vise den samme Ret overfor dem, der 



er svagere end os, som vi selv kræver 
af dem, der er stærkere end os. Ty- 
skerne bør ikke faa Lov til at henvise 
til Island, naar vi taler med dem om 
Sønderjylland. Hvor Danskernes Fø- 
lelse naturligt stiller sig, saa vi un- 
der Nordmændenes Løsrivelseskamp 
mod Sverrig. Vi vil kunne møde Sven- 
skerne med aaben Pande, vi vil give 
Island dets Selvstændighed, ikke sur- 
mulende, fortrædelige eller arrige, 
men med glad Bevidsthed om, at vi 
gør os selv Ære, idet vi viser Ridder- 
lighed mod den, der er svagere end 
vi, og i et lyst Haab om, at vor gam- 
le Forbundsfælle gaar en god og rig 
Fremtid i Møde, — en Selvstændig- 
hedstid, der i Virkeligheden vil brin- 
ge mest Fordel for begge Parter ved 
den Udveksling af legemlige og aan- 
delige Goder, som sikkert altid vil fin- 
de Sted mellem Danmark og Island. 



+++ 



Guy de Maupassant 

Et Brudstykke af en Afhandling om fransk Naturalisme. 
Af Poul Levix. 

(Sluttet). 



Fra Maupassants 34te Aar findes en 
Bog med Rejsebeskrivelser — Av sol- 
eil — , der indledes med følgende Ud- 
brud : 

„Naar man er træt, træt af at græ- 
de fra Morgen til Aften, træt af ikke 
mere at have Kræfter til at rejse sig 
og drikke et Glas Vand, træt af Ven- 
nernes Ansigter, som man har set for 
ofte, og som irriterer, træt af de ube- 
hagelige og de stille Naboer, af de 
kendte og ensformige Ting, af sit Hus, 
sin Gade, sin Tjenestepiges „hvad øn- 
sker Herren til Middag," træt af at 
se hende sjokke i hendes snavsede 
Skørter, træt af sin altfor tro Hund, 
af de uforanderlige Pletter paa Tape- 



tet, af Maaltidernes Regelmæssighed, 
af Søvnen i den samme Seng, af hver 
Dag at gøre det samme, træt af sig 
selv, af sin egen Stemme, træt af al- 
tid at gentage det samme, af sine Ide- 
ers snævre Kreds, træt af at se sit 
eget Ansigt i Spejlet, træt af sit Mine- 
spil, naar man barberer sig, naar man 
friserer sig, saa skal man rejse, træde 
ind i et nyt og skiftende Liv. 

Rejsen er en Port, gennem hvilken 
man gaar ud af den kendte Virkelig- 
hed for at trænge ind i en uudforsket 
Virkelighed, der synes En en Drøm." 

Trætheden melder sig, naar man 
gør Hverdagen altfor snæver. Naar 
man ideligt gaar de samme Veje, 

snævres Horisonten ind, alt bliver éns. 
Maupassants Novellesamlinger kan 
være af forskellig Lødighed, men Va- 
riationen af Emner gentager sig fra 
Bind til Bind, Kredsene af Mennesker 
udvider sig ikke, og Synspunktet er 
det samme. Som han maatte rejse for 
at fornyes, saaledes maatte han og- 
saa som Kunstner finde nye Veje. Han 
maatte have en Afveksling, han kunde 
ikke atter og atter sysle med den kor- 
te Novelle, med de smaa Afsnit, der 
ganske vist sagde meget til den, der 
forstod, men som ikke tillod den 
Dvælen og Fordybelse, som det stort 
anlagte Arbejde. Selv hans to Roma- 
ner bestod jo af saadanne korte Veje, 
i de følgende Bomaner begiver Mau- 
passant sig ud paa Rejse. Han vil 
rejse dybere ind i Menneskenes Sjæ- 
le. Han er ked af Gebærderne, af 
Hverdagens Optrin, af de korte Re- 
plikker, der siger det samme, af Kon- 
versationen, han vil ind i den store, 
stille Verden, han vil selv sige, hvad 
der ligger bag Menneskenes Færden 
og ikke mere overlade Læseren det. 
Han finder ikke nye Mennesker, men 
han finder noget nyt om de samme. 

Gennem Romanerne trænger vi da 
endnu dybere ind i Maupassants eget 
Sjæleliv. Han skriver Mont Oriol, 
Pierre et Jean, Fort comme la mort 
og Notre coeur, fire Værker, der med 
stigende Lidenskab analyserer Svag- 
heden, Opløsningen og Nederlaget. 
Her mere end nogensinde er Maupas- 
sant Flauberts Elev. 

I Mont Oriol forsøger han endnu at 
skrive „Roman" i den Forstand, at 
han lader en Mængde Mennesker mø- 
des i et af Forfatteren valgt Milieu, 
som giver Anledning til forskellige 
Optrin. Han skildrer de Forhold, un- 
der hvilke nogle snilde Grundere laver 



et moderne Humbugsbadested, han vi- 
ser forskellige Typer af Badelæger og 
Patienter og forsøger — uden stort 
Held — at genskabe Badestedets Ver- 
den. Men alt dette har ingen dybere 
Forbindelse med det, der er Bogens 
Kærne: Analyseringen af Kærligheds- 
forholdet mellem en ung, gift Kone, 
der elsker for første Gang, og en 
Mand, der som en Don Quichote ja- 
ger efter Elskoven og skuffes af Vir- 
keligheden. Disse to Mennesker kun- 
de have truffet hinanden hvorsom- 
helst i Verden, og deres Forhold vil- 
de være blevet af akkurat samme Art. 
Ogsaa i Pierre et Jean hersker Til- 
fældighederne, men allerede her ind- 
tager Omgivelserne mindre Plads. Ste- 
det er Rouen, hvor en parisisk Ga- 
lanterihandler har fæstet Bo efter at 
have trukket sig tilbage, for at han 
kan tilbringe sin Tid med at sejle og 
fiske, hans eneste Lidenskaber. Han 
har med sig sin Kone, og han mod- 
tager et Par Maaneders Besøg af Søn- 
nerne Pierre og Jean, der studerer i 
Paris. Den ene af Sønnerne faar uven- 
tet en stor Arv efter en Ven af Fa- 
miljen, og Bogen skildrer* nu, hvorle- 
des Broderen fatter Mistanke om, at 
denne Ven har været hans Moders El- 
sker og med hende har faaet det Barn, 
der nu skal modtage hele hans For- 
mue. Om denne frygtelige Mistanke i 
Sønnens Sind og hans tavse Kamp 
med Moderen, som tilsidst tvinges til 
at indrømme Sandheden, handler Bo- 
gen. Den drejer sig om de to Maane- 
der af en ung, dygtig Mands Liv, i 
hvilke Hjemmets Løgne, Hverdags- 
livets Tragedie, Elskovens korte Lyk- 
ke og store Smerte afsløres for ham, 
medens Dagene ensformig gentager 
sig omkring ham. Der findes en skøn 
Scene i Bogen, den, i hvilken Mode- 

ren tilstaar overfor sin „uægte" Søn. 
Den stilfærdige, jævne Borgerkone 
bliver en Forkynderske af den evige 
„Moral" hos Maupassant: „Jeg hen- 
gav mig til ham, helt, med Legeme 
og Sjæl, for altid, med Glæde, og ti 
Aar igennem har jeg været hans Hu- 
stru, som han har været min Mand for 
Guds Aasyn, der havde skabt os for 
hinanden. Saa kom den Tid, hvor jeg 
mærkede, at han elskede mig mindre. 
Han var nok god og elskværdig, men 
jeg var ikke det mere for ham, som 
jeg havde været. Det var forbi! Aa, 
hvor har jeg grædt ! Hvor er Livet dog 
forfærdeligt og fuldt af Skuffelser. 
Der er ikke noget, som varer ..." 

Saaledes munder dette eneste Værk 
af Maupassant, i hvilket der ikke fin- 
des nogen „Elsker" og „Elskerinde", 
ud i det samme som alle de andre. 
Men her som i Mont Oriol er Milieuet 
ikke nødvendigt for Skildringen af det 
Væsentlige og kræver derfor stadig 
en Bække Beskrivelser af det, som ik- 
ke foregaar i Menneskenes Tanker. 

Først i Fort comme la mort og No- 
tre coeur er det umuligt at skille Mi- 
lieu fra Personskildringen, hvilket vil 
sige, at hver Gang Maupassant skil- 
drer de ydre Forhold, giver han i Vir- 
keligheden Bidrag til Psykologien og 
omvendt. Disse Begivenheder kunde 
kun foregaa mellem disse Mennesker 
i disse Omgivelser. 

Omgivelserne er Paris' rigeste, og 
Menneskene Mænd og Kvinder, der 
ingen praktiske Opgaver har, hvis Da- 
ge ikke er fyldte af Arbejde og Plig- 
ter, Mennesker, der fra de staar op, til 
de falder i Søvn, faar alt rakt af tje- 
nende Hænder, og som derfor kun har 
ét, der beskæftiger dem: den Li- 
denskab, som opfylder dem. Det er 
denne Lidenskab, som analyseres. Som 



en Videnskabsmand, der vil løse et 
Problem, stiller Maupassant Opgaven 
frem paa den klareste Maade: hvad 
føler en højtkultiveret Mand og en 
fin, elskovsfuld Kvinde, naar de beg- 
ge faar Vished om, at han elsker hen- 
des Datter, fordi hun ejer al den Ung- 
dom og Skønhed, der engang bandt 
ham til hendes Moder; og hvad føler 
den samme Mand, naar han forelsker 
sig i en Kvinde, der ikke kan elske, 
og som dog ved sin Skønhed, sit Ko- 
ketteri, sin Magt som Kvinde binder 
ham til sig. Personerne i disse Bøger 
er akkurat saa mange, som disse Ana- 
lyser kræver, alt andet er holdt borte, 
der findes ikke Antydning af, at der 
er Verden udenom disse Mennesker. 

Endnu er Maupassant Virkeligheds- 
skildrer. Men Virkelighedsskildringen 
er paa en Maade vendt tilbage til La- 
boratoriet. Døren til den store Verden 
er slaaet i. Hele den folkelige Bevæ- 
gelse, den store Storm fra Demokra- 
tiet, der sprængte Ruderne og Døre- 
ne, saa at Dagens tusinde Lyde og 
Bøgen fra Fabriksskorstenene, Dunst- 
erne fra alle Menneskenes Huse træng- 
te ind i den naturalistiske Roman, he- 
le den Kraft, der skabte Zolas Værk, 
og adskilte det fra Flauberts og Gon- 
courternes, er nu forsvundet. Den 
Form, Maupassant vælger, kræver 
Stilhed, Fordybelse og den Styrke, 
som den Syge har, hans sygelige Ud- 
holdenhed, naar han atter og atter 
lader sin Tanke dreje sig om Syg- 
dommen og genkalder sig selv den 
ringeste Omstændighed, der knytter 
sig til den. 

Og som altid forstaar man ud fra 
Formen Indholdet. 

Disse Mennesker er syge. Deres evi- 
ge Kamp med Livet, med de Begiven- 
heder, der forstyrrende trænger sig 

ind i deres Sjæleliv, ^er de Syges 
Kamp, naar de mærker, at der er no- 
get, som svigter, Aandedrættet, Fod- 
slaget, Livsvarmen, naar de ikke mere 
aander frit og frit gaar ud iblandt de 
andre. Der er i Mont Oriol en henriv- 
ende Scene, hvor han har et Stævne- 
møde med hende i Maaneskin, hun 
kommer ham i Møde, han ser hendes 
Skygge paa Jorden, og han kaster sig 
tilbedende ned og kysser den. Han 
kysser Skyggen, som hun kaster, den- 
ne Kvinde, som aldrig før har kendt 
Elskoven, og som skønt gift kommer 
ham imøde som en ung Pige, der un- 
drende og jublende opdager, hvad 
Kærligheden er. I Bogens Slutning 
kommer hun ham atter i Møde paa 
samme Maade, atter kastes Skyggen 
foran hende, men nu er den deform, 
hun skal have et Barn, deres Forhold 
har faaet Følger. Og han vender sig 
bort i Afsky fra denne hæslige, grote- 
ske Skygge. Saasnart Livet har ud- 
fyldt Formen, flygter disse Mænd. 
Hvad er det andet, som sker i Fort 
comme la mort? Er ikke ogsaa denne 
Mand en Don Quichote, som jager ef- 
ter det, der ikke kan gribes? Han er 
blevet gammel i sin Kærlighed til Mo- 
deren, nu træffer han Datteren og 
tror, at han kan gentage Livet, 
atter ser han Skyggen foran sig, 
men da han kaster sig ned for at 
gribe den, favner han den kolde, 
ubarmhjertige Sandhed, den unge Pi- 
ges Ligegyldighed for ham, saasnart 
hun træffer en Jævnaldrende, hun 
kan elske. 

Og paa samme Maade Elskeren 
i Notre coeur. Ogsaa han tror paa 
noget, som ikke er. Ogsaa han ja- 
ger efter en Kærlighed, som den 
Kvinde, han elsker, slet ikke er i 
Stand til at skænke, ogsaa han er en 



vandrende Ridder, som i Maupassant 
kun vækker Smærte. Thi i disse Ro- 
maner er han, Ironikeren, den kolde 
Iagttager, i hvis Hjærte der fra den 
første Ungdom faldt en Isnen, blød og 
svag. Hans Mænd, disse elegante, til- 
syneladende saa sikre Verdensmænd, 
der holder deres Legemer i Orden ved 
al Slags Sport, er saa svage, at de som 
Kvinder tager Tilflugt til Taarerne og 
aldrig kan reagere viljestærke mod 
Sorgen. Har de end et kunstnerisk 
Anlæg eller en usædvanlig Modtage- 
lighed for Musik og Kunst, saa kan 
de kun benytte det som Amatører, selv 
han af dem, der nyder Ry som en stor 
Maler, er i Virkeligheden en Amatør, 
der fører en evig Kamp for at finde 
paa, hvad han skal male, og slet ikke 
lever for sin Kunst (Fort comme la 
mort). 

Det synes, som om al Styrken er ve- 
get fra Mændene over til Kvinderne. 

Saasnart Christiane i Mont-Oriol 
bliver sig sin Kærlighed bevidst, er 
hun beslutsom, haardnakket, modig, 
„Kvinden var født, færdig til Liden- 
skaben", og da tilsidst han sidder 
stammende og forlegen overfor hende, 
er det hende, som behersker sig selv 
og ham. 

I Fort comme la mort findes en Skil- 
dring af Moderen, der har henrevet 
alle Kvinder og betaget alle Mænd. 
Hun er ikke blot sin Elskers skønne 
Veninde, hun er hans Ven, hun leder 
hans Arbejde som hans Glæder. Og 
da hun pludselig opdager Datteren ved 
•sin Side og ser, hvilket Indtryk hun 
gør paa ham, kæmper hun først med 
sig selv og sejrer, forstaar ham og ser, 
hvad der vil komme, søger under den 
dybeste Fortvivlelse at hindre det, 
fremkalder Tilstaaelsen, trøster, vaa- 
ger tilsidst hos sin døende Ven, udslet- 

ter Sporene af deres Kærlighed og be- 
varer tinder alt dette ikke blot sine Fø- 
lelser overfor ham, men sit Herre- 
dømme over sig selv. I en Sætning 
som denne: „Han støttede sit hvide 
Hoved paa sin Venindes Skulder," er 
hele Forholdet givet, ikke blot Styr- 
keforholdet mellem de to, men ogsaa 
Manpassants lidt sentimentale For- 
hold til sine Personer. Den Strid, som 
knuser ham, giver hende Skønhed 
og Alvor, en Efteraarspragt med dybe 
Farver. 

Dette er den erhvervede, tilkæmpe- 
de Styrke. Hos Datteren er Styrken 
ubevidst, fordi hun er ung. Hun gaar 
gennem Bogens stærkt spændte, dri- 
stige Scener uden et Øjeblik at ane, at 
hun staar midt i Dramaet, hun bliver 
sin Moders og sin gamle Yens Skæbne 
uden at skænke det en Tanke, og 
hun drager gennem de andres Ne- 
derlag ind til sin egen Skæbne uden 
at bekymre sig om dem eller Frem- 
tiden. 

Og som et sidste Trin i denne Kvin- 
dernes Udvikling i Modsætning til 
Mændenes Svaghed, skildrer Maupas- 
sant en Art af Kvinder, der helt er 
skabte af den moderne Forfinelse, og 
hvis Eksistens netop betinges af Mæn- 
denes Svaghed: Mme de Burne i.Vø- 
tre coeur og Comtesse de Mascaret i 
Novellen L'inutile beauté (i Samlin- 
gen af samme Navn), begge fra 1890, 
det sidste Aar i hans Forfatterliv. 

I Romanen ser man disse Kvinder i 
Funktion. De vækker Mandens Elskov 
ved deres Skønhed og Elegance og ved 
den Drift i dem, som byder dem, at de 
vil vinde Mænd, binde dem og støde 
dem fra, kalde dem hen til sig for at se 
dem komme og saa vende sig om for 
at vinde en ny, de vil have dem staa- 
ende i Stævnemødets Time, skælven- 



de, jublende og fortvivlede paa sam- 
me Tid, for saa at lade dem vente, 
lade dem skuffes, og naar de er drevne 
til Afgrundens (Rand skænke dem et 
Øjebliks Ounst. Disse Kvinder elsker 
frem for alt sig selv, det vil sige deres 
Legemer og deres Evne til at erobre. 
Naar de i deres Lønkammer skal rejse 
sig et Alter, da er det et stort trefløjet 
Spejl, foran hvilket de kan forgude 
deres eget Legeme. Og dog kan de ik- 
ke hengive sig. I det afgørende Øje- 
blik bliver de til Marmor, skønne, 
kolde og livløse, og den Mand, som 
trykker sine Læber mod deres, føler 
en Isnen gennem sin Sjæl. Maupas- 
sant havde begyndt med at skildre 
Kvindernes umættelige Drifter. I en 
Fortælling som Gal? (Foou i Mile Fifi) 
havde han vist Bestialiteten hos Kvin- 
den, der naar hun var mættet af Man- 
dens Elskov, søgte Dyrets, i alle de 
vittige Smaafortællinger om Kvinders 
og Mænds Erotik, havde han vist, at 
Forskellen mellem Skøgen og den fine 
Dame, kun er, at den første kan et 
Tegn, som den anden hurtigt lærer 
hende af, i den gribende og forfærde- 
lige lille Roman Yvette skildrede han, 
hvorledes en henrivende ung Pige, 
opvokset i Demimondekredse, først 
forfærdes, da hun opdager Sandhe- 
den, vil dræbe sig selv for ikke at bli- 
ve en holdt Pige og ender med at la- 
de sig forføre, fordi hun er forelsket. 
Nu vender han det hele om, og viser 
Kvinden fra den anden Side. Zola hav- 
de forsøgt at skildre saadanne Kvin- 
der, men han havde kun set dem, ik- 
ke følt dem, og han havde dømt dem 
uden mange Præmisser. Maupassant 
véd alt, hvad en hæderlig Mand som 
Zola maa mene om dem. Han indfø- 
rer en Forfatter af samme Art, og han 
lader ham sige alt det rigtige: hun 

er en Gøglerske, et Uhyre, hun ken- 
der sig selv i en beundringsværdig 
Grad, fordi hun synes bedst om sig 
selv af alt i Verden, og hun tager al- 
drig fejl af det bedste Middel til at 
erobre en Mand og fange ham. Disse 
Kvinder er snilde som en Vild, deres 
Sanser er raa, de forstaar sig kun paa 
at pynte sig og tage sig ud, de er 
fuldstændig ødelagte af det moderne 
forfinede Liv, og de forstaar ikke, at 
Kvinden kun er sat i Verden for to 
Tings Skyld, der er de eneste, som 
kan bringe hendes store, sande og her- 
lige Egenskaber til Blomstring: Kær- 
ligheden og Barnet: „De er ude af 
Stand til at føle Kærlighed, og de vil 
ikke have Børn ; naar de ved et Uheld 
faar Børn, er det en Ulykke og saa en 
Byrde. De er i Sandhed Uhyrer.*' 
„Jeg taler som en Hr. Sørensen," la- 
der Maupassant ham føje til, som 
Monsieur Prudhomme — for ikke at 
sige Zola. Men der er én Ting, Zola 
glemmer. Maupassant siger den i 
Fortællingen. 

Den unyttige Skønhed er bygget 
anderledes end alle Maupassants an- 
dre Fortællinger, idet der findes et 
Indskud i den, som aldeles ikke ved- 
kommer Handlingen og dog er Kær- 
nen. Saa magtpaaliggende var det 
ham at faa sagt alt, og saa uvist var 
det maaske for ham, om han skulde 
faa Tid til at omskrive det i Kunst, 
at han næsten taler direkte til sine 
Læsere — han, Flauberts Elev! - 

Den skønne Comtesse de Mascaret 
hader sin Mand, fordi han har tvun- 
get hende til i Løbet af ti Aar at føde 
6 Børn. Det er lykkedes hende at be- 
vare sin Skønhed, men hun vil nu paa 
enhver Maade befri sig for ham, hun 
anser ham for en Fjende, og hun f jær- 
ner ham fra sig ved at sværge foran 



Alteret, at det ene af Børnene ikke 
er hans. 

Han er en Mand, skabt af den over- 
leverede Samfundsorden. Det er sandt, 
at han har villet tvinge sin Hustru 
til alle disse Fødsler, fordi han var 
skinsyg og frygtede hendes Skønhed. 
Han følte dunkelt, at der var noget i 
denne Kvinde, som unddrog sig en- 
hver Besiddelse, og han vilde netop 
eje sin Hustru, som Mændene af den 
gamle Skole ejede deres Hustruer. 
Men der var endnu mere: han vilde 
have Børn, for at Slægten kunde fort- 
sættes, fordi Livet kræver det. 

Der er noget af Une vie, Maupas- 
sants første store Bog, i dette, det 
sidste afgørende, han skrev. Et Æg- 
teskab, indgaaet uden virkelig Kær- 
lighed ved Forældrenes Arrangement, 
et Kvindeliv, der henslæbes under 
Mandens Kontrol, lydigt bøjende sig 
for hans Instinkter, hans saakaldte 
naturlige Krav, og under Familjens 
Krav. 

Men imod Lidelsen i Une vie sæt- 
ter Maupassant nu denne Kvinde af 
„en anden Race, en anden Sjæl, med 
andre Fornødenheder." Efter at det 
er lykkedes hende at befri sig for Man- 
den, der flygter fra sit Hjem, og som 
ikke mere tør elske sine Børn, fordi 
han altid frygter, at det Barn, han 
netop nu taler med, ikke er hans, ud- 
folder hun al sin Skønhed. Seks Aar 
efter Tilstaaelsen sér man hende sidde 
i hendes Loge i Theatret, og to Mænd 
nede i Parkettet taler om hende: 

„Se dog Comtesse Mascaret, hvor 
hun holder sig smuk. 

Den anden gav sig til at betragte 
en Dame i en af Logerne, hun saae 
ung ud, og hendes straalende Skøn- 
hed fangede alles Blikke. Hendes ble- 
ge Farve med Glans af Elfenben gav 

hende et statueagtigt Udseende, og i 
hendes Haar, der var sort som Nat- 
ten, straalede et regnbuefarvet Dia- 
dem, oversaaet af Diamanter, som 
Mælkevejen." 

Og omkring denne skønne Statue, 
denne Logernes Oudinde, stiger saa 
den ene Mands Hyldest. Han hylder 
hende ved at prise det Samfund, der 
har skabt hende. Alt, hvad der er 
skønt, fint, udsøgt har Menneskene 
skabt i Trods mod Gud. Naturen er 
hæslig og gør Menneskene til Dyr, 
men Menneskets Hjærne har besejret 
Naturen. Der er kommet en Tid, hvor 
Mennesket har forstaaet, at Forplant- 
ningen er en hæslig og latterlig Akt, 
oprørende for de fine Sjæle. Hele det 
menneskelige Fremskridt, Poesien, 
Videnskaben, Opfindelserne, Kunsten, 
alt er sket imod Naturen, der kun hen- 
viste Menneskene til at leve som Dyr, 
men til disse Fremskridt er kommet 
det sidste store, der befrier Menne- 
skene for at formere sig som Dyrene. 
Den skønne, golde Kvinde hersker 
over dette Samfund for de udvalgte. 
Men som Gladiatorerne hilste den ro- 
merske Kejser, saaledes maa ogsaa 
disse Mænd hilse deres Herskerinde 
som de, der skal dø. Der er ingen 
Fortsættelse. „Man behøver kun at 
overveje et Sekund", siger han, „for 
at forstaa, at denne Verden ikke er 
skabt for Væsener som os." Det er 
den samme Opfattelse, som hævdes i 
en anden Fortælling i samme Bog 
(Un cas de divorce), hvor en ung Mand 
henlever mystiske Elskovstimer i et 
Drivhus mellem sjældne Blomster, 
fordi Elskov mellem Mennesker er 
ham modbydelig: „Man maa elske, 
elske helt ude af sig selv, uden at se, 
hvad man elsker. Thi at se er at for- 
staa og at forstaa er at foragte." 



Saa stod Maupassant ved Maalet, 
dér maatte hans Opfattelse af Kærlig- 
heden nødvendigvis ende. Udenfor Li- 
vet, i en mystisk Tilbedelse af en gold 
Styrke. „Der er meget sandt i alt det- 
te", som Vennen siger, „men faa 
Mennesker vil forstaa Dig." Han 
talte ogsaa kun til de faa. Han, der 
havde begyndt med at tale om Kær- 
lighedens Hverdag, saaledes at et- 
hvert Hverdagsmenneske kunde for- 
staa ham, han, der oprindelig havde 
søgt at fange Livet i sin Digtning ved 
at skildre Gennemsnitsmennesker, Sa- 
lonernes , Gadernes , Restauranternes , 
Herregaardenes eller Bøndergaarde- 
nes Mennesker, hvis Færden gentog 
sig fra Dag til Dag, han er nu Skridt 
for Skridt drevet til det sjældne, det 
mystiske. Det begyndte med, at Hver- 
dagene kedede ham, det endte med, 
at Kedsomheden blev til Lidelse; det 
begyndte som en lille Rejse bort fra 
Hverdagen, det endte som en Flugt 
fra Livet, som en Rædsel for Livet, 
som en Længsel. 

Enhver, der kender Bel-Ami, hu- 
sker det Sted, hvor den gamle Digter 
om Natten taler til den unge Strugg- 
ler om Døden. „Der kommer en Dag, 
og der er mange, for hvem den kom- 
mer tidligt, hvor man ikke mere ler, 
fordi man sporer Døden bag ved 

alt. Man forstaar det pludseligt, 

man véd ikke hvorfor og hvorledes, 
men fra det Øjeblik faar alt i Livet 
et andet Udseende — — — ." Og 
han klager videre om denne Dødsfø- 
lelses knugende Magt, hvorledes den 
røver al Tilfredsstillelse, hvorledes 
den stikker frem bag alt som det ene- 
ste visse, hvorledes den driver Menne- 
sket ud i den forfærdelige Ensomhed 
og befolker denne Ensomhed med ube- 

stemmelige Farer, med ukendte og 
forfærdelige Ting. 

Saaledes som denne Klage hæver sig 
i Manpassants mest livsfyldte Bog, den, 
i hvilken der handles og ageres mest, 
saaledes behersker Ensomhedsrædselen 
og Dødsf rygten hele hans Produktion, 
der med saa stærk og sikker en Kunst 
har gengivet Livet. Hvis man vil gen- 
nemgaa Maupassants Bøger ligefra 
Digtet Terreur i Des Vers til Qui 
sait? i Uinutile beauté, vil man finde 
den samme Skildring om igen og om 
igen blot forfærdeligere og forfærde- 
ligere: der er noget, som truer ham, 
en isnende Haand, der lægges paa 
hans Skulder, et Yæsen, som bevæger 
sig omkring ham, og som han dog ik- 
ke kan se, det er i hans ensomme Stue 
som selve Galskaben, det er i den En- 
somhed, som Livets evige Gentagelse 
og uhyre Kedsomhed skaber omkring 
ham, det er i den store Ensomhed, 
der omgiver alle Mennesker, som sel- 
ve Døden. I Des vers, Maison Tellier, 
Contes de la Bécasse, Clair de Lune, 
Les soeurs Rondoli, Yvette, Monsieur 
Parent, Le Horla, Uinutile beauté — 
overalt det samme. I en af disse For- 
tællinger (Solitude i Mr, Parent) 
nævnes Flauberts Navn, og man for- 
staar først da tilfulde det sørgelige 
Venskab, der knyttede den syge, en- 
somme Verdensforagter til den unge 
Mand, der skulde begynde Livet. 

I en af sine første Fortællinger skil- 
drer Maupassant den Rædsel, der gri- 
ber ham en Nat paa Floden, da hans 
Baads Anker har grebet fat i noget, 
som ikke vil slippe. Det er en hel ro- 
mantisk Skildring af Taagerne og 
Dybets Magt, og da det endelig bli- 
ver Dag, viser det sig, at det er Li- 
get af en druknet, som holdt Anke- 
ret fast. Men fra denne Romantik og 



denne naturalistiske Forklaring, fra 
denne Morgenstund efter Nattens 
Uhygge, stiger Maupassants Skildrin- 
ger til en Forkyndelse, der hverken 
kræver eller tillader nogen Forkla- 
ring. Og han ender med Spørgsmaa- 
let: hvem véd? Maaske er det sandt, 
at der er et Væsen omkring os — Le 
Horla kalder han det — , som ikke kan 
beskues med vore Øjne, men som dog 
behersker os. Le Horla! Mystiken og 
Spændingen, Mørkets Protest mod 
Lyset, Fantasiens mod Forstanden, 
Le Horla, som kan rejse sig midt i 
Elskovens Tilfredsstillelse og jage de 
to fra hinanden, og hvis Rige er En- 
somheden og Natten, i hvilken Gal- 
skaben gror. I en af disse Fortællin- 
ger bliver en Mand vanvittig, fordi 
han, der som alle ensomme Menne- 
sker lever med sine Møbler, pludselig 
ser disse blive levende — men hvem 
véd? Er han galp Er der ikke bag den 
Sandhed, vi alle kender, en anden, 
som ikke kan udtrykkes i de fattige 
Ord, vi har til vor Raadighed? I det- 
te Spørgsmaal: hvem véd? munder 
Maupassants Digtning ud. Hvem véd, 
om der ikke er en anden Kærlighed, 
en mystisk, forunderlig Elskov? Hvem 
véd, om der ikke er et andet Liv, end 
det vi forstaar? Hvem véd, om ikke 
alt er Mystik, og hvem véd, om der 
ikke vil komme Digtere, som formaar 
at give dette Udtryk? 

Det faldt ikke i Maupassants Lod 
at arbejde med paa Løsningen af dis- 
se Spørgsmaal, han naaede kun at 
stille dem, saa lagde Le Horla sin 
Haand paa hans Skulder og stirrede 
ham ind i Øjnene, til han blev gal. 
Han levede i tre Aar paa en Sinds- 
sygeanstalt, indtil han som Helten i 
Fort comme la mort fik Lov til at lig- 
ge uforstyrrelig, livløs, ligegyldig for 

enhver Ulykke. Men hvis man paa 
et enkelt Sted vil finde disse Spørgs- 
maal flyttede ind i M au passant s eget 
Liv, hvis man vil se ham uden nogen 
Forklædning, da skal man tilegne sig 
den mærkelige Bog: Sur Veau. Det 
er tilsyneladende en Rejsebeskrivelse, 
skrevet fra Dag til Dag. „Denne Dag- 
bog," siger han selv, „indeholder in- 
gen interessante Historier og Even- 
tyr." Men nærmere beset er det en 
Selvbiografi af den største Betydning. 
Man ser først Maupassant som Sports- 
manden og Naturalisten: han sejler 
med sin Lystyacht ud over Middelha- 
vet, han deltager i Arbejdet ombord, 
han iagttager Kysten og Havet og 
Menneskene, som han træffer i Land, 
han nedskriver omhyggeligt og taal- 
modigt, hvad han ser. Naar han ser 
Folk flokkes ved Table d'hote eller paa 
Spadserestier, gribes han af Foragt 
for Middelmaadigheden, men der er 
Misundelse i hans Foragt : „Lykkelige 
de, hvem Livet tilfredsstiller, de, som 
morer sig, de, som er fornøjede." De 
er ikke færdige med alt, naar de er 30 
Aar. Tredive Aar — det var i den Al- 
der, Maupassant udgav sin første Bog! 

Og nu følger Klagen over Livets 
evindelige Gentagelse. Hvor er Trø- 
sten? Videnskabens Fremskridt bety- 
der intet — vi véd jo dog ikke noget. 
Hvorfra kommer Mikroberne, som 
fremkalder vore Sygdomme? Og So- 
len — hvorfra? „Ti véd intet, vi ser 
intet, vi kan intet, vi gætter intet, vi 
forestiller os intet, vi er indespærre- 
de, fængslede i os selv." 

Og Kunsten! Malerne bestræber sig 
for at efterligne det, som er, uden 
nogensinde at naa det. Hvorfor? 
Hvortil denne banale Gengivelse af 
alt dette triste? 

Det samme som Malerne forsøger 



Digterne med Ord. „Heller ikke de 
kan andet end efterligne. De slæber 

sig til Døde i et goldt Arbejde 

Hvad kan det nytte mig at læse, hvad 
jeg er, at læse, hvad jeg tænker, at 
betragte mig selv i en Romans banale 
Eventyr?" Ja, hvis Digterne kunde 
gennemfare Rummet, sé det hidtil 
usete, aabne hemmelighedsfulde Por- 
te ud til uanede og vidunderlige Ho- 
risonter. Men de er afmægtige, de 
kan kun forandre et Ords Plads og vi- 
se mig mit eget Billede. 

Hans Trøst er Ensomheden. Men 
fra hans Ensomhed rejser sig ny Uro. 
Snart Rædselen over det, som er 
skabt, Foragten for Menneskenes dag- 
lige Færd, for deres tomme Idealer, 
for Krigenes Bestialitet, snart strøm- 
mer ind over ham en animalsk Glæ- 
de over at være til, der heller ikke gør 
ham lykkelig. Han mærker Dyrenes 
Instinkter i sig og elsker Jorden som 
de og ikke som Menneskene, uden Be- 
undring, uden Poesi, han elsker uden 
Aand, kun med Øjnene og Hjærtet: 
Dagene, Nætterne, Floderne, Havene, 
Uvejret, Skoven, Morgenrøden, Kvin- 
dernes Blik og Kød. 

Men i saadanne Stemninger lever 
han dog. Han kender ogsaa den En- 
somhed, der gør ham værgeløs. Han 
ligger om Natten og lytter ud i Mør- 
ket. Han hører en Stemme, en Stem- 
me fra Livet, der kalder ham ud til 
alt, hvad han ikke har nydt, foregøg- 
ler ham tusind Glæder. Men han fø- 
ler, at han ikke kan naa dem. Han er 
jo Digter! Hvad vil det sige? Det vil 
sige, at han aldrig kan hengive sig 
som andre Mennesker, men altid, i 
Sorg som i Glæde, iagttager sig selv og 
de andre, altid noterer op og ræsonne- 
rer og drager Konsekvenserne, analyse- 
rer, hvad enten han vil eller ej, Hjær- 

terne, Ansigterne, Bevægelser og Be- 
toninger. Og alt, hvad han har set, 
alt hvad han véd om Familje og Ven- 
ner og dem, han elsker, alt maa han 
have ind i sine Bøger, fordi de be- 
hersker ham. Selv i Elskovens rigeste 
Øjeblikke dissekerer han sin Elskede 
„som et Lig i et Hospital." 

Hvad har han til Værn mod saa- 
danne Tanker? Enten Drømmene om 
et orientalsk Liv i tankeløs Vellyst el- 
ler Bedøvelsen. Han griber Æterfla- 
sken og indaander Æteren, han svæ- 
ver bort fra al Virkelighed, han op- 
naar i Æterdrømmene at se alt paa en 
ny Vis, han gennemtrænger alle My- 
sterier og glemmer alle Smerter. 

Det er ud fra saadanne Stemnin- 
ger, han forstaar den nye Poesi, der 
flygter fra enhver Berøring med Vir- 
keligheden. I en anden af sine Rejse- 
beskrivelser — La vie errante fra 
1890, altsaa det Aar, i hvilket han 
med Udslettelsen for Øje i Feber ka- 
stede sig over sit Arbejde for at faa 
sagt alt, før det blev for silde — ræk- 
ker han en Haand ud mod Symboli- 
sterne. Han forstaar Arthur Rim- 
bauds berømte Sonnet om Vokalernes 
Farvenuancer : A er sort, E hvidt, U 
grønt, O blaat, han forstaar disse Dig- 
teres Overfølsomhed, og han aner gen- 
nem deres Poesi en Afløsning af den 
gamle Digtning — „thi Digterne har 
nu udtømt alle deres Hjælpekilder, 
de mangler Ord for det usøgte, ukend- 
te, for Indtryk, Billeder, for alt." 

Naar man læser disse Selvbekendel- 



ser af Maupassant, forstaar man, hvad 
hans Venskab med Flaubert i Grun- 
den betyder. Vejen fra Boule de Suif 
til disse Bøgers Klager, Drømme og 
Anelser, det er Vejen fra Mme Bo- 
vary til Salammbo og Antonius Fri- 
stelse, fra Dissektionsstuen, som og- 
saa Maupassant nævner, til Orientens 
Drømmeland, fra Livet gennem My- 
stiken til Døden. Der er noget af den 
store Mystik, som gemmes i enhver 
Forstaaelse, ved dette Møde mellem 
Flaubert og Maupassant. Det rummer 
hele Naturalismens menneskelige Hi- 
storie, dette Kredsløb gør med ét Slag 
en litteraturhistorisk Benævnelse til 
Liv. Som Maupassant drager ud fra 
sin Vens øde Stue til Livet, nydende 
det med alle Sanser, overvindende al- 
le de Vanskeligheder, der pinte Ven- 
nen, hidset af en Mand som Zola, hvis 
Arbejde baner Vej ind i det moderne 
Samfund, saaledes har Naturalismen 
sit Udspring i Livet, Ungdommen, 
Arbejdet. 

Som Maupassant vender tilbage, 
træt af Livet, træt af evigt at betrag- 
te, træt af Virkeligheden, higende ef- 
ter Drømmen, voldtaget af Døden, 
saaledes maatte Naturalismen ende, 
som Dagen afløses af Natten, som Li- 
vet af Døden. 

Det var kun i ti Aar, Maupassant 
skrev. Saa hastigt brændte han ud. 
Hans Værk er den Døendes sidste 
Blik, den sidste forunderlig klare Op- 
blussen, der gemmer den dybeste For- 
staaelse og den forfærdelige Hemme- 
lighedsfuldhed. 

Monologer. I. 

Hejremanden staar i det hemmelige Kam og 
skal stemme ved et Folketingsvalg. Han tager 
Stemmesedlen i den ene Haand og Blyanten i 
den anden. 

Naa, lad os nu se. Ja, her staar de 
alle tre. Højremanden, Regerings- 
manden og Radikaleren. Her er det 
altsaa, jeg skal sætte mit Kryds (vil 
sætte X ud for Hejremanden). — Men lad 
mig nu dog tænke mig om først. Det 
haster jo ikke. Her er rart stille her- 
inde, og her er man alene, Ansigt til 
Ansigt med sin Anskuelse. Det er 
godt saadan at staa og se en god gam- 
mel Anskuelse ind i Øjnene. Det er 
en Familieanskuelse, den gaar paa 
Arv fra Fader til Søn. Det er en fred- 
sommelig, nem lille Anskuelse, der 
ingen Ulejlighed gør fra Dag til Dag. 
Alt er, som det skal være. Da jeg fik 
Anskuelsen fra min Fader, sagde den 
God Dag til mig som en gammel Ven 
og fandt sig straks til Rette hos mig. 
Pas Du bare Dig selv, sagde den, og 
lad Du mig om Resten. Naar Du har 
mig, er det, som om Du slet ingen 
Ting havde. Gud, Konge og Fædre- 
land, min Ven, det er Ting, som Du 
ikke behøver at have nogen Ulejlig- 
hed af, de klarer sig nok uden Dig. 
Som de har været fra Arilds Tid, saa- 
ledes skal de forblive evindeligen. Ak 
ja, kære Anskuelse, Du har sandelig 
været mig en god Støtte. Min Forret- 
ning gaar støt og sindigt videre frem 
i Traditionen, og min ældste Dreng 
sidder allerede nu dér ved Pulten, 
hvor jeg sad i hans Alder, og naar 
der rejste sig en lille Storm i hans 
Sind eller i hans Søskendes, saa ryk- 



Krønike. 

kede de frem, baade Gud, Kongen og 
Fædrelandet og gav Hustugten det 
rette bibelske og nationale Eftertryk. 
Men hvor kan det saa være, at ikke 
alle deler denne Anskuelse? Jeg kun- 
de godt lide at staa lidt herinde og 
overveje det. Og de derudenfor har 
godt af at vente. Det haster aldeles 
ikke. Der er ingenting, som haster. 
Hvorfor er ikke alle Mennesker Høj- 
re? Hvad kan man i Grunden havo 
mod Gud, Kongen og Fædrelandet? 
Har de nogensinde gjort nogen no- 
get? Og dog er der jo Folk, som tror, 
at de kan undvære dem ! Det kan al- 
deles ikke nytte at lukke Øjnene der- 
for. Der er Mennesker, som ikke er 
Højre, og mit Parti er øjensynlig i 
Tilbagegang. Naar jeg nu har sat mit 
Kryds ved min Kandidat, og forlader 
dette lille hyggelige Rum, saa vil der 
rykke en hel Mængde andre herind, 
som hurtigt og uden at overtænke, 
hvad de gør, vil sætte Kryds ved de 
andre Navne. Det er ingen Hemme- 
lighed, at Højre kun har opstillet en 
Kandidat ved dette Valg for at tælle 
Stemmerne. 

Oprigtig talt: det smager mig ik- 
ke ! Naar jeg, P. K. Frederiksens En- 
ke & Søn, der er kendt af hvert Barn 
i Byen, gaar her hen midt paa For- 
middagen, skønt jeg ellers aldrig 
gaar ud paa denne Tid, lader mig 
kontrollere af Listeførerne, ovenikø- 
bet var den ene af dem en af mine 
egne Kommiser, som ikke engang 
fandt sig beføjet til at rejse sig op, da 
jeg kom, naar jeg bryder med alle 
mine Sædvaner for at gøre min Bor- 
gerpligt — saa er det mildest talt 

uretfærdigt, at min Stemme kun skal 
bruges til en Demonstration. P. K. 
Frederiksens Enke & Søns Stemme 
skulde ligge« i Vægtskaalen og veje 
tungt til. Hele Byen skulde se mig 
lægge den og kunne overbevise sig 
om Udslaget. Det er urimelige Tider, 
vi lever i. Vi maa ud af det Uføre. 
Vi maa gøre noget for Gud, Kongen 
og Fædrelandet. 

He — jeg kunde s'gu unde dem at 
faa denne Radikale eller Socialist 
valgt. Det var maaske det sundeste. 
Jo galere, jo bedre. Naar det saa be- 
gyndte at knage i det hele Samfund, 
naar alle Skranker begyndte at fal- 
de, naar det ikke mere blev os, der 
førte Forretningen videre, men vi 
blev satte fra Bestillingen i vor egen 
Butik . . ja, ja, saa skulde de nok faa 
øjnene op alle sammen, saa vilde der 
ske en Rejsning fra alle dem, der el- 
sker Idealerne og holder Fædrenes 
Minde i Ære, saa blev der ikke mere 
Tale om at „tælle" Stemmerne, nej, 
de vilde blive utallige, og alle disse 
Rabulister vilde blive fejet væk fra 
Jordens Overflade. For Gud, Konge 
og Fædreland er alligevel det, som 
bestaar. 

Skulde man være djævelsk? Skulde 
jeg kaste min Stemme paa Fjen- 
den og lade den dumpe ned i Valg- 
urnen med en stum Forbandelse? In- 
gen skulde ane, hvad jeg havde gjort. 
Det er den store Daads Kendetegn, at 
den sker i Stilhed ! Alt vilde jeg ofre 
i et saadant Øjeblik — og ingen saae 
det! Det vilde være en Hemmelighed 
mellem mig og dette højtidelige lille 
Rum, og naar saa iaften Radikalerens 
Valg forkyndtes under vilde Raab, 
naar Tronen vaklede, og Fædrelandet 
var ved at gaa under, naar alle de 
gode, gamle, grundmurede Forret- 



ninger her i Byen rystede i deres 
Grundvolde, saa vilde jeg hviske, stolt 
og beskeden paa samme Tid: jeg 
bragte Ofret. Jeg saae videre end de 
andre. Saadan noget var det vist om- 
trent de gamle Romere gjorde, naar 
de var størst. 

Skulde man nej, nej, jeg kan 

ikke. Der er noget, som holder min 
Haand tilbage. Det er, som om Bly- 
anten blev glødende. Jeg taber den 
(Han gør det Bukker sig besværligt efter den 
og retter sig postende op). 

Jeg gør det altsaa ikke. Hvis det 
kom ud ? Hvis jeg nu alligevel engang 

kom blot til at antyde det man 

véd jo ikke, der er saa mange Lejlig- 
heder, hvor man ligesom løftes ud 
over sig selv, bæres oppe af Stemnin- 
ger, der er saa mægtige, at man ikke 

er Herre over sig selv Jubilæer, 

Kongefugleskydninger, en Udnæv- 
nelse, et Ridderkors nej, det 

vilde være altfor frygteligt, det vilde 
blive misforstaaet, diskutelret i Bla- 
dene . Og sæt nu det ikke hjalp, 

ikke hjalp straks, ikke i min Levetid 

eller ikke til Jubilæet nu til Ef- 

teraaret ! 

Ja, Jubilæet. Noget maa der natur- 
ligvis ske. Felsenburg & Co. blev 
Etatsraad her i Foraaret bare paa et 
50 Aars. Og P. K. Frederiksens Enke 
& Søn er 150 Aar. Men nu kastes 
jo Titlerne i Grams. Felsenburg er 
Regeringsmand — som om han hav- 
de Begreb om Politik! 

Regeringen, ja, hvad er den i Grun- 
den. Her paa Seddelen staar først 
Højremanden. Ja naturligvis I Saa Ra- 
dikaleren — det er Modsætningen. 
Tilsidst Regeringens Kandidat. Hvad 
er der egentlig tilbage til ham? Hm 
— ja, der er jo — Regeringen ! Det 
er mig i Virkeligheden i højeste Grad 

imod ikke at støtte Regeringen. Det 
ligger mig i Blodet, jeg har det som 
en dyrebar Arv: Regeringen er den, 
der bevarer, Regeringen er den, som 
er, Regeringen er det, man støtter. 
Regeringen er Gud, Konge og Fædre- 
land. Jeg er ikke født til at være Op- 
positionsmand. Der er intet Ord, som 
har en æklere Klang i mine Øren. Jeg 
elsker det Ord: Regeringen. Og Rege- 
ringen har hidtil holdt sin Haand 
over mig. Det er jo klart, at naar man 
nu til Efteraaret begynder at tale om 
Jubilæet, først i den snævrere Fami- 
liekreds, saa oppe i Handelsforenin- 
gen, og naar jeg stifter dette Legat 
paa to — ét Tusind Kroner, og det 
breder sig fra Kreds til Kreds, og 
Borgmesteren lader et Ord falde, og 
Ordet falder videre, og naaer — naa 
ja, naaer dem deroppe ... og man 
saa havde stemt paa deres Kandidat, 

og han vidste det havde faaet 

det at vide for Pokker, det er 

jo da ganske rimeligt, at en Regering 
— forudsat at Kvalifikationerne er 
der — fortrinsvis belønner og hædrer 
den, der saa at sige i det højtidelige 
Øjeblik sørgede for, at hans Stemme 
kom til at veje, veje i Vægtskaalen 
og ikke bare blev talt. Regeringen 
som saadan har paa Forhaand min 
Stemme. 

Men der er Ting, som skiller. 
Jeg indrømmer det. Visse personlige 
Egenskaber hos mange af Partifæl- 
lerne og deres Vælgere, som ja, 

man skulde jo ikke tilstaa det 

men som er mig lidt imod. Noget 
vist socialt. Sé nu den Idé med Salme- 
sang paa Tribunerne. Ogsaa jeg véd, 
hvad en god, gammel, enfoldig Sal- 
me er værd. Men jeg og mine gaar 
ikke derfor omkring i Gaardene og 
synger dem. Det er Skade, at det vit- 



tige og smagfulde Blad, der hed 
„Punch 41 er gaaet ind, dette Blad, der 
i saa mange Aar var min Glæde, og 
som netop i Billeder og Tekst for- 
klarede denne Forskel mellem os og 
de andre, Skolelærerne, Bønderne, 
Seminaristerne. Man taler jo ikke 
gærne om det. Vi er alle lige gode, 
— bevares I Og en Mand, der som 
jeg færdes mellem mange Menne- 
sker, lærer at se bag Skallen. Det er 
netop det, jeg er ifærd med i Øjeblik- 
ket. De Radikale er virkelig ofte me- 
get nette Mennesker, af god Familje, 
studerede Folk og saadan, men hvad 
nytter det! Jeg ser bag Skallen! Og 
Skallen kan jo forskønnes. Den me- 
gen Brug af Uniformer og Titler og 
Ordener tiltaler mig, den er en Ind- 
rømmelse til mig, den er et redeligt 
Forsøg paa at afværge en Skavank. 
Jeg anerkender det. Og vi skal jo ik- 
ke hovmode os. Der bliver virkelig i 
Øjeblikket ikke gjort saa lidt i den 
Retning. 

Og naar Hans Majestæt kan se ad- 
skillige af disse Mennesker hos sig 
til Taffel, kan jeg jo ogsaa give dem 
min Stemme! (Han løfter Blyanten for at 
sætte Krydset, men standser.) 

Men saa er der den almindelige 
Valgret i Kommunerne. Nej, nej, jeg 
kan ikke stemme paa en saadan 
Mand. Dette! fuldkomne! Udplyn- 
clringssystem, dette Greb ned i min 
egen Kasse, denne forbandede Valg- 
ret, der er som Tusinde truende Næ- 
ver udstrakt mod min Ret, min Vær- 
dighed, mine Penge. 

Jeg har nøje fulgt Regeringskandi- 
datens Færd paa dette Punkt, og jeg 
maa sige, at han har sagt meget, der 
fik mig til at grue. Men der var alli- 
gevel noget, som trøstede mig. Mon 
han i Grunden mener det saa slemt? 

Kan man mene det saa slemt, naar 
man i alle andre Sager staar paa den 
rigtige Side? Er det i Grunden ikke 
et Slags Oprør mod Gud, Fædreland 
og Kongen at tro, at saadanne Mag- 
ter ikke skulde være stærke nok til 
at holde en Mand og et Parti paa den 
rette Vej og overvinde alle andre Drif- 
ter? Dér har jeg paa den ene Side 
Regeringen, Uniformerne, Titlerne, 
Embederne, Ordenerne, Gud, Konge 
og Fædreland og paa den anden Si- 
de — den almindelige Valgret, og 
saa skulde jeg tvivle om, hvem der 
er den stærkeste ! Saa skulde jeg læg- 
ge nogen Vægt paa, hvad en Mand 
siger paa en Valgtribune, trængt af 
en brølende Samfundsomvælter I Saa 
skulde jeg ikke forstaa det flne Spil, 
naar han tilsyneladende bøjer sit Ho- 
ved i Ydmyghed for Valgretten, me- 
dens de stærkeste Magter i et Men- 
neskes Liv hvisker i hans Bryst: vi 
er der, stol paa os I 

Der er noget ligefrem oprørsk i 
denne Mistillid til de bevarende Kræf- 
ters Indflydelse. Ja, jeg føler det, her 
staar jeg overfor den store Prøvelse. 
Tvivler jeg her, saa nytter alle mine 
Idealer mig intet. Saa kan jeg lige 
saa gærne hænge mig her inde i 
Stedet for stolt at lægge min Stem- 
me i Vægtskaalen. Og naar jeg saa 
tænker paa alt, hvad Regeringen al- 
lerede har gjort for mig, saa vilde jeg 
jo være (let utaknemligste Menneske 
paa Jorden, hvis jeg ikke bøjede mig 
forstaaende og glad. Baade opad i 
Respekt for Tronen og Sølvløverne 
og nedad i Kærlighed og Omsorg for 
Hustru, Børn og Venner har netop 



denne Regering været tro og villig. 
Og saadan et Ord som „Du skal rose 
Din Kone u glemmes ikke. Jeg staar 
ikke her for at trodse Vorherre. Jeg 
er ikke gaaet herhen for at stemme 
mod min Kone. Amen! 

Men mit gamle Parti? Højrenav- 
net? Hvor er mit Parti? Hvad er et 
Navn ? Paa alle disse Spørgsmaal skal 
Du svare, min lille Stemmeseddel ! 
Den, som vælges med den Overmagt, 
der bestaar af Højrestemmer, han er 
paa den rigtige Side. Det er os Højre- 
mænd, der gør Udslaget. Det er os, 
som sejrer. Vi tager de andre til os, 
trykker dem i vor Favn og giver dem 
Broderkysset. Og det skal nok mær- 
kes, naar de store Mærkesager føres 
ud i Livet, hvor Højre er. 

Velan ! For Gud, Konge og Fædre- 
land ! (Han griber Blyanten. En Vælger 
stikker Hovedet ind gennem Forhænget og 
siger: Kan vi andre nn ikke snart komme til?) 

Ja — der har vi det. Disse utaal- 
modige Menneskerl Komme til — det 
er det eneste, I vil. Nej, nej, mine 
Venner! Endnu er der Højre i Lan- 
det, og vi har ingen Brug for de 
Utaalmodige. 

(Han sætter Kryds for Regeringskandidaten 
og nedlægger sin Stemmeseddel i Urnen. Idet 
han gaar forbi Listeføreren, der er hans Kom- 
mis, klapper han ham naadigt paa Skulderen 
og siger værdigt). 

De skal ikke rejse Dem op, lille Han- 
sen, men naar De er færdig her, maa 
De skynde Dem hen paa Kontoret. 
Der ligger noget Arbejde og venter 
paa Dem, og idag maa vi alle gøre 
vor Pligt. 

fa/ « 

Vil De nægte — ? 



Spørgsmaal til Hr. Jons. K. Johansen 
i Anledning af hans Indlæg „Georgeismen som Universalmiddel". 

Af P. Larsen. 



1. Vil De nægte, at Jordværdierne saa 
vel i By som paa Land praktisk og 
let lader sig udfinde og udskille fra 
de øvrige Formueværdier (Arbej da- 
produkterne)? 

— Jeg skal oplyse, at man adskil- 
lige Steder i Verden virkelig prak- 
tiserer en saadan Jordvurdering af 
Hensyn til Skattelægningen (t. Eks. 
i New York, Ny Zeeland, Ny Syd 
Wales.) 

2. Vil De nægte, at en Skatteomlæg- 
ning, der trinsvis og langsomt, t. 
Eks. i Løbet af 50 Aar, flytter al Skat 
fra Arbej dsprodukterne og over paa 
Jordværdierne er simpel og praktisk 
gennemførlig? 

— Hvor vidt den, naar Hensyn 
tages til den Modstand, som den vil 
møde, vil være 1 e t gennemførlig el- 
ler overhovedet lader sig helt gen- 
nemføre i „Fred og god Forstaaelse", 
spørger jeg altsaa ikke om. Men jeg 
kan tilføje, at Henry George selv 
ikke nærede letsindige Forventnin- 
ger i saa Henseende. 

3. Vil De nægte, at naar der lægges 
Skat paa Grundværdierne uden Hen- 
syn til, om Grundene udnyttes eller 
ej, saa maa de Grundstykker, baade 
i By og paa Land, som nu henlig- 
ger halvt eller helt ubrugte (t. Eks. 
paa Spekulation), tages bedre i Brug 
og tvinges til at producere? 

— • Jeg kan oplyse, at den øgede 
Virksomhed, der her er Tale om, og 
som Henry George havde forudsagt, 
allerede har vist sig i Lande (Byer), 
hvor Jordværdiskatten delvis er ind- 
ført (t. Eks. Ny Zeeland, Ny Syd 
Wales.) 
A t Vil De nægte, at naar Jordværdi- 
skatten rammer Herregaardsjord og 
Husmandsjord ens, saa maa Herre- 
manden tvinges til enten at ud- 



nytte sin Jord lige saa intensivt som 
Husmanden eller at skille sig af 
med noget af den — udstykke? 

5. Vil De nægte, at Jordværdiskatten 
ved at trykke Jordprisen nedad let- 
ter Arbejdskraftens Adgang til Jor- 
den, idet mange af dem, der nu ger- 
ne vilde have Jord, virkelig vil kun- 
ne faa det paa rimelige Vilkaar? 

— (Sammenlign Sp. 4: Den store 
Jordegodsejer tvinges til at sælge 
den Jord, som han ikke med Ud- 
bytte kan drive). 

6. Vil De nægte, at naar ledige eller 
daarligt udnyttede Grundstykker 
maa tvinges til at producere mere, 
og naar S torgods jorderne maa ud- 
stykkes (eller bedre udhyttes), saa 
bliver der overalt igangsat en større 
Virksomhed, hvilket er enstydigt 
med, at der bliver mere Brug for og 
stærkere Efterspørgsel efter Arbejds- 
kraft? 

7. Vil De nægte, at naar Efterspørg- 
selen efter Arbejdskraft bliver større, 
saa maa Arbejdslønnen blive højere? 

— De forstaar antagelig nok, hvil- 
ken mægtig Forskel det gør, om 100 
Arbejdere søger 95 ledige Pladser, 
eller om 95 Arbejdere søger 100 le- 
dige Pladser). 

8. Vil De nægte, at Lønforbedring, som 
er fremkaldt ved forøget Efterspørg- 
sel efter Arbejdskraft, er langt mere 
ægte, varig og værdifuld end Løn- 
forbedring, som er fremtvunget ad 
anden — kunstig — Vej? 

9. Vil De nægte, at Kapitalisterne først 
og fremmest er Kapitalister, fordi de 
har kunnet høste Frugten af andre 
Menneskers Arbejde, og at hvis de 
ikke mere kunde det, saa var Kapi- 
talismens Rædselsvælde brudt? 

10. Vil De nægte, at Kapitalisterne hø- 
ster Frugten af andre Menneskers 

Arbejde først og fremmest i Kraft af 
Monopoler, af hvilke Jordmonopolet 
er det værste, fordi det giver nogle 
Magt til at tilegne sig det, som alle 
har lige Ret til: selve Naturens Ga- 
ver? 

— Jeg kan oplyse, at Henry George 
alle sine Dage var en uforsonlig 
Modstander af enhver som helst Art 
af Monopoler eller Forrettigheder. — 
(Beviser er til Tjeneste). 

11. Vil De nægte, at naar Adgangen til 
Jorden bliver fri, og det direkte pro- 
duktive Arbejde kommer i sin na- 
turlige Gænge og faar sin naturlige, 
ubeklippelige Løn, saa kan overho- 
vedet ingen Arbejdsgiver mere faa 
Arbejdere til en ringere Løn, end 
den, deres Arbejde er værd? 

— Jeg forudsætter, at De som So- 
cialdemokrat er klar over, at Prisen 
paa Arbejdskraft i alt væsentligt bli- 
ver ens overalt paa „Markedet"). 

12. Vil De nægte, at Samfundets Over- 
tagelse af alle Produktionsmidlerne 
vil nødvendiggøre et meget stort og 
stærkt organiseret Regerings- og 
Administrations-Maskineri — vil nød- 
vendiggøre en vældig Hær af løn- 
nede, men uproduktivt arbejdende 
Embedsmænd? 

13. Vil De nægte, at Henry George-Sy- 
stemet i høj Grad vil simplificere 
Samfundshusholdningen, og at Fol- 
ket med Enesteskatten kun har Brug 
for et meget lille Regeringsmaskine- 
ri, saa det altsaa kan afskaffe en 
stor Del af sine nuværende admini- 
strative Embedsmænd (Skatteopkræ- 
vere, Toldere, Kontormænd o. s. v.)? 

14. Vil De nægte, at et stort og stærkt 
Regeringsmaskineri ikke lader sig 
kontrollere eller tøjle af Folket, men 
tværtimod kan udøve et Despoti, som 
Folket staar aldeles hjælpeløst over- 
for — ja ikke alene kan, men højst 
sandsynligt v i 1 udøve et saadant 
Despoti, simpelt hen fordi Regerin- 
gerne lige saa lidt under socialisti- 
ske som under andre Styreformer er 



saa gode og uegennyttige, som de 
burde være? 

15. Vil De nægte, at et Samfund med 
saa lidt Regering som muligt er et 
langt højere Ideal, i alt Fald for fri- 
hedselskende Mennesker, end et 
Samfund med megen Regepring og 
med kraftigt og omfattende Rege- 
reri? 

— (Jeg forudsætter, vi er enige om, 
at en Regering skal være Folkets 
Tjenere og ikke dets Herrer, at en 
Regering er til for Samfundets Skyld 
og ikke omvendt). 

16. Vil De nægte, at Arbejdernes Orga- 
nisationer for Lønkrav og lignende 
kun kan virke som en Skrue uden 
Ende, saa at naar et Gode derved 
opnaaes i Dag, da møder Monopol- 
haverne (med Jordejerne i Spidsen) 
med et tilsvarende Onde i Morgen? 
— Vi kommer kun et Trin længere 
ind i Galskaben. 

17. Vil De nægte, at Socialismen lige 
saa lidt som Georgeismen er noget 
„Universalmiddel?" 

— Jeg kan tilføje, at ingen George- 
mand, saa vidt jeg ved, anser Jord- 
skyldsreformen for noget Universal- 
middel; men derimod anser enhver, 
der grundigt og fordomsfrit har un- 
dersøgt Tingene, denne Reform for 
den eneste mulige Udvej til virkelig 
økonomisk Frigørelse under et vir- 
kelig fundamentalt Demokrati, et 
virkelig folkeligt Selvstyre — noget 
Socialismen umuligt kan blive, for 
det første, fordi den i sit inderste 
Væsen ikke er demokratisk, men mi- 
litær, for det andet, fordi den vil 
umuliggøre selve Selvstyret). 

18. Vi De nægte, at det at lovgive imod 
Misbrug hverken er specielt sociali- 
stisk eller specielt georgeistisk, men 
derimod almenfolkeretligt — og mu- 
ligvis nødvendigt under ethvert Sty- 
resæt, der ikke netop er universal- 
ful dkomment? 

— Vil De nægte, da haaber jeg, 
at De vil give gode Grunde for Deres 
Nægtelse. 



— 311 - 



Digitized by 



Google 



P. Larsen 



Tillad mig iøvrigt en Rettelse, som 
er af Betydnng: Naar De mener, at 
Henry George havde sit socialpoli- 
tiske Program færdigt, før Kapi- 
talisterne naaede deres uhyggelig 
store Magt, saa tager De meget fejl. 
1871 begyndte H. G. at udforme 
sit Program, og i 1879 var han „fær- 
dig" dermed; men allerede i Aarene 



1866 — 71 havde han, som den lille 
modige David, han var, kæmpet dra- 
beligt imod tre uhyggelig store Ka- 
pitalist-Goliatter: en Pressetrust, et 
mægtigt Telegrafselskab og et endnu 
mægtigere Jernvej sselskab. 

Deres ærbødige 
P. Larsen. 



Det mellemrigs Arbejde for Voldgift og Fred. 



Af Christopher Krabbe. 



Nu i disse Dage tager Diplomater og 
Statsretslærde deres Pladser i den an- 
den Haag-Konference. Den første be- 
tegnede et umaadeligt Fremskridt for 
Fredssagen i dennes snart 300-aarige 
Liv. 

Ønsket om Fred og Bestræbelserne 
for at vedligeholde Freden er natur- 
ligvis saa gamle som Menneskehedens 
Samfundsdannelser; men det bevidste 
Arbejde for at faa Staterne til at ind- 
rette sig paa at leve med hinanden 
uden Krig kan dateres fra et Skrift, 
som udkom i623, af en Franskmand 
Emeric la Cour. I det i8de og navn- 
lig i det i9de Aarhundrede voksede 
Fredsarbejdet sig stærkt. 

Bestandig var det dog kun privat 
Arbejde, Enkeltmands eller Forenin- 
gers. 

Heri skete 1899 den store Foran- 
dring, at Regeringerne i stort Antal 
enedes om selv at træde sammen, ved 
Afsendinge naturligvis. Det var den 
første Haag-Konference. 

For første Gang sad her Fuldmæg- 
tige fra Regeringerne til For- 
handling om almindelige For- 
anstaltninger til Forebyg- 
gelse af Krig. 



Og hvad var det, der blev vedtaget 
paa Haag-Konferencen? 

Mæglingsbestemmelser. Ikke benyt- 
tede. 

Man vedtog for det første en Ræk- 
ke Bestemmelser om Mægling. 

Naar der opkommer Strid mellem 
to Magter, skal de, inden de skrider 
til Anvendelse af Vaabenmagt, søge 
Mægling af en tredie Magt, „saa vidt 
Omstændighederne tillader det." Og 
en tredie Magt bør, ogsaa upaakaldet, 
tilbyde sin Mægling, „for saa vidt For- 
holdene egner sig dertil." 

Der er jo ikke noget bindende ved 
disse Bestemmelser, og i Virkelig- 
heden viste det sig i de to store al- 
vorlige Tilfælde, som siden da er ind- 
trufne, at de ingen Virkning fik. I det 
ene Tilfælde, det sydafrikanske, var 
der nu særegne Grunde. Her gjorde 
England nemlig gældende, at det ikke 
var en Strid mellem to suveræne Sta- 
ter; thi England havde traktatmæssig 
en Overhøjhed over Transwaal, og 
England ansaa sig derfor ikke pligtig 
til selv at søge Mægling og ikke hel- 
ler til at taale en tredie Magts Ind- 
blanding ved Tilbud om Mægling. I 
det andet store Tilfælde, Striden mel- 

lem Japan og Rusland, var derimod 
ingen saadan særlig Grund tilstede. 
Begge Stater er suveræne, begge hav- 
de deltaget i Haag-Konferencen og 
undertegnet de der tagne Beslutnin- 
ger, men ingen af Parterne søgte 
Mægling, og ingen tredie Magt tilbød 
Mægling. Først da Krigen havde raset 
i halvandet Aar, gjorde en tredie Magt, 
nemlig de Forenede Stater af Ame- 
rika, Skridt for at faa tilvejebragt 
Fred. 

Haag - Konferencens Bestemmelser 
om Mægling har saaledes ikke staaet 
deres Prøve. Imidlertid — fordi de 
ikke har virket i de hidtil indtrufne 
Tilfælde, er det jo dog muligt, at de 
kan faa nogen Virkning i fremtidige 
Tilfælde. 

Bestemmelser om Undersøgelses- 
kommission. 
Benyttede med ypperlig Virkning. 

Det næste Led i de Bestemmelser, 
som Staternes Afsendinge vedtog paa 
Haagkonferancen, og som Regeringer- 
ne derefter liltraadte, var Bestem- 
melser om internationale Undersøgel- 
seskommissioner. Heller ikke her paa- 
lægger Magterne sig nogen For- 
pligtelse, men de udtaler, at de 
anser det for nyttigt, naar der er 
Strid om et faktisk Forhold, at de stri- 
dende Magter nedsætter en Undersø- 
gelseskommission. Der gives Regler 
for deres Sammensætning og Virke- 
maade, men der tillægges dem ikke 
nogen Myndighed til at afgøre noget. 
Kommissionen afgiver kun en Beret- 
ning, der konstaterer Fakta, men 
Magterne er ikke bundne derved. 

Det er altsaa et temmelig svagt Mid- 
del til at forebygge Krig; ikke desto- 
mindre har det vist sig at kunne gøre 
Gavn. I et ret alvorligt Tilfælde er 



det blevet anvendt og har gjort den 
tilsigtede Virkning: at forebygge en 
truende Krigsfare. 

Det var i den saakaldte Doggerbank- 
Affære. I Oktober 1904, under den 
russisk-japanske Krig, kom en rus- 
sisk Flaade over Vesterhavet paa sin 
Vej fra Kronstadt til Japan. Her be- 
skød Russerne nogle fredelige engel- 
ske Fiskerfartøjer. Der opstod en 
umaadelig Ophidselse deraf. Det var 
efter gammeldags Begreber et Krigs- 
tilfælde. Og hvis England havde slaa- 
et til, saa var formodentlig ogsaa 
Frankrig blevet inddraget, idet det an- 
tages, at den mellem Rusland og 
Frankrig eksisterende Alliancetraktat 
da vilde have forpligtet Frankrig til 
at bistaa Rusland, og en Verdenskrig 
vilde være afstedkommet. Heldigvis 
havde man da Haag-Konventionens 
Bestemmelser om Undersøgelseskom- 
missioner; Magterne kunde med Ære 
lade det faktiske Spørgsmaal: om der 
havde været en japansk Torpedobaad 
med blandt de engelske Fiskere eller 
ej, og hvem der havde skudt, og hvad 
Skade der var sket, oplyse af en Un- 
dersøgelseskommission. Man gjorde 
det, og Kommissionens Resultater 
bøjede man sig for. 

Bestemmelser om Voldgift. Affødte 
talrige Voldgiftstraktater. 

Derefter kommer Haag-Konferen- 
cens meget vigtige Bestemmelser om 
Voldgift. 

Heller ikke her vovede man sig saa 
vidt, at man paalagde Staterne nogen 
Forpligtelse til ved paakommen- 
de Uenighed at undergive sig Vold- 
gift, ikke engang i nogen enkelt, be- 
stemt Slags Sager. Man indskrænkede 
sig til at anbefale Voldgift og gav 
af forpligtende Bestemmelser kun 

den enkelte, men ogsaa ret vigtige, 
at n a a r to Magter har undergivet sig 
Voldgift i en Sag, saa skal de rette 
sig efter Voldgiftskendelsen. 

Der er virkelig forekommet Vold- 
giftstilfælde efter at disse Beslutnin- 
ger i Haag blev tagne. Men man er 
dog ikke ganske berettiget til at sige, 
at de er P ø 1 g e r af Haag-Konventio- 
nen. Thi der er forekommet Voldgifts- 
tilfælde ogsaa før Haag-Konventionen. 

Danmark har selv afgivet et af 
disse Eksempler. Vi havde en Strid 
med de Forenede Stater: Der var en 
Amerikaner Butterfield, for hvem vi 
havde tilbageholdt 2 Skibe ovre i St. 
Thomas's Havn. Der var Vrede der- 
over i de Porenede Stater, man ansaa 
det, vi havde gjort, for uberettiget, 
og Staternes Udenrigsministerium 
satte sig i Bevægelse mod os med ot 
stort Erstatningskrav. Vi fik dog 
Amerikanerne til at gaa ind paa en 
Voldgift, og Voldgiftskendelsen (der 
gav Danmark Medhold) blev afsagt 
1890. 

Mellem England og de For- 
enede Stater havde der ogsaa før 
Haag-Konventionen været to meget 
vigtige Voldgiftstilfælde. Det ene var 
i den saakaldte Alabamasag. Under 
det „store Oprør", som det kaldes i 
Amerika, Kampen mellem Nordsta- 
terne og Sydstaterne, havde disse sid- 
ste faaet Kapere udrustede i England, 
deriblandt Damperen „Alabama", og 
gjorde med dem Nordstaternes Han- 
delsflaade stor Fortræd. Der var her- 
over stor Ophidselse, og en Krig tru- 
ede. Lykkeligvis gik man dog til Vold- 
gift. Kendelsen (der gik England 
imod) blev afsagt 1872. 

Den anden Voldgiftssag mellem de 
nævnte to Magter angik deres Under- 
saatters gensidige Ret til Fiskeri i Be- 



ringshavet. Voldgiftskendelsen i den 
Sag blev afsagt 1893. 

Man havde allsaa Fortilfælde at 
Voldgift, endog i meget vigtige Sager. 
De Tilfælde, som er indtrufne efter 
Haag-Konferencen kan saaledes ikke 
med Sikkerhed tilskrives denne. 

Men i en anden Henseende har 
Haag-Konventionen havt meget bety- 
delige Virkninger for Voldgiftssagen. 
Den har nemlig fremkaldt en stor 
Række af Voldgiftstraktater, Trakta- 
ter, hvorved de paagældende Stater 
forpligter sig til i Tilfælde af Uenig- 
hed at underkaste sig Voldgift. 

Ogsaa saadanne var forekomne før 
Haag-Konferencen; men den Mængde, 
der blev afsluttet efter denne, er aa- 
benbart en Virkning af Haag-Konven- 
tionen. 

Disse Voldgiftstraktater er af meget 
forskellig Værdi. De fleste af dem, 
med en engelsk-fransk Traktat i Spid- 
sen, er af tvivlsomt Værd. De for- 
pligter nemlig kun Parterne til Vold- 
gift i Tvistigheder af juridisk Na- 
tur eller angaaende Fortolkning 
af en Traktat og saa endda kun med 
den meget omfattende og ganske ube- 
stemte Undtagelse, at Tvisten ikke 
berører nogen af de stridende Parters 
Livsinteresser, Uafhængig- 
hed eller nationale Ære. 

Det er aabenbart, at en Stat, naar 
den blot vil det, altid kan unddrage 
sig disse Undtagelsesbestemmelser. 
Der er endog en Fare for, at Tilvæ- 
relsen af en saadan Traktat i et og 
andet Tilfælde vil hindre en Vold- 
giftsoverenskomst, som ellers vilde 
have fundet Sted, idet Parterne — el- 
ler den ene af dem — ikke mener 
passende at kunne underkaste sig 
Voldgift i andre Tilfælde end de, 
hvori Traktaten forpligter dem dertil. 

Nogle andre Voldgiftstraktater er 
af mindre ufuldkomment Indhold, 
Men helt fyldestgørende er kun gan- 
ske faa. Det er de Traktater, der 
forpligter de kontraherende Magter 
til at underkaste sig Voldgift i alle 
Tvistesager, uden nogen Undtagelse. 

Danmark har her en ret fremskudt 
Stilling. Vi tør ikke tillægge vort 
Fædreland den Ros, som jævnlig 
høres fremsat her i Landet, at det er 
Danmark, der er gaaet i Spidsen. Det 
er ikke Tilfældet. Sandheden er, at 
1 1 a 1 i e-n her er Foregangsstaten og 
Banebryderen. Dette blev Italien ved 
en Traktat, som denne Stormagt i 
1898 afsluttede med den store syd- 
amerikanske Republik Argentina. 
Men Danmark er kommen godt med, 
saa at vort Fædreland i dette Øjeblik 
kan siges at staa forrest, idet Dan- 
mark er det eneste Land i Europa, 
som har 3 saadanne mønsterværdige 
Voldgiftstraktater med europæiske 
Magter. De er afsluttede med Holland 
1904, Italien 1905 og Portugel 1906. 

Den Forening af Rigsdagsmænd 
fra alle Lande, som kaldes interpar- 
lementarisk Union, og hvis Formaal 
er Voldgiftssagens Fremme, har i de 
sidste Aar beskæftiget sig særlig med 
Tilvejebringelsen af et Mønster for 
en Voldgiftstraktat, bestemt til at ind- 
stilles til den nu snart sammentræ- 
dende 2den Haag-Konference. Der 
blev valgt en Kommission, bestaa- 
ende af Østerrigeren v. P 1 e n e r, Ita- 
lieneren B r u n i a 1 1 i, Franskmanden 
L a b i c h e, Belgieren Descamps, 
Amerikaneren Barthold og mig, 
til at udarbejde en saadan Mønster- 
traktat. Vi arbejdede i Vinteren 1905 
—1906, og jeg gjorde der gældende, 
at den absolut forpligtende, undta- 
gelsesfrie Voldgiftstraktat var den-. 



der burde stilles i Spidsen, og at det 
kun for de Stater, der ikke mente at 
kunne underkaste sig en saadan ab- 
solut Forpligtelse, kunde anbefales 
at benytte et andet, men dog meget 
omfattende Mønster. Vi udarbejdede 
et saadant. Det, der betegner dette 
opportune Mønster, er først og frem- 
mest, at Voldgiften ikke indskrænkes 
til Spørgsmaal af juridisk Natur eller 
angaaende Fortolkning af en Traktat; 
dernæst, at Undtagelsen af, hvad der 
vedrører den nationale Ære, er ude- 
ladt. Allerede herved vilde gøres et 
meget stort Fremskridt fra den fransk- 
engelske Traktat og dens Efterfølge- 
re. Af end yderligere Betydning er 
det, at Voidgiftsforpligtelsen gøres 
absolut i en lang Række af bestemt 
angivne Forhold, f. Eks. angaaende 
Fortolkning af Handelstrak tater, Sø- 
farts trak tater, Udleverings trak tater m. 
m. Denne Models Afstand fra det 
fuldkomne Mønster er dog synlig 
nok, og jeg bestræbte mig for at faa 
dette, det ideale Mønster opretholdt. 

Det lykkedes mig i Virkeligheden. 
Den interparlamentariske Union ved- 
tog paa sit Møde i London sidste Som- 
mer, efter Forslag af mig, kun at an- 
befale det efter Forholdene lempede 
Mønster til „de Magter, der ikke føler 
sig i Stand til at lade enhver 
Tvist med en anden Magt af- 
gøre ved Voldgift? Interparla- 
mentarisk Union opretholdt ved den- 
ne Beslutning, at en alt omfatteride, 
absolut forpligtende Voldgiftstraktat, 
var Mønsteret i første Række. 

Interparlamentarisk Unions Forslag 
er nu indstillet til Regeringerne mea 
Anmodning til dem om at lade deres 
Afsendinge bære det frem paa Haag- 
Konferencen. Det er at haabe, at den- 
ne vil enes om at indstille til Rege- 

ringerne et Traktatmønster af det vi- 
dest mulige Omfang. 

Voldgiftsdomstolen. 

Naar jeg taler om de Fremskridt, 
der skete paa den^ første Haag-Kon- 
ference, maa jeg i denne Forbindelse 
endnu nævne den meget betydnings- 
fulde Beslutning om Oprettelse af en 
fast Voldgiftsdomstol i Haag. 

Det er af stor Vigtighed, at en saa- 
dan findes. Thi det hænder, at tvi- 
stende Magter, selv om der er nogen 
Tilbøjelighed hos dem til at lade Tvi- 
sten afgøre ved Voldgift, har Vanske- 
lighed ved Spørgsmaalet om, hvem 
der skal være Voldgiftsmand. Denne 
Vanskelighed kommer Magterne langt 
lettere ud over, naar der findes en 
fast Domstol, sammensat paa den 
mest betryggende Maade, som har 
kunnet udfindes, og udrustet med 
omhygeligt affattede Regler for dens 
Virksomhed. 

Den bliver nu ogsaa udrustet med 
et stort Domhus. Det er den af den 
amerikanske Millionær C a r n e g i e 
bekostede Pragtbygning, som alle har 
læst om i Bladene. 

Det er godt, at den faste Voldgifts- 
ret faar et Domhus, der er Retten og 
dens høje Virksomhed værdigt. Men 
jeg vil haabe, at dette ikke maa hin- 
dre, at Retsplejen for denne Domstol 
bliver noget billigere, end den hidtil 
har været. Thi i de hidtil forefaldne 
Tilfælde har Omkostningerne været 
for store — i en saadan Grad, at de 
kan virke afskrækkende. 

Traktater om Afrustning. 
Et Fremtidsønske. 

Vi har saaledes fulgt den første 
Haag - Konferences Gerninger: 
dens Bestemmelser om Mægling, 



som ikke hidtil har baaret Frugt, dens 
Skabelse af Undersøg ej ses- 
kommissioner, som allerede i 
et stort Tilfælde har forebygget Krigs- 
fare, dens Beslutninger om Vold- 
gift, som har avlet en stor Mængde 
Voldgiftstraktater mellem Staterne, 
og dens Oprettelse af den faste 
Voldgiftsdomstol, som er i 
fuld Virksomhed, saa snart den paa- 
kaldes, og som allerede har været 
anvendt. 

Vi vil endnu tale et Ord om nogle 
af de Planer, som alt dengang laa 
for, men som den første Haag-Kon- 
ference ikke tog Beslutning om. 

Der er da først Planen om en i n d- 
byrdes Aftale mellem Sta- 
terne angå aende Nedsættel- 
se af deres Krigsudgifter. 
En overordentlig vigtig og ligesaa 
overordentlig vanskelig Sag. Tysk- 
land sætter den aabent udtalte Op- 
gave for sin Krigsmagt til Lands at 
kunne tage det op med to Stormag- 
ters Hære, en ved sin Vestgrænse og 
en ved sin Østgrænse. England sæt- 
ter den lige saa aabent udtalte Opgave 
for sin Krigsmagt at kunne tage det 
op til enhver Tid med en hvilkensom- 
helst Forbindelse af to Stormagters 
Flaader. Hvorledes skal Magterne 
med saadanne Opgaver forpligte sig 
gensidig til Indskrænkning af deres 
Krigsapparat ? 

For en lille Magt som Danmark stil- 
ler Sagen sig lettere. Ikke fordi vi 
kan undvære en væbnet Magt ; thi det 
kan vi ikke. Ikke heller fordi denne 
væbnede Magt ikke skulde have en 
Opgave; thi det har den. Ikke den 
umulige at forsvare vor Neutrali- 
tet, ikke heller den uklare at k o n- 
s tatere vor Neutralitet, men den 
at forebygge en Krænkelse af 

vort Territorium. I 9 Tilfælde af 10 
vil Tilværelsen af en væbnet Magt, 
afpasset efter Landets Forhold, fore- 
bygge ellers opstaaede Tanker om at 
benytte vort Land i Krigsøjemed. Me- 
dens vi, uden Hensyn til mellemrigs 
A!ftaler, vil have den Nedsættelse i 
vore Militærudgifter, som vi længe 
bar krævet, saa bør vi altsaa have en 
væbnet Magt. Men da vi ikke har den 
samme Opgave for vor væbnede Magt, 
som de store Stater har for deres, har 
vi ikke de Vanskeligheder som Stor- 
magterne ved at gaa ind paa mellem- 
rigs Aftaler om disse Forhold. 

Trods de Vanskeligheder, som lig- 
ger Stormagterne i Vejen, har vi dog 
havt den Tilfredsstillelse at se, at 
Englands Førsteminister Camp- 
bell-Bannermann har havt 
Mod til for Offentligheden at frem- 
hæve denne Sag som en værdig Gen- 
stand for den 2den Haag-Konferences 
Virksomhed. 

Tyskland har gennem en Tale af 
Rigskansleren erklæret sig meget 
skarpt derimod. Campbell-Banner- 
mann har derefter udtalt, at han in- 
tet vil foretage, som kan genere Tysk- 
land. 

Det maa dog haabes, at den en- . 
gelske Regering maa føle sig saa bun- 
den ved sin Førsteministers Udtalel- 
ser, at den paa en eller anden Maade 
vil holde Sagen oppe. Men i den di- 
plomatiske Skriftveksel foreligger Sa- 
gen saaledes: 

Rusland indbyder til Konferencen 
paa Grundlag af et Program, paa hvil- 
ket Nedbringelse af Krigsomkostnin- 
ger ikke findes. England modtager 
Indbydelsen, idet den engelske Rege- 
ring udtaler, at den „lægger megen 
Vægt paa en Forhandling paa 
Konferencen angaaende Spørgsmaalet 



om Rustningsudgifterne", og at den 
„forbeholder sig Ret til at rejse det- 
te Spørgsmaal." Tyskland erklærer 
derefter, at det vil afholde sig fra at 
forhandle om Spørgsmaalet. England 
lader da sine Diplomater vide, at det, 
naar der ikke er Enstemmighed om 
at forhandle Sagen, ikke vil benytte 
sin forbeholdte Ret til at rejse Spørgs- 
maalet. 

Dette ser jo ikke saa særdeles lo- 
vende ud. Alligevel ser „Ber. Tid.", 
der jo af og til taler som officiøs — 
vel noget for mørkt paa Stillingen, 
naar den forsikrer, at „det ikke kan 
anses for sandsynligt, at Afrustnings- 
spørgsmaalet overhovedet kommer 
frem paa Kongressen." Det maa nem- 
lig erindres, at ogsaa de Forenede 
Stater ved Modtagelsen af Indbydel- 
sen har forbeholdt sig Ret til at drage 
Spørgsmaalet frem paa Konferencen, 
og for Amerika gælder ikke ganske 
de samme Hensyn som for England. 

Mellemrigs Statsraad. 
Den praktiske Fremtidstanke. 

En anden Plan, som var paa Tale 
ved den første Haag-Konference, var 
den, at faa den fortsat. Og det er netop 
det vigtigstcafde Spørgsmaal, som det 
folkelige Fredsarbejde i den sid- 
ste Tid har taget op. Paa alle i2teMaj 
Møderne har man besluttet at udtale 
et Ønske om, at Konferencerne 
af Regeringsafsendinge, som 
begyndte med den i Haag 1899 og nu 
otte Aar derefter fortsættes med en 
ny Konference i Haag, maa blive 
til en fast Institution. Dette 
vil være det uden Tvivl allerypper- 
ligste Middel til at forebygge vold- 
somme Sammenstød mellem Stater- 
ne. Fra en saadan fast Konference 
vil kunne udgaa fælles Indstillinger 

om ensartet Ordning i alle de paa 
Konferencen repræsenterede Stater ai 
mange Forhold i disse. Der vil kunne 
udgaa Indstillinger om saadan Ord- 
ning i den ene Stat, at den passer 
udefn Gnidning ind i Ordninjgen i den 
anden Stat. Hvilket mægtigt Middel 
den fra en saadan Institution udgaa- 
ende Virksomhed vil være til at hin- 
dre Sammenstød, vil enhver forstaa. 
Allerede nu har vi et fast Fælles- 
organ for alle Rigsdage, som vil 
være med til Arbejdet for Voldgifts- 
sagen, nemlig den interparlamentari- 
ske Union. Kan vi faa dertil et fast 



Fællesorgan for Regeringerne, 
ikke begrænset til denne enkelte Sag, 
men omfattende alle Statsanliggen- 
der, saa vil der være gjort et mæg- 
tigt Skridt hen imod Sikring af fast 
god Forstaaelse mellem alle Stater og 
alle Folk. 

Det er vel endog tænkeligt, at Til- 
vejebringelsen af et saadant mellem- 
rigs Statsraad vil være det nødvendi- 
ge Gennemgangsled til de mellem- 
rigs Aftaler om Nedbringelse af Krigs- 
udgifterne, som vi ønsker, og som 
Verden trænger til. 



-♦+-*■ 



De ældste kendte Menneskeracer. 

(Foredrag holdt i Jydsk Forening for Naturvidenskab). 
Af H. P. Steensby. 



Naar jeg skal give en kort Udsigt 
over de ældste kendte Menneske- 
racer, maa jeg allerførst gøre op- 
mærksom paa, at „ældst" her ikke 
er taget i historisk Betydning. Dfe 
maa ikke lade deres Tanke vandre 
tilbage i den historiske Tidsregning. 
Tværtimod skal De frigøre Dem helt 
og holdent for denne, idet De husker 
paa» at de faa, højst 5—6 Aartusinder, 
som den rummer, kun er en ringe 
Del af Jordens Udviklingshistorie og 
ogsaa kun en ringe Del af hele det 
Tidsrum, da Mennesket har eksiste- 
ret. 

De historiske Aartusinder er kun 
den sidste korte Strækning af Men- 
neskeslægtens Livsbane. Forud gaar 
en lang forhistorisk Periode, der tæl- 
ler Hundredtusinder, ja maaske end- 
nu længere Rækker af Aar. Dens Va- 
righed kan man imidlertid ikke med 
nogen Sikkerhed udtrykke i Aare- 



maal. For den kan vi kun anvende 
den geologiske Tidsramme, af hvilken 
her er givet Inddelingen af Jordens 
4de og sidste Tidsalder, den kænozoi- 
ske, der deles i de to Perioder, Ter- 
tiær- og Kvartærperioderne med Un- 
derafdelinger. 



Kænozoiske 
Tidsalder. 



Kvartser- < Nutid elLAllavialtid. 
periode. Ustid ell. Diluvialtid- 

IPliocen. 
Miocen. 
Oligocen. 
Eocen. 



Blandt de Spørgsmaal, der nu frem- 
byder sig, er der eet, som jeg i Dag 
maa lade fuldstændig ligge ; og det er 
det, hvorledes Mennesket er blevet 
til. Selv om de Betragtninger, man 
kan gøre sig derom, er overmaade 
interessante, og det gælder ikke 
mindst de nyeste, der viser, at Spørgs- 
maalet er langt mere indviklet og me- 

re vanskeligt at løse, end man for 20 
Aar siden var tilbøjelig til at tænke 
sig. 

Saa er der Spørgsmaalet om, in- 
denfor hvilket geologisk Tidsafsnit 
Mennesket først optræder. Heller ik- 
ke det kan besvares med en større 
Grad af Sikkerhed. Man kan paavise 
Menneskets Eksistens helt tilbage i 
Diluvialtiden ; men af forskellige 
Grunde ledes man til at antage, at der 
allerede har levet Mennesker i Terti- 
ærtiden — ihvertfald i senere Terti- 
ær. Herfor taler f. Eks. den Omstæn- 
dighed, at man her i Europa har tal- 
rige Fund af Mennesker fra et for- 
holdsvis tidligt Afsnit af Diluvialtiden 
eller Istiden. Af disse Pund fremgaar 
endvidere, at Mennesket allerede da 
var i Besiddelse af Kultur og følgelig 
maa have en forudgaaende betydelig 
Udviklingshistorie. Denne kan imid- 
lertid næppe være foregaaet i Europa, 
der er saa godt geologisk undersøgt, 
at man maatte have fundet Menneske- 
rester fra de forudgaaende Tidsrum. 
Følgelig, har man sluttet, maa Men- 
nesket være indvandret til Europa i 
Istiden, og dets Oprindelse rykkes 
derved endnu længere tilbage mod og 
sandsynligvis til selve den tertiære 
Periode. 

Nutildags holder de fleste Forskere 
med Kyndighed paa disse Omraader 
paa, at Mennesket allerede eksistere- 
de i Tertiærtiden; men medens nogle 
mener, at det er opstaaet i de ældste 
Epoker af denne Periode, er andre til- 
bøjelige til at antage de mellemste el- 
ler yngste Afsnit. Betragtningerne 
herover er dog rent teoretiske, da man 
ikke har Fund at støtte sig til. Flere 
Gange har man troet at have saadan- 
ne ; men det har som oftest hurtigt 
vist sig ikke at være rigtigt. 



For Øjeblikket drejer Diskussionen 
sig om nogle Fund, hvis virkelige Art 
endnu ikke er endelig afgjort. Menin- 
gerne staar for og imod. Blandt disse 
Fund nævnes først og fremmest det, 
som den hollandske Læge Dubois 
1890 — 91 gjorde ved Trinil paa Java i 
Ostindien i Jordlag, der stammer fra 
Pliocen, den yngste tertiære Epoke. 
Dubois fandt her den øverste Del af 
et Kranium (Kalotten), en Laarknogle 
samt 3 Kindtænder. Ganske vist laa 
disse Genstande noget spredt; men 
Finderen mente dog at kunne henfø- 
re dem til samme Individ, hvis enkel- 
te Knogler han tænkte sig spredt fra 
hinanden f. Eks. ved en Krokodille. 
Senere var Jordlaget blevet dækket af 
et Lavalag, hvorigennem en lille Flod 
havde gravet sit Leje, og i Brinken 
ved dens Bred var det, at Dubois gjor- 
de sit Fund. 

Han fremlagde det i 1895 paa den 
zoologiske Kongres i Leyden og ty- 
dede det selv som stammende fra en 
Mellemform mellem Menneske og 
Abe eller altsaa som selve det mang- 
lende Mellemled, det navnlig tidligere 
saa stærkt efterspurgte „missing 
link." Han gav det Navnet P i t h e- 
canthropus erectus, det „op- 
retgaaende Abemenneske." 

Denne Betragtning blev dog stærkt 
imødegaaet og betvivlet af flere Viden- 
skabsmænd. Saaledes straks af den 
berømte tyske Anatom og Antropolog 
Rud. Virchow. Denne vilde for det 
første ikke uden videre gaaind paa at 
betragte Fundet som et Enkeltfund. 
Dernæst mente han, at med Hensyn 
til Laarbenet kunde det ikke afgøres, 
hvorvidt det var af et Menneske med 
lidt sygelige Dannelser eller af en stor 
uddød Abeart af Slægten Hylobates. 
Hjærneskalsfragmentet, antog han, 

maatie rimeligvis henføres til en Hy- 
loba tes-Abe. 

Virchow troede altsaa, at Fundet 
helt hidrørte fra Aber. Andre Forske- 
re mener derimod, Skeletterne stam- 
mer fra Mennesker, der staar de nu- 
levende forholdsvis nær, og hvis de 
har Ret, skulde man altsaa her have 
det første tertiære Menneskefund. Fo- 
reløbigt, saalænge man ikke har mere 
at støtte sig til, turde det imidlertid 
være sikrest at stille sig afventende 
overfor de mange Spørgsmaal, som 
det Duboisske Fund foranlediger. 
Svarene vil forhaabentlig følge med 
kommende Fund. 

Andre omdisputerede Tertiærfund, 
der skulde hidrøre fra Mennesker, er 
de saakaldte E o 1 i t e r, hvorved man 
forstaar Flintstykker af naturlig Form 
og med en naturlig skarp Kant, der 
antages at have været brugt til Skære- 
eller Skraberedskab. Og de skal ken* 
des paa, at talrige smaa Flintspaaner 
ved den formodede Brug er sprungne 
af den skarpe Kant. 

Om disse Eoliter drejer der sig 
navnlig i England, Belgien, Frankrig 
og Tyskland i de senere Aar en me* 
get livlig Diskussion, der dog ogsaa 
maa siges at vente paa nye, overbe- 
visende Kendsgerninger af en eller 
anden Art, før den kan faa sin ende- 
lige Afslutning. Og det store Flertal 
af Forskerne forholder sig ganske af- 
ventende. 

Maa man altsaa indrømme, at af- 
gjort og anerkendt sikre tertiære Vid- 
nesbyrd om Mennesker har man end- 
nu ikke, maa det paa den anden Side 
siges, at finder man en Dag saadan- 
ne, vil det ikke vække overvættes me- 
gen Forundring, og endnu mindre vil 
det fremkalde saadan en Modstand, 
som det i sin Tid gjorde, da man 



fandt de første Vidnesbyrd om, at 
Mennesket havde levet samtidigt med 
Istiden og de store Dyreformer, der 
her i Europa har eksisteret under 
denne. 

Som bekendt forstaar man ved Is- 
tiden, Glacialtiden eller Diluvialtiden, 
den Epoke af Jordens Udviklingshi- 
storie, der gaar umiddelbart forud for 
den nuværende. Af en eller anden 
Grund var Klimaet da meget koldere 
end nu. Skandinavien og Finland var 
dækket af en mægtig Indlandsis, der 
strakte sig udover Danmark, Nord- 
tyskland og Rusland, indtil en Linie, 
der omtrent bestemmes ved Beliggen- 
heden af Byerne Rotterdam, Køln, 
Hannover, Dresden, Krakau, Lemberg, 
Kijev, Orel og Nischnij Novgorod samt 
Kama-Dalen. 

Lignende Indlandsismasser dække- 
de Skotland og England indtil en Li- 
nie fra Bristol til London. Endvidere 
Alperne, Pyrenæerne, Karphaterne 
og Kaukasus. 

Tilbage bliver altsaa af ikke isdæk- 
kede Omraader de 3 sydeuropæiske 
Halvøer samt et Bælte fra Frankrig 
og Sydengland over Belgien og Syd- 
tyskland til Donaudalen og Kroatien. 
Hvorlænge denne Istid har varet, 
og hvorlænge det er siden, kan man 
som sagt ikke udtrykke i Aar, men 
man kan se paa Jordlagene, at det 
alt i alt maa være Aarrækker, der tæl- 
ler i 100,000'er af Aar. 

Men man ved, at der har levet Men- 
nesker, som har set disse mægtige 
Ismasser. Man har fundet deres Red- 
skaber og deres Skeletter sammen 
med Skeletterne af de Dyreformer, 
der er ejendommelige for Istiden. 

Med Hensyn til Dyreverdenen i Is- 
tiden er det nemlig af Vigtighed at 
erindre, at der i den ældre Istid i Eu- 

ropa levede nogle store Pattedyrfor- 
mer, der for en stor Del hører hjem- 
me i varme Klimaer, saaledes et Par 
Elefanter (Elephas meridionalis og 
antiquus), Mammut, en Flodhest, et 
Næshorn (Rhinoceros Merckii), Vild- 
hest, Elasmotherium, Trogantherium 
Cuvieri, Hulebjørn, Hulehyæne, Hule- 
løve, Sabelkat, Urokse, Bison, Kæm- 
pehjort og endvidere Kronhjort, Raa- 
dyr, Vildsvin, Bæver, etc. 

De vafrneelskende af disse Dyre- 
former, som stammede fra Tertiærti- 
den, da Klimaet her i Europa var 
varmt, blev af d$n indtrængende Kul- 
deperiode fordrevne, eller de døde ud. 
Samtidig kommer andre ind, saaledes 
at man i Midten af Istiden har en 
Blanding af den gamle varmeelsken- 
de Dyreverden med en ny kuldeelsken- 
de. De vigtigste Former er Mammut, 
uldhaaret Næshorn, Hest, Bisonokse, 
Kæmpehjort samt Rensdyr, Moskus- 
okse, Elsdyr, Bjørn, Jærv og Lem- 
• ming. 

Efterhaanden bliver denne Blan- 
dingsfauna yderligere renset ud, og 
tilslut har man en ren Tundradyre- 
verden, hvor Rensdyr, Moskusokse, 
Polarræv, Jærv og Lemming er frem- 
herskende. 

Herpaa bliver Klimaet atter mildere, 
og der indvandrer til Mellemeuropa 
først en Steppefauna og senere en 
Skovfauna, men med disse er vi inde 
i den geologiske Nutid, Alluvialtlden, 
som vi ikke her skal beskæftige os 
med. 

En af de første, der søgte at bevise, 
at der havde levet Mennesker i Isti- 
den sammen med de nævnte store Dy- 
reformer, var en tysk Naturforsker, 
G. Jager, der i Aaret 1835 flk fat paa 
et meget gammelt Fund, som man al- 
lerede- i Aaret 1700 havde gjort ved 



nogle Udgravninger til en Nybygning 
i Gannstadt i Nærheden af Stuttgart. 
Dengang kunde man ikke klare, hvad 
det var, og saa flk Fundet Lov at lig- 
ge upaaagtet hen, indtil Jager 135 Aar 
efter flk det at se og paaviste, at det 
var Knogler af Mammut, Hulebjørn 
og Hulehyæne samt Kraniet af et 
Menneske. 

Jager drog da den Slutning, at her 
var Beviset for Menneskets Samtidig- 
hed med disse Dyr. Men saavel han 
som en anden Zoolog Schmerling, der 
omtrent samtidig i belgiske Dryp- 
stenshuler fandt menneskelige Kra- 
niedele og Skeletrester sammen med 
Knogler af Hulebjørne, Elefanter og 
Næshorn, drog de voldsomste og hæf- 
tigste Angreb ned over sig, da de 
traadte offentlig frem med deres An- 
skuelse om det diluviale Menneskes 
Eksistens. 

Man ansaa det nemlig for ganske 
utænkeligt, at et primitivt Menneske 
kunde have klaret sig i Tilværelsen 
sammen med en Dyreverden, der 
overvejende bestod af kæmpemæssige 
Hovdyr og vældige Rovdyr. Og endelig 
stred det ogsaa mod nogle af Datidens 
herskende, omend gale geologiske 
Ideer. Jeg tænker særlig paa Kata- 
strofeteorien, ifølge hvilken hvert Af- 
snit i Jordens Udviklingshistorie tænk- 
tes afsluttet med en stor Jordrevolu- 
tion, ved hvilken alt levende gik til 
Grunde. Der maatte da en ny Skabel- 
se til, for at befplke Jorden paany med 
levende Væsener i den nykommen- 
de Jordperiode. Og nu ansaa man det 
for givet, at Mennesket var skabt i og 
for den nuværende alluviale Periode 
og ikke ogsaa i den foregaaende. 

Den store engelske Geolog L y e 1 i 
kuldkastede imidlertid aldeles denne 
Teori og viste, at Jordens Udvikling er 

sket gradvis og langsomt og under 
Indflydelse af de samme Kræfter, som 
vi ser den Dag i Dag. Og det blev og- 
saa ham, der vendte den videnskabe- 
lige Stemning overfor Spørgsmaalet 
om Mennesket i Istiden. 

Oprindelig var Lyell selv Modstan- 
der; men han blev til Slut overbevist 
— dog ikke af de antropologiske 
Pund af menneskelige Skeletdele, 
men af de arkæologiske Fund af Red- 
skaber af Flintesten og Ben, som en 
Franskmand Boucher de Per- 
th e s i 40'erne gjorde i Sommeflo- 
dens Dal i Nordfrankrig, hvor de laa 
sammen med Knogler af Elefant og 
uldhaaret Næshorn. 

Boucher de Perthes mødte straks 
overmaade megen Modstand. En af 
Grundene hertil var dog den, at han 
blandede de reelle Fakta sammen med 
en Masse løse fantastiske Slutninger. 
Han opfattede Sagen paa den Maade, 
at det var Mennesket fra før Syndflo- 
den — det antediluvianske Menneske, 
som han kalder det — , hvis Efterla- 
denskaber han havde fundet. Og han 
spinder lange Betragtninger over dets 
Kunst, Religion og Samfundsliv, som 
ganske savnede reelt Grundlag. 

Geologen Lyell tog mere strængt 
videnskabeligt paa Sagen og nøjedes 
med at konstatere, at man maatte an- 
se det for bevist, at der havde levet 
Mennesker — og Mennesker med Kul- 
tur — i Europa i Diluvialtiden sam- 
tidig med de store Pattedyr. Dette 
gjorde Lyell offentlig paa det engelske 
Naturforskermøde i Aberdeen i 1853, 
og fra dette Tidspunkt af kan man 
regne, at det diluviale Menneskes 
Eksistens begyndte at blive aner- 
kendt. 

Idet jeg skulde omtale dette lidt 
nærmere, maa det blive fra et ret be- 



stemt Omraade, nemlig Vest- og Mel- 
lemeuropa. Fra Skandinavien og Dan- 
mark har man ikke sikre Spor af 
dets Eksistens, hvilket jo heller ikke 
er saa mærkeligt, da disse Lande i 
hvert Fald den største Del af Perioden 
har været dækkede af Is. Uden for 
Europa har det derimod eksisteret- 
Man har fra højst spredte Steder i 
Asien, Afrika og Amerika Fund og 
Vidnesbyrd derom; men disse er dog 
endnu altfor faa til, at man kan dan- 
ne sig bestemte Forestillinger. Deri- 
mod har man efterhaanden gjort tal- 
rige Fund i Frankrig, Sydengland, 
Belgien, Syd- o:g Mellemtyskland, 
Mæhren, Østrig, Kroatien, Italien og 
Spanien. 

Disse Fund er af dobbelt Art, dels 
er det menneskelige Skeletrester og 
Kranier, dels er det Kulturvidnes- 
byrd i Form af Flintredskaber, for- 
arbejdede Bensager, Tegninger paa 
Ben og Klippevægge etc. 

Ser man paa Flint- og Benredska-* 
berne, ser man, at en og samme Kul- 
turform ikke har hersket under hele 
Perioden. Der er forskellige Red- 
skabstyper og Redskabsarter, der fo- 
rekommer sammen paa en saadan 
Maade, at man kan slutte,, at der til 
forskellige Tider under Isperioden 
har hersket forskellige Kulturformer. 

Disse har dog haft det tilfælles, at 
de har været temmelig primitive Jæ- 
gerkulturer, og fælles for alle Istidens 
Fund af Stenredskaber er den Iagtta- 
gelse, at man da ikke har kendt til at 
slibe Flinten, — man har kun hug- 
get den til. Først med den følgende 
geologiske Tid, Alluvial- eller Nutiden, 
optræder tillige den slebne Flint. 

Derfor sondrer Arkæologerne mel- 
lem en palæolitisk Kulturperiode, der 
i Hovedsagen falder sammen med det 

geologiske Afsnit Istiden, og en neo- 
litisk, der begynder med Alluvial- 
tiden og varer til Metallernes Optræ- 
den. 

Den første, der forsøgte at lave en 
Inddeling af de palæolitiske Kultur- 
perioder under Istiden, var Fransk- 
manden Mortillet, der opstillede 
4 Perioder, som han grupperede før og 
efter den store Nedisnings Kuldepe- 
riode i) Chelléen, 2) Moustérien, 3) 
Solutréen og 4) Magdalénien. 

Nu har det jo imidlertid vist sig, 
at der ikke har været een stor sam- 
menhængende Kuldetid, men at der 
nogle Gange har været Svingninger 
fra mildt Klima til Istidskulde, tilba- 
ge til mildt Klima og til Kulde igen. 
Der har med andre Ord været en 
Veksel af kolde Glacialtider med mil- 
dere Interglacialtider, under hvilke 
Isen trak sig tilbage; men uheldig- 
vis er man endnu ikke naaet saa vidt, 
at man med Sikkerhed kan sige, 
hvor mange Interglacialtider der har 
været. 

Derfor er man heller ikke endnu i 
Stand til med Sikkerhed at kunne 
placere Kulturperioderne indenfor de 
rette geologiske Tidsrammer. Et af de 
nyeste Forsøg herpaa skyldes den 
østerrigske Arkæolog Moriz H o e r- 
n e s, der vil anbringe de 3 palæoli- 
tiske Kulturperioder i 3 Interglaci- 
altider; men hans System kan ingen- 
lunde betragtes som en endelig Afgø- 
relse af Spørgsmaalet. 

Antagelsen af 3 kulturelle Hoved* 
perioder i Europa under Istiden maa 
dog anses for afgørende rigtig, og 
Hoernes deler denne Antagelse med 
de fleste Forskere rundt om i Europa. 

Den ældste af disse Kulturperioder 
— den ældre palæolitiske 
Tid — falder indenfor den Del af Is- 



tiden, da Dyreverdenen her i Europa 
endnu prægedes af de store Former 
som Elefanter, Næshorn, Flodhest og 
for Rovdyrenes Vedkommende de sto- 
re Hulebjørne, der navnlig i denne 
Tid spiller saa stor en Rolle, at Hoer- 
nes foreslaar at kalde den Hule- 
bjørnsperioden. Det maa udtrykkeligt 
bemærkes, at denne Kulturperiodes 
Rammer ikke dækker det ældste 
Afsnit af Diluvialtiden, der før ka- 
rakteriseredes ved de nævnte store 
Dyreformer. Antagelig falder den 
forst i Afsnittets Slutning, da dets 
Fauna allerede var viet til Under- 
gang, og en Blanding indtraadt. 

Den næste Kulturperiode — den 
palæolitiske Mellemtid — 
falder i den blandede Faunas Tidsaf- 
snit. De almindeligste Dyreformer er 
Mammuten, Vildhesten samt det uld- 
haarede Næshorn. Hulebjørne fore- 
kommer endnu, men sparsomt, og de 
dør ud indenfor Tidsrummet, Rens- 
dyr begynder at optræde. Hoernes fo- 
reslaar Benævnelsen Mammutperiode 
paa Grund af dette Dyrs Hyppighed. 

Den tredie og sidste Kulturperiode 
— den yngre pal æo li t i Scke 
Tid — indtræffer samtidig med Tun- 
drafaunaen. Klimaet maa være koldt, 
Rensdyret er talrigt og fremhersken- 
de. Vildhest og Bisonokse er dog og- 
saa almindelige; men Mammuten 
er ved at dø ud og optræder i ringe 
Tal. Analogt med de andre kan dette 
Tidsrum kaldes Rensdyrperioden. 

De fremmede — oprindelig fra 
Frankrig (Mortillet) stammende — 
Benævnelser paa disse 3 Kulturperio- 
der er 
for den ældste: Chelléo-Moustérien 

eller Che Ilos-Tid en, 
for den mellemste: Solutréen eller 

S o 1 u t r é-T i d e n, og 

for den yngste: Magdalénien eller 

Madeleine-Tiden, 
hvilke Navne stammer fra de forskel- 
lige franske Fundsteder. Nogle For- 
fattere anser dog ikke Fundene fra 
Solutré, men dem fra Le Moustier 
som typiske for Mellemtiden, hvorfor 
de benævner denne efter dem. Me- 
gen Usikkerhed er selvfølgelig endnu 
til Stede. Jeg maa udtrykkelig endnu 
gøre opmærksom paa, at, naar Perio- 
derne faar Navn efter Dyr, Hulebjørn, 
Mammut og Rensdyr, menes blot, at 
disse Dyr er de almindeligst fore- 
kommende i Fundene fra de Tider. 
Man mener ikke dermed, at Mam- 
mut-Periodens Mennesker skal have 
levet af at jage Mammut'er eller den 
foregaaende Periodes af Jagt paa Hu- 
tebjørne. Derimod var Rensdyret et 
af de allervigtigste Jagtdyr under 
Rensdyrperioden. 

En stor Mængde af Fundene fra Is- 
tiden er gjort i Fjæld- og Klippehuler, 
og dette gælder for alle de 3 Kulturpe- 
rioder. Drypstensdannelsen, Kalken, 
der afsættes af Vandet, der drypper 
ned fra Hulens Loft, er nemlig en 
udmærket Bevarer af de Genstande 
paa Hulens Bund, som den overtræk- 
ker. Og man har Huler, hvis Bundlag 
nederst indeholder Genstande fra den 
ældste palæolitiske Tid, hvorpaa følge 
saadanne fra den mellemste Periode, 
og øverst Ting fra den yngste palæo- 
litiske Tid. Dette Forhold med Huler- 
ne er imidlertid skikket til at foraar- 
sage Forvirring, idet man taler dels 
om en Hulebjørnstid, dels om en sær- 
lig Huletid, hvad der vil sige en Tid, 
da Menneskene boede i Klippehuler. 
En saadan var i særlig Grad Rens- 
dyrperioden, hvorimod Hulerne i den 
ældste palæolitiske Tid fortrinsvis 
beboedes af de store Hulebjørne. For- 



di man nu kan gøre Menneskefund i 
Hulerne, behøver Menneskene nemlig 
slet ikke at have beboet dem. De kan 
have brugt dem til Begravelser, hvad 
man dog ikke har Vidnesbyrd om er 
sket i Diluvialtiden, eller deres Efter- 
ladenskaber kan være slæbt derind af 
vilde Dyr, f. Eks. af Hyæner, hvilke 
Dyr i de Tider ogsaa har huseret i 
Europa. Endelig kan Vandfloder ha- 
ve revet Skeletdele med sig og an- 
bragt dem i en rolig Krog i en Hule. 
Og tænkes kan det ogsaa, at Menne- 
sker, der har søgt midlertidig Tilflugt 
eller aflagt øjeblikkeligt Besøg i en 
Hule eller under en Klippevæg, er 
blevne begravede af et Fjeldskred. 
For flere diluviale Skeletfunds Ved- 
kommende synes dette sidste netop 
at være Tilfældet. 

Det er værd at lægge Mærke til, at 
saa langt tilbage man har fundet 
Menneskerester her i Europa, har 
man fundet dem i Forbindelse med 
Vidnesbyrd om en vis Kultur. I alle 
3 Kulturperioder under Istiden har 
Menneskene saaledes kendt Ildens 
Brug, og de har dannet sig Redskaber 
af Flint. 

De har staaet paa det Kulturtrin, 
som Nutidens Etnografer betegner 
som Jægerstadiet. Herom vidner ik- 
ke alene Redskabernes Art og Form, 
men ogsaa de eneste Ytringer af 
Aandsvirksomhed, som er os bevaret 
fra disse fjærne Mennesker. Jeg tæn- 
ker paa de forbavsende godt opfat- 
tede og udførte Tegninger af Dyr, 
som man navnlig kender fra de to 
sidste palæolitiske Kulturperioder. 
Det er nemlig en etnografisk Kends- 
gerning, at Jægerfolk har en vidun- 
derlig levende Opfattelse af de Dyre- 
former, som de lever iblandt. Og de 
formaar at gengive det sete med en 

Umiddelbarhed og en Sandhed, der 
forbauser os, fordi denne Fremstil- 
lingsevne ligger os ret fjærnt. Vi 
kender det fra Nutidens Jægerfolk el- 
ler for at nævne et Par Eksempler 
fra Buskmandens; Tegninger paa 
Klippevæggene eller fra Eskimoernes 
Indridsninger paa Ben og Narhvaltand. 



Flintredskab fra den ældre paiæolitiske Tid. 

Det er en Evne, dér gaar tabt, naar 
Menneskets Tanke og Fantasi ikke 
mere opfyldes af Naturlivet alene, 
naar det bliver bosiddende og søger 
sit Livsophold ved Jordens Dyrkning 
eller ved lamme Kreaturers Røgt. De 
gamle Istidsmennesker har imidlertid 
været rene Jægerfolk, der foruden 
selve Jagten kun har givet sig af med 



at man i den yngre paiæolitiske Tid 
(Madeleinetiden) har en højere udfor- 
met Jægerkultur af en lignende Art 




Mammut fra Combarellea- Halen. 

som den nuværende Eskimokultur i 
det nordligste Nordamerika. 

Om denne Udvikling vidner Jagt- 
redskaberne i de 3 Perioder. I den 




Harpunspids af en Rensdyrtik fra Rensdyrtiden. 



Fiskeri samt med Indsamling af 
Strandens Skaldyr og af Markens 
Frugter og Rødder. 

Under den ældste Kulturperiode 
har de været lavere Jægere, det vil sige, 
at den rene Indsamling af alt muligt 
tilfældigt spiseligt har spillet en 
større Rolle end den maalbevidste, 
organiserede Jagt paa større Dyr. 
Gennem den paiæolitiske Mellemtid 
kan man imidlertid tydeligt spore 
Fremskridt i Jægerkulturen, saaledes 



Kvindefigur af Steatit fra Mentona. 

første (Hulebjørns- eller Chelles-Peri- 
oden) har man kun een Slags Redska- 
ber, nemlig flade, 11—12 Gtm. lange 
Flintredskaber, dep sædvanligvis er 
mandelformede, brede i den ene og til- 

spidsede i den anden Ende. Man an- 
tager ikke, at de har været skæftede, 
men 'at de blot har været benyttede i 



Hestehoved, Solutré Tiden. 



Haanden, der fattede om den brede 
Ende. Efter Mortillet har de faaet Be- 
nævnelsen „coup de poing" (Haand- 



mærkede Jagtvaaben er af senere Op- 
rindelse. 

Af de omtalte Tegninger fra Istiden 
skete den første Opdagelse 1878. En 
Spanier havde paa Verdensudstillingen 
i Paris i dette Aar set en Udstilling af 
de franske Hulefund af Redskaber og 
Kulturaffald. Straks ved sin Hjem- 
komst til Spanien gav han sig til at 
undersøge en Hule ved Altamira og 
fandt foruden en hel Køkkenmødding 
paa Hulens Bund en Masse Tegninger 
paa dens Loft og Vægge. Snarere var 
det dog hele Malerier; thi det var 
Omridstegninger af Heste, Hjorte og 




cinetiende Rensdyr indridset pas en Rensdyrtsk. 



slagsten). I den mellemste Kulturperi- 
ode er disse grove Former blevet fine- 
re tilhuggede, og man nøjes ikke med 
en eneste Form. Fra den yngste Pe- 
riode har man Former af Flintred- 
skaber, der peger endnu mere heni- 
mod den neolitiske Tid; men de er 
temmelig faatallige og som Regel 
smaa og uanselige, saa de har spil- 
let en forholdsvis ringe Rolle. Perio- 
' dens vigtigste Materiale til Redskaber 
har derimod Knogler og Hjortetakker 
været, og man har fundet lige fra tal- 
rige Harpun- og Spydspidser til Syle 
og Naale af disse Materialier. Derimod 
er det særdeles tvivlsomt, om Rens- 
dyrjægerne har kendt Bue og Pil; 
baade arkæologisk og etnografisk er 
der meget, der taler for, at dette ud- 



Bisonokser, udført med Okker og sort 
Farve. Spanieren offentliggjorde sit 



Rensdyr og Fisk. Rensdyrtiden. 

Fund, men blev skarpt afvist af de 
franske Arkæologer. En af disse (Car- 
taillac) udtalte endogsaa den Formod- 

ning, at Billederne var lavede af de 
spanske Klerikale og Præster, der vil- 
de have de franske Videnskabsmænd 
til at gaa i Vandet. 

Imidlertid fandt man ogsaa i Frank- 
rig saadanne indridsede Huletegnin- 
ger. Saaledes 1889 i Chabot-Hulen i 
Dordogne. Og endelig gjorde man 
1901 det berømteste Fund af denne 
Art i Combarelles-Hulen i Dordogne i 
Sydvest-Frankrig. 

Denne Hule er en snæver 1—2 M. 
bred og 234 M. lang Gang ind i Klip- 
pen, som man paa store Strækninger 
maa krybe Igennem. Figurerne be- 
gynder først 118 M. fra Indgangen og 
bedækker begge Hulevægge paa en 
Strækning af over 100 M. Inde i dette 
evige Mørke fandt man 40 Billeder 
af Vildhest, 14 af Mammut, 2 af 
Rensdyr og 2 af Bison, foruden ad- 
skillige, om hvilke det er mindre sik- 
kert, hvad.de forestiller. 

Det er altsaa nærmest Blandings- 
faunaens Dyreformer, der er afbilde- 
de, og de nævnte Tegninger antages 
af de fleste at stamme fra den mel- 
lemste Kulturperiodes Mennesker. 



Fra disse stammer ligeledes nogle ej- 
endommelige smaa Kvindefigurer, 
som de har skaaret ud i Elfenben el- 
ler i Steatit (Fedtsten), og som sær- 
lig udmærker sig ved kolossale Bryst- 
og Sædepartier. Man kender lignen- 
de fra Orienten i langt senere Tid, og 
skal man dømme efter Analogien 
med disse, er de foranledigede ved 
en udpræget erotisk Tankegang. 

Ogsaa fra den sidste diluviale Kul- 
turperiode (Madeleine- eller Rensdyr- 
tiden) har man forbausende godt 
gjorte Tegninger af Periodens Dyr, 
særlig af Rensdyr og Vildhest. De fo- 
rekommer dels som Hulemalerier (f. 
Eks. de 1901 fundne i Font-de-Gaume- 
Hulen i Dordogne) dels som Omrids- 
tegninger paa Knogler. Nogle af dis- 
se Kunstprodukter af Istidens navn- 
løse Kunstnere kan nu ligefrem i Be- 
rømmelse kappes med vor egen 
Slægts Mesterværker; dette gælder f. 
Eks. et Par Heste, der er indridsede 
paa en Stump Ben, •— et græssende 
Rensdyr paa en Rensdyrtak — Hove- 
det af en Moskusokse o. fl. 

(Fortsættes). 

By og Land. 

Af P. Munch. 



I halvtredie Aar har Striden væ- 
ret staaende mellem de to Lejre, 
hvori den Befolkning, der før sam- 
menfattedes under Navnet „Venstre 44 , 
nu er delt. Jo svagere Reformparti- 
ets Mænd føler sig i Diskussionen, 
jo mere Grundene glipper for dem, 
des mere hadefuldt fører de Kam- 
pen. Og desto forunderligere bliver 
de Midler, de anvender. Stærkere og 
stærkere klinger nu igennem det 



Slagord, der i Begyndelsen kun hvi- 
skedes stille og forsigtig, Trylleordet: 
Københavneri. Hr. J. G. Chri- 
stensen gav Tonen an, allerede før 
det var lykkedes ham at faa sit Parti 
sprængt. Da „Uroen 44 brød løs ude i 
Vælgerbefolkningen overfor Krigsmi- 
nisterens fordækte Fæstningspolitik 
og Justitsministerens kyniske Prygle- 
politik, samlede J. C. Christensen de 
vestjydske Bønder til det traditionelle 

Paaskemøde og fortalte dem, at hele 
detle Røre havde sit Udspring i den 
københavnske Kommunepolitik. Og 
siden har hans Partifæller trolig 
fulgt Eksemplet. Der er dem iblandt, 
hvis politiske Indlæg kortelig kan 
samles i dette ene: „I er Køben- 
havnere, vi er Bønder, I hører hjem- 
me paa Stenbroen, vi ude paa Bonde- 
jorden, I er af en anden Aand end vi." 
Med den mest indædte Arrigskab gen- 
tages dette Omkvæd vel nok af Hr. 
Vilh. Lassens svorne Vaabendrager og 
foretrukne Yndling, Hr. Pindstrup. 
Men flere og flere stemmer i. Sidst 
har Hr. Guldbrandsen nede paa Lan- 
geland fundet det mest rammende 
Udtryk for den hele Betragtning, Han 
erklærede kort og godt, at han aldrig 
følte sig hjemme i Kjøbenhavn; dér 
var han altid som en Fremmed. Saa 
vidt er vi naaet, at danske Folkere- 
præsentanter sætter en Ære i, at de 
føler sig fremmede i Danmarks Ho- 
vedstad. 

Og som Herren er, saa følger hans 
Svende. Rigsdagsmændene træder i 
Hr. Christensens Spor og Redaktør- 
erne i Rigsdagsmændenes. Største- 
parten af Reformpartiets Presse dri- 
ver en daglig, systematisk Agitation 
mod København. I Smaanotitser som 
i ledende Artikler stræber de utræt- 
telig at vække Mistænksomheden og 
Uviljen mod denne By. Hver Begiven- 
hed, der er blot nogenlunde anvende- 
lig dertil, gribes med Begærlighed 
som Vidnesbyrd om, at København 
er Fordærvelsens, Overdaadighedens 
og Driveriets Hjem, ret en Modsæt- 
ning til det brave, sparsommelige, 
flittige Bondeland. Og snart siges det 
med rene Ord, snart staar det forsig- 
tig at læse mellem Linjerne, at det er 
al denne københavnske Fordærvelse, 



det er de Radikales Maal at brede ud 
over Landet. 

Denne Agitation taler til Følelser, 
der allerede i Forvejen lever i Befolk- 
ningen. Blandt dem, der til daglig 
færdes ude i Landet, er der virke- 
lig endnu en ganske solid Mistro, 
overfor Købstæderne i Almindelighed 
og København i Særdeleshed. Det er 
gamle Følelser, og det har været me- 
get stærke Følelser. Den Vise, der nu 
synges af Hr. J. C. Christensen og 
hans, den sang allerede Guldberg. I 
det første af de Smaahefter, Køben- 
havns Kommunalbestyrelse har be- 
gyndt at udgive om Hovedstaden, ci- 
terer Dr. V i 1 1. Christensen føl- 
gende Visdomsord af den gamle Stats- 
mand: 

„Jeg har nu kendt Landet fra min 
skønsomme Alder at regne i 42 Aar og 
København i 35, men jeg forsikrer som 
en ærlig Mand, at jeg synes mig hartad 
drømmende, naar jeg sammenligner de 
første Tider med disse. Regn efter gam- 
le Medborgere, hvad Kød, Smør etc. der 
da forbrugtes i Eders Huse og hvad nu? 
Vi spiste da to Retter om Middagen og 
Grød eller et Smørrebrød om Aftenen. 
Vi havde og som man kalder det frem- 
mede, men fire Retter var højeste Num- 
mer i min fornemme Principals Hus. 
Vi havde sjælden uden vore Slægtninge. 
Endog de kom kun sammen visse Tider 
om Aaret. Fruentimmerne slæbede vi da 
ej i Triumf med os, og at de kun sjæl- 
den kom i Selskaber forhindrede deres 
ulykkelige Æmulatioti; da var de 
huslige, stille, arbejdssomme, dydige. 

Al denne ulykkelige Forandring stræk- 
ker sig fra den blaa Ridder indtil Haand- 
værksmanden; det er vist, at der i de 
fleste Huse konsumeres mere end tilforn. 
Dette gælder egentlig om København, 
men ogsaa, dog med nogen Indskrænk- 
ning om det hele Rige, især om de Køb- 
stæder, der ligge ved Søen, og som er 
mer eller mindre, dog alle noget be- 
fængt af den københavnske Luft." 

Saaledes advarede forskræmte kon- 
servative Moralprædikanter allerede 
i det 18. Aarhundrede mod den store 
By, over hvilken evropæiske Strøm- 
ninger allerede den Gang ganske stille 
bølgede ind i Danmark. Siden, da vi 
fik Stænderforfatningen, var Frederik 
VI. og hans trofaste Stemann enige 
om, at i København skulde Stænder- 
forsamlingerne ikke mødes; dér vilde 
de være altfor nær ved det farlige 
Universitetet med de mange nymodens 
Tanker. 

Og da vi senere fik den frie Forfat- 
fatning, da viste det sig, at den in- 
stinktmæssige Følelse af Modsætningen 
mellem Borger og Bonde var den 
stærkeste partidannende Følelse, der 
levede i Folket. Paa den ene Side stod 
København og Købstæderne, der fuldt 
og helt fulgte i Hovedstadens Spor, 
paa den anden Side Øernes Bonde- 
stand, og da Jyllands Bondestand 
langsomt Var vaagnet til politisk In- 
teresse, slog ogsaa den Følge med 
Standsfællerne Øst for Lillebælt. Fæl- 
les Anskuelser havde forenet Borger- 
nes og Bøndernes ledende Mænd i 
Aarene før 1848, sammen havde de 
fældet Enevælden, og det faldt dem 
svært nok at finde noget, hvorom de 
kunde være uenige. Men alligevel 
stredes de med den yderste Forbitrelse 
i selve den nationale Samfølelses store 
Aar 1848, og det blev ikke bedre 
siden. Naar Bønderne drog til Købsta- 
den for at stemme, da var det med 
en Følelse, som gik de paa Ero- 
bringstog i et fremmed Land, og helt 
ofte sluttede Dagen med ganske be- 
vægede Smaakampe; naar Bønderne 
kørte fra Byen, da fløj Stenene efter 
dem, medens de slog om sig med 
Piskene til alle Sider. Det hændte 
kun undtagelsesvis, at Bøndernes 



Kandidat fik en Stemme fra en Køb- 
stadmand. Til Gengæld maatte Køb- 
stadkandidaten oftest nøjes med Bor- 
gernes Stemmer og de faa Stemmer 
fra Landet, der afgaves af Folk „uden- 
for Bondestanden." 

Frederik VII.s Tid igennem vedblev 
denne Uvilje mellem Landboere og 
Byboere at beherske vore politiske 
Partidannelser, ja den blev sna- 
rest stærkere og stærkere. Køben- 
havneren og Borgeren fra den lille 
Købstad saa med samme Ringeagt 
ned paa de „udannede" Bønder. I 
Vittighedsbladene var Bønderkarri- 
katurerne talløse. En Gang skildres f. 
Eks. „Mads Pedersens Rigsdagsliv" i 
12 Billeder. Man ser Egnens Folk lok- 
ke ham til at stille sig med Udsigten 
til de 3 Rdl. daglig; og man ser ham 
paa Valgtribunen, hvor han vrøvler 
ganske haabløst, uden at det hindrer 
hans Valg. Ved Afskeden fra sit Hjem 
lover han, at Embedsmændene skal 
komme paa Sultekur og Godserne bli- 
ve slagtede. I København faar han sam- 
men med adskillige Standsfæller i sin 
politiske Klub Undervisning i den svæ- 
re Kunst at stemme rigtig. I Tinget ser 
man ham sove fredeligt, medens et an- 
det Billede viser, hvorledes han i den 
politiske Klub bliver skældt ud, fordi 
han har slumret saa blidt, at han ikke 
hørte Signalet til en Afstemning. Til 
sidst ser man ham hjemme, da den 
daadrige Rigsdagstid er endt. Han 
tæller de blanke Dalere op paa sit 
Bord og under Billedet staar Ordene: 
Mads Pedersen opgør Bud- 
gettet v NB. sit eget. Den lille 
Billedrække giver i kort Uddrag den 
jævne nationalliberale Borgers Opfat- 
telse af „den agtværdige Bondestand." 
Den laa ham i Blodet, den fæsføiedes 
gennem Vittighedspressen, og den 

sloges urokkelig fast, da den blev det 
staaende Omkvæd i Københavnerbla- 
det fremfor alle, Billes „Dagbladet". 
De betydeligste nationalliberale Førere 
var ikke snæversynede og smaatskaar- 
ne nok til at dele dette S*yn paa Bonde- 
standen, men allerede hos Førere af 
anden og tredie Rang findes det, og 
Partiets menige Mandskab beherskede 
det ganske. 

Bønderne gengældte denne Ringe- 
agt med et oprigtigt Nag og en dybtfølt 
Mistro. Paa Valgdagene mødte de i 
større og større Tal for at stemme 
Købstadmændene ned, og i Rigsdagen 
var det dem en Hjærtens Fryd, naar 
de kunde klippe lidt af nogle Embeds- 
løninger, spare nogle Tusinde paa 
„den sorte Skole" eller narre det Te- 
ater, der var Københavnernes Glæde 
og Stolthed, for nogle af de Tusinder, 
der ellers bortødsledes til det. 

Saa stærk var denne Modsætning, 
at den usvækket overlevede Aarene 
1864, 66 og 1870 med alle de Omvælt- 
ninger, disse Aar bragte i Danmarks 
Magtforhold, dets Forfatning og dets 
Aandsliv. Bondepartiet, „Venstre", 
deltes i stridende Grupper: Skandi- 
naver og Antiskandinaver, Militarister 
og Antimilitarister, Fjender og Venner 
af Forfatningsforliget, „idealistiske" 
Grundtvigianere og „materialistiske" 
Bjørnbakkere. Onde Ord veksledes og 
Grupperne bekrigede hinanden med 
uforsonligt Had. Det hændte endog, 
at snart en, snart en anden Rigsdags- 
gruppe drev Taktik sammen med den 
ene eller den anden Gruppe af Køb- 
stadfolk • eller af Godsejere, hvilket, 
naar det kom til Stykket, var nogen- 
lunde et og det samme. Men ude i 
Vælgerbefolkningen stod Bønderne 
endnu som en Mur sammen mod Køb- 
stadfolkene, upaa virkede af alle deres 



Føreres Gruppestridigheder. Derfor 
fandt Bjørnbakkere og Gruntvigianere 
altid igen hinanden, selv om deres 
Meninger stillede op paa Papiret var 
saa forskellige som Ild og Vand. Og 
derfor lykkedes det aldrig de natio- 
nale Grundtvigianere og de National- 
liberales folkelige Fløj at smelte sam- 
men, skønt deres Meninger syntes at 
ligne hinanden som to Draaber Vand. 
Feltraabet: By mod Land, Land 
mod By, overdøvede alle Dage det: 
Del Jer efter Anskuelser, 
som I. A. Hansen forkyndte, naar det 
andet ikke passede ham.. 

Hvad kom det af, at denne Modsæt- 
ning var saa stærk? Stod Interesserne 
mod hinanden? Gik Byerne frem, 
naar det stod ilde til paa Landet, el- 
ler omvendt? Stredes man om Love, 
der kunde bringe den ene Part store 
Tab, den anden stor Vinding? I Vir- 
keligheden ikke. Sapdheden var, at 
hele denne Tid igennem gifc det med 
rivende Fart fremad baade for Byerne 
og for Landet, og at Fremgang for 
den ene Part næsten naturnødvendig 
betød Fremgang ogsaa for den anden. 

Forklaringen ligger paa et andet 
Punkt. Det var den forskellige Leve- 
maade, de forskellige Vaner og Ma- 
nerer, der var Stridens Kilde. Bonden 
levede derude paa Landet, næsten kun 
i Forbindelse med sine nærmeste Na- 
boer. Han modtog kun faa Paavirk- 
ninger. Hans Kundskaber var smaa. 
De fleste, vel næsten alle, kunde jo 
nok læse og saa nogenlunde skrive. 
Men det var ikke mange, der naaede 
ret meget videre. Aviser kom kun i 
ringe Tal ud i Bondelandet, og hvert 
Eksemplar gik vel paa Omgang til 
mange, men til de fleste naaede dog 
ingen Avis. Bøger var en sjælden Va- 
re. Møderne var meget faa sammen- 

lignet med nu, selv de politiske Mø- 
der. Foredrag, selskabelige Sammen- 
komster og alt saadant var en ren Und- 
tagelse. Gamle Vaner nedarvedes 
uændret fra Slægt til Slægt, gode pg 
slette mellem hinanden. Forbindelsen 
med Omverdenen var ringe. Jernba- 
ner fandtes, og de blev flere og flere. 
Men endnu var det dog kun nogle 
Hovedlinjer med lang Afstand mellem 
Stationerne. De betød mere for Vare- 
transporten fra By til By end for Bøn- 
dernes Forbindelse med Købstaden. 
Postforbindelsen var endnu yderst 
ufuldkommen; kun langsomt træng- 
te Efterretningerne ud paa Landet. 

Af og til gæstede Bonden Købsta- 
den. Han kom der til Valg, harm- 
fyldt og omgivet af Fjendskab. Men 
oftere kom han der tij Marked. Ind- 
trykket, han modtog, var et Indtryk 
af et Liv i Overdaadighed, fuldt af 
Fristelser til Handlinger, der siden 
drog de ubehageligste Følger efter 
sig. Og han fandt alt derinde saa 
urimelig dyrt. Han kunde kun daar- 
ligt fcænke sig andet, end at de Bor- 
gere trak ham op paa enhver Maade. 
Dette gjaldt i det hele overfor alle de 
Folk „udenfor Bondestanden", som 
Bonden kom i Berøring med: Købman- 
den, han solgte sine Varer til, og af 
hvem, han købte andre Varer, Sagføre- 
ren, der hjalp ham i hans Handler 
og førte hans Processer, Embedsman- 
den, der skiftede Familjens Arv, Læ- 
gen, der maatte hendes langvejs fra, 
naar Sygdom tvang dertil, ja selv 
Præsten ved Bryllup og Begravelse. 
Næsten enhver Berøring med disse 
„flne Folk", der gik i Købstadklæder, 
skræmmede Bonden end længere bort. 
Købstaden var for ham et Overdaa- 
dighedens Hjem, hvor andre levede 
højt paa hans Bekostning. Og værst 



blandt alle Købstæder var København, 
den store, fjerne By, hvor alle Skat- 
terne gik hen, hvor de brugte saa uri- 
melig mange Penge, hvor alt skulde 
være saa storstilet, og hvor de altid 
gjorde Nar ad de brave Bønder. 

Og omvendt var Købstadmandens« 
Indtryk af de Bønder, der gæstede 
Byen, alt andet end fordelagtigt. Det 
var Synd at sige, at Kundskaben i 
de jævne Borgerlag i de Tider stod 
meget højt. Men Købstadskolen var 
dog meget bedre end Landsbyskolen. 
Klædernes Stof og Snit- var et andet, 
formentlig finere, selv i den lille Pro- 
vinsby end ude paa Landet, Vaner og 
Manerer var andre, Borgerne mente 
finere. Og selv den tarveligste lille 
By havde sin lille Koloni af „stude- 
rede Folk." De gav Tonen an, Køb- 
mændene efterlignede dem, Haand- 
værkerne bøjede sig i Beundring for 
dem ; alle mente det samme som de, 
om Skandinavismen og om Ejdersta- 
ten, om Friheden og om Valgretten. 
Det kunde være stille nok i saadan en 
lille By, men man havde dog sin stedli- 
ge Avis, og „Fædrelandet" og „Dagbla- 
det" gik paa Omgang i de bedre Fa- 
miljer, bragte Bud fra København, 
ja fra Paris, fra hele den store Ver- 
den. København var for disse Køb- 
stæder det beundrede Mønster. Der 
var kun lidt af Konkurrencenag, og 
der var ikke heller megen Grund der- 
til. Det, at vi havde den store By, var 
for de fleste af vore Byer en Fordel, 
ikke en Hindring. Og mod København 
rettede alle de toneangivende Em- 
bedsfolk deres Blik; dér havde de le- 
vet deres glade Studentertid, til denne 
By længtes de tilbage. Og København 
var sig sin Herlighed vel bevidst. Ho- 
vedstaden var en Helhed. Den offent- 
lige Mening blev til paa Frueplads og 

i Studenterforeningen,, paa „Fædre- 
landets og ^Dagbladetf's Kontorer; 
Købmænd og Haandværkere og Sven- 
de, alle mente de, hvad de skulde me- 
ne. Fra København udgik Parolen for 
det ganske Danmark; Købstæderne 
•fulgte den; de var ikke Modstandere, 
men lydige Forbundsfæller. Kun de 
trodsige Bønder satte sig i deres Ufor- 
stand op mod de københavnske. Lær- 
domme. Intet Under, at man saa ned 
paa dem med en Ringeagt, hvori der 
blandedes et Nag stærkere og stær- 
kere, jo mægtigere disse Bønder trods 
alt blev. 

Denne dybt rodfæstede Følelse af 
gensidig Uvilje mellem Bonde og Bor- 
ger, blev Nerven i den Kamp, Højre 
og Venstre førte om Grundlovens 
Forstaaelse. Det var fra førsj, af kun 
i ringe Grad en Kamp mellem Rig og 
Fattig; selskabelige Vaner, Forskel i 
Levemaade langt mere end modstaa- 
ende økonomiske Interesser skilte de 
stridende Parter. 

Det er da paa et gammelt, historisk 
Grundlag, Reformpartiets Mænd byg- 
ger, naar de nu atter søger at hidse 
Land mod By og at samle Vreden først 
og sidst mod den By, der i Danmark 
er Byernes By, mod København. Men 
alligevel lyder disse Raab nu som en 
Gengangerrøst fra Graven. De var 
forklarlige, næsten naturlige før, de 
er blevet helt unaturlige nu. 

Skridt for Skridt *er der i de sidste 
30 Aar foregaaet en Udvikling, som 
bestandig mere har udvisket det gam- 
le Skel mellem By og Land. Skillelin- 
jen mellem Partierne falder ikke læn- 
ger sammen med Købstadgrænserne. 
Byerne, der før 1870 dannede en kom- 
pakt Masse, er siden bleven delt. Ik- 
ke By mod By, men indenfor hver 
By. Først dukkede Socialismen frem 



og skilte Københavns og Købstæder- 
nes Befolkning i Arbejderne og „de 
Andre". Og Arbejderne gik sammen 
med Bønderne i disses gamle Kamp 
mod Byernes Overklasse. Og siden li- 
stede Spliden sig ind ogsaa i Borger- 
skabet, ja i selve den herskende aka- 
demiske Verden. Brandesianismen, 
Antimilitarismen og Harmen over 
Provisorierne delte den før saa fast 
sammentømrede nationalliberale Hær. 
Den Opposition, der sejrede i 1901, 
var ikke det gamle Venstreparti med 
det særlige Bondepræg. Det var et 
Folkeflertal, sammensat af to; store 
Partier: Venstre, hvis Hovedstyrke 
var Bønderne, men som havde betyde 
ningsfulde Hjælpetropper i alle Lag 
af Bybefolkningen, ikke mindst i Kø- 
benhavn, og Socialdemokrati- 
et, der først og fremmest mønstrede 
Byarbejderne. Overfor dette broget 
sammensatte Folkeflertal stQd et Højre, 
der kun havde en Del af Byernes 
Overklasse med sig, støttet til de slø- 
veste Dele af Underklassen, som end- 
nu fulgte Trop af gammel Vane. 

Medens Byerne saaledes var delt al- 
lerede før 1901, stod Bondehæren end- 
nu samlet. Den sprængtes i 1905. Re- 
formpartiets Folk søger at give det 
Udseende af, at det, der da skete, var 
en Adskillelse mellem Partiets Land- 
boelementer og dets Byelementer. 
Den taalmodige Landbefolkning skal 
være blevet hos J. G. Christensen, kun 
de troløse Byfolk har forladt ham. 
Men denne Paastand strider mod alle 
Kendsgerninger. Af de 42,000 Stem- 
mer, det radikale Venstre sidst sam- 
lede, afgaves kun 8600 i Hovedstaden ; 
det er omkring V«, ganske som Ho- 
vedstaden har o. Vi af hele Landets 
Befolkning. Og der en sikkert ikke 
faldet saa mange radikale Stemmer i 

de øvrige Købstæder. Partiets Hoved- 
styrke hører ganske afgjort hjemme 
paa Landet. Et Blik ud over Navnene 
fra et Landsmøde vil vise det samme: 
et Parti, sammensat af alle Lag, hvor 
Landbefolkningen dog spiller den mest 
fremtrædende Rolle. Det, som dels er 
sket, dels er i Færd med at ske, er 
netop dette, at ogsaa Landbefolknin- 
gen nu deler sig i Overklasse og Un- 
derklasse. Den Deling, som foregik i 
Byerne for en Snes Aar siden, den 
foregaar nu paa Landet. Men selv- 
følgelig gaar det her som der: de bed- 
ste, de mest idealistiske indenfor 
overklassen slaar ogsaa paa Landet 
Følge med det nye Underklasseparti. 
Det, vi arbejder os henimod, er da 
et Demokrati, isprængt Overklas- 
sens Idealister, delt i Radikale og So- 
cialdemokrater, omfattende Vælgere 
fra Land og By i næsten ligelig Grad, 
og et Aristokrati, støttet til Un- 
derklassens sløveste Bestanddele, delt 
i Reformparti og Højre, fremtræden- 
de paa Lanjtet under det første af 
disse to Navne, i Byerne under det 
andet. I Stedet for Delingen mellem 
By og Land er kommet en ny Deling 
efter økonomiske Interesser og An- 
skuelser. I de to Overklassepartier: 
Regeringspartiet og Højre bliver Føle- 
og Tænkemaade for hver Dag, der 
gaar, mere ensartet. De mødes, om 
man vil, paa Halvvejen. Højremænde- 
ne indrømmer, at der mellem de 
Fremskridtskrav, de før modsatte sig 
som overilede og ubesindige, nu er 
et og andet, der er blevet saa gam- 
melt, at et besindigt, konservativt 
Fremskridtsparti, som de altid har 
kaldt sig, godt kan være bekendt at 
gaa med dertil. Og Reformmændene 
erkender, at de har været nogle Fu- 
sentaster i deres unge Dage, at Frem- 



skridtet egentlig er meget vanskeli- 
gere, end de troede før, og at Højre i 
Grunden altid har haft Ret i, at det 
burde ske sindigt og roligt, et lille 
bitte Skridt ad Gangen. Med Rette 
kunde Regeringens ivrigste Hoved- 
stadsorgan i de hede Bønner, det føp 
Valgdagen tilstillede de Holbæk Høj- 
remænd, forsikre dem: Der er os kun 
et Halmstraa imellem. Og rime- 
ligt er det, at de ydmige Bønner blev 
hørt. Ude i Landet vænner Højre sig 
mere og mere til at stemme paa Re- 
formpartiets Kandidater. Det er dér 
Vejen til at tjene den konservative 
Sag. Kun et og andet Sted, hvor 
Højre endnu er stærkt derude i Lan- 
det, samler det sig om sin egen Kan- 
didat. Og paa de Steder drages gamle 
Reformmænd ganske stille til Højre, 
hvis der synes Fare for, at det ellers 
bliver en Radikal, der gaar af med 
Fordelen. Paa sine Vælgermøder i 
dette Foraar oppe i Frederiksværk har 
Hr. Par ko w tryglet og tigget Re- 
formmændene lige saa inderlig, som 
„København 44 besvor Holbæks Højre- 
mænd. Og heller ikke hans Bønner 
vil lyde forgæves. 

Og ligesaa i København. Ogsaa 
der tilfaldt allerede sidst de rigtige 
Reformstemmer Højre. Baade „Dan- 
nebrog" og „København" drev en sy- 
stematisk Agitation mod de Kandida- 
ter, der stillede sig som Talsmænd for 
den almindelige Valgret. Saa vidt vi- 
des, har Københavns Reformmænd 
fundet deres Styrke anseelig nok til at 
dele sig i een Klub, der sværger ved 
Hr. Alberti, og en anden, der dyrker 
Hr. Lassen. Vi antager, at paa sidste 
Valgdag gav Albertinerne frejdig de- 
res Stemmer til Højremændene, me- 
dens Lassenianerne den Gang sad 
hjemme og endnu ikke kunde be- 

kvemme sig til at kaste de Broer af, ad 
hvilke de maaske endnu kunde vandre 
tilbage til deres Fortids Anskuelser. 
Men næste Gang ruller ogsaa deres 
Terninger. Da vil de forstaa, at deres 
Herre og Mester forlængst har kastet 
sine Terninger og brudt alle Broer af. 
Det siges tit, at Ministeriet i Køben- 
havn ikke har det, hvortil det kan hæl- 
de sit Hoved, ingen Venner, intet 
Parti, kun en Karrikatur af en Presse. 
Men dette er kun tilsyneladende rig- 
tigt. I sin Kamp mod det radikale 
Demokrati har Regeringen tre Slags 
Stemmer: Moderate og Reformmænd, 
Højremænd, der stemmer paa Rege- 
ringskandidater, og Højremænd, der 
stemmer paa deres egne Kandidater. 
Og ogsaa det københavnske Højre er 
i Virkeligheden et Regeringsparti. 
Ikke for intet lyder det gamle 
Slagord fra de konservative Klub- 
ber: Med Gud for Konge og 
Fædreland til dem ovre fra 
Ulfborg med Hr. J. G. Christen- 
sens Englerøst. De staar sammen med 
ham mod den Fjende, han frygter 
mest af alle: de Radikale og Social- 
demokraterne. Det er det, det kom- 
mer an paa. I Sammenligning der- 
med er de gamle Skader, der er de to 
Parter imellem, kun Smaating. Dem 
si rør man lettelig Sand paa. Kun een 
alvorlig Vanskelighed staar tilbage: 
Forsvarssagen. Paa dens farlige Skær 
kan Sammensmeltningens Skude 
endnu strande lige ved Indløbet til 
Forligets sikre Havn. Men klarer man 
den, da vil hverken Valgretten eller 
Toldloven eller Landstingets Magt- 
stilling volde Besvær. Det hele kan 
briste endnu en Gang paa Forsvars- 
sagen. Men det er lidet troligt, at det 
sker. Dertil bærer det altfor sikkert 
frem mod Dannelsen af et stort 



moderat konservativt Regeringsparti, 
dannet af Overklassepolitikens Til- 
hængere i By og paa Land. I en stor 
Del af Vælgernes Sind er Sammen- 
smeltningen fuldbyrdet. Anskuelserne 
er ens, der er kun en Navneforskel 
tilbage. Hør en vred Højrehaandvær- 
ker tale om de socialistiske Arbejde- 
re, eller en krænket Reformgaard- 
mand om de rebelske Landarbejdere! 
Tonen er ganske ens. — 

Den Tid er da svundet, då Partier- 
ne delte sig efter Hensynet By og 
Land, Københavner og Ikke-Køben- 
havner. Og dette er ikke tilfældigt. 
Den dybere Forklaring ligger i, at de 
Forhold, der i gamle Dage skabte saa 
stærk en Forskel mellem de to Slags 
Mennesker, mere og mere har mistet 
deres Betydning. Der er ikke saa 
langt nu fra København til Ulfborg, 
som der før var fra København til 
Havdrup. By og Land væves ind i 
hinanden paa en Maade som aldrig 
før, Livsbetingelser og Livsformer 
bliver mere og mere ensartede. Af 
de 480,000 Indbyggere, Hovedstaden 
havde i 1901, var 114,000 født paa 
Landet, af Provinsbyernes 480,000 var 
208,000 fra Landet, af Landdistrikter- 
nes 1J Million var 83,000 født i By- 
erne. Saa stærk er Omskiftningen. 

Og endnu meget stærkere er Ud- 
vekslingen af Tanker og Vaner. Jern- 
banenettet er nu helt anderledes 
end for 30 Aar siden. Til Hovedba- 
nerne er føjet en Vrimmel af Smaa- 
baner; de snoer sig ud i de fjerne- 
ste Afkroge, de løber næsten i Zig- 
zag fra Landsby til Landsby, og Sta- 
tionerne ligger klods op ad hinan- 
den. Det er blevet megest, meget 
lettere at komme til Købstaden nu 
end før; og en Københavnsrejse er nu 
ikke stort mere end en Rejse til Køb- 

staden var tidligere. Og som Køb- 
stæderne er Forposter for København, 
har de selv faaet Forposter i de man- 
ge Stationsbyer, der skyder op ude i 
Bondelandet. Hvert Hus faar nu sin 
Post en Gang om Dagen; mangen 
Landsby faar den et Par Gange. Og 
Aviserne vælder ud over Landet. Der 
er kun faa Hjem tilbage, hvor de ikke 
læses. De beretter om Begivenheder, 
om Sæd og Skik i Købstaden og i Kø- 
benhavn ilbred Udførlighed. Det gæl- 
der ogsaa de Reformblade, der saa gif- 
tig hidser Befolkningen mod Køben- 
havn. Der er faa Steder, man faar 
saa omstændelig Besked om al Slags 
Smaanyheder og Smaaskandaler og 
Smaasladder i København som i disse 
Blades Hovedstadskorrespondancer. 
Ogsaa Højskolerne bygger Bro mel- 
lem By og Land og skaber Færdsels- 
veje ude fra Landet ind til København. 
Ogsaa de er paa deres Vis Forposter 
for København, tit meget mod deres 
Vilje. Det er sandt, at der er Skoler 
iblandt, hvis Ledere ser det som deres 
Opgave at rejse et Værn mod den kø- 
benhavnske Aand. Men de lever paa 
en Illusion. Ogsaa de er med til at fqr- 
øge Forbindelsen mellem Hovedstaden 
og Landet. Den Kundskab, de udbreder, 
den hentede de selv i den mistænkte 
By ved det frygtede Universitet, og 
denne Kundskab skaber for deres Ele- 
ver nye Interesser, som i det Øjeblik, 
de skal tilfredsstilles, drager dem til 
Kundskabskilder, der flyder fra Kø- 
benhavn. Før levede Bonden ensom 
paa sin Gaard eller sit Hus, lærte kun 
sin egen Egn at kende. Nu drager de 
Unge paa Højskole i en fremmed F.gn 
sammen med andre Unge rundt om 
fra. Og nu lever Bonden i et sandt Vir- 
var af Sammenkomster: Høj skolemø- 
der, Foredragsmøder, politiske Mø- 



der, selskabelige Sammenkomster, 
Dyrskuer, Andelsgeneralf orsaml inger 
o. s. v., o. s. v. Den Ensomhed, som 
kendetegnede Landlivet før, er for- 
svundet; det stærke Samkvem med 
andre, som var Købstadlivets Sær- 
mærke, præger, nu om end ikke helt i 
samme Grad ogsaa Livet paa Landet. 
I Dragt som i Vaner og Manerer ud- 
slettes for hver Dag mere det gamle 
Skel mellem Land og By. I Kundska- 
ber er Forskellen forsvundet. Borge- 
ren har vænnet sig af med at se med- 
lidende ned paa Bonden, og Bonden, 
der føler sin Styrke, faar stedse van- 
skeligere ved at bevare den Mistro, 
der alle Dage var et Kendetegn paa 
Svaghed og Usikkerhed. 

Naturligvis beholder Bylivet sine 
Fortrin og Landlivet sine. Trods alt 
pulserer Livet stærkere i Hovedstaden 
end i Provinsbyen, i Købstaden end 
paa Landet. Indtrykkene er flere og 
mere mangeartede, Omgivelserne 
meddeler hver Enkelts Tankeliv ei 
hurtigere Taktslag. Videnskabsman- 
den har i København helt anderledes 
end andet Steds samlet alt, hvad han 
har Brug for i sit Arbejde, og alle har 
dér den Fordel, at de der friere kan 
vælge den Kreds, i hvilken de ønsker 
at færdes, fordi der er saa mange flere 
at vælge imellem. Og omvendt har man 
paa Landet det store Fortrin, at man 
ligesom bedre kan overskue hele det 
Samfund, hvori vi lever. I den store 
By kender man kun Udsnit af Samfun- 
det, hver kender kun sine. Paa Landet 
har man ganske anderledes det hele 
for Øje. Man kender Menneskene paa 
alle Trin, fra Daglejeren op til Herre- 
manden, kender bestemte Mennesker 
af hver Klasse, ved hvordan de boer, 
hvorledes deres Liv former sig, hvor- 
ledes de tænker og føler. 

Mindre og mindre bliver dog For- 
skellen mellem By og Land. Den er 
endnu saa stor, at de to Parter kan 
lære af hinanden. Som Landbefolk- 
ningen uomtvistelig har lært af Bybe- 
folkningen, saaledes har Byerne lært 
af Landet ; ikke blot den moderne Fri- 
luftsbevægelse men ogsaa Videnska- 
bens Overgang fra Arbejdet med ab- 
strakte Problemer til det langt frugt- 
barere Arbejde med konkrete Fore- 
stillinger, bærer Vidnesbyrd derom. 
Og ogsad. i Fremtiden vil de to Parter 
paa nyttig Vis kunne paavirke hin- 
anden. Men Forskellen mellem dem 
er ikke længere stor nok til at dele 
Befolkningen i stridende Lejre. — 

„Men", vil man maaske kunne sva- 
re fra deres Side, som driver Agita- 
tionen mod København og Købstæder- 
ne, det er ikke et Skel mellem Land og 
By, vi vil rejse, vi vil kun advare mod 
den københavnske Aand ; det er „Livs- 
synet 44 fra København, vore Advarsler 
gælder* 4 . Dette er jo det Omkvæd, 
der behersker hele denne Agitation. 
Religionen og Moralen trues fra det 
ugudelige, fordærvede København, 
derfor gælder det at værne Landet 
mod den Paavirkning, som udgaar 
derfra. Men hele denne Tale er løs 
Snak. Der er i København Troende 
af mangfoldige Afskygninger, der er 
Fritænkere, og der er de Indifferentes 
kompakte Majoritet. Men ganske det 
samme er Tilfældet i hver Købstad og 
i hver Egn af Landet. Det er sand- 
synligt, at Fritænkernes Mindretal er 
en noget større Brøkdel i København 
end i det øvrige Danmark, og at det 
Mindretal, der med Rette kan reg- 
nes til de Troende, er en noget 
større Procentdel paa Landet end 
i København. Men sandt at sige, ved 
ingen stort derom. Og hvad vil det 



sige at bygge et Værn mod Fritænker- 
paavirkningen fra København? Der 
findes jo saa lidt der som noget an- 
det Sted i Danmark nogen samlet Fri- 
tænkerstyrke, der gaar paa Erobrings- 
tog og stræber at komme andres An- 
skuelser til Livs. De Mennesker her 
hjemme, der ikke har kunnet slaa sig 
til Ro i de nedarvede religiøse Dok- 
triner, har jo alle Dage nøjedes med 
det ene at kræve opretholdt og fuldt 
gennemført Grundlovens Bud om lige 
Ret for alle danske Borgere uden Hen- 
syn til deres religiøse Anskuelser. 
LøsnesKirketroen mere og mere rundt 
om i Danmark, hvad den vistnok gør, 
saa er dette ikke fordi der drives en 
paagaaende Agitation fra København 
eller noget andet Sted, det er fordi 
den nu en Gang hos mange ikke kan 
forliges med den Kundskab, der mere 
og mere siver ud i Folket. Hvis. man 
vil hindre denne Bevægelse, da faar 
man lukke Skolerne, Højskolerne med, 
og stoppe alle Kundskabens Kilder. 
Ingen vil drømme derom. 

Det er hidtil lykkedes herhjemme til 
Gavn for alle Parter at holde Politik og 
Religion saa nogenlunde ud fra hinan- 
den. Det vil næppe lykkes at blande 
dem sammen i Fremtiden heller. Og 
skulde man faa Held dertil, da skal 
det nok vise sig, at de Skillelinjer, der 
trækkes op paa dette Grundlag, vil faa 
grumme lidt med Forskellen mellem 
By og Land at gøre. 

Og nu Moralen ! Det er næsten ik- 
ke til at forstaa, at der er Folk til, som 
for Alvor tror paa den taabelige Fa- 
bel, at København skulde være et So- 
doma og Gomorrha, mod hvilket det 
er fornødent at kalde Provinsens hæ- 
derlige Befolkning i Vaaben. Det er 
bekendt, at Paris nyder et tilsvarende 
Ry blandt Germaner og Angelsachser. 

Hvad skyldes det? Vistnok mest af 
alt de Indtryk, hvormed Pariserrej- 
sende drager hjem. Forlystelsesan- 
stalterne, der selvfølgelig er mange i 
den store By, falder dem i Øjnene. 
Mange af de Rejsende besøger dem 
flittig, flittigere end de gæstede lig- 
nende Anstalter i deres Hjemstavn. 
Saa vender de siden hjem og fortæller 
om Fordærvelsen. De agter ikke paa, 
at den Sværm, der fylder disse Forly- 
stelsesaiføtalter, aldeles overvejende 
er andre Rejsende: Englændere, Ty- 
skere, Russere og først og sidst Ame- 
rikanere, kun i ringe Tal Fransk- 
mænd og endnu mindre Parisere. 
Mon det ikke gaar adskillige af vore 
Frovinsbeboere lidt lignende, naar de 
gæster Hovedstaden? Anden Forkla- 
ring er det i hvert Fald svært at finde 
paa den megen dydige Forargelse over 
København. Der er intet som helst vir- 
keligt Holdepunkt for at antage, at Ho- 
vedstad og Provinsby eller Hovedstad 
og Landsby har det mindste at lade 
hinanden høre i den Henseende. De 
svage Fingerpeg, Moralstatistiken kan 
give, tyder ingenlunde paa, at det 
staar værre til i København end andet 
Steds i Danmark. — 

Hvorhen vi vender Blikket, finder 
vi da lige lidt Grund til at skabe kun- 
stige Skillelinjer mellem de Danske, 
der lever i Byen, og dem, der færdes 



ude paa Landet. Der er ingen Del af 
det danske Folk, som fortjener at spær- 
res inde for sig selv med sort Kokar- 
de som pestbefængte Mennesker. Og 
den naturlige Forskel, som før fand- 
tes mellem By og Land, den svinder 
mere og mere bort. Derfor vil vore 
ministerielle Agitatorer heller ikkefaa 
overvættes megen Fornøjelse af at spe- 
kulere i de gamle Følelser, der knyt- 
ter sig til den. De gamle Stemninger 
lever endnu, og helt forgæves ap- 
pellerer man ikke til dem, men de bli- 
ver svagere og svagere. Ogsaa i den- 
ne Henseende bygger Reformpartiets 
Mænd paa den Fortid, som er ved at 
gaa i Graven, uden at forstaa den Ud- 
vikling, som foregaar omkring dem. 
De evner ikke at standse denne. De 
vil selv komme til at fremme den. 
Hver ny Jernbane, de lægger ud i 
Landet, hver ny Skole de rejser, hvert 
Fremskridt for aandeligt og materielt 
Samkvem, de er med til, vil bidrage 
til at bringe By og Land nærmere til 
hinanden. Det er efter- økonomiske 
Skillelinjer, der gaar paa tværs af 
Land og By, Fremtidens Partideling 
vil ske. Det radikale Venstre bygger 
sin Politik paa Forstaaelsen deraf. 
Derfor vil alle Forsøg paa at rejse 
Fortidens Spøgelser mod det være 
haabløse. 



H^ 



Hertugen af Ofenas Død. 

Novelle af Gabriele d'Annunzio. 

Oversat af Regitze Winge. 



Da den første forvirrede Larm fra Op- 
røret naaede hans Øren, løftede Don Fi- 
lippo Cassaura med et sine Øjenlaag, 
der til daglig- hang blytunge ned over 



hans Øjne, rødrandede og betændte som 

de Lodsers, der pløje stormfulde Have. 

— Hører du? — spurgte han Mazza- 

grogna, Hushovmesteren, der stod ved 

Siden af ham. Og hans Stemmes Skæl- 
ven forraadlte hans Angst. 
Smilende svarede Hushovmesteren: 

— Vær ikke bange, Deres Excellence, 
Det er 30 San Pietros Fest i Dag; derfor 
synger Høstfolkene. 

Den gamle Hertug holdt sig et Øjeblik 
oppe, støttet paa sin ene Albu, medens 
hans Øjne søgte Balkondøren. Gardiner- 
ne bølgede for Sydvestvindens varme 
Pust; pilsnare Svaleflokke fo'r frem og 
tilbage i den hede Luft. Dernede i Af- 
tensolen ulmede alle Byens Tage, nog- 
le som rødlige, andre som graanende 
Gløder. Hinsides Tagene bredte Landet 
sig, rigt og vidt* næsten helt gyldent 
under det modne Korns Masser. 

Atter spurgte Oldingen: 

— Men hører du ikke, Giovanni? 

Man hørte nu tydelig Raab og Skrig, 
der ikke syntes fremkaldt af Glæde. 
Blæsten, der snart forstærkede dem, 
snart slukte dem, snart atter pibende 
bar dem med sig, gjorde dem endnu be- 
synderligere. 

— Bryd Dem blot ikke derom, Deres 
Excellence* — svarede Mazzagrogna — 
er Excellencens Øren . . . Lidt Øresusen. 

Og han rejste sig og gik hen mod en 
af Balkondørene. 

Han var en førladen Mand med hju- 
lede Ben og umaadelige haarede, næ- 
sten dyriske Hænder. Han havde lidt 
skraa Øjne, hvidlige som Albinoernes, et 
fregnet Ansigt, var skaldet paa lidt rød- 
ligt Haar ved Tindingerne nær; hele 
hans Baghoved var overgroet med visse 
haarde, mørke Hud-Udvækster, der lig- 
nede Kastanjer. 

Nogle Øjeblikke blev han staaende 
mellem Balkondørens Gardiner, der i 
Blæsten bugnede som Sejl, og spejdede 
ud over Sletten dernede. Store Støvmas- 
ser løftede sig nede paa Fara-Vejen, som 
om talrige Hjorder kom dragende; drev- 
ne af Vinden antog de tykke Støvskyer 
Former som Skypomper. Nu og da lys- 
nede det fra disse Skyer, som indeslut- 
tede de blankt bevæbnede Skarer. 

— Hvad ser du? — spurgte Don Filip- 
po uroligt. 



— Intet — svarede Mazzagrogna; men 
mellem hans Øjenbryn havde der dan- 
net sig en dyb Fure. 

Atter bar de voldsomme Vindstød en 
Støj med sig som af Skrig fra det Fjær- 
ne. Et af Gardinerne løftedes højt op fra 
Gulvet og gav sig til at slaa og smælde 
som en udfoldet Fane. En Dør smak 
pludselig i med et Brag; Ruderne klir- 
rede. En Del Papirer, der laa paa et 
Bord, føg rundt i Værelset 

— Luk i, luk i! — raabte den Gamle 
forfærdet. — Hvor er min Søn? 

Han laa i Sengen, pustende/; halvkvalt 
af Fedme, ude af Stand til at staa op, 
idet hele den nederste Del af hans Lege- 
me var ubevægeliggjort af Apopleksi. 
En stadig, apoplektisk Rysten bevægede 
hans Halsmuskler, hans Albuer, hans 
Knæ. Hans Hænder hvilede paa Lagnet, 
forkrøblede og knudrede som et gammelt 
Oliventræs Rødder. Som en Regn øsede 
Sveden fra hans Pande og hans skal- 
dede Isse ned over hans Ansigt, der 
havde en egen, lyserød Farve som visse 
Slags Kød i Opløsningstilstand, og som 
var gennemtrukket med fine, blodrøde 
^arer, ligesom en Ko's Yver. 

— Satan! . . . mumlede Mazzagrogna 
mellem Tænderne, idet han hastigt luk- 
kede Balkondøren. — Kommer de virke- 
ligt? 

Nu saa man nede paa Fara- Vejen ved 
de første Huse en bølgende, urolig Men- 
neskemasse, hvis flodstigende Bevægen 
sig frem lod ane, at foreløbigt usynlige, 
men endnu større Skarer skjultes al 
Husene og San Pi'os Ege. Lidt efter 
lidt spredtes denne Menneskemængde, 
delte sdg i Landsbyens forskellige Gader 
som Myrer i en Tues Labyrinth-Gange. 
Raabene og Skrigene, der snart kval- 
tes, snart kastedes tilbage af Murene, 
lød nu som en uafbrudt, utydelig Sum- 
men. Sommetider blev den helt borte, 
og. da hørtes den stærke Susen af de 
eviggrønne Stenege foran Paladset, som 
ved Lyden af denne Musik syntes dob- 
belt forladt og ensomt. 

— Hvor er min Søn? — spurgte paany 
den Gamle med en Stemme, som Ang- 

sten gjorde endnu mere skrigende. — 
Hent ham! Jeg vil tale med ham! ■ 

Han rystede og skælvede, ikke alene 
fordi han var apoplektisk, men ogsaa 
fordi han var bange. Da de første Uro- 
ligheder Dagen i Forvejen paa Grund 
af Hertugen af Ofenas sidste Udpres- 
ning, brød ud, var han, véd den Larm, 
et hundrede unge Fyre havde gjort un- 
der Slottets Vinduer, blevet greben af 
en saa vanvittig Frygt, at han havde 
givet sig til at græde som en Kvinde og 
havde tilbragt Natten med at paakalde 
alle Paradisets Helgener. Tanken om 
Død og Fare opfyldte denne allerede 
halvt døde, apoplektiske Olding, i hvil- 
ken Livets sidste Rallen syntes at være 
saa smertefuld, med en ubeskrivelig 
Rædsel. Han vilde ikke dø. 

— Luigi! Luigi! — I sin Angst gav 
han sig med høj Røst til at raabe paa 
sin Søn. 

Hele Slottet genlød af Rudernes skar- 
pe Klirren under de stærke Vindstød. 
Nu og da hørtes Skraldet af en Dør, der 
slog i, eller Lyden af hastige Trin og 
løsreven Tale. 

— Luigi! 

II. 
Hertugen ilede til. Han var lidt bleg 
og ophidset, om end han søgte at beher- 
ske sig. Høj og kraftig af Vækst var 
han, med et endnu kulsort Skæg over de 
noget svære Kinder, en stærkt aanden- 
de Mund, fyldig og bydende, et Par slø- 
rede, graadige Øjne, en stor, rødsprængt 
Næse med levende dirrende Vige. 

— Luigi, hvad er der paa Færde? 
spurgte Don Filippo med saa rallende 
et Aandedræt, at han syntes en Kvæl- 
ning nær. 

— Vær ikke bange, Fader! Jeg er her 
jo! — svarede Hertugen og nærmede sig 
Sengen med et Forsøg paa at smile. 

Mazzagrogna stod henne ved en af 
Balkondørene og saa opmærksomt ud. 
Raabene dernede var hørt op; ikke et 
Menneske saas. Paa den klare, skyløse 
Himmel sank Solen som en rosenrød 
Ildkrans, der blev større og mere flam- 



mende, jo mere den nærmede sig Hori- 
zontens Bjærgtoppe. Hele det omliggen- 
de Land syntes at staa i Flammer, og 
det var, som selve Sydvestvinden var 
denne Ildebrands Aandedrag. Maanen, 
der var i første Kvarter, steg op over Li- 
oeis Makier. I det fjærne lynede Poggio 
Rivellio, Riccianos og Rocca de Forcas 
Vindusruder; nu og da hørtes Kirke- 
klokker. Hist og her tændtes enkelte 
Baal. Saa stærk var Heden, at den næ- 
sten standsede Aandedrættet. 

— Dette — sagde Hertugen med sin 
hæse, haarde Stemme — kan vi takke 
Folkene i Scioli for. Men .... 

Og han gjorde en truende Bevægelse. 
Saa nærmede han sig Mazzagrogna. 

Han var urolig for Carletto Grua, der 
endnu ikke var kommen hjem. Med tun- 
ge Skridt vankede han op og ned i Væ- 
relset. Foran Vaabensamlingen paa Væg- 
gen standsede han, tog to lange Rytter- 
pistoler ned og undersøgte dem omhyg- 
geligt. Med vidtopspilede Øjne, stønnen- 
de som et Lastdyr i Dødskamp, fulgte 
hans Fader enhver af hans Bevægelser; 
nu og da tilviftede de vanformede Hæn- 
der med Lagenet hans Ansigt lidt Køling. 
To, tre Gange spurgte han Mazzagrogna u 

— Er der noget at se? 
Pludseligt udbrød Hushovmesteren: 

— Der kom Carletto og Genraro løben- 
de nede! 

Man hørte rasende Slag paa Hoved- 
døren. Lidt efter traadte Carletto og Tje- 
neren ind i Værelset, blege, forfærdede, 
blodplettede og tilstøvede. 

Ved Synet af Carletto udstødte Hertu- 
gen et Skrig. Han tog ham i sine Arme 
og gav sig til at beføle hele hans Legeme 
for at finde Saaret. 

— Hvad har de gjort dig, Carletto? 
Hvad fejler du? 

— Den unge Fyr græd som en Kvinde. 

— Her — sagde han hulkende. Han 
bøjede Hovedet og viste nogle Haarlok- 
ker bag i Nakken, der var filtrede sam- 
men med størknet Blod. 

Hertugen strøg forsigtig Haaret tilside 
for at finde Saaret. En sørgelig Art Kær- 

lighed bandt ham til Carletto Grua, som 
han behandlede med en Elskers Omhu. 

— Gør det ondt? — spurgte han. 
Ynglingen hulkede endnu stærkere. 

Han var spinkel som en ung Pige, hav- 
de et Kvindeansigt, paa hvis nederste 
Del netop spirede en Skygge af blondt 
Skæg; temmelig langt Haar, en fuldendt 
skøn Mund, og en underlig høj Stemme, 
næsten som Kastraternes. Han var for- 
ældreløs, Søn af en Konditor i Beneven- 
to, og tjente Hertugen som Kammer- 
tjener. 

— Nu kommer de! — sagde han, og 
vendte sine taarefyldte Øjne mod Bal- 
kondøren, * hvorfra ny Raab og Skrig, 
højere og mere truende end før, nu 
trængte ind i Værelset. 

Den anden Tjener, der havde et dybt 
Saar i den højre Skulder og hele Ærmet 
gennemtrukket med Blod, fortalte stam- 
mende, hvordan de var blevne forfulgte 
af den ophidsede Mængde, da Mazza- 
grogna, som var bleven staaende henne 
for at spejde ud, med et raabte: 

— Der er de! De kommer her op til 
Slottet. De er bevæbnede. 

Don Lugi slap Carletto og løb cgsaa 
til for at se. 

III. 

Og virkelig væltede Folkehoben nu op 
ad den stejle Vej til Slottet, hylende og 
svingende Vaaben og Værktøj med en 
saa enig Rasen, at den ikke syntes at 
bestaa af en Samling Enkeltvæsener, 
men at være en sammenhængende Mas- 
se, en eller anden blind Naturkraft, der 
dreves frem af en uimodstaaelig Magt. 
Paa faa Minutter havde den naaet Slot- 
tet, havde som en Kæmpeslange med 
mange Spiraler slynget sig omkring det, 
indesluttende hele Bygningen i en uigen- 
nembrydelig Ring. Nogle af Oprørerne 
bar Bundter af brændende Rør, der lig 
Fakler kastede et rødligt flammende 
Skær over de opadvendte Ansigter, og 
som knittrende og spruttende udspyede 
Skyer af Gnister og brændende Splinter. 
Andre bar, sammenhobede i en tæt Klyn- 
ge, en lang Pæl, fra hvis Top et Lig 



hang ned. Deres Raab og Trusler lo- 
vede Død. Mellem Skældsord og Forban- 
delser hørtes stadig et og samme Navn 
gentages: 

— Cassaura! Cassaura! 

Hertugen af Ofena bed sig i Hænder- 
ne, da han i Liget ved Pælens Top gen- 
kendte Vincenzio Murri, det Bud, han 
Natten forud havde udsendt efter bevæb- 
net Hjælp. Med en Haandbe vægelse vi- 
ste han Hushovmesteren den Hængte 
Mazzagrogna sagde sagte: 

— Ja. Det er ude med os. 

Men Don Filippo hørte det og tog til at 
klage sig saa ynkeligt, at alle grebes af 
Angst og Modløshed. 

Tjenerpersonalet stod i Klynger i Dø- 
rene, hvide i Ansigterne, fejge og ned- 
trykte. Nogle udgød Taarer, andre paa- 
kaldte deres Helgener; atter andre pøn- 
sede paa Forræderi. Mon man, ved at 
udlevere sin Herre til Folket, ikke skulde 
kunne redde sit eget Liv? — Fem, seks 
af de mindst Frygtsomme lagde Raad 
op og ophidsede gensidigt hverandre. 

— Ud paa Balkonen! Kom ud paa Bal- 
konen! — skreg og brølede Folket neden- 
under. 

Hertugen af Ofena talte nu afsides 
dæmpet med Mazzagrogna. 

Vendende sig mod Don Filippo sagde 
han saa: 

— Sæt dig her i Stolen, Fader. Det er 
bedre. 

Der opstod en let Mumlen blandt Tje- 
nerne. To af dem traadte frem for at 
hjælpe den apoplektiske Olding ud at 
Sengen. To andre trillede Stolen hen VI 
Sengen. Det var et besværligt ArbejdV. 
at faa den Syge op. 

Men den gamle Mand pustede, støn- 
nede og jamrede sig; hans Arme klemte 
fast om de Tjeneres Halse, der løftede 
ham op. Sveden haglede ned ad ham, og 
Værelset, hvis Vinduer nu var lukkede, 
fyldtes af en uudholdelig Stank. Da han 
var bragt til Sæde i Stolen, tog hans 
Fødder i en bestemt Takt til at banke 
mod Gulvet. Hans svære Mave hang 
som en halvtømt Læderflaske snart slap, 
snart bugnende ned mod hans Knæ. 

Saa sagde Hertugen til Mazzagrogna: 

— Gaa saa 4 Giovanni. 

Med en rask Bevægelse lukkede Hus- 
hovmesteren Døren op og traadte ud paa 
Balkonen. 

iv; 

Et øredøvende Hyl modtog ham. Først 
fem, saa ti, saa tyve Bundter brændende 
Rør slyngedes sammen under Altanen. 
Ildskæret faldt paa de af Mordlyst og 
Raseri ophedede Ansigter, paa Geværer- 
nes Staal og Øksernes Jærn. Fakkelbæ- 
rere havde, som Værn mod Gnisterne, 
overpudret deres Ansigt med Mel, og 
midt i disse hvide Masker lynede deres 
blodskudte Øjne paa en besynderlig Maa- 
de. Den sorte Røg steg op i Luften og 
blev hastigt borte. Jagne af Vinden drog 
alle Flammerne sig til en Side, røde som 
Djævlehaar. De tørrede og tyndeste Rør 
gik først op i Luer, vred sig, sprang saa 
i Stykker og spredtes i et Nu som Raket- 
ter; det var helt muntert at se . . . 

— Mazzagrogna! Mazzagrogna! Død 
over Rufferen! Død over den Skeløjede! 
— raabte Hoben og trængte sig sammen 
for paa nærmere Hold at udslynge dis- 
se Skældsord. 

Mazzagrogna strakte Haanden ud som 
for at bringe Støjen til Ophør; samlende 
al sin Stemmekraft begyndte han at tale 
i Kongens Navn, næsten som bekendt- 
gjorde han en Lov, for at opfordre Fol- 
ket til Lydighed. 

— I Hans Majestæt Kong Ferdinand 
den 1 1, s Navn, ved Guds Naade Herre 
over begge Sicilierne, Konge af Jerusa- 
lem .... 

— Død over Tyvene! 

To, tre Geværskud lød mellem Raabe- 
ne; ramt i Bryst og Pande vaklede Ta- 
leren, fægtede et Øjeblik med Hænder- 
ne, og faldt saa forover. I Faldet kom 
hans Hoved ind mellem to af Balkon- 
gitterets Jærnstænger og hang ned som 
et gulligt Græskar. Blodet dryppede ned 
paa Jorden. 

Det morede Folket. Støjen steg op 
mod Stjærnerne. De, der bar Pælen med 
den Hængte, traadte hen til Balkonen, 



og søgte at anbringe Vincenzio Murris 
Lig véd* Siden af Hushovmesterens. 
Mens Stangen vaklede i Luften, betrag. 
tede Folket i stum og spændt Opmærk- 
somhed de to Dødes' Forening; saa be- 
gyndte spottende Skældsord og improvi- 
serede Smædevers at flyve op imod dem. 
En vild Glæde havde grebet Hoben. Sy- 
net og Lugten af Blodet berusede de 
Nærmeststaaende. Tommaso di Beffi og 
Rocco Furci kappedes om, hvem der 
bedst kunde ramme den nylig Dræbtes 
Hoved, der endnu ikke var koldt. For 
hvert Stenkast rørte det sig og blødte. 
Endelig ramte Rocco • Furcis Sten det 
midt paa Issen; det gav en hul Lyd . . . 
Tilskuerne klappede i Hænderne. Men 
nu havde de nok af Massagrogna. 
Atter lød Skriget: 

— Cassaura! Cassaura! Død over Her- 
tugen! 

Zabrizio og Ferdinando Scioli ophid- 
sede de værste Elementer i Hoben. En 
frygtelig Stenregn, tæt som en Haglby- 
ge og blandet med Geværskud, raslede 
mod Slottets Vinduer. De knuste Ruder 
regnede ned over Angriberne; Stenene 
slog tilbage. Ikke faa af de Nærmest- 
staaende ble ve saarede. 

Da der ikke var flere Sten, raabte Fer- 
dinando Scioli: 

— Ned med Dørene! 

Og dette Raab, der gentoges af Mia 
mange Munde, berøvede Hertugen af 
Ofena det sidste Haab om Frelse. 

V. 

Ingen havde vovet at lukke for den 
Balkon, paa hvilken Mazzagrogna laa 
død. Da Oprørerne, for at have frie Hæn- 
der, havde ladet Stangen med den Hæng- 
te blive staaende op mod Balkongitte- 
ret, saas ogsaa, mellem de af Vinden ud- 
spilede Gardiner, Vincenzios blodige Lig, 
lemlæstet, som det var, med Øksehug. 
Bagved hvælvede Nattehimlen sig uende- 
lig høj; Stjærnerne tindrede og glimrede. 
Langt borte brændte nogle Baal af Blaar 
eller Affald fra Høsten. 

Da Hertugen af Ofena hørte Slagene 
mod Dørene, besluttede han at gøre et 



-341 - 



II. 23 

Digitized by 



Google 



Gabriele d'Annunzio 



sidste Forsøg. Stum af Rædsel sad Don 
Filippo med lukkede Øjne og sagde ikke 
mer; med Hovedet forbundet krøb Car- 
letto Grua sammen i en Krog; hans Tæn- 
der klaprede af Feber og af Skræk, mens 
hans stakkels forvildede Øjne fulgte hvert 
Skridt, hver Bevægelse, hans Herre gjor- 
de. Næsten alle Tjenestefolkene . var 
flygtede op paa Loftskamrene. Kun faa 
var tilbage i de indre Værelser. 

Don Luigi kaldte dem sammen, talte 
opmuntrende til dem, bevæbnede dem 
med Pistoler og Geværer; saa anviste 
han hver enkelt af dem Plads i en Vin- 
duesfordybning eller mellem Balkondøre- 
nes Skodder. Hver af dem skulde i Tavs- 
hed, uden at udsætte sig, og med det 
kortest mulige Mellemrum mellem Skud- 
dene, sigte paa Hoben. 

— Fyr! 

Ilden begyndte. Don Luigi haabede at 
opvække Panik. Han selv ladede og af- 
skød sine lange Pistoler med en forbav- 
sende Kraft, uden at trættes. I den tæt 
sammenpakkede Folkeskare gik ikke et 
Skud fejl. De Skrig, der lød efter hvert 
Skuds Knald, ophidsede Tjenestefolkene 
og forhøjede deres Iver. Oprørerne be- 
gyndte allerede at trække sig tilbage; 
mange af dem flygtede og lod de Saa- 
rede blive liggende paa Jorden. 

Da lød der fra Tjenerpersonalet et 
Sejersraab: 

— - Leve Hertugen af Ofena! 

Paa faa Øjeblikke var Slotspladsen fri. 
Rundt om jamrede de Saarede. Resten 
af Rørene, der endnu laa og brændte 
paa Jorden, kastede et usikkert Skær hen 
over de Dødes og Saaredes Kroppe, spej- 
lede sig hist og her i en Blodpøl, knit- 
rede og sluktes. Blæsten var tiltaget og 
bøjede brusende Elmenes Toppe. Fra he- 
le Dalen hørtes Glam af Hunde, der sva- 
rede hverandre. 

Sveddryppende og sejrsberuste løb 
Tjenestefolkene ned for at forfriske 
sig ovenpaa Anstrengelsen. Ingen af dem 
var saaret. De drak uden Maade og 
støjede op; somme af dem udraabte Nav- 
nene paa dem, de havde dræbt, og efter- 
gjorde under Spøg og Narrestreger den 



Maade, hvorpaa de var faldne. En af 
Kokkene roste sig af at have dræbt 
den frygtelige Rocco Furci. Under Vi- 
nens Paavirkning voksede og blomstrede 
Praleriet. 

VI. 

Men mens Hertugen af Ofena, vis paa 
i det mindste for den Nat at have af- 
værget al Fare, ene var optaget af at 
pleje den klynkende Carletto, saas med 
ét i et af Spejlene nye Lysglimt; nye 
Raab lød, baarne af den pibende Vind, 
op fra Pladsen foran Slottet Samtidigt 
kom fire, fem af Tjenerne, der efter Ru- 
sen havde lagt sig til at sove underne- 
den, dinglende op, halvkvalte af Røgen, 
der var trængt ind til dem. De var endnu 
ikke rigtig komne til sig selv; stammen- 
de søgte de med tykt Mæle at gøre sig 
forstaaelige. Flere kom til. 

— Brand! Brand! De har stukket Ild 
paa Huset! 

Trykkende sig op til hverandre stod 
de der, rystende som en Flok Faar. De- 
res Sanser var omtaagede som i en Drøm. 
De vidste ikke en Gang, hvad de skulde 
gøre. Bevidstheden om Faren var endnu 
ikke saa klar i deres Hjærner, al den for- 
maaede at opmuntre dem til at søge 
Redning. 

Hertugen blev et Øjeblik staaende, for- 
bavset og raadvild. Men da Carletto Grua 
saa Røgen trænge ind og hørte den 
voksende Ildebrands ejendommelige Brø- 
len, gav han sig til at udstøde saa skæ- 
rende Skrig og gøre saa vanvittige Be- 
vægelser, at Don Filippo vaagnede op 
af den tunge Søvn, i hvilken han var 
falden, og saa, at han var dødsens. 

Døden var uundgaaelig. Under Vindens 
hidsige A andepust bredte Ilden sig med 
en forfærdelig Hast over hele den gamle 
Bygnings Sprinkelværk, fortærende alt, 
omskabende alt til flydende, krybende, 
syngende Flammer. Lette og muntre løb 
disse Flammer op ad Væggene, slikkede 
Gobelinerne, tøvede et Øjeblik, antog tu- 
sinde ubestemte skiftende Farver, træng- 
te saa med talløse flne, hvislende Braad- 
de ind i Stoffets Væv, syntes et Øjeblik 

at indpode Muren en levende Aand, et 
Sekund paa Nymfers og * Gudinders 
Mund at tænde et aldrig set Smil, et 
Nu at give deres ubevægelige Skikkelser 
Liv og Bevægelse . . Og videre fløj Flam- 
merne i stadigt mer og mer straalende 
Flugt, slyngede sig om Møbler og Hus- 
geraad, der til sidste Sekund fuldt ud 
bevarede deres Former, saa at det saa 
ud, som de var dannede af lutter Ru- 
biner, der dog med ét som ved Trold- 
dom, faldt fra hinanden og blev aske- 
graa ... Og talløse var disse Lue-Stem- 
mer; de dannede et umaadeligt Kor, en 
dyb Harmoni, som en brusende Skovs, 
som et Orgel med mange tusinde Piber. 
Allerede saas hist og her gennem Aab- 
ninger i Ildhavet den dybe, rene Him- 
mel med sine Kranse af Stjerner. Hele 
Slottet var nu i Ildens Magt. 

— Frels mig! Frels mig! — skreg den 
gamle Don Filippo og forsøgte forgæves 
at rejse sig, idet han allerede følte Gul- 
vet svigte under sig og den ubarmhjær- 
tige Glød blinde sine Øjne. 

— Frels mig! 

Med en overmenneskelig Anstrengelse 
lykkedes det ham at rejse sig. Og han 
gav sig til at løbe, foroverbøjet, hoppen- 
de med smaa, usikre Skridt, som jaget af 
en uimodstaaelig, fremaddrivende Magt, 
mens han bevægede sine vanformede 
Hænder .... indtil han som lynslaaet 
faldt forover, allerede Ildens Bytte, svul- 
mende op og bristende som en Blære . , . 

Den voksende Larm fra Folkehoben 
overdøvede nu i enkelte Øjeblikke selve 



Ildens Brølen. Vanvittige af Rædsel og 
Smærte, allerede halvt brændte, styrte- 
de Tjenestefolkene sig ud af Vinduerne 
og faldt døde ned paa Jorden. De, der 
endnu levede, bleve dræbte. For hver, der 
faldt ned« støjede Folket stærkere op. 

— Hertugen! Hertugen! — lød Skrige- 
ne dernede fra. Hoben var misfornøjet, 
thi den vilde se sin Herre og hans Favo- 
rit styrte ned for sine Fødder. 

— Der er han! Der er han! Det er ham! 
Herned! Kom herned med dig! Dø din 
Hund! Du skal dø! Du skal dø! 

I den store midterste Balkon dør, lige 
for alles Øjne, viste Don Luigi sig med 
Klæderne i Flammer, bærende paa sine 
Skuldre Carletto Gruas livløse Legeme. 
Hans Ansigt var forbrændt og ukende- 
ligt; han havde næsten hverken Skæg 
eller Haar mere. Men tværs gennem Il- 
den gik han med ubøjeligt Mod, endnu 
ikke død, idet selve den ulidelige Smerte 
holdt ham i Live. 

Først tav hele Hoben stille. Men saa 
brød den paany, under rasende Gebær- 
der, ud i vanvittige Hyl. I vild Ophid- 
selse afventede den, at dens store Offer 
skulde falde ned i dens Midite. 

— Herned! Kom herned, din Hund! Vi 
vil se dig dø! 

Gennem Flammernes Syden hørte Don 
Luigi de sidste Skældsord. Og samlende 
al sin Kraft, svarede han Folket med 
en uigengivelig Haangestus .... 

Saa vendte han Hoben Ryggen, og for- 
svandt for stedse, hvor Flammehavet ra- 
sede rødest .... 



+++- 



Fra Udlandet. 



Dumaens Opløsning. 

I den russiske Revolutions første Pe- 
riode var der mangt og meget, der min- 
dede om den franske Bevægelse i 1789. 
Nu er vi- i Stedet naaet en Fase i det 
russiske Røre, der uvilkaarlig ledeT Tan- 
ken hen paa den østrigske og preussiske 
Reaktion efter 1848. Kejseren har forelø- 

big Magten igen. Den revolutionære Iver 
i Befolkningen synes kølnet,! ogTroppeme 
er samlede og fordelt, saa de har Udsigt 
til lettelig at slaa nye oprørske Bevægel- 
ser til Jorden. Dog vover Kejseren og 
hans Venner ikke helt at kaste Revolu- 
tionens Resultater overbord paa en 
Gang. De søger at tage dem Stump for 

Stump. Man finder Paaskud til at op- 
løse den første Duma, men man lover en 
anden, ganske vist valgt paa anden Vis. 
Da den møder, viser den sig ligesaa fri- 
sindet som den første. Saa forhandler 
og forhandler man, til det lykkes at fin- 
de Paaskud til at opløse ogsaa den. Men 
ved Hjemsendelsen loves en tredje Duma. 

Den anden Duma har i hele sin Op- 
træden vist den største Forsigtighed, og 
en uomtvistelig Iver for at faa Arbejdet 
i Gang, selv om det var fornødent at slaa 
af paa Principerne overfor den reaktio- 
nære Kejser. Men, der fandtes i Forsam- 
lingen et Højre, „de sande Russere", de 
Folk, der har udnyttet de gamle Til- 
stande, bedraget og udsuget Folk i Ly 
af den kejserlige Enevælde. De har kun 
haft det ene Maal at komme Revolutio- 
nens Mænd og det nye Folkestyre til 
Livs. Ude i Befolkningen har de foran- 
staltet alle de Spetakler, der kunde til- 
vejebringes, og i Rigsdagen har de drevet 
en systematisk Ohstruktionspolitik og 
søgt paa enhver Maade at fremkalde 
Konflikt mellem Regeringen og Dumaen. 
Medens Kejseren modtog disse Menne- 
sker i Audiens og takkede dem rørt som 
sine kære Venner, synes S t o 1 y p i n at 
have været for forstandig til at sætte 
Pris paa deres Venskab. Det ser ud, 
som om han i hvert Fald til Tider 
ikke har været uvillig til at samarbejde 
med Dumaen, selv om han ikke har 
villet indlade sig paa alvorlige Refor- 
mer. Dumaens Centrum, „Kadetterne" 
foreslog, at Jordspørgsmaalet skulde lø- 
ses ved, at Staten eksproprierede Jord i 
Mængde til Udstykning paa billige Vil- 
kaar til Bønderne. Stolypin foreslog i 
Stedet, at Staten skulde opkøbe Jord til 
Udstykning, men uden Ekspropriations- 
ret, kun det, som tilbødes. Det vilde ri- 
meligvis føre til, at det hele kun kom 
til at betyde lidt; skulde Jordkøbet have 
et betydeligt Omfang, da vilde det jo 
drive Priserne i Vejret, og det vilde hur- 
tigt blive umuligt for Staten at skaffe de 
fornødne Penge. 

Men medens Forhandlingerne herom 
stod paa, lykkedes det den hvide Terro- 



ismes Mænd at fremkalde den Konflikt, 
der førte til Dumaens Opløsning. En Del 
socialdemokratiske og socialrevolutio- 
nære Dumamedlemmer beskyldtes for 
Deltagelse i revolutionære Sammen- 
sværgelser. Man forlangte af Dumaen, 
at den skulde tillade deres Arrestation. 
Dumaflertallet tog ogsaa denne Sag for- 
sigtig og forsøgte at finde Udveje, men 
forgæves. Det endte med, at Regeringen 
erklærede Dumaen for opløst. Løftet om 
en ny Duma gaar ud paa, at den skal 
indkaldes til Efteraaret. Den nye Valg- 
lov synes saa snedig lavet til som vel 
mulig for at skaffe de Konservative 
Overtaget. Blandt andet skal Repræsen- 
tationen for de ikke russiske National- 
ister være ganske ringe. Alligevel er det 
sandsynligst, at ogsaa den vil faa et fri- 
sindet Flertal. Det er troligt, at Rus- 
land i adskillige Aar vil blive staaende 
vaklende mellem Absolutisme og Folke- 
styre, men det er lidet sandsynligt, at 
det for Alvor vil lykkes Zaren og hans 
Hjælpere at gøre det skete usket og føre 
Landet tilbage til det gamle Voldsregi- 
mente. 

Finland er endnu uberørt af Reak- 
tionen i Rusland. Den finske Landdag 
har begyndt sit Arbejde. Til Formand 
valgtes en af de radikale Ungfinner, 
støttet af Socialdemokraterne, medens de 
to Pladser som Viceformænd tilfaldt en 
Socialdemokrat og en af Gammelfln- 
nerne. 

Vinrevolten i Sydfrankrig. 

Ministeriet Clemenceau har faaet nye 
Bryderier, der i hvert Fald i Øjeblikket 
synes af meget alvorlig Art. Der er plud- 
selig udbrudt en helt revolutionær Bevæ- 
gelse blandt Sydfrankrigs Vindyrkere. 
Disse har længe været hjemsøgt af 
Skæbnen. I sin Tid bragte en stor Vin- 
pest dem mægtige Tab. Det lykkedes at 
faa Bugt med den, og Vinen trivedes 
bedre end nogensinde. Men i de sidste 
Aar er Vinpriserne faldet overordentlig 
stærkt. Høsten har været ypperlig, fal- 
ske Vine fremstilles i stigende Mængde, 
i og udenfor Frankrig, i Nordfrankrig 

trænger andre Alkoholdrikke Vinen til- 
bage, i Udlandet gaar Vinfabrikatio- 
nen stærkt frem, og endielig er Vinfor- 
bruget vel nok i det hele i Aftagende. 
Vist er det, at Priserne er faldet over- 
ordentlig stærkt netop paa den lette 
Vin, som er Hovedmassen af den Vin, 
der fabrikeres i Sydfrankrig. I lang Tid 
har der været stor Misfornøjelse dermed, 
Klagerne har været utallige og Forsla- 
gene til Afhjælpning end flere. Nu er 
pludselig Misfornøjelsen brudt ud i en 
stor samlet Bevægelse. Et Udvalg af 
Vindyrkere leder den. I Spidsen for det 
staar Marcellin Albert. Han be- 
gyndte med at organisere vældige Masse- 
møder. Det lykkedes. Folk samledes i 
Titusindvis, til sidst i Hundredtusindvis. 
Med Jernbaner, til Vogns eller til Fods 
strømmede Skarerne til de Byer, hvor 
Marcellin Albert stævnede dem sammen. 
De drog frem i vældige Tog med Bannere, 
der mindede om to Møder i Deputeret- 
kamret, et hvor et fuldtalligt Kammer 
vedtog at forhøje Diæterne, let andet, 
hvor en lille Flok Deputerede var ene 
om at diskutere Vinkrisen. Det hele 
antog de mest fantastiske Former, og 
Albert« Taler holdtes i Profetstil, flam- 
mende med store Løfter uden positivt 
Indhold. Folk jublede; de mange, der var 
trængt længere og længere ned i de sid- 
st« Aar, fattede Haab om nu at komme 
op igen. Det hele gik dog i Ro uden no- 
gen Art af Voldsomheder. Til sidst greb 
man til det ejendommelige Middel at la- 
de Kommunalbestyrelserne i Vinegnene 
nedlægge deres Virksomhed. Det skete 
virkelig i nogle Hundrede Kommuner, 
(der er 32,000 Kommuner ialt i Frank- 
rig.) 

Hegering og Deputeretkammer kom i 
stærk Bevægelse ved alt dette. Syden er 
de Radikale« bedste Egn, og overmaade 
mange af deres Rigsdagsmænd hører 
hjemme netop i Vinegnene. Men fore- 
løbig synes man meget uklar over, hvad 
der er at gøre. J a u r é s har som De- 
monstration foreslaaet Vindyrkningens 
Overtagelse af Staten, men selvfølgelig 
uden at opnaa nogen alvorlig Diskussion 



af dette Forslag. Regeringen nøjes med 
Forslag, der gaar ud paa at hindre 
Vinforfalskningen, men disse Forslag er 
stillede uden stor Forventning om, at de 
skal gøre megen Gavn. Den Anskuelse 
synes fremherskende, at der intet andet 
er at gøre, end at afhjælpe den øjeblik- 
kelige Nød nogenlunde og saa søge at 
føre en Del af Befolkningen i Vinegnene 
ind paa en anden mere lønnende Pro- 
duktion. Selve Bevægelsen søges hæm- 
met ved Sagsanlæg mod dens ledende 
Mænd, men man gaar, som naturligt er, 
frem med megen Forsigtighed. Alligevel 
er det kommet til blodige Sammenstød. 
Man staar aabenbart her overfor et Røre 
langt stærkere end det, Katolikerne kun- 
de rejse overfor Skole- og Kirkelovene. 

De østrigske Valg. 

Udfaldet af Valgene til den østrigske 
Rigsdag foreligger nu. Socialdemokra- 
terne er blevet Rigsdagens stærkeste Par- 
ti. De har faaet o. 90 Repræsentanter, 
og der afgaves for dem o. 1 Million 
Stemmer, næsten { af alle Stemmerne. 
Procentvis var det et lignende Tal som 
ved tidligere Valg til den Femtedel af 
Rigsdagen, der før valgtes ved alminde- 
lig Valgret. Men Deltagelsen i Valgene 
var denne Gang langt større end ellers. 
Socialdemokratiet i Østrig staar da nu 
med en lige saa stor Del af Vælgerne 
som i Tyskland eller i Danmark. De har 
i Dr. A d 1 e r en ypperlig Fører, der i 
Modsætning til den tyske Doktrinarisme 
har anvendt J auras' mere smidige Tak- 
tik. Nærmest Socialdemokraterne kom- 
mer de Kristelig-Sociale med o. 70, hvor- 
til slutter sig 20—30 Klerikale. De Kriste- 
lig-Sociale erDr. Luegers gamle Anti- 
semitparti. Men Antisemitismen har væ- 
ret holdt meget i Baggrunden under 
Valgkampen; man er mødt frem som et 
Underklasseparti, ivrigt for sociale Re- 
former, naar disse blot foretages paa 
katolsk Grundlag under Kirkens Le- 
delse. 

Disse to Partier staar til en vis Grad 
som internationale, lidet interesserede i 
den heftige nationale Strid, dier ellers 

cl« ler den østrigske Befolkning. De Kri- 
sielig-Sociale tilhører dog saa godt som 
udelukkende den tyske Nationalitet, de 
fleste af Socialdemokraterne ogsaa; dog 
er der Socialdemokrater af alle Na- 
tionaliteter, og ikke faa Tscheker hører 
til dem. 

Men ved Siden af disse to Partier fin- 
des de nationale Grupper, hver igen led- 
delt i Partier af mere eller mindre fri- 
sindet Karakter. Den tyske Gruppe tæl- 
ler omtrent 70, Tschekerne o. 80, Polak- 
kerne 70, Ruthenerne 30—40, Slavoner, 
Kroater, Serber o. 40; Italienere henved 
20. Desuden findes der forskellige smaa 
Grupper. Og hver af de nationale Grup- 
per er som sagt igen delt i Konservative, 
Radikale, Agrarer osv. Det er da ganske 
uberegneligt, hvorledes Stillingen vil bli- 
ve paa Rigsdagen. I nogle Tilfælde vil 
vel de nationale Interesser være de stær- 
keste, i andre vil de almindelige poli- 
tiske Anskuelser forene Meningsfæller af 
forskellig Nationalitet. Foreløbig ser det 
ud til, at Valgene betyder et stort Ne- 
derlag for alle Slags fanatiske Nationa- 
lister, og det kan saaledes komme til at 
styrke Rigets Sammenhæng. 

Fredskonferencen i Haag. 

Midtt i Juni mødtes de civiliserede Lan- 
des Udsendinge til den anden Konfe- 
rence i Haag. De mødtes uden særlig 
højstemte Forventninger og uden at væ- 
re omgivne med en meget stærk Inter- 
esse rundt om i Folkene. Fra fransk 
og engelsk Side vil der dog sikkert bli- 
ve gjort Forsøg paa at opnaa i hvert 
Fald nogle praktiske Resultater, og trods 
al tysk Modstand vil der vel nok blive 
opnaaet noget. De mindre Stater vil nep- 
pe søge at tage Initiativet, det synes som 
om de endnu mangler Iver og Dristig- 
hed dertil. Danmark er desværre repræ- 
senteret af 4 tilfældige Mænd, der har de 
fornødne Titler, men hvoraf ingen bety- 
der noget i det danske Folks politiske 
Liv og ingen har taget Del i det danske 



Fredsarbejde. Det er et besynderligt 
Vidnesbyrd om, hvor fuldstændig ube- 
gribende vort Ministerium staar med 
Hensyn til Fredsbevægelsens Betydning 
for Danmarks Velfærd. 

Kvinderne faar Stemmeret i Norge. 

Det norske Storting har vedtaget en 
Række Grundlovsforandringer. Den vig- 
tigste af disse er Udvidelsen af Valgret- 
ten til Kvinderne. I Stedet for at give 
Kvinderne Stemmeret, lige med Mænde- 
ne, er man imidlertid gaaet en Mellemvej. 
Man vedtog Stemmeret for Kvinder med 
samme Begrænsning som ved de kom- 
munale Valg. Dette vil sige, at kun de 
Kvinder, som enten selv betaler Skat af 
en Skatteindtægt paa 400 Kr. (paa Lan- 
det 300), det skattefri Afdrag fraregnet 
faar Valgret. Det angives, at omtrent 
300,000 Kvinder vil faa Valgret, naar 
denne Bestemmelse træder ud i Livet, 
medens henved 200,000 udelukkes ved 
den fastsatte Census. For Kvindebevæ- 
gelsen er det selvfølgelig en overordent- 
lig Sejr, men den er i dette Tilfælde 
købt paa Bekostning af Demokratiet. 
Det er Middelstandens og Overklassens 
Kvinder, der paa denne Maade faar 
Valgret, medens en meget stor Del af 
Underklassens Kvinder udelukkes. Dette 
betyder, at nogenlunde velstillede Hjem 
faar 2 Stemmer, medens Fattigmands- 
hjemmet maa nøjes med 1. Det er da at 
haabc at denne Kompromisbestemmelse 
kun maa faa en kortvarig Levetid, og 
inden længe maa blive afløst af almin- 
delig Valgret fotf Kvinderne saa godt 
som Mændene. 

Politisk Krise i Portugal. 

I Portugal hersker der for Tiden en 
politisk Opløsningstilstand. Ministeriet 
har ikke kunnet komme ud af det med 
Rigsdagen og har derfor grebet til det 
kraftige Middel foreløbig at ophæve den 
og regere, som den ikke var til. 

Om det vilde være nyttigt og gavnligt, at Kvinder drev 
Studier ligesom Mænd. 



Dette Spørgsmaal besvares i et tysk 
Skrift fra 17. Aarhundrede saaledes: 

„Hvis det er rigtigt, at Lighed mel- 
lem Ægtefæller vil være et Baand for 
Deres Lyksalighed, saa skulde en lærd 
Mand ogsaa have en lærd Kone, som 
kunde svare ham, som baade kunde øve 
hans Forstand og tjene hans Sanser; 
heraf opstaar da Spørgsmaalet, om det 
ogsaa er nyttigt, at Kvinden studerer, 
Manden er Kvindens Hoved og hun skal 
være hans Vilje undergiven; men et saa- 
dant Herredømme mda han ikke mis- 
bruge, og han skal regne hende for sin 
sidestillede Veninde, fordi hun ikke er 
taget af hans Hoved, heller ikke af hans 
Fødder, men af hans Ribben. Men for 
at nu Mændene kan saa meget bedre 
beskytte sig og trodse som Kvindernes 
Hersker, vil de ikke tillade, at disse ud- 
vikler den dem af Gud givne Forstand 
ved Studeringer og hæver den til større 
Fuldkommenhed, hvilket de vel er i 
Stand til i lige saa høj Grad, ja endog 
i langt højere Grad end mange mellem 
Mandspersonerne, saaledes som den 
ædle Jomfru Anna Schurmann tilstræk- 
keligt har vist ved sin lille Bog (de ap- 
titudine muliebris ingenii ad scientias) 
og sit eget Eksempel. De har Brug for 
lige saa megen Forstand tfil at styre 
Husvæsenet som Mændene til at regere 
Land og Rige, ja næsten endnu mere, 
fordi de mindre kan bruge Magt end 
Øvrigheden kan det, og fordi der fordres 
mere Forstand til at bevare sit Gods 
end til at erhverve det, da man ofte 
faar det ved Held eller med Arv; Hus- 



væsenet hviler laggt mere paa Kvinden 
end paa Manden, hvem Forretningerne 
med Fremmede paahviler. Kvinderne er 
vant til stillesiddende ArJ>ejde, deres 
Hjæme er fugtig og deres Hukommelse 
god, de skal blive hjemme og har alt- 
saa bedre Lejlighed til at læse Bøger 
end mange Mænd, og det er utvivlsomt, 
at ogsaa den svage Forstand, som man 
tillægger dem, bør være den fornemste 
Grund til, at man søger at forstærke 
den ved Studier. Havde Eva været sig 
bevidst, at Slangen med sin Falskhed 
vilde bedrage hende, da vilde hun ikke 
have smagt paa den forbudne Frugt. 
Enhver ønsker sig en forstandig Kone, 
men man vil ikke tillade hende at bruge 
det Middel, der kan give hende For- 
stand. Vi vil, at hun skal være dydig, 
skønt hun ikke ved, hvad Dyden er Den 
gode Vilje og det gode Sind er blindt 
uden tilbørlig Undervisning. 

Jeg siger ikke, at alle og enhver er af 
den Natur, at de passer for Studerin- 
gen; mange har lige saa lidt Tilbøjelig- 
hed dertil som mange Mandspersoner; 
men de, som har Lyst dertil, og viser 
deres Evner, dem skal man fra Ungdom- 
men give Lejlighed dertil, paa hvilket 
vi ser Eksempler fra franske Fruentim- 
mer og ogsaa blandt nogle tyske Fyrst- 
inder og Frøkner". 
Af Georg Philips Harzdorffern: 
Der philosophischen und matematisch- 
en Erquickstunden, III. Del. Niirnberg 
1692, 12te De), Spørgsmaal 6. 

Ved Kirstine Meyer. 

Tolstoy og Shakespeare, 

Af Hjalmar Bergstrom. 



Der er ikke gaaet 300 Aar siden 
Shakespeares Død, og dog er der til 
Dato allerede udkommet ikke mindre 
end 11,000 — elleve Tusind — Bind 
om ham. 

Tænk et Øjeblik over dette ! Det er 
saadan en rar haandgribelig Maale- 
stok for, hvilken uhyre Betydning 
man — med Rette eller Urette — har 
tillagt denne ene Mand. 

Føj saa hertil i Tanken den uover- 
skuelige Masse af Shakespeareudga- 
ver paa alle mulige Sprog. Og ende- 
lig Opførelserne af hans Stykker, dag- 
lig, paa Alverdens Scener. 

Det vilde være morsomt, for det har 
ogsaa en finansiel Side — om det blot 
nogenlunde lod sig regne ud, hvor 
mange Millioner Kroner, der paa den 
Maade er blevet sat i Omløb ved hin 
mærkelige Mand, der levede i Eng- 
land paa Dronning Elisabeths Tid 
som Skuespiller og Teaterejer og be- 
nyttede sin Fritid til at skrive nogle 
Stykker. 

Saadan et Regnskab kunde ogsaa 
gøre nogen praktisk Nytte. Man hører 
og ser ofte — visnok kun i smaa 
Lande — den Udtalelse, at det er en 
ynkværdig ung Mand, der vælger den 
litterære Løbebane som Levevej. Han 
skulde tage sig noget nyttigere til, 
hedder det, han skal i hvert Fald ik- 
ke bilde sig noget ind, den jævneste 
Arbejder gavner Samfundet mere — 
maa vi bede om Handlingens Mand! 
Man glemmer, at det at udgive en 
Bog er en lige saa samfundsindgri- 
bende Handling som at starte en ny 
Skosværte, og saa kan det desuden 
være noget helt andet, som ikke lader 
sig maale i Penge. 



Der er alierede gaaet sine 300 Aar 
siden Shakespeares Død, og endnu 
beskæftiger han stadig den litterære 
Verden, trods nogen nulevende Be- 
rømthed. 

Der kan endda laves Sensation paa 
ham. Det hænder jo temmelig regel- 
mæssigt med nogle Aars Mellemrum 
at en eller anden skaffer sig Navn 
for en Tid ved paa ny at bevise, at 
Skuespilleren og Aktieejeren Shake- 
speare umuligt kan være Forfatter til 
de Stykker, der bærer hans Navn. El- 
ler man anerkender hans Forfatter- 
skab, men viser, at han har stjaalet 
fra andre, alt hvad han har af godt. 

Hvis disse Paastande befandtes rig- 
tige, vilde det jo være ude med Sha- 
kespeares Geni, men selve Værkernes 
Værdi vilde jo ikke berøres deraf. 

Om disse Værkers høje Rang inden- 
for Verdenslitteraturen har der, i alt 
Fald offentlig, ikke været fremsat no- 
gen bemærkelsesværdig Tvivl, før 
Totetoy nu kommer og fortæller os, at 
det med Shakespeare det er Bedrag 
og Selvbedrag altsammen, Historien 
om Kejserens nye Klæder om igen ! 

Spørger vi nu Tolstoy: Hvordan 
kan det da gaa til, at noget saa gan- 
ske værdiløst har formaaet at hævde 
sig en første Rangs Plads i saa lange 
Tider, som her er Tale om, saa bli- 
ver Svaret: Ved Suggestionens Magt, 
en Suggestion, der i dette Tilfælde 
er udgaaet fra en Autoritet som Gø- 
the, i hvis Kram det en Dag passede 
at udnævne Shakespeare til Verdens 
største Dramatiker. 

Tolstoys lille Skrift er vel egnet til 
at vække Opsigt, ikke alene paa 
Grund af dets Forfatters verdensbe- 

rømte Navn, men ogsaa ved selve 
Skriftets Form. Tolstoys Mening om 
Shakespeare, der ikke lader noget til- 
bage at ønske i Retning af Tydelig- 
hed, er kort og godt denne: Shake- 
speare er en yderst tarvelig Teater- 
skribent, hans Værker er uden rin- 
geste Værdi, men de er skadelige, 
fcrdi de er umoralske. Og man tager 
maaske ikke meget fejl, naar man 
gaar ud fra, at det er denne deres 
formentlig umoralske Egenskab, der 
har bevæget den alderstegne russiske 
Forfatter til at fare saa heftigt frem 
imod dem. 

Lad os altsaa først betragte denne 
Anke. 

Hvilke Fordringer stiller Tolstoy til 
et Dramas Ide eller Tendens? Det er 
ham ikke nok, at Dramaet ikke er 
umoralsk, nej, Dramaet skal være re- 
ligiøst o: bidrage til Udviklingen af 
den religiøse Bevidsthed. Han mener 
dermed ikke, at det ligefrem skal 
præke religiøse Læresætninger eller 
fremstille de religiøse Sandheder al- 
legorisk, men den Livsanskuelse, der 
ligger til Grund for det, skal være 
Udtryk for Tidens højeste religiøse 
Bevidsthed. 

Denne Paastand støtter Tolstoy paa 
Dramaets historiske Udvikling. 

Det er allevegne begyndt som Led 
af en Gudsdyrkelse, og jo mere det i 
Tidens Løb har fjernet sig fra denne 
sin Oprindelse, desto ringere er det 
blevet. Det er gaaet saaledes med det 
græske Drama, og det er gaaet saa- 
ledes med det kristelige Drama. Saa 
længe dette endnu bestod af Myste- 
rier og Moraliteter, var det in- 
de paa den rette Vej. 

Saa kom det Tidspunkt — Refor- 
mationen — hvor det skulde have 
faaet ny Form, svarende til den ny 



religiøse Anskuelse, men da kom des- 
værre den humane Renaissance paa 
tværs af den naturlige Udvikling. I 
Stedet for et nyt, tidssvarende reli- 
giøst Drama fik vi Efterligninger af 
de førkristelige klassiske Dramaer. 

Siden da er det ustandselig gaaet 
ned ad Bakke, saa den dramatiske 
Kunst i Øjeblikket er det usleste Gøgl, 
som tænkes kan. Den har ikke en 
Gang Udviklingsmuligheder i sig. 

En Streg over alle dramatiske Vær- 
ker fra Renaissancen til vore Dage — 
Fremtidens Drama er det religiøse 
Drama ! 

Denne af Tolstoy skitserede Udvik- 
lingsgang er vist rigtig nok, men 
naar han deraf vil drage den Slut- 
ning, at alt dramatisk og overhove- 
det al Kunst, der ikke hviler paa re- 
ligiøs Grund, er værdiløs, saa faar 
han vist ikke mange Kunstnerven- 
ner med sig. Han kan sige værdiløs 
for ham — men værsgod, ikke for os 
andre. 

Allerede fra dette Synspunkt set er 
Shakespeare fuldstændig fældet, thi 
hvor skulde, som Tolstoy siger, den- 
ne elendige Forfatter, der overhove- 
det ikke havde nogen Overbevisning 
om noget, sidde inde med sin Tids 
højeste religiøse Bevidsthed? 

Men Shakespeares Værker er ikke 
blot irreligiøse, de er ligefrem umo- 
ralske. Hvori bestaar nu efter Tol- 
stoys Opfattelse det umoralske? Støt- 
tende sig til Autoriteter paa Sha- 
kespeareforskningens Omraade som 
Gervinus og Brandes finder han, at 
den Moral, der lader sig uddrage af 
Shakespeares Dramaer, rigtigst ud- 
trykkes i den bekendte Sætning: Øje- 
medet helliger Midlerne. Shakespeare 
synes paa Moralens Omraade at have 
hyldet en Slags Opportunisme. Der 

gives altsaa ikke for ham positive mo- 
ralske eller religiøse Love, hvorefter 
i alle Tilfælde en Handling kan stemp- 
ies som moralsk god eller slet. Han 
hylder saaledes ikke noget bestemt 
etisk Ideal. Den menneskelige Egen- 
skab, han sætter højst hos Manden, 
er Handlekraft — han vurderer den 
endda højere end retskaffen Karak- 
ter og intellektuel Begavelse. Den ene- 
ste Livsfilosofi, han synes at tillægge 
nogen Værdi, er den gyldne Middel- 
vejs — hvilket udelukker ethvert vir- 
keligt Ideal. 

Shakespeare synes i det hele og 
store at have anerkendt det bestaa- 
endes Ret. Det være langt fra ham 
at angribe Ejendom, Familie eller 
Stat. Han synes endog at smigre den- 
ne Verdens Mægtige, men kun at ha- 
ve Foragt tilovers for Massen, den 
store arbejdende Masse af Mennesker. 
Desuden er han fælt patentpatriotisk 
osv. osv. 

Man kan tillægge disse Indvendin- 
ger større eller mindre Vægt, men 
de er vist rigtige nok. Shakespeare 
har følt sig tiltalt af den fine Ver- 
den, han kan ikke siges at være Smaa- 
mandens Ven, han er langt fra kos- 
mopolitisk, men som Regel vil Nu- 
tidslæseren, selv om han personlig 
har andre Meninger om disse Ting, 
ikke føle sig irriteret af den Grund 
— han søger ikke til Shakespeare for 
at finde Vejledning i moralske eller 
sociale Spørgsmaal. 

Men Tolstoy er irriteret. Han aner- 
kender ingen anden Moral end den 
kristelige, særlig dennes Tolstoyske 
Form. Shakespeare bliver altsaa en 
umoralsk Forfatter, hvis Værker det 
er uforsvarligt at give Ungdommen J 
Hænde. 

Men nu kunde det jo tænkes, at der 



gaves saa forstokket æstetiske Natu- 
rer, at de sagde: Vi indrømmer, at 
Shakespeare hverken er religiøs eller 
moralsk, det er maaske overhovedet 
ikke videre bevendt med ham som 
Personlighed betragtet, men som dig- 
tende Kunstner staar han uovertruf- 
fen. 

Tolstoys Stilling til denne Side af 
Sagen er altsaa denne: Shakespeares 
æstetiske Storhed er ikke andet end 
Humbug. 

Inden vi nærmere undersøger Gyl- 
digheden af denne Paastand, er det 
værd at bemærke, at Tolstoy i sin 
Ivrighed efter at gøre det af med Sha- 
kespeare sikkert gaar ud fra en fejl 
Forudsætning. Han anser for givet, at 
alle Shakespeareyndere (Tolstoy siger 
hele den civiliserede Verden) betrag- 
ter Shakespeare som det i alle Hen- 
seender absolute Mønster paa en dra- 
matisk Digter, altsaa finder hansVær- 
ker uden nogen tænkelig Lyde. Men 
saadan er det jo ikke. Det kan høj- 
est passe paa ganske enkelte Kom- 
mentarer, der behandler Shakespeare 
som visse Theologer Bibelen, gaaende 
paa Forhaand ud fra, at alt skal 
stemme. 

Endvidere vurderer Tolstoy Sha- 
kespeares Værker, som om de var 
fra i Gaar, betragter dem altsaa ikke 
som Led af en historisk Udvikling. 
Der er ikke noget at sige til det. Gam- 
le Kunstværker kan have en historisk 
Værdi, og de kan have en absolut 
Værdi. Et Kunstværks historiske Vær- 
di kommer mig ikke ved, naar jeg 
ikke er Historiker. Staar jeg overfor 
en Madonna af Cimabue, som lader 
mig ganske ligegyldig, saa kan det 
ikke nytte, at en Historiker fortæller 
mig, at det er et for sin Tid meget 
betydeligt Værk. Oplysningen kan 

interessere mig i sig selv, men jeg 
føler af den Grund ikke mere for 
Værket. Jeg ved, at Hugos Her- 
n a n i betød en hel Revolution i Ge- 
mytterne, da det kom frem — det 
kan ikke hjælpe mig nu, naar jeg læ- 
ser det. 

Tolstoy begynder sin æstetiske 
Vurdering af Shakespeare med ind- 
gaaende at gengive Indholdet af et 
enkelt, berømt og skattet Drama, 
Kong Lear. 

Valget af Kong Lear er for den, 
der vil forringe Shakespeare, ikke saa 
ueffent. Han kan ikke beskyldes for 
at have udsøgt et af hans ligegyldige 
Arbejder, og Stykket frembyder ad- 
skillige Blottelser for et Angreb. De 
to første Akter er, baade som Ekspo- 
sition-og Motivering betragtet, langt 
fra mønstergyldige. Tolstoy har Ret: 
Glosters Aabningsreplikker er usand- 
synlige, Kong Lears Prøve af sine 
Døtres Hengivenhed ganske barnag- 
tig. Naar den uægte fødte Edmund 
pludselig viser sig som en ren Djæ- 
vel, virker det som Tagsten i Hove- 
det — vi har ikke set ham lide under 
sin Stilling, hans klagende Monolog 
i anden Scene griber os derfor ikke. 
Mange af Replikkerne mellem Lear, 
Kent og Narren virker som de Vigtig- 
heder, der falder i en Cirkus mellem 
en Sprechstallmeister og en Clown. 
Tolstoys stadig tilbagevendende Op- 
hævelse over, at Lear ikke kender 
Kent i hans Forklædning og Gloster 
ikke sin Søn Edgar, da denne optræ- 
der som gal, har derimod ikke noget 
videre paa sig. Shakespeare har end- 
da været, bange for, at Tilskuerne 
ikke skulde kende Edgar igen og la- 
der ham fortælle dem direkte, hvor- 
dan han vil se ud, naar han igen kom- 
mer ind paa Scenen og spiller afsin- 



dig. Men i det hele og store er Tol- 
stoys Kritik berettiget, omend noget 
smaatskaaren. 

Men saa kommer tredie og fjerde 
Akt — Scenerne paa Heden. 

Da jeg havde læst Tolstoys Sønder- 
lemmelse af hele Kong Lear, tog 
jeg Stykket selv frem for at se, hvor- 
dan det virkede efter den Behandling. 
Koldt og ædrueligt vilde jeg se paa 
det, ellers kunde jeg jo ikke dømme 
Parterne imellem. Men da jeg kom 
med ud paa Heden — Gud forlade 
mig det, jeg glemte baade Tolstoy og 
Anledningen til min Læsning, den 
uheldige Eksposition og den sløje 
Motivering, og vaagnede først op igen 
i sidste Akt efter i Mellemtiden at ha- 
ve været henrykket til Poesiens høj- 
este Himmel. Bare saadan en lille 
Ting, to smaa Linier — Lear ser for 
første Gang Edgar, der farer nøgen 
ud af sin Hule og spiller vanvittig. 
— „Hvad 44 , udbryder han, „gav du 
dine Døtre alt? Blev det Enden paa 
det? 44 I denne lille Idé slaar den ul- 
mende Ild, der snart skal blive en 
hel Verdensbrand, allerede ud i en 
spillende Flammetunge. Disse gigan- 
tiske Optrin paa Heden, der overgaar 
al Forstand — Tolstoy har ikke faaet 
andet ud af dem end en Samling me- 
ningsløse Ord. Det er ufatteligt, men 
det er altsaa saa. 

Der er saa meget i en dramatisk 
Digtning, der lader sig diskutere ud 
fri Fornuftgrunde; men det, der gi- 
ver Værket dets egentlige Værdi, vil 
altid unddrage sig en saadan Diskus- 
sion. Her vil Paastand staa overfor 
Paastand. Pudsigt nok, Tolstoy be- 
klager sig et Sted i sit Skrift over, at 
saa ofte han har bedt Shakespeare- 
dyrkere forklare ham Hemmelig- 
heden ved Shakespeares Værker, har 

de altid svaret ham med Dogmer, ac- 
cepterede ikke af Fornuften, men af 
Troen. Selvfølgelig — man kan ik- 
ke ræsonnere sig eller andre til Mod- 
tagelighed for Skønhed i Kunst ! Det 
gaar netop med det, som det gaar med 
religiøs Tro eller Elskov — det slaar 
ned i en eller det slaar ikke ned i en, 
Fornuftgrunde hjælper ikke. 

Tolstoy samler sine æstetiske Ind- 
vendinger imod Kong Lear — Ind- 
vendinger, som han finder typiske 
for alle Shakespeares Dramaer — i 
dette: Personernes Kamp imod Yder- 
verdenen (altsaa det, vi kalder Kon- 
flikten) fremgaar ikke af Begivenhe- 
dernes naturlige Gang, heller ikke af 
Personernes Karakterer. Konflikten 
stilles ganske vilkaarligt op af Forfat- 
teren og formaar derfor ikke at frem- 
kalde hos Læseren det, der er Kun- 
stens væsentlige Betingelse, Illusi- 
onen. 

Tolstoy rører her virkelig ved et 
ømt Punkt hos Shakespeare. Han 
kan vække Illusion, men det kniber 
ofte. En moderne Shakespearedyrker 
mærker det bedst paa, at Handlingen 
(det, der foregaar) i de Shakespeare- 
ske Dramaer ikke synderlig fanger 
hans Interesse. Han har ikke altid 
Indtryk af, at det, der foregaar, vir- 
kelig betyder noget for de optræden- 
de Personer, og faar derigennem den 
Opfattelse, at Handlingen som saa- 
dan heller ikke har betydet noget for 
Shakespeare. Man har ofte det illu- 
sionsdræbende Indtryk, at det er Sha- 
kespeare mere om at gøre, at hans 
Personer (og derigennem han selv) 
kommer til at glimre ved Ordpragt, 
Billedpragt og rammende Udtryk, end 
det er ham om at gøre, at de siger 
netop de Ord, som man føler, de 
m a a sige i den foreliggende Situa- 



tion. Disse ofte geniale Udtryk vilde 
være udmærkede for en Skildrer, men 
hører ikke hjemme i Dramaet, hvor 
Kunsten er — ikke at finde det i ab- 
solut Forstand betegnende Udtryk, 
men det Udtryk, der er betegnende 
for Personen i den Situation. Man 
føler kort sagt ofte, at det dramatisk 
set ikke er Alvor for Shakespeare, 
man ser ham overbyde sig selv i ge- 
niale Udtryk, ligefrem tumle med Or- 
dene, som en Jonglør spiller med si- 
ne Kugler — man beundrer Virtuo- 
sen og glemmer, hvad der foregaar 
eller skulde foregaa. 

Denne Mangel paa Respekt for Op- 
gaven har vel ogsaa affødt Ligegyldig- 
hed overfor en. uangribelig Motive- 
ring, en Fejl, Shakespeare deler med 
mange gamle Storheder. Hvordan 
mon det vilde se ud med Holbergs 
Komedier paa det Punkt, hvis man 
engang gik dem efter i Sømmene? 
De moderne Dramatikere tager sig 
den Del af Opgaven ganske anderle- 
des alvorligt. Tænk paa Ibsen — hvil- 
ket omhyggeligt Forarbejde har han 
ikke nedlagt i Motiveringen og For- 
beredelsen lige ned til de mindste En- 
keltheder. 

Medens saaledes Shakespeare ikke 
altid formaar at gøre Handlingen 
illuderende, kan han dog pludselig 
paa Steder, hvor Handlingen staar 
stille, paa en mærkelig genial Maa- 
de indsmugle et lille Træk, hvorved 
for et Øjeblik den højeste Illusion op- 
staar. Hemmeligheden ligger maaske 
netop i, at Handlingen staar stille i 
mens. Ogsaa Behaget derved. 

Et saadant Træk er for Eksempel 
det Sted i Julius Cæsar II. Akt, 
1. Scene, hvor de Sammensvorne er 
forsamlede hos Brutus. Brutus og Cas- 



— 353 — 



Digitized by 



Google 



Hjalmar Bergstrøm 



sius træder et Øjeblik til Side og ta- 
ler sagte med hinanden. Decius, Gas- 
ca og Ginna staar ved Vinduet imens 
og ser ud — saa kommer de i Disput 
om, hvor Øst er og de andre Verdens- 
hjørner. Cassa: I tager fejl begge to. 
Solen staar op her, her, hvor jeg pe- 
ger med mit Sværd osv. 

Eller i Macbeth det lille idylli- 
ske Sted, hvor Duncan og Banquo, 
inden Lady Macbeth træder ind paa 
Scenen, staar et Øjeblik stille og ind- 
aander den milde, friske Luft. Ban- 
quo viser Kongen de mange Svalere- 
der paa Murtinderne — et ubedrage- 
ligt Kendetegn paa, at Luften maa 
være mild der, og han slutter med de 
Ord : Where they most breed and 
haunt, I have obs'erved, the air 
is delicate. Hele Stedet er illusions- 
vækkende, men disse vidunderligt 
anbragte dagligdags Ord I have o fa- 
se rved gør Illusionen fuldkommen. 
Med disse tre Ord er et flygtigt Nu 
fanget ind paa Evigheden. 

Ofte fremkaldes Illusionen- ved et 
ganske enkelt Træk, et lykkeligt Ud- 
tryk, der med . et Slag ophæver al 
Afstand i Tid og Rum, saa vi plud- 
selig staar der. Kan nogen fra 
Henrik I V.s første Del glemme det 
øjeblik, da han pludselig stod i Gæst- 
givergaarden i Dagbrækningen? Og 
hvad skyldes saa denne rent fysiske 
Fornemmelse af Virkelighed? Et til- 
syneladende tilfældigt Ord i en Re- 
plik: Karlsvognen staar over den nye 
Skorsten! 

Et andet Bevis paa, hvorledes en 
lille, i og for sig beskeden Iagttagelse, 
anvendt af en Mester, kan skabe et 
mærkværdigt Liv, er i samme Stykke 
Slutningsordene i Falstaffs lange Re- 
plik om, hvor jammerligt udrustede 



hans Soldater er: They'll find linen 
enough on every hedge. 

Hvordan kan vi nu forklare os, at 
et Geni som Shakespeare — med Und- 
tagelse af saadanne Steder — ikke har 
sat fuld Kraft ind paa at fremkalde 
en tilstrækkelig Illusion, ikke har væ- 
ret omhyggelig nok med Motivering? 
Skulde det mon hænge sammen med 
hans særlige Arbejdsmetode? Lad os 
et Øjeblik tænke over, hvad Histori- 
keren ved at fortælle om dette. Men 
først — 

Hvorledes bliver i det hele taget 
Digtning til? Al Digtning af Værdi, 
ligesom al Kunst af Værdi, forudsæt- 
ter hos den udøvende en stærk pro- 
duktiv Trang, og selve det kunstne- 
riske Arbejde føles som en Forløs- 
ning. At digte er at reagere, reagere 
paa en bestemt Maade imod Indtryk 
fra Omverdenen. Enhver, der reage- 
rer paa denne Maade overfor Indtryk 
udefra, kender den Fornemmelse af 
Smerte, Trangen kan stige til, hvis 
den af en eller anden Grund ikke kan 
udløses. Her er altsaa Tale om noget 
meget reelt. En af de Former, denne 
Trang finder Forløsning i, er den 
dramatiske Digtning. Hvoriedes bli- 
ver særlig denne til? Her tænkes kun 
paa dramatisk Digtning af højere 
Værd, altsaa Behandling i dramatisk 
Form af virkelig meneskelige Konflik- 
ter mellem virkelig menneskelige Per- 
soner — kunstnerisk Resultat af Før- 
stehaandsindtryk. Den moderne Dig- 
ter gaar i Reglen en af to Veje. Han 
er fyldt af en Del iagttagne Skikkel- 
ser, som kræver at blive udløst. Han 
søger saa en dramatisk Idé, der gen- 
nem passende Situationer kan give 
ham Lejlighed til at forme disse Skik- 
kelser paa en i Ordets bogstavelige 
Betydning tilfredsstillende Maade o: 

saa han faar Fred i Sjælen. Eller 
Indtrykket udefra har Form af en 
Idé, og han søger nu i sin Erfarings 
Forraad efter saadanne iagttagne Per- 
soner, der synes ham bedst at kunne 
belyse denne Idé. Resultatet bliver, 
hvis Værket lykkes, det samme i beg- 
ge Tilfælde, saa det ikke er muligt at 
se, hvad Vej Forfatteren er gaaet. 

Hvordan arbejdede nu Shakespeare? 
Vi ved, at han — maaske paa en el- 
ler to Undtagelser nær — altid omar- 
bejdede ældre foreliggende Stykker 
eller i Mangel heraf benyttede Stof, 
der paa anden Maade forelaa kunst- 
nerisk bearbejdet (i Novelleform eller 
lignende). Vi kan beklage, at han — 
fra først af vel af rent praktiske Grun- 
de — kom ind paa denne Arbejdsme- 
tode — det havde jo været af største 
Interesse at have bearbejdet Raastof 
fra hans Haand, men en saadan 
Trang har han altsaa ikke følt. Han 
maatte altsaa udfolde sig indenfor en 
delvis given Ramme. Metoden ude- 
lukker ikke en personlig Udfoldelse 
— han valgte naturligvis i de fle- 
ste Tilfælde selv Rammen, men ad- 
skillige af Manglerne ved de Shake- 
speareske Dramaer finder sikkert de- 
res Forklaring ved den. Det saaledes 
en Gang før bearbejdede Stof forme- 
de han altsaa nu om efter sit person- 
lige Behov. Først og fremmest kaste- 
de han over det hele sit Sprogs fest- 
lige Klang. Fest skulde der være over 
det. At dette Sprog var hans eget sna- 
rere end de optrædende Personers, 
har han sikkert ikke spildt en Tan- 
ke. Jeg ved ikke, om det overhovedet 
føltes som en Nødvendighed af Dati- 
dens Skuespildigtere at individualise- 
re deres Personers Sprog. Hvor Situ- 
ationerne gav Anledning til det — Til- 
knytningen er tit noget løs, ofte rent 



apropos — udløste han saa sin egent- 
lige produktive Trang o: fik Luft for, 
hvad han havde paa Hjerte. 

Disse Apropos, spredte rundt om i 
hans bedste Produktion, hører til 
Menneskehedens dyreste aandelige 
Skatte. Med Vurderingen af disse 
staar eller falder Shakespeare som 
digterisk Storhed. Paa dette Punkt 
kommer den endelig afgørende Kamp 
til at staa for eller imod. Ikke paa det 
egentlig dramatiske Omraade — thi 
disse Pragtsteder, Udbrud, Maksimer 
eller hvad det nu er, er oftest af rent 
lyrisk-ræsonnerende Art. Tolstoy har 
ikke faaet Øje paa et eneste af disse 
Steder — ufatteligt ! 

Naar vi i vor Tid ikke er tilbøjelige 
til at sætte Shakespeare højest som 
Dramatiker, saa maa det f orstaas 
med Forbehold. Den, der har skrevet 
saa dramatisk bevægede Scener som 
Optrinet mellem Brutus og Portia og 
Forsoningsscenen mellem Brutus og 
Gassius, for blot at nævne et Par Eks- 
empler, var stor som Dramatiker, 
men det er ikke der, han er størst. 

Den delvis givne Ramme udeluk- 
ker heller ikke, at Forfatteren kan faa 
Brug for sin Menneskekundskab. De 
udarbejdede Skikkelser hos Shake- 
speare vidner da ogsaa om absolut 
Førstehaandsindtryk — umiddelbar 
Reaktion. De vil enigt gaa igen under 
alle Forhold, og man behøver ikke at 
være meget gammel for at have truf- 
fet Nutidsmennesker, der kunde gaa 
for Modeller o: har Spirer i sig til en 
Jago, en Prins Henrik, Hedspore, La- 
dy Macbeth, Hamlet. Men Tolstoy 
har ikke i sit lange Liv set en eneste 
af dem og frakender Shakespeare en- 
hver Evne til Menneskeskildring. Han 
undtagen kun én Person, Falstaff, 
men denne indgyder ham en saadan 

Væmmelse, at han helst havde været 
fri for at stifte hans Bekendtskab. 

Efter at have gjort det af med 
Shakespeare paa alle Punkter, ind- 
rømmer Tolstoy ham paa et ganske 
enkelt en vis Dygtighed, nemlig i Ev- 
nen til med Kraft at gennemføre en 
Følelses Bevægelse og Stigning — 
hvis jeg da har forstaaet Udtrykket 
rigtigt i den franske Udgave af hans 
Skrift „l'art de conduire les scenes 
dans lesquelles s'exprime le mouve- 
ment des sentiments." 

— Saadan er altsaa i Korthed Tol- 
stoys Betragtning af Shakespeare. 

Den vil næppe rokke hans Verdens- 
ry. Beskyldningen for Irreligiøsitet og 
Umoralitet vil ikke interessere Shake- 
spearedyrkerne synderlig, de har ik- 
ke søgt hans Værker for at finde re- 
ligiøs Opbyggelse eller moralsk Be- 
læring. 

Hvad den æstetiske Vurdering af 
Dramaerne angaar, saa har altsaa 
det, der er Shakespeares egentlige 
Storhed, ikke grebet Tolstoy. Vi for- 
staar det ikke, men vi maa jo tro 
ham paa hans Ord. Naar 4ian skærer 
alle Dramaerne over én Kam og er- 
klærer dem alle for lige værdiløse, 
saa protesterer vi. Vi indrømmer ger- 
ne, at mange af Shakespeares drama- 
tiske Værker i vore Dage er ganske 
ulæselige, ikke til at komme igen- 
nem for Kedsommelighed. Om de 
har virket anderledes paa Shake- 
speares Tid interesserer os ikke i 
Egenskab af Nutidslæsere. Men til- 
bage staar en halv Snes Stykker, som 
Shakespeares Beundrere atter og at- 
ter vil vende tilbage til, fordi han gen- 
nem dem har modtaget nogle af de 
dybeste Indtryk, som litterær Kunst 
overhovedet har skænket ham. Selv i 
disse Dramaer skal det gerne indrøm- 



mes Tolstoy, at han har paavist Fejl 
og Mangler, men Fejl og Mangler er 
ikke det afgørende ved Vurderingen 
af et Kunstværk. Det er tvertimod en 
Kendsgerning, at meget af det stær- 
kest virkende paa Kunstens og Litte- 
raturens Omraade aldeles ikke ud- 
mærker sig ved at være formelt ula- 
steligt. Om der maaske oven i Købet 
6kulde ligge en ubevidst Charme i 
denne Brist, faar staa hen — hvor- 
dan var det med Aladdins berømte 
Palads, lod han ikke et Fag Vinduer 
staa ufuldendt? 

Findes der Shakespearedyrkere af 
den Art, at de uden videre erklærer 
alt, hvad Shakespeare har skrevet, for 
hævet over enhver Kritik, saa kan 
Tolstoys lille Skrift gøre nogen Nyt- 
te. Det store er nemlig aldrig stort paa 
den Maade, og Shakespeares Drama- 
er er ikke Mønsterdramaer i den For- 
stand. 

Hvis Fejl og Mangler var det afgø- 
rende, saa det galt ud for mange af 
de største. Saa blev Michelangelo en 
ganske middelmaadig Billedhugger. 
Tag et Par af denne Gigants kendteste 
Værker, David og Moses. Hvilken 
kunsttørstig Sjæl har ikke drukket 
som en Svamp, naar han stod overfor 
dem i Akademiet i Florens eller i San 
Pietro in Vincoli i Rom? Og dog er 
David og Moses ingenlunde Møn- 
sterværker — kyndige Øjne har opda- 
get adskillige elementære Fejl ved 
dem. Se paa Davids Hoved, Krop og 
Ben — de kan umulig have siddet 
paa samme Person, det skulde da væ- 
re et underligt Misfoster. Se paa Mo- 
ses — de samme umulige Forhold. 
Det vilde være en smal Sag for en 
Udstillingskomité at begrunde en 
Forkastelse af disse to saa berømte 
Værker. Man kan maaske deraf slut- 

te, at Michelangelo ikke vilde have 
egnet sig til Akademiprofessor, men 
ikke at Begejstringen for hans Aands- 
værk er et Bedrag, fremkaldt ved 
Suggestion. 

Tolstoys lille Skrift vil skaffe man- 
ge den Glæde at gaa deres Shake- 
speareindtryk igennem paa ny, tage 
Værkerne frem og nyde dem igen og 
føle en behagelig Tryghed ved ikke at 
være blevet overbevist om Bedra- 
get. 

Der er naturligvis dem, der vil fin- 
de, at det er et ganske underordnet 
Spørgsmaal blandt Dagens tilsyne- 
ladende langt rigeligere, om Shake- 
speare er lidt større eller lidt mindre 
som Digter — men vist er det, at Ver- 
den vilde blive fattigere for mange, 
hvis Tolstoy fik Ret. 

Man tænke sig en lignende Nivel- 
lering bragt i Anvendelse overfor an- 
dre gamle Storheder, saa vi eftei- 
haanden ikke længer fandt noget vær- 
difuldt hos Michelangelo eller Dona- 



tello, Beethoven, Rembrandt, Mozart 
— for hvert Lys, vi saaledes fik sluk- 
ket, vilde Tilværelsen faa et tristere 
Udseende. En Anvisning paa Naturen 
og Livet som det, der altid vilde blive 
igen, gælder ikke, thi det er aldeles 
ikke givet, at vi havde haft Naturen 
og Livet, som vi nu har det — en be- 
vidst Kilde til Glæde, hvis Kunsten 
ikke havde været. Kunst er Luksus, 
men Trangen til Luksus er for en Na- 
tu rdrift at regne i Rang efter Sult og 
Elskov, og Kunsten er ikke det rin- 
geste blandt denne Trangs Tilfreds- 
stillelsesmidler. Det elektriske Lys er 
en herlig Ting, men fik vi Valget mel- 
lem at skulle have undværet det elek- 
triske Lys eller Hamlet — vi er 
mange, der nok véd, hvad vi valgte. 
Resultatet af Tolstoys Skrift mod 
Shakespeare er da, at vi har erfaret, 
at Tolstoy har en Glæde mindre her 
i Livet end de fleste andre, der er 
modtagelige for Poesi — andet næv- 
neværdigt Resultat vil det næppe faa. 

De ældste kendte Menneskeracer. 

(Foredrag holdt i Jydsk Forening for Naturvidenskab). 
Af H. P. Steensby. 
(Sluttet). 



II. Istidens Racer. 
Jeg maa nu komme til Spørgsmaa- 
let om, hvad det var for en Slags 
Mennesker, der levede i Mellem- og 
Sydeuropa i Istiden. Den Omstæn- 
dighed, at Rensdyrperiodens Kultur 
ligner den eskimoiske, har faaet nog- 
le Forskere (som Boyd Dawkins og 
Mortillet) til at antage, at Europa i 
dette Tidsafsnit ligefrem var beboet 
af Eskimoer, der, efterhaanden som 
Klimaet blev mildere, trak sig Nord 



paa og til Slut havnede derovre i det 
nordligste Nordamerika, hvor de nu 
er. At denne Tanke af mange Grun- 
de er ganske umulig, behøver jeg ik- 
ke nærmere at udvikle. Lighederne 
mellem de to Kulturer er Analogier, 
der hidrører fra de ensartede geogra- 
fiske og naturlige Forhold, idet Mel- 
lemeuropa da havde et lignende Klima 
og Dyreverden som de eskimoiske 
Lande nu. Derfor er Rensdyrtidens 
ejendommelige arktiske Kultur da 

heller ikke gaaet langt syd paa; man 
kender den f. Eks. slet ikke fra Ita- 
lien. Ved Studier af Skelet- og Kra- 
niefundene fra Isperioden har det 
imidlertid vist sig, at man kan ud- 
sondre to forskellige Mennesketyper, 
to forskellige Racer fra dette Tids- 
afsnit. 

Den ældste af disse Racer eller den, 
der er funden sammen med Knog- 
lerne af de store Pattedyr Elefant, 
Mammut og Hulebjørn, er den saa- 
kaldte Neanderta I-Race, der 
har Navn efter Fundet ved Neander- 
tal mellem Elberfeld og Dttsseldorf. 
Franskmændene har forsøgt at ind- 
føre Navnet Ganstatt-Race i Ste- 
det, fordi det overhovedet ældste Kra- 
niefund fra Istiden nemlig Canstatt- 
Kraniet fra Aaret 1700 er af denne 
Type. 

Den yngre Menneskerace fra Isti- 
den er G r o-M a g n o n-R acen, der 
har Navn efter en Hule (rettere a b r i) 
i Kalkklipperne paa den ene Side af 
Vézére-Flodens Dal i Landskabet Pé- 
rigord i Sydvestfrankrig. Ogsaa for 
den har man søgt at indføre en an- 
den Benævnelse, L a u g e r i e-G h a n- 
c e l a d e-R acen, efter et Par fran- 
ske Fundsteder og for saa vidt med 
Rette, som Skeletfundet fra Cro Mag- 
non stammer ikke fra palæolitisk, 
men fra ældre neolitisk Tid. Da den- 
ne Gro Magnon-Type imidlertid af- 
gjort er den samme, som man ken- 
der fra Fund fra den yngre palæoliti- 
ske Periode, især fra Laugerie-basse 
og la Chancelade, og som altsaa maa 
have fortsat sig over fra denne, kan 
man godt blive staaende ved den 
gamle kendte Benævnelse. 

I Lysten til at rubricere er man 
gaaet saa vidt, at man har villet paa- 
vise en ny Menneskerace her i Europa 



for hver af de 3 palæolitiske Kultur- 
perioder. Ifølge denne Opfattelse skul- 
de Neandertalracen være ejendomme- 
lig for den ældste palæolitiske Tid 
(Hulebjørnsperioden) og Cro Magnon- 
racen for den yngste (Rensdyrperio- 
den). I den palæolitiske Mellemtid 
skulde Europa have været befolket 
af negeragtige Folk af en Type, som 
den franske Forsker Verneau har 
kaldt Grimaldi-Typen. 

Denne Type er dog opstillet paa 
meget ringe Grundlag (et Par Skelet- 
ter fra en Hule ved Mentona), og An- 
tagelsen af dens Neger- eller rettere 
Hottenlot-agtighed støttes af saa løse 
Argumenter, at man vist roligt kan 
afvise alle Tanker om, at Europa en 
Overgang i Diluvialtiden har haft Ne- 
gerbefolkning, som ganske ubegrun- 
dede og fantastiske. 

Tilbage bliver da de to sikre Race- 
typer, den Neandertal- og den Cro 
Magnon-agtige, der begge have levet 
under Istiden, og som man tillige 
kan betegne som de ældste kendte 
Meneskeracer, idet man ikke kender 
sikre Menneskefund, der er ældre end 
den ældste af disse: Neandertalracen. 

Der frembyder sig nu det interes- 
sante Spørgsmaal, hvor menneske- 
lignende sammenlignet med os disse 
diluviale Menneskeformer har været? 
Er det vore Forfædre, eller er de for- 
længst uddøde? — 

Lettest er det at besvare disse 
Spørgsmaal med Hensyn til Cro Mag- 
non-Racen. Den levede altsaa under 
Rensdyrperioden i det mellemste og 
sydlige Frankrig; men man kan som 
allerede nævnt følge den fra palæoli- 
tisk Tid gennem Overgangstiden (Be- 
aumes Chaudes-Fundet) ind i neoli- 
tisk Tid og videre op i Bronce- og 
Jærnalder, ja op i den historiske Tids 

Grave og lige til Nutiden, da et Race- 
element, tydelig henhørende til sam- 
me Type, udgør en betydelig Del af 



Kvindelig Pandeskal med Saar i Hjernen fra Hulen 
i Cro-Magnon. 



Befolkningen j de samme Egne i 
Sydvesteuropa. 

Det er ved Hjælp af den ejendom- 
melige Kranieform, at man har kun- 
net følge Gro Magnoa-Typens Fore- 
komst i Europa fra Rensdyrperioden 
til vore Dage, og jeg skal søge korte- 
lig at skitsere denne. 



skraat opad, indtil den bagtil falder 
af i en skraanende Flade ned mod 
Nakkebenspartiet, der vælder kraf- 
tigt frem. Set i Profil afgrænses Kra- 
niet altsaa af en tilnærmelsesvis ret- 
linet Figur. Ansigtspartiet er godt ud- 
viklet baade i Længde og Bredde; 
Underkæben er kraftig, og Hagen ret 
tydelig udformet. 

Denne Mennesketype, der i Nutiden 
har en vældig Udbredelse (ogsaa i 
Skandinavien forekommer en Form af 
den), er sandsynligvis i Diluvialtiden 
indvandret til Europa. Og meget tyder 
paa, at den er kommet fra Nordafri- 
ka. Man har nemlig fundet, at den 
udgjorde et af Grundelementerne i 
den nu uddøde Guanche-Befolkning 
paa de Ganariske Øer, samt at den 
udgør en vigtig Bestanddel af Berber- 
befolkningen i Marokkos og Algiers 
Bjærge. Den ejendommelige og farli- 
ge Brug at trepanere, som man ken- 
der fra saa mange gamle franske Gro 
Magnon-Kranier, har man endogsaa 



Pandeskal fra Neanderdalen, set fra Siden, 

Kraniet er langt og smalt (dolikoce- 
falt) og af lignende Størrelse og Rum- 
fang som Nutidsmenneskers. Panden 
er høj og bred med lydelige tubera 
frontalia, men uden stærkt fremtræ- 
dende Øjenbrynsbuer (arcus super- 
ciliares). Issen danner en Vinkel med 
Panden og forløber omtrent lige, men 



Pandeskal fra Neanderdalen, set forfra. 

genfundet lige op imod vor Tid hos 
Berberstammerne i Djebel Aurés-Bjær- 
gene i Syd-Algier. Jeg maa tilføje, at 
Verneau, der opdagede Overensstem- 
melsen med Guancherne mente, at 
Cro Magnon-Racen var gaaet fra Syd- 
frankrig til Nordafrika, og at der end- 
nu er nogle Antropologer, der gaar 



— 359 — 



Digitized by 



Google 



H. P. Steensby 



ud fra denne Anskuelse. Mens Gro 
Magnon-Racen altsaa uden Modsigel- 
se slaar Bro mellem Istid og geolo- 
gisk Nutid, er der ganske anderledes 
Diskussion og Strid angaaende det 
ældste Istids-Menneske, Neandertal- 
typen, og det har der stedse været. 

Selve Neandertal-Fundet blev gjort 
185G, og ene for sig vilde dette Fund 
paa Grund af uheldige ledsagende 
Omstændigheder ikke have betydet 
ret meget. Men man har i de senere 
Tiaar gjort nogle gode og sikre Ske- 
let- og Kraniefund fra Hulebjørnens 
og Elefantens Tidsalder, saa den ef- 
ter Neandertalfundet beskrevne Men- 
nesketype maa betragtes som rigtig 
og sikker. De vigtigste af disse Fund 
er Spy-Fundet i Belgien fra 1886 og 
Krapina-Fundet i Kroatien fra 1899. 
Ved det første fandt man to gode Kra- 
nier og ved det sidste Skeletrester og 
Kranier af ikke færre end 10 Personer 
i forskellige Aldre, og alle prægede 
af den samme Racetype. 

Noget af det mest paafaldende ved 
Neandertal-Typen er de mægtige Øj- 
enbrynsbuer, der hvælver sig over 
hvert Øje, sænker sig noget over 
Næseroden og giver Fysiognomiet et 
vildt Præg. Panden er ikke høj og li- 
ge som hos Cro Magnon-Typen, men 
den hvælver sig jævnt og skraat til- 
bage og gaar umiddelbart over i Is- 
sen, der ligeledes hvælver sig opad, 
saaledes at Baghovedet bliver afrun- 
det. Grænsen mellem Tinding og 
Pande markeres ved de kraftige Tem- 
porallinier, ellers hvælver de enkelte 
Partier sig jævn C over i hinanden, 
og set i Profil viser Neandertalkrani- 
et sig foroven begrænset af en Bue- 
linie. Næseroden er indtrykt og Næ- 
sen ret smal. Underkæben synes at 
have været stor med kraftig Vinkel- 



del svarende til Tyggemusklens 
stærkt udformede Tilhæftningsflade 
paa Hjærnekassen og med en ejen- 
dommelig tilbagevigende Hage. Den- 
ne Hovedskalsform har siddet paa 
høje, kraftige og robuste Mennesker. 

Da Tyskeren Fullrot 1856 gjorde 
Fundet ved Neandertal og fandt det 
egentlige saakaldte Nefcndertalkrani- 
um, vakte det en meget stor Inter- 
esse. Den overlegne Afvisning af al 
Tale om Istidsmennesker var jo lige 
brudt ved Lyells Optræden i 1853. Nu 
kunde man allerede faa at vide, hvor- 
dan de havde set ud. 

Den tyske Anatom Schaafhausen 
beskrev og publicerede Fundet i 1857, 
og han gik nærmest ud paa at frem- 
hæve Kraniets raa og primitive Ka- 
rakter og sammenlignede dets „vil- 
de" Præg med de nulevende Austra- 
liere og Tasmanier. Han forfærdigede 
tillige en Afstøbning af Kraniet, som 
kom i Handelen og findes i de fleste 
Museer Verden over, og i en Aar- 
række var Gibs-Afstøbningen og 
Schaafhausens Publikation den ene- 
ste Adgang, man havde til at gøre sig 
bekendt med Neandertalkraniet. 

Fullrot, der boede i Elberfeld, fandt 
sig nemlig foranlediget til at holde sit 
Fund ganske utilgængeligt for alle. 
I denne Tid hændte det tilfældigvis, 
at Virchow kom til Elberfeld, og — 
som han selv fortæller — benyttede 
han sig af en Lejlighed, da Fullrot 
var bortrejst, til at overtale Fullrots 
Hustru til at give ham Adgang til 
Fundet. 

Resultatet af den Undersøgelse, 
som Virchow underkastede dette, 
blev da den berømte Anskuelse, at 
den Mandsperson, som Neandertal- 
fundet (Kraniet og nogle Lemme- 
knogler) stammede fra, skulde have 

været saa patologisk belastet, ai 
Formejendommelighederne (i Særde- 
leshed Kraniets) skulde stamme fra 
Sygdom. 

Ud fra denne Betragtning gav Vir- 
chow følgende Levnedsbeskrivelse af 
Neandertaleren: „Vedkommende In- 
divid har i sin Barndom i en ringe 
Grad lidt af engelsk Syge (Rachitis); 
derpaa har det gennemlevet en læn- 
gere Periode med kraftig Virksom- 



Neandertalfund at diskutere. Denne 
Diskussion, der undertiden førtes 
med stor Hæftighed og under Ind- 
blanding af talrige ganske uvedkom- 
mende Hensyn, svandt imidlertid 
hen, da Fundene forøgedes, og paa 
sine gamle Dage (han døde 1902) ind- 
saa Virchow, at han havde taget fejl 
af Neandertalfundet i flere Retninger. 
Den ejendommelige Afrunding ai 
Kraniet, som han havde villet for- 



Kaj Lykkes Kranium, set forfra. Det samme, set fra Siden, 

Kraniet viser lignende Egenskaber som Neandertalkranierne. 



hed (Bevægelse) og rimeligvis med 
Sundhed, der kun har været afbrudt 
ved nogle slemme Hjærneskalsbeska- 
digelser, der imidlertid er forløbne 
heldigt og blevne helbredede, indtil 
senere arthritis deformans (Gigt) til- 
ligemed andre den høje Alder led- 
sagende Forandringer har indfundet 
sig (hvorved i Særdeleshed den ven- 
stre Arm blev ganske stiv) ; men til 
Trods herfor naaede Manden en høj 
Alder." 

Dette Standpunkt indtog Virchow, 
saalænge der kun var det isolerede 



klare ved en Slags senil Absorption, 
viste sig saaledes at være en god Ra- 
cekarakter. 

Nu strides man ikke mere om, 
hvorvidt der eksisterer en diluvial 
Neandertalrace eller ej. Det er afgjort 
ved Kendsgerningerne. Nu drejer 
Diskussionen sig om det Spørgsmaal: 
har denne Race efterladt sig Afkom 
blandt os, blandt de nulevende euro- 
pæiske Folk, der er blandet sammen 
af saa forskellige Elementer, eller er 
den allerede uddød midt under Isti- 
den? 



— 361 — 



Digitized by 



Google 



H. P. Steensby 



Et Par tyske Antropologer Schwal- 
be og Klaatsch holder energisk 
paa, at det sidste er Tilfældet. Schwal- 
be mener, at Neandertalerne har væ- 
ret en fra de nulevende Mennesker 
forskellig Art eller Species, en homo 
primigenius til Forskel fra den nule- 
vende homo sapiens. Og han mener 
dermed, at den ikke har været istand 
til at danne frugtbart Blandingsaf- 
kom med denne sidste. Neandertal- 
rnennesket har været en grovere og 
laverestaaende Form, en i Tilværel- 
seskampen ubrugelig Gren af Menne- 
skeslægten, der snart bukkede under 
igen. 

De af Schwalbe anførte Beviser for, 
at Neandertalmennesket er artsfor- 
skelligt fra Nutidsmennesket er imid- 
lertid ikke meget overbevisende. Han 
anfører først, at Kraniets Rumfang 
er mindre end hos Nutidseuropæer- 
ne, hos hvem det i Gennemsnit lig- 
ger omkring 1500 Kubikcentimeter. 
Derimod skulde det hos Neandertal- 
kranierne kun være gennemsnitlig 
1230 Kubikcentimeter. Forudsat den- 
ne Angivelse af et Maal, som det er 
overordentlig vanskeligt at bestem- 
me nøjagtigt, ikke er for lav, siger 
den imidlertid ikke ret meget, da den 
ingenlunde ligger udenfor Nutids- 
menneskets Variationsvidde. Hos la- 
verestaaende Folk har man fundet 
normale Hjærnekapacitetar helt ned 
til 930 Kubikcentimeter. Og selv i Eu- 
ropa ser man saadanne, der ligger 
nogle Hundrede Kubikcentimeter un- 
der Gennemsnittet uden at ledsages 
af ringere Aandsevner. Et Geni som 
Dante f. Eks. havde kun et Kranie- 
rumfang paa 1200 Kubikcentimeter. 

Heller ikke Schwalbes andet Hoved- 
bevis for lav Intelligens og manglen- 
de Udviklingsevne, nemlig den ejen- 



dommelige Lavhed af Panden og til- 
dels af selve Kraniekalotten, er over- 
bevisende, da man ogsaa nutildags 
træffer de samme Egenskaber. Nean- 
dertalkranierne viser nok en større 
Grovhed og Raahed, end man kan se 
hos Nutidseuropæere; men de staar 
dog i disse Henseender næppe saa 
overordentlig meget under det Stand- 
punkt, man kender fra Tasmanieres 
og Australieres Skeletbygning. 

Helt tilbage til Schaafhausens Ar- 
bejde over Neandertalfundet gaar en- 
delig den Paastand, at forskellige Ej- 
endommeligheder ved Benknoglerne 
viste, at Neandertalmennesket ikke 
har kunnet gaa fuldkommen oprejst, 
men at det ligesom Aberne har maal- 
tet gaa med bøjede Knæ. I Tidens Løb 
har man dog ikke kunnet opretholde 
denne Anskuelse, og i Særdeleshed 
har den franske Antropolog Manouv- 
rier paavist, at Bygningen af Skin- 
nebenet og Skinnebenets Knæledfla- 
de hos Neandertalerne netop viste 
hen paa den oprette Gang. 

Tilbage bliver da ikke meget, der 
tyder paa Neandertalracens store 
siægtslige Forskellighed fra Nutids- 
menneskene. Meget taler for, at det 
har været en lavtstaaende Jægerrace, 
der i systematisk Henseende ligesaa 
lidt kan udskilles fra den ene nule- 
vende Menneskeart som f. Eks. Nu- 
tidens lavere Jægerstammer paa Au- 
stralkontinentet kan det. Og mulig- 
vis har den staaet os endnu meget 
nærmere, eftersom der er dem, der 
mener, at Diluvialtidens Neandertal- 
ere maa regnes mellem vore For- 
fædre. 

Efter denne Anskuelse skulde Nean- 
dertalracen leve endnu, ganske vist 
forædlet og udviklet gennem Tiderne 



— 362 — 



Digitized by 



Google 



De ældste kendte Menneskeracer 



og tillige stærkt blandet med an- 
dre Elementer, men dog saaledes, at 
i visse Egne af Europa træffer man 
særlig hyppigt høje, slanke Folk med 
stærke Øjenbrynsbuer, smal og lang 
Næse, tilbagehvælvende Pande og 
Isse samt med andre neandertaloide 
Karakterer, der utvivlsomt finder de- 
res simpleste Forklaring ved Nedarv- 
ning fra den gamle Jægerrace i Hule- 
bjørnens Tidsafsnit. Disse Egne er 
først og fremmest Nordvesttyskland, 
hvor Virchow gjorde opmærksom 
derpaa og opstillede den Formod- 
ning, at de gamle Neandertalere le- 
vede videre i umiddelbar Nærhed af 
de Egne, hvor man traf dem under 
Istiden. Derpaa har Franskmanden 
Hamy paa en Kongres i Brussel 
udtalt noget lignende med Hensyn 
til Flamlænderne, og paa en senere 
Antropologkongres i Køln fremsattes 
det af andre for de nedre Rhinegnes 
Vedkommende. Er Anskuelsen rig- 
tig, er der imidlertid ikke Tvivl om, 
at den maa udstrækkes til at gælde 



for store Dele af det nordvestlige Eu- 
ropa. 

Hermed skal jeg slutte disse Be- 
mærkninger om de to diluviale eller 
palæolitiske Menneskeracer: Cro Mag- 
non-Racen, der kendes fra den 
yngre Istid, og som afgjort lever 
den Dag i Dag i Europa, og 
Neandertalracen, der kendes fra 
ældre Afsnit af Istiden sammen med 
Hulebjørne, Elefanter, Mammuter 
og Næshorn, og som muligvis ogsaa 
har hævdet sig indtil Nutiden og ind- 
gaar som Bestanddel af den europæi- 
ske Raceblanding. Derimod er den 
Udvikling af Jægerkulturen, der naa- 
ede sit Højdepunkt i Rensdyrtiden, 
afgjort blevet afbrudt rimeligvis dels* 
af klimatiske Grunde, dels som Føl- 
ge af indtrængende, mere økonomi- 
ske Kulturer. Vor Kultur hviler ikke 
paa Madeleine-Kulturen, men paa pri- 
mitive Agerbrugskulturer, der anta- 
gelig fra Orienten er indvandret og 
har indplantet sig i Europa i Løbet af 
neolitisk Tid. 

En Samvittigheds Sag. 

Af Thomas Hardy. 
Oversat af K. Kornerup. 



Hvorledes man nu end vil definere 
Begrebet Moral, saa er det uden for 
al Tvivl, at der findes en vis Slags 
Mennesker, der føler 1 sig forpligtede 
til at opfylde dens Krav, jo mere uri- 
melige og unødvendige disse er, men 
som derimod vilde skubbe deres For- 
pligtelser fra sig, hvis de blev dem 
alvorligt foreholdt. Mr. Millbornes 
og Mrs. Franklands Historie vil maa- 
ske bevise Rigtigheden af denne Paa- 
stand. 



Der var faa Skikkelser, Gadefejeren 
kendte bedre end! Mr. Millborne, naar 
denne kom og gik i den stille Gade i 
London, hvor han boede indenfor den 
Gadedør, der var betegnet Nummer 
elleve. 

Han var idetmindste 50 Aar gam- 
mel og levede saa regelmæssigt, som 
man kan gøre, naar man ikke har an- 
det at bestille, end at se at faa Tiden 
til at gaa. Naar han kom til Enden 
af sin Gade, drejede han næsten altid 
tilhøjre og gik saa ned ad Bondstreet 

til sin Klub. Paa Slaget seks gik han 
samme Vej tilbage, undtagen naar 
han skulde ud til Middag, saa tog han 
en Vogn og kørte af sted noget senere. 
Man antog, at han besad nogen For- 
mue, skønt han tilsyneladende ikke 
var velhavende. Han var Ungkarl og 
foretrak at bo i Fru Fowneys Pensio- 
nat fremfor selv at føre Hus. 

Ingen af hans Omgangskreds gjorde 
Forsøg paa at lære ham nærmere at 
kende, da han hverketn var særlig 
fængslende eller interessant. 

Fra de Tttringer, han af og til lod 
falde, fik man at vide, at han var født 
paa Landet et Steds i Wessex, at han 
som ungt Menneske var taget til Lon- 
don og havde faaet Ansættelse i en 
Bank, hvor han efterhaanden havde 
opnaaet en ret ansvarsfuld Stilling; 
men saa var hans Fader død og hav- 
de efterladt ham tilstrækkeligt til, at 
han ikke mere behøvede at arbejde. 
Derfor havde han ogsaa trukket sig 
tilbage fra Forretningslivet i en for- 
holdsvis ung Alder. 

En Aften, da Millborne havde væ- 
ret daarlig et Par Dage, kom hans Be- 
kendt, Dr. Bindon op til ham og 
gjorde ham Selskab med en Cigar for- 
an Kaminen. Patienten fejlede ikke 
noget videre, og de gav sig derfor til 
at tale om forskellige Emner. 

„Jeg er en ensom Mand, Bindon — 
en ensom Mand" , erklærede Millborne 
og rystede melankolsk paa Hovedet. 
„De kan slet ikke forestille Dem saa 
ensom, jeg er. Og jo ældre, jeg bliver, 
jo mere utilfreds er jeg med mig selv. 
Idag er det nu særlig slemt, fordi jeg 
ved et Tilfælde er kommet til at tæn- 
ke paa et Løfte, som jeg for tyve Aar 
siden brød. Ellers er jeg altid blevet 
anset for en ordholdende Mand, og det 
er maaske netop derfor, at dette brud- 
te Løfte piner mig — meget mere, end 
der maaske egentlig er Grund til. 
Navnlig tænker jeg paa det om Af- 
tenen. Kender Dé ikke den ubehage- 
lige Fornemmelse, naar det om Nat- 
ten gaar op for En i halvvaagen Til- 



stand, at man har glemt at lukke et 
Vindue eller en Dør, eller naar man 
om Dagen husker paa et Brev, man 
burde have besvaret. Saadant nager 
det Løftal mig bestandigt, og navn- 
ligt idag." 

Der opstod en Pause, hvor de røg 
videre. Skønt Millbornes Blik var ret- 
tet mod Ilden, saa han i Virkelighe- 
den en By i det vestlige England for 
sig. 

„Ja", fortsatte han, „jeg har aldrig 
nogensinde glemt det, skønt jeg ikke 
havde Tid at tænke videre derpaa, 
dengang jeg var i Banken. Men, som 
jeg før sagde, saa er det hele kommet 
til at staa saa klart for mig, fordi jeg 
idag læste i Avisen om en Retssag, der 
mindede mig om det. Jeg kan forre- 
sten godt med faa Ord fortælle Dem, 
hvad det var, skønt De som Verdens- 
mand sikkert vil smile over min øm- 
taalelige Samvittighed. Fra Tonebo- 
rough i Wessex, hvor jeg er født, tog 
jeg til London som ungt Menneske, 
efter først i min Hjemstavn ait have 
vundet en ung Piges Hjærte. Hun var 
min Jævnaldrende, jeg lovede at gifte 
mig med hende, benyttede mig af hen- 
des Tillid — og jeg er Ungkarl end- 
nu!" 

„Det er den gamle Historie." 

Den anden nikkede. 

„Jeg forlod altsaa Egnen og mente 
dengang, jeg havde baaret mig meget 
snildt ad ved at slippe saa nemt fra 
mine Forpligtelser. Men senere be- 
gyndte mit Løfte at genere mig. Jeg 
vil just ikke paastaa, jeg led af Sam- 
vittighedsnag, men jeg var i det hele 
taget utilfreds med mig selv og ked 
over at være Medlem af den store Bun- 
ke Skrøbelighed, man kalde* Menne- 
skehed. Hvis jeg f. Eks. bad Dem om 
at laane mig tusinde Kroner at betale 
tilbage næste Sommer, og jeg ikke be- 
talte dem, saa vilde jeg finde, jeg hav- 
de baaret mig sjofelt ad, især hvis De 
trængte til Pengene. Og dog var det 
Løfte, jeg afgav til Pigen, lige saa 
bestemt, og jeg brød mit Ord men en 

Sindsro, som om det istedetfor at væ- 
re en lav Handling-, var noget rask og 
rosværdigt. I Virkeligheden blev det 
hende, der maatte bøde for min Op- 
førsel, thi om jeg end ydede et Penge- 
bidrag, saa faldt dog Barnet hende 
til Byrde. Se, der har De hele Histo- 
rien, og skønt De maaske næppe vil 
tro det, saa er det lige som min Selv- 
agtelse svinder, naar jeg tænker der- 
paa, trods de mange Aar, der er 
gaaet." 

„Aa, jeg forstaar Dem meget godt. 
Alting afhænger af Ens Sindelag. De 
fleste Mænd vilde have glemt det fuld- 
stændigt, og det vilde De maaske og- 
saa, hvis De havde giftet Dem og 
stiftet Familie. Giftede hun sig no- 
gensinde?" 

„Det tror jeg ikke. Nej, det gjorde 
hun forresten ikke. Hun rejste fra To- 
neborough og bosatte sig senere un- 
der et andet Navn i Exonbury, der laa 
i en anden Provins, hvor hun ikke var 
kendt. Jeg kommer meget sjældent til 
den Del af England, men da jeg en- 
gang kom gennem Exonbury, fik jeg at 
vide, hun havde slaaet sig ned der og 
levede af at undervise — i Musik tror 
jeg. Det er nu en to, tre Aar siden, 
men jeg har aldrig genset hende, og 
jeg er ikke vis paa, at jeg kunde ken- 
de hende, hvis jeg mødte hende." 
„Levede Barnet?" spurgte Doktoren. 

„I flere Aar i alle Tilfælde", sva- 
rede den anden. „Men jeg ved ikke 
om det lever endnu. Det var en lille 
Pige. Hun kan for den Sags Skyld 
godt være gift nu." 

„Og Moderen — var det en hæder- 
lig Kvinde?" 

„Ja, det var en stilfærdig, fornuf- 
tig Pige, der for en almindelig Iagt- 
tager hverken var særlig tiltrækkende 
eller frastødende. Hendes Samfunds- 
stilling var dengang, jeg først gjor- 
de hendes Bekendtskab, ikke saa god 
som min. Min Fader var Sagfører, 
som De ved, og hun stod i en Musik- 
handel. Man foreholdt mig, at det vil- 
de være en Mesalliance, om jeg gifte- 



de mig med hende. Derfor gik det, 
som det gik." 

„Ja saa. Alt, hvad jeg kan sige, er, 
at der rimeligvis ikke er noget ved 
den Sag at gøre, nu da der er gaaet 
tyve Aar. Den har vist ordnet sig af 
sig selv. De maa hellere lade være 
med at tænke paa det mere. Hvis Mo- 
der og Datter lever endnu, kan De jo 
udsætte en Sum for dem, hvis De har 
Lyst dertil og kan undvære Pengene." 

„Det kan jeg ikke godt, for jeg har 
Slægtninge, der sidder smaat i det, 
og maaske er fattigere, end hun. Men 
det er jo heller ikke det, der er Knu- 
den. Selv om jeg var nok saa rig, saa 
føler jeg, at den Sag ikke lader sig 
ordne med Penge. Jeg fortalte hen- 
de jo dengang, at vi rimeligvis vilde 
blive fattige som Kirkerotter, men jeg 
lovede, at gifte mig med hende." 

„Se saa at finde hende og opfyld De- 
res Løfte", sagde Doktoren smilende. 

„Aa Bindon, nu gør De jo Nar af 
mig. Men jeg har ikke Spor af Lyst 
til at gifte mig. Jeg er fuldstændig 
tilfreds med den Maade, hvorpaa jeg 
lever. Jeg er og bliver en rigtig Pe- 
bersvend. Og skønt jeg stadig agter 
hende, thi der er intet at udsætte paa 
hende, saa er der ikke blevet den mind- 
ste Smule Forelskelse tilbage i mig. 
Hun staar for mig som en af den Slags 
Kvinder, man finder respektabel, men 
uinteressant. Gav jeg mig til at op- 
søge hende nu, vilde det ene og alene 
være for at yde hende en Oprejsning." 

„Det kan ikke veare Deres Alvor, 
at De vil gøre det?,, sagde hans Ven. 

„Jo, jeg tænker undertiden paa det, 
for at jeg kan genvinde min Selvag- 
telse. 

. „Gid De maa faa Held med Dem", 
sagde Dr. Bindon. „De bliver snart 
rask igen, og saa kan De jo gøre For- 
søget. Men efter hele tyve Aars Tavs- 
hed. Nej, gør det ikke." 

II. 

Millborne tænkte frem og tilbage 
over Sagen. Hans Anfald af Mismod 

og den Principfasthed, der havde ud- 
viklet sig hos ham i de sidste Aar, og 
som næsten var en religiøs Følelse, for- 
hindrede ham i at bestemme sig til at 
følge Doktorens Raad. 

Imidlertid skred han ikke straks til 
Handling, da han var kommet sig. 
Han ærgrede sig over at have fulgt et 
Øjebliks Indskydelse og betroet et saa 
intimt Anliggende til en anden. Men 
den Stemning, der havde bragt ham 
til at lette sit Hjærte, voksede sig 
stærkere og stærkere, indtil han fire 
Maaneder efter sin Samtale med Dok- 
toren, en smuk Foraarsmorgen befandt 
sig paa Paddingtonstationen i et Tog, 
der gik Vestpaa. 

Hvad der havde drevet ham til at 
tage endelig Beslutning var, at han 
en Dag i en Vejviser saa, at hans 
forrige Veninde stadigt levede i 
Exonbury undet det Navn, hun havde 
paataget sig, da hun efter to Aars Fra- 
værelse vendte tilbage fra Udlandet 
som Enke med et Barn og bosatte sig 
i ovennævnte By. Det lod til, at Dat- 
teren boede hos hende, thi i Vejvise- 
ren stod der: „Mrs. Leonora Frank- 
land og Miss Frankland, Lærerinde i 
Musik og Dans." 

Hen paa Eftermiddagpen kom Mr. 
Millborne til Exonbury, og det før- 
ste han gjorde, var at opsøge det Hus, 
hvor de boede. Det laa paa en aaben 
Plads og var ikke vanskeligt at op- 
dage, da deres Navn straalede med 
store Bogstaver paa Dørans bl(anit- 
polerede Messingplade. Han agtede 
ikke at gere dem et Besøg, førend han 
havde forhørt sig nærmere og indlo- 
gerede sig derfor ovenover en Lege- 
tøjsbutik i et Genbohus, fra hvis Vin- 
duer han kunde kigge over i den Sal, 
hvor Danseundervisningen foregik 
og saaledes studere de to Damers Le- 
vesæt uden at vække Mistanke. 

Han fik at vide), at Mrs. Frank- 
land var anset for at være en fornøj- 
elig og udmærket Person, der gjorde 
sig megen Umage med sine Elever. 
Det gik godt for hende, og hendøs 



eneste Datter, Frances, hjalp hende. 
Hun nød almindelig Agtelse i Byen, 
og om Danseundervisning end var 
en noget verdslig Beskæftigelse, saa 
var hun alligevel en alvorlig Kvinde. 
Hun var nødt til at leve af det, hun 
forstod sig paa at undervise i, men 
hun bødede derpaa ved at assistere 
ved velgørende Bazarer, optræde ved 
Koncerter i veldædigt Øjemed og give 
musikalske Matinéer til Fordel for 
Hedningemissionerne. Datteren var 
altid med i den Flok af unge Damer, 
der pyntede Kirkerne ved Paaske- og 
Juletid, hun spillede Orgel samme- 
steds om Søndagen og havde bidra- 
get til den Sølvopsats, der blev over- 
rakt den velærværdige Mr. Walker til 
Tak for den værdifulde Bistand, han 
i et halvt Aa* havde ydet som For- 
sanger i Domkirken. Det lod i det hele 
taget til, at Moder og Datter indtog 
en smuk Stilling mellem Byens Bed- 
steborgere. 

> For paa en nem og praktisk Maade 
at avertere for deres Undervisning 
lod de Vinduerne i Musikværelset 
staa paa Klem, saa at man overalt i 
Gaden hele Dagen igennem ' kunde 
høre Brudstykker af klassisk Musik 
blive foredraget af unge Elever paa 
tolv — fjorten Aar. Dog sagdes der, at 
Mrs. Frankland tjente mest paa Ud- 
lejning og Salg af Klaverer, for hvis 
Firmaer hun var Agent. 

Mr. Millborne syntes rigtig godt 
om Resultatet af sine Undersøgelser. 
Det lød altsammen saa respektabelt 
og pænt og overtraf langt hans For- 
ventninger. Han blev grebet af Nys- 
gerrighed efter at se de to Kvinder, 
der førte et saa udadleligt Liv. 

Det varede ikke længe, før han fik 
et Glimt at se af Leonora. Allerede 
den næste Morgen saa han hende staa 
i sin Dør og slaa en Parasol op. Hun 
var slank uden at være mager, og i 
det Ansigt, han en Gang havde været 
forelsket i, var der kommet et venligt 
og tænksomt Udtryk. Hun var klædt 
i Sort og det passede godt til hendes 

Enkerolle. Lidt efter kom ogsaa Dat- 
teren tilsyne. Det var en yngre og 
dæmpet Udgave af Moderen. Hun 
havde det samme bestemte Udtryk i 
Ansigtet som Leonora, men der var no- 
get i hendes lidt hoppende Gang, der 
mindede om ham selv som ungt Men- 
neske. 

Først nu bestemte han sig for Al- 
vor til at besøge dem. Som indledende 
Skridt skrev han en Billet til Leono- 
ra næste Dag og bad, om han maatte 
besøge hende om Aftenen, da han hav- 
de bemærket, hun var stærkt optaget 
hele Dagen igennem. Han affattede 
med Hensigt sit Brev saaledes, at der 
ikke krævedes noget Svar, hvad der 30 
rimeligvis vilde have voldet hende 
Vanskelighed. 

Der kom heller intet Svar, og skønt 
der ingen Grund var til at vente no- 
get, følte han sig alligevel skuffet. 

Klokken otte — det var det Klokke- 
slet, han selv havde fastsat — gik han 
over Gaden og blev vist ind af Tjene- 
stepigen. Mrs. Frankland — som hun 
kaldte sig — modtog ham i den store 
Musik- og Dansesal i første Etage og 
ikke i sit eget lille Kabinet, som han 
havde ventet. Det kastede et fortviv- 
let Forretningsskær over dette Gensyn 
efter saa mange Aars Adskillelse. Den 
Kvinde, han havde gjort saa stor Uret 
imod, stod nu for ham, velklædt, kold 
og værdig. Det var hende øjensynligt 
ingen Glæde at se ham. Men hvad an- 
det kunde han vel ogsaa vente sig ef- 
ter al sin Troløshed. 

„Hvordan har De det, Mr. Millbor- 
ne?" spurgte hun roligt, som om det 
var en ganske almindelig Visit. „Jeg 
er nødt til at tage mod Dem her, da 
min Datter har Besøg nedenunder." 

„Deres Datter — og min ogsaa." 

„Ja — javel", sagde hun hurtigt, 
som om hun havde gjort sig skyldig i 
en Forglemmelse. '„Men jo mindre vi 
taler om den Sag, jo bedre. Jeg vil be- 
de Dem betragte mig som Enke." 

„Ja, Du kan stole paa mig, Leono- 
ra, og ..." Han stammede og kunde 



ikke gaa videre, da hun saa saa kold 
og ligegyldig ud. Han havde troet, 
hun vilde komme med nogle blide Be- 
brejdelser, men saa nu, han havde ta- 
get fejl. Han blev altsaa nødt til at 
gribe Sagen an uden Indledning . 

„Er Du ganske fri, Leonora — jeg 
mener med Hensyn til at gifte Dig? 
Har Du ikke givet et Løfte til nogen, 
eller — ?<; 

»Nej, jeg er ganske fri, Mr. Mill- 
borne", sagde hun temmelig forbav- 
set. 

„Saa vil jeg ogsaa fortælle Dig, 
hvorfor jeg er kommen. For tyve Aar 
siden lovede jeg at gifte mig med Dig, 
og nu agter jeg at indfri mit Løfte. 
Jeg har baaret mig skændigt ad ved 
at opsætte det saalænge." 

Hendes Forbavselse voksede, men 
hun blev ikke rørt. Der kom et mørkt 
og misfornøjet Udtryk i hendes An- 
sigt. „Jeg kunde slet ikke tænke mig 
at gifte mig nu i min Alder", sagde 
hun efter en Pause. „Det vilde gøre 
min Stilling meget vanskelig. Jeg tje- 
ner godt og behøver ingen Hjælp. Jeg 
har slet ingen Lyst til Ægteskabet. 
Hvordan er De dog kommet paa den 
Tanke. Undskyld, men det forekommer 
mig rigtignok, det er et besynderligt 
Paafund." 

„Ja, det synes Du naturligvis," sag- 
de Millborne spagfærdigt. „Jeg vil 
imidlertid sige Dig, at det ikke er no- 
get Sværmeri eller nogen Lidenskab, 
der faar mig til at handle saaledes. 
Det er en. Samvittighedssag, et Løfte, 
jeg ønsker endelig engang at opfylde. 
Jeg gav Dig mit Ord, og det var uhæ- 
derligt af mig at forlade Dig. Jeg øn- 
sker engang at kunne dø som et hæder- 
ligt Menneske. Det er jo desuden me- 
get rimeligt, at vi vil komme til at 
holde lige saa meget af hinanden igen* 
som dengang, vi var unge." 

Hun rystede tvivlende paa Hove^ 
det. „Jeg forstaar Deres Følelser, Mr. 
Millborne. Men jeg ser ikke nogen- 
somhelst Grund til at forandre mit nu- 
værende Liv, selv om det vilde lette 

Deres Samvittighed. Jeg har slidt 
haardt i det for at komme ovenpaa; 
det er lykkedes mig, og jeg ønsker ik- 
ke at gøre nogen Forandring. Min 
Datter er forlovet med et ungt Men- 
neske, der vil blive en udmærket Mand 
for hende. Han er nedenunder nu." 

„Ved hun noget om mig?" 

„Nej, det gør hun Gudskelov ikke. 
Hun tror, at hendes Fader er død og 
begravet. Saa De ser, at alting tegner 
godt for Fremtiden, og der ingen 
Grund er for mig til at gøre nogen 
Forandring." 

Han nikkede. „Godt", sagde han og 
rejste sig for at gaa. Da han var naa- 
et hen til Døren, vendte han imidler- 
tid om. 

„Jeg kan nu alligevel ikke indae, 
hvad Skade det kunde gøre, at vi gif- 
tede os Leonora?" sagde han indtræn- 
gende. Det vilde bare hedde sig, at 
Du havde giftet Dig med en Ung- 
domsven. Tænk over det. Burde vi to 
ikke være Ægtefolk for Barnets 
Skyld?" 

Hun rystede paa Hovedet og slog 
utaalmodigt med Foden mod Gulvet. 

„Jeg vil ikke opholde Dig længere," 
fortsatte han, „men jeg tager ikke fra 
Exonbury endnu; maa jeg besøge Dig 
engang til." 

„Værs'go, kan det glæde Dem", 
svarede hun uvilligt. 

Den Modstand, han havde mødt, 
vakte ikke hans gamle Lidenskab til 
Live igen, men fik ham til at tro, det 
var ganske nødvendigt for hans Sjæls- 
ro at faa overvundet Modstanden. Han 
besøgte hende ofte. Det første Møde 
med Datteren var noget af en Prøvel- 
se for ham, skønt han ikke følte sig 
draget mod hende, som han havde ven- 
tet; hun tiltalte ham ikke videre. Mo- 
deren havde betroet hende, hvad det 
var, „Ungdomsvennen" vilde, og Fran- 
ces syntes slet ikke om det. Da For- 
slaget faldt i saa daarlig Jord hos dem 
begge, varede det længe, førend Mill- 
borne fik udrettet det allerringeste. 
Mrs. Frankland var aldeles ikke glad 



for. sin opvartende Kavaller. Han var 
forbavset over hendes Haardnakket- 
hed, og det var kun, naar han anvend- 
te moralske Grunde, at han gjorde no- 
get Indtryk paa hende. „Det er vor 
Pligt at gifte os, Leonora" , sagde han 
saa, „hvis vi ønsker at have Ret til at 
blive kaldt for hæderlige Mennesker." 

„Jeg har ogsaa set Sagen fra den 
Side", skyndte hun sig med at svare. 
„Det slog mig straks, men det overbe- 
viser mig alligevel ikke om, at De har 
Ret. Jeg benægter paa det bestemte- 
ste, at det nu, efter al den Tid, der er 
gaaet, er min Pligt at gifte mig med 
Dem. Dengang vilde jeg gerne, som 
Dé jo saa godt ved, men nu er det for 
sent." 

De stod ved Vinduet. Et ungt Men- 
neske i gejstlig Dragt og med et Par 
spæde Whiskers ringede paa Døren. 
Leonora blev rød i Hovedet. 

„Hvem er det?" spurgtp Mr. Mill- 
borne. 

„Frances Kæreste. Hvor det er ke- 
deligt, hun ikke er hjemme. Naa, de 
har fortalt ham, hvor hun er, og nu 
gåar han hen for at møde hende. AJc 
ja! Gid de to i det mindste kunde bli- 
ve lykkelige". 

„Hvorfor skulde De ikke det?" 

„Han kan ikke gifte sig endnu, og 
Frances ser ham ikke saa ofte, siden 
han er taget fra Exonbury. Han var 
før Kapellan her i Byen, men nu er 
han blevet forflyttet til Ivell. De er 
hemmeligt forlovede, men nogle af 
hans Venner er imod Forbindelsen 
paa Grund af vor Bestilling. Han ind- 
ser imidlertid meget godt, hvor dum 
den Indvending er og bryder sig ik- 
ke om det." 

„Hvis Du nu giftede Dig med mig, 
saa vilde det saa langt fra at skade 
deres Forbindelse tværtimod fremme 
den." 

„Hvordan dog det?" 

„Jo, for saa behøver I jo ikke at 
fortsætte jeres Virksomhed her." 

Dette mærkede han gjorde Indtryk 
paa hende, og han blev derfor ved at 

smede, medens Jærnet var varmt. M ; ss 
Frances blev indviet i dette nye Syn 
paa Sagen og stillede sig derefter min- 
dre afvisende overfor ham. 

Han opgav sine Værelser i Exon- 
bury, men rejste hyppigt frem og til- 
bage, indtil han til Slut bvervandt 



hendes Modstand og opnaaede et mod- 
stræbende Samtykke. 

De blev viede i den nærmeste Kir- 
ke. Musik- og Danseskolen blev solgt 
til en Køber, der var henrykt over at 
kunne overtage den, og Familien drog 
saa til London. (Fortsættes). 



-M— 



Rigsdagssamlingen 1906—07. 

En historisk Oversigt af Edvard Brandes 
(Portsat). 



IV. 

Men der var en anden En, der hav- 
de Hast og ingen Tid at give bort, og 
det var Finansministeren. Nu da 
Valgloven vel var havnet i et Fælles- 
udvalg for at komme frem i rette Øje- 
blik, gjaldt det om at lade den træffe 
Toldloven til et frugtbart Møde. 

Altsaa maatte de to nedsalte Folke- 
tingsudvalg slippe Forslagene med en 
Hast, der ikke stod i Samklang med 
Tingets sædvanlige Fremgangsmaade. 
Finansministerens Plan var at skaffe 
Skattelovene fra Folketinget op til 
Landstinget tidligst muligt i Februar. 
Hvis man da gav Landstinget to 
Maaneder til deres Behandling og det 
uundgaaelige Fællesudvalg fjorten 
Dage, vilde en Rigsdagssamling, der 
endte ind i Maj ved Pintsetid, løskøbe 
sin Længde med en Lovhøst af sjæl- 
den Velsignelsesrighed. Var det des- 
uden absolut nødvendigt, at Valglov 
var en Betingelse for Skattereformen? 
Kunde det ikke tænkes, at — selv om 
Enighed ikke opnaaedes om Valglo- 
ven — de tvende allierede Magter slog 
sig sammen om at lægge en Toldlov 
som et Plaster paa Saaret? Med Skat- 
tereformen og et passende Antal Jærn- 
baner — thi Trafikministeren havde 
paa Stablen til Fremsættelse straks ef- 



ter Nytaar et vidtomfattende Jærnba- 
neforslag — vilde Regeringens Til- 
hængere kunne parere Angreb, der 
tog Sigte paa Ministeriets Magtesløs- 
hed? Og vilde ikke ogsaa de Frikon- 
servative ret gærne vise deres uforan- 
drede Velvilje overfor Ministeriet og 
deres Særstilling overfor Højre, naar 
dette ud fra stive Beskyttelsesprincip- 
per vilde stille sig stejlt til den mode- 
rate Toldreform? 

Altsaa at blive færdig og at faa 
Forslagene vedtagne i Folketinget om- 
trent i Forelæggelsens Form: dette 
maatte være Finansministerens M&al. 
For at paaskynde Forhandlingerne 
havde han bevæget den iøvrigt me- 
get optagne Partiets Fører, Hr. An- 
ders Nielsen, til at paatage sig For- 
mandskabet i Toldudvalget — med 
Dækningslovene havde det overhove- 
det ingen Nød. Og Hr. Anders Nielsen 
som en helbefaren Skipper styrede 
Skibet efter den fastsatte Kurs: skul- 
de man sejle med en bestemt Fart, var 
han ikke tilsinds at give de Nølende 
nogen Henstand. 

Men nu den anden fuldt saa vig- 
tige Post: Ordførerskabet? Hvem 
skulde være Ordfører for Toldloven? 
Hvem skulde bringe Skibet i Havn? 

En Ting var sikker: det kunde ikke 

blive den gamle Ordfører Hr. Ingvard 
Jensen. Han havde umuliggjort sig 
straks ved første Behandling, som han 
paa Embedsvegne aabnede. En Mand, 
der saa lidt forstod hvad der just 
skulde siges ved denne givne Lejlig- 
hed, ja endogsaa havde udtalt sig stik 
imod Ministerens Ønske — hvad enten 
det nu var Naivetet eller af Mangel 
paa Disciplin — kunde ikke med For- 
del anvendes paa en saa udsat Plads. 
Men naar Hr. Jensen maatte og skul- 
de fjærnes, kunde han daarligt erstat- 
tes af et andet Partimedlem, thi dette 
vilde gøre hans Bortfjærnelse langt 
mere graverende, mere fornærmelig 
og mere iøjnefaldende. Her var gode 
Raad dyre. 

Dog, Hr. Vilhelm Lassen friede sig 
ud af Forlegenheden ved et Mester- 
træk, der kom overraskende og som 
forekom forvovent, og dog var ganske 
ufarligt. Det syntes en Art Underka- 
stelse fra Ministerens Side, medens 
det i Virkeligheden var en Bemægti- 
gelse, næsten en Overrumpling. Han 
foreslog nemlig de Moderates Ordfø- 
rer Direktør Neergaard at blive Told- 
lovens Ordfører, og da han havde er- 
hvervet Hr. Neergaards Samtykke, 
satte han Valget igennem i Partiet 
og i Udvalget. Og han bandt derved 
Hr. Neergaard ved en Æreskæde til 
sig, sin Toldlov og næsten til sit Par- 
ti for evigt og altid. 

Det blev dog noget af en Falliter- 
klæring for Partiet, dette Valg, ved 
Maaden hvorpaa Hr. Ingvard Jensen 
skødes tilside. Finansminister Lassen 
havde benyttet Juleferien, hvor Fæl- 
lesudvalget laa paa den lade Side, til 
Konferencer, hvori Hr. Neergaard del- 
tog og hvor der var opnaaet Enighed 
med ham som designeret Ordfører. 
Han blev derefter valgt af Toldudval- 



get. Den il. Januar meddelte Folke- 
tingets Formand til de allerflestes 
Overraskelse Tinget, at Hr. Ingvard 
Jensen ønskede at udtræde af Toldud- 
valget og satte Valg af et andet Med- 
lem til næste Dag. Men inden dette 
foregik, foresloges der fra radikal og 
socialdemokratisk Side, at man ikke 
skulde efterkomme Anmodningen — 
til hvilken der formentlig ingen An- 
ledning var, selv om Hr. Jensen be- 
klageligvis var angreben af Sygdom, 
hvad der var den angivne Aarsag til 
Begæringen. Reformpartiet kunde in- 
tet svare derpaa : deri lille Intrige var 
altfor haandgribelig, saameget mere 
som Hr. Jensen ganske kort efter 
havde overvundet sin Sygdom og gav 
Møde i Tinget. Det tog sig altsaa saa- 
ledes ud, som om Hr. Ingvard Jensen 
havde erklæret, at skulde -han vige sit 
Ordførerskab tilmed for Hr. Neer- 
gaard, vilde han ikke længer have 
Sæde i Udvalget — hvorpaa man da 
fra de Ledendes Side til Gengæld 
havde fordret af ham at han skulde 
paaskyde Sygdom som Grund. Med 
dette pudsige Kompromis var saa Sa- 
gen bleven ordnet; ikke desmindro 
saa det fattigt ud for det store Parti, 
at det ikke selv raadede over en selv- 
skreven Ordfører for Toldloven men 
maatte indforskrive en saadan fra et 
andet Parti. 

Fordelen ved Hr. Neergaards Valg 
var imidlertid indlysende. De Mode- 
rates Ordfører, hvis Indsigt paa Toid- 
omraadet var ubestridelig og ube- 
stridt, havde ved første Behandling 
været til venstre for Minister og For- 
slag især ved sin meget kraftige God- 
kendelse af Værditold. Hvis han vilde 
fastholde denne Stilling og øve en 
Kritik over Forslaget og derudfra 
stille Ændringer, som gjorde dette 

Forslag mindre antageligt for de Fri- 
konservative og Landstinget, vilde 
dette være yderst slemt for Ministe- 
ren og hans Parti, og selv om Forsla- 
get — ved en Art Mirakel — alligevel 
slap frelst ud gehnem Rigsdagen, 
fordi Alliancen gjaldt trods alt, vilde 
Reformpartiets Rigsdagsmænd bagef- 
ter ikke vidst deres' levende Raad, naar 
de skulde forsvaret gjort Gerning un- 
der dobbelt Angreb baade fra moderat 
og radikal Side. Det var meget godt 
med Finansministerens Gennemførel- 
ses-Politik, som kun var den gammel- 
kendte moderate Politik, men hvis Hr. 
Neergaard ikke vilde vedkende sig 
den i Hr. Lassens nye Udgave, blev 
den en saare mislig Sag. Hvis de Mo- 
derate, som dog sikrede Ministeriet 
det fornødne Flertal i Folketinget, 
slog sig radikale paa Toldloven, saa' 
det galt ud for Finansministeren. Dette 
gav allerede god Grund for denne til 
at anmode Hr. Neergaard om hans Bi- 
stand. Men dertil kom Hr. Neergaards 
personlige Stilling og den Autoritet, 
han nød som toldkyndig. Naar han 
sagde god for Toldloven, blev den 
alligevel mere af en Folketingstoldlov, 
end den før havde været. At Hr. Neer- 
gaard maatte have nogle smaa Ind- 
rømmelser, var indlysende ; men det 
var anseligere at gøre ham saadanne 
end at føje den yderliggaaende Oppo- 
sition. Og efter al Rimelighed kunde 
man slippe billigt, fordi man dog til- 
bød Hr. Neergaard det fornemste Ord- 
førerskab paa et Sølvfad. Der kunde 
siges, at dette krævede en vis Resigna- 
tion hos Finansministeren, fordi han 
uvilkaarligt vilde blive skudt til Side 
under de følgende Forhandlinger lige 
op til Fællesudvalget af Hr. Neer- 
gaard, men dette var dog kun tilsyne- 
ladende : saasnart Toldloven var ryk- 



ket op i Landstinget, blev det atter Hr. 
Lassen, der ledede Sagen, og naar 
Skattereformen var tilendebragt, var 
det Hr. Lassens Toldlov, der var ved- 
tagen, og ikke Hr. Neergaards. 

At Hr. Neergaard tog hvad der til- 
bødes ham som en Ære og et anseligt 
Hverv, kan næppe undre. Først kunde 
man vel sige, at den politiske Situa- 
tion krævede det: naar den moderate 
Gruppe gav Ministeriet et Flertal og 
valgte Tingets Formand af Regerings- 
partiet og overhovedet ydede det den 
nødvendige Støtte, hvad Under saa, 
at dette Forbundsfæliesskab bekræfte- 
des ved at man i en stor og vigtig 
Sag gav de Moderates Ordfører en Til- 
lidspost, til hvilken han efter alles Me- 
ning var ganske særligt egnet? Poli- 
tisk set lod da dette nye Vidnesbyrd 
om de Moderates og Regeringspartiets 
gradevise Sammensmeltning sig yp- 
perligt forsvare, saameget mere som 
det i Længden blev lidt urimeligt, at 
Reformpartiet tog alt fra de Moderate 
baade Krese og Vælgere og yderligere 
fordrede deres Støtte for Ministeriet 
uden at give noget til Gengæld. Og 
dette var da vel for det andet Hr. Neer- 
gaards gode Grund til at modtage 
Ordførerskabet, at der deri laa en per- 
sonlig Oprejsning for ham. Lige siden 
1895 var de Moderate haanligt skudte 
tilside af det overmægtige Reform- 
parti, forfulgte og lagte for Had. Nær- 
mest ved deres indflydelsesrige Blades 
Hjælp havde de bevaret en politisk 
Stilling, som deres stadigt aftagende 
Magt i Folketinget vanskeliggjorde. 
Endnu ved det sidste Valg havde de 
maatte afgive Vinderup-Kresen til et 
Medlem af Reformpartiet. Et Mindre- 
tals Stilling er aldrig særligt hyggelig 
i Folketinget, særlig ikke for dets Ord- 
fører, og Reformpartiet var ikke no- 

gen hensynsfuld Modstander: hver- 
ken Hr. I. G. Christensen eller Hr. 
Anders Nielsen havde i Reformparti- 
ets store Dage sparet paa Peber og 
Salt. Og at tjene disse strænge Herrer 
uden Løn saaledes som de Moderate 
nødtvungne havde bekvemmet sig til, 
var ingen attraaværdig Lod. Derfor 
naar nu den mægtige Fjende maatte 
nedlade sig til at anmode de Moderate 
om godhedsfuld Hjælp til at bugsere 
Skuden i Havn, var det fristende at 
imødekomme Opfordringen og uklogt 
at svare nej — ganske fraset hvilke 
Udsigter dette Haandslag kunde aabne 
i en overskuelig Fremtid. Der var der- 
for egentlig intet Valg for Hr. Neer- 
gaard: han slog til, da man rakte 
Haanden frem. 

Dermed var Sagen i Orden for Fol- 
ketingets Vedkommende. Hr. Anders 
Nielsen afsluttede Udvalgsbehandlin- 
gen i en Hastighed, og Hr. Neer- 
gaard paatog sig at besørge Betænk- 
ning og Forsvar. Med den ene Dæk- 
nings-Lov, Arveafgiften, kunde der 
intet Bryderi blive: den ordnedes af 
sig selv. Med Stempelskatten paa de 
spirituøse Drikkevarer kneb det mere. 
Der havde rejst sig en stærk Stemning 
i Befolkningen mod dens formentlige 
Flaske-Kiggeri, og denne Stemning 
benyttedes baade af Højre og de demo- 
kratiske Partier. Dertil kom Vanske- 
ligheder med Frankrig, hvis daværen- 
de Gesandt optraadte stærkt mod den- 
ne Told-Besværelse for den franske 
Vin. Samtidigt knyttedes til Dan- 
marks Navn og Situation et vist 
Røre i den udenlandske Presse og 
mellem Diplomater, og denne pludse- 
lig opkomne altfor store Interesse for 
Danmark frembød ret uhyggelige Si- 
der. Man kunde saaledes formode, at 
Finansministeren næppe vilde fasthol- 



de sin nye Lov overfor en Modstand 
i Landstinget. Men en vis Trods over- 
for Vanskelighederne sammen med 
en Følelse af, at altfor tidlig Eftergi- 
venhed let kunde bringe den hele Re- 
form i Fare, bevirkede, at Ministeren 
forlangte og opnaaede af sit Parti — 
dertil regnet de Moderate — en ube- 
tinget Tilslutning ogsaa paa dette 
Punkt. Der var sluttet en Pagt med 
Hr. Neergaard, og denne havde intet 
Forbehold taget: det gjaldt med en 
Rekords Hastighed at føre hele Lov- 
Komplekset op i Landstinget. 

Med militær Præcision gik man til 
Værks. Skønt Folketinget netop i Be- 
gyndelsen af Februar behandlede i 
lange Møder den nye Jærnbane-Lov, 
og Jærnbaner er de mest appetitvæk- 
kende Sager, som Folketinget fremby- 
der baade for Talere og Vælgere, gjor- 
de Formanden resolut Plads for Told- 
loven og udsatte den paabegyndte 
Jærnbaneforhandling til efter Skattelo- 
venesTilendebringelse. Saaledes kunde 
anden Behandling begynde Mandag d. 
4. Februar og ved Hjælp af lange Aften- 
møder allerede afsluttes i samme Uge 
Lørdag d. 9. Februar. De tilhørende 
Love tog man til anden Behandling d. 
13. og 14. Februar. Men endnu mere : 
allerede Fredag d. 15. Februar kom 
Toldloven til tredje Behandling, idet 
Udvalgets Formand intet Hensyn tog 
til Henstands-Begæring eller frem- 
komne nye Ændringsforslag eller den 
Sædvane, der under Plads for fornyet 
Overvejelse mellem anden og tredje 
Behandling af vigtige Spørgsmaal. Fi- 
nansministeren trængte paa og blev 
vel betjent: og paa én Dag i Formid- 
dagsmødet gjorde Folketinget Told- 
lov, Sukkerlov, Arvelov og Stempel- 
lov færdige og oversendte dem til 
Landstinget — sligt var ganske uhørt 

i Folketingets Forretningsgang. Told- 
loven blev vedtaget med 84 Stemmer, 
idet kun 10 Medlemmer af Højre sva- 
rede stemmer ikke, og Resten : Re- 
formparti, Mpderate, Socialdemokra- 
ter og Radikale stemte for Loven. Ikke 
uden Ret kunde Hr. Lassen overfor 
dette Resultat af Forhandlingerne be- 
mærke, at naar Enden var god var 
alting godt, og udtrykke sin Tilfreds- 
hed; det havde vist sig, hvad man 
kunde ventet fra første Færd, at de 
demokratiske Partier maatte tilsidst 
stemme for et Toldforslag, der dog 
altid betegnede noget Fremskridt fra 
det bestaaende : nogen Nedgang i Ind- 
tægt og nogen Formindskelse af Be- 
skyttelsen. Følgen var, at Hr. Lassen 
vilde kunne præsentere Landstinget et 
enstemmigt vedtaget Folketingsfor- 
slag, og selv om dette ikke gjordes 
færdigt paa Rigsdagen, dog altid i en 
næste Samling have Folketingets Af- 
fattelse at falde tilbage paa. Men fore- 
løbigt var det unægteligt Meningen at 
sætte alt ind paa den hele Skattere- 
forms Gennemførelse i den løbende 
Samling, og Finansministeren henvi- 
ste i den Sammenhæng til Behandling 
af Toldforslag i andre Lande, hvor man 
ikke lod gro Mos paa Toldloven i 40 
Aar. Feltraabet var endnu bestandigt : 
nu eller aldrig! 

Den til Toldloven hørende Sukker- 
Lov var bleven enstemmigt vedtaget 
med 78 Stemmer . og Arveafgiftsloven 
endda med 89. Med Stempelskatten 
havde Finansministeren for saavidt 
sin Hyre, som Modstanden varede til 
det sidste og han kun fik den vedtaget 
ved Reformpartiets og de Moderates 
Stemmer ialt 54 o: ikke Halvdelen af 
Tinget, medens 35 stemte mod, 3 
sagde stemmer ikke og ikke mindre 
end 21 var fraværende. Dog Sejren 



var vunden over hele Linien og Hr. 
Lassen* kunde fremstille sig for 
Landstinget med alle flre Love under 
Armen efter foreløbigt at have udret- 
tet en Bedrift, som ingen tidligere 
Finansminister kunde rose sig af. Nu 
gjaldt det, om Landstinget vilde være 
ham ligesaa følgagtigt som det folke- 
valgte Ting. 

Straks gjorde Landstinget sig lidt 
kostbar. De fire Forslag oversendtes 
til det d. 15. Februar men ikke før den 
26. Februar begyndte første Forhand- 
ling. Det var foreløbigt mer end en 
Uge tabt, og nu kneb det jo med Ti- 
den, om man skulde blive færdig. 
Og Landstinget gav sig ogsaa god Tid 
med denne første Behandling, egent- 
lig imod Tingets Sædvane som er 
den, at faa Talere har Ordet og at 
disse taler kort. Forhandlingen strakte 
sig over 6 Dage med lange Møder og 
brede Foredrag; først d. 4. Marts 
sendte Landstinget Forslagene i Ud- 
valg, et for Toldlov og Sukkerlov og 
et andet for Arveafgift og Stempel- 
skat, ganske ligesom Folketinget 
havde gjort. 

Forhandlingens Hovedinteresse 
maatte bero paa hvad Stilling de Fri- 
konservative vilde indtage. Det gamle 
Højre stod jo paa Beskyttelsesmæn- 
denes yderste Fløj : dér var næppe no- 
get Omslag at vente, og i hvert Fald 
vilde man til en Begyndelse natur- 
ligvis indtage saa kras en Holdning 
som muligt. Højres Talere angreb og- 
saa Toldloven med stor Bitterhed og 
delvis ikke uden Lidenskabelighed. 
Ogsaa Sukker-Forslaget, der var ble- 
ven skaanet i Folketinget, gjordes til 
Genstand for en afvisende Kritik. Og 
endnu voldsommere maltrakteredes 
Stempelskatten, saa haanligt, at man 

maatte tro den derved for alle Tider 
opgivet. 

Men dette var kun det Ventede og 
Selvfølgelige. Spørgsmaalet var : 
hvprledes vil de Frikonservative stille 
sig, sagligt og politisk. Her laa For- 
modningen for, at man sagligt vilde 
staa velvilligt — thi de store Bønders 
Interesser var ikke fjærne fra Gaard- 
mændenes — at man ikke vilde und- 
være saa behagelig en Toldlov — at 
man vilde finde sig i Arveafgiften 
med nogle Indvendinger — og at 
man næppe vilde imod alle andre gaa 
med til Stempelskatten. Men vilde 
de Frikonservative gennemføre Skat- 
tereformen, selv om det store politi- 
ske Forlig paa Valgloven ikke lyk- 
kedes, og vilde den til de Frikonser- 
vative omhyggeligt præparerede Told- 
lov være et tungt Lod i Vægtskaalen 
til Fordel for den kommunale Valg- 
lov, naar man afvejede for og imod 
paa dette Omraade? 

Det sikreste Indtryk, som de Frikon- 
servatives Ordførere gav, var, at de 
ikke vilde binde sig — i alt Fald ikke 
endnu. De havde to Ordførere : Baron 
Reedtz-Thott for Dækningslovene og 
Konsul Hay for Toldloven. Den før- 
ste stillede sig velvilligt til Toldloven 
— som stor Godsejer og som Interes- 
seret i det sidst behandlede Forslag, 
efter hvis Mønster den Lassenske 
Toldlov var bygget — men han an- 
greb Arveafgiften dér, hvor den 
skulde give mest Penge, og syntes 
ganske uvillig overfor Stempelskat- 
ten. Og Hr. Hay, der var de Frikon- 
servatives udsete Toldlovsordfører og 
følgelig, naar Alliancen holdt, ogsaa 
Landstingsudvalgets fremtidige Ord- 
fører, tilbød vel Forhandling men er- 
klærede, at Forslaget havde været 
mere tiltalende, da det kom fra Mini- 



steren end efter Ændringerne i Folke- 
tinget ved anden Behandling. Disse 
Ændringer var saadanne frihandler- 
ske Smaaindrømmelser, som Hr. 
Neergaard havde krævet og til Gen- 
gæld for hvilke han havde maatte 
finde sig i, at Kultolden ikke ophæ- 
vedes helt, hvad Regeringsforslaget 
stolt havde vigtet sig med. Hr. Hay 
stillede sig altsaa beskyttelsesvenligt 
til højre for Forslaget og han nægte- 
de sig ikke til Slutning at give sin Ud- 
talelse om, at de Frikonservative alle 
var enige om at faa Toldspørgsmaa- 
let bragt ud af Verden ved en heldig 
Løsning den betegnende Tilføjelse: 
„vi vil gøre vort bedste for, at de 
modstaaende Anskuelser kan blive 
forligte, idet vi haaber, at de 
politiske Forhold maa udvikle sig 
saaledes, at dette kan lade sig 
gøre". Dette var køligt og lidt af en 
Trusel. Køligheden svandt senere no- 
get, da Finansministeren havde anket 
over hans Uvillighed, og de to Herrer 
havde vekslet nogle Repliker, som 
ikke udelukkede venskabeligt Samar- 
bejde. Me>n Truslen blev staaende: 
de politiske Forhold, dette vilde sige, 
at kun hvis der opnaaedes Enighed 
om den kommunale Valglov, kunde 
Regeringen haabe at faa de andre 
store Sager frelste igennem Rigsda- 
gens Skærsild. 



Imens saaledes al Dampen var oppe 
for Skattereformen, laa den kommu- 
nale Valglov i Hi. Ingen vovede at rø- 
re ved det Vilddyr, som man frygtede 
kunde træde forstyrrende ind i de 
ordnede Planer. Der taltes bestandigt 
om Fællesudvalget baade i Rigsdag 
og i Pressen ; hvad der vilde ske, var 
Genstand for daglig Opmærksomhed; 

man læste i Ansigter og lyttede efter 
halve Ord; Rygter udspredtes og be- 
nægtedes lige hurtigt; hyppigt forlød 
det ganske bestemt, at nu var Sagen 
forligt og meget andet inddraget un- 
der dette politiske Forlig; snart ef- 
ter vidstes det, at nu var alt sprængt. 
Men medens saaledes hele den poli- 
tiske Interesse, som sagt, midtsam- 
lede sig om Fællesudvalget, skete der 
intetsomhelst i dette. I hvert Fald in- 
tetsomhelst officielt. De Forhandlin- 
ger, der betød noget, førtes mellem de 
FrikonservativesJR.epræsentanter,Grev 
Frijs og Godsejer Rottbøll, og Reform- 
partiets Repræsentanter, Statsreviso- 
rerne Anders Nielsen og Madsen-Myg- 
dal, under Indenrigsminister Bergs 
Medvirkning, og naturligvis refere- 
rede atter Indenrigsministeren til 
Konseilspræsidenten, men det er 
ikke sandsynligt, at denne sidste paa 
noget tidligt Stadium deltog i For- 
handlingerne. I og for sig er dette 
jo ogsaa historisk set ligegyldigt, og 
det er bedst at holde sig til hvad der 
officielt ligger for. 

Den fjortende December havde Fæl- 
lesudvalget konstitueret sig, men først 
den 16. Januar samledes det paany. 
Forhandlingen i dette Møde førte selv- 
følgeligt ikke til noget. Alle var re- 
serverede, og hver holdt da foreløbigt 
paa sit. De Frikonservatives For- 
mand, hvis Udtalelser var ventede 
med mest Spænding, sagde kun gan- 
ske kort, at han helst vilde være ble- 
ven staaende ved den gældende Ord- 
ning, men da Folketing og Landsting 
havde forskelligt Syn, var det nød- 
vendigt at foretage en Ændring; en 
almindelig Drøftelse af i hvilken Ret- 
ning denne Ændring skulde gaa var 
dog sikkert ørkesløs. Man talte end- 
nu nogen Tid frem og tilbage mellem 



Højre og Reformparti mest for at 
udfylde Tiden, indtil Formanden Hr. 
Anders Nielsen sluttede af, indkaldte 
Ændringsforslag til d. 31. Januar og 
udsatte Møderne til efter denne Frist. 

Den 31. Januar kom men uden an- 
det Ændringsforslag end ét fra det 
gamle Højre, der i alt væsentligt (to 
Vælgerklasser etc. dog Valgret for 
ugift Kvinde) holdt fast ved den be- 
staaende Ordning. Men nogle faa 
Dage efter omdeltes de Frikonservati- 
ves Ændringsforslag, daterede 5. Fe- 
bruar, til Udvalgsmedlemmerne og 
forplantedes ved tilgivelig Indiskre- 
tion til Pressen for alle Hovedtræks 
Vedkommende, hvorpaa de Frikon- 
servative bestemte sig til at offentlig- 
gøre Ordlyden igennem deres Hoved- 
organ Berlingske Tidende den 7. Fe- 
bruar samtidigt med at Fællesudval- 
get atter traadte sammen. 

Om disse Ændringsforslag drejede 
sig dernæst alle offentlige Forhand- 
linger og ligeledes alle hemmelige i 
den kommende Tid. Det var umuligt 
at nægte, at de Frikonservative havde 
gjort betydelige Indrømmelser — om 
saadanne som Grev Frijs havde stillet 
i Udsigt eller ringere, derom kunde 
der naturligvis altid disputeres. De 
Frikonservative vilde give Valgrat og 
Valgbarhed til alle skatteydendøMænd 
og Kvinder (ogsaa Tyende) over 25 
Aar, saaledes som Regeringsforslaget 
fastsatte, og de hævede for alle By- og 
Sogneraad ethvert Vælgerskei, der 
bundede i Formuesforhold. Til Gen- 
gæld oprettede de to Aldersklasser, 
saaledes at de over 40 Aar stemte to 
Gange og valgte den ene Halvdel af By- 
og Sogneraad alene. Til Amtsraad fast- 
holdt de den privilegerede Valgret, 
men saaledes at hvert Sogneraad 
valgte to Valgmænd og at de umid- 

delbare Valgmænd forøgedes i samme 
Antal. Endvidere fastsloges der Be- 
grænsning af Skatteprocentens Stig- 
ning i By- og Land-Kommunerne 
udenfor København. Endelig fandtes 
der nogle Bestemmelser om Kommu- 
nernes Næringsdrift og Oprettelse af 
Stiftsraad (i Lighed med Amtsraad) 
for Købstæderne — hvilke Bestem- 
melser dog tydeligt nok stod i anden 
Række og var beregnede paa at træk- 
kes tilbage. 

At Forslaget kom frem til Fælles- 
udvalget og derefter til Offentlighe- 
den, skyldtes utvivlsomt den Om- 
stændighed, at de Frikonservative og 
Reformpartiet ikke var enedes om det 
i Forvejen. Sandsynligvis var Forsla- 
get allerede udarbejdet i Hovedtræk- 
kene i November og forelagdes de Le- 
dende i Reformpartiet og Regeringen 
samtidigt med eller endog forinden 
Fællesudvalget nedsattes. Det var in- 
tet. Ultimatum: som ovenfor nævnt en- 
kelte Bestemmelser kunde sikkert 
straks fraviges for Enighedens Skyld; 
Fremtiden viste desuden ogsaa, at de 
Frikonservative vilde, naar de var 
sikre paa Indrømmelser fra den anden 
Side, gaa noget videre, nemlig til 
Opstilling af et Alternativ: enten Al- 
dersskellet eller Skatteprocentens Be- 
grænsning, men ikke fastholde begge 
Dele. At Tilbudet var almindelig ment 
o : ment som antageligt Forligsgrund- 
lag for Ministeriet, derpaa tydede alt. 
Det var ikke Skrømt-Forslag til at 
handle med — saadanne som Grev 
Frijs i sin November-Tale havde for- 
dømt. De Frikonservative kunde fra 
deres Standpunkt med Rette mene, 
at deres Indrømmelser overgik deres 
Betingelser og Forbehold og at de 
modsat de forrige Aars stejle Afvisning 
havde stillet sig, ikke mindst i Sam- 



menligning med Højre, yderst imøde- 
kommende og paa samme Maade for- 
handlingsvillige overfor Ministeriet 
som tidligere. Men ikke nok hermed. 
De kunde anse deres Forslag for netop 
den Udvej, som Ministeriet maatte øn- 
ske sig i en vanskelig Situation. Vel 
sandt at Valgretsspørgsmaalet havde 
foreligget ved Valget, og dettes Ud- 
fald viste Befolkningens Ønske om 
den vidtgaaende Reform, men imel- 
lem Reformpartiets Vælgere var der 
mangen en Storbonde, der paa Bun- 
den af sit Hjærte nærede en forstaae- 
lig Lyst til at bevare sine Sær-Rettig- 
heder og sin Overmagt over Husmand 
og Daglejer; desuden havde det mo- 
derate Venstre, der sikrede Ministe- 
riet Flertallet, ingensinde sværget til 
den almindelige Valgret saa helt og 
fuldt, som Regeringsforslaget nu gav 
den til alle. De Frikonservatives Me- 
ning, da de opstillede deres Forslag 
og gjorde deres Tilbud, var da den 
Ministeriet allervenligste, fordi de paa 
engang gav Regeringen Lejlighed til 
en ufarlig Fremmarch fra det Bestaa- 
ende og dækkede den Tilbagetoget 
imod de angribende Radikale og Soci- 
aldemokrater. I et fransk Skuespil si- 
ger en ung Enke, der er bleven af 
med en yderst ubehagelig Ægtemand: 
„at være blond og bære Sorg, det er 
Toppunktet af Lyksalighed." Saale- 
des kunde ogsaa Ministeriet Christen- 
sen sige: at faa Valgloven igennem og 
slippe bort fra den ideale Fordring, 
det er Lykken selv for et moderat 
Ministerium. 

Men Ministeriet forsømte sin Tid, 
forstod ikke Alvor'en i de Frikonser- 
vatives Ændringsforslag. For første 
Gang maaske ræsonnerede Hr. I. C. 
Christensen under sin lange Førertid 
forkert og saa' galt paa Mennesker og 

Forhold — hvad der muligvis forkla- 
rer hans ubeherskede Ophidselse, da 
ved Samlingens Slutning Afgørelsen 
faldt. Hvad han, netop han burde 
gjort, var jo dette : saasnart han havde 
lært de Frikonservatives Ændringer 
at kende og havde forhandlet sig yder- 
ligere til Rette med dem — da at gaa 
til sit Parti og fremstille den trufne 
Aftale ikke alene som det eneste Op- 
naaelige, men som en Falden-til-Føje 
og et Nederlag for de Frikonservative 
og en Sejr for Reformpartiet. Med 
den overordentlige Myndighed, som 
han har erhvervet over et ensartet 
Parti næsten uden Høvdinge-Emner, 
vilde han utvivlsomt ved et coup de 
main vundet Enstemmighed for et 
forelagt Forlig, naar han til Under- 
byggelse af dette kunde sikret baade 
Skattereform og Jærnbaner. Og hvis 
der virkelig var sprunget nogle Parti- 
medlemmer fra — hvad der naturlig- 
vis var muligt — saa vilde disse Stem- 
mer jo altid kunde opvejes ved de 
Moderates ubetingede Tilslutning og 
det paa ny befæstede Forbundsfælles- 
skab med de Frikonservative, ved 
hvilket Ministeriet besad sikret Fler- 
tal baade i Folketing og Landsting. 
Og til en saadan Taktik opfordrede 
sidst, men ikke mindst, Udsigten til 
den uhyggelige Situation, der vilde 
opstaa gennem et Brud : thi da vilde 
en Landstingsopløsning der ogsaa 
ramte de Kongevalgte, synes den 
nærmest liggende Løsning, og Mini- 
steriet vilde intet nødigere end at ka- 
stes fra den trygge Forhandling ud i 
den altid besværlige Strid. 

Trods alt kunde Ministeriet eller 
rettere Hr. I. C. Christensen ikke be- 
stemme sig i rette Tid. Det kan 
næppe bero derpaa, at Konseilspræsi- 
denten veg tilside for en myndig og 



hensynsløs Optræden, hvis en saa- 
dan tiltrængtes i Partiet; thi Begi- 
venhederne, da han styrtede Mini- 
steriet Deuntzer og udsprængte de 
Radikale, viste, at han hverken var 
den godlidende eller den lidenskabs- 
løse Politiker som han af mange an- 
saas for. Det Ydre lyver, og Hr. I. G. 
Christensen har ligesaa kort til Mod- 
vilje som til Vennesælhed. Men gan- 
ske sikkert havde stædig Sindighed i 
mange Aar syntes ham den bedste 
Fører-Taktik og benyttedes af ham 
med saameget Held, at det er forklar- 
ligt, om denne rolige Seen-Tiden-an 
ogsaa syntes ham anvendelig og fø- 
rende til Maalet i denne noget spænd- 
te Situation. Det gjaldt at bøje baade 
Partiet og de Frikonservative, og han 
havde Grund til at tro sin Taktik 
yderst brugbar overfor sine egne: hvis 
der fandtes nogen Ulyst til at gaa ind 
paa et Forlig — og naturligvis kom 
en saadan frem baade hos Officererne 
og de Menige — vilde en Trækken-i- 
Langdrag gøre disse møre ; jo nærme- 
re Samlingen kom sin Afslutning, des 
hæftigere vilde Ønsket blive om Re- 
sultater, men Bollen skulde hænge 
lige for deres Øjne og kun hvis de 
vovede Springet, skulde de opnaa den 
lækre Mundfuld; naar alt stod paa 
Spil og man risikerede at gaa tom- 
hændet hjem, da vilde Konseilspræsi- 
denten forelægge Fredsbetingelserne, 
og hvis de antog disse, vilde det for- 
jættede Land staa dem aabent. 

Sandsynligheden taler for, at Kon- 
seilspræsidenten ræsonnerede saale- 
des overfor sit Parti, og da vel næppe 
nogen kender dette som han, maa 
man jo ogsaa tro, at Ræsonnementet 
i sin Grund var rigtigt. Men hvis han 
ræsonnerede paa samme Maade over- 
for de Frikonservative — og det maa 

han have gjort — har Udviklingen 
vist, at han tog fuldkommen Fejl. Sa- 
gen var den, at de Frikonservative 
mente at have gjort alt for Ministe- 
riet og for den politiske Almen-For- 
handlings Fortsættelse, som der med 
Billighed kunde forlanges af dem. Det 
mindste som de til Gengæld kunde 
vente, var da, at Ministeriet tog deres 
Forslag for fulde og hurtigt angav sin 
Stilling dertil : kunde Ministeriet ven- 
te, saa kunde ogsaa de ; af deres Vælge- 
re eller Meningsfæller havde de intet 
at frygte ; tværtimod vilde man snarere 
bebrejde dem at være gaaede for vidt 
end at have vist Uimødekommenhed; 
og hvis endelig Regeringen mente, at 
en Trudsel om Opløsning skulde 
skræmme dem, saa vilde de Frikon- 
servative se Faren, førend de troede 
paa den; der var intet i Regeringens 
Holdning, der tydede paa, at en Lands- 
tingsopløsning var den kærkommen, 
og at Ministeriet ikke betragtede den 
som et Onde, man i det længste maat- 
te undgaa; og hvis man endelig vilde 
indvende overfor de Frikonservative, 
at de ved en saadan Landstingsopløs- 
ning eller maaske ved de højresindede 
Kongevalgtes Død risikerede værre 
Betingelser end de nu kunde opnaa, 
vilde de dertil svare, at ét er hvad 
man selv indrømmer og et andet hvad 
ydre Forhold aftvinger én — en Poli- 
tiker gaar ikke længer end hans poli- 
tiske Linje tillader, men han er som 
alle Skæbnens Magt undergiven. 
Følgen var, at de Frikonservative ro- 
ligt blev i deres befæstede Stilling og 
saa' an, hvad Reformparti og Ministe- 
rium nu vilde tage sig til. 

Og saaledes forsømtes det ubetinget 
gunstigste Øjeblik for Forliget paa 
Valgloven: dette skulde være sluttet, 
inden de Frikonservatives Ændrings- 



forslag offentliggjordes. Det afsluttede 
Forlig som Kendsgerning skulde væ- 
re kommet til Vælgernes Kundskab — 
saaledes vilde Hr. Frede Bojsen baaret 
sig ad, men Hr. I. C. Christensen hav- 
de ikke lært sin Mester Kunsten rette- 
lig af. 

Torsdag d. 7. Februar holdt Fælles- 
udvalget sit andet Møde — der var da 
næsten hengaaet to Maaneder siden 
det nedsattes. De Frikonservatives 
Ændringsforslag forelaa til Forhand- 
ling. Men der kunde ingen blive, thi 
Reformpartiet havde i Pressen alle- 
rede taget Afstand fra dette Forslag, 
om end i noget ubestemte Udtryk: Fi- 
nansministeren havde ladet sit Blad 
skrive: „Nogle af Kravene maa paa 
Forhaand betragtes som uantagelige", 
medens Indenrigsministeren endnu 
lidt vagere ikke behøvede at frem- 
hæve: „hvor meget der fra en Ven- 
strebetragtning maa indvendes mod 
en saadan Ændring i Regeringsforsla- 
get." Men blot dette at hin „Æn- 
dring" var kommet offentligt frem vi- 
ste jo alle Interesserede, at Ministeriet 
ikke havde ment at kunne antage den, 
og Reformpartiet var derigennem un- 
derrettet om Stillingen. Denne var saa- 
ledes, at man ingenlunde vilde slippe 
Haabet men roligt forhandle videre. 
En berømt Replik fastslaar: man dør 
ej midt i femte Akt, saaledes kunde 
man ogsaa for dansk Politiks Ved- 
kommende sige: Forlig sluttes ikke 
midt i Februar, der kun er Begyndel- 
sen til femte Akt, hvis rette Maaned 
er Marts, dog at Tæppets Fald kan 
trækkes ud til April. Men i Februar 
— nej ! Skønt altsaa en Skuffelse 
havde fundet Sted, skønt Maskineriet 
ikke virkede saa præcist som det 
burde, kunde Hr. I. C. Christensen 
mene: „kommer Tid, kommer Raad l \ 

og give Ordre til Forhandlingens Fort- 
sættelse. Den hele politiske Situation, 
Fortiden, Nutiden og Fremtiden syn- 
tes at forlange en Overenskomst mel- 
lem de to forbundne Partier i den 
indeværende Rigsdagssamling. 

For offentlig Forhandling havde 
rinan ingen Brug ; Fællesudvalget var 
naturligvis ingen Nytte til: hvad skul- 
de man med 30 Mennesker omkring 
ét Bord; hvem har nogensinde set en 
saadan Fotrsamling bringe det til en 
Aftale? Da imidlertid der maatte fore- 
tages noget, mens de to Partier roligt 
forhandlede videre og søgte at komme 
til Enighed, lod man Fællesudvalget 
efter almindelig Sædvane nedsætte et 
Underudvalg, der valgtes i et kortva- 
rigt nyt Møde Fredag d. 8. Februar og 
kom til at bestaa af 7 Medlemmer, to 
af Reformpartiet, nemlig Formanden 
Hr. Anders Nielsen og Sekretæren Hr. 
Madsen-Mygdal, samt en af hver af 
Rigsdagens andre Grupper uden Hen- 
syn til deres Stemmetal : Kammer- 
herre Alfred Hage (Højre), Godsejer 
Rottbøll (Frikonservativ), Hr. Klaus 
Berntsen (Moderat), Hr. Borgbjerg 
(Socialdemokrat) og Hr. Poul Chri- 
stensen (Radikal). Underudvalgets 
Møder unddrog sig Offentligheden, 
men det var paa Forhaand givet, at de 
ingen Betydning kunde og skulde faa. 
Imidlertid var det dog her, at der fra 
Direktør Klaus Berntsen fremkom et 
Forslag om Referendum i Skatteanlig- 
getider — en Folkeafstemning, der 
kunde træde istedetfor den Begræns- 
ning af Skatteprocenten, som de Fri- 
konservative havde foreslaaet. Forsla- 
get drøftedes, og man enedes om at 
anmode Indenrigsministeren om at 
tage det op til en Bearbejdelse, der 
kunde angive den mulige Lovform. 
Paa denne Foranledning udarbejdedes 



der saa af Indenrigsministeren et Ud- 
kast, der d. 21. Februar kunde fore- 
lægges Underudvalget. Og en Tid 
syntes det som om her Gaadens Løs- 
ning skulde være funden, men de Fri- 
konservative trak sig efter nogen For- 
handling bort fra en Ordning, der fo- 
rekom dem lidet praktisk, og skønt 
Afstemning blandt Vælgerne, naar 
Skatteprocenten stiger, endnu findes 
blandt Reformpartiets Mæglingsfor- 
slag, der offentliggjordes henved 8 
Uger senere, vidste alle, at Forslaget 
mere stod som en Relikvie fra Under- 
udvalget — til Ære for den snilde 
Forslagsstiller — end som levedyg- 
tigt Forhandlingsemne. At det var 
alvorligt ment, derom kan der ingen 
Tvivl være. De Frikonservative fandt 
det ikke fyldestgørende og lod sig 
ikke drive ud af deres Stilling ved 
dette dog veludtænkte Anslag. Og 
dermed maatte Underudvalget i Vir- 
keligheden opgive Ævred: man havde 
intet at forhandle; ingen vilde mere 
stille Forslag ; de Frikonservative stod 
paa deres, og Reformpartiet vægrede 
sig selvfølgeligt ved at meddele Of- 
fentligheden igennem Underudvalget 
de paatænkte Indrømmelser, saalænge 
Overenskomsten ikke var naaet. 

Følgen var, at det nu ganske matte 
Underudvalg maatte slaas ihjel, og 
man maatte tilbage til Fællesudvalget. 
Af dette afholdtes da Møde Torsdag 
d. 14. Marts, hvorfra der udsendtes et 
officielt Referat: Hr. Anders Nielsen 
meddelte, at der intet positivt Resultat 
forelaa fra Underudvalget, og da hans 
Beretning paahørtes i Tavshed, til- 
føjede han, at han vilde ansætte et 
nyt afsluttende Møde til Ordførervalg, 
hvis der ikke i de allernærmeste Dage 
rettedes Anmodning til ham om „en 
vis kort Frist ti! Fremstilling af nye 

Forslag til Udjævning af Uoverens- 
stemmelserne" — dette er det offici- 
elle Referats højtidelige Udtryk. Efter 
dette skulde man snarest tro Sagen op- 
givet og Afslutningen nær. Men Or- 
dene var stærkere end Følelsen: man 
ønskede ikke endnu at slippe hinan- 
den. Det blev Højre, der afgav Paa- 
skuddet, idet dette Parti ønskede en 
„vis Frist" til at affatte sine Ændrin- 
ger i behørig Lovform. 

Naa'r Hr. Anders Nielsen havde la- 
det forkynde, at der kun vilde blive 
givet en „kort Frist" stod dette i Sam- 
menhæng med, at man paa dette 
Tidspunkt troede, Rigsdagen vilde 
blive hjemsendt inden Paasken, der 
faldt de sidste Dage i Marts. Der var 
god Grund til denne Formodning, da 
der syntes saa ringe Udsigt til Forli- 
get. Hvis dette kom istand, vilde man 
naturligvis faa en over 1. April ud- 
strakt Rigsdagssamling for at Skatte- 
lovene og Jærnbaneloven kunde til- 
endebringes. Men hvis Forliget vir- 
kelig var strandet, saa blev det uri- 
meligt at holde Rigsdagen inde under 
en Situation, der blev latterligere og 
uhyggeligere for hver Dag, der gik. 
Naar man havde talt og talt fra Jul af 
i offentlige og hemmelige Møder, blev 
det dog ganske taabeligt, at man ikke 
kunde komme til et Resultat, positivt 
eller negativt, inden Paaske. Men i 
sidste Fald hvad skulde Rigsdagen 
holdes tilbage for? Bønderne vilde 
hjem, Saaningen skulde begynde, og 
for nogle Smaaloves Skyld — som, 
hvis man vilde, altid kunde ordnes 
paa 48 Timer — blev det meningsløst 
at have hele Rigsdagsmaskineriet 
gaaende. 

Men det var som forhekset: man 
kunde ikke faa Forhandlingen afslut- 
tet. Reformpartiet vilde ikke bryde af 



— dertil stod for store Interesser paa 
Spil — og de Frikonservative krævede 
et formelt Tilbud offentligt og officielt 
fremsat af Reformpartiet, inden de gik 
videre. Indenrigsministeren trængte 
paa, forbitret over de Frikonservati- 
ves Modstand men ligesaa overbevist 
om et Forligs politiske Nødvendighed. 
Under disse Omstændigheder kunde 
man ikke bestemme sig til en Afslut- 
ning forinden Paasken, hvad dog 
Konseilspræsidenten var mest stemt 
for, men benyttede den Tidsfrist, som 
Højre havde skallet. Først den 25. 
Marts holdt Fællesudvalget atter Mø- 
de samme Dag som Rigsdagen tog 
Paaskeferie til 3. April. I dette Møde 
forelaa et stort Ændringsforslag, som 
Højre optrykte i Betænkningen og i 
hvilket de delvis sluttede sig til de 
Frikonservative. Der havde maaske hos 
Ministeriet dukket noget Haab op om, 
at man kunde „gøre Forretningen" 
med Højre eller i alt Fald true dermed 
for at bevæge de Frikonservative til 
yderligere Indrømmelser. Men hvis 
dette var Tilfældet, saa forregnede 
man sig: Højre fastholdt et udpræget 
konservativt Standpunkt (Professor 
Matzen indførte endog Valgpligt i 
Forslaget) og de Frikonservative lod 
sig ikke skræmme men syntes at 
mene, at kunde Ministeriet og dets 
Parti undvære et Forlig, var de ved- 
blivende ikke tvungne af politiske 
Grunde til at slutte et saadant for en- 
hver Pris. 

Men stadigt brød man ikke af. Og 
i dette Møde, d. 25. Marts, satte For- 
manden Hr. Anders Nielsen ikke Ord- 
fører-Valg paa Dagsordenen. Tvært- 
imod, han erklærede, at eftersom 
Rigsdagen atter skulde samles efter 
Paasken, var der endnu Tid til nye 
Ændringsforslags Indgivelse. 

Og saa endelig Mandag d. 8. April 
maatte Reformpartiet flnde sig i det 
Uundgaaelige og ved det den Dag af- 
holdte Fællesudvalgsmøde fremsætte 
sine Forligstilbud — det var dette, 
paa hvilket alle havde ventet i fire 
Maaneder. Sammen med Hr. Klaus 
Berntsen, altsaa sammen med de Mo- 
derate, stillede Hr. Anders Nielsen og 
Hr. Madsen- Mygdal, altsaa Ministe- 
rium og Reformparti, det Ændrings- 
forslag, der fastholdt de selvskrevne 
Vælgere (den privilegerede Valgret) 
til Amtsraadet, indførte Referendum 
ved Skatteprocentens Stigning, ind- 
skrænkede Valgretten ved en Opholds- 
bestemmelse (Vælgeren bosat i Kom- 
munen 1 Aar inden Skatteaaret) og 
lod alle Kommunalraads Medlemmer 
afgaa paa engang hvert fjerde Aar. 

Tilbudet var saa stort, at man maat- 
te tro Sagen dermed var i Orden. Man 
kunde daarligt tænke sig, at dette 
blev offentligt fremsat, naar det ikke 
skulde føre til en Afslutning. At de 
Frikonservative havde kendt dette Til- 
bud længe var vel sandsynligt — og 
dette talte ikke for Forlig, men paa 
den anden Side syntes Stillingen for 
Reformpartiet, hvis man skulde skil- 
les efter at have offentliggjort Tilbu- 
det uden Opnaaelse af Overenskomst, 
saa uheldig som muligt, thi da 
maatte Partiet tage alle Ubehagelighe- 
der af Indrømmelserne uden at opnaa 
en eneste Fordel derved. Naar et poli- 
tisk Tilbud gøres og ikke modtages, 
kan man tænke sig den Fordel for 
Tilbyderen, at han bagefter kan frem- 
stille den anden Part som forhand- 
lingsu villig, og hvis Vælgerne har 
paalagt Forlig, endvidere som uord- 
holden overfor sine Mandanter; men 
i dette Tilfælde havde de Frikonserva- 
tive intet Mandat til Forlig, kun til en 



vis Imødekommenhed som Fortsæt- 
telse af det aargamle Medarbejder- 
skab. Og man kunde end ikke paa- 
staa dette brudt for alle Tider, fordi 
de Frikonservative ikke gik ind paa et 
Forslag, som deres Vælgere og Me- 
ningsfæller næppe vilde flnde tilfreds- 
stillende. 

Alligevel strakte de Frikonservative 
sig længere. Reformpartiet havde 
meddelt Fællesudvalget sine Ændrings- 
forslag den 8. April; allerede Tirsdag 
d. 9. April stillede de Frikonservative 
deres Under-Ændringsforslag dertil 
— hvilke rimeligvis ogsaa forlængst 
var blevne drøftede mellem de to Par- 
ter. De Frikonservative opstillede et 
Alternativ enten vilde de have 40 Aars- 
skellet (det kunde erstattes med et Op- 
holdsskel: dobbelt Valgret for de 
længst bosatte) eller Skatteprocentens 
Fiksering. I Mødet erklærede Hr. An- 
ders Nielsen, at han ikke kunde gaa 
ind paa noget af Alternativets Dele. 
Han udkastede derimod den Tanke, al 
man kunde lægge Skatteprocentens 
Forhøjelse ind under indenrigsmini- 
steriel Godkendelse og bemyndige Mi- 
nisteren til, hvis han vilde nægte den, 
da at opløse Sogneraadet. Mern Grev 
Frijs afviste Tanken som uforenelig 
med det kommunale Selvstyre, der 
ikke saaledes kunde beherskes af en 
tilfældig Indenrigsminister. Dermed 
var Forhandlingen sluttet ligesom den 
var begyndt, og alt Haab syntes ende- 
ligt udelukket, saaledes at Fællesud- 
valgets Formand berammede næste 
Møde til Dagen derpaa Onsdag d. 10. 
Marts med Dagsorden : Valg af Ordfø- 
rere. Dette Møde fandt ogsaa Sted. 
For Folketingets Vedkommende valg- 
tes Hr. Anders Nielsen til Ordfører 
med 8 Stemmer af 15 (3 Socialdemo- 
krater og 2 Radikale afgav blanke 

Stemmesedler og to var fraværende). 
De 15 Landstingsmænd maatte stem- 
me to Gange eller rettere de 14, idet 
Professor Matzen var fraværende. 
Første Gang stemte 6 Højremænd paa 
A. Hage, 5 (Reformparti og Moderat) 
paa Madsen-Mygdal og 3 (to Frikon- 
servative og én Socialdemokrat) afgav 
bianke Stemmesedler. Ingen var 
valgt. Ved anden Afstemning kastede 
de to Frikonservative. Grev Frijs og 
Godsejer Rottbøll, deres Stemmer paa 
Kammerherre Hage, der saaiedes blev 
valgt med 8 Stemmer til Ordfører i 
Landstinget, medens Hr. Madsen- 
Mygdal fik 5 Stemmer og Socialde- 
mokraten Hr. G. G. Andersen vedbli- 
vende stemte blankt. 

Denne Afstemning havde en sym- 
bolsk og tillige en virkelig Betydning. 
For at forstaa den maa man erindre, 
at i lange Tider havde de Frikonser- 
vative ved Hjælp af Reformpartiet 
trængt Højre ud af alle vigtige For- 
mands- og Ord førerposter i Udvalge- 
ne. De to Allierede havde delt disse 
imellem sig; saaiedes var Grev Frijs 
stadigt Formand for Finansudvalget, 
skønt hans lille Gruppe kun kan ind- 
sætte 2 Medlemmer i dette 15 Mands- 
Udvalg — paa samme Maade som de 
Frikonservative besatte Formands- og 
Anden-Viceformands-Post for selve 
Landstinget, medens Hr. Madsen-Myg- 
dal var første Viceformand. I Told- 
udvalget blev Hr. Madsen-Mygdal 
Formand, i Dæknings-Udvalget Baron 
Reedtz-Thott osv. Naar de Frikonser- 
vative en sjælden Gang slog sig sam- 
men med deres gamle Partifæller af 
Højre, betød dette, at dér afspærredes 
for Reformpartiets Politik. Og nu her 
i Fællesudvalget betegnede de Frikon- 
servative først deres Stilling ved ikke 
at deltage i Afstemningen, idet de 



ligesom Socialdemokraten stemte 
blank o: ansaa sig lige fjærnt fra Høj- 
re, og fra Regeringsparti, og dernæsi 
da det blev nødvendigt, valgte det 
mindste Onde o: Højre istedetfor de 
stadige Forbundsfæller, Ministeriet 
og dets Parti. Paa denne Maade mar- 
keredes meget tydeligt Bruddet: de 
Frikonservative slog fast, at nu hav- 
de de nok. 

Men Reformpartiet vilde ikke slip- 
pe dem. Der var ansat nyt Møde til 3 
Dage efter, Lørdag d. 13., for at Be- 
tænkningen kunde underskrives og 
afgives. Men Mødet blev udsat til 
Mandag d. 15. April, hvor endelig Be- 
tænkningen blev afgiven. Og i alle 
disse Dage lige indtil Mandag Nat ef- 
ter Betænkningens Afgivelse (den er 
dateret 15. April) forhandledes der 
paa Foranledning af Indenrigsmini- 
ster Berg ustandseligt. Han vilde føre 
sin Sag igennem, og han bestræbte 
sig til det yderste for at finde Udvej. 
Dog det var og blev umuligt. Forli- 
get var strandet; en Rigsdagssamling 
var spildt og Fremtiden laa uvis. Nu 
maatte Rigsdagen hurtigst muligt 
hjemsendes for ikke at det spildte Ar- 
bejde skulde blive stadigt aabenba- 
rere. Imidlertid var det nødvendige 
Ceremoniel uundgaaeligt: Fællesud- 
valgets Indstilling maatte til Behand- 
ling i de to Ting. 

Denne femte Behandling foregik 
samtidigt i begge Ting Onsdagen d. 
17. April: Folketinget begyndte sin 
Forhandling om Formiddagen og 
sluttede den i et sent Aftenmøde, me- 
dens Landstinget først tog fat paa sin 
Forhandling om Aftenen og afsluttede 
den efter nogle Timers Forløb. 

I Folketinget, hvor Indenrigsmini- 
ster Berg mødte, frembød Forhandlin- 

gen lidet af Interesse. Hr. Anders 
Nielsen forsvarede Regeringspartiets 
Tilbud: „hellere denne Løsning end 
en politisk Kamp, hvor meget ondt 
gror op og meget godt trædes ned." 
Han mente, at de Frikonservative ikke 
havde givet efter, fordi de Radikale og 
Socialdemokraterne havde lullet dem 
ind i den Forestilling, at der ingen 
Risiko var ved den valgte Stejlhed, da 
Ministerium og Regeringsparti nok 
bøjede sig tilsidst. I Landstinget, hvor 
Konseilspræsidenten var Stedfortræ- 
der for Indenrigsministeren, fik For- 
handlingen allerede derved mere In- 
teresse. Dernæst fordi de Frikonser- 
vative her mødtes med deres For- 
bundsfæller: Ministeriet og Reform- 
partiet. Men Tonen var ikke venlig, 
særlig ikke fra Hr. I. C. Christensens 
Side, der i bitre Ord bebrejdede Fri- 
konservative og Højre deres Stilling. 
Grev Frijs fastslog de gjorte Indrøm- 
melser fra konservativ Side: den al- 
mindelige Valgref for alle Skatteydere 
samt Kvinders og Tyendes Valgret — 
derfra kom man ingensinde. Men paa 
den anden Side erklærede han ogsaa, 
at Bordet fangede for Regeringens 
Tilbud : „Bevarelsen af de umiddel- 
bare Vælgeres Institution". Han til- 
føjede: „det er de to Bud, hvorfra in- 
gen kommer tilbage." Hvis Reform- 
partiet svigtedes af Befolkningen, vil- 
de det være et Vidnesbyrd om, at der 
ingen Konservatisme fandtes her i 
Landet, og man maatte saa gribe til 
„det heroiske Middel" at overlade Re- 
geringens Førelse til en virkelig radi- 
kal Regering. Grev Frijs sluttede med 
at sige, at Vinteren havde bragt Klar- 
hed* over, at Ministeriet og Reform- 
partiet ikke kunde være ledende i 
en saadan radikal Regeringsførelse : 
„dertil har den nuværende Regering 



— og det er jeg den Tak skyldig for 

— rakt sin Haand for langt frem." 
Denne Tak og denne Opfattelse af 

Ministeriets Moderation syntes at ha- 
ve forbitret Konsejlspræsidenten, der 
i sit Svar slog de Frikonservative sam- 
men med Regeringens Modstandere. 
Grev Frijs udtalte derimod sit Haab 
„om ogsaa i Fremtiden at kunne ar- 
bejde sammen med det nuværende 
Ministerium," netop fordi han ikke 
mere frygtede, at Ministeriet skulde 
gaa stærkt i radikal Retning. 

Dog Hr. I. C. Christensen optog 
ikke denne Udtalelse som en Tilnær- 
melse og søgte snarere at uddybe 
Bruddet mellem sig og de Frikonser- 
vative — skønt der dog ikke havde 
været mere end et „Halmstraa" mel- 
lem dem efter hvad et Regeringsblad 
kort efter skrev. Indtrykket af Lands- 
tirlgets Aftenmøde var forsaavidt usik- 
kert som Bitterheden fra den ene Side 
og maaske nogen Malice fra den an- 
den jo egentlig ikke stemmede over- 
ens med, at man i fire Maaneder hav- 
de venskabeligt og hemmeligt for- 
handlet med hinanden. Men bagved 
Ordene laa hos begge Parter en vis 
Skuffelse. De Frikonservative havde 
ventet, at Ministeriet overfor saa store 
Indrømmelser havde paa et tidligt 
Tidspunkt resolut taget sin Beslut- 
ning og gennemført denne — hvoraf 
Følgen havde været Skattelovenes 
Vedtagelse og en klar Situation til den 
kommende Samling. Og Ministeriet 
med tilhørende Reformparti følte sig 
skuffet ved, at de Frikonservative ef- 
terat have lovet og givet saameget 
ikke gav dem alt og frelste dem ud 
af en uhyggelig og forvirret Situation, 
hvor det der skulde gennemføres 
var strandet og hvor man dog maatte 
gøre gode Miner til slet Spil. Men 

ganske dunkelt var det, at de to 
Parters mange Samtaler ikke langt 
tidligere havde klargjort for Deltager- 
ne, hvad der kunde opnaas; derfor 
kom Bruddet saa sent og delvis saa 
overraskende — i hvert Fald for de 
ikke mest Indviede. 

VI. 

Denne spændende og dramatiske 
Rigsdagssamling sluttede saa den næ- 
ste Dag, Torsdag den 18. April, endda 
for Landstingets Vedkommende med 
en lille Slutningseffekt. Tingets For- 
mand udtalte fra Formandsstolen sit 
Ønske om til Efteraaret at fritages 
for Formandshvervet. Motiveringen 
var denne: „jeg formener, at allerede 
Aldershensyn gør det rigtigt og be- 
rettiget, at jeg ikke ønsker Genvalg." 
Da Konferensraad Hansen havde væ- 
ret Idealet af en Landstingsformand: 
meget repræsentativ, fuldkommen li- 
beral og upartisk, og da ingen havde 
mærket, at Alderen vanskeliggjorde 
ham det ikke særdeles besværlige og 
altid anselige Hverv, og da endelig 
han selv ved Ordene „allerede Al- 
dershensyn" aabnede nogen Mulighed 
for andre Hensyn, vilde man næppe 
tage fejl ved ogsaa at give den uklare 
politiske Situation Skyld, for! at Lands- 
tinget saaledes.kom til at staa uden 
udpeget Formand. Valget til Efter- 
aaret vil, for de ledende Partier, frem- 
byde nogle Vanskeligheder og adskil- 
lige Muligheder. Men foreløbigt bi- 
drog denne overraskende Meddelelse 
til Rigsdagssamlingens hele Karakter. 
Den formede sig mer og mer, mens 
Dagene gik, som et stort aabent 
Spørgsmaal til Fremtiden. 

Man brugte de sidste Dage af Sam- 
lingen til at redde et Par Love. De 
Frikonservative viste deres gamle Be- 



redvillighed overfor Hr. Alberti ved i 
yderste Øjeblik at forære ham to Na- 
tionalbankdirektør-Embeder og der- 
ved lade Nationalbankens Oktroy blive 
vedtaget. Justitsministeren trængte 
til Loven; han vilde ellers slet intet af 
Betydning have gennemført i Samlin- 
gen, hvorimod hans gennemsete Rets- 
reform, Min is teransva r ligheds loven, 
den vigtige sociale Lov om uægteBørns 
Retsstilling stod hen som Vidnesbyrd 
om forgæves Anstrængelser. Den af 
ham bebudede Lov om Stamhuse og 
Fideikommis' er var udeblevet — hvad 
der kunde opfattes som en Indrøm- 
melse til Landstinget, og personlig 
havde han holdt sig langt tilbage, slet 
ikke deltaget i Debatten eller For- 
handlingen, hvor det gjaldt. Nu an- 
modede han sine gamle Forbundsfæl- 
ler, der i Sagen havde staaet enigt 
med Højre, om Bistand i et Fælles- 
udvalg paa Samlingens sidste Dag, 
og de Frikonservative mindedes det 
ofte bekræftede Venskab og gav ham 
en meget fornøden Haandsrækning. 
Det viste sig saaledes Dagen efter den 
kommunale Valglovs Forkastelse, at 
de Frikonservative meget vel endnu 
kunne arbejde sammen med Ministe- 
riet og imod Højre — og dog skulde 
Hr. Albertis Administration egentlig 
ikke friste til at overlade ham Besæt- 
telsen af to store Embeder. 

Og saa paa den sidste Dag enedes 
alle Partier om at faa Fiskerilovene 
fra Haanden, ikke mindst fordi de hø- 
rer til de besværligste Lovgivnings- 
emner. Denne Sags Ordning hjalp paa 
Samlingens Resultatfattigdom. 

Der var jo i de 6J Maaned ikke til- 
endebragt meget. En Del Lønnings- 
love som dog mest syntes betydnings- 
fulde for de umiddelbart Interesse- 
rede. Man havde maattet vedtage en 

Række Hofpensioner, der ikke var 
fremtvungne af den bestaaende Lov- 
givning og som kastede et grelt Lys 
over de fra Enevælden nedarvede og 
udemokratisk bibeholdte Hof-Tilstan- 
de. Socialdemokraterne var gaaede af 
med Fordelen af Samlingens Lovgiv- 
ning, idet nemlig den af en Kommis- 
sion udarbejdede Lov om Arbejdsløs- 
hedskasser direkte kom Arbejderstan- 
den til Gode. Den betegnede et socialt 
Fremskridt, men hverken Ministeri- 
um eller Reformparti kunde tilegne 
sig Æren for dens Fremkomst eller 
Vedtagelse: Tiden krævede af alle 
hvad man for en halv Snes Aar siden 
vilde forkastet fra konservativ Side. 

Men hele Skattereformen laa i 
Landstingsudvalget. Toldudvalget var 
begyndt med mange Møder i Marts, 
og Formanden, Hr. Madsen-Mygdal, 
tilskyndede efter Hr. Lassens Vilje til 
hurtig Gennemgang og hurtig Udar- 
bejdelse af Ændringsforslag: med den 
(angivne Fart kunde man naaet til 
anden Behandling midt i April. Saa 
pludselig sakkede man af: der gaves 
Kontraordre og sloges Bak. Efter 21. 
Marts holdt Toldudvalget kun tre Mø- 
der 4., 5. og 8. April. Og den 15. April 
sammenkaldte Formanden Udvalget 
for at meddele, at det var forbi for 
denne Gang. Man afgav en lille Be- 
retning og naaede ikke til Betænk- 
ning. I Dækningsudvalget dristede man 
sig end ikke til Beretning. Saa ynke- 
ligt strandede Hr. Lassens stolte Skude. 

Paa et Vælgermøde efter Samlingen 
betegnede Konseilspræsidenten Sam- 
lingens endelige Resultat som en god 
Middelhøst. Sikkert med Urette, thi 
selv lidet mindeværdige Samlinger 
har givet langt større Udbytte. Og i 
hvert Fald var Udbyttet betænkeligt 
ringe i Forhold til hvad der var paa- 



tænkt og lovet — og i Forhold til Re- 
geringens stærke. Stilling efter Val- 
get af 29. Maj. Man vilde ikke let 
tænke sig, at det I. C. Christensenske 
Ministerium nogensinde kunde staa 
stærkere end efterat have besejret de 
Radikale og erobret de Moderate — 
uden direkte at forpligte sig overfor 
de Konservative men med en paalide- 
lig Alliance for de Frikonservatives 
Vedkommende og med en ikke ringe 
Tilslutning hos det egentlige Højre, 
naar dette raabtes i Gevær mod Soci- 
aldemokratiet. Ministeriets Tropper 
var disciplinerede, Modstanderne be- 
sejrede eller vundne, de Allierede paa- 
lidelige og nye Alliancer mulige. Saa 
stærkt var Ministeriet i Oktober. Og 
i April: Partiet uroligt (man jævnføre 
med Hr. Ingvard Jensens Sygdom at 
to Reformparti-Medlemmer af Fælles- 
udvalget om Valgloven blev syge ved 
Betænkningens Afgivelse og ikke un- 
derskrev denne); de Radikale atter 
komne til Kræfter ved Ministeriets 
Nederlag; de Moderate forskrækkede 
over den slet ledede Politik; de Fri- 
konservative reserverede og irriterede, 
og det gamle Højre derved atter min- 
dre forhandlingsvenligt. 

Thi Samlingen var et Nederlag for 
Ministeriet og føltes som saadan: en- 
ten havde Ministeriet været ubeslut- 
somt og uhandledygtigt eller Partiet 
havde ikke været manøvredygtigt. Et 
Sted maatte Fejlen ligge, thi Fejl var 
der. Man kunde ikke gaa til Sam- 
lingen under Finansminister Lassens 
Cennemførelses-Tecrn og saa gaa ud af 
den med Opgivelse af netop det af- 
gørende. Der var et enten-eller. En- 
ten skulde man ikke forhandle i flre 
Maaneder om Valgloven og ikke er- 
klæret Toldloven for gennemførlig i 
én Samling, eller man maatte sætte 

begge Love igennem ved et Magtsprog 
overfor Parti og Allierede. 

Dog Magtsproget udeblev i Samlin- 
gen og lød heller ikke ved dens Slut- 
ning. Man luskede stille ud af den 
Dør, hvorigennem man var gaaet ind 
som gennem en Triumfbue. Man 
henviste til næste Rigsdagssamling : 
hvad der ikke ordnedes i den for- 
løbne maatte man ved „sindigt og ær- 
ligt Arbejde 41 — Konseilspræsidentens 
Ord — bringe i Stand i næste Samling. 

Spørgsmaalet om en Landstings- 
opløsning blev ikke rejst af selve Mi- 
nisteriet eller dets Parti. Derom kun- 
de der naturligvis siges, at de, der 
sidder inde med Magten, daarligt kan 
true : i samme Øjeblik som de udslyn- 
ger Trudslen, nødes de til at bruge 
den. Men paa den anden Side syntes 
Ministeriet at staa vaklende overfor 
selve Foranstaltningen. Dels til Sær- 
Spørgsmaalet om de Kongevalgte — 
hvor Finansministeren og Justitsmini- 
steren udtrykte sig bestemt for Op- 
løseligheden, medens Hr. Christensen 
forholdt sig tavs desangaaende — og 
dels med Hensyn til Opløsning i det 
Hele taget. Paa de Valgmøder, der af- 
holdtes i Majmaaned, var Forholdet 
nærmest dette, at Hr. Alberti helt af- 
viste Muligheden, medens Hr. Lassen 
truede med den og Hr. I. C. Christen- 
sen henviste til den som yderste Nød- 
hjælp. Men hvis Ministeriet som Hel- 
hed var uvilligt til en saa radikal For- 
anstaltning, vilde dette kun være i 
Overensstemmelse med dets Karakter. 
Fra de Frikonservatives Side henvi- 
stes straks efter Samlingens Ophør 
gennem deres officielle Organ til fort- 
sat Forhandling, rigtignok med den 
Tilføjelse, at Regeringen maatte frem- 
me Forarbejderne om Forsvarssagen 
saaledes, at et Lovforslag kunde frem- 



sættes i Løbet af Samlingen — altsaa 
inddrages i den fortsatte Forhandling. 

Man kunde mene, at. der i Virkelig- 
heden kun foreligger tre Muligheder 
for den i Oktober begyndende Sam- 
lings Politik: 1) Landstingets Flertal 
bøjer sig 2) Regeringen opløser Lands- 
tinget 3) Ministeriet gaar af — saale- 
des at altsaa et af de to sidste Tilfælde 
vilde indtræffe, hvis Regeringen ikke 
fandt Landstinget tilstrækkeligt efter- 
givende. Man kan imidlertid ikke se 
bort fra den fjerde Mulighed, at den 
nøeste Rigsdagssamling bliver den 
forløbne lig i uafgjort Forhandling, 
især hvis Forsvarssagen ved Betænk- 
ning fra Forsvarskommissionen og 
maaske ved paafølgende Regeringsfor- 
slag kastes ind i det rørte Vand og 
plumrer dette end stærkere. Til Yder- 
ligheder har Ministeriet ingen Tilbøje- 
lighed og dets Parti heller ikke; des- 
uden ønsker hverken Højre eller Fri- 
konservative at tvinge Ministeriet til 
noget saa Radikalt som en Landstings- 
opløsning — de Moderate iøvrigt hel- 
ler ikke. Alle disse Partier vilde be- 
finde sig ganske vel ved det Bestaa- 
ende og ved den „sindige og ærlige 
Forhandling" uden afgørende Resul- 
tat. Noget saadant vilde være i god hi- 
storisk Sammenhæng med Fortidens 
danske Politik og muligvis ikke fjærnt 
fra det danske Sindelag. 

Dog i Politik hænder saa saare ofte 
netop det Uforudsete og det Uforud- 
seelige. Hvem havde tænkt, at den 
forløbne Samling, der begyndte som 
en klingende Krigs-Fanfare, skulde 
ende som en Retræte me.d florom- 
vundne Faner? Samlingen blev det før- 
ste Nederlag for I. C. Christensen som 
Fører. Men det vilde være uforstandigt 
at nægte, at Nederlaget kan genop- 
rettes paa den kommende Rigsdag. 



386 



Digitized by 



Google 



En Høstdag paa Herregaardsmarken. 



Af Christen Bundgaard. 



Herregaardsfolkene var ude i Vester- 
marken at binde efter Aflæggeren. Det 
ruskregnede. Jorden var fedtet. Negene 
drivvaade og tunge og Kornet bunkende 
fuldt af Tidsler. 

Paa den vældige fyrretyve Tdr. Land 
store Mart der i Leernes Periode her i 
Landet maa have syntes endeløs i sin 
Udstrækning, stod der i Midten et Styk- 
ke uhøstet Korn. Rundt om laa Negene 
og næsten dækkede Jorden. Tætte Bun- 
ker af vaadt og modent Korn, som 
„Mac Cormick" Aflæggeren havde hug- 
get af og lagt af med sine roterende 
Vinger. 

Tusindvis af Neg i tætte Rader den 
store Mark rundt, der skulde bindes in- 
den Aften, om saa Vandet piblede fra 
Himlen. 

Hvilken Maskintriumf, denne høstede 
Mark! Hvilken syngende Høsttone fra 
denne komplicerede Maskine, der fedtet 
af Olie og tung af Jord med Lyd af Kni- 
ve og skraldende Vinger kørtes rundt 
langs det staaende Korn i Hestetrav og 
lagde Afgrøden ned i Neg paa Neg, i 
Skaar paa Skaar. Et langt, lige, jævnt 
og skarpt Skaar, snittet ud af det rekt- 
angulære Stykke Korn, der for hver Om- 
gang blev smallere og smallere, kortere 
og kortere. Og Negene efter i lange pa- 
rallelle Rader over de modne Stubbe. 

Hestene, naar de kom op langs det 
svære Korn, blanke i Skindet af Regn 
eller Varme, i stærk Fart, prustende og 
arbejdende. Den nærmere eller fjærne- 
re kørende Lyd af Maskinen. Og naar 
Lyden pludselig stopper op ved et Hjør- 
ne, idet Vingerne standser, og Manden 
med et Sæt tilbage i Sædet „rygger" He- 
ste og Maskine, eller han staar af og giver 
den Olie af Blikkanden. Fed, brun Bom- 
olie, som den suger til sig gennem Smø- 
rehullerne, fordi den er hed og tør af at 
arbejde. Og den holder af at sjappe 
lidt i Olie, at have Fedt om Jærnknog- 
lerne og en Smule Væske i Leddene., 



Det meste sveder den af sig igen, ser 
det ud til. Ved Møttriker og Skruer, i 
Krogene mellem Stængerne, mellem Jærn 
og Træværk sidder det og fedter. Fra 
Skæreapparatets indre Sko til Forstaget 
glinser de mange Stænger af Olie, saa 
de næsten overskinner Knivstangens gu- 
le Messingdup og de blankslidte, spidse 
og haarde Jærnflngre langs Jorden, mel- 
lem hvilke Knivene farer skarpe og snit- 
tende frem og tilbage. 

Og det er ,,drav cut" System. Det er 
et af de ny Systemer, som de Maskinfa- 
briker derovre i Amerika aldrig holder 
op med at opfinde. Og henne paa Straa- 
skillerens gule Bræt skinner Navnet 
,,Mac Cormick" saa amerikansk, at der 
et Nu gaar en Anelse gennem En om 
Hvedemarkerne i Minnesota. 

Igen sidder Manden i Sædet, der pas 
ser saa bekvemt til Bagen. Med den ene 
Haand rykker han i Tømmen, med den 
anden sænker han Skæreapparatet, og 
ved Fodvægtstangens Hjælp begynder 
Vingerne deres Arbejde, idet Maskinen 
gaar frem. Den ydre Sko foran Straa- 
skilleren rufler i Jorden som en Snude. 
Der farer en Bevægelse fra den roterende 
Aksel gennem Drivstangen, og Knivene 
begynder fluks deres hvæsende Gang. 
Hamlen knirker om sin Staaltorn, og Af- 
læggeren gaar atter støt og høstende 
langs Kornet, og Kornduft driver med 
Skyer af Støvregn over Marken. 

Og atter ligger Maskintonen i Luften 
og Klangen af Navnet ,,Mac Cormick." 
Klangen af Nytid og Jærn. 

Nu er da Verden kommen over Frik- 
tionen, alting gaar lettere, det er herligt 
at arbejde. Alene det at have noget 
haardt mellem Hænderne er en Fryd. At 
trække i en Vognstang, at slæbe pas 
Læs. At binde Neg fra Morgen til Aften 
og lade det stramme over Lænderne. 

Og at mærke Hjærnens Selvvirksom- 
hed: den stedse haarde re Drejning af 
Krumtappene; og den gode Fornemmelse 

af at være vel sammenskruet i Leddene. 
At føle det krille af Kraft under sine 
Skulderblade og at lade sig udmatte af 
Arbejde. Udmatte, saa man maa have 
et Slag i Hovedet af en Nagle for at ta- 
ge sig sammen paany. 

Og igen Strækningen af Legemet, 
Knagningerne i de ydre Ansigtsmuskler 
og Hjærnens haarde Akseldrejninger. 

Man synes, at dette skulde synges. 

Vi, der har vandret i Nordevropa, 
hvor Byerne vokser og Civilisationen er 
i fuld Gang, der har arbejdet paa store 
Arbejdspladser og som Haandlangere, 
der har arbejdet ved Landbruget og ken- 
der til, hvorledes man skaJ tage en Tøn- 
de Korn i Armene og kaste den paa 
Nakken, der forstaar at svinge en Plov, 
at bruge en Fork og haandtere en Greb, 
der har arbejdet med Tørvespade og 
Hjulbør i Moserne, der har sejlet med 
en Mudderpram og staaet ved en Kran, 
og gravet Mergel og skovet Træer og kørt 
med Tipvogne og som kender noget til 
alle Slags Maskiner« vi kunde ønske en 
ny Sang. 

Hvad spørger vi om Poesi og Kærlig- 
hed og vore Følelser og Sjælen. 

Sig os noget om Staal og Jærn, om 
Jorden, og hvorledes vi arbejder. Om 
Kræfterne i os, hvormeget vi kan byde 
vore Legemer, hvad vi kan magte« og 
hvor højt vi kan stemme os op paa fire 
magre Lemmer. Sig ikke noget, der 
blødgør os, men noget, som hærder, saa 
at vi kan tumle til Jorden uden at klage, 
saa at. vi kan taale et strængt Liv og al 
Nedtrykkelse og Besvær og dog være 
stærke. Sig os noget om Haardhed og 
det, der er endnu haardere. 

Der ligger os som Spring i Kroppen, 
og vi maa gøre noget med Styrken, der 
er i vore Knytnæver. Det er saaledes 
godt at lave stærke Baand af Komet og 
klemme Negene sammen og blive ved 
dermed, bøjet, Time efter Time, til Krib- 
lingen gaar af Haandleddene, og man 
føler, at selve Pinen ved at rette sig gør 
godt. 



Regnen sivede ikke ned længere, den 
var bleven til en sand Pjasken fra Sky- 
erne. Kornet, der blev vaadere og vaa- 
dere, vilde daarligt glide paa Maskin- 
brædtet, og der maatte lægges af med 
hver tredje Vinge. 

Karlfolkene, der skrævede over Nege- 
ne, havde gennemblødte Bukser og var 
hudløse paa Indersiden af Laarene. Og 
det fedtede Ler hængte frygteligt ved al 
Ting, ved Maskinens Hjul og ved Fol- 
kenes Træsko, det var næsten ikke til 
at slæbe sig frem, og man hørte hvert 
Øjeblik Hestene pruste. 

Selvbinderen larmede ovre paa Stids- 
agre, den maatte vel snart stoppe i det 
Vejr. Forvalteren kilede derover. Den 
Regn spolerede al Ting. 

Aflæggeren kunde til Nød gaa, det var 
værre med Selvbinderen. 

Men endnu hørte man den da langt 
borte fra gennem Regnvejret. Høst- 
dagens syngende Tone rundt om de sto- 
re Kornvange. 

Den store, røde ,,Mac Cormick" Selv- 
binder arbejdede i et Stykke Lejesæd. 
Dens knæbrende Vinde var hørlig sam- 
men med den uafladelige Raslen fra 
Bindeapparatets lange Kæde og en hur- 
tigt slibende Smækken, der var en Lyd 
af de frem- og tilbagefarende Knive. 

Undertiden tog Maskinen Fart, saa at 
alle Lyde gik i ét, i et eneste langt, 
surrende Brum! — For saa atter at ud- 
løse sig i Smækken af Knive, i Raslen 
af Hjul og Knæbren af Vinde og Eleva- 
torer. 

Paa én Gang stod den fast med et 
tavst Sæt. 

Det vægtige Korn laa her til alle Si- 
der, i en Hvirvel, en Bunke, som Knive- 
ne ikke kunde værge sig i. Paa et langt 
Stykke havde de slet ikke skaaret, de 
havde rusket Kornet op med Rødder og 
savet sig døve i Jord og Grus. Nu stod 
de fast med Smaasten mellem Tænderne, 
og Platformen slæbte i Kornet. 

Kusken standsede, kørte nogle Skridt 
baglæns og lod saa staa til igen. En 
kvart Minuts Raslen, Knivene klikkede 
en halv Snes Gange og stoppede saa op. 

Satan! Endnu en Gang baglæns, og 
frem med fuldt Bras. 

Men det blev kun Slæberi. Han ryg- 
gede, saa det kvarterbrede Hjul slog 
Jærntænderne tommedybt i det opæltede 
Ler, og hele Rammen sank med et Knag 
i Balancesektoren. Platformens bageste 
Kant havde pløjet Jorden som en Muld- 
fjæl. 

Forvalteren kom halende. 

— Vi kan sgu ikke køre mere i det 
Satans Vejr. Det er da Fandens som det 
regner. 

— Jo, vi skal sgu igennem. 

Kusken pillede Gruset fra Knivene, 
skrabte Kornet lidt i Vejret med Støvlen 
og kravlede saa atter op paa Sædet. 

Endnu en halv Alen tilbage, og saa: 
i venstre Haand havde han Tømme og 
Pisk — med den Haand skulde han i 
første Ryk sætte Heste og Maskine i 
Gang for fuld Kraft. Samtidig havde 
han den højre til Vægtstangen, der løf- 
tede Rammen op i Sektoren, samt Vin- 
dens Reguleringsvægtstang og Vægtstæn- 
gerne til Bevægelse af Bindeapparatet og 
Rod jævneren. Den ene Fod var paa 
Fodstødet og den anden paa den Fjeder, 
der ved Maskinens første Ryk skulde 
sætte Knivstangen i Arbejde. 



Det var en temmelig Anspændelse af 
hele Kroppen, af Hænder, Fødder og 
Syn, og saa skulde der endda i samme 
Nu et Brøl ud' af Halsen, at Hestene kun- 
de komme over. Haaj! Haaj! Maskine- 
riet svuppede af Jorden, og i et eneste 
Sæt sprang det frem og i Stilling ved 
Vægtstænger og Fjedre under det ene 
Menneskes Haand. 

Haaj! Haaj! Nu var de ovre, nu gik 
det. 

Endnu rystede den mægtige „Mc. Cor- 
mick" i alle sine Aksler og Hjul og i de 
spændte Kæder og Fjedre. Og den gav 
sig i Lagere og Udvekslinger, mens Vin- 
den surrede; men Knivene gik normalt, 
og Kraftfødningselevatoren afleverede 
prompte sine Neg. For hver Gang Driv- 
kæden paa det eksentriske Hjul under 
Kørselen strammede over de lange Hjul- 
arme, gik Naalen op, og Neget snøredes 
sammen, hvorefter Pakkearmene med 
deres Jærnfingre kunde tage det næste 
under Behandling paa Bindebrædtet. 
Mens Maskinen i overmægtig Glæde 
over sin Kraftudfoldelse, over at være 
gaaet igennem, satte Farten op i det 
lange, enstonige Brum; den dybeste og 
kraftigste af alle Dagens mange Ar- 
bejdslyd. 

Universitetet i Aarhus. 

Af G. A. Hagemann. 



Tillad mig, Hr. Redaktør, ogsaa at 
sige et Par Ord om denne Sag, til 
hvis Pris Hr. Borgmester Drechsel 
har udtalt sig i Deres Juli-Nummer. 
Det er ikke min Agt at polemisere 
imod selve Sagen, men Hr. D. be- 
grunder Ønskeligheden af et Univer- 
sitet i Aarhus, og det er disse Grunde, 
jeg kan ønske at knytte et Par Be- 
mærkninger til. 

Hr. D. udtaler, „at der er for mange 
Studenter ved Københavns Universi- 
tet, synes efter alt foreliggende utvivl- 



somt 41 , men er dette rigtigt? Jeg véd 
niaaske ikke alt, hvad der foreligger, 
men jeg har dog et lille Indtryk af 
Studieforholdene ved Københavns 
Universitet, og det kunde aldrig falde 
mig ind at mene, at der var for man- 
ge Studenter — for mange for Lan- 
det, maaske, men for mange for Uni- 
versitetet — flere end Universitetet 
kan overkomme at undervise — det 
kan jeg aldrig tro ! Studenternes An- 
tal er jo i de senere Aar aftaget ved 
Universitetet og ret naturligt, thi 

mange unge Mænd kaster sig over 
Ingeniørvidenskaben og andre Stu- 
dier. Det er ikke saa mange Aar si- 
den, Universitetet havde henimod 1900 
Studerende — den polytekniske Læ- 
reanstalt havde da 200—300. Nu har 
Universitetet ca. 13—1400, medens 
den polytekniske Læreanstalt har over 
800. Altsaa Antallet er ijtke større, 
end Universitetet tidligere har kunnet 
fostre ! 

Det er muligt, at der indenfor de 
enkelte Studieretninger har fundetog 
kan finde Forskydninger Sted i Antal- 
let af de Studerende, men saa maa det 
samtidig erindres, at Studieretnin- 
gernes Antal er forøget, og at det hele 
Apparat i Tidernes Løb er bleven og 
bliver væsentligt udvidet — nu senest 
med Rigshospitalet. 

Jeg skal kort til Hr. D.s Bemærk- 
ning om, at hvis det nye Universitet 
fik en ny Læremaade, saa kunde det- 
te blive af afgørende Betydning for 
Studenterne, sige, at jeg maa forud- 
sætte, at om det ny Universitet fik en 
ny og bedre Læremaade, da vilde det 
gamle ikke tøve med at optage dette 
bedre ny. Ligeledes til Bemærknin- 
gen om, at Universitetet er et Viden- 
skabens Værksted, at videnskabeligt 
Arbejde jo ikke alene er knyttet til 
de akademiske Lærerposter. Men jeg 
maa opholde mig ved hans Udtalelse 
om Universitetet som Kulturcentrum. 
Det er vel overhovedet vanskeligt at 
faa fat paa Begrebet Kultur, der er 
saa mangfoldigt og saa sammensat, 
men det synes mig sikkert, at det in- 
genlunde behøver at være knyttet til 
Universitetsviden, som dennes sikre 
Følgesvend. Forfatterinden til : „Briefe 
die ihn nie erreichten" er en me- 
get kultiveret — vistnok ikke no- 
gen lærd Dame, og alle kender vi Vi- 



denskabsmænd med overmaade rin- 
ge Kultur. Og Kultur veksler, den ud- 
former sig med Udviklingen, særlig 
nu synes det mig, at nye Kulturfor- 
mer spirer omkring os under Natur- 
videnskabernes Paavirkning. Disses 
rivende Udvikling gør dem snart fra 
at være Universiteternes Askepot til 
at være deres fornemste Videnskaber. 
Medens Lægevidenskaben for 100 Aar 
siden var en Kunst, er den nu en Vi- 
denskab, der henter sine videnskabe- 
lige Vaaben fra de rene Naturviden- 
skaber. Ingeniørvidenskaben er til- 
dels endnu, idet mindste herhjemme, 
en saadan Askepot, maaske fordi dens 
Grundvæsen ikke forstaas, og fordi 
den ofte gaar langt foran de rene 
Videnskaber, saa disse slet ikke er i 
Stand til at værdsætte eller bedømme 
den. Men sikkert synes det mig, at 
det hele store naturvidenskabelige Re- 
sultat paavirker den gamle anerkend- 
te Kultur, og der former sig en ny. 

Ved et Besøg i Pariser-Salonen i 
dette Foraar slog Skønheden af Byg- 
ningens Jernkonstruktion, særlig det 
store centrale Trappeparti, mig, og 
med Glæde hørte jeg en ung Maler, 
med hvem jeg besøgte Eiffel-Taarnet, 
udbryde : „er dette ikke et vidunder- 
ligt Kniplingsbygværk." I „Varldar- 
nets Utveckling" opruller Svante Arrhe- 
nius Billeder, der kulturelt befrugten- 
de kan maale sig med de bedste Dig- 
terværker, og med levende Interesse 
følger man nu overalt, hvorledes Ma- 
terien synes at opløse sig under de 
radioaktive Stoffers Paavirkning. En 
af Naturvidenskaben paavirket Kultur 
vil sikkert fremspire. 

Det var ved Indvielsen af den tek- 
niske Højskole i Danzig, at Kejser 
Wilhelm II. udtalte, at de tekniske 
Højskoler stod hans Hjærte nær, det 

var dem, der havde givet Soldaterne 
og hans Folk Magtmidlerne i Hænde 

— i dem saa han Fremtidens Univer- 
siteter. Jeg tror, der er meget sandt 
deri. Endnu har Naturvidenskaben 
ikke affødt en ny Kultur, den har gi- 
get Soldaterne Magtmidler til at ero- 
bre og Industrien og Landbruget 
Magtmidler til at erhverve. Endnu 
har den mægtige Udvikling, som Na- 
turvidenskaberne har affødt, væsent- 
lig været af vulkansk Natur, den har 
skabt større Velvære, større Magt, 
større Kapitaler, større Magt- og Ka- 
pitalmisbrug, men secundære Dan- 
nelser ville følge, sedimentære Aflej- 
ringer ville komme efter denne Ur- 
formation. 

Tilgiv dette Udbrud! Jeg mener 
blot at sige, at naar Hr. D. vil forme 
et Kulturcentrum af nogle gamle Fa- 
kulteter, da tvivler jeg paa, at han 
griber rigtigt, og jeg tror, at netop 
det, han mener, at Aarhus Universi- 
tet ikke straks kan og bør attraa — 
en botanisk Have, botanisk Studium 

— netop det synes det mig, der straks 
bør eftertragtes. Københavns botani- 
ske Have er indeklemt af Storkøben- 
havn og Byluft, der kan man vanskeligt 
studere Botanik. Marselisborg vilde 
egne sig langt bedre dertil. Og Sko- 
venes og Landbrugets Nytteplanters 
Udvikling, deres Fjender og Sygdom- 
me vilde netop være et smukt Studi- 
um for det agerdyrkende Jyllands 
Hovedstad. 

Vil man skabe et amerikansk Uni- 
versitet med Kollegier, hvor Studen- 
terne bo sammen, med Parker og Fri- 
luftsliv, saa synes det mig, at Natur- 
videnskaberne der bør have en første 



Plads, og at man bør begynde med 
en botanisk Have, vel egnet til bota- 
nisk Studium, til biologisk Arbejde. 
En botanisk Have, som kunde være 
den Park, der gav rigelig Plads til de 
videnskabelige Institutioner og Kol- 
legier, som man kunde tilvejebringe 
ved de Midler, Stat og Private efter- 
haanden maatte stille til Raadig- 
hed. At denne botaniske Have burde 
drage unge Landmænd til sig, ved at 
indrette praktisk Laboralorieunder- 
visning og ved landbotekniske Fore- 
drag, er lige til. Men saa kunde der 
ogsaa meget vel til en Begyndelse op- 
rettes et Teknikum. Skade, at det 
teknologiske Institut, hvortil der 
er bevilget Penge, skal oprettes i Kø- 
benhavn. Det er, efter min Mening, 
hvad Aarhus burde have til at begyn- 
de med. En landbo-industriel teknisk 
Skole kan overkommes, og den vil 
være af væsentlig Værdi for hele Lan- 
det. Den tekniske Skole i Køben- 
havn er saa stærkt besøgt, at en Ud- 
videlse er ønskelig, og højnede man 
den noget og arbejdede den sammen 
med de Tanker, der har været leden- 
de ved det teknologiske Instituts 
Dannelse, saa skønner jeg, at man 
slog ind paa en overkommelig og nyt- 
tig Vej, der hurtig vil føre til et sundt 
og godt Maal. Det blev ganske vist 
et nyt Universitet i en anden Betyd- 
ning end den, Hr. D. har udtalt sig til 
Fordel for, et mere amerikansk, et 
Fremtidsuniversitets landbo- og indu- 
striel-tekniske Fakultet, men et saa- 
dant vil det være meget lettere at til- 
vejebringe, og saa kunde det være, at 
et kulturelt Resultat kunde komme 
som en naturlig Tilgift. 

Knudepunktet for Sejladsen paa det store Ocean. 



Et Blik paa Kortet over vort største Fornøjelses Skyld, faar Lejlighed til at 
Ocean viser den Betydning, den ha- gaa i Land og tilbringe nogle Timer 
waiiske Øgruppe har for Skibsfarten paa der. Uden Tvivl vil disse Øers Betydning 




Still eh*vilinjerne§ Skæringspunkt. 

dette Hav. De fleste af Skibene, der gaar stige med den voksende Trafik mellem 

over det store Ocean, standser ved Ho- de tre Verdensdele, der begrænser det 

nolulu, der ligger paa Øen Oahu, og store Hav. For Tiden er disse Øer et 

selv Globe-trotteren, der rejser for sin Stridens Æble mellem Nordamerikaner- 

ne, der har dem, og Japanerne, der 
gerne vilde have dem. „The worlds 
work" bringer i sit Juni hefte en Skil- 
dring af de mærkelige Øer og Livet der. 

Indsejlingen til Honolulus Havn er 
overmaade smuk. I Baggrunden hæver 
sig en takket Bjærgryg og nedenunder 
strækker de mægtige Sukkermarker sig, 
saa langt Øjet rgekker. Ved Daggry kom- 
mer de Indfødte for at betragte det nys- 
ankomne Skib; de smaa brune Drenge 
svømmer omkring Skibet og dukker for 
at faa en Skilling. Blomsterpigerne kom- 
mer med deres Buketter, og har man 
Bekendte paa Øen bliver man fuldstæn- 
dig oversaaet med Blomster, naar man 
kommer og rejser, efter en gammel 
Skik, som de indvandrede har optaget 
efter de indfødte. Man synes, at man er 
kommet til et Paradis, hvor Livet lig- 
ger for en som en lang lykkelig Drøm. 
Men pludselig vækkes man brutalt af 
Drømmen; det er Moskitoen, som ogsaa 
byder sit „Velkommen". Den er den 
eneste Slange i Paradiset, men den ud- 
nytter ogsaa dette Privilegium. Man 
faar hurtig et Indtryk af, at Øens Be- 
boere har en udpræget Sans for Hjem- 
mets Hygge. Den brede Veranda fyldt 
med Palmer og Blomster og udstyret 
med Borde, Stole, Hængekøjer og Straa- 
tæpper er et Paradis for den trætte 
Vandrer. Her nyder de Indfødte det her- 
lige Klima fra tidlig Morgen til sen Af- 
ten, læsende, spisende og sovende. 
Græsplænerne strækker sig foran Hu- 
sene som tykke Fløj Istæpper, smukt 
vedligeholdte af Gartnerdrengene; dyg- 
tige Arbejdere — Kinesere, Japanere, 
og Portugisere kan altid faas. Overalt 
træffer man de smukkeste tropiske Frug- 
ter: Citroner, Gu javaer, Oranger, Ta- 
marinder, Mangoer og Granatæbler. 
Der er en vis Sorgløshed over Befolknin- 
gen; Spørgsmaalet om Tjenestefolk skaf- 
fer ikke Husmoderen noget Bryderi; 
Kontorer og Forretninger lukker meget 
tidlig paa Dagen og alle synes at tage 
sig Livet let. 

Amerikanere, Asiater og Portugisere 
udgør Størstedelen af de fremmede paa 



Øen — hvis man kan kalde Amerika- 
nerne for fremmede paa deres egne Be- 
siddelser. Befolkningen tæller 155,000. 
Kineserne kan ikke komme i Land som 
Emigranter, da Hawaii i denne som i 
andre Henseender behandles som en 
Del af de forenede Stater. 

Der findes dog en Del Kinesere, som 
i det hele og store er vmdskibelige, hæ- 
derlige og drevne Forretningsmænd. 



En Danserinde. 

Der har paa Øerne udviklet sig den 
Praksis, at en hvid Mand kun kan del- 
tage i Arbejdet * Plantagerne som Be- 
styrer; Amerikanere, Tyskere, Englæn- 
dere og andre Evropæere har prøvet det 
men har hurtig opgivet det igen. Et in- 
teressant Forsøg paa at knytte hvide 

Arbejdere til Plantagerne blev gjort for 
nogle faa Aar siden. Femten meget re- 



En Indfedt fra Hawaii. 

spektable Familjer blev omhyggelig ud- 
valgt i de vestlige Stater. Alle deres 
Udgifter blev dækket, og der blev byg- 
get Huse til dem paa Plantagen, hvert 
Hus med en Have omkring. En stor 
Strækning „Fællesjord" fik de til Græs- 
ning for det Kvæg, de ønskede at hol- 
de. De fik Jordlodder til at beplante med 
Sukker og al mulig Hjælp blev ydet dem 
til Pløjning og Dyrkning af deres Mar- 
ker. Men til Trods for alle Selskabets Ud- 
gifter for at faa hvide Farmere til at 
deltage i Sukkerdyrkningen, var disse 
Mennesker ude af Stand til at udføre 
Arbejdet og de forsvandt lidt efter lidt, 
indtil der efter et Aars Forløb ikke var 
en eneste af de 15 Familjer tilbage. 

De maleriske Græshytter, prydede 
med Kokusblade foretrækkes stadig af 
de Indfødte for de mere moderne Hjem. 
Den Indfødtes Hovedernæringsmiddel er 
en Ret, der laves af Taroens Rod; den 
males til en blød Masse og æltes; Dej- 
gen koges og serveres i Træskaale, de 
saakaldte „Kalabasker". De Indfødte 



spiser denne Ret med Fingrene, sidden- 
de i en Kres under de skyggefulde Breg- 
netræer. De Indfødte er en Race i For- 
fald. Ved sidste Folketælling talte de) 
kun 31,000 eller færre end Japanerne og 
Kineserne, som er indvandrede paa 
Øen. Det hawaiiske Sprog indeholder om- 
kring 16,000 Ord med et Alfabet paa 12 
Bogstaver. Men de Skoler, hvori der blev 
undervist i dette Sprog, blev forbudt for 
et Par Aar siden, og det engelske Sprog 
er Grundlaget for al Undervisning. Det 
staar Kineserne frit for at studere paa 
deres Modersmaal en Del af Dagen, 
men de skal tage Del i den engelske 
Undervisning i Skolerne; Børn af alle 
Nationaliteter kommer til at sidde paa 
Skolebænk sammen, og det udjævner 
Racehadet imellem dem. 

Indenfor Honolulus Grænser findes 
en udslukt Vulkan — Punch-Bowl Hill. 
Langs Gaderne der fører dertil, findes 
Portugisernes Hjem. Skønt meget be- 
skedne har hver af dem sin lille Løv- 



Japanske Pigebern fra Hawaii. 

hytte, sin Taromark og sin Have med 
et højt Gærde omkring. Følger man Vej- 
en, befinder man sig snart i et Kra- 
ter, som fuldkommen omgiver en. Det 
er Luksus at køre paa Hawaii, da Ko- 
raldannelserne og Lavaen har dannet 
Veje, der er jævne som et Stuegulv. 
Vejene gennemskærer et Landskab, hvor 
Sukkermarkerne og Rismarkerne ustan- 
selig veksler. I Rismarkerne ser man 
Okser trække de gammeldags kinesiske 
Træplove. De Indfødte er indolente, men 
høflige, de tager Hatten af og hilser med 
deres „a 1 o h a", naar man gaar forbi. 
Sukkerdyrkningen er langt den vig- 
tigste Industri paa Øerne; mellem 40,000 
og 50,000 Mennesker beskæftiges dermed. 
Næsten alt Sukkeret sendes i raa Til- 
stand til Amerika; det raffineres i Suk- 
kerrafinaderierne i Californien. Øen 
Hawaii leverer selv den største Mængde, 
dernæst kommer Øen Oahu, medens 
Øen Maui har den største Sukkermølle 
i Verden. 

Plantageejernes fælles Interesser va- 
retages af „The Hawaiian Sugar Plan- 
ters' Association*'. Dette holder en Stab 
af Entomologer, som har den Opgave 
at undersøge de Insekter, som ødelæg- 
ger Sukkerplanterne. For nogle faa Aar 
siden ødelagdes der ved Sygdom for uhy- 
re Summer Sukker paa Hawaii. Sag- 
kyndige blev sendt til Australien for at 
finde de ødelæggende Insekters natur- 
lige Fjender; først indførtes nogle faa 
af dem; senere blev de i større Mængde 
omplantet paa de forskellige øer. 

Paa Ewa Sukkermøllen, hvor der 
fremstilles 300 Tons Sukker om Dagen, 
kan man følge hele Processen. Sukker- 
rørene bringes fra Marken i Karrer 
paa en lille smalsporet Bane og drages 
ind i Møllen af en stor Stang, der næ- 
sten virker som en menneskelig Arm; 
i Møllen knuses Roerne mellem store 
Sten. Produktet blandes med Vand og 
løber til store Beholdere, hvor det ind- 
dampes ved høj Temperatur og derpaa 
afkøles. Saa gaar det til Centrifuger, 
hvor det slynges rundt med 1600 Om- 
drejninger i Minuttet. Sukkeret bliver 



skilt fra Melassen, bliver gradet og vejet. 
Intet gaar til Spilde, selv Affaldet sen- 
des tilbage til Markerne for at gøde 
dem. 



Voksende Bananer. 

Plantagerne bruger 300,000 Potter 
Vand hvert Døgn til Vanding af Suk- 
kerplanterne; denne store Vandmængde 
faas fra en Mængde artesiske Kilder. 

Intet Sted er Landskabet mere vidun- 
derligt, Plantevæksten smukkere end 
paa Øen Kauaii. Her naar Venushaar- 
bregnen den største Fuldkommenhed — 
i en halv Snes Variationer, — men altid 
med det bløde, fine Venushaar. Ligeledes 
ses i rig Overflødighed Bregnetræet, ofte 
20 Fod højt) og her og der et gammelt 
Banyantræ, der sænker sine Grene ned, 
for at de kan fæste Rod igen. 

Der er mange Vandfald paa Øerne, 
særlig paa Hawaii; Vandet falder ofte 

flere hundrede Fod. Paa den forrevne 
Kyst findes en kolossal naturlig Bro og 
c ær den et Mindesmærke for Kaptejn 



En ladfedt« Hytte. 

Cook, som opdagede Øerne. Hilo er Ho- 
vedstaden paa Hawaii; fra den begynder 
Terrænet at stige op til den frygtelige 
Kilauea, 4000 Fod over Havfladen, en af 
de største virksomme Vulkaner i Verden. 
Forfatteren beskriver et Besøg, han har 



aflagt i Vulkanen. Kl. 9 Aften drog Sel- 
skabet under en betroet Fører med Lan- 
terner md i Krateret. De overlod til Heste- 
nes Instinkt at finde Vejen og red i Zig- 
zag ned over Kraterets Side, omtrent 
1800 Fod henover Lavaen til ,, Ildsøen* 4 . 
Den sidste Del af Rejsen gøres til Fods; 
Heden fra Aabningerne er uhyre og Luf- 
ten saa opfyldt af Svovldampe, at den 
næsten er kvælende. Medens Selskabet 
hviler paa et Stykke afkølet Lava, an- 
bringer Førerne en Kaffekedel over en 
Sprække og 3 Minutter efter koger den. 
En for en føres de Rejsende til Randen 
af den kogende Sø af smeltet Lava; langt 
nede er den sydende, hvislende Lava, 
frygtelig i sin Majestæt, og der staar 
man ved selve Randen af dette forfær- 
delige Ildsted med fodbrede Revner nog- 
le faa Alen fra sig. De mange Huler be- 
søges ofte af Rejsende, men Varmen 
indbyder ikke til at blive der ret længe.. 
Rystelserne finder gerne Sted i de kø- 
lige Morgentimer, og tit er Stier, man 
har gaaet ad om Aftenen, forvandlede 
til gabende Revner ved Daggry. 



Tyskland og dets Kejser. 

Af P. Muncn. 



Danmarks Forhold til den mægtige 
Nabostat, der raader over 150,000 Dan- 
skes Velfærd, har i Aar i usædvanlig 
Grad beskæftiget Sindene. Det er lyk- 
kedes at slutte en Overenskomst, der 
medførte visse Lempelser for danske 
Sønderjyder, medens Danmark til 
Gengæld offentlig opgav de Krav, der 
har været knyttet til Pragfredens § 5. 
Krav, der siden 1870 ingen Mulig- 
heder har frembrudt, og som alle- 
rede i Ministeriet Estrups Tid var 
opgivet underhaanden i lidt ubestemt 
Form. Rygter om en paatænkt mili- 
tær Tilnærmelse til Tyskland har, 
sikkert uden alvorligt Grundlag, op- 



skræmmet Sindene. Og nu sidst har 
Tysklands Kejser gæstet Danmark. 
Dannebrogskorsene er raslet ned over 
de tyske Offlcersf rakker, Kejseren er 
blevet Æresmedlem i de danske Sø- 
officerers Forening, og de prøjsiske 
Kroner, Ørne og Stjerner smykker nu 
Brystet paa adskillige danske Mænd, 
der før var fri for denne Pynt. Det er 
gaaet ligelig ud over gamle konserva- 
tive Tyskerædere og gamle radikale 
Ordensforagtere. Kort sagt, der har 
intet manglet af det ydre Apparat, 
som nu en Gang synes bestemt til 
at kaste et Latterlighedens Skær over 
alle Fyrstesammenkomster, og som 

hos alle Mennesker med mere udvik- 
let Æresfølelse vækker en rent uvil- 
kaariig Modbydelighed. 

Nogen større Betydning har Kejser- 
besøget næppe haft. Smukke Ord er 
udvekslet, — Kejseren er scim bekendt 
ikke den Mand, der sparer paa Ord- 
blomster, — og maaske er blide Stem- 
ninger spiret frem, som kan være til 
nogen Gavn for danske Sønderjyder, 
og som kan tænkes at faa en vis Be- 
tydning under evropæiske Forviklin- 
ger. For saa vidt er alt godt, og saa 
faar man vel finde sig i de frastøden- 
de Ceremonier, der efter mindre civi- 
liserede Tiders Skik og Brug endnu 
hører med ved en saadan Lejlighed. 
Men Daarskab vilde det være at til- 
lægge alt dette nogen større Betyd- 
ning. Den Dag, Tyskland for Alvor 
har Fordel af at handle ilde mod Dan- 
mark, da vil de skønne Ord være 
glemt, og de blide Stemninger vil dø. 
Den brutale Egennytte bestemmer 
Stormagternes Politik nu som altid, 
og blandt Evropas Stormagter er 
i vore Dage Tyskland fremfor alle 
de andre den brutale Egennyttes 
Land. 

„Det moderne Tyskland", med alle 
dets ejendommelige Karaktertræk, 
nogle gode, langt flere slette, blev til 
i Aaret 1870. Ser man ud over dette 
Tyskland, da springer det i Øjnene, 
at mangehaande forskelligartede Kræf- 
ter bidrager til at skabe det. Det vilde 
være haabløs Gerning at søge at give 
et Overblik over dem alle. Men en- 
kelte Hovedkræfter træder særlig frem, 
og Sammenspillet mellem dem be- 
stemmer tysk Kultur. Der er først 
„Aanden fra 1870", Bismarcks og 
Moltkes Aand, dernæst dens Modsæt- 
ning: den socialistiske Arbejderbe- 
vægelse, og endelig mellem dem det 



borgerlig-akademiske Frisind og den 
katolske Kirke. 

Stærkest blandt disse Kræfter har 
den første været. Den har bestemt 
tysk Styrelse, den har præget Tysk- 
lands økonomiske Liv, og den har gi- 
vet tysk Aandsliv dets herskende To- 
ne i de Aar, der er gaaet siden 1870. 
Vil man forstaa den, da gør man Ret 
i at genfremkalde i sin Erindring en 
Scene, Bismarck selv har fortalt i sine 
Memoirer. Den fandt Sted den 13. 
Juli 1870 i Berlin. Bismarck havde 
ude paa sit Gods i Bagpommern til- 
bragt nogle Dage med at forklare 
sine lejede og bestukne Penneførere, 
hvorledes de bedst skulde hidse 
Franskmændene til Krig ved grove 
Skældsord mod clet franske Folk og 
dets pirrelige Kejserinde. Den 12. Juli 
følte han sig vis paa Krigen og tog til 
Berlin. Paa Vejen gav han en gammel 
Præsteven det glade Krigsbudskab 
ved at bugge en Kvart og en Terts i 
Luften, da han kørte forbi hans 
Have. Men da han naaede Berlin 
modtog han i sin Port nogle Tele- 
grammer, der sagde ham, at Udsigten 
til Krig var svindende. Han spiste 
sammen med Moltke og Roon. Mens 
de sad til Bords kom et Smertensbud- 
skab for dem alle tre : Prins Leopolds 
Fader havde erklæret, at hans Søn 
ikke vilde være Konge af Spanien. 
Dybt forbitrede skiltes de tre Mænd. 
Dagen derefter samledes de til Mid- 
dag. Bismarck sagde de to Generaler, 
at nu vilde han gaa af ; han vilde ikke 
give sin Ære til Pris. Da kom fra Ems 
det berømte Telegram om Kong Vil- 
helms og BenedeUrs Samtale om de 
nye Krav, som Frankrigs Udenrigs- 
minister, Hertugen af Gramont, i sin 
grænseløse Taabelighed havde stillet. 
Bismarck læste det op for de to an- 

dre ; de syntes det var en ny Ydmy- 
gelse for Prøjsen; „deres Bedrøvelse 
blev saa stor, at de forsmaaede Mad 
og Drikke, 44 siger Bismarck medliden- 
de. Da satte Bismarck sig stille hen 
og skrev Telegrammet om. Fra en far- 
veløs Beretning om en resultatløs Sam- 
tale blev det en Forkyndelse af et af- 
gørende Brud. Selve Indholdet ændre- 
des ikke, men Tonen og dermed Ind- 
trykket blev helt forvandlet. Han læ- 
ste det op for Generalerne. Øjeblikke- 
lig skiftede deres Sindsstemning. 
„Nu har det en helt anden Klang," 
udbrød Moltke, „før lød det som en 
Ghamade, nu klinger det som en Fan- 
fare, som Svar paa en Udfordring. 4 ' 
Selv forklarede Bismarck, at nu skul- 
de det nok virke „paa den galliske 
Tyr som et Stykke rødt Tøj. 44 Han 
skildrer selv det Indtryk, denne For- 
klaring gjorde paa Roon og Moltke i 
disse Ord : „Denne min Udvikling 
fremkaldte hos de to Generaler et Om- 
slag til en glad Stemning, hvis Styrke 
overraskede mig, De havde pludselig 
genfundet Lysten til at spise og drik- 
ke, og de talte videre i munter Stem- 
ning. Roon sagde : Den gamle Gud 
lever dog endnu og vil ikke lade os 
gaa til Grunde i Skændsel. Moltke op- 
gav i den Grad sin vante ligegyldige, 
tilbageholdne Ro, at han løftede et 
glædestraalende Blik mod Loftet, slog 
sig for Brystet og udbrød : „naar jeg 
blot maa opleve at føre vore Soldater 
i én saadan Krig, saa maa Djævelen 
gærne hente min* gamle Stumper 
bagefter 14 . 44 

Disse Mænd, der sidder og raad- 
slaar om, hvorledes de ved snedigt 
Rænkespil skal skaffe sig en Krig, der 
vil koste Hundredtusinder Livet, gan- 
ske som en Røverbande planlægger 
det næste Kup, del er de Mænd, der har 



præget det moderne Tyskland. Hos 
Moltke træffer vi Landsknægtehøvdin- 
gens naive Kampglæde, hos Bismarck 
alCondottierens koldblodige Ringeagt 
for Menneskeliv og hele hans samvit- 
tighedsløse Anvendelse af de Midler, 
der tjener hans Sag bedst. Sammen sej- 
rede de i 1870 og blev derved de store 
Forbilleder for Flertallet af det Folk, 
de tilhørte. Den Dag i Dag har de 
Stemninger, de udtrykte, Tag i meget 
fetore Dele af det tyske Folk, vel i Fler- 
tallet. De raader fuldt og helt i det 
til Selvforgudelse og Hovmod syste- 
matisk opdragne Offlcerskorps, og de 
har gennem Tiderne hersket i den ty- 
ske Adel, hvis mest fremtrædende 
Type er den prøjsiske Junker. De 
staar i Pagt med den protestantiske 
Kirkeverden; Tyskerne øver altid de- 
res Misgerninger i Guds og Moralens 
Navn under deres Præsters Velsignel- 
se. Det prøjsiske Bureaukrati er helt 
gennemtrængt af Junkeraanden. De 
mægtige Storfabrikanter hører til i 
samme Lejr, og en stor Del af det 
jævne Borgerskab følger Trop, revet 
med af Magtfølelsen og blændet af 
Uniformerne. Under denne Ledelse 
er Tyskland blevet den nationale Un- 
dertrykkelses Land. Polakker, El- 
saszere, Danske, alle skal de blive un- 
der Tyskervælden, hvor nødig de saa 
vil, og alle skal de tvinges til at tale, 
tænke og føle Tysk. Ogsaa andre evro- 
pæiske Stormagter øver et haardt 
Tvangsregimente over Folk af anden 
Nationalitet. Irlændernes Skæbne un- 
der engelsk Herredømme har været bit- 
ter nok. Og om end Frankrig nu er saa 
lykkelig ikke at herske over nogen ev- 
ropæisk Folkegruppe mod dens Øn- 
ske, tør man dog ikke paastaa, at 
Franskmændene vilde modstaa Fri- 
stelsen, om den frembød sig. Men 

intet Sted er dog den nationale Under- 
kuelse sat i System som i Tyskland, 
intet Sted passer den saaiedes til Sta- 
tens inderste Væsen som der. Og om 
det Banditregimente, der øves i tyske 
Kolonier, er det overflødigt at tale i 
disse Dage, da Dr. Peters Skænd- 
selsgerninger atter er fremdraget for 
Erindringen. 

Og det samme Tvangssystem, der 
anvendes overfor dem, der ikke 
taler den tyske Tunge, mader over- 
for de Tyskere, der ikke hører 
til de herskende Klasser. Tyskland 
har i Aarene efter 1870 oplevet en 
meget stor og hurtig materiel Frem- 
gang. Folketallet stiger hastig, Døde- 
ligheden falder, Industrien gaar frem 
med en Hast, saa den i mange Hense- 
ender har overfløjet ikke blot fransk, 
men ogsaa engelsk Industri, og skønt 
alle tyske Koloniforsøg er strandet 
jammerlig, er tysk Handel i rivende 
Opgang. Tyskland er uden Sammen- 
ligning rigere nu end for en Menne- 
skealder siden. Og alt i alt er sikkert 
Levefoden hævet ogsaa for de lavere 
Lag. Man kan dog sirides om, hvilken 
Betydning Sejren i 1870 og den der- 
ved vundne Magt har haft for dette 
økonomiske Opsving. Dette var be- 
gyndt før 1870, og tog det end usæd- 
vanlig Fart lige efter Krigen, saa fulg- 
tes dette Spring fremad meget hurtig 
af et stærkt Tilbageslag. Og Frem- 
gangen er ikke noget for Tyskland 
ejendommeligt. Den findes i samme 
Omfang ikke blot i de skandinaviske 
Stater, men ogsaa i russisk Polen og 
store Dele af Østrig. Disse Lande er i 
Forhold til Frankrig og England „ny 
Lande" paa Næringsvejenes Omraade. 
De har haft deres industrielle Gen- 
nembrud i Løbet af den sidste Menne- 
skealder, deraf den stærke Opgang. I 



et Land som Danmark er denne kom- 
met alle Folkelag til Gode, og den er 
sket uden at forøge Proletariatet eller 
forringe dets Kaar. Anderledes i Tysk- 
land. Her har de øverste Klasser be- 
nyttet Statsmagten til at tilrive sig 
den langt overvejende Part af de ny- 
skabte Værdier. Toldlovgivningen har 
systematisk været lagt an paa at skaffe 
Godsejerne Fordel paa Arbejdernes 
Bekostning eller at hjælpe Fabrikan- 
terne til Broderparten af Industriar- 
bejdets Udbytte. Bondestanden er i 
mange Egne blevet ved at være fattig 
og uvidende, Arbejderstandens Kaar 
er vel som Helhed bedre end før, men 
de er uden Sammenligning ringere 
end i Danmark, og paa Bunden findes 
nu et talrigt helt elendigt Proletariat. 
Dette er Bagsiden af den tyske Me- 
dalje, der paa Forsiden ser saa straa- 
lende ud. 

Ud af disse Forhold er sprunget 
det tyske Socialdemokrati, troende 
som en Menighed og organiseret som 
en Hær, en forbitret Fjende af det 
herskende Tyskland, men dog i mangt 
og meget skabt i dets Lignelse. Det 
• hører til de stærkeste blandt de soci- 
aldemokratiske Partier, ogsaa for- 
holdsvis. Det mønstrer £ af alle tyske 
Vælgere, omtrent som vort Socialde- 
mokrati, medens Frankrigs Socialde- 
mokrater ikke er naaet til mere end 
en Tiendedel af de franske Vælgere. 
Det tyske Socialdemokrati repræsen- 
terer den moderne Kultur overfor den 
middelalderlige Aand, der besjæler de 
herskende Klasser. Det har modta- 
get fra Frankrig den internationale 
Badikalismes sædvanlige Grundsæt- 
ninger, og det har dertil føjet 
Teorien om Statens Overtagelse af 
Produktionsmidlerne. Det værner 
Aandsfriheden, saa godt det ev- 

ner, det bekæmper Militarismen og 
Præstevælden, og det fører en ustand- 
selig Kamp mod den Udplyndring af 
Fattigiolk, som Godsejere, Fabrikan- 
ter og Spekulanter iværksætter hjulp- 
ne af Statsmagten. Det taler Fredens 
Sag, og det tager til Orde for, at de 
undertrykte Nationer selv skal be- 
stemme, oni de vil være sammen med 
Tyskland, dette dog lidt forsigtig og 
tøvende, saa man ikke føler sig helt 
sikker paa, at de tyske Socialdemo- 
krater vilde staa ved det, den Dag, Af- 
gørelsen var deres. Men den kirkelig 
militære Disciplinens Aand er ogsaa 
trængt ind i det tyske Socialdemokrati 
og volder det megen Ulykke. Der 
er Folk iblandt, mange endda, som 
ikke er ret ortodokse overfor Partiets 
Bibel, Karl Marx' store Værk. De for- 
følges næsten som Kættere, og megen 
bitter Splid opstaar deraf. Og hele 
denne Doktrinarisme røver Partiet 
dets Smidighed i den politiske Kamp. 
Det mangler den Evne til frugtbar 
Alliance med andre nærstaaende Par- 
tier, der er nødvendig, om et Mindre- 
talsparti rigtig skal udrette noget. 
Derfor er de positive Resultater, tysk • 
Socialdemokrati opnaar, beskedne i 
Sammenligning med det, andre Lan- 
des Socialdemokrati har naaet, og 
dets Muligheder for at komme til at 
bestemme tysk Udvikling er foreløbig 
smaa. Hver Gang de bevarende Mag- 
ter kaldes i Vaaben, hver Gang „Aan- 
den fra 1870" for Alvor anraabes mod 
dem, bukker Tysklands Socialdemo- 
krater under. 

Mellem disse to Fjender staar det 
borgerlige Frisind og det katolske 
Centrum, to Mellempartier, der ind- 
byrdes er Dødsfjender. Det borgerlige 
Frisind fødtes i Tyskland som saa 
mange Steder i Universitets- og For- 



fatterverdenen. Sit første Gennem- 
brud flk det i det 18. Aarhundredes 
sidste Tid, da tysk Kultur rejste sig 
af den lange Svækkelsestilstand, som 
blev Trediveaarskrigens Følge. Men 
politisk og socialt set blev det kun et 
svagt Tilløb. I de Aaringer, da Frank- 
rigs Tænkere slog Grunden bort un- 
der Fyrstevælde, Adels- og Præste- 
vælde, da de begyndte Rejsningen af et 
nyt Samfund bygget paa de naturlige 
Menneskerettigheders Grund, da sad 
Tysklands Forfattere og sloges med 
Dramaets tre Enheder og opdagede 
Sofokles og Shakespeare og Ossian, 
Bedrifter som det viste sig fornødent 
at gentage et ufatteligt Antal Gange, 
og som hver Gang blev tilstrækkelig 
Adkomst til uvisnelig Berømmelse. 
Goethe ofrer lige akkurat nogle med- 
lidende Vendinger paa de stakkels 
Bønders triste Skæbne, og Schiller, 
der sværmede for Friheden og rasede 
mod Tyrannerne, saalænge han havde 
med en ubehagelig Fyrste at gøre, 
blev helt tam, saa snart han fandt en, 
hos hvem det gik ham bedre. 

Først i Aarene op mod 1848 voksede 
et dristigere, frejdigere Frisind frem 
i Tyskland. Den tyske Videnskabs- 
verden blev baade human og frisin- 
det, og Nationalitetsbevægelsen knyt- 
tedes nøje sammen med Frihedsbevæ- 
gelsen lige som i andre Lande. Og 
det store Flertal af Borgerskabet fulg- 
te ogsaa her Universitetets Mænd. 
Sammen skabte de Tysklands mest 
ærefulde Aar, Aaret 1848. og da de ikke 
evnede at føre Enhedens og Frihedens 
Sag til Sejr bevarede de dog Aare- 
ne igennem deres Troskab mod den. 
I 60'ernes Begyndelse trodsede det 
tyske Borgerskab uforfærdet Bis- 
marck og fastholdt sin Modstand, da 
han førte sin Vilje igennem ad Provi- 

soriets og Lovbrudets Vej. Men saa 
kom Aaret 1870. Allerede i Kampens 
Tid bortvejrede Nationalfanatismen 
al sund Sans hos det store Flertal af 
den tyske Universitetsverden og det 
tyske Borgerskab. Mommsen og Treits- 
chke og mange flere af den tyske Vi- 
denskabs første Mænd tilsmudsede de- 
res Navne ved at overdænge det 
franske Folk med lige raa og taabelige 
Skældsord. Bismarck sejrede; han 
gennemførte ved „Blod og Jern" den 
Enhed, Tysklands bedste Mænd havde 
drømt om at vinde ad Fredens Vej, og 
han gav Tyskland et Skin af Frihed. Fra 
da af skabtes de allerfleste af Frisindets 
Venner om i hans Billede. Videnskabs- 
mænd og jævne Borgere lærte at nyn- 
ne det „Magt gaar for Ret", som var 
Omkvædet i al hans Gerning. Man 
sammenligne tysk Historieforskning 
før 1870 og efter 1870. Før dette Om- 
slagets Aar er Tyskland Kildekritik- 
ens Land; rolig dømmende, humane 
og fordomsfri er de fleste af dets For- 
skere. Og saa efter 1870 en Historie- 
skrivning upaalidelig og fordomsfyldt, 
saa snart den blot grænser til natio- 
nale Emner. Tyskland her og Tysk- 
land der. En usmagelig Panegyrik 
over „das grosse Vaterland 41 og alle 
dets „ædle, fromme, store" Mænd, et 
hadefuldt og ubegribende Raseri mod 
dets Modstandere. Man tænke blot 
paa den Skildring af Forholdet til 
Danmark, en Mand som Sybel ikke 
har skammet sig ved at sende ud un- 
der Navn af Historie. Og gennem det 
hele den samme selvgode Haardhed, 
som kendetegner det nye Tyskland. 
Bestandig hører man mellem Linjer- 
ne : det er Resultatet, det kommer an 
paa; den Misgerning, man har For- 
del af, er ærefuld Daad. Og saaledes 
overalt. Det frisindede Borgerskab 



blev i sin store Mængde til det bis- 
marckdyrkende nationalliberale Parti. 

Der var dog nogle, der stod imod, 
og der er det endnu. Det er Tysklands 
„Frisindede". En anseelig Del af For- 
fatter- og Universitetsverdenen hører 
dem til, en Del af Borgerskabet ogsaa. 
Men de har aldrig rigtig fundet sig 
selv igen efter 1870. De fører Krig mod 
„Aanden fra 1870", men de er selv 
betagne af den. De slutter sig teore- 
tisk som Socialdemokratiet til den in- 
ternationale Radikalismes Anskuel- 
ser, men i deres Hjærte lever næsten 
altid en underkuet Kærlighed til Hær 
og Flaade, og hos mange desuden den 
blege Angst for Socialdemokratiet. 
Derfor, naar det ret gælder, naar Op- 
raabet lyder til dem i Fædrelandets 
Navn, da slaar ogsaa de Kreds om 
Tronen, undertiden alle, undertiden 
kun en Del af dem. Dertil hjælper 
ogsaa, at de først og sidst føler sig 
kaldede til at slaas med Centrum. De- 
res Nag til Kirken er uden Sammen- 
ligning stærkere end deres politiske og 
sociale Frisind, og Kirken det er for 
dem langt mere den katolske Kirke 
end den ortodokse protestantiske Kir- 
keverden, der er Tronens og Hærens 
Støtte. Fornylig har vi set, hvorledes 
Regeringen blot behøvede at stille sig 
i Position til en lille Fægtning mod 
Centrum for at bringe hele det frisin- 
dede Parti til at gøre Højre om og 
slutte op i Hælene paa den konser- 
vative Fylking. 

Og saa endelig Centrum. Hærdet 
gennem den sejrrige Kamp mod Bis- 
marck har det bevaret en vis Oppo- 
sitionslyst. Det taler ved Lejlighed Fri- 
hedens og de Undertryktes Sag, det er 
arbejdervenligt, det værner den poli- 
tiske Frihed og det tager sig saa smaat 
af de betvungne Nationer. Men først 

og sidst er det jdog katolsk. Det vil 
sige, at det til syvende og sidst hol- 
der med Myndighederne mod de Op- 
sætsige, naar disse ikke netop er Ka- 
toliker, at det næsten altid er Aands- 
friheden fjendsk, og at dets Modstand 
mod Militarismen altid standser paa 
Halvvejen. 

Følgen af denne ejendommelige Stil- 
ling har været, at Bismarckepigoner- 
ne ogsaa efter hans Død har været de 
stærkeste i Tyskland, og at Styrelsen er 
ført videre i den Retning, han angav. 
Ikke blot er Ministerierne blevet i hans 
Fodspor, men de har næsten altid kun- 
net sætte igennem i Rigsdagen, hvad 
de vilde. Kun Socialdemokraterne 
var den sikre Fjende. Om det behøve- 
des, kunde man skaffe sig enten Cen- 
trum eller de Frisindede til Hjælp. 
Skal en ny Aand, human og frisindet, 
moderne i hele sin Karakter, komme til 
at herske i Tyskland, da kan det kun 
ske derved, at Socialdemokratiet og de 
Frisindede lærer at arbejde støt og 
sikkert sammen paa den fælles Grund 
uden Hensyn til teoretiske Forskellig- 
heder. Deraf afhænger Muligheden 
for, at Tyskerne igen kan blive et 
Folk, der øver Ret mod andre, dertil 
knytter sig ogsaa for os alle Fremtids- 
forhaabninger. Men unægtelig er Ud- 
sigterne dertil i Øjeblikket ringere, 
end de længe har været. — 

Hvorledes har nu Kejser Vilhelms 
Stilling været, hvilken Indsats har han 
ydet? Det er 17 Aar siden, han styr- 
tede Bismarck. Med Forventning saa 
Tyskland og Evropa den Gang hen 
til ham, og der er siden skabt et vist 
Kejsersværmeri, der kan spores selv 
i Frankrig og i Danmark. Der er no- 
get raskt ved Kejseren ; han kan 
handle saa lynsnart, og han kan tale 
saa smukt, og tit synes han at gaa 



sine egne Veje paa Trods af alle For- 
domme. Han forstaar at tage sig ud. 
Og han gør et troværdigt, velmenen- 
de Indtryk. Men med al sin Fantasi- 
rigdom og al sin urolige Lyst til at 
udrette noget, synes han dog en uklar 
Hjerne og en svag Vilje. Hans Tanker 
gaar ikke dybt, og hans Drømmerier 
omsættes aldrig i Handling, der betyder 
noget. Hele hans Regering er som en 
Række smaa Tilløb. Kun paa eet Om- 
raade er der udrettet noget. Hær og 
Flaade er vokset og vokset. Men her 
gik han jo kun videre ad de Veje, Bis- 
marck havde banet. Af den Grund 
havde han ikke behøvet at styrte den 
Mand, hans Bedstefader skyldte, at 
Tilnavnet „den Store" vil blive knyt- 
tet til hans Navn uden nogen hans 
egen Fortjeneste. Og ellers. Kejser Vil- 
helm har fantaseret om en storstilet 
Kolonipolitik. Det er blevet en ganske 
sjælden Fiasko; de Mænd, som sendtes 
ud, har ødslet med Penge og Menne- 
skeliv og i usædvanlig Grad bedæk- 
ket det tyske Navn med Vanære. Og 
dog har han holdt sin Haand be- 
skyttende selv over de usleste af 
dem. Han begyndte sin Regering med 
et dramatisk iscenesat Forsøg paa en 
ny Arbejderpolitik, der skulde være 
den diametrale Modsætning til Bis- 
marcks Undtagelseslovgivning. Men 
han løb næsten øjeblikkelig træt og 
vendte tilbage til den gammelkendte 
bismarckske Metode. En ny Undtagel- 
seslovgivning mod Socialdemokraterne 
fik man ikke. Men det regner med 
Undtagelsesdomme mod dem. Atter og 
atter fældes der haardere Dom over 
dem end over andre Mennesker. Han 
koketterer med Videnskab, Litteratur 
og Kunst, men hjælpeløs Dilettant sy- 
nes han paa alle Omraader, og han er 
altid rede til at paalægge den aande- 

lige Frihed nye snærende Baand. Af 
og til synes han at have en vis Til- 
bøjelighed til at komme de undertryk- 
te Nationer i Møde. Men meget bliver 
der ikke ud af det. Den polske Natio- 
nalitet forfølges mere haardnakket end 
nogen Tid under Bismarck. I Elsasz- 
Lothringen skærpes just i disse Dage 
Tvangen overfodr Franskmændene. 
I Sønderjylland sker en Gang imellem 
Lempelser, det paastaas efter Kejse- 
rens særlige Ønske. Men i alt væsent- 
ligt bestaar Tvangsstyret som under 
Bismarck, og den Tanke, at lade Be- 
folkningen selv raade for, hvem den 
vil tilhøre, synes intet Øjeblik at være 
opstaaet hos Tysklands Kejser. 

Det er svært at dømme en Fyrste 
retfærdig efter hans Død og sværere, 
mens han er i Live. Sandt at sige ved 
man altid saa lidt om disse Mænd, 
der kunstig fjernes fra Folket og om- 
gives med Smiger. Men saa vidt skøn- 
nes kan efter de Handlinger og Taler 
af Kejser Vilhelm, der foreligger for 
Offentligheden, er han en usikker Bis- 
marckepigon, behersket af Aanden fra 
1870, men med en ubestemt Følelse 
af, at det er en ædlere og friere Aand, 
Fremtiden tilhører. Han synes saale- 
des i sit eget kaotiske, urolig flakken- 
de Tankeliv et tro Spejlbillede af de 
Kræfter, som gærer og brydes i det 
tyske Folk, næsten helt uforstaaende 
dog overfor dets Arbejderbevægelse, 
og stærkest præget af den militære og 
egenkærlige, bureaukratiske og præ- 
stelige Tankegang fra 1870. I Overens- 
stemmelse med denne har han styret 
med smaa Indrømmelser til de andre 
Kræfter. Han er ikke Manden til at 
bringe Tyskland ud over den aande- 
lige Opløsningstilstand, der er fulgt 
efter den stolte Sejrsglæde i Bis- 
marcks Tid. — 



Hvorledes bør nu vi Danske stille os 
til dette Tyskland, kulturelt og uden- 
rigspolitisk. 

Kulturelt er der ingen Tvivl om, at 
det mægtige Rige, der ligger os saa 
nær, altid i høj Grad paavirker Dan- 
mark. Der findes ikke i Danmark no- 
gen tysk Bevægelse. Der er ingen, der 
staar frem herhjemme og siger: lad 
os efterligne Tyskland, lad os lære af 
dets Litteratur, følge dets Eksempel i 
Politik og Samfundsliv. Næsten alle 
vil være enige om, at Tyskland langt 
snarere er et Eksempel til Advarsel 
end et Mønster til Efterfølgelse. Men 
alligevel ligesom siver den tyske Ind- 
flydelse ind i Landet ad de forskellig- 
ste Veje. Danske Videnskabsmænd 
gaar i Lære hos Tyskerne ikke blot i 
de Videnskaber, der næsten er nationa- 
litetsløse. Vor Historieforskning, der 
har lært af tysk Historieskrivning i dens 
gode Tid før 1870, er undsluppet Paa- 
virkningen af den slette nationalisti- 
ske Historieskrivning efter 1870. Men 
vor stakkels Nationaløkonomi bærer 
i beklagelig Grad det tyske Stempel. 
I Forretningslivet ér Tyskland det 
Land af alle, med hvilket vi staar i 
stærkest Forbindelse. Tyske Turister 
vrimler i Danmark, og Tyskere slaar 
sig ned her oppe i stort Tal. Megen per- 
sonlig Paavirkning udgaar nødvendig- 
vis fra dem. Ogsaa i vor Politik er vi 
gaaet i Lære hos Tyskerne. Det estrup- 
ske Provisoriestyre var en sjælden nøj- 
agtig Kopi af det bismarckske. Vor 
Agrarbevægelse er direkte importeret 
fra Tyskland, vor Toldbeskyttelses- 
agitation ligesaa. Vort Socialdemokra- 
ti er skabt med det tyske som Forbil- 
lede, vore Fagforeninger ogsaa. Og 
Modbevægelsen : Mesterorganisatio- 
nerne og Antisocialismen er efter det 
bedste tyske Mønster. Lignende For- 

hold bidrager til at fremkalde lignen- 
de Bevægelser, men ogsaa den direk- 
te Paavirkning er umiskendelig. 

Men alligevel er der ingen Grund til 
at raabe Vagt i Gevær overfor den ty- 
ske Indflydelse. Det vilde være Daar- 
skab at søge at lukke Danmark af for 
denne. Det gælder kun om at vælge og 
vrage med den rette Takt. Og Faren for 
en overvældende tysk Indflydelse synes 
ikke stor. Den opvejes ved mange- 
artet Paavirkning fra anden Side. Med 
Norge og Sverrig vil Forbindelsen al- 
tid være stærk, selv om der lige i Øje- 
blikket synes mindre at lære hos vo- 
re Frænder end for 10 — 20 Aar siden. 
Mindre betyder det, at Amerikanis- 
mens Evangelium utrættelig forkyn- 
des herhjemme. Den Del af ameri- 
kansk Opfattelse, som man ivrigst sø- 
ger at indføre er jo Dyrkelsen af de kor- 
porlige Kræfter og Respekten for det 
haarde, hensynsløse Sindelag. Det kan 
vi saa udmærket lære nok af iTyskland. 
Og Sansen for Legemsøvelser og Fri- 
luftsliv behøver vi jo i dette agerdyr- 
kende Idrætsland hverken at gaa over 
Kongeaaen eller at drage over Atlan- 
terhavet for at flnde. Nyttigere vilde 
det være, om de hjemlige Skribenter, 
der sværmer for Amerika, vilde ind- 
føre herhjemme den Fordomsfrihed, 
den Ringeagt for Traditionen, som er 
de nye Samfunds store Fortrin for de 
ældre, og som endnu en Stund, — en 
stakket Stund vistnok, — vil være 
Nordamerikas store Fordel. Men først 
og sidst vil vi selvfølgelig flnde Mod- 
vægten mod den tyske Indflydelse hos 
de to Kulturfolk, som gaar i Spidsen 
i Evropas Aandsliv: Englændere og 
Franskmænd. De første er det altid lidt 
vanskeligt at lære af. De indretter jo 
alt paa en saadan Maade, at det pas- 
ser ypperlig for dem selv, men er over- 



vættes svært at efterligne. Des glæde- 
ligere er det, at vi aldrig herhjemme 
savner begejstrede Talsmænd for en- 
gelsk Kultur, der med Skeer giver os 
ind af den, saa meget som vi nogen- 
lunde er i Stand til at fordøje. Ander- 
ledes med Frankrig. Der staar altid en 
forskræmt Skare paa Vagt for at ad- 
vare mod dette ugudelige, fordærvede 
Land, og i denne Tid, hvor naive Sjæ- 
le tror, at de rammer det radikale 
Parti, naar de slaar paa Frankrig, ly- 
der Raabene mod det med usædvanlig 
Styrke. Men de hjælper ikke. Fransk 
Kultur har nu en Gang et vist almen- 
menneskeligt Tilsnit, franske Begiven- 
heder en letfattelig dramatisk Form, 
som gør, at andre Folkeslag lettere 
modtager Indtryk fra Paris end fra 
nogen anden By. Og hos os har den 
franske Paavirkning lige fra 1660 væ- 
ret overmaade stor og særdeles nyt- 
tig. Ogsaa nu lever den i fuld Styrke. 
Af den Rigdom af fremmed Kultur, 
Georg Brandes førte ind over Dan- 
mark, var alle Dage de fire Femtedele 
fransk, og selv om han til det Shake- 
spearemonument, han har skænket 
os, endnu skulde føje en statelig Goe- 
theskikkelse, vil dette Forhold ikke 
blive ændret. Og har vore Socialdemo- 
krater skabt deres Organisation efter 
tysk Mønster, saa har de fra Jaurés* 
bredt menneskelige Høvdingeskikkel- 
se modtaget en Paavirkning, der har 
bidraget sit til at frelse dem fra den 
tyske Doktrinarisme. Og hele den 
Rejsning af radikal Tankegang, som 
blev Dreyfusaffærens Resultat, har sat 
sine Spor i den nye radikale Bevægel- 
se i Danmark. 

Saaledes modtager det Danmark, 
der før 1870 syntes i Færd med at luk- 
ke sig af i Selvforgudelse og i Nag til de 
andre, baade de sejrende Fjender og 

dem, der svigtede, da deres Hjælp til- 
trængtes, nu en Rigdom af Paavirk- 
ning fra alle Sider. Der er Lydhørhed 
i Danmark for fremmed Kultur, men 
der er ogsaa en fast Vilje til at blive 
ved at være os selv, hvormeget vi saa 
lærer af andre. Med sikker Kritik ud- 
skiller vi den Del af den fremmede 
Lære, som passer for os, og lader Re- 
sten ligge. 

Kulturelt set synes da Danmarks 
Stilling nu tilfredsstillende. Der er in- 
gen Grund til at frygte, at vi skal bli- 
ve opslugt af den tyske Kulturpaavirk- 
ning, hvor omfattende denne end er. 
Langt daarligere staar vi derimod in- 
denrigspolitisk og militært. Den Mi- 
litærbrdning, vi har, er blevet til ud 
fra Fantasier om en Alliancepolitik og 
Forsvarspolitik, rettet mod Tyskland, 
som nu er opgivet af alle Partier. Nu 
forkyndes i Stedet Nevtralitetspolitik- 
en. Men det skal være en væbnet Nev- 
traiitet som den, der for 100 Aar siden 
kaldte Englænderne til København. 
Man drømmer om at dressere vort 
Folk til ypperlige Soldater, at spærre 
vore Farvande ved Forter, Miner og 
Skibe. Man synes ikke at forstaa, at 
de Soldater, vi indeksercerer, har al 
mulig Udsigt til i Kampens Øjeblik 
at blive tvungne ind i den tyske Ar- 
mé, at de Fæstninger, vi rejser, de 
Skibe vi bygger, dem skaber vi efter 
al Sandsynlighed til Tyskernes Brug. 
Her ligger for alle, der forstaar 
at vurdere Danmarks Stilling, den 
store Opgave. Det gælder under den 



for Danmarks Fremtid saa betydnings- 
fulde Drøftelse af dansk Forsvarsvæ- 
sen, der nu forestaar, at lære det 
danske Folk at bedømme sin Stilling 
koldblodig og fordomsfrit, saa det 
lykkes Folkets Flertal at tilegne 
sig den Sandhed, som Monrad for 
snart 40 Aar siden forkyndte: For- 
svarsløshed er for Danmark det bed- 
ste Værn. Overfor Tyskland vil der- 
med vor Stilling være givet. Den 
bitre Harme det danske Folk efter 
1864 nærede mod Tyskerne er svundet, 
og de Rester, der er tilbage, kan fjernes 
ved en nogenlunde ordentlig Behand- 
ling af Sønderjyderne. Men vi kan 
ikke omfatte Tysklands herskende 
Klasser og dets Kejser med Sympati. 
Tvangsregimentet i Sønderjylland og 
det toneangivende Tysklands haarde, 
reaktionære Aand bidrager i samme 
Grad til at umuliggøre dette. Venska- 
belige Følelser i Danmark overfor 
Tyskland spirer ikke, hvormeget man 
saa anstrenger sig for at kalde dem til 
Live, før den Dag, den moderne Kul- 
tur atter sejrer i Tyskland, og de dan- 
ske Sønderjyder faar Lov til selv at 
vælge, hvilken Stat de vil tilhøre. 
Begge Betingelser maa opfyldes. Ind- 
til dette sker, kan vi kun gøre eet 
overfor Tyskland : indrette os saale- 
des, at vi militært set intet betyder. 
Da kan Tyskland ikke mistænke os 
for at ville slaa Følge med dets Fjen- 
der, og da kan det ikke bruge os mod 
disse. 

Paavisningen. 
En Historie fra disse Dage. 

I. 

Gartneren bad Frøkenen flytte sig 
et Øjeblik fra Bænken, mens han fik 
de Rosenblade revet bort. 

„Grossereren holder jo ikke af at se 
noget ligge og flyde, 41 sagde han og 
samlede med Riven alle de smaa ly- 
serøde Blade, der var dryppede fra 
Maanedsrosen. 

Alma satte sig igen paa Bænken, 
bøjede sig tilbage, slyngede Armene 
om Hovedet og lukkede Øjnene. 

Nej, det skal Gud vide, der er ikke 
noget, som ligger her og flyder. Puh, 
saadan en Dukkestue, saadan en Sko- 
lemesterhave, saadan et Jomfruklo- 
ster . Hun kunde saamænd ikke 

begribe, at hendes Fader ikke hellere 
plantede kunstige Blomster ud i Be- 
dene, saa var han da fri for den Ær- 
grelse med Bladene, der faldt af. 

Hun havde Lyst til at suse rundt i 
al denne Pænhed, trampe og rive og 
flaa, saa kunde han faa noget at gøre, 
naar han kom farende fra 5 Toget for 
at more sig med at gaa rundt i denne 
Have og se efter, om alt var i Orden, 
og om Træerne nu ogsaa stod paa de- 
res Tallerkener og var artige rundt 
paa Plænerne indenfor deres smaa 
Ringe af Jord, og om Roserne værs'go' 
lod være med at svine Gruset til med 
deres Blade 

Mens hun havde gaaet her den lan- 
ge Dag og kedet sig ! 

Alma døsede hen i Solen. Dufte kun- 
de da endnu, Roserne. Rosenduften 



bølgede omkring hende og listede sig 
ind i hendes Legeme, saa det prikkede 
og bruste i det. 

. Der var ganske stille i Haven. In- 
sekternes Summen, en Fugls Pippen, 
Buskenes Raslen — det er altsammen 
Stilhed, en underlig hidsende Stilhed, 
der bobler sagte som den Champagne, 
hun drak den Aften, da hun oplevede 
sit første Frieri. Alma klemte Øjnene 
i og saae det om igen. Den gamle Fyr ! 
Og nu, da hun lige skulde til at op- 
leve det andet, det rigtige, det - 

det det ubegribelige. 

Hvis Frøkenen kunde have set sig 
selv, vilde hun have faaet Øje paa en 
lille Mund, der sagte aabnede sig som 
en Blomst for Solen, og paa en gan- 
ske lille Skælven af Næsefløjene 

Frøken Alma var 16 Aar og sad og 
groede i Solskinnet. 

Udenfor Haven strakte Landevejen 
sig, hvid af Støv, fuldstændig menne- 
sketom. Telefontraadene blinkede i So- 
len, af og til fik en Svale Guldtraade- 
ne til at sitre svagt som Strængene 
paa et himmelsk Instrument. 

II. 

Kusken Rasmus slap Vandkanden, 
saa den dumpede klirende ned i Sten- 
broen foran Stalden. Han stak Arme- 
ne i Siden og lod Vandet dryppe fra 
de vaade Hænder, mens han stirrede 
paa Jomfruen, der laa i Køkkenvin- 
duet. 

„Det var Satans — nu om en halv 
Time," udbrød Rasmus. 

„Ja, det var Politiet selv, som sagde 

det i Tilefonen." Jomfruen var helt 
bleg. „Det bliver da rædsomt." 

„Ja, saa maa jeg jo se at blive fær- 
dig, " sagde Kusken og vandede videre 
paa Kareten. 

„Jeg vil sige det til Frøkenen," Jom- 
fruen rejste sig og kom ud i Gaarden. 

Hun var en lille tynrl en, klædt som 
Dame med Haaret sat op i en stor 
Valk. Kokkepigen paastod, at hun 
sminkede sig. 

Hun stansede et Øjeblik foran Ras- 
mus, hvis bare, haarede Arme nu hu- 
serede med Svaberen i Karetens Hjul. 
Rasmus sprøjtede overflødigt med 
Vandet — Jomfru Svendsen var ikke 
hans Type. 

„Hvad tror De, vi skal gøre, Ras- 
mus?" spurgte hun. 

„Vil De maaske servere en Frokost 
for den Herre, til Tak for at han stjal 
Uret ?" 

„Nej, Snak, men med Frøkenen. 
Skal jeg sige hende det?* 4 

„Ja, hvorfor ikke? Hun sidder der 
henne i Roserne og slænger sig." 

„Men Herren forbød os jo at tale til 
hende om det dengang — — " 

„Hva' for en Gang," Rasmus stand- 
sede Svaberen og kikkede paa den 
tynde Jomfru, der rødmede baade af 
Natur og af Sminke. 

„Herregud, Rasmus, De husker jo 
nok, at den Gang han, Tyven, var lø- 
bet fra dem og huserede/her og " 

Rasmus grinte. 

„Naa ja, da han vilde voldtage hen- 
de Gartnerens Datter ". 

Jomfruens Sminke formelig drev af 
hende. „Ja — dengang forbød Herren 
os jo at tale til Frøkenen om det — ". 

Rasmus gad ikke mere. Han drejede 
Svaberen rundt som et Møllehjul, der 
stænker Vandet fra sig, spyttede og 
sagdo : 



„Hun ved det s'gu meget godt. Og 
nu er han jo fakkel, Raden." 

Jomfruen fjærnede sig. Men Ras- 
mus kom til at smile, mens han tænk- 
te paa den Aften, da Rygtet om Und- 
vigelsen og Voldtægten havde naaet 
dem. Der havde været vild Panik i 
alle Villaerne, og han og de andre hav- 
de staaet lyttende og hørt Jomfruen 
dreje Laasen om i sin Dør, da hun gik 
i Seng. Ha, han dyede sig s'gu nok, 
selv om han skulde være saa uheldig 
at bryde ind til hende. Der stank jo 
ligefrem derinde af alle hendes Daa- 
ser og Flakoner. Saadan en Karl, der 
drev over det ganske Land og tog sig 
Forlov, hvor han vilde, han skulde 
nok vælge sig* noget andet, naar det 
nu saadan ligefrem var blevet hans 
Næringsvej I 

Rasmus mindedes de Aftener, da : Pi- 
gerne og Karlene fra alle Villaerne var 
drevet sammen og diskuterede Hæn- 
delserne. Og da saa Rasmus Ur var 
blevet stjaalet, og det altsaa viste sig, 

at Fyren var dem ganske nær en 

vild, desperat Karl, som tumlede der 
ude i Sommernatten, jaget af Politiet, 
skjulende sig i Skoven ved Dagen og 
ved Nat listende sig frem med Kniv i 
Haanden, saa at hver Vej var truet, og 
Kvinderne næppe turde vove sig uden- 
for en Dør — da var det blevet helt 
galt. Hver Aften søgte Karlene og Pi- 
gerne sammen, Klyngen blev ligesom 
tættere og tættere, de vilde ikke gaa 
til Ro, de søgte ind i Karlekamrene 
eller lejrede sig omkring en Høstak, 
der blev sagt Vittigheder, man glemte 
ham, Kabyleren, Røveren, og havde 
dog hele Tiden hans Ugærninger i 

Tankerne saa lød der et Hvin — 

saa var der en, som forsøgte at 

skræmme de andre, og saa 

Rasmus skubbede Vognen ind i 

Vognskuret og fløjtede. Satan til 
Karl ! Men hugget blev han alligevel. 
Og nu skulde han altsaa ud til Paa- 
visning. Saa fik man ham da at sé. 

III. 

„Frøken." 

Alma var faldet rigtig i Søvn. Og 
drømte ! Munden stod nu helt aaben, 
der var noget forbavset i hendes Mi- 
ne, som gjorde et pudsigt Indtryk paa 
Jomfruen. Gud véd, hvad hun drøm- 
mer om, tænkte hun erfarent. 

Alma foer op. Hun saae op i Solen, 
mærkede saa en underlig Hede i Ho- 
vedet, det svimlede et Øjeblik for hen- 
de, og hun maatte holde sig til Bæn- 
ken. Hun strøg Haaret'fra Panden og 
opdagede Jomfruen. 

„Skal vi spise Frokost? 41 

Jomfruen stod og trippede saa un- 
derlig fjollet. 

„Nej, men jeg vilde blot sige Frø- 
kenen, at der kommer . . ." 

„Kommer der B.esøg, det var jo dej- 
ligt 

„Det er Politiet med ham. Frøkenen 
véd nok . . han skal vise, hvordan han 
bar sig ad med at tage Rasmus' Ur." 

„Kommer han her?" 
„Ja. De tilefonerte." 

„Han selv?" 

„Ja." Jomfruen slugte Ordet af lut- 
ter Bevægelse. 

„Det er godt." Alma slængte sig 
igen paa Bænken. Men Jomfruen blev 
staaende. Hun maatte tale om det, 
hun kunde ikke lade være. 

„Det var ham, Frøkenen véd nok, 
med Gartnerens Louise . . ." 

Alma saae forskrækket op. Hun vil- 
de ikke høre det. Nu havde hun lige 
faaet det ud af sine Tanker, og saa 
skulde det begynde igen. Hun havde 
ligget om Nætterne og stirret paa det 



forfærdelige Ord, som de alle hvi- 
skede. Og alle Nattens Lyde havde 
samlet sig om dette Ord, det havde 
hvisket og listet fra alle Kanter, var 
der ikke nogen inde i Stuen? Hun 
kunde fare op og sidde dér i Sengen 
med bankende Hjerte og opspilede 
Øjne. Hvad var det dog, der skete 
omkring hende og i hende? Hun følte 
det næsten, som laa Gartnerens Dat- 
ter her inde i Stuen, her ved hendes 
Hjerte og græd, som hun nok i Virke- 
ligheden laa inde paa Hospitalet og 
græd uden at kunne holde op. 

Og Nat efter Nat vendte Rædselen 
tilbage. 

Alma talte ikke derom. Ikke for 
alt i Verden vilde hun nævne det til 
nogen. Det vilde jo være som en Til- 
staaelse af et eller andet hun vid- 
ste ikke hvad men af noget, som 

hun nu forstod, og som hun dog ikke 
var ganske vis paa, at hun ikke mis- 
forstod. Og saa vilde de bare le af 
hende, og hun vilde ikke kunne over- 
leve det. 

Og nu stod hun her midt i Solen, 
denne visne, sminkede Jomfru og 
mimrede det altsammen frem. Hun 
vidste det hele, hun fulgte Gartnerens 
Louise lige fra hun gik hjemme fra 
den Aften, indtil han smed hende 
omkuld paa Grøftekanten, og hun 
raabte om Hjælp. 

Alma kunde ikke standse hende, og 
hun maatte høre efter. Jomfruen 
hidsede sig selv vildere og vildere. 
Hendes Nætters Galskab, hele den vil- 
de Længsel, der til Hverdag udtryk- 
tes i Sminkens, Frisyrens og Paaklæd- 
ningens Tegnsprog, Trangen, som 
ikke vovede sig frem, fordi hun altid 
mærkede Spotten, der vilde møde 
hende, al hendes forkomne Higen 
skyllede nu ud over Alma — hun vid- 

ste ikke selv hvorfor. Men hun havde 
været besat fra hin Stund, da hun 
mærkede ham, Vilddyret, i sin Nær- 
hed. Rystende af Skræk og Længsel 
var hun krøbet ud af sin Seng, naar 
der endelig var blevet stille omkring 
hende, og havde listet sig ud paa 
Landevejen. Hun havde lyttet til alle 
Sider. Naar et Dyr smuttede mellem 
Grøftens dugdrivende Planter, var 
Hjertet standset i hende, nu kom han, 
nu sprang han over Marken til hende, 
greb hende, væltede hende omkuld, 

nu, nu og saa døde hun i 

hans Arme ! 

Beretningen kom stødvis fra hende. 
Hendes Fantasi vævedes ind i den 
sandfærdige Beretning, hendes Ord 
var fattige og jomfrunalske, men hen- 
des Stemme var hæs, bristende, Or- 
dene steg som sorte Bobler i raaddent 
Vand. 

Og pludselig saae Alma ham for sig. 
Tøjet hængte i Laser omkring ham, 
men det var ikke egentlig grimt. 
Vaadt Løv og afrevne Brombærranker 
havde filtret sig ind deri, Bukserne 
saae man slet ikke, de var skjulte af 
det høje Græs. Han var tynd og smi- 
dig, jaget og sulten som han var. 
Skægget groede vildt om det vejrslag- 
ne, solbrændte Ansigt. Hatten havde 
han tabt, og det tætte, viltre Haar 
klæbede til hans Pande. Og inde i 
alt dette lyste Øjnene,hans Blik bo- 
rede sig ind i hendes, hun maatte 
følge det, han drog hende til sig. Og 
Maanen blinkede i Kniven, som han 
holdt i Haanden. 

Alma tænkte paa Prinsen i „Der var 
engang", som hun havde sét i Vinter. 
Det var, som om Skrækken slap hen- 
de, og hun daanede hen i en forun- 
derlig Svimmelhed det blev til 



Musik alt sammen, og hun hviskede 
sagte, uvilkaarligt : „Dejligt". 

„Ja u , svarede Jomfruen og sank 
ned paa Bænken med de visne Hæn- 
der i det skraa Skød, „ja for- 
færdeligt " 

IV. 

Piger og Karle fra alle Villaerne 
havde samlet sig i en Klump foran 
Indkørselen. Nu maatte Politiet snart 
være der med ham. Rasmus forsøgte 
en Vittighed. Den gjorde ikke Lykke. 
Pigerne hviskede til hinanden, og Kar- 
lene saae stormægtige og spodske ud. 

„Hæ — kommer ikke Dyret snart," 
var der En, som udbrød. Han stod og 
skrævede midt paa Vejen med Hæn- 
derne i Siden og Hovedet strakt frem, 
som om han udfordrede en Fjende. 
Der var Kamplyst i Luften. Henne ved 
Stalden tog Gartnerkarlen og Tjener- 
drengen Brydetag. Pigerne var blege. 
Kun Kokkepigen spurgte grinende, 
om ingen havde sét Jomfruen, eller 
om hun var inde og sminke sig til 
Besøget. 

„Der er de," raabte En. 

Nede ved Svinget kom en Chara- 
banc kørende i fuld Fart. Der sad fem ' 
i den. Solen blinkede i nogle Kasket- 
ters Guldtresser. 

Der blev fuldstændig stille. Alt 
Minespil standsede i de spændte An- 
sigter. Over Kokkepigens laa endnu 
et Grin. Karlen ude paa Vejen bøjede 
sig uvilkaarligt sammen til et Spring. 
Vognen kom farende. I samme Øje- 
blik den standsede, rejste de fem, der 
sad i den, sig op. De saae ikke til 
nogen af Siderne. De steg straks ud. 
Mellem to store, civilklædte Betjente 
gik en Mand. En lille, spinkel Fyr. 
Klæderne daskede omkring ham. Han 
saae ud, som om han frøs. Hans An- 

sigt var graat, Munden var ganske ud- 
tryksløs, Øjnene stirrede dumt og 
sløvt ligeud. Hænderne var lænkede 
foran. Man saae ikke Haandjærnene, 
men der var noget taabeligt ved disse 
Hænder, som hængte sløvt foran Ma- 
ven. Han gik som en Automat mellem 
de to Betjente. Foran gik Politimeste- 
ren og bagved en Skriver med en stor 
Protokol. 

De forsvandt ind i Stalden. Rasmus 
trængte sig frem. Skulde han ikke 
med? Han naaede akkurat hen til 
Stalden, da de vendte tilbage. Det 
hele havde varet nogle Minutter. Nu 

sad de igen i Vognen Kusken 

piskede paa Hesten. 

Karlene og Pigerne var tavse. Var 
det det Hele? En Følelse af Flovhed 
greb dem alle ! Der var slet ikke noget 
melodramatisk ved det. Det var forbi, 
før det var begyndt. Saa sagde En : 

„Saae Du ham? Saadan en Splejs P 

Og en anden svarede: 
„Den slunke Ræv. 41 

Alle skulde sige noget. De udløste 
deres Flovhed i Skældsord, spottende 
Gloser over denne sølle Fvr. Gartner- 



karlen og Tjenerdrengen tog for Al- 
vor Livtag og sparkede hinanden un- 
der raa Udbrud. 

Kokkepigen gik hen til Jomfruen, 
der havde staaet bagerst, lænet op til 
Portstolpen. Hendes Øjne skinnede, 
og Hænderne fingererede op og ned 
af Brystet, som om hun vilde knappe 
Kjolelivet op for at faa Luft. 

„Saae De ham, Jomfru? 44 

Jomfruen saae op med vilde Øjne. 
Hun svarede ikke, men vendte si^r 
pludselig om og stak i Løb op i Huset, 
Kokkepigen pegede grinende paa 
hende. 

Alma havde gemt sig bag de andre, 
da Vognen var kommet. Hun turde 
først ikke sé Forbryderen, og saa 
saae hun ham dog! Hun syntes i 
Grunden, det var Synd, at hun kom 
til at smile. Men Politimesteren saae 
da uhyre komisk ud, da han marche- 
rede i Spidsen for Toget. 

Hun vendte sig om. ^uh, hvor det 
var hedt. 

„Jomfru, 4 ' raabte hun op imod Hu- 
set, „lad os snart spise. Jeg er sulten/' 

Juli. 

Sporvognskonflikten og dens Udnyttelse. 



Hvad er det, der er sket i denne Sporvogns- 
sag, som i det sidste Par Maaneder saa stærkt 
har beskæftiget Sindene? I Korthed dette. I 
1898, det sidste Aar Højre og Borgerlistemænd 
(Bing, Benzon) havde Flertal i Borgerrepræsen- 
tationen, sluttedes en Kontrakt mellem Køben- 
havns Kommune og et privat Selskab, hvis Sjæl 
har været Hr. Heide, om Driften af de køben- 
havnske Sporveje. Flertallet var angst og drev 
paa for at faa Kontrakten saa fordelagtig for 
Kommunen som mulig. Og for Selskabet gjaldt 
det at faa Kontrakten for enhver Pris. De gik 
ind paa usædvanlig meget, Kontrakten blev 
bedre for Kommunen, end saadanne Kontrakter 



oftest er, og Selskabet har siden ofte tryglet 
om at slippe for Gennemførelse af snart en 
snart en anden Bestemmelse. Alligevel stemte 
Radikale og Socialdemokrater af principielle 
Grunde mod den. De ønskede, at Kommunen 
selv skulde drive sine Sporveje, bevare det 
fulde Herredømme over Linjernes Anbringelse 
og hele Driften, som dette medfører, og tjene 
de Penge, som ellers vilde tilfalde et Privatsel- 
skab, der endda væsentlig hentede sin Kapital 
fra Udlandet. Blandt dem, der stemte mod 
Kontrakten med det private Selskab var d'Hrr. 
Marstrand, G. Philipsen og H. Hage o: de tre 
Magistratsmedlemmer, som nu sammen med de 

fra tidligere Tid arvede konservative Medlemmer 
af Magistraten har sat igennem, at det private 
Selskab skal beholde Driften. Under de føl- 
gende Aars Valgbevægelse fastsloges det atter 
og atter fra radikal og socialdemokratisk Side, 
at det var mod sin Vilje, man havde maattet 
finde sig i Privatdriften, og at man vilde over- 
tage Driften, saa snart Kontrakten tillod det, o : 
i Aaret 1908. I det sidste Par Aar tog den li- 
berale Vælgerforening et udtrykkeligt Løfte af 
sine Kandidater om, at de vilde stemme derfor. 
Og paa den anden Side var Hr. Heide paa Færde 
tidlig og silde og sled ustandselig for at finde en 
eller anden Udvej til at faa Lov til at fortsætte. 
Mangfoldige var hans Forslag for at naa dette, fri 
Omstigning med Frederiksberg benyttedes som 
Lokkemiddel, en energisk Bearbejdelse af alle, 
der blot vilde laane ham Øre, fandt Sted, og 
den konservative og reformvenlige Presse gik 
ham ivrig til Haande. 

Saa kom nu i Forsommeren Afgørelsen. I 
Borgerrepræsentationen vedtoges Overtagelsen 
med 25 Stemmer mod 14. De 25 var 18 Soci- 
aldemokrater og 7 Radikale, de 14 var Anti- 
socialisterne, de to Borgerlistemænd Bing og 
Benzon, de højstbeskattedes Repræsentant for 
Amager Hr. Eberth og endelig Hr. Hvass. Den 
sidste havde stadig tilhørt den „liberale Gruppe" 
i Borgerrepræsentationen og staaet sammen med 
de 7, der stemte for, medens Bing, Benzon og 
Eberth vel havde været med i Gruppen, men 
aldrig ansaas for helt at dele dens Ansku- 
elser. Derpaa forkastede saa Magistraten Bor- 
gerrepræsentationens Beslutning, idet som nævnt 
tre Liberale stemte sammen med Højre mod de 
tre Socialdemokrater. 

Hvilke Grunde har nu bevæget d'Hrr. Mar- 
strand, H. Hage, Philipsen og Hvass til at 
stemme anderledes nu end i 1898? For de to 
første er det principielle Grunde, de er nu 
Modstandere af kommunal Drift. De stiller 
sig derved i Modsætning til det Parti, der har 
sat dem ind i Magistraten. Det radikale Ven- 
stre ønsker, hvor gørligt er, at Monopolvirksom- 
hed skal overtages af Stat og Kommune. Det 
mener, at Driften derved bliver bedre. Det mod- 
satte paastaas ofte men ganske med Urette. Vor 
Statsbanedrift er i de sidste Aar gaaet stærkt 
tilbage paa Grund af det absurde Tantiémesy- 
stem. der har indført Privatdriftens Kniberi paa 
Statsbanerne. Og hvor højt staar dog ikke Driften 
paa disse Baner over den Drift, vi kender fra det 
forenedeDampskibsselskabsindenlandskeRuter? 



Og drives ikke Kommunens Gas- og Elektri- 
citetsværker ypperlig? Alle Erfaringer taler for 
det i og for sig naturlige, at Stats- og Kommune- 
drift er bedre end Privatdrift. Og i hvert Fald, 
naar Kommunen selv driver sine Sporvogne, 
saa tilfalder Udbyttet dels Kommunen o: alle 
dens Borgere, dels Funktionærerne o : de Men- 
nesker, ved hvis Arbejde dette Udbytte bliver 
til, medens Privatdrift fører en betydelig Del 
af Udbyttet over i Lommerne paa tilfældige 
Pengemænd. Der kan tænkes Tilfælde, hvor 
Udbyttet gaar ned ved Kommunedrift; det sker 
i saa Fald enten ved Driftsforbedringer, der er 
til Fordel for Publikum,. eller ved Lønforhøjel- 
ser til Fordel for dem, der gør Arbejdet ved 
Sporvognene. Begge Dele er godt. Og desuden 
sikres man ved kommunal Drift mod det ganske 
urimelige, at Selskabets Ledere gennem deres 
Indflydelse paa, hvor Linjerne skal ligge, faar 
Lejlighed til en omfattende Spekulation i Grunde, 
hvis Værdi kan bringes i Vejret ved Hjælp af 
nye Sporvognslinjer, 

For Hr. Philipsen og Hr. Hvass er Grundene 
derimod af øjeblikkelig finansiel Art. I Mod- 
sætning til d'Hrr. Marstrand og H. Hage mener 
de vedblivende, at kommunal Drift er det rette, 
men de finder det uhensigtsmæssig at indføre 
den nu, ønsker at se Tiden an i tre Aar. De- 
res Grunde dertil er to. Den ene er Bereg- 
ningen over, hvorledes Kommunens Overskud 
vil blive i Forhold til den Afgift, Kommunen 
nu faar af Selskabet. Modstanderne af Over- 
tagelsen mener, at Udbyttet vil blive 100—200,000 
Kr. lavere end nu, Tilhængerne mener, at den 
vil blive 100—200,000 Kr. højere. Hvem der har 
Ret kan fornuftigvis ingen med Sikkerhed af- 
gøre. Rent umiddelbart ser det dog ud til, at 
Tilhængerne af Overtagelsen har de bedste Be- 
tingelser for at faa Ret. Selskabet er ivrigt for 
at beholde Driften. Hvorledes man saa vender 
og drejer det, dette tyder paa, at Driften betaler 
sig godt. Og dog arbejder Selskabet med dy- 
rere Kapital, end Kommunen vil komme til. 
Er de pessimistiske Beregninger rigtige, da vil 
Selskabet ikke kunne opfylde sine Forpligtelser, 
og Kommunen vil ogsaa med Privatdriften faa 
mindre end beregnet. Men efter al Rimeliged 
er de optimistiske Beregninger de rigtige. 
Det Materiale, paa Grundlag af hvilket Bereg- 
ningen foretages, er selvfølgelig ydet af Selska- 
bet; det er næppe lagt til Rette til at give et 
andet Indtryk end det, Selskabet sætter Pris 
paa. Og talrige Erfaringer vidner om, at Op- 

gangen i Benyttelsen af Befordringsmidler i 
vore Dage hurtig viser sig langt stærkere, end 
man vover at gaa ud fra i Beregningerne. Og i 
hvert Fald er den Risik6, der i allerværste Til- 
fælde løbes, ikke meget stor. Det højeste, man 
udsætter sig for i aller ugunstigste Tilfælde, er 
at betale den fulde Raadighed over Sporvejene 
med et lille aarligt Indtægtstab i nogen Tid. 
Om tre Aar synes jo baade Hr. Philipsen og 
Hr. Hvass rede til Overtagelsen. 

Men, siger de, de Penge Kommunen skal 
laane til Overtagelsen, er særlig dyre i Øjeblik- 
ket. Pengemarkedet er spændt, og Bankerne 
modvirker Overtagelsen og lægger sig derfor i 
Vejen for Laanet. Det sidste synes virkelig at 
have været Tilfældet. Det ser ud til, at vore 
Banker ikke har undset sig ved at advare frem- 
mede Banker mod at yde Københavns Kom- 
mune dette Laan. Hvis dette virkelig er Til- 
fældet, da kan der ikke godt tænkes nogen 
stærkere Grund for at tvinge Overtagelsen igen- 
nem. For enhver, der har nogen Følelse for 
Kommunens Værdighed maatte det være en 
bydende Nødvendighed at bryde denne Mod- 
stand. Det vilde dog være aldeles utaaleligt, 
om nogle Banker saaledes skulde være i 
-Stand til at diktere Kommunalbestyrelsen dens 
Politik. Og selvfølgelig kan Laanet skaffes den 
Dag, Beslutningen er taget. Bankerne vil da 
kappes om at være med. Det hele indskrænker 
sig til, at Københavns Kommune ligesom alle, 
der for Tiden sætter Foretagender i Gang, 
hvortil der kræves Laan, maa finde sig i en 
lidt lavere Kurs o: en lidt højere Rente end 
sædvanlig. Hvormeget dette vil blive, kan hel- 
ler ikke helt sikkert angives paa Forhaand. 
Opgivelserne svinger mellem nogle og tyve Tu- 
sind og nogle og fyrretyve Tusind i højere Rente. 
Det er kun en Brøkdel af det, der vil tjenes 
ved Overtagelsen, om det gaar godt. Og i alle 
Tilfælde et saare lille Beløb, naar det gælder 
Gennemførelsen af en Ordning, af hvilken man, 
som d'Hrr^ Hvass og Philipsen, venter sig be- 
tydelige Goder for Kommunestyret. 

Det er da i høj Grad beklageligt, at Bekym- 
ringerne nu pludselig har faaet $aa stærkt et 
Tag i disse Mænd. Disse Bekymringer er af 
samme Art som den Angst, der saa tit standser 
Mænd i det Øjeblik, det gælder at føre betyd- 
ningsfulde Fremskridt ud i Livet. De praktiske 
Vanskeligheder melder sig. Saa viger Frem- 
s kridts ven neme tilbage og vil vente. Og de 
faar vente længe, for hver Gang de skal til det 



igen, er de praktiske Vanskeligheder der atter. 
Paa den Maade er Tusind Fremskridt blevet 
til intet og talløse Politikere forsumpet. Kun 
de Mænd, der vover at skære igennem de 
praktiske Vanskeligheder, udretter noget af Be- 
tydning. En ypperlig Lejlighed dertil frembød 
sig her. Blandt de Midler, Odenseprogrammet 
nævner til at værne Samfundsinteresserne mod 
Privatkapitalismen, er Monopolers Overtagelse 
af Kommunerne. Det vilde være en betyd- 
ningsfuld Sejr for dette Program, om denne 
Overtagelse nu havde fundet Sted i København, 
støttet af alle dem, der har sluttet sig til det 
radikale Program. Og hvor lille var ikke Risi- 
koen derved nu, da Sporvognsdriften var prøvet, 
da alt var lagt til Rette, og alle Erfaringerne 
gjort, i Sammenligning med den Risiko, man 
vilde have løbet ved at begynde paa bar Bund i 
1898, den Gang, da baade d'Hrr. Marstrand og 
Hage, Philipsen og Hvass stemte for Kom- 
munens Overtagelse af Sporvognene? 

Og endnu en afgørende Grund kom til : Bor- 
gerrepræsentationen vedtog og fastholdt med 
stort Flertal, at Kommunen skulde overtage 
Sporvognenes Drift. Man kan forstaa, at Højre- 
mænd i Magistraten sagde: „det kommer ikke 
os ved, vi sidder her netop for at sætte os 
imod den almindelige Valgrets Udskejelser, v 
stemmer imod igen i Tillid til, at Ministeriet 
vil give Mindretallet Ret.* Men at radikale Ven- 
stremænd, hvis hele politiske Liv har været et 
Arbejde for den almindelige Valgrets Herre- 
dømme, har kunnet bære sig saaledes ad, det 
er og bliver ganske ufatteligt. Man kunde for- 
staa det, om de havde sagt: „vi stemmer imod 
indtil sidste Gang for at vise, at vi er saglig 
uenige med Borgerrepræsentationen, men viser 
det sig, at vi ikke kan overbevise Flertallet, 
da bøjer vi os for Flertallets Ret, vi vil ikke 
forkynde Flertalsstyret, saalænge Flertallet er 
enig med os, for at fornægte det den Dag, det 
bliver uenigt med os." Derimod er det ganske 
uforstaaeligt, at disse Mænd har kunnet være 
med til at benytte den Garanti mod Flertals- 
styret, der ligger i Magistratens konservative 
Sammensætning med kongevalgt Overpræsident, 
Borgmestre valgt paa Livstid og Raadmænd 
valgt paa langt Aaremaal, benytte disse Garan- 
tier mod den almindelige Valgret paa et Tids- 
punkt, da det Parti, de slutter sig til, fører en 
forbitret Kamp for at opnaa, at Garantierne 
mod den almindelige Valgret fejes ud af 
Kommunestyret. „Skal vi da opgive vor 

saglige Overbevisning?" spørger de. Alde- 
les ikke. De skal kun afgøre, om Flertalssty- 
rets Ret eller en Gætning om, enten Kommu- 
nen tjener lidt mere eller lidt mindre, betyder 
mest for dem. Ansaa de Overtagelsen for saa 
uforsvarlig, at de ikke vilde administrere, naar 
den skete, saa havde de jo den Udvej at gaa af, 
hvilket af og til klæder en Mand. Men derom 
synes der jo ingen Tanke at have været; det 
synes ikke at nogen af dem blot har tænkt 
paa at gaa af, hvis Ministeriet havde fundet 
det formaalstjenligt at give Borgerrepræsenta- 
tionen Medhold. For den der, som vi, ikke 
tror, at disse Mænd har ønsket at komme 
med i en ny moderat Politik, kan der ikke 
tænkes nogen anden Forklaring paa deres Op- 
træden end den, at de en Gang har sat sig fast 
i et skævt Syn paa denne Sag og derpaa har arbej- 
det sig dybere og dybere ind i dette uden ret at 
forstaa, hvor langt dette førte dem, og at de saa 
til sidst sig selv halvt uafvidende er kommet i 
den skærende Modsætning til hele Kernen i 
deres eget politiske Grundsyn, hvori de nu be- 
finder sig. Men højst beklageligt er det 
unægteligt, at Mænd der sikkert selv stadig 
regner sig for radikale Venstremænd, har for- 
enet sig med Magistratens Højre og Reform- 
ministeriet om at bringe Mindretallet til Sejr 
overfor Borgernes Flertal, Privatinteresserne 
overfor Samfundsinteressen. Paa dem hviler nu 
det tunge Ansvar for, at Kampen om Køben- 
havns Sporvogne er endt med Pengenes Sejr 
over Stemmesedlen. — 

Der har i Anledning af denne Sag været talt 
om at trække nye politiske Skillelinjer op. 
Derom er der selvfølgelig ikke Tale. Det der 
er sket er kun, at fire Mænd, der hørte det ra- 
dikale Venstre til, har handlet i Strid med Par- 
tiets Grundsætninger. Hvilke Følger dette vil 
faa for deres egen fremtidige politiske Stilling, er 
det vel ikke let nu at forudsige. Vi tror dog ikke, 
at nogen af dem ønsker enten at forsøge nyeParti- 
dannelser eller at have noget at skaffe hverken 
med Højre, Antisocialister eller Reformmænd. 
Nogen ny Deling vil der jo i hvert Fald ikke 
ske. Den liberale Vælgerforenings Kredsbe- 
styrelser har saa godt som enstemmig hævdet 
Foreningens Program og sluttet sig til de 7 
Borgerrepræsentanter, og den radikale Presse i 
Hovedstaden og i Provinserne har med fuld 
Enstemmighed stillet sig paa samme Side. Det 
er sandt, at de 7 radikale Borgerrepræsentanter 
har fundet det fornødent nu at opløse det un- 



derlige Amfibium, som hidtil kaldtes den libe- 
rale Gruppe i Borgerrepræsentationen. Men Be- 
tydningen deraf er ikke overvættes stor. Af de 5 
Medlemmer af den tidligere liberale Gruppe, som 
staar paa modsat Side, hørte jo kun Hr. Hvass 
til det radikale Parti, og de andre 4, d'Hrr. 
Bing, Benzon, Strøm og Eberth vilde vel i alle 
Tilfælde, ogsaa uden denne Konflikt, være 
traadt ud af Borgerrepræsentationen næste Aar. 
For det radikale Venstre har hele denne Sag 
partimæssig set sin væsentlige Betydning ved den 
Brug, Modstanderne kan gøre af den i Agita- 
tionen. At Højre straks har istemt de mægtigste 
Jubelraab, siger sig selv. Og næsten lige saa 
selvfølgeligt er det, at Reformpartiet har stemt 
i med. Dette Parti har i denne Sommer haft 
et tredobbelt Held, der har bødet noget paa den 
daarlige Stilling, hvori Partiet havde bragt sig 
selv ved Samlingens Slutning. For det første 
Regnvejret. I den rette Mødetid flød Regnen i 
stride Strømme og stærkest paa de Helligdage, 
der bedst egner sig til politiske Møder. Følgen 
blev, at Møderne ikke blev nær saa stærkt be- 
søgt, som de ellers vilde blevet. Med Glæde 
lød det fra Reformmændene: Folk strømmer 
ikke til Møde, de er ikke blevet opskræmmet 
ved Forligstilbudet, der er intet Røre, saa er 
alt godt. Dernæst, at Højre netop førte tilstræk- 
kelig mange Stemmer over til at frelse Holbæk- 
kredsen for deres kære Venner. Og nu endelig 
den Godbid, Sporvognskonflikten har været. 
Partiets Presse ligefrem svælger i den. I Snak 
derom op og ned ad Spalterne haaber de saa 
nogenlunde at dræbe Interessen for den almin- 
delige Valgrets Skæbne. Tonen er forskellig. 
Nogle faa siger det, som var naturligt fra et 
Venstresynspunkt: se ogsaa de Radikale svig- 
ter, naar det gælder at gøre Alvor af et Pro- 
grampunkt. Dertil kan svares, at det radikale 
Parti vendte sig mod disse Mænd, der opgav 
Ævred, saa snart det glippede for dem. Men 
saa stærk er den konservative Tankegang 
allerede i Reformpartiet, at de allerfleste 
af Reformmændene har foretrukket at istemme 
den samme Vise, som Højrebladene synger: 
„Se hvor tapre Marstrand, Hage, Philipsen 
og Hvass er, se hvor de rigtige Rebeller 
nu igen lader sig hundse af Social- 
demokraterne." Med Hensyn til de fire Her- 
rers Tapperhed og Lovsangen over den, saa 
tænker vi os, at der ikke er overgaaet disse 
Mænd nogen Forsmædelse, de har følt bitrere, 
end denne Lovprisning i Blade, der for faa 

Maaneder siden overdængede dem med Haan 
og stemplede dem som ynkelige Trælle i Socia- 
lismens Sold. Man huske, hvorledes Højre- 
blade og Reformblade i København har behand- 
let Hr. Marstrand. Og hvad Kujoneringen at 
Socialdemokraterne angaar, saa maa de Mænd, 
der taler derom, enten være svært uvidende 
om de faktiske Forhold eller have en sjælden 
Dristighed til at forvanske Kendsgerningerne. 
Der er jo her aldeles ikke Tale om et Mellem- 
værende mellem Socialdemokrater og Radikale, 
men mellem de Radikale indbyrdes. Fire 
Mænd af det radikale Parti har handlet i Strid 
med dets Program og Grundsætninger, og Par- 



tiet har udtalt sig mod dem og fastholdt sit 
Program. Det er alt, hvad der partimæssig er 
sket i denne Sag. Det skal da ogsaa nok vise 
sig, at Agitationen med denne Konflikt, hvor 
ivrig den saa drives, ikke vil bringe de glade 
Højremænd og de henrykte Reformmænd den 
Fordel, de venter. For Reformpartiets Ved- 
kommende turde Ministeriets Afgørelse til 
Fordel for Mindretallet for mange Vælgere 
være et nyt Vidnesbyrd om, hvor varme de 
Følelser er, hvormed disse Ministre omfatter 
den almindelige Valgret, de altid fører i 
Munden. 

P. Af. 

Tysk Ministerskifte, 

Bag Kulisserne har der i længere Tid 
i Tyskland været ført en livlig Strid mel- 
lem Hof kamarillaen og Grev B u 1 o w. 
Foreløbig har Biilow sejret. To Mænd 
indenfor Ministeriet, der var Bulows 
Modstandere, er fjernet. Den ene er In- 
denrigsmisteren Posadovski, der 
har søgt at gennemføre en ret omfatten- 
de Arbejderlovgivning, en Statssocialis- 
me rettet mod Socialdemokraterne. Den 
anden er Kultusministeren v. S t u d t, 
Ophavsmand til den reaktionære, kirke- 
lig prægede Skolelov, der har vakt saa 
stor Harme i alle liberale Kredse. Begge 
stod de venskabelig overfor Centrum, 
der interesserer sig for Arbejderrefor- 
mer og altid er glad ved Baandlæggelse 
af den aandelige Frihed. De er afløst af 
lidet kendte Mænd der er rede til at følge 
Biilow. Denne er traadt i en stedse nær- 
mere Forbindelse med de .»Frisindedes" 
Ledere. Han synes mere og mere bestemt 
paa at skabe sig et Flertal, der stræk- 
ker sig fra de Konservative over Rigs- 
partiet og de Nationalliberale helt til de 
Frisindede, medens Centrum og Social- 
demokratiet bliver Oppositionspartierne. 
For at opnaa dette, skulde han saa dra- 
ge de Konservative med til nogle Ind- 
rømmelser overfor de Frisindede. En 
Del af disse drømmer allerede om en 



stor „liberal Æra". De venter sig Gen- 
optagelse af „Kulturlovgivningen" mod 
de katolske Munkeordner, hvortil man 
mener at kunne forene den højkonserva- 
tive Protestantisme med den frittænken- 
de Radikalisme. Og de venter sig en 
Reform af Valgretten til Landdagen, 
hvorved det helt absurde Treklassesy- 
stem skulde afløses af en eller anden 
Valglov, der lagde Tyngdepunktet i Bour- 
geoisiet. Det er dog endnu yderst tvivl- 
somt om disse Drømme bliver til Virke- 
lighed. 

Underhus og Overhus i England. 

Ministeriet Campbell Banner- 
mann har gjort et nyt betydningsfuldt 
Skridt paa den Bane, der fører til aaben 
Kamp mod Overhuset. Ministeriet er 
aabenbart gennemtrængt af den Følelse, 
at det er umuligt for det liberale Mini- 
sterium at blive ved at finde sig i den 
Tilstand, der er skabt i de sidste Aar- 
tier. Naar konservative Ministerier er 
ved Magten gennemfører de alt, hvad de 
vil; naar liberale Ministerier raader, 
lammer Overhuset hele Lovgivningen og 
tager derved i Løbet af kort Tid Grun- 
den bort under Fødderne paa Ministe- 
riet. Ministeriet har nu foreslaaet Un- 
derhuset at vedtage en Resolution der 
erklærer, at Overhusets Rettigheder skal 

ændres saaledes, at en af Underhuset 
vedtaget Lov altid kan faa Lovskraft in- 
den Udløbet af en Valgperiode, selv om 
Overhuset forkaster den. Det vil med 
andre Ord sige, at Overhuset kun skal 
have et suspensivt Veto, der ikke stræk- 
ker sig ud over 5 Aar, idet man samtidig 
tænker sig Tiden mellem Underhu sval- 
gene indskrænket fra 7 til 5 Aar. Be- 
slutningen vedtoges med det store Fler- 
tal 432 mod 147. Arbejderpartiet fore- 
slog, at man simpelthen skulde afskaffe 
Overhuset, men dette forkastedes med 
315 St. mod 100. Mange undlod at stem- 
me herom. 

Der er dog langt fra Vedtagelsen af 
denne Resolution til dens Gennemførelse. 
Først skal den vedtages af Underhuset 
i Lovsform, derpaa behandles i Over- 
huset. Har dette da Mod til at forkaste 
den, maa der foregaa ny Underhusvalg, 
og hvis de Liberale saa sejrer ved disse, 
kan de føre Loven igennem ved Udnæv- 
nelse af nye Overhusmedlemmer, der vil 
stemme for den. Om de sejrer er i Øje- 
blikket uberegneligt. De sidste Supple- 
ringsvalg er gaaet Ministeriet imod. Der 
er Uenighed i Partiet, Vanskeligheder 
med Irerne og Arbejderpartiet og almin- 
delig Misfornøjelse med, at de praktiske 
Resultater af det nye Styre endnu er 
saa smaa. Men det er et Spørgsmaal, 
om det ikke kan lykkes Ministeriet at 
samle alle fremaddrivende Kræfter ved 
at lade Underhuset vedtage den ene Re- 
formlov efter den anden, og saa, naar 
Overhuset stadig viser sig stædig, rette 
det afgørende Slag mod det. 

Cl em enceaus Vanskeligheder. 

Vinkrisen i Sydfrankrig førte hurtig til 
blodige Sammenstød. Ministeriet fandt 
det fornødent at samle Tropper i de uro- 
lige Egne og en saadan Troppebevægelse 
gaar i Frankrig aldrig af uden Sammen- 
stød. I dette Tilfælde var der endda en 
Del Soldater, der stillede sig paa Folke- 
mængdens Side. Meget vidt førte det 
hele dog ikke, og der er nu indtraadt no- 
get mere Ro. Albert har, efter et dra- 
matisk Besøg hos Clemenceau selv meldt 
sig som Arrestant, og Bevægelsen faar 



en mere og mere forvirret Karakter. De- 
puteretkamret vedtager Love til Vindyr- 
kernes Gavn, men selvfølgelig tilfreds- 
stiller disse ikke den hjemsøgte Befolk- 
ning. 

For Clemenceau har det været en 
haard Tid. Den millerandske Klike har 
sammen med Højre søgt at fælde Mini- 
. steriet, nu da det ogsaa havde Social- 
demokraterne mod sig, røen forgæves. 
Det radikale Flertal har langt fra været 
tilfreds med Clemenceaus Holdning, men 
den har fulgt ham. Kliken Millerand- 
Doumer ønsker den ikke til .Magten, og 
blandt de Radikale er der ingen, som 
kan løfte Arven efter Clemenceau, neppe 
nogen, der har Lyst til at prøve det un- 
der de nuværende ubehagelige Forhold. 
I de mest radikale Kredse har det vakt 
megen Misfornøjelse, at Ministeriet har 
udsat Behandlingen af Forslaget om 
Krigsretternes Omdannelse. Ved Afstem- 
ningen herom gik 100 radikale Deputere- 
de mod Ministeriet, men til Gengæld 
fulgtes dette af Ribots Moderate, der har 
vist en stigende Tilbøjelighed til at knyt- 
te Forbindelse med Flertallet. Samlin- 
te Forbindelse med Flertallet. 

Diktaturet i Portugal. 

I Portugal fortsætter Kong Carlos 
og hans Minister Joano Franco et 
diktatorisk Regimente paa Trods af Fol- 
kets store Flertal. Det eneste Formaal sy- 
nes at være at skaffe Kongen Frihed til 
at bortødsle saa mange Penge, som han 
lyster. Forbitrelsen i Befolkningen er 
stor, og det er kommet til blodige Smaa- 
kampe mellem Soldaterne og Folke- 
mængden. 

Stat og Kirke skilles i Genf. 

Kaivins By er blevet den første, der 
fulgte det franske Eksempel og spræng- 
te Pagten mellem Stat og Kirke. Ad- 
skillelsen er vedtaget ved Folkeaf- 
stemning med 7653 Stemmer mod 6823. 
Det vidner om en mærkelig Ligegyl- 
dighed for Kirkeordningen, at kun 
14,476 Vælgere af 23,150 afgav deres 
Stemme trods en hæftig Agitation fra 

begge Sider. I selve Byen Genf stemte 
af 6496 Vælgere kun 3515. 

En ny Tripplealliance. 

Frankrig, England og Spanien har 
sluttet et Forbund med det Formaal at 
støtte hinanden i det marokkanske 
Spørgsmaal. Alliancen har frembragt 
nogen Uvilje i Tyskland, men Stemnin- 
gen mellem Magterne synes dog at bli- 
ve stedse fredeligere. 

Fredskonferencen i Haag. 

De Delegeredes Forhandlinger i Haag 
er gaaet deres jævne Gang. Foreløbig 
synes der ikke at være sket noget af 
større Betydning. 

Nordamerika og Japan. 

Stemningen mellem disse to Stillehavs- 
stormagter bliver stedse mere spændt. 
Fra begge Sider forøger man ivrig sine 
Flaaderustninger. Amerikanerne fryg- 
ter, at Japanerne skal søge at erobre 
Filippinerne og Hawaiiøerne for saale- 
des at skaffe sig Støttepunkter for deres 
Flaade. Disse Øers Beliggenhed er jo en 
saadan, at det vil være overordenlig 
svært for Amerikanerne at føre et For- 
svar for dem. Foreløbig har Amerika- 
nerne besluttet at forlægge Hovedstyr- 



ken af deres Flaade fra Atlanterhavet til 
Stillehavet. 

Valg i Rom. 

De katolske Partier har lidt et stort og 
uventet Nederlag ved Kommunevalgene i 
Rom, skønt de denne Gang med fuld 
Energi havde kastet sig ind i Valgkam- 
pen. Der valgtes 24 af de kirkefjendske 
Partier, kun 5 af de kirkevenlige. Under 
Valgkampen spillede et Kort, der viste 
hvor stor en Del af Rom, der ejes af 
Kirken, en Hovedrolle. Man paastod, at 
dette var en Hovedgrund til den store 
Bolignød, der for Tiden har drevet Lejen 
i Rom op til en ganske urimelig Højde. 

Ministeriet Michelsen truet. 

Oppositionen mod Ministeriet Michel- 
sen har forsøgt et nyt Stormløb, men 
atter forgæves. Ministeriet har med 
Hensyn til Mjøsens Regulering truffet 
Foranstaltninger, som Oppositionen paa- 
stod var til Fordel for udenlandske 
Pengemænd og trufne i Strid med Stor- 
tingets Ret. Et Stortingsudvalg udtalte 
sig stærkt mod Ministeriet, men i sel- 
ve Stortinget delte Venstre sig som sæd- 
vanlig, og Ministeriet sejrede med 63 
St. mod 60. 

Ved et Studentermøde paa Ryslinge 
Højskole, der afholdtes i August 
Maaned, udtalte Højskoleforstander 
A. Povlsen ifølge Berlingske Tidendes 
Referat: „Man maatte endelig ikke 
tro, at det var nødvendigt at læse alle 
nye Bøger for at være et dannet Men- 
neske. Det at være dybt fortrolig f. 
Eks. med Grundtvigs Skrifter var af 
langt større Værdi end at læse hele 
Litteraturen efter 1870." 

Det er vanskeligt at diskutere denne 
Udtalelse udenfor Højskolens lukkede 
Foredragssal. Der er ingen Tvivl om, 
at Ryslinge Højskole har sin egen Op- 
fattelse af, hvad et dannet Menneske 
er, det maa vel nærmest være et Men- 
neske, der dannet af hjælpsomme 
Hænder efter Grundtvigs Forbillede, 
og som, naar det gaar højest, genople- 
ver hans Kriser, gør hele Turen om 
igen fra Nordens Guder til Lutherdom- 
men, gentager Grundtvigs kolos- 
sale Uvidenhedsfejl i Historie uden at 
agte paa, hvilke nye Resultater, man 
har naaet gennem de besværligste 
Kildestudier, og danner sig ikke blot 
et Verdensbillede, men ogsaa et Bil- 
lede af det lille danske Samfund, der 
genspejler det Billede, Grundtvig saae, 
han, den jærnflitige, altid læsende og 
skrivende, som Dag og Nat sad bøjet 
over Papiret i sit Studerekammer. 

Der forlyder intet om, at Studen- 
terne protesterede mod Talerens Be- 
mærkninger — det bruges vist ikke 
ved saadanne Møder.. Muligvis har 
ogsaa Ordene lammet dem en Smule. 
De troede maaske, at de ved deres 
Studentereksamen havde erhvervet 
sig Ret til og Mulighed for en Dan- 



nelse af større Omfang, om ikke for 
andet, saa for at vende tilbage til 
deres Udgangspunkt, Grundtvigianis- 
men, med nye Impulser fra Fortid og 
Nutid. Ja, der var forhaabentlig end- 
da dem iblandt Studenterne, som hav- 
de lært, at man overhovedet ikke i 
alvorlig Debat kan bruge et Udtryk 
som „dannet Menneske", fordi kun 
det Menneske, hvis Horisont er ind- 
snevret af Fraser og Fordomme, kan 
føle sig dannet, færdig formet, me- 
dens alt er i Udvikling, og Horison- 
tens Linjer skælvende og vigende 
fortoner sig ud imod Uendeligheden. 
Det er betegnende for den Stagnation, 
der er indtraadt i Højskolen, at den, 
som netop er skabt ved hidtil uanede 
Udviklingsmuligheder, helt har glemt 
Naturloven om Modertræet, som kvæ- 
ler den Del af Afkommet, der staar 
under dets Skygge. 

Men det er ogsaa betegnende for 
vore Dages Forhold til Litteraturen, 
at denne ikke opfattes som Livets 
Røst, men som nogle enkelte paa- 
trængende Personers Forsøg paa at 
gøre sig gældende. Det er ikke blot i 
Højskolekredse, man træffer dette. Vi 
lever jo i en praktisk Tid, man raa- 
ber paa Gader og Stræder med „Ame- 
rika' 4 (ensidigt og naivt opfattet som 
den smarte Konkurrences og den 
praktiske og merkantile Uddannel- 
ses Land), man har ingen „Brug 4 * 
for Poesi og Kunst paa Vejen fra 
City til Sportspladsen — man nøj- 
es med Detektivromanernes Vid. Og 
bedre bliver det naturligvis ikke, 
naar Kritiken smittes af denne Aand 
elier giver sig til at hovmesterere Dig- 

terne for endelig ikke at miste noget 
af sin egen Værdighed, og endnu min- 
dre naar Digtere selv i offentlige De- 
batter afslører deres Mangel paa Kul- 
tur, ja endogsaa deres Mangel paa 
Respekt for Kultur. Hvis det virkelig 
er Johs. V. Jensens Formaal at vænne 
Folk fra Poesien, saa skal han blot 
blive ved med at skrive Journalistik 
og indtage den Bokserstilling, han 
endnu heldigvis kun staar i, medens 
der er Pavser i hans ejendommelige 
og gribende poetiske Produktion, og 
naar han saa faar M. Andersen-Nexø 
med — enhver Bokser skal jo have 
sin tjenstvillige Ven ligesom Don 
Quijote sin Sancho Pansa — , vil det 
maaske et Øjeblik lykkes ham at 
vække Publikums daarlige Instinkter 
til Fordel for den Litteratur og det 
Syn paa Litteratur, som han i Kraft 
af sine Evner vilde være en af de før- 
ste og bedste til at dræbe. 

Men den frie, stærke Poesi, lever 
endda. Den har før overvundet Øje- 
blikkets Modstand og er ovenikøbet 
blevet „klassisk" og anbefalet af de 
Povlsener, der til enhver Tid har 
gjort Angreb paa det nye. Den nye 
Litteratur er jo ikke noget tilfældigt, 
der kan viftes bort med en truende 
Gebærde eller holdes ude, fordi man 
smækker en Højskoles Port i. Den, 
som vil kende sin Tid og derved lære 
sig selv at kende, sit eget Værd, sin 
egen Begrænsning, den, som vil 
mærke, hvorledes Samfundet vokser 
omkring ham, og hvorledes Natio- 
nens Udvikling befordrer eller for- 
hindrer hans egen Lykkes Trivsel, 
den, som vil lære at elske og frygte 
de andre og sig selv, har ingen bedre 
Vej at gaa end at studere den nye 
Litteratur — selv om han udsætter 
sig for ikke at sysle med lutter Me- 



sterværker. Der er f. Eks. i det sid r 
ste Halvaar udgivet tre smaa Bøger, 
der fører den opmærksomme Læser 
igennem det danske Samfund, lige 
fra Hovedstadens højtstræbende Ide- 
alister til Landevejens Proletarer, og 
den vilde være saare sløv, som ikke 
af disse Skildringer vilde faa nogle 
af de Indtryk, der netop danner og 
udvikler et moderne, dansk Men- 
neske. 



Det er Bøger, som er udkomne for 
saa længe siden, at man kan tale om 
det Indtryk, de efterlader, og ikke 
blot om det Indtryk, de gør. Det er 
jo snurrigt at se, hvor ofte Øjeblik- 
kets Kritik, naar den vil sige noget 
meget rosende, benytter Adjektivet 
„uforglemmelig" — ja, i Theateran- 
meldelser findes det endda alier hyp- 
pigst. Uforglemmelig! Hvor ofte er 
man ikke blevet narret af sin egen 
Entusiasme. Hvad bliver der tilbage 
af det enkelte Øjebliks Rigdom og 
Glemsel for alt andet, naar alle de 
andre Øjeblikke er gaaet over vort 
Sind som Solstrejf og Byger, hvad 
har man ikke glemt netop af det, man 
i sin Henrykkelse kaldte uforglemme- 
ligt? Men idet Indtrykket foer gen- 
nem Sjælen som et Meteor, skabte det 
en Glans, man altid vil kunne min- 
des. Hvor megen skøn Poesi og Kunst 
hviler ikke skjult i vor Bevidsthed, 
medens kun et gyldent Skær vidner 
om, hvor Solen gik ned. Man „husker" 
et saadant Værk, selv om man efter 
Pedantens Skøn har glemt det. Og de 
Bøger, i hvilke der var et eller andet, 
lidt eller meget, som huskes paa den- 
ne Vis, er ikke blevet skrevne for- 
gæves. 

Man mindes Simon Kochs Roman 

„Digteren" som en Række Belysnin- 
ger. Snart en Skumring, snart klart 
Morgenlys, oftest det Graavejr, vi 
kender saa nøje i København. Der er 
noget dæmpet, næsten beskedent ved 
denne Bog, som alligevel vil intet 
mindre end skildre en Generations 
Skæbne. 

Bogen handler om Firsernes Ung- 
dom, saaledes som den levede om- 
kring Københavns Universitet, paa 
Villavejene og i Skovene i Byens 
Nærhed, om disse unge Kvinders og 
Mænds Samtale om Kunsten og Li- 
vet, om Kærligheden, saaledes som de 
haabede den, og som de flk den. 
Man ser Bogens Personer dukke frem 
i en Stues Halvmørke, Byens Larm, 
en Sporvogns Susen, ledsager fjærnt 
deres Samtale, eller de gaar i det 
hvide Skær fra Sneen paa de Veje, 
hvortil de flygter fra de travle Gader, 
der forstyrrede deres Samtaler. Disse 
Mennesker samtaler næsten altid og 
handler meget lidt. De taler sammen 
om at handle, og derved bliver det. 
Maaske vil det tyvende Aarhundredes 
Ungdom smile uhyre overlegent der- 
af, og synderlig vidt driver de det da 
heller ikke — fattige er de nemlig 
alle, og de Værker, de drømmer om, 
faar de aldrig færdige. Men det, som 
Simon Koch har villet skildre, er net- 
op ogsaa det bristende, det vanske- 
lige, det forgæves ved at ville leve et 
Liv i Sandhed og for Idealerne, naar 
Sandheden tilslører sig, og Idealerne 
ikke er til at fange. Det er en Dig- 
ters Kamp, Koch har fremstillet, og 
han har vel valgt denne Digter 
baade af personlige Grunde, og fordi 
denne Strid mellem Idealerne og Re- 
aliteten bedst kan studeres hos en 
Mand med en Digters Temperament 
og Arbejde. Men i Virkeligheden fav- 



ner Skildringen meget videre og 
gælder alle dem, der føler et stærkt 
Opsving i sig og lidt efter lidt maa 
erfare, at denne Svingkraft bliver 
brugt til at sætte et af Hverdagens 
smaa Hjul i Gang. Det gælder i Si- 
mon Kochs Bog ikke alene Mændene 
i deres Kald som Digtere, men ogsaa 
Kvinden, naar hun kræver alt af den 
Mand, hun elsker, og ser ham lidt 
efter lidt bukke under for alle de 
Hverdagskrav, der ogsaa røver hen- 
des Evne til stadig at leve for Ide* 
alerne. Men ogsaa dette er jo meget 
mere end blot en Digterhustrus 
Skæbne, ogsaa denne Skildring hæ- 
ver sig fra det enkelte Tilfælde til det 
omfattende og betydelige. Det havde 
derfor maaske været bedre, hvis Skil- 
dringen ikke var blevet saa stærkt 
tidsfæstet, som den er. Hvad der sker 
denne Digter, hans Hustru og hans 
Venner, sker dem ikke alene fordi der 
forud for dem er gaaet „det moderne 
Gennembrud", saaledes at de føler 
det, som var de „kommet for sent 
til Verden, det var ikke os, der hav- 
de rejst Bevægelsen, vi kunde slutte 
os til, hvis der var noget ved os, men 
bestemme Retningen og Maalet kun- 
de vi ikke" — men denne Følelse af 
Tvivl og Mismod og denne kranke 
Skæbne rammer ofte netop de bedste 
og er derfor ogsaa til de forskellige 
Tider skildret som typisk just for den 
valgte Periodes Ungdom. Simon Koch 
har imidlerid gjort sin Skildring sand- 
færdig ved at gøre Grænserne om- 
kring den saa snevre. Selv om man 
vægrer sig ved i Bogen at finde et 
virkeligt Digterportræt, genkender 
man med Lethed den københavnske 
Tone, disse Samtaler er ægte, saale- 
des falder Ordene netop, først forsig- 
tigt, saa ironisk forbeholdent, ende- 

lig stigende lidenskabeligt i de Kred- 
se, hvor Samtalen hæver sig op over 
Dagens fattigste Behov. Og ved et 
fint Kunstgreb, der forudsætter et 
vaagent og ufortrødent Arbejde, er 
det lykkedes Koch at fremhæve Skil- 
dringens Tone ved at lade den møde 
sin Modsætning. 

Bogen fingeres at blive fortalt af en 
af de handlende Personer, en Mand 
af samme Generation som Digteren, 
der har haabet og prøvet som han, 
men redder sig fra Idealernes svig- 
tende Grund over til et meget lidet 
idealistisk Arbejde i Journalistikens 
Tjeneste. Denne Journalists usikre 
Vemod og Ironi, hans Forsøg paa at 
slaa alt det hen, der har været hans 
Livs Alvor og Fest, denne lille dan- 
ske Hverdagshelt, der mageligt og til- 
fældigt ved en Smule Sentimentalitet 
og velopdragen Spot glider over de 
Skær, hvor de andre strander, alt det- 
te er ægte københavnsk og gjort med 
indtagende Kunst. 

Hvis man vil have noget at vide 
om, hvorledes Livet former sig i Kø- 
benhavn, bør man læse Simon Kochs 
nye Bog. 

II. 

Knud Hjortøs Fortælling „Hans 
Raaskov" har til Emne Livet i en 
Gaard paa Landet og i en Provinsby. 
Om København véd Hjortø intet. Han 
lader Hovedpersonen opholde sig der- 
inde nogle Aar uden at skildre de 
Indtryk, han faar. Eller retffere : Hans 
Raaskov faar ingen Indtryk. Det er 
netop hans Ejendommelighed, at han 
kan isolere sig fuldstændigt. Hvad en- 
ten han drømmer eller arbejder, er 
der en Afgrund mellem ham og Ver- 
den, og hans Skæbne bestemmes 
deraf. 

Netop saadanne ensomme, rugende 

Mennesker kan Hjortø skildre. Ikke 
Rigdommen af Indtryk, men det en- 
kelte Indtryks Gang gennem Bevidst- 
heden og stille Vækst. Ved Hjælp af 
saadanne enkelte Træk viser han 
først den indesluttede, halvt geniale 
Drengs Liv i Bondegaarden mellem 
Dyr og Mennesker, hans Fantasis 
Voldsomhed, naar han er ene, og 
hans Magtesløshed, naar han er sam- 
men med andre. Glimrende skildres 
det, hvorledes han forstyrres, saa- 
snart han mærker de Voksnes luren- 
de Blik over sin Leg; der er nogei 
af alle Børns Leg i Hans Raaskovs, 
noget af det, som vore Dages u stan- 
seligt arrangerende Pædagoger ikke 
synes at kunne begribe. Blot er Re- 
aktionen mod andres Indblanding 
stærkere hos Hans Raaskov end hos 
andre Børn, ofte sygelig. Der er no- 
get troldeagtigt ved ham, han er 
utvivlsomt i Slægt med Pontoppidans 
Lykke-Per. 

Men medens Pontoppidan fører 
Per igennem det danske Samfund og 
giver en Tidshistorie, som griber af- 
gørende ind i Pers Liv, isolerer 
Hjortø Hans Raaskov og nøjes med 
et Par Optrin, for gennem dem at 
arbejde sig dybere ind i Sjæleskil- 
dringen. Saaledes opstaar den Urime- 
lighed, at der er Aar i Hans Raaskovs 
Liv, som afgøres paa et Par Linjer, 
medens et Par Udflugter sammen med 
et lystigt Selskab næsten bliver Bo- 
gens Midtpunkt. Og det er netop det- 
te, man husker længst. Der er en 
sviende Ærlighed i Skildringen af 
denne barske, indesluttede Hans Raa- 
skov, der sidder fuldstændig udel- 
tagende, medens de andre spøger 
omkring ham, og som drages mod 
den urolige, sommerlige, koket hen- 
dansende Frue, der bliver hans Skæb- 

ne. Der er noget ved denne Skildring, 
som næsten standser mange smaa 
festlige Minder og afslører dem, man 
faar pludselig Øje paa et altfor alvor- 
ligt Ansigt, der forstener alle de an- 
dre Ansigter til grinende Masker. 
Man husker Hans Raaskovs Tavshed 
med samme Oplevelsens Tydelighed 
som Vennernes Samtale i Kochs Ro- 
man, de to Skildringer hører sam- 
men som Lys og Skygge, ligesom 
Hjortøs svigtende Sans for den iro- 
niske Tone — et Angreb paa den mo- 
derne Litteratur er f. Eks. ganske 
puerilt — og Hans Raaskovs Mangel 
paa Evne til at le med eller le af sig 
selv danner den udfyldende Kontrast 
til Simon Kochs gennemkultiverede, 
sagtmodige Spot og hans Personers 
nuancerede Samtaler. I disse to smaa 
Bøger genfindes med den største Ty- 
delighed den Modsætning, der rum- 
mes i det af Politiken saa omtumlede 
og af den laveste Agitation saa lur- 
vet udnyttede Slagord „By og Land." 
Men efterhaanden som Fortællin- 
gen skrider frem, bliver det typiske 
hos Hans Raaskov mindre og min- 
dre, og Bogen bliver en Sygdoms Hi- 
storie. Hans Raaskov kæmper med en 
Galskab, der har truet ham, fra han 
var Barn. Det er Ensomhedsfølelse og 
Mangel paa Handlekraft, en Trang til 
at ødelægge, ved Ild, ved Mord, som 
dog aldrig udløses, det røde Afsind, 
der fortærer al Evnen til at leve som 
de andre i Hverdagens Graa, ligesom 
Ilden fortærer det Hjem, i hvilket 
Raaskov havde haabet at finde Hvile 
for al sin sjælelige Uro. Han ender 
ligesom Lykke Per i Ensomheden 
oppe ved Limfjorden, men han er 
ikke optaget af et stort Opgør med Li- 
vet og Samfundet, han er et stakkels 
Menneske, der strider med en Syg- 



dom og bukker under for den. Derfor 
synker Hans Raaskov tavs og upaa- 
agtet ned under Isen, efter af han en 
Vinterdag har reddet en flink Dreng 
fra at drukne i en Vaage — Livet træ- 
der ind paa den Plads, som den alt- 
for Syge maa forlade (et fint gennem- 
tænkt og ypperligt digtet Afsnit) — 
medens Lykke Per unddrager Sum- 
men af sine Oplevelser og lader de 
Efterlevende finde dem. 

Det er naturligvis vanskeligt at føl- 
ge Hans Raaskovs Opløsning med 
samme Interesse som Lykke Pers; 
der er hverken nogen Anklage eller 
nogen Udfordring i hans Død. Det 
var nødvendigt for Hjortø at skildre 
denne Sygehistorie, man mærker det 
paa den Energi og voldsomme Sand- 
færdighed, hvormed de enkelte Sta- 
dier klarlægges, men det var ikke 
nødvendigt for Læseren at faa Skil- 
dringen drevet ud i et saadant Para- 
doks. Hans ' Raaskov fjærnes ufor- 
nødent langt fra Samfølelsen, Bogens 
Rytme er altfor dalende, og Slutnin- 
gen fortoner sig i vage Indtryk. 

„Lykke Per" og „Hans Raaskov 1 " 
— det er to Generationers Oplevelse 
af det samme og forskelige Indtryk 
deraf, efter Samfundstiden og Op- 
gørstiden hos Pontoppidan følger hos 
Hjortø den Tid, hvor Sjælestudiet bli- 
ver alt. Hjortø ser de smaa Ting baa- 
de i Naturen og hos Mennesket, og 
han skildrer Sjælelivet paa samme 
Maade som Naturen : en Ophobning at 
smaa Træk, iagttagne med et usæd- 
vanligt skarpt Blik og udtrykte med 
den største Energi. Kun sjældent 
lader han sig føre paa Afveje af en 
vis Hang til Raskhed, hans Smag er 
ingenlunde sikker. 

Der skrives ikke mange danske 
Bøger, som maa læses med saa me- 

gen Agtpaagivenhed som Hjortøs, og 
det kan vel overhovedet ikke nytte 
kun at læse dem én Gang. Ak, det er 
vist kun en sørgelig Anbefaling for 
danske Læsere, og det vilde dog være 
baade Skam og Skade, hvis Publi- 
kums Ligegyldighed, som det endnu 
ikke er lykkedes Hjortø at overvinde, 
skulde standse eller hæmme hans me- 
get ærlige og meget ejendommelige 
Forfatterskab. Baade i Indhold og 
Form tilhører Hjortøs Bøger den ny 
Litteratur, man bør kende. 

III. 

Christen Bundgaards „Proletarer" 
er netop en Bog, der skal erindres. 
Dens Mangel paa Sammenhæng for- 
styrrer, medens man læser den, og 
dens usikre Stil faar stundom Læse- 
ren til at smile, medens Forfatteren 
er alvorlig. Senere synes man, at 
selv de Steder i Bogen, hvor der pra- 
les med videnskabelige' Udsyn eller 
Udtryk, hører med, der er noget rø- 
rende ved dem, ligesom det er røren- 
de at se en Skare Mennesker ile fra 
Arbejdet til Læsesal eller Skolestue. 

Tænker man tilbage paa „Proleta- 
ren", mindes man en frysende For- 
nemmelse. Man ser den trøstesløse 
Landevej, man indaander den klam- 
me, kolde Luft, man tænker paa alle 
de Gange, man selv skyndte sig 
hjem, eller da en snavset, dryppende, 
mistænkelig Fyr ringede paa Ens Dør 
medens Regnen væltede ned derude. 
Bisserne, Rakket, de forladte, har 
faaet Mæle i „Proletarer".. Ingen 
kan vide, om Mælet er det sande, men 
Totalindtrykket af Sult og Svinskhed 
er sikkert rigtigt. Saadan noget dig- 
ter man ikke, et saadan Materiale 
gaar ingen Skribent ud paa Vejene 
og finder. Da Zola skrev „Faldgru- 



ben", eller Karl Larsen skildrede 
„Kristian Vesterbro", slog de ind i 
den Jargon, de havde lyttet sig til, og 
som de nu med megen Omhu gen- 
fremstiller. Bundgaard slænger Or- 
dene fra sig, som de nu kan falde. 
Der er noget, som presser sig frem i 
ham, og som han udtrykker med de 
Ord, den begyndende Dannelse nu 
lægger ham paa Læben. Derved faar 
Bogen et dobbelt Indhold, den hand- 
ier ikke blot om Landstrygernes for- 
tvivlede Skæbne, men ogsaa om den 
Mand, der efter at have færdedes dem 
saa nær som muligt, nu er naaet saa 
vidt, at han kan skrive om dem. Der 
er en Trusel mod det bestaaende 
Samfund i dette, meget mere end i 
de socialistiske Udbrud, Forfatteren 
selv er saa grebet af. Paa Bunden af 
Samfundet lever disse Mennesker, 
hvem Sulten, Drikken og Snavset gi- 
ver dyriske Fornemmelser, men der 
er Udviklingsmuligheder ogsaa i dem, 
de kan redde sig fra Nød og Mishand- 
ling og Forfølgelse over til en mere 
betrygget Eksistens. Disse stumme 
kan faa Mæle og Vilje, en skøn Dag 
kan de faa Magt. 

„Proletarer" er en Bog, som kun 
de, der hverken vil se eller høre, gaar 
ligegyldige forbi. Det er en nem Sag 
at rette Stil i den, og den har som 
„Roman" vel alle de Fejl, en Bog kan 
have. Men der er Skildringer af en 
Vagabonds Fængselsliv, af en Drengs 
Natterædsler, af en Fødsel og et Bar- 
mord, som vidner om ganske usæd- 
vanlig digterisk Evne. Og selv om 
disse Skildringer ikke fandtes, vilde 
Bogen være ny og betydningsfuld. 
Før eller senere bliver vi alle nødt til 
at høre disse Proletarers Klage. Man 
skal læse Bundgaards Bog for i Tide 
at faa en daarlig Samvittighed. 

Af Thomas W. Lawson. 

(Fortsat). 



Hvorledes „Standard OiT-Selskabet 
„laver" Penge. 

Saavidt jeg véd, var „Standard Oir 
Selskabet det første, der anvendte den 
ovenomtalte hemmelige Fremgangs- 
maade til at omgaa de Sikkerhedsfor- 
anstaltninger, hvorved det offentlige 
beskytter Folks Sparepenge. Man ind- 
saa, at da den allerstørste Del af de 
Penge, der er i Omløb, henstaa i Na- 
tional- og Spare-Banker, Truster og 
Assuranceselskaber, vilde det være 
muligt for de Mænd, der kunde op- 
naa Kontrol over de vigtigste af disse 
Institutioner, praktisk set at beher- 
ske ubegrænsede Beløb af disse Mid- 
ier, og naar dette var sket, kunde 
man paa den letteste Maade af Ver- 
den „lave" ligesaa mange Penge, man 
ønskede, efter følgende simple Frem- 
gangsmaade: 

i) Først brugte man de nævnte De- 
posita til at købe Ejendomme. 

2) Derpaa dannedes en Sammen- 
slutning af flere Ejendomme, som 
derefter for en langt højere Sum 
solgtes til Folket (som faktisk allere- 
de ejede dem, fordi det var deres 
Penge, som vare anvendte til Indkø- 
bet og 

3) skræmmede man Køberne ved 
Børskunstgreb til at sælge Aktierne til 
en Pris, der stod langt under den, 
de havde betalt. 

Saasnart de Mænd, der nu staa i 
Spidsen for „Standard Oil"-Selskabet, 
vare komne til Forstaaelse af disse 3 
Punkter, gik de straks over til Hand- 
ling. Man begyndte med at danne 
Aktieselskabet „Standard OU", og det 
lykkedes at faa dets Aktier til et An- 
tal af 1,000,000, solgte for en Pris, der* 
varierede mellem 650 og 800 Dollars 
pr. Aktie. Man hemmeligholdt dets 
Transaktioner, betalte overordentlig 



høje Dividender og flk bibragt Folk 
den Tro, at den allerstørste Del af Ak- 
tierne endnu ejedes af de Mænd, der 
havde dannet Aktieselskabet, ved til 
enhver Tid at fremhæve, at Aktierne 
ikke udbødes paa Børsen, medens 
man ganske vist samtidig undlod at 
gøre opmærksom paa, at de forhand- 
ledes i store Partier underhaanden . 
Det næste Skridt, man foretog sig, 
var at laane store Summer paa „Stand- 
ard OiP'-Aktierne hos Banker, Tru- 
ster og andre Pengeinstituter, og for 
de laante Kapitaler købte man der- 
næst Kontrol over lignende Instituter 
overalt i de forenede Stater. 

Efterat dette var naaet, kunde man 
nu have enorme Kapitaler til Raadig- 
hed, eftersom de ledende Stillinger i 
de nævnte Instituter nu besattes med 
Mænd, der vare i Selskabets Sold. Fra 
nu af staar Systemet „Standard Oil u 
fuldt rustet til at begynde Guldmage- 
riet i stor Stil, uden at nogen Hin- 
dring kan lægges dem i Vejen. Jeg 
skal her i nogle faa Træk bevise min 
Paastands Rigtighed ved at klarlægge 
Maaden, hvorpaa Handelen om den 
store Anaconda Mine gik for sig, og 
hvorledes Selskabet uden at løbe den 
mindste Risiko tjente 36 Millioner. 
D'Herrer Rogers og Wm. Rockefeller 
betalte som allerede omtalt 39 Millio- 
ner for ovennævnte Mine og nogle an- 
dre Ejendomme, men som en Betin- 
gelse for Handelens Afslutning var 
der indført den Bestemmelse, at Sæl- 
gerne skulde krediteres for Købesum- 
men hos den Bank, der negotierede 
Dannelsen af Kobbertrusten (The 
National City Bank of N.. Y.), og at 
den ikke maatte udtages før efter en 
nærmere fastsat Tids Forløb, dog saa- 
ledes, at Banken svarede en lille Ren- 
te af Beløbet i denne Mellemtid. 
Samtidig laante Banken mod samme 

Rente H. Rogqrs og William Rocke- 
feller 39,000,000 mod Sikkerhed i de 
selvsamme Ejendomme, de 39 Millio- 
ner vare anvendte til at købe. 

Man danner derpaa et Aktieselskab 
med en Kapital paa 75 Millioner og 
kalder dette Kobbertrusten. 

Ved en Række pro formå Køb og 
Salg naar man et Punkt, paa hvilket 
Sagerne staar saaledes, at de Ejen- 
domme, der i sin Tid købtes for 39 
Millioner, nu ejes af Kobbertrusten, 
medens Rogers og Rockefeller ere 
Eneindehavere atf hele den 75,000,000 
store Aktiebeholdning. Nu lader disse 
Herrer National City Bank udbyde de 
75 Millioner til Salg til Publikum paa 
en saadan Maade, at dette maa tro, at 
de tilhøre Kobbertrusten, medens de 
faktisk ere ovennævnte Herrers pri- 
vate Ejendom. Salget lykkes, og 
Banken kan notere som indfriet det 
af d'Herrer Rogers og Rockefeller 
stiftede Laan paa 39 Millioner og yder- 
ligere udbetale dem 36 Millioner, af 
hvilke de ikke forud have ejet en 
Hvid, og som de følgelig have „lavet 44 , 
ligesaa absolut som om de havde 
faaet Bevilling til at udmønte dem af 
de Folks Regering, der have tabt dem. 

Det fjerde Stadium i denne Trans- 
aktion indtraadte nogle Maaneder 
senere, da Folk skulde til at indfri de 
Laan, de havde optaget for at købe 
Aktier i Kobbertrusten til Pari og nu 
saa sig nødsaget til at sælge for, hvad 
de kunde faa, hvilket var akkurat 33 
pCt. 

Lad os antage, at „Standard Oil" 
Selskabet har købt op til denne Pris 
og senere gentager Operationen og 
sælger til 100 pCt., og man vil se, at 
denne „privat^ Ting 44 har „lavet 44 end- 
nu 50 Millioner ligesaa absolut, som 
om den havde foretaget en lovlig Sed- 
del-Emission til egen Fordel. 

Naar vi løfter Portieren, der skju- 
ler et elegant og stilfuldt Arbejdsvæ- 
relse, ser vi to Mænd, hvoraf den ene 
med et huldsaligt Smil hilser sin 
Kompagnon, idet han udbryder: Nu- 



vel William !, jeg føler- med mig selv, 
at jeg har udført en ærlig Dags Ar- 
bejde, 36 Millioner paa et Bræt og ikke 
en Mislyd eller et falsk Skridt — hvor- 
paa den anden mildt korrigerende si- 
ger : Ja, Harry ! men glem ikke, at 
naar John D. og de øvrige skal have 
deres Andel, vil der ikke gaa saa gan- 
ske lidt fra. 

Læg vel mærke til den brutale Ky- 
nisme, der præger denne Ytring. De 
Mænd, Talen er om, besidder allerede 
utalte Rigdomme; de 36 Millioner re- 
præsentere over Hundrede Gange 
mere end vore store Statsmænd Wash- 
ington, Jefferson og Lincoln fik for 
alt deres patriotiske Arbejde gennem 
hele deres Liv. Alaska kostede os kun 
syv Millioner og Spanien afstod Phi- 
lippinerne for 20 Millioner, medens 
de 36 Millioner tilfaldt 2 Privatmænd 
for 1 — siger og skriver een — Dags 
ærligt Arbejde. 

Svindelen med Millioner 
af Nationens Penge. 

Til de ovenfor omtalte Transaktio- 
ner var det selvfølgelig nødvendigt 
at have en Bank eller et Trust-Sel- 
skab til Allieret. Den enorme Gevinst 
ved Dannelsen af „Standard-Oil u -Sel- 
skabet blev „hugget 44 med Assistance 
af „The National City Bank 44 i New 
York; men forøvrigt vilde ethvert an- 
det „lydigt 44 Pengeinstitut have hjul- 
pet til det samme Resultat. 

Men for at Læserne kan faa den 
rette Forstaaelse af saadanne sto- 
re Pengeinstituter som denne Natio- 
nal City Bank, gives der her en kort 
Fremstilling af, hvorledes denne 
Bank sammen med de to Pengeinsti- 
tuter, som nøje er knyttet til den, har 
udviklet sig, samt af deres Status. 

Ovennævnte Bank startedes 1812 
under Navnet: City Bank, forandret 
til Nationalbank 1865. Den indbetalte 
.Aktiekapital var 1 Million Dollars, 
den forhøjedes i 1892, da James Still- 
mann var bleven Formand, til 10 
Millioner og senere til 25 Millioner. 

I 1904 balancerede Bankens Regn- var Aktiverne $ 352,652,048 og Ind- 
skab med $ 235,213,140.80. tægterne $ 88,269,531. 

Nær knyttet dertil var: The New Det tredie Led i Sammenslutnin- 

York Life Insurance Gom- gen : The National Shawment 

p.a n y. B a n k, B o s t o n, blev startet i 1898 



H. Bogen. 

Dette Selskab blev startet 1841, det med en indbetalt Aktiekapital paa 3 

er det tredie største Livsforsikrings- Millioner Dollars* I 1904 balancerede 

selskab i de forenede Stater. I 1892 Bankens Regnskab med $ 63,471,639 
var Selskabets Aktiver $ 125,947,290, En nøgtern Betragtning af disse 

og Indtægterne $ 31,854,194. I 1904 Tal i Forbindelse med en Fremstil- 

ling af „Systemets" Metode vil aabne 
Folks Øjne for den Maade, hvorpaa 
„Spidserne" i Finansverdenen benyt- 
ter de Pengemidler, som Publikum 
betror i deres Varetægt. 

Man maa heller ikke et Øjeblik væ- 
re i Tvivl om, at saavel disse Selska- 
ber som Snese af andre i Virkelig- 
heden ledes af Standard Oils Top- 
figurer: Henry H. Rogers, William 
Rockefeller og John D. Rockefeller. 
Og hvis nogen nærer den mindste 
Tvivl om Standard Oils — det private 
Selskabs — absolute Evne til at „la- 
ve" Penge efter Behag og det umu- 
lige i, at det kan tabe i dette Svind- 
lerspil, saa behøver man blot omhyg- 
gelig at undersøge nedennævnte Fak- 
ta i Forbindelse med, hvad der i for- 
rige Artikel er anført om Transaktio- 
nerne. 

For 14 Aar siden gik Ledelsen af 
The National City Bank fra de gam- 
meldags solide Forretningsmænd, 
som hidtil, havde raadet der, over i 
Hænderne paa „Systemet". 

Dengang var Aktiekapitalen 1 Mil- 
lion Dollars, nu er den 25 Millioner, 
og efter at have udbetalt Millioner i 
Dividende har den oven i Købet en 
Reservefond paa 16 Millioner og uind- 
skrænket Myndighed til at tumle med 
235 Millioner, hvoraf den skylder 36 
Mill. til andre Nationalbanker, 6 Mill. 
til forskellige Staters Banker og Ban- 
kierer, 29 Mill. til Truster og Spare- 
kasser, 82 i privat Depositum, 10 Mil- 
lioner til Indehavere af noterede 
Checks, 7 Millioner til Indehavere ai 
Kasseanvisninger, 13 Mill. til Rege- 
ringen og 4 Mill. i deponerede Stats- 
obligationer for ikke at tale om de 
Hundreder af Millioner, der ydermere 
skyldes gennem de Instituter, som 
hænger sammen med den. Og alle 
disse Penge tumler den med paa saa 
fræk en Maade, at den under sine 
Transaktioner anbringer uhyre Beløb 
i et enkelt Foretagende i et saadant 
Omfang, at Bankens hele Kapital vil- 



de opsluges, hvis Foretagendet faldt 
uheldigt ud. 

I de sidste 30 Aar er den amerikan- 
ske Nation bleven saa fortrolig med 
store Tal i Forbindelse med Selska- 
ber og Truster, at den ikke har tænkt 
paa at skelne mellem de forskellige 
Arter af Formuer, ej heller er det gaa- 
et op for den, at det er selvindlysen- 
de, at visse Formuer kun kan være 
erhvervede paa ulovlig Maade, og at 
Nationen, hvis disse Formuer faar 
Lov til at yngle, vil blive underkuet 
og Republiken ødelagt. Der er f. Eks. 
alene i New York City Dusinvis af 
Nationalbanker, Sparekasser, Assu- 
ranceselskaber og Truster, som har 
saa mange Penge til deres Raadig- 
hed, at de — praktisk talt — er i 
Stand til at gennemføre alt, hvad Le- 
derne finder for godt. Jeg vil kun 
nævne 6 som Bevis paa, hvilke uhyre 
Summer der staa til deres Lederes 
Raadighed, idet Læserne bedes erin- 
dre, at alle saadanne Instituter ere 
forenede under „Systemets" Ledelse 
saa fast og sikkert som noget i denne 
Verden kan forenes, nemlig: 

The Equitable, Mutual New York 
Life Insurance Company har en sam- 
let Aktivmasse paa $ 1,200,300,000, 
en aarlig Indtægt af $ 230,000,000 og 
Policer for $ 4,500,000,000. The Natio- 
nal City Bank, United States Trust. 
Mercantile Trust og Union Trust Sel- 
skaberne har en Kapital paa 30 Mil- 
lioner Dollars, en Reservefond paa 45 
Millioner og 450 Millioner af Natio- 
nens Penge staa til deres uindskræn- 
kede Disposition. 

Hvorledes Standard OU jobber med 
andres Penge. 

Efter at Standard Oil ved Hjælp 
af „Curb" (Curb er New Yorks 
sidste Opfindelse paa Finansomraa- 
det, en Slags Privatbørs, hvorved man 
omgaar den ellers nødvendige Opgi- 
velse og Værdiansættelse af Aktier og 
Obligationer, og det er herigennem, 



- 426 



Digitized by 



Google 



Kapitalismens Misgerninger 



at Standard Oils Aktier bliver fiksede 
til en Pris fra 650 til 800, daglig note- 
ret af Verdenspressen) havde fastslaa- 
et Værdien af dets 1 Million Aktier 
til at være 6 a 800 Millioner Dollars 
og havde benyttet dette som Sikker- 
hed for at opnaa Herredømmet over 
de 4 ovennævnte Pengeinstituter, gik 
det i Lag med at benytte de Pond, 
som det saaledes havde faaet under 
Kontrol, til at jobbe med store offent- 
lige Selskabers Aktier til egen For- 
del, idet det omdannede dem til Tru- 
ster med Aktiekapitaler langt over 
den virkelige Værdi, repræsenteret af 
nye Aktier og Obligationer, som man 
gennem de lydige Sparekasser narre- 
de Folk til at købe til en Gennem- 
snitskurs, der var over 100 pCt. stør- 
re end deres virkelige Værdi. 

Imidlertid sørgede Standard Oils 
Folk, Rogers og Rockefellerne, — 



dygtige som de jo er — for at anbrin- 
ge Gevinsten i Værdier, som de sne- 
digt nok gik ud fra ikke kunde ram- 
mes af Folkets Raseri, naar det om- 
sider opdagede, hvorledes det var ble- 
ven taget ved Næsen, f. Eks. Stats- 
obligationer, Preferenceaktier i Jærn- 
baneselskaber og andre af Staten be- 
skyttede Institutioner, som f. Eks. 
Gasværkerne i de store Byer, hvis Ak- 
tier de opkøbte med Anvendelse af 
alle mulige Kneb. 

Til dette Arbejde benyttede de 
navnlig J. Edward O'Sullivan Addicks, 
den største Slyngel og Svindler, som 
nogensinde har eksisteret i Amerika, 
og det baade som Menneske og For- 
retningsmand i Modsætning til Ro- 
gers og William Rockefeller, der er 
gode Mennesker, merl hensynsløse i 
Forretninger. 

(Sluttes). 



Georgeisme eller Socialisme. 



Svar til Lærer P. Larsen. 
Af Johs. K. Johansen. 



Hr. Lærer P. Larsen stiller mig i „Det 
ny Aarhundrede" s Julihefte en Række 
Spørgsmaal, som det vilde føre ret vidt 
at besvare enkeltvis, Punkt for Punkt, 
naar Svaret da ikke skal indskrænkes til 
et kort og godt Ja eller Nej, og hertil 
kan jeg, som Spørgsmaalet er formet, ik- 
ke godt indskrænke mig — tværtimod. 

Enkelte af dem synes jeg forøvrigt og- 
saa er ret overflødige. Jeg anser det 
saaledes for ganske overflødigt at spørge, 
om jeg vil nægte, „at Kapitalisterne først 
og fremmest er Kapitalister, fordi de har 
kunnet høste Frugten af andre Menne- 
skers Arbejde, og at hvis de ikke mere 
kunde det, saa var Kapitalismens Ræd- 
selvælde brudt", det kan naturligvis al- 
drig falde mig ind at nægte noget saa 
selvfølgeligt som baade dette og flere 
Spørgsmaal af lignende Art; men det fo- 
rekommer mig ellers, Georgeisterne saa 



ofte har hævdet, at Kapitalister og Ar- 
bejdere har fælles Interesser. Jeg fore- 
trækker derfor i det væsentligste at holde 
mig til nogle enkelte Punkter paa den 
lange Spørgeliste. 

Det er meget muligt, at Jordværdien let 
lader sig udskille fra de øvrige Formue- 
værdier; men hvor meget af denne er 
saa igen tilvejebragt ved Forbedringer 
og altsaa opsparet Kapital (Arbejdsudbyt- 
te), der efter Henry Georges Teorier ikke 
maa beskattes, og hvor meget bliver der 
tilbage som Nøgenjordsværdi? Og hvad 
mon Nøgenjordsværdien — f. Eks. paa en 
nogenlunde veldreven Herregaard — vil 
blive i Forhold til Værdien af Bygninger, 
Besætning, Maskiner, Forbedringer af 
Jorden o. s. v.? Det bliver vistnok kun 
forholdsvis faa Procent af den samlede 
Værdi. Derfor tror jeg ikke saa meget 
paa, at Jordværdiskatten skulde føre til 

en saa kolossal Udstykning af de større 
Gaarde, og endnu mindre kan jeg forstaa, 
at den Skat, der skulde faa de større 
Gaarde til bogstavelig at falde fra hinan- 
den, ikke ogsaa vil blive trykkende for 
de mindre Jordbrugere. Trods al Ihær- 
dighed for at bortforklare dette, vil den 
første Følge, naar vi begynder at gen- 
nemføre en saadan Skatteomlægning, bli- 
ve, at Landmændene — baade sm'aa og 
store — faar en ny Skat til de Skatter, 
Renter og andre Udgifter, de har i For- 
vejen. 

Det er muligt, at de større Jordbrugere 
gennemgaaende vil finde det nødvendigt 
eller fordelagtigt at antage flere Arbejde- 
re. Det er ogsaa muligt, ja vel endog 
sandsynligt, at Arbejdslønnen som Følge 
deraf vil blive større; men sikkert er det 
dog ikke. Vi har her i Landet en For- 
ening, der kalder sig saadan noget som 
„Foreningen til Tilvejebringelse af billig 
Arbejdskraft for Landbruget". Gennem 
denne Forening er mange større Jordbru- 
gere i de sidste Aar bleven forsynet med 
polske Kontraktarbejdere, og dersom 
Landbruget faar Brug for flere Arbejdere, 
saa griber man saamænd til den Udvej 
at indforskrive endnu mere billig frem- 
med Arbejdskraft. 

Selv om Adgangen til Jorden bliver, 
hvad Georgeisterne kalder „fri". Selv 
om Tilbudet af Jord blev saa stort, at 
enhver, der vil, kan blive Jordbruger — 
hvilket ingenlunde er en given Følge af 
George-Reformen — saa har vi dog til- 
bage det ikke uvæsentlige Spørgsmaal, 
som jeg ogsaa berørte i mit første Ind- 
læg, men som Georgeisterne vistnok fin- 
der alt for ubetydeligt at beskæftige sig 
med: Hvorfra skal den nødvendige Ka- 
pital komme? Med den nøgne Jord og 
sine egne bare Næver kan en Mand ikke 
klare sig. Han skal ogsaa have Bygnin- 
ger, Besætning, Avisredskaber, Driftska- 
pital — det sidste skal, dersom det er en 
forsømt Lod han overtager, endda ikke 
være saa lidt — og til alt dette behøves 
der mere og mere eftersom Landbruget 
industrialiseres. — Kapitalrenten 
kommer som en nødvendig Føl- 



ge af den hele Udvikling til at 
spille en meget større Rolle 
end Jordrenten, og som Følge 
deraf vil Henry George-Refor- 
men vise sig mere og mere 
ufuldkommen, selv om den under 
andre Forhold nogenlunde kunde svare 
til Hensigten, og selv om den kan have 
Betydning for Nybyggersamfund som Ny 
Zeeland og Ny Syd Wales, hvis store 
udyrkede Arealer ellers vilde blive op- 
købt af Kapitalister, af hvem Nybygger- 
ne saa senere maatte købe Jord til for- 
holdsvis høje Priser. 

Alligevel har Georgeismen jo navnlig i 
de senere Aar faaet en hel Del Tilhæn- 
gere her i Landet, vel mest af Folk, der 
begyndte at forstaa, at der var noget galt 
ved Samfundsmaskineriet, at de sociale 
Tilstande langtfra var ideelle; men som 
alligevel af flere Grunde — bl. a. vel og- 
saa af den, at de fandt det for simpelt 
at mænge sig med Plebejerne — ikke vil- 
de slutte sig til Socialdemokratiet. 

Hr. P. Larsens Indvendinger imod So- 
cialismen og Samfundets Overtagelse af 
Produktionsmidlerne, synes jeg vidner 
om et forbavsende Ukendskab til de so- 
cialistiske Idéer. Jeg tænker, at vi under 
en socialistisk Samfundsordning slet ikke 
kommer til at regne med Embedsmænd 
i nuværende Forstand, og at en mere 
planmæssig Ordning vil gøre en hel Del 
af de nuværende administrative Bestil- 
lingsmænd overflødige. Under de nuvæ- 
rende Tilstande har vi ikke alene en Mas- 
se „uproduktivt arbejdende Embeds- 
mænd", som Hr. Larsen udtrykker sig; 
men vi har ogsaa en stor Del andre, som 
med endnu større Ret kan kaldes upro- 
duktive, dem vi kalder Kuponklippere, 
hvis Arbejde langt fra kan regnes til det 
mest samfundsnyttige, og dem, der po- 
pulært nævnes „Far's Sønner", hvis Ar- 
bejde bestaar i at øse ud af en rig Far's 
Penge og med fuld Ret kan regnes til 
det absolut unyttige. Vil Georgeismen gø- 
re disse Mennesker mere produktive? 

Under Socialismen vil en Række pri- 
vate Virksomheder komme direkte under 
Samfundets Ledelse; men de som arbej- 

der i disse Virksomheder bliver jo derfor 
lige saa produktive som før. Vi kan som 
Eksempel herpaa tage Fællesforeningen 
af Danmarks Brugsforeninger. Den be- 
skæftiger nu en Mængde Funktionærer. 
Er disse Mennesker uproduktive, eller 
bliver de det først dersom en Virksomhed 
som Fællesforeningens kommer under det 
hele Samfunds Ledelse og Kontrol, og 
er nyttigt Arbejde i det hele uproduktivt 
selv om det ikke giver direkte Udbytte? 
Socialismen bygger paa Sammenslut- 
ning og Organisation, og skal dette kal- 
des militært — skønt de fleste vistnok 
opfatter det militære helt anderledes — 
lad os saa kun indrømme, at Socialismen 
er militær; men den er ikke desto mindre 
absolut demokratisk og bygger fuldtud 
paa Selvstyret. Naar de, der sættes paa 
de ledende Pladser, sidder der ikke som 
Folkets Herrer, men som dets Tjenere, 
valgte ved almindelig Valgret til en Gær- 
ning, som Folket til enhver Tid kan kræ- 
ve, at de skal aflægge Regnskab, og naar 
alle vigtige Spørgsmaal afgøres ved Fol- 
keafstemning, saa synes jeg næsten, jeg 
kan gøre Hr. Larsens Ord om Georgeis- 
men til mine egne, naar jeg i Stedet for 
Georgeismen nævner Socialismen som 
„den eneste mulige Udvej til virkelig øko- 
nomisk Frigørelse under et virkelig fun- 
damentalt Demokrati, et virkelig folkeligt 
Selvstyre" . 
T vore Tider er Menneskene jo alt for 



skeptiske til at tro paa noget Universal- 
middel, og det gør jeg forresten heller 
ikke; men jeg mener, at Socialismen i 
hvert Fald anderledes end Georgeismen 
tager Ondet ved Roden. 

At lovgive imod Misbrug kan vel ikke 
kaldes specielt socialistisk; men det fore- 
kommer mig dog, at de socialistiske Idéer 
og den socialdemokratiske Arbejderbevæ- 
gelse i høj Grad har endevendt Begre- 
berne om Ret og Uret og om Lovgiv- 
ningsmagtens Ret og Pligt til at gribe re- 
gulerende ind paa dette Omraade. Jeg 
tænker forresten ogsaa, at det om Social- 
demokratiets Krav det ene efter det an- 
det, efterhaanden som de anerkendes, vil 
lyde: Dette er jo slet ikke specielt sociali- 
stisk, men almenfolkeretligt. 

Hermed tror jeg saa nogenlunde at væ- 
re kommen over Hr. Larsens mange 
Spørgsmaal. Skulde mit Svar ikke være 
saa klart, saa velformet eller i det Hele 
saa fuldkomment, som det burde, kan 
dette vel undskyldes med, at det er ble- 
ven til i de faa Timer, jeg har tilovers fra 
mit Arbejde. 

Sluttelig vil jeg kun endnu en Gang 
understrege, at selv om Georgereformen 
kunde føre til nogle øjeblikkelige Forbed- 
ringer — sammen med den Forvirring, 
den naturnødvendig maa føre med sig, 
saa bliver det dog aldrig ved denne, men 
gennem Socialismen de sociale Spørgs- 
maal skal føres til en virkelig Løsning. 

III. 



Millborne ejede nu et Hus i sin 
gamle Bydel, om end ikke i samme 
Gade, og Mrs. Millborne og Datter 
var blevne Londonerdamer. Frances 
havde forsonet sig med Forandringen, 
da hendes Kæreste var saa glad over 
den. Det passede ham langt bedre at 
rejse de tyve Mil fra Ivell til London, 



hvor han ofte havde en Del at udret- 
te, fremfor at rejse de ti Mil til Ex- 
onbury, hvor han intet andet havde 
at gøre end at besøge hende. Saa her 
var de nu bosatte i en af disse smaa 
populære Gader i det vestlige Lon- 
don. Deres Hus, der tidligere havde 
haft samme Farve som en Skorstens- 
fejer, var for nylig blevet vadsket og 

istandsat og skinnede jiu i rødt og 
gult til stor Forbauselse for de Forbi- 
passerende, der ikke anede, at saa straa- 
lende Farver havde dulgt sig under de 
Lag af Smuds og Sod, som halvtreds 
Aar havde lejret paa Murene. 

Mrs. Franklands Ægteskab havde 
virkelig forbedret hendes og Datterens 
Stilling betydeligt, men da den før- 
ste Glæde over det nye ved Hoved- 
stadslivet havde sat sig, begyndte de- 
res Liv at tegne til at blive meget ke- 
deligere, end i det foragtede Exon- 
bury, hvor de havde kendt de tre Fjer- 
dedele af Byen. Mr. Millborne kriti- 
serede ikke sin Kone; det kunde han 
ikke. Hvad der end i de mange Aar, 
der var gaaet, havde udviklet sig af 
Bitterhed eller Stramhed hos hende, 
og som maaske kunde tilskrives hans 
Opførsel mod hende i tidligere Tid, 
saa vejedes alle hendes Fejl op ved Be- 
vidstheden om, at han havde gjort sin 
Pligt og skaffet sin Samvittighed Ro. 

Da de havde været en Maaned i 
Byen, besluttede de at tilbringe en 
Uge ved et Badested paa Øen Wight, 
hvor Frances Kæreste, den føromtal- 
te unge Gejstlige, saa skulde støde til 
dem. Endnu var deres Forlovelse ikke 
deklareret, metn det vaa* i tydeligt at 
se, at det vilde være en stor Skuffelse 
i det mindste for den ene af Parterne, 
om det ikke endte med Giftermaal. 
Ikke fordi Frances var følsomt anlagt, 
hun var tvertimod en ret myndig Ka- 
rakter og opfyldte langtfra de For- 
ventninger, hendes Fader havde gjort 
sig om hende. Alligevel nærede han 
det inderligste Ønske om, at hun maat- 
te blive lykkelig, og arbejdede derpaa 
med al tænkelig faderlig Omhu. 

Mr. Cope blev præsenteret for Fa- 
miliens nye OverKoved og tilbragte et 
Par Dage hos dem. Den sidste Dag, 
han var der, fik de Lyst til at gøre 
en Sejltur i en af de talrige Baade, 
der laa i Havnen til Udlejning. Men 
de havde ikke været længe paa Vover- 
ne, før de alle, med Undtagelse af Ka- 
pellanen, mærkede, at en Sejltur ) 



Blæsevejr ikke var noget for dem. Da 
de imidlertid saa, han nød den i saa høj 
Grad, sagde de ikke noget, men holdt 
saa tappert ud de kunde, indtil det 
gik op for den unge Mand, at de langt- 
fra delte hans Glæde, og han gav Or- 
dre til at vende tilbage. Paa Hjem- 
turen sad de stille uden at sige no- 
get. Kvalme har samme Virkning paa 
et Fysiognomi som Nattevaagen, Frygt 
og Træthed, det særegne ved et Indi- 
vid gør sig gældende, en ubetydelig 
Afvigelse fra Slægtsligheden vokse* 
til en gennemgribende Forskel; eller 
det modsatte sker, og i et velkendt An- 
sigt kommer ganske uventet et andet 
til Syne, paa en næsten spøgelsesag- 
tig Maade opstaar døde og begravne 
Forfædre igen i Trækkene, og det, der 
kendetegner og præger den enkelte 
Slægt, men som hidtil har været 
skjult under det vanemæssige Udtryk 
og Holdning, træder paa engang frem 
med grel Tydelighed. 

Frances sad paa Hjemturen ved Si- 
den af sin Stedfader og lige overfor 
Mr. Cope, der naturligvis saa meget 
paa hende og smilede elskværdigt til 
Jat begynde med|. Men efterhaanden 
som den midaldrende Fader og hans 
Barn blev mere og mere gTaa i An- 
sigtet, som Frances røde Kinder svandt 
og de bløde Træk blev skarpe, slog 
det Cope, hvor de to lignede hinan- 
den, noget han under almindelige Om- 
stændigheder aldrig vilde være falden 
paa. 

Cope kunde slet ikke tænke paa an- 
det. Han glemte at smile til Frances 
og trykke hendes Haand. Da de ende- 
lig naaede Land, blev han siddende i 
nogle Minutter som i en Drømmetil- 
stand. 

Paa Hjemvejen døde den opstaa- 
ede Lighed bort Træk for Træk. Fran- 
ces og Mr. Millborne var nu atter ad- 
skilte ved det Skel, Køn og Alder 
sætter. 

Det var, som om et hemmeligheds- 
fuldt Slør et Øjeblik var blevet dra- 
get til Side under Sejlturen og havde 

ladet ham ane et besynderligt Forspil 
til den nuværende Familieidyl. 

I Løbet af Aftenen sagde han en- 
gang til Frances: „Sig mig engang, 
min kære Pige, er Din Stedfader en 
Fætter til Din Moder?" 

„Nej," svarede hun. „De er slet ik- 
ke i Familie med hinanden. Han er 
kun en Ungdomsven. Hvordan er Du 
dog falden paa den Tanke P" 

Han gav hende ikke nogen Forkla- 
ring, men rejste næste Dag tilbage til 
Ivell. 

Cope var et hæderligt ungt Menne- 
ske og langtfra tabt bag af en Vogn. I 
sine stille Stuer i Ivell grundede han 
længe frem og tilbage over den ube- 
hagelige Opdagelse, han havde gjort 
paa Sejlturen. Han havde truffet 
Franklands i Exonbury og var kom- 
met til at synes godt om Frances. 
Grunden til, at de endnu ikke var 
gifte, var kun åen, at hans Stilling 
foreløbig ikke tilloå ham det. Fami- 
lien Franklands Fortid var aabenbart 
noget mystisk, og det stemte ikke 
med hans Principper at gifte sig ind 
i en Familie, der havde noget at skju- 
le. Han sukkede ved det, thi hans 
Fornuft og hans Tilbøjelighed førte 
en haard Kamp i ham. 

En lidenskabelig Tilbeder, som dem 
der fandtes i gamle Dage, vilde rime- 
ligvis ikke have været saa tvivlraa- 
dig, men Copes Følelser var af den 
moderne, slappe Art. Da han ikke 
kunde skrue sig op til nogen Begej- 
string, naar han plagedes af en saadan 
Mistanke, holdt han op med at skrive 
til Frances. 

Millbornes var imidlertid vendt til- 
bage til London, og Frances begynd- 
te at blive ængstelig over hans Taus- 
hed. En Dag, da han talte til Mode- 
ren om Cope, kom hun til at omtale 
hans mærkværdige Spørgsmaal om, 
hvorvidt hun og Stedfaderen var Sø- 
skendebørn. Mrs. Millborae lod hen- 
de gentage Ordene, hvad Frances og- 
saa gjorde, idet hun saa spørgende paa 
Moderen. 

„Er der da noget mærkværdigt ved 



det Spørgsmaal?" spurgte hun. „Kan 
det have noget at gøre med det, at han 
ikke skriver til mig?" 

Moderen svarede undvigende, og 
Frances begyndte nu ogsaa at ane 
Uraad. Da hun samme Aften kom 
forbi sine Forældres Sovekammer, hør- 
te hun første Gang, at de skændtes. 

Freden var nu desværre forbi i det 
Millbornske Hjem. Inde i Sovekam- 
ret sad Mrs. Millborne foran sit Toi- 
letbord og saa ind paa sin Mand, der 
sad i det tilstødende Paaklædnings- 
værelse med nedslagne Øjne. 

„Hvorfor skulde Du nu ogsaa kom- 
me og forstyrre mit Liv engang til, 
spurgte hun forbitret. „Hvorfor pla- 
gede og pinte Du mig med Dit Sam- 
vittighedsvrøvl, indtil jeg af bare 
Træthed gav efter. Det gik saa godt 
for Frances og mig. Mit eneste Øn- 
ske var, at hun skulde blive gift med 
det flinke unge Menneske. Og nu er 
den Forbindelse gaaet over Styr, bare 
fordi Du kom og blandede Dig i vo- 
re Sager. Aa, at Du ogsaa skulde 
lave den Skandale, efter at jeg i saa 
mange Aar har stridt og kæmpet for 
at opnaa mine Medmenneskers Agtel- 
se og en betrygget Stilling. Gud skal 
vide, det har kostet Kamp!" Og hun 
lagde Hovedét ned paa Brystet og gav ■ 
sig til at græde fortvivlet. 

Mr. Millborne svarede intet. Fran- 
ces laa vaagen hele Natten, og da der 
heller ikke næste Dag kom Brev fra 
Mr. Cope, bønfaldt hun Moderen om 
at tage til Ivell og se, om den unge 
Mand var blevet syg. 

Mrs. Millborne opfyldte hendes Bøn 
og vendte tilbage samme Dag. Fran- 
ces hentede hende paa Stationen. Den 
unge Pige var bleg og i stærk Spæn- 
ding. 

Var alt vel? Det vilde Moderen just 
ikke paastaa, men han var da ikke syg. 
En Ting havde hun lært, og det var, 
at man skal ikke forstyrre en Mand, 
naar han helst vil være i Fred. Da 
Frances sad i Drosken sammen med 
Moderen, erklærede hun at ville have 
Besked paa, hvad der var Grunden 

til, at hendes Kæreste ikke mere holdt 
af hende. 

Mrs. Millborne var imidlertid ikke 
til at bevæge til at give et nøjagtigt 
Referat af, hvad hun og Kapellanen 
havde talt om. Kun indrømmede hun, 
at hans Kulde navnlig skyldtes cUn, 
at Mr. Millborne havde opsøgt hende 
og giftet sig med hende. 

„Og hvorfor opsøgte han Dig, og 
hvorfor var Du nødt til at gifte Dig 
med hamP" spurgte den ulykkelige 
unge Pige. Hun havde imidlertid en 
god Forstand. Begivenhederne kæde- 
de sig sammen og pludselig forstod 
hun Sagens Sammenhæng. Hun spurg- 
te Moderen ligefremt og denne svare- 
de bekræftende. 

En dyb Følelse af Skam overvælde- 
de Frances. Hvordan skulde vel en 
yderst korrekt Gejstlig som Mr. Cope 
kunne tænke paa at gøre hende til sin 
Hustru, naar der var noget saa ure- 
gelmæssigt ved hendes Fødsel. Og 
hun skjulte Ansigtet i begge Hænder 
i stum Fortvivlelse. 

Til at begynde med beherskede de 
deres Følelser overfor Mr. Millborne, 
men lidt efter lidt fik deres Vrede 
Overhaand, og da han tog sig sin Mid- 
dagslur, gav de den Luft. 

„Aa Moder," sagde den fortviv- 
lede Frances, „hvor kunde Du dog væ- 
re saa svag at tillade denne Mand, der 
dog øjensynligt er Din onde Aand, at 
komme hos Dig og saa ovenikøbet gif- 
te Dig med ham? Havde Du fortalt 
mig Sandheden, saa skulde jeg have 
raadet Dig bedre. Men jeg har vel in- 
gen Ret til at bebrejde ham noget, 
skønt han har ødelagt mit Liv." 

„Frances, jeg gav ikke efter straks. 
Jeg indsaa meget godt, at det vil- 
de være til Ulykke paany at indlade 
sig med et Menneske, der allerede hav- 
de bragt saa meget ondt over mig. 
Men han vilde ikke høre paa mig ; han 
blev ved med at snakke om hans og 
min Samvittighed, indtil jeg tilsidst 
blev ganske ør i Hovedet og sagde ja. 
Det var skændigt af ham at tage os 



bort fra den fredelige By, hvor vi var 
kendte og agtede. Hvor havde vi det 
dog dejligt dengang. Vi omgikkes 
med Folk, der ikke krævede mere af 
os, end vi af dem. Her, hvor der er 
saa meget, er der slet ingen Ting. Han 
sagde, at Selskabslivet i London var 
saa livligt og glimrende, og at det vil- 
de blive ligesom en ny Verden for os. 
Muligvis er det saaledes for dem, der 
tager Del i det, men hvad betyder det 
for os to ensomme Kvinder. Vi ser det 
blot fare forbi Øjnene af o«. Aa, hvor 
har jeg dog baaret mig taabeligt ad." 

Nu sov Millborne imidlertid ikke 
saa fast, at han ikke kunde høre disse 
Udgydelser. Da Freden var forbi i 
Hjemmet, gik han atter hen til sin 
Klub, hvor han ellers ikke havde sat 
sin Fod siden sit Giftermaal. Dog de 
hjemlige Genvordigheder kastede ogsaa 
deres Skygge over ham her. Han kun- 
de ikke mere som i gamle Dage sætte 
sig mageligt til Rette i sin Yndlingsr 
stol og læse Aftenavisen med den be- 
hagelige Ungkarlefornemmelse, at der, 
hvor han var, der var ogsaa hans Livs 
Midtpunkt. 

Den unge Kapellan i Ivell holdt sig 
stadigt tilbage og pinte Frances med 
sin Taushed. Millborne bar sin Hu- 
strus og Datters Bebrejdelser uden at 
tage til Genmæle, men saa ud, som 
om han grublede over noget. En Dag, 
da de paany beklagede sig over, at 
han havde ødelagt Livet far dem, fo- 
reslog han dem atter at bosætte sig 
paa Landet. De blev forbausede, og 
skønt de betragtede ham som Ophav 
til alle deres Ulykker, syntes de godt 
om Forslaget. „Det vil forresten føre 
til", sagde Mrs. Millborne, „at Mr. 
Cope spørger Dig ligefrem om, hvor- 
dan det forholder sig med os, og saa 
brister mit sidste Haab for Frances. 
Hun kommer til at ligne Dig mere og 
mere, især naar hun er i daarligt Hu- 
mør. Folk, der ser jer sammen, vil be- 
mærke det, og Gud maa vide, hvad 
det hele ender med." 

„Jeg tror ikke, de vil se os sam- 

men" ,. sagde Mr. Millborne, uden at 
ville lade sig afæske nogen nærmere 
Forklaring. De besluttede sig altsaa 
til at flytte. Huset i Byen blev solgt; 
paany oplevede de al en Flytnings Be- 
sværligheder med Roderi, Flyttemænd 
og Flyttevogne. Medens den stod paa, 
sendte Millborne Eonen og Datteren 
hen paa et Hotel og tog saa selv ned 
til Ivell, hvor han tilbragte en tre — 
fire Dage med at tilse Flytningen og 
indrette alt for dem. Da han var fær- 
dig dermed, tog han tilbage til Byen. 

Han fortalte dem, at alt var parat 
og kun ventede paa deres Ankomst; 
saa fulgte han dem til Banegaarden 
og meddelte dem, at han vilde blive 
et Par Dage i Byen for at gøre nogle 
Aftaler med sin Sagfører. De toge af- 
sted i en alt andet end haabefuld el- 
ler oprømt Sindsstemning, thi den 
højtelskede Cope havde stadig intet 
Livstegn givet fra sig. 

„Bare vi skulde bo alene dernede," 
sagde Mrs. Millborne til sin Datter, 
„og kunde være fri for en vis Persons 
farlige og kompromitterende Nærvæ- 
relse. Men det er der jo ikke noget at 
gøre ved." 

Det nye Hjem var en yndig lille 
Yilla, der laa i en Elmelund, og de 
syntes udmærket om det. Den første, 
der besøgte dem, var Mr. Cope. Han 
var henrykt over, at de boede saa nær 
ved Ivell, og at det hele gjorde et saa 
velhavende Indtryk — det sidste sag- 
de han dog ikke. Sin Frierrolle havde 
han imidlertid ikke genoptaget. 

„Din Fader ødelægger det altsam- 
ment", sukkede Mrs. Millborne og saa 
paa sin Datter. Men tre Dage efter fik 
hun et Brev fra sin Mand, der forbav- 
sede hende meget. Det var skrevet fra 
Boulogne og begyndte med en lang 
Beskrivelse af de Foranstaltninger, 
han havde truffet med sine Penge, og 
hvorefter Mrs. Millborne saa sig i Be- 
siddelse af en pæn lille Formue, me- 
dens Frances skulde nyde Renterne af 
en ret betydelig Sum, hvis Kapital 
skulde fordeles mellem hendes even- 
tuelle Børn. Brevet sluttede saaledes: 



„Jeg har forøvrigt gjoft den 'Erfa- 
ring, at der er visse Pligtforsømmel- 
ser, det ikke nytter at raade en sildig 
Bod paa. Vore slette Handlinger ligger 
ikke stille og vente paa at blive udslet- 
tede. Nej, ligesom Frøet fra en 
Ukrudtsplante spredes de vidt om, og 
man kommer dem ikke til Livs ved at 
oprykke Moderplanten. Jeg indrøm- 
mer, jeg bar mig forkert ad ved at op- 
søge dig. Hvorledes man nu end ud- 
soner en Synd som min, saa er det aa- 
benbart ikke ved at indgaa Ægteskab, 
og det bedste for begge Parter vil væ- 
re aldrig mere at ses. Gør intet Forsøg 
paa at opspore mig; Du vil alligevel 
ikke kunne finde mig. Jeg har nu sør- 
get godt for jer, og vi vil sikkert faa 
mere Harme end Glæde af at mødes 
igen." 

F. M. 

Kort sagt, Millborne forsvandt fra 
den Dag. Men havde Mrs. Millborne 
anstillet Undersøgelser, vilde hun ha- 
ve kunnet faa at vide, at en Englæn- 
der, der dog ikke kaldte sig Millborne, 
havde opsliaaet sin Bopæl i Bryssel 
kort efter, at hun og Datter var rejst 
til Ivell, og havde Mrs. Millborne 
mødt samme Gentlemen, vilde han 
sikkert ikke være forekommet hende 
ubekendt. Da denne Herre en Aften 
læste sin engelske Avis, saa han aver- 
teret, at Miss Frances Frankland hav- 
de indgaaet Ægteskab med den velær- 
værdige Percy Cope. 

„Gudskelov", sagde Englænderen. 

Dette var imidlertid kun en øje- 
blikkelig Glæde og betød langtfra, at 
vedkommende Herre følte sig lykkelig. 
Havde han tidligere været plaget af 
en daarlig Samvittighed, saa var han 
nu ligesomAntigone, nedsunken i sørg- 
modig Grublen over, hvorfor han kun 
havde høstet Skam og Skade af at have 
fulgt, hvad foreskrevet var. Af og til 
maatte hans Tjener hjælpe ham hjem 
fra hans Klub, naar han havde druk- 
ket lidt for meget til at kunne klare 
sig selv. Forøvrigt gjorde han ingen- 
somhelst Fortræd, og selv, naar han 
havde drukket, sagde han kun lidt. 

1642-1648. 

Af Kat Lausen. 
(Efter utrykte Kilder). 



Bengalen! Det sumpede Land om- 
kring Ganges Delta, Junglernes, Fe- 
berens og Tigrenes Land — og Dan- 
mark? Danske Kapere ved de bengal- 
ske Kyster! Det vil forekomme man- 
ge noget besynderligt. Det er imid- 
lertid hverken Sagn eller Skipperhi- 
storier, der her skal fortælles, men 
tørre historiske Fakta, uden nogen- 
somhelst Udsmykning eller uhjemle- 
de Tilføjelser. Kaperkrigen ved de 
bengalske Kyster er historisk nok. 
Der findes i Rigsarkivet — spredt mel- 
lem det ældste dansk-ostindiske Kom- 
pagnis Papirer — en Del Aktstykker, 
som giver et ganske godt Indblik i de 
dansk-bengalske Forviklinger. Mate- 
rialet er ganske vist ikke fuldstæn- 
digt; der mangler mange og væsent- 
lige Enkeltheder, hvorfor Læseren 
maa bære over med Fremstillingens 
Uregelmæssighed . 

„De Danskes Vej til Ros og Magt" 
er stor og bred ; allerede i Begyndelsen 
af det 17de Aarhundrede „viftede" 
Dannebrog paa de store Verdenshave. 
I Aaret 1620 naaede de første danske 
Skibe Ceylon og Koromandelkysten, i 
1626 kom det første danske Skib til 
Bengalen og endnu i Kong Christian 
den 4des Tid naaede Skibe under 
dansk Flag saa langt Øst paa som til 
Sundaøerne og Molukkerne. 

„Det octroierede dansk-ostindiske 
Kompagni" , der var oprettet af Chri- 
stian den 4de i Aaret 1616, havde 
Monopol paa Handelen og Skibsfar- 
ten paa Asien. Indtil Aaret 1639 ud- 
rustedes der ret regelmæssigt et eller 
to Skibe om Aaret til Indien, hvor 
Kompagniet efterhaanden havde an- 
lagt flere betydelige „Etablissemen- 
ter" : . Hovedkolonien Trankebar med 
Fæstningen Dansborg, et Faktori 
(„Contoir" eller „Loge") i Masuli- 



patnam, nordligere paa Kysten, fire 
„Contoirer" paa Sundaøerne — og ét 
i Bengalen. Det bengalske Faktori 
laa i Landsbyen Pipley ved Floden 
af samme Navn. Omkring Aar 1640 
— paa Stormogulen Srahdir Khans 
Tid — spillede det en stor Rolle for 
den dansk-indiske Handel. Bygnin- 
gerne og Vareforraadene var meget 
anseelige og ansloges til flere Tønder 
Gulds Værdi. Paa Faktoriet — eller 
som det oftest kaldes: Logen — „re- 
siderede" en dansk Overkøbmand med 
en Underkøbmand, flere Assistenter 
og en hel Del „gemene" danske og 
indiske Handelsbetjente under sig, og 
Logens Grund beskyttedes af en lille 
Trop trankebarske Soldater, der til 
Stadighed maatte være paa Post mod 
Tyve og Stimænd. 

Den bengalske Handel gav stort 
Udbytte, men den hæmmedes i høj 
Grad ved den mohrske Guvernør 
Mirza Mumins Overgreb. Stadigt 
krævede han ny Afgifter; Skibene 
blev sinkede, og Gang paa Gang 
maatte Logens Folk lide under de 
mohrske Magthaveres Vilkaarlighe- 
der. De Danske kunde ikke komme til 
deres Ret. Da det omsider blev Kom- 
pagniets Folk umuligt at inddrive 
deres Tilgodehavender hos de ind- 
fødte Købmænd med det gode, for- 
søgte de at tage sig selv til Rette. 
Den danske Vagt anholdt en forgæl- 
det Perser i hans Hus; men derover 
tog Mirza Mumin Lejlighed til at 
gaa voldsommere til Værks. En Styr- 
ke mohrske Soldater paa 300 Mand 
angreb Logen, der blev jævnet med 
Jorden, og Vareforraadene beslaglag- 
tes. Dette skete i Slutningen af Aaret 
1641. Overkøbmanden og en Del af de 
Danske blev førte op i Landet som 
Fanger, og det lykkedes kun Køb- 

manden Povel Nielsen og nogle faa 
andre at undslippe; de naaede Tran- 
kebar i Sommeren 1642. 

Omtrent samtidigt blev det dansfce 
Skib, „St. Jacob" , der var paa Rejse 
fra Makassar til Masulipatnam, af 
Vind og Strøm drevet op i den ben- 
galske Havbugt; dér mistede den si- 
ne Ankere og maatte hjælpe sig med 
Kanoner i deres Sted. Udfor Pipley 



løb. Skipperen, Niels Samson, og ri^ 
meligvis nogle faa andre, maa dog 
være slupne bort; i hvert Fald er 
Samson nogle faa Aar efter i god Be- 
hold i Trankebar. 

Tabet af Logen — og særligt af 
Skibet — havde vidtrækkende Følger. 
En Mængde Kreditorer kunde nu ik- 
ke tilfredsstilles, og Faktoriet i Ma- 
sulipatnam, der havde en Del Gæld, 



Danaborg.) 



tilbød nogle masulipatnamske Skibs- 
folk deres Hjælp, men dette forhin- 
drede den daværende Guvernør Had i 
Gayas. — Da det blev øjensynligt, at 
Skibet saa maatte drive paa Land, 
lod Hadi Gayas opslaa et Telt paa 
Strandbredden ; derfra betragtede 
han Strandingen. Skibet blev sønder- 
slaaet i Brændingen, og alt Vraggods; 
der drev iland, lod han bortføre. 
Størstedelen af Besætningen reddede 
sig iland, men Hadi Gayas lod de 
forkomne og udmattede Skibsfolk gi- 
ve Mad, hvori der var blandet Gift, 
og 16 Mand døde inden 3 Dages For- 



som skulde have været dækket ved de 
Værdier, „St. Jacob" medbragte, kom 
i saa omfattende Forlegenhed, at 
Handelen dér maatte opgives og Lo- 
gen forlades. Tilmed kom de Danske 
i Strid med Sultanen af Makassar, 
der havde oversendt nogle betroede 
Folk og kostbare Sager med Skibet 
og nu mistede baade Folk og Gods. 
— Intet Under da, at det danske Op- 
perhoved i Trankebar, Præsidenten 
Bernt Pessart, samme Aar tilstillede 
Stormogulen et Krigsmanifest og søg- 
te Hævn og Erstatning „for udøffuit 
wold och Tyrannia" ved at efterstræbe 

bengalske Skibe, hvad han saa meget 
sikrere kunde gøre, da Stormogulen 
ikke havde nogen Krigsflaade. Alle 
de større bengalske Skibe førte gan- 
ske vist Kanoner til Værn mod de 
malajiske Pirater, men deres Mod- 
standsevne overfor de sværtbyggede, 
stærkt armerede danske Skibe var 
ikke synderlig stor. 

Et Par af Trankebars bedste Jag- 
ter blev hurtigt udrustede til et Ben- 
galens-Togt, og snart efter stod de 
nordpaa for at begynde Kaperkrigen. 
Desværre ved man saa godt som in- 
tet om de Danskes Foretagender det- 
te Aar. Den uvederhæftige, fordruk- 
ne og forsømmelige „Hr. Præsident" 
har ikke efterladt nogensomhelst Be- 
retning derom, og heller ikke hans 
Skippere har taget Pennen i Haand. 
Efter endt Togt har de ved et højt 
Glas fortalt om deres Oplevelser, — 
og dermed nok. De sparede ikke paa 
Arrak og spansk Vin, men saa meget 
desto mere paa Blæk. — Saameget er 
dog vist, at Pessarts Skippere har 
haft Udbytte af deres Krydstogter. 
Det store og værdifulde Skib, „Den 
bengalske Prise, 4 * der senere flere Aar 
var i dansk Fart, maa være erobret i 
Slutningen af 1642 eller Begyndel- 
sen af 1643. 

I December 1643, da Kommandør 
Willum Leyel, Pessarts Dommer og 
Afløser, overvintrede i Emeldy med 
de danske Skibe, sendte han to af 
Jagterne paa Krydstogt op i Bugten. 
Udfor Narsapurs Rev indhentedes d. 
14. December en stor bengalsk Sku- 
de, der efter kort Modstand maatte 
overgive sig. Skibet, der førteB af 
Nakodaen*) Jache Jadgar, var 250 Læ- 
ster**) stort og saa godt som nyt (1$ 
Aar gammelt); det førte 9 Kanoner 
(8 „Stenstøcker" og 1 „Jernbasse"). 
Skuden blev straks ført til Emeldy, 
hvor Skibsraadet paa „Christians- 
havn" under Leyels Forsæde erklæ- 



*) Indfødt Skipper. 
**) l Læst =. 2 Tons. 



rede det for god Prise, og hvor de 
danske Kapergaster fik udbetalt de- 
res Prisepenge „efter kgl. Mayestæte 
Artickler." 

Leyel forlod Emeldy med samtlige 
danske Skibe i Begyndelsen af Janu- 
ar (1644). „Contrair" Vind og Strøm 
hindrede dem i at vinde Syd paa, 
men under > Krydsningen i den ben- 
galske Bugt blev der ,. holdt godt 
Øje med de passerende Skibe, og d. 
21/ Januar fik de Danske atter en god 
Prise. Den var kun 40 Læster stor, 
men havde en værdifuld Ladning og 
en hel Del Slaver inde. Nakodaen 
Abdul Gany og 6 mohrske Køb- 
mænd, der var fulgt med Skibet, blev 
gjorte til Fanger, og deres Slaver, ialt 
19, blev døbte og siden solgte. Lad- 
ningen bestod især af bengalsk Lær- 
red og kinesisk Silke. 

Saavidt vides, har Leyel afhændet 
de to erobrede Skibe og Størstedelen 
af de tagne Varer i en af Havnebyer- 
ne sydligere paa Kysten, vistnok i 
Emeldy. 

Kort Tid efter erobredes en stor 
bengalsk Tremaster (Fregatskib), der 
vendte hjem fra en Rejse til Atschin. 
Det havde bl. a. 4 prægtige Elefan- 
ter ombord, som Kongen af Golkonda 
havde bestilt paa Sumatra. Foreløbigt 
blev Skibet under Bedækning ført til 
Masulipatnam, hvor Elefanterne blev 
udskibede og førte op i Landet — som 
Gave til Kongen af Golkonda, med 
hvem de Danske gerne vilde staa paa 
en venskabelig Fod. Derfra sendtes 
Prisefregatten under Skipper Hans 
Knudsens Kommando til Corengy, 
hvor den i Sommerens Løb blev re- 
pareret og „europæiseret". Den fik 
Navnet „Den lille Elefant". 

Leyel blev hele Sommeren 1644 paa 
Pansborg, hvor han koncentrerede al- 
le Kræfter paa Fæstningens Repara- 
tion og paa Handelens og Skibsfartens 
Ophjælp, men hen paa Efteraaret gen- 
optog han Fjendtlighederne med Moh- 
rerne. Den store danske Tremaster 
„Christianshavn" og den sværtbygge- 

de Tomaster „Waldbye" udrustedes til 
et Bengaleiistogt. Den 22. Aug. 1644 
fik Jørgen Harisen, „Christianshavn^- 
Fører, Instruks som Øverstbefalende 
med „Købmanden" Povel Nielsen som 
Næstkommanderende, og samme Dag 
stod Skibene nordpaa. '„Waldbye" 
holdt tæt under Land, og „Christians- 
havn" fulgte den for smaa Sejl læn- 
gere tilsøs. Udfor Zinzelys Kyst ja- 
gede „Waldbye" en Tid lang to store 
bengalske Skibe foran sig, fyrende ef- 
ter dem, men det var ikke den svære 
Forfølger muligt at indhente dem. 
„Christianshavn* 4 styrede efter Skud- 
dene og blev Vidne til Slutningen af 
Jagten. Bengalerne, der saa, at der 
ikke længer var Haab om at undslip- 
pe, satte Kurs efter Land, og Naso- 
daerne flygtede i Skibebaadene, da 
Skibene kbm i Nærheden af Brændin- 
gen. De Danske kunde da se, at Ski- 
bene havde Elefanter ombord » I 
Brændingen „bruste de Bengalsche 
Schiebe straks i Støcker och noegle 
aff Olyphanterne dø ede, saaat dj liide 
stoer schaede." 

De danske Skibe fortsatte hurtigst 
muligt Rejsen nordpaa, forat naa den 
bengalske Kyst førend Rygtet om de- 
res Nærværelse i Farvandet kom der- 
til. Det synes dog som om Bengaler- 
ne itide er blevet advarede. De dan- 
ske Skibe naaede Ganges-Deltaet uden 
andre Æventyr. 

Leyel foretog i September selv et 
Krydstogt til Bengalen med Jagten 
„Fortuna". Den 16de naaede han 
Corengy, hvor „Den lille Elefant" 
repareredes. Arbejderne paa dette 
Skib var i høj Grad forsømte. Skip- 
peren, Hans Knudsen, der hørte til 
„det fordruckne Selschab" , vår tilmed 
opsætsig, og Leyel maatte foretage 
flere Forflyttelser mellem T Mandska- 
berne. 

Den 25de September foi*f»atte han 
Rejsen, og han fik Held med sig. Ud- 
for Masulipatnam gjorde han Jagt 
paa et bengalsk Skib. Desværre sløj- 
ede Vinden af, netop som „Fortuna" 



kom Skibet paa nært Hold, hvorved 
den fjendtlige Skipper fik Lejlighed 
til at undslippe med en Del af Mand- 
skabet i Baade. Det viste sig senere, 
at han havde faaet Tid til at bringe 
en Del „Ambra och anden Kostelig- 
hed" med sig i Sikkerhed. Om Afte- 
nen den 29de. (Mikkelsdag) blev Sku- 
den bordet og erobret. Den var paa 
Hjemvejen fra en Rejse til de maledivi- 
ske Øer „och haffde Inde Courier eller 
Snogepander, som Ehr Reede Penge 
udi Bengaltf, hvilcke paa Tranquebar 
kan wehre werdt-henved-Try Tusinde 
Støcke van Achten" (ca. 3500 Rdlr.) 
Skibet var 180 Læster stort og viste 
sig at være i god og brugbar Stand. 
Da det blev taget, var der kun 8 „sor- 
te" ombord, og de blev senere givne 
fri. Skuden blev døbt „St. Michael", 
den blev bemandet med Folk fra „For- 
tuna" og ført med — omend med no- 
gen Vanskelighed, da den flygtede 
Nakoda havde taget dens Sejl med, 
saaat den store Skude maatte hjælpe 
sig med Jagtens smaa Reservesejl. 

I Bimelapatnam konfiskerede Leyel 
en Mængde Vårer, der tilhørte en ben- 
galsk Mohr, men opgav saa at gaa vi- 
dere Nord paa, for hellere at bringe 
sit Bytte i Sikkerhed. Den 12te Ok- 
tober vendte Skibene om; udfor Co- 
rengy maatte de udstaa en voldsom 
Storm, under hvilken „St. Michael" 
en Tid var i stor Fare og mistede beg- 
ge sine Ankere. „Fortuna" strøg for 
fulde Sejl Syd paa og naaede Emeldy 
den 15de Oktober, og den 29de naa- 
ede bgsaa Prifcen velbeholdent dertil. 
— „St. Michael" gik senere flere Aar 
i dansk Fart paa Ceylon og Queda. — 

„Christianshavn" og „Waldbye" 
krydsede hele Efteraaret i xlen bengal- 
ske Bugt. De opnaaede imidlertid 
kun lidt; Bengalerne havde af deres 
Spioner og af de mohrske Købmænd 
paa Kysten- faaet Nys om Skibenes 
Æventyr ved Zinzely, og de fleste ben- 
galske Skibe blev derfor liggende 
Monsuntiden over i Tenasserim, Pegu 
og Atschin istedetfor som sædvanligt 

at vende hjem til Bengalen hen paa 
Efteraaret. 

Kun et gammelt Skib, der langs Ky- 
sten vilde søge at naa hjem fra Masu- 
lipatnam, blev opsnappet af de Dan- 
ske. Det var ladet med Tobak og til- 
hørte et Par mohrske Købmænd i Ba- 
lasore. Prisen havde kun lidt Værdi, 
men den blev selvfølgeligt ført med. 
Den mohrske Nakoda, hans Serang 
(Styrmand) og Størstedelen af Besæt- 
ningen blev ført til de danske Skibe, 
og 6 danske Matroser blev — bevæb- 
nede til Tænderne — sat over paa Pri- 
sen. Disse tvang saa Resten af Mand- 
skabet til at føre Skibet videre i Erob- 
rernes Kølvand. Skibet var imidler- 
tid kun saare kort Tid i dansk Eje. 
Der*rejste sig kort efter en Storm, som 
den gamle Skude ikke kunde modstaa ; 
de danske Skibe slap bort fra Kysten, 
men Prisen drev paa Land — paa sel- 
ve den bengalske Kyst — og splintre- 
des. De 6 danske Matroser kom vel- 
beholdent op paa Stranden. 

Der findes en udførlig Beretning om 
disse 6 Gasters Skæbne; vel indehol- 
der den kun temmelig ubetydelige En- 
keltheder, men da den i sig selv er 
interessant, og da disse Folk var Aar- 
sag til den kække Landgang i Pipley, 
bør den ikke forbigaas. 

De 6 Matroser skjulte sig i en Skov 
den første Dag, og om Natten drog de 
Nord paa op genneiq Bengalen, — det 
fjendtlige Land, hvor Død eller Læn- 
ker og Slavedom var dem vis, hvis de 
blev opdagede. De vidste, at de dan- 
ske Skibe stilede mod Ganges Delta, 
rimeligvis op i Nærheden af Floden 
Pipleys Munding. I den Retning 
styrede de deres Marsch, vandrende 
om Natten og søgende Ly i Junglerne 
om Dagen. Markens og Skovens 
Frugter gav dem rigelig Føde under- 
vejs, og de naaede omsider Sumpene 
og Skovene ved Pipleys „Revier" . Der 
laa netop et hollandsk Skib, „Lis" , — 
og da de en Aften i Flok gik ned til 
Strandkanten og paa gebrokkent hol- 
landsk skraalede ud over Vandet, 



sendte Kaptajnen Baad ind efter dem, 
i den Tro, at de var Efternølere af 
hans egne Folk. De kom ombord, og 
da de fortalte deres Oplevelser, lod 
Kaptajnen dem blive paa Skibet og 
lovede at bringe dem til „Christians- 
havn" ved Lejlighed. 

Det var paa høje Tid, at de slap fra 
Landet. Dér havde man f aaet Nys om 
de forunderlige Nattevandrere og be- 
gyndt at eftersøge dem« Kaptejnen 
gjorde sig dog ikke den Ulejlighed at 
sende Baad til „Christianshavn", 
skøndt dette Skib krydsede ikke langt 
derfra. Hollænderne havde jo et 
Horn i Siden paa de Danske, der paa 
den Tid — særligt paa Sundøerne — - 
med Held „gik dem i Næringen." — 
Efter nogle Dages Forløb fik saa den 
mohrske Guvernør i Pipley gennem et 
Par indfødte Fiskere Efterretning om 
de danske Matrosers Skæbne og straks 
lod han dem affordre. Den holland- 
ske Kaptajn, der havde Ordre til at 
vedligeholde det gode Forhold til Stor- 
magterne, udleverede dem uden Tø- 
ven. De 6 Matroser blev førte i* Land, 
hvor Guvernøren lod klinke Jernbøj- 
ler om Arme og Ben paa dem og lod 
dem indespærre under Vagt af sine 
egne Folk, for næste Dag at lade dem 
føre i Triumf op i Landet til Prinsen 
af Bengalen, Stormogulens Søn. Det 
var en herlig Sjældenhed at have seks 
af de frygtede danske Kapergaster 
som Fanger. 

Samme Dags Aften sendtes Chalup- 
pen fra „Christianshavn" ind mod 
Land for at søge Lejlighed til at faa 
fersk Vand. Kort efter Mørkets Frem- 
brud kom Chaluppen paa Siden af 
„Lis" , og Folkene gav sig lidt i Snak 
med Mandskabet paa Hollænderen. 
De fik da at vide, at Mohrerne havde 
„aftvunget" den hollandske Kaptajn 
de 6 Matroser, som de Danske dengang 
troede forlængst ude af Verden. De 
skældte nu Hollænderne dygtigt ud 
og roede videre. Iltre og æggede, som 
de var ved at høre, hvor nær Kamme- 
raterne havde været ved deres Frelse, 



— 438 — 



Digitized by 



Google 



Danske Kapertogter i den bengalske Havbugt 



røbede Chaluppens Folk Lyst til at 
slaa et Slag for dem. Den ene af Be- 
falingsmændene, den djærve Overstyr* 
mand paa „Christianshavn" , Charsteå 
Lodewigsen, stemmede i med, og efter 
nogen Raadslagning gav den anden, 
Købmanden Povel Nielsen, sit Sam- 
tykke. Han havde, som allerede for- 
talt, i sin Tid været paa det danske 
Faktori i Pipley og kendte Egnen ud 
og ind. 

„Chaluppens Mandskab, o: de to 
„Øverster", 8 danske Baadsfolk og 7 
trankebarske Mestitser, vilde over- 
rumple Staden Pipley, Guvernørens 
Residens, der var beskyttet af flere 
Hundrede Mand veludrustede Solda- 
ter! De eftersaa deres Huggerter og 
Pistoler og holdt sig i Ro i god Af- 
stand fra Byen — indtil Midnat; saa 
roede de ind til Pipley, hvor Beboerne 
forlængst var gaaet tilkøjs, intet anen- 
de om denne tordenskjoldske „Armés" 
halsbrækkende Planer. 

De danske Gaster sneg sig mellem 
Fiskerhusene ved Bredden op til Gu- 
vernørens Hus, hvor de „med deres 
Gewehr falde ahn paa Wagten som 
stoed for hånds port och deraff noegle 
Nederschød, saa der begøndtes ehn 
stoer Alarm." De af Vagterne, der 
fik Tid til at slippe bort, styrtede ind 
i Forgaarden, raabende og skrigende: 
„De Danske, de Danske!" Vore Folk 
fyrede løs paa dem, brølende og buld- 
rende, for at imponere dem, og for- 
fulgte dem ind i Huset. Guvernøren 
naaede ud af en Bagdør, fik fat i en 
Hest og fo'r afsted i strakt Karriere, 
men „nogle aff hånds neste opwahrtere 
och tienere bleffue aff woris folck 
Ihielschutt." 

Povel Nielsen og hans Gutter afsøg- 
te i Hast Huset, men fandt ikke deres 
Kammerater. De opgav dog ikke Æv- 
ret. Hujende og raabende drog de op 
til Byens Raadhus. Der var alle Døre 
stængede, men da de medbragte Økse* 
(hvormed de skulde have hugget 
Brænde til Skibet), fik de snart 
sprængt alle Hindringer — og stor« 



mede ind til Fængslet. Dér sad de 6 
Danske i Bolt og Jern omgivet af en 
stærk Vagt „med blotte Degener" . 
Atter gik det paa Livet løs; Baadsfol- 
kene „schiøde och hugge. Ehn dehl 
Sorte kom Under fødderne, och Re- 
stenn Undløbbe straks" . De stakkels 
Fanger kunde ikke bevæge sig for de- 
res Bøjler og der var ingen Tid < — og 
ingen Redskaber — til at aabne dem. 
Saa tog de stærkeste af Baadsfolkene 
Kammeraterne paa Nakken! Den lille 
Trop satte nu hurtigst muligt Kursen 
efter Stranden. Byen genlød af Skrig 
og Raaben, af Alarmsignaler og klap- 
rende Hovslag, — og Pile og Gevær- 
kugler begyndte at snse uheldsvars- 
lende om Ørerne paa Folkene. Be- 
skyttede af Mørket naaede de imidler- 
tid velbeholdent Chaluppen og satte 
fra Land. 

Hen paa Morgenstunden naaede 
Baaden ud til „Christianshavn" , hvor 
de generobrede Fanger under stor Ly- 
stighed blev langede ombord og be- 
friede for deres Lænker og Bøjler. 
Saa godt som alle Chaluppens Folk 
havde Skrammer og Rifter i Overflod. 
En havde faaet en Pil gennem Haan- 
den, en anden et Hug over Skulderen, 
men ingen var alvorligt saarede. Hol- 
lænderne fik mangen Gang denne Hi- 
storie at høre. — 

Der skete ellers intet af Betydning 
paa dette Togt. De bengalske Skibe 
vovede sig ikke ud i denne sydlige 
Monsuntid. I November stod Skibe- 
ne sydpaa og naaede Emeldy i Begyn- 
delsen af December. Ganske vist 
hjemførte vore Skibe saa godt som in- 
tet Bytte, men Krydstogtet foranledi- 
gede dog Bengalerne betydelige Tab, 
— først ved de to Skibes Forlis ved 
Zinzely, siden ved den Lammelse i 
Skibsfarten, de to danske Krydsere 
foraarsagede. 

Prisefregatten „Den lille Elefant" 
var i Slutningen af Oktober klar til 
at gaa til Sejls fra Corengy; den 6. 
November blev den lagt ud paa Dybet 
og Indskibningen af Varer paabe- 

gyndt, — men den naaede ikke at 
komme paa Handelsfærd under dansk 
Flag. Den 9. November hærgede en 
Orkan hele Kysten og ødelagde en 
Mængde Skibe. „Den lille Elefant" 
drev mod Land, trækkende sine Anke- 
re med sig. Masterne blev kappede, 
Kanoner blev hevne udenbords som 
Ekstra-Ankere, — men det nyttede 
altsammen intet. Den store Skude, 
hvorpaa der i Aarets Løb var ofret 
betydelige Summer, blev knust i 
Brændingen. Størstedelen af Besæt- 
ningen reddede sig iland, men alt, 
hvad der var ombord af Varer og Ma- 
teriel, gik tabt. Til al Lykke var 
Indskibningen «tf Godset kun halvt be- 
gyndt; det mest værdifulde var endnu 
iland, men Tabet var dog omfattende 
og sørgeligt nok. 

I Januar 1645 forlod Leyel Emeldy 
med „Christianshavn" , „Fortuna" og 
„St. Michael" ; straks efter Ankom- 
sten til Trankebar sendtes Skibene vi- 
dere til Ceylon for at reparere og der- 
efter genoptoges Handelen og Skibs- 
farten paany. „Waldbye" var alle- 
rede i Slutningen af December gaaet 
til Trankebar og derfra til Sunda- 
øerne. 

Nogen Tid efter Leyels Ankomst til 
Dansborg sendte Stormogulen gennem 
sin Guvernør i Balasore en Fredsun- 
derhandler til Ceylon, hvor Fyrsten, 
Raja Singa, paatog sig Hvervet som 
Fredsmægler.. De Danske stillede 
imidlertid saa store Fordringer om Er- 
statning for den bengalske Loges Tab, 
at Underhandleren ikke paa egen 
Haand turde afgøre Sagen. Han 
vendte hjem, og da Bengalerne i Som- 
merens Løb intet mærkede til de dan- 
ske Skibe, blev Sagen foreløbigt stil- 
let i Bero. 

Saavidt man kan se, har de danske 
Jagter i Sommeren 1645 uafbrudt 
været beskæftiget i Hånd eisfarten. 
Forbindelsen med „Contoirerne" paa 
Sundaøerne og med Agenterne paa 
Ceylon,, i Queda (Bagindien) og paa 
„Kysten" blev energisk vedligeholdt 



og tildels udvidet, -^-»og heller ikke 
„Christianshavn" syhes dette Aar at 
have været paa Krydstogt mod- Moh- 
rerne. Dog har de Danske i 1645 i 
Janapatnåm paa Ceylon anholdt et 
Skib, der tilhørte Prinsen af Benga- 
len og førtes af Portugiseren Juan 
Galuan, men Skibet fik Tilladelse til 
at fortsætte sin Rejse mod at Galuan 
personligt forpligtede sig til at anlø- 
be Dansborg paa Hjemvejen og afle- 
vere 2 Elefanter eller deres Værdi, c. 
1000 Healer van Achten. Skibet stod 
saa nordpaa, ledsaget af en af de 
danske Jagter, men den bengalske 
Skude fik en Nat Lejlighed til at 
slippe bort fra sin Ledsager, og der 
blev hverken afleveret Elefanter eller 
Penge paa Dansborg. 

Leyel sejlede d. 20. Oktober fra 
Dansborg østpaa for at besøge de for- 
skellige danske Faktorier paa Sunda- 
øerne, hvorfra han først vendte til- 
bage d. 3. Septbr. 1646. Straks efter 
sin Hjemkomst gjorde han imidlertid 
Forberedelser til Genoptagelsen af 
Fjendtlighederne. Jagterne kunde ik- 
ke undværes dette Efteraar, da den 
ceylonske Handel nu lagde fuldstæn- 
dig Beslag paa dem, men „Christi- 
anshavn" blev straks paany udrustet, 
og allerede d. 17. Septbr. stod det 
nordpaa for at „revenciere." 

Skibet var ogsaa denne Gang un- 
der Jørgen Hansens og Povel Niel- 
sens Kommando, og Besætningen 
talte 100 Mand, hvoraf Halvdelen 
var „farvede" Folk: Trankebar-Me- 
stitser. Instruksen lød paa, at Skibet 
skulde krydse i den bengalske Hav- 
bugt indtil November, og hvis det 
ansaas for hensigtsmæssigt, skulde 
Mandskabet gøre Landgang ved 
Pipley eller Balasore. Under Togtet 
maatte Skibet ikke føre Flag, „att 
wore Misundere ey derved Kundschab 
om os bekomme", og Skibet skulde 
søge at undgaa evropæiske Skibe. 
Leyel medgav Jørgen Hansen en 
lang Liste over de Skibe, der ifølge 
Spionernes Beretninger havde forladt 

de "bengalske Kystbyer i Retning af 
Bagindien og Sundaøerne. 

Der foreligger fra Slutningen af 
Aaret 1646 et Udkast til en Kontrakt 
med Hollænderne om at disse skulde 
deltage i Kaperfærden mod at f aa An- 
del i Byttet, men intet tyder paa,' at 
Hollænderne har gjort fælles Sag 
med de Danske. Hverken derom eller 
om „Christianshavns" Togt dette Åar 
findes der nogen Beretning. Skibet er ^ 
vistnok i November eller December 
vendt tilbage til Emeldy; derfra har: 
Povel Nielsen*) fortsat Rejsen til 
Trankebar med en af Jagterne, men 
Jørgen Hansen har øjensynligt faaet 
Ordre til at gaa Nord paa igen med 
Skibet, — til Balasore, hvis Guver- 
nør havde genoptaget Fredsforhand- 
lingerne, for at faa de danske Skibe 
fra Livet, men uden at ville ofre mere 
for Freden end tomme Løfter. Derine 
Rejse er foregaaet i Januar 1647. 

Ved sin Tilbagekomst tilskrev Jør- 
gen Hansen Leyel følgende Brev, der 
viser, at hans Færd ikke skaffede 
Bengalerne Fred, men de Danske en 
god Hoben Priser : 

Min gunstige Her. Commandeur. 

Lycksalighed oc Velfærd ved Vor 
Herre Jesum Christum. 

Eds Gunstige Skriffelse ehr mig 
straks tilhaande kommen, hvilcken 
ehr mig aff gansche Hierte kier Gud 
trære Loffuit. 

Dernest giffuendis min fromme 
Her. Commandeur tilkiende, att Wy 
Haffne intett bekommit aff den Con- 
tract, som min Her. Commandeur 
haffde giort mett Merse Meliquebecq 
Guverneuren udi Balesor oc intett 
kunde fornamme att der schulde kom- 
me Noget aff. 

Saa haffuer "Wy anholden tuende 
Moersche Schibe, den 22. January, 
den eene tilhorendis den stoere Machol 
[Stormogulen], den Anden forheffnde 



*) Povel Nielsen døde i Trankebar d. 22' 
Januar 1647. 



Meliqs. Disligisté anholden ^en stoer 
optimmerde Porchus [Jagt] hvorudi 
War 1000 Mau Ris, 30 Mau f ijn Ris : 
300,000 Piileschafter, huilcken haffde 
hiemme Udi Balasor, den 30: ditto 
haffner wy anholden tuende Molinger 
[Smaafartøj'er] huorudi war 1000 Mau 
Ris, den 31: ditto haffuer wy affbrentt 
tuende Morsene Scliiebe, den eené til- 
horendis Princen, dett andet Namaben 
[Naboben]. Saa er Wy strax Udi 
Herrens Naffn gangne til Seyels mett 
: Sehiébet. »Christianshaffn" oc de an- 
dre Hoeshaffuendis prijser. Herhoes 
følger hr. Mareques som schall Min 
Her. Commandeur Vydlofftigere be- 
rette; Angaaendis forfærschning der 
ehr Ringe, mens Anden Victuali ere 
Wy Gud schee loff Vel forseett mett. 

Her med min Ærs. Her. Comman- 
deur udi Guds Protectie befallit fhil 
siell oc Lieff. Amen. 

Eds Vn M 
Jorgen Hansen 

Titel : Erlig Wijs oc Velacht : Her. 
Commandeur Willum Leyel, Reside- 
rende paa Fortet Dansborg: tienstbar 
tilhaande 



m 



Trangambari. 



Desværre er dette interessante Akt- 
stykke*) det eneste, der findes om 
dette Krydstogt. Man har imidlertid 
al Grund til at tro, at alle Priserne 
er naaet til Trankebar i god Behold. 
I Foraaret 1647 omtales 2 „Prise- 
Sampaner", der linder Assistenten 
Anders Karre blev sendte til Malabar- 
kysten med Risladninger, og i Oktober 
nævnes „den bengalske Prise, som 
Willum ock Oluf ehr udi,, og „Pri- 
sen som Christen Clauson och Cleen 
ehr udi." Priserne er altsaa straks 
blevet tagne i Brug. 

„Christianshavns" Januartogt var 
det sidste i denne Krigsperiode. Ben- 
galerne havde nu faaet nok af Legen. 
Stormogulen sendte i Sommeren 1647 



*) Rigsarkivet. 

et Gesandtskab til Dansborg, og kort 
efter sendtes „Christianshavn" til 
Balasore, hvor Freden efter lange 
Forhandlinger endeligt blev under- 
tegnet i Løbet af Vinteren, vistnok i 
Januar 1648. Overenskomstens Ord- 
lyd kendes ikke, men det maa betrag- 
tes som sikkert, at den mohrske Be- 
gering har maattet tilkøbe sig Freden 



dels med reelle Værdier, dels med 
Løfter om fuldstændig Erstatning for 
den tabte Loge. Løfterne har de uve- 
derhæftige Bengalere imidlertid ikke 
holdt. Det vides, at Stridighederne 
med Mohrerne atter brød ud i Leyels 
Efterfølgers Tid, og Skylden derfor 
tillægges „Bengalernes Swieg och 
swegne Forplicktelser." 



+++ 



Universitetet i Aarhus. 

Af E. Drechsel. 



Idet Hr. G. A. Hagemann i det sid- 
ste Numer af „Det ny Aarhundrede" 
fremsætter nogle Bemærkninger om 
denne Sag, siger han straks, at det 
ikke er hans Agt at polemisere mod 
selve Sagen, men at han vil knytte 
sine Bemærkninger til de Grunde, 
jeg har anført for Ønskeligheden af 
et Universitet i Aarhus. Det synes 
mig at være en underlig logisk For- 
skydning hos Hr. Hagemann. Han 
angriber jo netop selve Planen om 
Aarhus-Universitetet, idet han i Stedet 
derfor vil sætte noget ganske andet. 
Men mine tidligere Udtalelser i Sa- 
gen rammer han — forekommer det 
mig — ikke, eller kun i meget ringe 
Grad. 

Hvad Læremaaden angaar, har jeg 
udtalt, at jeg gerne saa et nyt Uni- 
versitetet forsøge en helt ny Lære- 
maade. Men hvad angaar Undervis- 
ningens Indhold — Fakulteternes 
Ordning m. v. — har jeg, som rime- 
ligt var, saa godt som slet ikke ud- 
talt mig. Kun det har jeg sagt, at 
den eventuelle ny Læreanstalt skulde 
være et Universitet, og at de 
Eksaminer, som Staten kræver 
af dem, den ansætter i sine Embe- 
der, eller hvem den giver Eneret til 
en vis Virksomhed (Læger, Sagføre- 
re) — at disse Eksaminer skulde kun- 
ne tages ogsaa ved det ny Universitet. 
Det sidste har jeg nærmest sagt 



af praktiske Hensyn. Naar de én 
Gang vedtagne Eksaminer ikke kun- 
ne tages ved en Læreanstalt, vil den- 
ne let i det almindelige Omdøm- 
me blive sat i anden Klasse — og det 
ha* man fra alle Sider været enig 
om var en Fare, som burde undgaas. 
Og dernæst vilde Studenterne blive for 
faa; jvf. Forholdene ved Akademier- 
ne i Stockholm og Gøteborg. — I 
Forbindelse hermed maa jeg maaske 
bemærke, at naar jeg har sagt, at der 
er for mange Studenter ved Køben- 
havns Universitet, har jeg støttet mig 
til Udtalelser fra flere Professorer, 
saaledes bl. a. Professor Erslevs Be- 
mærkninger i dette Tidsskrifts April- 
hæfte. Sagen er, saa vidt jeg kan 
skønne, den, at naar man — som det 
nu sker — begynder at give sig no- 
get mere af med den enkelte Students 
Undervisning, saa faar man meget 
hurtig „for mange Studenter". Derfor 
beviser ogsaa Hr. Hagemanns Tal 
meget lidt. Men derom maa Profes- 
sorerne ved Universitetet være de 
nærmeste til at udtale sig.. 

Hr. Hagemann synes at mene, at 
vi meget hurtig kan faa for mange 
Studenter — for Landet. Ja, det kom- 
mer vel an paa, hvad man forstaar 
ved „Studenter 11 . Det er et Begreb, 
der i Tidernes Løb har havt et meget 
vekslende Indhold. Forstaar man det 
paa rette Maade — eller rettere: gi- 

ver man til enhver Tid Studenterne 
den til Tidens Krav svarende Under- 
visning, kan man neppe faa for man- 
ge af dem. 

Men det væsentlige Spørgsmaal bli- 
ver jo : Hvad er et Universitet, og 
hvad skal der læres ved det? Det 
Spørgsmaal kan nu hverken Hr. 
Hagemann eller jeg i en Hast besva- 
re. Jeg for mit Vedkommende har 
heller ikke gjort noget Forsøg der- 
paa. Men saa meget kan jeg dog her 
sige — nu da jeg faar Lejlighed der- 
til — at det er mit Ønske, at et nyt 
Universitet ogsaa med Hensyn til, 
hvad der skal læres ved det, maa tage 
ind under sig ethvert nyt videnska- 
beligt Felt, som den nye Tid har 
bragt frem. Og hvorledes Hr. Hage- 
mann paa Grundlag af mine tidligere 
Bemærkninger kan sige, at jeg vil 
„forme et Kulturcentrum af nogle 
gamle Fakulteter", det forstaar jeg 
ikke. Nej, jeg vil netop gerne have 
et helt nyt, et radikalt nyt Universitet. 
Under de Samtaler, jeg har haft med 
Forskellige angaaende Sagens Frem- 
me, har jeg netop stadig fremhævet, 
at Naturvidenskaberne sikkert ved et 
nyt og moderne Universitet maatte 
spille en anden og større Rolle end 
ved de ældre Universiteter, mulige — 
og saa vidt muligt — endogsaa gøres 
til Midtpunkt for Undervisningea. 1 
Forbindelse dermed bør der vistnok 
særlig lægges Vægt paa de moderne 
Sprog; først og fremmest dog ogsaa 
paa vort eget. Vi har for Tiden det 
Særsyn, at der ikke ved det køben- 
havnske Universitet findes noget Pro- 
fessorat i det danske Sprog. 

Men — som Hr. Hagemann selv 
meget rigtig bemærker: „Endnu har 
Naturvidenskaben ikke affødt en ny 
Kultur". Og dertil er at føje: Kultur 
skabes ikke ved nogen derpaa rettet 
Villiesakt. Selvom Hr. Hagemann 
slaar sig sammen med den tyske 
Kejser og andre, der ligesom han an- 
ser den Kultur for den mest attraa- 



værdige, der skaber de bedste — og 
fleste? — Soldater, saa vil Kulturen 
og dens Udvikling ikke i nævnevær- 
dig Grad lade sig paavirke deraf. 
Men heraf følger atter, at man ikke 
som Hr. Hagemann paa Forhaand 
kan udnævne visse Fag til at være de 
fremtidige Kulturbærere og skære 
alle de Fag, som hidtil har baaret 
Kulturen, bort. Det lader sig ikke 
gøre, og mindst ved en Læreanstalt, 
der skal kaldes et Universitet. Dan- 
nelse og Ensidighed er nu én Gang 
indbyrdes modstridende Begreber. 

Jeg har aldrig sagt eller ment, at 
Kultur „behøvede at være knyttet, til 
Universitetsviden, som dennes sikre 
Følgesvend." Men at Universitets- 
viden — lige som al anden Viden — 
kan betinge og fremme Kultur, vil vel 
Hr. Hagemann ikke benægte. 

Naar jeg som Eksempler paa, 
hvad der muligvis ikke kunde op- 
naas straks ved et nyt Universitets 
Oprettelse, har nævnt et zoologisk 
Museum og en botanisk Have, saa var 
Grunden dertil, som det ogsaa frem- 
gik af mine Ord, den rent praktiske : 
at jeg ikke ansaa det for muligt straks 
paa staaende Fod at tilvejebringe saa- 
danne store Samlinger, og at det i 
hvert Fald vilde medføre altfor store 
Omkostninger. Har jeg ikke Ret heri, 
saa saa meget des bedre. Og det Bil- 
lede, Hr. Hagemann udkaster af den 
fremtidige Læreanstalt, beliggende 
midt i en stor botanisk Have, kan jeg 
da ganske akceptere. Men — et Uni- 
versitet skal det være, ikke en ensi- 
dig Fagdannelsesanstalt. Jeg er derfor 
ikke saa lidt bange for Hr. Hage- 
manns landbo- og industriel-tekniske 
Fakultet. Paa den ene Side er det ik- 
ke til at overse, hvad derved skal for- 
staas, og paa den anden Side skal 
Fakultetet — ogsaa efter Hr. Hage- 
manns Udtalelser — kun være en Be- 
gyndelse til et Fremtidsuniversitet. 
Sæt, at vi blev staaende ved Begyn- 
delsen. Saa udeblev Universitetet 

Et lille Samfundsbillede. 

Af N. C. Caspersen. 



Ane boede paa Overdrevet i en Stue, 
som hun lejede af en Arbejderfamilie. 
Hun var ikke gift, men da hun saa ret 
godt ud og ikke var utilgængelig for 
Mandfolks Tilnærmelser havde hun ef- 
terhaanden faaet 3 Børn ved forskellige 
Fædre. Barnefaderen Nr. 1 var solid 
nok; Kammerjunkeren paa Herregaar- 
den, hvor hun den Gang tjente, havde 
straks affundet sig med hende ved en 
Sum en Gang for alle. Nr. 2 var rejst 
til Amerika og Nr. 3 kunde der ikke dri- 
ves en Øre ud af. Han afsonede Alimen- 
tationsbidragene. 

Da den kontante Sum for Nr. 1 for 
længe siden var opbrugt, maatte jo Sog- 
net spæde til, og da der var Udsigt til, 
at Frugtbarheden ikke vilde stoppe med 
de 3, begyndte Sogneraadet at blive lidt 
betænkelig og det kom frem, da de holdt 
Møde og der kom Anmodning fra Ane 
om flere Penge. 

Formanden rystede paa Hovedet og 
det gjorde de andre Medlemmer ogsaa. 
„Kan vi ikke slippe," spurgte et af dem. 
„Jeg tror det ikke", sagde Formanden. 
Der blev nu talt frem og tilbage om 
Sagen og der fremkom flere Forslag, 
men de var uigennemførlige. 

„Ja, dette vil efterhaanden blive osen 
dyr Historie," mente Formanden. „Lad 
os foreløbig lægge Sagen til Side, og vil 
jeg foreslaa, at et Par af os søger at 
finde en Udvej." 

Det fandt Medlemmerne var meget 
fornuftigt, da de fleste forstod en halv- 
kvædet Vise. Formanden og Hans Pe- 
tersen blev valgte, men det blev ikke 
ført til Protokols. 

Et Par Dage efter mødte saa Hans 
Pedersen hos Formanden. De fik sig en 
Kop Kaffe og en Cigar, passiarede om 
Vejret og de to nye Køer, Hans Peder- 
sen havde købt; i det Hele taget om alt 
muligt andet end om Anes Affærer. Da 
der var gaaet en Times Tid gik de ned 



i Kostalden, og da de kom tilbage, be- 
gyndte Formanden: 

„Jo, ser Du, Hans Pedersen, i Læng- 
den kan dette jo ikke gaa, det kommer 
til at koste Sognet mange Penge." 

„Det er en vis Vej, men det er jo ik- 
ke saa ligetil at komme udenom," mente 
Hans Pedersen. 

„Nej, det er det jo ikke, men kan vi 
ikke faa hende flyttet hen i et af Nabo- 
sognene eller længere bort?" 

,,Ja, hvad nytter det, vi kommer jo al- 
ligevel til at refundere Pengene, og hun 
gror jo heller ikke fast der." 

„Nej sandt nok," sagde Formanden, 
og saa rekvirerede han et Par Tepun- 
che. 

Pavse. Formanden gik op og ned ad 
Gulvet. 

,,Det bedste var jo Hans Pedersen, om 
vi kunde faa hende gift noget længere 
bort." 

Hans Pedersen smaalo. ,,Det er en vis 
Vej, men hvem tror Du tager hende med 
de 3 Børn i Tilgift? 4 

,,Aa hvad, hun ser jo godt ud, men 
naturligvis maatte vi spendere lidt Med- 
gift." 

„Du er god, men hvem skal betale 
den?" 

„Ja, vi to maa jo i al Hemmelighed 
lægge de Penge ud, og naar saa alt er 
i Orden, kan vi jo samle ind til en Bru- 
degave, som kan dække vort Udlæg." 

,,Ha, ha, ha" lo Hans Pedersen. „Du 
er alligevel ikke saa tosset. " 

Tepunchene kom paa Bordet og de tog 
friske Cigarer. Da de havde drukket en 
Gang og pavseret noget, begyndte Hans 
Pedersen: 

„Men hvordan skal nu den Madpose 
skæres?" 

„Ja ser Du, vi to, og Sogneraadet i 
det Hele taget maa holdes udenfor, men 
kender Du ikke nogen, der kunde være 
Mellemmand, og opsnuse en eller anden 

pæn Mand naturligvis, der boede lidt 
længere borte og som var villig til at 
gifte sig med Ane mod en lille Sum i 
Medgift?" 

Hans Pedersen tænkte sig om, drak 
en Gang, lo og sagde: 

„Hvad mener Du om den lille Skrædr 
der?" 

„Per Mathiesen, ja, han var maaske 
ikke saa ueffen. Men vil Du saa tale 
med ham en af Dagene, Hans Peder- 
sen. Du maa naturligvis ikke fortælle, 
at jeg har med den Sag at gøre." 

„Nej, det er er en vis Vej, men hvorme- 
get maa han love Karlen, eller hvem 
det nu bliver?" 

„Aa, kan vi slippe med en 100 Kr. er 
det jo billigt, ja, jeg mener, selv om vi 
skal give 200 er vi tjent med det og saa 
skal Skrædderen naturligvis have en 
Ducør ekstra." 

Saa klinkede de, drak paa det og tal- 
te om andre Ting. > J 

Nogle Dage efter kom Hans Pedersen 
forbi Skrædderen, der stod ude i Haven. 

„Gpddag, Mathiesen". 

„Goddag Hans Pedersen." 

„Nej se, hvor høje dine Kartofler er, 
mine er først nylig lagte." 

„Ja, men mine var ogsaa godt spire- 
de, inden de kom i Jorden." 

„Hør Mathiesen, har Du ikke Tid en 
af Dagene at komme hen til os. Muffter 
vilde gærne tale med Dig om noget Tøj 
til den største af Knægtene." 

„Det passer meget godt, for jeg kom- 
mer forbi jer i Eftermiddag." 

Saa bød de Farvel og Hans Pedersen 
gik videre. 

Om Eftermiddagen mødte Skrædderen. 
Der blev taget Maal af en Dragt til 
Drengen. Da det var forbi blev der budt 
Kaffe med Kognak, man stoppede Pi- 
berne og Passiaren begyndte. Først om 
Vejret, saa om Auktionen i Præstegaar- 
den og flere andre Ting og saa endelig 
fik Hans Pedersen ledet Talen hen paa 
Ane. 

„Det er mærkelig at hun ikke kan faa 
en fast Kæreste, der gifter hende, Ma- 
thiesen?" 



„Aa, hvem holder vel af at faa 3 Børn 
i Medgift og ellers ikke andet, Hans Pe- 
dersen?" 

„Nej, det er en vis Vej " 

Saa klinkede de og der blev foreløbig 
ikke talt videre om den Ting. 

Men lidt efter begyndte Hans Peder- 
sen igen: 

„Hun ser jo ellers godt ud." 

„Ja, hvad det angaar, er der jo ikke 
noget i Vejen." 

„Naar man af ren Medlidenhed kun- 
de faa samlet lidt sammen til hende, 
kunde hun maaske faa en Mand." 

Skræderen sagde ingen Ting. Han be- 
gyndte nu at lugte Lunten, men stillede 
sig helt uforstaaende, til endelig Hans 
Pedersen maatte ud med Meningen. 

„Du skulde vel ikke kende en Mand 
udensogns, som passede til Ane og som 
vilde tage hende?" 

„Ja, men han maatte da have noget 
for det." 

„Naturligvis, det er en vis Vej, og Du 
skulde jo ogsaa have Din Ulejlighed be- 
talt. Kender Du nogen?" 

Skrædderen tænkte sig om og man 
bryggede en frisk Kaffeknægt. 

„Jo, det kunde vel tænkes, at jeg kun- 
de finde en saadan Enkemand eller Ung- 
karl i et af Nabosognene, men hvor- 
meget skulde jeg byde ham?" 

„Ser Du Mathiesen, det maatte helst 
være længere væk, for nær herved vilde 
det nemmere rygtes og maaske blive for- 
purret. Naar vi bød ham 100 Kr. eller 
saa, gik han vel nok i Tøjet." 

„Det er for lidt, Hans Pedersen. Husk 
Ane har jo ingenting og saa de 3 Børn." 

„Ja mere end 200 Kr. maatte han da 
ikke byde." 

„Det vil bedre passe og kan jeg faa 
det biligere, skal jeg nok det." 

„Men for Guds Skyld, Mathiesen, Tand 
for Tunge og jeg staar helt udenfor." 

„Ja, det kan jeg da nok forstaa, Hans 
Pedersen. Hi, hi, hi. Saa slipper I for 
Forsørgelsen." 

Søndagen efter besteg Skræder Ma- 
thiesen sin Ganger, en Cykle, der just 
ikke var efter de sidste Aars Modellier, 

Ungdommen i Byen kaldte den Vejtrom- 
len. Men var Maskinen tung og gam- 
mel, Skrædderen kunde nok faa Fart 
paa den alligevel og saa gik Turen en 
3 Mil sydpaa, hvor han havde en gift 
Søster, som han af og til besøgte. 

Ved Siden af hende boede i en Stue 
i et Lejehus en halvgammel Ungkarl, 
der lød Navnet Ole Præst, og som gik 
paa Arbejde, hvor det kunde træffe sig. 
Han hed egentlig Ole Madsen, men han 
kaldtes almindelig Ole Præst. Faderen 
havde ogsaa haft Tilnavnet Præst, for- 
di Bedstefaderen havde været Kusk hos 
Præsten. Ole var ikke bekendt for at 
være noget snildt Hoved, men klarede 
sig ellers nogenlunde. 

Da Mathiesen havde faaet noget at 
spise hos Søsteren og tændt Piben, gik 
han udenfor, hvor han traf Ole, der var 
ved at lægge Kartofler i hans Del af 
den lille Stump Have, der førte til Hu- 
set. 

„Goddag Ole." 

„Goddag Mathiesen." 

„Du er ellers lidt sen paa det med 
dine Kartofler." 

„Aa, jeg har ikke haft Stunder før, 
men det er jo god Tid endnu." 

„Ja, mine kan jeg da snart hyppe, saa 
fremmelige er de." 

„Det er maaske en tidlig Sort." 

„Javist, det er en ganske ny Slags, 
der er meget tidlig. Kan Du nu avle 
Kartofler her i dette lille Stykke til dit 
eget Brug?" 

„Aa, jeg bruger ikke saa mange, den 
meste Kost faar jeg jo ude." 

„Det maa ellers Ole, nu Du begynder 
at blive ældre, ikke være saa rart at væ- 
re ene, det var dog bedre for Dig, naar 
Du havde en Kone, der kunde have lidt 
godt til Dig, naar Du kom hjem om 
Aftenen." 

„Ja, det er sikkert nok, Mathiesen, 
men det er nu ikke faldet i min Lod." 

De talte saa lidt om Vejret, og da 



Skrædderen sagde Farvel, bød han Ole 
ind paa en Kop Kaffe hos Søsteren, 
naar han var færdig med Kartoflerne. 

Her foregik saa Handelen ved Hjælp 
af flere Kaffeknægte. Det gik just ikke 
let, og Mathiesen maatte bruge hele sin 
Veltalenhed og fik Søsteren til Hjælp for 
at omstemme Ole. Denne vilde ikke for 
de 100 Kr., men endelig blev man enig 
om 150. Dog vilde Ole først se Ane og 
hendes Bohave, der blev opgivet til en 
Seng med Sengklæder, 1 Bord, 2 Stole, 
1 Kommode, 1 Kiste og noget Køkken- 
tøj. Det blev saa bestemt, at han skulde 
møde næste Dag for at tage Genstan- 
dene i Øjesyn og helst blive hos hende 
med det samme, for ikke at blive paa- 
virket i modsat Retning af Mændene i 
sit Sogn. Og Ole skulde ikke fortælle 
nogen om dette Giftermaal, for kom det 
ud, vilde man bare gøre Grin med det 
og det var dog ikke værd. Nej, det skul- 
devOle nok tage sig i Agt for, det holdt 
han heller ikke af. 

Paa Hjemvejen cyklede Mathiesen for- 
bi Ane. Han satte hende ind i Sagen, 
og hun smilede over hele Ansigtet ok 
var parat. Det blev paalagt hende at 
pynte sig lidt næste Dag, naar Ole kom, 
have lidt god Mad til ham — en Fem- 
kroneseddel blev stukket til hende — og 
saa helst holde Børnene lidt paa Af- 
stand. 

Næste Dag kom Ole, besaa Sagerne 
og Handelen blev endelig sluttet. 

Senere stod Bryllupet. Flæskesteg og 
Æbleskiver, Brændevin, 01 og Kaffe. 
Skrædder Mathiesen var den eneste 
Fremmede, der var med. 

Sogneraadsformanden og Hans Pe- 
dersen var helt forundrede over denne 
Begivenhed. 

Dagen efter Bryllupet kørte de Ny- 
gifte, Børnene og Bohavet paa en Lang- 
vogn til Oles Hjem. 

Anes Sognefolk gned sig i Hænderne, 
men Oles fnyste. 

Det engelske Tidsskrift „The Worlds 
Work" giver i et af sine sidste Hæfter 
en Skildring af hvorledes man nu i Pa- 
ris og London i stedse større Stil ud- 
nytter al Slags Affald. Vi gengiver her 
Hovedtrækkene deraf: . 

Hver Dag flakker omtrent 10,000 Mænd, 
Kvinder og Børn rundt i Paris og dens 
Omegn og opsamler de Ting, som fra 
de mere velhavende Huse er kastet i 
Skarnbøtterne eller les poubelles, 
som de kaldes efter Seinepræfekten M. 
Poubelle, som i 1883 for første Gang rej- 
ste Kravet om disse Beholdere til Opsam- 
ling af Husenes Affald. Værdien af, 
hvad disse Kludesamlere aarlig samler 
sammen, beløber sig til omtrent 5 Mil- 
lioner Kr. 

Inden for Begrebet en parisisk Klude- 
samler finder man mangfoldige Afskyg- 
ninger. Øverst i Rang staar le p 1 a c i er. 
Ved en Overenskomst, som han har truf- 
fet med de almægtige Portnere, har han 
Privilegium paa i bestemte Huse at un- 
dersøge Skarnbøtten først. Hurtig gaar 
han fra poubelle til p o u b e l le, 
samlende, hvad han anser for værdi- 
fuldt, førend Skraldevognen kommer og 
tager, hvad han har vraget. 

Men i det korte Mellemrum mellem 
placier'ens Bortgang og Skraldevognens 
Ankomst, ser man mystiske Skikkelser 
liste ind i Gaardene og tage de besyn- 
derligste Genstande fra Skarnbøtterne. 
Det er Kludesam'ere af den laveste Grad, 
les coureurs, som samler her og 
der, hvor de kan finde noget, som de an- 
dre har efterladt i Skarnbøtterne, samt 
i afsides Kroge og Hjørner, hvor pla- 
cier'en ikke nedlader sig til at kom- 
me. Imellem placier'en og coureuren 
staar tombereautie r'en, som be- 
stiger de Karrer eller tombereaux, 
hvori poubellerne er blevne tømte. Men 
tombereautier'erne er Skraldemænd, som 
beskæftiges af Magistraten og saaledes 
lever de ikke udelukkende af deres Stil- 
ling som Klude- og Bensamlere. 



Skønt der findes nogle faa Kolonier af 
disse fattige Mennesker i selve Byen, har 
de fleste Kludesamlere af alle Grader de- 
res Hjem udenfor Fæstningsværkerne, 
saa at man i de tidligste Morgentimer, 
Sommer og Vinter, kan se hele Familier 
af Kludesamlere strømme ind mod Pa- 
ris; et sælsomt Tog: De fattigste til Fods, 
de mere velhavende kørende med alle 
Slags KærreT, der trækkes enten af Fa- 
miliens Medlemmer eller af en bedrøve- 
lig, radmager Krikke, som ved hvert 
Skridt truer med selv at blive et Bytte for 
Klude- og Bensamlernes Efterstræbelser, 
og som sikkert kunde indbringe flere 
Penge ved at sælges som død end som 
levende. 

I 3—4 Timer arbejder Kludesamlerne 
ivrig. Her finder de et Stykke sammen- 
krøllet Papir, der en Sko, en Flaske, et 
Stykke Jern, en gammel Skurebørste, 
et Vinglas uden Fod, Stellet af en gam- 
mel Paraply. Om Sommeren er Udbyt- 
tet ikke nær saa stort som om Vinteren, 
fordi mange Familier er flyttet paa Lan- 
det. Den bedste Tid er April Maaned, i 
hvilken Flytningerne foregaar. 

Naar Udbyttet af Dagens Arbejde er 
blevet sorteret og klassificeret, er det næ- 
ste Skridt at aflevere Byttet til en Over- 
Kludesamler, medmindre den, der har 
samlet det, er Medlem af en af de Fag- 
foreninger, som de parisiske Kludesam- 
lere begyndte at danne indbyrdes for 
nogle Aar siden, da Mellemmændene 
indtog en fjendtlig Holdning og dristede 
sg til at vrage, hvad man bragte dem, 
samtidig med, at de satte Prisen ned. 
Det var ikke let at danne en Fagfor- 
ening blandt saa fattige Mennesker, men 
den første Forening havde Held med 
sig og saa fulgte snart andre efter. Fle- 
re af Foreningerne gik 1 Stykker, men 
der eksisterer endnu en halv Snes og 
en af de vigtigste har Lokale i Avenue 
Michelet å St. * Quen, hvor der findes 
Skure, Pakrum, et Sorteringsrum o. s. v. 
indrettet for en Sum af 1600 Kr., der er 

stor i Betragtning af, at nogle af de 50 
Medlemmer kun ercoureurs. 

Et af Fagforeningsmedlemmerne op- 
holder sig i Hovedkontoret og modtager 
hver Dag alt det Affald, Medlemmerne 
har været i Stand til at samle og sor- 
tere. Han vejer, hvad han faar, og Pri- 
sen fastsættes i Overensstemmelse med 
en fast Skala. Prisen indføres i Klude- 
samlerens Hovedbog og ved Udgangen 
af et Halvaar modtager hvert Medlem 
sin Part. Hele Fortjenesten varierer med 
Prisen paa Markedet, men Medlemmer- 
ne af disse Foreninger faar et større Ud- 
bytte end de Kludesamlere, der skal dele 
med Mellemhandlerne. Dog, i alle Til- 
fælde er Fortjenesten naturligvis ikke 
ret stor; thi at samle et Centner sam- 
menkrøllet Papir kræver megen Taalmo- 
dighed, og dog er Prisen derfor kun 40 
Øre. For andet Affald varierer Prisen 
fra 40 Øre til Kr. 1,50 pr. Centner, alt i 
Forhold til Materialets Værdi. Hvis no- 
gen havde Taalmodighed til at samle 1 
Centner Knappenaale, vilde han faa 55 
Kr. for sin Ulejlighed. En videre Sorte- 
ring af Affaldet foregaar i Foreninger- 
nes Skure. Hvis noget af Materialet er 
steget i Pris, bliver det skilt fra for at 
blive solgt med større Fordel. 

Det højeste, disse Mænd kan naa, er 
at skaffe sig det nødvendigste til Livets 
Ophold; de bliver ikke rige. At skabe en 
Formue af, hvad andre kaster bort, er 
kun forbeholdt nogle enkelte. Langt bor- 
te fra de fattige Kludesamleres Kvarter 
bor M. Verdier-Duf our, le roi du chif- 
fon, Kludesamlernes Konge, hvis Over- 
skud beløber sig til 3 — 4 Millioner Kr. 
om Aaret. Hans Valgsprog er, at alt kan 
bruges af en eller anden et eller andet 
Sted. Hvem har mest Brug for det og 
hvad er det, de har Brug for? Saaledes 
tilfredsstiller selv den mest omhyggelige 
Sortering af Affaldet, som Kludesamler- 
ne har foretaget, ikke denne Herre. Klu- 
de, som kommer til ham, bliver under- 
kastet et nøjagtigt Gennemsyn af flere 
hundrede Kvinder, som sidder omgivne 
af en Snes forskellige Sække. De griber 
Klude af Silke, Bomuld eller Uld og fø- 



ler hurtig paa Vævningen, ser paa Far- 
ven og kaster hver Klud i dens Pose. 
Disse Kvinder skal være kendte med alle 
de forskellige Slags vævede Stoffer, og 
da hver Farve forekommer i mange Nu- 
ancer, hører der et meget øvet Øje til at 
udføre Arbejdet hurtigt og nøjagtigt. 
Det maa ogsaa tages i Betragtning, om 
Kludene er gamle eller ny, snavsede el- 
ler rene. Stykker af Snore eller Traad 
underkastes lignende Undersøgelse; de 
anvendes ved Fabrikation af Cigaretpa- 
pir eller de laves til Snore og Reb. Smaa 
Stykker Elastik, som er taget fra Da- 
mernes kasserede Klæder eller fra Gum- 
mistrømper, træder ud i Verden igen 
som Gummitøj, og de forskellige Dele 
af et Korset sorteres i omtrent en halv 
Snes Bunker. De Kvinder, som udfø- 
rer denne Sortering, betales i Forhold 
til det Arbejde, de gør, og hver Sæk ef- 
terses af en „Sagkyndig" for at man kan 
undersøge, om det er gjort med tilstræk- 
kelig Nøjagtighed. Materialet pakkes i 
Baljer ved hydraulisk Tryk. 

I M. Verdier-Dufour's Etablissement, 
som optager et meget stort Areal med 
Bygninger paa 3 — 4 Etager, undersøges 
hver Uge 150 Tons gammelt Papir om- 
hyggeligt; noget af det laves til graat 
Papir, andet til Maskerade-Masker og 
atter andet til superfint Skrivepapir. 

Medens Kludesamlingen vel nok er 
mindre godt organiseret i London 
end i Paris, er der maaske der mere 
Methode og Orden i Anvendelsen af Af- 
faldet efter at det er renset ved Ophed- 
ning eller ved kemisk Behandling. 

Affaldet fra Byen har længe været an- 
set for et meget værdifuldt Produkt, men 
indtil for kort Tid siden er det kun ble- 
vet behandlet paa Sundhedsvæsenets 
Bekostning. Selv nu findes der Skarn- 
dynger spredt over hele Landet, hvor 
Indholdet af Skraldevognene bliver gen- 
nemsøgt og sorteret af pjaltede Individer 
af begge Køn og alle Aldre, Talrige Byg- 
gepladser, der senere dækkes med Bo- 
liger, er blevet fyldt op med dette Ma- 
teriale, som ligger og raadner og ud- 
sender giftige Luftarter. Fra mange By- 

er har man transporteret Affaldet ud 
Havet, men Udgifterne til en saadan 
Transport er ofte meget store. For nogle 
faa Aar siden mente New York Citys 
Autoriteter, at det var nødvendigt at 
transportere Affaldet 15 Mil ud "i Havet 
for at sikre sig imod, at det kom til- 
bage igen. For kun to Aar siden førte 
man i Liverpool Affaldet 6 Mil ud i Ha- 
vet. 

Den moderne Destruktionsovn har al- 
lerede foraarsaget en stor Omvæltning i 



Slaggerne knuses og anvendes nu til en 
Mængde forskellige Ting, saaledes blan- 
des de i Kalk, de strøs paa Gaden i glat 
Føre og bruges til Bygningsmateriale. 
Ligeledes sigter man de knuste Slagger 
i forskellige Størrelser til Brug i Vand- 
flltre. Fabrikation af Fliser, lavet af 
Slagger, er i de senere Aar blevet en 
stor og vigtig Industri. Slaggerne bliver 
i dette Øjemed malet fint og blandet 
med Portland-Cement og underkastet et 
Vandtryk af over 60 Tons paa hver Kva- 



Kludesunlere. 



den Maade, hvorpaa Affaldet anbringes. 
Dens Opgave er naturligvis i første Ræk- 
ke at forvandle Affaldet, der kunde vir- 
ke skadeligt paa Sundheden, til Aske. 
En frestruktionsovn bestaar af en Række 
Rum, i hvilke Affaldet brændes, til der 
kun er en haard Masse tilbage. 

De Produkter, man faar ved Forbræn- 
dingen, er Varme, Slagger og Støv. Var- 
men anvendes paa utallige Maader, til 
Fremstilling af Damp, Elektricitet, varm 
Luft til Drivkraft o. s. v. Af almindeligt 
Affald i Byerne udvindes mellem 25 og 
33 pCt. Slagger af den oprindelige Vægt. 



dratfod. Ogsaa Fabrikationen af Mur- 
sten er ved at blive en vigtig Industri, 
og til dette Brug bliver Slaggerne ma- 
let fint paa en Mølle, blandet med Kalk 
og underkastet Tryk. Derefter lader man 
Murstenene mættes med Damp ved At- 
mosfærens Tryk i 8 Timer, hvorpaa de 
er færdige til Brug. 

Hvor der er anbragt en saakaldt Støv- 
fanger, opsamles der fint Støv, omtrent 
en Ton for hver 120 Tons brændt Affald. 

Dette Støv anvendes blandt andet og- 
saa ved Brolægning, og det har vist sig 
at være udmærket egnet til at blandes 

med desinficerende Stoffer. Blandet med 
15 pCt. raa Karbolsyre afgiver det et 
megert billigt Desinfektionsmiddel. 

Naar man opheder gamle Blikdaaser 
i Smelteovne, udvinder man omtrent 100 
Pd. Loddemetal af 1 Ton Blik. 

Man bruger ogsaa at pulverisere By- 
affaldet. Ituslaaede Krukker, Pottema- 
gerarbejde, Glasflasker, Skoletavler, al- 
le Slags Bliksager, Papir, Klude, Plante- 
stoffer, endogsaa gamle Sko og Læder- 
stumper gaar gennem Maskinen og bli- 
ver paa et Øjeblik knust og pulveriseret. 
Skruer, Nøgler, Søm og Jernkæder, som 
hyppig finder Vej til Maskinen, fjærnes 
hurtig af denne selv. En Maskine, der 
arbejder med 30 Hestes Kraft kan forar- 
bejde 15,000—16,000 Tons Stof om Aaret. 

Kulslagger har tidligere været anset 
for ganske uanvendelige; nu bruger man 
dem som Bygningsmateriale; blandet 
med læsket Kalk egner de sig udmærket 
dertil. Massen stivner meget hurtig og 
efter kun nogle faa Dages Forløb er Mu- 
rene stærke nok til at bære Tværbjæl- 
kerne. En nyttig Egenskab hos dette nye 
Materiale er, at det er fuldstændig ild- 
fast. 

Et Sted, hvor en Benzinfabrik brænd- 
te, var Heden saa stærk, at selve Ma- 
, skinerne smeltede, men Murene, der 
var bygget af Mursten, lavet af Kulslag- 
ger, blev næppe angrebet af Varmen, 
og de kunde uden at istandsættes, bære 
Loftet i den restaurerede Bygning. 

Fra Kulslagger til Kultjære er der kun 
et lille Skridt; men dette Skridt fører os 
til de Videnskabens Æ ventyr, som inde- 
holdes i Historien om Anvendelse af Kul- 
tjæren og dens Produkter. Kultjære blev 
tidligere opfattet som et af de mest unyt- 
tige af alle Affaldsprodukter. Som Af- 
faldsprodukt ved Gasværkerne var det 
endogsaa et dyrt Affald, thi Gasselskab- 
erne maatte betale for Tilladelse til at 
lede den bort gennem de almindelige 
Kloaker. Nu yder den flere Fordele end 
noget andet Affaldsprodukt. Et af de 
Stoffer, der vindes deraf er det i Medi- 



cinen meget anvendte Aatipyrin; andre 
Produkter af Tjæren er Salte af Ammo- 
niak, Benzol, Kreosot, Karbol samt et 
sukkerholdigt Stof, der er langt sødere 
og langt kostbarere end Sukker. Og en- 
delig vindes alle de smukke Anilinfarver 
af Kultjære. Denne Opdagelse har be- 
tegnet et Vendepunkt i Farveindustriens 
Historie. 

Gammelt Jærn, som spiller en stor 
Rolle i Kludesamlernes Sang, og som for 
faa Aar siden ansaas for værdiøst, ind- 
bringer nu aarlig store Summer. Hvert 
eneste Stykke Jern, helt eller sjidt, ru- 
stent eller bankt, kan anvendes. For 
nogle Aar siden flød Strømme af Blod 
fra det slagtede Kvæg ned i Kloakerne. 
Nu opsamles dette Blod, det gennem- 
gaar forskellige Processer og kommer ud 
som Gødningsstof eller i Form af Ka- 
ger, som sendes til Sukkerraffinaderier- 
ne, hvor det anvendes til at afklare Si- 
ruppen. Varme og hydraulisk Tryk er 
to Midler, ved hvilke man skiller Vand 
fra Albumin i den røde Vædske og til- 
bereder det tørrede Blod til den Pulveri- 
seringsproces, som gør det egnet til Gød- 
ningsstof. Det tørrede Blod blandes ef- 
ter forskellige Processer med Potaske og- 
Fos-forsyre og benyttes som Gødning. 
Gamle Ben forvandles nu til Dags til 
en forbavsende Mængde Ting, saasom 
Æggeskeer, Tandstikkere, Knivskafter, 
Tandbørster o. s. fr. Selv de mindre 
Stykker, som skæres bort ved Fabrika- 
tionen af disse Ting, gaar ikke tilspilde;" 
de brændes til Pulver og kan anvendes 
som Tandpulver. Endvidere udvindes 
Superfosfat af Ben. 

Faa Industrier er interessantere end 
Papirfabrikationen, og det mest forbav- 
sende derved er, at man kan fabrikere 
Papir, smukt snehvidt Papir, af en snav- 
set Masse Affald. 

Naar man ser, hvilke talrige og for- 
skellige Anvendelser, der nutildags gøres 
af Affaldet, maa man sige med en be- 
kendt Englænder: „Kemien er som en 
sparsommelig Husmoder, der forstaar at 
udnytte hver Stump". 

Af Upton Sinclair. 
Oversat af Sten Drewsen. 



Jeg er født i den saakaldte højere 
Stand; mine Forældre hørte til det 
ødelagte Aristokrati fra Sydstaterne. 
Jeg fik den mest udsøgte Opdragelse 
med strenge Skikke og fine Tradi- 
tioner — og saa blev jeg sluppet løs i 
vort Pengehelvede og skulde klare 
mig selv. Jeg kom til et Universitet 
men gjorde ikke meget ud af Stude- 
ringerne, for jeg passede ikke ind i 
Støbeformen. Men jeg elskede at 
læse, og jeg begyndte paa alle for- 
skellige Fag, til jeg havde lært dét, 
som Professorerne havde at give mig 

— saa gik jeg fra dem. Paa den Maa- 
de blev jeg ved i 9 Aar, mens jeg sta- 
dig slugte Alverdens Bøger og øvede 
mig paa Violin, sommetider i4 Timer 
om Dagen. 

Dette havde jeg Raad til, fordi jeg 
ejede et lykkeligt Greb paa at skrive 

— og sælge — Historier for Drenge. 
I Reglen afleverede jeg dem til en Ste- 
nograf—med en Hastighed af 6— 8000 
Ord pr. Dag — og paa den Maade 
sørgede jeg for mig selv fra mit 16de 
Aar. Jeg har tit gaaet hele New Yorks 
Central Park rundt og „digtet 
Historier 44 ; det var lige efter Krigen 
med Spanien, og mine Eventyr fore- 
gik stadig paa Cuba, saa at digte, det 
plejede jeg at kalde „Spanierslagteri. 44 
Den Gang skrev jeg under Navnet 
Enseyn Clark F i t s c h og L ø j t- 
nant Frederich Garrison, og 
mine Værker saa' Dagens Lys" i skæ- 
rende røde, blaa, grønne og gule 
Tidsskrifter som True Blue Li- 
brary og Starry Flag Wleck- 

ly. 

Hele denne Tid levede jeg sammen 
med tre nære Venner, der elskede mig 
højt, udviklede min Karakter og har 
Ansvar for min i Bund og Grund op- 
rørske Holdning overfor Verden. 



Deres Navne er Jesus, Hamlet og 
Shelley. 

Da jeg blev 20, følte jeg tydeligt In- 
spirationen i mig, og saa drog jeg ind 
i de store Skove for at skrive en „stor 
amerikansk Roman' 4 . Jeg længtes saa- 
dan efter at tage fat, at jeg allerede 
rejste der ind i April Maaned. Jeg 
boede i et Telt, og den første Nat blev 
det 8 Graders Frost, og da jeg saa 
prøvede at varme op, satte jeg Ild 
paa Teltet og var lige ved at gøre en 
Rnde paa mine Oplevelser baade nu 
og for evig. Senere, da det blev Som- 
mer, var jeg tre Dage indestængt af 
Storm ude paa en og ernærede mig 
af Kragesteg. Til allersidst havde jeg 
slet ingen Penge og levede kun af 
Fisk og opblødte Beskøjter. 

Sidst paa Sommeren blev jeg fær- 
dig med min Roman, og da jeg tro- 
ede, at nu havde jeg sikret mig en 
Plads i Literaturen og derfor havde 
nok at leve af, saa giftede jeg mig — 
min jordiske Formue beløb sig den 
Gang til 8 Dollars. Jeg gjorde snart 
den forfærdelige Opdagelse, at der 
slet ikke var Brug for min Roman — 
at ingen stolede paa mit Talent, og 
at jeg var sat udenfor den civiliserede 
Verden som et lidskud og en Land- 
stryger.. Jeg kunde ikke mere skrive 
mine Historier å 10 Cents Stykket — 
dels rev det min Sjæl isønder, dels 
opdagede Udgiverne snart, at der var 
noget i Vejen med mig — og saa gik 
de mig forbi. 

For min Sjæls Øjne saa 1 jeg hele 
den kommende Menneskeheds Slid 
og Strid, men jeg havde ikke Kræfter 
til at udtrykke, hvad jeg saa\ Jeg 
havde kun usammenhængende Prote- 
ster og fortvivlede Skrig. Jeg havde 
ingen Venner, ingen til at støtte mig 
eller lede mig paa Vej mod Lyset. 

Mine rige Slægtninge sendte mig kun 
en Gang imellem deres gamle Klæder, 
og af og til foreslog de mig en Stilling 
i deres Bank. 

Da jeg ikke vilde dét, havde jeg in- 
tet Valg; jeg maatte atter drage ind i 
Skovene, leve i Telte og Hytter, vaske 
Tallerkener og passe Barnet og min 
syge Hustru og skrive. Noget af disse 
Tiders Bitterhed lagde jeg i en Bog, 
som hed Arthur Stirlings Op- 
tegnelser, en Dagbog skrevet af 
en ung Digter, som sultede paa en 
Kvist og til sidst tog Livet af sig. Den 
blev noget af en Sensation baade i 
England og Amerika — men det var 
blot en Bog om min egen Sjæl, og 
Verden har endnu ikke Tid til at 
lægge saadan Mærke til de enkelte 
Sjæle. 

Jeg skulde blive ved at tynges af 
mit Mareridt, til jeg opdagede den so- 
cialistiske Bevægelse — til jeg havde 
lært, at min egen Kamp for Livet kun 
var den samme som hele Menneske- 
hedens Kamp for Livet. 

Det var ikke noget, som stod i Lite- 
raturen — det var først nu begyndt 
at trænge der ind. Det var ikke noget, 
jeg kunde læse paa Universitetet, for 
Universitetet havde aldeles ikke hørt 
om det — det er noget, som Arbejder- 
ne lærer gennem bitre og ubarmhjer- 
tige Erfaringer. 

Naturligvis havde jeg hørt om uklar 
Socialisme som en teoretisk Rege- 
ringsform — som en Drøm om det 
fuldkomne Samfund. Men om Soci- 
alisme som Vilje og Handling vidste 
jeg intet — intet om Socialismen som 
Alverdens Proletarer i Oprør mod den 
rovbegærlige, organiserede Kapitals 
Herredømme. 

Det var en vidunderlig Opdagelse, 
jeg gjorde her, for den gav mig Nøg- 
len til alt det, som jeg ikke forslod. 
Jeg opdagede, at det slet ikke var mig 
alene, der bar Byrden af Alverdens 
Lidelser paa mine Skuldre, jeg saa' 
at jeg havde Kamerater og Forbunds- 
fæller i Kampea. Saa behøvede jeg 



ikke mere at betragte vor civilicerede 
Verden som det Sted, hvor vilde Dyr 
kæmpede og flaaede hverandre uden 
Formaal og uden Ende. Jeg saa\ at 
alt dette kun er de første Fødselsveer 
før den ny Verden, som skabes. 

Og saa fandt jeg ogsaa min egen 
Plads i Livet og forstod Meningen 
med, at jeg var til. — Nede i Samfun- 
dets Dyb levede der Millioner af Men- 
nesker, som raadnede op i Smuds og 
Last og udbredte en snigende Smitte, 
som inficerede hele Organismen. Men 
disse Stakler vidste ingen Ting, de 
anede ikke selv, hvad der var i Vejen 
med dem. Desuden var de stumme, 
saa de kunde ikke have sagt det, selv 
om de havde vidst det. Og de Folk, 
som havde Stemme, de vidste heller 
ikke noget. De sad mageligt og 
tænkte paa alt og ingenting. De var 
jo født til Lykke, og de snakkede sam- 
men og sagde, at hvis en Mand gik 
tilgrunde, saa var det hans egen 
Skyld. 

Jeg var den eneste, som samtidig 
vidste det og havde Stemme til at sige 
det med og havde været nede i Sam- 
fundets Dyb og havde levet Proleta- 
rens Liv. Jeg — en Dreng paa 25 — 26 
Aar kendte af egen Erfaring Ting, 
som alle Lærere og kloge Mænd, Dok- 
torer og Politikere ikke anede. Jeg 
havde med mit eget Legeme udstaaet 
Sult og Kulde og Ulykke og Sygdom 
og Elendighed. Jeg havde prøvet det 
enkelte Menneskes hele Indsats af 
Energi og indset, at den enkelte intet 
formaaede. Jeg havde set Legeme og 
Sjæl forfalde i mig — og værre end- 
nu — set det forfalde hos dem, jeg 
holdt af. Og saaledes kendte jeg, med 
en Vished som ingen kunde bestride, 
hvad Grunden er til de Onder, der ra- 
ser i den moderne Verden : — Nerve- 
svækkelse, Melankoli, Hysteri, Druk- 
kenskab, Sindssyge, Selvmord, Pro- 
stitution, Krig og Forbrydelser. 

Min oprindelige Anledning til at 
skrive „Junglen" var en Anmodning 
fra det socialistiske Blad „Ap p e a 1 to 

Reaso n 4i om at skrive en Føljeton. 
Jeg arbejdede den Gang paa en Tri- 
logi, som jeg længtes efter at faa fær- 
dig — tre Bøger fra den amerikanske 
Historie — som Amerika ikke lod til 
at længes saa forfærdeligt efter. Men 
jeg indsaa, at det var bedst at lade 
Verden læse mine Erfaringer, mens 
jeg duede til at skrive dem. 

Saa begyndte jeg at anlægge en Ro- 
man, der skulde fremstille de moder- 
ne Arbejderforhold og vise, hvordan 
de drev Arbejderne ind mod Socialde- 
mokratiet. Det var lige efter den store 
Slagteri-Strejke, og Bladene havde 
skildret Tilstandene i nogle Artikler, 
som vakte min Opmærksomhed. Jeg 
vidste, at dette var et Sted, hvor det 
moderne Kapitalsystem herskede 
uindskrænket og formede alt efter 
eget Hovede. 

Jeg tog der hen og boede sammen 
med de Folk i 7 Uger. Fordi jeg var 
Socialist optog de mig hos sig og for- 
talte mig alt, hvad de vidste. Om Af- 
tenen sad jeg hjemme hos dem og 
snakkede med dem, og om Dagen lod 
de tit være at arbejde, blot for at føre 
mig rundt og vise mig alt, hvad jeg 
vilde se. Jeg studerede deres Liv i alle 
Enkeltheder og noterede mig nok til 
at fylde et helt Bind. Jeg talte ikke 
alene med Arbejderne og deres Fa- 
miljer, men med Direktører og Til- 
synsmænd, med Nattevagter, Bevær- 
tere og Politibetjente, med Læger, 
Sagførere og Købmænd, med Politi- 
kere, Præster og godgørende Mænd. 
Jeg skyede ingen Ulejlighed, hvis jeg 
blot kunde faa alle Smaating nøjag- 
tigt at vide; og i den Retning kan 
„Junglen" staa for den haardeste 
Prøve — den er saa korrekt som no- 
gen Statistik. 

I mange Henseender var „Onkel 
Toms Hytte 44 mig et Forbillede for 
dét, jeg vilde skrive. Først og frem- 
mest var jeg Kunstner og vilde skabe 
Kunst. Men, hvis det var muligt, 
vilde jeg ogsaa skrive en populær Bog 
— en, som vilde blive læst af Folket 



og ryste Landet ud af dets Søvn. Dette 
tror jeg ikke er lykkedes mig. 

Det vilde maaske være lykkedes, 
hvis jeg havde haft saa god en Anled- 
ning, som Mrs. Stowe havde ; men 
min Opgave var adskillig sværere — 
den moderne Løn-Slaves Liv er saa 
meget mere mekanisk og saa meget 
mindre poetisk end Kvæg-Slavernes 
var for 50 Aar siden. Den sorte Slave 
var kostbar ; han var 300 Dollars værd 
fra Fødslen, og hvis der blev sørget 
godt for ham, kunde han stige fem 
Gange saa meget i Værdi, naar han 
blev voksen ; derfor havde han en lys, 
lykkelig Barndom. Men -der er mere 
end nok af ikke-faglærte Arbejdere over 
hele Verden, og det er Verden ganske 
ligegyldigt om de Børn, som fødes i 
den moderne Fabriksverdens Ud- 
skudsklasser, bliver voksne eller ej. 
Og desuden levede de sorte Slaver 
som Regel ude paa Landet og kunde 
komme til at vinde sin Herres Sym- 
pati — men Løn-Slaven ser aldrig an- 
det end en Arbejderkasserne og en 
Fabrik. Og hans Kone er en Ma- 
skine. 

Alt dette gjorde Opgaven uendelig 
svær for en Forfatter. Det gav ham 
saa meget mindre Anledning til Farve 
og Lys, Humør og Eventyr, saaledes 
som populære Bøger maa have. Mine 
Venner sagde mig, at alene „Jung- 
len C4 s Uhygge vilde slaa den ned, men 
jeg kunde svare, at jeg maatte gøre 
den sand — jeg havde boet 7 Uger 
ved Slagtehusene og havde ikke op- 
naaet at se en eneste Straale Solskin 
i de Folks Liv — uden hvad de kunde 
drikke sig til. 

Maaske forbavser det Dem at høre, 
at jeg ikke opnaaede min Hensigt 
med „Junglen 14 — naar De véd, hvil- 
ket Oprør den vakte. Men det Oprør 
var nu ganske tilfældigt og kom af en 
helt anden Ting.. Jeg vilde jo indgyde 
Folk Afsky ved at vise dem, hvordan 
Fabriksherrerne behandlede deres 
Ofre — men ved et rent Tilfælde var 
jeg snublet over en anden Opdagelse: 

— Hvordan de behandlede Verdens 
Kødvarer. Med andre Ord : — Jeg 
prøvede at ramme Folk i Hjertet, og 
saa traf jeg dem i Maven. 

Jeg smiler, naar jeg nu tænker paa 
det. Saa upraktisk var jeg, at jeg ikke 
tænkte paa, hvorvidt den Opdagelse 
rakte! Jeg tænkte virkelig grumme 
lidt over Kødsagen, den Gang jeg var 
i Chicago. Da jeg netop gik og stu- 
derede hele det store Ødelæggelses- 
System, som hersker dfcr, saa syntes 
jeg blot, at Varernes Ødelæggelse var 
en ganske naturlig og rimelig Del 
deraf. Jeg saa' naturligvis meget til 
det, men ikke halvt saa meget, som 
hvis jeg havde gjort mig større Ulej- 
lighed. Selv spiser jeg ikke meget 
Kød, og jeg var temmelig ligegyldig 
for Sagen. Det var min Mening — og 
det er det endnu — at hver den, som 
synker en Bid Kød, der er tillavet af 
de* hensynsløse Pengerøvere i Chi- 
cago, han har ærlig fortjent al den 
Forgiftning, han faar. 

Nu blev „Junglen" Dagens Sensa- 
tion. Forlæggerne kom af med 7000 
Eksemplarer paa en eneste Junidag. 
Og det har jeg ikke noget at indvende 
imod. Publikum kan jo lige saa godt 
se paa m i t Billede i Bladene som paa 
Billedet af en Morder eller en Bokser. 
Men jeg maa beskedent protestere 
mod de lærde Kritikere, som ikke fin- 
der, at Bogen er andet end et Øjebliks 
Sensation. Jeg tror ikke, vi har nogen 
anden Bog i amerikansk Literatur — 
maaske med Undtagelse af „Onkel 
Toms Hytte", hvor der er lagt saa 
megen Menneskelidelse i Udarbejdel- 
sen. „Junglen" betyder Begyndelsen 
til en Proletar-Literatur i Amerika ; vi 
har ikke før haft noget, som ligner 
den — undtagen Sentimentalitet med 
Sukker paa som „Mrs. Wiggs of the 
Cabbage Patch". 

„Junglen" adskiller sig fra de fleste 
realistiske Bøger derved, at den er 
skrevet indvendig fra. Den er 
opstaaet af et Forsøg paa at forene 
det bedste af to vidt forskellige Kunst- 



retninger — at forene Shelleys Tanker 
med Zolas Ord — og denne Kunstop- 
fattelse tror jeg vil brede sig mere og 
mere, alt eftersom den revolutionært 
socialistiske Bevægelse faar Stemme 
at tale med. 

Realisterne af den franske Skole — 
dem som George Moore er Englands 
Repræsentant for — de er Middelklas- 
sedigtere. De samler deres Stof med 
uhyre Dygtighed, og de kan deres 
Sjælelære. Men det staar ikke paa 
* deres Program, at man skal leve det 
Liv, som man skildrer; de føler det 
ikke som en Pligt, selv at tage Del i 
deres Skikkelsers Følelse. De gør de- 
res Arbejde udefra, og de er lige 
som en Læge, der studerer „Tilfæl- 
det" saa indgaaende, at han glemmer 
at hjælpe Patienten af med Lidelsen. 

Men nu rører Livet sig i selve Mas- 
serne. Proletar-Forfatterne begynder 
at faa Stemme, og han faar Publikum, 
og han kan ernære sig selv. Og h a n 
betragter ikke Kammeraternes Liv 
som en fortræffelig Lejlighed til 
Kunstbehandling, han ser paa det 
som et Helvedes Mareridt, der kun 
har den ene gode Side, at det driver 
de Mennesker til Oprør og til gensidig 
Hjælp — til at rive sig løs. 

Proletar-Forfatteren skriver med en 
bestemt Hensigt for Øje. Han tænker 
ikke paa Kunsten for Kunstens Skyld 
— ikke mere end en Mand ombord 
paa et synkende Skib tænker paa at 
sætte sig i Kahytten og male et smukt 
Billede. Ban tænker paa at naa Land 
og at hjælpe sine Brødre og Kamme- 
rater i Land — 6g saa kan der senere 
blive Tid nok til Kunst. 

Og dette er mit Syn paa Livet. 

I mig er Kilderne til Glæde og Skøn- 
hed tørret ind. Blomsterne synger 
ikke mere til mig som før. Heller ikke 
Morgengryet eller Stjernerne. Jeg er 
blevet ligesom en Soldat ude paa 
haardt Felttog — jegtænkerkun 
paa Fjenden. Mine Oplevelser har 
været af den Art, at jeg ikke kan 

mindes dem uden Kvalme; jeg kan 
slet ikke taale at tænke paa dem — 
uden som en Forberedelse til at 
skrive „Junglen". Men jeg tror, at de 
Ting maatte én Mand opleve, for at 
alle andre skulde slippe for at opleve 
dem senere. 

Folk siger til mig: „Nu kan De da 
ikke være saa forbitret Socialist, efter 
at De har tjent Penge". — Jeg prøver 
ikke at forklare dem, hvad jeg synes 
om en saadan Bemærkning jeg sva- 
rer blot, at jeg tilfældigvis ikke hører 
til den Slags Mennesker. Det er sandt, 
at jeg nu er, hvad man kalder berømt, 
maaske bliver jeg ogsaa rig; og jeg 
kunde godt rejse over til England og 
træffe sammen med Hertuginder og 
Lorder og „være noget". Men ftndes 
der det Sted i Verden, hvor jeg kunde 
blive fri for Tanken paa mine Nætter 
i Fortvivlelse, paa Taarer jeg græd og 
Sorger jeg havde? Kunde jeg nogen- 
sinde glemme de Mænd. og Kvinder 
og Børn, som blev tilbage dér nede i 
Samfundsdybet med deres sultne 
Træk. Jeg klatrede jo ud i det fri over 
disse Menneskers Ansigter, de gjorde 
sig selv til en Stige for mig. Det var 
deres Skillinger, som holdt Livet 
oppe i mig, mens jeg skrev min Bog; 
det var deres Ord som holdt mig til 
Ilden. Da det var lige ved, at en For- 
lægger skulde faa Lov at undertrykke 
mig, saa kom de frem — bogstaveligt 
i tusindvis — og hjalp mig igennem. 
Og nu er Livet for mig blevet en An- 
ledning til at vise dem, at de ikke har 
taget Fejl af mig.. Det er blevet mig 
en Anledning til at være en tillidsvær- 
dig Fører i de vidunderligste Oplevel- 
ser, som Verden nogensinde har set. 

Hvis I ikke forslaar, hvad der skal 
komme, saa hør mit Raad og prøv at 
skaffe Jer det at vide, thi ellers er Li- 
vet knap værd at leve i vor Tid. 

Tæppet skal op for et Verdens- 
drama, hvis Lige Historien aldrig har 
vist os, og I har Ret til at se paa det 
— en Ret, som jeg ikke vilde bytte 



bort for en Billet til at se alt, hvad der 
er foregaaet før, siden Menneskeracen 
opstod. Og jeg ynkes over Jer, hvis 
I hører til de Ulykkelige, som sidder 
kolde og uopmærksomme, fordi I ikke 
forstaar det Sprog, som dette store 
Drama spilles i. 

Sprogets Navn er Socialismen. 
Det er et Verdenssprog. Det tales 
overalt, hvor Mennesker er drevet 
sammen i Masser og gjort til Maskin- 
Slaver. Det er Broderskabets og 
Kammeratskabets Sprog; den gensi- 
dige Støttes, den gensidige Løsrivel- 
ses Sprog. Frihedens, Retfærdighe- 
dens og Næstekærlighedens Sprog. 

Men maaske I ikke hører til de 
Stakler, som lever indesluttet i en 
lille Klasse for sig selv, og tror, at 
Verden udenfor er uinteressant, og at 
Folk, som passer Maskiner er snav- 
sede og dumme og al den Slags, og 
at det er ligegyldigt, om de lider, eller 
om de lever eller dør. 

Maaske ! — Men netop nu drømmer 
de den mægtigste Drøm og kæmper 
den mægtigste Kamp, som Historien 
nogensinde har fortalt om — og I véd 
det ikke, I bryder Jer ikke om det ! 
Men jeg har været nede i den Smedje, 
hvor Sværdene smedes. Jeg har set 
Tropperne blive mønstret og hørt 
Trompeterne kalde — og jeg er én 
Fører i Kampen ! 

Hvad Interesse har for Eksempel 
den russiske Opstand for Jer, hvis I 
ikke forstaar den socialistiske Bevæ- 
gelse? Hvad kan I, andet end at stirre 
forvirret paa den og undre Jer over, 
at Mennesker kan være gale nok til at 
gøre, hvad I vilde paastaa, at de i k k e 
kunde? Og naar de samme Fødsels- 
veer griber fat i Frankrig og Tysk- 
land, naar den samme Omvæltning 
naacr til England og Amerika — hvad 
har I saa andet at gøre, end at rende 
rundt og skrige af Angst som Børn 
i et Hus, der brænder? 

Og saa kunde I jo a 1 1 i g e v e 1 have 
taget Del i det hele som forstandige 

Mænd — hvis T blot. vilde have gjort 
Jer den Ulejlighed at se ned i Samfun- 
dets Dyb og forstaa, at dér nede er 
der Mennesker lige som I selv, og at 



det Liv, de lever, ikke er til at ud- 
holde for Mennesker — og at det kun 
er et Spørgsmaal om, hvor lang Tid 
de behøver til at flnde Vejen ud. 



++ 



Danmark i 1807. 

Af P. Munch. 



Et gammelt Sagn fortæller, at den 
Kanontorden, under hvilken de dan- 
ske Blokskibe skødes i Ruiner den 2. 
April 1801, vakte den danske Polke- 
aand efter lange Tiders Dvale. Sagnet 
synes lige saa sejglivet som det er 
naivt. Det er muligt, at den Haard- 
nakkethed, hvormed danske Soldater 
og Matroser holdt ud i en haabløs og 
formaalsløs Kamp, gav et Par Dig- 
tere et lille bitte Stød fremad i deres 
Udvikling. Men det er sikkert, at den 
danske Folkeaand i 1801 i usædvanlig 
ringe Grad trængte til at vækkes. 
Sjældent har den været saa vaagen 
som da. Og det er sikkert, at netop 
Skærtorsdagsslaget blev Indledningen 
til en Række af nationale Ulykker, 
der for en rum Tid atter sænkede den 
danske Folkeaand ned i den Svækkel- 
sestilstand, af hvilken den nys havde 
rejst sig. 

De sidste Aartier før 1801 var en 
Søndagstid for det danske Folk. Tan- 
kerne var klarere og dristigere, Fø- 
lelserne varmere, Viljerne stærkere 
end det er Tilfældet til daglig i vort 
Fædreland. Alt syntes at gro og vokse 
med en sjælden Frodighed. Uanede 
Rigdomme strømmede ind i Landet 
ved dristig Skibsfart eller trylledes 
frem af Jorden ved de flittige Hænder, 
der nys var løst af Stavnsbaandets 
Lænker. De stakkels forhutlede Lære- 
anstalter, vi havde før, blev til Skoler, 



der stod Maal med de bedste, Tiden 
kendte. I Litteraturen var der Rig- 
dom og rask Udvikling. Bøger spredtes 
i Folket som aldrig før, Tidsskrifter 
og Aviser opdrog en Sans for Landets 
Velfærd, som ingen havde drømt om 
et Par Aartier tidligere. Fordomsfrit 
og alsidigt var vort Aandsliv. Selv 
over Regeringen var der et Drag af 
Storsyn og Højsind. Reformer, der 
gravede dybt ned i den danske Muld, 
skabte vort Samfund om fra Roden. 

I hele denne ypperlige Udvikling 
sker der ligesom et Ryk tilbage ved 
Slaget paa Rhedea. Fremskridtet 
standser ikke endnu, det fortsættes de 
næste 6 Aar som efter Inertiens Lov. 
Men Kraften er taget af det. Tanker- 
ne vendes nu andet Steds hen. Det er 
det store Krigsskuespil ude i Europa, 
der nu tager danske Sind fangne. 
Man har følt Krigens Trusel over sig 
ulen ret at forstaa dens Farer. Man 
følger med spændt Interesse de andres 
Kampe, man bereder sig efter Evne 
til at deltage i dem, og blændet af de 
næsten lynsnart dannede Sagn om 
Slaget den 2. April, drømmer man 
fantastiske Drømme om, hvad danske 
Vaaben kan udrette. 

Aarene fra 1801 til 1807 gaar med 
flittige Rustninger. Den arbejdsglade 
og soldaterberusede Kronprins er paa 
Færde overalt. Han samler Soldater, 
eksercerer med dem, holder Revuer 

og Parader og laver Uniformer og 
Reglementer om i det uendelige. Lan- 
dets Kræfter anspændes til det yder- 
ste. Kongeriget og Hertugdømmerne 
med deres 1£ Million Indbyggere faar 
en Linjehær paa 32,000 Mand, et Lan- 
deværn, der anslaas til 65,000, og des- 
uden Borgervæbninger i Hovedstad og i 
Provinsbyer. Norge med dets knap 
900,000 Indbyggere har 24,000 Mand 
under Vaaben. Og samtidig udvikles 
den Flaade, om hvilken Kronprinsen 
og hans Folk med Stolthed siger, at 
den er den fjerde største i Europa, og 
som Verdens største Sømagt snart 
skulde regne det for Umagen værd at 
indlemme i sin. Hvad der kan gøres 
for at bringe Landet i Forsvarsstand, 
det sker. Og man holder sig rede til 
Kamp, saa tit der synes Fare derfor. 
Med England er man Ven. Derfor lig- 
ger den stolte Flaade i Havnen uden 
ret meget Mandskab. Man har jo ogsaa 
den gode Grund dertil, at skal Flaaden 
bemandes, da maa Landets indbrin- 
gende Søfart lamslaas. Man har ikke 
Søfolk til begge Dele. Men overfor Na- 
poleon er man paa Post. Kronprinsen 
taler overlegent om Kejserens Hære. 
„Enhver Armé," siger han, „der opgi- 
ver det overflødige Pedanteri, holder 
god Orden og afskaffer Bagagen, vil 
sikkert altid have Fortrinet fremfor 
Franskmændene." Han er i hvert Fald 
rede til at maale sig med dem. Da de 
franske Tropper i Sommeren 1803 be- 
sætter Hannover, drager Kronprins 
Frederik i egen høje Person til Hol- 
sten med 16,000 Mand, Halvdelen af 
hans Linjehær paa Krigsfod. Han faar 
til Løn det medlidende Spørgsmaal i 
Napoleons Blad „le Moniteur": 
„Tror Kronprinsen for Alvor, at han 
kan imponere os mere med sin Hær 
end med de blotte Grænsepæle?" 



Denne Gang drev Faren over. Men 
saa fulgte i 1805 den tredje Koalitions- 
krig og hurtig efter denne Napoleons 
Krig med Prøjsen og Rusland. Kron- 
prins Frederik drog atter med sin 
Hær til Hertugdømmerne. Omkring 
20,000 Mand holdtes her i de følgende 
Aar stadig under Vaaben. Imidlertid 
slog Napoleon ind paa Fastlandspær- 
ringen overfor England, og dette vær- 
gede sig med alle Midler, der stod til 
dets Raadighed. Det var at forudse, at 
saasnart Prøjsen og Rusland var be- 
sejrede, vilde Napoleon tvinge alle 
nevtrale Stater, ogsaa Danmark, til at 
afbryde Handelsforbindelsen med Eng- 
lænderne. Den 7. Juli 1807 sluttedes 
Tilsitfreden mellem Napoleon og 
Alexander I. I hemmelige Paragrafer 
bestemtes det, at hvis England ikke 
bøjede sig inden 1. Decbr., skulde 
Rusland deltage i Krigen mod det, og 
Rusland og Frankrig skulde da i For- 
ening kræve af Danmark, Norge, Sve- 
rige og Portugal, at de skulde lukke 
deres Havne for Englænderne og er- 
klære dem Krig. 

Englænderne fik næsten øjeblikke- 
lig Besked om denne „hemmelige Af- 
tale". Vigtigst var det for dem, hvor- 
ledes det gik Danmark — Norge. 
Dette betød ikke saa helt lidt for deres 
HandeL Og først og sidst: paa Kø- 
benhavns Rhed laa en anseelig Flaade. 
I Napoleons Magt kunde den blive 
dem farlig og besværlig, en ypperlig 
Hjælp for Kejseren til at skabe den 
Flaade, han atter og atter søgte at 
fremtrylle paany efter hvert Neder- 
lag paa Havet. Danmark havde iv- 
rig forsikret Englænderne, at det ikke 
vilde lade sig tvinge til Krig mod 
dem. Kronprinsen og hans Raadgi- 
vere havde hele deres Sympati paa 
engelsk Side. Men Englænderne turde 

ikke stole paa, at det danske Venskab 
sikrede dem mod, at den danske 
Flaade kunde blive brugt mod dem. 
Hvem vidste, hvad Danskerne gjorde, 
hvis Napoleons Hære oversvømmede 
Holsten, Sønderjylland og Nørrejyl- 
land? Kunde det da ikke ske, at Dan- 
mark lod sig tvinge over paa fransk Si- 
de, og at Plaaden i København vendtes 
mod England. Der var kun et Middel 
til at sikre sig derimod : at tage den 
danske Flaade i Forvaring. Danmark 
var for svagt til at værne den, selv om 
man kunde stole paa dets gode Vilje. 
Det var bedre, England bragte den 
dyre Skat i Sikkerhed og forøgede sin 
egen Flaade med de danske Skibe, 
saalænge Krigen stod paa. 

Det var næsten selvfølgeligt, at Eng- 
lænderne, truede som de var, tænkte 
saaledes og handlede derefter. Saa 
snart de vidste rigtig Besked om, 
hvad der var sket i Tilsit, tog den 
engelske Regering sin Beslutning, og 
d. 3. August kastede Englands Flaade 
Anker ud for Kronborg. I Løbet af en 
Ugestid samledes i Sundet 25 Linje- 
skibe og omtrent 40 andre Krigsskibe, 
det vil sige en Krigsflaade vel halv- 
anden Gang saa stor som hele den 
danske Flaade.. Dertil kom henved 
400 Transportskibe med Soldater og 
Skyts, og hvad der ellers behøvedes. 
Efter at en Hærdeling, Englænder- 
ne havde haft liggende paa Rugen, 
ogsaa var kommet til Sjælland, talte 
Soldaterstyrken omtrent 30,000 Mand. 
Den var nøje afpasset efter Behovet, 
stærk nok til at slaa al dansk Mod- 
stand hurtig og sikkert til Jorden. 

Den 6. August mødte en engelsk 
Udsending hos Kronprinsen i Kiel. 
England tilbød Forbund; det vilde 
yde 25 Linjeskibe og 40,000 Mand til 
Hjælp, omtrent den Styrke, der alle- 



rede var i de danske Farvande, men 
det krævede til Pant paa Danmarks 
Troskab den danske Flaade til Opbe- 
varing under Krigen. Det kunde ikke 
betro Danmark selv at vogte den. 

Dette Krav forvandlede Danmarks 
Politik. Naar Freden ikke længere 
kunde holdes, havde det været Tan- 
ken at slutte sig til England. Men 
man vilde ikke lade sig true dertil, og 
man saa i Kravet om Flaadens Udle- 
vering en grov Fornærmelse. Man 
ansaa Forbundet med England for 
klogere end Forbundet med Napoleon. 
Men Hensynet til „Æren", gik frem 
for Hensynet til Klogskaben. Englæn- 
derne var kommet først og havde stil- 
let deres Krav før Napoleon, derfor 
gik man mod dem. 

Kronprinsen ilede til København for 
at bringe alt i Orden til Forsvar.. Det 
var den Gang en By paa en 100,000 
Indbyggere. Den var befæstet som 
Smaastatsfæstninger i de Tider al- 
mindelig var det, vel hverken værre 
eller bedre end Gennemsnittet. Volde 
og Grave omgav Byen. De laa, hvor 
Voldgaderne nu ligger. Udenfor strak- 
te sig de endnu beskedne Forstæder. 
Kun 3—4000 Mennesker boede her. 
Forsvarsstyrken var 6100 Mand Linje- 
tropper, 2500 Landeværnssoldater, 4000 
Borgervæbning, 4 — 500 Livjægere og 
Herregaardsskytter, og 800 Studenter, 
ialt omtrent 14,000 Mand. Desuden 
stod et Brandkorps paa ikke mindre 
end 4000( Mand til Raadighed til 
Kamp mod de Ildebrande, Fjendens 
Skyts kunde tænde. Proviant tilførtes 
i store Mængder med febrilsk Hast fra 
de nærmeste Egne. Det Forraad, som 
saaledes tilvejebragtes, viste sig rige- 
ligt for den Tid, Belejringen varede. 

Kronprins Frederik gav sine Ordrer 
i Hast, og allerede Natten mellem d. 



— 458 — 



Digitized by 



GooqIc 



Danmark i 1807 



il. og 12. forlod han atter Køben- 
havn for at vende tilbage til sin Hær.. 
Det var ikke hans Agt at lade sig inde- 
spærre i en belejret By. Det synes, 
at han har drømt om, at København 
kunde holde sig, til han kunde bringe 
Byen Hjælp. Han har i saa Fald fanta- 
seret ganske urimelig. Ikke blot var 
det givet, at Byen maatte falde hurtig, 
men det var saa sikkert som noget, 
at der aldeles ikke kunde være Tale om 
at bringe Hjælp. Den engelske Plaade 
var jo Herre i vore Parvande. Det var 
umuligt at føre Tropper fra Hertug- 
dømmerne til Sjælland, saalænge 
Englænderne fandt Anledning til at 
hindre det. 

Den 16. August gik Englænderne i 
Land ved Vedbæk. De danske Trop- 
per, der førtes af den gamle General 
P e y m a n n, gjorde intet Forsøg paa 
at hindre det. Man har klaget derover 
siden, men forsaavidt uden Grund, 
som den danske Styrke paa ingen 
Maade vilde have været i Stand til at 
hindre Landgangen, selv om alt var 
sat ind derpaa. Den næste Dag stod 
de engelske Tropper udenfor Køben- 
havn, og i Løbet af faa Dage førte Eng- 
lænderne deres Skanser frem til tæt 
ind mod Søerne. Fra dansk Side var 
der ikke stort at gøra. Man lod Brand- 
korpset ødelægge de Bygninger, som 
fandtes mellem Søerne og Voldgra- 
vene, og man foretog nogle Udfald. 
De skete alle med ringe Styrke og 
blev saa godt som resultatløse. Saale- 
des gik en 14 Dage. Det var varm 
Sommer med straalende Solskin. Folk 
var ustandselig paa Benene, optagne 
af alt det ny og mærkelige, ivrige for 
at gøre deres bedste til Byens For- 
svar, ganske uklare over, hvor smaa 
Mulighederne var. Der var Mad end- 
nu og om Bombardement var der 



endnu ikke Tale. Tilstandene syntes 
for mange ganske hyggelige og 
yderst spændende og interessante. 
Der berettes om en vis tilfreds, for- 
ventningsfuld Stemning, ganske som 



Væbnet Student 1807. 

i Paris i de første Dage efter Inde- 
spærringen i 1870. 

Medens Københavnerne saaledes 
ventede paa, hvad der skulde komme, 
skete et næsten ufattelig naivt For- 
søg paa at undsætte Byen. Blandt de 
mange Ordrer, Kronprinsen havde 
udstedt den Dag, han var i Køben- 

havn, var ogsaa en, der kaldte Lan- 
deværnet fra Sjælland, Møen, Fal- 
ster og Lolland under Vaaben. Det 
skulde ile den betrængte Hovedstad til 
Hjælp. Saa aldeles ubegribende var 
han med Hensyn til vore militære Mu- 
ligheder, at han ikke veg tilbage for 
det fuldstændig hensigtsløse Offer af 
Menneskeliv, som dette maatte brin- 
ge. Imidlertid, Officerer og Mandskab 
lystrede den forunderlige Ordre. En 
Del af Mandskabet fra de sydlige Øer 
gjorde Indvendinger, da de skulde fø- 
res til Sjælland. „Vi er Landeværn, 
ikke Soldater," raabte de til Officerer- 
ne. Men med kom de til sidst allige- 
vel. I Løbet af godt 14 Dage samledes 
henved 6000 Bønder i Egnen ved 
Køge. Deres Øvelse i Vaabenbrug var 
ganske betydningsløs. Rigtige Vaa- 
ben havde man kun til en Del af dem. 
Resten maatte nøjes med Jagtbøsser 
og hvad man ellers kunde skrabe 
sammen hos private Folk. Kronprin- 
sen havde givet Ordre til at benytte 
de gamle Hellebarder, Spyd og Sværd 
ved Kirkerne, som „vore Forfædre 
have brugt med Hæder imod Fjender 
og Voldsmænd, og som af deres Søn- 
ner og Efterkommere ville blive 
brugte ved denne Lejlighed med 
samme Held, da Dannemænds Mod og 
Standhaftighed er uforandret og urok- 
kelig som deres Hengivenhed og Kær- 
lighed til Konge og Fædreland ube- 
grænset." 13 smaa Kanoner var Hæ- 
rens Artilleri. 

Mod denne Styrke af „Bønder stil- 
lede i Geled", førte Wellington 6000 
Mand kampvante engelske Tropper. 
Den 29. August naaede Englænderne 
Landeværnet ved Køge. Det spredtes 
som rimelig var, saa godt som uden 
Modstand. 100 danske Menneskers 
Liv kostede den fornuftstridige Kamp, 



150 saaredes, 11 — 1200 blev fangne. 
Resten flygtede i rette Tid. Kronprin- 
sen opmuntrede bag efter paa det 
smukkeste Generalerne: „Tænk paa 
Amerikanerne, som i de første Affæ- 
rer med Britterne altid løb. Lidt efter 
lidt vil de nok vænnes til at se Fjen- 
den, og da gaar det." 

Imidlertid var Englænderne blevet 
færdige til at bombardere København. 
Endnu to Gange, d. 1. og d. 2. Sptbr., 
tilbød de Forbund mod Flaadens Ud- 
levering til Opbevaring i Krigens Tid. 
Peymann afslog, i Henhold til de Or- 
drer, Kronprinsen havde givet ham. 

Saa begyndte Bombardementet ved 
Aften tid den 2. Septbr.. for at vare 3 
Døgn igennem, kun afbrudt af nogle 
Timers Ophold om Dagen. 13—14,000 
Projektiler kastedes i Løbet af disse 
Dage og Nætter ind over Byen. Saa 
godt som alle Kvarterer beherskedes 
af de fjendtlige Kanoner. Det var et 
Bombardement langt frygteligere end 
Bombardementet af Paris i 1870, hvor 
der i Løbet af en Maanedstid kun ka- 
stedes c. 10,000 Granater ind i Byen, 
og hvor kun bestemte Kvarterer kun- 
de beskydes, saa Beboerne kunde 
søge Sikkerhed i andre Bydele. Un- 
der Københavns Bombardement maat- 
te man helt ud paa Kristianshavn eller 
videre ud paa Amager, om man no- 
genlunde vilde sikre sig. Titusinder 
søgte derud. Talrige Huse inde i Byen 
stod tomme, saa der ingen var til at 
slukke den Ild, Bomberne tændte, i 
det Øjeblik den brød ud. Sted efter 
Sted begyndte Byen at brænde. 
Brandmandskabet stred imod saa 
godt det evnede, men forgæves. Eng- 
lænderne rettede systematisk deres 
Skyts mod de Steder, hvor det allere- 
de brændte for at hindre Sluknings- 
arbejderne. Den første Nat lykkedes 

det nogenlunde at blive Herre over II- givende sammen. Deres Kræfter var 
den, den næste bredte den sig uimod- anspændt ud over alle rimelige Græn- 
staaelig, og den tredje opgaves lidt ser, de slog ikke til længere. Mange 



Frue Kirkes Brand. 



efter lidt al Kamp imod den. Brand- faldt i Søvn midt imellem Granat- 
mandskabet kunde ikke mere. Døgn stumperne. Og Borgervæbningsfolke- 
efter Døgn havde de arbejdet næsten ne forlod Voldene. De kunde ikke 
uden Hvile. Nu sank de sløve og op- udholde at staa der og skyde virk- 

ningsløse Skud ud i Mørket, medens 
deres By brændte bag dem, og deres 
Slægtninge dræbtes. 

Mange af dem, der oplevede disse 
Dage og Nætter, har siden fortalt der- 
om. Blandt dem er Th. Overskou, 
der oplevede disse Begivenheder som 
Barn. Han fortæller om den første 
Bombardementsnat, som han tilbragte 
i et Hus i Studiestræde, der var beboet 
af 32 fattige Pamiljer: 

„Alt var den hyggeligste Sommeraf-- 
tensfred. Pludselig hørles et Par svære 
Skud. „Nu begynder de!" raabte Alle. 
Men da man ikke saa Følgerne af Sku- 
dene, blev de Gamle roligt ved deres 
Gerning; kun vi Børn gik efter min Mo- 
ders Befaling ind i Gangen. Næppe var 
vi imidlertid kommet vel derind, førend 
en Bombe styrtede ned i Forhuset, rev 
et Fag Vinduer ind til Gaarden med sig, 
faldt ned ikke langt fra . Folkene ved 
Posten og sprang i mange smaa Styk- 
ker, som tillige med Brostenene dansede 
om dem. De tog Flugten og en alminde- 
lig Forfærdelse udbredte sig, thi nu blev 
den skrækkelige Skyden uophørlig; de 
lysende Bomber fløj i deres stødvise 
Fart hvislende igennem Luften, blussen- 
de Brandrør krydsede hverandre og su- 
sede ned paa alle Sider. Alle var i den 
frygteligste Angst og Forvirring". „De 
ilede alle ned ad Trapperne og tyede 
sammen under Jamren". „En jamrede 
for sin Mand, en anden græd for sin 
Fader; Nogle søgte at finde paa Midler 
til at sætte sig i Sikkerhed mod Bom- 
berne; Andre tænkte paa at redde deres 
Ejendom; Nogle omfavnede og kyssede 
hverandre, Andre bandede Engelskmæn- 
dene, og atter andre raabte fortvivlede, 
at deres sidste Time var kommen. Alle 
hvinede af og til imellem hverandre, 
naar de troede at høre en Bombe slaa 
ned, og anraabte Gud om Frelse fra 
denne uden Ophør flammende og bul- 
drende Ødelæggelse." „Den høje Hy re- 
kudskekone udmærkede sig som den 
Værsthylende. Den ene Gang efter den 



anden raabte hun til sin Datter: „Marie, 
Marie! gaa op og tag Psalmebogen og 
se, at Du kan finde Bispens Bøn!" 
Den stakkels halvvoksne Pige turde ik- 
ke under den forfærdelige Buldren og 
Bragen vove sig alene op paa anden 
Sal; hun græd, bad for sig, rystede af 
Angst over hele Legemet; men da Mo- 
deren, som ikke selv havde Dristighed 
til at gaa, til sidst trods sin ellers from- 
me Natur, vilde banke hende, tog hun 
Mod til sig og skyndte sig i Mørket, højt 
syngende, op efter Psalmebogen. Næppe 
var hun igen kommen ned, førend Ko- 
nerne fik hende midt ind iblandt sig, 
stillede hende op paa en Stol, knælede 
allesammen omkring hende, og lod hen- 
de, under idelige Afbrydelser med Angst- 
skrig over den frygtelige Dundren og 
Rabaldren udenfor opramse en af Biskop 
Balle forfattet Bøn, som hele Flokken 
sagde efter eller ledsagede med: „O 
Herregud, hør os!" og „Ak, Du min 
Herre Jesus og Frelsermand, det hører 
og bønhører Du." 

J. G. Drewsen, hvis Erindringer 
fornylig er offentliggjort i „Historiske 
Meddelelser om København, skildrer 
den sidste Bombardementsnat. Han 
fortæller, at han selv faldt i Søvn,, læ- 
net til et Træ og. først vaagnede, da 
Træet bukkede sig under ham. Og 
han fortsætter: 

„Hvad Angst og Jammer og Ødelæg- 
gelse saa jeg ei i denne Nat. Især er 
endnu Erindringen levende hos mig om 
den rædselsfulde Angst, hvoraf et gam- 
melagtigt Fruentimmer var besat, der 
vilde til Christianshavn, men ei vovede 
at passere Langebroe, som hun med ret- 
te ansaa for farlig. Medlidenhed drev 
mig til at følge hende, indtil hun var i 
Sikkerhed. Jeg saa Nakken slaa af to 
unge Fruentimmer; jeg saa Indvoldene 
vælte ud af en Borger, som en Bombe 
traf; jeg saa en Bombe falde paa en Ar- 
tillerist, der sov, og at splitte ham saa- 
ledes ad, at man kun paa Stænger, som 
man stak under hans Levninger, kun- 

de bære ham bort. Tilsidst brød man 
sig ei mere om saadanne Begivenheder, 
men dog farer det endnu igennem mig, 
naar jeg tænker paa, at jeg stod paa 
Volden og saa, at en fjendtlig Kugle fra 
Pesthusbatteriet, dræbte og haardt saa- 
rede 5 eller 6 Livjægere paa de afbrænd- 
te Tømmerpladser". 

Omsider indsaa man, at det var 
umuligt at fortsætte. Borgerrepræsen- 
tation og Magistrat bad Peymann op- 
give den haabløse Kamp, og han gav 
efter. Byen blev overgivet og Flaaden 
udleveret. 305 Huse og Gaarde var 
nedbrændte. „Herforuden er afbrændt 
Vor Frue Kirke, en Del af Hømagasi- 
net, Pottefabriken ved Vejen til Tøm- 
merpladserne og nogle faa Baghus- 
bygninger. 41 15—1600 Gaarde og Huse 
var mere eller mindre beskadigede. 
Haardest gik det ud over Kvarteret 
omkring Fruekirke. I Fiolstræde var 
brændt 45 Gaarde og Muse, i Nørre- 
gade 35. Den materielle Skade vurde- 
res til 16 Millioner Rigsdaler. 1600 af 
Byens Indbyggere var dræbt, omtrent 
1000 saarede. Det vil tilsammen sige 
1 af hver 40 Mennesker i Byen. Til 
Sammenligning kan anføres, at det 
maanedlange Bombardement af Paris 
1870—71 kun kostede 400 Parisere Li- 
vet. Bombardementsødelæggelsen var 
i alle Henseender langt større i Kø- 
benhavn end i Paris. Men til Gen- 
gæld friede Bombardementet Køben- 
havn for de Hungersnødens Rædsler, 
Paris kom til at udstaa. Af Soldater- 
ne faldt desuden omtrent 200 og saa- 
redes 350, medens ikke mindre ena 
1200 i Løbet af Belejringstiden deser- 
terede over til Englænderne. Det var 
hovedsagelig fremmede, der som hver- 
vede Tropper tjente i den danske Hær. 

Det er Skik i Danmark som andet 
Steds efter hvert Nederlag at istemme 
Omkvædet: Vi var ikke forberedte, 



vore Førere var uduelige, lad os gøre 
det bedre næste Gang og lad os berede 
os i Tide, saa gaar det nok". Ogsaa 
i 1807 lød dette taabelige Omkvæd. 
Man søgte sig en Syndebuk.. Kronprin- 
sen fandt ham i Peymann. Han trak 
ham for Krigsret og lod ham dømme 
fra Ære, Liv og Gods, en Dom, der 
dog siden formildedes til Afsked. Ef- 
tertiden har flyttet Ansvaret til Kron- 
prinsen. Men der er noget ørkesløst i 
•hele denne Søgen efter Grunden 
til Nederlaget og Skylden for det. 
Sandt nok den stakkels, skikkelige 
Peymann og den indbildske, forfjam- 
skede Kronprins begik mange Dum- 
heder i de bevægede Dage i August 
og September 1807. Men for det før- 
ste: et lille Land fostrer nu en Gang 
meget vanskelig Hærførere og Diplo- 
mater, der er en farefuld Situation 
voksne. I gamle Dage, da Krigerdyg- 
tighed kun var Færdighed i at bruge 
Vaabnene paa Valpladsen, og da 
mangfoldige Stridigheder Mand og 
Mand imellem gjorde alle vaabendyg- 
tige, kunde de smaa Landes Krigere 
saa nogenlunde staa Maal med de sto- 
res. Anderledes nu, da Feltherren 
først og sidst maa opøves i at løse ind- 
viklede Krigsopgaver, som det lille 
Lands Officerer ikke faar Lejlighed til 
at tumle med. Store Hærførere vok- 
ser ikke op i Lilliputhære. Og sto- 
re Diplomater opstaar meget vanske- 
lig i de smaa Stater. Disses Uden- 
rigsministre og Gesandter faar Besked 
om saa lidt. De tages aldrig helt al- 
vorlig af Storstaternes Ledere. De 
faar ingen Lejlighed til at lære Diplo- 
matiens svære Kunst. Og for det an- 
det : de ypperste Generaler og Diplo- 
mater vilde ikke have kunnet føréDan- 
mark frelst ud af den Stilling, hvori 
vi var kommet i 1807.. Havde vi haft 

en af de forgudede Bernstorffer til 
Udenrigsminister og en af Napoleons 
Marechaller til Fører, som Svenskerne 
siden fik det, det var gaaet galt allige- 
vel. Om Peymann havde været et Felt- 
herregeni, om han havde samlet hele 
sin Styrke for at hindre Englænder- 
nes Landgang, saa var Englænderne 
dog gaaet i Land. Der var blot blevet 



saa snart Faren truede dér. Men et- 
hvert Forsøg paa at føre Hæren til 
Sjælland vilde være bleven betragtet 
som en Udfordring af England. Det 
vilde ført til Krig med dette 
Land, og vi vilde være blevet ka- 
stet i Armene paa Napoleon. Det 
var netop det, man vilde undgaa. 
Og denne Krig vilde næppe have 



Grtabredretorv efter Kampen. 



dræbt nogle flere Danske under Land- 
gangskampen. Og havde Peymann 
haft en jernhaard Vilje, havde han 
nægtet at overgive sig og ladet Byen 
bombardere et, to eller flere Døgn 
endnu, saa vilde Følgerne kun blevet 
at den hele By var lagt i Rui- 
ner, og at de Døde og Saarede var ble- 
vet talt i Titusinder i Stedet for i Tu- 
sinder. Man plejer at tale om, at det 
var Kronprinsens store Fejl, at han 
stod med sin Hær i Hertugdømmerne 
i Stedet for at samle den paa Sjælland, 



formet sig stort anderledes end den, 
der nu kom alligevel. Havde vi faaet 
15,000 Mand ført over til Sjælland, før 
Englænderne spærrede vore Farvan- 
de, kunde Englænderne uden Vanske- 
lighed have forøget deres Styrke i til— 
svarendeGrad. Nederlaget havde været 
lige sikkert for os. Forskellen var blot 
blevet en større .Blodsudgydelse. 

Ulykken var, at Danmark i 1807 hav- 
de en stærk Flaade, som det for de 
stridende Parter var Umagen værd at 
tage, at denne Flaade laa ved Køben- 

havn, og at København var befæstet. 
Dette givet, var det ogsaa givet, at Ne- 
derlagets Elendighed maatte komme 
over os. En anden Optræden af Kron- 
prinsen kunde have givet Ulykkerne 
en anden Karakter. Vi kunde have 
sluttet os til England og frivillig gi- 
vet det Flaaden i Forvaring. I saa Fald 
var de Ulykker, der nu ramte Køben- 



der forstod, at den store Fejl var, at 
København var Fæstning og Flaade- 
by. „Kunsten at forsvare Fæstninger 
har ingenlunde holdt Skridt med Kun- 
sten at angribe, ødelægge og indtage 
dem 44 , skrev „K øbenhavns Skil- 
d e r i e" tre Uger efter Rædselsscener- 
ne, og det fortsatte : „Jo mindre Fæst- 
ningerne kunne forsvare sig under 



Et Skib der edehegget af Englænderne, 



havn, kommet over Hertugdømmerne 
og Jylland. Halvt Fastland, halvt 
Ørige er og bliver Danmark nu en 
Gang haabløst stillet, naar en Sømagt 
og en Landmagt strides, og der i Dan- 
mark findes Fæstninger, Krigsskibe 
eller kampdygtige Soldater, der har 
Værdi for de krigsførende. 

Dr. Villads Christensen har 
i sidste Hæfte af „Historiske Meddelel- 
ser om København", gjort opmærksom 
paa, at der lige efter 1807 var dem, 



Ankrebskunstens bestandige Stigen, 
des niere indlysende bliver det, at vo- 
re Fædre handlede meget urigtigt i 
at befæste en saa stor Handels- og Re- 
sidensstad som København, der ind- 
befatter Statens største Skatte, hvis 
Tilintetgørelse ved et Bombardement 
er uerstattelig 11 . Og andre sagde siden 
det samme. Men denne Forstaaelse 
trængte dog aldrig igennem. 

Der er gaaet 100 Aar siden da. Af- 
standen mellem Danmarks militære 

Kræfter og Storstaternes er mange- 
doblet. Angrebskunsten er blevet For- 
svarskunsten uendelig mere overle- 
gen, end den var i 1807. Københavns 
Folketal er 5 Gange større end da, og 
Fiyens Udstrækning er forøget i ikke 
mindre Grad. Uerstattelige nationale 
Skatte er samlede i Hovedstaden i end- 
nu langt højere Grad end den Gang. 
Og Dampskibenes Udvikling har lige- 
som flyttet København nærmere og 
nærmere til de Magter, der kan tæn- 
kes at angribe det. Fra Tysklands 
mægtige Flaadehavn er der kun en 
Nats Sejlads til Danmarks Hovedstad. 
Og alligevel. De Volde, der ikke 
forslog til at værne Byen i 1807, er 
faldne. Men andre Fæstningsværker 
har rejst sig i Stedet, og endnu ligger 
i Havnen en Flaade, som vi ivrig stræ- 
ber at gøre saa værdifuld som mulig. 
De nye Fæstningsværker er tarvelige 
og forældede, som de var det i 1807, 
og som de altid vil være det, fordi det 
er saa lille et Land fysisk umuligt at 
holde Fæstningsanlæg omkring en saa 



stor og saa hastig voksende By 
paa Højde med Udviklingen i Stor- 
staternes Angrebsmidler. Og vor 
Flaade er lige saa magtesløs over- 
for selv en lille Afdeling af en 
Stormagtsflaade, som den store Flaa- 
de uden Mandskab var det i 1807. De 
Mænd, der styrer Danmark, har ikke 
draget Lære af 1807, saa lidt som af 
1864. De handler nu saa uforsvarligt og 
saa uforstandigt som Kronprins Fre- 
derik gjorde det for Hundrede Aar 
siden. Og de har dog saa meget 
mindre Undskyldning end han. Den 
Gang kunde det se ud for den, 
hvis Øje ikke var gennemtræn- 
gende skarpt, som om Danmark hav- 
de dog nogen militær Magt. Nu skal 
der en hel ufattelig Blindhed til for 
ikke at se vor fuldkomne Magtesløs- 
hed. Alle Aarhundredets Erfaringer, 
alle de Tal, der angiver Magtforholdet 
mellem Danmark og Evropas Stormag- 
ter, raaber til Himlen om, hvor uende- 
lig en Daarskab det er at bygge Dan- 
marks Fremtid paa dets Vaabenmagt. 



Venstre-Reformpartiets Tid. 

1894-1901. 

Af Ove Rode. 



Den 30te Marts 1894 fandt der Bor- 
gerrepræsentanvalg Sted i København. 
Aaret iforvejen havde Venstre og Soci- 
aldemokraterne for første Gang sejret 
kommunalt i Hovedstaden og indvalgt 
i Borgerrepræsentationen de Mænd, 
der siden længe skulde blive dens Le- 
dere: Philipsen, Marstrand, Trier, J. 
Jensen og P. Knudsen. Men nu havde 
Højre og moderate paany samlet deres 
Kræfter, og ud paa Aftenen var Oppo- 
sitionens Nederlag givet. I alle radi- 



kale Krese var Stemningen hin Aften 
meget trykket. Men da Valgresultatet 
kunde gøres op var endnu en Begi- 
venhed blevet bekendt: Det politiske 
Forlig paa Rigsdagen var sluttet. Det 
er neppe rigtigt, som nogle har gjort, 
at sætte disse to Begivenheder i en 
saadan Forbindelse, at det i Virkelig- 
heden var „Borgerlistens 44 Sejr i Kø- 
benhavn, der gav Forligspartierne Mod 
til det afgørende Skridt. Forliget var 
sikkert paa dette Tidspunkt en uaf- 

vendelig Nødvendighed for de mode- 
rate. Men tilsammen gav dette Valg 
og Forliget ikke blot en Aften dens 
Præg, tilsammen virkede de som en 
Bebudelse af, at en lang Fremtid nu 
tilhørte de konservative Partier. 

Og alligevel skulde der kun et Aar 
til for at tilintetgøre disse Forhaab- 
ninger og fuldkommen forvandle det 
politiske Billede. Den 9de April 1895 
fandt Valgene til Folketinget Sted 
og inden Midnat kunde Hørup fra 
Politikens Vindue forkynde, at 
der kun var valgt 52 Tilhængere af 
•Forliget, men ialt 62 Modstandere der- 
af. Hurtigere er neppe nogensinde en 
tilsyneladende saa glimrende indledet 
Politik ført til Fald. Men Storheden 
havde ogsaa kun været tilsyneladende. 
Efterhaanden som dette Aars Begi- 
venheder kom lidt paa Afstand, flk 
man Overblik over alle de Fejl og 
Svagheder, der maatte virke opløsen- 
de paa den. 

Allerede fra Begyndelsen gennem- 
førtes Forliget med en vaklende Æng- 
stelighed, der skabte Mistillid. Iste- 
detfor efter Valgsejren i 1892 straks 
at føre deres Politik til Afslutning, 
trak Bojsen og hans Medspillere i 
Højre sig pludselig tilbage lige forin- 
den Afgørelsen i Foraaret 1893. Inden- 
for selve Forligspartiet viste der sig 
Tvivl om Forligets Holdbarhed, da 15 
moderate under Ledelse af Alberti og 
Ole Hansen Dagen før Forligets Ved- 
tagelse i Folketinget meldte sig fra. 
Og denne Vaklen fortsattes. Hver- 
ken Ministeriets Afgang eller en Op- 
løsning af Folketinget fandt Sted. 
Den sidste vilde have truffet Vælgerne 
overvældede af den skete Forandring 
og Forligsmodstanderne uforberedte. 
Den første vilde have styrket dem, der 
skulde indskærpe, at noget stort var 



sket ved Provisorismens Afløsning. 
Men først den 7de August gik Mi- 
nisteriet Estrup af under store Hæ- 
dersbevisninger til dets Chef, og 
hvad der kom istedet svarede kun 
lidet til Forventningerne. Ministeriet 
Il e e d t z-T h o 1 1 s Karakter bestemtes 
af to Ting. Provisoriets Justitsmini- 
ster, Nellemann, havde Sæde 
deri, men ingen Moderat. Vi savner 
endnu alle intime Oplysninger om 
denne Regeringsdannelses Historie, 
og kun ganske faa véd altsaa i Øje- 
blikket, om det var Højre eller de 
Moderate, der bar Skylden for, at Mi- 
nisteriet udelukkende- dannedes at 
Højremænd, hvorved en stor Lejlig- 
hed til at tilvejebringe den i vor Po- 
litik saa ofte forsøgte moderat-kon- 
servative Samling forspildtes. 

Var det Højre, der holdt de mode- 
rate udenfor i en indbildt Forestil- 
ling om sin ubegrænsede Ret og Evne 
til at regere? Eller veg Bojsen til- 
bage for ikke at paadrage sig Skin af 
at have ført en personlig Politik og i 
Forvisning om, at han ved at vente 
kun vilde blive endnu mere nødven- 
dig? Det vilde vidne om en afgørende 
Brist i hans politiske Personlighed ! 
Hvorledes Bojsen selv ønsker, at 
hans Holdning skal bedømmes, vil 
man ialfald faa Oplysning om gennem 
hans politiske Erindringer, der hel- 
digvis er nedskrevne, inden han tog 
fat paa sin Alderdoms uskyldige Sys- 
selsættelse : Møens Historie. 

Den Rigsdagssamling, som Forligs- 
partierne havde til at forberede Val- 
get, naar det skulde finde Sted til 
ordinær Tid, viste ogsaa, at de ikke 
ret kunde faa Skik paa Samarbejdet. 
Om Foraaret, midt under de Afstem- 
ninger, der udgjorde Forliget, havde 
Folketinget genvalgt Sofus Høgs- 

b r o til Formand, uagtet han hørte til 
de 15. Ved Rigsdagens Sammentræ- 
den om Efteraaret 1894 stemte de mo- 
derate atter paa Høgsbro, rimeligvis 
i det Haab, at de 15 skulde gøre Gen- 
gæld og give de moderate Vicefor- 
mænd deres Stemmer. Men Bruddet 
indenfor det tidligere Bojsenske Parti 
var definitivt og istedetfor Bojsen og 
Rs. Clausen valgtes J. C. Christensen 
og Herman Trier til Viceformænd. 
Højre og moderate var Folketingets 
Flertal og bestemte i Fællesskab Fol- 
ketingets Politik, men de moderate 
skyede endnu det Symbol paa Sam- 
arbejde, som en Deling af de repræ- 
sentative Stillinger vilde være. Først 
i December, da Høgsbro efter Vedta- 
gelsen af en Valgkreslov, som han be- 
tegnede som grundlovsstridig, ned- 
lagde sit Mandat og Forligspartierne 
saaledes blev tvunget sammen, fik for 
første Gang, siden Forfatningsstriden 
var begyndt i 70'erne, en Højremand 
en af Folketingets første Tillidsplad- 
ser: medens Rs.. Clausen valgtes til 
Formand blev W. S c h a ri i ng og 
Kl. Berntsen Viceformænd. 

Men samtidig med, at de moderate 
saaledes officielt fik Førerskabet i 
Folketinget, maatte de finde sig i 
mange Vidnesbyrd om, at det proviso- 
riske Højre endnu var levende. I Ok- 
tober blev Provisoriets Krigsminister 
Bahnson udnævnt til kommanderende 
General, uagtet Forfremmelsen stred 
mod Bestemmelser i Hærloven ; de 
moderate nødsagedes da ogsaa til 
med sure Miner at stemme for en 
Mistillidsdagsorden, som Forligsmod- 
standerne indbragte, og til saaledes at 
bringe deres egen Regering i Mindre- 
tal. I Landstinget var samtidig Provi- 
soriets Fortolker, Professor Matzen, 
blevet Formand, nogle sagde for at 



faa sin Mund lukket, men Venstre, 
som hævdede : for at hædres for sin 
Virksomhed i Forfatningsbruddets 
Tid, blev troet! Og endelig sad selve 
Provisoriets Chef, Estrup, endnu som 
Fører for Landstingets Højre. 

Naar de moderate da fortalte, at Pro- 
visoriets Mænd var slaaet ned, saa 
modsagdes de af mange ydre Tegn : 
Estrup, Nellemann, Bahnson og Mat- 
zen beklædte endnu de højeste Stillin- 
ger og sad omgivne af alle Værdig- 
heds-Tegn paa officiel Storhed. Af 
Provisoristerne var kun Ja c. Sca- 
venius borte. Men han var jo ogsaa 
blevet Sammensmeltningens 
første Offer; efter dens Sejr var han 
gaaet i frivillig Landflygtighed til Syd- 
frankrig, hvorfra han i en Pjece gen- 
tog sine Ord fra Folketinget om d e n 
nye Tid som udelukkende egnet til 
at besynges med den Oehlenschlæ- 
gerske Pappegøjes „Hymne til Middel- 
maadigheden" ! 

Megen Usikkerhed og mange Mod- 
sigelser var da Offentlighedens Ind- 
tryk af Forligsmændenes Politik. Og 
hertil kom, at Virksomheden paa Rigs- 
dagen just nu gik ganske istaa. Efter 
hele sin Plan skulde Forliget kun væ- 
ret Indledningen til en rig Lovgiv- 
ningsperiode. Men de Moderate og 
Højre havde udtømt alle deres Kræf- 
ter i Forligsforberedelsernes forskel- 
lige kvasisociale Love. Nu da det 
kom til Stykket, havde de intet 
paa Hjertet. Istedetfor at slaa til Lyd 
for en stor Sag, som det nye Samar- 
bejde mellem Tingene og alle de ny- 
opdagede „gode Kræfter" i Landet 
skulde bære frem, fandt Forligsparti- 
erne intet andet at tage fat paa end 
en Valgkreslov, hvis altfor tyde- 
lige Forrnaal var at bringe dem selv 
frelst over Valget. Just her blev de da 

ogsaa truffet af Nemesis. Forligsmod- 
standerne samledes paa dette Lov- 
forslag til en kraftig Politik. Forsla- 
get, der omgik Grundlovens Bestem- 
melser, om at Valgkresene skulde væ- 
re lige store og i Antal 1 for omtrent 
hver 16,000 Indbyggere i Landet, og 
som i sin Fordeling af.de 12 — 13 nye 
Krese aabenlyst praktiserede valg- 
geometriske Regler, blev be- 
kæmpet med alle parlamentariske 
Midler i Rigsdagen og fra Møde til 
Møde ude i Landet. Den bidrog me- 
get til at samle Venstres Vælgere. 

Thi Samling var det ellers det skor- 
tede paa. Savnede Forligsven neme 
Kraft og Beslutsomhed efter den 1ste 
April 1894, saa turde man heller ikke 
vente stort af Forligsmodstanderne i 
denne Retning. De 44 Mand i Folke- 
tinget stod delt i 3 Venstre-Grupper, 
en lille socialdemokratisk paa to 
Mand og desuden flere Løsgængere. 
Ingen syntes egnet til fælles Fører. 
Bergianerne lededes af J. C. Chri- 
stensen, men denne, der kun havde 
siddet faa Aar paa Rigsdagen, rø- 
bede endnu ingensomhelst Tilbøje- 
lighed til at træde stærkt frem. Den 
lille Hørupske Gruppe var halvt opløst 
og uden nogen Fører, efterat Hørup 
i 92 var faldet og i en berømt Tale i 
Havdrup 94 havde bekræftet sin Op- 
givelse af Rigsdagspolitiken, og efter 
at Edv. Brandes i September havde 
nedlagt sit langelandske Mandat 
Femtenmands Gruppens Leder, Al- 
berti, betragtedes med en ubegrænset 
Mistro af de øvrige Forligsmedlem- 
mer. Og af Løsgængere var Trier for 
passiv, medens G. Hage syntes for 
udpræget københavnsk til at lede den 
forestaaende Politik. Hvor stærk Man- 
gelen af en Fører føltes faar man et 
levende Indtryk af, gennem en Artik- 



kel i Tilskueren, hvor V i 1 h. 
Lassen anraabte Sofus Høgsbro om 
at stige ned af Formandsstolen for at 
overtage Førerskabet. Det var den 
rene Overgivelse til Troen paa, at et 
Navn kunde gøre det — Høgsbro var 
jo en af de syv Bestyrelsesmedlemmer 
fra det forenede Venstres Dage, den 
eneste der endnu var aktiv Rigsdags- 
politiker paa Forligsmodstandernes 
Side, men iøvrigt var der blandt hans 
politiske Egenskaber ingen, der gjor- 
de ham skikket til Fører. Nogetsom- 
helst virkeligt Forsøg i denne Retning 
blev da heller ikke gjort. 

Svækkende for de tre Venstregrup- 
pers Samarbejde var ogsaa den poli- 
tiske Uoverensstemmelse, som stadig 
var tilstede, og som nu viste sig i 
Uenighed om Taktiken. Hørup mente, 
at Venstre kun kunde bekæmpe For- 
liget alvorligt ved at vejre et positivt 
Forfatningskrav. Alle de øvrige Grup- 
peførere foretrak en forsigtigere Tak- 
tik. De vilde genoptage Forhandlings- 
politiken fra Firsernes Slutning, før 
den af Bojsen forandredes til en For- 
ligspolitik : en Forhandling væsentlig 
om økonomiske Love, med det bevid- 
ste Formaal paany at skaffe Folketin- 
get Førerskabet. 

Denne Taktik sejrede. Ogsaa Social- 
demokraterne støttede den med ivrig 
Modstand mod de radikale Hørupske 
Planer og gav saaledes Vidnesbyrd 
om, at selv et i sit Program revolutio- 
nært Parti til Tider kan anvende en 
moderat Taktik tiden at forvanskes 
derved. Parolen for Forligsmodstan- 
derne blev saa eferhaanden: For- 
handling, som om intet Forlig havde 
været ! 

Thi nu bedredes ogsaa Samarbej- 
det, og sidst i Marts 1895 kunde 
ialt 38 Venstrefolketingsmænd i Fæl- 

lesskab udstede et Valgopraab rettet 
mod Højre og de moderate.. Valgene 
den 9de April prægedes dog ikke af 
nogen synderlig politisk Enhed. Der 
var fuldt op af Valgkandidater og 
Venstres Mænd bekæmpede i de for- 
skellige Hjørner af Landet Forligets 
Mænd hver efter sit Hoved. I adskil- 
lige Krese dukkede ogsaa Særspørgs- 
maal op, der syntes at skulle faa af- 
gørende Betydning for Valgudfaldet. 
Efterhaanden som Resultaterne ind- 
løb paa Valgdagen, samlede de sig dog 
i en stor fælles Strøm, der rev Forligs- 
politiken over Ende. Valget kom 
utvivlsomt som en stor Overraskelse. 
Heller ikke alle betragtede Valgsejren 
som et absolut Gode. Ialfald erindrer 
denne Artikels Forfatter den Undren, 
hvormed han iagttog Hørups stigende 
Misfornøjelse, efterhaanden som han 
meddelte ham Telegrammerne om de 
stadigt øgede Sejre. Siden forstod 
han, at vor Politik efter Hørups Me- 
ning havde været bedst tjent med en 
moderat-konservativ Sejr, der havde 
tilladt Forligs-Politiken at afsløre sin 
fuldkomne Ubrugelighed som Venstre- 
politik og derigennem ogsaa banet 
Vejen til at bekæmpe og besejre dette 
Forbund med en stærkere og mere 
ensartet Politik end den, der nu havde 
vundet Flertal i Folketinget. Thi Fler- 
tallet var uomtvistelig baade blandt 
Vælgerne og paa Rigsdagen. 116,000 
havde stemt mod Forliget, 105,000 for. 
lait var valgt 62 Forligsmodstandere, 
deriblandt 8 Socialdemokrater, mod 
52 Forligsvenner. Venstre og Social- 
demokraterne indkasserede hele Valg- 
kresforøgelsen og erobrede 6 Krese 
fra Højre. De moderate bevarede ial- 
fald deres Tal og havde saaledes paa 
en Maade vist sig som bedre Valg- 
kres-Beregnere end Højre. Dette 



Parti led navnlig en stor Skuffelse i 
Hovedstaden, hvor det havde haabet 
ved Valgkresomlægning at dele Byen 
i socialdemokratiske Forstadskrese og 
konservative Indrekrese*. For For- 
stadskresenes Vedkommende slog Be- 
regningen til, men det blev Venstre, 
der mod al Forventning tog Hoved- 
parten af de øvrige Krese. Højre sad 
efter Valget kun inde med ialt 4 af 16. 
Størst Glæde vakte i Venstre Bahn- 
sons Fald paa Frederiksberg, størst 
Munterhed Hørrings i Valby. Thi 
• Hr. Hørring var som Indenrigsmini- 
ster. Valgkreslovens egentlige Ophavs- 
mand, og paa en Forespørgsel, om 
hvorfor Valbykresen havde faaet sin 
fuldkommen forrykte Form, svarede 
Hr. Hørring med en Aabenhjertighed, 
der kunde have klædt en Bismarck, 
men syntes komisk naiv hos Reedtz- 
Thotts Kontorminister: Ellers kan jo 
Højre ikke holde Kresen ! 

Blandt de valgte var usædvanlig 
mange nye Mænd, saaledes Alfr. 
Christensen, Kr. Pedersen, Zahle, 
Køedt, Sv. Høgsbro, Th. Larsen, der- 
til Krabbe, som efter mange Aars For- 
løb atter havde søgt Valg i sin gamle 
Kres. Og disse nyvalgte blev Anled- 
ningen til, at Forligets Modstandere 
samledes i et Parti. Straks ved første 
ekstraordinære Sommer-Samlings Be- 
gyndelsen skrev de til Høgsbro om at 
indkalde til et Fællesmøde. Og den 
20de April dannedes Venstre-Reform- 
partiet enstemmigt — dog ikke uden 
en vis Kølighed hos den Mand, der 
siden blev dets Fører — J. C. Chri- 
stensen — , og som forbeholdt den 
Bergske Gruppe en Særret til at 
fortsætte sine Gruppemøder. Partiets 
Navn blev foreslaaet af Hr. Peschke- 
Køedt, der ogsaa var særlig virksom 
for at skyde en Toldreform frem for- 

rest i det nye Flertals Arbejde, og som 
ønskede, at allerede Parti-Navnet skul- 
de fastslaa Tilslutning til Reformtak- 
tiken. Først om Efteraaret, den 9de 
Oktober, vedtoges Programmet. Det 
aabnedes efter Hr.. Køedts Ønske med 
Sætningen : „En Toldreform i Forbin- 
delse med en Formue- og Indkomst- 
skat og i det hele en Omordning af 
vort Skattevæsen i Stat og Kommu- 
ne. 44 Da ved denne Periodes Slutning 
Skattereformen var gennemført, var 
der unægtelig ikke meget tilbage 
af det oprindelige Arbejdsprogram;* 
Toldreformen var udsat og Forbindel- 
sen med Formue- og Indkomstskatten 
løst. Regivenhederne er stærkere 
end selv de bedst tilrettelagte Planer, 
og Venstre blev af Omstændighederne 
tvunget ind paa andre Veje. Men 
foreløbig var Toldreformen Nr. i ; 
efter den fulgte det bekendte Krav om 
„Nedgang i de militære Udgifter 44 , en 
Reform af Folkeskolen, Udstykning af 
Jord til Husmandslodder, hemmelig 
Afstemning og nogle andre sociale og 
politiske Reformforslag. 

Programmet var hverken fordrings- 
fuldt eller udæskende. Det bar Mærke 
af sit Ophavs stærke Iblanding med 
moderate Elementer. Ingen nok saa 
beskeden Antydning røbede Venstres 
Krav til Forfatningen. Et saa gam- 
melt demokratisk Programpunkt som 
Indførelse af almindelig Valgret i 
Kommunerne var udeladt. Det hele 
var nøjsomt og lidt farveløst efter Ti- 
dens Behov. 

Aaret før Forliget, i. April 1894, og 
til dets Fald ved Valget i 1895 blev 
bestemmende for hele den kommende 
Periode. Højre og moderate havde 
grebet efter en Politik i stor Stil, men 
havde straks sluppet Taget, og siden 



lammedes de mere og mere. Selve 
Forliget havde udmattet dem. Det 
Kys, de to Partier efter Bojsens lidet 
smagfulde Ord gav hinanden i 1894, 
havde været for hedt. Favntaget viste 
sig kvælende. I de følgende Aar syg- 
ner begge Partier hen. Ved Periodens 
Begyndelse raader de over 57 Folke- 
tingsmandater af 102, endnu i 1895 er 
de 51 af 114. Ved Periodens Slutning 
er de dalet til 26, Højre er svundet til 
10, moderate til 16. Reformpartiet 
derimod vokser med rivende Hast. 
Tilsidst raader det alene over 74 Fol- 
ketingsmandater eller næsten to Tre- 
diedele af Tinget. Samtidig skyder 
nu ogsaa Socialdemokratiet stærkt i 
Vejret. Hidtil var det kun ringe re- 
præsenteret; i Tiaaret fra 84—94 naa- 
ede det saaledes aldrig over 3 Repræ- 
sentanter. Men nu øges det hvert 
Valg, skrider navlig erobrende frem i 
de store Byer og naar i 1901 14 Man- 
dater. Venstrereformpartiets Opsvul- 
men i denne Periode er hverken na- 
turlig eller sund, bedømt efter en se- 
nere Tids Maalestok. De abnorme 
Forfatningsforhold medfører stadig 
Tilgang af moderate og konservative 
Vælgere, som kun i konstitutionel 
Henseende slutter sig til Venstre, 
men iøvrig bevarer deres politiske 
Anskuelser. Ved Valget i 1901 skete 
utvivlsomt tillige en ren øjeblikkelig 
Overgang til Venstrereformpartiets 
Kandidater for dog at faa en Ende paa 
de uholdbare Tilstande.. Men den 
langsomme Indsiven af Partiet af kon- 
serevative Medløbere, der nød- 
vendiggør en Udelukkelse af alle dri- 
stige Skridt, er dog adskillig farli- 
gere. Den giver Pariet dets Karakter 
som Opposition og forklarer adskilligt 
af dets Skæbne som Regeringsparti. 
Perioden synes overfor de foregaa- 

ende Tiders heftige og brogede Bille- 
der af oprivende Kampe ret ensfor- 
mig. Ogsaa Mændene er mindre glim- 
rende. Men der er til Gengæld en so- 
lid Fasthed i denne Politiks Frem- 
marsch mod et bestemt Maal. Efterat 
have slaaet de moderates Flankean- 



greb tilbage, vender Reformpartiet sig 
mod Højre og opriver det. Denne Ud- 
vikling tager ialt tre Valg og forbru- 
ger ialt tre Ministerier, indtil hele den 
gamle Højrepolitik synker sammen i 
den Krampetrækning, der hedder Mi- 
nisteriet Sehested. (Sluttes). 



-*+♦■ 



Giosue CarduccL 

Født d. 28. Juli 1835. — Død d. 16. Februar 1907. 
Af Regitze Winge. 



„Trefarvede Blomst! 

Nu gaar Stjærnerne ned i Havet, 

Og Sangene dø i mit Hjærte."*) 

Som naar ved Solnedgang i en stil- 
le Havbugt, hvor en Krigsflaade for 
Natten har søgt Hvile, Orkestret om- 
bord før Mørkets Frembrud med Fæ- 
drelandshymnens højtidelige Toner 
hilser det synkende Flag, saaledes 
lød, da Træthed og Sygdom, allerede 
Aaringer før Døden lukkede hans Øj- 
ne, havde forseglet Garduecis Læber, 
hans sidste Hilsen til Italiens Flag, 
det Flag, for hvilket han et Liv igen- 
nem med altomstyrtende Lidenskab, 
med altbesejrende Troskab havde of- 
ret hver Draabe Blod, han ejede. De 
tre simple Linier, hvis fuldendte rhyt- 
miske Skønhed i det Sprog, paa hvil- 
ken de er skrevne, er uigengivelig i 
vort, var Digterens Svanesang. Skønt 
han, fuldstændig aandsfrisk, levede 
mange Aar efter den Digtsamlings 
Fremkomst, der sluttedes med dem, 
var og blev de dog hans sidste Sang. 
I sin ubøjelige Stolthed havde han 
Kraft til at tie, før Svaghed og Ælde 
formindskede hans Musiks uover- 
træffelige Fuldkommenhed. 

Thi stoltere Digterskikkolse end Gi- 
osue Garduccis har Italien siden Dan- 
tes Tid ikke ejet. Om denne store En- 
sommes Baare, der i Løbet af sit lan- 



Kun ordret oversat. R. W. 



ge Liv, uden nogensinde at vige et 
Skridt fra sin stejle Vej tilvejrs, i sin 
Digtning har afspejlet de forskellig- 
ste Livssyn, samledes udelt af politisk 
eller anden Smaalighed, et helt stort 
Folk i Sorg, i lidenskabelig Hengiven- 
hed, i grænseløs Taknemlighed. 

En Kærlighed som den, hele det 
italienske Folk har vist Garducci, er 
utænkelig i nogelsomhelst andet. Den 
Ringeste* som den Højeste bærer hans 
ildhede Strofer i Hjærtet som paa Læ- 
berne, kan dem udenad; den Jævne- 
ste og den mest Forfinede smelter 
hen i en Glød af Begejstring, blot ved 
Lyden af hans Navn, der paa sine 
Sanges store, vilde Vinger bar Ra- 
cens ædleste Idé højt, højt op over 
alle Bjærge, saa alle kunde styrkes 
ved Skuet af dens Skønhed. 

Nu er Flaget sænket, Sangen er 
slukt. Og ængsteligt spørger Folket: 
Trefarvede Blomst ! Hvem har nu 
Kræfter til at løfte dig i Vejret, højt 
op over Skyerne, hvor du før brænd- 
te og straalede? 

Ingen, ingen 

. ,,T har ikke" — sagde Carducci en 
Gang til sine Elever fra den Lærer- 
stol, hvor han sit Liv igennem vir- 
kede som Professor i italiensk — 
„lært ret meget af mig; men dertil 
har jeg villet opdrage Eder, at I i Li- 
vet, dragende de gamle Klæder af el 
fordærvet Samfund, skulde sætte det 

at være i Steden for at det at s y- 
n e s, Pligt i Steden for Nydelse ; at I 
i Kunsten skulde foretrække Enkelt- 
hed for Kunstlethed, Ynde for Ma- 
ner, Kraft for Pomp, Sandhed og 
Retfærdighed for Berømmelse." 

Disse Digterens Ord tegner klarere 
end nogen Kritikers, hvad han som 
Karakter og Menneske — og til Sy- 
vende og sidst er enhver som Kunst- 
ner just det, han som Menneske er, 
hverken mer eller mindre — stræbte 
at være og var. Linjeren og løvestærk 
som hans Poesi var hans Personlig- 
hed, rank og stræng som Renæssan- 
cens eller Romerrepublikens Ædleste. 

Giosue Carduccis Livs Historie er 
hans Fædrelands; hans Sjæl er ét med 
Italiens i alt, hvad det ejer af evigt, 
af udødelig Kunst, af underskøn Na- 
tur, af tjusindaarige Minder om Væl- 
de og Hæder, der er dets Stolthed og 
dets Pinsel, dets evig foruroligende 
Spore til ny Stræben. 

Født i 1835 i Valdicastello ved Luc- 
ca af en ældgammel og anset, men 
fattig florentisk Familie, og allerede 
fra Barndommen af begejstret for 
klassisk Poesi, falder hans første dig- 
teriske Frembrud sammen med den 
italienske Frihedskrig, af hvilken det 
fødtes, og hvis Hymner det sang. I 
Aarene før 1859 vække og opflamme 
hans Sange til Frigørelsen; angstful- 
de følger de Piemonts og Lombar- 
diets Kamp, jublende hilse de den 
toskanske Revolution ; fuld af Fryd 
istemmer Carducci til det savojiske 
Fyrstehus' Pris den berømte Konge- 
sang: „Bianca croce di Savoja !", der, 
sat i Musik, senere skulde leve paa 
alles Læber. 

Mens hans Venner og Jævnaldrende 
ilede bort til Kamp for Frihed og Fæ- 
dreland, maatte Carducci, først som 
Timelærer i Florents, siden som Do- 
cent i Græsk ved Pisas Universitet, 
blive hjemme for at understøtte sin 
Moder, der var Enke, og sin lille Bro- 
der; men i denne Hjemmets tvungne 
Fred satte hans lidenskabeligt kamp- 



lystne Natur sig et Maal, der var høj- 
ere end hans Fællers: det Maal at ind- 
blæse det ny Italien Kraft, at paamin- 
de den Generation, der skulde arve et 
frit og samlet Fædreland, om at vise 
sig denne Lykke værdig; at indpode 
den Viljestyrke til at fuldbyrde det 
indre som det ydre Frigørelsesværk. 

Han begyndte sin Gerning med at 
rense og helbrede Sproget, som den 
hensygnende Romantik havde udvan- 
det til en usund Ynkelighed. Mens 
Gavour og Garibaldi fuldbyrdede Ita- 
liens politiske Forløsning, foretog 
Carducci, ved at nedbryde Romantik- 
ens Ruiner, den intellektuelle. Med 
rasende Vold slyngede han, trods al 
Slags Modstand fra dens Hær af For- 
svarere, Romantikens sejglivede Gen- 
færd til Jorden, og fik gennem sine 
Sanges lynknittrende Uvejr af Kraft 
og Trods, af Kærlighed til Livet, til 
Skønhed, Frihed og Styrke, i dets 
Sted paany den klassiske Literatur 
løftet op i Højsædet. 

I sine første Digte havde Carducci 
i glødende Toner sunget til det savoj- 
iske Kongehus' Ære. Senere, da Ita- 
lien var samlet, og politiske Skuffel- 
ser havde saaret hans Hjærte tilblods, 
vaagnede Begejstringen for Republik- 
en hos denne Tilbeder af det antikt- 
romersk-demokratiske Frihedsideal, 
som han altid havde været. Med sin 
verdensberømte „Hymne til Satan", 
der i sin Forherligelse af det heden- 
ske Friheds- og Skønhedsideal med 
lidenskabelig Vildhed angreb den kri- 
stelige Verdensopfattelse, fik hans 
hedenske Livssyn sit første, hæftige 
Udbrud. „Hymnen til Satan", Carduc- 
cis første, digteriske Mesterværk, 
vakte et ubeskriveligt Uvejr af Mis- 
forstaaelse, af rasende Forbitrelse og 
vanvittig Begejstring. Men da Politik- 
en tog sig den til Indtægt og som Vim- 
pel anvendte den til Partipynt og 
Skilt, fornægtede Digteren, hvisAand 
altid holdt sig højt over Døgnstridens 
smaatskvulpende Vande, med Foragt 
selv dette sit Barn. „Aldrig" — ud- 

brød han — „har jeg skrevet værre 
Guitarklimperi" . . . 

I Digtsamlingerne „Juvenilia" og 
„Levia Gravia" fortsatte Carducci, 
sammen med sit Nedbrydningsværk 
af den bestaaende literære Kunst- 
form, sine bitre og hæftige Klager 
over de Herskendes Fejl og Misgreb. 
I de i 1873 udkomne „Nye Rim" (hans 
første, i 1857 udkomne Ungdomsværk 
var betitlet „Rim"), der tilligemed 
„Hymnen til Satan" grundlagde hans 
Verdensry, og i hvilke man føler den 
dybe Forandring, der er foregaaet i 
den forhen lidt literær-klassiske Die- 
ters Sjæleliv, aabner han, uden at til- 
sætte nogetsomhelst af sin italienske 
Personlighed, sin Poesi for Indtryk fra 
den moderne europæiske Digtning, 
fra Goethe, Byron, Hugo og mest al 
alt fra Heine. Mærkeligt er det at 
iagttage, hvilken overvældende Virk- 
ning dette, fra Carduccis marmor- 
hugne Mandighed saa vidt forskelli- 
ge, uendeligt sammensatte, staalklin- 
geskarpe, silkesmidige, kvindeligt be- 
snærende Geni har haft paa den sto- 
re, italienske Digter, der paastod gen- 
nem Heines Digte, af hvilke han over- 
satte en Del, at være bleven en an- 
den — eller først ret sig selv." Dog, 
hvor skønne og trofaste disse Over- 
sættelser end er, finder man kun lidt 
af Heine deri. Et andet Sprogs Sjæl 
har, om man saa tør sige, sat sit Segl 
paa dem. Saa uomformelig, som Car- 
duccis broncestøbte Latinisme er paa 
et gothisk germanisk Spropr, saa uef- 
terlignelige ere Heines Trolddomsme- 
lodier paa et latinsk. 

I „Nye Rim" er Carducci frieriort 
og Frigører. Snart slynger hans Vers 
sig som vilde Falke mod Himlen; 
snart bøjer de sig over Jorden, rids- 
ende i uforgængelige Linjer hans 
Fædrelands evige Skønhed; snart ud- 
bruser de i brede Orkesterstrømme 
Italiens Hæder fra Oldtid til Nutid ; nu 
drømmende, nu elskende, saa jam- 
rende eller forbandende, er de altid 
som Flammer, der gennem Viljens 



Vold er størknede i uforgængelige 
Former. 

Men den italienske Stat blev stær- 
kere, Partistridighederne faldt til Ro, 
Folket havde valgt sin Regerings- 
form. Og det første Bind af de bar- 
bariske Oder," i hvilken Latinerens 
Respekt for Staten, for Fædrelandet, 
hans Ønske om Orden og Enighed 
som Hovedbetingelser for Fremgang 
og Storværk træder frem, ser Lyset. 
Carducci er i disse Oder det af Revo- 
lutionen skabte Italiens Digter; han 
hilser det modige Piemont, hilser dets 
skønne Datter, den dengang unge og 
dejlige Dronning Margherita; udslyn- 
ger med frygtelig Magt sine malm- 
tonende Forbandelser mod de „Fæ- 
drelandsløse" . . . Som han før havde 
udslynget den mod Konger og Præster 
.... I hine „Barbariske Oder" fsaa- 
ledes kaldede, fordi Carducci i dem 
anvendte græsk og romersk Metrik 
til Dannelsen af sine italienske Vers, 
men paa en saa genialt personlig 
Maade, at denne hans lyriske Sprog- 
fornyelse sikkert maa dø med ham) 
rejser Digteren sig for med flammen- 
de Ord at vække den Folkets Stolt- 
hedsfølelse, han nu i den blodigt er- 
hvervede Fred synes at se slumre 
ind ; med Vers, der gjalder som Kamp- 
lure, besynger han de Ofre, der hav- 
de skabt det ny Italien, synger om 
dets Kampe, dets Martyrer og frem- 
for alt om Garibaldi, den mest glim- 
rende af hin Tids glimrende Helte . . 

Som alle Nyskabelser havde de 
„Barbariske Oder", der besad den 
højeste Formens og Indholdets sam- 
mensmeltede Fuldkommenhed, Dig- 
teren endnu havde naaet, blandt La»- 
ge og Lærde vakt frysrtelige Storme af 
literær og politisk Forargelse. Dopr 
lagde dette Uvejr sier lidt efter lidt; 
selv de ivrigste Modstandere bøjede 
Hovederne i dyb Beundring for hans 
Kunsts og hans Tankers sublime Høj- 
hed; og de to næste Bind, „Ny Bar- 
bariske Oder" og „Tredie Bind Bar- 
bariske Oder", i hvilke Carducci med 

klassisk Metrik maler moderne Tan- 
ker og Lidenskaber, udkom uden 
Modstand, hilst med beundrende Be- 
gejstring. 

Foruden sine Digtsamlinger havde 
Carducci til Stadighed udgivet Pro- 
saværker, kritiske og literaturhistori- 
ske Arbejder af højeste Værdi og Be- 
tydning. Frigjort fra den lidt pedan- 
tiske Klassicisme, der under den sto- 
re Digters Tynge af historisk, filolo- 
gisk og filosofisk Viden havde præ- 
get hans Stil, udviklede denne i 
„Skriftemaal og Strid," „Literære 
Studier," „Aske og Gnister" sig til et 
uovertræffeligt Vidunder af Klarhed, 
Pragt og Renhed. Søgende tilbage til 
Sprogets friskeste Kilder, havde Car- 
ducci udrenset det for al Dynd og 
Grums, havde beskaaret dets vilde 
Skud, draget andre uretfærdigt for- 
kuede Spirer frem til Lyset, havde 
fastslaaet en ny Retskrivning og 
Tegnsætning; havde hævet den ita- 
lienske Prosa op til, hvad den i sine 
mest blomstrende Tider havde været. 

Carduccis sidste digteriske Periode 
indeholder foruden „Oderne" „Rim og 
Rhytmer." I disse, som i de tvende 
sidste Bind „Barbariske Oder 44 viger 
hans Storm- og Stridstids Vold og 
Rasen, dens flammekide Lidenskab, 
dens titaniske Forbitrelsesudbrud for 
en altbesejrende Skønhed, for en ly- 
sende, uendelig elegant, helt gud- 
dommelig Enkelthed og Harmoni. Det 
er som et oprørsk Hav, der efter Da- 
gens Storm i Aftenens Guldglorie 
lægger sig til Ro. Og i denne gyldne 
Aften synger Digteren, i det form- 



skønneste af alle sine Vers: „Kirken i 
Prolenta", hint udødelige Ave Marias 
milde Hilsen til Lyset, der skal dø . . 
En Hilsen, der aldrig vil forstaas 
af Profane, af alle dem, der, optagne 
af Døgnets Smaastrid, ikke fatter, at 
den, der skrev „Hymnen til Satan" 
og hin Tids oprørsflammende Stro- 
fer, er den samme, der sang om 
Kirken i Prolenta og om Margherita, 
„Savojens blonde Stjærne" ; ikke fat- 
ter, at Hedningen, Republikaneren, 
Kritikeren, Frihedskæmpen dog al- 
tid var Digteren, hvis Sjæl var aaben 
for al Jordens Skønhed, der paa sin 
Vandring opad tilkastede hver ædel 
Tanke, hver Livets Ynde sin Hyldest 
og sin Sang. 

Carduccis Liv var kunstnerisk og 
menneskeligt, en Vandring op mod 
de højeste Tinder, det gives Døde- 
lige at naa. Og hans Vej var lige, som 
hans Liv var en Retfærdigs. 

I den hvileløse Nutid, hvor selv de 
største Menneskeskæbner øjeblikke- 
ligt, som meningsløse Bølger udslet- 
tes af andre, er det et Særsyn at se 
et helt Folk ude af Stand til at glem- 
me sin Sorg over sin Digters Død. 
Endnu Maaneder efter Giosue Car- 
duccis Død, fyldte hans Navn dag- 
ligt mer end alle andre Bladenes 
Spalter; Sørgefester fejredes til hans 
Ære ; Landets bedst« Mænd stode frem 
for i ydmyg Kærlighed at mindes 
denne Sanger, der næst efter Dante 
o«- Leopardi fik Kraft til at løfte sit 
vidunderlige Fædrelands ædletete 
Tanker højst mod Himlen. 



+++ 



Danmark og Haagkonferencen. 



22—8—1907. 
Den Fredskonference, som holdes i 
Haag i Aar, synes at skulle slutte med 
forholdsvis smaa Resultater. Udsendin- 
gene derovre sidder og tumler med Reg- 
lerne for Krig. Det lykkes dem maaske 



at forme Paragrafer, der kan gøre en 
kommende Krig lidt mindre umenneske- 
lig, end den ellers vilde blive. De ar- 
bejder med Reglerne for Voldgiftsdom- 
stolen, og det lykkes dem maaske at 
give den Former, der en eller anden 



— 476 



Digitized by 



Google 



Danmark og Haagkonferencen 



Gang kan bidrage til at undgaa en Krig. 
Og endelig famler de forsigtig og æng- 
stelig ved Tanken om at søge Krigsrust- 
ningerne indskrænket ved Overenskomst 
mellem Magterne. Intet af dette synes stort 
i Forhold til det store Maal, der skulde 
være Fredskonferencens: at umuliggøre 
Krig mellem civiliserede Folk. Og dog 
er hvert Hanefjed fremad noget værd. 
Hindrer dette Aars Arbejde i Haag blot 
en Krig, dæmper det Vildskaben under 
blot et Felttog, da kan det ikke siges, 
at dette Arbejde er gjort omsonst. Hvert 
lille Skridt har sin Værdi til Fremme 
af den Fredsbevægelse, som i Sandhed 
er Danmarks Livssag. 

For Danmark burde Deltagelsen i en 
saadan Konference være ' en Sag, der 
behandledes med den største Alvor og Om- 
tanke af dem, der bestemmer Danmarks 
Optræden. Vi burde sende vore bedste 
Mænd til Haag, Mænd, der havde taget 
Del i Fredsarbejdet herhjemme, Mænd 
med klar Forstaaelse af, at dette er 
Danmarks Livssag. Det vides aldrig paa 
Forhaand, hvilke Tanker, der kan sky- 
de frem under en saadan Forhandling, 
hvilke uanede Muligheder, der kan frem- 
byde sig, om der blandt Deltagerne fin- 
des Mænd, som forstaar at gribe dem. 

Desværre er denne Sag ikke i Aar ta- 
get med den rette Alvor og Dygtighed 
fra dansk Side. Til at repræsentere Dan- 
mark i Haag udnævntes en Gesandt, en 
Embedsmand i Udenrigsministeriet og to 
andre, hvoraf ingen har virket i Freds- 
sagens Tjeneste. Det er muligt, at det er 
ganske flinke Folk indenfor detOmraade, 
hvor de er vant til at virke. Derom ved 
vi intet. Men det er sikkert, at ingen af 
dem har taget fremragende Del i det 
danske Folks aandelige og politiske Ar- 
bejde, og at ingen af dem for den dan- 
ske Offentlighed har aflagt Vidnesbyrd 
om, at de forstaar, hvad det gælder om 
for det danske Folk i dets Forhold til 
Udlandet. De er for Befolkningen 4 til- 
fældige Mænd, 4 ukendte Personer. Den- 
ne Sammensætning af den danske Re- 
præsentation er ganske urimelig og ufor- 
svarlig. Der burde blandt Danmarks 



Repræsentanter i Haag have været Plads 
for Mænd, der betyder noget i vort of- 
fentlige Liv, og hvis Fortid gav Folket 
Grund til at tro, at de i nogen Grad vil- 
de være i Stand til at tjene dets Inter- 
esser i Haag. Det er muligt, at man vil 
kunne Hævde, at der ikke indenfor Re- 
geringspartiet findes kendte Mænd, hvem 
denne Opgave med Rimelighed kunde be- 
tros. Vi skal ikke dømme derom. Men sik- 
kert er det, at der findes Mænd herhjem- 
me, som det vilde have været forstandigt 
og rimeligt at sende til Haag, og som ikke 
staar Regeringens Anskuelser s a a fjernt 
at dette kunde gøre det unaturligt at 
henvende sig til dem. Der er Professor 
Deuntzer, som i sin Udenrigsmini- 
stertid med lykkelig Haand førte Dan- 
mark i al Fald nogle Skridt fremad paa 
Fredens Vej, og der er Direktør N. 
Neergaard, som har indtaget en be- 
tydelig Plads i nordisk Fredsarbejde. 
Til dem kunde man saa have føjet en 
Gesandt, og desuden en Embedsmand fra 
Udenrigsministeriet eller en Officer, hvad 
man nu maatte finde mest fornødent. 

Imidlertid, saa urimelig vor Repræsen- 
tation end var sammensat, havde man 
dog haft Lov til at haabe, at de dan- 
ske Repræsentanter i det mindste vilde 
holdt sig rolige i Haag, at de vilde 
have ladet være at gøre Skade, selv om 
de ikke gjorde Gavn. Desværre synes 
dette Haab ikke at skulle gaa i Opfyl- 
delse. Et Bureautelegram meddeler, at 
de danske Udsendinge har stillet et For- 
slag, der gaar ud • paa, at dersom en 
neutral Stat mobiliserer for 
at forsvare sin Neutralitet, 
endogsaa før Notifikationen 
af Fjendtlighedernes Begyn- 
delse, skal en saadan Mobili- 
sering ikke betragtes som en 
mindre venskabelig Handling. 
At dette Forslag virkelig er blevet stillet, 
har „Politiken" fsaet bekræftet ved 
en Henvendelse i Udenrigsministeriet, 
medens nærmere Oplysninger derom os 
bekendt ikke er fremkomne. m 

Hvis Forslaget virkelig er af den Ka- 
rakter, som det ef**r Telegrammet ser ud 

til, da er man ved det slaaet ind paa en 
Vej diametralt modsat den, det ligger i 
Danmarks Interesse at følge. Det, det for 
os kommer an paa, er at benytte enhver 
Lejlighed til at formindske Forestillin- 
gerne om, hvad en neutral Stat er for- 
pligtet til at gøre. Det gælder atter og 
atter at slaa til Lyd for den sunde og 
naturlige Opfattelse, at en lille magtes- 
løs Stat ikke er forpligtet til at lade sine 
Undersaatter myrde i en haabløs Kamp 
for at protestere imod, at en Stormagt 
benytter dens Territorium under en Krig 
med en anden Stormagt. Forslaget gaar 
lige den modsatte Vej. Det søger at fast- 
slaa, at vi skal have Lov til at berede 
os paa Krig, at gøre os færdig til den 
kraftigst mulige Kamp. Det er egnet til 
at gøre del Indtryk, at vi er ivrige efter 
at faa slaaet fast af Stormagterne, at vi 
er en rigtig Krigsmagt, hvis Mobilisering 
for Alvor betyder noget. Det er egnet til 
at vække Stormagternes Mistanke mod 
os. Og det er ikke til at se, hvad Nytte 
en saadan Paragraf kunde gøre. Enhver 
kan sige sig selv, at den Dag Danmark 
mobiliserer, da betragter den Magt, for 
hvilken denne Mobilisering er farlig og 
ubehagelig, Mobiliseringen som „en min- 
dre venskabelig Handling", ganske uden 
Hensyn til, hvormange Paragrafer, der 
er vedtaget derom. Mobilisering vil altid 
forøge Sandsynligheden for, at den af 
Parterne, der kan komme først, kaster 



sig over os, og ingen Mobilisering kan 
gøre os stærke nok til at afværge et An- 
greb af en Stormagt, Derfor er det gan- 
ske afsindigt at staa frem og sige: Vi 
maa endelig have udtrykkelig Tilladelse 
til at mobilisere, hvis der skulde blive 
Krig. Det er taabeligt udadtil og det er 
skadeligt indadtil. Faar vi i Haagkon- 
ferencens Vedtagelser indført en Para- 
graf, der udtrykkelig giver en saadan 
Mobiliseringstilladelse, da vil dette i vor 
hjemlige Strid om vort Forsvarsvæsen 
altid være et Argument for dem, der vil 
have mere Militærvæsen. „Det er aner- 
kendt, at vi maa mobilisere" vil de sige, 
„saa maa vi da ogsaa have noget, derVIuer 
til at mobilisere". Og for den Regering, 
der sidder i det Øjeblik, en Stormagts- 
krig truer, vil det altid være en Fristelse. 
„Vi har faaet Lov til at mobilisere, vi 
maa gøre det", vil den lettelig sige. Hvis 
en saadan Paragraf vedtages i Haag, da 
forøger det Sandsynligheden for, at vi 
faar et Krigsberedskab egnet til at fri- 
ste Udlandet, og at vor Regering i det 
afgørende Øjeblik letsindig anvender 
dette Krigsberedskab og styrter os ud i 
Krigens Ulykker. Derfor er det For- 
slag, de danske Repræsentanter har stil- 
let i Haag, et uklogt og skadeligt Fer- 
slag, og det er at haabe,. at det ikke maa 
finde Tilslutning paa Konferencen. 



P. M. 



-^++- 



Fra Udlandet 



Franskmændene t Marokko. 

Uroen i Marokko har omsider ført til 
væbnet Indgriben af Franskmændene. 
Stammerne omkring Havnebyen Casa- 
blanca hørte til de mod Europæerne 
mest fjendske. De brød ind i Byen og 
dræbte 8 Europæere. Europæere og Jø- 
der flygtede til Skibene paa Rheden. Et 
Par J ranske Krigsskibe kom til fra Tan- 
ger. Nogle franske Tropper sattes i Land; 
det kom til Kamp med de Indfødte, og 

det førte til et Bombardement af Byen. 
Flere Tusinde af Befolkningen skal 
være dræbt derved. Efter Beretningerne 
optraadte de franske Tropper med 
samme Grusomhed, som europæiske 
Tropper næsten altid viser i Kolonikam- 
pene. Nogen europæisk Forvikling sy- 
nes denne Begivenhed ikke at skulle gi- 
ve Anledning til. Tyskland har udtryk- 
kelig erklæret, at det fandt Frankrigs 
Optræden berettiget. 

Japanerne i Korea. 

Siden den russisk-japanske Krig har 
Japaneserne faktisk været Herrer i Ko- 
rea. Kejseren der, Li H s i Y i H j e u n g, 
har stadig været dem fjendsk og har 
atter og atter protesteret mod deres 
Overgreb. Paa Haagkonferencen mødte 
nogle koreanske Delegerede for at klage 
over Japanerne. Disse gav Kejseren 
Skylden herfor og tvang ham til at ned- 
lægge Kronen. Hans Arving Yi-Syck 
fik i Stedet Kejsernavn. Følgen blev et 
" hæftigt Røre rundt om i Korea. Flere 
Steder kom det til Angreb paa de for- 
hadte Japanere. Følgen er blevet, at dis- 
se har sendt flere Tropper derover og sat 
sig endnu fastere i Korea. Det er blevet 
almindeligt her hjemme at benytte Ko- 
rea som advarende Eksempel og ogsaa 
ved denne Lejlighed er dette sket. Det er 
ganske meningsløst. Om Koreanerne 
havde været nok saa veludrustede vilde 
deres Vaaben dog ikke have hjulpet dem 
under Kampen mellem deres to mæg- 
tige Naboer. Havde der i Korea været 
stærkere Fæstninger, da vilde Korea væ- 
ret Valpladsen for de store Kampe. Af- 
hængigheden vilde ikke blevet mindre, 
Ulykkerne vilde blevet større end nu. 

Generalraadsvalgene i Frankrig. 

Frankrig har efterhaanden faaet et 
livligt og betydningsfuldt kommunalt 
Liv, og man tillægger Kommunevalgene 



stedse større Betydning. I I Aar har man 
med særlig Opmærksomhed fulgt Valge- 
ne til Generalraadene, som de franske 
Amtsraad kaldes. Under den Vaklen, der 
er i en stor Del af det radikale Rigs- 
dagsparti, antoges det, at disse Valg 
vilde komme til at paavirke Partiet 
stærkt, eftersom Udfaldet tydede paa 
en moderat eller radikal Stemning blandt 
Vælgerne. Det sidste har været Tilfæl- 
det. Baade Monarkister og Moderate gik 
tilbage i Tal. For de sidstes Vedkom- 
mende dog ofte af den Grund, at de har ta- 
get Navn af Radikale for at sikre sig 
Valg. Indenfor de Radikale vandt ven- 
stre Fløj, de Social-Radikale, frem. Og- 
saa Socialdemokraterne havde lidt Frem- 
gang. Det skulde da antages, at disse 
Valg snarest maatte paavirke Partiet 
paa Rigsdagen til igen at samle sig 
om en resolut radikal Politik. Men det 
er vanskeligt at sige, om ikke Uenigheden 
indenfor Partiet allerede er blevet saa 
stor, at dette vil vise sig meget svært. 
Foreløbig er der jo imidlertid Rigsdags- 
ferie til November. 

Tyrhiet og Persien. 

Ved Grænsen mellem Persien og Tyr- 
kiet er det kommet til blodige Sammen- 
stød mellem tyrkiske og persiske Trop- 
per. De to Partier beskylder gensidig hin- 
anden for at have begyndt Striden, og 
der synes at herske stor Ophidselse paa 
begge Sider. 

beggnber meb næste ttvartal sin femte Bargang. Uibssftriftet vil blive 
ført vibere t Den Hånt), Der bat samlet 3nteressen omkring bet i J5p og 
paa Xanb, og ber vil t ben nse Bargang ske en betgbellg xnbvtbelse af 

